
BEATISSIMO  PATRI  AC  DOMINO 


LO  Y 


PONTIFICI  MAXIMO 

ROBERTUS  S.  R.  E  CARDINALIS 


BELLARMINUS 


Cum  primum  ex  Ordine  Religioso  ad  Cardinalatum ,  imperio  sanctae  me¬ 
moriae  CLEMENTIS  VIII ,  Pontificis  Maximi ,  vocatus  sum ,  mecum  ipse  cogi¬ 
tare  coepi,  studium  contemplationis  rerum  sacrarum ,  ob  auctas  publicas  occu¬ 
pationes,  non  esse  facile  deserendum.  Et  cum  ambigerem  quid  potissimum  ex 
corpore  sanctarum  Scripturarum  mihi  desumerem ,  in  quo  meditando  et  expla¬ 
nando  laborarem,  obtulit  se  liber  Psalmorum,  quem  Ecclesiastici  omnes  quo¬ 
tidie  legunt,  et  pauci  admodum  intelligunt.  Neque  terruit  me  multitudo  eorum, 
qui  in  Psalmis  elucidandis  egregie  desudarunt ;  quoniam  tanta  est  Psalmorum 
obscuritas,  ut  nullius  labor  in  iis  explanandis  supervacaneus  videri  possit. 
Quare  horas  illas,  quibus  a  publica  functione  vacabam,  ac  praesertim  nocturnae 
quietis  tempora  in  meditatione  Davidicorum  Hymnorum  non  sine  animi  volup¬ 
tate  et  utilitate  consumpsi.  Et  quamvis  toto  triennio,  quo  Capuae  Archiepisco- 
pus  fui ,  et  Romae  poslea  in  scribendis  variis  opusculis  occupatus ,  integris  saepe 
mensibus  opus  inchoatum  intermiserim ,  tandem  tamen  hoc  anno  Psalmorum 
explanationem  ad  exitum,  Domino  adjuvante,  perduxi.  Propositum  vero  meum 
non  fuit ,  omnes  aliorum  explicationes ,  praesertim  recentiorum ,  considerare , 
vel  libros  eorum  evolvere,  mullo  etiam  minus  aliorum  scripta  in  Commentarios 
meos  transferre ;  sed  brevitati  et  perspicuitati  studere,  Vulgatam  latinam  edi¬ 
tionem  pro  viribus  defendere,  et  spirituali  mentis  refectioni  ac  piae  devotioni 
consulere.  Inde  factum  est  ut  omnes  Psalmi  satis  dilucide,  nisi  fallor,  explicati, 
l.J  non  omnes  aeque  fuse  tractati  a  nobis  sint :  et  fortasse  non  deerunt,  quibus 
aliqui  valde  breviter  et  jejune,  ut  nonnulli  ex  primis,  alii  mullo  plenius  et  ube¬ 
rius,  pauci  vero  nimis  copiose  expositi  videbuntur.  Sed  non  eadem  semper  ad¬ 
fuit  spiritualis  devoti  d,  non  eadem  semper  mentis  alacritas^,  f^ljporum  ego 
tractationem  magis  propria  meditatione  quam  multa  librorum  lectione  com- 

posui.  Id  quidquid  sit.  Sanctitati  tuae  (Pater  Beatissime)  offerendum  censui, 
tum  ut  libi,  qui  Paler  et  Dominus  meus  es,  constet  ratio  temporis  a  me  con¬ 
sumpti,  non  solum  in  publicis  et  notis  functionibus,  sed  etiam  in  privatis  et  se¬ 
cretis  occupationibus ;  tum  ut  si  quid  forte  errati  in  hac  mea  postrema ,  ut  arbi¬ 
tror,  scriptione  irrepserit,  tu  qui  judex,  Christi  loco,  toti  Ecclesiae  praesides, 
benigne  corrigas.  Ego  vero  Deum  precabor,  ut  det  Sanctitati  tuae  diu  vivere 
feliciter  in  terris ,  et  felicissime  semper  in  coelis. 


PRAEFATIO. 


Antequam  ad  explanationem  singulorum  Psalmorum  veniamus,  pauca  quaedam  explicanda  esse 
videntur.  Trimo,  de  excellentia  Psalmorum;  secundo,  de  vocibus  Psalmi  et  Psalterii',  tertio, 
de  divisione  et  ordine  Psalmorum;  quarto,  de  Auctore.  Ac  excellentia  quidem  potest  intelligi 
tum  ex  materia,  tum  ex  forma  et  genere  scriptionis.  Est  enim  liber  Psalmorum  quasi  compen¬ 
dium  et  summa  totius  veteris  instrumenti :  quicquid  enim  Moses  vel  in  historia  tradidit,  vel  in 
lege  praecepit,  et  quicquid  Prophetae  caeteri  vel  exhortando  ad  virtutes,  vel  praedicendo  futura 
scripserunt,  id  totum  in  Psalmis  David  brevissime  comprehendit.  Nam  in  Psalmis  vnr,  lxxvh, 
em,  civ,  cxxxiv  et  aliis,  creationem  mundi,  res  gestas  Patriarcharum,  captivitatem  Aegyptiacam, 
plagas  Aegypti,  peregrinationem  populi  in  deserto,  ingressum  in  terram  Promissionis,  et  alia  id 
genus  luculenter  exponit.  In  Psalmo  cxvm  legem  divinitus  traditam  miris  laudibus  effert,  atque 
ad  eam  custodiendam  omnes  inflammat.  In  Psalmis  ii,  xv,  xxi,  xliv,  lxviii,  lxxi  et  aliis,  Christi 
regnum,  ortum,  praedicationem,  miracula,  passionem,  resurrectionem,  ascensionem.  Ecclesiae 
propagationem  ita  manifeste  praedicit,  ut  Evangelista  potius  quam  Propheta  fuisse  videatur.  De¬ 
nique  in  Psalmo  i  et  sequentibus  fere  omnibus,  hortatur  ad  virtutes,  retrahit  a  vitiis,  invitat, 
allicit,  minatur,  terret;  atque  haec  omnia  non  simplici  narratione  complectitur,  sed  vario  carmi¬ 
num  genere,  phrasibus  poeticis,  et  metaphoris  plurimis  et  admirabilibus,  denique  novo  quodam 
genere  dicendi  ita  rapit  animos  in  amorem  et  laudem  Dei,  ut  nihil  dulcius,  nihil  salutarius  cani, 
audirive  possit.  Itaque  recte  S.Basilius  scribit  in  explicatione  primi  Psalmi,  Davidis  Psalmos  etiam 
ex  corde  lapideo  lacrymas  elicere;  recte  etiam  S.  Joannes  Chrysostomus  in  explicatione  Psalmi 
centesimi  trigesimi  septimi ,  affirmat  eos,  qui  Psalmos  rite  canunt,  cum  Angelis  choreas  ducere, 
et  quasi  cum  eis  de  Dei  laudibus  et  amore  contendere. 

Venio  ad  voces  Psalmi  et  Psalterii.  Psalterium  apud  nostros  librum  Psalmorum  significat : 
sic  enim  S.  Augustinus  hanc  vocem  accepit  in  epist.  140  ad  Audacem,  cum  ait :  «  Psalte¬ 
rium  a  S.  Hieronymo  translatum  ex  Hebraeo  non  habeo.  »  Sic  etiam  S.  Hieronymus  in  epistola 
ad  Sophronium  de  ordine  et  titulis  Psalmorum  :  «  Scio,  inquit,  quosdam  putare  Psalterium  in 
quinque  libros  esse  divisum.  »  Sed  in  Scripturis  sanctis  Psalterium  est  instrumentum  musicum 
decem  chordis  instructum,  quod  Hebraice  dicitur  ^33  nebel.  Tradunt  autem  S.  Basilius  in 
explicatione  primi  Psalmi,  etS.  Augustinus  in  explicatione  Psalmi  trigesimi  secundi.  Psalterium 
hoc  differre  a  cithara  et  lyra,  quod  cithara  et  lyra  reddunt  sonum  a  parte  inferiore,  Psalterium 
a  parte  superiore.  Addit  S.  Hilarius  in  Prologo  Psalmorum ,  Psalterium  fuisse  instrumentum 
rectum,  sine  ulla  obliquitate.  De  hoc  instrumento  frequentissima  mentio  est  in  sacris  litteris,  et 
de  eo  dicitur  in  Psalmo  xxxii  :  «In  Psalterio  decem  chordarum  psallam  tibi.  »  Psalmus, Hebraice 
TiDTO  mizmor,  significat  cantum,  sive  sonum  :  deducitur  enim  a  verbo  "10T  zamar,  quod  et 
canere,  et  citharam,  sive  psalterium  pulsare  significat,  eodem  prorsus  modo,  quo  verbum 
«pdxxw  apud  Graecos.  De  significatione  psallendi  manibus,  videlicet  pulsando  instrumentum,  ha¬ 
bemus  illud  l  Reg.  xvi :  «  Quaerent  hominem  scientem  psallere  cithara,  ut  quando  arripuerit  te 
spiritus  Domini  malus,  psallat  manu  sua,  et  levius  feras.  »  Atque  hoc  idem  habetur  cap.  xvn, 
xviii  et  alibi.  De  significatione,  psallendi  voce,  videlicet  canendo,  habemus  illud  in  Psal.  xxxii : 
<t  Bene  psallite  ei  in  vociferatione;  »  et  apud  Apostolum,  I  Corinth.  xiv :  «  Psallam  spiritu, 
psallam  et  mente,  »  id  est,  psallam  spiritu  oris,  canendo  voce  corporali  laudes  Dei,  et  psallam  spi¬ 
ritu  cordis ,  desiderando  et  amando  gloriam  ejusdem  Dei.  Huc  autem  interest,  S.  Hilario  et 
S.  Joanne  Chrysostomo  auctoribus  in  Prologo  Psalmorum ,  inter  Psalmum  et  Canticum,  et  Psalr 

mum  Cantici ,  et  Canticum  Psalmi ,  quod  Psalmus  est  sonus  organi  solius  sine  ulla  voce  hominis 
cantantis;  Canticum  est  vox  cantantis  hominis  absque  organi  modulatione;  Psalmus  Cantici 
dicitur,  cum  Cantico  praecinente  Psalmi  sonus  subsequitur;  Canticum  Psalmi,  cum  sonitu  prae- 
eunte  aemula  vox  canentis  auditur.  Porro  Psalmi  Davidis  non  quemcumque  cantum,  vel  sonum 
designant,  sed  eum  quo  vel  Dei  laudes,  vel  preces  ad  Deum,  vel  cohortatio  ad  virtutem;  non 
autem  inanes  fabulae,  vel  lascivi  amores,  aut  principum  adulationes  concinuntur.  Hinc  enim  liber 
Psalmorum  inscribitur  Hebraice  0’Snn  *i3D  sepher  thehillim,  id  est  liber  hymnorum,  sive  lau¬ 
dum  divinarum ;  et  post  finem  Psalmi  lxxi,  quem  ultimum  omnium  David  cecinit,  legimus, 
defecerunt  r-nSan  thephilloth  David,  id  est  orationes  Davidis.  Psalmi  enim  ut  plurimum  con¬ 
tinent  vel  Dei  laudes,  vel  orationes  ad  Deum,  vel  utrumque  simul :  quamvis  etiam  nonnulli  sint, 
qui  in  cohortandis  hominibus  ad  virtutem  toti  consumantur,  ut  primus  et  alii  nonnulli. 

Jam  vero  quod  attinet  ad  divisionem  et  ordinem  Psalterii ,  partiuntur  Hebraei  Psalterium  in 
libros  quinque,  S.  Hieronymo  teste,  tum  in  Prologo  Galeato,  tum  in  epistola  ad  Sophronium  supra 
citata;  ubicumque  enim  ad  finem  Psalmi  scribitur  :  «Arnen,  Arnen,  » ibi  terminari  librum  exis¬ 
timant;  scribitur  autem  :  «  Amen,  Arnen,  »  ad  finem  Psalm.  xl,  lxxi,  lxxxviii  et  cv,  quibus 
quatuor  libris  addunt  quintum  a  cvi  usque  ad  cl.  Sed  haec  Hebraeorum  traditio  non  est  conformis 
Scripturis  sanctis,  et  ideo  ab  eodem  S.  Hieronymo  refutatur  in  epistola,  quam  supra  notavimus, 
ad  Sophronium,  et  a  S.  Hilario  in  Prologo  Psalmorum.  Inscriptio  enim  Psalterii  tum  in  Bibliis 
hebraicis,  tum  in  editione  Septuaginta  Interpretum  est,  liber  Hymnorum.  Et  Luc.  xx,  Dominus 
ipse  loquitur,  dicens :  «  Dixit  David  in  libro  Psalmorum  :  Dixit  Dominus  Domino  meo; »  et 
Act.  i,  loquitur  S.  Petrus,  et  ait :  «  Scriptum  est  enim  in  libro  Psalmorum  :  Fiat  commoratio  eo¬ 
rum  deserta, »  etc.  Porro  Psalmorum  ordo  non  est  accommodatus  tempori,  quo  scripti  sunt.  Satis 
enim  constat  Psalmum  m  scriptum  fuisse,  quando  David  fugiebat  persecutionem  Absalonis  filii 
sui;  Psalmum  vero  l  multo  antea  fuisse  scriptum,  quando  videlicet  idem  David  reprehensus  fuit 
a  Nathan,  ob  crimen  adulterii  et  homicidii ;  Psalmum  autem  cxli  adhuc  antea  scriptum  fuisse, 
quando  nimirum  idem  David  in  spelunca  ob  metum  Saulis  regis  delitescebat;  Psalmum  quoque 
cxliii  scriptum  fuisse  longe  antea,  quando  scilicet  David  cum  Goliath  gigante  pugnavit ;  denique 
probabile  est,  ac  fere  certum,  Psalmum  lxxi  esse  omnium  postremum  ordine  temporis,  cum 
scriptus  sit  in  Salomonem  jam  regnare  incipientem,  et  post  eum  Psalmum  addatur  :  «  Defecerunt 
laudes  David  filii  Jesse;  »  et  tamen  videmus  hunc  Psalmum  non  in  ultimo  loco,  fedfere  in  medio 
constitutum.  Cur  ergo  ita  dispositi  sint  Psalmi,  ut  eos  nunc  habemus,  non  est  facile  divinare. 
Non  est  tamen  rejicienda  illorum  opinio,  vel  suspicio,  qui  volunt  primos  quinquaginta  Psalmos, 
quorum  ultimus  est.  Miserere  mei,  Deus,  pertinere  ad  poenitentes,  sive  incipientes;  alteros  quin¬ 
quaginta,  qui  desinunt  in  Psalmum,  Misericordiam  et  judicium  cantabo  tibi,  Domine,  pertinere 
ad  justos  proficientes;  postremos  quinquaginta,  quos  concludit  Psalmus,  Laudate  Dominum  in 
sanctis  ejus,  pertinere  ad  viros  consummatos  atque  perfectos :  sive  Psalmos  ita  disposuerit  Esdras, 
ut  videtur  sentire  S.  Athanasius  in  Synopsi ;  sive  Septuaginta  Interpretes,  ut  S.  Hilarius  docet  in 
Prologo  Psalmorum. 

Restat  quaestio  de  Auctore  Psalmorum.  Duae  sunt  autem  veterum  Patrum  sententiae;  nam 
S.  Athanasius  in  Synopsi,  S.  Hilarius  in  Prologo  Psalmorum,  et  S.  Hieronymus  in  Epistola  ad 
Sophronium  de  ordine  Psalmorum,  et  in  Epist.  ad  Cyprianum  de  expositione  Psalmi  lxxxix, 
varios  esse  censent  Auctores  Psalmorum,  eos  videlicet  omnes,  qui  nominantur  in  titulis,  Davi- 
dem  scilicet,  Mosem,  Salomonem,  Asaph,  Idithun,  et  alios.  Contra  vero  S.  Joannes  Chrysosto- 
mus,  Theodoretus,  Euthymius  et  Cassiodorus  in  Praefatione  Commentariorum  in  Psalmos,  et 
S.  Augustinus  lib.  XVII  De  Civitate  Dei,  cap.  xiv,  Psalmorum  omnium  unum  Davidem  aucto¬ 
rem  agnoscunt.  Nobis  tria  sunt  certa.  Primum,  Auctorem  primarium  omnium  Psalmorum  esse 
Spiritum  Sanctum  :  id  enim  testantur  apostolus  Petrus  Act.  i,  et  apostolus  Paulus  ad  llebr.  iii; 
et  ipse  David  II  Regum  xxm,  dicit :  «  Spiritus  Domini  locutus  est  per  me,  et  sermo  ejus  per  lin¬ 
guam  meam;  »  et  in  Psalm.  xliv  :  «  Lingua  mea  calamus  scribae  velociter  scribentis.»  Ergo  sive 
David,  sive  Moses,  sive  quis  alius  Psalmos  condiderit,  ipsi  quidem  quasi  calami  fuerunt;  sed  Spi¬ 
ritus  Sanctus  fuit,  qui  per  eos  scripsit :  quid  vero  necesse  est  laborare  de  calamo,  cum  de  scrip¬ 
tore  constat?  Secundo,  certum  mihi  videtur  maximam  partem  Psalmorum  esso  Davidis;  nam  in 

fine  Psalmi  lxxi  legimus :  «  Defecerunt  laudes  David  filii  Jesse.  »  Item  lib.  II  Regum,  cap.  xxix, 
dicitur  :  a  David  egregius  Psaltes  Israel;  »  denique  in  II  Paralip.  cap.  v,  dicitur  :  «  Cantores  or¬ 
dinatos  fuisse,  ut  canerent  Psalmos  quos  fecit  David.  »  Tertio,  pro  comperto  mihi  habere  videor, 
eos  Psalmos,  qui  carent  titulo,  esse  Davidis,  ut  etiam  omnes  illos,  qui  nomen  David  in  titulo 
praeferunt,  sive  scriptum  sit :  Ipsius  David,  sive  Ipsi  David;  nam  Psalmus  u  caret  titulo,  et 
tamen  Actor,  iv  Apostoli  affirmant  eum  Psalmum  a  Davide  fuisse  compositum ;  et  Psalmus  xciv 
caret  titulo  apud  Hebraeos,  et  Apostolus  ad  Hebr.  iy,  tribuit  eum  Davidi.  Deinde  Psalmi,  qui  in 
Hebraeo  codice  carent  titulo,  in  Graeco  textu  adscribuntur  Davidi ;  proinde  credibile  est  excidisse 
titulos  ex  codice  Hebraeo,  qui  in  eo  aderant,  cum  Septuaginta  Interpretes  scripturas  Hebraicas  in 
Graecum  idioma  transferrent.  Denique  regula  Hebraeorum,  qui  dicunt  Psalmum,  qui  caret  titulo, 
esse  illius  auctoris  qui  scripsit  praecedentem,  falsa  esse  convincitur;  nam  secundum  eam  regulam 
Psalmus  i  et  ii  nullius  essent,  cum  uterque  careat  titulo.  Praeterea  Psalmus  lxxxix  adscribitur 
Mosi,  et  decem  Psalmi  consequentes,  qui  titulo  carent,  eidem  Mosi  adscribi  deberent.  At  id  fieri 
non  potest,  cum  in  Psalmo  xcviii  mentio  fiat  Samuelis,  qui  satis  longo  tempore  post  obitum  Mosis 
natus  est.  Vide  plura  de  hac  re  in  explicatione  tituli  Psalmi  octogesimi  noni.  Quod  autem  non  soli 
illi  Psalmi  Davidis  sint,  qui  habent  in  titulo  :  Ipsius  David ;  sed  etiam  illi  qui  habent  :  Ipsi 
David,  probat  S.  Augustinus  ex  Psalmo  centesimo  nono,  qui  habet :  ™  Aam&,  ipsi  David;  et  ta¬ 
men  Dominus  Mattii,  xxiv,  dicit :  «  Quomodo  David  vocat  eum  Dominum,  dicens  :  Dixit  Domi¬ 
nus  Domino  meo?  »  Atque  haec  quidem  de  auctore  Psalmorum  certa  mihi  esse  videntur.  De  reli¬ 
quis  Psalmis  qui  titulum  praeferunt  Mosis,  aut  Salomonis,  aut  Asaph,  aut  Idithun,  aut  Ethan, 
aut  filiorum  Core,  probabilem  censeo  sententiam  SS.  Athanasii,  Hilarii  et  Hieronymi,  sed  pro¬ 
babiliorem  Chrysostomi,  Augustini,  Theodoreti  et  aliorum,  qui  eos  secuti  sunt.  Cur  autem  sen¬ 
tentiam  posteriorem  praeferendam  putem,  ratio  est,  quia  est  communior,  et  fuit  etiam  communior 
ante  annos  mille.  Id  enim  testantur  S.  Augustinus  lib.  XVII  De  Civitate  Dei,  cap.  xiv,  et  Theo- 
doretus  in  Prcefatione  Psalmorum.  Item ,  quia  satis  constat  Asaph,  Idithun,  Ethan  et  filios  Core 
fuisse  Cantores  potius  quam  Prophetas,  et  Psalmos  illis  tribui  in  titulo,  quia  dabantur  illis  ad 
canendum,  non  quod  ipsi  eos  composuissent,  quod  ex  eo  intelligi  potest,  quod  in  eodem  titulo 
aliquando  ponitur  nomen  David  et  Idithun ,  sive  alterius,  ut  videre  est  in  titulo  Psalmorum 
xxxvm,  lxi,  lxiy,  cxxxyi,  cxxxvn  et  cxxxyiii.  Accedit  postremo,  quod  Luc.  cap.  xx,  cum  Do¬ 
minus  ait :  «  Dixit  David  in  libro  Psalmorum,  »  visus  est  totum  librum  Psalmorum  Davidi  tri¬ 
buere. 

COMMENTARIA  IN  PSALMOS. 


LIBER  PRIMUS  PSALMORUM 

SECUNDUM  I1EDIIA50S, 

USQUE  AI)  PSALMUM  XLI. 


PSALMUS  I. 


Versio  vulgata. — 1.  Beatus  vir,  qui  non 
abiit  in  consilio  impior-um,  et  in  via  peccato¬ 
rum  non  stetit,  et  in  cathedra  pestilentiae  non 
sedit : 

2.  Sed  in  lege  Domini  voluntas  ejus,  et  in  lege 
ejus  meditabitur  die  ac  nocte. 

3.  Et  erit  tanquam  lignum,  quod  plantatum 
est  secus  decursus  aquarum,  quod  fructum 
suum  dabit  in  tempore  suo  : 

Et  folium  ejus  non  defluet,  et  omnia  quae¬ 
cumque  faciet,  prosperabuntur. 

k.  Non  sic  impii,  non  sic  :  sed  tanquam  pul¬ 
vis,  quem  projicit  ventus  a  facie  terrae. 

5.  Ideo  non  resurgent  impii  in  judicio,  neque 
peccatores  in  concilio  justorum. 

6.  Quoniam  novit  Dominus  viam  justorum  : 
et  iter  impiorum  peribit. 


Versio  s.  hieronymi  presbyteri. — Beatus  vir, 
qui  non  abiit  in  consilio  impiorum,  et  in  via 
peccatorum  non  stetit,  et  in  cathedra  deriso¬ 
rum  non  sedit : 

Sed  in  lege  Domini  voluntas  ejus,  et  in  lege 
ejus  meditabitur  die  ac  nocte. 

Et  erit  tanquam  lignum  transplantatum  juxta 
rivulos  aquarum,  quod  fructum  suum  dabit  in 
tempore  suo. 

Et  folium  ejus  non  defluet,  et  omne  quod 
faciet,  prosperabitur. 

Non  sic  impii:  sed  tanquam  pulvis,  quem 
projicit  ventus. 

Propterea  non  resurgent  impii  in  judicio,  ne¬ 
que  peccatores  in  congregatione  justorum. 

Quoniam  novit  Dominus  viam  justorum,  et 
iter  impiorum  peribit. 


Argumentum.  —  Hunc  Psalmum  Davidis  esse,  arguere  videtur  tum  veterum  Patrum  opinio,  tum  dictio  et  stylus, 
Psalmorum  vm,  xv  et  xxm  simillimus.  Ita  Hengstenberg.  Rationem  vero  omissaj  inscriptionis:  Psalmus  Davidis, 
quam  pleraque  hujus  libri  carmina  gerunt,  Venema  repetendam  censet  inde,  quod  libro  primo  Psalmorum  anti¬ 
quitus  generalis  praescriptus  fuerit  titulus  :  Uber  Psalmorum  Davidis ,  qui  generaliori  postea  cedere  debuit ,  cum 
reliqua  odarum  volumina  adjecta  essent.  Rosenmullerus  tamen  :  «  Quae  probitatis  commendatio  ab  eo,  qui  collegit 
Psalmos,  atque  in  ordinem  eum,  quo  hodie  leguntur,  redegit,  caeteris  non  incommode  procemii  loco  praemissa  est 
( Prooemium  breve  Psalmorum  hunc  Psalmum  vocat  etiam  S.  Basilius ) :  ex  quo  factum  videtur,  ut  primum  hoc 
carmen  in  aliis  codd.  non  sit  numeratum,  in  aliis  vero  secundo  junctum,  ut,  quod  in  libris  impressis  tertium  nu¬ 
meretur,  secundum  sit.  »  Caeterum  strophae  duae.  Vers.  1-3  :  Pii  beati;  4-6:  Impii  miseri.  Cf.  dictum  illud  Socratis 
apud  Platonem  in  Alcibiade  n  : 

Ol  orraQoi  tojv  av0pw7;o)v  euSatp.cvss,  «  jcsixd ,  aSXiot, 

Bonus ,  beatus  omnis,  et  improbus  miser. 

1.  Beatus  vir  qui  non  ambulat  in  consilio  improborum, 
et  in  via  peccatorum  non  stat, 

et  in  sede  irrisorum  non  sedet. 

2.  Sed  in  legem  Jovse  propensio  ejus, 

et  de  lege  ejus  meditatur  die  ac  nocte. 

3.  Nam  est  ille  sicut  arbor  plantata  ad  rivos  aquarum, 
quae  fructum  suum  reddit  tempore  suo , 

et  cujus  folium  non  marcescit; 
et  omnia,  quae  facit,  prospere  succedunt. 

4.  Non  sic  improbi ; 

sed  nonnisi  ut  palea,  quam  dispellit  ventus. 

5.  Itaque  non  consistent  improbi  in  judicio , 
neque  peccatores  in  ccetu  justorum. 

6.  Novit  enim  Jova  viam  j  ustorum ; 
via  autem  improborum  perit. 

NOTjE. 

Vers.  1 .  Praeteritum  et  saepe  alias,  et  hic,  de  eo  quod  quis  facei’e  solet,  vel  quod  omni  tempore  eodem 
modo  se  habet,  aopiarw;  usurpatur,  atque  per  nostrum  praesens  commode  exponitur.  Locutio  in  consilio 
improborum  ire  in  stylo  Orientalium  non  tantum  commercium  familiare  cum  improbis  hominibus,  sed  et 
institutionem  vite,  ad  eorum  placita  degendae,  indicat.  Viam  apud  Hebraeos  saepe  usurpari  pro  instituto 
et  ratione  vivendi,  satis  notum  est.  In  tribus  hujus  commatis  membris  gradationem,  et  in  substantivis  im¬ 
proborum,  peccatorum,  irrisorum,  et  in  vocabulis  consilio,  via,  sede,  et  in  verbis  ambulat,  stat,  sedet,  inesse 
multi  existimant.  Sed  melius  post  Rosenmullerum  docet  Hengstenberg,  esse  in  hoc  versu  non  tam  *Xtaay.a, 
quam  eitijMvnv,  distributione  trimembri  illustratam.  Tres  primus  hic  versus  triades  habet:  quarum  prima 
dictionibus  improborum,  peccatorum  et  derisorum  omne  malorum  hominum  genus ;  altera,  nominibus  con¬ 
silii,  vice  et  sedis,  universa  illorum  cogitata  et  facta,  omnemque  vitam;  tertia,  verbis  ambulandi,  standi 
ac  sedendi ,  quodcumque  illorum  commercium  comprehendit :  ut  eum  vere  beatum  esse  vates  significet, 
qui  nec  ullum,  nec  ulla  in  re,  nec  cum  ullo  reproborum  hominum  genere  commercium  habeat.  Improbus 
seu  impius,  peccator  et  irrisor  etymis  ita  differunt,  ut  primus  sit  proprie  turbidus,  perturbatus  animo  ob 
passiones  et  affectus  pravos  :  hinc  dicitur  in  consilio  impiorum;  secundus,  lapsabundus,  qui  in  scelus  labi— 
tur :  hinc  dicitur  invia  peccatorum;  tertius  denique,  deridens  eos  qui  pietatem  colunt,  ut  impii  solent,  dum 
sedent  in  epulis  et  compotationibus. — Vers.  2.  Propensio  ejus,  id  est,  qui  legem  Jovse  in  deliciis  habet.  Me¬ 
ditatur,  sensu  latissimo,  id  est,  non  solum  animo  recogitat,  sed  eliam  faclis  exsequitur.  Cf.  Psal.  xxxv,28. 
Eodem  sensu  aeXerav  apud  Graecos  etiam  usurpatur.  Et  Virgilius,  Eclog.  i,  2 : 

Silvestrem  tenui  musam  meditaris  avena. 

— Vers.  3.  Rivos,  proprie  divisiones,  divortia,  h.  1.  videntur  esse  canales  ad  rigationem  hortorum  arte  di¬ 
ducti.  Quce  facit,  non  arbor,  sed  justus.  Succedunt.  Ita  Ewaldus.  Hengstenberg  transitive  vertit,  succedere 
facit. — Vers.  4.  Imago  inde  est  repetita,  quod,  vel  cum  frumentum  more  Orientalium  teritur  in  locis 
editis,  vel  ventilatur  in  areis,  quae  in  istis  terris  sub  dio  erant,  et  etiamnum  sunt,  palea  vento  dispergi¬ 
tur.  Atque  bsec  quidem  imago  adeo  apta  visa  est  poetis  Hebraeis,  ad  subitam,  qua  infelix  redditur  impro¬ 
bus,  conversionem  rerum  exprimendam,  ut  eam  saepius  usurpent.  Palea,  gluma. — Vers.  5.  In  judicio, 
tum  extremo  et  divino,  tum  humano,  ubi  saepius,  Deo  id  curante,  improbi  causa  cadunt.  Cf.  Isai.  i,  24. 
ii,  12;  iv,  14.  Novit,  amanter  curat.  Quod  verba  novit  et  perit  non  satis  sibi  opposita  sunt,  quod  antithe¬ 
torum  parallelismus  flagitat,  id  explicandum  est  ex  more  poetarum  Hebraeorum,  quo  in  antithetis  mem¬ 
brum  oppositum  saepe  reticent,  ex  alterius  oppositione  supplendum,  cujusmodi  exempla  plura  in  Prover¬ 
biis  obvia.  Proinde  lioc  loco  antithesis  ut  plene  constet,  in  utraque  periochae  parte  ex  parte  altera  aliquid 
supplendum,  hoc  pacto :  Novit  Deus  probatque  studia  atque  consilia  proborum,  eaque  ideo  consistent  et 
pei stabunt;  at  non  nevit  probatve,  imo  odio  habet  studia  et  consilia  malorum,  eaque  itaque  irrita 
lient. 

EXPLANATIO  IN  PSALMOS. 


PSALMUS  I. 

ARGUMENTUM. 

Primus  Psalmus  titulo  caret  apud  Hcbraos,  nec  desunt,  qui  putent  eum  esse  Esdrae,  qui  Psalmos  in  ordinem  Vn  tn 
digessit,  sed  communiter  tribuitur  Davidi  ab  Ambrosio,  Hilario,  Basilio,  Augustino  et  caderis,  ipse  etiam  S.  Hie-  r"Ti-ni 
ronymus,  qui  alioqui  multos  facit  auctores  Psalmorum,  hunc  primum  Psalmum  Davidis  esse  dicit  in  Epist.  aci  Psalmi 
Pautimim  de  Studio  Scripturarum.  Denique  in  textu  Graco  additus  est  titulus,  sive  a  Septuaginta,  sive  ab  aliis  q>'is  sit» 
David  Propheta!  et  repis  melos.  Aptissime  autem  ponitur  hic  Psalmus  in  primo  loco,  quia  de  beatitudine  tractat : 
beatitudo  enim  est  fundamentum  et  principium  doctrinae  moralis.  Argumentum  igitur  Psalmi  est  ostendere  heati- 
tudincm  sive  in  spe,  sive  in  re,  non  contingere  nisi  hominibus  justis,  proinde  justitiae  dandam  esse  operam,  ut  ad 
beatitudinem  perveniamus. 

EXPLICATIO  PSALMI. 


Ver., ,  1.  Beatus  vir,  qui  non  abiit  in  consilio  IM¬ 

PIORUM,  ET  IN  VIA  PECCATORUM  NON  STETIT,  ET  IN 
CATIIEDRA  PESTILENTIAS  NON  SEDIT. 

In  primo  et  secundo  versiculo  Propheta  docet 
beatitudinem,  quatenus  in  hae  vita  haberi  potest, 
non  consistere  in  alia  re,  quam  in  vera  justitia. 
Quod  ipsum  docet  Apostolus  Rom.  xiv :  «  Regnum 
Dei  non  est  esca,  et  potas,  sed  justitia,  et  pax,  et 
gaudium  in  Spiritu  Sancto.  »  Soli  enim  homines 
vere  justi  sunt  amici  Dei,  imo  et  filii,  ac  per  hoc 
heredes  regni,  et  spe  beati,  quod  attinet  ad  per¬ 
fectissimam  felicitatem,  et  hic  interim  solido  gau¬ 
dio,  et  pace,  quae  exsuperat  omnem  sensum, 
perfruentes.  Describit  autem  in  primo  versu  ho¬ 
minem  justum  per  negationem,  in  secundo  per 
affirmationem ,  ac  si  breviter  dixisset  illum  esse 
justum,  ac  per  hoc  beatum,  qui  declinat  a  malo, 
et  facit  bonum. 

Illud  autem  hoc  loco  diligenter  notandum,  ct 
memoriae  commendandum  est,  consuetudinem 
Davidis  et  aliorum  prophetarum  esse,  ut  idip- 
sum  bis  repetant,  ita  ut  una  pars  versiculi  sit  re¬ 
petitio,  vel  explicalio  alterius.  Exempli  gratia, 
Soli  ho-  Exod.  xv,  in  cantico  Mosis  :  «  Iste  Deus  meus,  et 
minos  ve-  glorificabo  eum;  Deus  patris  mei,  et  exaltabo 
re  cum.  »  Dcut.  xxxii  :  «  Concrescat  ut  pluvia  doc- 
T  Dei.  trina  mea,  fluat  ut  ros  eloquium  meum.  »  Psalm. 
xxxui :  «  Benedicam  Dominum  in  omni  tempore, 
semper  laus  ejus  in  ore  meo. »  Haec  frequentis¬ 
sime  occurrunt,  cum  sit  htec  repetitio  genus  or¬ 
namenti  proprium  sanctorum  Prophetarum.  Pri¬ 
ma  igitur  pars  primi  versiculi  hanc  sententiam 
continet,  beatum  esse  illum,  qui  non  praevarica¬ 
tur  legem  Dei.  Sed  poetico  more  David  hanc  sen¬ 
tentiam  expressit  per  metaphoram  viae  et  ambu¬ 


lationis  :  «  Beatus,  inquit,  vir,  qui  non  abiit  in 
consilio  impiorum,  »  id  est,  ille  beatus  est,  qui 
justus  est :  ille  autem  justus  est,  qui  non  abiit  in 
consilio  impiorum,  id  est,  qui  in  via  vitae  non  est 
secutus  consilia,  leges,  sententiam  impiorum, 
quae  sunt  omnino  contraria  viae  Dei,  id  est  legi 
Dei.  Altera  pars  ejusdem  versiculi  idipsum  expli-  s.are  in 
cat  aliis  verbis  idem  significantibus.  Nam  cum  via  quid 
dicit  :  «  Et  in  via  peccatorum  non  stetit,  »  non  sit? 
significat,  Et  in  via  peccatorum  non  substitit,  sed. 

Et  in  via  peccatorum  non  ambulavit.  Stare  enim 
in  via,  hoc  loco,  non  est  quiescere,  et  non  ambu¬ 
lare,  sed  est  ambulando  non  recedere  in  via  in¬ 
choata.  Itaque  idem  est.  Non  abire  in  consilio  im¬ 
piorum,  et.  Non  stare  in  via  peccatorum :  utrum¬ 
que  enim  significat  illum  esse  justum,  qui  recedit 
a  via,  id  est  lege  et  consiliis  peccatorum.  Et  quo¬ 
niam  lex  Domini  solvitur,  non  solum  male  vi¬ 
vendo,  sed  etiam  male  docendo,  juxta  illud 
Matth.  v :  «  Qui  solverit  unum  de  mandatis  istis  sederem 
minimis,  et  docuerit  sic  homines,  minimus  voca-  cathedra 
bitur  in  regno  coelorum;  »  ideo  Propheta  adjun-  P.ostile"- 
git  :  «  Et  in  cathedra  pestilentiae  non  sedit;  »  id  ^sit? 
est,  ille  est  justus,  ac  per  hoc  beatus,  qui  neque 
operibus,  neque  doctrina  legem  Domini  praeva¬ 
ricatur.  Sedere  enim  in  cathedra  pestilentiae,  est 
esse  in  consessu  hominum  pestilentium,  sive  as¬ 
sidere  pestilentibus,  et  cum  eis  legem  Domini 
despicere ,  quasi  nihil  conducat  ad  bene  viven¬ 
dum,  id  est  cum  gaudio  et  laetitia,  sed  utilius  sit 
carnis  desideria  perficere,  sensibusque  in  omni¬ 
bus  indulgere.  Vox  sedentium  in  cathedra  pesti¬ 
lentiae  describitur  Malach.  ni,  illis  verbis  :  «Vanus 
est,  qui  servit  Deo,  et  quod  emolumentum,  quia 
custodivimus  praecepta  ejus?  »  Quod  ad  verba 
attinet,  pro  voce  beatus ,  in  Hebrteo  habetur  nttfN 

ascre ,  quae  vox  habet  formam  numeri  multitu¬ 
dinis,  et  ideo  a  nonnullis  recentioribus  vertitur 
beatitudines  viri ,  etc.  Sed  probabilius  est  vocem 
illam  esse  indeclinabilem,  et  significare,  tum 
beatum,  tum  beatitudinem.  Nam  non  solum  Sep¬ 
tuaginta  verterunt  gaxapto ?  avr.p,  id  est  beatus  vir; 
sed  etiam  S.  Hieronymus  vertit  ex  Hebraeo:  Bea¬ 
tus  vir.  Pro  cathedra  pestilentice ,  in  Hebraeo  habe¬ 
tur  ad  litteram,  cathedra  lezim,  id  est  deriso¬ 
rum,  sed  sensus  est  omnino  idem.  Nulla  enim  est 
pestilentia  major,  quam  deridere  legem  Dei,  et 
eos  qui  juste  ac  pie  vivere  student.  Ad  extremum 
notat  S.  Basilius,  per  id  quod  dicitur,  beatus  vir , 
non  excludi  feminas  a  beatitudine,  sed  includi, 
quoniam  vir  caput  est  mulieris ,  et  in  capite  in- 
telliguntur  etiam  membra. 

Vers.  2.  g  SED  IN  LEGE  DOMINI  VOLUNTAS  EJUS,  ET  IN 
LEGE  EJUS  MEDITABITUR  DIE  AG  NOCTE. 

In  hoc  secundo  versiculo  describitur  justus  per 
affirmationem,  et  sunt  hic  etiam  duae  partes,  qua¬ 
rum  una  est  fere  alterius  repetitio.  Recte  autem 
dicitur  is  esse  justus,  sive  beatus,  cujus  voluntas 
est  in  lege  Domini,  quoniam  non  requiritur  ad 
hnjusvi  iustitiam  hujus  vitae,  ut  nulla  in  re  offendamus, 
t®  non  cum  scriptum  sit  Jacob.  m  :  «  In  multis  offendi- 
reqnirit ,  mus  omnes;  »  sed  satis  est,  si  ita  simus  affecti 
'offeuda-11  er8a  legem  Domini,  ut  cupiamus  eam  omnino 
mus.  perficere,  et  si  forte  labimur  in  aliquod  pecca¬ 
tum,  ut  certe  saepe  labimur,  id  sit  praeter  volun¬ 
tatem  bonam,  id  est,  praeter  charitatem,  quam 
habemus  ad  Deum,  et  ad  legem  ejus,  non  autem 
contra  charitatem,  proinde  peccatum  sit,  non 
crimen,  id  est  veniale,  non  lethale.  Idem  aliis 
verbis  habetur  in  alio  Psalmo  :  «  Lex  Dei  ejus  in 
corde  ipsius.  v>  Nam  et  voluntas ,  sive  cor  justi 
est  in  lege  Dei,  et  lex  Dei  est  in  voluntate,  sive 
corde  justi.  Lex  est  in  corde,  ut  in  sede,  et  cor 
est  in  lege,  ut  in  re  amata,  quae  semper  cogitatur 
et  appetitur.  Atque  hoc  est  quod  sequitur  :  «  Et 
in  lege  ejus  meditabitur  die  ac  nocte.  »  Id  enim 
est  legem  esse  in  voluntate,  sive  voluntatem  in 
lege,  perpetuo  mentem  exerceri  in  ea  cogitanda 
et  amanda,  ut  quidquid  agendum  sit,  secun¬ 
dum  eam  regulam  fiat.  Itaque  illud,  die  ac  nocte , 
non  significat,  non  posse  hominem  justum  va¬ 
care  vel  ad  punctum  temporis  a  contemplatione 
divinae  legis,  sed  frequentissime  debere  animum 
ad  legis  praecepta  revocare,  ejusque  memorem 
semper  esse,  dum  aliquid  cogitandum,  dicen¬ 
dum,  faciendum  occurrit,  in  quo  periculum  sit, 
ne  justitia  violetur.  Porro,  non  solum  Latina  vox 
meditabitur,  sed  etiam  Graeca  p-eXe-nimi ,  et  Hebraica 
narP  ieghe..  referri  possunt  ad  exercitium  sive  co¬ 
gitationis,  sive  vocis,  sive  operis,  Psalm.  xxxiv : 
«  Lingua  mea  meditabitur  justitiam  tuam.  »  Et 
^rgI*  Psalm.  xxxvi :  «  Os  justi  meditabitur  justitiam.  » 
Eclog. I.  Poeta  quoque  profanus  dixit :  «  Meditabor  arun¬ 
dine  Musam.  »  Et  exercitia  militum,  militares 
meditationes  dicebantur.  Itaque  sensus  est :  «  Et 


in  lege  Domini  meditabitur  die  ac  nocte,»  id  est, 
in  lege  Domini  cogitanda,  perficienda,  docenda 
assidue  exercebitur. 

3.  Et  erit  tanquam  lignum  ,  quod  planta-  Vers-  *• 

TUM  EST  SECUS  DECURSUS  AQUARUM,  QUOD  FRUCTUM 
SUUM  DABIT  IN  TEMPORE  SUO. 

4.  Et  folium  ejus  non  defluet,  et  omnia  qu.e-  Vers* 

CUMQUE  FACIET,  PROSPERABUNTUR. 

Declaravit  Propheta  quis  sit  dicendus  vere  jus¬ 
tus  :  nunc  declarat  talem  justum  esse  beatum, 
spe  in  hoc  saeculo,  re  in  futuro.  Sumitur  autem 
declaratio  a  similitudine  arboris,  quae  plantata 
juxta  rivos  aquarum  habet  omnia,  quae  in  ar¬ 
bore  felicissima  requiri  possunt.  Nam  aliquae  ar¬ 
bores  sola  folia  producunt,  et  ea  non  diu  reti¬ 
nent;  aliae  folia  producunt,  et  semper  retinent, 
sed  fructus  earum,  vel  nimis  praecoces  sunt,  vel 
nimis  serotini;  aliae  denique  fructus  edunt  tem¬ 
pore  suo,  et  foliis  semper  vestiuntur,  sed  non 
omnes  fructus  ad  maturitatem  perducunt :  solae 
igitur  illae  arbores  omni  ex  parte  perfectissimae 
sunt,  quae  folia  fructusque  producunt,  si  folia 
semper  retinent,  et  omnes  omnino  fructus  tem¬ 
pore  suo  maturos  prapstant.  Tales  arbores  sunt 
pini,  palmae,  oleae,  quibus  Scriptura  justos  ho¬ 
mines  passim  comparare  solet.  His  igitur  felicis-  Justi  qui- 
simis  arboribus  similes  esse  dicit  justos  hoc  loco  h"*brbo’ 
Propheta.  Nam  justi  «  fundati  et  radicati,  »  ut  ait  compa_ 
Apostolus,  «  in  charitate,  »  propinqui  sunt  per  rentur. 
amicitiam  fonti  vivo,  unde  humorem  gratiae  sem¬ 
per  trahunt ;  et  opera  bona  tempore  opportuno 
faciunt,  et  omnia  eis  cooperantur  in  bonum,  et 
semper  virent  gloria  et  honore.  Quamvis  enim 
interdum  a  carnalibus  despiciantur,  tamen  a  sa¬ 
pientibus,  et  quod  majus  est,  ab  angelis,  et  ab 
ipso  Deo  honorantur.  Et  haec  quidem  in  hoc  sae¬ 
culo;  sed  praeterea  fructus  faciunt  in  tempore 
suo,  quia  salutem  veram  operantur  tempore 
congruo  recipiendam,  id  est  post  mortem,  cum 
impii  ante  tempus,  in  hac  vita  felicitatem  quae¬ 
rant,  et  sic  temporalem  et  sempiternam  amittant. 

Et  folia  semper  retinent,  quia  accipient,  juxta 
verbum  apostoli  Petri,  I  Petr.  iii  :  «  Immarcessi- 
bilem  gloriae  coronam;  »  et :  «ln  memoria  aeterna 
erit  justus,  »  Psal.  exi.  Et  denique  «  quaecumque 
faciunt,  prosperabuntur,  »  quia  opera  omnia  us¬ 
que  ad  calicem  aquae  frigidae  datum  in  nomine 
discipuli,  plenam  ac  perfectam  mercedem  acci¬ 
pient.  Scio  textum  Hebraicum  in  Bibliis  modernis 
unum  tantum  versum  ex  his  duobus  facere,  et 
priorem  partem  versus  terminare  ad  illa  verba : 

«  Et  folium  ejus  non  defluet.  »  Ex  qua  distinc¬ 
tione  adducti  nonnulli,  verba  illa :  «  Et  omnia 
quaecumque  faciet,  prosperabuntur,  »  non  ex¬ 
ponunt  de  arbore  vera,  sed  solum  de  homine 
justo.  Sed  nos  sequimur  lectionem  Hebraicam, 
quae  est  in  operibus  S.  Hieronymi,  cui  con¬ 
cordant  codices  Graeci  et  Latini,  Et  certe  secun- 

dum  nostram  lectionem  similitudo  ab  arbore 
sumpta  est  multo  pulchrior  et  plenior.  Illud  etiam 
liberum  observandum  est  hoc  loco,  verbum  prosperabun- 
trium  tur  *n  He^rae0  esse  iezliach,  quod  proprie 

concur-  significat,  prosperare  faciet.  In  quo  notatur  virtus 
rit  cum  activa  arboris,  quae  concurrit  ad  maturandos 
gopcraa<i  omnes  fructus,  et  pari  ratione  notatur  in  ap- 
merito-  plicatione  similitudinis  virtus  activa  liberi  ar- 
ria*  bitrii,  quae  concurrit  cum  gratia  Dei  ad  opera 
meritoria.  Quod  est  adversus  dogmata  Luthera- 
norum. 

Vers.  5.  5.  NON  SIC  IMPII,  NON  SIC  :  SED  TANQUAM  PUL¬ 

VIS,  QUEM  PROJICIT  VENTUS  A  FACIE  TERRAS. 

Ex  comparatione  miseriae  impiorum  confirmat 
Propheta  felicitatem  justorum.  Ne  quis  enim  exis¬ 
timaret  illa  bona  communia  esse  omnibus,  et  ex 
causis  naturalibus  tantum  provenire,  et  non  prae¬ 
cipue  ex  providentia  Dei,  addit :  «  Non  sic  im¬ 
pii,  »  id  est,  non  eamdem  sortem,  sed  contrariam 
omnino  recipient.  Elegantissime  vero  Propheta 
describit  miseriam  impiorum,  eamque  opponit 
felicitati  justorum.  Justi  ob  humoris  divini  co¬ 
piam  virent,  et  fructum  faciunt,  nec  unquam  vi¬ 
rorem  suum,  aut  laborum  fructum  amittunt. 
Contra  impii ,  divino  illo  humore  destituti ,  aridi 
et  steriles  instar  levissimi  pulveris,  a  vento  dis¬ 
persi  ne  vestigium  quidem  sui  relinquunt;  nec 
solum  omnem  gloriam,  opes  et  voluptates  per¬ 
dunt,  sed  etiam  ipsi  pereunt  in  aeternum.  In  textu 
Hebraico  non  habetur  illa  repetitio,  non  sic ,  ne¬ 
que  illud,  a  facie  terne.  Sed  haec  addita  sunt  a 
Septuaginta  Interpretibus  explicandi,  vel  ornandi 
gratia.  Vocabulum  item  pulveris  non  est  “)DJ? 
haphar ,  quod  proprie  pulverem  significat  in  ge¬ 
nere;  sed  est  pD  mots,  quod  significat  glumam, 
id  est  speciem  pulveris  ex  tritura  paleae,  paleam 
videlicet  minutissime  contritam,  et  quasi  in  pul¬ 
verem  redactam,  quae  levissima  est,  ut  eam  mo¬ 
dicus  flatus  procul  abigere  possit. 

Vers.  6.  6.  Ideo  non  resurgent  impii  in  judicio,  neque 

PECCATORES  IN  CONCILIO  JUSTORUM. 

Recte  in  editione  Sixti  V  et  Clementis  VIII  posi¬ 
tum  est,  non  resurgent ,  cum  in  plerisque  codici¬ 
bus  haberetur,  non  resurgunt.  Nam  ex  Hebraeo, 
Graeco,  Chaldaeo,  et  emendatioribus  manusc-riptis 
satis  aperte  colligitur  legendum  esse,  non  resur¬ 
gent.  Illud  autem,  in  concilio  justorum ,  positum 
est  ex  Hebraeo;  nam  in  Graeco  et  manuscriptis 
Latinis  constanter  legitur,  in  consilio.  Potuit  qui¬ 
dem  fieri  ut,  ex  similitudine  nominum,  fuerit 
in  Latinis  Codicibus  positum  consilium ,  pro  con¬ 
cilio;  sed  potuit  etiam  fieri  ut  in  Hebraicis  Co¬ 
dicibus  irrepserit  jnn  hada  pro  ft3f J7  haza,  id 
est,  concilium  pro  consilium.  Certe  Septuaginta 
Interpretes,  qui  eodem  modo  verterunt  in  primo 
versu  et  in  sexto,  utrobique  ponentes  PouXvi,  vi¬ 
dentur  eamdem  vocem  Hebraicam  in  utroque 
loco  legisse.  Itaque  utraque  lectio  probanda  vi¬ 


detur,  una  ob  auctoritatem  Vulgatae  editionis, 
quae  cum  Hebraeo  concordat,  altera  ob  auctori¬ 
tatem  Septuaginta  Interpretum,  quorum  voca¬ 
bulum  pcuX-n  ubique  ipsa  Vulgata  latina  editione 
consilium,  non  concilium  vertitur.  Declarat  igitur 
hoc  loco  Propheta,  discrimen  justorum  et  impio¬ 
rum  in  novissimo  judicio  perspicue  manifestan¬ 
dum.  Nam  hoc  tempore  saepe  accidit  ut  omnia 
confundantur.  Ait  igitur :  «  Ideo  non  resurgent 
impii  in  judicio  justorum.  »  Illud  enim,  jus¬ 
torum,  ad  utramque  partem  versiculi  pertinet, 
sicut  etiam  illud,  non  resurgent,  non  solum  re¬ 
fertur  ad  illud,  in  judicio,  sed  etiam  ad  illud,  in 
concilio,  et  idem  fere  est :  «  Non  resurgent  impii 
in  judicio  justorum,  »  et :  Non  resurgent  pecca¬ 
tores  in  concilio  vel  consilio  justorum.  Itaque 
cessat  quaestio  illa  quam  nonnulli  hoc  loco  per¬ 
tractant  ,  cur  dixerit  Propheta  :  «  Non  resurgent 
impii  in  judicio.  »  Pulchre  autem  David  conjunxit 
ultima  primis;  sicut  enim  dixerat  in  principio, 
justos  non  abiisse  in  concilio  impiorum,  et  in 
consessu  eorum  non  sedisse  :  ita  nunc  dicit,  in 
die  judicii  impios  non  resurrecturos  in  judicio, 
et  concilio  justorum.  Sensus  igitur  hic  est :  « Ideo 
non  resurgent  impii  in  judicio  justorum, »  id  est, 
longe  aliud. erit  judicium  justorum,  quam  im¬ 
piorum.  Quod  explicatur  sequentibus  verbis: 
«Neque  peccatores  in  concilio  justorum,»  id  est, 
cum  resurgent  impii,  non  erunt  in  consessu  et 
consortio  justorum,  sed  judicati  ad  inferos  in 
coetu  damnatorum  erunt.  Quod  si  legamus,  in 
consilio  justorum,  poterit  consilium  accipi  pro 
loco  consilii,  et  tunc  in  idem  recideret  cum  voce 
concilio.  Et  quoniam  illud,  non  resurgent ,  ex  He¬ 
braeo  commode  verti  posset,  non  stabunt,  sive  non 
consistent,  erit  etiam  hic  sensus,  in  judicio,  et 
coetu  justorum,  quando  videlicet  Sancti  cum 
Christo  sedebunt  judices  mundi,  tunc  peccatores 
non  stabunt,  sed  cadent.  «  Justi  autem  stabunt 
in  magna  constantia  adversus  eos,  qui  se  angus¬ 
tiaverunt,  »  Sapient,  v,  1. 

7.  Quoniam  novit  Dominus  viam  justorum,  et 

ITER  IMPIORUM  PERIBIT. 

Reddit  rationem  cur  impii  non  sint  in  judicio 
accepturi  justorum  gloriam.  Quoniam  videlicet 
via  justorum  approbatur  a  Deo,  qui  falli  non  po¬ 
test  ,  ac  per  hoc  via  est  recta ,  et  perducens  ad 
civitatem  Dei;  via  impiorum  non  approbatur  a 
Deo,  et  qui  per  eam  ambulant,  frustra  laborant, 
quia  nunquam  pervenient.  Illud,  novit,  accipitur 
pro  notitia  approbationis;  et  cum  dicitur  :  «Deus 
novit  viam  justorum,  »  nos  certi  reddimur,  se¬ 
curos  esse  de  vera  felicitate,  qui  per  eam  viam 
incedunt.  Illud  autem ,  iter  impiorum  peribit ,  si¬ 
gnificat  ambulationem  impiorum  frustra  esse  sus¬ 
ceptam  ,  quia  per  eam  viam  non  pervenitur  ad 
optatum  locum.  Itaque  hoc  loco ,  iter  non  acci¬ 
pitur  pro  via  materiali,  in  qua  ambulatur,  sed 
pro  ipsa  ambulatione ,  ut  diximus.  Per  ambula- 

tionera  autem  intelligitur  cursus  totius  vifre,  stu¬ 
dia,  labores,  contentiones,  quae  omnia  nihil  im¬ 
piis  proderunt.  Hic  Psalmus  potest  accommodari 
omnibus  Sanctis,  sed  potissimum,  et  per  antono¬ 
masiam  Christo,  qui  praeter  omnes  homines  et 
Angelos  non  praevaricatus  est  legem  Dei,  sed 
eam  perfecte  implevit,  factus  obediens  usque  ad 

mortem.  Et  ideo  tanquam lignum  plantatum  juxta 
rivos  aquarum,  habens  animam  conjunctam  hy¬ 
postatice  fonti  vivo,  qui  est  Verbum  Dei,  fons 
Sapientia?  in  excelsis,  gloria  et  honore  coronatus 
est,  et  fructus  mirabiles  edidit,  et  ad  maturitatem 
perduxit,  omnes  videlicet  electos  vocavit,  justifi¬ 
cavit,  magnificavit. 


PSALMUS  II. 


V.  v.  —  4.  Quare  fremuerunt  gentes,  et  po¬ 
puli  meditati  sunt  inania? 

2.  Astiterunt  reges  terrae,  et  principes  conve¬ 
nerunt  in  unum,  adversus  Dominum  et  adver¬ 
sus  Christum  ejus. 

3.  Dirumpamus  vincula  eorum ,  et  projicia¬ 
mus  a  nobis  jugum  ipsorum. 

4.  Qui  habitat  in  coelis,  irridebit  eos,  et  Do¬ 
minus  subsannabit  eos. 

5.  Tunc  loquetur  ad  eos  in  ira  sua,  et  in  fu¬ 
rore  suo  conturbabit  eos. 

6.  Ego  autem  constitutus  sum  rex  ab  eo  su¬ 
per  Sion  montem  sanctum  ejus,  praedicans  prae¬ 
ceptum  ejus. 

7.  Dominus  dixit  ad  me :  Filius  meus  es  tu, 
ego  hodie  genui  te. 

8.  Postula  a  me,  et  dabo  tibi  gentes  heredi¬ 
tatem  tuam,  et  possessionem  tuam  terminos 
terre. 

9.  Reges  eos  in  virga  ferrea  ,  et  tanquam  vas 
figuli  confringes  eos. 

10.  Et  nunc,  reges,  intelligite  :  erudimini, 
qui  judicatis  terram. 

11.  Servite  Domino  in  timore  :  et  exultate  ei 
cum  tremore. 

12.  Apprehendite  disciplinam,  nequando 
irascatur  Dominus,  et  pereatis  de  via  justa. 

13.  Cum  exarserit  in  brevi  ira  ejus,  beati 
omnes  qui  confidunt  in  eo. 


V.  s.  h.  —  Quare  turbabuntur  gentes,  et  tri¬ 
bus  meditabuntur  inania? 

Consurgent  reges  terra ,  et  principes  tracta¬ 
bunt  pariter  adversum  Dominum,  et  adversum 
Christum  ejus. 

Dirumpamus  vincula  eorum,  et  projiciamus 
a  nobis  laqueos  eorum. 

Habitator  coeli  ridebit.  Dominus  subsannabit 
eos. 

Tunc  loquetur  ad  eos  in  ira  sua,  et  in  furore 
suo  conturbabit  eos. 

Ego  autem  ordinavi  regem  meum  super  Sion 
montem  sanctum  meum. 

Annuntiabo  Dei  praceptum.  Dominus  dixit 
ad  me  :  Filius  meus  es  tu,  ego  hodie  genui  te. 

Postula  a  me,  et  dabo  tibi  gentes  Ineredita- 
tem  tuam,  et  possessionem  tuaru  terminos 
terra. 

Pasces  eos  in  virga  ferrea;  ut  vas  figuli  con¬ 
teret  eos. 

Nunc  ergo,  reges,  intelligite;  erudimini,  ju¬ 
dices  terra. 

Servite  Domino  in  timore,  et  exultate  in  tre¬ 
more. 

Adorate  pure ,  ne  forte  irascatur,  et  pereatis 
de  via. 

Cum  exarserit  post  paululum  furor  ejus, 
beati  omnes  qui  sperant  in  eum. 


Argumentum.  —  De  Messia  unanimi  doctorum  veterum  consensu  ac  traditionis  auctoritate  exponitur  hic  Psalmus. 
Ut  SS.  Patres  omittam,  haec  de  Judaeis  R.  Jarchi :  «  Doctores  nostri  hunc  Psalmum  exposuerunt  de  rege  Messia; 
sed  ad  sensum  litteralem,  et  ut  occurratur  Haereticis  (Christianis)  expedit,  eum  de  Davide  ipso  interpretari.  »  Simi¬ 
liter  Kimchi:  «  Sunt  qui  hunc  Psalmum  de  Gog  et  Magog  interpretantur,  estque  unctus  rex  Messias,  atque  ita  ex¬ 
posuerunt  doctores  nostri ,  beatae  memoriae,  estque  Psalmus,  hoc  modo  explicatus,  perspicuus,  »  etc.  Ita  Apostoli, 
Act.  iv,  25;  xiii,  33;  Hebr.  i,  5,  quae  tamen  loca  argumentum  omnino  inconcussum  non  conficiunt,  nam  objici  po¬ 
test,  non  litterali,  sed  typico,  ut  saepius  alias  in  Novo  Testamento,  ea  ad  Mi  ssiam  referri  (conf.  Crelier,  Les  Psaumes, 
tom.  I,  p.  7).  Sed  in  ipso  Psalmo  multa  insunt  quae  neque  Davidi,  neque  Salomoni  ad  litteram  conveniant,  potissi¬ 
mum  haec  :  a)  Gentes  et  reges  terrae  imperium  Jovae  et  regis  ab  ipso  constituti  a  se  amoliri  conantur  ( vers.  1-3); 
at  reges  terrae,  quae,  uti  ex  vers.  8  apparet,  non  potest  esse  Palaestina ,  nec  Davidi,  nec  Salomoni  fuerunt  subjecti,  b) 
Formula,  Tu  es  filius  meus ;  ego  hoc  die,  quo  unxi  regem  meum  in  Sione,  te  genui ,  indicat ,  hunc  regem  non  eam 
ob  causam  dici  Dei  Filium,  quia  eum  tanquam  filium  tractaturus  esset,  sicuti  Salomonem  (II  Sam.  vii,  14),  sed  quia 
ab  ipso  vere  genitus  posset  dici;  nam  hic  filius  meus  circumscribitur  per  genui  te.  c)  Gentes  usque  ad  fines  terrarum 
incolentes  ei  regendae  promittuntur;  sed  Davidi  et  Salomoni  vel  in  carminibus  regnum  multo  angustioribus  circum¬ 
scriptum  limitibus  tribui,  docet  Ps.  lxxxix,  25.  d)  Beati  praedicantur,  qui  fiduciam  in  hoc  rege  sunt  posituri.  Sed 
in  carminibus  sacris  Israelitae  jubentur  confidere  soli  Deo,  ver.o  ipsorum  regi,  non  autem  regi  humano,  ejus  vi¬ 
cario. 

Caeterum  hic  Psalmus,  qui  nobis  secundus  est,  olim  primus  fuisse  videtur.  Hinc  orta  est  lectionum  varietas  in 

loco  Aclor.  xiu,  33  :  quampiam  non  male  quidam  conjiciunt  ibi  neque  primo,  neque  secundo  legendum.  Etenim 
quum  Novi  Testamenti  scriptores  non  soleant  citare  numeros  et  capita,  non  magis  quam  Rabbini  et  Talmudici 
verisimile  est,  Lucam  scripsisse  nihil  nisi  b>  tw  $  a  Apto,  nullo  numero  addito.  "  * 

Strophae  4,  partes  3.  Vers.  1-3  :  regis  (Messiae)  imperio  sese  subtrahere  conantur  populi  exteri;  4-9  :  eorum 
conatus  nullum  eventum  habebunt,  quoniam  a  Jova  rex  ille  est  constitutus;  10*12:  monentur  rebelles,  ut  saniora 
consilia  capiant. 

1.  Quid  strepuere  gentes, 

et  populi  meditantur  inania? 

2.  Consurgunt  reges  terrae , 

et  principes  deliberarunt  una 
contra  Jovam  et  Unctum  ejus  : 

3.  «  Rumpamus  vincula  eorum , 

et  abjiciamus  a  nobis  eorum  funes !  » 

4.  Qui  in  coelo  sedet,  ridet , 
subsannat  eos  Dominus. 

5.  Tum  in  ira  sua  eos  compellabit , 
et  in  furore  suo  perterrebit  eos : 

6.  «  Et  ego  unxi  regem  meum 

in  Sione,  monte  meo  saeclo !  » 

7.  Narrabo  statutum  : 

Jova  dixit  mihi :  «  Filius  meus  es  tu , 
ego  hodie  te  genui. 

8.  Posce  a  me,  et  faciam  gentes  lunreditatem  tuam, 
et  possessionem  tuam  fines  tense. 

9.  Confringes  eos  baculo  ferreo, 
ut  vas  figlinum  discuties  eos.  » 

10.  Et  nunc,  reges,  sapite; 
erudimini,  judices  terrae. 

1 1 .  Servite  Jovae  in  timore , 
et  trepidate  cum  tremore. 

12.  Osculamini  filium,  ne  irascatur  et  pereatis  in  via. 

13.  Etenim  in  brevi  (mox)  exardescet  ira  ejus  : 
beati  omnes,  qui  confidunt  in  eo ! 

NOTAS. 

Vers.  1.  Abruptum  iuitium,  fere  uti  Horatius  Epod.  vn,  ubi  totum  populum  Romanum  in  bella  atque 
oraelia  ruentem  ita  aflatur : 

Quo,  quo  scelesti  ruitis ?  aut  cur  dexteris 
Aptantur  enses  conditi? 

Meditantur  :  alii,  aestuant,  ebulliunt,  quale  illud  Ciceronis  in  orat.  De  Earusp.  Respons.  cap.  ii  :  «  /Estuaus 
se  e  curia  proripuit  cum  quibusdam  fractis  jam  atque  inanibus  minis.  » — Vers.  3.  Vincula  et  funes  h.  1. 
imperii  et  dominatus  imagines  esse,  vix  monitu  opus  videtur.  Eorum,  puta  Jovae  et  Messiae.  —  Vers.  4. 
Ridet,  securitatis  nota.  — Vers.  5.  Tum,  cum  in  vanis  conatibus  persistent.  —  Vers.  6.  TJnxi,  ita  Reinke. 
Hengstenberg  cum  veteribus  tantum  non  omnibus,  solidavi,  constitui,  firmavi:  *]D3  enim,  ait,  est  fudit 
statuam  ex  metallo,  hinc  firmavit.  —  Vers.  7.  Narrabo,  ego  rex  nuntiabo,  promulgabo.  Statutum,  decre- 

tum  quo  Jova  regi  Messire,  utpote  filio  suo,  dedit  populos.— Vers.  8.  Posce  ci  me  aliquid  tali  filio  dignum. 
Gentes  omnes  omnino,  ideoque  Gentiles.  —  Baculo ,  non  sceptro ,  ait  Roseninullerus,  qui  addit:  Respici 
videtur  hic  ad  morem  illum  antiquum,  quo  heroes,  armorum  loco,  clavas  gestabant,  easque  non  ligneas 
tantum,  sed  etiam  ferreas.  Cf.  lliad.  VII,  136.  Discuties  fractos. —Vers.  10.  Nunc  vim  concludendi  vel 
inferendi  habet,  pro  itaque,  cum  res  ita  se  habeat.  —  Trepidate ,  internis  externisque  motibus  tum  gaudii 
tum  reverentiae  exsultate.  —  Vers.  12.  Osculamini  filium:  ita  Syrus,  et  hodiernorum  plerique.  Apud 
Orientales  osculum,  ori  vel  manui  aut  genibus  admotum,  venerationis  signum  fuisse,  nemo  nescit.  Alii 
tamen,  inter  quos  Ewaldus,  ad  veterum  interpretationem  propius  accedentes,  vertunt,  admittite,  amplec¬ 
timini  purum,  purius  vel  sanius  consilium.  In  via,  hebr.  quoad  viam. 


It.  BELLARMINI  EXPLANATIO. 

PSALMUS  IL 

ARGUMENTUM. 

Hic  Psalmus  caret  titulo,  sed  Davidi  tribuitur  ab  Apostolis  Actor,  iv.  Nonnulli  Psalmum  hunc  non  secundum, 
sed  partem  primi  esse  judicant,  propterea  quod  in  Actis  Apostolorum,  cap.  xm,  in  quibusdam  Codicibus  citetur  hic 
Psalmus  sub  nomine  primi  Psalmi;  sed  Codices  plures,  et  meliores  habent :  sicut  in  Psalmo  secundo  scriptum  est ,  et 
consonat  editio  Graeca  ™  Aeurspw.  Est  autem  totus  hic  Psalmus  prophetia  de  regno  Christi  manifestissima,  et  ex¬ 
plicata  ab  Apostolis,  Actor,  cap.  iv  et  xm,  et  ad  Hebr.  i  et  v,  ut  omnino  errare  videantur,  qui  ad  litteram  de  Davide 
hunc  Psalmum  explicare  nituntur. 


EXPLICATIO  PSALMI. 


Vers.  i.  l.  Quare  fremuerunt  gentes,  et  populi  me¬ 
ditati  SUNT  INANIA  ? 

David  in  spiritu  praenoscens  Messiam  ventu¬ 
rum,  et  persecutiones  multas  adversus  eum  ex- 
orituras,  et  cum  tamen  felicissime  regnaturum, 
incipit  ab  increpatione  persecutorum;  et  sensus 
est,  frustra  Gentiles,  et  Hebraeos  tum  Principes, 
tum  populos  infremuisse  indignatione  contra 
Messiam ,  et  cogitavisse  rationem  impediendi 
regni  ejus.  In  Hebraeo  primum  verbum  est  prae¬ 
teriti  temporis,  secundum  futuri :  sed  quia  de  re 
eadem  est  sermo,  Septuaginta  Interpretes  utrum¬ 
que  verbum  reddiderunt  per  tempus  praeteri¬ 
tum,  et  S.  Hieronymus  utrumque  reddidit  per 
tempus  futurum.  Et  quidem  sententia  semper  est 
vera ;  nam  res  ipsa  in  se  futura  erat,  sed  Prophe¬ 
tae  quodam  modo  praeterita,  cum  eam  cerneret 
quasi  praeteritam.  Tamen  absolute  lectio  Septua¬ 
ginta  Interpretum  et  Vulgatos  editionis  praefe¬ 
renda  est,  tum  quia  in  Actis  Apostol.  cap.  iv,  le¬ 
gimus  in  praeterito,  fremuerunt,  et  meditati  sunt ; 
tum  quia  ratio  exigit  ut  significatio  primi  verbi 
sit  regula  significationis  secundi,  non  contra. 
Nomine  gentium,  cum  dicitur,  quare  fremuerunt 
gentes,  videntur  intelligendi  Gentiles.  Nam  sic 
intellexerunt  Apostoli,  Actor,  iv,  et  vox  Hebraea 
tnnjl  goym  passim  in  Scripturis  accipitur  pro 
Gentilibus,  sive  Ethnicis.  Per  populos  autem, 
cum  subditur :  «  Et  populi  meditati  sunt  inania, » 
intelligendi  sunt  Hebraei,  ut  constat  ex  eodem 
cap.  iv  Actor.  Verba  quoque  valde  proprie  tum 
Gentilibus,  tum  populis  Hebraeorum  accommo¬ 
dantur.  Gentiles  enim  fremuisse  dicuntur,  quasi 
animantia  rationis  expertia,  populi  Judaici  me¬ 


ditati  esse  inania,  quia  ipsi  consilium  inierunt, 
ut  Jesum  perderent. 

2  Astiterunt  reges  terra*:,  et  principes  gon-  vers.  s. 
yenrunt  in  unum  adversus  Dominum,  et  adver¬ 
sus  Christum  ejus. 

Dixerat,  in  genere,  gentes  et  populos  indigna¬ 
tos  fremuisse,  et  inania  meditatos;  nunc  explicat 
in  particulari  quae  sint  illae  gentes  et  populi ,  et 
adversus  quem  indignati  sint,  ac  dicit  fremitum 
non  coepisse  a  plebe,  sed  a  capitibus,  id  est  a 
regibus  et  a  principibus.  Primus  enim  qui  infre- 
muit  fuit  Herodes  rex,  ut  habemus  Matth.  ii,  qui 
quidem  Herodes  alienigena  erat,  ut  inter  gentes 
reputari  potuerit.  Eum  secuti  sunt  principes  et 
populi  Judaeorum.  Nam,  Herode  turbato,  «  tur¬ 
bata  est  omnis  Hierosolyma  cum  illo.  »  Deinde 
tempore  passionis  Domini,  iterum  alius  Herodes,  Reges  et 
et  Pontius  Pilatus  cum  principibus  et  populis  ImPcra* 
Judaeorum  in  Christum  insurrexerunt.  Denique,  ^cufio-* 
post  Christi  passionem  et  resurrectionem,  semper  nes  in 
persecutiones  a  regibus,  sive  imperatoribus  in- 
choabantur,  et  a  populis  duces  suos  sequentibus  runt. 
fovebantur.  Quamvis  autem  indignatio  et  fremi¬ 
tus  proprie  contra  Christum  esset,  non  contra 
Deum,  imo  sub  colore  gloriae  Dei  et  quasi  ex  zelo 
divini  honoris,  tamen  revera,  qui  Christum  op¬ 
pugnabant,  Deum  verum  oppugnabant.  Christus 
enim  operibus  divinis  se  veri  Dei  Filium  osten¬ 
debat,  et  qui  odit  Filium,  sine  dubio  odit  et  Pa¬ 
trem.  Quod  attinet  ad  verba,  illud,  astiterunt, 
proprie  in  Hebraeo  significat  sese  constituerunt,  id 
est,  quasi  murum  se  statuerunt,  ut  resisterent  ve¬ 
nienti  Messiae;  illud  autem,  convenerunt  in  unum, 
in  Hebraeo  proprie  significat,  consultaverunt,  sive 

ad  capiendum  consilium  convenerunt  simul :  quod 
in  Evangelio  Herodem  et  Principes  Judaeorum 
contra  Christum  fecisse  legimus.  Tam  autem  est 
aperta  h®c  Prophetia,  ut  non  solum  Apostoli, 
Act.  iv,  intellexerint  ad  litteram  de  Jesu  Christo 
Domino  nostro  hunc  locum,  sed  etiam  veteres 
Rabbini,  teste  R.  Salomone  in  Commentario  hu¬ 
jus  Psalmi,  exposuerint  hunc  eumdem  locum 
de  vero  Messia,  quem  adhuc  casci  et  infatuati  ex¬ 
spectant. 

3.  Dirumpamus  yingula  eorum,  et  projicia¬ 
mus  A  NOBIS  JUGUM  IPSORUM. 

Explicat  Propheta  causam,  cur  reges  et  prin¬ 
cipes  cum  gentibus  et  populis  fremuerint,  et  con¬ 
venerint  adversus  Christum.  Causa  enim  est,  ne 
cogerentur  servare  legem  Christi  contrariam  sen¬ 
sibus  carnis,  et  humanae  prudentiae.  Itaque  verba 
ista  dicuntur  in  persona  regum  et  principum 
impiorum,  quasi  dicat :  «  Astiterunt  reges  terrae, 
et  principes  convenerunt  adversus  Dominum,  et 
adversus  Christum  ejus,  »  dicentes  inter  se :  «  Di¬ 
rumpamus  vincula  eorum, »  id  est,  non  sinamus 
nos  subjici  legibus  et  imperio  Messi®.  Pro  jugum 
ipsorum,  S.  Hieronymus  vertit,  laqueos  eorum; 
verbum  Hebraicum  may  significat  funes;  et  vide¬ 
tur  Propheta  repetere  voluisse  idem  fere  vocabu¬ 
lum,  ut  ordinarie  solet  idipsum  bis  dicere.  Ita¬ 
que  Septuaginta  Interpretes  et  S.  Hieronymus 
non  tam  ad  vocabulum,  quam  ad  sensum  re¬ 
spexerunt.  Sunt  autem  omnia  vocabula  metapho- 
rica,  sive  legem  appelles  vincula,  sive  funes, 
sive  laqueos,  sive  jugum.  Explicant  autem  ist® 
metaphor®  naturam  legis,  qualis  est  judicio  im¬ 
piorum.  Impiis  enim  lex  Domini  durissimum  ju¬ 
gum,  et  laqueus  lelhalis  videtur,  cum  viris  sanctis 
eadem  lex  sit  meile  dulcior,  et  desiderabilior 
auro  et  lapidibus  pretiosis,  ut  habemus  in  Psal. 
XVIII. 

4.  Qui  habitat  in  coelis,  irridebit  eos,  et 
Dominus  subsannabit  eos. 

Hic  jam  Propheta  demonstrat,  frustra  Princi¬ 
pes  et  populos  laborare  in  oppugnanda  Christi 
Religione,  quod  initio  etiam  dixerat.  Nam  Reli¬ 
gio  Christi  a  Deo  est,  et  Deo  nemo  resistere  po¬ 
test.  Recte  autem  dicit  :  «  Qui  habitat  in  coelis,  » 
ut  ostendat  Deum  super  omnes  esse,  et  omnia 
cernere,  et  ideo  nullo  negotio  dissoluturum  om¬ 
nia  eorum  consilia,  et  omnes  molitiones  dissipa¬ 
turum.  Quod  autem  dicit  Dominum  irrisurum 
et  subsannaturum  eos,  significat  eos  divino  judi¬ 
cio  per  signa  et  prodigia,  per  Martyrum  patien¬ 
tiam,  per  conversionem  gentium  et  populorum, 
perque  alios  modos  soli  Deo  notos,  ita  confun¬ 
dendos,  ut  omnium  irrisioni  atque  subsannationi 
pateant.  Id  videmus  impletum.  Nam  sacerdotium 
Judaicum  et  idololatricum  nunc  ab  omnibus  irri¬ 
detur.  Carent  enim  Jud®i  et  Gentiles  templis  et 
sacrificiis j  reges  quoque  Gentilium,  qui  Eccle- 


15 

siam  persequebantur,  omnes  misere  perierunt. 

5.  Tunc  loquetur  ad  eos  in  ira  sua,  et  in  vers.». 
furore  suo  conturbabit  eos. 

Explicat  modum,  quo  Deus  persecutores  Christi 
irridendos  exposuit,  quia  nimirum  locutus  est  ad 
eos,  non  verbis,  sed  verberibus,  gravissimis  poe¬ 
nis  illos  admonens,  ut  palet  de  Herode  ab  Angelo 
percusso,  de  Maximino  vermibus  consumpto,  et 
aliis.  Non  est  proprie  ira,  nec  furor  in  Deo,  sed  in  Deo 
semper  cum  tranquillitate  judicat :  sed  dicitur  non  ®st 

,  ,  ,  proprio 

per  metaphoram  irasci  et  furere,  quando  severe  ira  neque 
punit,  et  tunc  pr®sertim  quando  ea  punitio  non  Liror, 
prodest  illis  ad  salutem  ®ternam ;  id  enim  facere 
solent,  qui  irascuntur  et  furunt,  qui  non  nocent 
ut  sanent,  quomodo  medici  faciunt,  sed  nocent 
ut  noceant.  Itaque  David  :  «  Domine,  inquit,  ne 
in  furore  tuo  arguas  me,  neque  in  ira  tua  corri¬ 
pias  me.  »  Cupiebat  enim  argui  et  corripi,  sed 
paterne,  non  hostiliter ;  ad  salutem,  non  ad  inte¬ 
ritum. 

6.  Ego  autem  constitutus  sum  rex  ab  eo  su-  Vers- 6* 
per  Sion  montem  sanctum  ejus,  praedicans  prae¬ 
ceptum  ejus. 

Hoc  loco  dicendum  est  aliquid  de  verbis,  ante¬ 
quam  veniamus  ad  sensum.  Nam  in  Hebr®o  co¬ 
dice  sic  habetur  :  Ego  autem  ordinavi  Regem  meum 
super  Sion  montem  sanctum  meum;  et  quamvis  non 
multum  referat,  quoad  sensum,  utrum  Deus  Pa¬ 
ter  dicat  se  ordinasse  Christum  Regem,  an  ipse 
Filius  dicat  se  ordinatum  a  Patre :  tamen  valde 
probabile  est  Septuaginta  Interpretes  legisse  paulo 
aliter,  quam  nunc  legimus.  Habemus  nunc  TDDJ 
nasachti,  ordinavi ;  sed  ipsi  legisse  videntur,  mu¬ 
tatis  tantum  punctis,  \TDD3  nissacti ,  ordinatus 
sum,  qu®  vox  habetur  Rrov.  vm,  ubi  legimus  : 

«  Ab  ®terno  ordinata  sum;  »  et  ubi  legimus  0*70 
malchi,  Regem  meum,  ipsi  legisse  videntur  1  zho 
malcho,  Rex  ejus;  et  ubi  nos  legimus  chodsci, 
sanctum  meum,  ipsi  legisse  videntur  "HPlp  chodscio, 
sanctum  ejus.  Et  quoniam  probabile  est  Septua¬ 
ginta  Interpretes  habuisse  Codices  Hebraicos  valde 
correctos,  inde  fit  etiam  probabile  lectionem  nos¬ 
tram  Vulgatam  veriorem  esse,  quam  ea  sit,  qu® 
nunc  legitur  in  Codicibus  Hebraicis.  Veniamus 
nunc  ad  sensum.  Dixerat  Propheta  adversarios 
Christi  tumultuaturos,  et  posuerat  verba  ipso¬ 
rum  :  «  Dirumpamus  vincula  eorum,  »  elc.  Ideo 
nunc  introducit  ipsum  Christum  loquentem  et 
quasi  respondentem  eis,  quasi  dicat :  Gentes  et 
populi,  necnon  reges  et  principes  dicent  :  «  Di¬ 
rumpamus  vincula  eorum ;  »  eos  vero  Deus  irri¬ 
debit  ,  et  Christus  ipse  ita  eis  respondebit :  Ego 
ordinatus  sum  Rex  non  ab  hominibus,  sed  a 
Deo,  et  ideo  non  timeo  minas  hominum;  ordi¬ 
natus  autem  sum  Rex  super  Sion  montem  sanc¬ 
tum  ejus,  id  est  super  Ecclesiam,  qu®  est  civitas 
ia  monle  posita,  et  cujus  typus  fuit  Jerusalcm, 
cujus  pars  pr®cipua,  et  magis  a  Deo  dilecta,  et 

sanctificata  est  Sion ,  juxta  illud  Psalm.  lxxxvi  : 
«  Diligit  Dominus  portas  Sion  super  omnia  taber¬ 
nacula  Jacob.  »  Haec  autem  ordinatio  mea  in 
regem  constat  ex  decreto  Dei,  quod  ego  praedi¬ 
caturus  sum.  Quod  enim  habemus  in  nostra  Vul¬ 
gata  editione,  p radicans  praeceptum  ejus,  et  in 
textu  Hebraico,  enarrabo  decretum  ejus ,  intelligi- 
tur  de  decreto  quo  Deus  statuit  Christi  regnum 
in  totum  orbem  propagandum.  Vox  Hebraea  pn 
choc  significat  prceceptum ,  decretum ,  statutum,  ut 
patet  ex  multis  locis,  sed  potissimum  ex  Psalm. 
civ:  «  Et  statuit  illud  Jacob  in  praeceptum,  et  Is¬ 
rael  in  testamentum  aeternum,  dicens  :  Tibi  dabo 
terram  Chanaan.  »  Ubi  praeceptum  Hebraice  est 
pfl  choc,  et  significat  decretum  Dei  de  donanda 
filiis  Israel  terra  promissionis. 

Vers.7.  7.  Dominus  dixit  ad  me  :  Filius  meus  es  tu, 

EGO  IIODIE  GENUI  TE. 

Hoc  esi  initium  et  fundamentum  decreti  divini : 
nam  Christo  debetur  omnis  potestas  in  coelo  et 
in  terra,  quia  est  verus  et  naturalis  Filius  Dei. 
Sunt  autem  tres  hujus  loci  expositiones,  et  omnes 
litterales,  et  intentae  a  Spiritu  Sancto.  Prima  est 
de  generatione  aeterna,  quee  colligitur  ex  Apo- 
Chrisii  stolo  Hebr.,  ubi  sic  ait  :  «  Tanto  melior  Ange- 
generalio  lis  effectus,  quanto  differentius  prae  illis  nomen 
ituma.  haereditavit.  Cui  enim  dixit  aliquando  Angelo¬ 
rum  :  Filius  meus  es  tu,  ego  hodie  genui  te?  » 
Hic  locus  Apostoli  non  potest  intelligi  de  genera¬ 
tione  aliqua  creata,  ut  de  nativitate,  vel  resur¬ 
rectione  secundum  carnem,  quia  per  generatio¬ 
nem  creatam  sunt  etiam  Angeli  filii  L)ei,  ut  patet 
ex  cap.  i,  n  et  iii  libri  Job;  et  tamen  Apostolus 
intendit  probare  Christum  esse  filium,  angelos 
autem  ministros.  Necesse  igitur  est  verba  psalmi 
ab  Apostolo  citata,  intelligi  ad  litteram  de  gene¬ 
ratione  aeterna,  ut  recte  exponit  S.  Augustinus, 
cui  expositioni  favet  tum  vocabulum  hodie,  quia 
aeternitas  est  praesens  duratio  carens  initio  et  fine; 
tum  vocabulum  genui ,  Hebraice  i1?’  ialad,  quod 
significat  proprie  parere.  Deus  enim  in  aeterna 
generatione  matris  consortio  non  indiguit,  sed 
ipse  genuit,  ipse  peperit  filium  suum  unigenitum, 
juxta  illud  Psalmi  cix  :  «  Ex  utero  ante  luciferum 
genui  te.  »  Altera  expositio  est  de  resurrectione 
Domini,  quae  colligitur  ex  eodem  Apostolo,  Act. 
xiu,  ubi  sic  legimus  :  «  Et  nos  vobis  annuntia¬ 
mus  eam,  quae  ad  patres  nostros  repromissio 
facta  est,  quoniam  hanc  Deus  adimplevit  filiis 
vestris,  resuscitans  Jesum,  sicut  ct  in  Psalmo  se¬ 
cundo  scriptum  est :  Filius  meus  es  tu,  ego  hodie 
genui  te.  »  Et  quadrant  optime  haec  verba  in  re¬ 
surrectionem  Domini,  tum  quia  resurrectio  est 
quaedam  regeneratio ,  ut  habemus  Matth.  xix  : 
«  In  regeneratione  cum  sederit  Filius  hominis;  » 
Christi  tum  etiam  quia  resurrectio  Christi  fuit  a  solo  Deo, 
tioU1'est  et  *Pse  ^Cltur  C(  primogenitus  mortuorum,  » 
rego  ne  i  a-  Coloss.  i ;  tum  denique  quia  in  die  resurrectionis 
tio.  coppit  gloriosa  exaltatio  Christi,  et  manifestatio 


nominis  supra  omne  nomen,  Philip,  n :  «  Propter 
quod  et  Deus  exaltavit  illum ;  »  et  ipse  Dominus 
dixit,  Matth.  ult.  :.«Data  est  mihi  omnis  potestas 
in  coelo  et  in  terra ,  »  atque  haec  est  expositio  Hi¬ 
lari  i  et  Chrysostomi.  Tertia  expositio  est  de  die 
Natalis  Domini  secundum  carnem,  quae  est  S.  Cy¬ 
priani  lib.  11  Contra  Judaeos,  cap.  vm,  et  colligi¬ 
tur  ex  introitu  Missae  in  nocte  ejusdem  Natalis. 
Ecclesia  enim  accommodat  verba  Psalmi  hujus 
ad  mysterium  nativitatis  secundum  carnem,  quo¬ 
niam  generatio  illa  singulare  opus  Dei  fuit,  ut 
etiam  angelus  Gabriel  dixerit,  Luc.  i :  «  Ideoque 
et  quod  nascetur  ex  te  sanctum,  vocabitur  Filius 
Dei.  »  Et  sancti  Patres,  non  solum  de  divina,  sed 
etiam  de  humana  Christi  generatione  intelligunt 
verba  illa  Isai.  liii  :  «  Generationem  ejus  quis 
enarrabit?  »  Itaque  juxta  Theologos  illos  qui  do¬ 
cent  in  eadem  sententia  posse  inveniri  plures 
sensus  litterales,  existimamus  sensum  horum 
verborum  esse  :  hodie,  id  est  in  die  aeternitatis 
genui  te  Deus  Deum;  et  hodie,  id  est,  in  die  nata¬ 
lis  tui  secundum  carnem,  genui  te,  id  est,  feci  ut 
esses  Deus  homo,  sine  semine  viri,  sine  corrup¬ 
tione  matris,  sine  labe  peccati;  et  item  hodie,  id 
est,  in  die  resurrectionis  tuae  genui  te,  id  est,  feci 
divina  mea  virtute,  ut  redires  ad  vitam,  eamque 
immortalem  et  gloriosam. 

8.  Postula  a  me,  et  dabo  tibi  gentes  ha£re-  Vcrs.  s. 

DITATEM  TUAM,  ET  POSSESSIONEM  TUAM  TERMINOS 
TERRAS. 

Sententia  est  apertissima,  ac  si  Deus  Pator  di¬ 
cat  :  Quia  tu,  Christe,  Filius  meus  es  naturalis, 
et  virtute  mea  incarnatus  et  a  mortuis  excitatus, 
jure  potes  a  me  petere  imperium  in  omnes  gentes, 
tanquam  heereditatem  tuam,  et  omnem  terram 
usque  ad  ultimos  ejus  fines,  tanquam  possessio¬ 
nem  tibi  debitam.  Sunt  autem  hic  aliqua  obser¬ 
vanda  :  Primo ,  nomen  haereditatis  in  Scripturis 
accipi  pro  quacumque  re,  quee  possidetur  ut 
propria,  etiamsi  proprie  non  sit  relicta  a  patre 
defuncto  :  et  ideo  tam  populus  Dei  dicitur  haere¬ 
ditas  Dei,  quam  ipse  Deus  haereditas  populi  sui. 

Et  quia  haereditas  proprie  dicta  solebat  dividi 
inter  fratres,  et  plerumque  dividebatur  sorte,  ct 
partes  divisae  mensurabantur  funiculis,  ideo  pro 
eodem  accipitur  haereditas,  pars,  sors,  funiculus, 
possessio;  saepe  etiam  junguntur  duo  ex  his  no¬ 
minibus,  ut  Psalm.  xv  :  «  Dominus  pars  hseredi- 
talis  meae,  »  id  est,  Dominus  est  pars,  quae  mihi 
liaereditate obvenit ;  et  alibi,  Deut.  xxxu  :  «Jacob 
funiculus  haereditatis  ejus,  »  id  est,  populus  Is¬ 
rael  est  haereditas  Domini,  quam  ipse  sibi  elegit, 
ct  quasi  funiculo  mensus  est,  et  divisit  ab  haere¬ 
di  tatibus  aliorum.  Itaque  hoc  loco  dicuntur  om¬ 
nes  gentes  haereditas  Christi ,  quia  factus  est  Do¬ 
minus  totius  mundi,  quod  exponitur  per  sequen¬ 
tia  verba  :  «  Et  possessionem  terminos  terras.  » 
Secundo ,  observandum  est  haec  intelligenda  esse 
praecipue  de  spirituali  regno  Christi,  id  est  de 

Ecclesia  toto  orbe  propaganda,  ut  S.  Augustinus 
saepissime  docet.  Sensus  igitur  est,  Christum  esse 
constitutum  regem  super  Sion,  id  est  super  po¬ 
pulum  Domini,  sed  hoc  iegnum  non  concluden¬ 
dum  finibus  Judaeae,  vel  Palaestinae,  sicut  regnum 
Davidis  et  Salomonis ;  sed  extendendum  per  om¬ 
nes  gentes,  et  occupaturum  omnia  regna  mundi, 
juxta  prophetiam  Danielis,  cap.  ii.  Nec  tandem 
negandum  est  quin  etiam  intelligatur  de  potes¬ 
tate  Christi  in  omnes  gentes,  etiam  infideles  : 
«  Data  est  enim  ei  omnis  potestas  in  coelo  ct  in 
terra,  »  Matth.  xxvm;  et  ipse  est  qui  constitutus 
est  Judex  vivorum  et  mortuorum,  Act.  x. 

9.  Reges  eos  in  virga  ferrea,  et  tanquam 

VAS  FIGULI  CONFRINGES  EOS. 

Hic  significatur  potestas  Christi  in  Ecclesiam, 
et  in  omnes  homines  summa,  et  justissima,  ut 
possit  tam  facile  bonos  remunerare,  ct  impios 
suppliciis  afficere,  quam  facile  potest  figulus  virga 
ferrea  confringere  vasa  recentia,  et  lutea,  in 
priore  parte  versus  describitur  summa  potestas 
Christi  ex  parte  virgae  ferreae,  id  est  judicii  rec¬ 
tissimi,  inflexibilis,  et  cui  resisti  non  potest;  in 
posteriore,  ex  parte  hominum  subjectorum,  qui 
erunt  respectu  Christi  sicut  vasa  lutea  recentia 
respectu  figuli.  Itaque  illud,  confringes,  non  sig¬ 
nificat  actum,  sed  potestatem,  id  est,  non  signi¬ 
ficat  Christum  confracturum  omnes  gentes,  sed 
subjectas  ei  futuras  omnes  gentes,  ut  possit  eas 
pro  arbitrio  confringere,  sive  misericorditer  con¬ 
fringendo  in  eis  infidelitatem  et  peccata,  et  for¬ 
mando  ex  vasis  contumeliae,  vasa  honoris;  sive 
juste  et  severe  confringendo  eos  aeternis  suppli¬ 
ciis  propter  ipsorum  demerita.  Nam,  confringes 
ut  vasa  figuli ,  idem  significare  debet,  quod  reges 
in  virga  ferrea  :  illud  autem,  reges  in  virga  fer¬ 
rea,  non  refertur  ad  solam  punitionem  impio¬ 
rum,  sed  ad  regimen  totius  Ecclesiae  justum  et 
potentissimum.  Quod  perspicuum  est  tum  ex 
versione  Septuaginta  Interpretum,  qui  reddide¬ 
runt  roijj.cmT;,  id  est  pasces,  quomodo  etiam  red- 
didit  graece  S.  Joannes  in  Apocal.  cap.  ii  et  xix; 
tum  ex  Michcea  cap.  v,  ubi  loquens  apertissime 
de  Christo,  qui  ex  Bethlehem  egreditur,  ut  sit 
dux  super  populum  Dei ,  dicit :  «  Reges  eos  in 
fortitudine,  »  et  utitur  eadem  voce,  quae  habetur 
hoc  loco,  nimirum  njn  raha. 

10.  Et  nunc,  reges,  intelligite  :  erudimini, 

QUI  JUDICATIS  TERRAM. 

Hortatur  nunc  Propheta  reges  terrae  a  quibus 
populi  dependent ,  ut  quandoquidem  frustra  ni¬ 
tuntur  resistere  Christo,  vero  et  supremo  regi 
omnium  regum,  sponte  illi  subjiciantur;  et  quia 
ordinarie,  ex  pravo  judicio  sequitur  pravus  affec¬ 
tus,  primum  hortatur  eos,  ut  corrigant  judicium, 
intelligant  veritatem,  eruditionemque  suscipiant. 
Idem  autem  est :  «  Reges,  intelligite, »  et :  «  Erudi¬ 
mini,  judices  terrae.  »  Reges  enim  sunt  judices 


supremi  populorum.  Deinde  hortatur  ut  corri¬ 
gant  pravum  affectum,  et  pro  odio  erga  Christum , 
incipiant  illi  servire,  eumque  diligere  et  reve- 
rei’i;  ideo  subjungit  : 

11.  Servite  Domino  in  timore,  et  exultate  Vers. 
ei  cum  tremore. 

Mire  miscuit  amorem  cum  timore,  ac  si  dice¬ 
ret  :  Timete  cum  amore,  et  amate  cum  timore; 
nam  illud,  servite ,  est  proprium  servorum  timen¬ 
tium,  praecipue  secundum  vocem  Hebraeamyny 
hibdu.  Illud  autem,  in  timore,  significat  pro¬ 
prie  i’everentiam  filialem,  seu  pietatem;  nam  illa 
ipsa  vox  nNT  iira,  quae  hic  habetur,  habetur 
etiam  Isai.  xi,  ubi  dicitur  de  Christo :  «  Requiescet 
super  eum  spiritus  pietatis,  »  et  passim  in  Scrip¬ 
turis  accipitur  pro  pietate,  seu  timore  filiali.  Ita¬ 
que  «  servite  Domino  in  timore,  »  secundum  vim 
vocum  Hebraicarum,  significat,  servite  quidem 
Domino,  sed  servitute  liberali  propria  filiorum. 
Quod  vero  sequitur :  «  Et  exultate  ei  cum  tre¬ 
more,  »  idem  significat,  sed  ordine  et  vicibus 
variatis;  nam  in  priore  parte  versiculi  posuit  in 
verbo  timorem  servilem;  in  nomine,  pietatem 
filialem  :  in  posteriori  parte,  e  contrario  posuit 
in  verbo,  exsultationem  filii  amantis;  in  nomine 
autem,  tremorem  servi  timentis. 

12.  Apprehendite  disciplinam,  ne  quando  vers. 
irascatur  Dominus,  et  pereatis  de  via  justa. 

Hunc  locum  ex  Hebraeo  alii  reddunt,  oscula¬ 
mini  filium;  alii,  adorate  filium;  alii,  adorate  pure. 
Posset  etiam  reddi,  complectimini  puritatem,  ad 
quod  facile  posset  reduci  translatio  Septuaginta 
Interpretum;  nam  apprehendere  disciplinam  idem 
est  quod  complecti  puritatem,  doctrinae  vide¬ 
licet.  Sicut  etiam  osculari,  sive  adorare  Filium 
Dei,  idem  fere,  quod  apprehendere  disciplinam 
ejus.  Sed  cum  Septuaginta  Interpretes  doctissimi 
fuerint,  et  textus  optimos  habuerint,  et  in  trans¬ 
latione  hujus  loci  nulla  sit  apud  Graecos  varietas, 
et  (quod  magis  est  mirum)  Chaldaeus  etiam  Pa¬ 
raphrastes  reddiderit,  accipite  doctrinam,  suspicor 
omnino,  vel  in  Hebraeo  aliquid  mutatum  vitio 
temporum,  aut  certe  vocem  “IU  bar  non  solum 
lilium  et  puritatem,  sed  etiam  disciplinam  signi¬ 
ficare,  praesertim  cum  aliqua  littera  superaddita. 
Quemadmodum  enim  apud  Graecos  a  voce 
id  est  puer,  fit  nomen  mxiSeta,  id  est  disciplina, 
quod  est  in  hoc  loco  Psalmi,  ita  fieri  potest  ut 
a  voce  bar,  id  est  filius,  fiat  aliquod  nomen  quod 
significet  disciplinam,  quae  maxime  filiis  a  pa¬ 
rentibus  debetur.  Sensus  autem  horum  verborum 
est,  ut  non  solum  reges  corrigant  judicium  et 
affectum,  erudiantur  et  serviant,  quod  supra 
dictum  est,  sed  etiam  magno  fervore  id  faciant, 
ut  perseveret  in  eis  eruditio,  ex  qua  pendet  affec¬ 
tus.  Nam  verba  tam  Hebraicum  1pU3  nassecu,  quam 
Graecum  &pal-a<j0ai,  non  significant  simpliciter  sus¬ 
cipere,  sed  magno  affectu  rapere,  et  complecti, 

et  firmiter  retinere  *  quomodo  quis  complectitur 
ad  osculandum  personam  valde  amatam.  Reddit 
autem  rationem,  cur  id  necessarium  sit,  dicens  : 
«  Nequando  irascatur  Dominus,  et  pereatis  de  via 
justa.  »  In  Hebraeo  non  habetur  Dominus,  nec 
justa;  sed  simpliciter,  nequando  irascatur,  et  pe¬ 
reatis  de  via  :  sed  Septuaginta  addiderunt  expli¬ 
candi  gratia.  Subintelligebatur  enim  Dominus  ex 
versu  superiore  :  «  Servite  Domino  in  timore,  et 
exultate  ei  cum  tremore. »  Sensus  igitur  est :  Ap¬ 
prehendite  disciplinam,  ne  quando  irascatur  in 
impios  et  rebelles  is,  cui  dixi  serviendum  esse 
cum  timore;  et  vos  pereatis,  sive  exterminemini 
de  via  justitiae.  Haec  est  gravissima  poena  princi- 
pum,  quando  Deus  ob  eorum  peccata  tradit  illos 
in  reprobum  sensum,  ut  dicitur  Rom.  i,  et  per¬ 
mittit  ut  decipiantur  a  malis  consiliariis,  et  fa¬ 
ciant  multa  mala,  ob  quae  tandem  pereunt  in  hac 
vita  et  futura,  ut  patet  de  Pharaone,  Roboam, 
Achab,  et  similibus,  in  quibus  peccata  gravissima 
fuerunt  poenae  aliorum  peccatorum,  ut  disputat 


S.  Augustinus,  lib.  V,  iii,  in  Julianum  :  hoc  enim 
est  non  aliquantulum  declinare  avia  recta,  sed 
plane  perire,  et  exterminari  omnino  a  via  justitiae. 

13.  Cum  exarserit  in  brevi  ira  ejus,  beati  vers.13. 

OMNES  QUI  CONFIDUNT  IN  EO. 

Haec  est  conclusio  totius  Psalmi,  in  qua  'ne¬ 
tus  Propheta  pronuntiat,  ex  dictis  posse  colligi 
quam  sit  bonum  ct  utile  diligere  Dominum,  et 
illi  toto  corde  servire  :  soli  enim ,  qui  ejusmodi 
fuerint,  in  die  ultimi  judicii,  quod  non  longe 
abesse  potest,  fiduciam  habere  poterunt.  Dicit : 

«  Cum  exarserit  in  brevi  ira  ejus,  »  ut  significet 
cito  venturum  diem  illum  terribilem  :  nam  mille 
anni  sicut  dies  hesterna  quae  praeteriit ,  nec  lon¬ 
gum  dici  potest,  quod  finem  habet.  Dicit :  «  Exar¬ 
serit  ira  ejus,  »  ut  significet  diem  judicii  fore 
diem  solius  vindictae  et  justitiae,  non  autem  mi¬ 
sericordiae.  Dicit  :  «  Beati  qui  confidunt,  »  non 
quod  solum  fiducia  sufficiat,  sed  quia  vera  fidu¬ 
cia  oritur  ex  vera  amicitia. 


PSALMUS  III. 


V.  v. — 1.  Psalmus  David,  cum  fugeret  a 
facie  Absalom  filii  sui. 

2.  Domine,  quid  multiplicati  sunt  qui  tribu¬ 
lant  me?  multi  insurgunt  adversum  me. 

3.  Multi  dicunt  animae  meae  :  Non  est  salus 
ipsi  in  Deo  ejus. 

4.  Tu  autem,  Domine,  susceptor  meus  es, 
gloria  mea,  et  exaltans  caput  meum. 

5.  Voce  mea  ad  Dominum  clamavi :  et  exau¬ 
divit  me  de  monte  sancto  suo. 

6.  Ego  dormivi ,  et  soporatus  sum  :  et  exsur¬ 
rexi,  quia  Dominus  suscepit  me. 

7.  Non  timebo  millia  populi  circumdantis 
me;  exsurge,  Domine;  salvum  me  fac,  Deus 
meus. 

8.  Quoniam  tu  percussisti  omnes  adversantes 
mihi  sine  causa  ;  dentes  peccatorum  contri¬ 
visti. 

9.  Domini  est  salus,  et  super  populum  tuum 
benedictio  tua. 


.  s.  h.  — ■  Psalmus  David ,  quando  fugit  a 
facie  A  bsalomi  filii  sui. 

Domine,  quare  multiplicati  sunt  hostes  mei  ? 
multi  consurgunt  adversum  me. 

Multi  dicunt  animae  meae :  Non  est  salus  huic 
in  Deo.  Semper. 

Tu  autem,  D emine,  clypeus  circa  me,  gloria 
mea,  et  exaltans  caput  meum. 

Voce  mea  ad  Dominum  clamabo  ,  et  exaudiet 
me  de  monte  sancto  suo.  Semper. 

Ego  dormivi  et  soporatus  sum,  et  vigilavi, 
quia  Dominus  sustentavit  me. 

Non  timebo  millia  populi,  qui  circumdede¬ 
runt  me. 

Surge,  Domine,  salvum  me  fac,  Deus  meus, 
quia  percussisti  omnium  inimicorum  meorum 
maxillam,  dentes  impiorum  confregisti. 

Domini  est  salus  :  super  populum  tuum  be¬ 
nedictio  tua.  Semper. 


Argumentum.  —  Conjicit  Hengstenberg ,  Psalmum  hunc  esse  hymnum  serotinum,  quo  David  testatur  se,  hostibus 
licet  circumdatum,  sed  Deo  fidentem,  nihil  trepidare,  summaque  cum  securitate  et  pace  sonmum  mox  capturum. 
Ewaldus  vero  cum  Delitzsch  censet,  Davidem,  postquam  noctem  illaesus  in  mediis  hostibus  transegisset,  hoc  car¬ 
mine  gratias  agere  Deo,  fiduciamque  in  eo  summam  testari :  quod  praeplacet.  Queritur  primum  de  hostium  multi¬ 
tudine  atque  insultatione,  vers.  2—3;  sed  mox  superiorum  temporum  memoria,  quibus  tam  multa  divini  favoris  at¬ 
que  opis  documenta  acceperat,  animum  suum  erigit,  4-5,  spemque  affert  divini  auxilii  atque  victoriae  de  hostibus 
reportandae,  G-7;  tandem  divinae  opis  imploratione  atque  votis  pro  universo  populo  concludit  8-9.  Strophae  quatuor. 

1.  Davidis  Psalmus,  quum  propter  Absalonem  filium  suum  fugeret. 

2.  Jova,  quam  mulli  sunt  hostes  mei! 

Quam  multi  surgunt  contra  me! 


Vers.  1 

3.  Quam  (?)  multi  dicunt  de  anima  mea : 

Nulla  salus  ei  in  Deo  —  Selah. 

4.  At  tu ,  Jova ,  clypeus  es  circa  me , 
gloria  mea,  et  extollens  caput  meum. 

5.  Voce  mea  ad  Jovam  clamo, 

et  exaudit  me  e  monte  suo  sancto  —  Selah. 

6.  Discubitum  ivi  et  dormivi; 

expergefactus  sum  incolumis,  nam  Jova  me  sustentat. 

7.  Non  metuam  a  myriadibus  hominum , 
qui  undique  castra  posuere  contra  me. 

8.  Surge,  Jova,  serva  me,  mi  Deus. 

Contudisti  enim  hactenus  omnium  hostium  meorum  maxillam, 
impiorum  dentes  tu  confregisti. 

9.  Jovee  est  salus ! 

Super  populum  tuum  tuus  favor !  —  Selah. 

NOT.E. 

Vers.  1.  Cf.  II  Sam.  xiv-xv.  S  est  nota  auctoris. —  Vers.  3.  Anima  mea,  id  est  me.  1233  pro  persona : 
qui  usus  Arabibus  frequentissimus,  itemque  Syris  et  linguae  Rabbinics e.  Selah  est  signum  musicum  signi¬ 
ficans  pausa!  quo  cantor  cantu  paululum  intermisso  solis  fidibus  canere  jubetur.  Vide  Gesenii  Lexicon. 
—  Vers.  4.  Gloria  mea  :  est  metonymia,  puta  effectus  pro  persona  efficiente.  Extollens  caput  meum,  id 
est,  me  tum  omni  dolore  et  metu  liberans,  tum  ornans  regiis  honoribus.  — Vers.  5.  Monte  Sione.  Clamo, 
exaudit,  aoristice  sumenda. — Vers.  7.  Minus  recte  Hengstenberg,  quos  undique  posuerunt. — Vers.  8.  Maxil¬ 
lam,  proprie  hostes  meos ,  subaudi,  super  vel  quoad  maxillam.  Figura  a  feris  bestiis  petita  videtur,  quae 
morsu  nocent  et  dilaniant,  quarum  dentibus  excussis,  nulla  jam  ab  iis  metuenda  est  noxa. — Vers.  9. 
Jovee,  i.  e.  is  salutis  auctor  est :  S  enim  referre  solet  opus  ad  suum  auctorem.  Favor,  benedictio. 


BELLARMINl  EXPLANATIO. 

PSALMUS  III. 


TITULUS  ET  ARGUMENTUM. 


Psalmus  David,  cum  fugeret  a  facie  Absalom  filii  sui. 

Hic  titulus  habetur  in  omnibus  codicibus  Hebraicis,  Greecis  et  Latinis,  ex  quo  non  potest  dubitari  quin  ad  litte¬ 
ram  Psalmus  debeat  intelligi  de  ipso  Davide,  et  sit  oratio  quaedam  ipsius  Davidis  pro  liberatione  sua  a  persecu¬ 
tione  Absalonis.  Quia  vero  David  figura  fuit  Christi,  adeo  ut  apud  Prophetas  Christus  ipse  nominetur  David,  ut 
patet  ex  Hieremia  cap.  xxx,  Ezechiele  cap.  xxxiv,  et  Osee  cap.  mj  ideo  potest  ac  debet  Psalmus  intelligi  etiam  de 
Christo.  Imo  sensus  principaliter  intentus  a  Spiritu  Sancto  videtur  esse  de  Christo.  Observandum  autem  est  no¬ 
men  David  positum  in  titulo  non  esse  casus  genitivi,  sed  dativi:  nam  in  Hebraeo  ost  articulus  7  le,  qui  potest 
genitivum  et  dativum  casura  denotare;  sed  Septuaginta  viri  semper  verterunt  vw,  qui  est  articulus  solius  da¬ 
tivi,  et  prudentissime  hoc  Septuaginta  viri  fecerunt,  ut  significarent  auctorem  Psalmorum  praecipue  non  esse 
Davidem,  sed  Deum.  Itaque  sensus  est :  Psalmus  David,  id  est  Psalmus  inspiratus  a  Deo  ipsi  Davidi. 


EXPLICATIO  PSALMI. 


i.  Domine,  quid  multiplicati  sunt  qui  tribu¬ 
lant  ME?  MULTI  INSURGUNT  ADVERSUM  ME. 

Queritur  David,  et  miratur,  colloquens  in  ora¬ 
tione  cum  Deo,  de  multitudine  persecutorum 


suorum;  nam,  ut  habetur  II  Rcg.  xv,  universus 
Israel  toto  corde  sequebatur  Absalonem.  Idem 
Christo  accidisse  notum  est  ex  Evangelio,  prae¬ 
sertim  tempore  passionis  :  tunc  enim  filius  ejus, 
id  est  populus  ejus  rebellavit  ab  eo,  dicens : 


Vers.  2 


Ver?.  \ 


Veri.  4. 

«  Non  habemus  regem,  nisi  Caesarem,  »  Joan.  xix. 
Et  ipse  recessit  ab  eis  quasi  infirmus,  et  fugiens 
per  mortem;  sed  paulo  post  rediit  per  resurrec¬ 
tionem.  Absalon  significat  patris  pax,  quia  re¬ 
vera  bellum  fuit  filii,  sed  in  patre  semper  fuit 
pax,  ut  patet  tum  de  Davide,  qui  flevit  mortem 
filii;  tum  de  Christo,  qui  oravit  pro  persecutori¬ 
bus;  et  quemadmodum  in  persecutione  Absalo- 
nis,  Achitophel,  intimus  consiliarius,  et  familia¬ 
ris  David,  prodidit  eum,  et  postea  se  ipse  suspen¬ 
dio  necavit,  II  Beg.  xvii  :  ita  in  passione  Christi, 
Judas  unus  ex  intimis  familiaribus  prodidit  eum, 
et  in  fine  laqueo  se  suspendit. 

2.  Multi  dicunt  animae  me.®  :  Non  est  salus 
ipsi  in  Deo  ejus. 

Videtur  hoc  referendum  ad  internas  tentatio- 
nes,  quod  daemones  suggererent  illi  intus  in  ani¬ 
mo  cogitationes  diffidentiae,  quasi  frustra  in  Do¬ 
mino  confidisset.  Potest  etiam  referri  ad  sermones 
hominum,  qui  ex  hoc  infortunio  judicabant  Da- 
videm  a  Deo  derelictum,  in  quo  tamen  confidere 
solitus  esset :  est  enim  hoc  fere  ordinarium,  ut 
imperfecti  existiment  viros  bonos  in  gravi  mrum- 
na  constitutos  frustra  sperasse  in  Deo.  Sic  Job 
uxor  ejus  dicebat :  «  Adhuc  permanes  in  simpli¬ 
citate  tua,  »  Job  ii.  Sic  Tobiae  uxor  quoque  dice¬ 
bat  :  «  Manifeste  vana  facta  est  spes  tua,  et  elee¬ 
mosynae  tuae  modo  apparuerunt,»  Tob.  ii.  Sic  de¬ 
nique  de  Christo  dicebant :  «  Confidit  in  Deo,  li¬ 
beret  eum,  si  vult,  »  Matth.  xxvn. 

3.  Tu  autem.  Domine,  susceptor  meus  es, 

GLORIA  MEA,  ET  EXALTANS  CAPUT  MEUM. 

Vox  justi  in  tribulatione  positi  haec  est,  qualis 
fuit  David,  sed  prae  omnibus,  qui  caput  est  om¬ 
nium,  Christus.  Sensus  est:  multi  mihi  dicunt 
frustra  me  confidisse  in  Deo,  sed  falluntur  omnes; 
nam  tu.  Domine,  non  deseris  sperantes  in  te,  ideo 
«  susceptor  meus  es, »  id  est,  suscepisti  me  prote¬ 
gendum  contra  omnia  hostium  tela  :  nam  in  He¬ 
braeo  est,  clypeus  meus;  nec  solum  me  defendis, 
sed  etiam  glorificas:  ideo  es  etiam  gloria  mea, 
id  est  causa  gloriae  meae.  Atque  ex  his  fit  ut  sis 
exaltans  caput  meum,  id  est  laetificans  me,  ut 
qui  prae  moerore  demisso  capite  incedebam,  nunc 
exsultans  caput  attollam.  Et  haec  phrasis  He¬ 
braeis  familiaris,  unde  et  Eieremice  cap.  ultimo 
dicitur  :  «  Elevavit  Evilmerodach  rex  caput  Joa- 
chin,  et  eduxit  eum  de  carcere;  »  et  Dominus  in 
Evangelio :  «  Levate  capita  vestra ,  quoniam  ap¬ 
propinquat  redemptio  vestra,  »  Luc.  xxi.  Haec 
vera  esse  docent  exempla ,  non  solum  Christi  et 
Davidis,  sed  etiam  Joseph,  Job,  Tobiae,  Danie- 
lis,  etc. 

4.  Voce  mea  ad  Dominum  clamavi,  et  exau¬ 
divit  ME  DE  MONTE  SANCTO  SUO. 

In  codice  Hebraico  legimus,  clamabo ,  et  exau¬ 
diet;  in  Graeco  et  Latino,  clamavi,  et  exaudivit. 


Juxta  priorem  lectionem  significat  David  se  ex 
fiducia,  quam  versu  superiore  expressit,  in  prae¬ 
senti  tribulatione  clamaturum  ad  Dominum,  et 
sine  dubio  more  solito  audiendum.  Juxta  poste¬ 
riorem  lectionem  probat  exemplo  suo,  quod  su¬ 
pra  dixerat,  quod  videlicet  Deus  sit  clypeus  et 
gloria  ejus.  Nam  saepe,  inquit,  alias  afflictus  cla¬ 
mavi  ad  Dominum,  et  semper  exaudivit  me.  Circa 
verba  nota  illud,  voce  clamavi,  habere  emphasim 
ad  exprimendum  affectum;  non  oravit  demissa 
voce,  sed  clamavit,  et  clamavit  voce  sua,  id  est 
non  per  alium,  sed  per  se,  non  solum  spiritu, 
sed  etiam  corporali  voce.  Illud  autem,  de  monte 
sancto  suo,  significare  potest  montem  Sion,  ubi 
erat  arca  Domini,  in  quo  peculiari  modo  prae¬ 
sentia  Domini  residebat,  et  unde  responsa  dabat; 
vel  etiam  coelum,  quod  vocatur  a  Salomone,  fir¬ 
mum  habitaculum  Dei,  III  Beg.  vm,  et  ab  Apo¬ 
stolo  ad  Eebr.  xii,  vocatur  «  mons  Sion,  »  et  Hie¬ 
rusalem  coelestis. 

5.  Ego  dormivi,  et  soporatus  sum,  et  exsur-  Vers- 5- 
rexi,  quia  Dominus  suscepit  me. 

Observanda  sunt  aliqua  circa  verba,  antequam 
exponamus  sententiam.  Verbum  dormivi,  tam 
Hebraice  VDDIU  schacabthi,  quam  Graece  exoiu.y.6r,v, 
significat  proprie  cubare  et  jacere;  et  quia  omnes 
dormientes  cubant  et  jacent,  significat  etiam 
dormire :  verbum  autem  soporatus  sum  in  Hebraeo 
et  Graeco  non  significat  nisi  dormire.  Itaque  sen¬ 
sus  est  eorum  verborum  :  Ego  dormivi,  id  est 
accubui,  sive  jacui,  ut  dormirem,  et  re  ipsa  so¬ 
poratus,  obdormivi,  et  postea  evigilans  surrexi. 
Observa  praeterea  illud,  quia  Dominus  suscepit  me, 
in  Hebraeo  et  Graeco  esse  futuri  temporis,  quia 
Dominus  suscipiet  me;  vel,  ut  sonat  vox  Hebraea 
\3DQD’  iismalmi,  sustentabit  me.  Sed  sciendum  est 
moris  esse  linguae  sanctae,  ut  ponat  futurum  pro 
praeterito,  quando  significatur  quaedam  continua¬ 
tio,  ut  Job  i :  «  Sic  faciebat  Job  cunctis  diebus. » 

Illud  faciebat  in  Hebraeo  futuri  temporis  est :  recte  Mos  lia- 
igitur  Hieronymus  et  vulgatus  Interpres  verte-  gu® 

•  ScinctcB# 

runt  suscepit,  sive  sustentavit;  et  potuissent  etiam 
reddere,  suscipiebat,  vel  sustentabat.  Veniamus  ad 
sententiam.  David  in  illa  persecutione  filii  dicit: 

«  Ego  dormivi, »  seu  jacui  dormiturus,  id  est  de¬ 
clinavi,  fugi,  non  restiti,  et  sic  jacui  quasi  op¬ 
pressus  ;  «  et  soporatus  sum, » id  est  ita  derelictus, 
quasi  mortuus  essem,  unde  Absalon  potitus  est 
regno,  quasi  rex  mortuus  fuisset ;  «  et  exsurrexi, » 
id  est,  paulo  post  recepi  animum,  et  resistere  coepi, 
quoniam  Dominus  sustentavit  me.  Sed  longe  si¬ 
gnificantius  haec  omnia  Christo  conveniunt :  ipse 
enim  vere  dicere  potuit :  «  Ego  dormivi, »  id  est 
sponte  jacui  in  cruce,  ut  in  ea  morerer,  quomodo 
se  in  lectum  componunt,  qui  dormire  volunt.  * 

«  Nemo,  inquit  ipse,  Joan.  x,  tollit  animam  meam 
a  me,  sed  ego  pono  eam.  »  «  Et  soporatus  sum, » 
id  est,  somno  mortis  vere  consopitus  sum,  et  hoc 
etiam  sponte,  non  invitus,  unde  «  inclinato  ca- 

pitc  tradidit  spiritum, »  Joan.  xix.  Vocat  autem 
mortem  suam  somnum,  quia  tam  facile  illi  erat 
resurgere  a  mortuis,  quam  aliis  evigilare  de  som¬ 
no;  «  et  exsurrexi,  quia  Dominus  suscepit,  »  seu 
.  sustentavit  me,  id  est,  paulo  post  surrexi  a  mor¬ 
tuis,  non  fretus  ullo  humano  auxilio,  sed  innixus 
potentia  infinita  divinitatis.  Et  hoc  modo  proba¬ 
vit  verum  esse  quod  dixerat  versu  superiore  : 

«  Voce  mea  ad  Dominum  clamavi,  et  exaudivit 
me  de  monte  sancto  suo.  » 

vers.  e.  6.  Non  timebo  millia  populi  circumdantis 
me:  exurge.  Domine;  salvum  me  fac,  Deus 

MEUS. 

De  Davide  clarissima  sunt;  ille  enim  dicitur 
exsurrexisse,  quando  recepit  animum,  et  paravit 
se  ad  resistendum  inimicis  :  ideo  nunc  dicit,  non 
timere  se  populum  illum  innumerabilem,  quia 
in  Deo  confidit,  non  in  suis  viribus,  aut  armis  so¬ 
ciorum;  ac  propterea  rogat  Deum,  ut  exsurgat, 
ut  salvum  se  faciat  de  manibus  hostium.  Dicitur 
Deus  per  metaphoram  exsurgere,  quando  incipit 
juvare  :  quemadmodum  dicitur  dormire,  quando 
non  juvat.  «  Exsurge,  inquit  alio  loco,  quare  ob¬ 
dormis,  Domine?  »  Pulchre  autem  conjunguntur, 
exsurrexi,  et  exsurge ,  quasi  dicat :  Ego  te  excitante 
per  immissam  inspirationem  exsurrexi,  et  tu  igi¬ 
tur  me  excitante  per  orationem  exsurge,  et  pugna 
pro  me.  Christo  autem  haec  omnia  accommodan¬ 
tur  rectissime ,  non  ratione  capitis,  sed  ratione 
corporis,  id  est,  Christus  haec  dicit  post  resurrec¬ 
tionem  non  pro  persona  sua,  sed  pro  corpore 
suo,  quod  est  Ecclesia,  quae  in  illis  initiis  innu¬ 
merabiles  habuit  inimicos,  sed  Deo  freta  omnes 
vicit. 

Vers.  7.  7.  QUONIAM  TU  PERCUSSISTI  OMNES  ADVERSAN¬ 

TES  MIHI  SINE  CAUSA  C  DENTES  PECCATORUM  CON¬ 
TRIVISTI. 

In  Hebraeo  legitur  sic  :  Quoniam  tu  percussisti 
omnes  inimicos  meos  in  maxilla,  cientes  impiorum 
contrivisti;  sed  credibile  est  Septuaginta  Inter¬ 
pretes  legisse  pro  ^n1?  lechi ,  quod  significat  maxil¬ 
lam,  D3,nl7  lechinnam,  quod  significat  in  vanum; 
et  credibile  etiam  est  codices,  quos  habuerunt 
Septuaginta,  fuisse  meliores  iis  quos  nos  habe¬ 
mus.  Sed  tamen  utraque  lectio  bonum  sensum 
habet.  Rogatur  igitur  Deus  sive  a  Davide  pro  se, 
sive  a  Christo  pro  Ecclesia  sua,  ut  pugnet  adver¬ 
sus  hostes,  quoniam  semper  alias  id  fecerit,  ni¬ 
mirum  percusserit  omnes  inimicos  piorum.  Et  si 
quidem  legamus  sine  causa ,  sensus  erit ,  Deum 
semper  punire  illos  qui  sine  causa  persequuntur 
justos ,  atque  eorum  dentes  confringere ,  id  est 
efficere  ut  mordere,  id  est  nocere  non  possint, 
sed  latrare  ac  terrere  solum  possint.  Quamvis 
enim  aliquando  videantur  justi  ab  impiis  premi, 
tandem  tamen  omnia  eis  cooperantur  in  bonum, 
et  impii  persecutionis  suse  poenas  luunt.  Quod  si 
legamus  in  maxilla,  sensus  erit  Deum  non  solum 


punire,  sed  etiam  confundere  et  pudefacere  im¬ 
pios.  Percussio  enim  maxillae  non  solum  ad  do¬ 
lorem  ,  sed  etiam  ad  contemptum  fieri  solet :  et 
cohaeret  optime  cum  percussione  maxillae,  quod 
sequitur  de  confractione  dentium  :  per  quam 
confractionem  significatur  quod  supra  diximus, 
fieri  videlicet  per  Dei  gratiam,  ut  inimici  justo¬ 
rum,  sive  daemones,  sive  homines  sint,  latrare 
possint  more  canum,  sed  mordere,  id  est  vere 
nocere,  non  possint. 

8.  Domini  est  salus,  et  super  populum  tuum  er*.  8. 

BENEDICTIO  TUA. 

Concluditur  Psalmus  per  invocationem  et  lau-  B^nedi- 
dem  Dei,  quasi  dicat:  Ex  dictis  concludere  pos-  pPtrPhp^f‘ 
sumus  Domini  esse  salutem,  et  illi  acceptam  esse  f,icere. 
referendam.  Nam  in  Hebraeo  est.  Domino  salus ,  id 
est.  Domino  accepta  referenda  est  salus,  quae 
salus  est  benedictio  tua.  Domine,  super  popu¬ 
lum  tuum;  nam  benedicere  Dei,  est  benefacere. 

DE  VOCE  SELA. 

In  hoc  Psalmo  habetur  tribus  in  locis,  videlicet 
post  secundum  versum,  post  quartum,  et  post 
ultimum,  vox  Hebraea  fl^D  sela,  quae  habetur  in 
aliis  nonnullis  Psalmis,  non  tamen  in  omnibus; 
habetur  etiam  in  quibusdam  locis  Habacuc  pro¬ 
phetae,  et  nusquam  alibi.  Scribit  de  hac  voce 
S.  Hieronymus,  epist.  ad  Marcellam,  in  qua  refert 
tres  opiniones  :  primam  quorumdam,  opinor, 
Rabbinorum,  qui  volunt  ea  voce  significari  mu¬ 
tationem  vel  distinctionem  rhythmi,  aut  elevatio¬ 
nem  vocis.  Secundam,  Interpretum  Septuaginta, 
nec  non  Theodotionis  et  Symmachi,  qui  eam  vo¬ 
cem  Hebraicam  interpretati  sunt  diapsalma ,  vo¬ 
cem  seque  obscuram.  Tertiam ,  Aquilae  et  quintae 
ac  sextae  editionis,  quod  sela  sit  idem  quod  sem¬ 
per.  Hanc  sententiam  postremam  S.  Hieronymus 
secutus  est  in  sua  versione  ex  Hebraeo.  Et  certe 
prima  opinio  videtur  improbabilis;  nam  si  vox 
illa  significaret  mutationem,  aut  distinctionem 
rhythmi,  aut  vocis  elevationem,  poneretur  in  om¬ 
nibus  Psalmis,  ac  praesertim  in  longioribus.  Vi¬ 
demus  autem  in  hoc  brevissimo  Psalmo  haberi 
ter,  ut  etiam  bis  in  Psalmo  quarto,  et  in  Psalmo 
quadragesimo  sexto,  qui  brevissimi  sunt,  in  lon¬ 
gissimis  quibusdam  nunquam.  Deinde  non  pone¬ 
retur  in  tine  Psalmorum,  sed  tantum  in  medio  : 
quae  enim  mutatio,  vel  distinctio,  vel  elevatio 
significanda  est.  Psalmo  finito?  videmus  autem 
haberi  in  fine  Psalmorum  tertii,  noni,  vicesimi 
quarti,  et  quadragesimi  sexti.  Secunda  opinio 
probabilis  est  propter  auctoritatem  Septuaginta 
Interpretum.  Significat  autem  diapsalma,  inter¬ 
prete  Augustino  in  Commentario  Psalmi  quarti, 
intervallum  psallendi;  sed  certe  ratio  vix  reddi 
potest,  cur  istud  intervallum  notetur  in  Psalmis 
paucissimis,  et  brevissimis  tantum.  Tertia  opinio 
fortasse  probabilior  est;  nam  propter  S.  Hiero¬ 
nymi  auctoritatem,  videmus  illud  semper ,  recte 

poni,  ubicumque  sela  invenitur.  In  hoc  Psalmo , 
in  versu  secundo  et  quarto,  recte  sela  potest  ex¬ 
poni  semper :  «  Mulli  dicunt  animae  meae,  non  est 
salus  ipsi  in  Deo  ejus  semper ,  »  id  est,  esto  Deus 
aliquando  servaverit  Davidem  a  periculis,  at  non 
semper  servabit,  nunc  certe  non  servabit.  Res¬ 
pondet  autem  David  :  «  Voce  mea  ad  Dominum 
clamavi,  et  exaudivit  me  de  monte  sancto  suo 
semper, » id  est,  vos  dicitis  quod  non  semper  me 


servabit,  ego  contra  dico  me  semper  exaudiri, 
et  spero  semper  servandum.  Porro  in  fine  Psal¬ 
morum  sicut  poni  solet  arnen,  vel  in  aeternum* 
vel  alleluia,  ut  patet  legentibus,  ita  recte  poni¬ 
tur  semper,  quod  significat  desiderium,  ut  sint 
firma  et  rata,  quee  dicta  sunt.  Ita  hoc  loco, «  super 
populum  tuum  benedictio  tua  semper,  »  id  est, 
semper  sit,  ac  si  diceret :  Amen,  vel  jugiter,  ul 
alibi. 


PSALMUS  IV. 


V.  v.— 1.  In  finem  in  carminibus  :  Psalmus 
David. 

2.  Cum  invocarem,  exaudivit  me  Deus  justitiae 
meae :  in  tribulatione  dilatasti  mihi. 

Miserere  mei,  et  exaudi  orationem  meam. 

3.  Filii  hominum ,  usquequo  gravi  corde  ?  ut 
quid  diligitis  vanitatem,  et  quaeritis  menda- 
ciu  m? 

4.  Et  scitote  quoniam  mirificavit  Dominus 
sanctum  suum  :  Dominus  exaudiet  me  cum 
clamavero  ad  eum. 

5.  Irascimini,  et  nolite  peccare :  quae  dicitis  in 
cordibus  vestris,  in  cubilibus  vestris  compun¬ 
gimini. 

6.  Sacrificate  sacrificium  justitiae,  et  sperate 
in  Domino  :  multi  dicunt :  Quis  ostendit  nobis 
bona? 

7.  Signatum  est  super  nos  lumen  vultus  tui. 
Domine :  dedisti  laetitiam  in  corde  meo. 

8.  A  fructu  frumenti,  vini  et  olei  sui,  multi¬ 
plicati  sunt. 

9.  In  pace  in  idipsum  dormiam  et  requiescam. 

40.  Quoniam  tu,  Domine,  singulariter  in  spe 

constituisti  me. 


V.  s.  h.  —  Victori  in  canticis :  Psalmus 
David. 

Invocantem  me  exaudisti  me,  Deus  justitiae 
meae  :  in  tribulatione  dilatasti  mihi,  Miserere 
mei,  et  exaudi  orationem  meam. 

Filii  viri,  usquequo,  inclyti  mei,  ignominiose 
diligitis  vanitatem,  quaerentes  mendacium? 
Semper. 

Et  cognoscite,  quoniam  mirabilem  reddidit 
Dominus  sanctum  suum :  Dominus  exaudiet 
me,  eum  clamavero  ad  eum. 

Irascimini  et  nolite  peccare :  loquimini  in 
cordibus  vestris  super  cubilia  vestra,  et  tacete. 
Semper. 

Sacrificate  sacrificia  justitiae,  et  fidite  in  Do¬ 
mino. 

Multi  dicunt :  Quis  ostendit  nobis  bonum  ? 
Leva  super  nos  lucem  vultus  tui.  Domine. 

Dedisti  laetitiam  in  corde  meo :  in  tempore 
frumentum  eorum  et  vinum  eorum  multipli¬ 
cata  sunt. 

In  pace  simul  requiescam,  et  dormiam,  quia 
tu.  Domine,  specialiter  securum  habitare  fe¬ 
cisti  me. 


Argumentum,  —  Psalmum  hunc  jure  Ewaldus  refert  quoque  ad  Absalonicae  seditionis  tempus.  Verosimile  est,  ait. 
decantatum  fuisse  vespera  hujus  diei,  quo  incipiente  David  superius  carmen  cecinit.  Caeterum  strophae  tres.  Vers.  2, 
auxilium  implorat  a  Jova;  vers.  3-6,  monet  hostes,  ut  cessent  a  scelestis  molitionihus,  quae  nihil  sint  effecturae, 
quum  ipse  causae  suae  vindicem  habeat  Deum;  vers.  7-9,  firmiter  sperat,  fore,  ut  Jova  ipsi  ferat  opem. 

1 .  Praecentori ,  fidibus  canendum ,  carmen  Davidis. 

2.  Cum  clamo,  exaudi  me ,  Deus  justitiae  meae  vindex. 

Tu,  qui  in  angustiis- spatium  facis  mihi, 
miserere  mei  et  audi  preces  meas. 

3.  Filii  hominum ,  quousque  regia  mea  dignitas  vobis  ignominiae  ent? 
Amabitis  inania,  sectabimini  mendacia?  — Selah. 

4.  Scitote  igitur,  quod  insignem  fecit  hominem  pium  erga  ipsum; 

Jova  audit ,  quum  clamo  ad  eum. 

5.  Contremiscite  (Dei  metu) ,  et  cavete  ne  peccetis  (in  incoepto  perstantes) ! 

Mente  vestra  expendite  super  vestro  cubili,  et  quiescite  ! 

6.  Offerte  sacrificia  justi liae , 

et  spem  vestram  collocate  in  Jova. 

7.  Multi  dicunt  :  «  Quis  salutem  nobis  videre  faciet?  »  ■ 

Eleva  super  nos  lumen  vultus  tui ,  Jova. 

8.  Dedisti  laetitiam  in  corde  meo  majorem, 

quam  quum  frumentum  eorum  et  mustum  eorum  multa  sunt. 

9.  Secure  simul  cubitum  eo  et  dormio  : 

nam  tu ,  Jova ,  solus 

tuto  manere  me  facis. 

i 

NOTA 

Vers.  1 .  Praecentori ,  partic.  pili,  verbi  ni'3  cum  artic.  V,  non  tam  concentus  musici  moderatorem,  quam 
cantorem  designat,  qui  in  exsecutione  musica  Psalmorum  ipsi  adsignatorum  vel  solus  cecinerit,  vel  acci- 
nente  cboro  eximiam  saltem  egerit  personam.  Carmen ,  a  rad.  70T  incidit ,  divisit,  puta  juxta  mensuram 
certam,  x, a-ra  ui-rpcv.  —  Vers.  2.  Cum  clamo ,  proprie  in  clamando  me,  spatium  facis.  Cf.  Arabum  sole mnem 
hospitem  salutandi  formulam  :  Amplitudinem  tecum  et  mollitiem  soli  det  Deus!  «  Arabes  enim,  ait  Reislce, 
ut  dicunt :  Angusta  est  ei  terra ,  h.  e.  tam  anxius  est,  ut  nesciat,  quo  se  convertat;  ita  quoque  dicunt : 
Ampla  est  ei  terra,  seu  securus  est  et  laetus,  quocumque  vult  ire  potest  absque  timore.  Volunt  utique  in¬ 
dicare  :  Tutus  es,  o  hospes,  apud  nos  et  liber.  Altera  autem  formula,  qua  molle  et  aequabile  solum  precantur, 
indicant,  se  ipsi  omne  genus  gaudii  optare.  Nam  tale  solum  vitae  hilaris  imago  habetur.  »  — Vers.  3.  Filii 
hominum,  proprie  filii  viri,  pro  viri  simpliciter:  Quidam  inter  filios  hominis  et  filios  viri  hoc  discrimen 
faciunt,  ut  filii  hominis  sint  hominum  vulgus,  filii  autem  viri,-  ut  hic  habetur,  sint  Israelitarum  proceres. 
Sed  ejusmodi  honesta  compellatio  loquentis  affectui  hic  vix  convenire  videtur.  Inania,  fallacia,  molitiones 
nihil  effecturas. — Vers.  4.  Igitur,  proprie  et,  quod  Hengstenberg  explicat  dicendo,  quousque,  etc.,  idem 
valere  ac  desinite  jam.  Insignem  fecit;  alii,  sibi  selegit,  separavit,  regiis  honoribus  decorandum.  Pium 
Davidem. — Vers.  5.  Expendite ,  quid  agatis.  Quiescite ,  proprie  tacete,  cessate  ab  incoepto.  —  Vers.  6. 
Justitiae :  Maurer,  justa,  debita  in  expiationem  scelestae  molitionis ;  Hengstenberg,  justa,  a  justis  qblata.  Jova 
errati  veniam  daturo. — Vers.  7.  Multi,  comitum  puta  regis  fugitivi.  Maurer  secundum  quoque  commatis  7 
membrum,  a  sociis  regis  dici  vult.  Eleva,  pro  Ntyj;  conf.  Num.  vi,  25,  26.  —Vers.  8.  Eorum,  hostium 

meorum.  Hebraea  vertas  proprie . laetitiam  magnam,  prae  laetitia  temporis  quo  frumentum,  etc.  Simul  ut 

ivero,  dormio. 


BELLARM1NI  EXPLANATIO. 


PSALMUS  IV. 


TITULUS,  ET  ARGUMENTUM. 

In  finem  in  Hymnis  Psalmus  Davicl. 

Hic  est  titulus  Psalmi  quarti,  in  quo  varietas  est  inter  lectionem  Hebraicam  et  Graecam;  nam  ex  Hebraeo,  ut  hodie 
habetur,  vertit  S.  Hieronymus,  victori,  pro  eo  quod  nos  habemus  ex  Graeco,  in  finem,  et  S.  Hieronymum  .sequun- 
tur  omnes  qui  vocem  Hebraicam  interpretantur  ad  verbum,  nec  potest  aliter  exponi  vox  illa,  rttfJO/  lamna- 
icach.  Nata  est  haec  varietas  praecipue  ex  additione  punctorum,  et  ex  littera  m,  quae  forte  accessit  vitio  librariorum. 
Nam  Septuaginta  Interpretes  videntur  legisse  I7¥j7  lannezach,  quod  significat  in  finem,  ut  patet  ex  primo  versu 
Psalmi  xu  :  «  Usquequo,  Domine,  oblivisceris  me  in  tinem?  »  Et  sane  magna  est  auctoritas  Septuaginta  Interpre¬ 
tum,  quos  et  doctissimos  fuisse,  et  optimos  codices  habuisse  dubitari  non  potest.  Adde,  quod  et  sententia  est  gra¬ 
vior  secundum  lectionem  Septuaginta.  Nam  secundum  Hebraicam  lectionem  significatur  hunc  Psalmum  datum  esse 
Victori  in  hymnis,  id  est  Magistro  cantorum,  sive  optimo  cantori,  qui  praepositus  est  concinendis  hymnis.  Quse  res 
non  videtur  adeo  gravis,  ut  debuerit  exstare  in  divinis  libris  ad  aeternam  rei  memoriam.  At  secundum  lectionem 
Septuaginta  Interpretum,  significatur  hunc  Psalmum  esse  canendum  usque  in  finem,  id  est  perpetuo,  sive  frequen¬ 
tissime,  quod  est  signum.  Psalmum  esse  unum  ex  utilioribus.  Accedit  etiam  intelligentia  mystica,  quod  sit  Psalmus 
ad  Christum  pertinens,  qui  est  finis  Legis  et  Prophetarum.  Illud,  in  hymnis,  posset  etiam  verti :  in  pulsatione  in- 

•  -  m  T35  nnnnn  «io-nificat  instrumentum,  unde  nomen  H3’33  neghina,  pulsatio;  sed 

relarS;a.q?e  hymn».  itaque  se’„s„s  erit :  Psalmus  David  inter  hyneno. 
canendos  rerpe,uo  aTque  ipsum’ Christum  proprie  respiciens;  atque  hoc  idem  dtcendum  est  de  alus,  qo.  sequuntor, 
eodem  titulo  inscriptis. 

EXPLICATIO  PSALMI. 


Vers  i.  1 .  Cum  invocarem,  exaudivit  me  Deus  justi¬ 
tia  MEA,  IN  TRIBULATIONE  DILATASTI  MIHI. 

Hunc  Psalmum  canit  David  in  persona  Eccle¬ 
sias,  vel  cujuslibet  anima?  fidelis,  quae  exemplo 
suo^ionet  peccatores,  ut  convertantur,  et  fidu¬ 
ciam  ponant  in  Domino,  declinent  a  malo,  et  fa¬ 
ciant  bonum.  Ponit  igitur  exemplum  suum  di- 
reus  cens  :  Ego,  cum  invocarem  Deum  in  tempore  tri¬ 
mi  nnv  (Ia  hulalionis ,  exauditus  sum.  «  Exaudivit  enim  me 
emidiat?  Deus  justitjffi  mem,  »  id  est  Deus,  a  quo  est  omnis 

mea  justitia,  hoc  est,  cujus  gratia  me  justum  fa¬ 
cit.  Ostendit  autem  quomodo  sit  exauditus  dicens: 

«  In  tribulatione  dilatasti  mihi.  »  Deus  aliquando 
exaudit  removendo  tribulationem ,  aliquando 
dando  patientiae  virtutem ,  et  hoc  est  majus  be¬ 
neficium;  aliquando  non  solum  patientiam,  sed 
etiam  gaudium  in  tribulatione  dando,  et  hoc  est 
beneficium  maximum,  et  de  hoc  loquitur  Psal¬ 
mus.  Tribulatio  enim  angustias  facit,  gaudium 
dilatat  corda  :  sed  qui  gloriatur  in  tribulatione, 
huic  tristitia  vertitur  in  gaudium,  et  tribulatio  ei 
non  angustias,  sed  dilatationem  affert.  Mutatio 
vero  personae  de  tertia  in  secundam  additur,  ad 
significandum  unde  veniat  illa  dilatatio ,  nimi¬ 
rum  ex  illapsu  Dei  in  cor  tribulati,  juxta  illud : 

«  Cum  ipso  sum  in  tribulatione,  »  Psalm.  xc. 
Itaque  sensus  est :  Cum  invocarem  Deum  tribu¬ 
latione  pressus,  exaudivit  me;  quod  inde  scio, 
quia  tu,  Domine,  cordi  meo  dulcissimam  tuam 
praesentiam  exhibens ,  miro  modo  angustias  tri¬ 
bulationis  in  latitudinem  convertis  laetitiae.  «  Su- 
perabundo  gaudio,  inquit  Apostolus,  in  omni 
tribulatione  nostra.  »  Illud  autem,  dilatasti  mihi , 
phrasis  est  Hebraica,  pro  dilatasti  me. 

Vers.  2.  2.  MlSERERE  MEI,  ET  EXAUDI  ORATIONEM  MEAM. 

Vita  haec  Postulat  continuationem  gratiae,  ac  si  dicat: 
spwppl  Ita,  Domine,  semper  miserearis,  semper  exau- 
pericniis  dias,  sicut  adhuc  fecisti.  Novit  enim  sanctus  Pro- 
obnoiia.  pheta  nos  in  hac  vita  semper  obnoxios  esse  pe¬ 
riculis,  nisi  misericordia  ejus  non  solum  praeve¬ 
niat,  sed  etiam  comitetur  et  subsequatur. 

Vers.  3.  3.  Filii  hominum,  usquequo  gravi  corde?  ut 

QUID  DILIGITIS  VANITATEM,  ET  QUAR1TIS  MENDA¬ 
CIUM  ? 

Lectio  Hebraica  multum  discordat  a  Graeca,  ex 
qua  latina  nostra  Vulgata  derivatur;  sic  enim  ad 
verbum  legitur  kebraico  :  Filii  viri,  usquequo  glo¬ 
riosi  mei  ad  ignominiam  diligentes  vanitatem,  quee- 
ritn  mendacium ?  Sed  facile  apparet  unde  nata  sit 
varielas;  nam,  sublatis  punctis  quibus  carebant 
libri  Hebraici  ante  Christi  adventum,  et  una  lit¬ 


tera  in  aliam  similem  commutata,  existit  lectio 
nihil  discrepans  a  Graeca.  Verba  Hebraica  nunc  ita 
sonant,  H13D  chevodi  liclimma,  gloria  mea 

ad  ignominiam.  Sic  autem  legerunt  Septuaginta, 

HO1?  aS  H13D  chevude  leb  lamma,  graves  corde  us¬ 
quequo.  Ac,  ut  saepe  diximus,  credibile  est  emen¬ 
datiores  codices  Hebraicos  fuisse  temporibus  Sep¬ 
tuaginta  Interpretum,  quam  nunc  sint.  Itaque 
lectio  nostra  vulgata  omnino  conservanda  est, 
quippe  quae  conformis  reperitur  lectioni  Hebrai¬ 
cae,  quam  Septuaginta  Interpretes  emendatiorem 
habuerunt.  Neque  tamen  in  sensu  discordia  est 
magni  momenti,  imo  una  lectio  aliam  adjuvare 
videtur.  Sententia  igitur  haec  est :  «  Filii  homi¬ 
num,  usquequo  graves  corde,  »  id  est,  quamdiu 
cor  habetis  lapideum,  durum  ad  terram  inclina¬ 
tum,  non  cogitantes  nisi  bona  terrena?  Corda 
enim  ex  sententia  Domini ,  Lue.  xxi ,  «  gravantur 
crapula  et  ebrietate ,  et  curis  hujus  mundi ;  »  et 
quia  corda  dura  non  recipiunt  supernas  cogita¬ 
tiones,  sed  solum  terrenas  et  transitorias,  ideo 
non  diligunt  nisi  terrena  et  transitoria;  et  quo¬ 
niam  ea  sola  quaerimus  diligenter,  quae  ardenter 
diligimus,  ideo  subjungit  Propheta:  «Ut  quid 
diligitis  vanitatem,  et  quieritis  mendacium?  » 
Dicuntur  autem  bona  terrena,  vana,  falsa,  quia 
nec  solida  sunt,  nec  stabilia,  quamvis  talia  esse 
videantur,  et  propterea  merito  falsa  et  fallacia 
dici  possunt,  praesertim  si  comparentur  ad  aeter- 
na.  Additur  in  Hebraeo  sela,  id  est  semper,  quod 
recte  ponitur  hoc  loco :  id  enim  valde  mirum  est, 
quod  homines  non  tantum  initio  mundi,  nec  so¬ 
lum  inilio  vitae,  sed  in  omni  saeculo  et  in  omni 
aetate,  post  tam  longam  experientiam, res  huma¬ 
nas  et  fallaces  tanto  studio  consectentur.  Lectio 
Hebraica  Graecam  et  Vulgatam  adjuvat.  Nam  iidem  Fjlii  Uo. 
homines,  qui  propter  naturae  corruptionem  sunt  minnui 
filii  hominum,  et  graves  corde,  iidem  ex  imagine 
Creatoris,  ad  quam  formati  sunt,  recte  dici  pos-  aid  pos¬ 
sunt  gloriosi  atque  inclyti,  et  ideo  valde  ignomi-  sint? 
niosum  illis  est  diligere  et  quaerere  bona  tem¬ 
poralia,  vana  et  falsa,  quae  sub  pedibus  habent; 
et  non  diligere,  neque  quaerere  sempiterna,  so¬ 
lida  et  vera,  unde  originem  atque  imaginem  tra¬ 
hunt.  Magna  est  haec  increpatio,  quae  non  ab  ho¬ 
mine  mendace,  sed  a  spiritu  veritatis  procedit. 

4.  Et  SCITOTE,  QUONIAM  MIR1FICAVIT  DOMINUS  Vors.  4. 
SANCTUM  SUUM  :  DOMINUS  EXAUDIET  ME,  CUM  CLA¬ 
MAVERO  AD  EUM. 

Haec  est  potissima  ratio,  cur  deberent  homines 
non  amplius  inhaerere  temporalibus,  quia  vide¬ 
licet  venit  ad  nos  de  coelo  Sanctus  Dei,  id  est  Fi¬ 
lius  Dei,  qui  solus  inter  omnes  homines  impec- 


Vers.  5. 


Ira  noMs 
data  est, 
ut  sit  cos 
virtniif. 

cabilis  fuit.  Unde  etiam  daemon  in  Evangelio  cla¬ 
mabat  Mare,  i :  «  Scio  qui  sis,  Sanctus  Dei.  »  Hic 
autem  Sanctus  pertransiit  benefaciendo,  et  mala 
tolerando,  temporalia  despiciens,  et  sempiterna 
praedicans ,  et  tandem  hoc  novo  itinere  gradiens 
ad  summam  felicitatem  pervenit,  sedens  in  coelo 
corpore  et  animo  in  aeternum  beatus.  Et  quo¬ 
niam  ille  dux  noster  est,  et  praeivit  parare  nobis 
locum,  sine  dubio  si  per  vestigia  ejus  ambula¬ 
mus  ,  ad  veram  et  sempiternam  felicitatem  per¬ 
veniemus.  Scitote  igitur,  quia  Dominus  Deus 
sanctum  suum  Christum,  quia  temporalia  de¬ 
spexit,  mirabilem  omnino  reddidit,  resuscitans  ab 
inferis,  et  in  coelo  ad  dexteram  suam  constituens. 
Et  quoniam  non  solum  dux  noster  est,  sed  etiam 
advocatus  et  mediator,  ideo  subjungit  David 
«Dominus  exaudiet  me,  cum  clamavero  ad  eum,» 
id  est,  nunc  potissimum  certo  confido  me  semper 
exaudiendum,  cum  sciam  esse  in  dextera  Dei  me¬ 
diatorem,,  qui  interpellat  pro  nobis. 

5.  Irascimini,  et  nolite  peccare  :  qtle  dicitis 

IN  CORDIBUS  VESTRIS,  IN  CUBILIBUS  VESTRIS  COM¬ 
PUNGIMINI. 

Post  increpationem  gravissimam  et  admonitio¬ 
nem,  ut  resipiscant  filii  hominum,  instruit  eos 
Spiritus  Sanctus  quid  agere  debeant,  ac  docet  ut 
sancta  quadam  iracundia  exardescant,  et  resis¬ 
tant  pravis  desideriis,  et  eo  modo  peccatum  vi¬ 
tent:  quod  si  forte  peccaverint,  continuo  doleant 
et  compungantur,  neque  contenti  sint  declinare 
a  malo,  sed  etiam  sacrificent  sacrificium  justitiae 
faciendo  bonum.  «  Irascimini,  inquit,  et  nolite 
peccare,  »  id  est,  cum  surgunt  pravi  et  rebelles 
motus,  qui  sunt  initia  et  radices  omnium  pecca¬ 
torum,  irascimini  naturae  vestrae  corruptae,  et  re¬ 
sistite  ,  ita  ut  non  peccetis.  Ad  hoc  enim  nobis 
data  est  ira  a  Deo  (ut  docet  S.  Rasilius  in  Oratione 
de  Ira),  ut  sit  cos  virtutis.  Vox  Hebraea  1U1  rigzu 
significat  etiam,  pavete,  contremiscite,  quod  etiam 
recte  quadrat  in  hunc  locum.  Debemus  enim  sta- 
tim  tremere  et  pavere,  cum  apparet  caput  ser¬ 
pentis,  id  est  mala  suggestio.  «  Quae  dicitis  in 
cordibus  vestris,  in  cubilibus  vestris  compungi¬ 
mini.  »  ln  Hebraeo  legimus  ad  verbum  :  Dicite 
in  cordibus  vestris  super  cubilia  vestra,  et  tacete; 
in  Graeco  vero  sic  :  Quce  dicitis  in  cordibus  super 
cubilia  vestra,  compungimini ;  ex  quibus  intelli- 
gimus  nostram  lectionem  sic  esse  ordinandam  : 
Quae  dicitis  in  cordibus  vestris  in  cubilibus  ves¬ 
tris,  de  his  compungimini  tacentes.  Sensus  igitur 
est :  tempore  nocturno  cum  estis  soli  in  cubi¬ 
libus,  liberi  ab  omnibus  aliis  curis,  tunc  in 
cordibus  vestris  cogitate  omnia  vestra  errata,  et 
quae  dicitis  et  confitemini  apud  vos  in  corde, 
de  his  coram  Deo,  tacentes  prae  verecundia, 
compungimini.  Fuisse  autem  solitum  Davidem 
in  cubilibus  recogitare  peccata,  propter  oppor¬ 
tunitatem  secreti  et  silentii  nocturni,  potest  in- 
telligi  ex  illis  verbis  Psalm.  vi  :  «  Lavabo  per 


singulas  noctes  lectum  meum,  lacrymis  meis  stra¬ 
tum  meum  rigabo.  »  Itaque  quod  ipse  faciebat, 
alios  monet,  ut  faciant. 

6.  Sacrificate  sacrificium  justitias  ,  et  ste-  vers.  s. 

RATE  IN  DOMINO  .*  MULTI  DICUNT,  QUIS  OSTENDIT 
NOBIS  BONA? 

Addit  nunc  alteram  partem  justitiae,  videlicet, 
ut  non  solum  declinent  a  malo,  sed  etiam  faciant 
bonum.  Vocat  autem  opera  bona  sacrificium  jus¬ 
titiae,  quia  opera  justa  placent  Deo  valde,  et  per 
ea  Deus  honoratur.  «  Videant,  inquit  Dominus, 
opera  vestra  bona,  et  glorificent  Patrem  vestrum, 
qui  in  coelis  est,  »  Matth.  vi.  Apostolus  loquens 
de  eleemosyna  :  «  Accepi,  inquit,  quae  misistis  in 
odorem  suavitatis;  »  et  de  jejunio  aliisque  bonis  ’ 
operibus  corporalibus,  Ephes.  v  :  «  Obsecro  vos, 
inquit,  ut  exhibeatis  corpora  vestra,  hostiam  be¬ 
neplacentem.  »  Addit  autem  :  «  Et  sperate  in  Do¬ 
mino,  »  ad  tollendam  praesumptionem,  quae  bo¬ 
nis  operibus  insidiatur:  bene  operari  nos  oportet, 
sed  ita  tamen,  ut  non  superbe  confidamus  de 
operibus  nostris,  ut  Pharisaeus  ille,  qui  dicebat 
Luc.  xviii  :  «  Gratias  tibi  ago,  quia  non  sum  sicut 
caeteri  hominum  :  jejuno  bis  in  sabbato,  »  etc. 

Sed  in  Domino  speremus,  qui  dabit  peccata  vi¬ 
tare,  bona  opera  facere,  et  ad  portum  salutis  per¬ 
venire.  Sicut  enim  praesumptio  est  venenum  cor¬ 
rumpens  meritum  operum  bonorum,  sic  humi¬ 
litas  de  viribus  propriis  diffidens,  et  in  Domino 
spem  reponens ,  est  veluti  sal  condiens  et  con¬ 
servans  omnia  recte  facta.  «  Multi  dicunt,  quis 
ostendit  nobis  bona?  »  In  Hebraeis  codicibus  in¬ 
cipit  hoc  loco  novus  versus ;  sed  in  Graecis  et  La¬ 
tinis  pertinent  haec  verba  ad  versum  superiorem  : 
sed  non  est  varietas  magni  momenti.  Ponit  hoc 
loco  Propheta  communem  carnalium  hominum 
objectionem;  et  quia  stultorum  infinitus  est  nu¬ 
merus,  ideo  ait :  «  Multi  dicunt,  »  id  est,  cum  prae¬ 
dicamus  contemptum  rerum  temporalium,  atque 
ad  innocentiam  et  justitiam  exhortamur,  plurimi 
dicunt,  quis  ostendet  nobis  bona,  si  haec  quae 
videmus  et  tangimus  bona  non  sunt?  Quis  rediit 
ab  inferis?  Quis  ascendit  in  coelum?  Potest  etiam 
per  illud,  bona,  intelligi  justitia  et  probitas ;  quia 
enim  dixerat :  «  sacrificium  justitiae,  »  objiciunt 
improbi :  quid  est  haec  justitia?  quis  nobis  osten¬ 
det  viam  justitiae? 

7.  Signatum  est  super  nos  lumen  vultus  tui,  Vp-S- 
Domine,  dedisti  laetitiam  in  corde  meo. 

Respondet  Propheta  viam  justitiae  nobis  a  Deo 
demonstratam  esse,  et  nos  habere  magistrum  in¬ 
tra  nos,  qui  nos  doceat  verum  bonum,  lumen 
videlicet  rationis  naturalis :  hoc  enim  lumen  sig¬ 
natum  est,  et  impressum  indelebiliter  super  nos, 
id  est,  in  suprema  parte  hominis.  Habemus  enim 
partem  inferiorem,  corpus,  partem  superiorem, 
animam  :  et  in  ipsa  anima  partem  inferiorem, 
qua  vivimus  et  sentimus;  et  superiorem,  qua 

ratiocinamur  et  sapimus.  In  hac  igitur  suprema 
parte  est  lumen,  quo  distinguimur  a  bestiis;  est- 
que  hoc  lumen  derivatum  a  vultu  Dei,  quia  id 
nos  facit  esse  ad  imaginem  et  similitudinem  Dei. 
Et  ex  lioc  lumine  possumus  intelligere  primum 
viam  justitias:  lex  enim  naturalis  scripta  in  corde, 
quam  ne  ipsa  quidem  delet  iniquitas,  docet  non 
faciendum  alteri  quod  nobis  ab  aliis  fieri  nolu¬ 
mus  ;  proinde  non  furandum ,  non  moschan- 
dum,  etc.  Possumus  etiam  intelligere  adjuti  gra- 
Bomun  tia  Dei  nostrum  verum  bonum  consistere  in  assi- 
imagin  s  miiatione  ad  Deum  :  bonum  enim  imaginis  est, 
quVmti-  quam  simillimam  esse  exemplari.  Ex  hac  autem 
miiiam  cogitatione  existit  in  voluntate  ingens  laetitia, 
exempla-  spes  et  amor  erga  oeum.  Quid  enim  dulcius, 

quam  cogitare  se  esse  imaginem  vivam  rei  infi¬ 
nitae  pulchritudinis ,  et  se  exemplari  suo  omni¬ 
potenti  esse  charissimam?  Quia  vero  non  omnes 
hoc  experiuntur,  ideo  David  non  ait :  Dedisti  lae¬ 
titiam  in  cordibus  eorum ;  sed  «  Dedisti  laetitiam 
in  corde  meo,  »  quod  idem  omnes  justi  et  pii 
dicere  possunt.  Parum  autem  refert,  quod  in  He¬ 
braeo  habetur  :  Signa  super  nos  lumen  vultus  tui; 
et  nos  habemus  :  «  Signatum  est  super  nos  lu¬ 
men  vultus  tui;  »  nam  litterae  eaedem,  mutatis 
punctis,  efficiunt,  signatum  est.  Et  hanc  veram 
lectionem  esse  credi  mus,  quia  Septuaginta  Inter¬ 
pretes  melius  noverant  quomodo  legendae  essent 
illae  litterae,  quam  Rabini  posteriores,  qui  puncta 
addiderunt. 

Vcrs.  7.  8.  A  FRUCTU  FRUMENTI,  TINI,  ET  OLEI  SUI  MUL¬ 

TIPLICATI  SUNT. 

Addit  Propheta  aliud  argumentum  ex  quo  pos¬ 
sunt  homines  intelligere  Deum  esse  auctorem 
omnium  bonorum,  quia  videlicet  ipse  est,  qui 
temporibus  suis  multiplicat  fruges ,  et  producit 
fructus  omnes.  Sic  etiam  B.  Paulus  Act.  xiv :  «  Non 
sine  testimonio  reliquit  semelipsum,  dans  plu¬ 
vias,  et  tempora  fructifera,  replens  cibo  et  laetitia 
corda  nostra. »  «  A  fructu,  inquit,  frumenti,  vini 
et  olei  sui  multiplicati  sunt,  »  id  est  aucti  sunt, 
sive  creverunt  in  bonis  temporalibus  ob  illorum 
trium  praecipue  fructuum  abundantiam.  Vox  enim 
Graeca,  ,  quam  Interpres  reddidit,  mul¬ 

tiplicati  sunt ,  significat  etiam  aucti  sunt,  sive 
creverunt,  et  sic  exponendam  esse  docet  etiam 
textus  Hebraicus,  ubi  ad  verbum  habemus,  fru¬ 
mentum  et  vinum  eorum  multiplicata  sunt.  Parum 
etiam  refert,  quod  in  Hebraeo  non  fit  mentio 


olei  :  nam  vel  excidit  ea  vox,  vel  Septuaginta 
Interpretes  eam  addiderunt  explicationis  gra¬ 
tia.  Scriptura  enim  passim  haec  tria  conjungere 
solet. 

9.  In  pace  in  idipsum  dormiam,  et  requiescam.  Vers- 9* 

Concludit  Psalmum  David  dicens :  Quidquid  sit 
de  aliis,  quos  ad  amicitiam  cum  Deo  exhortatus 
sum,  ego  omnino  in  Deo  confidere,  ac  penitus 
conquiescere  volo.  «  Ego,  inquit,  in  pace, »  id  est 
cum  tranquillitate  animi;  «  in  idipsum,  »  id  est 
conjunctim,  pariter,  simul;  «  dormiam  et  requies¬ 
cam,  »  id  est,  securus  cubabo  ad  dormiendum, 
et  reipsa  quietissime  dormiam.  Voces  enim  tam 
Hebraicae  quam  Graecae  pro  quibus  habemus, 
dormiam  et  requiescam,  significant  proprie  jacebo, 
sive  cubabo,  et  dormiam.  Sed  non  male  noster  In¬ 
terpres  vertit,  dormiam  et  requiescam,  quia  qui 
cubat,  ut  dormiat,  dici  potest  dormire;  et  qui 
dormit,  praesertim  somno  placido,  dici  potest 
quiescere.  Possunt  etiam  haec  referri  ad  futuram 
requiem  in  coelo  :  tunc  enim  vere  summa  pax 
erit  ex  unione  cum  Deo,  et  summa  ac  verissima 
requies.  Illud  in  idipsum,  quod  frequentissime 
occurrit  in  Psalmis,  in  Hebraeo  est  Vtrp  iachdau , 
quod  S.  Hieronymus  et  alii  vertunt  pariter,  sive 
simul;  Septuaginta  Interpretes  ubique  reddunt, 
ki  to  au-o,  id  est  in  idipsum :  sed  idem  est  sensus; 
nam  in  idipsum  idem  est,  quod  conjunctim  et  si¬ 
mul.  S.  Augustinus  per  idipsum  intelligit  Deum, 
qui  solus  est  semper  idem  ipse,  aeternus  et  immu¬ 
tabilis,  juxta  illud,  Psalm.  ci :  «  Tu  autem  idem 
ipse  es  :  »  acuta,  et  pia  interpretatio,  sed  mystica, 
non  litteralis. 

10.  Quoniam  tu,  Domine,  singulariter  in  spe  vers.i». 

CONSTITUISTI  me. 

Reddit  causam,  cur  velit  in  Deum  projicere 
omnem  sollicitudinem,  sive  cur  in  futuro  saeculo 
in  pace  dormiturum  et  quieturum  se  dixerit.  Ra¬ 
tio  enim  est,  quoniam  Deus  verissimis  et  fidelis¬ 
simis  suis  promissionibus  eum  in  sola  spe  con¬ 
stituerit,  id  est  habitare  fecerit.  Id  enim  significat 
vox  Hebraea  et  Graeca.  Itaque  vir  justus  et  amicus 
Dei  in  sola  spe  divina  habitat,  tanquamin  tutis¬ 
sima  domo ;  agit  quod  potest  pro  vita  praesenti 
et  futura :  at  non  confidit  in  propriis  viribus,  ne¬ 
que  in  ulla  re  creata,  sed  in  Deo  solo,  et  ideo 
non  confunditur,  securus  dormit,  et  securus  dor¬ 
miet  in  saeculo  futuro. 

V.  v,— 1.  In  finem  pro  ea,  quee  hcereditatem 
consequitur ,  Psalmus  David. 

2.  Verba  mea  auribus  percipe.  Domine,  in- 
tellige  clamorem  meum. 

3.  Intende  voci  orationis  meae,  rex  meus,  et 
Deus  meus. 


V.  s.  h. — Victori  pro  licereditatibus ,  Psalmus 
David. 

Verba  mea  audi.  Domine,  intellige  murmur 
meum. 

Adverte  ad  vocem  clamoris  mei,  rex  meus,  et 
Deus  meus,  quia  te  deprecor. 

4.  Quoniam  ad  te  orabo :  Domine,  mane  ex¬ 
audies  vocem  meam. 

5.  Mane  astabo  tibi :  et  videbo  quoniam  non 
Deus  volens  iniquitatem  tu  es. 

6.  Neque  habitabit  juxta  te  malignus :  neque 
permanebunt  injusti  ante  oculos  tuos. 

7.  Odisti  omnes  qui  operantur  iniquitatem  : 
perdes  omnes  qui  loquuntur  mendacium. 

Virum  sanguinum  et  dolosum  abominabitur 
Dominus. 

8.  Ego  autem  in  multitudine  misericordiae 
tuae. 

Introibo  in  domum  tuam ,  adorabo  ad  tem¬ 
plum  sanctum  tuum  in  timore  tuo. 

9.  Domine,  deduc  me  in  justitia  tua :  propter 
inimicos  meos  dirige  in  conspectu  tuo  viam 
meam. 

10.  Quoniam  non  est  in  ore  eorum  veritas  : 
cor  eorum  vanum  est. 

11.  Sepulcrum  patens  est  guttur  eorum,  lin¬ 
guis  suis  dolose  agebant :  judica  illos ,  Deus. 

Decidant  a  cogitationibus  suis,  secundum 
multitudinem  impietatum  eorum  expelle  eos, 
quoniam  irritaverunt  te.  Domine. 

12.  Et  laetentur  omnes,  qui  sperant  in  tc;  in 
aeternum  exultabunt,  et  habitabis  in  eis. 

Et  gloriabuntur  in  te  omnes,  qui  diligunt 
nomen  tuum,  13.  quoniam  tu  benedices  justo. 

Domine,  ut  scuto  bonae  voluntatis  tuae  coro¬ 
nasti  nos. 


Domine,  mane  audies  vocem  meam,  mane 
praeparabor  ad  te,  et  contemplabor. 

Quoniam  non  Deus  volens  iniquitatem  tu  es, 
ne,*  habitabit  juxta  te  malignus. 

Non  stabunt  iniqui  in  conspectu  oculorum 
tuorum,  odisti  omnes  operantes  iniquitatem. 

Perdes  loquentes  mendacium,  virum  sangui¬ 
num  et  dolosum  abominabitur  Dominus. 


Ego  autem  in  multitudine  misericordiae  tuae 
introibo  in  domum  tuam,  adorabo  ad  templum 
sanctum  tuum  in  timore  tuo. 

Domine,  deduc  me  in  justitia  tua  propter  in¬ 
sidiatores  meos,  dirige  ante  faciem  meam  viam 
tuam. 

Non  est  enim  in  ore  eorum  rectum  :  inte¬ 
riora  eorum  insidiae  :  sepulcrum  patens  guttur 
eorum,  linguam  suam  laevificant. 

Condemna  eos,  Deus,  decidant  a  consiliis 
suis,  juxta  multitudinem  scelerum  eorum  ex¬ 
pelle  eos :  quoniam  provocaverunt  te. 

Et  laetentur  omnes,  qui  sperant  in  te,  in  per¬ 
petuum  laudabunt :  proteges  eos,  et  laetabuntur 
in  te  qui  diligunt  nomen  tuum. 

Quoniam  tu  benedices  justo.  Domine,  ut  scu¬ 
to  placabilitatis  coronabis  eum. 


Argumentum.  —  Canticum  matutinum,  Absalonicse  seditionis  tempore,  ut  plerique  putant,  compositum.  Censet 
Hengstenberg  supervacaneum  esse,  aeque  ac  difficile,  investigari  ad  quem  praecise  temporis  articulum  referendus 
sit  hic  Psalmus,  siquidem  in  eo  David,  non  tam  suo,  quam  justorum  in  genere  nomine  loquitur.  Strophae  tres, 
vers.  2-3  :  Opem  tuam,  o  Jova,  invoco ;  vers.  4-8  :  Eam  spero,  neque  enim  ferre  potes,  quales  sunt  qui  me  vexant, 
homines  impios,  ego  vero  te  pie  colo;  vers.  9-13  :  Defende  me  a  pessimis  istis  hominibus,  eosque  de  statu  suo  de¬ 
turba. 

1.  Praecentori,  ad  tibias,  carmen  Davidis. 

2.  Attende  ad  sermones  meos ,  Jova, 
percipe  meum  gemitum. 

3.  Aurem  praebe  voci  clamoris  mei,  mi  rex  et  mi  Deus, 
nam  ad  te  precor. 

4.  Jova,  mane  audis  vocem  meam; 
mane  adparo  me  ad  te ,  et  speculor. 

5.  Neque  enim  Deus  qui  improbitate  delectetur,  tu  es, 
nec  apud  te  habitat  malignus. 

6.  Non  subsistunt  vesani  ante  oculos  tuos; 
odisti  omnes  maleficos. 

7.  Perdis  loquentes  mendacia ; 

virum  sanguinis  et  fraudis  abominatur  Jova. 

8.  Ast  ego  per  magnam  luam  bonitatem  domum  tuam  ingredior, 
ad  templum  tuum  sanctum  adoro  in  timore  tuo. 

9.  Jova,  duc  me  in  justitia  tua  propter  insidiatores  meos, 
complana  ante  me  viam  tuam. 

10.  Nam  in  ore  ejus  (eorum)  nihil  est  veri , 
intimum  eorum  pravitas , 
sepulcrum  apertum  guttur  eorum , 
laevem  faciunt  suam  linguam. 

11.  Jube  eos  poenas  luere,  Deus  :  consiliis  suis  excidant, 
ob  multitudinem  delictorum  suorum  detrude  eos, 
quoniam  rebellarunt  in  te. 

12.  Et  laetentur  omnes  qui  tibi  confidunt, 

in  perpetuum  jubilent,  et  tu  protegas  eos, 
et  exsultent  in  te  omnes  qui  amant  nomen  tuum ! 

13.  Nam  tu  pium  fortunas,  Jova; 

gratia,  tanquam  clypeo,  circumdas  eum. 

Nom 

Vers.  1.  Ad  tibias ,  a  HSn  'perfodit :  ita  post  Chaldaeum  recentioram  plerique.  Hitzig  censet  tS»  mSili 
indicari  carmeu  epioddam,  cujus  ad  numeros  Psalmus  hic  cani  debebat.  Hengstenberg  cum  veteribus 
vertit  super  hcereditatibus,  ut  hoc  Psalmo  tum  justorum  tum  improborum  sors  describatur.  Vers.  2.  Gemi¬ 
tum,  internum  sensum ;  alii  cestum,  vel  meditationem. — Vers.  4.  Adparo  me,  excubias  ago,  et  circumspicio, 
auxilium  tuum  exspectans.  Alii,  adparo,  dispono  precem  meam. — Vers.  5.  Estlitotes,  qualis  Odyss.  XV, 
83.  —  Vers.  6.  Vesani ;  Hengstenherg,  superbi,  gJoriantes.  —  Vers.  8.  Ingredior,  vel  ingrediar,  gratias  tibi, 
eversis  tuo  auxilio  hostibus,  redditurus.  Ad  templum ,  gall.  d  ton  saint  temple,  non  in  templo;  intelligitui 
locus  in  quo  tum  erat  arca,  ita  vocatus  I  Sam.  i,  9;  m,  3,  quo  nonnisi  Levitac  et  sacerdotes  intrabant.  In 
timore  tuo,  pio  et  reverenti  animo;  alii,  propter  tui  reverentiam,  ut  parallelismus  cum  per  magnam 
bonitatem  tuam  melius  servetur.  —  Vers.  9.  In  justitia  tua;  Maurer,  in  justitia  quam  tu  a  me  exigis,  ne  si 
faciam  aliquid  legi  divinae  contrarium,  insidiatores  me  perdendi  occasionem  nanciscantur  :  ita  quoque 
Vatablus.  Melius  Hengstenberg,  injustitia  tua ,  qua  scii.  Deus  innocentes  adversus  vim  violentorum  injus¬ 
tam  defendit:  quae  explicatio  congruit  cum  tu  nam  in  vers.  seq.  Tuam ,  qua  tu  me  incedere  jubes. — 
Vers.  10.  Guttur  eorum  profert  verba  pestilentia  et  mortifera,  ut  sepulcrum  apertum;  alii :  Ut  facile  caditur 
in  sepulcrum  apertum,  ita,  nisi  caveant,  homines  blanditiis  eorum  seducuntur:  ita  Ewaldus. — Vers.  11. 
Detrude  eos  in  exitium.  —  Vers.  12.  Lcetentur,  etc.,  alii  laetabuntur,  etc.,  eodem  sensu.  In  te,  de  te  tuoque 
auxilio.  Nomen  tuum,  i.  e.  te. 


BELLARMINI  EXPLANATIO. 

TITULUS  ET  ARGUMENTUM. 

In  finem  pro  ea,  quae  hcereditatem  consequitur.  Psalmus  David. 

Hic  titulus  varie  exponitur,  propterea  quod  in  Hebraeo  quaedam  vox  est,  mVrta  nechilot,  quam  Ralibini,  et  qui 
Rabbinos  sequuntur,  significare  volunt  instrumentum  musicum.  Sed  a  Catholicis  omnino  rejiciendi  sunt,  cumS.  Hie¬ 
ronymus  hebraicae  linguae  peritissimus  verterit,  pro  hareditatibus ;  et  Septuaginta  adhuc  peritiores,  et  quibus  lingua 
Hebraea  patria  erat,  verterint,  .pro  ca  quee  hcereditatem  consequitur.  Et  verba  ipsa  Hebraica  has  interpretationes 
omnino  recipiunt ,  siquidem  7113  nachal  hcereditare  significat ;  JTnn3  nacha/ot,  harediiates ;  rnn:  nochclet, 
eam  quee  hcereditat.  Credibile  igitur  est  textum  Hebraicum  diuturnitate  temporis  una,  vel  altera  littera  immutatum 
peperisse  has  varietates:  sed  in  re  dubia  Septuaginta  Interpretibus  fides  habenda  est  magis,  quam  recentibus  Rabbi- 
nis,  praesertim  cum  S.  Hieronymi  versio  magis  faveat  Septuaginta,  quam  Rabbinis.  Igitur  hic  Psalmus  compositus  est 
in  persona  Ecclesiae,  quae  haereditatem  salutis  aeternae  quotidie  in  suis  membris  consequitur,  et  in  line  mundi  tota 


PSALMUS  V.  29 

e«t  co-  cousequetur.  Quia  vero  Ecclesia  pro  meliore  sua  parte ,  similis  est  columbae,  quae  perpetuo  gemit,  et  innocentiam 
lumbae,  custodit,  ideo  in  hoc  Psalmo  columbae  officium  exercens,  partim  orat,  partim  peccatum  detestatur.  Quod  ipsum 
facere  debent  omnes,  qui  pertinent  ad  columbam ;  sic  enim  unimur  Deo,  in  quo  consistit  haereditas,  si  oratione  tra¬ 
himus  Deum  ad  nos,  et  puritate  vitae  propinquamus  ad  Deum. 


EXPLICATIO  PSALMI. 


Vers.  t.  4.  Verba  mea  auribus  percipe,  Domine,  in- 

TELLIGE  CLAMOREM  MEUM. 

i  Vers.  2.  2.  INTENDE  YOCI  ORATIONIS  MEAS,  REX  MEUS, 

et  Deus  meus. 

Tribus  modis  fieri  potest  ut  aliquis  non  audia¬ 
tur  ab  aliquo  :  vel  quia  ille  non  percipit  sonum 
verborum,  vel  quia  non  percipit  significationem 
eorumdem  verborum,  vel  quia  non  attendit  in¬ 
tentus  aliis  rebus.  Deus  quidem  omnia  percipit, 
et  intelligit,  et  semper  attendit :  sed  dicitur  ali¬ 
quando  non  percipere,  vel  non  intelligere,  vel 
non  attendere,  quia  sic  orantem  contemnit,  ac  si 
non  perciperet,  vel  non  intelligeret,  vel  non  at¬ 
tenderet.  Ideo  sanctus  Propheta,  oraturus  Deum, 
initio  postulat  ut  Deus  percipiat,  intelligat  et  at¬ 
tendat.  Porro  Deus  orantem  contemnit,  ac  si  non 
perciperet  sonum  verborum,  quando  is,  qui  orat, 
ita  distrahitur,  ut  nec  ipse  verba  sua  percipiat; 
vel  ita  frigide  orat,  ut  oratio  sursum  ascendere 
non  possit.  Tunc  vero  Deus  ita  se  habet,  ac  si  non 
intelligeret  quid  petatur,  quando  is  qui  orat  ne¬ 
scit  quid  petat .  petens  ea  quae  sibi  non  sunt  utilia, 
etiamsi  attente  et  ferventer  oret,  atque  adeo  cla¬ 
met.  Tunc  denique  Deus  similis  est  non  atten¬ 
denti,  quando  orans  non  est  dignus,  qui  audia¬ 
tur,  vel  quod  sine  debita  humilitate,  fiducia, 
aliisque  debilis  circumstantiis  oret,  vel  quod  sit 
peccator,  et  de  poenitentia  nondum  cogitare  in¬ 
ceperit.  Propheta  igitur  miro  artificio  a  Spiritu 
Sancto  edoctus,  orat  Deum  pro  dono  bene  orandi, 
videlicet  ut  detur  ei  sic  orare,  ut  opus  est,  ad  hoc 
ut  Deus  non  repellat  orationem,  sed  percipiat 
sonum,  intelligat  clamorem,  et  intendat  orationi. 
Addit  autem,  rex  meus,  ut  facilius  impetret :  solet 
enim  bonus  rex  audire  populum  suum;  adjun¬ 
git  vero,  et  Deus  meus,  ut  ostendat  se  non  solum 
esse  populum  Dei  quasi  regis,  sed  etiam  creatu¬ 
ram  ejus,  ct  in  omnibus  ab  eo  pendere,  et  sine 
eo  nihil. 

Vtrs.  3.  3.  Quoniam  ad  te  orabo,  Domine,  mane  exau¬ 

dies  VOCEM  MEAM. 

Reddit  ralionem  cur  petierit  audiri  a  Domino  : 
quoniam,  inquit,  ad  te  orabo,  id  est,  quia  studium 
meum  praecipuum  futurum  est  oratio,  ideo  tam 
sollicitus  sum  de  auditione.  Et  quia  studium 
orandi  non  solum  est  mihi  praecipuum,  sed  etiam 
primum,  ideo  summo  mane  antequam  aliud  ul¬ 
lum  opus  aggrediar,  tu.  Domine,  audies  vocem 
meam  :  nulli  enim  loquar  antequam  tibi.  «  Tu 
labia  mea  aperies,  et  os  meum  annuntiabit  lau¬ 
dem  tuam,  »  ut  dicitur  Psalm.  l. 


•i.  Mane  ASTABO  TIBI,  ET  VIDEBO,  QUONIAM  NON  Vers.  4. 

Deus  volens  iniquitatem  tu  es. 

Non  solum,  inquit,  mane  orabo,  sed  etiam  ad- 
stabo  tibi,  id  est,  conabor  me  praesentem  tibi  ex¬ 
hibere;  et  contemplabor  (id  enim  sonat  vox  He¬ 
braea)  in  illo  silentio  matutino,  antequam  irruat 
turba  negotiorum  hujus  vitae.  Materia  vero  prae¬ 
cipua  contemplationis  meae  erit  considerare,  nihil 
te  magis  odisse,  quam  peccatum;  innocentiam, 
et  justitiam  tibi  summopere  gratam  esse,  cum  tu 
sis  lux,  et  justitia,  et  ideo  si  tibi  placere  volo,  in¬ 
nocentiam  et  justitiam  mihi  sectandam  esse,  et 
iniquitatem  odio  habendam. 

5.  Neque  habitabit  juxta  te  malignus,  ne-  vers.  s. 

QUE  PERMANEBUNT  INJUSTI  ANTE  OCULOS  TUOS. 

Non  solum  Deus  non  vult  iniquitatem,  sed  ne¬ 
que  vult  homines  iniquos  :  ideo  «  non  habitabit, 
inquit,  juxta  te  malignus,  »  id  est,  non  propin¬ 
quabit  tibi  jure  amicitiae;  «  neque  permanebunt 
injusti  ante  oculos  tuos,  »  id  est,  noa  diu  respi¬ 
cies  oculo  clementiae  injustos.  Nunc  enim  Deus 
respicit  etiam  injustos  oculo  clementiae,  id  est  eis 
concedit  multa  temporalia  bona,  sed  boe  non 
diu  durabit.  Brevi  enim  projiciet  illos  a  facie  sua 
in  aeternum  interitum. 

6.  Odisti  omnes  qui  operantur  iniquitatem  :  vers.6. 

PERDES  OMNES,  QUI  LOQUUNTUR  MENDACIUM. 

7.  Virum  sanguinum,  et  dolosum  abominabi-  Vers.7. 
tur  Dominus. 

Non  solum  Deus  non  vult  iniquitatem;  nec  so¬ 
lum  non  vult  amicitiam  cum  iniquis,  sed  illos 
odit,  et  perdere  vult,  ac  re  ipsa  perdet;  et  quo¬ 
niam  peccata  committuntur  opere,  verbo  et  co¬ 
gitatione,  sive  desiderio,  ideo  singula  Psalmus 
enumerat,  primo  operantes  iniquitatem,  secundo 
loquentes  mendacium,  quod  de  pernicioso  intel- 
ligitur;  tertio  virum  sanguinum,  id  est  crudelem, 
sanguinis  appetentem;  et  dolosum,  id  est,  qui 
dolos  meditatur,  et  struit. 

8.  Ego  AUTEM  IN  MULTITUDINE  MISERICORDIAE  Vers.  8. 
TUA;  INTROIBO  IN  DOMUM  TUAM,  ADORABO  AD  TEM¬ 
PLUM  SANCTUM  TUUM  IN  TIMORE  TUO. 

Dixerat  Propheta,  matutino  tempore  se  contem¬ 
platurum  quantopere  Deus  peccatum  et  pecca¬ 
tores  aversetur.  Exponit  nunc  fructum  contem¬ 
plationis  ,  ac  dicit :  «  Ego  autem  in  multitudine 
misericordiae  tuae,  »  id  est  confisus  in  multa  mi¬ 
sericordia  tua,  non  in  viribus  meis,  ut  evitem 
omnia  peccata,  «  introibo  in  domum  tuam,  » 

quae  est  domus  orationis;  «  et  adorabo  ad  tem¬ 
plum  sanctum  tuum,  »  id  est,  prosternar  coram 
tabernaculo  tuo;  «  in  timore  tuo,»  timens  ac  tre¬ 
mens  implorabo  auxilium  tuum. 

Vere.  9.  9.  Domine,  deduc  me  in  justitia  tua,  propter 

INIMICOS  MEOS  :  DIRIGE  IN  CONSPECTU  TUO  VIAM 
MEAM. 

Haec  est  oratio,  qua  orat  in  domo  Dei,  videli¬ 
cet,  ut  Deus  eum  deducat  in  justitia  sua,  id  est 
ut  eum  ducat  per  semitas  justitiae  faciendo  illum 
implere  omnia  mandata  divina,  et  sic  vitare  om¬ 
nia  peccata,  et  quod  idem  est,  dirigat  in  con¬ 
spectu  suo  viam  ejus,  id  est  faciat  eum  ambulare 
per  viam  rectam ,  Deum  semper  prae  oculis  ha¬ 
bendo.  Id  vero  potissimum  orat  propter  inimicos, 
sive  (ut  habetur  in  Hebraeo)  propter  insidiatores 
suos;  necessarium  enim  est  divinum  auxilium 
dirigens  et  protegens,  praeveniens  et  subsequens 
propter  multitudinem  hostium,  qui  nobis  insi¬ 
diantur,  et  ad  peccata  pertrahere  conantur,  sive 
ii  daemones  sint,  sive  homines  terrentes,  vel  alli¬ 
cientes.  Vocat  enim  inimicos,  omnes,  qui  impe¬ 
diunt  viam  salutis ,  etiamsi  aliqui  amicissimi  vi¬ 
deantur;  nam  «  inimici  hominis  domestici  ejus, » 
ut  est  apud  Matth.  cap.  x.  Parum  autem  refert, 
quod  in  Hebraeo  habetur :  Dirige  in  conspectu  meo 
viam  tuam,  quomodo  etiam  haberi  in  editione 
Septuaginta  Interpretum  testatur  S.  Hieronymus, 
in  epist.  ad  Suniam  et  Fretellam ,  et  in  nostro 
Graeco  et  Latino  :  Dirige  in  conspectu  tuo  viam 
meam.  Nam  sensus  in  idem  recidit,  sive  dicas  se¬ 
cundum  Hebraeos  codices :  Dirige  in  conspectu  meo 
viam  tuam,  id  est,  fac  ut  inveniam  et  videam  viam 
tuam  rectam;  sive  secundum  Graecos  et  Latinos : 
Dirige  in  conspectu  tuo  viam  meam,  id  est,  fac  ut 
ambulem  coram  te  per  viam  rectam.  Semper 
enim  petitur  gratia  incedendi  per  viam  manda¬ 
torum  Dei. 

Vers.  io.  10.  Quoniam  non  est  in  ore  eorum  veritas  : 

COR  EORUM  VANUM  EST. 

Vers. u.  h.  Sepulcrum  patens  est  guttur  eorum, 

LINGUIS  SUIS  DOLOSE  AGEBANT. 

Reddit  rationem,  cur  velit  auxilium  contra  ini¬ 
micos  insidiantes,  quia  videlicet  illi  nihil  inten¬ 
dunt,  nisi  decipere,  et  difficile  est  insidias  eorum 
vitare.  «  Non  est,  inquit,  in  ore  eorum  veritas,» 
quia  si  terrent,  decipiunt,  persuadentes  fugam 
exigui  mali,  ut  inducant  in  maximum  malum; 
si  alliciunt,  decipiunt,  persuadentes  prosecutio¬ 
nem  exigui  boni,  ut  adducant  in  jacturam  summi 
boni.  «Cor  eorum  vanum  est»  intus, et  extra  per¬ 
versi  sunt :  non  sapiunt,  nec  appetunt  nisi  vana, 
ideo  non  possunt  loqui  nisi  vana.  Idem  autem 
repetit  in  versu  sequenti,  sed  ordine  mutato; 
nam  quod  dixerat :  «  Cor  eorum  vanum  est,  » 
repetit,  dicens  :  «  Sepulcrum  patens  est  guttur 
eorum;  »  et  quod  dixerat :  »  Non  est  in  ore  eo¬ 
rum  veritas ,  »  repetit  dicens ;  «  Linguis  suis  do¬ 


lose  agebant.  »  Itaque  cum  dicitur  guttur  sepul¬ 
crum  patens ,  significatur,  guttur,  seu  os,  et  lin¬ 
guam,  quae  sunt  instrumenta  loquendi,  esse  quasi 
os  sepulcri;  interiora  vero  sepulcri  esse  animam 
sive  cor,  ubi  sunt  desideria,  et  cogitationes  hor¬ 
ridae,  et  foetentes,  quasi  cadavera  putrefacta,  unde 
exhala*  foetor  verborum  mortiferorum.  Et  ideo 
addit :  «  Linguis  suis  dolose  agebant,  »  hoc  est, 
non  solum  falsa  dicunt  inimici  mei,  quia  non  est 
in  ore  eorum  veritas,  sed  etiam  dolosa,  quia  sub 
specie  boni  persuadent  mala.  In  Hebraeo  est,  lin¬ 
guis  suis  blandiuntur,  quod  in  idem  recidit. 

12.  Judica  illos,  Deus,  decidant  a  cogitatio-  vers.  12. 
nibus  suis;  secundum  multitudinem  impieta¬ 
tum  EORUM  EXPELLE  EOS  ,  QUONIAM  IRRITAVERUNT 

te.  Domine. 

Prophetia  est  potius  quam  imprecatio;  signifi¬ 
cat  enim  Psalmus  fore,  ut  inimici  justorum,  non 
solum  non  admittantur  ad  haereditatem ,  de  qua 
in  titulo  Psalmi,  sed  condemnentur  ad  aeternas 
poenas,  et  nihil  obtineant  eorum,  quae  moliuntur. 

«  Judica  illos,  »  id  est  judicabis,  vel,  ut  signifi¬ 
cantius  habent  Hebraea,  condemnabis  illos.  «  Deci¬ 
dant  a  cogitationibus  suis ,  »  id  est  frustrabuntur 
spe  sua,  qua  sperabant  se  subvertere  posse  electos. 

«  Secundum  multitudinem  impietatum  eorum  ex¬ 
pelle  eos, »  id  est,  pro  meritis  suis  expellentur  ab 
haereditate  in  tenebras  aeternas.  «  Quoniam  irri¬ 
taverunt  te.  Domine,  »  id  est,  quoniam  dum  ho¬ 
minibus  se  nocere  existimaverunt,  non  homines 
offenderunt,  sed  Deum,  juxta  illud  :  «  Non  te  ab¬ 
jecerunt,  sed  me, »  I  Rcg.  vm;  et :  «  Non  es  men¬ 
titus  hominibus,  sed  Deo,  »  Ad.  v. 

13.  Et  LAETABUNTUR  OMNES  QUI  SPERANT  IN  TE  :  Vers.  13. 
IN  aETERNUM  EXULTABUNT,  ET  HABITABIS  IN  EIS. 

14.  Et  GLORIABUNTUR  IN  TE  OMNES,  QUI  DILI-  Vers.U. 
GUNT  NOMEN  TUUM  :  QUONIAM  TU  BENEDICES  JUSTO. 

15.  Domine,  ut  scuto  bonae  voluntatis  tuae  Vere.  15. 

CORONASTI  NOS. 

Hic  praedicit  felicissimam  haereditatem  electo¬ 
rum,  quibus  titulus  Psalmi  eam  promiserat.  Ac 
primo  invitat  justos  ad  laetitiam,  ob  spem  bonam 
futurorum.  «  Laetentur  omnes,  qui  sperant  in  te, » 
id  est,  etsi  nunc  in  labore  certaminis  justi  repe- 
riuntur,  tamen  betentur  in  spe,  qui  non  sperant 
in  vanitatibus,  sed  in  Deo  vero,  et  in  tempore  suo 
in  aeternum  exultabunt  laudantes  Deum,  qui  ha¬ 
bitabit  in  eis,  id  est,  super  eos  ad  modum  tentorii, 
ut  in  Hebraeo  legimus;  proinde  ipsi  in  Deo  erunt, 
et  est  Deus  in  eis,  et  erit  Deus  omnia  in  omnibus. 

Haec  autem  exsultatio,  et  laus,  quasi  exterior, 
nascetur  ex  interna  immensa  laetitia  et  gloria. 

Nam  «  gloriabuntur  in  te,  »  o  Deus ,  «  omnes  qui 
diligunt  nomen  tuum,  »  id  est  omnes  vere  justi,  charitag 
Charitas  enim  est,  quae  justos  et  amicos,  et  filios  justos  et 
Dei  facit.  Gloriabuntur  autem,  «quoniam  tu  bene- 
dices  justo, » id  est,  unicuique  justo  benedices,  et 

benedicendo  benefacies,  reddendo  eis  coronam 
gloriee,  quam  merentur.  Et  quoniam  radix  om¬ 
nium  bonorum  est  benevolentia  Dei,  qui  nos  ele¬ 
git  ante  mundi  constitutionem,  cum  ex  illa  pro¬ 
cedat  vocatio,  justificatio,  merita, bona,  et  ipsa 
glorificatio;  ideo  concludit :  «  Domine,  ut  scuto 
bonae  voluntatis  tuae  coronasti  nos, »  id  est,  con¬ 
fiteor  tibi,  Domine,  omnia  nostra  bona  inde  ma¬ 
nare,  quia  beneplacitum  tuum,  sive  gratia  tua 

nos  complexa  est,  et  undique  protexit,  ut  scutum 
protegere  solet  milites.  Cui  simile  est  illud  Vsal. 
cii  :  «  Qui  coronat  te  in  misericordia,  et  in  mise- 
»  rationibus.  »  Verbum  Hebraeum  ambiguum  est, 
quoad  pronomen.  Nam  verti  potest,  coronasti 
eum,  id  est  justum,  cui  benedixisti,  et  sic  vertit 

S.  Hieronymus.  Potest  etiam  recte  verti,  mutatis 
punctis,  coronasti  nos ,  ut  verterunt  Septuaginta  : 
sed  sententia  est  omnino  eadem. 


PSALMUS  VI. 


V.  v.  —  1.  In  finem  in  carminibus ,  Psalmus 
David,  pro  octava. 

2.  Domine,  ne  in  furore  tuo  arguas  me,  ne¬ 
que  in  ira  tua  corripias  me. 

3.  Miserere  mei.  Domine,  quoniam  infirmus 
sum  :  sana  me.  Domine,  quoniam  conturbata 
sunt  ossa  mea. 

4.  Et  anima  mea  turbata  est  valde  :  sed  tu , 
Domine,  usquequo? 

5.  Convertere,  Domine,  et  eripe  animam 
meam :  salvum  me  fac  propter  misericordiam 
tuam. 

6.  Quoniam  non  est  in  morte  qui  memor 
sit  tui  :  in  inferno  autem  quis  confitebitur 
tibi? 

7.  Laboravi  in  gemitu  meo,  lavabo  per  sin¬ 
gulas  noctes  lectum  meum,  lacrymis  meis  stra¬ 
tum  meum  rigabo. 

8.  Turbatus  est  a  furore  oculus  meus  :  inve¬ 
teravi  inter  omnes  inimicos  meos. 

9.  Discedite  a  me  omnes  qui  operamini  ini¬ 
quitatem,  quoniam  exaudivit  Dominus  vocem 
fletus  mei. 

10.  Exaudivit  Dominus  deprecationem  meam. 
Dominus  orationem  meam' suscepit. 

11.  Erubescant,  et  conturbentur  vehementer 
omnes  inimici  mei :  convertantur  et  erubescant 
valde  velociter. 


V.  s.  h  —Victori  in  cantibus  super  octava. 
Psalmus  David. 

Domine,  ne  in  furore  tuo  arguas  me,  neque 
in  ira  tua  corripias  me. 

Miserere  mei.  Domine,  quoniam  infirmus 
sum  ego  :  sana  me.  Domine,  quoniam  contur¬ 
bata  sunt  ossa  mea. 

Et  anima  mea  conturbata  est  valde  :  et  tu. 
Domine,  usquequo? 

Revertere,  Domine,  erue  animam  meam, 
salva  me  propter  misericordiam  tuam. 

Quoniam  non  est  in  morte  recordatio  tui :  in 
inferno  quis  confitebitur  tibi  ? 

Laboravi  in  gemitu  meo  :  natare  faciam  tota 
nocte  lectum  meum,  lacrymis  meis  stratum 
meum  rigabo. 

Caligavit  prae  amaritudine  oculus  meus :  con¬ 
sumptus  sum  ab  universis  hostibus  meis. 

Recedite  a  me  omnes  qui  operamini  iniquita¬ 
tem,  quia  audivit  Dominus  vocem  fletus  mei. 

Audivit  Dominus  deprecationem  meam.  Do¬ 
minus  orationem  meam  suscepit. 

Confundantur  et  conturbentur  vehementer 
omnes  inimici  mei,  revertantur  et  confundan¬ 
tur  subito. 


1 


Argumentum. — Nihil  in  hoc  Psalmo  deprenditur,  ait  Hengstenberg,  quod  tituli  fidem,  Carmen  Davidis,  evertat. 
Quo  autem  tempore  editus  sit,  vix  certo  definiri  potest.  Verosimile  est,  Davidem  in  gravissimas  calamitates  tunc 
incidisse,  tum  ex  hostibus,  tum  ex  morbo.  Strophae  tres,  vers.  2-4  :  Quousque,  Jova,  patiere  me  tantis  conflictari 
miseriis?  Vers.  5-8  :  Pereo,  nisi  succurras;  vers.  9-11 :  Spero  firmiter,  preces  meas  futuras  esse  ratas. 

v  J 

4.  Prtecentori,  fidibus,  ad  modum  instrumenti  Scheminith,  Davidis  carmen. 

2.  Jova,  ne  in  ira  tua  punias  me, 
neque  in  aestu  tuo  me  castiges. 

3.  Miserere  mei ,  Jova,  nam  tabesco; 

sana  me ,  Jova  conquassata  sunt  ossa  mea. 


Vers.  < 

COMMENTARIA  IN  PSALMOS. 

4.  Et  anima  mea  conquassata  est  valde ; 
et  tu  j  Jova,  quousque. ? 

5.  Revertere,  Jova,  libera  animam  meam; 
serva  me  pro  insigni  tua  gratia. 

6.  Nam  non  est  in  morte  tui  memoria; 
in  Orco  quis  te  laudet? 

7.  Fessus  sum  gemitu  meo, 

omni  nocte  lectum  meum  madefacio, 
lacrymis  meis  stratum  meum  Lumecto. 

8.  Marcuit  prae  moerore  oculus  meus, 
senuit  propter  omnes  adversarios  meos. 

9.  Recedite  a  me  insectando,  omnes  vos  facinorosi; 
nam  audiit  Jova  vocem  fletus  mei. 

10.  Audiit  Jova  supplicationem  meam, 

Jova  precationem  meam  suscipiet. 

1 1 .  Pudore  afficientur  et  percellentur  valde  omnes  hostes  mei* 
revertentur,  pudore  afficientur  repente. 


N0T,E. 

Vers.  1.  Ad  modum  Scheminith ,  i.  e.  fidium  gravioris  soni.  Alii,  ad  octavam,  puta  gravioris  soni.— 
Vers.  3.  Tabesco,  languidus  factus  sum.  Conquassata,  et  quasi  soluta.  Ossa,  quae  sunt  totius  corporis  fun¬ 
damentum,  pro  toto  corpore. — Vers.  4.  Quousque  in  tantis  miseriis  me  esse  sines?  —  Vers.  5.  Revertere, 
jam  non  a  me  aversus.  — Vers.  C.  Memoria  et  celebratio.  Orco,  animarum  post  mortem  loco,  quem  He¬ 
braei  vates  sibi  fingunt  a  societate  hominum  in  hoc  mundo  prorsus  separatum,  eumdemque  tristem,  tene¬ 
bricosum,  in  quo  perpetuum  sit  silentium  :  qualis  revera  erat  ante  Christum  passum. — Vers.  7.  Gemitu 
meo,  gemendo.  Omni;  Rosenmullerus ,  tota.  Cf.  Odyss.  XVII,  102  seq.  —  Vers.  8.  Moerore;  alii,  indigna¬ 
tione.  —  Vers.  11.  Percellentur  spe  interitus  mei  frustrati.  Revertentur,  re  infecta. 


BELL  ARMINI  EXPLANATIO. 

PSALMUS  VI. 

TITULUS  ET  ARGUME'NTUM. 

In  finem  in  hymnis  pro  octava.  Psalmus  David. 

Quod  dicitur,  pro  octava,  vel,  ut  habetur  in  Hebraeo,  fP3’Diyn  Si?  hhat  haschminith,  super  octavam,  videtur  esse 
genus  citharae  habentis  octo  chordas,  vel  aliquid  simile.  Nam  in  priore  libro  Varalip.  cap.  xv,  ubi  describuntur  va¬ 
ria  instrumenta,  quibus  canendi  erant  Psalmi,  inter  alia  ponitur  cithara  super  octavam.  Non  est  tamen  repudian¬ 
dum,  quod  communiter  dicitur,  per  octavam  hoc  loco  significari  diem  ultimi  judicii,  quae  erit  octava,  quia  seque¬ 
tur  post  sex  dies  laboriosos  hujus  vitae,  et  post  septimam  quietis  animarum.  Hic  enim  Psalmus  est  primus  illorum 
septem,  qui  ad  poenitentiam  pertinent.  Neque  verisimile  est,  quod  Rabini,  et  eorum  sectatores  dicunt,  hunc  Psal¬ 
mum  compositum  fuisse  a  Davide  pro  sanitate  corporis  recuperanda,  quam  videlicet  amiserat  ob  adulterium  et  ho¬ 
micidium  perpetratum.  Scriptura  enim  satis  declarat  in  II  lib.  Regum,  quam  poenam  exegerit  Deus  a  Davide  propter 
illius  peccati  reatum :  neque  usquam  meminit  morbi  corporalis.  Sed  neque  Ecclesia  ab  antiquissimis  temporibus 
inter  poenitentiales  hunc  Psalmum,  et  primo  etiam  loco  numerasset,  nisi  proprie,  et  ad  litteram  ad  poenitentiam 
pertineret.  Itaque  argumentum  hujus  Psalmi  erit  oratio  peccatoris  timentis  divinum  judicium,  et  ad  reconciliatio¬ 
nem  aspirantis. 

EXPLICATIO  PSALMI. 

1.  Domine,  ne  in  furore  tuo  arguas  me,  ne-  super  omnia  peccatum  odit.  Nam  tunc  Deus  ar- 
que  in  IRA  TUA  corripias  me.  guit,  id  est  accusat,  et  corripit  peccatorem  in  ira 

et  in  furore,  quando  non  castigat  ut  salvet  ex 

Petitio  est  haec  vere  noenitentis  et  contriti,  qui  amore  paterno,  sed  castigat  ut  perdat,  ac  justitiss 

satisfiat.  Quod  facit  in  hac  vita,  quando  percutit 
caecitate  et  obstinatione,  ut  sit  peccatum  poena 
peccati :  in  alia  vero,  quando  perdit  in  gehen¬ 
nam.  Iste  igitur  concussus  horrore,  et  timens 
abyssum  judiciorum  Dei,  non  recusat  flagellum 
poenarum,  quae  non  separant  a  Deo,  sed  compel¬ 
lunt  ad  Deum;  sed  horret  malum  illud  super 
omnia  vere  horrendum,  id  est  tradi  in  desideria 
cordis  sui,  in  passiones  ignominiae ,  obdurari  et 
exctecari,  et  tandem  in  aeternum  separari  a  facie 
Dei.  Porro  ira  et  furor  pro  eodem  hoc  loco  acci¬ 
piuntur,  sicut  etiam  argui  et  corripi :  est  enim  (ut 
alias  adnotavimus)  familiare  Prophetis  id  ipsum 
bis  repetere,  explicandi,  vel  inculcandi  gratia. 

Vers.2.  2.  Miserere  mei.  Domine,  quoniam  infirmus 
SUM  :  SANA  ME,  DOMINE,  QUONIAM  CONTURBATA 
SUNT  OSSA  MEA. 

Ad  permovendum  Deum,  ut  non  in  furore  ar¬ 
guat,  adducit  pcenitens  David  aliquot  argumenta; 
ac  primum  sumit  ab  infirmitate  sua,  quasi  dicat : 
Non  respicias.  Domine,  peccata  mea,  ut  offensas 
tuas,  sed  ut  miserias  et  aegritudines  meas;  pro¬ 
inde  non  punias,  ut  judex,  sed  cures  ut  medicus, 
ure  et  seca,  si  opus  est,  sed  ex  misericordia  ad 

Verepec-  sanandum,  non  ex  justitia  ad  perdendum.  Vere 

cata  mi-  enim  peccata  miseriae  sunt ,  et  quo  sunt  magis  ex 
seria}  malitia  commissa,  eo  sunt  majores  miserite;  et 
SUDt'  quo  minus  nos  ea  cognoscimus  et  timemus,  eo 
miseriores  sumus.  Ergo,  inquit,  «  miserere  mei, 
quoniam  infirmus  sum,»  id  est,  respice  miseri¬ 
corditer  peccata  mea,  quaecumque  illa  sint,  ut 
aegritudines  et  morbos  animae  meae,  quae  me  de¬ 
bilem  et  imbecillem  reddiderunt.  «Sana  me,  Do¬ 
mine,  quoniam  conturbata  sunt  ossa  mea. »  Idem 
repetit  aliis  verbis.  Deus  enim,  si  misereatur,  mi¬ 
seriam  tollit,  et  proinde  sanat,  atque  ita  idem 
est,  «miserere  mei»  et  «sana me.»  Idem  quoque 
est,  «  quoniam  infirmus  sum, »  et  «  quoniam  con¬ 
turbata  sunt  ossa  mea  :  »  per  ossa  enim  significa¬ 
tur  robur,  ac  fortitudo;  et  tunc  dicuntur  ossa 
conturbari,  quando  fortitudo  nutat,  et  robur  fran¬ 
gitur,  ac  debilitatur.  Poterant  autem  verba  Graeca 
et  Hebraica  sic  etiam  reddi :  Tremuerunt,  sive  tre¬ 
mefacta  sunt  ossa  mea. 


Vers.  3.  3.  Et  anima  mea  tubrata  est  valde  ;  sed  tu, 

Domine,  usquequo? 


Alterum  argumentum  ducit  a  cognitione  pro¬ 
prii  peccati,  sicut  in  Psalm.  l  :  «  Quoniam  iniqui¬ 
tatem  meam  ego  cognosco.  »  Dicit  igitur :  Non 
solum  miser  sum,  sed  etiam  miseriam  meam 
agnosco,  ac  propterea  anima  mea  se  ipsam  tam 
deformem  ac  miseram  aspiciens,  et  horrens,  tur¬ 
bata  est  valde,  et  conterrita  salubriter,  impatiens 
efficitur,  et  clamat:  «Sed  tu,  Domine,  usquequo  » 
non  misereris  ,  non  sanas?  Habet  vero  magnam 
emphasim,  illud,  usquequo,  sine  alio  verbo.  Signi¬ 
ficat  enim  prolatum  esse  ab  anima  turbata,  et 
non  valente  integram  formare  sententiam. 


4.  Convertere,  Domine,  et  eripe  animam  vers. 4. 
MEAM  :  SALVUM  ME  FAC  PROPTER  MISERICORDIAM 
TUAM. 

Hoc  est  argumentum  tertium,  quod  a  miseri¬ 
cordia  sumitur.  «  Convertere, »  inquit,  id  est  re¬ 
spice  me.  Nam  respectus  Dei  est  causa  omnium 
bonorum  nostrorum.  «  Converte  faciem  tuam,  et 
salvi  erimus.  »  Et  alibi,  Psalm.  xxix  :  «  Avertisti 
faciem  tuam,  et  factus  sum  conturbatus.  »  Re¬ 
spexit  Dominus  Petrum,  et  flevit  amare.  Et  Jaco- 
bus,  cap.  i,  ideo  vocat  Deum  patrem  luminum , 
quia  sicut  sol  aspectu  suo  illuminat,  calefacit, 
vivificat  corpora,  sic  Deus  respiciens  oculo  pie¬ 
tatis,  illuminat,  accendit,  vivificat  animas.  «  Et 
eripe  animam  meam,  »  id  est,  educ  de  fovea,  in 
quam  cecidit;  erue  de  laqueo  venantium,  quo 
capta  et  irretita  tenetur;  eripe  de  manibus  ini¬ 
micorum,  quibus  tradita  est  propter  peccatura. 

«  Salvum  me  fac,  »  id  est,  libera  ab  imminente 
damnatione  ad  infernum.  Nam  proprie  salvare 
est  liberare  ab  imminente  mortis  periculo.  No¬ 
tandus  est  autem  ordo.  Primo,  Deus  convertitur 
ad  nos,  ac  nos  respicit  gratia  sua.  Secundo,  nos 
convertimur  ad  illum,  et  sic  anima  eruitur  a  cul¬ 
pa.  Tertio,  liberati  a  culpa,  salvamur  a  periculo 
imminentis  damnationis.  Hoc  autem  totum,  quod 
fit  in  actu  justificationis,  non  fit  per  ulla  nostra 
merita  precedenlia  (quid  enim  meretur  impius, 
nisi  poenam?);  sed  per  misericordiam  Dei;  ideo 
addit  «  propter  misericordiam  tuam, »  quasi  di¬ 
cat  :  Audeo  petere  tam  ingens  donum,  non  quia 
dignus  sum,  sed  quia  tu  misericors  es. 

5.  Quoniam  non  est  in  morte  qui  memor  sit  vers.  3. 
TUI  :  in  inferno  autem  quis  confitebitur  tjbi? 

Est  hoc  argumentum  quartum  a  gloria  Dei  de¬ 
sumptum.  Peto,  inquit,  non  argui  in  furore,  quia 
si  ita  fieret,  ad  mortem  aeternam  sine  dubitatione 
damnarer,  et  sic  periret  ex  parte  memoria  tua 
et  laus  tua.  Damnati  siquidem  ad  gehennam,  non 
recordantur  Dei,  ut  eum  laudent,  neque  ullus 
est  in  inferno,  qui  confiteatur  Domino,  id  est 
laudet  Dominum,  confitendo  ejus  beneficia  et  mi¬ 
rabilia.  Qui  hunc  locum  intelligunt  de  morte  cor¬ 
porali,  et  per  infernum  intelligunt  sepulcrum,  et 
sensum  esse  volunt,  quod  mortui  in  sepulcris 
jacentes  Deum  non  laudant  neque  ejus  memores 
sunt,  cum  nihil  sentiant,  allegant  verba  Ezechiae 
apud  Isaiam  cap.  xxxvm :  «  Quia  non  infernus 
confitebitur  tibi,  neque  mors  laudabit  te;  »  et 
satis  constat  Ezechiam  petivisse  liberari  a  peri¬ 
culo  mortis  corporalis.  Sed  profecto  locus  etiam 
Ezechiae  debet  intelligi  de  morte  aeterna,  ac  de 
inferno  damnatorum.  Nam  tametsi  Ezechias  ti¬ 
mebat  mori  corporaliter,  timebat  etiam  mori  in 
aeternum,  et  cantavit  canticum  illud  gratias  agens 
Deo,  quia  intellexit  ex  dono  corporalis  sanitatis, 
tanquain  ex  signo  divinae  benevolentiae ,  sibi  re¬ 
missa  fuisse  peccata,  et  liberatum  se  esse  a  peri- 

culo  gehennae  ,  unde  ait :  «  Tu  autem  eruisti  ani¬ 
mam  meam,  ut  non  periret;  projecisti  post  ter¬ 
gum  tuum  omnia  peccata  mea,  quia  non  infer¬ 
nus  confitebitur  tibi,  neque  mors  laudabit  te; 
non  exspectabunt  qui  descendunt  in  lacum  veri¬ 
tatem  tuam.  »  Et  sane  si  de  morte  sola  corporali 
haio  intelligerentur,  valde  exilia  essent  argu¬ 
menta.  Nam  etsi  mortui  corporaliter,  et  in  sepul¬ 
cro  jacentes  non  laudent  Deum,  tamen  animae 
eorum  vivunt,  et  Deum  laudant ;  et  ipsa  etiam 
corpora  in  sepulcro  exspectant  veritatem  Dei,  id 
est  fidelitatem  Dei  de  promissa  resuscitatione. 
Soli  illi  sunt  qui  descendunt  in  lacum  aeternae 
damnationis,  qui  non  exspectant  veritatem  Dei, 
neque  Dei  recordantur  in  bonum,  neque  lau¬ 
dant,  aut  unquam  laudabunt  :  atque  ita  hunc 
locum  Ezecliioe  intelligit  S.  Hieronymus  in  Com¬ 
mentario  Isaiae,  et  alii  Patres. 

6.  Laborati  in  gemitu  meo,  lavabo  per  sin¬ 
gulas  NOCTES  LECTUM  MEUM,  LACRYMIS  MEIS  STRA¬ 
TUM  MEUM  RIGABO. 

Quintum  argumentum  ducit  Propheta  a  fructi¬ 
bus  dignis  poenitentiae.  Nam,  ut  Apostolus  dicit, 
I  Cor.  xi :  «  Si  nos  ipsos  dijudicaremus,  non  uti¬ 
que  judicaremur,  »  id  est,  si  nos  ipsos  damnare¬ 
mus  et  puniremus,  non  damnaremur,  nec  puni¬ 
remur  a  Domino.  Parcit  enim  Deus  iis,  qui  sibi 
non  parcunt.  Dicit  igitur  se  non  solum  intelli- 
gere  et  detestari  peccatum  suum,  sed  etiam  pro 
viribus  punire  et  puniturum.  «  Laboravi,  inquit, 
in  gemitu  meo,  »  id  est,  tam  ingenti  tletu  peccata 
mea  deploravi,  ut  fatigatus  sim,  nec  tamen  adhuc 
cesso.  Nam  «  lavabo  per  singulas  noctes  lectum 
meum,  »  id  est,  singulis  noctibus  vice  somni  et 
quietis,  ubertim  peccata  deflebo,  et  lacrymis  stra¬ 
tum  rigabo.  Notanda  est  hoc  loco  abundantia  et 
diuturnitas  lacrymarum.  Nam  pro  verbo  lavabo, 
in  Hebraeo  est,  asche ,  natare  faciam,  ut  etiam 

vertit  S.  Hieronymus  ;  et  ipsum  etiam  Latinum 
lavabo  non  significat  effusionem  paucarum  gut¬ 
tarum,  sed  tantam  copiam,  ut  iis  lectus  lavari 
possit.  Vox  etiam  rigabo  insinuat  ingentem  co¬ 
piam  lacrymarum  decurrentium  instar  rivuli. 
Illud  autem,  per  singulas  noctes,  in  Hebraeo  ambi¬ 
guum  est.  Nam  significare  potest,  per  totam  noc¬ 
tem  ,  et  sic  vertit  S.  Hieronymus ;  potest  etiam 
significare,  in  omni  nocte,  et  sic  acceperunt  Sep¬ 
tuaginta  :  utrumque  mirabile  est,  et  fortasse 
utrumque  verum  simul,  id  est,  quod  longo  tem¬ 
pore  singulis  totis  noctibus  lacrymas  copiosissi¬ 
mas  fuderit.  In  quo  speculo  intueri  se  deberent, 
qui  plurima  et  gravissima  peccata  committunt, 
et  vix  paucas  lacrymae  guttas  emittere  valent, 
cum  remissionem  a  Deo  quaerunt. 

7.  Turbatus  est  a  furore  oculus  meus,  inve¬ 
teravi  INTER  OMNES  INIMICOS  MEOS. 

Pertinent  haec  ad  effectum  indicandum  maxi¬ 
mae  illius  profusionis  lacrymarum.  Nam  in  He¬ 


braeo  pro  turbatus  est,  habetur  caligavit,  seu 
corrosus  est  oculus  meus,  ut  sensus  sit  :  ocu¬ 
lus  meus  propter  furorem  et  indignationem 
meam  contra  turpitudinem  peccati,  a  fletu  ni¬ 
mio  corrosus  caligavit,  et  turbatus  est.  Quod 
autem  sequitur,  inveteravi,  in  Hebraeo  refertur 
ad  oculum,  et  est  tertiae  personae,  inveteravit : 
tamen  quia  non  solum  Septuaginta,  sed  etiam 
S.  Hieronymus  vertit  in  prima  persona,  invete¬ 
ravi,  sive  consumptus  sum,  credibile  est  lectio¬ 
nem  Hebraicam  nonnihil  ab  eo  tempore  im¬ 
mutatam,  ut  in  voce  npDJ?  hatecha  desit  unum 
iod  in  fine,  et  loco  n,  debet  esse  n,  et  legendum 
sit  hatachti ,  quae  mutatio  facillime  acci¬ 

dere  potuit.  Sensus  igitur  est :  «  Turbatus  est  a 
furore  oculus  meus,  inveteravi  inter  omnes  ini¬ 
micos  meos, »  id  est,  quia  inveterari  inter  omnes 
inimicos  meos ;  et  clarius  :  oculus  meus  caligavit 
prae  fletu  ex  indignatione,  quam  concepi  ex  eo, 
quod  tam  diu  in  peccatis  haeserim,  ut  invetera¬ 
verim  inter  omnes  inimicos  meos,  quasi  dicat: 

Non  possum  non  vehementer  mihi  ipsi  indignari, 
quod  nullum  vitium  adhuc  perfecte  vicerim,  nul¬ 
lumque  hostem  animae  meae  debellaverim,  sed 
consenuerim  inter  omnes  hostes  meos.  Vocat  au¬ 
tem  hostes,  omnes,  qui  eum  ad  peccandum  im¬ 
pulerunt,  sive  daemones,  sive  homines,  sive  ipsa 
vitia  et  habitus  malos. 

8.  Discedite  a  me  omnes,  qui  operamini  ini-  Vers.  8. 

QTJITATEM,  QUONIAN  EXAUDIVIT  DOMINUS  VOCEM 
FLETUS  MEI. 

Quia  tam  graviter  ferebat  se  consenuisse  inter 
hostes,  ideo  prorumpit  in  hanc  vocem  :  «  Disce¬ 
dite  a  me,  »  id  est,  nolo  amplius  consortium  ves¬ 
trum,  non  acquiescam  tentationibus  vestris,  fre¬ 
tus  divino  auxilio.  «  Quoniam  exaudivit  Dominus 
vocem  fletus  mei,  »  id  est,  quia  Dominus  miseri¬ 
cordia  motus  ob  lacrymas  meas,  non  solum  pec¬ 
cata  dimisit,  sed  etiam  virtutem  auxit  resistendi 
vobis. 

9.  Exaudivit  Deus  deprecationen  meam,  Do-  Vers.o. 

MINUS  ORATIONEM  MEAM  SUSCEPIT. 

Explicat,  quod  dixerat,  se  exauditum,  et  idem 
repetit  bis,  terve,  ad  significandum  certitudinem 
exauditionis ,  et  ut  ipse  sibi  hoc  modo  animum 
adderet,  ad  resistendum  tentationibus. 

10.  Erubescant,  et  conturbentur  veiiemen-  vers.  io. 

TER  OMNES  INIMICI  MEI  :  CONVERTANTUR,  ET  ERU¬ 
BESCANT  VALDE  VELOCITER. 

Concludit  optans  finem  totalem  bellorum  spi¬ 
ritualium.  «  Erubescant,  et  conturbentur,»  quia 
nihil  profecerunt,  sed  in  vanum  laboraverunt ; 

«  convertantur  »  in  locum  suum,  unde  venerunt; 

«et  erubescant,»  id  est,  confusi  discedant  ve¬ 
locissime  :  quia  nimirum  nolo  differre  vitae  mu¬ 
tationem;  sed  ex  hac  hora,  et  hoc  momento  ag¬ 
gredior  viam  Domini  rectam  et  perfectam.  Potest 

etiam  haec  conclusio  esse  oratio  pro  conversione 
eorum  hominum,  qui  vel  persequendo,  vel  alli¬ 
ciendo  causa  peccandi  illi  fuerunt.  Optat  enim, 
et  orat,  ut  illi  erubescant  et  conturbentur  per 
veram  cognitionem  et  detestationem  peccati,  et 
sic  ipsi  quoque  ad  Deum  velociter  convertantur. 
Potest  denique  esse  imprecatio  implenda  in  die 
judicii.  Tunc  enim  vere  omnes  impii,  sive  daemo¬ 
nes,  sive  homines,  qui  justos  ad  impatientiam, 
yel  alia  peccata  inducere  voluerunt,  confunden¬ 
tur  et  erubescent,  et  convertentur  ad  agnitionem 
veritatis,  sed  inutiliter.  Tunc  enim  dicent  illud 
Sap.  v  :  «  Ergo  er-ravimus  a  via  veritatis,  »  etc. 
Erit  autem  id  celeriter  valde,  quia  dies  Domini 
non  tardat,  etiamsi  nobis  nunc  secus  videatur. 


Sed  cum  venerit,  et  repentinus  venerit,  tunc  sen¬ 
tietur  quam  celeriter  venerit.  In  Hebraeo  habetur : 
Erubescant ,  et  conturbentur  vehementer.  Quae  vox, 
vehementer,  non  habetur  hoc  loco  in  nostris  codi¬ 
cibus  Graecis  et  Latinis,  sed  fuisse  in  editione  Sep¬ 
tuaginta  Interpretum,  testatur  S.  Hieronymus  in 
epist.  ad  Suniam  et  Fretellam.  Sed  si  quis  recte 
consideret,  illa  particula  non  deest  in  nostris  co¬ 
dicibus,  sed  posita  est  paulo  inferius.  Nam  ubi 
nos  habemus,  «  convertantur,  et  erubescant  valde 
velociter,  »  in  Hebraeo  non  habetur  valde,  sed 
solum  velociter.  Ex  quo  intelligimus  non  esse 
sensum  :  erubescant  valde  velociter,  sed  :  erubes¬ 
cant  valde,  et  erubescant  velociter.  Et  hoc  modo 
codices  omnes  concordes  erunt. 

y.  v. — 1.  Psalmus  David,  quem  cantavit  Do¬ 
mino  pro  verbis  Cliusi  filii  Jemini. 

2.  Domine  Deus  meus,  in  te  speravi :  salvum 
me  fac  ex  omnibus  persequentibus  me,  et  li¬ 
bera  me. 

3.  Nequando  rapiat  ut  leo  animam  meam, 
dum  non  est  qui  redimat,  neque  qui  salvum 
faciat. 

4.  Domine  Deus  meus,  si  feci  istud,  si  est  ini¬ 
quitas  in  manibus  meis : 

5.  Si  reddidi  retribuentibus  mihi  mala,  de¬ 
cidam  merito  ab  inimicis  meis  inanis. 

6.  Persequatur  inimicus  animam  meam,  et 
comprehendat,  et  conculcet  in  terra  vitam 
meam,  et  gloriam  meam  in  pulverem  de¬ 
ducat. 

7.  Exsurge,  Domine,  in  ira  tua  :  et  exaltare 
in  finibus  inimicorum  meorum. 

Et  exsurge.  Domine  Deus  meus,  in  praecepto 
quod  mandasti :  8.  Et  synagoga  populorum  cir¬ 
cumdabit  te. 

Et  propter  hanc  in  altum  regredere. 

9.  Dominus  judicat  populos. 

Judica  me.  Domine,  secundum  justitiam 
meam,  et  secundum  innocentiam  meam  super 
me. 

10.  Consumetur  nequitia  peccatorum,  et  diri¬ 
ges  justum,  scrutans  corda  et  renes,  Deus. 

11.  Justum  adjutorium  meum  a  Domino,  qui 
salvos  facit  rectos  corde. 

12.  Deus  judex  justus,  fortis  et  patiens,  num- 
quid  irascitur  per  singulos  dies? 

13.  Nisi  conversi  fueritis,  gladium  suum  vi¬ 
brabit  :  arcum  suum  tetendit,  et  paravit  illum. 


V.s.  h .—Psalmus  David,  quem  cecinit  Domino 
super  verbis  Chus  filii  Jemini. 

Domine  Deus  meus,  in  te  speravi  :  salva  me 
ab  omnibus  persequentibus  me ,  et  libera  me. 

Ne  forte  capiat  ut  leo  animam  meam,  laceret, 
et  non  sit  qui  eruat. 

Domine  Deus  meus ,  si  feci  istud,  si  est  ini¬ 
quitas  in  manibus  meis  : 

Si  reddidi  retribuentibus  mihi  malum,  et  di¬ 
misi  hostes  meos  vacuos : 

Persequatur  inimicus  animam  meam,  et  ap¬ 
prehendat,  et  conculcet  in  terra  vitam  meam,  et 
gloriam  meam  in  pulverem  collocet.  Semper. 

Surge,  Domine,  in  furore  tuo,  elevare  indi¬ 
gnans  super  hostes  meos,  et  consurge  ad  me  ju¬ 
dicio  quod  mandasti. 

Et  congregatio  tribuum  circumdet  te,  et  pro 
hac  in  altum  revertere. 

Dominus  judicabit  populos:  judica  me,  Do¬ 
mine,  secundum  justitiam  meam,  et  secundum 
simplicitatem  meam  quae  est  in  me. 

Consummetur  malum  iniquorum,  et  confir¬ 
metur  justus,  probator  cordis  et  renum  Deus 
justus. 

Clypeus  meus  in  Deo,  qui  salvat  rectos  corde. 

Deus  judex  justus  et  fortis,  comminans  tota 
die. 

Non  convertenti  gladium  suum  acuet :  arcum 
suum  tetendit,  et  paravit  illum. 

14.  Et  in  eo  paravit  vasa  mortis,  sagittas  suas 
ardentibus  effecit. 

15.  Ecce  parturiit  injustitiam  :  concepit  do¬ 
lorem,  et  peperit  iniquitatem. 

16.  Lacum  aperuit,  et  effodit  eum  :  et  incidit 
in  foveam,  quam  fecit. 

17.  Convertetur  dolor  ejus  in  caput  ejus  :  et 
in  verticem  ipsius  iniquitas  ejus  descendet. 

18.  Confitebor  Domino  secundum  justitiam 
ejus,  et  psallam  nomini  Domini  altissimi. 


Et  in  ipso  praeparavit  vasa  mortis,  sagittas 
suas  ad  comburendum  operatus  est. 

Ecce  parturiit  iniquitatem  :  concepto  dolore 
peperit  mendacium. 

Lacum  aperuit,  et  effodit  eum :  et  incidit  in 
interitum  quem  operatus  est. 

Revertetur  dolor  suus  in  caput  ejus :  et  super 
verticem  ejus  iniquitas  sua  descendet. 

Confitebor  Domino  secundum  justitiam  ejus : 
et  cantabo  nomini  Domini  altissimi. 


Argumentum.  —  Inscriptio  docet,  composuisse  Davidem  hoc  carmen  propter  cuschum ,  Benjaminilam.  Quisnam 
vero  is  fuerit,  difficile  est  dictu,  quum  ejus  nomen  in  Samuelis  Regumque  historia  nusquam  occurrat.  Sunt  autem 
multae  ac  variae  iuterpretum  de  hoc  nomine  conjecturae,  quarum  potissimas  breviter  indicabimus.  I.  Atque  primo 
quidem  quum  Gush  Hebraeum  JEthiopice  nomen  sit,  haud  pauci  illud  pro  nomine  gentili  JElhiopis  habuerunt,  totam- 
que  appellationem  JElhiopis  Benjaminitce  nominis  proprii  viri  cujusdam  periphrasin,  seu  circonlocutionem  esse  pu¬ 
tarunt;  sed  cujusnam,  iterum  dissentiunt.  1.  Quidam,  Chaldaeum  secuti,  Saulem  regem,  Benjamine  ortum,  putant 
innui,  eique  hoc  Aithiopis  nomen  inditum  sive  xxt’  avxtcppaoiv ,  quod  minime  fuerit  deformi  aut  nigro  corpore, 
sed  procero  et  pulchro;  sive,  quod  ut  iEthiops  atro  corpore,  ita  ille  animo  esset,  sensu  Horatiani  illius  :  Hic  niger 
est,  hunc  tu,  Romane,  caveto,  all usione  simul  facta  in  nomine  Cusch  ad  Kis  ,  quod  nomen  fuerit  patris  Saulis.  Respi¬ 
cere  autem  hunc  Psalmum  ad  illud  tempus,  quo  Saules,  Davidem  proditionis  insimulans,  viUE  ejus  insidiaretur.  Sed 
Yenema  recte,  meo  judicio,  Saulem  ipsum  hic  intendi  ideo  potissimum  dubitat,  quod  calumniatoris  magis,  quam 
persecutoris  persona  Cuscho  hic  aptetur.  2.  Aliis  Cuschi  nomine  Semei  videtur  intelligendus,  notus  ille  insultor,  ob¬ 
trectator  et  persecutor  Davidis  ( I  Sam.  xvi,  5),  nomine  dictus  mhxops,  quod  moribus  et  ingenio  niger  fuerit.  Verum, 
ut  taceam  nullam  facile  cogitari  posse  rationem,  cur  Semei  nomen  Davides  dissimularet,  occurrunt  in  Psalmo  ipso 
talia,  quae  Ahsalonicee  persecutioni  vix  conveniant.  II.  Restat  igitur,  ut  Cush  Benjaminita  accipiatur  pro  nomine 
proprio  ignoti  alicujus  viri,  Saulis  contribulis,  qui  atrocis  in  criminis  invidiam  adduxerat  Davidem.  —  Strophae 
tres,  vers.  2-6  :  Defende  me,  o  Jova,  ab  adversario  meo,  quem  nullo  modo  provocavi.  Vers.  7-10:  In  publico  tri¬ 
buum  conventu  causam  meam  age.  Vers.  11-18  :  Spero  fore,  ut,  si  in  consiliis  suis  perseverat  adversarius,  quod 
mihi  paravit  malum  in  ipsum  recidat.  In  prima  strophe  querimoniae  sensus  et  vox  maxime  intenditur,  in  secunda 
paulatim  sedatur  animus  aeternae  Dei  justitiae  consideratione,  in  tertia  fidenter  et  secure  instantia  sibi  pericula  vates 
intuetur.  ' 

1.  Carmen  querulum  Davidis,  quod  cecinit  Jovae  propter  Cuschum  Benia- 
minitam. 


2.  Jova,  mi  Deus,  in  te  fiduciam  pono , 

salva  me  ab  omnibus  insectatoribus  meis  et  eripe  me. 

3.  Ne  dilaniet  ut  leo  animam  meam  (me) , 
diffringens,  nemine  liberante. 

4.  Jova,  mi  Deus,  si  id  feci, 

si  est  pravitas  in  manibus  meis; 

5.  Si  rependi  amico  meo  malum, 

et  si  mihi  immerito  adversantem  spoliavi  : 

6.  Persequatur  hostis  animam  meam  (me) ,  et  assequatur , 

Et  proculcet  ad  terram  vitam  meam, 

et  gloriam  meam  ad  pulverem  habitare  faciat  1 

7.  Surge,  Jova,  in  ira  tua, 

attolle  te  in  furoribus  hostium  meorum , 
et  expergiscere  ad  me,  tu,  qui  jus  praecipis. 

8.  Et  coetus  nationum  te  circumsistat, 

et  super  illo  (coetu)  in  altum  te  converte : 

9.  Jova  judicat  populos  ; 
judica  me,  Jova; 

secundum  justitiam  meam  et  innocentiam  meam  sit  super  mei 

10.  Desinat  tandem  pravitas  improborum, 
et  stabilias  justum  : 

tu  enim  exploras  corda  et  renes,  juste  Deus. 

11.  Clypeus  meus  apud  Deum  est, 
qui  servat  rectos  corde. 

12.  Deus  est  justus  judex, 
et  Deus,  qui  irascatur  omni  die. 

13.  Si  non  reversus  fuerit  (resipiscat  improbus),  si  gladium  suum  acuerit, 
arcum  suum  calcaverit  (intenderit),  et  aptaverit  eum, 

14.  Sibique  paraverit  arma  mortifera , 
sagittas  suas  ardentes  fecerit  : 

15.  Ecce  enitetur  inanitatem, 
et  concepit  seru mnam,  et  pariet  mendacium. 

16.  Foveam  fodit  et  excavavit  eam , 
et  cadit  in  hiatum  quem  facit. 

17.  Revertetur  aerumna  ejus  in  caput  ipsius, 
et  in  verticem  ipsius  injuria  ejus  descendet. 

18.  Ego  celebrabo  Jovam  secundum  justitiam  ejus, 
et  canam  nomen  Jovae  altissimi. 

Nom 

Vers.  1.  Querulum :  ita  Maurer ;  alii,  erraticum ,  gall.  dithyrambe:  ita  Ewaldus;  Hengstenberg  vertit, 
error,  aberratio  (in  sensu  morali)  Davidis,  quam  cecinit,  pro  canticum  Davidis  de  errore,  scii,  hostium  suo¬ 
rum.  Cf.  Ilabac.  m,  1 ;  I  Sara,  xxvi,  21.  Propter;  non  male  Septuaginta,  de  verbis  (calumniis:  conf.  vers. 
4-6)  chuschi. — Vers.  3.  Dilaniet,  in  singulari,  sive  figura  orationis  distributivse,.sive  quia  Saul  praecipuus 
hostis  praecipue  intendatur.  —  Vers.  4.  Id,  quod  sequitur,  ait  Jarchi;  alii,  quod  Saul  suspicabatur,  vel 
quod  Saulis  adulatores  de  ipso  suggerebant.  —  Vers.  5.  Spoliavi;  Maurer,  excitavi,  scii,  ad  iram  et  pu¬ 
gnam;  Ewaldus,  Aben-Esram  secutus,  eripui,  ut  posterius  hoc  membrum  parenthesi  includatur,  hoc 
sensu:  Imo  Saulem  mihi  injuste  adversantem  e  periculis  eripui,  I  Sam.  xxiv.  —  Vers.  6.  Apodosis.  Glo¬ 
riam  meam :  alii,  regiam  dignitatem  accipiunt;  alii  rectius,  animam  {et  vitam),  qua  nihil  praestantius  habet 
homo.  Cf.  Gen.  xltx,  C;  Ps.  xvr,  9.  —  Vers.  7.  In  furoribus  ;  Maurer ;  furentibus  adversariis  meis;  Crelier, 
inter  furores;  Rosenmullerus,  in  seu  contra  furores;  Ewaldus  ob  parallelismum,  in  furoribus  tuis  contra 
hostes  meos,  seu  cum  poenis  hostium.  Septuaginta,  quos  sequitur  Vulgatus,  confuderunt  voces  nnay  et 
DHay.  Jus  preeeipis,  quod  justum  est  fieri  vis,  da  exemplum  :  ita  Maurer ;  Ewaldus,  qrdinans,  seu  consti¬ 
tuens  judicium  solemne. — Vers.  8.  Te  converte,  judicis  sedem  eminentem  occupa  :  ita  Maurer.  Minus  com¬ 
mode  alii:  absoluto  judicio  coelos  repete. — Vers.  9.  Justitiam  meam  in  hac  particulari  causa,  quod  non 
it  contra  Ps.  cxltii,  2.  Sit,  superveniat.  Alii  minus  recte,  meam  quae  est  in  me.  —  Vers.  12.  Irascatur  ad¬ 
versus  improbos  :  ita  Maurer.  Rosenmullerus  post  Aben-Esram  membrum  hoc  cum  versu  seq.  jungit  hoc 
modo  : ...  semper  irascatur,  Nisi  resipiscat,  qui  ensem  suum  acuit.  Arcum  tendit  et  aptat.  —  Sed  contra  se- 
ipsum  hic  parat.  —  Vers.  13.  Aliis  Deus  est  subjectum  verborum  acuit,  etc.,  usque  ad  finem  vers.  14. 
Ewaldus  :  Equidem  gladium  suum  improbus  rursum  acuet,  Arcum  suum  calcabit,  etc.  At  ecce  enitetur,  etc. 
Calcaverit,  pede  imposito  intenderit. —Vers.  14.  Ardentes ,  ardente  materia  praecinctas,  incendiumque 
spargentes,  quales  Ammian.  Marcellinus lib.  XX111  Rer.  gestar.  cap.  iv  describit.  —  Vers.  15.  Enitetur: 
asTsa&v  wpdrejcv.  Metaphora  concipiendi,  parturiendi  et  pariendi  pro  animi  proposito,  moliminibus,  conatu 
exsequendi,  et  denique  effectu  satis  usitata  et  nota  est.  — Vers.  16.  Ilialus,  proprie  locus  depressus,  de 
fossa  venatoria  capiendis  leonibus  non  semel  occurrit.  —  Vers.  17.  Ejus,  quam  is  mihi  parat. 

COMMENTARIA  IN  PSALMOS. 


Vers.  i. 


Vers.  2. 


Deus 

veudero 

et  redi¬ 
mere 
quomodo 
dicatur  ? 


BELLATtMINI  EXPLANATIO. 

PSALMUS  VII. 

TITULUS  ET  ARGUMENTUM. 

Psalmus  David ,  quem  cecinit  Domino  pro  verbis  Ckusi  filii  Jernini. 

In  Hebraeo  non  est,  Psalmus,  sed  JPJw  sigaion,  quod  proprie  ignorantiam  significat.;  tamen  quia  Septuaginta 
et  S.  Hieronymus  reddiderunt,  Psalmus,  dicendum  erit  eam  vocem  esse  ambiguam,  et  significare  non  solum  igno¬ 
rantiam,  sed  etiam  genus  aliquod  cantici.  Quis  item  fuerit  Chusi,  non  est  adeo  certum.  S.  Augustinus,  et  alii  qui 
non  norunt  linguam  Hebraicam  ,  existimant  esse  Chusi  Arachitem  amicum  David  ,  qui  (ut  legitur  II  neg.  xvi)  misit 
nuntium  ad  Davidem,  eique  significavit  consilium  Achitophel.  Sed  ille  Chusi  scribitur  per  litteram  Chct,  iste  de 
quo  in  hoc  Psalmo,  per  litteram  Caph,  neque  constat  an  ille  Chusi  fuerit  filius  Jernini.  Denique  David  in  hoc  Psal¬ 
mo  refellit  calumniam  cujusdam  filii  Iemini,  ut  patet  ex  illis  verbis:  «  Si  feci  istud;  »  Chusi  autem  Arachites  nul¬ 
lam  calumniam  dixit  contra  David.  S.  Hieronymus  existimat  titulum  intelligendum  esse  de  Sanie,  qui  vocatur 
Chus,  id  est  iEthiops,  ob  nigredinem  morum,  et  erat  de  tribu  Benjamin,  seu  (quod  est  idem)  filius  Jernini,  ut 
patet  ex  lib.  I  neg.  cap.  ix.  Saul  enim,  lib.  I  neg.  cap.  xxu,  dixit  coram  omnibus  servis  suis :  «  Non  est  qui  vicem 
meam  doleat,  eo  quod  suscitaverit  filius  meus  servum  meum  adversus  me  insidiantem  mihi  usque  hodie.  »  Hanc 
igitur  calumniam  refutat  David  in  hoc  Psalmo  juxta  opinionem  S.  Hieronymi.  Sed  potest  etiam  aeque  probabiliter 
dici,  Chus  hoc  loco  esse  Semei,  qui  erat  etiam  filius  Jernini,  et  maledixit  Davidi,  cum  fugeret  persecutionem  Ah- 
salonis ,  et  ait  :  «  Egredere,  vir  sanguinum,  et  vir  Belial,  reddidit  tibi  Dominus  universum  sanguinem  domus  Saul, 
quoniam  invasisti  regnum  pro  eo, »  II  neg.  xvr.  Ob  hanc  calumniam  pessimam  et  falsissimam  videtur  hunc  Psalmum 
composuisse,  orans  Deum,  ut  defendat  innocentiam  et  justitiam  suam,  el  ideo  vocatur  Psalmus,  ignorantia 
David,  quia  vere  ignorabat  se  mala  illa  fecisse,  de  quibus  accusabatur  a  Saule,  sive  a  Semei.  Ideo  etiam  dicit  in 
principio  Psalmi :  «  Domine  Deus  meus,  si  feci  istud,  si  est  iniquitas  in  manibus  meis,  »  etc.  Videtur  igitur  Psal¬ 
mus  scriptus  esse  tempore  persecutionis  Absalon,  ob  verba  maledictionis  Semei,  vel  tempore  persecutionis  Saul,  ob 
verba  supradicta.  Prophetice  autem  David  gerit  personam  Christi ,  et  cujuscumque  justi  calumniam  sustinentis. 

EXPLICATIO  PSALMI. 

In  Hebraeo  habetur  paulo  aliter,  videlicet  :  Ne 
forte  rapiat  ut  leo  animam  meam,  lacerans,  et 
non  sit  salvans;  sed  in  sententia  non  est  va¬ 
rietas. 

3.  Domine  Deus  meus,  si  feci  istud,  si  est  vers. 3 

INIQUITAS  IN  MANIBUS  MEIS, 

h.  Si  REDDIDI  RETRIBUENTIBUS  MIHI  MALA,  DE-  Vers.  4.  ' 
CIDAM  MERITO  AB  INIMICIS  MEIS  INANIS. 

Reddit  causam,  cur  petierit,  liberari  a  Deo, 
quia  videlicet  Deus  novit  innocentiam  ejus,  et 
sic  refellit  calumniam  Saulis  et  Semei  de  insidiis 
in  Saulem ,  et  de  invasione  regni ;  nec  solum 
dicit  se  non  reddidisse  malum  pro  bono,  neque 
malum  pro  malo,  sed  reddidisse  bonum  pro 
malo.  Primo  igitur  dicit  se  non  reddidisse  malum 
pro  bono  :  «Si  feci,  inquit,  istud,  »  id  csl,  si  in¬ 
sidiatus  sum  regi,  vel  si  invasi  regnum  fraude 
aliqua,  aut  vi  ;  «  si  est  iniquitas  in  manibus 
meis,  »  id  est,  si  operatus  sum  iniquitatem  red¬ 
dens  malum  pro  bono,  id  est,  cum  receperim  a 
Saule  honorem  magnum,  ut  essem  gener  ejus,  et 
tribunus  super  mille  viros,  si  reddidi  pro  his 
beneficiis  malum  insidiarum,  ut  ipse  dicit.  Addit 
se  non  reddidisse  malum  pro  malo  :  «  Si  reddidi  \ 

retribuentibus  mihi  mala,  »  id  est,  cum  Saul,  sive  :  !fc 

Semei  retribuerint  mihi  multa  mala  pro  benefi¬ 
ciis  a  me  acceptis,  ita  ut  me  occidere  voluerint, 
si  reddidi  eis  vicem,  procurando  eorum  mortem. 


1 .  B®mine  Deus  meus,  in  te  speravi,  salvum 

ME  FAC  EX  OMNIBUS  PERSEQUENTIBUS  ME ,  ET  LI¬ 
BERA  ME. 

«  In  te,  inquit,  speravi, »  quia  pene  omnes  de¬ 
seruerunt  me,  ita  ut  etiam  filius  meus  Absalon, 
vel  socer  meus  Saul,  quierant  me  occidere  :  non 
habeo  cui  fidam,  nisi  te  Deum  meum.  «  Salvum 
me  fac  ex  omnibus  persequentibus  me.  »  Multi 
enim  eum  persequebantur,  alii  consilio,  alii  ma¬ 
ledictione,  alii  bello  et  armis. 

2.  Ne  QUANDO  RAPIAT  UT  LEO  ANIMAM  MEAM, 
DUM  NON  EST  QUI  REDIMAT,  NEQUE  QUI  SALVUM 
FACIAT. 

Respicit  ad  principem  persecutionis  :  ne  forte, 
inquit,  Saul,  aut  Absalon  rapiat  animam  meam, 
id  est  vitam  meam,  ut  leo  solet  absque  ulla 
misericordia  interficere  animalia  caetera.  «  Dum 
non  est  qui  redimat,  neque  qui  salvum  faciat,  » 
id  est,  dum  tu  non  redimis,  neque  salvas.  Sciebat 
enim  David  omnem  industriam  humanam  sine 
Deo  esse  vanam.  Utitur  Scriptura  voce  redemptio¬ 
nis  pro  quacumque  liberatione ,  etiamsi  non  fiat 
proprie  per  solutionem  pretii.  Sicut  enim  dicitur 
Deus  vendere ,  quos  alienat  quodammodo  a  sua 
misericordia,  et  tradit  ministris  suae  justitiae  pu¬ 
niendos  :  ita  dicitur  Deus  redimere,  quos  iterum 
a  ministris  justitiae  erutos  misericorditer  liberat. 


Vcrs.  5 


Vpif.  C. 


Vers.  7, 

et  non  potius  abstinuerim  semper  a  nece  ipso¬ 
rum,  cum  facile  et  impune  inferre  eam  possem. 
«  Decidam  merito  ab  inimicis  meis  inanis,  »  id 
est,  si  non  sunt  falsae  eorum  calumniae,  non  re¬ 
cuso  cadere  in  praelio  penitus  inanis,  id  est  sine 
ulla  gloria  militari,  nullo  damno  hostibus  illato, 
et  maximo  accepto.  In  Hebraeo  legitur  hoc  modo  : 
Si  reddidi  retribuentibus,  mihi  malum,  et  dimisi  hos¬ 
tes  meos  vacuos;  sed  vox  dimisi  potest  significare 
etiam  recedam,  seu  discedam,  et  tunc  efficitur 
sententia  quam  reddiderunt  Septuaginta.  Idem 
enim  est  recedam  ab  inimicis  inanis.  Si  autem 
legamus  cum  S.  Hieronymo :  Et  dimisi  hostes  meos 
vacuos,  tunc  sensus  erit,  se  reddidisse  bona  pro 
malis,  ac  si  dieat  :  Si  dimisi  hostes  meos  non 
affectos  a  me  aliquo  insigni  beneficio,  eveniat 
mihi  hoc,  aut  illud  malum. 

5.  Persequatur  inimicus  animam  meam,  et 

COMPREHENDAT,  ET  CONCULCET  TN  TERRA  VITAM 
MEAM,  ET  GLORIAM  MEAM  IN  PULVEREM  DEDUCAT. 

Haec  sunt  mala  quae  sibi  ip«e  imprecatur,  si 
sunt  verae  calumniae  Saulis,  aut  Semei.  Semper 
autem  crescit  oratio.  Primo,  inquit,  «  persequa¬ 
tur  inimicus  animam  meam,»  id  est,  conetur  me 
occidere.  Secundo,  «comprehendat,  »  id  est,  non 
possim  effugere  manus  ejus,  quin  capiat  me  ad 
interficiendum.  Tertio,  «  conculcet  in  terra  vitam 
meam, »  ignominiose  destruat  vitam  meam,  quo¬ 
modo  destruuntur,  quae  pedibus  minutatim  atte¬ 
runtur.  Quarto,  «  gloriam  meam  in  pulverem  de¬ 
ducat,  »  id  est,  post  mortem  detrahatur  gloria 
mea  de  loco  sublimi  in  quo  nunc  est,  usque  ad 
pulverem,  ita  ut  memoria  mea  cum  infamia  et 
opprobrio  vivat  inter  homines.  Quinto,  additur 
in  Hebraeo,  Se/a,  id  est  semper  infamis  maneam. 

6.  Exurge,  Domine,  in  ira  tua,  et  exaltare 
in  finibus,  inimicorum  tuorum. 

Demonstrata  innocentia  sua  petit  a  Deo  justam 
defensionem.  Et  quia  Deus  per  metaphoram  di¬ 
citur  dormire,  cum  non  adjuvat;  surgere  a  som¬ 
no,  quando  incipit  adjuvare,  juxta  illud  Psalm. 
xliii  :  «  Exurge,  quare  obdormis.  Domine  ?  »  ideo 
nunc  dicit :  «  Surge  in  ira  tua ,  »  id  est,  irascere 
inimicis  meis,  eosque  repelle,  ac  terre,  ne  mihi 
noceant.  Illud  autem  :  «  Et  exaltare  in  finibus 
inimicorum  tuorum,»  idem  fere  significat;  est 
enim  sensus :  Appare  sublimis  in  finibus  inimi¬ 
corum,  ut  omnes  te  videant,  id  est,  ut  omnes  prae¬ 
sentiam  tuam  sentiant.  Parum  autem  refert,  quod 
in  Hebraeo  habetur,  inimicorum  meorum;  in  Graeco 
et  Latino,  inimicorum  tuorum.  Idem  enim  ini¬ 
mici  erant  Davidis  et  Dei. 

7.  Et  exurge,  Domine  Deus  meus,  in  p re¬ 
cepto  QUOD  MANDASTI,  ET  SYNAGOGA  POPULORUM 
CIRCUMDABIT  TE. 

Petierat  simpliciter  auxilium  Dei  contra  inimi¬ 
cos  ;  nunc  addit  rationem  cur  deceat  Deum  hoc 


facere.  Et  ratio  est,  quia  Deus  praecipit  judicibus 
terne ,  ut  liberent  innocentes  de  manibus  oppri¬ 
mentium.  Ex  quo  sequitur,  ut  ipsum  quoque  id 
facere  deceat,  qui  est  judex  supremus  super  om¬ 
nes  judices.  «  Exurge,  inquit,  in  praecepto  quod 
mandasti,  »  id  est  juxta  praeceptum  quod  man¬ 
dasti.  In  Hebraeo  habetur  :  Judicio  quod  man¬ 
dasti,  et  idem  est  sensus,  nimirum,  juxta  judi¬ 
cium  quod  fieri  praecepisti.  Porro  in  Hebraeo  ha¬ 
betur  :  Exurge  ad  me,  pro  eo  quod  nos  habemus  : 
Exurge,  Domine,  Deus  meus.  Sed  facile  apparet 
unde  nata  sit  diversitas  interpretationis  :  nam 
vox  Hebraea  potest  legi ,  h*  eli,  ac  sic  legerunt 
Septuaginta,  et  recte  verterunt,  Deus  meus;  potest 
etiam  legi,  clai,  et  sic  legerunt,  qui  addide¬ 
runt  puncta,  et  S.  Hieronymus;  et  ideo  reddidit 
S.  Hieronymus,  ad  me,  et  sic  reddunt  omnes  qui 
recipiunt  puncta.  Sed,  ut  saepe  dixi,  in  ejus¬ 
modi  varietatibus,  magna  debet  esse  auctoritas 
Septuaginta  virorum.  «  Et  Synagoga  populorum 
circumdabit  te,  »  id  est,  ex  hac  demonstratione 
praesentiae  tuae  in  cohibendis  inimicis  meis,  et  in 
defensione  mea,  fiet  ut  multi  alii  cognoscant  te, 
et  confiteantur  tibi,  teque  laudent,  et  sic  circum¬ 
dabunt  te,  quia  ubi  sunt  aliqui  congregati  in  no¬ 
mine  tuo,  ibi  tu  es  in  medio  eorum. 

8.  Et  PROPTER  HANC  IN  ALTUM  REGREDERE ,  Vers.  8. 

Dominus  judicat  populos. 

Quia  dixerat :  «Synagoga  populorum  circumda¬ 
bit  te, »  ideo  nunc  adjungit :  «  Et  propter  hanc  in 
altum  regredere,  »  id  est,  sicut  propter  me  exal¬ 
tatus  es  in  finibus  inimicorum  meorum,  terrens 
eos  ex  justitiae  tuae  solio  :  ita  propter  synagogam 
populorum  laudantium  te,  quandocumque  opus 
erit,  in  altum  solium  justitiae  iterum  ascende,  et 
appare  conspicuus  in  finibus  inimicorum  ejus. 

Quod  sequitur :  «  Dominus  judicat  populos,  »  in 
Hebraeo  conjungitur  cum  versiculo  sequenti,  et 
vere  cum  illo  optime  cohaeret;  sed  optime  etiam 
cohaeret  cum  versiculo  praesenti ,  ut  distinxerunt 
Septuaginta  Interpretes.  Est  enim  redditio  ratio¬ 
nis,  quasi  dicat  Propheta :  Domine,  pro  syna¬ 
goga  populorum  tibi  adhaerentium  ascende  in 
solium  judicii  adversus  hostes  eorum,  quia  Do¬ 
minus  judicat  populos,  id  est,  quia  Domini  su¬ 
premi,  qualis  tu  es,  proprium  est  judicare  popu¬ 
los.  Neque  refert  si  legamus  judicat  cum  Graecis, 
vel  judicabit  cum  Hebraeis,  quia  idem  est  sensus, 
nimirum,  ad  Dominum  pertinet  judicare  po¬ 
pulos. 

9.  Judica  me,  Domine,  secundum  justitiam  Vers. 9. 

MEAM,  ET  SECUNDUM  INNOCENTIAM  MEAM  SUPER 
ME. 

Haec  est  conclusio  totius  superioris  precationis. 

Quia  enim  conscius  sibi  erat  falsam  esse  calum¬ 
niam  Saulis,  sive  Semei,  et  conscientiae  suae  tes¬ 
tem  habebat  Deum;  rogat  ipsum  Deum  supre¬ 
mum  judicem ,  ut  judicet  causam  suam  juxta 

jusdtiam  suam,  et  innocentiam,  quae  est  super 
se  :  et  det  unicuique  prout  meretur. 

Vcrs.  io.  io.  Consumetur  nequitia  peccatorum,  et  di¬ 
riges  JUSTUM,  SCRUTANS  CORDA  ET  RENES  DEUS. 

Htec  est  quasi  pars  altera  Psalmi,  in  qua  elocet 
Propheta  eos,  qui  male  agunt,  adversus  se  ipsos 
agere,  ac  per  hoc  hortatur  omnes,  ut  convertan¬ 
tur  ab  iniquitate  ad  justitiam.  Ait  igitur  :  «  Con¬ 
sumetur  nequitia  peccatorum,»  id  est  perficiatur, 
et  ad  summum  perveniat  nequitia  peccatorum, 
tamen  justo  non  nocebit,  non  enim  inflectet  ad 
dexteram,  vel  sinistram  ;  quia  tu  «  diriges  jus¬ 
tum,  »  id  est,  per  tuam  providentiam  aderisjusto, 
ne  declinet  ad  dexteram,  vel  ad  sinistram.  Tu, 
inquam,  hoc  facies,  qui  solus  nosti  qui  sint  vere 
justi,  cum  scruteris  corda,  id  est  cogitationes,  et 
renes,  id  est  desideria.  In  Hebraeo  habetur  ver¬ 
bum  futuri  temporis,  “icr  igmar,  id  est  consume¬ 
tur,  siva  consummabitur;  sed  Septuaginta  Inter¬ 
pretes  legerunt  sine  littera  >  iod,  quae  minutissi¬ 
ma  est,  et  potest  postea  esse  addita  :  sensus  ta¬ 
men  in  idem  recidit.  Si  enim  legas  :  Consumetur 
nequitia,  sensus  erit :  Nequitia  peccatorum  crescet 
usque  ad  summum,  et  tota  consumetur  in  vexa¬ 
tione  justorum,  nec  tamen  eos  dejiciet,  neque  in¬ 
flectet,  quia  Deus  eos  diriget  et  stabiliet  :  utrum¬ 
que  enim  significat  vox  Hebraea  piDfi  theconen. 

Vcrs.  11.  ii.  Justum  aljutorium  meum  a  Domino,  qui 

SALVOS  FACIT  RECTOS  CORDE. 

Ex  universali  sententia  colligit  in  perticulari, 
se  merito  sperare  adjutorium  Domini.  «  Justum, 
inquit,  adjutorium  meum  a  Deo  veniet,  »  quia 
justum  est  ut  Deus  justos  adjuvet,  quoniam  ejus 
proprium  est  salvos  facere  rectos  corde,  id  est  eos 
qui  vere  sunt  justi  coram  Deo,  qui  scrutatur  corda. 
In  Hebraeo  conjungitur  prima  vox  hujus  versiculi 
cum  versu  superiore,  scrutans  corda  et  renes  Deus 
justus;  et  deinde  incipit  novus  versus :  Adjutorium 
meum  a  Domino.  Res  non  est  magni  momenti,  et 
in  rebus  dubiis  praeferenda  videtur  auctoritas 
Septuaginta  virorum,  et  Vulgatae  nostrae  editionis. 

Vcrs  i?.  12.  Deus  judex  justus,  fortis,  et  patiens; 

NUMQUID  IRASCITUR  PER  SINGULOS  DIES  ? 

In  hoc  versiculo  videntur  dissidere  codices  He¬ 
braei,  Graeci  et  Latini.  Nam  ex  Hebraeo  vertit 
S.  Hieronymus,  Deus  judex  justus ,  et  fortis ,  com¬ 
minans  tota  die.  Ex  Graeco  reddit  S.  Augustinus, 
Deus  judex  justus,  et  fortis,  et  patiens,  non  iram 
adducens  tota  die.  Videntur  autem  plane  contraria, 
comminans ,  sive  irascens  (utrumque  enim  signi¬ 
ficat  vox  Hebraea )  tota  die ;  et  non  iram  adducens 
per  singulos  dies,  id  est  non  irascens  omni  die. 
Codex  autem  Latinus  per  interrogationem  ha¬ 
bet,  numquid  irascitur  per  singulos  dies?  sed  fa¬ 
cilis  est  concordia.  Nam  vox  Hebraea  si  legatur 
bx  el,  ut  legit  S.  Hieronymus,  et  ut  nunc  legi¬ 
tur  secundum  puncta  Kabinorum,  significat  for- 

tem  ;  si  autem  legatur  Sx  al,  ut  potest  legi  cum 
aliis  punctis,  et  ut  legerunt  Septuaginta  Inter¬ 
pretes,  significat  non.  Et  hanc  lectionem  verio¬ 
rem  existimamus;  et  sic  concordat  Graecus  codex 
cum  Hebraeo  :  uterque  enim  habet,  non  irascitur, 
sive  non  comminatur.  Illud  autem  fortis,  quod 
est  in  Graeco,  non  est  interpretatio  vocis  Hebraicae 
hbi  el,  sed  est  nomen  superadditum  a  Septua¬ 
ginta  explicandi  gratia,  sicut  etiam  patiens  :  nam 
in  Hebraeo  ad  verbum  habetur :  Deus  judex  justus 
non  comminans,  sive  non  irascens  omni  die,  sive 
tota  die.  Latinus  autem  Interpres  secutus  Graecam 
lectionem  reddidit  sensum,  non  verba,  cum  per 
interrogationem  posuit,  numquid  irascitur  per  sin¬ 
gulos  dies  ?  idem  enim  est,  non  irascitur,  et  num¬ 
quid  irascitur?  Sententia  igitur  hujus  versiculi 
est,  Deum  judicem  justum,  qui  simul  est  fortis 
et  patiens,  non  semper  comminari,  vel  irasci, 
sed  aliquando  reipsa  effundere  iram  suam  gra¬ 
vissime  puniendo;  id  quod  dicitur  adversus  eos, 
qui  videntes  Deum  saepe  minari  multa  mala  pec¬ 
catoribus,  et  tamen  differre  exeeutionem,  con¬ 
temnunt  minas  Dei.  Hunc  autem  sensura  esse 
hujus  versiculi  colligitur  ex  sequenti. 

13.  Nisi  CONVERSI  FUERITIS,  GLAD IUM  SUUM  YIBRA-  Vers.  13.  I 
BIT  :  ARGUM  SUUM  TETENDIT,  ET  PARAVIT  ILLUM. 

Probat  Propheta  Deum  non  semper  irasci ,  vel 
minari,  sed  aliquando  effundere  iram,  et  inferre 
mala  qua?  comminabatur :  «  Nisi  conversi,  in¬ 
quit,  fueritis,  gladium  suum  vibrabit  »  (sic  enim 
legendum  est,  non  vibravit),  id  est,  gladium  agi¬ 
tabit  caedendo ,  atque  ita  splendere  eum  faciet. 

Nec  solum  gladio  percutiet,  sed  etiam  arcu  :  jam 
enim  arcum  tetendit  et  paravit.  Utitur  autem  si¬ 
militudine  gladii  et  sagittarum,  ut  significet  Deum 
ferire  tam  prope,  quam  longe.  Quando  causa 
mali  nobis  illati  proxima  est  et  manifesta,  tunc 
Deus  ferit  cominus.  Quando  causa  mali  remota 
et  occulta  est,  tunc  videtur  Deus  eminus  jaculari 
sagittas  suas. 

14.  Et  IN  EO  PARAVIT  VASA  MORTIS,  SAGITTAS  Vers  14. 
SUAS  ARDENTIBUS  EFFECIT. 

Ne  putaremus  sagittas  Dei  facile  posse  repelli, 
aut  vitari,  addit  Propheta  eas  sagittas  esse  «  vasa 
mortis,  »  id  est  instrumenta  mortifera,  et  sagittas 
effectas  sive  fabricatas  ardentibus,  id  est  ex  ar¬ 
denti  materia,  ut  sint  tela  ignita,  quse  velocis¬ 
sime  et  summa  vi  penetrant  omnia.  Porro  nomen 
vasis  passim  accipitur  in  Scripturis  pro  instru¬ 
mento,  ut  Dsulm.  lxx:  «  In  vasis  Psalmi;  »  Isaice 
xxii  :  «  Vasa  musicorum;  »  Jeremice  l  :  «  Vasa 
irae,  »  et  cap.  li  :  «  Vasa  belli.  » 

15.  ECCE  PARTURIIT  INJUSTITIAM,  CONCEPIT  DO-  vers.  15. 
LOREM,  ET  PEPERIT  INIQUITATEM. 

Tribus  sequentibus  versiculis  ostendit  Propheta 
sagittas  Dei,  ut  vere  ignitas,  velocissime  et  sum¬ 
ma  vi  ferri,  ut  vitari  non  possint.  Nam  illa  ipsa 

actione.  Dei  providentia  sic  disponente,  qua  pec¬ 
catores  nocere  parant  justis,  seipsos  occidunt. 
Hrec  enim  est  mira  Dei  animadversio  in  peccato¬ 
res,  cum  facit  ut  omnes  eorum  machinationes  in 
ipsos  convertantur.  «  Ecce,  inquit  ,  peccator  con¬ 
cepit  dolorem,  et  peperit  iniquitatem,  »  et  fo¬ 
veam  aperuit,  ac  profunde  fodit,  ut  justum  ,  vel 
aperte,  vel  clam  opprimeret;  sed  Deo  sic  ope¬ 
rante,  cecidit  ipse  peccator  in  suam  foveam,  et 
dolor  quem  conceperat,  et  iniquitas  quam  pepe- 
rerat,  in  caput  ejus  reciderunt.  Sed  singula  ex¬ 
plicemus  :  «  Ecce  parturiit  injustitiam,  »  peccator 
videlicet,  injustum  aliquod  opus  adversus  justum 
effecit.  Porro  hoc  loco ,  'parturiit  non  est  ali¬ 
quid  diversum  a  voce  peperit,  sed  omnino 
idem;  explicat  enim  statim  clarius,  quo  semine 
parturierit,  sive  pepererit.  «  Concepit,  inquit,  do¬ 
lorem,  et  peperit  iniquitatem.  »  Concipitur  enim 
semen,  et  pariter  foetus.  Conceptio  doloris  est 
conceptio  invidiae,  sive  odii  in  proximum,  quae 
sunt  semina  malorum;  et  recte  conceptio  invi¬ 
diae,  vel  odii,  dicitur  conceptio  doloris,  quia 
invidia  et  odium  torquent  et  disrumpunt  ani¬ 
mum  invidentis,  et  odio  habentis.  Ex  hoc  malo 
semine  concepto  paritur  opus  iniquum,  ut  caedes, 
rapina,  detractio,  falsum  testimonium,  et  simi¬ 
lia.  Quamvis  autem  videantur  nonnullis  tria  dis¬ 
tincta  :  P arturiit  injustitiam,  concepit  dolorem ,  pe¬ 
perit  iniquitatem,  et  vere  parturitio  sit  quid  me¬ 
dium  inter  conceptum  et  partum,  tamen  dixi 
non  esse  hoc  loco,  nisi  duo,  tum  quia  duo  sola 
respondent  paulo  infra  cum  dicitur :  «  Convertetur 
dolor  ejus,  et  in  verticem  ipsius  iniquitas  ejus 
descendet; » tum  quia  si  parturiit  hoc  loco  pone¬ 
retur  pro  parturitione  distincta  a  partu,  pone¬ 
retur  post  verbum  concepit, non  ante  illud.  Igitur 
parturiit  injustitiam  dictum  est  in  summa  et  bre¬ 
viter;  deinde  explicatum  est  per  illa,  concepit  do¬ 
lorem,  et  peperit  iniquitatem. 

ers.  i6.  i6.  Lacum  aperuit,  et  effodit  eum,  et  in¬ 

cidit  IN  FOVEAM  QUAM  FECIT. 

Dixerat  peccatorem  peperisse  iniquitatem  con¬ 


tra  justum;  addit  aperuisse  etiam  lacum,  sive 
cisternam,  ut  est  in  Hebraeo  TU  bor.  Significat 
autem  his  similitudinibus,  peccatorem  aliquando 
aperte,  aliquando  occulte  moliri  malum  justis  ; 
et  quia  tam  partus,  quam  fossio  sunt  opera  valde 
laboriosa,  significatur  opera  mala,  non  sine  do¬ 
lore  et  labore  fieri.  Hinc  illa  vox  perditorum, 

Sap.  v :  «  Ambulavimus  vias  difficiles.  »  «  Et  in¬ 
cidit  in  foveam  quam  fecit.  »  Incipit  jam  Propheta 
ostendere  mala  illa  hominum  peccatorum  ipsis 
peccatoribus  solum  nocere,  et  hunc  esse  gladium, 
sive  sagittas  Dei;  et  incipit  ab  ultimo  malo,  quia 
in  illo  desierat.  Aperuit,  inquit,  lacum,  seu  cis¬ 
ternam,  ut  justus  nesciens  ibi  esse  foveam,  in 
eam  caderet;  sed  ipse  prior  in  eam  incidit,  qui 
eam  foderat. 

17.  Convertetur  dolor  ejus  in  caput  ejus,  vers  u 

ET  IN  VERTICEM  IPSIUS  INIQUITAS  EJUS  DESCEN¬ 
DET. 

Non  solum  mala  occulta,  ut  apertio  foveae,  sed 
etiam  manifesta,  ut  odium,  sive  invidia  con¬ 
cepta,  quae  multis  signis  prodit  exterius;  et  ipsa 
mala  ex  odio  et  invidia  profecta,  ut  caedes  et  ra- 
pinte,  et  similia,  in  auctorem,  Deo  sic  disponente, 
recident.  Exemplo  sunt  Saul  et  David,  Christus 
et  Judaei,  martyres  et  persecutores. 

18.  Confitebor  Domino  secundum  justitiam  vers.  is 

EJUS,  ET  PSALLAM  NOMINI  DOMINI  ALTISS.MI. 

Concludit  Psalmum  cum  laude  Dei  :  «  Confite¬ 
bor  Domino,  »  id  est  laudabo  Dominum.  Sic 
enim  passim  accipitur  in  Scripturis  confessio  pro 
laude,  quia  videlicet,  qui  laudat  confitetur  cum, 
quem  laudat,  dignum  esse  laude;  «  secundum 
justitiam  ejus,  »  id  est,  laudabo,  prout  meretur 
ejus  justitia,  qua}  tam  admirandis  modis  liberat 
justos,  punit  injustos.  «  Et  psallam  nomini  Do¬ 
mini  altissimi;  »  idem  significatur  aliis  verbis  : 
Hymnum  dicam  Domino  altissimo,  id  est  supre¬ 
mo  judici,  qui  sedet  in  altissimo  solio  super  om¬ 
nes  alios  judices. 

V.  v.  — 1.  In  finem  pro  torcularibus,  Psalmus 

David. 

2.  Domine  Dominus  noster,  quam  admirabile 
est  nomen  tuum  in  universa  terra' 

Quoniam  elevata  est  magnificentia  tua  super 
coelos. 

3.  Ex  ore  infantium  et  lactentium  perfecisti 
laudem  propter  inimicos  tuos,  ut  destruas  ini¬ 
micum  et  ultorem. 

4.  Quoniam  videbo  coelos  tuos  ,  opera  digito¬ 
rum  tuorum :  lunam  et  stellas  quae  tu  fundasti. 


Y.  s.  h.  —  Victori  pro  torcularibus,  Psalmus 

David. 

Domine  Dominator  noster,  quam  grande  est 
nomen  tuum  in  universa  terra!  qui  posuisli 
gloriam  tuam  super  coelos. 

Ex  ore  infantium  et  lactentium  perfecisti 
laudem  propter  adversarios  tuos,  ut  quiescat 
inimicus  et  ultor. 

Videbo  enim  coelos  tuos  opera  digitorum  tua¬ 
rum,  lunam  et  stellas  quse  fundasti. 

5.  Quid  est  homo,  quod  memor  es  ejus?  aut 
filius  hominis,  quoniam  visitas  eum? 

6.  Minuisti  eum  paulo  minus  ah  angelis,  glo¬ 
ria  et  honore  coronasti  eum; 

7.  Et  constituisti  eum  super  opera  manuum 
tuarum. 

S.  Omnia  subjecisti  sub  pedibus  ejus,  oves  et 
boves  universas :  insuper  et  pecora  campi. 

9.  Volucres  coeli  et  pisces  maris,  qui  peram¬ 
bulant  semitas  maris. 

10.  Domine  Dominus  noster,  quam  admira¬ 
bile  est  nomen  tuum  in  universa  terra ! 


Quid  est  homo,  quoniam  recordaris  ejus?  vel 
filius  hominis,  quoniam  visitas  eum? 

Minues  eum  paulo  minus  a  Deo,  gloria  et  de¬ 
core  coronabis  eum. 

Dabis  ei  potestatem  super  opera  manuum 
tuarum.  Cuncta  posuisti  sub  pedibus  ejus  : 
Oves  et  armenta  omnia,  insuper  et  animalia 

agri ; 

Aves  coeli  et  pisces  maris,  qui  transeunt  se¬ 
mitas  ponti. 

Domine  Dominator  noster,  quam  grande  est 
nomen  tuum  in  universa  terra ! 


Argumentum.  —  Sunt  qui  nocturnum  hunc  Psalmum,  sive  noctu  factum  a  Davide  suspicentur,  ex  mentione  lunae 
et  stellarum  in  vers.  3,  solis  mentione  omissa,  ut  qui  coelum  spectans,  in  has  pietatis  commentationes  excurrerit. 
Conjicit  Estius,  «  probabile,  Davidem  cecinisse  hunc  Psalmum,  quum  adhuc  parvulus  pascehat  oves  palris  sui,  id- 
qne  noctu,  ut  illi  l.ur  ii,  13-14;  ideoque  noti  solis,  sed  lunce  et  stellarum  meminit.  Huc  facit,  quod  inter  creaturas 
primo  ponit  oves,  quarum  scii,  cura  ipsi  commissa  erat.  »  Omnis  vero  haec  quaestio  ejusmodi  esse  videtur,  de  qua 
nil  quidquam  certi  possit  definiri,  neque,  ad  carminis  intelbgentiam  quid  conferat,  facile  perspicitur.  Celebrat 
vates  Dei  magnificentiam,  quae  in  coelis,  quae  in  terris  elucet,  vers.  2-3;  maxime  vero  ejus  benignitatem  et  cptXavepowiav, 
qua  hominem  tam  nobilem  creaturam  esse  voluit,  ut  sibi  ipsi  similis  sit,  et  praestet  atque  imperet  reliquis,  vers. 
4-10.  Dum  autem  hominem  tanta  dignitate  a  Deo  ornatura  canit  vates,  respicit  etiam  Christum,  primogenitum  ex 
mullis  fratribus,  in  quo  natura  humana  integra  permansit.  Cf.  I  Cor.  xv,  26;  llebr.  ir,  6;  Matth.  xxr,  16.  Strophae 
duae. 


1.  Praecentori ,  ad  modum  instrumenti  Gitthith,  carmen  Davidis. 

2.  Jova ,  Domine  noster, 

quam  illustre  est  nomen  tuum  in  universa  terra, 
tu,  qui  posuisti  gloriam  tuam  super  coelos  ! 

3.  Ex  ore  puerulorum  et  lactentium  fundasti  laudem , 
propter  adversarios  tuos , 

ad  compescendum  hostem  et  refractarium. 

4.  Quando  video  coelos  tuos,  digitorum  tuorum  opus, 
lunam  et  stellas  quas  formasti ,  dico : 

5.  Quid  est  homo,  quod  memor  es  ejus; 
et  filius  hominis ,  quod  prospicis  eum  ? 

6.  Et  paulo  minorem  eum  Deo  facis, 
et  honore  ac  dignitate  eum  coronas. 

7.  Dominari  facis  eum  in  opera  manuum  tuarum, 
omnia  posuisti  sub  pedibus  ejus, 

8.  Pecus  (ovillum  et  caprinum)  et  boves,  omnia, 
atque  etiam  bestias  agri  (feras), 

9.  Aves  coelorum  et  pisces  maris, 
quidquid  transit  semitas  marium. 

10.  Jova,  Domine  noster, 

quam  illustre  est  nomen  tuum  in  universa  terra  l 


Nom 

1.  Vers.  I.  Hengstenberg  censet  Gitthith  nomen  esse  feminin.  tou  VU,  Gitthcms ,  denotantssive  instru¬ 
mentum,  sive  tonum  vel  modum  ex  nrbe  Geth  allatum,  eodem  prorsus  modo  quo  Graeci  numeros  et  instru¬ 
menta  Lydia.  Phrygia,  etc.,  babebant,  ut  Gall.  vertas,  sur  la  Gytthienne.  Maurero  vocabulum  Gitthith  neaue 


Vers.  1 

ad  Gath  urbem ,  neque  ad  m  cupam  earumque  commnnem  radicem  ja*,  sed  potius  ad  gatli  infinitivum 
ex  negeth ,  et  illi  plane  congruum  verbi nagan,  fidibus  canere,  referendum  videtur,  hoc  sensu :  Fidibus  canen¬ 
dum  ad  modum  instrumenti  Gitthith  dicti.  — Vers.  2.  Posuisti,  i.  e.  qui  tuam  ipsius  gloriam  in  coelis  or¬ 
nandis  posuisti;  thenah,  infinit.  kal  constructum  verbi  nathan  feminine  desinens,  pro  theneth,  contract. 
theth  :  ita  Hengstenberg.  Maurer,  quce  edit  gloriam  tuam  ad  ccclos,  quae  laudibus  te  ad  coelum  effert;  the¬ 
nah  defective  scriptum  pro  nathnah.  Ewaldus,  cujus  gloria  super  coelos  se  extendit,  effert;  thenah  pro 
thanah  est  verbum  in  perf.,  ir.i pO-n,  ut  Septuaginta  verterunt  a  rad.  rt3n,  sese  extendit,  quae  alias  in  bibliis 
non  occurrit,  licet  in  lingua  Arab.  frequens.  —  Vers.  3.  Pueruli,  jam  grandiusculi,  qui  incipiunt  ratione 
uti,  et  ludere,  in  platea,  Jerem.  vi,  11 ;  lactentes,  infantes  usque  ad  tertium  annum.  Laudem,  glorise  tuaj 
quasi  aedificium  :  imago  non  inelegans  poetisque  Arabibus  satis  usitata.  Alii,  robur.  Quis  sit  sensus  ?  Ro- 
senmullerus  :  Ex  ore  infantium,  qui  etsi  nondum  loqui  aut  fari  possunt,  ipsi  nihilominus  multa  ac  magna 
beneficia  tua  praedicant,  quippe  quos  foves,  nutris,  atque  ut  crescant  facis.  Crelier :  Vel  ex  iis  quas  bal¬ 
butiente  ore  parvuli  edunt  vocibus,  dum  universi  pulchritudinem  conspiciunt,  gloria  Deo  datur,  confun- 
dunturque  athei.  Adversarios  tuos,  atheos  confundendos,  qui  statim  hostes  Dei  et  refractarii,  i.  e.  inso¬ 
lenter  se  gerentes,  vocantur.  —  Vers.  4.  Digitorum.  Non  videtur  argutandum  in  hoc  tropo,  quod  quidam 
faciunt,  qui  ex  hoc  nomine  eliciunt,  coelum  summa  facilitate  esse  a  Deo  creatum,  aut  valide  artificiose; 
conditum  et  quasi  acu.  pictum.  Nulla  hic  fit  solis  mentio,  sed  subintelligur  in  priori  commatis  membro; 
nec  magis  id  mireris,  quam  quod  in  celebri  illa  tempestatis  descriptione  jEneid.  1,  85,  inter  ventos  omissus 
fuerit  Aquilo,  cui  tamen  partes  debuere  praecipuae,  tribui,  quippe  quoyEneas  ad  Africae  littor a  rejiceretur. — 
Vers.  5.  Prospicis,  proprie  visitas,  i.  e.  curas. — Vers.  6.  Deo.  Alii  post  Septuaginta  et  Chaldaeum  vertunt 
Angelis ,  inferioribus  Elohim,  vocemque  tjyo  intelligunt,  alii  de  gradu,  alii  de  temporis  spatio,  vertentes 
paulisper,  ad  breve  tempus,  puta  dum  homo  his  in  terris  degit.  Sed  quum  vates  manifeste  Gen.  i,  26  seq. 
respiciat,  ubi  homo  Deo  similis  creatus  esse,  dicitur,  xo  Deo  hic  anteponendum  videtur.  S.  Paulus,  Hebr.  u, 
7,  Septuaginta  sequitur,  imo  sequi  debebat,  Judaeos  Hellenistas  alloquens. —  Vers.  9.  Semitas  maris  :  Cf. 
Homericum  illud :  uqpa  yluuOa, 

In  finem  pro  torcularibus.  Psalmus  David. 

Vox  torcularibus  in  Hebraeo  est  JVfiart  haggihttilh ,  quae  nihil  significare  videtnr,  et  ideo  moderni,  qui  ita  le¬ 
gunt,  dicunt  esse  genus  instrumenti  musici  nobis  incogniti.  At  Septuaginta  et  S.  Hieronymus,  qui  reddiderunt  tor¬ 
cularibus ,  legerunt  sine  dubio,  DlfUn  hagattolh ,  quod  significat  torcularia,  et  hanc  esse  veram  lectionem  dubitare 
non  possumus.  Quid  autem  sit,  pro  torcularibus,  difficile  est  divinare;  qui  enim  intelligunt  Ecclesiam,  vel  martyria, 
vel  crucem  Christi,  mystice  exponunt.  Animadverti  titulum,  pro  torcularibus,  haberi  in  tribus  Psalmis,  qui  ad 
amorem  Dei  prrecipue  pertinent,  videlicet  in  hoc  octavo,  qui  exorditur  a  inagno  affectu  :  «  Domine  Dominus  noster, 
quam  admirabile  est  nomen  tuum  in  universa  terra! '»  et  in  octogesimo,  qui  similiter  hortatur  ad  jubilum  spiri¬ 
tuale  :  «  Exultate  Deo  adjutori  nostro,  jubilate  Deo  Jacob;  sumite  Psalmum,  et  date  tympanum,  psalterium  jucun¬ 
dum  cum  cithara;  »  denique  in  octogesimo  tertio,  qui  plenus  est  affectu  ardentissimi  amoris  divini :  «  Quam  di¬ 
lecta  tabernacula  tua,  Domine!  concupiscit,  et  deficit  anima  mea.  Cor  meum  et  caro  mea  exuitaverunt  in  Deum 
vivum.  »  Itaque  ex  materia  horum  psalmorum  suspicor  dici,  «  pro  torcularibus,  »  quia  sunt  aptissimi  ad  expri¬ 
mendum  vinum  divini  amoris  ex  cordibus  hominum,  vel  quia  cum  laetitia  et  cordis  jubilo  canendi  sunt,  quomodo 
laetari  et  canere  solent,  tempore  vindemiae,  qui  de  torcularibus  ingentem  vini  copiam  exprimunt.  Fateor  tamen  me 
nondum  assequi  tituli  hujus,  ut  etiam  aliorum  multorum,  intelligentiam;  est  igitur  argumentum  hujus  Psalmi, 
laudatio  potentiae,  sapientiae  et  benignitatis  Dei,  ac  praecipue  erga  genus  humanum. 


EXPLICATIO  PSALMI. 


1.  Domine  Domintjs  noster,  quam  abmtrabile 

EST  NOMEN  TUUM  IN  UNIVERSA  TERRA  ! 

Ex  consideratione  magnitudinis  Dei,  rapitur 
Propheta  in  admirationem,  quod  tantus  Deus 
tanti  faciat  hominem  qui  est  pulvis  et  cinis ,  ut 
eum  visitare  et  ornare  plurimis  et  maximis  be¬ 
neficiis  dignatus  sit.  Illud,  Domine ,  in  Hebraeo 


est  nW,  nomen  proprium  Dei,  quod  scribitur 
quatuor  litteris,  et  deducitur  ab  esse,  juxta  il¬ 
lud  :  «  Ego  sum ,  qui  sum, »  quod  nomen  mo¬ 
derni  exprimunt  per  vocem  Iehova;  sed  Septua¬ 
ginta  Interpretes  et  S.  Hieronymus,  imo  Christus 
ipse  et  Apostoli  pronuntiare  non  solebant,  sed 
loco  ejus  dicebant.  Domine.  Illud  autem.  Domi-  Nomen 
nus  noster ,  est  in  Hebraeo  alia  vox,  Adonai,  ineffabile 

nec  quae  proprie  Dominum  significat.  Itaque  sensus 
ipse^pro-  es*" :  ^ evs  cs  5'P?e  f°ns  essend'*  un(^e  omnia 
nuntiare  quae  sunt,  derivantur,  ac  proinde  Dominus  noster, 
sciebat,  jd  est  Dominus  rerum  omnium  es,  quam  admira¬ 
bile  est  nomen  tuum  in  universa  terra!  id  est,  gloria 
tua,  sive  bona  fama  nominis  tui,  diffusa  est  per 
omnem  terram,  cum  ingenii  admiratione  om¬ 
nium,  qui  illam  considerare  satagant.  Quod 
Isaias  cap.  vi,  aliis  verbis  dicit :  «  Plena  est  omnis 
terra  gloria  ejus.  »  Dicit  autem  nomen  Dei  esse 
admirabile ,  quia  tametsi  pauci  reipsa  mirentur, 
cum  pauci  sint,  qui  considerent  opera  Dei ;  tamen 
ipsum  nomen  est  admiratione  dignissimum,  cum 
omnes  creaturae  assidue  laudent  Creatorem,  ut 
omnia  pulchra  opera  laudare  dicuntur  artificem. 
Et  hoc  modo  plena  est  omnis  terra  gloria  Dei, 
quia  quidquid  est  in  terra,  etiam  si  minimum 
quid  videatur,  potentiam  et  sapientiam  Creatoris 
infinitam  manifestat. 

Vers.2.  2.  Quoniam  elevata  est  magnificentia  tua 

SUPER  COELOS. 

Ratio  redditur,  cur  sit  tam  admirabile  nomen 
Domini  in  universa  terra,  quia  videlicet  magni¬ 
ficentia  Dei  est  altior  coelo,  id  est  non  capitur 
coelo ;  tanta  est,  ut  totus  mundus  eam  capere  non 
possit.  Operuit  coelos  gloria  ejus,  et  laudis  ejus 
plena  est  terra,  inquit  Habacuc  in  Cantico  suo, 
cap.  ili.  Porro  magnificentia  virtus  est  magno¬ 
rum  prinCipum,  qui  magnis  sumptibus,  vel  in¬ 
gentia  palatia,  aut  civitates  aedificant,  vel  maxi¬ 
mum  numerum  famulorum,  aut  etiam  exercitus 
integros  alunt,  vel  amplissima  dona  in  alios  con¬ 
ferunt.  Deus  autem  aedificavit  palatium  hujus 
totius  mundi,  cujus  pavimentum  est  orbis  terrae, 
et  tectum  est  coelum.  Alit  autem  omnia  viventia, 
quae  sunt  innumerabilia  ;  denique  donavit  Ange¬ 
lis  sanctis,  qui  sunt  in  maximo  numero,  et  do¬ 
naturus  est  hominibus  justis,  regnum  amplissi¬ 
mum,  non  temporale,  sed  aeternum.  Yere  igitur 
magnificentia  ejus  maxima  est. 

Vers.  3.  3.  Ex  ORE  INFANTIUM  ET  LACTENTIUM  PERFE¬ 

CISTI  LAUDEM  PROPTER  INIMICOS  TUOS,  UT  DESTRUAS 
INIMICUM  ET  ULTOREM. 

Respondet  objectioni  quae  poterat  fieri :  si  glo¬ 
ria  Dei  replet  orbem  terrae,  et  magnificentia  ejus 
elevata  est  super  coelos,  unde  fit,  ut  non  omnes 
eam  cognoscant  et  laudent  ?  Respondet  inde  fieri, 
quod  Deus  non  dignetur  cognosci  et  laudari  a 
superbis,  qui  de  sua  virtute  praesumunt ;  sed  ab 
humilibus  et  parvulis ,  juxta  illud  Matth.  xi  : 
c(  Confitebor  tibi.  Pater,  quia  abscondisti  haec  a 
sapientibus  et  prudentibus,  et  revelasti  ea  par¬ 
vulis.  »  Et  hinc  valde  crescit  gloria  et  magnifi¬ 
centia  Dei,  cum  non  cognoscatur,  nisi  a  quibus 
ipse  cognosci  voluerit.  Potest  autem  hic  versicu- 
Qui  sunt  lus  duobus  modis  intelligi.  Primo,  ut  per  infantes 
etiacten  et  ^acten^es>  intelligantur  homines,  qui  revera 
’  comparatione  Angelorum  sunt  veluti  infantes  et 


lactentes,  praesertim  circa  intelligentiam  rerum 
divinarum  :  ergo,  inquit,  ex  ore  mortalium  ho¬ 
minum  perfecisti  laudem,  revelans  eis  gloriam 
luam  «  propter  inimicos  tuos,  »  id  est  ad  confu¬ 
sionem  superborum  Angelorum;  «  ut  destruas 
inimicum  et  ultorem, » id  est,  ut  perdas  sapientiam 
primarii  inimici  tui,  diaboli,  et  defensoris,  sive 
ultoris  ejus,  id  est  agminis  Angelorum  reprobo¬ 
rum,  qui  illum  secuti  sunt.  Secundo,  per  infantes 
et  lactentes  possunt  intelligi  homines  humiles, 
et  parvuli  in  oculis  suis,  et  imperiti  scientiarum 
saecularium,  quales  fuerunt  multi  Prophetae,  et 
Apostoli,  et  ingens  numerus  monachorum,  et 
virginum  sanctarum ,  nec  non  vere  puerorum , 
qui  in  tenera  aetate  adeo  perfecte  cognoverunt 
gloriam  Dei,  et  admirabile  nomen  ejus,  ut  pro 
ipso  mortem  oppetere  non  dubitaverint.  In  hoc 
sensu  allegavit  Dominus  hunc  Psalmum  in  Evan- 
gelio:  «  Nunquam  legistis,  quia  ex  ore  infan¬ 
tium  et  lactentium  perfecisti  laudem  ?  »  Matth. 
xxi.  Inimici  autem  dicuntur  sapientes  hujus  mun¬ 
di,  et  defensores  ipsorum,  qui  quamvis  Deum 
cognoverint,  tamen  non  sicut  Deum  glorificave- 
runt,  ideo  insipientes  facti  sunt,  ut  Apostolus 
docet  ad  Rom.  1.  Quod  dicitur,  ut  destruas,  in  He¬ 
braeo  est,  ut  quiescere  facias;  sed  sensus  est 
idem.  Nam  non  loquitur  Psalmus  de  destruc¬ 
tione  personae,  sed  sapientiae,  juxta  illud  Isaice 
cap.  xxix,  ut  a  D.  Paulo  citatur  :  «Perdam  sa¬ 
pientiam  sapientum;  »  et  illud  Apostoli  1  Cor.  i  ; 

«  Stultam  fecit  Deus  sapientiam  hujus  mundi.  » 

■i.  Quoniam  videbo  coelos  tuos,  opera  digito-  v.ts.  4 

RUM  TUORUM,  LUNAM  ET  STELLAS ,  QUAS  TU  FUN¬ 
DASTI. 

Sanctus  David  ponit  se  in  numero  infantium 
et  lactentium  laudantium  Deum,  quasi  dicat  : 

Certe  ex  ore  infantium  et  lactentium  perfecisti 
laudem.  Nam  ego  unus  ex  illis,  quippe  qui  pastor 
ovium  eram,  tuas  laudes  perficiam.  «  Quoniam 
videbo  ccelos  tuos,  »  id  est,  considerabo  attente 
admirabile  illud  opus  manuum  tuarum,  et  inde 
laudabo  te  tanti  operis  creatorem.  Illud,  tuos, 
non  est  in  Graeco;  tamen  est  in  Hebraeo, 
schameca,  et  inde  in  editionem  nostram  recte 
translatum  fuit.  Cur  autem  dixerit  tuos,  declarat 
dicens,  opera  digitorum  tuorum  ;  nec  dicit  opera 
brachiorum,  sed  digitorum,  ut  ostendat  summa 
facilitate  ccelos  a  Deo  fuisse  conditos;  tum  quia 
digitis  fiunt  opera  subtilia  et  pretiosa,  ad  quae 
facienda  ingenium,  non  labor  requiritur.  Non 
meminit  solis,  sed  lunae  tantum  et  stellarum, 
quia  tempore  nocturno  contemplari  solebat  David, 
quoniam  tempus  illud  ob  quietem  contempla¬ 
tioni  aptius  est.  «  Media  nocte,  »  inquit  Psalm. 
cxviii,  «  surgebam  ad  confitendum  tibi. »  Et  alibi, 
Psalm.  lxii  :  «  Iu  matutinis  meditabor  in  te.  » 

Sicut  etiam  Isaias  cap.  lxii  :  «  Anima  mea  desi¬ 
deravit  te  in  nocte.  »  Noctu  autem  coelum  videtur 


Vers.  S. 


Vers.  6 


Vers  7 

Vers.  S 

lana  et  stellis  ornatum.  Denique  verbum  fun¬ 
dasti ,  significat  coelos,  lunam  et  stellas  ex  ni¬ 
hilo  creata,  quasi  dicat  Propheta  :  Quae  tu  a  fun¬ 
damento  fecisti,  cum  antea  nihil  eorum  exstaret. 

5.  Quid  est  homo,  quod  memor  es  ejus?  aut 

FILIUS  HOMINIS,  QUONIAM  VISITAS  EUM? 

Ex  magnitudine  Dei  jam  declarata,  accedit  ad 
extollendum  magnitudinem  Dei  erga  homines. 

«  Quid  est,  inquit,  homo,  »  quod  tu  creator  coeli 
et  terrae  dignaris  ejus  recordari?  Quasi  dicat: 
Maximum  est  hoc  beneficium ,  quod  altissimus 
Deus  dignetur  meminisse  hominis,  qui  est  pulvis 
et  cinis.  Quia  vero  istud  recordari  in  Deo  non  est 
simplex  memoria,  sed  est  recordari  ad  benefa¬ 
ciendum,  addit  explicans  :  «  Aut  filius  hominis, 
quoniam  visitas  eum?  »  Homo,  et  filius  hominis 
hoc  loco  idem  significant,  nisi  forte  ponatur  haec 
distinctio  ad  significandum  beneficia  Dei  non 
esse  collata  in  solum  primum  hominem,  qui  fuit 
homo,  sed  non  filius  hominis;  sed  etiam  in 
omnes  posteros,  qui  ita  sunt  homines,  ut  sint 
etiam  filii  hominum.  Visitatio  autem  significat 
specialem  providentiam,  quam  Deus  habet  erga 
homines,  sed  praecipue  illam,  quam  Deus  osten¬ 
dit,  cum  venit  in  hunc  mundum,  et  assumpsit 
humanam  naturam,  et  in  terris  visus  est,  et  cum 
hominibus  conversatus  est.  Haec  est  proprie  visi¬ 
tatio,  de  qua  Zacharias  in  Cantico,  Luc.  i :  «  Bene¬ 
dictus  Dominus  Deus  Israel,  quia  visitavit,  et  fecit 
redemptionem  plebis  sua?.  »Et  infra  :  a  Visitavit  nos 
oriens  exalto.  »  Haec  sane  visitatio  maxime  mere¬ 
tur  illam  admirationem  :  «  Quid  est  homo, »  etc. 

6.  Minuisti  eum  paulo  minus  ab  Angelis,  glo¬ 
ria  et  HONORE  CORONASTI  EUM,  ET  CONSTITUISTI 
EUM  SUPER  OPERA  MANUUM  TUARUM. 

Haec  duplicem  habent  sensum,  litteralem  et  al- 
legoricum.  Secundum  litteralem  sensum  comme¬ 
morantur  tria  beneficia  Dei  erga  naturam  huma¬ 
nam  :  primo  quod  homo  sit  conditus  a  Deo  tam 
nobilis  naturae,  ut  non  sit  inferior  Angelis,  nisi 
modicum;  deinde,  quod  sit  ornatus  gloria  et 
honore  prae  omnibus  aliis  inferioribus  creaturis, 
quia  sit  factus  ad  imaginem  et  similitudinem  Dei, 
ratione  et  libero  arbitrio  praeditus ;  denique , 
quod  acceperit  potestatem  et  dominium  in  omnia 
opera  Dei,  ac  praesertim  in  animalia  :  ideo  sub¬ 
jungit. 

7.  Omnia  subjecisti  sub  pedibus  ejus,  oves, 

ET  BOVES  UNIVERSAS,  INSUPER  ET  PECORA  CAMPI. 

8.  Volucres  coeli,  et  pisces  maris,  qui  per¬ 
ambulant  SEMITAS  MARIS. 

Per  oves  et  boves  intelliguntur  omnia  animan¬ 
tia  domestica  ;  per  pecora  campi  animantia  syl- 
vestria,  quae  libere  vagantur  per  campos;  per 
aves  coeli,  et  pisces  maris,  non  est  dubium  quid 
intelligatur.  Illud  est  notandum  in  Hebraeo  post 
■pisces  maris,  addi  in  singulari,  perambulans  semi¬ 


tas  maris,  et  in  Graeco  etiam  mutari  saltem  genus  : 
nam  post  pisces  maris  habetur  in  neutro ,  peram¬ 
bulantia  semitas  maris.  Sensus  igitur  est,  non  so¬ 
lum  pisces  proprie  dictos,  sed  omne  perambu¬ 
lans,  sive  omnia  perambulantia  semitas  maris, 
id  est  quidquid  movetur  in  mari,  sive  sint  pisces, 
sive  monstra,  sive  quid  aliud.  Jam  vero  secun¬ 
dum  allegoricum  sensum,  sed  certum,  et  a  Deo 
intentum  Apostolo  teste,  Hebr.  ii,  et  I  Cor.  xv, 
significatur  hominem  in  Christo  post  illam  in¬ 
signem  Dei  visitationem,  id  est  Verbi  incarnatio¬ 
nem,  minoratum  aliquantulum  ab  Angelis  prop¬ 
ter  passionem  :  tunc  enim  Christus  visus  est  ali¬ 
quo  modo  minor  Angelis,  cum  ei  apparuerit  An¬ 
gelus  de  coelo  confortans  eum,  et  cum  Angeli 
sunt  impassibiles  et  immortales;  Christus  autem 
eo  tempore  passus  et  mortuus  sit.  Absolute  autem 
semper  fuit  Christus  Angelis  superior,  et  omni  Christus 
ex  parte  superior.  Quod  apparuit,  quando  gloria  An-eiis 
et  honore  coronatus  est,  id  est  per  resurrectio-  etP°omaI 
nem  circumdatus  undique  glorioso  et  immortali  ex  parte 
corpore,  et  constitutus  per  admirabilem  ascen-  maJ°r- 
sionem  super  omnia  opera  Dei,  exaltatus  vide¬ 
licet  ad  ipsam  Patris  sui  dexteram.  Omnia  quo¬ 
que  subjecta  sunt  ei,  nulla  re  excepta,  «  praeter 
illum,  »  ut  Apostolus  ait  I  Cor.  xv,  «  qui  subjecit 
ei  omnia.  »  Res  autem  illi  praecipue  subjectae, 
sunt  primo  homines,  tam  fideles,  significati  par 
oves  et  boves,  subditos  et  Praelatos,  minores  et 
majores,  quam  infideles,  significati  per  animan¬ 
tia  sylvestria;  deinde  Angeli  hominibus  supe¬ 
riores  significati  per  aves  coeli,  quae  in  sublime 
feruntur,  et  canunt  assidue  laudes  Dei ;  denique 
daemones  hominibus  inferiores,  significati  per 
pisces  maris ,  qui  in  imis  et  profundissimis  locis 
habitant,  et  muti  sunt  ad  laudes  Dei,  et  luto  ac 
humoribus  delectantur.  Haec  omnia  allegorice 
variis  modis  exponi  posse  docet  S.  Augustinus  in 
hunc  locum;  ubi  aliam  ponit  expositionem,  quee 
apud  eum  legi  poterit.  Unum  hoc  loco  addendum 
est,  quod  superius  commemorandum  fuisset  : 
cum  Psalmista  dicit  :  «  Minuisti  eum  paulo  minus 
ab  Angelis,  »  non  esse  in  Hebraeo  nomen  Ange¬ 
lorum,  quos  Hebraei  vocant,  CDObxJ J  malaciam, 
sed  CDhlbu  Eiohim ,  quod  interpretari  solet  Deus, 
vel  Dii ;  sed  quia  nomen  Dei  in  Scripturis  saepe 
tribuitur  Angelis,  et  ipsis  etiam  hominibus,  qui 
aliis  praesunt ,  recte  Septuaginta  Interpretes  re¬ 
spicientes  sensum  Prophetae,  posuerunt  ab  Ange¬ 
lis,  et  eam  interpretationem  approbavit  Aposto¬ 
lus,  Hebr.  ii. 

9.  Domine  Dominus  noster,  quam  admirabile  Vers.  9. 

EST  NOMEN  TUUM  IN  UNIVERSA  TERRA ! 

Repetit  primam  sententiam  ,  ut  ostendat  illam 
esse  quasi  conclusionem,  quam  in  toto  Psalmo 
declarare  et  approbare  intendebat,  quasi  dicat: 

Jure  igitur,  ac  merito  exclamavi :  «  Domine  Do¬ 
minus  noster,  quam  admirabile  est  nomen  tuum 
in  universa  terra  !  » 

PSALMUS  IX 


V.  v.— 1.  ln  finem  pro  occultis  filii,  Psalmus 
David. 

2.  Confitebor  tibi,  Domine,  in  tote  corde  meo : 
narrabo  omnia  mirabilia  tna. 

3.  Laetabor  et  exultabo  in  te :  psallam  nomini 
tuo.  Altissime, 

4.  In  convertendo  inimicum  meum  retror¬ 
sum  :  infirmabuntur,  et  peribunt  a  facie  tua. 

5.  Quoniam  fecisti  judicium  meum  et  causam 
meam  :  sedisti  super  thronum  qui  judicas  jus¬ 
titiam. 

6.  Increpasti  gentes,  et  periit  impius  :  nomen 
eorum  delesti  in  aeternum,  et  in  saeculum  sae¬ 
culi. 

7.  Inimici  defecerunt  frameae  in  finem :  et  ci¬ 
vitates  eorum  destruxisti. 

Periit  memoria  eorum  cum  sonitu :  8.  Et  Do¬ 
minus  in  aeternum  permanet. 

Paravit  in  judicio  thronum  suum  :  9.  Et  ipse 
judicabit  orbem  terrae  in  aequitate,  judicabit 
populos  in  justitia. 

10.  Et  factus  est  Dominus  refugium  pauperi : 
adjutor  in  opportunitatibus,  in.  tribulatione. 

11.  Et  sperent  in  te  qui  noverunt  nomen 
tuum  :  quoniam  non  dereliquisti  quaerentes  te. 
Domine. 

12.  Psallite  Domino  qui  habitat  in  Sion  :  an¬ 
nuntiate  inter  gentes  studia  ejus. 

13.  Quoniam  requirens  sanguinem  eorum  re¬ 
cordatus  est :  non  est  oblitus  clamorem  paupe¬ 
rum. 

14.  Miserere  mei,  Domine,  vide  humilitatem 
meam  de  inimicis  meis. 

15.  Qui  exaltas  me  de  portis  mortis,  ut  an¬ 
nuntiem  omnes  laudationes  tuas  in  portis  filiae 
Sion. 

16.  Exultabo  in  salutari  tuo  :  infixae  sunt 
gentes  in  interitu  quem  fecerunt. 

In  laqueo  isto,  quem  absconderunt,  compre¬ 
hensus  est  pes  eorum. 

17.  Cognoscetur  Dominus  judicia  faciens  :  in 
operibus  manuum  suarum  comprehensus  est 
peccator. 

18.  Convertantur  peccatores  in  infernum, 
omnes  gentes  quae  obliviscuntur  Deum. 

19.  Quoniam  non  in  finem  oblivio  erit  pau- 


V.  s.  h.  —Victori  super  morte  filii,  Canticum 
David. 

Confitebor  Domino  in  toto  corde  meo  :  nar¬ 
rabo  omnia  mirabilia  tua. 

Laetabor  et  gaudebo  in  te  :  canam  nomini  tuo, 
Altissime , 

Cum  ceciderint  inimici  mei  retrorsum,  et 
corruerint,  et  perierint  a  facie  tua. 

Fecisti  enim  judicium  meum  et  causam 
meam :  sedisti  super  solium  judex  justitiae. 

Increpasti  gentes,  periit  impius :  nomen  eo¬ 
rum  delesti  in  sempiternum  et  jugiter. 

Inimici  completae  sunt  solitudines  in  finem  : 
et  civitates  subvertisti.  Periit  memoria  eorum 
cum  ipsis. 

Dominus  autem  in  sempiternum  sedebit : 
stabilivit  ad  judicandum  solium  suum. 

Et  ipse  judicabit  orbem  in  justitia,  judicabit 
populos  in  aequitatibus. 

Et  erit  Dominus  elevatio  oppresso :  elevatio 
opportuna  in  angustia. 

Et  confident  in  te,  qui  noverunt  nomen 
tuum,  quoniam  non  dereliquisti  quaerentes  te. 
Domine. 

Cantate  Domino  habitatori  Sion,  annuntiate 
in  populis  cogitationes  ejus. 

Quoniam  quaerens  sanguinem  eorum  recor¬ 
datus  est :  non  est  oblitus  clamoris  pauperum. 

Miserere  mei,  Domine,  vide  afflictionem 
meam  ex  inimicis  meis,  qui  exaltas  me  de  por¬ 
tis  mortis; 

Ut  narrem  laudes  tuas  in  portis  filiae  Sion  : 
exultabo  in  salutari  tuo. 

Demersae  sunt  gentes  in  interitu  quem  fece¬ 
runt.  In  reti  quod  absconderunt,  captus  est  pes 
eorum. 

Agnitus  est  Dominus  judicium  faciens  :  in 
opere  manuum  suarum  corruit  impius.  Medita¬ 
tione.  Semper. 

Convertantur  impii  in  infernum,  omnes  gen¬ 
tes  quae  obliviscuntur  Deum. 

Quoniam  non  in  aeternum  oblivioni  erit  pau- 

peris,  patientia  pauperum  non  peribit  in  finem. 

20.  Exsurge,  Domine,  non  confortetur  homo : 
judicentur  gentes  in  conspectu  tuo. 

21.  Constitue,  Domine,  legislatorem  super 
eos,  ut  sciant  gentes  quoniam  homines  sunt. 


per  :  expectatio  pauperum  non  peribit  in  per¬ 
petuum. 

Surge,  Domine,  non  confortetur  homo;  judi¬ 
centur  gentes  ante  faciem  tuam. 

Pone,  Domine,  terrorem  eis :  sciant  gentes, 
homines  esse  se.  Semper. 


PSALMUS  X 


SECUNDUM 

V.  v.  —  1.  Ut  quid,  Domine,  recessisti  longe, 
despicis  in  opportunitatibus,  in  tribulatione? 

2.  Dum  superbit  impius,  incenditur  pauper : 
comprehenduntur  in  consiliis  quibus  cogitant. 

3.  Quoniam  laudatur  peccator  in  desideriis 
animae  suae  :  et  iniquus  benedicitur. 

k.  Exacerbavit  Dominum  peccator,  secundum 
multitudinem  irae  suae  non  quaeret. 

5.  Non  est  Deus  in  conspectu  ejus  :  inquinatae 
sunt  viae  illius  in  omni  tempore. 

Auferuntur  judicia  tua  a  facie  ejus  :  omnium 
inimicorum  suorum  dominabitur. 

6.  Dixit  enim  in  corde  suo  :  Non  movebor  a 
generatione  in  generationem,  sine  malo. 

7.  Cujus  maledictione  os  plenum  est,  et  ama¬ 
ritudine  ,  et  dolo  ••  sub  lingua  ejus  labor  et 
dolor. 

8.  Sedet  in  insidiis  cum  divitibus  in  occultis, 
ut  interficiat  innocentem. 

9.  Oculi  ejus  in  pauperem  respiciunt;  insi¬ 
diatur  in  abscondito,  quasi  leo  in  spelunca  sua. 

Insidiatur  ut  rapiat  pauperem,  rapere  pau¬ 
perem,  dum  attrahit  eum. 

10.  In  laqueo  suo  humiliabit  eum,  inclina¬ 
bit  se,  et  cadet,  cum  dominatus  fuerit  pau¬ 
perum. 

41.  Dixit  enim  in  corde  suo  :  Oblitus  est 
Deus,  avertit  faciem  suam  ne  videat  in  finem. 

12.  Exsurge,  Domine  Deus,  exaltetur  manus 
tua  :  ne  obliviscaris  pauperum. 

13.  Propter  quid  irritavit  impius  Deum?  cr  it 
enim  in  corde  suo  :  Non  requiret. 

\k.  Vides,  quoniam  tu  laborem  et  dolorem 
consideras  :  ut  tradas  eos  in  manus  tuas. 

Tibi  derelictus  est  pauper :  orphano  tu  eris 
adjutor. 

15.  Contere  brachium  peccatoris  et  maligni; 
quaeretur  peccatum  illius,  et  non  invenietur. 


HEBRiEOS. 

V.  s.  h.— Quare,  Domine,  stas  a  longe,  despicis 
in  temporibus  angustiae? 

In  superbia  impii  ardet  pauper :  capiuntur  in 
sceleribus  quae  cogitaverunt. 

Quia  laudavit  impius  desiderium  animae  suae; 
et  avarus  applaudens  sibi  blasphemavit  Domi¬ 
num. 

Impius  secundum  altitudinem  furoris  sui 
non  requiret :  nec  Deus  in  omnibus  cogitationi¬ 
bus  ejus. 

Parturiunt  viae  ejus  in  omni  tempore  :  longe 
sunt  judicia  tua  a  facie  ejus  :  omnes  inimicos 
suos  despicit. 

Loquitur  in  corde  suo  :  Non  movebor  :  in  ge¬ 
neratione  et  generatione  ero  sine  malo. 

Maledictione  os  ejus  plenum  est,  et  dolis  et 
avaritia  :  sub  lingua  ejus  dolor  et  iniquitas. 

Sedet  insidians  juxta  vestibula  in  absconditis, 
ui  interficiat  innocentem :  oculi  ejus  robustos 
circumspiciunt. 

Insidiatur  in  abscondito,  quasi  leo  in  cubili, 
insidiatur  ut  rapiat  pauperem  :  rapiet  paupe¬ 
rem,  cum  attraxerit  eum  ad  rete  suum. 

Et  confractum  subjiciet,  et  irruet  viribus  suis 
valenter. 

Dixit  in  corde  suo :  Oblitus  est  Deus,  abscon¬ 
dit  faciem  suam ,  non  respiciet  in  perpetuum. 

Surge,  Domine  Deus,  leva  manum  tuam  : 
noli  oblivisci  pauperum. 

Quare  blasphemat  impius  Deum,  dicens  in 
corde  suo  quod  non  requirat  ? 

Vides,  quia  tu  laborem  et  furorem  respicis, 
ut  detur  in  manu  tua.  Tibi  relinquuntur  fortes 
tui :  pupillo  tu  es  factus  adjutor. 

Contere  bracilium  impii  et  maligni :  quaeres 
impietatem  ejus,  et  non  invenies. 

16.  Dominus  regnabit  in  aeternum,  et  in  sae¬ 
culum  saeculi :  peribitis  gentes  de  terra  illius. 

17.  Desiderium  pauperum  exaudivit  Domi¬ 
nus  :  praeparationem  cordis  eorum  audivit  auris 
tua. 

18.  Judicare  pupillo  et  humili :  ut  non  appo¬ 
nat  ultra  magnificare  se  homo  super  terram. 


IN  PSALMOS. 

Dominus  rex  saeculi  et  aeternitatis  :  perierunt 
gentes  de  terra  illius. 

Desiderium  pauperum  audisti.  Domine;  prae¬ 
parasti  ut  cor  eorum  audiat  auris  tua. 

Ut  judices  pupillum  et  oppressum,  et  nequa¬ 
quam  ultra  superbiat  homo  de  terra. 


Argumentum.  —  Hunc  Psalmum  Graecus  Alexandrinus,  et,  qui  eum  semper  sequitur,  Latinus  interpres,  cum  eo , 
qui  proxime  sequitur,  unum  faciunt.  Quod  probat  Ewaldus,  ea  praesertim  ratione,  quod  series  litterarum  in  Psal¬ 
mo  ix,  quamvis  imperfecte,  observata,  continuetur  in  Psalmo  sequenti,  qui  caret  titulo,  cujusque  primum  comma 
incipit  per  litteram  S ;  deinde  post  commata  2-11,  aliena  manu  bic  intercalata,  ordo  versuum  alphabeticus  iterum 
a  vers.  12  ad  calcem  recurrit,  insuper,  ait  Ewaldus,  utriusque  Psalmi  idem  est  argumentum,  scii,  alternantur  in 
utroque  gratiarum  actiones  et  preces.  E  contra  sentiunt  Rosenmullerus  et  Hengstenberg,  duos  esse  Psalmos,  ab  eo¬ 
dem  auctore  temporeque  eodem  editos.  Quod  si  sumas,  qua  occasione  Psalmus  ix  sit  compositus,  mitto  quaerere, 
estque  praeterea  carminis  argumentnm,  ignorato  etiam  hostis  devicti  nomine,  satis  in  se  perspicuum.  Id  tantum 
certo  tenendum  videtur,  tunc  temporis  Sionium  tabernaculum  exstructum  fuisse.  Strophae  5:  vers.  2-7,  laudat 
Jovam,  quod  hostes  deleverit  eorumque  vastationibus  finem  fecerit;  vers.  8-13,  is  qui  populos  recte  judicat,  in 
angustiis  eximium  adjutorem  se  exhibeat;  vers.  14-13,  sed  adhuc  in  maximo  periculo  ha-rere  se  dicit,  ex  eoque 
ut  liberetur  orat;  vers.  16-17,  iterum  exsultat  de  hostium  ruina;  vers.  18-21,  sic  fiat  omnibus  Jovae  repugnan¬ 
tibus  ! 


1.  Praecentori,  canendum  ad  modum  instrumenti  Muth-labben ,  carmen 

Davidis. 

2.  Celebrabo  Jovam  toto  corde  meo , 
enarrabo  omnia  mirabilia  tua. 

3.  Laetabor  et  exsultabo  in  te ; 
canam  nomen  tuum,  Altissime, 

4.  Convertentibus  se  hostibus  meis  retrorsum, 
labentibus  et  prereuntibus  prae  facie  tua. 

5.  Egisti  enim  judicium  meum  meamque  causam; 
sedisti  in  solio  judex  justus. 

6.  Increpasti  gentes ,  perdidisti  improbum ; 
nomen  eorum  delevisti  in  aeternum. 

7.  Hostes  omnino  facti  sunt  ruinae  in  perpetuum  , 

et  urbes  quas  evertisti :  eorum ,  eorum  periit  memoria. 

8.  At  Jova  in  perpetuum  sedebit , 
constituit  ad  judicium  thronum  suum. 

9.  Et  ipse  judicat  orbem  in  justitia , 
jus  dicit  nationibus  in  aequitate. 

10.  Estque  Jova  contrito  asylum , 
asylum  angustiarum  temporibus. 

11.  Et  confidunt  in  te ,  qui  norunt  nomen  tuum , 
quia  non  deseris  quaerentes  te,  Jova. 

12.  Canite  Jovae  habitanti  Sionem, 
praedicate  inter  populos  facinora  ejus. 

13.  Quia  is,  caedium  ultor,  eorum  memor  fuit, 
non  oblitus  est  clamorem  afflictorum» 

14.  Miserere  mei,  Jova,  vide  afflictionem  meam  ab  osoribus  meis, 
tu  qui  elevas  me  a  portis  mortis : 

15.  Ut  enarrem  omnem  laudem  tuam , 
in  portis  filiae  Sionis  exultem  in  salute  tua. 

16.  Demersa?  sunt  gentes  in  foveam,  quam  fecerunt; 
reti,  quod  abscondiderunt,  captus  est  pes  eorum. 

17.  Notum  se  fecit  Jova,  judicium  egit, 
opere  manuum  suarum  illaqueatus  est  improbus.  —  Meditatio.  Pausa. 

18.  Vertentur  improbi  ad  orcum, 
omnes  gentes  oblita?  Dei. 

19.  Neque  enim  in  perpetuum  oblivioni  tradetur  pauper, 
nec  spes  afflictorum  peribit  in  a?ternum. 

20.  Surge,  Jova!  non  invalescat  homo; 
judicentur  nationes  coram  facie  tua. 

21.  Para,  Jova,  terrorem  eis; 
sciant  gentes  se  esse  homines. 

Nom 

Vers.  1.  Muth-Labben :  ita  Maurer.  Alii,  in  morte  filii  :  Mors  filii,  aiunt,  sunt  vocabula  quae  reperiuntur 
in  quodam  cantico,  ad  cujus  numerum  Psalmum  ix  decantabant.  Confer  canticum  11  Sara.  i,  18,  cui 
titulus  Arcus.  Hengstenberg  vertit,  de  morte  stulti  (  pb  transpositis  litteris  pro  ),  et  confert  1  Sam.' 
xxv,  ut  hoc  titulo  tum  hujus  tum  sequentis  Psalmi  argumentum  denotetur.  Quam  tamen  interpretationem 
rejicit  Reinke.  —  Vers.  2.  Mirabilia,  divina  beneficia  in  se  populumque  lsraeliticum  collata.  Celebrabo, 
vel  celebrem  :  ita  de  caeteris  verbis.  —  Vers.  3.  In  te  adjutore  et  protectore.  —  Vers.  4.  Facie  tua,  indigna¬ 
tione  vultus  tui. — Vers.  7.  Hostes  (  proprie  hostis  collective)  omnino,  etc.;  ita  Ewaldus.  Alii  hostis  absolute 
positum  putant,  pro  genitivo.  Maurer,  o  hostis,  finem  jam  habent  ruinae  in  perpetuum,  i.  e.  jam  satis  est 
ruinarum ,  satis  urbium  a  te  dirutarum.  Eorum,  bis,  emphatice.  Maurer  t'o  hemmah  vertit  periit,  a  verbo 
hamah. — Vers.  10.  Estque;  alii,  et  sit.  Asylum,  propr.  locus  editus. — Vers.  13.  Eorum  occisorum;  alii 
eorum  ad  afflictorum  trahunt,  in  membro  sequenti,  quod  Hengstenberg  rejicit. — Vers.  14.  Tu  qui  elevas; 
Maurer,  ita  ut  me  eleves.  Inseritur  hic  et  vers.  seq.  clamor  afflictorum,  de  quo  vers.  13.  —  In  portis,  ubi 
forum  erat  Judaeorum,  ideoque  frequens  populi  conventus  propter  judicia,  quae  ibi  fiebant.  Hengstenberg, 
contra  plerosque,  vult  in  portis  hic  sumi  generaliter  pro  intra  urbem. — Vers.  16.  Quod  versu  preeced. 
optaverat,  id  jam  factum  esse  videt.  Alii  subaudiunt :  Et  dicam.  —  Vers.  17.  Notum  se  fecit  Jova,  dum 
scii,  judicium  egit.  Noqesh.  praet.  niph.  verbi  iaqash;  Maurer  vertit,  illaqueans  improbum,  particip.  cal 
verbi  naqash.  Meditatio;  Maurer,  fidium  cantus:  Praecentor,  ait,  cantum  paululum  intermittere  solisque 
fidibus  canere  jubetur. — Vers.  18.  Quod  vers.  16  tanquam  jam  factum  viderat,  id  nunc  conlideuter  sperat, 
imo  describit. — Vers.  20.  Invalescat,  praevaleat,  llomo,  proprie  mortalis,  isque  insolens. — Vers.  21.  miD 
idem  ac  KTIQ.  Septuaginta  et  Syrus  legentes  moreh,  vertunt  doctorem,  vel  legislatorem,  qui  virga  disciplina? 
eos  erudiat  et  castiget.  Non  male. 

Si  quis  titulorum  lidem  minus  penderet,  hunc  Psalmum  non  male  existimaret  ab  Iliskia  rege  scriptum, 
scribendi  autem  occasionem  praebuisse  ea,  quae  narrata  legimus  11  lieg.  xvm,  13  seqq.  Cf.  Isai.  xxxvi,  1 
—  xxxvm,  3;  11  Chron  xxxii,  1-24. 

PSALMUS  X 

SECUNDUM  HEBRiEGS. 

Argumentum.  —  Vide  argumentum  Psalmo  ix  praemissum.  Strophae  2.  Queritur  Vates  de  vexationibus  hostium 
insolentium,  insidiosorum,  Dei  contemptorum,  vers.  1-11 ;  orat  Jovam,  ut  afflictos  sui  cultores  defendat,  hostes  in 
perniciem  agat :  quod  illum  facturum  esse  sperat,  vers.  12-18.  Caeterum  hocce  carmen  non  parum  habet  uiflicul- 
tatis,  quae  partim  ex  ambiguitate  verborum,  partim  ex  concisis,  et  non  usquequaque  cohaerentibus  sententiis  nasci¬ 
tur.  Interrupta  vero  illa  et  minime  continuata  loquendi  ratio  proficisci  potuit ,  non  solum  ex  agitatione  ingenii  hu¬ 
mani,  quod  ubi  extraordinario  aliquo  angore  conflictatur,  singultit  potius,  quam  loquitur  ;  verum  etiam  ex  natio¬ 
num  Orientalium  methodo,  quae  paulo  fuerunt,  quam  Graeci  et  Romani,  in  hoc  genere  solutiores,  nec  putarunt  sibi 
esse  necesse,  cogitationes  suas  accurate  componere.  In  quo  rerum  articulo  constitutus  David  ad  compositionem 

hujus  poematis  accesserit,  difficile  dictu  est.  Vero  absimile  non  est,  has  preces  a  Davide  fuisse  directas  contra  ob¬ 
trectatores  in  aula  Saulis,  qui  assentando,  obtrectando  et  gloriose  loquendo  irritabant  Saulem  contra  ipsum,  inul- 
tumque  nocebant  hoc  modo  ei  et  bonis  omnibus,  ut  itaque  hoc  carmen  <iu*p^povov  sit  cum  xu,  lii  et  liv,  in  quibus 
eaedem  plane  sint  querelae  et  preces. 

1 .  Quare,  Jova,  stas  in  longinquo , 
abscondis  oculos  temporibus  angustiarum? 

2.  In  fastu  improbi  aestuat  afflictus; 

capiuntur  justi  afflicti  consiliis  quae  illi  improbi  excogitarunt. 

3.  Nam  gloriatur  improbus  de  libidine  animae  suae, 
et  rapax  exsecratur,  spernit  Jovam. 

4.  Improbus  secundum  altitudinem  nasi  sui :  «  Non  requirit! 

Non  est  Deus!  »  Hoc  sunt  omnes  cogitationes  ejus. 

5.  Firmae  sunt  viae  ejus  omni  tempore; 
alta  (remota)  sunt  judicia  tua  ab  eo; 

omnes  adversarii  ejus  (nomin.  absol.),  flat  in  eos. 

6.  Dicit  in  corde  suo  :  a  Non  nutabo ! 

in  omnes  generationes  ego  qui  non  sim  in  malo !  » 

7.  Exsecratione  os  ejus  plenum ,  et  fraudibus,  et  oppressione; 
sub  lingua  ejus  aerumna  et  iniquitas. 

8.  Sedet  in  insidiis  pagorum  : 
in  latibulis  occidit  insontem , 
oculi  ejus  in  pauperem  speculantur. 

9.  Insidiatur  in  latibulo,  ut  leo  in  lustro  suo,1 
insidiatur  ad  rapiendum  afflictum ; 

rapit  afflictum ,  trahens  eum  reti  suo. 

10.  Conterit  se,  deprimit  se  (leo,  vel  improbus) , 
et  labitur  in  ungulas  ejus  miser. 

11 .  Dicit  in  corde  suo  :  «  Oblitus  est  Deus; 

ob velavit  faciem  suam ,  non  videt  unquam.  » 

12.  Surge,  Jova;  Deus,  tolle  manum  tuam, 
ne  obliviscaris  afflictorum. 

13.  Quare  spernit  improbus  Deum  ? 

Quare  dicit  in  corde  suo  :  «  Non  requiris?  » 

14.  Imo  vidisti;  nam  tu  vexationem  et  aegritudinem  spectas, 
ad  indendum  eas  in  manu  tua ; 

tibi  rem  suam  committit  pauper, 
orphano  tu  es  auxiliator. 

15.  Frange  brachium  improbi; 

et  malus  (nomin.  abs.)  — quaeres  improbitatem  ejus,  et  non  invenies. 

16.  Jova  est  rex  saeculi  et  aeternitatis  (in  aeternum) ; 
evanescunt  gentes  e  terra  illius. 

17.  Desiderium  afflictorum  audisti,  Jova; 

eriges  (firmabis)  cor  eorum;  attentam  praebebis  aurem  tuam  , 

18.  Ad  judicandum  orphanum  et  afflictum  : 

ne  pergat  improbus  proterrere  hominem  miserum  e  terra  'patria. 

NOT/E. 

Vers.  2.  In  fastu,  i.  e.  improbis  insolenter  se  gerentibus.  JEstuat,  indignatione,  ait  Ilengstenberg ;  alii, 
angore. — Yers.  3.  Gloriatur  de,  proprie  laudat,  scii,  seipsum;  vel,  laudem  dat  libidini,  ut  vertit  Ewaldus. 
Libidini,  pravis  studiis.  Exsecratur,  V*  sumendo  in  malum  partem.  Crelier,  benedicit  Jovce,  post  injustum 
aliquem  questum,  quod  est  revera  Deum  spernere;  alii,  benedicit  animcesuce,  felicem  se  praedicat;  alii, 
valedicit,  defugit. — Vers.  4.  Secundum,  etc.  pro  elato  naso,  pro  fastu  suo. — Vers.  5.  Firmae ;  alii,  perversae... 
remota  a  conspectu  ejus  judicia,  i.  e.  leges  Dei.  In  priori  sensu  judicia  sunt  divinae  castigationes.  Flat,  quem¬ 
admodum  Plautus  in  Milite  Glorioso  I,  i,  17  :  «  Cujus  tu  legiones  difflavisti  spiritu,  Quasi  ventus  folia.  » 
—  Vers.  6.  Dicit,  cogitat.  Alii  in  omnes  generationes  jungunt  cum  nutabo.  —  Vers.  7.  Exsecratione.  Vata- 
blus  :  Improbi,  ut  probos  facilius  decipiant,  pleno  ore  perjuria  evomere  solent.  Alii  aliter.  JErumna  et 
iniquitas,  i.  e.  vexatio  et  injustitia,  seu  mendacium.  —  Vers.  8.  In  hoc  et  seq.  versu  vates  describit  oc¬ 
cultas  sceleratorum  molitiones,  quibus  vitas  et  bonis  innocentium  insidiantur;  in  boc  versu  quidem  ima¬ 
gine  latronis,  in  occultis  insidiis  subsidentis,  ut  viatores,  ubi  commodum  erit,  bonis  ac  vita  spoliet;  in 
altero  autem  versu  imagine  leonis,  e  lustris  suis  prospicientis,  num  qua  se  offerat  praeda,  atque  in  eam 
summo  impetu  ruentis.  Pagorum,  muro  circumdatorum.  De  Muis :  Videtur  Alexandrinus  vel  Q>Tl0y  le¬ 
gisse,  vel  certe  c hatserim  in  significatione  atriorum,  quae  plerumque  adhaerebant  divitum  domibus  ac  ma¬ 
gnatum  palatiis  accepisse,  et  ita  quodammodo  sensum  expressisse.  Speculantur ;  alii,  insidiantur.  raSn, 
quod  Masorethae  scriptum  volunt  pro  *|Vn,  turba  tua,  populus  tuus,  oritur  e  rad.  “p"!,  niger  fuit ;  vel, 
ut  Hengstenbei’g ,  est  quadrilitterum  e  nStl,  infirmus  fuit ,  et  rUO,  tristis  fuit,  compositum;  vel,  ut 
Maurer,  ex  inusitato  roS  vel  tOV,  percussus  seu  humi  prostratus  est,  praemissa  gutturali  n,  quae  haud 
raro  quadrilitteris  formandis  adhibetur. — Vers.  9.  Reti  suo.  Nova  imago  ab  homine  quodam  venatore 
sumpta;  nisi  cum  Schraedero  dicas,  leoni  quoque,  grandiori  stylo,  rete  in  insidiis  expansum  dari. — Vers.  10. 
Conterit  se,  colligit  et  contrahit  se  leo  praedam  invasurus,  tum  ne  aspiciatur,  tum  ut  potentius  insi¬ 
liat.  Hengstenberg,  et  contusus  (legit  vedakeh;  Maurer  legit  vedakah,  contunditur,  scii,  in  reti)  deprimitur 
et  labitur.  Ungulas,  proprie  ambo  valida,  quo  vocabulo  sive  ungues  sive  membra  designantur.  — Vers.  11. 
Dicit  improbus.  Oblitus  est,  vel  obliviscitur,  tum  crudelitatis  impiorum,  tum  justorum  afflictionis. — 
Vers.  12.  Manum  tuam,  instar  fortissimi  bellatoris,  qui  magno  robustissimae  manus  nisu  graves  ictus  in¬ 
cutere  molitur.  Afflictorum.  Anavim  mansuetos,  anaiim  vero  afflictos  denotat;  quanquam  multi  cum  Schul- 
tensio  utrumque  vocabulum  eodem  sensu  accipiunt. — Vers.  13.  Spernit,  repudiat.  — Vers.  14.  JEgritudinem» 
seu  indignationem,  sensu  activo.  In  manu  tua  impressas,  ut  certius  eas  in  memoria  conserves. — Vers.  15. 
Quaeres,  ut  vindices.  Non  invenies,  quippe  quae  jam  perdomita,  penitus  deleta  et  e  rerum  quasi  natura 
abolita  fuerit.  Hebraeis  perquiri,  nec  inveniri  ea  dicuntur,  quae  derepente  excisa  et  deleta  ita  disparent,  ut 
nec  vola,  nec  vestigium  inveniri  queat.  Minus  recte  Maurer,  ne  illa  improbitas  assequatur  aliquid,  ne  per¬ 
vincat.  —  Vers.  16.  Rex  Israelitarum.  Terra  Canaan.  —  Vers.  18.  Ad  judicandum,  causam  agendam. 
Proterrere.  Alexandrini,  ne  pergat  tibi,  o  Deus,  insultare  mortalis  in  terra  hac  humili  degens;  alii,  e  terra 
ortus;  alii,  ex  hac  terra  insultare  tibi,  qui  coelos  habites.  Ceeterum  notanda  est  paronomasia  inter  laarots 
et  aarets,  quee  vocabulis  latinis  etiam  incst,  terrere  et  terra. 

feELLARMINI  EXPLANATIO* 

PSALMUS  IX 

TITULUS  ET  ARGUMENTUM. 

In  finem  pro  occultis  filii.  Psalmus  Damd. 

Hunc  titulum  Hebraei  legunt :  Victori  super  mortem  filii;  et  quidem  verba  hebraica,  ut  modo  leguntur,  ita  sonant 
Sed  quia  Psalmus  hic  est  Psalmus  laetitiae,  et  David  non  laetitia,  sed  moerore  maximo  affectus  fuit  ex  morte  filii, 
ideo  aliqui  volunt  vocem  illam,  p7  labea,  legendam  esse  ordine  litterarum  converso,  videlicet  73 J  nabat ,  ut  sensus 
sit,  pro  morte  Nabat.  Sed  Psalmus  non  loquitur  de  morte  unius  hominis  tantum,  sed  etiam  de  interitu  magni 
alicujus  exercitus.  Ideo  alii  dicunt  in  hoc  Psalmo  gratias  agi  Deo  pro  morte  Goliath,  et  fuga  totius  exercitus  Phi¬ 
listinorum.  Sed  Goliath  non  fuit  filius  David,  ut  inscribere  debuerit  Psalmum  ,  pro  morte  filii.  Verissima  est  igitur 
lectio  Septuaginta  et  Vulgatae  latinae  editionis,  pro  occultis,  sive  arcanis  filii.  Voces  enim  illae,  almuih, 

possunt  legi  alamoth,  quod  significat  occulta,  sive  arcana,  et  credibile  est  excidisse  praepositionem  al ,  et  legen¬ 
dum  al  alamoth,  pro  occultis,  sicut  legitur  in  titulo  Psalmi  xlv.  Certe  Septuaginta  Interpretes,  qui  utrumque  titu¬ 
lum  eodem  modo  reddiderunt,  videlicet  pro  occultis,  sine  dubio  eodem  modo  legerunt,  videlicet  al  alamoth  .neque 
dubium  esse  potest  quin  libri  eorum  emendatiores  fuerint  quam  nostri.  Quia  vero  ponitur  hoc  loco  nomen  filii  abso¬ 
lute  et  praecedit  nomen  arcani  sive  occulti,  id  est  mysterii  reconditi,  recte  intelligimus  in  Psalmo  tractari  de  unico 
illo  Filio  Dei,  qui  in  carne  humana  delitescens,  et  novo  bellandi  genere  pugnans,  vicit  diabolum  et  exercitura 
eius  quod  Apostolus  Coloss.  i,  vocat  mysterium  absconditum  a  steculis.  Aci  quem  sensum  reduci  potest  lectio  he¬ 
braica,  pro  morte  filii,  i.  e.  pro  morte  Christi  Filii  Dei,  quatenus  ea  mors  fuit  gloriosa  debellatio  principis  tenebrarum. 

EXPLICATIO  PSALMI. 


Ver*,  i.  l.  Confitebor  tibi,  Domine,  in  toto  corde 

MEO,  NARRABO  OMNIA  MIRABIUA  TUA. 

Proponit  materiam  Psalmi,  quae  erit  laudatio 
Dei  propter  opera  ejus  mirabilia.  Illud,  in  toto 
corde ,  significat  rem  esse  omnium  maximam, 
quam  laudaturus  est,  et  ideo  totis  viribus  toto¬ 
que  affectu  laudandam.  Illud  etiam,  omnia  mira¬ 
bilia,  significat,  rem  laudandam  esse  tam  uni¬ 
versalem,  ut  quasi  compendio  quodam  compre¬ 
hendat  omnia  opera  mirabilia  Dei.  Et  vere  talis 
fuit  redemptio  generis  humani,  opus  summae 
misericordiae,  in  quo  recapitulantur  omnia  bene¬ 
ficia  Dei,  juxta  illud  Apostoli  ad  Ephes.  i,  10  : 

«  Instaurare  omnia  in  Christo,  »  id  est  recapitu- 
larc,  ut  sonat  vox  graeca,  av^.etpaXaiwjaaaat ,  et  in 
unam  quasi  summam  omnia  redigere. 

vers. ».  2.  Letabor  et  exultabo  in  te  :  psallam  no¬ 

mini  tuo.  Altissime. 

Id  ipsum  aliis  verbis  significat,  vel  potius  ex¬ 
plicat,  quasi  dicat:  Confitebor  tibi  laetabundus 
et  exultans,  ita  ut  laetitia  sit  in  corde,  exultatio 
in  exteriori  motu,  atque  ita  in  toto  corde  confi¬ 
tebor.  Narrabo  mirabilia  psallens  nomini  tuo. 
Altissime,  id  est,  in  gloriam  tuam  canens  illa  mi¬ 
rabilia. 

Veis  •*.  3.  In  convertendo  inimicum  meum  retrorsum  : 

INFIRMABUNTUR,  ET  PERIBUNT  A  FACIE  TUA. 

Incipit  narrare  victoriam  Christi  contra  diabo¬ 
lum  et  satellites  ejus,  et  loquitur  in  persona  to¬ 
tius  Ecclesiae  :  «  ln  convertendo,  inquit,  inimi¬ 
cum  meum  retrorsum,  »  id  est,  cum  convertetur 
inimicus  meus  diabolus  retrorsum,  fugere  vide¬ 
licet  incipiens  a  facie  tua;  tunc  omnes  ejus  mi¬ 
lites  infirmabuntur  et  peribunt,  id  est,  cognita 
fuga  ducis,  debiles  reddentur,  et  dilabentur,  ac 
evanescent,  ac  si  periissent.  De  hae  fuga  diaboli 
loquitur  in  Evangelio  Dominus  :  «Nunc judicium 
est  mundi,  nunc  princeps  hujus  mundi  ejicietur 
foras,  »  Joau.  xn,  31. 

vers.  4  4.  Quoniam  fecisti  judicium  meum  et  causam 

meam  :  SEDISTI  SUPER  THRONUM,  QUI  JUDICAS  JUS¬ 
TITIAM. 

Reddit  causam  quare  futurum  sit  ut  diabolus 
fugiat,  et  totus  ejus  exercitus  dissipetur  :  «  Quo¬ 
niam,  »  inquit,  tu  Domine  fili  Dei,  «  fecisti  judi¬ 
cium  meum  et  causam  meam, »  id  est,  absolvisti 
judicium  et  litem  (id  enim  proprie  sonat  vox  he- 
braea  »3H  dini),  et  controversiam  quae  erat  ge¬ 
neri  humano ,  sive  Ecclesiae  cum  diabolo.  Diabo¬ 
lus  enim  praetendebat  genus  humanum  juste  a  se 
teneri  captivum,  et  tyrannice  illud  vexabat;  sed 
*  Christus  in  cruce  absolvit  hanc  litem,  satisfaciens 


pro  homine;  unde  subditur  :  «  Sedisti  super  thro-  absolvit 
num,  qui  judicas  justitiam,  »  ubi  crucem  vocat 
thronum,  juxta  illud  S.  Leonis  serm.  8  De  Pas-  maai 
sione  Domini :  «  0  ineffabilis  gloria  passionis,  in  cumdia- 
qua  et  tribunal  Domini,  et  judicium  mundi,  et  bol°' 
potestas  est  crucifixi !  »  Atque  haec  sunt  vere  oc¬ 
culta  Filii  Dei,  ut  habetur  in  titulo  Psalmi.  Qui 
enim  in  oculis  hominum  reus  videbatur,  et  cum 
summa  ignominia  poenas  luere,  in  illo  ipso  tem¬ 
pore  in  throno  sedens  justitiam  judicabat,  id  est 
justissime  judicabat,  jam  pretio  persoluto,  ho¬ 
minem  liberandum ,  et  diabolum  dominio  spo¬ 
liandum ,  et  re  ipsa  «  chirographum  decreti, 
quod  erat  contrarium  nobis,  »  ut  scribit  Apo¬ 
stolus  Coloss.  ii,  14,  «  tulit  de  medio,  affigens 
illud  cruci,  et  exspolians  principatus  et  potes¬ 
tates.  » 

5.  Increpasti  gentes,  et  periit  impius  :  no-  ver».  5. 
men  eorum  delesti  in  sternum,  et  in  saeculum 

SjECULI. 

Post  debellatum  diabolum  per  crucem.  Domi¬ 
nus  Christus  per  Apostolos  increpavit  gentes, 
arguens  «  mundum  de  peccato,  de  justitia,  et  de 
judicio,  »  (ut  ipse  Dominus  futurum  praedixit 
Joan.  xvi,  8),  et  eo  modo  periit  impius,  id  est  periit 
impietas  idololatriae,  et  homo  de  impio  factus 
est  pius.  Nec  solum  periit  impius,  qui  tunc  erat; 
sed  delevit  Christus  nomen  eorum,  id  est  genti¬ 
litatis  et  idololatriae  in  aeternum,  ut  non  amplius 
sint  rediturae,  quasi  stirpitus  eradicatae.  Id  quod 
jam  videmus  ita  impletum,  ut  ne  Judaei  quidem 
colant  amplius  idola,  qui  ad  ea  colenda  propen¬ 
sissimi  erant.  Quod  attinet  ad  verba,  in  graeco 
non  est,  nomen  eorum,  sed  nomen  ejus,  id  est  im¬ 
pii;  sed  in  hebraeo  est  dDOU  schemum,  nomen  eo¬ 
rum,  et  latina  interpretatio  idem  habet,  vel  quod 
olirn  in  graeco  ita  legeretur,  et  postea  sit  muta¬ 
tum  vitio  librariorum;  vel  quod  latino  interpreti 
magis  placuerit  lectio  hebraica;  sed  in  sententia 
non  est  diversitas  ullius  momenti.  Illud  autem, 
in  ceternum ,  et  in  sccculum  sceculi,  in  hebraeo  est 
tzhvjh  ,  in  saeculum  et  in  aeternum  :  signifi¬ 
catur  autem  ista  additione  vera  aeternitas,  id  est 
nunquam  finienda  duratio,  ne  quis  acciperet  hoc 
loco  aeternum  pro  longo  tempore,  sed  aliquando 
finem  habituro. 

6.  Inimici  defecerunt  framea  in  finem  :  et  vcrs.e. 

CIVITATES  EORUM  DESTRUXISTI. 

Reddit  causam,  cur  non  sit  reditura  idolola¬ 
tria  :  quia  perierunt  arma  diaboli,  et  civitates  ubi 
habitabat,  ita  ut  non  habeat,  nec  unde  offendat, 
nec  ubi  se  defendat.  Illud,  inimici,  est  genitivi  ca¬ 
sus,  ut  putet  ex  graeco  :  nam  ex  hebraeo  posset 
etiam  verti,  o  inimice !  sed  rectissima  est  versio 

graeca  et  latina,  et  non  repugnat  hebraicae.  Pro 
frameae,  in  hebraeo  nunc  legitur  solitudines ;  sed 
verbum  JTQU1  charaboth,  significat  gladios,  et 
choraboth,  solitudines  :  utrumque  autem  legi  po¬ 
test,  solum  mutatis  punctis.  Itaque  Septuaginta 
legerunt  charaboth;  ideo  recte  verterunt  frameae, 
sive  gladii ,  ut  sensus  sit:  Defecerunt  gladii  hostis 
nostri  diaboli,  usque  in  fiuem,  id  est  nullo  re¬ 
manente,  sive  in  aeternum.  Illud  etiam,  civitates 
eorum,  in  hebraeo  et  graeco  habetur  sine  prono¬ 
mine  eorum  :  Et  civitates  destruxisti ,  nimirum 
inimici,  quasi  dicat  :  Inimicus  amisit  gladios  et 
civitates.  Per  gladios  inimici  intelligi  possunt  ten- 
tafiones,  sive  suggestiones,  et  quasi  verba  dia¬ 
boli  ,  sicut  gladium  spiritus  vocat  Apostolus  ver¬ 
bum  Dei :  unde  etiam  idem  Apostolus  tentationes 
diaboli  esse  dicit  tela  ignea,  ad  Ephes.  v.  Dicuntur 
autem  isti  gladii  defecisse,  quia  nihil  nocere  pos¬ 
sunt  armatis  fide  Jesu  Christi.  In  quo  sensu  alle¬ 
gavit  hunc  locum  Psalmi  S.  Antonius  apud  Atha- 
nasium  in  Vita  ipsius,  probare  volens  tentationes 
diaboli  signo  crucis  facillime  repelli.  Per  civi¬ 
tates  autem  diaboli  intelligi  possunt  homines  in¬ 
fideles,  in  quibus  diabolus  libere  regnat.  De¬ 
struxit  Christus  has  civitates,  dum  per  totum 
mundum  idola  sustulit.  De  hac  re  Dominus  loqui 
videtur,  cum  ait  Lue.  xi,  21  :  «  Cum  fortis  arma¬ 
tus  custodit  atrium  suum,  in  pace  sunt  omnia 
quae  possidet;  si  autem  fortior  eo  superveniens 
vicerit  eum,  universa  arma  ejus  auferet,  »  etc. 
Cum  diabolus  custodiebat  atrium,  in  pace  erant 
omnia  quae  possidebat,  id  est,  cum  infidelitatem 
conservabat,  secure  possidebat  omnia  sua ;  quia 
dum  homo  est  infidelis,  semper  est  in  manu  dia¬ 
boli,  etiamsi  moraliter  bene  vivere  videatur,  ut 
multi  philosophi  atque  ethnici  faciebant.  At 
atrio  expugnato  per  Christum ,  id  est  infidelitate 
sublata,  et  cognitione  veri  Dei  introducta,  omnia 
sua  diabolus  perdidit. 

veis  7.  7.  Periit  memoria  eorum  cum  solitu  :  et  Do¬ 

minus  IN  jETERNUM  permanet. 

In  hebraeo ,  ut  nunc  legitur,  non  habetur  cum 
sonitu,  sed  cum  ipsis,  ut  sensus  sit :  perierunt  im¬ 
pii,  et  cum  ipsis  periit  etiam  memoria  ipsorum. 
Caeterum  vox  hebraica  potest  legi  hemmah,  et 
significat  cum  ipsis;  potest  etiam  legi  flOft  hamah, 
et  significat  sonitum  :  et  sic  legerunt  Septuaginta 
Interpretes,  et  addiderunt  perspicuitatis  gratia 
praepositionem  cum,  et  ideo  verterunt  sonitu;  sen¬ 
sus  autem  est,  periisse  memoriam  idololatrarum, 
chrutns  et  ipsorum  idolorum,  et  totius  regni  Satanae  cum 
et  rjns  magno  strepitu  et  sonitu.  Repugnavit  enim  mun- 
memona  jus  totus,  et  ipsi  summi  reges,  et  imperatores 
qnam  totis  viribus  conati  sunt  idola  defendere :  sed  quo 
ribit.  magis  mundus  fremebat,  eo  magis  idololatria 
cadebat,  et  memoria  ejus  abolebatur.  Denique 
finito  strepitu  persecutionum,  memoria  quoque 
idololatriae  periit :  Dominus  autem  Christus,  et 
ejus  memoria  nunquam  peribit. 


8.  Paravit  in  judicio  thronum  suum  :  et  ipse  vWi  §, 

JUDICABIT  ORBEM  TERR M  IN  ./EQUITATE  ,  JUDICABIT 
POPULOS  IN  JUSTITIA. 

Post  Christi  mortem  et  resurrectionem,  «  data 
est  ei  potestas  in  coelo  et  in  terra,  »  Matth.  cap. 
ultimo.  In  hoc  loco  David  commemorat,  quasi 
dicat :  Post  certamen  cum  diabolo  Dominus  «  pa¬ 
ravit,  »  sive,  ut  sonat  vox  hebreea,  pin  chonen, 
stabilivit,  «  thronum  suum  in  judicio,  »  id  est  ad 
judicandum,  et  ipse,  qui  est  princeps  regum 
terrae,  «judicabit  orbem  terrae ,  »  id  est  populos 
omnes  totius  mundi,  «  in  aequitate  et  justitia.  » 

Idem  est  autem  hoc  loco  aequitas  et  justitia;  nam 
tam  in  hebraeo  quam  in  graeco  pro  aequitate  ha¬ 
betur  justitia,  pro  justitia  habetur  rectitudo.  Lati¬ 
nus  interpres  non  accepit  aequitatem  proprie,  sed, 
ut  poni  solet  aliquando,  pro  justitia;  et  sicut  in 
hebraeo  et  graeco  res  eadem  bis  repetitur  diversis 
vocibus,  ita  credendum  est  latinum  interpretem 
idem  intelligi  voluisse  per  aequitatem  et  justitiam. 

Dicitur  autem  Christus  judicare  orbem  terrae , 
quamvis  multi  sint  in  mundo  principes  infide¬ 
les  et  impii,  qui  contra  Christum  pugnant,  quo¬ 
niam  corda  eorum  in  manu  Christi  sunt ,  nec  fa¬ 
ciunt*,  nisi  quod  ipse  justo  judicio  facere  eos  sinit. 

9.  Et  factus  est  Dominus  refugium  pauperi:  vm. 9. 

ADJUTOR  IN  OPPORTUNITATIBUS,  IN  TRIBULATIONE. 

Ex  eo  quod  deinceps  regnabit  Dominus  Chri¬ 
stus,  et  judicabit  juste,  colligit  David  magnam 
consolationem  pauperum,  qui  alias  a  potentibus 
opprimi  solent ,  quasi  dicat :  Non  timeant  am¬ 
plius  pauperes,  quia  Dominus  in  coelo  sedens 
factus  est  refugium  pauperum;  et  rursus  idipsum 
aliis  verbis  repetit  :  «  Adjutor,  inquit,  pauperum 
in  opportunitatibus,  »  id  est  temporibus  oppor¬ 
tunis,  quando  videlicet  necessitas  id  requirit,  ni¬ 
mirum  in  tribulatione.  Tunc  enim  opportune  di¬ 
vinum  praebetur  auxilium ,  quando  tribulatione 
urgemur,  et  deficit  humana  consolatio.  Adimple¬ 
tur  autem  linee  promissio  in  omnibus,  qui  Deum 
vere  quaerunt  et  timent,  et  ideo  subjungit  : 

10.  Et  SPERENT  IN  TE,  QUI  NOVERUNT  NOMEN  Vers  to. 
TUUM  :  QUONIAM  NON  DERELIQUISTI  QUAERENTES  TE, 

Domine. 

Mutatio  personae  frequens  est  in  Psalmis,  et 
saepe  nascitur  ex  affectu  novo ,  qui  Davidi  inspi¬ 
rabatur,  dum  laudes  Dei  caneret.  Merito,  inquit, 
in  te  sperare  possunt  in  angustiis  suis  omnes, 
qui  noverunt  nomen  tuum,  id  est,  qui  non  solum 
sonant  voce  nomen  Dei,  sed  probe  intelligunt 
quam  magnam  rem  significet,  et  ex  nomine  isto 
recte  intellecto  cognoscunt  potentiam  et  miseri¬ 
cordiam  Dei.  Ideo  merito  in  te  sperare  possunt 
amici  tui,  «  quoniam  non  dereliquisti,  »  id  est, 
nunquam  dereliquisti  quaerentes  te.  Dicuntur  au¬ 
tem  quaerere  Deum,  qui  cupiunt  ejus  gratiam,  et 
student  toto  corde  placere  illi. 

v«r*.  ii.  II.  Psallite  Domum,  qui  habitat  in  Sion  : 

ANNUNTIATE  INTER  GENTES  STUDIA  EJUS. 

Post  apostrophen  ad  Deum,  ex  eodem  fervore 
spiritus  facit  aliam  ad  homines,  exhortans  eos, 
ut  ipsi  quoque  Deum  laudent,  et  alios  ad  lau- 
CnrDeus  dandum  excitent.  Dicitur  Dominus  habitare  in 
“jicatiir"  Sion,  quia  ibi  erat  arca  testamenti,  et  locus  ora- 
habitare?  tionis;  et  additur  h  ec  periphrasis,  ut  distingua¬ 
tur  Deus  verus  a  diis  falsis,  qui  habitant  in  delu¬ 
bris,  et  fanis  ethnicorum.  Illud  autem,  studia 
ejus,  significat  cogitationes,  consilia,  molimina, 
adinventiones,  opera  Dei  mirabilia,  quae  relucent 
in  redemptione  generis  humani.  Nam  idem  vo¬ 
cabulum  hebraicum  mVSjl  hhaliloth,  quod  hic 
vertitur  studia,  in  Psalm.  civ  vertitur  opera,  et 
Isai.  xii,  in  cantico  Isaiae,  vertitur  adinventiones. 
Itaque  sensus  est  :  Cantate  Deo  vero  Psalmum, 
laudantes  eum,  et  annuntiate  inter  gentes  mira¬ 
biles  cogitationes,  et  mirabilem  industriam,  at¬ 
que  adeo  mirabilia  opera  ejus,  ut  omnes  gentes 
haec  audientes  illum  laudent. 

v«s.  12.  12.  Quoniam  requirens  sanguinem  eorum  re¬ 

cordatus  EST  :  NON  EST  OBLITUS  CLAMOREM  PAU¬ 
PERUM. 

Redit  Propheta  ad  id  quod  dicebat.  Dominum 
justum  judicem  esse  refugium  pauperum  in  tri¬ 
bulatione;  et  respondet  tacitae  objectioni,  quae 
poterat  fieri,  quia  videmus  interdum  pauperes 
pios  opprimi  a  potentioribus,  et  etiam  innocenter 
occidi.  Laudate,  inquit,  Deum,  quoniam  etiamsi 
videatur  aliquando  oblivisci  pauperum  suorum, 
tamen  non  ita  est,  sed  «  requirens,  »  id  est,  in¬ 
quirens  in  vitam  hominum,  et  disculiens  acta 
singulorum,  «  recordatus  est  sanguinem  »  inno¬ 
centium  injuste  effusum,  et «  non  est  oblitus  cla¬ 
morem  »  eorum,  qui  dum  opprimerentur,  cla¬ 
maverunt  ad  eum.  Deum  autem  recordatum  esse 
sanguinem  suorum,  patebit  suo  tempore,  quando 
ct  opprimentium  poena,  et  oppressorum  gloria 
manifestabitur. 

Vers.  13.  13.  MlSERERE  MEI,  DOMINE  :  VIDE  HUMILITA¬ 

TEM  MEAM  DE  INIMICIS  MEIS. 

Laudavit  Deum  de  praeteritis  beneficiis;  nunc 
implorat  auxilium  adversus  praesentes  et  futuras 
angustias.  Est  autem  vox  Ecclesiae  contra  perse¬ 
cutores  tum  visibiles,  tum  invisibiles.  «  Miserere, 
inquit,  mei,  Domine,  vide  humilitatem  meam,  » 
id  est  abjectionem  meam  (id  enim  sonat  ver¬ 
bum  graecum  TairdvM<n; ) ,  sive  afflictionem  (quod 
significare  solet  verbum  hebraicum  hhani) 
de  inimicis  meis ,  id  est  ex  inimicis  meis  prove¬ 
nientem. 

Vorr,.  ii.  14-.  Qui  exaltas  me  de  portis  mortis,  ut  an¬ 
nuntiem  OMNES  LAUDATIONES  TUAS  IN  PORTIS  FI¬ 
LI.®  Sion. 

Prima  pars  hujus  versiculi  conjungitur  cum 


superiore  versu.  Est  enim  sensus  :  «  Miserere 
mei,  et  vide  humilitatem  meam,  »  tu  Domine, 

«  qui  exaltas  me  de  portis  mortis ,  »  id  est,  qui 
soles  me  longe  facere  a  portis  mortis;  et  quia 
portae  illae  intelliguntur  esse  in  loco  inferiori,  et  Porta 
eaedem  cum  portis  inferi,  quia  non  loquitur  Pro-  q“^rtg‘sg. 
pheta  de  morte  corporis,  sed  de  morte  animae  maceni? 
per  peccatum,  sive  de  morte  aeterna;  ideo  exal¬ 
tari  se  dicit,  ut  longe  fiat  ab  illis.  Per  portas 
mortis,  sive  inferi,  videtur  inlelligenrla  multitudo 
infernalium  hostium  nostrorum.  Quia  enim  mul¬ 
titudo  populi  ad  portas  convenire  solebat  apud 
Hebraeos,  sive  ad  judicium,  sive  ad  alia  publica 
negotia,  ideo  multitudo  nomine  portarum  signi¬ 
ficatur  Matth.  xvi,  18  :  «  Portae  inferi  non  praeva¬ 
lebunt  adversus  eam;  »  Eccli.  cap.  ultimo  :  «  De 
Portis  tribulationum,  quae  circumdederunt  me.  » 
pulchre  autem  opponuntur  portae  mortis,  portis 
fili*  Sion,  id  est  portis  Jerusalem  :  quia  portae 
mortis  seu  inferni  in  loco  infimo  sunt,  portae  Je¬ 
rusalem  in  monte  excelso;  in  portis  mortis  con¬ 
gregatur  populus  infernalis,  in  portis  Jerusalem 
populus  Dei.  Portae  mortis  tentationes  et  bella 
emittunt,  per  quae  itur  ad  mortem;  portae  Jcru- 
salem  in  pace  fundatae  sunt.  Jerusalem  enim  po¬ 
suit  fines  suos  pacem,  et  ipsa  visio  pacis  dicitur. 

Itaque  exaltatur  Ecclesia  a  portis  mortis,  ut  an¬ 
nuntiet  laudem  Dei  « in  portis  filiae  Sion, »  id  est, 
liberatur  a  tentationibus,  ne  cadat  in  mortem 
aeternam,  ut  gratiam  liberatoris  agnoscat,  et  lau¬ 
det  coram  angelis  Dei,  qui  sunt  in  portis  coelestis 
Jerusalem. 

15.  EXULTABO  IN  SALUTARI  TUO  :  INFIXA  SUNT  Vers.  13. 
GENTES  IN  INTERITU  QUEM  FECERUNT. 

Exui  tabo,  inquit,  liberatus  de  portis  mortis,  «in 
salutari  tuo,  »  id  est  in  salute  a  te  mihi  donata. 
Quoniam  (id  enim  subintelligitur,  ut  saepe  alias 
in  Psalmis)  genfes  quae  mihi  interitum  fecerunt, 
id  est  paraverunt,  in  ipsum  interitum  infixae  sunt, 
tanquam  in  luto  tenacissimo,  unde  evadere  ne¬ 
quibunt  :  hoc  est,  persecutio  inimicorum  non 
mihi  nocuit,  sed  ipsis.  - 

16.  In  LAQUEO  ISTO,  QUEM  ABSCONDERUNT,  COM-  Vers.  16. 
PREHENSUS  EST  PES  EORUM. 

Ncc  solum  aperta  persecutio,  sed  etiam  occulta, 
quae  veluti  laqueus  tendebatur,  auctoribus  perni¬ 
ciosa  fuit,  non  mihi.  Fortasse  hic  tanguntur  per¬ 
secutiones  apertae  Diocletiani  et  similium,  et  oc¬ 
cultae  Juliani  apostatae  et  imperatorum  haereti¬ 
corum. 

•  .  m 

i 

17.  Cognoscetur  Dominus  judicia  faciens  :  iN.ver.Q.  17. 

OPERIBUS  MANUUM  SUARUM  COMPREHENSUS  EST  PEC¬ 
CATOR. 

Ex  hoc  mirabili  judicio  Dei,  qui  convertit  arma 
et  fraudes  hominum  impiorum  in  ipsos,  colligit 
David  fore,  ut  cognoscatur  Deus  :  «  Cognoscetur 
Dominus  judicia  faciens,  »  id  est,  cognoscetur 

esse  Heus  verus  et  summus,  dum  judicia  facit 
tam  admiranda;  nam  per  ejus  providentiam  « in 
operibus  manuum  suarum  comprehensus  est  pec¬ 
cator,  »  nimirum  dum  incidit  in  interitum  quem 
aliis  paraverat,  et  in  laqueum  quem  aliis  teten¬ 
derat.  Similia  habentur  in  Psalm.  vn,  vers.  15,  et 
eumdem  sensum  habent.  Post  hunc  versiculum 
in  hebroeo  additur,  n^D  pUH  higgaion  selah,  quod 
verti  potest,  meditatio  semper,  quod  significat, 
judicia  Dei  supradicta  assidue  ac  jugiter  esse  me¬ 
ditanda. 

vers.  is.  j8.  Convertantur  peccatores  in  infernum, 

OMNES  GENTES,  QU.&  OBLIVISCUNTUR  DEUM. 

Non  imprecatio,  sed  prophetia  est,  impios  ad 
inferos  descensuros.  Convertantur  positum  vide¬ 
tur  pro  revertantur,  ut  vox  hebraea  *OTw’  iashu- 
bu  sonat,  et  revertantur  pro  revertentur.  Dicun¬ 
tur  autem  peccatores  reversuri  ad  inferos,  quia 
inde  venerunt,  qua  peccatores  sunt.  Deus  enim 
fecit  hominem  rectum,  sed  diabolus  eum  pecca¬ 
torem  fecit.  «  Vos,  »  inquit  Dominus  Joan.  vni, 
«ex  patre  diabolo  estis.  »  Quod  sequitur  :  «  Om¬ 
nes  gentes  quae  obliviscuntur  Deum,  »  declarat 
qui  sint  peccatores  reversuri  in  infernum,  illi  ni- 
Jlad'i  mirum  omnes,  qui  obliviscuntur  Deum.  Oblivio 

«tniinmn  enjm  pej  est  racjjx  omnium  peccatorum ;  nam 

prcciitc-  .  /  7 

,mn  PSt  omnis  qui  peccat,  avertitur  a  Deo,  et  convertitur 

oblivio  ad  creaturam. 

Dei. 

Ve' s.  is.  49.  Quoniam  non  in  finem  oblivio  erit  paupe¬ 

ris  :  PATIENTIA  PAUrERTJM  non  peribtt  in  finem. 

In  hebroeo  non  habetur  negatio  in  secundo 
membro,  sed  legitur  :  Patientia  pauperum  peribit 
in  aeternum;  sed  negatio  prioris  membri  ex  phrasi 
hebraica  trahitur  etiam  ad  membrum  poste¬ 
rius,  et  ideo  Septuaginta  Interpretes  recte  ver¬ 
terunt,  non  peribit.  Significat  autem  hic  versi¬ 
culus,  ideo  peccatores,  qui  pauperes  opprimere 
solent,  in  infernum  dejiciendos,  quoniam  Deus 
vindictam  aliquando  sumet  de  oppressione  pau¬ 
perum  suorum.  Quamvis  enim  ad  tempus  videa¬ 
tur  non  recordari  eorum,  tamen  non  oblivisce- 
tur  eorum  in  finem;  sed  aliquando  recordabitur, 
et  proinde  patientia  sive  exspectatio  pauperum 
non  peribit  «  in  finem,  »  id  est  in  aeternum,  ut 
sonat  vox  hebraea  “tyV  Dicitur  autem  patientia 
pauperum  non  peritura  in  aeternum,  non  quoad 
se,  sed  quoad  suum  effectum,  quasi  dicat:  Non 
frustrabitur  in  aeternum,  sed  aliquando  effectum 
suum  sortietur. 

vers.  20.  20.  Exurge,  Domine,  non  confortetur  homo  : 

JUDICENTUR  GENTES  IN  CONSPECTU  TUO. 

Posteaquam  praedixit  interitum  impiorum,  ro¬ 
gat  Deum  ut  incipiat  coercere  impios  :  «  Exsurge, 
inquit.  Domine,  non  confortetur,  »  id  est,  non 
praevaleat  homo,  qui  pulvis  est,  contra  Deum 
factorem  suum.  «  Judicentur  gentes  in  conspectu 
tuo,  »  id  est,  judicium  contra  eos  a  facie  tua  pro¬ 


deat.  Quod  in  alio  Psalmo  legimus  :  «  Judica  il¬ 
los,  Deus.  » 

21.  Constitue,  Domine,  legislatorem  super  vers.ii. 

EOS,  UT  SCIANT  GENTES  QUONIAM  HOMINES  SUNT. 

Judicium  contra  gentes,  quae  persequebantur 
Ecclesiam,  manifestum  fuit,  quando  subjectae 
fuerunt  principi  Christiano.  Tunc  enim  intellexe¬ 
runt  Gentiles ,  se  homines  esse ,  infirmos  videli¬ 
cet,  et  contra  Christum  praevalere  non  posse.  Id 
praedicit  Propheta  per  modum  precantis.  Nomen 
hebraieum  i"P10  morali,  vel.  moreh,  doetorem  si¬ 
gnificat,  et  etiam  terrorem ,  ut  vertit  S.  Hiero¬ 
nymus.  Et  quia  Propheta  loquitur  de  doctore 
terribili,  qui  cum  imperio  prreipit  et  docet, 
ideo  recte  legislatorem,  dixerunt  Septuaginta  In¬ 
terpretes.  Multi  per  hunc  legislatorem  intelligunt 
Christum,  multi  Antiehristum.  Inrc  obscurissima 
quisque  in  suo  sensu  abundet.  Ego  Constantinum 
intelligo,  Jovinianum,  Valentinianum,  Theodo¬ 
sium,  et  similes. 

22.  Ut  quid,  Domine,  recessisti  longe,  de-  vw.  si. 

SPICIS  IN  OPPORTUNITATIBUS,  IN  TRIBULATIONE? 

In  hoc  versu  incipiunt  Hebraei  Psalmum  deci¬ 
mum,  sed  hanc  distinctionem  Septuaginta  Inter¬ 
pretes  non  habuerunt;  et  credibile  est  a  posterio¬ 
ribus  excogitatam  fuisse  distinctionem,  propter- 
ea  quod  materia  hujus  partis  Psalmi  videatur 
eliversa  omnino  a  materia  prioris  partis,  cum  in 
parte  priore  exsultet  Ecclesia  pro  victoria  contra 
inimicos  Dei  et  suos,  in  posteriore  gemat  ob  eo- 
rumdem  inimicorum  prosperos  successus  adver¬ 
sus  Ecclesiam.  Sed  non  tam  est  diversa  materia, 
quam  diversa  sunt  tempora  quae  David  prophe¬ 
tando  percurrit.  In  principio  enim  Psalmi  exsul¬ 
tabat  David  in  spiritu  ob  occulta  mysteria  Filii 
Dei,  qui  moriendo  debellavit  aereas  potestates  et 
Gentilitatem,  atque  idola  destruxit;  deinde  in 
fine  prioris  partis,  et  in  hac  posteriore  praedicit 
persecutiones  Ecclesiae,  tum  a  gentibus,  tum  ab 
aliis  malis  hominibus  excitatas ,  quae  interdum 
ita  crescunt,  ut  videatur  Dominus  oblitus  esse 
populi  sui,  quem  tam  gloriose  liberaverat;  et 
quia  dixerat  paulo  ante  :  «  Factus  est  Dominus 
refugium  pauperi,  adjutor  in  opportunitatibus,  in 
tribulatione, » ideo  nunc  respiciens  aliud  tempus, 
quo,  Deo  permittente,  pauperes  opprimuntur  a 
potentioribus,  ait :  «  Ut  quid.  Domine,  recessisti 
longe,  »  id  est  ,  ita  permittis  impios  grassari  in 
justos,  ac  si  non  adesses,  sed  longe  recessisses? 

«  Despicis,  »  tuos  pauperes  videlicet,  «  in  oppor¬ 
tunitatibus,  »  quando  opportunum  esset  eos  ju¬ 
vare,  nimirum  «  in  tribulatione.  » 

23.  DUM  SUPERBIT  IMPIUS,  INCENDITUR  PAUPER  :  Vers.  23. 
COMPREHENDUNTUR  IN  CONSILIIS,  QUIBUS  COGITANT. 

Difficilis  omnino  versiculus;  videtur  haec  esse 
sententia :  «  Dum  superbit  impius ,  »  id  est,  dum 
impius  prospere  agit,  et  gloriosus 'apparet,  tunc 

o  incenditur  pauper,  »  id  est  scandalizatur,  et 
uritur  aestu  cogitationum  justus  pauper.  «  Com¬ 
prehenduntur  in  consiliis  quibus  cogitant,  »  id 
est,  uterque,  tam  impius  gloriosus,  quam  justus 
pauper,  comprehenditur  et  illaqueatur  consilio, 
id  est  cogitatione  sua.  Nam  impius  cogitat  sibi 
deberi  illam  felicitatem,  et  ipse  se  decipit :  jus¬ 
tus  vero  videns  impium  prospere  agere,  cogitat 
quid  hoc  sibi  velit,  et  magis  ac  magis  se  invol¬ 
vit.  Quod  ad  grammaticam  attinet,  cum  dicitur, 

«  in  consiliis,  quibus  cogitant,  »  greecismus  est, 
et  latinus  interpres  ad  verbum  vertere  voluit. 
Nos  enim  diceremus  :  in  consiliis,  de  quibus  co¬ 
gitant,  vel  qnce  cogitant.  Per  consilia  vero  co¬ 
gitationes  intelligimus,  ut  magis  proprie  signi¬ 
ficat  vox  hebraica.  Porro  haec  videtur  ratio  ver¬ 
siculi  superioris ;  ideo  enim  rogavit  Propheta 
Deum,  ut  non  despiceret  pauperem  in  tribula¬ 
tione,  quia  prosperitas  impiorum  et  impiis  et 
justis  nocet ,  dum  illi  superbiunt ,  isti  scanda¬ 
lizantur. 

ver?.  24.  24.  Quoniam  laudatur  peccator  in  desideriis 

ANIMAS  SUAS,  ET  INIQUUS  BENEDICITUR. 

Hebraica  lectio ,  ut  nunc  se  habet ,  ad  verbum 
sic  vertenda  esset :  Quoniam  laudavit  impius  desi¬ 
derium  animas  suce,  et  avarus  benedicens  exacerbavit 
Dominum.  Sed  remotis  punctis  et  distinctionibus, 
quae  tempore  Septuaginta  Interpretum  non  ade¬ 
rant,  clarissime  cernitur  sententia,  quam  Sep¬ 
tuaginta  rectissime  expresserunt.  Verbum  enim 
¥?n  hillcl,  quod  significat  laudavit,  si  legatur 
hullal,  ut  Septuaginta  legerunt,  significat  lauda¬ 
tus  est;  et  verbum  TD  berech ,  benedicens,  si  lega¬ 
tur  baruch,  significabit  benedictus  est.  Illud  au¬ 
tem,  exacerbavit  Dominum,  pertinet  ad  versicu¬ 
lum  sequentem,  qui  incipit  :  «  Exacerbavit  Do¬ 
minum  peccator.  »  Reddit  igitur  causam  Pro¬ 
pheta,  cur  ex  prosperitate  superbiat  impius,  et 
uratur  pauper  :  quia  videlicet  peccator  male  agit, 
et  tamen  quia  dives  est  et  potens,  laudatur  a  mul¬ 
tis,  quasi  bene  agat,  et  desideria  animre  ejus ,  id 
est  desideria  ipsius  (est  enim  phrasis  hebraica, 
desiderium  animee  mcce ,  pro  desiderium  meum), 
quamvis  iniqua  et  injusta  approbantur,  et  hinc 
fit  ut  iniquus  benedicatur,  cum  maledici  potius 
mereretur. 

vers  25.  25.  Exacerbavit  Dominum  peccator  :  secun¬ 

dum  MULTITUDINEM  IRAE  SUA3  NON  QUvERET. 

Pergit  explicare  malitiam  peccatoris  superbi  : 
«  Exacerbavit,  inquit,  Dominum  peccator,  »  et 
cum  deberet  omni  studio  quaerere  reconciliatio¬ 
nem,  «  secundum  multitudinem  irae  suae  non  quae¬ 
ret,  '■>  id  est,  propter  magnitudinem  irae  suae  in 
pauperes  afflictos,  non  quaeret  Deum ,  vel  recon¬ 
ciliationem  cum  Deo.  Ita  enim  arrogantia  exese- 
cat  ejus  mentem,  ut  non  cogitet  peccator  quam 
magnum  sit  malum  exacerbare  Deum  omnipo¬ 
tentem. 


26.  Non  est  Deus  in  conspectu  ejus  :  inqui-  ^ers.  *«. 

NATA3  SUNT  VI  AI  ILLIUS  IN  OMNI  TEMPORE. 

Excaecatus  peccator  non  cogitat  Deum.  In  he- 
brseo  majori  emphasi  legitur  :  Non  est  Detis  in 
omnibus  cogitationibus  ejus ,  id  est,  in  nulla  ejus 
cogitatione  est  Deus,  id  est,  cum  tam  multa  co¬ 
gitet,  nunquam  cogitationi  ejus  occurrit  Deus. 

Ita  funditus  Deum  oblitus  est.  «  Inquinatae  sunt 
viae  illius  in  omni  tempore.  »  Hoc  sequitur  ex 
superiore,  quia  nunquam  Deum  cogitat;  nullo 
tempore  dirigit  viam  suam  ad  Deum,  sed  ad  car¬ 
nalia  desideria  explenda  :  et  ideo  omnes  viae,  id 
est,  omnia  opera  ejus  sunt  inquinata  sorde  con¬ 
cupiscentia?. 

27.  Auferuntur  judicia  tua  a  facie  ejus,  vers. 27. 

OMNIUM  INIMICORUM  SUORUM  DOMINABITUR. 

Id  quod  eum  convertere  posset  a  via  mala , 
cogitatio  videlicet  terribilium  judiciorum  tuo¬ 
rum,  longe  est  a  corde  ipsius;  et  ideo  sine  ullo 
timore  Dei  dominatur  omnium  inimicorum  suo¬ 
rum,  id  est  tyrannice  opprimit  omnes  quos  ini¬ 
micos  suos  putat. 

28.  Dixit  enim  in  corde  suo  :  Non  movebor  a  vers.  28. 
generatione  in  generationem,  SINE  MALO. 

Confidentia  vana  impii  hic  notatur;  cogitat  enim 
apud  se  nihil  sibi  nocere  posse  :  «  Dixit,  inquit, 
in  corde  suo:  Non  movebor,  »  id  est,  nemo  me 
commovere  poterit,  nec  dejicere  a  statu  meo;  «a 
generatione  in  generationem  sine  malo,  »  supple, 
ero.  Nam  et  in  hebreeo  et  in  greeeo  ponitur 
distinctio  post  verbum  movebor,  et  in  hebreeo 
clare  apparet  sensus  ille  :  a  generatione  in  gene¬ 
rationem  sine  malo  ero,  quomodo  etiam  vertit 
S.  Hieronymus. 

29.  Cujus  maledictione  os  plenum  est  ,  et  Vers  29. 
amaritudine  et  dolo  :  SUB  lingua  ejus  labor 

ET  DOLOR. 

Descripsit  Propheta  quale  sit  cor  impii,  quod 
videlicet  non  cogitet  Deum,  nec  judicia  ejus,  et 
speret  nihil  mali  sibi  eventurum  :  nunc  describit 
quale  sitos,  descripturus  postea  qualia  sint  opera. 

Dicit  igitur  os  impii  esse  plenum  maledictione, 
amaritudine  et  dolo.  Ad  maledictionem  pertinent 
blasphemise  in  Deum ,  et  convicia  in  homines  ; 
ad  amaritudinem  detractiones,  murmurationes, 
contentiones,  et  alia,  odium  et  rancorem  testan- 
tia;  denique  ad  dolos  calumniae,  mendacia,  per¬ 
juria.  Quod  additur,  sub  lingua  ejus  labor  et  dob  r, 
significat  effectum  superiorum  malorum. Eo  enim 
tendunt  omnia  verba  impii,  ut  laborem  et  dolo¬ 
rem  afflictis  afferant.  «  Sub  lingua  ejus  labor  et 
dolor,  »  id  est,  id  quod  est  sub  lingua  impii,  id 
est,  materia  in  qua  exercetur  lingua  impii,  est  la¬ 
boret  dolor  miserorum  hominum,  qui  ei  quoquo 
modo  subjiciuntur. 


PSALMUS  IX. 


v<>rs.  30.  30.  Sedet  in  insidiis  cum  divitibus,  in  occul¬ 

tis,  UT  INTERFICIAT  INNOCENTEM. 

Hic  jam  describuntur  mala  opera,  id  est  op¬ 
pressiones  pauperum.  Est  autem  oratio  metapho- 
rica,  ducta  similitudine  ab  iis,  qui  latent  intra 
vestibula  domus,  ut  observent,  quando  transeunt, 
quos  interficere  cupiunt.  Significat  autem  Pro¬ 
pheta  hac  metaphora,  viros  impios  et  potentes, 
adjunctis  sibi  sociis  aliis  divitibus  et  potentibus, 
variis  artibus  et  dolis  circumvenire  pauperes, 
eosque  ad  extremam  perniciem  abducere.  In  he- 
br.TO  non  est,  in  insidiis  cum  divitibus,  sed  in  in¬ 
sidiis  atriorum,,  seu  vestibulorum.  Cseterum  Sep¬ 
tuaginta  non  legerunt  OHiTI  chatscrim ,  ut  nunc 
habetur  in  codicibus  hebraicis,  sed  0’T£?J1  hhasi- 
rim.  Illud  enim  atria,  hoc  divites  significat.  Ita¬ 
que  probabile  est  post  tempora  Septuaginta  tex¬ 
tum  hebraicum  fuisse  mutatum. 

Vers.  3!.  31.  OCULI  EJUS  IN  PAUPEREM  RESPICIUNT,  INSI¬ 

DIATUR  IN  ABSCONDITO,  QUASI  LEO  IN  SPELUNCA 
SUA. 

Vers  32.  32.  INSIDIATUR,  UT  RAPTAT  PAUPEREM,  RAPERE 

PAUPEREM,  DUM  ATTRAHIT  EUM. 

Vers.  33  33.  In  LAQUEO  SUO  HUMILIABIT  EUM,  INCLINABIT 

SE,  ET  CADET  CUM  DOMINATUS  FUERIT  PAUPERUM. 

Quod  dixit  in  versiculo  tricesimo ,  exponit  in 
his  tribus  versiculis  varians  metaphoras.  Nam  in 
30  versiculo  comparavit  oppressorem  pauperum 
homini  insidianti  alteri  homini;  in  vers.  31  com¬ 
parat  leoni  insidianti  aliis  bestiis  debilioribus ; 
in  vers.  32  et  33  comparat  homini  tendenti  la¬ 
queos  bestiis,  et  capienti  eas.  Versiculi  duo  pos¬ 
tremi  sunt  in  hebraeo  multo  clariores.  Sic  enim 
ad  verbum  reddi  potest  lectio  hebraica,  quomodo 
vertit  S.  Hieronymus  :  Insidiatur ,  ut  rapiat  pau¬ 
perem,  ;  rapiet  pauperem  cum  attraxerit  cum  ad  rete 
suum;  et  confractum  subjiciet ,  et  irruet  viribus  suis 
volenter.  Nostra  vero  lectio  sic  explicanda  est : 
«  Insidiatur  ut  rapiat  pauperem;  »  rapere  autem 
pauperem  insidiatur  tunc,  cum  eum  ad  se  attra¬ 
hit  alliciendo  incautum.  «  In  laqueo  »  vero  suo 
jam  captum  «  humiliabit,  »  id  est  opprimet,  et 
«  inclinabit  se  »  super  eum,  atque  in  euin  «  ca¬ 
det,  »  id  est,  super  eum  irruet,  «  cum  dominatus 
fuerit  pauperum,  »  id  est,  cum  iis  plane  potitus 
fuerit.  Et  simul  haec  verba  pulchre  alludunt  ad 
casum  interiorem  impii  :  tunc  enim  horrende 
cadit  in  servitutem  diaboli,  cum  dominari  sibi 
videtur  hominum  miserorum. 

ver?.  \  34.  Dixit  enim  in  corde  suo  :  Oblitus  est 

Deus  ,  avertit  faciem  suam  ,  ne  videat  in 

FINEM. 

Repetit  causam  tantae  impietatis,  nimirum  quia 
impius  cogitat  apud  se,  Deum  non  curare  res  hu¬ 
manas  ,  nec  unquam  esse  curaturum. 

35.  Exurge,  Domine  Deus,  exaltetur  manus  vers.  35. 
tua  ;  ne  obliviscaris  pauperum. 

Rogat  Deum,  ut  impios  coerceat :  «  Exsurge,  » 
inquit,  quasi  a  somno,  et  «  exaltetur  manus 
tua,  »  ad  percutiendum  :  manus  enim  dormien¬ 
tis,  vel  quieti  hominis,  demissae  et  saepe  com¬ 
plicatae  esse  solent.  In  graeco  adduntur  duae  vo¬ 
ces  :  post  Domine  Deus,  additur  meus,  et  post 
ne  obliviscaris  pauperum,  additur,'  in  finem.  Sed 
in  hebraeo  non  habentur,  nec  in  latinis  emen¬ 
datioribus. 

36.  Propter  quid  irritavit  impius  Deum  ?  v,,rs-  36. 
dixit  enim  in  corde  suo  :  Non  requiret. 

Iterum  repetit  causam,  cur  impius  Deum  irri¬ 
tet  peccando,  eam  esse,  quia  cogitat  Deum  ista 
non  requirere. 

37.  Vides,  quoniam  tu  laborem  et  dolorem  Vers-  37. 
consideras,  ut  tradas  eos  in  manus  tuas. 

Refellit  Propheta  illam  causam ,  quasi  dicat  : 

Imo  vides,  o  Deus!  et  requiris,  quod  ex  eo  appa¬ 
ret,  quia  tu  laborem  et  dolorem  miserorum  con¬ 
sideras  ,  ut  cum  impleta  fuerit  mensura,  taxdas 
impios  in  manus  tuas  puniendos.  In  hebraeo  et 
graeco  habetur  :  Quoniam  tu  laborem  et  furorem 
consideras,  e t  sic  etiam  legit  S.  Augustinus,  et 
S.  Hieronymus,  et  si  ita  legamus,  sensus  erit  : 
Quoniam  tu  laborem  oppressorum  et  furorem 
opprimentium  consideras. 

38.  Tibi  derelictus  est  pauper  ,  orphano  ttj  vers.  38 

ERIS  ADJUTOR. 

Merito  ista  consideras,  quia  tibi  Patri  omnium 
incumbit  cura  eorum,  praecipue ,  qui  sunt  desti¬ 
tuti  omni  alio  auxilio. 

39.  Contere  brachium  peccatoris  et  maligni  :  Vors- 1»- 

QUAERETUR  PECCATUM  ILLIUS,  ET  NON  INVENIETUR. 

«Contere  brachium,  »  id  est  potentiam  et  ro¬ 
bur  peccatoris,  et  sic  humiliatus  resipiscet,  nec 
amplius  peccabit  :  ideo  quaeres  postea  peccatum 
ejus,  et  non  invenies.  Nam,  ut  ait  Isaias  cap. 
xxviii,  19  :  «  Sola  vexatio  dabit  intellectum  audi¬ 
tui;  »  et  Psalm.  lxxxii,  17  :  «Imple  facies  eorum 
ignominia,  et  quaerent  nomen  tuum.  » 

40.  Dominus  regnabit  in  jeternum  et  in  sascu-  vers.  40. 

LUM  SiECULI  :  PERIBITIS,  GENTES,  DE  TERRA  ILLIUS. 

Praedicit  futurum,  quod  ut  fieret,  oraverat.  «  Do¬ 
minus,  »  inquit,  semper  «regnabit,»  invitis  ini¬ 
micis  ejus;  imo  ipsi  inimici  peribunt,  et  extermi¬ 
nabuntur  «  de  terra  illius,  »  id  est  de  orbe  ter¬ 
rarum  universo,  «  quia  Domini  est  terra  et  pleni¬ 
tudo  ejus,  »  Psalm.  xxm,  I. 

41.  Desiderium  pauperum  exaudivit  Dominus,  ve«.  41. 

PRiEP ARAT I ONEM  CORDIS  EORUM  AUDIVIT  AURIS  TUA. 

Quod  futurum  est,  ponit  tanquam  praeteritum  Deside- 

rinrn  est  propfcr  certitudinem,  nec  dicit  orationem,  sed 
pnrpara-  K  desiderium  pauperum  ,  »  ut  ostendat  celerem 
0,°,*.  exauditionem  ,  q.  d.  Deus,  qui  scrutatur  corda  , 
dum.  non  exspectabit  orationem ,  sed  ipsum  deside¬ 
rium,  quod  orationem  praecedere  solet,  exaudiet. 
Idem  vero  est  desiderium,  et  praeparatio  cordis  : 
desiderium  enim  est  praeparatio  ad  orandum. 

vers.42.  42.  Judicare  pupillo  et  humili,  ut  non  ap¬ 
ponat  ULTRA  MAGNIFICARE  SE  HOMO  SUPER  TER¬ 
RAM. 

Exaudivit  Dominus  desiderium  pauperum,  «ju¬ 
dicare  pupillo  et  humili,  »  id  est,  ad  hoc  exaudi¬ 
vit,  ut  judicet  causam  pupilli  et  humilis  contra 
ipsos  eorum  oppressores,  ne  deinceps  homo  au¬ 


deat  superbire,  «  homo,  »  inquam,  qui  est  «  su¬ 
per  terram,  »  contra  Deum,  qui  est  in  coelo.  In 
hebraeo  significantius  dicitur  :  Ut  nequaquam  ultra 
superbiat  homo  de  terra,  id  est  homo  ex  terra  com¬ 
positus,  q.  d.  Ut  non  superbiat  figmentum  contra 
factorem  suum.  Haec  omnia  quae  dicuntur  in  hoc 
Psalmo  adversus  impium  oppressorem  paupe¬ 
rum,  attribuuntur  Antichristo  a  SS.  Hieronymo  et 
Augustino;  et  sine  dubio  illi  conveniunt  per  an¬ 
tonomasiam  omnia  quae  dicuntur  in  genere  de 
impiis  :  sed  si  ad  litteram  dicantur  haec  de  op¬ 
pressoribus  pauperum  in  genere ,  ut  nos  existi¬ 
mamus,  certe  manifeste  apparet  quam  ingens 
crimen  sit,  quod  tot  verbis,  et  tam  significanti¬ 
bus  a  Spiritu  Sancto  reprehenditur. 


PSALMUS  XI. 


SECUNDUM  HEBR.EOS. 


V.  v.  —  d.  In  finem ,  Psalmus  David. 

2.  In  Domino  confido;  quomodo  dicitis  ani¬ 
mae  meae  :  Transmigra  in  montem  sicut  passer? 

3.  Quoniam  ecce  peccatores  intenderunt  ar¬ 
cum,  paraverunt  sagittas  suas  in  pharetra,  ut 
sagittent  in  obscuro  rectos  corde. 

A.  Quoniam  quae  perfecisti  destruxerunt :  jus¬ 
tus  autem  quid  fecit? 

5.  Dominus  in  templo  sancto  suo.  Dominus 
in  coelo  sedes  ejus. 

Oculi  ejus  in  pauperem  respiciunt:  palpebrae 
ejus  interrogant  filios  hominum. 

6.  Dominus  interrogat  justum  et  impium  : 
qui  autem  diligit  iniquitatem,  odit  animam 
suam. 

7.  Pluet  super  peccatores  laqueos :  ignis,  et 
sulphur,  et  spiritus  procellarum,  pars  calicis 
eorum. 

8.  Quoniam  justus  Dominus  et  justitias  di- 
lexit :  aequitatem  vidit  vultus  ejus. 


V.  s.  h.  —  Victori ,  David. 

In  Domino  speravi;  quomodo  dicitis  animae 
meae  :  Transvola  in  montem  sicut  passer? 

Quia  ecce  impii  tetenderunt  arcum  :  posue¬ 
runt  sagittam  suam  super  nervum,  ut  sagittent 
in  abscondito  rectos  corde. 

Quia  leges  dissipatae  sunt :  justus  quid  opera¬ 
tus  est  ? 

Dominus  in  templo  sancto  suo,  Dominus  in 
coelo  thronus  ejus : 

oculi  ejus  vident,  palpebrae  ejus  probant  filios 
hominum. 

Dominus  justum  probat;  impium  autem  et 
diligentem  iniquitatem  odit  anima  ejus. 

Pluet  [Al.  pluit ]  super  peccatores  [AI.  h.  im¬ 
pios ]  laqueos  :  ignis,  et  sulphur,  et  spiritus 
tempestatum,  pars  calicis  eorum. 

Quoniam  justus  Dominus  justitias  dilexit : 
rectum  videbunt  [Al.  viderunt]  facies  eorum. 


Argumentum  —  Amici,  ut  fuga  sibi  consulat,  vatem  hortantur,  utpote  cujus  cum  salute  communis  omnium 
proborum  salus  conjuncta  sit,  vers.  1-3;  ille  nihil  timendum  esse  respondet;  sperare  se,  fore  ut  Jova,  qui  cogitata 
hominum  penitus  perspicit,  improborum  consilia  evertat,  vers.  4-7.  Hinc  stropha,-  2.  Adversus  terrores  eorum,  qui 
solliciti  de  Davide,  in  periculis  a  Saule,  fugam  ei  suaderent,  factum  esse  Psalmum  censet  Ewaldus;  JVIaurer  vero 
eum  scriptum  putat  inter  initia  conjurationis  Absalonicse.  Juxta  Hengstenberg,  David  justos  in  genere  suo  exemplo 
docet,  ne  in  rebus  difficillimis  desperent. 

1 .  Praecentori ,  Davidis  carmen. 


2.  In  Jova  fiduciam  pono  ; 

quomodo  dicitis  animae  meae  (mihi) ; 
«  Fugite  in  montem  vestrum,  aves! 
2.  Nam  ecce  improbi  tendunt  arcum; 


Veis.  I 

aptant  sagittam  suam  ad  nervum, 
ad  jaciendum  eam.  in  caligine  in  rectos  corde. 

3.  Quando  fundamenta  collapsa  sunt, 
justus  quid  faciat?  » 

4.  Jova  est  in  palatio  suo  sancto , 

Jova  —  in  coelis  est  ejus  sedes. 

Oculi  ejus  spectant, 

palpebrae  ejus  explorant  filios  hominis. 

5.  Jova  justum  explorat; 

at  improbum ,  et  injuriae  amantem  odit  anima  ejus. 

6.  Pluat  super  improbos  laqueos  igneos  et  sulphur; 
et  ventus  ardens  sit  portio  calicis  eorum. 

7.  Nam  justus  est  Jova  justitias  diligens; 
reclum  spectat  facies  ejus. 

Nom 

Vers.  i.  Fugite,  etc.  Locutio  proverbialis,  ab  aviculis  desumpta,  quae  ad  montes  arbustis  consitos  peri¬ 
culo  imminente  confugiunt.  Alii  cum  Alexandrinis,  fuge  (keri)  in  montem  sicut  (legerunt  "IH)  passer. 
Alii  ante  aves  subaudiunt  ut,  aut  aves  appositione  cohaeret  cum  pronomine  quod  latet  in  fugite,  scii.  David 
cum  suis  asseclis.  —  Vers.  2.  Tendunt ,  proprie  calcant,  ut  supra  animadvertimus.  —  Vers.  3.  Fundamenta 
justitiae.  Aliis  est  locutio  proverb.  ab  aedificiis  sumpta,  quae  dirutis  fundamentis  tota  concidere  necesse  est. 
—  Vers.  4.  Palatio ,  coelo.  —  Vers.  5.  Explorat,  ideoque  amat  et  protegit.  —  Vers.  6.  Pluat;  alii,  pluet  vel 
pluit.  Laqueos.  Jova  comparatur  bellatori,  qui  laqueum  in  hostem  injicit ;  laquei  autem  Jovae  sunt  fulmina, 
hinc  dicti  ignei  et  sulphurei;  de  fulmine  usurpat  Homerus,  Iliad.  XIV,  812.  Ardens,  proprie  ardo¬ 

rum,  pestilens  Eurus,  juxta  plerosque,  Orientalibus  notissimus,  qui  julio  et  augusto  mensibus  nonnunquam 
per  octavam  horae  partem  spirans,  obvia  quaevis  necat.  Samoum  illum  vocant  Arabes,  finguntque  eorum 
poetae,  venenatum  hunc  ventum  impios  in  suppliciorum  aeternorum  loco  pro  aura  vitali  hausturos.  Cf. 
Mislin,  Les  Saints-Lieux ,  edit.  2,  tom.  111,  p.  84  et  291.  Calicis,  metaphora  a  more  veteri  mutuata,  quo 
paterfamilias  domesticis  suis  suam  cuique  potus  portionem  in  calicem  infundere  solebat.  Ahi  :  Veteres 
vitam  calici  epotando  comparabant.  —  Vers.  7.  Spectat,  et  tuetur.  Ewaldus,  probus  quisque  faciem  ejus 
(Jovae)  aspiciet. 


BELLARM1NI  EXPLANATIO. 

PSALMUS  X. 

TITULUS  ET  ARGUMENTUM. 

In  finem ,  Psalmus  David. 

De  titulo  dictum  est  in  praecedentibus.  Argumentum  hujus  Psalmi  est  cohortatio  ad  confidentiam  tempore 
calumniarum,  aliarumque  persecutionum.  Loquitur  David  in  persona  cujuslibet  justi,  praevidens  quodammodo  illud 
Apostoli :  «Omnes  qui  pie  vivere  volunt,  persecutiones  patientur,  »  II  Timoih.  m. 


EXPLICATIO  PSALMI. 


1.  In  Domino  confido,  quomodo  dicitis  anima: 
mea;  :  Transmigra  in  montem,  sicut  passer? 

Vox  justi,  qui  pulsatur  tentatione  desperatio¬ 
nis,  ut  vocationem  suam  deserat  ob  multitudinem 
calumniatorum  :  « In  Domino ,  inquit,  confido, » 
qui  ubique  est,  et  omnipotens  est ;  «  quomodo  di¬ 


citis  animae  meae,  »  id  est,  cur  mihi  persuadere 
conamini.  Jam  enim  supra  diximus  phrasim  esse 
hebraicam,  animes  meos,  pro  mihi.  Alloquitur  au¬ 
tem  vel  daemones  tenlantes,  vel  ipsas  internas 
suggestiones,  hoc  est,  cogitationes  a  diabolo  im¬ 
missas.  «  Transmigra  in  montem  sicut  passer,  » 
id  est,  desere  vocationem,  et  hominum  consors 

tium  ,  et  abi  ad  locum, ubi  nulla  sint  pericula, 

1  wis est,  nubae  tentationes.  Passeres  enim,  cum  liment  au- 
ubi  non  cupes,  volant  ad  cacumina  montium,  ad  quae  au- 
Bint  pMi-  cnpCS  ascendere  non  possunt.  Tales  montes  re- 
Ctentat:o-  spectu  tentationum  nulli  sunt,  nisi  in  imaginatione 
nes.  hominum,  qui  cum  lentantur  graviter,  imaginan¬ 
tur  mutatione  locorum  posse  molestiam  illam 
declinari;  et  qui  desperant,  ipsam  etiam  violen¬ 
tam  mortem  eligunt,  ad  quam  fugiunt,  tanquam 
ad  montem.  Justus  autem  constans  est,  et  locum 
suum  non  deserit,  sciens  ubique  tentationes  dia¬ 
boli,  et  ubique  adjutorium  Dei  esse.  In  liebraeo 
habetur  :  Transmigra  in  montem  vestrum ,  passer! 
sed  vocem  ehem,  quae  significat  vestrum ,  Septua¬ 
ginta  legerunt  cha,  quod  est  sicut;  et  haec  sine 
dubio  est  lectio  verior  et  clarior.  Nam  etiam 
S.  Hieronymus  sic  vertit.  Itaque  post  tempora 
S.  Hieronymi  videtur  hic  locus  corruptus  in  he- 
braeo,  librariorum  vitio. 

2.  Quoniam  ecce  peccatores  intenderunt  ar- 

Vcrs  2. 

CUM,  PARAVERUNT  SAGITTAS  SUAS  IN  PIIABETRA, 
UT  SAGITTENT  IN  OBSCURO  RECTOS  CORDE. 

Haec  est  ratio,  cur  sit  fugiend  lm  ad  montem,  id 
est  deserenda  vocatio  prse  nimio  timore,  quem 
tentalio  suggerit,  videlicet,  quia  mali  homines 
assidue  persequuntur  justos  sive  calumniis,  sive 
alia  ratione.  Comparat  autem  cqlumnias,  sive 
alias  persecutiones,  sagittis  qua?  jaciuntur  in  obs¬ 
curo  ,  ut  significet  eas  calumnias,  vel  persecu¬ 
tiones  non  solum  graviter  ferire,  sed  etiam  vix 
posse  caveri.  In  hebraeo  habetur  :  Paraverunt  sa¬ 
gittas  suas  innervo;  et  secundum  hanc  lectionem, 
idem  est,  intenderunt  arcum,  et  paraverunt  sagit¬ 
tas  in  nervo.  At  Septuaginta  verterunt :  Parave¬ 
runt  sagittas  in  pharetra,  ut  significarent,  non  so¬ 
lum  peccatores  intendisse  arcum,  ut  semel  jace¬ 
rent  sagittam,  sed  etiam  implesse  pharetram  sa¬ 
gittis,  ut  saepius  jaculari  possent.  Quamvis  autem 
vox  liebraea  iether  nervum  et  chordam  signi¬ 
ficet,  et  in  diclionariis  non  inveniatur  locus,  ubi 
ponatur  pro  pharetra,  tamen  auctoritas  Septua¬ 
ginta  Interpretum  satis  est,  ut  credamus  etiam 
pro  pharetra  accipi  posse.  Quod  latinus  codex 
habet,  in  obscuro,  et  hebraeus  Ssx  oplicl,  in  ca¬ 
ligine,  in  graeco  est  in  obscura  luna;  sed  in  re 
nulla  est  discrepantia.  Nam  obscura  luna  signifi¬ 
cat  noctem  carentem  lunae  splendore,  sive  sit  ne¬ 
bulis  tecta  luna,  sive  sit  cum  sole  conjuncta,  aut 
soli  vicina.  Possent  hi  duo  versiculi  etiam  hunc 
sensum  habere :  «  In  Domino  confido,  quomodo 
dicitis  animae  meae,  transmigra  in  montem  sicut 
passer,  quoniam  ecce  peccatores  intenderunt  ar¬ 
cum,  paraverunt  sagittas  suas  in  pharetra,  ut  sa¬ 
gittent  in  obscuro  rectos  corde. »  Id  est,  non  licet 
jam  esse  recto  corde,  quoniam  undique  tendun¬ 
tur  insidiae  rectis  corde :  ideo  vel  oportet  in  mon¬ 
tem  inaccessum  extra  homines  recedere,  quod 
fieri  non  potest;  vel  cedendum  est  consuetudini, 
et  deserenda  via  justitiae.  Sed  huic  tentationi  re- 

spondet  justus  :  «  In  Domino  confido ,  »  et  ideo 
nec  in  montem  inhabitabilem  abibo,  nec  deseram 
viam  justitiae. 

3.  Quoniam  qvm  perfecisti,  destruxerunt:  vers. 3. 

JUSTUS  AUTEM  QUOD  FECIT  ? 

Confirmat  Propheta  per  apostrophen  ad  Deum, 
verum  esse, quod  peccatores  injusto  persequun¬ 
tur  justos.  Quasi  dicat :  Verum  est  quod  audivi  d*e 
impietate  peccatorum.  Nam  peccatores  «  destru¬ 
xerunt  ea  quae  tu  perfecisti ,  »  id  est  leges  tuas 
perfectissimas,  nec  non  consilia,  et  ordinationes 
omnes  tuas,  quas  posuisti  in  populo  tuo,  dum 
non  solum  non  reddunt  bona  pro  malis ,  ut  tu 
jubes,  sed  reddunt  mala  pro  bonis ,  sine  ulla 
causa  calumniando  et  persoquendo  justos.  «  Jus¬ 
tus  enim  quid  fecit?  »  hoc  est,  justus  non  de¬ 
dit  illis  ullam  occasionem,  sed  ipsi  oderunt 
justos  gratis.  Vox  hebraea,  quam  Septuaginta 
verterunt  perfecisti,  valde  obscura  est.  S.  Hie¬ 
ronymus  vertit  leges,  alii  fundamenta ,  alii  retia. 

Mihi  verisimile  videtur  Septuaginta  Interpretes 
non  legisse,  ut  nunc  habemus  in  hebraeo,  mJltEin 
hashathoth,  quod  habet  formam  nominis  plura¬ 
lis,  sed  legisse  hashatthotha ,  quod  significat  po¬ 
suisti,  a  verbo  fliUP  in  conjugatione  hiphil;  sunt 
enim  eaedem  omnino  litterae,  et  solum  addi¬ 
tur  punctum  unum  sub  ultima  littera.  Nam  fere 
id  observamus  in  Psalmis,  ut  Septuaginta  lege¬ 
rint  paulo  aliter,  quam  legerint  ii  qui  puncta 
addiderunt. 

k.  Dominus  in  templo  sancto  suo,  Dominus  in  4. 

COELO  SEDES  EJUS. 

Incipit  rationem  reddere ,  cur  in  Domino  con¬ 
fidere  se  dixerit,  et  non  timeat  insidias  hominum 
iniquorum  :  quia  videlicet  Dominus  omnium  in 
ccelo  sedeat  judex,  unde  omnia  videat,  et  omnes 
subjectos  habeat :  «  Dominus,  inquit,  in  templo 
sancto  suo,  »  subintellige,  sedet.  Vocat  autem  xem- 
tomplum  sanctum  Dei,  summum  ccelum,  quod  pinm 
est  templum  non  manufactum.  Idem  significat  yg^tu™t 
clarioribus  verbis,  cum  ait:  «  Dominus  in  ccelo  coelum, 
sedes  ejus,  »  hoc  est  Dominus  in  coelo  sedem, 
sive  thronum  habet.  Est  autem  phrasis  hebraica : 

«  Dominus  in  coelo  sedes  ejus, »  pro  :  sedes  Do¬ 
mini  est  in  coelo,  vel :  Dominus  in  ccelo  sedem 
liabet. 

5.  Oculi  ejus  in  pauperem  respiciunt,  pal-  vers.s. 

PEBR.E  EJUS  INTERROGANT  FILIOS  HOMINUM. 

Ex  throno  illo  allissimo,  cui  nihil  abscondi  po¬ 
test,  respicit  Deus  pauperes;  proinde  nihil  mali 
accidere  potest  hominibus  Deo  non  sciente,  aut 
non  permittente,  quae  est  maxima  consolatio  jus¬ 
torum.  Quod  sequitur  declarat  magis  providen¬ 
tiam  Dei.  Non  solum  enim  Deus  videt  homines, 
sed  videndo  discernit,  ac  dijudicat  bonos  et  ma¬ 
los,  et  omnia  eorum  opera.  In  hebraeo  non  ha¬ 
betur  in  pauperem ,  sed  simpliciter,  oculi  ejus 

respiciunt;  sed  Septuaginta  addiderunt  in  paupe¬ 
rem,  explicandi  gratia.  Praeterea,  pro  interrogant, 
habetur  in  hebi*eeo  probant,  sed  eadem  sententia 
est.  Metaphorice  enim  dicitur  Deus  interrogare, 
sive  probare,  id  est  tentare,  sive  examinare, 
quando  perfecte  discernit  ac  dijudicat,  quod  ho¬ 
mines  non  possunt  saepenumero  facere,  nisi  in¬ 
terrogando  et  examinando.  Illud,  palpcbrce  ejus 
interrogant,  nihil  significat  aliud,  nisi  oculi  ejus 
perfecte  discernunt :  quoniam  enim  Psalmi  poe¬ 
tice  scripti  sunt,  ideo  figuris  multis  scatent.  Ita¬ 
que  palpebrae  ponuntur  pro  oculis,  et  oculi  pro 
mente;  et  interrogare,  pro  exacte  cognoscere, 
ac  si  exactissime  prius  interrogasse!  et  exami- 
uasset. 

6.  Dominus interrogat  justum  et  impium:  qui 

AUTEM  DILIGIT  INIQUITATEM,  ODIT  ANIMAM  SUAM. 

Non  solum  Deus  exacte  cognoscit  justum  et 
impium,  sed  etiam  pro  meritis  eos  remunerat, 
vel  punit.  Et  ideo  «  qui  diligit  iniquitatem,  odit 
animam  suam,  »  id  est  se  ipsum,  quoniam  prop¬ 
ter  iniquitatem  gravissime  punitur.  Ex  liebraeo 
potest  etiam  reddi,  diligentem  iniquitatem  odii 
anima  ejus,  id  est,  Deus  odit  eos,  qui  amant  ini¬ 
quitatem  ,  et  sic  vertit  S.  Hieronymus.  Uterque 
sensus  est  verus,  et  ulrumque  patiuntur  verba 
licbraica.  Mira  sententia  est  et  elegantissima  : 
«  Qui  diligit  iniquitatem,  odit  animam  suam,  v 
Nam  qui  diligit  iniquitatem,  videtur  diligere  ani¬ 
mam  suam,  id  est  se  ipsum,  quia,  ut  sibi  ipsi  sa¬ 
tisfaciat,  peccat,  et  tamen  revera  odit  animam 
suam,  ac  perdit.  Hoc  est  quod  Dominus  Joan.  xii, 
25,  ait :  «  Qui  amat  animam  suam,  perdet  eam, » 
id  est,  qui  male  se  amat,  vere  se  odit. 

7.  Pluet  super  peccatores  laqueos  :  ignis, 

ET  SULPHUR,  ET  SPIRITUS  PROCELLARUM  PARS  CA¬ 
LICIS  EORUM. 

Ilaec  est  ratio,  cur  iniqui  oderint  animas  suas, 
quia  Dominus  pluet,  sive,  ut  in  hebraeo  ex¬ 
pressius  legitur,  pluere  faciet  super  peccatores  la¬ 
queos,  id  est,  in  hac  vita  immittet  laqueos  in 
maxima  copia,  quasi  guttas  pluvias  in  peccatores, 
id  est,  sinet  cos  quotidie  involvi  pluribus  et  ma¬ 
joribus  peccatis  percutiendo  eos  caecitate,  et  tra¬ 
dendo  eos  in  reprobum  sensum,  quae  est  poena 
horrenda  et  gravissima ;  deinde  in  alia  vita, 
«  ignis,  et  sulphur,  et  spiritus  procellarum,  »  id 
est  venti  frigidissimi  et  vehementissimi  in  gehenna 
erunt  pars  calicis,  id  est  portio  et  hoereditas  ip¬ 
sorum.  Observandum  est  hoc  loco,  nomine  cali¬ 


cis  iutelligi  haereditatem ,  ut  etiam  alibi  saepe  in 
Scriptura,  ut  eo  loco:  «  Dominus  pars  haeredita-  Cilii  in 
tismeae,  et  calicis  mei,»  ubi  idem  intelligitur  S;r'l'tu' 
dictum  duobus  vocabulis, et  ideo  addit  :  «Tu  es 
qui  restitues  hceredifalem  meam  mihi.  »  Dicitur ta!e 
autem  Increditas  calix,  quia  sicut  calix  in  mensa,  UiUur* 
saltem  in  cccna  paschali,  dividebatur  inter  convi¬ 
vas;  unde  est  illud  Lue.  xxii,  17  :  «  Accipite,  et 
dividite  inter  vos  :  »  ita  hoereditas  dividitur  inter 
filios  ejusdem  patris.  Eadem  quoque  hacreditas 
interdum  vocatur  pars,  vel  portio,  ut  :  Pars  mea 
Dominus;  et  alibi :  Portio  mea  Dominus;  interdum. 

Pars  hereditatis,  ut  loco  citato.  Dominus  pars  he¬ 
reditatis  mcce  :  ubi  non  significatur  Dominum  esse 
partem  haereditalis,  ita  ut  aliunde  sit  quaerenda 
alia  pars,  sed  significatur  Dominum  esse  pariem, 
quae  sibi  contigit  ex  hereditatis  divisione,  ita  ut 
idem  sit  hereditas,  et  pars  hereditatis  :  sic  etiam 
idem  est  calix,  et  pais  calicis,  id  est  porlio  illa, 
que  uni  debetur  ex  divisione  calicis.  Pulchre  au¬ 
tem  filiis  diaboli,  quibus  Dominus  ait  Joan.  vm, 

44 :  «  Vos  ex  patre  diabolo  estis,  »  tribuitur  he¬ 
reditas  quam  diabolus  possidet,  id  est  poena  hor¬ 
ribilis  significata  per  ignem,  et  sulphur,  et  spiri¬ 
tum  procellarum. 

8.  Quoniam  justus  Dominus,  et  justitias  di-  vers.  s. 

LEXIT,  AiQUITATEM  VIDIT  VULTUS  EJUS. 

Hec  vera  ratio  est,  cur  Deus  tam  atrociter  im¬ 
pios  puniat,  quia  justus  est  ipse  in  se  :  «  Deus 
enim  lux  est,  et  tenebrae  in  eo  non  sunt  ulle,  » 

1  Joan.  i;  «  et  diligit  justitias,  »  id  est  opera  justa 
in  omnibus  aliis,  quos  ad  suam  imaginem  crea¬ 
vit.  Id  ipsum  repetit,  dicens  :  «  ^Equitatem  vidit 
vultus  ejus.»  Nam  per  aequitatem  hoc  loco  intel- 
ligitur  rectitudo,  ut  sonant  vocabula,  hebraieum 
"1 10* ,  et  graecum  opQuTn; ;  rectitudo  autem  est 
quasi  declaratio  justitie.  Non  enim  hic  agitur  de 
justitia,  quae  est  una  ex  quatuor  virtutibus  cardi¬ 
nalibus,  quae  est  justitia  particularis  ponens  me¬ 
dium  in  commerciis  hominum;  sed  de  justitia 
universali,  quae  complectitur  omnes  virtutes,  et 
est  quaedam' rectitudo  totius  hominis,  cujus  quasi 
compendium  est  charitas  Dei  et  proximi ;  nam 
«  linis  praecepti  charitas, »  I  Timoth.  i ;  et  :  «  Qui 
diligit,  legem  implevit,  »  Rom.  xm,  8.  Illud  au¬ 
tem,  vidit  vultus  ejus,  non  significat  simplicem  vi¬ 
sionem,  sed  visionem  approbationis,  juxta  illud 
Psalmi  primi:  «Novit  Dominus  viam  justorum.  » 

Idem  igitur  est,  justitiam  dilexit,  et  aequitatem 
vidit,  id  est  rectitudinem  approbavit  «  vultus 
ejus,  »  id  est  oculus  ejus. 


PSALMUS  XII  (secundum  iiebiueos.) 


V.  v.  —  1.  In  finem  pro  octava ,  Psalmus 
Lavid. 


V.  s.  h.  —  Victori  pro  octava ,  canticum  [U. 
Psalmus ]  David. 


Salva,  Domine,  quoniam  defecit  sanctus 


2  Salvum  me  fac,  Domine,  quoniam  defecit 

sanctus  :  quoniam  diminutae  sunt  veritates  a 
filiis  hominum. 

3.  Vana  locuti  sunt  unusquisque  ad  proxi¬ 
mum  suum  :  labia  dolosa  in  corde  et  corde  lo¬ 
cuti  sunt. 

4.  Disperdat  Dominus  universa  labia  dolosa, 
et  linguam  magniloquam. 

5.  Qui  dixerunt :  Linguam  nostram  magnifi¬ 
cabimus,  labia  nostra  a  nobis  sunt;  quis  noster 
Dominus  est  ? 

C.  Propter  miseriam  inopum,  et  gemitum 
pauperum,  nunc  exsurgam,  dicit  Dominus. 

Ponam  in  salutari :  fiducialiter  agam  in  eo. 

7.  Eloquia  Domini,  eloquia  casta  :  argentum 
igne  examinatum,  probatum  terrae,  purgatum 
septuplum. 

8.  Tu,  Domine,  servabis  nos,  et  custodies  nos 
a  generatione  hac  in  aeternum. 

9.  In  circuitu  impii  ambulant  :  secundum 
altitudinem  tuam  multiplicasti  filios  homi¬ 
num. 


[h.  misericors ] :  quoniam  imminuti  sunt  fide¬ 
les  a  filiis  hominum. 

Frustra  loquuntur  [Al.  loquitur]  unusquis¬ 
que  proximo  suo,  labium  dolosum  in  corde,  et 
corde  locuti  sunt. 

Disperdat  Dominus  omnia  labia  dolosa,  lin¬ 
guam  magniloquam. 

Qui  dixerunt :  Linguam  nostram  roboremus, 
labia  nostra  nobiscum  sunt :  quis  Dominus  [h. 
dominator]  noster? 

Propter  vastitatem  inopum  et  gemitum  pau¬ 
perum,  nunc  consurgam,  dicit  Dominus  :  po¬ 
nam  in  salutari  auxilium  eorum. 

Eloquia  Domini,  eloquia  munda  :  argentum 
probatum,  separatum  a  terra,  colatum  septu¬ 
plum. 

Tu,  Domine,  custodies  ea,  servabis  nos  a  ge¬ 
neratione  hac  in  aeternum. 

In  circuitu  impii  ambulabunt  [Al.  ambu¬ 
lant],  cum  exaltati  fuerint  vilissimi  filiorum 
hominum. 


Argumentum.  —  Strophae  3.  Vers.  2-5,  David  Deum  precatur,  ut  suis  adsit,  cum  in  dies  magis  invalescat  hominum 
improbitas.  Vers.  6-7,  auxilium  promittit  Jova,  cui  fides  habenda  sit.  Vers.  8-9,  Vates  suam  fiduciam  exprimit. 

1.  Praecentori,  ad  modum  scheminith  (conf.  Ps.  vi,  1),  carmen  Davidis. 


2.  Salva,  Jova,  nam  desinit  pius, 

nam  evanescit  fidelis  a  filiis  hominum. 

3.  Falsa  loquuntur  unus  cum  altero; 
labiis  blandis ,  corde  et  corde,  loquuntur. 

4.  Exscindat  Jova  omnia  labia  blanda, 
linguam  eloquentem  magnalia. 

5.  Qui  dicunt :  «  Linguam  nostram  potentem  faciemus  ; 
labia  nostra  nobiscum  sunt :  quis  dominus  erit  nobis?  » 


6.  «  Propter  oppressionem  afflictorum,  propter  gemitum  pauperum, 
nunc  surgam,  dicit  Jova; 

ponam  in  salute  eum  qui  inhiat  illi  (saluti).  » 

7.  Verba  Jovm  sunt  verba  pura  (sincera), 
argentum  liquatum  in  catino  in  terra  incluso , 
purgatum  septuplum. 


8  Tu,  Jova,  servabis  eos; 

custodies  eum  a  generatione  hac  in  aeternum. 

9.  Circumquaque  impii  ambulabunt; 

sed  secundum  altitudinem  eorum  sit  (vel  erit)  opprobrium  filiis  homi¬ 
num  (illis). 

Vers.  1 


Vers.  2 


Nom 

Vers.  2.  Ficlelis,  propr.  fidelitates.  — Vers.  3.  Labiis;  alii,  labia.  Blanda,  litt.  blanditiarum.  Corde  et 
corde,  i.  e.  corde  duplici. — Vers.  4.  Magnalia,  superba.  —  Vers.  5.  Linguam,  etc.;  alii,  lingua  nostra  va¬ 
lebimus. —  Vers.  6.  Propter ;  Ewaldus,  ex  vel  de  oppressione,  etc.  Inhiat;  alii,  eum  cui  flat  impius,  i.  e.  mi¬ 
serum,  quem  improbus  uno  quasi  flatu  dejicere  gloriatur;  vel :  eripiam  ab  eo  qui  flat  in  eum.  Alexandr.  legit 
JPiHN.  — Vers.  7.  Catino,  gall.  creuset;  alii,  officina,  gall.  laboratoire.  In  terra  incluso;  alii,  e  terra,  quoad 
terrenas  partes  purgandum.  Ewaldus,  purgatum  in  ardore  e  terrenis  partibus.  Hengstenberg,  argentum  de¬ 
puratum  domini  terree  ( VVjD  id.  ac  Ss»)  :  ita  et  Vatablus,  qui  ait :  «  Verbum  Jo\a  est  instar  argenti 
purissimi,  quod  exacte  summaque  arte  et  cura  omni  faece  purgatum  est,  non  in  usum  vulgarem,  sed 
principis  tei’rse.  »  Septuplum ,  multoties.  —  Vers.  8.  Eos,  inopes.  Eum,  quemque  eorum.  A  generatione 
hac.  Alii,  ab  hoc  sceculo  in  seternum,  ut  temporis  duratio  tantummodo  significetur.  Melius  alii,  ab  hujus 
sceculi  perversis  hominibus.  —  Vers.  9.  Sed  secundum,  etc.  Crelier  :  Sed  sicut  altitudo  est  abjectio  filio¬ 
rum,  etc.  Brevi  enim  Deus  justos  afflictos  liberabit,  et  gloria  donabit.  Gesenius :  Quando  impii  efferuntur , 
abjectio,  vel  terror  est  filiis  hominum,  pauperibus.  Ewaldus, ...  ambulant  prout  crescit  vel  exsurgit  perver¬ 
sitas  ( morum  corruptio )  inter  homines. 

PSALMUS  XI. 

TITULUS  ET  ARGUMENTUM. 

In  finem  pro  octava ,  Psalmus  David. 

De  hoc  titulo  dictum  est  in  Psalm.  vi.  Argumentum  hujus  Psalmi  est,  fidendum  in  Deo,  et  non  in  hominibus* 
quod  verba  hominum  plerumque  sint  fallacia.  Dei  autem  semper  verissima  et  fidelissima. 

EXPLICATIO  PSALMI. 


1.  Salvum  me  fag.  Domine,  quoniam  defecit 

SANCTUS  :  QUONIAM  DIMINUTAS  SUNT  YER1TATES  A 
FILIIS  HOMINUM. 

Tu,  Domine,  a  periculis  omnibus  salva  me,  quo¬ 
niam  non  est  alius  in  quo  fidere  possim :  nam 
defecit  sanctus,  id  est,  vix  invenitur  in  mundo  ali¬ 
quis  vere  pius ,  et  misericors  (id  enim  proprie  so¬ 
nat  vox  hebraica  TDn) ;  nec  solum  defecit  mise¬ 
ricors,  sed  etiam  verax :  diminutae  sunt  enim  ve¬ 
ritates  a  filiis  hominum,  id  est,  vix  invenitur,  qui 
verum  simpliciter  dicat.  Itaque  periit  fere  de 
terra  misericordia  et  veritas.  In  hebrteo  habetur 
0’310N  emunim ,  quod  S.  Hieronymus  vertit  fide¬ 
les,  ut  haec  sit  sententia :  imminuti  sunt  fideles  a 
filiis  hominum ;  sed  eadem  vox  significat  etiam 
veritatem,  seu  veritates,  et  sensus  est  idem. 

2.  Vana  locuti  sunt  unusquisque  ad  proxi¬ 
mum  SUUM  :  LABIA  DOLOSA  IN  CORDE  ET  CORDE  LO¬ 
CUTI  SUNT. 

Probat  defecisse  sanctum,  id  est  misericordem, 
quoniam  homines,  ut  plurimum,  non  loquuntur 
proximis  utilia  et  bona,  sed  vana,  quae  a  pericu¬ 
lis  eruere  non  possunt;  unde  etiam  frustra  lo¬ 
quuntur,  quomodo  vertit  S.  Hieronymus.  Probat 
quoque  defecisse  veritatem,  quoniam  labia  do¬ 


losa,  id  est  homines,  qui  labia  dolosa  dici  pos¬ 
sunt,  in  corde  et  corde,  id  est  duplici  corde,  locuti 
sunt,  unum  volentes  loqui,  et  aliud  volentes  fa¬ 
cere,  et  sic  decipere.  In  hebraeo  ad  verbum  est, 
labium  divisionum,  id  est  labium  divisum,  unum 
sonans,  aliud  significans,  labium  autem  divisum, 
seu  duplex,  ex  corde  diviso,  seu  duplici  oritur. 
Quia  vero  quae  leniuntur,  dividuntur,  ideo  eadem 
vox  significat  in  Scripturis,  labium  blanditiarum, 
et  adulationum;  et  quia  omnis  adulatio  decipit, 
ideo  recte  verterunt  tam  Septuaginta,  quam 
S.  Hieronymus,  labia  dolosa,  sive  subdola.  In  graeco 
additur  mala,  in  corde  et  corde  locuti  sunt  mala, 
sed  ea  vox  neque  in  hebreeo,  neque  in  latinis 
emendatioribus  habetur. 

3.  Disperdat  Dominus  universa  labia  dolosa, 

ET  LINGUAM  MAGNILOQUAM. 

Imprecatio  prophetica  est :  per  modum  enim 
imprecationis  praedicit  fore,  ut  omnes,  qui  deci¬ 
piunt,  decipiantur,  et  dum  putant  se  multum  lu¬ 
crari  suis  fraudibus,  perdant  omnia,  et  ipsi  etiam 
pereant  in  aeternum.  Illud,  et  linguam  magnilo¬ 
quam,  significat  linguam  se  jactantem  ob  suos 
dolos  et  fraudes,  ut  patet  ex  versiculo  sequenti. 
In  hebraeo  et  graeco  non  habetur  conjunctio  et; 
ex  quo  intelligimus,  hic  non  reprehendi  duo  ge- 


Vers.  3 


Vers.  4 


Veia  j 


Vers.  t. 

nera  hominum,  dolosos  et  superbos,  sed  dolo¬ 
sos  tantum,  qui  tamen  confidunt  in  suis  dolis,  et 
ideo  magni  faciunt  sua  labia  dolosa,  et  de  illis 
magnifice  loquuntur.  Proinde  editio  latina,  quee 
habet  conjunctionem,  ad  eumdem  sensum  redu¬ 
cenda  est,  et  commode  reducitur,  ut  nos  expli¬ 
cuimus. 

4.  Qui  dixerunt  :  Linguam  nostram  magnifi¬ 
cabimus,  LABIA  NOSTRA  A  NOBIS  SUNT,  QUIS  NOS¬ 
TER  Dominus  est  ? 

Explicat  cur  conjunxerit  linguam  magnilo¬ 
quam  cum  labiis  dolosis,  quia  videlicet  dolosi 
confidunt  maxime  in  sua  lingua,  ita  ut  nulla  re 
alia  indigere  se  credant,  nec  ulli  domino  subjecti 
esse  debeant.  «  Qui  dixerunt,»  inquit,  videlicet 
apud  se  animo  suo, « linguam  nostram  magnifica¬ 
bimus,  »  id  est,  linguam  nostram  magnificemus, 
illi  tribuentes  omnia  nostra  bona,  quae  per  illam 
lucramur.  Ex  hebrceo  aliqui  vertunt,  linguam 
nostram  roborabimus ;  verbum  enim  "GJ  gabar  si¬ 
gnificat  gravem  et  robustum  esse,  sed  accipitur 
etiam  pro  quacumque  magnitudine ,  et  ideo 
"V233  nagbir ,  quod  habetur  hoc  loco,  recte  ver¬ 
titur  magnificabimus ;  nam  etiam  apud  Latinos  vir 
gravis  non  solum  refertur  ad  pondus  molis,  sed 
etiam  ad  magnitudinem  virtutis.  «Labia  nostra  a 
nobis  sunt  »  ambiguum  est  in  latino,  sed  ex  be- 
braso  et  grteco  constat  sensum  esse  :  labia  nostra 
nobiscum  sunt,  pro  nobis  faciunt,  a  parte  nostra 
pugnui  t.  Itaque  pergit  Propheta  explicare  con¬ 
fidentiam,  quam  habent  dolosi  in  suis  labiis, 
tanquam  in  instrumento  optimo  ad  praevalendum 
aliis  hominibus.  Ideo  subjungit  eos  dicere :  «Quis 
noster  Dominus  est?  »  quasi  dicat :  Non  agnosci¬ 
mus  ullum  superiorem,  cum  per  instrumentum 
linguai  omnes  alios  subjiciamus. 

5.  Propter  miseriam  inopum,  et  gemitum  pau¬ 
perum  NUNC  EXURGAM,  DICIT  DOMINUS. 

Docuit  Propheta  non  esse  confidendum  in  ho¬ 
minibus  :  nunc  docet  esse  confidendum  in  Deo, 
cujus  promissa  fidelissima  sunt ;  ducet  autem  lioc 
poetice  introducendo  ipsum  Deum  loquentem, 
et  promittentem  auxilium  suum  humilibus  et  uf- 
tl.etis.  «  Propter  miseriam,  inquit,  inopum,  »  qui 
a  dolosis  decipiuntur  atque  affliguntur,  unde  et 
gemere  necesse  habent;  non  differam  auxilium, 
sed  «  nunc  exsurgam  »  quasi  a  somno,  eisque 
adero. 

C.  Ponam  in  salutari,  fiducialiter  agam  in 
eo. 

Explicat  quid  sit  facturus,  cum  surrexerit:  «Po- 
num,  inquit,  in  salutari,»  id  est,  collocabo  eos  in 
salute,  stabiliam  eos  in  salute,  utsemper  salvi  con¬ 
sistant. «Fiducialiter  agam  in  eo,»  id  est,  nemo  me 
impediet,  audacter  et  libere  agam  in  hac  re.  Expri¬ 
mit  vox  grreca  ucqpvi<jta<jq/.cu  hoc  loco  confidentiam 
ct  libertatem,  atque  audaciam.  Ex  hebreeo  S  Hie¬ 


ronymus  vertit :  Ponam  in  salutari  auxilium  eorum. 

Sed  nescio  quid  in  hac  re  secutus  sit ;  nam  vox 
hebraea  IT£P  iapiach  lo  significare  potest ,  suf¬ 
flabit  in  eum,  vel  illaqueabit  eum ,  vel  aspirabit  ei. 
Caeterum  interpretes  videntur  legisse  in  prima 
persona  V?  rP*3N  aphiach  lo,  afflabo  in  eo,  sive  aspi¬ 
rabo  ei,  id  est,  unicuique  pauperum  aspirabo  et 
favebo,  et  quia  «  spiritus  ubi  vult  spirat,  et  ubi 
spiritus  Domini,  ibi  libertas,  »  ideo  fortasse  ver¬ 
terunt,  «  fiducialiter  agam ,  »  id  est  libere  aspi¬ 
rabo  et  favebo. 

7.  Eloquia  Domini,  eloquia  casta,  argentum  Vers.  7. 

IGNE  EXAMINATUM,  PROBATUM  TERRAS ,  PURGATUM 
SEPTUPLUM. 

Docet  jam  Propheta  promissionem  Domini  ex¬ 
plicatam  versibus  duobus  superioribus,  non  esse 
similem  promissionibus  hominum  dolosorum, 
sed  esse  verissimam  et  fidelissimam.  «  Eloquia 
Domini,  inquit,  casta,  »  id  est  munda  et  pura,  ut 
sonat  vox  liebraica,  non  fucata,  non  simulata, 
sincera,  fidelia.  «  Argentum  igrie  examinatum,  » 
id  est,  sunt  eloquia,  sive  promissa  Dei  veluti  ar¬ 
gentum  verissimum  in  sono,  pondere  et  candore, 
quale  est  argentum  in  igne  probatum,  nec  solum 
probatum  in  igne,  sed  etiam  «probatum  terra},» 
id  est  populis  terras,  approbatum  videlicet  ab  ho¬ 
minibus  peritis  metallorum; denique  «purgatum 
septuplum, »  id  est  non  semel,  sed  ssepius  per  fu¬ 
sionem  (ut  exprimit  vox  hebroia)  purgatum  a 
scoria.  In  hebreeo  illud,  purgatum  terree,  est  valde 
obscurum;  S.  Hieronymus  vertit,  separatum  a 
terra;  alii,  a  Domino  terree,  nimirum  purgatum  sep¬ 
tuplum;  alii,  in  vase  sive  in  camino;  sed  cum  vox 
VSjO  non  habeatur  nisi  hoc  loco,  nulla  est  ratio, 
cur  non  debeamus  acquiescere  interpretationi 
Septuaginta  Interpretum,  quibus  lingua  liebraica 
notissima  erat.  Quidquid  enim  alii  dicant,  divi¬ 
natio  potius  erit,  quam  interpretatio. 

8.  Tu,  Domine,  servabis  nos,  et  custodies  Vers. e. 

NOS  A  GENERATIONE  HAC  IN  jETERNUM. 

Colligit  ex  dictis,  Deum  facturum  quod  promi¬ 
sit  :  Tu,  inquit,  juxta  promissa  tua,  «servabis  nos, » 
id  est  custodies  nos ;  non  enim  hic  est  verbum 
salvandi,  vel  salutis,  neque  in  graico,  neque  in 
hebreeo;  sed  simpliciter  conservandi  et  custo¬ 
diendi.  In  hebraeo  habetur  OIDOTI,  servabis  ta, 
nimirum  eloquia  tua,  et  custodies  nos;  sed  Sep¬ 
tuaginta  legerunt  inatWI  thishmerennu ,  servabis 
nos,  et  facillima  fuit  mutatio,  quia  maxima  est 
similitudo  inter  0,  quod  significat  ea,  et  13, 
quod  significat  nos;  sed  uterque  sensus  est  op¬ 
timus. 

9.  In  CIRCUITU  IMPII  AMBULANT  :  SECUNDUM  AL-  Vers.  9. 
T1TUD1NEM  TUAM  MULTIPLICASTI  FILIOS  HOMINUM. 

Quasi  qutereret  aliquis  :  Quid  de  impiis  fiet, 
dum  tu  servabis  nos?  Respondet,  impii  interea, 
dum  nos  quieti  sumus  sub  alis  tuis  in  circuitu 

ambulant,  semper  ambientes  bona  hujus  mundi, 
et  nunquam  ad  finem  desideriorum  suorum  per¬ 
venientes;  semper  autem  erunt  impii  ambientes, 
dum  hic  mundus  durat;  quia  «  secundum  alti¬ 
tudinem  tuam  multiplicasti  filios  hominum,  »  et 
«  stultorum  infinitus  est  numerus,»  Eccle.  i.  Vi¬ 
dentur  in  fine  hujus  Psalmi  omnes  editiones  inter 
se  dissidere.  Hebraea  ad  verbum  habet  :  In  cir¬ 
cuitu  impii  ambulabunt ,  dum,  exaltantur  vilitates 
filiorum  hominum,  id  est,  dum  exaltantur  et  reg¬ 
nant  homines  vilissimi,  tunc  impii  ubique  dis¬ 
currunt.  Graea  vero  sic  habet  :  In  circuitu  impii 
ambulant,  secundum  altitudinem  tuam  sollicitudinem 
gessisti  de  filiis  hominum.  Sed  graca  et  latina  facile 
coucordantur ;  nam  Deus  secundum  altitudinem 
suam  maximam  sollicitudinem  gessit  de  specie 
humana,  et  ideo  ne  ea  periret,  pra  omnibus  aliis 


specienus  eam  multiplicavit;  proinde  latinus  In¬ 
terpres  reddidit  sensum,  cum  ait,  multiplicasti. 
Et  quia  in  magna  multitudine,  paucorum  est  per¬ 
fectio,  ideo  «  stultorum,  »  ut  citavimus  ex  Salo¬ 
mone,  «  infinitus  est  numerus,  »  et  ideo  impii 
semper  et  ubique  inveniuntur  in  circuitu  ambu¬ 
lantes.  Hebraica  et  graca  non  videntur  posse 
concordari,  nisi  Septuaginta  aliter  legerint;  et 
fortasse  non  est  improbabile  eos  legisse  mS“t 
dallotlia,  vel  dillitha,  non  nV?T,  ut  nunc  ha¬ 
bemus  :  unica  enim  littera  mutata  fit  aliud  ver- 

i 

bum,  quod  exaltare  significat,  vel  suscipere ,  ut 
Septuaginta  verterunt  in  primo  versiculo  Psalmi 
xxix  :  «  Exaltabo  te,  Domine,  quoniam  susce¬ 
pisti  me.  »  Sensus  tamen  semper  est  verus,  et 
non  contradicit  una  lectio  alteri,  quamvis  di¬ 
versa  dicant. 


PSALMUS  XIII 

SECUNDUM  HEBRiEOS. 


V.  v.  —  1.  In  finem ,  Psalmus 
David. 

Usquequo,  Domine,  oblivisceris  me  in  finem? 
Usquequo  avertis  faciem  tuam  a  me  ? 

2.  Quamdiu  ponam  consilia  in  anima  mea, 
dolorem  in  corde  meo  per  diem? 

3.  Usquequo  exaltabitur  inimicus  meus  su¬ 
per  me  ? 

A.  Respice,  et  exaudi  me.  Domine  Deus  meus. 

Illumina  oculos  meos  ne  unquam  obdormiam 
in  morte  :  5.  ne  quando  dicat  inimicus  meus : 
Praevalui  adversus  eum. 

Qui  tribulant  me,  exultabunt  si  motus  fuero. 

6.  Ego  autem  in  misericordia  tua  speravi. 

Exultabit  cor  meum  in  salutari  tuo;  cantabo 
Domino  qui  bona  tribuit  mihi,  et  psallam  no¬ 
mini  Domini  altissimi. 


V.  s.  n.  —  Victori  Canticum  [  h .  Psalmus ] 
David. 

Usquequo,  Domine,  oblivisceris  me  [AI.  mei] 
penitus :  usquequo  abscondes  faciem  tuam  a  me  ? 

Usquequo  ponam  consilia  [AI.  consilium]  in 
anima  mea,  dolorem  in  corde  meo  per  diem  : 
usquequo  exaltabitur  inimicus  meus  super 
me? 

Convertere  [fi.  Aspice],  exaudi  me,  Domine 
Deus  meus  :  illumina  oculos  meos,  ne  unquam 
obdormiam  in  morte. 

Ne  quando  dicat  inimicus  meus  :  Praevalui 
adversus  eum  ;  hostes  mei  exultabunt,  cum 
motus  fuero. 

Ego  autem  in  misericordia  tua  confido,  exsul¬ 
tabit  cor  meum  in  salutari  tuo  :  cantabo  Do¬ 
mino  ,  qui  reddidit  mihi. 


Argumentum.  —  Magnis  aerumnis  conflictans  vates  Jovam  omnem  sui  curam  abjecisse  queritur,  vers.  2-3;  orat, 
ut  ille  sibi  auxilium  ferat,  vers.  4-5 ;  id  eum  facturum  esso  confidit,  vers.  G.  Hinc  strophae  tres. 


1 .  Praecentori ,  carmen  Davidis. 

2.  Quousque ,  Jova,  oblivisceris  mei  in  perpetuum? 
Quousque  abscondes  faciam  tuam  a  me  ? 

3.  Quousque  ponam  consilia  in  anima  mea , 
moerorem  in  corde  meo  toto  die? 

4.  Respice,  exaudi  me,  Jova,  mi  Deus; 
collustra  oculos  meos,  ne  dormiam  mortem; 

5.  Ne  dicat  hostis  meus :  «  Praevalui  ei !  » 

Neque  adversarii  mei  exsultent,  ubi  motus  fuero. 

6.  Et  ego  in  tua  gratia  (benignitate)  fiduciam  pono  : 
exsultet  cor  meum  in  salute  tua. 

Cantabo  Jovae ,  quod  benefecerit  mihi. 

Nom 

Vers.  2.  A bscondes,  nullo  me  dignaberis  aspectu. — Vers.  3.  Consilia,  quibus  periculum  evadam. 
Sensus  est :  Quousque  anxius  ero.  —  Yers.  4.  Oculos ,  tot  miseriis  ac  calamitatibus,  quasi  tenebris,  ob- 
caecatos.  Mortem,  vel  somnium  mortis.  —  Vers.  5.  Exsultent ,  glorientur  me  cadente.  —  Vers.  6.  Quod , 
quia;  alii,  quando. 

BELLARMINI  EXPLANATIO. 

PSALMUS  XII. 

TITULUS  ET  ARGUMENTUM. 


In  finem.  Psalmus  David. 

De  hoc  titulo  nihil  occurrit  dicendum.  Argumentum  Psalmi  est  oratio  ad  Deum  tempore  tenlationis. 

EXPLICATIO  PSALMI. 


frs.  J.  1.  USQUEQUO,  DOMINE,  OBLIVISCERIS  ME  IN  FI¬ 
NEM?  USQUEQUO  AVERTIS  FACIEM  TUAM  A  ME? 

emi  tenta-  Qui  tentatur,  duo  mala  pati  solet,  prava  desi- 

tnr,  duo  deria  in  volunfate ,  et  tenebras  in  intellectu. 

■ST  Quando  prava  desideria  valde  urgent,  tunc  vide¬ 
tur  Deus  oblivisci,  et  deserere  animam;  quando 
f  enebree  obscurant  intellectum,  videtur  Deus  aver¬ 
tere  faciem  suam  ab  anima.  Ipse  enim  lux  est,  et 
ideo  illuminat,  cum  convertit  faciem;  in  tenebris 
relinquit,  cum  avertit.  Propter  primum  dicit 
homo  intentatione  positus:  «Usquequo,  Domine, 
oblivisceris  me  in  finem? »  Propter  secundum  di¬ 
cit  :  «  Usquequo  avertis  faciem  tuam  a  me?  » 

Vers.  2.  2.  QUAMD1U  PONAM  CONSILIA  IN  ANIMA  MEA? 

DOLOREM  IN  CORDE  MEO  PER  DIEM  ? 

Inverso  jam  ordine  queritur  primo  de  tene¬ 
bris,  quas 'patitur;  secundo,  de  pravis  desideriis, 
quae  invitus  tolerat:  «  Quamdiu,»  inquit,  propter 
obscurationem  intellectus,  «  ponam  consilia  in 
anima  mea?  »  id  est,  varia  consilia  excogitabo, 
ut  a  malo  praesenti  liberari  possim?  Quamdiu 
rursus  propter  desideria  infestantia  cor  meum, 
«  ponam  dolorem  in  corde  meo  ?  »  id  est  assu¬ 
mam  dolorem,  ac  tristis  ero,  ne  forte  Deum  meum 
offendam;  atque  id  faciam  per  diem,  id  est  tota 
die  sine  intermissione  ulla.  In  graeco  additur,  x.a.1 
vuxto;,  et  per  noctem.  Sed  hoc  non  habetur  in  he- 


braeo,  neque  legitur  a  S.  Augustino,  proinde  recte 
omissum  est  in  editione  latina. 

3.  Usquequo  exaltabitur  inimicus  meus  super  vers.  a. 
me?  Respice  et  exaudi  me.  Domine  Deus  meus. 

Prima  pars  hujus  versiculi  complectitur  utrum¬ 
que  malum ;  tunc  enim  exaltatur  inimicus  super 
hominem,  quando  opprimit  euin,  tum  ingeren¬ 
do  prava  desideria ,  quae  homo  non  potest  ex¬ 
cutere;  tum  tenebras  offundendo,  quas  non  po¬ 
test  dissipare.  Ideo  quasi  vim  patiens  clamat  ad 
Deum  :  «  Usquequo  exaltabitur  inimicus  meus 
super  me  ?  »  Deinde  invocat  auxilium  contra 
utrumque  malum : «  Respice, »  inquit,  id  est,  con¬ 
verte  faciem  tuam,  «  et  exaudi  me,  »  id  est,  ne 
obliviscaris,  ne  deseras,  adjuva  exoratus. 

4.  Illumina  oculos  meos  ,  ne  unquam  obdor-  vers.  4. 

MIAM  IN  MORTE,  NE  QUANDO  DICAT  INIMICUS  MEUS  : 

Praevalui  adversus  eum. 

Iterum  clarius  eamdem  orationem  repetit :  «  Il¬ 
lumina,  »  pelle  tenebras  mentis  convertendo  ad 
me  faciem,  mcque  respiciendo ;  «  ne  unquam  ob¬ 
dormiam  in  morte,»  id  est,  ne  consentiens  desi¬ 
deriis  in  mortem  animae  incidam.  Vocat  Scrip¬ 
tura  passim  somnum  ipsam  mortem,  sive  corpo¬ 
ralem  ,  sive  spiritualem  :  quia  Deo  tam  facile  est 
mortuum  ad  vitam  revocare ,  quam  nobis  facile 
est  dormientem  a  somno  excitare.  Praeterea ,  il- 


PSALMUS  XIIL  R7 


lud,  ne  unquam  obdormiam,  significat  hominem , 
cedendo  tentationi,  quasi  obdormiscere,  nec  am- 
ruobns  piius  sentire  cruciatum  ex  tentatione ;  sed  quia 
modisho-  ista  quies  non  est  salutifera,  sed  mortifera,  ideo 
ratiir^a  additur,  in  morte.  Itaque  cum  duobus  modis 
teniatio  homo  liberetur  a  molestia  tenlationis,  vel  per 
ne-  gratiam  Dei  fugato  tentatore,  vel  per  consensum 
in  peccatum  satiata  libidine :  petit  liberari  primo 
modo ,  ne  forte  cum  suo  maximo  detrimento  li¬ 
beretur  secundo  modo,  videlicet,  obdormiendo 
per  consensum  in  peccatum.  Addit  deinde  ratio¬ 
nem,  quare  cupiat  liberari  a  tentatione,  dicens : 
«  Ne  quando  dicat  inimicus  meus  :  Praevalui  ad¬ 
versus  eum  ,  »  id  est,  sic  glorietur  diabolus  a  se 
victum  servum  Dei,  quod  etiam  in  injuriam  Dei 
cederet. 

Vers.  5.  5.  Qui  tribulant  me,  exultabunt,  si  motus 

FUERO,  EGO  AUTEM  IN  MISERICOKDIA  TUA  StE- 
RAVI. 

Explicat  rationem  superiorem,  quasi  dicat :  Non 
sine  causa  dixi :  «  Ne  quando  dicat  inimicus,»  etc., 
nam  «  exsultabunt ,  qui  tribulant  me ,  si  motus 
fuero,  »  id  est,  non  solum  si  plane  cessero  tan- 
quam  victus,  sed  etiam  si  paulisper  nutare  coe¬ 
pero:  sicut  enim  majus  «  gaudium  est  in  ccelo 
super  uno  peccatore  poenitentiam  agente ,  quam 
super  nonaginta  novem  justis,  qui  non  indigent 
poenitentia,  »  Luc.  xv;  sic  etiam  magis  daemones 
exsultant,  si  virum  aliquem  perfectum  ad  in¬ 
choandum  peccatum  induxerint,  quam  si  multos 
peccatores  in  peccatis  maximis  volutari  fecerint. 
Exemplum  est  apud  S.  Gregorium,lib.  IV  Dialog. 
cap.  vn.  Atque  hinc  apparet  Psalmum  hunc  scrip¬ 
tum  esse  pro  liberatione  justi  a  tentatione  dia¬ 
bolica  ,  non ,  ut  aliqui  volunt ,  pro  liberatione 
Davidis  a  persecutione  Saulis.  David  enim  in  illa 
persecutione  quotidie  loca  mutabat.  Itaque  non 
dixisset  :  «  Si  motus  fuero  ,  exsultabunt  inimici 
mei ,  »  quasi  pro  magno  haberet ,  non  moveri. 
Quod  sequitur  :  «  Ego  autem  in  misericordia  tua 
speravi,  »  est  altera  ratio,  cur  deceat  eum  juvari 
a  Deo,  quia  nimirum  fretus  misericordia  Dei ,  et 
non  viribus  propriis,  tentatori  resistat. 


G.  Exsultabit  cor  meum  in  salutari  tuo,  can-  vers. 
tabo  Domino,  qui  bona  tribuit  mihi,  et  psallam 
nomini  Domini  altissimi. 

Haec  est  ultima  ratio,  qua  Deum  ad  subvenien¬ 
dum  flectere  conatur,  quia  videlicet  liberatus  a 
tentatione,  non  erit  ingratus  liberatori,  sed  corde, 
ore,  et  opere  beneficium  celebrabit.  Ad  cor  per¬ 
tinent  prima  illa  verba  :  «  Exsultabit  cor  ineum 
in  salutari  tuo,  »  id  est,  prae  laetitia  gestiet  cor 
meum  cum  salutem  obtinuerit ,  eam  a  te  recog¬ 
noscendo,  teque  ob  eam  laudando.  Ad  os  perli¬ 
nent  sequentia  :  «  Cantabo  Domino,  qui  bona  tri¬ 
buit  mihi.  »  In  hebrapo  non  habetur  bona,  sed  so¬ 
lum  verbum  tribuit,  vel  potius  retribuit.  Sed  Sep¬ 
tuaginta  declaraverunt  illud  retribuit,  vertendo, 
benefecit  mihi ;  et  latinus  Interpres  adhuc  clarius, 

«  qui  bona  retribuit  mihi ; »  sed  sensus  est  idem : 
nam  Deus  fiduciae  retribuere  solet  protectionem; 
ideo  David  hebraica  voce  dixit,  retribuit  mihi,  pro¬ 
tectionem  scilicet  in  se  confidenti ;  et  quia  liberatio 
a  tentatione  est  liberatio  a  verissimi  et  maximi 
mali  periculo,  ideo  recte  Graecus  et  Latinus  addi¬ 
derunt  vocabulum  bona,  nimirum  veri  et  maximi 
boni.  Denique  ad  opera  pertinent  ultima  verba, 

«  et  psallam  nomini  Domini  altissimi; »  nam  psal¬ 
lere  proprie  est  manu  citharam  pulsare.  «David, 
inquit  Scriptura,  psallebat  manu  sua, » 1  Reg.  xvui, 

10;  et  alibi :  « In  psalterio  decachordo  psallam  ti¬ 
bi,  »  Psalm.  cxlhi,  9.  Itaque  promittit  se  corde  ex¬ 
sultaturum,  ore  cantaturum,  manu  instrumentum 
musicum  pulsaturum,  ut  totus  homo  serviat  Dei 
laudibus.  Psallere  autem  nomini  Domini,  est  psal¬ 
lere  in  gloriam  Domini,  id  est  ad  celebrandas  ejus 
laudes.  In  hebraEO  non  habentur  haec  ultima  ver¬ 
ba,  «  et  psallam  nomini  Domini  altissimi;  »  sed 
fortasse  diuturnitate  temporis  exciderunt.  Certe 
cum  superioribus  optime  cohaerent,  et  sunt  in 
graecis  codicibus,  et  citantur  atque  explicantur 
a  Patribus,  Hieronymo  et  Augustino,  Theodoreto 
et  Euthymio.  Mystice,  psallere  nomini  Domini, 
est  opera  consona  cordi  et  verbis  efficere,  «ut  vi¬ 
dentes  homines  opera  nostra  bona  glorificent  Pa¬ 
trem  nostrum,  qui  in  coelis  est,  »  Matth.  v,  16. 

SECUNDUM  IIEBRjEOS. 


V.  v. —  i.  In  finem ,  Psalmus  David. 

Dixit  insipiens  in  corde  suo :  Non  est  Deus. 

Corrupti  sunt,  et  abominabiles  facti  sunt  in 
studiis  suis  :  non  est  qui  faciat  bonum,  non  est 
usque  ad  unum. 

2.  Dominus  de  coelo  prospexit  super  filios  ho¬ 
minum,  ut  videat  si  est  intelligens,  aut  requi¬ 
rens  Deum. 


V.  s.  h.  —  Victori  David. 

Dixit  stultus  in  corde  suo  :  Non  est  Deus. 

Corrupti  sunt,  et  abominabiles  facti  sunt  stu¬ 
diose  :  non  est  qui  faciat  bonum. 

Dominus  de  coelo  prospexit  super  filios  ho¬ 
minum,  ut  videret  si  est  intelligens,  requi¬ 
rens  Deum. 

3.  Omnes  declinaverunt,  simul  inutiles  facti 
sunt :  non  est  qui  faciat  bonum,  non  est  usque 
ad  unum. 

Sepulchrum  patens  est  guttur  eorum  :  linguis 
suis  dolose  agebant,  venenum  aspidum  sub  la¬ 
biis  eorum. 

Quorum  os  maledictione  et  amaritudine  ple¬ 
num  est ;  veloces  pedes  eorum  ad  effundendum 
sanguinem. 

Contritio  et  infelicitas  in  viis  eorum,  et  viam 
pacis  non  cognoverunt :  non  est  timor  Dei  ante 
oculos  eorum. 

4.  Nonne  cognoscent  omnes  qui  operantur 
iniquitatem  ,  qui  devorant  plebem  meam,  sicut 
escam  panis  ? 

5.  Dominum  non  invocaverunt,  illic  trepida¬ 
verunt  timore,  ubi  non  erat  timor. 

C.  Quoniam  Dominus  in  generatione  justa 
est,  consilium  inopis  confudistis  :  quoniam 
Dominus  spes  ejus  est. 

7.  Quis  dabit  ex  Sion  salutare  Israel?  Cum 
averterit  Dominus  captivitatem  plebis  suae,  ex¬ 
sultabit  Jacob,  et  laetabitur  Israel. 


Omnes  recesserunt,  simul  conglutinati  sunt; 
non  est  qui  faciat  bonum,  non  est  usque  ad 
unum. 


Nonne  cognoscent  omnes  ,  qui  operantur 
iniquitatem ,  qui  devorant  populum  meum  ut 
cibum  panis  ? 

Dominum  non  invocaverunt.  Ibi  trepidabunt 
formidine;  quoniam  Deus  in  generatione  justa. 

Consilium  pauperum  confudistis  :  quoniam 
Dominus  spes  ejus  est. 

Quis  dabit  de  Sion  salutem  Israel  ?  quando 
reduxerit  Dominus  captivitatem  populi  sui : 
exsultabit  Jacob,  laetabitur  Israel. 


Argumentum.  —  Strophae  3.  Summa  barbarorum  improbitas,  vers.  1.  Quod  cum  Deus  homines  de  ccelo  lustrans 
animadvertit,  iram  in  impios  effundit,  ad  quam  increpationem  illi  exhorrescunt,  sentientes  et  esse  et  piis  adesse 
Deum,  vers.  2-6.  Utinam  de  captivitate  nos  Jova  liberet,  vers.  7.  Epigraphe  ad  Davidem  auctorem  hunc  Psalmum 
refert,  neque  in  eo  decurrit  quidquam,  quod  illius  ingenio  aut  tempori,  nisi  versum  7  excipias,  repugnet.  Sed  hanc 
difficultatem  dupliciter  solvunt  interpretes  :  alii  nempe  captivitatem  (vers.  7)  interpretantur  gravem  quamvis 
calamitatem  seu  miseriam ,  ut  Job.  xlij,  10;  alii  censent  Psalmum  xiv,  excepto  vers.  7,  a  Davide  ipso  Absalonicae 
defectionis  tempore  compositum;  postea  vero  cum  prisca  carmina  in  templo  publice  decantari,  et  variis  tempori¬ 
bus  accommodari  solerent,  hic  illic  mutatum  atque  novo  etiam  versiculo  7  auctum  fuisse  (quod  quidem  sub  exsilio 
Babylonico  factum  esse, ipsum  illius  additamenti  argumentum  satis  arguit),  atque  inde  efformalum  esse  Psalmum  lii. 
Illud  vero  additamentum  deinceps  etiam  carmini  genuino  (Psalmo  xiv )  assutum  fuisse. 


1.  Praecentori,  Davidis  carmen. 

Dixit  stultus  in  corde  suo  :  «  Non  est  Deus!  » 
Corruperunt,  abominandum  reddiderunt  opus  suum, 
nullus  qui  faciat  bonum. 

2.  Jova  de  coelis  despexit  in  filios  hominum , 

ut  videret ,  num  quis  sit  intelligens  (recte  sapiens ) , 
quaerens  Deum. 

3.  «  Numquid  deflexerunt  omnes?  una  corrupti  sunt? 
Non  est  qui  faciat  bonum,  non  est  vel  unus. 

4.  Numquid  sensu  destituti  sunt  omnes  isti  malefici? 
Qui  vorant  populum  meum,  vorant  panem, 

Jovam  non  invocant.  » 

5.  Tunc  tremuere  tremorem , 

quod  Deus  sit  in  generatione  justa, 

6.  Consilium  afflicti  pudefaciatis  1 
nam  Jova  est  perfugium  ejus. 

Vers  1. 


Vers  2. 


7.  Utinam  veniat  e  Sione  salus  Israelis! 

Quando  reduxerit  Jova  captivitatem  populi  sui , 
exsultet  Jacob,  laetetur  Israel. 

NOTAS. 

Vers.  i.  Stultus ;  commode  quoque  nequam  reddas.  Corruperunt,  intellige  viam  suam ,  ex  Gen.  vi,  12; 
alii,  opus.  Opus,  actiones  suas.  Vers.  3.  Numquid,  pro  simplici  afllrmatione.  Deflexerunt,  a  via  recta. 
Una,  ad  unum,  hyperbolice  dictum. —  Vers.  4.  Sensu  destituti  sunt,  proprie  nonne  sciunt ,  scii.,  malos  a  Deo 
aspici  et  castigari.  Vorant  panem ,  subaudi  quasi.  Juxta  Maurer,  versus  3-4  sunt  verba  Jova?  impios  lus¬ 
trantis;  sequitur  in  vers.  5  effectus  divina?  increpationis  :  tunc ,  audita  Jova?.  voce.  Alii  aliter.  —  Vers.  3. 
Tunc,  subito,  vel  eo  ipso  loco.  Sit ,  adsit  et  auxilium  praestet.  —  Vers.  6.  Pudefaciatis ,  i.  e.  confundite,  di¬ 
rimite,  si  dirimere  potueritis  :  sed  nibil  efficietis.  Alii,  pudefacitis,  quia  Jova,  etc.  —  Vers.  7.  Sione,  Jova? 
sede.  Reduxerit;  Hengstenberg,  quando  sese  converterit  Jova  ad  captivitatem,  etc.,  i.  e.  respexerit  calamita¬ 
tem,  etc.  3V\£7,  ait,  nunquam  active  accipitur.  Cf.  Job.  xlii,  10;  Ezcch.  xvi,  53;  Jcrem.  xxx,  18.  Exsultet, 
vel  exsultabit.  De  hoc  versu  conf.  Argumentum. 

TITULUS  ET  ARGUMENTUM. 

In  finem.  Psalmus  David. 

Titulus  nibil  habet  novi.  Argumentum  vero  est  deploratio  naturae  humanae  corruptae ,  qualis  praecipue  cernitur  in 

infidelibus,  in  quibus  nonclum  coepit  sanari  per  gratiam. 


EXPLICATIO  PSALMI. 


1.  Dixit  insipiens  in  corde  suo  :  Non  est 
Deus. 

Ad  tantam  insipientiam  devenit  humana  natura 
in  primo  homine  corrupta,  ut  inventus  sit  aliquis, 
qui  tametsi  voce  non  sit  ausus  negare  Doum  esse , 
tamen  in  corde  suo  dixerit  :  «  Non  est  Deus.  » 
Non  significat  David  unum  cerlum  hominem  in¬ 
sipientem  hoc  dixisse,  sed  vult  dicere  homines 
mente  corruptos  ad  tantam  caecitatem  pervenire, 
ut  fiant  insipientes  etiam  circa  ultimum  finem  , 
et  cogitent  nullum  esse  Deum  ,  qui  res  humanas 
curet,  et  cui  rationem  reddere  teneantur.  «  Dixit, 
inquit,  insipiens,  »  id  est  homo  ad  summam  in¬ 
sipientiam  redactus,  «  dixit  in  corde  suo  :  Non 
est  Deus,  »  id  est,  cogitare  coepit  nullum  esse 
Deum. 

2.  Corrupti  sunt,  et  abominabiles  facti  sunt 
in  studiis  suis  :  non  est  qui  faciat  bonum,  non 
est  usque  ad  unum. 

Illud,  usque  ad  unum,  non  habetur  in  editione 
hebraea  et  graeca.  In  latino  habetur,  et  citatur 
et  exponitur  a  SS.  Hieronymo  et  Augustino.  Dixit 
Propheta  corruptam  fuisse  mentem  ,  et  insipien¬ 
tem  factam :  nunc  addit  corruptam  quoque  fuisse 
voluntatem,  ita  ul  plerumque  homines  peccent. 


bene  autem  nunquam  faciant;  aliud  enim  est 
non  peccare,  aliud  benefacere,  si  loquamur  de 
opere  absolute  et  perfecte  bono.  Homines  enim  ,PS 
fide  et  gratia  destituti,  solis  viribus  corruptae  na-  sine  gra* 
turae  utentes,  plerumque  peccant ;  sed  aliquando  t,a  °iiera 
etiam  faciunt  opera  quaedam  bona  moralia,  quae  jj^a  ^ 
peccata  dici  non  possunt;  sed  non  sunt  perfecte  ciunt. 
et  absolute  bona ,  ut  S.  Augustinus  disputat  lib. 

I X  in  Julianum ,  cum  ad  summum  bonum  non 
perducant.  Ait  igitur  David  :  «  Corrupti  sunt,  et 
abominabiles  facti  sunt  in  studiis,  »  id  est  in  de¬ 
sideriis,  sive  affectibus  suis  :  corrupta  et  abomi¬ 
nabilia  desideria  habent,  unde  ipsi  quoque  cor¬ 
rupti  et  abominabiles  sunt.  «  Non  est  qui  faciat 
bonum,  non  est  usque  ad  unum;  »  corrupti  qui¬ 
dem  sunt  homines  in  desideriis  et  iniquitate, 
sed  non  ita  generatim,ut  omnia  desideria,  et 
omnia  opera  sint  corrupta  et  iniqua.  Certe  enim 
cum  infidelis  ex  humana  inclinatione  miseretur  omnia 
pauperis,  vel  curam  gerit  filiorum,  nibil  mali 
facit.  At  bonum  perfecte,  et  absolute,  nullus  om-  h?™li'i's 
nino  cx  solis  corruptae  naturae  viribus  facit.  Hinc  sunt  |'PC- 
habes,  veram  hujus  loci  intelligentiam  nihil  om-  ca¬ 
nino  facere  pro  haereticis  hujus  temporis,  qui 
testimonio  Psalmi  hujus  abutuntur  ad  proban¬ 
dum,  omnia  opera  hominis  peccatoris,  sive  non 
renati,  esse  peccata. 


'  ^  'i:'::'-  '  ^ 

Vers.  3.  3.  DOMINUS  DE  COELO  PROSPEXIT  SUPER  FILIOS 

HOMINUM,  UT  VIDEAT,  SI  EST  INTELLIGENS,  AUT 
REQUIRENS  DEUM. 

Vers.  *.  4.  Omnes  declinaverunt,  simul  inutiles  facti 

sunt;  NON  EST  QUI  FACIAT  BONUM,  NON  EST  USQUE 
AD  UNUM. 

Dixerat  naturam  humanam  esse  corruptam 
tum  quoad  mentem,  tum  quoad  voluntatem  :  os¬ 
tendit  nunc  unde  id  cognoverit,  nimirum  ex  re¬ 
velatione  Dei.  Deus  enim,  qui  omnia  novit,  videt 
hoc  ita  esse,  et  Prophetis  suis  revelavit.  Describit 
more  humano  Deum  quasi  respexisse  de  coelo , 
id  est  de  sublimi  specula  sua,  ut  videret,  «  an 
esset  aliquis  intelligens  ,  »  id  est  non  corruptus, 
quoad  mentem ;  «  aut  requirens  Deum  ,  »  id  est 
non  corruptus  quoad  voluntatem,  qui  proinde 
intelligeret,  et  amaret,  atque  adeo  quaereret 
Deum  ,  qui  est  summum  bonum.  Quid  autem 
Deus  cognoverit ,  id  est  nos  cognoscere  fecerit , 
explicat  illis  verbis  :  «  Omnes  declinaverunt ,  » 
sive  aversi  sunt,  id  est,  vidit  omnes  omnino  de¬ 
clinasse  a  lumine  sapientiae  et  a  semitis  justi¬ 
tiae,  imo  aversos  esse ,  ac  terga  vertisse  sapientiae 
et  justitiae.  «  Simul  inutiles  facti  sunt:,  »  id  est, 
vidit  omnes  pariter  inutiles  Deo  esse  factos , 
quippe  qui  eum  non  colunt ,  neque  ei  serviunt, 
neque  tributum  gratiarum  actionis  rependunt. 
Denique  vidit  nullum  esse ,  qui  faciat  opus  per¬ 
fecte  atque  absolute  bonum.  S.  Hieronymus  ex 
hebraeo  pro  illis  verbis  :  «  Simul  inutiles  facti 
sunt ,  »  vertit,  pariter  adhaeserunt,  sive  agglutinati 
sunt.  Sed  nescio  quid  secutus  sit.  Nam  vox  he- 
braica  inSfcO  neelachu  significat  putrescere  et  foe¬ 
tere,  et  verti  potuisset ,  putrefacti  sunt ,  ac  proinde 
inutiles  facti  sunt.  Res  enim  putrefactae  nulli  usui 
sunt. 

Vers.  5.  5  SepuLCHRUM  PATENS  EST  GUTTUR  EORUM  :  LIN¬ 

GUIS  SUIS  DOLOSE  AGEBANT  :  VENENUM  ASPIDUM 
SUB  LABIIS  EORUM. 

vers.  6.  6. ‘Quorum  os  maledictione,  et  amaritudine 

PLENUM  EST,  VELOCES  PEDES  EORUM  AD  EFFUNDEN¬ 
DUM  SANGUINEM. 

ver?.  7.  Contritio  et  infelicitas  in  viis  eorum,  et 

VIAM  PACIS  NON  COGNOVERUNT  :  NON  EST  TIMOR 

Dei  ante  oculos  eorum. 

Hi  tres  versiculi  non  sunt  in  hebraeo,  neque  in 
translatione  Septuaginta  Interpretum,  ut  S.  Hiero¬ 
nymus  testatur,  tum  in  praefatione  lib.  XVI  in 
lsaiam,  tum  in  commentario  hujus  loci.  Imo  nec 
habentur  in  editione  latina  Psalmi  lii,  qui  est 
omnino  idem  cum  hoc  xui.  Sed  quiaB.  Paulus  ad 
Rom.  hi,  ex  diversis  locis  Scripturae,  videlicet 
Psalm.  v,  Psalm.  cxxxix,  Psalm.  ix,  Isai.  xxix,  et 
Psalm.  xxxv,  hos  omnes  versiculos  simul  citavit, 
posteaquam  allegaverat  duos  versiculos  proxime 
explicatos,  arbitrati  sunt  aliqui  veterum  hos  om¬ 


nes  versiculos  ad  hunc  Psalmum  pertinere,  et 
casu  aliquo  excidisse;  ideo  eos  ex  Apostolo  huc 
transtulerunt.  Significatur  autem  his  versiculis 
malitia  hominum  impiorum,  qui  verbo  et  opere 
nocent  proximis  suis. «  Sepulchrum  patens  est  gut¬ 
tur  eorum,»  id  est,  sicut  ex  aperto  sepulcro  exha¬ 
lat  foetor  corporum  mortuorum ,  ita  ex  ore  isto¬ 
rum  prodeunt  verba  turpia  testantia  corruptio¬ 
nem  cordis.  «Linguis  suis  dolose  agebant,»  id 
est,  non  solum  verba  turpia,  sed  etiam  dolosa  lo¬ 
quuntur.  «Venenum  aspidum  sub  labiis  eorum,» 
id  est,  non  solum  turpia  et  dolosa ,  sed  etiam 
venenata  et  inficientia,  atque  ad  malum  provo¬ 
cantia  verba  effundunt.  «  Quorum  os  maledic¬ 
tione  et  amaritudine  plenum  est ,  veloces  pedes 
eorum  ad  effundendum  sanguinem  ,»  id  est,  ho¬ 
mines  isti  perditi  non  solum  maledicunt,  et  ama¬ 
ris  contentionibus  jurgantur,  sed  etiam  malefa¬ 
ciunt  et  reipsa  nocent.  Nam  quorum  os  plenum 
est  maledictione  et  amaris  comminationibus,  eo¬ 
rum  pedes  velocissime  currunt  ad  laedendum  et 
occidendum.  «  Contritio  et  infelicitas  in  viis  eo¬ 
rum,  et  viam  pacis  non  cognoverunt,  »  id  est, 
omnia  eorum  studia  ad  conterendum,  vastan¬ 
dum,  et  calamitate  afficiendum  spectant.  Siqui¬ 
dem  pacis  viam,  id  est  studia  pacifica,  omnino 
ignorant.  «Non  est  timor  Dei  ante  oculos  eorum.» 

Hic  est  fons  omnium  supradictorum  malorum, 
quia  timorem  Dei  plane  abjecerunt,  dicentes  in 
corde  suo  :  «  Non  est  Deus.  »  Redeamus  nunc  ad 
versiculos  hujus  Psalmi  proprios. 

8.  Nonne  cognoscent  omnes,  qui  oferantur  vers.  8. 
iniquitatem,  qui  devorant  plebem  meam,  sicut 

ESCAM  PANIS? 

Ex  hoc  versiculo  manifeste  colligitur,  quae  su-  Per  gra- 
pra  dicta  sunt  de  universali  corruptione  generis  tiam ,Dei 
humani,  esse  intelligenda  de  genere  humano, 
quale  est  ex  se,  id  est  secundum  vires  solius  na-  et  justi 
turae  corruptae.  Nam  per  gratiam  Dei  homines  vere  elIiciun‘ 
justi  et  pii  efficiuntur,  et  hos  vocat  hoc  loco  ple-  ir* 
bem  suam,  quam  impii  illi  persequuntur,  et  pro 
nihilo  habent.  «Nonne  cognoscent, »  etc.,  vox  est 
increpantis,  quasi  dicat  :  Numquid  semper  erunt 
insipientes;  numquid  non  aperient  aliquando 
oculos ;  numquid  tandem  non  incipient  cognos¬ 
cere?  «  Qui  devorant  plebem  meam  sicut  escam 
panis, »  significat  impios  ex  hoc  tanto  malo  po¬ 
tuisse  admoneri  suae  iniquitatis.  Sicut  enim  panis 
quotidie  comeditur,  et  semper  sapit :  ita  impii 
semper  et  cum  delectatione  vexant  pios,  et  nun¬ 
quam  satiantur. 

9.  Dominum  non  invocaverunt  ,  illic  trepi-  ver*.  9. 
daverunt  timore,  ubi  non  erat  timor. 

Reddit  David  rationem,  cur  impii  tanta  mala  fa¬ 
ciant,  quia  videlicet  Deum  «  non  invocaverunt,» 
id  est,  spem  suam  in  Deo  vero  non  posuerunt,  sed 
in  rebus  creatis,  et  ideo  «  illic  trepidaverunt  ubi 
non  erat  timor,  »  id  est  non  cognoscentes  in  quo 

sit  sperandum,  et  a  quo  sit  timendum,  trepida¬ 
verunt,  ne  incurrerent  mala  temporalia,  vel  ne 
amitterent  bona  temporalia,  quae  non  sunt  mate¬ 
ria  justi  timoris,  cum  parva  et  caduca  sint;  et 
etiam  quia  si  sperarent  in  Domino,  «  et  quaere¬ 
rent  regnum  Dei,  et  justitiam  ejus,  haec  omnia 
adjicerentur  eis,  »  Matth.  v. 

10.  Quoniam  Dominus  in  generatione  justa 

EST  :  CONSILIUM  INOPIS  CONFUDISTIS,  QUONIAM 

Dominus  spes  ejus  est. 

Hic  versiculus  reddit  rationem,  cur  impii  ama¬ 
tores  hujus  saeculi  timeant,  ubi  non  est  timor. 
Impii  timuerunt  ubi  non  erat  timor,  «  quoniam 
Dominus  in  generatione  jusla  est, »  sive  justorum 
(ut  habet  textus  graecus),  id  est,  sicut  impii  Deum 
non  invocaverunt,  nec  in  illo  speraverunt  :  ita 
Deus  eos  deseruit,  et  in  generalione  justorum 
manet;  deserti  autem  a  Deo,  a  luce  vera,  ab  ipsa 
veritate  in  tenebris  ambulant:  et  ideo  timent 
etiam,  ubi  non  est  causa  timendi.  Deinde  facit 
apostrophen  ad  ipsos  impios,  dicens :  «  Consilium 
inopis  confudistis,  quoniam  Dominus  spes  ejus 
est,  »  quasi  dicat  :  Adeo  vos  excaecati  estis,  ut 
non  solum  non  invocetis  Deum,sed  irrideatis  eos 
qui  id  faciunt.  «  Nam  consilium  inopis, »  qui  totus 
a  Deo  pendet,  «  vos  confudistis,  »  id  est  irrisistis, 
ut  inopem  erubescere  faceretis,  quasi  stultum 
sit  in  Deo  spem  ponere.  Irrisistis  autem  inopis 
consilium,  quasi  stultum, «  quoniam  Dominus  spes 
ejus  est, »  id  est,  quia  ille  pauper  in  Domino  spem 
posuit.  Videtur  enim  stultum  consilium  hominibus 
hujus  mundi,  sperare  in  Deo,  qui  non  videtur,  et 
non  sperare  in  divitiis  et  aliis  rebus,  quee  videntur. 


14.  Quis  dabit  ex  Sion  salutare  Israel?  Cum  vere.  u. 
averterit  Dominus  captivitatem  pleris  sue: 

EXULTABIT  JACOB,  ET  LETABITUR  ISRAEL. 

Hic  versiculus  postremus  orat  Deum  pro  celeri 
adventu  Salvatoris,  qui  liberet  genus  humanum 
a  captivitate  diabolica,  in  qua  erant  omnes  illi 
excaecati  et  perversi,  quorum  tenebras  et  malitiam 
toto  Psalmo  descripserat.  «Quis  dabit  ex  Sion  sa¬ 
lutare  Israel?  »  id  est,  utinam  cito  veniat  salus 
ex  Sion  ipsi  Israeli!  «  Salus  enim  ex  Judaeis  est, » 
ut  ait  Dominus  Samaritanae,  Joan.  iv;  nec  solum 
ex  Judaeis,  id  est  ex  tribu  Juda,  sed  ex  familia 
David,  cujus  civitas  dicebatur  Sion.  Itaque  ex¬ 
spectabatur  et  desiderabatur  salus,  sive  Salvator 
promissus,  ex  Sion  civitate  David,  id  est  ex  stirpe 
David  qui  salvaret  Israelem, id  est  populum  suum. 

Dicitur  autem  Christus  Salvator  Israelis  populi 
sui,  quia  tametsi  pro  toto  mundo  venerit,  ta¬ 
men  reipsa  non  salvavit  nisi  certos  quosdam  qui 
dicuntur  populus  Dei,  et  spiritualis  Israel.  «Cum 
averterit,  sive  converterit  captivitatem  populi  sui,  Christus 
exsultabit Jacob,  et  laetabitur  Israel,»  id  est,  oro  Clirvi^lru 
ac  peto  salutem  ex  Sion,  ac  proinde  Salvatorem,  israelis 
qui  liberet  a  captivitate,  quia,  cum  id  factum  dicatur? 
fuerit,  tunc  vere  et  perfecte  exsultabit  et  laetabi¬ 
tur  populus  Dei,  qui  dicitur  spiritualiter  Jacob 
et  Israel :  utrumque  enim  est  nomen  ejusdem 
hominis.  Promissiones  autem  istas,  et  alias  simi¬ 
les  non  pertinere  ad  solos  carnales  Israelitas,  sed 
ad  populum  Dei  partim  ex  Judaeis,  partim  ex 
Gentibus  congregatum,  docet  Apostolus  in  Epi¬ 
stola  ad  Romanos,  et  copiosius  Augustinus  in  Epist. 

SECUNDUM  HEBREOS. 


V.  v.  —  1.  Psalmus  David. 

Domine ,  quis  habitabit  in  tabernaculo  tuo  ? 
aut  quis  requiescet  in  monte  sancto  tuo? 

2.  Qui  ingreditur  sine  macula,  et  operatur 
justitiam : 

3.  Qui  loquitur  veritatem  in  corde  suo ,  qui 
non  egit  dolum  in  lingua  sua  : 

Nec  fecit  proximo  suo  malum ,  et  opprobrium 
non  accepit  adversus  proximos  suos  : 

i.  Ad  nihilum  deductus  est  in  conspectu  ejus 
malignus :  timentes  autem  Dominum  glorificat : 

Qui  jurat  proximo  suo ,  et  non  decipit : 

Qui  pecuniam  suam  non  dedit  ad  usuram,  et 
munera  super  innocentem ,  non  accepit. 

Qui  facit  haec,  non  movebitur  in  aeternum. 


V.  s.  h.  —  Canticum  [A.  Psalmus ]  David. 

Domine ,  quis  peregrinabitur  in  tentorio  tuo, 
quis  [al.  et  quis ]  habitabit  in  monte  sancto  tuo? 

Qui  ingreditur  sine  macula ,  et  operatur  jus¬ 
titiam,  loquiturque  veritatem  in  corde  suo. 

Qui  non  est  facilis  in  lingua  sua ,  neque  fecit 
[al.  facit ]  amico  [h.  sodali ]  suo  malum,  et  op¬ 
probrium  non  sustinuit  super  vicinum  suum 
[h.  proximum]. 

Despicitur  in  oculis  ejus  improbus  :  timentes 
autem  Dominum  glorificabit  [al.  glorificat} : 
jurat  ut  se  affligat ,  et  non  mutat. 

Pecuniam  suam  non  dedit  ad  usuram ,  et 
munera  adversum  innoxium  non  accepit  ; 
qui  facit  haec ,  non  movebitur  in  aeternum. 


Argumentum.  —  Nihil  habet  hic  Psalmus,  quod  de  certis  quibusdam  hominibus,  aut  certis  rebus  gestis  cogitari 
jubeat.  Facile  tamen  factus  esse  videri  potest,  quo  tempore  arca  in  Sionem  montem  magna  cum  solemnitate  trans- 

lata  est  a  Davide,  II  Snm.  vi,  12  seqq.  I  Chron.  xv,  1  seqq.  Ewaldus  ait,  in  hoc  Psalmo  versum  4  Psalmi  xxiv, 
evolvi.  Juxta  Hengstenberg  ponitur  hic  Psalmus  noster,  ut  post  Psalmum  xiv,  in  quo  describitur  impius,  sequatur 
talis,  in  quo  habeamus  justi  effigiem,  ac  doceamur  qualis  sit  generatio  justa,  in  qua  habitat  Dominus.  Caeterum  in 
eo  docetur,  qui  sint  veri  Jovae  cultores,  et  ejus  favorem  ac  tutelam  sibi  promittere  possint.  Strophae  2.  Quis  est 
verus  Jovae  cultor?  vers.  1.  Probitatis  studiosus,  verax,  et  qui  amico  in  homines  animo  est,  vers.  2-5. 


1 .  Carmen  Davidis. 

Jova,  quis  commorabitur  in  tabernaculo  tuo? 
quis  habitabit  in  monte  tuo  sancto? 

2.  Qui  ambulat  integer,  et  facit  rectum , 
et  qui  loquitur  veritatem  in  corde  suo. 

3.  Non  calumniatur  lingua  sua , 
non  facit  socio  suo  malum, 

et  opprobrium  non  elevat  super  proximum  suum. 

4.  Contemptus  est  in  oculis  ejus  reprobus  impius  ; 
qui  vero  Jovam  colunt,  eos  honorat ; 

jurat  proximo  suo,  et  non  mutat  mentem. 

5.  Argentum  suum  non  dat  ad  f oenus, 

et  munus  adversus  innocentem  non  accipit : 
qui  facit  haec,  non  nutabit  in  perpetuum. 


NOT.E. 

Vers.  1.  —  Commorabitur,  cui  licebit  commorari?  Tabernaculum  non  illud  erat  quod  Moses  fecerat :  conf. 
I  Chron.  xvr,  39 ;  II  Chron.  i,  3,  5 ;  sed  aliud  a  Davide  exstructum  ad  arcam  recipiendam  :  conf.  II  Sam. 
vi,  17;  l  Chron.  xv,  I ;  xvi,  I ;  II  Chron.  i,  4  :  quod  dictum  sit  de  omnibus  Psalmorum  locis  ubi  Jovae  ta¬ 
bernaculum  memorabitur.  —  Vers.  2.  Integer  vitoe,  scelerisque  purus.  Veritatem,  verba,  quae  conveniant 
tam  cum  rebus,  quam  cum  animi  sui  sententia ;  qui  non  aliud  in  corde  habet  reconditum,  aliud  ore  pro¬ 
dit,  ut  faciunt  bilingues. — Vers.  3.  Transit  ab  hoc  versu  e  relativa  sententia  in  absolutam.  Calumniatur, 
vel  falso  affingendo,  vel  vera  prodendo,  aliumve  in  sensum  prodendo,  atque  ab  uno  ad  alium  deferendo. 
Lingua;  hebr.  est  super  lingua,  sive  ut  3  denotet  instrumentum,  sive  q.  d.  Ponit  calumniam  super, 
etc.  Socio,  quod  Latini  dicunt  alteri.  — Vers.  4.  Proximo  suo,  si  cum  Septuaginta,  Vulg.  et  Syro  efferas  le- 
harea,  servato  post  praefixum  n  articulo,  cujus  rei  exempla  non  desunt.  Ewaldus,  in  damnum  suum  (infin. 
hiphil  verbi  JJY7  cum  ^  :  cf.  Levit,  v,  4),  et  locum  de  fidei  constantia  intelligit,  ut  cum  vir  probus  quid 
juraverit,  etiamsi  postea  contingat,  id  illi  molestum  et  damnosum  esse,  praestet  tamen,  neque  ullo  peri¬ 
culo  ab  eo  quod  juraverit,  animum  deflectat  :  non  male.  —  Vers.  5.  Foenus  apud  Hebraeos  a  mordendo 
dicitur  neshec ,  quod  tecte  hominem  mordet,  rodit  et  conficit  res  usuraria;  sive  quod  ad  usuram  dans, 
eo  pacto  dat,  ut  aliquid  de  bonis  ejus,  cui  dat,  tanquam  morsu  auferat,  ' 

BELLARflllNI  EXPLANATIO. 

PSALMUS  XIV. 

TITULUS  ET  ARGUMENTUM. 

In  finem,  Psalmus  David. 

Titulus  nihil  habet  novi.  Argumentum  vero  est  scientia  salutis  :  nam  in  hoc  Psalmo  describitur  via  ad 

vitam  aeternam. 

EXPLICATIO  PSALMI. 

1 

Ve,s.  i .  1.  Domine,  quis  habitabit  in  tabernaculo  in  tabernaculo  tuo,  aut  quis  habitabit  in  monte  sancto 

tuo?  aut  quis  requiescet  in  monte  sancto  tuo?  tuo?  Sed  vox  hebraica  na  gur  significat  utrum¬ 
que,  peregrinari  et  habitare,  sicut  etiam  piy  sha- 
Lx  hebraeo  vertunt  aliqui  :  Quis  peregrinabitur  c an  significat  habitare  et  quiesceix.  Itaque  non 

potest  reprehendi  versio  graeca,  neque  latina.  Al  ¬ 
ludit  Propheta  ad  montem  Sion,  et  ad  tabernacu¬ 
lum  Dei,  quod  in  eo  monte  erat;  sed  revera  per 
haec  nomina  significat  coelestem  Jerusalem,  ubi 
est  tabernaculum  Dei  non  manufactum.  Pro¬ 
phetae  enim  praedicabant  regnum  coelorum  per  hu¬ 
jusmodi  figuras.  Unde  B.  Paulus  ad  IJebr.  viii  et  ix, 
saepius  meminit  tabernaculi  coelestis,  et  cap.  xii 
vocat  montem  Sion,  ipsum  coelorum  habitacu¬ 
lum;  et  B.  Joannes  in  Apocalyp.  cap.  xiv,  memi¬ 
nit  montis  Sion  coelestis,  et  cap.  xxi  ait :  «  Ecce 
tabernaculum  Dei  cum  hominibus,  et  habitabit 
cum  eis,  »  etc.  Quaerit  igitur  Propheta  quis  sit  ha¬ 
bitaturus,  id  est,  stabili  mansione  potiturus  in 
tabernaculo  coelesti,  aut  requieturus  in  vertice 
montis  altissimi,  in  quo  finitur  omnis  labor  as¬ 
censionis,  cum  supra  illum  nihil  sit?  Hic  enim  in 
terris,  neque  stabilis  mansio,  neque  vera  quies 
esse  potest. 

2.  Qui  ingreditur  sine  macula  ,  et  oteratur 

JUSTITIAM. 

Haec  est  compendiosa  et  summaria  responsio, 
quasi  dicat :  «  Qui  declinat  »  a  malo,  et  facit  bo¬ 
num,  sive  qui  neque  commissione  culpae,  neque 
omissione  justitiae  Deum  offendit.  Dicitur  ingredi 
sine  macula,  qui  ambulat  in  via  hujus  vitae,  id 
est  qui  vivit  sine  culpa  lethali.  Veniale  enim  pec¬ 
catum  non  proprie  relinquit  maculam.  Dicitur 
operari  justitiam,  qui  facit  omnia  ad  quae  tenetur, 
non  timore  poenae,  sed  amore  justitiae. 

3.  Qui  loquitur  veritatem  in  corde  suo,  qui 

NON  EGIT  DOLUM  IN  LINGUA  SUA. 

Explicat  magis  in  particulari  quis  habitaturus 
sit  in  tabernaculo  Domini,  ac  dicit  illum  esse,  qui 
neque  corde,  neque  ore,  neque  opere  malum 
operatur.  De  corde  dicit :  «  Qui  loquitur  veritatem 
in  corde  suo.  »  Nam  omnis  qui  res  temporales 
pluris  aestimat,  quam  valeant,  non  loquitur  ve¬ 
ritatem  in  corde  suo,  et  quicumque  in  peccatum 
aliquod  consentit,  loquitur  falsum  in  corde  suo, 
quia  judicat  expedire  sibi  id  quod  revera  sibi 
non  expedit.  Ita  omnia  peccata  cordis  reduci 
possunt  tanquam  ad  radicem  aci  falsum  judi¬ 
cium.  De  ore  dicit :  Qui  «  non  egit  dolum  in  lin¬ 
gua  sua;  »  nam  tam  detractiones  quam  adulatio¬ 
nes,  et  alia  id  genus  peccata  linguae,  ad  dolum 
revocari  possunt.  De  opere  dicit  in  sequenti  ver¬ 
siculo  : 

h.  Nec  fecit  proximo  suo  malum,  et  oppro¬ 
brium  NON  ACCEPIT  ADVERSUS  PROXIMOS  SUOS. 

5.  Ad  nihilum  deductus  est  in  conspectu 
ejus  malignus  :  timentes  autem  Dominum  glo¬ 
rificat. 

Non  solum  non  fecit  ipse  malum,  qui  habitatu¬ 


rus  est  in  tabernaculo  Domini;  sed  nec  permisit, 
quantum  in  se  fuit,  ut  alii  malum  facerent.  Ideo 
non  accepit  opprobrium  adversus  proximos  suos, 
id  est,  non  admisit  ad  aures  suas  vituperationes, 
detractiones,  susurrationes,  calumnias  contra 
proximos,  et  non  favit  unquam  malignis,  sed  eos 
contempsit,  et  pro  nihilo  duxit  :  contra  autem 
glorificavit,  honoravit,  juvit  viros  bonos,  qui 
Deum  timent.  Magna  est  haec  laus,  non  solum  in 
se  odisse  malum,  sed  etiam  in  aliis. 

6.  QUI  JURAT  PROXIMO  SUO,  ET  NON  DECIPIT,  QUI  Vers.  6. 
PECUNIAM  SUAM  NON  DEDIT  AD  USURAM,  ET  MU¬ 
NERA  SUPER  INNOCENTEM  NON  ACCEPIT. 

Exposuit  in  genere  virtutes  viri  probi ;  nunc  in 
particulari  attingit  vitium  unum,  videlicet  avari¬ 
tiam,  quo  praecipue  carere  debet,  qui  cupit  hae¬ 
res  fieri  regni  coelestis.  Cur  autem  hoc  particu¬ 
lare  vitium  attingat,  causa  est,  vel  quia  «  radix 
omnium  malorum  est  cupiditas,  »  ut  ait  Aposto¬ 
lus  ad  Timoth.  cap.  vi,  et  per  cupiditatem  intelli- 
git  avaritiam,  quam  vocat  philargyriam,  id  est 
amorem  pecuniae;  vel  quia  hoc  vitium  semper 
fuit,  et  est  familiare  Judaeis.  Porro  avaritia  locum 
habet  vel  in  fraudibus,  quae  committuntur  in 
contractibus  alioqui  licitis,  vel  in  contractibus 
genere  suo  illicitis,  vel  in  muneribus.  De  primo 
genere  dicit :  «  Qui  jurat  proximo  suo,  et  non  de¬ 
cipit.  »  De  secundo  dicit :  «  Qui  pecuniam  suam 
non  dedit  ad  usuram. »  De  tertio  dicit :  «  Et  mu¬ 
nera  super  innocentem,  »  id  est  ad  opprimen¬ 
dum  innocentem,  «  non  accepit.  »  Ex  hebraeo 
S.  Hieronymus  vertit,  qui  jurat,  ut  se  affligat,  pro 
eo  quod  nos  habemus,  «qui  jurat  proximo  suo;» 
sed  vox  hebraea  potest  legi  jnnS  leharah ,  et  sig¬ 
nificat  ad  faciendum  malum,  nimirum  sibi,  hoc 
est,  ad  se  affligendum,  et  sic  legit  S.  Hierony¬ 
mus;  potest  etiam  legi  lehareah,  et  significat  pro¬ 
ximo,  et  sic  legerunt  Septuaginta,  a  quorum  ver- 
sione  latina  editio  Vulgata  profecta  est,  et  certe 
magis  cohaeret  cum  superioribus  verbis  nostra 
lectio,  quam  S.  Hieronymi.  Ex  hoc  versiculo 
aperte  colligitur  errare  Judaeos,  qui  usuram  lici¬ 
tam  esse  existimant. 

7.  Qui  FACIT  H./EC,  NON  MOVEBITUR  IN  iETER-  Vers.  7. 
NUM. 

Respondet  quaestioni  in  primo  versiculo  pro¬ 
positae,  ac  dicit  eos  qui  ita  vivunt,  ut  supra  ex¬ 
positum  est,  habituros  firmissimam  in  coelesti 
tabernaculo  mansionem.  Itaque  ait:  «  Qui  facit 
haec,  »  quae  supra  dicta  sunt,  «  non  move¬ 
bitur  in  aeternum ,  »  id  est ,  habitabit  securus 
in  tabernaculo  Dei ,  ac  requiescet  in  monte 
sancto  ejus,  sine  ullo  timore  cadendi  a  tam  fe¬ 
lici  loco. 

PSALMUS  XVI. 

SECUNDUM  HEBR-ffiOS. 


V.  v.  —  \.  Tituli  inscriptio  ipsi  David. 

Conserva  me.  Domine,  quoniam  speravi  in  te. 

2.  Dixi  Domino  :  Deus  meus  es  tu,  quoniam 
bonorum  meorum  non  eges. 

3.  Sanctis,  qui  sunt  in  terra  ejus,  mirificavit 
omnes  voluntates  meas  in  eis. 

4.  Multiplicatae  sunt  infirmitates  eorum  :  pos¬ 
tea  acceleraverunt. 

Non  congregabo  conventicula  eorum  de  san¬ 
guinibus  :  nec  memor  ero  nominum  eorum  per 
labia  mea. 

5.  Dominus  pars  hereditatis  meae,  et  calicis 
mei :  tu  es ,  qui  restitues  haereditatem  meam 
milii. 

6.  Funes  ceciderunt  mihi  in  praeclaris ;  etenim 
baereditas  mea  praeclara  est  mihi. 

7.  Benedicam  Dominum,  qui  tribuit  mihi  in¬ 
tellectum  :  insuper  et  usque  ad  noctem  incre¬ 
puerunt  me  renes  mei. 

8.  Providebam  Dominum  in  conspectu  meo 
semper  :  quoniam  a  dextris  est  mihi ,  ne  com¬ 
movear. 

9.  Propter  hoc  laetatum  est  cor  meum,  et 
exultavit  lingua  mea  :  insuper  et  caro  mea  re¬ 
quiescet  in  spe. 

10.  Quoniam  non  derelinques  animam  meam 
in  inferno  *  nec  dabis  sanctum  tuum  videre 
corruptionem. 

11.  Notas  mihi  fecisti  vias  vitae,  adimplebis 
me  laetitia  cum  vultu  tuo  :  delectationes  in  dex¬ 
tera  tua  usque  in  finem. 


V.  s.  h.  —  Humilis  et  simplicis  David. 

Custodi  me ,  Deus,  quoniam  speravi  in  te. 

Dixi  Domino  :  Dominus  meus  es  tu,  bene 
mihi  non  est  sine  te. 

Sanctis  qui  in  terra  sunt,  et  magnificis,  omnis 
voluntas  mea  in  eis. 

Multiplicabuntur  idola  eorum  ,  post  tergum 
sequentium  :  non  libabo  libamina  eorum  de 
sanguine ;  neque  assumam  nomina  eorum  in 
labiis  meis. 

Dominus  pars  haereditatis  meae  et  calicis  mei; 
tu  possessor  [h.  restitutor ]  sortis  meae. 

Lineae  [al.  Linetce ]  ceciderunt,  mihi  in  pul¬ 
cherrimis  ,  et  hereditas  speciosissima  mea  est. 

Benedicam  Dominum  qui  dedit  mihi  consi¬ 
lium  ;  insuper  et  noctibus  erudierunt  me  renes 
mei. 

Proponebam  Dominum  [al.  tac.  Dominum ] 
in  conspectu  meo  [h.  coram  me]  semper;  quia 
a  dextris  meis  est  [al.  es],  ne  commovear. 

Propterea  laetatum  est  cor  meum,  et  exsultavit 
gloria  mea;  et  caro  mea  habitabit  confidenter. 

Non  enim  derelinques  animam  meam  in 
inferno;  nec  dabis  sanctum  [h.  misericordem] 
tuum  videre  corruptionem. 

Ostendes  mihi  semitam  vitse ,  plenitudinem 
[h.  satietatem]  laetitiarum  ante  vultum  tuum, 
decores  in  dextera  tua  aeternos. 


Arjjumentum.  —  Vates  in  extremo  discrimine  ac  dimicatione  fortunae  et  vitae  ardentes  ad  Jovam  preces  fundit, 
ut  velit  ipsum  conservare,  periculumque  ab  ipsius  capite  propulsare;  quibus  consolationem  miscet,  a  liducia, 
quam  in  Jova  ponit,  petitam,  prolixe  testatus  de  eo,  quod  solum  eum  verum  Deum  colat,  ipsumque  et  verum 
cultum  ejus  summum  bonum  esse  statuat ;  tum  ab  omni  falsorum  deorum  cultu  se  abhorrere  profitetur, 
sibique  gratulatur,  quod  Jovae  beneficio  e  populo  ejus  sit.  Non  dubitat  autem  hac  in  fiducia  se  exaudiri,  et  con¬ 
servatum  iri;  qua  spe  erectus,  exsultat,  lsetoque  animo  celebrat  satietatem  deliciarum  quibus  in  finem  ad  dexte¬ 
ram  Dei  fruetur.  Inscriptio  Davidi  hoc  carmen  assignat  ;  nec  reperitur  in  eo  quidquam,  quod  ut  fidem  illi 
denegemus,  nos  moveat.  Vero  simillimum  est.  Psalmo  lvi  cri-^povov  nostrum  esse,  quum  Davides ,  a  Jonatha 
certior  factus  de  implacabili  Saulis  odio,  ad  Philistaeum  regem' prima  vice  confugisset  (I  Sam.  xxi,  ll-iC),  ubi 
agnitus  statim  a  regis  ministris,  et  ad  regem  adductus,  admonitum  hunc  esse  Davidem,  Philistaorum  hostem 
infestissimum,  a  rege  sibi  metueret,  atque  eegre  tantum,  dementia  simulata,  evaderet,  pro  qua  liberatione  Jov® 
Psalni.  xxxiv  gratias  agit.  Alii  tamen  hunc  Psalmum  ad  1  Sam.  xxvi,  19,  referunt.  Quatuor  posterioribus  hujus 
carminis  versibus,  post  S.  Petrum  (Act.  n,  25  seqq.)  et  S.  Paulum  (Act.  xm,  34  seqq.),  Messiam  ab  inferis 
excitandum  a  Davide  adumbratum  Ecclesiae  SS.  Patres  una  voce  docuerunt.  Qua  de  re  notandum  a),  non  posse  cum 
rationalistis  bene  multis  poni,  Apostolos  accommodasse  tantummodo,  sive  deflexisse  ad  Christum,  quae  sensu 
unico  et  proprio  de  Davide  dicta  existimassent ;  nam  persuasissimum  ipsis  fuisse ,  Psalmum  vere  de  Christo  agere, 
manifeste  patet  ex  rationibus,  quibus  evincere  student,  de  Davide  carmen  non  posse  accipi,  b )  Non  omnino 
rejiciendam  esse  eorum  sententiam,  qui  cum  Hengstenberg  existimant,  in  nostro  Psalmo  Christum  vere  et  'proprie, 
sed  indirecte  tantum  spectari.  «  Qui  loquitur,  ait  Hengstenberg,  in  mortis  periculo  constituitur;  sed  non  tantum 

ex  hoc  certo  periculo  confidit  se  liberatum  iri :  altius  assurgens,  de  morte  ipsa  et  sepulcro  sese  triumphaturum 
praecinit.  Hanc,  qua  hic  et  nunc  premitur,  calamitatem  spe  praetergreditur,  ut  rh  in  finem  (vers.  11)  pertingat. 
Atqui  in  solo  Christo  haec  spes  et  indubia  exspectatio  non  delusa  fuit,  nain  Davides,  ut  ait  S.  Petrus,  defunctus  est 
et  sepultus.  Porro,  quia  Christus,  veluti  caput ,  non  sibi  tantum,  sed  suis  etiam  membris  omnibus,  mortem  de¬ 
vicit,  potuit  Davides  in  eo,  licet  sensu  minus  proprio  et  directo,  eamdem  victoriam  sibi  ipsi  praestruere.  »  Caete- 
rum,  post  exordium  vers.  1,  strophae  2  :  vers.  1-7,  gratulatur  sibi,  quod  Jova  ipsi  Deus  obtigerit  j  vers.  8-11, 
reposita  in  Jova  fiducia  securum  se  esse  omnium  casuum. 

1 .  Carmen  aureum  Davidis. 

Custodi  me,  o  Deus, 
nam  fiduciam  pono  in  te. 

2.  Dixi  Jovae  :  «  Dominus  es  tu  , 
bonum  meum  non  est  praeter  te.  * 

3 .  Sancti  qui  in  terra  sunt , 

Sunt  illustres  quibus  unice  delector. 

4.  Multiplices  erunt  eorum  dolores,  qui  aliorsum  (ad  alios  deos)  festinant; 
non  libabo  libationes  eorum  cruentas , 

nec  sumam  nomina  eorum  labiis  meis. 

5.  Jova  est  pars  portionis  meae ,  et  calicis  mei ; 

tu  es  possessio  sortis  meae  (sorte  mihi  assignata). 

0.  Funes  (pars  dimensa)  ceciderunt  mihi  in  amcenis  (locis) ; 
imo  baereditas  grata  (placens)  est  mihi. 

7.  Benedicam  Jovae  qui  mihi  consuluit, 
noctu  etiam  monent  me  renes  mei. 

8.  Pono  Jovam  coram  me  continuo; 
quia  a  dextra  mea  est,  non  movebor. 

9.  Propterea  laetatur  cor  meum ,  et  exsultat  gloria  ( anima)  mea; 
imo  caro  mea  habitabit  confidenter. 

10.  Etenim  non  derelinques  animam  meam  orco, 
nec  dabis  pium  tuum  videre  corruptionem. 

1 1 .  Monstras  mihi  viam  vitae ; 
saturatio  gaudii  coram  facie  tua  est, 
deliciae  ad  dexteram  tuam  in  finem. 

NOTAS. 

Vers.  1.  Carmen  aureum  :  ita  post  Aben  -Ezram,  Dereser  et  Reinke;  a  orD  poet.  pro  3t1T  aurum,  sive 
quia  egregium  (conf.  Pythagoree  -/.puaa  eV/i),  sive  quia  aureis  litteris  scriptum  esset,  et  in  sanctuario  aliove 
loco  suspensum,  quemadmodum  septem  illa  carmina  veterum  clarissimorum  que  poetarum,  qui  in  Arabia 
ante  Mohammedis  tempora  floruerunt,  Moallacat,  i.  e.  suspensa  ad  templi  Meccani  januam  vulgo  appel¬ 
lata,  item  Aurea,  quod  aureis  litteris  in  bysso  Aegyptia  scripta  essent.  Nulla  tamen  hujus  consuetudinis 
inter  Hebraeos  indicia  occurrunt.  Hengstenberg  vertit  secretum,  i.  e.  carmen  altioris  reconditique  sensus. 
Rosenmuller,  Gesenius,  Maurer,  scriptum,  a  rad.  QrD  pungere.  Vicina  forma  3D3  scribere.  —  Dixi, 

legendo  amarthi,  quod  in  codd.  haud  paucis  a  De  Rossio  editis  reperitur;  si  legas  amarthe,  subaudi  anima 
mea,  scii,  dixisti.  Dominus,  te  Dominum  agnosco.  Bonum ,  felicitas,  salus.  Procter ,  proprie  supra.  Ewaldus  : 
Nihil  supra  te  aestimo,  tu  es  summum  meum  bonum.  Hengstenberg  vertit,  bonum  meum  es,  nihil  prwtcr 
te  est  bonum  meum.  —  Vers.  3.  Sancti  :  proprie,  ad  sanctos  quod  attinet,  nomin.  absol.  praemissa  V  In 
terra  patria,  quod  indicare  videtur  scriptorem  tunc  fuisse  exsulem.  Sunt  illustres;  1  est  consecutivum, 
apodosin  incipiens,  gexmianice  transferendum  so.  Proprie,  et  principes  omnis  mece  propensionis  in  eis.  Sen- 

sus  :  Eos  tantum  magni  facio,  in  pretio  habeo,  iisque  delector,  qui  Jovarn  colunt.  Rosenmullerus,  pro  il¬ 
lustres  vel  principes,  vertit  amplitudines  seu  magnitudines.  Reinke  cum  prseced.  nectit :  Bonum  meum  non 
est  extra  te;  ita  se  res  habet  de  sanctis  qui....  et  principibus ,  etc.  Ewaldus  nectit  cum  sequent.  Sancti... 
principes  (nominat,  absol.)...  multa  sunt  eorum  idola...;  ego  autem  non  libabo,  etc.  —  Vers.  4.  Ewaldus, 
multa  sunt  eorum  idola,  alienos  deos  permutant,  eodem  modo  quo  sponsa  donariis  quasi  emi  soleret  ( Exod . 
xm,  15).  Maurer,  ad  alios  deos  festinant.  —  Vers.  5.  Agellius  :  «  Calicem  idem  significare  quod  partem, 
Hebrah  asserunt,  et  vere ;  sed  si  accurate  verba  perpendamus,  nonnihil  interest :  partem  enim  continuae 
alicujus  rei  vocant,  ut  agri  et  campi;  at  in  numero  seu  multitudine  dividenda,  quae  pars  ex  supputatione 
alicui  contingit,  eam  calicem  vocant.  »  Possessio,  substant,  abstract.  Hengstenberg,  magnificam  fecisti  sor¬ 
tem  meam,  fut.  liiphil  verbi  quod,  ait  Schultens,  arab.  est  amplus  fuit.  Alii,  prehendisti,  eduxisti  quasi 
ex  urna,  imo  selegisti  et  assignasti  sortem  meam  :  hinc  Vulgatus,  restituis,  id  est  constituis.  —  Vers.  6. 
In  amcenis;  Hengstenberg,  in  jucundis,  i.  e.  in  deliciis,  adject.  plur.  pro  substant,  abstracto.  Hcercditas, 
forma  poetica  status  absoluti.  Sensus  :  Non  solum  optima  portio  mihi  contigit,  sed  etiam  ea  est  qme  mihi 
optima  videatur.  Alii  simpliciter,  pulchra  hcereditas  obtigit  mihi.  — Vers.  7.  Consuluit,  ut  praeclaram  illam 
portionem,  scii.  Deum,  mihi  eligerem.  Benes,  interiorum  affectuum  sedes,  ut  Ps.  vii,  10.  Monent,  ut  gra¬ 
tias  Deo  agam,  amorem  meum  tester,  cultumque  ejus  observem. — Vers.  8.  Jovarn,  v ise  ducem,  summum¬ 
que  bonum  ac  spem  meam.  —  Vers.  9.  Th  non  derelinques ,  etc.  significari  potest,  vel  :  Non  ita  destitues 
me,  ut  morti  jam  concedam,  sed  longam  adhuc  dabis  mihi  vitae  hujus  usuram;  vel  :  Non  patieris  me  in 
orco  (animarum  post  mortem  sede)  manere,  sed  inde  me  liberabis.  Posteriorem  sensum  commendant  tum 
quae  sequuntur  vers.  11,  tum  Novi  Test.  doctrina,  tum  SS.  Patrum  veterumque  interpretum  consensus. 
— Vers.  10.  Pium.  In  bibliis  hebr.  hodiernis  scribitur  pios,  quod  multi  retineri  volunt,  ut  sit  universalis  pro¬ 
positio.  Sed  Masorethoe  legi  jubent  "JTDn  pium,  quod  idem  exhibent  libri  et  scripti  et  editi  quam  plurimi, 
exprimuntque  veteres  omnes.  Corruptionem ,  a  finit? :  conf.  Job.  xvm,  14;  Ps.  lv,  24.  Alii  vertunt  foveam, 
sepulcrum,  a  flVi?,  eodem  sensu.  In  hoc  versu  prius  membrum  Messiae  animam,  posterius  ejusdem  corpus 
spectat;  singula  autem  prius  singulis  commatis  praeced.  respondent. —  Vers.  1 1 .  Monstras,  etc.  .invia  vitae 
me  ambulare  facis. 

BELIARM1NI  EXPLANATIO. 


PSALMUS  XV. 


TITULUS  ET  ARGUMENTUM. 

Tituli  inscriptio  ipsi  Pavidi. 

Hic  Psalmus  obscurissimus  est,  atque  ab  ipso  titulo  incipit  ejus  obscuritas.  Vox  hebrx-a  DfiDO  mictham  ignota 
est.  S.  Hieronymus  vertit,  humilis,  et  simplicis  David,  forte  quia  mac  significat  pauperem,  ac  per  hoc  humilem, 
et  Ofi  tham ,  significat  simplicem  et  perfectum ;  alii  volunt  fifi^O  mictham  esse  pretiosum  aliquid,  quia  Ofiil  chetem 
significat  aurum.  Mihi  probabile  est  Septuaginta  Interpretes  non  legisse  DfiDa  mictham  sed  '2'[\2^miclhah,  ultima 
littera  paululum  immutata;  nam  a  verbo  cathab,  scribere,  fit  nomen  micthab,  scriptura,  sive  inscriptio.  Sed  quia 
vox  graeca  arrl Xoypacpta  non  significat  simplicem  inscriptionem,  sed  inscriptionem  incisam  in  columna  ad  memoriam 
sempiternam,  propterea  intelligere  debemus  inscriptionem  hoc  loco  significare  titulum  memorabilem,  dignum  qui 
nunquam  aboleatur.  Argumentum  Psalmi  est  oratio  Christi  ad  Patrem  :  et  eadem  accommodari  potest  membris 
Christi,  tnm  universis,  tum  singulis.  De  Christo  enim,  et  non  de  Davide  intelligendos  esse  quatuor  versus  postre¬ 
mos,  ac  praesertim  illa  verba  :  «  Non  dabis  sanctum  tuum  videre  corruptionem,»  docent  apostoli  Petrus  Ad.  n, 
et  Paulus  Ad.  xit;  et  quia  totus  Psalmus  est  oratio  quaedam  continuata,  non  possunt  intelligi  quatuor  ultimi  versu? 
de  Christo,  quili  totus  Psalmus  de  Christo  intelligalur. 


EXPLICATIO  PSALMI. 


1.  Conserva  me,  Domine,  quoniam  speravi  in 
te.  Dixi  Domino  :  Deus  meus  es  tu,  quoniam  bo¬ 
norum  MEORUM  NON  EGES. 

In  hebrseo,  ut  nunc  legitur,  habetur  :  Dixisti; 
sed  non  est  dubium  debere  legi  WIQN  amarthi, 
non  amarth :  nam  non  solum  Septuaginta  verte¬ 
runt  dixi,  sed  etiam  S.  Hieronymus;  si  tamen 
utraque  lectio  defendi  debeat,  illud,  dixisti,  re¬ 


ferendum  erit  ad  animam,  quia  iTlDN  amarth  est 
secunda  persona  generis  feminini,  et  sensus  erit: 
Dixisti ,  o  anima  mea!  et  idem  est,  dixi  ego,  vel 
dixisti,  anima  mea.  Ait  igitur  Christus,  et  potest 
dicere  quilibet  Christianus  :  «  Conserva  me.  Do¬ 
mine,  »  id  est  custodi,  protege  ab  imminente  tri¬ 
bulatione,  quoniam  speravi  in  te  solo,  non  in 
ulla  re  creata.  Quod  autem  in  te  solo  speraverim, 
et  sperem,  ex  eo  cognosci  potest  :  «  Quoniam 


PSALMUS  XV. 


dixi  Domino,  »  id  est,  confessus  sum  libi  Domino, 
ac  dixi  ex  corde  :  «  Deus  meus  es  tu,  »  id  est  su¬ 
premus  Dominus  meus  es  tu,  ut  clarius  habet 
textus  hebraicus  et  graecus;  nam  latinus  posuit 
Deus  meus,  pro  Dominus  meus,  ut  variaret  sermo¬ 
nem  :  «quoniam  bonorum  meorum  non  eges,  » 
sed  ego  bonis  tuis  indigeo ;  tu  nulla  ratione  a 
inChris-  me  dependes,  sed  ego  a  te  in  omnibus  pendeo  : 
fuit  s^es*  ^eo  tu  s°lus  verus*  summus  Dominus  meus 
sed  fida-  es;  et  quia  ego  hoc  cognosco  et  confiteor,  ideo 
cia,  et  in  te  solo  spero  et  confido.  Haec  verba  Propheta 
eipecta-  scrjpSit  in  persona  Christi  pro  eo  tempore,  quo 
ri®  6siil  Christus  non  solum  homo  erat,  sed  etiam  pas- 
ccrporis.  sioni  et  morti  obnoxius.  Quamvis  enim  in  Chri¬ 
sto  homine  et  passibili  non  fuerit  spes,  quae  est 
virtus  theologica,  et  respicit  beatiludinem  animae, 
ut  S.  Thomas  docet  111  part.  Qucest.  VII,  art.  4, 
fuit  tamen  spes  ut  significat  fiduciam,  et  exspec¬ 
tationem  gloriae  corporis,  et  aliorum,  quae  non¬ 
dum  habebat  :  et  de  hac  spe  loquitur  David  in 
Psalmis. 

Veis.  ;.  2.  Sanctts,  qui  in  terra  sunt  ejus,  mirifica- 

V1T  OMNES  VOLUNTATES  MEAS  IN  EIS. 

In  graeco  legitur  sic  :  Sanctis,  qui  sunt  in  terra 
ejus,  mirificavit  Dominus  omnes  voluntates  suas  in 
eis.  Itaque  dissentiunt  graecus  et  latinus  in  illa 
voce  meas  et  suas.  Nam  additio  illa  vocabuli.  Do¬ 
minus ,  non  mutat  sensum.  In  hebraeo  legitur  ad 
verbum  sic  :  Sanctis  qui  in  terra  ipsi,  et  magnificis 
omnis  voluntas  mea  in  cis.  Quod  ad  graecum  attinet, 
S.  Augustinus  in  epist.  59  ad  Paultnum,  Quoest.  29, 
dicit  codices  electiores  habere  meas,  quamvis  alii 
habeant  suas.  Itaque  probabile  est  in  graeco  vitio 
librariorum  irrepsisse  mendum,  praesertim  cum 
in  hebraico  etiam  habetur  meas.  Idem  quoque 
Augustinus  dicit,  non  esse  dissonantiam  alicujus 
momenti,  cum  opera  Patris,  et  Filii,  et  Spiritus 
Sancti  sint  indivisa.  Hebraeus  autem  codex  cum 
ait :  Qui  in  terra  ipsi,  non  differt  a  nostro  codice, 
nisi  quod  omittit  pronomen  ejus.  Cum  autem  di¬ 
cit  :  Et  magnificis,  sciendum  est  vocem  HHN1 
vcaddire  videri  omnico  corruptam.  Est  enim  no¬ 
men  numeri  multitudinis,  in  regimine,  id  est  re¬ 
gens  aliud  nomen  casus  genitivi  hebraei  :  siqui¬ 
dem  aliter  formant  nomen  absolute  positum,  et 
aliter  nomen  regens  post  se  aliud  nomen  casus 
genitivi  :  hic  autem  non  sequitur  aliud  nomen, 
quod  regatur  ab  isto,  magnificis;  praeterea  si  Sep¬ 
tuaginta  legissent  veaddire,  non  potuissent 

vertere  mirificant,  nisi  imperitissimi  fuissent.  Ita¬ 
que  existimo  eos  legisse  inMil  heedir,  quod  si¬ 
gnificat  mirificavit.  Illa  vero,  omnis  voluntas  mea 
in  eis,  non  habent  difficultatem,  quia  cum  He¬ 
braei  non  declinent  nomina  per  casus,  verti  de¬ 
bent  vocabula  secundum  exigentiam  verborum. 
Recte  igitur  verti  potest  hic  locus :  Sanctis  qui 
sunt  in  terra,  mirificavit  omnem  voluntatem  meam 
in  eis,  atque  ita  in  concordiam  rediguntur  omnes 
lectiones.  Sententia  autem  haec  esse  videtur  :  Quia 


Deus  bonorum  meorum  non  eget,  ideo  benefa¬ 
cere  studeo  electis  ejus  :  cujus  meae  bon®  volun¬ 
tatis  ipse  Deus  mihi  testis  est,  qui  Sanctis,  qui 
sunt  in  terra  ejus,  id  est  Sanctis,  et  electis  suis 
qui  sunt  in  terra  ejus,  mirificavit,  id  est  mirabi¬ 
les  reddidit  omnes  voluntates  meas  in  eis,  id  est 
omnem  benevolentiam  meam  omniaque  studia 
mea  erga  illos.  Dicitur  autem  Deus  mirabilem 
reddidisse  benevolentiam  Christi  erga  electos, 
declarando  illam  tum  per  Prophetas,  et  per  va¬ 
rias  figuras  Testamenti  veteris,  tum  etiam  per  mi¬ 
racula  ipsius  Christi  ct  Apostolorum;  mirabilis 
vero  fuit  Christi  benevolentia  erga  electos,  cum 
pro  illis  animam  suam  ponere  voluerit. 

3.  Multiplicatas  sunt  infirmitates  eorum,  vers. 3. 

POSTEA  ACCELERAVERUNT. 

In  hebraeo  habetur  13T  irbu  in  futuro,  multi¬ 
plicabuntur,  sed  accipitur  futurum  pro  praeterito. 

Illud  etiam,  postea,  vertitur  communiter  ex  he¬ 
braeo,  alienum;  sed  Septuaginta  non  legerunt  “inN 
acher,  alienum,  sed  HIN  achar,  quod  significat, 
postea.  Explicatur  hoc  loco  effectus  benevolenti® 

Christi  in  electos,  qui  antea  debiles  erant  ob  vul¬ 
nera  gravissima  peccatorum,  ita  ut  ambulare 
non  possent,  et  postea  sanati  per  gratiam  currere 
coeperunt  viam  mandatorum  Dei :  «  Multiplicat® 
sunt,  inquit,  infirmitates  eorum,  »  id  est  aegri¬ 
tudines  ,  ac  morbi  spirituales;  unde  Apostolus 
ad  Rom.  v :  «  Cum  adhuc  infirmi  essemus,  Chris¬ 
tus  pro  nobis  mortuus  est;  »  et  paulo  post  expli¬ 
cans  infirmitates  :  «  Cum,  inquit,  peccatores  esse¬ 
mus.  »  Ex  hebneo  arvnjfy  hatsbotham  multi  ver¬ 
tunt  idola;  sed  vox  hebr®a  proprie  significat 
infirmitatem  et  dolorem;  et  per  figuram  accipitur 
pro  idolis,  vel  quia  idola  infirma  sunt,  et  nullius 
potenti®;  vel  quia  peccatores,  ac  per  hoc  infir¬ 
mos  homines  faciunt.  «  Postea  acceleraverunt,  » 
id  est,  antea  infirmissimi  erant  multiplicatis  pec¬ 
catis  usque  ad  summum ,  sed  postea  sanati  per 
gratiam  fortes  effecti  sunt,  et  ideo  exsultaverunt 
ad  currendam  viam.  Id  apparuit  in  principio 
Ecclesi® ,  quando  conversi  homines  ab  idolola¬ 
tria  ,  ad  martyria  festinabant. 

4.  Non  CONGREGABO  CONVENTICULA  EORUM  DE  vers.  4. 
SANGUINIBUS,  NEC  MEMOR  ERO  NOMINUM  EORUM  PER 
LABIA  MEA. 

Ex  hebr®o  vertunt  communiter  :  Non  libabo  li¬ 
bamina  eorum  de  sanguine,  et  vere  verbum  *JD3  na- 
sac  significat  libare  et  fundere;  sed  significat  etiam 
tegere  et  operire ;  et  quia  qu®  teguntur  congre¬ 
gantur,  ut  tegi  possint,  credibile  est  idem  ver¬ 
bum  significare  etiam  congregare;  sententia  vero 
est  eadem,  nam  quia  ad  sacrificia  celebranda 
coetus  congregari  solent,  ideo  perinde  est,  si  di¬ 
catur  :  Non  libabo  libamina  eorum  de  sanguine,  id 
est  non  placebunt  mihi  sacrificia  eorum,  qu® 
sanguinis  effusione  constant ;  et :  Non  congregabo 
conventicula  eorum  de  sanguinibus,  id  est  non  pia- 

cebunt  mihi  congregationes  eorum  ad  sacrificia 
cruenta  celebranda,  proinde  non  ego  illas  con¬ 
gregabo,  non  ero  auctor,  ut  ejusmodi  coetus 
fiant.  «  Nec  memor  ero  nominum  eorum  per  la¬ 
bia  mea,  »  id  est,  non  solum  non  ero  auctor  ta¬ 
lium  congregationum  et  sacrificiorum,  sed  ea  ne 
Deus  de-  nominabo  quidem.  Cohaeret  autem  hic  versicu- 
“,jeur  lus  cum  superiore,  quia  rationem  reddit,  cur 
idola  et  electi  post  multiplicata  peccata,  ac  potissimum 
eorum  idololatriae, acceleraverint  currere  viam  Domini: 
tionem.  ratl°  enim  est,  quia  Dominus  vehementer  detes¬ 
tatur  idola,  et  eorum  venerationem,  ut  ne  nomi¬ 
nari  quidem  velit  a  suis  :  ideo ,  quos  elegit  in 
Christo,  mundavit  a  peccato  idololatriae;  et  sic 
sanctos  currere  fecit  viam  mandatorum  suorum. 

Vers.  5.  5.  DOMINUS  PARS  HEREDITATIS  MEE,  ET  CALI¬ 

CIS  MEI,  TU  ES  QUI  RESTITUES  HEREDITATEM  MEAM 
MIHI. 

Quia  dixerat  se  detestari  idola  et  peccata,  ad¬ 
dit  pro  ratione,  omnia  sua  bona  in  uno  Deo 
habere.  Vox  propria  Christi,  qui  omnino  segre¬ 
gatus  a  peccatoribus,  et  Deo  Patri  summe  ami¬ 
cus,  omnia  sua  bona  in  Deo  habet.  Idem  et  nos 
pro  modulo  nostro  sentire  deberemus.  Dicit  igi¬ 
tur  :  «  Dominus  pars  haereditatis  meae,  »  id  est 
pars ,  quae  mihi  ex  divisione  haereditatis  contin¬ 
gere  debet,  hoc  est,  quidquid  omnino  exspecto, 
mihi  Dominus  est,  ipse  mihi  est  omnia;  «  et  cali¬ 
cis  mei,  »  repetitio  est  ejusdem  sententiae  :  nam 
calix,  qui  dividi  solebat  inter  convivas,  pro  hae- 
reditate  accipitur.  Nisi  magis  placeat,  per  partem 
haereditatis  intelligere  opes,  per  partem  calicis  de¬ 
licias,  ut  sensus  sit  omnes  meas  opes  atque  omnes 
meas  delicias  in  solo  Deo  constitui.  «  Tu  es  qui 
restitues  haereditatem  meam  mihi :  »  hoc  additur, 
quia  cum  Christus  adhuc  mortalis  haec  diceret, 
nondum  plene  possidebat  haereditatem ;  et  nos 
cum  haec  dicimus,  desiderio  quidem  omnia  bona 
in  Deo  habemus,  sed  nondum  reipsa  possidemus. 
Possessio  autem  ista  interim  deposita  est  apud 
Deum,  et  ille  nobis  eam  restituet  in  die  novis¬ 
simo  ,  sicut  Christo  restituit  in  die  resurrectionis 
ejus.  Huc  alludit  B.  Paulus  cum  ait :  «  Scio  cui 
credidi,  et  certus  sum  quia  potens  est  depositum 
meum  servare  in  illum  diem,  »  II  Timoth.  i.  In 
hebraeo  habetur,  *VQin  itntt  attha  thomic 
gorali,  tu  sustentas  hcereditatem  meam,  et  sensus 
est  idem;  nam  ideo  restituet  Dominus  haeredita- 
tem ,  quia  nunc  eam  sustentat ,  et  conservat  no¬ 
bis,  juxta  illud  D.  Petri :  « ln  haereditatem  incor¬ 
ruptibilem  conservatam  in  coelis,  »  I  Petr.  i. 

vers. 6.  6.  Funes  ceciderunt  mihi  in  treclaris,  et¬ 

enim  HEREDITAS  MEA  PRECLARA  EST  MIHI. 

Similitudine  ducta  a  terrena  haereditate,  decla¬ 
rat  praestantiam  haereditatis  aeternae,  quam  habe¬ 
bunt,  qui  Deum  solum  eligunt.  Siquidem  funi¬ 
culis  mensurari  solebant  campi ,  qui  ex  heredi¬ 
tatis  divisione  obveniebant,  et  quia  divisio  sorte 


fiebat,  ideo  dicebantur  funiculi  in  praeclaram 
partem  cadere,  quando  pars  haereditatis  optima 
contingebat.  «  Funes  ceciderunt  mihi  in  praecia-  PraEdesti- 
ris,  »  id  est,  optimam  haereditatem  sorte  felicis-  traall°  “e°ss" 
sima  consecutus  sum;  etenim  «  haereditas  mea  pectu 
praeclara  est  mihi,  »  idem  dicit  aliis  verbis.  Me-  u,ist|-i  j 
minit  autem  sortis,  quia  principium  hujus  haere- S01S  est* 
ditatis  a  praedestinatione  ducitur;  praedestinatio¬ 
nis  autem  gratia  respectu  nostri  sors  quaedam 
est,  unde  S.  Paulus  :  «  Sorte  vocati  sumus;  »  et  : 

Elegit  nos  in  partem  sortis  sanctorum, »  epist.  ad 
Ephes.  ii,  et  ad  Coloss.  i. 

7.  Benedicam  Dominum,  qui  tribuit  mihi  in-  vcrs.7. 
tellectum  ;  insuper,  et  usque  ad  noctem  incre¬ 
puerunt  ME  RENES  MEI. 

Gratias  agit  Deo,  qui  inspiravit  illi  consilium, 
et  accendit  in  eo  desiderium,  ut  tam  praeclaram 
haereditatem  eligeret:  «  Benedicam,  inquit.  Do¬ 
minum,  »  id  est,  laudabo  Deum  auctorem  mihi 
tanti  boni,  «qui  dedit  mihi  intellectum,  »  id  est, 
qui  me  cognoscere  fecit,  et  prudenter  eligere; 
vox  enim  hebraea  iahats  significat  proprie  dare 
consilium.  «  Insuper,  et  usque  ad  noctem  incre¬ 
puerunt  me  renes  mei. »  Per  renes  in  Scriptura  in- 
telligitur  affectus  et  desiderium,  unde  sunt  illa  : 

«  Scrutans  corda  et  renes  Deus ;  »  et  :  «  Proba 
cor  meum  et  renes  meos,  »  ubi  per  cor  inteliigi- 
tur  cogitatio,  et  per  renes  affectio.  Per  noctem 
intelligitur  tempus  tribulationis;  sicut  per  diem, 
tempus  prosperitatis.  Per  verbum  increpuerunt  si¬ 
gnificatur  potius  eruditio,  quam  reprehensio.  Nam 
et  in  hebraeo  *3*riD*  isseruni,  etgraeco  est  verbum 
significans  eruditionem;  proinde  verbum  latinum 
interpretandum  est  pro  increpatione  hortatoria, 
qualis  est :  «  Quare  tristis  es,  anima  mea,  et  quare 
conturbas  me?  spera  in  Deo,  quoniam  confite¬ 
bor  illi,  »  Psalm.  xlii.  Denique  illud,  usque  ad 
noctem,  in  hebraeo  est  JTiVS  leloth,  erudierunt  me 
in  noctibus,  ex  quo  intelligimus  significari  non 
solum  tota  die,  sed  etiam  usque  ad  noctem  to¬ 
tam,  quod  vulgo  dici  solet  inclusive.  Itaque  sen¬ 
sus  hic  erit :  «  Insuper  et  usque  ad  noctem,  »  id 
est,  non  solum  tempore  prosperitatis,  sed  prae¬ 
terea  usque  ad  tempus  adversitatis,  et  in  ipsa 
adversitate  affectas  meus  in  Deum  accensus  eru¬ 
divit  me,  excitans  et  adhortans  ad  passionem 
aequo  animo  subeundam,  ac  semper  de  Deo  bene 
sperandum. 

8.  Providebam  Dominum  in  conspectu  meo  Vers.  s. 

SEMPER  :  QUONIAM  A  DEXTRIS  EST  MIHI,  NE  COM¬ 
MOVEAR. 

Ex  intellectu,  et  affectu  bono,  de  quo  in  supe-  Amma 
riore  versu  Deum  laudavit,  profectum  est,  ut  masis.est 
semper  Deum  ante  oculos  haberet;  anima  enim  a^t 
magis  est  ubi  amat,  quam  ubi  animat,  ln  hebraeo  quam 
habetur  :  Posui  Dominum  in  conspectu  meo  semper,  ubl  ani" 
ex  quo  clarius  declaratur  Christum  studiose  egis-  mat’ 
se,  ut  semper  Dominum  praesentem  haberet. 

«  Quoniam  a  dextris  est  mihi,  ne  commovear,  » 
hoc  est,  nec  falsa  mea  cogitatio  fuit,  qua  Do¬ 
minum  mihi  ante  oculos  cordis  semper  po¬ 
nebam;  nam  vere  a  dextris  mihi  semper  est, 
tanquam  tegens  latus  meum,  meque  praece¬ 
dens,  ut  adjutor  fortis,  ne  commovear  de  gra¬ 
du  meo,  sed  persistam,  et  perseverem  usque  in 
finem. 

Vers.  9.  9.  pnorTER  uqq  LiETATUM  EST  COR  MEUM,  ET 

EXULTAVIT  LINGUA  MEA,  INSUPER  ET  CARO  MEA 
REQUIESCET  IN  SPE. 

Explicat  nunc  tandem  haereditatem  praeclaram, 
quam  Deus  restituet  sibi,  et  aliis,  qui  Dominum 
elegerunt.  «  Propter  hoc, »  id  est,  quia  Dominus  a 
dextris  meis  est  adjutor  et  protector  fidelissimus, 
«  laetatum  est  cor  meum,  »  laetitia  vera  et  solida, 
de  qua  Dominus  in  Evangelio  Joan.  xvi,  22 : «  Gau¬ 
debit  cor  vestrum,  et  gaudium  vestrum  nemo 
tollet  a  vobis. »  «  Et  exultavit  lingua  mea , »  quia 
gaudium  aeternum  redundare  solet  etiam  exte¬ 
rius.  In  hebraeo  habetur  :  Exultavit  gloria  mea, 
quod  in  idem  recidit;  gloria  enim  interior  per 
linguam  exultat  exterius.  «  Insuper  et  caro  mea 
requiescet  in  spe,  »  hoc  est,  animus  laetabitur, 
et  caro  obdormiet  in  morte  placida  et  secura, 
ob  certam  exspectationem  celerrimae  resurrec¬ 
tionis. 

vers.  io.  10.  Quoniam  non  derelinques  animam  meam 

IN  INFERNO,  NEC  DABIS  SANCTUM  TUUM  VIDERE 
CORRUPTIONEM. 

Haec  explicata  sunt  ab  apostolis  Petro  et  Paulo, 
A  et.  h  et  xm,  et  quamvis  proprie  de  solo  Christo 
linee  dicantur,  cujus  anima  non  est  relicta  apud 
inferos,  in  limbo  videlicet  sanctorum  Patrum, 
neque  caro  in  sepulcro  experta  est  ullam  putre¬ 
factionem  ;  tamen  nos  omnes  haec  dicere  possu¬ 
mus,  tum  quia  membra  Christi  sumus,  et  in  illo, 
ut  ait  Apostolus  Ephes.  ii,  «  conresuscitavit  nos 
Deus;  »  tum  quia  animae  nostrae  non  relinquen¬ 
tur  in  inferno,  id  est  in  Purgatorio,  neque  caro 
nostra  videbit  aeternam  corruptionem. 


11.  Notas  mihi  fecisti  vias  vit,e,  adimplebis  Vers.  k. 

ME  LiETITIA  CUM  VULTU  TUO ;  DELECTATIONES  IN 
DEXTERA  TUA  USQUE  IN  FINEM. 

Hic  exponit  perfectam  haereditalis  promissio¬ 
nem  :  «  Notas,  inquit,  mihi  fecisti  vias  vitae, »  id 
est,  docuisti  me  modum  redeundi  ad  vitam  post 
mortem;  metaphora  est  pulcherrima,  per  quam 
modus  per  se  resurgendi  dicitur  via  usque  ad 
illam  diem  ignota,  quia  nullus  unquam  per  se 
resurrexit,  Christo  excepto.  Nec  solum,  inquit, 
docuisti  me  resurgere  ex  mortuis,  sed  etiam  «  ad¬ 
implebis  me  laetitia  cum  vultu  tuo,  »  gloriosum, 
immortalem  et  beatum  faciens  me,  vultum  tuum 
mihi  ostendendo;  nam  ex  visione  Dei,  in  qua 
consistit  beatitudo  essentialis,  redundat  etiam 
gloria  in  corpus, qua  sola  Christus  carebat:  glo¬ 
riam  enim  animae  a  conceptione  habuerat.  «  De¬ 
lectationes  in  dextera  tua  usque  in  finem.  »  Nec 
solum  gloriosum  me  facies,  sed  ad  dexteram 
collocabis  in  coelis,  ubi  delectationes  sunt  sine 
ullo  fine.  Quae  omnia  etiam  electis  suo  modo 
conveniunt,  quibus  Deus  ostendit  vias  vitae,  cum 
legis  observationem  docuit  esse  viam  ad  regnum 
coelorum.  Eosdem  adimplet  laetitia  cum  vultu 
suo,  cum  eis  se  videndum  exhibet  facie  ad  fa¬ 
ciem,  et  demum  delectationes  usque  in  finein  eis 
praebet  dextera  sua,  cum  eos  ad  dexteram  partem 
collocat,  et  cum  dextera  manu  sua  tanquam 
inexhausto  fonte  bonorum  eos  indesinenter  de¬ 
lectationibus  replet.  Ad  finem  hujus  Psalmi  anno¬ 
tare  placet  incredibilem  temeritatem  Theodori  Be/.ie  m 
Bezae,  qui  verba  illa  :  «  Non  relinques  animam  °l(,dibi- 
meam  m  inferno,  »  ex  textu  graeco,  Act.  ii,  sic  rU;ls  u0. 
interpretari  ausus  est :  $on  derelinques  cadaver  tatur. 
meum  in  sepulcro  :  quae  enim  corruptio  sacrarum 
litterarum  est,  si  haec  non  est?  Vide,  si  placet,  re¬ 
futationem  hujus  paradoxi  in  nostris  Controver¬ 
siis,  lib.  De  Anima  Christi,  cap.  xii,  ubi  demons¬ 
tramus  voces  tum  hebraicas,  tum  grsecas,  quae  in 
hoc  Psalmo  et  cap.  ii  Adorum  habentur,  non 
cadaver  et  sepulcrum,  sed  animam  et  infernum  pro¬ 
prie  significare. 


PSALMUS  XVII 

SECUNDUM  HEBR/EOS. 


V.  v.  —  1.  Oratio  David. 

Exaudi,  Domine,  justitiam  meam  :  intende 
deprecationem  meam. 

Auribus  percipe  orationem  meam,  non  in 
labiis  dolosis 

2.  De  vultu  tuo  judicium  meum  prodeat : 
oculi  tui  videant  aequitates. 

3.  Probasti  cor  meum,  et  visitasti  nocte  :  igne 


V.  s.  h.  —  Oratio  David. 

Audi,  Deus,  justum  [h.  Audi,  Domine,  jus¬ 
titiam .],  intende  deprecationem  meam;  auribus 
percipe  orationem  meam, absque labiis  menda¬ 
cibus  [al.  mendacii]. 

De  vultu  tuo  [h.  De  conspectu  tuo ]  judi¬ 
cium  meum  prodeat;  oculi  tui  videant  aequi¬ 
tates. 

Probasti  cor  meum,  visitasti  nocte  :  conllas.ti 

me  examinasti,  et  non  est  inventa  in  me  ini¬ 
quitas. 

4.  Ut  non  loquatur  os  meum  opera  hominum  : 
propter  verba  labiorum  tuorum  ego  custodivi 
vias  duras. 

5.  Perfice  gressus  meos  in  semitis  tuis :  ut 
non  moveantur  vestigia  mea. 

6.  Ego  clamavi,  quoniam  exaudisti  me,  Deus : 
inclina  aurem  tuam  mihi,  et  exaudi  verba  mea. 

7.  Mirifica  misericordias  tuas,  qui  salvos  fa¬ 
cis  sperantes  in  te. 

8.  A  resistentibus  dexterae  tuae  custodi  me, 
ut  pupillam  oculi. 

Sub  umbra  alarum  tuarum  protege  me ,  9.  a 
facie  impiorum, qui  me  afflixerunt. 

Inimici  mei  animam  meam  circumdederunt. 

10.  Adipem  suum  concluserunt  :  os  eorum 
locutum  est  superbiam. 

11.  Projicientes  me  nunc  circumdederunt 
me :  oculos  suos  statuerunt  declinare  in  terram. 

12.  Susceperunt  me  sicut  leo  paratus  ad  prae¬ 
dam  :  et  sicut  catulus  leonis  habitans  in  abditis. 

13.  Exsurge ,  Domine,  praeveni  eum,  et  sup¬ 
planta  eum  :  eripe  animam  meam  ab  impio , 
frameam  luam  14.  ab  inimicis  manus  tuae. 

Domine,  a  paucis  de  terra  divide  eos  in  vita 
eorum;  de  absconditis  tuis  adimpletus  est  ven¬ 
ter  eorum. 

Saturati  sunt  filiis  :  et  dimiserunt  reliquias 
suas  parvulis  suis. 

15.  Ego  autem  in  justitia  apparebo  con¬ 
spectui  tuo  :  satiabor,  cum  apparuerit  gloria 
tua. 


me,  et  non  invenisti :  cogitatio  mea  utinam  non 
transisset  os  meum. 

In  opere  Adam,  in  verbo  labiorum  tuorum , 
ego  observavi  vias  [h.  semitas]  latronis. 

Sustenta  gressus  meos  in  callibus  tuis  ,  et 
non  labantur  [al.  labentur ]  vestigia  mea. 

Ego  invocavi  te,  quia  exaudies  me,  Deus ;  in¬ 
clina  aurem  tuam  mihi,  audi  eloquium  meum. 

Mirabiles  fac  misericordias  tuas,  salvator 
sperantium ,  a  resistentibus  dexterae  tuae. 

Custodi  me  quasi  pupillam  [/*..  filiam]  intus 
oculi : 

In  umbra  alarum  tuarum  protege  me,  a  facie 
impiorum  vastantium  me. 

Inimici  mei  animam  meam  circumdederunt. 

Adipe  suo  concluserunt:  et  ore  locuti  sunt 
superbe. 

Incedentes  adversum  me  nunc  circumdede¬ 
runt  me ;  oculos  suos  posuerunt  declinare  in 
terram. 

Similitudo  ejus  quasi  leonis  desiderantis 
praedam,  et  quasi  catuli  sedentis  in  abscon¬ 
ditis. 

Surge,  Domine,  praeveni  faciem  ejus,  in¬ 
curva  eum  :  salva  animam  meam  ab  impio , 
qui  est  gladius  tuus. 

A  viris  manus  tuae  ,  Domine ,  qui  mortui 
sunt  in  profundo ,  quorum  pars  in  vita ,  et 
quorum  de  absconditis  tuis  replesti  ventrem. 
Qui  satiabuntur  in  filiis,  et  dimittent  reliquias 
suas  parvulis  eorum. 

Ego  in  justitia  videbo  faciem  tuam  :  imple¬ 
bor  [h.  satiabor],  cum  evigilavero,  similitu¬ 
dine  tua. 


Argumentum.  —  Eorum  sententia  mihi  probatur,  qui  carmen  hocee  a  Davide  eo  tempore  putant  compositum 
esse,  quum  Saulis  aulicorumque  insidiis  undique  obsessus,  saluti  et  vitae  fuga  consulere  coactus  esset,  ut  itaque 
cfufxp&vtv  sit  septimo.  Strophae  tres.  Vers.  1-5,  succurre,  o  Jova,  sincero  tuo  cultori;  vers.  6-12,  defende  me  ab 
inimicis  infestissimis,  implacabilibus,  fastuosis,  insidiosis;  vers.  13-15,  ab  hominibus  ad  voluptatem  omnia 
referentibus,  bonisque  omnibus  affluentibus,  ut  ipse  ego  faciem  tuam  videam,  et  facie  tua  satier. 

1.  Oratio  Davidis. 

Audi,  Jova,  justitiam, 

attende  clamorem  meum ,  ausculta  precem  meam 
non  fraudulentis  labiis  fusam. 

2.  A  facie  tua  (abs  te)  judicium  meum  exeat, 
oculi  tui  respiciant  rectum. 

3.  Explorasti  cor  meum ,  visitasti  (illud)  noctu ; 

igne  me  examinasti  :  non  invenis  (quicquam  scoriae) ; 
cogitare  meum  non  praeterit  os  meum. 

4.  Ad  opera  hominum  (vulgi)  quod  attinet,  verbo  labiorum  tuorum  edoctus . 
ego  observavi  vias  violenti  (ut  eas  devitarem). 

5.  Inhaeserunt  gressus  mei  orbitis  (viis)  tuis, 
non  vacillarunt  gressus  mei. 

6.  Ego  invoco  te,  nam  exaudis  me,  Deus; 

inclina  aurem  tuam  mihi,  audi  sermonem  meum. 

7.  Insignes  redde  misericordias  tuas,  qui  salvas  confidentes  tibi 
ab  adversariis  dextera  tua. 

8.  Custodi  me  sicut  pupillam,  filiam  oculi; 
in  umbra  alarum  tuarum  occultes  me, 

9.  A  facie  improborum  qui  vastant  me, 
hostium  capitalium  qui  circumdant  me. 

10.  Pingue  cor  suum  occluserunt; 
ore  suo  loquuntur  cum  fastu. 

1 1 .  Quoad  gressus  nostros  nunc  circumdant  me; 
oculos  suos  dirigunt  ad  dejiciendum  (nos)  in  terra. 

12.  Similitudo  ejus  est  sicut  leo,  qui  appetit  discerpere, 
et  sicut  leunculus  sedens  in  occultis. 

13.  Surge,  Jova,  anteverte  faciem  ejus,  prosterne  eum; 
libera  animam  meam  ab  improbo  gladio  tuo, 

14.  Ab  hominibus  manu  tua ,  o  Jova,  ab  hominibus  mundanis; 
portio  eorum  est  in  vita  prcesenti, 

et  thesauro  tuo  (rerum  abundantia)  imples  ventrem  eorum; 
satiantur  filiis, 

et  relinquent  abundantiam  suam  parvulis  suis. 

15.  Ego  vero  in  justitia  videbo  faciem  tuam ; 
satiabor  in  evigilando  imagine  tua. 


NO  Titi. 

Vers.  1.  Justitiam ,  pro  me  clamantem,  ait  Crelier;  Maurer  :  Me,  qui  sum  justus;  Hengstenberg  vertit, 
Jova,  qui  es  summa  justitia.  —  Vers.  2.  Maurer,  exit,  respicit :  ita  et  Ewaldus.  —  Vers.  3.  Noctu,  quo 
tempore  iis  quisque  maxime  indulget,  ad  quae  fertur  ejus  animus;  nisi  quis  malit  hanc  allegoriam  ex 
more  hominum  mutuatam,  qui  eos,  quorum  secreta  noscere  cupiunt,  nocte  inopinatos,  et  omnium 
securos  obruunt.  Praeterit,  etc.;  sensus  :  Non  soleo  aliud  cogitare,  aliud  eloqui.  Alii  eod.  sensu  : 
Cogitavi  aliquid,  et  id  non  praeteriit  os  meum.  Ewaldus  aliter  nectit,  non  invenis  me  quicquam  mali 
cogitantem  (nQT  enim  plerumque  sensu  malo  usurpatur),  ncc  quod  transgrediatur  os  meum.  —  Vers.  4. 
Hominum ,  quorum  se7isus  et  cogitatio  in  malum,  prona  sunt,  Gen.  vm,  21  :  cf.  Ose.  vi,  10;  Job.  xxxi,  33, — 
Vers.  7.  Insignes  redde,  gall.  signale.  Alii,  discerne  justos  tuos.  Junge  dextera  tua  cum  salves.  Ewa  dus  p  jst 
Septuag.  et  Vulg.,  resistentibus  dexterae  tuae  :  non  male.  —  Vers.  8.  Pupillam ,  proprie  homunculum.  Arabes 
quoque  pupillam  hominem  oculi  appellant,  oh  imagunculam  in  oculi  pupilla  apparentem.  Rosenmullerus 
vult  iscon  signilieari  nigredinem,  confertque  Pro v.  vu,  9;  xx,  20.  Filiam  oculi ,  ita  quoque  Arabes  dicunt  pu¬ 
pillam,  cum,  quidquid  tanquam  minus  ad  aliud  refertur  et  pertinet,  filius  aut  filia  dicatur.  —  Vers.  9.  Ca¬ 
pitalium,  proprie  in  animam,  vitam.  Maurer,  qui  cum  impetu,  i.  e.  ferocium,  quod  Euripidi  est  wvoa;  6s?p.a; 
Tvvdv.  —  Vers.  10.  Proprie,  pinguedinem,  id  est  adipata  sua  viscera ,  adeo  ut  nullam  sentiant  misericordiam. 
Cf.  Deut.  xxxu,  15;  Job.  xv,  27.  Adeps  hominum  carnalium  et  insensibilium  symbolum  est.  —  Vers.  11. 
Sensus  :  Quo  me  cumque  verto  cum  amicis,  ah  impiis  me  video  circumdatum.  Alii ,  inclinando  in  terram, 
corpore  ad  terram  inclinato,  ut  solent  insidiatores  :  ita  post  Vulgat.  Maurer.  —  Vers.  13.  Anteverte  impetus 
ejus  te  coram  ipso  sistens.  Libera...  gladio  tuo.  —  Vers.  14.  Junge  manu  tua  cum  libera.  Mundanis,  rerum 

terrenarum,  vanarum  amantibus.  Portio ,  etc.  Felicitas  eorum  est  in  vitae  hujus  deliciis.  Filiis :  Maurer, 
filii  eorum,  et  hi  relinquunt...  — Vers.  15.  Injustitia ,  propter  meam  justitiam.  Videbo ,  imagine  sumpta  a 
regibus,  qui  iis  tantum  quibus  favent,  sui  dant  copiam.  In  evigilando.  Hinc  Hengstenberg  hocce  carmen 
pro  serotina  oratione  habet.  At  haec  verba  melius  cum  SS.  Patribus  Scliegg  intelligit  de  expergiscendo  e 
somno  mortis. 

BBLLARMINI  EXPLANATIO. 

PSALMUS  XVI. 

TITULUS  ET  ARGUMENTUM 


Oratio  Bavid. 

Hic  Psalmus,  ut  ipse  titulus  indicat,  est  oratio  justi  persecutionem  injuste  patientis,  qua  precatur  a  Deo  libera¬ 
tionem ,  ducit  autem  argumenta,  primum  ab  innocentia  sua,  secundum  a  justitia  Dei,  tertium  a  misericordia 
ejusdem,  quartum  a  malitia  impiorum  justos  persequentium. 

EXPLICATIO  PSALMI. 


vers.  i.  1 .  Exaudi,  Domine,  justitiam  meam:  intende 

DEPRECATIONEM  MEAM. 

Vers.  2.  2.  AURIBUS  PERCIPE  ORATIONEM  MEAM,  NON  IN 

LABIIS  DOLOSIS. 

Hi  duo  versiculi  conjunguntur  in  unum  apud 
Hebraeos ;  sed  apud  Graecos  et  Latinos  distincti 
sunt.  Res  est  parvi  momenti,  neque  sententiam 
mutat.  Primum  igitur  orat  exaudiri  justitiam 
suam  :  nam  apud  justum  judicem  magis  clamat 
causa,  quam  persona.  Addit  deinde,  ac  postulat 
attendi  etiam  ad  precationem  suam,  quia  Deus 
non  solum  justitiam,  sed  etiam  justos  diligit,  et 
ut  S.  Jacobus  ait  cap.  v,  16 :  «  Multum  valet  oratio 
justi.  »  Postremo  conjungit  utrumque,  justitiam 
et  deprecationem,  cum  ait  :  «  Auribus  percipe 
orationem  meam, non  in  labiis  dolosis,»  hoc  est 
orationem  meam,  quoe  non  prodit  ex  labiis  do¬ 
losis,  sed  in  justitia  nititur.  Itaque  sensus  est : 
Moveat  te.  Domine,  justitia;  moveat  deprecatio; 
moveat  justi  deprecatio. 

Vers.  3.  3.  De  VULTU  TUO  JUDICIUM  MEUM  PRODEAT  : 

OCULI  TUI  VIDEANT  jEQIJTTATES. 

Alterum  argumentum  petit  a  justitia  Dei,  quasi 
dicat :  Te  appello.  Domine,  a  te  judicari  volo, 
qui  es  Judex  justissimus.  «  De  vultu  tuo,  »  id  est 
ab  ore  tuo  judicium  meum  prodeat,  idestscnten- 
tia  pronuntietur.  «  Oculi  tui  videant  aequitates,  » 
id  est,  noli  claudere  oculos,  et  dissimulare  ca¬ 
lumnias  impiorum ,  sed  aperi  oculos,  et  consi¬ 
dera  quid  justitia  exigat.  Nam,  ut  alias  monui,  non 
ponitur  hoc  lcco  aequitas  pro  epicheia,  sed  pro 
ipsa  vera  justitia,  ut  sonant  vocabula  hebraca  et 
graeca.  In  graeco  habetur  :  Oculi  mei  videant  aequi¬ 
tatem,  et  sic  legit  S.  Augustinus,  et  exponit  de 
judicio  hominis  justi,  non  de  judicio  Dei,  ut  sen¬ 
sus  sit:  De  vultu  tuo  judicium  meum  prodeat,  id 
est,  illumina  mentem  meam,  ut  juste  judicem , 


«  oculi  mei  videant  aequitates, »  id  est,  mens  mea 
non  aberret  in  judicando.  Sed  si  debeat  conve¬ 
nire  sententia  graeci  codicis  cum  lectione  hebraica 
et  latina,  hic  debet  esse  sensus  :  Oculi  mei  vi¬ 
deant  aequitates,  quas  tu  videlicet  exerces,  id  est, 
videant  justa  judicia  tua.  Et  sane  lectio,  quoe  ha¬ 
bet  oculi  tui,  magis  cohaeret  cum  superioribus, 
et  eamdem  approbat  S.  Hieronymus  in  epist.  ad 
Simiam  et  Fretellam. 

k.  Probasti  cor  meum,  et  visitasti  nocte:  Vers. 4. 

IGNE  ME  EXAMINASTI,  ET  NON  EST  INVENTA  IN  ME 
INIQUITAS. 

Reddit  causam  cur  velit  judicari  a  Deo ,  quia 
videlicet  ipse  solus  scrutatur  corda,  et  perfecte 
novit  innocentiam  servorum  suorum.  «Probasti, 
inquit,  cor  meum,  »  id  est,  tentasti  qualis  sim 
intus,  ubi  nemo  videt  prseter  te,  experimentum 
de  mea  sinceritate  fecisti.  Quomodo  autem  id  fe¬ 
cerit  declarat,  dicens  :  «  Visitasti  nocte,  et  igne 
me  examinasti.  »  Nam  duo  sunt  tempora,  quibus  Tempnra  > 
apparet  quid  sit  in  corde,  occasio  occulte  agendi,  duo  qui-  • 
et  tempus  tribulationis.  Multi  enim  intus  mali,  bus  ap' 
exterius  boni,  si  occasionem  habeant  peccandi  qu}J  t 
in  occulto,  ubi  nullum  sit  periculum,  ne  dete- corde.  . 
gantur,  tunc  malitia  se  prodit.  Sic  etiam  tempore 
prosperitatis  non  discernuntur  mali  a  bonis;  sed 
cum  ignis  persecutionis  advenerit,  tunc  aurum 
lucebit.,  et  palea  fumabit.  De  primo  tempore  di¬ 
cit  :  «  Visitasti  nocte,  »  id  est  cum  in  occulto  oc¬ 
casiones  peccandi  habui.  De  secundo  vero  : « Igne 
me  examinasti ,  »  id  est  ardente  tribulatione. 

«  Et  non  est  inventa  in  me  iniquitas ; »  ad  verbum 
sic  legitur:  Non  invenisti,  cogitavi,  non  transibit 
os  meum.  Quae  verba  nullum  sensum  facere  vi¬ 
dentur.  Sciendum  igitur  est  Septuaginta  Interpre¬ 
tes  non  legisse  zamrnothi ,  quod  significat  cogi¬ 
tavi;  sed  zimmathi ,  mutatis  tantum  punctis,  id 
est  iniquitatem  meam,  et  conjunxerunt  hoc  nomen 

cum  superiore  verbo,  et  ideo  reddiderunt :  Non 

est  inventa  in  me  iniquitas,  quod  est  idem  cum 
eo :  Non  invenisti  iniquitatem,  meam ,  ut  ad  verbum 
est  in  hebraeo.  Sequentia  verba,  nimirum  non 
transibit  os  meum,  conjunxerunt  Septuaginta  In¬ 
terpretes  cum  verbis  sequentibus,  in  opera  homi¬ 
num,  et  verterunt,  ut  non  loquatur  os  meum  opera 
hominum.  Idem  enim  est :  Non  transibit  os  meum 
in  opera  hominum,  et :  Non  loquetur  os  meum  opera 
hominum. 

5.  5 ,  Ut  non  loquatur  os  meum  opera  hominum  : 

PROPTER  VERBA  LABIORUM  TUORUM  EGO  CUSTODIVI 
VIAS  DURAS. 

Ostendit  unde  factum  sit,  ut  Deus  non  inve¬ 
nerit  in  co  iniquitatem  ;  et  dicit  ex  eo  factum 
esse,  quia  custodierit  vias  duras  justitiae  propter 
praecepta  Dei,  non  ob  aliquam  spem  humanam. 
Nam  qui  ob  spem  humanam  custodiunt  viam 
justitiae,  exterius  id  faciunt,  ubi  homines  vident, 
ac  per  hoc  invenitur  in  eis  latens  iniquitas;  qui 
vero  propter  Dei  mandatum  viam  justitiae  non 
deserunt,  id  faciunt  exterius  et  interius,  atque 
ideo  nulla  in  eis  iniquitas  invenitur.  Ait  igitur : 
»  Ego  custodivi  vias  duras, »  id  est,  permansi  in 
via  justitiae,  quamvis  aspera  et  dura,  neque  me 
ulla  tribulatio  ab  ea  via  declinare  fecit.  Permansi  au¬ 
tem  in  hac  via  «  propter  verba  labiorum  tuorum , » 
id  est  propter  mandata  tua,  sive  propter  promis¬ 
siones  et  minas  tuas.  «  Ut  non  loquatur  os  meum 
opera  hominum,  »  id  est,  ut  non  cogar  implorare 
humanam  opem,  neque  ab  spe  humana  pen- 
aeam,  neque  laudem  opera  hominum.  In  hebraeo, 
pro  eo  quod  nos  legimus  vias  duras,  habetur, 
vias  id  est  latronis,  seu  dissipatoris  :  sed 

mutatis  punctis,  illud,  parits,  potest  legi  perets , 
id  est  ruptura,  sive  fractura;  et  sensus  erit :  Cus¬ 
todivi  vias  praeruptas,  ac  per  hoc  periculosas  et 
duras. 

6.  6.  Perfice  gressus  meos  in  semitis  tuis  :  ut 

NON  MOVEANTUR  VESTIGIA  MEA. 

Agnoscens  non  suis  vilibus,  sed  auxilio  Dei  se 
permansisse  in  angusta  semita  justitiae,  rogat 
Deum,  ut  confirmet  hoc  beneficium:  «  Perfice 
gressus  meos  in  semitis  tuis,  »  id  est,  confirma  et 
stabili  gressus  meos  in  hac  via  tua,  ne  forte  de¬ 
clinem  ab  ea,  si  tuo  adjutorio  destituar.  Iu  he- 
braso  ad  verbum  est  :  Sustenta  gressus  meos,  ne 
labantur  vestigia  mea ;  ubi  declaratur  id  ipsum 
per  similitudinem  ductam  a  via  lubrica.  Itaque 
perfice  gressus,  significat,  sustenta  et  stabili;  et 
ne  moveantur  vestigia  mea,  significat,  ne  laban¬ 
tur  ob  viae  lubricitatem.  Vere  enim  infirmitas  car¬ 
nis,  et  illecebra  mundi  faciunt  viam  vitae  hu¬ 
manae  valde  lubricam ,  et  multi  labuntur  in  ea. 

7.  7.  Ego  clamavi,  quoniam  exaudisti  me,  Deus  : 

INCLINA  AUREM  TUAM  Mllll,  ET  EXAUDI  VERBA  MEA. 

Exposito  argumento  ab  innocentia  sua,  et  a 


justitia  Dei,  iterum  repetit  orationem  initio  Psal¬ 
mi  propositam,  quae  est  quasi  conclusio,  quae 
colligitur  ex  duobus  illis  argumentis.  Sententia 
igitur  haec  est :  «  Ego  clamavi,  »  ad  te.  Domine, 

«  quoniam  exaudisti  me,»  id  est,  cum  fiducia 
clamavi,  quoniam  semper  alias  exaudisti  me.  Et 
ideo  pro  solita  benignitate  nunc  etiam  « inclina 
aurem  tuam  mihi,  et  exaudi  verba  mea. » 

8.  Mirifica  misericordias  tuas,  qui  salvos  vers.  8. 

FACIS  SPERANTES  IN  TE. 

Hoc  est  argumentum  tertium,  quod  sumitur  a 
misericordia  Dei;  quasi  dicat :  Exposui  innocen¬ 
tiam  meam,  appellavi  justitiam  tuam;  invoco 
nunc  misericordiam,  quoniam,  etsi  me  innocen¬ 
tem  existimem  a  crimine,  ob  quod  tribulationem 
patior ,  tamen  multa  sunt  alia  fortasse  peccata 
mea,  ob  quae  juste  puniri  possem.  «  Mirifica  ergo 
misericordias  tuas,»  id  est,  ita  manifeste  mise¬ 
ricordias  tuas  exerce  in  me  liberando,  ut  omnes 
mirentur.  Tuum  est  enim  salvos  facere  omnes, 
qui  in  tua  misericordia  spem  suam  repositam 
habent. 

9.  A  RESISTENTIBUS  DEXTERJE  TlJiE  CUSTODI  ME,  Vers.  9. 
UT  PUPILLAM  OCULI. 

In  hebraeo  conjunguntur  cum  superiore  versi¬ 
culo  illa  verba,  a  resistentibus  dexterce  tuce ,  ut  sen¬ 
sus  sit :  Qui  salvos  facis  a  resistentibus  dexterae 
tuae  eos  qui  sperant  in  te.  Sed  cohaerent  etiam 
optime  cum  verbis  sequentibus  in  hunc  modum : 

Custodi  me,  ut  pupillam  oculi,  id  est  maxima  dili¬ 
gentia;  a  resistentibus  dexterce  tuce,  id  est  ab  im¬ 
piis  hominibus,  qui  resistunt  dexterae  tuae,  vel 
laedendo  quos  tu  protegis ,  vel  non  ambulando 
quo  tu  dicis.  Neque  hoc  est  contrarium  ei  quod 
legimus  in  lib.  Esther,  cap.  xm,  9  :  «  Nou  est  qui 
possit  tuae  resistere  voluntati.  »  Nam  illud  intel-  Volnnt 
ligitur  de  voluntate  beneplaciti,  quae  semper  im-  i, ex¬ 
pletur  :  hoc  autem  de  voluntate  signi,  quae  non  'acui 
semper  impletur ,  quia  Deus  permittit  impios 
multa  facere  contra  leges  a  se  positas ;  sed  eos  voluntas 
postea  punit,  ut  merentur.  Idcirco  S.  Petrus  hor-  sioDi  oon 
tatur,  dicens  :  «  Humiliamini  sub  potenti  manu  ltem' 
Dei,  ut  vos  exaltet  iti  tempore  visitationis,  » 

I  Pelr.  v,  6.  Similitudo  illa,  «  ut  pupillam  oculi ,  » 
aptissima  est,  quoniam  pupillares  est  simul  pre¬ 
tiosissima  et  infirmissima,  et  ideo  diligentissime 
custodiri  solet,  et  ab  ipsa  natura  munita  est, 
tum  variis  tunicis,  tum  etiam  palpebris,  et  pilo¬ 
rum  vallo. 

10.  SUB  UMBRA  ALARUM  TUARUM  PROTEGE  ME  :  Vers.  10. 
A  FACIE  IMPIORUM,  QUI  ME  AFFLIXERUNT. 

Idipsum  repetit  alia  similitudine.  Sicut  enim 
pulli  teguntur  alis  gallinae ,  et  eo  modo  obum¬ 
brantur,  et  securi  delitescunt,  ut  laedi  non  pos¬ 
sint  a  milvis :  sic  optat  justus  protegi  divino  auxi¬ 
lio  a  persecutor-ibus  suis.  Illud,  a  facie  impio¬ 
rum,  significare  potest,  a  conspectu  impiorum  : 


Vers.  1 1 . 


Viscera 
Claudi  re 
idem 
quod  uon 


Vers.  12. 

alte  siquidem  dum  pullos  tegunt,  faciunt  ne  vi¬ 
deantur  a  milvis.  Itera,  a  morsu  impiorum,  sive 
nb  ira  impiorum  :  nam  et  dentes  in  facie  sunt,  et 
ira  in  facie  demonstratur.  Illud,  qui  me  afflixerunt , 
significat  justum  jam  expertum  esse  morsus  im¬ 
piorum,  et  ideo  protectionem  quaerere,  ne  si  sae¬ 
pius  mordeatur,  tandem  consumatur.  Familiaris 
est  haec  similitudo  divinae  Scripturae,  Psalm.  lxii, 
8 :  « In  velamento,  inquit,  alarum  tuarum  spera¬ 
bo;  »  et  rursus,  Psalm.  xc,  4  :  «  Scapulis  suis  ob¬ 
umbrabit  tibi ,  et  sub  pennis  ejus  sperabis ;  »  et 
ipse  Dominus  in  Evangelio  :  «  Quoties  volui  con¬ 
gregare  filios  tuos,  sicut  gallina  congregat  pullos 
suos  sub  alas,  et  noluisti  ?  »  Malth.  xxm,  37. 

11 .  Inimici  mei  animam  meam  circumdederunt, 

ADIPEM  SUUM  CONCLUSERUNT  I  OS  EORUM  LOCUTUM 
EST  SUPERBIAM. 

Est  hoc  argumentum  postremum ,  quod  sumi¬ 
tur  a  malitia  inimicorum  :  «  Inimici  mei,  inquit, 
animam  meam  circumdederunt,  »  id  est,  vitam 
meam,  sive  me  ipsum  undique  premunt ;  «  adi¬ 
pem  suum  concluserunt,  »  id  est,  nulla  misericor¬ 
dia  moventur,  etiamsi  me  videant  ad  extrema  re¬ 
dactum;  «  os  eorum  locutum  est  supeibiam,» 
id  est,  non  solum  non  miserentur ,  sed  etiam  in¬ 
sultant  arroganter.  Porro  adipem  concludere,  si¬ 
gnificat  viscera  claudere,  ac  per  hoc  non  mise¬ 
reri,  juxta  illud  S.  Joannis  :  «  Qui  habuerit  sub¬ 
stantiam  hujus  mundi ,  et  viderit  fratrem  suum 
necessitatem  habere  ,  et  clauserit  viscera  sua  ab 
co,  quomodo  charitas  Dei  manet  in  eo?  »  I  Joan. 
ni,  17.  Quia  vero  viscera  claudi  solent,  cum  adeps 
crescit,  ideo  maluit  Propheta  dicere  :  «  Adipem 
suum  concluserunt,  »  quam  viscera  clauserunt, 
ut  simul  indicaret  causam,  unde  viscera  claudun¬ 
tur,  qute  est  multiplicatio  adipis,  id  est  opulentiae 
temporalis.  Sicut  enim  adeps  naturalis  claudit 
viscera  carnalia :  ita  multiplicatio  opum  facit  su¬ 
perbe  sapere,  et  contemnere  proximos,  et  claudit 
viscera  spiritualia. 

12.  Projicientes  me  nunc  circumdederunt  me  : 
oculos  suos  statuerunt  declinare  in  terram. 

Pergit  narrare  nequitiam  inimicorum,  et  ait  eos 
modo  unam  viam  aggredi,  modo  contrariam,  sic 
tamen  ut  semper  noceant.  «  Projicientes  me  nunc 
circumdederunt  me,  »  id  est,  antea  projicientes  a 
suo  consortio,  nunc  circumdederunt  me.  Ingraeco 
sensus  est  clarior,  quia  illud,  projicientes,  est  tem¬ 
poris  praeteriti,  aXovre;,  et  significat,  cum  pro¬ 
jecissent  me.  Itaque  sensus  est :  cum  antea  proje¬ 
cissent  me  a  suo  consortio,  ne  fruerer  communi¬ 
bus  bonis ,  nunc  iterum  quaerunt  me,  et  circum¬ 
dant,  ut  malis  afficiant.  Hujus  autem  malitiae  ip¬ 
sorum  causa  est ,  quia  «  statuerunt  oculos  suos 
declinare  in  terram,  »  id  est,  firmiter  decreverunt 
non  aspicere  ad  Deum,  qui  est  in  coelo,  nec  ti¬ 
morem  ullum  Dei  admittere ;  sed  solum  terram 
intueri,  et. ea  quae  in  terra  sunt  bona  sectari.  In 


hebraeo  pro  illa  voce,  projicientes  me,  habetur, 
inHUN  ashurenu ,  quod  aliqui  vertunt,  gressu  meo ; 
alii,  incendentes  in  me;  alii  aliter  Sed  Septuaginta 
Interpretes  legisse  videntur,  »3V:jmn  horisuni , 
quod  significat,  expulerunt  me;  sunt  enim  litterae 
fere  ecedern,  sed  transpositae. 

13.  Susceperunt  me  sicut  leo  paratus  ad  vers.  u. 
prodam,  et  sicut  catulus  leonis  habitans  in 
abditis. 


Non  solum,  inquit,  circumdederunt  me,  sed 
crudelissime  in  me  saevierunt  :  «  Susceperunt 
enim  me,  »  ea  aviditate  et  saevitia ,  qua  « leo  pa¬ 
ratus  ad  praedam,  »  suscipit  occurrentem  sibi 
oviculam.  Dicitur  autem  leo  paratus  ad  praedam, 
is  qui  famelicus,  et  in  praedam  intentus  est.  Idem 
repetit  per  verba  sequentia  :  «  Et  sicut  catulus 
leonis  habitans  in  abditis, »  id  est,  sicut  leonis  ca¬ 
tulus  latens  in  insidiis  suscipit  praedam  sibi  oc¬ 
currentem.  In  hebraeo  pro  susceperunt  me,  habe¬ 
tur  13VD1  dimiono,  similitudo  ejus,  videlicet  im¬ 
pii,  quasi  leonis  desiderantis  praedam.  Caeterum 
Septuaginta  legerunt  paulo  aliter,  ut  legi  potest 
vox  illa,  si  removeantur  puncta,  nimirum  viden¬ 
tur  legisse  demauni ,  ab  eodem  verbo  damah, 

quod  non  solum  similem  esse,  sed  etiam  succidere 
significat.  Itaque  intellexerunt  hic  significari, 
u7Te'Xa.£&v,  succiderunt  me,  sicut  leo  succidere  solet 
praedam  oblatam;  sed  pro  succiderunt ,  malue¬ 
runt  vertere  susceperunt ,  nimirum  ad  succiden¬ 
dum,  quia  non  succiderunt  reipsa ,  sed  tan¬ 
tum  voto:  non  enim  Deus  permisit  ut  reipsa  suc¬ 
ciderent  ,  ut  ex  sequenti  versiculo  perspicuum 
est. 

44.  Exurge,  Domine,  proveni  eum,  et  sup-  'ers. u. 
planta  eum  :  erife  ani.mam  meam  ab  impio,  fra¬ 
meam  TUAM  AB  INIMICIS  MANUS  TUEE. 

Explicata  malitia  persequentium  rogat  Deum, 
ut  adsit,  et  liberet  ipse,  qui  solus  potest : «  Exurge, 
Domine,  »  non  amplius  differas  auxilium;  «prae¬ 
veni  eum,  »  id  est  impium,  qui  instar  leonis  me 
rapuit  ad  devorandum;  praeveni  dentes  ejus,  ne 
eos  in  me  infigat,  et  occidat.  Et  vere  solus  Deus  Dens  so- 
praeveuire  potest  actionem  cujuslibet  causae  etiam  llls  Pra!‘ 
velocissime  agentis ,  sicut  praevenit  dentes  leo-  pofesuc- 
num,  ne  laederent  Danielem  inter  ipsos  famelicos  tioum 

jacentem;  et  sicut  praevenit  impetum  ignis,  ne  1Cllj,,sli* 

,  7  -c  .  f  bet  caa- 

combureret  tres  pueros  m  fornacem  projectos  : 
ex  quo  magna  consolatio  oritur  justis,  qui  sciunt 
eam  esse  Dei  sui  potentiam,  ut  securos  eos  prae¬ 
stare  possit  inter  dentes  leonum  et  inter  flammas 
ignis  ardentis.  «  Supplanta  eum ,  »  id  est  decipe 
eum,  mirabili  providentia  tua  efficiendo,  ut  dum 
putat  se  dentes  infigere  in  carnem  justi,  infigat  in 
carnem  propriam.  «  Eripe  animam  rneatn  ab  im¬ 
pio,  »  id  est,  ne  sinas  me  occidi  ab  impio  saeviente 
more  leonis,  sed  libera, et  salva  me.  «  Frameam 
tuam  ab  inimicis  manus  tuae.  »  In  hebraeo  post 
frameam  luam  finitur  versiculus,  et  deinde  inci¬ 

pit  alius  versus;  et  quia  Hebraei  non  declinant 
nomina  per  casus,  potest  sic  verti  ea  sententia  : 
Eripe  animam,  meam  ab  impio ,  framea  tua ,  id  est, 
ut  vertit  S.  Hieronymus ,  ab  impio  qui  est  framea 
tua;  vel,  ut  alii  volunt,  eripe  animam  meam  ab  im¬ 
pio  framea  tua,  id  est,  per  frameam  tuam;  sed 
versionem  Septuaginta,  et  editionem  Vulgatam 
sequendo,  sensus  erit :  Eripe  animam  meam  ab 
impio,  ac,  ut  hoc  facias,  eripe  frameam  tuam,  id 
est  potestatem  affligendi,  ab  inimicis  manus  tuae, 
id  est,  ab  iis^qui  ea  non  bene  utuntur,  qui  sunt 
inimici  manus  tuse  ,  ac  per  hoc  non  sequuntur 
directionem  manus  tuoe,  sed  contra  eam  abutun¬ 
tur  potestate  a  te  illis  concessa  :  «  Omnis  enim 
potestas  a  Deo  est;  »  sive,  ut  Apostolus  loquitur : 
«  Non  est  potestas  nisi  a  Deo,  »  Rom.  xni.  In  he- 
braeo  pro  inimicis  manus  tuoe,  habetur,  a  viris 
manus  tuoe,  sive,  a  mortuis  manus  tuoe;  nam  vox 
hebraea  0710  methim  et  viros  et  mortuos  significat. 
Septuaginta  Interpretes  intellexerunt  significari 
mortuos,  et  verterunt,  in'  £/_8pwv  yj. ijo;  v.u,  ub 
inimicis  manus  tuoe ;  quoniam  inimici  manus  Do¬ 
mini,  id  est,  qui  nolunt  sequi  directionem  ma¬ 
nus  Domini,  mortui  sunt  manui  Domini,  quo¬ 
modo  omnes  peccatores  dicuntur  mortui  Deo,  et 
inimici  Dei;  verterunt  autem  potius  inimici,  quam 
mortui,  quia  id  est  multo  clarius. 

Vers.  15.  15.  DOMINE,  A  PAUCIS  DE  TERRA  DIVIDE  EOS 

IN  VITA  EORUM  :  DE  ABSCONDITIS  TUIS  ADIMPLETUS 
EST  VENTER  EORUM. 

Imprecatio  est  prophetica,  id  est  praedictio  per 
modum  imprecationis;  praedicit  enim  futurum, 
ut  dividantur  impii  a  justis,  et  impiis  quidem 
sola  temporalia  tribuantur,  justis  vero  etiam 
aeterna.  «  Domine,  a  paucis  de  terra  divide  eos, » 
id  est  separa  multitudinem  impiorum  a  pusillo 
grege  tuo.  In  hebraeo  est  eadem  vox  0710  me¬ 
thim,  quae  in  fine  versiculi  superioris.  David  enim 
sicut  inimicos  Dei  vocaverat  mortuos  Dei ,  ita 
nunc  amicos  Dei  vocat  mortuos  saeculo,  sive  ter¬ 
rae  ;  vox  enim  "tSn  c heled  significat  terram,  mun¬ 
dum,  saeculum,  et  similia.  Itaque  verti  poterat : 
Divide  eos  a  mortuis  mundo;  sed  maluerunt  Sep¬ 
tuaginta  dicere  a  paucis  de  terra,  quia  vere  mor¬ 
tui  mundo  sunt  valde  pauci,  respectu  amatorum 
mundi.  Illud,  divide  eos,  est  in  hebraeo,  pars  eo¬ 
rum;  sed  mutatis  punctis  eaedem  voces  significant, 
divide  eos.  Quod  sequitur,  in  vita  eorum,  posset 
recte  conjungi  cum  sequentibus,  nisi  obstaret  par¬ 


ticula  et,  et  de  absconditis  tuis,  etc.,  quae  particula 
est  in  hebraeo  et  in  graeco ,  et  in  multis  latinis  : 
nec  scio  cur  in  editione  Vulgata  omissa  sit.  Sen¬ 
sus  igitur  est,  non  solum  in  vita  futura,  sed  etiam 
in  praesenti,  quae  proprie  est  vita  ipsorum,  quam 
ipsi  videlicet  solum  aguoscunt  et  amant,  divi¬ 
dendos  a  viris  justis ,  qui  saeculo  mortui  sunt.  In 
hoc  autem  divisio  consistit,  quod  «  de  abscon¬ 
ditis  tuis  adimpletus  est  venter  eorum  ,  »  id  est 
de  bonis  terree  a  Deo  creatis  et  conservatis,  et 
quae  veluti  de  thesauro  abscondito  singulis  annis 
emanant,  adimplent  venirem  suum,  et  hanc  par¬ 
tem  suam  esse  dicunt. 

1G.  Saturati  sunt  filiis,  et  dimiserunt  relt-  vers  15. 

QUIAS  SUAS  PARVULIS  SUIS. 

Hoc  est,  filiis  abundant,  et  iis  post  mortem  sua 
relinquunt  bona,  quae  ipsis  supersunt;  haec  enim 
censetur  a  filiis  hujus  saeculi  perfecta  felicitas,  si 
et  ipsi  bonis  terrenis  circumfluant,  et  filios  suos 
bonorum  suorum  relinquant  haeredes.  Ex  graeco 
S.  Augustinus  vertit  :  Saturati  sunt  porcina;  sed  • 
etiam  verli  posse  dicit :  Saturati  sunt  filiis.  Ratio 
hujus  veritatis  in  p*romptu  est :  nam  vox  graeca  si 
scribatur  per  simplex  ypsilon,  Gwv,  significat  por¬ 
cum;  si  scribatur  per  3rpsilon  et  iota,  mwv,  signi¬ 
ficat  filios;  sed  ex  hebraeo  perspicuum  est  legen¬ 
dum  filiis,  non  porcina. 

47.  Ego  AUTEM  IN  JUSTITIA  APPAREBO  CONSPEC-  Vers.  17. 
TUI  TUO,  SATIABOR  CUM  APPARUERIT  GLORIA  TUA. 

In  hoc,  inquam,  divisio  consistit,  quod  illi  sa¬ 
turari  cupiant  in  hac  vita  bonis  terrenis,  «  ego 
autem ,  »  ut  etiam  caeteri  justi,  in  hac  vita  justi¬ 
tiam  esuriam;  et  in  alia,  gloria  et  beatitudine 
satiabor.  «Injustitia  apparebo  conspectui  tuo,» 
id  est,  juste  coram  te  vivere  studebo;  «  satiabor 
cum  apparuerit  gloria  tua,  » id  est,  sicut  nunc  tibi 
apparebit  justitia  mea,  ita  postea  mihi  apparebit 
gloria  tua,  et  tunc  demum  vere  satiabor  nihil 
amplius  expetens.  In  hebraeo  pro  apparebit  gloria 
tua,  habetur,  cum  excitabitur  similitudo  tua,  et 
sensus  est  idem;  tunc  enim  apparebit  nobis  glo¬ 
ria  Domini,  quando  excitabitur  in  nobis  simili¬ 
tudo,  de  qua  scriptum  est  I  Joan.  m,  2  :  «  Similes 
ei  erimus,  quia  videbimus  eum,  sicuti  est.  » 
Quando  enim  videbimus  eum  sicuti  est,  tunc  eri¬ 
mus  ei  similes  in  gloria;  nam  et  ipse  beatus  est, 
quia  seipsum  videt.  Haec  est  enim  vita,  et  gloria 
sempiterna,  videre  Deum  sicuti  est. 


86 


COMMENTARTA  IN  PSALMOS. 


PSALMUS  XVIII 

SECUNDUM  OEBRiEOS. 


V.  v. — 1.  In  finem,  puero  Domini  David qui 
locutus  est  Domino  verba  cantici  hujus ,  in 
die  qua  eripuit  eum  Dominus  de  manu  om¬ 
nium  inimicorum  ejus,  et  de  manu  Saul,  et 
dixit  : 

2.  Diligam  te.  Domine,  fortitudo  mea  : 

3.  Dominus  firmamentum  meum,  et  refugium 
meum,  et  liberator  meus  : 

Deus  meus,  adjutor  meus,  et  sperabo  in 
eum. 

Protector  meus,  et  cornu  salutis  meae,  et 
susceptor  meus. 

A.  Laudans  invocabo  Dominum  :  et  ab  inimi¬ 
cis  meis  salvus  ero. 

5.  Circumdederunt  me  dolores  mortis :  et 
torrentes  iniquitatis  conturbaverunt  me. 

6.  Dolores  inferni  circumdederunt  me  :  prae¬ 
occupaverunt  me  laquei  mortis. 

7.  In  tribulatione  mea  invocavi  Dominum,  et 
ad  Deum  meum  clamavi : 

Et  exaudivit  de  templo  sancto  suo  vocem 
meam  :  et  clamor  meus  in  conspectu  ejus  in¬ 
troivit  in  aures  ejus. 

8.  Commota  est,  et  contremuit  terra  :  funda¬ 
menta  montium  conturbata  sunt,  et  commota 
sunt,  quoniam  iratus  est  eis. 

9.  Ascendit  fumus  in  ira  ejus  :  et  ignis  a  facie 
ejus  exarsit ;  carbones  succensi  sunt  ab  eo. 

40.  Inclinavit  coelos,  et  descendit :  et  caligo 
sub  pedibus  ejus. 

11.  Et  ascendit  super  Cherubim ,  et  volavit : 
volavit  super  pennas  ventorum. 

42.  Et  posuit  tenebras  latibulum  suum,  in 
circuitu  ejus  tabernaculum  ejus  :  tenebrosa 
aqua  in  nubibus  aeris. 

13.  Prae  fulgore  in  conspectu  ejus  nubes  trans¬ 
ierunt,  grando  et  carbones  ignis. 

14.  Et  intonuit  de  coelo  Dominus,  et  Altissi- 
mus  dedit  vocem  suam  :  grando  et  carbones 
ignis. 

15.  Et  misit  sagittas  suas ,  et  dissipavit  eos  : 
fulgura  multiplicavit,  et  conturbavit  eos. 

16.  Et  apparuerunt  fontes  aquarum ,  et  reve¬ 
lata  sunt  fundamenta  orbis  terrarum : 


V.  s.  h.  —  Victori,  servo  Domini  David,  qui 
locutus  est  Domino  verba  cantici  hujus ,  in 
die  qua  liberavit  eum  Dominus  de  manu 
omnium  inimicorum  ejus,  et  de  manu 
Saul.  Et  dixit : 

Diligam  te.  Domine,  fortitudo  mea  : 
Dominus  [AI.  Domine]  petra  mea,  et  robur 
meum,  et  salvator  meus. 

Deus  meus,  fortis  meus,  et  sperabo  in  eo: 
scutum  meum,  et  cornu  salutis  mete,  susceptor 
meus. 

Laudatum  invocabo  Dominum  :  et  ab  inimi¬ 
cis  meis  salvus  ero. 

Circumdederunt  me  funes  mortis  :  et  torren 
tes  diaboli  [al.  Belial]  terruerunt  me. 

Funes  inferni  circumdederunt  me  :  praevene¬ 
runt  me  laquei  mortis. 

In  tribulatione  mea  invocabo  [al.  invocavi] 
Dominum,  et  ad  Deum  meum  clamabo. 

Exaudiet  de  templo  sancto  suo  vocem  meam  : 
et  clamor  meus  ante  faciem  ejus  veniet  in  aures 
ejus. 

Commota  est,  et  contremuit  terra  :  et  funda¬ 
menta  montium  concussa  sunt,  et  conquassata 
sunt ,  quoniam  iratus  est  eis. 

Ascendit  fumus  in  [al.  de]  furore  ejus,  et 
ignis  ex  ore  ejus  devorans  :  carbones  accensi 
sunt  ab  eo. 

Inclinavit  coelos ,  et  descendit :  et  caligo  sub 
pedibus  ejus. 

Et  ascendit  super  Cherub  [al.  CheruHn],  et 
volavit  :  et  volavit  super  pennas  venti. 

Posuit  tenebras  latibulum  suum,  in  circuitu 
ejus  tabernaculum  ejus  :  tenebrosas  aquas  in 
nubibus  aeris. 

Prae  fulgore  in  conspectu  ejus  nubes  transie¬ 
runt  ,  grando  et  carbones  ignis. 

Et  intonuit  in  coelis  [al.  de  coelo]  Dominus, 
et  Altissimus  dedit  vocem  suam,  grandinem  et 
carbones  ignis. 

Et  misit  [al.  emisit]  sagittas  suas,  et  dissi¬ 
pavit  eos;  fulgura  multiplicavit,  et  conturba¬ 
vit  illos. 

Et  apparuerunt  effusiones  aquarum,  et  reve¬ 
lata  sunt  fundamenta  orbis  :  ab  increpatione 

Ab  increpatione  tua,  Domine,  ab  inspiratione 
spiritus  irae  tuae. 

17.  Misit  de  summo,  et  accepit  me  :  et  assump¬ 
sit  me  de  aquis  multis. 

18.  Eripuit  me  de  inimicis  meis  fortissimis, 
et  ab  his  qui  oderunt  me  :  quoniam  confortati 
sunt  super  me. 

19.  Praevenerunt  me  in  die  afflictionis  meae : 
et  factus  est  Dominus  protector  meus. 

20.  Et  eduxit  me  in  latitudinem  :  salvum  me 
fecit,  quoniam  voluit  me. 

21.  Et  retribuet  mihi  Dominus  secundum 
justitiam  meam  :  et  secundum  puritatem  ma¬ 
nuum  mearum  retribuet  mihi. 

22.  Quia  custodivi  vias  Domini,  nec  impie 
gessi  a  Deo  meo. 

23.  Quoniam  omnia  judicia  ejus  in  con¬ 
spectu  meo ;  et  justitias  ejus  non  repuli  a 
me. 

2-4.  Et  ero  immaculatus  cum  eo;  et  observabo 
me  ab  iniquitate  mea. 

25.  Et  retribuet  mihi  Dominus  secundum 
justitiam  meam,  et  secundum  puritatem  ma¬ 
nuum  mearum  in  conspectu  oculorum  ejus. 

28.  Cum  sancto  sanctus  eris,  et  cum  viro  in- 
nocente  innocens  eris : 

27.  Et  cum  electo  electus  eris,  et  cum  per¬ 
verso  perverteris. 

28.  Quoniam  tu  populum  humilem  salvum 
facies ;  et  oculos  superborum  humiliabis. 

29.  Quoniam  tu  illuminas  lucernam  meam: 
Domine  Deus  meus,  illumina  tenebras  meas. 

30.  Quoniam  in  te  eripiar  a  tentatione ,  et  in 
Deo  meo  transgrediar  murum. 

31.  Deus  meus  impolluta  via  ejus;  eloquia 
Domini  igne  examinata  :  protector  est  omnium 
sperantium  in  se. 

32.  Quoniam  quis  Deus  praeter  Dominum? 
aut  quis  Deus  praeter  Deum  nostrum? 

33.  Deus  qui  praecinxit  me  virtute,  et  posuit 
immaculatam  viam  meam. 

34.  Qui  perfecit  pedes  meos  tanquam  cervo¬ 
rum,  et  super  excelsa  statuens  me. 

35.  Qui  docet  manus  meas  ad  praelium;  et 
posuisti  ut  arcum  aereum  brachia  mea. 

36.  Et  dedisti  mihi  protectionem  salutis  tuae, 
et  dextera  tua  suscepit  me  : 

Et  disciplina  tua  correxit  me  in  finem  :  et  dis¬ 
ciplina  tua  ipsa  me  docebit. 


tua.  Domine,  ab  inspiratione  spiritus  furoris 
tui. 

Misit  de  alto,  et  accepit  me,  extrahet  me  de 
aquis  multis. 

Liberavit  me  de  inimico  meo  potentissimo, 
et  de  his  qui  oderunt  me;  quoniam  robustiores 
me  erant. 

Praevenerunt  me  in  die  afflictionis  meae :  et 
factus  est  Dominus  firmamentum  meum. 

Et  eduxit  me  in  latitudinem  :  liberavit  me, 
quoniam  placui  ei. 

Retribuit  mihi  Dominus  secundum  justitiam 
meam;  et  secundum  munditiam  manuum  mea¬ 
rum  reddidit  mihi. 

Quia  custodivi  vias  Domini,  et  non  egi  impie 
a  Deo  meo. 

Omnia  enim  judicia  ejus  in  conspectu  meo; 
et  praecepta  ejus  non  amovi  a  me. 

Et  fui  immaculatus  cum  eo,  et  custodivi  me 
ab  iniquitate  mea. 

Et  restituet  [al.  restituit ]  mihi  Dominus  se¬ 
cundum  justitiam  meam,  secundum  mundi¬ 
tiam  manuum  mearum  in  conspectu  oculorum 
ejus. 

Cum  sancto  sanctus  eris,  et  cum  viro  in  no¬ 
cente  innocenter  ages : 

Cum  electo  electus  eris,  et  cum  perverso  sub¬ 
verteris  [al.  pervertes]. 

Quia  tu  populum  pauperem  salvabis ,  et  ocu¬ 
los  excelsos  humiliabis. 

Quia  tu  illuminabis  lucernam  meam  :  Do¬ 
mine  Deus  meus,  illustrabis  tenebram  meam 
[al.  tenebras  meas]. 

Tn  te  enim  curro  accinctus  [h.  curram  post 
accinctos],  et  in  Deo  meo  transiliam  [al.  insi¬ 
liam]  murum. 

Deus,  immaculata  via  ejus,  eloquium  Domini 
examinatum :  scutum  est  omnium  sperantium 
in  se. 

Quoniam  quis  est  Deus  praeter  Dominum ,  et 
quis  fortis  praeter  Deum  nostrum  ? 

Deus  qui.  [al.  tac.  qui]  accingit  me  fortitu¬ 
dine,  et  posuit  immaculatam  viam  meam. 

Coaequans  pedes  meos  cervis,  et  super  excelsa 
mea  statuens  me. 

Docens  manus  meas  ad  praelium,  et  compo¬ 
nens  quasi  arcum  aereum  brachia  mea. 

Dedisti  mihi  clypeum  salutis  tuae  [al.  meee], 
et  dextera  tua  confortavit  [al.  confirmavit] 
me,  et  mansuetudo  tua  multiplicavit  me. 

37.  Dilatasti  gressus  meos  snbtus  me :  et  non 
sunt  infirmata  vestigia  mea. 

38.  Persequar  inimicos  meos,  et  comprehen¬ 
dam  illos;  et  non  convertar  donec  deficiant. 

39.  Confringam  illos,  nec  poterunt  stare;  ca¬ 
dent  subtus  pedes  meos. 

40.  Et  praecinxisti  me  virtute  ad  bellum,  et 
supplantasti  insurgentes  in  me  subtus  me. 

41.  Et  inimicos  meos  dedisti  mihi  dorsum, 
et  odientes  me  disperdidisti. 

42.  Clamaverunt,  nec  erat  qui  salvos  faceret; 
ad  Dominum,  nec  exaudivit  eos. 

43.  Et  comminuam  eos,  ut  pulverem  ante  fa¬ 
ciem  venti :  ut  lutum  platearum  delebo  eos. 

44.  Eripies  me  de  contradictionibus  populi : 
constitues  me  in  caput  gentium. 

45.  Populus, quem  non  cognovi,  servivitmihi: 
in  auditu  auris  obedi vit  mihi. 

46.  Filii  alieni  mentiti  sunt  milii ,  filii  alieni 
inveterati  sunt,  et  claudicaverunt  a  semitis  suis. 

47.  Vivit  Dominus,  et  benedictus  Deus  meus, 
et  exaltetur  Deus  salutis  meae. 

48.  Deus,  qui  das  vindictas  mihi,  et  subdis 
populos  sub  me,  liberator  meus  de  inimicis 
meis  iracundis. 

49.  Et  ab  insurgentibus  in  me  exaltabis  me: 
a  viro  iniquo  eripies  me. 

50.  Propterea  confitebor  tibi  in  nationibus. 
Domine  :  et  nomini  tuo  psalmum  dicam. 

51.  Magnificans  salutes  regis  ejus ,  et  faciens 
misericordiam  Christo  suo  David,  et  semini  ejus 
usque  in  saeculum. 


Dilatabis  gressum  meum  [al.  gressus  mtos] 
subtus  me,  et  non  deficient  tali  mei  [al.  tac. 
mei]. 

Persequar  inimicos  meos,  et  apprehendam 
et  non  revertar  donec  consumam  eos. 

Caedam  eos,  et  non  poterunt  surgere;  cadent 
sub  pedibus  meis. 

Et  accinxisti  me  fortitudine  ad  praelium,  in- 
cur  vabis  resistentes  mihi  sub  me. 

Inimicorum  meorum  dedisti  mihi  dorsum,  et 
odientes  me  disperdidisti. 

Clamabunt,  et  non  erit  qui  salvet;  ad  Domi¬ 
num,  et  non  exaudiet  eos. 

Delebo  [h.  Comminuam]  eos  ut  pulverem  ante 
faciem  venti,  ut  lutum  platearum  projiciam  eos. 

Salvabis  me  a  contradictionibus  populi,  po¬ 
nes  me  in  caput  gentium  :  populus  quem  igno¬ 
ravi,  serviet  mihi. 

Auditione  auris  obaudiet  mihi  :  filii  alieni 
mentientur  mihi. 

Filii  alieni  defluent,  et  contrahentur  in  an¬ 
gustiis  suis. 

Vivit  Dominus,  et  benedictus  Deus  [h.  fortis 
meus,  et  exaltabitur  [al.  exaltetur]  Deus  sa¬ 
lutis  meae. 

Deus,  qui  das  vindictas  mihi,  et  congregas  po¬ 
pulos  sub  me  : 

Qui  servas  me  ab  inimicis  meis,  et  a  resisten¬ 
tibus  mihi  elevas  me  :  a  viro  iniquo  liberabis 
[al.  libera ]  me. 

Propterea  confitebor  tibi  in  gentibus,  Domine : 
et  nomini  tuo  cantabo  [h.  psallam] : 

Magnificanti  salutes  regis  sui,  et  facienti  mi¬ 
sericordiam  Christo  suo  David,  et  semini  ejus 
usque  in  aeternum  [h.  saeculum]. 


Argumentum. — Magnificum  eucharisticon,  quod  Vates  orditur  celebratione  numinis,  cujus  auxilio  et  ope  insigni 
fuerit  liberatus,  vers.  1-4.  Sua  igitur  pericula  et  hostium  ingentem  vim  poetice  describit  et  depingit  potius ; 
moxque  suam  liberationem  ac  vehementem  praepotentis  Dei  in  hostibus  evertendis  iram  eo  scribendi  genere,  et 
iis  liguris  amplificat,  ut  pene  adhuc  inter  legendum  coelum  ipsum  et  terram  Dei  fulminandis  ictibus  conquassari 
ac  prope  incendio  ardere  videamus,  vers.  5-20.  Liberationis  rationem  ab  ipsius  pietate  ducit,  vers.  21-27  Et  postea 
victorias,  quas  de  hostibus  reportavit,  ita  describit,  ut  qui  legit,  illas  sub  oculis  habere  se  putet ;  regni  quoque 
mirum  in  modum  prolatos  terminos  praedicat,  vers.  28-46.  Tandem  laeta  cum  acclamatione  Jovam  celebrat,  quem 
peculiarem  sui  curam  gerere  agnoscit,  vers.  47-51.  Hinc  strophae  5.  Carmen,  ut  ipsa  testatur  inscriptio,  a  Da  vide 
editum  fuit  serioribus  vitae  annis,  quum  domi  bellique  potens,  hostibus  circumquaque  devictis,  et  regno  consti¬ 
tuto,  in  altissima  pace  degeret.  Legitur  aliud  carminis  exemplar  II  Sam.  cap.  xxu,  sed  verbis,  imo  sententiis, 
discrepantibus  haud  paucis.  Neutrum  per  omnia  ad  veritatem  descriptum  est.  Habet  potius  utrumque  veris 
admixta  falsa,  scribarum  tribuenda  incuriae  atque  arbitrio.  Sitne  vero,  ubi  inter  se  differunt,  hic  an  istic  erratum, 
quanquam  sunt  quibus  videatur  posse  dici,  tamen  rarius  dici  potest,  quum  saepissime  utraque  scriptura  commo¬ 
dum  sensum  fundat.Videtur  tamen  quod  prae  manibus  est  exemplum,  rarius,  quam  alterum  a  genuino  fonte  aberrare. 
Istius  generis  diversitates  in  omnibus  omnino  monumentis  scriptis,  priscis  praesertim,  deprehendere,  quae  rarissime 
ab  auctoribus  ipsis  proficiscuntur.  Ac  nostri  carminis  si  tertium  exstaret  exemplar,  sane  et  huic  suas  fore  varietates, 
nulla  potest  esse  dubitatio.  Nec  id  divinae  providentiae  repugnat ,  quae  non  unum  bibliorum  locum  ex  hebraco 
graecove  fonte  in  Vulgata  versione  haud  recte  expressum  fuisse  permisit.  50  versiculis  carmen  constat,  qui  nume¬ 
rus,  quum  jubilei  annos  complectatur,  perfectionisque  sit  symbolum,  hymno,  quo  David  pro  beneficiis  per  totam 
vitam  acceptis  gratias  agit,  perquam  apte  congruit. 

1.  Praecentori,  carmen  servi  Jovae,  Davidis,  qni  locutus  est  ad  Jovam  verba 
cantici  hujus,  quo  tempore  eripuerat  Jova  eum  e  manu  omnium  hostium 
ejus ,  et  speciotim  e  manu  Saulis.  Et  dixit : 

2.  Diligo  te,  Jova,  robur  meum; 

3.  Jova  esi  rupes  mea,  et  vertex  meus,  et  liberator  meus , 

Deus  meus,  petra  mea,  in  quam  confugio; 

clypeus  meus ,  et  cornu  salutis  meae ,  altitudo  mea. 

4.  Laudabilem  invoco  Jovam  , 

et  ab  hostibus  meis  servatus  sum. 

5.  Circumdederunt  me  laquei  mortis, 
et  torrentes  exitii  terruerunt  me  , 

6.  Funes  orci  circumdederunt  me, 
occupaverunt  (praeverterunt)  me  laquei  mortis  : 

7.  In  angustia  mea  invocavi  Jovam, 
et  ad  Deum  meum  vociferatus  sum; 
audivit  e  palatio  suo  (coelo)  vocem  meam, 

et  vociferatio  mea  coram  eo  pervenit  ad  aures  ejus. 

8.  Et  commota  est  terra,  et  contremuit , 
et  fundamenta  montium  quassa  sunt, 
et  concussa,  nam  exarserat  ei  Jovce  ira. 

9.  Adscendit  fumus  in  nares  ejus, 
et  ignis  ex  ore  suo  vorat ; 
prunae  ardent  ex  eo. 

10.  Et  inclinavit  coelos,  et  descendit, 
et  caligo  nubium  sub  pedibus  ejus. 

11.  Et  vectus  est  super  cherubo,  et  volavit, 
et  volavit  super  alis  venti. 

12.  Posuit  tenebras  latibulum  tuum , 

circa  se  quasi  tugurium  (vel  tabernaculum  )  suum  ; 
item  tenebras  aquarum  (nubes  aquosas),  caligines  nubium. 

13.  Ex  fulgore  qui  coram  eo  nubes  ejus  processerunt  (proruperunt), 
grando  et  carbones  ignis  (fulmina). 

1 4.  Et  tonuit  in  coelis  Jova , 

et  Altissimus  edidit  vocem  suam, 
grandinem  et  prunas  ignis. 

15.  Et  misit  sagittas  suas  (fulmina),  et  dispersit  eos  (hostes) ; 
ct  fulgura  multa,  et  conturbavit  eos. 

1G.  Et  apparuerunt  alvei  (gall.  lits )  aquarum, 
et  retecta  sunt  fundamenta  orbis  terrarum , 
ab  increpatione  tua,  Jova, 
ab  anhelitu  spiritus  nasi  tui. 

17.  Extendit  manum  suam  ex  alto,  et  prehendit  me, 
extrahit  me  ex  aquis  multis. 

18.  Liberat  me  ab  hoste  meo  valido , 

et  ab  osoribus  meis,  nam  (alii,  quando)  validiores  me  erant. 

19.  Irruerunt  in  me  tempore  calamitatis  meae, 
et  exstitit  Jova  fulcrum  mihi. 

20.  Et  eduxit  me  in  latitudinem, 
extraxit  me  qui  a  me  delectatur. 

21 .  Rependit  mihi  Jova  secundum  justitiam  meam, 
secundum  puritatem  manuum  mearum  retribuit  mihi. 

22.  Nam  servavi  vias  Jovae , 

nec  impie  egi  (deficiendo)  a  Deo  meo. 

23.  Etenim  omnes  leges  ejus  in  conspectu  meo , 
et  statuta  ejus  non  removi  a  me. 

24.  Et  fui  integer  cum  (vel  coram)  eo, 
et  cavi  mihi  ab  iniquitate  mea. 

25.  Et  retribuit  Jova  mihi  secundum  justitiam  meam , 
secundum  puritatem  manuum  mearum  quas  coram  oculis  ejus. 

26.  Cum  pio  pium  (benignum)  te  exhibes, 
cum  homine  integro  integre  agis. 

27.  Cum  puro  purum  te  exhibes , 
et  cum  perverso  dolose  agis. 

28.  Nam  (vel  sane )  tu  populum  afflictum  servas, 
oculosque  elatos  deprimis. 

29.  Nam  tu  accendis,  (lucere  jubes)  lucernam  meam; 

Jova,  Deus  meus,  splendere  facit  tenebras  meas. 

30.  Nam  per  te  curro  in  turmas, 

et  per  Deum  meum  transilio  muros. 

31.  Deus  (nominat,  absol.),  integra  (verax)  est  via  ejus; 
verbum  Jovae  est  liquatum ; 

clypeus  est  ille  omnibus  qui  in  ipso  fiduciam  ponunt. 

32.  Nam  quisnam  est  Deus,  nisi  Jova; 
et  quis  petra,  nisi  Deus  noster? 

33.  Ille t  inquam ,  Deus,  qui  me  accingit  robore, 
et  fecit  integram  (expeditam)  viam  meam. 

34.  Reddit  pedes  meos  sicut  pedes  cervorum, 
et  super  excelsa  mea  stare  me  facit. 

35.  Instituit  manus  meas  ad  bellum , 
et  tendit  arcum  aeneum  brachium  meum. 

36.  Et  dedisti  mihi  clypeum  salutis  tuae, 
et  dextera  tua  suffulcit  me, 
et  benignitas  tua  magnum  me  facit. 

37.  Latum  facis  gressum  meum  sub  me , 
nec  vacillant  tali  mei. 

38.  Persequor  hostes  meos,  et  assequor  eos , 
nec  revertor,  usque  dum  consumpserim. 

39.  Percutio  eos ,  nec  surgere  possunt ; 
cadunt  sub  pedes  meos. 

40.  Et  accinxisti  me  robore  ad  bellum ; 
curvas  insurgentes  adversum  me  sub  me. 

43.  Et  hostes  meos  facis  mihi  tergum  (propr.  cervicem )  praebentes  ; 
et  osores  mei  (nominat,  abs.),  perdo  eos. 

42.  Vociferantur,  neque  adest  salvator; 
ad  Jovam  (vociferantur),  neque  exaudivit  eos. 

43.  Et  comminui  eos  instar  pulveris  ante  faciem  venti; 
instar  coeni  platearum  elfundo  eos. 

44.  Eripis  me  a  contentionibus  populi ; 
constituis  me  caput  gentium  : 
populus,  quem  non  cognovi,  servit  mihi. 

43.  Ad  auditionem  auris  obediunt  mihi; 

filii  tgu  alieni  adulantur  (propr.  mentiuntur)  mihi» 

40.  Filii  tgu  alieni  emarcent, 
et  trepidant  ex  claustris  suis. 

47.  Vivus  est  Jova ,  et  benedictus  petra  mea , 
et  exaltatur  Deus  salutis  meai  : 

48.  Deus  ille  qui  dat  ultiones  mihi, 
et  subjecit  populos  sub  me; 

49.  Qui  me  eripit  ex  hostibus  meis,— 
imo  prce  adversariis  meis  exaltas  me , 
ab  homine  violento  liberas  me. 

5.0.  Ideo  celebrabo  te  inter  gentes,  Jova, 
et  nomini  tuo  psallam  : 

51.  Qui  magnificat  salutem  regis  sui , 
et  facit  gratiam  uncto  suo, 

Davidi  et  semini  ejus  in  perpetuum. 

NOTjE. 

Vers.  1.  Servi  Jovce,  divinorum  consiliorum  minister,  ut  Moses  et  Josue  :  honoris,  non  humilitatis  cau¬ 
sa  dictum. —  Vers.  2.  Non  sine  vi  ab  uno  tantum  hemistichio  carmen  incipit,  quod  quidem  hemistichium  in 
Samuelis  libro  integrum  abest.  Diligo.  Recte  Venema  :  «  Radix  racharn ,  quae  in  origine  dicit  molliter  fovit, 
v.  g.  ova,  et  inde  ad  uterum,  quo  foetus  molliter  fovetur,  transiit,  hinc  cum  ad  misericordiam,  tum  ad  inti¬ 
mam  dilectionem  sese  tlexit,  cum  foetus  intime  ab  utero  comprehendatur,  et  matris  ardentissimum  affectum 
excitet.  »  —  Vers.  3.  Ewaldus,  tu,  Jova,  rupes  mea,  et  sic  deinceps,  in  casu  vocat.  Vertex,  inaccessa  mon¬ 
tium,  in  quae  se  receperit  David.  Alii,  arx  :  minus  recte.  Deus  meus,  petra,  etc.  Hengstenberg,  Deus  meus 
est  petra.  Cornu.  Rosemnullero  placet  keren  hic  esse  montis  verticem  :  conf.  Isai.  v,  1.  —  Vers.  4.  Laudabi¬ 
lem,  proprie  laudatum,  i.  e.  laudandum,  gall.  digne  objet  de  louanges. 

Vers.  o.  Laquei.  I  Sam.  xxu,  reperitur  fluctus,  quod  videtur  esse  lectio  genuina.  In  tS>  laquei  metaphora 
sumitur  a  feris  quas  laqueo  venator  cepit,  vel  a  damnatis  ad  mortis  supplicium,  vinculisque  jam  constrictis. 
Exitii  :  ita  Ewaldus;  Hengstenberg,  iniquitatis,  proprie  nihilitatis  in  sensu  morali,  quod  Latini  dicunt  ne¬ 
quam,  Galli  vero  vaurien.  Et  Theodoretus  :  «  Torrentes  iniquitatis  injustos  atque  frequentes  inimicorum 
impetus  appellat.  »  —  Vers.  6.  Laquei,  tendicula,  gall.  lacets.  —  Vers.  7.  Mea,  proprie  mihi,  in  angustiis 
cum  versarer.  Coram  eo,  scii,  prolata.  —  Vers.  9.  Fumus  vehementi  flatu  e  naribus  propulsus  egregiam 
irae  et  indignationis  gravioris  sistit  imaginem,  metaphora  ducta  ab  equis,  leonibus  aliisque  generosi  spi¬ 
ritus  animalibus,  quae  furore  concitata,  fortiter  naribusque  dilatatis  solent  anhelare,  concitatoque  motu 
spiritum  reciprocare  atque  fremere.  Hinc  veteribus  nasus  irae  sedes.  Ardent,  pro  ardentes  exeunt.  —  Vers. 
10.  Habitum  coeli  describit  saeviente  tempestate  :  demissum  videtur,  et  terrae  incumbere.  —  Vers.  H. 
Cherubo,  in  singul.  Hengstenberg  collective  sumit  pro  Cherubim.  Volavit ;  liber  II  Sam.  habet  apparuit  : 
perperam.  —  Vers.  12.  Caligines,  vel  densitates;  alii,  nubes  aetheris.  —  Vers.  13.  Sensus  :  A  Jova  prorum¬ 
punt  nubes  fulmina  parturientes.  Sensum  commodiorem  exhibet  quod  11  Sam.  legitur,  prae  vel  ex  fulgore 
qui  c oram  eo  ardent  prunae  ignis  :  vivida  imago  fulminum  perpetuo  micantium.  Ewaldus ,  pree  fulgore  qui 

coram  eo  evanescunt  nuhes  ejus  —  grando  et  carbones  ignis !  absol.  positum ;  subaudi  cadunt,  vel  ecce  :  item  in 
tertio  versiculi  14  hemistichio.  —  Vers.  15.  Multa,  UT  adv.  tanquam  adjectivum  appositione  cohaerens 
cum  substant.  :  ita  Maurer.  Ewaldus,  ejaculatus  est,  a  rad  :  cf.  Gen.  xlix,  23;  alii,  multiplicavit.  — 
Vers.  1G.  Increpatione,  vi  horridae  tempestatis  excitatae  ab  irato  numine. — Vers.  17.  Prehendit  me  jam  jam 
occubiturum.  Aquis,  torrentibus,  i.  e.  calamitatibus,  de  quibus  vers.  5. — Vers.  19.  Irruerunt  in  me  derepente . 

Vers.  21.  Affert  jam  liberationis  rationem  a  sua  pietate  ductam.  —  Vers.  23.  Leges  et  statuta  proprie 
quidem  ita  differunt,  ut  illae  sint  leges  forenses,  haec  cceremonialcs.  Pro  etenim  Hengstenberg  vertit,  sed. 
—  Vers.  24.  Integer,  sincero  animo.  Mea,  ad  quam  natura  pronus  sum,  ait  Vatablus.  Vogel :  Ne  quid  ego 
mali  agerem,  ut  sit  hebraismus,  ex  breviloquentia  Hebraeorum  ortus.  —  Vers.  25.  Coram  oculis,  ipsi 
probe  notam.  —  Vers.  2£.  Integre  agis,  non  frustraris  eum  spe  in  te  collocata.  —  Vers.  27.  Sensus  :  Ge¬ 
rit  se  Jova  erga  homines  pro  eorum  moribus  :  benefacit  bonis,  plectit  malos. 

Vers.  28.  Denuo  praedicat  opem  sibi  divinitus  illatam.  Hemistichium  alterum  II  Sam.  sonat,  oculos  tuos 
iratos  in  superbos  demittis.  —  Vers.  29.  Sensus  :  Te  auctore  res  meae  prosperantur.  —  Vers.  30.  Per  te,  tuo 
auxilio.  Curro,  a  rad.  pT ;  sed  quum  hoc  verbum  alias  particularum  Vjl  vel  Sn  ope  jungi  soleat,  alii  vertunt 
confregi  turmas,  a  rad.  r*-i.  -  Vers.  31.  Ewaldus  sic  nectit :...  muros,  Deum,  inquam,  cujus  integra,  etc. 
Liquatum,  i.  e.  exploratissimae  veritatis,  ut  argentum  igne  probatum.  —  Vers.  32.  Petra,  Dei  nomen,  ideo- 
que  Deus  ipse.  — Vers.  33.  II  Sam.  :  Deus  est  munimentum  meum  firmum.  Et  cinxit,  vel  coronavit  perfectam 
viam  meam  :  eodem  sensu.  —  Vers.  34.  Et  Achilles  ab  Homero  iroSas  wx.u?  dicitur.  Cervarum.  Animalium 
vocabulis  citra  formationis  respectum,  nunc  de  meliore,  nunc  de  sequiore  sexu  uti  scriptores  sacros,  ad 
Jerem.  n,  24,  observat  Kimchi;  Graeci  quoque  in  quibusdam  masculam  formam  frequentius,  in  aliis  femi¬ 
neam  familiarius  usurpant.  Excelsa  mea,  loca  inaccessa  in  quae  recipere  me  solebam.  Alii  arces  hostium 
intelligunt. — Vers.  35.  Tendit,  pih.  a  rad.  nH2,  depressit.  Verbum  singul.  fem.  cum  nomine  plur.  fem., 
ut  saepe  alias.  Alexandrinus  legit  nathatthah.  De  armis  aere  factis  apud  veteres  cf.  Hesiodum,  Opera  et  Dies, 
149;  Lucretium,  De  Per.  Nat.  V,  1282.  Arcum  aeneum  intendere  posse,  summarum  virium  signum  sem- 
per  habitum  est.  Nota  est  in  hanc  rem  e  profanis  de  Ulysse  historia,  Odyss.  XXI.  —  Vers.  36.  Benignitas; 
Ewaldus,  humilitas  passive,  qua  scii,  ad  meum  auxilium  te  demissiti :  non  male.  —  Vers.  43.  Effundo,  i.  e. 
everro.  II  Sam.  habet  contundo,  quod  praeferendum  videtur.  —  Vers.  44.  Populi  mei,  ut  habetur  II  Sam. 
Bella  civilia  memorat.  —  Vers.  45.  Ad  auditionem  auris,  simul  atque  de  me  audierunt  :  ita  plerique. 
Crelier,  ad  auditum  auris  audiuntur  mihi,  i.  e.  fama  tantum  eos  novi.  Ita  Job.  xlii,  5,  auditus  oris  oculorum 
visioni  opponitur  :  ad  auditum  auris  (gall.  par  oui  d'oreille )  audiveram  quidem  de  te,  nunc  vero  conspicit  te 
oculus  meus.  —  Vers.  46.  Emarcent  prae  metu.  Alii,  concidunt,  vel  deficiunt,  exhaustis  viribus.  Trepidant, 
trepidantes  exeunt.  II  Sam.  habetur,  accingunt  se  ad  fugiendum  ex  arcibus  suis. 

Vers.  47.  Hodiernis  formula  haec  est  fausta  acclamantis  :  Vivat  Jova....  exaltetur.  —  Vers.  50.  Et  nomini, 
etc.  Alii,  et  nomen  tuum  canam.  —  Vers.  50.  Magnificat,  magnifice  operatur,  beneficiis  magnis  et  multis 
auget  et  conservat.  Gratiam  facit,  benevolentiam  praestat.  In  perpetuum.  Cf.  II  Sam.  vii,  12.  Inde  patet 
hunc  psalmum  saltem  ex  parte  esse  Messianicum. 


BELLARMINI  EXPLANATIO. 


PSALMUS  XVII. 


TITULUS  ET  ARGUMENTUM. 

In  finem,  puero  Domini  David,  qui  locutus  est.  Domino  verba  Cantici  hujus,  in  die  qua  eripuit  eum 
Dominus  de  manu  omnium  inimicorum  ejus ,  et  de  manu  Saul,  et,  dixit. 

Hic  titulus  indicat  Psalmum  hunc  a  Davide  compositum  fuisse  in  gratiarum  actionem,  quando  liberatus  fuit  ab 
omnibus  inimicis  suis,  et  potissimum  a  Saule,  qui  nominatim  ea  de  causa  exprimitur.  Habetur  hic  idem  Psalmus  in 
lib.  II  Regum,  cap.  xxn,  paucis  mutatis.  Mutatio  autem  illa,  incertum  est  an  ab  ipso  Davide  facta  fuerit,  an  ab  Esdra, 
qui  Psalmos  collegit.  Quia  vero  David  figuram  Christi  gessit,  potest  Psalmus  hic  etiam  de  Christo  recte  exponi. 


EXPLICATIO  PSALMI. 


1.  Diligam  te,  Domine,  fortitudo  mea  :  Domi¬ 
nus  FIRMAMENTUM  MEUM,  ET  REFUGIUM  MEUM,  ET 
LIBERATOR  MEUS. 

Diligam  te.  Domine,  id  est,  merito  te  diligere 


debeo,  cum  tot  beneficiis  me  tibi  devinxeris.  Ex¬ 
ponit  deinde  beneficia  a  Deo  accepta :  ac  primum 
unico  verbo,  tum  pluribus  nominibus,  postremo 
rerum  gestarum  enarratione.  Unico  verbo  expo¬ 
nit,  cum  dicit:  «  Fortitudo  mea,  »  id  est  causa 

totius  roboris  mei,  quo  de  hostibus  omnibus 
triumphavi.  Quod  autem  uno  verbo  dixit :  «  For¬ 
titudo  mea, »  explicat  per  partes,  dicens  :  Firma¬ 
mentum,  refugium,  et  liberator,  quasi  dicat :  Merito 
dixi  Deum  esse  robur  meum,  quia  ipse  est  firma¬ 
mentum,  refugium,  et  liberator  meus.  Cum  in 
tuto  sum,  ipse  mihi  est  firmamentum;  cum  in 
periculo  versor,  ipse  mihi  refugium  praebet;  cum 
forte  in  manus  hostium  incido,  ipse  me  liberat. 
Itaque  omnibus  modis  ipse  mihi  fortitudo  et  ro¬ 
bur  est.  In  hebraeo  pro  voce  diligam,  non  est 
verbum  3HN  ahub,  quod  simpliciter  amare  signi¬ 
ficat;  sed  om  racham ,  quod  significat  amare  ex 
intimis  visceribus.  Pro  vocabulo  firmamentum ,  est 
salhhi,  petra,  id  est  stabile  ac  solidum  fun¬ 
damentum.  Pro  refugium,  est  >JTmD  id  est  arx, 
sive  munitio,  sive  munitissima  arx,  ad  quam  tuto 
quis  confugere  possit.  Sed  Septuaginta  Interpre¬ 
tes  metaphoras  exponere  voluerunt,  ideo  non 
petram  et  arcem,  sed  firmamentum  et  refugium 
dixerunt.  In  lib.  11  Reg.  cap.  xxii,  deest  illud  prin¬ 
cipium  :  «  Diligam  te.  Domine,  fortitudo  mea.  » 
Incipit  enim  Psalmus : «  Dominus  petra  mea,  »etc. 
Sed  pulcherrimum  illud  principium  videtur  non 
ab  alio,  quam  ab  ipso  Davide  fuisse  additum. 

2.  Deus  meus,  adjutor  meus,  et  sperabo  in 

EUM. 

3.  Protector  meus,  et  cornu  salutis  meas,  et 

SUSCEPTOR  MEUS. 

In  his  duobus„versiculis,  qui  in  hebraeo  conti¬ 
nuantur  cum  primo  versiculo,  ex  vehementia 
affectus  in  Deum  repetit  Propheta,  et  inculcat 
epitheta  benefactoris  sui.  Respondent  autem 
tria  haec  :  Adjutor,  protector,  et  cornu  salutis,  tri¬ 
bus  illis  :  Firmamentum,  refugium,  et  liberator.  In 
hebraeo  pro  voce  adjutor,  habetur  HW  tsuri,  pe¬ 
tra,  sicut  pro  voce  firmamentum,  erat  etiam  petra, 
sed  alia,  et  alia  voce.  Itaque  vocat  Deum  adjuto¬ 
rem,  quia  praebet  stabilimentum,  ut  non  cadat, 
juxta  illud  P salm.  xxxix  :  «  Statuit  supra  petram 
pedes  meos.  »  Et  merito  adjungit :  «  Sperabo  in 
eo,  »  tanquam  in  firmissimo  fundamento.  Pro 
voce  protector,  habetur  in  hebraeo  maghinni, 
scutum ,  sive  clypeus;  sic  pro  voce  refugium,  erat 
arx  :  ulrumque  enim  protegit  et  defendit.  Itaque 
voluerunt  Septuaginta  Interpretes  explicare  me¬ 
taphoras  nominum  hebraieorum.  Cornu  salutis 
est  tam  in  hebraeo ,  quam  in  grasco,  et  significat 
robur  ad  salvandum.  Metaphora  sumpta  ab  ani¬ 
mantibus  cornigeris  familiaris  est  Scripturae  di¬ 
vinae.  Fsalm.  cxxxi :  «  Producam  cornu  D-avid,  » 
id  est,  faciam  ut  David  robustus  sit,  ac  potens  in¬ 
star  tauri  cornibus  armati,  non  imbecillis,  ac  de¬ 
bilis  more  vituli  nondum  cornua  producentis. 
Ezech.  xxix,  21  :  «lnilla  die  pullulabit  cornu  do¬ 
mui  Israel.  »  Michece  iv,  13  :  «  Ponam  cornu  tu*um 
ferreum.  »  Luc.  i,  69  :  «  Erexit  nobis  cornu  salutis 
in  domo  David.  »  Dicitur  igitur  Deus  cornu  salutis 
Duvidi,  et  omnibus  jusfis,  quia  justi  robustissimi 


sunt  contra  omnes  hostes ;  sed  robur  eorum  non 
in  viribus  propriis,  sed  in  Dei  adjutorio  et  favore 
consistit :  «  Omnia  possum, »  dicebat  Apostolus, 

«  in  eo  qui  me  confortat.  »  Respondet  autem 
cornu  salutis  meae  particulae  illi,  et  liberator  meus. 
Uberat  enim  Deus  per  cornu  salutis,  id  est 
per  salutiferam  potentiam  suam.  Denique  il¬ 
lud,  et  susceptor  meus,  est  nomen  complectens 
omnia  alia,  et  respondet  primo  illi  nomini :  For¬ 
titudo  mea.  Quos  enim  Deus  suscipit,  liberat,  pro¬ 
tegit,  confirmat. 

4.  Laudans  invocabo  Dominum  :  et  ab  inimicis  vw-s.  i. 

MEIS  SALVUS  ERO. 

Est  haec  quasi  conclusio  quaedam  superiorum 
verborum ,  quasi  dicat  :  Ego  d Anceps  assidue 
Deum  laudabo  pro  tot  acceptis  beneficiis,  et 
magna  fiducia  in  tribulationibus  meis,  eumdem 
Deum  invocabo,  et  sine  dubio  a  quibuscumque 
hostibus  liberabor.  In  hebraeo  habetur  V?n.C  me- 
hullal,  quod  recte  S.  Hieronymus  vertit :  Lauda¬ 
tum  invocabo  Dominum.  Sed  si  puncta  mutentur, 
eaedem  litterae  faciunt  mehallel  ,  quod  signifi¬ 
cat  laudans  invocabo,  ut  verterunt  Septuaginta. 
Sententia  semper  est  eadem,  nimirum  laudabo, 
et  invocabo ,  gratias  agam  pro  peccatis,  et  invo¬ 
cabo  pro  futuris.  „ 

5.  Circumdederunt  me  dolores  mortis,  et  tor-  ve:s.  5. 

RENTES  INIQUITATIS  CONTURBAVERUNT  ME. 

6.  Dolores  inferni  circumdederunt  me  ;  bile-  ve:s.  o. 

OCCUPAVERUNT  ME  LAQUEI  M0RTJS. 

Incipit  Propheta  jam  enarrare  accepta  beneficia. 

Ac  primum  dicit  se  quondam  fuisse  in  apertissi¬ 
mo  periculo  vitae,  quando  videlicet  Saul  eum 
quaerebat,  ut  interficeret.  Sed  hoc  periculum  vitae 
poetice  describit  variis  metaphoris  adhibitis : 

«  Circumdederunt  me  dolores  mortis, »  id  est,  un¬ 
dique  talia  pericula  me  oppresserunt,  ut  de  sa¬ 
lute  corporali  desperarem  ;  et  ideo  tali  dolore, 
id  est  moerore  animi  affectus  fui ,  quali  affici  so¬ 
lent,  qui  mortem  sibi  imminere  vident.  «  Et  tor¬ 
rentes  iniquitatis  conturbaverunt  me,  »  id  est, 
inde  periculum,  et  dolor,  de  quo  dixi,  proficis¬ 
cebantur,  quod  multitudo  iniquorum  instar  tor¬ 
rentis  me  invaserant  et  conturbaverant,  quomodo 
conturbari  solent,  qui  a  torrente  aquarum  defe¬ 
runtur  et  circumvolvuntur.  «  Dolores  inferni  cir-  Ant0 
eumdederunt  me;  »  repetit  quod  dixerat,  «  cir-  Christi 
cumdederunt  me  dolores  mortis. »  Idem  enim  est  Pasa0* 

iiemmor- 

hoc  loco,  dolor  morlis,  et  dolor  inferni.  Nam  tui  om- 
quia  ante  Christi  passionem  omnes  qui  morie-  ues .  a(1 
banlur  ad  infernum  descendebant,  quamvis  non 
ad  eamdem  partem  inferni,  ideo  pro  eodem  ac-  tceude- 
cipiebatur,  mori,  et  ad  infernum  descendere.  baU* 

«  Circumdederunt,  inquit,  me  dolores  inferni,  » 
id  est  moeror  animi ,  qualem  patiuntur,  quibus 
imminet  discessio  ex  hoc  mundo  ad  locum  mor¬ 
tuorum,  qui  est  infernus.  «  Praeoccupaverunt  me 
laquei  mortis;  »  repetit  quod  dixerat :  «  Torren- 

tes  iniquitatis  conturbaverunt  me.  »  Sicut  enim 
conturbatio  ex  multitudine  iniquorum  in  eum 
insurgentium  erat  causa  Davidi  dolorum  mortis: 
ita  praeoccupatio  laqueorum  mortis  erat  causa 
eidem  Davidi  dolorum  inferni.  Vocat  laqueos 
mortis  insidias  iniquorum,  quibus  petebatur  ad 
mortem.  Itaque  sensus  horum  duorum  versiculo- 
rum  est,  Davidem  occupatum  fuisse  ingenii  dolore 
ob  imminens  mortis  periculum,  tum  ex  inva¬ 
sione  manifesta  inimicorum  instar  torrentis  vio¬ 
lenter  rapientis  et  involventis,  tum  ex  insidiis 
eorumdem  inimicorum,  instar  laqueorum  incau¬ 
tos  capientium.  Quod  attinet  ad  verba,  pro  dolo¬ 
res,  in  hebraeo  habetur,  cheble,  quae  vox  do¬ 
lores  ct  funes  significare  potest.  Ideo  S.  Hierony¬ 
mus  vertit :  Funes  mortis,  et  funes  inferni.  At  Sep¬ 
tuaginta  Interpretes  verterunt :  Dolores  mortis,  et 
dolores  inferni :  quae  lectio  posterior  clarior  est. 
Pro  torrentes  iniquitatis,  in  hebraeo  habetur 
SjbSu  nachale  beliahhal  quod  S.  Hieronymus  ver¬ 
tit,  torrentes  Diaboli,  et  Septuaginta  Interpre¬ 
tes,  torrentes  iniquitatis.  Uirumque  recte  se  habet; 
nam  Beliahhal  ad  litteram  sonat,  absque  jugo,  et 
in  Scripturis  sanctis  passim  invenitur  haec  vox 
usurpata  ad  significandos  viros  iniquos,  qui  ex¬ 
cusserunt  jugum  legis ;  vel  ipsam  iniquitatem, 
qure  est  contraria  legi  :  et  quia  iniquorum  caput 
est  Diabolus,  ideo  Diabolum  quoque  hac  voce 
significare  solent  Hebraei. 

7.  In  tribulatione  mea  inyocavi  Dominum,  et 
ad  Deum  meum  clamavi. 

8.  Et  exaudivit  de  templo  sancto  suo  vocem 
meam  :  et  clamor  meus  in  conspectu  ejus,  in¬ 
troivit  IN  AURES  EJUS. 

Dixerat  se  in  maximo  periculo  constitutum  fuis¬ 
se;  nunc  dicit  se  confugisse  per  orationem  ad 
Deum, et  exauditum.  «  ln  tribulatione  mea,»  id 
est  in  illis  magnis  angustiis,  in  quas  me  conjece¬ 
rat  persecutio  Saulis,  et  in  aliis  similibus  multis. 
«  Invocavi  Dominum,  »  in  quo  tota  mea  fiducia 
posita  esse  solet.  «  Et  ad  Deum  meum  clamavi.  » 
Repetitio  est  Davidi  familiaris.  «  Et  exaudivit  de 
templo  sancto  suo  vocem  meam , »  id  est,  oratio 
mea  pervenit  usque  ad  suminum  coelum,  quod 
est  templum  Dei  non  manufactum,  et  vere  sanc¬ 
tum.  quod  violari  polluique  nulla  ratione  potest. 
«  Et  clamor  meus  in  conspectu  ejus,  introivit  in 
aures  ejus.  »  Repetitio  est,  et  aliquo  modo  decla¬ 
ratio  superioris  versiculi,  quasi  dicat  :  Clamosa 
oratio  mea,  id  est  magno  affectu  prolata,  et  in 
conspectu  ejus  effusa,  id  est,  quam  effudi  Deum 
pro  oculis  habens,  «  introivit  in  aures  ejus,  »  id 
est  exaudita  est.  In  hebraeo  habentur  in  futuro 
omnia  verba  ,  invocabo,  clamabo,  exaudiet,  introi¬ 
bit.  Sed  Septuaginta  Interpretes  recte  verterunt 
in  praeterito :  invocavi,  clamavi,  exaudivit,  introi¬ 
vit (,  quoniam  lex  hebraicae  grammaticae  id  per¬ 
mittit,  ut  futurum  ponatur  pro  praeterito. 


9.  Commota  est,  et  contremuit  terra  :  fun- 

7  V  ors.  0« 

damenta  montium  conturbata  sunt,  et  commota 
sunt,  quoniam  iratus  est  eis. 

Incipit  jam  describere  effectum  exauditionis  di¬ 
vinae,  qui  fuit  auxilium  de  coelo  adversus  inimi¬ 
cos  suos,  ex  quorum  interitu  ipse  tandem  non 
solum  pericula  evasit,  sed  etiam  regnum  adeptus 
est.  Describit  autem  iram  Dei  adversus  hostes 
suos  poetico  more  :  sicut  enim  cum  irascitur  rex 
aliquis,  et  bellum  parat,  totum  ejus  regnum  tur¬ 
batur;  ita  cum  irascitur  Rex  totius  mundi,  lotus 
mundus  turbatur,  ac  potissimum  tria  visibilia 
elementa,  terra,  aer  et  aqua.  Non  significat  hoc 
loco  David  re  ipsa  terram,  et  aerem,  et  aquam, 
ita  perturbata  fuisse,  ut  verba  sonare  videntur; 
sed  significat  talem  esse  Dei  iram,  ut  possit  con¬ 
tinuo  tremefacere  terram  usque  ad  ima  funda¬ 
menta;  et  in  aere  continuo  excitare  ventos  nubes¬ 
que  tenebrosas,  et  tonitrua,  atque  fulgura;  deni¬ 
que  fontes,  et  flumina,  et  maria  ita  siccare,  ut  ap¬ 
pareant  cavernae  terrae,  et  fontium  origines.  Inci¬ 
pit  ab  elemento  terrae,  ac  dicit :  «  Commota  est, 
contremuit  terra,  fundamenta  montium  commota 
sunt,  quoniam  iratus  est  eis,  »  hoc  est,  quando 
Deus  irascitur  terrae,  continuo  tota  movetur,  et 
contremiscit,  non  solum  in  superficie,  sed  usque 
ad  ima  montium  fundamenta.  Nec  solum  quando 
Deus  irascitur,  sed  etiam  quando  praesentiam 
suam  manifestat  in  terra,  concussio  terrae  conse¬ 
quitur,  quasi  trementis  et  reverentis  majestatem 
Creatoris.  Sic  in  resurrectione  Christi  terrae  mo¬ 
tus  factus  est  magnus;  et  cum  idem  Christus  mo- 
riens  infra  terram  descensurus  erat,  terra  mota 
est.  Et  David  in  alio  Psalmo  :  «  A  facie  Domini  mo¬ 
ta  est  terra , »  Psalm.  cxm.  In  hebraeo  non  habe¬ 
tur,  quoniam,  iratus  est  eis,  sed  quoniam  ira  ei,  id 
est,  quoniam  iratus  est.  Itaque  secundum  textum 
hebraicum,  terra  et  montes  contremiscunt,  non 
quia  Deus  ipsis  montibus  iratus  est,  sed  quoniam 
absolute  iratus  est.  At  Septuaginta  vertentes,  quo¬ 
niam  iratus  est  eis,  significare  voluerunt  iram  Dei 
esse  contra  terram  et  terrae  montes,  ratione  homi¬ 
num,  qui  in  terra  habitant;  alioqui  nulla  est  ra¬ 
tio  cur  Deus  terrae  et  montibus  irascatur. 

40.  Ascendit  fumus  in  ira  ejus,  et  ignis  a  fa-  Vers.  u. 

CIE  EJUS  EXARSIT  :  CARBONES  SUCCENSI  SUNT  AB  EO. 

Adhuc  pergit  explicare  operationem  Dei  in 
terra,  quando  vult  Deus  ostendere  in  ea  praesen¬ 
tiam  suam ;  non  enim  solum  terram  tremere  facit, 
sed  etiam  ardere  ac  fumare ,  quod  accidisse  de¬ 
scribitur  Exod.  xx,  Hebr.  xu,  quando  Deus  in 
monte  Sina  legem  dedit.  «  Ascendit ,  inquit , 
fumus  in  ira  ejus,  »  id  est,  ira  Dei  excitavit  in 
terra  calorem  vehementem,  unde  ingens  fumus 
ascendit.  «  Et  ignis  a  facie  ejus  exarsit;  »  nec  so¬ 
lum  calorem  et  fumum,  sed  etiam  incendium 
magnum  excitavit.  «  Carbones  succensi  sunt  ab 
eo,  »  id  est,  ira  Dei,  sive  facies  Dei  terram  respi- 

ciens  ita  fecit  eam  ardere ,  ac  si  totam  in  carbo¬ 
nes  ardentes  convertisset.  Alibi  etiam  dicit:  «  Qui 
respicit  terram,  et  facit  eam  tremere ,  qui  tangit 
montes,  et  fumigant,  »  Psalrn.  cui,  32. 

Vers.  ii.  1 1 .  Inclinavit  ccelos,  et  descendit,  et  caligo 
sub  pedibus  ejus. 

Transit  a  terra  ad  aerem :  et  describit  ea  quae 
fiunt  in  aere,  quando  Deus  iram,  vel  praesentiam 
suam  demonstrare  vult.  Dicitur  Deus  inclinare 
coelos,  quando  demittit  nebulam,  in  qua  ipse 
apparet :  videtur  enim  nebula  quasi  pars  coeli ;  or¬ 
dinarie  autem  Deus  per  nebulam  se  ostendere  so¬ 
litus  est,  ut  patet  ex  lib.  Num.  cap.  ix;  111  Reg. 
vm;  Matth.  xvii,  et  alibi.  Ait  igitur  :  «  Inclinavit 
coelos,  et  descendit,  »  id  est,  demissa  nebula,  per 
eam  se  manifestavit;  «  et  caligo  sub  pedibus 
ejus,»  id  est, ita  Deus  in  nebula  habitavit,  quasi 
caliginem  sub  pedibus  haberet :  sunt  omnia  me- 
taphorica,  ex  quibus  intelligimus  Deum  invisibi¬ 
liter  praesentem  nobis  se  facere. 

Vers.  12.  12.  ET  ASCENDIT  SUPER  CHERUBIM,  ET  VOLAVIT, 

VOLAVIT  SUPER  PENNAS  VENTORUM. 

Pergit  describere  operationem  Dei  in  aere,  quan¬ 
do  iram  suam  manifestare  hominibus  vult.  Ponit 
autem  nobis  ante  oculos  Deum,  quasi  hominem 
armatum,  insidentem  currui  velocissime  discur¬ 
renti,  et  ex  eo  sagittas  in  hostes  suos  emittentem. 

Dei  m>  Currus  Dei  sunt  nubes,  juxta  illud  Psalm.  cui,  3  : 

lesci\S  “  Qu*  P0D^S nubem  ascensum  tuum,  qui  ambulas 
6tio|P  super  pennas  ventorum.  »  Equi  velocissimi  sunt 
venti,  qui  nubes  huc,  illucque  deferunt.  Aurigae 
sunt  angeli ,  quos  Cherubim  vocat.  Sagittae  sunt 
fulgura  et  fulmina,  quae  ex  nubibus  jaciuntur. 
EL  vere  mirabilis  est  ista  descriptio.  Nulli  enim 
sunt  currus  agiliores  nubibus,  nulli  equi  velocio¬ 
res  ventis,  nulli  aurigae  peritiores  angelis,  nulla 
jacula ,  quae  coelestibus  fulminibus  conferri  pos¬ 
sint.  Et  praeterea  currus  isti  ex  eo  loco  superiore 
pugnant,  ut  laedere  possint  et  laedi  non  possint : 
«  Ascendit,  inquit,  super  Cherubim,  »  id  est 
non  solum  Deus  utitur  nebula ,  quasi  domo ,  vel 
tentorio,  sed  etiam  utitur  nubibus,  quasi  curri¬ 
bus;  et  angelis  Cherubim,  quasi  aurigis  et  ven¬ 
tis,  quasi  equis.  Dicitur  autem  ascendere  super 
Cherubim,  ut  intelligamusDeum  non  regi  ab  au¬ 
riga,  sed  ipsum  praesidere  aurigae,  et  principalem 
esse,  tum  ipsius  currus,  tum  aurigae  motorem  at¬ 
que  rectorem.  Itaque  dicitur  Deus  ascendere  su¬ 
per  Cherubim,  et  volare  super  pennas  ventorum, 
quia  utitur  ministerio  angelorum  in  movendis 
nubibus,  quae  sunt  veluti  currus  aerei  et  velocis¬ 
simi,  quippe  qui  trahuntur  a  ventis,  veluti  equis 
pennigeris,  ac  per  hoc  non  ambulant,  sed  volant, 
et  volant  celerius  omni  volucre. 

Vers.  13.  13.  Et  POSUIT  TENEBRAS  LATIBULUM  SUUM,  IN 

CIRCUITU  EJUS  TABERNACULUM  EJUS  :  TENEBROSA 
AQUA  IN  NUBIBUS  AERIS, 

Ne  putaretur  Deus  visibiliter  iu  nubibus,  tan- 


quam  in  curru  eminere,  declarat  Propheta  Deum 
invisibiliter  adesse,  et  ea  de  causa  tenebrosis  nu¬ 
bibus  uti ,  ut  eo  veluti  symbolo  invisibilem  se 
esse  demonstret.  Est  etiam  in  his  verbis  elegan- 
tissima  et  poetica  metaphora:  «Posuit,  inquit, 
tenebras  latibulum  suum,  »  id  est,  latet  Deus  in 
tenebrosis  nubibus,  quasi  in  loco  abdito,  sive  ef¬ 
fecit  ut  nubes  tenebrosae  pro  latibulo  sibi  deser¬ 
virent.  « In  circuitu  ejus  tabernaculum  ejus,  »  id 
est,  eaedem  nubes  sunt  quasi  tabernaculum  Deo, 
quo  ipse  undique  tegitur.  «  Tenebrosa  aqua  in 
nubibus  aeris,»  id  est,  tabernaculum,  de  quo 
dixi,  nihil  est  aliud,  nisi  nubes  tenebrosa,  qualis 
est,  cum  est  disposita  proxime,  ut  in  aquam  ver¬ 
tatur.  Tunc  enim  est  nubes  valde  densa  et  aquea, 
ut  non  improprie  aqua  dici  possit  in  nube  existens. 

H.  Pr^E  FULGORE  IN  CONSPECTU  EJUS  NUBES  Vers.  H. 
TRANSIERUNT,  GRANDO  ET  CARBONES  IGNIS. 

Declarat  quomodo  Deus  ex  nubibus ,  quasi  ex 
curribus  suis  armatis  pugnet,  ac  dicit,  jubente 
Deo  nubem  scindi,  et  inde  prodire  grandinem  et 
fulgura,  instar  carbonum  ignitorum.  Elegantissi¬ 
me  autem  dicit :  «  Prae  fulgore  in  conspectu  ejus 
nubes  transierunt,  »  quasi  scissura  nubium  pro¬ 
cedat  a  fulgore  Dei  intus  latentis ,  quasi  nubes 
ferre  non  possit  divinum  fulgorem,  et  ideo  in 
conspectu  Dei  rumpatur  et  dissolvatur,  atque  ex 
ea  parte  evanescat  et  transeat.  «  Prae  fulgore  in 
compectu  ejus  nubes  transierunt, »  id  est,  a  ful¬ 
gore  Dei  praesentis  concussae  nubes,  in  conspectu 
ejusdem  Dei ,  transierunt  disruptae  et  dissolutae. 

«  Grando  et  carbones  ignis,  »  supple,  ex  ea  scis¬ 
sura  processerunt  grandines  et  fulgura.  Reipsa 
hoc  accidit  tempore  Pharaonis,  ut  habemus  in 
lib.  Exod.  cap.  ix,  24  :  «  Et  grando,  inquit,  et  ignis 
mixta  pariter  ferebantur. »  Similia  in  bello  Josue 
contra  quinque  reges,  J os.  cap.  x;  nec  non  in 
bello  M.  Antonini  imperatoris  contra  Germanos, 
de  quo  vide  Tertullianum  in  lib.  ad  Scapulam,  et 
in  Apologet,  cap.  v. 

15.  Et  INTONUIT  DE  CGELO  DOMINUS,  ET  AlTISSI-  Vers* 15* 
MUS  DEDIT  VOCEM  SUAM,  GRANDO  ET  CARBONES 
IGNIS. 

Idem  repetit  aliis  verbis  :  ex  nubis  dissolutione 
oritur  fragor  ingens,  qui  dicitur  tonitru,  cum  quo 
saepe  fulmina  conjuncta  esse  solent.  Fragorem 
illum  eleganter  vocat  Propheta  vocem  Dei,  non 
solum  quia  Deus  est  causa  fragoris  illius,  sed 
etiam  quia  tam  ingens  et  tam  terrificus  est  sonus 
ille ,  ut  soli  Deo  tribuendus  videatur ,  quasi  pro¬ 
pria  vox  ejus.  Hinc  est  illud  ipsius  Dei  ad  Job  : 

«  Si  habes  brachium  sicut  Deus,  et  si  voce  simili 
tonas,  »  Job.  xl,  4.  Illud  autem,  grando  et  carbones 
ignis,  in  nonnullis  graecis  textibus  non  habetur; 
in  hebraeo  habetur  et  posset  legi ,  grandinem  et 
carbones  ignis ,  ut  aliqui  legunt;  sed  noster  Inter¬ 
pres  recte  vertit,  grando  et  carbones  ignis ,  quia  sunt 
omnino  eaedem  voces,  quae  in  versiculo  superiore. 

Itaque  oportet  hic  etiam  aliquid  subintelligere,  ut 
sensus  sit :  «  Altissimus  dedit  vocem  suam,  »  ex 
qua  voce  processit  etiam  grando  et  fulmina,  quasi 
carbones  igniti. 

Veri.  16.  16.  Et  misit  sagittas  suas,  et  dissi  pavit  eos  ; 

FULGURA  MULTIPLICAVIT,  ET  CONTURBAVIT  EOS. 

Explicatio  est  superiorum,  ac  praesertim  illius 
vocis  carbones  ignis,  quasi  dicat  :  Carbones  ignis 
prodierunt  ex  nubium  scissione,  quia  Deus  misit 
sagittas  suas,  id  est  fulgura,  caque  «  multiplica¬ 
vit,  »  et  eo  modo  inimicos  suos  «  dissipavit  et 
conturbavit.  » 

Vcrs.  17.  17.  Et  APPARUERUNT  FONTES  AQUARUM,  ET  RE¬ 

VELATA  SUNT  FUNDAMENTA  ORBIS  TERRARUM. 

Hic  jam  loquitur  de  operatione  Dei  in  aquis, 
quae  operatio  est  mirabilis,  et  repentina  exsicca¬ 
tio  aquarum;  qualis  facta  est  in  mari  Rubro  et 
Jordane  flumine,  ut  habemus  Exod.  xiv,  et  Jos.  iv, 
ex  qua  exsiccatione  patuit  pi'ofundum  maris  et 
fluminum,  quod  profundum  vocat  Propheta  fun¬ 
damentum  orbis  terrarum,  quia  est  pars  infima 
totius  terrae.  Pro  voce  fontes,  in  hebraeo  est 
aphike,  quod  significat  decursus ,  seu  torrentes. 
S.  Hieronymus  vertit,  effusiones  aquarum ;  sed  cura 
sit  nomen  generale,  recte  potuerunt  Septuaginta 
Interpretes  reddere,  fontes.  Sensus  igitur  est : 
w  Et  apparuerunt  fontes  aquarum,  »  id  est,  jussu 
Dei  siccatis  aquis  apparuit  fundum  fontium ,  sive 
fluminum,  sive  etiam  maris,  et  sic  «  revelata 
sunt,  »  et  discooperta ,  «  fundamenta ,  »  id  est , 
partes  imae  «  orbis  terrarum.  » 

Vers.  iS.  18.  Ab  INCREPATIONE  TUA,  DOMINE ,  AB  INSPI¬ 
RATIONE  SPIRITUS  IRjE  TUiE. 

Explicat  causam  exsiccationis  aquarum.  Appa¬ 
ruerunt,  inquit,  fontes,  seu  decursus  aquarum, 
«  ab  increpatione  tua,  Domine,»  id  est,  quia  tu. 
Domine,  increpasti  aquas,  et  illae  continuo  dispa¬ 
ruerunt.  Quomodo  autem  increpaverit,  explicat, 
dicens :  «  Ab  inspiratione  spiritus  irae  tuae.  »  Mi¬ 
rabili  metaphora,  et  plane  poetica  vocat  Prophe¬ 
ta  ventum,  cujus  ministerio  siccatae  sunt  aquae, 
spiritum  irae  Dei,  et  increpationem  Dei.  Nam 
vento  urente  siccatas  fuisse  aquas  maris  Rubri  a 
Deo,  testatur  Scriptura  Exod.  xiv.  Itaque  quod 
proprie  dici  poterat :  Tu,  Domine,  immisso  vento 
vehementi,  siccasti  aquas  maris,  dicit  elegantis- 
sima  metaphora  :  Tu,  Domine,  increpasti  aquas , 
quia  impediebant  transitum  populi  tui,  et  spiritu 
irae  tuae  sulllusti  in  eas,  et  illae  continuo  fuge¬ 
runt,  ut  alibi  dicit,  Psalm.  cxiii,  5  :  «  Quid  est  tibi, 
mare,  quod  fugisti?  »  Hunc  versiculum  cum  su¬ 
periore  conjungunt  codices  hebraici,  quia  sen¬ 
tentia  prioris  ab  hoc  posteriore  pendet ;  sed  recte 
Septuaginta  Interpretes  separaverunt,  quia  vide¬ 
runt  ex  ratione  metrica  ita  esse  faciendum ;  neque 
enim  absurdum  est,  ut  una  sententia  duobus  ver¬ 
sibus  contineatur. 


19.  Misit  de  summo,  et  accepit  me,  et  as-  vers.19, 

SUMPSIT  ME  DE  AQUIS  MULTIS. 

Jam  redit  ad  .beneficium  Dei  enarrandum ,  id 
est,  ad  liberationem  suam  ab  inimicis.  Omnia 
enim  quae  dicta  sunt  a  versiculo  nono,  usque  ad 
hunc  decimum  nonum,  pertinent  ad  declaratio¬ 
nem  potentiae  Dei.  Et  quia  dixerat  initio  :  «  Tor¬ 
rentes  iniquitatis  conturbaverunt  me, »  et  in  ver¬ 
siculo  praecedente  dixerat  Deum  spiritu  suo  sic¬ 
care  solitum  aquas,  et  facere  ut  appareat  fundum 
fluminum  et  maris,  ideo  in  eadem  metaphora 
persistens  dicit :  «  Misit  de  summo,  et  accepit 
me, »  id  est,  misit  manum  suam  ex  alto  loco  us¬ 
que  in  profundum  torrentis,  et  inde  accepit  me , 
pt  sic  eduxit  me  de  aquis  multis,  id  est,  oppres¬ 
sum  tribulationibus  mirabiliter  liberavit.  In  he- 
braeo  habentur  verba  futuri  temporis,  mittet  de 
summo,  et  accipiet  me,  RiV*  ishlacli,  ikka- 

cheni;  sed,  ut  saepe  diximus,  non  ignorabant 
Septuaginta  Interpretes  tempora  confundi  secun¬ 
dum  regulas  linguae  hebraicae,  et  unum  pro  al¬ 
tero  saepe  poni.  Hic  certe  magis  quadrat  tempus 
praeteritum. 

20.  Eripuit  me  de  inimicis  meis  fortissimis,  et  vers.  20. 
AB  HIS  QUI  ODERUNT  ME  :  QUONIAM  CONFORTATI  SUNT 
SUPER  me. 

Quod  metaphorice  dixerat  versu  superiore,  pro¬ 
priis  verbis  dicit  in  hoc  versiculo.  Illud,  quoniam 
confortati  sunt  super  me,  debet  exponi  per  tempus 
imperfectum,  id  est,  quoniam  robustiores  me 
erant,  et  sic  vertit  S.  Hieronymus;  redditur  enim 
ratio,  cur  necessarium  fuerit  auxilium  Dei  po¬ 
tentius  ,  quia  videlicet  inimici  Davidis  ipso  Da- 
vide  fortiores  erant.  In  hebraeo  et  graeco  codice 
habetur  futurum,  eripiet  me,  itsileni :  cae- 
terum  nostra  lectio  habetur  etiam  in  antiquis  li¬ 
bris,  et  eam  exponunt  SS.  Hieronymus  et  Augus¬ 
tinus.  Quare  verisimile  est  in  graeco  puasT «1  p, 
fuisse  olim  in  praeterito.  Hebraicum  autem  recte 
potest  accipi  pro  praeterito. 

21.  Praevenerunt  me  in  die  afflictionis  me^e,  VerSi2U 

ET  FACTUS  EST  DOMINUS  PROTECTOR  MEUS. 

Inculcat  aliis  verbis  beneficium  Dei.  «  Praevene- 
runt  me  in  die  afflictionis  meae, »  id  est,  nulla  in¬ 
juria  a  me  lacessiti,  ipsi  primi  fuerunt  ad  nocen¬ 
dum,  vel,  antequam  praecavere  possem,  me  adorti 
sunt,  praeveneruntque  incautum  :  sed  Dominus 
pro  me  vigilavit,  et  fecit  ut  eorum  diligentia  nihil 
mihi  nocere  posset. 

22.  ET  EDUXIT  ME  IN  LATITUDINEM  :  SALVUM  ME  Vers  22> 
FECIT,  QUONIAM  VOLUIT  ME. 

Iterum  atque  iterum  repetit  liberationem 
suam,  ut  ostendat  sibi  alte  in  memoria  infixum 
Dei  beneficium.  «  Eduxit  me  in  latitudinem,  »  id 
est  de  angustiis  tribulationum  liberatum  quasi  in 
latum  campum  eduxit,  ut  libere  jam  spatiari  pos- 

«rim  sine  metu  ullo  insidiatorum.  «  Salvum  me 
fecit,  quoniam  voluit  me, » id  est,  salvum  me  fe¬ 
cit  a  tot  imminentibus  periculis,  ob  id  potissi¬ 
mum,  quia  complacuit  ei,  id  est,  ob  immensam 
Merita  ejus  misericordiam,  quia  me  dilexit.  Nam  etiamsi 
i  sunfdo-  Pau^°  Post  allegabit  merita  sua,  tamen  ipsa  me¬ 
na  Dei.  rita  nostra  dona  Dei  sunt;  quod  sanctus  Propheta 
non  ignorabat. 

Vera.  »3.  23.  Et  RETRIBUET  MIHI  DOMINUS  SECUNDUM 

JUSTITIAM  MEAM,  ET  SECUNDUM  PURITATEM  MA¬ 
NUUM  MEARUM  RETRIBUET  MIHI. 

,  vers.  24.  24-.  Quia  custodivi  vias  Domini,  nec  impie 

gessi  a  Deo  meo. 

i  Vers.  25.  25.  QUONIAM  OMNIA  JUDICIA  EJUS  IN  CONSPECTU 

MEO,  ET  JUSTITIAS  EJUS  NON  REPULI  A  ME. 

,  Vers.  26.  26.  Et  ero  immaculatus  cum  eo,  et  observabo 

ME  AB  INIQUITATE  MEA. 

Vers.  27.  27.  Et  RETRIBUET  MIHI  DOMINUS  SECUNDUM  JUS¬ 

TITIAM  MEAM,  ET  SECUNDUM  PURITATEM  MANUUM 
MEARUM  IN  CONSPECTU  OCULORUM  EJUS. 

Laudavit  Deum  de  beneficio  liberationis  ab 
inimicis.  Nunc  addit,  etiam  in  futuram  se  perpetuo 
liberandum,  neque  id  ex  sola  misericordia ,  sed 
etiam  ex  justitia  futurum,  propterea  quod  juste 
vixerit,  et  vivere  deinceps  in  animo  habeat. 
Deus  enim  justus  est,  et  justos  amat,  et  adjuvat, 
ac  protegit.  «  Et  retribuet  mihi,  inquit,  secun¬ 
dum  justitiam  meam,  »  id  est,  retribuet  mihi,  ut 
hactenus  fecit,  inulta  bona,  prout  justitia  mea 
meretur.  «  Et  secundum  puritatem  manuum  mea¬ 
rum  retribuet  mihi,  »  id  est,  sicut  ego  justitiam 
habeo  non  solum  in  corde,  sed  etiam  in  manibus, 
id  est  justus  sum  interius  et  exterius,  justum  ha¬ 
beo  cor,  et  justa  opera  :  ita  Deus  mihi  bona  re¬ 
tribuet  coram  se  et  coram  hominibus,  interius 
exteriusque  custodiet.  At  praesumptio  videtur  jus¬ 
titiam  suam  prmdicare.  Non  est  praesumptio, 
quando  sincere  id  agitur,  et  agnoscitur  Deus  auc- 
Merita  lor  bonorum  nostrorum.  Sic  etiam  merita  sua 
jsnaeuiin  coram  Deo  pronuntiavit  Nehemias  li  Esdr.  v, 
rrn  Deo  ^zecllias  IsaL  xxxviu,  Esther  cap.  xiv.  At  vide¬ 
licet/  tur  falsura,  quod  David  hoc  loco  dicit.  Nam  cum 
htec  diceret,  commiserat  adulterium  et  homici¬ 
dium.  Et  praeterea  ipse  alibi  Psalm.  xyiii,  dixit  : 
«  Delicta  quis  intelligit?  ab  occultis  meis  munda 
me.  Domine.  »  Et  alibi  Psalm.  cxlviii  :  «Non  jus¬ 
tificabitur  in  conspectu  tuo  omnis  vivens.  »  Ali¬ 
qui  propter  hanc  objectionem  existimant  Duvi- 
dem  non  loqui  de  justitia  sua  absolute,  sed  de 
justitia  causae ,  quam  habebat  cum  adversariis. 
Alii  existimant  Davidem  loqui  solum  de  justitia 
religionis,  id  est,  quod  semper  permanserit  in 
vera  religione,  nec  unquam  idolis  cultum  adhi¬ 
buerit.  Sed  repugnant  his  opinionibus-verba  illa : 
«  Quia  custodivi  vias  Domini ;  »  item  :  «  Omnia 
judicia  ejus  in  conspectu  meo;  »  item  .  «  Ero  im¬ 
maculatus  cum  eo, »  etc.  Dicendum  igitur  est  Oa- 

x. 


videm  commemorare  justitiam  suam,  quae  in  eo 
sita  erat,  ut  sincero  corde  Deum  coleret,  et  pro¬ 
positum  stabile  haberet  nunquam  praevaricandi  Quicum- 
legem  Domini,  et  si  forte  secus  ageret,  continuo  r,ue  i"s* 
resipisceret,  et  ex  corde  reverteretur  ad  Deum.  Kr’alh  ’ 
Illud  autem,  delicta  quis  intelligit?  de  peccatis  Dei justi- 
venialibus  intelligi  potest,  quae  justitiae  non  re-  ficatus 
pugnant.  Illud  vero,  non  justificabitur  in  con-  es" 
spectu  tuo  omnis  vivens ,  intelligilur  de  justitia  quae 
sine  gratia  Dei  praeveniente  haberi  credatur.  Sic 
enim  nullus  coram  Deo  justificabitur,  quia  qui¬ 
cumque  justus  est,  gratia  Dei  justificatus  est. 

28.  Cum  SANCTO  SANCTUS  ERIS,  ET  CUM  VIRO  IN-  Vers  23. 
NOCENTE  INNOCENS  ERIS. 

29.  Et  CUM  ELECTO  ELECTUS  ERIS  ,  ET  CUM  PER-  Vers  29. 
VERSO  PERVERTERIS. 

Reddit  rationem,  cur  secundum  justitiam  suam 
sibi  retribuendum  a  Deo  dixerat,  quia  nimirum 
Deus  reddit  unicuique  secundum  opera  sua.  Al¬ 
loquitur  autem  ipsum  Deum,  et  ait :  «  Cum  sanc¬ 
to  sanctus  eris, »  id  est,  cum  homine  misericordi 
et  pio,  pie  ac  misericorditer  ages,  sive  pium  ac 
misericordem  te  praebebis.  Nam  vox  hebroea  TDtl 
chasid ,  pro  qua  nos  habemus  sanctum,  proprie 
misericordem  significat.  Et  pro  sanctus  eris,  in 
hebraeo  est  verbum  unicum  conjugationis  hit- 
pael,  lon.nn,  quod  proprie  significat  misericor¬ 
dem  se  reddere,  vel  exhibere.  Itaque  non  est  sen¬ 
sus  :  si  nos  erimus  sancti,  Deum  quoque  fore 
sanctum;  sed :  si  nos  erimus  sancti,  Deum  nobis- 
cum  sancte,  id  est  misericorditer,  acturum.  Eo¬ 
dem  modo  intelligenda  sunt  esetera  :  «Cum  in- 
nocente  innocens  eris,»  id  est,  ei  qui  nemini  no¬ 
cet,  Deus  se  innocentem  praebebit ,  id  est  non  ei 
nocebit,  neque  noceri  ab  aliis  sinet.  «Cum  electo 
electus  eris, »  id  est,  cum  homine  sincero  et  pu¬ 
ro,  id  enim  proprie  significat  vox  hebreea  133 
nabar,  purum  te  exhibebis,  id  est,  sincere  et  can¬ 
dide  ages.  «  Et  cum  perverso  perverteris, »  id  est, 
ei  qui  non  est  misericors,  misericordiam  non 
praestabis;  ei  qui  nocet,  nocebis;  qui  non  sincere 
agit,  sed  callide  supplantat,  eum  tu  callide,  id 
est  sapienter  supplantabis.  Est  autem  hic  obser¬ 
vandum,  ubi  dictum  est :  «  Cum  sancto  sanctus 
eris,  cum  innocente  innocens  eris ,  cum  electo 
electus  eris, »  eamdem  vocem  Deo  tributam  fuisse; 
at  ubi  dictum  est,  cum  perverso  perverteris,  in 
hebraeo  non  esse  eamdem  vocem.  De  homine 
dictum  est  upj?  hhikesh,  quod  proprie  perversum 
significat.  De  Deo  autem ,  VltJDR  thithpattel,  quod 
significat  luctari ,  et  conari  in  contrarium,  itaque  sen¬ 
sus  est :  si  homo  perversus  fuerit,  Deus  non  erit  in 
se  perversus,  vel  perverse  aget;  sed  contra  perver¬ 
sum  hominem  luctabitur  magno  molimine,  ut  il¬ 
lum  plane  evertat,  et  ab  omni  spe  sua  cadere  faciat. 

30.  Quoniam  tu  populum  humilem  salvum  fa-  Vers.  30. 

CIES,  ET  OCULOS  SUPERBORUM  HUMILIABIS. 

Explicat  Propheta  duos  superiores  versiculos, 

quasi  dicat :  Cum  sancto  ranctus  eris,  et  cum  in- 
nocente  innocens,  et  cum  electo  electus,  «  quia 
populum  humilem  salvum  facies,  »  id  est,  quia 
Humili-  humilitas,  quae  est  custos  omnium  virtutum,  tibi 
virtutum  gratissima  est,  et  omnibus  humilibus  das  gra- 
omnitun.  tiam ;  cum  perverso  autem  perverteris,  quia  ocu¬ 
los  superborum  humiliabis ,  id  est,  quia  super¬ 
bia,  quae  est  regina  vitiorum,  tibi  summopere 
displicet :  et  ideo  superbis  omnibus  resistis,  eos- 
que  dejicis  et  humilias.  Nominat  autem  oculos, 
praeter  caetera  membra,  quia  in  oculis,  ac  potis¬ 
simum  in  superciliis  arrogantia  cernitur. 

vers.  31.  31.  Quoniam  tu  illuminas  lucernam  meam. 

Domine;  Deus  meus,  illumina  tenebras  meas. 

Quia  propheta  David  videbatur  satis  magnifice 
de  sua  justitia  et  puritate  locutus,  ostendit  unde 
habuerit  justitiam  et  alia  dona  :  et  hinc  maxime 
Deum  laudat,  quod  ab  illo  sit  lumen ,  et  forti¬ 
tudo,  et  omnia  bona.  «  Quoniam ,  inquit,  tu  il¬ 
luminas  lucernam  meam,  Domine,  »  id  est,  a  te 
habeo  principium  omnis  boni ,  quod  est  lumen 
ad  discernenda  vera  bona  a  falsis,  et  vera  mala  a 
I^noran-  falsis.  Primum  enim  vulnus  ex  peccato  originali 
bauivui*  naturae^n^c^um  es*  ignorantia  veri  boni :  ctideo 
rmsinfiic.  P1’*1*13'  curatio  a  lumine  divino  incipit.  «  Tu,  in- 
tum  a  quit,  illuminas  lucernam  meam,  »  id  est,  oculum 
peccato  interiorem  cordis  mei  tu  solus  illustras.  «  Deus 

originali.  ....  .  .  . 

meus,  illumina  tenebras  meas,  »  id  est,  tu  Pater 
luminum ,  tu  lux  vera,  in  quo  tenebrae  non  sunt 
ullee,  sicut  hactenus  coepisti  illuminare  interiores 
oculos  cordis  mei :  ita  perge  illuminare  tenebras 
meas,  id  est  expellere  omnes  tenebras  meas.  Nam 
sine  gratia  Dei  illustrante,  quod  attinet  ad  super- 
naturalia  mysteria,  merae  tenebrae  sunt  in  corde 
nostro.  Nam  «  non  sumus  sufficientes  cogitare  ali¬ 
quid  ex  nobis  tanquam  ex  nobis.  »  in  graeco  habe¬ 
tur  «poniffsi;  to  ojcoto?  (aou,  illuminabis  tenebras  meas; 
in  hebraeo,  illuminabit  tenebras  meas.  Nostra  lectio, 
illumina  tenebras  meas,  habetur  in  antiquis  libris 
SS.  Hieronymi  et  Augustini;  sensus  autem  semper 
est  idem. 

Vers.  32.  32.  QUONIAM  IN  TE  ERIPIAR  A  TENTAT10NE,  ET 

in  Deo  meo  transgrediar  murum. 

Particula  quoniam  saepe  redundat  in  oratione 
hebraica,  sicut  etiam  particula  et,  quae  saepe  po¬ 
nitur  initio  versuum,  vel  etiam  librorum.  Id  ad¬ 
monendum  fuit,  ne  anxie  nimis  quaeratur  ratio 
harum  particularum.  Dixerat  Propheta  se  a  Deo 
habuisse  lumen,  quod  est  principium  operum  bo¬ 
norum,  veraeque  justitiae  :  nunc  addit ,  habuisse 
fortitudinem  ct  robur  ad  vitanda  mala  et  facien¬ 
da  bona,  quae  ex  divino  lumine  cognoverit  vi¬ 
tanda,  vel  facienda.  «  In  te,  inquit,  eripiar  a  ten- 
latione,  »  id  est,  fretus  auxilio  tuo,  quo  fortis 
efficior,  superabo  omnes  tentationes,  omniaque 
mala  vitabo. « In  Deo  meo  transgrediar  murum, » 
id  est,  ejusdem  Dei  confisus  auxilio,  atque  ab 
eodem  accepta  fortitudine ,  omnia  potero,  quan¬ 


tumvis  difficilia ,  quale  esset  transcendere  altis- 
simum  murum.  In  hebraeo  pro  illis  verbis, 
eripiar  a  tentatione,  habetur  TPTJ  aruts  gedud, 
id  est  percurram  exercitum,  sive  (ut  S.  Hierony¬ 
mus  reddit)  percurram  accinctus.  Videntur  Septua¬ 
ginta  Interpretes  sensum  reddidisse ,  non  verba. 
Nam  percurrere  exercitum  adversariorum,  et  nul¬ 
lum  vulnus  accipere,  idem  est  quod  eripi  a  jaculis 
hostium,  quae  jacula  tentationes  significant,  ut 
Apostolus  interpretatur,  cum  ait  Ephes.  vi,  16  : 
« In  quo  possitis  omnia  tela  nequissimi  ignea  ex¬ 
stinguere.  »  Sic  etiam :  Percurram  accinctus  inter 
medios  hostes  illaesus ,  idem  significat  quod  : 
Eripiar  a  tentatione,  quando  maxime  opus  erit. 

33.  Deus  meus  impolluta  via  ejus  :  eloquia 
Domini  igne  examinata,  protector  est  omnium 

SPERANTIUM  IN  SE. 

Reddit  rationem,  cur  a  Deo  acceperit  lumen  et 
vires ,  et  cur  in  eo  tantopere  confidat,  quia  Deus 
bonus,  et  verax ,  protector  est  omnium  in  se 
confidentium,  et  quia  ipse  idem  est  solus  verus 
Deus  et  verus  Dominus,  a  quo  bona  ista  exspec¬ 
tari  possunt.  «  Deus  meus  impolluta  via  ejus,  » 
id  est,  Deus  meus,  cujus  via  impolluta  est,  id 
est,  Deus  qui  sanctissimus  est,  et  viam  impollu¬ 
tam  ambulat,  id  est  operatur  justissime.  «  Elo¬ 
quia  Domini  igne  examinata,»  id  est  promissa  Do¬ 
mini  certissima  et  probatissima,  ut  aurum  igne 
examinatum  :  iste,  inquam,  Deus  impollutus,  et 
cujus  promissio  est  certissima,  «  protector  est 
omnium  sperantium  in  se.  »  Ex  hebraeo  clarior 
sensus  habetur,  in  quo  textu  legitur  eloquium  in 
numero  singulari,  et  pro  voce  protector,  est  scu¬ 
tum.  Ex  quo  apparet,  tam  Deum,  quam  ejus  elo¬ 
quium  dici  scutum  confidentium  in  Deo.  Sic  enim 
ad  litteram  verti  posset  lectio  hebraica,  Deus  im¬ 
maculatus  in  via  sua,  eloquium  Domini  igne  exami¬ 
natum,  scutum  est  omnium  sperantium  in  se.  Sed 
quia  Septuaginta  Interpretes  posuerunt  eloquia  in 
numero  multitudinis,  et  pro  voce  scutum,  posue¬ 
runt  protector,  inde  obscurata  est  sententia,  quae 
ex  hebraeo  dilucidanda  est. 

34.  Quoniam  quis  Deus  praeter  Dominum?  aut 
quis  Deus  praeter  Deum  nostrum? 

Est  altera  ratio ,  ut  paulo  ante  diximus,  cur  in 
Deo  sit  confidendum,  et  cur  ab  eo  solo  lumen  et 
robur  exspectandum  sit,  quia  ipse  solus  est  ve¬ 
rus  Deus.  In  hebraeo  habetur :  Quis  Deus  praeter 
Dominum  ?  aut  quis  petra  praeter  Deum  nostrum?  ex 
quo  inteliigimus  Deum  nostrum  solum  esse  ve¬ 
rum  Deum,  et  quia  solus  est  verus  Deus,  solum 
ipsum  esse  veram  petram,  firmam  et  stabilem, 
in  qua  tuto  confidere  et  quiescere  possimus ;  et 
omnes,  qui  in  re  alia  confidunt,  necesse  esse  ut 
decipiantur  et  confundantur. 

33.  Deus  qui  praecinxit  me  virtute,  et  posuit 
immaculatam  viam  meam. 

Declarat  nunc  in  particulari  dona  a  Deo  ao 

cepta  per  quae  ab  hostibus  omnibus  liberatus  ad 
regnum  pervenit.  Ac  primum  dicit  se  a  Deo  ac¬ 
cepisse  robur  et  innocentiam,  quae  duo  rarissime 
conjunguntur.  Viri  enim  robusti  proni  sunt  in 
injurias  inferendos.  David  autem  vere  fortissimus 
et  innocentissimus  erat,  ut  ne  hostem  quidem 
suum  Saulem  occidere  vellet,  cum  facillime  pos¬ 
set.  «  Deus,  inquit,  praecinxit  me  virtute ,  »  id  est, 
simul  probitatem  vitae  mihi  concessit. 

Vers.  36.  36.  Qui  perfecit  pedes  meos  tanquam  cervo¬ 

rum,  ET  SUPER  EXCELSA  STATUENS  ME. 

Vers.  37.  37.  Qui  docet  manus  meas  ad  praelium,  et  po¬ 

suisti  UT  arcum  .ereum  brachia  mea. 

Describit  in  particulari  fortitudinem  suam  de 
qua  dixerat :  «  Qui  praecinxit  me  virtute,  »  ac  di¬ 
cit  se  accepisse  a  Deo  miram  celeritatem  in  pedi- 
Davidis  bus,  et  miram  artem  bellandi  in  manibus,  et  rai- 
Titado  rum  ro^ul'  *n  brachiis.  Dicit  sibi  pedes  ad  cur- 
iescribi-  rendum  perfectos,  quasi  cervorum,  ct  super 
tur.  excelsa  collocatum ,  id  est ,  ea  celeritate  pedum 
facile  montes  altissimos  conscendisse,  quod  ve- 
rificatum  est,  quando  Saulem  fugiens, habitabat 
in  altissimis  et  praeruptis  monliu.u  cacuminibus. 
Addit  se  doctas  manus  ad  praelium  habuisse,  et 
brachia  quasi  aerea  ,  in  quibus  robur  et  ars  mi¬ 
litaris  significatur.  De  quibus  nemo  dubitare  po¬ 
test,  qui  legerit  primum  et  secundum  librum  Re¬ 
gum.  Nam  de  arte  manuum  testis  esse  potest 
lapis  et  funda  in  fronte  Goliath  infixus ;  de  viri¬ 
bus  brachiorum  testes  sunt  ursi  et  leones,  quos 
sola  vi  brachiorum  David  interfecit.  In  hebraeo  ha¬ 
betur  nnru,  conteritur,  ubi  nos  habemus  posuisti. 
Sed  Septuaginta  Interpretes  non  legerunt  nicha- 
thah,  sed  natthatha,  quod  est  dedisti,  sive  posuisti. 
Itaque  corrupta  videtur  casu  aliquo  lectio  he- 
braica  moderna  :  neque  enim  dubitari  potest, 
quin  Septuaginta  Interpretes  emendatos  codices 
habuerint,  eosque  rectissime  intellexerint. 

Vers.  38.  38.  Et  DEDISTI  MIHI  PROTECTIONEM  SALUTIS  TUJS, 

ET  DEXTERA  TUA  SUSCEPIT  ME. 

Declarat  nunc  innocentiam ,  de  qua  dixerat  : 
«  Posuisti  immaculatam  viam  meam.  »  Nam  quia 
dono  Dei  innocenter  David  vivebat,  ideo  illum 
Deus  assidue  protegebat,  ut  nunc  dicit :  «  Dedisti 
mihi  protectionem  salutis  tuae.  »  Parum  enim  pro¬ 
fuisset  celeritas  pedum,  et  robur  brachiorum ,  et 
ars  pugnandi  adversum  regem  et  regium  inte¬ 
grum  exercitum ,  nisi  adfuisset  protectio  salutis 
Dei,  id  est  protectio  divina  salvans,  et  dextera 
Dei  suscipiens  et  sustentans. 

Vers.  39  39.  Et  DISCIPLINA  TUA  CORREXIT  ME  IN  FINEM, 

ET  DISCIPLINA  TUA  IPSA  ME  DOCEBIT. 

Hoc  etiam  pertinet  ad  innocentiam,  sive  imma¬ 
culatam  viam  Davidis  ostendendam.  Non  solum, 
inquit,  protectio  tua  mihi  adfuit,  sed  etiam  dis¬ 
ciplina  tua  me  correxit ,  id  est,  eruditio,  quae  ex 
lege  tua  habetur,  illa  me  direxit,  ne  errarem,  et 


si  quando  in  periculo  essem  errandi,  illa  diligen¬ 
ter  inspecta  et  considerata  «  me  correxit, »  idque 
perseveranter  usque  in  finem.  Eadem  quoque 
«  disciplina  »  legis  tuae  deinceps  «  me  docebit.  » 

Posset  etiam  haec  disciplina  significare  paternam 
castigationem,  qua  Deus  per  aliquas  temporarias 
calamitates  Davidem  correxit,  si  quando  ob  hu¬ 
manam  fragilitatem  deliquit.  In  hebraeo  non  ha¬ 
betur  hic  versiculus,  sed  loco  totius  hujus  versi¬ 
culi  habentur  tuee  pauca  verba  :  Et  mansuetudo 
tua  multiplicavit  me.  Fortasse  idem  est  sensus;  po¬ 
test  enim  sic  exponi  lectio  hebraica,  mansuetudo 
tua,  id  est  lenis  et  paterna  castigatio,  multiplica¬ 
vit  me,  id  est,  auxit  me  scientia.  Nam  a  verbo 
rabab ,  quod  hic  habetur,  dicuntur  rabbim, 
magistri  et  doctores,  quod  sunt  multi  in  scientia. 

40.  Dilatasti  gressus  meos  subtus  me,  et  non  'Ters.  40. 

SUNT  INFIRMATA  VESTIGIA  MEA. 

Pergit  narrare  victorias  suas,  quae  sunt  omnia 
beneficia  Dei.  «  Dilatasti,  inquit,  gressus  meos 
subtus  me,  »  id  est,  fecisti  me  magnis  passibus 
progredi ;  «  et  non  sunt  infirmata  vestigia  mea,  » 
id  est,  nec  propterea  fatigatus  destiti  a  cursu.  In 
hebraeo  habentur  haec  in  futuro ,  dilatabis ,  etc.; 
sed  ex  more  linguae  saepe  futurum  ponitur  pro 
praeterito. 

41.  Persequar  inimicos  meos,  etcomprehen-  v,'rs- 41  • 

DAM  ILLOS,  ET  NON  CONVERTAR  DONEC  DEFICIANT. 

42.  Confringam  illos  ,  nec  poterunt  stare  :  Vers- 

CADENT  SUBTUS  PEDES  MEOS. 

Haec  non  videntur  proprie  pertinere  ad  futurum 
tempus,  sed  ad  praeteritum,  ut  ex  praecedentibus 
et  sequentibus  colligitur.  Et  sicut  Septuaginta  In¬ 
terpretes,  dilatabis  gressus  meos,  verterunt,  dilatasti 
gressus  meos,  ita  potuissent  reliqua  vertere,  et  ex 
futuris  praeterita  facere.  Sed  retinenda  est  lectio, 
ut  jacet,  et  subintelligendum  verbum  dixi,  ut 
sensus  sit  :  «  Dilatasti  gressus  meos,  et  non  sunt 
infirmata  vestigia  mea,  »  ideo  magna  spe  con¬ 
cepta  dixi  apud  me :  «Persequar  inimicos  meos. » 

43.  Et  procinxisti  me  virtute  ad  bellum,  et  Vers.43. 

SUPPLANTASTI  INSURGENTES  IN  ME  SUBTUS  ME. 

Hinc  apparet  Prophetam  loqui  de  praeterito. 

Sicut,  inquit,  dixi :  «  Persequar  inimicos  meos, » 
etc.,  ita  factum  est  Deo  adjuvante.  Tu  enim,  Deus, 
«praecinxisti  me  virtute,  »  id  est  robore  ad  bel¬ 
lum,  et  tu  «  supplantasti,  »  id  est  cadere  fecisti, 

«  subtus  me  eos  qui  in  me  insurgebant.  »  Illud, 
praecinxisti  virtute,  est  frequens  in  Scriptura.  «  Ac¬ 
cinctus  potentia,  qui  conturbas  profundum  ma¬ 
ris,  »  Psalm.  lxiv.  « induere  fortitudinem  brachium 
Domini,  »  Isai.  li.  «  Indutus  est  Dominus  fortitu¬ 
dinem,  et  praecinxit  se,  »  Psalm.  xcii.  «  Sedete  in 
civitate,  donec  induamini  virtute  ex  alto,  »  Luc. 
xxiv.  Significat  autem  praecipua  arma  non  consis¬ 
tere  in  gladio  et  lorica,  sed  in  viribus  et  robore; 
et  ideo  non  est  auctor  victoriae ,  qui  militem  in- 

duit  gladio  et  lorica ,  sed  qui  viribus  et  robore 
illum  induit. 

Vers.  44.  44.  Et  INIMICOS  MEOS  DEDISTI  MIHI  DORSUM,  ET 

ODIENTES  ME  DISPERDIDISTI. 

Idem  repetit  aliis  et  aliis  verbis ,  ut  magis  de¬ 
claret  et  laudet  beneficium  Dei.  Sensus  versiculi 
perspicuus  est;  significat  enim  a  Deo  factum  esse, 
ut  inimici  David  fugerent,  et  eo  modo  dorsum  fe¬ 
riendum  praeberent.  Sed  verba  duriuscule  sonant. 

S.  Hieronymus  vertit ,  et  inimicorum  meorum  de¬ 
disti  mihi  dorsum. 

Vers.  45.  45.  CLAMAVERUNT,  NEC  ERAT  QUI  SALVOS  FACE¬ 

RET,  ad  Dominum  :  nec  exaudivit  eos. 

Reddit  aliam  causam  victoriae  :  quia  non  solum 
Deus  exaudiebat  orationes  ejus,  sed  non  exaudie¬ 
bat  orationes  adversariorum  ipsius,  quamvis  ipsi 
quoque  Dominum  invocarent. 

Vers  46.  46.  Et  comminuam  eos,  ut  pulverem  ante  fa¬ 

ciem  venti,  ut  lutum  platearum  delebo  eos. 

Videtur  de  reliquiis  inimicorum  suorum  loqui, 
quasi  dicat  :  Jam  victoriam  de  inimicis  meis  re¬ 
tuli;  sed  si  quae  forte  reliquiae  supersunt,  commi¬ 
nuam  eas  in  minutissima  frusta,  et  projiciam,  ut 
projici  solet  pulvis  avento,  et  auferam  eos  de 
terra,  ut  siccari  solet  lutum  platearum  flante  vento 
vehementi. 

Vers.  it.  47.  Eripies  me  de  contradictionibus  populi, 
constitues  me  in  caput  gentium. 

Jam  hoc  facium  erat;  nam  antequam  hunc 
Psalmum  David  componeret,  liberatus  fuerat  a 
variis  populi  contradictionibus  et  defectionibus, 
et  constitutus  erat  in  caput  gentium,  id  est,  in 
regni  solium  elevatus.  Itaque  vel  exponenda  sunt 
verba  futuri  temporis ,  pro  verbis  temporis  prae¬ 
teriti,  quod  est  usitatum  in  lingua  hebraica;  vel 
certe  significatur  continuatio  beneficii.  Quasi  Pro¬ 
pheta  dicat :  ln  posterum ,  quod  hactenus  fecisti, 

«  eripies  me  a  rebellionibus,  et  constitues  in  solio 
meo,  si  forte  dejici  ab  eo  contingat.  » 

Vers.  48  48.  POPULUS  QUEM  NON  COGNOVI,  SERVIVIT  MIHI : 

IN  AUDITU  AURIS  OBEDIVIT  MIHI. 

Vers.  49.  49.  Filii  alieni  mentiti  sunt  mihi,  filii  alieni 

INVETERATI  SUNT,  ET  CLAUDICAVERUNT  A  SEMITIS 
SUIS. 

Non  sine  causa  postulat  se  eripi  a  contradictio¬ 
nibus  populi  sui,  quia  majorem  fidem  et  obe- 
dientiam  expertus  erat  in  quibusdam  Gentilibus, 
quam  in  filiis  populi  Israel.  Quae  est  etiam  pro¬ 
phetia  manifesta  de  Christo,  cui  Gentiles  adhae¬ 
serunt,  et  a  quo  Hebraei  defecerunt.  «  Populus 
quem  non  cognovi,  »  id  est  Gabaonitae,  Gethaei  et 
alii,  quos  non  cognovi  pro  fratribus,  cum  essent 
Gentiles ,  serviunt  mihi ;  «  in  auditu  auris  obedi- 
vit  mihi,  »  id  est,  promptissime  mox  audito  im- 


IN  PSALMOS. 

perio  obedierunt.  «  Filii  autem  alieni , »  id  est 
filii  adulterini  quoad  mores, «  mentiti  sunt  mihi, » 
id  est,  deceperunt  me,  ficto  corde  servierunt. « In¬ 
veterati  sunt,  »  id  est,  deflexerunt  a  me  tanquam 
folia  arentia :  id  enim  significat  vox  hebraea;  «  et 
claudicaverunt  a  semitis,»  id  est,  non  recte  et  fide¬ 
liter  mecum  incesserunt.  Haec  significant  rebel¬ 
liones  sub  Absalone,  sub  filio  Bochri,  et  alias.  In 
hebraeo,  pro  claudicaverunt  a  semitis  suis,  habe¬ 
tur,  contrahentur  in  angustiis  suis ,  ut  vertit  S.  Hie¬ 
ronymus;  vel,  expavescent  a  carceribus  suis,  ut  ver¬ 
tit  Pagninus.  Sed  sciendum  est  vocem  IJirP  ia- 
chregu  non  haberi  nisi  in  hoc  Psalmo;  ideo  si  li¬ 
cuit  Pagnino  vertere,  expavescent ,  et  S.  Hierony¬ 
mo,  contrahentur ,  multo  magis  licuit  Septuaginta 
Interpretibus  vertere  claudicaverunt.  Imo  mirum 
est  cur  posteriores  ausi  sint  recedere  a  versione 
antiquissimorum  Interpretum  in  ea  voce,  quae 
non  habetur  alibi  in  Scripturis,  praesertim  cum 
interpretatio  Septuaginta  maxime  cohaereat  cum 
reliquis  partibus  hujus  versiculi.  Porro  altera  vox 
mUDD  misgheroth  significat  proprie  locum  angus¬ 
tum,  vel  clausum,  a  verbo  "UD  sagar,  quod  est  clau¬ 
dere;  et  propterea  S.  Hieronymus  vertit,  angus¬ 
tias,  Pagninus  carceres,  et  Septuaginta  semitas  : 
nam  semitae  sunt  viae  angustae.  Itaque  sensus  est, 
filios  adulterinos,  qui  ficto  corde  serviunt,  clau¬ 
dicare  a  semitis,  id  est,  declinare  a  semitis,  per 
quas  recto  pede  ambulandum  fuisset. 

50.  Vivit  Dominus,  et  benedictus  Deus  meus,  Vcrs-  5&* 

ET  EXALTETUR  DEUS  SALUTIS  ME /E. 

Concludit  Psalmum  laudans  Deum.  «  Vivit  Do¬ 
minus,  »  id  est,  nunc  apparuit  Dominum  vivere, 
et  sicut  vivit,  ita  semper  vivat,  et  «exaltetur  Deus  » 
auctor  «  salutis  meae. » 

51 .  Deus  qui  das  vindictas  mihi,  et  subdis  po-  Vers  51* 

PUL03  SUB  ME,  LIBERATOR  MEUS  DE  INIMICIS  MEIS 
IRACUNDIS. 

Exaltetur,  inquit,  Deus,  qui  vindicavit  injurias 
mihi  factas,  et  subjecit  mihi  populos,  qui  rebel¬ 
laverunt,  et  liberavit  me  de  insidiis  et  impetu  ini¬ 
micorum  furentium,  quales  fuerunt  Saul  et  Absa- 
lon.  Pro  voce  iracundi,  habetur  in  hebraeo,  af, 
quam  moderni  vertunt  et,  vel  etiam.  Sed  cum  ea  Nasns 
vox  saepe  significet  nasum ,  et  nasus  in  Scriptura  pic°inaia" 
passirn  ponatur  pro  iracundia,  quae  ex  nasi  im-  f.eqnens 
mutatione  cognoscitur,  recte  Septuaginta  Inter- in  ScriP* 
pretes  verterunt,  iracundi ;  idem  est  enim  phrasi  tura‘  i 
hebraica,  ab  inimicis  meis  nasi,  id  est  iracundiae, 
et  ab  inimicis  iracundis. 

52.  Et  ab  insurgentibus  in  me  exaltabis  me,  Vcrs. 52* 

A  VIRO  INIQUO  ERIPIES  ME. 

Precatur  sibi  conservationem  divinorum  bene¬ 
ficiorum,  nimirum  exaltari  ab  insurgentibus  in 
se ,  ut  frustra  nitantur,  cum  pertingere  tam  alte 
non  possint,  et  liberari  ab  omni  homine  ini¬ 
quo.  Particula  et  in  principio  versiculi  potuisset 

omitti;  nam  in  hebraeo  et  graeco  non  habetur, 
nec  eam  habet  S.  Augustinus.  Videtur  in  nos¬ 
tro  textu  haesisse  ex  altera  interpretatione  vocis 
af,  quae  nasum  significat,  et  etiam  particulam 
et;  et  fortasse  erat  in  margine  :  sed  nihil  officit 
sensui. 

Vers.  53.  53.  PROPTEREA  CONFITEBOR  TIBI  IN  NATIONIBUS, 

Domine,  et  nomini  tuo  psalmum  dicam. 

Hac  de  causa,  inquit,  «  confitebor,  »  id  est, 
laudabo  confitens  beneficia  tua,  idque  non  clam, 
sed  palam,  et  coram  multitudine  populi ,  ut  om¬ 
nes  discant  confidere  in  Domino. 


54.  Magnificans  salutes  regis  ejus,  et  fa-  vers.54. 

CIENS  MISERICORDIAM  CHRISTO  SUO  DAVID,  ET  SE¬ 
MINI  EJUS  USQUE  IN  SAECULUM. 

Hasc  conclusio  per  se  manet,  et  sensus  est :  sit 
Dominus  «  magnificans  salutes  regis  sui,  »  id  est, 
augeat  et  multiplicet  salutem  corporis  et  animae , 
et  omnium  rerum  regis,  quem  ipse  Deus  sibi  le  ¬ 
git  ;  et  faciat  perpetuam  misericordiam  Davidi, 
quem  ungi  jussit  in  regem,  et  omnibus  successo¬ 
ribus  ejus  usque  in  aeternum.  Quee  precatio  im¬ 
pleta  est  in  Christo  Jesu  Domino  nostro,  qui  reg¬ 
nat  et  regnabit  in  omnem  aeternitatem.  Amen. 


PSALMUS  XIX 

SECUNDUM  HEBR.EOS. 


V.  v.  —  1.  In  finem ,  Psalmus 
David. 

2.  Coeli  enarrant  gloriam  Dei,  et  opera  ma¬ 
nuum  ejus  annuntiat  firmamentum. 

3.  Dies  diei  eructat  verbum,  et  nox  nocti  in¬ 
dicat  scientiam. 

k.  Non  sunt  loquelae,  neque  sermones,  quo¬ 
rum  non  audiantur  voces  eorum. 

5.  In  omnem  terram  exivit  sonus  eorum,  et 
in  fines  orbis  terrae  verba  eorum. 

6.  In  sole  posuit  tabernaculum  suum  :  et 
ipse  tanquam  sponsus  procedens  de  thalamo 
suo  : 

Exultavit  ut  gigas  ad  currendam  viam. 

7.  A  summo  coelo  egressio  ejus : 

Et  occursus  ejus  usque  ad  summum  ejus : 
nec  est  qui  se  abscondat  a  calore  ejus. 

8.  Lex  Domini  immaculata  convertens  ani¬ 
mas  :  testimonium  Domini  fidele,  sapientiam 
praestans  parvulis. 

9.  Justitiae  Domini  rectae ,  laetificantes  corda ; 
praeceptum  Domini  lucidum,  illuminans  oculos. 

10.  Timor  Domini  sanctus,  permanens  in  sae¬ 
culum  saeculi  :  judicia  Domini  vera,  justificata 
in  semetipsa. 

4 1 .  Desiderabilia  super  aurum  et  lapidem  pre¬ 
tiosum  multum,  et  dulciora  super  mei  et  fa¬ 
vum. 

12.  Etenim  servus  tuus  custodit  ea ,  in  custo¬ 
diendis  illis  retributio  multa. 

13.  Delicta  quis  intelligit?  ab  occultis  meis 
munda  me : 

44.  Et  ab  alienis  parce  servo  tuo. 

Si  mei  non  fuerint  dominati,  tunc  immacu¬ 
latus  ero,  et  emundabor  a  delicto  maximo. 


V.  s.  h.  —  Victori  Canticum  [ h .  Psalmus ] 
David. 

Coeli  enarrant  gloriam  Dei,  et  opus  manuum 
ejus  annuntiat  firmamentum. 

Dies  diei  eructat  verbum,  et  nox  nocti  indicat 
scientiam. 

Non  est  sermo,  et  non  sunt  verba,  quibus  non 
audiatur  vox  eorum. 

In  universam  terram  exivit  sonus  eorum,  et 
in  finem  orbis  verba  eorum. 

Soli  posuit  tabernaculum  in  eis. 

Et  ipse  quasi  sponsus  procedens  [al.  proce¬ 
dit ]  de  thalamo  suo :  exsultavit  ut  fortis  ad  cur¬ 
rendam  viam  [h.  semitam ]. 

A  summitate  coeli  egressus  ejus;  et  cursus 
[al.  recursus ]  ejus  usque  ad  summitatem  illius : 
nec  est  qui  se  abscondat  a  calore  ejus. 

Lex  Domini  immaculata,  convertens  ani¬ 
mam  :  testimonium  Domini  fidele ,  sapientiam 
praestans  parvulo  [  al.  parvulis]. 

Praecepta  Domini  recta,  laetificantia  cor ;  man¬ 
datum  Domini  lucidum,  illuminans  oculos. 

Timor  Domini  mundus,  perseverans  in  saecula 
[/*,.  aeternum ] :  judicia  Domini  vera,  justificata 
in  semetipsis. 

Desiderabilia  super  aurum  et  lapidem  pretio¬ 
sum  multum  [h.  obryzum],  et  dulciora  super 
mei  et  favum  redundantem. 

Unde  et  servus  tuus  docebit  ea,  in  custo¬ 
diendis  eis  fructus  multus. 

Errores  quis  intelligit?  ab  occultis  munda  me. 

A  superbis  quoque  libera  servum  tuum. 

Si  non  fuerint  dominati  mei,  tunc  immacu¬ 
latus  ero,  et  mundabor  a  delicto  maximo. 

15.  Et  ernnt  ut  complaceant  eloquia  oris  mei.  Sint  placentes  sermones  oris  mei,  et  meditatio 
et  meditatio  cordis  mei  in  conspectu  tuo  semper.  cordis  mei  in  conspectu  tuo ; 

Domine,  adjutor  meus,  et  redemptor  meus.  Domine,  fortitudo  mea,  et  redemptor  meus. 

Argumentum.  —  Est  duarum  stropharum  Psalmus ,  quarum  una  canit  admirandam  Dei  qualis  in  ccelorum 
opificio  sese  exserit  magnitudinem,  vers.  2-7;  altera  legis  divinae  laudat  praestantiam,  vers.  8-15.  Rosenmullerus 
et  Ewaldus  hunc  Psalmum  ex  duobus  diversis  carminibus,  aut  certe  diversorum  carminum  particulis,  casu  vel 
consilio  conflatum  existimant,  tum  ob  subitum  ab  una  ad  alteram  partem  transitum,  tum  quod  prioris  partis 
oratio  sublimior  est  oratione  posterioris  partis  atque  ad  vividiores  alligata  rhythmos.  Sed  recte  Maurer  :  «  Haud 
rari  sunt  apud  lyricos  vates  subitanei  ab  uno  ad  alterum  argumentum  transitus;  ad  orationem  autem  quod  attinet, 
ea  in  utraque  parte  apta  est  ad  argumentum.  Nam  cceli  contemplationem  granditas  decet  verborum  numero- 
rurnque  vigor,  de  lege  meditationem  oratio  pacata  atque  placida.  »  Adde,  carminis  unitatem  in  eo  posse  depre¬ 
hendi,  quod  Dei  sapientia  et  magnitudo  tum  ex  miro  coeli  opificio,  tum  ex  legum  divinarum  praecellentia  aeque 
demonstretur.  Caeterum  conf.  Psalm.  vm,  et  II  Sam.  vn. 


1.  Praecentori,  carmen  Daviclis. 

2.  Coeli  enarrant  gloriam  Dei, 

et  firmamentum  praedicat  opus  manuum  ejus. 

3.  Dies  diei  nuntiat  dictum, 

et  nox  nocti  indicat  scientiam. 

4.  Non  est  dictum ,  neque  sunt  verba , 
quorum  non  audiatur  vox. 

5.  In  universam  terram  pervadit  sonus  eorum , 
et  in  fines  orbis  verba  eorum  : 

in  quibus  soli  posuit  tabernaculum, 
fi.  Estque  ille  instar  sponsi ,  qui  procedit  e  thalamo  suo  nuptiali, 
gestit,  herois  instar,  viam  suam  currere. 

7.  Ab  extremo  coelorum  est  egressus  (ortus)  ejus, 
et  circuitus  ejus  ad  extremum  illorum; 
interea  nihil  est  quod  lateat  aestum  ejus. 

8.  Lex  Jovae  est  perfecta ,  reducens  animam; 

praeceptum  Jovae  est  fidum ,  sapientem  efficiens  imperitum 

9.  Mandata  Jovae  sunt  recta,  laetificantia  cor ; 
justum  Jovae  est  purum,  illustrans  oculos. 

10.  Timor  Jovae  est  sincerus,  perstans  in  perpetuum; 
statuta  Jovae  sunt  veritas,  justa  sunt  ad  unum  omnia. 

1 1 .  Illa  auro  pretiosiora  gemmarumque  copia, 
et  dulciora  meile  ac  distillatione  favorum. 

12.  Etiam  servus  tuus  iis  illuminatur; 

in  observatione  eorum  est  merces  magna. 

13.  Errores  quis  intelligit? 
de  occultis  purifica  me. 

14.  Etiam  a  protervis  serva  servum  tuum,  ne  dominentur  in  me; 
tunc  integer  ero,  et  purus  a  delicto  magno. 

15.  Sint  tibi  grata  verba  oris  mei, 

et  meditatio  cordis  mei  coram  te  sit  (accepta) , 

Jova,  petra  mea  et  redemptor  meus. 

Vers.  2.  Certi,  in  orientalibus  plagis  praesertim.  Cf.  NiebuWs  Leben ,  von  B.  C.  Niebuhr  in  Klein.  Schrift. 
tom.  I,  p.  78.— Vers.  3.  Dictum,  verba  laudis  divinae.  Scientiam ,  puta  divinae  laudis.— Vers.  4.  Sensus :  Quae 
dies  noctesque  sine  intermissione  nuntiant,  tam  clara  sunt,  ut  ab  omnibus  percipi  possint  atque  intelligi. 
Cf.  illud  Ciceronis :  «  Quis  est  tam  vecors,  qui  cum  suspexerit  in  coelum,  deos  esse  non  sentiat;  et  ea  quae 
tanta  mente  fiant,  ut  vix  quisquam  arte  ulla  ordinem  rerum  ac  vicissitudinem  persequi  posset,  casu  fieri 
putet?  »  Hengstenberg  cum  multis,  non  est  quidem  sermo ,  nec  sunt  verba  voce  expressa,  sine  auditione  est 
vox  eorum ,  ut  emolliat  Poeta  superiorem  prosopopoeiam  :  quod  friget  omnino,  nexumque  interrumpit. 
Vulgatus  :  In  omni  quavis  lingua  sine  interprete  e  coelorum  conspectu  percipitur  Dei  gloria.  Vers.  5.  So7ius , 
proprie  tensio  vocis,  a  mp,  strinxit,  ut  tovo;  a  tslvu  :  ita  Ewaldus.  Alii,  eod.  sensu,  propr.  chorda ,  meto- 
nym.  pro  sonus  chorda  tensa  expressus.  Male  Gesenius  legi  vult  oVlp;  male  et  Hengstenberg  vertit  funi¬ 
culus,  seu  terrarum  extensio,  in  quibus  laudes  Dei  enuntiat.  In  quibus,  puta  coelis.  Minus  recte  Maurer 
cum  quibusdam  :  In  quibus,  scii,  finibus,  Deus  soli  posuit  nocturnum  domicilium,  quod  vespere  ingredi¬ 
tur.  Vulg.  versionem  ita  explica,  tantam  soli  inesse  majestatem,  ut  videatur  in  eo  Deus  suummet  consti¬ 
tuisse  habitaculum,  et  quasi  tabernaculum  imperatorium,  unde  omnia  gubernat.  Sed  longe  commodior 
prodit  sensus  ex  eo  quod  nos  in  codd.  hebrseis  legimus.  —  Vers.  6.  Rosenmullerus  :  «  Quemadmodum 
splendidissimis  ornatum  vestibus  amici  progredientem  e  cubili  sponsum  hilares  et  gratulabundi  excipiunt 
(Joan.  iii,  29),  et  nuptiarum  festum  incipitur  :  sic  exoriente  sole,  et  mane  os  aureum  orbi  proferente,  om¬ 
nes  laetantur,  universi  orbis  facies  miram  in  modum  recreatur  et  velut  innovatur.  Videtur  autem  vere  pul¬ 
chrior  et  clarior  quodammodo  sol  in  ortu,  seu  quod  ex  intervallo  noctis  jucundius  aspicitur;  ceu  quod  caligo 
illa  noctis,  cum  solis  radiis  dispellitur,  ex  ipsa  lucis  orientis  comparatione  decorem  illi  adjicere  videatur. 
Sed  fortasse  sponso  prodeunti  eam  oh  causam  Poeta  comparat  solem  orientem,  quia  inter  esetera  orna¬ 
menta  corona  sponsi  utebantur,  ut  colligere  licet  ex  Cant.  iii,  11.  »  —  Vers.  7.  Quanta  sit  solis  via,  nunc 
declarat.  Circuitus  hic  videtur  esse  decursus.  Nihil  est  quod;  alii,  nullus  est  qui.  —  Vers.  8.  Perfecta,  suis 
omnibus  absoluta  numeris,  cui  nihil  addi,  nihil  demi  potest,  vel  vitiorum  carens.  Reducens,  in  cor¬ 

pus,  seu  ad  vitam,  vigorem  aut  laetitiam,  i.  e.  recreans.  Prceceptum,  propr.  testimonium,  adversus  pecca¬ 
tum,  ait  Hengstenberg.  Fidum,  verax.  —  Vers.  9.  Recta,  suQsa,  nihil  habent  fallax  aut  anceps.  Purum,  cla¬ 
rum,  dilucidum,  nulla  macula  fuscatum.  Oculos,  tristitia  caligantes.  —  Vers.  10.  Timor  Jovce,  i.  e.  per 
metonymiam  religio  ea,  quae  Jovam  colendum  et  praecepta  ejus  observanda  jubet.  Sincerus,  omnis  labis 
expers.  —  Vers.  11.  Gemmarum  :  ita  Veteres.  Hodierni  non  pauci  vertunt,  aurum  purum,  anupov.  —  Vers. 
12.  Suo  ipsius  testimonio  vim  legis  declarat  vates,  et  de  se  loquitur  in  tertia  persona,  per  apostrophen 
sermonem  ad  Deum  convertens.  Illuminatur,  i.  e.  quidquid  habeo  prudentiae,  id  totum  habeo  a  lege  tua. 
Vulgatus  post  Alexandr.  custodit :  hebrseum  verbum  significatione  cavendi  sibi  accepisse  videtur,  qua 
Chaldaeis  in  ithpehal  usurpatur.  —  Vers.  13.  Sensus  :  Ego  pro  virili,  et  quantum  possum,  tua  lege  edoc¬ 
tus  atque  illustratus,  mihi  ipse  caveo ;  sed  vereor  tamen  ne  forte  in  errorem  aliquem  imprudens  ac  ne¬ 
sciens  incurram  :  quis  enim  errores,  i.  e.  delicta  per  imprudentiam  commissa,  intelligit?  De  occultis  de_ 
lictis,  quae  me  ipsum  latent. —Vers.  14.  Protervis,  contemptoribus  doctrinae  tuae.  Ita  plerique.  Rosen¬ 
mullerus  zedim  sensu  neutro  accipit,  ut  vim  substantivi  obtineat,  oppositumque  sit  erratis,  quae  nos  ipsos 
latent.  Erunt  igitur  zedim  peccata  proceretica,  i.  e.  scienter  commissa.  Non  male.  Alexandrinus  mizarim 
videtur  legisse,  vertitque  alienis,  quo  homines  vel  dii  indicantur.  — Vers.  15.  Verba,  puta  preces  proxime 
vers.  13  et  14  antecedentes.  Alii  sensu  magis  absoluto  :  Dicta  cogitataque  mea  tibi  semper  grata  sint. 
Alii  pro  sint  vertunt  erunt.  «  Quod  autem  vindex  vel  redemptor  meus  addidit,  videtur  ad  id  respexisse, 
quod  sola  ejus  bonitate  a  peccatis  eorumque  pcenis  liberari  se  posse  sentiret.  »  Ita  Rosenmullerus. 

PSALMUS  XVIII. 


TITULUS  ET  ARGUMENTUM. 

In  finem ,  Psalmus  David. 

Titulus  nihil  habet  novi.  Argumentum  Psalmi  est  laudatio  divinae  legis.  Comparat  Propheta  legem  divinam  cura 
ccelesti  corpore,  quo  nihil  videtur  esse  in  rebus  corporalibus  pulchrius,  utilius,  potentius.  Potest  idem  Psalmus 
exponi  de  Christo  et  Apostolis,  ut  S.  Augustinus  facit. 


EXPLICATIO  PSALMI. 


Yers.  i.  1.  Coeli  enarrant  glortam  Dei,  et  opera  ma¬ 
nuum  EJUS  ANNUNTrAT  FIRMAMENTUM. 

Comparaturus  legem  cum  coelo,  atque  inde 
eam  mirifice  celebraturus ,  dicit  tantam  esse  ma¬ 
jestatem  coeli,  ut  inde  maxime  eluceat  gloria  Dei, 
qui  coelum  fecit.  «  Coeli  enarrant  gloriam  Dei ,  » 
id  est,  prae  caeteris  operibus  Dei,  quae  omnia  ar¬ 
tificem  laudant,  coeli  sunt,  qui  sua  magnitudine 
et  pulchritudine  gloriam  Dei  manifestam  faciunt. 
«  Et  opera  manuum  ejus  annuntiat  firmamen¬ 
tum,  »  idem  repetit  aliis  verbis;  idem  enim  hoc 
loco  significant  coeli  et  firmamentum,  videlicet 
totum  illud  coeleste  corpus  in  quo  sunt  stellae,  et 
ipse  etiam  sol  et  luna.  Nam  in  i  cap.  Gen.:  «  Deus 
vocavit  firmamentum  coelum,  »  et  in  eo  posuit 
solem,  lunam  et  stellas.  Nihil  autem  refert,  sive 
coelum,  sive  coelos  dicamus.  Nam  apud  Hebraeos 
nomen  est  habens  formam  numeri  multitudinis, 
et  conjungitur  cum  verbis  numeri  multitudinis. 
Sed  Interpretes  modo  vertunt  coelum ,  in  numero 
singulari,  modo  coelos ,  in  numero  multitudinis. 
Firmamentum  igitur,  in  quo,  secundum  modum 
loquendi  Scripturae  sancte  ,  sunt  omnia  coelestia 
lumina,  «  annuntiat,  »  et  declarat  hominibus 
«  opera  manuum  Dei ,  »  id  est,  primaria  et  nobi¬ 
lissima  opera  manuum  Dei,  ex  quibus  ingens 
colligitur  gloria  Conditoris. 

Vers.  2.  2.  Dies  diei  eructat  verbum,  et  nox  nocti  in¬ 

dicat  scientiam. 

Admirabilis  plane  est  praedicatio,  qua  coeli  enar¬ 
rant  gloriam  Dei.  Id  quod  ostenditur  tribus  mo- 
rrrelica-  dis.  Primo,  quia  sine  intermissione  coelum  prae- 
CCPa1°' dicat ;  secundo,  quia  praedicat  verbis  omnium 
rninibUis  idiomatum  ;  tertio,  quia  praedicat  toti  orbi  terra- 
pr< pter  rum.  In  hoc  versiculo  declaratur  praedicatio  sine 
tli:u  intermissione  ;  et  quia  coelum  praedicat  per  dies 
et  noctes,  cum  interdiu  conspiciatur  pulchritudo 
solis,  et  noctu  pulchritudo  stellarum;  et  quia  dies 
ac  noctes  non  permanent,  sed  labuntur,  ac  sibi 
invicem  succedunt,  ideo  poetico  artificio  fingit 
Propheta,  unum  diem,  peracto  cursu  et  praedica¬ 


tione  sua,  tradere  diei  sequenti  verbum  praedica¬ 
tionis,  et  noctem  quoque  peracto  cursu,  et  quasi 
hymno  cantato,  tradere  nocti  sequenti  munus 
canendi.  «  Dies,  inquit,  diei  eructat  verbum,  »  id 
est,  dies  cum  finitur,  tradit  alteri  diei  verbum 
laudis  divinae.  «  Et  nox  nocti  indicat  scientiam,  » 
id  est,  et  nox  similiter  cum  finitur,  «  indicat,  » 
id  est,  annuntiat  nocti  succedenti  scientiam  lau¬ 
dandi  Deum,  atque  ita  jugiter,  et  sine  ulla  inter¬ 
missione  dies  et  noctes  quasi  choreas  ducunt,  et 
Deum  laudibus  celebrant. 

3.  Non  sunt  loquelae,  neque  sermones  ,  quo¬ 
rum  NON  AUDIANTUR  VOCES  EORUM. 

Hic  jam  demonstrat  Propheta  praedicationem 
coelorum  fieri  omnibus  linguis,  id  est,  intelligi  ab 
omnibus  nationibus,  ac  si  coeli  omnium  nationum 
linguis  loquerentur,  quia  videlicet  omnes  vident 
pulchritudinem  et  praestantiam  coeli,  et  inde  ve¬ 
nire  possunt  in  cognitionem  pulchritudinis  et  ex¬ 
cellentiae  Conditoris.  «  Non  sunt  loquelae,  neque 
sermones,  »  id  est,  nulla  sunt  idiomata,  quorum 
idiomatum  non  audiantur  «  voces  eorum ,  »  id 
est  coelorum,  id  est,  quae  idiomata  non  expri¬ 
mantur  vocibus  coelorum. 

4.  In  omnem  terram  exivit  sonus  eorum  ,  et 

IN  FINES  ORBIS  TERR/E  VERBA  EORUM. 

Explicatur  tertialaus  eloquentiae  coelorum,  quod 
non  solum  sine  intermissione,  et  omnibus  linguis, 
sed  etiam  in  universa  terra  audiantur  coeli  enar¬ 
rantes  gloriam  Dei.  Per  sonum  non  intelligitur 
concentus  aliquis  corporalis,  qualem  in  coelis 
philosophi  aliqui  posuerunt;  sed  praedicatio  illa 
gloriae,  quae  oritur  ex  pulchritudine  coeli  consi¬ 
derata  ab  hominibus.  Idem  quoque  est,  in  omnem 
terram ,  et  fines  orbis  terree;  saepissime  enim  Pro¬ 
phetae  rem  eamdem  bis  repetunt.  In  hebraeo  le¬ 
gitur,  pro  sonus  eorum,  kavam,  quod  significat  li¬ 
nea,  sive  regula  eorum.  At  videntur  Septuaginta 
legisse,  non  Olp  kavam,  sed  oSlp  holam,  unica  lit¬ 
tera  addita,  quod  est,  sonus  eorum.  Nam  si  legis¬ 
sent  kavam,  nunquam  vertissent  «pftdqqo;  au-rtbv ,  id 

est,  sonus  eorum,  nisi  imperitissimi  fuissent.  Adde, 
quod  S.  Hieronymus  quoque  ex  hebraeo  vertit, 
sonus  eorum.  Et  sic  etiam  citavit  Apostolus  ad 
Rom.  x;  et  congruit  sonus  eorum,  cum  eo  quod 
sequitur,  verba  eorum,  ubi  idipsum  aliis  verbis  re- 
Textns  petitur.  Ex  quo  intelligimus  textum  hebraicum 
Jf-  esse  corruptum  vitio  scriptorum,  idquepost  S.  Hie- 
'corrop-  ronymi  tempora.  Porro  S.  Paulus  citat  hunc  lo¬ 
tus.  cum  ad  Rom.  x,  probare  volens  praedicationem 
Christi  ad  omnes  gentes  pervenisse.  Ex  quo  in¬ 
telligimus  per  coelos  exponi  debere  Apostolos , 
saltem  in  sensu  allegorico.  Et  revera  SS.  Apo¬ 
stoli,  ut  etiam  alii  sancti  praedicatores,  rectissime 
comparantur  coelis,  quod  elevati  a  terra  per  con¬ 
templationem,  ampli  per  charitatem,  splendidi 
per  sapientiam,  semper  sereni  per  animi  tran¬ 
quillitatem,  celerrime  moti  ab  intelligentia  per 
obedientiam,  pluentes  per  instructionem,  tonan¬ 
tes  per  objurgationes,  fulgurantes  per  miracula, 
multa  bona  terris  largientes,  et  nihil  ab  eis  quae¬ 
rentes  per  veram  liberalitatem,  purissimi  ab  omni 
sorde  per  vitae  sanctitatem,  denique  habitaculum 
summi  Regis  per  justitiam  perfectam  sint.  Nam 
anima  justi  sedes  est  sapientiae. 

Vers.  5.  5.  IN  SOLE  POSUIT  TABERNACULUM  SUUM,  ET  IPSE 

TANQUAM  SPONSUS  PROCEDENS  DE  THALAMO  SUO. 

Quamvis  totum  coelum  enarret  gloriam  Dei,  ta¬ 
men  praecipue  id  facit  pars  nobilissima  coeli,  quae 
est  sol.  Proinde  in  sole,  tanquam  in  parte  totius 
mundi  praestantissima,  «  Deus  posuit  tabernacu¬ 
lum  suum.  »  Recte  autem  dicit  tabernaculum, 
non  domum,  quoniam  in  sole  commoratur  Deus 
tempore  peregrinationis  nostrae,  quo  eum  videmus 
per  speculum  creaturarum;  inter  corporales  au- 

item  creaturas  sol,  ut  diximus,  obtinet  principa¬ 
tum.  Sed  cum  pervenerimus  ad  patriam,  non  in 
tabernaculo  solis  Deum  videbimus  ,  sed  in  pro¬ 
pria  ejus  domo,  quae  videlicet  aeternitas  ejus  est. 
In  hebraeo  habetur  :  Soli  posuit  tabernaculum 
in  eis,  id  est,  Deus  posuit  in  coelis  tabernaculum 
soli ,  constituit  solem  in  coelo  tanquam  in  taber¬ 
naculo.  Posset  quidem  utcumque  lectio  grseca 
revocari  ad  hebrasum,  si  cum  dicitur,  v>  7«  viXup 
e9cTo  tt,v  mnmn  auxou  ,  illud  avTcu  accipiatur  pro 
aon&t,  id  est,  illic,  quod  non  est  inusitatum. 
Tunc  enim  sensus  esset :  In  sole,  id  est  soli,  posuit 
tabernaculum  illic  id  est  in  coelis.  Sed  dura  est  in¬ 
terpretatio,  in  sole ,  id  est  soli.  Quia  vero  non  ap¬ 
paret  in  textu  hebraeo  ulla  verborum  ambiguitas, 
vel  obscuritas,  et  tamen  certum  est  Septuaginta 
Interpretes,  viros  doctissimos,  non  potuisse  red¬ 
dere  id  quod  reddiderunt,  si  legissent  verba,  quae 
in  hebraicis  codicibus  habentur,  cogimur  dicere 
eos  aliter  legisse.  Utraque  sententia  vera  est,  Deum 
videlicet  in  sole  posuisse  tabernaculum  suum,  et 
soli  posuisse  tabernaculum  in  coelis.  Probat  autem 
Propheta  Deum  in  sole  posuisse  tabernaculum 
suum  tanquam  in  excellentissima  creatura  tribus 
rationibus,  quarum  prima  ducitur  a  pulchritu- 

dine ,  aitera  a  robore ,  tertia  a  beneficentia.  «  Et 
ipse,  inquit,  tanquam  sponsus  procedens  de  tha¬ 
lamo  suo.  »  Haec  est  ratio  ducta  a  pulchritudine  : 

Ipse,  inquit;  decorus,  nitidus,  ornatus  exoritur, 
tanquam  si  sponsus  aliquis  esset,  qui  de  thalamo 
nuptiali  procederet;  et  vere  nihil  pulchrius  et  lu¬ 
cidius  sole  inter  omnia  corpora  reperitur. 

6.  EXULTAVIT  UT  GIGAS  AD  CURRENDAM  VIAM,  A  Vcrs.  6. 
SUMMO  COELO  EGRESSIO  EJUS. 

7.  Et  OCCURSUS  EJUS  USQUE  AD  SUMMUM  EJUS,  Vers.  7. 
NEC  EST  QUI  SE  ABSCONDAT  A  CALORE  EJUS. 

Altera  ratio  ducitur  a  robore  et  viribus,  quod 
sine  fatigatione ,  summa  celeritate  decurrat  viam 
prope  immensurabilem.  «  Exultavit  ut  gigas,» 
vel  ut  fortis  et  robustus  (ut  ad  verbum  in  hebraeo 
legitur  TDJD),  «  ad  currendam  viam.  »  Exultatio 
alacritatem  significat,  quam  habere  solent,  qui 
sine  labore ,  imo  cum  voluptate  aliquid  faciunt. 

Itaque  significatur  hoc  loco  solem  immensum 
coeli  spatium,  velocissimo  cursu,  sine  ulla  fatiga¬ 
tione,  vel  labore  peragere.  «  A  sutnmo  coelo  egres¬ 
sio  ejus, et  occursus  ejus  usque  ad  summum  ejus. » 

Per  summum  coelum  Oriens  designatur.  Non  enim 
hoc  loco  per  summum  intelligitur  altum,  sed  ex¬ 
tremum,  ut  verbum  hebraicum  yp  kets,  et  grae- 
cum  axpou  significat.  Dicitur  autem  extremum,  ubi 
res  incipit,  et  ubi  desinit.  Incipit  autem  coelum 
ab  Oriente,  quia  inde  surgit  ejus  motus,  et  ibidem 
etiam  desinit.  Sensus  igitur  est,  solem  exoriri  ab 
Oriente ,  et  per  Occidentem  toto  coeli  ambitu  de¬ 
curso,  ad  Orientem  reverti.  Parum  refert  quod  in 
hebraeo  et  graeco  habetur  in  futuro  exultabit,  ubi 
nos  habemus  exultavit.  Nam  tempus  futurum  sae¬ 
pe  accipitur  pro  praeterito.  Itaque  S.  Hieronymus 
vertit  ex  hebraeo,  exultavit;  et  sic  etiam  legunt  in 
Commentario  tam  ipse  quam  S.  Augustinus.  «Nec 
est  qui  se  abscondat  a  calore  ejus.  »  Haec  est  pos¬ 
trema  ratio  ducta  ab  utilitate  quam  capiunt  omnia 
inferiora  a  sole,  siquidem  ita  fovet  sol  omnia  ca¬ 
lore  suo  vivifico,  ut  dici  possit  communis  quidam 
parens  omnium  rerum,  quae  nascuntur  in  terra 
et  in  mari.  Et  ea  causa  est,  cur  sol  tam  assidue  et 
tam  sollicite  totum  orbem  circumeat  et  visitet,  ut 
res  nulla  se  abscondat,  id  est,  excludatur  a  par¬ 
ticipatione  tam  insignis  beneficii. 

8.  Lex  Domini  immaculata  convertens  ani-  Vers. «. 

MAS  :  TESTIMONIUM  DOMINI  FIDELE,  SAPIENTIAM 
PRiESTANS  PARVULIS. 

Applicat  nunc  Propheta  comparationem,  quasi 
dicat  :  Pulchrum  est  coelum,  pulcherrimus  sol, 
sed  lex  Domini  multo  pulchrior  ;  lucidum  coe¬ 
lum,  lucidissimus  sol,  sed  lex  Domini  multo  lu¬ 
cidior  ;  utile  coelum  hominibus ,  utilissimus  sol, 
sed  lex  Domini  multo  utilior.  Ponit  autem  ordine 
sex  encomia  legis  divinae.  Primum  est  :  «  Lex 
Domini  immaculata  convertens  animas,  »  id  est,  giS  diri- 
lex  Domini  pulcherrima  est,  utpote  sine  ulla  me.  n$. 

cula,  vel  foeditate,  cum  nullum  peccatum  permit¬ 
tat,  sicut  permittunt  leges  humanae,  et  ideo  ubi 
lex  Domini  considerata  et  perspecta  fuerit,  «  con¬ 
vertit  animas,  »  id  est,  convertit  ad  se  amandam 
animas,  easque  rapit  consequenter  ad  Deum, 
tam  pulchrae  legis  auctorem.  Ad  illud,  convertens 
animas,  subintelligitur  est,  et  ideo  explicuimus, 
convertit.  Alterum  encomium  est  in  illis  verbis  : 

«  Testimonium  Domini  fidele,  sapientiam  prae¬ 
stans  parvulis,  »  ubi  per  testimonium  intelligitur 
eadem  lex.  Siquidem  in  Scripturis,  et  potissimum 
in  Psalmis,  lex  Domini  non  solum  vocatur  lex, 
praeceptum,  mandatum,  statutum,  et  similia,  quae 
apud  alios  quoque  scriptores  legem  significant; 
sed  etiam  vocatur  testimonium,  justitia,  vel  jus¬ 
tificatio,  et  judicium,  ut  perspicuum  est  praecipue 
ex  Psalm.  cxvm.  Dicitur  lex  Domini  testimonium, 
quia  testificatur  hominibus,  quae  sit  voluntas  Dei, 
quid  a  nobis  requirat  Dominus,  quas  poenas  prae¬ 
varicantibus,  et  quae  praemia  observantibus  prae¬ 
paraverit.  Ait  igitur  :  «  Testimonium  Domini 
fidele, »  id  est  lex  Domini,  quae  certissime  bonos 
praemiis,  et  malos  pcenis  afficiet.  «  Sapientiam 
praestans  parvulis,»  id  est,  praestans  est,  sive 
praestat  sapientiam  parvulis,  hoc  est,  hominibus 
parvulis  sensu  dat  lumen  prudentiae ,  ut  sciant 
bona  opera  facere,  et  peccata  vitare;  parvulos 
enim  hoc  loco  vocat  Propheta  homines,  qui  non 
pollent  judicio  spirituali,  quales  sunt  omnes  amici 
hujus  saeculi.  Et  per  sapientiam  intelligit  pruden¬ 
tiam  spiritualem,  quae  corrigit  mores,  et  format 
ad  praescriptum  divinae  legis. 

9.  Justitia;  Domini  recta:,  laetificantes  cor¬ 
da  :  praeceptum  Domini  lucidum,  illuminans 

OCULOS. 

Tertium  encomium  divinae  legis  est,  quod  pos- 
teaquam  coepit  amari,  ut  habet  primum  enco¬ 
mium,  et  observari,  ut  habet  secundum,  mirabili 
laetitia  perfundit  hominem :  nihil  enim  jucundius 
bona  conscientia.  «Justitia,  inquit.  Domini, » id  est 
lex  Domini,  sive  praecepta  Domini,  quae  dicuntur 
justitiae,  quia  justissima  sunt,  et  quia  justum  fa¬ 
ciunt  observatorem,  ista,  inquam,  praecepta,  cum 
recta  sint,  laetificantia  sunt,  id  est,  «  laetificant 
corda;» corda  enim  recta  valde  bene  conveniunt 
cum  rectis  praeceptis,  et  ideo  laetantur  et  gaudent, 
cum  observandorum  praeceptorum  occasio  venit. 
Quartum  encomium  est :  «  Praeceptum  Domini 
lucidum,  illuminans  oculos,  »  id  est,  lex  Domini 
lucida  luce  divinae  Sapientiae ,  illuminat  oculos 
mentis ,  quia  facit  intelligere  voluntatem  Dei ,  et 
quae  sint  vera  bona ,  et  vera  mala.  Docet  etiam 
caeremonias  Dei  plenas  divinis  mysteriis.  Illumi¬ 
nat  etiam  lex  Domini  per  modum  dispositionis ; 
nam  in  malevolam  animam  non  introibit  sapien¬ 
tia,  nihil  enim  magis  impedit  cognitionem  Dei,  in 
qua  vera  sapientia  consistit,  quam  impuritas  cor¬ 
dis.  «  Beati  enim  mundo  corde,  quoniam  ipsi 
Deum  videbunt,  »  ut  ait  Christus  Matth.  v. 


IN  PSALMOS. 

10.  Timor  Domini  sanctus,  permanens  in  sa;-  Vers.io. 
culum  saeculi;  judicia  Domini  vera,  justificata 

IN  SEMETIPSA. 

Quintum  encomium  est,  quod  superiora  bona 
non  temporalia,  sed  aeterna  facit  esse  lex  Domini. 

«  Nam  timor  Domini  sanctus,  »  id  est,  timor  Do¬ 
mini,  quo  quis  Deum  offendere  trepidat,  qui  alio 
nomine  pietas  dicitur,  «  manet  in  saeculum  sae¬ 
culi  ,  »  quoad  praemium  suum ;  non  terminantur 
in  morte  bona  quae  producit  observatio  legis, 
sive  timor  castus  legem  observare  faciens ,  sed 
manent  in  aeternum.  Quo  modo  alibi  dicitur, 

Psalm.  ix  :  «  Patientia  pauperum  non  peribit  in  fi¬ 
nem.  » In  hebraeo  est,  timor  homini  *TVirU3  tehorah, 
id  est  mundus;  et  in  graeco  similiter  est  apd?,  non 
apo;.  Itaque  significatur  timor  filialis,  qui  non 
habet  admixtam  servilitatem ,  de  quo  dicitur  in 
alio  Psalm.  exi :  «  Beatus  vir  qui  timet  Dominum, 
in  mandatis  ejus  cupit  nimis.  »  Nam  qui  timet 
timore  servili,  servat  mandata  non  volens,  sed 
invitus  :  at  qui  timet  timore  filiali,  «  in  mandatis 
ejus  cupit  nimis,  »  id  est,  cupit  valde ,  et  vult 
omnino  ea  servare.  Ultimum  encomium  est,  quod 
lex  Domini  sit  vera,  et  justa  per  se  ipsam,  non 
egens  aliunde  justificari.  «  Judicia  Domini  vera, 
justificata  in  semetipsa,  »  id  est,  mandata  Domini, 
quae  dicuntur  judicia,  quia  per  ea  Deus  judicat 
homines,  et  quae  sunt  norma  ac  regula  discer¬ 
nendi  virtutes  a  vitiis,  et  opera  bona  a  malis  : 
ista,  inquam,  mandata  verissima,  justificata  sunt 
in  semetipsa,  id  est,  non  egent  ut  ab  aliquo  de¬ 
monstrentur  justa :  hoc  enim  ipso,  quod  sunt  man¬ 
data  Dei,  justa  esse  probantur.  Et  praeterea  decem 
praecepta,  de  quibus  potissimum  David  loquitur, 
cum  sint  prima  principia  juris  naturalis ,  conti¬ 
nent  in  se  talem  justitiam ,  ut  in  omni  loco  et 
tempore,  et  casu  particulari  sint  justa,  et  nullam 
admittant  dispensationem;  cum  aliae  leges  saepe 
indigeant  circumstantiis  loci ,  temporis  et  perso¬ 
narum,  ut  j  ostae  sint.  Itaque  sola  lex  Domini  jus¬ 
tificata  est  in  semetipsa.  In  hebraeo  habetur,  ju¬ 
dicia  Domini  J1DN,  veritas ,  id  est  verissima,  justa 
sunt,  sive  justificata  sunt,  Vin’,  quod  significat 
pariter,  simul,  in  idipsum;  sed  recte  noster  Inter¬ 
pres  vertit,  in  semetipsa.  Hoc  enim  loco,  justificari 
simul,  vel  pariter,  nihil  est  aliud ,  nisi  non  egere, 
ut  aliunde  justificentur. 

41.  Desiderabilia  super  aurum,  et  lapidem  vers. n.  , 

PRETIOSUM  MULTUM ,  ET  DULCIORA  SUPER  MEL  ET 
FAVUM. 

Haec  est  conclusio  ex  superioribus,  quasi  dicat 
Propheta  :  Cum  tam  bona  sint  praecepta  Domini, 
certe  praeponenda  sunt  omnibus  divitiis  et  deli¬ 
ciis  hujus  mundi :  nam  «  desiderabilia  sunt  su¬ 
per  aurum  et  lapidem  pretiosum  multum,»  id 
est,  in  maxima  copia  habitum;  et  «  dulciora  su¬ 
per  mei  et  favum, »  id  est,  non  solum  super  mei 
quodeumque,  sed  etiam  super  favum  plenum,  et 

redundans  meile  purissimo.  Positum  est  enim  il¬ 
lud,  et  favum,  ad  significandam  copiam ,  ut  cor- 
respondeat  ei,  quod  dictum  erat,  lapidem  pretio¬ 
sum  multum.  In  hebreeo  est,  super  aurum  et  topa¬ 
zion  multum ,  et  super  mei  et  redundantiam  favo¬ 
rum;  sed  Interpretes  sensum  verterunt.  Est  autem 
topazius  species  lapidis  pretiosi  :  sed  Propheta 
posuit  speciem  pro  genere.  Quam  longe  remota 
est  haec  veritas  a  sensu  carnalium  hominum !  quo- 
tusquisque  carnalium  est,  qui  pro  parvo  lucro, 
vel  exigua  delectatione  non  contemnat  omnia  di¬ 
vina  praecepta!  Et  tamen  verissimum  est  utilio¬ 
rem  et  jucundiorem  esse  legis  observationem  om¬ 
nibus  thesauris,  atque  omni  voluptate. 

12.  Etenim  servus  tuus  custodit  ea,  in  cus¬ 
todiendis  ILLIS  RETRIBUTIO  MULTA. 

Probat  exemplo,  sive  experientia  sua,  verum 
esse  quod  dixit.  Nam,  inquit,  «  servus  tuus  cus¬ 
todit  ea  »  praecepta,  «  et  in  custodiendis  illis  re¬ 
tributio  multa  »  illi  contingit,  id  est,  experimento 
probavit  servus  tuus,  se  multa  bona  percipere, 
dum  praecepta  custodit.  Ex  hebraeo  S.  Hierony¬ 
mus  vertit,  servus  tuus  docebit  ea.  Pagninus  autem 
vertit ,  servus  tuus  illustratur  in  eis.  Sed  Septua¬ 
ginta  rectissime  verterunt ,  custodit  ea.  Nam  vox 
hebreea  “inU  nizhar,  tametsi  in  aliis  conjugatio¬ 
nibus  docere,  vel  splendere  significet,  tamen  in 
passiva  conjugatione,  qualis  est  hoc  loco,  signi¬ 
ficat  custodire  se,  sive  cavere,  vel  seipsum  admonere. 
Itaque  ad  verbum  sic  verti  potuisset,  servus  tuus 
custodit  se  in  eis,  id  est,  abstinet  a  peccando,  prae¬ 
cepta  tua  custodiens,  quod  est  idem  cum  eo,  ser¬ 
vus  tuus  custodit  ea,  id  est  praecepta. 

13.  Delicta  quis  intelligit  ?  ab  occultis  meis 

MUNDA  ME  ,  ET  AB  ALIENIS  PARCE  SERVO  TUO. 

Dixerat  se  custodire  mandata  Dei ,  corrigit  se 
atque  excipit  peccata  ex  ignorantia,  quae  vix  ca¬ 
veri  possunt.  Quasi  dicat :  Servus  tuus  cavet  a 
peccatis,  legem  tuam  servando,  non  omnino,  sed 
quantum  patitur  humana  fragilitas.  Pulchre  in 
hebraeo  legitur  ad  verbum,  ignorantias  quis  intel¬ 
ligit?  Ubi  opponit  ignorantiam  intelligentiae,  de¬ 
monstrare  volens  esse  difficillimum  cavere  pec¬ 
cata,  quae  ex  ignorantia  committuntur;  et  tamen 
quia  vere  peccata  sunt,  et  caveri  potuerunt,  addit 
orationem  :  «  Ab  occultis  meis  munda  me. »  Quod 
sequitur,  «  et  ab  alienis  parce  servo  tuo ,  »  non 
significat,  ut  Deus  nobis  ignoscat  peccata  aliena, 
ut  vulgo  hic  locus  citari  solet;  sed,  ut  Deus  cus¬ 
todiat  nos  a  sodalitate  perversorum  hominum. 

Homines  enim  bonae  voluntatis,  qualis  erat  S.  Da- 
vid,  ab  ignorantia  propriorum  delictorum,  et  a 
seductione  pravorum  sodalium  imprimis  cavere 
debent.  Pro  voce  alienis,  habetur  in  hebreeo 
C3HT  zedim,  quod  superbos  significat.  S.  Hierony¬ 
mus  vertit,  a  superbis  libera  servum  tuum.  Sed  Sep¬ 
tuaginta  legerunt  zarim,  non  C3HT  zedim  :  signi¬ 
ficat  autem  C3HT  alienos.  Sensus  est  fere  idem, 
nisi  quod  secundum  hebreeum,  ut  nunc  se  habet, 
significatur  liberatio  ab  uno  genere  malorum,  ici 
est  a  superbis  :  at  secundum  graecum  textum,  et 
veram  hebraicam  lectionem ,  significatur  libera¬ 
tio  generalis  ab  omnibus  perversis  amicis.  Nostra 
igitur  lectio  sic  exponenda  est :  Ab  alienis ,  id 
est,  ab  iis  qui  alienis  moribus  sunt,  parce  servo 
tuo,  id  est,  parcendo  remove  illos  ab  amicitia 
servi  tui. 

14.  Si  MEI  NON  FUERINT  DOMINATI,  TUNC  IMMA-  Vers.  14. 
CULATUS  ERO,  ET  EMUNDABOR  A  DELICTO  MAXIMO. 

Reddit  rationem,  cur  tantopere  timeat  impro¬ 
borum  familiaritatem  :  Nam,  inquit,  si  isti  alienis 
moribus  praediti,  «  non  fuerint  dominati  mei,  »  id 
est,  si  per  nimiam  familiaritatem  non  me  sibi  Mortale 
subjecerint,  et  ad  suam  voluntatem  me  non  re-  pecea- 
degerint;  «  tunc  immaculatus  ero,  et  emunda- t!""  cn.r 
bor,  »  id  est  mundus  ero,  «  a  delicto  maximo ,  »  auuaY" 
id  est  a  peccato  gravi  et  mortali;  omne  enim 
mortale  crimen  maximum  dici  potest,  cum  a  Deo 
bono  maximo  avertat,  et  ad  poenam  gehennae 
plane  maximam  perducat.  S.  Augustinus  legit,  a 
delicto  magno ,  ut  habetur  in  greeco ,  sed  parum 
refert. 

45.  Et  ERUNT,  UT  COMPLACEANT  ELOQUIA  ORIS  Vers.  15. 
MEI ,  ET  MEDITATIO  CORDIS  MEI  IN  CONSPECTU  TUO 
SEMPER. 

Non  solum  tunc  immaculatus  ero,  sed  etiam 
tunc  «  erunt,  ut  complaceant,  »  id  est,  fiet  ut  com¬ 
placeant  eloquia  oris  mei,  «  et  meditatio  cordis 
mei  in  conspectu  tuo  semper,  »  id  est,  hymni, 
quos  in  laudem  tuam  corde  et  ore  decanto,  pla¬ 
cebunt  tibi  semper,  quia  de  mundo  corde  et  sim¬ 
plici  ore  prodibunt. 

16.  Domine,  adjutor  meus,et  redemptor  meus.  vers.  16. 

Placebunt,  inquam,  tibi  cantica  mea,  ex  gratia 
tua,  non  ex  meritis  meis  :  quia  ut  sim  immacu¬ 
latus,  mundus  a  delicto  maximo,  et  proinde  pla¬ 
ceant  tibi  verba  mea,  dono  tuo  habeo,  qui  es 
«  adjutor  meus ,  et  redemptor  meus, »  adjutor  in 
bonis,  et  redemptor  a  malis 

SECUNDUM 

V.  y.  —  1  .In  finem,  Psalmus 
David. 

2.  Exaudiat  te  Dominus  in  die  tribulationis  : 
protegat  te  nomen  Dei  Jacob. 

3.  Mittat  tibi  auxilium  de  sancto,  et  de  Sion 
tueatur  te. 

h.  Memor  sit  omnis  sacrificii  tui,  et  holo¬ 
caustum  tuum  pingue  fiat. 

5.  Tribuat  tibi  secundum  cor  tuum,  et  omne 
consilium  tuum  confirmet. 

6.  Laetabimur  in  salutare  tuo,  et  in  nomine 
Dei  nostri  magnificabimur. 

7.  Impleat  Dominus  omnes  petitiones  tuas : 
nunc  cognovi  quoniam  salvum  fecit  Dominus 
Christum  suum. 

Exaudiet  illum  de  coelo  sancto  suo;  in  poten¬ 
tatibus  salus  dexterae  ejus. 

8.  Hi  in  curribus,  et  hi  in  equis;  nos  autem 
in  nomine  Domini  Dei  nostri  invocabimus. 

9.  Ipsi  obligati  sunt,  et  ceciderunt;  nos  autem 
surreximus  et  erecti  sumus. 

10.  Domine,  salvum  fac  regem  :  et  exaudi 
nos  in  die,  qua  invocaverimus  te. 


HEBRJiOS. 

V.  s.  h.  —  Victori  Canticum  [  h.  Psalmus  ] 
David. 

Exaudiat  te  Dominus  in  die  tribulationis : 
protegat  te  nomen  Dei  Jacob. 

Mittat  tibi  auxilium  de  sancto,  et  de  Sion  ro¬ 
boret  te. 

Memor  sit  omnis  sacrificii  tui,  et  holocaustum 
tuum  [al.  tac.  tuum ]  pingue  fia‘.  Semper. 

Det  tibi  secundum  cor  tuum,  et  omnem  vo¬ 
luntatem  tuam  [h.  omne  consilium  tuum]  im¬ 
pleat. 

Laudabimus  in  salutari  tuo,  et  in  nomine  Dei 
nostri  deducemus. 

Impleat  Dominus  omnes  petitiones  tuas :  nunc 
scio,  quoniam  salvabit  Dominus  Christum 
suum. 

Exaudiet  eum  de  coelo  sancto  suo  ,  in  fortitu¬ 
dine  salutis  dexterae  suae. 

Hi  in  curribus,  et  hi  in  equis;  nos  autem  in 
nomine  Dei  nostri  recordabimur. 

Ipsi  curvati  [al.  incurvati ]  sunt  et  cecide¬ 
runt;  nos  autem  surreximus  et  erecti  sumus. 

Domine,  salva;  rex  exaudiet  nos  in  die  qua 
invocaverimus  eum. 


Argumentum.  —  Davidi  ad  bellum  contra  Syros  proficiscenti  (II  Sum.  x,  15  seqq.;  I  Chron.  xx,  16  seqq.)  inter 
sacrificia  populus  omnia  fausta  et  prospera  apprecatur,  vers.  2-6;  simulque  gratulatur  de  salute  et  victoria  divini¬ 
tus  illi  data,  vers.  6-9;  atque  ut  in  posterum  etiam  Jova  eum  salvum  et  incolumem  servare  velit,  orat,  vers.  10. 
Hinc  strophae  3.  Ewaldus  cum  multis  existimat  alternis  choris  Psalmum  decantatum  esse,  et  primam  quidem 
strophen  a  populo,  secundam  a  Pontifice,  tertiam  iterum  a  populo.  Quod  Maurero  minus  placet  :  «  Ubique  vates, 
ait  Maurer,  populi  nomine  loquitur,  nunc  singularem,  nunc  pluralem  personam  adhibens.  » 


X .  Praecentori ,  carmen  Davidis. 

2.  Exaudiat  te  Jova  die  angustiarum  (praelii), 
exaltet  te  nomen  Dei  Jacob. 

3.  Mittat  auxilium  tuum  e  sanctuario, 
et  ex  Sione  suffulciat  te. 

4.  Memor  sit  oblationum  tuarum , 

et  holocaustum  tuum  pingue  habeat. 

5.  Det  tibi  secundum  cor  tuum , 

et  omne  consilium  tuum  impleat. 

6.  Jubilemus  propter  salutem  tuam , 

et  in  nomine  Dei  nostri  aciem  instruamus : 
implebit  Jova  omnia  desideria  tua. 

Vers.  I 


7.  Nunc  novi  quod  Jova  salvavit  unctum  suum  (regem) ; 
exaudit  eum  de  coelis  suis  sanctis 

potentia  salutis  (salutifera)  dexterae  suae. 

8.  Isti  (hostes)  curribus,  isti  equis, 

et  nos  nomine  Jovae,  Dei  nostri,  gloriamur. 

9.  Illi  incurvati  sunt  (procubuerunt)  et  ceciderunt, 
et  nos  surreximus,  et  erecti  stetimus. 

10.  Jova,  salva  (nos) ; 

Rex  (Deus)  exaudiat  nos  quo  die  invocaverimus  (eum). 


NOTAE. 

Vers.  2.  Exaltet,  propr.  in  loco  alto  te  constituat,  tutum  te  praestet.  Nomen  Dei  Jacob,  Deus  populi  ls- 
raelitici  prccses  et  custos.  Nomen ,  i.  e.  potentia  ad  juvandum  parata.  —  Vers.  3.  Tuum ,  tibi  necessarium. 
Sanctuario ,  tabernaculo  in  monte  Sion  erecto,  ubi  tunc  erat  arca  sacra.  — Vers.  4.  Oblationem  farrearum, 
quae  libis  oleo  conspersis,  additoque  thure  constabant.  Holocaustum ,  victimae.  Pingue,  acceptum  ut  pingue. 
Solebant,  ut  alii  populi,  graviora  negotia,  ac  praecipue  bella,  sacrificiis  auspicari  Hebraei.  — Vers.  5.  Cor , 
animi  tui  desiderium.  —  Vers.  6.  Nomine,  ductu  et  auspicio.  Aciem  instruamus  :  Srt  enim  est  vexillum 
ternarum  tribuum,  quae  singulis  castrorum  lateribus  instruebantur.  Ewaldus,  celebremus  nomen,  etc.  :  degel 
enim,  ait,  est  vexillum  elatum ;  hinc  dagal  extollere,  celebrare,  cum  3  objecti  nota.  Maurer,  vexilla  eriga¬ 
mus,  ad  bellum  proficiscamur.  Alexandrinus  legit  negouddal,  magnificabimur.  Implebit,  vel  impleat.  — 
Vers.  8.  Curribus  bellicis,  fortasse  falcatis.  * —  Vers.  10.  Ita  Masoreth.ee  dispungunt.  Verum  commodior 
haud  dubie  sensus  nascitur,  si  Alexandrinum  et  Vulg.  secuti,  post  hammeleck  demum  interpunctionerr 
ponimus,  atque  sic  vertimus  :  Jova,  salva  regem!  Exaudiat  (vel  exaudiet )  nos  quo  die  invocaverimus  eum 


BELLARSllNI  EXPLANATIO. 

PSALMUS  XIX. 

TITULUS  ET  ARGUMENTUM. 

In  finem,  Psalmus  David. 

Psalmus  hic  videtur  cantatus  a  Davide  praevidente  Christi  adventum  ad  debellandas  aereas  potestates,  quo  etiam 

pertinent  duo  Psalmi  sequentes. 

EXPLICATIO  PSALMI. 

autem,  non  ut  mortem  evaderet,  sed  ut  mortem 
moriendo  destrueret,  et  vitam  resurgendo  repa¬ 
raret;  et  confusio  in  gloriam,  mortalitas  in  im¬ 
mortalitatem  verteretur,  sicut  ipse  ait  Joan.  xvu,  1 : 
«  Pater,  venit  hora ,  clarifica  Filium  tuum ;  »  de 
hac  exauditione  loquitur  Propheta.  Quo  etiam 
pertinet,  quod  sequitur :  «  Protegat  te  nomen  Dei 
Jacob.  »  Per  nomen  intelligi  potest  invocatio,  si¬ 
cut  in  eo  loco  :  «  In  nomine  meo  daemonia  eji¬ 
cient,  »  Mare.  cap.  ult.  Potest  etiam  intelligi  po¬ 
testas,  sive  auctoritas,  ut  Joan.  v  :  «  Ego  veni  in 
nomine  Patris  mei.  »  Potest  denique  simpliciter 
per  nomen  Dei,  Deus  intelligi  :  saepe  enim  in 
Scripturis  ponitur  nomen  pro  persona  cujus  est 
nomen,  utcum  dicit  B.  Petrus  Act.  iv,  12 :  «  Non  est 


1.  Exaudiat  te  Dominus  in  die  tribulationis  ; 

PROTEGAT  TE  NOMEN  DEI  JACOB. 

Cum  David  nullius  hominis  nomen  exprimat, 
alloquitur  sine  dubio  illum,  in  quem  omnia  jus¬ 
torum  desideria  et  omnium  Prophetarum  vatici¬ 
nia  respiciebant.  Ac  quasi  Christum  videret  in 
bellum  adversus  diabolum  prodeuntem,  et  ora¬ 
tione  se  armantem,  imminente  passionis  tribula¬ 
tione,  acclamat  illi :  «  Exaudiat  te  Dominus  in  die 
tribulationis ,  »  id  est  passionis,  in  qua,  ut  dicit 
Apostolus  ad  llebr.  v,  7,  «  cum  clamore  valido  et 
lacrymis  preces,  supplicationesque  offerens  ad 
eum,  qui  posset  illum  salvum  facere  a  morte, 
exauditus  est  pro  sua  reverentia.  »  Exauditus  est 

aliud  nomen  sub  coelo  in  quo  oporteat  nos  salvos 
fieri;  »  et  cum  S.  Lucas  ait  in  Actis,  in  graeca  edi¬ 
tione,  cap.  i :  «  Erat  autem  turba  hominum  simul 
fere  centum  viginti.  »  Addidit  Propheta  nomen  Ja- 
co6,quia  Jacob  significat  populum  Dei,  cujus  po¬ 
puli  Christus  est  caput,  quasi  diceret :  Protegat  te 
Deus  populi  sui,  ut  protegendo  te ,  qui  es  caput 
ejus  populi,  consequenter  totus  populus  salvus 
fiat.  Protectio  vero  petitur  a  telis  inimicorum,  ut 
non  noceant;  tunc  autem  vere  nocuissent,  si  vel 
Christi  resurrectionem,  vel  Christi  fidem  et  no¬ 
men,  vel  Ecclesias  propagationem  impedire  po¬ 
tuissent. 

vcrs.  ?.  2.  Mittat  tibi  auxilium  de  sancto,  et  de  Sion 

TUEATUR  TE. 

Per  sanctum  intelligit  montem  sanctum,  qui 
dicitur  Sion ,  ut  explicatur  in  secunda  parte  ver¬ 
siculi.  Dicebatur  autem  sanctus  mons  ille,  prop¬ 
ter  praesentiam  arcas  Testamenti.  Sed  hoc  loco 
videtur  accipiendus  mons  Sion  coelestis,  de  quo 
loquitur  Apostolus  ad  Hebr.  xii,  22 :  «  Accessistis 
ad  Sion  montem,  civitatem  Dei  viventis,  Jerusa- 
lem  coelestem,  »  etc.  Nam  meminit  hoc  loco  Pro¬ 
pheta  montis  Sion,  ut  ostendat  Deum  ex  altissimo 
monte  suo  omnia  speculari  (nam  et  Sion  specula 
interpretatur ),  ac  proinde  posse  commode  Chris¬ 
tum  praeliantem  videre,  atque  inde  illi  suppetias 
mittere;  locus  autem  tam  altus,  ut  inde  omnia 
videantur,  non  est  mons  Sion  terrestris,  sed  coe¬ 
lestis.  Itaque  ait :  «  Mittat  tibi  auxilium  de  sancto 
monte,  »  id  est,  de  celsissimo  coelorum  habita¬ 
culo,  unde  omnia  cernit;  «  et  tueatur  de  Sion,  » 
id  est,  de  altissima  illa  specula,  unde  omnia 
prospicit. 

Vers  3.  3.  MEMOR  SIT  OMNIS  SACRIFICII  TUI,  ET  HOLO¬ 

CAUSTUM  TUUM  PINGUE  FIAT. 

Quia  Dominus  praeliaturus  cum  hoste  generis 
humani,  non  solum  oravit,  sed  etiam  sacrificavit, 
id  est,  non  solum  obtulit  orationem  verbalem,  ut 
sic  loquar,  sed  etiam  realem,  quse  est  sacrificium; 
ideo  Propheta  sicut  de  oratione  verbali  dixerat  : 
«  Exaudiat  te  Dominus ,  »  ita  nunc  dicit  de  ora¬ 
tione  reali  :  «Memor  sit  omnis  sacrificii  lui,  »  id 
est,  non  contemnat,  sed  semper  in  memoria  ha¬ 
beat,  et  respiciat  omnia  sacrificia  tua.  «  Et  holo¬ 
caustum  tuum  pingue  fiat,  »  id  est  acceptetur,  ut 
solent  acceptari  holocausta  ex  animalibus  pin¬ 
guibus.  Eo  siquidem  holocaustum  est  gratius, 
quo  animal  immolatum  est  melius  et  perfectius. 
Hinc  est  illud  Daniel.  m,  40  :  «  Sicut  in  millibus 
agnorum  pinguium,  sic  fiat  sacrificium  nostrum 

Christus  consPectu  tuo,  ut  placeat  tibi.»  Porro  Christus 

obtulit  obtulit  multa  sacrificia,  et  ad  extremum  holo- 

sacrifi-  caustum  >  i^eo  dicit  Propheta  :  «  Memor  sit  omnis 
da.  sacrificii  tui,  et  holocaustum  tuum  pingue  fiat.  » 
Sacrificia  multa,  sunt  passiones  multae,  quas  per¬ 
tulit  Dominus  pro  gloria  Dei,  dum  viveret ;  holo¬ 
caustum  quo  se  ipse  totum  obtulit,  est  ipsa  mors 


crucis.  Additur  hoc  locortSD  se?a,in  hebraeo  textu, 
quod  significat  semper.  Itaque  sensus  est  :  Memor 
sit  Dominus  semper  omnium  passionum,  et  ipsius 
mortis  Christi.  Videtur  autem  precatio  Davidis, 
prophetia  potius,  quam  precatio :  vere  enim  sem¬ 
per  viget,  semperque  vigebit  coram  Deo,  passio 
Christi;  imo  etiam  ab  initio  mundi  semper  viguit, 
ac  per  eam  nobis  omnia  bona  donantur. 

4.  Tribuat  tibi  secundum  cor  tuum,  et  omne  vers.  4. 

CONSILIUM  TUUM  CONFIRMET. 

Declarat  finem  orationis  et  sacrificii ,  quasi  di¬ 
cat:  Ad  hoc  te  Deus  exaudiat,  et  sacrificium  tuum 
accipiat,  ut  pervenias  quo  pervenire  cupis,  et 
finem  tibi  propositum  consequaris,  neinoque  sit, 
qui  te  ab  illo  prohibere  valeat.  «  Tribuat  tibi  se¬ 
cundum  cor  tuum,  »  id  est,  det  tibi  quod  est  se¬ 
cundum  cor  tuum,  id  est,  quod  cupis.  «  Et  omne 
consilium  tuum  confirmet, »  id  est,  et  omne  quod 
deliberasti  stabiliat,  ratum  esse  velit,  et  execu- 
tioni  mandari  permittat  et  concedat.  In  hebraeo 
habetur,  omne  consilium  tuum  impleat,  quod  est 
idem.  Itaque  sensus  est :  Exaudiat  te  Deus,  et  ac¬ 
cipiat  sacrificium  tuum ,  ut  destruas  opera  dia¬ 
boli,  ut  hominem  de  captivitate  liberes,  ut  vitam 
aeternam  in  te  credentibus  praebeas,  etc.  Hoc  enim 
fuisse  desiderium  cordis  Christi,  et  consilium,  et 
deliberationem,  docent  sacrae  Litterae.  «Filius  Dei, 
inquit  Joannes,  venit,  ut  dissolvat  opera  diaboli, » 

I  Joan.  hi.  Et  B.  Paulus  :  «  Christus  venit  in  hunc 
mundum  peccatores  salvos  facere,  »  I  ad  Timoth. 

1.  Et  ipse  Dominus  :  u  Venit  Filius  hominis  quae¬ 
rere,  et  salvum  facere  quod  perierat,  »  Luc.  xii. 

5.  L.ETABIMUR  IN  SALUTARI  TUO  ,  ET  IN  NOMINE  Vers,  5. 

Dei  nostri  magnificabimur. 

Cum  id  factum  erit  quod  petimus,  videlicet, 
ut  tu  rex  noster  victoriam  de  inimicis  reportave¬ 
ris  ,  tunc  «  laetabimur  »  non  solum  corde ,  sed 
etiam  voce  (id  enim  significat  vox  hebraea  pi  ra- 
nan ), «  in  salute  tua, »  id  est  ob  salutem  tuam,  id 
est,  quia  incolumis  ex  bello  redieris,  quae  salus 
et  incolumitas  in  nos  redundabit;  «  et  in  nomine 
Dei  nostri,  »  a  quo  tanta  victoria  processit,  «ma¬ 
gnificabimur,  »  magnos  videlicet  nos  esse  duce¬ 
mus  et  dicemus,  non  propter  magnitudinem,  qme 
in  nobis  sit,  sed  propter  magnum  Dominum, 
quem  habemus.  In  hebraeo  est  b:i"t3  nidgal,  id  est 
vexillum  erigemus;  sed  Septuaginta  legerunt 
nigdal ,  una  littera  transposita,  id  est  magnificabi¬ 
tur.  Itaque  in  hebraeo  irrepsit  error  vitio  scripto¬ 
rum  ,  tametsi  illa  etiam  lectio  optimum  sensum 
habeat. 

6.  Impleat  Dominus  omnes  petitiones  tuas  :  ver*. «. 

NUNC  COGNOVI  QUONIAM  SALVUM  FECIT  DOMINUS 

Christum  suum. 

Iterum  repetit  faustam  precationem,  quasi  di¬ 
cat  :  Impleat  ergo  Dominus  omnes  petitiones  tuas, 
ex  quibus  tam  multa  bona  secutura  sunt.  «Nunc 

cognovi  quoniam  salvum  fecit  Dominus  Christum 
suum,  »  id  est,  ideo  audacter  repeto,  ut  Dominus 
exaudiat  te,  et  impleat  petitiones  tuas,  quia  nunc 
Domini  illustratione  cognovi  omnino  fore  implen¬ 
das  :  cognovi  enim,  quod  «  Dominus  salvum  fe¬ 
cit,  »  id  est,  certissime  salvum  faciet  «Christum 
suum, »  et  jam  in  praedefinitione  sua  salvum  illum 
fecit,  a  morte  excitavit,  in  coelo  collocavit,  hostes 
sub  pedibus  ejus  subjecit. 

Veis  7.  7.  Exaudiet  illum  de  coelo  sancto  suo,  in 

rOTENTATIBUS  SALUS  DEXTER.®  EJUS. 

Quia  dixerat :  «  Salvum  fecit,  »  declarat  illud 
esse  dictum  de  salute  in  praedefinitione,  non  in 
cxecutione.  Nam,  ut  quod  praedefinitum  est,  tem¬ 
pore  suo  impleatur,  «  exaudiet  illum  de  coelo 
sancto  suo, »  et  sic  salvum  faciet  Dominus  Christum 
suum.  Illud,  in  potentatibus  salus  dexterce  ejus,  po¬ 
test  habere  duplicem  sensum;  potest  enim  accipi 
potentatus  pro  potentia  et  robore,  et  hoc  magis 
proprie  sonat  vox  hebraea  »TVDJ  gheburah,  et  tunc 
sensus  erit,  in  potentiis,  id  est,  in  magna  potentia 
aderit  Christo  salus  dexterae  Dei.  Et  quamvis  ver¬ 
bum  graecum  dyuastia,  etlatinum  potentatus,  pro¬ 
prie  significent  imperium  sive  principatum,  tamen 
possunt  accipi  pro  potentia  et  robore,  quomodo 
accipiuntur  eadem  vocabula  in  Psalm.  lxxxix  : 

«  Si  autem  in  potentatibus  octoginta  anni,  »  etc.; 
in  Psalm.  xx,  vers.  ult. :  «  Cantabimus,  et  psalle¬ 
mus  virtutes  tuas ,  »  ubi  in  graeco  est  &moTeta?. 
Potest  etiam  accipi  potentatus  pro  principatu  et 
imperio,  ut  verbum  graecum  dynastia,  et  latinum 
potentatus  proprie  significant,  et  tunc  sensus  erit: 

«  Exaudiet  illum  de  coelo  sancto  suo,  et  in  po¬ 
tentatibus,  »  id  est,  quia  in  principatibus  nimi¬ 
rum  constituendis,  vel  conservandis,  praecipue 
necessaria  est  salus  dexterae  ejus.  Quamvis  enim 
multa  praesidia  ad  salutem  principes  habere  vi¬ 
deantur,  ut  equos  et  currus,  arma  et  milites,  ar¬ 
ces  et  munitiones,  tamen  ista  omnia  nihil  sunt, 
si  absit  salus  dexterae  Dei;  ideo  recte  subjungit : 

Vers.  8.  8.  Hi  IN  CURRIBUS  ,  ET  HI  IN  EQUIS;  NOS  AUTEM 

in  nomine  Domini  Dei  nostri  invocabimus. 

Pergit  explicare  victoriam  Christi,  quam  futu¬ 
ram  praevidebat,  et  ait :  «  Hi  in  curribus,  et  hi  in 
equis, »  id  est,  alii  adversariorum  in  curribus  ar¬ 
matis  confident,  alii  in  equis  ferocibus;  et  per 
haec  duo  nomina,  intelligi  vult  omnia  alia  hu¬ 
mana  pra'sidia,  quibus  olim  in  bellis,  tum  ad 
praelium,  tum  ad  fugam  utebantur.  «  Nos  autem  » 
cum  capite  nostro  et  rege  Christo,  non  tam  in 
curribus  et  in  equis,  quam  « in  nomine  Dei »  om¬ 
nipotentis  per  devotam  precem  invocato ,  fidu¬ 
ciam  nostram  collocabimus.  Porro  idem  est,  no¬ 
men  Domini  invocare,  et  in  nomine  Domini  in¬ 
vocare,  secundum  Scripturae  sanctae  ohrasim.  Ne-- 


que  multum  refert,  quod  in  hebraico  textu  habe¬ 
tur  T3T3  nazchir ,  commemorabimus :  non  enim  lo¬ 
quitur  David  de  qualicumque  Dei  commemora¬ 
tione,  sed  de  ea  quse  fit  ab  iis,  qui  ejus  nomen 
implorant,  ab  eoque  auxilium  petunt. 

9.  Ipsi  obligati  sunt,  et  ceciderunt  :  nos  au-  vers.  9. 

TEM  SURREXIMUS  ET  ERECTI  SUMUS. 

Ostendit  quanto  sit  utilius  in  nomine  Domini, 
quam  in  curribus  equisve  confidere.  Illi ,  qui  in 
curribus,  vel  in  equis  confidebant,  «  obligati  sunt, 
et  ceciderunt ;  nos  autem ,  »  qui  in  Deo  confidi¬ 
mus,  «surreximus  et  erecti  sumus.  »  Et  simul  in¬ 
dicat  miram  rerum  conversionem.  Nam  ante 
Christi  victoriam ,  hostis  humani  generis  subli¬ 
mis,  quasi  in  curribus  et  equis,  minabatur  dejec¬ 
tis  hominibus  ob  originale  peccatum ;  et  similiter 
principes  Judaeorum,  Herodes  et  Pilatus,  aliique 
visibiles  Christi  hostes ,  quasi  erecti  insultabant 
Christo  patienti,  humilibusque  ejus  discipulis;  sed 
paulo  post  illi  omnes  colligati  et  impediti  corrue¬ 
runt,  isti  vero  surrexerunt,  atque  erecti  in  aeter¬ 
num  stabunt.  In  hebraeo  habetur  Ijnj  carehu,  in¬ 
curvati  sunt :  unde  aliqui  putant  latinam  vocem 
esse  corruptam,  et  legendum,  obliquati  sunt ,  et 
non  obligati  sunt,  sed  falluntur.  Nam  latina  lectio 
graecam  imitatur;  in  graeco  autem  est,  <juvsho&!j8vi- 
cxv,  id  est  colligati  sunt,  quasi  compedibus,  quod 
Noster  recte  vertit,  obligati  sunt ,  id  est  ligati  et 
impediti,  ne  pugnare  vel  consistere  possent,  ceci¬ 
derunt.  Itaque  Septuaginta  non  tam  ad  verba, 
quam  ad  sententiam  respexerunt. 

10.  Domine,  salvum  fac  regem,  et  exaudi  Vors.  10> 

NOS  IN  DIE  QUA  INVOCAVERIMUS  TE. 

Concludit  conjungendo  finem  cum  principio. 

Initio  dixerat  :  «  Exaudiat  te  Dominus  in  die  tri¬ 
bulationis;  »  nunc  idem  confirmat  convertendo 
orationem  ad  Deum  :  «  Domine,  salvum  fac  re¬ 
gem»  de  tribulatione  sua;  et  eodem  modo  «  exaudi 
nos,  »  et  salvos  fac  «  in  die,  qua  invocaverimus 
te,  »  id  est,  in  die  tribulationis  nostrae ,  in  qua 
non  alium,  quam  te  invocabimus.  In  hebraeo  sunt 
eadem  verba ,  sed  interpunctio  est  alia.  Itaque 
S.  Hieronymus  et  moderni  ita  legunt :  Domine , 
salva;  rex,  exaudi  nos  in  die,  qua  invocaverimus  te. 

Sed  cum  nomen  "pan  hammelcch  possit  verti  rex 
et  regem ,  quia  Hebraei  non  declinant  nomina  per 
casus,  et  Septuaginta  Interpretes  verterint,  -rbv  p*. 
oiXeoc,  id  est  regem,  et  sic  legerint  omnes  veteres 
Patres;  non  est  magni  facienda  lectio  moderno¬ 
rum  Hebraeorum,  cui  post  tempora  Septuaginta 
interpunctio  addita  est.  Porro  S.  Hieronymus  fide¬ 
liter  vertit,  sed  textum  habuit  minus  emendatum. 

Posset  hic  Psalmus  commode  recitari,  quando 
christiani  principes  proficiscuntur  ad  bellum  con¬ 
tra  infideles. 

COMMENTARIA  IN  PSALMOS. 


PSALMUS  XXI 

SECUNDUM  HEBRJ20S. 


V.  v.  —  1.  In  finem ,  Psalmus 
David. 

2.  Domine,  in  virtute  tua  Letabitur  rex,  et 
super  salutare  tuum  exultabit  vehementer. 

3.  Desiderium  cordis  ejus  tribuisti  ei ,  et  vo¬ 
luntate  labiorum  ejus  non  fraudasti  eum. 

4.  Quoniam  praevenisti  eum  in  benedictioni¬ 
bus  dulcedinis  :  posuisti  in  capite  ejus  coronam 
de  lapide  pretioso. 

5.  Vitam  petiit  a  te,  et  tribuisti  ei  longitudi¬ 
nem  dierum  in  saeculum,  et  in  saeculum  saeculi. 

6.  Magna  est  gloria  ejus  in  salutari  tuo  :  glo¬ 
riam  et  magnum  decorem  impones  super  eum. 

7.  Quoniam  dabis  eum  in  benedictionem  in 
saeculum  saeculi :  laetificabis  eum  in  gaudio  cum 
vultu  tuo. 

8.  Quoniam  rex  sperat  in  Domino  :  et  in  mi¬ 
sericordia  Altissimi  non  commovebitur. 

9.  Inveniatur  manus  tua  omnibus  inimicis 
tuis :  dextera  tua  inveniat  omnes,  qui  te  oderunt. 

10.  Pones  eos  ut  clibanum  ignis  in  tempore 
vultus  tui :  Dominus  in  ira  sua  conturbabit  eoS, 
et  devorabit  eos  ignis. 

11 .  Fructum  eorum  de  terra  perdes :  et  semen 
eorum  a  filiis  hominum. 

12.  Quoniam  declinaverunt  in  te  mala :  cogi¬ 
taverunt  consilia ,  quae  non  potuerunt  stabilire. 

13.  Quoniam  pones  eos  dorsum  :  in  reliquiis 
tuis  praeparabis  vultum  eorum. 

14.  Exaltare,  Domine,  in  virtute  tua  :  can¬ 
tabimus  et  psallemus  virtutes  tuas. 


V.  s.  h.—  Victori  Canticum  [h.  Psalmus ] 
David. 

Domine,  in  fortitudine  tua  laetabitur  rex,  et 
in  salutare  tuo  exultabit  vehementer. 

Desiderium  cordis  ejus  dedisti  ei,  et  voluntate 
labiorum  ejus  non  fraudasti  eum.  Semper. 

Quoniam  praevenies  eum  benedictionibus  bo¬ 
nitatis;  pones  in  capite  ejus  coronam  obrizam. 

Vitam  petivit  a  te,  dedisti  ei  longitudinem 
dierum  in  saeculum  et  in  aeternum. 

Magna  gloria  ejus  in  salutari  tuo  :  gloriam  et 
decorem  pones  super  eum. 

Pones  enim  eum  benedictiones  in  sempiter¬ 
num  :  exhilarabis  eum  laetitia  apud  vultum 
tuum. 

Quia  rex  confidet  in  Domino,  et  in  misericor¬ 
dia  Excelsi  non  decipietur. 

Inveniet  [al.  inveniat ]  manus  tua  omnes 
inimicos  tuos  :  dextera  tua  inveniet  odientes  te. 

Pones  eos  ut  clibanum  ignis  in  tempore  vul¬ 
tus  tui : 

Dominus  in  furore  suo  praecipitabit  [al.  'prae¬ 
cipitavit]  eos,  et  devorabit  [al.  devoravit ]  eos 
ignis. 

Fructum  eorum  [al.  tac.  eorum ]  de  terra 
perdes,  et  semen  eorum  de  filiis  hominum. 

Quoniam  inclinaverunt  super  te  malum  :  co¬ 
gitaverunt  scelus  quod  non  potuerunt. 

Quoniam  [al.  Quia]  pones  eos  humerum,  fu¬ 
nes  [h.  nervos]  tuos  firmabis  contra  facies  eorum. 

Exaltare,  Domine  [al.  Deus],  in  fortitudine 
tua  :  cantabimus  et  psallemus  fortitudinem 
tuam.  [al.  fortitudines  tuas]. 


Argumentum.  —  Populus  felicem  praedicat  regem,  diviua  ope  tam  mirifice  adjutum,  ut  omnium  votorum  com¬ 
pos  factus,  prospere  et  summa  cum  gloria  regnum  administraret,  vers.  2-8;  conflditque  fore,  ut  Jehova  in  poste¬ 
rum  etiam  regem  tueatur,  ab  omnique  detrimento  integrum  conservet,  hostibus  suis  cunctis  excisis,  penilusque 
deletis,  vers.  8-14.  Hinc  strophae  duae.  Maurero  hoc  carmen  est  e-nrtvtx. tov,  ob  victoriam  a  Rabba  Ammonitarum 
urbe  reportatam  :  conf.  inter  se  vers.  4  et  II  Sam.  xu,  30,  vers.  10,  et  II  Sam.  xn,  31.  Alii  censent  illud  factum 
esse,  ut  in  anniversaria  solemnitate,  qua  regiae  consecrationis  dies  festus  celebrari  solebat,  decantaretur  :  atque 
Davidici  quidem  regni  tempora  bellica  satis  produnt  versus  9-13.  Melius  Hengstenberg  hunc  Psalmum  a  Davide 
editum  putat,  postquam  a  Nathan  propheta  promissio  de  regni  perpetuitate  (II  Sam.  vii,  12  seqq.)  ipsi  fuisset 
data ,  ad  quod  quidem  promissum  respicit  poeta  vers.  5-7. 

1 .  Praecentori  canendum ,  carmen  Davidis. 

2.  Jova,  de  virtute  tua  laetatur  rex, 

et  de  auxilio  tuo  quam  impense  exsultat ! 


PSALMUS  XX.  ?n 

3.  Desiderium  cordis  ejus  ei  dedisti, 

»  et  petitionem  labiorum  ejus  non  negasti.  —  Selah. 

4.  Nam  prsevenis  eum  benedictionibus  bonitatis  (bonis  optimis), 
imponis  capiti  ejus  coronam  auream. 

5.  Vitam  abs  te  petiit,  dedisti  ei  eam , 
longitudinem  dierum  ad  saeculum  et  aeternitatem. 

6.  Magna  est  gloria  ejus  per  salutem  tuam , 
splendorem  et  decorem  ei  imponis. 

7.  Nam  fecisti  eum  benedictionem  in  perpetuum, 
exhilarasti  eum  laetitia  cum  facie  tua. 

8.  Nam  rex  confidit  in  Jova , 

et  gratia  (bonitate)  Altissimi  non  nutabit. 

9.  Assequetur  manus  tua  omnes  hostes  tuos, 
dextera  tua  assequetur  osores  tuos. 

10.  Pones  eos  instar  fornacis  ignis  tempore  vultus  tui ; 

Jova  in  ira  sua  eos  vorabit  eos, 

et  absumet  eos  ignis. 

1 1 .  Fructum  (posteros)  eorum  de  terra  perdes, 
et  semen  eorum  ex  hominibus. 

12.  Nam  tetenderunt  contra  te  malum , 
excogitarunt  consilia  perniciosa  :  —  non  pervincent. 

13.  Nam  facies  eos  dorsum  dantes  (fugientes) ; 

in  nervis  tuis  (arcus  tui)  diriges  tela  ad  facies  eorum. 

14.  Surge,  Jova,  cum  robore  tuo! 

cantu  et  fidibus  celebrabimus  potentiam  tuam. 

NOTjE. 

Vers.  2.  De  virtute,  i.  e.  ob  virtutem  qua  eum  protexisti,  —  Vers.  3.  Desiderium,  metonym.  pro  re  desi¬ 
derata.  Petitionem ,  ab  inus.  ttHN,  arab.  varasha,  concupivit,  i.  e.  precatio  ore  prolata,  dum  desiderium 
animo  concipitur.— Vers.  4.  Nam;  Ewaldus,  sed.  Praevenis,  ita  ut,  quocumque  se  vertat,  undique  illi  bona 
obvient.  Coronam,  regiae  dignitatis  insigne.  Auream,  ex  auro  purissimo;  alii  minus  recte,  gemmeam. 
—  Vers.  5.  Petiit,  scii,  rex  ille  in  periculis  constitutus.  Longitudinem,  i.  e.  eamdemque  longam  et  diutur¬ 
nam.  Alii,  dedisti  ei  longitudinem,  etc.  Cf.  Rom.  vi,  9.  —  Vers.  6.  Vocabulis  splendor  et  decor  vestem  re¬ 
giam  Hebraei  designant,  qua  Jova  quoque  indutus  nonnunquam  sistitur.  —  Vers.  7.  Benedictionem,  fortu¬ 
natissimum  :  conf.  Gen.  xn,  2.  Facies  Dei  ejusdem  favorem  et  gratiam  testatur. —  Vers.  8.  Non  nutabit, 
semper  manebit  in  sua  dignitate.  Cf.  Luc.  i,  33.  —  Vers.  9.  Populus  nunc  ipsum  Davidem  compellat.  As- 
sequetur;  alii,  assequatur,  et  ita  deinceps,  ut  quae  sequuntur  populi  sint  vota.  *7  voci  Sd  praetixa  proprie 
indicat,  ad  quem  locum  res,  de  qua  sermo  est,  contendat,  bicque  accusativo  notando  inservit,  ut  Syris 
vulgo,  nec  raro  etiam  Hebraeis.  —  Vers.  10.  Instar  fornacis  ignis,  forsan  breviata  locutio,  ait  Agellius, 
pro  hac  pleniore  :  pones  eos  tanquam  si  mitteres  eos  in  fornacem  ignis.  Vultus  tui,  i.  e.  irae  tuae,  ait  Ro¬ 
senmullerus;  melius  Maurer  et  Ewaldus  :  simul  atque  apparuerit  facies  tua.  Vorabit;  Alexandrini  legisse 
videntur  obrQ’,  quod  minus  congruit  incoeptae  cum  igne  similitudini.  Cf.  Malach.  iii,  19. —  Vers.  12.  Te¬ 
tenderunt,  metaphora  petita  a  retibus.  Alii,  tendant,  excogitent.  Pervincent;  minus  recte  quoad  grammati¬ 
cam  Rosenmullerus  explicat,  consilia  quae  non  poterunt  perficere.  Ita  et  Symmachus  :  eXc-paxv to  ewct»; 
a&uva-rou;.  —  Vers.  13.  Pro  dorsum  Rosenmullerus  vertit  exitium ,  collata  Samarit.  03D;  pro  diriges  vero, 
ponit  idem  aptabis . 

BELL  ARMINI  EXPLANATIO. 

PSALMUS  XX. 

TITULUS  ET  ARGUMENTUM. 


In  finem.  Psalmus  David. 

Psalmus  xx  connexus  est  cum  prseced.  xix.  Hic  petebat  a  Deo,  ut  Christum  Regem  cum  hoste  generis  humani 
praeliaturum  protegeret.  Iste  gratias  agit,  quod  protexerit,  exaltaverit  et  coronaverit. 

EXPLICATIO  PSALMI. 


Vers.  i.  l .  Domine,  in  virtute  tua  letabitur  rex ,  et 

SUPER  SALUTARE  TUUM  EXULTABlT  VEHEMENTER. 

Adepta  victoria,  rex  noster  Christus  « lretabitur 
in  virtute  tua, »  id  est  ob  virtutem  potentiamque 
tuam,  per  quam  de  hostibus  suis  feliciter  trium¬ 
phavit.  «  Et  super  salutare  tuum,  »  id  est,  de  sa¬ 
lute  a  te  illi  praestita  gaudebit,  et  voce  etiam 
«  exultabit  vehementer.  »  Itaque  una  pars  versi¬ 
culi  aliam  declarat. 

Vers.  2.  2.  Desiderium  cordis  ejus  tribuisti  ei,  et  vo¬ 

luntate  LABIORUM  EJUS  NON  FRAUDASTI  EUM. 

Respondent  haec  verba  eis,  quae  in  Psalmo  su¬ 
periore  dicta  fuerant :  «  Tribuat  tibi  secundum 
cor  tuum, »  etc.  Phrasis  bebraica  est  dare  petitio¬ 
nem,  pro  eo  quod  est  dare  rem  petitam,  quomo¬ 
do  in  lib.  I  Regum,  cap.i,  17,  dicit  Heli  sacerdos  An¬ 
nae  :  «  Deus  Israel  det  tibi  petitionem  tuam,  quam 
rogasti  eum.  »  Sic  igitur  hoc  loco  dicitur  :  «  De¬ 
siderium  cordis  ejus  tribuisti  ei, »  id  est,  tribuisti 
quod  desiderabat.  «  Et  voluntate  labiorum  ejus 
non  fraudasti  eum ,  »  id  est ,  non  fraudasti  eum 
ea  re  quam  volebant  labia  ejus,  id  est,  quam  se 
velle  et  desiderare ,  labiis  orationem  fundendo, 
demonstravit.  In  summa  dicit,  datum  fuisse 
Christo,  quod  corde  desideraverat,  et  labiis  ex¬ 
petiverat. 

ver*.  3.  3.  Quoniam  provenisti  eum  in  benedictionibus 

DULCEDINIS,  POSUISTI  IN  CAPITE  EJUS  CORONAM  DE 
LAPIDE  PRETIOSO. 

Magna  vere  fuit  Christo  causa  laetandi,  quod 
non  solum  habuerit  quod  petiit,  sed  quod  Deus 
praevenerit  ejus  desideria,  et  dederit  ei  maxima 
dona  antequam  peteret.  «  Praevenisti,  inquit, 
eum  in  benedictionibus  dulcedinis  »  :  in  hebraeo 
est  tob,  bonitatis,  et  similiter  in  graeco,  xpwTOTr(To;. 
Itaque  sensus  est,  Christum  fuisse  praeventum  do¬ 
nis  bonitatis  Dei,  quas  fuerunt  conceptio  de  Spi¬ 
ritu  Sancto,  unio  ad  personam  Verbi,  infusio  om- 
Dona  Dei  nium  scientiarum  et  virtutum,  et  ipsa  Dei  visio  : 
Christus  3u8e  omQia  Prim(>  instanti  conceptionis  illi 
praven-  data  fuerunt;  proinde  praeventus  fuit  benedictio- 
tu*  est,  nihns  dulcedinis.  Quod  vero  sequitur,  posuisti  in 


capite  ejus  coronam  de  lapide  pretioso,  vel,  ut  ha¬ 
betur  in  hebraeo,  de  auro  TD,  perfecto ,  videtur  re¬ 
ferendum  ad  regnum  et  sacerdotium,  quod  etiam 
ab  ipsa  conceptione  habuit ,  propter  quae  Christi 
cognomen  accepit;  corona  enim  aurea  insigne 
est  regium  et  sacerdotale. 

4.  VlTAM  PETIIT  A  TE,  ET  TRIBUISTI  EI  LONGITUDI-  Vers.  4. 
NEM  DIERUM  IN  S  ASCULUM,  ET  IN  S ASCULUM  S ASCULI. 

Beneficia  superiora  praeventus  accepit  :  at  cor¬ 
poris  gloriam,  et  immortalitatem,  et  alia  dein¬ 
ceps  petiit  et  obtinuit.  «  Petiit  vitam,  »  cum  im¬ 
minente  passione  «  preces  et  supplicationes  obtu¬ 
lit  ei,  qui  possit  eum  salvum  facere  a  morte,  »  ut 
dixit  Apostolus  adHebr.  v,  7.  Deus  autem  tribuit  ei 
« longitudinem  dierum  in  saeculum,  et  in  saeculum 
saeculi,  »  id  est  vitam  sempiternam,  «  ut  resur¬ 
gens  a  mortuis  jam  non  moriatur,  et  mors  illi  ul¬ 
tra  non  dominetur,  »  ad  Rom.  vi,  9.  Ex  hoc  loco 
manifeste  convincuntur,  qui  hunc  Psalmum  ad 
litteram  exponunt  de  Davide,  quod  facit  Janse- 
nius;  vel  de  Ezecbia,  quod  facit  Euthymius,  et 
ante  eum  Tbeodoretus :  nam  nec  David,  nec  Eze- 
cliias  habuit  longitudinem  dierum  in  saeculum,  et 
in  saeculum  saeculi. 

5.  Magna  est  gloria  ejus  in  salutari  tuo,  vers.5. 

GLORIAM  ET  MAGNUM  DECOREM  IMPONES  SUPER  EUM. 

Non  solum  vitam  in  saeculum  saeculi  dedit  ei 
Deus,  sed  etiam  «  exaltavit  illum,  et  dedit  illi  no¬ 
men,  quod  est  super  omne  nomen,»  Philipp.  ii,  9. 

Haec  enim  est  vere  «  magna  gloria,  quam  habuit 
in  salutari  Dei,  »  id  est  in  salute,  qua  illum  sal¬ 
vum  fecit  Deus  :  et  hinc  «  gloriam  et  magnum  de¬ 
corem,  »  id  est  immensum  honorem,  « impones 
super  eum ,  »  pro  eo  quod  imposita  illi  fuit  ab 
inimicis  spinea  corona  tantae  ignominiae,  ut  eo 
tempore  «  non  esset  species  ei,  neque  decor, »  ut 
cecinit  lsaias  cap.  lui,  2. 

6.  Quoniam  dabis  eum  in  benedictionem  in  sa:-  vers. «. 

CULUM  SA2CULI,  LAETIFICABIS  EUM  IN  GAUDIO  CUM 
VULTU  TUO. 

Post  exaltationem  ad  dexteram  Patris,  et  no¬ 
men  super  omne  nomen,  sequetur  universalis 

benedictio,  «coelestium,  terrestrium  et  inferno¬ 
rum;  »  quae  nunquam  deficiet,  de  qua  loquitur 
B.  Paulus  ad  Philip,  ii,  et  Joannes  Apocal.  v. 
Verba  illa,  dabis  eum  in  benedictionem,  significant : 
pones  eum,  ut  communem  benedictionis  mate¬ 
riam,  id  est,  facies  ut  omnes  illi  benedicant.  Grae¬ 
cus  codex  clarior  est;  habet  enim,  dabis  ei  bene¬ 
dictionem;  sed  in  hebraeo  habetur,  pones  eum  bene¬ 
dictionem;  sensus  est  idem.  Quod  autem  additur, 
latificabis  eum  in  gaudio  cum  vultu  tuo,  signifi¬ 
cat  laetitiam  consequentem  illa  omnia  bona  jam 
dicta;  semper  enim  laetitia  sequitur  adeptionem 
boni.  Illud ,  cum  vultu  tuo,  siginificat  coram  te,  et 
in  prcesentia  tua. 

Ver?.  7.  7.  Quoniam  rex  sperat  in  Domino,  et  in  mi¬ 

sericordia  Altissimi  non  commovebitur. 

Bona  jam  dicta  praedicit  fore  omnino  stabilia, 
et  firma  in  aeternum  :  «  Quoniam,  inquit,  rex 
sperat  in  Domino,  »  id  est,  confidit  in  potentia 
infinita  Dei,  non  in  viribus  humanis;  «  et  in  mi¬ 
sericordia  Altissimi,  »  id  est,  bonitate  illius  qui 
super  omnes  est,  et  cui  subjiciuntur  omnia;  ideo 
«  non  commovebitur,»  sive  non  nutabit,  sed  per¬ 
manebit  securus  in  aeternum. 

Vers.  8.  8.  INVENIATUR  MANUS  TUA  OMNIBUS  INIMICIS  TUIS, 

DEXTERA  TUA  INVENIAT  OMNES  QUI  TE  ODERUNT. 

Probat  non  commovendum  Christum ,  neque 
regnum  ejus,  quoniam  inimici  ejus  omnes  per¬ 
ibunt.  «  Inveniatur  manus  tua  omnibus  inimicis 
tuis,  »  id  est,  invenietur  manus  tua  super  omnes 
inimicos  tuos,  ut  eos  videlicet  punias.  Idem  repe¬ 
tit  dicens  :  «  Dextera  tua  inveniat,»  pro  inveniet, 

«  omnes  qui  te  oderunt.  »  Textus  hebroeus  claris¬ 
simus  est :  Inveniet  manus  tua  omnes  inimicos  tuos, 
dextera  tua  inveniet  odientes  te.  Sed  Interpretes  va¬ 
riare  voluerunt.  Videtur  autem  Propheta  nunc  al¬ 
loqui  Christum,  non  Patrem  :  Christus  enim  pro¬ 
prie  est,  quem  Judaei,  aliique  persecutores  ode¬ 
runt,  et  de  eo  dicitur  in  Psalm.  cix,  I  :  «Sede  a 
dextris  meis,  donec  ponam  inimicos  tuos  scabel¬ 
lum  pedum  tuorum.  » 

Vers.  9.  9.  Pones  eos  ut  clibanum  ignis  in  tempore 

vultus  tui.  Dominus  in  ira  sua  conturbabit 

EOS,  ET  DEVORABIT  EOS  IGNIS. 

Describit  poenam  inimicorum  :  «  Pones,  inquit, 
eos,  »  tuos  videlicet  inimicos,  «  ut  clibanum 
ignis,  »  id  est,  facies  eos  undique  aestuare,  quo¬ 
modo  aestuat  clibanus  ardens,  «  in  tempore  vul¬ 
tus  tui,  »  id  est,  in  die  irae  tuae,  quae  in  ultimo 
judicio  manifestabitur.  Idem  repetit  in  tertia  per¬ 
sona,  quasi  dicat :  Vere  dixi  :  «  Pones  eos  ut  cli¬ 
banum  ignis,  in  tempore  vultus  tui.  »  Nam  Do¬ 
minus  Christus  «  in  ira  sua  conturbabit  inimicos 
suos,»  et  tunc  ad  imperium  Christi  devorabit 
eos  ignis  aeternus,  et  sic  efficientur  quasi  cliba¬ 
nus  ardens.  Verbum  hebraeum  ySu  balah  signifi¬ 
cat  proprie  deglutire,  vel  perdere,  ac  dissipare.  Ideo 


S.  Hieronymus  :  Dominus  in  furore  suo  praecipita¬ 
bit  eos.  Fortasse  conturbabit  eos  positum  est  pro 
exturbabit  eos,  videlicet  a  facie  sua  in  gehennam, 
et  devorabit  eos  ignis.  Sic  enim  cohaerebit  lectio 
hebraica  cura  graeca  et  latina.  Fortasse  enim  vox 
hebraica  J frz  balah,  significat  non  solum  deglutire 
et  perdere ,  sed  etiam  conturbare ;  nota  enim  erat 
Septuaginta  Interpretibus  vis  hebraicarum  vocum 
magis,  quam  posterioribus  Rabbinis.  Sensus  au¬ 
tem  semper  est  bonus. 

10.  Fructum  eorum  de  terra  perdes,  et  se-  vers.  10. 

MEN  EORUM  a  FILIIS  HOMINUM. 

Ne  forte  objiceret  aliquis,  posteros  inimicorum 
Christi  aliquando  pro  patribus  surrecturos,  et 
molestiam  Christo  illaturos,  addit  Propheta,  non 
solum  inimicos  Christi,  sed  omnes  eorum  filios  ac 
nepoles,  atque  adeo  omne  semen  eorum  peritu¬ 
rum.  «  Fructum,  inquit,  eorum,  »  id  est  filios  et 
posteros,  «  de  terra  perdes,  »  et  eliminabis,  «  et 
semen  eorum  a  filiis  hominum, »  nimirum  perdes. 

11.  Quoniam  declinaverunt  in  te  mala;  co-  Vers.  ti. 

GITAVERUNT  CONSILIA  ,  QUJS  NON  POTUERUNT  STA¬ 
BILIRE. 

Juste  punies  eos,  quoniam  illi  injuste  tibi  no¬ 
cere  conati  sunt.  Videtur  David  valde  proprie  et 
subtiliter  dixisse  :  «  Declinaverunt  in  te  mala,  »  Maiap®- 
quoniam  mala  poenae  directe  ad  Christum  non  n®g^e0' 
pertinebant,  in  quo  nulla  fuit  culpa;  sed  iniqui  Chrais_ 
homines  detorserunt,  et  declinaverunt  mala,  id  tum  nou 
est  contumelias,  vulnera,  plagas,  mortem  ipsam,  pj^e* 
a  suo  quasi  itinere  in  Christum  innocentem.  «  Co¬ 
gitaverunt  consilia,  quae  non  potuerunt  stabilire, » 
id  est,  mala  voluntas  in  ipsis  fuit  perdendi  Chris¬ 
tum,  et  impediendi  regnum  ejus;  sed  non  potue¬ 
runt  perficere,  quia  Deus  mala  omnia  convertit  in 
bonum  ipsius  Christi,  et  fidelium  servorum  ejus. 

12.  Quoniam  pones  eos  dorsum,  in  reliquiis  Vers.  12. 

TUIS  PR.EPARAB1S  YULTUM  EORUM. 

Hic  describitur  summa  impiorum  calamitas, 
quod  videlicet  sunt  destinati  ad  sola  flagella,  et 
ad  majorem  calamitatem  visuri  sint  electos  Dei 
in  summa  gloria  et  felicitate.  «  Pones  eos  dor¬ 
sum,  »  id  est,  facies  ut  nihil  sint  nisi  dorsum,  pars 
videlicet  flagellis  exposita  :  sic  nimirum  totos  fla¬ 
gellabis,  quasi  toti  sint  dorsum.  « In  reliquiis  tuis 
praeparabis ,  »  seu  diriges ,  ut  sonat  vox  hebraea 
pDD,  «  vultum  eorum,  »  id  est,  diriges  vultum 
eorum  in  reliquiis  tuis,  hoc  est,  ad  considerandos 
electos  tuos,  quos  tibi  reliquisti,  de  quibus  scrip¬ 
tum  est,  Ro m.  ix :  «Reliquiae  salvae  fient.  »  Vocem 
hebrieam  *]nJVJ3  S.  Hieronymus  vertit,  funes  tuos, 
sed  Septuaginta  Interpretes  re.  te  verterunt,  reli¬ 
quiis  tuis,  quia  vox  illa  utrumque  significat.  Lo¬ 
cus  hic  obscurus  est  admodum;  si  cui  nostra  in¬ 
terpretatio  minus  placeat,  audiat  alias.  Theodore- 
tus  et  Euthymius  sic  exponunt :  «  Pones  eos  dor¬ 
sum,  »  id  est,  in  fugam  eos  convertes,  faciens 

ut  terga  vertant.  «  In  reliquiis  tuis  praeparabis 
vultum  eorum,  »  id  est,  in  reliquias  eorum,  hoc 
est  in  filios  eorum,  «  praeparabis  vultum  tuum,  » 
id  est,  iram  tuam.  Volunt  enim  isti  auctores 
hyperbaton  esse  in  verbis  Prophetae,  et  prop- 
terea  invertenda  esse  verba  eo  modo,  quo  dixi¬ 
mus.  An  haec  interpretatio  litterae  et  verbis  inhae¬ 
reat,  lectores  judicent.  S.  Hieronymus  et  S.  Au¬ 
gustinus,  nec  non  moderni,  quisque  suam  inter¬ 
pretationem  excogitaverunt. 

Vers.  13.  13.  EXALTARE,  DOMINE,  IN  VIRTUTE  TUA,  CAN¬ 

TABIMUS  ET  PSALLEMUS  VIRTUTES  TUAS. 

Concluditur  Psalmus  sancta  acclamatione  ad 


Christum  regem,  et  simul  praedictione  eorum  quae 
futura  sunt  post  ultimum  exitium  omnium  im¬ 
piorum.  «  Exaltare,  Domine,  in  virtute  tua,  »  id 
est,  qui  aliquando  apparuisti  humilis,  ettanquam 
infirmus  crucifigi  passus  es,  nunc  in  fortitudine 
et  potentia  devictis  hostibus,  et  in  gehennam  de¬ 
trusis,  «  exaltare  »  usque  ad  summum  coelum; 
interim  nos  electi  tui  «  cantabimus  »  voce,  et  ins¬ 
trumentis  musicis  resonabimus  potentiam  tuam, 
ut  aliquando  ad  te  perveniamus,  et  in  saeculum 
saeculi  te  laudemus.  Hic  solum  est  observandum, 
per  virtutem  in  ulraque  parte  versiculi,  non  intel- 
ligi  virtutes  morales,  sed  potentiam  et  robur,  ut 
ex  hebraicis  et  groecis  manifeste  colligitur. 

SECUNDUM 

V.  v.— 1.  In  finem,  pro  susceptione  matutina 
Psalmus  David. 

2.  Deus,  Deus  meus,  respice  in  me:  quare 
me  dereliquisti  ?  longe  a  salute  mea  verba  de¬ 
lictorum  meorum. 

3.  Deus  meus,  clamabo  per  diem ,  et  non  exau¬ 
dies;  et  nocte ,  et  non  ad  insipientiam  mibi. 

4.  Tu  autem  in  sancto  habitas,  laus  Israel. 

5.  In  te  speraverunt  patres  nostri :  sperave¬ 
runt,  et  liberasti  eos. 

6.  Ad  te  clamaverunt,  et  salvi  facti  sunt :  in 
te  speraverunt,  et  non  sunt  confusi. 

7.  Ego  autem  sum  vermis,  et  non  homo,  op¬ 
probrium  hominum,  et  abjectio  plebis. 

8.  Omnes  videntes  me,  deriserunt  me  :  locuti 
sunt  labiis,  et  moverunt  caput. 

9.  Speravit  in  Domino,  eripiat  eum  :  salvum 
faciat  eum,  quoniam  vult  eum. 

10.  Quoniam  tu  es  qui  extraxisti  me  de  ven¬ 
tre  :  spes  mea  ab  uberibus  matris  meae, 

lt.  In  te  projectus  sum  ex  utero  :  de  ventre 
matris  meae  Deus  meus  es  tu. 

12.  Ne  discesseris  a  me  :  Quoniam  tribulatio 
proxima  est  :  quoniam  non  est  qui  adjuvet. 

13.  Circumdederunt  me  vituli  multi,  tauri 
pingues  obsederunt  me. 

14.  Aperuerunt  super  me  os  suum ,  sicut  leo 
rapiens  et  rugiens. 

15.  Sicut  aqua  effusus  sum,  et  dispersa  sunt 
omnia  ossa  mea. 

Factum  est  cor  meum  tanquam  cera  liques¬ 
cens,  in  medio  ventris  mei. 


HEBUjEOS. 

V.  s.  h.  —  Victori  pro  cervo  matutino  Canti¬ 
cum  [ h .  Psalmus ]  David. 

Deus  meus,  Deus  meus,  quare  dereliquisti 
me?  longe  a  salute  mea  verba  rugitus  mei. 

Deus  meus,  clamabo  per  diem ,  et  non  exau¬ 
dies  :  et  nocte ,  nec  est  silentium  mihi. 

Et  tu  sancte  :  habitator,  laus  [h.  laudes]  Is¬ 
rael. 

In  te  confisi  sunt  patres  nostri  :  confisi  sunt 
et  salvasti  eos. 

Ad  te  clamaverunt,  et  salvati  sunt :  in  te  con¬ 
fisi  sunt,  et  non  sunt  confusi. 

Ego  autem  sum  vermis  et  non  homo  [h.  vir ] : 
opprobrium  hominum,  et  despectio  plebis 
[h.  populi]. 

Omnes  videntes  me  subsannant  [al.  subsan¬ 
nabant]  me  :  dimittunt  labium,  movent  caput. 

Confugit  ad  Dominum  [h.  Revelat  Domino], 
salvet  eum :  liberet  eum,  quoniam  vult  eum. 

Tu  autem  propugnator  meus  ex  utero  :  fidu¬ 
cia  mea  ab  uberibus  matris  meae. 

In  te  projectus  sum  ex  vulva  :  de  ventre  ma¬ 
tris  meae  Deus  meus  tu. 

Ne  longe  fias  a  me,  quoniam  tribulatio  pro¬ 
xima,  quoniam  non  est  adjutor. 

Circumdederunt  me  vituli  multi :  tauri  pin¬ 
gues  [h.  Basan]  vallaverunt  me. 

Aperuerunt  super  me  os  suum  :  leo  capiens 
et  rugiens. 

Sicut  aqua  effusus  sum,  et  separata  sunt  om¬ 
nia  ossa  mea. 

Factum  est  cor  meum  sicut  cera  liquefacta  in 
medio  veniris  mei. 

16.  Aruit  tanquam  testa  virtus  mea,  et  lin¬ 
gua  mea  adhaesit  faucibus  meis,  et  in  pulverem 
mortis  deduxisti  me. 

17.  Quoniam  circumdederunt  me  canes  mul¬ 
li  :  concilium  malignantium  obsedit  me. 

Foderunt  manus  meas  et  pedes  meos. 

18.  Dinumeraverunt  omnia  ossa  mea  : 

Ipsi  vero  consideraverunt  et  inspexerunt 
me. 

19.  Diviserunt  sibi  vestimenta  mea,  et  super 
vestem  meam  miserunt  sortem. 

20.  Tu  autem.  Domine,  ne  elongaveris  auxi¬ 
lium  tuum  a  me  :  ad  defensionem  meam  con¬ 
spice. 

21.  Erue  a  framea,  Deus,  animam  meam,  et 
de  manu  canis  unicam  meam. 

22.  Salva  me  ex  ore  leonis,  et  a  cornibus 
unicornium  humilitatem  meam. 

23.  Narrabo  nomen  tuum  fratribus  meis  :  in 
medio  ecclesiae  laudabo  te. 

24.  Qui  timetis  Dominum,  laudate  eum  :  uni¬ 
versum  semen  Jacob ,  glorificate  eum. 

25.  Timeat  eum  omne  semen  Israel ,  quoniam 
non  sprevit  ,  neque  despexit  deprecationem 
pauperis  : 

Nec  avertit  faciem  suam  a  me;  et  cum  clama¬ 
rem  ad  eum,  exaudivit  me. 

26.  Apud  te  laus  mea  in  ecclesia  magna :  vola 
mea  reddam  in  conspectu  timentium  eum. 

27.  Edent  pauperes,  et  saturabuntur ;  et  lau¬ 
dabunt  Dominum  qui  requirunt  eum  :  vivent 
corda  eorum  in  saeculum  saeculi. 

28.  Reminiscentur  et  convertentur  ad  Domi¬ 
num  universi  fines  terrae  : 

Et  adorabunt  in  conspectu  ejus  universae  fa¬ 
miliae  gentium. 

29.  Quoniam  Domini  est  regnum,  et  ipse  do¬ 
minabitur  gentium. 

30.  Manducaverunt  et  adoraverunt  omnes 
pingues  terrae  :  in  conspectu  ejus  cadent  omnes 
qui  descendunt  in  terram. 

31.  Et  anima  mea  illi  vivet,  et  semen  meum 
serviet  ipsi. 

32.  Annuntiabitur  Domino  generatio  ventura, 
et  annuntiabunt  coeli  justitiam  ejus  populo  qui 
nascetur,  quem  fecit  Dominus. 


Aruit  velut  testa  fortitudo  mea,  et  lingua  mea 
adhaesit  faucibus  meis,  et  in  pulverem  mortis 
detraxisti  me. 

Quoniam  circumdederunt  me  venatores 
[A.  canes],  consilium  pessimorum  vallavit : 

Fixerunt  manus  meas  et  pedes  meos  :  nu¬ 
meravi  omnia  ossa  mea  :  quae  ipsi  respicientes 
viderunt  in  me. 

Diviserunt  vestimenta  mea  sibi,  et  super  ves¬ 
timentum  meum  miserunt  sortem. 

Tu  autem.  Domine,  ne  longe  fias  [al.  facias ] : 
fortitudo  mea,  in  auxilium  meum  festina. 

Erue  a  gladio  animam  meam,  et  de  manu 
canis  solitariam  meam. 

Salva  me  ex  ore  leonis ,  et  de  cornibus  uni¬ 
cornium  exaudi  me. 

Narrabo  nomen  tuum  fratribus  meis  :  in 
medio  ecclesiae  laudabo  te. 

Timentes  Dominum  laudate  eum  :  omne  se¬ 
men  Jacob  glorificate  eum ;  et  metuite  eum, 
universum  semen  Israel. 

Quoniam  non  despexit  neque  contempsit  mo¬ 
destiam  pauperis,  et  non  abscondit  faciem  suam 
ab  eo,  et  cum  clamaret  ad  eum,  exaudivit. 

Apud  te  laus  mea  in  ecclesia  multa :  vota  mea 
reddam  in  conspectu  timentium  eum. 

Comedent  mites,  et  saturabuntur;  laudabunt 
Dominum  quaerentes  eum  :  vivet  cor  vestrum 
in  sempiternum. 

Recordabuntur  et  convertentur  ad  Dominum 
universi  fines  terrae  :  et  adorabunt  coram  te 
universae  cognationes  gentium. 

Quia  Domini  est  regnum,  dt'  dominabitur 
gentibus. 

Comederunt  et  adoraverunt  omnes  pingues 
[al.  principes ]  terrae  ante  faciem  ejus;  curva¬ 
bunt  omnes  qui  descendunt  in  pulverem,  et 
anima  ejus  non  vivet. 

Semen  serviet  ei,  narrabitur  Domino  in  ge¬ 
neratione. 

Venient  et  annuntiabunt  justitiam  ejus  po¬ 
pulo  qui  nascetur,  quem  fecit. 


Argumentum.  —  Lugubris  lamentatio  hominis,  gravissima  calamitate  atque  miseria  conflictantis.  Strophae  tres  : 
Jovam,  cujus  tutelae  sit,  omnem  sui  curatn  abjecisse  queritur,  vers.  2-12;  periculi  in  quo  versatur,  accuratior 
descriptio  :  velit  Deus  ex  eo  ipsum  eripere,  vers.  13-22 ;  gratiarum  promissio,  vers.  23-32.  Christi  in  crucem  acti 

et  jam  morientis  fata  in  hoc  carmine  adumbrari,  nullo  catholico  unquam  dubium  fuit.  Vide  Bossueti  Explication 
litltr.  du  Ps.  xxi,  tom.  III,  part.  31  edit.  Lebel. 

1 .  Praecentori ,  in  cervam  aurorae ,  carmen  Davidis. 

2.  Deus  meus,  Deus  meus,  quare  me  deseruisti, 
remotus  ab  auxilio  meo ,  a  verbis  rugitus  mei  ? 

3.  Deus  meus,  clamo  (voco)  interdiu,  neque  exaudis; 
et  noctu ,  nec  quies  (levatio)  mihi. 

4.  Et  tamen  tu  es  sanctus, 
sedens  inter  hymnos  Israelis. 

5.  In  te  confisi  sunt  patres  nostri : 
confisi  sunt,  et  liberasti  eos. 

6.  Ad  te  clamarunt ,  et  erepti  sunt; 

tibi  confisi  sunt,  nec  erubuerunt  (sua  spe  delusi). 

7.  Ego  vero  vermiculus  sum ,  nec  vir; 
opprobrium  hominum  et  propudium  populi. 

8.  Omnes  qui  me  aspiciunt ,  subsannant  me ; 
hiatum  faciunt  labio,  motitant  caput  (dicentes)  ; 

9.  «  Devolvat  res  suas  in  Jovam ,  liberet  eum  , 
eripiat  eum ,  quia  delectatur  Jova  eo !  » 

10.  Nam  tu  is  es  qui  me  extraxisti  ex  utero, 
securum  me  reddens  ad  matris  meae  ubera. 

11.  In  te  rejectus  sum  (me  rejeci ,  tanquam  in  gremium)  ex  utero; 
ab  utero  matris  meae  Deus  meus  es  tu. 

12.  Ne  sis  remotus  a  me,  nam  prope  accessit  angustia , 

Nec  ullus  est  adjutor. 

13.  Circumdant  me  tauri  multi; 

validi  (tauri)  Basanitidis  me  cingunt. 

14.  Distendunt  contra  me  os  suum , 
ut  leo  discerpens  et  rugiens. 

15.  Instar  aquarum  effusus  sum  (viribus  exhaustus), 
et  disjunxerunt  se  omnia  ossa  mea; 

factum  est  cor  meum  ut  cera , 
liquefactum  in  visceribus  meis. 

16.  Exaruit,  ut  testa,  visjnea  vitalis, 

et  lingua  mea  adhaeret  faucibus  meis , 
et  ad  pulverem  mortis  redigis  me. 

17.  Nam  circumdant  me  canes, 
turba  maleficorum  cingunt  me, 
transfoderunt  manus  meas  et  pedes  meos. 

18.  Numero  omnia  ossa  mea  (prae  macie) ; 

illi  (hostes  mei)  me  intuentur,  et  considerant  me» 

19.  Dividunt  vestes  meas  inter  se , 

et  de  vestimento  meo  jaciunt  sortem. 

20.  Tu  vero,  Jova,  ne  sis  remotus ; 

robur  meum,  in  auxilium  meum  festina. 

21 .  Eripe  a  gladio  animam  meam , 
e  manu  canis  unicam  meam  (vitam) . 

22.  Salva  me  ab  ore  leonis, 
atque  e  cornibus  bubalorum  eripiens  exaudias  me. 

23.  Narrabo  nomen  tuum  fratribus  meis  (Judaeis), 
in  media  concione  te  collaudabo  (dicens)  : 

24.  «  Cultores  Jovae ,  collaudate  eum ; 
omnis  Jacobi  progenies,  glorificate  eum ; 
eum  revereamini ,  omne  semen  Israelis. 

25.  Neque  enim  contempsit,  nec  aversatus  est  miseriam  miseri, 
neque  occultavit  faciem  suam  ab  illo , 
quumque  vociferaretur  (miser)  ad  eum ,  audivit.  » 

26.  A  te  laus  mea  in  concione  magna; 
vota  mea  persolvam  coram  colentibus  ipsum. 

27.  Edent  afflicti,  et  saturabuntur; 
laudabunt  Jovam  qui  quserunt  eum.  — 

Vivat  (hilare  sit)  cor  vestrum  in  perpetuum ! 

28.  Recordabuntur  et  convertent  se  ad  Jovam  omnes  fines  terra? , 
et  prosternent  se  coram  te  omnes  familiae  gentium. 

29.  Nam  Jovae  est  regnum, 
et  ipse  in  gentes  dominatur. 

30.  Edent  (sacrificales  epulas)  et  prosternent  se  omnes  pingues  terrae , 
coram  eo  incurvabunt  se  omnes  descendentes  in  pulverem , 
et  ille  qui  animam  suam  non  vivificat. 

31 .  Posteri  servient  ei ; 
narrabitur  de  Domino  per  omnes  aetates. 

32.  Venient,  et  annuntiabunt  justitiam  ejus 
populo  ex  se  genito,  quoniam  potenter  et  feliciter  Deus  egit, 

Nom 

Vcrs.  1 .  To  in  cervam  aurorce  varie  explicatur.  Plerique  haec  verba  accipiunt  pro  cantione  aliqua,  ad 
cujus  numeros  compositus  et  decantatus  fuerit  hic  psalmus,  ita  autem  dicta,  quia  in  ea  cerva  aurorce  com¬ 
memorabatur.  Sciunt  omnes,  solem  orientem primosque  radios  emittentem  apud  orientales  poetas  dictione 
figurata  appellari  clorcadem,  seu  cervam  ( gazelle ).  «  Postquam  promicuisset  cornu  dorcadis,  »  ait  Hariri 
Consessu  V,  i.  e.  cum  radii  solis  emicantis  sese  sparsissent.  Item  ssepe  cornu  pro  radiante  luce  ponitur. 
Sensus  igitur  est,  initium  aurorce,  ait  Rosenmullerus,  forsan  quia  hic  psalmus  ad  sacrificii  matutini  oblatio¬ 
nem  decantabatur,  ut  vult  Chaldaeus.  Aliter  Hengstenberg  :  Tw  cerva  aurorce,  ait,  aenigmatice  indicatur  ar¬ 
gumentum  psalmi.  Cerva  enim  est  symbolum  justi  :  «  In  eum,  non  in  cervam  exitium  cadat,  »  inquit  Mei- 
danius  (Arab.  poeta),  i.  e.  innocentem,  non  in  innocentem.  Aurora  vero  felicitatis,  quae  post  calamitatem 
oritur,  symbolum  est.  Maurerus  vertit,  prcecentori  canendum  ad  modum  instrumenti  Aiieleth-Hashshabar 
(cerva  aurorae)  dicti.  Alexandrini  verterunt,  pro  susceptione,  i.  e.  auxilio,  matutino,  i.  e.  cito  et  mature 
ferendo  :  cui  interpretationi  illud  maxime  obstat,  quod  eiialeth  ex  linguae  usu  semper  cervam  sive  capream 
denotet,  nec  unquam  pro  eiialouth,  auxilium,  usurpetur.  —  Vers.  2.  Pro  Deus  consulto  vates  usurpat  e/, 
proprie  fortis,  quae  vox  geminatur,  ut  sit  ab  iisqui  premuntur  angustiis ;  videntur  tamen  Alexandrini  secundum 
eli  legisse,  elai,  ad  me,  addidisseque  declarationis  causa,  npcfz',  quod  Vulgatus  vertit  respice.  Pro  azabthani 
Christus  in  cruce  usus  est  chald.  shebaqthcmi.  Remotus  :  Rosenmullerus  ante  hanc  vocem  repetit  quare. 
Alii  in  ea  enallagen  numeri  esse  dicunt,  vertuntque,  procul  a  mea  salute  sunt  verba  rugitus  mei,  vel  delic¬ 
torum  (legendo  >J1KW  a  erravit)  meorum.  —  Vers.  3.  Quies,  proprie  silentium,  quod  homini  angus¬ 
tiato  index  est  liberationis.Vulgatus  explicari  potest  ita  :  Quod  clamo,  non  mihi  ad  impotentiam  animi  im- 


Vi  rs.  I 

putes,  quasi  de  te  conqueri  videar,  sed  hse  voces  ex  maxima  animi  afflictione  procedunt.  — Vers.  4.  Sanc¬ 
tus  denotat  numen  venerandum.  Cf.  Levit,  xxvi,  H  ;  IBeg.  vm. — Vers.  8.  Hiatum,  etc.  i.  e.  diducunt  labia, 
qui  mos  est  irridentium.  Cf.  Matlh.  xxvn,  39.  —  Vers.  9.  Rosenmullerus,  laetatur  de  Jova,  ut  patrono,.... 
quia  Davides  eo  (Deo)  delectatur.  Cf.  Matth.  xxvn,  43.  —  Vers.  10.  Proprie,  tu  es  prodire  meum. 

Vers.  13.  Tauri ,  imago  hostis  potentis  et  ferocis.  Basam  regio  erat  trans  Jordanem  pascuis  abundans. 
—  Vers.  15.  Ovidius  e  Ponto ,  lib.  I,  epist.  2  : 

Sic  mea  perpetuis  liquescunt  pectora  curis, 
ignibus  admotis  ut  nova  cera  solet. 

Vers.  17.  Transfoderunt  :  ita  Alexandrini,  sive  VIN3,  sive  ntO  trans  fodient  es,  legerint;  quos  secuti 
sunt  SS.  Patres,  scriptoresque  ecclesiastici  omnes.  Recentiores  legunt  caari,  vertuntque  sicut  leo,  subau¬ 
dientes  discerpturi,  quod  quam  coactum  sit,  nemo  non  videt.  —  Vers.  18.  Intuentur,  misera  mea  specie 
oculos  pascunt.  —  Vers.  21.  Vitam,  seu  animam  suam  vocat  unicam,  sive  quia  bonum  est  pretiosissimum 
atque  irreparabile,  sive  ut  significet  se  esse  miserum  omnique  ope  humano  destitutum.  — Vers.  22.  Buba¬ 
lorum ;  alii,  orygum.  Pro  exaudias  me,  Alexandrini  legisse  videntur  anivathi,  humilitatem  meam  :  nec  id 
quidem  male.  — Vers.  25.  Miseriam,  seu  afflictionem ;  Rosenmullerus,  precationem.,  tum  ob parallelismum, 
tum  quia  njy  est  loqui.  —  Vers.  26.  A  te  argumentum  erit  laudis  meae.  Colentibus  hic,  et  supra  (vers. 
24)  cultores,  proprie  timentibus,  timentes.  Persolvam  :  sacrificia  intelligit  gratiae  testandae  causa  solemniter 
offerenda.  —  Vers.  27.  Ad  ea  sacrificalia  convivia  multi  invitabantur,  ibique  et  paupeiibus  cedebat  por¬ 
tio.  In  perpetuum :  vates  ea  non  semel,  sed  iterum  statis  temporibus  celebranda  promittit.  Vestrum ;  Vul¬ 
gatus  legit  lebabam,  cor  eorum.  — Vers.  28.  Exteri  quoque  populi,  cum  iis  innotescet,  quam  mire  Jova  me 
servaverit,  a  diis  falsis  ad  ipsum  se  convertent.  —  Vers.  30.  Descendentes  in  pulverem....  non  vivificat,  etc. 
i.  e,  mortales  simpliciter;  vel,  ad  extremam,  miseriam  redacti.  Alexandrini  videntur  legisse  "|S  ’IL’331,  anima 
mea  ipsi  vivit ,  i.  e.  me  totum  Jovee  consecro.  Vers.  31.  Narrabitur;  alii,  annumerabuntur  Deo  populus  et 
hsereditas.  — Vers.  32.  Venient ,  etc.  i.  e.  nascentur  alii  adhuc  et  novi  denuo  homines,  descendent  ex  illis 
alii,  qui  Jovee  benignitatem  celebrent. 

BELLAR11INI  EXPLANATIO. 

TITDLUS  ET  ARGUMENTUM. 

In  finem,  pro  susceptione  matutina,  Psalmus  David. 


Psalmus  hic  de  passione  et  resurrectione  Domini  tam  aperte  loquitur,  ut  plane  temerarium  sit  ad  alium  sensum 
eum  velle  detorquere.  Titulus  respicit  resurrectionem,  quae  significatur  in  illa  voce,  susceptio  matutina.  Resurrectio 
enim  facta  est  tempore  matutino ,  et  per  virtutem  Dei  suscipientis  quodam  modo  Christum  de  sepulcro,  et  educentis 
eum  ad  auram  vitalem,  juxta  illud  Psalmi  tertii,  et  exsurrexi ,  quoniam  Dominus  suscepit  me.  Vox  hebraea 
aielem  significat  cervum,  vel,  ut  alii  volunt,  stellam.  Sed  Septuaginta  Interpretes  recte  verterunt  susceptionem, 
quoniam  apud  ipsos  verbum  Vfc*  suscipere  significat.  Quod  planum  est  ex  Psalmo  evi,  vers.  17,  ubi  vocem 
□Hl!i  avilim,  ipsi  legerunt  cdVx  aialem,  et  verterunt,  et  suscepit  eos.  Neque  longe  absunt  ab  eodem  sensu 
lectiones  ex  hebraeo,  pro  cerva  matutina,  sive  pro  stella  matutina.  Sensus  enim  est  :  pro  Christo  resurgente.  Ipse 
enim  resurgens  recte  comparatur  stellae,  quia  surrexit  plenus  gloria,  accinctus  lumine,  sicut  vestimento,  et  de  se 
ipse  ait  Apocal.  ult. :  Ego  sum  stella  splendida  matutina.  Ipse  quoque  similis  est  cervo,  sive  cervae,  tum  quia  cervo  Acrom- 
nihil  nocent  animantia  venenata,  imo  ipse  halitu  suo  serpentes  de  cavernis  educit,  et  occidit,  ut  S.  Hieronymus  in  mod  utir 
hunc  locum,  et  Basibus  in  Pc.  xxvm,  dicunt  :  Christus  autem  spiritu  oris  sui  interficiet  impium ,  et  nihil  ei  nocere  Clllist0 
poterunt  omnes  impiorum  persecutiones.  Tum  etiam,  quia  cervus  velocissime  salit  in  altissimos  montes,  unde  in  tltlllu** 
Canticis  saepe  comparatur  Christus  hinnulo  cervorum  salienti  in  montes.  Ipse  enim  in  die  resurrectionis  velocissimo 
saltu  ab  inferis,  et  a  morte  ad  vitam  immortalem  et  gloriosam  ascendit.  Tum  denique,  quia  cervus  dicitur  arte 
quadam  naturali  a  senio  se  defendere,  et  vergentem  in  defectum  vitam  rediviva  novitate  ab  inferis  revocare,  ut 
scribit  Gilbertus  serm.  14  in  Cantica:  Christus  autem  in  die  resurrectionis  arte  omnipotentiae,  et  infinitae  sapientiae 
suae  vere  corpus  suum  jam  mortuum  rediviva  novitate  ab  interitu  revocavit.  Cerva  vero  potius,  quam  cervus 
dicitur,  quia  resurrectio  proprie  ad  carnem  pertinet.  Sicut  enim  Christus  in  carne  passus  est,  ita  et  in  carne 
resurrexit. 


EXPLICATIO  PSALMI. 


1 .  Deus  Deus  meus,  respice  in  me  :  quare  me 

DERELIQUISTI  ?  LONGE  A  SALUTE  MEA  VERBA  DELIC¬ 
TORUM  MEORUM. 

Loquitur  David  in  persona  Christi  pendentis  in 


cruce,  et  in  summo  passionis  dolore  constituto, 
ut  patet  ex  Evangelio,  Matth.  xxvn,  in  quo  legi¬ 
mus  Christum  morti  proximum  dixisse  :  «  Deus 
meus,  Deus  meus,  ut"quid  dereliquisti  me?  »  quae 
sunt  prima  Psalmi  hujus.  Illud  enim,  respice  in 

me,  non  habetur  in  hebraeo,  sed  fuit  additum 
a  Septuaginta  Interpretibus  declarationis  causa. 
Quod  autem  Christus  queritur  se  derelictum  a 
Deo ,  non  significat  eum  fuisse  derelictum  a  per- 
nnnqiiam  sona  Verbi,  quasi  esset  dissoluta  unio  hyposta- 
a  Deo  de-  tica  :  vel  destitutum  a  gratia,  et  benevolentia  Pa- 
reiictus.  tris ;  sed  significat  permissum  fuisse  a  Deo,  ut 
ipse  in  humana  natura  pateretur  horribilia  illa 
tormenta,  et  mortem  ignominiae  plenam;  a  qua, 
si  Deus  voluisset,  eum  facillime  liberare  potuis¬ 
set.  Neque  orta  est  querimonia  illa  ab  impatien¬ 
tia,  vel  ab  ignorantia,  quasi  Christus  ignoraret 
caugam  suae  passionis,  aut  non  libenter  ferret  se 
a  Patre  in  illis  doloribus  derelictum;  sed  fuit  que¬ 
rimonia  illa,  protestatio  quaedam  acerbissimae 
passionis.  Quia  enim  in  toto  progressu  passionis 
tanta  animi  aequitate  Dominus  omnia  pertulerat, 
ut  ne  gemitus  quidem  exaudiretur;  potuissent  ho¬ 
mines  credere  illum,  superiore  aliqua  virtute  im¬ 
passibilem  redditum,  dolores  non  sensisse.  Ideo 
igitur  vicinus  morti  protestatur  se  verum  esse  ho¬ 
minem,  vereque  passibilem  et  a  Patre  derelictum 
in  doloribus,  passionis  acerbitatem  sensu  dolo¬ 
ris  intimo  et  maximo  hausisse.  Ait  igitur :  «  Deus, 
Deus  meus. »  Christus  in  forma  servi  vocat  Patrem 
Deum  suum,  quia  in  illa  hora  proprie  eum  cole¬ 
bat  ut  verum  Deum,  sacrificans  illi  sacrificium 
corporis  sui ,  sacrificium  omnium ,  qua?  unquam 
facta  fuerant,  praestantissimum.  «  Respice  in  me ; » 
rogat  ut  videat,  ubi  pro  honore  suo  constitutus 
sit,  recognoscat  obedientiam  Filii  sui,  acceptet 
sacrificium  pro  genere  humano  oblatum.  «Quare 
me  dereliquisti?  »  non  solum  protestatio  verse 
passionis,  ut  diximus,  sed  etiam  admiratio  quae¬ 
dam  esse  videtur,  quasi  dicat :  Fierine  potest,  ut 
dilectissimum  et  unigenitum  Filium  in  hunc  do¬ 
loris  abyssum  devenire  permiseris?  Similia  sunt 
illa  :  «  Sic  Deus  dilexit  mundum,  ut  Filium  suum 
unigenitum  daret, »  Joan.m;  et  illa  Rom.vm:  «Pro¬ 
prio  Filio  suo  non  pepercit,  sed  pro  nobis  omni¬ 
bus  tradidit  illum.  »  «  Longe  a  salute  mea  verba 
delictorum  meorum.  »  Multi,  timentes  ne  Christo 
peccati  notam  inurant,  coacte  exponunt.  Aliqui 
legunt  cum  interrogatione  :  Longe  a  salute  mea 
verba  delictorum  meorum?  Sed  talis  interrogatio 
gratis  fingitur,  cum  in  nullo  textu  inveniatur.  Alii 
exponunt :  Peccata  mea,  cum  nulla  sint,  longe  sunt 
a  salute  mea,  id  est,  non  impediunt  salutem  meam. 
Sed  facilius  dixisset  Propheta  :  Longe  a  morte  mea 
verba  delictorum  meorum,  si  delicta  non  fuissent 
causa  mortis  Christi.  Alii  conjungunt  cum  supe¬ 
rioribus  partem  hujus  sententiae,  sic  :  Deus  meus, 
quare  me  dereliquisti  longe  a  salute  mea ?  Sed  omnes 
textus  habent  interpunctionem  aliam.  Et  deinde 
quid  significabit  illud  :  verba  delictorum  meo¬ 
rum  ?  Alii  denique  considerant  verbum  hebraicum 
♦rUNlII  significare  rugitum,  non  delictum,  et  inter¬ 
pretantur  :  Longe  a  salute  mea  verba  rugitus  mei, 
id  est  rugitus  meus,  sive  clamor  meus,  quo  auxi¬ 
lium  imploro,  longe  est  a  salute  mea,  id  est,  non 


potest  impetrare  mihi  salutem.  Caeferum  Septua¬ 
ginta  Interpretes  sine  dubio  non  legerunt  VUNIP, 
sed  ,  unica  littera  transposita ,  et  recte  ver¬ 
terunt  delicta,  non  rugitum.  Sententia  igitur  sim¬ 
plex  et  vera  haec  est :  «  Longe  a  salute  mea  ver¬ 
ba  delictorum  meorum,  »  id  est,  merito  me  dixi 
derelictum  in  doloribus,  quia  delicta  totius  mundi, 
quae  in  me  suscepi,  non  possunt  conjungi  cum 
mea  salute.  Necesse  enim  est  ut  patiar  et  moriar, 
si  ea  purgare  volo.  Christum  autem  sibi  tribuere 
posse  nostra  peccata,  ac  si  sua  essent.  Scripturas 
passim  docent,  Joan.  i :  «  Ecce  Agnus  Dei,  ecce 
qui  tollit  peccata  mundi ;  »  I  Petr.  11  :  «  Peccata 
nostra  ipse  pertulit  in  corpore  suo  super  lignum; » 

Isaice  liii  :  «  Posuit  Deus  in  eo  iniquitates  omnium 
nostrum ; »  II  Cor.  v :  «  Eum,  qui  non  noverat  pec¬ 
catum,  pro  nobis  peccatum  fecit, »  id  est  hostiam 
pro  peccato.  Sicut  igitur  hostia  pro  peccato  non 
potest  non  immolari,  si  peccata  purgari  debeant : 
ita  Christus  hostia  pro  peccatis  totius  mundi  fac-  Christus 
tus,  recte  dicit :  «  Longe  a  salute  mea  sunt  verba  ho  tia 
delictorum  meorum,  »  id  est,  non  possum  mor-  catisPtc- 
tem  evadere ,  cum  peccata  totius  mundi  ia  me  tins 
sint  posita,  ut  pro  eis  poenas  luam.  Porro,  verba  mundi- 
delictorum  phrasis  est  hebraica.  Hebraei  enim  utun¬ 
tur  nomine  verbi,  ad  rem,  sive  negotium  in  genere 
significandum.  Itaque  sensus  est  :  «  Verba  delic¬ 
torum  meorum,  »  id  est,  haec  ipsa  res,  quod  tot 
peccata  super  me  acceperim ,  pro  quibus  satisfa¬ 
ciam  ,  «  longe  est  a  salute  mea,  »  id  est,  non  po¬ 
test  conjungi  cum  salute  mea,  ac  per  hoc,  in  causa 
est,  ut  mortem  uon  evadam. 

2.  Deus  meus,  clamabo  per  diem,  et  N0NVers-2. 

EXAUDIES  :  ET  NOCTE,  ET  NON  AD  INSIPIENTIAM 
MIHI. 

Iterum  alia  ratione  se  derelictum  ostendit  sine 
spe  salutis  temporalis  :  «  Clamabo,  inquit,  per 
diem,  et  non  exaudies;  etnocte,»  supple,  clamabo, 

«  et  non  exaudies. »  Est  autem  sensus  :  Etiamsi  cla¬ 
mem  die  ac  nocte,  non  exaudies  me,  ut  liberer  a 
morte  corporali.  Videtur  alludere  ad  duas  oratio¬ 
nes,  quas  fecit,  unam  de  nocte  in  horto,  alteram 
de  die  in  cruce;  sed  non  servat  ordinem,  quia 
sensus  est  ille,  quem  dixi,  etiamsi  clamem  die  et 
nocte,  non  exaudies.  Quod  sequitur,  et  non  ad  in¬ 
sipientiam  mihi ,  in  hebraeo  est ,  et  non  silentium 
mihi;  sed  Septuaginta  non  videntur  per  iTOVI  du- 
miah  unquam  intellexisse  silentium :  nam  in  Psalm. 
lxi,  vers.  1,  vertunt  subjecta;  in  Psalm.  lxiv,  vers.  1, 
vertunt  decet;  hoc  loco,  insipientiam.  Igitur  vel 
aliquid  aliud  legerunt,  vel  noverunt  hanc  vocem 
recipere  omnes  istas  intelligentias.  Sensus  autem 
hic  esse  videtur :  «  Clamabo  die  et  nocte ,  et  non 
exaudies;  »  et  tamen  hoc  «  mihi  ad  insipientiam  » 
adseribi  non  poterit,  quia  licet  sciam  me  non 
exaudiendum,  ut  mortem  temporalem  evadam, 
tamen  prudenter  clamo,  quia  scio  me  exaudien¬ 
dum  quoad  principalem  intentionem  meam,  quae 
est,  ut  genus  humanum  redimatur,  et  ego  non 

detinear  in  morte,  sed  resurgam  ad  vitam  im¬ 
mortalem.  Occurrit  mihi  alia  expositio,  in  qua 
per  diem  intelligatur  tempus  vitae ,  per  noctem 
tempus  mortis,  et  hic  sit  sensus  :  «  Clamabo  per 
diem ,  et  non  exaudies ,  »  id  est,  clamabo,  dum 
vivo,  ut  a  morte  liberer  temporali,  et  hunc  cla¬ 
morem  non  exaudies;  «  et  nocte  clamabo,  et  non 
ad  insipientiam  mihi,  »  id  est,  clamabo  postea, 
cum  mortuus  fuero,  ut  resurgam,  et  non  ero  in¬ 
sipiens  ,  quia  clamorem  hunc  nocturnum  exau¬ 
dies,  in  quem  sensum  recidit  etiam  lectio  hebrai- 
ca,  et  noctu ,  et  non  silentium  mihi,  id  est,  clamabo 
de  nocte,  et  tunc  non  silebis  sicut  siluisti  ad  cla¬ 
morem  diurnum;  sed  respondebis  mihi,  ac  per 
hoc  exaudies  me.  Et  quia  illud,  non  exaudies ,  po¬ 
test  etiam  reddi,  non  respondebis  :  utrumque  enim 
significat  verbum  rnj?  hana,  clarissime  verti  po¬ 
tuisset  versiculus  in  hunc  modum  :  Clamabo  per 
diem ,  et  non  respondebis  mihi,  clamabo  per  noctem,  et 
tunc  respondebis  mihi;  vel,  secundum  Septuaginta : 
Clamabo  per  diem,  et  non  exaudies ;  clamabo  per  noc¬ 
tem,  et  non  ero  insipiens ,  quia  tunc  exaudies. 

Veis.  3.  3.  Tu  AUTEM  IN  SANCTO  HABITAS,  LAUS  ISRAEL. 

Probat  se  non  insipienter  de  nocte  clamaturum, 
etiamsi  de  die  non  sit  exauditus ,  et  se  omnino 
exaudiendum,  idque  quatuor  rationibus.  Primo , 
quia  Deus  sanctus  et  misericors  sit ;  secundo,  quia 
soleat  invocantes  se  benigne  audire;  tertio,  quia 
ipse  in  maxima  pressura  sit;  quarto,  quia  in  Deo 
ab  ipsa  sua  nativitate  confisus  sit,  eique  soli  adhae¬ 
serit.  Prima  ratio  est  in  praesenti  versiculo.  «Tu,» 
inquit,  Domine,  omnino  exaudies  me,  quia  «in 
sancto,»  i.  e.  in  sanctitate  «habitas,»  totus  sanctus, 
et  pius  es,  et  ad  te  malitia,  vel  crudelitas  accedere 
nonpotest;etideotues  «laus»  populi  tui  «Israel» 
tum  quia  te  laudat  populus  tuus  Israel,  tum  quia 
propter  te  laudatur  populus  tuus  Israel.  Haec  enim 
est  maxima  laus  populi  tui,  quod  habeat  Deum 
omni  ex  parte  sanctissimum.  In  hebreeo  habetur 
sic,  tu  autem  sancte,  inhabitas  laudes  Israel,  id  est, 
tu  sanctus  es,  et  ideo  versaris  assidue  in  ore  po¬ 
puli  tui  te  laudantis.  Sed  credibile  est  Septuaginta 
Interpretes  non  legisse  wVtp  sanctus,  sed  ©Tip 
sanctitas,  una  littera  transposita;  et  tunc  verti  de¬ 
bet,  tu  autem  sanctitatis  habitator,  quod  est  idem, 
cum  eo  quod  nos  habemus  :  Tu  autem  in  sancto 
habitas.  «  Laudes  Israel»  in  numero  multitudinis 
est  in  hebraeo ,  SiOiLP  mhrtn  theilloth  Israel;  sed 
quia  id  conjungitur  cum  Deo,  ut  sententia  esset 
clarior,  maluerunt  Septuaginta  vertere,  laus  Israel , 
quam  laudes  Israel. 

Vers.  4.  4.  In  TE  SPERAVERUNT  PATRES  NOSTRI,  SPERA¬ 

VERUNT,  ET  LTBERASTI  EOS. 

Vcrs.  5.  5.  Ad  TE  CLAMAVERUNT,  ET  SALVI  FACTI  SUNT, 

IN  TE  SPERAVERUNT,  ET  NON  SUNT  CONFUSI. 

Haec  est  altera  ratio  ab  exemplis;  et  sententia 
perspicua  est.  Habentur  autem  multa  ejusmodi 


exempla  in  libro  Judic.  Quotiescumque  enim  filii 
Israel  clamaverunt  ad  Dominum,  misit  ejus  Domi¬ 
nus  salvatorem  unum  ex  Judicibus ,  ut  Gedeo- 
nem,  Samsonem,  Samuelem,  etc. 

6.  EGO  AUTEM  SUM  VERMIS,  ET  NON  HOMO,  0P-  Vers.6. 
PROBRIUM  HOMINUM,  ET  ABJECTIO  PLEBIS. 

7.  Omnes  videntes  me  deriserunt  me,  locuti  Vers.  7. 

SUNT  LABIIS,  ET  MOVERUNT  CAPUT. 

8.  Speravit  in  Domino,  eripiat  eum  :  salvum  vers.  . 

FACIAT  EUM,  QUONIAM  VULT  EUM. 


Haec  est  tertia  ratio  ducta  a  pressura  Christi 
crucifixi.  «  Ego  autem,  inquit,  sum  vermis,  et  non 
homo,  »  id  est,  in  tali  statu  sum  hoc  tempore,  ut 
non  solum  minoratus  ab  angelis ,  sed  ab  homi¬ 
nibus  minoratus  videar;  nimirum  «  novissimus 
virorum,  »  ut  dixit  Isaias  cap.  lui,  imo  infra  om¬ 
nes  homines  factus,  cum  et  Barabbae  et  latronibus 
postpositus  sim.  Itaque  adeo  factus  sum  vilis,  ut 
vermis  potius  videar  esse  quam  homo.  «  Oppro¬ 
brium  hominum, »  de  quo  videlicet  homines  eru¬ 
bescunt,  quasi  de  homine  dedecoroso,  quod 
impletum  est  quando  Petrus  ipse  juravit  se  non 
nosse  hominem  illum,  Matth.  xxvi,  «  Et  abjectio 
plebis,  »  id  est,  quem  etiam  plebs  vilissima  po¬ 
puli  pars,  ita  abjecit,  ut  diceret ,  «  non  hunc,  sed 
Barabbam.  »  «  Omnes  videntes  me  deriserunt 
me, »  id  est,  qui  me  in  eo  statu  viderunt,  irri¬ 
serunt  omnes,  omnia  videlicet  hominum  genera, 
nobiles,  ignobiles,  sacerdotes,  laici,  Hebraei,  Gen¬ 
tiles,  quod  impletum  est,  quando,  ut  scribit 
S.  Lucascap.  xxiii,35:  «Stabat  populus  spectans, 
et  deridebant  eum  principes  cum  eis;  »  et  infra: 
«  Illudebant  autem  ei  et  milites.  »  «  Locuti  sunt 
labiis,  et  moverunt  caput.»  Hoc  etiam  impletum 
fuisse  docet  S.  Matthaeus  cap.  xxvii  :  «Blasphema¬ 
bant  eum  moventes  capita  sua,  et  dicentes  :  Vah 
qui  destruis  templum  Dei !  »  «  Speravit  in  Domi¬ 
no,  eripiat  eum,  salvum  faciat  eum,  quoniam  vult 
eum.  »  Easdem  voces  Judaeorum  fuisse  testatur 
S.  Matthaeus  in  eodem  loco  :  «  Confidit,  aiebant, 
in  Deo ,  liberet  nunc  eum ,  si  vult.  »  Nec  mul¬ 
tum  refert,  quod  Propheta  dicit,  «  quoniam  vult 
eum,  »  et  Evangelista  refert  eos  dixisse,  «si  vult.» 
Nam  cum  Propheta  dicit,  «  salvum  faciat  eum, 
quoniam  vult  eum, »  subintelligitur,  ut  ipse  dicit, 
quod  perinde  est,  ac  si  dixisset :  «  Liberet  eum  si 
vult  eum , »  id  est,  si  amat  eum ,  ut  ipse  dicit,  li¬ 
beret  eum;  vel,  quando  quidem  vult  eum,  ut 
ipse  dicit ,  liberet  eum.  Admiranda  prorsus  Pro¬ 
phetae  illustratio,  qui  non  solum  res  gestas, 
sed  etiam  verba  praenovit  et  praedixit,  quae  Judaei 
in  passione  Christi  dicturi  fuerant.  Pro  speravit 
in  Domino,  habetur  nunc  in  hebraeo,  gol,  id  est, 
volve  ad  Dominum.  Sed  Rabbini  male  collocarunt 
puncta.  Debet  enim  legi  hi  gal,  id  est  volvit,  ut  le¬ 
git  S.  Hieronymus,  qui  vertit,  confugit  ad  Domi¬ 
num,  quod  est  idem  -cum  eo  quod  verterunt  Sep¬ 
tuaginta  :  Speravit  in  Domino.  Idem  enim  est, 

volvit,  sive  revolvit  se  ad  Dominum,  confugit  ad  Do¬ 
minum,  et  speravit  in  Domino. 

9.  Quoniam  tu  f.s,  qui  extraxisti  me  de  ven¬ 
tre  ,  SPES  MEA  AB  UBERIBUS  MATRIS  MEiE. 

40.  In  te  projectus  sum  ex  utero,  de  ventre 
matris  mea:;  Deus  meus  es  tu,  ne  discesseris 

A  ME. 

Hsec  est  ratio  postrema  ducta  ab  innocentia  per¬ 
petua  ipsius  Christi.  Illud,  quoniam ,  non  est  ubi¬ 
que  nota  causae ,  sed  saepe  ponitur  loco  conjunc¬ 
tionis  et ,  vel  autem.  Aliquando  etiam  nihil  signi¬ 
ficat,  sed  additur  ornatus  gratia.  «  Tu  es,  qui 
extraxisti  me  do  ventre, »  id  est,  a  nativitate  tuus 
sum,  praesertim  cum  revera  non  naturali  modo, 
sicut  caeteri  homines,  sed  virtute  tua  singulari  na¬ 
tus  sim  non  reseratis  claustris  pudoris,  sicut  etiam 
absque  virili  semine  in  utero  Virginis  conceptus 
fui.  S.  Hieronymus  vertit  ex  hebraeo  :  Tu  autem 
propugnator  meus  ex  utero.  Sed  verbutn  >ru  gochi , 
a  radice  {TU  guach,  proprie  nihil  significat  aliud 
nisi,  eductor  meus  ex  utero.  Quid  S.  Hierony¬ 
mus  secutus  sit,  fateor  me  nescire.  «  Spes  mea  ab 
uberibus  matris  meae  , »  id  est,  sicut  tu  me  edu¬ 
xisti  ex  utero,  ita  tu  es  qui  praecipue  me  aluisti : 
ubera  quidem  matris  suxi ,  sed  intelligo  lac  de 
coelo  matri  subministratum,  et  ideo  in  te  ab  ube¬ 
ribus  matris  confidere  et  sperare  didici.  «  In  te 
projectus  sum  ex  utero,  »  id  est,  prodiens  ex 
utero ,  in  sinum  tuum  cecidi  ,  qui  singulari  pro¬ 
videntia  curam  mei  geris.  «  De  ventre  matris  meae 
Deus  meus  es  tu,  »  id  est,  sicut  ab  incipiente  vita 
mea  tu  mihi  singulari  providentia  adstitisti ,  ita 
et  ego  ab  exordio  vitae  meae  te  colere  coepi,  ut 
Deum  meum.  «  Ne  discesseris  a  me  :  »  haec  verba 
sunt  apud  Hebraeos  initium  sequentis  versiculi ; 
sed  recte  etiam  ponuntur  in  textu  graeco  et  latino 
in  fine  superioris  versiculi.  Sunt  enim  veluti  con¬ 
clusio  superioris  rationis,  ac  si  Christus  diceret  : 
Quandoquidem  in  te  projectus  sum  ex  utero ,  et 
ab  eo  tempore  Deus  meus  es  tu ,  ideo  jure  a  te 
requiro ,  ut  non  discedas  a  me ,  praesertim  cum 
jam  instet  gravisima  et  ultima  tribulatio  mea,  id 
est,  mors  corporis  mei. 

11.  Quoniam  tribulatio  proxima  est,  quo¬ 
niam  NON  EST,  QUI  ADJUVET. 

Posset  fortasse  hic  versus  exponi  de  propin¬ 
quante  passione  ac  de  moerore,  et  timore  quem 
Dominus  in  horto  pati  voluit.  Sed  certe  multo 
probabilius  est  totum  hunc  locum  de  propin¬ 
quante  morte  esse  intelligendum,  tum  quia  Do¬ 
minus  in  praeterito  statim  adjungit :  «  Foderunt 
manus  meas,  et  diviserunt  sibi  vestimenta  mea ; » 
tum  etiam  quia  paulo  ante  voces  Judaeorum  ex¬ 
pressit,  quas  in  se  jam  cruci  affixum  jactaverunt ; 
tum  denique  quia  primum  Psalmi  versiculum  Do¬ 
minus  in  cruce  pendens,  ac  morti  proximus  reci¬ 
tavit.  Igitur  juxta  id  quod  dixerat,  «non  ad  insi¬ 


pientiam  mihi, »  nimirum  clamabo  ad  te,  precatur 
nunc  ut  Deus  sibi  adsit  in  ultima  tribulatione, 
non  ut  liberetur  a  morte,  sed  ut  non  detineatur 
in  morte.  Peto,  inquit,  ut  non  discedas  a  me, «  quo¬ 
niam  tribulatio,  »  videlicet  ultima  et  gravissima, 
«proxima  est,  et  quoniam  nonest»  alius,  qui  adju¬ 
vare  me  possit,  ut  sic  moriar,  ut  mortem  occidam. 

12.  Circumdederunt  me  vituli  multi,  tauri  vers.  12. 

PINGUES  OBSEDERUNT  ME. 

Narrat  crudelitatem  hostium  suorum,  quos 
comparat  tauris,  leonibus  et  canibus.  Intelligit 
per  inimicos  pontifices  et  pharisaeos  ,  qui  veluti 
tauri  insultabant  ei,  quasi  cornibus  eum  peterent, 
dicentes  :  «Vah  qui  destruis  templum  Dei,»  etc, 

Matth.  cap.  xxvii ;  et  qui  veluti  leones  aperto  ore 
famem  suam  demonstrabant ,  id  est,  desiderium 
ingens  perdendi  eum,  unde  et  rugiebant  dicentes  : 

«  Tolle ,  tolle,  crucifige  eum,  »  Joan.  xix ;  et  qui 
veluti  canes  mordebant  eum,  detrahentes  videli¬ 
cet  ei,  dum  dicerent :  «  Hunc  invenimus  subver¬ 
tentem  gentem  nostram,»  Luc.  xxur.  Et  : «  Si  non 
esset  hic  malefactor,  non  tibi  tradidissemus  eum.  » 

Ex  quibus  detractionibus,  falsisque  calumniis 
tandem  factum  est,  ut  Dominus  crucifigeretur; 
ideo  statim  subjungit:  «Foderunt  manus  meas,» 
etc.  Sed  singula  videamus  :  «  Circumdederunt 
me  vituli  multi ;  »  per  vitulos  non  intelligit  hoc 
loco  vitulos  quoscumque,  sed  vitulos  grandiores, 
et  cornigeros,  qui  etiam  tauri  dici  possint.  Nam 
quod  sequitur  :  «Tauri  pingues  obsederunt  me,» 
est  explicatio,  sive  repetitio;  praesertim  cum  in 
hebraeo  ad  verbum  habeatur,  fortes  Basan  obsede¬ 
runt  me.  Vocat  vitulos  fortes  Basan,  quia  erant  ro¬ 
busti  et  pingues;  nam  Basan  erat  regio  abundans 
optimis  pascuis,  unde  pinguissimi  tauri  et  arietes 
prodibant.  Dicuntur  autem  pontifices  et  pharisaei 
fortes  et  pingues,  quia  erant  potentes  et  divites. 

Aliqui  distinguunt  vitulos  a  tauris,  et  per  vitulos 
intelligunt  plebem  indisciplinatam  et  imbellem ; 
per  tauros ,  pontifices  et  pharisaeos.  Non  est  im¬ 
probabilis  expositio,  sed  probabilius  arbitror  id 
quod  dixi. 

13.  Aperuerunt  super  me  os  suum,  sicut  leo  vers.«. 

RAPIENS  ET  RUGIENS. 

Eosdem  significat  pontifices  et  pharisaeos,  qui 
miro  desiderio  inhiabant  morti  ejus,  ut  supra  di¬ 
ximus. 

44-.  Sicut  aqua  effusus  sum,  et  dispersa  sunt  vers.  14. 

OMNIA  OSSA  MEA. 

15.  Factum  est  cor  meum  tanquam  cera  li-  Vers>  13. 

QUESCENS  IN  MEDIO  VENTRIS  MEI. 

46.  Aruit  tanquam  testa  virtus  mea,  et  vCrs.  ie. 

LINGUA  MEA  ADHjESIT  FAUCIBUS  MEIS,  ET  IN  PUL¬ 
VEREM  MORTIS  DEDUXISTI  ME. 

In  his  versiculis  declarat  quomodo  se  gesserit 
contra  inimicorum  suorum  crudelitatem ;  ac  dicit 

se  non  restitisse  illorum  violentire,  sed  in  omni¬ 
bus  humilitatem,  patientiam  et  mansuetudinem 
servasse,  juxta  illud  Isaice  cap.  l,  6  :  «  Faciem 
meam  non  averti  ab  increpantibus,  et  conspuen¬ 
tibus  in  me  ;  »  et  illud  S.  Petri,  1  Epist.  cap.  ii  : 

«  Cum  malediceretur,  non  maledicebat ;  cum  pa¬ 
teretur,  non  comminabatur;  tradebat  autem  judi¬ 
canti  se  injuste.»  Itaque,  inquit,  «sicut  aqua 
effusus  sum , »  id  est,  non  restiti  ullo  modo ,  sed 
instar  mollissimae  aquae  me  praebui  versandum, 
et  impellendum  in  omnem  partem.  «Et  dispersa 
sunt  omnia  ossa  mea,  »  id  est,  omnis  fortitudo 
dilapsa  est  a  me,  non  quod  vere  potentiam  ami¬ 
serim,  sed  quod  ea  uti  noluerim,  et  adversariis 
meis  potentia  sua  uti  permiserim ,  juxta  illud 
Luc.  xxn :  «  Haec  est  hora  vestra,  et  potestas  tene¬ 
brarum.»  Itaque  debilem,  atque  imbecillum  me 
praebui  ad  resistendum,  quasi  solam  carnem  sine 
ossibus  haberem.  «Factum  est  cor  meum  tanquam 
cera  liquescens  in  medio  ventris  mei,»  id  est,  non 
solum  exterius  patientem  et  mitem  me  praebui, 
sed  etiam  interius  humilis  corde  fui ;  non  intu¬ 
muit,  neque  obduruit  cor  meum  contra  persecuto¬ 
res  nolens  ignoscere,  et  ulcisci  parans,  sed  contra 
potius  factum  est  sicut  cera  liquescens  ex  affectu 
pio  erga  illos,  miserans  illorum  caecitatem,  et  pro 
eis  rogans,  Luc.  xxm:  «  Pater,  ignosce  illis,  quia 
nesciunt  quid  faciunt.  »  Illud,  in  medio  ventris 
mei,  significat,  in  medio  viscerum  meorum.  Su¬ 
mitur  enim  in  Scriptura  venter  pro  interioribus , 
ut  Joan.  vn  :  «  Flumina  de  ventre  ejus  fluent  aquae 
vivae;  »  et  Cant.  v  :  «  Venter  meus  contremuit  ad 
tactum  ejus.»  «Aruit tanquam  testa  virtus  mea,» 
id  est,  robur  meum  quasi  exaruit  omni  virore  ex¬ 
hausto  ,  quia  videlicet  ita  me  ligari  et  vulnerari 
permisi,  quasi  impotens  essem  ad  resistendum. 
«  Et  lingua  mea  adhaesit  faucibus  meis,  »  id  est, 
ne  verbis  quidem  adversarios  laedere,  aut  de  ipso- 

Sepnitu-  rum  injustitia  conqueri  volui.  «  Et  in  pulverem 

ra  voca-  mortis  deduxisti  me,  »  id  est,  et  sic  tandem  illis 

tur  mor-  rse  en(jj)ug  ej.  me  non  resistente,  tu  Deus 
vis.  meus,  sine  cujus  permissione  nihil  fieri  potest,  in 
mortem  et  sepulturam  adduxisti  me.  Vocatur 
enim  pulvis  mortis  ipsa  sepultura,  quia  mortui 
pulvere  tegi  solent. 

Vers.  i7.  17.  Quoniam  circumdederunt  me  canes  multi, 

CONCILIUM  MALIGNANTIUM  OBSEDIT  ME. 

Vers.  is.  18.  Foderunt  manus  meas  et  pedes  meos, 

DINUMERAVERUNT  OMNIA  OSSA  MEA. 

Declarat  modum  quo  in  pulverem  mortis  de¬ 
ductus  est.  «Quoniam,  inquit,  circumdederunt 
me  canes  multi,  »  id  est,  detractores  multi,  pon¬ 
tifices  videlicet,  et  pharisaei,  qui  falsis  criminatio¬ 
nibus  subversionis  populi,  tributi  denegati,  re¬ 
gni  affectati,  et  similibus  Pilatum  coegerunt  ut 
me  crucifigendum  militibus  traderet.  «  Concilium 
malignantium  obsedit  me.  »  Declaratio  est  verbo¬ 
rum  superiorum.  Canes  enim  multi  nihil  sunt 
aliud,  nisi  concilium,  id  est,  coetus  malignan¬ 


tium.  Isti,  inquam,  malignantes  « foderunt  manus 
meas  et  pedes  meos, »  non  quidem  manibus,  sed 
auctoritate  sua.  In  hebraeo  legitur  HND  caari, 
quod  significat,  quasi  leo,  sed  Septuaginta  lege¬ 
runt  TltO  caaru ,  quod  est  foderunt.  Et  sic  omnino 
esse  legendum  non  dubium  est,  quia  Septuaginta 
nunquam  vertissent  foderunt ,  -si  legissent  caari. 

S.  Hieronymus  quoque  ex  hebraeo  vertit  foderunt, 
ac  per  hoc  legisse  credendus  est  caaru.  In  ipso 
etiam  libro  Massoreth  ad  cap.  xxiv  Num.,  disse¬ 
rentes  Rabini  de  illis  verbis,  accubuit  ut  leo,  quod 
est  hebraice  caari ,  monent  in  Psalmo  hoc  legen¬ 
dum  quidem  esse  caari,  sed  juxta  codices  emen¬ 
datiores  scribendum  caaru.  Quamvis  enim  ex  per¬ 
fidia  sua  legere  velint,  quasi  leo,  tamen  fatentur 
scriptum  esse  caaru,  id  est  foderunt.  Denique 
sententia  multo  est  clarior,  foderunt  manus  meas, 
quam,  quasi  leo  manus  meas.  Neque  multum  refert 
quod  foderunt  hebraice  scribendum  esset  TO 
caru,  non  VltO  caaru,  quoniam  littera  aleph  sae¬ 
pe  redundat,  et  ideo  paragogica  vocatur  ab  He¬ 
braeis.  «  Dinumeraverunt  omnia  ossa  mea,  »  id 
est,  ex  corporis  extensione  in  cruce  factum  est, 
ut  omnia  ossa  numerari  possent.  Addidit  vero 
David  hoc  de  extensione  et  numeratione  ossium, 
ut  intelligeremus  crucifixionem.  Alioqui  enim  per 
fossionem  manuum  et  pedum  potuissent  intelligi 
vulnera  gladio  facta,  non  clavis.  In  hebraeo  ha¬ 
betur  “12DN  assappar,  in  prima  persona,  numera¬ 
vi  omnia  ossa  mea.  Sed  facile  est  unius ,  vel  alte¬ 
rius  litterae  mutatione  contigisse  errorem.  Certe 
sensus  est  clarior,  si  legamus  numeraverunt ,  quo 
modo  sine  dubio  legerunt  Septuaginta  Interpre¬ 
tes,  et  lectionem  illam  secuti  suntS.  Hieronymus, 

S.  Augustinus,  Theodoretus  et  Euthymius  in  ex¬ 
positione  hujus  loci. 

19.  IPSI  VERO  CONSIDERAVERUNT,  ET  INSPEXE-  vers.  19 
RUNT  me;  DIVISERUNT  SIBI  VESTIMENTA  MEA,  ET 
SUPER  VESTEM  MEAM  MISERUNT  SORTEM. 

Addit  ad  supplicium  crucis,  ignominiam  nudi¬ 
tatis  :  Ipsi,  inquit,  curiose  inspexerunt  totum  cor¬ 
pus  meum,  quoniam  nudatum  erat  omnibus  ves¬ 
tibus,  siquidem  eas  vestes  diviserunt  milites  in¬ 
ter  se,  et  super  tunicam  quae  supererat,  sortem 
miserunt.  Quae  omnia  impleta  esse  ad  litteram 
Joannes  Evangelista  cap.  xix  testatur. 

20.  Tu  autem,  Domine,  ne  elongaveris  auxi-  vm.  ?o. 

LIUM  TUUM  A  ME,  AD  DEFENSIONEM  MEAM  CONSPICE. 

Revertitur  ad  orationem,  quam  inchoaverat  in 
principio  Psalmi,  et  rursum  repetierat  versiculo 
decimo  et  undecimo.  Itaque  jam  tota  passione  sua 
exposita,  rogat  Deum  pro  celeri  resurrectione  : 
nam  per  eam  perfecte  liberabitur  ab  omni  perse¬ 
cutione,  et  injuria  adversariorum.  «  Tu  autem. 
Domine,  ne  elongaveris  auxilium  tuum  a  me,  » 
id  est,  adversarii  mei  ad  summum  malitiae  perve¬ 
nerunt  ,  atque  in  me  omnes  vires  suas  exercue¬ 
runt;  jam  tuum  est  non  differre  amplius  auxi- 

lium,  sed  meam  defensionem  paterne  suscipere. 
In  liebneo  ad  verbum  sic  legitur:  Et  tu,  Domine, 
ne  longe  fias;  fortitudo  mea,  ad  auxilium  meum  festi¬ 
na.  Possent  aliquo  modo  paucis  mutatis  concor¬ 
dari  haec  ipsa  verba  cum  verbis  greecse  et  latinae 
editionis,  sed  non  videtur  operae  pretiim  in  hac 
re  laborare,  cum  sensus  omnino  sit  idem. 

vtrs.  -  i.  21.  Erue  a  framea,  Deus,  animam  meam,  et 

DE  MANU  CANIS  UNICAM  MEAM. 

Vers.  «?.  22.  Salva  me  ex  ore  leonis  ,  et  a  cornieus 

UNICORNIUM  HUMILITATEM  MEAM. 

Declarat  in  quo  velit  auxilium  sibi  adesse. 
«  Erue,  inquit,  a  framea,  sive  gladio  animam 
meam,  »  id  est,  libera  ab  instrumento  mortis  vi¬ 
tam  meam.  Ponit  enim  gladium,  qui  mortis  est 
instrumentum,  pro  quolibet  instrumento  mortis, 
quod  in  Scriptura  frequens  est,  ll  Iieg.  xii  :  «  Non 
recedet  gladius  de  domo  tua.  »  Ezech.  xxxiii  :  «  Si 
viderit  gladium  venientem  super  terram,  »  etc. 
Rom.  vm:  «  Quis  nos  separabit  a  charitate  Christi? 
tribulatio  ?  an  angustia  ?  an  fames  ?  an  gladius  ?  » 
Ponit  vero  animam  pro  vita ,  quod  similiter  in 
Scriptura  usitatissimum  est.  «  Et  de  manu  canis. 
Ai  ima  unicam  meam.  »  Per  canem  intelligit  canes  illos, 
cnruni-  Qu^us  supra  dixerat,  sed  utitur  numero  sin- 
ca  dicta  gulari,  vel  per  figuram  collectionis,  vel  ad  signi- 
sit-  et  ficandam  unionem  in  malum  inimicorum  suorum. 
cTr^tus  Per  unicam  vero  intelligit  eamdem  vitam  suam, 
eamdiii-  quam  unice  diligebat,  sicut  par  erat  diligi  vitam 
geret?  yei-bi  incarnati.  «  Salva  me  ex  ore  leonis,  »  illius, 
de  quo  supra  dictum  est :  «Aperuerunt  super  me 
os  suum,  sicut  leo  rapiens  et  rugiens.»  «Et  a  cor¬ 
nibus  unicornium  humilitatem  meam. »  Antea  di¬ 
xerat  :  «  Tauri  pingues  obsederunt  me ; »  nunc 
loco  taurorum  ponuntur  unicornes ,  qui  sunt  in¬ 
domitae  bestia;,  et  tauris  etiam  ferociores,  ut  sig¬ 
nificet  nequitiam  et  crudelitatem  inimicorum 
suorum  non  imminutam  tot  suppliciis  fuisse,  sed 
auctam.  Porro  his  omnibus  verbis  non  petit  Do¬ 
minus  vitam  temporalem  suam  salvari,  sed  (ut 
saepe  diximus)  petit  vitam  suam  celeriter  reparari, 
et  ita  reparari,  ut  non  amplius  pateat  morsibus 
canum,  vel  unguibus  leonum,  vel  cornibus  uni¬ 
cornium,  aut  taurorum.  Illud,  humilitatem  meam, 
in  hebreeo  est  quod  S.  Hieronymus  vertit, 

exaudi  me ;  Pagninus  autem,  respondisti  mihi.  Sed 
Septuaginta  Interpretes  non  legerunt  »JJV3J?,  sed 
>J10y  honithi ,  una  littera  dempta,  id  est  humili¬ 
tatem  meam. 

Veis  23.  23.  Narrabo  nomen  tuum  fratribus  meis,  in 

MEDIO  ECGLESIjE  LAUDABO  TE. 

Jam  incipit  narrare  fructum  resurrectionis  suae, 
qui  est  conversio  mundi  ad  Deum  :  «Narrabo, in¬ 
quit,  nomen  tuum  fratribus  meis,»  id  est,  post¬ 
quam  resurrexero,  mittam  apostolos  in  mundum 
universum ,  et  per  eos  «  narrabo  nomen  tuum,  » 
id  est,  notitiam  divinitatis  tuae  manifestam  faciam 
omnibus  hominibus,  qui  fratres  mei  sunt  propter 


assumptam  carnem ,  et  sic  «  in  medio  Ecclesiae 
laudabo  te,  »  id  est,  non  amplius  in  angulo  Ju¬ 
daeae,  sed  in  medio  Ecclesiae  magnae  ex  Judaeis 
et  Gentibus  adunatae  laudabo  te,  per  ministros 
meos  videlicet.  Hunc  locum  adducit  Apostolus 
ad  Hebr.  ii,  1 1  :  «  Propter  quod,  inquit,  non  con¬ 
funditur  fratres  eos  vocare,  dicens  :  Nuntiabo 
nomen  tuum  fratribus  meis,  in  medio  Ecclesiae 
laudabo  te.  » 

24.  Qui  timetis  Dominum,  laudate  eum;  uni-  vm.  24 

VERSUM  SEMEN  JACOB,  CLORIFICATE  EUM. 

25.  Timeat  eum  omne  semen  Israel,  quoniam  vers.as. 
NON  SPREVIT,  NEQUE  DESPEXIT  DEPRECATIONEM 
PAUPERIS. 

Quia  dixerat :  «In  medio  Ecclesiae  laudabo  te, » 
quod  erat  implendum  per  fideles  suos,  ideo  nunc 
ipsos  fideles  hortatur,  ut  Deum  laudent.  «  Qui 
limetis  Dominum,  »  id  est,  qui  notitiam  ejus  ha¬ 
betis,  eumque  colitis.  Timere  enim  Deum  in  Timere 
Scriptura  accipitur  pro  colere.  Ita  Jonce  i,  Jonas  ^um  ia 
interrogatus  de  populo  suo  :  «  Ego,  inquit,  He-  raC2col 
bracus  sum,  Deum  qui  fecit  coelum  et  terram  ego  iere, 
timeo;  »  et  Danicl.  vi  :  «  Paveant  omnes  Deum 
Danielis;  »  et  Judith  i,  dicitur  de  Judith,  «  quod 
timebat  Dominum  valde.  »  Itaque  sensus  est : 

Vos  qui  Deum  verum  cognoscitis  et  colitis,  lau¬ 
date  eum.  Et  ne  putemus  fideles,  quos  alloquitur, 
esse  paucos,  utpote  unam  gentem  Judaeorum, 
addit :  «  Universum  semen  Jacob,  glorificate  eum, 
et  timeat  eum  omne  semen  Israel,  »  id  est,  glo¬ 
rificent,  et  timeant  Deum  omnes  Israelitse,  non 
tantum  ii,  qui  sunt  Israelitse  secundum  carnem, 
sed  etiam  qui  sunt  Israelitse  secundum  promissio¬ 
nem,  quales  sunt  omnes  gentiles  ad  Christum  con¬ 
versi.  Vide  S.  Augustinum  in  epist.  200,  alias  187, 
ad  Asellicum ,  ubi  demonstrat  Christianos  esse 
veros  Israelitas,  non  carne,  sed  spiritu,  fide  et 
promissione.  Verba  sequentia:  «  Quoniam  non 
sprevit,  neque  despexit  deprecationem  pauperis,» 

Hebraei  faciunt  novum  versiculum,  eique  adjun¬ 
gunt  lotum  versiculum  sequentem.  Sed  Septua¬ 
ginta  aliter  interpunxerunt.  Reddit  igitur  ratio¬ 
nem  Dominus,  cur  velit  ab  omnibus  laudari 
Deum,  quia  videlicet  exaudivit  orationem,  quam 
fuderat  pro  resurrectione  et  gloria  sua,  pro  vic¬ 
toria  contra  diabolum,  et  redemptione  generis 
humani.  Vocat  autem  se  pauperem,  quia  talis 
erat  tempore  passionis,  cum  nudus,  ac  derelic¬ 
tus,  fame  sitique  laborans  penderet  in  cruce.  In 
hebraeo ,  pro  deprecationem  pauperis ,  habetur 
fiuy,  quod  S.  Hieronymus  vertit  modestiam,  et 
posset  etiam  verti  afflictionem,  humilitatem,  cla¬ 
morem,  etc. 

26.  NEC  AVERTIT  FACIEM  SUAM  A  ME,  ET  CUM  Vers.2#. 
CLAMAREM  AD  EUM,  EXAUDIVIT  ME. 

Idem  repetit  aliis  verbis.  In  hebraeo  legitur, 
nec  avertit  faciem  suam  ab  eo,  et  cum  clamaret  ad 

eum ,  exaudivit.  Verisimile  est  Septuaginta  legisse 
iod,  ubi  nunc  habetur  vau,  cum  sint  litterae  simi¬ 
les,  et  iod  sit  nota  pronominis  primae  personae, 
vau  autem  tertiae.  Sed  sententia  est  omnino  ea¬ 
dem.  Nam  si  dicatur  :  Nec  avertit  faciem  suam  ab 
eo,  per  illud,  ab  eo,  intelligitur  a  paupere,  de  quo 
dictum  est,  non  despexit  deprecationem,  sive  afflictio¬ 
nem  pauperis :  pauper  autem  ille,  Christus  ipse  est. 

Vers.  27.  27.  APUD  TE  LAUS  MEA  IN  ECCLESIA  MAGNA, 

YOTA  MEA  REDDAM  IN  CONSPECTU  TIMENTIUM  EUM. 

Hortatus  fuerat  fideles  suos,  ut  Deum  lauda¬ 
rent,  nunc  praedicit  id  omnino  futurum.  «Apud  te 
laus  mea  in  Ecclesia  magna, »  id  est,  laus,  quam 
ego  tibi  canam  per  fideles  meos,  erit  apud  te,  sive 
coram  te  in  Ecclesia  magna,  non  in  coetu  pauco¬ 
rum  Hebraeorum ,  sed  in  Ecclesia  omnium  gen¬ 
tium.  Posset  etiam  hic  locus  exponi  de  laude, 
qua  laudatur  Christus  in  Ecclesia  coram  Deo. 
Euthymius  legit ,  a  te  laus  mea;  unde  videtur  le¬ 
gisse,  diro  oou ;  sed  in  textu  nostro  habetur  mxpd  «ou, 
apud  te ,  et  sic  legunt  Hieronymus,  Augustinus, 
Theodoretus  et  alii.  Hebraica  vox  *^DND  vertitur  a 
S.  Hieronymo,  apud  te;  ab  aliis,  a  te.  Utramque 
enim  expositionem  recipit.  «  Vota  mea  reddam  in 
conspectu  timentium  eum  :  »  per  vota  intelligen- 
da  videntur  hoc  loco  vota  sacrificiorum  et  obla¬ 
tionum,  juxta  illud  Isai.  xix,  21  :  «  Colent  eum  in 
hostiis  et  muneribus  :  vota  vovebunt  Domino,  et 
reddent.  »  Christus  enim  cum  videret  holocaus¬ 
tum  mortis  suae  gratissimum  Deo  fuisse,  videtur 
quodammodo  promisisse,  se  holocaustum  illud 
per  ministros  suos  frequentissime  oblaturum  eo 
quo  deceret  modo,  atque  hoc  est  quod  nunc 
Sacriii-  clicit  :  «  Vota  mea  reddam  in  conspectu  timen- 
v^Testa-  tium  eum,»  id  est,  per  ministros  meos  sacer- 
menti  doles  novi  Testamenti  assidue  immolabo  sacri- 
persacer- gcj[um  pe0  gratissimum,  idque  «in  conspectu 
offoren-  timentium,  »  id  est,  colentium  eum,  ac  per  hoc 
dumpeo-  verorum  fidelium.  Non  enim  licet  hoc  sacrificium 
mittitur,  coram  infidelibus  immolare. 

vers.  23.  28.  Edent  pauperes,  et  saturabuntur,  et 

LAUDABUNT  DOMINUM  QUI  REQUIRUNT  EUM  I  VIVENT 
CORDA  EORUM  IN  S  ASCULUM  SiECULI. 

De  hoc  sacrificio  «  edent  pauperes,  »  qui  suam 
paupertatem  et  egestatem  spiritualem  agnoscunt, 
«  et  saturabuntur,»  quia  gustabunt  bonum,  quod 
est  super  omne  bonum,  «et  laudabunt  Dominum,» 
gratias  agentes  Deo  pro  tam  insigni  beneficio,  illi 
omnes,  «  qui  queerunt  eum,  »  qui  esuriunt,  et 
proinde  avide  requirunt  Dominum.  «  Vivent  cor¬ 
da  eorum  in  saeculum  saeculi.  »  Hic  erit  fructus 
illius  refectionis,  ut  corda  tam  nobili  cibo  refecta 
vivant  vita  spirituali,  vita  gratiae  interim,  ac  pos¬ 
tea  vita  gloriae  in  saeculum  saeculi.  Sic  enim  Veritas 
ait  Joan.  vi  :  «  Qui  manducat  hunc  panem ,  vivet 
in  aeternum.  »  Sicut  enim  cibus  corruptibilis  vi¬ 
tam  conservat  ad  tempus,  ita  cibus  incorruptibilis 
vitam  aeternam  praebet.  In  haebreo  habetur,  vivet 


cor  vestrum  in  aeternum,  sed  una  littera  mutata,  ex 
CDDDqS,  cor  vestrum,  fit  CJD31?,  cor  eorum. 

29.  REMINISCENTUR,  ET  CONVERTENTUR  AD  Do-  Vers.  29. 
MINUM  UNIVERSI  FINES  TERRAS. 

Reddit  causam,  cur  in  Ecclesia  magna  sit  lau¬ 
daturus  Deum ,  quia  videlicet  convertentur  ad 
Deum  merito  sacrificii  crucis  omnes  gentes.  «  Re- 
miniscentur,  »  inquit,  principii  unde  prodierunt, 
id  est,  recordabuntur  se  olim  a  Deo  in  primo 
parente  conditos ,  quod  per  originale  peccatum 
jam  dudum  oblivioni  mandaverant ,  et  ideo  li¬ 
gno  et  lapidi  dixerant  :  «  Pater  meus  es  tu, » 

J erem,  iiij  «  reminiscentur,  »  inquam,  primae 
creationis,  et  «  convertentur  ad  Dominum  uni¬ 
versi  fines  terrae,  »  id  est,  omnes  gentes,  quae  ha¬ 
bitant  orbem  terrarum,  usque  ad  ultimos  ejus 
fines.  Significantur  autem  per  omnes  gentes,  non 
singuli  homines  totius  mundi ,  sed  ex  omnibus 
gentibus  aliqui. 

30.  Et  ADORABUNT  IN  CONSPECTU  EJUS  UNIVERSAS  Vers.  30. 
FAMILIAS  GENTIUM. 

Declaratio  est  versiculi  superioris.  Id  est  enim 
converti  ad  Dominum  omnes  fines  terrae,  adorare 
Dominum,  relictis  idolis,  omnes  familias  gentium, 
quae  usque  ad  fines  terrae  propagatae  inveniuntur. 

Porro  adorare  coram  Domino,  idem  est,  quod 
adorare  Dominum,  quoniam  vox  hebraea  nniTO», 
quam  nos  vertimus  adorare,  proprie  significat 
incurvari.  Incurvari  autem  coram  Domino,  idem 
est,  quod  adorare  Dominum. 

31.  Quoniam  Domini  est  regnum,  et  ipse  do-  vers  3«. 

MINABITUR  GENTIUM. 

Merito  convertentur  ad  Dominum,  et  adorabunt 
eum  omnes  gentes,  quoniam  ipse  est  verus  et 
naturalis  Rex  omnium,  ideo  ipse  deinceps,  non 
daemones,  dominabitur  gentium. 

32.  Manducaverunt,  et  adoraverunt  omnes  Vers.  32: 
pingues  terrje;  in  conspectu  ejus  cadent  omnes, 

qui  descendunt  in  terram. 

Quia  dixerat :  «Edent  pauperes,  et  saturabun¬ 
tur,  et  laudabunt  Dominum,  et  adorabunt  eum  uni¬ 
versae  familiae  gentium;  »  ne  quis  putaret  solos 
pauperes  et  plebeios  convertendos  ad  Dominum, 
adjungit  de  divitibus  et  potentibus:  «Manducave¬ 
runt,  et  adoraverunt  omnes  pingues  terrae,»  id 
est,  ipsi  etiam  pingues  terrae,  qui  abundant  terre¬ 
nis  bonis,  ipsi  principes,  imperatores,  reges  man¬ 
ducabunt  de  mensa  Domini,  et  adorabunt,  ac  lau¬ 
dabunt  communem  Dominum,  cujus  est  regnum 
super  omnes  gentes.  Ponitur  autem  more  pro¬ 
phetico  praeteritum  pro  futuro ,  manducaverunt  et 
adoraverunt,  pro  manducabunt  et  adorabunt.  Et 
denique  omnes,  «  qui  descendunt  in  terram,  » 
sive,  ut  sonat  vox  hebraea,  qui  descendunt  in  pul¬ 
verem,  id  est,  omnes  mortales,  qui  tandem  per  conver- 
mortem  resolvuntur  in  pulverem,  «  omnes,  in-  «0  6«n* 

tinm  ge-  quam ,  cadent  in  conspectu  ejus, »  id  est,  genua 
friictns  ^ec^en*:  e*;  adorabunt.  Atque  ita  vere  generalis 
passionis  erit  conversio  gentium,  quae  est  fructus  Domi- 
christi.  nicae  passionis  et  resurrectionis. 

Vers.  33.  33.  ET  ANIMA  MEA  ILLI  VIVET,  ET  SEMEN  MEUM 

SEEYIET  IPSI. 

Concludit  Psalmum,  dicens  se  deinceps  perpe¬ 
tuo  victurum  ad  gloriam  Dei,  et  eidem  Deo  pos¬ 
teritatem  suam  fideliter  servituram.  Ponit  autem 
animam  pro  toto  liomine,  quod  in  Scripturis,  et 
praesertim  in  Psalmis  est  frequens.  «  Anima  mea,» 
id  est  ego,  illi  vivam ,  «  et  semen  meum , »  id  est 
posteritas  mea,  regenerata  per  aquam  et  Spiri¬ 
tum  Sanctum,  «  serviet  illi.  »  In  hebraeo  habetur, 
et  anima  ejus  non  vivet;  sed  manifeste  apparet. 
Septuaginta  non  legisse  V£33,  anima  ejus,  sed 
anima  mea.  Solum  enim  extendenda  est  particula 
unius  litterae,  ut  ex  una  voce  fiat  alia.  Sic  etiam 
certum  est  Septuaginta  non  legisse  ab,  non ,  sed 
"h,  ei.  Et  cum  sententia  lectionis,  quam  habuerunt 
Septuaginta,  longe  clarior  sit,  imo  cum  sententia 
lectionis  modernorum  Hebraeorum  nihil  plane 
significet,  non  videtur  posse  dubitari  quin  textus 
hebraicus  sit  corruptus  vitio  librariorum. 

Vers.  34.  34.  ANNUNTIABITUR  DOMINO  GENERATIO  VEN¬ 

TURA,  ET  ANNUNTIABUNT  C(ELI  JUSTITIAM  EJUS  PO¬ 
PULO  QUI  NASCETUR,  QUEM  FECIT  DOMINUS. 

Declarat,  quod  dixit :  «  Semen  meum  serviet 
ipsi, »  dicens :  «  Generatio  ventura, »  id  est,  popu¬ 
lus  novi  Testamenti  suscipiet  bonum  nuntium 
de  Domino,  et  de  justitia  ejus,  quae  est  justitia 
fidei.  Illud,  annuntiabitur  generatio  ventura,  signi¬ 
ficat }  annuntiabitur  generationi  venturae,  sive  nun¬ 
tium  accipiet  generatio  ventura.  Est  enim  phra¬ 
sis  graeca  qualis  habetur  etiam  Matth.  xi  :  «  Pau¬ 
peres  evangelizantur,  »  id  est;  pauperibus  evan- 
gelizatur;  et  1  Timoth.  1  :  «Secundum  Evange- 
lium,  quod  creditum  est  mihi ;  »  nam  in  graeco  ad 
verbum  est,  quod  creditus  sum;  sed  Interpres  mu¬ 


tavit  phrasim  grascam,  quam  reliquit  Matth.  xi. 
Itaque  non  est  sensus  :  «  Annuntiabitur  Domino 
generatio  ventura, » id  est,  adscribetur  Domino  ge¬ 
neratio  ventura;  sed  :  Annuntiabitur  de  Domino , 
sive  Dominus  generationi  venturae.  Quod  colligitur 
tum  ex  hebraeo ,  ubi  habetur  T m  laddor,  id  est 
generationi ;  tum  quia  idem  repetitur,  vel  decla¬ 
ratur  in  sequentibus  verbis ,  de  more  Davidis  : 

«  Annuntiabunt  coeli  justitiam  ejus  populo,  qui 
nascetur.»  Idem  enim  est,  generatio  ventura ,  et 
populus  qui  nascetur.  Annuntiabitur  ergo  Dominus 
generationi  venturae,  quia  «  annuntiabunt  coeli,  » 
id  est  coelestes  homines,  «  justitiam  Dei  populo, 
qui  nascetur.  »  Vocatur  autem  justitia  Dei,  justi¬ 
tia  fidei,  quam  Deus  donat  gratis  credentibus  in 
Christu  m,  quae  vere  facit  homines  j  ustos.  Hoc  enim 
praecipue  docuit  Evangelium,  omnes  esse  pecca¬ 
tores,  nec  posse  viribus  propriis  justificari,  sed  a 
solo  Deo  per  Christi  fidem  veram  justitiam  exspec-  Justitia 
tandam.  In  hebraeo  non  habetur  generationi  ven-  f®e.* 
turee;  sed  post  nomen  generationi ,  habetur  inter-  homines 
punctio,  ac  deinde  verbum  venient,  quod  conjun-  vere 
gitur  cum  sequenti,  et  annuntiabunt.  Caeterum  iustos- 
Septuaginta  Interpretes  non  habuerunt  illam  in¬ 
terpunctionem  post  nomen  generationi ;  et  verbum 
venient  legerunt  in  singulari,  veniet,  ac  proinde 
recte  legerunt ,  generationi  quae  veniet ,  id  est  ge¬ 
nerationi  venturae.  Nomen  coeli,  cum  dicitur  an¬ 
nuntiabunt  coeli,  non  habetur  in  hebraeo,  neque  in 
graeco  textu,  sed  latinus  Interpres  addidit  expli¬ 
cationis  gratia.  Et  legitur  haec  vox  coeli  apud 
S.  Hieronymum,  et  S.  Augustinum  in  commenta¬ 
rio  hujus  Psalmi,  sed  non  legitur  a  Theodoreto  et 
Euthymio,  graecis  scriptoribus,  quia  ( ut  diximus ) 
vetus  latinus  Interpres  eam  addidit.  Illud,  quod 
habetur  in  fine,  quem  fecit  Dominus,  significat  po¬ 
pulum  istum  novi  Testamenti  peculiarem  esse  Dei 
populum ,  ab  ipso  Deo  proprie  regeneratum ,  et 
creatum  in  Christo  in  operibus  bonis,  ut  dicit 
Apostolus  ad  Titum,  cap.  111.  Similis  est  sententia 
in  Psalm.  cxvii  :  «  Haec  dies,  quam  fecit  Dominus.» 

SECUNDUM  HEBR JiOS. 


V.  v.  — 1.  Psalmus  David. 

Dominus  regit  me,  et  nihil  mihi  deerit : 

2.  In  loco  pascua?  ibi  me  collocavit. 

Super  aquam  refectionis  educavit  me  • 

3.  Animam  meam  convertit. 

Deduxit  me  super  semitas  justitiae,  propter 
nomen  suum. 

4.  Nam ,  et  si  ambulavero  in  medio  umbrae 
mortis,  non  timebo  mala,  quoniam  tu  mecum  es. 


V.  s.  h.—  Canticum  [h.  Psalmus ]  David. 

Dominus  pascit  me  [h.  pastor  meus];  nihil 
mihi  deerit. 

In  pascuis  herbarum  accubavit  me  :  super 
aquas  refectionis  enutrivit  me. 

Animam  meam  refecit :  duxit  me  per  semi¬ 
tas  j  ustitiae ,  propter  nomen  suum. 

Sed  et  si  ambulavero  in  valle  umbrae  mortis, 
non  timebo  malum ,  quoniam  tu  mecum  ; 


COMMENTARIA  IN  PSALMOS. 


Virga  tua,  et  baculus  tuus,  ipsa  me  conso¬ 
lata  sunt. 

5.  Parasti  in  conspectu  meo  mensam,  adver¬ 
sus  eos  qui  tribulant  me. 

Impinguasti  in  oleo  caput  meum,  et  calix 
meus  inebrians  quam  praeclarus  est ! 

6.  Et  misericordia  tua  subsequctur  me  omni¬ 
bus  diebus  vitae  meae  : 

Et  ut  inhabitem  in  domo  Domini,  in  longi¬ 
tudinem  dierum. 


virga  tua  et  baculus  tuus,  ipsa  consolabuntur 
me. 

Pones  coram  me  mensam  ex  adverso  hostium 
meorum  : 

Impinguasti  in  [al.  tac.  in]  oleo  caput  meum, 
calix  meus  inebrians. 

Sed  et  benignitas  et  misericordia  subsequen- 
tur  [al.  subsequantur ]  me,  omnibus  diebus  vitae 

mea3 : 

Et  habitatio  in  domo  Domini,  in  longitudine 
dierum. 


Argumentum.  —  Testatur  Davides  spem  et  fiduciam,  quam  in  Dei  favore  et  cura  ponit.  Adhibita  primum  com¬ 
paratione  ex  vita  pastoritia  petita,  Deum  bono  pastori,  se  vero  facit  ovi  similem,  quam  pastor  et  diligentissime 
tuetur,  et  indulgentissime  habet.  Deinde  utitur  similitudine  hominis  locupletis,  qui  amicum  domo  sua  pro  hospitio 
laute  excipit.  Tandem  declarat  sibi  esse  persuasissimum,  fore,  ut  in  ea  domo  Dei  perpetuo  maneat.  Apparet  om¬ 
nino,  hunc  Psalmum  a  Davide  conscriptum  quum,  devictis  hostibus  et  constituto  regno,  otio  et  pace  lxda  frue- 
retur  :  tota  enim  oratio  hujus  carminis  videtur  ex  animo  parato  et  tranquillo  proficisci.  Sunt  tamen  interpretes 
qui  Psalmum  nostrum  referunt  sive  ad  I  Sam.  xxv,  20,  sive  ad  II  Sam.  xvm,  27  :  at  videant  isti  interpretes,  qui 
in  singulis  imaginibus  poeticis  allusiones  ad  res  in  facto  positas  captant,  ne  poetam  convertant  in  frigidum  histo¬ 
ricum.  Cseterum  stropha  una. 


1 .  Carmen  Davidis. 

Jova  est  pastor  meus,  non  egebo. 

2.  In  pascuis  virentibus  recubare  me  facit, 
ad  aquas  placidas  ducit  me. 

3.  Animam  meam  reducit  (languentem  recreat) , 
ducit  me  in  orbitis  rectis  propter  nomen  suum. 

4.  Etiam  quando  in  valle  umbrse  mortis  mihi  eundum  est,  nil  mali  timeo, 
nam  tu  mecum  es  : 

pedum  tuum  et  baculus  tuus,  illa  me  consolantur. 

5.  Instruis  coram  me  mensam  coram  hostibus  meis ; 
ungis  oleo  caput  meum ; 

poculum  meum  est  ubertas. 

6.  Nil  nisi  bonum  et  benignitas  me  prosequentur  omnes  dies  vitae  meae, 
et  habitatio  mea  in  domo  Jovae  erit  in  longitudinem  dierum. 

NOTAS. 

Vers.  2.  Virentibus,  propr.  herbee  tenerae.  Placidas,  propr.  quietum,  non  ad  torrentes  magno  cum  stre¬ 
pitu  ruentes.  Ducit ;  Hengstenberg,  curat.  —  Vers.  3.  Nomen  suum,  i.  e.  ut  bonitatis  fama  celebretur.  — 
Vers.  4.  Vallis  umbree  mortis,  i.  e.  summe  caliginosa  atcpie  terribilis.  —  Vers.  5.  Coram  :  gallice  diceres, 
d  la  barbe  de  mes  ennemis.  Oleo  fragranti,  Orientalium  more,  qui  convivas  honoratiores  balsamis  aliisque 
fragrantibus  unguentis  adspergebant.  —  Vers.  6.  Habitatio  mea ,  litt.  to  habita:  e  meum,  pro  shibthi,  intin. 
cal.  tgu  iashab. 

BELLARMINI  EXPLANATIO. 

PSALMUS  XXII. 

TITULUS  ET  ARGUMENTUM. 

In  finem,  Psalmus  Pavidi. 

Titulus  indicat  auctorem  Psalmi  fuisse  David  :  argumentum  vero  Psalmi  est  eximia  Dei  benevolentia 

erga  electos. 

EXPLICATIO  PSALMI. 


Vers.  t.  1.  Dominus  regit  me,  et  nihil  mihi  deerit; 

IN  LOCO  PASCUvE,  IBI  ME  COLLOCAVIT. 

In  hoc  Psalmo  describitur  felicitas  electorum 
Dei  per  similitudinem  ovium,  quae  ab  optimo 
aliquo  pastore  reguntur.  In  eorum  persona  Da¬ 
vid,  qui  unus  erat  ex  illis,  dicit :  «  Dominus  re¬ 
git  me,  et  nihil  mihi  deerit,  »  quasi  dicat :  Ovi¬ 
cula  Dei  sum,  et  quia  Deus  pastor  est  potcntissi- 
mus,  sapientissimus  et  optimus,  ideo  confidenter 
dico  :  «  Nihil  mihi  deerit.  »  Iloec  vox  est  hominis 
felicissimi  in  via,  et  in  spe.  Nam  beati  in  patria 
et  in  re  non  dicunt  :  «  Nihil  mihi  deerit,  »  sed  : 
Nihil  mihi  deest;  siquidem  fugit  ab  eis  labor,  et 
Beatl  dolor,  et  jam  intraverunt  in  gaudium  Domini 
in  via  sui.  At  beati  in  via  et  in  spe  non  possunt  dicere : 
nihil 'mi  mihi  deest,  cum  sint  obnoxii  multis  passio- 
h!  demit!  nibus ;  sed  recte  dicunt  :  «  Nihil  mihi  deerit,  » 
Beati  in  quia  si  esurierint,  non  deerit  panis;  si  aegro  ta- 
patna;  verjnt  non  deerit  medicus;  et  sic  de  caeteris. 
hi  deest.  Porro  vox  illa  regit,  in  hebraeo  et  greeeo  textu 
proprie  significat  pascere,  et  idcirco  sensus  est: 
Dominus  regit  me  pastorali  modo,  sicut  pastor 
regit  oviculas  suas.  Quod  autem  dixit  in  summa  : 
«  Nihil  mihi  deerit,  »  declarat  per  partes  in  se¬ 
quentibus  verbis.  Videntur  autem  haec  esse,  qui¬ 
bus  oviculae  egere  solent:  primo,  pascua  pin¬ 
guia;  secundo,  aquae  purae;  tertio,  ut  reducantur, 
si  forte  erraverint;  quarto,  ut  ducantur  per  com¬ 
modas  vias;  quinto ,  ut  a  lupis  aliisque  feris  de¬ 
fendantur;  sexto,  ut  fatigatae  sustententur;  sep¬ 
timo,  ut  si  per  tribulos  et  saxa  incedentes  laedan¬ 
tur,  refocillentur  et  recreentur ;  denique,  ut  evo¬ 
luto  die,  confectoquo  itinere,  domum  habeant, 
ubi  requiescant.  Haec  omnia  praestat  abunde 
Deus  electis  suis,  ac  per  hoc  recte  dicunt :  «  Nihil 
mihi  deerit.  »  Incipit  David  a  primo,  cum  sub¬ 
jungit  :  «  In  loco  pascuae,  ibi  me  collocavit,  »  id 
est,  non  collocavit  me  in  loco  arido,  vel  deserto, 
sed  in  pascuis  uberrimis,  ubi  salubrium  herba¬ 
rum  maxima  copia  est.  Articula  ibi  non  habe¬ 
tur  in  hebraeo,  neque  est  necessaria;  addita  est 
ab  interprete  graeco,  et  inde  translata  in  latinam 
editionem,  sed  redundat.  Porro  pabula,  sive 
pascua  spiritualia  rationabilium  ovium  Dei,  qui¬ 


bus  electi  abundant,  nihil  sunt  aliud,  nisi  notitia 
Dei,  Eucharistia,  panis  verbi  Dei,  Veritas  ipsa. 

Haec  enim  est,  quae  vitam  spiritualem  sustentat 
et  auget. 

2.  Super  aquam  refectionis  educavit  me,  Vers  8 

ANIMAM  MEAM  CONVERTIT. 

Attingit  secundum  et  tertium  bonum  oviculis 
necessarium.  «  Super  aquam  refectionis  educavit 
me,  »  id  est,  non  solum  in  loco  herbis  affluente 
collocavit  me,  sed  etiam  in  loco  vicino  salubri¬ 
bus  aquis,  atque  ita  educavit,  et  aluit  me  optimo 
pabulo  super  rivos  aquarum  sito ,  ut  possim  ab 
aestu  et  sitis  ardore  refrigerari.  Parum  refert, 
quod  vox  hebraea  et  graeca  non  tam  refectionem, 
quam  requiem  significat.  Idem  enim  est  sensus. 

Qui  enim  salubribus  aquis  ardorem  sitis  exstin¬ 
guit,  et  requiescit,  et  reficitur.  Spiritualis  aqua, 
quae  concupiscentiae  ardorem  rationabilium  ovium 
restinguit,  gratia  Dei  est,  de  qua  Dominus  in 
Evangelio  Joan.  iv,  14  :  «Qui  biberit  ex  aqua, 
quam  ego  dabo  ei,  non  sitiet  in  aeternum.  »  Nihil 
enim  aeque  reprimit  carnalia  desideria,  quam 
gustus  amoris  Dei.  Gustato  enim  spiritu  desipit 
omnis  caro.  «Animam  meam  convertit, »  hoc  est 
tertium  donum,  reductionis  videlicet.  Neque  enim 
potest  homo  suis  solis  viribus  reverti  ad  Deum, 
sicut  potest  suis  solis  viribus  averti.  Ait  igitur  : 

Bonus  pastor  errantem  me  quaesivit,  et  reduxit, 
quod  est  beneficium  magnum ,  atque  electorum 
proprium,  ut  non  sinantur  errare  perpetuo. 

3.  Deduxit  me  super  semitas  justitle,  prop-  Vers.  ^ 

TER  NOMEN  SUUM. 

Quartum  bonum  commemorat :  «  Deduxit,  in¬ 
quit,  me  super  semitas  justitia),  »  est,  ingredi 
fecit  me  per  viam  angustam  praeceptorum  suo¬ 
rum,  ut  juste  viverem.  Id  vero  fecit  removendo 
occasiones  peccandi,  minuendo  vires  tentatoris, 
augendo  charitatem,  dulcescere  faciendo  justi¬ 
tiam,  illustrando,  inflammando,  alliciendo,  ter¬ 
rendo,  aliisque  innumerabilibus  modis.  Quos 
modos  si  adverteremus,  non  cessaremus  omni¬ 
bus  momentis  tam  dulci  Pastori  gratias  agere, 
praesertim  cum  id  faciat  non  propter  merita  nos¬ 
ti 


x. 

tra  prmcedcnlia,  sed  «  propter  nomen  suum, » 
id  est,  «  ut  notas  faciat  divitias  misericordiae  suae 
in  laudem  gloriae  gratia?  suae, »  ut  dicit  Apostolus 
Ephcs.  I. 

Vers.  4.  4.  Nam  etsi  ambulavero  in  MEDIO  UMBR.E 

MORTIS,  NON  TIMEBO  MALA,  QUONIAM  TU  MECUM 
ES. 

floc  est  bonum  quintum,  defensio  videlicet  a 
lupis  aliisque  sylvestribus  feris.  «  Nam  etsi  am¬ 
bulavero  in  medio,  »  sive,  ut  habet  hebraeus 
textus,  nioVi*  NU3,  in  valle  umlnce  mortis,  id  est 
per  loca  tenebrosa,  et  periculis  omnibus  expo¬ 
sita,  ferarum,  latronum,  praecipitiorum,  «  non  ti¬ 
mebo  mala,  quoniam  tu  mecum  es.  »  Nam  «  si 
Deus  pro  nobis,  quis  contra  nos  ?  »  Et  vere  in¬ 
credibilis  securitas  est  in  corde  diligentis  Deum, 
dum  recogitat,  secum  esse  illum,  cui  nihil  resis¬ 
tere  potest.  Frequentissima  est  in  libris  Prophe¬ 
tarum  commemoratio  umbrae  mortis,  quae  proprie 
significat  tenebras  densas,  quales  adfert  mors, 
quae  privat  omni  lumine.  Dicuntur  enim  caeci 
esse  in  tenebris,  quia  nihil  vident,  et  multo  magis 
mortui  dicuntur  esse  in  tenebris,  quia  nihil  sen¬ 
tiunt.  Hinc  videlicet  Poetae  loca  mortuorum  um¬ 
brosa,  ac  tenebris  obsita  esse  dicunt.  Hinc  etiam 
Scripturae  sanctae  passim  conjungunt  umbram 
mortis  cum  tenebris,  ut  unum  per  aliud  explice¬ 
tur.  Job.  m  :  «  Obscurent  eum  tenebrae,  ct  umbra 
mortis;  »  et  cap.  x  :  «  Ad  terram  tenebrosam,  et 
opertam  mortis  caligine;  »  Isai.  ix  :  «  Populus, 
qui  ambulabat  in  tenebris,  vidit  lucem  magnam ; 
habitantibus  in  regione  umbree  mortis,  lux  orta 
est  eis,  »  ubi  pro  eodem  accipitur,  habitare  in 
tenebris,  et  habitare  in  regione  umbra?  mortis. 
Quia  vero  loca  tenebrosa  multis  periculis  sunt 
exposita,  et  non  sine  ingenti  pavore  per  ea  iter 
facere  solemus ;  ideo  David  boc  loco  dicit :  «  Etsi 
ambulavero  in  medio  umbra?  mortis,  »  id  est,  in 
medio  ingentium  tenebrarum,  ubi  multa  undi¬ 
que  pericula  circumstent,  «nihil  timebo,  quo¬ 
niam  tu  mecum  es.  » 

vcrs.  5  5.  Virga  tua  et  baculus  tuus,  ipsa  me  con¬ 

solata  SUNT. 

Sextum  bonum  explicatur,  quod  est  sustenta¬ 
tio  fatigati.  Jam  enim  Propheta,  omissa  similitu¬ 
dine  ovium,  loquitur  proprie  de  hominibus;  ne¬ 
que  enim  oves  lassae  sustentantur  baculo,  sed 
deferuntur  in  humeris  pastorum.  Et  quamvis 
possent  haec  verba  referri  ad  castigationem  pa¬ 
ternam,  ut  S.  Augustinus  facit,  tamen  probabi¬ 
lius  est  ad  litteram  esse  referenda  ad  sustentatio¬ 
nem,  ut  ea  referunt  Theodoretus  et  Euthymius. 
Nam  vox  hebraica  "jnjyiUO  significat  proprie  ful¬ 
crum,  id  est,  baculum  fulcientem  :  sicut  etiam  vox 
graeca  ficocivipia  a  sustentando  deducitur,  unde  fk*- 
TYjpsusiv  est  baculo  inniti.  Nisi  placeat  fortasse,  vir¬ 
gam  referre  ad  castigationem,  et  baculum  ad 
sustentationem.  Deus  enim,  cum  videt  suos  in 


via  fatigari,  lentiusque  progredi,  quam  par  esset, 
utruroque  adhibere  solet,  et  verbum  increpato¬ 
rium  et  consolatorium,  ut  altero  excitet,  altero 
sustentet.  Sed  utrumque  tandem  consolationem 
adfert,  quoniam  laetatur  anima,  cum  videt  pro¬ 
fectum  suum  curae  esse  Deo. 

6.  Parasti  in  conspectu  meo  mensam  ,  ad-  Vers.  e. 

VERSUS  EOS  QUI  TRIBULANT  ME. 

7.  IMPINGUASTI  IN  OLEO  CAPUT  MEUM,  ET  CALIX  Vers.  7. 
MEUS  INEBRIANS,  QUAM  PRAECLARUS  EST! 

Hoc  est  bonum  septimum,  quod  videlicet  Deus 
electos  suos  in  tribulationibus,  quas  in  hac  vita 
non  possumus  evadere,  mirifice  consoletur.  Quare 
non  est  sensus  horum  versiculorum ,  quod  Deus 
paraverit  electis  mensam,  oleum,  et  vinum  ad¬ 
versus  hostes,  quasi  haec  sint  arma,  quibus  con¬ 
tra  hostes  pugnandum  sit ;  sed  sensus  est,  Deum  Dens  op- 
opponere  tribulationibus  magnis  magnas  conso- 
lationes ;  et  sicut  ingeruntur  ab  hostibus  amari-  nibus 
tudines,  sic  ingeri  a  Deo  suavitates,  quae  deseri-  magnas 
buntur  more  humano  per  similitudinem  con-  c°nsola' 
vivii,  in  quo  sit  mensa  referta  cibis  optimis,  adsit 
etiam  unguentum  pretiosum,  quo  aspergatur 
caput,  nec  desit  vinum  egregium,  atque  ad  ine¬ 
briandum,  id  est,  exhilarandum  aptissimum.  So¬ 
lebant  enim  veteres  in  magnis  conviviis  adhibere 
inter  praecipuas  delicias  unguenta  pretiosa,  quod 
etiam  servatum  videmus  in  Evangelio,  Matth. 
xxvi,  a  S.  Maria  Magdalena  erga  Dominum.  Porro 
illa  verba,  adversus  eos  qui  tribulant  me,  clariora 
sunt  in  textu  greeeo  et  hebraico.  Nam  groecum  i\ 

Evavxia;,  et  hebraicum  133  neged,  significant  e  re¬ 
gione,  sive  ea;  adverso,  ut  vertit  S.  Hieronymus. 
Proinde  sensus  est  :  e  regione  tribulationum, 
quas  mihi  ingerunt  hostes  mei  spirituales,  tu 
parasti,  sive  ordinasti,  ut  sonat  verbum  hebrai¬ 
cum,  consolationem  ingentem,  mensam  videlicet 
opiparam.  «  lmpinguasti  caput  meum  oleo,  »  id 
est,  unguento  pretioso  caput  meum  perfudisti,  et 
sic  exhilarasti  faciem  meam  in  oleo,  et  non  deest 
ex  gratia  tua  calix  vini  inebrians  et  praeclarus, 
qui  ketificet  cor  meum.  Similis  est  sententia  in 
Tsalmo  xcm  :  «  Secundum  mulliludinem  dolo¬ 
rum  meorum  in  corde  meo,  consolationes  tu® 
ludificaverunt  animam  meam.  »  Et  in  Apostolo 
II  Cor.  vii,  -4  :  «  Repletus  sum  consolatione,  su- 
perabundo  gaudio  in  omni  tribulatione  nostra.  » 

Illud,  calix  meus,  in  textu  gr®co  est,  calix  tuus, 
et  sic  legunt  Augustinus  et  Euthymius ;  sed  in 
hebr®o  habetur  cosi,  calix  meus,  et  sic  etiam 
vertit  S.  Hieronymus.  Probabile  est  emendatiores 
codices  gr®cos  habuisse  tb  7rornpiov  calix  meus, 
quomodo  legit  S.  Hieronymus  in  Commentario, 
ubi  exponit  versionem  Septuaginta,  et  sic  videtur 
legisse  Theodoretus.  Imo  S.  Hieronymus  in  epist. 
ad  Sunium  et  Fretellam  dicit,  in  editione  Septua¬ 
ginta  haberi  calix  meus,  et  ex  errore  haberi  in 
quibusdam  codicibus  calix  tuus.  Proinde  nostra 
lectio  latina  omnino  retinenda  est  :  sensus  vero 


Vers.  8, 

Vcrs.  9, 

semper  est  idem.  Calix  enim  ille  et  meus  est, 
quia  mihi  datus;  et  Dei  est,  quia  a  Deo  datus. 

8.  Et  misericordia  tua  subsequetur  me,  om¬ 
nibus  DIEBUS  VITjE  MEjE. 

9.  Et  UT  INHABITEM  IN  DOMO  DOMINI,  IN  LONGI¬ 
TUDINEM  DIERUM. 

Hoc  est  ultimum  bonum,  quod  perducit  ad 
summum  bonum,  a  Misericordia  tua  subsequetur 
me,  »  non  ad  tempus,  sed  perseveranter  usque 
in  finem,  quod  est  donum  proprium  electorum. 
«  Et  ut  inhabitem,  »  id  est,  et  subsequetur  me, 
ut  «  inhabitem  in  domo  Domini,  in  longitudi¬ 
nem  dierum, »  id  est  in  aeternum.  In  hebraeo  et  in 
graeco  textu  non  habetur  ut,  sed  solum  et :  contra 
autem  nonnulli  veterum,  ut  Augustinus,  Hiero¬ 
nymus,  Theodoretus  in  Commentariis  non  le¬ 
gunt  et,  sed  solum  ut,  et  certe  sine  alterutro 
esset  clarior  lectio,  nimirum  sic  :  Misericordia 
tua  subsequetur  me  omnibus  diebus  vitee  mece,  ut  in¬ 


habitem  in  domo  Homini,  quomodo  legunt  Patres; 
vel  sic  :  Misericordia  tua  subsequetur  me  omnibus 
diebus  vitee  mece,  et  inhabitabo  in  domo  Domini, 
quomodo  vertit  ex  hebraeo  S.  Hieronymus.  In  his 
enim  lectionibus  nihil  subaudiendum  est.  Tamen 
lectio  nostra  non  est  adeo  obscura,  ut  non  possit 
satis  facile  intelligi.  Subauditur  enim  illud,  sub¬ 
sequetur,  quod  paulo  ante  praecedit,  nimirum  : 
Misericordia  tua  subsequetur  me,  dum  vivo,  ut  recte 
vivam,  et  subsequetur  'post  hanc  vitam,  ut  in  aeter¬ 
num  vivam.  Quare  S.  Augustinus,  licet  in  textu 
non  legerit  et ,  tamen  in  Commentario  addit 
etiam,  ut  videatur  illud  subintellexisse.  Porro 
pro  voce  inhabitem,  in  hebraeo  habetur 
quod  significat  redibo.  Caeterum  Septuaginta  le¬ 
gisse  videntur  VOIIP,  una  litterula  addita,  et  sic 
recte  verterunt,  ut  inhabitem.  Quomodo  etiam  le¬ 
git  S.  Hieronymus,  qui  non  vertit  redibo,  sed  in¬ 
habitabo.  Quare  lectio  hebraica  post  S.  Hieronymi 
tempora  depravata  fuisse  videtur. 


PSALMUS  XXIV 

SECUNDUM  UEBRjEOS. 


V.  v.  — 1.  Prima  sabbati,  Psalmus  David. 

Domini  est  terra,  et  plenitudo  ejus  :  orbis 
terrarum,  et  universi  qui  habitant  in  eo. 

2.  Quia  ipse  super  maria  fundavit  eum,  et 
super  flumina  praeparavit  eum. 

3.  Quis  ascendet  in  montem  Domini?  aut 
quis  stabit  in  loco  sancto  ejus? 

4.  Innocens  manibus  et  mundo  corde,  qui 
non  accepit  in  vano  animam  suam,  nec  juravit 
in  dolo  proximo  suo. 

5.  Hic  accipiet  benedictionem  a  Domino ,  et 
misericordiam  a  Deo  salutari  suo. 

6.  Haec  est  generatio  quaerentium  eum,  quae¬ 
rentium  faciem  Dei  Jacob. 

7.  Attollite  portas,  principes,  vestras,  et  ele¬ 
vamini,  portae  asternales,  et  introibit  rex  gloriae. 

8.  Quis  est  iste  rex  gloriae?  Dominus  fortis  et 
potens ,  Dominus  potens  in  praelio. 

9.  Attollite  portas,  principes,  vestras,  et  eleva¬ 
mini,  portae  aeternales,  et  introibit  rex  gloriae. 

10.  Quis  est  iste  rex  gloriae?  Dominus  virtu¬ 
tum,  ipse  est  rex  gloriae. 


'  V.  s.  h.  —  Canticum  [ h .  Psalmus]  David. 

Domini  est  terra,  et  plenitudo  ejus  :  orbis  et 
habitatores  ejus. 

Quia  ipse  super  maria  fundavit  eam,  et  super 
flumina  stabilivit  eam. 

Quis  ascendet  in  montem  Domini,  et  [al.  aut] 
quis  stabit  in  loco  sancto  ejus? 

Innocens  manibus  et  mundo  corde  :  qui  non 
exaltavit  frustra  animam  suam,  et  non  juravit 
dolose. 

Accipiet  benedictionem  a  Domino,  et  justi¬ 
tiam  a  Deo  salutari  suo. 

Haec  generatio  quaerentium  eum,  quaerentium 
faciem  tuam,  Jacob.  Semper. 

Levate,  portae,  capita  vestra,  et  elevamini,  ja¬ 
nuae  sempiternae,  et  ingrediatur  rex  gloriae. 

Quis  est  iste  rex  gloriae?  Dominus  fortis  et 
potens.  Dominus  fortis  in  praelio. 

Levate,  portae,  capita  vestra,  et  erigite,  ja¬ 
nuae  sempiternae,  et  ingrediatur  rex  gloriae. 

Quis  est  iste  rex  gloriae?  Dominus  exerci¬ 
tuum  :  ipse  est  rex  gloriae.  Semper. 


Argumentum.  —  Carmen  hoc  tres  habet  partes  et  strophas.  Prima  celebrat  Jovae  potentiam  et  majestatem , 
vers.  1-2 ;  secunda  docet,  quales  se  praestare  debeant  ii  qui  tanti  Dei  cultores  haberi,  et  horum  coetui  adjungi  volunt, 
vers.  3-5;  in  tertia  parte  vates,  eleganti  usus  prosopopoeia,  ipsas  sacrarii  portas  compellat,  quas  hortatur,  ut  late  pan¬ 
dantur  ingredienti  arcae,  sive  potius,  cujus  erat  sedes,  Jovae,  cujus  virtus  et  magnitudo  dehinc  sublimi  dialogismo 
praedicatur,  vers.  7-10.  Consentiunt  fere  recentiores  saltem  interpretes  in  hac  sententia.  Psalmum  hunc  compositum 
esse  occasione  solemnis  pompae,  qua  sacrosancta  Jovae  arca  in  montem  Sionem  inducebatur  (vid.  II  Sam.\; 

I  Para/ i /j.  xv).  Maurer  vero  in  dedicatione  templi  decantatum  esse  carmen  persuasum  habet,  confertque  I  Reg.  vili; 

II  Pai'alip.  v,  2-7. 


1 .  Davidis  carmen. 

Jovae  est  terra  et  plenitudo  ejus, 

orbis  (oiV.up.evo?)  et  omnes  qui  habitant  in  eo. 

2.  Nam  is  super  maria  fundavit  eam, 
et  super  flumina  firmavit  eam. 

3.  Quis  ascendet  in  montem  Jovae, 
et  quis  stabit  in  loco  ejus  sancto? 

4.  Qui  est  insons  manibus  et  purus  corde , 

qui  non  effert  ad  mendacium  animum  suum, 
nec  jurat  ad  fraudem. 

3.  Is  auferet  benedictionem  (beneficia)  a  Jova , 
et  justitiam  a  Deo  salutis  ejus. 

6.  Haec  est  generatio  quaerentium  (sincere  colentium)  eum, 
quaerentes  faciem  tuam  ipsi  sunt  Jacob. 

7.  Elevate,  portae,  capita  vestra, 
et  elevamini ,  fores  aeternae , 

ut  intret  rex  gloriae  (gloriosus).  — 

8.  Quis  est  iste  rex  gloriae?  — 

Jova,  fortis  et  potens, 

Jova,  potens  in  bello.  — 

9.  Elevate,  portae ,  capita  vestra, 
et  elevate  vos ,  fores  aeternae , 
ut  intret  rex  gloriae. 

10.  Quis  est  iste  rex  gloriae? 

Jova  Tsebaotb  ille  est  rex  gloriae. 

NOTA!. 

Vers.  2.  Super ,  au-dessus.  Quum  terra  supra  aquas  emineat  (  Gen.  i,  9  ),  his  tanquam  fundamento 
superstructa  videtur.  —  Vers.  4.  Effert ,  i.  e.  inducit,  hoc  est,  qui  non  appetit  malum.  Minus  recte  Rosen- 
mullerus,  qui  non  ore  profert  in  vanum  animum ,  i.  e.  nomen,  ejus ,  scii.  Jovae,  i.  e.  qui  non  in  vanum 
jurat.  Ad  fraudem,  cum  fraude.  —  Vers.  5.  Justitiam,  mercedem  debitam;  alii  augmentum  sanctitatis. 
—  Vers.  6.  Hcec,  hujusmodi.  Jacob,  i.  e.  genuini  Jacobi  posteri,  veri  Israelitae.  Alii,  queerentium  faciem 
tuam,  o  Jacobi  Deus  :  ita  Ewaldus;  vel,  o  Jacob,  ut  Jacob  sit  mysticum  Dei  nomen.  —  Vers.  7.  JEternai, 
quod  arx  Sionia  jam  longe  ab  olim  fuerat  exstructa..  —  Vers.  8.  Ex  hoc  praesertim  versiculo  carmen  al¬ 
ternis  choris  decantatum  fuisse,  putant  plurimi.  —  Vers.  10.  Tsebaoth,i.  e.  exercituum,  intellige  Deus. 
Tseba  in  veterum  Hebraeorum  scriptis  pro  quavis  multitudine,  modo  sit  ordinata,  ponitur.  Sic  stellae,  au- 
geli,  imo  universae  res  creatae  dicuntur  exercitus « 

TITULUS  ET  ARGUMENTUM. 

Psalmus  David,  prima  Sabbati. 

In  hoc  titulo  pars  illa,  prima  Sabbati,  non  habetur  in  hebraeo,  sed  addita  est  a  Graecis,  fortasse  quia  in  principio 
Cnr dica-  Psalmi  fit  mentio  creationis  terrae,  quae  prima  Sabbati,  id  est,  die  Dominico  facta  est,  vel  quia  solerent  hunc 
tnr  hic  psalmum  die  Dominico  recitare.  Quod  quidam  volunt  additum  esse,  prima  Salbati,  quia  illo  die  Dominus  resurrexit, 
Psalmus  non  jTdihi  videtur  probabile,  cum  hic  Psalmus,  non  resurrectionem,  sed  ascensionem  Domini  manifeste  praedicet, 
prima ^  asconsjonem  autem  non  prima  Sabbati,  sed  quinta  factam  esse  notissimum  est.  Quod  ad  ascensionem  hic  Psalmus 
Sajbati .  proprje  pertineat,  testantur  Cyprianus  serm.  De  Ascens.;  Hieronymus,  epist  142  ad  Damasum ;  Ruflinus  in  Exposit. 
Symboli;  Gregorius  Nyssenus,  Joannes  Chrysostomus,  Augustinus,  Leo,  et  alii  in  serm.  De  Ascensione. 

EXPLICATIO  PSALMI. 


vers  i.  1.  Domini  est  terra,  et  plenitudo  ejus  :  or¬ 
bis  TERRARUM,  ET  UNIVERSI  QUI  HABITANT  IN  EO. 

Propositum  Davidis  est  ostendere,  ex  innume¬ 
rabili  hominum  multitudine  solutn  Christum,  et 
paucos  alios,  paucos,  inquam,  si  ad  multitudi¬ 
nem  aliorum  conferantur,  in  domum  Domini 
coelestem  ct  beatissimam  intraturos;  quare  ne 
forte  crederentur  caeleri  homines  ad  Deum  non 
perlinere,  sed  ab  alio  aliquo  principio  creatos 
esse,  quod  postea  marcionistse  manichoeique  sen¬ 
serunt,  praemittit  hos  duos  versiculos,  quibus 
docet  Deum  Creatorem  ac  Dominum  esse  totius 
orbis  terrarum,  et  omnium  rerum  quae  in  eo 
sunt,  o  Domini  est  terra,  et  plenitudo  ejus,  »  id 
est,  et  omnia  quae  in  ipsa  sunt,  quaeque  ipsam 
replent.  Quod  explicatur  per  alteram  partem  ver¬ 
siculi  :  «  Orbis  terrarum ,  et  universi  qui  habi¬ 
tant  in  eo.  »  Declarat  enim  se,  cum  dixit  :  «  Do¬ 
mini  est  terra,  »  intellexisse  potissimum  de  terra 
habitabili,  quae  proprie  dicitur  hebraicebsn  the- 
bel,  et  graece  oiw upivn,  id  est,  orbis  terree  habitabi¬ 
lis;  et  cum  dixit,  omnis  plenitudo  ejus ,  declarat  se 
intellexisse  praecipue  de  hominibus,  qui  habitant 
in  ea,  non  de  caeteris  rebus  quae  in  ipsa  sunt. 

Vcrs.2.  2.  Quia  ipse  super  maria  fundavit  etjm,  et 

SUPER  FLUMINA  PRAEPARAVIT  EUM. 

Probat  Deum  Dominum  esse  orbis  terrae,  et 
omnium  habitantium  in  eo,  quoniam  ipse  fecit 
terram,  et  fecit  eam  supereminere  aquis,  ut  esset 
habitabilis.  Nam,  si  vel  aquis  omnino  careret, 
vel  esset  aquis  undique  cooperta,  inhabitabilis 
esset.  «  Quia  ipse,  inquit,  super  maria  fundavit 
eum,  »  id  est,  a  fundamentis  fecit  orbem  terrae, 
ac  per  hoc  ex  nihilo  fecit,  et  fecit  «  super  maria,» 
id  est,  ut  superficies  terrae  esset  altior  superficie 
maris,  et  similiter  «  super  flumina  praeparavit 
eum,  »  id  est,  praeparavit  orbem  terrae  ad  habi¬ 
tationem  hominum,  et  ideo  fecit  superiorem  et 


altiorem  fluminibus  :  alioqui  enim  mare  et  flu¬ 
mina  terram  obruerent,  et  altiora  essent.  Ex  hoc 
autem,  quod  Deus  terram  habitabilem  fecit,  se¬ 
quitur  ut  sit  etiam  Dominus  omnium  hominum,  DpiisBc- 
tum  quia  homines  ex  terra  facti  sunt,  et  in  ter-  mirl»s 
ram  revertuntur ;  tum  quia  terram  incolunt,  non  nh,m°hJ 
ut  domini,  sed  ut  coloni  a  Deo  constituti,  ut  ter-  minum, 
ram  colant. 

3.  Quis  ASCENDET  IN  MONTEM  DOMINI,  AUT  Vers.  3. 
QUIS  STABIT  IN  LOCO  SANCTO  EJUS? 

Cum  omnes  homines  coloni,  et  servi  Dei  sint, 
et  omnes  pariter  terram,  quae  Dei  possessio  est, 
incolant :  «  Quis  ascendet  in  montem  Domini?  » 
id  est,eritne  aliquis  ex  tanto  numero,  et  quis 
ille  erit,  qui  dignus  sit  ascendere  ad  locum  ubi 
proprie  habitat  Deus  ?  Vocatur  mons  Domini  ( ut 
alias  saepe  diximus)  domus  coelestis,  quae  est 
vere  sublimis  et  sancta,  de  qua  dicitur  in  alio 
Psalm.  exui  :  «  Coelum  coeli  Domino,  terram  au¬ 
tem  dedit  filiis  hominum.  »  Qui  hunc  locum  ex¬ 
ponunt  de  monte  Sion,  qui  erat  in  Jerusalem  ci¬ 
vitate  Judaeae,  videntur  nullo  solido  fundamento 
niti  posse,  cum  constet  montem  illum  plenum 
fuisse  hominibus  omnis  generis,  ut  plane  ridi¬ 
culum  videatur  de  illo  dicere :  «  Quis  ascendet 
in  montem  Domini?  » 

4.  Innocens  manibus,  et  mundo  corde,  qui  vers  4. 

NON  ACCEPIT  IN  VANO  ANIMAM  SUAM,  NEC  JURAVIT 
IN  DOLO  PROXIMO  SUO. 

Respondet  quatuor  conditiones  requiri  in  co, 
qui  sit  ascensurus  montem  Domini.  Prima  est, 
ut  sit  innocens  manibus,  id  est,  nihil  mali  perpe¬ 
traverit;  altera,  ut  sit  mundus  corde ,  id  est,  nihil 
mali  cogitaverit,  aut  cupiverit;  tertia,  ut  non  ac¬ 
ceperit  in  vano  animam  suam,  id  est,  ut  non  frustra 
vitam  a  Deo  acceperit,  id  est,  non  solum  nihil 
mali  fecerit,  vel  cogitaverit,  sed  etiam  ea  omnia 
bona  cogitaverit,  et  fecerit,  quae  ad  finem  sibi  a 

Deo  constitutum  obtinendum  requiruntur;  quarta, 
ut  non  juraverit  dolose.  Illud,  qui  non  accepit  in 
vano  animam  suam,  aliqui  detorquent  ad  jura¬ 
mentum  ,  ut  sequens  particula  sit  explicatio  su¬ 
perioris.  Volunt  autem  legi,  qui  non  accepit  in 
vano  animam  ejus,  id  est  Dei;  vel,  juxta  puncta 
Rabbinorum,  qui  non  accepit  in  vano  animam  meam, 
ut  Deus  loqui  intelligatur.  Verum  haec  expositio 
non  videtur  probabilis,  tum  quia  sine  causa  Rab- 
bini  legi  volunt,  animam  meam,  cum  vox  hebraea 
habeat  pronomen  tertice  personae,  non  primae, 
et  in  tertia  persona  vertit  S.  Hieronymus;  tum 
quia  lectio  illa,  animam  meam,  est  omnino  nova 
et  inaudita,  cum  Latini  et  Graeci  hactenus  in  ea 
voce  intellexerint  relativum  reciprocum,  nimi¬ 
rum  animam  suam ;  tum  denique,  quia  nomen  Dei 
in  vanum  accipere,  pro  eo  quod  est  falso  jurare 
per  Deum,  habetur  in  Scripturis  sanctis;  sed  ani¬ 
mam  propriam,  vel  animam  Dei  in  vanum  acci¬ 
pere,  pro  falso  jurare,  nusquam  legitur.  Alii  vo¬ 
lunt  animam  suam  in  vano  accipere,  nihil  esse 
aliud,  nisi  vana,  id  est,  temporalia  et  caduca  co¬ 
gitare  et  concupiscere ;  sed  hoc  jam  comprehen¬ 
sum  erat  in  illo,  mundus  corde,  et  videtur  coactum 
et  durum.  Addidit  vero  Propheta  quartam  illam 
conditionem,  de  juramento  doloso,  ut  in  eo  pec¬ 
cato,  quod  est  unum  ex  maximis,  cum  sit  pari¬ 
ter  contra  Deum  et  contra  proximum,  compre¬ 
henderet  omnia  alia  peccata,  quae  per  instru¬ 
mentum  linguae  committuntur.  Itaque  is,  qui 
dignus  sit  in  montem  Dei,  id  est,  in  coelum  con¬ 
scendere,  debet  undequaque  esse  perfectus,  ita 
ut  neque  corde,  neque  voce,  neque  opere  un¬ 
quam  deliquerit,  et  contra,  bona  omnia  fecerit, 
quae  ad  ejus  officium  pertinebant.  Hae  vero  con- 
Nftmn  ditiones  non  in  alium,  quam  in  Christum  convc- 
niunt.  Is  enim  unus  est,  «  qui  peccatum  non 
haLet  fecit,  nec  inventus  est  dolus  in  ore  ejus,  »  ut  dici- 
omniaadtur  I  Petri  ii.  De  reliquis,  «non  est  qui  faciat 
k°num;>  non  est  usque  ad  unum,  »  ut  loquitur 
dum  David  in  Psalm.  xiii  ;  et  «  omnes  nos  quasi  oves 
w cessa-  erravimus,  »  inquit  Isaias  cap.  lui;  et  apostolus 
'  Paulus  ad  Rom.  m,  23  :  «  Omnes  peccaverunt,  et 
egent  gloria  Dei.  »  Proinde  recte  Dominus  ipse 
ait  Joan.  in  :  «  Nemo  ascendit  in  coelum,  nisi  qui 
descendit  de  coelo.  Filius  hominis,  qui  est  in 
coelo.  »  Reliqui  sunt  de  terra  terreni,  ille  solus 
de  coelo  coelestis,  sanctus,  innocens,  impollutus, 
segregatus  a  peccatoribus,  et  excelsior  coelis  per 
Eccioaia  ascensionem  factus.  Nec  tamen  sola  persona 
iucubm  Christi  ascensura  erat  in  montem  Domini,  sed 
estc,,  "!,a  ipse,  et  corpus  ejus,  quod  est  Ecclesia,  quam 
Christo  lavit  sanguine  suo,  ut  exhiberet  ipse  sibi  glorio- 
asccu-  sam  Ecclesiam,  non  habentem  maculam,  neque 
8Ur,‘  rugam ,  ad  Ephes.  v ;  propterea  sequitur  : 

vers  s.  5.  Hic  accipiet  benedictionem  a  Domino,  et 

MISERICORDIAM  A  DEO  SALUTARI  SUO. 

«  Hic, »  videlicet  Christus,  «  accipiet  benedictio¬ 
nem  a  Domino,  »  id  est,  copiosissima  bona  pro 


se,  et  «  misericordiam  a  Deo  salutari,  »  pro  cor¬ 
pore  suo,  quod  est  Ecclesia,  cujus  etiam  respectu 
dicitur  Deus  salutaris  ejus.  Siquidem  vita  aeterna 
in  regno  coelorum,  Christo  justitia,  fidelibus  ejus 
misericordia  est ;  nam  etiamsi  justi  merentur  ex 
condigno  vitam  aeternam,  tamen  ipsa  eorum  me¬ 
rita  ex  misericordia  Dei  nascuntur,  et  dona  Dei 
verissime  appellantur.  Unde  in  Psalm.  cii  dici¬ 
tur  :  «  Qui  coronat  te  in  misericordia  et  misera¬ 
tionibus;  »  et  ad  Rom.  vi :  «  Stipendium  peccati 
mors,  gratia  Dei  vita  aeterna.  »  In  hebraeo  habe¬ 
tur,  justitiam  a  Deo  salutari  suo,  et  sic  vertit 
S.  Hieronymus,  secundum  quam  lectionem  totus 
hic  versiculus  Christo  proprie  conveniret.  Tamen 
Septuaginta,  qui  verterunt  misericordiam ,  viden¬ 
tur  consideravisse  justitiam  in  Scripturis  ali¬ 
quando  accipi  pro  bonitate,  imo  etiam  expresse 
pro  misericordia,  ut  in  Psalm.  exi  :  «  Dispersit, 
dedit  pauperibus,  justitia  ejus  manet  in  sEeculum 
saeculi.  »  Unde  est  illud  in  Evangelio  Matth.  vr : 

«  Attendite,  ne  justitiam  vestram  faciatis  coram 
hominibus,  ut  videamini  ab  eis.  »  Et  mox  :  «  Te 
igitur  faciente  eleemosynam,  nesciat  sinistra  tua, 
quid  faciat  dextra  tua.  »  Itaque  Septuaginta  hoc 
loco  non  tam  ad  vocem,  quam  ad  rem  significa¬ 
tam  respexerunt. 

6.  HAEC  EST  GENERATIO  QUAERENTIUM  EUM,  Vers.  #. 
QUAERENTIUM  FACIEM  DEI  JaCOB. 

Hic  jam  manifestat  Propheta  illum  unum  in¬ 
nocentem  manibus,  et  purum  corde,  qui  ascendet 
in  montem  Domini,  et  accipiet  benedictionem 
et  misericordiam  a  Deo,  non  esse  solum  caput, 
sed  caput  cum  corpore,  Christum  cum  Ecclesia. 

«  Haec,  inquit,  est  generatio  quaerentium  eum,  id 
est,  iste  qui  ascendet  in  coelum,  est  generatio 
quaedam  hominum  regeneratorum  in  Christo, 
quorum  praecipuum  studium  est  Deum  quaerere, 
ad  faciem  Dei  videndum  anhelare,  ad  montem 
denique  sanctum  totis  viribus  niti.  Et  vere  unum 
est,  ac  forte  praecipuum  signum  electorum  Dei, 
suspirare  ad  patriam.  Generatio  enim  filiorum 
hujus  saeculi  nihil  minus  quam  Deum  quaerit, 
nihil  magis  quam  mortem  horret;  et,  si  optio 
daretur,  mallent  in  hoc  saeculo  semper  vivere, 
quam  dissolvi,  et  esse  cum  Christo.  In  textu 
graeco  habetur  :  Aurvi  i  qevsa  ‘Cy;tcuvto)v  Kuptcv,  heee  est 
generatio  quaerentium  Dominum ;  et  sic  legunt  in 
Commentario  Hieronymus,  Augustinus,  Euthy- 
mius  et  alii  :  tamen  in  hebraeo  habetur  queeren - 
tium  eum,  ut  habet  nostra  editio  latina.  Sensus 
omnino  est  idem;  nam  illud,  eum,  refertur  ad 
Dominum,  de  quo  dictum  erat,  accipiet  benedic¬ 
tionem  a  Domino.  Itaque  Septuaginta  videntur 
explicasse  pronomen  eum,  quod  est  in  hebraeo. 

Quod  sequitur,  quaerentium  faciem  Dei  Jacob,  in 
hebraeo  est,  quaerentium  faciem  tuam,  o  Jacob!  Quo 
etiam  !ocosSeptuaginta  explicuerunt  sententiam 
obscuram  te-xtus  hebraici,  in  quo  subintelligitur 
Deus,  ut  sensus  sit  :  quaerentium  faciem  tuam. 


PSALMUS  XXIII.  135 


Deus  Jacob  :  nisi  forte  per  Jacob  in  textu  he- 
braico  intelligatur  coetus  beatorum,  sive  coelestis 
Jerusalem,  et  tunc  in  idem  recidet,  quferere  fa¬ 
ciem  Dei ,  et  quferere  faciem  Jacob  :  quia  nemo 
videt  faciem  Jacob,  id  est,  coelestis  patriae,  qui 
non  videat  faciem  Dei  Jacob,  cum  totum  nego¬ 
tium,  totaque  felicitas  illius  beatissimi  Jacob  sit 
contemplari  faciem  Dei.  Additur  in  hebroeo  ,*T?D 
selah,  id  est  sempcr,  quia  non  solum  generatio 
haec  Deum  quaerit,  sed  semper  Deum  quaerit,  id 
est,  non  fatigatur  Deum  quaerendo,  neque  sinit 
se  abduci  a  quaerendo  Deo,  ut  quaerat  aliquid 
infra  Deum. 

Vers.  7.  7.  Attollite  portas,  principes,  vestras,  et 

ELEVAMINI,  PORTA  ATERNALES,  ET  INTROIBIT  REX 

gloria:. 

Cum  praevidisset  sanctus  Propheta  inventum 
esse  unum,  qui  ascendere  dignus  esset  in  mon¬ 
tem  Dei,  id  est  Christum;  praedicit  jamjam  illum 
re  ipsa  ascensurum,  et  portas  coeli  aeternas  illi 
aperiendas.  Sed  more  poetico  utitur  prosopopoeia, 
et  alloquitur  tum  principes  coeli,  id  est  angelos, 
tum  ipsas  portas,  ac  jubet  angelis,  ut  aperiant,  et 
portis,  ut  sinant  se  aperiri,  imo  sponte  patefiant 
advenienti  Regi  gloriae.  Euthymius  notat  portas 
non  aperiri,  sed  tolli,  quia  adveniente  rege  so¬ 
lent  portae  civitatis  auferri,  et  deponi  in  signum 
subjectionis.  At  non  dicit  David  :  Auferte  portas, 
sed  attollite ;  et  non  dicit  portis  :  Exite  de  medio, 
sed  elevamini.  Dicit  igitur  attollite  et  elevamini, 
quia  portae  coeli  non  sunt  quasi  in  pariete,  ut  ad 
latera  moveri  debeant,  sed  quasi  in  tecto,  vel  la¬ 
queari,  ut  sursum  versus  aperiendae  sint.  Unde 
etiam  refellitur  opinio  eorum,  qui  volebant  Pro¬ 
phetam  loqui  de  domo  aliqua  in  monte  Sion  ter¬ 
restri,  in  quam  introducenda  erat  arca.  In  he- 
braeo  ad  verbum,  ut  vertit  S.  Hieronymus,  allo¬ 
quitur  Propheta  solas  portas,  ac  dicit :  Attollite, 
portce,  capita  vestra ;  elevamini,  januae  sempiternae , 
ei  introibit  B,ex  gloriae.  Dicuntur  autem  portce  at¬ 
tollere  capita,  quando  elevantur  sursum  versus, 
quia  tunc  attolluntur  extremae  partes  earum,  quae 
sunt  in  eis  veluti  capita.  Et  quamvis  vox  hebraea 
rashim  significare  possit  non  solum  ca¬ 
pita,  ut  vertit  S.  Hieronymus,  sed  etiam  princi¬ 
pes,  ut  verterunt  Septuaginta,  tamen  pronomen 
additum,  quod  Hebraei  dicunt  affixum, secundum 
communem  phrasim  hebraicam  solet  conjungi 
cum  nomine  immediate  praecedente;  et  ideo  il¬ 
lud,  dDWl,  deberet  verti,  capita  vestra,  ut 
vertit  S.  Hieronymus,  vel  principes  vestros,  quod 
hoc  loco  non  est  ad  propositum.  Tamen  quia 
Septuaginta  Interpretes  satis  aperte  per 
rashim  intellexerunt  principes,  cum  verterint,  « 
apyjs-m?,  et  pronomen  conjunxerunt  cum  nomine 
portas,  dicendum  est,  vel  in  textu  ipsorum  pro¬ 
nomen  affixum  fuisse  nomini  quod  si¬ 

gnificat  portas,  non  autem  nomini  CDhUiO?  quod 
significat  principes ;  vel  posse  pronomen  affixum 


uni  nomini,  referri  ad  aliud  nomen,  quamvis  ra¬ 
rissime  ,  et  praeter  regulam. 

8.  Quis  est  iste  Rex  gloria:?  Dominus  fortis  vers.  s. 
et  potens.  Dominus  potens  in  pralio. 

Introducit  principes  coelestis  Jerusalem  inter¬ 
rogantes  :  «  Quis  sit  ille  Rex  gloriae,  »  non  quod 
angeli  in  die  ascensionis  Domini  ignorarent  Chri¬ 
stum  esse  Regem  gloriae,  sed  ut  exprimat  admi¬ 
rationem,  quam  secum  adferebat  novitas  illa, 
quod  cerneretur  verus  homo  corporalis  ascendere 
super  coelos,  non  tanquam  hospes,  sed  tanquam 
Dominus  gloriosae  ac  sempiternae  civitatis.  Re¬ 
spondet  autem  Propheta  Regem  gloriae  esse  Chri¬ 
stum,  Dominum  fortissimum  et  pofentissimum, 
qui  potentiam  suam  ostendit  in  praelio  contra 
Principem  tenebrarum,  quem  devicit,  spoliavit 
et  alligavit. 

9.  Attollite  portas,  principes,  vestras,  et  Ver<;  9 
elevamini,  torta:  aternales,  et  introibit  Rex 

GLORIA. 

10.  Quis  est  iste  Rex  gloria?  Dominus  vir-  vers.  io. 

TUTUM,  IPSE  EST  REX  GLORIA. 

Fingit  Propheta  angelos,  qui  coelo  praesunt, 
quasi  cunctari  in  aperiendis  portis,  et  ideo  rur¬ 
sus  intonat  :  «  Attollite  portas,»  etc.,  quae  non  si¬ 
gnificant  aliud, nisi  ingentem  rei  novitatem,  quod 
corpus  terrenum  supra  corpus  coeleste,  et  caro 
humana  supra  ipsos  angelicos  spiritus,  cum  in¬ 
credibili  totius  naturae  admiratione,  et  quasi  stu¬ 
pore  conscendat.  Rursus  igitur  introducit  angelos 
interrogantes  :  «  Quis  est  iste  Rex  gloriae?  »  qui¬ 
bus  ipse  respondet  :  «  Dominus  virtutum,  ipse 
Rex  gloriae.  »  Audito  autem  nomine  sibi  notissi¬ 
mo,  nimirum  Dominus  virtutum,  continuo  ape¬ 
riunt,  et  Regem  gloriae  laeti  suscipiunt.  Domi¬ 
nus  virtutum  ii)  hebrseo  est,  Dominus  mND]f  tsc- 
baoth,  quodS.  Hieronymus  vertit.  Dominus  exerci¬ 
tuum,  quod  nomen  in  Prophetis  frequentissime  (s^ 
tribuitur  Deo,  neque  est  commune  diis  per  parti-  baoiii 
cipationem,  sed  proprium  soli  Deo  proprie  dicto,  nomon 
tum  quia  continet  nomen  quatuor  litterarum,  pr0‘ 
proprium  soli  Deo  vero  ;  tum  quia  solus  sit  vere  est  soli 
Dominus  exercituum,  quia  praeest  exercitibus  an-  veroUeo. 
gelorum,  qui  sunt  pene  innumerabiles  et  poten- 
tissimi;  et  etiam  quia  soli  Deo  vero  militant  om¬ 
nes  creaturae.  Nam, ut  habemus  in  Psalm.  cxlviii: 

«  Ignis,  grando,  nix,  glacies,  spiritus  procella¬ 
rum  quas  faciunt  verbum  ejus,  »  id  est,  pugnant 
ad  imperium  ejus.  Expertus  est  quidem  Pharao 
Deum  esse  Dominum  exercituum,  cum  non  so¬ 
lum  per  angelos,  sed  etiam  per  minutissima  ani¬ 
malia  contra  eum  pugnaverit,  videlicet  per  ra¬ 
nas,  muscas  et  culices,  nec  solum  per  animalia, 
sed  etiam  per  res  inanimatas,  grandinem,  ignem, 
tenebras,  morbos,  et  similia.  Porro  translatio 
Septuaginta  qui  verterunt.  Dominus  virtutum,  in 
idem  recidit.  Nam  per  virtutes  non  intelliguntur 

virtutes  morales,  quae  dicuntur  apstal ,  sed  vires  in  hoc  Psalmo  dicitur  Dominus  virtutum,  sive  exer- 
Pnminus  et  potentias,  quae  dicuntur  Suvajwt;.  Itaque  Domi-  cituum,  quod  nomen  in  tota  Scriptura  sacra  soli 
TrDelb?  mis  virlu,um  est  Dominus  virium  et  potentiarum,  Deo  tribuitur;  necnon  Rex  glorice,  id  est.  Rex  coe- 
'  quales  praecipue  sunt  castrorum  acies  ordinatae,  lestis  Jerusalem,  quae  est  regio  lucis,  et  summae 
In  vulgari  etiam  sermone  exercitus  armati  dici  aeternaeque  claritatis;  quod  sine  dubio  soli  Deo  ve- 
solent,  les  forces.  Ex  his  habemus  Christum  Domi-  ro  convenire  potest.  Additur  in  hcbraeo  hSd  selah, 
nura  vere  ac  proprie  esse  Deum,  non  creaturam,  semper,  ut  significetur  Christum  regem  esse  glo- 
utAriani  aliique  permulti  haeretici  voluerunt.  Nara  riae,  non  ad  tempus,  sed  in  omnem  aeternitatem. 


PSALMUS  XXV 

SECUNDUM  HEBR1E0S. 


V.  v.  —  4.  In  finem ,  Psalmus  David. 

Ad  te,  Domine,  levavi  animam  meam  : 

2.  Deus  meus,  in  te  confido;  non  erubescam : 

3.  Neque  irrideant  me  inimici  mei;  etenim 
universi,  qui  sustinent  te,  non  confundentur. 

4.  Coniundantur  omnes  iniqua  agentes  su¬ 
pervacue. 

Vias  tuas.  Domine,  demonstra  mihi,  et  se¬ 
mitas  tuas  edoce  me. 

5.  Dirige  me  in  veritate  tua,  et  doce  me  : 
quia  tu  es  Deus  salvator  meus,  et  te  sustinui 
tota  die. 

6.  Reminiscere  miserationum  tuarum,  Do¬ 
mine,  et  misericordiarum  tuarum,  quae  a  sae¬ 
culo  sunt. 

7.  Delicta  juventutis  meae,  et  ignorantias 
meas  ne  memineris. 

Secundum  misericordiam  tuam  memento 
mei  tu  :  propter  bonitatem  tuam.  Domine. 

8.  Dulcis  et  rectus  Dominus;  propter  boc  le¬ 
gem  dabit  delinquentibus  in  via. 

9.  Diriget  mansuetos  in  judicio  :  docebit  mi¬ 
tes  vias  suas. 

10.  Universae  viae  Domini,  misericordia  et 
veritas,  requirentibus  testamentum  ejus,  et 
testimonia  ejus. 

11.  Propter  nomen  tuum,  Domine,  propitia¬ 
beris  peccato  meo;  multum  est  enim. 

12.  Quis  est  homo  qui  timet  Dominum?  le¬ 
gem  statuit  ei  in  via ,  quam  elegit. 

13.  Anima  ejus  in  bonis  demorabitur,  et  se¬ 
men  ejus  haereditabit  terram. 

14.  Firmamentum  est  Dominus  timentibus 
eum  :  et  testamentum  ipsius,  ut  manifestetur 
illis. 

15.  Oculi  mei  semper  ad  Dominum,  quoniam 
ipse  evellet  de  laqueo  pedes  meos. 


V.  s.  h.  —  Bavid. 

Ad  te,  Domine,  animam  meam  levo. 

Deus  meus,  in  te  fisus  sum,  ne  confundar, 
ne  laetentur  [h.  neque  exultent  in  me\  inimici 
mei. 

Sed  universi  qui  sperant  in  te  non  confundan¬ 
tur  :  confundantur  qui  iniqua  gerunt  frustra. 

Vias  tuas,  Domine,  ostende  mihi,  semitas 
tuas  doce  me. 

Deduc  me  in  veritate  tua,  et  doce  me  :  quia 
tu  [al.  add.  es]  Deus  salvator  meus ,  te  exspec¬ 
tavi  tota  die. 

Recordare  miserationum  tuarum.  Domine, 
et  misericordiarum  tuarum,  quia  a  saeculo 
sunt. 

Peccatorum  adulescentiae  meae,  et  scelerum 
meorum  ne  memineris  :  secundum  misericor¬ 
diam  tuam  recordare  mei  tu  [al.  tac.  tu] ,  prop¬ 
ter  bonitatem  tuam.  Domine. 

Bonus  et  rectus  Dominus  :  propterea  docebit 
peccatores  in  via. 

Deducet  mansuetos  in  judicio,  et  docebit  mo¬ 
destos  viam  suam. 

Omnes  semitae  Domini  misericordia  et  veri¬ 
tas  :  his  qui  custodiunt  pactum  ejus,  et  testifi¬ 
cationes  ejus. 

Propter  nomen  tuum.  Domine,  propitiare 
iniquitati  meae,  quoniam  grandis  est. 

Quis  est  iste  vir  timens  Dominum?  quem  do¬ 
cebit  in  via,  quam  elegerit. 

Anima  ejus  in  bono  commorabitur,  et  semen 
ejus  haereditabit  terram. 

Secretum  [al.  Decretum ]  Domini  timentibus 
eum,  et  pactum  suum  ostendit  eis. 

Oculi  mei  semper  ad  Dominum  :  quia  ipse 
educet  de  reti  pedes  meos. 

1G.  Respice  in  me,  et  miserere  mei;  quia 
unicus  et  pauper  sum  ego. 

17.  Tribulationes  cordis  mei  multiplicatae 
sunt :  de  necessitatibus  meis  erue  me. 

18.  Vide  humilitatem  meam ,  et  laborem 
meum  :  et  dimitte  universa  delicta  mea. 

19.  Respice  inimicos  meos,  quoniam  multi¬ 
plicati  sunt,  et  odio  iniquo  oderunt  me. 

20.  Custodi  animam  meam,  et  erue  me :  non 
erubescam,  quoniam  speravi  in  te. 

21.  Innocentes  et  recti  adhaeserunt  mihi; 
quia  sustinui  te. 

22.  Libera,  Deus,  Israel,  ex  omnibus  tribu¬ 
lationibus  suis. 


Respice  in  me,  et  miserere  mei;  quoniam 
solus  et  pauper  ego  [h.  add.  sum]. 

Tribulationes  cordis  mei  amplificatae  sunt  : 
de  angustiis  meis  educ  me. 

Vide  afflictionem  meam  et  laborem  meum, 
et  porta  omnia  peccata  mea. 

Vide  inimicos  meos,  quoniam  multiplicati 
sunt :  et  odio  iniquo  oderunt  me. 

Custodi  animam  meam,  et  libera  me,  non 
confundar  quoniam  speravi  in  te. 

Simplicitas  et  aequitas  servabunt  me ;  quia 
exspectavi  te. 

Redime,  Deus,  Israel,  ex  omnibus  angustiis 
suis. 


Argumentum.  —  Vates  in  hoc  carmine  ardenter  et  flebiliter  petit,  sibi  remitti  sua  peccata,  et  liberari  se  a  periculis 
et  malis  illis,  quibus  ea  puniuntur;  postremo  attexit  clausulam,  qua  pro  populo  etiam  toto  orat.  Inseruntur  et 
Sutacxa/.wa  multa,  itemque  praeconia  fructuum  pietatis,  et  celebrationes  misericordiae  divinae.  Psalmus  hic  acrosti- 
chidis  ostendit  artificium,  cujus  rei  plura  inter  sacra  poemata  exempla  exstant,  nec  non  inter  Syriaca  et  Persica. 
Causas  vero  hujus  instituti  vaiii  comminiscuntur  varias,  quarum  tamen  unica,  aut  saltem  praecipua ,  probabilis  vide¬ 
tur  esse  haec,  memoriam  hoc  artificio  juvare  voluisse  poetas,  ut  alii  talia  carmina  facilius  addiscerent.,  et  commodius 
recordarentur.  Caeterum  ordinis alphabetici  non  ita  tenaces  fuerunt  Hebraei  poetae,  ut  in  omnibus  ac  singulis  ejus¬ 
modi  carminibus  numerum  elementorum  sine  ulla  interruptione  aut  defectu  litteris  initialibus  repraesentandum  exis¬ 
timarent.  Ewaldo  et  Maurero  acrostichis  in  hoc  Psalmo  ,  sicut  et  in  xxxiv,  recentioris  aetatis  indicium  est,  absque 
idonea  ratione.  Strophae  tres:  vers.  1-3,  meam  in  te  spem  non  confundas ;  vers.  4-14,  recte  agendi  rationem  me  do¬ 
ceas,  meaque  delicta,  malorum  causam,  mihi  ignoscas;  vers.  15-22,  libera  me  cum  toto  populo  ab  omnibus  malis. 


1.  Carmen  Davidis. 

Ad  te,  Jova,  animam  meam  levo. 

2.  Mi  Deus,  in  te  confido; 

ne  pudore  afficiar  (hac  mea  spe  excidens) , 
ne  exsultent  de  me  hostes  mei. 

3.  Omnes  quoque  sperantes  in  te  non  confundentur ; 
pudore  afficiantur  oppressores  sine  causa ! 

4.  Vias  tuas ,  Jova ,  ostende  mihi , 
semitas  tuas  doce  me. 

5.  Fac  ut  incedam  in  veritate  tua  (praeceptis  tuis),  et  doce  me; 
nam  tu  es  Deus  salutis  meae, 

te  (auxilium  tuum)  exspecto  omni  (vel  toto)  die. 

6.  Memor  sis  misericordia?  tum,  Jova,  et  benignitatis  tuse : 
nam  ab  aeternitate  sunt  illae. 

7.  Peccatorum  juventutis  meae  delictorumque  meorum  ne  sis  memor; 
secundum  benignitatem  tuam  memor  mei  tu  sis , 

propter  bonitatem  tuam,  Jova. 

8.  Bonus  et  rectus  (non  fallax)  est  Jova  : 

propterea  monstrat  peccatoribus  viam  (qua  ipsis  sit  ambulandum). 

9.  Dirigit  humiles  in  judicio, 
et  docet  humiles  viam  suam. 

10.  Omnes  semitae  Jovae  sunt  benignitas  et  veritas  (fides), 
iis  qui  servant  foedus  ejus  et  praecepta  ejus. 

1  1 .  Propter  nomen  tuum,  Jova , 

condonabis  culpam  meam,  nam  magna  illa. 

12.  Quis  est  vir  timens  Jovam? 
monstrabit  ei  Jova  viam  quam  eligat. 

13.  Anima  ejus  (ipse)  in  bono  habitabit, 

et  semen  ejus  possidebit  terram  (promissam). 

14.  Consortium  familiare  Jovae  est  cum  timentibus  eum , 
et  foedus  ejus  est  cum  iis,  ad  edocendum  eos. 

t 

1 5.  Oculi  mei  continuo  ad  Jovam , 
nam  is  educit  e  reti  pedes  meos. 

16.  Converte  te  ad  me,  et  miserere  mei , 
nam  solitarius  et  afflictus  ego  sum. 

17.  Angustiae  cor  (animum)  meum  aperuerunt  (divinae  institutioni) ; 
e  pressuris  meis  educ  me. 

18.  Vide  afflictionem  meam  et  laborem  meum » 
et  indulge  omnibus  peccatis  meis. 

19.  Vide  inimicos  meos,  quia  multi  sunt, 
et  odio  injusto  oderunt  me. 

20.  Custodi  animam  meam,  et  eripe  me ; 
ne  pudore  afficiar,  nam  in  te  confidi. 

21.  Innocentia  et  rectitudo  me  servent, 
nam  te  exspecto. 

22.  Libera,  Deus,  Israelem , 

ex  omnibus  angustiis  ejus. 

NOT./E. 

Vers.  3.  Confundentur  :  alii,  coi} funduntur.  Oppressores  :  ita  Maurer ;  Rosenroiillerus,  protervi ;  Ileng- 
stenberg,  perfidi.  —  Vers.  5.  Fac  ut,  etc.  Rosenniullerus  et  alii,  dirige,  vel  ducas  me  pro  fidelitate,  i.  e. 
sincera  bonitate  tua.  — Vers.  6.  Hoc  vult  :  utere  erga  me  eadem  illa  clementia,  qua  olim  erga  tuos  nun¬ 
quam  non  usus  es.  — Vers.  7.  Propter  bonitatem  tuam. ,  non  ex  mei  consideratione.  —  Vers.  9.  Humiles  vel 
mansuetos:  Maurer,  afflictos.  —  Vers.  10.  Prcecepta,  propr.  testimonia,  litterae  veluti  testimoniales,  quae 
fidem  faciunt  mutui  fcederis  Jovam  inter  et  populum;  vel  leges  quae  Deus  solemni  attestatione  populo  suo 
servandas  dedit.  — Vers.  11.  Nomen,  misericordiae  famam,  non  mea  causa.  Condonabis,  pro  optativo. 
Nam  magna  illa,  ita  ut,  si  pro  merito  me  castigare  velles,  ego  non  ferre  possem  castigationem. — Vers.  12. 
Quis  est,  etc.,  i.  e.  quicumque.  —  Vers.  14.  Consortium  familiare :  Cf.  Prov.  m,  32.  —  Vers.  14.  Et  foe¬ 
dus,  etc.  Meignan,  et  foedus  suum,  illud  Jova  notum  facit  eis,  divinae  protectionis  experientia. — Vers.  17. 
Angustiae,  etc.;  ita  post  Sckultensium  Maurer.  Alii  litteram  1  in  fine  verbi  hirechibou  nomini  quod  pro¬ 
xime  sequitur  praeponunt,  angustias  cordis  mei  dilata,  ct  ....  Meignan,  magnas,  seu  multas  (ut  Vulgatus) 
angustias  cordis  mei  fecerunt  mei  hostes.  —  Vers.  22.  Libera,  propr.  redime  :  hic  versus  forsan  postea, 
v.  g.  in  captivitate,  tanquam  doxologia  additus  fuit. 

Ver?.  1 


Vers.  ? 


BELLAR  MI  NI  EXPLANATIO. 

PSALMUS  XXIV 


TITULUS  ET  ARGUMENTUM. 

In  finem.  Psalmus  David. 

tn  hobrifio  non  habetur,  in  finem,  sed  solum,  Psalmus  David;  sed  non  multum  refert  sive  Septuaginta  addi¬ 
derint  illud,  in  finem,  sive  exciderit  ex  textu  hebraico.  Hic  Psalmus  est  primus  ex  alphabeticis ;  habet  enim  tot 
versiculos,  quot  sunt  litterae  alphabeti,  nimirum  viginti  ducs,  et  incipit  primus  versiculus  a  prima  littera  Alphabeti, 
secundus  a  secunda,  et  sic  deinceps.  Una  duntaxat  littera  est,  a  qua  nullus  versus  incipit,  videlicet  caph,  sed  ut 
damnum  hoc  resarciatur,  in  fine  Psalmi  post  ultimam  litteram  ponitur  alius  versiculus  incipiens  a  littera  phe;  atque  relini 
ita  duo  versiculi  incipiunt  a  littera  phe.  Quid  hujus  rei  causa  fuerit,  difficile  esset  divinare.  Similes  Psalmi  alpha-  alpha  ta¬ 
betici  sunt  xxxiii,  xxxv,  cx,  exi,  cxvm  et  csliv.  Cur  alphabetici  scribantur  Psalmi ,  nulla  melior  occurrit  ratio,  quam  tici  qui, 
ut  consulatur  memorite.  Argumentum  Psalmi  est  oratio  devotissima,  qua  petitur  remissio  peccatorum,  et  gratia  et  quot? 
bene  vivendi.  Convenit  autem  haec  oratio  homini  incipienti  despicere  temporalia,  qui  sic  tenetur  desiderio  placendi 
Deo,  ut  tamen  laboret  in  concupiscentiis  superandis. 

EXPLICATIO  PSALMI. 


1.  Ad  te.  Domine,  levati  anima  meam; 
Deus  meus,  in  te  confido,  non  erubescam. 

In  hoc  versiculo,  qui  est  unus  apud  Septuagin¬ 
ta,  quia  continet  integram  sententiam,  sunt  duo 
secundum  Hebraeos;  incipit  enim  secundus  ab  il¬ 
lis  verbis:  «In  te  confido,»  quia  ibi  ponitur  secun¬ 
da  littera  alphabeti.  «  Ad  te.  Domine,  levavi  ani¬ 
mam  meam, »  id  est,  non  inveniens  in  creaturis 
nilis  quietem,  sed  ubique  spinas  et  tribulos,  per¬ 
taesus  vitae  prioris,  animam  meam  abstractam  ab 
affectu,  quo  inhaerebat  terrae,  ad  te  levavi;  tibi 
per  cogitationem  assiduam,  et  amorem  a  te  inspi¬ 
ratum  inhaerere  coepi,  a  te  auxilium  contra  ten- 
lationes  exspecto,  ct  quia  «  in  te  confido,  non 
erubescam, »  id  est,  non  recedam  a  te  confusus, 
auxilio  non  impetrato,  ita  ut  cogar  erubescere 
coram  inimicis  meis.  In  textu  grmeo  additur  si; 
tov  aifovet,  in  aeternum;  sed  id  non  habetur  iu  he- 
braeo,  neque  legitur  a  S.  Hieronymo,  S.  Augus¬ 
tino,  et  Theodoreto  in  Commentariis,  sed  a  solo 
Euthymio  ex  veteribus.  Itaque  recte  non  est  re¬ 
ceptum  in  editione  latina. 

2.  Neque  irrideant  me  inimici  met,  etenim 
universi,  qui  sustinent,  te  non  confundentur. 

Explicat  quod  dixerat,  non  erubescam,  quia  tunc 
erubesceret,  si  irrideretur  ab  inimicis  tanquam 
qui  frustra  sperasset  in  Deo.  In  hebraeo  habetur, 
neque  exultent  de  me  inimici  mei.  Sed  idem  sensus 
est.  Siquidem  exultatio  inimicorum  species  irri¬ 
sionis  est.  Per  inimicos  autem  intelligi  possunt 
tum  homines  mali,  tum  etiam  daemones,  quorum 
exultatio  et  irrisio  intolerabilem  confusionem  pa¬ 
reret,  si  eam  serio  cogitaremus.  Reddit  postea  cau¬ 
sam,  cur  omnino  confidat  se  non  confundendum, 
«  quoniam,  inquit,  universi  qui  sustinent  te  non 
confundentur,  »  id  est,  quia  longo  experimento. 


exemplis  nostrorum  majorum,  et  ex  ipsis  verbis  snsti- 
tuis  didicimus  neminem  confundi,  neque  a  spe  nei'.e  Do* 
sua  excidere  ex  iis,  qui  te  sustinent,  id  est,  qui 
in  te  confidentes  patienter  auxilium  tuum  ex¬ 
spectant.  Sustinere  Dominum  in  Scripturis  fre- 
quentissimum  est,  et  significat  exspectare  Domi¬ 
num  cum  certa  spe  auxilii. 

3.  Confundantur  omnes  iniqua  agentes,  su-  vers.  s. 

PERVACUE. 

Duplicem  sensum  bic  versiculus  habere  potest: 
primo  enim  sensus  esse  potest,  ut  significetur 
confundendos  eos,  qui  sine  causa  peccant,  id  est, 
qui  non  peccant  ex  ignoranlia,  vel  infirmitate, 
sed  ex  malitia.  Isti  enim  non  cogitant  de  poeni¬ 
tentia,  neque  de  peccato  abjiciendo;  ideo,  si  forte 
sperant  aliquid  a  Deo,  spes  eorum  praesumptio 
est.  Ita  Tbeodoretus  et  Euthymius.  Potest  etiam 
esse  alius  sensus,  fortasse  magis  litteralis,  ut  si¬ 
gnificetur  confundendos  inimicos  justorum  tum 
visibiles,  tum  invisibiles,  quia  frustra  inique 
agunt  dum  vexant  homines  justos  ;  noa  enim 
consequuntur  finem  sibi  propositum,  nimirum  ut 
justos  perdant,  et  ad  gehennam  perducanti;  cum 
e  contrario  illa  vexatio  sit  eis  virtutis  exercitatio, 
et  meritum  gloriae  sempiternae.  Retorquet  igitur 
Propheta  confusionem  in  hostes,  quasi  dicat :  Ne 
sinas,  Domine,  ut  ego  confundar;  quod  fieret,  si 
inimici  mei  me  irriderent,  et  de  perditione  mea 
exultarent;  sed  contra  confundantur  ipsi,  dum 
cernunt  se  supervacue  ac  frustra  inique  egisse , 
ut  me  ad  impatientiam  provocarent. 

4.  Vias  tuas.  Domine,  demonstra  mihi,  et  Virs.  4. 
semitas  tuas  edoce  me. 

Per  vias  Domini  intelligimus  legem  Domini, 
quae  vere  est  via,  qua  itur  ad  Deum.  Nara  «  si  vis 
ad  vitam  ingredi.  Dominus  ait  Matth.  xix,  serva 


COMMENTARIA  IN  PSALMOS. 


140 

mandata. »  Cum  itaque  postulasset  Propheta  auxi¬ 
lium  Domini  contra  tentationes,  explicat  quod 
auxilium  potissimum  habere  desideret,  atque  ait : 
«  Vias  tuas.  Domine,  demonstra  mihi,»  id  est,  fac 
me  ambulare  pervias  praeceptorum  tuorum;  «  et 
semitas  tuas  edoce  me,  »  id  est,  ostende  mihi  an¬ 
gustum  iter  justissimae  legis  tuae  :  sic  enim  eva¬ 
dam  omnes  irrisiones  inimicorum,  et  non  ego 
confundar,  sed  confundentur  ipsi,  qui  frustra  me 
suis  tentalionibus  exagitant.  Porro  cupit  doceri  le¬ 
gem  Domini,  non  quoad  intelligentiam  speculati¬ 
vam,  sed  quoad  praxim,  id  est, cupit  gratiam,  quae 
persuadeat  voluntati,  ut  libeat  implere  mandata. 

Vers.  5.  5.  DlRIGE  ME  IN  VERITATE  TUA,  ET  DOCE  ME, 

quia  tu  es  Deus  salvator  meus,  et  te  sustinui 

TOTA  DIE. 

Idem  repetit,  et  addit  rationem.  «  Dirige  me,  in¬ 
quit,  in  veritate  tua, »  id  est,  ex  me  facile  declino 
ad  dexteram,  vel  ad  sinistram,  deserens  viam 
mandatorum  tuorum,  propter  temporales  prospe¬ 
ritates,  vel  adversitates,  ideo  tu  dirige  me  ducens 
auxilio  gratiae  tuae  per  viam  rectam  in  veritate 
tua,  id  est  in  lege  tua,  quae  verissima  via  est. 
«  Nam  omnia  mandata  tua  veritas,  »  P salm.  cxvm. 
«  Quia  tu  es  Deus  salvator  meus,  »  id  est,  ideo  a 
te  auxilium  hoc  peto,  quia  tu  solus,  qui  Deus  es, 
Solus  potes  salvare  animam  meam.  Non  est  enim  alius 

Dons  ut  raec]jCUs,  qui  noverit  curare  morbos  animarum, 
medicus  *  / 

a:iiina-  et  multo  minus  qui  possit  sanitatem  perfectam 

rum.  reddere,  nisi  Deus.  Et  praeterea  hoc  a  te  peto,  et 
spero  impetraturum,  quia  te  sustinui  tota  die,  id 
est ,  perseveranter  et  patienter  exspectavi  medi¬ 
cinam  tuam,  neque  aliunde  consolationem  acci¬ 
pere  volui.  Magni  meriti  est  apud  Deum,  tempore 
tentationis  non  deficere  a  spe  coelestis  auxilii, 
neque  humanas  consolationes  requirere. 

Vers.  6.  g.  Reminiscere  miserationum  tuarum,  Do¬ 
mine,  ET  MISERICORDIARUM  TUARUM  QUA5  A  S ASCULO 
SUNT. 

Quando  Deus  sinit  animam  tentationibus  agi¬ 
tari,  vel  in  peccatis  haerere,  videtur  oblitus  miseri¬ 
cordiae  suse;  ideo  justus  diu  luctatus  cum  tenta- 
tione,  vel  videns  se  non  posse  liberari  a  lapsu  in 
peccata,  quod  summopere  cupit,  clamat  ad  Deum 
ut  recordetur  miserationum  et  misericordiarum 
suarum  antiquarum.  Inter  miserationem  et  mise¬ 
ricordiam  hoc  interest,  quod  miseratio  significat 
actum  miserendi,  misericordia  habitum  virtutis, 
et  idem  fere  discrimen  invenitur  in  verbis  hebrai- 
cis,  quamvis  sint  magis  dissimilia  inter  se,  quam 
latina.  Quod  hic  habemus  miserationes,  in  hebraeo 
est,  *pcm,  quod  amorem  et  viscera  paterna  pro¬ 
prie  significat;  unde  est  illud  Psalm.  cn  :  «  Sicut 
miseretur  pater  filiorum.»  Quod  autem  hic  habe¬ 
mus,  misericordia,  in  hebraeo  est,  “]HDn,  quod 
pietatem  et  probitatem ,  ac  misericordice  virtutem 
significat.  Itaque  sensus  est :  Recordare,  Domine, 
te  ab  aeterno  misericordem  fuisse,  neo  solum  mi¬ 


sericordem,  sed  etiam  misereri  solitum,  et  viscera 
paterna  exhibere  erga  filios  tuos,  proinde  hoc 
tibi  esse  proprium  et  naturale.  Illud,  quee  a  sceculo 
sunt,  in  hebraeo  et  graeco  est,  quia  a  sceculo  sunt;  et 
sic  legunt  S.  Augustinus  et  Theodoretus.  Tamen 
S.  Hieronymus  in  Commentario,  et  Euthymius  le¬ 
gunt,  ut  nos  habemus,  quee  a  sceculo  sunt;  ex  quo 
apparet  textus  graecos  et  latinos  olim  fuisse  va¬ 
rios.  Sensus  est  idem,  sive  dicamus: Reminiscere, 
quod  ab  aeterno  misericors  es;  sive  reminiscere 
misericordiae  tuap,  quae  ab  aeterno  est. 

7.  Delicta  juventutis  me^e  et  ignorantias  vp«.  7. 

MEAS  NE  MEMINERIS. 

Pulchre  opponit  reminiscentiae  oblivionem,  qua¬ 
si  dicat  :  Reminiscere  misericordiae  tuae,  et  obli¬ 
viscere  peccatorum  meorum.  Nam  unum  est  cau¬ 
sa  alterius  :  tunc  enim  Deus  reminiscitur  miseri¬ 
cordiae  suae,  quando  non  vult  amplius  reminisci 
peccatorum  nostrorum,  sed  ea  remittit  ac  delet, 
ac  si  aeternae  oblivioni  mandentur.  Commemorat 
autem  peccata  juventutis  et  ignorantias,  id  est, 
delicta  commissa  ex  infirmitate  et  ignorantia,  tum 
quia  istis  magis  quam  aliis  convenit  misericordia, 
juxta  illud  Apostoli,  I  Timoth.  1  :  «Misericordiam 
consecutus  sum,  quia  ignorans  feci;  »  tum  quia 
forte  David  non  alia  peccata  habeat :  et  haec  oratio 
justi  hominis  est,  cui  cum  peccatis  levibus  certa¬ 
men  est;  tum  etiam  quia,  ut  notat  Euthymius, 
peccata  ex  malitia  non  remittuntur  per  solam 
orationem,  sed  dignis  poenitentiae  fructibus  indi¬ 
gent.  In  hebraeo  non  habetur,  ignorantias  meas, 
sed  id  est  scelera  mea.  Quia  vero  Septua¬ 
ginta  verterunt  aqvda?,  id  est  ignorantias,  et  de 
eorum  eruditione  et  fide  dubitare  non  possumus, 
et  revera  magis  congruit  cum  peccatis  adolescen- 
tiae  ignorantia,  quam  scelus;  cogimur  dicere  vo¬ 
cem  hebraicam  generalem  esse,  et  tam  scelera, 
quam  peccata  leviora  significare. 

8.  Secundum  misericordiam  tuam  memento  Vf>ri- *• 

MET  TU,  PROFTER  BONITATEM  TUAM,  DOMINE. 

Declarat,  quod  dixerat :  Reminiscere  misericor¬ 
diae  tuae,  et  obliviscere  delictorum  meorum.  Hoc 
enim  totum  fit,  cuin  Deus  recordatur  hominis 
peccatoris  secundum  misericordiam  suam. 

9.  Dulcis  et  rectus  Dominus,  propter  iioc  ve^.  9. 

LEGEM  DABIT  DELINQUENTIBUS  IN  VIA. 

Confirmat  ipse  se  in  spe  impetrandi,  affirmans 
Dominum  bonum  et  justum  esse,  et  ideo  libenter 
corrigere  solere  delinquentes.  Sic  enim  exercet 
misericordiam  erga  hominem,  et  justitiam  erga 
peccatum.  Pro  dulcis,  in  hebraeo  est  tob , 

quod  proprio  bonum  significat ;  et  in  graeco  quo¬ 
que  xpYKTTb;  bonum  potius,  quam  dulcem  significat. 
Proinde  illud,  dulcis ,  quod  est  in  nostra  editione 
latina,  pro  bono  accipiendum  est;  pro  legem  da¬ 
bit,  in  hebraeo  est,  mv  iora,  id  est  docebit,  et  in 
graeco  v^toOmitTEi,  id  est  legislatorem,  seu  preeeep - 


Vers  10. 


Superbi 
omnino 
non  a 
sratia 
l)ei  ex¬ 
cludun¬ 
tur. 

Via  To¬ 
mi  ni  duo 
signifi¬ 
cat. 

torcm  se  exhibebit.  Itaque  non  est  sensus,  Deutn 
legem  dare  quomodocumque,  sed  legem  dare 
eam  docendo,  ac  per  hoc  faciendo,  ut  observetur. 
Respondent  enim  haec  verba  verbis  superioribus: 
«  Vias  tuas  demonstra  mihi,  et  semitas  tuas  edoce 
me,  dirige  me  in  veritate  tua,  et  docc  me.  »  Quod 
enim  tunc  petebat,  nunc  affirmat,  Deum  conce¬ 
dere  solitum  esse.  Hic  igitur  est  sensus :  «  Dulcis  et 
rectus  Dominus  est,»  et  ideo  amat  homines,  et  odit 
peccata;  ac  propterea  legem  suam  demonstrat,  ac 
persuadet  delinquentibus  in  via  hujus  vitae,  ut  ipsi 
etiam  ex  iniquis  et  malis,  justi  et  boni  efficiantur. 

10.  Diriget  mansuetos  in  judicio,  docebit 

MITES  VIAS  SUAS. 

Declarat  quod  dixerat,  « legem  dabit  delinquen¬ 
tibus,»  ac  dicit  non  de  omnibus  delinquentibus 
id  esse  intelligendum,  sed  solum  de  mansuetis  et 
mitibus,  qui  non  resistunt  Domino  docenti,  imo 
cupiunt  doceri.  «  Diriget,  inquit,  mansuetos  in  ju¬ 
dicio,  » id  est,  ducet  perviam  rectam  legis  suae  (quse 
judicium  etiam  in  Scripturis  appellatur,  ut  dixi¬ 
mus  in  explicatione  Psalmi  xvm)  homines  humi¬ 
les  et  mites.  Deinde  hoc  ipsum  declarat  aliis  ver¬ 
bis,  dicens  :  «  Docebit  mites  vias  suas,  »  id  est, 
mitibus  dabit  gratiam  cognoscendae  et  amandae, 
ac  per  hoc  implendae  legis.  Hoc  loco  annotandum 
est,  non  excludi  superbos  omnino  a  gratia  Dei, 
sed  ordinem  assignari.  Superbi  siquidem  non  sunt 
perfectionis  capaces,  de  qua  proprie  agitur  in  hoc 
Psalmo,  nisi  prius  timore  concepto  poenitentiam 
agant,  et  timore  deposito  mites  humilesque  red¬ 
dantur.  Itaque  primum  gratia  Dei  superbos  atque 
obstinatos  emollit  et  conterit,  deinde  contritis  et 
humiliatis  demonstrat  vias  suas,  et  dirigit  eos  in 
judicio. 

11.  Univers-e  viiE  Domini  misericordia  et 

VERITAS,  REQU1RENT1RUS  TESTAMENTUM  EJUS,  ET 
TESTIMONIA  EJUS. 

Addit  ad  id  quod  dixerat,  non  solum  a  Deo  di¬ 
rigi  mansuetos,  sed  omnia  opera  Dei  erga  tales 
homines  esse  misericordiam  et  veritatem,  id  est, 
misericordiam  et  justitiam,  quatenus  justitia  ac¬ 
cipitur  pro  fidelitate  et  veritate,  quae  quod  pro¬ 
mittitur  implere  facit.  Vice  Domini  hoc  loco  vo¬ 
cantur  opera  Dei,  quibus  Deus  ad  nos  quodam 
modo  venit;  nisi  forte  magis  placeat,  per  vias  Do¬ 
mini  intelligere  morem  Dei  sive  regulam,  et  quasi 
legem,  qua  Deus  utitur.  Itaque  via  Domini  sem- 
per  significat  legem,  sed  aliquando  legem,  quam 
nobis  dat,  ut  per  eam,  quasi  per  viam  rectam  as¬ 
cendamus  ad  ipsum ;  aliquando  legem  qua  ipse 
utitur,  cum  per  opera  descendit  ad  nos.  Et  quia 
jam  multa  dixerat  David  de  via  Domini  priore,  id 
est,  de  lege  nobis  data,  nunc  adjungit  aliquid 
de  via  Domini  posteriore,  id  est,  de  lege,  quam 
ipse  sibi  posuit,  et  quam  servat  erga  nos.  Ergo, 
inquit,  «universae  viae  Domini,  misericordia  et 
veritas,  »  id  est  lex,  sive  regula,  sive  modus  pro¬ 


cedendi  Dei  consistit  in  misericordia  et  veritate, 
ut  misericorditer  promittat,  et  fideliter  impleat 
quod  promisit.  At  cum  quibus  utitur  Deus  hac 
lege?  cum  «  requirentibus  testamentum  ejus  et 
testimonia  ejus. »  Vocat  testamentum  Dei  pactum 
illud,  quod  fecit  cum  ominibus,  quando  legem  de¬ 
dit,  ut  ipsi  sint  populus  ejus,  et  ipse  Deus  eorum. 

Quod  quidem  pactum  vocatur  etiam  in  Scripturis 
testamentum,  quia  continet  promissiouem  hoere- 
ditatis,  et  quia  morte  testatoris  confirmandum  erat, 
sicut  re  vera  confirmatum  est  in  morte  Christi, in 
cujus  rei  signum  Moses  aspersit  sanguinem  in  po¬ 
pulum,  dicens:  «Ilie  est  sanguis  Testamenti,  quod 
mandavit  ad  vos  Deus, »  Exod.  xxiv,  et  Hebr.  ix. 

Vocat  autem  testimonia  Dei,  ipsam  legem,  quam 
Deus  dedit,  quoniam,  ut  alias  diximus,  per  legem 
testificatur  nobis  Deus  voluntatem  suam.  Cum 
illis  igitur  Deus  utitur  lege  misericordiae  et  veri¬ 
tatis,  qui  requirunt  pactum  cum  Deo  initum,  ut 
illud  observent,  et  similiter  requirunt  legem  Dei, 
ut  eam  impleant,  id  est,  cum  hominibus  bonae 
voluntatis  Deum  timentibus  et  diligentibus.  In  he- 
braeo  habetur  pro  voce  testamentum ,  nH3  berith , 
quod  proprie  pactum  significat.  Sed  Septuaginta 
vertere  solent  Saa 6rwv,  id  est  testamentum ,  propter 
rationem  jam  dictam.  Sic  etiam  pro  voce  requi- 
rentibus,  in  hebraeo  est  notsere, custodientibus; 
sed  idem  est  sensus.  Qui  enim  requirunt  pactum, 
quod  forte  jam  obliti  erant,  ad  hoc  requirunt,  ut 
custodiant. 

12.  Propter  nomen  tuum.  Domine,  propitia-  vers.  12. 

BERIS  PECCATO  MEO,  MULTUM  EST  ENIM. 

Ex  universali  lege,  qua  Deus  utitur  erga  timen¬ 
tes  se,  colligit  Propheta  bonam  spem  se  habere 
posse  de  remissione  suorum  peccatorum.  «  Prop¬ 
ter  nomen  tuum.  Domine,  »  id  est,  ut  manifes¬ 
tentur  misericordia  et  veritas  tua,  «propitiaberis 
peccato  meo,  quod  multum  est.  »  Potest  autem 
dici  multum,  vel  propter  multitudinem,  sicut  dici¬ 
tur  multus  populus,  juxta  illud  apostoli  Jacobi, 
cap.  111  :  «  In  multis  offendimus  omnes;  »  vel 
propter  magnitudinem  et  gravitatem,  quia  viri 
sancti  etiam  parva  peccata,  magna  existimant;  et 
vere  magna  sunt,  si  magnitudo  ejus  qui  offendi¬ 
tur,  consideretur. 

13.  Quis  est  homo,  qui  timet  Dominum?  legem  vers.  1*. 

STATUIT  EI  IN  VIA,  QUAM  ELEGIT. 

Facit  Propheta  more  amantium,  qui  nunc  sus¬ 
pirant  ad  rem  amatam,  nunc  eam  laudant,  nunc 
iterum  suspirant.  Amabat  vir  justus  gratiam  Dei, 
cupiebat  remissionem  peccatorum,  donum  recte 
vivendi,  et  placendi  Deo  :  ideo  nunc  hoc  ipsum  pe¬ 
tit,  nunc  laudat  gratiam  istam,  et  felicitatem  enar¬ 
rat  timentium  Deum,  id  est,  eorum  qui  gratiam 
istam  consecuti  sunt,  nunc  revertitur  ad  hoc  ip¬ 
sum  desiderandum  et  postulandum.  Itaque  in 
hoc  versiculo  et  duobus  sequent,  narrat  bona,  quae 
assequuntur  timentes  Deum.  «  Quis  est,  inquit. 


Vers.  t 


Veis,  i 

homo  qui  timet  Deum?  »  quasi  dicat :  Prodeat  in 
medium  homo  vere  timens  Deum,  et  audiet  ex 
me  suam  felicitatem.  Quod  sequitur,  «legem  sta¬ 
tuit  ei  in  via,  quam  elegit,»  multi  volunt  esse  ini¬ 
tium  felicitatis,  quam  Propheta  enarrandam  sus¬ 
cepit  ,  quasi  dicat:  Iste  timens  Deum,bocin  primis 
habebit,  quod  Deus  eum  instruet  de  lege  sua  in 
via,  quam  elegit,  id  est,  in  statu  vitae  quem  elegit. 
Ita  Theodoretus  et  Euthymius.  Non  rejicio  exposi¬ 
tionem  ;  sed  magis  litteralem  puto  aliam,  quam  in¬ 
sinuant  Hieronymus  et  Augustinus.  Est  enim  con¬ 
suetudo  Prophetae  idipsum  in  eodem  versiculo 
bis  repetendi,  vel  declarandi  in  una  parte  versi¬ 
culi,  quod  in  altera  dictum  est.  Hunc  igitur  sen¬ 
sum  esse  existimo  :  «  Quis  est  homo  qui  timet 
Deum?  »  Quis,  inquam,  est  ille  quem  Deus  instru¬ 
xit  de  lege  sna  in  via,  quam  ipse  homo  elegit,  id 
i.  e.  in  recto  itinere  bene  vivendi  et  eundi  ad  Deum, 
quod  ipse  voluntarie  jam  elegit;  sic  enim  una 
pars  versiculi  declarat  alteram.  Ille  enim  est  ho¬ 
mo  timens  Deum,  qui  dono  Dei  elegit  viam,  qua 
itur  ad  Deum,  quae  est  observatio  mandatorum. 
Illa  verba,  legem  statuit  ei,  in  hebraeo  et  grseco  uni¬ 
cum  tantum  verbum  sunt,  quod  significat  docere, 
instruere,  praecipere ,  praeceptorem  se  exhibere,  et  si¬ 
milia.  Itaque  verti  poterat :  Quis  est  ille,  quem  Deus 
docuit;  proinde  legem  statuit  ei,  significat :  Legem 
deditin  corde  ejus,  id  est,  instruxit  et  docuit  eum. 
Et  pronomen  ei  explicandum  est  (ut  S.  Hieronymus 
fecit)  per  relativum  quem,  vel  cui,  id  est,  quem 
docuit  de  lege,  vel  cui  dedit  legem  in  corde.  Haec 
enim  est  recta  interpretatio  verbi  hebraici. 

14.  Anima  ejus  in  bonis  demorabitur,  et 

SEMEN  EJUS  HiEREDiTABIT  TERRAM. 

Haec  est  felicitas  timentis  Deum,  quod  «  anima 
ejus, »  id  est,  ipse  timens  Deum,  «in  bonis  demo¬ 
rabitur,  »  id  est,  bonis  fruetur  non  ad  breve  tem¬ 
pus,  aut  per  transitum,  sed  permanenter  et  sta¬ 
biliter.  Quae  sententia  verissima  est,  nam  «  dili¬ 
gentibus  Deum  omnia  cooperantur  in  bonum,» 
ut  ait  Apostolus  ad  Rom.  Proinde  timens  Deum 
semper  fruetur  bonis,  quia  si  res  bene  cedent, 
fruetur  bono  prosperitatis;  si  contra,  fruetur  bono 
patientiae,  et  spe  magni  praemii  in  regno  coelo¬ 
rum.  Ita  semper  erit  laetus.  Nec  ipse  solum  in  bo¬ 
nis  morabitur,  sed  etiam  filii  ejus  propter  ipsum 
haereditabunt  terram,  id  est,  terram  possidebunt. 
In  Scripturis  enim,  ut  exposuimus  in  Psalm.  xv, 
pro  eodem  accipitur  hcereditare  et  possidere.  Di¬ 
cuntur  autem  filii  timentium  Deum  possessuri 
terram,  quia  pacifice  habitabunt  in  terra,  et  ne¬ 
mo  eis  nocebit,  in  eo  sensu,  quem  attigimus; 
quia  bonis  omnia  cooperantur  in  bonum,  et  ips£e 
tribulationes  convertuntur  in  gaudium. 

15.  Firmamentum  est  Dominus  timentibus 

EUM,  ET  TESTAMENTUM  IPSIUS  UT  MANIFESTETUR 

ILLIS. 

Ilcec  est  ratio,  cur  timentes  Deum  in  bonis 


semper  morentur,  quoniam  non  innituntur  rebus 
caducis  et  perituris,  sed  Deus  ipse  est  firmamen¬ 
tum  eorum,  id  est,  in  Dei  amicitia  et  auxilio  fun¬ 
datas  habent  spes  suas.  In  hebraeo  est  no  sod, 
quod  secretum  significat,  et  ideo  S.  Hieronymus 
vertit,  secretum  Domini  timentibus  eum ,  supple,  re¬ 
velatur.  Sed  Septuaginta  videntur  legisse  TID» 
iesod,  fundamentum,  una  litterula  addita,  quae  fa¬ 
cili  negotio  ex  textu  hebraico  temporis  progressu 
excidere  potuit.  Et  sine  dubio  melius  congruit  hoc 
loco  fundamentum,  sive  firmamentum,  quam  se¬ 
cretum.  Cur  autem  timentes  Deum  jure  innitantur 
Deo,  ut  solidissimo  fundamento ,  ratio  est,  quia 
testamentum,  id  est  pactum  Domini,  hoc  eis  mani¬ 
festat  :  quia  enim  timentes  Deum  optime  norunt, 
et  saepe  recogitant  Deum  pepigisse  foedus  cum 
hominibus,  ut  sit  eorum  Deus,  et  quasi  amantis- 
simus  parens,  si  ipsi  leges  ejus  servaverint,  ideo  ex 
hoc  pacto  intelligunt  se  inDeo,tanquam  infirmis¬ 
simo  fundamento,  quiescere  posse.  Haec  est  sen¬ 
tentia  hujus  loci,  sed  quia  verba  latinae  editionis 
obscura  sunt,  ex  verbis  graecis  dilucidanda  erunt. 

Vox  illa  testamentum  nominitavi  casus  est  in  grseco, 
videlicet  SiaOwcn,  et  sic  etiam  intelligi  debet  in  he¬ 
braico  et  latino,  illud,  ut  manifestetur  eis,  in  groeco 
^vjXuasi  auTct;,  manifestabit  eis,  id  est,  pactum  Domini 
manifestabit  timentibus  Deum,  quod  Dominus  fir¬ 
mamentum  eorum  sit,  id  est,  ex  pacto  illo  nos¬ 
cent  Dominum  esse  firmamentum  timentium  se.  In 
eumdem  sensum  exponi  possunt  verba  hebraica 
CDmn1?  innui,  et  pactumejus  ad  docendum  eos; 
sic  enim  est  ad  verbum,  et  sensus  est :  Et  pactum 
Domini  erit  ad  docendum  eos,  id  est,  docebit 
eos,  quod  Dominus  firmamentum  sit  timentium 
se.  In  eumdem  igitur  sensum  oportet  etiam  ac¬ 
commodare  verba  latina :  «  Et  testamentum  ipsius 
ut  manifestetur  illis,»  id  est,  testamentum,  sive 
pactum  ejus,  supple  faciet,  ut  manifestetur  illis, 
id  quod  paulo  ante  dictum  est,  videlicet  Deum 
esse  firmamentum  timentium  se. 

16.  Oculi  mei  semper  ad  Dominum,  quoniam  Vers,  i6. 

IPSE  EVELLET  DE  LAQUEO  PEDES  MEOS. 

Laudata  paulisper  felicitate  timentium  Domi¬ 
num,  revertitur  ad  eam  optandam  et  petendam  : 

«  Oculi  mei  semper  ad  Dominum, »  id  est,  assidue 
respicio  mentis  oculis  Deum,  tanquam  ab  illius 
auxilio  totus  pendens.  Efficaeissimum  orandi  ge¬ 
nus  est,  habitu  miserabili  respicere  eum,  a  quo 
auxilium  speres,  et  magis  inopiam  ostendendo,  et 
modeste  tacendo,  quam  odioso  clamore  benigni¬ 
tatem  divitis  implorare.  «Sicut  oculi  ancillae,  » 
ait  idem  Propheta  in  Psalm.  cxxxn, « in  manibus 
dominae  suae,  ita  oculi  nostri  ad  Dominum  Deum 
nostrum ,  donec  misereatur  nostri.  »  «  Quoniam 
ipse  evellet  de  laqueo  pedes  meos,»  id  est, ideo  tam 
intente  in  Deum  respicio,  quoniam  ipse  tandem, 
ut  spero,  liberabit  me  ab  omni  periculo  teutatio- 
num,  quae  veluti  laquei  ubique  nobis  in  hac  vita 
insidiantur.  Posset  etiam  illud,  oculi  mei  sempei 

ad  Dominum ,  referri  ad  intentionem  semper  Deo 
placendi ,  neque  ullo  modo  aliquid  admittendi 
contra  ipsius  voluntatem.  Posset  quoque  referri 
ad  contemplationem  divinae  pulchritudinis,  quam 
semper  ob  oculos  habent,  qui  serio  diligunt  Deum. 
Sed  prima  explicatio  videtur  maxime  litteralis. 

Veis.  17.  17.  RESPICE  IN  ME,  ET  MISERERE  MEI,  QUIA 

UNICUS  ET  PAUPER  SUM  EGO. 

Quia  ipse  Deum  semper  respicit,  merito  petit, 
ut  respiciatur  a  Deo.  Hoc  enim  est,  quod  tacite 
petebat,  cum  oculos  intentos  in  Deum  habebat, 
nimirum  ut  misericorditer  respiceretur  ejus  soli¬ 
tudo  et  paupertas.  Dicit  se  unicum,  id  est  solum 
et  desolatum,  vel  quia  revera  destitutus  fuisset 
ab  amicis  et  cognatis;  vel,  quod  magis  probo, 
quia  ipse  se  animo  ab  aliis  omnibus  separaverat, 
et  in  Deo  solo  spem  omnem  posuerat.  Dicit  autem 
pauperem,  quia  humilis  erat,  et  se  virtutibus  ac 
meritis  vacuum  arbitrabatur. 

Vcrs.  is.  18.  Tribulationes  cordis  mei  multiplicatae 

SUNT,  DE  NECESSITATIBUS  MEIS  ERUE  ME. 

De  tentationibus  peccatorum  hunc  locum  intel- 
ligo  potius,  quam  de  temporalibus  adversitati¬ 
bus.  Erat  enim  et  hic  unus  exiliis,  qui  cum  Apo¬ 
stolo  gemunt  et  dicunt,  Rom.  vu  :  «  Sentio  aliam 
legem  in  membris  meis  repugnantem  legi  mentis 
meae, »  etc.;  et :  «  Miser  ego  homo,  quis  me  libe¬ 
rabit  de  corpore  mortis  hujus?»  Necessitates  au¬ 
tem,  a  quibus  liberari  cupit,  videntur  esse  moles¬ 
tissimae  illae  concupiscentiae,  quae,  velimus  no¬ 
limus,  nos  vexant,  et  aliquando  in  peccatum 
pertrahunt.  «  Multiplicatae  sunt, »  in  hebraeo  ha¬ 
bemus  /u'rc/«6u,  dilatatae  sunt.  Sed  quoniam 

verbum  hebraicum  IVn3f  angustias  proprie  si¬ 
gnificat,  pro  quo  nos  habemus  tribulationes ,  et 
angustiae,  cum  dilatantur,  desinunt  esse  angus¬ 
tiae,  ideo  ad  tollendam  ambiguitatem,  Septua¬ 
ginta  prudenter  verterunt,  non  ut  verba  sonant, 
angustiae  dilatatae  sunt,  sed  ut  sensus  erat,  tribula¬ 
tiones  multiplicat  ce  sunt.  Siquidem  hoc  loco  dicun¬ 
tur  angustiae  dilatatae,  non  quia  perierunt,  sed 
quia  creverunt.  Quod  enim  dilatatur,  utique  cres¬ 
cit.  Posset  etiam  fieri  ut  Septuaginta  non  legissent 
13>mn  hirchibu,  dilatatae  sunt,  sed  llPmn,  multi¬ 
plicatae  sunt,  unica  littera  mutata.  Sanctus  etiam 
Hieronymus  eodem  modo  vertit,  tribulationes  mul¬ 
tiplicatae  sunt;  proinde  si  corrupta  sit  liebraica 
lectio,  post  tempora  S.  Hieronymi  corrupta  est. 

Vcr4.  i».  19.  Vide  humilitatem  meam  et  laborem  meum, 

ET  DIMITTE  UNIVERSA  DELICTA  MEA. 

Pergit  in  oratione,  ac  petit  sibi  remitti  peccata, 
in  quae  aliquando  tentatione  vincente  prolabitur. 
Quamvis  enim  affligatur  timens  Deum,  et  multum 
laboret  resistendo  concupiscentiis,  tamen  septies 
in  die  cadit  justus ;  sed  hinc  etiam  justus  esse  pro¬ 
batur,  quod  sordes,  quas  minus  caule  ambulando 
contrahit,  studiose  flendo  et  orando  abluit.  Per 


humilitatem  hoc  loco  non  intelligit  virtutem  hu¬ 
militatis,  sed  abjectionem  et  vilitatem;  vilescit 
enim  sibi  vir  justus  vehementer,  cum  immacula¬ 
tus  esse  cupit,  et  tamen  sordes  non  evadit.  Pro 
verbo  dimitte,  in  hebraeo  est  Nti?,  quod  S.  Hiero¬ 
nymus  recte  vertit,  porta  :  Porta,  inquit,  omnia 
peccata  mea,  et  quamvis  sensus  sit  idem,  tamen 
habet  nescio  quam  vim  illud,  porta;  significat 
enim  timorem  quemquam,  sive  sollicitudinem 
hominis  amantis  Deum,  ne  forte  Deus  multitudine 
peccatorum  offensus  ad  iram  provocetur;  ideo 
clamat,  porta  omnia  peccata,  quasi  dicat  :  Etsi 
multa  sint,  tamen  'non  fatigeris  ignoscere ,  sup¬ 
porta  imbecillitatem  meam. 

20.  Respice  inimicos  meos,  quoniam  multipli-  Vers_ 

CATI  SUNT,  ET  ODIO  INIQUO  ODERUNT  ME. 

Ab  alio  loco  ducit  argumentum,  videlicet  a  mul¬ 
titudine  et  crudelitate  hostium,  quasi  dicat:  Vi¬ 
disti,  Domine,  humilitatem  et  laborem  meum, 
vide  etiam  hostium  meorum  spiritualium  multi¬ 
tudinem,  et  crudelitatem, atque  iniquitatem.  Hos¬ 
tes  qui  nos  ad  peccata  pertrahere  tentant,  et 
ignitis  jaculis  concupiscentiam  accendere  non 
cessant,  daemones  sunt,  quos  spirituales  nequitias 
Apostolus ,  Ephes.  iv,  vocat  ;  eos  innumerabiles 
esse  notum  est,  nec  minus  est  notum,  odio  iniqui¬ 
tatis,  id  est,  odio  iniquissimo  in  nos  arderc.  Dici¬ 
tur  odium  iniquum  sive  iniquissimum,  cum  quis 
alium  sine  causa  odit,  a  quo  videlicet  nullam 
accepit  injuriam.  Potest  etiam  dici  odium  ini¬ 
quum,  vel  iniquissimum,  cuui  qui  alteri  nocere 
studet  solo  studio  nocendi,  non  ut  ipse  inde 
aliquid  lucretur.  Tale  omnino  est  odium  diaboli 
erga  genus  humanum,  ac  potissimum  erga  elec¬ 
tos;  neque  enim  homines  diabolo  injuriam  ullam 
fecerunt,  sed  ille  ab  initio  invidentia  exeaecalus, 
hominem  perdidit.  «Invidia  diaboli,  inquit  Sa¬ 
piens  cap.  ii,  mors  intravit  in  orbem  terrarum.  » 

Et  nunc  fideles  tentationibus  exagitat,  non  ut 
ipse  commodum  reportet,  sed  quia  delectatur  iu 
perditione  justorum. 

21.  Custodi  animam  meam,  et  erue  me;  non  Vers  21 
erubescam  ,  quoniam  speravi  in  te. 

Cum  tot  hostibus,  ac  praesertim  invisibilibus 
circumdatus  sim,  non  suffleio  meis  viribus  illis 
resistere ;  ideo  ad  te  recurro ,  ut  tu  custodias  ani¬ 
mam  meam,  et  custodiendo  liberes,  et  eruas  de 
inanibus  eorum.  Nam  nou  solum  dicuntur  libe¬ 
rari  et  erui  de  manibus  hostium,  qui  jam  capti 
sunt,  sed  etiam  qui  muniuntur,  ne  capiantur;  ct 
qui  sine  dubio  caperentur,  nisi  adjuvarentur. 
«Eruisti  me,  inquit  idem  Propheta  Psalm.  xciii, 
ex  inferno  inferiore,  »  id  est,  fecisti  ne  caderem 
in  infernum  inferiorem.  Potest  etiam  sensus  esse: 
Custodi  animam,  meam  in  hoc  carcere  corporis, 
in  quo  captivus  detineor  :  nam  lex  membrorum 
captivum  me  ducit  in  lege  peccati,  Rom.  vu;  ct 
postea,  suo  tempore  eruo  me. 

Vers.  22.  22.  INNOCENTES  ET  RECTI  ADHAESERUNT  MIHI, 

QUIA  SUSTINUI  TE. 

Quia  dixerat  in  praecedenti  versiculo  :  «Non 
erubescam,  quoniam  speravi  in  te,»  adjungit  ra¬ 
tionem  cur  timeat  erubescere,  si  a  Deo  deseratur. 
Et  ratio  haec  est,  quoniam  multi  «innocentes  et 
recti,»  exemplo  ipsius  commoti,  adhaerebant  illi, 
ob  id  potissimum,  quod  videbant  eum  sperare  in 
solo  Deo.  Qui  certe  cogerent  eum  erubescere  et 
confundi,  si  a  spe  sua  frustraretur.  Quare  illud, 
non  erubescam,  aliter  accipitur  in  principio  Psalmi, 
aliter  hoc  loco.  Nam  in  principio  Psalmi  sensus 
erat :  Non  erubescam  coram  inimicis  irridentibus; 
hoc  loco  sensus  est :  Non  erubescam  coram  ami¬ 
cis  diligentibus  et  dolentibus.  In  hebraeo  habetur 
ad  verbum,  innocentia  et  rectitudo  conservabunt 
me;  sed  non  est  inusitatum,  ut  abstractum  suma¬ 
tur  pro  concreto,  et  futurum  pro  praeterito,  id 
est,  innocentia  et  rectitudo,  pro  innocentibus  et 
rectis ;  et  conservabunt ,  pro  conservarunt.  Sed  pro 
voce  hebraica  ♦avii'»  itseruni ,  quae  significat  con¬ 
servabunt  me,  sive  conservarunt  me,  videntur  legisse 
Septuaginta  itsroruni,  unico  puncto  mutato,  quae 


vox  deducitur  a  ny  zarar,  et  significat  alligabunt, 
sive  alligaverunt  se  mihi,  quod  est  idem  cum  eo 
quod  Septuaginta  verterunt,  adhaeserunt  mihi. 

Recte  igitur  est  interpretatio  graeca  et  latina, 
sed  Rabbini  non  recte  legerunt  dictionem  he- 
braicam,  et  ideo  non  recte  puncta  omnia  sub¬ 
jecerunt. 

23.  Libera,  Deus,  Israel  ex  omnibus  tribu-  Vcrs.as. 

LATIONIBUS  SUIS. 

Quoniam  David  non  solum  unus  erat  de  populo 
Dei,  sed  erat  etiam  princeps  et  caput  aliorum , 
ideo  posteaquam  oravit  satis  diu  pro  se,  adjun¬ 
git  orationem  pro  toto  populo  suo,  et  orationem 
generalem,  quoniam  non  facile  poterat  descen¬ 
dere  ad  singularum  personarum  necessitates  et 
angustias.  «  Libera,  inquit,  Deus,  Israel  ex  om¬ 
nibus  tribulationibus.»  Ubi  vox  illa,  Israel,  est 
in  casu  accusandi,  ut  cognoscitur  ex  articulis 
additis  in  codicibus  hebraicis  et  graecis.  Sensus 
igitur  est  :  Non  mihi  satis  est,  si  solus  ab  angus¬ 
tiis  meis  liberer,  sed  peto  etiam  ut  liberes  Israe- 
lem,  populum  scilicet  Israeliticum ,  ab  omni  ge¬ 
nere  tribulationum. 


PSALMUS  XXVI 

SECUNDUM  HEBIUEOS. 


V.  v.  —  1.  In  finem,  Psalmus  David. 

Judica  me.  Domine,  quoniam  ego  in  inno¬ 
centia  mea  ingressus  sum  :  et  in  Domino  spe¬ 
rans  non  infirmabor. 

2.  Proba  me,  Domine,  et  tenta  me;  ure  renes 
meos  et  cor  meum. 

3.  Quoniam  misericordia  tua  ante  oculos 
meos  est,  et  complacui  in  veritate  tua. 

4.  Non  sedi  cum  concilio  vanitatis,  et  cum 
iniqua  gerentibus  non  introibo. 

5.  Odivi  ecclesiam  malignantium,  et  cum 
impiis  non  sedebo. 

C.  Lavabo  inter  innocentes  manus  meas,  et 
circumdabo  altare  tuum,  Domine; 

7.  Ut  audiam  vocem  laudis ,  et  enarrem  uni¬ 
versa  mirabilia  tua. 

8.  Domine ,  dilexi  decorem  domus  tuae ,  et 
locum  habitationis  gloriae  tuae. 

9.  Ne  perdas  cum  impiis,  Deus,  animam 
meam,  et  cum  viris  sanguinum  vitam  meam  ; 

40.  In  quorum  manibus  iniquitates  sunt ; 
dextera  eorum  repleta  est  muneribus. 

1 1 .  Ego  autem  in  innocentia  mea  ingressus 
sum  ;  redime  me,  et  miserere  mei. 


V.  s.  h.  —  David. 

Judica  me,  Domine  [al.  Deus],  quia  ego  in 
simplicitate  mea  ambulavi  :  et  in  Domino  con¬ 
fidens  non  deficiam. 

Proba  me.  Domine  [al.  Deus],  et  tenta  me  : 
ure  [h.  confla]  renes  meos  et  cor  meum. 

Quia  misericordia  tua  in  conspectu  oculorum 
meorum  [al.  add.  est],  et  ambulabo  in  veritate 
tua. 

Non  sedi  cum  viris  vanitatis,  et  cum  super¬ 
bis  non  ingrediar. 

Odivi  ecclesiam  pessimorum,  et  cum  iniquis 
[h.  impiis]  non  sedebo. 

Lavabo  in  innocentia  manus  [h. palmas]  meas, 
et  circuibo  altare  tuum,  Domine. 

Ut  clara  voce  praedicem  laudem,  et  narrem 
omnia  mirabilia  tua. 

Domine,  dilexi  habitaculum  domus  tuae,  et 
locum  tabernaculi  gloriae  tuae. 

Ne  auferas  [h.  Ne  apponas]  cum  peccatoribus 
animam  meam,  et  cum  viris  sanguinum  vitam 
meam. 

In  quorum  manibus  scelus  [al.  add.  est  J,  et 
dextera  eorum  repleta  est  muneribus. 

Ego  autem  in  simplicitate  mea  gradiar:  redi¬ 
me  me  et  miserere  mei. 

1*2.  Pes  meus  stetit  in  directo;  in  ecclesiis  Pes  [al.  add.  enim]  meus  stetit  in  recto  :  in 
benedicam  te,  Domine.  ecclesiis  benedicam  Domino. 

Argumentum.  —  Strophae  duae:  vers.  1-8,  integre  vivo,  o  Jova,  te  colo  sincere ;  vers.  9-12,  noli  permittere,  ut  quod 
imminet  malum  me  una  cum  improbis  affligat.  Quod  altaris  Deique  domus  frequentationem  in  maximo  honore 
habet  scriptor,  non  indicio  est,  ut  vult  Ewaldus,  Psalmum  hunc  post  Davidem  compositum  fuisse.  Nam  et  ante  Sa¬ 
lomonem  ,  ex  lege  Deut.  xvi ,  16,  ter  in  annum  singulis  masculis  comparendum  erat  in  loco  sacro,  i.  e.  ante  arcam ; 
qui  lucus  tum  quidem  temporis  fixus  non  fuit,  semper  tamen  exstitit  ab  ipsa  Mosis  aetate,  sive  in  urbe  Silo,  sive  in 
Cariathiarim ,  etc. 

1 .  Davidis  carmen . 

Judica  me,  Jova, 

nam  ego  in  innocentia  mea  ambulavi , 
et  in  Jova  confidi,  non  vacillavi. 

2.  Examina  me  (instar  aurifabri),  Jova,  et  explora  me; 
igne  proba  renes  meos  (affectus)  et  cor  meum  (consilia). 

3.  Nam  misericordia  tua  coram  oculis  meis, 
et  ambulavi  in  veritate  tua. 

4.  Non  sedeo  cum  hominibus  vanitatis  (falsis) , 

et  cum  absconditis  (astutis)  non  ingredior  (convenio). 

5.  Odi  coetum  maleficorum, 
neque  cum  improbis  sedeo. 

6.  Lavo  in  innocentia  manus  meas, 

et  circumeo  (cum  sacrificiis  meis)  altare  tuum  : 

7.  Ut  audire  faciam  vocem  laudationis  tace, 
et  enarrem  omnia  mirabilia  tua. 

8.  Jova,  diligo  habitationem  domus  tuae, 
et  locum  sedis  gloriae  tuae. 

9.  Ne  auferas  (perdas)  cum  peccatoribus  animam  meam, 
et  cum  viris  sanguinum  vitam  meam  : 

10.  Quorum  in  manibus  est  scelus, 

et  quorum  dextra  plena  est  munere. 

1 1 .  Ego  vero  in  innocentia  mea  ambulo  : 
libera  igitur  me,  et  miserere  mei. 

12.  Pes  meus  stat  in  recto  (recte  ago)  : 

in  coetibus  celebrabo  Jovam  (pro  salute  allata). 


NOTAE. 

Vers.  1.  Judica  me,  age  causam  meam,  et  innocentem  me  defende.  Non  vacillavi,  i.  e.  non  vaciiians, 
immotus  in  hac  mea  fiducia  :  ita  Ewaldus.  Hengstenberg ,  non  movear!  alii,  non  vacillabo,  praesidio  tam 
firmo  fretus.  —  Vers.  2.  Igne  proba  :  ita  nota  marginis;  Hengstenberg  praefert  tsarouphah,  partieip. 
femin.  pahul,  quod  bene  jungitur  cum  plurali,  hac  ratione :  res  pura  sunt  renes  mei  et  cor  meum. — Vers.  3. 
Sensus  :  Dei  misericordiam  et  veritatem,  qua  promissa  piis  facta  servat,  semper  animo  recogitans,  in¬ 
culpatam  egi  vitam.  Ambulavi,  vel  ambulo  :  est  enim  tempus  aopiarov,  ut  et  in  verbis  seqq.  —  Vers.  6. 
«  Nullo  modo  dispicere  possum,  quid  moverit  interpretes,  ut  prioris  hemistichii  locutioni  alium  sensum 
subjicerent,  atque  is  est,  quem  suppeditat  qui  Deut.  xxi,  6  seq.  describitur  ritus.  Ex  eo  ritu,  qui  manus 
lavat,  insontem  se  declarat.  Hinc  qui  manus  in  puritate  se  lavare  dicit,  idem  facit,  ac  si  dicat,  insontem 
se  esse.  i>  Haec  Maurer.  Cf.  Matth.  xxvu,  24.  Male  ergo  Bellarminus  aliter.  —  Vers.  7.  Audire  faciam. 


x. 

hiph.  rt  deficiente.  Minus  recte  alii  legunt  lishemoa,  audiam.  Mirabilia  tua ,  i.  e.  mirabiliter  a  te  facta.  — 
Vers.  8.  Glorice,  i.  e.  gloriosae ;  Maurer,  arcas,  quae  vocatur  Jovoegloria,  1  Sani,  iv,  28,  etc. — Vers.  tO.  Scelus, 
proprie  consilium  perversum. 


BELLARM1NI  EXPLANATIO. 


PSALMUS  XXV. 


TITULUS  ET  ARGUMENTUM. 

In  finem.  Psalmus  David. 

!n  hebraio  non  habetur  pro  titulo  nisi  simplex  nomen  David,  seu  potius  Davidi.  Argumentum  vero  idem  est 
quod  Psalmi  septimi.  Cum  enim  David  gravissimis  calumniis  accusaretur,  quasi  rognum  invadere  appeteret,  et 
propterea  exsulare,  et  latibula  quaerere  cogeretur,  scripsit  hunc  Psalmum,  in  quo  Deum  innocentiae  suae  testem 
adducit,  eumdemque  Deum  pro  liberatione  sua  precatur. 


EXPLICATIO  PSALMI. 


Virs. i.  i.  Judica  me.  Domine,  quoniam  ego  in  inno¬ 
centia  MEA  INGRESSUS  SUM,  ET  IN  DOMINO  STE- 
RANS,  NON  INFIRMABOR. 

David,cum  rege  causam  habens, Deum  quodam 
modo  appellat,  qui  Rex  regum  est :  neque  enim 
alius  erat  tunc  in  terris,  quem  appellare  posset. 
«  Judica  me.  Domine,  »  id  est, sis  tu,  Domine,  ju¬ 
dex  meus;  non  sinas  a  Saule  me  judicari,  sed  as¬ 
sume  lu  hoc  judicium.  *<  Quoniam  ego  in  inno¬ 
centia  mea  ingressus  sum,  »  id  est,  audacter  pro¬ 
voco  ad  judicium  Dei,  quoniam  conscientia  mea, 
quam  solus  Deus  videt,  me  non  reprehendit;  nam 
in  innocentia  ambulavi,  id  est,  innocenter  vixi. 
«  Et  in  Domino  sperans  non  infirmabor,  »  id 
est,  in  Dei  justitia  infidens,  non  deficiam  in  hoc 
judicio,  sed  praevalebo.  Illud,  non  infirmabor,  he- 
braicc  est,  non  deficiam,  sive,  non  vacillabo;  pro¬ 
inde  non  infirmabor  significat :  Non  ero  infirmus 
ac  debilis,  ut  causa  cadam. 

Vers.  2.  2.  Proba  me,  Domine,  et  tenta  me  :  ure  renes 

MEOS  ET  COR  MEUM. 

^Mcbat*1  Qu*a  r**xer ^  se  innocpriter  vixisse,  probat  hoc 
mc  ten-  Dei  testimonio,  qui  falli  et  fallere  nequit  :  non 
tat.  enim  Deo  dicitur,  proba  et  tenta ,  quasi  ipse  aliquid 
ignoret,  sed  ut  aliis  nota  faciat,  quae  ipse  solus 
videt.  Itaque  S.  David,  fretus  bona  conscientia  et 
sinceritate  cordis  sui,  dicit  Domino  :  «  Proba  me 
et  lenta  me, »  id  est,  explora  diligenter  an  ita  sit, 
inspice  intimos  et  profundissimos  recessus  cordis 
mei;  quin  etiam  «ure  renes  meos  et  cor  meum,» 
id  est,  examina  cogitationes  et  appetitiones  meas, 
ea  diligentia  qua  probatur  aurum,  cum  igne  exa¬ 
minatur.  Non  enim  hoc  loco,  ut  ego  quidem  exi¬ 
stimo,  petit  David  probari  se  actentari  per  adver¬ 
sitates,  vel  renes  suos  et  cor  suum  aduri  igne 
tribulationum,  cum  potius  contra  liberationem 
ab  adversis  in  hoc  Psalmo  petat;  sed  postulat,  ut 
dixi,  probari  se  ac  tentari  per  exactam  explora¬ 


tionem  et  inspectionem,  et  quia  Deus  omnia  exac¬ 
tissime  videt  et  perspicit,  sententia  hujus  loci  est, 
ut  Deus  notam  faciat  hominibus  innocentiam  servi 
sui,  et  calumnias  inimicorum  re  ipsa  et  factis  re¬ 
fellat. 

3.  Quoniam  misericordia  tua  ante  oculos  Vers-  3- 

MEOS  EST,  ET  COMPLACUI  IN  VERITATE  TUA. 

Reddit  causam,  cur  velit  probari  et  tentari,  quo¬ 
niam  conscientia  ejus  bonum  illi  testimonium  da¬ 
bat,  quasi  dicat :  Peto  ut  probes  me,  quoniam  per 
vias  tuas  ambulavi;  nam  «  omnes  viae  tuae  mise¬ 
ricordia  et  veritas,  »  Vsalm.  xxiv.  Et  «  misericor¬ 
dia  tua  ante  oculos  meos  est,»  id  est,  semper  as¬ 
picio  et  considero  misericordiam  tuam,  ut  illam 
imiter,  et  juxta  eam  cum  proximis  vivam ;  ct  simi¬ 
liter:  «  Complacui  mihi  in  veritate  tua,»  sive  pla¬ 
cuit  mihi  veritas  lua,  et  ideo  juxta  illam  ambu¬ 
lavi.  In  hebraeb  est  wahrmn.  W  est,  ambulavi  in  ve¬ 
ritate  tua;  proinde  Septuaginta  non  tam  verbum 
quam  sensum  inspexerunt,  quod  etiam  fecerunt 
in  Psalm.  xxxiv,  num.  17. 

k.  Non  SEDI  CUM  CONCILIO  VANITATIS,  ET  CUM  Vers.  4. 
INIQUA  GERENTIBUS  NON  INTROIBO. 

5.  Odivi  ecclesiam  malignantium  ,  et  cum  jm-  Vers-  *• 

PIIS  NON  SEDEBO. 

Recte,  meo  judicio,  Theodoretus  haec  exponit  de 
conventibus  Gentilium  idololatrarum  in  suis  pro¬ 
fanis  templis,  a  quibus  David  semper  abhorruit, 
dum  exsulavit  apud  regem  Philistinorum.  Haec 
enim  opponuntur  iis,  quae  postea  in  eodem  Psal¬ 
mo  ballentur :  «  Domine,  dilexi  decorem  domus 
tuae;  »  et  paulo  ante  : «  Circumdabo  altare  tuum. 
Domine;  »  et  infra  :  «  ln  ecclesiis  benedicam  te. 
Domine.  »  Vocat  coetum  idololatrarum  concilium 
vanitatis,  quia  nihil  inanius  idolis,  quae,  sunt  falsae 
imagines.  Quod  significat  Apostolus,  cum  ait :  «  Sci¬ 
mus  quia  idolum  nihil  est  in  mundo, »  I  Cor.  vm; 
et  passim  in  Scripturis,  idola  vocantur  vana,  vel 

vanitates,  ut  Deuter.  xxxn:  «Ipsi  me  provocarunt 
in  eo,  qui  non  erat  Deus,  et  irritaverunt  in  vani¬ 
tatibus  suis;  et  I  Reg.  xn  :  «Nolite  declinare  post 
vana,  quae  non  proderunt  vobis,  neque  eruent 
vos,  quia  vana  sunt;  »  vide  et  III  Reg.  xvi,  IV 
Rcg.  xvn ;  Jerem.  u,  et  alibi.  lidern  idololatrae  rec¬ 
te  dicuntur  iniqua  agentes,  quia  summa  iniquitas 
est  cultum  soli  Deo  debitum  rebus  creatis  exhi¬ 
bere.  Quod  autem  dixerat  concilium  vanitatis ,  in 
sequenti  versiculo  dicit  ecclesiam  malignantium,  ei 
quos  vocaverat  iniqua  agentes,  vocat  impios,  quod 
vocabulum  proprie  in  idolorum  cultores  conve¬ 
nit.  In  hebraeo  pro  iniqua  gerentibus,  est 
nahalamim,  quod  significat  occultis ,  vel  pueriliter 
ludentibus  :  nam  hhalam  est  occultari,  et  hhelem 
est  puer.  Dicuntur  autem  occulti,  hypocritae, 
simulatores,  derisores,  et  in  genere  omnes  ini¬ 
qua  agentes  ,  ut  Septuaginta  recte  vertunt,  quia 
«  omnis  qui  male  agit,  odit  lucem,»  ut  dicitur 
Joan.m.  Sed  idololatrae  rectissime  etiam  dici  pos¬ 
sunt  pueriliter  ludentes ,  quia  quomodo  pueri 
fingunt  ex  argilla  domunculas  et  varia  animan¬ 
tia,  sic  idololatrae  ex  varia  materia  fingunt  deos. 
Propterea  Moses  idololatriam  lusum  vocavit : 

«  Sedit  populus  manducare  et  bibere ,  et  surre- 
xerunt  ludere,»  Exod.  xxxii;  quem  lusum  idolo¬ 
latriam  fuisse  docet  Apostolus  I.  Cor.  x,  num.  7. 

6.  Lavabo  inter  innocentes  manus  meas,  et 

CIRCUMDABO  ALTARE  TUUM,  DOMINE. 

Posteaquam  dixerat  se  odisse  conventicula  in¬ 
fidelium  idololatrarura ,  inter  quos  tunc  versaba¬ 
tur,  adjungit  se  e  contrario  summo  amore  prose¬ 
qui  tabernaculum  Domini  et  conventum  Sancto¬ 
rum,  ac  breviter  describit  quid  sit  facturus,  cum 
Deo  adjuvante  ab  exilio  in  patriam  revocatus 
fuerit.  «Lavabo,  inquit,  inter  innocentes  manus 
meas,  et  circumdabo  altare  tuum,  Domine,»  id 
est,  lavabo  manus  ante  ingressum  tabernaculi,  ut 
homines  pii  facere  solent,  et  circuibo  cura  psal¬ 
lentibus  altare  tuum.  In  hebraeo  habetur,  lavabo 
in  innocentia  manus  meas ;  sed  idem  est  sensus  : 
nam  lavare  manus  in  innocentia,  est  hoc  loco, 
lavare  manus  more  innocentium ,  sive  ut  inno¬ 
centes  facere  solent,  quod  idem  significat,  lavare 
manus  inter  innocentes,  sive  cum  innocentibus. 
Quod  autem  ad  sententiam  attinet,  aliqui  volunt 
allusisse  Davidera  ad  lotionem  manuum  quae  fit 
aliquando  in  signum  innocentias,  quomodo  Pila¬ 
tus  lavit  munus  coram  Judaeis,  dicens:  «Innocens 
ego  sum  a  sanguine  justi  hujus,  « Matth .  xxvii, 
quasi  diceret :  Ecce  lavi  manus,  nolo  eas  inquinare 
sanguine  justi  hujus,  ideo  non  audeo  illum  con¬ 
demnare,  quod  et  nos  vulgo  dicimus,  cum  nolu¬ 
mus  admisceri  negotio,  in  quo  sit  periculum  pec¬ 
candi  :  Io  me  ne  lavo  le  mani.  Caeterum  probabi¬ 
lius,  et  magis  consentaneum  ad  sequentia  esse  ju¬ 
dico,  si  dicamus  Davidein  loqui  de  ritu  Hebraeo¬ 
rum,  qui  ante  ingressum  tabernaculi  tum  se  ipsos, 
tum  hostias  purificabant,  quas  lotiones.  Aposto¬ 


lus  ad  Eebr.  ix  vocat  varia  baptismata,  et  justitias 
carnis;  et  quoniam  lotio  illa  externa  signum  esse 
debebat  internae  puritatis,  ideo  Davidait:  «  Lava¬ 
bo  inter  innocentes  manus  meas,»  id  est,  lavabo 
manus  in  signum  verae  puritatis  internae,  ut  inno¬ 
centes  faciunt,  non  autem  lavabo  manus  cum  hy¬ 
pocritis,  qui  manus  puras  et  cor  sordidum  ge¬ 
runt.  Illud  autem  quod  sequitur,  et  circumdabo 
altare  tuum ,  referunt  aliqui  ad  multitudinem  vic¬ 
timarum  ,  quibus  undique  altare  implendum 
esset.  Sed  verius  mihi  videtur,  ut  referatur  ad. 
choros  canentium  in  circuitu  altaris;  nam  in 
Psalmo  sequenti  habetur  :  «  Circuivi,  et  immo¬ 
lavi  hostiam  vociferationis,  »  etc.;  et  hoc  loco 
statim  subjicitur:  «Ut  audiam  vocem  laudis,  et 
enarrem  universa  mirabilia  tua.» 

7.  Ut  audiam  vocem  laudis,  et  enarrem  uni-  Vers- 7* 

VERSA  MIRABILIA  TUA. 

Explicat  ad  quid  altare  Domini  circumdare  ve¬ 
lit,  nimirum,  inquit,  ut  choris  canentium  im¬ 
mixtus,  audiam  laudes  Domini,  et  ipse  etiam  eas 
canam.  In  hebraeo  habetur,  si  puncta  recipiamus, 
ut  audire  faciam  vocem  laudis;  sed  si  puncta  mu-  Qui  au* 
tentur  legi  potest,  ut,  legerunt  Septuaginta  et  cem^iliv 
S.  Hieronymus,  ut  audiam  vocem  laudis.  S.  Augus-  dis  Dei? 
tinus  acute  et  pie  docet  hoc  loco  adversus  Pela- 
gianos,  eos  tantum  audire  vocem  laudis  Dei,  qui 
intimo  sensu  percipiunt ,  quidquid  habent,  do¬ 
num  esse  Dei;  in  cordibus  enim  istorum,  qui 
habent  aures  audiendi,  omnia  ipsorum  bona  me¬ 
rita,  omnesque  virtutes,  laudem  gratiae  sonant  : 
contra  autem,  qui  de  justitia  sua  praesumunt, 
deque  suis  meritis  tument,  quasi  illa  a  se  ipsis, 
non  a  Deo  acceperint,  non  audiunt  vocem  laudis 
Dei,  sed  vocem  laudis  propriae. 

8.  Domine,  dilexi  decorem  domus  tu.®,  et  Vcrs-8* 

LOCUM  HABITATIONIS  GLORTJE  TUAS. 

Ostendit  Propheta,  nulla  alia  de  causa  magis 
sibi  molestum  fuisse  exilium,  nisi  quia  taberna¬ 
culum  Domini  videre  non  poterat;  animus  enim 
erga  Dei  amorem  vehementer  incensus,  nihil  pul¬ 
chrius  in  terris  judicat  eo  loco,  in  quo  praesentia 
Domini  clarius  se  ostendit.  Vocatur  autem  taber¬ 
naculum,  in  quo  erat  arca  foederis,  domus  Dei , 
locus  habitationis  gloria  ejus,  quoniam  saepe  in 
eum  locum  descendebat  nubes  lucida,  in  signum 
praesentire  Dei,  «  qui  lucem  habitat  inaccessibi¬ 
lem,»  ut  Apostolus  dicit  l  Timoth.  vi;  et  quia  in 
eodem  loco  erat  oraculum,  ex  quo  Deus  responsa 
dare  solitus  erat.  In  hebrseo  habetur  :  Dilexi  ha¬ 
bitaculum  domus  tuce,  pro  eo  quod  nos  habemus  : 
«Dilexi  decorem  domus  tuae;  »  fortasse  Septua¬ 
ginta  non  legerunt  pya,  habitaculum ;  sed  CDjnj, 
litteris  inversis,  quod  significat  decorem. 

9.  Ne  perdas  cum  impiis,  Deus,  animam  meam,  Vers. ». 

ET  CUM  VIRIS  SANGUINUM  VITAM  MEAM. 

Quoniam  Deum  judicem  initio  appellavit,  et 
innocentiam  suam,  cujus  idem  Deus  testis  erat.. 

exposuit;  concludit,  orans,  ut  pro  se  scnteutia 
proferatur  :  «  Ne  perdas,  inquit,  cum  impiis  ani¬ 
mam  meam,»  id  est,  non  me  condemnes,  quem¬ 
admodum  impios  condemnare  soles.  Posuit 
animam  pro  vita,  sive  pro  tota  persona  sua,  ut 
alias  saepe.  Per  viros  sanguinum ,  intelligit  ho¬ 
micidas,  quales  erant,  qui  eum  persequebantur. 
Porro  vox  illa,  Deus,  non  habetur  in  hebraeo, 
neque  in  graeco,  neque  legitur  a  Hieronymo  et 
Augustino;  tamen  legitur  a  Theodoreto  et  Eufhy- 
mio,  ex  quo  intelligimus  in  greecis  eorum  codici¬ 
bus  non  defuisse. 

Vers.  10.  10.  In  quorum  manibus  iniquitates  sunt, 

DEXTERA  EORUM  RLPLETA  EST  MUNERIBUS. 

Declarat  qui  sint  impii  et  viri  sanguinum,  de 
quibus  dixerat  versu  superiore,  ac  dicit  eos  esse, 
qui  perverse  judicant  ob  accepta  munera;  notat 
enim  peccata  principum,  qui  sunt  judices  popu¬ 
lorum.  Pulchre  autem  dicit :  « In  quorum  mani¬ 
bus  iniquitates  sunt;»  sic  enim  in  ea  parte  cor¬ 
poris  ponit  iniquitatem ,  per  quam  accipiuntur 
munera,  ut  ostendat  acceptionem  munerum  cau¬ 
sam  fuisse  iniquitatis. 

Vers.  H.  11.  Ego  AUTEM  IN  INNOCENTIA  MEA  INGRESSUS 
SUM,  REDIME  ME  :  ET  MISERERE  MEI. 

Repetit  causam ,  cur  non  debeat  condemnari 

PSALMUS 

SECUNDUM 

V.v. — 1 .  Psalmus  Lavid,  priusquam  liniretur. 

Dominus  illuminatio  mea,  et.  salus  mea: 
quem  timebo? 

Dominus  protector  vitae  meae  :  a  quo  trepi¬ 
dabo  ? 

2.  Dum  appropiant  super  me  nocentes,  ut 
edant  carnes  meas  : 

Qui  tribulant  me  inimici  mei,  ipsi  infirmati 
sunt  et  ceciderunt. 

3.  Si  consistant  adversum  me  castra,  non  ti¬ 
mebit  cor  meum. 

Si  exurgat  adversum  me  praelium,  in  hoc  ego 
sperabo. 

4.  Unam  petii  a  Domino,  hanc  requiram,  ut 
inhabitem  in  domo  Domini  omnibus  diebus 
vitae  meae  : 

Ut  videam  voluptatem  Domini,  et  visitem 
templum  ejus. 

5.  Quoniam  abscondit  me  in  tabernaculo  suo : 
in  die  malorum  protexit  me  in  abscondito  ta¬ 
bernaculi  sui. 

6.  In  petra  exaltavit  me  :  et  nunc  exaltavit 
caput  meum  super  inimicos  meos. 

cum  impiis,  quia  videlicet «  in  innocentia  ingres¬ 
sus  sit,  »  id  est,  innocenter  vixerit.  «  Redime  me, 
et  miserere  mei,  »  id  est,  libera  me  a  praesenti  ca¬ 
lamitate,  et  deinceps  miserere,  ne  iterum  in  eam- 
dem  incidam ;  passim  enim  in  Scripturis  ponitur 
redimere,  pro  liberare,  id  est,  species  pro  genere  , 
nisi  forte  Spiritus  Sanctus  insinuare  voluerit , 
omnem  liberationem  electorum  de  quacumque 
tribulatione,  dici  posse  redemptionem,  quia 
pretio  sanguinis  Christi  nostri  redemptoris  ac¬ 
quiritur. 

12.  PES  MEUS  STETIT  IN  DIRECTO;  IN  ECCLESIIS  Vers.  1J. 
BENEDICAM  TE,  DOMINE. 

Respiciunt  haec  verba  particulam  ultimam  su¬ 
perioris  versiculi,  videlicet  et  miserere  mei,  quasi  rropiie- 
dicat  :  Petii  liberationem  a  praesenti  calamitate,  !,la, 
quia  innocenter  vixi ;  peto  etiam  ut  miserearis  in  Davidi- 
futurum,  quia  pes  meus  stetit,  id  est  stabilitus  et  cisccmci- 
fixus  est  in  rectitudine,  ac  per  hoc  non  facile  re- 
cedam  a  recto  itinere  legis  tuae  :  et  pro  gratia-  &iis. 
rum  actione  benedicam  et  laudabo  te  hymnis  et 
psalmis  in  ecclesiis,  id  est  impiorum  conventi¬ 
bus.  Est  autem  haec,  ut  Euthymius  notat,  pro¬ 
phetia,  quod  revera  tempore  novi  Testamenti, 
in  omnibus  ecclesiis  Psalmi  Davidici  concinendi 
essent. 

XXVII 

HEBRiEOS. 

V.  s.  h.  —  David. 

Dominus  lux  mea,  et  salutare  meum  :  quem 
timebo  ? 

Dominus  fortitudo  vitae  meae  :  quem  formi¬ 
dabo? 

Cum  appropinquarent  mihi  maligni,  ut  co¬ 
mederent  carnem  meam  : 

Hostes  mei  et  inimici  mei  ipsi  impegerunt, 
et  ceciderunt. 

Si  steterint  adversus  me  castra,  non  timebit 
cor  meum. 

Si  surrexerit  contra  me  bellum,  in  hoc  ego 
confidam. 

Unum  petii  a  Domino,  hoc  requiram,  ut  ha¬ 
bitem  in  domo  Domini  omnibus  diebus  vitae 

•  ■ 

meae: 

Et  videam  pulchritudinem  Domini ,  et  atten¬ 
dam  in  templum  ejus. 

Abscondet  enim  me  in  umbra  sua  in  die  pes¬ 
sima,  abscondet  me  in  secreto  tabernaculi  sui, 
in  petra  exaltabit  me. 

Nunc  quoque  exaltavit  [al.  exaltabit]  caput 
meum  super  inimicos  meos  qui  sunt  in  circuitu 
meo. 


PSALMUS  XXVI. 


Circuivi,  et  immolavi  in  tabernaculo  ejus 
hostiarn  vociferationis  :  cantabo,  et  psalmum 
dicam  Domino. 

7.  Exaudi,  Domine,  vocem  meam,  qua  cla¬ 
mavi  ad  te  :  miserere  mei,  et  exaudi  me. 

8.  Tibi  dixit  cor  meum  :  Exquisivit  te  facies 
mea;  faciem  tuam.  Domine,  requiram. 

9.  Ne  avertas  faciem  tuam  a  me :  ne  declines 
in  ira  a  servo  tuo. 

Adjutor  meus  esto  :  ne  derelinquas  me,  ne¬ 
que  despicias  me,  Deus  salutaris  meus. 

10.  Quoniam  pater  meus  et  mater  mea  dere¬ 
liquerunt  me  :  Dominus  autem  assumpsit  me. 

11.  Legem  pone  mihi.  Domine,  in  via  tua  : 
et  dirige  me  in  semitam  rectam,  propter  ini¬ 
micos  meos. 

12.  Ne  tradideris  me  in  animas  tribulantium 
me  :  quoniam  insurrexerunt  in  me  testes  ini¬ 
qui,  et  mentita  est  iniquitas  sibi. 

13.  Credo  videre  bona  Domini  in  terra  viven¬ 
tium. 

14.  Exspecta  Dominum,  viriliter  age  :  et  con¬ 
fortetur  cor  tuum,  et  sustine  Dominum. 

Et  immolabo  in  tabernaculo  ejus  hostias  ju- 
bili :  cantabo,  et  psallam  Domino. 

Audi,  Domine,  vocem  meam  invocantis,  et 
miserere  mei,  et  exaudi  me. 

Tibi  dixit  cor  meum :  Quaesivit  vultus  meus ; 
faciem’ tuam.  Domine,  requiram. 

Ne  abscondas  faciem  tuam  a  me,  ne  declines 
in  furore  a  servo  tuo. 

Auxilium  meum  fuisti  :  ne  derelinquas  me, 
et  ne  dimittas  me,  Deus  salvator  meus. 

Pater  enim  meus  et  mater  mea  dereliquerunt 
me  :  Dominus  autem  colligit  me. 

Ostende  [h.  Illustra ]  milii,  Domine,  viam 
tuam,  et  deduc  me  in  semita  recta  propter  in¬ 
sidiatores  [h.  decantatores ]  meos. 

Ne  tradas  me  animae  tribulantium  me  :  quo¬ 
niam  surrexerunt  contra  me  testes  falsi  et  aper¬ 
tum  mendacium. 

Ego  autem  credo  [al.  credebam],  quod  videam 
bona  Domini  [h.  nisi  ego  credidissem  quod 
viderem  bona  Domini ]  in  terra  viventium. 

Exspecta  Dominum,  confortare,  et  roboretur 
cor  tuum,  et  sustine  Dominum. 


Argumentum.  —  Strophae  tres.  Vers.  1-6,  vates,  in  insigni  aliquo  periculo  constitutus,  spem  certam  in  Jova  re¬ 
positam  se  habere,  nec  quicquam  magis  sibi  in  votis  esse,  quam  ut  sibi  deinceps  semper  liceat  in  loco  sacro  versari, 
testatur;  vers.  7-12,  velit  igitur  Jova  ab  infestissimis  adversariis  ipsum  defendere;  vers.  13-14,  abrupto  sermone  ad 
fidendum  Deo  semetipsum  excitat  atque  hortatur. 


1.  Davidis  carmen. 

Jova  est  lux  mea  et.  salus  mea  :  a  quo  timerem? 

Jova  praesidium  (munimentum)  vitae  meae :  a  quo  pavebo? 

2.  Cum  appropinquant  contra  me  malefactores  ad  comedendum  carnem  meam, 
adversarii  nempe  mei  et  hostes  mei  mihi 

ipsi  labant  et  cadunt. 

3.  Si  castra  ponat  contra  me  exercitus , 
non  timebit  cor  meum; 

si  exsurgat  contra  me  bellum , 

in  (cum)  hoc  (nihilominus)  ego  securus  sum. 

4.  Unum  (prae  caeteris)  petii  a  Jova,  hoc  exquiro, 

puta  ut  habitem  in  domo  Jovae  omnes  vitae  meae  dies , 
ad  videndum  suavitatem  Jovae, 
et  ad  aspiciendum  templum  ejus. 

5.  Nam  abscondit  me  in  tugurio  suo  die  calamitatis, 
latere  me  facit  in  latibulo  tentorii  sui , 

in  petram  effert  me. 

6.  Et  nunc  exaltabit  caput  meum  super  hostes  meos  circa  me. 
et  sacrificabo  in  tentorio  ejus  sacrificia  clangoris. 


150 


COMMENTARIA  IN  PSALMOS. 


7.  Audi,  Jova;  voce  mea  (intente)  clamo, 
et  miserere  mei,  et  exaudi  me. 

8.  Tibi  dicit  cor  meum  :  «  Dixisti  :  quaerite  faciem  meam;  » 
faciem  tuam,  Jova,  quaero. 

9.  Ne  occultes  faciem  tuam  a  me , 
ne  avertas  in  ira  servum  tuum ; 

auxilium  meum  tu  hucusque  fuisti,  ne  deseras  me; 
et  ne  derelinquas  me,  Deus  salutis  meae. 

10.  Nam  pater  meus  et  mater  mea  dereliquerunt  me, 
sed  Jova  suscipiet  me. 

1 1 .  Doce  me ,  Jova,  viam  tuam , 
et  duc  me  in  semita  recta , 
propter  adversarios  meos. 

12.  Ne  tradas  me  animae  (appetitui,  seu  furori)  adversariorum  meorum, 
nam  surrexerunt  in  me  testes  falsi 

et  homo  efflans  injuriam. 

13.  Nisi  credidissem  (sperassem)  videre  benignitatem  Jova  in  terra  viventium  1 
tunc  periissem  in  afflictione  mea  (Ps.  cxix,  92). 

14.  Exspecta  Jovam  (auxilium  ejus)  ; 

esto  fortis,  et  alacritatem  assumat  cor  tuum , 
et  exspecta  Jovam. 

NOTAS. 

Vers.  1.  Lux,  cujus  splendore  omnes  tenebrae  mearum  aerumnarum  dissipantur.  Cf.  Mich.  vti,  8.  — 
Vers.  2.  Milii  redundat,  ut  II  Sam.  xxu,  2.  —  Vers.  4.  Videndum  ...  aspiciendum,  puta  cum  deliciis,  i.  e. 
conspectu  me  delectandum.  Suavitatem  Jovce,  quam  bonus  et  suavis  Dominus;  Rosenmullerus,  jucundita¬ 
tem  Jovce,  i.  e.  saeritieia,  suilitus,  caeterosque  ritus;  Maurer,  splendorem  Jovce,  ob  eximium  tabernaculi 
ornatum.  —  Vers.  5.  Tugurium  (ex  ramis  frondibusque  arborum  factum)  et  tentorium  (e  pellibus)  esse 
praesidii  imaginem,  non  tabernaculum  sacrum,  docet  membri  tertii  imago.  —  Vers.  6.  Sacrificia  clangoris 
idem  est  ac  sacrificia  cum  clangore  buccinarum ,  i.  e.  eucharistica  (Nurrt.  x,  10),  quae  alias  sacrificia  laudis 
dicuntur;  Meignan  pro  clangoris  vertit  jubilationis,  eodem  sensu  :  quia,  ait,  buccinae  in  sacrificiis  privatis 
non  adhibebantur;  Maurer  ab  hoc  versu  incipit  strophen2,  vertitque,  jam  igitur  efferat  se  caput  meum...  et 
offeram.  — Vers.  7.  Alii,  Jova,  vocem  meam ,  qua  clamo.  —  Vers.  8.  Sensus  :  Commonefacio  te  illius,  quod 
nobis  dedisti,  praecepti  (forsan  Deut.  iv,  20),  nos  debere  te  precibus  adire  :  quod  praeceptum  ego  observo. 
Ilengstenberg ,  de  te  (tuo  praecepto)  cogitavit  cor  meum ,  etc.  —  Vers.  10.  Tarentum  nomine  hoc  loco  ami¬ 
cos  et  necessarios  multi  intelligunt.  —  Vers.  11.  Viam  tuam,  tibi  gratam.  Recta,  pietatis  scii.  Adversarios, 
propr.  insidiatores ,  qui  undique  observant  calumniandi  nocendive  occasiones.  Cf.  Ps.  v,  9.  — Vers.  12. 
Efflans,  forsan  insignis  ille  calumniator  Doeg,  vel  collective  sumitur.  Alexandrini  syllabam  priorem 
versus  sequentis  traxerunt  ad  hunc  versum,  unde  vertit  Vulgatus,  mentita  est  iniquitas  sibi,  i.  e.  in  suum 
ipsius  opprobrium  ac  dedecus.  adject.  in  statu  constr.  tcu  ni2.  —  Vers.  13.  Hengstenberg,  utinam 
(quod  redundat )  spero,  etc.  Vox  tiSlS  in  codd.  antiquis  abfuisse,  arguunt  veteres  interpretes  et  etiam- 
num  reperiuntur  codices  in  quibus  prorsus  deest;  insuper,  sensum  turbat :  tum  oh  eas,  tum  oh  alias 
rationes  eam  esse  delendam  putat  Rusenmullerus. 

PSALMUS  XXVI. 

TITULUS  ET  ARGUMENTUM. 

Psalmus  David ,  priusquam  liniretur. 

In  hebreeo  non  habetur  pro  titulo,  nisi  David ;  reliqua  sunt  addita  a  Septuaginta,  ut  intelligeremus  hunc  Psalmum 
coriipusit  mn  fuisse  a  Davide,  antequam  regnare  inciperet, durante  videlicet  persecutione  Saulis.  Nam  tametsi  David 
linitus  oleo  fuisset  a  Samuele,  cum  adhuc  puer  esset;  tamen  illa  unctio  fuit  privata,  non  publica,  et  adhibita  potius  Um-tio 
ad  designandum,  (piam  ad  consecrandum  regem.  Postea  vero  Saule  occiso,  unctus  fuit  David  in  regem  publice  ac  Pavidis 
solemniter,  ut  constat  ex  lib.  11  cap.  n.  Et  de  hac  po>teiiore  unctione  intelligeudus  est  titulus  hujus  Psalmi,  duplex 
Videtur  autem  hic  Psalmus  scriptus  fuisse  proxime  post  superiorem,  Davide  adhuc  in  exsilio  et  tribulatione  con- 
stituto  ;  sed  quia  post  orationem  Psalmi  praecedentis  magna  consolatione  spiritus  affectus  fuerat ,  et  Deo  revelante 
cognoverat,  ad  majus  quoddam  regnum,  quam  sint  terrena,  se  vocari;  ineffabili  desiderio  ad  coeleste  regnum 
suspirare,  ac  temporalia  omnia,  sive  adversa,  sive  prospera ,  contemnere  coepit.  Convenit  idem  Psalmus  omnibus 
electis,  qui  jam  inuncti  sunt  unctione  gratiae,  atque  ad  regnum  coeleste  designati,  et  ad  unctionem  gloriee,  per  quam 
vere  regnare  incipiunt,  tota  animi  devotione  suspirant. 


EXPLICATIO  PSALMI. 


vers  t.  1.  Dominos  illuminatio  mea  et  salus  mea: 

QUEM  TIMEBO? 

Tribulatio  tenebras  adducit,  prosperitas  lucem 
et  serenitatem  :  perturbat  enim  et  confundit  ani¬ 
mum  tribulatio,  ut  non  facile  videat  quid  facto 
opus  sit,  atque  inde  ad  impatientiam,  vel  aliquod 
aliud  peccatum  provocatur.  Sed  si  Deus  lumine 
divinitus  immisso  tenebras  disjiciat ,  continuo 
cernit  animus  momentaneam  et  levem  esse  tri¬ 
bulationem,  quse  inumbra  noctis  magnum  hor¬ 
rorem  incutiebat,  et  simul  cernit  protegente  se 
Deo,  tribulationem  non  solum  non  posse  nocere, 
sed  etiam  mirifice  profuturam.  Hoc  Dei  benefi¬ 
cium  expertus  David  in  persona  sua  et  omnium 
electorum  canit  :  «  Dominus  illuminatio  mea,  et 
salus  mea  :  quem  timebo  ?  »  quasi  dicat :  Igno¬ 
rantia  et  infirmitas  timidum  me  in  tribulatione 
reddebant ,  sed  cum  Dominus  illustraverit  jam 
mentem  meam,  meque  aperte  cernere  fecerit, 
nullam  temporalem  calamitatem  gravem,  aut  diu¬ 
turnam  esse ,  et  amoris  divini  unguento  sanave¬ 
rit  infirmitatem  meam ,  neminem  timeo  :  veritas 
enim  tenebras ,  et  «  charitas  foras  mittit  timo¬ 
rem,  »  ut  ait  B.  Joannes  1  Joan.  iv. 

v,;rs_ ,  2.  Dominus  protector  vitje  MEiE  :  a  quo  tre¬ 

pidabo? 

Addit  aliud  argumentum,  quo  sibi  ipsi  persua¬ 
det  nullum  timorem  deinceps  esse  admittendum. 
Dominus,  inquit,  non  solum  illuminat  et  sanat, 
sed  illuminatum  et  sanatum  non  deserit,  sed  pro¬ 
tegit  asddue  scuto  providentiae  et  benevolentiae 
suae.  «  A  quo  igitur  trepidabo?  »  «  Si  Deus  pro  no¬ 
bis,  quis  contra  nos  ? »  ut  ait  Apostolus  Rom.  vm ; 
si  rex  cohorte  mortalium  militum  stipatus  non 
timet,  cur  timeat  servus  Dei  stipatus  protectione 


omnipotentis  et  immortalis  Imperatoris?  S.  Mar- 
tinus,  apud  Sulpitiura  :  «  Ego,  inquit,  signo  cru¬ 
cis,  non  clipeo  protectus,  aut  galea,  cuneos  hos¬ 
tium  penetrabo  securus;  »  nimirum  ex  iis  erat, 
qui  dicere  poterant  :  «  Dominus  protector  vitas 
meae  :  a  quo  trepidabo?  » 

3.  DUM  APPROPIANT  SUPER  ME  NOCENTES,  UT  Vers.  3. 
EDANT  CARNES  MEAS. 

k.  QUI  TRIBULANT  ME  INIMICI  MEI,  IPSI  INFIR-  Vers.  4. 
MATI  SUNT,  ET  CECIDERUNT. 

Describit  effectum  protectionis  Dei,  et  praeteri¬ 
tum  pro  futuro  ponit,  more  prophetarum,  ad  de¬ 
signandam  rerum  certitudinem.  Sensus  igitur  est : 

Ex  protectione  Dei  fiet,  ut  cum  appropinquabunt 
super  me  ,  quasi  prostratum  et  dejectum,  ii  qui 
nocere  mihi  cupiunt,  et  quasi  canes,  aut  leones 
famelici  carnibus  meis  saturari  desiderant ;  tunc 
isti  ipsi  qui  tribulant  me, et  inimici  mei  sunt,  de¬ 
biles  fient,  et  corruent,  ita  conatu  suo,  non  mihi, 
sed  sibi  nocebunt.  Hoc  verissimum  esse,  nou  so¬ 
lum  Davidis,  sed  Christi  et  martyrum,  atque  adeo 
sanctorum  omnium  exempla  demonstrant.  In  he- 
breeo  et  graeco  habetur,  tribulante  s  me,  et  inimici 
mei;  latinus  Interpres  omittit  illud  et,  sed  res 
est  parvi  momenti.  Pro  infirmati  sunt ,  S.  Hiero¬ 
nymus  vertit  impegerunt ;  sed  verbum  hebraicum 
V7UD  utrumque  significat. 

5.  Si  CONSISTANT  ADVERSUM  ME  CASTRA,  NON  Vers.  5. 
TIMEBIT  COR  MEUM. 

6.  Si  EXURCAT  ADVERSUM  ME  PRAELIUM,  IN  HOC  Vers  6. 
EGO  SPERABO. 

Addit  ad  ea  quae  dixerat,  ut  spem  et  fiduciam 
plenissimam  se  in  Deo  habere  demonstret,  non 
solum  se  non  timere  singulos  hosles ,  sed  neque 
integra  castra ,  et  ea  non  in  tentoriis  quiescentia. 

sed  in  acie  pradiantia.  Illud ,  in  hoc  ego  sperabo, 
varie  exponitur ,  propterea  quod  tum  in  hebraeo 
J1NT  zoth,  tum  in  graeco  Tau-np,  vox  est  generis  fe¬ 
minini.  S.  Augustinus  exponit ,  in  hac  petitione  ; 
Theodoretus ,  in  hac  spe ;  Euthymius  ,  in  hoc  meo 
corde.  Graece  est  generis  feminini ,  sed  vi¬ 

detur  latinus  Interpres  rectissime  vertisse ,  in  hoc 
ego  sperabo.  Consideravit  enim  Hebraeos  carere 
neutro  genere,  et  pro  eo  uti  genere  feminino  : 
proinde  illud,  JltfT  zoth  ,  non  significare,  in  hac 
spe,  in  hac  petitione,  vel  in  hoc  corde,  sed  absolute, 
in  hoc,  id  est,  in  hac  re,  videlicet,  quod  Deus  sit 
illuminatio,  et  salus,  et  protectio  mea,  ut  supra 
dictum  est.  Itaque  Graeci  posuerunt  rau-np ,  non 
quod  careant  neutro  genere,  sed  quia  voluerunt 
ad  verbum  reddere,  quod  erat  in  hebraeo;  sed 
latinus  non  tam  vocem ,  quum  significationem 
respexit. 

Vers  7.  7.  Unam  petii  a  Domino,  hanc  requiram,  ut 

INHABITEM  IN  DOMO  DOMINI  OMNIBUS  DIEBUS  VITAS 
MEAS. 

Mirum  est  cur  latinus  Interpres  non  verterit, 
unum  petii  a  Domino ;  nam  hoc  etiam  loco  in  hebraeo 
habetur  genus  femininum  pro  neutro.  Voluit  igi¬ 
tur  in  hac  voce  reddenda  imitari  graecum  inter¬ 
pretem,  et  vertere  ad  verbum.  Sensus  tamen  est : 
Unam  petii,  id  est  unum  petii,  sive,  unam  rem 
petii.  Plerique  intelligunt  hunc  locum  de  domo 
Domini,  ubi  erat  arca  Dei,  et  propitiatorium,  et 
volunt  hunc  esse  sensum  ,  unum  petii  a  Domino  , 
hoc  requiram,  ut  de  hoc  exilio  revertar,  et  liceat 
mihi  assidue  versari  in  tabernaculo  Domini,  ubi 
est  arca  Dei,  et  propitiatorium,  etc.  Sed  certe 
mihi  sententiaS.  Augustini,  qui  exponit  de  domo 
coelesti,  non  solum  vera,  sed  etiam  litteralis  esse 
videtur.  Nam  non  dicit  David ,  cupere  sc  habitare 
prope  domum  Domini,  sed  in  ipsa  domo  Domini  : 
notum  autem  est  non  habitasse  unquam  Davidem 
in  domo  Domini,  sed  in  palatio  pimprio ,  quod 
longe  aberat  a  tabernaculo,  praesertim  antequam 
arca  deferretur  in  montem  Sion;  et  potuisset  uti¬ 
que  si  voluisset,  quando  rex  erat,  habitare  juxta 
tabernaculum  Domini.  Praeterea  similis  est  hic  lo¬ 
cus  illi  qui  habetur  in  Psalm.  lxxxiii  :  «  Beati  qui 
habitant  in  domo  tua,  Domine,  in  saecula  saeculo¬ 
rum  laudabunt  te, »  quod  certe  non  convenit  nisi 
Loquitur  habitatoribus  domus  Dei,  quae  est  in  coelo.  Deni- 
d'°domo  ^ue  nun<luam  David,  vir  sanctus  et  perfectus,  rem 
Dei ®ter-  aliquam  temporalem  tanto  affectu  peteret,  ut  di- 
na.  ceret :  «  Unam  petii,  hanc  requiram,  »  quasi  ni¬ 
hil  aliud  petendum  sit.  Explicat  igitur  hoc  loco 
Propheta  radicem  veram  confidenti;»  in  Deum , 
et  cur  non  timeat  malum  aliquod  temporale  :  ra¬ 
dix  enim  est  ardens  charitas  in  Deum  :  qui  enim 
ardenter  diligit  summum  atque  aeternum  bonum, 
nihili  facit  omnia  temporalia.  «Unam,  inquit, 
petii  a  Domino  ,  hanc  requiram ,  »  id  est ,  nihil 
temporale  appeto,  non  magni  facio  jacturam  om¬ 
nium  aliarum  rerum ,  modo  unam  rem  habere 


merear  ;  ideo  de  hac  una  sollicitus  sum ,  hanc 
unam  petii,  hanc  unam  petam,  ut  videlicet  inha¬ 
bitem  in  domo  Domini ,  non  ad  tempus ,  sed 
«  omnibus  diebus  vitae  meae ,  »  id  est,  quamdiu 
durabit  vita  sanctorum  cum  Deo,  quae  sine  dubio 
non  habebit  finem.  Valde  proprie  dictum  est,  ut 
inhabitem  in  domo  Domini  :  nam  hic  in  terris, 
quamvis  amici,  imo  filii  Dei  simus,  tamen  non 
habitamus,  sed  ambulamus  cum  Deo;  nec  in  do¬ 
mo,  sed  in  tentorio  requiescimus. 

8.  Ut  VIDEAM  VOLUPTATEM  DOMINI,  ET  VISITEM  Ve  g 
TEMPLUM  EJUS. 

Docet  cur  in  domo  Domini  habitare  desideret, 
quia  videlicet  ibi  perfecta  felicitas  est.  Multi  la- 
tini  codices  habent,  ut  videam  voluntatem  Domini; 
sed  recte  correcti  sunt  in  editione  Sixti  V  et  Cle¬ 
mentis  VIII,  et  positum,  ut  videam  voluptatem  Do¬ 
mini,  ut  habebant  emendatissimi  codices  roanu- 
scripti.  Per  voluptatem  autem  hoc  loco  non  est  ac¬ 
cipienda  actio  delectationis,  sed  objectum,  id  est 
pulchritudo,  venustas,  suavitas.  Nam  vox  hebrcea 
proprie  pulchritudinem  significat ;  vox  autem 
gr®ca  Tepnwrm;  potest  delectationem  et  voluptatem 
significare,  quam  vocem  latinus  Interpres  acce¬ 
pit,  sed  significat  etiam  venustatem  et  pulchritu¬ 
dinem,  et  pro  pulchritudine  hoc  loco  vocem  illam 
Theodoretus  accepit.  Quare  vox  latina,  voluptas, 
si  cum  hebreea  et  graeca  convenire  debeat ,  acci¬ 
pienda  est  pro  voluptate  objectiva,  id  est  pulchri¬ 
tudine  et  venustate.  Quod  ipsum  etiam  verbum 
videndi ,  sive  contemplandi  requirit  :  non  enim 
proprie  videmus  actionem  delectationis,  sed  rem 
delectabilem.  Itaque  S.  Hieronymus  vertit  :  Ut 
videam  pulchritudinem  Domini  ;  et  S.  Augustinus 
legit  :  Ut  contempler  delectationem  Domini,  et  ex¬ 
ponit  per  delectationem,  speciem  delectabilem.  Si 
quis  tamen  omnino  vellet  voluptatem  hoc  loco 
accipere  pro  ipsa  actione  capiendi  delectationem, 
non  deberet  intelligere  per  voluptatem  Domini,  de-  B,atitu. 
lectationem,  qua  fruitur  Dominus,  sed  quae  per-  do  in 
cipitur  ex  Domino,  id  est  ex  visione  pulchritudi-  viv0ne 
nis  Domini ,  atque  ita  sensus  in  idem  recideret.  * ! 
Porro  S.  David  hoc  loco  omnino  proprie  felicita¬ 
tem  expressit ;  quae  ex  sententia  solidioris  scholce 
in  actione  nobilissima  potentiae  omnium  prae¬ 
stantissime  erga  summum  objectum,  id  est  intel¬ 
lectuali  Dei  visione ,  consistit,  ex  qua  ineffabilis 
voluptas  et  delectatio  sequitur.  Illud  autem  quod 
additur,  et  visitem  templum  ejus ,  S.  Augustinus  le¬ 
git,  et  protegar  a  templo  ejus.  In  qua  lectione  ne¬ 
scio  quos  codices  sit  secutus  :  hebroeus  enim  et 
graecus  nihil  habent,  quod  ad  protectionem  re¬ 
ferri  possit.  Vox  hebreea  npa  significat  proprie 
quaerere,  inspicere,  oculis  perlustrare,  praesertim  il- 
luscescente  die  :  unde  "lp3  boker  Hebraeis  signifi¬ 
cat  mane,  quia  tunc  primum  depulsis  tenebris  re¬ 
quirimus  et  perlustramus  ea  quae  latebant.  Sic 
etiam  vox  graeca  Mvi<nwirrsc0at  significat  considerare, 
attendere ,  visitare.  Sensus  igitur  est :  ut  videam 

pulchritudinem  Domini,  et  deinde  novam  illam 
lucem  visitem,  id  est  oculis  perlustrem  et  requi¬ 
ram  totum  illud  coeleste  Dei  templum  ,  et  omnia 
quae  in  eo  sunt.  Nam  revera  post  visionem  Dei, 
nihil  jucundius  occurrere  potest,  quam  spectacu¬ 
lum  illius  coelestis  patriae,  et  divinae  illius  domus, 
in  qua  sunt  omnes  beati,  quae  merito  templum 
dicitur,  eum  non  sit  domus,  aut  civitas  profana, 
sed  sacratissima,  cum  in  ea  nihil  profanum  aga¬ 
tur,  sed  assidue  sacrificetur  hostia  laudis  et  jubi¬ 
lationis. 

vers.  9.  9.  Quoniam  abscondit  me  in  tabernaculo  suo, 

)N  DIE  MALORUM  PROTEXIT  ME  IN  ABSCONDITO  TA¬ 
BERNACULI  SUI. 

Reddit  rationem  cur  tam  audacter  petat  habi¬ 
tare  in  domo  Domini,  et  videre  pulchritudinem 
ejus,  quia  gustare  jam  coepit,  quia  dulcis  est  Do¬ 
minus,  et  pignus  amoris  ejus  jam  tenet.  Quasi 
brevissime  diceret  :  Audeo  petere  gloriam,  quo¬ 
niam  percepi  gratiam.  Sunt  autem  verba  omnia 
metaphorica,  non  enim  proprie  absconditus  fuit 
David  in  tabernaculo  Domini,  cum  quaereretur  a 
Saule ;  sed  sensus  horum  verborum  est :  tempore 
praesentis  vitae,  in  qua  dies  mali  sunt,  tam  sin¬ 
gulari  providentia  Deus  me  defendit  ac  protexit, 
ac  si  in  intima  et  abditissima  parte  tabernaculi 
sui  me  collocasset.  Ex  hac  autem  tanta  Dei  gra¬ 
tia  et  benevolentia  spem  concipio,  me  aliquando 
ad  domum  Domini  perventurum ,  quod  unum 
peto  et  requiro.  Idem  vero  significatur  in  utra¬ 
que  parte  versiculi ;  nam  abscondi  in  tabernaculo, 
non  est,  poni  in  quacumque  parte  tabernaculi ,  sed 
in  abscondito  tabernaculi  collocari ,  ubi  a  malis  om¬ 
nibus  protegatur.  In  hebraeo  et  graeco  illud,  in 
die  malorum,  conjungitur  cum  prima  parte  versi¬ 
culi  ,  abscondit  me  in  tabernaculo  suo  in  die  malo¬ 
rum.  Sed  in  codice  latino  conjungitur  cum  se¬ 
cunda  parte,  hoc  modo  :  In  die  malorum  protexit 
me  in  abscondito  tabernaculi  sui.  Perinde  est  ubi 
ponatur  interpunctio,  cum  sensus  sit  idem  :  ta¬ 
men  prior  interpunctio  habetur  etiam  in  libris 
Patrum,  Augustini  et  aliorum,  et  fortasse  in  la¬ 
tino  codice  interpunctio  non  tam  deservit  intel- 
ligentiae  quam  cantui. 

Ver:.  1».  10.  In  PETRA  EXALTAVIT  ME,  ET  NUNC  EXALTA¬ 

VIT  CAPUT  MEUM  SUPER  INIMICOS  MEOS. 

Alia  metaphora  idem  significat,  nimirum  se  a 
Deo  singulari  providentia  protectum  ac  defen¬ 
sum,  ac  si  in  arce  munitissima  et  altissima  collo¬ 
catus  fuisset.  Similis  metaphora  est  apud  Isaiam 
cap.  xxxviii  :  « Iste, » justus  videlicet,  « in  excelsis 
habitabit,  munimenta  saxorum  sublimitas  ejus. » 
Itaque  sensus  est  :  «  In  petra  exaltavit  me,  »  id 
est,  posuit  me  in  loco  sublimi  et  munito.  «  Et 
nunc  exaltavit  caput  meum  super  inimicos  meos, » 
id  est,  ex  eo  quod  in  loco  tutissimo  et  altissimo 
jam  consisto,  factum  est,  «  ut  caput  meum  sit 
exaltatum  super  inimicos  meos,  »  id  est,  sim 


superior  et  victor  inimicorum  meorum.  Porro 
per  has  metaphoras,  non  solum  describitur  pro¬ 
tectio  et  defensio  hominis  justi,  cui  nihil  nocere 
possunt  omnium  adversariorum  machinationes, 
juxta  illud  S.  Petri,  I  Epist.  cap.  m  :  «  Et  quis  est 
qui  vobis  noceat,  si  boni  aemulatores  fueritis?» 
sed  etiam  indicatur  modus,  quo  vir  justus  ad 
hanc  securitatem  pervenit  :  modus  enim  est  as¬ 
censio  mentis  per  contemplationem  in  Deum  et 
res  aeternas.  Qui  enim  serio  meditatur  aeterna,  et 
ardenter  Deum  amat,  jam  est  in  altissima  et  mu¬ 
nitissima  petra  constitutus,  ut  nihil  ei  nocere 
possit,  cum  terrena  omnia  jam  illi  viluerint. 

41.  ClRGUIVI,  ET  IMMOLAVI  IN  TABERNACULO  Vers  11. 
EJUS  HOSTIAM  VOCIFERATIONIS  I  CANTABO,  ET  PSAL¬ 
MUM  dicam  Domino. 

In  hebraeo  conjungitur  prima  vox  hujus  versi¬ 
culi  cum  superiore,  et  pro  circuivi,  legitur  cir¬ 
cuitibus  meis,  ut  sit  integra  sententia  :  Exaltavit 
caput  meum  super  inimicos  meos  circuitibus  meis  ; 
vel,  ut  vertit  S.  Hieronymus,  qui  sunt  in  circuitu 
meo.  Sed  Septuaginta  Interpretes  non  legerunt 
Wi3*3D  sebibothai,  ut  nunc  est  in  hebraeo,  et 
significat  circuitibus  meis,  sed  qYOD  sabbothi ,  id 
est  circuivi,  unica  litterula  dempta,  et  punctis 
mutatis.  Igitur  Propheta  per  contemplationem 
supra  terrena  omnia  exaltatus,  erumpit  in  ad¬ 
mirationem  operum  Dei,  et  laudem  opificis  om¬ 
nipotentis.  «  Circuivi,  »  inquit,  id  est,  mente 
perlustravi  omnia  opera  Dei ,  quae  sunt  in  coelo 
et  in  terra,  «  et  immolavi  in  tabernaculo  ejus 
hostiam  vociferationis,  »  id  est,  in  hoc  ingenti 
tabernaculo  Dei,  quod  est  ccelum,  quo  per  con¬ 
templationem  ascendi,  magna  voce,  ex  magna 
admiratione  procedenti,  laudavi  Deum,  quae  laus 
sacrificium  est  illi  gratissimum.  Sic  enim  alibi 
legimus  :  Immola  Deo  sacrificium  laudis;  et  rur¬ 
sum  :  Sacrificium  laudis  honorificabit  me.  Nec  so¬ 
lum,  inquit,  immolavi  hostiam  vociferationis, 
sed  et  deinceps  pergam  assidue  idem  facere, 

«  cantabo,  et  Psalmum  dicam  Domino.  » 

12.  Exaudi,  Domine,  vocem  meam,  qua  cla-  Vers-  **• 

MAVI  AT  TE  ;  MISERERE  MEI,  ET  EXAUDI  ME. 

Redit  ad  id  quod  dixerat  :  «  Unam  petii  a  Do¬ 
mino,  hanc  requiram.  »  Atque  in  hac  una  peti¬ 
tione  se  exaudiri  postulat,  flagrans  nimirum  ar¬ 
denti  desiderio  videndi  dilectum.  «  Exaudi,  in¬ 
quit,  Domine,  vocem  meam,  qua  clamavi  ad 
te, »  videlicet,  vocem  illam  qua  clamavi : «  Unam 
petii  a  Domino,  hanc  requiram,»  elc.  «Miserere 
mei »  hoc  exilium  aegre  ferentis, «  et  exaudi  me.  » 

43.  Tibi  dixit  cor  meum  :  Exquisivit  te  fa-  VerS.  13. 
cies  mea;  faciem  tuam.  Domine,  requiram. 

H.  Ne  avertas  faciem  tuam  a  me,  ne  decli-  Verg>  14< 

NES  IN  IRA  A  SERVO  TUO. 

Haec  non  tam  egent  explicatione,  quam  pia 
meditatione  et  imitatione.  «  Tibi  dixit  cor  meum,» 

id  est,  tibi  loquitur  desiderium  meum.  «  Exqui- 
sivit  te  facies  mea,  »  id  est,  oculi  mei  interiores, 
qui  sunt  in  facie  animae  meae,  tuam  pulchritudi¬ 
nem  requirunt,  caetera  omnia  fastidiunt.  «  Faciem 
tuam,  Domine,  requiram, »  id  est,  hoc  semper  erit 
studium  meum,  ut  conspectum  tuum  quaeram, 
non  solum  ut  in  alio  saeculo  revelata  facie  vul¬ 
tum  tuum  videam,  sed  etiam  in  hoc  saeculo  hoc 
unum  satagam,  ut  me  respicias,  et  respiciendo 
illumines  et  accendas.  «  Ne  avertas  faciem  tuam 
a  me,  »  id  est,  noli  quaeso  cessare  a  me  respi¬ 
ciendo,  ne  simul  lumen  obscuretur,  et  eharitas 
refrigescat.  «  Ne  declines  in  ira  servo  tuo,  »  id 
est,  ne  sinas  me  in  peccata  labi,  ne  forte  iratus  a 
me  recedas.  Recte  hoc  loco  S.  Augustinus  obser- 
Differen-  vat  timorem  castum,  non  servilem  exprimi  in 
tia  inter  bis  verbis.  Timor  enim  servilis  cupit  abesse  do- 
seTviiem  m'nuraj  ne  puniat,  ac  ideo  non  diceret  :  Ne  de- 
et  cas-  clines,  sed  abi  et  declina;  timor  autem  castus, 
tiim.  qUj  dilectum  vere  amat,  nihil  magis  timet,  quam 
ne  dilectus  recedat.  In  textu  grmco,  post  illa 
verba  :  Tibi  dixit  cor  meum,  additur  :  Dominum 
requiram ;  sed  ea  verba  non  habentur  in  hebraeo, 
neque  leguntur  ab  Hieronymo  et  Augustino, 
quamvis  a  Theodoreto  et  Euthymio  legantur.  In 
hebraeo  non  habetur  pronomen  te,  ubi  legimus  : 
Exqui sivit  te  facies  mea;  sed  absolute,  exquisivit 
facies  mea :  caeterum  subintelligitur,  et  ideo  addi¬ 
tum  est  ab  interpretibus  groecis  et  latinis. 

ver...  15.  15.  Adjutor  meus  esto,  ne  derelinquas  me, 

NEQUE  DESPICIAS  ME,  DEUS  SALUTARIS  MEUS. 

Quia  dixerat  :  «  Ne  declines  in  ira  a  servo 
tuo,  »  considerans  se  suis  viribus  non  posse  ca¬ 
vere  peccata,  ob  quae  in  iram  incurrimus,  clamat 
ad  Deum,  ut  adjuvare  non  cesset.  In  hebraeo  ha¬ 
betur  :  Adjutorium  meum  fuisti ,  sed  Septuaginta 
Interpretes  non  videntur  legisse  n«n,  id  est  fuisti, 
sed  rpn  heie,  quod  significat  esto  :  nam  est  simi¬ 
litudo  maxima  inter  has  voces,  si  removeantur 
puncta,  quae  tempore  Septuaginta  Interpretum 
nondum  erant  apposita.  Sensus  autem  semper 
est  verus  et  ad  rem  faciens ;  nam  si  legamus  : 
«  Adjutor  meus  fuisti,  ne  derelinquas  me,  »  sen¬ 
sus  erit  :  Quoniam  hactenus  me  semper  adju¬ 
visti,  deinceps  quoque  me  adjuva;  si  vero  lega¬ 
mus  :  «  Adjutor  meus  esto,  ne  derelinquas  me,  » 
erit  repetitio  ejusdem  orationis,  quae  magnum 
affectum  exprimit.  Porro  in  verbis  illis  :  «  Ne 
derelinquas  me,  neque  despicias  me,  »  videtur 
latinus  Interpres  invertisse  ordinem  :  nam  in  he- 
braeo  et  greeco  textu  prius  est,  ne  despicias,  sive 
ne  abjicias  me ,  quam  ne  derelinquas  me.  Pro  illo 
autem,  ne  despicias,  Graeci  habent  vocem  valde 
significantem,  ouwoxoaouicnr);,  quae  apud  Euthy- 
mium  deducitur,  vel  a  scoria,  vel  a  corvis,  et  si¬ 
gnificat  projici,  quomodo  projicitur  scoria,  vel 
quomodo  projiciuntur  ad  corvos  cadavera.  Petit 
igitur  justus  auxilium  Dei,  ne  peccet,  et  si  forte 
peccaverit,  non  projici  a  facie  Dei,  quomodo 


projicitur  scoria,  vel  non  projici  ad  infernale* 
corvos,  et  non  solum  non  projici,  sive  despici, 
sed  neque  absolute  relinqui  et  dimitti,  sed  be¬ 
nigne  curari  et  sanari;  ideo  enim  addit :  «  Deus 
salutaris  meus.  »  Salvatoris  enim  non  est  despi¬ 
cere  ac  deserere  miserum,  sed  salvare  et  curare. 

16.  Quoniam  pater  meus  et  mater  mea  dere-  Vers.  io. 

LIQUERUNT  ME  l  DOMINUS  AUTEM  ASSUMPSIT  ME. 

Magna  ratio  redditur,  cur  eequiim  sit  Deum 
adjuvare,  quia  videlicet  nemo  sit  illo  amantior. 
Notanda  est  phrasis  hebraica,  qua  Deum  in  tertia 
persona  reverentiae  causa  Propheta  alloquitur;  plirasis 
non  enim  dicit :  «  Tu  autem  assumpsisti  me;  »  h  i.r.n-a 
sed  :  «  Dominus  autem  assumpsit  me.  »  Similis  nota^ia. 
est  phrasis  in  Gen.  cap.  xxxi,  num.  35,  ubi  Rachel 
dicit  patri  suo  :  «  Ne  irascatur  dominus  meus, 
quod  coram  te  assurgere  nequeo;  »  et  lib.  lll 
Reg.  cap.  i,  num.  27,  dicit  Nathan  Davidi :  a  Num- 
quid  a  domino  meo  rege  exivit  hoc  verbum ,  et 
mihi  non  indicasti  servo  tuo,  quis  sessurus  esset 
super  thronum  domini  mei  regis  post  eum?  » 

Illud  igitur.  Dominus  assumpsit  me,  idem  est  ac  si 
dictum  esset:  Tu  autem.  Domine,  assumpsisti  me, 
sive  collegisti  me,  ut  proprie  significat  vox  he¬ 
braica  Est  autem  in  his  verbis  quaedam 

figura  aptissima  ad  explicandum  beneficium 
Dei;  non  enim  puer  erat  David,  ut  egeret  paren¬ 
tum  auxilio,  neque  magnum  erat  in  illa  aetate 
relinqui  a  parentibus ,  qui  oneri  potius,  quam 
auxilio  esse  potuissent.  Sensus  igitur  horum  ver¬ 
borum  est  :  Ego  sum  instar  infantis  recens  nati, 
quem  pater  et  mater  dereliquerunt  humi  jacen¬ 
tem,  atque  omni  injuriae  expositum  :  tu  autem. 
Domine,  ita  abjectum  et  desolatum,  benignissime 
collegisti  et  fovisti.  Vere  enim  si  quis  fragilita¬ 
tem  naturae  humanae  consideret,  et  hostium  invi¬ 
sibilium  potestatem,  et  quantopere  Dei  gratia  in 
omnibus  actionibus  egeamus,  nullo  modo  ne¬ 
gare  poterit,  nos  infantibus  a  parentibus  neglec¬ 
tis  rectissime  comparari.  Porro  S.  Ezechias  us¬ 
que  adeo  rem  hanc  intelligebat,  ut  non  infanti, 
sed  pullo  hirundinis  se  ipse  comparaverit ,  Isai. 
xxxviii  :  «.  Sicut  pullus,  inquit,  hirundinis,  sic  cla¬ 
mabo.  » 

47.  Legem  pone  mihi.  Domine,  in  via  tua,  et  Vers.  17. 

DIRIGE  ME  IN  SEMITAM  RECTAM  PROPTER  INIMICOS 
MEOS. 

Quia  se  comparaverat  infantulo,  quem  Deus 
collegerat,  recte  jam  petit,  ut  se  ambulare  doceat; 
petit  igitur  gratiam  implendi  mandata  divina, 
quam  gratiam  in  toto  psalterio  frequentissime 
petere  solet;  nec  immerito,  cum  ea  sit  via  ad 
illam  coelestem  domum  Dei,  quam  unam  se  toto 
corde  desiderare  paulo  ante  professus  est.  Pro 
legem  pone  mihi,  Domine,  in  via  tua,  in  hebraeo 
est,  doce  me  viam  tuam;  sive,  ut  vertit  S.  Hiero¬ 
nymus,  ostende  mihi  viam  tuam.  In  greeco  est 
unum  verbum,  vo^oTsOr^,  quod  secundum  ety- 


PSALMUS 

mologiam  significat,  legem  ponere,  ut  latinus  In¬ 
terpres  reddidit.  Caeterum  accipitur  etiam  pro 
docere,  erudire,  praeceptorem  se  exhibere;  proinde 
hoc  loco,  legem  pone  mihi  in  via  tua,  significat, 
erudias  me  circa  viam,  id  est  circa  legem  tuam  : 
quod  in  alio  Psalmo  legimus,  Psalm.  xxu  :  «Vias 
tuas,  Domine,  demonstra  mihi,  et  semitas  tuas 
edoce  me.  »  Ac,  ut  alibi  dicimus,  non  postulat 
Propheta  notitiam  solam  legis,  sed  internam 
unctionem,  qua  sibi  a  Spiritu  Sancto  intime  per¬ 
suadeatur,  servandam  esse  Dei  legem.  Idem  fere 
significant  verba  sequentia,  et  dirige  me  in  semi¬ 
tam  rectam,  id  est,  duc  me  per  viam  mandatorum 
tuorum,  qua3  est  vere  semita  recta,  id  est  justis¬ 
sima,  sed  angusta  :  nisi  magis  placeat  per  illud, 
doce  me  viam  tuam,  postulari  lumen  internum; 
\erba  per  illud,  et  dirige  me  in  semitam  redam,  postu- 
Dei  vai-  lari  pium  affectum  implendi  mandata  divina. 
faiia°1u  Quod  additur,  propter  inimicos  meos,  vel,  ut 
hau  pe,- e-  S.  Hieronymus  vertit,  propter  insidiatores  meos, 
gnnatio-  significat  valde  necessariam  esse  gratiam  Dei  in 
hac  peregrinatione,  propter  multitudinem  hos¬ 
tium  tum  visibilium,  tum  invisibilium,  qui  no¬ 
bis  ubique  insidiantur,  ut  a  recta  via  divinae  nos 
deducant,  et  ad  invia  et  praerupta  vitiorum  nos 
perducant. 

Vei-s  18.  18.  NE  TRADIDERIS  ME  IN  ANIMAS  TRIBULAN¬ 

TIUM  ME,  QUONIAM  INSURREXERUNT  IN  ME  TESTES 
INIQUI,  ET  MENTITA  EST  INIQUITAS  SIBI. 

Pergit  in  eadem  petitione  :  petit  enim  non  tradi 
in  animatu ,  id  est,  voluntatem  et  desiderium  hos¬ 
tium,  praecipue  invisibilium.  Similis  phrasis  est 
Luc.  cap.  xxui:  «Jesum  vero  tradidit  voluntati  eo¬ 
rum.»  Idem  enim  est  voluntati  eorum,  et  in  volun¬ 
tatem  eorum;  sed  illa  est  phrasis  latina,  ha?c  he- 
braica.  Itaque  S.  Hieronymus  vertit,  ne  tradideris 
me  animae  tribulantium  me.  Sequentia  verba ,  quo¬ 
niam  insurrexerunt  in  me  testes  iniqui,  a  multis  re¬ 
feruntur  ad  falsa  testimonia,  qme  dicebantur  ad¬ 
versus  Davidem  :  quod  quidem  non  improbo , 
sed  videtur  mihi  sensus  magis  cohaerere  cum 
praecedentibus  et  sequentibus  verbis ,  et  cum  ar¬ 
gumento  totius  Psalmi ,  si  referamus  hsec  verba 
ad  tardationes  daemonum,  sive  hominum,  qui 
falsis  promissis,  vel  minis,  hominem  justum  ad 
impatientiam,  vel  alia  peccata  deducere  conantur, 
juxta  illud  Psalm.  cxvm,  85  :  «  Narraverunt  mihi 
iniqui  fabulationes,  sed  non  ut  lex  tua.  »  In  he¬ 
braeo  habetur,  insurrexerunt  in  me  "Dii?  HJ?,  testes 
falsitatis  sive  mendacii;  proinde  illud,  testes  ini¬ 
qui,  accipiendum  est  pro  testes  falsi,  qui  inique 
agunt,  dum  falsa  pro  veris  obtrudunt,  ut  ad  ini¬ 
quitatem  impellant.  Quod  additur,  et  mentita  est 
iniquitas  sibi ,  non  tam  est  interpretabo,  quam 
explicatio  verborum  hebraicorum;  in  hehraeo 
enim  non  habentur,  nisi  duae  voces  OCH  n2’l, 
quas  voces  S.  Hieronymus  vertit,  et  apertum  men¬ 
dacium.  Alii  reddunt,  et  loquens  rapinam.  Sed  Sep¬ 
tuaginta  Interpretes  acutissime  atque  verissime 

transtulerunt  :  nam  illud  nsn ,  tametsi  a  verbo 
significet  loqui,  unde  Neoterici  vertunt  lo¬ 
quens;  tamen  potest  deduci  a  verbo  ITID,  quod 
significat  illaqueari,  unde  est  nomen  na,  laqueus. 

Et  vox  illa,  DOn  chamas,  licet  significare  possit 
rapinam  et  mendacium,  tamen  frequentissime 
accipitur  pro  iniquitate.  Intellexerunt  ergo  Sep¬ 
tuaginta  Interpretes  hic  significari  ipsam  ini¬ 
quitatem,  a  seipsa  illaqueatam,  dum  videlice/ 
homines,  vel  deemones  iniqui,  in  propriam  per¬ 
niciem  falsitatis  laqueos  justo  tetenderunt.  Quod 
aliis  verbis  dixit  Daniel,  cap.  xiii,  iniquis  illis 
senioribus  Susannoe  accusatoribus  :  «Et tu  men¬ 
titus  es  in  caput  tuum.»  Ait  igitur  David  :  Insur¬ 
rexerunt  in  me  testes  iniqui,  falsitatem  et  mendacia 
obtrudentes,  et  illaqueata  est  iniquitas,  id  est,  sed 
iniquitas  mentita  est  sibi,  id  est,  nemini  nocebit, 
nisi  proprio  auctori. 

19.  Credo  videre  bona  Domini,  in  terra  vi-  vers.  io 

VENT1UM. 

Reddit  rationem,  cur  mentita  sit  iniquitas  sibi. 

Ego  enim,  inquit,  invitis  omnibus  inimicis  meis, 
«credo,»  id  est,  certo  confido,  «me  visurum 
bona  Domini,»  id  est,  illa  bona  ,  quae  ipsi  etiam 
Domino  bona  sunt,  quae  illum  beatum  reddunt, 
quae  sola  sunt  vera  bona,  idque  «in  terra  viven¬ 
tium,  »  id  est,  in  regione  illa,  ubi  mors  locum 
non  habet.  In  hebraeo  habetur  initio  versiculi 
una  vox  nSiS  Iule,  quam  aliqui  vertunt  nihil,  ot 
melius  S.  Hieronymus,  autem  :  Ego  autem  credo 
videre ,  etc.  A  Septuaginta  Interpretibus  fuit 
omissa,  quia  non  erat  magni  momenti  quantum 
ad  sensum. 

20.  Expecta  Dominum,  viriliter  age,  et  con-  vus.20 

FORTETUR  COR  TUOM,  ET  SUSTINE  DOMINUM. 

Concludit  per  apostrophen  ad  seipsutn,  sectan¬ 
dam  esse  patientiam  et  fiduciam  in  Deum,  quasi 
dicat  :  Ergo  anima  mea,  quia  desideras  in  domo 
Dei  habitare,  quia  tam  multa  pignora  divini  amo¬ 
ris  habes,  quia  credis  videre  bona  Domini  in 
terra  viventium,  noli  deficere  in  tribulationibus, 
neque  terrenas  consolationes  respicias,  sed  pa¬ 
tienter  exspecta,  confortare  in  Domino ,  viriliter  age, 
dum  transeant  dies  mali,  et  adveniant  dies  boni. 

In  hebraeo  ad  verbum  habetur,  ut  vertit  S.  Hie¬ 
ronymus,  exspecta  Dominam,  confortare,  et  robore¬ 
tur  cor  tuum,  et  exspecta  Dominum.  Similiter  in 
graeco  sunt  eaedem  voces  in  principio  et  in  fine. 

Sed  latinus  Interpres  varietate  gaudet;  ideo  ini¬ 
tio  posuit,  exspecta  Dominum;  et  in  fine,  sustine 
Dominum.  Patientia  cum  fiducia  conjuncta  vires 
addit,  et  vires  additae  patientiam  et  fiduciam  au¬ 
gent.  Ait  igitur  :  «  Exspecta  Dominum,»  id  est, 
patienter  et  cum  fiducia  exspecta  auxilium,  et 
consolationem  Domini.  Hinc  «viriliter  age,»  seu 
roborare  :  roborare  autem  non  armis  exteriori¬ 
bus,  sed  «  confortetur  cor  tuum, »  excita  animum, 
audacter  perge;  hinc  vero,  multo  magis  confide, 

et  cum  patientia  «exspecta»  consolatorem,  et  fidelis  et  justus,  «veniens  veniet,  et  non  tarda- 
adiutorem  «Dominum,»  qui  sine  dubio,  cum  sit  bit,»  ut  dicitur  Habac.  ii. 

SECUNDUM  HEBRJEOS. 


V.  v.  —  l.  Psalmus  ipsi  David. 

1.  Ad  te.  Domine,  clamabo;  Deus  meus,  ne 
sileas  a  me,  nequando  taceas  a  me ,  et  assimi- 

•  labor  descendentibus  in  lacum. 

2.  Exaudi,  Domine,  vocem  deprecationis 
meae,  dum  oro  ad  te  ,  dum  extollo  manus  meas 
ad  templum  sanctum  tuum. 

3.  Ne  simul  trahas  me  cum  peccatoribus,  et 
cum  operantibus  iniquitatem  ne  perdas  me. 

Qui  loquuntur  pacem  cum  proximo  suo,  mala 
autem  in  cordibus  eorum. 

k.  Da  illis  secundum  opera  eorum,  et  secun¬ 
dum  nequitiam  adinventionum  ipsorum. 

Secundum  opera  manuum  eorum  tribue  illis : 
recide  retributionem  eorum  ipsis. 

5.  Quoniam  non  intellexerunt  opera  Domini, 
et  in  opera  manuum  ejus;  destrues  illos,  et  non 
aedificabis  eos. 

6.  Benedictus  Dominus,  quoniam  exaudivit 
vocem  deprecationis  meae. 

7.  Dominus  adjutor  meus,  et  protector  meus; 
in  ipso  speravit  cor  meum,  et  adjutus  sum. 

Et  refloruit  caro  mea :  et  ex  voluntate  mea 
confitebor  ei. 

8.  Dominus  fortitudo  plebis  suae,  et  protector 
salvationum  christi  sui  est. 

9.  Salvum  fac  populum  tuum.  Domine,  et 
benedic  haereditati  tuae;  et  rege  eos,  et  extolle 
illos  usque  in  aeternum. 


V.  s.  h.  —  David. 

Ad  te,  Domine,  clamabo,  fortis  meus,  ne  ob¬ 
surdescas  mihi  : 

Ne  forte,  tacente  te  milii,  comparer  his  qui 
descendunt  in  lacum. 

Audi  vocem  deprecationum  mearum  cum 
clamavero  ad  te,  cum  levavero  manus  meas  ad 
oraculum  sanctum  tuum. 

Ne  trahas  [al.  tradas ]  me  cum  impiis  et  cum 
operantibus  iniquitatem,  qui  loquuntur  pacem 
cum  amicis  suis  [h.  sodalibus ] ,  et  est  malum  in 
corde  eorum. 

Da  eis  secundum  opus  suum  et  secundum 
malum  adinventionum  suarum  : 

Juxta  opus  manuum  suarum  da  eis  :  redde 
retributionem  suam  illis. 

Quoniam  non  intelligunt  in  opera  Domini,  et 
opus  manuum  ejus  :  destrues  eos,  et  non  aedifi¬ 
cabis. 

Benedictus  Dominus,  quia  audivit  vocem  de¬ 
precationis  meae. 

Dominus  fortitudo  mea  et  scutum  meum :  in 
ipso  confisum  est  cor  meum,  et  habui  adjuto¬ 
rium  :  gavisum  est  cor  meum,  et  in  cantico 
meo  confitebor  illi. 

Dominus  fortitudo  eorum  :  et  robur  saluta¬ 
rium  christi  sui  est. 

Salva  populum  tuum  et  benedic  haereditati 
tuae  :  et  pasce  eos ,  et  subleva  eos  usque  in 
sempiternum  [h.  saeculum]. 


Argumentum.  —  Vers.  1-5,  vates  Jovae  auxilium  ardenter  exposcit,  ut  ex  ingenti  aliquo  periculo  vindicetur,  neque 
se  innocentem  nocentibus  in  ultione  conjungat,  quibus  meritas  poenas  imprecando  praedicit.  Vers.  6-9,  pro  salute, 
quam  sive  recuperavit,  sive  recuperaturum  se  certo  confidebat,  Jovae  gratias  agit,  postremo  pro  communi  populi 
universi  salute  precatione  addita.  Hinc  strophae  duae.  Qua  occasione  fusae  sint  hae  preces,  utrumve  poeta  illas  in  ipso 
periculo  constitutus,  an  eo  superato  fuderit,  dici  nequit. 


1 .  Davidis  carmen. 

Ad  te,  Jova,  clamo  : 

petra  mea,  ne  sis  surdus  a  me , 

ne  sileas  a  me , 

et  ego  similis  reddar  descendentibus  in  foveam. 

2.  Audi  vocem  precum  mearum ,  dum  vociferor  ad  te, 
dum  elevo  manus  meas  ad  oraculum  sanctum  tuum. 

3.  Ne  trahas  me  cum  impiis,  et  cum  patrantibus  iniquitatem  , 
qui  loquuntur  pacem  cum  proximis  suis, 

et  tamen  malum  est  in  cordibus  eorum. 

4.  Da  (repende)  eis  juxta  facta  eorum,  et  juxta  malitiam  facinorum  eorum; 
juxta  opus  manuum  eorum  da  eis; 

redire  fac  retributionem  (meritum)  eorum  ipsis. 

&.  Nam  non  attendunt  ad  facta  Jovae, 
neque  ad  opus  manuum  ejus  : 
destruat  eos ,  neque  aedificet  eos  (unquam) ! 


G.  Benedictus  Jova! 

nam  audivit  (vel  audit )  vocem  precum  mearum. 

7.  Jova  est  robur  meum  et  clypeus  meus  : 

in  eo  confidit  cor  meum  et  juvabor  (vel  adjutus  fui) ; 

et  exsultabit  cor  meum,  et  cantico  meo  celebrabo  eum. 

8.  Jova  est  robur  illis  (populo  suo) , 

et  munimentum  salutis  uncti  sui  (regis)  ipse  est. 

9.  Salva  populum  tuum,  et  benedic  hsereditati  tuae, 

et  pasce  eos,  et  porta  eos  (pastoris  instar)  usque  in  saeculum 

NOTAS. 

Vers.  i.  Petra  mea,  quo  significatur  Dei  immutabilitas  et  aeternitas,  non  vero,  ait  Hengstenberg,  secu¬ 
rum  mortalibus  perfugium.  Ne  sileas  :  bene  quoque  construi  et  verti  potest,  ne,  te  silente  a  me,  similis 
ideo  reddar.  Foveam,  animarum  locum,  quem  carcerem  S.  Petrus  vocat. —  Vers.  2.  Elevo.  Manuum  ele¬ 
vatio,  supplicantium  gestus,  apud  omnes  fere  gentes  receptus,  unde  etiam  ipsae  preces  sublationis  manuum 
phrasi  saepius  veniunt;  hinc  quoque  iEscbylus  xeipoTovoo;  Xira;  memorat.  Oraculum,  XoArrcviptov ,  xprxmjpiov, 
quia  Jova  illic  responsa  dare  seu  loqui  solebat;  pars  erat  Sancti  sanctorum.  Cf.  I  Rcg  vi,  20  seqq.;  vii, 
40;  vui,  6,  8.  —  Yers.  3.  Trahas,  sed.  ad  paria  cum  eis  supplicia;  non  :  ad  similes  mores  ne  me  abripi 
sinas.  — Yers.  5.  Facta  ...  opus,  i.  e.  Dei  judicia  ejusque  providentiam,  qua  improbos  plectit,  etc.  Alii, 
destruet.  —  Yers.  1.  Celebrabo  :  n  characteristicum  conjugat,  hipbil  post  praeformativam  futuri  retinetur 
more  chald.  Olim  vero  h.  1.  in  codd.  hebr.  lectionis  diversitatem  extitisse,  antiquarum  versionum  diver¬ 
sitas  arguit. —  Vers.  9.  Porta  :  cf.  Isai.  lxiii,  9.  Alii,  extolle,  fac  eos  aliis  eminentiores. 

BELL AK}] INI  EXPLANATIO. 

PSALMUS  XXVII. 

TITULUS  ET  ARGUMENTUM. 

Psalmus,  ipsi  David. 

Hunc  Psalmum  de  Davide  fugiente  Saulis  persecutionem  exponunt  Theodoretus  et  Euthymius.  Sed  repugnant 
multa,  primo,  quod  in  titulo  id  non  indicetur,  sicut  alias  fere  semper  fieri  solet,  cum  ad  historiam  Psalmus 
respicit.  Secundo,  quod  in  hoc  Psalmo ,  is  qui  loquitur  appellat  se  regem ;  David  autem  eo  tempore  nondum  rex 
erat.  Tertio,  quod  in  eodem  Psalmo  dicit  is  qui  loquitur,  se  exauditum,  et  refloruisse  carnem  suam :  quod  certe 
Davidi  pro  eo  tempore  quo  Saulom  fugiebat,  convenire  non  potest  .  Recentiores  aliqui  exponunt  de  Davide  jam  rege, 
et  perfecte  liberato  a  persecutione  Saulis.  Sed  si  ita  esset,  non  diceret :  «Ad  te,  Domine,  clamabo,  ne  sileas  a  me;» 
sed  diceret :  «Ad  te.  Domine, clamavi,  »  etc. Videtur  igitur  praeferenda  S.  Augustini  et  S.  Hieronymi  expositio,  qui 
in  persona  Christi  Psalmum  a  Davide  cantatum  fuisse  volunt :  David  enim,  qui  simul  praevidebat  passionem  et  glo- 


Christu* 
est  qui 
iu  hoc 

Psalmo  nticationem  Christi,  convenienter  ea  conjungere  potuit,  sicut  etiam  fecit  in  Psalmo  xxi,  cujus  Psalmi  longissin 
loquitur.  et  pulcherrimi,  hic  quem  explicandum  in  manibus  habemus,  videtur  esse  quasi  compendium. 

EXPLICATIO  PSALMI. 


Vers,  l.  i  TE,  DOMINE,  CLAMABO;  DEUS  MEUS,  NE 
SILEAS  A  ME,  NEQUANDO  TACEAS  A  ME,  ET  ASSI- 
MILABOR  DESCENDENTIBUS  IN  LACUM. 

Verba  sunt  Christi  in  cruce  pendentis  *  ac  pos¬ 
tulantis  celerem  resurrectionem.  Pro  illo,  Deus 
meus,  in  hebraeo  est  tsuri ,  petra  mea ,  sive 
fortis  meus :  et  quanquam  hoc  ipsum  nomen  po¬ 
nitur  ad  significandum  Deum,  et  recte  Septuaginta 
verterunt,  Deus  meus;  tamen  ex  vi  hebraicae  vocis, 
intelligimus  hoc  loco  invocari  Deum,  quia  po- 
tentissimus  est,  et  potest  morti  ipsi  imperare,  ut 
Christum  cito  restituat.  Pro  ne  sileas  a  me,  S.  Hie¬ 
ronymus  vertit,  ne  obsurdescas  mihi.  Sed  sciendum 
est  verbum  ®in  significare  tacere ,  silere ,  surdum 
se  ostendere.  Itaque  sensus  est,  ne  sileas,  quasi  non 
audieris  vocem  meam,  ne  veluti  surdum  te  mihi 
exhibeas.  Illud,  a  me ,  idem  est,  quod  mihi,  ex  he- 
braica  phrasi.  Breviter  petit  exaudiri  se,  et  res¬ 
ponderi  sibi,  facturum  Deum  quod  petitur.  Quod 
sequitur,  ne  quando  taceas  a  me,  et  assimilabor  de¬ 
scendentibus  in  lacum,  continet  causam,  cur  velit 
sibi  responderi,  quia  videlicet,  nisi  Deus  exau¬ 
diat  et  respondeat,  erit  ipse  similis  aliis  homini¬ 
bus  mortalibus,  qui  per  mortem  dissolvuntur, 
nomo  m‘-  atque  ad  inferos  descendunt  non  redituri.  «Ne- 
toi io"1  Del  fiuanc*0  taceas  a  me,»  id  est,  ne  forte  tu  non  exau- 
nihii  dias,  et  bine  fiet,  ut  ego  per  omnia  similis  fiam 
.mnino  «descendentibus  in  lacum,»  id  est,  iis  qui  mo- 
10  eit'  riuntur,  et  ad  inferos  descendunt,  sine  spe  resur¬ 
gendi,  nisi  in  die  novissimo.  Posset  etiam  sensus 
esse  :  Si  non  exaudias,  ero  similis  hominibus 
mortuis;  sicut  enim  mortui  nihil  omnino  pos¬ 
sunt,  ita  homo  sine  Dei  adjutorio  nihil  omnino 
potest.  Vox  enim  hebraea  113  hor,  significat  cis¬ 
ternam,  lacum,  profundam .  foveam;  potest  igitur 
accipi  pro  sepulcro,  sed  melius  pro  loco  subter¬ 
raneo  animarum,  sicut  Isai.  xiv  :  «  Verumtamen 
ad  infernum  detraheris,  in  profundum  laci, »  et 
cap.  xxxvm  :  «Non  exspectabunt  qui  descendunt 
in  lacum  veritatem  tuam;  »  quomodo  etiam  acci¬ 
pitur  in  illa  oratione  ecclesiastica  :  «  Libera  ani¬ 
mas  omnium  fidelium  defunctorum  de  poenis  in¬ 
ferni,  et  de  profundo  lacu,  libera  eas  de  ore 
leonis , »  elc. 

Vcs  2  2.  Exaudi,  Domine,  vocem  deprecationis  me.®, 

DUM  ORO  AD  TE  ,  DUM  EXTOLLO  MANUS  MEAS  AD 
TEMPLUM  SANCTUM  TUUM. 

Quod  antea  dixerat,  ne  sileas,  et  ne  taceas,  nunc 
clarius  dicit :  «Exaudi ,  Domine,  vocem  depreca¬ 
tionis  meae ;»  volebat  enim  Deum  respondere,  ut 
id  signum  esset  exauditionis.  Illud,  Domine,  non 
est  in  hebneo,  sed  soium,  exaudi  vocem  depreca¬ 
tionis  mex.  S.  Hieronymus,  in  epist.  ad  Suniam  et 


Fretellam,  existimat  esse  additum  ab  aliquo  expli¬ 
cationis  gratia  :  fortasse  etiam  excidit  ex  nostris 
codicibus,  et  in  illis  codicibus  quibus  Septua¬ 
ginta  usi  sunt,  aderat.  Illud,  dum  oro  ad  te,  in  he¬ 
braeo  significantius  habetur  ’JJV\I?3,  dum  clamo  ad 
te,  id  est,  dum  oro  «cum  clamore  valido,»  ut 
Apostolus  loquitur  ad  Hebr.  v.  Illud,  dum  extollo 
manus  meas,  significat  a  signo,  eamdem  ipsam 
orationem :  solebant  enim  Hebraei  manus  in  altum 
tollere,  cum  orabant,  cujus  caeremoniae  pleni 
sunt  libri  sacri  :  sed  et  Gentiles  eumdem  ritum 
imitabantur.  Itaque  idem  est,  dum  oro  ad  te,  et  dum 
extollo  manus  meas  ad  templum  tuum.  Allusit  vero 
interim  Propheta  ad  manus  Domini  in  cruce 
extensas,  et  ad  coelum  sublatas;  tunc  enim  veris¬ 
sime  dicere  potuit  Dominus  :  «  Dum  clamo  ad 
te,»  et  «dum  extollo  manus,»  etc.,  quando  de 
cruce  oravit.  Pro  voce,  ad  templum,  in  hebraeo  est 
T3t,  quod  proprie  oraculum  significat,  unde 
Deus  responsa  dabat.  Sed  hoc  loco,  sive  tem¬ 
plum,  sive  oraculum,  pro  coelesti  templo  et  ora¬ 
culo  accipitur. 

3.  Ne  SIMUL  TRAHAS  me  CUM  PECCATORIBUS,  ET  Vers.  3. 
CUM  OPERANTIBUS  INIQUITATEM  NE  PERDAS  ME. 

Solus  Christus  id  vere  dicere  potuit :  ipse  enim 
solus  fuit  omnibus  modis  «  segregatus  a  pecca¬ 
toribus,  »  ut  dicit  Apostolus  ad  Hebr.  vn.  Et  sicut  * 
solus  fuit,  in  quem  peccatum  cadere  non  potuit, 
ita  justissime  petit,  ut  non  judicetur,  et  non 
pereat  cum  peccatoribus,  sed  ipsam  potius  mor¬ 
tem  occidat,  et  resurgens  ex  mortuis,  de  mortis 
Principe,  et  de  ipsa  morte  gloriose  triumphet. 

Recte  in  editione  Sixti  V  et  Clementis  VIII  emen¬ 
datum  est,  ne  trahas,  quod  antea  legebatur,  ne 
tradas :  nam  cum  tam  vox  hebraica  quam  gnrca 
significet  trahere,  verisimile  est  ob  litterarum  si¬ 
militudinem,  vitio  librariorum,  irrepsisse  in  edi¬ 
tionem  latinam,  ne  tradas.  Illud,  ne  perdas,  non 
habetur  in  hebraeo,  sed  additum  est  explicatio¬ 
nis  gratia.  Itaque  sensus  est :  Ne  trahas  me  ad 
interitum  cum  caeteris  hominibus,  qui  peccatores 
sunt,  cum  ego  peccator  non  sim. 

4.  QUI  LOQUUNTUR  PACEM  CUM  PROXIMO  SUO,  Vcrs.  4. 
MALA  AUTEM  IN  CORDIBUS  EORUM. 

Describit  peccatores  ab  eo  peccato  quod  uni¬ 
versalius  est,  et  communius;  nam  idcirco  in  alio 
Psalmo  dicitur  :  «  Omnis  homo  mendax,  »  Psalm. 
cxv;  et  in  alio  :  «  Ab  homine  iniquo  et  doloso 
eripe  me,l's.  xmi;»  et  de  Christo  dicit  apostolus 
Petrus  1  Epist.  cap.  n  :  «  Qui  peccatum  non  fecit, 
nec  inventus  est  dolus  in  ore  ejus,  »  quasi  dolus 
fere  tam  late  pateat,  quam  peccatum.  Certe  plu¬ 
rimi  sunt,  qui  volunt  videri  amici,  bene  velle 

proximis ,  et  tamen  ab  amore  proprio  excaecati, 
malum  habent  in  corde,  id  est,  odio  vel  inviden¬ 
tia  erga  eosdem  proximos  afficiuntur. 

Vers.  5.  5.  DA  ILLIS  SECUNDUM  OPERA  EORUM,  ET  SE¬ 

CUNDUM  NEQUITIAM  ADINVENTIONUM  IPSORUM. 

Vers.e.  6.  Secundum  opera  manuum  eorum  trtbue 

ILLIS,  REDDE  RETRIBUTIONEM  EORUM  IPSIS. 

Haec  non  imprecatio,  sed  prophetia  est,  ut  alias 
saspe  monuimus  :  significatur  enim  his  verbis, 
id  omnino  futurum,  ut  mali  male  pereant,  nisi 
videlicet  ex  malis  boni  fiant.  Sensus  igitur  est : 

«  Dabis  peccatoribus  secundum  opera  eorum,  » 
id  est ,  afficies  ea  poena,  quam  merentur  opera 
eorum.  «  Et  secundum  nequitiam  adinventionum 
ipsorum,  »  supple  dabis  eis,  id  est,  sicut  ipsi  ex 
malitia  sua  excogitaverunt,  et  adinvenerunt  va¬ 
rios  modos  vexandi  justos  :  ita  per  sapientiam 
tuam  invenies  varios  modos  cruciandi  peccato¬ 
res.  Et  denique,  «  reddes  iis  retributionem 
suam,  »  id  est,  ipsi  retribuerunt,  justis  mala  pro 
bonis,  sed  tu  eam  retributionem  convertes  in 
caput  ipsorum ;  facies  enim  ut  illis  noceat,  non 
justis. 

verf.  7  7.  Quoniam  non  intellexerunt  opera  Domini, 

ET  IN  OPERA  MANUUM  EJUS  DESTRUES  ILLOS,  ET 
NON  iEDIFICABIS  EOS. 

Hinc  apparet  fuisse  prophetiam,  non  impreca¬ 
tionem  id  quod  duobus  superioribus  versiculis 
continetur;  non  enim  dicit :  Destrue  eos,  sed  de¬ 
strues  eos;  vel,  ut  habetur  in  hebraeo,  destruet  eos. 
Significatur  his  verbis  radix  omnium  malorum  : 
radix  enim  est,  nolle  intelligere  opera  Domini, 
non  applicare  animum  ad  consideranda  et  cog¬ 
noscenda  mirabilia  opera  Dei,  quas  fecit  in  crea¬ 
tione,  in  redemptione,  in  gubernatione  generis 
humani  :  si  quis  enim  ista  consideret,  vix  fieri 
potest  quin  in  Dei  amorem  mirifice  exardescat. 
Hinc  1  Cor.  ii,  B.  Paulus  ait  :  «  Si  cognovissent, 
nunquam  Dominum  gloria?  crucifixissent;  »  et 
ipse  Dominus  Lue.  xix  :  «Quia  si  cognovisses  et 
tu,  et  quidem  in  hac  die  tua,  quae  ad  pacem 
tibi;  »  et  infra  :  «  Non  relinquent  in  te  lapidem 
super  lapidem,  eo  quod  non  cognoveris  tempus 
visitationis  tuae.  »  Quod  attinet  ad  verba,  in  la¬ 
tina  editione  est  aliqua  obscuritas,  qua?  non  est 
in  hebraica,  neque  in  grseca;  nam  in  his  editio¬ 
nibus  legitur  :  Quoniam  non  intellexerunt  in  opera 
Domini,  et  in  opera  manuum  ejus;  vel,  ut  S.  Hiero¬ 
nymus  reddit  :  Quoniam  non  intellexerunt  opera 
Domini ,  et  opus  manuum  ejus :  illa  enim  preepo- 
silio,  in,  adjungitur  utrique  nomini  ex  phrasi 
hebraica,  sed  secundum  usum  linguae  lalinae,  ex 
utroque  loco  tolli  potuisset.  Latinus  autem  Inter¬ 
pres  ex  priori  loco  sustulit,  in  posteriore  reli- 
Op«-ra  quit,  ideo  sententiam  obscuriorem  reddidit.  Cur 
qu®  fecit  autem  Propheta  cum  dixisset :  «  Non  intellexe- 
se,"  uonrunt  opera  Domini,  »  adjunxerit  ;  «  Et  opera 
pe-  se-  manuum  ejus,  »  ratio  esse  videtur,  ut  explicaret 

se  loqui  praecipue  de  illo  opere,  quod  ipse  facit  eundas 
per  se,  non  per  secundas  causas,  quale  opus  fuit  causas* 
creatio  coeli  et  terrae,  incarnatio  Verbi,  miracula 
Christi,  resurrectio  et  ascensio  Domini,  et  simi¬ 
lia.  Ait  igitur :  Quoniam  peccatores  non  intellexe¬ 
runt  opera  Domini,  et  praecipue  opera  illa,  quae 
manibus  suis,  id  est,  per  se  immediate  fecit; 
ideo  tu.  Domine,  «  destrues  illos,  et  non  aedifica¬ 
bis,  » id  est,  destrues  illos,  et  cum  destruxeris,  non 
te  pcenitebit  destruxisse,  ideo  nunquam  amplius 
aedificabis  eos.  Alludit  Propheta  ad  vocem  operis 
manuum  Domini,  quod  opus  est  quasi  aedificatio 
quaedam,  quasi  diceret :  Quia  non  intellexerunt 
aedificationem  Dei,  Deus  illos  destruet,  et  nun¬ 
quam  amplius  aedificabit.  Id  optime  quadrat  in 
civitatem,  et  templum,  et  ipsum  regnum  Judaeo¬ 
rum,  quae  omnia  Deus  ob  Judaeorum  infidelita¬ 
tem  destruxit,  nec  unquam  amplius  aedificabit. 
Quadrat  etiam  in  singulos  peccatores,  qui  non 
intelligunt  se  esse  aedificationem  Domini,  et  ad 
imaginem  ejus  conditos,  et  pretio  sanguinis  Do¬ 
mini  redemptos,  et  tam  multa  beneficia  naturae 
et  gratiae  in  se  collata;  ideo  tandem  ita  destruen¬ 
tur,  nunquam  amplius  reaedificandi,  ut  nihil  re¬ 
maneat,  nisi  ruina  a-dificii,  id  est,  unde  poenam 
sentire  perpetuo  possint.  In  hebraeo  habetur  in 
tertia  persona,  destruet,  et  non  cedificabit :  fortasse 
librariorum  vitio,  prima  littera  hebraica,  quae 
indicat  personam,  mutata  est;  fortasse  ultima 
littera  graeca,  ex  qua  persona  intelligitur,  vitio 
librariorum  addita  est;  fortasse  Interpretes,  non 
tam  ad  verbum,  quam  ad  sensum  respexerunt. 

8.  Benedictus  Dominus,  quoniam  exaudivit  Vcrs- 8- 

VOCEM  DEPRECATIONIS  MEA5. 

Transit  Propheta  ad  gloriam  resurrectionis  Do¬ 
mini  praedicendam,  et  in  persona  Christi  gratias 
agit  Deo,  dicens  :  «  Benedictus  Dominus,  »  id  est, 
benedicatur  ab  omnibus  Dominus,  «  quoniam 
exaudivit  vocem  deprecationis  meae.  » 

9.  Dominus  adjutor  meus  et  protector  meus;  vers.  9. 
IN  ipso  speravit  cor  meum,  et  adjutus  sum. 

Explicat  in  quo  exaudita  sit  oratio  sua,  ac  di¬ 
cit  :  «  Dominus  adjutor  meus,  et  protector  meus, » 
supple ,  solet  esse.  Ideo  «  in  ipso  speravit  cor 
meum,  »  id  est,  fretus  auxilio  et  protectione  Dei, 
non  recusavi  praelium  subire  cum  diabolo,  et 
cum  ipsa  morte,  nec  spe  mea  frustratus  sum, 
quoniam  adjuvit  me  Deus,  ut  plane  victor  evase¬ 
rim.  In  hebraeo,  pro  adjutor  et  protector,  habetur, 
fortitudo  et  scutum.  Ex  quo  intelligimus  acce¬ 
pisse  a  Deo  auxilium  interni  roboris,  et  protec¬ 
tionem  externi  praesidii. 

10.  ET  REFLORUIT  CARO  MEA,  ET  EX  VOLUNTATE  Vcrs.  10. 
MEA  CONFITEBOR  EI. 

Describit  effectum  auxilii  et  protectionis,  qui 
fuit  gloriosa  resurrectio,  ob  quam  toto  corde 
laudaturum  se  dicit  Deum.  «  Refloruit  caro  mea,» 

id  est,  caro  mea,  quae  per  mortem  exaruerat,  non 
solum  rediit  ad  vitam,  sed  ad  florem  odatis,  sa¬ 
nitatis,  laetitiae,  venustatis  maxime  rediit.  «Et» 
ideo  «  ex  voluntate  mea, »  id  est,  ex  corde, «  con¬ 
fitebor  ei  »  confessionem  laudis  et  gratiarum 
actionis.  In  hebraeo  nunc  legitur  :  Gavisum  est 
cor  meum,  et  in  cantico  meo  confitebor  ei.  Itaque 
pro  caro  mea,  legitur  cor  meum;  pro  voluntate 
mea,  legitur  cantico  meo.  Nam  quod  pro  refloruit, 
legatur  gavisum  est,  ut  S.  Hieronymus  vertit,  non 
multum  refert  :  nam  verbum  ny  significat  Zce- 
tari,  exsultare,  et  per  metaphoram,  reflorere,  ut 
recte  verterunt  Septuaginta,  quia  dum  arbores 
reflorescunt,  suo  modo  exhilarari  et  exultare 
videntur.  Cur  autem  viri  illi  doctissimi  verterint 
c aro  mea,  ubi  nunc  est  libbi;  et  voluntate  mea, 
ubi  nunc  est  quae  non  significant  nisi  cor 

meum  et  canticum  meum,  non  potest  reddi  alia 
ratio,  nisi  quia  non  ita  legerint,  ut  nunc  habemus 
in  nostris  codicibus,  sed  verba  transposita  et 
mutata  postea  fuerint :  nam  si  pro  legatur 

>7U3,  quod  significat  caro  mea,  et  illud,  >3^  libbi, 
transferatur  paulo  ulterius,  efficietur  lectio,  quam 
habuerunt  Septuaginta,  et  quam  recte  interpre¬ 
tati  sunt ;  nimirum  haec  erit  lectio  »7t£?3  tSibl 
lnrtx  »371,  id  est,  et  refloruit  caro  mea,  et  corde 
meo,  sive  voluntate  mea,  confitebor  ei. 

vers.  n.  11.  Dominus  fortitudo  plebis  sue,  et  pro¬ 
tector  SALVATIONUM  CHRISTI  SUI  EST. 

Iloec  est  materia  confessionis,  de  qua  dixit,  con- 

fitebor  ei,  quod  videlicet  Dominus  sit  fortitudo  ple¬ 
bis  suce,  quod  ostendit,  dum  tam  potenter  pro¬ 
texit  salutem  Christi  sui,  qui  est  caput  totius 
plebis,  et  a  quo  fortitudo  et  salus  totius  populi 
dependet.  Ex  hebraeo  S.  Hieronymus  vertit,  Do¬ 
minus  fortitudo  mea;  alii  vertunt.  Dominus  forti¬ 
tudo  eis,  et  hoc  sonant  verba,  quae  nunc  sunt  in 
bibliis ;  sed  Septuaginta  non  videntur  legisse 
ID1?  lamo,  quod  est  eis,  sed  10pS,  id  est  plebis 
suce.  Dicit  autem,  protector  salvationum,  non  pro¬ 
tector  salvationis,  fortasse,  quia  protector  fuit  ad 
multiplicem  salutem,  videlicet,  ut  caro  mortua 
non  corrumperetur,  ut  sanguis  effusus  non  peri¬ 
ret,  ut  non  solum  anima  corpori,  et  sanguis  ve¬ 
nis  restitueretur,  sed  ut  adderetur  immortalitas, 
impassibilitas,  agilitas,  splendor,  et  si  quae  sunt 
alia,  quae  ad  corpus  gloriosum  requiruntur. 

12.  Salvum  fac  populum  tuum,  Domine,  et  v 

BENEDIC  HEREDITATI  TUE,  ET  REGE  EOS,  ET  EX¬ 
TOLLE  ILLOS  USQUE  IN  ETERNUM. 

Christo,  qui  caput  est  Ecclesiae,  glorificato,  hoc 
superest,  ut  corpus  ejus,  id  est  populus  Dei,  qui 
est  peculiaris  haereditas  Dei,  quam  acquisivit 
sanguine  suo,  pariter  glorificetur.  Dicit  igitur 
Christus  ad  Patrem,  vel  Propheta  ad  Christum  : 
Salvum  fac  populum  tuum.  Ut  autem  salvum  facias, 
benedic  justificando,  rege  conservando,  et  prote¬ 
gendo  in  via,  exalta  glorificando,  quae  glorificatio 
usque  in  saeculum  duret. 


PSALMUS  XXIX 

SECUNDUM  HEBREOS. 


V.  v.  —  1.  Psalmus  David,  in  consummatione 
tabernaculi. 

Afferte  Domino,  filii  Dei;  afferte  Domino  fi¬ 
lios  arietum. 

2.  Afferte  Domino  gloriam  et  honorem ,  af¬ 
ferte  Domino  gloriam  nomini  ejus  :  adorate 
Dominum  in  atrio  sancto  ejus. 

3.  Vox  Domini  super  aquas,  Deus  majestatis 
intonuit :  Dominus  super  aquas  multas. 

4.  Yox  Domini  in  virtute;  vox  Domini  in 
magnificentia. 

5.  Yox  Domini  confringentis  cedros :  et  con¬ 
fringet  Dominus  cedros  Libani : 

6.  Et  comminuet  eas  tanquam  vitulum  Li¬ 
bani  :  et  dilectus  quemadmodum  filius  unicor¬ 
nium. 

7.  Vox  Domini  intercidentis  flammam  ignis : 

8.  Vox  Domini  concutientis  desertum  :  et 
commovebit  Dominus  desertum  Cades. 


V.  s.  h.  —  Canticum  [  h.  Psalmus  ] 
David. 

Afferte  Domino  filios  arietum  :  afferte  Do¬ 
mino  gloriam  et  imperium  [h.  fortitudinem]. 

Afferte  Domino  gloriam  nomini  ejus  :  ado¬ 
rate  Dominum  in  decore  sancto. 

Vox  Domini  super  aquas,  Deus  gloriae  into¬ 
nuit  :  Dominus  super  aquas  multas. 

Vox  Domini  in  fortitudine  :  vox  Domini  in 
decore. 

Vox  Domini  confringentis  cedros  :  et  confrin¬ 
get  Dominus  cedros  Libani. 

Et  disperget  eas  quasi  vitulum  :  Libanum  et 
Sarion  quasi  filium  rhinocerotum. 

Vox  Domini  dividens  flammas  ignis. 

Vox  Domini  parturire  faciens  desertum;  par¬ 
turire  faciet  Dominus  desertum  Cades. 

9.  Vox  Domini  praeparantis  cervos,  et  revela¬ 
bit  condensa,  et  in  templo  ejus  omnes  dicent 
gloriam. 

10.  Dominus  diluvium  inhabitare  facit,  et 
sedebit  Dominus  rex  in  aeternum. 

11.  Dominus  virtutem  populo  suo  dabit  :  Do¬ 
minus  benedicet  populo  suo  in  pace. 


Vox  Domini  obstetricans  cervas  [al.  cervis ], 
et  revelans  saltus,  et  in  templo  ejus  omnis  lo¬ 
quitur  gloriam. 

Dominus  diluvium  inhabitat :  et  sedebit  Do¬ 
minus  rex  in  aeternum. 

Dominus  fortitudinem  [al.  legem]  populo  suo 
dabit  :  Dominus  benedicet  populo  suo  in  pace. 


Argumentum.  —  Hymnus  in  Jovam  tonantem.  Strophae  tres:  vers.  1-2,  celebrate,  superi,  Jovae  laudes;  vers.  3-9, 
ejus  potentiam  et  majestatem  ostendunt  tonitrua;  vers.  10-11,  qui  tam  potens  est  Jova  suos  tuebitur.  In  Palaestina 
tempestates  ab  occidente  atque  a  mari  Mediterraneo  ingruunt,  gravissime  in  juga  Libani  detonaturae,  indeque  Ara¬ 
biae  deserta  petiturae.  Animadverte  Psalmi  artificium,  Jova  tum  in  prima  tum  in  tertia  strophe  quater,  illud  vero, 
vox  Jovae ,  in  secunda  strophe  repetentis  septies,  quem  numerum,  cum  perfectionis  in  ordine  tum  naturae  (septem 
creationis  dies),  tum  gratiae  (septem dona  Spiritus  Sancti,  septemque  sacramenta)  sit  symbolum,  consulto  vates  ad¬ 
misit,  ut  omnem  tonitruum  gloriam  terroremque  principi  Deo  consecraret.  Titulo  in  hebraeo  textu  praescripto  addi¬ 
tur  in  graeca  alexandrina  versione,  quod  sit  Psalmus  iEcfticu  <wnv7K,  quae  verba  Vulgatus  in  consummatione  taberna¬ 
culi  reddidit.  Apud  Judaeos  graeeos  alexandrinos  vocabulum  ityS icv  solemne  erat  ad  designandum  octavum  diem  festi 
tabernaculorum  ( Levit,  xxhi,  36 ) :  quare  hoc  sibi  velle  videtur  graeca  inscriptio,  consummato  festo  tabernaculorum 
decantari  hoc  carmen  solitum  fuisse. 


1.  Carmen  Davidis. 

Date  Jovae,  filii  Dei, 
date  Jovse  gloriam  et  robur. 

2.  Date  Jovae  gloriam  nominis  ejus, 
prosternite  vos  Jovae  in  ornatu  sancto. 

3.  Vox  Jovae  (tonitru)  a uditur  super  aquas , 

Deus  gloriae  intonat, 

Jova  super  aquas  multas. 

4.  Vox  Jovae  est  in  fortitudine  (vehemens) , 
vox  Jovae  est  in  gloria  (magnifica) . 

5.  Vox  Jovae  frangit  cedros  (fulminibus) . 
et  confringit  Jova  cedros  Libani. 

6.  Et  subsilire  eas  facit  sicut  vitulum , 

Libanum  et  Shirionem,  quasi  filium  bubali. 

7.  Vox  Jovae  diffindit  flammas  ignis. 

8.  Vox  Jovae  trepidare  facit  desertum , 
trepidare  facit  Jova  desertum  Cadesh. 

9.  Vox  Jovae  parturire  facit  cervas, 
et  nudat  silvas  (foliis  et  ramis) , 

et  in  palatio  ejus  (coelo)  omnes  (coelicolae)  dicunt  :  Gloria  l 


10.  Jova  oceano  caelesti  sedet, 

et  sedet  Jova  rex  in  sempiternum. 

11.  Jova  robur  populo  suo  dabit, 

Jova  populo  suo  in  (seu  cum)  pace  benedicet. 

Nom 

Vers.  i. Filii  Hei,  angeli;  elim,  pro  elohim  :  ita  Hengstenberg.  Cf.  Job  i,  vi;  ii,  1;  xxxviu,  7;  Isai.  vi,  3. 
Hi,  ait  Roseamullerus ,  Dei  concilium  ex  mente  Hebraeorum  constituebant,  cui  Jova,  tanquam  supremus 

omnium  Deus,  praesidebat  :  conf.  Iliad.  iv,  i  seqq.;  JEneid.  x,  2,  3.  Aliis  filii  Hei  sunt  potentes  sive  prin¬ 
cipes  his  in  terris  adhuc  viventes  :  conf.  duplicem  lectionem  locorum  Exod.  xv,  11 ;  II  Reg.  xxiv,  15.  To 
filios  arietum  Vulgati  interpretis  ex  duabus  lectionibus  CZvSn  et  CmVn  emersit  :  TN  enim  arietem  si¬ 
gnificare  constat.  Rectissime  Chaldaeus  vertit,  turmae  seu  chori  angelorum.  Date....  i.  e.  Jovae  fortitudinem 
ascribite,  Jovam  numen  potentissimum  agnoscile.  Robur  :  conf.  vers.  11.  Minus  recte  hodierni  multi, 
laudem.  —  Vei's.  2.  Nominis  ejus,  ejus  nomine  dignam.  Ornatu  sancto,  sacerdotum,  qui  summo  numini 
se  offerunt,  more.  Cf.  Lev.  vm,  13;  II  Paral.  xx,  21;  Ps.  xcvi,  9,  etc.  Alexandrini  videntur  legisse  min, 
penetrale.  —  Vers.  3.  Aquas  :  quaenam?  Michaelis  :  «  Tonat  eminus  in  mari  Mediterraneo,  ex  quo  nimbi 
Palaestinae  ingruunt. »  Insuper  tonitruum  fragorem  in  mari  fortius  repercuti  latiusque  personare,  refe¬ 
runt  navigantes.  Melius  tamen  Maurer  per  aquas  intelligit  oceanum  coelestem,  qui  super  firmamentum 
est  :  conf.  Ps.  cxlviii,  4;  Gen.  i,  7.  —  Vers.  5.  Cedros,  crassissimas  (ad  sex  hominum  complexum)  ar¬ 
bores.  —  Vers.  6.  Eas,  cedros  puta,  cum  ramis  suis  concussas  :  ita  Maurer  et  Hengstenberg.  Ewaldus,  ob 
parallelismum,  vertit  eos,  scii,  montes,  qui  mox  nominantur,  cogitatque  de  terrae  motu,  qui  tempestatum 
saepe  comes  est :  non  male.  Shirion  est  Antilibanus,  seu  Libanus  orientalis.  Alexandrini  pro  iarqidem 
legerunt  iadiqem,  pro  shirion  vero,  ieshouron,  quod  postremum  populi  Israelitici  appellatio  est.  Sensum 
autem,  qui  ex  gra?,ca  hac  vei‘sione  prodit,  bene  ita  explicat  Agellius  :  «  Vox  Domini  confringet  cedros  et 
comminuet  eas,  ut  comminuit  vitulus  paleas,  hoc  est,  sublimes  reges  et  principes  debellabit  ac  proteret; 
neque  id  solum  vox  Dei  faciet,  sed  etiam  dilectus,  populus  nempe  Israel,  adversus  eos  dimicabit  ut  filius 
unicornium,  et  cornu  potentiaque  sua  eos  feriet  ac  superabit.  Itaque  et  Dei  virtute  et  lsraelis  potentia, 
quam  eis  Dominus  tribuet,  superabuntur  ac  dejicientur  hostes.  Ex  hac  autem  Septuaginta  interpretatione 
discimus,  illos  figurate  totum  psalmum  intellexisse.  »  — Vers.  7.  Diffindit,  fissas  emittit.  Cf.  Ovidii  Jovis 
telum  trisulcum,  ignes  trisulci.  — Vers.  8.  Cadesh,  Arabici  deserti  pars  septentrionalis.  Oceano  coelesti,  i.  e. 
nubibus,  tanquam  moderator  potentissimus  :  ita  Ewaldus.  Alii,  Jova  ad  diluvium,  noachicum  scii.,  se¬ 
debat  potentissimus  rex  :  ita  et  adhuc  hodie  in  ejusmodi  magnis  tempestatibus  regnat,  in  eeternumque 
regnabit.  —  Vers.  11.  Cf.  Num.  vi,  24,  26. 

TITDLUS  ET  ARGUMENTUM. 

Psalmus  David ,  in  consummatione  Tabernaculi. 

Hic  titulus  non  habetur  in  hebrseo,  sed  solum,  Psalmus  David ;  reliqua  addita  sunt  vel  a  Septuaginta  Interpre¬ 
tibus,  vel  ab  aliis,  et  duobus  modis  legitur  et  intelligitur  titulus  hujus  Psalmi.  Nam  S.  Basilius,  Theodoretus  et 
Euthymius  legunt  :  Psalmus  David  in  exitu  tabernaculi,  et  significari  volunt,  praecipi  Sacerdotibus  et  Levitis 
exeuntibus  de  tabernaculo,  ut  praeparent  quae  necessaria  sunt  ad  cultum  Dei.  SS.  Hieronymus  et  Augustinus  legunt, 
ut  nos  habemus  in  editione  Vulgata  :  Psalmus  David  in  consummatione  tabernaculi,  et  sensum  esse  vult  S.  Hiero¬ 
nymus,  hunc  Psalmum  compositum  fuisse,  quando  David  perfecit  tabernaculum,  et  collocavit  in  eo  arcam  Domini. 
Quod  attinet  ad  argumentum,  volunt  nonnulli  ad  litteram  in  toto  fere  Psalmo  agi  de  potentia  Dei,  et  velle  Davi- 
dem  hortari  populum  ad  laudandum  Deum,  qui  potentiam  suam  solet  manifestare  admirandis  operibus,  quae  solo 
verbo  sive  imperio  facit.  Alii,  quorum  sublimior  interpretatio,  et  dignior  Davidico  spiritu  esse  videtur,  volunt  in 
hoc  Psalmo  celebrari  Evangelicam  praedicationem.  Congruit  vero  titulus,  in  consummatione  tabernaculi:  nam  cum 
David  tabernaculum  foederis  intelligeret  figuram  esse  Ecclesiae,  quae  tabernaculum  Dei  cum  hominibus  dicitur  in 
Apocal.  cap.  xxi,  et  simul  etiam  Spiritu  revelante  cognosceret  instrumentum,  quo  tabernaculum  hoc  novum  per¬ 
ficiendum  erat,  fore  praedicationem  evangelicam,  ideo  in  consummatione  tabernaculi  illius  umbratici.  Spiritu 
Sancto  inspirante,  cantavit  praeconia  vocis  Domini ,  qua  tabernaculum  verum  constituitur.  Nos  utramque  explica¬ 
tionem  breviter  persequemur. 

EXPLICATIO  PSALMI. 


V«s  t.  i.  Afferte  Domino,  filii  Dei;  afferte  Do¬ 
mino  FILIOS  ARIETUM. 

Cantaturus  Propheta  laudes  potentiae  divinae, 
excitat  filios  Dei,  id  est,  populum  Dei  peculiarem, 
cui  notus  erat  Deus  (nam  «notus  in  Judaea  Deus, 
in  Israel  magnum  nomen  ejus,»  ut  habetur  Psalm. 
lxxv),  ut  potentiam  illam  honorent,  victimis  eo  tem¬ 


pore  consuetis,  et  etiam  praedicatione  vocis,  et  in¬ 
clinatione  corporis.  Sed  juxta  posteriorem  intelli- 
gentiam,  cantaturus  laudes  vocis  divinae,  per  quam 
perficitur  tabernaculum,  id  est  Ecclesia,  quae  est 
mater  omnium  filiorum  Dei,  invitat  ipsos  filios 
Dei,  ipsos  vocatos  illa  voce  coelesti,  ut  Deo  sacrifi¬ 
cent  sacrificium  laudis.  «  Afferte,  inquit,  filii  Dei, 
filios  arietum, »  id  est,  vos  per  sanguinem  Agni 

immaculati  effecti  filii  Dei,  afferte  agnos,  offerte 
sacrificium  gratiarum  actionis  et  laudis ;  sic  enim 
explicat  ipse  idem  Propheta  in  sequenti  versiculo : 
«  Afferte  Domino  gloriam ,  »  etc.  In  hebraeo  non 
habetur:  «  Afferte  Domino,  filii  Dei,»  sed  solum 
>23  mn'S  lan,  habu  Tadonai  bene  elirn,  af¬ 
ferte  Domino  filios  arietum.  Fortasse  in  editione, 
quam  habuerunt  Septuagi  nta  Interpretes,  erat  utra¬ 
que  pars  versiculi ,  et  postea  successu  temporis 
excidit  pars  prior;  fortasse  etiam  non  erat  nisi 
pars  posterior:  sed  ea  duobus  modis  interpretata 
est,  et  altera  interpretatio,  quae  erat  in  margine, 
irrepsit  in  textum,  et  hinc  nata  est  lectio  quam  nos 
habemus.  Nam  si  vox  □>  Sk  elim  legatur,  ut  modo 
se  habet,  significat  arietes;  si  legatur  unica  littera 
addita  Q'rhti  Eloim,  significat  Deum;  proinde  ea¬ 
dem  sententia  reddi  potuit  :  Afferte  Domino ,  filii 
Dei ;  et  etiam  :  Afferte  Domino  filios  arietum.  Neque 
desunt  in  editione  vulgata  alii  loci,  in  quibus  du® 
interpretationes  ejusdem  sententiae  simul  inve¬ 
niuntur  in  textu.  Certe  S.  Dasiliusin  Commentario 
hujus  Psalmi  scribit,  in  multis  exemplaribus  ad¬ 
dita  esse  haec  verba :  «Afferte  Domino,  filii  Dei.» 
Ex  quo  iaielligimusnon  fuisse  haec  verba  in  omni¬ 
bus  exemplaribus  graecis,  sed  solum  in  aliquibus. 
Sed  undecumque  haec  verba  in  editione  nostra  ac¬ 
cesserint,  satis  bene  cum  sequentibus  cohaerent , 
et  habentur  in  omnibus  latinis  codicibus,  etiam 
antiquissimis. 

2.  Afferte  Domino  gloriam  et  honorem,  af¬ 
ferte  Domino  gloriam  nomini  ejus  :  adorate 
Dominum  in  atrio  sangto  ejus. 

Haec  est  declaratio  sacrificii,  quod  ut  offeramus 
Domino,  Propheta  nos  admonet:  «  Afferte,  inquit. 
Domino  gloriam  et  honorem,»  id  est,  voce  et  opere 
glorificate  Dominum  :  nec  solum  voce  et  opere 
Deum  laudate,  sed  etiam  corporis  inclinatione  il¬ 
lum  veneramini ,  et  per  veram  adorationem  supre¬ 
mum  Dominum  agnoscite,  ac  protestamini.  In  he¬ 
braeo  pro  voce  honorem,  habetur  Xfj  hoz,  quod  pro¬ 
prie  fortitudinem,  potentium,  sive  imperium  signifi¬ 
cat.  Ex  quo  intelligimus  honorem,  quem  juxta  edi¬ 
tionem  graecamet  latinam  Deo  debemus,  esse  ho¬ 
norem  confessionis  potenti®  et  imperii  Domini; 
tunc  enim  Deum  vere  honoramus,  cum  ejus  po¬ 
tentiam  et  imperium  agnoscimus  et  confitemur. 
Et  est  Valde  ad  propositum  hoc  loco  honor  poten¬ 
ti®,  cum  in  toto  Psalmo  Dei  potentia  laudetur.  Pro 
nomini  ejus,  in  codicibus  hebraicis  cum  punctis 
Habbinorum  habetur,  nominis  ejus  :  qu®  lectio 
faciliorem  sensum  habet,  quam  nostra.  Sed  quia 
editio  gr®ca  habet,  nomini  ejus,  et  eodem  modo  ex 
hebr®o  vertit  S.  Hieronymus,  oportet  Septuaginta 
Interpretes  et  S.  Hieronymum  aliter  legisse,  quam 
Itabbini  legerunt.  Nimirum  illi  legerunt,  loty  TOD 
cuvod  shemo,  gloriam  nomini  ejus;  isti  vero,  chevod 
shernOj  gloriam  nominis  ejus.  Sensus  igitur  est : 
«  Afferte  Domino  gloriam  nomini  ejus,  »  id  est, 
afferte  gloriam  Domino ,  id  est ,  nomini  ej  us ,  cele¬ 


brantes  videlicet  nomen,  famam,  notitiam  Domini. 

Pro  voce  atrio,  in  hebr®o  est  mtn  hadrath,  decore, 
seu  pulchritudine;  in  gr®coest,  auXvi;  unde  S.  Au¬ 
gustinus  et  alii  legunt  aula.  C®terum  facile  est  vi¬ 
dere  Septuaginta  Interpretes  non  legisse  min  ha¬ 
drath,  sed  rmn  c hadrath,  unica  littera  simillima 
immutata  :  illa  enim  vox,  si  legatur  per  n,  signi¬ 
ficat  decorem,  si  per  n,  significat  atrium,  et  hanc 
esse  veram  lectionemdubitarenon  possumus,  nisi 
Septuaginta  viros,  qui  omnium  judicio  sapientis- 
simi  erant,  imperiti®  arguere  velimus;  ut  omit¬ 
tam,  quod  magis  convenit  cum  verbis:  «Adorate 
Dominum,  »  in  atrio  sancto  ejus,  quam  in  decore 
sancto  ejus.  Porro  vox  gr®ca  auXv),  non  significat 
id  quod  nos  latine  dicitnus  aulam,  sed  vestibu¬ 
lum,  sive  atrium  subdiale;  proinde  qui  legunt  in 
aula,  retinent  sonum  vocis  gr®c® ;  qui  legunt  in 
atrio,  retinent  veram  tam  hebraic®  quam  gr®c® 
vocis  significationem.  Per  hoc  atrium  sanctum,  in 
quo  Deum  adorare  jubemur,  intelligitur,  tum  ip¬ 
sum  tabernaculi  Judaici  vestibulum,  ad  quod  om-  Ecclesia 
nibus  promiscue  aditus  erat,  cum  in  tabernaculum  Gaiiioii- 
soli  sacerdotes  intrare  permitterentur  ;  tum  po-  be/nacu- 
tissimum  Ecclesia  Catholica,  qu®  est  velut  atrium  licieies- 
seu  vestibulum  tabernaculi  coelestis :  nam  in  Ec-  tis  vesti' 
clesiam  et  boni  et  mali  passim  admittuntur,  sed  bulum' 
in  tabernaculum  coeleste  illi  soli  ingredientur,  qui 
dicere  poterunt  Christo,  ut  in  Apocalypsi  legimus : 
«Fecisti  nos  Deo  nostro  regnum  et  sacerdotes, » 

Apoc.  v. 

3.  Vox  Domini  super  aquas,  Deus  majestatis  Ver»,  t. 
intonuit.  Dominus  super  aquas  multas. 

Hic  jam  incipit  explicare  Propheta,  cur  nos  invi¬ 
taverit  ad  laudandam  et  celebrandam  potentiam 
Dei.  Causa  enim  est,  quia  «vox  Domini»  mirabi¬ 
lia  operatur  tum  in  corporalibus  elementis,  tum 
in  spirituali  fabrica  Ecclesi®.  Describit  primum 
operationem  Dei  in  aquis,  deinde  in  aere,  tum  in 
igne,  postremo  in  terra,  qu®  sunt  partes  princi¬ 
pales  mundi  hujus  inferioris  nobis  maxime  neti. 

Prima  operatio  Dei  in  aquis  describitur  in  G en. 
cap.  i,  cum  dicitur  :  «  Spiritus  Domini  ferebatur 
super  aquas:  »  et  ibidem:  «  Dixit  Deus  ;  Fiat  fir¬ 
mamentum  in  medio  aquarum ,  et  dividat  aquas 
ab  aquis; »  et  ibidem  :  «  Dixit  Deus  :  Congregen¬ 
tur  aqu®,  qu®  sub  caelo  sunt,  in  locum  unum,  et 
appareat  arida.  »  Tunc  igitur  facta  est  «vox  Domini 
super  aquas,» cum  Deus  imperavit  ut  aqu®  di¬ 
viderentur,  et  divis®  congregarentur  in  locum 
unum,  id  est,  in  cavernas  terr®,  et  terra  habita¬ 
bilis  fieret.  H®c  ipsa  vox  dicitur  tonitruum :  «  Deus 
majestatis  intonuit,  »  quia  quomodo  tonitruum 
nos  continuo  prosternit,  et  obedire  cogit  :  sic  ad 
imperium  Domini  continuo  aqu®  recesserunt,  et  in 
loca  humiliora  se  receperunt.  Fuit  autem  h®c  vox, 
ethoc  tonitruum  Dei  super  aquas  multas, quia tunc 
aqu®undique  totamterram  cooperiebant,  proinde 
erat  quasi  immensa  aquarum  abyssus  super  ter¬ 
ram.  Hoc  ipsum  clarius  describit  idem  David  in 

Fsalm.  em  :  «  Abyssus  sicut  vestimentum  amictus 
ejus, super  montes  stabunt  aq  ice, » id  est, immen¬ 
sitas  aquarum  undique  terram  vestiebat,  ita  ut 
super  omnes  montes  starent  aquae.  «  Ab  increpa¬ 
tione  tua  f  ugient :  a  voce  tonitrui  tui  formidabunt : 
ascendunt  montes,  et  descendunt  campi,  in  locum 
quem  fundasti  eis, » id  est,  ab  imperante  Deo  aquae 
recesserunt,  quasi  a  tonitruo  fugerent,  et  tunc  ap¬ 
paruerunt  montes  editi  et  campi  depressi.  «  Ter¬ 
minum  posuisti,  quem  non  transgredientur  :  ne¬ 
que  convertentur  operire  terram,!)  id  est,  non  so¬ 
lum  aquae  advocem  Domini  recesserunt,  et  terram 
aridam  atque  habitabilem  reddiderunt ,  sed  ab 
eadem  voce  Domini  terminum  acceperunt,  quem 
transgredi  nunquam  audebunt.  Jam  vero  secun¬ 
dum'  alleram  expositionem  describitur  initium 
jesnm  Evangelicae  praedicationis,  quae  coepit,  cum  Deus 
Chnstimi  jpSe  pf,r  S6j  christo  in  aquis  Jordanis  baptizato  , 
liiiin  i>ei,  evangelizavit  toti  mundo  Jesum  Christum  esse 
compm-  Filium  suum,  quod  est  quasi  compendium  totius 
dtoUnsSt  Evangelii.  Igitur  «  voxDomini  super  aquas»  est  illa 
Evange-  magnifica  Dei  vox  in  baptismo  Christi  audita  :  «Hic 
lii.  est  Filius  meus  dilectus,  in  quo  mihi  bene  compla¬ 
cui,»  Matth.  ui.  Tunc  «  Deus  majestatis  intonuit, 
et  intonuit  super  aquas  multas,»  quia  tunc  insti¬ 
tutum  est  baptisma,  et  data  virtus  omnibus  aquis 
totius  mundi  ad  fdios  Dei  regenerandos.  S.  Au¬ 
gustinus,  per  vocem  Domini  super  aquas,  intelli- 
git  vocem  Christi  super  populos,  quia  dicitur  in 
Apocal.  cap.  xvii  :  «  Aquae  multae  populi  multi 
sunt; »  et  addit  ideo  dictum  esse :  «  Deus  majesta¬ 
tis  intonuit ,  »  quia  majestas  divina  erat  in  carne 
humana  Christi  tanquam  in  nube,  et  proinde  vox 
Domini  ex  humana  carne  erat  quasi  tonitruum  ex 
nube.  Elegans  et  vera  expositio;  sed  superior, 
quae  est  Patrum  graecorum  ,  videtur  magis  litte¬ 
ralis. 

Vers.  4.  4.  VOX  DOMINI  IN  VIRTUTE,  VOX  DOMINI  IN 

MAGNIFICENTIA. 

Utrique  interpretationi  laus  haec  vocis  Dominicae 
optime  quadrat.  Nam  vox  Domini  jubentis,  ut 
aquae  in  principio  creationis  rerum  omnium  divi¬ 
derentur,  et  aquae  inferiores  in  cavernas  terrae  sese 
reciperent,  et  non  reverterentur  operire  terram  , 
non  fuit  inanis  et  sine  effectu,  ut  pleraque  toni¬ 
trua  esse  solent,  quae  nihil  praeter  ingentem  soni¬ 
tum  habent;  sed  fuit  vox  plena  virtute  et  gloria, 
atque  ad  eam  continuo  est  consecutus  effectus. 
Sic  etiam  vox  Evangelicae  praedicationis  ab  ipso 
Deo  inchoatae,  et  a  Christo  et  Apostolis  propagatae, 
non  fuit  inanis  verborum  strepitus,  qualis  mul¬ 
torum  oratorum  et  philosophorum  est ;  sed  fuit 
vox  efficacissima,  et  signis  atque  prodigiis  confir¬ 
mata.  Ad  efficaciam  verbi  pertinet  illud,  in  vir¬ 
tute;  ad  gloriam  miraculorum  illud,  in  magnifi¬ 
centia,  sive  splendore  et  decore,  ut  sonat  vox 
hebraica  TUI  hadar.  Apostolus  Paulus,  I  Cor.  ii  : 
«  Praedicatio  mea,  inquit,  non  in  persuasibilibus 
humanae  sapientia)  verbis,  sed  in  ostensione  spi¬ 


ritus  et  virtutis ; »  et  1  Thessal.  cap.  i  :«Evangelium 
meum  non  fuit  ad  vos  in  sermone  tantum,  sed  in 
virtute  et  Spiritu  Sancto.  » 

5.  Vox  Domini  confringentis  cedros,  et  con-  vers.  5. 
fringet  Dominus  cedros  Libani. 

Juxta  prioreminterpretationem  transit  Propheta 
ab  operatione  Dei  in  aquis  ad  operationem  in  aere. 
Significat  autem  his  verbis,  vocem  Domini,  id  est, 
imperium  Domini,  excitare  ventos  ac  tempestates, 
quas  in  Psalmo  cxlviii  vocat  «spiritum  procella¬ 
rum,  quae  faciunt  verbum  ejus.  »  Et  sane  mira¬ 
bilis  est  potentia  Dei,  quae  rei  tam  exili  ac  tenui 
tantam  virtutem  attribuit,  ut  etiam  maximas  ar¬ 
bores  in  momento  confringat  et  prosternat,  quod 
multi  homines  magna  vi  et  longo  tempore  vix  fa¬ 
cerent.  Nominat  autem  Propheta  cedros,  et  cedros  Cedri  Li- 
Libani,  quae  sunt  arbores  durissimae  et  maximae,  bau' q,ue 
et  eae  nusquam  majores  inveniuntur,  quam  in  Li-  raiiter  ? 
bano  monte.  Jam  vero  juxta  posteriorem  interpre¬ 
tationem  «cedri Libani,» ratione  sublimitatis,  sunt 
homines  excelsi,  sive  magnitudine  potentiae,  sive 
splendore  sapientiae,  sive  gloria  eloquentiae;  ra¬ 
tione  boni  odoris,  quem  cedri  spirant,  sunt  ho¬ 
mines  deliciis  et  voluptatibus  dediti;  denique  ra¬ 
tione  densitatis  et  duritiei,  qua  mirum  in  modum 
cedri  pollent,  sunt  homines  obstinati  et  pertina¬ 
ces  in  paternis  erroribus.  Has  omnes  cedros  Evan- 
gelica  praedicatio  magnifice  confregit,  et  ad  humi¬ 
litatem  et  mansuetudinem  Christianam,  nec  non 
ad  fructus  dignos  poenitentias  faciendos  perduxit. 
Exemplorum  plenae  sunt  historiae. 

6.  Et  comminuet  eas  tanquam  vitulum  Li-  vers.  s. 

BANI,  ET  DILECTUS  QUEMADMODUM  FILIUS  UNICOR¬ 
NIUM. 

Ex  hebraeojuxta  priorem  intelligentiam  habetur 
sensus  facilis  et  pulcherrimus.  Sic  enim  legimus 
in  hebraeo  :  Et  saltare  faciet  eas,  sicut  vitulum  Li¬ 
banum,  et  Sarion  sicut  filium  unicornium ,  et  sensus 
est  :  Non  solum  vox  Domini  confringet  cedros 
Libani,  sed  etiam  integras  cedros  radicitus  evel¬ 
let,  et  exilire  faciet  ea  facilitate,  qua  vituli  saliunt. 

Nec  solum  cedros  Libani,  sed  ipsos  etiam  montes, 
Libanum  et  Sarion,  salture  faciet  ea  acilitate,  qua 
filius  unicornium  salit.  Cui  sententiae  similis  est 
illa  in  Psalm.  cxm :  «Montes  exultaverunt  ut  arie¬ 
tes,  et  colles  sicut  agni  ovium.  »  Juxta  posterio¬ 
rem  intelligentiam  sensus  erit :  Vox  praedicatio¬ 
nis  Evangelicae  non  solum  confringet  cedros  Li¬ 
bani,  id  est,  viros  quamvis  excelsos  et  obstina¬ 
tos  ad  humilitatem  fidei  Christianae  inflectet,  sed 
etiam  easdem  cedros  eradicabit,  et  in  alium  locum 
exilire  faciet,  id  est,  ab  affectibus  terrenis  penitus 
abstrahet,  et  ad  vitam  pene  angelicam  transfe¬ 
ret  :  quod  apostolicis  viris  convenit,  qui  non  so¬ 
lum  fideles,  sed  religiosissimi  et  perfectissimi  eva¬ 
serunt,  ut  non  tam  homines,  quam  terrestres  an¬ 
geli  viderentur.  Nec  solum  cedros  singulas,  sed 
integrum  montem  cedris  plenum ,  sive  integras 


PSALMUS  XXVIII.  465 


cedrorum  silvas  exilire  faciet  Evangeliea  praedi¬ 
catio,  id  est,  non  solum  hunc,  aut  ilhim  viru  m .  sed 
ingentem  hominum  multitudinem,  catervasque 
integras  ad  fidem  et  religionem,  vitamque  per¬ 
fectam  adducet.  Sed  videndum  est  quid  graeca  et 
latina  editio  habeat ,  inter  quas  solum  interest , 
quod  in  graeca  legitur,  et  comminuet  eas  tanquam 
vitulum  Libanum ;  in  latina  vero,  et  comminuet  eas 
tanquam  vitulum  Libani.  Quamvis  autem  S.  Basi- 
lius  et  Euthymius  legant  Libanum,  tamen  proba¬ 
bile  estin  editionibus  grsecis  emendatioribus  fuisse 
Libani,  ut  legunt  SS.  Hieronymus  et  Augustinus, 
et  codex  antiquissimus  quo  utitur  in  Psalmis  ca¬ 
nendis  ecclesia  S.  Petri  Romae.  Et  quidem  verba 
illa  priora  :  «Et  comminuet  eas  tanquam  vitulum 
Libani,  »  possunt  non  difficulter  concordari  cum 
verbis  hebraicis  :  nam  dum  cedri  magno  impetu 
confringuntur  et  comminuuntur,  certe  fragmenta 
exiliunt ,  et  sparguntur  in  varias  partes.  Itaque 
sensus  erit :  Et  comminuet  eas ,  cedros  videlicet, 
ac  per  hoc  per  fragmenta  et  frusta  exilire  faciet, 
quomodo  vituli  montis  Libani  exilire  et  saltare 
solent.  Sed  verba  sequentia  :  «  Et  dilectus  quem¬ 
admodum  filius  unicornium,  »  difficilius  cum 
hebraicis  vocibus,  quae  nunc  habentur  in  bibliis, 
concordari  possunt :  nam  Sirion,  pro  quo  nos  ha¬ 
bemus,  dilectus,  significat  montem  Hermon,  Deu- 
ter.  m;  et  loricam,  I  Reg.  xvii,  et  III  Reg.  xxn.  Opor¬ 
tet  igitur  ut  Septuaginta  Interpretes,  vel  aliquid 
aliud  legerint,  vel  certe  intellexerint  vocem  illam, 
quae  significat  montem  Hermon,  et  loricam,  res 
videlicet  tam  dissimiles ,  significare  etiam  dilec¬ 
tum,  quibus  habenda  fides  est,  cum  ipsi  doctis¬ 
simi  essent,  et  linguae  hebraicae  peritissimi.  Po¬ 
sita  autem  hac  lectione,  juxta  priorem  intelligen- 
tiam,  hic  erit  sensus  :  «  Et  comminuet  eas, »  nimi¬ 
rum  cedros,  et  comminuendo  exilire  faciet  frag¬ 
menta  cedrorum, «  sicut  vitulum  Libani, »  id  est, 
sicut  salit  vitulus  per  montem  Libani,  et  «  dilectus 
quemadmodum  filius  unicornium,»  id  est,  ut  salit 
dilectus  filius  unicornium.  Dicitur  autem  dilectus 
filius  unicornium,  quod  sit  speciosum  et  amabile 
animal,  praesertim  quando  juvenculus  unicornis 
est.  Alii  sic  exponunt :  Et  comminuet  cedros  du¬ 
rissimas,  quomodo  comminui  possunt  tenerrimi 
vituli,  et  tenerrimi  filii  unicornium;  sed  nostra 
expositio  magis  accedit  ad  lectionem  hebraicam. 
Juxta  posteriorem  intelligentiam  sensus  erit :  Prae¬ 
dicatio  Evangeliea  non  solum  confringet  cedros 
Libani,  id  est,  homines  potentes  et  sapientes  hu¬ 
miliabit,  sed  etiam  comminuet  ut  vitulum  Libani, 
id  est ,  rediget  altissimas  cedros  ad  parvitatem 
exigui  vituli,  qui  pascitur  in  monte  Libano.  Per 
vitulum  autem  recte  intelligitur  Christus,  qui  non 
solum  humilis  et  mansuetus  fuit  more  lactentis 
vituli,  sed  etiam  immolatus  in  sacrificium  Deo. 
Christus  «  Et  dilectus  quemadmodum  filius  unicornium, » 
p  r  vitu-  id  est,  et  tunc  quando  cedri  Libani  confractae  fue- 
fc-m  i-n"  r*nt>  apParebit  dilectus,  qui  est  Christus  dilectis- 
tur.  simus  Patri,  et  desideratus  cunctis  gentibus  :  ap¬ 


parebit,  inquam,  non  amplius  ut  inermis  vitulus, 
sed  ut  filius  fortissimi  unicornis.  Majestas  enim  di¬ 
vina,  et  omnipotentia  Christi  tunc  primum  appa¬ 
rere  coepit,  cum  per  Evangelicam  praedicationem 
piscatorum,  oratores  et  philosophi,  et  ipsi  etiam 
principes  mundi  credere  coeperunt  in  Christum. 

De  viribus  unicornis  sive  rhinocerotis,  vide  Job. 
cap.  xxxvi. 

7.  Yox  Domini  intercidentis  flammam  ignis,  Vers.  7. 
vox  Domini  concutientis  desertum,  et  commo¬ 
vebit  Dominus  desertum  Cades. 

In  prima  parle  hujus  versus,  quae  apud  Hebraeos 
est  versus  integer,  transit  Propheta  ab  operatione 
Dei  in  aere  ad  operationem  in  igne,  ac  dicit,  vo¬ 
cem  Domini ,  id  est,  imperium  et  potentiam  Do¬ 
mini,  intercidere,  id  est  dividere,  flammas  ignis  : 
quod  fit,  quando  imperante  Domino,  varia  mittun¬ 
tur  e  nubibus,  quasi  e  coelestibus  caminis,  ful¬ 
mina  in  terras,  quibus  nihil  terribilius  et  formi¬ 
dabilius  mortalibus  accidere  solet.  Potest  etiam 
illa  intercisio,  sive  divisio  flammarum,  non  solum 
referri  ad  multitudinem  et  varietatem  fulminum, 
sed  etiam  ad  subtilitatem  et  acumen  ipsorum  ful¬ 
minum;  quae  enim  acuuntur,  dividuntur  ac  in¬ 
terciduntur,  ut  ad  subtilitatem  redigantur;  porro 
nihil  est  omnino  in  rebus  corporalibus  acutius, 
subtilius,  penetrabilius  coelesti  fulmine;  unde  est 
illud  in  cantico  Mosis,  Deuter.  xxxn  :  «  Si  acuero 
ut  fulgur  gladium  meum.»  Juxta  alteram  intel¬ 
ligentiam,  «  vox  Domini,  »id  est,  Evangeliea  prae- 
dicatio  «  dividit  flammas  ignis ,  »  dum  per  eam 
Spiritus  Sanctus  in  cordibus  hominum  jaculatur 
ignem  divini  amoris,  multis  et  variis  modis;  in 
cujus  rei  signum  apparuerunt  in  die  Pentecostes 
super  credentes  «  dispertitae  linguae  tanquam 
ignis,  »  Actor.  11.  In  altera  parte  versus  celebrat 
Propheta  potentiam  Dei  operantis  in  terra,  ac  di¬ 
cit  ,  «  vocem  Domini  concutere  et  commovere  de¬ 
sertum.  »  Verbum  hebraicum  Tri’  iachil  signifi¬ 
cat  parturire  faciet,  ex  quo  intelligimus  concussio¬ 
nem  et  commotionem,  quae  in  graeca  et  latina  edi¬ 
tione  exprimitur,  non  esse  simplicem  terrae  motum, 
aut  concussionem  ex  fragore  tonitrui  in  deserto 
peculiariter  resonantis,  ut  aliqui  volunt;  sed  esse 
concussionem  et  commotionem  ad  parturiendum. 

Itaque  significatur  hoc  loco  mirabilis  potentia  Dei, 
quae  sicut  montem  Libani  potest,  cum  voluerit,  ce¬ 
dris  omnibus  spoliare,  et  desertum  facere,  ita  e 
contrario  potest  ipsum  desertum  Cades,  ubi  nihil 
nasci  solet,  unica  concussione  parturire  facere,  et 
continuo  arboribus  et  animalibus  replere.  Simile 
est  quod  dicitur  in  Psalm.  evi :  «  Posuit  flumina 
in  desertum,  terram  fructiferam  in  salsuginem; » 
et  paulo  post :  «  Posuit  desertum  in  stagna  aqua¬ 
rum,  et  collocavit  illic  esurientes,  et  constituerunt 
civitatem  habitationis,  et  seminaverunt  agros,  et 
plantaverunt  vineas.  »  Sed  juxta  alteram  intelli¬ 
gentiam  significatur,  ad  Evangelicam  praedicatio¬ 
nem  convertendas  esse  etiam  barbaras  nationes. 

quae  nnfea  camerant  cultura  spirituali  et  irriga¬ 
tione  gratiae  Dei,  ut  comparalione  aliarum  Datio¬ 
num  desertae  diei  possent.  Quid  si  etiam  liic 
significari  dicamus  ,  vera  deserta  paritura  fuisse 
infinita  agmina  monachorum,  ac  per  hoc,  ut  lo¬ 
quitur  S.  Hieronymus  in  Epist.  ad  Heliodorum,  fu¬ 
tura  deserta  vernantia  floribus  Christi?  Nam  in 
hoc  ipso  deserto  Cades  fuisse  plurima  monas¬ 
teria  tempore  S.  Hieronymi ,  testatur  ipse  in 
Vita  S.  IIilario?iis. 

Vmb.  s.  8.  Vox  Domini  praeparantis  cervos,  et  reve¬ 
labit  CONDENSA,  ET  IN  TEMPLO  EJUS  OMNES  DICENT 
GLORIAM. 

Juxta  priorem  intelligentiam  Propheta,  qui  Dei 
potentiam  laudavit  in  elementis  omnibus ,  aqua, 
aere,  igne  et  terrh,  nunc  laudat  in  animantibus 
et  plantis,  paulo  post  laudaturus  in  hominibus. 
Dicit  igitur  :  «Vox  Domini  praeparantis  cervos;  » 
ubi  ponit,  loco  exempli,  operationem  Dei  in  cer¬ 
vis. Nam,  ut  habemus  in  lib.  Job,  cap.  xxxix,  cervae 
summa  difficultate  pariunt,  et  causa  videtur  esse, 
quiatam  perfectos  foetus  edunt,  ut  illi  statim  ad  pas¬ 
tum  pergant,  nec  redeant  ad  matrem,  ut  in  eodem 
loco  dicitur.  Mira  igitur  Dei  potentia  in  eo  cerni¬ 
tur,  ut  cervas  parere  faciat.  In  hebraeo  habetur, 
mW  SSirr  mn’  Vlp  hol  Adonai  iecholel  aialoth, 
vox  Domini  parere  faciens  cervus;  xe  1,  ut  S.  Hie¬ 
ronymus  vertit  ,  vox  Domini  obstetricans  cervis. 
Idem  significant  verba  graeca  et  latina:  nam  prae¬ 
parare  cervos,  nihil  est  aliud  hoc  loco,  nisi  prae¬ 
parare  ad  pariendum.  Nomen  cervos  commodius 
legeretur  cervas  :  nam  in  hebrmo  est  nomen  femi¬ 
ninum,  et  in  graeco  est  nomen  commune  sXatpcu;. 
Sed  recte  etiam  potest  intelligi  preeparantis  cervos, 
nam  ponitur  nomen  masculinum  ad  exprimen¬ 
dum  cervos  in  genere,  non  distinguendo  sexus, 
quasi  diceretur  :  Vox  Domini  preeparat  cervos,  id 
est,  speciem  cervinam  ad  partum,  quae  species 
sine  peculiari  providentia  Dei  parere  non  posset. 
In  verbis  sequentibus  :  «Et  revelabit  condensa,» 
sive,  ut  in  hebraeo  apertius  legitur,  aperiet  silvas, 
significatur  operatio  Dei  in  arboribus,  et  sensus 
est,  Deonihil  esse  clausum,  sed  omnia  pervia ;  ipse 
enim  omnia  penetrat,  etiam  densissimas  silvas, 
et  ubique  operatur;  et  ideo  :  « In  templo  ejus  om¬ 
nes  dicunt  gloriam,  »  id  est,  omnes  creaturae 
Deum  laudant  et  glorificant  in  hac  rerum  uni¬ 
versitate,  quae  est  veluti  templum  ejus.  In  hebraeo 
est  iSd  couJlo,  omne  id  ipsum,  sive  totum  hoc,  dicet 
gloriam  :  ideo  exposuimus  omnes ,  id  est,  omnes 
creaturae  :  non  enim  loquitur  solum  de  homini¬ 
bus,  sed  de  toto  eo  quod  dictum  erat,  id  est 
aqua,  igne,  etc.  Juxta  alteram  intelligentiam 
sublimiorem,  vox  Domini  preeparat  cervos,  cum 
Evangclica  praedicatio  praeparat  homines  spiri¬ 
tuales,  alta  petentes,  et  venenatos  serpentes  spi¬ 
ritu  suo  occidentes,  ad  partum  mirabilium  ope¬ 
rum  :  quid  enim  majus  et  mirabilius,  quam  ut 
homo  infirmus  operetur  opera  meritoria  vitae 


perpetuae  ?  Et  cum  vox  Domini  cervos  omne9  pa¬ 
rere  fecerit,  tunc  demum  revelabit  condensa,  id  est, 
ut  exponit  S.  Basibus  in  secunda  expositione  hu¬ 
jus  Psalmi,  «  revelabit  abscondita  tenebrarum, 
et  manifestabit  consilia  cordium,  »  in  extremo 
judicio,  juxta  Apostolum  I  Cor.  iv;  et  tunc,  tam 
erit  evidens  justitia  Dei,  ut  in  magno  illo  theatro 
et  templo  omnes  omnino,  tam  boni,  quam  mali, 
sint  glorificaturi  Deum.  Tunc  enim  «  curvabitur 
Christo  omne  genu,»  et  omnes,  vel  inviti,  vel  li¬ 
benter  dicent  :  «Justus  es.  Domine,  et  rectum  ju¬ 
dicium  tuum;  »  sic  in  templo  ejus  omnes  dicent 
gloriam.  S.  Augustinus  per  illud,  revelabit  con¬ 
densa,  intelligit  revelationem  sacramentorum  et 
arcanorum  Scripturae  sanctae,  quae  viris  sanctiset 
perfectis,  quasi  cervis altapetentibus,  aperiuntur. 

9.  Dominus  diluvium  inhabitare  facit,  ETVers.9. 
sedebit  Dominus  Rex  in  aeternum. 

In  hebraeo  est  blDO1?  mrP  Adonai  lemab- 
boul  iashab ,  Dominus  diluvium  inhabitat,  et  sic 
etiam  ex  grapeo  legunt  Basilius  et  Augustinus: 
tamen  Hieronymus  in  epist.  ad  Suniam  et  Fretel- 
lam  magis  probat  nostram  lectionem,  nimirum, 
inhabitare  facit ,  et  sic  dicit  se  transtulisse.  Eodem 
modo  legit  Euthymius.  Et  certe  graeca  vox  xarouei 
ufrumque  significat,  inhabitare  et  collocare,  id  est, 
habitare  facere;  vox  hebraea  parva  mutatione  facta 
in  eamdem  significationem  adduci  potest.  Re¬ 
tenta  igitur  nostra  lectione,  juxta  priorem  intel¬ 
ligentiam,  redditur  causa,  cur  omnia  dicant  glo¬ 
riam  Deo.  Causa  enim  est,  quia  «Deus  diluvium 
inhabitare  facit,  »  id  est,  copiosum  imbrem  effun¬ 
dit  super  terram,  ex  quo  rebus  omnibus  alimen¬ 
tum  producitur,  et  vita  sustentatur,  et  ipse  idem 
Deus  sedebit  Hex  et  Dominus  in  aeternum,  omnia 
videlicet  regens,  omnia  gubernans,  omnia  dispo¬ 
nens.  At  juxta  posteriorem  intelligentiam.  Domi¬ 
nus  cum  in  extremo  judicio  revelaverit  condensa, 
et  ab  omnibus  justitia  ejus  laudata  fuerit,  tunc 
diluvium  inhabitare  faciet  effundens  omnia  ge¬ 
nera  malorum  in  malos,  et  sic  nullo  penitus  re¬ 
sistente,  sublato  de  medio  omni  alio  principatu, 
et  regno  dremonum,  atque  hominum  impiorum, 

«  sedebit  Dominus  Rex  in  aeternum.  »  Referunt 
hoc  diluvium,  alii  ad  diluvium  Noe,  alii  ad  bap¬ 
tismum,  et  quia  sunt  auctores  graves,  et  magni 
nominis,  non  audeo  improbare. 

10.  Dominus  virtutem  torulo  suo  dabit.  Do-  vers.  io. 

MINUS  BENEDICET  POPULO  SUO  IN  PACE. 

Haec  est  conclusio  Psalmi,  in  qua,  juxta  priorem 
intelligentiam.  Propheta,  qui  laudavit  Dei  poten¬ 
tiam  in  omnibus  aliis  rebus  mundi  hujus  infe¬ 
rioris,  laudat  postremo  in  hominibus,  id  est,  in 
populo  suo,  cui  dandam  esse  dicit  a  Deo  virtutem, 
id  est,  robur  et  vires  contra  omnes  adversarios, 
et  iis  omnibus  superatis,  dulcissimam  quietem  et 
pacem.  At  juxta  posteriorem  intelligentiam,  con¬ 
cludit  Psalmum,  promittens  a  Domino  virtutem. 

id  est,  potentiam  et  robur  in  hae  peregrinatione 
ad  resistendum  tentationibus,  et  benedictionem,  ac 
pacem  sempiternam  in  aeterna  vita.  Non  videtur 
hoc  loco  praetereunda  pia  quorumdam  observa¬ 
tio,  qui  vocem  Domini  septies  in  hoc  Psalmo,  re- 
Septem  petitam,  septem  Ecclesiae  sacramentis  ita  accom- 
8acrl'  modant,  ut  vocem  Domini  super  aquas ,  Baptis¬ 


mo;  vocem  Domini  in  virtute ,  Confirmationi ;  menta 
vocem  Domini  in  magnificentia,  Eucharistiae;  vo-  hic  Pep 
cem  Domini  confringentis  cedros.  Poenitentiae ;  voce^de- 
vocem  Domini  concutientis  desertum,  Ordini ;  vo-  signan- 
cem  Domini  intercidentis  flammam  ignis.  Matri-  tur' 
monio;  vocem  Domini  praeparantis  cervos.  Unc¬ 
tioni  Extremae  convenire  velint. 


PSALMUS  XXX 

SECUNDUM  HEBRJSOS. 


V.  y.  —  1 .  Psalmus  cantici,  in  dedicatione 
domus  David. 

2.  Exaltabo  te.  Domine,  quoniam  suscepisti 
me,  nec  delectasti  inimicos  meos  super  me. 

3.  Domine  Deus  meus,  clamavi  ad  te,  et  sa¬ 
nasti  me. 

k.  Domine,  eduxisti  ab  inferno  animam 
meam;  salvasti  me  a  descendentibus  in  lacum. 

5.  Psallite  Domino,  sancti  ejus,  et  confitemini 
memoriae  sanctitatis  ejus. 

6.  Quoniam  ira  in  indignatione  ejus,  et  vita 
in  voluntate  ejus. 

Ad  vesperum  demorabitur  fletus,  et  ad  ma¬ 
tutinum  laetitia. 

7.  Ego  autem  dixi  in  abundantia  mea  :  Non 
movebor  in  aeternum. 

8.  Domine,  in  voluntate  tua  praestitisti  decori 
meo  virtutem. 

Avertisti  faciem  tuam  a  me,  et  factus  sum 
conturbatus. 

9.  Ad  te.  Domine,  clamabo,  et  ad  Deum  meum 
deprecabor. 

10.  Quae  utilitas  in  sanguine  meo ,  dum  de¬ 
scendo  in  corruptionem  ? 

Numquid  confitebitur  tibi  pulvis,  aut  annun¬ 
tiabit  veritatem  tuam  ? 

11.  Audivit  Dominus,  et  misertus  est  mei; 
Dominus  factus  est  adjutor  meus. 

12.  Convertisti  planctum  meum  in  gaudium 
mihi;  conscidisti  saccum  meum,  et  circumde¬ 
disti  me  laetitia : 

13.  Ut  cantet  tibi  gloria  mea,  et  non  com¬ 
pungar;  Domine  Deus  meus,  in  aeternum  confi¬ 
tebor  tibi. 


V.  s.  h.  —  Psalmus  cantici  pro  dedicatione 
domus  David. 

Exaltabo  te.  Domine,  quoniam  salvasti  me  : 
et  non  delectasti  [h.  laetificasti ]  inimicos  meos 
super  me. 

Domine  Deus  meus,  clamavi  ad  te,  et  sanasti 
me. 

Domine,  eduxisti  de  inferno  animam  meam: 
vivificasti  me  ne  descenderem  in  lacum. 

Cantate  [h.  psallite]  Domino,  sancti  [h.  mise¬ 
ricordes ]  ejus ,  et  confitemini  memoriae  sancti¬ 
tatis  ejus. 

Quoniam  ad  momentum  est  ira  ejus,  vita  in 
repropitiatione  ejus  : 

Ad  vesperum  commorabitur  fletus,  et  in  ma¬ 
tutino  laus. 

Ego  autem  dixi  in  abundantia  mea  :  Non 
commovebor  in  sempiternum  [h.  sceculum]. 

Domine,  in  voluntate  tua  statuisti  [al.  po¬ 
suisti ]  monti  meo  fortitudinem  :  abscondisti 
faciem  tuam,  et  factus  sum  conturbatus. 

Ad  te.  Domine,  clamabo,  et  ad  Dominum  de¬ 
precabor. 

Quse  est  utilitas  in  sanguine  meo,  cum  de¬ 
scendero  [al.  descendo]  in  corruptionem? 

Numquid  confitebitur  tibi  pulvis?  aut  annun¬ 
tiabit  veritatem  tuam? 

Audi,  Domine,  et  miserere  mei :  Domine,  esto 
adjutor  mihi  [al.  meus]. 

Convertisti  planctum  meum  in  chorum  mihi: 
solvisti  saccum  meum,  et  accinxisti  me  laetitia. 

Ut  laudet  [h.  psallat  tibi]  te  gloria,  et  non 
taceat;  Domine  Deus  meus,  in  sempiternum 
[/i.  saeculum]  confitebor  tibi. 


Argumentum. _ Strophae  duae:  vers.  2-6,  Deo  sit  laus,  quod  me  liberavit  praesentissimo  mortis  periculo;  vers.  7-13, 

securum  suisque  fidentem  viribus  ille  percuiit,  sed  idem  meas  preces  audivit.  «  Nullum  tempus  in  Davidis  historia 
reperitur,  quod  melius  huic  carmini  conveniret,  quam  illud,  quo  eum  locum,  in  quo  templum  postea  exstruendum 
esset,  ita^edicavit,  ut  ineo  et  altare  erexerit,  et  sacrificium  obtuleiit.  Id  autem  a  Davide  factum  esse  scriptum  est 


— 

C/iron.  xxi,  26;  xxn,  1.  Nam  populo  ejus  jussa  numerato,  cum  eo  facto  iram  Jovae  concitasset,  optioneque  propo¬ 
sita  maluisset  tribus  diebus  gladium  Jovae  in  terra  versari,  misit  ille  pestilentiam  in  Israelitas,  quse  tanta  vi  in  popu¬ 
lum  grassata  est ,  ut  septuaginta  millia  virorum  interimeret.  Tunc  angelus  missus  Hierosolyma ,  cum  percutiendi 
initium  fecisset,  miseratus  Jova  praecepit,  ut  percutiendi  fmem  faceret.  Stabat  autem  angelus  juxta  aream  Ornanis 
Jehusaei,  quem  cum  David  aspexisset  strictum  gladium  in  urbem  intendentem,  ut  calamitatem  a  populo  averteret, 
se  morti  obtulit,  precatus,  ut  in  se  potius,  qui  peccati  auctor  fuisset,  manum  converteret.  Tunc  angeli  monitu  altari 
in  eadem  area  constructo,  oblatisque  in  eo  sacrificiis,  iram  Jovae  placavit.  Atque  hunc  ipsum  locum,  quem  templo 
exstruendo  dedicavit ,  jam  tum  a  Davide  appellatum  esse  cedem  Jovae ,  diserte  dicitur  1  Chron.  xxii,  2;  unde  et  in 
carminis  nostri  inscriptione  dedicatione  cedis  illud  potuit  tempus  designari,  quo  primum  in  Jovanae  aedis  area  sacri¬ 
ficium  obtulit. »  Haec  Rosenmullerus. 


1.  Carmen,  canticum  dedicationis  domus,  Davidis. 

2.  Efferam  te  laudibus,  Jova,  quod  extraxisti  me, 
nec  laetificasti  hostes  meos  de  me. 

3.  Jova,  Deus  meus, 

Vociferatus  sum  ad  te,  et  sanasti  me. 

4.  Jova,  adscendere  fecisti  ex  orco  animam  meam : 
conservasti  me  vivum  ab  iis  qui  descendunt  in  foveam. 

5.  Canite  Jovae,  pii  erga  eum, 

et  celebrate  memoriam  ejus  sanctam. 

6.  Nam  momentum  est  in  ira  ejus,  vita  in  gratia  ejus  • 
vespere  hospes  adest  fletus,  et  mane  jubilum. 

7.  Et  ego  dixeram  (cogitaveram)  in  securitate  mea  : 

«  Non  nutabo  in  perpetuum  !  » 

8.  Verum,  Jova,  gratia  tua  stabilieras  monti  meo  robur  — 
abscondisti  faciem  tuam,  et  factus  sum  conturbatus. 

9.  Ad  te,  Jova,  clamavi ; 

et  ad  Jovam  supplex  oravi  (his  verbis)  : 

10.  «  Quid  lucri  in  sanguine  meo,  in  descendendo  me  ad  foveam? 

Num  celebrabit  te  pulvis?  praedicabit  veritatem  tuam? 

11.  Audi,  Jova,  et  miserere  mei; 

Jova,  sis  adjutor  mihi.  » 

12.  Convertisti  planctum  meum  in  choream  mihi; 
solvisti  saccum  meum,  et  cinxisti  me  laetitia  : 

13.  Ut  canat  te  gloria  mea  (anima  mea,  ego) ; 

Jova,  mi  Deus,  in  perpetuum  celebrabo  te. 

Nom 

Vers.  1.  Mizemor  et  shir  seque  sunt  carmen  canendum.  Hanc  tamen  nativam  significationem  prius  amisit 
mizemor,  quam  shir,  ita  ut,  saltem  in  Psalmis,  mizemor  sit  carmen  in  genere,  shir  vero  carmen  cantui 
destinatum.  Ita  Maurer.  —  Vers  2.  Extraxisti  me,  tanquam  situla,  e  calamitatum  abysso.  —  Vers.  3.  Sa¬ 
nasti,  improprie  accipiendum. —  Vers.  4.  Ab  iis,  intellige  revocans  me  :  constructio  prsegnans.  Foveam, 
sepulcrum.  Keri,  ne  descenderem,  ego,  quod  minus  placet.  —  Vers.  5.  Memoria  Dei  est  id  quod  animo  ob¬ 
versatur,  quando  Deum  cogitamus,  puta  eum  esse  misericordem,  benignum,  fidelem  in  promissis,  quae 
omnia  voce  sanctam  continentur.  —  Vers.  6.  Gall.  un  moment  dure  sa  colere,  une  (vel  toute  Ia)  vie  sa  bien- 
veillance.  Alexandrini  pro  regah  legerunt  rogez.  Vespere,  etc.,  i.  e.  si  quid  triste  etiam  aut  malum  in  hac 
vita  intercidit,  id  est,  instar  viatoris  pernoctantis,  suum  brevi  diversorium  relicturi. —  Vers.  8.  Gratia  tua 
sola,  non  ob  mea  merita.  Monti,  i.  e.  magnitudini  et  dignitati  meae,  ne  laberetur,  fortitudinem  addideras. 
Alexandrini  pro  lehareri  legerunt  lehaderi.  —  Vers.  12.  Solvisti,  quia  saccus  ad  lumbos  praecingebatur. 
Cf.  1  Parat,  xxi,  16.  Lcetitia,  zona  splendida,  ceu  potius  vestibus  pretiosis,  laetitiam  significantibus.  — 
Vers.  13.  Gloria,  tua.  ait  Ewaldus,  scii,  quam  Deus  efficiendis  praeclaris  hujusmodi  facinoribus  adipiscitur. 

TITULUS  ET  ARGUMENTUM. 

Psalmus  Cantici ,  in  dedicatione  domus  David. 

Hic  titulus  indicat  Psalmum  et  voce  et  instrumentis  musicis  cantatum,  quod  in  praefatione  annotavimus  ex 
B.  Hilario,  et  idipsum  docet  in  Commentario  hujus  Psalmi  S.  Basilius.  Ex  eodem  titulo  colligimus  hunc  Psalmum 
compositum  fuisse  a  Davide,  quando  domus  ejus  in  Jerusalem  magnificentissime  exstructa,  dedicata  fuit.  Tunc 
enim  intellexit  David  regnum  suum  a  Deo  confirmatum  et  stabilitum  fuisse,  et  ideo  in  gratiarum  actionem  hunc 
hymnum  cecinit  Deo.  Habetur  haec  historia  lib.  II  Reg.  v,  et  lib  I  Paralip.  xiv.  Videtur  autem  hic  Psalmus  du¬ 
plicem  sensum  habere,  ut  Psalmus  superior,  unum  historicum,  alterum  propheticum,  utrumque  litteralem.  Et 
quidem  recte  post  consummationem  tabernaculi,  quod  est  Ecclesia  militans  in  terris,  sequitur  dedicatio  domus, 
quae  est  Ecclesia  stabiliter  quiescens  in  coelis,  cujus  fundamentum,  quod  est  Christus,  jam  dedicatum  est,  cum  ad 
vitam  immortalem  et  gloriosam  pervenerit. 


EXPLICATIO  PSALMI. 


vers. ».  1.  Exaltabo  te.  Domine,  quoniam  suscepisti 

ME,  NEC  DELECTASTI  INIMICOS  MEOS  SUPER  ME. 

David  confirmato  regno,  arce  Sionis  munita, 
et  de  nomine  suo  civitate  David  appellata,  deni¬ 
que  domo  regia  magnificentissime  exstructa, 
Deum  agnoscens  tantorum  beneficiorum  aucto¬ 
rem,  tributum  illi  offert  gratiarum  actionis,  ac 
dicit :  «  Exaltabo  te.  Domine,  »  id  est,  quamvis 
tu.  Domine,  allissimus  sis,  ut  reipsa  altior  fieri 
non  possis,  tamen  apud  eos,  qui  altitudinem 
tuam  minus  agnoscunt,  exaltabo  te  praedicatione 
mea,  et  faciam,  quod  in  me  est,  ut  te  Altissimum 
esse  omnes  agnoscant.  «  Quoniam  suscepisti 
me,  »  de  imo  videlicet,  ac  de  profundo  humili¬ 
tatis  suscepisti,  et  exaltasti  in  solium  regni.  Nam 
vox  hebrsea  jvn  dalah,  exaltare  significat.  Itaque 
ait :  Tu  exaltasti  me,  et  ego  exaltabo  te,  non  tri¬ 
buens  meis  viribus  exaltationem  meam,  sed  mag¬ 
nificentiae  tuae;  tu  exaltasti  me,  et  ego  humiliabo 
me,  ut  exaltem  te.  «  Nec  delectasti  inimicos  meos 
super  me  :  »  hoc  ex  illa  exaltatione  consecutum 
est,  ut  inimici  David,  qui  plurimi  fuerunt,  et 
eum  longissimo  tempore  ad  necem  quaesierunt, 
non  habuerint  materiam  gaudendi  ex  ejus  inte¬ 
ritu,  quem  avidissime  expetebant,  sed  contra 
dolendi  ex  illa  exaltatione,  quam  impedire  totis 
viribus  conabantur.  Jam  vero  prophetico  sensu 
loquitur  David  in  persona  Christi,  et  electorum, 
tum  omnium,  tum  singulorum,  quos  in  coelesti 
regno  quasi  exaltatos  praevidebat,  e  quorum 
numero  ipse  quoque  futurus  erat.  «  Exaltabo  te, 
Domine,  quoniam  suscepisti  me,  »  id  est,  nunc 
vere  te,  Domine ,  cogitatione  et  voce  exaltabo, 
cum  ex  mea  exaltatione  cognoscam  sublimissi¬ 
mam  altitudinem  tuam  :  nam  ex  ima  terra,  et 
profundo  miseriarum,  ex  ipsa  mortalitate  susce¬ 
pisti,  et  exaltasti  me  ad  gloriam  resurrectionis  et 
immortalitatis,  atque  adeo  ad  regnum  coeleste 


et  sempiternum.  «  Nec  delectasti  inimicos  meos 
super  me,  »  quia  non  permisisti  ut  potirentur 
desiderio  suo,  quo  in  sempiternum  interitum 
meum  anhelabant  daemones,  et  homines  mali. 

Gavisi  sunt  quidem  impii  Judaei,  cum  a  Pilato 
extorserunt  sententiam  mortis  in  Christum,  et 
non  raro  laetantur  mali,  cum  bonos,  vel  opibus, 
vel  etiam  vita  spoliare  possunt;  sed  eorum  laeti¬ 
tia  tam  brevis  est,  et  tam  longum  adducit  dolo¬ 
rem,  ut  merito  somnium  potius  laetitiae,  quam 
vera  laetitia  dici  debeat. 

2.  Domine  Deus  meus,  clamavi  ad  te,  et  sa-  vcts.  2. 
nasti  me. 

3.  Domine,  eduxisti  ab  inferno  animam  meam,  vers.  3. 
salvasti  me  a  descendentibus  in  lacum. 

Revocat  Propheta  ad  memoriam  angustias  suas, 
quas  anfe  regnum  adeptum  passus  est,  ut  osten¬ 
dat  verum  esse,  quod  paulo  ante  dixit :  «  Nec  de¬ 
lectasti  inimicos  meos  super  me.»  «Domine  Deus 
meus,  clamavi  ad  te,  »  cum  in  periculis  mortis 
tam  saepe  versarer,  et  ob  id  aegritudine  animi 
contabescerem  :  sed  tu.  Domine,  sanasti  aegritu¬ 
dinem  illam  meam,  et  a  morte  propinqua  ita  me 
liberasti,  ac  si  ex  ipso  inferno  me  eduxisses. 

Illud  autem,  salvasti  me  a  descendentibus  in  lacum, 
idem  significat,  sed  est  locutio  paulo  obscurior. 

Sensus  est :  «  Salvasti  me, »  vel,  ut  habetur  ad  ver¬ 
bum  inhebraeo,  vivificasti  me  «  a  descendentibus 
in  lacum,  »  id  est,  excitasti  me  a  mortuis.  Nam 
per  descendentes  in  lacum  intelliguntur  mortui. 
Dicitur  autem  David  excitatus  a  mortuis,  quia  a 
morte  propinqua  et  certissima  liberatus  fuerat. 

At  juxta  propheticam  intelligentiam ,  Christus 
plane  ad  litteram  dicere  potest,  sanasti  me,  id  est, 
vulnera  in  cruce  accepta,  et  eduxisti  ab  inferno, 
id  est  a  Limbo,  animam  meam,  et  vivificasti  me, 
per  resurrectionem,  atque  ita  a  mortuis  excitasti. 
Denique  Sancti  omnes  dicere  poterunt,  cum  do- 

mus  aeterna  dedicabitur,  sanasti  me,  perfectissima 
sanitate  corporis  et  animae,  et  eduxisti  ab  inferno 
animam  meam,  quia  non  permisisti  ut  in  infernum 
damnatorum  descenderem,  et  salvasti,  seu  vivifi¬ 
casti  me  a  descendentibus  in  lacum,  quia  vitam  et 
salutem  aeternam  mihi  donasti.  Idem  habetur  in 
Psalm.  cii  :  «  Qui  sanat  omnes  infirmitates  tuas, 
qui  redimit  de  interitu  vitam  tuam. » 

Ver.«.  4.  4.  Psallite  Domino,  sancti  ejus,  et  confi¬ 

temini  MEMORI  jE  SANCTITATIS  EJUS. 

Et  David  acceptis  temporalibus  beneficiis,  et 
unusquisque  sanctorum  acceptis  beneficiis  aeter¬ 
nis,  parum  esse  judicans,  si  ipse  solus  Deo  gra¬ 
tias  agat,  hortatur  alios  qui  similia  beneficia  per¬ 
ceperunt,  ut  Deum  laudare  non  cessent.  Illud, 
confitemini  memoriae  sanctitatis  ejus,  hunc  sensum 
habet  :  Confitemini  confessione  laudis,  id  est, 
laudate  memoriam  sanctam  ejus,  quod  videlicet 
vestri  memor  fuerit  memoria  sancta,  memoria 
pia,  memoria  paterna,  non  ad  puniendum,  sed 
ad  justificandum;  passim  enim  in  lingua  he- 
braica  ponitur  nomen  substantivum  in  secundo 
casu,  pro  adjectivo  in  primo  casu.  Quem  enim 
frequenter  legimus,  in  monte  sancto  ejus,  vel  in 
templo  sancto  ejus,  in  hebrseo  est,  in  monte,  vel, 
in  templo  sanctitatis  ejus.  Itaque  S.  Hieronymus, 
qui  hoc  loco  posuit,  memoriae  sanctitatis  ejus,  in 
Ps.  xcvii,  vers.  ult.,  posuit,  memoriae  sanctae  ejus.  Et 
vero  magnum  est  hoc  Dei  beneficium,  et  memo¬ 
ria  gratissima  recolendum,  quod  cum  nos,  qui 
Dei  ope  semper  indigemus,  saepe  obliviscamur 
illius;  ille,  qui  bonorum  nostrorum  non  eget, 
semper  recordetur  nostri,  et  praecipue  recordatus 
sit,  cum  misit  ad  nos  Filium  suum.  Salvatorem 
mundi,  quod  ipsum  idem  David  in  Psalm.  vm 
miratur,  cum  ait :  «  Quid  est  homo,  quia  memor 
es  ejus?  » 

vers.  5.  5.  Quoniam  ira  in  indIgnatione  ejus,  et  vita 

IN  VOLUNTATE  EJUS. 

Reddit  rationem  cur  dixerit  laudandam  esse 
memoriam  sanctam,  quam  de  nobis  habet  Deus. 
Ratio  enim  est,  quia  Deus,  si  nos  punit,  id  facit 
ex  indignatione,  quam  peccata  nostra  provocant, 
id  est,  ex  justo  judicio;  sed  alioqui  in  voluntate 
et  electione  ejus  non  est  poena,  sed  vita.  Itaque 
per  iram  intelligitur  poena  et  castigatio,  quee  di¬ 
citur  ira,  quia  est  effectus  irae  :  per  indignatio¬ 
nem,  intelligitur  justum  Dei  judicium,  ut  S.  Ba¬ 
sibus  et  alii  exponunt.  In  hebreeo  habetur,  quo¬ 
niam  momentum  est  in  indignatione  ejus,  et  vita  in 
voluntate  ejus.  Sed  Septuaginta  Interpretes  non 
videntur  legisse  pn  regah,  quod  significat  mo¬ 
mentum,  sed  UT  regaz,  quod  significat  iram;  for¬ 
tasse  etiam  legerunt  regah,  et  verterunt  iram,  quia 
vox  illa  non  solum  significat  momentum,  sed 
etiam  scissionem,  proinde  intellexerunt  sensum 
esse,  in  indignatione  Dei  esse  scissionem,  id  est 
occisionem  et  mortem,  sed  in  voluntate  Dei  esse 


vitam  :  sed  pro  scissione  posuerunt  iram,  quia 
saepissime  in  Scriptura  ponitur  ira  pro  poena. 
Caeterum  sensus  etiam,  quem  ex  hebraeo  expri¬ 
mit  S.  Hieronymus,  non  est  contemnendus :  vere 
enim  respectu  electorum ,  de  quibus  in  hoc 
Psalmo  agitur,  momentum  est  in  indignatione  Dei, 
id  est,  brevissima  et  momentanea  est  indignatio  indigna- 
Dei  in  electos  peccantes,  quia  statim  pcenitentibus  tio  Patri» 
ignoscit,  nam  in  voluntate  ejus  non  est  ira,  sed 
vita.  Porro  haec  omnia  in  Christum  caput  electo-  brevissi- 
rum  mirifice  quadrant.  Nam  «  Pater  filio  suo  non  ma. 
pepercit,  »  Rom.  vm;  sed  tamen  ira,  id  est,  pu¬ 
nitio  fuit  in  Christo  ex  indignatione  contra  pec¬ 
cata  nostra,  et  fuit  castigatio  illa  brevissima,  sed 
vita  et  resurrectio  Christi  fuit  plane  ex  voluntate 
et  electione  Dei. 

6.  Ad  VESPERUM  DEMORABITUR  FLETUS,  ET  AD  Vers.  6. 
MATUTINUM  LjETITIA. 

S.  Hieronymus  vertit,  in  matutino  laus,  sed  vox 
hebraea  rt3"1  rinnah  significat  proprie  jubilationem, 
sive  exaltationem,  in  qua  est  conjuncta  laus  cum 
laetitia;  proinde  non  est  discrepantia  interversio¬ 
nes.  Sensus  igitur  est,  inde  probari  iram  sive  mo¬ 
mentum  esse  in  indignatione  Dei,  sed  in  volun¬ 
tate  et  beneplacito  ejusdem  esse  vitam  electo¬ 
rum  suorum,  quia  post  fletum  ex  castigatione  et 
poenitentia  natum,  statim  succedet  laetitia,  et  laus 
jubilationis  ex  remissione  et  reconciliatione  : 
nam  inter  vespere  et  mane,  id  est,  inter  noctem 
et  diem,  nihil  est  medium.  Recte  autem  tribuitur 
tempus  nocturnum  fletui,  et  diurnum  laetitiae, 
tum  quia  cum  peccamus,  recedit  a  nobis  lux  gra¬ 
tiae  divinae,  cum  reconciliamur,  redit;  tum  quia 
tempus  hujus  vitae,  in  quo  peccata  deflemus,  et 
prae  desiderio  patriae  gemimus  et  suspiramus, 
tempus  est  nocturnum,  quia  non  videmus  Deum, 
qui  est  sol  justitiae  :  tempus  autem  vitae  futurae, 

«  in  quo  exultabimus  laetitia  inenarrabili,  et  glo- 
rificata, »  ut  loquitur  S.  Petrus  I  epist.  cap.  i,  tem¬ 
pus  erit  diurnum,  quia  videbimus  Deum  sicuti 
est.  Sed  in  Christo  ad  litteram  impletum  est  hoc 
vaticinium,  nam  ad  vesperam  cum  dolore  mor¬ 
tuus  est,  et  in  matutino  cum  laetitia  resurrexit. 

7.  Ego  autem  dixi  in  abundantia  mea  :  Non  vers.7. 

MOVEBOR  IN  JETERNUM. 

Vicissitudinem  irae  et  vitae,  fletus  et  laetitiae, 
quam  demonstravit  Propheta  superioribus  ver¬ 
siculis  generatim ,  nunc  demonstrat  in  particu¬ 
lari,  loquens  tum  in  persona  sua,  tum  in  persona 
electorum  Dei.  Ac  primum  in  persona  sua  dicit 
se  antequam  in  regnum  exaltaretur,  aliquando 
tanta  pace,  et  bonorum  temporalium  copia  abun¬ 
dasse,  ut  existimaret  sibi  illa  perpetuo  adfutura. 
Videtur  autem  respicere  ad  illud  tempus,  in  quo 
post  csedem  Goliath  Philistaei,  ut  habetur  I  Reg. 
xvm,  diligebatur  a  rege,  a  filio  regis,  atque  ab 
omni  populo,  ita  ut  paulo  post  fieret  tribunus, 
et  gener  regis.  De  hoc  igitur  tempore  dicit  ; 


Tors.  S. 

«  Ego  autem  dixi  in  abundantia  mea,  »  id  est, 
dum  bonis  omnibus  abundarem  :  «  Non  move¬ 
bor  in  aeternum,  »  id  est,  tam  bene  fundata  est 
haec  felicitas  mea,  ut  semper  duratura  videatur. 

8.  Domine,  in  voluntate  tua  prasstitisti  de¬ 
cori  meo  virtutem. 

Reddit  rationem  cur  dixerit  :  «  Non  movebor 
in  aeternum,  »  atque  id  facit  per  apostrophen  ad 
Deum,  quasi  diceret  :  Ideo  dixi :  «  Non  movebor 
in  aeternum,»  quia  tu,  «  Domine,  praestitisti  vir¬ 
tutem,  »  id  est  robur  ac  vires,  «  decori  meo,  »  id 
est,  felicitati  meae,  idque,  «involuntate  tua,  »  id 
est  in  beneplacito  tuo,  quia  ita  placuit  tibi,  ita 
voluisti  et  decrevisti.  In  hebraeo  habetur,  monti 
meo,  pro  decori  meo  :  sed  Septuaginta  non  lege¬ 
runt  mn  hareri,  id  est,  monti  meo,  sed,  mn  ha- 
dari,  decori  meo,  unica  littera,  eaque  simillima 
mutata  :  et,  ut  saepe  diximus,  in  ejusmodi  vocum 
ambiguitatibus,  videtur  omnino  praeferenda  lectio 
Septuaginta  Interpretum  et  editionis  Vulgatae. 

9.  Avertisti  faciem  tuam  a  me,  et  factus 

SUM  CONTURBATUS. 

Hic  jam  declarat  rerum  vicissitudinem,  quae  ta¬ 
men  ex  Dei  providentia  pendet.  «  Avertisti,  inquit, 
faciem  tuam  a  me, »  id  est,  paulo  post,  in  medio 
cursu  felicitatis  destituisti  me  favore  tuo,  et  per¬ 
misisti  ut  in  odium  regis  inciderem.  «Et  factus  sum 
conturbatus;  »  inde  enim  exilium,  fuga,  mortis 
periculum,  et  alia  mala  exorta  sunt.  Sed  haec  omnia 
longe  adhuc  melius  conveniunt  in  vicissitudines, 
quas  patiuntur  electi,  cum  peregrinantur  in  terris. 

«  Ego  autem, »  inquit  electus  quilibet,  « in  abun¬ 
dantia  mea,  »  id  est,  dum  gratia  Dei,  et  spirituali 
consolatione  abundabam,  «dixi :  Non  movebor  in 
aeternum;»  «etiamsi  oportuerit  me  mori  tecum, 
non  te  negabo,»  dixit  unus  ex  primariis  electis, 
Matth.  xxvi.  «  Domine,  in  voluntate  tua  praestitisti 
decori  meo  virtutem,»  id  est,  robur  meum  non 
ex  me  erat,  sed  ex  te,  quia  tu  praestiteras  virtutem 
decori  meo,  id  est,  pulchritudo  animae  meae,  quae 
ex  luce  sapientiae  et  justitiae  oritur,  a  tuo  adjuto¬ 
rio  conservabatur.  «Avertisti  faciem  tuam  a  me, 
et  factus  sum  conturbatus, » id  est,  ut  punires  prae¬ 
sumptionem  meam,  dimisisti  meipsum  mihi,  et 
continuo  cecidi,  et  conturbatus  sum.  Quod  atti¬ 
net  ad  Christum,  possunt  hi  tres  versiculi  tribui 
Christo,  pro  corpore  ejus,  quod  efet  Ecclesia,  id  est, 
ut  ea  omnia  dicat  in  persona  membrorum  suo¬ 
rum.  Possunt  etiam  Christo  tribui  in  persona  pro¬ 
pria.  Nam  quemadmodum  ipse  dixit  in  cruce, 
Matth.  xxvii  :  «Deus  meus,  ut  quid  dereliquisti 
me?»  ita  dicere  potest :  «Avertisti  faciem  tuam  a 
me,»  non  aversione  inimicitiae,  sed  aversione  de¬ 
fensionis  et  auxilii  temporepassionis.Itaquesensus 
erit :  «Ego  autem  dixi  in  abundantia  mea :  Non  com- 
vebor  in  aeternum, » id  est,  humanitas  mea  inuncta 
prae  omnibus  consortibus  suis  abundantissima 
gratia,  ipsi  nimirum  fonti  gratiar  um  Deo  hyposta¬ 


tice  unita,  dixit:  «Non  movebor  in  aeternum,»  id 
est,  nihil  mihi  nocere,  rtihilque  me  perturbare 
poterit.  «  Domine,  in  voluntate  tua  praestitisti  de¬ 
core  meo  virtutem,»  id  est,  quia  tu.  Domine,  pul¬ 
chritudini  et  excellentiae  meae,  qua  praesto  omni¬ 
bus  hominibus  et  angelis,  addidisti  robur  et  po¬ 
tentiam,  nodum  videlicet  insolubilem  hypostaticae 
unionis,  idque  «  ex  voluntate  tua, »  cui  nemo  re¬ 
sistere  pdtest.  «  Avertisti  faciem  tuam ,  et  factus 
sum  conturbatus, » id  est ,  nihilominus  tamen  ma¬ 
nente  vinculo  hypostaticae  unionis,  et  illaesa  pul¬ 
chritudine  gratiae,  avertisti  ad  tempus  pro  salute 
hominum  faciem  tuam  a  defensione  mea:  voluisti 
ut  calix  amarissimae  passionis  non  transiret  a  me, 
sed  biberem  illum;  ideo  «conturbatus  sum,»  coepi 
pavere  taedere,  et  moestus  esse,  et  dixi,  Matthxwi  : 

«Tristis  est  anima  mea  usque  ad  mortem.»  Ne¬ 
que  hinc  colligi  debet  Christi  animam  aliquid  igno-  Christo 
rasse,  vel  aliquid  inopinatum  ei  contigisse.  Nam  niiiiiino- 
verum  est  nihil  ei  nocere,  vel  eam  turbare  po- 
tuisse,nisi  ipsa  voluisset;  sed  admisit  in  se  furen-  potuit, 
tium  manus ,  et  turbavit  semetipsum.  Et  sicut 
Christus  dixit  ad  Patrem  :  «Avertisti  faciem  tuam 
a  me, »  ita  dicere  potuisset :  Averti  faciem  divini¬ 
tatis  meae  ab  auxilio  humanitatis  meae ,  et  sciens 
et  volens  conturbatus  sum. 

10.  Ad  te.  Domine,  clamabo,  et  ad  Deum  Ws.  io. 
meum  deprecabor. 

11.  Qu./E  UTILITAS  IN  SANGUINE  MEO,  DUM  DE-  vers.  11. 
SCENDO  IN  CORRUPTIONEM? 

12.  NUMQUID  CONFITEBITUR  TIBI  PULVIS,  AUT  Vcrs.  Ii. 
ANNUNTIABIT  VERITATEM  TUAM  ? 

Haec  omnia  videntur  accipienda  pro  tempore 
praeterito,  neque  est  insolitum,  ut  apud  Hebraeos 
futurum  ponatur  pro  praeterito.  Itaque  David  in 
sensu  historico  dicit  se  ,  tempore  tribulationis  et 
periculi,  clamasse  ad  Dominum,  atque  inter  cae- 
tera  allegasse,  non  esse  utilem  Domino  mortem 
suam,  quia  mortuus  non  posset  Deum  laudare. 

«Ad  te,  Domine,  clamabo,»  id  est,  cum  te  aver¬ 
tente  faciem  factus  sum  conturbatus,  non  despe¬ 
ravi  de  misericordia  tua  ;  sed  ad  te  clamavi,  et 
deprecatus,  dixi:  «  Quae  utilitas  in  sanguine  meo, 
dum  descendo  in  corruptionem, »  id  est,  quid  tibi. 
Domine,  proderit  effusio  sanguinis  mei,  dum  ego 
ab  inimicis  occisus,  putrescam  in  sepulcro?  Certe 
pulvis  non  confitebitur  tibi  confessionem  laudis. 

Juxta  sensum  altiorem  et  propheticum,  Christus 
in  passione  ad  Dominum  clamasse,  et  orasse,  se 
dicit,  quod  impletum  fuit,  quando,  ut  Apostolus 
loquitur  ad  Hebr.  v  :  «Cum  clamore  valido,  et  la- 
crymis,  preces  obtulit  ad  eum,  qui  posset  eum 
salvum  facere  a  morte.  »  Tunc  igitur  ait  :  «  Qua? 
utilitas  in  sanguine  meo,  dum  descendo  in  cor¬ 
ruptionem?»  id  est,  quae  utilitas  erit  gloriae  Dei, 
et  saluti  humani  generis  in  sanguine  meo  in  cruce 
effuso ,  dum  caeterorum  hominum  more ,  corpus 
meum  in  sepulcro  putrescit  et  corrumpitur?  Nam 

«nisi  Christus  resurrexisset,  inanis  esset  fides  nos¬ 
tra,  »  ut  dicit  Apostolus  I  Corinth.  xv;  et  neque 
ipse  redivivus  annuntiasset  Apostolis  veritatem 
Dei,  neque  homines  mortales  qui  sunt  ex  se  pul¬ 
vis  et  cinis,  facti  essent  spirituales,  et  filii  Dei, 
qui  Domino  confiterentur,  et  annuntiarent  aliis 
hominibus  veritatem,  id  est,  fidelitatem  et  justi¬ 
tiam  Dei.  Denique  possunt  haec  eadem  verba  tri¬ 
bui  singulis  electis,  qui  post  lapsum  in  culpam, 
poenitentia  ducti,  clamaverunt  ad  Deum  pro  re¬ 
missione  peccati,  ut  possent  Domino  confiteri,  et 
annuntiare  aliis  peccatoribus  veritatem  promis¬ 
sionum  Dei. 

Wr?.  13.  13.  Audivit  Dominus,  et  misertus  est  mei. 

Dominus  factus  est  adjutor  meus. 

Ex  hoc  versiculo  perspicuum  est  verba  versi¬ 
culi  decimi  recte  explicata  fuisse  pro  tempore  prae¬ 
terito.  Affirmat  igitur  Propheta  tuminpersona  sua, 
tum  in  persona  Christi  et  electorum ,  clamorem 
suum  a  Deo  fuisse  exauditum.  In  hebraeo  legitur  : 
Audi,  Domine,  et  miserere  mei.  Domine,  esto  adjutor 
meus. 

Sed  eaedem  voces  hebraicae,  sub  aliis  punctis 
reddunt  lectionem  quam  nos  habemus.  Proinde 
certum  est  Septuaginta  Interpretes  aliter  legisse, 
quam  S.  Hieronymus  et  Hebraei  posteriores  lege¬ 
rint  :  neque  dubitandum  est  Septuaginta  Inter¬ 
pretum  auctoritatem  in  iisdem  vocibus  legendis 
praevalere  debere. 

Vers.  i4.  14.  Convertisti  planctum  meum  in  gaudium 

MIHI,  CONSCIDISTI  SACCUM  MEUM,  ET  CIRCUMDEDISTI 
ME  LAETITIA. 

Hic  est  effectus  exauditionis.  David  ex  misero 
exule  rex  potens  effectus  ;  Christus  ex  mortuis 
resurgens,  et  de  ipsa  morte  triumphans;  electus 
quisque  ex  valle  lacrymarum  ad  patriam  coeles¬ 
tem  perveniens  justissime  dicit:  «Convertisti  planc¬ 
tum  meum  in  gaudium  mihi.  » In  hebraeo,  pro  in 


gaudium,  est  in  chorum,  sed  per  chorum,  hebraLe 
machol,  intelligitur  instrumentum  musicum.  Sen¬ 
sus  est  idem  :  sed  vox  hebraea  videtur  paulo  ele¬ 
gantius  respondere  voci  praecedenti,  ac  si  latine 
diceretur  :  Convertisti  planctum  in  cantum.  Quod 
sequitur  :  «  Conscidisti  saccum  meum,  et  circum¬ 
dedisti  me  laetitia,»  significat  mutationem  vestis 
lugubris  in  vestem  laetitiae  convenientem.  Dicit 
autem  Propheta ,  conscidisti ,  et  non  exuisti,  vel 
spoliasti,  quia  quod  exuitur, remanet  integrum; 
quod  scinditur,  destruitur,  ut  usui  deinceps  esse 
non  possit.  Itaque  significatur  hoc  loco,  saccus 
miseriae,  vel  mortalitatis,  et  passibilitatis plane 
destructus,  ut  nunquam  amplius  usui  sit  futurus 
in  Sanctis,  ac  multo  minus  in  Christo,  qui  «  re¬ 
surgens  a  mortuis,  jam  non  moritur,»  ut  dicitur 
Rom.  vi. 

15.  Ut  CANTET  TIBI  GLORIA  MEA,  ET  NON  COM-  vcrs.lS- 

pungar  :  Domine  Deus  meus,  in  sternum  con¬ 
fitebor  TIBI. 

Hic  est  ultimus  finis  gloriae  Christi  et  Sanctorum 
omnium,  laus  Dei.  «Beati  qui  habitant  in  domo 
tua,  Domine,  in  saecula  saeculorum  laudabunt  te.» 

Illud,  et  non  compungar,  in  hebraeo  est,  OW  ttSl 
velo  iddom,  et  non  taceat,  ut  sensus  sit,  ut  gloria 
mea  cantet  tibi  laudem  et  gratiarum  actionem,  et 
nunquam  taceat,  nunquam  cesset  a  laude;  cui 
recte  subjungitur  :  «ln  aeternum  confitebor  tibi,» 
id  est,  semper  laudabo,  nunquam  silebo.  Sed  quan- 
quam  haec  lectio  satis  cohaereat  cum  reliquis  ver¬ 
bis,  tamen  idem  vocabulum  hebraicum  D1T  id¬ 
dom  significat  silere ,  et  excidere  sive  succidere ;  et 
hanc  significationem  elegerunt  Septuaginta  Inter¬ 
pretes,  et  legerunt  in  prima  persona,  et  non  com¬ 
pungar,  quod  est  idem  cum  eo,  et  non  succidar.  Est 
autem  sensus  :  Cantet  tibi  gloria  mea,  et  non  ge¬ 
mitus  meus,  ex  timore  mortis,  vel  peccati;  vel  can¬ 
tet  tibi  gloria  mea,  et  non  amplius  compungar 
aculeo  mortis,  vel  peccatis. 

SECUNDUM  HEBRj&OS. 


V.  v.  —  4.  In  finem,  Psalmus  David  pro 
extasi. 

2.  In  te,  Domine,  speravi,  non  confundar 
in  aeternum;  in  justitia  tua  libera  me. 

3.  Inclina  ad  me  aurem  tuam,  accelera  ut 
eruas  me. 

Esto  mihi  in  Deum  protectorem,  et  in  domum 
refugii,  ut  salvum  me  facias. 

h.  Quoniam  fortitudo  mea  et  refugium  meum 
es  tu  :  et  propter  nomen  tuum  deduces  me,  et 
enutries  me. 


V.  s.  h.  —  Victori  canticum  [h.  Psalmus ] 
David. 

In  te.  Domine,  speravi,  non  confundar  in 
aeternum  [h.  sceculum ]  :  injustitia  tua  salva 
[h.  eripe ]  me. 

Inclina  ad  me  aurem  tuam,  velociter  libera 
me. 

Esto  mihi  in  lapidem  fortissimum,  in  domum 
munitam,  ut  salves  me. 

Quia  petra  mea  et  munitio  mea  tu  [al.  add. 
es\ :  et  propter  nomen  tuum  deduces  me,  et 
enutries  me. 

5.  Educes  me  de  laqueo  hoc,  quem  absconde¬ 
runt  mihi,  quoniam  tu  es  protector  meus. 

6.  In  manus  tuas  commendo  spiritum  meum : 
redemisti  me.  Domine  Deus  veritatis. 

7.  Odisti  observantes  vanitates,  supervacue. 

Ego  autem  in  Domino  speravi : 

8.  Exultabo,  et  laetabor  in  misericordia  tua. 

Quoniam  respexisti  humilitatem  meam,  sal¬ 
vasti  de  necessitatibus  animam  meam. 

9.  Nec  conclusisti  me  in  manibus  inimici : 
statuisti  in  loco  spatioso  pedes  meos. 

10.  Miserere  mei.  Domine,  quoniam  tribu¬ 
lor  :  conturbatus  est  in  ira  oculus  meus,  anima 
mea,  et  venter  meus. 

11.  Quoniam  defecit  in  dolore  vita  mea,  et 
anni  mei  in  gemitibus. 

Infirmata  est  in  paupertate  virtus  mea,  et 
ossa  mea  conturbata  sunt. 

12.  Super  omnes  inimicos  meos  factus  sum 
opprobrium,  et  vicinis  meis  valde,  et  timor  no¬ 
tis  meis. 

Qui  videbant  me,  foras  fugerunt  a  me. 

13.  Oblivioni  datus  sum  tanquam  mortuus 
a  corde. 

Factus  sum  tanquam  vas  perditum  : 

14.  Quoniam  audivi  vituperationem  multo¬ 
rum  commorantium  in  circuitu. 

In  eo  dum  convenirent  simul  adversum  me, 
accipere  animam  meam  consiliati  sunt. 

15.  Ego  autem  in  te  speravi.  Domine  :  dixi , 
Deus  meus  es  tu  : 

16.  In  manibus  tuis  sortes  meae. 

Eripe  me  de  manu  inimicorum  meorum,  et 
a  persequentibus  me. 

17.  Illustra  faciem  tuam  super  servum  tuum, 
salvum  me  fac  in  misericordia  tua. 

18.  Domine,  non  confundar,  quoniam  invo¬ 
cavi  te. 

Erubescant  impii  et  deducantur  in  infernum. 

19.  Muta  fiant  labia  dolosa; 

Quae  loquuntur  adversus  justum  iniquitatem, 
in  superbia,  et  in  abusione. 

20.  Quam  magna  multitudo  dulcedinis  tuae, 
Domine,  quam  abscondisti  timentibus  te ! 

Perfecisti  eis,  qui  sperant  in  te,  in  conspectu 
filiorum  hominum. 

21.  Abscondes  eos  in  abscondito  faciei  tuae  a 
conturbatione  hominum. 

Proteges  eos  in  tabernaculo  tuo  a  contradic¬ 
tione  linguarum. 

Educes  me  de  reti,  quod  absconderunt  mihi : 
quia  tu  fortitudo  mea. 

In  manu  tua  commendabo  [al.  commendo ] 
spiritum  meum  :  redemisti  me.  Domine  Deus 
veritatis. 

Odivi  custodientes  vanitates  frustra  :  ego  au¬ 
tem  in  Domino  confisus  sum. 

Exultabo,  et  laetabor  in  misericordia  tua, 
quia  vidisti  [al.  audisti ]  afflictionem  meam  : 
cognovisti  tribulationes  animae  meae. 

Et  non  conclusisti  me  in  manu  inimici :  sta¬ 
tuisti  in  latitudine  pedes  meos. 

Miserere  mei,  Domine,  quoniam  tribulor  : 
caligavit  in  furore  oculus  meus,  anima  mea  et 
venter  meus. 

Quia  consumptae  sunt  in  moerore  vitae  meae, 
et  anni  mei  in  gemitu. 

Infirmata  est  in  iniquitate  mea  fortitudo  mea : 
et  ossa  mea  contabuerunt. 

Apud  omnes  hostes  meos  factus  sum  oppro¬ 
brium,  et  vicinis  meis  nimis,  et  timor  notis 
meis : 

Qui  videbant  me  in  plateis,  fugiebant  a  me. 

Oblivioni  traditus  sum  quasi  mortuus  a  cor¬ 
de  :  factus  sum  sicut  [al.  quasi ]  vas  perditum. 

Audivi  enim  opprobrium  multorum,  congre¬ 
gationem  in  circuitu; 

Cum  inirent  consilium  adversum  me  :  et  ut 
auferrent  animam  meam  cogitaverunt  [al.  co¬ 
gitarent]. 

Ego  autem  in  te  speravi.  Domine  :  dixi, 
Deus  meus  tu. 

In  manu  tua  tempora  mea  :  libera  me  de 
manu  inimicorum  meorum ,  et  persequentium 
me. 

Illumina  faciem  tuam  super  servum  tuum  : 
salva  me  in  misericordia  tua. 

Domine ,  non  [al.  ne]  confundar,  quia  invocavi 
te  :  confundantur  impii,  taceant  in  inferno. 

Muta  fiant  labia  mendacii  :  quae  loquuntur 
contra  justum  vetera,  in  superbia  et  despec¬ 
tione. 

Quam  multa  est  bonitas  tua  quam  abscondisti 
timentibus  te,  operatus  es  sperantibus  in  te,  in 
conspectu  filiorum  hominum. 

Abscondes  eos  in  protectione  vultus  tui,  a 
duritia  viri :  abscondes  eos  in  umbra,  a  contra¬ 
dictione  linguarum. 

22.  Benedictus  Dominus,  quoniam  mirifica- 
vit  misericordiam  suam  mihi  in  civitate  mu¬ 
nita 

23.  Ego  autem  dixi  in  excessu  mentis  meae  : 
Projectus  sum  a  facie  oculorum  tuorum. 

Ideo  exaudisti  vocem  orationis  meae,  dum 
clamarem  ad  te. 

24.  DiligiteDominum,  omnes  sancti  ejus,  quo¬ 
niam  veritatem  requiret  Dominus,  et  retribuet 
abundanter-  facientibus  superbiam. 

25.  Viriliter  agite,  et  confortetur  cor  vestrum, 
omnes  qui  speratis  in  Domino. 


Benedictus  Dominus  :  qui  mirabilem  fecit 
misericordiam  suam  mihi,  in  civitate  munita. 

Ego  autem  dixi  in  stupore  meo  :  Projectus 
sum  de  conspectu  oculorum  tuorum. 

Ergone  audisti  vocem  deprecationis  meae, 
cum  clamarem  ad  te? 

DiligiteDominum,  omnes  sancti  [h.  miseri¬ 
cordes ]  ejus ;  fideles  servat  Dominus,  et  tribuit 
his,  qui  satis  operantur  superbiam. 

Confortamini,  et  roboretur  cor  vestrum,  om¬ 
nes  qui  exspectatis  Dominum. 


Argumentum.  —  «  Appareat  in  hoc  carmine  motns  animi  perturbati  conspectu  periculorum,  hominisque  in  sum¬ 
mum  vitae  et  salutis  discrimen  adducti ,  et  tamen  fiducia  certa  invocantis  opem  et  auxilium  Jovse ,  atque  hoc  niten¬ 
tis.  »  Haec  Rosenmullerus.  Strophae  quinque  :  vers.  2-9,  auxilii  imploratio,  fiducia  firma,  gratiarum  promissio; 
vers.  10-14,  descriptio  malorum  quae  vati  perferenda  sint ;  vers.  15-19,  repetitae  preces;  vers.  20-23,  grates  averso 
periculo  adjectae;  vers.  24-25,  hortatio  ad  similem  fiduciam  piis  omnibus  directa.  Psalmum  autem  hunc  Davidem 
non  in  ipsis  periculis  composuisse,  sed  postea  orationem  et  voces,  quas  ad  Jovam  urgente  periculo  misisset,  simul 
cum  iis  verbis,  quae  ad  gratias  de  salute  jam  adepta  pertinerent,  conjunxisse ,  et  carmen  ex  utrisque  edidisse,  plura 
ejus  loca  arguere  videntur,  veluti  vers.  8  et  9,  nec  non  20  seqq.  Titulo  hebraeo  addunt  Alexandrini  ix.avxGiu>i; ,  quod 
nomen  acceperunt  ex  vers.  23,  ubi  hebraeum  bechophezi  vertunt  £v  rri  exaracsi  p.cu,  hoc  est,  inquit  Agellius,  «  in  pavore 
atque  trepidatione  mea,  in  desperatione  rerum  omnium,  cum  de  summo  periculo  humano  consilio  evadere  me  posse 
desperarem;  »  res  autem  narraturi  Sam.  xxm,  26.  Igitur  -rei»  pro  exstasi ,  quod  habet  Vulgatus,  sensus  patet.  Alii 
tamen  hunc  Psalmum  ad  aliam  occasionem  referunt.  Hodierni  non  pauci  eum  esse  Jeremise ,  coliigere  posse  putant 
e  vers.  12-14,  coli,  cum  Jerem.  xi ,  19;  xv,  10  ;  xx,  7,  8,  11,  e  verbis  magor  missabib ,  quae  praeter  hunc  locum  non 
leguntur  nisi  apud  Jerem.  vi,  25 ;  xx,  3, 10;  xlvi,  5;  xlix,  29  :  sed  absque  idonea  ratione,  ut  fuse  demonstrat  Hengs- 
tenberg. 


1.  Praecentori  canendum ,  carmen  Davidis. 

2.  In  te,  Jova,  confidi  : 

ne  pudore  afficiar  in  perpetuum ; 
pro  justitia  tua  libera  me. 

3.  Inclina  ad  me  aurem  tuam,  festinanter  eripe  me; 
esto  mihi  rupes  praesidii , 

domus  cacuminum  ad  me  salvandum. 

4.  Nam  petra  mea  et  arx  mea  tu  es, 

et  propter  nomen  tuum  duces  me  et  reges  me; 

5.  Educes  me  e  reti  quod  absconderunt  mihi  ; 
nam  tu  es  refugium  (alii,  preesidium)  meum. 

6.  In  manum  tuam  commendo  spiritum  (vitam)  meum  : 
redemisti  (jam)  me,  Jova,  Deus  veritatis. 

7.  Odi  observantes  (colentes)  vanitates  mendacii; 
ast  ego  in  Jova  confido. 

fc.  Exsultabo  et  laetabor  gratia  tua, 
quod  respexeris  miseriam  meam , 
cognoveris  angustias  animae  meae; 

9.  Nec  concluseris  me  in  manu  hostis  mei, 

statueris  e  contra  in  spatio  amplo  pedem  meum. 

/0.  Miserere  mei,  Jova,  nam  angustia  mihi; 
emarcuit  in  aegritudine  oculus  meus, 
anima  mea  et  venter  (corpus  omne)  meus. 

1  \ .  Consumpta  est  moerore  vita  mea , 
et  anni  mei  gemitu ; 
corruit  iniquitate  mea  robur  meum , 
et  ossa  mea  contabuerunt. 

12.  Ob  omnes  adversarios  meos  ego  sum  contumelia,  idque  vicinis  meis  valde, 
et  terror  notis  meis ; 

qui  vident  me  foris,  aufugiunt  a  me. 

13.  Oblivioni  traditus  sum,  instar  mortui,  exstinctus  ex  corde  omnium; 
factus  sum  instar  vasis  quod  periit  (fractum  est) : 

14.  Nam  audivi  obtrectationem  multorum  ; 

formido  undique,  illis  contra  me  una  consultantibus; 
ad  capiendum  animam  meam  machinantur. 

15.  Ego  vero  super  te  confidi,  Jova ; 
dixi  :  «  Deus  meus  es  tu ; 

16.  In  manu  tua  sunt  tempora  (fata)  mea  : 

eripe  me  e  manu  hostium  meorum  et  e  persecutoribus  meis. 

17.  Illumina  faciem  tuam  super  servum  tuum, 
salva  me  gratia  tua.  » 

18.  Jova,  ne  pudore  afficiar,  nam  invocavi  te; 
pudore  afficiantur  improbi,  sileant  in  orcum  t 

19.  Obmutescant  labia  mendacia, 

qua»  loquuntur  contra  justum  proterve  (propr.  fastum) , 
cum  superbia  et  contemptu. 

20.  Quam  magna  est  benignitas  tua, 

quam  abscondisti  (asservasti)  timentibus  (colentibus)  te, 
quam  parasti  eis  qui  spem  ponunt  in  te , 
in  conspectu  hominum  ! 

21 .  Latere  facis  eos  in  latibulo  faciei  tuse  (tuo)  a  conspirationibus  virorum ; 
abscondis  eos  in  tugurio  a  contentione  (rapaci)  linguarum. 

22.  Benedictus  sit  Jova , 

nam  insignem  fecit  misericordiam  suam  mihi, 
protegens  me  tanquam  in  urbe  munitionis  (munita) . 

23.  Ego  quidem  dixeram  in  trepidando  me  : 

«  Excisus  sum  a  conspectu  oculorum  tuorum.  » 

Yerum  audisti  vocem  precum  mearum, 
quum  vociferarer  ad  te. 

24.  Diligite  Jovam,  omnes  erga  eum  pii : 
fidelitatem  servat  Jova , 

et  retribuit  abundanter  facienti  superbiam. 

25.  Fortes  estote,  et  alacre  (imperterritum)  sit  cor  vestrum, 
omnes  qui  Jovam  (ej usque  auxilium)  exspectatis. 

NOTAJ. 


Vers.  2.  In  perpetuum,  i.  e.  noli  committere,  ut  nunquam  e  malis  quibus  conflictor  emergam.  Justitia 
hic  est  illa  fides  optima,  qua  agere  Deus  solet  cum  iis,  qui  ipsi  sese  coneredideruul.  —  Vers.  2.  Festinanter, 

propr.  festina.  Domus  cacuminum,  arx  in  montis  praealti  fastigio  exstructa.  —  Yers.  4.  Nomen,  famam  po¬ 
tentiae  et  misericordiae. —  Vers.  7.  To  vanitates  mendacii  dicitur  de  quavis  re  vana,  praesertim  de  deastris, 
Deut.  xxxu,  21 ;  J erem,  ii,  5;  x,  3, 15  etc.;  hic  vero  significare  idola  vana,  indicat  locus  Jon.  n,  9.  —  Vers.  8. 
Cognoveris,  ut  eas  removeres  :  opponitur  enim  incuriae  vel  neglectui.  Alexandrinus  legit  hoshaeta,  vel 
thoshia;  sed,  ut  ait  Agellius,  to  cognoveris  nescio  quid  dulcius  habet.  —  Yers.  12.  Ob,  i.  e.  propter  tothos- 
tium  virulentos  insultus.  Rosenmullerus  vertit  pree,  hoc  sensu  :  etiam  a  vicinis  magis  contemnor  quam 
adversarii  mei;  vel  :  vicini  plus  in  me  conjecerunt  opprobria,  quam  ipsi  acerrimi  hostes.  Contumelia... 
valde,  summe<  probrosus.  Terror,  ne  propter  me  meamque  consuetudinem  in  periculum  ipsi  veniant, 
vel  quia  foedis  criminibus  me  pollutum  putant.  —  Vers.  14  .Formido  :  conf.  Isai.  xxxr,  9.  Sed  cum  gour 
et  timuit,  et  commoratus  est  significat,  hoc  praetulit  Alexandrinus.  —  Vers.  17.  Illumina,  etc.  i.  e.  sereno 
propilioque  vultu  me  respice.  —  Vers.  18.  Sileant,  i.  e.  ad  silentium  redacti  ruant.  In  conspectu  hominum 
jungendum  cum  parasti,  scii,  ut  omnibus  innotescat  piorum  innocentia.  — Vers.  23.  Excisus  :  Alexandri¬ 
nus  sensum  spectans  vertit  projectus.  —  Vers.  24.  Fidelitatem,  puta  in  promissis.  Maurer  non  male,  fidos, 
fideles,  ut  sit  abstractum  pro  concreto.  Abundantur  cum  retribuit  jungendum,  ut  accentus  docet-  Aliter, 
sed  minus  concinne,  Alexandrinus. 


BELLARM1NI  EXPLANATIO. 


PSALMUS  XXX. 


TITULUS  ET  ARGUMENTUM. 

In  finem ,  Psalmus  David  pro  Exstasi. 


In  hoc  titulo  nihil  est  novi,  nisi  illa  vox  exstasis,  quae  non  habetur  in  hebraao,  et  fortasse  non  est  addita  a  Septua¬ 
ginta  Interpretibus,  sed  ab  aliquo  alio  interprete  :  nam  in  quibusdam  solum  exemplaribus  illam  se  invenisse  Theo- 
doretus  testatur.  S.  Itieroymus  quoque  eam  non  habet ,  neque  in  versione  sua  ex  hebraao,  neque  in  Commentario, 
Exstasis  ubi  exponit  versionem  Septuaginta  Interpretum.  Quicumque  illam  particulam  addidit,  eam  accepit  ex  versiculo  28 
quid  sii?  hujus  Psalmi  :  Ego  autem  dixi  in  excessu  mentis  mea.  Significat  autem  exstasis  mentis  excessum  ,  cum  animus 
intendit  in  rem  aliquam,  ut  quasi  corpus  proprium  deseruisse  videatur.  Oritur  autem  iste  excessus,  vel  ex  divina 
aliqua  revelatione,  quae  rapit  mentem  in  arcanum  aliquod  intuendum,  vel  ex  vehementi  passione  timoris  vel  amoris. 
Hoc  autem  loco  videtur  intelligenda  exstasis  ex  timore  repentino  et  maximo,  quo  David  correptus  fuit,  cum  audivit 
Absalonem  filium  et  omnem  populum  contra  se  conspirasse.  Quae  historia  habetur  II  Reg.  xv.  Videtur  autem  ad 
litteram  Psalmus  de  Davide  fugiente  persecutionem  Absalonis  intelligendus,  ut  Theodoretus  et  Euthymius  volunt. 
Sed  potest  etiam  ad  Ecclesiam  inter  persecutionem  angustias  gementem  accommodari. 

EXPLICATIO  PSALMI. 


Vers.  t.  I.  In  te.  Domine,  speravi,  non  confundar  in 

ASTERNUM,  IN  JUSTITIA  TUA  LIBERA  ME. 

David  rex  fugiens  persequentem  Absalonem, 
omni  humano  auxilio  destitutus,  ad  Deum  recur¬ 
rit,  ac  dicit  :  « In  te  speravi, »  et  ideo  confido,  quod 
nunquam  frustrandus  mea  spe  sim,  quia  tu  omni¬ 
potens  et  fidelissimus  es.  Igitur  juxta  hanc  spem 
meam,  «libera  me  in  tua  justitia, » id  est,  ob  jus¬ 
titiam  qua  impios  punire  soles,  et  innocentes  li¬ 
berare. 

ve».  2  2.  Inclina  ad  me  aurem  tuam,  accelera,  ut 

ERUAS  ME. 

Quia  persecutio  urgebat,  et  amici  David  II  Reg. 
xvn,  per  nuntios  ei  significaverant,  ut  non  quies¬ 
ceret,  sed  fugere  perseveraret,  nisi  opprimi  vel¬ 
let,  ideo  petit  velociter  exaudiri,  et  de  imminenti 
periculo  erui. 

Vas.  3.  3.  Esto  mihi  in  Deum  protectorem,  et  in  do¬ 

mum  refugii,  ut  salvum  me  facias. 

VciLa  runt  clara,  quia  Septuaginta  Interpretes 


exposuerunt  verba  metaphorica,  quae  sunt  in  co¬ 
dice  hebraico;  sic  enim  legitur  ad  verbum  :  Esto 
mihi  in  petram  fortissimam ,  et  in  domum  munitis¬ 
simam,  ad  salvandum  me.  Vocatur  autem  hoc  loco 
petra  fortissima,  vel  saxea  rupes  in  sublimi  po¬ 
sita,  vel  domus  sive  arx  fortissimis  lapidibus 
constructa;  et  tunc  verba  sequentia  erunt  expli¬ 
catio  praecedentium,  ut  sensus  sit :  Esto  mihi,  o 
Deus,  instar  petrae  durissimae,  id  est,  instar  do¬ 
mus,  sive  arcis  munitissimae,  in  quam  tuto  con¬ 
fugere  possim.  Dicuntur  autem  liaec  omnia  plane 
ad  rem  propositam  aptissime.  Nam  David  fugiebat 
per  campestria  deserti,  ubi  nulla  erat  arx,  in  quam 
confugere  posset. 

4.  Quoniam  fortitudo  mea,  et  refugium  meum 
ES  tu  ;  et  propter  nomen  tuum  deduces  ME ,  ET 

ENUTRIES  me. 

Hic  etiam  exposuerunt  Septuaginta  metaphoras 
vocum  bebraicarum  :  sic  enim  legimus  in  he- 
broeo,  quoniam  petra  mea,  et  munitio  mea  tu  es , 
id  est,  sis  tu  mihi  loco  arcis  lapideae  et  munitae, 
quuniani  munitionem  aliam  habere  non  possum. 


Vers.  4. 


Yers.  3. 


Vers.  C. 


Chn.Uus 
red  in— 
ptoi  eat., 
non  le- 
demptus. 

Quod  sequitur  :  «  Et  propter  nomen  tuum  dedu¬ 
ces  me,  et  enutries  me,  »  optime  respondet  histo¬ 
riae.  David  enim  ob  repentinam  fugam ,  neque 
quo  iturus  esset  sciebat,  neque  unde  alimenta 
conquireret :  unde  divina  providentia  factum  est, 
ut  ei  Siba  occurreret  cum  ducentis  panibus,  et 
centum  alligaturis  uvae  passae,  et  duobus  utribus 
vini.  Itaque  ait  :  «  Propter  nomen  tuum,»  id  est, 
in  gloriam  nominis  tui  deduces  me  ad  locum  tu¬ 
tum  ,  et  ad  nutrimentum  cibos  providebis.  Re- 
centiores  aliqui  vertunt,  duces  me ,  et  deduces  me  : 
quod  mirum  est,  cum  vocem  hebraicam  na- 
hal,  non  solum  Septuaginta,  sed  etiam  S.  Hiero¬ 
nymus,  tum  hoc  loco,  tum  in  Psal.  xxm,  signi¬ 
ficare  velint  enutrire ,  vel  sustentare. 

5.  Educes  me  de  laqueo  hoc,  quem  ABSCONDE¬ 
RUNT  MIHI,  QUONIAM  TU  ES  PROTECTOR  MEUS. 

Non  solum,  inquit,  duces  me  ad  locum  tutum, 
et  ibi  enutries,  sed  etiam  liberabis  de  insidiis, 
quas  veluti  laqueum  absconditum  tetenderunt 
mihi :  vocat  enim  laqueum,  occultam  conjuratio¬ 
nem  factam  cum  Absalone  in  Ilebron  contra  se, 
nihil  tale  metuentem,  neque  cogitantem.  Ad  illud, 
quoniam  tu  es  protector  meus,  additur.  Domine ,  in 
textu  graeco,  sed  supervacaneum  esse  affirmat 
S.  Hieronymus  in  epist.  ad  Suniam  et  Fr et  ellam. 

6.  In  MANUS  TUAS  COMMENDO  SPIRITUM  MEUM: 
REDEMISTI  ME,  DOMINE,  I>EUS  VERITATIS. 

Quamvis  bona  spe  dixerit :  «Educes  me  de  la¬ 
queo  hoc,»  tamen  quia  de  vita  nondum  securus 
erat,  addit  :  «In  manus  tuas  commendo,»  vel, 
ut  habetur  in  hebroeo  et  graeco  textu,  commendabo 
«  spiritum  meum,  »  id  est,  curae  tuae  commen¬ 
dabo  vitam  meam.  Quoniam  tu  saepe  alias  «rede¬ 
misti  me  de  morte  :  »  tu,  inquam,  Domine,  qui 
es  «Deus  veritatis,»  id  est,  Deus  verissimus,  vel 
Deus  fidelissimus.  Propter  hunc  locum  suspican¬ 
tur  aliqui  totum  Psalmum  intelligendum  esse  de 
Christo  :  ipse  enim  in  cruce  pendens  dixit,  Lue. 
xxm  :  «Pater,  in  manus  tuas  commendo  spiritum 
meum.»  Sed  etiamsi  Psalmus  non  intelligatur  ad 
litteram  de  Christo,  tamen  potuit  Dominus  haec 
verba  de  hoc  Psalmo  accipere,  cum  spiritum  suum 
Deo  Patri  commendare  vellet :  quomodo  etiam 
S.  Nicolaus  moriens  hunc  Psalmum  usque  ad 
verba,  quae  nunc  exponimus,  pronuntiavit;  et 
nos  frequentissime  iisdem  verbis  utimur.  Certe 
verba  illa  ejusdem  versiculi,  «redemisti  me,  Do¬ 
mine,  Deus  veritatis,»  non  recte  tribuuntur 
Christo,  cum  sit  ipse  Redemptor,  non  redemptus. 
S.  Augustinus  Christo  tribuit  priora  verba  :  «  In 
manus  tuas  commendo  spiritum  meum;  »  poste¬ 
riora  tribuit  populo  Christiano  :  «Redemisti  me. 
Domine,  Deus  veritatis ; »  vult  enim  S.  Augustinus 
ia  hoc  Psalmo  frequenter  mutari  personas,  et 
nunc  loqui  Prophetam,  nunc  vero  Christum, 
nunc  autem  populum.  Quod  quidem  recte  et 
pie  dicitur,  cum  mystica  explicatio  quaeritur :  sed 


cum  sensus  litterae  investigatur,  non  videntur 
mutationes  personarum  intelligendae,  ubi  non  est 
distinctio,  sive  interpunctio,  quae  notet  finitam 
sententiam ;  hoc  autem  loco  sine  tali  interpunc¬ 
tione  continuantur  verba  totius  versiculi  in  om¬ 
nibus  codicibus  hebreeo,  graeco  et  latino. 

7.  ODISTI  OBSERVANTES  VANITATES  SUPERVACUE.  Vers.  7. 

8.  Ego  autem  in  Domino  speravi,  exultabo  vers.  s. 
ET  LjETAEOR  in  misericordia  tua. 

Reddit  aliam  rationem,  cur  in  manibus  Dei 
commendaverit  vitam  suam ,  quia  videlicet  Deus 
odio  habere  soleat  eos ,  qui  non  sperant  in  suo 
adjutorio,  sed  in  rebus  vanis,  quae  nullum  auxi¬ 
lium  adferre  possunt.  «  Odisti,  inquit,  observan¬ 
tes  vanitates,  »  id  est,  somnia,  vel  auguria,  vel 
responsa  daemonum;  quod  fecit  Saul,  qui  consu¬ 
luit  pythonissam.  Potest  etiam  nomine  vanitatis 
inlelligi  industria,  vel  astutia  humana,  sive  quod- 
cumque consilium,  et  auxilium  hominum,  quod 
sine  Deo,  vel  contra  Deum  nullas  vires  habet; 
ideo  additur,  «  supervacue,  »  quia  frustra  nitun¬ 
tur  homines  in  rebus  vanis.  «  Ego  autem, »  inquit, 
non  observavi,  neque  aspexi  res  vanas,  ut  in  illis 
confiderem;  sed  «speravi  in  Domino,  »  et  ideo 
«exultabo  ct  Retabor  in  tua  misericordia,»  quia 
nimirum  sperantes  in  Domino  misericordia  divina 
non  deserit.  Ex  hebrseo  legunt  recentiores,  odivi 
observantes  vanitates ;  et  vere  vox  hebraea 
significat  odivi;  sed  Septuaginta  et  S.  Hieronymus 
legerunt  sanetha ,  quod  significat  odisti;  proinde 
mutatio  textus  facta  est  post  tempora  S.  Hiero¬ 
nymi.  Sensus  semper  est  verus,  sed  melius  co¬ 
haeret  cum  sequentibus  nostra  lectio;  non  enim 
recte  conjungitur,  odivi  vanitates ,  cum  illo,  ego 
autem  speravi. 

9.  Quoniam  respexisti  humilitatem  meam,  Vers.a. 

SALVASTI  DE  NECESSITATIBUS  ANIMAM  MEAM. 

10.  Nec  conclusisti  me  in  manibus  inimici,  vers.  ia 

STATUISTI  IN  LOCO  SPATIOSO  PEDES  MEOS. 

Allegat  praeterita  beneficia,  ut,  gratum  se  osten¬ 
dens,  provocet  Deum  aci  similia  concedenda.  Sen¬ 
sus  est :  «Exultabo,  et  Retabor  in  tua  misericor¬ 
dia,»  quoniam  pignus  hubeo  misericordiae,  libe¬ 
rationem  ex  persecutione  Saulis;  tunc  enim  «res¬ 
pexisti  humilitatem  meam,»  id  est,  abjectionem 
et  afflictionem  meam :  haec  enim  omnia  significat 
vox  bebraea  »3J7.  Salvasti  etiam  tunc  animam 
meam,  id  est,  de  angustiis,  in  quibus  necessario 
haerebam,  neque  inde  me  eximere  poteram.  In  he- 
braeo  ad  verbum  est,  scivisti  angustias  animae  meae, 
sed  sensus  est  idem;  voluerunt  enim  Septuaginta 
non  verbum  verbo  reddere,  sed  utcumque  senten¬ 
tiam  explicare.  Idipsum  reperitur,  vel  explicatur 
sequenti  versiculo  :  «  Nec  conclusisti  me  in  mani¬ 
bus  inimici,  »  id  est,  non  permisisti  ut  Saul,  qui 
me  quaerebat  ad  necem,  voto  suo  potiretur;  sed 
«  statuisti  in  loco  spatioso  pedes  meos,  »  id  est, 
fecisti  ut  ex  angustiis,  in  quibus  haerebam,  libe- 

12 

ratus,  ambulare  possem  quocumque  vellem, 
quasi  iu  aperto  et  libero  campo  constitutus. 

vers.ii.  11.  Miserere  mei,  Domine,  quoniam  tribu¬ 
lor  :  CONTURBATUS  est  in  ira  oculus  meus, 
ANIMA  MEA,  ET  VENTER  MEUS. 

Ex  recordatione  praeteritorum  beneficiorum 
orat  pro  futuris,  et  narrat  calamitates  suas.  «Mi- 
serere  mei.  Domine,  quoniam  tribulor,  »  id  est, 
sicut  alias  cum  tribularer,  misertus  es  mei,  ita  et 
nunc  miserere  mei,  quoniam  iterum  me  tribula¬ 
tio  invasit.  Incipit  deinde  tribulationes  praesentes 
enumerare.  «  Conturbatus  est  in  fla  oculus  meus.» 
Illud,  in  ira,  est  ambiguum,  nam  potest  intelligi 
de  ira  Dei,  et  de  ira  Davidis.  Malim  cum  S.  Au¬ 
gustino  intelligerc  dc  ira  Dei ;  constat  enim  ex 
lib.  1  et  II  Reg.,  Davidem  in  persecutione  Absa- 
lonis ,  et  in  omnibus  aliis  persecutionibus  nun¬ 
quam  excanduisse,  sed  mitissimum  et  patientis- 
simum  semper  fuisse.  Itaque  sensus  erit,  in  ira 
lua ,  qua  peccatum  meum  punis,  conturbatus  est 
oculus  meus ,  id  est,  oculus  corporalis  prae  lacry- 
mis  caligavit,  vel,  oculus  interior  obtenebratus 
est;  conturbata  est  etiam  anima  mea,  dum  timore 
magno  concussa  est,  et  denique  conturbatus  est 
Venter  venter  meus,  venter,  inquam,  interior  animas  meae, 

est^me  ^  es^  memoria>  fiU33  es*;  receptaculum  cogita- 
moria.  tionum.  Ita  breviter  sanctus  Propheta  omnium 
trium  animae  partium  meminit,  dum  per  oculum, 
intellectum,  per  animam,  voluntatem,  per  ven¬ 
trem,  memoriam  intelligi  voluit. 

vers.  i2.  12.  Quoniam  defecit  in  dolore  vita  mea,  et 

ANNI  MEI  IN  GEMITIBUS. 

Ad  senium  jam  David  pervenerat,  et  vere  dicit 
defecisse  vitam  suam  in  dolore,  id  est,  aetatem  con¬ 
sumptam  in  continuo  moerore,  et  annos  in  gemiti¬ 
bus.  Nam  primis  triginta  annis  persecutiones  fere 
continuas  passus  est ;  deinde  ad  regni  guberna¬ 
cula  admotus,  primis  septem  annis  bellum  gessit 
cum  progenie  Saulis ;  postea  multa  bella  gessit 
tum  cum  vicinis  nationibus,  tum  cum  proprio 
filio.  Denique  ipsa  gubernandi  sollicitudo,  si 
quis  non  perfunctorie,  sed  cum  timore  Dei  serio 
fungi  velit  officio,  gemere  facit  sub  onere. 

vers.  13.  13.  Infirmata  est  in  paupertate  virtus  mea, 

ET  OSSA  MEA  CONTURBATA  SUNT. 

Praeter  afflictiones  totius  vitae  praeteritae,  acces¬ 
sit  haec  ultima  tribulatio,  in  qua  propter  inopiam 
debilitatus  vires  pristinas  amisit.  Idem  enim  sig¬ 
nificat,  virtus  infirmata  est,  et,  ossa  mea  contur¬ 
bata  sunt;  nam  per  ossa  intelligitur  robur,  sicut 
etiam  per  virtutem.  Haec  ad  litteram  verissima 
esse,  historia  lib.  II  Reg.  cap.  xv,  xvi  et  xvii, 
aperte  docet.  Fugit  enim  David  sine  ullo  com¬ 
meatu,  et  perrexit  ad  loca  deserta,  nec  solum  pe¬ 
dibus,  sed  etiam  nudis  pedibus  iter  fecit,  unde 
postea  ab  amicis  commeatu  adjutus  fuit.  In  he- 
braeo  pro  paupertate ,  legitur  >J|JQ ,  iniquitate , 


et  sic  vertit  S.  Hieronymus  ,  infirmata  est  in  ini- 
quitate  virtus  mea ;  sed  Septuaginta  non  legerunt 
>31  yhavoni,  ut  legit  S.  Hieronymus,  sed  >3y,  in 
qua  voce  sunt  eaedem  litterae,  una  dempta,  sed 
puncta  diversa,  et  illud  iniquitatem,  hoc  pauper¬ 
tatem  significat.  Uterque  sensus  est  verus;  nam 
etiamsi  debilitas  ex  inopia  alimentorum  nata 
erat,  tamen  inopia  illa  ex  iniquitate  persequen¬ 
tium,  et  iniquitas  persequentium  ex  peccato  Da¬ 
vidis,  quod  eo  modo  puniebatur  a  Deo,  sine  du¬ 
bio  procedebat. 

44.  Super  omnes  inimicos  meos  factus  sum  Veis- 14 

OPPROBRIUM,  ET  VICINIS  MEIS  VALDE,  ET  TIMOR 
NOTIS  MEIS. 

Explicat  aliam  calamitatem  suam  ex  notissima 
persecutione  exortam,  quod  videlicet  coeperit  de¬ 
spici  a  vicinis  populis,  qui  audierunt  tam  turpem 
ejus  fugam  :  et  noti  ejus  atque  amici  coeperint  ti¬ 
mere,  ne  si  illi  adhaererent,  de  vita  periclitaren¬ 
tur  apud  Absalonem,  si  forte  is  victor  evaderet. 

Quod  attinet  ad  verba,  illud,  super  omnes  inimicos 
meos,  in  hebraeo  est  ynjf  Sdd  ;  sed  Septuaginta  et 
S.  Hieronymus  legerunt  per  iota,  >Y1 3f,  quod  po¬ 
test  exponi,  ab  omnibus  inimicis  meis;  item,  apud 
omnes  inimicos  meos  :  quae  ultima  expositio  pla¬ 
cuit  S.  Hieronymo ,  qui  vertit  ex  hebraeo ,  apud 
omnes  hostes  meos ;  et  videtur  etiam  placuisse  Sep¬ 
tuaginta  Interpretibus,  nam  verterunt,  irapa  iravTa; 
tgu?  e-/0po-j;  p.cu,  quod  significat,  ad  omnes,  sive  apud 
omnes;  sed  lectio  latinae  editionis  concordat  cum 
secunda  intelligentia  vocis  hebraicae,  quae  est 
valde  propria ;  idem  enim  est,  pree  omnibus,  et  su¬ 
per  omnes.  Prima  intelligentia  placuit  quibusdam 
recentioribus,  qui  exponunt,  ab  omnibus,  id  est 
propter  omnes.  Omnes  intelligentiae  habent  rec¬ 
tum  sensum ;  itaque  si  legas,  super  omnes  inimicos 
meos,  sensus  erit:  Ego  factus  sum  opprobrium  vici¬ 
nis,  et  timor  notis,  magis  quam  unquam  has  mi¬ 
serias  passi  sint  ulli  inimici  mei,  quamvis  impii 
et  injusti;  et  sic  exponit  S.  Augustiuus.  Si  legas, 
apud  omnes  inimicos  meos,  sensus  erit :  Scientibus 
et  ridentibus  inimicis  factus  sum  opprobrium  vi¬ 
cinis  meis ,  et  timor  notis  meis.  Et  hanc  exposi¬ 
tionem  sequitur  Theodoretus.  Si  legas,  ab  omni¬ 
bus  inimicis  meis,  sensus  erit :  Multitudo  et  saevi¬ 
tia  inimicorum  meorum  effecit,  ut  essem  oppro¬ 
brium  vicinis  ,  et  timor  nolis.  Illa  conjunctio  et, 
cum  dicitur  et  vicinis ,  recte  restituta  est  Vulgatae 
editioni ;  nam  adest  in  hebraeo  et  graeco,  et  legi¬ 
tur  ab  antiquis  Patribus. 

15.  Qui  viderunt  me,  foras  fugerunt  a  me:  Veis.is. 

OBLIVIONI  DATUS  SUM,  TANQUAM  MORTUUS  A  CORDE. 

Declarat  id  quod  dixerat,  et  timor  notis  meis , 
quasi  dicat :  Multi  ex  notis  meis,  qui  viderunt  me 
ita  fugientem  et  afflictum,  foras  fugerunt,  id  est, 
longe  a  me  recesserunt,  timentes  vitae  suae,  si  mihi 
jungerentur.  Atque  ita  oblivioni  datus  sum  a  corde, 
id  est,  cor  eorum  non  recordatur  mei,  neque  de 

me  cogitat,  non  secus  ac  si  mortuus  et  sepultus 
essem;  existimant  enim  de  me  jam  actum  esse, 
(n  hebraeo  habetur  interpunctio  post  particulam 
foras,  hoc  modo,  qui  viderunt  me  foras,  fugerunt 
a  me;  et  ideo  quidam  legi  volunt,  foris,  non  fo¬ 
ras  (vox  enim  hebraea  utrumque  significat),  et 
sensum  esse  volunt,  qui  viderunt  me  foris,  id  est, 
extra  palatium  nudis  pedibus,  capite  discoo¬ 
perto,  sine  ullo  insigni  regio ,  fugerunt  a  me.  Sed 
quanquam  haec  etiam  intelligentia  recta  sit,  ta¬ 
men  non  cogimur  admittere  interpunctionem  co¬ 
dicis  hebraiei,  quae  addita  est  a  Rabbinis,  cum  in 
graeco  nulla  sit  interpunctio,  et  Patres  constanter 
legant  foras,  non  foris. 

7ers.  io.  16.  Factus  sum  tanquam  vas  ferditum,  quo¬ 
niam  AUDIVI  VITUPERATIONEM  MULTORUM  COMMO¬ 
RANTIUM  IN  CIRCUITU. 

Nec  solum,  inquit,  amici  et  noti  obliti  sunt  mei, 
et  me  dereliquerunt;  sed  etiam  apud  vicinos,  qui 
in  circuitu  habitant,  contemptui  habitus  sum  quasi 
vas, 'perditum,  id  est  contractum,  ad  omnia  inutile, 
quod  vel  inde  patet,  quia  ego  ipse  vituperantes 
me  audivi.  Videtur  autem  hoc  loco  Propheta  men¬ 
tionem  facere  vituperationis  Semei,qui  in  faciem 
illi  maledicere,  et  in  eum  lapides  jacere  ausus  est ; 
nimirum  existimavit  Sernei  Davidema  regno  ejec¬ 
tum  nullius  potentiae  deinceps  futurum,  sed  tan¬ 
quam  vas  inutile  in  cloacam  projiciendum.  Ma¬ 
ledictio  haec  describitur  lib.  11  Heg.  cap.  xvi.  Et 
quamvis  in  loco  illo  11  Reg.  solius  Sernei  maledi¬ 
centis  mentio  fiat,  tamen  credibile  est  plures  alios 
eodem  tempore  male  locutos  fuisse  de  Davide,  ut 
verum  sit,  quod  hic  dicitur  de  vituperatione  mul¬ 
torum.  Inhebraeo,  pro  commorantium,  est  TUO 
mogor,  quam  vocem  S.  Hieronymus  vertit,  congre¬ 
gationem,  alii  vertunt,  pavorem ;  sed  potest  com¬ 
mode  etiam  verti,  commorationem;  nam  verbum 
TU  gur,  unde  fit  magor,  significat  commorari,  inco¬ 
lere,  peregrinari,  etc. ;  itaque  sensus  erit :  Audivi 
vituperationem  multorum,  commorationem  in  circuitu } 
id  est,  qui  habent  commorationem  in  circuitu; 
sed  SepluagiDta  sententiam  clarius  vertere  volue¬ 
runt,  ideo  posuerunt,  multorum  commorantium  in 
circuitu. 

Veis.  i7.  17.  In  eo  dum  convenirent  simul  adversum 

ME,  ACCIPERE  ANIMAM  MEAM  CONSILIATI  SUNT. 

Narrat  historia  II  Reg.  cap.  xvn,  post  maledic¬ 
tionem  Sernei,  comilium  initum  coram  Absalone, 
de  Davide  occidendo,  atque  hoc  est,  quod  in  hoc 
versiculo  commemoratus  quasi  dicat  Propheta  : 
Dum  in  praesentia  maledicor,  et  vituperantes  me 
audio,  in  absentia  mea  consilium  de  me  necando 
in  Jerusalem  initur. 

Vers.  18.  18.  EGO  AUTEM  IN  TE  SPERAVI,  DOMINE,  DIXI  l 

Deus  meus  es  tu,  in  manibus  tuis  sortes  mea:. 

Ostendit  vir  sanctus,  inter  tot  angustias  se  non 
despondisse  animum ,  propterea  quod  spem  suam 


non  posuisset  in  auxilio  fallaci  hominum,  sed  in 
Deo  omnipotenti,  cui  nemo  resistere  potest.  «Ego. 
autem  in  te  speravi,  Domine ; »  quare? quia  «  dixi » 
in  corde  meo  :  «  Deus  meus  es  tu,  »  magnum 
habeo  protectorem,  sine  cujus  nutu  nemo  mihi 
vitam  eripere  potest.  Nam  «in  manibus  tuis  sortes 
meae,  »  id  est,  sortes  vitae,  vel  mortis  meae  non 
pendent  a  sorte,  sed  a  manu  tua,  id  est,  a  po¬ 
tentia  et  voluntate  tua.  In  hebraeo  habetur,  “p’3 
Vtfiy ,  in  manibus  tuis  tempora  mea;  et  fortasse 
quod  nunc  legimus  in  graeco,  quod  signi¬ 
ficat  sortes,  legendum  esset,  xxipot,  quod  significat 
tempora.  Nam  non  desunt  antiquae  versiones  ex 
graeco,  quae  habeant  tempora  mea.  Sic  certe  legitur 
in  officio  missae  non  semel,  et  in  Psalterio  eccle¬ 
siae  S.  Petri  Romae.  Sensus  autem  est  idem;  nam 
in  manibus  tuis  tempora  mea,  nihil  est  aliud,  nisi  a 
tua  voluntate  pendent  tempora  vitae  et  mortis 
meae; non  vivam,  nisi  quamdiu;  tu  volueris,  ne¬ 
que  moriar,  nisi  quando  tu  volueris. 

49.  Eripe  me  de  manu  inimicorum  meorum,  Ye. .  ,9> 

ET  A  PERSEQUENTIBUS  ME. 

In  hoc  versiculo  nulla  est  difficultas,  et  concor¬ 
dant  omnes  editiones. 

20.  Illustra  faciem  tuam  super  servum  tuum,  Vers.  io. 
salvum  me  fac  in  misericordia  tua;  Domine, 

NON  CONFUNDAR,  QUONIAM  INVOCAVI  TE. 

Eamdem  petitionem  inculcat,  sed  additis  argu¬ 
mentis  ad  Deum  flectendum  appositis.  «  Illustra 
faciem  tuam  super  servum  tuum, » id  est,  ostende 
faciem  tuam,  sive  respice  in  me :  haec  enim  omnia 
idem  significant.  Sicut  enim  propter  peccata  Deus 
nobis  irascitur,  et  avertere  dicitur  faciem,  sive 
nubem  opponere,  et  nos  non  respicere :  ita  e  con¬ 
trario  quando  reconciliatur,  dicitur  convertere 
faciem,  nosque  respicere,  et  illuminare  vultum 
suum  super  nos,  ut  nos  luminosos  efficiat.  Petit 
igitur  primum  reconciliationem  cum  Deo,  si  forte 
adversus  sit;  et  addit  pro  argumento,  se  servum 
ejus  esse  promptum  ad  ejus  obsequium  et  obe- 
dientiam.  Audit  deinde :  «  Salvum  me  fac;  »  hoc 
enim  sequitur  post  reconciliationem ,  ut  salvum 
faciat,  et  liberet  eum,  cui  reconciliatus  sit,  et  ad¬ 
jungit  argumentum,  dicens  :  «  ln  tua  misericor¬ 
dia,  »  id  est,  non  ob  merita  mea,  sed  ob  miseri¬ 
cordiam  tuam.  Addit  postremo  tertium  argumen¬ 
tum  :  «Non  confundar,  quoniam  invocavi  te.  » 
Pertinet  enim  ad  bonum  et  fidelem  Dominum, 
qui  promisit  auxilium  confidentibus  in  se,  ut  non 
coniundat  eum,  qui  tanta  fiducia  ipsum  invocare 
non  cessat. 

21.  Erubescant  impii,  et  deducantur  in  in-  Vers.2f. 

FERNUM  ,  MUTA  FIANT  LABIA  DOLOSA. 

Prophetica  imprecatio  est,  et  continuo  adim¬ 
pleta.  Nam  Achitophel,  qui  erat  praecipuus  con¬ 
siliarius  Absalonis,  et  consilium  dederat  pernicio¬ 
sissimum  adversum  David,  dissipante  Deo  consi- 


Vers.  22. 


Vers.  23. 

Vers.  24. 

lium  ejus,  confusus  est,  et  non  ferens  confusionem 
suam,  laqueo  se  suspendit,  et  sic  ad  infernum  de¬ 
ductus  est  impius,  et  muta  facta  sunt  labia  dolosa. 
Habetur  historia  lib.  IF  Reg.  cap.  xvn.  Vocatur 
autem  Achitophel  impius,  quia  filium  ad  necem 
patris  concitabat;  et  labia  ejus  recte  dicuntur 
dolosa, quia  simulaverat  longo  tempore  se  ami¬ 
cum  et  fidelem  Davidi,  et  postea  oblata  occasione 
perfidiam  suam  prodidit.  In  hebraeo ,  pro  dedu¬ 
cantur,  habetur  *IQT  iddcmu ,  quod  S.  Hierony¬ 
mus  vertit  taceant ;  sed  Septuaginta  non  videntur 
legisse  10T  iddemu,  sed  iddechu,  quod  significat 
expellantur,  a  verbo  m3  nadach. 

22.  Qile  loquuntur  adversus  justum  iniqui¬ 
tatem,  IN  SUPERBIA,  ET  IN  ABUSIONE. 

Haec  verba  conjunguntur  in  hebraeo  cum  supe¬ 
rioribus  in  eodem  versiculo ;  in  nostra  editione 
constituunt  novum  versum,  sed  quoad  sensum 
pendent  a  superioribus :  declarant  enim  labia  illa 
dolosa  Achitophelis  juste  obmutescere  debuisse, 
quia  loquebantur  contra  justum,  id  est,  contra  Da- 
videm,  qui  nullam  injuriam  fecerat,  neque  ipsi 
Achitopheli,  neque  Absaloni;  et  loquebantur  ini¬ 
quitatem,  id  est,  consilium  iniquitate  plenum,  et 
hoc  in  superbia  et  abusione,  id  est,  cum  maxima 
arrogantia  et  contemptu.  Pro  abusione ,  tam  in  he¬ 
braeo  1121  vabuz,  quam  in  graeco  s^u&svwcm,  est  vox 
significans  contemptum  ;  et  sic  legunt  S.  Augustinus 
et  Psalterium  S.  Petri.  Proinde  abusio  in  latina 
editione  non  est  accipienda  pro  simplici  abusione, 
sed  pro  ea  quae  nascitur  ex  contemptu ,  sive  pro 
ipso  contemptu  :  dicitur  enim  Achitophel,  hoc 
loco,  loculus  esse  in  superbia  et  abusione,  quia  su¬ 
perbe  contemnebat  Davidem,  et  sic  abutebatur 
ejus  nomine. 

23.  Quam  magna  multitudo  dulcedinis  tuje, 
Domine,  quam  abscondisti  timentibus  te! 

24.  Perfecisti  eis,  qui  sperant  in  te,  in 

CONSPECTU  FILIORUM  HOMINUM. 

Jam  sanctus  Propheta  exauditum  se  sentiens,  ac 
divina  consolatione  percepta ,  exclamat  prae  ad¬ 
miratione  :  «  Quam  magna  multitudo,»  etc.  In  he¬ 
braeo  solum  habetur  “pium  PIO,  quam  multa  bo¬ 
nitas,  sive  dulcedo !  sed  Septuaginta  explicare  vo¬ 
luerunt  admirationem  Prophetae,  ideo  dixerunt, 
quam  magna  multitudo  dulcedinis,  etc.  Sed  quia 
videtur  quaedam  contradictio  in  his  verbis,  cum 
primo  dicat,  quam  abscondisti ,  et  deinde,  quam 
perfecisti  in  conspectu  filiorum  hominum,  ideo  S.  Au¬ 
gustinus  conjungit  illud,  in  conspectu  filiorum  ho¬ 
minum,  non  cum  verbo  perfecisti,  sed  cum  verbo, 
qui  sperant,  ut  sensus  sit :  Deus  abscondit  multam 
dulcedinem  timentibus  se,  quam  eis  daturus  est 
in  alia  vita,  nunc  interim  sinens  eos  angust  is 
premi ;  eam  vero  dulcedinem  perfecit  sperantibus 
in  se  in  conspectu  filiorum  hominum,  id  est,  iis  qui 
libere  ostendunt  hominibus  se  esse  Dei  servos, 
et  sperare  in  Deo,  et  non  timent  confiteri  id  quod 

sunt.  Theodoretus  et  Euthymius  volunt  conjungi 
illud,  in  conspectu  filiorum  hominum,  cum  verbo 
perfecisti,  et  hunc  sensum  tradunt :  Deus  tempore 
tribulationis  abscondit  a  timentibus  se  magnam 
dulcedinem,  id  est,  mercedem,  et  praemia,  ut  eos 
exerceat :  sed  paulo  post  eamdem  mercedem  et 
eadem  praemia  palam  ostendit  in  conspectu  fi¬ 
liorum  hominum,  ut  servos  suos  bene  sperare 
jubeat.  Sic  ad  tempus  Davidi  abscondit  dulcedi¬ 
nem,  cum  videlicet  is  fugeret  filii  persecutionem; 
sed  paulo  post  perfecit  illi  suam  bonitatem,  cum 
eum  reduxit  in  regnum  cum  maxima  gloria.  Idip- 
sum  accidet  omnibus  justis,  quibus  nunc  abscon¬ 
duntur  praemia,  sed  in  die  judicii  palam  appare¬ 
bunt.  Potest  adferri  etiam  alius  sensus  :  «  Quam 
magna  multitudo  dulcedinis  tuae.  Domine,  quam 
abscondisti  timentibus  te, »  id  est,  vere  multiplex 
est  consolatio  tua,  Domine,  quam  infundis  intus 
in  abscondito  cordis  timentium  te,  id  est,  eorum 
qui  te  colunt  et  diligunt,  et  filiali  timore  vene¬ 
rantur.  Hoc  est  enim  «  manna  absconditum,  quod 
nemo  scit,  nisi  qui  accipit,  »  ut  in  cap.  n  Apo- 
calyps.  legimus.  Hoc  experiebatur  qui  dicebat 
Psalm.  xciii  :  «  Secundum  multitudinem  dolorum 
meorum  consolationes  tuae  laetificaverunt  ani¬ 
mam  meam;  »  et  ille,  II  Corinth.  vii  :  «Repletus 
sum  consolatione,  superabundo  gaudio  in  omni 
tribulatione  nostra.  »  Et  si  tempore  tribulationis 
tanta  est  multitudo  dulcedinis  in  corde  militan¬ 
tis,  quanta  erit  tempore  gloriae  in  corde  trium¬ 
phantis?»  Perfecisti  eis  qui  sperant  in  tc,  in  con¬ 
spectu  filiorum  hominum,  »  id  est,  cam  dulcedi¬ 
nem  perfecisti,  perfectam,  cumulatam,  copiosis¬ 
simam  infudisti  in  corde  sperantium  in  te,  qui 
videlicet  renuunt  consolari  nisi  in  te :  hoc  autem 
totum  fecisti  «  in  conspectu  filiorum  hominum,» 
id  est,  ex  adverso,  sive  ex  opposito  filiorum  ho¬ 
minum,  id  est,  quanto  illi  magis  multiplicant  do¬ 
lores  exterius,  tanto  tu  magis  multiplicas  conso¬ 
lationes  interius.  Nam  vox  hebraea  neghed ,  et 
grecca  evav-tov  proprie  significat  e  regione,  sive 
ex  opposito,  ut  etiam  notavimus  in  Psalm.  xxm  ; 
proinde,  ut  verbum  hebraicum  concordet  cum 
latino  et  graeco,  illud,  in  conspectu,  non  tam  re¬ 
ferendum  est  ad  visionem ,  quam  ad  oppositio¬ 
nem  :  illa  enim  dicuntur  esse  inter  se  in  con¬ 
spectu,  quae  e  diametro  opposita  se  respiciunt. 
Sed  et  illud  praeterea  verum  est,  hanc  dulcedi¬ 
nem  :  infundi  in  cordibus  timentium  Deum,  in 
conspectu  filiorum  hominum,  id  est,  videntibus  et 
stupentibus  filiis  hujus  seeculi,  qui  filios  Dei  suis 
persecutionibus  vexant :  nam  quamvis  filii  ho¬ 
minum,  id  est,  carnales  homines,  non  norint  il¬ 
lam  dulcedinem,  imo  ne  suspicari  quidem  pos¬ 
sint,  qualis  sit,  cum  palatum  aniime  nimis  infec¬ 
tum  habeant;  tamen  vident  effectum  ejus,  dum 
intuentur,  et  obstupescunt  patientiam,  mansue¬ 
tudinem,  hilaritatem  et  pacem  Sanctorum.  Sic 
igitur  miro  modo  datur  Sanctis  abscondita  <pae- 
dam  dulcedo  in  conspectu  filiorum  hominum  , 

dum  ea  dulcedo  in  se  latet,  et  in  effectibus  patet. 
Vcrs.  25.  25.  Abscondes  eos  in  abscondito  faciei  tua:, 

a  conturbatione  hominum. 

vcrs.  26.  26.  Proteges  eos  in  tabernaculo  tuo,  a  con¬ 

tradictione  LINGUARUM. 

Declarat  modum  quo  sancti  viri  dulcedinem 
Dei  in  tribulatione  percipiunt  :  id  enim  fit,  cum 
Sancti  per  amorem  et  contemplationem  rapiantur 
in  Deum,  et  in  ipso  Deo  inveniunt  domum  refu¬ 
gii,  juxta  id  quod  in  hoc  eodem  Psalmo  dicitur: 
«  Esto  mihi  in  Deum  protectorem,  et  in  domum 
refugii ;  »  qui  enim  in  Deo  delitescere  norunt, 
nihili  faciunt  omnes  tribulationes,  ae  si  ad  eos 
minime  pertinerent.  «Abscondes,  inquit,  eos,»  vi¬ 
delicet  timentes  te,  « in  abscondito  faciei  tuae,  » 
id  est,  in  loco  abdito,  quod  est  in  facie  tua :  nam 
qui  raptus  est  ad  contemplandam  faciem  Dei,  et 
qui  se  a  Deo  videri  attentissime  cogitat,  quique  ob¬ 
servat  nutus  Dei,  et  qui  pulchritudinem  ejus  con¬ 
siderans,  accenditur  in  ejus  amorem,  jam  habitat 
in  latibulo  tutissimo  a  conturbatione  hominum, 
id  est,  ab  omni  malo,  quo  homines  conturbari 
solent.  «  Proteges  eos,»  id  est,  eosdem  timentes 
te,  «in  tabernaculo  tuo,»  id  est,  in  te  ipso,  in  quo 
Deus  noii  et  tu  habitas.  Deus  enim  non  habet  aliam  do- 
j  mum,  sive  aliud  tabernaculum  in  quo  capi  pos- 
miini,  sit,  nisi  seipsum;  et  qui  per  amorem  et  contem- 
q"*»*  piationem  in  Deo  habitant,  altissimum  posuerunt 
seipium.  ref„giura  suum,  et  non  accedet  ad  eos  malum, 
nec  flagellum  appropinquabit  tabernaculo  eorum, 
ut  dicitur  in  Psalmo  nonagesimo.  Proteguntur  au¬ 
tem  in  hoc  tabernaculo  ab  omni  malo ,  non  so¬ 
lum  factorum,  de  quo  dictum  est  in  superiori 
versiculo,  sed  etiam  verborum,  quod  hic  dicitur, 
«a  contradictione  linguarum,  »  quia  nihil  cu¬ 
rant  sermones  hominum,  qui  Deum  testem  ha¬ 
bent.  Quod  si  facies  Domini  tam  insigne  latibu¬ 
lum  sive  tabernaculum  est  hominibus  timentibus 
Deum,  dum  per  speculum  et  in  anigmate  cerni¬ 
tur,  quid  erit,  quando  videbitur  sicuti  est?  tunc 
vere  habitatio  nostra  erit  in  Jerusalem,  quas  est 
visio  pacis,  de  qua  dicitur  1'salm.  cxlvii  :  «  Qui 
posuit  fines  tuos  pacem.  » 

Veis.  27.  27.  Benedictus  Dominus,  quoniam  mirificavit 

MISERICORDIAM  SUAM  MIHI  IN  CIVITATE  MUNITA. 

Quas  dixerat  generatim  de  consolatione  divina, 
quam  viri  justi  in  tribulatione  percipiunt,  appli¬ 
cat  ad  se, qui  unus  est  ex  illis;  et  inde  gratias  agit 
Deo.  «Benedictus,  inquit,  sit  Dominus,  quoniam 
mirificavit,»  id  est, mirabilem  «misericordiam,» 
erga  me  ostendit,  «  in  civitate  inunita,  »  id  est, 
abscondens  me  in  abscondito  faciei  suee,  quod  est 
veluli  civitas  munitissima,  ut  jam  mihi  nihil  no¬ 
cere  possit.  S.  Augustinus  legit,  in  civitate  circum¬ 
stantiae,  in  quo  nescio  quos  latinos  codices  sit  se¬ 
cutus.  Nam  vox  hebraea  "Tl2fO  matsor  munitionem 
significat,  vox  graeca  ambitum  designat ; 

atque  inde  S.  Augustinus  circumstantiam  accepit : 


sed  Theodoretus  et  Euthymius  greeei  auctores  in- 
telligunt  per  ambitum ,  moenia,  sive  aggeres,  qui¬ 
bus  civitates  muniuntur,  ut  sensus  sit :  in  civitate 
ambitus,  id  est,  in  civitate  moeniis,  vel  aggeribus 
munita.  Et  S.  Hieronymus  non  solum  in  versione 
ex  hebraeo,  sed  etiam  in  Commentario,  ubi  expo¬ 
nit  versionem  Septuaginta,  legit,  in  civitate  munita. 

28.  Ego  autem  dixi  in  excessu  mentis  mea;  :  ' 
Projectus  sum  a  facie  oculorum  tuorum. 

Accusat  ipse  se  diffidentiae ,  quam  passus  fuerat 
initio  persecutionis.  «  Ego  autem  dixi  in  excessu 
mentis  meae,»  id  est,  eo  tempore,  quo  prae  nimio 
terrore  quasi  mentis  inops  factus  eram,  dixi  apud 
me  :  «  Projectus  sum  a  facie  oculorum  tuorum,  » 
id  est,  non  placet  tibi,  ut  amplius  regnem ,  vel  ut 
diutius  vivam,  ideo  abjecisti  mea  benigno  aspectu 
tuo  et  favore,  atque  auxilio  tuo  solito  me  desti¬ 
tuisti.  Exstat  dubitationis  hujus  vestigium  in  lib. 

II  Reg.  cap.  xv  :  «  Si  invenero  gratiam,  inquit,  ia 
conspectu  ejus,  reducet  me;  si  dixerit  mihi :  Non 
places,  praesto  sum,  faciat  mihi  quod  bonum  est 
coram  se.»  Pro  voce,  in  excessu  mentis,  in  hebreeo 
est  *y2riD,quod  ad  verbum  significat, in  festinando 
me,  id  est,  dum  festinarem,  sive  in  obstupescendo 
et  pavendo  me,  id  est,  dum  obstupescerem  et  pave¬ 
rem  :  nam  verbum  significat  festinare,  et  obstu¬ 
pescere,  ac  pavere,  et  omnia  sunt  vera;  nam  David 
illud  dixit,  cum  festinaret  egredi  ex  Jerusalem,  et 
pavore  ac  stupore  correptus  esset.  Hunc  stuporem 
Septuaginta  verterunt,  exstasim ,  atque  Latini  ex¬ 
cessum  mentis. 

29.  Ideo  exaudisti  vocem  orationis  mea:,  dum  vcrs  29. 
clamarem  ad  te. 

Sententia  perspicua  est:  ideo,  inquit,  ne  diffi¬ 
derem  de  bonitate  tua,  cum  me  in  tanta  conster¬ 
natione  videres,  continuo  «exaudisti  vocem  ora¬ 
tionis  meae  ,  dum  clamarem  ad  te.  »  Illud ,  ideo, 
posset  etiam  verti*vere,  sive  certe :  est  enim  adver¬ 
bium  multa  significans. 

30.  Diligite  Dominum,  omnes  sancti  ejus,  vers.  30. 
quoniam  veritatem  requiret  Dominus,  et  re¬ 
tribuet  abundanter  facientibus  superbiam. 

31.  Viriliter  agite,  et  confortetur  cor  ves-  vers.  31. 
trum,  omnes  qui  speratis  in  Domino. 

Hortatur  in  fine  Psalmi  homines  pios,  qui  simi¬ 
lia  patiuntur,  ut  non  cessent  diligere  Dominum , 
atque  in  eo  sperare,  quoniam  etiamsi  ad  tempus 
impii  videantur  impune  grassari,  tamen  brevi  poe¬ 
nas  acerbissimas  dabunt.  Illud,  veritatem  requiret 
Dominus,  S.  Hieronymus  ve rilt,  fideles  servat  Domi¬ 
nus.  Vox  hebraea  utrumque  significat,  veritatem,  et 
etiam  fideles,  et  sensus  in  idem  recidit.  Illud,  abun¬ 
danter,  in  hebroeo  et  latino  ambiguum  est,  utrum 
conjungi  debeat  cum  verbo  retribuet,  an  cum 
verbo  facientibus ;  sed  ex  graeco  apparet  conjun¬ 
gendum  esse  cum  verbo  facientibus ;  et  eodem 

modo  S.  Hieronymus  vertit  ex  hebrseo  :  Retribuet ,  gus  tinus ,  retribuet  his  qui  multum  superbiunt : 
inquit,  his  qui  satis  operantur  superbiam ;  et  S.  Au-  eodem  modo  Theodoretus,  et  alii  veteres. 


PSALMUS  XXXII 

SECUNDUM  HEBRAEOS. 


v.  v.  —  4.  Ipsi  David  intellectus. 

4.  Beati,  quorum  remissae  sunt  iniquitates, 
et  quorum  tecta  sunt  peccata. 

2.  Beatus  vir,  cui  non  imputavit  Dominus 
peccatum,  nec  est  in  spiritu  ejus  dolus. 

3.  Quoniam  tacui,  inveteraverunt  ossa  mea, 
dum  clamarem  tota  die. 

4.  Quoniam  die  ac  nocte  gravata  est  super  me 
manus  tua  :  conversus  sum  in  aerumna  mea, 
dum  configitur  spina. 

5.  Delictum  meum  cognitum  tibi  feci :  et  in- 
justitiam  meam  non  abscondi. 

Dixi  :  Confitebor  adversum  me  injustitiam 
meam  Domino  :  et  tu  remisisti  impietatem  pec¬ 
cati  mei. 

G.  Pro  hac  orabit  ad  te  omnis  sanctus  in  tem¬ 
pore  opportuno. 

Verumtamen  in  diluvio  aquarum  multarum, 
ad  eum  non  approximabunt. 

7.  Tu  es  refugium  meum  a  tribulatione,  quae 
circumdedit  me  :  exultatio  mea,  erue  me  a  cir¬ 
cumdantibus  me. 

8.  Intellectum  tibi  dabo,  et  instruam  te  in  via 
hac,quagradieris :  firmabo  super  te  oculos  meos. 

9.  Nolite  fieri  sicut  equus  et  mulus ,  quibus 
non  est  intellectus. 

In  camo  et  fraeno  maxillas  eorum  constringe, 
qui  non  approximant  ad  te. 

10.  Multa  flagella  peccatoris;  sperantem  au¬ 
tem  in  Domino  misericordia  circumdabit. 

11.  Laetamini  in  Domino  et  exultate,  justi, 
et  gloriamini ,  omnes  recti  corde. 


V.  s.  h.  —  David  erudito. 

Beatus,  cui  dimissa  est  iniquitas,  abscondi¬ 
tum  est  peccatum. 

Beatus  homo,  cui  non  imputabit  [al.  impu¬ 
tavit ]  Dominus  iniquitatem  :  nec  est  in  spiritu 
ejus  dolus. 

Quia  tacui ,  attrita  sunt  ossa  mea,  in  rugitu 
meo  tota  die. 

Die  enim  et  nocte  gravatur  super  me  manus 
tua  :  versatus  sum  in  miseria  mea,  cum  exar¬ 
desceret  messis.  Jugiter. 

Peccatum  meum  notum  facio  tibi :  et  iniqui¬ 
tatem  meam  non  abscondi. 

Dixi :  Confitebor  scelera  mea  Domino,  et  tu 
dimisisti  [h.  abstulisti ]  inquitatem  peccati  mei. 
Semper. 

Pro  hac  orat  omnis  sanctus  [  h.  misericors  ] 
ad  te  :  ad  tempus  inveniens ; 

Ut  cum  inundaverint  aqua;  multae,  ad  illum 
non  accedant. 

Tu  [al.  add.  es]  protectio  mea,  ab  hoste  cus¬ 
todies  me,  laus  mea  salvans  :  circumdabis  me. 
Semper. 

Erudiam  te,  et  illuminabo  tibi  viam  perquam 
ambules  :  cogitabo  de  te  oculo  meo. 

Nolite  fieri  sicut  equus  et  mulus  quibus,  [al. 
in  quibus ]  non  est  intelligentia. 

In  camo  et  freno  maxillas  ejus  constringis, 
ut  non  appropinquet  ad  te. 

Multi  dolores  impii  :  confidentem  autem  in 
Domino  misericordia  circumdabit. 

Laetamini  in  Domino,  et  exsultate,  justi :  et 
laudate,  omnes  recti  corde. 


Argumentum.  —  Docet  vates  beatos  illos  esse,  qui  peccatorum  veniam  obtinuerunt,  quod  probat  ex  conscientiee 
terroribus,  quibus,  dum  in  peccato  esset ,  urgeretur,  affirmans  se  a  peccatorum  poenis  sincera  confessione  esse  libera¬ 
tum  et  veniam  assecutum.  Inde  consilium  tribuit,  ut  qui  a  malis  liber  et  immunis  esse  cupiat,  sponte  ac  libenter 
divinis  monitis  obsequatur:  improbis  enim  mala,  bona  bonis  Jovam  dispensare.  Scriptum  esse  hoc  carmen  post  veniam 
impetratam  propter  adulterium  cnm  Bethsaba  et  caedem  Uriae  ( ll  Sam.  xn ),  interpretum  plurimorum  est  opinio. 
Leve  est  quod  quidam  opponunt,  ex  ea  narratione  Davidem  delictum  suum  non  professum,  sed  a  Nathane  ob  illud 
accusatum  esse  :  nam  coram  Dto  delicta  sua  confiteri  (  vers.  5),  quid  est  aliud  quam  confiteri  coram  seipso .  agnos¬ 
cere  delicta?  Davidem  vero,  priusquam  a  Nathane  reprehenderetur,  culpam  animo  poenitentia  commoto  agnovisse, 
documento  est  ll  Sam.  xn,  13.  Caeterum  strophie  quatuor:  vers.  1-2,  beati  qui  peccatorum  veniam  obtinuerunt' 
vers.  3-5 ,  vatis  angustia  in  peccato  constituti ;  vers.  6-8,  ejusdem  felicitas  liberati  a  peccato ;  vers.  9-11 ,  sincero  ac 
fidenti  animo  Deum  adeant  pii. 

Davidis  carmen,  doctrina. 

Beatus  cujus  ablatum  est  delictum , 
tectura  penatum! 

2.  Beatus  homo,  cui  non  imputat  Jova  culpam , 
et  in  cujus  animo  non  est  dolus  ! 

3.  Dum  silerem,  marcescebant  ossa  mea, 

(ex)  suspiritu  meo  per  totum  diem. 

4.  Nam  diu  noctuque  incumbebat  mihi  manus  tua, 
et  mutabatur  (corrumpebatur)  succus  meus  (vitalis)  tanquam  in  siccitatibus 

aestatis. 

5.  Tum  peccatum  meum  notum  tibi  feci,  et  culpam  meam  non  texi  (celavi) ; 
dixi  :  «  Confitebor  Jovae  delicta  mea;  » 

et  tu  condonasti  (propr.  abstulisti)  iniquitatem  peccati  mei. 

6.  Propterea  te  suppliciter  orabit  omnis  pius 
tempore  inveniendi  [te,  vel  tuam  gratiam ) ; 
inundatio  aquarum  magnarum  (absolute  positum) 
ad  eum  non  pertingent  (aquae) . 

7.  Tu  es  latibulum  mihi,  ab  angustia  liberas  me; 
cantionibus  (seu  jubilis)  liberationis  circumdas  me. 

8.  «  Edoceam  te  et  instruam  te  in  qua  via  ambules ; 
consulam  tibi  in  te  directo  oculo  meo.  » 

9.  Ne  ergo  sitis  instar  equi,  instar  muli,  cui  non  est  intellectus; 

cum  freno  et  capistro  (iis  instructus)  est  ornatus  ejus  ad  constringendum 
eum  : 

alio  quin  non  est  illi  appropinquare  (pro  substantivo)  ad  te. 

10.  Multi  dolores  impio; 

sed  qui  fiduciam  collocat  in  Jovam,  eum  gratia  ille  circumdat. 

11.  Laetamini  de  Jova  (patrono)  et  exsultate,  justi; 
et  jubilate,  omnes  recti  corde. 

NOTiE. 

Vers.  1.  Doctrina  :  vid.  quae  observavimus  ad  Ps.  xiv,  1.  — Vers.  2.  Dolus  :  ille  est  qui  serio  et  sincere 
coram  Jova  sua  exponit  delicia;  vel,  qui  non  simulat  se  innocentem,  quum  sit  malorum  sibi  conscius.  — 
Vers.  3.  Silerem,  peccatum  meum  non  confiterer.  — Vers.  4.  Manus  Jovce  plagas  ejusdem  denotat.  Crelier, 
mon  sue  etait  tourne  en  la  secheresse  de  l’ete.  Graecus  interpres  accepit  S  pro  servili  in  leshadi,  a  shod ;  legit 
autem  becharboni  a  chereb ,  gladius,  et  gots  pro  gaits.  —  Vers.  5.  Confitebor,  etc.  propr.  profitear  de  delic¬ 
tis.  Pro  halei  Alexandrinus  legit  halai,  adversus  me.—  Vers.  6.  Post  inveniendi  additur  in  bebr.  raq,  quam 
vocem  Ewaldus  cumplerisquevert.it  tantummodo,  scii,  dum  adhuc  inveniendum  te  praebes,  juxta  illud  lsai. 
lv,  6;  Rosenmullerus,  tenuitatem,  hinc  teneritudinem,  teneram  clementiam;  Maurer  jungit  cum  seqq.,  hoc 
modo  :  tantum...  ad  eum,  ad  eum  unum.  —  Vers.  7.  Pro  thitsereni  Alexandrinus  legit  thetsoureni ,  a  tsour, 
pressit.  In  altero  membro  legit,  ranni  phalteni  missobebeni.  —  Vers.  8.  Est  vox  Dei  Davxdem  alloquentis  : 
ita  Ewaldus  et  Hengstenberg.  Minus  placet  aliorum  sententia,  esse  vocem  Davidis ,  ad  vers.  6  redeuntis, 
et  peccatori,  qui  in  pari  secum  lnereat  impoenitentiae  periculo,  sana  consilia  tribuentis.  In  te,  etc. :  conf. 
Gen.  xuv,  21 ;  Jercm.  xxiv,  G.  Vocis  iiatsah  (a  rad.  iaats )  radicem  fecerunt  atsah  Alexandrini.  —  Vers.  9. 
Ornatus  :  Alexandrinum  etS.  Hieronymum  sequitur  Ewaldus.  — Vers.  10-11  :conf.  de  Maistre,  Soirees  de 
Saint-Petersbourg,  tom.  I,  p.  238  (edit.  1821). 

BELLARMINI  EXPLANATIO. 


PSALMUS  XXXI. 

TITULUS  ET  ARGUMENTUM. 

Ipsi  David,  Intellectus. 

Hic  titulus  indicat  Davidi  post  commissum  precatum ,  per  Dei  gratiam  apertos  fuisse  oculos  mentis,  ut  intelligeret 
quam  graviter  deliquisset,  quod  antea  carnali  delectatione  occaecatus,  intelligere  non  potuerat.  Indicat  etiam  idem 
titulus  Psalmum  esse  obscurum  ,  atque  ad  eum  penetrandum  dono  intelligentiae  opus  esse.  Juro  hic  idem  Palmus  a 
S.  Gregorio  et  aliis  inter  septem  poenitentiales  numeratur,  cum  totus  consumatur  in  peccato  proprio  deflendo,  et  in 
cohortandis  hominibus  ad  poenitentiam. 


EXPLICATIO  PSALMI. 


Vers.  t.  1.  BEATF,  QUORUM  REMISSAS  SUNT  INIQUITATES, 
UT  QUORUM  TECTA  SUNT  PECCATA. 

Vers.  2.  2.  BEATUS  YIR,  CUI  NON  IMPUTAVIT  DOMINUS 

PECCATUM,  NEC  EST  IN  SPIRITU  EJUS  DOLUS. 

Nemo  melius  novit  quam  dulcis  sit  sanitas,  quam 
is,  qui  amissam  deflet.  Propheta  David  tunc  pri¬ 
mum  vere  agnovit  quam  dulce  sit  carere  pecca¬ 
tis,  quando  amaritudinem  peccati  gustavit.  Haec 
est  causa  cur  Psalmum  poenitenti®  ordiatur  a  laude 
indulgentite  et  innocenti®:  h®c  enim  sanam  red¬ 
dunt  animam,  et  opponuntur  ®grotafioni,  qu® 
contrahitur  ex  peccatis.  Incipit  ab  indulgentia, 
tum  ut  a  minoribus  ad  majora  progrediatur,  tura 
quia  illa  erat  recentissima  ejus  sanitas. «  Beati  quo¬ 
rum  remiss®  sunt  iniquitates. »  Exclamatio  est,  et 
pr®dicatio  boni,  quodest  in  indulgentia ,  quasi  di¬ 
cat  :  0  quam  sunt  illi  felices,  qui  posteaquampec- 
caverunt,non  despiciuntur  a  Deo,  sed  per  gratiam 
ejus  excitati,  convertuntur  ad  poenitentiam,  et  per¬ 
veniunt  ad  indulgentiam!  «Et  quorum  tecta  sunt 
peccata;»  idem  repetitur  aliis  verbis;  nam  peccata, 
cum  remittuntur,  absconduntur  et  tegu  ntur,ut  nus¬ 
quam  appareant;  sed  de  hac  voce  paulo  post  plura 
dicemus. «  Beatus  vir,  cui  non  imputavit  Dominus 
peccatum.»  Transit  ab  indulgentia,  qu®  est  mul¬ 
torum,  ad  innocentiam,  qu®  est  paucissimorum, 
ac  dicit :  0  vere  beatus  ac  felix ,  quicumque  ille 
est,  qui  nihil  fecit,  quod  in  peccatum  reputari 
potuerit,  cui  proinde  Dominus,  cujus  rectissimum 
judicium  est,  nihil  omnino  ad  peccatum  imputa¬ 
vit.  Nec  solum  facto  non  peccavit,  sed  «  nec  dolus 
inventus  est  in  spiritu  ejus,»  id  est, neque  verbo, 
neque  cogitatione  peccavit  :  spiritus  enim  ad 
utrumque  spiritum  referri  potest  :  ad  illum,  quo 
sapimus,  et  dicitur  cor,  aut  mens,  et  ad  illum  quo 
loquimur,  et  dicitur  spiritus  oris,  sive  labiorum, 
lnnncen-  De  priore  dicit  Apostolus  I  Cor.  ii  :  «Quis  enim 
tia  sine  scjt  qU®  sunt  hominis,  nisi  spiritus  hominis,  qui 

ac"uisita  *n  'Ps0  es^  0  posteriore,  1  Cor.  xiv  :  «  Orabo 
/alia  spiritu,  orabo  et  mente,  psallam  spiritu,  psallam  et 
**u  mente. »  Porro  innocentiam  hoc  loco  intelligimus , 


non  naturalem,  vel  operibus  propriis  sine  dono 
Dei  acquisitam,  qu®  nulla  est ;  sed  eam,  quam  Deus 
paucis  quibusdam  singularis  grati®  su®  dono  im¬ 
pertivit,  quibus  ita  remisit  peccatum  alienavolun- 
tate  contractum,  id  est  originale,  ut  non  permi¬ 
serit  eos  peccatum  mortiferum  propria  voluntate 
committere;  quod  est  genus  excellentius  remis¬ 
sionis.  Proinde  omnis  innocentia  annexam  ha¬ 
bet  remissionem  aliquam  peccati,  et  de  omnibus, 
Christo  excepto,  dici  potest :  «Omnes  peccave¬ 
runt,  et  egent  gratia  Dei.  »  Itaque  Apostolus  ad 
Rom.  iv,  hunc  Psalmi  locum  adducit  ad  proban¬ 
dum,  neminem  justificari  ex  operibus  pr®ceden- 
tibus  gratiam;  et  ait :  «  Ei  qui  non  operatur,  cre¬ 
denti  autem  in  eum,  qui  justificat  impium,  repu¬ 
tatur  fides  ejus  ad  justitiam  secundum  proposi¬ 
tum  grati®  Dei :  sicut  et  David  dicit  beatitudinem 
hominis,  cui  Deus  accepto  fert  justitiam  sine  ope¬ 
ribus:  beati  quorum  remiss®  sunt  iniquitates,  et 
quorum  tecta  sunt  peccata  :  beatus  vir,  cui  non 
imputavit  Dominus  peccatum.  »  Quibus  verbis 
Apostolus  Prophetam  exponit,  ac  dicit  Davidem 
non  vocare  beatos  eos,  qui  propriis  operibus  jus¬ 
titiam  adepti  sunt;  sed  eos,  quibus  Deus  per  gra¬ 
tiam  peccata  remisit,  justitiamque  donavit.  Porro 
videtur  mihi  Propheta  singulares  quosdam  homi¬ 
nes  respexisse,  cum  ait  :  «Beatus  vir,  cui  non  im¬ 
putavit  Dominus  peccatum, »  etc.,  videlicet  S.  Job, 
qui  de  se  ait  cap.  xxvii  :  «  Non  recedam  ab  inno¬ 
centia  mea  :  justificationem  meam,  quam  coepi 
tenere,  non  deseram :  neque  enim  reprehendit  me 
cor  meum  in  omni  vita  mea.  »  Item  Abelem,  He- 
noch,  Noe,  Abraham,  Isaac,  Jacob,  quorum  nulla 
peccata  in  Scripturis  leguntur.  Fortasse  etiam  in 
spiritu  pr®videbat  Jeremiam,et  Joannem  Baptis¬ 
tam  in  utero  sanctificatos,  ct ipsam  Teiparam  Vir¬ 
ginem  excellentiori  privilegio,  a  peccato  originali 
et  ab  omni  actuali  pr®servatam.  Quod  attinet  ad 
verba,  in  hebr®o  habetur  in  singulari,  HIPN 
J/T2,  beatus,  cui  remissa  est  iniquitas,  et  cujus  tec¬ 
tum  est  peccatum ;  sed  mutatis  punctis  potest  legi : 
Beati ,  quorum  remissce  sunt  iniquitates;  quam  lec- 

tioncm  esse  verissimam,  satis  magno  argumento 
nobis  est  editio  Septuaginta  ab  Apostolo  confir¬ 
mata.  Rursus  in  codice  graeco  habetur,  h  «n-daa-ri 
au-rcu,  in  ore  ejus,  pro  eo  quod  est  in  hebraeo  et  in 
latino,  in  spiritu  ejus :  sed  S.  Hieronymus  in  epi¬ 
stola  ad  Suniam  et  Fretellam  testatur  illud ,  in  ore 
ejus,  esse  ex  translatione  Symmachi;  Septuaginta 
vero,  et  omnes  alios  Interpretes  vertisse,  in  spiritu 
ejus,  ut  in  hebraeo.  Haeretici  hujus  temporis  tria 
falsa  dogmata  ex  his  versiculis  statuere  conantur : 
ac  fortasse  Spiritus  Sanetus  ideo  titulum  fecit  huic 
Psalmo ,  Intellectus,  quia  praevidebata  multis  per¬ 
peram  intelligendum.  Dicunt  igitur  illi,  justifica¬ 
tionem  in  sola  peccatorum  remissione,  non  injus¬ 
titiae  infusione  consistere.  David  enim  absolute  di¬ 
cit,  beatos,  idest  justos,  quibus  sunt  remissa  peccata. 
Addunt  praeterea  hanc  ipsam  remissionem  pecca¬ 
torum  ,  non  esse  remissionem  peccatorum  veram, 
sed  imputativam  ,  qua  videlicet  Deus  non  tollat 
peccata,  sed  tegat,  et  non  imputet.  Denique  colli¬ 
gunt  ex  hoc  loco,  nullam  esse  necessariam  satis¬ 
factionem  post  remissionem  culpae  :  quia  si  poe¬ 
nam,  quamvis  temporalem,  exigeret  Deus  ab  ho¬ 
mine  justificato,  non  vere  diceret  se  non  imputare 
peccatum  :  quomodo  enim  non  imputat,  si  punit? 
Sed  Propheta  sanctus,  qui  in  titulo  posuit,  Intel¬ 
lectus  David,  intelligebatomninoremissionempec- 
cati  non  fleri  a  Deo  sine  infusione  justitiae,  ac  per 
hoc  intelligebat  per  justificationis  gratiam  homi¬ 
nes  fieri  ex  impiis,  non  solum  non  impios,  sed 
etiam  vere  justos  :  sicut  enim  sol  corporalis  non 
expellit  tenebras,  nisi  lucem  infundat,  sic  etiam 
sol  justitiae,  et  Pater  hominum  non  remittit  pec¬ 
cata  nisi  per  gratiam,  sive  justitiam,  quam  infun¬ 
dit.  Quare  S.  Paulus, ad  Rom.  iv,  citans  hunc  locum 
Psalmi :  «Beatus  vir,  cui  nen  imputavit  Dominus 
peccatum, » ita  loquitur :  «Sicut  et  David  dicit  bea- 
titudinem  hominis,  cui  Deus  accepto  fert  justitiam 
sine  operibus;  »  quibus  verbis  Apostolus  indica¬ 
vit,  in  remissione,  seu  non  imputatione  peccati, 
vere  includi  justitiam.  Sed  tam  prior,  quam  pos¬ 
terior  error  adhuc  apertius  refellitur,  declaratione 
vocum  tegi,  et  non  imputari.  Dicuntur  enim  pec¬ 
cata  tegi  hoc  loco,  non  quod  sint,  et  non  videan¬ 
tur,  sed  quod  abolita  sint,  et  eorum  loco  justitia 
successerit :  et  ideo  vere  tecta  sint,  et  abscondita 
etiam  oculis  Dei,  cui  nihil  tegi,  vel  abscondi  po¬ 
test  eorum  quae  usquam  exstant.  Quocirca  idem 
Propheta  variis  metaphoris  utitur  ad  remissionem 
peccatorum  significandam,  ut  quod  uni  deestper 
alteram  suppleatur;  sed  illa  praeter  caeteras  insi¬ 
gnis  est  in  P salm.  l  :  «Asperges  me.  Domine,  hys¬ 
sopo,  et  mundabor;  lavabis  me,  et  super  nivem 
dealbabor. »  Quo  loco  dicitur  peccatorum  remis¬ 
sio  non  solum  tegere  maculam,  sed  vere  abluere, 
et  non  solum  vere  abluere,  sed  addere  nitorem; 
nec  solum  tollere  nigredinem,  sed  addere  albedi- 
nem  tam  veram ,  ut  nivis  candorem  superare  di¬ 
catur.  Quid  est  autem  tollere  maculam,  et  addere 
nitorem ,  nisi  tollere  peccatum,  et  infundere  gra¬ 


tiam?  quid  auferre  nigredinem,  et  ponere  cando¬ 
rem,  nisi  auferre  injustitiam, et  donare  justitiam? 

Quod  idem  legimus  in  cap.  i  lsaice  :  «  Si  fuerint 
peccata  vestra  sicut  coccinum,  quasi  nix  deal¬ 
babuntur;  et  si  fuerint  rubra  quasi  vermiculus, 
velut  lana  alba  erunt. »  Porro  SS.  Patres,  Grego- 
rius  Nazianzenus,  oratione  in  sanctum  lavacrum; 
Augustinus,  et  Gregorius  Papa  in  commentario 
hujus  Psalmi,  ut  ostendant  peccata  tegi,  non  esse 
manere, et  non  videri,  sed  plane  tolli,  ut  ideo  non 
videantur,  quia  non  sunt;  dicunt  peccata  tegi  a  Qiid  sit 
Deo  in  justificatione,  quomodo  vulnera  teguntur  Peecal* 
emplastro  a  medico,  per  quod  emplastrum  ita  ' 
vere  curantur  et  tolluntur,  ut  nusquam  appareant. 
Origenes quoque  lib.  IV  in  Epist.  ad  Rom.,  etTheo- 
doretusin  hunc  locum,  dicunt  his  vocibus  signi¬ 
ficari,  peccatum  ita  funditus  eradicari,  ut  ne  ves¬ 
tigium  quidem  remaneat.  Jam  vero  quod  attinet  ad 
vocem  imputationis,  toto  ccelo  aberrant  adversa¬ 
rii.  Peccata  enim  non  imputari  in  Scripturis  sanctis  Quid  sit 
est,  non  adseribi  ad  reatum,  sive  non  referri  in  ra-  peccata 
tiones,  quod  vulgo  italice  dicimus  :  Non  si  metlerea 
conto.  Sap.  xii :  «  Quis  tibi  imputabit,  si  perierint 
nationes,  quas  tu  fecisti?  »  id  est,  quis  exiget  a  te 
rationem,  si  perierint  omnes  homines?  vel  quis 
te  ob  hoc  reum  faciet?  Et  Ezechiel.  xxxm,  de  pec¬ 
catore  poenitente  dicit  Deus  : «  Omnia  peccata  quae 
peccavit,  non  imputabuntur  ei,  »  id  est,  non  red¬ 
det  rationem  de  eis.  II  Paralip.  xxx  :  «  Dominus  bo¬ 
nus  propitiabitur  cunctis,  qui  in  toto  corde  requi¬ 
runt  Dominum  Deum  patrum  suorum,  et  non  im¬ 
putabit  eis  quod  minus  sanctificati  sunt,  »  id  est, 
facile  condonabit,  nec  revera  exiget  rationem  de 
eo  quod  minus  parati  sint.  Job.  xlii  :  «  Ut  non  im¬ 
putetur  vobis  stultitia.  II  Timoth.  iv  :  «Omnes  me 
dereliquerunt,  non  illis  imputetur;  »  et  in  epist. 
ad  Philem. :  «  Si  aliquid  nocuit  tibi  aut  debet,  hoc  Duobus 
mihi  imputa,  ego  reddam, »  id  est,  adseribe  ratio-  m0(iis 
nibus  meis ,  ego  debitor  tuus  esse  volo.  Cade- 
rum  duobus  modis  potest  non  imputari  peccatum,  non  im- 
Priino,  si  revera  aliquis  non  peccaverit,  et  proinde  Putaii* 
nihil  debeat,  et  hoc  modo  intelligitur  id  quod  ex 
libro  Sapientiae  citavimus  :  «  Quis  tibi  imputabit, 
siperierint  nationes, quas  tu  fecisti?  »Nam  etiamsi 
perirent  omnes  homines,  non  culpa  Dei  perirent, 
proinde  non  posset  hoc  imputari  Deo.  Et  eodem 
modo  nos  supra  exposuimus  verba  Pavidis:  «Bea¬ 
tus  vir,  cui  non  imputavit  Dominus  peccatum, »  id 
est,  qui  nihil  mali  propria  voluntate  fecit,  ob  quod 
reus  ac  debitor  sit  coram  Deo.  Secundo,  si  pec¬ 
catum  remissum  et  condonatum  fuerit,  ut  jam  non 
sit,  quod  imputetur,  et  sic  intelliguntur  omnes 
aliae  sententiae  supra  citatae;  et  sic  etiam  multi  in- 
telligunt  locum  Psalmi:  «  Beatus  vir, cui  non  im¬ 
putavit  Dominus  peccatum,  »  id  est,  beatus  vir  a 
quo  Deus  non  vult  exigere  rationem  peccati,  quia 
jam  illud  remisit  et  donavit ;  et  hanc  expositionem 
non  rejicimus,  sed  superiorem  anteponendam 
existimamus,  quia  melius  continuatur  cum  verbis 
sequentibus :  «  Non  est  in  spiritu  ejus  dolus. »  Ter- 

Non  im-  (ius  modus  imputationis ,  quem  finxerunt  haere¬ 
di1"  tici>  ut  non  imPutari  peccatum,  sit  peccatum  qui¬ 
tum  ia  dem  haerere  in  anima  peccantis,  sed  non  reputari 
sensu  peccatum  a  Deo,  nullo  exemplo  Scripturae  probari 
nfmfnon  Potest,  sed  apertissime  potius  improbatur,  cum 
lutioinr  Scriptura  dicat,  tum  alibi,  tum  Psalmo  v:  «  Odisti 
in  Seri-  omnes  qUj  operantur  iniquitatem ,  perdes  omnes 
pfura.  j0guun|ur  mendacium ;  »  nam  si  Deus  odit, 
et  vult  perdere  iniquos,  certe  dum  manet  in  eis 
iniquitas,  imputatur  eis  peccatum.  Et  quis  credat 
Deum  justum  judicem,  et  qui  non  accipit  perso¬ 
nas,  non  imputare  peccatum,  sed  imputare  justi¬ 
tiam  eo  tempore ,  quo  homo  adhuc  in  sordibus 
peccati  versatur,  et  quidquid  agit,  ex  Luthera- 
norum  placitis,  peccatum  est?  Pulchre  S.  Justi¬ 
nus  Martyr  in  dialogo  cum  Tryphone,  refellens  er¬ 
rorem  similem  errori Lutheranorum,  ait:  «Beatus 
vir,  cui  non  imputabit  Dominus  peccatum,))  id  est, 
cui  poenitenti  Deus  peccata  remittet,  non  sicut  prae¬ 
dicatis  vosmetipsos  fallentes,  et  alii  quidam  vestri 
similes  asseverant,  etiamsi  peccatores  fuerint,  mo¬ 
do  Deum  noverint,  non  imputabit  eis  Dominus 
peccata :  haec  ille.  Hoc  quod  diximus  de  non  im¬ 
putatione  peccati,  potest  ostendi  ex  contrario  de 
imputatione  justitiae.  Nam  imputari  justitiam  in 
Scripturis,  non  est  reputari  hominem  justum,  cum 
revera  justus  non  sit;  sed  est  reputari  justum  di¬ 
vino  judicio  ,  quod  falli  nequit,  eum  qui  verissime 
justus  sit.  Siquidem  illud  Genes,  xv  :  «  Credidit 
Abraham  Deo, et  reputatum  est  ei  ad  justitiam,  » 
quod  allegatur  ab  apostolo  Paulo  ad  Rom.  iv,  et  ab 
apostolo  Jacobo  cap.  ii,  nihil  aliud  significat,  nisi 
actum  illum  credendi  fuisse  in  Abraham  o  opus  jus¬ 
tum,  et  pro  tali  reputatum  a  Deo.  Et  illud  Psalmi 
cv : «  Stetit  Phinees,  et  placavit,  et  cessavit  quassatiOj 
et  reputatum  est  ei  ad  justitiam  in  generationem  et 
generationem  usque  in  sempiternum, »  quid  aliud 
significat  ,  nisi  zelum  illum  Phinees,  quo  interfecit 
impios  quosdam,  fuisse  opus  justissimum,  et  a 
Deo  pro  tali  habitum,  ut  propterea  confirmaverit 
filiis  et  nepotibus  Phinees  sacerdotium  in  longis¬ 
sima  tempora?  Eodem  pertinet  illud  quod  est  in  : 
imputari  cap.  iv  ad  R.om.  «  Ei  qui  operatur,  merces  non  im- 
ad  justi-  putatur  secundum  gratiam,  sed  secundum  debi- 
quid  sit?  tum. »  Quid  enim  hoc  est,  nisi  mercedem  juste  de¬ 
beri  ei,  qui  operatur  opus  dignum  mercede?  non 
igitur  imputari  est  reputari,  ac  si  esset ,  sed  repu¬ 
tari  sicuti  est.  Et  quod  in  eodem  loco  saepius  re¬ 
petit  Apostolus,  fidem  reputari  ad  justitiam,  non 
significat  fidem  non  esse,  sed  reputari  justitiam: 
sed  significat  fidem  per  charitatem  operantem  ve¬ 
rissimam  esse  justitiam,  non  ex  operibus  gratiam 
praecedentibus  acquisitam,  sed  a  Deo  donatam  et 
infusam,  ideo  pro  vera  justitia  a  Deo  reputari  et 
acceptari.  Sic  igitur  peccatum  non  imputari,  non 
significat,  peccatum  manere,  sed  non  puniri  :  sed 
significat  nihil  esse  in  homine  justificato,  quod  in 
peccatum  reputari  possit.  Ex  his  facile  intelligi- 
tur  unico  verbo  solvi  posse ,  quod  Lutherani  ob¬ 
jiciunt  de  satisfactione :  nam  si  non  imputetur 


peccatum,  quia  innocenter  aliquis  vixit,  non  mi¬ 
rum  erit,  si  nulla  satisfactio  requiratur  ab  eo,  cui 
hoc  modo  peccatum  non  imputatur  :  sin  autem 
non  imputatur,  quia  remissum  est  per  gratiam  , 
tum  si  remissum  fuerit  quoad  culpam  et  poenam 
aeternam ,  non  imputabitur  ad  culpam  et  poenam 
aeternam,  sed  adhuc  imputabitur  ad  poenam  tem¬ 
poralem  :  sicut  factum  videmus  in  Davide,  cui 
dictum  est  a  Propheta:  «  Dominus  transtulit  pec¬ 
catum  tuum  a  te,  non  morieris;  sed  quia  blas¬ 
phemare  fecisti  inimicos  nomen  Domini ,  filius, 
qui  natus  est  tibi,  morietur.  »  Ubi  videmus  non 
imputari  peccatum  quoad  mortem  propriam ,  et 
imputari  quoad  mortem  filii  ;  et  Davidem  fuisse 
justificatum,  et  tamen  debuisse  dolorem  magnum 
de  morte  filii  tolerare,  in  poenam  peccati  com¬ 
missi.  Quod  si  aliquando  peccatum  remittatur 
omnino  quoad  omnem  poenam,  tunc  etiam  non 
imputabitur  ad  ullum  reatum  vel  debitum. 

3.  Quoniam  tacui,  inveteraverunt  ossa  mea,  vcrs.3. 

DUM  CLAMAREM  TOTA  DIE. 

Proposita  beatitudine  justificatorum,  deflet  mi¬ 
seriam  suam,  quasi  dicat  :  Illi  quidem  sunt 
beati;  sed  ego  miser  sum,  qui  non  solum  inno¬ 
centiam  non  servavi,  sed  longo  tempore  distuli 
per  confessionem  peccati  indulgentiam  quaerere; 
et  ideo  post  agnitam  culpam  meam,  coepi  tam 
assidue  clamare,  et  rugitu  me  ipse  macerare,  ut 
debilitata  sint,  et  attrita  ossa  mea,  id  est,  fere 
consumptum  omne  robur  meum.  «  Quoniam  ta¬ 
cui  ;  »  revera  longo  tempore  David  peccatum 
adulterii  tacuit,  imo  multis  artibus  occultare  co¬ 
natus  est;  primo  enim  Uriam  multis  modis  in¬ 
ducere  tentavit,  ut  cum  uxore  propria  dormiret, 
ut  filius  ex  adulterio  conceptus,  ipsius  Uriae  pro¬ 
prius  putaretur.  Et  cum  Urias  ad  domum  pro-  Peccata 
priam  accedere  nollet,  adjecit  David  crimen  Multa 
homicidii,  ut  Uria  sublato,  et  illius  vidua  in  quf  Da* 
uxorera  continuo  ducta,  partus,  qui  post  novem  misit  in 
menses  exspectabatur,  crederetur  esse  Davidis  un0  SH0 
non  adulteri,  sed  mariti.  Nec  tamen  vidua  illa  in  pei'cat0' 
uxorem  assumpta,  continuo  David  peccatum  con 
fessus  est,  sed  exspectavit  ut  filius  nasceretur. 

Et  ne  tunc  quidem  peccatum  deflere  coepisset, 
nisi  a  propheta  Nathan  admonitus  fuisset.  Itaque 
annum  fere  integrum,  et  fortasse  etiam  diutius 
David  in  cceno  peccati  jacuit,  et  confessionem 
distulit.  Propterea  dicit :  «  Quoniam  tacui,  »  et 
non  continuo  peccatum  confessus  sum,  sed  abs¬ 
condere  et  occultare  volui;  ideo  «  inveterave¬ 
runt  ossa  mea,  dum  clamarem  tota  die,  »  id  est, 
post  agnitum  peccatum  tota  die  pro  indulgentia 
clamare  coepi,  et  tam  diu,  ac  tanto  affectu  cla¬ 
mavi,  ut  ossa  mea  debilia  et  vetusta  facta  sint. 

Vox  hebroea  1^3  halu  significat  inveteraverunt ,  et 
etiam  consumpta  sunt,  sive  attrita  sunt,  ut  vertit 
S.  Hieronymus;  proinde  illud,  inveteraverunt,  non 
est  referendum  ad  tempus,  sed  ad  debilitatem, 
quomodo  accipitur  illud  Thren.  m  :  «  Vetustam 

fecit  pellem  meam, »  id  est  attritam,  nigram,  etc. 
Illud  etiam,  dum  clamarem,  in  hebraeo  ad  verbum 
est,  dum  rugirem.  Ex  quo  intelligimus  clamorem 
illum  fuisse  clamorem  doloris  et  compunctionis, 
qui  recte  rugitus  dici  potest;  non  autem  clamo¬ 
rem  exultantis  in  peccato,  vel  superbe  jactantis 
peccata  sua,  ut  aliqui  exponunt.  Neque  putamus 
fuisse  rugitum  ex  corporali  morbo,  ut  alii  vo¬ 
lunt  :  non  enim  Scriptura  prodit  Davidem  aegro- 
tasse  illo  tempore;  et  aliquid  sine  Scripturae  tes¬ 
timonio  affirmare,  divinare  est;  sed  rugitum  poe¬ 
nitentia?,  ut  cura  Theodoreto  nos  exposuimus. 

4.  Quoniam  die  ac  nocte  gravata  est  super 

ME  MANUS  TUA  :  CONVERSUS  SUM  IN  JERUMNA  MEA, 
DUM  CONFIGITUR  SPINA. 

Multa  mala  propter  peccatum  Davidi  contige¬ 
runt:  nam  filius  natus  ex  adulterio  infans  mor¬ 
tuus  est,  et  filia  nomine  Thamar  ab  Amon  fratre 
per  incestum  polluta  est,  et  idem  Amon  ab  Absa- 
lone  fratre  occisus  est,  et  Absalon  adversus  pa¬ 
trem  dimicans,  et  ipse  caesus  est  :  quae  omnia 
summos  dolores  Davidi  attulerunt,  ut  11  lib.  Regum 
narrat  historia.  De  his  igitur  divinis  flagellis  di¬ 
cit  :  «Quoniam  die  ac  nocte  gravata  est  super 
me  manus  tua,»  id  est,  assidue,  sine  intermis¬ 
sione  flagella  super  me  ingeminare  non  cessas  : 
dicitur  enim  gravare  manus  super  aliquem,  qui 
non  leniter  eum,  sed  graviter  percutit.  «  Conver¬ 
sus  sum  in  aerumna  mea,  dum  configitur  spina, » 
id  est,  propter  hujusmodi  flagella  conversus  sum 
ad  cogitationem  gravitatis  peccati  mei  in  aerumna 
mea,  dum  spina  tribulationis  configitur  mihi,  id 
est,  tribulatio  atque  aerumna  mentis  oculos  ape¬ 
ruerunt,  quos  carnis  illecebra  et  voluptas  clau¬ 
serant.  Posset  etiam  per  spinam  intelligi  cum 
S.  Hieronymo  stimulus  conscientiae,  ut  sensus  sit, 
conversus  sum  in  aerumna  mea ,  dum  stimulus  con¬ 
scientiae  pungit.  In  hebraeo  et  graeco  additur 
mihi ,  dum  configitur  mihi  spina;  ideo  in  latino 
subintelligi  debet.  In  hebroeo  habentur  alia  verba 
atque  alius  sensus,  conversus  est  viror  meus  in  sic¬ 
citates  aestatis,  id  est,  omnia  mea  bona  perierunt, 
quomodo  viror  et  humor  in  aestate  solis  ardore 
siccatur  et  perit.  Sed  Septuaginta  legerunt  aliter, 
quam  nunc  habeatur  in  codicibus  hebraicis;  nam 
pro  HtuS  conversus  est  viror  meus ,  legerunt 

VDflrO,  quod  est,  conversus  sum  in  aerumna 
mea ,  et  sic  etiam  legit  S.  Hieronymus,  qui  vertit 
ex  hebraeo,  versatus  sum,  in  miseria  mea.  Illud  vero 
quod  sequitur,  in  siccitates  aestatis , 

legunt  Septuaginta  pp  'yimm,  clum  adurit  me 
spina ,  quod  idem  est  cum  eo,  quod  nos  habe¬ 
mus,  dum  configitur  spina ;  dum  enim  configitur 
spina,  certe  adurit  et  vastat,  quod  significat  ver¬ 
bum  mn  charab.  Itaque  minima  mutatione  punc¬ 
torum,  et  unius  vel  alterius  litterae  similis,  vide¬ 
mus  inveniri  posse  lectionem,  quam  Septuaginta 
Interpretes  habuerunt ;  veriorem  autem  esse  lec¬ 
tionem,  quae  erat  in  codicibus  Septuaginta  Inter¬ 


pretum,  ea  quae  nunc  est  in  codicibus  nostris, 
quibus  Rabbini  puncta  addiderunt,  dubitare  non 
possumus. 

5.  Delictum  meum  cognitum  tibi  feci  ,  et  in¬ 
justitiam  MEAM  NON  ABSCONDT. 

Ex  conversione  ad  cognoscendam  peccati  ma¬ 
gnitudinem,  de  qua  dixit  in  versiculo  superiori, 
factum  est  ut  peccatum  suum  non  amplius  tace¬ 
ret,  neque  occultaret,  sed  palam  confiteretur  Deo 
et  hominibus.  In  hebraeo  habetur  in  futuro 
cognitum  faciam;  sed  ponitur  futurum  pro  prae¬ 
terito,  cujus  temporis  est  verbum,  quod  sequitur, 
Jiissithi,  abscondi.  In  graeco  non  habetur 
tibi ,  sed  in  hebraeo  habetur,  et  in  graeco  subin- 
telligitur.  Porro  illud,  cognitum  tibi  feci,  non 
significat  Deo  fuisse  ignotum,  antequam  David 
illud  confiteretur,  sed  loquitur  more  humano. 
Judex  enim  etiamsi  sciat  delictum  rei,  quia  ipse 
vidit  fortasse  illud  committi;  tamen  non  dicitur 
scire  juridice,  nisi  reus  ex  testimonio  plurium 
testium  sit  convictus,  aut  ipse  reus  aperte  confi¬ 
teatur,  adactus  fortasse  ad  confessionem  per  tor¬ 
menta.  Sic  igitur  Deus  viderat  quidem  Davidem 
peccantem,  sed  volebat  eum  aperte  confiteri; 
ideo  flagella  quasi  quaestionem  adhibuit.  Tum 
vero  David  confiteri  coepit,  nec  ait  solum,  pec¬ 
cavi  Domino,  quod  ante  ilugella  dixit  privatim  ad 
Nathan  prophetam;  sed  publice  notum  fecit  Do¬ 
mino  peccatum  suum,  id  est,  juridice  confessus 
est,  et  per  scripturam  Psalmorum  toti  mundo 
peccatum  suum  manifestavit;  ideo  verissime  ad¬ 
dit  :  «Et  injustitiam  meam  non  abscondi.» 

6.  Dixi  :  Confitebor  adversum  me  injustitiam 
meam  Domino,  et  tu  remisisti  impietatem  pec¬ 
cati  mei. 

Ad  solatium  pcenitentium  declarat  ineffabilem 
Dei  misericordiam,  quam  in  se  ipse  expertus  est. 
Quamvis  enim  Deus,  «  qui  lux  est,  et  tenebrae  in 
eo  non  sunt  ullae,  »  I  Joan.  ii,  summo  odio  pro¬ 
sequatur  tenebras  peccatorum,  et  nisi  peccator 
resipiscat,  paratus  sit  eum  projicere  in  tenebras 
exteriores  ad  summum  et  sempiternum  crucia¬ 
tum  :  tamen  ita  propensus  est  ad  ignoscendum, 
si  quis  ex  corde  poenitentiam  agat,  ut  ipsam 
etiam  confessionem  miserendo  et  parcendo  prae¬ 
veniat.  Videtur  respicere  tempus  illud,  quo  Na¬ 
than  propheta  Dei  nomine  exprobravit  illi  pec¬ 
catum  suum;  et  ipse  continuo  compunctus,  dixit 
II  R eg.  xi  :  «  Peccavi  Domino,»  et  Nathan  sub¬ 
junxit  :  «  Dominus  quoque  transtulit  peccatum 
tuum,  non  morieris.  »  Videns  enim  tam  subitam 
indulgentiam,  cogitavit  quod  erat  verum,  remis¬ 
sionem  peceali  priorem  fuisse  ipsa  confessione, 
sed  non  priorem  interna  contritione,  in  qua  si¬ 
mul  fuit  odium  peccati,  amor  Dei,  propositum 
confitendi  et  satisfaciendi  :  «  Dixi,  confitebor,  » 
id  est,  compunctus  corde  statui  continuo  confi¬ 
teri  «  adversum  me  iniquitatem  meam,  »  meque 

reum  et  peccatorem  aperte  fateri;  et  tu  non  ex¬ 
spectasti  vocem  illam,  qua  dixi  :  «  Peccavi  Do¬ 
mino,  »  sed  ex  paterna  et  ineffabili  benignitate, 
«  remisisti  impietatem  peccati  mei  :  »  quod  ex 
propheta  tuo  Nathan  cognovi,  qui  ait  :  «  Domi¬ 
nus  transtulit  peccatum  tuum  a  te.  »  In  hebraeo 
habetur  »nNtOn  py,  iniquitatem  'peccati  mei;  in 
graeco,  impietatem  cordis  mei ,  et  sic  legunt  vete¬ 
res  in  Commentariis,  Augustinus,  Theodorctus, 
Euthymius.  Latinus  Interpres  videtur  accepisse 
impietatem,  ex  greeeo,  UV  aaeSuav  t»;  xoipiiia;  acu,  et 
peccati  mei  ex  hebraeo.  Sed  omnia  in  idem  reci¬ 
dunt  :  nam  impietas  cordis  dicitur,  quia  corde 
concipitur;  impietas  peccati  dicitur,  quia  pec¬ 
cando  committitur.  Idem  etiam  Davidis  pecca¬ 
tum,  et  fuit  iniquitas  respectu  Urioe,  et  fuit  im¬ 
pietas  respectu  Dei. 

Vers.  7.  7,  pR0  HAG  ORABIT  AD  TE  OMNIS  SANCTUS  IN 

TEMPORE  OPrORTUNO. 

Vers.  8.  8.  VERUMTAMEN  IN  DILUVIO  AQUARUM  MULTA¬ 

RUM,  AD  EUM  NON  APPROXIMABUNT. 

Exemplo  suo  dicit  Propheta  multos  futuros, 
qui  discant  orare  Deum  pro  indulgentia  pecca¬ 
torum,  ut  hoc  modo  liberentur  a  magnis  malis 
quibus  aliquando  peccatores  involvendi  sunt. 
«Pro  hac,»  gr£eciinterpretes,TheodoretusetEuthy- 
mius,  et  cum  cis  S.  Augustinus  exponunt,  pro  hac 
impietate  quia  impietas  graece  et  latine  est  gene¬ 
ris  feminini;  sed  vox  hebroea  est  generis  mascu¬ 
lini,  et  non  concordat  cum  ea  illud,  pro  hac, 
quod  etiam  in  hebreeo  est  generis  feminini,  Sy 
mi ;  ideo  cogimur  dicere,  «pro  hac,»  significare, 
pro  hac  re,  sive  pro  hoc  :  nam  Hebraei  utuntur  ge¬ 
nere  feminino  pro  neutro.  Et  posset  etiam  recte 
verti,  propter  hoc,  sive  super  hoc.  Itaque  sensus 
erit :  Hac  de  causa,  id  est,  quia  tu  tam  clementer 
ignoscis  poenitentibus,  «  orabit  ad  te,  »  id  est, 
fiduciam  te  orandi  sumet  «  omnis  sanctus,  »  id 
est  omnis  pius,  omnis  vere  poenitens,  qui  inci¬ 
piens  odisse  impietatem  suam,  incipit  induere 
pietatem  tuam.  Orabit  autem  «  in  tempore  op¬ 
portuno,  »  id  est,  antequam  tempus  misericordiae 
finiatur,  dum  haec  vita  durat,  dum  ad  poeniten¬ 
tiam  Deus  invitat.  «  Quaerite  Deum,  inquit  Isaias, 
dum  inveniri  potest;  invocate  eum,  dum  prope 
est,  »  lsai.  xxxv.  Quod  sequitur,  duplicem  habet 
sensum  :  unus  est  :  «  Orabit  ad  te  omnis  sanctus 
in  tempore  opportuno,»  ut  in  diluvio  aquarum  mul¬ 
tarum,  aquae  illae  ad  eum  non  appropinquent,  id  est, 
ut  in  die  novissimo,  quando  veluti  diluvium 
quoddam  inundabunt  super  impios  omnia  ge¬ 
nera  poenarum,  et  praeterierit  tempus  opportu¬ 
num  orationis  et  poenitentiae,  tunc  ipsi  salvi  sint 
ab  ejus  modi  poenis.  Hic  sensus  in  hebraeo  cla¬ 
rissimus  est;  sic  enim  ad  verbum  S.  Hieronymus 
vertit,  pro  hac  orabit  ad  te  omnis  misericors  tempus 
inveniens,  ut  cum  inundaverint  aquae  multae ,  ad  il¬ 
lum  non  accedant.  Et  hunc  sensum  sequitur  Theo- 


doretus,  quamvis  paulo  aliter  exponat,  nirnirum 
sic  :  Pro  hac  orabit  ad  te  omnis  sanctus,  in  tempore 
opportuno ,  ut  cum  inundaverint  aquae  multarum  tri¬ 
bulationum,  ad  illum  non  accedant,  id  est,  illum 
non  perturbent,  sed  illis  omnibus  superior  sit, 
easque  imperterritus  perferat.  Alter  sensus  est  : 
Orabit  ad  te  omnis  sanctus  in  tempore  opportuno ,  ct 
recte  ac  sapienter  faciet;  nam  in  diluvio  aquarum 
multarum,  cum  inundaverint  mala  super  omnes  im¬ 
pios  in  die  novissimo,  sicut  inundaverunt  aquae  di¬ 
luvii  temporibus  Noe,  tunc  impii  ad  eum, ,  id  est 
ad  Deum,  non  appropinquabunt  :  non  enim  erit 
amplius  tempus  opportunum;  ideo  Isaias  ait: 
«Invocate  eum  dum  prope  est,»  nam  aliquando 
procul  erit,  ut  ad  eum  appropinquare  non  pos¬ 
sitis.  Sic  exponunt  S.  Augustinus  et  alii.  Cterque 
sensus  verus  est,  sed  prior  videtur  magis  littera¬ 
lis;  nam  illud,  ad  eum  non  approximabunt ,  non  vi¬ 
detur  posse  secundum  litteram  referri  ad  Deum  , 
cum  nulla  sit  facta  mentio  Dei  in  verbis  praece¬ 
dentibus.  Itaque  illud,  verumtamen ,  pro  copula¬ 
tiva  particula  accipiendum  est,  ut  Euthymius 
recte  monet;  et  vox  hebraea  pl  non  solum  signi¬ 
ficat,  verumtamen ,  sed  etiam  certe,  vere,  etc. 

9.  TU  ES  REFUGIUM  MEUM  A  TRIBULAT 'ONE, 
QUAI  CIRCUMDEDIT  ME  j  EXULTAT10  MEA,  ERUE  ME 
A  CIRCUMDANTIBUS  ME. 

Accepta  indulgentia  quoad  culpam,  petit  etiam 
indulgentiam  quoad  poenam,  liberationem  vide¬ 
licet  a  tribulatione,  in  quam  incidit  propter  pec¬ 
catum.  Videtur  autem  loqui  de  persecutione , 
quam  patiebatur  ab  Absalone  filin,  de  qua  in 
toto  Psalmo  superiore  locutus  est.  Fortasse  etiam 
loquitur  de  tentationibus  daemonum ,  quae  per¬ 
petuo  nos  circumdant  et  tribulant.  «  Tu  es  refu¬ 
gium  meum  a  tribulatione,  quae  circumdedit 
me.  »  Quasi  dicat  :  Non  habeo  tutum  refugium, 
nisi  in  misericordia  tua,  quoniam  undique  defi¬ 
ciunt  amici,  et  undique  cingor  ab  inimicis  :  ideo 
tu  qui  solus  es  «  exaltatio  mea,  »  id  est,  causa 
omnis  meae  laetitiae,  erue  me  ad  hostibus  circum¬ 
dantibus  me.  In  hebraeo  habetur:  Tu  es  refugium 
meum  ab  angustia,  vel  ab  hoste,  custodies  me :  exul- 
tationibus  liberandi  circumdabis  me.  Sed  manifeste 
apparet  puncta  Rabbinorum,  et  aliquam  littera¬ 
rum  mutationem  totum  hunc  locum  perturbasse. 
Septuaginta  Interpretes  non  legerunt  custo¬ 

dies  me,  a  I3f3,  sed  W2f»,  obsidebit  me,  sive  circum¬ 
dabit  me,  a  "tiy,  et  futurum  ponitur  pro  praete- 
rito;  ideo  verterunt,  quee  circumdedit  me.  Neque 
legerunt  oSfl  »31  ronne  pallet,  exultationibus  libe¬ 
randi,  sed  ronni  pallet,  exultatio  mea  libera,  sive 
erue.  Sanctus  quoque  Hieronymus  ex  hebreeo 
vertit,  laus  mea;  unde  legit,  ronni,  non  ronne, 
ut  hodie  habetur  in  Bibliis  hebraicis.  Denique 
non  legerunt  Septuaginta  >333iDn  thesobebeni , 
circumdabis  me,  sed  »3331DO  misobebeni,  a  circum¬ 
dante  me. 

veTS.  io.  10.  Intellectum  tibi  dabo,  et  instruam  te 

IN  VIA  HAC,  QUA  GRADIERIS  :  FIRMABO  SUFER  TE 
OCULOS  MEOS. 

Respondet  Dominus  orationi  servi  sui,  ac  pol¬ 
licetur  auxilium  quod  petebatur.  Tria  promittit : 
•primo,  prudentiam  interiorem,  ut  possit  cavere 
insidias  hostium,  et  discernere  amicos  ab  inimi¬ 
cis,  dum  dicit  :  «Intellectum  tibi  dabo,»  id  est, 
intelligentem  et  prudentem  te  faciam.  Secundo , 
auxilium  externum  singularis  providentiae  Dei, 
sine  quo  in  multis  periculis  homines  etiam  pru- 
dentissimi  versantur,  et  hoc  significat  illud,  in¬ 
struam  te  in  via  hac  qua  gradieris  :  nam  in  hebraeo 
est,  ostendam  Ubi  viam  per  quam  ambules;  in  graeco 
vero,  comitabor  te  in  via,  sive  simul  tecum  gradiar. 
Ex  quibus  omnibus  intelligimus  illud,  instruam 
te  in  via,  significare  directionem  et  ducatum  in 
omnibus  actionibus.  Dicitur  enim  Deus  ostendere 
viam,  et  comitari  nobiscum,  ut  dux  itineris, 
quando  auxilio  gratiae  suae  facit,  ne  erremus  in 
via  morum,  et  ne  in  pericula  et  insidias  hostium, 
prtecipue  invisibilium,  incidamus.  Tertio ,  perse¬ 
verantiam  in  gratia,  quod  est  maximum  benefi¬ 
cium  ct  proprium  electorum  Dei :  «Firmabo,  in¬ 
quit,  super  te  oculos  meos, »  non  avertam  oculos 
a  te,  sed  perseveranter  et  stabiliter  oculo  be¬ 
nignitatis  te  aspiciam;  proinde  auxilium  inter¬ 
num  prudentiae,  ct  externum  providentiae  sem- 
per  tibi  aderit.  In  hebraeo  habetur,  deliberabo 
super  te  oculo  meo,  sive,  ut  vertit  S.  Hieronymus, 
cogitabo  de  te  oculo  meo ,  sed  mutatio  unius  puncti 
ex  oculo  meo ,  reddere  potest  oculis  meis ,  vel  ocu¬ 
los  meos,  itaque  in  illa  voce  nulla  est  difficultas. 
Suspicor  autem  pro  voce  cogitabo,  vel  de¬ 

liberabo,  Septuaginta  legisse  OIVpX,  firmabo,  vel 
roborabo  :  quomodo  enim  fieri  potest  ut  viri  doc¬ 
tissimi  per  verbum  quod  significat  deliberare, 
consilium  mire,  cogitare,  intellexerint  firmare,  et 
roborare?  Si  tamen  lectio  hebraica,  ut  modo  se 
habet,  cum  greeea  ct  latina  concilianda  sit,  opor¬ 
tebit  subintelligere  vocem  semper,  ut  sensus  sit, 
cogitabo  semper  de  te  oculo  mentis  meae;  quod  est 
idem  cum  illo,  firmabo  super  te  oculos  meos. 

Veis.  u.  11.  Nolite  fieri  sicut  equus  et  mulus,  quibus 

NON  EST  INTELLECTUS. 

Hortatur  nunc  demum  Propheta  fideles  omnes 
tam  bonos  quam  malos,  ut  ab  exemplo  suo  dis^ 
eant  mala,  qute  consequuntur  peccatum,  et  bona 
quae  consequuntur  poenitentiam  et  virtutem;  ipse 
enim  omnia  expertus  erat.  Ac  primum  ad  malos 
conversus  dicit :  «  Nolite  fieri  sicut  equus  et  mu¬ 
lus,  quibus  non  est  Intellectus,  »  id  est,  nolite 
duci  solis  sensibus,  cum  ratione  praediti  sitis  : 
nolite  sicut  equi  et  muli  hinnire  ad  uxores 
proximi  vestri,  sicut  ego  feci  :  nolite  tanquam 
indomiti  et  feroces  equi  vel  muli,  pauperes  at¬ 
que  humiles  morsu  et  calcibus  impetere,  ut  ego 
adversus  Uriam  feci. 


12.  In  CAMO  ET  FRENO  MAXILLAS  EORUM  CON-  Vers.  11. 
STRINGE,  QUI  NON  APPROXIMANT  AD  TE. 

Praedicit  mala,  quae  eos  sequentur,  qui  equos 
et  mulos  imitari  voluerint;  cogentur  enim  tribu¬ 
lationibus,  vel  ad  Deum  converti,  vel  certe  im¬ 
pedientur,  ne  noceant  aliis  quantum  vellent.  Sed 
more  prophetico  hanc  praedictionem  exprimit 
David  per  modum  imprecationis  :  «  In  camo,  in¬ 
quit,  et  freno  maxillas  eorum  constringe,  qui 
non  approximant  ad  te, »  id  est,  capistro  et  freno 
quasi  equos  et  mulos  coercebis,  qui  recusant,  ut 
homines  ratione  praediti,  sponte  accedere  ad  te 
per  obedientiam.  Ridicule  Calvinus  contendit  non  Calvinus 
esse  legendum,  in  camo,  sed  in  lupato,  quasi  mul-  arguitur 
tum  intersit  inter  haec  vocabula,  et  quasi  ipse  ar°uens 
sapientior  sit  Sepluaginta  Interpretibus,  qui  ver-  vers;0_ 
teruut  6VX710.W,  unde  est  nostrum,  in  camo ;  etS.Hie-  nem. 
ronymo,  qui  ex  hebraeo  vertit,  in  camo;  et  S.  Au¬ 
gustino,  Tbeodoreto  et  aliis  veteribus,  qui  omnes 
legunt  in  camo.  Porro  camus  funem  significat, 
sive  capistrum,  quo  alligantur  equi.  Sed  hoc  loco 
metaphorica  vocabula  sunt  camus  et  frenum,  et 
ponuntur  ad  significandas  calamitates  et  aerum¬ 
nas,  quibus  Deus  utitur  ad  coercendos  homines 
a  peccatis,  id  quod  exponitur  sequenti  versiculo. 

In  hebraeo  habetur  in  singulari  maxillam  ejus;  sed 
non  solum  Sepluaginta,  sed  etiam  S.  Hierony¬ 
mus  vertit  in  numero  multitudinis,  maxillas  eo¬ 
rum.  Ex  quo  intelligimus  puncta  non  recte  in 
nostris  bibliis  ubique  esse  collata  :  nam  secun¬ 
dum  alia  puncta,  eadem  vox  significat,  maxillas 
eorum. 

13.  Multa  flagella  peccatoris,  sperantem  vers.  i3. 
autem  in  Domino  misericordia  circumdabit. 

Haec  est  declaratio  cami  et  freni,  quasi  dicat 
Propheta :  Peccator  impoenitens,  et  qui  complacet 
sibi  in  peccato,  multis  flagellis  atteretur,  tum  in 
hac  vita,  tum  in  futura.  Quamvis  enim  interdum 
peccatores  florere  videantur,  tamen  ipsum  pecca¬ 
tum  est  gravissima  poena,  quae  parit  alias  pcenas 
sine  numero,  sollicitudines,  anxietates,  timores, 
pericula,  remorsum  conscientiae,  et  similia:  ne¬ 
que  his  contentus  Deus  justus  judex,  multa  alia 
flagella  adjungit,  et  nisi  peccator  resipiscat,  et 
oret  ad  Deum  in  tempore  opportuno,  sine  dubio 
ad  flagella  sempiterna  perveniet.  Contra,  justus, 
qui  sperat  in  Domino,  et  non  confidit  in  vanitate 
mortalium,  ab  ipsa  misericordia  divina  undique 
circumdabitur,  ut  a  nulla  parte  flagellum  ad  eum 
accedere  possit.  Porro  misericordia  divina  fons 
est  omnium  bonorum;  ideo  cum  dicitur  :  «  Mi-  . 
sericordia  circumdabit  sperantem  in  Domino,»  Cordia 
significatur  cumulus  omnium  bonorum  quo  abun-  f(^inast 
dantissime  fruuntur,  qui  uni  Deo  adhaerent. Nam, 
ut  saepe  diximus,  quid  nocere  potest  ei, cui  omnia  bono- 
cooperantur  in  bonum,  et  cujus  omnes  passiones  run1, 
convertuntur  in  gloriam?  Ideo  recte  concluditur 
Psalmus  illis  verbis  : 

vcis.  h.  14.  Laetamini  in  Domino,  et  exultate,  justi, 

ET  GLORIAMINI,  OMNES  RECTI  CORDE. 

Sicut  in  principio  beatos  dixit  justos,  ita  nunc 
in  fine  eosdem  hortatur  ad  laetitiam,  quae  est 
etiam  quasi  ex  obliquo  exhortatio  ad  perseveran¬ 
dum  injustitia,  ut  perseverare  possint  in  laetitia. 
«Laetamini  in  Domino,  et  exultate,  justi,  »  id  est, 
magnam  habetis,  o  justi,  materiam  gaudendi  et 
exultandi ,  sed  «  in  Domino, »  qui  vobis  est  causa 
tantorum  bonorum,  quibus  affluitis  :  non  est  cur 
trisfemini  ob  temporalia  detrimenta,  pro  quibus 
rependetur  vobis  in  aeternitate  mensura  bona,  con¬ 
ferta,  coagitata,  et  supereffluens,  et  hic  interim 
spiritualis  consolatio  non  vos  deseret.  «  Et  glo¬ 
riamini,  omnes  recti  corde;  »  idem  aliis  verbis  re¬ 
petitur.  Nam  gloriari ,  hoc  loco ,  non  est  efferre 
seipsum  laudibus,  ut  sonat  vox  latina,  sed  est  ju¬ 
bilare,  ut  sonat  vox  hebraea  veharninu,  id 

est,  cum  laetitia  laudare  Deum,  et  non  semel  in 
Scripturis  gloriari  accipitur  pro  laetari  et  exaltare, 


IN  PSALMOS. 

ut  cum  dicit  Apostolus  ad  Rom.  v  :  «  Sed  et  glo¬ 
riamur  in  tribulationibus.  »  Verbum  quod  proprie 
significat  ia  hebraeo  gloriari,  habetur  Psalm.  li, 
in  principio  :  «  Quid  gloriaris  in  malitia?»  Hoc 
autem  loco  non  est  idem  verbum,  sed  aliud,  quod  Qujnam 
significat  jubilare.  Per  rectos  corde ,  intelligimus  jus-  sil)ut  jus. 
tos;  nam  ex  rectitudine  cordis  oritur  rectitudo  ti? 
verborum  et  operum  :  illi  autem  sunt  justi,  quo¬ 
rum  corda,  voces  et  opera,  conformia  sunt  rectis¬ 
simae  regulae,  quae  est  lex  divina  :  ex  qua  rectitu¬ 
dine  fit,  ut  Deus  placeat  homini,  et  homo  placeat 
Deo  ;  et  quidquid  tandem  volente ,  vel  permit¬ 
tente  Deo  accidat  homini,  aequo  animo  accipiatur; 
atque  ita  sit  in  corde  non  solum  justitia,  sed 
etiam  «pax  et  gaudium  in  Spiritu  Sancto ,»  id  est 
regnum  Dei,  ut  Apostolus  interpretatur  Rom.  xiv; 
proinde  rectissime  David  ait  :  «Beati  quorum 
remissae  sunt  iniquitates,  »  etc. ;  et :  «  Laetamini 
in  Domino,  et  exultate,  justi,»  etc.,  quia  soli 
justi  suut  beati,  et  vero  solidoque  gaudio  per- 
fruuntur. 


PSALMUS  XXXIII 

SECUNDUM  BEBHEOS. 


V.  v.  —  Psalmus  David. 

t.  Exultate,  justi,  in  Domino  :  rectos  decet 
collaudatio. 

2.  Confitemini  Domino  in  cithara  :  in  psalte¬ 
rio  decem  chordarum  psallite  illi. 

3.  Cantate  ei  canticum  novum  :  bene  psallite 
ei  in  vociferatione. 

4.  Quia  rectum  est  verbum  Domini,  et  omnia 
opera  ejus  in  fide. 

5.  Diligit  misericordiam  et  judicium  :  mise¬ 
ricordia  Domini  plena  est  terra. 

6.  Verbo  Domini  coeli  firmati  sunt,  et  spiritu 
oris  ejus  omnis  virtus  eorum. 

7.  Congregans  sicut  in  utre  aquas  maris,  po¬ 
nens  in  thesauris  abyssos. 

8.  Timeat  Dominum  omnis  terra :  ah  eo  au¬ 
tem  commoveantur  omnes  inhabitantes  orbem. 

9.  Quoniam  ipse  dixit,  et  facta  sunt;  ipse 
mandavit,  et  creata  sunt. 

10.  Dominus  dissipat  consilia  gentium;  re¬ 
probat  autem  cogitationes  populorum,  et  repro¬ 
bat  consilia  principu m. 

11 .  Consilium  autem  Domini  in  aeternum  ma¬ 
net,  cogitationes  cordis  ejus  in  generatione  et 
generationem. 

12.  Eeata  gens,  cujus  est  Dominus  Deus  ejus ; 
populus,  quem  elegit  in  haereditatem  sibi. 


V.  s.  n. 

Laudate,  justi,  Dominum :  rectos  decet  lau¬ 
datio  [al.  collaudatio]. 

Confitemini  Domino  in  cithara  :  in  psalterio 
decachordo  psallite  [al.  cantate ]  ei. 

Cantate  ei  canticum  novum  :  bene  psallite  in 
jubilo  ; 

Quia  rectum  est  verbum  Domini,  et  omne 
opus  ejus  in  fide. 

Diligit  justitiam  et  judicium  :  misericordia 
Domini  plena  est  terra. 

in  [al.  tac.  in]  verbo  Domini  coeli  facti  sunt: 
et  spiritu  oris  ejus  omnis  ornatus  eorum. 

Congregans  quasi  in  utre  aquas  maris  :  po¬ 
nens  in  thesauris  abyssos. 

Timeat  Dominum  [al.  a  Domino ]  omnis 
terra  :  ipsum  formident  universi  habitatores 
orbis. 

Quia  ipse  dixit,  et  factus  est  :  ipso  praeci¬ 
piente,  stetit. 

Dominus  solvit  consilium  gentium  :  irritas 
fecit  cogitationes  populorum. 

Consilium  Domini  in  aeternum  stabit :  cogi¬ 
tationes  cordis  ejus  in  generatione  et  genera¬ 
tione. 

Beata  gens,  cujus  Dominus  Deus  ejus,  popu¬ 
lus  quem  elegit  in  haereditatem  sibi. 

13.  De  coelo  respexit  Dominus :  vidit  omnes 
filios  hominum. 

14.  De  praeparato  habitaculo  suo  respexit  su¬ 
per  omnes  qui  habitant  terram. 

15.  Qui  finxit  sigillatim  corda  eorum :  qui  in- 
telligit  omnia  opera  eorum. 

16.  Non  salvatur  rex  per  multam  virtutem, 
et  gjgas  non  salvabitur  in  multitudine  virtutis 
suae. 

17.  Fallax  equus  ad  salutem,  in  abundantia 
autem  virtutis  suae  non  salvabitur. 

18.  Ecce  oculi  Domini  super  metuentes  eum, 
et  in  eis  qui  sperant  super  misericordia  ejus : 

19.  Ut  eruat  a  morte  animas  eorum,  et  alat 
eos  in  fame. 

20.  Anima  nostra  sustinet  Dominum;  quo¬ 
niam  adjutor  et  protector  noster  est. 

21.  Quia  in  eo  laetabitur  cor  nostrum,  et  in 
nomine  sancto  ejus  speravimus. 

22.  Fiat  misericordia  tua.  Domine,  super  nos, 
quemadmodum  speravimus  in  te. 

De  coelo  prospexit  Dominus  :  vidit  omnes  fi¬ 
lios  Adam. 

De  firmissima  sede  sua  prospexit  ad  universos 
habitatores  terrae. 

Fingens  pariter  cor  eorum :  intelligens  omnia 
opera  eorum. 

Non  salvabitur  rex  in  multitudine  exercitus, 
nec  fortis  liberabitur  in  multiplicatione  vir¬ 
tutis. 

Fallax  equus  ad  salutem,  et  in  multitudine 
roboris  sui  non  salvabit. 

Ecce  oculus  Domini  super  timentes  eum ,  ad 
[al.  et]  exspectantes  misericordiam  ejus. 

Ut  eruat  de  morte  animas  eorum,  et  vivificet 
eos  in  fame. 

Anima  nostra  exspectavit  Dominum  :  auxi¬ 
lium  nostrum  et  clypeus  noster  est. 

In  ipso  enim  laetabitur  cor  nostrum  :  quia  in 
nomine  sancto  ejus  speravimus. 

Sit  misericordia  tua.  Domine,  super  nos,  si¬ 
cut  exspectavimus  te. 


Argumentum.  —  Hymnus  est  qui  celebrat  laudes  Jovae.  Principio  poeta  pios  homines  hortatur  ad  Jovam  laudibus 
celebrandum,  vers.  1-3 ;  Jova  enim  est  benignus  et  justus,  creator  ac  dominus  totius  mundi :  felicem  populum  cui  is 
Deus  praesidet,  vers.  4-12;  postea  de  ejusdem  providentia  specialius  tractat,  tum  in  genus  humanum  universum, 
tum  in  suum  populum,  vers.  13-19;  denique  tum  sibi,  tum  pio  Israelitarum  populo  bona  obtentura  esse  ex  Dei  bo¬ 
nitate  sperat  exposcitque.  Hinc  strophae  quatuor.  Observa  quam  accurate  sibi  invicem  respondeant  vers.  6-9  et  13-15, 
10-11  et  1 6-1 7, 12  et  18  seqq.  Est  hic  Psalmus  ita  planus  per  se,  ut  prorsus  supervacaneum  videatur,  auctorem  atque 
occasionem  illius  propriam  quaerere. 


1.  Jubilate,  justi,  in  Jova* 
rectos  decet  laudatio. 

2.  Celebrate  Jovam  cum  cithara, 
cum  lyra  decachorda  canite  ei. 

3.  Canite  ei  canticum  novum, 
bene  pulsate  fides  cum  clangore. 

4.  Nam  rectum  (non  fallax)  est  verbum  Jovae, 
et  omne  opus  ejus  in  veritate  (fidum). 

5.  Diligit  justitiam  et  judicium  (jus) , 
gratia  (benignitate)  Jovae  plena  est  terra. 

6.  Yerbo  Jovae  coeli  facti  sunt, 

et  spiritu  oris  ejus  omnis  eorum  exercitus  (astra  et  stellae,  Gen.  n,  1). 

7.  Colligit,  ut  acervum,  aquas  maris; 

reponit  in  receptaculis  fluctus  (propr.  abyssos ). 

8.  Timeat  Jovam  omnis  terra, 
revereantur  eum  omnes  incolae  orbis. 

9.  Nam  ipse  dixit,  et  factum  est; 
ipse  jussit,  et  exstitit. 

10.  Jova  frangit  consilium  gentium, 
dissipat  cogitationes  populorum. 

1  1 .  Consilium  autem  Jovae  in  aeternum  stat, 

cogitationes  cordis  ejus  stant  in  generationem  et  generationem. 

12.  Beata  gens  cujus  Jova  Deus  est, 

beatus  populus,  quem  elegit  sibi  in  haereditatem. 

13.  De  coelis  spectat  Jova, 
videt  omnes  filios  hominis. 

14.  E  loco  habitationis  suae  prospicit 
in  omnes  incolas  terrae  : 

15.  Is  qui  fingit  omnium  pariter  corda , 
qui  attendit  ad  omnia  opera  eorum. 

1G.  Neque  rex  salvatur  multitudine  roboris  (gall.  forces ) , 
neque  potens  (heros)  eripitur  multitudine  fortitudinis. 

1  7.  Fallax  (propr.  falsitas )  ad  salutem  est  equus, 
et  multitudine  roboris  sui  non  faciet  elabi. 

18.  En !  oculus  Jovae  directus  est  ad  timentes  (colentes)  eum , 
ad  exspectantes  gratiam  ejus  : 

19.  Ut  eruat  a  morte  animas  eorum , 
ut  vivos  servet  eos  in  fame. 

20.  Anima  nostra  exspectat  Jovam ; 
auxilium  nostrum  et  clypeus  noster  is  est. 

21 .  Nam  in  eo  (propter  eum)  laetatur  cor  nostrum, 
nam  in  nomine  sancto  ejus  confidimus. 

22.  Sit  gratia  (benignitas)  tua,  Jova,  super  nos, 
quemadmodum  in  te  speramus. 


NOTA!. 


Yers.  1.  Recti dicuntur  Israelitoe.  —  Vers.  2.  Cithara,  hebr.  kinnor,  harpae  genus,  quam  plectro 
pulsabant.  Lyra, hehv.nebel,  propr.  uter,  quia  utris  figuram  habebat,  pulsabatur  digitis.  Alii  be.br .  hasor  pro 
instrumento  musico  habent,  ita  a  nehel  differenti,  ut  hoc  duodecim,  illud  decem  chordis  instructum  fuerit : 
Itasor  enim  propr.  decem  significat.  —  Yers.  3.  Novum,  ob  nova  beneficia  recens  compositum.  Maurer  :  non 
adhuc  auditum.  Clangore,  puta  tubae,  ait  Maurer;  melius  Ewaldus  :  cum  populi  acclamantis  vociferatione, 
gr.  aXa).af[/.w  :  conf.  Ps.  xxvii,  6.  —  Yers.  5-6.  Deus  est  justus,  bonus  et  potens  :  confidant  pii. — Vers.  7. 
Pro  ut  acervum  (conf.  Gen.  i,  9),  id  est,  in  unum  locum,  veteres  omnes  legerunt  nod,  redduntque  in 
utrem ,  non  male.  Receptacula  dicuntur  terree  voragines,  maris  profunda.  —  Vers.  12.  Hcereditate i.  e. 
sibi  proprium,  praecipua  cura  sua  dignum  esse  voluit.  —  Yers.  13.  Dixit,  quanta  sit  Jovae  potentia,  nunc 
ad  illius  scientiam  et  providentiam  transit.  — Yers.  15.  Fingit,  ideoque  ea  penitus  perspicit.  —  Vers.  20. 
Exspectat.  Juxta  Maurer,  chakah  oritur  arad.  arab.  significante  adstrinxit,  velut  funem;  liinc  translatum 
ad  animum  intendere  animum,  intentum  esse  exspectatione ,  exspectare.  — Yers.  2i.  Nomine.  Maurer :  divina 
ejus  potentia  et  benignitate;  Uosenmullerus  :  nomen  metonymice  pro  nominato  collocatur. 

PSALMUS  XXXII. 

TITULUS  ET  ARGUMENTUM. 

Psalmus  David. 

Hic  Psalmus  caret  titulo  apud  Hebr,eos.  Illud  autem,  Psalmus  David,  positum  est  a  Septuaginta  Interpretibus, 
qui  tamen  disertis  verbis  admonuerunt,  nullum  se  titulum  in  hebraicis  codicibus  reperisse.  Argumentum  Psalmi 
est,  exhortatio  ad  justos  homines,  ut  Deum  laudent,  ob  ejus  maximam  potentiam,  providentiam  et  bonitatem  : 
hortatur  autem  justos,  tum  quia  non  est  speciosa  laus  in  ore  peccatoris;  tum  quia  potentia,  providentia  et  bonitas 
Dei  ipsis  potissimum  justis  utilissima  est. 


EXPLICATIO  PSALMI. 


Vers.  I.  1.  EXULTATE,  JUSTI,  IN  DOMINO,  RECTOS  DECET 
COLLAUDATIO. 

Exultatio ,  quae  hic  ponitur,  significat  laudem 
Gum  laetitia.  S.  Hieronymus  vertit :  Laudate,  justi. 
Dominum ;  sed  vox  hebraea  1331  rannennu  utrum¬ 
que  significat;  ideo  planus  sensus  est :  Laudate 
cum  exultalione,  id  est,  laudate  non  inviti,  non 
tristes,  non  negligenter,  sed  ex  magno  affectu , 
jubilantes,  exultautes  in  cordibus  vestris;  laudate 
Dominum  non  solum  animo,  sed  etiam  voce. 
Reddit  rationem  cum  addit :  «  Rectos  decet  col¬ 
laudatio,  »  quasi  dicat :  Vos  justos  invito  potis¬ 
simum  ad  laudandum  Deum,  quia  vobis  potissi¬ 
mum  convenit  laudare  Deum.  Per  rectos  intelligit 
justos,  ut  etiam  diximus  in  fine  Psalmi  superio¬ 
ris.  Sed  congruit  hoc  loco,  ut  justi  dicantur  recti, 
quia  rectis  placet  Deus,  qui  est  ipsa  rectitudo,  et 
Rectu  quod  placet  libenter  laudatur.  Distortis  non  pla- 
piacet  Cet  Deus,  cujus  opera  et  judicia  rectissima  sunt, 
quie"S(’st  et  ideo  non  q^drant  voluntatibus  iniquorum  : 
ipsa  ree-  inde  iniqui  et  distorti  non  libenter  Deum  laudant, 
titudo.  se(j  reprehendunt  et  blasphemant.  Pro  verbo  de¬ 
cet,  in  hebraeo  est  nomen  niX3  navah,  speciosa,  et 
sensus  est :  in  ore  rectorum  speciosa  est  laus  Dei ; 
atque  huc  allusit  Ecclesiasticus  cap.  xv,  cum  ait: 
«  Non  est  speciosa  laus  in  ore  peccatoris.  »  Pro 
voce  collaudatio,  in  hebraeo  est  nSnn  thehillah ,  et  in 
graeeo,aivE<ji;,  laus ;  sed  latinus  Interpres  posuit  col¬ 
laudationem ,ut  significaret  debere  j  ustos  non  solum 
sigillatim,  sed  etiam  conjunctim  laudare  Deum. 

Vers. ».  2.  Confitemini  Domino  in  cithara,  in  psal¬ 

terio  DECEM  CHORDARUM  PSALLITE  ILLI. 

Hortatur  rursus  justos,  ut  confiteantur  Domino 
confessionem  laudis,  non  solum  voce,  sed  etiam 
instrumentis  musicis,  quae  erant  in  usu  illius 
gentis.  Mystice  autem  significatur,  ut  Deum  lau¬ 
demus  non  solum  verbis,  sed  etiam  operibus,  ac 
praesertim  perfecta  observatione  decalogi  signi¬ 
ficati  per  psalterium  decem  chordarum ,  ut  «  vi¬ 
dentes  caeteri  homines  opera  nostra  bona  glori¬ 


ficent  Patrem  nostrum,  qui  in  coelis  est,»  Matth.v  i. 

Notant  hoc  loco  Basilius  et  Augustinus  citharam 
resonare  ex  parte  inferiore,  psalterium  ex  parte 
superiore.  Unde  colligitur  Deum  esse  laudandum 
ex  cognitione  Dei,  quae  habetur  ex  creaturis: 
unde  existit  sonus  citharae;  et  ex  ea  quae  habetur 
ex  revelatione  divina  in  Scripturis  sanctis :  unde 
existit  sonus  Psalterii. 

3.  Cantate  ei  canticum  novum,  bene  psal-  vers.  3. 
lite  ei  in  vociferatione. 

Conjungit  quasi  per  epilogum,  quae  dixerat  in 
duobus  versiculis  superioribus.  Dixerat,  ut  voce 
laudaremus  et  instrumentis  psalleremus :  utrum¬ 
que  conjungit,  et  monet  ut  omnia  accurate  et  di¬ 
ligenter  fiant.  «  Cantate  ei  canticum  novum;  » 
hoc  pertinet  ad  illud:  «Exultate  in  Domino,  »etc. 

Jubet  autem  ut  exultantes  laudemus  Deum  can¬ 
tico  aliquo  non  usitato  et  veteri,  sed  recens  com¬ 
posito  accommodate  ad  rem  praesentem.  «  Bene 
psallite  in  vociferatione,  »  perlinet  ad  id  quod 
subjunctum  est  :  «  Confitemini  in  cithara,  »  etc., 
et  jubet  ut  hoc  ipsum  bene  et  accurate  fiat,  et  non 
frigide,  ac  summissa  voce ,  sed  magno  cum  so¬ 
nitu,  quo  magnitudo  affectus  significetur.  Itaque 
illud,  in  vociferatione,  non  debet  referri  ad  voces 
humanas,  sed  ad  voces  instrumentorum  musico¬ 
rum.  S.  Hieronymus  vertit,  in  jubilo,  elS.  Augus¬ 
tinus  legit,  in  jubilatione.  Vox  hebraea  njrnrQ 
significat  jubilationem ;  vox  graeca  aXaXx^^w  gemi-  • 
natum  clamorem.  Recte  monent  SS.  Patres  Basi¬ 
lius  et  Augustinus  canticum  novum  opponi  can¬ 
tico  veteri.  Canticum  vetus  est,  quod  solet  canere  canti- 
homo  vetus,  qui  «  natus  ex  carne  caro  est,  »  et  cum  no- 
terrena  sapit ,  ac  in  terrenis  delectatur,  et  hic  v““tuset 
Deum  laudat,  cum  bona  temporalia  ab  eo  reci-  qUod  sit? 
pit :  at  canticum  novum  canit  homo  novus,  qui 
renovatus  spiritu  mentis  suae,  coelestia  sapit,  et 
in  aeternis  delectatur,  et  Deum  semper  laudat, 
etiam  cum  flagellatur,  quia  novit  illa  etiam  coope¬ 
rari  in  bonum.  Sic  etiam  per  illud:  Bene  psallite 
ei  in  vociferatione ,  admonemur  dum  psallimus, 

13 


x. 


Vers.  4. 


Deus  ni¬ 
hil  jubet 
nisi  bo¬ 
num,  ni¬ 
hil  i>ro- 
Libet  ni¬ 
si  ma- 
luin. 


Vers.  o. 

Lene  facere  hoc  divinum  opus,  attente,  devote, 
magno  cum  affectu  et  cordis  jubilo.  S.  Benedic¬ 
tus  in  regula  sua  monet  psalmodiam  esse  opus 
Dei,  et  ideo  eoeteris  omnibus  operibus  antepo¬ 
nendam.  Et  S.  Bernardus,  serm.  47  in  Cantica: 
Vos,  inquit,  moneo,  dilectissimi,  pure  semperac 
strenue  divinis  interesse  laudibus.  Strenue  qui¬ 
dem,  ut  sicut  reverenter,  ita  et  alacriter  Domino 
assistatis,  non  pigri,  non  somnolenti,  nen  osci¬ 
tantes,  non  parcentes  vocibus,  non  praecidentes 
verba  dimidia,  non  integra  transilientes,  non  frac¬ 
tis  et  remissis  vocibus  muliebre  quidquam  balba 
de  nare  sonantes,  sed  virili,  ut  dignum  est,  et  so¬ 
nitu  et  affectu  voces  Sancti  Spiritus  depromentes. 

k.  Quia  rectum  est  verbum  Domini,  et  omnia 

OPERA  EJUS  IN  EIDE. 

Incipit  explicare  rationes,  cur  Deus  sit  tanto 
affectu  laudandus,  quae  sumuntur,  ut  diximus,  a 
bonitate,  potentia  et  sapientia  ejus.  De  bonitate 
dicit  :  «  Rectum  est  verbum  Domini,  et  omnia 
opera  ejus  in  fide,  »  id  est,  quia  verba  et  facta 
Domini  justissima,  fidelissima  et  sanctissima  sunt. 
Hoc  est  quod  Psalm.  cxliv,  aliis  verbis  dicitur  : 
«  Fidelis  Dominus  in  omnibus  verbis  suis,  et  sanc¬ 
tus  in  omnibus  operibus  suis.  »  Verbum  Domini 
intelligitur  mandatum,  prohibitio,  promissio, 
comminatio,  et  htec  omnia  rectissima  et  fidelis¬ 
sima  sunt:  nihil  enim  jubet  Deus  nisi  bonum, 
nihil  prohibet  nisi  malum,  et  quod  promittit,  vel 
comminatur,  fidelissime  praestat.  Ideo  «  rectum 
est  verbum  Domini,  et  fidelis  Dominus  in  om¬ 
nibus  verbis  suis,  »  Psalm.  cxxxiv.  Opera  vero 
Domini  verbis  conformia  sunt  :  ideo  dicuntur 
esse  in  fide,  id  est  fidelia,  justa,  sancta,  et  di¬ 
citur  Deus  sanctus  in  omnibus  operibus  suis.  S.  Ba- 
silius,  et  S.  Augustinus  in  commentario  hujus 
Psalmi,  per  fidem  intelligunt  hoc  loco  fidem  ca¬ 
tholicam,  et  exponunt,  opera  Dei  dici  esse  in  fide, 
quia  ex  operibus  Dei,  ut  ex  fabrica  coeli  et  terne 
inspecta,  homines  moventur  ad  fidem,  ut  vide¬ 
licet  credant  in  Deum  opificem  tanti  operis;  vel 
dicunt  epera  Dei  omnia  esse  in  fide,  quia  omnia 
opera  bona,  quae  Deo  placent,  sunt  in  fide  tam¬ 
quam  in  semine,  vel  radice  :  non  enim  placent 
Deo  quae  fiunt  ante  fidem,  sed  quee  nascuntur  ex 
fide.  Ambae  sunt  piae,  vereeque  sententiae;  sed  non 
videntur  litterales  explicationes. 

5.  Diligit  misericordiam  et  judicium  :  mise¬ 
ricordia  Domini  tlena  est  terra. 

Sanctitas  verborum  et  operum  Domini  nascitur 
ex  sanctitate  voluntatis  :  a  Deus  enim  diligit  mi¬ 
sericordiam  et  judicium.  »  id  est,  amat  primum 
largiri  dona  gratiae  suae  ,  et  postea  secundum 
opera  uniuscujusque  reddere  prannia,  vel  sup¬ 
plicia,  atque  ita  omnes  viae  Domini  misericordia 
et  veritas.  In  hebrao  habetur  :  Diligit  justitiam  et 
judicium ;  sed  Septuaginta  Interpretes,  scientes 
confundi  duas  illas  voces,  pii'  et  non,  id  est. 


justitiam  et  misericordiam,  saepe  vertunt  justitiam, 
ubi  legunt  chesed;  et  aliquando  (ut  hoc  loco) 
vertunt  misericordiam,  ubi  legunt  tsedek  ;  quod  si 
interpretari  velimus  verbum  hebraicum  ut  so¬ 
nat,  dicendum  erit  in  prima  parte  versiculi  de¬ 
clarari  bonitatem  voluntatis  divinae  ex  parte  jus¬ 
titiae;  in  altera  parte,  nimirum  «  misericordia  Nihil  psi 
Domini  plena  est  terra,  »  declarari  eamdem  bo-  quodn°a 
nitatem  ex  parte  misericordiae.  Sed  juxta  nostram  mfsPri. 
lectionem  dicendum  est  in  prima  parte  declarari  cordia 
bonitatem  ex  parte  misericordiae  et  justitiae,  in  Dei* 
secunda  doceri  misericordiam  latius  patere  quam 
justitiam,  et  esse,  ut  alibi  dicitur  Psalm.  cxvm  : 

«  Super  omnia  opera  ejus ;  »  nam  ad  misericor¬ 
diam  perlinet  tollere  miseriam  et  defectum :  nihil 
autem  est  quod  non  indigeat  misericordia  Dei, 
cum  omnia  ofimino  creata  defectum  aliquem  pa¬ 
tiantur.  Sed  res  corruptibiles,  quae  sunt  infra  lu¬ 
nam,  tanto  plures  et  majores  defectus  patiuntur, 
quam  res  incorruptibiles,  qu*  supra  lunam,  ut 
respectu  corruptibilium  non  videantur  incorrup¬ 
tibilia  ullum  habere  defectum;  ideo  dicit  Pro¬ 
pheta  :  «  Misericordia  Domini  plena  est  terra  :  » 
nam  per  terram  inlelliguntur  omnia  corruptibi¬ 
lia;  terra  enim  sedes  est  non  solum  hominum 
mortalium,  et  animalium  terrestrium,  et  omnium 
plantarum,  sed  etiam  piscium,  et  avium  :  quam¬ 
vis  enim  aves  volitent  in  aere,  et  pisces  peram¬ 
bulent  semitas  maris,  tamen  et  illas  et  isti  quies¬ 
cunt  in  terra.  Porro  omnia  corruptibilia  egent 
multiplici  misericordia  Dei,  creante,  conservante, 
movente,  nutriente,  reparante.  Sed  homines  mor¬ 
tales,  praeter  ista  omnia,  egent  misericordia  prae¬ 
veniente,  comitante,  subsequente,  indulgente  pec¬ 
cata,  armante  contra  daemones,  dirigente,  prote¬ 
gente,  etc.  Itaque  rectissime  dicitur  :  «  Misericor-  Miseri- 
dia  Domini  plena  est  terra.  »  Hoc  loco  illud  etiam  cordia 
considerandum  est,  misericordiam  perfectam,  ad 
quam  pertinet  tollere  omnes  defectus,  esse  pro-  Dei°  'est. 
priam  solius  Dei,  quia  non  potest  tollere  omnes 
defectus,  nisi  qui  caret  omni  defectu,  ac  per  hoc 
est  infinitae  perfectionis  actus  purus,  ceternus, 
omnipotens;  itaque  recte  Ecclesia  canit  :  «  Deus, 
cui  proprium  est  misereri.  » 

C.  Verbo  Domini  cceli  firmati  sunt,  et  spi-  vers.  6. 
ritu  oris  ejus  omnis  virtus  eorum. 


Transit  a  laude  bonitatis  ad  laudem  potenti», 
cujus  primarius,  et  maxime  conspicuus  effectus, 
est  fabrica  coeli.  Auget  autem  potentiam  Dei , 
quod  tantam  molem  non  solum  fecit,  sed  sine 
labore,  sine  mora  temporis,  sine  ministris,  sine 
machinis,  solo  verbo  fecit,  et  eis  leternam  stabi¬ 
litatem  attribuit.  Alludit  autem  Propheta  ad  crea¬ 
tionem  mundi,  quae  describitur  in  cap.  i  Genes. 
per  ea  verba:  a  Dixit  Deus  :  Fiat  firmamentum,  et 
factum  est  firmamentum,  et  vocavit  firmamen¬ 
tum  coelum.  »  In  hebraeo  habetur,  verbo  Domini 
coeli  facti  sunt ;  sed  Interpretes  verterunt,  firmati 
sunt,  ut  declararent  coeios  laetos  esse  incorrupti- 

biles.  Quod  sequitur,  et  spiritu  oris  ejus  omnis  virtus 
eomm,  posset  videri  repetitio  quaedam.  Nam  verbum 
et  spiritus  oris  idem  fere  sunt,  et  firmitas  ccelorum 
et  virtus  ccelorum  pro  eodem  accipi  posset,  nisi  in 
hebraeo  esset  vox  quae  significat  exercitus 

eorum,  sive  ornatus  eorum,  ut  vertit  S.  Hieronymus. 
Septuaginta  Interpretes  pro  eodem  accipiunt  vir¬ 
tutem  et  exercitum,  quia  revera  exercitus  militum 
est  virtus,  id  est,  potentia  et  robur  principis.  Per 
virtutem,  sive  exercitum,  sive  ornatum  coeli  intel- 
Wysu-  liguntur  slelhe,  quae  sunt  veluti  castrorum  cceles- 
— i'  lium  acies  ordinata,  et  simul  mirifice  coelum  or¬ 
ni*  Tri-  uaut,  et  virtutes  suas  variosque  influxus  in  haec 
Dit.ais  inferiora  diffundunt.  Quamvis  autem  per  verbum 
adumbra-  domini,  et  spiritum  oris  ejus,  possit  imperium  Do¬ 
tum.  mini  simpliciter  accipi,  tamen  sine  dubio  Spi¬ 
ritus  Sanctus  insinuare  voluit  per  haec  verba  mys¬ 
terium  sanctissimae  Trinitatis,  quod  tempore  novi 
Testamenti  revelandum  erat.  Neque  movere  nos 
debet,  quod  videatur  Propheta  creationem  coeli 
tribuere  Verbo  ,  et  creationem  stellarum  Spiritui 
Opera  s.  Sancto,  quasi  Dominus  Pater  per  Verbum  coelos 
tis^sunt  ‘ecer^>  per  Spiritum  Sanctum  stellas.  Nam  prop- 
indivisa.  {er  unitatem  essentiae,  quae  est  virtus  operatrix, 
indivisa  sunt  opera  Trinitatis;  et  ideo  cum  dicitur 
,  Deus  Pater  per  Verbum  creasse  coelos,  intelligitur 
non  sine  Spiritu  Sancto  id  fecisse  :  cum  dicitur 
virtus,  sive  exercitus  coelorum  esse  a  Spiritu  oris 
Domini,  intelligitur  esse  etiam  a  Verbo,  quod  ab 
ejusdem  Patris  ore  procedit,  et  a  quo  Verbo  Spi¬ 
ritus  ipse  procedit. 

Vers.  7.  7.  CONGREGANS  SICUT  IN  UTRE  AQUAS  MARIS, 

PONENS  IN  THESAURIS  ABYSSOS. 

Pergit  explicare  potentiam  Dei,  qui  non  solum 
coelos  et  stellas  Verbo  fecit,  sed  etiam  ea  facilitate 
omnes  aquas,  quae  initio  creationis  mundi  ope¬ 
riebant  undique  terram,  coegit  in  loca  inferiora 
et  profundiora  terrae,  qua  facilitate  implet  homo 
utrem  unum  aqua,  vel  recondit  pecunias  in  arca, 
vel  loculis.  «  Congregans  sicut  in  utre  aquas  ma¬ 
ris,  »  id  est,  congregans  est,  sive  congregat  Deus 
aquas  maris  in  locum  unum,  ac  si  utrem  implo¬ 
ret,  id  est  facillime,  nulloque  negotio.  Idem  re¬ 
petitur  sequentibus  verbis  :  «  Ponens  in-thesauris 
abyssos,  »  id  est,  ponit  Deus  abyssos,  multitudi¬ 
nem  videlicet,  et  profunditatem  aquarum,  quae 
erant  super  terram,  et  pertingebant  usque  ad 
coelum;  ponit,  inquam,  omnem  illam  aquarum 
immensitatem  in  angustis  teme  cavernis,  ac  si 
reconderet  pecunias  in  thesauris.  Abyssum  esse 
aquarum  multitudinem,  quae  initio  creationis 
erat  super  terram,  perspicuum  est  ex  cap.  i  G en.: 
«  Et  tenebrae  erant  super  faciem  abyssi. »  Per  the¬ 
sauros,  significatur  aliquando  copia  rerum  pre¬ 
tiosarum,  auri,  argenti,  lapidum  pretiosorum,  ut 
eo  loco  :  «  Simile  est  regnum  coelorum  thesauro 
abscondito  in  agro ;  »  aliquando  significatur  per 
thesaurum,  locus  ejusmodi  rerum  pretiosarum, 
ut  arca,  vel  loculi,  ut  in  verbis  illis  :  «  Omnis 


scriba  doctus  in  regno  ccelorum  profert  de  the¬ 
sauro  suo  nova  et  vetera,»  Matth.  xm;  et  de  Ma¬ 
gis  legimus  :  «  Apertis  thesauris  suis  obtulerunt 
ei  munera,  aurum,  thus,  et  myrrham.  »  ln  hac 
posteriore  significatione  accipitur  hoc  loco  the¬ 
saurus.  Dicit  autem  propheta  in  tempore  prae¬ 
senti  congregans  et  ponens,  cum  tamen  ab  initio 
haec  facta  sint,  quia  Deus  ita  semper  conservat, 
quod  initio  fecit,  ut  vere  dici  possit  semper  id  fa¬ 
cere.  In  hebraeo  pro  utre,  habetur  10  ned ,  quod 
acervum  significat;  sed  Septuaginta  et  S.  Hiero¬ 
nymus  legerunt  nod,  quod  utrem  significat. 

Et  haec  est  verior  lectio,  et  melius  explicat  con¬ 
gregationem  aquarum  in  locum  unum,  id  est,  in 
cavernas  terrae,  quam  Propheta  significare  vo¬ 
lebat.  In  hebraeo  et  graeco  deest  praepositio  in,  et 
legitur  :  Congregans  sicut  utrem  aquas  maris ;  sed 
omnino  subintelligitur,  et  recte  habet  nostra  edi¬ 
tio,  sicut  in  utre.  Et  non  deerant  olim  graeca  exem¬ 
plaria  quae  haberent,  in  utrem ,  ut  notat  S.  Basi¬ 
bus;  et  S.  Augustinus  semper  legit  in  utrem.  Qui 
legunt,  sicut  utrem,  existimant  significari  nubes, 
quae  intumescunt  sicut  utres ,  et  postquam  effu¬ 
derint,  detumescunt ;  sed  litteralis  sensus  est  is, 
quem  supra  posuimus. 

8.  Timeat  Dominum  omnis  terra  :  ab  eo  au-  Vers.  s. 

TEM  COMMOVEANTUR  OMNES  INHABITANTES  ORBEM. 

Ex  iis  quae  dicta  sunt  de  potentia  Dei ,  occasio¬ 
ne  accepta,  David  hortatur  homines,  ut  Deum  ti¬ 
meant,  ejusque  mandata  praevaricari  formident. 

«  Timeat  igitur,  inquit,  omnis  terra  Dominum  » 
tantae  potentiae  et  majestatis;  et  mox  explicat  idip- 
sum,  dicens  :  «  Omnes  inhabitantes  orbem  (hoc 
est  omnis  terra)  commoveantur,  »  id  est,  contre¬ 
miscant,  ab  eo  Domino  videlicet  aliquid  jubente. 

9.  Quoniam  ipse  dixit,  et  facta  sunt,  ipse  vers.  *. 
mandavit,  et  creata  sunt. 

«  Quoniam  ipse  dixit,  et  facta  sunt,  ipse  man¬ 
davit,  et  creata  sunt.  »  Optima  ratio  ,  cur  solus 
Deus  timendus  sit,  quia  videlicet  quidquid  est 
extra  Deum  nihil  nobis  nocere  potest,  nisi  Deus 
permiserit;  et  contra,  nihil  est  extra  Deum,  quod 
nos  ab  ejus  ira  defendere  possit  :  omnia  enim 
ab  ejus  nutu  dependent,  a  quo  habent,  ut  sint. 

Ratio  autem,  cur  Deus  omnia  fecerit  verbo,  e^t, 
quia  verbum  ejus  plenum  est  potestate  et  aucto¬ 
ritate,  ita  ut  sit  mandatum  atque  imperium,  cui 
nihil  resistet ;  ideo  adjungitur  :  «  Ipse  mandavit, 
et  creata  sunt.  »  ln  hebraeo  habetur  ad  verbum, 

>nn  "ION  NIH,  ipse  dixit  et  fuit,  ipse  mandavit  et 
stetit.  Sed  sensus  est  idem;  significant  enim  verba 
hebraica :  « ipse  dixit, »  et  omnis  creatura  facta  est ; 

«ipse  mandavit,»  et  omnis  creatura  existere  coepit. 

10.  Dominus  dissipat  consilia  gentium  :  re-  Vers.  io. 

PROBAT  AUTEM  COGITATIONES  POPULORUM,  ET  RE¬ 
PROBAT  CONSILIA  PRINCIPUM. 

Venit  tandem  Propheta  ad  sapientiam,  ut  osten- 

dat  omni  ex  parte  Deum  esse  laudandum  :  «  Do¬ 
minus  dissipat  consilia  gentium ,  »  id  est,  ita  su¬ 
pereminet  sapientia  Dei  supra  omnem  omnium 
hominum  sapientiam,  ut  quidquid  homines  con¬ 
sultando  deliberant,  quamvis  consilia  eorum  sa- 
pientissima  et  prudentissima  videantur,  Deus  in 
i:  omento  infatuare,  dissolvere,  irritum  facere 
possit.  Idem  repetitur  sequentibus  verbis,  cum 
c!  ;citur  :  «  Reprobat  autem  cogitationes  populo¬ 
rum,  »  id  est,  Deus  reprobat  tanquara  stultas  co- 
g 'tationes  populorum  omnium :  nec  solum  popu- 
1  rum,  sed  etiam  ipsorum  principum,  qui  con- 
si'  a  'iis  in  omni  doctrinarum  genere  abundant, 
consilia,  deliberationesque,  ut  plane  insipientes 
Suentia  et  inutiles  reprobat.  Et  vere  mirabilis  est  sapien- 
1)ei| “l*  tia  Dei,  quae  sapientes  in  astutia  sua  comprehen¬ 
dit,  et  ineffabili  ratione  ita  nonnunquam  consilia 
illorum  infatuat,  ut  quae  utilissima  sibi  esse  judi¬ 
cant,  et  perniciem  et  interitum  illis  adferant.  In 
hebraeo  non  habetur  illud,  et  reprobat  consilia 
principum  :  fortasse  excidit  injuria  temporum,  vel 
incuria  librariorum. 

Vers.  i  11.  Consilium  autem  Domini  in  sternum  ma¬ 
net,  COGITATIONES  CORDIS  EJUS  IN  GENERATIONE 
ET  GENERATIONEM. 

Dom  nus  quidem  inscrutabili  sapientia  sua  dis¬ 
solvit  humana  consilia,  ut  finem  sibi  propositum 
non  assequantur.  Contra  autem,  humana  pruden¬ 
tia  nihil  omnino  potest  adversus  consilium  Dei  : 
quidquid  enim  semel  decrevit  Deus,  stabile  in 
Consi,  aeternum  erit.  «  Omne  consilium  meum  stabit,  et 
lir.m  P°-  omnis  voluntas  mea  fiet,  dicit  Dominus,»  Isai.  xlv. 
q?ia!e  ^oa  est  autem  consilium  Dei  consuit  itio  quaedam 
sit?  praecedens  electionem;  neque  sunt  in  Deo  multae 
cogitationes,  sed  unico  et  simplicissimo  actu  ab 
aeternitate  decrevit  Deus  ,  quidquid  unquam  fac¬ 
turus  est.  Sed  Scriptura  accommodat  se  nostrae 
imbecillitati  noslrisque  verbis  utitur,  ideo  dicit  : 
«  Consilium  Domini  in  aeternum  manet,  »  id  est, 
quod  Deus  quasi  consultando  decrevit,  nullo 
modo  dissolvi  potest ,  nec  impediri  quominus 
exeeutioni  mandetur.  Idem  repetitur  aliis  verbis, 
cum  additur  :  «  Cogitationes  cordis  ejus  in  gene¬ 
ratione  et  generationem,  »  id  est,  quae  Dominus 
cogitavit  facere,  nullo  tempore  impedientur,  sed 
fient  prorsus  eo  modo,  quo  ipse  fieri  voluit.  Nec 
tamen  ita  se  accommodat  Scriptura  nostrae  infir¬ 
mitati,  ut  non  sit  veritas  in  ejus  verbis  :  nam 
etiamsi  non  est  in  Deo  consilium  praecedens  elec¬ 
tionem,  tamen  est  in  Deo  quidquid  perfectionis 
reperitur  in  consilio,  cognitio  videlicet  omnium 
mediorum  ad  assequendum  finem  utilium  ;  et 
quamvis  in  Deo  una  sit  et  simplicissima  cogitatio, 
ea  tamen  aequiparatur  innumerabilibus  cogitatio¬ 
nibus,  quas  in  se  eminentissimo  modo  continet. 

Vers.  2.  12.  BEATA  GENS,  CUJUS  EST  DOMINUS  DEUS  EJUS, 

POPULUS  QUEM  ELEGIT  IN  UM  REDIT  AT  EM  SIBI. 

Ex  iis  quae  dicta  sunt  de  potentia,  sapientia  et 


bonitate  Dei,  colligit  Propheta  beatum  esse  po¬ 
pulum,  cujus  Deus  non  est  aliquod  idolum  inu¬ 
tile,  sed  ille  potentissimus ,  sapientissimus,  et 
optimus  Dominus,  cujus  laudes  explicatae  sunt ; 
tunc  autem  vere  perfecteque  felices,  ac  beati  su¬ 
mus,  quando  et  nos  magnum  illum  Dominum 
pro  Deo  habemus,  et  ipse  nos  pro  peculiari  suo 
populo  habet;  ideo  Propheta  utrumque  conjun- 
.git,  cum  dicit :  «  Beata  gens,  cujus  est  Dominus 
Deus  ejus,  »  id  est,  beati  sunt  illi  homines,  qui 
pro  Deo  non  agnoscunt ,  nisi  unum  illum  Domi¬ 
num,  «cujus  verbo  coeli  firmati  sunt,  »  etc.;  et 
simul :  «Beatus  populus,  quem  elegit  Dominus  in 
haereditatem  sibi, »  id  est,  beati  sunt  illi  homines, 
quos  ille  idem  magnus  Dominus  elegit  in  popu¬ 
lum  peculiarem,  et  quasi  propriam  possessionem 
et  haereditatem.  Sunt  autem  ista  duo  ita  connexa, 
ut  separari  non  possint;  illi  enim  soli  Deum  ve¬ 
rum  pro  Deo  suo  habent,  qui  illum  fide,  et  spe, 
et  charitate  colunt :  illi  autem  soli  Deum  fide,  et 
spe,  et  charitate  colunt,  quos  ipse  elegit  in  haere¬ 
ditatem  sibi,  quos  per  gratiam  praeordinavit,  vo¬ 
cavit,  et  justificavit.  Vera  prorsus  et  in  imo  corde 
recondenda  sententia  :  nam  quidquid  homo  ha-  Qrtid. 
beat,  etiamsi  totum  mundum  lucretur,  egenus  et  inid  h<> 
miser  est,  si  Deo  careat,  qui  solus  totum  animae  ™e°at 
sinum  replere  potest;  et  contra  qui  Deum  habet,  Deo  ’  ca- 
etiamsi  aliis  careat,  beatus  et  dives  est,  quia  in  reat,ege- 
Deo  sunt  omnia.  Praeterea,  imago  Dei  est  homo;  ^iser 
imaginis  bonum,  totaque  perfectio  est,  exemplari  est 
suo  simillimum  esse :  tunc  autem  vere  similes  Deo, 
ac  per  hoc  beatissimi  erimus,  quando  «videbi¬ 
mus  eum  sicuti  est,  »  ut  dicitur  l  Joan.  iii;  nam 
et  ipse  Deus  ideo  beatus  est,  quia  videt  se  sicuti 
est  :  itaque  qui  Deum  nunquam  videbunt,  sem- 
per  Deo  dissimiles,  ac  per  hoc  semper  miserrimi 
erunt.  Denique  quidquid  infra  Deum  est,  vel  est 
homine  vilius,  ut  omnia  corporalia;  vel  par,  ut 
angeli,  quibus  in  resurrectione  aequales  erimus  : 
nihil  autem  nos  perficere,  felicesque  ac  beatos 
reddere  potest,  nisi  quod  est  nobis  melius  atque 
perfectius  :  igitur  illi  soli  vere  beati  sunt,  qui  ad¬ 
haerent  Deo,  et  unus  spiritus  fiunt  cum  eo,  id  est, 
qui  diligunt  Deum,  et  diliguntur  a  Deo ,  qui  qui¬ 
dem  hic  interim  spe  beati  sunt,  sed  reipsa  beati 
erunt,  quando  tam  felici  vinculo  inhaerebunt 
Deo,  ut  ab  eo  excidere  nulla  ratione  possint. 

13.  De  crELO  respexit  Dominus,  yidit  omnes  verS.  13. 

FILIOS  HOMINUM. 

14.  DE  PRiEPARATO  HABITACULO  SUO  RESPEXIT  Vers.  14.  i 
SUPER  OMNES,  QUI  HABITANT  TERRAM. 

Probat  quod  dixit,  beatam  esse  gentem  cujus 
Deus  est  Dominus  ille,  qui  fecit  coelum  :  probat 
autem  ex  eo,  quod  cum  Dominus  de  coelo,  tan- 
quam  altissima  specula,  videat  homines,  et  cog¬ 
noscat  non  posse  ullum  hominem  propriis  viri¬ 
bus  salvum  fieri,  quamvis  alioqui  fortissimus  aut 
potentissimus  videatur;  tamen  Deus  oculo  pater¬ 
no  peculiariter  populum  suum  respicit,  et  illum 


PSALMUS  XXXII.  197 


adjuvat  ac  salvat,  ut  merito  dictum  sit  initio 
Psalmi:  «Exultate,  justi,  in  Domino.»  Ait  igitur  : 
«De  coelo  respexit  Dominus,  vidit  omnes  filios 
hominum,  »  (sive,  ut  est  in  hebraeo,  CDINH  ’33, 
vidit  omnes  filios  Aciam),  id  est,  Dominus  de  coelo, 
a  quo  nihil  occultari  potest,  non  solum  videt  po¬ 
pulum  suum ,  sed  videt  omnes  homines,  et  intel- 
ligit  quid  quisque  possit.  Idem  vero  significant 
verba  sequentia :  «  De  praeparato  habitaculo  suo,» 
id  est,  de  sede,  quam  sibi  ipse  paravit  et  stabili¬ 
vit  (nam  «coelum  coeli  Domino,  terram  autem  de¬ 
dit  filiis  hominum,  »  ut  est  in  Psalm.  cxm),  «  re¬ 
spexit»  ac  respicit  omnes  habitatores  terrae.  S.  Hie¬ 
ronymus  ex  hebraeo  vertit ,  de  firmissimo  solio  suo, 
pro  eo  quod  nos  habemus ,  de  praeparato  habita¬ 
culo  suo  :  sed  verba  hebraica  utramque  significa¬ 
tionem  recipiunt. 

Vers.  15  15.  Qoi  FINXIT  SINGILLATIM  CORDA  EORUM,  QUI 

INTELLIGIT  OMNIA  OPERA  EORUM. 

Declarat  Propheta  Deum  non  vidisse  de  coelo 
filios  hominum,  eo  modo,  quo  nos  videmus  ea 
quae  sunt  loDge  posita,  confuso  videlicet,  et  crasso 
modo;  sed  vidisse  distincte  et  subtilissime  omnia 
opera  eorum,  id  est,  quid  possint  operari,  vel 
operentur,  vel  mente,  vel  corpore.  Itaque  vidit 
omnes  cogitationes,  omnia  desideria,  omnia  dic¬ 
ta,  omnia  facta,  prepterita,  praesentia  et  futura, 
omnium,  et  singulorum  hominum.  Et  probat 
Deum  haec  videre  potuisse ,  quia  ipse  « formavit 
corda  singulorum,  »  id  est,  creavit  animas  sin¬ 
gulorum  hominum,  ac  per  hoc  etiam  creavit  cor¬ 
da,  hoc  est,  mentes  et  voluntates,  a  quibus  omnia 
hominum  opera  oriuntur  :  qui  enim  corda  fin¬ 
gere  potuit,  idem  sine  dubio  corda  scrutari  po¬ 
test.  In  hebraeo  habetur,  qui  finxit  "tn’  iachad,  id 
est  pariter,  corcla  eorum;  sed  illud,  pariter ,  non 
significat  eodem  tempore,  ut  Origenes  et  alii  erran¬ 
tes  crediderunt.  Nam  S.  Leo  in  epistola  ad  Turi- 
bium,  Asturicensem  episcopum,  cap.  x,  docet  fi- 
Amraae  dem  Christianam  habere,  animas  ante  corpora 
ante  cor-  non  fuisse.  Igitur  illud,  pariter ,  non  refertur  ad 
fuerunt"1  idem  tempus,  sed  ad  eumdem  auctorem;  ac  si 
Propheta  dixisset:  Qui  finxit  omnia  corda  nullo  ex¬ 
cepto:  non  enim  unum  cor  ipse  formavit,  alia  vero 
aliis  formanda  reliquit ,  sed  ipse  pariter  omnia, 
ipse  unus  finxit  omnia,  lngraeco  hebetur  «ax»  w/iva;, 
id  est  seorsim,  sive  solitarie ;  quod  S.  Basibus  re¬ 
fert  ad  cordis  puritatem  et  simplicitatem,  ut  sen¬ 
sus  sit:  qui  finxit  corda  separata  ab  omni  impu¬ 
ritate;  sive,  ut  Eutbymius  addit,  separata  ab  alio¬ 
rum  animantium  natura.  Sed  videtur  rectius  in¬ 
tellexisse  antiquus  latinus  Interpres,  qui  vertit 
singillatim,  id  est,  seorsim  singula  :  id  enim  magis 
congruit  cum  lectione  hebraica,  et  cum  verbis  se¬ 
quentibus;  dicit  enim  Propheta  Deum  formasse 
omnia  corda,  ut  inde  colligat  Deum  intelligere 
omnia  opera  eorum ;  haec  autem  ratio  id  requirit, 
ut  Deus  formaverit  omnia,  et  singula  corda,  non 
ut  separaverit  ab  impuritate,  vel  ab  aliis  anima¬ 


libus.  Ex  hoc  etiam  loco  colligitur  illud  dogma 
ecclesiasticum,  quod  videlicet  Deus  non  creavit 
quasi  in  confuso  omnes  animas,  cum  creavit  ani¬ 
mam  primi  hominis,  quasi  in  illa  fuerint  omnes, 
et  ex  illa  fiant  omnes,  sicut  revera  tunc  creavit 
quodam  modo  omnes  homines,  quia  in  uno  erant 
omnes ,  et  ex  uno  fiunt  omnes,  quantum  ad  ge¬ 
nerationem  carnis;  sed  creavit  Deus  singillatim 
omnes  animas,  non  unam  ex  alia,  sed  ipse  sin¬ 
gulas  ex  nihilo  distincte  ac  separatim.  Scio  S.  Au¬ 
gustinum,  in  epist.  28,  non  existimare,  ex  hoc 
loco  solide  probari  creationem  animarum,  quia 
in  Psalm.  l  dicitur  :  «  Cor  mundum  crea  in  me , 

Deus. »  Sed  responderi  potest,  in  Psalm.  l  tractari 
de  sanctificatione,  non  de  naturali  creatione  : 
hunc  autem  locum  requirere,  ut  verba  proposita 
de  naturali  creatione  inlelligamus,  cum  inde  col¬ 
ligatur  Deum  omnia  corda  scrutari,  quia  omnia 
ipse  formavit. 

16.  NON  SALVATUR  REX  PER  MULTAM  VIRTU-  vcrs.  16. 
TEM  ,  ET  GIGAS  NON  SALVABITUR  IN  MULTITUDINE 
VIRTUTIS  SUA3. 

Explicat  quid  viderit  ille ,  qui  omnia  videt:  vi¬ 
delicet  hoc  vidit,  neminem  propria  virtute  libe¬ 
rari  posse  a  malis,  quae  nos  circumstant,  sed 
egere  omnes  misericordia  Dei :  ponit  autem  exem¬ 
plum  in  iis ,  qui  videntur  maxime  de  suis  viribus 
posse  gloriari,  quasi  dicat :  Vidit  Deus  quod  «non 
salvatur  rex  per  multam  virtutem , »  id  est,  non 
sufficit  regi  ad  propriam  salutem,  seu  vitam  tuen¬ 
dam,  multa  virtus,  id  est  multa  potentia,  mul¬ 
tus  exercitus,  multa  vis  pecuniarum.  «Et  gigas 
non  salvabitur  in  multitudine  virtutis  suae,»  id 
est,  sicut  regi  non  sufficit  robur  aliorum,  qui  illi 
serviunt,  ita  fortissimo  viro  non  sufficit  robur 
proprium.  Non  est  in  hebraeo  nomen  gigantis  sed 
in  genere  nomen  robusti  et  fortis  viri ;  sed  Septua¬ 
ginta  Interpretes  posuerunt  nomen  gigantis,  quia 
illi  solent  esse  fortissimi,  et  caeteris  hominibus 
formidabiles,  ut  de  gigante  Goliath  legimus  in 
lib.  I  Regum ,  cap.  xvii. 

17.  Fallax  equus  ad  salutem  :  in  abundan-  vers.  it. 

TIA  AUTEM  VIRTUTIS  SU.E  NON  SALVABITUR. 

Tria  sunt,  quae  possunt  hominem  eripere  ab 
instanti  periculo,  vires  alienae,  ut  custodiae  milita¬ 
res,  vires  propriae,  velocitas  equi  :  illae,  si  resis¬ 
tendum  sit;  ista,  si  fugiendum.  Docuerat  Psal¬ 
mista,  non  sufficere  duo  priora;  nunc  addit  ne¬ 
que  tertium  sufficere, et  habemus  exemplum  om¬ 
nium  in  libris  Regum.  Saulem  enim  regem  non 
potuerunt  a  nece  defendere  ingentes  copiae  mili¬ 
tares;  Goliath  gigantem  robustissimum  David 
puer  occidit;  Joram  filium  Achab  veloci  curru 
fugientem,  sagitta  velocior  interemit.  «Fallax 
equus  ad  salutem,  »  id  est,  fallitur  qui. confidit 
salutem  suam  velocitati  equorum :  velocitas  enim 
illa  multis  modis  impediri,  vel  praeveniri  potest, 
ideoque  fallax  est.  « In  abundantia  virtutis  suae 

non  salvabitur,»  id  est,  equus  in  virtute  sua,  qua 
abundat,  vel  si  ea  maxime  abundet,  quae  virtus 
in  velocitate  consistit,  non  salvabitur  cum  sessore 
suo,  id  est,  neque  Se,  neque  sessorem  a  periculo 
liberabit.  In  hebraeo  habetur  active,  non  salvabit, 
nimirum  sessorem  suum;  sed  idem  verbum  he- 
braicum  mutatis  punctis  fieri  potestconjugationis 
passivae,  et  eo  modo  legerunt  Septuaginta  Inter¬ 
pretes,  quos  Interpres  latinus  secutus  est.  Et  qui¬ 
dem  lectio,  non  salvabit,  quam  habet  S.  Hierony¬ 
mus,  clarior  est.  Lectio  vero  nostrae  editionis , 
non  salvabitur,  requirit  ut  subinlelligatur  aliquid, 
videlicet,  non  salvabitur  cum  sessore  suo;  neque 
enim  dubium  esse  potest,  quin  de  salute  hominis 
potius,  quam  de  salute  equi  hoc  loco  agatur. 
Porro  quae  dicta  sunt  de  salute  corporali,  multo 
magis  intelligenda  sunt  de  salute  spirituali, 
ad  quam  obtinendam  nemo  sufficiens  est,  sine 
praeveniente,  comitante,  et  subsequente  gratia 
Dei. 

18.  ECCE  OilULI  DOMINt  SUFER  METUENTES 
EUM,  ET  IN  EIS  QUI  SPERANT  SUPER  MISERICORDIA 
EJUS. 

19.  Ut  ERUAT  A  MORTE  ANIMAS  EORUM,  ET  ALAT 
EOS  IN  FAME. 

Concludit  Propheta  ratiocinationem  suam,  qua, 
ut  supra  diximus,  probat  beatam  esse  gentem, 
cujus  Deus  est  Dominus.  Nam  videt  quidem  Deus 
omnes  homines,  et  intelligit  quam  parum  pos¬ 
sint,  nisi  ipse  adjuvet :  sed  tamen  peculiariter  in 
homines  justos  dirigit  oculos  suos,  ut  eis  de  coelo 
auxilium  praebeat,  tum  ut  a  mortis  periculo  libe¬ 
rentur,  tum  ut  commode  sustententur  in  vita. 
«Ecce  oculi  Domini  super  timentes  eum,  et  in  eis 
qui  sperant  super  misericordia  ejus.  »  Per  timen¬ 
tes  et  sperantes  pulchre  describuntur  ii,  qui  vere 
sunt  justi  et  amici  Dei.  Nam  timor  sine  spe  timor 
servilis  est,  spe?  sine  timore  praesumptio  est.  Ti¬ 
mor  cum  spe  charitatem  veram  declarat,  id  est, 
amorem  liberalem  quo  diligitur  Deus  ut  amicus, 
ut  pater,  ut  sponsus  :  qui  enim  tali  amore  fla¬ 
grat,  et  vehementer  timet  ne  dilectum  offendat, 
et  secure  confidit ,  ac  sperat,  misericordiam  di¬ 
lecti  sibi  nunquam  defuturam.  «Ut  eruat  a  morte 
animas  eorum,  et  alat  cos  infame.»  Haec  est  causa 
cur  Dominus  respicit  oculo  paterno  timentes  et 
sperantes  in  se,  ut  videlicet  hrre  duo  beneficia 
illis  tribuat,  liberationem  a  periculo  mortis,  ct 
alimenta  dum  vivunt.  Quia  justi  timent  Deum  of¬ 
fendere,  liberat  illos  Deusa  timore,  ne  offendan¬ 
tur,  praesertim  circa  vitam,  quae  est  fundamentum 
omnium  bonorum  ;  quia  sperant  in  misericordia 
ejus,  praestat  illis  perpetuam  misericordiam, dum 
alit  eos  in  fame.  Quae  duo  beneficia  possunt  intel- 
ligi  tam  de  salute  corporali  et  temporali,  quam 
de  spirituali  et  sempiterna.  «Eruit  Dominus  a 
morte  animas, »  id  esi,  vitam  timentium  se,  dum 
singulari  providentia  liberat  eos  a  variis  mortis 


periculis,  a  quibus  propria  virtute  sua  vel  suorum 
liberari  non  potuissent.  Deinde  sic  liberatos  sus¬ 
tentat  in  vita,  prospiciens  eis  de  omnibus  ad  vi¬ 
tam  necessariis,  et  praesertim  tempore  famis ,  quo 
mulli  alii  rerum  omnium  penuria  laborant.  Sed 
spiritualiter  eruit  animas  eorum  a  morte,  dum 
vel  non  sinit  eos  labi  in  peccatum,  quod  est  mors 
animae;  et  si  forte  peccaverint,  mox  illos  per  sa¬ 
lubrem  poenitentiam  ad  gratiam ,  quae  est  vita 
animae,  revocat;  et  utroque  modo  animas  eorum 
a  morte  sempiterna  liberat.  Viventes  aulem  Deo 
per  inhabitantem  Spiritum  Sanctum,  alit  in  fame, 
dum  in  hoc  deserto,  per  quod  ad  terram  promis¬ 
sionis  tendimus,  deserto  plane  sterili  et  inaquo¬ 
so,  alit  manna  pluente  de  coelo,  et  potat  aqua  de 
petra  scaturiente,  id  est,  coelestibus  conflatio¬ 
nibus  reficit,  ac  sustentat.  Alit  autem,  non  satiat, 
et  sitim  temperat,  non  exstinguit,  quia  saturitas 
servatur  in  aliam  vitam,  in  qua  satiabimur  dum 
apparuerit  gloria  Domini,  et  inebriabimur  ab 
ubertate  domus  Domini,  et  voluptatis  torrente 
potabimur. 

20.  Anima  nostra  sustinet  Dominum,  quoniam  ?er 

ADJUTOR  ET  PROTECTOR  NOSTER  EST. 

Hactenus  Propheta  justos  Dei  servos  allocutus 
est,  eosque  ad  exulfandum  in  Domino,  et  lau¬ 
dandum  Deum,  patrem  indulgentUsimum  et  mi- 
sericordissimum,  exhortatus  est.  Nunc  introducit 
justos  respondentes,  ac  dicentes  :  «Anima  nostra 
sustinet  Dominum. »  Inteliigunt  justi  quid  spiritus 
sibi  velit,  cum  eos  ad  exultandum  et  laudandum 
invitat,  nimirum  intentionem  Spiritus  Sancti  esse, 
ut  per  boc  ipsi  animentur  ad  perseverandum  in 
justitia,  et  ad  inhaerendum  Deo,  neqne  ab  eo  re¬ 
cedendum  ob  quantaseumque  persecutiones,  ac 
demum  ad  Deum  laudandum,  magis  opere,  quam 
verbis.  Itaquereqaondent  se  tot  beneficiis  Dei  con¬ 
firmatos,  constantissime  in  ejus  timore  ac  amore 
permansuros.  «Anima  nostra,  inquiunt,  sustinet 
Dominum,»  id  est,  quidquid  acciderit,  non  nos 
separabit  a  charitate  Dei,  neque  ad  alium  conso¬ 
latorem  respiciemus;  sed  exspectabimus  patien¬ 
ter  consolationem  de  coelo,  scientes  scriptum  esse 
Ilabac.  ii  :  «  Si  moram  fecerit,  exspecta  eum,  quia 
veniens  veniet,  et  non  tardabit.  »  Dicitur  aulem 
anima  sustinere  Dominum,  hebraica  phrasi,  qua 
tribuitur  animae  id  quod  toti  homini  convenit, 
prapsertim  quando  agitur  de  re  spirituali.  Sic  dixit 
Isaias  cap.  xxvi :  «  Nomen  tuum,  et  memoriale 
tuum  in  desiderio anirosp;  anima  meadesideravit 
te  in  nocte.»  Et  Jeremios  Thren.  nr  :  «  Bonus  Do¬ 
minus  sperantibus  in  se,  animae  quaerenti  illum.  » 

Et  beatissima  Virgo,  Luo.  i:  «  Magnificat  anima 
mea  Dominum.»  «Quoniam  adjutor,  et  protector 
noster  est.»  Reddunt  justi  rationem,  cur  tam  con¬ 
stanter  Dominum  exspectare  decreverint,  quia 
videlicet  sciunt,  et  experimento  cognoverunt  a 
Domino  in  bonis  se  adjuvari,  et  amatis  protegi 
potentissime  et  fidelissime. 


Vers.  21. 


PSALMUS  xxxm. 


21.  Quia  in  eo  laetabitur  cor  nostrum,  et  in 

NOMINE  SANCTO  EJUS  SPERAVIMUS. 

Posteaquam  responderunt  justi  primariae  infen- 
tioni  Spiritus  Sancti,  respondent  nunc  secundarim, 
quas  erat,  ut  exultarent  in  Domino,  sicut  in  pri¬ 
mis  Psalmi  verbis  dictum  est.  Dicunt  igitur  sc  id 
facturos  libentissime :  «  In  eo  laetabitur  cor  nos¬ 
trum,»  id  est,  exultabimus  in  Domino,  «et  in  no¬ 
mine  sancto  ejus  speravimus,»  id  est,  quia  in  no¬ 
mine  sancto  ejus  speravimus.  Nam  quia  sperave¬ 
runt  in  Domino,  adjuti  ab  eo,  atque  protecti  sunt, 
et  ideo  experimento  proprio  edocti,  quam  bonus 
et  potens  Dominus  sit,  exultant  in  eo,  et  confiten¬ 
tur  nomini  ejus.  Quod  attinet  ad  verba, in  hebrmo 
habetur,  quia  in  eo  lcetabitur  cor  nostrum ,  quia  in 
nomine  sancto  ejus  speravimus :  sed  primum  quia  po¬ 
situm  est  pro  et,  vel  pro  certe,  vel  vacat.  Sicut  con¬ 
tra  in  latina  editione,  illud  ,  et,  cum  dicitur,  et  in 
nomine  sancto  ejus  speravimus,  positum  est.  pro  quia. 
Itaque  clarissima  lectio  esset  :  Et  in  eo  laetabitur 
cor  nostrum,  quia  in  nomine  sancto  ejus  speravi¬ 
mus.  Porro  sperare  in  nomine  Domini,  non  est 
sperare  in  litteris,  aut  sono  nominis,  sed  sperare 

in  Domino  per  nomen  significato  ;  et  habere  vi¬ 
detur  vim  quamdam  majorem  hic  loquendi  mo¬ 
dus,  quam  si  dicatur  simpliciter,  sperare  in  Do-  Snm- 
mino,  nam  sperare  in  nomine  Domini,  est  spe-  m’im 
rare  in  ipso  Domino  nominatim  et  proprie  ap- 
pellato;  dicitur  vero  nomen  Domini  sanctum ,  mareno- 
quia  dignum  est  ut  ab  omnibus  honoretur,  et  men.  D°- 
ideo  summum  scelus  committitur,  cum  blasphe-  m,m' 
roatur. 

22.  Fiat  misericordia  tua.  Domine,  super  vers.  22. 

NOS,  QUEMADMODUM  srERAVIMUS  IN  TE. 

Concluditur  Psalmus  per  orationem,  ut  saepe 
alias,  et  est  oratio  aptissime  cohaerens  cum  supe¬ 
rioribus  verbis,  et  cum  tofo  Psalmo;  quia  enim 
aliquoties  dictum  est  Deum  misereri  sperantium 
in  se,  et  justi  dicunt  sc  in  Domino  speravisse,  et 
egent  semper  nova  misericordia  propter  continua 
pericula,  ideo  concludunt:  «  Fiat  misericordi", 
tua,  Domine,  super  nos,  »  id  est,  non  cesset,  sed 
perseveret,  imo  addatur  semper  nova  misericor¬ 
dia  super  nos;  «  quemadmodum  speravimus  in 
te,»  id  est,  sicut  de  tua  bonitate  futurum  spera¬ 
vimus,  et  nobis  ipsis  promisimus. 


PSALMUS  XXXIV 

SECUNDUM  HEBRAEOS. 


V.v.  —  1.  D avidi ,  cum  immutavit  vultum 

suum  coram  Achimeiech,  et  dimisit  eum,  et 

abiit. 

2.  Benedicam  Dominum  in  omni  tempore ; 
semper  laus  ejus  in  ore  meo. 

3.  In  Domino  laudabitur  anima  mea:  audiant 
mansueti  et  laetentur. 

k.  Magnificate  Dominum  mecum,  et  exalte¬ 
mus  nomen  ejus  in  idipsum. 

5.  Exquisivit  Dominum,  et  exaudivit  me:  et 
ex  omnibus  tribulationibus  meis  eripuit  me. 

C.  Accedite  ad  eum,  et  illuminamini :  et  fa¬ 
cies  vestrae  non  confundentur. 

7.  Iste  pauper  clamavit,  et  Dominus  exaudi¬ 
vit  eum,  et  de  omnibus  tribulationibus  ejus 
salvavit,  eum. 

8.  Immittet  Angelus  Domini  in  circuitu  ti¬ 
mentium  eum,  et  eripiet  eos. 

9.  Gustate,  et  videte  quoniam  suavis  est  Do¬ 
minus  :  beatus  vir,  qui  sperat  in  eo. 

10.  Timete  Dominum,  omnes  sancti  ejus: 
quoniam  non  est  inopia  timentibus  eum. 

11.  Divites  eguerunt,  et  esurierunt  :  inqui¬ 
rentes  autem  Dominum  non  minuentur  omni 
bono. 

12.  Venite,  filii,  audite  me  :  timorem  Domini 
docebo  vos. 


V.  s.  h.  —  David  quando  commutavit  os  [h. 

saporem ]  suum  coram  Abimelech,  et  ejecit 

eum,  et  abiit. 

Benedicam  Dominum  in  omni  tempore:  sem¬ 
per  laus  ejus  in  ore  meo. 

In  Domino  laudabitur  anima  mea  :  audiant 
mites  et  lretentur. 

Magnificate  Dominum  mecum,  et  exaltemus 
nomen  ejus  pariter. 

Qusesivi  Dominum,  et  exaudivit  me,  et  ex 
omnibus  angustiis  meis  liberavit  me. 

Respicite  ad  eum,  et  confluite,  et  vultus  ves¬ 
tri  non  confundentur. 

Hic  pauper  clamavit,  et  Dominus  exaudivit : 
et  de  omnibus  tribulationibus  ejus  salvavit 
eum. 

Circumdabit  Angelus  Domini  in  gyro  timen¬ 
tes  eum,  et  eruet  eos. 

Gustate,  et  videte  quoniam  bonus  Dominus  : 
beatus  vir  qui  sperat  in  eo. 

Timete  Dominum,  sancti  ejus :  quoniam  non 
est  inopia  timentibus  eum. 

Leones  indiguerunt  et  esurierunt :  quaerenti- 
bus  autem  Dominum  non  deerit  omne  bonum. 

Venite  [al.  Ambulate],  filii,  audite  me,  timo¬ 
rem  Domini  docebo  vos. 

13.  Quis  est  homo  qui  vult  vitam  :  diligit 
dies  videre  bonos  ? 

14.  Prohibe  linguam  tuam  a  malo,  et  labia 
tua  ne  loquantur  dolum. 

15.  Diverte  a  malo,  et  fac  bonum  :  inquire 
pacem,  et  persequere  eam. 

16.  Oculi  Domini  super  justos,  et  aures  ejus 
in  preces  eorum. 

17.  Vultus  autem  Domini  super  facientes 
mala,  ut  perdat  de  terra  memoriam  eorum. 

18.  Clamaverunt  justi,  et  Dominus  exaudivit 
eos,  et  ex  omnibus  tribulationibus  eorum  libe¬ 
ravit  eos. 

19.  Juxta  est  Dominus  iis,  qui  tribulato  sunt 
corde,  et  humiles  spiritu  salvabit. 

20.  Multae  tribulationes  justorum,  et  de  om¬ 
nibus  his  liberabit  eos  Dominus. 

21.  Custodit  Dominus  omnia  ossa  eorum : 
unum  ex  his  non  conteretur. 

22.  Mors  peccatorum  pessima,  et  qui  oderunt 
justum,  delinquent. 

23.  Redimet  Dominus  animas  servorum  suo¬ 
rum,  et  non  delinquent  omnes  qui  sperant 
in  eo. 


Quis  est  vir  qui  velit  vitam,  diligens  dies  vi¬ 
dere  bonos? 

Custodi  linguam  tuam  a  malo  :  et  labia  tua 
ne  loquantur  dolum. 

Recede  a  malo,  et  fac  bonum :  quaere  pacem, 
et  persequere  eam. 

Oculi  Domini  ad  justos,  et  aures  ejus  ad  cla¬ 
mores  eorum. 

Vultus  Domini  super  [h.  in]  facientes  ma¬ 
lum,  ut  perdat  de  terra  memoriam  eorum. 

Clamaverunt,  et  Dominus  exaudivit,  et  ex 
omnibus  tribulationibus  eorum  liberavit  eos. 

Juxta  est  Dominus  contritis  corde,  et  confrac¬ 
tos  spiritu  salvabit. 

Multae  tribulationes  [h.  multa  mala ]  justo  [al. 
justi],  et  ex  omnibus  illis  liberabit  [al.  libera¬ 
vit]  eum  Dominus. 

Custodit  omnia  ossa  ejus  :  unum  ex  eis  non 
confringetur. 

Interficiet  impium  malitia,  et  odientes  jus¬ 
tum  culpabuntur. 

Redimet  Dominus  animas  servorum  suorum, 
et  non  peccabunt  [h.  culpabuntur]  omnes  spe¬ 
rantes  in  eo. 


Argumentum.  —  Strophae  tres  :  vers.  2-4,  laudibus  efferam  Jovam;  vers.  5-11,  ex  omnibus  malis  me  eripuit  j 
nam  pios  ille  tuetur;  vers.  12-23,  igitur  qui  vult  beatus  esse,  pius  sit,  nam  pios  Jova  adjuvat.  Qua  occasione  sit 
editus  Psalmus,  primus  ejus  versus  perspicue  indicat.  Hodierni  tamen  haud  pauci  ad  recentiorem  aetatem  eum 
referunt,  absque  idonea  ratione  :  vid.  Hengstenberg.  In  eo  reperitur  acrostichidis  artificium. 

1.  Davidis  carmen ,  cum  mutavit  (dissimularet)  mentem  suam  coram  Abime- 

lecho,  et  expulit  eum  Abimelechus,  et  abiit  incolumis  Davides. 

2.  Benedicam  (celebrem)  Jovam  omni  tempore , 
continuo  laus  ejus  in  ore  meo  sit. 

3.  In  Jova  felicem  se  praedicat  (vel  prcedicabit )  anima  mea  : 
audiant  afflicti,  et  laetentur. 

4.  Magnificate  (o  afflicti)  mecum  Jovam , 
et  extollamus  nomen  ejus  una. 

5.  Quaesivi  Jovam  (precibus),  et  exaudivit  me , 
et  ex  omnibus  terroribus  meis  eripuit  me. 

6.  Respiciunt  (afflicti)  ad  eum,  et  lucent  (prae  gaudio,  spe  impleta) , 
et  facies  eorum  non  pudore  afficietur. 

7.  Hic  (ego)  miser  clamavit,  et  Jova  exaudivit , 
atque  ex  omnibus  angustiis  ejus  liberavit  eum. 

8.  Castrametatur  angelus  (collective  positum)  Jovae  circa  timentes  eum  , 
et  eripit  eos. 

9.  Gustate  et  videte  quam  bonus  sit  Jova! 
beatus  vir  qui  spem  ponit  in  eo ! 


PSALMUS  XXXIII.  201 

10.  Timete  (reveremini)  Jovam,  sancti  ejus, 
nam  nulla  est  inopia  timentibus  eum. 

1 1 .  Leunculi  (leones)  egent  et  esuriunt ; 

sed  qui  quaerunt  Jovam  nullo  carent  bono. 

12.  Agite,  filii,  auscultate  mihi , 
timorem  (cultum)  Jovae  docebo  vos. 

13.  Quis  est  vir  diligens  vitam  (prosperam) , 
amans  dies,  ut  videat  bonum  ? 

14.  Custodi  (quisquis  es)  linguam  tuam  a  malo, 
et  labia  tua  a  loquendo  dolum. 

15.  Recede  a  malo  et  fac  bonum , 
quaere  pacem  et  persequere  illam. 

16.  Oculi  Jovae  ad  justos  directi  sunt, 

et  aures  ejus  inclinatce  ad  clamorem  eorum. 

17.  Facies  Jovae  defixa  est  in  patrantes  malum, 
ad  exscindendum  e  terra  memoriam  eorum. 

18.  Clamant  justi,  et  Jova  audit , 

atque  ex  omnibus  angustiis  eorum  liberat  eos. 

19.  Propinquus  est  Jova  fractis  corde, 
et  contritos  spiritu  salvat. 

20.  Multa  sunt  mala  j usti , 

sed  ex  omnibus  iis  Jova  eum  eripit. 

21 .  Custodit  omnia  ejus  ossa , 
nec  unum  ex  iis  frangitur. 

22.  Interficit  impium  malum, 

et  qui  oderunt  justum  poenam  ferunt. 

23.  Redimit  Jova  (liberat  e  periculis)  animam  servorum  suorum, 
nec  pcenam  ferunt  confidentes  in  eo. 

nom. 

Vers.  1.  Cf.  I  Sara,  xxr,  14,  15  seq.  Alimelechus  cognomen  erat  regibus  Philistaeorum  commune  :  sic 
^Egyptii  reges  prisci  Pharaones,  et  posteriores  Ptolomoei  cognominabantur,  et  Ponti  reges  Mithridates,  et 
Romani  imperatores  Cessares  et  Augusti.  Hujus  autem  nomen  proprium  erat  Achis  :  cf.  1  Sam.  xxi,  10. 
—  Vers.  3.  Afflicti,  vel  mansueti,  i.  e.  qui  multarum  miseriarum  perpessione  fastum  didicerunt  deponere. 
Sunt  qui  aniim  ab  anavim  ita  distinguunt,  ut  boc  sit  mansueti,  illud  miseri;  at  duo  vocabula  promiscue 
poni  solent.  — Vers.  0.  Afficietur,  ut  lit  spe  sua  excidentibus.  Veteres  omnes,  Chaldaeo  excepto,  verba  hoc 
versu  occurrentia  in  imperativo  exprimunt.  —  Vers.  1  i .  «  Egregie  falluntur,  qui  leonibus  h.  1.  piorum 
hostes  (vel  homines  potentes  in  genere)  significari  credunt.  Hoc  vult :  fieri  facilius  potest ,  ut  egeat  leo , 
qui,  cum  sit  animal  robustissimum  atque  fortissimum,  sine  negotio  praedam  sibi  comparat,  quam  ut 
egeant  pii.  »  Haec  Maurer.  —  Vers.  12.  Filii,  mei  auditores,  qui  eruditione  indigetis.  — Vers.  13.  Videre 
pro  frui  saepius  ponitur.  —  Vers.  22.  Malum,  quod  committit,  sua  malitia  :  ita  Maurer;  Rosenmullerus, 
calamitas. 

Vers.  i 


BELLARMINl  EXPLANATIO. 

PSALMUS  XXXIII. 

TITULUS  ET  ARGUMENTUM. 

Dnvidi,  cum  immutavit  vultum  suum  coram  Abimelech,  et  dimisit  eum,  et  abiit. 


Hic  titulus  ad  cluas  historias  referri  potest,  quee  habentur  iih.  I  Reg.  cap.  xxi.  Prior  historia  narrat  Davidem, 
fugientem  a  facie  Saul  regis,  venisse  ad  Achimelech  sacerdotem,  atque  ab  eo  panes  et  arma  postulasse,  neque  ei 
indicasse  fugam  suam,  sed  simulasse  secretum  regis  negotium  se  habere,  ob  quod  tantopere  festinaret.  Posterior 
historia  refert  Davidem  confugisse  ad  Achis  regem  Philistseum ,  sed  cum  servi  ejus  regis  incitare  coepissent 
dominum  suum  in  necem  Davidis,  tum  Davidem  insaniam  et  fatuitatem  simulare  coepisse,  atque  ea  ratione  mortem 
evasisse.  Theodoretus  ad  priorem  historiam  titulum  refert;  sed  S.  Basilius,  S.  Augustinus,  S.  Hieronymus, 
et  Euthymius  referunt  ad  posteriorem.  Et  haec  est  verior  sententia  :  primo,  quia  in  priore  non  immutavit  David 
vultum,  sed  officium ;  in  posteriore  vero  vultum  immutavit,  ut  videretur  esse,  qui  non  erat.  Secundo ,  quia  ubi 
nos  legimus  :  Et  dimisit  eum.  in  hebraeo  est,  *inU’U,'l,  quod  significat,  et  expulit  eum;  sive,  et  projecit  eum; 
vel,  et  repudiavit  eum ,  quod  nullo  modo  convenit  cum  priore  historia,  sed  tantum  cum  posteriore  :  non  enim 
Achimelech  sacerdos  expulit  Davidem  ,  sed  Achis  rex  eum  expulit,  ut  insanum  et  furiosum.  Ex  quo  etiam  refellitur 
sententia  eorum  qui  vo  dimisit  eum  sic  intdligunt ,  dimisit  David  regem  Achis,  vel  sacerdotem  Achimelech  :  non 
emm  David  dimisit,  id  est  expulit ,  sed  expulsus  fuit  et  dimissus.  Tertio  ,  quia  in  hoc  Psalmo  David  gratias  agit 
Deo,  quod  ex  magno  periculo  liberaverit  eum  :  nullum  autem  periculum  passus  est  David  apud  Achimelech,  sed 
maximum  apud  Achis.  Quarto,  quia  in  titulo  hujus  Psalmi  juxta  codicum  hehraicorum  et  graecorum  fidem,  non 
habetur  Achimelech ,  ut  haberi  deberet  ,  si  titulus  priorem  historiam  respiceret;  sed  Abimelech.  Et  sic  legunt  et 
exponunt  Basilius,  Augustinus  et  alii  veteres,  excepto  Theodoreto.  Latini  etiam  codices  Vulgatae  editionis,  quos 
vidi,  habent  Abimelech,  excepta  editione  Sixti  V,  in  qua  habetur  Achimelech ,  quod  vitio  librariorum,  vel  impres¬ 
sorum  factum  videtur,  cum  repugnet  omnibus  codicibus,  et  facile  fuerit  errare  ob  vocum  similitudinem.  Cur 
autem  Achis  dictus  sit  Abimelech ,  rationem  reddit  S.  Basilius  :  Abimelech  erat  nomen  commune  regibus  Philisti¬ 
norum,  sicut  Pharao  erat  nomen  commune  regibus  Higyptiorum,  et  Caesar  imperatoribus  Romanorum.  Probat 
autem  S.  Basilius  Abimelech  fuisse  nomen  commune  regibus  Philistinorum,  ex  cap.  xx  et  xxvi  Gen.  Porro  quod  in 
titulo  dicitur,  immutavit  vultum  suum,  in  hebr.  est  IQyu  p|&  hesehanutho  eih  tahhemo,  id  est,  immutavit 

sensum  suum,  quod  in  idem  recidit;  nam  immutare  sensum,  est  hoc  loco  simulare  stultitiam,  et  de  viro  sensato 
(Acere  se  insensatum,  quod  fecit  David  torquendo  os  et  oculos,  et  collabendo,  et  impingendo  in  ostia  domus  more 
ebriorum,  et  saliva}  copiam  emittendo  ad  similitudinem  epilppticorum  :  haec  enim  narrantur  in  hb.  I  Reg.  cap.  xxi. 
Argumentum  Psalmi  est  gratias  agere  Deo  pro  beneficio  liberationis  a  periculo  illo  mortis  imminentis ,  et  hac 
occasione  exhortari  omnes  ad  amandum  Deum  ,  et  sperandum  in  eo.  lntelligebat  enim  vir  pius  suam  illam  omnem 
industriam,  quam  adhibuit  simulando  stultitiam,  parum  fuisse  profuturam  sine  adjutorio  et  favore  divino. 

EXPLICATIO  PSALMI. 


1 .  Benedicam  Dominum  in  omni  tempore,  sem- 

PER  LAUS  EJUS  IN  ORE  MEO. 

Psalmus  est  alphabeticus  ;  incipit  enim  primus 
versus  a  prima  littera  alphabeti,  secundus  a  se¬ 
cunda,  et  sic  de  caeteris;  quod  videtur  ideo  fac¬ 
tum,  ut  facilius  memoriae  mandaretur,  et  saepe  a 
fidelibus  cantaretur.  Incipit  igitur  magno  affectu 
gratias  agere,  quasi  diceret :  Nullo  unquam  tem¬ 
pore  obliviscar  beneficium  hodiernum.,  sed  pro 
eo  :  «  Benedicam  Dominum  in  omni  tempore,  » 
id  esf,,quamdiu  vixero;  et  idipsum  repetens: 
«Semper,  inquit,  laus  ejus  in  ore  meo.»  Itaque 
illud,  semper,  non  significat  omni  momento, 
omni  die,  omni  nocte,  quasi  nihil  aliud  agendum 
sit;  sed  significat  id  esse  faciendum  suo  loco  ,  et 
tempore,  sed  usque  ad  finem  vitae;  imo  etiam  us¬ 
que  ad  finem  saeculi  cantabuntur  Psalmi  isti,  et 
sic  per  alios  benedicet  Deum  David  in  omni  tem¬ 
pore.  Potest  etiam  hic  locus  spirilualiter  intelligi, 
quod  justi  semper  Deum  laudant,  et  cum  bene¬ 
ficia  recipiunt ,  et  cum  flagella  patiuntur ,  juxta 


illud  S.  Job,  cap.  i :  «  Dominus  dedit.  Dominus 
abstulit,  sit  nomen  Domini  benedictum.  » 

2.  In  Domino  laudabitur  anima  mea:  audiant  vers  t 

MANSUETI,  ET  LvETENTUR. 

Nec  solum ,  inquit,  ego  benedicam  Dominum 
ob  hoc  beneficium  in  omni  tempore,  sed  etiam 
alii  benedicent :  quicumque  enim  hoc  audierint, 
laudabunt  me,  quod  tam  mirabili  arto  eluserim 
illum  regem,  et  simul  Deum  laudabunt  ac  bene¬ 
dicent,  qui  me  per  illam  artem  de  mortis  periculo 
liberavit.  «In  Domino  laudabitur  anima  mea,»  id 
est,  ego  laudabor  ab  omnibus,  ad  quos  hujus  rei 
fama  pervenit;  sed  laudabor  in  Domino,  ac  per 
hoc  laus  praecipua  referetur  ad  Dominum ,  qui 
singulari  providentia  sua  mihi  bonum  consilium 
inspiravit,  et  juvit,  ut  felicem  sortiretur  effectum. 

In  hebraeo  verbum  laudabitur  est  cujusdam  con¬ 
jugationis,  quae  significat  actionem  in  se  ipsum, 
itaque  secundum  proprietatem  vocis  hebraicae, 
laudabitur  anima  mea,  significat  :  Anima  mea  lau¬ 
dabitur  a  se  ipsa,  id  est  gloriabitur;  et  quia  po- 

re. 


Nonsem-  nilur  anima  pro  toto  homine,  sensus  erit :  Ego 

^vitium*1 3PRe  ^0C  ^ac^um  umifice  gloriabor,  non  in  me, 
gloriam ,  sed  Domino,  quo  protegente  et  adjuvante  pe- 
et  pro-  ri culum  evasi.  Admonemur  ex  hoc  loco  nonsem- 
taTa/da-  Per  esse  vP>urn  gloriari,  et  facta  propria  laudare, 
sed  tunc  solum,  cum  vel  gloriamur  de  re  quae 
laudem  non  meretur,  vel  non  agnoscimus  aucto¬ 
rem  primarium  omnium  bonorum,  Deum.  «  Qui 
gloriatur,  inquit  Apostolus  II  Corinth.  x, 47  :  in 
Domino  glorictur  :  non  enim  qui  seipsum  com¬ 
mendat,  ille  probatus  est,  sed  quem  Deus  com¬ 
mendat.  »  Quod  sequitur,  «  audiant  mansueti  et 
laetentur,»  significat  ad  eos  proprio  pertinere  com¬ 
municationem  hujus  laetitiae,  quibus  similia  peri¬ 
cula  solent  esse  communia,  quales  sunt  homines 
mites  et  patientes  :  qui  enim  ejusmodi  sunt,  et, 
saepe  a  potentioribus  opprimuntur,  et,  facile  Deum 
experiuntur  adjutorem.  «  Audiant,  inquit,  man¬ 
sueti,  »  humiles,  Deum  timentes,  mei  similes,  quod 
mihi  accidit,  «  et.  laptentur,  »  ac  Dominum  bene¬ 
dicant.  fn  hebrapo  sunt  haec  verba  temporis  fu¬ 
turi,  audient ,  et  laetabuntur ;  sed  quia  imperativus 
apud  Hebraeos  caret  tertia  persona,  adeam  expri¬ 
mendam  utuntur  Hebraei  tertia  persona  faturi  : 
proinde  recte  verterunt  graeci  et  latini  interpretes, 
audiant,  et  laetentur. 


Vers.  ?.  3.  Magnificate  Dominum  mecum,  et  exalte¬ 

mus  NOMEN  EJUS  IN  JD1TSUM. 

Convertit  sermonem  ad  ipsos  mansuetos,  quos 
jusserat  audire  et  laetari,  atque  illos  hortatur  ut 
non  solum  singuli  apud  se  Deum  laudent,  sed 
cum  ipso  conjuncti  ,'pariferque  uniti  Dominum 
glorificent. «Magnificate  Dominummecum,»idest 
Dominum,  qui  solus  vere  magnus  est,  magnum 
esse  confiteamur:  et  eum,  qui  vere  solus  altissi- 
raus  est,  voce  etiam  nostra  altissimum  esse  prae¬ 
dicemus;  «  et  ejus  nomen,  »  id  est ,  notitiam  et 
famam,  vel  potentiam  et  majestatem  coram  ho¬ 
minibus  extollamus.  Placet  enim  Deo  valde,  ut 
fideles  non  solum  seorsim  in  cubiculis,  sed  etiam 
conjuncti  in  Ecclesiis  «unanimes,  uno  ore  ipsum 
honorificent,  »  ut  Apostolus  monet  ad  Rom.  xv. 
Illud,  in  idipsum,  saepe  jam  diximus  nihil  signi¬ 
ficare  aliud,  nisi  pariter ,  una,  conjunctim,  etc. 

vers.  t.  4.  Exquisivi  Dominum,  et  exaudivit  me,  et 
EX  omnibus  tribulationibus  meis  eripuit  me. 


Explicat  nunc  Propheta  causam,  cur  benedi¬ 
cere  velit  Dominum  omni  tempore  :  quia  vide¬ 
licet  expertus  sit  eum  liberatorem  optimum  et  po- 
tentissimum.  «  Exquisivi  Dominum,»  id  est,  cum 
angustiis  premerer,  ad  Dominum  confugi,  ejus 
auxilium  quaesivi,  ad  eum  cum  fiducia  accessi , 
«  et  exaudivit  me,  »  solita  sua  benignitate  et  mi¬ 
sericordia,  et  effectus  exauditionis  in  co  se  pro¬ 
didit,  quod  «liberavit  me  ex  omnibus  Iribula- 
tionibus  meis,  »  quasi  dicere  velit  :  Conatus  est 
me  Sani  rex.  et  manus  sua,  et  per  satellites  suos 
occidere,  et  protegente  Domino  manus  ejus  effugi ; 


fugiens  autem  prae  festinatione,  neque  arma,  ne¬ 
que  cibum  capere  potui,  et  continuo  adfuit  mise¬ 
ricordia  Domini,  quae  mihi  per  Achimelech  sa¬ 
cerdotem  panes  et  arma  providit  :  paulo  post 
per  imprudentiam  incidi  in  manus  Achis  regis 
Philistaeorum ,  sed  eodem  inspirante,  adjuvante 
et  protegente  Deo ,  mirabili  et  insolita  arte  peri¬ 
culum  declinavi.  Itaque  «  ab  omnibus  tribulatio¬ 
nibus,  »  quae  hucusque  mihi  acciderunt,  «  eripuit 
me  »  benignissimus  Dominus  ,  et  amantissimus 
pater,  Deus. 

5.  Accedite  ad  eum,  et  illuminamini,  et  fa-  vers.  5. 
cies  vestras  non  confundentur. 

Hic  jam  incipit  exhortatio  pulcherrima  et  effi- 
cacissima  ad  amorem  et  timorem  Dei,  et  ad  pro¬ 
jiciendam  in  eum  omnem  sollicitudinem  nos¬ 
tram.  «  Accedite  ad  eum,  »  vel,  ut  sonat  vox  he- 
braea,  respicite  in  eum. ,  id  est ,  quotquot  in  tribu¬ 
latione  estis,  accedite  per  fidem  et  orationem  ad 
Deum,  respicite  in  auxilium  ejus;  «  et  illumina¬ 
mini,  »  id  est,  percipite  lumen  consolationis  et  lae¬ 
titiae,  rejecta  tristitia  obnubilante :  lux  enim  laeti¬ 
tiam  significat,  juxta  illud  Psalm.  xevi  :  «  Lux 
orta  est  justo,  et  rectis  corde  laetitia.  »  Potest  au- 
tern  altiorc,  et  mystico  sensu  hic  loeusita  exponi : 

«  Accedite  ad  eum  »  per  conversionem,  «et  illumi¬ 
namini  »  per  gratiam  justificationis;  nam  illumi¬ 
natio  divina  vitam  spiritualem  confert;  unde  dicit 
Apostolus  ad  Ephes.  v:  «  Surge  qui  dormis,  et 
exsurge  a  mortuis,  et  illuminabit  te  Christus;  »  et 
Christus  ipse  ait,  Joan.  viii,  42  :  «  Qui  sequitur 
me,  non  ambulat  in  tenebris,  sed  habebit  lumen 
vitae;  »  et  in  Psalm.  lv  legimus  :  «  Apud  te  est 
fons  vitae,  et  in  lumine  tuo  videbimus  lumen;  » 
ubi  pro  eodem  ponitur  :  fons  vitae  et  fons  lu¬ 
minis.  Denique  ideo  baptismus  apud  veteres  di¬ 
citur  illuminatio ,  quia  per  eum  homines  mortui 
peccato  regeneraniur ,  et  de  tenebris  mortis  ve¬ 
niunt  ad  lumen  vitae.  Accedite  igitur  ad,  eum,  per 
conversionem  et  poenitentiam,  et  ipse  convertetur 
ad  vos,et,  vultu  suo  lucidissimo,  etmaxime  vitali, 
quippe  qui  sol  est  increatus,  et  fons  vitae,  illu¬ 
minabit  et  vivificabit  vos.  «  Et  faeies  vestra*  non 
confundentur,  »  id  est,  accedite  securi,  nolite  ti¬ 
mere  repulsam,  exaudiet  et  excipiet  vos;  neque 
palielur  rubore  confundi  facies  vestras.  Dicitur 
enim  confundi  faeies,  quando  qui  petit  non  im¬ 
petrat,  et  ideo  cum  rubore  discedit.  Siclib.  III  Reg. 
cap.  ii,  dicit  Belhesabee  regi  Rolomoui  :  «  Peti¬ 
tionem  unam  parvulam  ego  deprecor  a  te,  ne 
confundas  faciem  meam.  »  In  hebraeo,  pro  acce¬ 
dite  ad  eum,  et  illuminamini ,  et  facies  vestrae  non 
confundentur,  habetur,  respexerunt  ad  eum,  et  illu¬ 
minati  sinit, ,  et  faeies  eorum  non  confundentur;  sed 
facile  est.  videre  quid  Septuaginta  legerint  :  nam 
illud,  hibbitv ,  respexerunt ,  legerunt  habitu , 

respicite ,  quomodo  etiam  legit  S.  Hieronymus  ; 
quia  vero  accessus  ad  Deum  per  conversionem, 
est  accessus  oculorum  interiorum,  non  pedum. 

ideo  idem  est  accedite,  et  respicite,  nimirum  acce¬ 
dite  oculo  fidei,  convertite  faciem,  respicite  in 
Deum.  Sic  etiam  illud.  Vina,  potest  esse  praeteri¬ 
tum  indicativi  modi ,  et  etiam  imperativi  :  saepe 
enim  defectiva  inflectuntur  more  perfectorum. 
Certe  non  solum  Septuaginta,  sed  et  S.  Hierony¬ 
mus  vertit  eam  vocem  per  modum  imperandi: 
et  quidem  S.  Hieronymus  vertit,  confluite,  et  Sep¬ 
tuaginta,  illuminamini,  quia  verbum  lita  et  con¬ 
fluere ,  et  illuminari  significat;  sed  illuminamini 
magis  cohaeret  cum  praecedenti  verbo,  respicite, 
et  ideo  communiter  est  recepta  versio  Septua¬ 
ginta  Interpretum.  Denique  Septuaginta  etS.  Hie¬ 
ronymus  non  legerunt  QIT32  facies  eorum,  sed 
OD’33  facies  vestrae.  Itaque  tota  discordia  codicum 
Hebraeorum  a  graecis  etlatinis  nascitur  expunctis 
male  collocatis  a  Rabbinis,  vel  ex  libris  minus 
correctis,  quos  nunc  habemus. 

Vers.6.  6.  ISTE  PAUPER  CLAMAVIT,  ET  DOMINUS  EXAU¬ 
DIVIT  EUM  I  ET  DE  OMNIBUS  TRIBULATIONIBUS  EJUS 
SALVAVIT  EUM. 

Probat  exemplo  suo,  secure  accedendum  esse 
ad  Deum  tempore  tribulationis.  Nam,  inquit,  «iste 
pauper, »  David  videlicet,  omni  ope  destitutus,  ita 
ut  etiam  panem  a  sacerdote  mendicaret,  «clama¬ 
vit»  cum  fide  et  fiducia,  pulsavit  ardenti  prece  ad 
ostium  divinae  clementiae,  «  et  Dominus»  conti¬ 
nuo  «  exaudivit  eum,  et  ab  omni  tribulatione  li¬ 
beravit  eum. » 

vers  7.  7.  Immittet  angelus  Domini  in  circuitu  ti¬ 

mentium  EUM,  ET  ERIPIET  EOS. 

Probavit  exemplo,  nunc  probat  ratione,  acce¬ 
dendum  esse  ad  Deum  cum  omni  fiducia.  Ratio 
est,  quoniam  «  Angelus  Domini,  »  cui  Deus  ipse 
mandavit,  ut  custodiat  homines  justos,  ut  dicitur 
in  Psalm.  xc,  cum  videt  hominem  in  periculo, 
continuo  adest,  et  more  castrorum  circumdat  pro¬ 
tectione  sua  hominem  illum,  ut  nihil  ei  nocere 
possit.  «  Immittet  Angelus  Domini,  »  subintelli- 
gitur,  ipse  se,  «in  circuitu  timentium  eum.  »  ln 
hebraeo  sensus  clarior  est  :  sic  enim  ad  verbum 
legimus,  castrametatur  Angelus  homini  in  circuitu 

Angelo-  timentium  eum,  et  eripiet  eos.  Mira  potentia  angelo- 

rum mira  rum  }  ut  unus  angelus  vicem  exercitus  suppleat. 

poienua.  , .  .  , 

Ex  quo  sequitur  ut  maxima  securitas  et  paxesse 
debeat  in  corde  timentium  Deum,  qui  tali  custo¬ 
dia  muniuntur. 

Vers.  8.  8.  GUSTATE  ET  VIDETE,  QUONIAM  SUAVIS  EST 

Dominus  :  et  beatus  vir,  qui  sperat  in  eo. 

Pergit  in  exhortatione ,  et  quia  dixerat :  Acce¬ 
dite  ad  eum,  et  probaverat  exemplo  et  ratione, 
esse  accedendum  ad  Deum  tempore  tribulationis, 
nunc  hortatur  ad  experiendum,  ut  etiam  ipsi  pro¬ 
prio  experimento  discant  rem  ita  se  babere.  «  Gus¬ 
tate,  inquit,  et  videte,  quoniam  suavis  est  Domi¬ 
nus,  »  id  est,  experimentum  sumite,  facite  peri¬ 
culum,  incipite  reipsa  jactare  in  Deum  omnem 


sollicitudinem  vestram,  inhaerendo  illi,  dimissis 
omnibus  consolatoribus  aliis;  «  et  videte,  »  id  est, 
cognoscite ,  quoniam  dulcis  est  Dominus  omni¬ 
bus  inhaerentibus  sibi.  Et  vere  quid  suavius  fingi 
potest,  quam  animum  praeditum  charitate ,  con¬ 
scientia  bona,  corde  puro,  fide  non  ficta  requies¬ 
cere  in  sinu  summi  boni  ?  Vere  «  beatus  vir,  qui 
sperat  in  eo, »  id  est,  qui  pacem  habet  ad  Deum, 
et  certa  spe  recumbit  in  eo.  Sicut  autem  illud, 
accedite,  et  illuminamini ,  exposuimus  altiore  quo¬ 
dam  sensu  de  insipientibns,  qui  illuminantur  per 
justificationem :  ita  quod  hic  dicitur,  gustate,  et 
videte,  potest  exponi  de  proficientibus,  qui  post 
regenerationem  spiritualem  incipiunt  nutriri  et 
crescere,  juxta  illud  S.  Petri  in  epist.  I,  n  :  «  Sicut 
modo  geniti  infantes  lac  concupiscite,  ut  in  eo 
crescatis  in  salutem  :  si  tamen  gustastis  quoniam 
suavis  est  Dominus;  »  ubi  S.  Petrus  hunc  locum 
Psalmi  citat  in  eum  sensum,  quem  nos  modo  per¬ 
sequimur.  Sanctus  etiam  Paulus,  cap.  vi  ad  Hebr., 
conjungit  illuminationem  cum  gustatione,  cum  ait : 
«Impossibile  est  eos,  qui  semel  sunt  illuminati, 
gustaverunt  quoque  bonum  Dei  verbum,»  etc. 

9.  Timete  Dominum,  omnes  sancti  ejus,  quo-  ^ers  9. 

NTAM  NON  EST  INOPIA  TIMENTIBUS  EUM. 

Post  exhortationem  ad  experiendum  quam  dul¬ 
cis  sit  Dominus,  hortatur  Propheta  ad  timorem 
Domini,  id  est,  ad  observantiam  mandatorum, 
sive,  quod  est  idem,  ad  perseverandum  in  jus¬ 
titia  et  charitate  Dei,  quas  est  fundamentum  fidu¬ 
ciae,  per  quam  accedimus  ad  Deum,  et  gustamus 
beneficiorum  ejus  suavitatem.  Rectissime  etiam 
conjunguntur  haec  verba  superioribus  secundum 
altiorem  alium  sensum  :  nam  sicut  accedendo 
incipimus,  et  gustando  proficimus,  ita  timendo 
perficimur  :  non  enim  hic  agitur  de  timore  ser¬ 
vili,  sed  de  timore  casto  et  filiali,  qui  convenit  Timoris  s 
sanctis  et  perfictis.  «  Timete,  inquit.  Dominum,  Dei  filia-, > 
omnes  sancti  ejus  :  »  timor  enim  iste  includit 
perfectam  charitatem,  quia  qui  perfecte  diligit,  mte“,.a*  1 
vehementissime  timet  ne  in  aliquo  dilectum  of¬ 
fendat  ,  et  ideo  diligentissime  conformat  se  vo¬ 
luntati  Dei,  et  servat  in  omuibus  verbum  ejus; 
qui  autem  sic  servat  verbum  ejus,  «  in  hoc  cha- 
ritas  Dei  perfecta  est,  »  ut  ait  S.  Joannes  in  l  epist. 
cap.  11.  De  hoc  timore  dicitur  Job.  xxvm :  «  Ecce 
timor  Domini  ipsa  est  sapientia ;  »  Eccli.  1 :  «  Ple¬ 
nitudo  sapienti®  est  timere  Deum;  »  et  cap.  xxv: 

«  Timor  Domini  super  omnia;  »  et  Isai.  xi,  dicitur 
de  Christo  :  «Et  replebit  eum  spiritus  timoris  Do¬ 
mini.  »  Denique  Ecclesiastes,  cap.  ult.  :  «Time 
Deum,  et  mandata  ejus  .observa  :  hoc  est  enim 
omnis  homo,  »  quasi  dicat  :  In  hoc  consistit  tota 
perfectio  hominis,  et  omne  ejus  bonum  in  hac 
vita,  ut  timendo  Deum  custodiat  omnia  mandata 
ejus;  et  hoc  significant  verba  sequentia  in  altiore 
sensu,  «  quoniam  non  est  inopia  timentibus  eum, » 
sive,  ut  proprie  significat  vox  hebraica  "nona,  non 
est  defectus  timentibus  eum,  id  est,  nihil  deficit  timen- 

tibus  eum :  hoc  enim  est  esse  perfectum,  nihil  ei 
deesse.  Et  vero  quid  potest  deesse  amico  Dei, 
cujus  sunt  omnia ,  cum  amicorum  omnia  sint 
communia?  Quod  si  aliquando  justissimis  viris 
deesse  videntur  temporalia,  vere  tamen  eis  nihil 

Animus  deest,  cum  eis  detur  patientia,  quae  longe  melior 
debct.  est  divitiis  :  neque  dicitur  proprie  carere  divitiis, 

vos*  non  divitias  non  desiderat;  animus  enim  dives 
arca,  debet  esse,  non  arca.  Sed  tamen  idem  Propheta, 
sive  potius  idem  Spiritus  Sanctus,  qui  verbis  suis 
instruit  sapientes,  iisdem  verbis  humiliore  sensu 
acceptis,  instruit  etiam  insipientes  eosque  horta¬ 
tur,  ut  Deum  timeant,  quoniam  non  est  inopia 
timentibus  eum,  id  est,  quoniam  Deus  tempo¬ 
ralia  subministrat  servis  suis,  neque  eos  destituit 
tempore  necessitatis.  Et  sunt  in  Scripturis ,  et  in 
historiis  de  vilis  Sanctorum  exempla  sine  numero, 
quibus  probatur  Deum  mirabili  providentia  pro¬ 
spicere  solitum  esse  servis  suis  ea,  quse  ad  vitam 
necessaria  sunt. 

[Vers.  io.  10.  Divites  eguerunt  et  esurierunt  :  inqui¬ 
rentes  autem  Dominum  non  minuentur  omni 
bono. 

Idipsum  explicat  comparando  impios  cum  ti¬ 
mentibus  Deum,  quasi  dicat  Propheta  :  Non  solum 
non  erit  inopia  timentibus  Deum ,  sed  contra  erit 
inopia  magna  non  timentibus  eum,  etiamsi  divites 
antea  fuerint.  In  hebraeo,  pro  divites ,  est 
chephirim,  leones ,  sive  leunculi  :  vocat  enim  Pro¬ 
pheta  divites  impios,  metaphorice  leones,  quod 
aliena  rapiant.  Dicit  igitur  divites  impios  non  se¬ 
mel  Deo  ipsos  puniente,  ad  extremam  inopiam 
esse  redactos.  «  Divites  eguerunt  et  esurierunt,  » 
id  est,  qui  divites  fuerunt,  egere  et  esurire  coepe¬ 
runt  ,  quia  divitiae  inhabiles  sunt ,  et  fallaces  ,  et 
multis  variisque  periculis  expositae.  «  Timentes 
aute.n  Dominum  non  minuentur  omni  bono,»  id 
est,  qui  nou  in  divitiis,  sed  in  Deo  spem  suam  po¬ 
sitam  habent,  quales  sunt,  qui.  Deum  timent,  illi 
etiamsi  pauperes  sint,  non  minuentur  omni  bono, 
id  est,  non  deerit  illis  ullum  bonum  :  e-t  enim 
phrasis  hebraica,  et  in  Scripturis  frequentissima, 
ut  ponatur  in  propositione  negante,  non  omne,  pro 
nullo.  Nos  diceremus  ,  nullo  bono  minuentur,  pro 
eo  quod  Hebraei  dicunt,  non  minuentur  omni  bono. 
Sic  in  Vsahn.  xlviii  :  «Cum  interierit,  non  sumet 
omnia,  »  id  e. i,  cum  interierit,  nihil  sumet;  sic 
in  Apocal.  cap.  xxu  :  «  Et  omne  maledictum  non 
erit  amplius,  »  id  est ,  et  nullum  maledictum  erit 
amplius.  Porro  illud,  divites  eguerunt  et  esurierunt, 
habet  etiam  alium  sensum  magis  reconditum,  quod 
videlicet  ii,  qui  divitias  temporales  amant,  quan¬ 
tumvis  divitiis  abundent,  semper  egent  et  esu¬ 
riunt,  quiasemper  appelunt  plura,  quam  habeant; 
«inquirentesautem  Dominum,»  quiareminfinitam 
quaerunt,  quae  major  est  ipsorum  desiderio,  juxta 
illud  S.  Joannis  I  epist.  iii  :  «  Major  est  Deus  corde 
nostro;  »  ii  «non  minuentur  omni  bono,»  quia 
summo  bono  inhaerentes,  in  eo  habent  omnia  bona. 


11.  Venite,  filii,  audite  me,  timorem  Do-vers.  u. 

MINI  DOCEBO  VOS. 

Posteaquam  Propheta  hortatus  est  homines  ad 
timorem  Domini,  docet  quae  sit  utilitas  hujus  ti¬ 
moris,  et  in  qua  re  timor  iste  sit  positus.  «Venite, 
inquit,  ad  me,»  venite  ad  scnolam  Spiritus  Sancti, 
quanullo  utilior  inveniri  potest;  «audite  me, »  vel 
potius  Spiritum  Domini  per  linguam  meam  lo- 
quentem.  Sic  enim  David  ipse  loquitur  lib.  II  Rcg. 
cap.  xxm  :  «Spiritus  Domini  locutus  est  per  me, 
et  sermo  ejus  per  linguam  meam.  »  «  Timorem 
Domini  «docebo vos ,  »  id  est,  docebo  quanta  sit 
utilitas  timoris  Domini,  et  quid  sit  iste  timor  Do¬ 
mini,  ad  quem,  lanquam  ad  summam  omnium 
bonorum  tam  saepe  vos  in  Psalmis,  et  tam  vehe¬ 
menter  exhortor. 

12.  Quis  est  homo,  qui  vult  vitam,  diligit  Ve*.  12. 

DIES  VIDERE  BONOS  ? 

Explicat  his  verbis  Propheta  utilitatem  et  finem 
timoris  Domini,  quo  videlicet  timor  Domini  pariat 
veram  vitam  et  dies  bonos,  id  est  vitam  felicissi¬ 
mam,  quam  justi  praegustant  in  hoc  saeculo,  dum 
«  regnum  Dei,  quod  est  justitia,  pax,  et  gaudium 
in  Spiritu  Sancto, »  Rom.  xiv,  in  corde  suo  habent, 
et  in  alio  saeculo  perfecte  possidebunt,  quando 
absorpta  erit  mors  in  victoria.  «Quis,  inquit,  est 
homo  qui  vult  vitam?»  quasi  dicat:  Promisi  me  ti¬ 
morem  Domini  esse  docturum ;  nunc  igitur  adim¬ 
pleo  promissionem  meam,  ac  dico  finem  timoris 
Domini  esse,  id  quod  omnes  cupiunt;  sed  pauci 
assequuntur,  videlicet,  veram  atque  beatam  vi¬ 
tam.  Sed  qui  hunc  finem  assequi  volunt,  debent 
media  assumere,  quae  mox  subjungam.  Quis  igi¬ 
tur  est,  qui  vult  vitam  ?  id  est,  qui  dicunt  se  velle 
vitam  beatam,  et  tamen  non  ingrediuntur  viam, 
quae  ad  illam  ducit,  non  videntur  vere  ac  serio 
velle  vitam  beatam,  sed  umbram  solum,  et  ima¬ 
ginem  vitae;  ideo  interrogo:  Quis  est,  qui  vere  ac 
serio  vult  vitam  veram?  quis  vere  diligit  videre 
dies  bonos,  dies  felices  ac  beatos?  In  hebraeo  ha¬ 
betur  paulo  aliter,  diligit  dies  ad  videndum  bonum; 
et  quamvis  sensus  idem  sit ,  tamen  potest  fieri  ut 
in  codicibus  antiquis  fuerit  in  numero  multitudinis 
G>;nt3  tobim,  bonos,  quod  nunc  est  3VJ  tob,  bonum; 
et  quod  legerint  veteres,  non  per  gerundium,  sed 
per  infinitivum  illud,  ad  videndum  :  eadem  enim 
vox  apud  llebrteos  facit  infinitivum  et  gerundium, 
unica  littera  superaddita  in  principio.  Nam  non 
solum  Septuaginta  Interpretes,  sed  etiam  S.  Hie¬ 
ronymus,  et  ipse  S.  Petrus  in  epist.  I,  cap.  iii,  le¬ 
git,  dies  videre  bonos,  non  autem  dies  ad  videndum 
bonum. 

13.  Prohibe  linguam  tuam  a  malo,  et  labia  vers.  13. 

TUA  NE  LOQUANTUR  DOLUM. 

1  'i.  Diverte  a  malo,  et  fag  bonum;  inquire  vers.  14. 

PACEM,  ET  PERSEQUERE  EAM. 

Docet  jam  sanctus  Propheta,  quibus  modis  ti- 

mor  Domini  perducat  homines  ad  vitam,  et  dies 
bonos,  ac  dicit  perfectam  observationem  manda¬ 
torum  Dei,  sive  abstinentiam  ab  omni  peccato, 
verborum,  operum  et  cordis,  esse  rectam  viam  ad 
vitam,  juxta  illud  Domini,  Matth.  xix  :  «  Si  vis  ad 
vitam  ingredi,  serva  mandata.  »  Haec  autem  legis 
observatio  et  fuga  omnis  peccati  a  Dei  timore  pro¬ 
ficiscitur  :  proinde  timor  Domini  est,  qui  per  le¬ 
gis  observationem  ad  veram  vitam,  diesque  bonos 
pervenire  nos  facit.  «  Prohibe  linguam  tuam  a 
malo,  » id  est,  cave  ne  Deum  offendas  peccato  lin¬ 
guae,  mentiendo,  pejerando,  detrahendo,  rixando, 
etc.  Incipit  autem  a  peccatis  linguae,  quia  sunt  fre- 
quentiora,  et  difficilius  caventur;  propter  quod 
S.Jacobus  aitcap.  m :  «Qui  non  offendit  in  verbo, 
hic  perfectus  est  vir.»  «  Et  labia  tua  ne  loquantur 
dolum; »  prohibuit  generatim  omnia  peccata  lin¬ 
guae,  sed  voluit  etiam  in  specie  praehibere  perni¬ 
ciosa  mendacia,  quia  sunt  multo  graviora  caeleris, 
et  ex  quibus  multa  alia  oriuntur.  «Diverte  a  malo, 
et  fac  bonum :  »  a  peccato  linguae  transit  ad  pec¬ 
cata  operis,  et  primum  monet  ut  vitentur  peccata 
commissionis,  cum  ait  :  «  Diverte  a  malo,»  quale 
est  homicidium,  adulterium,  etc.  Deinde  addit: 

«  Et  fac  bonum,»  ut  vitentur  omnia  peccata  omis¬ 
sionis,  qualia  sunt,  cum  parentes  non  honoran¬ 
tur,  cum  Deus  tempore  suo  non  colitur,  cum  omit¬ 
tuntur  eleemosynae,  orationes,  jejunia,  et  similia 
bona  opera.  «Inquire  pacem,  et  persequere  eam.» 
Hic  tandem  adjungit,  ut  caveantur  peccata  cordis, 
irae,  odia,  invidentiae,  et  cseterae  pravae  animi  af¬ 
fectiones  :  ut  vera  pax ,  et  tranquillitas  in  omni 
negotio  procuretur  et  teneatur.  Recte  autem  dicit 

Bom  vni  Propheta  :« Inquire  pacem,  »  quia  boni  viri  offi- 

ciCcuun  cjum  es(;  non  tam  pacem  cum  omnibus  habere, 

esi  pacem  1  } 

opiare ,  quam  optare  etquaerere :  saepe  emrn  aliorum  culpa 

iwn  hi-  pax  obtineri  non  potest,  ideo  et  Apostolus  ait  ad 
*'“re'  Born.  xii  :  «  Quod  in  vobis  est,  cum  omnibus  ho¬ 
minibus  pacem  habentes.  »  Et  propheta  David  in 
Psalm.  cxxi :  «  Cum  his,  qui  oderunt  pacem,  eram 
pacificus.  »  Nec  solum  cum  aliis ,  sed  etiam  no- 
hiscum  ipsi  perfectam  pacem  habere  non  possu¬ 
mus  in  hac  valle  miseriarum.  «  Video  enim,  ait 
Apostolus  ad  Bom.  vn ,  aliam  legem  in  membris 
meis  repugnantem  legi  mentis  meee.w  Quamvis  au¬ 
tem  perfectam  pacem  nobiscum  ipsi  habere  non 
possimus,  tamen  inquirenda  pax  est,  domando 
membra  jejuniis,  et  carnern  spiritui  subjiciendo, 
ut  aliquando  discat  non  repugnare,  vel  minus  re¬ 
pugnare  imperio  mentis.  Denique  inquirenda  illa 
pax  est,  totis  animi  viribus,  quae  nos  manet  in  coe¬ 
lesti  Jerusalem  :  qui  enim  ad  pacem  illam,  ut  par 
est,  toto  corde  anhelant,  facile  contemnunt  bona, 
et  mala  temporalia  omnia,  ac  per  hoc  habent 
etiam  in  hoc  mundo  pacem  ad  Deum,  quam  unam 
respicit  timor  Domini  filialis. 

Vers.  is.  15.  Oculi  Domini  super  justos,  et  aures  ejus 

IN  PRECES  EORUM. 

Probat  quod  dixerat,  observantes  mandata  Dei, 

et  caventes  peccata  habere  vitam,  et  dies  bonos. 

Ratio  autem  est,  quia  Dominus  perpetuo  respicit 
viros  j  ustos,  et  semper  exaudit  preces  eorum ;  quo¬ 
modo  enim  non  habebunt  dies  bonos,  qui  sub 
omnipotente  custode  vitam  degunt?  Nam  si  justi 
cognoscuntmalaimminentia, etclamantadDeum,  Miia  Dei 
inveniunt  apertas  et  intentas  aures  ejus;  si  forte  Loillt;i3- 
non  cognoscant,  Deus  pro  illis  vigilat,  et  liberat 
a  malis  plurimis,  quae  justi  ipsi  nec  vident,  nec 
intelligunt :  ad  hoc  enim  sunt  «  oculi  Domini  su¬ 
per  justos,  »  ut  custodiat  eos  a  malis,  ad  quae  ipso  • 
rum  oculi  non  pertingunt.  Mira  Dei  bonitas !  Quem 
nou  delectet  tam  bonum  Dominum  toto  corde  di¬ 
ligere,  et  filiali  affectu  timere?  quis  ista  conside¬ 
rans,  non  clamet  cum  Propheta : «  Confige  timore 
tuo  carnes  meas;  »  et  in  alio  Psalmo  :  «  Laetetur 
cor  meum,  ut  timeat  nomen  tuum?  »  At  non  sem¬ 
per  justi  exaudiuntur  a  Deo  :  imo  semper  exau¬ 
diuntur;  sed  si  non  facit  Deus,  quod  ipsi  petunt, 
ideo  non  facit,  quia  non  expedit  eis.  Medicus  est, 
et  si  non  exaudit,  ut  amara  polio  non  sumatur, 
exaudit,  ut  per  eam  potionem  morbus  curetur. 

16.  Vultus  autem  Domini  super  facientes  vers.  10. 

MALA,  UT  PERDAT  DE  TERRA  MEMORIAM  EORUM. 

Ex  compai’alione  impiorum  auget  Propheta  be¬ 
neficium  justorum:  nam  sicut  oculi  Domini  super 
justos  vigilant,  ut  eos  custodiat,  ita  etiam  vultus 
Domini  id  est  oculus  Domini  (nam  vultus  in  he- 
braeo  dicitur  D’32,  a  verbo  nJ£3,quod  est  aspicere ), 
vigilat  super  facientes  mala,  id  est  super  iniquos, 
non  ut  eos  custodiat,  sed  ut  perdat  de  terra  memo¬ 
riam  eorum ,  id  est,  ut  funditus  exterminentur  et 
pereant,  non  ipsi  solum,  sed  filii,  et  nepotes,  et 
posteri  omnes,  donec  eorum  memoria  penitus 
aboleatur.  Hoc  nou  semper  fieri  videmus,  quia 
vel  ipsi  impii  prius  resipiscunt,  quam  tempus  ul¬ 
tionis  adveniat,  vel  filii  et  nepotes  non  imitantur 
peccata  parentum,  vel  alia  de  causa,  justo  Dei 
judicio  differuntur  ejusmodi  poenae:  sed  Psalmus 
cantat  id,  quod  ut  plurimum  fieri  solet,  et  quod 
habetur  in  primo  capite  Decalogi :  «Ego  sum  Deus 
tuus,  fortis,  zelotes,  qui  visito  iniquitates  in  ter¬ 
tiam  et  quartam  generutienem  iu  his  qui  oderunt 
me, »  Ex6d.  xx. 

17.  Clamaverunt  justi,  et- Dominus  exaudi-  vers.17. 

VIT  EOS,  ET  EX  OMNIBUS  TRIBULATIONIBUS  EORUM 
LIBERAVIT  EOS. 

Probat  quod  dixit: «  Oculi  Dorniui  super  justos,» 
etc.,  exemplis  patrum,  quae  in  sacris  historiis  le¬ 
guntur,  ut  Abraham,  Isaac,  Jacob,  Joseph,  Mosis, 

Josue,  Gedeonis,  et  aliorum;  et  forte  etiam  spiritu 
praevidebat  et  canebat  liberationem  Danielis  de 
lacu  leonum,  trium  puerorum  de  fornace  ardente, 
Suzannae  de  morte  ad  quam  ob  falsum  crimen  dam¬ 
nata  erat,  et  aliorum  plurimorum.  Neque  repu¬ 
gnant  huic  versiculo  exempla  Machabaeorum,  qui 
de  tormentis  et  morte  liberati  non  fuerunt,  sicuti 
nec  exempla  apostolorum  et  martyrum,  et  ipsius 

Christi,  qui  ab  inimicis  et  persecutoribus  injuste 
supplicia  gravissima  pertulerunt.  Isti  enim  veris¬ 
sime  de  omni  tribulatione  liberali  sunt,  qui,  ut 
Ecclesia  canit,  «  compendio  mortis  sacrae  vitam 
beatam  possident.»  Verissime  etiam  isti  claman¬ 
to  l,y"v  tes  ad  L)eum  exauditi  sunt,  quia  dedit  illis  Deus 
pkiriims  Miquid  melius,  quam  sit  liberatio  de  temporali 
martyri-  calamitate  :  dedit  enim  eis  pretiosum  patientiae 
tus*  donum,  et  pro  eadem  patientia  coronam  gloriae 
sempiternae. 

vers.  is.  18.  Juxta  est  Dominus  iis,  qui  tribulato  sunt 

CORDE,  ET  HUMILES  SPIRITU  SALVABIT. 

Declarat  modum  Propheta,  quo  Deus  justos  de 
tribulatione  liberat, et  videtur  pluribus  verbis  ex¬ 
plicare  quod  brevissime  dixit  in  Psalm.  ix :  «Cum 
ipso  sum  in  tribulatione, eripiam  eum ,  et  glorifi¬ 
cabo  eum,»id  est,  cum  ipso  sumperpatientiamin 
hac  vita,  «eripiam  eum»  per  mortis  soporem,  «et 
glorificabo  eum»  per  gloriosam  resurrectionem. 
Ita  nunc  dicit  :  «  Juxta  est  Dominus  iis,  qui  tri¬ 
bulato  suut  corde,  » id  est,  justos  qui,  ob  angus¬ 
tias  et  persecutiones,  corde  afflicto  et  tribulato 
sunt,  Deus  uon  deserit;  sed  prope  adest  patien¬ 
tiam  subministrans,  et  consolationem  coelestem 
admiscens,  ut  fortiter  sustinere  possint.  Neque 
hoc  diu  durabit,  nam  paulo  post  «humiles  spiritu 
salvabit, » id  est,  illos  ipsos  humiliatos  et  afflictos 
corde  et  spiritu  (  nam  in  hebraeo  est  iTH  , 
contritos  spiritu)  ob  gravitatem  tribulationis  eruet 
de  omni  angustia. 

Vers.  i9.  19.  Multa:  tribulationes  justorum,  et  de 

OMNIBUS  HIS  LIBERABIT  EOS  DOMINUS. 

lloc  pertinet  ad  illa  postrema  verba  versiculi 
superioris,  humiles  spiritu  salvabit: idem  est  enim 
ac  si  dixisset,  humiles  spiritu  salvabit,  et  ita  salva¬ 
bit,  ut  etiamsi  plurimae  siut  eorum  tribulationes, 
tamen  de  omnibus  omnino  liberabit  eos.  «Absterget 
enim  Deus  omnem  lacrymam  ab  oculis  eorum,» 
ut  in  Apocal.  dicitur,  eap.  xxi.  Hinc  admonemur, 
non  promitti  fidelibus  in  hac  vita  carendam  ino¬ 
piae,  morborum,  ignominiae,  persecutionum,  ca¬ 
lumniarum,  oppressionum  ;  sed  promitti  consola¬ 
tionem  spiritualem  praesenti  tempore,  et  plenam, 
atque  perfectam  liberationem  iu  futuro.  In  hebraeo 
pHJf  tsaddik  habetur  in  singulari  numero,  multos 
tribulationes  justi ,  et  de  his  omnibus  liberabit  eum 
Vommus ,  sed  in  sensu  nulla  est  discordia  :  non 
enim  Propheta  significare  voluit,  unius  tantum 
justi  multas  esse  tribulationes;  sed  uniuscujus¬ 
que  justi,  ac  per  hoc  omnium  justorum. 

Vers.  20.  20.  CUSTODIT  DOMINUS  OSSA  EORUM,  UNUM  EX 

HIS  NON  CONTERETUR. 

Videntur  haec  ad  resurrectionis  gloriam  perti¬ 
nere,  ad  quam  sine  dubio  pertinet  quod  inEvan- 
Resurrec-  gelio  Luc.  xxi,  Dominus  dicit  :  «  Et  capillus  de 
tio»--  capite  vestro  non  peribit;»  recte  enim  dici  po- 
nmniilill  tesl  uon  esse  confractum ,  quod  statim  post  con¬ 


fractionem  integrum,  et  fortius  ac  pulchrius  re-  membro- 
preesentatur.  Quamvis  igitur  justorum  ossa  et 
membra  omnia  dissipentur,  et  vel  a  feris  devo-  ° 
rentur,  vel  in  mare  projiciantur,  vel  ab  igne  con¬ 
sumantur,  custodit  tamen  Dominus  omnia  illa  in 
sinu  providentiae  suae,  et  nihil  omnino  ex  eis  peri¬ 
bit,  sed  integra  omnia  et  gloriosa  in  resurrectione 
restaurabuntur.  Alii  tamen  exponunt  hunc  locum 
de  ossibus  interioribus,  id  est  de  fortitudine  animi, 
quae  in  sanctis,  in  maximis  etiam  persecutionibus. 
Domino  custodiente,  non  deficit. 

21.  Mors  PECCATORUM  PESSIMA,  ET  QUI  ODERUNT  Vers.  2!. 
JUSTUM,  DELINQUENT. 

Ne  putarent  impii  suos  quoque  cruciatus  et  mi¬ 
serias  in  morte  finiri ,  quod  athei,  vel  qui  Dei  pro¬ 
videntiam  ,  aut  animae  immortalitatem  non  cre¬ 
dunt,  sibi  falso  persuadent,  adjungit  Propheta  : 

«  Mors  peccatorum  pessima,  »  quia  videlicet  ini¬ 
tium  erit  cruciatuum  aeternorum,  sicut  mors  Sanc¬ 
torum  pretiosa  est,  quia  requiem  et  gloriam  in¬ 
choat  sempiternam.  «  Et  qui  oderunt  justum,  de¬ 
linquent,»  id  est,  et  ii  qui  justum  vexant,  et  odio 
habent,  omnes  videlicet  justorum  persecutores,  qui 
existimant  se  victores  esse  et  multum  lucrari  cum 
justos  deprimunt,  spoliant,  occidunt,  tandem  «  de¬ 
linquent,  » id  est,  aberrabunt  a  via  verae  felicitatis, 
et  dicent  id  quod  legimus  in  lib.  Sapient,  cap.  v : 

«Ergo  erravimus  a  via  veritatis,  et  justitiae:  lumen 
non  luxit  nobis,  lassati  sumus  in  via  iniquitatis  et 
perditionis,  ambulavimus  vias  difficiles,  viam  au¬ 
tem  Domini  ignoravimus,  quid  nobis  profuit  su¬ 
perbia?  aut  divitiarum  jactantia?  transierunt  illa 
tanquam  umbra, »  etc.  In  hebraeo  pro  illis  verbis, 
mors  peccatorum  pessima,  habetur  ad  verbum,  in¬ 
terficiet  impiummalitia.  Et  quamvis  sensus  sit  idem, 
et  sine  dubio  pessima  sit  mors  eorum,  quos  ma¬ 
litia  interficit,  quia  malitia  non  mortem  solum 
temporalem,  sed  etiam  sempiternam  adducit, 
tamen  omnino  credibile  est  Septuaginta  Interpre¬ 
tes  aliter  legisse  ,  et  ideo  aliter  transtulisse.  Illud 
igitur,  nmon  themutheth,  quod  est  verbum,  et  si¬ 
gnificat  interficiet,  ipsi  legerunt,  themuthath ,  quod 
est  nomen  in  regimine,  et  significat  mors.  Nam  in 
hebraeo  sunt  litterae  omnes  ea3dem,et  sola  puncta 
mutari,  debent,  quae  a  Rabbinis  addita  sunt,  et 
sajpe  non  recte.  Posito  autem  nomine  themuthath, 
sequens  vocabulum  non  potest  verti  impium,  sed 
impii,  sive  peccatoris,  et  tertia  vox  non  potest  reddi 
malitia,  sed  mala,  vel  pessima  ,  quamvis  verbum 
bebraeum  utrumque  significet.  Itaque  recte  Sep¬ 
tuaginta  verterunt,  mors  peccatorum  pessima.  Q uod 
sequitur,  et  qui  oderunt  justum  delinquent,  ex  he¬ 
braeo  multi  vertunt,  et  qui  oderunt  justum,  desola¬ 
buntur;  sed  vox  hebraiea  utrumque  significat,  de¬ 
linquere  et  desolari,  et  refertur  tam  ad  poenam, 
quam  ad  culpam;  sed  quia  Septuaginta  verterunt, 
-jTAr.u.jj.eXr.a&ucu,  quod  verbum  delinquere,  peccare,  er¬ 
rare  significat,  et  S.  Hieronymus  ex  hebraeo  red¬ 
didit  culpabuntur, non  debemus  ab  hac  posteriore 

significatione  recedere.  Quia  tamen  delinquere  po 
test  accipi  pro  eo  quod  est  delinquere  in  alium, 
sive  laedere,  et  nocere;  et  pro  eo  quod  est  delin¬ 
quere  in  seipsum,  id  est,  errare  a  scopo,  sive  de¬ 
ficere  in  cursu,  et  amittere  bravium,  hoc  poste¬ 
riore  modo  nos  paulo  ante  accepimus  et  expo¬ 
suimus.  Siquidem  dubium  esse  non  poterat,  quin 
impii  delinquerent  in  homines  justos,  sed  dubium 
esse  poterat  an ,  laedendo  justos ,  laederent  magis 
seipsos;et  hoc  Propheta  affirmat  dicens:  «Odientes 
justum  delinquent, »  id  est,  nocentes  justis  sibi  ipsi 
magis  nocebunt,  quia  errabunt  a  fine  ultimo,  quem 
omnes  homines  desiderant,  et  qui  solus  beatos  ac 
felices  reddit  possessores  suos;  et  in  hoc  sensu 
delinquent  idem  est  quod  desolabuntur  mulla  enim 
est  desolatio  major,  quam  amittere  vitam  aeternam . 

Yers.  22.  22.  Redimet  Dominus  animas  servorum  suo¬ 

rum,  ET  NON  DELINQUENT  OMNES  QUI  SPERANT  IN  EO. 

Concluditur  Psalmus  praedicendo  justis  contra¬ 
riam  sortem  ei ,  quas  praedicta  est  impiis.  «  Redi¬ 
met  Dominus, »  ab  omni  servitute,  atque  adeo  ab 
omni  malo,  «animas  servorum  suorum,»  cum  eas 
de  carcere  corporis  eduxerit,  et  ideo  mors  justo¬ 


rum  optima,  ut  merito  dixerit  Balaam : «  Moriatur 
anima  mea  morte  justorum,  et  sint  novissima  mea 
horum  similia,»  Num.  xxm.  «Et  non  delinquent 
omnosqui  sperant  ineo,»  id  est,  et  non errabunta 
scopo,  non  deficient  a  cursu,  pervenient  omnino 
ad  bravium  supernae  felicitatis, «  omnes, »  qui  non 
in  suis  viribus,  sed  in  Deo  confidunt.  Est  autem 
hoc  loco  advertendum,  non  satis  esse  spem  qua- 
lemcumque,  sicuti  nec  fidem  mortuam,  ad  vitam 
aeternam  obtinendam  :  sed  hoc  loco  tribui  spei 
adeptionem  beatitudinis ,  quia  sermo  est  de  spe 
justorum,  timentium  et  diligentium  Deum,  quam 
apostolus  Petrus  vocat  spem  vivam,  I  Fetri  i.  Haec 
plane  spes  et  fiducia,  quae  nascitur  ex  patientia, 
ex  bonis  operibus,  ex  testimonio,  conscientiae  bo¬ 
nae  juxta  illud:  «Patientia  probationem  operatur, 
probatio  vero  spem,»  Rom.  v;  et  illud :  «Qui  bene 
ministraverint,  gradum  bonum  sibi  acquirent,  et 
multam  fiduciam  in  fide,  quae  est  in  Christo  Jesu, » 
I  Timoth.  m ;  et  illud:  «  Si  cor  nostrum  non 
reprehendit  nos,  fiduciam  habemus  ad  Deum,  » 
Joan.  m :  haec,  inquam,  spes  viva  et  perfecta,  recta 
perducit  ad  rem,  id  est,  ad  gloriam  sempiternam , 
ut  quod  speravimus,  aliquando  possideamus. 

V.  v.  —  Ipsi  David. 

1.  Judica,  Domine,  nocentes  me  :  expugna 
impugnantes  me. 

2.  Apprehende  arma  et  scutum,  et  exurge  in 
adjutorium  mihi. 

3.  Effunde  frameam,  et  conclude  adversus 
eo 5  qui  persequuntur  me;  dic  animae  meae: 
Salus  tua  ego  sum. 

4.  Confundantur  et  revereantur,  quaerentes 
animam  meam. 

Avertantur  retrorsum,  et  confundantur  cogi¬ 
tantes  mihi  mala. 

5.  Fiant  tanquam  pulvis  ante  faciem  venti, 
et  Angelus  Domini  coarctans  eos. 

G.  Fiat  via  illorum  tenebrae  et  lubricum,  et 
Angelus  Domini  persequens  eos. 

7.  Quoniam  gratis  absconderunt  mihi  interi¬ 
tum  laquei  sui ;  supervacue  exprobraverunt  ani¬ 
mam  meam. 

8.  Veniat  illi  laqueus  quem  ignorat,  et  captio, 
quam  abscondit,  apprehendat  eum  :  et  in  la¬ 
queum  cadat  in  ipsum. 

9.  Anima  autem  mea  exultabit  in  Domino,  et 
delectabitur  super  salutari  suo. 


V.  s.  h.  —  David. 

Judica,  Domine,  adversarios  meos  :  pugna 
contra  impugnantes  me. 

Apprehende  scutum  et  hastam  [al.  contum], 
et  surge  in  auxilium  meum  [al.  mihi]. 

Evagina  gladium,  et  praeoccupa  ex  adverso 
persequentes  me  :  dic  animae  meae,  salus  tua 
ego  [al.  add.  sum]. 

Confundantur  et  revereantur,  qui  quaerunt 
animam  meam  :  convertantur  retrorsum,  et 
confundantur,  qui  cogitant  malum  mihi. 

Fiant  sicut  pulvis  ante  faciem  venti,  et  Ange¬ 
lus  Domini  impellat. 

Sit  via  eorum  tenebrae  et  lubricum,  et  Ange¬ 
lus  Domini  persequatur  eos. 

Quia  frustra  absconderunt  mihi  insidias  retis 
sui :  sine  causa  foderunt  animae  mae. 

Veniat  ei  [  al.  eis  ]  calamitas  quam  igno¬ 
rat,  et  rete  suum  quod  abscondit,  comprehen¬ 
dat  eum,  et  cadat  in  laqueum  [h.in  calami¬ 
tatem]. 

Anima  autem  mea  exsultabit  in  Domino,  lae¬ 
tabitur  in  salute  sua  [al.  tua]. 

10.  Omnia  oss?  mea  dicent:  Domine,  quis 
similis  libi  ? 

Eripiens  inopem  de  manu  fortiorum  ejus, 
egenum  et  pauperem  a  diripientibus  eum. 

11.  Surgentes  testes  iniqui,  quae  ignorabam 
interrogabant  me. 

12.  Retribuebant  mihi  mala  pro  bonis :  steri¬ 
litatem  animae  mea?. 

13.  Ego  autem  cum  mihi  molesti  essent,  in¬ 
duebar  cilicio. 

Humiliabam  in  jejunio  animam  meam,  et 
oratio  mea  in  sinu  meo  convertetur. 

14.  Quasi  proximum,  et  quasi  fratrem  nos¬ 
trum,  sic  complacebam  :  quasi  lugens  et  con¬ 
tristatus  sic  humiliabar. 

15.  Et  adversum  me  laetati  sunt,  et  convene¬ 
runt;  congregata  sunt  super  me  flagella,  et  igno¬ 
ravi. 

16.  Dissipati  sunt,  nec  compuncti,  tentave- 
runt  me;  subsannaverunt  me  subsannatione, 
frenduerunt  super  me  dentibus  suis. 

17.  Domine,  quando  respicies?  restitue  ani¬ 
mam  meam  a  malignitate  eorum,  a  leonibus 
unicam  meam. 

18.  Confitebor  tibi  in  ecclesia  magna,  in  po¬ 
pulo  gravi  laudabo  te. 

19.  Non  supergaudeant  mihi  qui  adversantur 
mihi  inique :  qui  oderunt'  me  gratis,  et  annuunt 
oculis. 

20.  Quoniam  mihi  quidem  pacifice  loqueban¬ 
tur,  et  in  iracundia  terrae  loquentes,  dolos  co¬ 
gitabant. 

21.  Et  dilataverunt  super  me  os  suum;  dixe¬ 
runt  :  Euge,  euge,  viderunt  oculi  nostri. 

22.  Vidisti,  Domine,  ne  sileas:  Domine,  ne 
discedas  a  me. 

23.  Exurge  et  intende  judicio  meo ,  Deus  meus 
et  Dominus  meus ,  in  causam  meam. 

24.  Judica  me  secundum  justitiam  tuam,  Do¬ 
mine  Deus  meus,  et  non  supergaudeant  mihi. 

25.  Non  dicant  in  cordibus  suis  :  Euge,  euge, 
animae  noslrac;  nec  dicant  :  Devoravimus  eum. 

26.  Erubescant  et  revereantur  simul,  qui  gra¬ 
tulantur  malis  meis. 

Induantur  confusione  et  reverentia,  qui  ma¬ 
gna  loquuntur  super  me. 

27.  Exultentet  laetentur,  qui  volunt  justitiam 
meam,  et  dicant  semper :  Magnificetur  Dominus, 
qui  volunt  pacem  servi  ejus. 

28.  Et  lingua  mea  meditabitur  justitiam  tuam, 
tota  die  laudem  tuam. 

Omnia  ossa  mea  dicent:  Domine,  quis  similis 
tui?  eruens  inopem  a  validiore,  et  pauperem  ac 
mendicum  a  violento. 

Surgentes  testes  iniqui,  quae  nesciebam  in¬ 
terrogabant  me. 

Reddebant  mihi  mala  pro  bono  :  sterilitatem 
animae  meae. 

Ego  autem  cum  infirmarentur,  induebar  ci¬ 
licio  :  humiliabam  in  jejunio  animam  meam, 
et  oratio  mea  in  [al.  ad]  sinum  meum  rever¬ 
tetur. 

Quasi  ad  amicum  [h.  sodalem],  quasi  ad  fra¬ 
trem  meum  sic  ambulabam  :  quasi  lugens  ma¬ 
ter,  tristis  incurvabar. 

Et  in  infirmitate  mea  laetabantur  et  congre¬ 
gabantur  :  collecti  sunt  adversus  me  percutien- 
tes,  et  nesciebam,  scindentes  et  non  tacentes. 

In  simulatione  verborum  fictorum,  frende¬ 
bant  contra  me  dentibus  suis. 

Domine,  quanta  videbis  [al.  aspicies]? con¬ 
verte  animam  meam  a  calamitatibus  eorum 
[al.  suis] :  a  leonibus  solitariam  meam. 

Confitebor  tibi  in  ecclesia  grandi  [al.  magna]; 
in  populo  forti  laudabo  te. 

Non  betentur  super  me  inimici  mei  menda¬ 
ces  :  odientes  me  frustra  conni ventes  [al.  cohi¬ 
bentes]  oculo. 

Non  enim  pacem  loquuntur,  sed  in  rapina 
terrae  verba  fraudulenta  concinnant. 

Et  dilataverunt  super  me  os  suum.  Dixerunt: 
Vah  vah ;  vidit  oculus  noster. 

Vidisti,  Domine,  ne  taceas  :  Domine,  ne 
elongeris  a  me. 

Consurge  [h.  expergiscere],  et  vigila  in  [al. 
tac.  in]  judicium  meum,  Deus  meus,  et  Domine 
[al.  Dominus  meus],  in  causam  meam. 

Judica  me  secundum  justitiam  tuam,  Domi¬ 
ne  Deus  meus,  et  ne  insultent  mihi. 

Nec  dicant  in  corde  suo :  Vah  animae  nostrae ; 
et  ne  dicant :  Absorbuimus  eum. 

Confundantur  et  revereantur  pariter,  qui  lae¬ 
tantur  in  afflictione  mea. 

Induantur  confusione  et  verecundia,  qui  ma¬ 
gnificantur  super  me. 

Laudent  et  laetentur,  qui  volunt  justitiam 
meam  ;  et  dicant  semper  :  Magnificetur  Domi¬ 
nus,  qui  vult  pacem  servi  sui. 

Et  lingua  mea  meditabitur  [al.  meditetur] 
justitiam  tuam-  tota  nip  laudem  tuam. 

Argumentum.  —  Orat  Denm,  ut  sibi  adversus  inimicos,  a  quibus  per  summam  injuriam  oppugnatur,  praesidio 
git  •  tum  eorum  mores,  insidias,  malignitatem  .  superbiam  describit  ^  tum  denique  se  tanti  beneficii  memorem, 
laudes  illi  per  totam  vitam  relaturum  spondet.  Strophae  tres  :  1-10,  11-18, 19-27,  in  quarum  singulis  preces,  adver. 
sariorum  accusationem,  promissionem  gratiarum  invenies.  Cf.  I  Sum.  xxiv,  16, 

1.  Davidis  carmen. 

Contende,  Jova,  adversus  eos  qui  in  me  contendunt , 
pugna  cum  iis  qui  me  oppugnant. 

2.  Prehende  dypeum  et  scutum, 
et  surge  in  auxilium  meum. 

3.  Et  exsere  hastam,  et  interclude  viam  in  occursum  persecutorum  meorum; 
dic  animae  meae  :  Salus  tua  ego. 

4.  Pudore  et  contumelia  afficiantur  quaerentes  animam  meam ; 
cedant  retro  et  erubescant  qui  meditantur  malum  (exitium)  meum. 

5.  Sint  ut  palea  (gluma)  coram  vento, 

et  Angelus  Jova*  sit  protrudens  eos  ad  lapsum. 

6.  Sit  via  eorum  tenebrosa  et  lubrica  (propr.  tenebra ?,  lubricitates ) , 
et  Angelus  Jovae  persequatur  eos. 

7.  Nam  immerito  absconderunt  mihi  foveam  retis  sui, 
immerito  foderunt  foveam  animae  meae. 

8.  Superveniat  ei  (adversario  meo)  ruina,  non  opinetur  (inopinato) ; 
et  rete  ejus,  quod  abscondidit,  capiat  eum  , 

cum  exitio  incidat  in  illud. 

9.  Et  (tum)  anima  mea  exsultabit  in  Jova, 
laetabitur  in  salute  ejus. 

10.  Omnia  ossa  mea  dicent  :  Jova,  quis  tui  similis, 
qui  eripis  afflictum  ab  eo  qui  potentior  est  illo , 
et  afflictum  et  egenum  a  spoliatore  ejus? 

11.  Surrexerunt  testes  violentiae  (injuriosi) ; 
quorum  non  sum  conscius  interrogant  me. 

12.  Rependunt  mihi  malum  pro  bono , 
orbitas  est  animae  meae. 

13.  Et  (at)  ego,  dum  illi  male  habebant,  vestimentum  meum  erat  saccus, 
affligebam  jejunio  animam  meam, 

et  precatio  mea  in  sinum  meum  redibat. 

14.  Tanquam  amicus,  tanquam  frater  mihi  esset  (quisque  eorum) ,  incessi  (mq 

habui) ; 

tanquam  lugens  matrem  squalidus  (alii  pullatus)  demisi  caput. 

15.  Et  (sed)  in  claudicatione  mea  laetantur  et  sese  congregant; 
sese  congregant  adversus  me  percutientes,  et  non  sciebam ; 
lacerant  me,  nec  quiescunt  (desinunt). 

16.  Inter  sceleratissimos  sannionum  placentae  (genit,  singul.) 
frendent  contra  me  dentibus  suis. 

17.  Domine,  quousque  otiosus  spectator  eris1? 

Reduc  (libera)  animam  meam  a  ruinis  eorum  (quas  mihi  parant), 
a  leonibus  unicam  meam. 

18.  Celebrabo  te  in  coetu  magno, 
in  populo  numeroso  laudabo  te. 

19.  Ne  gaudeant  de  me  hostes  mei  immeriti , 
neque  osores  mei  immeriti  nictent  oculis. 

20.  Neque  enim  "pacem  loquuntur  (per  litoten  dictum), 
et  contra  quietos  terra  verba  fraudis  excogitant. 

21.  Et  late  aperiunt  contra  me  os  suum  (cachinno) ; 

dicunt  :  Eia,  eia,  tandem  videt  oculus  noster  (exitum  tuum) ! 

22.  Yides,  Jova  :  ne  sileas; 

Domine,  ne  sis  remotus  a  me  (auxilio  tuo). 

23.  Evigila  et  expergiscere  ad  judicium  meum, 
mi  Deus  et  Domine,  ad  causam  meam. 

24.  Judica  me  secundum  justitiam  tuam,  o  Jova  mi  Deus, 
et  noli  permittere  ut  laetentur  de  me  (hostes  mei). 

25.  Ne  dicant  in  corde  suo  :  Eia,  anima  nostra  completa  est ! 

Ne  dicant  :  Absorpsimus  illum ! 

26.  Pudore  afficiantur  et  erubescant  ad  unum  omnes , 
qui  betantur  de  malo  meo ; 

induant  pudorem  et  ignominiam , 
qui  fastuose  agunt  contra  me. 

27.  Jubilent  et  laetentur  amantes  justitiam  meam , 
dicantque  continuo  :  Magnus  est  (vel  sit)  Jova, 
qui  vult  pacem  (prosperitatem)  servi  sui. 

28.  Et  lingua  mea  dicet  justitiam  tuam , 
omni  die  laudem  tuam. 


NOTAS. 

Vers.  1.  Contende ,  gall.  plaide,  sois  Vadversaire.  Post  metaphoram  forensem  sequitur  phrasis  bellica. 
Pro  pugna ,  etc.,  alii  vertunt  devora.  —  Vers.  2.  Scuto  inlixa  erat  cuspis,  ad  hostes,  si  propius  accederent, 
vulnerandos.  Maurer  vertit,  cum  auxilio  meo.  —  Vers.  3.  Ewaldo  et  aliis  segor  est  teli  genus,  ita  ut  ver¬ 
tant,  stringe  hastam  et  sagarin  (securis  genus)  in  occursum,  etc. :  contra  veterum  omnium  Udem.  —  Vers.  4. 
Afficiantur,  sive  ausis  excidentes,  sive  Jova  graviter  eos  puniente.  —  Vers.  5.  Vel,  angelo  Jovce  protru¬ 
dente  :  ita  Rosenmullerus.  —  Vers.  7.  Foveam  retis  sui,  reti  instructam.  Translatio  a  venatione  ferarum 
desumpta,  ad  quas  capiendas  super  defossam  foveam  laqueus  et  plaga  conditur,  terraque  operitur,  ut 
incaute  gradiens  bellua  irretiatur,  et  in  foveam  cadat.  Alii  minus  recte,  perniciem  retis  sui,  pro  perni¬ 
ciosum  rete.  — Vers.  8.  Pro  cum  exitio,  alii,  in  foveam....  in  eam,  pleonast.  —  Vers.  12.  Alii,  orbitalem, 
cum  verbo  rependunt  construet.  —  Vers.  13.  Quam  longe  alium  ego  me  exhibui  versantibus  simili  in  mi¬ 
seria!  Redibat,  preces  fundebam  lugens  serio,  capite  in  sinum  inclinato  :  sic  enim  preces  quasi  in  sinum 
precantis  redeunt.  —  Vers.  14.  Vide  quam  crescat  oratio,  quam  eleganter  adseendat  ab  amico  ad  fratrem, 
a  fratre  ad  matrem.  — Vers.  15.  Claudicare  Hebraeis  synecdochice  pro  omni  genere  imbecillitatis  accipitur, 
metaphora  desumpta  ab  ovibus.  Sese  congregant,  gall.  se  liguent,  ad  inferendum  mihi  damna.  Maurer  se¬ 
cundum  membrum  vertit,  congregantur,  super  me  agitantes  flagella.  Pro  percutientes  Hengstenberg  vertit, 
homines  nihili  :  conf.  Job.  xxx,  8.  Ewaldus,  congregant  sese  mihi  flagella  :  ita  Septuaginta  et  Vulgatus  : 
flagella,  linguae  scii.,  i.  e.  calumniae,  quas  ignorabam,  utpote  innocens.  —  Vers.  16.  Inter,  i.  e.  cum.  Alii, 
sicut,  gall.  en  impurs  bouffons  qui  se  jeitent  avidement  sur  un  gdteau  et  se  le  disputent.  Parasitae  ventris 
causa  in  conviviis  scurras  et  calumniatores  agunt;  apudGraecos  dicuntur  ^tog.«cbXa)C£?,  xvkkjm wXaxe;. —  Vers.  17. 
Unicam,  i.  e.  animam,  omni  praesidio  destitutam  :  ita  Rosenmullerus.  Rectius  alii  :  vitam  meam,  rem 
pretiosissimam.  —  Vers.  19.  Alii,  non  male,  in  posteriori  membro  vertunt,  Jieque  de  me  gaudeant  osores 
mei  immeriti,  qui  nictant  oculis.  —  Vers.  20.  Neque.  Pro  Alexandrini  legerunt  mihi,  vel  iOrt  annon ; 
ceperunt  vero  Ul  pro  yjl.  —  Vers.  25.  Anima  nostra,  i.  e.  desiderium  nostrum,  puta  jam  successit.  — 
Vers.  27.  Amantes,  i.  e.  justae  meae  causae  faventes. 

BELLARMINI  EXPLANATIO» 


PSALMUS  XXXIV 


TITULUS  ET  ARGUMENTUM. 

Ipsi  David. 

Titulus  nihil  habet  novi.  Argumentum  Psalmi  videtur  esse  oratio  Christi  ad  Patrem  adversus  persecutores  suos, 
et  corporis  sui,  quod  est  Ecclesia.  Fortasse  etiam,  ut  Theodoietus,  Euthymius  et  alii  volunt,  orat  ipse  David  pro 
liberatione  sua,  et  contra  Saul  regem  aliosque  persecutores  suos.  Sed  quia  Propheta  erat,  et  de  Christo  ut  plurimum 
loquebatur  in  Psalmis,  ut  colligitur  ex  verbis  Domini,  Luc.  cap.  ult. ;  ideo  cum  S.  Augustino  et  S.  Hieronymo 
sensum  principalem  ad  Christum  pertinere  censemus. 

EXPLICATIO  PSALMI. 


Ver*.  I.  \.  JUDICA ,  DOMINE,  NOCENTES  ME,  EXPUGNA 
IMPUGNANTES  ME. 

Propositio  generalis  est,  qua  petitur  auxilium 
contra  persecutores.  Sed  ex  hebraeo  textu  senten¬ 
tia  explicanda  est.  Siquidem  in  hebraeo  habetur  ad 
verbum,  judica,  Domine ,  judicantes  me ;  sive  litiga 
cum  litigantibus  mecum.  Nam  ab  eadem  voce  for¬ 
mantur  verbum  et  participium ,  seu  nomen  ver¬ 
bale;  et  quamvis  hebraea  vox  fDH  ribah,  sit  am¬ 
bigua,  et  possit  referri  tum  ad  judicium ,  tum  ad 
litem,  tamen graeca  et  latina  editio  declaraverunt 
esse  referendam  ad  judicium;  itaque  sensus  erit : 
Judica  judicantes  me,  id  est,  justo  judicio  condemna 
eos  qui  me  injusto  judicio  condemnarunt,  quales 
fuerunt  principes  Hebraeorum,  Annas  et  Caiphas, 
rrincip’s  et  principes  ethnici.  Pilatus  et  Herodes,  qui  Chri- 
fi"i  stum  injuste  judicarunt,  et  multi  principes,  qui 
condem-1  sanc,os  martyres  iniquissimo  judicio  condemna- 
narunt.  runt.  Quod  autem  nos  legimus,  «judica  nocentes 
me,  »  eumdem  sensum  habet  :  qui  enim  injuste 
judicat,  sine  dubio  nocet.  Et  quia  persecutores 
Christi  et  Ecclesias  videri  volebant,  quasi  secun¬ 
dum  leges  atque  ex  zelo  justitiae  Christum  et  servos 
ejus  morti  adjudicare,  revera  autem  non  judices, 
sed  hostes  erant,  et  cum  falsa  pietate  pro  supersti¬ 
tionibus  suis  bellum  gerebant;  ideo  subjungit 
Psalmus  :  «  Et  expugna  impugnantes  me;  »  vel, 
ut  clarius  habetur  in  textu  hebraeo  et  graeco , 
ubi  est  similis  allusio  verbi  et  participii,  pugna 
contra  pugtiantes  mecum,  id  est,  suscipe  causam 
meam  et  bellum  meum,  ut  expugnante  te  ini¬ 
micos  meos,  ego  manus  eorum  effugiam  et  vic¬ 
toriam  referam. 

vers  i.  2.  Apprehende  arma,  et  scutum  ,  et  exurge 
in  adjutorium  mihi. 

Declarat  illud,  expugna  impugnantes  me; e t  quia 
qui  pugnat  debet  instructus  esse  armis,  tum  qui¬ 
bus  repellat  ictus  adversarii,  tum  quibus  adver¬ 
sarium  feriat;  ideo  in  boc  versiculo  meminit  ar¬ 


morum  prioris  generis,  in  sequente  vero  posterio¬ 
ris.  Nam  pro  eo  quod  nos  legimus  :  Apprehende 
arma  et  scutum,  in  haebraeo  est  ad  verbum,  appre¬ 
hende  clypeum  et  scutum ;  sed  graeci  et  latini  inter¬ 
pretes  pro  prima  voce  verterunt  arma,  ne  rem  eam- 
dem  bis  ponerent,  sedper  arma  intellexerunt  arma 
defendentia  et  protegentia:  id  enim  omnium  con¬ 
sensu  significat  pQ  maghen,  a  verbo  ghanan , 
quod  est  protegere.  Porro  clypeus  et  scutum  Dei  est 
bona  ejus  voluntas,  juxta  illud  Psalm.  v :  «  Domine, 
ut  scuto  bonae  voluntatis  tuae,  coronasti  nos.  » 

Item  aequitas  sive  justitia,  Sap.\ :  «  Sumet  scutum  ciypens 
inexpugnabile  ,  aequitatem.  »  Et  quidem  benevo-  et  un¬ 
ientia  Dei  clypeus  est,  quo  Deus  nos  protegit.  Plane  tum  1,61 
enim  securus  est,  quem  Deus  amat,  et  de  ulodici  ejus  v0. 
potest:  «  Scuto  bonae  voluntatis  tuae  coronasti  luntas. 
eum.  »  Justitia  Dei,  quae  in  Scripturis  vocari  solet 
aequitas,  scutum  est,  quo  Deus  ipse  protegit  a  judi¬ 
ciis  et  calumniis  hominum  impiorum  :  quantum¬ 
vis  enim  Deus  severe  et  atrociter  impios  puniat, 
semper  justissime  punit;  et  ideo  non  timet  Deus 
jacula  linguarum,  vel  judiciorum,  juxta  illud :« Ut 
justificeris  in  sermonibus  tuis,  et  vincas  cum  ju¬ 
dicaris,  »  Psalm.  l.  Et  de  hoc  dicitur:  «Sumet  scu¬ 
tum  inexpugnabile,  aequitatem,  »  quando  videlicet 
Deus  ad  judicium  novissimum  veniet,  et  armabi¬ 
tur  in  ultionem  inimicorum.  Quare  non  sine  causa 
bis  hoc  loco  ponitur  nomen  clypei,  sive  scuti, 
quoniam  utroque  simul  Deus  armatur,  cum  et 
nos  misericorditer  protegit,  et  juste  se  ipsum  de¬ 
fendit. 

3.  Effunde  frameam,  et  conclude  adversus  ver»  j. 

EOS  QUI  PERSEQUUNTUR  ME;  DIC  AN1M.E  MEJ5  :  SALUS 
TUA  EGO  SUM. 

Hic  jam  loquitur  de  armis  ad  laedendum  aptis, 
et  per  frameam  intelligit  gladium ,  ut  S.  Hiero¬ 
nymus  vertit,  et  sensus  est  :  Evagina  gladium, 
et  stringe  illum  contra  persecutores  meos.  Illud 
enim,  effunde  frameam,  significat  facilem  atque 
promptam  gladii  evaginationem ,  qualis  est  cum 

gladius  politus  et  laevis  est :  tunc  enim  nullo  la¬ 
bore  eximitur,  atque  quasi  funditur  e  vagina  ; 
contra  autem  gladius  rubigine  confectus,  vix 
magno  labore  nudari  potest.  Illud  autem,  et  con¬ 
clude,  intelligitur  de  conclusione  gladii,  qui  manu 
acriter  stringi  debet,  ut  firmiter  teneatur,  et  for¬ 
tius  feriat.  Verbum  enim  hebraicum  TUD  segor 
claudere  et  stringere  significat.  Sed  quia  framea  et 
vox  hebraica  n’3f1  chanith ,  et  graeca  pedata,  non 
proprie  gladium,  sed  spiculum ,  vel  lanceam  signi¬ 
ficat,  ideo  potest  etiam  sic  exponi  hic  locus  : 

«  Effunde  frameam,  »  id  est,  jace  spiculum,  seu 
Gladius  lanceam  in  hostes ,  «  et  conclude  adversus  eos 
domini*  me  Perse^uun^urj »  id  est,  claude  viam,  pone 
est  ira  obstaculum,  ne  hostes  accedant.  Porro  gladius 
ejus,  et  lancea  Dei  est  ira  ipsius,  id  est  justitia  vindi- 
cativa,  qua  impios  punit.  Sic  enim  legimus  Deu- 
ter.  xxxii  :  «  Si  acuero  ut  fulgur  gladium  meum,  et 
arripuerit  judicium  manus  mea,  reddam  ultio¬ 
nem  hostibus  meis;  »  et  Sapient,  v  :  «Acuet  diram 
iram  in  lanceam.»  Nam  et  gladius  et  lancea  ar¬ 
ma  sunt  offensiva.  Mirabile  prorsus  spectaculum 
animae  fideli  objicitur,  cum  cogitat  Deum  pro  se 
stare  armatum  scuto  et  gladio,  sive  lancea,  et 
audit  illum  in  corde  dicentem  :  «  Salus  tua  ego 
sum.»  Quamvis  enim  satis  sit  ad  omnem  securi¬ 
tatem,  id  quod  Apostolus  dicit  Rom.wu,  31  :  «Si 
Deus  pro  nobis,  quis  contra  nos?  »  tamen  Spiri¬ 
tus  Sanctus,  ut  adhuc  potentius  infirmitatem  nos¬ 
tram  sustentaret,  describit  Deum  non  quomodo¬ 
cumque,  sed  armatum  omni  armorum  genere , 
pro  Ecclesia,  et  singulis  fidelibus  suis,  adversus 
hostes  visibiles  et  invisibiles  pugnantem.  «Dic 
animae  meae  :  Salus  tua  ego  sum.  »  Non  satis  est 
ad  animi  tranquillitatem,  ut  Deus  pugnet  pro  no¬ 
bis,  sed  necesse  est  ut  id  nobis  innotescat ;  ideo 
petit  Christus  pro  corpore  suo,  ut  id  reveletur,  et 
loquente  Spiritu  Sancto  ad  cor  fiducia  oriatur. 
Deus  inr-  Quamvis  autem  magis  proprie  Deus  medicus  dici 
ii,!S  dici  possit,  quam  salus,  rectissime  tamen  salus  dicitur, 
potest  qUia  medici  et  medicamenta  non  semper  sanant, 
'uanTsa-  nec  inlame  penetrant  substantiam  rei ,  quam  sa- 
qU  ius.  nare  cupiunt :  Deus  autem  sanat  semper,  et  intime 
illabitur  animae,  et  sicut  fieri  non  potest  ut  sani¬ 
tate  praesente  homo  non  sit  sanus,  etiamsi  omnia 
alia  absint :  ita  fieri  nequit,  ut  Deo  volente  sanare, 
et  per  gratiam  suam  praesente,  anima  non  sit  sana, 
etiamsi  omnia  alia  desint. 

vers.  4.  4.  Confundantur  et  revereantur,  quaeren¬ 

tes  ANIMAM  MEAM. 

Describit  exitum  impiorum,  adversus  quos  Deus 
arma  capit,  ac  primum  dicit  :  «Confundantur  et 
revereantur,  »  id  est,  erubescant  ob  amissam 
victoriam  qui  quaerunt  me  interficere ;  idem  enim 
significant  illa  duo  vocabula,  confundantur  et  re¬ 
vereantur.  Non  enim  h;c  agitur  de  reverentia  erga 
alium,  sed  de  pudore,  quo  suffundi  solet  qui 
cadit  causa.  Illud  ;  qui  (jf ucBriuit  ciiiiiriciui  thbclth y 
ambiguum  est.  Aliquando  enim  accipitur  in  bo- 

nam  partem,  ut  in  eo  loco  Psalm.  cxvm  :  «  Periit 
fuga  a  me,  et  non  est  qui  requirat  animam  meam,» 
id  esf,  non  habeo  refugium  ullum,  neque  est  qui 
me  noverit,  et  requirat,  ut  defendat.  Aliquando 
in  malam  partem  accipitur,  ut  hoc  loco,  et  alibi 
saepius,  ubi  quaerere  animam  ,  est  conari  ad  tol¬ 
lendam  animam ,  id  est  vitam. 

5.  Avertantur  retrorsum,  et  confundantur  Vcrs- 5* 

COGITANTES  MIHI  MALA. 

Non  solum  igitur  confundantur,  et  pudore  affi¬ 
ciantur,  sed  etiam  «avertantur  retrorsum,  »  id 
est,  recedant  victi  et  confusi,  «qui  cogitant  mihi 
mala,  »  id  est,  qui  meditantur  necem  meam. 

6.  Fiant  tanquam  pulvis  ante  faciem  venti,  vers*«* 
et  Angelus  Domini  coarctans  eos. 

Addit  tertio,  ut  non  solum  erubescant,  nec  so¬ 
lum  recedant,  sed  celeriter  fugere  cogantur,  et 
dispergantur  in  varia  loca.  Pulvis  enim  a  vento 
in  varias  partes  magno  impetu,  velociterque  dis¬ 
pergitur.  Augetur  autem  hoc  loco  celeritas  fugce, 
et  dispersio,  tum  ex  parte  pulveris,  tum  ex  parte 
venti.  Nam  pro  pulvere  in  hebraeo  est  po  mots, 
quod  significat  glumam,  ut  diximus  in  explicatione 
primi  Psalmi,  id  est,  pulverem  levissimum,  ex 
minutissimis  et  aridissimis  paleis  conflatum.  Et 
pro  vento  corporali ,  hic  ponitur  Angelus  Domini, 
qui  Spiritus  est  vivens,  et  longe  potentior  et  effica- 
cior  omni  vento.  Fiant  igitur  sicut  pulvis  levissi¬ 
mus,  qui  ab  omni  vento  facile  rapi  potest,  et  ta¬ 
men  non  levis  ventus,  sed  Angelus  Domini  sit 
coarctans ,  et  impellens  eos. 

7.  Fiat  via  illorum  tenebrae,  et  lubricum,  vCrs  r. 
et  Angelus  Domini  persequens  eos. 

Addit  ultimo,  ut  non  solum  dispergantur,  et 
fugere  cogantur,  sed  etiam  sine  ullo  remedio  in 
exitium  praecipitentur  :  fugientes  enim  juvari  so¬ 
lent  scientia  viarum,  itinere  tuto  et  stabili,  aut 
certe  si  via  sit  lubrica,  tarditate  ambulationis. 

Hic  autem  ista  omnia  remedia  cessant;  impreca¬ 
tur  enim  Propheta  impiis,  ut  fugere  cogantur  in 
tenebris,  et  per  viam  lubricam,  ut  neque  oculi, 
neque  pedes  officio  suo  fungi  possint,  et  instante 
post  eos,  ac  vehementer  urgente  Angelo  Domini, 
ut  necesse  sit  eos  in  praecipitium  et  exilium  ruere. 

Haec  omnia  implentur  hoc  tempore  in  Judaeis, 
aliisque  persecutoribus  Christi  et  Ecclesiae ,  qui  ciirisii 
justo  Dei  judicio  versantur  in  tenebris  ignorantiae,  et  Kccie- 
et  in  lubrico  concupiscentiae;  et  persequente  eos 
ira  Dei,  quotidie  labuntur  in  majora  peccata,  et  ua  et  in- 
ad  sempiternam  mortem  summa  velocitate  festi-  «itus, 
nant.  Sed  manifestius  implebuntur  in  die  judicii: 
tunc  enim  impii  confundentur  et  pudefient  con¬ 
fusione  ineffabili ,  et  avertentur  retrorsum  in  prae¬ 
cipitium  gehennae  divina  potestate  coacti,  idque 
absque  ullo  remedio,  quomodo  sine  remedio 
ruit,  et  corruit  in  exitium,  qui  in  tenebris  per  lu¬ 
bricum  alio  persequente  festinare  compellitur. 

8.  Quoniam  gratis  absconderunt  mihi  inte¬ 
ritum  LAQUEI  SUI  :  SUPERYACUE  EXPROBRAVERUNT 
ANIMAM  MEAM. 

9.  Veniat  illi  laqueus,  quem  ignorat;  et 

CAPTIO,  QUAM  ABSCONDIT,  APPREHENDAT  EUM  :  ET 
IN  LAQUEUM  CADAT  IN  IPSUM. 

In  primis  septem  versiculis  locutus  est  Propheta 
in  persona  Christi  et  omnium  justorum  de  per¬ 
secutionibus  generatim  :  in  sequentibus  versicu¬ 
lis  explicat  tria  genera  persecutionum,  quas  pati 
solent  justi  ab  impiis.  Nam  primum  fraudibus  et 
insidiis  justos  vexant,  deinde  falsis  testimoniis 
eosdem  appetunt,  postremo  aperta  vi  non  verbis 
tantum,  sed  etiam  factis  justos  opprimunt.  Dicit 
igitur  de  primo  genere  :  «Quoniam  gratis  abscon¬ 
derunt  mihi  interitum  laquei  sui,  »  id  est,  quo¬ 
niam  quidem  nulla  injuria  a  me  lacessiti  mihi  in¬ 
sidias  struere  non  cessant;  ideo  precor  Deum,  ut 
providentia  sua  faciat,  ut  insidiae  illae  in  perni¬ 
ciem  ipsorum  convertantur.  Quae  imprecatio,  ut 
alias  meminimus ,  non  tam  imprecatio ,  quam 
prophetia  est.  Vere  enim  providentia  Dei  hoc  agit, 
ut  insidiae,  vel  solis  noceant  insidiatoribus,  vel 
prius,  et  magis  illis,  quam  aliis  :  quomodo  fax 
accensa,  ut  comburat  domum,  se  ipsam  prius 
incipit  comburere  et  consumere,  quam  domum, 
et  saepe  domui  nihil  nocet  :  ita  malitia  insidian- 
tium  statim  incipit  animum  insidiantis  vastare; 
aliis  autem,  vel  nihil  nocet,  vel  longe  minus,  quia 
minus  est  malum  poenae,  quam  malum  culpae. 
Qucd  attinet  ad  verba,  illud  :  Absconderunt  mihi 
interitum  laquei  sui ,  S.  Augustinus  legit  :  Abs- 
conderunt  mihi  laqueum  corruptionis  suce;  sed  he- 
braei  graecique  codices  cum  nostra  editione  con¬ 
cordant.  Sensus  autem  idem  est.  Dicitur  enim  in¬ 
teritus  laquei,  mors ,  quae  paratur  per  instrumen¬ 
tum  laquei,  et  dicitur  laqueus  interitus,  sive  cor¬ 
ruptionis,  laqueus,  qui  paratur,  sive  tenditur  ad 
capiendum  et  occidendum.  In  hebraeo  habetur 
rete,  non  laqueus;  sed  parum  refert  : 
utrumque  enim  instrumentum  est  ad  capiendum 
aptum.  Illud,  supervacue ,  in  hebraeo  est  chin- 
nam,  id  est  gratis ,  sicut  paulo  ante;  sed  Interpres 
variare  voluit.  Itaque  sensus  est:  «  supervacue,  » 
id  est  sine  causa,  cum  nullam  a  me  injuriam  acce¬ 
perint,  exprobraverunt  animam  meam,  id  est, 
probro  me  affecerunt,  tendentes  mihi  laqueos  et 
retia  quasi  ferae  silvestri.  In  hebraeo  nunc  habe¬ 
tur  nan  chapheru,  id  est  foderunt;  sed  Septuaginta 
legisse  videntur  una  littera  transposita;  id 

enim  significat  exprobravenmt.  Quamvis  si  lega¬ 
mus,  foderunt  animee  meae,  idem  erit  sensus,  nimi¬ 
rum  sine  causa  foderunt  foveam  deceptionis  vitae 
meae,  ac  per  hoc  pudore  me  affecerunt.  Illud  au¬ 
tem,  veniat  illi  laqueus  quem  ignorat,  ct  captio  quam 
abscondit,  apprehendat  eum,  et  in  laqueum  cadat  in 
ipsum,  multo  clarius  est  in  hebraeo,  videlicet  sic : 
Veniat  illi,  nimirum  insidiatori ,  calamitas  quam 


ignorat,  id  est,  calamitas  insperata  et  inopinata. 

Et  declarat  quae  sit  ista  calamitas,  addens,  rete 
suum,  sive  laqueus  suus  quem  abscondit  mihi ,  capiat 
ipsum,  et  sic  incidat  in  ipsam  calamitatem,  quam 
mihi  paraverat.  Sententia  tamen  eadem  est,  nisi 
quod  Septuaginta  pro  calamitate  in  utroque  loco 
ponere  maluerunt  instrumentum  calamitatis,  vi¬ 
delicet  laqueum,  et  pro  reti  sive  laqueo,  posue¬ 
runt  captionem,  quae  est  effectus  laquei.  Illa  repe¬ 
titio,  in  ipsum,  est  hebraismus ,  pro  eo  quod  nos 
Latini  dicimus,  in  ipsum  eumdem  laqueum  cadat. 

10.  Anima  autem  mea  exultabit  in  Domino,  Ve;s 

ET  DELECTABITUR  SUPER  SALUTARI  SUO. 

41.  Omnia  ossa  mea  dicent  :  Domine,  quis  Vers 

SIMILIS  TIBI? 

42.  Eripiens  inopem  de  manu  fortiorum  ejus,  vers 

EGENUM  ET  PAUPEREM  A  DIRIPIENTIBUS  EUM. 

In  his  tribus  versiculis  Propheta  explicat  laeti¬ 
tiam  inenarrabilem,  qua  perfundetur  justus,  cum 
se  perlecte  liberum  esse  cernet  ab  omnibus  insi- 
diantibus.  Sunt  autem  phrases  poeticae,  metapho- 
ricae,  admirabiles.  Est  autem  haec  sententia  :  cum 
id  acciderit,  quod  precatus  sum,  «  anima  mea,» 
qua  vivo  et  sapio,  prae  laetitia  «  exultabit  in  Do¬ 
mino  »  Deo,  videlicet  laudans  et  magnificans;  et 
simul  «  delectabitur  super  salute  sua,  »  quam  se 
adeptam  esse  videbit,  vel  potius  super  ipsum  Do¬ 
minum  qui  est  salus  ejus,  non  solum  anima,  sed 
etiam  corpus,  imo  omnes  partes  corporis,  etiam 
intimae  et  abjectissimae,  quales  sunt  ossa,  quae 
sensum  habent  :  nec  solum  ossa,  sed  omnia  ossa , 
etiam  minima,  gestient  prae  voluptate,  et  si  sensum 
et  vocem  haberent,  exclamarent  utique,  et  dice¬ 
rent  :  «Domine,  quis  similis  tibi?»  nihil  enim  est 
in  terra  neque  in  coelo  te  fortius,  benignius,  sa¬ 
pientius,  amabilius  :  quippe  qui  tam  potenter  et 
misericorditer  eripis  pauperem  de  manu  hostis 
multo  fortioris  ipso,  qui  violenter  ejus  bona,  et 
ipsam  vitam  rapere  cupiebat.  S.  Augustinus,  more 
suo  allegoricum  sensum  persequens,  per  ossa  in- 
telligit  viros  perfectos,  qui  sunt  in  Ecclesia,  per 
carnem  vero  homines  infirmos,  ut  sensus  sit  : 
Quamvis  tempore  tentationis,  vel  persecutionis 
caro  mystici  corporis  Ecclesiae  cedat,  ossa  tamen 
non  cedent,  sed  resistent,  ac  dicent  :  «  Domine, 
quis  similis  tibi?  »  Quod  attinet  ad  verba,  illud, 
salutari  suo ,  in  hebraeo  est  hiPVw'3 ,  salutem  suam. 

Sed  quia  secunda  pars  versiculi  ut  plurimum  re¬ 
petit  et  explicat  primam,  et  in  prima  dictum  est, 
exultabit  in  Domino,  recte  S.  Augustinus  per  salu¬ 
tare  intelligit  ipsum  Dominum,  qui  supra  dixit  : 

«  Salus  tua  ego  sum.  »  Illud  autem ,  omnia  ossa 
mea  dicent,  simile  est  illi,  quod  habetur  in  Fs.  cu : 
«Benedic,  anima  mea,  Domino;  et  omnia  quae 
intra  me  sunt,  nomini  sancto  ejus.  »  Significatur 
autem  in  hac  phrasi  perfecta  quaedam  laetitia,  quae 
totum  hominem  repleat.  Aliquando  enim  animus 
gaudet  sed  corpus  dolet,  et  tuno  uoa  est  plena 

perfectaque  laetitia  :  sed  quando  sanabit  Dominus 
omnes  languores  nostros,  et  replebit  in  bonis 
omne  desiderium  nostrum,  tum  demum  totus 
homo  inenarrabili  voluptate  perfusus  exultabit 
in  Domino ,  et  omnes  partes  ejus  usque  ad  ossa 
insensibilia, dicent  Domino:  «  Quis  similis  tibi?» 
Sicut  enim  res  insensibiles  sitire  dicuntur,  quando 
carent  necessariis  adjumentis,  juxta  illud Ps.  lxti: 
«  Sitivit  in  te  anima  mea,  quam  multipliciter  tibi 
caro  mea;  »  sic  etiam  eaedem  res  insensibiles, 
quando  defectus  earum  tolluntur,  exultareet  ges¬ 
tire  dici  possunt.  Illud,  Domine,  quis  similis  tibi ? 
in  graeco  geminatur,  Domine,  Domine ;  sed  neque 
geminatio  habetur  in  hebraeo,  neque  legitur  ab 
Augustino,  vel  Theodoreto, vel  Euihymio.  Illud, 
eripiens  inopem,  in  hebraeo  facilius  connectitur 
cum  superioribus  :  sic  enim  ad  verbum  legitur  : 
«  Domine,  quis  sicut  tu,  qui  eripis  inopem?  »  Est 
itaque  sic  connectenda  sententia  :  Domine ,  quis 
similis  tibi ,  qui  es  eripiens  inopem  de  manu  fortio¬ 
rum  ejus?  Illud  quoque,  de  manu  fortiorum  ejus, 
in  hebraeo  clarius  est;  sic  enim  legimus,  ’3y 
1300  pino,  eripiens  inopem  a  robusto  pree  ipso ,  id 
est,  ab  hoste  robustiore,  quam  ipse  sit.  Sed  lati- 
nus  Interpres  reddidit  ad  verbum  quod  invenit 
in  graeco.  Denique  pro  illis  verbis,  a  diripientibus 
eum ,  in  hebraeo  solum  est  iVuo  miggozelo,  a  vio¬ 
lento;  sed  Interpretes  explicare  voluerunt  latius, 
quod  unico  verbo  continebatur  in  textu  originali. 

13.  SURGENTES  TESTES  INIQUI,  QUiE  IGNORA¬ 
BAM,  INTERROGABANT  ME. 

14.  Retribuebant  mihi  mala  pro  bonis  :  ste¬ 
rilitatem  ANIMAS  MEAI. 

Pergit  nunc  Propheta  ad  secundum  genus  per¬ 
secutionum,  quo  impii  testimoniis  falsis,  non  ex 
insidiis,  sed  palam  justos  persequuntur,  et  mire 
exaggerat  nequitiam  horum  testium.  Primo  dicit 
surgentes,  ut  significet  eos  non  exspectasse  citatio¬ 
nem,  sed  per  se  venisse.  Secundo  addit,  quee  igno¬ 
rabam,  ut  ostendat  accusari  justum  ab  iniquis 
testibus,  de  eo  quod  nec  fecerat,  nec  cogitaverat. 
Dicimur  enim  ignorare  quoe  non  probamus,  nec 
unquam  fecimus,  ac  si  facere  nesciremus.  Sic  de 
Christo  dicit  Apostolus  II  Cor.  v  :  «  Eum  qui  pec¬ 
catum  non  noverat,  pro  nobis  peccatum  fecit.  » 
Tertio  addit,  interrogabant  me,  ut  ostendat  auda¬ 
ciam  ac  imprudentiam  testium,  qui  non  contenti 
falsum  testimonium  dixisse  coram  judice,  ipsum 
etiam  virum  justum  coram  arguere  et  interro¬ 
gare  audent.  Quarto  addit,  retribuebant  mihi  mala 
pro  bonis,  ut  ostendat  falsos  testes  nulla  injuria 
lacessitos,  sed  contra  beneficiis  affectos,  ex  mera 
malitia  ad  calumniandum  adductos.  Addit  ul¬ 
timo,  sterilitatem  animee  mece,  ut  ostendat  per 
falsa  testimonia  illos  non  quaerere  leve  aliquod 
malum,  sed  omnium  maximum.  Potest  enim  ste¬ 
rilitas  hoc  loco  posita  duobus  modis  accipi, 
primo  generatim  pro  desolatione,  et  vastitate 
universali,  qualis  accidit  S.  Job,  qui  una  die 


amisit  opes,  filios,  sanitatem.  Et  huc  pertinet  ex-  sterilitas 
positio  Fheodoreti  et  Euthymii,  qui  accipiunt  ste- 
vilitatem  pro  oblivione,  id  est  tali  desolatione,  ut  Accipi-'0 
ipsum  etiam  nomen  oblivioni'  tradatur.  Potest  tur- 
secundo  accipi  sterilitas  pro  uno  genere  mali, 
sed  maximae  aestimationis,  tum  apud  diabolum, 
qui  illud  per  ministros  suos  inferre  conatur; 
tum  apud  hominem  justum,  qui  illud  cogitur 
pati.  Id  malum  est,  ut  homo  justus  infamia  per 
falsa  testimonia  notatus  sterilis  et  orbus  maneat, 
ut  nec  fructum  facere  possit,  et  quod  jam  fecit, 
pereat.  Sic  S.  Augustinus  exponere  videtur. 

15.  EGO  AUTEM,  CUM  Milii  MOLESTI  ESSENT,  IN-  Vers.  15. 
DUEBAR  CILICIO. 

10.  Humiliabam  in  jejunio  animam  meam,  et  vers.  ie. 
ORATIO  MEA  IN  SINU  MEO  CONVERTETUR. 

Antequam  Propheta  de  tertio  genere  persecu¬ 
torum  loqui  incipiat,  exponit  quid  egerit  adver¬ 
sus  persecutores  secundi  generis,  ac  dicit  se  non 
i’eddidisse  malum  pro  malo,  neque  de  vindicta 
cogitasse,  sed  ad  Deum  orandum  cum  magna 
humilitate  se  convertisse  :  «  Cum,  inquit,  adver¬ 
sarii  mihi  molesti  essent,  »  non  superbe  iliis  in¬ 
sultavi,  sed  sacco  indutus  jejunare  coepi,  ut  ora¬ 
tio  mea  Deum  facilius  placaret.  Saccus  enim  et  Saccus  et 
jejunium  sunt  abe  orationis.  Sic  rex  ille  Ninivi- jeiuni,im 
tarum,  cum  sacco  et  jejunio  orans,  exauditur,  Aratio-* 
Jonce  ni.  Quod  idem  legimus  de  rege  Achab ,  nis. 

III  Beg.  xxv ;  unde  et  sapiens  dicit  :  «  Oratio  hu¬ 
miliantis  se  nubes  penetrabit.  »  Addit  vero  :  «  Et 
oratio  mea  in  sinu  meo  convertetur,  »  ut  osten¬ 
dat  se  fructum  orationis  non  dubium  exspectare. 

Ponitur  enim  in  smu  meo,  pro  in  sinum  meum,  ut 
habetur  in  textu  hebraeo  et  graeco,  quasi  dicat  : 

Oratio  ex  tanta  humilitate  profecta  non  reverte¬ 
tur  ad  me  vacua,  sed  sinum  meum  ccelesti  con¬ 
solatione  implebit.  Possumus  etiam,  si  velimus, 
illud,  in  sinu  meo,  accipere  ut  jacet,  in  casu  aufe¬ 
rendi,  exponere  hunc  locum  de  frequentia  ora¬ 
tionis,  ut  sensus  sit  :  Oratio  mea  in  sinu  meo 
existens,  saepius  revertetur  et  recurret,  ut  quod 
semel,  aut  iterum  quterens  non  invenit,  perseve¬ 
rando,  id  est,  saepius  revertendo  inveniat.  Et 
quamvis  ad  litteram  haec  non  videantur  conve¬ 
nire  Christo,  quem  in  Evangelio  non  legimus 
indutum  cilicio  jejunasse  et  orasse,  dum  per¬ 
secutiones  pateretur,  conveniunt  tamen  eidem 
Christo  prout  est  in  membris  suis;  hoc  enim 
proprium  membrorum  Christi,  dum  adversa  pa¬ 
tiuntur,  non  cum  adversariis  contendere,  sed  ad 
cor  suum  redire,  et  Deum  humiliter  deprecari. 

Quod  ad  verba  attinet,  illud,  cum  mihi  molesti  es¬ 
sent,  in  hebraeo  est,  DmSn2  bachulotha/n,  cum  ipsi 
infirmarentur .  Sed  verisimile  est  Septuaginta  In¬ 
terpretes  legisse  cum  aliis  punctis,  vel  cum  ad¬ 
ditione  alicujus  alterius  litterae,  in  conjugatione 
piel,  vel  hiphil.  Tunc  enim  accipi  debet  active 
illud  verbum,  ut  non  solum  Septuaginta,  sed 
etiam  S.  Hieronymus  ex  hebraeo  vertit.  Sic  enim 

legimus  apud  Hieronymum,  cum  infirmarer  ab  eis, 
id  est,  cum  ipsi  me  aegrotare  facerent,  quod  est 
idem  cum  eo,  quod  legunt  Septuaginta,  cum  mihi 
molesti  essent.  Potest  etiam  dici  Septuaginta  et 
S.  Hieronymum  legisse,  cum  infirmarentur  ipsi,  ut 
nunc  legimus  in  hebraeo;  sed  altius  cogitasse, 
Prophetam  loqui  de  illa  aegrotatione  animi,  quae 
semper  conjuncta  est  cum  injusta  persecutione; 
quicumque  enim  alium  injuste  persequitur,  se 
ipse  laedit  et  vastat;  et  dum  alium  aegrotare  facit 
morbo  poenae,  ipse  aegrotat  morbo  culpae.  Recte 
ergo  sententiam  reddiderunt  Septuaginta  et  S.  Hie¬ 
ronymus  ;  idem  enim  est,  quoad  sensum,  cum  mihi 
molesti  essent,  et  cum  morbo  iracundiae ,  vel  odii, 
vel  invidentiae,  adversus  me  aegrotarent.  Illud  au¬ 
tem,  induebar  cilicio,  in  textu  hebraeo  est,  et  in 
graeco,  induebar  sacco.  Ex  quo  intelligimus  per 
cilicium  non  esse  intelligendum  indumentum  ex 
pilis  animalium,  quod  interius  adhiberi  solet,  ut 
legimus  de  rege  Joram,  lVIieg.  6;  sed  vestem  sac¬ 
ceam,  qua  exterius  etiam  ad  significandam  hu¬ 
militatem  aliqui  utuntur,  ut  de  rege  Ninivitarum 
Jonas  testatur  cap.  m.  Illud,  humiliabam  in  jeju¬ 
nio  animam  meam,  phrasis  est  hebraica;  passim 
enim  Hebraei  animam  ponunt  pro  toto  homine. 

17.  Quasi  proximum,  et  quasi  fratrem  nos¬ 
trum  SIC  COMPLACEBAM  :  QUASI  LUGENS,  ET  CON¬ 
TRISTATUS,  SIC  HUMILIABAR. 

Hic  versiculus  mullo  clarior  est  in  textu  he¬ 
braeo,  quam  in  graeco  vel  latino.  Sic  enim  ad 
verbum  reddi  potest  cum  S.  Hieronymo  :  Quasi 
ad  amicum,  quasi  ad  fratrem  meum  sic  ambulabam; 
quasi  lugens  mater  tristis,  sic  incurvabam;  et  sen¬ 
sus  est  :  Eso  non  solum  in  tribulatione  positus, 
non  reddidi  malum  pro  malo,  sed  reddidi  bo¬ 
num  pro  malo  :  sic  enim  affectus  fui  erga  unum¬ 
quemque  adversariorum,  ut  amicus  erga  ami¬ 
cum  ,  imo  ut  fratrem ,  vel  potius  ut  mater  erga 
filium  parvulum  et  languentem.  Sicut  enim  ma¬ 
ter,  videns  filium  aegrotantem,  incurvat  se  tristis 
et  gemens  ad  eum  suscipiendum,  sic  et  ego  me 
cum  adversariis  meis  gessi.  Nou  potuit  grandius 
et  luculentius  exprimi  pius  affectus  erga  inimi¬ 
cos.  Et  quidem  Propheta  David  opere  praestitit, 
quod  hoc  loco  in  persona  Christi,  et  sua,  et  om¬ 
nium  perfectorum  virorum  expressit.  David  enim 
Saulem,  quem  ut  fratrem,  dum  viveret,  dilexit, 
mortuum  ut  filium  deflevit.  Idem  fecit  multo  ex¬ 
cellentius  Christus,  qui  videns  civitatem  flevit 
super  illam,  Luc.  xix;  seque  gallinae  pullos  sub 
alas  congregare  satagenti  comparavit,  Matth.  xxm. 
Lectio  latinae  editionis  eumdem  sensum  habet; 
sed  obscura  est,  quia  verba  graeca totidem  verbis 
latinis  reddidit.  Sed  ex  hebraica  lectione  illus¬ 
tranda  et  supplenda  est.  Hic  igitur  erit  sensus  : 
Quasi  proximum,  quasi  fratrem  nostrum  sic  compla¬ 
cebam,  id  est,  complacebam  mihi,  sive  affectus 
eram  erga  unumquemque  adversariorum,  quasi 
erga  proximum,  sive  socium  et  amicum,  imo 

etiam  erga  fratrem  nostrum.  «  Quasi  lugens  et 
contristatus,  sic  humiliabar,  »  id  est,  non  solum 
affectus  eram  ad  persecutorem  meum,  ut  ad 
proximum  et  fratrem;  sed  «  humiliabar  »  et  in¬ 
clinabam  me  ad  eum,  ex  compassione  dolens,  et 
contristatus  de  malis  ejus,  quomodo  pia  mater 
inclinatur  tristis  ad  filium  languidum  et  jacentem. 

48.  Et  ADVERSUM  ME  LUTATI  SUNT,  ET  CONVE-  Vers.  18. 
NERUNT  :  CONGREGATA  SUNT  SUPER  ME  FLAGELLA, 

ET  IGNORAVI. 

Docet  consequenter  Psalmus  persecutores  justo¬ 
rum  reddere  mala  pro  bonis,  et  simul  transit  ad 
tertium  genus  persecutionum,  quo  non  contenti 
impii  fraudibus  et  calumniis  justos  vexasse,  fla¬ 
gellis  quoque  eos  aggrediuntur.  «  Et  adversum 
me  laetati  sunt ; »  ego  de  malis  eorum  dolebam, 
ipsi  de  malis  meis  laetabantur  :  neque  hac  impie¬ 
tate  contenti,  «convenerunt  adversum  me,»  fla¬ 
gellis  armati,  ut  me,  si  possent,  occiderent;  «  et 
ignoravi,»  id  est,  ignoravi  eorum  consilia,  et 
ideo  praecavere  non  potui,  vel  ita  me  patienter 
gessi,  ac  si  quid  facerent,  ignorarem.  Quod  atti¬ 
net  ad  verba,  pro  et  adversum  me,  S.  Hieronymus 
vertit,  et  in  infirmitate  mea  :  vox  enim  hebraica 
potest  significare,  latus  meum,  et  infirmitas 
mea.  Priorem  significationem  secuti  sunt  Septua¬ 
ginta,  et  ideo  verterunt,  adversum  me,  quod  fere 
est  idem  quod  ad  latus  meum.  Posteriorem  secu¬ 
tus  est  S.  Hieronymus.  Sed  in  sententia  non  est 
varietas.  Illud  autem ,  congregata  sunt  super  me 
flagella,  in  hebraeo  est,  congregati  sunt  super  me 
flagellantes;  sed  idem  est  sensus.  Denique  pro 
ignoravi,  S.  Augustinus  legit,  ignoraverunt,  et  re¬ 
fert  ad  persecutores,  qui  vere  ignoraverunt  quam 
magnos  viros  percuterent,  cum  Christum,  vel 
sanctos  flagellarent.  Sed  quamvis  vox  graeca  sit 
ambigua,  tamen  hebraica  non  est  ambi¬ 

gua,  nec  potest  reddi  nisi  in  prima  persona  : 
proinde  recte  habet  latina  vulgata  editio,  et  igno¬ 
ravi,  ut  etiam  legunt  Theodoretus  et  Euthymius 
graeci. 

19.  Dissipati  sunt,  nec  compuncti,  tenta  ve-  v  rs.  ia. 

RUNT  ME  :  SUBSANNAVERUNT  ME  SUBSANNATIONE, 
FRENDUERUNT  SUPER  ME  DENTIBUS  SUIS. 

Pergit  explicare  malitiam  adversariorum,  ac 
dicit  eos  non  potuisse  implere  quod  cupiebant, 
divina  providentia  protegente  suos,  ne  ab  iniquis 
persecutoribus  laederentur.  Sed  ne  sic  quidem 
quievisse  eos  :  nam  quos  non  potuerant  flagellis 
verborum  movere,  tenfabant  flagellis  verborum, 
irrisionibus  et  comminationibus  terrere.  «  Dis¬ 
sipati  sunt,  »  inquit,  id  est,  qui  convenerant  in 
unum,  ut  nocerent  et  flagellarent,  divisi  sunt  ab 
invicem  Deo  dissipante  eorum  conventiculum  : 
sed  non  propterea  «  compuncti  sunt,  »  id  est, 
non  resipuerunt;  vel,  ut  proprie  sonat  vox 
hebr;ea,  101  non  siluerunt  el  quieverunt,  ut 
par  erat;  sed  potius  tenta verunt  me,  nimirum  ad 

iracundiam  provocare,  quia  subsannaverunt  me  sub¬ 
sannatione  irrisoria ,  et  frenduerunt  contra  me  den¬ 
tibus  suis,  minas  crudeles  intentantes.  Quod  at¬ 
tinet  ad  verba,  quod  in  graeco  et  latino  legimus, 
tenlaverunt  me,  subsannaverunt  me  subsannatione , 
S.  Hieronymus  ex  bebraeo  vertit,  in  simulatione 
verborum  fictorum.  Sed  verba  ipsa  hebraica,  ne¬ 
que  hunc  sensum,  neque  illum  recipere  viden¬ 
tur  :  sic  enim  legimus  jiyo  UyS  >S3rQ,  id  est,  in 
hypocrisi ,  sive  simulationibus  subsannationum  verbi 
otiosi.  At  profecto  omnino  credibile  est  Septua¬ 
ginta  Interpretes  aliter  legisse,  et  libros  optimos 
habuisse,  prsesertim  cum  verba  hebraica,  ut  nunc 
leguntur  cum  punctis  Rabbinorum,  nihil  signi¬ 
ficare  videantur.  Existimo  igitur  mutanda  esse 
puncta,  et  ex  nomine,  in  simulationibus ,  facien¬ 
dum  esse  verbum  modi  infiniti  cum  affixo  primae 
personae,  quod  reddendum  erit,  intentando  me. 
Nam  etsi  fpn  simulare ,  et  hypocritam  esse  signifi¬ 
cet,  tamen  tenture  proprium  est  hypocritarum, 
juxta  illud  Domini  :  «  Quid  me  tentatis,  hypo¬ 
critae?  »  Matth.  xxn ;  et  idem  est  in  tentando  me, 
quod,  in  hypocrisi  agendo  mecum ,  et  similiter  ex 
nomine  subsannationum  faciendum  erit  verbum 
temporis  praeteriti,  cum  affixo  primae  personae, 
et  tunc  sensus  erit,  subsannaverunt  me;  illud  au¬ 
tem,  aiyn  significat  quidem  verbum  otiosum,  sed 
significat  etiam  subsannationem.  Proinde  intege? 
sensus  erit,  in  tentando  me  subsannaverunt  me  sub¬ 
sannatione,  quod  est  idem  cum  co  quod  nos 
habemus,  tenlaverunt  me,  subsannaverunt  me  sub¬ 
sannatione. 

Vcrs.  io.  20.  Domine,  quando  respicies?  restitue  ani¬ 
mam  MEAM  A  MALIGNITATE  EORUM,  A  LEONIBUS 
UNICAM  MEAM. 

Expositis  persecutoribus,  revertitur  Propheta 
in  persona  justorum  omnium,  qui  persecutionem 
patiuntur,  ad  orandum  Deum,  ut  finem  cum  prin¬ 
cipio  conjungat.  Et  quoniam  videtur  Deus  non 
respicere,  quid  in  terris  fiat,  quando  non  punit 
injustos,  ideo  dicit :  «  Domine,  quando  respi¬ 
cies?  »  id  est,  quando  te  videre  mala  impiorum 
puniendo  demonstrabis? «Restitue  animam  meam 
a  malignitate  eorum,  »  id  est,  eripe  vitam  meam 
de  periculo  in  quo  versatur,  dum  est  in  potestate 
malignorum,  et  restitue  illam  in  pristinam  secu¬ 
ritatem,  sive,  restitue  mihi  vitam,  quam  pene 
amisi,  dum  est  in  manibus  malignorum.  Quod 
ipsum  repetit,  et  clarius  explicat  dum  adjungit  : 
«  A  leonibus  unicam  meam,  »  id  est,  restitue 
mihi  animam,  quae  est  mihi  unica,  ac  per  hoc 
dilectissima,  quod  facies  eruendo  eam  a  potes¬ 
tate  inimicorum,  qui  crudelitate  et  ferocitate 
leones  dici  possunt,  et  frendent,  ut  supra  dictum 
est,  dentibus  suis.  Quod  ad  verba  attinet,  illud, 
a  malignitate,  S.  Augustinus  legit,  ab  astutiis; 
S.  Hieronymus  autem  vertit,  a  calamitatibus.  Causa 
diversitatis  fuit,  quia  vocem  hebraicam 
deduxerunt  Septuaginta  a  verbo  K2?3,  quod  est 


decipere,  et  ideo  S.  Augustinus  legit,  astutiis;  at 
noster  Interpres,  a  malignitate;  et  S.  Hieronymus 
deduxit  ab  alia  radice,  nimirum  a  rtNiy  saah, 
quod  est  desolari,  et  ideo  vertit,  a  calamitatibus; 
sed  idem  est  sensus ,  ut  patet.  Per  unicam  S.  Au¬ 
gustinus  intelligit  Ecclesiam,  quam  Christus  erui 
vult  a  persecutoribus.  Quod  quidem  verum  est, 
sed  ad  litteram  videtur  omnino  referendum  ad 
animam,  seu  vitam.  Sicut  etiam  illud  Psalm.  xxi : 

«Erue  a  framea,  Deus,  animam  mearo,  ec  dc 
manu  canis  unicam  meam.  »  Anima  enim  recte  Anima 
dicitur  unica  quasi  unice  dilecta.  Vita  enim  tem-  1HCle  di.* 
poralis  est  fundamentum  omnium  bonorum  tem-  TllTt 
poralium,  et  vita  aeterna  omnium  bonorum  sim¬ 
pliciter.  Itaque  et  Dominus  ait  in  Evangelio, 

Matth.  xvi :  «-Quid  prodest  homini,  si  universum 
mundum  lucretur,  animae  vero  suae  detrimentum 
patiatur?  aut  quam  dabit  homo  commutationem 
pro  anima  sua?  »  et  tamen  multi  ita  desipiunt  , 
ut  pro  nihilo  libenter  perdant  animam,  quam 
unice  amare  debuissent. 

21.  Confitebor  tibi  in  ecclesia  magna,  in  vers.21. 

POPULO  GRAVI  LAUDABO  TE. 

Promittit  se  non  fore  ingratum,  si  liberationem 
ab  adversariis  obtineat.  «  Confitebor  tibi,  inquit, 
in  ecclesia  magna,  »  id  est,  non  abscondam  be¬ 
neficium  tuum,  sed  publice  coram  omnibus  prae¬ 
dicabo;  et  idem  repetit  aliis  verbis,  « iu  populo 
gravi  laudabo  te. »  Idem  enim  est  confiteri  et  lau¬ 
dare,  idem  quoque  ecclesia  magna  et  populus  gra¬ 
vis.  Dicitur  enim  ecclesia  magna  ratione  multitu¬ 
dinis,  quod  proprie  significat  vox  hebraea  1"|  rab, 
id  est  ecclesia  multa;  et  similiter  dicitur  populus 
gravis,  sive,  ut  significantius  habetur  in  hebrajo, 
robustus,  ratione  multitudinis.  Tunc  enim 
robustus  est  populus,  cum  tam  multis  viris  abun¬ 
dat,  ut  hostes  non  timeat.  Videtur  etiam  Propheta 
ad  Ecclesiam  Christianam  respicere ,  iu  qua  lau¬ 
datur  assidue  Deus  ob  piorum  liberationem.  Est  Ecclesia 
enim  ecclesia  Christiana  vere  multa  et  magna,  cum  Gllristia* 
totum  orbem  terrarum  obtineat,  et  vere  gravis  <  t  "dvei.gSt 
robusta,  cum  «  portas  inferi  adversus  eam  praeva-  multa. 
Iere  non  possint,  »  Matth.  xvi.  Ecclesia  quoque 
triumphans.  Ecclesia  magna  erit,  cum  de  ea  scrip¬ 
tum  sit,  Apocal.  vii :  «Vidi  turbam  magnam,  quam 
dinumerare  nemo  poterat;  »  et  populus  robustus, 
cum  ibidem  additum  sit :  «  Et  palmee  in  manibus 
eorum.» 

22.  Non  supergaudeant  mihi,  qui  adversan-  vers.22. 

TUR  MIHI  INIQUE:  QUI  ODERUNT  ME  GRATIS,  ET  AN¬ 
NUUNT  OCULIS. 

Redit  ad  orationem  quam  inchoaverat,  et  petit 
liberari  a  persecutoribus,  praesertim  hypocritis, 
qui  simulant  se  amicos,  cum  nihil  minus  sint.  «Non 
supergaudeant  mihi,  »  id  est,  non  gaudeant  super 
me,  sive  non  laetentur  de  interitu  meo,  «  qui  ad¬ 
versantur  mihi  inique,»  id  est,  qui  me  persequun¬ 
tur  fingentes  amicitiam ;  nam  in  hebroeo  habetur 

quod  mendacium  proprie  significat ;  unde 
S.  Hieronymus  vertit,  inimici  mei  mendaces  ;  et  haec 
ipsa  est  maxima  iniquitas,  persequi  hominem,  et 
decipere  specie  amicitiae.  Hoc  idem  declaratur  et 
repetitur  in  sequentibus  verbis :  «  Qui  oderunt  me 
gratis ,  et  annuunt  oculis, »  id  est,  qui  sine  causa 
me  oderunt,  cum  nihil  mali  illis  attulerim,  et  ta¬ 
men  fingunt  amicitiam  annuendo  oculis,  salu¬ 
tantes  ,  blande  aspicientes ,  et  approbantes  quae 
dico.  Quid  est,  inquit  Augustinus,  annuere  oculis? 
pronuntiantes  vultu,  quod  in  corde  non  gerunt. 

Vcie.23.  23.  Quoniam  mihi  quidem  pacifice  loqueban¬ 
tur,  ET  IN  IRACUNDIA  TERR2E  LOQUENTES,  DOLOS 
COGITABANT. 

Declarat  Propheta  cur  dixerit  de  inimicis  suis, 
et  annuunt  oculis ,  et  dicit  :  Quoniam  ipsi  quidem 
mecum  verbis  exterioribus  pacifice  loquebantur, 
quasi  amici  essent;  sed  interius  prae  iracundia  dis- 
rumpebantur,  et  cogitabant  dolos,  quibus  me  per¬ 
derent  :  haec  de  sensu.  In  verbis  magna  difficultas 
est;  nam  hebraicus  codex  ad  verbum  sic  habet : 
Quoniam  non  pacem  loquebantur ,  et  super  scissuras 
terree  verba  dolosa  meditabantur.  Et  sic  etiam  vertit 
S.  Hieronymus,  nisi  quod  pro  scissuras  terree,  po¬ 
nit,  in  rapina  terree ;  graecus  vero  codex  sic  habet : 
Quoniam  mild  quidem  pacifica  loquebantur ,  et  super 
iracundiam  dolos  cogitabant.  Et  sic  legunt  et  inter¬ 
pretantur  S.  Augustinus,  Theodoretus  et  Euthy- 
mius.  Sed  observandum  est  vocem  hebraicam  N1? 
lo,  quae  significat  non,  a  Septuaginta  Interpretibus 
lectam  fuisse,  'h  H,  quae  significat  mihi,  et  omnino 
credibile  est  Septuaginta  Interpretes  habuisse  li- 
Meiior  bros  hebraicos  emendatiores :  proinde  non  vide- 
eS  ta^ed!"  tur  ambigendum  meliorem  esse  lectionem  latinam 
Uo a lati-  Vulgataeeditionis,quaerespondetvoci,quaminsuis 
na, quam  libris  habuerunt  Septuaginta,  quam  ea  sit,  quam 
ea  quam  nunc  habemus  in  hebraeo.  Quodautem  in  hebraeo 
hem us  in  habetur,  super  scissuras  terree,  verterunt  Septua- 
hebraio.  ^inta,  super  iracundiam ,  quia  intellexerunt  sermo¬ 
nem  Prophetae  esse  metaphoricum,  et  per  scissuras 
terree  significatam  esse  iracundiam,  quae  est  quae¬ 
dam  scissura  cordis  terreni  et  animalis.  Qui  enim 
irascuntur,  ii  disrumpuntur  interius,  et  quietem 
ac  pacem  amittunt :  et  quidem  latinus  Interpres 
addere  voluit  vocem  illam  terree,  quam  invenit  in 
hebraeo ;  sed  graecus  Interpres  satis  esse  putavit, 
eam  subintelligi  in  voce  iracundiae,  quae  est  fer¬ 
vor  circa  cor.  Explicanda  igitur  est  vox  illa,  terree, 
ut  accipiatur  pro  corde  terreno  et  animali,  ut  dixi¬ 
mus.  Cur  autem  S.  Hieronymus  vertit ,  rapinam 
terree,  non  assequor,  nisi  per  scissuras  metapho¬ 
rice  intellexerit  rapinam ,  aut  forte  vox  hebraica 
hoc  etiam  significare  possit.  Sed  absolute  praefe¬ 
renda  est  interpretatio  Septuaginta  Interpretum, 
quam  Ecclesia  in  latina  editione  sequitur.  Quod 
autem  in  latina  editione  nos  habemus  :  Loquentes 
dolos  cogitabant,  non  differt  in  sensu  a  verbis  he- 
braicis,  verba  dolosa  cogitabant.  Idem  enim  est  verba 


dolosa  cogitare,  et,  loquendo  intra  se  dolos  co¬ 
gitare.  Neque  multum  refert,  quod  Septuaginta 
non  habeant  verba  aut  loquentes ,  sed  simpliciter, 
dolos  cogitabant,  quia  in  ipsa  cogitatione  satis  in- 
telligitur  interna  locutio. 

24.  Et  DILATAVERUNT  SUPER  ME  OS  SUUM  \  Vers.  24. 

dixerunt  :  Euge,  euge,  viderunt  oculi  nostri. 

Quam  sit  verum  quod  supra  dixit  de  inimicis 
suis ,  quod  simulato  corde  pacifice  loquerentur, 
ostendit  Propheta  in  persona  justorum  in  hoc  ver¬ 
siculo  ,  ubi  dicit  eosdem  inimicos  qui  aliquando 
blandiebantur  et  annuebant  oculis ,  postea  cum 
in  eas  calamitates  incidisset,  quas  illi  fraudulen¬ 
ter  concinnaverant,  dilatato  ore  coepisse  aperte  . 
insultare,  et  inter  se  gratulari  ac  dicere  :  Vidimus 
tandem  quod  tantopere  cupiebamus.  Hoc  totum 
in  Christo,  qui  caput  justorum  est,  impletum  legi¬ 
mus  inEvangelio  :  aliquando  enim  pacifice  loque¬ 
bantur  inimici,  dicentes  :  «  Scimus,  quia  verax  es, 
et  viam  Dei  in  veritate  doces,  »  Matth.  xxn;  sed 
interim  dolos  meditabantur,  ut  caperent  eum  in 
sermone.  Cum  autem  illum  cruci  affixum  viderunt, 
«dilataverunt  os  suum  insultantes  et  dicentes:  Vah 
qui  destruis  templum  Dei,»  etc.  Quod  ad  verba 
attinet,  conveniunt  codices  omnes,  eo  excepto, 
quod  interjectionem  hebraicam  nxrt  heah  Septua¬ 
ginta  reddiderunt  euge;  S.  Hieronymus,  vah;  et 
euge  est  Letantis ,  vah  insultantis  :  sed  parum  re¬ 
fert  ;  nam  utraque  est  exultantis,  et  exultatio  ini¬ 
micorum  quaedam  insultatio  est. 

23.  Vidisti,  Domine,  ne  sileas;  Domine,  ne  Vers. 25. 

DISCEDAS  a  me. 

26.  Exurge  et  intende  judicio  meo  :  Deus  ^s.  2#i 
meus,  et  Dominus  meus,  in  causam  meam. 

27.  Judica  me.  Domine,  secundum  justitiam  vers.  27. 
tuam;  Domine  Deus  meus,  non  supergaudeant 
mihi. 

Redit  Propheta  ad  orationem,  idipsum  aliis  et 
aliis  verbis  repetens  ad  insinuandum  affectum. 

«  Vidisti,  inquit.  Domine, »  quanta  videlicet  sit  op¬ 
pressio  pauperis  servi  tui;  «  ne  sileas, »  quasi  non 
videas,  aut  non  possis,  aut  non  velis  defendere 
sperantes  in  te.  «  Ne  discedas, »  vel,  ut  habet  vox 
hebraica,  ne  elongeris  a  me,  id  est,  ne  deseras  me 
in  tribulatione  positum,  quomodo  faciunt  qui  pro¬ 
cul  abeunt.  Nec  solum  non  sileas,  et  non  disce¬ 
das,  sed  nec  sedeas,  quasi  otiose  spectans,  vel  dor¬ 
mitans;  sed  exurge,  et  quasi  judex  justus  et  potens 
intende  diligenter  animum  ad  judicium  meum,  id 
est,  ad  litem,  quam  cum  persecutoribus  habeo  ; 
intende,  inquam,  «  Deus  meus  iu  causam  meam, 
et  judica  me  secundum  justitiam  tuam,  Domine,  » 
id  est,  si  justitia  tua,  quae  rectissima  est,  judicat 
me  injuste  ab  adversariis  opprimi,  libera  me  de 
manibus  eorum,  ut  non  amplius  gaudeaut  super 
miseriis  meis. 

28.  Non  dicant  in  cordibus  suis  :  Euge,  euge, 

ANIMAS  NOSTRAS,  NEC  DICANT  :  DEVORAVIMUS  EUM. 

29.  Erubescant  et  revereantur  simul,  qui 

GRATULANTUR  MALIS  MEIS. 

30.  Induantur  confusione  et  reverentia, 

QUI  MAGNA  LOQUUR  :tR  SUPER  ME. 

Explicat  id  quod  dixerat :  Non  supergaudeant 
mihi, «  non  dicant, inquit,  in  cordibus  suis :  Euge, 
euge,  animae  nostrae,  »  id  est,  non  exultent  in  cor¬ 
dibus  suis  super  vitam  meam,  quasi  jam  exstinc¬ 
tam.  Sicut  enim  iilud,  non  supergaudeant  mihi ,  si¬ 
gnificat,  non  gaudeant  super  me  :  sic  etiam  hoc,  non 
dicant  euge ,  animce  nostrce,  debet  exponi :  Non  di¬ 
cant  euge  super  animam  nostram,  et  explicat  in  ver¬ 
ius  sequentibus  :  «Nec  dicant,  inquit,  devora¬ 
vimus  eum,  »  id  est,  non  possint  jactare  ab  eis, 
quasi  a  leonibus  me  devoratum.  Sed  contra  po¬ 
tius  amissa  spe  victoriae  erubescant  et  reverean¬ 
tur,  id  est,  verecundentur  simul  omnes  inimici 
mei,  qui  nunc  spe  victoriae  gratulantur  sibi  ue 
malis  meis,  id  est,  mihi  imminentibus;  nec  solum 
leviter  erubescant  et  verecundentur,  sed  « induan¬ 
tur  confusione  et  erubescentia,  »  id  est,  toti  coo¬ 
periantur  confusione,  «  qui  magna  loquuntur  su¬ 
per  me,»  id  est,  qui  magnifice  jactabant  potentiam 
suam  super  me.  Aliqui  legunt  maligna,  pro  magna; 
sed  nostra  lectio  consentit  graecae  et  hebraicte  ve¬ 
ritati. 

31.  Exultent  et  latentur,  qui  volunt  justi-  Vers.  31. 

TIAM  MEAM,  ET  DICANT  SEMPER  :  MAGNIFICETUR 

Dominus,  qui  volunt  pacem  servi  ejus. 

32.  Et  lingua  mea  meditabitur  justitiam  Vers- 3i' 
tuam,  tota  die  laudem  tuam. 

Quemadmodum  precatus  est  Propheta  ut  ini-  - 
qui  confundantur,  sic  etiam  nunc  precatur,  ut 
justi  exultent  et  laetentur,  qui  bene  sibi  volunt,  et 
amant  innocentiam  suam,  vel  cupiunt  justitiam 
suam  palam  apparere.  Excitat  quoque  ad  laudem 
Dei  omnes,  qui  cupiunt  pacem  suam,  quae  secu¬ 
tura  erat  ex  liberatione  sua  ab  omnibus  malis.  In 
hebraeo  habetur,  qui  vult  pacem  servi  sui.  Septua¬ 
ginta  Interpretes  videntur  legisse  verbum  in  nu¬ 
mero  multitudinis,  quod  in  nostris  libris  est  in 
numero  singulari ;  sed  uterque  sensus  optimus  est. 
Claudit  Psalmum  David  promittens  gratiarum  ac¬ 
tionem  pro  accepto  beneficio  :  «  Lingua  mea,  in¬ 
quit,  meditabitur  justitiam  tuam,» id  est,  exerce¬ 
bitur  in  praedicanda  justitia  tua;  et  hoc  ipsum 
repetit,  et  repetendo  declarat,  dicens  : «  Tota  die 
laudem  tuam, »  id  est ,  lingua  mea  tota  die  medi¬ 
tabitur  laudem  tuam,  id  est,  exercebitur  in  prae¬ 
dicanda  laude  justitiae  tuae.  Quod  autem  dicit , 
tota  die ,  significat  frequenter  et  assidue,  ita  ut  nun¬ 
quam  tanti  beneficii  subrepat  oblivio.  S.  Augus¬ 
tinus  hoc  loco  pie  monet,  eum  semper  Deum  lau¬ 
dare,  qui  semper  bene  agit. 

SECUNDUM  H  E  B  RASOS. 


V.  v.  —  1.  In  finem,  servo  Domini  ipsi 
David. 

2.  Dixit  injustus  ut  delinquat  in  semetipso  : 
non  est  timor  Dei  ante  oculos  ejus. 

3.  Quoniam  dolose  egit  in  conspectu  ejus,  ut 
inveniatur  iniquitas  ejus  ad  odium. 

k.  Verba  oris  ejus  iniquitas  et  dolus  :  noluit 
intelligere  ut  bene  ageret. 

5.  Iniquitatem  meditatus  est  in  cubili  suo  : 
astitit  omni  vite  non  bonae,  malitiam  autem 
non  odivit. 

6.  Domine ,  in  coelo  misericordia  tua ,  et  ve¬ 
ritas  tua  usque  ad  nubes. 

7.  Justitia  tua  sicut  montes  Dei;  judicia  tua 
abyssus  multa. 

Homines  et  jumenta  salvabis.  Domine. 

8.  Quemadmodum  multiplicasti  misericor¬ 
diam  tuam ,  Deus ! 

Filii  autem  hominum  in  tegmine  alarum 
tuarum  sperabunt. 


V.  s.  h.  —  Victori  servo  domini, 
David. 

Dixit  scelus  impii  in  medio  cordis  ejus  :  non 
est  timor  Dei  ante  oculos  ejus. 

Quia  dolose  egit  adversus  eum  in  oculis  suis  : 
ut  inveniret  iniquitatem  ejus  ad  odiendum. 

Verba  oris  ejus  iniquitas  et  dolus  :  cessavit 
cogitare,  ut  benefaceret. 

Iniquitatem  cogitat  in  cubili  suo,  stabit  in  via 
non  bona  :  malum  non  abjiciet. 

Domine ,  in  coelo  misericordia  tua,  fides  tua 
usque  ad  nubes. 

Justitia  tua  quasi  montes,  Deus  [al.  Domine], 
judicium  tuum  abyssus  multa  :  homines  et  ju¬ 
menta  salvos  facies,  Domine. 

Quam  pretiosa  misericordia  tua,  Deus  [al. 
Domine .] 

Et  filii  Adam  in  umbra  alarum  tuarum  spe¬ 
rabunt. 

9.  Inebriabuntur  ab  ubertate  domus  tuae,  et 
torrente  voluptatis  tuae  potabis  eos. 

10.  Quoniam  apud  te  est  fons  vitae,  et  in  lu¬ 
mine  tuo  videbimus  lumen. 

11.  Praetende  misericordiam  tuam  scientibus 
te,  et  justitiam  tuam  his  qui  recto  sunt  corde. 

12.  Non  veniat  mihi  pes  superbiae,  et  manus 
peccatoris  non  moveat  me. 

13.  Ibi  ceciderunt  qui  operantur  iniquitatem; 
expulsi  sunt,  nec  potuerunt  stare. 


tN  PSVLMOS. 

Inebriabuntur  de  pinguedine  domus  tuae,  et 
torrente  deliciarum  tuarum  potabis  eos. 

Quoniam  tecum  est  fons  vitae  :  in  lumine  tuo 
videbimus  lumen. 

Attrahe  misericordiam  tuam  scientibus  te ,  et 
justitiam  tuam  rectis  corde. 

Ne  veniat  mihi  pes  superbiae  :  et  manus  im¬ 
piorum  non  me  commoveat. 

Ibi  ceciderunt  operantes  iniquitatem :  expulsi 
sunt,  et  non  potuerunt  surgere. 


Anjumcntum.  —  Strophae  tres  :  Ab  improbis  (  vers.  2-5),  pro  tua  gratia,  fide,  justitia  (vcrs.  6-10),  pios,  o 
Jova  ,  defende  (vers.  11-13). 

1 .  Praecentori,  servi  Jovae  Davidis  carmen. 

2.  Effatum  impietatis  improbi  est  in  corde  meo,  scii. : 

Nullus  pavor  Dei  in  conspectu  oculorum  ejus  (i  m  probd  - 

3.  Nam  sibi  dulce  facit  in  oculis  suis 
percipere  fructus  iniquitatis  suae,  et  odisse. 

4.  Verba  oris  ejus  iniquitas  et  dolus ; 
desiit  recte  sapere,  recte  agere. 

5.  Prava  excogitat  in  cubili  suo, 
praesto  est  viae  non  bonae, 
malum  non  aversatur. 

6.  Jova,  in  coelos  (pertingit)  gratia  tua , 
fides  (veritas)  tua  usque  ad  nubes. 

7.  Justitia  tua  ut  montes  Dei  (altissimi) , 
judicia  tua  sunt  abyssus  magna; 
homines  et  pecudes  servas,  Jova. 

8.  Quam  pretiosa  (magni  facienda)  est  gratia  tua,  Deus! 
et  filii  hominum  in  umbra  alarum  tuarum  confidunt. 

9.  Inebriantur  pinguedine  domus  tuae  (mundi), 
et  torrente  deliciarum  tuarum  potas  eos. 

10.  Nam  apud  te  est  fons  vita», 

luce  tua  (favore  tuo)  videmus  lumen  (utimur  felicitate). 

11.  Protrahe  (diuturnam,  imo  aeternam  fac)  gratiam  tuam  cognoscentibus  (co¬ 

lentibus)  te, 

et  justitiam  tuam  rectis  corde. 

12.  Ne  veniat  mihi  pes  superbiae , 
nec  manus  impiorum  me  ejiciat. 

13.  Ibi  cecidere  patrantes  iniquitatem; 
projecti  sunt,  nec  surgere  queunt. 


Nom 

Vers.  2.  Illud  effatum  me  affligit  et  urit  veluti  ignis  :  ita,  si  legas  libbi.  Cum  libbo  verte,  oraculum  im¬ 
pietatis  improbo  est  in  corde  suo ,  i.  e.  quidquid  homini  impio  improbitas  suadet  et  imperat,  id  oraculi  loco 

habet,  id  sibi  divinum  videtur;  seu  :  cor  impii  templum  est  sceleris.  Maurer  neoum  cum  titulo  jungit, 

huncque  facillimum  effert  sensum  :  Praecentori . Davidis  dictum  (de  dicto  poetico  neoum  legitur  etiam 

II  Sam.  xxui,  1;  Prov.  xxx,  1) :  Impietas  est  improbo  in  corde  suo,  etc.  —  Vers.  3.  Sensus  :  Illi  dulce  est  inique 
agere  et  odisse.  Maurer,  nam  blanditur  ei  (Deo),  studet  ei  persuadere,  simulat  coram  eo,  invenire ,  agnos¬ 
cere  se  culpam  suam ,  eamque  odio  habere,  i.  e.  coram  Deo  poenitentiae  ac  virtutis  speciem  ostendit.  — 
Vers.  4.  In  secundo  membro  Rosenmullerus  rejicit  asyndeton,  vertitque,  recte  sapere  ad  bene  agendum. 
—  Vers.  10.  Fons  vitae  (aquarum  non  stantium)  saepius  poni  solet  pro  qualibet  re  amoena  ac  salutari,  sive 
pro  bono  eximio,  quod  in  regionibus  illis  Orientis  fervidioribus  nihil  perinde  desideratur,  quam  aquae 
limpidae  copia.  —  Vers.  tl.  Justitiam,  qua  innocentes  defendis.  — Vers.  12.  Dejiciat,  propr.  vagari  faciat, 
e  sedibus  meis  in  exilium  propellendo.  —  Vers.  13.  Ibi,  subito,  de  repente.  Hengstenberg  :  ubi  mihi  per¬ 
niciem  minabantur.  Alii,  tunc.  Pro  cecidere,  Maurer  ponit  cadent. 

BELLAIU11NI  EXPLANATIO. 

T i T U L UtS  ET  ARGUMENTUM. 

fc 

In  finem,  servo  Domini  David. 

De  hoc  titulo  dictum  est  in  explicatione  Psalmi  iv,  ubi  primum  legitur,  m  finem.  Sensus  igitur  est  :  Psalmus 
iirpiratus servo  Domini  Davidi,  qui  canendus  est  jugiter  usque  in  finem,  quique  ad  Christum  pertinet,  qui  legis 
et  Prophetarum  est  finis.  Argumentum  est,  immensam  fere  esse  quorumdam  hominum  malitiam,  sed  multo  ma¬ 
jorem  Dei  misericordiam  ,  et  justitiam. 

EXPLICATIO  PSALMI. 


Vers.  t.  I .  Dixit  injustos  ut  delinquat  in  semetipso  : 

NON  EST  TIMOR  DEI  ANTE  OCULOS  EJUS. 

Dot  pii-  Describit  Propheta  duas  primas  peccati  radices, 
ra-e  ppc-  quarum  altera  est  in  voluntate,  quae  decernit 
!  male  agere;  altera  in  intellectu,  qui  non  cogitat 

timorem  Domini  prohibentis  peccatum.  «  Dixit, 
inquit,  injustus  ut  delinquat  iu  semetipso,  »  id 
est,  apud  se,  in  corde  suo,  decrevit  injustus  de¬ 
linquere,  id  est,  corde  suo  in  peccatum  consen¬ 
sit.  «  Non  est  timor  Dei  ante  oculos  ejus, »  id  est, 
ideo  corde  peccatum  elegit,  quia  oculis  mentis 
non  cogitavit  timorem  Damini  omnia  videntis. 
Ubi  timor  ponitur  pro  objecto  timoris,  id  est; 
non  cogitavit  Deum  justum,  fortem,  videntem 
omnia  :  ex  qua  cogitatione  timorem  tanlae  potes¬ 
tatis  sine  dubio  concepisset.  Sicut  enim  qui  timet 
hominem,  non  audet  in  conspectu  ejus  malum 
exterius  facere:  ita  qui  limet  Deum,  non  audet 
interius  cogitare,  quoniam  Deus  etiam  corda 
scrutatur.  Quod  attinet  ad  verba,  tres  primae 
liebraicee  voces  sic  ad  litteram  verti  possent,  dic¬ 
tum  praevaricationis  impii  ;  sed  vox  illa,  QX3, 
quamvis  proprie  dictum  significet,  tamen  acci¬ 
pitur  passim  pro  verbo  dixit;  illud  autem,  J71P3, 
quod  significat  praevaricationem,  mutatis  punctis, 
quae  a  Rabbinis  apposita  sunt,  legi  poterit  JRB13 
poseah,  id  est  praevaricator,  sive  injustus ;  sic  etiam 
illud,  J7UTI1?,  quod  S.  Hieronymus  vertit,  impii, 
mutatis  punclis  significabit  ad  delinquendam,  sive 
ut  delinquat,  ut  graeci  et  latini  codices  habent.  Et 
haec  sine  dubio  vera  lectio  est,  quod  confirma* 

littera  S  lamed,  quae  signum  est  verbi  modi  infi¬ 
niti,  non  autem  nominis  ex  casu  genitivo.  Illud 
autem,  in  semetipso,  in  hebraeo  est ,  in  medio  >3*7 
cordis  mei;  sed  corrupta  videtur  littera  hebraica 
mutatione  unius  litterae  :  nam  ipse  etiamS.  Hiero¬ 
nymus  vertit,  cordis  ejus,  non  cordis  mei.  Itaque 
legendum  videtur  •dS,  id  est  corde  suo. 

2.  Quoniam  dolose  egit  in  conspectu  ejus,  ut  vers.  2. 

INVENIATUR  INIQUITAS  EJUS  AD  ODIUM. 

Demonstrat  in  hoc  versiculo  Propheta,  quod 
dixit,  injustum  non  habere  timorem  Domini. 
«Nam,  inquit,  in  conspectu  ipsius  Dei  dolose 
egit »  cum  ipso  Deo  et  omnibus  hominibus,  adeo 
graviter,  «  ut  iniquitas  ejus  nou  inveniatur  » 
apud  Deum  ad  veniam,  sed  «  ad  odium,  »  quod 
certe  nunquam  fecisset,  si  Deum  timuisset.  Quis 
enim  delinquere  audeat  in  conspectu  judicis,  si 
judicem  timeat?  Verba  hebraica  et  graeca  pos¬ 
sunt  alium  sensum  facere,  nimirum,  quod  injus¬ 
tus  dolose  agit,  cum  videtur  velle  redire  ad  cor, 
et  confiteri  peccata;  nam  non  quaerit  peccata 
sua,  dum  conscientiae  suae  secreta  rimatur,  ut  vere 
illa  odio  habeat,  sed  tantum  ut  fallat  Deum,  vel 
homines,  et  hunc  sensum  persequitur  S.  Augusti¬ 
nus.  Verba  hebraica  sic  sonant  :  Quoniam  dolose 
egit  adversus  eum  in  oculis  ejus  ad  inveniendam  ini¬ 
quitatem  ejus,  ad  odiendum.  Graeca  vero  sic  ha¬ 
bent  :  Quoniam  dolose  egit  in  conspectu  ejus ,  inve¬ 
nire  iniquitatem  suam,  et  odisse.  Quamvis  autem 
sensus  posterior  verus  sit,  et  verbis  Prophetae 
aptari  possit,  tamen  prior  sensus  est  magis  uni- 

versalis,  et  meliu3  connectitur  cum  superioribus, 
et  magis  convenit  cum  Vulgata  latina  editione,  et 
non  difficulter  accommodari  potest  verbis  hebrai- 
cis  et  graecis.  Quod  enim  dicitur  in  codice  hebrai- 
co,  ad  inveniendum  iniquitatem  ejus  ad  odium ,  hunc 
sensum  facit  :  Ut  inveniat  Deus  iniquitatem  ejus 
ad  odiendum,  id  est,  non  ad  parcendum,  sed  ad 
puniendum.  Quod  autem  dicitur  in  grseco  codice, 
invenire  iniquitatem  suam.,  et  odisse,  potest  etiam 
legi,  invenire  iniquitatem  ejus,  et  odisse,  id  est,  ut 
Deus  inveniat  iniquitatem  ejus,  et  non  ignoscat, 
sed  odio  habeat,  et  puniat;  neque  enim  Graeci 
habent  discrimen  inter  ejus  et  suam ,  ut  nos  Latini 
habemus;  proinde  illud  aurou,  quod  S.  Augus¬ 
tinus  legit  suam,  noster  Interpres  legit  ejus. 

Vers.  3.  3.  VERBA  ORIS  EJUS  INIQUITAS,  ET  DOLUS  :  NOLUIT 

INTELLIGERE,  UT  BENE  AGERET. 

Dixit  Propheta  hominem  impium  dolose  agere, 
nunc  addit  etiam  dolose  loqui,  additurus  postea 
etiam  dolose  cogitare,  ut  undique  manifestetur 
insignis  perversitas  ejus,  qui  Deum  non  timet. 
«  Verba,  inquit,  oris  ejus  »  sunt  conformia  factis, 
nimirum  in j  usta,  imo  tam  inj  usta,  ut  no  n  sint  ali ud 
nisi  «  iniquitas  et  dolus ;  »  quidquid  loquitur  eo 
tendit,  ut  vel  laedat  aperte ,  vel  decipiat.  «  Noluit 
intelligere,  ut  bene  ageret,»  id  est,  neque  potest 
excusare  culpam  suam  praetexendo  ignorantiam : 
voluntarie  enim  ignoravit ,  cum  non  curaverit 
discere  legem  justitiae,  vel  per  se  investigando, 
vel  ab  aliis  quaerendo,  quoniam  decreverat  male 
agere  :  ut  male  ageret,  scientiam  bene  vivendi 
contempsit. 

vers.  4.  4.  Iniquitatem  meditatus  est  in  cubili  suo  : 

ASTITIT  OMNI  VIjE  NON  BONjE,  MALITIAM  AUTEM 
NON  ODIVIT. 

Ordine  retrogrado  descripsit  primo  opera  in¬ 
justa,  deinde  verba  iniqua,  nunc  tandem  cogita¬ 
tiones  et  affectiones  malas  describit ;  quamvis 
enim  ex  corde,  ut  est  in  Evangelio  Malth.  xm, 
procedant  verba  et  opera  mala,  nos  tamen  ex 
operibus  et  verbis  malis,  quae  videmus  et  audi¬ 
mus  ,  cognoscimus  cogitationes ,  et  voluntates 
malas,  quas  videre  et  audire  non  possumus. 
«  Iniquitatem,  inquit,  meditatus  est  in  cubili 
suo,  »  id  est,  opera  et  verba  iniqua,  non  casu 
aut  imprudenter  patravit  vel  effudit,  sed  in  se¬ 
creto  cubilis  sui  multo  ante  meditatus  est.  «  As¬ 
titit  omni  viae  non  bonae,  malitiam  autem  non 
odivit,  »  id  est,  dum  meditaretur  in  corde  suo, 
et  varia  consilia  occurrerent,  quasi  viae  ad  ope¬ 
randum,  approbavit  omnia  mala  consilia,  et  sic 
ingredi  coepit  omnem  viam  non  bonam,  quia 
corrupta  est  ejus  voluntas,  et  ideo  malitiam  non 
odivit,  sed  amavit  potius,  non  quia  mala  est, 
sed  quia  utilis  visa  est.  Illud,  omni  viae  non  bonce> 
positum  est  pro  omni  vice  malae,  ac  si  diceret :  Non 
placuit  illi  ullum  consilium  bonum ;  sed  e  con¬ 
trario  elegit  sequi  omnia  mala  consilia,  et  sic 


astitit  vice  non  bonae,  id  est,  stetit  in  via  non  bona. 

5.  Domine,  in  ggelo  misericordia  tua  ,  et  ve-  Vers.  5. 

RITAS  TUA  USQUE  AD  NUBES. 

6.  Justitia  tua  sicut  montes  Dei,  judicia  tua  Vers- 6* 

ABYSSUS  MULTA. 

Transit  Propheta  ad  alteram  partem  Psalmi, 
atque  ostendit  magnam  quidem  esse  aliquorum 
hominum  malitiam ;  sed  majorem  esse  in  Deo 
bonitatem ,  quae  in  misericordia  et  justitia  ejus 
consistit.  Ac  de  misericordia  dicit :  «  ln  coelo  mi- 
sericorda  tua,  »  id  est,  tam  magna  est  miseri-  Miseri¬ 
cordia  tua,  ut  a  terra  ad  coelum  pertingat,  et  om- cordia  et 
nia  repleat :  quod  clarius  habetur  in  Psalm.  cvii:  justitia 
«  Magna  est  misericordia  tua  super  coelos. »  Mise-  in  Deo 
ricordiae  adjungit  veritatem,  id  est,  fidelitatem, 
quas  facit  observari  quod  misericorditer  promit¬ 
titur;  de  qua  dicitur  in  Psalm.  cxliv  :  «Fidelis 
Dominus  in  omnibus  verbis  suis. »«  Et  veritas  tua 
usque  ad  nubes,  »  id  est,  misericordia  ad  coelum 
usque  pertingit  cum  sua  comite  veritate,  quae  ipsa 
quoque  extenditur  «  usque  ad  nubes,  »  id  est, 
usque  ad  coelum,  in  quo  sunt  nubes.  Neque  mi¬ 
nor  est  in  Deo  justitia,  qua  reddit  unicuique  se¬ 
cundum  opera  sua.  Nam  «  justitia  tua,  inquit, 
sicut  montes  Dei, »  id  est,  magna  est  instar  mon¬ 
tium  altissimorum,  qui  nubes  aliquando  supe¬ 
rant.  Dicuntur  enim  res  magnae  res  Dei,  ut  alio 
loco  Psalm.  lxxix  :  «  Sicut  cedros  Dei.  »  Adjungit 
justitiae  judicia,  quae  sunt  actus  justitiae,  ac  dicit  : 

«  Judicia  tua  abyssus  multa,  »  id  est,  profunda 
et  inscrutabilia,  quomodo  profundissima  vorago, 
quae  abyssus  dicitur,  oculis  penetrari  non  potest. 

His  omnibus  corporalibus  similitudinibus,  altitu¬ 
dinis  et  profunditatis  divinae  misericordiae  et  jus¬ 
titiae,  nec  non  veritatis  et  judiciorum,  nihil  si¬ 
gnificatur  aliud,  nisi  misericordiam  et  justitiam 
Dei  majores  esse,  quam  ut  a  nobis  perfecte  in- 
telligi  possint,  quemadmodum  oculis  corporali¬ 
bus  non  pertingimus  ad  ea,  quae  sup  rant  nubes, 
vel  quae  sunt  infra  terram. 

7.  Homines,  et  jumenta  salvabis,  Domine,  vers.7. 

QUEMADMODUM  MULTIPLICASTI  M1SERC0RDIAM  TUAM, 

Deus. 

Ostendit  nunc  Propheta  misericordiam  Dei 
maximam  esse,  quoniam  salvat  homines  et  ju¬ 
menta,  id  est,  conservat ,  nutrit,  replet  corpora¬ 
libus  bonis,  non  solum  homines,  id  est,  eos  qui 
ratione  utuntur;  sed  etiam  jumenta,  id  est,  eos 
qui  instar  jumentorum  ,  solo  sensu  et  appetitu 
ducuntur,  quorum  malitiam  supra  explicavit.  Et 
vere  infinita  et  stupenda  est  misericordia  et  be¬ 
nignitas  Dei,  qui  cum  posset  impios  et  blasphe- 
mos  justissime  perdere  et  ad  nihilum  redigere, 
tamen  illo  tempore,  quo  blasphemant  et  male¬ 
dicunt  Deum,  et  mandata  omnia  Dei  praevarican¬ 
tur,  Deus  illos  quasi  manibus  propriis  sustentat, 
portat  et  alit,  delectationibus  replet,  solem  suum 
oriri  super  eos  facit,  et  pluviis  de  coelo  agros  eo- 

rum  et  hortos  rigat.  Illud  autem  ,  quemadmodum 
multiplicasti  misericordiam  tuam,  Deus,  admirantis 
est,  ac  si  dicat  :  0  quomodo  multiplicasti  miseri¬ 
cordiam  tuam,  Deus  !  Nam  in  hebraico  codice 
habetur,  “pon  rtO,  quam  pretiosa  est  miseri¬ 
cordia  tua,  Deus!  Neque  dissentiunt  codices  gr*ci; 
et  nostra  latina  editio  hunc  sensum  facile  recipit. 
Est  autem  optimus  commentarius  textus  origi¬ 
nalis,  quando  ex  eo  versio  nostra  explicari  potest. 

veis.  s.  8.  Filii  altem  iiominum  in  tegmine  alarum 

TUARUM  SPERABUNT. 

Dixit  de  misericordia  erga  impios  et  carnales, 
quos  nomine  jumentorum  appellandos  censuit. 
Nunc  dicit  de  misericordia  erga  pios  et  spiri¬ 
tuales,  quos  filios  hominum  vocat  :  quae  etiam 
justitia  dici  potest  respectu  impiorum,  quos  tam 
eximiis  bonis  juste  privandos  esse  decrevit.  Ait 
igitur  :  «  Filii  autem  hominum  in  tegmine  ala¬ 
rum  tuarum  sperabunt,»  id  est,  jumenta  quidem 
corporali  salute  contenta  esse  debebunt,  quam 
etiam  solam  noverunt,  et  solam  appetiverunt.  At 
filii  hominum,  quasi  pulli  sub  alis  gallinae,  ita  ipsi 
sub  alis  tuis,  Deus  amantissime,  collecti  et  quies¬ 
centes,  omnia  bona  a  te  uno  sperabunt.  Quibus 
verbis  significatur  praecipua  quaedam  providen- 
Dei  pro-  tia  et  singularis  benevolentia  Dei  erga  pios  ho- 
i  videntia  mines,  et  contra  summa  quaedam  et  securis- 
*is“  eip"a  s*ma  ^1(luc^a  piorum  ad  Deum,  qualis  est  gallinae 
pios  ho-  sollicitudo  in  fovendis  pullis,  et  pullorum  fiducia 
mines.  gnj)  a];s  gallinae.  Qua  similitudine  quoniam  aptis¬ 
sima  est,  saepe  utitur  idem  Propheta,  ut  Psal.  lxu  : 
«  In  velamento  alarum  tuarum  sperabo ,  adhaesit 
anima  mea  post  te ;  »  et  Psal.  xc  :  «  Scapulis  suis 
obumbrabit  tibi,  et  sub  pennis  ejus  sperabis.  » 
Quam  autem  dulce  sit,  et  quam  anteponendum 
omnibus  humanis  deliciis,  sub  alis  Dei  foveri,  et 
paternam ,  vel  maternam  pietatem  ipsius  expe¬ 
riri,  nemo  scit,  nisi  qui  accipit. 

;  Vers.9.  9.  INEBRIABUNTUR  AB  UBERTATE  DOMUS  TUJE  l 
ET  TORRENTE  VOLUPTATIS  TUiE  POTABIS  EOS. 

Protectio  sub  alis  Dei  in  hoc  mundo  habetur, 
ubi  periculum  est  a  morsibus  milvorum  et  fera¬ 
rum  :  at  quod  sequitur,  in  coelesti  patria  nobis 
dabitur;  explicat  autem  Propheta  bona  illa  ineffa¬ 
bilia  eo  modo,  quo  potest,  id  est,  corporalibus 
similitudinibus.  Et  quidem  primum  sumit  simili- 
I  Feiic  bs  tudinem  ab  ipso  recipiente :  deinde  ab  ea  re,  qu* 
sterna  recipitur.  Ipse  quidem  recipiens  tunc  est  conten- 
‘al,au  tus,  cum  est  plenus,  ut  nihil  amplius  appetat.  Ista 
plenitudo,  satians  omnem  appetitum,  describitur 
hoc  loco  aptissime  per  ebrietatem.  Qui  enim  est 
avidus  vini,  tum  demum  est  vere  satur,  cum  est 
ebrius;  tunc  enim  non  amplius  sitit  vinum,  sed 
in  somnum  resolvitur.  Ita  igitur  et  nos,  qui  in  hac 
vita  nunquam  satiamur,  neque  quiescimus,  quan¬ 
tumlibet  bona  temporalia  crescant,  tum  demum 
pleni,  et  saturi,  ac  per  hoc  beati  erimus,  cum 
inebriabimur  ab  ubertate  bonorum,  qu*  sunt 

in  domo  Dei ;  quia  tunc  omni  appetitu  satiato,  re¬ 
solvemur  in  somnum  sempitern*  quietis.  Dicit 
autem,  inebriabuntur  ab  ubertate,  et  non  dicit,  ine¬ 
briabuntur  a  vino ,  quia  vult  nos  intelligere ,  non 
accipi  hoc  loco  ebriet  item  proprie,  sed  ut  signifi¬ 
cat  plenam  satietatem.  Deinde  adducit  similitudi¬ 
nem  ab  ipsa  re,  quae  datur  et  recipitur,  dicens  : 

«Et  torrente  voluptatis  tuae  potabis  eos. »  In  tor¬ 
rente  tria  sunt :  multitudo  maxima  aquarum  ex 
montibus  descendentium;  repentina  inundatio  : 
ubi  enim  paulo  ante  nihil  erat  aquae,  repente  con¬ 
spicitur  flumen  ingens;  denique  impetus  aquarum 
decurrentium,  et  secum  omnia  obvia  rapientium. 

Sic  erit  coelestis  beatitudo  :  aderit  multitudo  sa¬ 
pientiae  et  scientiae  ex  illo  monte  descendens,  de 
quo  dicitur  Eccli.  i  :  «  Fons  sapientiie  Verbum  Dei 
in  excelsis,  »  id  est,  in  excelso  monte  divinitatis 
est  fons  sapientiae  Verbum  Dei :  ex  quo  monte  et 
fonte  repentina  oritur  inundatio  in  Beatis.  Nam 
qui  in  hac  vita  magno  labore,  et  multo  tempore, 
quasi  guttatim  sapientiam  hauriebamus,  ibi  re¬ 
pente,  et  in  momento  Deo  clare  viso  affluemus 
omni  scientia,  non  solum  rerum  creatarum,  sed 
etiam  omnium  attributorum  ipsius  Creatoris, quae  Qnomtlj„ 
abundantia  sapienti*  et  scienti*  rapiet  animum  Beati  sa- 
rnagno  impetu  ad  amorem  et  fruitionem  summi 
boni.  Neque  enim  in  patria  liberum  erit  diligere,  mas? 
vel  non  diligere  Deum;  frui,  vel  non  frui  bono 
tam  magno  :  sed  erit  felicissima  necessitas  adh*- 
rendi  summo  bono ,  et  per  complexum  intimum 
infinita  suavitate  fruendi. 

10.  Quoniam  apud  te  est  fons  vit^e,  et  in  Vers  10> 

LUMINE  TUO  VIDEBIMUS  LUMEN. 

Reddit  rationem ,  cur  ex  visione  Dei  sit  futura  in 
Beatis  tanta  sapienti*  et  scienti*  inundatio :  quia 
videlicet  apud  Deum  est  fons  vitee,  qui  idem  est  cum 
fonte  sapienti*.  Deus  igitur,  qui  fons  est  sapien-  Dens 
ti*,  hoc  ipso  fons  est  vit*,  quia  sapere  sapienti-  fous  est 
bus  est  vivere  :  et  quia  fons  est  vit*,  hoc  ipso  vit®* 
fons  est  essendi ,  quia  vivere  viventibus  est  esse. 

Dicitur  autem  fons  sapienti*,  vit*,  et  essenti*, 
quia  non  habet  ab  alio,  ut  sapiat,  aut  vivat,  aut 
sit;  sed  ipse  est  sapientia,  est  vita,  est  esse;  et 
omnia  alia,  qu*  utcumque  sapiunt,  vivunt,  aut 
sunt,  ab  illo  id  habent.  Utitur  autem  David  no¬ 
mine  fontis,  ut  persistat  in  metaphora  torrentis, 
quasi  dicat  :  Torrente  nos  potabis ,  quia  apud  te 
est  fons,  unde  torrens  ille  descendit.  Dicit  autem : 

«  Apud  te  est  fons  vit*,  »  cum  videretur  dicere 
debuisse,  fons  sapientiae,  quia  voluit  ostendere 
vitam  *ternam  justis  promissam,  atque  ut  sum¬ 
mum  bonum  ab  omnibus  desideratam,  in  hac 
summa  sapientia  consistere,  juxta  verbum  Do¬ 
mini,  Joan.  xvii  :  «Il*c  est  autem  vita  *terna,  ut 
cognoscant  te  solum  verum  Deum,  et  quem  mi¬ 
sisti  Jesum  Christum.  »  Addit  vero  :  «  In  lumine 
tuo  videbimus  lumen,  »  ut  tandem  verbis  clario¬ 
ribus  explicet  quod  per  metaphoras  adumbra¬ 
verat.  Nam  «  in  lumine  tuo  videbimus  lumen,  » 

nihil  aliud  significat,  nisi :  In  te  ipso,  qui  lux,  et 
fons  luminis  es,  videbimus  te  lumen  inaccessi¬ 
bile  et  indeficiens.  Nunc  enim  videmus  Deum,  sed 
in  speculo  creaturarum;  in  mente  nostra,  quos  est 
imago  Dei,  ratiocinando,  et  discurrendo  ab  ope¬ 
ribus  ad  opificis  notitiam ;  denique  in  fide,  non  in 
specie  :  tunc  autem  videbimus  Deum  in  seipso, 
et  ut  dicit  Apostolus  1  Corinth.  xm,  «facie  ad  fa¬ 
ciem;»  et,  ut  loquitur  B.  Joannes  1  Joan.u i  : 
«  Videbimus  eum  siculi  est,  »  non  sicut  in  ima¬ 
gine  repraesentatur.  Et  quoniam,  ut  idem  Joannes 
dicit  1  Joan.  i  :  «Deus  lux  est,  et  tenebrae  in  eo 
non  sunt  ullae ,  »  ideo  recte  dicitur,  « in  lumine 
tuo,  »  id  est,  in  ipsa  tua  divinitate,  quae  lux  est, 
non  in  figuris  et  aenigmatibus,  «videbimus  lumen,» 
id  est  te  ipsum,  «  qui  es  lux  vera,  quae  illuminat 
omnem  hominem  venientem  in  hunc  mundum,» 
Joan.  i.  Recte  quoque  theologi  ex  hoc  loco  colli¬ 
gunt  lumen  gloriae,  quod  necessarium  esse  volunt 
Lumen  ad  Deum  videndum.  Nam  Deus  lux  quaedam  est, 
glon;K  sed  inaccessibilis,  ut  dicit  B.  Paulus  I  Timoth.  vi; 

rium  ad  ct  ideo  msi  mens  elevetur,  et  confortetur  quodam 
viden-  dono  Dei,  quod  vocant  lumen  gloriae,  non  potest 
Deum  °'dutum  figere  in  lucem  illam  increatam :  proinde 
videbimus  quidem  lumen,  quod  est  ipse  Deus, 
sed  in  lumine  ipsius,  id  est,  adjuii  lumine  gloriae, 
quod  ipse  donat  iis,  quos  ad  sui  visionem  digna¬ 
tur  admittere.  Sed  prior  explicatio  videtur  magis 
litteralis. 

Vers.  ii.  11.  PRiETENDE  MISERICORDIAM  TUAM  SCIENTIBUS 
TE  ET  JUSTITIAM  TUAM  HIS,  QUI  RECTO  SUNT 
CORDE. 

Docet  nunc  Propheta  magna  ista  bona,  de  qui- 
bushactenus  locutusest,  ad  solos  justos  pertinere, 
quos  paulo  ante  filios  hominis  appellavit,  cum 
impios  jumentorum  nomine  vocasset.  Utitur  qui¬ 
dem  Propheta  forma  loquendi  imperativi  modi, 
sed  vim  habet  apud  prophetas  ea  forma  modi  in¬ 
dicativi  ,  ut  saepe  diximus  :  «  Praetende ,  inquit , 
misericordiam  tuam  scientibus  te,  »  id  est,  ex¬ 
tende  hanc  magnam  misericordiam  tuam  scien¬ 
tibus,  id  est,  illis  tantum,  qui  te  cognoscunt  uoti- 
tia  familiaritatis  et  amicitias ;  qui  tecum  versantur, 
te  invocant,  qui  audiunt  te  in  prasceptis  tuis,  et 
quos  tu  audis  in  precibus  eorum :  Quo  modo  lo¬ 
quendi  dicitur  in  Evangelio,  Mattii,  xxv  :  «  Arnen 
dico  vobis,  nescio  vos.»  «Et  justitiam  tuam  his  qui 
recto  sunt  corde,»  id  est,  extende,  sive  porrige 
hanc  misericordiam,  qu®  simul  est  corona  justi¬ 
tia?,  his  «qui  redo  sunt  corde,  »  id  est,  justis  et 
piis,  qui  cor  habent  rectum  et  conforme  i’ectitudmi 
tute,  et  ideo  placent  illis  omnia  mandata  tua  et 
judicia  tua.  Idem  enim  petit  Propheta  inore  suo 


diversis  vocabulis  :  nam  scientes  Deum  notitia 
amicitiae,  ipsi  sunt  recti  corde;  et  felicitas  asterna, 
misericordia  et  justitia  est:  misericordia  quidem, 
quia  ex  dono  grati®  facti  sumus  justi  ex  impiis, 
et  amici  ex  inimicis,  et  recti  corde  ex  distortis 
et  obliquis,  et  operarii  bonorum  operum,  ex 
operariis  iniquitatis  ;  ’  sed  tamen  eadem  felicitas 
est  etiam  corona  justitice,  et  mercesbonorum  ope¬ 
rum  :  nam,  ut  habetur  in  concilio  Arausicano  II, 

Can.  xvi :  Debetur  merces  operibus  bonis,  si  fiant ; 
sed  misericordia,  quae  non  debetur,  praecedit,  ut 
fiant. 

12.  NON  VENIAT  MIHI  PES  SUPERBIA,  ET  MANUS  Vers.  12. 
TECCATORIS  NON  MOVEAT  ME. 

Sollicitus  jam  de  se  Propheta,  ne  a  tanto  bono 
forte  excidat,  precatur  Deum  pro  dono  perseve¬ 
ranti®,  ac  praesertim  contra  vitium  supci'biae,  cui 
obnoxii  sunt  magni  viri,  qualis  ipse  erat.  «Non 
veniat,  inquit,  mihi  pes  superbi®,  »  id  est,  ne 
qu®so  sinas ,  ut  mihi  appropinquet  pes  super¬ 
borum,  ne  forte  manus  ipsorum  moveat  me  ver¬ 
bo,  vel  exemplo,  vel  alia  tentatione,  et  dejiciat 
de  statu  grati®  in  foveam  peccati.  Nomine  superbi 
et  peccatoris,  cujus  pedem  et  manum ,  id  est,  cu¬ 
jus  accessum  et  potentiam  timet,  intelligitur 
pr®cipue  diabolus,  qui  est  rex  super  omnes  filios 
superbi®;  et  deinde  etiam  ministri  et  satellites 
ejus.  Posset  etiam  cum  S.  Augustino  ita  exponi  : 

«Non  veniat  mihi  pes  superbi®,»  id  est,  non 
contingat  mihi,  ut  incipiam  habere  pedem  super¬ 
bi®,  id  est  affectum  superbi®;  «et  manus  pecca¬ 
toris  non  moveat  me , »  id  est,  et  operatio  pecca¬ 
to  ris  non  inducat  me  ad  consensum  peccati,  et 
sic  vel  ex  meo  vitio ,  vel  ex  tentatione  aliorum 
dejiciat  de  statu  meo,  et  cadam. 

13.  IBI  CECIDERUNT  QUI  OrERANTUR  INIQUITA-  Vers.  13. 
TEM  :  EXPULSI  SUNT,  NEC  POTUERUNT  STARE. 

Reddit  rationem  cur  tantopere  timeat  sibi  a  su-  Omnis 
perbia  :  quoniam,  inquit,  «ibi  ceciderunt,  qui  Per,llll° 
operantur  iniquitatem,»  idest,  a  «superbia  mitium  i,ja  iui. 
sumpsit  omnis  perditio,  »  ut  ait  Tobias  cap.  iv;  twra 
nam  et  primus  angelus  cum  sociis  suis,  et  primus  sau'i"‘t* 
homo  cum  uxore  sua ,  ob  superbiam  ceciderunt, 
et  per  eos  peccatum  in  mundum  intravit.  Et  post¬ 
ea  quam  ceciderunt  a  justitia  ad  iniquitatem, 
expulsi  sunt  a  Deo  e  loco  felicitatis,  et  dejecti  in 
profundum  miseriarum.  Nam  «  Deus  superbis 
resistit,  humilibus  autem  dat  gratiam,  »  ut  di¬ 
cunt  Apostoli,  Petrus  in  epist.  1,  cap.  v,  et  Jaco- 
bus  cap.  iv.  «Nec  potuerunt  stare,»  in  loco  illo 
felicitatis ,  in  quo  posuerat  illos  Deus ,  ut  ad  ma¬ 
jora  proveheret,  si  in  bono  perseverarent. 

SECUNDUM  HEBRJSOS. 


V.  v,  —  Psalmus  ipsi  David. 

1.  Noli  aemulari  in  malignantibus,  neque  ze¬ 
laveris  facientes  iniquitatem. 

2.  Qnoniam  tanquam  foenum  velociter  ares¬ 
cent  :  et  quemadmodum  olera  herbarum  cito 
decident. 

3.  Spera  in  Domino,  et  fac  bonitatem;  et 
inhabita  terram,  et  pasceris  in  divitiis  ejns. 

4.  Delectare  in  Domino,  et  dabit  tibi  petitio¬ 
nes  cordis  tui. 

5.  Revela  Domino  viam  tuam,  et  spera  in  eo, 
et  ipse  faciet. 

6.  Et  educet  quasi  lumen  justitiam  tuam,  et 
judicium  tuum  tanquam  meridiem. 

7.  Subditus  esto  Domino,  et  ora  eum. 

Noli  aemulari  in  eo ,  qui  prosperatur  in  via 
sua,  in  homine  faciente  injustitias. 

8.  Desine  ab  ira,  et  derelinque  furorem;  noli 
aemulari  ut  maligneris. 

9.  Quoniam  qui  malignantur,  exterminabun¬ 
tur;  sustinentes  autem  Dominum,  ipsi  haeredi- 
tabunt  terram. 

10.  Et  adhuc  pusillum,  et  non  erit  peccator; 
et  quaeres  locum  ejus,  et  non  invenies. 

11.  Mansueti  autem  haereditabunt  terram,  et 
delectabuntur  in  multitudine  pacis. 

12.  Observabit  peccator  justum,  et  stridebit 
super  eum  denlibus  suis. 

13.  Dominus  autem  irridebit  eum,  quoniam 
prospicit  quod  veniet  dies  ejus. 

14.  Gladium  evaginaverunt  peccatores;  inten¬ 
derunt  arcum  suum  : 

Ut  dejiciant  pauperem  et  inopem  ,  ut  truci¬ 
dent  rectos  corde. 

15.  Gladius  eorum  intret  in  corda  ipsorum, 
et  arcus  eorum  confringatur. 

16.  Melius  est  modicum  justo,  super  divitias 
peccatorum  multas. 

17.  Quoniam  brachia  peccatorum  conteren¬ 
tur,  confirmat  autem  justos  Dominus. 

18.  Novit  Dominus  dies  immaculatorum,  et 
haereditas  eorum  in  aeternum  erit. 

19.  Non  confundentur  in  tempore  malo,  et  in 
diebus  famis  saturabuntur : 

20.  Quia  peccatores  peribunt. 


V.  s.  h.  —  David. 

[Aleph.]  Noli  contendere  cum  malignis: ne¬ 
que  aemuleris  facientes  iniquitatem. 

Quoniam  sicut  herba  velociter  conterentur, 
et  sicut  olus  viride  marcescent. 

[Beth.]  Spera  in  Domino,  et  fac  bonum;  pere¬ 
grinare  [h.  habitare ]  in  terra,  et  pascere  fide  : 

Et  delectare  in  Domino,  et  dabit  tibi  petitio¬ 
nes  cordis  tui. 

[Ghimel. ]  Volve  super  Dominum  [h.  Revela 
Domino]  viam  tuam,  et  confide  in  eo,  et  ipse 
faciet. 

Et  educet  sicut  lumen  justitiam  tuam,  et  ju¬ 
dicia  tua  [al.  judicium  tuum ]  sicut  meridiem. 

[Daleth].  Tace  Domino,  et  exspecta  eum;  noli 
contendere  adversus  eum,  qui  proficit  in  via 
sua,  adversus  virum ,  qui  facit  quae  cogitat. 

[He.]  Dimitte  iram,  et  derelinque  furorem  : 
noli  contendere  ut  malefacias. 

Quoniam  qui  malefaciunt ,  interibunt  :  ex¬ 
spectantes  autem  Dominum  ipsi  haereditabunt 
terram. 

[  Vav .]  Adhuc  enim  modicum,  et  non  erit  im¬ 
pius;  et  cogitabis  de  loco  ejus,  et  non  subsistet. 

Mites  autem  haereditabunt  terram ,  et  delec¬ 
tabuntur  in  multitudine  pacis. 

[Zain.]  Cogitat  impius  de  justo,  et  frendet 
adversus  eum  dentibus  suis. 

Dominus  deridebit  eum,  quia  vidit  quoniam 
venit  dies  ejus. 

[lleth.]  Gladium  evaginaverunt  impii :  teten¬ 
derunt  arcum  suum,  ut  percutiant  [h.  ut  deji¬ 
ciant]  egenum  et  pauperem,  et  interficiant  rec¬ 
tos  in  via. 

Gladius  eorum  ingrediatur  in  cor  eorum,  et 
arcus  eorum  confringantur. 

[Tetli.]  Melius  est  parum  justo,  quam  divitiae 
impiorum . 

Quia  brachia  impiorum  confringentur,  suble¬ 
vat  autem  justos  Dominus. 

[lod.]  Novit  Dominus  dies  immaculatorum,  et 
haereditas  eorum  aeterna  [h.  in  sceculum]  erit. 

Non  confundentur  in  tempore  malo,  et  in 
diebus  famis  saturabuntur. 

[Cap/i.]  Quia  impii  peribunt,  et  inimici  Do- 

Inimici  vero  Domini  mox  ut  honorificati  fue¬ 
rint  et  exaltati :  deficientes,  quemadmodum  fu¬ 
mus  deficient. 

21.  Mutuabitur  peccator,  et  non  solvet;  justus 
autem  miseretur  et  tribuet. 

22.  Quia  benedicentes  ei  hsereditabunt  ter¬ 
ram;  maledicentes  autem  ei  disperibunt. 

23.  Apud  Dominum  gressus  hominis  dirigen¬ 
tur,  et  viam  ejus  volet. 

24.  Cum  ceciderit,  non  collidetur,  quia  Domi¬ 
nus  supponit  manum  suam. 

25.  Junior  fui :  etenim  senui,  et  non  vidi  jus¬ 
tum  derelictum,  nec  semen  ejus  quaerens  panem. 

26.  Tota  die  miseretur  et  commodat,  et  semen 
illius  in  benedictione  erit. 

27.  Declina  a  malo,  et  fac  bonum :  et  inhabita 
in  saeculum  saeculi. 

28.  Quia  Dominus  amat  judicium,  et  non  de¬ 
relinquet  sanctos  suos  :  in  aeternum  conserva¬ 
buntur. 

Injusti  punientur,  et  semen  impiorum  peribit. 

29.  Justi  autem  haereditabunt  terram,  et  in¬ 
habitabunt  in  saeculum  saeculi  super  eam. 

30.  Os  justi  meditabitur  sapientiam ,  et  lin¬ 
gua  ejus  loquetur  judicium. 

31.  Lex  Dei  ejus  in  corde  ipsius,  et  non  sup¬ 
plantabuntur  gressus  ejus. 

32.  Considerat  peccator  justum,  et  quaerit 
mortificare  eum. 

33.  Dominus  autem  non  derelinquet  eum  in 
manibus  ejus;  nec  damnabit  eum,  cum  judica¬ 
bitur  illi. 

34.  Exspecta  Dominum,  et  custodi  viam  ejus, 
et  exaltabit  te  ut  haereditate  capias  terram :  cum 
perierint,  peccatores  videbis. 

35.  Vidi  impium  superexaltatum,  et  eleva¬ 
tum  sicut  cedros  Libani. 

36.  Et  transivi,  et  ecce  non  erat :  et  quaesivi 
eum,  et  non  est  inventus  locus  ejus. 

37.  Custodi  innocentiam,  et  vide  aequitatem; 
quoniam  sunt  reliquiae  homini  pacifico. 

38.  Injusti  autem  disperibunt  simul:  reliquiae 
impiorum  interibunt. 

39.  Salus  autem  justorum  a  Domino,  et  pro¬ 
tector  eorum  in  tempore  tribulationis. 

40.  Et  adjuvabit  eos  Dominus,  et  liberabit 
eos;  et  eruet  eos  a  peccatoribus,  et  salvabit  cos: 
quia  speraverunt  in  eo. 


mini  gloriantes  ut  monocerotes :  consumentur, 
sicut  fumus  consumitur. 

[Lamed.\  Fcenus  accipit  impius,  et  non  red¬ 
det  :  justus  autem  donat,  et  tribuit. 

Quia  qui  benedicti  fuerint  ab  eo,  haeredita¬ 
bunt  terram ;  et  qui  maledicti,  interibunt. 

[Mem.]  A  Domino  gressus  viri  firmantur,  et 
viam  ejus  volet. 

Cum  ceciderit,  non  allidetur  :  quia  Dominus 
sustentat  manum  ejus. 

[JVtm.]  Puer  fui,  siquidem  et  senui,  et  non 
vidi  justum  derelictum,  neque  semen  ejus 
quaerens  panem. 

Tota  die  donat  et  commodat,  et  semen  ejus 
in  benedictione. 

[Samech.]  Recede  a  malo,  et  fac  bonum,  et 
habita  in  sempiternum  [h.  sceculum]. 

Quia  Dominus  diligit  judicium,  et  non  dere¬ 
linquet  sanctos  [h.  misericordes ]  suos. 

In  aeternum  [h.  in  sceculum]  custoditi  sunt, 
et  semen  impiorum  peribit  [al.  perit]. 

Justi  haereditabunt  terram ,  et  inhabitabunt 
in  saeculum  [h.  in  ceternum ]  super  eam. 

[Phe.]  Os  justi  meditabitur  sapientiam,  et  lin¬ 
gua  ejus  loquetur  judicium. 

Lex  Dei  ejus  in  corde  ejus  :  non  deficient 
gressus  ejus. 

[Sade.]  Considerat  impius  justum,  et  quaerit, 
ut  occidat  eam. 

Dominus  non  derelinquet  eum  in  manu  ejus, 
et  non  condemnabit  eum  cum  judicabitur  [al. 
judicatur]. 

[ Copli .]  Exspecta  Dominum,  et  custodi  viam 
ejus,  et  exaltabit  te,  ut  possideas  terram;  cum 
interibunt  [al .pereunt]  impii,  videbis. 

[Pes.]  Vidi  impium  robustum,  et  fortissi¬ 
mum,  sicut  indigenam  virentem. 

Et  transivi,  et  ecce  [al.  tac.  ecce]  non  erat : 
et  quaesivi  eum ,  et  non  est  inventus. 

[Sin. ]  Custodi  simplicitatem,  et  vide  rectum  : 
quia  erit  in  [al.  ad]  extremum  viro  pax. 

Praevaricatores  autem  interibunt  pariter,  et 
novissimum  impiorum  peribit. 

[Thciv.]  Salus  autem  justorum  a  Domino  : 
fortitudo  eorum  in  tempore  tribulationis. 

Et  auxiliabitur  eis  Dominus,  ct  salvabit  eos  : 
eripiet  eos  ab  impiis,  et  salvabit  eos  :  quia  spe¬ 
raverunt  in  eo. 


Argumentum.—  Ne  homines  falsa  improborum  felicitate  decepti,  illos  aemulari  studeant  virtute  rejecta  docet  hoc 
carmine,  brevem  et  vanam  illorum  esse  prosperitatem  ac  potentiam,  contraque  piorum  hominum  aerumnam  brevem 

piuturnam  porro  felicitatem.  Quam  sententiam  vates  perpetua  antithesi  conditionis,  eventuum,  fortunae,  exitus, 
morum  et  vitae  piorum  et  impiorum  inculcat. 

«Structura  hujus  Psalmi,  ait  Amyraldus,  duo  habet  maxime  memoranda.  Prius  est,  quod  nullus  ineo  fere  ordo 
a  Davide  observatus  est,  nulla  partium  coha-rentia ,  nisi  quod  una  eademque  res  diversisque  locutionibus  et  consi¬ 
derationibus  variatur...  Posterius,  quod  in  initio  versiculorum  aliquam  artem  auctor  observasse  videtur.  Nam,  ut 
in  nonnullis  aliis,  ordinem  alphabeticum  secutus  est,  nisi  quod  inter  &  et  3,  exempli  causa,  et  sic  deinceps,  ver¬ 
sum  interseruit,  cujus  prima  littera  talis  est,  qualis  calamum  poelai  nullo  consilio  subiit.  Quocirca  ne  anxii  simus 
in  hoc  carmine  in  quaerendis  connexionibus  versiculorum  inter  ipsos.  Sunt  enim  certe  quidem  in  Vet.  Testamento 
nonnul'a  scripta,  quorum  partes  inter  se  satis  accurata  methodo  continentes  et  continuatae  sunt,  et  quarum  veluti 
commissuras,  tanquam  in  corpore  naturali,  facile  observare  queas.  At  non  minus  certum  est,  esse  itidem  alia,  in 
quibus  sententiai ,  tanquam  flores  in  fasciculum,  congestae  sunt,  et  quos  commune  vinculum  ita  continet  atque 
coercet,  ut  non  magis  aliae  ex  aliis  dependeant,  quam  gemmae  plures  aut  margaritae,  quae  eodem  filo  trajectae, 
monile  unum  efliciunt. » 

Igitur  strophae  tot,  quot  litterae  alphabeti,  pleraeque  quatuor  membrorum. 

1 .  Davidis  carmen. 

Ne  exardescas  ob  malos, 
neque  invideas  prave  agentibus. 

2.  Nam  sicut  gramen  propere  abscindentur, 

et  quasi  herba  viridis  (propr.  viriditas  herbee)  flaccescunt. 

3.  Confide  Jovae,  et  fac  bonum ; 

incole  terram,  et  sectare  (propr.  pasce)  veritatem  (recta  et  honesta). 

4.  Oblecta  te  in  Jova  (quod  sit  tuus  patronus), .  * 

et  dabit  tibi  petitiones  cordis  tui. 

5.  Devolve  super  Jovam  viam  tuam  (res  tuas) ; 
et  confide  in  eo,  et  is  faciet  optata  tua. 

6.  Et  educet  ut  lucem  jus  tuum, 

et  judicium  tuum  (causam  tuam)  ceu  meridiem  splendescere  faciet. 

7.  Sile  (confidens)  Jovae,  et  exspecta  eum; 

ne  succenseas  in  eum  (seu  de  eo),  qui  prospere  expedit  viam  suam 
in  virum  facientem  fraudes. 

8.  Remitte  ab  ira,  et  relinque  excandescentiam, 

ne  succenseas  (hoc  effecturus)  tantum  ut  malefacias. 

9.  Nam  male  facientes  exscindentur; 

at  qui  Jovam  fuerint  praestolati,  illi  terram  haereditario  possidebunt. 

10.  Et  adhuc  paulisper  exspecta ,  et  non  erit  improbus; 
atque  attendes  ad  locum  ejus,  et  non  erit  ille. 

11 .  At  mansueti  haereditario  terram  possidebunt, 
et  oblectabuntur  multitudine  pacis. 

12.  Mala  meditatur  improbus  justo, 

et  infrendet  contra  eum  dentibus  suis 

13.  Dominus  ridet  eum; 

nam  videt  advenire  diem  ejus  exitialem . 


♦ 


14.  Gladium  stringunt  improbi, 

et  calcant  (tendunt)  arcum, 
ut  prosternant  afflictum  et  pauperem, 
ut  trucident  rectos  viae. 

15.  Gladius  eorum  in  cor  ipsorum  intrabit, 
et  arcus  eorum  confringentur. 

1 6.  Praestat  pauxillum  quod  j  usto  est, 
quam  opes  improborum  multorum. 

17.  Nam  brachia  sceleratorum  confringentur ; 
at  sustentat  justos  Jova. 

18.  Novit  (curat)  Jova  dies  integrorum, 

et  haereditas  (possessio)  eorum  in  perpetuum  erit. 

19.  Non  afficientur  pudore  tempore  adverso, 
et  diebus  famis  saturabuntur. 

20.  Nam  improbi  peribunt, 

et  hostes  Jovae  ut  decus  pratorum 
evanescent,  fumo  evanescent. 

21.  Mutuatur  improbus,  nec  solvit; 
at  justus  miseretur  et  largitur. 

22.  Nam  benedicti  ejus  (Jovae)  terram  haereditario  possidebunt, 
et  maledicti  ejus  exscindentur  e  terra. 

23.  A  Jova  gressus  viri  justi  stabiliuntur, 
et  via  ejus  delectatur. 

24.  Cum  ceciderit,  non  prosternetur; 
nam  Jova  sustentat  manum  ejus. 

25.  Puer  fui,  etiam  senui, 

nec  vidi  justum  derelictum  (a  Deo), 
aut  semen  ejus  quaerens  panem. 

26.  E  contra  :  quotidie  justus  miseretur  et  dat  mutuum, 
et  semen  ejus  est  benedictioni  (benedictum). 

27.  Recede  a  malo,  et  fac  bonum, 

et  habita  (habitabis)  perpetuo  'patriam,  terram . 

28.  Nam  Jova  amat  judicium  (jus), 
nec  derelinquet  pios  suos  : 

in  sempiternum  custodientur, 
at  semen  improborum  exscindetur. 

29.  Justi  haereditario  possidebunt  terram, 
et  perpetuo  eam  habitabunt. 

30.  Os  justi  meditatur  (eloquitur)  sapientiam, 

et  lingua  ejus  loquitur  judicium  (justitiae  congrua). 

31 .  Lex  Dei  sui  in  corde  ejus, 
non  vacillat  (a  recta  via)  gressus  ejus. 

32.  Insidiatur  improbus  justo, 
et  studet  occidere  eum. 

33.  Jova  non  relinquit  eum  in  manu  illius, 
nec  condemnat  (condemnari  sinit)  eum,  cum  judicatur. 

34.  Exspecta  Jovam,  et  observa  viam  ejus, 
et  sublevabit  te  ut  possideas  terram ; 
excidium  improborum  videbis. 

35.  Vidi  improbum  violentum  (ferocientem),  • 
et  qui  diffunderet  se  ut  arbor  indigena  laete  virens. 

36.  Et  interiit,  et  ecce  non  fuit; 
et  quaesivi  eum,  nec  inventus  est. 

37.  Custodi  intregritatem,  et  vide  (sequere)  quod  rectum  est : 
quia  posteritas  est  homini  pacis. 

38.  At  scelerati  delentur  una, 
posteritas  improborum  exscinditur. 

39.  Et  salus  justorum  a  Jova,  qui  ipse 
propugnaculum  est  eorum  tempore  angustiae. 

40.  Et  adjuvat  eos  Jova,  et  liberat  eos; 
liberat  eos  ab  improbis  et  servat  eos, 
quia  confiderunt  in  eo. 

NOTiE. 

Vers.  Ne  exardescas ,  conspectis  eorum  rebus  secundis.  —  Vers.  2.  Abscindentur  :  Alexandrinus  re¬ 
tulit  ad  rad.  ¥?a.  —  Vers.  3.  Incole  :  promissio  est  :  cf.  infra  vers.  9  et  11.  — Vers.  3 .  Pro  faciet,  Maurer 
vertit  ‘praesentem  se  exhibebit.  —  Vers.  14.  Stringunt ,  propr.  aperiunt  gladium  in  vagina  veluti  inclusum. 
—  Vers.  20.  Decus  pratorum,  herba.  Rosenmullerus,  pingue  ovium.  Alexandrinus  legit  kigor  keroxm,  ut 
utrumque  sit  infinitivus. —  Vers.  21.  Sensus  :  impius  ita  egestate  premitur,  ut  ne  mutuum  quidem  et  de¬ 
bitum  restituere  possit;  pius  vero  omni  bonorum  genere  ita  Deo  favente  abundabit,  ut  possit  esse  erga  pau¬ 
peres  misericors,  erga  omnes  liberalis.  —  Vers.  34.  Viam,  quam  vult  te  ingredi.  Sublevabit  te  prostra- 
lum  et  abjectum.  —  Vers.  33.  Diffunderet  se;  alii,  nudaret  se ,  velut  athleta,  ut  suas  vires  exserat.  Indi¬ 
gena,  suo  solo  sita.  —  Vers.  37.  Maurer  vertit,  observa  integrum...  rectum,  scii,  hominem. 

BELLARM1NI  EXPLANATIO. 

PSALMUS  XXXVI. 

TITULUS  ET  ARGUMENTUM. 

Psalmus,  ipsi  David. 

In  titulo  nihil  est  novi.  Continet  autem  hic  Psalmus  pharmacum  saluberrimum  ad  curandos  animos  pusillorum, 
qui  facile  scandalizantur,  cum  vident  in  hoc  mundo  impios  prosperari ,  et  inde  dubitare  incipiunt  de  providentia 
Dei,  et  animari  ad  imitanda  opera  impiorum.  Non  est  in  hoc  Psalmo  continuata  quaedam  oratio,  sed  collectio 

quaedam  sententiarum,  quasi  aphorismorum ,  et  ideo  ut  facilius  memoria  custodiretur,  per  alphabetum  digestus 
est,  ita  ut  primus  quasi  aphorismus  continens  duos  versiculos  incipiat  a  prima  littera,  secundus  a  secunda,  et 
6ic  de  aliis.  Quas  litteras  notabimus,  ut  appareat  distinctio  sententiarum, 

EXPLICATIO  PSALMI. 


Vers.i.  1.  Aleph.  Noli  jemulari  in  malignantibus, 

NEQUE  ZELAVERIS  FACIENTES  INIQUITATEM. 

Vers.  2.  2.  QUONIAM  TANQUAM  F OENUM  VELOCITER  ARES¬ 

CENT,  ET  QUEMADMODUM  OLERA  HERBARUM  CITO 
DECIDENT. 

Prosperi-  Admonet  Propheta ,  tanquam  spiritualis  inedi¬ 
ta*  im-  cu3}  finies,  ut  si  videant  impios  prospere  agere, 
non  "diu  uon  provocentur  ad  eos  imitandos,  neque  iras- 
durabit.  cantur,  aut  indignentur  adversus  Deum ,  quasi 
injustum  :  quoniam  prosperitas  impiorum  non 
diu  durabit,  imo  velocissime  transibit;  et  tunc 
apparebit  justitia  et  providentia  Dei ,  quae  impios 
non  sinit  diu  exultare  et  laetari .  Verba  tamen  sunt 
obscuriora ,  propter  constructionem  verborum 
cum  praepositionibus,  quae  hebraismum,  vel  grae- 
cismum  redolent :  sedconabimurperspicuamsen- 
tentiam  reddere.  «  Noli  aemulari  in  malignanti¬ 
bus,»  id  est,  noli  provocari  ad  aemulationem, 
sive,  noli  fieri  aemulus  et  rivalis  malignorum.  In 
hebraeo  est,  “irmnSx  al  thithchar ,  id  est  ne  irasca¬ 
ris;  vel,  ut  S.  Hieronymus  reddit,  ne  contendas 
cum  malignantibus;  sed  idem  est  sensus.  Loquitur 
enim  non  de  contentione  et  pugna,  quae  fit  gla¬ 
dio,  vel  hasta;  sed  de  ira  et  contentione  aemula¬ 
tionis  ,  quomodo  quidam  certant  in  theatro  car¬ 
minibus  canendis,  alii  in  agone  cursu  equorum, 
vel  curruum,  et  irascuntur  nisi  vincant.  Itaque 
sensus  est  :  ne  contendas  cum  malignantibus  in 
temporalibus  bonis  per  fas  et  nefas  acquirendis, 
neque  irascaris,  si  minus  bene  aemulatio  ista  suc¬ 
cedit.  Quod  sequitur:  «Neque  zelaveris  facientes 
iniquitatem,»  idem  est  ac  si  dictum  fuisset :  Ne¬ 
que  indigneris  succensus  zelo  super  operantibus 
iniquitatem,  injustum  videlicet  judicans,  ut  Deus 
tantis  bonis  afficiat  iniquos.  Clarius  id  habetur  in 
Psalm.  lxxii  :  «  Quam  bonus  Israel  Deus  his  qui 
recto  sunt  corde!  mei  autem  pene  moti  sunt  pe¬ 
des,  pene  effusi  sunt  gressus  mei,  quia  zelavi  su¬ 
per  iniquos  pacem  peccatorum  videns,»  id  est, 
Deus  quidem  bonus  videtur  his  qui  conformes 
sunt  voluntati  ipsius :  sed  ego,  qui  non  tanta  rec¬ 
titudine  polleo ,  pene  cecidi  in  scandalum  et  du¬ 
bitationem,  dum  zelo  succendor  quasi  pro  justi¬ 
tia,  et  irascor  super  impiorum  prosperitate,  dum 
cogito  pacem  et  reliqua  bona,  quae  possident, 
cum  tormentis  et  pGenis  dignissimi  sint.  Sequitur : 
«Quoniam  tanquam  foenum  velociter  arescent,  et 
quemadmodum  olera  herbarum  cito  decident.  » 
Aptissima  similitudo  ad  ostendendam  brevitatem 
temporalis  prosperitatis.  Foenum  siquidem,  et 
olera  non  habent  profundas  radices ,  ut  cedri  et 
palmae,  quibus  comparari  solent  justi.  «Justus, 


inquit  idem  David  Psalm.  exi,  ut  palma  florebit, 
sicut  cedrus  Libani  multiplicabitur.  »  Inde  fit  ut 
foenum  et  olera  continuo  arescant  et  putrescant, 
ut  palmae  et  cedri  diutissime  perseverent.  Neque 
dixit  Propheta  prosperitatem  impiorum  cito  peri¬ 
turam,  sed  ipsos  impios  citissime  perituros  :  ipsis 
autem  pereuntibus,  dubium  non  est  quin  omnis 
eorum  gloria  et  prosperitas  pereat.  Et  quamvis 
nonnunquam  impii  multos  annos  vivant,  et  pro¬ 
spere  illis  omnia  succedant,  tamen  multitudo  illa 
annorum  nihil  omnino  est,  si  ad  diuturnitatem 
justorum  et  felicitatis  ipsorum  comparetur.  Nam 
«justi  in  perpetuum  vivent,»  Sap.  v;  et :  «In  me¬ 
moria  aeterna  erit  justus , »  Psalm.  exi ;  et  nihil  est  Nihil  est 
diuturnum  quod  habet  finem.  Vide  Sap.v,  si  vis  ad  diutur* 
vivum  depictam  videre  velocitatem  ct  brevitatem 
rerum  omnium  temporalium.  «Transierunt,  in-  bet  fi- 
quit,  omnia  tanquam  umbra,  et  tanquam  nuntius  nem- 
praecurrens,  et  tanquam  navis,  quae  pertransit 
fluctuantem  aquam,  quae  cum  praeterierit,  non  est 
vestigium  invenire;  aut  avis,  quae  transvolat  in 
aere,  cujus  nullum  invenitur  argumentum  itine¬ 
ris,  sed  tantum  sonitus  alarum  verberans  levem 
ventum ;  aut  tanquam  sagitta  emissa  in  locum 
destinatum,  divisus  aer  in  se  continuo  reclusus 
est,  ut  ignoretur  transitus  illius  :  sic  et  nos  nati 
continuo  desinimus  esse,  »  etc. 

3.  Beth.  Spera  in  Domino,  et  fac  bonitatem,  vers.  3. 

ET  INHABITA  TERRAM.  ET  PASCERIS  IN  DIVITIIS  EJUS. 

h.  Delectare  in  Domino,  et  dabit  tibi  peti-  vers.  4. 

TIONES  CORDIS  TUr. 

Absterrui  t  nos  a  malo  David  in  primo  aphorismo; 
nunc  in  secundo  incilat.ad  bonum,  quasi  dicat: 

Si  vis  beatus  et  felix  esse,  intellige  quis  sit  auctor 
omnis  felicitatis,  et  ab  eo  exspecta,  ab  illo  spera, 
non  ab  aliis.  «  Spera,  inquit,  in  Domino.  »  Ipse 
enim,  qui  Dominus  rerum  omnium  est,  ipse  solus 
res  suas  vere  dare  potest;  sed  ut  spes  firma  sit,  et 
non  confundaris, «facbonitatem,»  bene  operando, 
juxta  Dei  mandata  :  quis  enim  facile  sperare  au¬ 
deat  in  eo  quem  scit  inimicum  sibi  esse  ?  Et  tum 
demum  securus  «  inhabita  terram :  »  quis  enim  te 
expellet,  si  amicus  ejus  fueris,  cujus  est  terra,  et 
plenitudo  ejus;  quin  etiam  «  pasceris  in  divitiis 
ejus : »  terra  enim  ad  te  alendum  abunde  proferet 
fructus  suos.  S.  Hieronymus  ex  hebraeo  legit  fide, 
pro  divitiis.  Et  vere  in  textu  hebraico  est  0310N 
emunah ,  quod  fidem,  aut  veritatem  significat.  Sed 
Septuaginta  Interpretes  non  videntur  in  suo  textu 
habuisse  emunah ,  sed  0310*1  hamonah,  quae  vox 
divitias  significat,  et  patet  ex  hoc  eodem  Psalmo 
vers.  16,  ubi  legitur  :  «  Melius  est  modicum 
justo  super  divitias  peccatorum  inultas. »  Quam- 

vis  etiamsi  legamus,  pasceris  fide,  aut  veritate, 
erit  sensus  :  Pasceris  in  terra  fide,  id  est,  fideliter 
et  vere ,  quod  est  fere  idem  cum  pasceris  in  divi¬ 
tiis  ejus.  Ille  enim  fideliter  et  vere  pascitur  in  terra, 
cui  non  deest  abundantia  fructuum  terree ,  quae 
sunt  ejus  divitiae.  Sed  ut  quis  bene  operetur,  et 
sit  amicus  Dei,  ita  ut  in  illo  secure  confidat,  ne¬ 
cessaria  est  charitas ;  ideo  dicit  :  «  Delectare  in 
Domino,»  id  est,  ama  Deum  ex  corde,  et  ille  sit 
deliciae  tuae ;  et  tunc  securus  eris,  quia  «  dabit  tibi 
petitiones  cordis  tui,  »  id  est,  quidquid  cor  tuum 
desiderabit.  At,  inquies,  multos  novimus,  qui 
sperabant  in  Deo,  et  faciebant  bonitatem,  et  de¬ 
lectabantur  in  Domino,  et  tamen  non  sinebantur 
habitare  terram,  nec  pascebantur  in  divitiis  ejus, 
nec  dabat  illis  Deus  petitiones  cordis  eorum. 
Nam,  ut  omittam  multitudinem  prope  infinitam 
fidelium,  quos  videmus  quotidie  in  summa  eges¬ 
tate  vitam  degere,  certe  B.  Paulus  sperabat  in 
Domino,  et  faciebat  bonitatem,  et  tamen,  ut  ipse 
testatur  1  Corinth.  iv,  «  ut  purgamentum  mundi, 
et  peripsema  ejiciebatur,  »  et  esuriebat,  et  sitie¬ 
bat  ,  et  nudus  erat.  Et  cum  delectaretur  in  Do¬ 
mino,  non  dabat  ei  Dominus  petitiones  cordis 
sui,  cum  ter  rogaverit,  «  ut  auferretur  ab  eo  sti¬ 
mulus  carnis,»  et  non  impetraverit,  II  Cor.  xir. 
Respondeo  maximam  partem  illorum,  qui  in 
summa  egestate  versantur,  non  sperare  in  Do¬ 
mino  sicut  oportet,  nec  observare  mandata  ejus, 
ut  ipse  jubet;  multo  etiam  minus  delectari  in 
Domino  :  nam  praeter  promissiones  hujus  Psalmi, 
Justi  cnr  christus  ipse  Matth.  vi,  apertissime  dicit  :  «  Re¬ 
do  gravi  spicite  volatilia  coeli,  quae  non  serunt,  neque  me- 
pmnan-  tunt,  neque  congregant  in  horrea,  et  Deus  pascit 
t,irlai“°’  illa :  nonne  vos  magis  pluris  estis  illis  ?  »  et  infra : 
«  Quaerite  primum  regnum  Dei,  et  justitiam  ejus, 
et  haec  omnia  adjicientur  vobis.  »  Itaque  dubium 
esse  non  potest,  Deum  provisurum  suis  omnia 
necessaria,  si  serio  illi  confidant  in  Deo ,  et  man¬ 
data  ejus  observent.  Quod  si  aliquando  id  non 
fiat,  ut  dicebatur  de  Apostolo,  ratio  est,  quia 
Deus  dat  illis  aliquid  melius ,  et  quo  illi  magis 
contenti  sunt,  id  est,  meritum  ingens  patientiae. 
Idem  enim  B.  Paulus,  qui  scripsit,  suam  egestatem 
aliasque  tribulationes,  scripsit  etiam  :  «  Repletus 
sum  consolatione,  superabundo  gaudio  in  omni 
tribulatione  nostra ,  »  II  Cor.  vn.  Et  si  non  dedit 
ei  Dominus  petitionem  cordis  sui,  ut  auferret  sti¬ 
mulum  carnis;  dedit  ei  gratiam  abundantem, per 
quam  stimulus  ille  converteretur  in  instrumen¬ 
tum  triumphi.  Itaque  non  dedit  rem  parvam,  ut 
daret  rem  magnam ,  quam  sciebat  esse  veram 
petitionem  cordis  ipsius. 

Vers.  5.  5.  Ghimel.  Reyela  Domino  viam  tuam,  et 

SPERA  IN  EO,  ET  IPSE  FACIET. 

6.  Et  EDUCET  QUASI  LUMEN  JUSTITIAM  TUAM,  ET 
JUDICIUM  TUUM  TANQUAM  MERIDIEM. 

Propinavit  Propheta,  ut  bonus  medicus,  phar¬ 
macum  contra  morbum  interiorem  famis,  sitis  et 


similium  malorum :  nunc  proponit  aliud  contra 
morbum  exteriorem  persecutionum  et  calumnia¬ 
rum.  Quando  enim  ista  nobis  eveniunt,  non  pro¬ 
hibemur  nos  defendere,  et  calumnias  propulsare, 
sed  praecipuum  remedium  esse  debet  oratio  ad 
Deum ,  et  fiducia  in  Deo  :  quod  observavit  Su- 
sanna,  quae  condemnata  ad  mortem  per  calum¬ 
niam,  flens  suspexit  ad  coelum,  inquit  Scriptura 
Daniel.  xm  :  «  Erat  enim  cor  ejus  fiduciam  ha¬ 
bens  in  Domino.  »«  Revela,  inquit  David,  Domino 
viam  tuam,  et  spera  in  eo, »  id  est,  aperi  in  ora¬ 
tione  coram  Deo  opera  tua,  et  confide  in  Domino, 
committens  illi  causam  luam;  «  et  ipse  faciet,  » 
nimirum  judicium  et  justitiam.  Ipce  inveniet  ra¬ 
tionem  ,  qua  delegatur  falsitas  testium  ,  qui  ad¬ 
versus  te  dixerunt  testimonium,  et  qua  innocen¬ 
tia  tua  manifesta  fiat.  Id  quod  clarius  habetur  in 
sequenti  versiculo  :  «  Et  educet  quasi  lumen  jus¬ 
titiam  tuam,  »  id  est,  Deus  admirabili  providentia 
sua  faciet,  ut  justitia  tua,  id  est,  jus  tuum,  quod 
erat  quasi  in  tenebris  sepultum  propter  calum¬ 
nias  persecutorum,  emergat  et  clarissime  conspi- 
ciatur,  quo  modo  lumen  cernitur,  cum  candela 
accenditur,  vel  cum  profertur  ex  clausa  et  obscura 
laterna.  Et  repetens  idem  aliis  verbis,  addit :  «  Et 
judicium  tuum  tanquam  meridiem,  »  id  est,  pro¬ 
ducet  in  apertum ,  et  clarum  idem  jus  tuum ,  ut 
luceat,  et  conspiciatur  ab  omnibus,  ut  conspici¬ 
tur  sol  meridianus.  Quod  quidem  in  Susannae  Snsanna 
judicio  manifeste  apparuit.  Nam  sicut  initio  jus-  «em- 
titia  et  innocentia  Suzannae  in  tenebris  erat,  si^[n 
quando  a  duobus  testibus,  corrtestibus,  et  omni  re  provi- 
exceptione  majoribus  convicta  erat  :  ita  paulo  denti^ 
post,  providentia  Dei  excitante  spiritum  Danielis,  m 
et  per  eum  demonstrata  falsitate  testium  ex  ore 
proprio  ipsorum,  tam  clare  apparuit  innocentia 
Susannae,  et  iniquitas  testium,  ut  continuo  et 
ipsa  liberata  fuerit,  et  illi  damnati  a  populo  mala 
morte  perierint.  Quod  attinet  ad  verba,  illud, 
revela,  S.  Hieronymus  et  Judaeorum  magistri 
ex  hebraeo  vertunt  volve,  sive  revolve,  ut  sensus 
sit  :  Rejice  in  Deum  causam  tuam,  juxta  illud 
Psalm.  liv  : «  Jacta  cogitatum  in  Dominum.  »  Sed 
revela  ,  quod  nos  habemus  ex  versione  Septua¬ 
ginta  Interpretum ,  non  repugnat  hebraicae  voci 
Vtf  Qol,  quod  significat  revolve;  nam  et  revolvitur 
quod  in  alium  rejicitur,  et  revolvitur  etiam  quod 
aperitur  et  explicatur ,  ut  cernatur  :  quod  coin- 
cidit  cum  reuefa,  sive  aperi.  Utraque  expositio  vera 
est,  sed  nos  latinam  editionem  et  commentarios 
graecorum  et  latinorum  Patrum  sequi  debemus, 
qui  revela,  non  rejice,  exposuerunt.  Porro  cum 
revelare  aliquid  jubemur  Deo,  non  ideo  jubemur, 
quia  Deus  aliquid  nesciat;  sed  quia  vult  orari  a 
nobis,  et  per  orationem  explicaifi,  quae  volumus, 
ut  nos  ipsi  intelligamus,  qua  de  causa  divino 
auxilio  egeamus.  De  vocibus,  justitia  et  judi¬ 
cium  notum  est,  illa  varie  in  variis  locis  accipi. 

Sed  hoc  loco  justitiam  certum  est  accipi  pro 
jure;  judicium  autem  vel  accipiendum  est  etiam 

pro  jure,  cum  eadem  res  agatur;  vel  pro  justa 
sententia,  quae  juri  debetur :  judicium  enim  actus 
justitiae  est. 

Daleth.  Subditus  esto  Domino,  et  ora  eum. 
vers.  7.  7.  Noli  .emulari  in  eo,  qui  prosperatur  in 

via  sua,  in  homine  faciente  injustitias. 

Verba  illa,  subditus  esto  Domino,  et  ora  eum,  in 
editione  graeca  et  latina  pertinent  ad  versiculum 
superiorem ;  in  hebraeo  vero  codice  sunt  initium 
versiculi,  ut  manifeste  apparet  ex  littera  quarta 
alphabeti,  quae  hic  habetur.  Nos  ut  ostenderemus 
Psalmum  esse  alphabeticum,  posuimus  ea  verba 
sub  littera  daleth,  et  tamen  non  adjunximus  illi 
numerum  versiculi  septimi ,  ne  mutaremus  dis¬ 
tinctionem  versiculorum,  quam  in  editione  latina 
habemus,  et  juxta  quam  distinctionem  Psalmi 
canuntur  in  Ecclesia.  Sensus  hujus  sententiae, 
quae  quartus  aphorismus  spiritualis  numerari 
potest,  hic  est :  Vide  ut  sis  semper  Deo  ad  nutum 
obediens,  et  ora  eum  assidue,  ne  forte  si  videris 
hominem  felicem  in  saeculo,  et  simul  injustum, 
Magna  e;us  felicitas  tentet  te,  et  inducat  ad  injustitiam, 
esi  im-  Vere  enim  magna  tentatio  est  felicitas  iniquorum; 
p  orum  sed  facile  superatur,  cum  quis  habet  Deum  sem- 
feiicitas.  per  an{e  ocu]os  cordis ,  et  illi  per  obedientiam  et 
orationem  adhaeret.  Nam  qui  Deo  ita  adhaeret, 
respicit  quasi  ex  alto  felicitatem  iniquorum  ,  et 
videns  eam  modicam  et  fugacem ,  facile  contem¬ 
nit  ac  despicit.  Ait  igitur  :  «  Subditus  esto  Do¬ 
mino,  et  ora  eum,  » id  est,  exhibe  Deo  puram  ac 
simplicem  obedientiam ,  et  cum  illo  per  oratio¬ 
nem  frequenter  versare  et  colloquere.  S.  Hiero¬ 
nymus  ex  hebraeo  vertit,  tace  Domino,  et  exspecta 
eum ;  sed  idem  est  sensus,  quem  Septuaginta  Inter¬ 
pretes  pluribus  verbis  explicare  voluerunt.  Illud 
igitur,  tace  Domino,  quodest  in  hebraeo,  significat : 
non  murmures  contra  Deum,  etiamsi  nescias,  cur 
ille  aliquid  jubeat,  vel  faciat,  sed,  ut  subditum  de¬ 
cet,  silens  obediasin  omnibus.  Illud  autem,  exspec¬ 
ta  eum,  significat  :  pete  in  oratione,  et  patienter 
exspecta.  Dabit  enim  Dominus,  quod  petis,  sed 
quando  opportunum  judicabit.  «Noli  aemulari  in 
eo  qui  prosperatur  in  via  sua,  in  homine  faciente 
injustitias, »  id  est,  noli  fieri  aemulus,  et  quasi  ri¬ 
valis  hominis,  qui  in  via  sua,  id  est,  in  actionibus 
suis  prosperatur ;  hominis,  inquam,  injusti  et  ini¬ 
qui,  qui  malefaciendo  prosperatur.  S.  Hieronymus 
ex  hebraeo  vertit,  qui  facit  quae  cogitat,  pro  eo  quod 
nos  ex  graeco  habemus ,  faciente  injustitias.  Sed 
vox  mnTD  mezimmoth,  quamvis  descendat  a  verbo 
HOT  zamah,  quod  est  cogitare,  tamen;  significat 
*  etiam  scelera,  ut  idem  S.  Hieronymus  eamdem 
vocem  interpretatur  in  Psalm.  xxv,vers.  12,  et 
Jerem.  xi,  vers.  15. 

Vere.  s.  8.  He.  Desine  ab  ira,  et  derelinque  furo¬ 
rem,  NOLI  jEMULARI,  UT  MALIGNERIS. 

i.»-  9.  Quoniam  qui  malignantur  exterminabun¬ 


tur,  SUSTINENTES  AUTEM  DOMINUM,  IPSI  HJEREDI- 
TABUNT  TERRAM. 

Haec  sententia  est  quasi  repetitio  et  declaratio 
primae  sententiae ;  in  toto  enim  Psalmo  res  ea¬ 
dem  saepe  repetitur  et  inculcatur,  ut  illustrior  fiat, 
et  memoriae  magis  inhaereat.  In  primo  versu  dixe¬ 
rat:  «Non  zelaveris  facientes  iniquitatem;  »  idip- 
sum  nunc  dicit  clarius,  cum  ait : «  Desine  ab  ira, 
et  derelinque  furorem,»  id  est,  cum  videris  im¬ 
pium  in  terra  florere,  non  irascaris,  neque  inci¬ 
pias  furere,  et  dicere :  Quare  iste  iniquus  prospe¬ 
ratur,  ubi  est  justitia  Dei?  ubi  providentia  illius? 

Item  in  primo  versu  dixerat :  «  Noli,  aemulari,  ut 
maligneris,  »  id  est,  noli  aemulando  malignos  fieri 
socius  malignantium ;  noli  imitari  opera  injusta 
eorum  quorum  felicitati  invides,  et  addit :  «  Quo¬ 
niam  qui  malignantur,  exterminabuntur,  »  ut  de¬ 
claret  quod  antea  dixerat,  «  quoniam  tanquam 
foerium  velociter  arescent.  »  Adjungit  postea  : 
«Sustinentes  autem  Dominum,  ipsi  haereditabunt 
terram,»  ut  repetat  et  declaret  quod  ibi  dixerat: 

«  Spera  in  Domino,  et  inhabita  terram.  »  Susti¬ 
nent  enim  Dominum,  qui  patienter  exspectant 
promissiones  ejus,  et  securi  exspectant;  quoniam 
fidelis  et  potens  est  Dominus ,  qui  promisit.  Et 
ideo  sine  ullo  dubio,  qui  malignantur,  etiamsi 
ad  tempus  florere  videantur,  non  diu  florebunt, 
sed  exterminabuntur  de  terra,  et  in  gehennam 
ad  aeternam  infelicitatem  detrudentur  :  qui  au¬ 
tem  abstinent  se  ab  iniquitate,  et  a  Domino 
mercedem  suam  sperant,  «  ipsi  haereditabunt 
terram,  «  id  est,  ipsi  stabili  possessione  terram 
obtinebunt,  quasi  propriam  haereditatem  quae  ab 
eis  nunquam  auferetur.  Vere  enim  homines  pii 
cum  migrant  ad  Deum,  non  amittunt  possesio- 
nem  terrae,  sed  acquirunt  coelum  et  terram,  cum 
dicatur  de  eis  :  «  Super  omnia  bona  sua  consti¬ 
tuet  eos,»  Matth.  xxiv. 

10.  Vau.  Et  ADHUC  PUSILLUM,  ET  NON  ERIT  Vers.  10. 
PECCATOR,  ET  QUjERES  LOCUM  EJUS,  ET  NON  INVE¬ 
NIES.  '' 

H.  Mansueti  autem  HjEreditabunt  terram,  vers.  ti. 

ET  DELECTABUNTUR  IN  MULTITUDINE  PACIS. 

Quia  dixerat  :  «  Malignantes  exterminabun¬ 
tur,  »  addit  hoc  brevi  futurum.  «  Et  adhuc,  in¬ 
quit,  pusillum  » temporis  pertransibit,  et «  pecca¬ 
tor,»  qui  videbatur  felix,  non  apparebit  in  terra; 

«  et  quaeres  locum  ejus  inter  homines,  et  non  in¬ 
venies,  »  quia  videlicet  periit  omnino,  et  quasi 
arbor  infructuosa  radicitus  evulsus  est.  «  Man¬ 
sueti  autem, »  id  est,  illi  qui  non  indignantur,  nec 
irascuntur  Deo,  cum  vident  impios  prosperari, 
sed  patienter  ferunt,  et  tolerant  id  quod  Deo  pla¬ 
cet,  «  hereditabunt  terram,  »  non  solum  hanc 
ubi  peregrinamur,  sed  etiam  illam  viventium  quae 
sola  proprie  terra  est,  id  est,  firma  et  stabilis; 
unde  et  Dominus  ait  Matth.  v :  «Beati  mites,  quo- 

niam  ipsi  possidebunt  terram; » et  quia  terra  illa 
dicitur  Jerusalem,  id  est,  visio  pacis,  cum  omnes 
inimici  longissime  ab  illa  absint,  ideo  «  delecta¬ 
buntur  in  multitudine  pacis,  »  id  est,  fruentur 
pace  multa,  quia  pax  illa  erit  cum  multitudine 
magna  incolentium  terram  illam,  et  durabit  multo 
tempore,  vel  potius  aeterno  tempore,  et  sic  delec¬ 
tationem  habebunt,  quam  pax  adferre  secum 
solet. 

vers  12.  12.  Zain.  Observabit  peccator  justum,  et 

STRIDEBIT  SUPER  EUM  DENTIBUS  SUIS. 

ver.  13.  43.  Dominus  autem  irridebit  eum  :  quoniam 

PROSPICIT,  QUOD  VENIET  DIES  EJUS. 

Monet  S.  Propheta  justum,  ut  non  multum  for¬ 
midet  insidias  iniquorum,  quia  Deus  vigilat  ad 
custodiam  ejus.  «Observabit,  inquit,  peccator 
justum.  »  id  est,  attente  respiciet  peccator  omnes 
actiones  justi,  ut  inveniat  aditum  ad  eum  per¬ 
dendum.  «  Et  stridebit  super  eum  dentibus  suis, » 
id  est,  instar  famelici  canis  desiderabit  interitum 
ejus,  ac  prae  iracundia  et  indignatione  dentibus 
frendebit.  «  Dominus  autem  irridebit  eum ,  »  id 
est.  Dominus,  qui  omnia  prospicit,  et  in  cujus 
manu  sunt  omnia,  ita  ut  non  cadat  folium  in  ter¬ 
ram,  nisi  ipso  jubente,  vel  permittente,  «  irride¬ 
bit  eum.  Quoniam  prospicit  quod  veniet  dies 
ejus,  »  id  est,  irridebit  eum  ,  quoniam  videt  in¬ 
stare  diem  interitus  ejus,  et  illum  ante  rapiendum, 
quam  justo  nocere  potuerit.  Nam  etiamsi  forte 
Deus  permittat  justum  a  peccatore  occidi,  tamen 
prius  peccator  animam  suam  occidit,  quam  justi 
corpus  occidat;  et  quoniam  mors  justi  pretiosa 
est  in  conspectu  Domini,  et  lucrum  est,  non  de¬ 
trimentum,  mors  autem  peccatorum  pessima,  et 
ad  mortem  sempiternam  peccatorem  detrudit, 
ideo  semper  ante  rapitur  peccator,  quam  justo 
nocere  potuerit.  Proinde  irridendus  merito  est, 
quia  dum  alterius  interitum  procurat,  imminen¬ 
tem  interitum  suum  non  videt. 

Vos  u.  44.  Chet.  Gladium  evaginaverunt  peccato¬ 
res,  INTENDERUNT  ARCUM  SUUM. 

Ver».  15.  45.  Ut  DEJICIANT  PAUPEREM  ET  INOPEM,  UT 

TRUCIDENT  RECTOS  CORDE. 

Vers.  is.  46.  Gladius  eorum  intret  in  corda  ipsorum, 

ET  ARCUS  EORUM  CONFRINGATUR. 

Declarat  hic  Propheta,  quod  obscurius  dixerat 
in  superioribus  versiculis  litterae  zain.  Quod  enim 
ibi  dixit,  observat  peccator  justum,  hic  declarat,  di¬ 
cens  :  «  Gladium  evaginaverunt  peccatores ,  in¬ 
tenderunt  arcum  suum,  »  id  est,  stant  peccatores 
armati  districtis  gladiis,  et  arcubus  extensis,  ob¬ 
servantes  quando  sit  tempus  occidendi  justum, 
ut  videlicet  tunc  dejiciant  arcu,  et  trucident  gla¬ 
dio  justum,  qui  pauper  et  inops  est,  et  rectus 
corde.  Sed  Deus,  qui  prospicit  omnia  ex  alto, 
facit  ut  gladius  convertatur  in  corda  ipsorum,  et 
arcus  eorum  conteratur,  et  ipsis  solis  noceat ,  et 


sic  irridebit  eos.  Observandum  hoc  loco  est, 
quod  hic  dicitur  de  gladio  et  arcu,  posse  intelligi 
tum  de  arcu,  et  gladio  ferreo ,  tum  de  gladio,  et 
arcu  linguae.  Sappe  enim  peccatores  occidunt  jus¬ 
tos,  vel  certe  conantur  occidere  calumniis  et  fal¬ 
sis  testimoniis,  sappe  etiam  vero  gladio  et  arcu. 

Item  notandum  est  verbum  illud  ,  ut  dejiciant, 
recte  sic  positum  esse  in  editione  Sixti  V  Pontifi¬ 
cis,  cum  antea  haberetur  in  codicibus  vulgatis , 
ut  decipiant :  nam ,  cum  in  hebraico  et  graeco  co¬ 
dice  habeatur  VsrtS  lehappil,  dejiciant,  et  sic  le¬ 
gerint  veteres  Patres,  et  hoc  requirat  conjunctio 
cum  arcu  et  gladio,  et  denique  non  deessent  co¬ 
dices  antiqui  latini  manuscripti  qui  haberent ,  ut 
dejiciant,  facile  dijudicari  potuit,  errore  librario¬ 
rum,  oblitterarum  similitudinem,  irrepsisse  de¬ 
cipiant,  pro  dejiciant.  Rursum  considerandum 
est  justum  hoc  loco  dici  rectum  corde,  vel,  ut  est 
in  hebraeo,  “pl  rectum  via,  quia  justus  cor 
habet  conforme  legi  Dei ,  quae  est  rectissima ;  et 
quia  eadem  lex  est  via  recta,  per  quam  ambulare 
debemus,  dum  operamur;  ideo  rectus  corde  di¬ 
citur  etiam  rectus  via,  quia  nunquam  aberrat  a 
recta  via,  quae  est  lex  Domini.  Praeterea  notan¬ 
dum  hoc  loco,  justum  dici  pauperem  et  inopem, 
vel  quia  omnes  justi  sunt  pauperes  spiritu;  et  li¬ 
cet  interdum  divitiis  abundent,  intelligunt  eas 
divitias  non  esse  proprie  suas,  cum  de  eis  ratio¬ 
nem  reddituri  sint  Deo;  vel  certe  non  loquitur 
David  de  omnibus  justis,  sed  solum  de  pauperi¬ 
bus  et  abjectis,  qui  a  potentibus  opprimuntur. 

Porro  inter  pauperem  et  inopem  hoc  interest  quo¬ 
ad  voces  hebraicas,  quod  pro  qua  habemus 
pauperem,  significat  humilem,  afflictum,  mitem; 

JV3N, pro  qua  voce  habemus,  inopem,  significat 
proprie  egenum,  quia  omnia  desiderat,  qui  omni¬ 
bus  caret.  Denique  illa  imprecatio,  gladius  eorum 
intret  in  corda  ipsorum,  est  praedictio  potius,  quam 
imprecatio.  Tunc  autem  gladius  peccatoris,  exten-  Peccator 
sus  adversus  justum,  intrat  in  corda  peccatoris,  dum  no 
quando  peccator,  dum  nocere  intendit  justo,  sibi  cere  v,,it 
ipse  magis  nocet:  dum  enim  forte  spoliat  justum  }“'sl°  -psSg 
pallio ,  se  ipse  spoliat  fide  et  charilate  ;  et  dum  magis 
justum  privat  vita  carnis,  se  ipse  privat  gratia  DOcet- 
Dei,  quae  est  vita  animae;  et  dum  justum  calum¬ 
niis  suis  trudit  in  carcerem,  se  ipse  praecipitat  in 
gehennam. 

17.  Teth.  Melius  est  modicum  justo  super  vers.  n. 

DIVITIAS  PECCATORUM  MULTAS. 

18.  Quoniam  brachia  peccatorum  conteren-  vers.  is. 

TUR,  CONFIRMAT  AUTEM  JUSTOS  DOMINUS. 

Ne  justi  pauperes  iniquis  divitibus  invideant,  et 
dimissa  justitia  ad  perpetrandam  iniquitatem  ac¬ 
cedant,  munit  eos  David  his  duobus  versiculis  : 

«  Melius,  inquit,  est  modicum  justo  super  divitias 
peccatorum  multas ,  »  id  est,  plus  prodest  justo 
modica  substantia,  quam  peccatori  ingentes  divi¬ 
tiae  :  proinde  felicior  est  justus  tenuis,  quam  pec¬ 
cator  locuples;  et  ideo  magis  expetenda  est  jus- 


<m  COMMENTARIA 

titia  cum  parvis  opibus,  quam  multre  copiae  cum 
justitia.  Ratio  est,  quia  justus  dirigitur  a  Deo,  ut 
sciat  uti  divitiis ;  non  est  avarus,  non  est  prodi¬ 
gus,  ac  propterea  non  eget,  neque  gravatur  sere 
alieno,  neque  retinet  otiosas  opes,  unde  vel  in 
superbiam  erigatur,  vel  ad  luxuriam  provoce¬ 
tur.  Peccator  autem  superbus  et  prodigus  est,  nec 
scit  uti  divitiis;  inde  semper  eget,  semperque 
debet,  nec  diu  statum  suum  conservare  potest. 
Atque  hoc  est  quod  sequitur  :  «  Quoniam  bra¬ 
chia  peccatorum  conterentur,  confirmat  autem 
justos  Dominus;  »  id  est,  potentia  ct  fortitudo 
peccatoris  facile  deficient ,  quia  nititur  brachio 
carnis,  nec  divitiae  illum  juvare  poterunt.  Justi 
autem  fortitudo  et  potentia  non  potest  deficere, 
quia  nititur  brachio  Dei;  Deus  etiam,  qui  amicus 
justorum  est,  illum  confirmat,  vel,  ut  clarius 
rem  explicat  vox  hebraica  "JD1D,  sustentat.  Deni¬ 
que  peccator  non  obstantibus  maximis  suis  divi¬ 
tiis,  non  effugiet  aeternum  interitum  ,  quia  cum 
morietur  nihil  secum  asportabit,  neque  descen¬ 
det  cum  eo  gloria  ejus.  Justus  autem,  qui  non  in 
divitiis  terrenis,  sed  in  Deo  confidit,  in  sempi¬ 
ternum  vivet. 

\ers.  19.  jg  J0(1  NiOVIT  DOMINUS  DIES  IMMACULATORUM, 
ET  HEREDITAS  EORUM  IN  ALTERNUM  ERIT. 

Vers.  20.  20.  Non  CONFUNDENTUR  in  tempore  malo,  et 

IN  DIEBUS  FAMIS  SATURABUNTUR. 

Confirmat  Propheta  quod  paulo  ante  dixit  de 
felicitate  justorum,  etiamsi  modicas  opes  ha¬ 
beant  :  «  Novit,  inquit.  Dominus  dies  immacula¬ 
torum,  »  id  est,  approbat  Dominus  vitam  jus¬ 
torum  ,  eisque  favet,  et  benedicit,  et  ideo  dies 
eorum  diuturni  erunt ,  et  haereditas  eorum  cum 
ipsis  diutissime  conservabitur.  «Non  confunden¬ 
tur  in  tempore  malo,»  id  est, tempore  sterilitatis 
et  penuriae  non  confundentur,  quia  non  cogentur 
erubescere  mendicando  panem ;  «  et  in  diebus 
famis  saturabuntur, »  id  est,  non  solum  non  eru¬ 
bescent  mendicando  tempore  communis  famis , 
sed  etiam  habebunt  ex  suis  copiis,  unde  come¬ 
dant  ad  satietatem.  Sed  haec  interdum  implentur 
in  hoc  saeculo,  semper  autem  implebuntur  in  fu¬ 
turo.  Ventura  enim  est  post  hanc  vitam  incredi¬ 
bilis  quaedam  sterilitas,  quando  nemo  poterit  se¬ 
rere,  vel  metere,  et  dives  in  inferno  guttam  aquae 
desiderabit ,  nec  obtinebit.  Tunc  igitur  immacu¬ 
lati,  qui  nihil  dimiserunt  in  terra,  sed  in  coelum 
omnia  transtulerunt,  invenient  aeternam  haere- 
ditatem,  neque  confundentur  mendicando  cum 
stultis  virginibus  :  «  Date  nobis  de  oleo  vestro,  » 
Matth.  xxv ;  satiabuntur,  cum  apparuerit  gloria 
Domini. 

Caph.  Quia  peccatores  peribunt. 

Vers  2i.  21 .  Inimici  vero  Domini  mox  ut  honorificati 

FUERINT,  ET  EXALTATI,  DEFICIENTES  QUEMADMO¬ 
DUM  FUMUS  DEFICIENT. 

Tres  primae  dictiones  pertinent  ad  versiculum 

superiorem  in  editione  graeca  et  latina;  sed  vo¬ 
luimus  eas  hoc  loco  ponere,  ut  appareat  artifi¬ 
cium  Prophetae,  qui  per  litteras  alphabeti  Psal¬ 
mum  digessit.  Nam  in  illa  particula,  quia ,  posuit 
litteram  caph,  quae  in  alphabeto  sequitur;  et 
inde  incipit  in  hebraeo  novus  versus.  Ergo  illa 
verba  :  «  Quia  peccatores  peribunt,  »  reddunt 
rationem,  cur  immaculati  pacifice  possidebunt 
haereditatem  in  terra,  et  in  tempore  famis  satura¬ 
buntur.  Id  enim  fiet,  quia  «  peccatores,  »  qui  eos 
perturbare,  eisque  bona  sua  diripere  solebant, 
«peribunt.»  Quod  autem  sequitur  : « Inimici  vero 
Domini  mox  ut  honorificati  fuerint,  et  exaltati, 
deficientes,  quemadmodum  fumus  deficient,  » 
respondet  duobus  versiculis  superioribus,  ut  hic 
sit  sensus  :  Immaculati  homines,  tanquam  amici 
Dei  habebunt  aeternam  haereditatem,  et  in  tem¬ 
pore  malo  non  confundentur;  «  inimici  vero  Do¬ 
mini,»  quales  sunt  omnes  peccatores,  e  contrario 
habebunt  brevissimam  felicitatem;  statim  enim 
atque  exaltari  coeperint,  evanescent  instar  fumi, 
qui  dum  exaltatur  consumitur,  neque  vestigium 
ullum  post  se  relinquit.  Illud  verbum,  exaltati,  a 
S.  Hieronymo  legitur,  sicut  monocerotes ;  ab  aliis, 
agni,  quae  sunt  res  diversissimae.  In  hebraeo  nunc 
habetur  DHD  carim,  quod  proprie  agnos  signifi¬ 
cat,  et  ad  sententiam  hujus  loci  nihil  facit.  S.  Hie¬ 
ronymus  videtur  legisse  carem ,  et  ideo  vertit,  si¬ 
cut  monocerotes ;  nam  monocerotes  in  libro  Num. 
cap.  xxiii  et  xxiv,  dicitur  CDfcO  reem,  et  in  lib. 

Judic.  cap.  xxxvm,  dicitur  CDH  rem,  et  tunc  sen¬ 
sus  est,  quod  inimici  Domini  cum  honorificati,  et 
gloriantes  fuerint  sicut  monocerotes,  tanquam  fumus 
consumentur.  Sed  Septuaginta  Interpretes  non  le¬ 
gerunt  DHD  carim,  neque  carcm,  sed  carum,  et 
ideo  recte  verterunt,  cum  exedtati  fuerint,  quae  lec¬ 
tio  optima  est,  eamque  noster  Interpres  etiam  se¬ 
cutus  est,  et  tota  frequentat  Ecclesia. 

22.  Lamed.  MUTUABTTUR  PECCATOR ,  ET  NON  Vers.  22. 
SOLVET  :  JUSTUS  AUTEM  MISERETUR,  ET  TRIBUET. 

23.  Quia  benedicentes  ei  halreditabunt  ter-  vers.  u. 

RAM,  MALEDICENTES  AUTEM  EI  DTSPER1BUNT. 

Confirmat  quod  supra  dixerat :  «  Melius  est  mo¬ 
dicum  justo  super  divitias  peccatorum  multas.  » 

Nam  saepissime  accidit  ut  peccator,  quamvis  di¬ 
tissimus,  mutuo  accipiat  pecuniam,  et  tamen  non  curpan- 
restituat;  quia  volunt  peccatores  supra  censum  p^esmi- 
laute  vivere  ,  vel  superbe  vestiri,  aut  habitare  :  uj^bs*f 
inde  semper  laborant  aere  alieno  gravati;  justus  quam  di- 
autem,  qui,  ut  supra  diximus,  scit  uti  divitiis,  vites? 
etiamsi  modicum  habeat,  tamen  ex  modico  filo 
habet ,  unde  misereatur  pauperum ,  et  retribuat 
sine  spe  recuperandi.  «  Quia  benedicentes  ei,  » 

Deo  videlicet,  ut  Augustinus  exponit,  «  haeredita- 
bunt  terram ,  »  et  sic  semper  habebunt  unde  tri¬ 
buant;  «  maledicentes  autem  ei,  «tanquam  blas- 
phemi  et  ingrati,  «disperibunt,»ut  etiamsi  velint 
tribuere ,  non  possint.  S.  Hieronymus  legit  pas¬ 
sive,  quia  benedicti  ab  eo,  nimirum  a  Deo,  /terre- 

ditabunt  lenam,  maledicti  ab  eo  disperibunt.  Et 
quidem  verba  hebraica,  modica  facta  mutatione 
punctorum,  tam  active  quam  passive  exponi 
possunt,  et  una  sententia  aliam  infert.  Qui  enim 
Deum  in  omnibus  rebus  benedicunt,  ab  eo  quo¬ 
que  benedicuntur ;  et  qui  Deo  maledicunt,  male  ¬ 
dictionem  ipsius  consequentur. 

Vcrs.  24.  24.  Mem.  Apud  Dominum  gressus  hominis  di¬ 

rigentur  ,  ET  VIAM  EJUS  VOLET. 

Vers.  25.  25.  CUM  CECIDERIT  NON  COLLIDETUR,  QUIA  Do- 

MINUS  SUPPONIT  MANUM  SUAM. 

Incipit  hoc  loco  Propheta  exponere  singularem 
Dei  providentiam  erga  justos,  ut  tanto  magis  eos 
confirmet,  ne  forte  prosperitas  impiorum  eos  al¬ 
lidat  ad  peccandum.  Dicit  igitur  vitam  justorum 
a  Domino  dirigi  et  custodiri.  «  Apud  Dominum, 
inquit,  gressus  hominis  »  justi,  id  est,  ille  diriget 
actiones  et  opera  justi,  qui  justum  fecit.  «Et  viam 
ejus  volet,  »  id  est,  hinc  fiet,  ut  justus  viam  Do¬ 
mini  velit,  diligat,  libenter  sequatur  :  vel,  Deus 
volet  viam  justi,  id  est,  approbabit  actiones  et 
opera  ejus.  Prior  explicatio  S.  Augustini,  poste¬ 
rior  Euthymii  est.  Illud,  apud  Dominum,  in  textu 
originali  est  mrPO,  a  Domino,  et  sic  legunt  S.  Au¬ 
gustinus  et  graeci  Interpretes;  sed  verba  nostrae 
editionis,  ut  non  dissentiant  a  textu  originali,  sic 
explicanda  sunt  :  «  Apud  Dominum,  »  id  est,  in 
secreto  consilio  Domini  «  dirigentur.  »  Sequitur  : 
«  Cum  ceciderit,  non  collidetur,  quia  Dominus 
supponit  manum  suam.  »  Potest  hoc  referri  ad 
miserias  corporales,  et  etiam  ad  miserias  animae. 
Nam  si  justus  ceciderit  in  aliquam  affliclionem 
et  tribulationem,  quae  sunt  quasi  foveae,  vel  saxa, 
vel  lutum  in  via  vitae  hujus,  «  non  collidetur,  » 
id  est,  non  omnino  succumbet,  aut  opprimetur, 
«  quia  Dominus  supponit  manum  suam,  »  ne 
laedatur,  vel,  ut  est  in  hebraeo,  quia  Deus  sustentat 
eum  manu  sua,  id  est,  auxilio  et  providentia  sua. 
Et  si  forte  ceciderit  in  tentationem  peccati,  non 
collidetur,  id  est,  non  perveniet  ad  consensum 
culpae  lethalis ,  nec  amittet  patientiam ,  aut  fi¬ 
dem  ,  aut  aliam  virtutem ,  quia  Dominus  auxilio 
gratiae  suae  sustentabit  eum. 

Vers.  26.  26.  Nllfl.  JUNIOR  FUI,  ETENIM  SENUI,  ET  NON 

VIDI  JUSTUM  DERELICTUM,  NEC  SEMEN  EJUS  QU.E- 
RENS  PANEM. 

Vers.  27.  27.  TOTA  DIE  MISERETUR  ET  COMMODAT,  ET  SE¬ 

MEN  ILLIUS  IN  BENEDICTIONE  ERIT. 

Probat  ab  experientia  sua,  quod  supra  dixerat, 
justos  in  tempore  malo  non  confundendos,  et  in 
diebus  famis  saturandos.  «  Junior  fui,  »  inquit, 
vel,  ut  expressius  habetur  in  hebraeo  »n>n 
puer  fui,  et  postea  senui,  et  in  tam  longo  tem¬ 
pore  «  nunquam  vidi  justum  derelictum  a  Deo,» 
ita  ut  inopia  premeretur ;  nec  vidi  semen  ejus, 
id  est  filios  ejus,  quaerentes  et  mendicantes  pa¬ 
nem,  Sed  contra  potius  vidi,  quod  justus  «  tota 

die  miseretur  et  commodat,  »  id  est,  omni  tem¬ 
pore  ita  abundat,  ut  vel  ex  misericordia  donet, 
vel  certe  mutuo,  aut  commodato  det  proximis 
de  facultatibus  suis.  Quare  «  semen  illius,  »  id 
est,  filii  ejus  non  solum  non  mendicabunt  pa¬ 
nem,  sed  «  in  benedictione  erunt,  »  id  est,  bene¬ 
dicti  a  Deo  copiis  abundabunt,  vel  ab  omnibus 
benedicentur,  tanquam  filii  optimorum  paren¬ 
tum.  Observa  circa  verba,  illud  etenim  in  he¬ 
braeo  esse  DJ  gam,  quod  significat  etiam,  ut  sensus 
sit,  puer  fui,  et  etiam  senui.  In  graeco  quidem  ha¬ 
betur  val  -pp,  etenim ;  sed  accipi  potest  pro  etiam. 
Observa  praeterea  non  repugnare  hanc  sententiam 
veritati,  etiam  si  videamus  in  Ecclesia  multos  Mendi- 
fideles  mendicantes  panem.  Nam  mendicantes  cantes™- 
religiosi  sponte  mendicant  amore  paupertatis,  a^°Tselm 
non  necessitate  inopiae,  neque  derelicti  dici  pos-  pu^uant 
sunt,  cum  Deus  eos  mirabili  providentia  suahnicsen- 

1  i  tent  icB 

alat  et  sustentet.  Caeleri  mendicantes,  ut  pluri¬ 
mum  non  sunt  filii  eorum,  qui  consueverint  mi¬ 
sereri  aliorum,  et  donare  :  ad  hos  enim  proprie 
haec  promissio  pertinet.  Saepe  etiam  neque  justi 
sunt  ipsi,  neque  filii  justorum.  Denique,  ut  su¬ 
pra  diximus,  si  qui  vere  justi,  et  sperantes  in 
Domino  derelicti  videntur,  et  quaerentes  micas 
panis,  ut  Lazarus  de  Evangelio  Luc.  xvi,  ii  me¬ 
lius  aliquid  a  Domino  acceperunt,  quam  sit  copia 
rerum  temporalium  :  neque  mutarent  meritum 
patientiae  cum  omni  temporali  felicitate. 

28.  Samech.  Declina  a  malo,  et  fag  bonum,  Vers  28. 

ET  INHABITA  IN  SAECULUM  SALCULI. 

29.  Quia  Dominus  amat  judicium,  et  non  de-  Vers.  -29. 

RELINQUET  SANCTOS  SUOS  :  IN  jETERNUM  CONSERVA¬ 
BUNTUR. 

Ex  iis  quae  dixit  paulo  ante,  se  fuisse  expertum 
a  pueritia  usque  ad  senectutem,  concludit  per 
modum  adhortantis,  ac  dicit :  «  Declina  a  malo, 
et  fac  bonum,  »  quae  sunt  duo  prima  praecepta 
justitiae;  «  et  inhabita  in  saeculum  saeculi,  »  id 
est,  vide  ut  justus  sis,  et  securus  inhabitabis  ter¬ 
ram  usque  in  sempiternum.  Et  reddit  rationem, 
cur  justi  terram  perpetuo  habitaturi  sunt.  «Quo¬ 
niam,  inquit.  Dominus  amat  judicium,»  id  est, 
justos  servos  suos;  ideo  affirmo,  quod  «  in  aeter¬ 
num  conservabuntur.  »  Haec  promissio  pertinet 
quidem  aliquo  modo  ad  hanc  vitam,  in  qua  per 
varias  successioaes  justi  longo  tempore  terram 
inhabitare  solent :  sed  absolute  et  proprie  perti¬ 
net  ad  vitam  futuram,  quae  in  terra  viventium 
sempiterna  erit. 

30.  Ain.  Injusti  punientur,  et  semen  impio-  Vers.  30. 
rum  peribit. 

31.  Justi  autem  hereditabunt  terram,  et  Vers. 3i. 

INHABITABUNT  IN  SAECULUM  SAECULI  SUPER  EAM. 

Hoc  loco  desunt  in  hebraeo  duae  primae  dictio¬ 
nes,  videlicet,  injusti  punientur,  quae  apertissime 
leguntur  in  textu  graeco  :  et  hinc  factum  est  ut 

non  appareat  littera  ain  initio  horum  duorum 
versiculorum,  ut  numerus  et  ordo  litterarum 
alphabeti  postulabant.  Sed  vox  injusti ,  quae  est 
apud  Graecos  et  Latinos,  apud  Hebraeos  esset 
C b’VlJP>  quae  incipit  per  ain.  Itaque  si  addatur 
ad  hebraeum  textum  :  « Injusti  punientur, »  voci¬ 
bus  hebraicis  constabit  ratio  alphabeti.  Sententia 
autem  horum  versiculorum  clarissima  est,  ut  ex¬ 
plicatione  non  egent. 

Vers.  32.  32.  p/(g.  Os  JUSTI  MEDITABITUR  SAPIENTIAM, 

ET  LINGUA  EJUS  LOQUETUR  JUDICIUM. 

Vers.  33.  33.  LEX  DEI  EJUS  IN  CORDE  IPSIUS,  ET  NON  SUP¬ 

PLANTABUNTUR  GRESSUS  EJUS. 

Dixit  paulo  ante  divinam  providentiam  vigila¬ 
turam,  ne  justi  ab  impiis  opprimantur  :  nunc 
addit  justos  quoque  per  sapientiam  suam,  quae 
est  etiam  Dei  donum,  effecturos,  ut  non  supplan¬ 
tentur  a  malitia  iniquorum.  «  Os  justi  meditabi¬ 
tur  sapientiam,  »  id  est,  justus  sapienter  loque- 

medli  im  ut  non  Poss^  caPi  *n  sermone  :  meditari 
sap;.,J.  enim  sapientiam  ore,  nihil  est  aliud,  nisi  exer- 

tiam e.  cere  sapientiam  inter  loquendum,  ut  alibi  dixi¬ 
mus;  et  ipsum  repetit  David  cum  addit :  «  Et 
lingua  ejus  loquetur  judicium, »  id  est,  lingua 
justi  non  temere  profundet  verba,  sed  loque¬ 
tur  quod  justum  est,  et  quod  pro  tempore  dici 
debet,  quod  est  sapienter  loqui.  Addit  rationem, 
dicens  :  «  Lex  Dei  ejus  in  corde  ipsius,  »  id  est, 
sermo  justi  sale  sapientiae  conditus  erit,  quia 
justus  habet  in  corde  legem  Dei,  et  propterea 
dum  loquitur,  cogitat  mandata  Dei,  ut  non  de¬ 
linquat  in  lingua  sua ;  et  propterea  « lex  est  lux,  » 
ut  ait  Salomon  Proverb.  vi;  et,  ut  idem  David  ait 
Psalm.  xvm  :  «  Lex  Domini  illuminat  corda,  et 
sapientiam  praestat  parvulis;  »  et  ideo  non  est 
mirum,  si  justus  qui  habet  legem  in  corde,  eam- 
que  cogitat  et  diligit,  sapienter  loquatur.  Ex 
his  colligit  Propheta  :  «  Et  non  supplantabuntur 
gressus  ejus,  »  id  est,  quia  justus  semper  loqui¬ 
tur,  nemo  illum  supplantando  impellet  ad  ca¬ 
sum.  Supplantare  dicitur,  qui  plantam  alterius 
tenendo  vel  impediendo ,  cadere  illum  cogit, 
praesertim  quando  id  astutia  potius,  quam  vio¬ 
lentia  fit.  Ergo  non  supplantabuntur  pedes  ejus, 
ac  per  hoc  non  impelletur  justus  ad  casum  dolo 
alicujus  iniqui  circumventus. 

Vers.  34.  34.  ZacLe.  Considebat  peccator  justum,  et 

QUjERIT  mortificare  eum. 

Vers.  35.  35.  DOMINUS  AUTEM  NON  DERELINQUET  EUM  IN 

MANIBUS  EJUS  NEC  DAMNABIT  EUM,  CUM  JUDICA¬ 
BITUR  ILLI. 

Declarant  hi  duo  versiculi  versiculos  duos  su¬ 
periores.  «  Considerat,  inquit,  peccator  justum,  » 
nimirum  observans  diligenter  quid  loquatur,  et 
quid  agat,  ut  supplantet  eum;  «  et  quierit  morti¬ 
ficare  eum,  »  id  est,  quaerit  supplantando  illum 
occidere.  Quod  quidem  praecipue  fieri  solet  in 


judiciis,  cum  judex,  vel  accusator  iniquus  inno¬ 
centem  aliquem  circumvenire  et  perdere  cupit. 

«  Dominus  autem  non  derelinquet  eum  in  mani  - 
bus  ejus, »  id  est.  Dominus  non  permittet  ut  pec¬ 
cator  habeat  justum  in  potestate,  et  ideo  inspirabit 
illi  sapientiam,  ut  cognoscat  fraudes  inimicorum, 
et  sapienter  loquendo  evitet  supplantationes  eo¬ 
rum.  «  Nec  damnabit  eum,  cum  judicabitur  illi, » 
id  est,  judex  non  damnabit  juslum,  cum  tem¬ 
pus  judicii  ejus  advenerit,  quia  Deus  non  per¬ 
mittet  obscurari  justitiam.  Verba  illa,  cum  judica¬ 
bitur  illi,  clariora  sunt  in  textu  originali,  ittatcna 
behiscapto ,  et  nihil  aliud  significant,  nisi  cum 
ille,  justus  videlicet,  judicandus  erit ;  sive,  cum 
fiet  ei  judicium ;  sive,  cum  judicabitur.  Habentur 
eadem  fere  verba  vers.  12  :  «  Observabit  pecca¬ 
tor  justum,  et  stridebit  dentibus  in  eum,  »  etc.; 
sed  ibi  de  violentia  agitur,  hic  de  astutia. 

36.  Coph.  Expecta  Dominum,  et  custodi  viam  vfr. 
ejus  :  et  exaltabit  te,  ut  ilere ditate  capias 
terram;  cum  perierint  peccatores,  videbis. 

Hortatur  Propheta  justum ,  ut  speret  in  Deo , 
et  perseveret  injustitia.  «  Exspecta  Dominum,  » 
id  est ,  spera  in  Deo,  si  forte  differri  tibi  videtur 
promissio  ejus;  «  et  custodi  viam  ejus,  »  id  est, 
observa  legem  ejus,  et  non  declines  a  via  jam 
inchoata  sanctitatis  et  justitiae ,  «  ut  haereditate 
capias  terram,  »  id  est,  ut  cum  implebitur  pro¬ 
missio  ejus,  possideas  quasi  propria  haereditate 
terram  viventium.  «  Cum  perierint  peccatores, 
videbis,  »  id  est,  cum  peccatores  omnes  judicio 
divino  condemnati  perierint,  tunc  videbis  quod 
nunc  speras. 

37.  Resch.  Vidi  impium  superexaltatum,  et  Veis 
elevatum  sicut  cedros  Libani. 

38.  ET  TRANSIVI,  ET  ECCE  NON  ERAT;  QUAESIVI  Vers 
EUM,  ET  NON  EST  INVENTUS  LOCUS  EJUS. 

Quia  dixerat  :  «  Cum  perierint  peccatores  vi¬ 
debis,  »  poterat  justus  quaerere,  quando  hoc 
erit;  ideo  nunc  addit  brevi  hoc  futurum  esse. 
Nam  «  vidi,  inquit,  impium  superexaltatum,  et 
elevatum  sicut  cedros  Libani,  »  id  est,  positum 
in  altissimo  gradu  dignitatis  et  potestatis,  et  ra¬ 
dicatum  ac  fundatum  opibus,  clientelis,  et  simi¬ 
libus  rebus,  ut  videretur  aeterna  futura  ejus  feli¬ 
citas  :  et  tamen  vix  «  pertransii,  et  ecce  non 
erat,  »  id  est,  transiens  vidi  hominem  illum  ele¬ 
vatum  et  radicatum,  ut  cedros  Libani,  et  vix 
illum  pertransii,  et  ecce  respicio  post  me,  et  eva¬ 
nuerat;  «  quaesivi  »  ubi  fuisset,  et  an  vestigia  re¬ 
manerent  tantae  magnitudinis,  «  et  non  est  inven¬ 
tus  locus  ejus  »  quasi  nunquam  ibi  fuisset.  Haec 
verissima  esse  quotidiana  experientia  docet.  Ubi 
enim  nunc  sunt  potentissimi  illi  monarchae,  ut 
de  minoribus  taceam,  Assyriorum,  Persarum, 
Graecorum  et  Romanorum?  Certe  nisi  aliquid  in 
libris  historicorum  legeremus,  ignoraremus  illos 
unquam  fuisse.  Ita  nulla  supersunt  vestigia  tantae 

potentiae  et  tamen  humana  superbia  mortali¬ 
bus  oculos  perstringit,  ut  videre  non  possint, 
quae  tangunt  manibus,  et  credere  nolint,  quae  vel 
inviti  sentire  et  experiri  coguntur.  Quod  attinet 
ad  verba,  in  hebraeo  habetur,  vidi  impium  ro¬ 
bustum ,  fortissimum,  sicut  indigenam  virentem. 
Sed  Septuaginta  Interpretes  respicientes  ad  si¬ 
militudinem  cedri,  ut  rem  magis  explicarent, 
dixerunt,  superexaltatum ,  et  elevatum;  ex  quo  ta¬ 
men  sequitur  ut  robustus  et  fortissimus  esset : 
cedri  enim  alfissimae,  et  robustae,  et  fortissimae 
sunt.  Et  pro  illo,  sicut  indigenam  virentem,  verte¬ 
runt  Septuaginta,  sicut  cedros  Libani,  quia  non 
legerunt,  ut  nunc  habemus,  mitO ,  sicut  indige¬ 
nam,  sed  una  littera  transposita,  nntO,  sicut 
cedros ;  et  quia  cedri  virentes  in  monte  Libano 
potissimum  inveniuntur,  ideo  pro  cedros  virentes, 
posuerunt  cedros  Libani.  Porro  ubi  nos  legimus, 
et  transivi,  in  hebneo  est  "13JP1,  et  transivit;  sed 
credibile  est  hebraicam  vocem  incuria  librario¬ 
rum  esse  corruptam  unius  litterae  mutatione.  Nam 
non  solum  Septuaginta  Interpretes  verterunt  in 
prima  persona,  sed  etiam  S.  Hieronymus. 

39.  ScJdn.  Custodi  innocentiam,  et  yjde 

AEQUITATEM,  QUONIAM  SUNT  RELIQUIAS  I10M1NI  PA¬ 
CIFICO. 


40.  Injusti  autem  dtspertbunt  simul,  reli-  vers.io. 

QUliE  IMPIORUM  INTERIBUNT. 

Pergit  Propheta  in  adhortatione,  et  ait :  «  Cus¬ 
todi  innocentiam,  et  vide  aequitatem, »  id  est,  con¬ 
serva  innocentiam  erga  te  ipsum,  «  et  vide  aequi¬ 
tatem,  »  id  est,  judica  quod  rectum  est  erga  pro¬ 
ximos.»  Quoniam  sunt  reliquiae  homini  pacifico, » 
id  est,  quia  dabit  Deus  in  praemium  homini  paci¬ 
fico,  ut  relinquat  filios  post  se.  Vel  altiore  sensu, 
quia  multa  bona  reliqua  sunt  homini  pacifico 
post  mortem  ejus.  «  Opera  enim  bona  sequun¬ 
tur  illos ,  qui  in  Domino  moriuntur,  »  ut  dicitur 
Apoc.  xiv.  «  Injusti  »  autem  e  contrario  «  peri¬ 
bunt,  »  ipsi  simul  omnes  nullo  excepto,  «  et  re¬ 
liquiae  peribunt  cum  eis,  »  quia  nec  filios  in  hoc 
saeculo  relinquent,  nec  boni  aliud  eis  reliquum 
erit,  cum  omnia  in  concupiscentiis  suis  sccleri- 
busque  consumpserint. 

41.  Thau.  Salus  autem  justorum  a  Domino,  vers.  4i. 

ET  PROTECTOR  EORUM  IN  TEMPORE  TRIBULATIONIS. 

42.  Et  adjuvabit  eos  Dominus,  et  liberabit  vers.  42. 

EOS,  ET  ERUET  EOS  A  PECCATORIBUS,  ET  SALVABIT 
EOS,  QUIA  SPERAVERUNT  IN  EO. 

Haec  est  quasi  recapitulatio  Psalmi  totius ,  et 
satis  aperta  et  perspicua. 


PSALMUS  XXXVIII 

SECUNDUM  HEBRAEOS. 


V.  v.  —  i.  Psalmus  David.,  in  rememoratio¬ 
nem  de  Sabbato. 

2.  Domine,  ne  in  furore  tuo  arguas  me,  ne¬ 
que  in  ira  tua  corripias  me. 

y 

3.  Quoniam  sagittae  tuae  infixae  sunt  mihi,  et 
confirmasti  super  me  manum  tuam. 

4.  Non  est  sanitas  in  carne  mea  a  facie  irae 
tuae;  non  est  pax  ossibus  meis  a  facie  peccato¬ 
rum  meorum. 

5.  Quoniam  iniquitates  meae  supergressae 
sunt  caput  meum,  et  sicut  onus  grave  gravatae 
sunt  super  me. 

G.  Putruerunt  et  corruptae  sunt  cicatrices 
meae,  a  facie  insipientiae  meae. 

7.  Miser  factus  sum  et  curvatus  sum  usque 
in  finem ;  tota  die  contristatus  ingrediebar. 

8.  Quoniam  lumbi  mei  impleti  sunt  illusio¬ 
nibus,  et  non  est  sanitas  in  carne  mea. 

9.  Afflictus  sum,  et  humiliatus  sum  nimis; 
rugiebam  a  gemitu  cordis  mei. 

10.  Domine,  ante  te  omne  desiderium 


V.  s.  ii.  —  Canticum  [h.  Psalm .]  David  in 
commemoratione. 

Domine,  ne  in  ira  [ Ii .  indignatione]  tua  ar¬ 
guas  me,  neque  in  furore  tuo  [h.  ira  tua]  cor¬ 
ripias  me : 

Quia  sagittae  tuae  infixae  sunt  mihi,  et  tetigit 
[h.  terruit]  me  manus  tua. 

Non  est  sanitas  in  carne  mea  a  facie  indigna¬ 
tionis  tuae  :  non  est  pax  [al.  add.  in]  ossibus 
meis  a  facie  peccati  mei. 

Quia  iniquitates  meae  transierunt  caput 
meum  :  quasi  onus  grave  aggravatae  sunt  super 
me. 

Computruerunt,  et  tabuerunt  cicatrices  meae, 
a  facie  insipientiae  meae. 

Afflictus  sum,  et  incurvatus  sum  nimis :  tota 
die  moerens  ambulabam. 

Quia  lumbi  [al.  renes ,  h.  ilia  mea]  mei  re¬ 
pleti  sunt  ignominia  [h.  vililate],  et  non  est  sa¬ 
nitas  in  carne  mea. 

Evigilavi,  et  afflictus  sum  nimis  :  rugiebam 
a  gemitu  cordis  mei. 

Domine,  in  conspectu  tuo  [h.  coram  te]  omne 

meum,  et  gemitus  meus  a  te  non  est  abscon¬ 
ditus. 

11.  Cor  meum  conturbatum  est,  dereliquit 
me  virtus  mea,  et  lumen  oculorum  meorum, 
et  ipsum  non  est  mecum. 

12.  Amici  mei,  et  proximi  mei  adversum  me 
appropinquaverunt,  et  steterunt. 

Et  qui  juxta  me  erant,  de  longe  steterunt : 

13.  Et  vim  faciebant  qui  quaerebant  animam 
meam. 

Et  qui  inquirebant  mala  mihi,  locuti  sunt 
vanitates ,  et  dolos  tota  die  meditabantur. 

44.  Ego  autem  tanquam  surdus  non  audie¬ 
bam,  et  sicut  mutus  non  aperiens  os  suum. 

15.  Et  factus  sum  sicut  homo  non  audiens 
et  non  habens  in  ore  suo  redargutiones. 

16.  Quoniam  in  te.  Domine,  speravi :  tu  exau¬ 
dies  me,  Domine  Deus  meus. 

17.  Quia  dixi :  Nequando  supergaudeant  mihi 
inimici  mei;  et  dum  commoventur  pedes  mei, 
super  me  magna  locuti  sunt. 

18.  Quoniam  ego  in  flagella  paratus  sum,  et 
dolor  meus  in  conspectu  meo  semper. 

49.  Quoniam  iniquitatem  meam  annuntiabo, 
et  cogitabo  pro  peccato  meo. 

20.  Inimici  autem  mei  vivunt,  et  confirmati 
sunt  super  me,  et  multiplicati  sunt  qui  oderunt 
me  inique. 

21.  Qui  retribuunt  mala  pro  bonis,  detrahe¬ 
bant  mihi,  quoniam  sequebar  bonitatem. 

22.  Ne  derelinquas  me.  Domine  Deus  meus, 
ne  discesseris  a  me. 

23.  Intende  in  adjutorium  meum.  Domine 
Deus  salutis  meae. 


desiderium  meum ,  et  gemitus  meus  a  te  non 
est  absconditus. 

Cor  meum  fluctuabat,  dereliquit  me  fortitudo 
mea  :  et  lux  oculorum  meorum  etiam  ipsa  non 
est  mecum. 

Chari  mei,  et  amici  [h.  sodales ]  mei  contra 
lepram  meam  steterunt,  et  vicini  [Ii.  propin¬ 
qui ]  mei  longe  steterunt. 

Et  irruebant  quaerentes  animam  meam :  et 
investigantes  mala  mihi  loquebantur  insidias, 
et  dolos  tota  die  meditabantur. 

Ego  autem  quasi  surdus  non  audiebam,  et 
quasi  mutus  qui  non  aperit  os  suum. 

Et  eram  quasi  homo  [h.  vir]  non  audiens  , 
nec  habens  in  ore  suo  redargutiones. 

Te  enim.  Domine,  exspectabam,  tu  exaudies, 
Domine  Deus  meus. 

Quia  dixi,  ne  forte  insultent  mihi,  et  cum 
vacillaverit  pes  meus,  super  me  magnificentur. 

Quia  ego  ad  plagam  [al.  plagas ]  paratus  sum, 
et  dolor  meus  contra  me  [al.  add.  est]  semper. 

Quia  iniquitatem  meam  [al.  add.  ego ]  an¬ 
nuntio  et  contristabor  pro  peccato  meo. 

Inimici  autem  mei  viventes  confortati  sunt, 
et  multiplicati  sunt  odientes  me  mendaciter. 

Et  qui  reddunt  malum  pro  bono,  adversaban¬ 
tur  mihi,  quia  sequebar  bonum. 

Ne  derelinquas  me.  Domine  :  Deus  meus,  ne 
elongeris  a  me. 

Festina  in  auxilium  meum,  Domine  [al.  add. 
Deus]  salutis  meae. 


Argumenlum.  —  Querela  animo  et  corpore  graviter  affecti ,  vers.  2-9 ;  et  ab  amicis  deserti ,  simulque  ab  hostibus 
afflicti,  vers.  10-15;  quas  quidem  aerumnas  etsi  peccatis  suis  commeruisse  fatetur,  attamen  Deum  auxilium  suum  ei 
non  prorsus  subtracturum  esse  et  sperat  et  optat,  vers.  16-23.  Hinc  stroph<e  tres. 

1 .  Carmen  Davidis,  ad  revocandum  se  Jovce  in  memoriam. 

2.  Jova,  ne  in  ira  tua  corripias  me, 
et  ne  in  sestu  tuo  castiges  me. 

3.  Nam  sagittae  tuae  demissae,  (conjectae)  sunt  in  me, 
et  descendit  super  me  manus  tua. 

4.  Nihil  integri  est  in  carne  mea  propter  indignationem  tuam, 
nihil  pacis  (quietis)  in  ossibus  meis  propter  peccatum  meum. 

5.  Iniquitates  enim  meae  transeunt  (superando)  caput  meum, 
ut  onus  grave  graviores  sunt  me. 

6.  Foetent,  sanie  diffluunt  ulcera  mea  (tumores  mei), 
propter  stultitiam  meam  (qua  peccavi). 


PSALMUS  XXXVII.  239 

7.  Incurvatus  sum,  demissus  admodum, 
tota  (et  omni)  die  atratus  incedo. 

8.  Nam  lumbi  mei  pleni  sunt  inflammatione, 
et  nihil  integri  est  in  carne  mea. 

9.  Torpeo  et  contusus  sum  vehementer, 

rugio  prae  fremitu  (oh  gemitus  tumultuantes)  cordis  mei. 

10.  Domine,  coram  te  (tibi  notum  est)  omne  desiderium  meum, 
et  gemitus  meus  te  non  latet. 

1 1 .  Cor  meum  palpitat  vehementer, 
deseruit  me  robur  meum, 

et  lux  oculorum  meorum,  etiam  illi  non  sunt  mecum. 

12.  Amici  mei  et  socii  mei  e  regione  (procul)  plagae  meae  consistunt, 
et  propinqui  mei  e  longinquo  sistunt. 

13.  Et  laqueos  ponunt  qui  appetunt  vitam  meam ; 

et  qui  quaerunt  malum  meum,  loquuntur  perniciosa, 
et  fraudes  per  totum  diem  meditantur. 

14.  At  ego,  velut  surdus,  nihil  audio ; 

ac  ceu  mutus  sum,  qui  non  aperit  os  suum. 

15.  Et  sum  ut  homo  qui  non  audit, 

et  cujus  in  ore  non  sunt  redargutiones. 

16.  Nam  te,  Jova,  exspecto ; 

tu  exaudies,  Domine,  mi  Deus. 

17.  Nam  dixi  (precibus  ad  te  fusis)  :  Ne  laetentur  de  me  hostes ! 

Cum  nutat  pes  meus,  contra  me  fastuose  agunt. 

18.  Nam  ego  ad  lapsum  (propr.  claudicationem )  paratus  (proxii.ius), 
et  dolor  meus  (e  peccatis)  continuo  coram  me  est . 

19.  Nam  iniquitatem  meam  confiteor, 
sollicitus  sum  ob  peccatum  meum. 

20.  Et  hostes  mei  vivunt  (valentque)  et  potentes  sunt, 
et  multi  sunt  osores  mei  immeriti. 

21 .  Et  rependentes  malum  pro  bono 

adversantur  mihi,  pro  eo  quod  persecutus  sum  bonum. 

22.  Ne  derelinquas  me,  Jova ; 

Deus  meus,  ne  sis  longinquus  a  me. 

23.  Festina  ad  auxilium  meum, 

Domine,  salus  mea. 

NOm 

Vers.  4.  Pacis;  Maurer,  sanitatis.  Quae  inde  ab  hoc  versu  usque  ad  H  proferuntur,  de  morbo  videntur 
intelligenda,  quanquam  ea  improprie  accipienda  esse  quidam  monent.  —  Vers.  5.  Pro  iniquitates  Maurer 
vertit  miserice,  i.  e.  iniquitatum  poence  per  metonym.  :  non  male.  —  Vers.  7.  Atratus,  et  squalidus,  lugen¬ 
tium  more.  —  Vers.  8.  Inflammatione.  Quia  vero  n7p  et  vilipendendi  notionem  habeat,  liinc  Vulgatus  vertit, 
illusionibus,  quasi  vates  diceret,  se  exsecrabili  morbo  in  ea  corporis  parte  laborare,  ita  ut  illudi  et  ab 
inimicis  irrideri  posset  propter  ejus  ignominiam.  —  Vers.  11.  Illi  pro  illa  lux.  Ubi  enim  subjectum  effi¬ 
ciunt  duo  nomina,  quorum  prius  est  constructum,  ibi  praedicatum,  si  fieri  potest  per  sensam,  i.  e.  si  vis 
subjecti  primaria  posita  est  in  nomine  posteriore,  interdum  refertur  ad  nomen  posterius.  Non  sunt,  prae 

morbo,  aut  lacrymis.  —  Vers.  17.  Alii  cum  priori  membro  jungunt  posterius  ita  :  hostes,  qui,  cum  nutat 
pes  meus,  contra  me,  etc.  —  Vers.  20.  Potentes,  viribus  puta;  Ewaldus,  numero.  —  Versum  21  cum  prae- 
cedenti  jungit  Rosenmullerus  :  qui  rependunt...  qui  adversantur,  etc. 


BELLARMINI  EXPLANATIO. 


PSALMUS  XXXVII. 


TITULUS  ET  ARGUMENTUM. 

Psalmus  David,  in  rememorationem  de  Sabbato. 

Titulus  hujus  Psalmi  in  hebraeo  codice  non  facit  mentionem  Sabbati,  sed  solius  rememorationis ;  tamen  placuit 
Interpretibus  Septuaginta,  viris  gravissimis,  explicandi  gratia,  addere  vocem  Sabbati.  Videtur  autem  satis  apta 
esse  explicatio  S.  Augustini,  quam  etiam  sequitur  S.  Gregorius,  ut  hic  Psalmus,  qui  unus  est  ex  iis,  qui  proprie 
ad  poenitentiam  pertinent,  compositus  sit  a  poenitente  Davide,  in  rememorationem  Sabbati ,  id  est,  quietis  amissae 
in  statu  innocentias,  vel  promissae  in  resurrectione  justorum.  Posset  etiam  intelligi  de  Sabbato  quod  agit  bona 
conscientia,  dum  gratia  Dei  frutur;  et  quod  amittit,  qui  peccat;  et  cujus  cum  gemitu  recordatur,  qui  veram 
poenitentiam  agere  incipit.  Argumentum  Psalmi  est  oratio  poenilentis,  similis  illi  quce  habetur  in  Psalmo  vi  ,  qui 
idem  omnino  principium  habet,  et  valde  probabile  est  compositam  fuisse  hanc  orationem  eo  tempore,  quo  David 
fugit  de  Jerusalem  ob  persecutionem  Absalonis. 


EXPLICATIO  PSALMI. 


Vers.  i.  \.  Domine,  ne  in  furore  tuo  arguas  me,  ne¬ 
que  IN  IRA  TUA  CORRIPIAS  ME. 

Precatur  David  poeni tens,  ut  Deus  eum  non  pu¬ 
niat  in  ira  et  furore  suo,  ut  judex  cum  reis  facit, 
sed  in  misericordia,  ut  medicus  cum  aegrotis  se 
gerit.  Vide  quae  diximus  ad  initium  Psalm.  vi,  ubi 
ostendimus  nihil  interesse  hoc  loco  inter  furorem 
et  iram ,  et  inter  arguere  et  corripere.  Si  tamen 
placet  discrimen  admittere,  poteris  cum  S.  Augus¬ 
tino  et  S.  Gregorio  dicere,  illos  argui  in  furore, 
qui  damnantur  ad  gehennam;  illos  in  ira  corripi, 
qui  post  mortem  in  igne  purgatorii  cruciantur  : 
Prophetam  autem  precari  Deum,  ut  hic  illum  pu¬ 
niat  pro  peccatis  admissis,  non  in  purgatorio,  vel 
Ignis  gehenna.  Monet  autem  S.  Augustinus  non  esse 
purgato-  contemnendum  ignem  purgatorii,  quoniam  gra- 
contem-Q  v*or  est  *Snis>  quam  quicquid  pati  potest 
nendus,  homo  Li  hac  vita.  Illud  quoque  addendum  est, 
quamvis  hoc  loco,  et  in  Psalm.  n,  vers.  5,  et 
Psalm.  vi,  vers.  d,  accipiatur  ira  Dei  pro  damna¬ 
tione  ex  justitia,  tamen  alibi  accipi  aliquando 
pro  zelo  patris ,  qui  irascitur  filiis ,  non  ut  per¬ 
dat,  sed  ut  custodiat. 

Vers. 2.  2.  Quoniam  sagitta:  tua:  infixa:  sunt  mihi, 

ET  CONFIRMASTI  SUPER  ME  MANUM  TUAM. 

Quia  noverat  Propheta  nihil  esse  utilius  ad  ve¬ 
niam  peccatorum  impetrandam,  quam  plene  cog¬ 
noscere  miseriam  peccati ,  et  eam  cum  Domino 
deplorare ;  dedet  in  hoc  versiculo  et  aliquot  se¬ 
quentibus  infelicitatem,  quam  secum  adfert  le- 
thale  peccatum.  Ait  igitur  :  «  Non  arguas  me  in 
ira  tua,  »  quoniam  ea  gravissima  est,  ut  jam  ex¬ 
perientia  didici.  Siquidem  «  sagittae  tuae  infixae 


sunt  mihi,  »  id  est,  multae  tribulationes,  te  pu¬ 
niente  peccatum  meum,  acciderunt  mihi ;  «  elobadul- 
confirmasti  super  me  manum  tuam,  »  id  est,  sa-  tcrium 
gittae  Ium  infixae  sunt  mihi,  et  non  leviter  tantam  iuot  et 
tetigerunt,  quia  tu  manum  luam  aggravasti  super  passus 
me,  ut  sagittae  profundius  penetrarent.  Videtur  sit  Da- 
autern  per  has  tribulationes  et  supplicia  intelli-  vid* 
gere  mortem  filii  ex  Bethsabea  suscepti,  stuprum 
filiae  a  proprio  ejus  fratre  illatum,  caedem  Am- 
monis  filii,  incestum  et  adulterium  uxorum  sua¬ 
rum  a  proprio  filio  patratum,  expulsionem  suam 
a  regno,  et  alia  id  genus,  quae  propter  peccatum 
suum,  Domino  ulciscente,  perpessus  est.  Fortasse 
etiam  sagittas  vocat  verba  illa  increpatoria  etcom- 
minatoria ,  quae  a  Nathan  Dei  nuntio  audivit,  II  Reg. 
xn:«Hasc  dicit  Dominus  Deus  Israel:  Ego  unxi  te 
in  regem  super  Israel,  et  ego  erui  te  de  manu  Saul, 
et  dedi  tibi  domum  Domini  tui,  et  uxores  Do¬ 
mini  tui  in  sinu  tuo,  dedique  tibi  domum  Israel 
et  luda.  Quare  ergo  contempsisti  verbum  Do¬ 
mini,  ut  faceres  malum  in  conspectu  meo  ?  Urium 
Ethaeum  percussisti  gladio,  et  uxorem  illius  ac¬ 
cepisti  in  uxorem  tibi.  Quamobrem  non  recedet 
gladius  de  domo  tua  usque  in  sempiternum, »  etc. 

Certe  ista  exprobratio  beneficiorum,  et  commi¬ 
natio  poenarum  pupugit  sine  dubio  gravissime 
animum  Davidis,  et  verecundia,  timore  et  dolore 
vehementissimo  illum  affecit. 

3.  Non  est  sanitas  in  carne  mea  a  facie  ira:  Vers> 

TUA: ,  NON  EST  PAX  OSSIBUS  MEIS  A  FACIE  TECCA- 
TORUM  MEORUM. 

Describit  effectum  sagittarum  Domini,  ac  dicit 
se  vehementer  conturbari,  nec  requiescere  posse, 
dum  iram  Dei  et  peccata  sua  recogitat,  quie  iram 

illam  meruerunt.  «Non  est  sanitas,  inquit,  in 
carne  mea  a  facie  irae  tuae ,  »  id  est ,  aspectus  irae 
tuae,  quae  mihi  semper  ante  oculos  mentis  ver¬ 
satur,  carnem  meam  moerere  et  tabescere  facit. 
Dolor  enim  animi  carnem  quoque  affligit  et  ex¬ 
tenuat,  pallere  et  languere  cogit.  «  Non  est  pax 
ossibus  meis  a  facie  peccatorum  meorum,  »  id 
est,  aspectus  deformitatis  et  gravitatis  culpae  meae 
ita  me  conturbat ,  ut  nulla  mihi  sit  requies,  et 
ipsa  etiam  ossa  mea  contremiscant. 

vers.<.  4.  Quoniam  iniquitates  mete  supergressas 
SUNT  CAPUT  MEUM,  ET  SICUT  ONUS  GRAVE  GRAVATAS 
SUNT  SUPER  ME. 

Reddit  rationem  cur  tantopere  conturbetur, 
dum  respicit  peccata  sua,  et  dicit  rationem  esse, 
quia  peccata  sunt  multa  et  magna.  De  multitu¬ 
dine  dicit  :  «  Quoniam  iniquitates  meae  super¬ 
gressae  sunt  caput  meum , »  id  est,  in  tantum  cu¬ 
mulum  creverunt,  ut  me  quasi  obruant :  quo¬ 
modo  obruitur  aquis,  qui  ita  profundum  fluvium 
ingreditur,  ut  aquae  supergrediantur  caput  ejus. 
De  magnitudine  dicit :  «  Et  sicut  onus  grave  gra¬ 
vatae  sunt  super  me,  »  id  est,  peccata  mea  quasi 
pondus  importabile  gravant  humeros  animae 
meae,  quia  super  vires  meas  est,  pro  tam  gravi 
debito  satisfacere.  Id  clarius  est  in  textu  hebraico, 
ubi  illud,  super  me,  significat  proprie,  super  vires 
meas,  sive  gravius  quam  ferre  possim.  Peccatum 
Davidis  fuit  adulterium  cum  homicidio  conjunc¬ 
tum,  sed  verus  poenitens  mullas  valde  deformi¬ 
tates  in  eo  considerat.  Nam  offendit  David  ser¬ 
vum  fidelem,  cui  uxorem  et  vitam  eripuit  :  of- 
Pccca-  fendit  Bethsabeam,  quam  ad  peccandum  induxit, 
tum  Da-  et  spiritualiter  interfecit  :  offendit  uxores  pro- 
^  *  prias,  quibus  fidem  non  servavit :  offendit  po- 
grave  pulum  universum ,  imo  etiam  infideles  ipsos 
fnsiiu  malo  exemplo,  unde  Nathan  dixit  111  Reg.  xn  : 

«  Blasphemare  fecisti  inimicos  nomen  Domini;  » 
offendit  denique  Deum,  cujus  leges  aperte  prae¬ 
varicatus  est.  Itaque  si  numerentur  tot  offen¬ 
siones  et  tot  delicta,  quot  personas  illo  suo  pec¬ 
cato  David  offendit,  non  sine  causa  dicere  po¬ 
terit  idem  David  :  «  Iniquitates  meae  supergressae 
sunt  caput  imum.  »  Deinde  gravitas  peccati  ex 
circumstantiis  cognosci  potest ;  nam  occidit  Da¬ 
vid  Uriam,  primo  innocentem,  secundo  fidelis¬ 
simum,  tertio  qui  tum  Davidi  militabat,  quarto 
quia  uxorem  ejus  polluerat  per  adulterium, 
quasi  vellet,  quia  injuria  illum  affecerat,  majori 
adhuc  injuria  afficere ;  quinto,  quia  ipsum  eum- 
dem  ministrum  suae  mortis  esse  voluit;  sexto, 
quia  cum  scripsit  ad  Joab,  ut  Uriam  occideret, 
credi  voluit,  ilium  magni  alicujus  criminis  reum 
esse,  et  eo  modo  famam  ejus  maculavit.  Sed  in¬ 
gratitudo  erga  Deum  praecipua  causa  est  gravi¬ 
tatis  peccati  Davidis.  Deus  enim  in  unum  Davi- 
dem  omnia  fere  dona  temporalia  et  spiritualia 
abundantissime  contulit.  Illum  enim  regem  ma¬ 
gnum,  prophetam  eximium,  imperatorem  fortis- 

simum  fecit;  donavit  prudentia, robore,  pulchri¬ 
tudine,  divitiis,  omnibus  bonis,  quae  ab  homini¬ 
bus  expeti  possunt :  quse  certe  omnia  gravissi¬ 
mum  reddebant  peccatum  ejus,  quod  cum  ipse 
appenderet  in  statera  diligenfissirme  considera¬ 
tionis,  merito  dicebat  :  «  Iniquitates  mese  sicut 
onus  grave  gravatae  sunt  super  me.  »  Atque  haec 
est  causa  cur  sensum  doloris,  quem  par  esset,  ex 
peccatis  suis  pauci  percipiant,  quia  peccati  ma¬ 
gnitudinem  pauci  in  statera  seriae  considerationis 
appendunt. 

5.  Putruerunt  et  corrupta  sunt  cicatrices  vers.  s. 

MEAS ,  A  FACIE  INSIPIENTIAS  MEAE. 

Haec  pertinent  ad  tempus  illud,  quod  interces¬ 
sit  inter  peccatum  adulterii,  et  admonitionem 
Nathan  prophetae,  quod  fuit  plusquam  novem 
mensium.  Siquidem  Nathan  Davidem  corripuit, 
postquam  natus  fuerat  puer  ex  adulterio  illo  con¬ 
ceptus,  ut  dicitur  11  Reg.  xu.  Toto  igitur  illo  tem¬ 
pore  distulit  David  curare  vulnera  peccati  sui  per 
poenitentiam.  Iuterim  autem  obducta  erat  quae¬ 
dam  quasi  cicatrix  oblivionis,  quae  non  sinebat 
vulnus  agnosci;  sed  revera  cicatrices  illae  putres¬ 
cebant  ,  et  vulnera  graviora,  magisque  incurabi¬ 
lia  fiebant,  atque  hoc  est,  quod  nunc  deplorat, 
dicens  :  «  Cicatrices  meae ,  »  non  ex  arte  medici 
curantis,  sed  ex  negligentia  et  oblivione  super¬ 
inductae  ,  «  putruerunt ,  et  corruptae  sunt  a  facie 
insipientiae  meae,  »  id  est,  insipientia  mea,  quae 
causa  fuit,  ut  vulnera  mea  nou  adverterem,  ea¬ 
dem  fuit  etiam  causa,  ut  ipsa  vulnera  putrefacta 
foetorein  scandali  latius  longiusque  diffunderent. 

Per  cicatrices  hoc  loco  non  intelliguntur  signa, 
quae  remanent  post  curationem  plagae,  sed  intel- 
ligitur  plaga  non  curata,  quae  solet  claudi  ad 
modum  cicatricis,  et  quia  non  est  expressus  san¬ 
guis  corruptus  ex  ea,  «  neque  ipsa  fota  oleo,  aut 
circumligata,  »  ut  dicitur  Inai.  i;  ideo  putrescit, 
et  corrumpitur.  Id  colligitur  ex  textu  originali, 
ubi  habetur  vox  1 — vnun  chaluroth,  quae  non 
signiticat  cicatrices  proprie  dictas,  sed  livorem,  et 
plagam  tumentem  :  quare  vel  in  lutiua  editione 
accipiuntur  cicatrices  pro  plagis,  vel,  ut  diximus, 
pro  cicatricibus,  quae  per  se  fiunt,  dum  vulnus 
non  curatur,  sed  per  se  clauditur,  et  plaga  ne- 
gligitur  et  corrumpitur. 

6.  Miser  factus  sum,  et  curvatus  sum  usque  Vcr:*  <*• 

IN  FINEM  :  TOTA  DIE  CONTRISTATUS  INGREDIEBAR. 

Ex  corruptione  illa  factum  est,  ut  David  miser 
et  curvus  fieret;  quod  potest  intelligi  duobus  mo¬ 
dis,  primo  de  culpa,  secundo  de  poena.  Nam  qui  Pf-cca- 
gr  iviler  peccat,  praesertim  peccato  luxur:ee.,  hoc  tlim  Iu 
ipso  fit  miser,  quia  relicto  Deo,  in  quo  est  nostra 
beatitudo,  curvatur  ad  terram,  et  fit  jumentis  si-  curvum 
milis,  ac  per  hoc  miser,  et  miser  valde  :  et  hoc  et  vaida 
significat  illud,  usque  in  finem,  nimirum,  miser 
et  curvatus  sum  adeo ,  ut  miserior  et  magis  cur¬ 
vatus  fieri  non  potuerim,  cum  a  delectatione  an- 

gelorum  curvatus  sim  ad  voluptates  pecorum.  Id 
colligitur  ex  textu  hebraico,  ubi  habetur,  ♦JlUTtEJ 
“1J7,  miser  et  curvatus  sum  usque  valde.  Proinde 
illud,  in  finem,  non  significat,  usque  ad  finem  vitee, 
vel  usque  ad  finem  temporis,  vel  usque  in  aeternum , 
sed  usque  ad  finem  curvationis,  ut  magis  curvari 
nequeam.  Nam  versu  octavo  ubi  legimus  :  «  Hu¬ 
miliatus  sum  nimis,  »  eadem  est  vox  hebraica, 
quam  Interpres  nunc  vertit,  usque  in  finem,  nunc 
nimis,  aut  valde.  Potest  etiam  intelligi  de  poena ; 
nam  qui  peccat  peccato  luxuriae,  miser  effi¬ 
citur,  et  curvatus  valde  propter  conscientiae  re¬ 
morsum  ,  timorem  irae  divinae ,  et  verecundiam 
humiliantem  et  confundentem,  ut  non  audeat 
talis  homo  ad  coelum  oculos  levare.  Sed  potest 
etiam  utraque  intelligentia  simul  conjungi,  ut 
sensus  sit :  Miser  factus  sum  miseria  culpae  et 
pcente,  et  curvatus  valde,  tum  quia  faciem  animae, 
quam  defixam  in  Deo  habere  debui,  converti  ad 
carnales  et  infimas  voluptates ;  tum  quia  pudore 
coelum  aspicere  non  possum,  et  humilis  atque 
abjectus  terram  aspicere  cogor;  et  propter  haec 
omnia,  « tota  die  contristatus  ingrediebar, » id  est, 
semper  conscientia  mordente  et  accusante,  tristis 
ac  mcerens  incedebam :  quae  enim  laetitia  esse  po¬ 
test  homini  misero,  si  miseriam  suam  agnoscat? 

Vers.  7.  7.  QUONIAM  LUMBI  MEI  IMPLETI  SUNT  ILLUSIONI¬ 

BUS,  ET  NON  EST  SANITAS  IN  CARNE  MEA. 

vers.  8.  8.  Afflictus  sum  ,  et  humiliatus  sum  nimis  : 

RUGIEBAM  A  GEMITU  CORDIS  MEI. 

Transit  Propheta  a  peccato  suo  particulari  ad 
corruptionem  generalem,  quam  in  carne  sua  ex¬ 
periebatur  ex  peccato  primi  parentis,  unde  pec¬ 
catum  illud  suum  particulare  tanquam  ex  fonte 
manaverat :  et  ex  ea  corruptione  dicit  se  affligi 
et  humiliari,  et  continuo  gemere  et  rugire.  «  Quo¬ 
niam,  inquit,  lumbi  mei,»  hoc  est, pars  illa  bes- 
tialiset  concupiscens,  disrupto  freno  justitiae  ori¬ 
ginalis  ,  parit  perpetuo  desideria  ignominiosa  et 
turpia,  et  ideo  repletur  illusionibus  spirituum  ma¬ 
lignorum;  «et  non  est  sanitas  in  carne  mea, »  quia 
non  habitat  in  ea  bonum,  sed  malum  passionum 
variarum,  quae  illam  infirmam  reddunt;  ideo 
«  afflictus  sum  et  humiliatus  sum  nimis,  »  quia 
pudet  me  hominem  ratione  praeditum,  ejusmodi 
beslialibus  motibus  non  posse  carere;  et  ideo 
«rugiebam»  prae  dolore,  «  a  gemitu  interiore  cor¬ 
dis  mei  »  provocatus  ad  rugitum  et  clamorem 
exteriorem.  Scio  Rabbinos,  et  qui  eos  sequuntur, 
fabulari  nescio  quid  de  morbo  corporali  et  foe¬ 
tente,  quo  David  laboraverit  in  partibus  corporis 
pudendis;  sed  SS.  Patres  nostri  Ambrosius,  Hie¬ 
ronymus,  Augustinus  et  Gregorius  in  commen¬ 
tariis  hujus  loci  referunt  hos  versiculos  ad  car¬ 
nalem  concupiscentiam ,  ut  similis  sit  h*c  Davi- 
dis  querimonia  illi,  quae  legitur  apud  Apostolum 
Rom.  vii :  «Video  aliam  legem  in  membris  meis 
repugnantem  legi  mentis  meae,  et  captivantem 
me  in  lege  peccati.  Infelix  ego  homo,  quis  me  li¬ 


berabit?»  etc.  S.  Ambrosius  et  S.  Augustinus  le¬ 
gunt  ,  anima  mea  impleta  est  illusionibus,  ubi  nos 
legimus,  lumbi  mei  impleti  sunt  illusionibus.  Sed 
accidit  hoc,  quia  apud  Graecos  lumbi  dicuntur 
<]nm,  et  animas  dicuntur  iptpX,  unica  littera  addita. 
Proinde  facile  fuit  corrumpi  greeeum  textum,  ob 
litterarum  similitudinem,  quae  nulla  est  in  textu 
hebraico.  Itaque  lectio  ea  est  quae  cum  textu  he¬ 
braico  et  latino  concordat.  Quod  autem  vox  he¬ 
braica,  pro  qua  habemus  illusionibus,  significare 
videatur  proprie  ignominiam,  ut  Hieronymus  ver¬ 
tit,  non  variat  sensum  :  nam  qui  repletus  est 
ignominia,  ille  derisioni  expositus  est.  Quod  vero 
S.  Hieronymus  vertit  evigilavi,  pro  eo  quod  nos 
habemus  afflictus  sum,  non  video  quid  secutus  sit. 

Vox  enim  quam  nunc  habemus  in  textu  hebraico, 
debilitari  proprie  significat;  debilitari  autem  et 
affligi  pro  eodem  accipi  possunt. 

9.  Domine,  ante  te  omne  desiderium  meum,  vers.9. 

ET  GEMITUS  MEUS  A  TE  NON  EST  ABSCONDITUS. 

Quia  dixerat  gemitum  cordis  sui  excitare  rugi¬ 
tum,  declarat  ad  quem  gemat  corde,  ac  dicit  ge¬ 
mere  se  ad  illum,  qui  scrutatur  corda,  et  scit  quid 
desideret  spiritus.  «  Domine,  inquit,  ante  te  omne 
desiderium  meum, »  id  est,  tu.  Domine,  solus  vi¬ 
des  omne  desiderium  meum,  quod  non  est  aliud, 
nisi  ut  aliquando  liberer  a  concupiscentia  mala, 
ut  perveniam  ad  sabbatum  perfectae  quietis;  et 
de  hac  re  «gemitus  meus»  interior  «tibi  non  est 
absconditus.  »  Simile  quid  Apostolus  dicit,  cum 
ait  Rom.  vm  :  «Et  ipsi  intra  nos  gemimus  adop¬ 
tionem  filiorum  Dei  exspectantes  redemptionem 
corporis  nostri.  » 

4U.  Cor  MEUM  CONTURBATUM  EST,  DERELIQUIT  Vers.  io. 
ME  VIRTUS  MEA,  ET  LUMEN  OCULORUM  MEORUM,  ET 
IPSUM  NON  EST  MECUM. 

Pergit  describere  corruptionem  naturae  huma¬ 
nae,  ac  dicit :  «Cor  meum  conturbatum  est,»  quod  Mala 
significat  bellum  intestinum  ex  rebellione  partis  Tua!Pec- 
inferioris  a  superiore ,  et  addit  :  «  Dereliquit  me  1°axt“r'? 
virtus  mea,»  quia  nata  ex  illa  rebellione  tanta  in-  se^-mn- 
firmitas,  ut  homo  velit,  nolit,  patiatur  desideria  tur* 
mala,  et  dicat  cum  Apostolo  Rom.  vii  :  «  Velle 
adjacet  mihi,  perficere  autem  non  invenio.» 

Addit  postremo  :  «  Et  lumen  oculorum  meorum, 
et  ipsum  non  est  mecum, »  quia  non  solum  infir¬ 
mitas  in  voluntate,  sed  etiam  ignorantia  in  mente 
ex  eadem  rebellione  orta  est.  Seepe  enim  de  re¬ 
bus  judicamus,  non  ut  sunt,  sed  ut  nobis  male 
affectis  videntur,  quomodo  febricitantes,  quod 
dulce  est,  amarum  judicant,  et  quod  amarum 
dulce.  Itaque  non  ait  :  «Lumen  oculorum  meo¬ 
rum  extinctum  est, » sed  «  non  est  mecum ;»  nam 
lumen  intelligentiae  et  orationis  est  quidem  in 
anima  rationali;  sed  quia  corpus  quod  corrum¬ 
pitur,  aggravat  animam ,  saepe  impediti  carnali¬ 
bus  passionibus,  illo  non  possumus  uti,  ideo 
dicit :  «Et  lumen  oculorum  meorum,  et  ipsum. 

inquam,  lumen  oculorum  meorum,  »  interio¬ 
rem  videlicet,  «non  est  mecum,  »  dum  operor, 
licet  in  me  sit.  Proinde  est  in  me  quoad  essen¬ 
tiam,  non  est  mecum  quoad  usum. 

Vcrs.  ii.  H.  Amici  mei  et  proximi  mei  adversum  me 
APPROPINQUAVERUNT,  ET  STETERUNT. 

Posteaquam  descripsit  bellum  intestinum,  quod 
intra  hominem  continuo  geritur,  describit  etiam 
.  bella  externa,  persecutiones  et  detractiones,  qute 
omnia  peccatorum  pcenae  sunt.  Ac  primum  que¬ 
ritur  quod  amici  et  proximi  facti  sint  illi  inimici, 
quod  accidit  praecipue  in  rebellione  Absalonis 
filii,  cum  quo  multi  amicorum  et  proximorum 
Davidis  adversus  eum  conspirarunt.  Sed  moderni 
expositores  ex  textu  hebraico  longe  aliter  expo¬ 
nunt,  quam  veritas  Vulgatae  editionis  habeat; 
textus  hebraicus  nunc  habet,  TOO  >jm  UHN 
VTD>’,  amici  mei  et  'proximi  mei  e  regione  leprae 
mece  steterunt.  Quomodo  etiam  fere  vertit  S.  Hie¬ 
ronymus,  ex  quo  multi  colligunt,  hoc  loco  tantum 
significari  amicos  et  proximos  Davidis,  non  qui¬ 
dem  factos  esse  illi  inimicos,  sed  non  fuisse  ausos 
accedere  ad  eum  juvandum ,  vel  consolandum; 
et  ideo  e  regione  procul  stetisse.  At  cum  versio 
Septuaginta  Interpretum  habeat  -«qqiaav,  et  latinus 
Interpres  antiquus  reddiderit,  appropinquaverunt, 
certe  nimis  durum  videtur  dicere,  non  appropin¬ 
quaverunt,  sed  longe  steterunt;  neque  obstat  vox 
hebraica  :  nam  illud,  quod  vere  significat 
leprae  meae,  vel  plagae  mece,  Septuaginta  Interpretes, 
qui  habuerunt  codices  correctiores,  legerunt  “ijiua, 
appropinquaverunt.  Sunt  enim  litterae  eaedem,  ex¬ 
cepta  ultima,  quae  facillime  mutatur  in  alteram, 
cum  non  differant,  nisi  quod  una  est  paulo  ma¬ 
jor,  quam  altera.  Iod  enim  si  paulum  extendatur, 
efficitur  vau,  et  ideo  vitio  librariorum  facillime 
contigit,  ut  una  poneretur  pro  alia.  At,  inquiunt, 
in  versiculo  sequenti  dicitur,  «  de  longe  stete¬ 
runt.  »  Verum  est,  sed  non  est  sermo  de  iisdem 
personis,  ut  jam  dicemus. 

irers.  12>  12.  Et  qui  juxta  me  erant  de  longe  stete¬ 

runt,  ET  VIM  FACIEBANT  QUI  QUAEREBANT  ANIMAM 
MEAM. 

Dixit  amicos  et  proximos,  ut  Absalonem  et  so¬ 
cios  ejus,  factos  esse  inimicos,  et  adversum  se 
appropinquasse  et  stetisse,  ut  nocerent;  nunc  dicit 
alios,  qui  juxta  eum  esse  solebant,  ut  milites, 
aut  servos,  longe  recessisse,  nec  adesse  voluisse 
tempore  persecutionis  ;  et  inierim  inimicos  vi 
magna  conatos  esse  vitam  illi  adimere,  I  Reg.  ii. 
Neque  solum  habuit  David,  «qui  quaererent  ani¬ 
mam  ejus , »  id  est,  qui  quaererent  eum  occidere, 
ut  milites  Absalonis;  sed  habuit  etiam,  qui  detra¬ 
herent  honori  et  famae  ejus,  ut  Setnei,  «qui  ma¬ 
ledixit  ei  maledictione  pessima,»  et  alios,  qui 
consilia  dolosa  contra  eum  dabant,  ut  Achitophe- 
lem  et  alios;  ideo  subjungit: 


13.  Et  QUI  INQUIREBANT  MALA  MIHI,  LOCUTI  Vers.  13. 
SUNT  VANITATES,  ET  DOLOS  TOTA  DIE  MEDITA¬ 
BANTUR. 

14.  Ego  AUTEM  TANQUAM  SURDUS  NON  AUDIE-  Vers.  14. 
BAM,  ET  SICUT  MUTUS  NON  APERIENS  OS  SUUM. 

15.  Et  FACTUS  SUM  SICUT  HOMO  NON  AUDIENS,  Vers.  15. 
ET  NON  HABENS  IN  ORE  SUO  REDARGUTIONES. 

Haec  perspicua  sunt  et  verissima,  quod  praeci¬ 
pue  intelligi  potest  ex  lib.  II  Reg.  cap.  xvi,  ubi 
cum  Semei  malediceret  Davidi,  eumque  virum 
Belial  appellaret,  et  regni  invasorem,  David  in¬ 
credibili  patientia  eum  sustinuit,  neque  permisit 
ut  ullus  ei  noceret  eumve  reprehenderet;  sic  «fac¬ 
tus  est  quasi  surdus,  et  non  audiens,  et  tanquam 
mutus,  et  non  habens  in  ore  suo  redargutiones. » 

16.  Quoniam  in  te.  Domine,  speravi;  tu  vers. is. 

EXAUDIES  ME,  DOMINE  DEUS  MEUS. 

Reddit  tres  rationes,  cur  ita  obsurduerit  et 
obmutuerit  :  prima  est,  quia  utilius  sibi  existi¬ 
mavit  sperare  in  Domino ,  quam  in  sua  propria 
defensione.  Ait  igitur  :  Obmutui,  «quoniam  in  te. 
Domine,  speravi;  »  non  attendi  quanta  illi  falsa 
et  vana  in  me  jactarent ,  quoniam  sciebam  a  te 
omnia  audiri  et  cognosci,  in  quo  semper  speravi, 
qui  es  judex  justus,  et  reddens  unicuique  secun¬ 
dum  opera  sua;  et  quia  «in  te  speravi,  tu  exau¬ 
dies  me.  Domine  Deus  meus,  »  et  liberabis  a  la¬ 
biis  iniquis ,  et  a  lingua  dolosa. 

17.  Quia  dixi,  nequando  supergaudeant  mihi  vers.  17 

INIMICI  MEI  :  ET  DUM  COMMOVENTUR  PEDES  MEI,  SU¬ 
PER  ME  MAGNA  LOCUTI  SUNT. 

Haec  est  altera  ratio,  cur  elegerit  obsurdescere 
et  obmutescere  :  «  Quia  dixi,»  inquit,  apud  me: 
«Nequando  supergaudeant  mihi  inimici  mei,  »  id 
est,  bonum  est  mihi  patientiam  habere,  et  sperare 
in  adjutorio  Domini,  ne  forte  si  impatiens  fuero, 
ei  reddam  maledictum  pro  maledicto,  Deus  dere¬ 
linquat  me,  et  gaudeant  inimici  mei  super  me, 
id  est,  super  ruina  mea  laetentur.  «  Et  dum  com- 
moventurpedes  mei  super  me  magna  locuti  sunt,» 
id  est,  non  sine  causa  metuo,  ne  de  exitio  meo 
laetentur  inimici ;  nam  «dum  commoventur  pe-  E( 
des  mei,  »  id  est,  dum  incipiunt  nutare  pedes  quia  p[° 
mei,  et  ego  inclino  ad  casum  (quod  factum  est,  scriptu- 
quando  fuit  in  periculo  regni  amittendi)  « inimici ra  fre' 
mei  magna  locuti  sunt  super  me, »  comminantes  quens' 
mihi,  et  praedicantes  extremum  exitium.  Est  au¬ 
tem  hoc  loco  observandum,  particulam  et  saepe  in 
Scripturis  poni  pro  quia,  ut  lsai.  lxiii:  «  Tu  enim 
pater  noster  es,  et  Abraham  nescivit  nos,  et  Israel 
ignoravit  nos, » id  est,  tu  solus.  Domine,  pater  nos¬ 
ter  es  :  nam  Abraham  et  Jacob,  qui  videbantur 
patres  nostri  esse,  non  agnoscunt  nos  pro  filiis. 

Sic  etiam  cap.  lxiv,  5  :  «  Tu  iratus  es,  et  pecca¬ 
vimus  tibi,  »  id  est,  quia  peccavimus  tibi.  Ita 
igitur  hoe  loco  dicitur  ;  «  Et  duin  commoven- 

tar  pedes  mei,  »  illud  et  ponitur  pro  quia,  ut 
sensus  sit :  nequando  glorientur  super  me  inimici 
mei.  «Et  dum  commoventur  pedes  mei,  »  id  est, 
quia  dum  commoventur  pedes  mei,  etc.  Illud 
etiam,  dum  commoventur,  positum  est  pro  dum 
commoverentur.  Siquidem  in  hebraico  et  graeco 
textu  habetur  per  infinitivum,  in  commoveri  pedes 
meos ,  quod  potest  verti ,  dum  commoventur,  et  dum 
commovebantur,  et  dum  commoverentur',  proinde 
debet  exponi  juxta  exigentiam  verbi  sequentis, 
ut  oratio  cohaereat. 

18.  QuONfAM  EGO  IN  FLAGELLA  PARATUS  SUM, 
ET  DOLOR  MEUS  IN  CONSPECTU  MEO  SEMPER. 

Addit  tertiam  rationem,  cur  voluerit  obsurdes¬ 
cere  et  oblumescere  coram  adversariis  :  «  Quo¬ 
niam,  inquit,  ego  »  propter  peccata  mea  «para¬ 
tus  sum  flagellari ,  »  non  solum  flagellis  verbo¬ 
rum  et  detractionum,  sed  etiam  flagellis  verbe¬ 
rum  et  plagarum.  Nam  dotor  quem  merui ,  sem* 
per  ante  oculos  mentis  meae  versatur,  vel  quia 
dolor 'meus,  id  est  peccatum  meum,  quod  mihi 
doloris  continui  causa  est,  nunquam  ab  oculis 
cordis  mei  recedit.  In  hebraeo  est  vox  ,  quam 
aliqui  verterunt  claudicationem;  alii  putant  legi 
debere  JH¥,  id  est  lepram ;  nos  habemus  flagella, 
ex  graeco ;  sed  nulla  est  difficultas  :  nam  vox  illa 
communiter  significat  latus ;  sive  costam;  sed 
traducitur  ad  significandam  claudicationem,  quia 
claudi  dum  ambulant,  declinant  ad  unum  latus, 
ct  non  recti  incedunt.  Traducitur  etiam  ad  signi¬ 
ficandam  plagam,  vel  attritionem,  ac  per  hoc  etiam 
flagellum,  quia  flagellis  accipiuntur  plagae.  Itaque 
S.  Hieronymus  vertit :  Ego  ad  plagas  paratus  sum, 
ct  Septuaginta  Interpretes  :  Ego  autem  in  flagella 
paratus  sum. 

19.  Quoniam  iniquitatem  meam  annuntiabo, 

ET  COGITABO  PRO  PECCATO  MEO. 

Reddit  rationem  cur  in  flagella  paratum  se  di¬ 
xerit  :  «Quoniam,  inquit, iniquitatem  meam  an¬ 
nuntiabo,  »  id  est,  quoniam  agnosco  et  confiteor 
me  peccasse,  et  flagella  commeruisse;  «  et  cogi¬ 
tabo  pro  peccato  meo ,  »  expiando  videlicet.  Si¬ 
gnificantius  ex  hebraeo  vertit  S-  Hieronymus  :  Et 
sollicitus  ero  pro  peccato  meo ,  id  est,  diligenter  et 
anxie  cogitabo,  quo  modo  possim  Domino  satis¬ 
facere  ac  plenam  indulgentiam  obtinere.  Quod 
quidem  salutare  documentum  est  pro  poenitenti- 
bus ,  ut  solliciti  sint  pro  expiatione  peccati,  et  li¬ 
benter  accipiant  occasiones  a  Deo  oblatas  patien¬ 
tiam  exercendi. 

20.  Inimici  autem  mei  vivunt,  et  confirmati 
sunt  super  me,  et  multiplicati  sunt,  qui  ode¬ 
runt  me  inique. 

Posteaquam  Propheta  exposuit  rationes,  cur 
obsurduerit  et  obmutuerit  coram  adversariis  suis, 
ut  per  patientiam  Deum  placaret,  opponit  patien¬ 
tiae  suas  contrariam  adversariorum  malitiam.  Cum 


enim  ipse  non  redderet  malum  pro  malo,  illi  e 
contrario  retribuebant  mala  pro  bonis  :  et  tamen 
vivebant,  et  exultabant,  et  roborabantur.  Quae 
ad  eum  finem  commemorantur  a  Davide,ut  faci¬ 
lius  Deum  ad  misericordiam  inclinet.  « Inimici 
autem  mei  vivunt,  et  confirmati  sunt  super  me,» 
id  est,  ego  quidem  humiliatus  sum  et  afflictus,  et 
tamen  patientiam  servo ,  ac  si  surdus  et  mutus 
essem  :  interim  autem  «inimici  mei  vivunt,»  id 
est,  alacres  sunt  et  exultant,  «  et  confirmati  sunt 
super  me,  »  id  est,  robustiores  et  fortiores  eva¬ 
serunt,  «et  multiplicati  sunt,  »  id  est,  et  creve¬ 
runt  etiam  quoad  numerum,  «  qui  oderunt  me  ini¬ 
que,  » id  est,  illi  vivunt,  et  roborati  sunt,  «  et  mul¬ 
tiplicati,  qui  oderunt  me,»  sine  ulla  justa  causa. 

In  hebraeo  est  qui  oderunt  me  mendaci¬ 

ter,  id  est,  ob  causam  falsam  et  ementitam.  Vi¬ 
dentur  enim  haec  referri  ad  conjurationem  Absa- 
lonis,  qui  mendacio  suo  persuaserat  populis ,  re¬ 
gem  non  constituisse  aliquos,  qui  juste  judica¬ 
rent;  se  autem  justissime  judicaturum,  si  rex 
constitueretur.  Hinc  enim  factum  est  ut  populus 
rebellaret,  et  toto  corde  sequeretur  Absalonem, 
ut  dicitur  lib.  II  Reg.  cap.  xv. 

21 .  QUI  RETRIBUUNT  MALA  PRO  BONIS,  DETRAHE-  Vers.  21 
BANT  MIHI,  QUONIAM  SEQUEBAR  BONITATEM. 

Probat  quod  dixit,  sine  justa  causa  se  odio  ha¬ 
bitum  fuisse  ab  inimicis,  dicens  :  «Qui  retribue¬ 
bant  mala  pro  bonis  detrahebant  mihi ,  »  quasi 
dicat:  Vere  oderunt  me  inique  inimici  mei;  nam 
illi  detrahebant  mihi ,  qui  retribuunt  mala  pro 
bonis,  quales  fuerunt  Absalon  filius,  et  Achito- 
phel  consiliarius.  Absalon  enim  plurima  bona  a 
Davide  acceperat,  et  paulo  ante  obtinuerat  indul¬ 
gentiam  fratricidii,  et  tamen  detrahebat  Davidi 
patri  suo  tanquam  negligenti  et  injusto,  dicens 
iis,  qui  veniebant  ad  judicium  regis  :  «  Videntur 
mihi  sermones  tui  justi  et  boni,  sed  non  est,  qui 
te  audiat  constitutus  a  rege,»  11  Reg.  xv.  Sic  etiam 
Achitophel  acceperat  a  Davide  magnum  honorem, 
ut  esset  principalis  regni  consiliarius ,  et  tamen 
oblitus  beneficii  defecit  a  Davide  ad  Absalonem, 
et  consilia  iniquissima  contra  eumdem  Davidem 
Absaloni  dedit,  II  Reg.  xyi  et  xvii.  Nec  solum  de¬ 
trahebant  mihi ,  qui  retribuunt  mala  pro  bonis , 
sed  etiam  (quod  gravius  est)  «  detrahebant  mihi, 
quoniam  sequebar  bonitatem ,  »  id  est,  quia  sin¬ 
cero  corde  et  bona  voluntate  cum  omnibus  age¬ 
bam,  et  eo  modo  contrarius  eram  iniquis  eorum 
desideriis  et  operibus. 

22.  Ne  DERELINQUAS  ME,  DOMINE  DEUS  MEUS,  Vers. 2« 
NE  DISCESSERIS  A  ME. 

23.  Intende  in  adjutorium  meum  ,  Domine  vers. 23 
Deus  salutis  me,e. 

Concludit  ex  iis  quae  dixit.  Deumque  preca¬ 
tur,  ut  protectione  sua  illi  adsit,  et  quasi  idem 
repetit,  quod  in  principio  Psalmi  dixit  :  tunc 


\  Grs.  1 

Veis.  5, 

Ycrs.  3. 


Vcrs.  4. 


Vers.  5. 

Vers.  6. 

Vers.  7. 

enim  Deu9  in  ira*  vel  furore  suo  gravissime  punit 
aliquem,  cum  illum  gratia  sua  destituit,  et  tan- 
quam  ab  inimico  recedit ,  et  inter  hostes  nudum 
adjutorio  suo  constituit.  Sicut  igitur  dixerat  initio 
Psalmi  :  «Domine,  ne  in  furore  tuo  arguas  me,» 
ita  nunc  in  fine  concludit  :  «Ne  derelinquas  me, 
Domine  Deus  meus ,  »  id  est,  ne  deserat  me  gra¬ 
tia  tua,  quandoquidem  tu  es  Dominus  meus,  qui 
me  condidisti ,  et  Deus  meus,  qui  ad  te  summum 
bonum  me  fecisti.  «Ne  discesseris  a  me, »  tan- 
quam  ab  inimico ;  sed  potius,  ut  pater,  « intende 
in  adjutorium  meum ,  »  id  est,  diligenter  incumbe 
in  auxilium  meum,  tu  «  Domine  Deus  salutis 
meae,  »  id  est,  tu  qui  auctor  es  salutis  meae,  a 
quo  solo  salutem  exspecto,  et  in  quo  solo  confido. 

Et  hic  quidem  mihi  visus  est  hujus  Psalmi  sensus 
litteralis  :  tamen  quoniam  SS.  Patres  Chrysosto- 
mus,  Augustinus,  Hieronymus  et  Gregorius  vel 
totum  Psalmum,  vel  certe  a  medio  usque  ad  finem 
de  Christo  exponunt;  sciendum  est  posse  totum 
Psalmum  de  Davide  explicari:  primum,  ut  Davi- 
dis  personae  proprie  convenit ,  deinde  ut  David 
personam  Christi  gerebat.  Spiritus  enim  Sanctus  diut^er- 
plura  simul  intendere  potest  in  verbis  iisdem ,  son3m 
nimirum  narrare  tribulationes  Davidis,  et  simul 
praedicere  Christi  passiones,  qui  Davidis  filius  se-  convenit, 
cnndum  carnem  futurus  erat.  Cum  igitur  de  per¬ 
sona  Davidis  Psalmum  exposuerimus,  indicemus 
etiam  breviter  quemadmodum  ad  Christum  idem 
Psalmus  applicari  possit. 


ALIA  EXPLICATIO  EJUSDEM  PSALMI. 


1.  Domine,  ne  in  furore  tuo  arguas  me, 

NEQUE  IN  IRA  TUA  CORRIPIAS  ME. 

Christus  pro  corpore  suo  loquitur,  quod  est 
Ecclesia,  eique  postulat  liberationem. 

2.  Quoniam  sagittae  tuas  infixae  sunt  mihi,  et 

CONFIRMASTI  SUPER  ME  MANUM  TUAM. 

Dicit  juste  se  petere  Ecclesiae  liberationem, 
quoniam  sagittas  irae  Dei,  quae  ad  illam  pertine¬ 
bant,  in  se  suscepit. 

3.  Non  est  sanitas  in  carne  mea  a  facie  ir,e 

TUaE  ,  NON  EST  PAX  OSSIBUS  MEIS  A  FACIE  PECCATO¬ 
RUM  MEORUM. 

Describit  passionem  suam  generatim,  ob  quam 
a  planta  pedis  usque  ad  verticem  capitis  non  fuit 
in  eo  sanitas.  Quod  autem  dicit :  a  facie  peccato¬ 
rum  meorum,  intelligitur  de  peccatis,  non  quae 
ipse  fecit,  sed  quae  in  se  punienda  suscepit. 

4.  Quoniam  iniquitates  meje  supergressae 

SUNT  CAPUT  MEUM,  ET  SICUT  ONUS  GRAVE  GRAVATAS 
SUNT  SUPER  ME. 

Dicit  ideo  in  carne  sua  non  fuisse  sanitatem  a 
planta  pedis  usque  ad  verticem  capitis,  quoniam 
peccata,  quae  suscepit  expianda,  tam  multa  sunt, 
et  tam  gravia,  ut  supergressa  sint  caput  ejus  mul¬ 
titudine  sua,  et  instar  plumbi  fuerint  ob  gravita¬ 
tem  suam. 

5.  Putruerunt,  et  corruptae  sunt  cicatrices 
mea:  a  facie  insipientia:  mea:. 

6.  Miser  factus  sum,  et  curvatus  sum  usque 

IN  FINEM,  TOTA  DIE  CONTRISTATUS  INGREDIEBAR 

7.  Quoniam  lumbi  mei  impleti  sitnt  illusio¬ 
nibus,  ET  NON  EST  SANITAS  IN  CARNE  MEA. 

Haec  dicit  pro  corpore  suo,  deplorans  corrup¬ 
tionem  generis  humani,  quomodo  quando  quis 
dicit :  Doleo  pedes,  manus,  vel  stomachum;  ca¬ 
put  est  quod  loquitur,  sed  non  loquitur  de  dolore, 


quod  in  se  patiatur,  sed  quod  in  membris,  et  in 
corpore  suo  habeat. 

8.  Afflictus  sum,  et  humiliatus  sum  nimis,  '  er?. ». 

RUGIEBAM  A  GEMITU  CORDIS  MEI. 

Hic  incipit  ordine  recensere  passionem  suam. 
Pertinent  enim  haec  verba  ad  orationem  in  horto 
habitam. 

9.  Domine,  ante  te  omne  desiderium  meum,  vers. 9. 

ET  GEMITUS  MEUS  A  TE  NON  EST  ABSCONDITUS. 

10.  Cor  MEUM  CONTURBATUM  EST,  DERELIQUIT  Vers.  ,o. 
ME  VIRTUS  MEA,  ET  LUMEN  OCULORUM  MEORUM,  ET 
IPSUM  NON  EST  MECUM. 

Ad  eamdem  orationem  pertinent,  in  qua  desi¬ 
deravit  calicem  transire,  et  coepit  turbari,  pavere, 
taedere,  et  moestus  esse.  Et  ut  experiretur  amari¬ 
tudinem  imminentis  passionis ,  noluit  virtutem 
et  lumen  divinae  consolationis  in  partem  inferio¬ 
rem  influere,  ita  ut  etiam  angelus  de  coelo  appa¬ 
ruerit  confortans  eum. 

11.  Amici  mei,  et  proximi  mei  adversum  me  vers  n. 

APPROPINQUAVERUNT,  ET  STETERUNT. 

Hoc  impletum  est  in  Juda  amico,  et  Judaeis 
proximis,  quando  comprehenderunt  eum. 

12.  Et  QUI  JUXTA  ME  ERANT,  DE  LONGE  STETE-  Ver.,.  12. 
RUNT. 

Hoc  impletum  est  in  Apostolis,  qui  fugerunt, 
et  in  Petro,  qui  sequebatur  a  longe. 

Et  vim  faciebant,  qui  quaerebant  animam 

MEAM. 

Impletum  est  in  concilio  sacerdotum,  sollicite 
quaerentium  falsa  testimonia,  ut  eum  perderent. 

13.  ET  QUI  INQUIREBANT  MALA  MIHI,  LOCUTI  SUNT  Vers.  13 
VANITATES,  ET  DOLOS  TOTA  DIE  MEDITABANTUR. 

Ad  idem  concilium  pertinent. 


— 


Vers,  U. 

Vers.  15. 


Vers.  16. 

Vers.  17. 


Vers.  18. 

Vers.  19. 


— 

14.  Ego  autem  tanquam  surdus  non  audie¬ 
bam.  ET  SICUT  MUTUS  NON  APERIENS  OS  SUUM. 

15.  Et  factus  sum  sicut  homo  non  audiens, 

ET  NON  HABENS  IN  ORE  SUO  REDARGUTIONES. 

Ad  litteram  impleta  sunt  in  Christo,  qui  coram 
Caipha  primum ,  deinde  coram  Pilato  et  Herode 
nullam  attulit  defensionem,  sed  sicut  agnus  coram 
tondente  se  obmutuit,  ut  etiam  praedixit  Isaias 
cap.  liii. 

16.  Quoniam  in  te,  Domine,  speravi,  tu  exau¬ 
dies  me.  Domine  Deus  meus. 

Ad  idem  silentium  pertinet;  ideo  enim  siluit 
coram  hcminibus,  quoniam  non  tacebat  coram 
Deo,  a  quo  exspectabat  remunerationem,  salutem 
populi  sui. 

17.  Quia  dixi  ,  nequando  supergaudeant  mihi 
inimici  mei,  et  dum  commoventur  pedes  mei, 
super  me  magna  locuti  sunt. 

Servavit  Christus  invictam  patientiam,  ne  de 
impatientia  gauderent  inimici,  qui,  dum  com¬ 
movebantur  pedes  ejus,  id  est,  dum  infirmitas 
ejus  ad  tempus  ostendebatur,  magna  loqueban¬ 
tur  super  eum,  dicentes,  Joan.  xix,  Luc.  xxm: 
«  Si  non  esset  hic  malefactor,  non  tibi  tradidis¬ 
semus  eum;»  et :  «Hunc  invenimus  subvertentem 
gentem  nostram.  » 

18.  Quoniam  ego  in  flagella  paratus  sum, 
et  dolor  meus  in  conspectu  meo  semper. 

Ad  litteram  impletum  scimus  in  flagellatione, 
et  colaphizatione,  et  spinarum  coronatione. 

19.  Quoniam  iniquitatem  meam  annuntiabo, 

ET  COGITABO  PRO  TECCATO  MEO. 

Dicit  se  annuntiaturum  peccatum  suum,  quod. 


ut  dictum  est,  non  fecit,  sed  expiandum  suscepit : 
et  cogitaturum ,  id  est,  sollicitum  futurum  pro 
eo  penitus  delendo ;  quod  fecit  cum  «  peccata 
nostra  pertulit  in  corpore  suo  super  lignum,  » 
ut  S.  Petrus  scribit  in  Epist.  I,  cap.  n. 

20.  Inimici  autem  mei  vivunt,  et  confirmati  Vers.  *o. 

SUNT  SUPER  ME,  ET  MULTIPLICATI  SUNT,  QUI  ODE¬ 
RUNT  ME  INIQUE. 

Hoc  impletum  est,  cum  principes  et  sacerdotes 
existimantes  se  jam  victoriam  obtinuisse  exulta- 
bant,  et  crucifixo  insultabant. 

21.  Qui  retribuunt  mala,  pro  bonis  detrahe-  vers.2i. 

BANT  MIHI,  QUONIAM  SEQUEBAR  BONITATEM. 

Quando  videlicet  pendenti  in  cruce  dicebant : 

«  Vah !  qui  destruis  templum  Dei ;  »  et :  «  De¬ 
scendat  nunc  de  cruce,  »  etc.,  Matth.  xxvii. 

22.  Ne  DERELINQUAS  ME,  DOMINE  Deus  MEUS,  Vers.  22. 
NE  DISCESSERIS  A  ME. 

Hoc  disertis  verbis  in  cruce  Dominus  locutus 
est,  cum  ait :  «  Deus  meus ,  Deus  meus ,  ut  quid 
dereliquisti  me?  »  Matth.  xxvii.  Quasi  dicat  :  Si 
dereliquisti  ad  tempus ,  quoad  consolationem , 
non  derelinquas  quoad  resurrectionem. 

23.  Intende  in  adjutorium  meum.  Domine,  vers.  23. 
Deus  salutis  meas. 

«  Non  derelinquas  in  inferno  animam  meam, 
neque  des  sanctum  tuum  videre  corruptionem;  » 
sed  «  intende  in  adjutorium  meum,  ostendens 
mihi  vias  vitae ,  et  adimplens  me  laetitia  cum 
vultu  tuo,  »  Psalm.  xv. 


PSALMUS  XXXIX 

SECUNDUM  HEBRjEOS. 


V.  v.  —  l.  In  finem,  ipsi  Idithun ,  Canticum 
David. 

2.  Dixi  :  Custodiam  vias  meas,  ut  non  delin¬ 
quam  in  lingua  mea. 

Posui  ori  meo  custodiam,  cum  consisteret 
peccator  adversum  me. 

3.  Obmutui,  et  humiliatus  sum,  et  silui  a 
bonis,  et  dolor  meus  renovatus  est. 

4.  Concaluit  cor  meum  intra  me,  et  in  medi¬ 
tatione  mea  exardescet  ignis. 

5.  Locutus  sum  in  lingua  mea  :  Notum  fac 
mihi.  Domine,  finem  meum. 


V.  s.  h.  —  Victori  Idithun,  canticum 
[h.  Psalm.]  David. 

Dixi :  Custodiam  vias  meas,  ne  peccem  in  lin¬ 
gua  mea. 

Custodiam  os  meum  silentio,  donec  est  im¬ 
pius  contra  me. 

Obmutui  silentio,  tacui  de  bono,  et  dolor 
meus  conturbatus  est. 

Incaluit  ccr  meum  in  medio  mei ,  in  medita¬ 
tione  mea  incensus  sum  igne  :  locutus  sum  in 
lingua  mea. 

Ostende  mihi  ,  Domine ,  finem  meum , 
et  mensuram  dierum  meorum  quae  sit. 

Et  numerum  dierum  meorum  quis  est,  ut 
sciam  quid  desit  milii. 

6.  Ecce  mensurabiles  posuisti  dies  meos ;  et 
substantia  mea  tanquam  nihilum  ante  te. 

Verumtamen  universa  vanitas,  omnis  homo 
vivens. 

7.  Verumtamen  in  imagine  per  transit  homo; 
sed  et  frustra  conturbatur. 

Thesaurizat,  et  ignorat  cui  congregabit  ea. 

8.  Et  nunc  quae  est  exspectatio  mea?  nonne 
Dominus?  et  substantia  mea  apud  te  est. 

9.  Ab  omnibus  iniqui’ atibus  meis  erue  me  : 
opprobrium  insipienti  dedisti  me. 

40.  Obmutui,  et  non  aperui  os  meum,  quo¬ 
niam  tu  fecisti. 

14.  Amove  a  me  plagas  tuas. 

42.  A  fortitudine  manus  tuae  ego  defeci  in 
increpationibus  :  propter  iniquitatem  corri¬ 
puisti  hominem. 

Et  tabescere  fecisti  sicut  araneam  animam 
ejus  :  verumtamen  vane  conturbatur  omnis 
homo. 

4  3.  Exaudi  orationenTmeam,  Domine,  etdepre- 
cationem  meam :  auribus  percipe  lacrymas  meas. 

Ne  sileas,  quoniam  advena  ego  sum  apud  te, 
et  peregrinus,  sicut  omnes  patres  mei. 

Remitte  mihi,  ut  refrigerer  priusquam 
abeam,  et  amplius  non  ero. 


sciam  [  alias,  ut  sciam  ]  quid  mihi  desit. 

Ecce  breves  posuisti  dies  meos,  et  vita  mea 
quasi  non  sit  in  conspectu  tuo  :  omnia  enim 
vanitas,  omnis  homo  subsistens.  Semper. 

Tantum  in  imagine  ambulat  homo  [h.  vir], 
tantum  frustra  conturbatur  :  congregat  et  igno¬ 
rat  cui  dimittat  [h.  congregat]  ea. 

Nunc  ergo  quid  exspecto.  Domine?  prsestola- 
tio  mea  tu  es[/i.  ad  te  est]. 

Ab  omnibus  iniquitatibus  [h.  erroribus ]  meis 
libera  me  :  opprobrium  stulto  ne  ponas  me. 

Obmutui, non  aperui  [al.  aperiam]  os  meum  : 
quia  tu  fecisti. 

Tolle  a  me  plagas  [h.  lepras]  tuas :  a  conten¬ 
tione  manus  tuae  ego  consumptus  sum. 

In  increpationibus  pro  iniquitate  [al.  'propter 
iniquitatem]  corripuisti  virum; 

Et  posuisti  quasi  tineam  desiderabilia  ejus  : 
verumtamen  vanitas  omnis  homo.  Semper. 

Audi  orationem  meam,  Domine,  et  clamorem 
meum  exaudi  [h.  auribus  percipe]. 

Ad  lacrymam  meam  ne  obsurdescas,  quia 
advena  ego  sum  apud  te,peregrinus  sicut  omnes 
patres  mei. 

Parce  mihi,  ut  rideam,  antequam  vadam,  et 
non  subsistam. 


Argumentum.  —  Carmen  hocce  est  ejusdem  fere  cum  superiore  argumenti,  sed  majori  vi,  magisque  incitato  animo 
fusum.  Strophae  tres.  Vers.  2-7,  canit  vates,  ut  acerbissimis  doloribus  exagitatur,  continuerit  tamen  se,  ne  indigna, 
praesertim  audientibus  improbis,  effutiret  querendo;  vers.  8-12,  Jovam,  ut  ipsum  aerumnis,  quanquam  castigatione 
haud  indignum,  liberet,  perturbatus  adhuc,  deinde  sedatiori  animo  in  strophe  ultima  precatur.  Hunc  Psalmum 
pulcherrimam  psalterii  elegiam  vocat  Ewaldus,  eumque  cum  libro  Job  confert. 


1.  Praecentori,  Jedithuno,  carmen  Da  viciis. 

2.  Dixi  (apud  me  statueram)  :  «  Custodiam  vias  meas, 
ne  peccem  lingua  mea ; 

custodiam  ori  meo  capistrum, 
dum  improbus  coram  me  erit.  » 

3.  Obmutui  silentio,  conticui  de  bono ; 

at  dolor  ineus  perturbatus  (gravi us, commotus)  est. 

4.  Incaluit  cor  meum  intra  me, 

in  fervore  meo  exarsit  ignis  (indignationis), 
loquutus  sum  lingua  mea  : 

5.  «  Fac  me  scire,  Jova,  finem  meum, 

et  mensura  dierum  meorum  qusenam  sit; 
sciam  quaeso.  quam  caducus  ego  sim. 

6.  En  palmas  fecisti  dies  meos, 
et  sevum  meum  instar  nihili  est  coram  te  ; 

nil  nisi  merus  halitus  omnis  homo  constitutus  est  (in  hoc  mundo). 

7.  Nonnisi  tanquam  umbra  ambulat  (degit)  homo, 
nonnisi  inania  strepunt  (satagunt  mortales) ; 
coacervat,  nec  scit  quis  collecturus  ea  » 

8.  Et  nunc,  quid  spero,  Domine? 
praestolatio  mea  ad  te  est  directa. 

9.  Ah  omnibus  delictis  meis  eripe  me, 
contumeliam  stulti  ne  facias  me. 

10.  Obmutesco,  nec  os  aperio, 
nam  tu  id  fecisti! 

1 1 .  Remove  a  me  plagam  tuam ; 
ab  iracundia  (vel  exaltatione )  manus  tuse  ego  consumor. 

12.  Poenis  ob  culpam  si  castigaveris  hominem, 
et  (utique)  dissolvis,  ut  linea,  desiderabile  ejus. 

13.  Audi  preces  meas,  Jova,  et  clamorem  meum  ausculta; 
ad  lacrymas  meas  ne  sileas  : 
nam  peregrinus  ego  sum  apud  te, 
advena,  ut  omnes  patres  mei. 

14.  Oculos  iratos  averte  a  me,  ut  exhilarem  vultum  meum , 
antequam  abeam,  et  esse  desinam. 

NOTjE. 

Vers.  1.  Est  Jedithunus  is  qui  I  Chron.  xvi,  41 ;  II  Chron.  v,  12,  commemoratur.  Maurer,  ad  modum 
instrumenti  Jedithun  dicti,  ita  autem  dictum  ab  ejusdem  nominis  prafecto  musices.  —  Vers.  2.  Coram  me, 
fortunatus  scii.,  meque  sua  felicitate  pungens.  Maurer  :  «Quod  subdit  d  e  praesentibus  improbis,  ratio  est, 
quod  timebat,  ne  qui  ipsum,  quod  a  Deo  esset  castigatus,  tanquam  frustratum  spe  sua  ludibrio  haberent 
improbi.  —  Vers.  3.  De  bono ;  Ewaldus,  felicitate,  non  importune  postulans  meliorem  statum;  alii,  a  bono, 
puta  semotus,  in  malis  versans  :  quod  languet;  alii,  de  bono,  i.  e.  ut  ne  de  bonis  quidem  rebus  aliquid 
loquerer;  alii,  a  bono  usque  ad  malum,  i.  e.  nil  omnino  dixi :  dura  ellipsis;  alii,  a  bono,  i.  e.  meis  bene¬ 
factis,  non  excusavi  me,  qui  potuissem;  Maurer,  ab  homine  felice,  silui  fugiens  eorum  adspectum,  ne  con¬ 
specta  eorum  felicitate  in  querelas  de  mea  miseria  raperer.  Ego,  si  liceat,  meam  sententiam  proponam  : 
de  bono,  i.  e.  omnino,  gall.  tout  de  bon.  —  Vers.  4.  Fervore,  seu  aestu  animi,  mullis  cogitationibus  agitati. 
Locutus  sum,  jam  non  potis  me  amplius  continere.  —  Vers.  S.  Quam  caducus ;  Crelier,  quando  cessabo, 
puta  vitam  meam,  pr.opr.  quid  desinens  ego  sim.  Maurer :  «  Quorum  verborum  bic  est  census  atque  nexus  : 
Talia  cum  milii  patienda  sint,  qui  tandem  vitee  mete  est  modus?  Si  longa  sit  vita,  ferre  potero  quibus 
nunc  crucior  mala,  spe  erectus  temporum  lectiorum.  At  tu  brevissimam  mortalibus  vitam  admensus  es; 
itaque  eripe  me  ex  malis,  priusquam  vivere  desinam.  »Cf.  Job.  vi,  7;  vn,  7;  xvi,  22.  Non  male  Vulgatus, 
quid  desit  mihi,  quod  milii  vitae  sit  reliquum.  —  Vers.  6.  Palmas,  i.  e.  palmares,  i.  e.  perbreves,  minu¬ 
tissima  mensura,  scii,  quatuor  digitorum,  vitam  meam  mensus  est;  Graeci  quoque  dicere  solent  :  a^tOap.r, 
tcu  pia».  Constitutus  est :  ita  Maurer ;  alii,  consistens,  i.  e.  florens  licet  et  vegetus.  —  Vers.  7.  Umbra  inanis, 
ceu  imago  descripta  lineolis,  nec  quidquam  habens  solidi.  — Vers.  8.  Nunc,  quum  res  humanae  tam  fluxae 
sint,  quae  mihi  spes  snperest?  —  Vers.  9.  Delictis,  eorumque  poenis.  Stulti  irrident  pios  calamitate  pressos. 
—  Vers.  12.  Desiderabile,  omne  robur,  omnem  vigorem,  i.  e.  vitam.  —  Vers.  13.  Peregrinus  :  sicut  miser 
peregrinus  ad  aliquem  opulentum  civem  aut  indigenam  confugiens,  omnia  ab  eo  solo  exspectat,  totusque 
inde  pendet.  Alii  :  advenas  et  peregrinos  ne  quis  violaret,  lege  sanxisti  ( Exod .  xn,  48;  Levit,  xix,  33;  xxv, 
35,  47,  etc.) ;  eadem  ut  lege  mecum  agas,  oro,  qui  in  terra  possessionis  tuae  advena  sum  et  colonus  tuus 
[Levit,  xxv,  23).  Sed  prior  sensus  confirmatur  loco  parallelo  I  Paral.  xxix,  14,  15. 

TITULUS  ET  ARGUMENTUM. 

In  finem,  ipsi  Idithum ,  Canticum  David. 

Titulus  demonstrat  Psalmum  compositum  esse  a  Davide,  sed  datum  ipsi  Idithum  ad  canendum.  Erat  enim 
Idithum  unus  ex  tribus  principibus  Cantorum,  ut  habemus  lib.  I  Paralip.  cap.  xvr,  et  lib.  II,  cap.  v.  Quid  autem 
sit  in  finem,  vel  pro  victoria,  ut  ex  hebrseo  S.  Hieronymus  vertit,  diximus  in  explicatione  Psalmi  iv.  Sed  hoc 
loco  convenit  materine  de  qua  agitur,  tum  in  finem,  tum  pro  victoria.  Quamvis  enim  Rabbini  et  recentiores  aliqui 
doceant  Davidem  segrotum  corporali  morbo  optasse  finem  vitne  et  miseriarum ,  et  haec  a  Domino  petere  in  prae¬ 
senti  Psalmo ,  nos  tamen  secuti  veteres  Patres,  existimamus  longe  altiorem  doctrinam  in  hoc  divino  Spiritus  Sancti 
cantico  per  Prophetam  edito  contineri.  Nimirum  censemus  hic  describi  brevitatem  praesentis  vitae,  ut  intelligamus 
spem  nostram  non  in  hac  vita,  sed  in  Deo,  in  quo  vita  aeterna  est,  esse  ponendam ;  et  ideo  dandam  esse  operam 
patientiae,  et  paci  cum  omnibus  hominibus,  et  praecipue  linguam  esse  custodiendam  ab  omni  rixa,  et  jurgio,  et 
contentione,  ut  non  impediamur  a  cursu  ad  bravium  supernae  vocationis.  Certe  enim  qui  ad  bravium  maximi  pretii 
currit,  si  in  medio  cursu  videret  sibi  litem  pro  pallio  moveri ,  pallium  potius  dimitteret,  quam  se  a  cursu  impediri 
pateretur.  Neque  litigant,  aut  contendunt  homines  in  terris,  nisi  pro  temporalibus  rebus.  Itaque  Psalmus  praesens 
doctrinam  evangelicam  et  apostolicam  continet.  Nam  et  Dominus  docuit,  «  ut  percutienti  maxillam,  praebeamus 
etiam  alteram,  et  volenti  pallium  nobis  eripere,  demus  illi  et  tunicarn,  »  Matth.  v;  et  Apostolus  dicit :  «  Delictum 
est  in  vobis,  quod  lites  habetis  inter  vos :  cur  non  magis  fraudem  patimini?  »  l  Cor.  vi.  Hic  igitur  Psalmus,  propter 
doctrinam  tam  sublimem,  cani  debet  in  finem,  id  est  semper,  usque  ad  mundi  finem ;  et  non  solum  tempore  illo 
Davidis  et  Idithum.  Idem  etiam  Psalmus  recte  inscribitur,  pro  victoria ,  quia  nulla  esse  potest  victoria  nobilior, 
quam  per  patientiam  vincere  in  bono  malum,  et  sibi  ipsi  hominem  imperare. 

Vers.  \.  I'  DiXI  :  CUSTODIAM  VIAS  MEAS,  UT  NON  DELIN¬ 
QUAM  IN  LINGUA  MEA. 

Sollicitus  erat  David  de  vero  bono  non  amit¬ 
tendo  ;  ideo  deliberavit,  ac  firmiter  apud  se  con¬ 
stituit,  magna  circumspectione  uti  in  omnibus 
actionibus  suis,  ut  si  fieri  posset,  ne  in  verbo 
quidem  offenderet,  quasi  audivisset  ab  Apostolo : 
«  Videte  quomodo  caute  ambuletis, »  Ephes.  v;  et 
a  B.  Jacobo  :  «  Qui  non  offendit  in  verbo ,  hic 
perfectus  est  vir,  »  Jacob.  m.  Ait  igitur  :  «  Dixi, » 
nimirum  apud  me  statui ,  decrevi ,  legem  mihi 
ipse  posui,  «  ut  custodiam  vias  meas,  »  ut  cau¬ 
tissime  ambulem  in  via  vitae  hujus,  et  diligenter 
attendam,  ubi  gressum  pono,  ne  forte  in  foveam 
cadam,  vel  off  ndam  ad  lapidem,  vel  lutosam 
viam  pro  munda  eligam,  vel  certe  deviem  ab 
itinere  recto,  id  est,  deliberavi,  et  statui  consi¬ 
derare  omnes  actiones  meas.  Et  quoniam  nihil 
est  facilius,  neque  periculosius,  quam  verbo  of¬ 
fendere,  cum  ex  verbis  inconsiderate  prolatis 
oriantur  rixae,  contentiones,  jurgia,  et  alia  mala 
tam  multa,  ut  S.  Jacobus  dixerit,  «  linguam 
esse  universitatem  iniquitatis,  »  Jacob.  m;  ideo 
singulariter  addit  Propheta  :  «  Ut  non  delinquam 
in  lingua  mea,  »  id  est,  ad  hoc  potissimum  cus¬ 
todiam  vias  meas ,  ut  non  delinquam  in  lingua 
mea  :  sic  enim  infinita  mala  effugiam. 

vCri  ?.  2.  Posui  ori  meo  custodiam,  cum  consisteret 

PECCATOR  ADVERSUM  ME. 

Nunquam  est  periculum  majus  delinquendi  per 


linguam,  quam  cum  ab  aliquo  detractore ,  vel 
contumeliam  faciente  provocamur  :  ideo  dicit 
Propheta ,  «  Posui  ori  meo  custodiam,  cum  con¬ 
sisteret  peccator  adversum  me, »  id  est,  cum  ali¬ 
quis  iniquus  forte  irritaret  me  convicio,  aut  de¬ 
tractione,  aut  alio  injurioso  verbo,  tum  maxime 
custodivi  os  nieum,  ne  prorumperet  in  aliquod 
verbum,  cujus  posteapoenitentiam  agere  deberem. 

3.  Obmutui,  et  humiliatus  sum,  et  silui  a  Vers.  3. 

BONIS,  ET  DOLOR  MEUS  RENOVATUS  EST. 

Declarat  quam  custodiam  ori  suo  adhibuerit, 
dicens  :  «  Obmutui,  »  id  est ,  silui  omnino ,  ac  ?i 
mutus  essem  ;  «  et  humiliatus  sum,  »  id  est,  hu¬ 
militer  patientiam  habui;  et  «  silui  a  bonis,  »  id 
est,  abstinui  etiam  a  justa  defensione,  et  a  debita 
reprehensione;  et  «  dolor  meus  renovatus  est,  » 
propter  hoc  ipsum,  quod  silui  a  bonis.  Nam  do- 
lueram  primo  propter  acceptam  injuriam,  sed 
mitigaverat  dolorem  praemium  patientiae  :  iterum 
ergo  dolor  renovatus  est,  quia  «  silui  a  bonis,  » 
et  proximum  meum  debita  correptione  fraudavi. 

Ita  S.  Augustinus ;  sed  posset  etiam  ita  exponi  : 

«  Dolor  meus  renovatus  est,  »  quia  dolueram  ex 
passione  mea,  sed  «  dolor  renovatus  est, »  ex  com¬ 
passione  fratris,  quem  vidi  tam  graviter  aegrotare, 
ut  medicina  correptionis  nihil  ei  profutura  vide¬ 
retur,  propter  quod  etiam  «  silui  a  bonis.  » 

4.  CONCALUTT  COR  MEUM  INTRA  ME,  ET  IN  MEDI-  Vers.  4. 
TATI  ONE  MEA  EXARDESCET  IGNIS. 

Exponit  quid  ille  dolor  renovatus  effecerit,  ac 

dicit  :  «  Concaluit  cor  meum  intra  me ,  »  id  est , 
ex  dolore  illo  compassionis  calefactum  est  cor 
meum  dilectione ,  et  in  demeditari  erepi  de  mi¬ 
seria  humana,  de  misericordia  Dei,  de  ingrati¬ 
tudine  hominum,  de  abundantia  charitatis  Dei 
erga  ingratos  et  malos,  et  alia  id  genus  multa. 
«  Et  in  meditatione  mea  exardescet  ignis,  »  ille, 
inquam,  ignis,  de  quo  dicebant  duo  illi  disci¬ 
puli  apud  Lucam  cap.  xxiv  :  «  Nonne  cor  nostrum 
ardens  erat  in  nobis,  dum  loqueretur  in  via,  et 
aperiret  nobis  Scripturas?  »  Diligens  enim  et  at¬ 
tenta  meditatio  rerum  coelestium  ordinaria  via 
est  ad  accendendum  ignem  actualis  charitatis 
Dei.  Scio  alios  aliter  exponere  istum  ignem  ex 
meditatione  exardescentem  ,  de  igne  videlicet 
iracundi®  et  indignationis :  sed  nos  S.  Ambro¬ 
sium  secuti  sumus,  et  rationem  connexionis,  et 
lectoris  aedificationem. 

vers  s.  5.  Locutus  sum  in  lingua  mea,  notum  fag 
mihi,  Domine,  finem  meum. 

Vers.  6.  6.  Et  numerum  dierum  meorum  quis  est,  ut 

SCIAM  QUID  DESIT  MIHI. 

Ex  illo  aestu  interiore  «  locutus  sum,  inquit,  in 
lingua  mea,  »  id  est,  non  sum  locutus  in  lingua, 
quam  omnes  intelligunt,  sed  in  lingua  mihi  nota, 
quasi  dicat:  Ego  scio  quid  voluerim  dicere.  «No¬ 
tum  fac  mihi,  Domine,  finem  meum,»  etc.;  vide¬ 
tur  sensus  esse,  quod  cupiat  scire  finem  vitae  sum, 
id  est,  «  numerum  annorum ,  et  dierum  quibus 
victurus  sit  super  terram,  »  ut  sciat  quantum  ei 
temporis  supersit  usque  ad  mortem;  sed  non  hoc 
voluit  dicere  :  ista  enim  curiositas  vitiosa,  et  te¬ 
meritas  quaedam  fuisset;  ideo  praemisit:  «  Locu¬ 
tus  sum  in  lingua  mea,  »  in  sensu  meo,  sermone 
mihi  noto.  Illud  igitur  significare  voluit,  vitam 

Vita  lm-  humanam  esse  brevissimam,  et  quasi  quoddam 
mana  njhjp  Sed  quoniam  hanc  veritatem,  quamvis 

ma,  et  alioqui  clarissimam,  et  experimento  notissimam, 
fjuasi  pauci  bene  norunt,  ideo  precatur  Deum,  ut  non 

q n°i*iinain  s*na^  se  decipi,  ut  plurimi  decipiuntur,  ut  existi¬ 
met  diuturnum  quod  est  brevissimum.  Cur  enim 
maxima  pars  hominum  tota  intenta  est  in  cumu¬ 
landis  opibus  terrenis,  proque  iis  pugnat,  et  con¬ 
tendit  acerrime,  et  bona  futura  contemnit  et  ne- 
gligit,  nisi  quia  non  cogitat,  vel  non  credit,  vitam 
praesentem  fugere  velut  umbram?  Ait  igitur :«  No¬ 
tum  fac  mihi,  Domine,  finem  meum, » id  est,  fac. 
Domine,  per  gratiam  tuam ,  ut  illustrentur  oculi 
mentis  mere,  et  aperte  cognoscam  finem  vitae  me® 
jam  prope  adesse.  «  Et  numerum  dierum  meo¬ 
rum,  quis  est,  ut  sciam  quid  desit  mihi, »  id  est, 
fac  ut  attenta  cogitatione  penetrem  quam  sit  bre¬ 
vis  numerus  dierum  meorum,  et  sciam  quam  pa¬ 
rum  temporis  mihi  supersit.  Hanc  esse  veram  ex 
positionem  sequentes  versiculi  docebunt.  Nam 
exauditus  a  Domino  non  refert  pr®cise  numerum 
annorum,  qui  sibi  supererant ,  sed  variis  modis 
ostendere  nititur  tempus  human®  vit®  brevissi¬ 


mum  esse ,  pr ffisertim  si  ad  reternitatem  Dei  et 
futuri  s®culi  conferatur. 

7.  ECCE  MENSURABILES  POSUISTI  DIES  MEOS,  ET  Ver*.  7. 
SUBSTANTIA  MEA  TANQUAM  NIHILUM  ANTE  TE. 

Edoctus  a  Domino,  quod  postulaverat,  dicit, 
mensurabiles  esse  dies  suos,  id  est,  tam  brevem 
esse  durationem  vit®  su® ,  ut  facillime  mensu¬ 
rari  possit.  Sed  observandum  est  S.  Hieronymum 
ex  hebr®o,  nnna  mnStt  11311,  vertisse,  ecee 
breves  posuisti  dies  meos ;  S.  Augustinum  cum  aliis 
legisse,  ecce  palaestras  posuisti  dies  meos ;  denique 
Chrysostomum  et  alios  legisse,  ecce  palmares  po¬ 
suisti  dies  meos.  Sedh®c  omnia  in  idem  recidunt; 
vox  hebraica  mn2l3  significat  res  palmares,  id 
est,  palmo  uno  mensurabiles  :  nam  vox  H2I3  si¬ 
gnificat  mensuram  palmi  quatuor  digitorum,  quod 
idem  significat  vox  gr®cawaX£OTn,  quam  habemus 
in  editione  Septuaginta  Interpretum.  Igitur  S.  Hie¬ 
ronymus  recte  vertit,  breves  dies;  breves  enim 
sunt,  qui  mensura  brevissima  mensurari  possunt. 

S.  Augustinus,  et  alii  qui  legerunt,  veteres  dies, 
fortasse  habuerunt  in  gr®co  textu  nalna.t  pro 
iraXataTa; ;  sed  tamen  dies  veteres  recte  dicuntur 
dies  vit®  nostr®,  quoniam,  ut  Apostolus  ait  ad  Dies  vita 
llebr.  vm  :  «  Quod  antiquatur  et  senescit,  prope  nostr* 
interitum  est.  »  Et  novimus  vestes  veteres,  et  do-  Tm.tnr" 
mos  veteres,  et  similia  vetera  non  diu  durare,  dies  veta- 
S.  Ambrosius  vocem  gr®cam  non  a  mensura,  ,es' 
sed  a  pal®stra  deduxit  :  tamen  aptissima  simili¬ 
tudine  explicuit  cursum  velocissimum  et  brevis¬ 
simum,  et  simul  laboriosissimum  vit®  nostr®. 

Qui  enim  in  pal®stra  currunt  vel  dimicant,  tem¬ 
pus  habent  brevissimum,  sed  laboriosissimum, 
ut  notum  est.  Nostra  editio  recte  posuit,  mensu¬ 
rabiles  dies,  id  est,  qui  tam  breves  sunt,  ut  nullo 
negotio  mensurari  possint :  quod  idem  significat 
dies  palmares,  ut  Chrysostomus  ex  interpretatione 
Symmachi  legit.  Sed  Propheta  non  contentus  di¬ 
xisse,  dies  suos  breves  et  mensurabiles  esse,  ad¬ 
didit  quasi  corrigendo  :  «  Et  substantia  mea  tan- 
quam  nihilum  ante  te, »  quasi  dicat :  Parum  dixi, 
dies  breves  esse ;  nam  substantia  mea,  id  est,  sub¬ 
sistentia  mea,  hoc  ipsum  quod- sum  et  subsisto, 
nihil  est  ante  te.  Est  quidem  aliquid  ante  oculos 
hominum,  qui  non  vident  nisi  pr®sentia,  sed  ante 
te,  qui  vides  futura,  et  intueris  reternitatem,  qu® 
omni  caret  mensura,  nihil  omnino  est.  Quid  enim 
sunt  pauci  anni,  qui  velocissime  transeunt,  ad  in¬ 
finitam  durationem?  Nomen  substantia  hoc  loco 
non  significare  aliud  quam  subsistentiam  et  spa¬ 
tium  vit®,  intelligi  potest  ex  voce  hebr®a 
qu®  significat  proprie  tempus,  sive  saeculum,  ut 
sensus  sit :  Tempus  meum,  vel,  ut  S.  Hieronymus 
reddidit,  vita  nihil  est  coram  te. 

8.  VERUMTAMEN  UNIVERSA  VANITAS  OMNIS  HOMO  Vers.  3. 
YIVENS. 

Adhuc  magis  declarat,  et  nobis  persuadere  ni¬ 
titur  quod  ipse  plane  perspexit.  Non  solum,  in- 

quit,  tempus  vitae  nostrae  brevissimum  est,  sed 
omnis  homo,  quicumque  ille  sit,  etiam  rex  et  mo- 
narcha,  quem  omnes  mirantur,  et  cui  caeteri  om¬ 
nes  invident,  ille,  inquam,  etiam  dum  vivit,  id 
est,  dum  viget,  et  floret,  et  in  optimo  statu  est, 
vel,  ut  est  ad  verbum  in  hebraeo  nitsab,  dum 
stat,  dum  firmiter  consistit,  et  radicatus  videtur  in 
terra,  nihil  est  aliud,  nisi  universa  vanitas,  sive 
universitas  vanitatis.  Quidquid  enim  in  illo  est, 
sive  sanitas,  sive  robur,  sive  pulchritudo,  sive 
divitias,  sive  dignitas,  sive  potentia,  totum  fra¬ 
gile  et  momentaneum  est. 

Vers.  9.  9.  YERUMTAMEN  IN  IMAGINE  PERTRANSIT  HOMO, 

SED  ET  FRUSTRA  CONTURBATUR. 

Videbat  Propheta  tam  alto  sopore  depressum 
esse  genus  humanum,  ut  non  contentus  tonitruis 
verborum,  quibus  hactenus  usus  est  ad  homines 
excitandos,  addat  aliud  adhuc  vehementius  per¬ 
cellens  humanas  mentes,  si  forte  somno  discusso 
vigilare  incipiant.  Quoniam  igitur  poterat  aliquis 
dicere,  non  videri  verum,  vitam  hominum  nihil 
esse,  cum  videamus  tam  multis  bonis  vitam  ho¬ 
minum  circumfluere,  opibus,  honoribus,  sani¬ 
tate,  robore,  et  similibus;  ideo  nunc  dicit  Pro¬ 
pheta  ista  non  esse  vera  bona,  sed  imagines  et 
umbras  rerum  bonarum ;  et  ideo  frustra  turbari 
homines,  cum  ista  vel  non  possunt  acquirere, 
vel  acquisita  coguntur  amittere.  Quomodo  frus¬ 
tra  rex  conturbaretur  ob  amissam  imaginem 
ligneam,  vel  papyraceam  regni,  quando  regnum 
verum  illi  maneret.  «  Verumtamen,  inquit,  in 
Vita  hac  imagine  pertransit  homo,  »  id  est,  homo  per- 
et  citera  transit,  et  perambulat  viam  vitae  huius  in  ima- 
ira  et  gine  rerum,  non  in  rerum  veritate,  habens  vide- 
;  imago  licet  ante  oculos  in  toto  hoc  itinere  non  res 
taturae.  veras>  se(j  rerum  umbras,  atque  imagines.  Vita 
enim  quam  hic  habemus  imago  est  vitae  beatae, 
quae,  sola  vera  est  vita;  sanitas  hujus  temporis, 
imago  est  immortalitatis,  quae  sola  vera  est  sani¬ 
tas;  pulchritudo,  quam  hic  videmus,  vix  umbra 
quaedam  est  pulchritudinis  illius  quam  habebi¬ 
mus,  cum  «justi  fulgebunt  sicut  sol  in  regno 
Patris  eorum,  »  ut  dicitur  Matth.  xm.  Divitiae 
terrenae  non  sunt  divitiae,  sed  illarum  divitiarum 
imagines,  quas  habebimus,  cum  nulla  omnino 
re  indigebimus,  sed  erit  Deus  omnia  in  omnibus. 
Idem  dici  potest  de  sapientia,  de  gloria,  de  cel¬ 
situdine  et  de  caeteris,  quae  hic  dicuntur  bona. 
Porro  phrasis  illa,  in  imagine  •pertransit,  sive  per¬ 
ambulat  homo,  similis  est  illis  phrasibus  in  Scrip¬ 
tura  sacra  frequentibus,  ambulare  in  luce,  in  tene¬ 
bris,  in  fide,  in  timore,  in  dilectione,  et  quae  est 
bis,  terve  in  secunda  et  tertia  epistola  apostoli 
Joannis,  ambulare  in  veritate;  cui  potest  op¬ 
poni,  ambulare  in  imagine,  quatenus  imago  op¬ 
ponitur  veritati.  «  Sed  et  frustra  conturbatur,  » 
id  est,  sine  ulla  causa  conturbatur  homo  in  rebus 
temporalibus  anxie  quaerendis,  vel  conservan¬ 
dis;  frustra  laetatur  in  earum  lucro,  et  frustra 

plorat  in  earum  jactura,  quasi  res  solidae  et 
verae,  ac  permanentes  essent :  cum  imaginariae, 
fragiles  et  caducae  sint.  S.  Joannes  Chrysosto- 
mus,  quem  Theodoretus  et  Euthymius  sequun¬ 
tur,  exponit  illud,  in  imagine  pertransit  homo ,  ac 
si  dictum  esset,  instar  imaginis  pertransit  homo, 
ut  non  solum  res  humanae  sint  imagines  rerum 
verarum,  sed  ipse  etiam  homo  non  tam  sit 
homo,  quam  hominis  imago  in  tabella  depicti. 

10.  Thesaurizat,  et  ignorat  cui  congrega-  vers.  io. 

BIT  EA. 

Probat  unico  exemplo,  frustra  conturbari  ho¬ 
mines  in  opibus  quaerendis,  augendis,  conser¬ 
vandis  :  quoniam  nesciunt  cui  laborent.  Existi¬ 
mant  illi  quidem  se  filiis,  aut  nepotibus,  qui  grati 
memoriae  parentum  futuri  sint,  thesaurizare ;  sed 
accidit  saepissime  ut  filii  vel  nepotes  continuo  mo¬ 
riantur,  ethaereditas  ad  ignotos,  vel  inimicos  per¬ 
veniat;  vel  certe  ut  filii  vel  nepotes  dissipent 
brevissimo  tempore ,  quae  pater  vel  avus  magno 
labore,  et  longissimo  tempore  acquisivit ;  vel  de¬ 
nique  ut  haeredes  ingrati  sint,  et  reddant  mala 
pro  bonis,  detrahentes  industriae  et  laboribus 
majorum  suorum ;  quae  si  praevidere  homines 
illi  potuissent,  thesaurizassent  potius  sibi  the¬ 
sauros  in  coelo ,  et  sine  turbatione  vitam  istam 
traduxissent.  Vide  similes  sententias  in  Eccles. 
cap.  ii,  iv,  v  et  vi. 

11.  Et  NUNC  QUiE  EST  EXSPECTATIO  MEA?  NONNE  Vers.  11. 
Dominus?  et  substantia  mea  apud  te  est. 

Ex  brevitate  et  vanitate  vitae  praesentis  tam  clare 
perspecta,  concludit  se  quidem  spem  suam  in 
solo  Deo  ponere  constituisse.  «  Et  nunc, »  inquit, 
his  ita  se  habentibus,  «  quae  exspectatio  mea?  » 
quid  spero?  quid  quaero?  quid  opto?  «nonne 
Dominus  »  exspectatio  et  spes  mea  est?  Denique 
conversus  ad  ipsum  Deum  dicit : «  Substantia  mea 
apud  te  est,  »  id  est,  vita  mea  et  opes  meae  apud 
te  sunt,  nihili  facio  cunctas  res  creatas,  te  uuum 
pro  rebus  omnibus  habere  cupio,  quia  m  te  sunt 
omnia.  In  hebraeo  ad  verbum  habetur  :  Et  nunc 
quid  exspecto,  Domine?  exspectatio  mea  tibi  ipsa.  Ex 
quo  intelligere  possumus  hebraicae  lectioni  res¬ 
pondere  illa  tantum  :  Et  nunc  quae  est  exspectatio 
mea?  nonne  Dominus?  Illa  vero,  et  substantia  mea 
apud  te  est,  videntur  addita  explicandi  gratia  a 
Septuaginta  Senioribus,  quae  a  nostro  latino  In¬ 
terprete  fideliter  reddita  sunt.  Itaque  non  oportet 
quaerere,  ut  multi  faciunt,  cur  substantiam  latinus 
Interpres  posuerit  pro  voce  hebraica  >n7ITlfl  tho- 
chalthi,  quae  spem  vel  exspectationem  significat.  La¬ 
tinus  enim  Interpres  non  substantiam  pro  exspecta¬ 
tione  posuit;  sed  addidit  ad  verba  hebraica,  id 
quod  Septuaginta  Interpretes  addiderunt.  Simile 
est  in  Psalm.  xxi,  ubi  legimus  :  «  Deus,  Deus 
meus ,  respice  in  me ,  quare  me  dereliquisti  ?  » 
illud  enim,  respice  in  me,  non  habetur  in  hebraeo 
codice,  sed  additum  est  a  Septuaginta  Interpre- 

tibus,  et  inde  translatura  est  ab  Interprete  latino 
in  editionem  Vulgatam. 

Verj.it  Ab  omnibus  iniquitatibus  meis  erue  me, 

OPPROBRIUM  INSIPIENTI  DEDISTI  ME. 

Quoniam  dixit  se  terrena  contemnere,  et  solum 
Deum  exspectare,  et  in  eo  spes  suas  omnes  collo¬ 
casse,  consequenter  adjungit  de  peccatis  in  Deum 
sollicitovu  se  esse,  non  autem  de  opprobriis  homi¬ 
num.  «  Ab  omnibus,  inquit,  iniquitatibus  meis 

Peccata  erue  me,  »  id  est,  quia  sola  peccata  sunt ,  quae 
sola  sunt  mihi  a(j  viam  jmpedire  possunt ,  et  qute  sola 
"I™  vera  sunt  mala ;  ideo  precor  ut  ab  illis  me  li¬ 
beres,  et  quidem  omnibus,  non  praeteritis  tan¬ 
tum,  sed  etiam  futuris,  illa  delendo,  ista  impe¬ 
diendo.  Quo  loco  notandum  est  viros  etiam  per¬ 
fectos,  qui  terrena  despiciunt,  et  ad  Deum  toto 
corde  anhelant,  habere  semper  aliquid,  quod  sibi 
petant  ignosci,  et  sollicitos  esse  debere  pro  quo¬ 
tidianis  peccatis  quotidianas  Deo  preces  offerre. 
«  Opprobrium  insipienti  dedisti  me.  »  Haec  pars 
versiculi  conjungitur  cum  sequentibus  hoc  mo¬ 
do  :  Tu  quidem  opprobrium  insipienti  dedisti 
me,  ego  autem  obmutui,  et  non  aperui  os  meum. 
Significat  autem  se,  propterea  quod  diceret  vana 
esse  et  contemnenda  praesentia ,  et  in  solo  Deo 
spem  esse  ponendam  ,  derideri  solitum  ab  insi¬ 
pientibus,  qui  non  capiunt  quae  Dei  sunt.  Quo¬ 
modo  etiam  dicit  Evangelium  de  Christo  Domino 
Lue.  xvi  :  «  Audiebant  haec  omnia  Pharisaei,  qui 
erant  avari,  et  deridebant  illum.  »  In  hebroeo 
habetur  contraria  sententia,  nimirum,  opprobrium 
insipienti  non  pones  me.  Sed  anteponenda  est  lectio 
Septuaginta  Interpretum,  ut  S.  Ambrosius  admo¬ 
net  ,  quoniam  sequentia  verba  :  «  Obmutui ,  et 
non  aperui  os  meum ,  »  manifeste  docent  Davi- 
dem  audivisse  opprobria  insipientium,  et  sic 
etiam  legunt  et  exponunt  Augustinus ,  Chryso- 
stomus,  et  alii  veteres  Patres.  Ipse  etiam  S.  Hiero¬ 
nymus,  qui  in  versione  ex  hebram  posuit  parti¬ 
culam  negantem,  tamen  in  Commentario  legit  et 
exponit  hunc  locum  sine  tali  particula.  Proinde 
videtur  ea  particula  irrepsisse  in  textum  hebrai- 
cum  post  tempora  Septuaginta  Interpretum. 

Vers.  13.  \  3.  OBMUTUI,  ET  NON  APERUI  OS  MEUM,  QUONIAM 

TU  FECISTI,  AMOVE  A  ME  PLAGAS  TUAS. 

Cum  opprobria  ab  insipientibus  audivi,  non 
respondi,  neque  defendi  me,  sed  «  obmutui,  »  id 
est,  ita  me  gessi,  ac  si  mulus  fuissem  ;  imo  etiam 
«  non  aperui  os  meum,  »  sed  ita  me  gessi,  ac  si 
surdus  fuissem,  neque  opprobria  illa  audivis¬ 
sem.  Qui  enim  muti  sunt,  et  non  surdi,  aperiunt 
os  suum ,  et  conantur  respondere ,  cum  aliquid 
audiunt ;  qui  autem  surdi  sunt  et  muti ,  neque 
loquuntur,  neque  aperiunt  os  suum.  Reddit  au¬ 
tem  rationem,  cur  obmutuerit,  et  non  aperuerit 
os  suum.  «  Quoniam,  inquit,  tu  fecisti,  »  nimi¬ 
rum,  ut  opprobria  in  me  jactarentur  :  tu  enim  es 
qui  posuisti  me  opprobrium  insipientibus.  Et  hanc 


eamdein  rationem  reddidit  idem  David,  quando 
obmutuit  ad  maledictionem  Semei,  II  Reg.  cap.  xv : 
«Sinite,  inquit,  illum  ut  maledicat;  Dominus 
enim  praecepit  ei  ut  malediceret  David,  et  quis 
est,  qui  audeat  dicere  quare  sic  fecerit?  »  Ubi  ta¬ 
men  observandum  est  Deum  non  praecepisse  Se¬ 
mei,  ut  malediceret  Davidi  praecepto  ejusmodi, 
ubi  obedientia  laudaretur :  scimus  enim  Scmci 
graviter  peccasse  maledicendo  Davidem,  ct  prop¬ 
ter  hoc  postea  fuisse  a  Salomone  punitum ;  sed 
dicitur  Deus  praecepisse  Semei,  ut  malediceret,  Qno-nedo 
quoniam  videns  malam  Semei  voluntatem,  usus  D;ni 
est  mala  voluntate,  quam  ipse  non  fecerat,  ad  rasl^ci 
humiliandum  et  corripiendum  Davidem.  De  qua  »t  ma:e- 
re  vide  S.  Augustinum,  Iib.  De  Gratia  et  libero  ar- 
bitrio ,  cap.  n  et  seq. ;  vel  si  vis  fusius  aliquid 
tractatum  legere,  vide  in  Controversiis  nostris 
lib.  ii  De  amissione  grati  ce,  et  statu  peccati,  cap.  xm 
et  seq.  «  Amove  a  me  plagas  tuas,  »  quasi  dicat : 
Libenter  accipio  contumelias  ct  opprobria  insi¬ 
pientium,  quas  tu  ad  meam  humiliationem  pa¬ 
terna  severitate  ordinasti ;  sed  plagas  tuas  ferre 
non  possum  :  ideo  precor  ut  eas  a  me  omnino 
removeas.  Vocat  enim,  plagas  Dei,  flagella  et 
supplicia,  quae  Deus  iratus  immittit,  non  ut 
pater  aut  medicus ,  sed  ut  judex ,  de  quibus  in 
Psalmo  superiore  dixit :  «  Domine,  ne  in  furore 
tuo  arguas  me.  »  Tales  plagae  sunt  excaecatio 
obduratio,  sensus  reprobus,  et  ipsa  damnatio  ad 
ignem  sempiternum. 

14.  A  FORTITUDINE  MANUS  TU2E  EGO  DEFECI  JN  V  rs.  14. 
INCREPATIONIBUS,  PROPTER  INIQUITATEM  CORRI¬ 
PUISTI  IIOMINEM. 

15.  ET  TABESCERE  FECISTI  SICUT  ARANEAM  ANI-  Vo  s.  15. 
MAM  EJUS,  VERUMTAMEN  YANE  CONTURBATUR  OM¬ 
NIS  HOMO. 

Explicat  cur  tantopere  cupiat  a  se  removeri 
plagas  Dei,  et  dicit  causam  esse,  quoniam  exper¬ 
tus  est  in  seipso,  et  in  aliis,  quam  intolerabiles 
sint  ejusmodi  plagae.  De  se  primum  ita  dicit : 

«  A  fortitudine  manus  tuae  ego  defeci  in  increpa¬ 
tionibus,  »  id  est,  ego  ipse  fortitudinem  et  po¬ 
tentiam,  sive  gravitatem  manus  tuae  pcrcutientis 
expertus  defeci,  et  plane  consumptus  sum,  et 
perii  «in  increpationibus,  »  id  est,  in  illa  crudeli 
increpatione ,  quando  in  furore  tuo  arguisti  me. 

Hoc  autem  Davidi  contigit,  quando  ob  peccatum 
adulterii  commissum  Deus  in  poenam  hujus  per¬ 
misit,  illum  cadere  in  peccatum  homicidii,  quod 
est  gravius,  et  in  tantam  caecitatem,  ut  per  multos 
menses  non  redierit  ad  se,  neque  statum  suum , 
id  est  mortem  animae  suae ,  cognoverit :  nullum 
enim  est  supplicium  gravius,  quam  quando  poena  NuiL  m 
peccati  est  aliud  peccatum.  Quod  enim  pecca- Pst  gia- 
tum  sit  aliquando  poena  peccati,  et  quidem  poena  Vlll.s  pei> 
horribilis,  et  timenda  super  omnes  poenas,  docet  piicininPt" 
Apostolus  Rom.  i :  «  Qui  cum  cognovissent  Deum,  i"am 
non  sicut  Deum  glorificaverunt :  propterea  tra-  pcnc' 


PSALMUS 

it  aiind  didit  illos  Deus  ia  desideria  cordis  eorum,  in 

'tum  immunditiam,  ut  contumeliis  afficiant  corpora 
sua ;»  et  infra  :  «  Propterea  tradidit  illos  Deus 
in  passiones  ignominiae;  »  et  infra  :  «  Et  sicut 
non  probaverunt  Deum  habere  in  notitia ,  tra¬ 
didit  illos  Deus  in  reprobum  sensum,  ut  faciant 
ca,  quae  non  conveniunt.  »  Vide  de  hoc  flagello 
S.  Augustinum,  lib.  V  ad  Julianum,  cap.  m.  Deinde 
addit  Propheta  de  aliis  peccatoribus,  hac  plaga 
crudeli  a  Deo  punitis  :  «  Propter  iniquitatem  cor¬ 
ripuisti  hominem  ,  et  tabescere  fecisti  sicut  ara¬ 
neam  animam  ejus,  »  id  est,  propter  peccata 
praecedentia  corripuisti  in  furore  tuo  hominem 
peccatorem,  et  fecisti  ut  anima  ejus  contabes¬ 
ceret  instar  araneae,  quae  laborat  in  texenda  tela, 
ut  capiat  muscas,  et  interim  ipsa  exsiccatur  et 
consumitur.  Sic  enim  animae  hominum  carna¬ 
lium,  justo  Dei  judicio,  perpetuo  laborant  in  re¬ 
bus  temporalibus  acquirendis,  et  in  eo  labore 
consumunt  ingenium  et  mentem,  et  inde  anima 
exsiccatur  omni  humore  gratiae,  ut  ne  cogitet  qui¬ 
dem  de  salute  sua,  neque  ullo  desiderio  teneatur 
verae  felicitatis.  Contra  quam  animae  ariditatem 
desiderabat  in  alio  Psalmo  lxii  idem  Propheta 
adipem  et  pinguedinem  spiritualem ,  dicens  : 
«Sicut  adipe,  et  pinguedine  repleatur  anima 
mea.  »  Concludit  Propheta  :  «  Verumtamen  vane 
conturbatur  omnis  homo,  »  id  est,  omnis  homo, 
cujus  anima  tabescit  sicut  aranea,  vane  contur¬ 
batur,  frustra  laborat,  sine  ulla  causa  tot  con¬ 
tentionibus  agitatur.  «  Quid  enim  prodest  ho¬ 
mini,  si  universum  mundum  lucretur,  animte 
vero  suae  detrimentum  patiatur  ?  »  Matth.  xvi. 
Sed  hoc  loco  multa  observanda  sunt  :  primo , 
verba  illa ,  in  increpationibus ,  in  textu  hebraico 
<  t  greeeo,  et  apud  Ambrosium  et  Hieronymum, 
conjungi  cum  verbis  sequentibus,  nimirum  sic  : 

In  increpationibus  propter  iniquitatem  corripuisti 
hominem;  tamen  apud  Augustinum,  et  in  nostris 
communibus  libris,  conjungi  cum  superioribus, 
nimirum  cum  illis  :  A  fortitudine  manus  tuce  ego 
defeci  in  increpationibus;  sed  utroque  modo  sen¬ 
sus  constat.  Secundo,  nota  S.  Hieronymum  ex  lie- 
brfeo  non  vertere,  araneam,  sed  tineam;  sed  cre- 
d.bile  est  vocem  hebraicam  utrumque  significare. 
Certe  similitudo  magna  est  inter  araneam  et  ti- 
iuam;  ut  enim  aranea  texendo  telam  se  exsiccat, 
ita  etiam  tinea  rodendo  pannum  se  ipsa  interimit. 
Tertio,  nota,  ubi  nos  habemus  ex  graeco  textu, 
animam  ejus,  in  hebraico  haberi,  ITian  chamudo , 
desiderabile  ejus ;  proinde  Septuaginta  Interpretes 
non  tam  verba  reddiderunt,  quam  exposuerunt. 

Arcra-e  Vere  enim  anima  ratione  praedita  est  id  quod  in 
homine  est  maxime  pulchrum,  pretiosum  et  de¬ 
siderabile;  ipsa  enim  imago  Dei  est,  ipsa  aeterna 
est,  ipsa  capax  est  aeternas  felicitatis,  et  per  illam 
communicamus  cum  angelis ,  ut  per  carnem 
communicamus  cum  bestiis  ;  proinde  incredi¬ 
bilis  caecitas  est,  propter  explendas  carnis  appe¬ 
titiones,  perdere  quod  in  nobis  est  summe  pre- 

tiosum  et  desiderabile.  Quarto,  nota  non  haberi 
in  hebraeo  vel  graeco  textu  verbum  conturbatur, 
sed  solum  vane  omnis  homo,  sive  vanitas  omnis 
homo.  Cmterum  latinus  Interpres  addidit  verbum 
explicationis  gratia,  et  addidit  i  'ud  quod  supra 
habetur  vers.  9.  Nota  ultimo,  non  deesse.  qui  hos 
duos  versus  exponant,  vel  de  flagello  temporalis 
calamitatis,  vel  de  paterna  correptione,  quae  facit 
homines,  qui  antea  dura  cervice  erant,  molles, 
ut  araneas,  id  est,  humiles  et  contritos.  Sed  in 
his,  quae  non  sunt  contra  fidem,  et  obscurissima 
sunt,  licet  unicuique  abundare  in  sensu  suo. 

Nobis  illa  verba,  amove  a  me  plagas  tuas,  facile 
persuaserunt  hic  non  agi  do  flagello  temporali, 
cum  Psalmo  superiori  dixerit  idem  David  :  «  Ego 
in  flagella  paratus  sum;  »  neque  de  paterna  cor¬ 
reptione,  sed  de  correptione  illa  terribili,  quam 
justi  maxime  horrent  :  paternam  enim  correp¬ 
tionem,  quae  humiles  et  contritos  reddit,  justi 
diligunt  et  expetunt,  non  horrent  aut  fugiunt. 
Similitudo  quoque  araneae  tabescentis  nihil  boni 
nobis  significare  visa  est.  Non  tamen  reprehen¬ 
dimus,  sed  laudamus  potius  explicationes  alio¬ 
rum,  quae  prosunt  ad  aedificationem ,  quamvis 
non  videantur  nobis  litterales. 

16.  Exaudi  orationem  meam,  Domine,  et  de-  vers.  13. 

PRECATIONEM  MEAM '}  AURIBUS  PERCIPE  LACRYMAS 
MEAS. 

Magno  affectu  Psalmum  concludit  orans  Deum ; 
quid  autem  oret,  paulo  post  explicabitur.  Interim 
illud  sciendum  est,  per  orationem  intelligi  sim¬ 
plicem  petitionem;  per  deprecationem  autem  ve¬ 
hementem  clamorem,  ut  vox  liebraica  Vljniin  de¬ 
monstrat  ;  per  lacrymas  autem  affectum,  cujus  vox 
magis  resonat  coram  Deo,  quam  ulla  verba.  In 
hebraeo  et  graeco,  ut  nunc  se  habent,  continuan¬ 
tur  cum  hoc  versiculo  verba  illa,  ne  sileas,  quae 
nos  habemus  in  sequenti  versu;  et  eo  modo  tri¬ 
bus  nominibus  tria  verba  respondent  hoc  modo: 

Exaudi  orationem  meam,  deprecationem  meam  auri¬ 
bus  percipe,  et  lacrymas  meas  ne  sileas.  Caeterum 
nostram  lectionem  habent  veteres  Patres,  Ambro¬ 
sius,  Hieronymus  et  Augustinus  in  Commentariis 
hujus  loci,  et  verba  liebraica  remotis  distinctio¬ 
nibus,  quas  Rabbini  addiderunt,  optime  distinc¬ 
tionem  librorum  nostrorum  recipiunt. 

17.  Ne  SILEAS,  QUONIAM  ADVENA  EGO  SUM  APUD  Vers.  17. 
TE,  ET  PEREGRINUS  SICUT  OMNES  PATRES  MEI. 

Adhuc  postulat  exauditionem,  et  nondum  ex¬ 
plicat  petitionem  ;  sed  loquitur  ad  eum,  qui  scit 
quid  desideret  spiritus. «  Ne  sileas, » inquit,  id  est, 
responde  petenti,  ne  despice  clamantem ;  qui  enim 
silet  audita  petitione,  idem  facit,  ac  ille  qui  non 
vult  concedere  quod  petitur.  Reddit  autem  cau¬ 
sam,  cur  debeat  audire,  dicens  :  «  Quoniam  ad¬ 
vena  sum  apud  te,  et  peregrinus  sicut  omnes 
patres  mei,  »  id  est,  quoniam  tu  nosti,  et  apud 
notitiam  tuam  est,  quod  ego  non  sim  civis  hujus 


Vers.  1 

mundi,  sed  advena  et  peregrinus,  ac  per  hoc  civis 
civitatis  supernae  Jerusalem,  quamvis  hic  inierim 
degam;  decet  autem  ut  audias  civem  civitatis 
tuae  in  exilio  positum  ,  et  ex  peregrinatione  sua 
ad  te  clamantem.  Notat  hoc  loco  S.  Joannes 
Chrysostomus,  magnum  virum  et  spiritualem 
fuisse  Davidem,  qui  cum  regni  gloria  et  opibus 
terrenis  abundaret,  tamen  vere  agnoverit  se  ad¬ 
venam  et  peregrinum  in  terra. 

18.  Remitte  mihi,  ut  refrigerer  priusquam 

ABEAM,  ET  AMPLIUS  NON  ERO. 

Hic  jam  exponit  petitionem  suam,  et  est  illa,  de 
qua  dicitur  in  Psalm.  xxxi  :  «  Pro  hac  orabit  ad 
te  omnis  sanctus  in  tempore  opportuno.  »  Petit 
igitur  cum  clamore  et  lacrymis  veniam  peccato¬ 
rum,  ut  pacata  conscientia,  de  peregrinatione  ad 
patriam  lectus  perveniat,  atque  in  summa  gra¬ 
tiam  et  gloriam  petit ;  quae  est  illa  petitio,  quam 
soli,  et  omnes  illi  toto  corde  Deo  proponunt,  qui 
mundi  vanitatem  agnoscunt.  Ait  igitur  :  «Remitte 
mihi;»  vel,  ut  S.  Hieronymus  vertit,  parce  mihi; 


vel,  ut  ad  verbum  ex  hebreeo  verti  posset ,  desine 
a  me,  id  est, ne  sis  durus  exactor,  non  instes  pro 
solutione  debitorum ,  desine  a  me  repetere  qu® 
male  dissipavi.  «Ut  refrigerer  priusquam  abeam, » 
id  est,  ut  ante  discessum  ex  hac  vita  refrigerer, 
intelligens  mihi  peccata  esse  remissa  :  nisi  enim 
hic  remiseris,  non  ibo  ad  requiem,  sed  ad  carce¬ 
rem.  Dic  igitur  animae  meae  :  Salus  tua  ego  sum, 
antequam  de  corpore  egredi  jubeatur.  «  Et  am¬ 
plius  non  ero,»  advena  videlicet,  et  peregrinus, 
sed  civis  Sanctorum,  et  domesticus  Dei.  Vel,  an¬ 
tequam  «  abeam,  et  amplius  non  ero, »  id  est,  an¬ 
tequam  discedam  ex  hac  vita,  et  amittam  omnem 
vitam  :  qui  enim  post  hanc  vitam  non  habet 
aeternam  vitam,  consequenter  habet  aeternam 
mortem,  et  quoddam  non  esse ,  cum  longissime 
absit  ab  eo  qui  est.  Sunt  enim  et  vivunt,  qui 
damnati  sunt  ad  inferos;  sed  dicuntur  non  esse, 
nec  vivere,  quoniam  ideo  solum  habent  esse ,  et 
vivere,  ut  semper  moriantur,  et  non  esse  deside¬ 
rent.  Posteriorem  sensum  habet  S.  Augustinus , 
utrumque  autem  attingit  S.  Ambrosius. 


PSALMUS  XL 

SECUNDUM  HEBRjEOS. 


V.  v.  —  1 .  In  finem ,  Psalmus  'ipsi  Bavid. 

2.  Exspectans  exspectavi  Dominum,  et  inten¬ 
dit  mihi. 

3.  Et  exaudivit  preces  meas,  et  eduxit  me  de 
lacu  miseriae,  et  de  luto  faecis. 

Et  statuit  super  petram  pedes  meos,  et  di¬ 
rexit  gressus  meos. 

4.  Et  immisit  in  os  meum  canticum  novum, 
carmen  Deo  nostro. 

Videbunt  multi  et  timebunt,  et  sperabunt  in 
Domino. 

5.  Beatus  vir,  cujus  est  nomen  Domini  spes 
ejus,  et  non  respexit  in  vanitates  et  insanias 
falsas. 

6.  Multa  fecisti  tu,  Domine  Deus  meus,  mi¬ 
rabilia  tua,  et  cogitationibus  tuis  non  est  qui 
similis  sit  tibi. 

Annuntiavi  et  locutus  sum;  multiplicati  sunt 
super  numerum. 

7.  Sacrificium  et  oblationem  noluisti;  aures 
autem  perfecisti  mei. 

Holocaustum  et  pro  peccato  non  postulasti. 

8.  Tunc  dixi :  Ecce  venio. 

In  capite  libri  scriptum  est  de  me, 

9.  Ut  facerem  voluntatem  tuam :  Deus  meus, 
volui,  et  legem  luam  in  medio  cordis  mei. 


v'.s.  h. — Victori  Bavid  canticum  [h.  Psalm.] 

Exspectans  exspectavi  Dominum  :  et  inclina¬ 
tus  est  ad  me,  et  audivit  clamorem  meum. 

Et  eduxit  me  de  lacu  sonitus,  de  luto  coeni . 
et  statuit  super  petram  pedes  meos ,  stabilivit 
gressus  meos. 

» 

Et  dedit  in  ore  meo  canticum  novum ,  lau¬ 
dem  Deo  nostro. 

Videbunt  multi,  et  timebunt,  et  sperabunt  in 
Domino. 

Beatus  vir,  qui  posuit  Dominum  confidentiam 
suam,  et  non  est  aversus  ad  superbias  pompas¬ 
que  mendacii  [  al.  mendaces  ]. 

Multa  fecisti  tu.  Domine  Deus  meus,  mirabi¬ 
lia  tua,  et  cogitationes  tuas  pro  nobis. 

Non  invenio  ordinem  coram  te  :  si  narrare 
voluero,  et  numerare,  plura  sunt  quam  ut  nar¬ 
rari  queant. 

Victima  et  oblatione  non  indiges  [  h.  non  vo¬ 
luisti  ],  aures  fodisti  mihi :  holocaustum  et  pro 
peccato  non  petisti. 

Tunc  dixi  :  Ecce  enio  :  in  volumine  libri 
scriptum  est  de  me. 

Ut  facerem  placitum  tibi  [  al.  tuum  ] ,  Deus 
mens ,  volui ,  et  legem  tuam  in  medio  ventris 
[al.  cordis]  mei. 

10.  Annuntiavi  justitiam  tuam  in  ecclesia 
magna,  ecce  labia  mea  non  prohibebo :  Domine, 
tu  scisti. 

11.  Justitiam  luam  non  abscondi  in  corde 
meo  :  veritatem  tuam  et  salutare  tuum  dixi. 

Non  abscondi  misericordiam  tuam,  et  verita¬ 
tem  tuam,  a  concilio  multo. 

12.  Tu  autem,  Domine,  ne  longe  facias  mise¬ 
rationes  tuas  a  me;  misericordia  tua  et  veritas 
tua  semper  susceperunt  me. 

13.  Quoniam  circumdederunt  me  mala,  quo¬ 
rum  non  est  numerus  :  comprehenderunt  me 
iniquitates  meae,  et  non  potui  ut  viderem. 

Multiplicatae  sunt  super  capillos  capitis  mei, 
et  cor  meum  dereliquit  me. 

14.  Complaceat  tibi,  Domine,  ut  eruas  me  : 
Domine,  ad  adjuvandum  me  respice. 

15.  Confundantur  et  revereantur  simul,  qui 
quaerunt  animam  meam,  ut  auferant  eam. 

Convertantur  retrorsum,  et  revereantur,  qui 
volunt  mihi  mala. 

16.  Ferant  confestim  confusionem  suam,  qui 
dicunt  mihi :  Euge,  euge. 

17.  Exultent  et  laetentur  super  te  omnes 
quaerentes  te,  et  dicant  semper  :  Magnificetur 
Dominus,  qui  diligunt  salutare  tuum. 

18.  Ego  autem  mendicus  sum  et  pauper;  Do¬ 
minus  sollicitus  est  mei. 

Adjutor  meus,  et  protector  meus  tu  es  :  Deus 
meus,  ne  tardaveris. 


Annuntiavi  justitiam  in  ecclesia  multa ;  ecce 
labia  mea  non  prohibebo  :  Domine,  tu  nosti. 

Justitiam  tuam  non  abscondi  in  medio  cordis 
mei ,  fidem  tuam  et  salutare  tuum  dixi :  non 
abscondi  misericordiam  tuam,  et  veritatem  tuam 
in  ecclesia  multa. 

Tu ,  Domine,  non  prohibeas  [al.  'prohibebis ] 
misericordias  [h.  pietates  ]  tuas  a  me  :  miseri¬ 
cordia  tua  et  veritas  tua  jugiter  servabunt  me. 

Circumdederunt  enim  me  mala,  quorum  non 
est  numerus ;  comprehenedrunt  me  iniquitates 
meae,  et  non  potui  videre  : 

Plures  factae  sunt,  quam  capilli  capitis  mei, 
et  cor  meum  dereliquit  me. 

Placeat  tibi.  Domine,  ut  liberes  me  :  Domine, 
ad  adjuvandum  me  festina. 

Confundantur  et  revereantur  simul  quaerentes 
animam  meam,  ut  auferant  eam. 

Convertantur  retrorsum,  et  confundantur,  qui 
volunt  mala  mihi. 

Pereant  post  confusionem  suam ,  qui  dicunt 
mihi  Vah  :  vah! 

Gaudeant,  et  laetentur  in  te  omnes  qui  quae¬ 
runt  te  : 

Dicant  jugiter  :  Magnificetur  Dominus,  qui 
diligunt  salutare  tuum. 

Ego  autem  sum  egenus  et  pauper  :  Dominus 
sollicitus  erit  pro  me. 

Auxilium  meum  et  salutare  meum  tu ,  Deus 
meus,  ne  moreris. 


Argumentum.  —  Cum  gratiarum  actione  preces  junctae  sunt  iu  hoc  Psalmo ,  qui  duabus  absolvitur  strophis  sic 
inter  se  cohaerentibus:  vers.  2-11 ,  qui  e  maximis  periculis  me  meosque  eripuisti,  eoque  pietatis  in  te  hoc  carmine 
testandae  occasionem  mihi  fecisti;  vers.  12-18,  ab  iis  etiam  quae  nunc  patior  gravissimis  malis  me  libera,  o  Jova. 
Ex  hoc  Psalmo  precandi  formula  in  usum  sacrum  excepta  est,  ac  denuo  edita  nonnullis  mutatis  :  legitur  enim  iisdem 
fere  verbis  in  Ps.  lxx.  Patres  fere  omnes  plurimique  interpretes,  loco  epist.  ad  Hebr.  x,  5,  adducti,  hoc  carmen  ad 
Christum  in  sensu  litterali  referunt.  Quibus  objicit  Meignan :  a)  loca  Vet.  Testamenti  a  Novi  Testam,  scriptoribus 
ad  Christum  directe  saepius  referri,  quae  tamen  in  sensu  spirituali  tantum  et  typico  illi  conveniunt ;  b)  Christo  minus 
convenire  verba  vers.  13,  quae  peccatorum  suorum  confessionem  continent;  c)  SS.  Patres  in  suam  sententiam  potius 
versione  Alexandrina,  quam  textu  genuino  fuisse  adductos;  d)  denique  vel  inter  catholicos  non  deesse  interpretes, 
v.  g.  Calmet,  Allioli,  etc.,  qui  Psalmum  xu  in  sensu  spirituali  tantum  Christo  referunt. 

1.  Praecentori,  Davidis  carmen. 

2.  Confidenter  (propr.  expectando)  exspectavi  Jovam, 

et  inclinavit  ad  me  (se,  vel  aurem),  et  audivit  vociferationem  meam. 

3.  Et  adscendere  me  fecit  e  fovea  vastitatis  (vasta), 
e  cceno  luti ; 

et  statuit  in  rupe  pedes  meos, 
stabilivit  gressus  meos. 

4.  Et  dedit  in  os  meum  canticum  novum, 
laudem  Deo  nostro ; 

videbunt  multi,  et  timebunt  (Jovam). 

5.  Beatus  vir  qui  Jovam  facit  fiduciam  suam, 

nec  convertit  se  ad  feroces  (superbos)  et  declinantes  ad  mendacium. 

6.  Multa  fecisti  tu,  Jova,  mi  Deus, 
mirabilia  tua  et  consilia  tua  in  nos  : 
nihil  est  comparandum  tibi; 

si  velim  nuntiare  ea  et  eloqui, 
plura  sunt,  quam  ut  enarrem. 

7.  Victima  et  oblatione  (incruenta)  non  delectaris; 
aures  forasti  mihi : 

holocaustum  et  victimam  pro  peccato  non  postulas. 

8.  Tunc  dixi  :  «  Ecce  venio 

cum  volumine  libri  praescripti  mihi. 

9.  Facere  voluntatem  tuam,  mi  Deus,  hoc  delector, 
et  lex  tua  est  in  mediis  visceribus  meis  infixa.  » 

10.  Praedico  justitiam  ( tuam  erga  pios)  in  concione  magna; 
ecce,  labia  mea  non  cohibeo  : 

Jova,  tu  nosti. 

11.  Justitiam  tuam  non  celo  in  medio  cordis  mei, 
fidem  tuam  et  auxilium  tuum  nuntio; 

non  occulto  gratiam  tuam  et  fidem  tuam  concioni  magnae. 

12.  Tu,  Jova,  non  retinebis  misericordiam  tuam  a  me; 

gratia  tua  et  fides  tua  continuo  custodiant  (alii,  custodiunt)  me. 

13.  Nam  circumdant  me  mala  usque  ad  non  numerum  (infinita); 
prehendunt  me  delicta  mea  (eorum  poenae),  nec  possum  videre; 
plura  sunt  prae  capillis  capitis  mei, 

et  cor  meum  (vigor)  deseruit  me. 

14.  Placeat  tibi,  Jova,  liberare  me; 

Jova,  ad  auxilium  meum  festina. 

15.  Pudore  afficiantur  et  erubescant  ad  unum  omnes, 
qui  appetunt  vitam  meam  ut  auferant  eam  ; 
cedant  retro  et  contumelia  afficiantur, 

qui  volunt  malum  meum. 

10.  Obstupescant  propter  sui  confusionem, 
qui  dicunt  ad  me  :  Eia !  eia ! 

17.  Exsultent  et  laetentur  de  te, 
quicumque  te  quaerunt  (precibus  adeunt) ; 
dicant  continuo  :  Magnus  est  (alii,  sit)  Jova! 
qui  amant  auxilium  tuum. 

18.  Et  ego  afflictus  sum  et  miser, 

sed  Jova  cogitabit  de  me  (consulet  mihi) ; 
auxilium  meum  et  liberator  meus  es  tu. 

Nom 

Vcrs.  3.  Vastitatis  :  alii,  perniciei;  alii  rectius,  fovea  strepitus,  in  qua  delapsae  aquae  perstrepunt 
Fovea  et  ccenum  imagines  periculorum.  Simile  in  Plauto  extat,  Bacchid.  Act.  m ,  scen.  i,  vs.  17  ; 

Ut  eum  ex  lutulento  cceno  propere  hinc  ejiciat  foras. 


Vers.  i 


Vers.  1 

—  Vers.  4.  Novum, ,  materiam  nova  ipsum  laude  celebrandi.  Videbunt:  alii,  viderunt.  Cactorum  canticum, 
de  quo  h.  1.,  est  illud  ipsum  quod  tractamus,  quanquam  censet  Ewaldus  illud  esse  tantum  fragmentum, 
quod  verbis  laudem  Deo  incipit,  et  usque  ad  vers.  6  extenditur.  —Vers.  7.  Nexus  :  quas  tibi  persolvam 
gratias?  forasti,  i.  e.  aperuisti,  et  ad  auscultandum  tibi  ac  prompte  obsequendum,  aptasti.  Cf.  lsai.  l,  4  ; 
I  Sam.  xx,  2.  Reinke  restringit  sensum  :  hanc  saniorem  sacrificiorum  aestimationem  tu  me  docuisti.  Alii: 
addixisti  me  tibi  servum  in  perpetuum.  Cf.  Exod.  xxi,  6;  Deut.  xv,  17.  Sed  de  illa,  quae  servis  fiebat, 
auris  perforatione  verbum  adhibetur,  nec  duce  aures  perforabantur.  Difficile  dictu  est,  cur  Alexandri¬ 
nus  pro  aures  habeat  a<op.a  :  videtur  librariorum  incuria  ortum  esse  ex  w-rta;  nisi  putes,  quod  placet, 
exstitisse  in  synagogis  oralem  traditionem,  fore  ut  sacrificia  Mosaicae  legis  cessarentur,  postquam  Messias 
corpus  suum  immolasset.  Cf.*  Ilebr.  x,  8.  —  Vers.  8.  Tum,  de  sacrificiis  saniora  edoctus.  Venio,  frequento 
templum  tuum,  non  ut  offeram  sacrificia.  Libri,  puta  legis,  ut  ex  ea  me  aliosque  ad  te  recte  colendum  in¬ 
stituam.  Alii,  scripti  in  me,  i.  e.  cum  lege  inscripta  animo  meo.  Alii,  in  volumine  legis  praescriptum  est 
mihi ,  hoc  scii.,  ut  animum  potius  quam  pecudum  hostias  offeram.  Alii ,  in...  praescriptum  est  de  me,  scii. 
Messia  :  non  male.  —  Vers.  11.  iro  negare  quod  verum  est,  21D  quod  falsum  asserere.  —  Vers.  13. 
Videre,  absolute  positum,  hoc  sensu  :  delicta  mea  circumdant  me  et  visum  obstrudunt.  Alii,  videre  eo¬ 
rum  numerum,  vel  terminum.  — Vers.  14.  Prce  capillis.  Quidam  volunt  sensum  esse  :  superant  altitudinem 
(non  numerum )  capillorum,  etc. 

BELLARMIM  EXPLANATIO. 

PSALMUS  XXXIX. 

TITULUS  ET  ARGUMENTUM. 


In  finem,  Psalmus  David. 

Ili  titulo  nihil  est  novi.  Psalmum  hunc  nonnulli  ex  recenfioribus  nimis  humiliter  exponunt ,  referentes  eum  ad 
morbum  corporalem  Davidis  ;  de  quo  morbo  nihil  legimus  in  Scripturis,  sed  tantum  in  fabulis  Rabbinorum. 
B.  Paulus  ad  Hebr.  x,  de  Christo  exponit  nonnulla  ,  quae  in  hoc  Psalmo  dicuntur,  quae  Davidi  non  conveniunt  ullo 
modo.  Quadam  etiam  alia  sunt,  quae  ad  Davidem  accommodari  non  possunt,  ut  illa:  « In  capite  libri  scriptum  est 
de  me;»  et  illa  :  «Ego  autem  mendicus  sum,  et  pauper.»  Recte  igitur  S.  Hieronymus,  S.  Ambrosius,  S.  Augustinus 
et  Euthymius  Psalmum  hunc  totum  de  Christo  et  Ecclesia  exponunt,  id  est,  de  capite  et  corpore,  ita  ut  Christus 
semper  loquatur;  sed  primo  in  persona  corporis  sui  ,  deinde  in  persona  sua. 

EXPLICATIO  PSALMI. 


1.  Exspectans  exspectavi  Do.minum,  et  in¬ 
tendit  Milii. 

Christus  in  persona  populi  sui  exponit  longam 
exspectationem  redemptionis.  Exspectavit  enim 
tupra  qualuor  annorum  millia,  dum  interim  per 
Patriarchas  et  Prophetas,  partim  figuris,  partim 
oraculis  promitterelur  liberatio  a  miseriis,  in  quas 
per  peccatum  primi  hominis  genus  humanum 
ceciderat.  «Exspectans,  inquit, exspectavi  Domi¬ 
num,  »  id  est,  longo  tempore,  sine  intermissione 
exspectavi  Dominum  miserantem,  visitantem,  et 
liberantem  populum  suum ;  «  et  intendit  mihi, » 
id  est,  et  tandem  a  mea  spe  fraudatus  nou  fui  : 
nam  ad  me  audiendum  intendit  aures  suas.  Ex 
hebroeo  htt  colligitur  illud,  intendit  mihi, 
proprie  significare,  inclinavit  se  ad  me,  sive  exten¬ 
dit  se  ad  me,  nimirum  audiendum. 

2.  Et  exaudivit  preces  meas,  et  eduxit  me 

DE  LACU  MISERIAS,  ET  DE  LUTO  FALCIS. 

Explicat  quod  dixit,  intendit  mihi,  dicens  :  In¬ 
tendit  mihi,  nam  «  exaudivit  preces  meas ;  »  et  ef¬ 


fectus  exauditionis  fuit,  quod  «  eduxit  me  de  lacu 
miseriae,  ct  de  luto  fiecis.  »  Per  lacum  miseriae 
intelligilur  profunda  fovea ;  nam  vox  hebraica 
113  bor  significat  cisternam,  et  vox  hebraica  pxty 
significat  tumultum,  confusionem,  desolationem,  et 
similia.  Describitur  igitur  locus  profundus,  carens 
lumine,  et  iulo  putrido  plenus,  in  quem  multi 
deciderint,  ex  quorum  motu  et  ejulatu  existat 
tumultus,  ct  confusio  magna,  quam  Septuaginta 
Interpretes  geuerutim  miseriam  appellarunt.  Hic 
status  est  impiorum,  qui  carent  lumine  notitiae 
Dei,  et  mandatorum  ejus,  et  infixi  sunt  in  limo 
carnalium  cupiditatum;  ex  quibus  non  solum  fit 
ut  non  possint  ambulare  ad  aeternam  felicitatem, 
sed  perpetuo  inter  se  tumultuentur  et  conten¬ 
dant.  Ab  hoc  profundo  liberat  nos  gratia  Re¬ 
demptoris,  cum  incipimus  per  fidem  cognoscere 
verum  Deum,  et  vera  ac  sempiterna  bona,  et  per 
spem  et  charitatem  liberari  a  cupiditatibus  tei re¬ 
nis,  et  pacem  Dei,  atque  animae  tranquillitatem 
possidere.  Illud  autem  observandum  est  cum 
S.  Augustino,  eum  qui  exauditus  dicitur,  ut  edu¬ 
ceretur  de  lacu,  jam  caput  sustulisse,  et  agno- 

visse  miseriam  suam,  et  ideo  de  profundo  cla¬ 
mare  coepisse;  Deus  enim  inspirat  electis  suis, 
adhuc  in  peccato  manentibus ,  spiritum  fidei ,  et 
timoris,  et  invocationis,  sine  qua  praeveniente 
gratia  nemo  unquam  de  profundo  clamaret,  sed 
contemneret  potius  Deum  et  salutis  monita,  juxta 
illud  Proverb.  xvm  : « Impius  cum  in  profundum 
malorum  venerit,  contemnit. » 

3.  Et  statuit  supra  petram  pedes  meos,  et 

DIREXIT  GRESSUS  MEOS. 

Ille  qui  ceciderat  in  lacum  miseriae,  de  via  ce¬ 
ciderat,  in  qua  posuerat  eum  Deus  initio  creatio¬ 
nis,  ut  per  eam  recto  et  facili  tramite  perveniret 
ad  regnum  :  ideo  qui  postea  illum  eduxit  de 
lacu  miseriae,  et  luto  faecis,  in  viam  restituit,  in 
viam  stabilem  ac  firmam,  nec  minus  rectam  et 
planam;  atque  hoc  est  quod  ait :  «  Et  statuit  su¬ 
pra  petram  pedes  meos, »  id  est,  pedes  meos, 
quos  de  profundo  et  lutoso  lacu  eruit,  statuit  su¬ 
pra  altam  et  firmam  petram;  «petra  autem  erat 
Christus,»  I  Corinth.  x,  qui  de  se  ait,  Joan.  xvi  : 
«  Ego  sum  via,  veritas  et  vita;»  itaque  statuit  su¬ 
pra  fidem  et  doctrinam,  atque  exempla  Christi, 
pedes  justificatorum,  ut  sequantur  vestigia  ejus. 
«  Et  direxit  gressus  meos,  »  id  est,  non  solum 
constituit  pedes  meos  in  via  lapidibus  strata, 
sed  etiam  in  via  recta,  et  sic  direxit  gressus 
meos  in  viam  pacis. 

4.  Et  IMMISIT  IN  OS  MEUM  CANTICUM  NOVUM, 
CARMEN  Deo  nostro. 

Exeo  quod  constituit  Deus  me  in  via  firmissima 
et  rectissima,  factum  est  ut  coeperim  cantare  can¬ 
ticum  novum  :  antea  siquidem,  ut  eram  homo  ve¬ 
tus,  ita  cantabam  cantica  vetera  de  amoribus 
mundi;  sed  renovatus  spiritu  mentis  meae,  coepi 
cantare  canticum  novum  de  amore  Dei :  quod  can¬ 
ticum  ipse  Deus  immisit  in  os  meum,  et  ipsum 
idem  est  carmen  Deo  nostro  jucundissimum.  In 
hebraeo  pro  carmen  Deo  nostro ,  habetur,  laudem 
Deo  nostro.  Itaque  carmen  Deo  nostro  debet  intel- 
ligi,  carmen  laudis  Dei  nostri ;  et  hoc  est  canti¬ 
cum  novum,  de  quo  diximus  supra  :  qui  enim 
canit  amores  mundi,  mundum  sine  dubio  lau¬ 
dat;  et  qui  canit  amores  Dei,  Deum  sine  dubio 
laudat. 

5.  Videbunt  multi,  et  timebunt,  et  spera¬ 
bunt  in  Domino. 

Populus  Dei  jam  liberatus  a  lacu  miseriae,  sive 
idem  Christus  in  persona  populi  jam  liberati,  prae¬ 
dicit  multos  ad  eorum  exemplum  liberandos. 
«  Multi,  inquit,  videbunt »  lacum  miseriae  et  libe¬ 
rationem  aliquorum,  «et  timebunt,  »  et  «spera¬ 
bunt  in  Domino, » id  est,  timebunt  lacum,  et  spe¬ 
rabunt  in  liberatore.  Hoc  enim  est  initium  salutis, 
cum  Deus  per  gratiam  suam  incipit  aperire  ocu¬ 
los  interiores  hominibus  peccatoribus,  ut  videant 
statum  peccati  miserrimum,  et  simul  cognos¬ 


cant  a  quo  liberari  possint,  et  inde  timere  et  spe¬ 
rare  incipiant. 

6.  Beatus  vir,  cujus  est  nomen  Domini  spes  vers.  c. 
EJUS,  et  non  respexit  in  vanitates  et  insanias 
FALSAS. 

Haec  est  quasi  adhortatio ,  et  laudatio  invitans 
homines  ad  imitandos  liberatos.  «  Beatus  vir,  cu¬ 
jus  est  nomen  Domini  spes  ejus,  »  id  est,  ille  vere 
felix  est,  qui  spem  suam  vere  ponit  in  Domino, 
qui  solus  omnipotens  et  misericors  est,  et  ideo 
potest  et  vult  de  omni  miseria  liberare  eos  qui 
sperant  in  se.  Illud,  nomen  Domini,  significare  po¬ 
test  invocationem,  sive  notitiam  familiaritatis,  sive 
potentiam  et  auctoritatem,  sive  simpliciter  ipsum 
Deum.  Addit  ad  majorem  explicationem:  «  Et  non 
respexit  in  vanitates  et  insanias  falsas,  »  id  est , 
non  respexit  ad  auxilium  alicujus  alterius,ac  prae¬ 
sertim  non  respexit  ad  auxilium  rerum  vanissi¬ 
marum  et  fallacium,  quae  salvare  non  possunt, 
ut  respiciunt  homines  vani  et  stulti.  Nonnulli ,  ut 
Euthymius  et  aliqui  moderni,  referunt  vanitates 
ad  idola  gentium,  et  insanias  falsas  ad  vaticinia 
oraculorum  gentilium.  S.  Hieronymus  vertit  ex 
hebraeo,  ad  superbias  et  pompas  mendacium;  sed 
communis  explicatio  SS.  Ambrosii,  Hieronymi, 
Augustini,  et  Chrysostomi  in  commentario  hujus 
loci ,  generalis  est,  ut  per  vanitates  intelligantur 
omnia  vana  auxilia,  sive  in  hominibus,  sive  in 
rebus  aliis  creatis ;  et  per  insanias  falsas  intelli¬ 
gantur  eadem  falsa,  sive  fallacia  auxilia,  quae 
etiam  insaniae  dici  possunt,  id  est  res  insanae, 
quae  non  eligerentur  nisi  ab  insanis.  Ejusmodi 
sunt  praeter  caetera,  praedictiones  astrologorum, 
vel  incantationes  necromanticorum,  vel  observa¬ 
tiones  et  auguria,  quibus  multi  credunt  et  confi¬ 
dunt,  sed  vanissimi  ac  stultissimi  sunt. 

7.  Multa  fecisti  tu,  Domine,  Deus  meus,  mi-  vers.  7. 

RABI  LIA  T  UA,  ET  COGITATIONIBUS  TUIS  NON  EST  QUI 
SIMILIS  SIT  TIBI. 

Transit  nunc  ad  explicandum  mysterium  altis- 
simum  redemptionis  humanae,  per  quod  educti 
sunt,  et  educentur  plurimi  de  lacu  miseriae  et  luto 
faecis,  et  primo  generatim  significat  mirabilia  esse 
opera  Dei.  «  Multa,  inquit,  fecisti  tu,  Domine,  mi¬ 
rabilia  tua,»  id  est,  multiplicasti  mirabilia  tua; «  et 
cogitationibus  tuis  non  est  qui  similis  sit  tibi,  » 
id  est,  et  in  cogitationibus,  sive  in  adinventioni¬ 
bus  sapientiae  tuae  non  est  qui  tibi  perfecte  simi¬ 
lis  sit,  ita  ut  tibi  comparari  possit.  S.  Hieronymus 
ex  hebraeo  vertit,  non  invenio  ordinem  coram  te, 
pro  eo  quod  nos  habemus  :  Non  est  qui  similis  sit 
tibi,  sed  Septuaginta  Interpretes  clarius  interpre¬ 
tati  sunt  verba  hebraica :  nam  verbum  V»  non 
significat  solum  ordinare,  sed  etiam  aestimare,  cequa- 
re,  comparare.  Itaque  recte  ad  verbum  sic  verte¬ 
remus  :  Non  est  qui  tibi  comparari,  vel  aequari  possit ; 
quod  idem  est  eum  eo  quod  nos  habemus  in  graeco, 
ow  i< mv  ti'  cfi.atd0r,(j£Tat  a&i,  non  est  qui  similis  sit  tibi. 

8.  ANNUNTTAVr,  ET  LOCUTUS  SUM  :  MULTIPLICATI 
SUNT  SUPER  NUMERUM. 

Reddit  rationem,  cur  nemo  possit  cum  Deo 
comparari,  quoad  opera  mirabilia  et  cogitationes 
profundas,  et  ait,:  «Annuntiavi,  et  locutus  sum,» 
id  est,  manifestavi  aliqua  ejusmodi  opera  per 
Prophetas,  per  sapientes  homines ,  per  ipsa  ele¬ 
menta  mundi :  nam  «  cceli  enarrant  gloriam  Dei, 
et  opera  manuum  ejus  annuntiat  firmamentum,» 
ut  legitur  Psalm.  viu;  sed  «  multiplicata  sunt  su¬ 
per  numerum, »  id  est,  tam  multa  sunt,  ut  nu¬ 
merari  non  possint,  proinde  neque  annuntiari  et 
manifestari  omnia  possunt.  Ex  hebraeo  posset 
etiam  hic  esse  sensus  :  Majora  sunt,  quam  ut 
enarrari  queant ;  nam  ad  verbum  sic  habetur, 
H3DO  103fy,  roborata  sunt  prae  enarrari,  sive  prae 
numerari :  idem  enim  verbum  significat  numerare 
et  narrare;  et  fortasse  de  industria  posuit  Pro¬ 
pheta  verbum  ambiguum,  ut  ad  utramque  signi¬ 
ficationem  referretur.  Vere  enim  opera  Dei,  etiam 
si  solum  naturalia  respiciamus,  roborata  sunt, 
sive  creverunt ,  tam  quoad  magnitudinem,  quam 
multitudinem,  ut  neque  narran,  neque  numerari 
possint :  nam  in  siDgulis  rebus  etiam  minimis,  ut 
in  una  arbuscula,  in  uno  animalculo,  in  uno  flos¬ 
culo  tot  sunt  mirabilia,  ut  ne  summi  quidem  phi¬ 
losophi  eorum  rationem  investigare  potuerint. 
Sed  hoc  loco  illud  est  observandum ,  quod  cum 
haec  verba  referuntur  ad  Christum,  inteliigendum 
est  mirabilia  Dei  non  esse  inenarrabilia,  vel  in¬ 
numerabilia  respectu  ipsius  Christi,  sed  respectu 
nostri:  ipse  enim,  qui  fecit  opera  illa  mirabilia, 
novit  exactissime  magnitudinem  et  multitudinem 
ipsorum;  sed  mortales  homines  capaces  non  sunt 
tantae  scientiae.  SS.  Patres  Ambrosius,  Hieronymus 
et  Augustinus  in  Commentariis,  quia  legerunt  ut 
nos  nunc  habemus,  «  multiplicati  sunt  super  nu¬ 
merum,  »  retulerunt  hunc  totum  versiculum  ad 
conciones  Christi,  et  audientium  persuasionem, 
ut  sensus  sit :  Annuntiavi ,  et  locutus  sum  mirabilia 
tua,  et  multiplicati  sunt,  qui  crediderunt  super  nu¬ 
merum,  id  est,  innumerabiles  crediderunt,  posito 
numero  infinito  pro  finito  per  hyberbolem,  vel, 
crediderunt  multi  super  numerum  praeordinato¬ 
rum  ad  vitam  aeternam,  quia  multi  reprobi  cum 
electis  in  aream  Domini,  sive  in  rete  dominicum 
intraverunt.  Et  potest  ad  hunc  sensum  non  diffi¬ 
culter  accommodari  codex  hebraicus :  nam  ubi 
habemus  p ree  numerari,  mutatis  punctis ,  potest 
fieri,  prae  numero,  ut  notum  est  intelli gentibus. 
Et  quidem  haec  explicatio  vera  est ,  sed  non  ita 
perfecte  respondet  textui  originali,  neque  tam 
apte  connectit  hunc  versiculum  cum  superiori,  ut 
expositio  prior,  quae  est  Euthymii  et  aliorum ,  et 
est  conformis  versioni  S.  Hieronymi,  neque  con¬ 
traria  est  editioni  nostrae  Vulgatae  :  illud  enim 
multiplicati  sunt ,  vel  est  error  librariorum,  ut 
multi  suspicantur;  et  scriptum  est  multiplicati , 
pro  multiplicatae,  id  est  cogitationes,  aut  multipli¬ 


cata,  id  est  opera  mirabilia ;  vel  certe  ipse  Inter¬ 
pres  posuit  genus  masculinum,  dicens  :  Multipli¬ 
cati  sunt,  quia  respexit  ad  nomen  graecum,  quo 
significantur  cogitationes,  quod  est  generis  mas¬ 
culini,  videlicet  £taXcrp<i4u.«.  Simile  quid  habemus 
Sap.  i,  7  :  «  Spiritus  Domini  replebit  orbem  ter¬ 
rarum,  et  hoc,  quod  continet  omnia,  scientiam 
habet  vocis. »  Ubi,  illud  hoc,  et  illud,  quod,  refe¬ 
runtur  ad  spiritum  Domini,  et  debuisset  scribi : 

Et  hic  qui  continet  omnia,  secundum  grammaticam 
latinam;  sed  Interpres  posuit  genus  neutrum, quia 
spiritus  greeee  est  generis  neutri,  videlicet  irveu y.x. 

9.  Sacrificium  et  oblationem  noluisti,  aures  vers.  9. 

AUTEM  FERFECISTI  MIHI. 

10.  Holocaustum  et  pro  peccato  non  postu-  vers.  io. 

LASTI,  TUNC  DIXI  :  ECCE  VENIO. 

Mirabilia  vere  sunt  omnia,  quae  fecit  Deus,  et  opus  re* 
in  omnibus  relucent  profundissimae  cogitationes  demptio- 
ejus;  sed  omnibus  aliis  quasi  in  infinitum  excel-  m^inhsu' 
lunt  opera  redemptionis  humanae.  Quid  enim  operum 
majus  cogitari  potest,  quam  Deum  descendere  ad 
formam  servi,  et  fieri  mendicum  et  pauperem,  ut  i^mi- 
homo  educatur  de  lacu  miseriae,  et  ad  summum  rabiiissi- 
ccelum  evehatur  ?  Eumdem  etiam  Deum  in  forma  mum* 
servi  virgis  caedi  atque  inter  latrones  crucifigi,  ut 
servos  exaltet  inter  angelos  ad  consortium  regni 
sempiterni?  et  haec  omnia  justissime  sapientissi- 
meque  sine  ulla  injuria,  imo  cum  summa  gloria 
Divinitatis  fieri?  Hoc  igitur  admirabile  mysterium 
sequentibus  versiculis  Christus  ipse  per  linguam 
et  calamum  Davidis  exponit  :  «  Sacrificium,  in¬ 
quinet  oblationem  noluisti, »  hoc  est,  non  voluisti 
placari  sacrificio  pecorum,  neque  oblatione  pa¬ 
num,  vel  thuris ,  sed  victima  infiniti  pretii ;  ideo 
corpus  mortale  assumere  me  voluisti,  ut  per  obe- 
dientiam  usque  ad  mortem,  expiarem  primi  ho¬ 
minis  inobedientiam  ;  et  quoniam  holocaustum 
pecorum ,  et  sacrificium  pro  peccato  non  admi¬ 
sisti,  idcirco  «dixi :  Ecce  venio,»  ut  ego  ipse  fiam  Quj(J  per 
sacerdos  et  sacrificium,  quo  placatus  humano  sacrifi- 
generi ,  educas  homines  de  lacu  miseriae  et  de  ciuru  ,et 
luto  faecis.  Multa  sunt  hoc  loco  notanda  :  primo, 
per  sacrificium  et  oblationem  non  intelligi  hoc  teiiiga- 
loco  actionem  sacrificandi,  vel  offerendi,  sed  hos-  tur? 
tiam  mactandam,  ut  agnum,  aut  vitulum,  et  do¬ 
num  offerendum,  ut  panem,  vel  quid  aliud ;  nam 
in  liebraeo  est  PQT  zebach,  et  nf13Q  minchah;  et 
S.  Paulus,  Ilebr.  x,  legit  hostiam,  pro  eo  quod  nos 
habemus  sacrificium.  Notandum  secundo,  non 
esse  contrarium  quod  hic  dicitur,  sacrificium  et 
oblationem  noluisti,  tot  praeceptis  Domini  de  sa¬ 
crificiis  offerendis,  quae  habentur  in  Levilieo ;  nam 
voluit  quidem  olim  Deus  sacrificia,  oblationes  et 
holocausta,  et  victimas  pro  peccato,  sed  voluit 
ad  significandam,  non  ad  faciendam  expiatio¬ 
nem;  nam,  ut  docet  Apostolus  in  epist.  ad  Ilebr. 
cap.  x  :  «  Impossibile  erat  sanguine  hircorum  et 
vitulorum  auferri  peccata.  »  Tertio ,  notandum 
vulgatam  latinam  editionem,  quae  habet  :aAu’’es 

autem  perfecisti  mihi, »  non  convenire  cum  he- 
braico  textu,  neque  cum  graeco  :  nam  in  hebraeo 
habetur,  aures  autem  fodisti  mihi;  in  gracco  vero, 
cwu.a  Se  xar/iptiao)  p.ci ,  corpus  autem  perfecisti  mihi. 
Sed  lectio  illa,  quae  habet :  Corpus  autem  perfecisti 
mihi ,  nullo  modo  rejici  polest,  quia  non  solum 
habetur  in  textu  graeco,  et  recipitur  a  Patribus 
lalinis  et  graecis,  ut  Ambrosio  et  Augustino,  Chry- 
sostomo  et  Theodoreto,  sed  etiam  approbatur  ab 
Apostolo  adliebr.  x,  et  fortasse  in  textu  hebraico 
antiquo,  quem  habuerunt  Septuaginta  Interpretes, 
erat  vox  aliqua ,  quae  corpus  significaret.  Lectio 
quoque  latinoe  editionis  :  Aures  autem  perfecisti 
mihi,  rejici  non  potest,  tum  quia  lectio  illa  est 
etiam  antiquissima,  ut  perspicuum  est  ex  Chry- 
sostomo  in  secunda  expositione  hujus  Psainai, 
et  ex  Hieronymo  in  commentario  hujus  Psalmi; 
tum  quia  latina  vulgata  edit  o  approbata  est  in 
concilio  Trideutino ,  et  potest  facile  concordari 
cum  lectione  graeca  et  hebraica.  Nam  verbum 
hebraicum  nT3  carah ,  non  solum  significat  fodere, 
sed  etiam  preeparare ,  sive  apponere ,  ut  notum  est 
lib.  IV  Reg.  cap.  vi,  vers.  22,  ubi  parare  mensam , 
ct  appositio  ciborum  significatur  per  hoc  idem  ver¬ 
bum.  Idem  autem  est,  aurem  apposuisti  mihi ,  et, 
aurem  perfecisti  mihi ;  neque  diversa  sunt,  corpus 
perfecisti  mihi,  et,  aures  perfecisti  mihi,  nisi  quod 
prior  locutio  est  propria,  posterior  est  figurata; 
Appro’.  a-  qui  enim  dicit,  aures  perfecisti  mihi ,  ex  parte  si- 
tur  di  gnifieat  totum ,  et  non  sine  causa  per  aures ,  po- 
tioh,:ji!t  tius  quam  per  aliud  membrum  significatur  hoc 
ioci.  loco  totum  corpus,  quoniam  aures  sunt  instru¬ 
menta,  per  quae  accipiuntur  pr&ccpta  superiorum, 
quibus  debetur  obedientia,  juxta  illudPsahn.xvii: 
a  in  auditu  auris  perfecisti  mihi.  »  Christus  au¬ 
tem  ob  id  potissimum  corpus  humanum  accepit, 
ut  Patri  Deo  per  obedientiam  in  forma  servi  obe- 
diret,et  obediendo  pro  peccatis  totius  mundi  sa¬ 
tisfaceret.  «  Ego  veni,  inquit  ipse  Joan.  v  et  vi, 
non  ut  faciam  voluntatem  meam,  sed  ejus  qui 
misit  me ; »  et  Joan.  iv :  «Cibus  meus  est,  ut  faciam 
voluntatem  ejus  qui  misit  me ;  »  et  Joan.  vjii  : 
«  Quae  placita  sunt  ei  facio  sernper.  »  Sola  restat 
illa  lectio  :  Aures  autem  fodisti  mihi,  quae  non  vi¬ 
detur  recipienda,  ut  neque  expositio  iliorum,  qui 
verba  illa  :  Aures  autem  perfecisti  mihi,  significare 
volunt :  Aures  purgasti,  sive  aperuisti,  ut  idem  sit, 
quod  fodisti,  id  est  aperuisti.  Haec  enim  lectio  non 
habetur  in  commentariis  ullius  veteris  Patris, 
quod  ego  sciam ;  et  videtur  repugnare  veritati 
mysterii;  qui  enim  dicit :  Aures  fodisti,  vel  pur¬ 
gasti  mihi,  significat  se  habuisse  aliquando  aures 
clausas,  vel  immundas.  Christus  autem,  qui  hic 
loquitur,  sernper  habuit  apertas  et  purgatissimas, 
ut  nunquam  vere  potuerit  dicere  :  Aures  fodisti , 
vel  aperuisti,  vel  purgasti  mihi.  Notandum  quarto, 
illa  verba  :  Holocaustum  et  pro  peccato,  non  signi¬ 
ficare  holocaustum  esse  sacrificium  pro  peccato : 
distinguuntur  enim  eo  loco  duo  genera  sacrifi¬ 
ciorum,  videlicet  holocaustum,  et  sacrificium  pro 


peccato;  nam  in  hebraeo  est,  nNtifTl  flVlJ7  holah 
vechataa,  holocaustum  et  peccatum;  sed  nomine  pec¬ 
catis  intelligitur  sacrificium  pro  peccato,  ut  etiam 
apud  Apostolum  II  Cor.  v  :  «  Qui  peccatum  non 
novit  ,  pro  nobis  peccatum  fecit.  »  Igitur  sensus 
est ,  holocaustum  et  sacrificium  pro  peccato  non  pos¬ 
tulasti.  Meminit  autem  in  his  duobus  versiculis 
omnium  generum  sacrificiorum  veterum ,  ut  os¬ 
tendat  omnia  fuisse  figuras  sacrificii  Christi.  Nam, 
ut  scribit  S.  Leo  serm.  8  De  Passione  Domini,  om¬ 
nes  differentias  hostiarum  una  corporis  et  san¬ 
guinis  Christi  implet  oblatio.  Notandum  quinto, 
illud :  Tunc  dixi,  ecce  venio,  referri  ad  tempus,  quo 
Deus  decrevit ,  nolle  admittere  sacrificia  veteris 
Testamenti  pro  expiatione;  tunc  enim  ubi  Deus 
hoc  decrevit,  dixit  Filius  Dei :  «  Ecce  venio  ego,» 
ut  per. sacrificium  corporis  et  sanguinis  mei  re¬ 
conciliatio  impleatur. 

II.  In  CAPITE  LIBRI  SCRIPTUM  EST  DE  ME,  UT  Vers.  II 
FACEREM  VOLUNTATEM  TUAM  :  DEUS  MEUS,  VOLUI, 

ET  LEGEM  TUAM  IN  MEDIO  CORDIS  MEI. 

Exponit  jam  ad  quid  veniat,  cum  dixerit:  «Ecce 
venio,  »  et  ait :  Venio  ut  faciam  voluntatem  Dei, 
sicut  de  me  scriptum  est.  Voluntas  autem  Dei  erat, 
ut  per  oblationem  corporis  sui  ad  passionem  et 
mortem,  sanctificaret  nos.  Sic  enim  hunc  locum 
exponit  Apostolus  ad  Hebr.  x,  ubi  posteaquam  ci¬ 
tavit  hunc  locum  Psalmi,  addit  :  «  In  qua  volun¬ 
tate  sanctificati  sumus  per  oblationem  corporis 
Jesu Christi  semel.»  «  In  capile  libri  scriptum  est 
de  me.  »  S.  Ambrosius  intelligit  per  caput  libri, 
initium  libri  Geneseos,  cap.  n,  ubi  scriptum  est  : 

«  Hoc  nunc  os  ex  ossibus  meis,  et  relinquet  homo 
patrem  et  matrem,  et  adhaerebit  uxori  suae. »  Quod 
exponit  Apostolus  ad  Ephes.  v  :  «  Sacramentum 
hoc  magnum  est,  ego  autem  dico  in  Christo,  et 
in  Ecclesia.  »  S.  Augustinus  exponit  hoc  dictum 
esse  de  principio  libri  Psalmorum,  ubi  dicitur 
de  Christo  :  «  In  lege  Domini  voluntas  ejus.  » 

S.  Joannes  Chrysostomus ,  Euthymius  et  Theo- 
doretus  intelligunt  generatim  de  libris  Prophe¬ 
tarum,  in  quibus  plurima  de  Christi  passione 
scripta  sunt  :  neque  putant  vim  esse  faciendam 
in  illa  voce,  in  capite,  quoniam  in  hebraeo  non 
habetur,  in  capite,  sed  fiQD  fi iSllQ3  Lamgillath  sc- 
pher,  in  volumine  libri.  S.  Hieronymus  in  Commen¬ 
tario,  ut  etiam  Chrysostomus  in  secunda  exposi¬ 
tione,  intelligit  per  caput  libri  initium  Evangelii 
secundum  Joannem,  ubi  scriptum  est :  «  In  prin¬ 
cipio  erat  Verbum,  »  etc.;  et  infra  :  «  Et  Verbum 
caro  factum  est.  »  Non  desunt,  qui  per  caput  li¬ 
bri,  intelligant  initium  libri  vitae,  de  quo  libro 
vitae  mulla  dicuntur  in  Psalm.  lxyiii,  Daniel.  xn, 

Luc.  x,  Philipp.  iv  et  Apoc.  xx  et  xxi;  et  quadrat 
in  hunc  librum,  quod  dicitur  hoc  loco  secundum 
hebraicas  voces  in  volumine  libri,  sive,  in  libro  in¬ 
voluto,  et  clauso.  Liber  enim  vitae,  in  quo  scripta  Liber  vi¬ 
sunt  nomina  praedestinatorum,  clausus  est,  quia  ta  clau* 
non  potest  hoc  tempore  legi ;  sed  constat  tamen  S'!S-  est* 

m  capite  ejus  libri,  Christum  scriptum  esse,  ejus- 
que  passionem  et  mortem.  Haec  omnia  probabilia 
sunt  :  sed  videtur  simplicissima  et  maxima  litte¬ 
ralis  expositio,  si  nomine  capitis  intclligatur  sum¬ 
ma  totius  libri  divinarum  Scripturarum.  Siqui¬ 
dem  in  textu  hebraico,  ideo  non  habetur,  in  qua 
parte  libri  hoc  scriptum  sit,  sed  dicitur :  In  volu¬ 
mine  libri  scriptum  est  de  me ,  quasi  dicat :  In  toto 
volumine,  quia  summa  totius  Scripturae  Christum 
loquitur;  Dominus  enim  dixit  Luc.  cap.  ultimo  : 

«  Oportet  impleri,  quae  scripta  sunt  in  lege  Mosis, 
et  Prophetis,  et  Psalmis  de  me ;  »  et  ibidem  :  « In¬ 
terpretabatur  duobus  discipulis  in  omnibus  Scrip¬ 
turis,  quae  de  ipso  erant,  incipiens  a  Moyse,  et 
omnibus  Prophetis.  »  Et  Joan.  v,  idem  Dominus 
dixit  in  genere  :  «  Scrutamini  Scripturas,  quia 
illae  sunt,  quae  testimonium  perhibent  de  me.  » 
Et  quod  habetur  intextu  groeco,  ev  x&tpaXt&i  ptSXtcu; 
et  latino,  in  capite  libri,  apte  exponi  potest,  in 
summa  libri :  nam  et  graece  et  latine,  dicitur  ca¬ 
put  non  solum  initium  libri,  sed  etiam  id  quo 
omnia  referuntur.  Nam  et  recapitulare,  est  in 
summam  redigere,  et  capita  librorum  distingui 
solent  juxta  ea,  ad  quae  revocantur  partes  princi¬ 
pales  librorum.  Et  hoc  modo  accipitur  quod  ait 
Apostolus  ad  Hebr.  vm  :  «  Capitulum  super  ea, 
quae  dicuntur,  talem  habemus  Pontificem,  »  id 
est,  summa  eorum,  quae  dicuntur,  est,  quod  ta¬ 
lem  habemus  Pontificem,  etc.  Quoniam  igitur 
non  ait  hoc  loco  Dominus,  in  capite  primi  libri, 
vel  in  capite  primo  libri,  sed  generatim,  in  cupite 
libri,  recte  dixerunt  Chrysostomus,  Theodoretus, 
et  Euthymius  hoc  loco  in  capite  libri  significare 
totum  volumen  divinarum  Scripturarum  :  id 
enim  coincidit  cum  eo,  quod  nos  dicimus,  sum¬ 
mam  totius  Scripturae  ad  Christum  pertinere; 
ipse  enim  est  finis  legis,  ex  Apostolo  ad  Rom.  x. 
Dicit  igitur  Dominus  :  «  In  capite  libri  scriptum 
est  de  me,  ut  facerem  voluntatem  tuam,  »  id  est. 
Scripturae  omnes  testantur  me  ad  hoc  venturum 
fuisse  in  mundum,  «  ut  facerem  voluntatem 
luam,  »  tibi  per  omnia  accuratissime  obedien- 
do.  Deinde  conversus  ad  Patrem  addit :  «  Deus 
meus,  volui,  »  id  est,  libentissime  acceptavi  de¬ 
cretum  tuum,  «  et  legem  tuam  in  medio  cordis 
mei,  »  supple,  posui,  id  est,  nihil  majori  affectu 
desideravi,  quam  implere  legem  tuam.  De  justis 
dicitur  in  Psalm.  xxxvi :  «  Lex  ejus  in  corde  ip¬ 
sius;  »  sed  de  capite  justorum,  «  legem  tuam  in 
medio  cordis  mei  #  posui.  Et  qui  sunt  Christi, 
spiritum  hunc  Christi  habere  debent,  ut  legem 
Domini  rebus  omnibus  anteponant,  eamque  in 
medio  memoriae,  in  medio  intelligenliae,  et  in 
medio  voluntatis  semper  habeant.  Non  multum 
refert  quod  in  hebraeo  et  graeco  est,  in  medio 
ventris  mei :  agitur  enim  de  ventre  animae ,  non 
corporis ;  in  anima  vero  cor  et  venter  idem  om¬ 
nino  sunt. 

Vers.  Ii*  12.  ANNUNTIAVI  JUSTITIAM  TUAM  IN  ECCLESIA 


magna;  ecce  labia  mea  non  prohibebo.  Domine, 

tu  SCISTI. 

Quamvis  divinae  voluntatis  finis  praecipuus  fue-  Christus 
rit,  ut  Christus  pro  humano  genere  moreretur;  £°n  s0" 
voluit  tamen  Deus  Pater,  ut  Christus  antea  assi-  &e  nptor) 
due  praedicaret,  et  praedicatio  veritatis  esset  quasi  sedetiam 
via  ad  passionem,  et  ipse  non  solum  redemptor,  ^°arteet 
sed  etiam  doctor  et  magister  esset  generis  hu-  e  t  gene- 
mani;  ideo  nunc  dicit :«  Annuntiavi  justitiam  lis 
tuam, »  Matth.  ni  et  xvir,  id  est,  praedicavi  legem  mani' 
tuam  justissimam,  et  etiam  opera  verae  justitiae , 
quae  tu  ab  hominibus  requiris ;  et  hoc  praedicavi 
palam  et  publice  audientibus  innumerabilibus 
populorum  turbis  ;  et  tu.  Domine,  testis  esse  po¬ 
tes,  quia  id  feci,  et  faciam  deinceps.  Et  vere  tota 
vita  sua  Christus  praedicavit  :  ab  infantia  praedi¬ 
care  coepit  exemplo  suo  contemptum  rerum  visi¬ 
bilium,  modestiam,  temperantiam,  humilitatem. 

Deinde  a  Baptismo,  in  quo  dictum  est  a  Patre  : 

«  Ipsum  audite ,  »  praedicare  coepit  etiam  verbo, 
neque  cessavit  usque  ad  mortem  per  se  praedi¬ 
care,  et  praedicationem  postea  per  Apostolos  con¬ 
tinuavit,  et  continuabit  usque  ad  mundi  consum¬ 
mationem  per  Apostolorum  successores. 

13.  Justitiam  tuam  non  abscondi  in  corde  vers.  n. 
meo;  veritatem  tuam,  et  salutare  tuum  dixi. 

Multi  praedicant,  dum  spes  lucri  adest,  vel  ti¬ 
mor  damni  non  terret,  sed  cessante  spe,  urgente 
timore,  abscondunt  in  corde  suo  praedicationem 
veritatis,  neque  eam  foris  erumpere  sinunt.  Ab 
iis  vitiis  longissime  Christus  abfuit,  et  nos  exem¬ 
plo  suo  docet,  ut  idem  faciamus;  ideo  dicit  : 

«  Annuntiavi  justitiam  tuam ,  »  et  neque  per  ne- 
gligentiam,  neque  per  ullum  timorem  illam  un¬ 
quam  abscondi  in  corde  meo.  Quod  autem  dixit 
de  justitia,  quam  a  nobis  Deus  exigit,  videlicet 
quod  eam  annuntiaverit,  et  non  abscondent, 
idem  nunc  subjungit  de  justitia  et  misericordia, 
quae  est  in  ipso  Deo  :  nam  justitiam  vocat  veri¬ 
tatem,  id  est  fidelitatem,  per  quam  fideliter  red¬ 
dit  unicuique  secundum  opera  sua;  et  miseri¬ 
cordiam  vocat  salutare ,  id  est,  salutem,  quam 
misericorditer  praebet  sperantibus  in  se.  Ait  igi¬ 
tur  :  «  Veritatem  tuam  et  salutare  tuum  dixi ,  » 
id  est,  annuntiavi  quoque  veritatem,  quae  in  te 
est,  manifestans  omnibus  quam  fideliter  reddas 
ineffabilia  praemia  justis,  et  horrenda  supplicia 
injustis ;  et  simul  annuntiavi  salutare  tuum ,  id 
est,  quam  misericorditer  salves  omnes,  qui  ia 
te  spem  suam  constituunt. 

14.  Non  ABSCONDI  MISERICORDIAM  TUAM,  ET  VE-  Vers.  14. 
RITATEM  A  CONCILIO  MULTO. 

Quam  paulo  ante  vocaverat  salutare,  nunc  ex¬ 
pressius  vocat  misericordiam ,  et  cum  veritate ,  id 
est  cum  justitia,  conjungit.  Dicit  igitur  :  «  Non 
abscondi,  »  propter  ullum  timorem,  «  a  concilio 
multo, »  id  est,  a  multitudine  populorum,  «mise- 

ricordiam  et  justitiam,  »  quee  in  te  sunt ;  sed  eas 
publice  et  libere  praedicavi.  Haec  verissima  esse 
manifeste  colligimus  ex  Evangelio  :  nam  Matth. 
cap.  v,  vi  et  vii,  praedicavit  Dominus  justitiam, 
quam  nos  facere  debemus ;  et  in  variis  para¬ 
bolis,  Matth.  xiii,  xiv  et  xxv,  praedicavit  justitiam 
et  misericordiam  Dei. 

Vers.  !b.  15.  Tu  AUTEM,  DOMINE,  NE  LONGE  FACIAS  MI¬ 

SERATIONES  TUAS  A  me;  misericordia  tua  et  ve¬ 
ritas  TUA  SEMPER  SUSCEPERUNT  ME. 

Transit  nunc  a  praedicatione  ad  passionem  :  et 
sicut  ipse  manifestavit  hominibus  justitiam  et 
misericordiam  Patris,  ita  nunc  precatur  Patrem, 
ut  non  differat  misericordiam  et  veritatem  suam 
in  ipso,  per  resurrectionem  celerem,  ab  omni 
passione  et  morte  liberando.  «Tu  autem.  Do¬ 
mine,  inquit,  ne  longe  facias  miserationes  tuas  a 
me,  »  id  est  vides.  Domine  Pater,  in  quam  acer¬ 
bam  passionem  incidi,  quia  non  tacui  manifestare 
hominibus  justitiam  et  misericordiam  tuam :  ideo 
tu  quoque  non  longe  facias  miserationes  tuas  a 
me,  celeriter  resuscitando,  sicut  hactenus  «  mise¬ 
ricordia  tua  et  fidelitas  tua  semper  susceperunt 
me.  » 


quitur  more  humano,  et  solum  significare  voluit 
peccata,  quae  expiando  suscepit,  esse  innumera¬ 
bilia.  Simile  est  quod  dicitur  Mare.  cap.  vi :  «Et 
non  poterat  ibi  virtutem  ullam  facere,  et  miraba¬ 
tur  propter  incredulitatem  eorum ; »  poterat  enim, 
si  voluisset,  virtutes  in  eo  loco  facere;  sed  dicitur 
non  potuisse,  ut  significaretur  incredulitas  illius 
populi ,  ob  quam  non  volebat  in  eo  loco  miracula 
facere.  Sicut  etiam  non  proprie  mirabatur,  quia  christu» 
admiratio  nascitur  ex  ignoratione,  quae  in  Christo  p°|e 
locum  non  habebat;  sed  dicebatur  mirari,  quia  rabatur, 
signum  admirantis  edebat,  ut  ostenderet,  mirum 
esse ,  quod  populus  ille  tanta  incredulitate  tene¬ 
retur.  S.  Augustinus  versiculum  hunc  et  duos  su¬ 
periores  vult  accipiendos  esse  in  persona  mem¬ 
brorum  infirmorum  Christi,  id  est  fidelium  im¬ 
perfectorum  :  ejus  nos  sententiam  non  rejicimus, 
sed  ostendere  voluimus  quomodo  sint  exponendi 
tres  isti  versiculi,  si  accipiantur  scripti  in  persona 
Christi,  ut  vere  in  persona  Christi  scripti  sunt 
versiculi  praecedentes,  quos  Apostolus  allegavit 
ad  Hebraeos  cap.  x,  cum  quibus  isti  continuari 
videntur. 

48.  Complaceat  tibi.  Domine,  ut  eruas  me;  Vers- ,8- 
Domine,  ad  adjuvandum  me  respice. 


Vers.  16.  46.  QuONTAM  CIRCUMDEDERUNT  ME  MALA,  QUO¬ 

RUM  NON  EST  NUMERUS  :  COMPREHENDERUNT  ME 
INIQUITATES  MEJE,  ET  NON  POTUI,  UT  VIDEREM. 

vers.  47.  47.  Multiplicatae  sunt  super  capillos  capitis 

MEI ,  ET  COR  MEUM  DERELIQUIT  ME. 

Fassiones  Reddit  rationem,  cur  dixit :  «Ne  longe  facias 
Chnsti  miserationes  tuas  a  me;  »  et  ait:  «  Quoniam  cir- 
inuume-  cumdederunt  me  mala,  quorum  non  est  nume¬ 
rabiles.  rus>  »  Vere  enim  passiones  Christi  plurimae  fue¬ 
runt,  et  simul  omnes  quasi  agmine  facto  in  eum 
irruerunt.  Cur  autem  tot  fuerint  ejus  passiones, 
causa  fuit,  quoniam  peccata  nostra,  quae  ipse 
super  se  accepit,  innumerabilia  sunt.  «Compre¬ 
henderunt  me,  ait,  iniquitates  meae,»  id  est,  ini¬ 
quitates  omnium  hominum  ,  quas  Pater  «  super 
me  posuit,»  ut  dicitur  Isai.  liii,  et  quas  proinde 
meas  fecit,  ut  super  lignum  in  corpore  meo  illas 
portarem,  illae,  inquam,  omnes  comprehende¬ 
runt  me.  «  Et  non  potui,  ut  viderem,  »  id  est,  tot 
sunt  iniquitates ,  quae  me  comprehenderunt,  ut 
non  praevaluerim  videre  quot  sunt.  Nam  «mul¬ 
tiplicatae  sunt  super  capillos  capitis  mei,  »  id  est, 
superant  multitudine  sua  numerum  capillorum : 
capilli  enim  capitis  tot  sunt ,  ut  numerari  non 
possint;  et  ideo  quasi  obrutus  multitudine  tanta 
Christus  inaiorum  defeci,  «et  cor  meum  dereliquit  me,  » 
a^ura  id  est,  vigor  ipse,  et  ipsa  vita  dereliquit  me.  Porro 
tissime  quod  hic  dicit  Christus,  «non  potui  ut  viderem,» 
numerum  non  est  aCoipiendum  proprie,  quasi  revera  non 
pecCato-  potuerit  Dominus  videre  numerum  peccatorum  , 
r mn.  0h  nimiam  eorum  multitudinem;  nam  sine  du- 
° horni-1  k*°  novit  accuratissime  numerum  peccatorum 
nurn.  praeteritorum,  praesentium  et  futurorum ;  sed  lo¬ 


Redit  ad  orationem  quam  inchoaverat  in  ver¬ 
siculo  quinto  decimo,  ac  petit  liberationem  a  tan¬ 
tis  malis  per  celerem  resurrectionem,  ut  supra 
diximus  :  «  Complaceat,  inquit,  tibi.  Domine,» 
id  est ,  placeat  tibi  Pater,  quem  etiam  Dominum 
agnosco  propter  formam  servi,  quam  accepi; 
placeat,  inquam,  «ut  eruas  me»  de  tot  doloribus 
qui  circumdederunt  me.  «Domine,  ad  adjuvan¬ 
dum  me  respice,»  id  est,  videris  quidem  ad  tem¬ 
pus  me  dereliquisse,  et  a  me  faciem  avertisse, 
dum  sinis  me  crucis  tormenta  sine  ulla  consola¬ 
tione  perpeti,  sed  jam  «respice  ad  me  adjuvan¬ 
dum  ,  »  ut  brevi  repleas  me  laetitia  gloriosae  re¬ 
surrectionis. 

49.  Confundantur  et  revereantur  simul  ,  vc».  is>. 

QUI  QU2ERUNT  ANIMAM  MEAM  UT  AUFERANT  EAM. 

Ex  Christi  resurrectione  secuta  est  maxima 
confusio  adversariorum,  qui  eum  plane  a  se  ex¬ 
stinctum  existimabant.  Id  nunc  praedicit  per  mo¬ 
dum  imprecationis  :  quae  forma  loquendi  fre¬ 
quens  est  apud  Prophetas  :  «Confundantur,  in¬ 
quit,  et  revereantur, »  id  est,  confusi  erubescant, 

«  qui  quaerunt  animam  meam,  ut  auferant  eam, » 
id  est,  qui  quaerunt  vitam  meam  auferre,  me 
occidendo ,  et  penitus  exstinguendo  :  hoc  enim 
erat  votum  Judaeorum,  et  hoc  se  assecutos  credi¬ 
derunt,  cum  Christum  cruci  affixum  viderunt;  ChrLti 
sed  paulo  post  cum  eum  resurrexisse  audierunt,  resuirec- 
et  signis  ac  prodigiis  maximis  resurrectionem  jul 
ejus  confirmari,  et  a  populis  credi  viderunt,  con-  con¬ 
fusione  et  erubescentia  repleti  sunt ;  sed  multo  lusionem 
majore  confusione  et  verecundia  replebuntur  in  ‘aiullt* 
die  novissimo,  cum  eum  Judicem  suum  justissi- 

mum  esse  videbunt,  quem  in  concilio  suo,  falsis 
testibus  inductis,  judicare  praesumpserunt. 

vers.  20.  20.  Convertantur  retrorsum,  et  reverean¬ 

tur  QUI  VOLUNT  MIHI  MALA. 

Idem  repetit  ad  rem  magis  explicandam,  vel 
confirmandam.  «Convertantur,  inquit,  retror¬ 
sum,  »  id  est,  confusi  recedant;  «et  reverean¬ 
tur,  »  id  est,  verecundentur  et  erubescant,  «qui 
volunt  mihi  mala,  »  id  est,  non  ii  solum,  qui 
quaerunt  me  interficere,  sed  etiam  omnes  alii,  qui 
cupiunt  confusionem  et  ignominiam  meam.  S.  Au¬ 
gustinus  exponit  hunc  versiculum  in  bonam 
partem,  quasi  Dominus  precetur  adversariis  suis 
conversionem  a  peccatis  ad  Deum ,  ut  jam  non 
amplius  superbe  praecedant,  sed  humiliter  subse¬ 
quantur  Dominum  suum.  Pia  expositio;  sed  prior 
videtur  magis  litteralis,  et  facilius  cum  superiori 
versiculo  continuatur. 

vers.  21.  21.  Ferant  confestim  confusionem  suam,  qui 

dicunt  mihi  :  Euge,  euge. 

Idipsum  tertio  repetit,  dicens:  «  Ferant  confes¬ 
tim  confusionem  suam,  »  id  est,  non  in  longum 
tempus  differatur  eorum  confusio;  sed  statim, 
post  tridui  videlicet  brevissimum  spatium,  con¬ 
fusionem  suam  experiantur,  «qui  dicunt  mihi  : 
Euge,  euge,  »  id  est,  qui  de  me  quasi  victo  inter 
se  gratulantur  dicentes  :  «Euge,  euge.»  S.  Hiero¬ 
nymus  ex  hebraeo  vertit,  qui  dicunt  mihi:  Vah,  vah; 
quam  vocem  fuisse  Judaeorum  deridentium  Chri¬ 
stum  in  cruce  pendentem,  in  Evangelio  legimus. 
Sed  Septuaginta  verterunt,  euge,  euge,  Matth.  xvii, 
et  non  dubium  est,  quin  ipsi  quoque  recte  intel- 
ligerent  vim  hebraicae  vocis,  n&H  riNft.  Proinde 
illud  pronomem  mihi  non  ita  accipiendum  est, 
quasi  adversarii  Christo  blandiri  vellent,  aut  eum 
laudare,  vel  hortari ,  ut  nos  solemus  cum  alicui 
dicimus :  «Euge,  euge ;» sed intelligendum  est,  ad¬ 
versarios  inter  se  exultantes  super  Christi  passio¬ 
nem  dixisse  :  «Euge,  euge,  »  ita  ut  illud  mihi, 
accipiatur  pro  de  me ,  vel  super  me.  Paulo  clarius 
idem  legimus  in  Psalmo  xxxiv  :  «  Non  dicant  in 
cordibus  suis  :  Euge ,  euge,  animae  nostrae ;  nec 
dicant  :  Devoravimus  eum;  »  ubi  apparet  illud, 
euge,  dictum  esse  in  cordibus  eorum  qui  putabant 
se  Christum  jam  devorasse.  Quod  autem  nos  ha¬ 
bemus  ex  graeco,  ferant,  S.  Hieronymus  ex  hebroeo 
vertit  pereant.  Sed  credibile  est  Septuaginta  non 
legisse  TOtEP,  a  verbo  CUU»,  quod  est  desolare,  sed 
issehu,  unica  littera  mutata,  a  verbo 
quod  est  ferre.  Denique  quod  nos  habemus,  con¬ 
festim,  S.  Hieronymus  vertit  ex  hebraeo  post.  Cce- 
terum  verba  hebraica,  3py  significant  pro¬ 
prie  ad  calcaneum ,  sive  ad  vestigium,  id  est  imme¬ 
diate,  sive  confestim,  quod  est  idem ;  et  ipse  idem 


S.  Hieronymus  hanc  eamdem  vocem  in  Ps.  lxix 
vertit,  ad  vestigium.  Recte  igitur  Septuaginta  In¬ 
terpretes  reddiderunt  verba  hebraica,  7rapaxp%a, 
et  Iatinus  Interpres  fideliter  verba  graeca. 

22.  ExULTENT,  ET  LAETENTUR  SUPER  TE  OMNES  Vers.  22. 
QUAERENTES  TE  ,  ET  DICANT  SEMPER  MAGNIFICE¬ 
TUR  Dominus,  qui  diligunt  salutare  tuum. 

Sicut  praedixit  per  modum  imprecationis  con¬ 
fusionem  persecutoribus  suis  :  ita  nunc  per  mo¬ 
dum  precationis  bonae  praedicit  laetitiam  sectato¬ 
ribus  suis. «  Exultent,  inquit,  et  laetentur  super  te, » 
id  est,  exultabunt  et  laetabuntur  in  Deo,  divino  vi¬ 
delicet  et  inenarrabili  gaudio,  «omnes  qui  quae¬ 
runt  te,  »  id  est,  omnes  qui  quaerunt  gloriam  Dei, 
et  qui  diligunt  Deum,  et  in  eo  spem  suam  ponunt. 

«  Et  dicant  semper  :  Magnificetur  Dominus ,  »  id 
est,  et  non  sibi  tribuant,  nec  suis  viribus  aut  vir¬ 
tutibus,  bonum,  quod  habent;  sed  dicant :  «Ma¬ 
gnificetur  Deus  ab  omnibus  qui  diligunt  salutare 
tuum ,  »  id  est ,  qui  diligunt  Salvatorem  quem 
misisti  ad  homines,  Christum  videlicet  Jesum, 
sive,  qui  diligunt  salutem  quae  abs  te  est,  id  est, 
qui  cupiunt  veram  atque  aeternam  salutem,  quam 
tu  solus  dare  potes. 

23.  Ego  autem  mendicus  sum  et  pauper.  Do-  vers.  23. 

MINUS  SOLLIGITUS  EST  MEI. 

Revertitur  ad  statum  suum,  in  quo  erat  tem¬ 
pore  passionis,  ac  dicit :  «Ego  mendicus  sum  et 
pauper,  »  id  est,  egenus  et  destitutus  humano 
auxilio.  Sunt  enim  in  hebraeoduo  vocabula,  p>3N 
et  prius  significat  egenum,  inopem,  mendicum: 
posterius  significat  afflictum,  humilem,  destitutum  : 
quae  omnia  conveniebant  Christo  toto  tempore 
suae  mortalitatis,  sed  praicipue  quando  nudus 
pendebat  in  cruce.  Sed  quamvis  egenus  et  pau¬ 
per  esset  quantum  ad  temporalia  bona,  tamen 
ditissimus  erat  protectione  paterna;  ideo  subjun¬ 
git:  «Dominus  sollicitus  est  mei,  »  vel,  ut  est  in 
hebraso,  Dominus  cogitat  pro  me.  Vocat  autem  Pa¬ 
trem  Dominum,  quoniam  loquitur  in  forma  servi, 
id  est,  ut  filius  hominis ,  secundum  quam  natu¬ 
ram  pendebat  in  cruce. 

24.  Adjutor  meus  et  protector  meus  es  tu,  vers.  21. 
Deus  meus,  ne  tardaveris. 

Quod  unico  vocabulo  dixerat  :  «Dominus  sol¬ 
licitus  est ,  »  id  nunc  duobus  vocabulis  exponit 
dicens :  «Adjutor  meus  et  protector  meus  es  tu.  » 

Deus  enim  Pater  sollicitus  erat  Filii  sui,  illum  ad¬ 
juvando  et  protegendo,  adjuvando  in  superandis 
malis  praesentibus ,  et  protegendo  in  removendis 
futuris.  Concludit  postremo :  «Deus  meus,  ne  tar¬ 
daveris,  »  nimirum  eripe  me  ab  omnibus  malis 
per  celerem  resurrectionem. 

PSALMUS  XLI 

SECUNDUM  HEB  R  jEOS. 


V.  v.  —  1.  In  finem,  Psalmus  ipsi 
David. 

2.  Beatas  qui  intelligit  super  egenum  et  pau¬ 
perem  :  in  die  mala  liberabit  eum  Dominus. 

3.  Dominus  conservet  eum,  et  vivificet  eum, 
et  beatum  faciat  eum  in  terra,  et  non  tradat 
eum  in  animam  inimicorum  ejus. 

4.  Dominus  opem  ferat  illi  super  lectum  do¬ 
loris  ejus;  universum  stratum  ejus  versasti  in 
infirmitate  ejus. 

5.  Ego  dixi  :  Domine,  miserere  mei;  sana 
animam  meam,  quia  peccavi  tibi. 

6.  Inimici  mei  dixerunt  mala  mihi :  quando 
morietur,  et  peribit  nomen  ejus? 

7.  Etsi  ingrediebatur  ut  videret,  vana  loque¬ 
batur,  cor  ejus  congregavit  iniquitatem  sibi. 

Egrediebatur  foras,  et  loquebatur  8.  in  id- 
ipsum. 

Adversura  me  susurrabant  omnes  inimici 
mei;  adversum  me  cogitabant  mala  mihi. 

9.  Verbum  iniquum  constituerunt  adversum 
me  :  Numquid  qui  dormit,  non  adjiciet  ut  re¬ 
surgat  ? 

40.  Etenim  homo  pacis  meae,  in  quo  speravi : 
qui  edebat  panes  meos,_magnificavit  super  me 
supplantationem. 

41.  Tu  autem.  Domine,  miserere  mei,  et  re¬ 
suscita  me,  et  retribuam  eis. 

42.  In  hoc  cognovi  quoniam  voluisti  me; 
quoniam  non  gaudebit  inimicus  meus  super  me. 

4  3.  Me  autem  propter  innocentiam  susce¬ 
pisti;  et  confirmasti  me  in  conspectu  tuo  in 
aeternum. 

44.  Benedictus  Dominus  Deus  Israel  a  saeculo, 
et  usque  in  saeculum  :  Fiat,  fiat. 


V.  s.  h.  —  Victori  canticum  [  h.  Psalmus  s 
David. 

Beatus  qui  cogitat  de  paupere  :  in  dic  malo 
liberabit  [  al.  salvabit ]  eum  Dominus. 

Dominus  custodiet  eum  et  vivificabit  eum  : 
et  beatus  erit  in  terra ,  et  non  tradet  [al.  tra¬ 
dat ]  eum  animae  inimicorum  suorum. 

Dominus  confortavit  eum  in  lecto  infirmita¬ 
tis  :  totum  stratum  ejus  vertisti  in  aegrotatione 
sua. 

Ego  dixi,  Domine,  miserere  mei ,  sana  ani¬ 
mam  meam,  quoniam  peccavi  tibi. 

Inimici  mei  loquentur  [ al.  loquuntur]  ma¬ 
lum  mihi :  quando  morietur,  et  peribit  nomen 
ej  us? 

Et  si  venerit  ut  videat,  vana  loquetur;  cor 
ejus  congregabit  iniquitatem  sibi,  egrediens  fo¬ 
ras  detrahet. 

Simul  adversum  me  murmurabant  omnes 
odientes  me  :  contra  me  [al.  tac.  me]  cogitabant 
malum  mihi. 

Verbum  [A.  Belial]  diaboli  infundebant  sibi : 
qui  dormivit,  non  addet  ut  resurgat. 

Sed  et  homo  pacificus  meus,  in  quo  habui 
fiduciam,  qui  manducabat  panem  meum,  leva¬ 
vit  contra  me  plantam. 

Tu  autem ,  Domine ,  miserere  mei :  et  leva 
me,  et  reddam  eis. 

In  hoc  cognovi  quod  velis  me  :  quia  non  in¬ 
sultabit  inimicus  meus  mihi. 

Ego  autem  in  simplicitate  mea  adjutus  sum 
a  te,  et  statues  me  ante  faciem  tuam  in  perpe¬ 
tuum  [  h.  saeculum  ]. 

Benedictus  Dominus  Deus  Israel  a  saeculo ,  et 
usque  in  saeculum,  amen  et  amen. 


Argumentum,  —  Insunt  querelae  et  preces  hominis  gravi  morbo  affecti,  ejusdemque  circumdati  ab  inimicis  infi- 
disque  amicis  ipsius  mortem  avide  exspectantibus.  Quas  de  morbo  dicuntur  in  hoc  Psalmo,  improprie  intelli^endu 
esse ,  Hengstenberg  cum  SS.  Patribus  asserit.  Carmen  durante  morbo  compositum  fuisse  cum  hodiernis  multis 
putat  Maurer.  Strophae  tres.  Vcrs.  2-4,  beatus,  qui  misericordia  ductus,  miseros  curat  juvatque:  vers.  5-10,  me 
graviter  aegrotantem  tantum  abest  ut  curent ,  ut  mortem  meam  exspectent  non  tantummodo  inimici  sed  etiam 
anmn  qui  fuerunt,  vers.  11-13,  redde  mihi  sanitatem,  o  Jova ,  ut  excidant  spe  sua,  eisque  ego  debitam  rependam 
gratiam  :  quod  ie  facturum  esse  spero.  Fortasse  h;ec  contigerunt  circa  ea  tempora,  quando  jam  Absalom  pravis 
artibus  magnatum  et  populi  studia  sibi  conciliasset. 

2.  Beatus  ille  qui  attendit  ad  miserum  (propr.  tenuem) ! 
die  mali  liberabit  eum  Jova. 

3.  Jova  custodiet  eum  et  vivum  conservabit  eum ; 
felix  reddetur  in  terra , 

nec  tradas  eum,  Deus,  animae  (furori)  hostium  ejus. 

4.  Jova  suffulciet  eum  in  lecto  aegritudinis ; 
omnem  cubationem  tu  mutas  in  morbo  ejus. 

5.  Ego  dico  :  Jova,  miserere  mei , 

sana  animam  meam  (me),  quia  in  te  peccavi. 

6.  Inimici  mei  loquuntur  malum  de  me  : 

«  Quando  morietur,  interibitque  nomen  ejus?  » 

7.  Et  si  quis  venit  ad  me  invisendum,  falsa  loquitur; 
cor  ejus  pravitatem  colligit  sibi; 

egressus  foras,  eloquitur. 

8.  Una  contra  me  susurrant  inter  se  omnes  osores  mei , 
contra  me  excogitant  malum  mihi. 

9.  «  Exitiosum  quid  effusum  est  in  eum; 
et  qui  jacet,  non  amplius  surget.  » 

10.  Etiam  vir  pacis  inese,  cui  confisus  eram,  qui  comedit  panem  meum, 
effert  contra  me  calcem. 

11.  Et  (igitur)  tu,  Jova,  miserere  mei,  et  fac  ut  assurgam  (ex  morbo) , 
et  ut  rependam  iis  ! 

i  2.  In  boc  agnosco,  te  favere  mihi , 

quod  non  exsultat  hostis  meus  de  me. 

13.  Et  ego,  in  integritate  (corporis)  mea  sustentas  me, 
et  colloces  me  coram  te  in  perpetuum. 


14.  Laudatus  sit  Jova,  Deus  Israelis,  ab  aeternitate  ad  aeternitatem ! 

Arnen,  amen. 

NOT.E. 

Vers.  2.  Attendit,  miseretur  et  curat.  Hac  sententia  orditur  vates,  quia,  cum  ipse  semper  miseros  ad¬ 
juverit,  hinc  confidit  se  quoque  a  Deo  curationem  esse  recepturum.  Aliter  Rosenmullerus  :  attendit,  i.  e. 
de  misero  et  morbo  afflicto  homine  non  temere  judicat,  aut  pro  impio  illum  propter  morbum  habet.  Cf. 
vers.  9.  —  Vers.  4.  Omnem  cubationem,  etc.  i.  e.  quotiescumque  jacet,  sanum  eum  reddis.  Alii,  omne  stra¬ 
tum  (gall.  sa  couche)  versas,  ut  mollius  cubet.  —  Vers.  5.  Dico;  alii,  dixi,  vel  dicebam,  ita  ut  non  aegro¬ 
tans,  sed  sanus  factus  loquatur  vates.  Quia  :  tu  percussisti  solus,  solus  idem  sanare  potes.  —  Vers.  7. 
Falsa,  simulat  se  dolere  meum  morbum.  Pravitatem  :  ex  iis  quae  circa  me  geruntur,  calumniandi  mate¬ 
riam  colligit.  Eloquitur ,  quas  sibi,  cum  apud  me  esset,  excogitavit  malignas  criminationes.  —  Vers.  9. 
Exitiosum  quid ,  morbus  lethifer;  gerrnan.  etwas  heilloses ;  propr.  verbum  Belial,  quod  Rosenmullerus  in¬ 
terpretatur,  scelus  aliquod  grande,  ultio  grandis.  Alii  :  consilium  perniciosum  nostrum.  —  Vers.  10. 
Cf.  llSam.  ix,  11.  Cui  confisus  eram,  vel,  de  quo  confidebam.  Qui  comedit  'panem  alicujus,  illius  est  convictor 
et  familiaris.  Calcem,  etc.  i.  e.  insidias  et  dolos  mihi  struxit;  imago  petita  est  ab  iis  qui  eum,  quocum 
certant,  supplantant.  —  Vers.  11.  Dependam,  puta  dignam  iis  sua  nequitia  gratiam.  Regem  vindicta  non 
dedecet.  —  Vers.  13.  Coram  te,  i.  e.  tueberis  me.  —  Vers.  14.  Est  doxologia  libro  qui  hic  linitur  addita  a 
collectore.  Pari  fere  modo  tei'minantur  reliqui  libri,  excepto  ultimo  :  conf.  Ps.  lxxii,  lxxxix,  cvi. 

BELLARMINI  EXPLANATIO. 


PSALMUS  XL. 

TITULUS  ET  ARGUMENTUM. 

In  finem,  Psalmus  ipsi  David. 

Videtur  hic  etiam  Psalmus,  ut  praecedens,  ad  Christi  passionem  totus  pertinere.  Sic  enim  eum  Patres  accipiunt. 
Ambrosius,  Hieronymus,  Augustinus  et  Chrysostomus,  qui  addit  temerarium  esse  aliter  exponere,  cum  citetur  ab 
ipso  Christo,  Joan.  xm,  unus  versiculus  ex  Psalmo  ad  demonstrandum  Judae  proditionem  fuisse  multo  ante  prae¬ 
dictam.  De  titulo  nihil  dicimus ,  quia  nihil  continet. 


EXPLICATIO  PSALMI. 


vers.  i.  i.  Beatus  qui  intelligit  super  egenum  et 

PAUPEREM  :  IN  DIE  MALA  LIBERABIT  EUM  DOMINUS. 

Christus  «  Beatus  qui  intelligit  super  egenum  et  paupe- 
pauper  rem  B  est,  beatus  qui  attente  considerat  Chris- 

non  ne-  ’  x  .  . 

cessitate,  tum  pauperem  :  inveniet  enim  esse  pauperem, 
sed  vo-  non  necessitate,  sed  voluntate;  et  pauperem  vo¬ 
luntate.  iuntate,  ut  nos  sua  inopia  locupletaret.  Item  in¬ 
veniet  pauperem  foris,  sed  intus  divitem  :  in  eo 
enim  «absconditi  sunt  omnes  thesauri  sapientiae 
et  scientiae  Dei,  »  ut  scribit  Paulus  Coloss.  n.  Deni¬ 
que  inveniet  pauperem  in  carne,  ut  dicit  S.  Am¬ 
brosius,  sed  divitem  in  regno  :  idem  enim  pau¬ 
per  erat,  cum  non  haberet  ubi  caput  reclinaret; 
et  simul  haeres  erat  universorum,  Rex  regum  et 
Dominus  dominantium.  Praeterea,  «  beatus  est 
qui  intelligit»  super  Christum  pauperem,  nudum 
videlicet  in  cruce  pendentem,  id  est,  qui  attente 
cogitat  passionem  ejus;  nam  et  Jeremias  antea 
dixerat  :  «Attendite  et  videte,  si  est  dolor  sicut 
dolor  meus,  »  Thren.  i;  et  Apostolus  postea  idem 
repetivit  :  «Recogitate  eum,  qui  talem  adversus 
semetipsum  a  peccatoribus  sustinuit  contradictio¬ 
nem,  »  Hebr.  xii.  Infinitus  enim  thesaurus  paratus 
est  Christi  passionem,  ut  par  est,  intelligenlibus 
et  diligenter  meditantibus.  Denique  beatus  quo¬ 
que  est,  qui  intelligit  super  egenum  et  pauperem 
Christum  in  membris  suis,  de  quibus  dicturus 
est,  Matth.xw  :  «Quod  uni  ex  fratribus  meis  mi¬ 
nimis  fecistis,  mihi  fecistis.»  Sed  non  dicit  Psaltes  : 
Beatus  qui  dat  eleemosynam  pauperi ,  sed  qui  intel¬ 
ligit  super  egenum  et  pauperem,  id  est,  qui  pruden¬ 
ter  considerat  pauperum  necessitates,  et  dat  cui, 
quando,  quantum  oportet,  ex  pura  charitate  et 
liberalitate,  non  ex  inani  gloria,  vel  spe  retribu¬ 
tionis.  Hanc  enim  vim  habet  verbum  hebraicum 
VdiUD  maschil :  significat  enim  attente  cogitare, 
sive  prudenter  considerare.  Sequitur  :  «  In  die 
mala  liberabit  eum  Dominus.  »  Hsec  est  ratio,  cur 
sit  beatus  dicendus  qui  intelligit  super  egenum, 
quia  videlicet  ipse  ab  egestate  liberabitur  :  dies 
enim  mala  est  dies  penuriae  et  sterilitatis.  Sed 
hoc  loco  praecipue  dicitur  dies  mala,  dies  ul¬ 


timi  judicii,  quae  erit  dies  solius  justitiae,  ac  per 
hoc  erit  in  illa  summa  penuria  miserationis  et 
gratiae.  In  illa  igitur  die  securi  enant,  qui  Christi 
crucem  amaverint,  et  qui  propter  Christum  pau¬ 
peribus  benevoli  fuerint ;  dicetur  enim  illis :  «  Ve¬ 
nite,  benedicti  Patris  mei,  possidete  paratum  vo¬ 
bis  regnum.  Esurivi  enim,  et  dedistis  mihi  man¬ 
ducare,»  etc.  Sed  etiam  in  hoc  saeculo  liberabit 
Deus  viros  misericordes  in  die  mala,  ut  Psalmus 
trigesimus  sextus  antea  nos  docuit,  dicens  :  «  Non 
confundentur  in  tempore  malo,  et  in  diebus  famis 
saturabuntur.  »  Mirifice  enim  delectatur  Deus , 
cum  videt  filios  suos,  ad  Patris  imitationem, 
quae  ab  illo  liberaliter  accipiunt,  cum  aliis  quo¬ 
que  liberaliter  communicare  :  et  ideo  cum  foe- 
nore  reddit,  quod  pauperibus  datur ,  juxta  illud 
Proverb.  xix :  «  Foeneratur  Domino,  qui  miseretur 
pauperis.  » 

2.  Dominus  conservet  eum,  et  vivificet  eum  ; 

ET  BEATUM  FACIAT  EUM  IN  TERRA,  ET  NON  TRADAT 
EUM  IN  ANIMAM  INIMICORUM  EJUS. 

Declarat  quod  dixit :  «  In  die  mala ,  liberabit 
eum  Dominus;  »  et  per  modum  bonae  impreca¬ 
tionis  praedicit  bona,  quae  dabuntur  intelligenti 
super  egenum  et  pauperem.  «  Dominus,  inquit, 
conservet  eum,  »  id  est,  custodiat  dum  vivit ;  «  et 
vivificet  eum, » id  est,  post  mortem  iterum  vivere 
faciat  resuscitando  eum  cum  justis.  «  Et  beatum 
faciat  eum  in  terra, »  id  est,  et  tunc  vere  perfec- 
teque  beatum  reddat  in  terra  viventium.  «  Et  non 
tradat  eum  in  animam  inimicorum  ejus, »  id  est,  et 
neque  in  hoc  saeculo ,  neque  in  futuro  sinat  eum 
subjici  voluntati  inimicorum,  sive  homines,  sive 
daemones  sint.  Vocat  enim  animam ,  voluntatem , 
sive  desiderium.  Codices  graeci  variant  hoc  loco; 
nam  alii  habent,  in  manus  inimicorum;  alii,  in  an  - 
mam  inimicorum,  ut  notavit  S.  Ambrosius;  sed 
sensus  est  fere  idem,  nisi  quod  videtur  esse  al  - 
quid  amplius  tradi  in  animam,  id  est,  in  volun¬ 
tatem,  sive  arbitrium,  sive  libidinem,  quam  tradi 
in  manus,  id  est  in  potestatem ;  nam  qui  suppli¬ 
cio  afficiendi  sunt ,  traduntur  in  manus  carnifi- 

tradi  in  cum,  sed  non  in  voluntatem:  quia  possunt  car- 

manus.  nifices  eos  interimere,  non  tamen  eo  modo ,  quo 
voluerint,  sed  eo  tantum  modo,  quo  leges  prae¬ 
scribunt. 

Vers.  3.  3.  DOMINUS  OPEM  FERAT  ILLI  SUPER  LECTUM 

DOLORIS  EJUS  :  UNIVERSUM  STRATUM  EJUS  VERSASTI 
IN  INFIRMITATE  EJUS. 

Quoniam  tam  multa  bona  pollicitus  fuerat  mi¬ 
sericordibus,  intelligentibus  super  egenum  et  pau¬ 
perem,  poterat  aliquis  suspicari  nullam  tribula¬ 
tionem  passuros  in  terris  ejusmodi  pios  homines : 
ideo  nunc  subjungit  passuros  quidem  in  hoc  exi¬ 
lio  pios  homines  varias  tribulationes,  seu  tenta- 
tioues,sed  non  absque  divina  consolatione.  «Do¬ 
minus,  inquit,  opem  ferat  illi  super  lectum  dolo¬ 
ris  ejus, »  id  est,  si  quando  pius  ille  inciderit  in 
lectum  doloris,  sive  dolor  sit  corporalis,  sive  spi¬ 
ritualis,  sive  sit  proprie  in  lecto  aegrotus,  sive 
metaphorice  decumbat  quasi  in  lecto  afflictus 
quacumque  tribulatione,  «  Dominus  opem  feret 
illi,  »  atque  ita  consolabitur  eum,  ut  patienter  fe¬ 
rat,  et  ipsa  patientia  probari  se  intelligat,  et  ex 
probatione  spem  magnam  concipiat,  et  ex  illa  spe 
gaudium  tale  inveniat,  ut  glorietur  in  tribulatio¬ 
nibus,  et  cum  Apostolo  dicat  :  «  Repletus  sum 
consolatione,  superabundo  gaudio  in  omni  tribu¬ 
latione  nostra, »  II  Corinth.  vii.  Adjungit  deinde,  ad 
probandum  id  esse  futurum,  exemplum  de  prae¬ 
terito  dicens  :  «  Universum  stratum  ejus  versasti 
in  infirmitate  ejus,»  id  est,  tu  Deus  suavis  et  mi¬ 
tis,  ita  soles  facere  cum  fidelibus  tuis;  nam  si 
quando  vidisti  pium  aliquem  gravari  tentationi- 
bus,  vel  afflictionibus,  ita  illum  consolari  consue, 
visti,  quomodo  consolatur  aegrotum,  qui  totum 
stratum  ejus  versat  et  reversat,  ut  mollius  cubet 
et  quiescat.  S.  Ambrosius  et  S.  J.  Chrysostomus 
ita  exponunt,  ut  velint  versari  stratum  in  infirmi 
tate,esse  mutaristatum  aegroti  in  statum  sanitatis. 
S.  Hieronymuset  S.  Augustinus  contrario  modo  ex¬ 
ponunt,  sed  egregie  omnino  et  utilissime;  volunt 
enim  hunc  sensum  esse.  Quia  dixerat  Propheta  : 

«  Dominus  opem  ferat  illi  super  lectum  doloris 
ejus,  »  poterat  pius  homo  respondere  :  Si  Deus 
fert  opem,  unde  tot  scandala  et  tribulationes  ho¬ 
minibus  piis?  Respondet  Propheta,  quia  idem 
Dominus  «  universum  stratum,  »  id  est,  eas  res 
terrenas,  in  quibus  etiam  pii  acquiescunt  et  delec¬ 
tantur,  versat  et  removet,  ut  pius  peregrinus  non 
diligat  stabulum  pro  domo;  sed  ex  amissione 
temporalium,  quamvis  licitarum,  consolationum, 
discat  in  solo  Deo  delectari,  illum  unum  quaerere, 
ad  illius  visionem  anhelare  et  suspirare.  Haec  enim 
est  causa,  cur  sancti  homines  non  solum  tribula¬ 
tiones  aliunde  advenientes  amaverint,  sed  ipsi 
etiam  eas  sibi  accersierint ,  jejuniis,  vigiliis,  hu- 
micubationibus,  nuditate  et  flagellis  carnem  pro¬ 
priam  atterendo :  quoniam  intelligebant  animum 
non  omnino  erigi  posse  ad  quaerendum  Deum , 
dum  aliquid  habet  in  terra  quod  amet,  vel  in 


quo  delectetur  et  quiescat.  Utraque  expositio  am¬ 
plectenda  est,  quamvis  prior  videatur  nobis  ma¬ 
gis  litteralis. 

4.  Ego  dixi  :  Domine,  miserere  mei,  sana  vers  4. 

ANIMAM  MEAM,  QUIA  PECCAVI  TIBI. 

Hic  jam  incipit  Christus  declarare  se  esse  egenum 
illum  et  pauperem,  de  quo  initio  dixerat :  «Bea¬ 
tus  qui  intelligit  super  egenum  et  pauperem.  » 

«  Ego,  inquit,  dixi  :  Domine,  miserere  mei,  » 
id  est,  miserere  corporis  mei  mystici,  infirmorum 
membrorum  meorum.  «  Sana  animam  meam, 
quia  peccavi  tibi, »  id  est,  ad  hoc  misericordiam 
tuam  imploro,  ut  sanes  languores  fidelium  meo¬ 
rum,  quorum  peccata  mihi  ipse  imputo,  quasi 
ego  illa  fecissem.  Potest  etiam  sic  exponi,  ut 
Christus  ipse  de  passione  sua  loquatur,  dicens  : 

«  Miserere  mei  »  in  tribulatione  positi ,  ut  cele¬ 
riter  resuscitando  ab  omni  passione  me  liberes. 

«  Sana  animam  meam,  »  quae  tristis  est  usque  ad 
mortem,  et  ideo  tristis  est  et  languet,  pavens, 
moerens  et  taedens ;  «  quia  peccavi  tibi ,  »  id  est, 
peccata  totius  mundi  in  me  recepi.  Nam  quod 
non  loquatur  de  peccatis  a  se  commissis,  perspi¬ 
cuum  est  ex  versiculo  decimo  tertio ,  ubi  dicit : 

«  Me  autem  propter  innocentiam  suscepisti. »  Ita¬ 
que  is  qui  loquitur  in  Psalmo,  non  est  David, 
vel  quivis  alius,  sed  ille  solus  qui  et  innocens 
erat,  quoad  actiones  proprias,  et  peccata  aliorum 
portabat. 

5.  Inimici  mei  dixerunt  mala  mihi,  quando  Vers.  5. 

MORIETUR  ET  PERIBIT  NOMEN  EJUS  ? 

Haec  manifeste  pertinent  ad  pharisaeos  et  sa¬ 
cerdotes  Judaeorum,  qui  avidissime  Christi  mor¬ 
tem  sitiebant,  et  de  ipso  interficiendo  saepe  inter 
se  colloquebantur.  Illud  autem.,  mihi,  positum 
est  pro  de  me ,  ut  in  Psalmo  superiore  :  «  Qui  di¬ 
cunt  mihi,»  id  est  de  me,  «  euge,  euge;  »  vel  abun¬ 
dat,  ut  in  hoc  ipso  Psalmo  :  «  Adversum  me  co¬ 
gitabant  mala  mihi,»  et  alibi  saepe. 

6.  Et  SI  INGREDIEBATUR  UT  VIDERET,  VANA  L0-  Vers  6. 
QUEBATUR;  COR  EJUS  CONGREGAVIT  INIQUITATEM 

SIBI. 

Transit  a  Judaeis  ad  Judam,  quasi  dicat :  «  Et 
si  aliquis  eorum,  »  ut  Judas  proditor,  «  ingre¬ 
diebatur  ut  videret, »  id  est,  exploraret  et  quaere¬ 
ret  opportunitatem  me  prodendi,  «  vana  loque¬ 
batur,  »  id  est,  falsi  aliquid  fingebat,  ne  animus 
ejus  detegeretur.  Posset  etiam  hoc  referri  ad  alios, 
qui  ad  Christum  accedebant,  «  tentantes  eum,  ut 
caperent  eum  in  sermone,  »  ut  Malth.  xxn.Sed  iste 
«vana quidem  loquebatur  »  ad  Christum;  sedin- 
terim  «  cor  ejus  congregabat  iniquitatem  sibi,»  id 
est,  corde  meditabatur  dolos,  et  proinde  multi¬ 
plicabat  et  congregabat  iniquitatem  sibi,  ad  suam 
videlicet  aeternam  perditionem.  Haec  nimirum 
justa  merces  est  mendacium  et  dolosorum,  ut 
dum  alios  decipere  tentant,  ipsi  decipiantur  a 

Satana,  et  dum  aliis  moliuntur  interitum,  ipsi  sibi 
interitum  parent. 

7  Egrediebatur  foras,  et  loquebatur  ii*  id 
ipsum. 

De  eodem  Juda  Patres  haec  etiam  accipiunt, 
qui  cum  explorasset  opportunitatem  prodendi 
Dominum,  «  egrediebatur,  et  loquebatur  simul  » 
cum  iis,  quibus  Dominum  proditurus  erat.  Illud, 
in  idipsum ,  hebraei  codices  conjungunt  cum  se¬ 
quenti  versiculo;  sed  nos  sequimur  distinctio¬ 
nem  antiquam  Septuaginta  Interpretum ,  qui  ma¬ 
jori  fide  digni  sunt,  quam  recentiores  Rabbini, 
qui  puncta  et  distinctiones,  quas  nunc  habemus, 
bibliis  addiderunt. 

8.  Adversum  me  susurrabant  omnes  inimici 

MEI,  ADVERSUM  ME  COGITABANT  MALA  MIHI. 

Audito  Juda  proditore,  coeperunt  inter  se  su¬ 
surrare,  ne  forte  sermo  innotesceret,  si  alta  voce 
loquerentur,  de  pecunia  danda  et  ratione  inve¬ 
nienda  Christum  capiendi  atque  perdendi.  «  Ad¬ 
versum  me,  inquit,  susurrabant,  »  id  est,  sum- 
missa  voce  loquebantur  «omnes  inimici  mei;  ad¬ 
versum  me  cogitabant  mala  mihi,  »  susurrando 
deliberabant  de  morte  mihi  inferenda.  Jam  su¬ 
pra  dixi  illud  mihi  redundare  ex  phrasi  hebraica. 

9.  Verbum  iniquum  constituerunt  adversum 

ME  :  NUMQUID  QUI  DORMIT  NON  ADJICIET  UT  RE¬ 
SURGAT? 

Ex  illa  susurratione  inimicorum  hoc  secutum 
est,  ut  firmiter  constituerent  Judaei  Christum  oc¬ 
cidere,  et  hoc  est  quod  subjungit,  dicens  :  «  Ver¬ 
bum  iniquum  constituerunt  adversum  me,  »  id 
est,  decretum  iniquum  statuerunt  contra  me,  ut 
videlicet  me,  quamvis  innocentem,  morti  trade¬ 
rent.  Addit  vero  continuo  :  «  Numquid  qui  dor¬ 
mit,  nonadjicietut  resurgat?»  Id  est,  quamvis  illi 
tam  injustum  decretum  fecerint,  numquid  mihi 
potestatem  resurgendi  auferent?  quin  potius  ideo 
mortem  suam  somnum  vocavit,  quia  quam  facile 
est  homini  dormientem  socium  suum  excitare  a 
somno ,  tam  facile  est  Verbo  Dei  carnem  suam 
mortuam  ad  vitam  revocare.  Id  quod  multo  ante 
praedicit,  cum  ait  :  «  Nemo  tollit  animam  meam 
a  me,  sed  ego  pono  eam  :  potestatem  habeo  po¬ 
nendi  eam,  et  potestatem  habeo  iterum  sumendi 
eam,»  Joan.  x.  In  hebraeo  codice  longe  aliter  ha¬ 
betur;  sic  enim  ad  verbum  verti  potest :  Verbum 
belial  infusum  sibi ,  et  qui  dormivit  non  adjiciet  ut 
resurgat.  Sed  Septuaginta  Interpretes,  qui  et  doc¬ 
tissimi  erant,  et  codices  correctissimos  habebant, 
pro  verbum  belial,  recte  verterunt,  verbum  iniquum; 
nam  belial  significat  absque  jugo,  et  accipitur  etiam 
pro  diabolo ,  sed  passim  viri  belial  dicuntur  viri 
iniqui,  quasi  qui  jugum  legis  excusserint,  et  dia¬ 
bolum  ducem  sequantur;  et  sicut  viri  belial  sunt 
viri  iniqui,  ita  verbum  belial  est  verbum  iniquum. 
Quod  sequitur  infusum,  hebraice  PW* ,  legerunt 

Septuaginta  lp>X>,  quod  est  constituerunt ;  et  pro 
13  bo ,  quod  est  ei,  vel  sibi,  legerunt  »3  bi ,  id  est 
mihi ,  sive  in  me,  aut  contra  me  :  hebraice  enim 
sibi  et  mihi  similia  sunt.  Denique  pro  TtfNI,  quod 
significate?  qui,  legerunt  Septuaginta  TDfctrLqiod 
significat  numquid.  Viderint  autem  Hebraei  utrum 
negligcntia  ,  an  malignitate,  hunc  locum  corru¬ 
perint;  certe  Vulgata  nostra  editio  cum  grasca  edi¬ 
tione  concordat,  et  grseca  cum  vera  hebraica  om¬ 
nino  consentit;  necesse  enim  est,  ut  vel  hebraica 
lectio,  qualis  nunc  est,  ob  litterarum  similitu¬ 
dinem  corrupta  sit,  vel  Septuaginta  Interpretes 
imperitissimi  fuerint.  Non  desunt,  qui  hunc  ver¬ 
siculum  ad  Davidem  cpgrotantem,  et  ad  sermones 
hominum  de  ejus  valetudine  disputantium  refe¬ 
rant.  Sed  ii  cum  Patribus  omnibus  repugnant, 
cum  nimis  humiliter  Spiritus  Sancti  oracula  expo¬ 
nunt. 

10.  Etenim  homo  pacis  me.e,  in  quo  speravi  : 

QUI  EDEBAT  PANES  MEOS  ,  MAGNIFICAVIT  SUPER  ME 
SUPPLANTATIONEM. 

Reddit  rationem,  cur  inimici  verbum  iniquum 
adversum  se  constituerint,  et  dicit  fuisse  causam 
ejus  iniqui  decreti  Judee  proditionem.  «  Etenim, 
inquit,  homo  pacis  meae  ,  »  id  est,  verbum  ini¬ 
quum  adversum  me  constituerunt  inimici  mei, 
quoniam  «  homo  pacis  meae,  »  id  est,  cum  quo 
pacem  habebam,  ut  magister  cum  discipulo  et 
cum  servo  dominus;  et  homo  « in  quo  speravi,» 
id  est,  in  quo  tanquam  in  amico  ct  familiari  con¬ 
fidere  poteram.  «  Qui  edebat  panes  meos,  »  id 
est,  qui  in  mensa  mea,  ut  domesticus,  mecum 
vescebatur.  «  Magnifica vit  super  me  supplantatio¬ 
nem,  »  id  est,  mirifice  me  supplantavit,  cum  per 
insidias  inimicis  me  tradidit.  Hunc  locum  Domi¬ 
nus  ita  citavit  Joan.  xiii  :  «Non  de  omnibus  vobis 
dico,  ego  scio,  quos  elegerim ;  sed  ut  adimplea¬ 
tur  Scriptura  :  Qui  manducat  mecum  panem,  le¬ 
vabit  contra  me  calcaneum  suum.»  In  hebraeo  ad 
litteram  est,  elevavit  contra  me  calcaneum;  sed  Sep¬ 
tuaginta  explicaverunt  sensum  :  nam  levare  cal¬ 
caneum  contra  aliquem,  et  illum  supplantare ,  idem 
est.  Quo  loco  notandum  est,  cum  dicitur  ut  adim¬ 
pleatur  Scriptura,  significari  proditionem  Judm 
fuisse  priedictam,  et  adimpletam,  ut  praedicta  fue¬ 
rat;  et  ideo  hunc  locum  Psalmi  non  fuisse  cita¬ 
tum  a  Christo,  ut  aliquid  simile,  vel  commune, 
sed  ut  proprie  ad  hanc  rem  perlinentem,  ut  no¬ 
tavit  S.  Joannes  Chrysostomus,  et  ideo  non  recte 
facere,  qui  haec  verba  Psalmi  ad  alios  sensus  de¬ 
torquere  conantur.  Secundo  notandum  est,  cum 
S.  Augustino,  vocatum  fuisse  Judam  hominem  pa¬ 
cis,  quoniam  praevidit  Propheta  Christum  a  Juda 
per  signum  pacis,  id  est,  per  osculum  fuisse  tra¬ 
dendum  :  quod  etiam  Dominus  significavit,  cum 
illi  ait  :  «  Amice,  ad  quid  venisti?  »  et  :  «  Juda, 
osculo  Filium  hominis  tradis?»  Item  dictum  esse 
a  Propheta,  «  qui  edebat  panes  meos, »  quoniam 
prajvideratperbuccellamJudee  proditionem  fuisse 

manifestandam.  Addi  potest  dictum  fuisse  ab  eo¬ 
dem  Propheta,  «  in  quo  speravi, »  quoniam  prae¬ 
viderat  Christum  crediturum  fuisse  Judae  mar¬ 
supium,  quod  erat  confidentiae  signum;  itaque 
praedictio  cum  eventu  rei  optime  convenit.  Ter¬ 
tio  notandum ,  exprimi  a  Propheta  miro  modo 
hujusproditionis  indignitatem :  primo  enim  vocat 
Judam  hominem  pacis  Christi ,  ut  ostendat  nullam 
intercessisse  inimicitiam,  nullam  injuriam,  nul¬ 
lam  odii  causam  inter  Christum  et  Judam ;  deinde 
addit,  non  solum  non  intercessisse  causam  odii , 
sed  intercessisse  causam  benevolentiae ,  cum  ad¬ 
dit:  «In  quo  speravi,»  quia  Dominus  credens  Judae 
loculos,  signa  confidentiae,  ut  diximus,  illi  osten¬ 
debat.  Denique  addidit,  non  solum  non  fuisse  ini¬ 
micum,  nec  solum  fuisse  amicum,  sed  etiam  in¬ 
timum  familiarem,  et  maximis  benefieiisaffectum; 
nam  illa  ipsa  nocte  qua  Christum  tradidit ,  non 
solum  panem  communem  in  mensa  Christi  co¬ 
mederat,  sed  etiam  panem  coelestem  ac  divinissi¬ 
mum;  et  ante  coenam  idem  Christus  pedes  illi 
humiliter  laverat,  et  per  hoc  exempla  summae 
cliaritatis  atque  humilitatis  ostenderat. 

Vers.  tl.  11.  Tu  AUTEM,  DOMINE,  MISERERE  MEI,  ET 
RESUSCITA  ME,  ET  RETRIBUAM  EIS. 

Precatur  nunc  Patrem,  et  per  modum  precatio¬ 
nis  praedicit,  quod  futurum  erat :  vere  enim  post 
resurrectionem  suam  retribuit  Judaeis  excidium , 
quod  merebantur.  «  Tu  autem.  Domine,  inquit, 
miserere  mei,  et  resuscita  me,  »  id  est ,  illi  qui¬ 
dem  verbum  iniquum  statuerunt  contra  me,  et  dis¬ 
cipulo  meo  supplantante  et  prodente,  interficient 
me;  sed  «  tu ,  Domine,  miserere  mei,  »  in  cruce 
morientis,  et  paulo  post  «  resuscita  me;  »  et  tunc 
retribuam  eis  quod  merentur.  Precatur  autem 
iii.istus  Filius  Patrem,  non  quod  ipse  ut  Verbum  Patris 
homo  de-  earnem  suam  resuscitare  non  posset ;  sed  quia 
fei  triPa  loquitur  in  forma  servi,  defert  Patri,  cui  in  forma 
Dei  aequalis  erat;  alioqui  ipse  idem  dixit  Joan.  11  : 
«  Solvite  templum  hoc,  et  ego  in  triduo  excitabo 
illud  :  hoc  autem  dixit  de  templo  corporis  sui;  » 
ct  Joan.  x  :  «  Potestatem  habeo  ponendi  animam, 
et  potestatem  habeo  iterum  sumendi  eam. «Quid 
vero  Christus  Judaeis  retribuerit  post  resurrectio¬ 
nem  suam,  notum  est  omnibus ,  qui  ab  eo  tem¬ 
pore  vident  Judaeos  de  terra  sua  eradicatos,  dis¬ 
persos  esse  inter  gentes,  sine  rege,  sine  sacerdote, 


sine  Deo  vagari.  Quod  illis  praedixerat  Dominus, 
quando  ait  :  «  Auferetur  a  vobis  regnum  Dei ,  et 
dabitur  genti  facienti  fructum  ejus;»  et  alibi: 

«  Relinquetur  vobis  domus  vestra  deserta;  »  et 
alibi :  «  Non  relinquent  in  te  lapidem  super  lapi¬ 
dem,  »  Matth.  xxi  et  xxm,  et  Luc.  xix. 

12.  In  HOC  COGNOVI,  QUONIAM  VOLUISTI  ME,  Vers.  12. 
QUONIAM  NON  GAUDEBIT  INIMICUS  SUPER  ME. 

Exauditam  orationem  suam  fuisse  dicit,  idque 
inde  posse  cognosci,  quod  «  non  gauderet  inimi¬ 
cus  de  morte  ejus.  »  Quod  quidem  in  Juda  im¬ 
pletum  est,  qui  ante  se  ipse  suspendio  necavit, 
quam  Christus  moreretur,  et  quam  ipse  pretio 
proditionis  suae  frui  posset.  Potest  tamen  hoc 
etiam  referri  ad  reliquos  inimicos  ejus,  qui  tam 
brevi  tempore  gavisi  sunt,  ut  dici  possint  non 
esse  gavisi. 

13.  Me  AUTEM  PROPTER  INNOCENTIAM  SUSCE-  Vers.  13. 
TISTI ,  ET  CONFIRMASTI  ME  IN  CONSPECTU  TUO  IN 
iETERNUM. 

Docet  inimicos  non  diu  gavisuros  de  morte 
sua,  quoniam  a  Deo  susceptus  et  exaltatus  ob  in¬ 
nocentiam  suam  fuerit.  «Me  autem, inquit, prop¬ 
ter  innocentiam,»  tibi  optime  notam,  «suscepisti,» 
de  manibus  eorum,  «  et  confirmasti  me  in  con¬ 
spectu  tuo  in  aeternum, »  id  est,  humiliasti  me 
ad  horam  in  conspectu  hominum ,  sed  «  susce¬ 
pisti  et  confirmasti  me  in  conspectu  tuo,  » id  est, 
stare  fecisti  ante  conspectum  tuum  in  coelo  usque 
in  aeternum  :  vox  enim  LDIpyrn  significat  statuisti 
ante  conspectum  tuum;  quod  factum  est  per  exal¬ 
tationem  et  assumptionem  in  coelum. 

14.  Benedictus  Dominus  Deus  Israel  a  sm-  vers.  u. 
CULO,  ET  USQUE  IN  SiECULUM  :  FlAT,  FIAT. 

Ista  conclusio,  sive  Christi  sit,  sive  Prophetae, 
nihil  aliud  significat,  nisi  propter  exaltationem 
Christi ,  et  confusionem  inimicorum  ejus,  deberi 
honorem  et  gloriam ,  «  et  benedictionem  Deo  ab 
aeterno  et  usque  in  aeternum,  »  id  est,  sine  fine. 

Illud  autem,  fiat,  fiat,  hebraice  autem  fON, 
amen,  amen,  confirmatio  est  dictorum  ,  ut  sensus 
sit :  vere,  seu  fideliter  ita  sit,  sive  ita  fiat,  ut  sem- 
per  Deo  laus  et  gloria  deferatur.  Atque  hic  est  fi¬ 
nis  libri  I  secundum  Hebraeos,  qui  Psalterium  in 
quinque  libros  distribuerunt. 


LIBER  II  PSALMORUM 


SECUNDUM  IIEBRAOS, 

USQUE  AD  PSALMUM  LXXII. 


De  filiis  Corce.  —  Cora,  pronepote  Levi,  principe  conjurationis  contra  Mosen,  a  terra  absorpto  (Nvm.  xvi), 
servati  fuerant  filii  ejus  tres  ( ibid .  xxvi,  ld).  Ex  horum  posteris  fuerunt  quidam  cum  aliis  Levitis  aDavide 
ad  decantandum  sacros  hymnos  constituti,  et  inter  eos  Ileman,  praecipuus  cantorum  princeps  (1  Paral.  vi, 
33  seqq.  ix,  19;  xxvi,  1;  11  Paral.  xx,  19).  His  undecim  Psalmi  inscripti  leguntur;  sed  incertum  est,  au 
ideo,  quod  ipsi  eorum  Psalmorum  auctores  sint,  an  quod  solum  per  eos  fuerint  decantati.  Prior  sententia 
nobis  praeplacet,  ob  rationes  sequentes  :  a)  Si  ab  aliis  dictati  essent  hi  Psalmi,  alicubi  auctorum  nomina 
legerentur  adscripta,  sicut  supra  Psalm.  xxxix  titulum  habet  Ieduthuni,  carmen  Pavidis,  ut  per  ordinem 
Jeduthuni  decantatum,  et  a  Davide  agnoscas  editum,  b)  Auctor  lib.  I  Reg.  iv,  3d,  volens  praedicare  sapien¬ 
tiam  Salomonis,  qui  spiritu  carmina  pangendi  fuerit  praeditus,  confert  eum  nominatim  Etliani,  Hemani, 
Calcal  et  Dardae  :  hiuc  satis  aperte  colligitur,  Hemanero,  Coraitam,  aliosque  Coraitas,  quos  Davides  sacris 
praefecerat  cantionibus,  eodem  spiritu  valuisse,  c)  Denique  quotquot  inter  Psalmos  Coraitarum  praescrip¬ 
tum  habent  nomen,  a  Davidicis  carminibus  tum  stylo  concitatiori,  tum  quibusdam  locutionibus  et  dictio¬ 
nibus,  tum  frequentiori  usu  nominis  Elohim  pro  J ova  differunt.  Porro,  admissa  hac  sententia,  insuper  te¬ 
nendum  est,  filios  Corae  in  multis  suis  Psalmis  non  tam  sua  ipsius,  quam  sub  Davidis  potius  persona 
canere. 


PSALMUS  XLII 

SECUNDUM  HEBRJEOS. 


V.  v.  —  1.  In  finem ,  intellectus  filiis 
Core. 

2.  Quemadmodum  desiderat  cervus  ad  fontes 
aquarum,  ita  desiderat  anima  mea  ad  te,  Deus. 

3.  Sitivit  anima  mea  ad  Deum  fortem  vi¬ 
vum  :  quando  veniam  et  apparebo  ante  faciem 
Dei? 

4.  Fuerunt  mihi  lacrymae  meae  panes  die  ac 
nocte,  dum  dicitur  mihi  quotidie  :  Ubi  est 
Deus  tuus? 

5.  Haec  recordatus  sum,  et  effudi  in  me  ani¬ 
mam  meam ;  quoniam  transibo  in  locum  taber¬ 
naculi  admirabilis  usque  ad  domum  Dei : 

In  voce  exultationis,  et  confessionis,  sonus 
epulantis. 

6.  Quare  tristis  es,  anima  mea,  et  quare 
conturbas  me? 

Spera  in  Deo,  quoniam  adhuc  confitebor  illi, 
salutare  vultus  mei,  7.  et  Deus  meus. 

Ad  me  ipsum  anima  mea  conturbata  est; 
propterea  memor  ero  tui  de  terra  Jordanis,  et 
Hermoniim  a  monte  modico. 


V.  s.  h.  —  Victori  doctissimo  [h,  erudito  ] 
filiorum  Core . 

Sicut  areola  praeparata  ad  irrigationes  aqua¬ 
rum  :  sic  anima  mea  praeparata  [  h.  desiderat  ] 
ad  te,  Deus. 

Sitivit  anima  mea  ad  Deum  fortem  [  al.  fon¬ 
tem ]  viventem  :  quando  veniam,  et  parebo  ante 
faciem  Dei. 

Fuerunt  mihi  lacrymae  meae  panes  per  diem 
ac  noctem,  cum  diceretur  mihi  tota  die  :  Ubi 
est  Deus  tuus? 

Horum  recordatus  sum ,  et  effudi  in  me  ani¬ 
mam  meam,  quia  veniam  ad  umbraculum. 

Tacebo  usque  ad  domum  Dei  in  voce  laudis 
et  confessionis,  multitudinis  festa  celebrantis. 

Quare  incurvaris,  anima  mea,  et  conturbas 
me? 

Exspecta  Deum ,  quia  adbuc  confitebor  ei 
salutaribus  vultus  ejus. 

Deus  meus ,  in  meipso  anima  mea  incurva¬ 
tur  :  propterea  recordabor  tui  de  terra  Jordanis 
et  Hermonim  de  monte  minimo. 

8.  Abyssus  abyssum  invocat,  in  voce  cata¬ 
ractarum  tuarum. 

Omnia  excelsa  tua,  et  fluctus  tui  super  me 
transierunt. 

9.  In  die  mandavit  Dominus  misericordiam 
suam,  et  nocte  canticum  ejus. 

Apud  me  oratio  Deo  vitae  meae. 

10.  Dicam  Deo  :  Susceptor  meus  es. 

Quare  oblitus  es  mei?  et  quare  contristatus 
incedo,  dum  affligit  me  inimicus? 

11.  Dum  confringuntur  ossa  mea,  exprobra¬ 
verunt  mihi  qui  tribulant  me  inimici  mei. 

Dum  dicunt  mihi  per  singulos  dies  :  Ubi  est 
Deus  tuus? 

12.  Quare  tristis  es,  anima  mea?  et  quare 
conturbas  me? 

Spera  in  Deo,  quoniam  adhuc  confitebor  illi, 
salutare  vultus  mei,  et  Deus  meus. 


Abyssus  abyssum  invocat,  m  [h.  ad]  vocem 
cataractarum  tuarum  :  omnes  gurgites  tui  et 
fluctus  tui  super  me  transierunt. 

Per  diem  mandavit  Dominus  misericordiam 
suam,  et  in  nocte  canticum  ejus  mecum  :  oratio 
Deo  vitae  meae. 

Dicam  Deo  :  Petra  mea  [h.  FI  salei,  quod 
interpretatur,  Deus  petra  mea ,  et  est  unum  de 
nominibus  Dei  ] ,  quare  oblitus  es  mei :  quare 
tristis  incedo,  affligente  inimico? 

Cumme  interficerent  [al.  interfecerint]  in 
ossibus  meis,  exprobraverunt  mihi  hostes  mei, 
dicentes  ad  me  tota  die  :  Ubi  est  Deus  tuus? 

Quare  incurvaris ,  anima  mea ,  et  con¬ 
turbas  me  :  exspecta  Deum ,  quoniam  adhuc 
confitebor  ei,  salutaribus  vultus  mei  et  Deo 
meo. 


Argumentum.  —  Maurero  arridet  hodiernorum  sententia  Psalmum  esse  elegiam  sacerdotis,  fortasse  summi 
(vers.  5),  qui  exsul  procul  a  sacris  versaretur  inter  barbaros.  Sed  nil  impedit  quin  eam  Davidicis  temporibus, 
ipsoque  Davidi  Hierosolymis  profugo,  orta  seditione  filii  Absaloni,  referamus.  Cf.  II  Sum.  vi,  14;  xv,  26;  xvu, 
22  seqq.  Quae  Davidis  fuga  occasioni  fuisse  videtur  Coraitis,  ut  plures  Psalmos,  v.  g.  Ps.  lxxxiv,  hac  de  re  compo¬ 
nerent,  in  quibus  regis  summopere  afflicti  questus  et  preces  exprimerent,  atque  ea  carmina  vel  ipso  illo  .tempore, 
vel  postmodum,  in  illarum  calamitatum  memoriam,  inter  sacra  decantarent.  Strophae  duae  :  vers.  2-6,  ardentissi- 
mum  quo  flagret  desiderium  sacrorum ;  vers.  7-12,  quae  patitur,  adversariorum  ludibrium  et  afflictio.  Cf.  argumen¬ 
tum  Psalmi  seq. 

1.  Praecentori,  carmen  Coraitarum. 

2.  Quemadmodum  cerva  desiderat  rivos  aquarum, 
sic  anima  mea  desiderat  te,  Deus. 

3.  Sitit  anima  mea  Deum,  Deum  vivum; 
quando  veniam  et  comparebo  coram  facie  Dei? 

4.  Sunt  mihi  lacrymae  meae  cibus  diu  noctuque , 

dum  dicunt  ad  me  quotidie  ;  c<  Ubinam  est  Deus  tuus?  » 

5.  Illud  reminiscor,  et  effundo  animam  meam  in  me, 
quod  incedebam  in  (alii,  cum )  densa  turba, 

lente  ducebam  eos  ad  domum  Dei , 
cum  voce  jubili  et  laudis, 
multitudinem  festum  agentem. 

6.  Quid  te  deprimis  (deprimeris) ,  anima  mea, 
et  infremis  in  (seu  apud)  me? 

Spera  in  Deum,  nam  adhuc  celebrabo  eum, 
salutem  faciei  meae,  et  Deum  meum. 

7.  In  me  anima  mea  deprimitur  : 

ideo  reminiscor  tui  de  terra  Jordanis , 
et  de  Hermonibus,  de  monte  Mizar. 

8.  Fluctus  fluctum  advocat  ad  strepitum  cataractarum  tuarum; 
omnes  fluctus  tui  et  undae  tuae  super  me  transeunt. 

Admoni¬ 
tio  canto¬ 
ribus  Ec¬ 
clesiasti¬ 
cis  me- 
inoiiae 
coimiien- 
dai.da. 


COMMENTARIA  IN  PSALMOS. 

9.  Interdin  demandat  (ad  me)  Jova  gratiam  suam  (quasi  famulam) , 
et  noctu  canticum  ejus  mecum  est, 
hymnus  ad  Deum  vitae  meae. 

10.  Dicam  Deo  petrae  meae  : 

«  Quare  oblitus  es  mei? 

quare  atratus  (lugens)  incedo  opprimente  hoste?  » 

1 ! .  Cum  contritione  in  ossibus  meis  conviciantur  me  adversarii  mei , 
cum  dicunt  ad  me  quotidie  :  a  Ubi  est  Deus  tuus?  » 

12.  Quid  deprimeris,  anima  mea, 
et  infremis  in  me? 

spera  in  Deum,  nam  adhuc  celebrabo  eum , 
salutem  faciei  meae,  et  Deum  meum. 

NOT.E. 

Vers.  2.  Desiderat  :  Rosenmullerus,  glocitat  sitibunda.  —  Vers.  3.  Facie  Dei ,  in  sacro  tabernaculo.  — 
Vers.  4.  Cf.  Ovid.  Mctamorph.  lib.  X,  288  : 

Cuta  dolorque  animi  lacrymaeque  alimenta  fuere. 

—  Vers.  5.  Non  sine  lacrymis  vates  illud  tempus  memorat,  quo  ipsi  licuerit  sacris  Jova}  interesse.  Illud, 
scii,  quod,  vel  quomodo.  Effundere  animam  est  non  coercere  animi  afiectus,  dolori  laxare  habenas.  Lente 
ducebam  eos,  propr.  lente  incedebam  iis.  Multitudinem  appositione  cohaeret  cum  eos.  Festum  agentem.  :  cogi¬ 
tat  vates  de  solemni  pompa  ipso  duce  ad  templum  procedentium.  Nonnulli  illud,  sub  versus  initio,  ad  in¬ 
sultationes  improborum  referunt. —  Vers.  6.  Salutem  tw  eum  apponitur.  Mcce :  ita  legendum  cum  veteribus. 
Sensus  :  Salutem  in  quam  semper  prospicio,  quae  sernper  mihi  ante  oculos  est.  Ewaldus  faciei  interpre¬ 
tatur  capitis,  i.  e.  in  maximis  periculis.  —  Vers.  7.  Ideo,  propter  nexum.  Alii,  propterea  quod.  Hemonibus, 
in  plurali,  ut  Alpes,  Apennini,  quia  montana  sunt,  non  unicus  mons,  sed  longe  exporrecta  montium  juga, 
l.i  montium  illorum  radicibus  erant  Machanaim,  ubi  commoratus  est  Davides  in  exilio  Absalonico,  11  Sum. 
xvn,  24.  —  Vers.  8.  Fluctus,  etc.  i.  e.  calamitas  calamitatem  sequitur.  Ut  in  fluminibus  torrentibusve  non 
ante  prior  gurges  defluxit,  quam  alter  influat,  adeo  ut  prior  sequentem ,  ut  veniat,  vocare,  et  sequens 
priori,  quasi  advocatus,  occurrere  videatur  :  ita  noster  queritur  calamitatibus  et  aerumnis  tam  multis  premi, 
ut  finis  nullus  esse  videatur,  sed  aliae  nascantur  ex  aliis,  et  uni  recedenti  succedat  altera.  Ad  strepitum, 
strepentibus  cataractis,  etc.  Huic  aerumnarum  quibus  prematur  vates,  imagini,  caeteroquin  valde  usitatae, 
haud  improbabile  est  occasionem  dedisse  montium  factam  mentionem  vers.  7. —  Vers.  9.  Interdia  ei  noctu 
ad  utrumque  membrum  pertinent,  hoc  sensu  :  continuo.  Canticum,  cantici  materia  et  causa.  Hymnus,  puta 
gratiarum  et  laudis;  alii,  precatio.  Vitee  mcce  tum  auctorem,  tum  servatorem.  —  Vers.  10.  Petree,  qui  est 
petra  mea.  —  Vers.  11.  Cum  contritione ,  i.  e.  tanquam  si  ossa  mea  frangerentur,  etc. 


BELLARM1M  EXPLANATIO. 


PSALMUS  XL1 


TITULUS  ET  ARGUMENTUM. 

In  finem,  intellectus  filiis  Core. 

Titulus  admonet  filios  Core,  quibus  dabatur  Psalmus  cantandus,  ut  intelligant  quae  canunt,  ut  et  auditores  intel- 
ligere  faciant :  quae  admonitio  cantoribus  Ecclesiasticis  memoriae  commendanda  est :  cantus  enim  in  Ecclesia  spiritui 
deservire  debet,  et  non  soli  aurium  oblectationi.  Et  sicut  qui  intelligenter  et  devote  canunt,  animos  audientium 
rapiunt  in  Deum  ,  ita  qui  theatrales  modulos  in  Ecclesiam  invehunt ,  de  domo  Dei  scenam  mundi  faciunt.  Vide 
S.  Hieronymum  in  cap.  v  ad  Ephes.  Argumentum  Psalmi  aliqui  esse  volunt,  quod  David  exsul  tempore  Saulis  que¬ 
ratur,  se  non  posse  ter  in  anno  in  Jerusalem  ad  festa  Domini  accedere;  sed  tempore  Saulis  non  erat  tabernaculum 
Domini  in  Jerusalem,  sed  in  Silo,  et  ad  eum  locum  ibant  ter  in  anno  Israelitae.  Praeterea  tam  ingens  desiderium, 
quale  hoc  loco  exprimitur,  non  videtur  posse  referri  ad  tabernaculum  manufactum  et  arcam  ligneam.  Propierea 
Psalmi  argumentum  esse  putamus,  ut  SS.  Patres  Hieronymus,  Augustinus  et  Chrysostomus  docent,  quod  David 

amore  divino  succensus  exprimere  conatur  vehemens  desiderium,  quo  tenebatur,  perveniendi  ad  visionem  Dei, 
qiicE  est  vera  et  sempiterna  felicitas,  cum  tamen  inter  tentationes  et  pericula  peregrinationis  viveret.  Sed  dum  ipse 
desiderium  suum  exprimit,  simul  ducet  quae  sint  argumenta,  unde  verus  Dei  amor  possit  agnosci. 


EXPLICATIO  PSALMI. 


Vers  *•  i .  Quemadmodum  desiderat  cervus  ad  fontes 

AQUARUM,  ITA  DESIDERAT  ANIMA  MEA  AD  TE,  DEUS. 

Amor  est  Amor  res  est  igneae  naturae,  ac  per  hoc  intus  re- 
rtur®.  *  tineri  non  potest,  sed  per  verba  et  suspiria  foras 
erumpit.  David  igitur,  ut  amorem  suum  aliquo 
modo  exprimat,  comparat  se  servo  silibundo,  di¬ 
cens  : «  Quemadmodum  desiderat  cervus  ad  fon¬ 
tes  aquarum,  »  videlicet  pervenire,  «ita  desiderat 
anima  mea  pervenire  ad  te,  Deus;  »  quae  aptis- 
Quatuor  sima  similitudo  est;  cervus  enim  quatuor  habet 
q  vi  alita-  qualitates  :  primum ,  inimicissimus  est  serpenli- 
tcs.  bus ,  atque  cum  eis  perpetuum  bellum  gerit; 
deinde,  cum  a  venatoribus  quaeritur,  ad  montes 
altissimos  velocissimo  cursu  confugit;  tum  man¬ 
datum  illud  Apostoli  Galat.  vi  :  «  Alter  alterius 
onera  portate, »  ab  instinctu  quodam  naturae  ob¬ 
servat  :  nam,  ut  scribit  S.  Augustinus,  tum  hoc 
loco,  tum  serm.  21  De  verbis  Apostoli,  traduntur 
cervi ,  vel  quando  in  agmine  suo  ambulant,  vel 
quando  natando  alias  terrarum  partes  petunt, 
onera  capitum  suorum  super  se  invicem  ponere; 
denique  si  quando  vel  ex  pugna  cum  serpentibus, 
vel  ex  fuga  ad  montes,  vel  ex  deportatione  one¬ 
ris  ambulando,  vel  natando  fatigatur,  ardentis¬ 
sime  sitire  solet  aquas,  neque  ab  eis  inquirendis 
ulla,  vel  tenetur  amoenitate  pratorum ,  vel  ter¬ 
retur  difficultate  viarum.  Talis  omnino  est  ama- 
Arnor  tor  Dei;  nam  et  cum  serpentibus  carnalium  cu- 
Poi  qua-  piditatum  bellum  perpetuo  gerit;  et  cum  tenta- 
ll!,?  tionibus,  vel  persecutionibus  premitur,  ad  mon¬ 
tem  contemplationis  fugit,  et  infirmorum  moles¬ 
tias  patienter  tolerat,  sed  praecipue  summo  desi¬ 
derio  Deum  sitit,  neque  ulla  terrena  felicitate,  vel 
adversitate  impeditur,  quominus  ad  Deum  sem- 
per  anhelet.  Talis  erat  David,  quamvis  miles;  talis 
Paulus,  talis  Petrus,  tales  apofioli  caeteri  et  mar¬ 
tyres,  tales  omnes  qui  exilium  agnoscentes,  sive 
per  prospera,  sive  per  adversa  gradientes  cur¬ 
sum  ad  patriam  nunquam  relaxabant. 

Vers.  i.  2.  Sitivit  anima  mea  ad  Deum  fortem  vi¬ 
vum  :  QUANDO  VENIAM  ET  APPAREBO  ANTE  FACIEM 

Dei? 

Tria  Declarat  apertius,  quid  sit  desiderare  Deum,  et 
amorem  gjmiq  aperit  cur  tantopere  desiderandus  sit  Deus, 
liant,  Tna  sunt,  ut  Chrysostomus annotavit,  quteamo- 
'iuai  rem,  ac  per  hoc  sitim  et  desiderium  accendere 
eminent0  so^en^  pulchritudo,  beneficia  et  amor ;  nam  et 
’  res  pulchra  amari  se  quodam  modo  cogunt,  et  qui 
beneficia  praestant,  ad  se  amandos  provocant,  et 
qui  amant  redamari  merentur.  Sed  si  htec  tria  in 
unum  conveniant,  id  est,  si  persona  aliqua  pul¬ 
cherrima  et  nobilissima,  te  summis  et  quotidianis 


afficiat  beneficiis,  et  cumdem  te  maximi  faciat,  fe- 
que  ardentissime  amet,  quomodo  non  vehemen- 
tissimam  in  tuo  pectore  flammam  amoris  accen¬ 
det?  Haec  igitur  tria  in  Deum  convenire  David  boc 
loco  docet,  et  ideo  sitire  se  Deum ,  id  est,  amore 
et  desiderio  ejus  ardere  se  dicit.  «  Sitivit,  inquit, 
anima  mea  ad  Deum,  »  id  est,  ad  rem  pulcherri¬ 
mam,  nobilissimam,  praestantissimam,  quae  bona 
omnia  in  se  una  complectitur.  Fortem,  id  est,  ad 
rem  non  fluxam  ct  caducam;  sed  stabilem,  per¬ 
manentem,  aeternam.  Vivum,  id  est,  ad  rem  ope¬ 
rantem  inteliigentem,  amantem,  quae  nos  conti¬ 
nuis  beneficiis  afficit,  quae  nos  magni  facit ,  quae¬ 
que  nos  incredibili  amore  diligit,  llaec  ergo  silis 
in  rem  tam  bonam,  tam  beneficam,  tam  mei 
amantem,  cogit  ex  toto  corde  dicere  :  «  Quando 
veniam  et  apparebo  ante  faciem  Dei?  »  id  est, 
quando  finis  erit  peregrinationis;  quando  ini¬ 
tium  fruitionis?  Ex  hebrteo  clarius  verti  posset : 
Quando  veniam  et  videbo  faciem  Dei  ?  id  enim 
solum  est,  quod  sitim  animae  rationalis  explere 
potest. 

3.  Fuerunt  mihi  lacrymae  me,e  panes  die  ac  vers.  3. 

NOCTE,  DUM  DICITUR  MIHI  QUOTIDIE  :  UBI  EST  DEUS 
TUUS? 

Quivere  et  intime  cogitat  tria  quae  diximus, 
videlicet,  Deum  esse  supra  omnem  speciem  pul 
ebrum,  et  omnia  quae  nos  habemus  ab  illo,  ut  a 
fonte  manare,  et  eumdein  ipsum  tanti  nos  aesti¬ 
mare,  atque  ita  nos  diligere,  ut  Filium  suum  uni¬ 
genitum  pro  nobis  dederit :  fieri  non  potest,  quin 
lacrymis  desiderii  opprimatur,  dum  visio  tanti 
bom  differtur.  David  igitur,  qui  ista  serio  contem¬ 
plabatur,  recte  adjungit :  «Fuerunt  mihi  lacrymae 
mete  panes  die  ac  nocte, »  id  est,  lacrymis,  quasi 
panibus,  sustentabar  assidue  per  dies  et  noctes, 
id  est,  toto  tempore  hujus  peregrinationis,  vel 
per  dies  prosperitatis  et  noctes  adversitatis;  nam 
renuit  anima  consolari  terrena  felicitate,  nec  mi¬ 
nus  renuit  contristari  terrena  adversitate;  sed 
utroque  tempore  lacrymae  meae  fuerunt  mihi  ci¬ 
bus  et  potus ,  «  dum  dicitur  mihi  quotidie  »  ab 
impiis  et  incredulis:  «Ubi  est  Deus  tuus  ad  quem 
silis?  cui  suspiras?  cur  diligis,  quem  non  vides? 
sed  posset  etiam  sic  exponi,  dum  dicitur  mihi  quoti¬ 
die,  ubi  est  Deus  tuus,  »  id  est,  dum  quotidie  per  cir¬ 
cuitum  omnia  lustro  quaerens  quem  diligit  anima 
mea,  et  dicitur  milii  a  spiritu  meo,  a  cogitatione 
mea  :  «  Ubi  est  Deus  tuus?  »  haec  enim  omnia  quae 
contemplando  perlustrasti,  opera  sunt  Dei,  pul¬ 
chra  quidem  omnia,  sed  non  sicut  Deus  tuus.  Ubi 
est  igitur  Deus  tuus?  ubi  quaeres,  ut  iuveuias? 
Quando  venies,  et  videbis  faciem  Dei  tui  ? 

Wrs.  4.  4.  H.EC  RECORDATUS  sum,  et  effudi  in  me  ani¬ 

mam  MEAM,  QUONIAM  TRANSIBO  IN  LOCUM  TABERNA¬ 
CULI  AUMIRABILIS,  USQUE  AD  DOMUM  DEI. 

Pergit  in  explicando  desiderio  suo:  «Haec,  in¬ 
quit  ,  recordatus  sum,  »  quae  dicta  sunt  de  inqui¬ 
sitione  Dei,  «et  effudi  in  me  animam  meam.» 
Haec  effusio  tribus  modis  accipi  potest.  Primo,  ut 
sensus  sit :  «effudi  in  me  animam  meam, »  id  est, 
evacuavi  apud  me  animam  meam  omni  terrena 
delectatione,  ut  intraturus  tabernaculum  admi¬ 
rabile  et  ipsam  domum  Dei,  implerem  eam  de¬ 
lectationibus  Domini  mei.  Secundo,  ut  sensus  sit: 
«effudi  in  me  animam  meam,  »  id  est,  dilatavi 
animam  meam,  extendi  desiderium  meum,  ut 
capax  esset  tanti  boni,  quantum  inveniet  in  ta¬ 
bernaculo  illo  admirabili,  ubi  est  ubertas  inde¬ 
ficiens  domus  Domini.  Tertio,  ut  sensus  sit:  «ef¬ 
fudi  in  me  animam  meam ,  »  id  est,  effudi  super 
me  animam  meam ,  transcendi  contemplando 
ipsam  animam,  quomodo  dicitur  Thren.  iii,  28  : 
«Sedebit  solitarius,  et  tacebit,  quoniam  levabit 
Anima  supra  se. »  Vere  enim  uulla  est  in  hac  peregrina- 
boTiinis  tione  scala  aptior  ad  attingendum  aliquo  modo 
Deiis^t-  tabernaculum  admirabile  et  ipsam  domum,  ubi 
tingitur,  videtur  Deus,  quam  anima  nostra  quae  est  imago 
Dei  :  ipsa  enim  est  sublimior  coelo  et  profundior 
abysso ;  et  qui  animam  suam  contemplari  novit. 
Anima  in  ac  deinde  eam  transcendere,  et  peream  ad  exem- 
,;nibus  plar  ascendere  didicit,  is  pertransibit  ad  locum 
^similes"  tabernaculi  admirabilis  usque  ad  domum  Dei. 
reddat.  Ac ,  ut  breviter  hunc  ascensum  attingamus,  anima 
spiritus  est ,  ac  per  hoc  longe  transcendit  omnia 
corpora  :  sic  igitur  et  Deus  spiritus  est  et  spiri¬ 
tuum  corporumque  creator;  proinde  longe  trans¬ 
cendit,  non  solum  corpora,  sed  etiam  spiritus. 
Deinde  anima  simplex  et  indivisibilis  cum  sit, 
tamen  in  toto  corpore  est,  et  in  singulis  partibus 
tota,  omnia  membra  replens,  et  nullum  occu¬ 
pans  locum  :  sic  igitur  et  Deus  unicus  et  simpli, 
cissimus,  atque  indivisus  est,  et  tamen  mundum 
totum  et  res  creatas  omnes  replet,  ubique  totus, 
ubique  praesens,  nusquam  inclusus.  Tertio,  anima 
non  movetur  in  corpore,  et  totum  corpus  poitat, 
movet,  regit,  vivificat  atque  sensificat,  quod  in 
morte  cognoscitur  :  anima  enim  recedente,  cor¬ 
pus  continuo  cadit,  et  motum,  sensum,  speciem 
et  quicquid  habebat  boni  in  momento  amittit: 
quod  autem  est  anima  corpori,  id  est  rerum  uni¬ 
versitati  Deus,  non  quod  proprie  Deus  sit  anima 
mundi,  ut  philosophi  quidam  sensisse  videntur; 
sed  quod  similitudinem  animae  habere  videatur: 
ipse  enim  immobilis  in  se  manens,  «portat  omnia 
verbo»  virtutis  suae,  «et  in  eo  vivimus, movemur  et 
sumus.  »  Quarto,  anima  intelligens  est,  et  tota  in¬ 
tellectus  quidem  est,  eminenter  continens  cogni¬ 
tiones  omnium  sensuum,  et  multa  praeterea  cog¬ 
noscit,  ad  quoe  sensus  corporis  nullus  attingit: 
sic  Deus  totus  intellectus  est,  eminenter  continens 
cognitiones  omnium  hominum  ct  angelorum,  et 


infinita  praeterea,  quae  intelligentiam  nostram  su¬ 
perant.  Quinto,  anima  non  solum  theorice  multa 
intelligit,  sed  etiam  practice,  atque  inde  existunt 
opera  ingenii  humani  plane  admirabilia  in  variis 
artibus,  in  aedificiis,  hortis,  fontibus  aliisque  id 
genus  plurimis,  ut  saepe  opera  artis  humanae  cum 
operibus  naturae  contendere  videantur  :  sic  etiam 
Deus  non  solum  theorice,  sed  etiam  practice  intel¬ 
ligit,  et  sine  instrumentis,  sine  labore,  et  sine  spatio 
temporis,  solo  nutu  atque  imperio  voluntatis  con¬ 
didit  universa.  Sexto,  anima  liberum  habet  arbi¬ 
trium,  atque  inde  ad  nutum  movet  corporis  mem¬ 
bra  :  sic  Deus  liberrime  dominatur  rebus  omnibus 
creatis;  unde  Davidait  Psal.  cxviii  :  «Omnia  ser¬ 
viunt  tibi.  »  Neque  solum  anima  imago  Dei  est, 
quoad  essentiam ,  sed  etiam  (quamvis  obscurius, 
quoad  personarum  trinitatem  :  nam  in  anima  est 
mens  intelligens,  quasi  Pater;  est  notitia  pro¬ 
ducta,  quasi  Verbum  Patris;  est  et  amor  a  mente 
per  notitiam  productus,  quasi  Spiritus.  Est  etiam 
in  anima  fecunditas  memoriae,  est  intellectus  et 
voluntas,  quae  tres  divinas  personas  utcumque 
repraesentant.  Anima  igitur  supra  seipsam  effun¬ 
ditur,  seque  ipsam  transcendit  contemplando,  ut 
transire  possit  ad  tabernaculum  admirabile;  ideo 
subjungit  Propheta  :  «Quoniam  transibo  in  lo¬ 
cum  tabernaculi  admirabilis  usque  ‘ad  domum 
Dei.»  Per  locum  tabernaculi  admirabilis,  iutelli- 
gimus  coelestem  Jerusalem,  quae  est  tabernaculum 
non  manufactum,  «ternum  in  coelo  ,  ubi  est  do¬ 
mus  Dei,  de  qua  dixit  in  P$.  xxvi :  «Unam  petii  a 
Domino,  hanc  requiram,  ut  inhabitem  in  domo 
Domini  omnibus  diebus  vitae  meae.  «S.  Hierony¬ 
mus  ex  hebraeo  vertit  tacebo,  pro  eo  quod  nos 
habemus,  admirabilis.  Sed  Septuaginta  Interpretes 
non  legerunt  cniN ,  ut  nunc  habetur  ineodicibus 
hebraicis  ,  quod  significat  tacebo  ,  sed  legerunt 
mtN  ,  quod  significat  admirabilis  ,  et  differentia 
solum  est  in  duabus  litteris  similibus,  ut  ex  fi¬ 
gura  characterum  intelligi  potest.  Facile  autem 
fuit  librariis  mutare  duas  litteras  in  alias  similes, 
et  credendum  est  Septuaginta  Interpretes  ha¬ 
buisse  codices  hebraicos  meliores  quam  nos  ha¬ 
beamus.  Alioqui  non  potui' seat  vertere  admira¬ 
bilis,  pro  silebo,  nisi  imperitissimi  fuissent. 

5.  In  VOCE  EXULTAT10NIS  ET  CONFESSIONIS,  SO¬ 
NUS  EPULANTIS. 

Declarat  Propheta,  in  illa  sua  exstasi,  qua  effu¬ 
dit  supra  se  animam  suam,  et  contemplando  per- 
transivitad  locum  tabernaculi  admirabilis,  usque 
ad  domum  Dei,  non  pertransivisse  tacitum,  sed 
exultabundum  etlaudabundum  admiratione.  «In 
voce,  inquit,  exultationis  et  confessionis,»  adde, 
perlransibo  in  locum  tabernaculi  admirabilis,  id 
est,  pertransibo  admirans  gloriam  tabernaculi 
illius,  et  ex  admiratione  prorumpam  in  vocem 
exultationis  et  confessionis,  laudis  videlicet  con¬ 
ditoris  illius  tabernaculi,  qua?  vox  erit  sonus 
epulantis,  id  est,  vox  laeta  et  festiva,  quales  au- 

diuntur  in  solemnibus  et  festivis,  ac  nuptialibus 
epulis.  Neque  enim  potest  animus  contemplantis 
erigi  ad  considerandam  gloriam  coelestis  Jeru- 
salem,  sine  admiratione  et  exultalione  maxima. 
Quod  attinet  ad  verba,  illud  sonus  in  graeco  est 
casus  genitivi;  et  S.  Augustinus  legit  soni,  ex  quo 
fieri  potest  ut  noster  Interpres  posuerit  sonus, 
pro  sonitus,  genitivi  casus;  sed  potest  etiam  fieri 
ut  significare  voluerit,  vocem  exultationis  et  con¬ 
fessionis  fuisse  sonum  epulantis.  In  hebraeo ,  pro 
sono,  habetur  pon  hamon,  quod  S.  Hieronymus 
vertit,  multitudinis ;  sed  vox  illahebraica  utrum¬ 
que  significat,  sonitum  et  multitudinem.  Illud  au¬ 
tem  epulantis,  tam  in  hebraico  textu,  UIH  chogeg, 
quam  in  grfeeo,  lopTaCovro;,  festa  celebrantis,  et  sic 
etiam  legunt  Augustinus  et  Euthymius.  Sed  vide¬ 
tur  latinus  Interpres  declarare  voluisse  quale  fes¬ 
tum  illud  esset,  et  dixisse  «epulantis,  »  id  est, 
festum  convivii  solemnis,  quale  est  nuptiale, 
in  quo  multa  adhibentur  instrumenta  musica 
et  cantica  amatoria,  et  habetur  vox  epulantis  in 
Commentario  S-  Hieronymi  in  hunc  locum ,  ne 
quis  existimet  recens  irrepsisse  in  editionem  Vul¬ 
gatam. 

6.  Quare  tristis  es,  anima  mea,  et  quare 

CONTURBAS  ME? 

7.  Spera  in  Deo,  quoniam  adhuc  confitebor 
illi,  salutare  vultus  mei,  et  Deus  meus. 

Ex  illa  mentis  elevatione  et  gaudio  spirituali 
consolatur  lacrymas  suas,  dicens  :  «  Quare  tristis 
es,  anima  mea?»  id  est,  quare  lacrymae  tuae  sunt 
tibi  panes  die  ac  nocte,  «  dum  dicitur  tibi  :  Cbi 
est  Heus  tuus? quare  »tam  incessabili  fletu  «  con¬ 
turbas  me?  Spera  in  Deo,» id  est,  quamvis  Deum 
non  videas,  quem  tu  ardenter  videre  cupis,  tamen 
spera  in  eo ,  «  quoniam  adhuc  confitebor  illi,  » 
id  est,  quia  nondum  tempus  praeteriit,  adhuc  erit, 
quando  praesens  laudabo  Deum,  et  confitebor  mi¬ 
sericordias  ejus,  et  dicam  illi  :  «  Salutaie  vultus 
mei  et  Deus  meus,»  id  est,  tu  salus  es  vultus  mei, 
dum  illuminas  fulgore  tuo  vultum  meum,  et  facis 
ut  videat  facies  mea  faciem  tuam,  et  cognoscam 
sicut  et  cognitus  sum,  et  ex  clara  notitia  uicam  : 
«Tu  es  Deus  meus.  »  lu  hebr.t  o  habetur,  ut  etiam 
S.  Hieronymus  vertit :  Salutes  vultus  ijus,  Lteus  meus 
ad  me  ipsum,  etc. ;  sed  manifeste  corruptus  est 
hoc  loco  textus  hebraicus,  et  una  littera,  videlicet 
vau,  non  suo  loco  posita  totaui  hanc  confusio¬ 
nem  pcperit.  Id  quod  ex  repetitione  horum  ver¬ 
borum,  quae  habentur  in  fine  hujus  Psalmi,  et 
in  fine  Psalmi  sequentis  perspicuum  est.  Itaque 
non  est  legendum,  VJ2,  ut  hic  legitur,  sed 
VlSfctl  02,  ut  legitur  in  repetitione;  et  vera  lectio 
hebruica  ad  verbum  haec  est,  salutes  vultus  mei ,  et 
Deus  meus.  Dicit  autem  salutes  in  numero  multi¬ 
tudinis,  non  salus,  vel  salutare,  quia,  licet  una  sit 
salus  no.-dra,  tamen  ea  multa  bona  continet,  quae 
etiam  salutes  dici  possunt. 


8.  Ad  me  ipsum  anima  mea  conturbata  est  ;  v«w.  8. 

PROPTEREA  MEMOR  ERO  TUI  DE  TERRA  JORDANIS,  ET 
HERM0NI1M  A  MONTE  MODICO. 

Exponit  vicissitudines  tristitiae  et  consolationis 
suae  :  tristitiae,  ex  metu  et  periculis  hujus  vitae; 
consolationis,  ex  spe  et  promissione  futurae.  Dicit 
igitur  :  «  Ad  me  ipsum  anima  mea  conturbata 
est,  »  id  e^t,  quamvis  dixeri  m  animae  meae : «  Spera 
in  Deo,»  tamen  anima  mea  ad  me  ipsum  respi¬ 
ciens  ,  ad  infirmitatem  meam ,  ad  modicum  lu¬ 
men  et  modicas  vires  quae  in  me  sunt ,  timore 
magno  concutitur,  et  eo  terrore  conturbat  me. 
«Propterea  memor  ero  tui  de  terra  Jordanis,  et 
Ilermoniim  a  monte  modico, »  id  est,  propte¬ 
rea,  ut  huic  terrori  et  conturbationi  medicinam 
faciam,  removebo  oculos  a  me  ipso,  et  ad  te 
convertam;  et  ab  hoc  Jordane,  quem  video  in 
hac  terra,  «memor  ero  tui,»  id  est,  memor  ero 
fluminis,  quod  laetificat  civitatem  tuam,  et  tor¬ 
rentis  voluptatis  tuae,  quo  potantur,  qui  apud  te 
sunt;  et  ab  hoc  monte  modico,  qui  dicitur  ller- 
moniim ,  quem  ante  oculos  habeo,  «  memor  ero 
montis  sancti  tui,»  in  quo  habitas  cum  sanctis 
angelis  tuis,  et  ex  hac  memoria  consolabor  ani¬ 
mam  meam  et  desiderium  meum.  Quis  proprie  sit 
mons  Hermoniim,  et  an  diversus  sit  a  monte  lier-  Hermo- 
mon,  non  omnino  liquet :  tamen  verisimile  est  niim 
esse  montes  diversos ,  et  in  diversis  locis  sitos.  qufc.on*it 
Nam,  et  S.  Hieronymus  in  Vita  S.  Paulae  disliu-  dubita- 
guit  hos  duos  montes,  et  constat  montem  Hermon  tur' 
esse  montem  amplissimum,  et  Hermoniim  hoc 
loco  dicitur  esse  modicus.  Fortasse  igitur  Her¬ 
moniim  erat  mons  aliquis  in  Galilaea  non  longe 
a  Jordane,  cum  David  haec  duo  conjungat 

9.  Abyssus  abyssum  invocat,  in  voce  CATA-Vers.#. 
RACTARUM  TUARUM. 

10.  Omnia  excelsa  tua,  et  fluctus  tui  super  Vers.  io. 

ME  TRANSIERUNT. 

Pergit  narrare  tentationes  et  afflictiones  hujus 
vitae,  et  utitur  metaphora  inundationis  aquarum, 
alludens  ad  magnum  diluvium,  quod  fuit  tem¬ 
pore  Noe.  «  Abyssus,  inquit,  abyssum  invocat,» 
id  est,  maxima  aquarum  inundatio,  et  profundi¬ 
tas  super  me  venit,  et  alia  Iranseunle  alia  super¬ 
venit,  quasi  a  priore  vocata;  venerunt  autem  istae 
magnae  inundationes  «  in  voce  cataractarum  tua¬ 
rum,»  id  est,  in  strepitu  et  sonitu  apertionis  ca¬ 
taractarum  coelestium ,  unde  aquarum  inundatio 
descendebat.  «  Et  omnia  excelsa  tua ,  »  id  est, 
omnes  gurgites  allissimi,  et  «omnes  fluctus  lui 
super  me  transierunt,»  id  est,  omnis  illa  inunda¬ 
tio,  et  universum  diluvium  super  me  venit.  Allu¬ 
dit,  ut  dixi,  ad  diluvium  generale,  in  quo  «  cata¬ 
racta;  coeli  apertae  sunt, »  id  est,  tam  ingens  pluvia 
descendit,  ac  si  cataractae  aliquae  in  coelo  apertae 
fuissent,  et  inde  tota  illa  aqua  magno  cum  impetu 
descendisset :  et  ex  ea  inundatiouc  facta  est  abys- 


COMMENTARIA  IN  PSALMOS. 


276 

sus,  id  est,  maxima  aquarum  altitudo  et  profun¬ 
ditas.  Sed  hasc  metaphora  nihil  aliud  significat, 
nisi  ingentes  lentationes,  et  pericula,  quibus  di¬ 
vina  Providentia  sinit  exerceri  electos  suos.  Ho¬ 
rum  autem  periculorum  magnitudinem  soli  spi¬ 
rituales  viri,  qualis  erat  David,  intelligunt,  qui 
norunt  multiformes  insidias  diaboli,  et  sciunt 
quanti  referat  excidere  a  gratia  Dei  :  atque  haec 
videtur  esse  litteralis  expositio,  quamvis  repu¬ 
dianda}  non  sint  piae  nonnullorum  expositiones, 
qui  volunt ,  abyssus  abyssum  invocat.,  significare  : 
Abyssus  miseriae  invocat  abyssum  misericordiae 
divinae.  Item,  abyssus  humanae  malitiae  invocat 
abyssum  divinae  justitiae.  Item,  abyssus  secreto¬ 
rum  Testamenti  veteris  invocat  abyssum  arca¬ 
norum  Testamenti  novi.  Item,  abyssus  cordis 
humani,  quod  inscrutabile  est,  invocat  abyssum 
scientiae  Dei,  qui  scrutatur  renes  et  corda.  Illud 
solum  addendum  est,  per  vocem  invocat  non 
significari  implorat,  sed  vocat,  ut  ex  hebraea 
voce  colligitur  :  est  enim  sensus,  abyssus  abyssum 
vocat. 

vc^  ii.  II.  In  die  mandavit  Dominus  misericordiam 

SUAM,  ET  NOCTE  CANTICUM  EJUS. 

Redit  ad  vicissitudinem  consolationis ,  post 
narratam,  et  miro  modo  amplificatam  magni¬ 
tudinem  tentationis  :  «  In  die,  inquit,  mundavit 
Dominus  misericordiam  suam,  »  id  est,  postea- 
quam  transierunt  inundationes  aquarum,  et  hor¬ 
rendae  illae  abyssi,  in  die  prosperitatis  «  manda¬ 
vit,  »  id  est  misit  «  Dominus  misericordiam,  » 
consolantem  et  visitantem.  «  Et  nocte  canticum 
ejus,  »  id  est,  sed  tempore  nocturno  ,  tempore, 
videlicet,  tentationis  et  tribulationis,  non  cessa¬ 
bit  canticum  ejus,  id  est,  oratio,  et  gratiarum 
actio  illi  oblata.  Id  quod  clarius  explicatur  in 
sequenti  versiculo. 

Veis  it  12.  Apud  me  oratio  Deo  vit.e  me.e,  dicam 
Deo  :  Susceptor  meus  es. 

Hoc  videlicet  est  canticum  nocturnum ,  oratio 
secreta,  et  cordis  potius  quam  oris.  «  Apud  me, 
inquit,  oratio  Deo  vitae  meae,  »  id  est,  in  sinu 
meo  est  jugis  oratio  ad  Deum,  auctorem  vitae 
meae ;  cui  cum  fide  et  fiducia  dicam  :  «  Susceptor 
meus  es,  »  id  est,  in  te  confido,  ad  te  confugio , 
tu  me  labentem  suscipies,  tu  lapsum  eriges. 


13.  Quare  oblitus  es  mei,  et  quare  con- Vers  13- 
tristatus  incedo,  dum  affligit  me  inimicus? 

Miratur  vicissitudines  divinae  providentiae  in 
servis  suis  gubernandis ,  quasi  dicat  :  Cum  tu 
Deus  vere  susceptor  meus  sis,  «  quare  oblitus  es 
mei ,  »  id  est,  unde  hoc  accidit,  ut  teritationes  et 
tribulationes  ita  me  obruant,  ut  me  dereliquisse 
videaris,  cum  tu  spes  mea  sis  et  fortitudo  mea? 

Unde,  inquam,  accidit,  «  ut  contristatus  ince¬ 
dam,  dum  affligit  me  inimicus, »  cum  tu  sis  pro¬ 
tector  meus  et  adjutor  meus? 

1-1.  DUM  CONFRINGUNTUR  OSSA  MEA,  EXPR0-  Vers.  14. 
BRAVERUNT  MIHI  ,  QUI  TRIBULANT  ME  INIMICI 
MEI. 

15.  Dum  dicunt  mihi  per  singulos  dies  :  Ubi  Vers.  15. 
est  Deus  tuus?  quare  tristis  es,  anima  mea? 

ET  QUARE  CONTURBAS  ME? 

1G.  Spera  in  Deo,  quoniam  adiiuc  confitebor  \ers.  is. 
illi,  salutare  vultus  mei,  et  Deus  meus. 

Non  solum,  inquit,  affligit  me  inimicus,  te  vi¬ 
dente  et  spectante  ,  qui  susceptor  meus  es ;  sed 
etiam  «  dum  confringuntur  ossa  mea,  »  id  est, 
dum  ad  summam  debililatem  et  infirmitatem  de¬ 
venio,  ut  tentationes  vix  jam  ferre  possim  ,  «  ex¬ 
probraverunt  mihi  inimici  mei,  qui  tribulant 
me,  »  dum  assidue  mihi  dicunt  :  «  Ubi  est  Deus 
tuus?  »  id  est,  illi  ipsi,  qui  me  persequuntur  et 
tribulant,  exprobraverunt  mihi  fiduciam,  quam 
in  te  habeo,  quasi  frustra  in  te  speraverim  :  di¬ 
cunt  enim  :  «Ubi  est  Deus  tuus,  »  quem  tu  adju¬ 
torem  et  protectorem  tuum  esse  jactabas  ?  Sic 
legimus  exprobratum  Tobiue  :  «  Ubi  est  spes  tua, 
pro  qua  eleemosynas  et  sepulturas  faciebas?»  et 
infra  :  «  Manifeste  vana  facta  est  spes  tua,  ct  elee¬ 
mosynae  tuae  modo  apparuerunt,  »  Tob.  11.  Sic 
etiam  Christo  exprobratum  legimus Matih.  xxvu: 

«  Confidit  in  Deo,  liberet  eum  si  vult. »  Sic  igitur, 
et  Davidi  in  tribulatione  posito ,  exprobrabant 
increduli  hostes  ejus;  sed  is  tamen,  quamvis  ad 
horam  turbatus  et  contristatus,  se  ipse  reprehen¬ 
debat  et  dicebat  :  «  Quare  tristis  es,  anima  mea, 
et  quare  conturbas  me?  Spera  in  Deo,  quoniam 
adhuc  confitebor  illi ,  salutare  vultus  mei ,  et 
Deus  meus ;  »  quse  sunt  explicata  in  expositione 
vers.  6  et  7. 


PSALMUS  XL111 


SECUNDUM  hebrjeos. 


V.  v.  —  Psalmus  David. 

1.  Judica  me,  Deus,  et  discerne  causam  meam 
de  gente  non  sancta,  ab  homine  iniquo  et  do¬ 
loso  erue  me. 

2.  Quia  tu  es,  Deus,  fortitudo  meo,  quare  me 


V.  S.  H. 

Judica  me  Deus,  et  discerne  causam  meam 
de  gente  non  sancta  [  h.  immisericorde  ],  a  viro 
doloso  et  iniquo  salva  me. 

Tu  enim  es,  Deus,  fortitudo  mea,  quare  pro- 

repulisti?  et  quare  tristis  incedo,  dum  affligit 
me  inimicus? 

3.  Emitte  lucem  tuam  et  veritatem  tuam ; 
ipsa  me  deduxerunt  et  adduxerunt  in  montem 
sanctum  tuum,  et  in  tabernacula  tua. 

4.  Et  introibo  ad  altare  Dei,  ad  Deum,  qui 
laetificat  juventutem  meam. 

Confitebor  tibi  in  cithara,  Deus,  Deus  mens. 

5.  Quare  tristis  es,  anima  mea,  et  quare  con¬ 
turbas  me? 

Spera  in  Deo,  quoniam  adhuc  confitebor  illi : 
salutare  vultus  mei,  et  Deus  meus. 


jecisti  me?  quare  tristis  incedo,  affligente  ini¬ 
mico? 

Mitte  lucem  tuam  et  veritatem  tuam,  ipsa 
ducent  me  :  introducent  me  ad  montem  sanc¬ 
tum  tuum,  et  ad  tabernacula  tua. 

Et  introibo  ad  altare  Dei ,  ad  Deum  laetitia? 
exsultationis  meae,  et  confitebor  tibi  in  cithara, 
Deus,  Deus  meus. 

Quare  incurvaris,  anima  mea,  et  quare  con¬ 
turbas  me?  exspecta  Deum,  quoniam  adhuc  con¬ 
fitebor  ei,  salutaribus  [al.  salutibus ]  vultus  mei 
et  Deo  meo. 


Argumentum. —  Ita  hic  Psalmus  et  argumento  et  ipsa  dictione  cum  superiore  convenit,  ut  pars  illius  et  tertia 
stropha,  potius  quam  novus  Psalmus  putandus  sit,  praesertim  quum  intercalationem  eamdem  repetat  ad  calcem, 
quam  superior  in  medio  et  ad  extremum  habet.  Quid,  quod  in  codd.  37  a  Kennicotto  citatis,  novemque  a  de  Rossio 
inspectis,  hic  Psalmus  cum  xlii  ita  conjunctus  sit,  ut  unum  continuum  carmen  efliciant.  Stropha  una  :  rogatio  pro 
liberatione  ab  hostibus  et  ad  templurn  reditu. 

1.  Judica  me,  Deus, 

et  age  causam  meam  contra  gentem  non  benignam. 

A  viro  fraudis  et  pravitatis  eripe  me. 

2.  Nam  tu  es  Deus  praesidii  mei  :  quare  me  respuisti  ? 

Quare  pullatus  incedo  opprimente  hoste? 

3.  Mitte  lucem  (opem)  tuam  et  veritatem  tuam;  eae  ducant  me, 

et  perferant  me  ad  moutem  sanctum  tuum  et  ad  habitationes  tuas. 

4.  Ut  adire  liceat  aram  Dei , 

Deum  laetitia*  meae,  exultationis  meae, 
et  celebrem  te  cithara,  Deus,  mi  Deus. 

5.  Quid  deprimeris,  anima  mea, 
et  infremis  in  me? 

Spera  in  Deum,  nam  adhuc  celebrabo  eum 
salutem  faciei  meae,  et  Deum  meum. 

NOTjE. 

Vers.  2.  Contra ,  propr.  pree,  ut  stet  mea  causa.  Non  benignam,  impiam;  Graeci  dicunt  avoato;.  — Vers.  4. 
Aram ,  cum  hostiis  eucharisticis,  qualia  offerre  solebant  liberati  e  magnis  periculis. 

BELLARMINI  EXPLANATIO. 

PSALMUS  XLII. 


TITULUS  ET  ARGUMENTUM. 

Psalmus  David. 

Hunc  Psalmum,  qui  sine  titulo  est  apud  Hebraeos,  et  apud  Graecos  et  Latinos  nihil  habet  in  titulo,  nisi  Psalmus 
David,  et  est  quasi  appendix,  vel  potius  epitome  Psalmi  superioris,  brevissime  declarabimus.  Precatur  igitur  David 
a  Deo  liberationem  ab  inimicis,  et  simul  coutolalur  se  spe  futurae  beatitudinis. 

COMMENTARIA  IN  PSALMOS. 


EXPLICATIO  PSALMI. 


v«i.  i.  1 .  Judica  me,  Deus,  et  discerne  causam  meam 

DE  GENTE  NON  SANCTA,  AD  HOMINE  INIQUO  ET  DO¬ 
LOSO  ERUE  ME. 

Videtur  David  oppressus  fuisse,  vel  a  rege  Saule, 
vel  tentatus  graviter  a  daemonibus,  a  quibus 
cum  non  posset  refugium  habere  ad  homines, 
Deum  judicem  appellat.  Ait  igitur  :  «  Judica  me, 
Deus,  »  id  est,  tu  Deus  ,  esto  judex  meus;  non 
enim  habeo  ad  quem  pro  justitia  confugiam  , 
nisi  ad  te.  In  graeco  habetur  clarius,  xpivov  p.oi,  ju¬ 
dica  mihi,  id  est,  sis  mihi  judex.  «  Et  discerne 
causam  meam  de  gente  non  sancta,  »  id  est,  di¬ 
judica  causam,  quae  mihi  intenditur  a  gente  non 
sancta.  In  hebraeo  et  graeco  est  pulchra  allusio  no¬ 
minis  ad  verbum  :  hebraice  enim  habetur,  rDH 
»j'l  riba,  ribi ;  gr aece  autem  Staaarov  ir,v  HU-ov,  quo¬ 
modo  si  nos  diceremus,  litiga  litem  meam.,  velja- 
dica  judicium,  meum;  et  quia  verba  sunt  genera¬ 
lia.  duplex  sensus  esse  potest  in  his  verbis  :  Unus, 
ut  petat  a  Deo,  ut  non  solum  sit  judex,  sed  etiam 
patronus,  quasi  dicat  :  «  Judica  me,»  et,  «litiga 
litem  meam;  »  alter,  ut  declaret  quod  dixit :  «Ju¬ 
dica  me,  »  per  verba  sequentia ,  «  discerne  cau¬ 
sam  meam,  »  id  est,  cognosce  causam,  et  judica 
judicium  meum,  proferens  justam  sententiam  ad 
meum  favorem.  Vocat  autem  gentem  non  sanctam, 
homines  iniquos,  crudeles,  et  sine  misericordia, 
ut  vox  hebraica  manifestat ,  quae  proprie  signi¬ 
ficat  hominem  sine  misericordia,  et  patet  etiam 
ex  sequentibus  :  «  Ab  homine  iniquo  et  doloso 
erue  me;  »  id  est,  sic  judica  causam  meam,  ut 
per  hoc  judicium  liberes  me  ab  homine  iniquo 
et  doloso,  id  est,  a  quovis  homine  iniquo  et  do¬ 
loso,  vel  certe  ab  aliquo  certo  homine  iniquo  et 
doloso,  qui  erat  princeps  gentis  non  sanctae,  a 
quo  ipse  affligebatur. 

Vers.  ?.  2.  Quia  tu  es,  Deus,  fortitudo  mea;  quare 

ME  REFULTSTI,  ET  QUARE  TRISTIS  INCEDO,  DUM  AF¬ 
FLIGIT  ME  INIMICUS? 

Hic  versiculus  est  fere  idem  cum  versiculo  duo¬ 
decimo  Psalmi  superioris,  et  eumdem  habet  sen¬ 
sum,  id  est,  cum  Iu,  Deus,  «sis  fortitudo  mea,  » 
et  ego  in  tuo  adjutorio  unice  confidam,  unde  fit 
ut  me  repulisse  videaris,  et  ego  tanquam  a  gratia 
repulsus  tristis  incedam ,  «  dum  affligit  me  ini¬ 
micus?  »  Itaque  est  quaedam  familiaris,  et  ex 
fiducia  in  Deum  procedens  expostulatio ,  qua 
queritur  se  ita  a  Deo  affligi  permissum,  quasi 
Deus  repulisset  eum  ab  amicitia  sua. 

Vers.  3.  3.  EMITTE  LUCEM  TUAM  ET  VERITATEM  TUAM  I 

IPSA  ME  DEDUXERUNT,  ET  ADDUXERUNT  IN  MONTEM 
SANCTUM  TUUM,  ET  IN  TABERNACULA  TUA. 

Ex  hoc  versiculo  intelligimus  Davidem  spiri¬ 
tualem  virum  fuisse,  ut  dictum  est  in  Psalmo 


superiore,  et  sollicitum  fuisse  de  liberatione 
non  tam  a  malis  temporalibus ,  quam  a  peri¬ 
culis  peccatorum,  et  amissionis  aeternae  vitae.  Ait 
enim  :  «  Emitte  lucem  tuam  et  veritatem  tuam, » 
id  est,  concede  mihi  lucem  graliae  et  misericor¬ 
dia  tuae,  et  veritatem,  ac  fidelitatem  tuam  :  ipsa 
enim  «  me  deducent  »  in  hac  periculosa  pere¬ 
grinatione  ,  et  «  adducent  in  montem  sanctum 
tuum,  »  ubi  coelestis  est  Jerusalem,  «  et  in  ta¬ 
bernacula  tua,  »  id  est,  in  ipsam  domum  tuam, 
ubi  sunt  multae  mansiones,  et  multa  tabernacu¬ 
la  pro  electis  tuis.  Per  lucem  et  veritatem  S.  Augus¬ 
tinus  intelligit  Christum ,  qui  est  lux  et  veritas.  Chrishis 
Sed  videtur  obstare  illud  pronomen,  ipsa,  eum  lux 
dicitur,  ipsa  me  deduxerunt,  quod  habetur  ex- e  ta™n" 
presse  in  textu  hebraico  et  graeco  in  numero 
multitudinis.  Praeterea  similis  est  haec  locutio  ei 
quae  habetur  in  Psalm.  lvi  :  «  Misit  Deus  miseri¬ 
cordiam  suam  et  veritatem  suam,  »  et  familiare 
est  Davidi  per  lucem  intelligere  gratiam,  sive  mi¬ 
sericordiam,  ut  Psalm.  lxvi  :  «  Deus  misereatur 
nostri,  et  benedicat  nobis;  illuminet  vultum  suum 
super  nos,  et  misereatur  nostri.  »  Illa  vero,  ipsa 
me  deduxerunt ,  et  adduxerunt ,  in  hebraico  codice 
habentur  in  futuro,  ipsa  me  deducent.,  et  adducent ; 
et  quamvis  Septuaginta  Interpretes  et  Vulgata 
editio  habeant  in  praeterito,  tamen  videtur  esse 
positum  tempus  pro  tempore,  ut  Euthymius  an¬ 
notavit.  Saepe  enim  Scriptura  prophetica,  quae 
futura  sunt,  explicat  per  tempus  praeteritum  ad 
certitudinem  rerum  indicandam. 

4.  Et  introibo  ad  altare  DEr,  ad  Deum  qui  vers.  4. 

LIETIFICAT  JUVENTUTEM  MEAM. 


Explicat  quid  facturus  sit  in  monte  sancto  et  in 
tabernaculo  Dei,  nimirum  se  facturum  quod  cae- 
teri  faciunt,  qui  in  domo  Dei  habitant,  quorum 
munus  est  sacrificare  sacrificium  laudis :  «  Beati, 
inquit  idem  David  Psalm.  lxxxiii,  qui  habitant  in 
domo  tua,  Domine,  in  saecula  saeculorum  lauda¬ 
bunt  te.  »  «Introibo,  inquit,  ad  altare  Dei,  »  sa¬ 
crificaturus  videlicet  sacrificium  laudis  :  omnes 
enim,  qui  domum  illam  ingrediuntur,  continuo 
sacerdotes  fiunt,  ut  ex  illis  eorum  verbis  intel- 
ligi  potest  :  «  Fecisti  nos  Deo  nostro  regnum  et 
sacerdotes,  »  Apoc.  v.  Nec  solum  ad  altare  in¬ 
troibo,  inquit,  sed  etiam  introibo  «  ad  ipsum 
Deum,  »  id  est,  coram  ipso  Deo  apparebo,  quasi 
in  intimum  ejus  cubiculum  introductus,  «  ad 
Deum,  inquam,  qui  laetificat  juventutem  meam,  » 
id  est,  qui  laetificat  novam  meam  juventutem.  Nam 
in  patria  «renovabitur  sicut  aquilae  juventus  nos¬ 
tra,  »  ut  dicitur  in  Psalm.  cn,  et  ut  Apostolus  ait 
ad  Ephes.  iv  :  «  Occurremus  omnes  in  virum  per¬ 
fectum,  in  mensuram  aetatis  plenitudinis  Chri¬ 
sti.  »  S.  Hieronymus  vocem  >Vj  ghili  vertit  exul- 
tationem,  pro  qua  Septuaginta  verterunt  juven - 

tutem.  Sed  vocabulum  hoc  rarissime  invenitur  in 
Scripturis ;  et  sicut  ex  auctoritate  S.  Hieronymi 
credere  possumus  significare  exultationem ,  ita 
auctoritate  Septuaginta  Interpretum  credere  pos¬ 
sumus  significare  juventutem ..  Quod  autem  ha¬ 
betur  Daniel.  i,  DDli  ghilchem,  non  significat,  ut 
quidam  scripserunt,  juventutem,,  sed  similitudinem 
aetatis.  Sanctus  enim  Hieronymus  pro  illa  voce 
posuit,  coaevis  vestris, e t  ex  ejus  auctoritate  Sanctes 
Pagninus  in  Dictionario  suo  docuit,  Va  ghil  signi¬ 
ficare  similitudinem.  Nemo  igitur  reprehendere 
potest  Septuaginta  Interpretes ,  vel  editionem 
Vulgatam. 

Veis.  s.  5.  Confitebor  tibi  in  cithara ,  Deus,  Deus 

MEUS  :  QUARE  TRISTIS  ES,  ANIMA  MEA,  ET  QUARE 
CONTURBAS  ME? 

Vers. e.  fi.  Spera  in  Deo,  quoniam  adhuc  confitebor 


illi:  salutare  vultus  mei,  et  Deus  meus. 

Explicat  clarius  quod  sacrificium  oblaturus  sit 
ad  altare  Dei,  cum  venerit  in  tabernaculum  non 
manufactum,  aeternum  in  coelis.  <»  Confitebor,  in¬ 
quit,  tibi  in  cithara,  »  id  est,  laudabo  te  confi¬ 
tendo  misericordias  tuas,  justitias  tuas,  omnia  de¬ 
nique  mirabilia  tua,  et  laudabo  non  solum  ore, 
sed  etiam  opere;  tunc  enim  optime,  et  sine  ulla 
discordia,  vel  repugnantia  concordabunt  cantus, 
et  «  cithara,  »  id  est,  voces  et  opera,  quae  duo  in 
hac  peregrinatione  raro  perfecte  concordant. 
Porro  citharae  meminit  etiam  Apocalypsis,  cum 
describit  laudes  Sanctorum  in  coelo  ,  Apoc.  v  : 
o  Habentes  singuli  citharas  in  manibus  ;  »  et 
cap.  xiv  :  «  Et  vocem,  quam  audivi ,  sicut  citha- 
raedorum  citharizantium  in  citharis  suis.  »  Quae 
sequuntur,  explicata  sunt  in  fine  Psalmi  superioris. 


PSALMUS  XLIV 
SECUNDUM  ii  f,  b  r  je  o  s. 


V.  v.  —  1 .  In  finem,  filiis  Core  ad  intellectum. 

2.  Deus,  auribus  nostris  audivimus;  patres 
nostri  annuntiaverunt  nobis. 

Opus,  quod  operatus  es  in  diebus  eorum ,  et 
in  diebus  antiquis. 

3.  Manus  tua  gentes  disperdidit,  et  plantasti 
eos;  afflixisti  populos,  et  expulisti  eos. 

4.  Nec  enim  in  gladio  suo  possederunt  ter¬ 
ram,  et  brachium  eorum  non  salvavit  eos  : 

Sed  dextera  tua,  et  brachium  tuum,  et  illu¬ 
minatio  vultus  tui,  quoniam  complacuisti  in  eis. 

5.  Tu  es  ipse  rex  meus  et  Deus  meus,  qui 
mandas  salutes  Jacob. 

6.  In  te  inimicos  nostros  ventilabimus  cornu, 
et  in  nomine  tuo  spernemus  insurgentes  in 
nobis. 

7.  Non  enim  in  arcu  meo  sperabo,  et  gladius 
meus  non  salvabit  me. 

8.  Salvasti  enim  nos  de  affligentibus  nos,  et 
odientes  nos  confudisti. 

9.  In  Deo  laudabimur  tota  die,  et  in  nomine 
tuo  confitemur  in  sseculum. 

10.  Nunc  autem  repulisti  et  confudisti  nos, 
et  non  egredieris,  Deus,  in  virtutibus  nostris. 

11.  Avertisti  nes  retrorsum  post  inimicos 
nostros,  et  qui  oderunt  nos,  diripiebant  sibi. 

12.  Dedisti  nos  tanquam  oves  escarum,  et  in 
gentibus  dispersisti  nos. 

13.  Vendidisti  populum  tuum  sine  prelio,  et 


V.  s.  h.  —  Vietori,  fidiorum  Core  eruditio. 

Deus,  auribus  nostris  audivimus ;  patres  nos¬ 
tri  narraverunt  nobis  opus  quod  operatus  es  in 
diebus  eorum,  in  diebus  antiquis. 

Tu  manu  tua  gentes  delesti  [  h.  exharedasti, 
et  plantasti  eos  [al.  eas];  afflixisti  populos, 
[al.  plebes],  et  emisisti  eos. 

Non  enim  in  gladio  suo  possederunt  terram, 
neque  brachium  eorum  salvavit  eos  : 

Sed  dextera  tua,  et  brachium  tuum,  et  lux 
vultus  tui,  quia  complacuisti  in  eis. 

Tu  es  ipse  rex  meus  Deus  :  praecipe  salutibus 
Jacob. 

In  te  hostes  nostros  ventilabimus :  in  nomine 
tuo  conculcabimus  adversarios  nostros. 

Non  enim  in  arcu  meo  confidam,  neque  gla¬ 
dius  meus  salvabit  me. 

Quia  salvasti  nos  de  hostibus  nostris,  et  eos 
qui  oderant  nos,  confudisti. 

In  Deo  laudabimus  tota  die,  et  nomini  tuo  in 
aeternum  confitebimur.  Semfer. 

Verum  tu  projecisti ,  et  confudisti  nos  :  et 
non  egredieris  in  exercitibus  nostris. 

Vertisti  terga  nostra  hosti  :  et  qui  oderunt 
nos,  diripuerunt  sibi. 

Dedisti  nos  tanquam  gregem  ad  vorandum, 
et  in  gentibus  dispersisti  nos. 

Vendidisti  populum  tuum  sine  pretio  :  nec 

tion  fuit  multitudo  in  commutationibus  eorum. 

14.  Posuisti  nos  opprobrium  vicinis  nostris, 
subsannationem  et  derisum  his  qui  sunt  in  cir¬ 
cuitu  nostro. 

15.  Posuisti  nos  in  similitudinem  gentibus, 
commotionem  capitis  in  populis. 

16.  Tota  die  verecundia  mea  contra  me  est, 
et  confusio  faciei  meae  cooperuit  me. 

17.  A  voce  exprobrantis  et  obloquentis,  a  fa¬ 
cie  inimici  et  persequentis. 

18.  Haec  omnia  venerunt  supernos,  nec  obliti 
sumus  te,  et  inique  non  egimus  in  testamento 
tuo. 

19.  Et  non  recessit  retro  cor  nostrum,  et  de¬ 
clinasti  semitas  nostras  a  via  tua. 

20.  Quoniam  humiliasti  nos  in  loco  afflictio¬ 
nis,  et  cooperuit  nos  umbra  mortis. 

21.  Si  obliti  sumus  nomen  Dei  nostri,  et  si 
expandimus  manus  nostras  ad  Deum  alienum. 

22.  Nonne  Deus  requiret  ista?  ipse  enim  no¬ 
vit  abscondita  cordis. 

Quoniam  propter  te  mortificamur  tota  die, 
aestimati  sumus  sicut  oves  occisionis. 

23.  Exsurge,  quare  obdormis.  Domine?  ex¬ 
surge,  et  ne  repellas  in  finem. 

24.  Quare  faciem  tuam  avertis,  oblivisceris 
inopiae  nostrae  et  tribulationis  nostrae. 

25.  Quoniam  humiliata  est  in  pulvere  anima 
nostra,  conglutinatus  est  in  terra  venter  noster. 

Exsurge,  Domine,  adjuva  nos,  et  redime  nos 
propter  nomen  tuum. 


grandis  fuit  commutatio  eorum  [7i.  et  non  fcene- 
rasti  in  commutatione  eorum  ]. 

Posuisti  nos  opprobrium  vicinis  nostris,  sub¬ 
sannationem  et  irrisum  his  qui  erant  in  circuitu 
nostro. 

Posuisti  nos  similitudinem  [h.  parabolam,] 
in  gentibus,  commotionem  capitis  in  tribubus 
[h.  plebibus]. 

Tota  die  confusio  [al.  verecundia]  mea  con¬ 
tra  me ,  et  ignominia  faciei  meae  cooperuit  me. 

A  voce  exprobrantis  et  blasphemantis,  a  facie 
inimici  et  ultoris. 

Omnia  haec  venerunt  super  nos,  et  non  sumus 
obliti  tui,  nec  mentiti  sumus  in  pacto  tuo. 

Non  est  conversum  retro  cor  nostrum ,  nec 
declinaverunt  gressus  nostri  a  semita  tua. 

Quoniam  dejecisti  nos  in  loco  draconum,  et 
operuisti  nos  umbra  mortis. 

Si  obliti  sumus  nominis  Dei  nostri,  et  expan¬ 
dimus  manus  nostras  ad  Deum  alienum. 

Numquid  non  Deus  investigabit  istud?  ipse 
enim  novit  cogitationes  cordis. 

Quoniam  propter  te  mortiflcati  sumus  tota 
die  :  reputati  sumus  ut  grex  occisionis. 

Consurge  [  h.  Expergiscere  ],  quare  dormitas. 
Domine?  vigila,  quare  projicis  [al.  projecisti] 
nos  in  sempiternum? 

Quare  faciem  tuam  abscondis,  oblivisceris 
afflictionis  nostrae  et  inopiae  nostrae? 

Quoniam  incurvata  est  in  pulvere  anima  nos¬ 
tra  :  adhaesit  in  terra  [al.  terree  ]  venter  noster. 

Surge,  auxiliare  nobis,  et  redime  nos  propter 
misericordiam  tuam. 


Argumentum.  —  In  calamitatibus  populi  maximis,  cum  succumberet  in  multis  praeliis,  et  premeretur  graviter 
ab  hostibus,  has  preces  fecit  auctor  Psalmi  hujus ,  Goraites,  quibus  pnemittit  gloriosam  commemorationem  sum¬ 
morum  beneficiorum,  quae  Deus  in  populum  judaicum  contulerit;  atque  ita  implorat  opem  Dei  ardenter  et  fidenter, 
ut  talem ,  nunc  etiam ,  se  Deus  praebere  velit  populo  adversus  hostes  suos  et  gentes  exteras,  qualem  superioribus 
temporibus  semper  se  ei  praebuerit,  cum  in  verae  pietatis  constanti  cultu  atque  studio  eum  coluerint.  «  Egregie 
falluntur,  qui  quae  vers.  23  dicta  sunt  non  nisi  Machabaicis  temporibus  congruere  putant.  Quae  vers.  12  habentur 
ostendunt,  aut  in  exsilio  compositum  esse  hunc  Psalmum ,  aut,  quod  ob  vers.  7  aliis  probabilius  videri  possit,  tem¬ 
poribus  quae  fuerunt  proxima  ante  exsilium,  ut  quibus  jam  magna  pars  Judaeorum  patria  essent  ejecti.  »  Haec 
Maurer.  Aliter  Hengstenberg  :  Dum  Davides,  ait,  gereret  bellum  in  Arabia  et  juxta  Euphraten,  Edomitas  irrupe¬ 
runt  in  Palaestinam ,  Israelitasque  plurimos  tum  occiderunt,  tum  captivos  (vers.  12  :  conf.  I  Reg.  vm,  46  seqq. 
Amos,  r,  6,  9,  etc. )  abduxerunt.  Hac  occasione  Coraites  quidam  hanc  precationem  fudit.  Paulo  pe  st  Davides,  misso 
Joab  adversus  Edomitas,  eos  iu  Valle  Salis  devicit  (H  Sam.  vur,  13 ) ,  tumque  Psalmum  lx  ipse  cecinit.  Caeterum 
strophae  quinque  :  vers.  2-4,  tu,  Jova,  ope  tua  majoribus  nostris  adfuisti,  victricia  reddidisti  eorum  arma  -  vers.  5  9 
tuo  adjuti  auxilio  nos  quoque  prosternimus  qui  nos  opprimunt  hostes;  vers.  10-17,  at  tu  nos  deseruisti,  victos 
quippe  atque  prostratos,  patria  ejectos ,  omnibus  contumeliis  affectos;  18-23,  nec  quod  a  te  defecimus  haec  mala 
nobis  acciderunt,  imo  tua  causa  talia  patimur;  vers.  24-27,  succurre  tandem  ad  extremam  miseriam  redactis. 

1.  Praecentori,  Coraitarura  carmen. 

2.  Deus,  auribus  nostris  (ipsi)  audivimus, 
majores  noslri  narrarunt  nobis 

facinus  quod  fecisti  temporibus  illorum , 
in  diebus  priscis. 

3.  Tu  manu  tua  gentes  (Cananaeas)  expulisti  (sedibus  suis)  f 
et  plantasti  illos  (majores  nostros) ; 

afflixisti  populos , 

et  extendisti  illos  (majores  nostros). 

4.  Neque  enim  gladio  suo  occuparunt  terram, 
nec  brachium  eorum  salvavit  eos; 

sed  dextera  tua,  et  brachium  tuum,  et  lux  faciei  tuae  (favor  tuus)  : 
nam  favebas  illis. 

5.  Tu  ipse  (idem)  rex  meus  es,  Deus  : 
demanda  salutes  (auxilium)  Jacobi. 

6.  Per  te  vexatores  nostros  ferimus  (vel  feriemus ) ; 

tuo  nomine  (auspicio)  conculcamus  insurgentes  contra  nos. 

7.  Neque  enim  in  arcu  meo  fiduciam  pono, 
nec  gladius  meus  servat  me. 

8.  Sed  tu  salvas  nos  a  vexatoribus  nostris, 
et  osores  nostros  pudore  afficis. 

9.  Deo  gloriamur  quotidie , 

et  nomen  tuum  in  perpetuum  celebramus. 

10.  Nunc  autem  (imo  vero)  rejecisti  et  contumelia  affecisti  nos, 
neque  exivisti  cum  exercitibus  nostris. 

1 1 .  Reverti  nos  fecisti  retro  ab  oppressore , 

et  osores  nostri  praedati  sunt  sibi  (facultates  nostras). 

12.  Fecisti  nos  instar  gregis  mactandi, 
et  inter  gentes  dispersisti  nos. 

1 3.  Vendidisti  tuum  populum  nullo  pretio , 

nec  multiplicasti  in  statuendis  pretiis  eorum. 

14.  Fecisti  nos  contumeliam  vicinis  nostris, 

irrisionem  et  ludibrium  incolis  (alii,  locis;  proprie,  circuitibus )  qui 
nos  sunt. 

15.  Fecisti  nos  proverbium  inter  gentes , 
agitationem  capitis  inter  nationes. 

16.  Quotidie  ignominia  mea  coram  me  est , 
et  pudor  faciei  meae  operit  me  : 

17.  Propter  vocem  exprobrantis  et  conviciantis, 
propter  aspectum  hostis  et  vindictae  cupidi. 

18.  Haec  omnia  supervenerunt  nobis,  nec  tamen  obliti  sumus  tui , 
nec  fefellimus  (perfide  egimus  contra)  foedus  tuum. 

19.  Retro  non  cessit  (a  te)  cor  nostrum, 
nec  deflexit  gressus  noster  a  semita  tua, 

20.  quod  (gall.  pour  que )  contrivisti  nos  in  loco  canum  ferorum 
et  operuisti  nos  umbra  mortis. 

21.  Si  obliti  essemus  nomen  Dei  nostri, 

et  si  expandissemus  manus  nostras  ad  deum  anenum , 

Vers.  ). 

22.  nonne  Deus  explorasset  (ultione)  hoc? 
nam  novit  ipse  recondita  cordis. 

23.  Sed  propter  te  occidimur  quotidie, 
reputamur  ut  grex  mactandus. 

24.  Evigila  !  quare  obdormis,  Domine? 

Expergiscere!  ne  rejicias  nos  in  perpetuum. 

25.  Quare  faciem  tuam  occultas, 

oblivisceris  afflictionis  nostrae  et  oppressionis  nostree? 

26.  Nam  depressa  est  anima  nostra  ad  pulverem, 
adhaeret  terrae  corpus  (propr.  venter)  nostrum. 

27 .  Surge  in  auxilium  nobis , 

et  redime  nos  propter  bonitatem  tuam. 

Nom 

Vers.  2.  Nobis  facinus  quod  :  alii,  nobis  :  Facinus  fecisti,  etc.  Facinus,  mirabilia  tua  in  eorum  gratiam, 
qu;e  mox  enarrantur.  —  Vers.  9.  Deo  gloriamur;  Ewaldus,  von  Gott  lobsingen,  i.  e.  de  Deo  laudem  cani¬ 
mus.  Aliis  aflix.  3  laudis  objectum  indicat.  —  Vers.  10.  f]X,  gall.  quoi  donc,  et  aprds  cela.  —  Vers.  11.  Ab, 
>  paragog.  —  Vers.  13.  Multiplicasti,  quod  Galli  dicunt  1’enchere,  seu,  vous  n’avez  pas  ete  loin;  alii,  nec 
magni  fecisti ,  scii,  populum;  alii,  neque  auxisti  res  tuas  pretiis  eorum  :  Prov.  xxn,  16.  —  Vers.  16.  Pro¬ 
verbium,  ut  in  proverbiu m  inter  eos  abiret  summe  probrosa  nostra  conditio.  —  Vers.  20.  Locus  canum  fe¬ 
rorum  sunt  terrae  terrore  ac  sterilitate  deformes,  aut  ab  hostibus  in  solitudinem  redactae;  alii  :  in  ser¬ 
vitute  inter  crudeles  gentes.  Pro  canum  ferorum  alii  vertunt  draconum.  Operuisti ,  propr.  super  nos  cum 
umbra  mortis,  instar  eorum  qui  in  solitudine  quadam  horrida  noctu  oberrant.  —  Vers.  21 .  Si :  alii,  vi  ma¬ 
jori,  nequaquam  unquam  obliti  sumus...  —  Vers.  23.  Tantum  abest,  ut  e  contra,  etc.  Haec  bene  conveniunt 
Ezechiae  regis  et  Sennacherib  temporibus.  —  Vers.  27.  Ezerathah  pro  czerah,  ah  in  ath  mutato,  cum  ,1 
paragog. 


BELLARMINI  EXPLANATIO. 


PSALMUS  XLIII. 


TITULUS  ET  ARGUMENTUM. 


In  finem  filiis  Core  ad  intellectum. 

Titillus  hujus  Psalmi  nihil  differt  a  titulo  Psalmi  xl,  nisi  quod  in  eo  vox  intellectus  praeponebatur,  hic  post¬ 
ponitur.  Ibi  erat  intellectus  filiis  Core ,  hic  est,  filiis  Core  intellectus ,  ut  est  in  hebraeo,  vel  ad  intellectum ,  ut  est 
in  graico  et  latino.  Et  fortasse  nullum  est  in  hac  transpositione  mysterium.  Fortasse  etiam  vox  intellectus  pneposita 
significabat  in  eo  Psalmo  deplorari  calamitates  praeteritas,  vel  praesentes  ;  in  hoc  autem  postponitur,  quia  deplo¬ 
rantur  calamitates  futurae  longe  post  tempora  Davidis  :  conveniunt  enim  SS.  Patres  hunc  Psalmum  continere  prae¬ 
dictionem  rerum,  quae  post  tempora  Davidis  contigerunt;  et  Graeci  quidem,  ut  Chrysostomus ,  Theodoretus  et 
Euthymius  docent,  Psalmum  hunc  cantari  in  persona  Machahaeorum ,  qui  gravissimas  calamitates  ab  Antiocho 
aliisque  regibus  Syriae ,  vel  ^Egypti  passi  sunt.  Latini  vero ,  ut  Ambrosius,  Hieronymus  et  Augustinus  volunt  in 
hoc  Psalmo  exprimi  voces  SS.  Martyrum  ,  qui  crudelissimas  persecutiones  a  Romanis  Imperatoribus  pertulerunt. 
Sed  conciliari  possunt  h*  Patrum  sententiae ,  si  dicamus  Psalmum  praesentem  ad  utrosque  pertinere  ad  Macha- 
baeos  et  ad  Christianos  :  similes  enim  persecutiones  utrique  passi  sunt ,  et  propter  causam  eamdem ,  propter  con¬ 
fessionem  videlicet,  et  legem  ejusdem  veri  Dei.  Sicut  enim  hic  Psalmus  non  solum  pertinet  ad  martyres  qui  tem¬ 
pore  Neronis  passi  sunt,  sed  etiam  ad  ecs,  qui  tempore  Diocletiani,  qui  plus  ducentis  annis  fuit  Nerone  posterior: 
sic  etiam  pertinere  potest  ad  martyres,  qui  sub  Antiocho  Epiphane  decertarunt,  qui  ducentis  circiter  annis  Nero¬ 
nem  praecessit. 


EXPLICATIO  PSALMI. 


\.  Deus,  auribus  nostris  audivimus;  patres 

NOSTRI  ANNUNTIAVERUNT  NOBIS. 


2.  Opus  QUOD  OPERATUS  ES  IN  DIEBUS  EORUM,  Vers. 2. 
ET  IN  DIEBUS  ANTIQUIS. 


Dens  non 
mntatur, 
seri  medi¬ 
cinam 
pro  tem¬ 
pore  mo¬ 
tat. 


Vers.  3. 

Incipit  populus  Dei  in  persecutione  positus,  et 
pro  afflictione  gemens  commemorare  magnalia, 
quae  Deus  pro  fidelium  suorum  defensione  ali¬ 
quando  fecit,  et  mirari  cur  nunc  eosdem  fideles 
suos  dereliquisse  videatur,  ut  hac  commemora¬ 
tione  et  admiratione  Deum  ad  misericordiam 
flectat.  Sed  ideo  praemisit  in  titulo  David  hic  in¬ 
tellectu  opus  esse,  quoniam  Deus  non  mutatur, 
sed  medicinam  pro  tempore  mutat,  prout  populo 
suo  aegrotanti  convenire  judicat.  Deus,  inquit 
Propheta  in  persona  Ecclesiae,  vel  martyrum 
utriusque  Testamenti ,  «  auribus  nostris  audivi¬ 
mus.  »  Dicit  autem  auribus  nostris,  cum  satis 
fuisse  videretur  dicere,  audivimus,  vel  auribus 
audivimus,  ad  majorem  certitudinis  expressio¬ 
nem  :  quo  modo  S.  Joannes  scribit  initio  pri¬ 
mae  epistolae  :  «  Quod  vidimus  oculis  nostris,  et 
manus  nostrae  contrectaverunt ;  »  videbatur  satis 
fuisse  dicere,  quod  vidimus,  et  contrectavimus ;  sed 
magnam  habet  vim  ad  significandam  certitu¬ 
dinem  exploratam  ,  illud  oculis  nostris ,  manibus 
nostris.  Ita  igitur  hoc  loco  dicunt :  «  Auribus  nos¬ 
tris  audivimus,  »  id  est,  nos  ipsi  audivimus.  Ad¬ 
dunt  continuo  unde  audierint; ac  dicunt:  «Patres 
nostri  annuntiaverunt  nobis,  »  id  est,  non  acce¬ 
pimus  incerto  rumore  ab  hominibus  ignotis,  sed 
ipsi  patres  nostri,  viri  fide  dignissimi,  qui  nos 
filios  suos  nunquam  decepissent,  ipsi ,  inquam, 
«  annuntiaverunt  nobis.»  Quid  autem  audierint 
a  patribus  explicant,  cum  addunt :  «  Opus,  quod 
operatus  es  in  diebus  eorum,  et  in  diebus  anti¬ 
quis,  »  id  est,  annuntiantibus  patribus  audivi¬ 
mus  mirabile  opus ,  quod  fecisti  in  diebus  eo¬ 
rum,  ipsis  videlicet  videntibus;  et  etiam  «  opus, 
quod  fecisti  in  diebus  antiquis ,  »  quod  patribus 
suis  narrantibus  ipsi  patres  nostri  audierunt. 
Non  multum  refert,  quod  in  hebraso  non  ha¬ 
betur  et,  unde  aliqui  exponunt  :  In  diebus  eo¬ 
rum,  qui  sunt  dies  antiqui. 

3.  Manus  tua  gentes  disperdidit,  et  plan¬ 
tasti  eos;  afflixisti  populos,  et  expu£isti  eos. 

Explicat  in  particulari  unum  ex  operibus  mi¬ 
rabilibus,  quod  Deus  fecit  pro  fidelibus  suis  in 
diebus  patrum,  ac  dicit;  «  Manus  tua  gentes  dis¬ 
perdidit,  »  id  est,  potentia  tua  disperdidit  ex 
terra  promissionis  gentes  Chananseorum  et  Jebu- 
saeorum ,  quee  in  illa  habitabant;  «  et  plantasti 
eos,  »  id  est ,  et  gentibus  illis  ejectis,  plantasti 
patres  nostros  in  illa  ipsa  terra.  «  Afflixisti  po¬ 
pulos,  et  expulisti  eos,  »  id  est,  disperdidit  illos 
manus  tua,  quia  afflixisti  gravissimis  praeliis  po¬ 
pulos  illarum  gentium  ,  et  tandem  devictos  ex¬ 
pulisti,  ut  locum  darent  populo  tuo.  Ex  hoc  loco 
intelligimus,  quod  supra  dictum  est :  «  Patres 
nostri  annuntiaverunt  nobis  opus,  quod  operatus 
es  in  diebus  eorum,  »  non  esse  accipiendum  de 
narratione  immediata,  sed  mediata,  id  est,  me¬ 
diante  successione  filiorum  :  quod  enim  hoc  loco 
narratur,  factum  est  tempore  Mosis  et  Josue; 


non  potuit  autem  Moses ,  vel  Josue ,  id  narrare 
per  se  Machabaeis,  aut  Apostolis,  neque  Davidi, 
qui  Psalmum  scripsit ,  sed  narraverunt  per  suc¬ 
cessores  suos.  Illud  autem,  'plantasti  eos,  continet 
insignem  metaphoram  ;  significat  enim  ita  con¬ 
stitutos  et  stabilitos  fuisse  in  terra  promissionis 
Hebraeos,  ut  nonnisi  difficulter  expelli  possent, 
quomodo  ponuntur  arbores  in  terra,  quando 
plantantur,  et  firmiter  radicantur,  ut  non  facile 
avelli  possint.  Praeterea  qua?  plantantur  non  so¬ 
lum  firma  consistunt,  sed  etiam  crescunt,  et  mul¬ 
tiplicantur  ;  quam  metaphoram  explicat  clarius 
Psalmus  lxxix  :  «  Plantasti  radices  ejus,  et  imple¬ 
vit  terram  :  operuit  montes  umbra  ejus,  et  ar¬ 
busta  ejus  cedros  Dei.  » 

4.  Nec  ENIM  IN  GLADIO  SUO  POSSEDERUNT  TER-  Vers.  4. 
RAM,  ET  BRACHIUM  EORUM  NON  SALVAVIT  EOS-. 

5.  Sed  DEXTERA  TUA,  ET  BRACHIUM  TUUM,  ET  Vers.  5. 
ILLUMINATIO  VULTUS  TUI,  QUONIAM  COMPLACUISTI 

IN  EIS. 

Probat  quod  dixit  :  «  Manus  tua  disperdidit 
eos,  »  etc.  Nam,  inquit,  «  non  in  gladio  suo  pos¬ 
sederunt  terram,  »  id  est,  patres  nostri,  tempore 
Mosis  et  Josue  ,  pugnaverunt  quidem  cum  Cha- 
nanseis ;  sed  nisi  adjutor  et  protector  eorum  tu 
fuisses,  neque  terram  possedissent,  neque  eva¬ 
dere  potuissent  de  manibus  hostium  suorum  : 
ipsi  enim  pauciores  erant,  minus  in  bello  exer¬ 
citati,  et  pugnaturi  erant  adversus  urbes  munitis¬ 
simas.  Non  igitur  in  gladio  suo,  id  est,  virtute 
armorum  suorum  possederunt  terram  promis¬ 
sionis.  «  Neque  brachium  eorum  salvavit  eos,  » 
id  est,  neque  robur  eorum  tantum  erat,  ut  in 
praelio  captivitatem  ,  vel  mortem  evadere  pos¬ 
sent;  «  sed  dextera  tua,  et  brachium  tuum,  et 
illuminatio  vultus  tui,  »  dedit  eis  terram  possi¬ 
dendam,  et  salvavit  eos  a  morte,  vel  captivitate, 
quando  cum  Chananaeis  pugnabant :  et  hoc  ideo, 

«  quia  complacuisti  in  eis,  »  id  est,  non  propter 
eorum  virtutes,  aut  merita,  sed  quia  tibi  placuit 
eligere  eos  in  populum  tuum.  Illud,  illuminatio 
vultus  tui,  significat  proprie  benignum  aspectum, 
sive,  gratiam  et  favorem  ,  ut  diximus  in  Psalmo 
superiori,  vers.  3.  Dicitur  enim  Deus  illuminare 
vultum  super  aliquem,  quando  illum  sereno  vultu  q»oaorio 
respicere  dignatur,  id  est,  cum  ejus  miseretur, 
eique  gratiam  suam  impertit.  Esse  autem  veris-  re  vui- 
sima,  quae  hoc  loco  dicuntur,  perspicuum  est  ex  tll;a 
libro  Josue  cap.  vi,  ubi  legimus  muros  urbis  Ilie- 
rico  ad  solum  clamorem  filiorum  Israel  funditus  quom? 
corruisse,  et  ex  capite  x,  ubi  legimus,  pugnante 
Josue,  Deum  immisisse  de  coelo  lapides  gran¬ 
dinis  super  hostes,  et  ait  Scriptura  :  «  Et  mortui 
sunt  multo  plures  lapidibus  grandinis ,  quam 
quos  gladio  percusserant  filii  Israel.  » 

6.  Tu  ES  IPSE  REX  MEUS,  ET  DEUS  MEUS  QUI  Vers.  0. 
MANDAS  SALUTES  JACOB. 

Exponit  nunc  admirationem  suam  populus 

Dei,  dicens  :  «  Tn  es  ipse  Rex  meus,  et  Deus 
meus,  qui  mandas  salutes  Jacob,»  id  est,  tu  ipse, 
qui  patres  nostros  adjuvabas  et  protegebas,  quia 
Rex  et  Deus  eorum  eras,  tu,  inquam,  «  ipse  es 
etiam  Rex  meus,  et  Deus  meus;  »  et  ille  idem , 
«  qui  mandas  salutes  Jacob,  »  id  est,  qui  consue¬ 
visti  salvare  populum  tuum,  qui  a  parente  suo 
nominatur  Jacob.  Hoc  loco  nonnulli  volunt  su¬ 
pervacaneum  esse  illud,  et,  cum  dicitur,  et  Deus 
meus ,  et  exponunt,  tu  es  Rex  meus  et  Deus  meus. 
Ratio  eorum  est,  quia  illud,  et,  non  habetur  in 
textu  hebraico.  At  Septuaginta  Interpretes  ha¬ 
bent  et,  et  sic  legunt,  et  exponunt  omnes  veteres 
graeci  et  latini.  Ambrosius  ,  Hieronymus,  Augus¬ 
tinus,  Chrysostomus,  Theodoretus,  Euthymius, et 
sensus  est  sublimior  :  nam  significat  Scriptura, 
Dens  non  Deum  non  solum  esse  regem  populi  sui,  sed 
rex°lu™d  etiam  Deunb  id  est,  judicem  totius  mundi,  aeter- 
etiam  ju-  num  et  omnipotentem ,  qui  possit  non  solum 
dea  popa-  protegere  populum  suum,  quem  regit,  sed  etiam 
li  sui.  pUnjre  omnes  adversarios  ejus.  Itaque  retinen¬ 
dum  est  illud,  et;  et  credendum,  vel  excidisse 
ex  hebraeo  textu ,  vel  Septuaginta  seniores  addi¬ 
disse  illud,  ut  declararent  vocem  Deus  non  esse 
vocativi  casus  ,  sed  nominativi,  et  aliquid  am¬ 
plius  eo  nomine  significari,  quam  nomine  regis. 
Est  etiam  hoc  loco  observandum  illud,  qui  man¬ 
das  salutes  Jacob,  non  significare,  qui  mittis  sa¬ 
lutes,  sed  qui  praecipis ,  sive  jubes  :  vox  enim  he- 
braica  et  graeca  hoc  significant,  et  ex  illis  decla¬ 
randa  est  ambiguitas  vocis  latinae.  Itaque  sensus 
est,  «  qui  mandas,  »  id  est,  qui  jubes  et  pras- 
cipis  salvari  populum  tuum,  id  est,  qui  solo  im¬ 
perio  et  nutu  potes ,  et  soles  salutem  dare  po¬ 
pulo  tuo,  quasi  dicat  :  «  Tu  es  Rex  meus , »  sed 
non  ut  alii  reges,  qui  bellando  protegunt;  sed 
es  etiam  Deus,  qui  solo  verbo,  solo  imperio,  solo 
nutu  vales  salvare  Jacob. 

Vers.  7.  7.  In  te  inimicos  nostros  ventilabimus  cornu, 

ET  IN  NOMINE  TUO  SPERNEMUS  INSURGENTES  IN 
NOBIS. 

Ostendit  nunc,  non  solum  Deum  esse  eumdem 
Deum,  qui  erat  tempore  patrum,  sed  etiam  popu¬ 
lum  esse  eumdem,  eteamdem  spem  in  Deo  habere, 
quam  patres  habuerunt :  hinc  enim  oritur  admi¬ 
ratio,  cur  idem  Deus  cum  eodem  populo  ita  con¬ 
trario  modo  se  gerat ,  ut  quem  antea  victorem 
nullo  negotio  faciebat,  nunc  vinci  et  debellari  si¬ 
nat.  «In  te,  inquit,  inimicos  nostros  ventilabimus 
cornu,»  id  est,  nos  quoque,  si  adjutor  et  protec¬ 
tor  noster  fueris,  inimicos  nostros  vincemus  in  te, 
id  est,  in  tuo  auxilio  confidentes.  «  Et  in  nomine 
tuo  spernemus  insurgentes  in  nobis,»  id  est,  et 
invocato  nomine  tuo,  non  timebimus,  nec  magni- 
faciemus  impetum  hostium  insurgentium  in  nos. 
Illud,  ventilabimus  cornu ,  est  metaphoricum,  ducta 
similitudine  a  tauris,  qui  cornibus  projiciunt  in 
ventum  et  in  auras  quidquid  illis  objicitur.  Nos, 
inquit,  tua  potentia  freti,  ea  facilitate  hostes  nos¬ 


tros  abigemus  et  fundemus,  qua  solet  ferocissi¬ 
mus  taurus  cornibus  ventilare  paleas. 

8.  Non  ENIM  IN  ARCU  MEO  SPERABO,  ET  GLADIUS  Vers.  8. 
MEUS  NON  SALVABIT  ME. 

Pergit  in  demonstranda  similitudine  inter  po¬ 
pulum  Dei  praesentem  et  antiquum  Sicutenim  an¬ 
tiquus  populus  non  in  gladio  suo  possidebat  ter¬ 
ram,  ita,  inquit,  «  et  ego  populus  tuus  praesens 
non  in  arcu  meo  sperabo, »  id  est,  non  confidam 
in  viribus  et  armis  meis.  «  Et  gladius  meus  non 
salvabit  me, »  id  est,  scio  et  confiteor,  quod  si  sa¬ 
lutem  consequar,  eam  mihi  non  dabit  gladius 
meus,  sed  auxilium  tuum. 

9.  Salvasti  enim  nos  de  affligentibus  nos,  ''ers.  9. 

ET  ODIENTES  NOS  CONFUDISTI. 

Declarat,  quod  dixit :  «Gladius  meus  non  sal¬ 
vabit  me,  »  dicens :  «Salvasti  enim  nos  de  affligen¬ 
tibus  nos,  »  id  est,  confiteor  salutem  meam  non 
a  viribus  meis  pendere,  quoniam  quotiescumque 
salvus  factus  sum  a  quacumque  tribulatione,  tu 
«salvasti  nos  ab  affligentibus  nos,  »  et  tu  es  qui 
inimicos  nostros,  «qui  nos  oderant,»  et  perdere 
cupiebant,  «  confudisti,  »  efficiens  protectione 
tua,  ut  conatus  eorum  frustraretur,  et  ipsi  confudi 
ab  oppugnatione  nostra  recederent. 

10.  In  Deo  laudabimur  tota  die,  et  in  no-  'ers  *°- 

MINE  TUO  CONFITEBIMUR  IN  SALCULUM. 

Concludit  ex  iis,  quae  dixit,  populum  Dei,  quo¬ 
tiescumque  liberabitur  a  tribulatione,  id  benefi¬ 
cium  Deo  acceptum  relaturum,  et  gloriam  omnem 
ipsi  Deo  daturum  esse.«  In  Deo,  inquit,  laudabi¬ 
mur  tota  die, » id  est,  non  in  nobis,  sed  in  Deo  glo¬ 
riabimur  omni  tempore, quo  de  hostium  manibus 
liberabimur  :  et  in  nomine  Domini  invocato,  ipsi 
confitebimur  laudem  et  gloriam  usque  in  aeternum. 

Quibus  verbis  confirmat  quod  demonstrare  vole¬ 
bat,  populum  esse  eumdem,  qui  antea  fuerat,  id 
est,  confidentem  in  Dei  auxilio,  non  in  suis  viribus, 
ut  populus  antiquus  :nonin  viribus  suis,  sed  in  ad¬ 
jutorio  Domini  confidebat.  Illud,  laudabimur ,  phra¬ 
sis  est  hebraica  significans  gloriari,  non  proprie 
laudari.  Similis  est  phrasis  italica,  quando  dicimus: 

Mi  loclo  dei  tale,  et  habetur  haec  phrasis  in  aliis  lo¬ 
cis  multis,  ut  in  Psalm.  xxxm  :  «  In  Domino  lau¬ 
dabitur  anima  mea;  »  Psalm.  civ  :  «  Laudamini 
in  nomine  sancto  ejus,  »  et  alibi  saepe.  Illud  au¬ 
tem,  et  in  nomine  tuo  confitebimur,  clarius  est  in 
hebraeo,  et  nomini  tuo  confitebimur.  S.  Augustinus 
hos  versiculos,  a  septimo  usque  ad  decimum,  vult 
continere  prophetiam  futurae  victoriae  Christi  et 
Christianorum,  quando  Ecclesia  de  omnibus  hosti¬ 
bus  triumphabit.  Sed  superior  expositio,  quae  est 
Chrysoslomi,  videtur  magis  litteralis  :  non  enim 
hic  loquitur  Propheta,  sed  populus  Dei,  qui  mi¬ 
ratur  se  a  Deo  non  juvari,  cum  sit  idem  populus 
cum  eo,  quem  Deus  tam  manifeste  auxilio  suo 
protegebat.  Sequitur  igitur : 

vers  n.  11.  Nunc  autem  repulisti,  et  confudisti  nos; 

ET  NON  EGREDIERIS,  DEUS,  IN  VIRTUTIBUS  NOSTRIS. 

Hic  jam  incipit  admiratio  et  conquestio  misera¬ 
bilis  populi  graviter  afflicti  ab  inimicis.  «Nunc  au¬ 
tem,  »  id  est,  olim  tanto  favore  nos  prosequeba¬ 
ris,  «  nunc  autem  repulisti  et  confudisti  nos;  » 
nam  et  tempore  Antiochi  opprobrium  erat  vocari 
Judaeum  ,  et  tempore  tyrannorum  infame  erat 
Christianorum  nomen ,  ct  videbantur  fideles  de¬ 
relicti  a  Deo.  «  Et  non  egredieris,  Deus,  in  virtuti¬ 
bus  nostris,»  id  est,  si  velimus  hostibus  repugnare, 
qui  nos  affligunt,  tu  non  egredieris  nobiscum,  ut 
olim  egrediebaris,  ut  pro  populo  tuo  pugnares. 
Per  virtutes  intelliguntur  exercitus,  ut  clare  habe¬ 
tur  in  hebraeo,  betsibothenu :  sunt  enim 

exercitus  armati  vires  et  robora  populi ;  et  virtus 
hoc  loco  non  virtutem  moralem,  sed  potentiam 
TcMiitas  et  robur  significat.  Porro  tempore  persecutionum 
cinistia-  ta^n  Antiochi  quam  imperatorum  gentilium,  tanta 
"rui°oie  erat  debilitas  in  populo  Dei,  ut  non  auderent  ullo 
prsectl-  modo  resistere  ;  et  ideo  patiendo  ,  et  tolerando 
tionum.  fc0lum  pugnabant.  Sed  quamvis  ab  hoste  visibili 
fugarentur  et  caederentur,  tamen  de  hoste  invisi¬ 
bili  gloriosissime  triumphabant :  et  quamvis  in 
conspectu  hominum  derelicti  viderentur  a  Deo, 
tamen  in  occulto  maxima  Dei  gratia  juvabantur. 
Sed  hoc  loco  de  eo  tantum  agitur,  quod  loris  age¬ 
batur,  et  relinquitur  filiis  Core  intelligenduin, 
quod  agebatur  in  occulto. 

Vcrs.  2.  12.  Avertisti  nos  retrorsum  post  inimicos 

NOSTROS,  ET  QUL  ODERUNT  NOS,  DIRIPIEBANT  SIBI. 

Pergit  in  explicanda  persecutione.  «  Avertisti 
nos  retrorsum  post  inimicos  nostros,  »  id  est, 
fecisti  ut  qui  in  primo  loco  eramus,  jam  in  post¬ 
remo  essemus,  et  tanquam  victi  et  captivi  seque¬ 
remur  inimicos  nostros;  et  iidem  inimici  nostri, 
«  qui  nos  odio  habebant,  »  pro  arbitrio  suo,  et 
nos  et  nostra  «diripiebant,  sibi,  »  id  est,  in  usum 
suum  convertebant.  S.  Hieronymus  ex  hebraeo 
reddidit ,  vertisti  terga  nostra  hosti  :  quem  sen¬ 
sum  verba  hebraica  facile  admittunt,  quae  ad 
verbum  sic  sonant,  avertisti  nos  retrorsum  ab  ini¬ 
micis  nostris;  sed  ver  . io  greeea  el  latina,  quae  ha¬ 
bet,  post  inimicos  nostros,  non  facile  sensum  illum 
ferre  possunt :  qui  enim  terga  vertunt  et  fugiunt, 
non  terga  vertunt  post  inimicos,  sed  ante  inimi¬ 
cos.  Ideo  semum  aiium  nos  supra  posuimus  ex 
Chrysostomo  et  Augustino,  neque  repugnat  nos¬ 
tra  expositio  verbis  kebraicis;  nam  pro  eo  quod 
huberi  diximus,  ab  inimicis  nostris,  potest  etiam 
legi,  pree  inimicis  nostris,  ut  legit  S.  Augustinus,  et 
secuudum  eam  lectionem  optime  constat  explica¬ 
tio,  quam  attulimus:  sive  enim  legas,  avertisti  nos 
retrorsum  post  inimicos  mstros,  sive  legas,  avertisti 
nos  retrorsum  proe  inimicis  nostris,  semper  significa¬ 
tur  nos  redactos  esse  ad  locum  inferiorem  et  pos¬ 
teriorem,  et  in  host>um  potestatem  misere  deve¬ 
nisse. 


13.  Dedisti  nos  tanquam  oves  escarum,  et  vers.  13. 
IN  gentibus  dispersisti  nos. 

Mire  describit  martyria  Sanctorum.  «  Dedisti, 
inquit,  nos  tanquam  oves  escarum, »  id  est,  per¬ 
misisti  nos  tam  facile  trucidari,  et  in  tanta  mul¬ 
titudine,  ac  si  essemus  oves  destinatae  ad  macel¬ 
lum,  quae  in  magna  copia,  et  sine  ulla  resistentia 
occiduntur  :  «  Et  in  gentibus  dispersisti  nos,  »  id 
est,  el  eos  ex  nobis ,  quos  occidere  hostes  nolue¬ 
runt,  permisisti  dispergi  inter  gentes.  Ubi  notan- 
tur  exilia  in  loca  remotissima,  ad  quae  frequenter 
Sancti  ablegabantur. 

14.  Vendidisti  populum  tuum  sine  pretio,  et  Vers.  u. 

NON  FUIT  MULTITUDO  IN  COMMUTATIONIBUS  EORUM. 

Aliud  supplicium  describit,  quo  sancti  martyres 
tanquam  vilissima  mancipia  deputabantur  ad  se¬ 
canda  marmora,  vel  ad  curandas  bestias,  vel  ut 
in  theatris  laniarentur  a  feris,  ut  eo  spectaculo 
oblectarentur  spectantium  oculi.  «  Vendidisti,  in¬ 
quit,  populum  tuum  sine  pretio,  »  id  est,  tradi¬ 
disti  populum  tuum  potestati  inimicorum,  et  nihil 
pretii  accepisti.  «  Et  non  fuit  multitudo  in  com¬ 
mutationibus  eorum,  »id  est,  el  cum  hostes,  qui- 
buseos  tradideras,  vellent  eos  vendere  in  mancipia, 
et  pro  pecunia  commutare,  non  fuit  multitudo  pe¬ 
cuniae  in  commutationibus  eorum, id  est,  tanquam 
vilissima  mancipia  fere  pro  nihilo  vendebantur, 
et  ad  opera  abjectissima  deputabantur.  S.  Augus¬ 
tinus  legit:  Non  fuit  multitudo  in  jubilationibus  eo¬ 
rum  ,  et  exponit  :  non  remanserunt  multi  in  Ec¬ 
clesiis,  qui  Domino  jubilarent  in  officiis  divinis 
celebrandis;  sed  codices  graeei  variant :  emenda¬ 
tiores  autem  habent,  ut  nos  in  Vulgata  legimus, 
quae  lectio  concordat  cum  textu  hebraico,  et  sic 
etiam  legunt  et  exponunt  Ambrosius,  Hierony¬ 
mus  et  Chrysostomus. 

15.  Posuisti  nos  opprobrium  vicinis  nostris,  vers.  15. 

SUBSANNATIONEM  ET  DERISUM  HIS,  QUI  SUNT  IN 
CIRCUITU  NOSTRO. 

Ad  supplicia  corporalia  adjungit  irrisiones  et 
opprobria.  «  Posuisti,  inquit,  nos  opprobrium 
vicinis  nostris,»  id  est,  ex  eo  quod  permissione 
tua  devenimus  in  calamitates,  quas  paulo  ante 
descripsimus,  inde  factum  est  ut  jam  simus  op¬ 
probrio  vicinis  nostris ,  et  subsannemur,  ac  irri¬ 
deamur  ab  iisdem  vicinis  qui  sunt  in  circuitu  nostro. 

16.  Posuisti  nos  in  similitudinem  gentibus,  vers.  16. 

COMMOTIONEM  CAPITIS  IN  POPULIS. 

Per  similitudinem  intelligitur  proverbium,  sive 
parabola,  ut  clarius  dicitur  in  Psalm.  lxviii  :  «  Fac¬ 
tus  sum  iliis  in  parabolam.»  Ait  igitur,  «  :  Posuisti 
nos  in  similitudinem  gentibus,  »  id  est,  fecisti  ut 
gentiles  de  nostra  calamitate  parabolam,  sive  pro¬ 
verbium  sibi  facerent,  et  cum  vellent  inter  lo¬ 
quendum  exemplum  proponere  rei  valde  detes¬ 
tandae,  nostram  miseriam  in  medium  adferrent- 

Posuisti  etiam  nos  «  commotionem  capitis  in  po¬ 
pulis,  » id  est,  fecisti  ut  populi  gentium  non  solum 
irrisione  verborum  ,  sed  etiam  capitis  agitatione 
nos  detestarentur,  vel  irriderent. 

ver»  i7.  17.  Tota  die  verecundia  mea  contra  me  est, 

ET  CONFUSIO  FACIEI  MEjE  COOPERUIT  ME. 

Vers.  8.  18.  A  VOCE  EXPROBRANTIS  ET  CBLOQUENTIS,  A 

FACIE  INIMICI  ET  PERSEQUENTIS. 

Explicat  effectum  irrisionum,  quia  sine  dubio 
ingens  confusio  et  verecundia  erat.  «  Tota  die, 
inquit,  verecundia  mea  contra  me  est,  et  confu¬ 
sio  faciei  meae  cooperuit  me,  »  id  est,  omni  tem¬ 
pore  hujus  persecutionis  verecundia  mea  in  con¬ 
spectu  meo  est,  semper  video  confusionem  meam, 
quae  confusio  faciei  meae  totum  me  quasi  velo 
quodam  operuit.  Oritur  autem  haec  tota  confusio 
«  a  voce  exprobrantis  et  obloquen  tis, »  id  est,  ab  iis 
qui  mihi  exprobrant  stultitiam,  quod  Crucifixum 
colam;  exprobrant  impietatem,  quod  Deos  non 
venerer;  exprobrant  falsa  crimina,  infanticidia, 
incestus,  et  similia ,  et  de  his  inter  se  obloquun¬ 
tur.  Explicat  autem  qui  sint  isti  exprobrantes  et 
obloquentes,  cum  addit :  «A  facie  inimici  et  per¬ 
sequentis.  »  Sed  videtur  haec  verecundia  et  con¬ 
fusio  nonconvenire  sanctis  martyribus,  cum  scrip¬ 
tum  sit  :  «  Qui  erubuerit  me,  hunc  Filius  hominis 
erubescet,  cum  venerit  in  majestate  sua  et  Patris,» 
Luc.  ix.  Et  :  «Qui  me  confessus  fuerit,  et  Filius 
hominis  confitebitur  eum,  cum  venerit  in  gloria 
Patris  sui  cum  angelis  sanctis,»  Mare.  viii.  Csete- 
rum  Dominus  non  prohibet  quamcumque  vere¬ 
cundiam  et  confusionem ,  sed  eam,  quae  impedit 
confessionem.  Illi  enim  reprehenduntur,  qui  ab 
hujusmodi  verecundia  superati,  Christum  confi¬ 
teri  non  audebant,  vel  etiam  ad  negandum  adi¬ 
gebantur.  Istos  autem  de  quibus  in  hoc  Psalmo 
agitur,  non  fuisse  a  verecundia  victos ,  docent 
verba  sequentia. 

Vers.  19.  19.  FLEC  OMNIA  VENERUNT  SUPER  NOS,  NEC 

OBLITI  SUMUS  TE;  ET  INIQUE  NON  EGIMUS  IN  TESTA¬ 
MENTO  TUO. 

Post  explicata  beneficia  Dei  erga  patres  anti¬ 
quos,  et  destitutionem  ac  derelictionem  populi 
junioris,  subjungit  Propheta  iu  persona  ejusdem 
populi  causam  hujus  desertionis  non  posse  tribui 
peccatis  suis  :  unde  colligitur  ratio  admirationis 
et  querimoniae.  Sic  igitur  loquitur  :  «  Haec  omnia 
venerunt  super  nos,  »  id  est,  has  angustias  et  tri¬ 
bulationes  pa-^si  sumus;  et  tamen  «  non  obliti 
sumus  te,  »  id  est,  non  dimisimus  te,  ut  colere¬ 
mus  deos  alienos  :  solet  enim  Scriptura  conjun¬ 
gere  oblivionem  Dei  cum  idololatria.  Psalm.  cv  : 

«  Mutaverunt  gloriam  suam  in  similitudinem  vi¬ 
tuli  comedentis  foenum,  obliti  sunt  Deum,  qui 
salvavit  eos.  Et  Deuteron.  xxxn  :  «  Immolave¬ 
runt  daemonibus,  et  non  Deo:  Deum  qui  te  genuit 
dereliquisti,  et  oblitus  es  Domini  creatoris  tui.  » 
Et  in  hoc  ipso  Psalmo  :  «  Si  obliti  sumus  nomen 

Dei  nostri ,  et  si  expandimus  manus  nostras  ad 
deum  alienum.  »  Isti  igitur  affirmant  se  non  co¬ 
luisse  deos  alienos  ;  ideo  aiunt :  «  Obliti  non  su¬ 
mus  te,  et  inique  non  egimus  in  testamento  tuo,» 
id  est,  non  solum  non  adhaesimus  diis  alienis, 
obliviscentes  te  Deum  verum ;  sed  neque  iniqui¬ 
tatem  fecimus  contra  pactum,  quod  pepigimus 
tecum  in  Sina,  ut  servaremus  legem  luam ;  nam 
testamentum  hoc  loco,  ut  est  clarius  in  hebraeo 
Jina  berith,  pactum  significat.  Itaque  protestantur 
se  Deum  non  reliquisse,  neque  in  legem  ejus  pec¬ 
casse. 

'20.  Et  NON  RECESSIT  RETRO  COR  NOSTRUM,  ET  Vers,  20. 
DECLINASTI  SEMITAS  NOSTRAS  A  VIA  TUA. 

Idem  repetunt  aliis  verbis,  ut  magis  innocen¬ 
tiam  suam  declarent.  Et  non  recessit  retro  cor 
nostrum,  idem  est  quod,  obliti  non  sumus  te, 
id  est,  cum  tecum  ambularemus  ex  corde  adhae¬ 
rentes  tibi,  non  recessimus  retro,  neque  te  dese¬ 
ruimus.  Illud  autem,  et  declinasti  semitas  nostras  a 
via  tua,  requirit  repetitionem  praecedentis  nega¬ 
tionis,  ut  sensus  sit : «  Non  recessit  retro  cor  nos¬ 
trum,  et  non  declinasti  semitas  nostras  avia  tua,» 
id  est,  non  permisisti  ut  gressus  nostri  declina¬ 
rent  a  via  tua,  id  est  a  lege  tua,  quod  est  idem 
cum  illo,  «  et  inique  non  egimus  in  testamento 
tuo. »  S.  Hieronymus  clarissime  vertit  ex  hebraeo, 
et  non  declinaverunt  semitee  nostree  a  via  tua;  quam¬ 
vis  enim  in  hebraeo  non  habeatur  negatio,  et  ver¬ 
bum  declinasti  sit  in  secunda  persona  singulari , 
tamen  voluit  S.  Hieronymus  sententiam  reddere, 
non  verba.  Alii  quoque  Interpretes ,  ut  notat 
S.  Joannes  Chrysostomus ,  addiderunt  negatio¬ 
nem.  Septuaginta  Interpretes,  quos  sequitur  edi¬ 
tio  Vulgata,  non  posuerunt  in  textu  suo  nega¬ 
tionem,  quia  non  invenerunt  in  originali,  sed 
tamen  ea  subintelligenda  est,  ut  in  multis  aliis 
locis.  Quod  si  quis  omnino  velit  affirmative  ex¬ 
ponere  illud,  et  declinasti  semitas  nostras  a  via 
tua,  poterit  p er  viam  Domini,  intelligere  viam 
misericordiae  et  grathe ;  nam  «  universae  viae  Do¬ 
mini  misericordia  et  veritas,  »  Psalm.  xxiv,  ait 
idem  Propheta.  Itaque  sensus  erit:  declinasti  se¬ 
mitas  nostras  a  via  misericordiae  tuae,  a  favore,  a 
gratia,  ab  auxilio  tuo  in  tribulationibus  nostris; 
cum  qua  expositione  satis  conveniunt  quae  se¬ 
quuntur. 

21.  Quoniam  humiliasti  nos  in  loco  afflictio- vers.  21 
NIS,  ET  COOPERUIT  NOS  UMBRA  MORTIS. 

Si  sequamur  posteriorem  expositionem  versi¬ 
culi  superioris ,  versiculus  praesens  declarabit 
quomodo  declinaverit  Deus  semitas  populi  sui  a 
via  sua,  quoniam  videlicet,  «  humiliavit  eum 
in  loco  afflictionis;»  si  vero  sequamur  priorem 
expositionem,  particula  quoniam  vel  redunda¬ 
bit,  ut  non  semel  in  Scriptura  sacra  redundat, 
vel  reddet  causam  sententiae  sequentis,  non  prae¬ 
cedentis,  hoc  modo :  «  Quoniam  humiliasti  no» 

in  loco  afflictionis,  ideo  et  cooperuit  nos  umbra 
mortis. »  Porro  humiliare  aliquem  in  loco  afflic¬ 
tionis  ,  est  dejicere  illum  in  profundum  miseria¬ 
rum;  ponitur  enim  in  loco,  pro  in  locum.  S.  Hie¬ 
ronymus  vertit  ex  hebraeo,  in  locum  draconum.  Et 
vere  vox  CP3n,quee  est  in  textu  hebraico, dracones 
significat.  Sed  videntur  Septuaginta  sensum  ver¬ 
tisse,  non  verbum.  Loca  enim  draconum  sunt  loca 
cavernosa,  deserta,  horrentia,  ac  per  hoc  loca 
afflictionis;  et  quoniam  loca  afflictionis  obscura 
sunt  et  tenebricosa,  ut  cavernae,  putei,  tetri  car- 
Umbia  ceres,  ideo  addit:  a  Et  cooperuit  nos  umbra  mor- 
nv’,l,s.  tis, »  id  est,  operuerunt  nos  tenebrae,  et  ingens 
gu.Ccat?  obscuritas.  Quae  omnia,  metaphorae  sunt,  quibus 
tribulationis  et  persecutionis  magnitudo  signifi¬ 
catur;  vocabulum  umbra  mortis  frequentissimum 
est  in  Scripturis  utriusque  Testamenti,  et  ut  plu¬ 
rimum  conjungitur  cum  vocabulo  tenebrarum, 
ut  est  videre  Job.  m,  Psalm.  lxxxvii  et  evi,  Jsai. 
ix,  Matth.  iv,  Luc.  i,  et  nihil  aliud  signifi¬ 
cat,  nisi  magnam  obscuritatem.  Dicitur  autem 
obscuritas  umbra  mortis,  quoniam  in  morte  ex¬ 
stinguitur  vita,  quae  est  quasi  lumen  quoddam, 
unde  exstincta  vita  solum  tenebrae  relinquuntur. 
S.  Augustinus  dicit  mortalitatem  esse  umbram 
mortis,  id  est  imaginem  mortis;  mortem  autem 
veram  esse  damnationem  cum  diabolo,  quae  di¬ 
citur  mors  aeterna. 

Vers  22.  22.  Sl  OBLITI  SUMUS  NOMEN  DEI  NOSTRI,  ET  SI 

EXPANDIMUS  MANUS  NOSTRAS  AD  DEUM  ALIENUM. 

vers.  23.  23.  Nonne  Deus  requiret  ista?  ipse  enim 

NoVIT  ABSCONDITA  CORDIS. 

Probant,  qui  in  hoc  Psalmo  loquuntur,  testimo¬ 
nio  Dei,  se  revera  non  esse  oblitos  Domini,  ut  su¬ 
pra  dixerunt.  Dicunt  enim  :  «  Si  obliti  sumus  no¬ 
men  Dei  nostri,  et  si  expandimus  manus  nostras 
ad  deum  alienum»  deprecandum, «  nonne  Deus 
requiret  ista,»  quasi  dicant:  Certe  requiret, et  in¬ 
veniet  an  ita  sit.  « Ipse  enim  novit  abscondita 
cordis.»  Sed  profecto  inveniet,  nos  oblitos  non 
esse  nomen  ipsius. 

vers.  24.  24.  Quoniam  propter  te  mortificamur  tota 

DIE,  jESTIMATI  SUMUS  SICUT  OVES  OCCISIONIS. 

Vers.  23.  25.  Exurge,  quare  obdormis,  Domine?  exurge, 

ET  NE  REPELLAS  IN  FINEM. 

Concludit  populus  Dei  petens  a  Deo  finem  per¬ 
secutionis.  «  Quoniam,  inquit,  propter  te  morti¬ 
ficamur  tota  die,»  id  est,  quoniam  propter  con¬ 
fessionem  nominis  tui  quotidie  morti  tradimur, 
multi  quotidie  occiduntur  ex  nobis ,  «  aestimati 
sumus  sicut  oves  occisionis,»  id  est,  similes  facti 
sumus  ovibusdestinatisad  mactationem, quae  .sine 
resistentia,  vel  misericordia  jugulantur.  «Exurge, 
quare  obdormis,  Domine?  »id  est,  cum  causa  tua 
hic  agatur,  et  servi  tui  tanta  patiantur,  cur  tu  si¬ 
les,  quasi  dormiens  non  adverteres?  «Exurge»  a 
somno,  id  est,  fac  quod  illi  faciunt,  qui  surgunt 
a  somno,  et  incipiunt  videre,  quod  antea  non  vi¬ 


debant.  «Exurge  in  auxilium  nostrum,  et  ne 
repellas  nos  »  ab  adjutorio  luo  «in  finem,»  id  est, 
usque  ad  consummationem,  finiatur  tandem  te 
opem  ferente  persecutio.  Hunc  locum  adduxit 
Apostolus  ad  Bom.  vm  :  «  Quis,  inquit,  nos  se¬ 
parabit  a  charitate  Christi?  tribulatio?  an  angus¬ 
tia?  an  fames?  an  nuditas  ?  an  periculum?  an 
persecutio?  an  gladius?  sicut  scriptum  est,  quia 
propter  te  mortificamur  tota  die,  aestimati  sumus 
sicut  oves  occisionis.» 

26.  Quare  faciem  tuam  avertis,  oblivisceris  Vers- 28* 

INOPI-E  NOSTRJE  ET  TRIBULATIONIS  NOSTRiE  ? 

Pergit  in  eadem  oratione,  et  utitur  duabus  aliis 
metaphoris  :  nam  in  versu  superiore  sumpsit  si¬ 
militudinem  a  somno ,  nunc  sumit  ab  aversione 
faciei,  et  ab  oblivione,  quorum  neutrum  cadit  in 
Deum.  Dicitur  tamen  Deus  avertere  faciem,  quando  Quomodo 
non  juvat,  quasi  non  videret  miseriam  nostram;  Decl^iafa* 
et  dicitur  etiarn  oblivisci,  quando  non  succurrit  avertere 
egentibus  auxilio,  et  tribulatis,  quasi  esset  obii-  dicalur* 
tus  eorum. 

27.  Quoniam  humiliata  est  in  pulvere  anima  Vers- 27* 

NOSTRA,  CONGLUTINATUS  EST  IN  TERRA  VENTER 
NOSTER. 

In  eadem  oratione  persistens,  et  sciens,  oratio¬ 
nem  humiliantis  se  gratissimam  esse  Deo,  dicit  se 
humiliatum  usque  ad  summum,  ut  magis  humi-  Himiiiia- 
liari  non  possit.  Qui  enim  stans  orat,  potest  hu-  rl  j!0^0 
miliari  flectendo  genua;  et  qui  genibus  flexis  orat,  couie  ct 
potest  adhuc  humiliari  prosternendo  se  totum  ad  corpore, 
terram  ;  sed  qui  humi  prostratus  orat,  non  habet, 
quo  descendat,  ut  magis  humilietur.  Porro  hu¬ 
miliari  potest  homo  corde  et  corpore  usque  ad 
terram :  corde,  si  vere  cogitet,  et  intelligat,  et  fa¬ 
teatur  se  pulverem  esse ,  quomodo  orabat  Abra- 
ham,  cum  diceret :«  Loquar  ad  Dominum  meum, 
cum  sim  pulvis  et  cinis,»  Gen.  xyiii;  corpore  au¬ 
tem,  si  ad  terram  prostratus  oret,  quod  de  Christo 
Domino  referunt  Matthaeus  cap.  xxvi,  et  Marcus 
cap.  xiv  :  «  Procidit,  inquiunt,  in  faciem  super 
terram,  dicens,»  etc.  Neque  obstat  quod  Lucas 
cap.  xxii,  dicat  :  «  Positis  genibus  oravit  :  »  narn 
positis  genibus  orare  coepit,  deinde  procidit  in 
terram.  Utramque  humilitatem  prae  se  ferunt,  qui 
in  hoc  Psalmo  dicunt  :  «  Quoniam  humiliata  est 
in  pulvere  anima  nostra  ,  conglutinatus  est  in 
terra  venter  noster,»  id  est,  cognoscimus  nos 
pulverem  esse,  et  vere  adhaesit  in  terra  venter 
noster,  dum  corpore  prostrati  oramus  te.  Possunt 
etiam  haec  omnia  referri  ad  magnitudinem  perse¬ 
cutionis  ,  per  quam  redacti  erant  ad  extremam  et 
summam  ignominiam,  et  contemptum. 

28.  Exurge,  Domine,  adjuva  nos,  et  redime  vers.  8. 

NOS  PROPTER  NOMEN  TUUM. 

Addunt  ultimam  et  efficacissimam  rationem, 
cur  Deus  moveri  debeat  ad  misericordiam  erga 
populum  suum,  ne  videlicet  blasphemetur  am- 

pliusnomen  ipsius. «  Exurge,  inquiunt,adjuva  nos» 
in  hac  tribulatione,  «  et  redime,  »  id  est,  libera 
nos, «  propter  nomen  tuum, »  id  est,  ut  non  blas¬ 
phemetur,  sed  glorificetur  nomen  tuum,  et  sicut 
sine  pretio  vendidisti  nos,  ita  sine  pretio  redime, 
non  ob  nostra  merita,  sed  propter  nomen  tuum, 
propter  misericordiam  et  benignitatem  tuam.  Ad 
majorem  intelligentiam  hujus  Psalmi,  videntur 
expediendae  quaestiuncula?,  quae  lectori  facile  pos¬ 
sent  occurrere. 

Car  qui  Prima  quaestio  est :  Cur  ii  qui  in  hoc  Psalmo  lo- 
'r  airo°  quuntur,  querantur  se  sine  culpa  sua  puniri,  cum 
lojnnn-  alii  Sancti  persecutiones  peccatis  suis  imputare 
inr.r  e  soleant;  nam  Daniel,  cap.  ix,  loquens  de  captivi- 
sluecaii6  tate  Babylonica,  dicit :  «  Peccavimus,  inique  feci- 
fa  puni-  mus,  impie  egimus,  et  recessimus,  et  declinavimus 
ri  ?  a  mandatis  luis  et  judiciis  tuis.  »  Et  tres  pueri 
sancti  in  fornacem  ignis  conjecti,  et  a  Deo  mira¬ 
biliter  liberati  confitentur  hoc  modo,  Daniel.  m  : 
«  Judicia  vera  fecisti  juxta  omnia,  quae  induxisti 
supernos,  et  super  civitatem  sanciam  Jerusalem: 
peccavimus  enim,  et  inique  egimus  recedentes  a 
te,  deliquimus  in  omnibus.»  Eadem  est  vox  sanc¬ 
torum  Machabaeorum  lib.  II,  cap.  vn  :  «  Nos,  in¬ 
quiunt,  propter  nos  ipsos  haec  patimur,  peccantes 
in  Deum  nostrum.  »  Eadem  dicit  de  persecutioni¬ 
bus  Christianorum  S.  Cyprianus  in  serm.  quinto, 
qui  est  De  lapsis.  Respondeo,  negari  non  posse, 
quin  ob  peccata  populi  Deus  persecutiones  ex¬ 
citari  permittat.  Caeterum  sancti  viri  variis  modis 
loquuntur :  aliquando  eniin  suscipiunt  personam 
membrorum  infirmorum  (unum  enim  corpus  su¬ 
mus,  alter  alterius  membra),  et  peccata  fratrum 
suorum  sibi  tribuunt :  quo  modo  saepe  lingua  con¬ 
fitetur  quasi  peccata,  quae  tamen  a  membris  aliis 
patrata  sunt;  aliquando  vero  induunt  personam 
perfectorum  et  sanctorum,  qui  revera  puniuntur 
in  communi  persecutione  sine  propria  culpa.  Sic 
igitur  Scripturae  allatae  inter  se  non  pugnant :  nam 


Daniel,  tres  pueri,  et  sancti  Machabaei  loqueban¬ 
tur  in  persona  membrorum  infirmorum;  isti  vero, 
qui  in  hoc  Psalmo  loquuntur,  personam  inuocen- 
tium  et  Sanctorum  induerunt. 

Secunda  quaestio  :  Cur  Deus  innocentes  puniri  im  ocen- 
sinit,  cum  propter  iniquos  persecutionem  excitari  ^sus  c"[ 
permittat?  Respondeo,  innocentes  in  persecutione  Djri  si. 
non  proprie  puniri,  sed  probari  :  vult  enim  Deus  nat? 
per  atrocitatem  persecutionis,  quasi  per  ignem 
confl  itorii,  vel  per  ventilabrum  areae ,  purgare 
Ecclesiam  suam,  et  efficere  ut  appareant  qui  sint 
veri,  qui  ficti  fideles,  qui  sint  aurum,  qui  auri- 
chalchum,  qui  frumentum,  qui  paleae.  «  Tribula¬ 
tio,  inquit  Apostolus  Rom.  v,  probationem  opera¬ 
tur  ;  »  et  in  lib.  Sap.  cap.  iii  :  «Deus  tentavit  eos, 
et  invenit  eos  dignos  se;  tanquam  aurum  in  for¬ 
nace  probavit  illos.  » 

Tertia  quaestio  :  Cur  ergo  Sancti  queruntur  de  Tritmia- 
persecufione  ,  et  eam  cito  finiri  precantur?  Res-  le^ja- 
pondeo.quiatribulationem  tolerare  jubemur,  non  bei,llu  » 
amare  ,  et  nemo  quod  tolerat  amat,  etsi  tolerare  re. 
amet :  quamvis  enim  gaudeat  se  tolerare  ,  tamen 
mavult  non  esse  quod  toleret,  ut  scripsit  S.  Au¬ 
gustinus  in  lib.  X  Confess.  cap.  xxvm.  Deinde,  quia 
persecutio  atque  tentatio  periculosa  est,  cum  sit 
incerta  victoria,  et  Sancti  de  se  non  praesumant. 

Quarta  quaestio  :  Cur  Deus,  ut  in  hoc  Psalmo  di-  Tempo- 
citur,  aliquando  populo  suo  tribuit  temporalia 
bona  et  victoriam  de  inimicis,  aliquando  e  con-  dautur. 
trario  aufert  eadem  temporalia  bona,  et  populum 
suum  ab  hostibus  vinci,  ac  debellari  sinit?  Res¬ 
pondeo,  ut  omnes  intelligant  bona  temporalia  a 
Deo  dari,  non  a  daemonibus,  vel  a  fato  aut  for¬ 
tuna;  ideo  tribuit  illa  amicis  suis,  quando  ita  ex¬ 
pedire  judicat.  Ut  autem  amici  Dei  non  haereant 
temporalibus  bonis,  neque  ament  stabulum  pro 
domo,  et  exilium  pro  patria,  saepe  illis  eripit  ejus¬ 
modi  bona,  ut  in  explicatione  Psalmi  xl,  vers.  3, 
fusius  explicavimus. 

SECUNDUM  HEBRjEOS. 


V.  v. — 1.  In  finem ,  pro  iis  qui  commutabun¬ 
tur,  filiis  Core,  ad  intellectum,  Canticum 
pro  dilecto. 

2.  Eructavit  cor  meum  verbum  bonum;  dico 
ego  opera  mea  regi. 

Lingua  mea  calamus  scribae,  velociter  scri¬ 
bentis. 

3.  Speciosus  forma  prae  filiis  hominum,  dif¬ 
fusa  est  gralia  in  labiis  tuis  :  propterea  bene¬ 
dixit  te  Deus  in  aeternum. 

4.  Accingere  gladio  tuo  super  femur  tuum, 
potentissime. 


Y.  s.  h.  —  Victori,  pro  liliis,  filiorum  Core, 
eruditionis  canticum  amantissimi. 

Eructavit  cor  meum  verbum  bonum;  dico 
ego  opera  mea  regi  :  lingua  mea  stylus  scribae 
velocis. 

Decore  pulchrior  es  filiis  hominum,  effusa  est 
gratia  in  labiis  tuis  :  propterea  benedixit  tibi 
Deus  in  aeternum. 

Accingere  gladio  tuo  super  [  al.  circa  ]  fe¬ 
mur,  fortissime,  gloria  tua  et  decore  tuo. 

5.  Specie  tua  et  pulchnludine  tua  intende, 
prospere  procede,  et  regna. 

Propter  veritatem,  et  mansuetudinem,  et  jus¬ 
titiam;  et  deducet  te  mirabiliter  dextera  tua. 

G.  Sagittae  tuae  acutae,  populi  sub  te  cadent, 
in  corda  inimicorum  regis. 

7.  Sedes  tua,  Deus,  in  saeculum  saeculi;  virga 
directionis,  virga  regni  tui. 

8.  Dilexisti  justitiam,  et  odisti  iniquitatem; 
propterea  unxit  te  Deus,  Deus  tuus,  oleo  laetitiae 
prae  consortibus  tuis. 

9.  Myrrha,  et  gutta,  et  casia  a  vestimentis 
tuis,  a  domibus  eburneis;  ex  quibus  delectave¬ 
runt  le  10.  filiae  regum  in  honore  tuo. 

Astitit  regina  a  dextris  tuis  in  vestitu  deau¬ 
rato,  circumdata  varietate. 

11.  Audi,  filia,  et  vide,  et  inclina  aurem 
tuam ,  et  obliviscere  populum  tuum,  et  domum 
patris  tui. 

12.  Et  concupiscet  rex  decorem  tuum ;  quo¬ 
niam  ipse  est  Dominus  Deus  tuus,  et  adorabunt 
eum. 

13.  Et  filiae  Tyri  in  muneribus  vultum  tuum 
deprecabuntur,  omnes  divites  plebis. 

H.  Omnis  gloria  ejus  filiae  regis  ab  intus,  in 
fimbriis  aureis  15.  circumamicta  varietatibus. 

Adducentur  regi  virgines  post  eam;  proximae 
ejus  afferentur  tibi. 

16.  Afferentur  in  laetitia  et  exultatione;  ad¬ 
ducentur  in  templum  regis. 

17.  Pro  patribus  luis  nati  sunt  tibi  filii :  con¬ 
stitues  eos  principes  super  omnem  terram. 

18.  Memores  erunt  nominis  tui  in  omni  ge¬ 
neratione  et  generationem. 

Propterea  populi  confitebuntur  tibi  in  aeter¬ 
num  et  in  saeculum  saeculi. 

Decore  tuo  prospere  ascende,  propter  verita¬ 
tem  ,  et  mansuetudinem  justitiae,  et  docebit  te 
terribilia  dextera  tua. 

Sagittae  tuae  acutae ,  populi  sub  te  cadent  :  in 
corde  inimicorum  regis. 

Thronus  tuus  Deus  in  saeculum,  et  in  aeter¬ 
num  :  sceptrum  aequitatis,  sceptrum  regni  tui. 

Dilexisti  justitiam ,  et  odisti  iniquitatem  [A. 
impietatem]  :  propterea  unxit  te  Deus,  Deus 
tuus,  oleo  exsultationis  prae  participibus  tuis. 

Myrrha  et  stacte  et  cassia  in  cunctis  vesti¬ 
mentis  tuis,  de  domibus  [A.  de  templis]  ebur¬ 
neis,  quibus  laetificaverunt  te  filiae  regum  in 
honore  tuo. 

Stetit  conjux  [  A.  regina  J  in  dextera  tua,  in 
diademate  aureo. 

Audi,  filia,  et  vide,  et  inclina  aurem  tuam , 
et  obliviscere  populi  tui  et  domus  [al.  domum] 
patris  tui. 

Et  concupiscet  rex  decorem  tuum  :  quia  ipse 
est  Dominus  [al.  ad.  Deus]  tuus,  et  adora  eum. 

Et,  o  filia  fortissimi  [A.  Tyri],  in  muneribus 
faciem  tuam  deprecabuntur  divites  populi. 

Omnis  gloria  filiae  regis  intrinsecus  :  fasciis 
aureis  vestita  est  [A.  prce  fasciis  aureis ,  vesti¬ 
menta  illius  ]. 

In  scutulatis  ducetur  ad  regem,  virgines  se¬ 
quentur  eam,  amicae  [A.  sodales]  ejus  ducentur 
tibi. 

Ducentur  in  laetitiis  et  exsultatione  :  ingre¬ 
dientur  thalamum  [A.  templum]  regis. 

Pro  patribus  tuis  erunt  filii  [al.  filice]  tibi 
[A.  tui],  pones  eos  principes  in  universa  terra. 

Recordabor  nominis  tui  in  omni  generatione 
et  generatione : 

Propterea  populi  confitebuntur  tibi  in  saecu¬ 
lum  et  in  aeternum. 


Argumentum. — Epithalamium  iu  nuptiis  regis  alieujus  decantatum.  Laudat  vates  regem  a  dignitate  formae  et  gratia 
eloquentiae,  fortitudine,  potentia,  splendore  et  magnificentia,  cum  in  se,  tum  in  conjuge,  postremo  et  a  felicitate 
liberorum.  Ex  circumstantiis  regni  Salomonis  desump!ae  sunt  imagines  et  or  namenta.  Sed  regem  hunc  esse  Regem 
Messiam ,  sponsam  illius  aliasque  virgines  esse  Ecclesiam  judaicam  gentesque  barbaras  ad  Christum  convertendas, 
veterum  jam  Judaeorum  opinio  erat,  ut  arguit  clraldaica  hujus  Psalmi  paraphrasis,  et  SS.  Patrum  omnium  sen¬ 
tentia  est,  quam  multis  argumentis  egregie  confirmat  Crolier,  ad  h.  1.,  contra  Rationalistas  hoc  carmen  in  sensu 
litterali  referentes  sive  Salomoni ,  sive  alicui  ex  Israelitarum  regibus,  ut  Achabc  ,  sive  etiam  novo  cuidam  Persarum 
regi.  Post  prooemium,  vers.  2,  sunt  strophae  duae  :  vers.  3-10,  canit  regem  :  pulchrum,  fortem,  amantem  aequi,  opibus 
abundantem  ;  vers.  li-10,  canit  reginam;  sequitur  epilogus  de  rege,  vers.  17-18. 


1.  Praecentori,  ad  modum  instrumenti  shoshannim  dicti,  maskil,  Coraitarum 

carmen,  canticum  amatarum. 

2.  Ebullit  cor  meum  verbum  bonum  ; 

19 


x. 

dico  :  Opera  mea  (ironipacni)  regi  sunto ! 
lingua  mea  stylus  esto  scribae  prompti  1 

3.  Pulcher  es  prae  filiis  hominum ; 

effusa  est  gratia  (sermonis)  in  labiis  tuis  : 
ideo  benedixit  te  Deus  in  perpetuum. 

4.  Cinge  gladio  tuo  femur,  heros, 
ornatu  tuo  et  decore  tuo. 

5.  Et  decore  tuo  (indutus) ,  prospere  (curru  bellico)  vehitor, 
propter  veritatem,  et  mansuetudinem,  e*  justitiam  ; 

et  doceat  te  terribilia  dextera  tua. 

G.  Sagittae  tuae  acutae , 

populis  sub  te  cadentibus , 
in  cor  hostium  regis  penetrent. 

7.  Solium  tuum,  Deus,  est  solium  sacculi  et  aeternitatis; 
sceptrum  justitiae  est  sceptrum  regni  tui. 

8.  Amas  justitiam  et  odio  habes  improbitatem  : 
propterea  unxit  te,  o  Deus,  Deus  tuus 

oleo  laetitiae  prai  sociis  tuis  (regibus). 

9.  Myrrha,  et  aloe,  et  cassia  omnia  vestimenta  tua ; 

ex  palatiis  eburneis  fides  (fidium  cantus)  exhilarant  te. 

10.  Filiae  regum  sunt  in  charis  tuis  (inter  puellas  tuas) ; 
adslat  domina  dexterae  tuae  obtecta  auro  Ophiritico. 

11.  Audi,  filia,  et  vide  (qualis  sit  tua  conditio) ,  et  inclina  aurem  tuam  tad  mea 

dicta)  : 

et  obliviscere  populi  tui,  et  domus  patris  tui. 

12.  Et  appetat  rex  pulchritudinem  tuam  (noli  resistere)  : 
nam  dominus  tuus  is  est,  et  (ideo)  adora  eum. 

13.  Et  filia  Tyri  (Tyrus  urbs)  muneribus, 
adulantur  faciem  tuam  (te)  ditissimi  quique  populi. 

14.  Tota  magnifica  filia  regis  in  interiore; 
ex  pannis  auro  intertextis  vestis  ejus. 

15.  Vestibus  acupictis  (gall.  recames)  adducitur  regi ; 
virgines  post  eam,  socias  ejus,  adducuntur  tibi. 

16.  Adducuntur  cum  gaudiis  et  exultatione, 
ingrediuntur  palatium  regis. 

17.  Patrum  tuorum  loco  sint  (vel  erunt)  filii  tui, 
constituas  illos  principes  in  omni  terra. 

18.  Celebrabo  nomen  tuum  per  omnes  venturas  se  tat  es  ; 
propterea  (vel  quin  imo )  populi  laudabunt  te  in  sempiternum. 

NOT/E. 

Vers.  1 .  Shoshannim,  propr.  super  liliis ,  nomen  instrumenti  musici  formam  lilii  referentis :  ita  Gesenius 
Juxta  Reinke  n  lilia  carmen  designat,  ad  cujus  modum  et  numeros  Psalmus  noster  decantandus  erat, 
ilengstenberg  lilia  figurate  accipit  :  super  liliis,  i.  e.  super  virginibus,  de  quibus  agitur  Psalmus.  Muskil: 


Vers,  1. 


Vers.  2. 


Discri¬ 
men  inter 
pioplie- 

▼id.  Argumentum  Psalmi  xiv.  Amatarum ;  Maurer,  amorum;  Rosenmullerus,  rervm  dilectarum  (plurali 
femin.  generis  significatione  neutrali  accepto),  i.  e.  jucundum,  suave  :  ita  et  Aquila  vertit,  aaua  r^occpiXla;, 
carmen  suavitatis ,  sicut  apud  Theocritum,  Idyll.  vm,  est  wpoacptXi;  j«Xo;,  suave  carmen.  —  Vers.  2.  Bonumt 
i.  e.  nobile  et  gratum.  Opera,  etc.  c’est  un  roi  que  je  chante.  —  Vers.  3.  Quantopere  formae  dignitas  et  fa¬ 
cundia  in  regibus  aestimatae  fuerint  apud  veteres,  notum.  Ideo  :  alii,  quia  minus  recte.  — Vers.  4.  Orna¬ 
tus  et  decor  sunt  insignia  regia.  Alii :  gladio,  qui  est  decus  tuum  et,  etc.  — Vers.  5.  Propter,  ut  veritas, 
mansuetudo,  etc.  in  terris  regnent.  Alexandrinus  liorah  accepit  significatione  viam  monstrandi :  minus 
recte. —  Vers.  6.  Regis,  pro  tuorum. —  Vers.  7.  Deus  :  Rationalistae  vertunt  Dei,  seu  divinum,  i.  e.  aeternum  : 
contra  veterum  omnium  auctoritatem ;  qui  vero  o  Deus  retinent,  dicunt  tum  apud  Hebraeos,  tum  apud 
Orientales  omnes  deorum  nomine  reges  appellari.  —  Vers.  8.  O  Deus :  Rationalistae,  Deus,  in  nominativo. 
Unxit  oleo  laetitiae,  i.  e.  magna  laditia  et  felicitate  affecit.  Locutio  inde  desumpta,  quod  in  conviviis  lautio¬ 
ribus,  festisque  aliis  unguentum  adbibebatur.  — Vers.  9.  Eburneis  (JU  dens,  deinde  jcav’  icc/v.v  ille  dens  ex 
quo  iit  ebur),  quorum  conclavia  ebore  vestita  erant :  conf.  1  Reg.  xxu,  39;  Arnos  m,  15;  Ouyss.  IV,  72,  73; 
Horat.  Carm.  II,  18,  2;  JEncid.  X,  135  seqq.  Fides  :  mimi  pro  minnim.  Alii  :  pro  min,  cum  iod  paragog., 
intellecto  hem,  ex  quibus  :  ita  post  Alexandrinum  Hengstenberg.  Alii,  palatiis  eburneis,  iis  exhilaraverunt 
te,  i.  e.  palatia  eburnea  tibi  aedificata  sunt  in  diem  nuptiarum  tuarum.  —  Vers.  10.  Domina,  regina,  uxor, 
a  concubinis  distincta.  Regionem  Opldr  auri  optimi  ditissimam  fuisse  patet  in  locis  plurimis.  — Vers.  13. 
Complendum  est  prius  membrum  ex  posteriore,  posterius  ex  priore.  Alii,  et,  o  filia  Tyri,  Tyria,  sponsa, 
adulantur  tibi,  etc. — Vers.  14.  Interiore  regia,  puta  patris  sui,  ex  qua  nunc,  comitantibus  puellis,  in  sponsi 
palatium  abducitur  :  ita  Maurer;  Rosenmullerus  :  in  sponsi  regis  cubiculo  jam  versans.  Alii :  mente  et 
animo,  quam  vestibus,  pulchrior;  sed  phenimah  de  locis  tantum  usurpatur.  —  Vers.  15.  Maurer,  in  via 
stragulis  variegatis  strata  adducitur,  etc. 

BELLARM1N1  EXPLANATIO. 

PSALMUS  XLIV. 

TITULUS  ET  ARGUMENTUM. 


In  finem,  pro  vis  qui  commutabuntur,  filiis  Core  ad  intellectum,  Canticum  pro  dilecto. 

Summa  consensione  docent  omnes  expositores  latini,  grseci,  hebrsei,  Psalmum  hunc  continere  laudes  Messim  et 
spons®  ejus  Ecclesiae,  ut  sit  quasi  spirituale  epithalamium;  et  huic  argumento  titulus  satis  apte  respondet  :  nam 
per  eos  qui  commutabuntur,  intelligit  Propheta  fideles  populos,  qui  Ecclesiam  faciunt;  dicuntur  autem  commu¬ 
tandi,  quia  mutandi  erant  per  justificationem  in  hoc  saeculo,  et  per  resurrectionem  in  alio  ;  qui  enim  adorabant 
idola,  adoraturi  erant  Deum  verum;  et  qui  miseram  et  mortalem  ducebant  vitam  in  terris,  acturi  erant  felicem 
et  sempiternam  in  coelis.  Per  dilectum ,  intelligunt  omnes  Cliristum ,  de  quo  non  semel  Pater  coelestis  ait,  Matth.  m 
et  vn :  «  Hic  est  Filius  meus  dilectus,»  et  quem  nemo  novit,  qui  non  ardentissime  diligat,  cuin  totus  sit  suavis 
et  pulcher,  quippe  «  speculum  sine  macula,  et  candor  lucis  aeternae,  »  ut  legitur  Sap.  vn.  Sensus  igitur  tituii  hic  Qllicom. 
erit:  Canticum  datum  filiis  Core,  ad  intelligenter  et  sapienter  canendam  usque  in  finem,  cujus  materia  est  pro  iis  Umulan" 
qui  commutabuntur,  et  pro  dilecto,  id  est  pro  Ecclesia  et  pro  Christo,  pro  Sponsa  et  Sponso.  In  hebrseo  legiiur,  tnr  cur 
pro  liliis,  ubi  nos  habemus,  pro  iis  qui  commutabuntur ;  sed  vox  hebraica  utrumque  significare  poicsi,  fideles 

videbeet  lilia,  et  qui  commutabuntur,  ut  S.  Hieronymus  fatetur  in  epist.  ad  Principiam  virginem,  in  qua  totum  dicantur? 
hunc  Psalmum  diligenter  explanat  :  et  satis  commode,  qui  commutandi  sunt,  lilia  dici  possunt,  cum  de  Ecclesia, 
quae  est  multitudo  commutandorum,  dicat  Sponsus  in  Cant.  cap.  u  :  «  Sicut  lilium  inter  spinas,  sic  amica  mea 
inter  filias.  ;> 

EXPLICATIO  PSALMI. 

1.  Eructavit  cor  meum  verbum  bonum,  dico 

EGO  OPERA  MEA  REGI. 

2.  Lingua  mea  calamus  scribae,  velociter 

SCRIBENTIS. 

Hi  duo  versiculi  continent  praefationem  totius 
Fsalmi,  in  qua  praefatione  Propheta  elocet  hunc 
Psalmum  esse  meram  prophetiam  a  Spiritu 
Sancto  dictatam,  nihilque  hic  esse  ab  ingenio 
suo  elaboratum  :  quamvis  enim  omnis  divina 
Scriptura  sit  verbum  Hei,  et  a  Spiritu  Sancto 
inspirata,  tamen  multum  interest  inter  prophe¬ 


tias,  et  historias,  vel  epistolas  :  nam  in  edendis  tias,  ut 
prophetiis  sancti  scriptores  non  laborabant  co-  alia  diyi* 
gitundo ,  et  discurrendo,  et  ad  memoriam  ali-  na  f£np’ 
quid  revocando;  sed  simpliciter  loquebantur,  vel 
scribebant  quae  Deus  illis  ostendebat  :  quod  de 
Hieremia  testatur  Baruch ,  Hier  em.  xxxvi,  quod 
videlicet  «  ita  loqueretur,  ac  si  in  libro  aliquo 
legeret,  quod  dicebai.  »  Sed,  cum  sacri  scrip¬ 
tores  scribebant  historias,  vel  epistolas,  inspira¬ 
bat  quidem  Deus  illis  scribendi  voluntatem,  eos- 
que  dirigebat,  ut  recte  et  sine  errore  ullo  scribe¬ 
rent,  sic  tamen  ut  etiam  ipsi  memoriam  exerce- 

i  eut,  et  ingenium,  ut  recordarentur  res  gestas,  et 
cogitarent  rationem  et  ordinem  scribendi  :  quod 
de  se  testatur  auctor  libri  secundi  Machabaeorum 
cap.  ii.  David  igitur,  cum  in  Psalmis  cantabat 
historias  beneficiorum  Dei,  vel  calamitatum  sua- 
rum,  aut  etiam  totius  populi,  memoriam  et  in¬ 
genium  exercebat,  et  non  sine  proprio  labore 
Psalmos  componebat,  quamvis  a  Deo  semper 
excitaretur  et  dirigeretur  :  cum  autem  meras 
prophetias  caneret,  vel  scriberet,  ut  in  hoc  Psal¬ 
mo  fecit,  nihil  suum  agnoscebat,  nisi  simplex 
linguae,  vel  manus  ministerium.  Hoc  igitur  est 
quod  in  hac  praefatione  dicit,  quod  ipse  idem 
clarius  explicuit  in  II  lib.  Reg.  cap.  xxm,  cum 
;it  :  «  Spiritus  Domini  loculus  est  per  me,  et 
fermo  ejus  per  linguam  meam.  »  Ait  igitur  : 
«  Eructavit  cor  meum  verbum  bonum,  »  id  est, 
mens  mea  ex  plenitudine  et  copia  illustrationis 
divinae  et  coelestium  revelationum  protulit  foras 
ad  aures  hominum  Psalmum  hunc,  qui  continet 
verbum  bonum ,  sermonem  videlicet  gratum  et 
salutarem  omnibus.  Sed  ad  majorem  explicatio¬ 
nem  notanda  sunt  aliqua.  Trimo,  usum  esse  Pro¬ 
phetam  vocabulo  eructandi,  ut  ostenderet  se  non 
I  ropria  voluntate,  et  propria  inventione  in  hoc 
Psalmo  loqui :  ructus  enim  non  emittitur  volun- 
i  irie,  et  ex  electione  ,  sed  velit,  nolit  homo,  ex 
1  lenitudine  stomachi  erumpit.  Secundo,  voluisse 
>  tiam  Prophetam  ostendere,  se  non  omnia  quee, 
!)eo  illustrante,  cognovit,  in  hoc  Psalmo  expres- 
dsse;  sed  modicum  quid  ex  illa  plenitudine  pro¬ 
tulisse:  ructus  enim  signum  est  repletionis,  sed 
est  exiguus  flatus  ab  illa  repletione  foras  erum¬ 
pens.  Multa  enim  Prophetae  vident,  quae  non  licet 
homini  loqui.  Unde  et  lsaias  dicebat :  «  Secretum 
meum  mihi,  »  Isai.  xxiv ;  et  qui  revelationes  a 
Deo  percipiunt,  id  ut  plurimum  fateri  solent,  se 
non  habere  vocabula,  quibus  eas  revelationes  ita 
explicent,  ut  ipsi  eas  vident:  et  fortasse  hac  de 
causa  Propheta  dixit,  «  verbum  bonum  eructasse 
cor  suum  ,  »  non  verba  bona  in  numero  multi- 
C-.ir  Lac  tudinis.  Tertio,  verbum  bonum  vocari  hunc  Psal- 
munb  quia  non  continet  prophetiam  rerum  ma- 
■verbum  larum,  ut  exitii  civitatis,  captivitatis  populi,  et 
Lomnu  ?  similium,  quae  passim  a  Prophetis  praedici  sole¬ 
bant  ;  sed  praedicationem  rerum  secundarum  et 
felicium ,  quae  magnam  Petiliam  et  voluptatem 
sint  allaturae.  Quarto,  Deum  in  his  verbis  ita  de¬ 
scripsisse  emanationem  hujus  verbi  ex  corde  Da- 
vidis,  ut  alluserit  ad  productionem  Verbi  aelerni, 
et  voluerit  nos  quasi  manu  ducere  ad  inlelligen- 
tiam  generationis  aeternae  Verbi  divini:  vere  enim 
Pater  aeternus  non  eguit  auxilio  conjugis  ad  Fi¬ 
lium  producendum,  neque  eum  ex  electione  pro¬ 
duxit,  neque  plures  filios  genuit;  sed  ex  pleni- 
Verbi  ®-  tudine  cordis,  sive  cx  perfectissima  intelligentia 
temi  ge-  Verbum  mentis,  et  Verbum  unicum,  idque  sum- 
me  bonum  naturaliter  produxit,  ut  proprie  di- 
adumbra-  ccre  potuerit :  «  Eructavit  cor  meum  verbum  bo- 
tui*  num.  »  Sequitur  :  «  Dico  ego  opera  mea  Regi,  » 


non  desunt,  qui  ista  verba  sic  exponant :  «  Dico% 
ego  opera  mea;  Regi,  »  id  est,  confiteor  peccata 
mea  Deo ;  vel ,  dico  carmina  ista  de  rege  ;  vel, 
consecro  opus  meum  regi ;  vel ,  alloquor  in  hoc 
Psalmo  regem  :  quas  expositiones,  ut  non  repre¬ 
hendo,  sic  existimo  nostram  explicationem  me¬ 
lius  connecti  cum  verbis  praecedentibus  et  se¬ 
quentibus;  nostra  enim  opinione,  haec  pars  se¬ 
cunda  primi  versiculi  reddit  rationem ,  cur  Da¬ 
vid  dixerit :  «  Eructavit  cor  meum  verbum  bo¬ 
num  ;  »  est  enim  ac  si  diceret  :  Ego  simpliciter 
confiteor  regi  meo,  qui  est  Deus,  omnia  opera 
mea;  et  non  m'hi  tribuo,  quod  non  est  meum  ; 
ideo  non  dixi  :  Ego  Psalmum  istum  scripsi,  sed: 

«  Eructavit  cor  meum  verbum  bonum,  »  id  est, 
non  ex  electione  mea  prodiit,  sed  ex  plenitudine 
illustrationis  tuse.  Quod  clarissime  explicatur  in 
sequenti  versiculo ,  cum  dicitur  :  «  Lingua  mea 
calamus  scribae  velociter  scribentis,  »  id  est,  lin¬ 
gua  mea  protulit  hunc  Psalmum,  sed  id  fecit, 
non  ut  lingua  mea,  non  ut  membrum  corporis 
mei,  quod  ad  imperium  voluntatis  mea?  move¬ 
tur;  sed  ut  calamus  Spiritus  Sancti,  tanquam 
scribae  velociter  scribentis.  Dicit  autem  linguam 
suam  esse  calamum  scriboe  velociter  scribentis, 
et  non  dicit  linguam  suam  esse  linguam  spiritus 
velociter  loquentis,  quia  vult  ostendere  linguam 
suam  in  prophetia  edenda  esse  instrumentum 
separatum,  ut  revera  est  calamus ;  et  nou  ins¬ 
trumentum  conjunctum,  ut  sunt  membra  corpo¬ 
ris  ;  vel  significare  voluit  prophetiam  hanc  non 
abituram  in  ventum,  ut  quae  ore  pronuntiantur; 
sed  perpetuo  mansuram,  ut  qufe  calamo  exa¬ 
rantur.  Illud  autem,  velociter  scribentis ,  signi¬ 
ficat  Spiritum  Sanctum  non  egere  tempore  ad 
considerandum  quid,  et  quomodo  scribendum 
sit;  illi  enim  tarde  scribunt,  qui  inter  scriben¬ 
dum  cogitant,  quam  sententiam,  et  quibus  verbis 
scribere  debeant. 

3.  SrECIOSUS  FORMA  PRjE  FILIIS  HOMINUM,  DIF-  ver 
FTISA  EST  GRATIA  IN  LABIIS  TUIS;  PROPTEREA  BE¬ 
NEDIXIT  te  Deus  in  sternum. 

Incipit  Christum  laudare,  ac  primum  a  pulchri¬ 
tudine  laudat,  deinde  ab  eloquentia,  tum  a  for¬ 
titudine  et  robore,  tertio  a  virtutibus  animi,  pos¬ 
tremo  a  divina  et  regia  dignitate,  et  potestate, 
quibus  addit  etiam  exteriora,  videlicet  vestimen¬ 
torum  et  palatii  nobilitatem.  Incipit  autem  a  pul¬ 
chritudine,  vel  quia  describit  Sponsum,  et  in 
Sponso  pulchritudo  potissimum  desideratur  : 
vel  quia  progreditur  a  minoribus  ad  majora, 
et  pulchritudo  eloquentiae  cedit,  eloquentia  ro¬ 
bori,  robur  virtutibus,  virtutes  divinitati.  Ait 
igitur  :  «  Speciosus  forma  prae  filiis  hominum.  » 
Videtur  abrupta  sententia,  et  obscura,  cum  non 
addiderit  quis  sit  iste  speciosus;  sed,  ut  supra 
notavimus,  ideo  dictum  est :«  Eructavit  cor  meum 
verbum  bonum,  »  id  est,  ex  plenitudine  contem¬ 
plationis  aliquid  foras  emanavit,  non  omnia. 

Sensus  igitur  est:  Non  mirum  est  si  tu,  Christe, 
dilectus  dicaris  ,  «  nam  speciosus  forma  es  prse 
filiis  hominum;  »  dicit  autem,  «  prae  filiis  homi¬ 
num  ,  »  et  non  addit  prte  spiritibus  angelicis , 
quoniam  Deus  Verbum  non  angelus,  sed  homo 
factus  est,  ac  si  dicat :  Tu  dilecte,  homo  es,  sed 
Christus  speciosus  forma  supra  homines.  Et  vere  Christus 
speciosus  SUpra  homines  formosus  est  :  nam  si  respicias 

hominum  divinitatem,  infinita  pulchritudine  praeditum  vi- 
curdica-  debis ;  si  respicias  spiritualem  animae  pulchrilu- 
tur?  dinem,  speciosus  Christus  est  prae  omnibus  spiri¬ 
tibus  creatis;  si  respicias  splendorem  corporis 
ejus  glorificati,  pulchrior  sole  est,  et  pulchritu¬ 
dinem  ejus  sol  et  luna  mirantur.  Sequitur  :  «  Dif- 
VerbiDei  fusa  est  gratia  in  labiis  tuis,  »  quibus  verbis  lau- 
v!s'et  ef-  dat  eumdem  Christum  a  gratia  sermonis  ;  quae 
ficacia.  mirum  in  modum  pulchritudinem  ipsam  com¬ 
mendat.  Dicitur  autem ,  «  diffusa  gratia  in  la¬ 
biis,  »  ut  ostendatur  permanens  et  naturalis 
fuisse  Christo  gratia  sermonis,  non  acquisita  per 
studium,  aut  exercitationem.  In  Evangeliis  legi¬ 
mus  Luc.  iv  :  «  Mirabantur  in  verbis  gratiae  quae 
procedebant  de  ore  ipsius.  »  Et  Joan.  vi  :  «  Nun¬ 
quam  sic  locutus  est  homo  sicut  hic  homo. » 
Experti  sunt  S.  Petrus,  S.  Andreas,  S.  Jacobus, 
S.  Joannes,  S.  Philippus,  sed  praecipue  S.  Mat¬ 
thaeus  vim  verborum  ejus,  et  energiam  in  ser¬ 
mone  ejus  latentem,  qui  ad  simplicem  vocatio¬ 
nem  subito  efficacissime  tracti  et  persuasi,  re¬ 
lictis  omnibus,  secuti  sunt  eum.  Sed  mirabilius 
est,  quod  voci  ejus  venti,  et  mare,  et  ipsae  febres 
ac  denique  mortui  obediebant  :  quanquam  nec 
mirabile  videri  debet,  si  Verbum  substantiale  et 
divinum ,  per  carnem  assumptam  verba  gratiae 
eflicacissima  et  suavissima  loqueretur.  Sequitur  : 
«  Propterea  benedixit  te  Deus  in  aeternum.  »  Pos¬ 
sunt  haec  duplicem  sensum  facere,  et  utrumque 
rectum  :  potest  enim  accipi  illud,  propterea,  pro 
quia,  sive,  propterea  quod,  ut  sensus  sit  :  «  Spe¬ 
ciosus  es  prae  filiis  hominum,  et  diffusa  est  gratia 
in  labiis  tuis,  »  propterea  quod  «  benedixit  te 
Deus  in  aeternum,  »  ut  benedictio  Dei  aeterna  sit 
causa  tantae  pulchritudinis  et  tantae  gratiae.  Signi¬ 
ficatur  autem  per  benedictionem  hoc  loco  gratia 
unionis  hypostaticae ,  quae  in  aeternum  duratura 
est;  inde  enim  tanquam  ex  fonte  manaverunt 
omnia  dona,  quae  in  Christi  humanitatem  copio¬ 
sissime  fusa  sunt.  Sed  potest  etiam,  ut  Chrysosto- 
mus  et  alii  exponunt,  simpliciter  accipi,  propter¬ 
ea,  pro  particula  significante  effectum,  ut  sensus 
sit :  «  Quia  speciosus  es  prai  filiis  hominum  ,  et 
diffusa  est  gratia  in  labiis  luis,  propterea  bene¬ 
dixit  te  Deus  in  aeternum,  »  id  est,  quia  amabilis 
et  gratiosus  es  prae  omnibus,  ideo  te  Deus  prae 
omnibus  dilexit,  et  benedixit  in  aeternum.  Ex 
quibus  verbis  non  debet  colligi  Christum  non 
fuisse  amatum,  et  benedictum  a  Patre,  antequam 
appareret  ejus  pulchritudo ,  et  gratia  sermonis ; 
sed  hajc  fuisse  meritum,  sive  titulum  novum 
amoris  :  quomodo  dicit  ipse  Christus  Joan.  x  ; 


«  Propterea  diligit  me  Pater,  quia  ego  pono  ani¬ 
mam  meam,  ut  iterum  sumam  eam.  »  Et  Apo¬ 
stolus  Philipp.  ii  :  «Humiliavit  semetipsum  usque 
ad  mortem,  mortem  autem  crucis :  propter  quod, 
et  Deus  exaltavit  illum,  et  donavit  illi  nomen, 
quod  est  super  omne  nomen.  »  Videtur  tamen 
prior  expositio  anteponenda. 

4.  Accingere  gladio  tuo  super  femur  tuum,  vtrs. 

POTENTISSIME. 

Transit  a  laude  pulchritudinis  et  facundiae  ad 
laudem  fortitudinis  militaris,  et  poetico  more  non 
simpliciter  narrat,  sed  per  modum  precantis, 
sive  invitantis  dicit :  «  Accingere  gladio  tuo  super 
femur  tuum,  potentissime,  »  id  est :  Eia,  dilecte 
Deo,  qui  non  solum  speciosissimus  et  gratiosis¬ 
simus,  sed  etiam  polentissimus  et  robustissimus 
es,  accingere  armis  tuis,  et  veni,  libera  populum 
tuum.  Quae  sint  autem  arma  ejus,  explicat  in  se¬ 
quenti  versiculo,  dicens  : 

5.  Specie  tua  et  pulchritudine  tua  intende,  vers.  5. 

PROSPERE  PROCEDE,  ET  REGNA. 

Verba  illa  :  «  Specie  tua  et  pulchritudine  tua,  » 
conjungi  possunt  cum  praecedentibus,  ut  sit  sen¬ 
sus  :  «  Accingere  gladio  tuo,  potentissime,  specie 
tua  et  pulchritudine  tua.  »  Possunt  etiam  con¬ 
jungi  cum  sequentibus,  ut  sensus  sit  :  «  Specie 
tua  et  pulchritudine  tua  intende,  prospere  pro¬ 
cede,  et  regna ;  »  sed  utroque  modo  significatur  Pnicini- 
arma  Christi  esse  speciem  et  pulchritudinem  ip-  _l,,do 
sius.  Quod  ut  intelligatur  considerandum  est,  ct  vpra 
pulchritudinem  veram  et  summam,  ut  Augus- est  spiri- 
tinus  loquitur,  esse  pulchritudinem  spiritualem ,  tualls* 
quae  nunquam  marcescit ,  et  quae  placet  oculis , 
nou  hominum  solum  ,  sed  etiam  angelorum ,  et 
ipsius  Dei ,  qui  falli  non  possunt.  Potest  autem 
pulchritudo  spiritualis  cognosci  ex  pulchritudine 
corporali.  Sicut  enim  corporum  pulchritudo  con¬ 
sistit  in  proportione  membrorum  et  suavitate  co¬ 
loris,  ita  pulchritudo  spiritualis  consistit  in  jus¬ 
titia,  quae  est  proportio  quaedam ;  et  sapientia, 
quae  splendet  instar  lucis,  vel  potius,  ut  Sapiens 
loquitur  Sap.  cap.  mi  :  «  Luci  comparata  inve-  Anima 
nitur  prior.  »  Illa  igitur  est  anima  pulcherrima, 
quae  habet  in  voluntate  justitiam,  in  intellectu  s"sjt?na 
sapientiam.  Haec  autem  duo,  et  pulchram  red¬ 
dunt  animam,  ac  per  hoc  amabilem  Deo,  et  si¬ 
mul  arma  sunt  potentissima,  quibus  Christus  dia¬ 
bolum  superavit  :  pugnavit  enim  cum  diabolo 
Christus,  non  sua  omnipotentia,  ut  poterat ,  sed 
sapientia  et  justitia;  sapientia  vincens  astutiam, 
et  justitia  vincens  malitiam.  Diabolus  enim  as¬ 
tutia  sua  primum  hominem  impulit,  ut  per  ino- 
bedientiam  Deum  irritaret,  et  Deo  quidem  hono¬ 
rem,  sibi  autem,  et  toti  humano  generi  vitam 
beatam  detraheret :  cum  hac  autem  astutia,  ma¬ 
litia,  sive  invidia  conjuncta  fuit ;  id  enim  fecit 
diabolus,  quia  torquebatur  invidia,  quod  homo 
ad  coelum  aliquando  ascensurus  videretur,  unde 

Christus  ipse  deciderat;  sed  Christi  sapientia  vicit  astu- 
jn  qui-  tiain,  quoniam  per  obedientiain  suam  in  natura 
^boium*  humana  Deo  exhibitam ,  reddidit  honorem  Deo 
supera-  multo  majorem,  quam  per  inobedientiam  Adarni 
vit?  amiserat;  et  simul  per  eamdem  obedientiam  exal¬ 
tavit  genus  humanum  ad  gloriam  multo  subli¬ 
miorem,  quam  ea  futura  esset,  ex  qua  exciderat : 
Christus  praeterea  charitate  sua,  quae  est  vera,  et 
perfecta  justitia,  vicit  invidiam  et  malitiam  dia¬ 
boli  :  quoniam  inimicos  dilexit,  et  in  ipsa  cruce 
.  pro  persecutoribus  oravit ,  et  pati  ac  mori  vo¬ 
luit,  ut  inimicos  suos  Deo  reconciliaret,  et  ex  ini¬ 
micis  amicos  et  fratres ,  et  coliaeredes  suos  effice¬ 
ret.  Hoc  est  igitur  quod  nunc  dicit  :  «  Specie  tua 
et  pulchritudine  tua,  »  id  est ,  decore  tuo,  qui  in 
specie  sapientiae  et  pulchritudine  justitiae  consis¬ 
tit,  quasi  gladio  et  arcu  accinctus,  et  instructus 
«intende,  prospere  procede,  et  regna, »  id  est,  di¬ 
rige  cursum  tuum  ad  praelium  contra  diabolum, 
prosperare  in  praelio,  et  devicto  ac  debellato 
Trincipe  hujus  mundi,  acquire  tibi  regnum,  ut  tu 
deinceps  in  cordibus  hominum  per  fidem  et  cha- 
ritatem  regnes.  Per  verbum  intende,  S.  Joannes 
Clirysostomus  exponit,  intende  sagittas,  quae  ex¬ 
positio  probabilis  est,  quia  paulo  post  dicitur, 
«  sagittae  tuae  acutae.  »  Illud  est  certum  ex  textu 
originali,  per  intende  non  posse  recte  exponi  at¬ 
tende,  vel  considera ;  sed  solum ,  intende  sagittas, 
aut  intende ,  seu  dirige  iter.  Quod  attinet  ad  verba, 
ex  hebraeo  S.  Hieronymus  sic  reddit,  gloria  tua  et 
decore  tuo  prospere  ascende.  Sed  Septuaginta  Inter¬ 
pretes  aliter  acceperunt,  vel  aliter  legerunt  eas¬ 
dem  voces  hebraicas,  iisdem  litteris  servatis.  Ubi 
enim  Hebraei  repetunt,  decore  tuo,  quia  legunt 
Tnm  vahadareca ,  Septuaginta  legerunt,  vahadrec, 
quod  significat,  et  intende,  sive  dirige,  a  voce  *p*T 
darac.  Et  vocem  nS2f  tselach,  quam  S.  Hieronymus 
accepit  pro  adverbio,  et  reddidit  prospere.  Sep¬ 
tuaginta  acceperunt  pro  verbo  imperativi  modi, 
et  verterunt,  prospere  procede,  sive  prosperare.  Et 
vere  vox  illa  utroque  modo  accipi  potest.  Denique 
vocem  3DT  rccab,  quam  S.  Hieronymus  recte 
vertit,  ascende,  Septuaginta  verterunt  regna,  quia 
sensum  potius  respexerunt,  quam  verbum :  nam 
per  ascensionem ,  regnum  interpretati  sunt.  Po¬ 
test  etiam  eadem  vox  hebraica,  et  magis  adhuc 
proprie  significare,  sede  in  curru,  vel  in  equo,  quae 
ad  regnum  referri  possunt.  Nam,  cum  reges  inau¬ 
gurabantur,  equum  regium  vel  mulam  regiam 
equitabant,  ut  colligitur  ex  primo  capite  libri 
tertii  Begum;  et,  sedere  in  curru  triumphali, 
proprium  est  regum,  qui  hostes  praelio  vicerunt. 

Vers.  o.  6.  Propter  veritatem,  et  mansuetudinem, 

ET  JUSTITIAM,  ET  DEDUCET  TE  MIRABILITER  DEX¬ 
TERA  TUA. 

Explicat  rationem  cur  Christus  merito  regnare 
debeat,  quia  videlicet  habet  virtutes  regias  :  ac 
si  diceret :  «  Prospere  procede,  et  regna,  propter 
veritatem,  et  mansuetudinem,  et  justitiam,  »  id 


est,  quia  non  desunt  tibi  regiae  virtutes.  Hebraeus 
codex  clarius  explicat  hunc  locum,  ut  possit  esse 
vice  commentarii;  sic  enim  habet,  propter  ver¬ 
bum  veritatis  et  mansuetudinem  justitiae.  Ex  quibus 
verbis  docemus  duo  esse  necessaria  regi,  ut  sit  Duo  snnt 
verax,  sive  fidelis  in  verbis  suis,  et  justus  in  ope- rc?I  ”e' 
ribus  suis  :  quoa  etiam  de  Deo  summo  rege  di-  chrUtns 
citur  in  Psalm.  cxliv  :  «  Fidelis  Deus  in  omnibus  est  man- 
ve-rbis  suis ,  et  sanctus  in  omnibus  operibus  s"rtt^us* 
suis.  »  Sed  quia  justitia  judicis  solet  habere  an¬ 
nexam  asperitatem,  quae  est  quasi  naevus  justi¬ 
tiae,  ideo  Christi  justitiae ,  quae  perfectissima  est, 
adjungitur  mansuetudo.  E<t  enim  Christus  man¬ 
suete  justus,  id  est,  justissime  judicat,  sed  sine 
morositate,  sine  asperitate,  sine  arrogantia ;  non 
absterret,  sed  conciliat  sibi  subditos.  Sic  igitur 
verba  nostrae  editionis  explicanda  sunt:  «  regna 
propter  veritatem, »  quam  in  verbis  et  promissis 
tuis  semper  observas,  «  et  mansuetudinem,  et 
justitiam,» id  est, propter  mansuetudinem, quam 
justitiae  semper  admisces.  «  Et  deducet  te  mira¬ 
biliter  dextera  tua,  »  id  est,  et  cum  his  virtutibus 
regnans,  mirabiles  progressus  regni  tui  videbis, 
neque  egebis  auxilio  aliorum ;  sed  ipsa  dextera 
tua,  virtus,  et  potentia  tua  per  se  sufficiet,  ut  mi¬ 
rabiliter  te  deducat,  et  progredi  faciat  in  regno 
amplificando,  donec  ponas  omnes  inimicos  tuos 
sub  scabellum  pedum  tuorum.  In  hebraeo  legitur 
paulo  aliter  quoad  verba,  sed  sensus  est  idem; 
sic  enim  S.  Hieronymus  vertit  :  Et  docebit  te  ter¬ 
ribilia  dextera  tua,  id  est,  dextera  tua  vincens,  ac 
sternens  hostes  docebit  te,  id  est,  ostendet  tibi, 
ac  cernere  te  faciet  terribiles  eventus,  strage3  vi¬ 
delicet  inimicorum  tuorum. 

7.  Sagittae  TUjE  ACUTJE  (POPULI  SUB  TE  CADENT)  Vp  s.  7. 
IN  CORDA  INIMICORUM  REGIS. 

Explicat  modum,  quo  dextera  regis  Christi  de¬ 
ductura  sit  ipsum  in  amplificando  imperio ,  di¬ 
cens  :  ld  fiet,  quia  sagittae,  quas  jaculaberis  dex¬ 
tera  tua,  acutissimae  sunt,  et  ideo  penetrabunt  ini¬ 
micorum  tuorum  corda,  et  populi,  ipsi  inimici  sub 
te  cadent,  et  tum  subjicientur  potestati.  Nomine 
sagittarum  intelliguntur  verba  Dei,  sive  praedi¬ 
catio  verbi  Dei  :  hoc  enim  est  generale  instru¬ 
mentum,  quo  Christus  utitur  ad  regnum  suum 
propagandum;  hinc  enim  ipse  dicit  in  Psalm.  ii  :  vorb-ira 
«  Ego  autem  constitutus  sum  rex  ab  eo  super  Dpi  «la- 
Sion  montem  sanctum  ejus,  praedicans  praecep- 
tum  ejus.»  Dicitur  autem  verbum  Dei  et  gladius, 
et  sagitta,  et  malleus,  et  similia,  quia  cum  omni¬ 
bus  his  armis  similitudinem  habet.  Dicitur  autem 
sagitta  acuta,  quia  magnam  habet  efficaciam  pe¬ 
netrandi  corda,  et  multo  majorem,  quam  habet 
humana  cujusvis  magni  oratoris  eloquentia. 

«  Vivus  est  enim,  ut  Apostolus  ait  ad  Hebr.  iv, 
sermo  Dei  et  ellicax ,  et  penetrabilior  omni  gla¬ 
dio  ancipiti.  »  Illud  autem,  populi  sub  te  cadent, 
per  parenthesim  legendum  est;  et  dicuntur 
populi  sagittis  vulnerati  cadere  sub  isto  Rege, 

quia  non  vulnerantur,  ut  omnino  exstinguantur, 
sed  ut  moriantur  peccato,  et  vivant  justitiae,  et  eo 
modo  subjecti  regi  Christo  remaneant,  eique  ser¬ 
viant,  cui  servire  regnare  est.  Illud  denique,  in 
corda  inimicorum  regis ,  in  hebraeo  et  graeco  co¬ 
dice,  et  in  multis  latinis  manuscriptis,  legitur,  in 
corde,  non  in  corda  :  sed  parum  refert  utrum  le¬ 
gatur  in  corde,  vel  in  corda;  nam  et  verum  est 
sagittas  verbi  Dei  penetrare  corda  peccatorum, 
et  verum  est  easdem  sagittas  semel  in  corde  in¬ 
fixas  ibidem  haerere ,  et  vulnus  amoris  alere  et 
conservare,  et  eo  modo  ex  inimicis  et  peccatori¬ 
bus,  amicos  et  sanctos  facere.  In  graecis  codici¬ 
bus  legitur,  sagiltce  tuce  acvtce ,  'potentissime  : 
sed  illud,  potentissime,  non  habetur  in  hebraeo. 
Ex  quo  intelligimus  auctorem  latinae  Vulgatae 
editionis  codicem  graecum  emendatiorem  ha¬ 
buisse,  quam  sint  ii  qui  nunc  circumferuntur; 
vel  certe  animadvertisse,  illam  vocem  non  esse 
a  Septuaginta  Interpretibus  in  textu  positam;  sed 
aliunde  irrepsisse. 

8.  Sedes  tua,  Deus,  in  suculum  suculi  :  virga  - 

DIRECTIONIS,  VIRGA  REGNI  TUI. 

Venit  tandem  ad  supremam  dignitatem  Messiae, 
et  apertissime  vocat  eum  Deum,  et  sedem  regni 
ejus  aeternam  esse  dicit;  quem  locum  S.  Paulus 
ad  llebr.  i  adduxit  ad  probandum  Christum  tanto 
esse  angelis  majorem,  quanto  major  est  domi¬ 
nus  servis,  et  Deus  rebus  creatis.  Ait  igitur :  «  Se¬ 
des  tua,  »  o  Christe  «  Deus,  »  non  temporalis  erit, 
ut  fuit  Davidis  et  Salomonis;  sed  manebit  «in  sae¬ 
culum  saeculi.  Et  virga  regni  tui,  »  id  est,  scep¬ 
trum  tuum,  erit  semper  rectissimum  atque  jus¬ 
tissimum  :  phrasis  enim  hebraica  est,  virga  di¬ 
rectionis  ,  pro  virga  rectissima;  sicut  etiam,  Deus 
scientiarum,  pro  Deo  scientissimo. 

9.  PlLEXISTI  JUSTITIAM,  ET  ODISTI  INIQUITA¬ 
TEM;  PROPTEREA  UNXIT  TE,  DEUS,  DEUS  TUUS  OLEO 
LjETITLE  tra:  consortibus  TUIS. 

Ilunc  etiam  locum  dupliciter  possumus  intelli- 
gerc,  ut  illum  versiculi  tertii,  propter  ea  benedixit 
te  Deus  in  aeternum.  Nam  illud,  propterea,  potest 
significare  effectum,  ut  sensus  sit,  quia  «  dilexisti 
justitiam,  et  odisti  iniquitatem,  »  obediendo  us¬ 
que  ad  mortem,  et  mortem  crucis,  «  propterea 
Deus  unxit  te  oleo  laetitiae,»  id  est,  glorificavit  te, 

«  et  exaltavit  ad  dexteram  suam,  et  dedit  tibi  no¬ 
men,  quod  est  super  omne  nomen,  ut  in  nomine 
tuo  omne  genu  flectatur,  coelestium,  terrestrium 
et  infernorum,  »  ad  Philip,  ii.  Quae  glorificatio 
recte  dicitur  «unctio  laetitiae,»  quia  per  eam 
finem  accepit  omnis  dolor.  Recte  etiam  dicitur 
«  prae  consortibus  luis,  »  quoniam  etiamsi  an¬ 
geli  quoque  glori  ficati  sint,  et  homines  glorifi¬ 
candi  sint,  tamen  nemo  exaltatus,  vel  exaltandus 
est  ad  dexteram  Patris,  et  nemo  accepit,  vel  ac¬ 
cepturus  est  nomen  super  omne  nomen,  uno 


Christo  excepto,  qui  est  caput  hominum  et  an-  angelo» 
gelorum,  et  est  simul  Deus  et  homo.  Sed  rursus  et  h°mi' 
illud,  propterea,  significare  potest  causam,  et  posi¬ 
tum  esse  pro  quia,  sive  propterea  quod,  ut  sensus 
sit :  «  dilexisti  justitiam,  et  odisti  iniquitatem,  » 
propterea  quod  Deus  unxit  te  oleo  gratiae  spiri¬ 
tualis  prae  consortibus  tuis,  quia  videlicet  unxit 
te  gratia  unctionis  hypostaticae,  et  inde  factum 
est  ut  in  te  spiritus  sine  mensura  effunderetur, 
caeferi  autem  omnes  de  plenitudine  tua  mensuram 
spiritus  acceperunt ;  quam  expositionem  sequitur 
S.  Augustinus,  et  videtur  eam  sequi  S.  Basilius, 
qui  hunc  locum  exponens,  dicit  Christo  fuisse 
naturalem  dilectionem  justitiae,  et  aversionem  ub 
iniquitate,  quoniaim  illam  habuit  a  nativitate, 
sive  potius  a  conceptione,  et  a  principio  interno  : 
ceeteras  autem  exercitio  et  labore  virtutes  acqui¬ 
rere.  Observat  autem  S.  Augustinus  adversus  He¬ 
braeos  et  hereticos  negantes  Christi  divinitatem, 
in  illa  repetitione,  Deus,  Deus  tuus,  priorem  vocem 
esse  casus  vocativi,  posteriorem  nominativi,  quo¬ 
modo  etiam  hunc  locum  intelligendum  esse  do¬ 
cet  S.  Hieronymus  in  epist.  ad  Principiam.  Itaque 
sensus  est  :  Unxit  te,  o  Christe  Deus,  Deus  Pater 
tuus  oleo  laetitiae;  et  affirmat  idem  Augustinus  id 
clarissime  apparere  in  textu  graeco,  proinde  exis¬ 
timandum  est  in  textibus  graecis,  quos  nunc  ha¬ 
bemus,  incuria  librariorum  mutatum  esse  omega 
in  omicron.  Cum  autem  dicitur  Deus  Deum 
unxisse,  non  intelligimus  Deum  ratione  divini-  Christus 
tatis  unctum,  sed  ratione  humanitatis;  unxit  u°ctMS 
emm  Deus  Pater  Deum  Filium,  quia  Deus  Filius  ne  huma- 
homo  factus  est,  et  ratione  humanitatis  gratiam  n,tatis  a 
unctionis  accepit,  ipse  tamen  Deus  Filius  unctus  De^rePa* 
dicitur,  quia  ille  homo,  qui  unctus  est.  Filius 
Dei,  ct  Deus  est. 

10.  Myrrha,  et  gutta,  et  casia  a  vestimen-  vers.  io. 

TIS  TUIS,  A  DOMIBUS  EBURNEIS  .’  EX  QUIBUS  DELEC¬ 
TAVERUNT  TE  FILIAE  REGUM  IN  HONORE  TUO. 

Hic  versiculus  obscurissimus  est :  explicemus 
igitur  primum  vocabula,  deinde  sententiam.  Myr¬ 
rha  succus  est  notus,  amarus,  et  odoratus;  gutta 
nomen  est  genericum,  sed  in  graeco  habetur  ora- 
xty),  quae  apud  Basilium  in  explicatione  hujus  loci, 
est  gutta  distillata  ex  myrrha,  ita  ut  sit  quasi  flos 
rnyrrhae,  id  est,  pars  subtilissima  myrrhae.  Sed 
non  videtur  verisimile  Prophetam  dicere  vo¬ 
luisse  :  «  Myrrha,  et  gutta  »  myrrhae  subtilissi¬ 
ma;  in  hebraeo  est,  JYlVnttf  ahaloth,  quam  aloe 
latine  dicimus.  Est  autem  aloe  succus  item  ama¬ 
rus  et  odoratus,  sed  specie  distinctus  a  myrrha; 
unde  in  Evangelio  legimus  ad  Christi  sepulturam 
emisse  «  Nicodemum  myrrhae  et  aloes  quasi  li¬ 
bras  centum.»  Quod  igitur  noster  Interpres  dixit, 

«  guttam,  »  intelligere  debemus  guttam  esse 
aloes,  ut  S.  Hieronymus  scribit  in  Epist.  ad  Prin¬ 
cipiam;  vel  myrrhae  distillatae,  ut  S.  Basilius  in 
Commentario  docet.  Casia  denique  frutex  est. 

unde  cortex  odoratus  desumitur,  et  inter  aro¬ 
mata  numeratur,  quemadmodum  et  cinnamo¬ 
mum.  Per  domos  eburneas,  intelliguntur  pala¬ 
tia,  sive  templa  sumptuosa ,  quorum  parietes 
tecti  sint  ebore  ;  nam  in  hebraeo  non  est  JV3 
bailh,  quod  proprie  domum  significat,  sed  SdNT 
hechal,  quod  palatium.,  basilicam  et  templum  signi¬ 
ficat.  Nomen  etiam  grsecum  (Bapswv  eXecpavuvwv  ma¬ 
gna  palatia  significat,  ut  dicit  S.  Basilius.  Itaque 
improbabile  est,  quod  aliqui  volunt,  domos  ebur¬ 
neas  esse  cellas  aromatum  ,  et  magis  improba¬ 
bile,  quod  alii  volunt,  esse  thecas,  sive  arcas,  in 
quibus  vestimenta,  vel  aromata  conservantur.  At, 
inquiunt,  thecae  fiunt  ex  ebore,  non  autem  pa¬ 
latia  :  verum  est,  sed  non  dicuntur  hoc  loco  do¬ 
mus  eburneae,  quasi  totae  sint  ex  ebore,  sed  quod 
tectae  sint  ebore:  quomodo  domus  Neronis  dice¬ 
batur  domus  aurea,  et  porta  Constantinopolis 
porta  aurea,  quod  essent  deauratae,  vel  auri  la¬ 
minis  coopertae,  non  quod  totae  essent  aureae  ;  et 
sic  intelligimus  illud  111  Reg.  xxn :  «  Domus  ebur¬ 
nea,  quam  aedificavit  Achab.  »  Et  Awosiii  :  «  Pe¬ 
ribunt  domus  eburneae. »  S.  Gregorius  lib.  XXXV 
Moralium,  cap.  xm,  legit  a  gradibus  eburneis ;  sed  id 
natum  esse  ex  ambiguitate  vocabuli,  colligitur  ex 
S.  Hieronymo  in  epist.  ad  Frincipiam.  Scribit  enim 
vocem  graecam  papiwv  ambiguam  esse,  et  signifi¬ 
care  posse  gradibus,  et  palatiis,  sive  domibus,  inde 
aliquos  Latinorum  hac  ambiguitate  deceptos 
vertisse,  a  gravibus  eburneis;  sed  quia  hoc  nihil 
significat,  credibile  est  mutatum  fuisse  et  scrip¬ 
tum,  a  gravibus  eburneis.  Per  filias  regum,  intelligi 
possunt  multitudines  variorum  regnorum.  Scrip¬ 
tura  enim  passim  vocat  filiam  Hierusalem,  filiam 
Babylonis,  filiam  Assyriorum,  filiam  Tyri,  pro 
multitudine  populi  illarum  civitatum,  vel  gen¬ 
tium.  Possunt  etiam  intelligi,  ut  verba  sonant, 
filiae  principum,  per  quas  figurate  significantur 
animae  excelsae,  ut  dicit  S.  Basilius  ;  totus  enim 
hic  sermo  figuratus  est.  His  expositis,  ut  ad  sen¬ 
sum  veniamus,  per  aromata  intelligimus  virtutes 
sive  dona  Spiritus  Sancti,  quae  spiritualem  odo¬ 
rem  spirant ;  et  quia  paulo  anle  dixerat  Pro¬ 
pheta  Christo :  «Unxit  te,  Deus,  Deus  tuus,»  recte 
subjungit  nunc  :  «  Myrrha  et  gutta,  et  casia,  » 
explicans  odores  aromaticos,  qui  ex  illa  unctione 
emanarunt :  de  quo  odore  B.  Paulus  loquitur, 
cum  ait  II  Cor.  n  :  «  Christi  bonus  odor  sumus.  » 
Et  quoniam  in  passione  sua  Christus  praecipue 
spiravit  odores  maximos  virtutum  ,  praecipue 
fortis  patientiae,  humilis  obedientia?,  et  ardentis 
charitatis,  ideo  nominavit  myrrham  amaram,  sed 
odoratam,  quae  convenit  patientiae;  aloem  quo¬ 
que  similiter  amarum  et  odoratum,  qui  convenit 
humilitati  et  obedientiae,  de  qua  B.  Paulus:  «  Hu¬ 
miliavit  semetipsum ,  factus  obediens  usque  ad 
Chii.-tns  mortem,  »  Plulipp.  ii;  denique,  casiam  calidam 
qnoaoiio-  et  odoratam,  qiue  convenit  ardentissimae  chari- 
tum  qua  etiam  pro  crucifixoribus  oravit,  Luc. 

sua  eas-  xxvi.  Haec  autem  aromata  manabant  a  vestimentis 

et  dcvmibus  eburneis  Christi.  «  Myrrha,  inquit,  ct  sionema- 
casia  a  vestimentis  tuis,  a  domibus  eburneis,  » 
supple,  manant,  vel  manabant.  Per  vestimenta 
intelligitur  humanitas  Christi,  quae  quasi  veste, 
aut  velo  divinitatem  tegebat;  per  domos  ebur¬ 
neas,  intelligitur  eadem  humanitas,  quae  erat 
quasi  templum  sive  palatium  candidissimum  ob 
puritatem,  in  quo  divinitas  habitabat.  Neque  mi¬ 
rum  videri  debet,  si  res  eadem,  vestis  et  domus 
dicatur  :  nam  et  Apostolus  II  Corinth.  v,  haec  duo 
simul  conjungit,  cum  sic  loquitur  :  «  Scimus, 
quoniam  si  terrestris  domus  nostra  hujus  habi¬ 
tationis  dissolvatur,  quod  aedificationem  ex  Deo 
habemus  domum  non  manufactam ,  aeternam  in 
coelis ;  nam  et  in  hoc  ingemiscimus,  habitationem 
nostram,  quae  de  coelo  est,  superindui  cupientes,  christi 
si  tamen  vestiti,  et  non  nudi  inveniamur;  nam  hnmani- 
qui  sumus  in  hoc  tabernaculo ,  ingemiscimus  ta^  t.et 
gravati,  eo  quod  nolumus  expoliari,  sed  super-  n'er|’t,^n 
vestiri ;  ut  absorbeatur  quod  morlale  est  a  glo-  dici  pn- 
ria. »  Ubi  vides  corpus  mortale  dici  domum  et  ta- 
bernaculum,  et  simul  vestimentum,  quo  nollemus 
expoliari ,  sed  supervestiri;  et  similiter  domum 
coelestem  dici  vestem  et  habitationem.  Sic  igitur 
Christi  humanitas,  unde  suavissimi  odores  virtu¬ 
tum  spirabant,  vestimentum  dici  potest,  et  domus 
eburnea,  nisi  quis  velit  vestimentum  referri  ad 
animam,  domum  eburneam  ad  corpus  quod  ipse 
Christus  Joan.  ii,  ternplutn  vocavit,  cum  ait :  «Sol¬ 
vite  templum  hoc,  et  ego  in  triduo  reaedificabo 
illud.  »  Neque  movere  debet,  quod  in  numero 
multitudinis  dicat  Propheta,  «  a  domibus  ebur¬ 
neis  :  »  nam  domus  magna  est  una  et  multae 
propter  multitudinem  cubiculorum,  et  cellarum; 
unde  etiam  de  domo  una  dicimus  in  numero 
multitudinis,  cedes  nostree.  Sequitur  :  «  Ex  quibus 
delectaverunt  te  filiae  regum  in  honore  tuo ,  »  id 
est,  ex  quibus  aromatibus,  quae  a  vestimentis  et 
domibus  eburneis  humanitatis  tuae  spirant,  «  filiae 
regum,  »  sive  animae  regiae  et  excelsae,  sive  mul¬ 
titudines  populorum  ex  variis  regnis,  «  delecta¬ 
verunt  te,  »  dum  currunt  in  odorem  unguento¬ 
rum  tuorum.  Valde  enim  delectatur  Christus,  cum 
videt  multitudines  Sanctorum  excitatas,  et  trac¬ 
tas  ab  odore  suo,  currere  post  eum  odorem.  Et 
vere  qui  spirituali  sensu  odoratus  sentire  incipit 
suavissimum  odorem,  qui  spirat  ex  patientia,  hu¬ 
militate,  charitate  Christi,  non  potest  non  currere 
post  eum,  et  quaelibet  tormenta  pati  potius,  quam 
se  ab  illo  separari  patiatur;  dicit  enim  cum  Apo¬ 
stolo  :  «  Quis  nos  separabit  a  charitate  Christi  ?  » 

Rom.  vmi.  Sed  ideo  potissimum  Christum  delec¬ 
tant  filiie  regum  currentes  post  odorem  unguen¬ 
torum  ipsius,  quia  id  faciunt  in  honore  ejus ,  id 
est,  ex  pura  intentione  glorificandi  Deum.  Mar¬ 
tyres  enim  passione  sua  currentes  post  Christum, 

Deum  valde  glorificabant;  unde  dicit  Joannes, 
cap.  xxi,  de  passione  S.  Petri  a  Christo  illi  pr;e- 
dicta  :  «  Signi ficaus,  inquit,  qua  morte  clarifica- 
turus  esset  Deum.  » 

H.  Astitit  regtna  a  dextris  tuis  in  vestitu 

DEAURATO,  CIRCUMDATA  VARIETATE. 

Prophetavit  hactenus  David  de  sponso  :  nunc 
de  sponsa  prophetare  aggreditur;  per  sponsam 
autem  intelligunt  omnes  fere  expositores  Eccle¬ 
siam  ,  quoniam  Apostolus  ad  Ephcs.  v,  apertis¬ 
sime  docet,  Ecclesiam  sponsam  Christi  esse.  Hic 
igitur  est  principalis  sensus,  ut  per  sponsam  in- 
telligafur  Ecclesia:  sed  possunt  etiam  haec  omnia, 
quae  dicuntur  de  sponsa,  accommodari  unicuique 
animae  perfectae,  et  potissimum  B.  Virgini  Maria?, 
quae,  licet  mater  Christi  sit  secundum  carnem, 
tamen  est  etiam  sponsa  secundum  spiritum,  et 
inter  membra  Ecclesiae  primum  locum  tenet.  Ita¬ 
que  non  sine  ratione  hic  Psalmus  canitur  in  Festis 
B.  Virginis  et  aliarum  etiam  virginum ;  nec  sine 
ratione  de  singulis  dicitur  :  «  Veni,  sponsa  Chri¬ 
sti.  »  Ait  igitur  David  Christum  alloquens  : '(  As¬ 
titit  Regina  a  dextris  tuis,  »  id  est,  assistet  sponsa 
tua  quae  Regina  etiam  est,  cum  sit  sponsa  tua, 
qui  Rex  es,  «a  dextris  tuis,  »  id  est,  proxima 
tibi,  et  in  loco  summi  honoris  infra  regalem 
thronum  :  assistet  autem  «  in  vestitu  deaurato, 
circumdata  varietate,  »  id  est,  in  veste  pretiosa, 
qualis  decet  Reginam.  Sed  verba  singula  consi¬ 
deranda  sunt.  Astitit  ponitur  pro  assistet ,  more 
prophetico  qui  vident  futura,  quasi  jam  facta 
sint.  Praeterea  notat  Chrysostomus  non  dici  sedit, 
sed  astitit ,  quia  sedere  convenit  aequali,  et  ideo 
filius  sedet  ad  dexteram  Patris,  ut  aequalis;  Ec¬ 
clesia  autem,  ut  inferior,  astitit  cum  coelestibus 
potestatibus,  quae  assistere  dicuntur  coram  Deo. 
Verbum  hebraicum  mVJ  nitsbah,  proprie  signi¬ 
ficat  stetit,  et  denotat  firmitatem,  quasi  dicat 
Propheta  :  Sponsa  tua  firmiter  tibi  adhaesit,  et  ita 
constituta  et  confirmata  est,  ut  nullum  sit  ei  pe¬ 
riculum  repudii.  Regina  in  hebraeo  est  hx$  she- 
gal,  quod  uxorem  et  concubinam  significat,  inde 
natae  sunt  variae  interpretationes ;  nam  alii  verte¬ 
runt  :  Astitit  uxor,  alii,  astitit  concubina;  sed  Sep¬ 
tuaginta  Interpretes,  ut  explicarent  eam  vocem 
esse  intelligenctam  de  vera  conjugo,  non  de  con¬ 
cubinis,  vertere  maluerunt  reginam  ;  neque  enim 
concubinae  regum,  sed  solas  legitimae  conjuges 
appellantur  reginae.  «  A  dextris  tuis:  »  hae  voces 
non  significant  sponsam  ita  esse  a  dextris  sponsi, 
ut  sponsus  intelligatur  esse  a  sinistris,  sed  spon¬ 
sum  collocant  in  medio  et  solio  altiore,  a  dextris 
ejus  reginam,  a  sinistris  autem  alios  principes.  Et 
fortasse  voluit  Spiritus  Sanctus  per  has  voces  si¬ 
gnificare  incredibilem  dignitatem  Ecclesiae,  quae 
non  solum  admittitur  ad  regnum  coelorum,  ut  as¬ 
sistat  cum  angelis  ante  thronum  Dei,  sed  etiam 
praecedat  angelos ,  ita  ut  ipsa  Ecclesia  ex  homi¬ 
nibus  sit  a  dextris,  coetus  autem  angelorum  a 
sinistris.  Nam  etiamsi  intermixti  sint  homines 
sancti  angelis  sanctis,  ut  unam  civitatem  faciant : 
tamen  multi  sancti  homines  multos  angelos  in 
regno  coelorum  praecedent ;  et  p«t.  in  Ecclesia  ho¬ 


minum  beata  Virgo,  quae  omnes  angelos  praece¬ 
dit  ;  et  caput  hominum  et  angelorum  Christus 
est,  qui  non  angelus,  sed  homo  est.  Hinc  autem 
recte  monet  S.  Joannes  Chrysostomus  ut  cogitent 
homines,  quam  ingrati  sint  tantae  Dei  benevo¬ 
lentiae,  quando  peccant;  Deus  enim  genus  huma¬ 
num,  et  praecipue  Ecclesiam  ex  gentilitate  et  ido¬ 
lolatria  assumptam,  ex  profundo  peccatorum,  ct 
vere  ex  luto  faecis,  exaltavit  ad  summam  dignita¬ 
tem  ,  ut  cum  angelis  in  regno  coelorum  assistat ,  et 
sponsae  Dei  nomen  obtineat.  Idque  totum  ex  sola 
charitate  sponsi  coelestis,  qui  «dilexit  eam,  et  tra¬ 
didit  semetipsum  pro  ea,  ut  eam  sanctificaret,  et 
mundaret,  et  exhiberet  ipre  sibi  gloriosam  Eccle¬ 
siam  non  habentem  maculam,  neque  rugain,»  ut 
scribit  Apostolus  ad  Ephes.  v.  «  Iu  vestitu  deau¬ 
rato  circumdata  varietate  ;  »  pro  his  omnibus 
verbis  non  sunt  in  textu  hebraico,  nisi  haec  duo 
verba,  T31N  07103,  id  est,  in  auro  de  ophir,  qua? 
verba  S.  Hieronymus  vertit ,  in  diademate  aureo , 
alii  aliis  modis.  Sed  Septuaginta  Interpretes  ex¬ 
plicare  voluerunt  quid  includeretur  in  illa  gene¬ 
rali  voce  hebraica,  et  recte  dixerunt  significari 
vestem  pretiosam,  et  omnia  alia  ornamenta 
sponsae  quae  pro  varietate  membrorum  varia 
sunt,  ut  diadema,  monile,  cingulum,  calcei,  et 
similia;  quae  explicatio  desumpta  videtur  ex  eo, 
quod  paulo  infra  dicitur  :  «  Iu  fimbriis  aureis 
circumamicta  varietatibus.  »  Quid  autem  haec  si¬ 
gnificent  spiritualiter.  Patres  non  uno  modo  ex¬ 
ponunt  ;  S.  Augustinus  per  aurum  intelligit  sa- 
pientiam;  per  vestem,  doctrinam;  per  varietatem, 
linguas  varias ,  quibus  hsec  eadem  doctrina  eccle¬ 
siastica  praedicatur.  S.  Basilius  intelligit  quidem 
per  vestem  auream  doctrinam  ecclesiasticam; 
sed  per  varietatem ,  varia  dogmata  moralia,  na¬ 
turalia,  theorica,  practica,  etc.  S.  Hieronymus  et 
S.  Chrysostomus  intelligunt  per  vestem  auream 
gratiam  justificationis,  per  varietatem  varias  vir¬ 
tutes,  fidem,  spem,  dilectionem,  humilitatem,  et 
alias.  Quae  explicatio  confirmari  potest  ex  cap.  xix 
Apoc.,  ubi  dicitur  «  Sponsa  ornata  byssino  splen¬ 
denti  et  candido;  »  et  exponens  S.  Joannes  dicit: 
«  Byssinum  enim  justificationes  sunt  sanctorum. » 
Posset  addi,  non  solum  varietatem  ornamentorum 
sponsae  consistere  in  variis  virtutibus,  quae  sin¬ 
gulis  necessarias  sunt,  sed  etiam  in  variis  donis , 
quae  pro  varietate  membrorum  Ecclesia  possidet : 
alia  enim  sunt  dona  Apostolorum,  alia  Martyrum, 
alia  Virginum,  alia  Doctorum,  alia  Confessorum, 
et  alia  aliorum. 

d2.  Audi,  filia,  et  vide,  et  inclina  aurem 

tuam;  et  OBLIVISCERE  POPULUM  TUUM  ET  DOMUM 
PATRIS  TUI. 

Alloquitur  nunc  ipsam  Ecclesiam,  eamque  fide¬ 
liter  et  pie  monet.  Vocat  autem  filiam ,  vel  quia 
loquitur  in  persona  Dei  Patris,  ut  S.  Hieronymus 
dicit,  vel  quia  loquitur  ut  unus  ex  Patribus  Ec¬ 
clesiae,  ut  dicit  S.  Augustinus.  Sed  quando  sponsa 

intelligitur  B.  Maria  Virgo,  tunc  omnino  proprie, 
filiam  vocat  David,  quia  ex  ejus  carne  propagata 
est.  «  Audi,  filia,  »  inquit,  id  est,  audi  vocem 
sponsi  tui,  «  et  vide, »  id  est,  considera  diligenter 
quae  audis,  «  et  inclina  aurem  luam,  »  id  est, 
humiliter  obedias  praeceptis  ejus,  «  et  obliviscere 
populum  tuum,  et  domum  patris  tui, »  id  est,  ut 
facilius  sponso  servias,  obliviscere  mundum,  et 
quae  in  mundo  sunt :  nam  ex  mundo  electa  est 
Ecclesia,  et  ex  mundo  exivit;  et  quamvis  adhuc 
in  mundo  sit,  tamen  de  mundo  esse  non  debet, 
sicut  et  sponsus  de  mundo  non  est:  mundus  au¬ 
tem  recte  dicitur  populus  eorum ,  qui  diligunt 
mundana  bona,  et  idem  mundus  est  domus  pa¬ 
tris  nostri  veteris  Adami,  qui  de  paradiso  ejectus 
fuit  in  hunc  mundum  ;  nisi  magis  placeat,  per 
patrem  intelligi  diabolum,  qui  est  pater  omnium 
iniquorum,  juxta  illud  Joan.  vm  :  «  Vos  ex  patre 
diabolo  estis.  »  Et  certe,  qui  cogitabunt  quae 
supra  diximus  de  ineffabili  amore  Sponsi,  qui 
tradidit  semefipsum,  ut  nos  de  profundo  lacu 
ciiristi  cruere^  summum  coelum  transferret,  et  fa- 
amor  er-  ceret  nos  gloriosam  sponsam  suam ,  non  diffi- 
gaeosin- cuiter  amorem  suum  a  mundo  abstrahent,  ut 
effiLllls'  totum  in  sponsum  transferant.  Vox  autem  illa, 
obliviscere ,  magnam  emphasim  habet  :  significat 
enim  radicitus  a  mundo  amorem  abstrahendum, 
ut  non  solum  a  desiderio  et  cogitatione,  sed 
etiam  a  memoria  omnium  recedat,  ac  si  nun¬ 
quam  fuisset. 

Vers.  13.  43.  £X  CONCUPISCET  REX  DECOREM  TUUM  !  QUO¬ 

NIAM  ipse  est  Dominus  Deus  tuus,  et  adorabunt 
EUM. 

Reddit  rationem,  cur  debeat  Sponsa  oblivisci 
populum  suum  et  domum  patris  sui,  ut  tota  sit 
amori  et  obedientiae  Sponsi  coelestis  intenta:  quia 
videlicet  sic  fiet,  ut  rex  concupiscat  pulchritudi¬ 
nem  illius  videre,  et  apud  se  habere.  Et  quoniam 
vera  sponsae  pulchritudo  interior  est,  ut  paulo 
infra  clarius  explicatur,  ubi  dicitur  :  «  Omnis 
pulchritudo  filiae  Regis  ab  intus, »  et  in  virtutibus 
consistit,  ac  praecipue  in  obedi  entia  mandatorum 
ejus,  sive  in  charitate,  a  qua  dependent  omnia 
mandata;  ideo  addit :  «  Quoniam  ipse  est  Domi¬ 
nus  Deus  tuus,  »  id  est,  ideo  diliget  pulchritudi¬ 
nem  tuam,  quae  in  obedientia  ipsius  posita  est, 
«  quoniam  ipse  est  Dominus  Deus  tuus.  »  Nihil 
enim  magis  requirit  a  servis  dominus,  neque 
Deus  a  creaturis,  quam  obedientiam.  Et  ut  intel- 
ligamus  hunc  sponsum  esse  Dominum  absolute, 
et  Deum  verum,  addit :  «  Et  adorabunt  eum, »  id 
NiiiU  est,  sponsus  tuus  non  est  talis,  ut  cum  eo  prae- 
maaisre-  tendere  possis  aequalitatem,  sed  est  quidem  spon- 
MiisDeus  sus  tuus  Per  gratiam,  sed  Dominus  tuus,  et  om- 
q.ia  u  nium  creaturarum  per  naturam,  et  illi  ab  omnibus 
debetur  adoratio.  In  hebraico  textu  non  habetur 
Deus,  sed  solum  Dominus ,  ubi  nos  habemus  : 
«  Quoniam  ipse  est  Dominus  Deus  tuus. »  Sed  non 
solum  Septuaginta,  verum  etiam  S.  Hieronymus, 


verterunt.  Dominus  Deus  tuus ;  et  ex  adoratione 
illi  debita  colligitur,  eum  esse  non  Dominum 
tantum,  sed  etiam  Deum,  id  est,  non  dominum 
qualemcumque,  sed  supremum  Dominum.  In 
eodem  hebraico  textu,  ut  etiam  in  greeeo,  habetur, 
et  adorabis  eum;  sed  in  sensu  non  est  discrepan¬ 
tia  :  Deum  enim  adorare  debent  omnes  creaturae, 
proinde  ipsa  etiam  sponsa  debet  adorare;  neque 
lectio  ista,  adorabunt  eum,  recens  est :  nam  inve¬ 
nitur  apud  S.  Augustinum,  S.  Basilium,  S.  Chry- 
sostomum,  et  alios ;  imo  S.  Hieronymus  in  epist. 
ad  Principiam  dicit  Septuaginta  vertisse,  adora¬ 
bunt  eum.  Proinde  lectio  graeca,  quae  nunc  habet, 
adorabis  eum,  non  est  ex  editione  Septuaginta  In¬ 
terpretum,  vel  corrupta  est.  Et  quia,  ut  saepe  dixi¬ 
mus,  Septuaginta  Interpretes  habuerunt  optimos 
codices  hebraicos,  credendum  est  lectionem  he- 
braicam  ab  eo  tempore  librariorum  errore  fuisse 
mutatam,  quod  facile  fieri  potuit,  cum  voces  he- 
braicae,  adorabunt,  et  adorabis,  non  differant,  nisi 
in  ultima  littera,  iod  et  vau  videlicet,  quae  facile 
variari  potuit  propter  summam  inter  eas  simili¬ 
tudinem. 

14.  Et  fille  Tyri  in  muneribus  vultum  tuum  yc 

DEPRECABUNTUR,  OMNES  DIVITES  PLEBIS. 

Quia  dixerat  :  «  Et  adorabunt  eum,  »  Sponsum 
videlicet ,  addit  ipsam  etiam  Sponsam ,  ut  Regi¬ 
nam,  muneribus  etsupplicationibus  honorandam. 

<  Et  filiae  Tyri,  inquit,  in  muneribus  vultum  tuum 
deprecabuntur,  »  id  est,  et  filiae  gentilium,  ini¬ 
micorum  antea  Sponsi  tui,  subjicientur  imperio 
ejus,  et  venient  ad  te,  ac  faciem  tuam  depreca¬ 
buntur,  non  solum  precibus  verborum,  sed  etiam 
donis  et  muneribus.  «  Omnes  divites  plebis,  »  id 
est,  quod  dixit  de  filiabus  Tyri,  intellige  potissi¬ 
mum  de  potentioribus ,  quales  in  primis  divites 
esse  solent.  Hoc  etiam  loco  singula  fere  verba 
explicationem  propriam  desiderant.  Et  filice  in 
hebraeo  est  TQ1  ubath,  et  filia,  et  sic  legunt  SS.  Ba¬ 
sibus  et  Chrysostomus,  et  graecus  codex  nunc  ita 
habet;  sed  tamen  S.  Hieronymus  et  Augustinus 
in  Commentario  legunt :  Et  filice.  Si  legamus  :  Et 
filia  Tyri,  significabitur  civitas,  sive  populus  Tyri, 
quo  modo  dicimus,  filia  Babylonis,  filia  Hierusa¬ 
lem;  si  legamus :  Et  filice,  significabuntur  feminae 
civitatis  Tyri;  meminit  autem  feminarum  potius 
quam  virorum,  quia  sponsam  alloquitur  :  solent 
enim  ad  reginam  familiarius  feminae  accedere, 
quam  ad  regem  viri.  Sed  sicut  per  sponsam  non 
intelligimus  hoc  loco  veram  mulierem,  sed  Ec¬ 
clesiam,  quae  viros  feminasque  complectitur,  sic 
etiam  per  filias  Tyri  intelliguntur  omnes  gentiles, 
sive  masculi,  sive  feminae  sint.  Tyri  vox  hebraea , 
"H¥  tsor,  ambigua  est  :  nam  et  robustum,  sive 
potentem  significare  potest,  et  simul  etiam  civi¬ 
tatem,  quae  dicitur  Tyrus.  Sed  Septuaginta  Inter¬ 
pretes  Tyrum  interpretati  sunt,  et  eam  interpre¬ 
tationem  secutus  est  lalinus  Interpres ;  et  omnes 
Patres  graeci  et  latini  eam  exponunt  ,  excentr* 

S.  Hieronymo  in  epist.  ad  Principiam ,  qui  filiam 
fortissimam  et  legere  maluit,  et  exponere.  Porro 
Tyrus  civitas  erat  gentilium  magna,  et  celebris, 
et  in  finibus  terree  promissionis,  et  ideo  a  vicina 
civitate  denominavit  Propheta  omnes  gentiles. 
«  In  muneribus  :  »  munera  vocat  oblationes,  quas 
gentiles  conversi  ad  fidem  obtulerunt  in  aedifi- 
cationes,  vel  ornamenta  ecclesiarum,  in  alimo¬ 
niam  pauperum,  et  similia  opera  bona.  «  Vultum 
tuum  deprecabuntur : »  S.  Basilius,et  quidam  alii 
per  vultum  Sponsae,  intelligunt  caput  Ecclesiae, 
id  est,  Christum ;  sed  simplicior  expositio  est,  ut 
per  vultum  Sponsae,  ipsa  Ecclesia  intelligalur  : 
est  enim  phrasis  hebraica,  deprecari  vultum  ali- 
cujus,  pro  eo  quod  est,  deprecari  aliquem,  ut 
I  Ecg.  xm  :  «  Faciem  Domini  non  placavi  :  »  et 
rsalm.  xciv  :  «Praeoccupemus  faciem  ejus  in  con¬ 
fessione;»  et  Psalrn.  cxvm  :  «  Deprecatus  sum  fa¬ 
ciem  luam.»  Dicimur  autem  deprecari  faciem , 
quia  cum  precamur  aliquem,  faciem  ejus  aspici¬ 
mus,  et  ex  faciei  tristitia  vel  hilaritate  intelligi- 
mus,  an  ille  sit  nobis  propitius  vel  iratus,  quem 
precamur.  «  Omnes  divites  plebis.  »  Haec  est  ap¬ 
positio,  quasi  dicat :  Filiae  Tyriae  in  muneribus 
vultum  tuum  deprecabuntur;  non  omnes  in  mu¬ 
neribus,  sed  divites  tantum. 

vers.  is.  15.  Omnis  gloria  ejus,  filtje  regis,  ab  intus, 

IN  FIMBRIIS  AUREIS  CIRCUMAMICTA  VARIETATIBUS. 

Quia  saepe  David  de  pulchritudine  et  ornatu 
Sponsae  locutus  est,  ne  quis  forte  putaret  ea  cor¬ 
poralia  esse,  occurrit  hoc  loco  ejusmodi  carnali¬ 
bus  cogitationibus,  ac  dicit:  «  Omnis  gloria, »  sive 
decoris  faciei,  sive  pretiosarum  vestium,  hujus 
«  Reginae,  ab  intus  est,  et  si  fimbriis  aureis  or¬ 
nata,  et  circumamicta»  dicitur  variegata  veste , 
ista  omnia  spiritualia  sunt,  interna  sunt,  in  corde 
requirenda  sunt.  Hinc  S.  Petrus  monet  Christia¬ 
nas  mulieres,  I  Petr.  m,  ut  ad  similitudinem  hu¬ 
jus  Sponsae  ornatum  interiorem  adhibeant. «  Qua¬ 
rum,  inquit,  non  sit  extrinsecus  capillatura,  aut 
circumdatio  auri,  aut  indumenti  vestimentorum 
cultus ;  sed  qui  absconditus  est  cordis  homo  in 
incorruptibilitate  quieti .,  et  modesti  spiritus. »  Ne- 
Cnitns  que  tamen  reprehendendus  est  exterior  cultus 
exterior  ecclesiarum  in  sacramentorum  celebratione,  in 
ornatu  altarium  ,  in  sacris  solemnitatibus  :  non 
celebra-  enim  hic  agitur  de  materiali  ecclesia,  sed  de  ho- 
tione  mjnibus,  qui  populus  Dei,  et  Christi  membra  sunt, 
nm*non  quorum  praecipua  pulchritudo  et  ornatus  in  vir- 
f st repre-  tulibus  consistit,  ut  supra  diximus;  ex  quibus 
licndcn-  tamen  virtutibus  nasci  debent  extrinsecus  opera 
us'  bona, «  ut  qui  ea  vident,  glorificent  Patrem  nos¬ 
trum,  qui  in  coelisest,»  ut  Salvator  docet,  Matth.  vi. 
Porro  per  fimbrias  aureas ,  nihil  aptius  intelligi 
posse  videtur,  quam  ipsa  charitas  ,  quae  compa¬ 
ratur  auro ,  quia  pretiosissima  et  praestautissima 
virtutum  omnium  est;  et  similis  fimbriis  dici  po¬ 
test,  quia  sicut  a  fimbriis  desinunt  vestimenta,  et 
ab  eisdem  fimbriis  fulciuntur,  ita  finis  omnium 


mandatorum  et  virtutum  est  charitas,  et  a  chari- 
tate  dependent  omnia  mandata,  et  ab  eadem  for¬ 
mantur,  et  perficiuntur  omnes  virtutes.  Quid  sit 
autem  vestis  variegata ,  supra  diximus.  De  hac 
autem  variegata  veste  loqui  videtur  Apostolus, 
cum  ait :  « Induimini  viscera  misericordiae,  beni¬ 
gnitatem,  humilitatem,  modestiam,  patientiam,  » 
etc.,  Cotoss.  cap.  iii.  Quod  attiaet  ad  verba ,  illud 
pronomen,  ejus,  non  habetur  nunc  in  hebraico, 
vel  graeco  textu;  tamen  legi  tu»  a  S.  Hieronymo 
in  epist.  ad  Principiam ,  et  in  Commentario  Psal¬ 
morum,  tanquam  ex  versione  Septuaginta,  et  le¬ 
gitur  etiam  a  S.  Augustino;  et  vox  hebraica,  si 
legatur  cum  puncto  in  ultima  littera,  significabit, 
gloria  ejus.  Verum  tamen  est,  illud  ejus  esse  re¬ 
ferendum  ad  phrasim  hebraicam,  et  secundum 
latinam  phrasim  redundare.  Quod  autem  Sponsa 
dicatur  filia  regis,  mirum  esse  non  debet;  nam 
sponsa  filii  regis,  usitate  dicitur  filia  regis  patris, 
quia  sponsus  et  sponsa  sunt  duo  in  carne  una. 
Non  ignoro  in  textu  hebraico  diversam  esse  in¬ 
terpunctionem  a  grseca  et  latina  interpunctione, 
sed  non  multum  curanda  est  interpunctio,  quse  a 
Rabbinis  adjuncta  est  codici  hebraico,  et  magis 
credendum  est  Septuaginta  Interpretibus,  quam 
omnibus  Rabbinis  posterioribus. 

46.  Adducentur  regi  virgines  post  eam, 
proximae  ejus  afferentur  tibi. 

Quamvis  unica  sit  sponsa  Christi,  eaque  unice 
dilecta ,  id  est ,  Ecclesia  universalis ,  tamen  post 
eam  sunt  etiam  Christi  sponsae ,  praecipua  qua¬ 
dam  praerogativa  praeter  caeteros  fideles,  illae  ani¬ 
mae  ,  quae  in  carne  virginitatem  suam  Deo  vove¬ 
runt  ,  et  ipsi  soli  placere  studuerunt.  De  quibus 
dicit  Apostolus,  I  Cor.  vii  :  «  Qui  sine  uxore  est , 
sollicitus  est,  quae  Domini  sunt,  quomodo  placeat 
Deo  :  qui  autem  cum  uxore  est,  sollicitus  est  quae 
sunt  mundi,  quomodo  placeat  uxori ,  et  divisus 
est;  et  mulier  innupta,  et  virgo  cogitat  quae  Do¬ 
mini  sunt,  ut  sit  sancta  corpore  et  spiritu  :  quae 
autem  nupta  est,  cogitat  quae  sunt  mundi,  quo¬ 
modo  placeat  viro.  »  De  his  loquitur  nunc  Pro¬ 
pheta,  et  virginitatem,  quae  Christo  virgini  mirifice 
placet,  quippe  qui  pascitur  inter  lilia,  his  duobus 
versiculis  commendat.  «  Adducentur,  inquit,  regi 
Christo  virgines  post  eam,  »  id  est,  post  princi¬ 
palem  sponsam  Ecclesiam,  adducentur  etiam  ad 
nuptialem  thalamum  sponsi  coelestis  omnes  illae 
animae,  quae  virginitatem  suam  Deo  dicarunt. 
«Proximae  ejus  afferentur  tibi,»  id  est,  illae  virgines 
solae  afferentur  tibi  Sponso,  quae  principali  spon¬ 
sae  tuae  Ecclesiae  proximae  fuerint,  id  est,  quae  illi 
conjunctae,  atque  unitae  fuerint,  quod  dicitur,  ut 
S$.  Patres  Basilius  et  Augustinus,  et  alii  expo¬ 
nunt,  ad  haereticos  et  schismaticos  excludendos  : 
virginitas  enim  extra  Ecclesiam  non  habet  sponsae 
praerogativam.  Et  quoniam  initio  diximus ,  quae 
in  hoc  Psalmo  legimus  de  Sponsa,  posse  intelligi 
etiam  de  B.  Maria  matre  Domini,  quae  virginum 

Regina  jure  appellatur :  possumus  etiam  quae.  se¬ 
quuntur  de  illa  exponere,  ut  sensus  sit,  adducen¬ 
das  esse  ad  Christum  omnes  veras  virgines  post 
eam,  id  est,  post  matrem  Domini ;  et  proximas 
ejus,  id  est,  quae  illi  per  imitationem  aeternae  in¬ 
tegritatis  propinquarunt,  afferendas  esse  ad  nup- 
tiasejusdem  sponsi,  et  regis  Christi. 

vers.  i7.  17.  Afferentur  in  lvetitia  et  exultatione, 

ADDUCENTUR  IN  TEMPLUM  REGIS. 

Explicat  gaudium  tam  multiplicium  nuptiarum: 

«  Afferentur,  inquit,  in  laetitia  et  exultatione,»  id 
est,  afferentur  virgines  ad  nuptias  cum  magno 
plausu  et  jubilo  totius  coelestis  Jerusalem.  For¬ 
tasse  etiam  notatur  hoc  loco  canticum  illud,  quod 
soli  virginum  choro  in  coelesti  regno  cantare  li¬ 
cet  :  de  quo  sic  legimus  in  Apocalyp.  cap.  xiv  : 
«Et  cantabant  quasi  canticum  novum  ante  sedem, 
et  ante  quatuor  animalia,  et  seniores;  et  nemo 
poterat  dicere  canticum,  nisi  illa  centum  quadra¬ 
ginta  quatuor  millia,  qui  empti  sunt  de  terra: 
hi  sunt,  qui  cum  mulieribus  non  sunt  coinqui¬ 
nati  :  virgines  enim  sunt ,  hi  sequuntur  Agnum 
quocumque  ierit. »  Felices  animae,  quae  sequuntur 
Agnum  itinere  virginali  gradieutem,  et  in  laetitia 
et  exultatione  dicunt  canticum  novum,  ignotum 
videlicet  antiquis  Patribus,  quod  nemo  alius  di¬ 
cere  potest;  et  cum  hoc  jubilo  adducentur  in  tem¬ 
plum  Regis,  id  est,  in  coeleste  tabernaculum,  quod 
et  palatium  propter  magnificentiam,  et  templum 
propter  sanctitatem  dici  potest. 

Ven.  1?.  18.  Pro  PATRIBUS  TUIS  NATI  SUNT  TIBI  FILII, 

CONSTITUES  EOS  PRINCIFES  SUPER  OMNEM  TERRAM. 

Exposuit  hactenus  Propheta  dignitatem  et  or¬ 
namenta  Sponsi  et  Sponsae:  nunc  fructum  nuptia¬ 
rum  exponit,  dicens  nascituram  ex  hoc  matrimo¬ 
nio  felicissimam  prolem ,  quae  toti  orbi  terrarum 
imperatura  sit.  Dubium  autem  est,  ad  quem  lo¬ 
quatur  Propheta,  ad  Sponsum;  au  ad  Sponsam  : 
ad  Sponsum  loqui  dicunt  aliqui  recentiores,  ea 
ratione  ducti,  quod  in  hebraeo  illa  pronomina, 
tuis  et  tibi,  sint  generis  masculini;  ad  Sponsam 
autem  hunc  sermonem  dirigi,  docent  SS.  Patres, 
Basilius,Chrysostomus,  Hieronymus,  Augustinus, 
et  cum  iis  Euthymius  in  Commentariis.  S.  Hiero¬ 
nymus,  in  epist.  ad  Principiam,  utroque  modo 
exponi  posse  affirmat :  quod  quidem  verum  est; 
sed  Patrum  communis  sententia  praeferenda  est: 
neque  repugnat  huic  sententiae  textus  hebraicus, 
si  puncta  removeantur,  vel  mutentur,  ut  periti  fa¬ 
cile  intelligunt.  Quoniam  igitur  monuerat  Spon¬ 
sam  Propheta,  ut  oblivisceretur  populi  sui  et  do¬ 
mus  patris  sui,  id  est ,  majorum  suorum;  nunc 
eam  consolatur  promittens  copiam  filiorum  loco 
patrum,  quos  reliquit,  et  quorum  oblivisci  jussa 
est;  et  simul,  ut  diximus ,  praedicit  fructum  nup¬ 
tiarum  Sponsi  coelestis  et  Ecelesiae  sponsae  felicis¬ 
simum  fore.  «  Pro  patribus  tuis  nati  sunt  tibi  filii,» 
id  est,  pro  patribus,  quos  habuisti,  et  jam  mortui 

sunt,  id  est,  pro  Patriarchis,  et  Prophetis,  et  pro  Apostoli 
patribus,  quos  reliquisti  in  gentilitate,  et  quorum 
oblivisci  jussa  es,  «  nati  sunt  tibi  filii,  »  id  est  derunt, 
Apostoli,  et  Discipuli  Christi,  qui  tantae  excellen-  quod 
tiae  erunt,  ut  toti  orbi  leges  dare  possint;  ideo  “^tue® 

«  constitues  eos  principes  super  omnem  terram.»  ipsos  fa- 
Vere  enim  Apostoli,  primi  Ecclesiae  filii,  toti  orbi  cere  po- 
terrarum  leges  dederunt,  quod  nullus  temporalis  Episcopi 
monaroha  facere  potuit.  Nam,  ut  S.  Joannes  Chry-  prindpes 
sostomus  notat,  monarchae  Romanorum  non  po- 
tuerunt  Persis  leges  dare,  neque  Persae  Romanis;  cob  Ap0I 
Apostoli  vero,  et  Romanis,  et  Persis,  et  omnibus  stob- 
aliis  gentibus  leges  dederunt.  Et  sicut  in  prima  rura< 
aetate  Ecclesia,  pro  patribus  Patriarchis,  filios 
Apostolos  habuit :  ita  etiam  in  sequenti  aetate  pro 
patribus  Apostolis  filios  episcopos  habet,  qui  si 
non  singuli,  omnes  tamen  principes  sunt  super  om¬ 
nem  terram ;  et  hoc  modo  per  successores  episco¬ 
porum,  semper  Ecclesia  pro  patribus  filios  habet, 
quos  in  patrum  sedibus  et  dignitate  constituat. 

19.  Memores  erunt  nominis  tui.  Domine,  in  vers.  19.  I 
OMNI  GENERATIONE  ET  GENERATIONEM. 

Concludit  Psalmum,  dicens  spirituales  has  nup¬ 
tias  in  Psalmo  decantatas,  et  fructum  nuptiarum, 
id  est,  nobilissimam  prolem  ex  hoc  sancto  con- 
nubio  nascituram,  non  alium  finem  habituram, 
nisi  perpetuam  Dei  laudem.  Nam,  inquit,  filii 
isti,  qui  patribus  substituentur, »  et  ipsi  quoque 
patres  filiorum  evadent,  «memores  erunt  nomi¬ 
nis  tui,»  id  est,  cantabunt  potentiam  et  gratiam 
tuam  «in  omni  generatione  et  generationem.»  In 
hebraeo  et  graeco  codice  habetur  in  singulari,  me¬ 
mor  ero  nominis  tui,  et  sic  legunt  graeci  Patres,  et 
sic  etiam  habetur  in  plurimis  latinis  codicibus 
manuscriptis  ;  sed  quoniam  SS.  Hieronymus  et 
Augustinus  in  Commentariis  legunt,  memores  erunt 
nominis  tui,  et  Ecclesia  in  officio  Ecclesiastico,cum 
festos  dies  Apostolorum  celebrat,  hos  versiculos 
ita  canit,  non  visum  fuit  expedire,  ut  in  bibliis 
recognitis  tempore  Sixti  V  et  Clementis  VIII  hic 
locus  mutaretur,  praesertim  cum  in  sensu  nulla 
sit  diversitas.  Qui  enim  legunt,  memor  ero  nominis 
tui,  volunt  hoc  dici  a  Propheta,  qui  pollicetur 
Deo,  se  omni  tempore  cantaturum  Dei  laudes  ob 
tam  ingentia  beneficia  humano  generi  prapstita, 
quae  in  hoc  Psalmo  explicata  sunt.  Ceeterum,  quia 
David  moriturus  erat ,  et  non  poterat  ipse  per  se 
in  omni  generatione  et  generationem  canere  lau¬ 
des  Dei,  dicunt  illum  significare  voluisse  se  can¬ 
taturum  per  alios,  qui  sibi  invicem  succedentes 
usque  ad  mundi  consummationem  Psalmos  istos 
cantaturi  erant.  Haec  autem  expositio  non  est  di¬ 
versa  a  superiore ;  idem  enim  est  dicere  :  Ego 
memor  ero  nominis  tui,  et  cantabo  laudes  tuas  per  me¬ 
moriam,  et  linguam  aliorum,  qui  sibi  invicem  suc¬ 
cedent;  et  :  Filii  fui,  qui  sibi  invicem  succedent, 
memores  erunt  nominis  tui ,  et  has  laudes  tuas  a 
me  conscriptas  perpetuo  decantabunt .  Notat  autem 
S.  Joannes  Clirysostomus  ,  Davidem  prophetam 

praeter  alia  multa,  qu®  praevidit  et  praedixit,  hoc 
etiam  de  suorum  carminum  aeternitate  praevidisse 
et  praedixisse,  quod  videlicet  nullo  unquam  tem¬ 
pore  ipsorum  celebratio  intermittenda  esset ; 
quam  prophetiam  impletam  esse  et  quotidie  im¬ 
pleri  cernimus. 

ers.  10.  20.  PROrTEREA  POPULI  CONFITEBUNTUR  TIBI  IN 

STERNUM,  ET  IN  SICULUM  SjECULI. 

Ex  eo  quod  Apostoli,  et  eorum  successores  epi¬ 
scopi,  semper  memores  futuri  erunt  nominis  Do¬ 
mini,  et  laudes  ejus  cantaturi  et  praedicaturi,  recte 
colligit  Propheta  id  etiam  futurum  es^e,  ut  populi 
fideles  ab  episcopis  instituti,  confiteantur  Domino 
laudes  ejus  «  usque  in  aeternum,  et  in  saeculum 
saeculi,  »  in  hac  vita, et  in  futura:  quamvis  enim 
in  patria  cessabunt  preces  et  lacrymoe,  tamen  lau¬ 
datio  et  glorificatio  non  cessabunt. 


PSALMUS  XLVI 

SECUNDUM  HEDRSOS. 


V.  v.  —  1.  In  finem ,  filiis  Core,  pro  arcanis 
Psalmus. 

2.  Deus  noster  refugium  et  virtus:  adjulor  in 
tribulationibus,  qua}  invenerunt  nos  nimis. 

3.  Propterea  non  timebimus  dum  turbabitur 
terra,  et  transferentur  montes  in  cor  maris. 

4.  Sonuerunt  et  turbatae  sunt  aquae  eorum; 
conturbati  sunt  montes  in  fortitudine  ejus. 

5.  Fluminis  impetus  laetificat  civitatem  Dei; 
sanctificavit  tabernaculum  suum  Altissimus. 

G.  Deus  in  medio  ejus,  non  commovebitur: 
adjuvabit  eam  Deus  mane  diluculo. 

7.  Conturbatae  sunt  gentes,  et  inclinata  sunt 
regna:  dedit  vocem  suam,  mota  est  terra. 

8.  Dominus  virtutum  nobiscum,  susceptor 
noster  Deus  Jacob. 

9.  Venite,  et  videte  opera  Domini,  quae  po¬ 
suit  prodigia  super  terram  :  10.  Auferens  bella 
usque  ad  finem  terrae. 

Arcum  conteret  et  confringet  arma,  et  scuta 
comburet  igni. 

11.  Vacate,  et  videte  quoniam  ego  sum  Deus; 
exaltabor  in  gentibus,  et  exaltabor  in  terra. 

12.  Dominus  virtutum  nobiscum,  susceptor 
noster  Deus  Jacob. 


V.  s.  h.  Victori,  filiorum  Core,  pro  juventu¬ 
tibus  canticum. 

Deus  nostra  [h.  nobis]  spes  et  fortitudo,  auxi¬ 
lium  in  tribulationibus  inventus  es  validum. 

Ideo  non  timebimus  cum  fuerit  translata 
terra,  et  concussi  montes  in  corde  maris, 

Sonantibus  et  tumentibus  gurgitibus  ejus, 
agitatis  in  montibus  in  potentia  ejus.  Semper. 

Fluminis  divisiones  ejus  laetificant  civitatem 
Dei  sancti,  tabernacula  Altissimi. 

Deus  in  medio  ejus  non  commovebitur  :  au¬ 
xiliabitur  ei  Deus  in  ortu  matutino. 

Conturbatae  sunt  gentes,  concussa  sunt  re¬ 
gna  :  dedit  vocem  suam,  prostrata  est  terra. 

Dominus  exercituum  nobiscum  ,  protector 
noster  Deus  Jacob.  Semper. 

Venite  et  videte  opera  Domini  :  quantas  [  h. 
quot ]  posuerit  solitudines  in  terra. 

Compescit  bella  usque  ad  extremum  terrae , 
arcum  confringet,  et  concidet  hastam  [  al.  has¬ 
tas]  :  plaustra  comburet  igni. 

Cessate  et  cognoscite  quoniam  ego  sum  Deus : 
exaltabor  in  gentibus,  exaltabor  in  terra. 

Dominus  exercituum  nobiscum  ,  fortitudo 
nostra  [h. susceptor  noster]  Deus  Jacob.  Semper. 


Argumentum.  —  Cum  a  maximis  periculis  in  apparatu  et  molitionibus  bellicis,  vel  obsidione  etiam,  ab  exteris 
tentibus  liberata  esset  Hierosolymorum  urbs,  et  terra  Israelitica  pacata,  hoc  ingens  benelicium  celebrat  hic  Psal¬ 
mus.  Hanc  liberationem  esse  eam  quai  Imi.  xxxvt  et  xxxvit  narratur,  internecionem  puta  exercitus  Assyriorum,  cui 
praeerat  Sennacherib ,  tempore  Ezechi;e,  dubitabit  nemo,  qui  capita  Isaite  supradicta  cum  nostro  Psalmo  attente 
lontulerit.  Strophae  tres  :  vers.  2-4,  nobiscum  Jova  est,  nil  timemus,  quamvis  perturbatur  orbis;  vers.  5-8,  tumul¬ 
tuentur  populi,  corruant  regna;  vers.  9-12,  Jova  belli  finem  facit,  hostes  in  perniciem  agit. 

1 .  Praecentori ,  carmen  Coraitarum ,  ad  modum  alamoth,  canticum. 

2.  Deus  nobis  est  refugium  roburque ; 

auxilium  in  angustiis  repertus  est  valde  (validum). 

3.  Propterea  non  timemus  dum  mutatur  terra, 

et  dum  moventur  montes  in  corde  (medio)  maris  (sili  ac  fundati). 

4.  Fremant,  exaestuent  aquae  ejus  (maris), 
tremiscant  montes  in  fastu  (elatione  fluctuum)  ejus. 

5.  Flumen,  rivi  ejus  laetitia  afficiunt  civitatem  Dei, 
locum  sacrum  habitationum  Altissimi. 

6.  Deus  in  medio  ejus  est,  non  ea  nutat; 
adjuvat  eam  Deus  appetente  mane  (cito). 

7.  Fremunt  gentes,  nutant  regna  : 

edit  voce  sua  tonitru  Jova,  dissolvitur  stalim  terra  (pavore). 

8.  Jova  exercituum  nobiscum  est, 
refugium  nobis  est  Deus  Jacobi. 

9.  Agite ,  contemplamini  facinora  Jovae , 

qui  efficit  vastitates  (alii,  stupenda)  in  terra; 

10.  Qui  cessare  facit  bella  usque  ad  fines  terra), 
arcum  confringit  et  praecidit  hastam, 
currus  comburit  igne. 

11.  «  Desistite ,  et  agnoscite ,  quia  ego  sum  Deus, 
emineo  inter  gentes,  emineo  in  terra.  » 

12.  Jova  exercituum  nobiscum  est, 
refugium  nobis  Deus  Jacobi. 


•  NOTVE. 

Vers.  i.  Alamoth,  instrumentum  ita  dictum,  i.  e.  fidium  acutissimi  toni  :  conf.  I  Paral.  xv,  20  :  ita 
Rosenmullerus  et  Maurer.  Gesenius  vero  et  Hengstenberg  vertunt,  super  virginibus,  id  est,  ad  eum  modum, 
qui  puellarum  est,  acutissimum  puta.  —  Yers.  2.  Angustiis:  post  hanc  vocem  in  hebr.  subaudiendum 
relativum  TwN  existimavit  Alexandrinus.  —  Vers.  3.  Hte  mutationes  motusque  non  sunt  tam  physica;, 
quam  figuratae  et  morales.  — Vers.  5.  Ingentibus  illis  rerumpublicarum  subversionibus,  quas  concitati 
maris  aestibus  comparaverat,  jam  opponit  Hierosolymorum  tranquillam  lsetamque,  Deo  praeside,  securita¬ 
tem,  quam  rivis  confert  leniter  fluentibus.  Argutari  Rosenmullero  videntur,  qui  aquas  Siloe  ( Isai .  vm,  6) 
hisce  verbis  respici  existimant.  Secundi  membri  sensus  :  in  quo  Altissimus  habitat.  — Vers.  6.  Appetente  : 
gall.  des  la  pointe  da  matin.  — Vers.  8.  Refugium;  alii,  arx.  —  Vers.  11.  Jova  populos  tumultuantes  allo¬ 
quitur.  Resistite ,  me  meosque  justos  impugnare.  Alii,  remittite,  scii,  conatus. 

TITULUS  ET  ARGUMENTUM. 

In  finem  filiis  Core  pro  arcanis. 

Recentiores  Interpretes  nonnulli  Psalmum  hunc  scriptum  esse  volunt  in  gratiarum  actionem,  pro  victoria  Davidis 
ab  inimicis  suis  Dei  auxilio  reportata;  sed  mirum  est  nulli  veterum  Patrum  venisse  in  mentem  ejusmodi  argu¬ 
mentum.  Nam  S.  Ambrosius,  S.  Hieronymus,  S.  Augustinus,  S.  Basilius,  S.  Joannes  Chrysostomus,  Theodoretus 
et  Euthymius  magno  consensu  docent  Psalmum  esse  intelligendum  de  liberatione  Ecclesiae  Christianae  a  persecu¬ 
tionibus  infidelium.  Et  confirmari  potest  htec  explicatio  ex  titulo  Psalmi;  illud  enim,  pro  arcanis ,  satis  aperte 
demonstrat  Prophetam  non  loqui  de  re  pneterita,  sed  de  futura  et  ejusmodi,  ut  tempore  Davidis  occultissima  esset, 
et  nonnisi  Deo  revelante  sciri  posse.  Igitur  Psalmus  praesens  recte  subjungitur  Psalmo  superiori  :  in  illo  enim 
praedicta  est  Ecclesiae  exaltatio  ob  nuptias  spirituales  cum  Rege  Christo  Domino;  in  hoc  autem  prtedicitur  perse¬ 
cutio,  et  liberatio  a  persecutione;  qute  liberatio  potissimum  futura  est,  ut  S.  Basilius  arbitratur,  in  consum¬ 
matione  saeculi. 

Vers.  i. 


Milites 
Christi 
Aiobns 
nifdis 
testatio¬ 
nes  vin- 
cunt. 


Vers  2. 


Vers.  3. 


EXPLICATIO  PSALMI. 


4.  Deus  noster,  refugium  et  virtus  :  adju¬ 
tor  IN  TRIBULATIONIBUS,  QU^E  INVENERUNT  NOS 
NIMIS. 

Milites  Christi  non  minus  vincunt  fugiendo  ten- 
tationes,  quam  tolerando.  Quando  fugiendum  est, 
Deus  refugium  tutissimum  est;  quando  toleran¬ 
dum  est,  Deus  virtus,  et  fortitudo  est :  utroque 
autem  tempore  «adjutor  est  in  tribulationibus:» 
nam  et  adjuvat  praebendo  refugium,  et  adjuvat 
praestando  victoriam.  Illud  autem,  qua;  invene¬ 
runt  nos  nimis ,  significat  tribulationes  gravissi¬ 
mas  fuisse,  quae  initio  exortae  sunt  adversus  Ec¬ 
clesiam,  et  repente  ac  inopinato  irruisse  :  nam,  ut 
legitur  in  Actis  Apost.  cap.  n  et  hi,  post  ascensio¬ 
nem  Domini,  et  adventum  Spiritus  Sancti,  Eccle¬ 
sia  aedificabatur  et  crescebat  in  Jerusalem  magna 
cum  pace  et  tranquillitate.  «  Quotidie,  inquit 
S.  Lucas,  perdurantes  unanimiter  in  templo ,  et 
frangentes  circa  domos  panes,  sumebant  cibum 
cum  exsultatione  et  simplicitate  cordis,  collau¬ 
dantes  Deum,  et  habentes  gratiam  ad  omnem  ple¬ 
bem,  et  Dominus  augebat,  qui  salvi  fierent  quo¬ 
tidie  in  idipsum.»  Sed  paulo  post  coepit  vehemen- 
tissima  persecutio,  flagellatis  Apostolis,  Stephano 
lapidato,  et  omnibus  discipulis  dispersis,  praeter 
Apostolos.  In  hebraeo  textu  legitur :  Adjutor  in  tri¬ 
bulationibus  inventus  est  nimis ,  id  est,  Deus  in  tri¬ 
bulationibus  inventus  est  auxiliator  valde  potens. 
Uterque  sensus  optimus  est;  sed  quod  attinet  ad 
veritatem  lectionis,  adhaerendum  est  Septuaginta 
Interpretibus,  qui  sine  dubio  vocem  illam  hebrai- 
cam,  fJi*D3  nimsah,  paulo  aliter  legerunt ;  alioqui 
nunquam  vertissent  invenerunt ,  nisi  valde  impe¬ 
riti  fuissent.  Notat  S.  Basilius  multos  habere  inore 
versiculi  hujus  verba  :  «  Deus  refugium  nostrum 
et  virtus,»  sed  paucissimos  ex  vero  affectu  ista  pro¬ 
nuntiare,  quod  inde  colligitur,  quoniam  ad  supe¬ 
randas  tribulationes  tanto  ardore  confugiunt  ad 
humana  pr®sidia,  vel  etiam  ad  artes  diabolicas, 
quasi  Dei  auxilium  pro  nihilo  haberent.  Contra 
autem  S.  David  ideo  dicit  :  «  Deus  noster,  refu¬ 
gium  et  virtus,  »  quia  parum  omnino  in  homi¬ 
num  robore,  vel  armis,  vel  industria,  confidebat. 

2.  PROPTEREA  NON  TIMEBIMUS,  DUM  TURBABI¬ 
TUR  TERRA,  ET  TRANSFERENTUR  MONTES  IN  COR 
MARIS. 

3.  Sonuerunt,  et  turbat.®  sunt  aqua:  eo¬ 
rum  :  conturbati  sunt  montes  in  fortitudine 
EJUS. 

Hi  duo  versiculi  obscurissimi  sunt,  sed  nos 
SS.  Patres  Basilium  et  Chrysostomum  sequimur. 
Igitur  cx  eo  quod  dixit  populus  Dei :  «  Deus, 
refugium  nostrum  et  virtus,»  concludit  se  impa¬ 
vidum  fore,  etiam  si  terra  et  mare  sursum  ac 


deorsum  moveantur,  et  sedes  suas  horribili  cum 
sonitu  mutent. «  Propterea,  inquit  populus  Dei,  non 
timebimus,  dum  turbabitur  terra,  »  id  est,  dum 
forte  turbabitur  terra,  sive,  etiam  si  maxime  tur¬ 
betur  terra,  «  et  transferentur  montes  in  cor  ma¬ 
ris,»  id  est,  etiamsi  ipsi  montes,  qui  a  Deo  fundati 
et  radicati  videntur,  ut  immobiles  esse  censean¬ 
tur,  agitentur,  et  fluctuent,  et  in  profundum  mare 
praecipitentur,  id  est,  si  ita  sit,  si  ista  fiant, «  non 
timebimus, »  quia  Deus  omnipotens  refugium  nos¬ 
trum  et  virtus  nostra  est.  «  Sonuerunt,  et  turbatae 
sunt  aquae  eorum, »  id  est,  nori  timebimus,  etiam¬ 
si  ex  translatione  montium  in  cor  maris,  resonent 
et  turbentur  aquae  maris.  Dicit  autem  eorum,  id 
est  marium,  quia  ubi  nos  habemus,  in  cor  maris, 
in  textu  hebraico  et  graeco  est ,  in  corda  marium  ; 
noster  autem  Interpres  mutavit  numerum  multi¬ 
tudinis  in  numerum  singularem  in  voce  maris,  et 
reliquit  numerum  multitudinis  in  pronomine  eo¬ 
rum,  et  inde  nata  est  obscuritas.  «  Et  conturbati 
sunt  montes,»  id  est,  etiamsi  ipsi  montes  translati 
de  terra  in  mare  conturbentur,  amissa  videlicet 
stabilitate  sua,  in  fortitudine  ejus,  in  potentia,  et 
robore  Dei.  Deus  enim  est,  qui  solus  potest  con¬ 
turbare  terram,  et  transferre  montes  in  cor  maris, 
et  ipsum  mare,  montesque  tremefacere ,  juxta  il¬ 
lud  Psalm.  lxxvi,  17 : «  Viderunt  te  aquae,  Deus,  et 
timuerunt,  et  turbat®  sunt  abyssi.»  Et  Psalm.  cm: 

«Qui  respicitterram, et  faciteam  tremere;  »et  Isai. 
li  : «  Ego  sum  Dominus  Deus  tuus,  qui  conturbo 
mare,  et  intumescunt  fluctus  ejus.  »  Itaque  in  his 
versiculis  declaratur  maxima  fiducia  populi  Dei, 
qui  non  timebit,  etiam  si  mundus  ruat;  et  simul 
insinuatur  maxima  Dei  potestas,  qui  potest  ele¬ 
menta  omnia  conturbare  et  movere  :  sicut  revera 
conturbabit  et  movebit  in  consummatione  s®culi, 
quando  «  erunt  terr®  motus  maximi  per  loca,  et  Expositio 
pr®  eonfusione  sonitus  maris  et  fluctuum  ares-  m0l'alls’ 
cent  homines  pr®  timore,»  Luc.xii;  et  tunc  popu¬ 
lus  Dei  non  solum  non  timebit ,  sed  aspiciet ,  et 
«  levabit  caput  suum ,  »  ut  in  Evangelio  dicitur, 

«  quoniam  appropinquabit  redemptio  ejus,  » 

Matth.  xxiv.  Possunt  h®c  omnia  figurate  intelligi, 
ut  per  terram  intelligantur  homines  terreni;  per 
montes  vero,  non  solum  terreni,  sed  etiam  po¬ 
tentes  et  superbi,  quales  erant  reges  magni,  Ec- 
clesi®  inimici;  per  mare  autem,  amaritudo  tribu¬ 
lationis  et  poenarum,  quibus  in  novissima  die 
involventur  omnes  impii.  Itaque  turbabitur  terra, 
quando  «  impii  terr®  amatores  turbabuntur  ti¬ 
more  horribili,»  ut  dicitur  S«p.  v;  «et  montes 
transferentur  in  cor  maris, »  quando  magni  quon¬ 
dam  reges  qui  Ecclesiam  persequebantur,  demer¬ 
gentur  in  profundum  abyssi;  et  tunc  sonabunt, 
et  turbabuntur  aqu®  marium,  quando  futura  ul¬ 
tima  tribulatio  horrendum  in  modum  turbabit 
impios,  et  reges  eorum,  in  fortitudine  Dei,  quoniam 

tunc  apparebit  quanta  sit  potestas  irae  Dei  in  pec¬ 
catores. 

vcrs.  4.  h.  Fluminis  impetus  laetificat  civitatem  Dei, 

SANCTIFICAVIT  TABERNACULUM  SUUM  AlTISSIMUS. 

vcrs.  5  5.  Deus  in  medio  ejus  non  commovebitur,  ad¬ 

juvabit  eam  Deus  mane  diluculo. 

Ostendit  nunc  quare  non  timebit  populus  Dei, 
quando  turbabitur  terra,  et  montes  transferentur 
in  cor  maris;  et  rationem  esse  dicit,  quoniam  pro 
amaritudinis  abundantia ,  quae  turbabit  impios, 
dabitur  Ecclesiae  abundantia  voluptatis,  quae  eam 
laetificabit;  et  pro  instabilitate  montium,  qui 
transferentur  in  cor  maris,  dabitur  Ecclesiae  sta¬ 
bilitas  perpetua,  quia  Deus  erit  in  medio  ejus. 
«(Fluminis,  inquit, impetus  laetificat  civitatem  Dei,» 
id  est,  non  timebit  populus  Dei,  quando  turbabi¬ 
tur  terra,  quia  non  irruent  in  Ecclesiam  fluctus 
maris  amari;  sed  fluminis  aquae  dulces  et  clarae 
magno  impetu,  magna  videlicet  copia,  et  abun¬ 
dantia  voluptatis  laetificabunt  eam.  In  hebroeo  ha¬ 
betur,  TuSfi  “lna  nahar  pelagav,  flaminis  rivi,  sive 
divisiones,  pro  co  quod  nos  habemus  ex  graeco, 
fluminis  impetus;  sed  non  sunt  contraria :  nam  rivi 
aquarum  possunt  et  cum  impetu,  et  sine  impetu 
fluere :  voluerunt  autem  Septuaginta  Interpretes 
declarare  rivos  illos  nonremisseettenuiter  fluere, 
sed  cum  magna  plenitudine  et  impetu,  ad  signi¬ 
ficandam  vehementiam  dulcedinis,  quae  redundat 
in  civitate  Dei ;  sicut  in  alio  Psalm.xxxv,  dicitur: 
««Torrente  voluptatis  tuae  potabis  eos.  »  Addit  Pro¬ 
pheta  :  «  Sanctificavit  tabernaculum  suum  Altis- 
simus,»  quasi  dicat :  Ideo  laetificat  civitatem  suam 
Deus,  quia  eam  elegit,  et  sanctificavit  in  taberna¬ 
culum  sibi ,  eamque  esse  voluit  propriam  suam 
habiiationem,  juxta  illud  Apocalyp.  xxi:  ««Ecce  ta¬ 
bernaculum  Dei  cum  hominibus, et  habitabit  cum 
eis,  et  ipsi  populus  ejus  erunt.»  «Deus  in  medio 
ejus,  non  commovebitur;»  hoc  opponitur  instabi¬ 
litati  terrae  et  montium,  quasi  dicat :  Non  timebit 
civitas  Dei,  ne  forte  transferatur  in  cor  maris :  nam 
«Deus  est  in  medio  ejus,»  id  est,  Deus  non  recedit 
ab  ea,  sed  preesentissiraus  illi  adest,  utpote  «  in 
medio,»  in  intimis,  in  corde  ejus,etidco  ista  civi¬ 
tas  non  commovebitur,  sed  aeterna  stabilitate  soli¬ 
dabitur.  Et  concludit  ostendens,  unde  et  quando 
ista  erunt,  dicens  :  «  Adjuvabit  eam  Deus  mane 
diluculo,»  id  est,  laetitia  et  stabilitas  dabuntur  ci¬ 
vitati  Dei,  quoniam  Deus  adjuvabit  eam  in  exortu 
diei,  id  est,  incipiente  die  felicitatis  aeternae.  Scrip¬ 
tura  enim  comparat  infidelitatis  tempus  tenebris 
noctis,  tempus  fidei  aurorae,  visionem  Dei  clari¬ 
tati  diei.  B.  Paulus  ad  Rom.  xm  :  «  Nox  praecessit, 
dies  autem  appropinquavit.  »  Et  B.  Petrus  in  II 
Epist.  cap.  i  :  ««  Habetis  firmiorem  propheticum 
sermonem ,  cui  benefacitis  attendentes  quasi  lu¬ 
cernae  lucenti  in  caliginoso  loco,  donec  dies  illu¬ 
cescat,  et  lucifer  oriatur  in  cordibus  vestris.  »  Et 
Sponsa  in  Cantic.  cap.  ii  :  «  Donec  aspiret  die3, 
et  inclinentur  umbrae.  »  Et  propheta  Malachias 

cap.  iv  :  «  Vobis  timentibus  nomen  meum  orietur 
Sol  justitiae.  »  Et  cum  hac  sententia  satis  apte  co¬ 
haeret  antiqua  lectio,  quam  habet  S.  Augustinus, 
et  cujus  meminit  S.  Ambrosius,  et  quam  amplec¬ 
titur  Ecclesia  in  officio  Ecclesiastico  :  «  Adjuvabit 
eam  D.us  vultu  suo,  »  id  est,  adjuvabit  eam  ad¬ 
jutorio  omnium  maximo  et  potentissimo,  quando 
ostendet  ei  vultum  suum,  quod  tunc  erit,  quando 
Sol  justitiae  manifeste  se  illi  ostendet,  et  inchoabit 
diem  illum  ab  initio  mundi  a  Sanctis  omnibus  de¬ 
sideratum  et  exspectatum ;  de  quo  dicit  Apostolus : 

«  Scio  cui  credidi,  et  certus  sum ,  quia  potens  est 
depositum  meum  servare  in  illum  diem, »  II  Ti- 
moth.  i. 

6.  Conturbatas  sunt  gentes  ,  et  inclinata  vms.  s. 
sunt  regna  :  dedit  vocem  suam,  mota  est 
terra. 

Praedicit  verbis  propriis  quod  figuratis  ante  prae¬ 
dixerat  ,  destructionem  videlicet  inimicorum  Ec¬ 
clesiae,  unde  pax  universalis  et  perpetua  conse- 
quelur.  Quod  igitur  antea  dixerat  de  terra  et  mon¬ 
tibus,  nunc  dicit  apertius  de  gentibus  et  regnis. 

«  Conturbatae  sunt,  inquit,  gentes, »  quia  propin¬ 
quat  interitus  earum;  «et  inclinata  sunt  regna,» 
id  est,  dejecta  ab  altitudine  sua,  et  usque  ad  ter¬ 
ram  prostrata.  «  Dedit  vocem  suam,  »  Deus  vide¬ 
licet  intonuit  de  coelo, «  et  mota  est  terra,  »  id  est, 
contremuit,  vel  liquefacta  et  desolata  est  terra  : 
nam  vox  hebraica  31Q  mug ,  liquescere  et  dissolvi 
est.  Quod  autem  hic  dicitur  de  regnorum  terre¬ 
norum  destructione,  praedictum  fuit  clarius  a  Da- 
niele  cap.  n,  ubi  dicitur :  «  Regnum  Christi  con¬ 
sumpturum  omnia  regna,  et  ipsum  mausurura 
in  aeternum ;  »  et  explicatum  fuit  ab  Apostolo, 

I  Cor.  xv,  illis  verbis :  «  Deinde  finis,  cum  tradide¬ 
rit  regnum  Dei,  et  Patri,  cum  evacuaverit  omnem 
principatum,  et  potestatem,  et  virtutem.  » 

7.  Dominus  virtutum  nobiscum  ,  susceptor  vers.  7. 

NOSTER  DEUS  JaCOB. 

In  his  omnibus  ruinis  gentium  et  regnorum  non 
timebit  populus  Dei,  quoniam  dicere  poterit :  «  Do¬ 
minus  virtutum, »  id  est  exercituum,  «  nobiscum 
est,  susceptor  noster,»  id  est,  qui  nos  tuendos 
suscepit, «  Deus  Jacob  »  est.  Dicitur  autem.  Domi¬ 
nus  virtutum,  id  est  exercituum,  quoniam  omnes 
angeli,  qui  plurimi  et  polentissimi  sunt,  ad  nu¬ 
tum  illi  obediunt,  juxta  illud  Psalm.  cii  :  «  Poten¬ 
tes  virtute  facientes  verbum  illius.  »  Nec  solum 
angeli  sunt  milites  Dei,  sed  omnes  omnino  res 
creatae  :  nam  «  ignis,  grando,  nix,  glacies,  spiri¬ 
tus  procellarum  faciunt  verbum  ejus, »  ut  dicitur 
in  Palm,  cxlvh,  et  ut  dicitur  in  Psalm  cxvm:  «  Om¬ 
nia  serviunt  ei.  »  Itaque  duo  argumenta  propo¬ 
nuntur  in  hoc  versiculo  ,  quibus  apertissime  de¬ 
monstratur  posse,  ac  debere  populum  Dei  nihil 
timere :  primum  est,  quia  Dominus  potentissi rarus, 
cui  omnia  militant,  hujus  populi  adjutor  est.  Al¬ 
terum,  quia  hic  idem  Dominus  non  solum  potest. 


Vers.  8. 


Vers.  9 


PSALMUS  XLV.  305 


sed  etiam  vult  populum  suum  juvare,  cum  dici 
velit  Deus  Jacob,  id  est,  Deus  populi  hujus,  qui 
dicitur  Jacob  a  patriarcha  illo  sancto,  et  Dei 
amicissimo ,  ex  cujus  progenie  carnem  sumere 
dignatus  est. 

8.  Venite,  et  videte  opera  Domini,  qua;  po¬ 
suit  PRODIGIA  SUPER  TERRAM,  AUFERENS  BELLA 
USQUE  AD  FINEM  TERRA). 

Hortatur  omnes  gentes,  ut  cogitent  mirabilia 
opera  Dei,  atque  illud  in  primis,  quod  erit  in  no¬ 
vissimo  tempore,  quando  sublatis  omnibus  ini¬ 
micis,  vel  potius  subjectis  omnibus  sub  scabellum 
pedum  Christi ,  finis  erit  omnium  bellorum,  ct 
solus  regnabit  Deus,  nullo  amplius  resistente,  vel 
rebellante.  Quod  regnum  expectarnus  et  petimus, 
cum  quotidie  dicimus  in  oratione  Dominica :  «Ad¬ 
veniat  regnum  tuum. »  «Venite,  inquit,  et  videte,» 
i  1  est,  accedite  per  fidem,  et  mentis  oculis  con¬ 
templamini,  et  considerate  «  opera  Domini,  quae 
posuit  prodigia  super  terram,  »  id  est,  conside¬ 
rate  opera,  quae  Deus  ponet  (nam  praeteritum  po¬ 
nitur  hic  pro  futuro  more  prophetico)  super  ter¬ 
ram,  tam  admiranda,  et  stupenda,  ut  prodigia 
nominari  possint.  Ponet  autem  haec  prodigia  «  au- 
ferens  bella  usque  ad  finem  terrae;  »  vere  enim 
mirabile  est,  potuisse  ex  tota  terra  usque  ad  ul¬ 
timos  ejus  fines  auferri  bella,  et  ita  auferri,  ut  in 
aeternum  renovari  non  possint.  Ex  hebraeo  S.  Hie¬ 
ronymus  vertit,  quantas  posuerit  desolationes  in 
terra,  pro  eo  quod  nos  legimus,  quee  posuit  prodi¬ 
gia  super  terram  :  et  sensus  idem  est;  nam  ex  de¬ 
solatione  totius  terrae  translatis  justis  in  coelum, 
et  detrusis  impiis  in  infernum,  orietur  cessatio 
bellorum  in  universa  terra.  Verbum  tamen  he- 
Draicum  HV2V  shammoth  utrumque  significat, 
desolationes  et  admirationes,  sive  prodigia  :  nam 
vox  oatl? shamam  significat  admirari  et  desolari; 
proinde  Septuaginta  Interpretes  recte  verterunt 
prodigia,  cum  vox  hebraica  id  significet,  quamvis 
etiam  desolationes  significare  possit. 

9.  Arcum  conteret,  et  confringet  arma,  et 

SCUTA  COMDURET  IGNI. 

Declarat  quod  dixit,  auferens  bella;  ac  dicit  id 
faturum  esse ,  quia  Dominus  destruet  omnia  ar¬ 
ma,  tam  quibus  usus  est  in  feriendo,  quales  sunt 
arcus  et  lanceae,  quam  quibus  utuntur  milites  ad 
sui  defensionem,  qualia  sunt  scuta :  sine  armis  au¬ 
tem  bella  geri  non  possunt.  In  hebraeo  pro  voce 
arma,  habetur  in  specie  JVJn  chanith,  hasta,  sive 
lancea;  sed  Septuaginta  maluerunt  vertere  arma, 
quia  sine  dubio  Propheta  nomine  arcus  et  lan¬ 
ceae  significare  voluit  omnia  arma  offensiva ;  ita¬ 
que  sensus  est,  arcum  conteret,  et  confringet  reliqua 
arma.  Pro  voce  vero  scuta,  est  in  hebraeo  currus , 
et  quidem  sensus  est  idem  ,  quia  et  scuta  et  cur¬ 
rus  militares ,  et  omnia  similia  instrumenta  belli 
cremanda  praedicuntur :  tamen  sciendum  est,  vo¬ 
cem  hebraicam  mSjy  hagaloth  significare  currus, 


quia  currus  rotundi  sunt;  proprie  enim  vox  illa 
rotunditatem  significat.  Quoniam  igitur  scuta  etiam 
rotunda  sunt,  et  melius  conjunguntur  scuta  cum 
lanceis  et  arcubus,  quam  currus,  ideo  Septua¬ 
ginta  prudenter  verterunt  scuta.  Hos  duos  versi¬ 
culos  aliqui  exponunt  de  pace  temporali,  quae 
fuit  tempore  Augusti,  vel  Constantini;  sed  longe 
melius  conveniunt  in  aeternam  pacem,  quae  erit 
in  fine  saeculi,  quando  Ecclesia  desinet  esse  mili¬ 
tans,  et  incipiet  esse  triumphans,  omnibus  vide¬ 
licet  hostibus  undique  debellatis. 

\  O.VACATE,  ET  VIDETE,  QUONIAM  EGO  SUM  DEUS;  yers.  1 3. 
EXALTAEOR  IN  GENTIBUS,  ET  EXALTABOR  IN  TERRA. 

Dixerat  paulo  ante  Propheta  :  «  Venite ,  et  vi-  tontem- 
dete  opera  Domini.  «Nunc  ut  ostendat  quomodo  piatio  re¬ 
venire  oporteat,  si  quis  opera  Domini  intelligere 
velit,  dicit :  «  Vacate,  et  videle,»  ac,  ut  magis  requirit 

persuadeat ,  inducit  Deum  ipsum  loquentem  et  f.'[in,ntn 
1  f  .  liberuma 

exhortantem:  «Vacate,  et  videte,  quoniam  ego  sum  pprtnrija- 

Deus.  »  Nam  contemplatio  rerum  divinarum  re-  tiouibus. 
quint  animum  liberum  a  tumultu  perturbationum 
saecularium;  radix  autem  omnium  perturbationum 
est  cupiditas  :  cx  desiderio  enim  divitiarum,  deli¬ 
ciarum  ,  honorum,  et  similium  rerum,  oriuntur 
occupationes  molestissimae,  quae  nullam  omnino 
quietem  homini  sic  affecto  relinquunt.  Hinc  Hie- 
remias  de  viro  contemplativo  dicit :  «Sedebit  so¬ 
litarius,  et  tacebit,  quoniam  levavit  se  supra  se,» 

Thren.  iii  ;  et  Dominus  praecipit,  Matth.  vi  :  «  Tu 
autem  cum  oraveris,  intra  in  cubiculum  tuum,  et 
clauso  ostio  ora  Patrem  tuum.  »  Quid  sit  enim, 
clauso  ostio,  Patrem  orare,  exemplo  suo  nos 
docuit,  qui  ut  plurimum  oraturus  ascendebat  in 
montes,  et  solus  orabat,  remotus  videlicet  ab  om¬ 
ni  strepitu  curarum  et  negotiorum.  Sed,  ut  dixi¬ 
mus,  praecipua  vacatio  debet  esse  a  concupiscentia 
rerum  terrenarum  :  nam  qui  nihil  desiderat  eo¬ 
rum,  quae  videntur,  etiam  si  multum  occupetur 
in  auxilio  proximorum,  facile  colliget  animum, 
cum  voluerit,  ct  vacabit,  et  videbit,  quoniam  Do¬ 
minus  ipse  solus  est  Deus,  ipse  principium  et 
finis,  ipse  spes  tota  fidelium  in  terris,  et  vera  fe¬ 
licitas  eorum  in  coelis.  Nam  et  David  occupatissi¬ 
mus  erat  in  regno  administrando,  et  S.  Gregorius 
(ut  etiam  plurimi  alii  S.  Pontifices)  in  adminis¬ 
trando  pontificatu;  et  tamen  altissimis  contem¬ 
plationibus  suspendebantur,  eo  quod  alas  mentis 
a  luto  concupiscentiae  liberas  gererent.  Ipse  etiam 
Apostolus  sollicitudine  omnium  Ecclesiarum  pre¬ 
mebatur,  et  labore  manuum  ad  victum  quaeren¬ 
dum  exercebatur;  et  tamen  quia  a  desideriis  sae¬ 
cularibus  liberrimus  erat,  non  solum  vacabat,  et 
videbat,  sed  etiam  usque  ad  tertium  coelum  rapie¬ 
batur,  et  audiebat  arcana  verba,  quae  non  licet 
homini  loqui.  Contra  vero  multi  sunt  homines 
otiosi,  quod  attinet  ad  occupationes  negotiorum; 
sed  quia  carnales  sunt ,  et  saecularibus  desideriis 
implicati,  Deo  vacare  non  norunt.  Ait  igitur;  «Va¬ 
cate,»  id  est,  otium  sanctum  quaerite,  et  animum 

purum  et  tranquillum  afferte  ,  et  videle  attentis¬ 
sime  cogitantes,  «  quoniam  ego  sum  Deus,  »  id 
est,  ego  sum  Deus  solus,  et  nulla  res  creata,  quam¬ 
vis  magna  et  sublimis  videatur,  est  Deus,  ego  so¬ 
lus  sum,  id  quod  est;  ego  solus,  «ex  quo  omnia, 
per  quem  omnia,  et  in  quo  omnia,»  Rom.  xi ;  ego 
solus,  sine  quo  nihil  potestis, et  nihil  estis,  et  in 
quo  omnia  potestis,  et  vere  estis.  «  Exaltabor  in 
gentibus,  et  exaltabor  in  terra,  »  id  est,  ego  cum 
mirabilia  fecero,  quae  supra  dicta  sunt,  apparebo 
sublimis  coram  omnibus  gentibus,  et  coram 
omni  orbe  terrarum ,  ita  ut  omne  genu  flecta¬ 
tur,  coelestium,  terrestrium  et  infernorum.  Nam 
in  fine  saeculi  nullus  omnino  erit ,  qui  Deum 
contemnere  audeat;  sed  omnes  vel  volentes,  vel 
inviti  agnoscent  supremum  ejus  imperium,  illi- 
que  subjicientur.  S.  Basilius  et  aliqui  alii  mystice 
interpretantur  hanc  exaltationem  de  exaltatione 
Christi  in  cruce, ut  sensus  sit:  «  Vacate,  et  videte, 
quoniam  ego ,  »  qui  homo  esse  videor,  sicut 
homines  caeteri,  vere  tamen  «  sum  Deus,  et 
exaltabor  inler  gentes,  et  in  terra,  »  suspensus 
in  cruce  ad  ignominiam  et  supplicium,  in 


oculis  impiorum.  Vere  autem  per  hanc  ipsam 
crucem  exaltabor  in  omnibus  gentibus,  et  in  omni 
terra,  quia  omnia  traham  ad  me  ipsum,  et  jugo 
fidei,  atque  obedientiae  meae,  ipsi  etiam  summi 
reges  cum  populis  colla  submittent.  In  hebraeo 
est,  cessate  et  videte,  quod  potest  intelligi  de  ces¬ 
satione  a  negotiis  et  desideriis  saecularibus,  ut 
diximus,  et  eam  litteralem,  et  propriam  exposi¬ 
tionem  esse  censemus  :  tamen  non  est  impro¬ 
banda  sententia  illorum  qui  volunt,  in  his  verbis 
exhortationem  contineri  ad  impios,  ut  sensus  sit: 

Cum  ea  futura  sint,  quae  sunt  paulo  ante  expli¬ 
cata,  cessate  jam  tandem  a  peccato  infidelitatis,  et 
a  persecutionibus  piorum ,  et  videte  oculis  fidei, 
quoniam  ego  sum  Deus,  et  idola  vestra  non  sunt 
dii ;  ego  enim  solus  in  fine  saeculi  exaltabor  in 
gentibus,  et  in  omni  terra. 

11.  Dominus  virtutum  nobiscum,  susceptor  vcrs.  1 1. 

NOSTER  DEUSJACOB. 

Concludit  Psalmum  repetitione  versus  septimi, 
ut  affectum  piorum,  exhortatione  illa  Dei,  rur¬ 
sum  excitatum  et  renovatum  fuisse  demonstret. 


PSALMUS  XLYIi 

SECUNDUM  HEBRBOS. 


V.  v.  —  1.  In  finem ,  pro  filiis  Core 
Psalmus. 

2.  Omnes  gentes,  plaudite  manibus :  jubilate 
Deo  in  voce  exui  talionis. 

3.  Quoniam  Dominus  excelsus,  terribilis :  rex 
magnus  super  omnem  terram. 

A.  Subjecit  populos  nobis,  et  gentes  sub  pedi¬ 
bus  nostris. 

5.  Elegit  nobis  haereditatem  suam,  speciem 
Jacob  quam  dilexit. 

6.  Ascendit  Deus  in  jubilo,  et  Dominus  in 
voce  tubae. 

7.  Psallite  Deo  nostro,  psallite;  psallite  regi 
nostro,  psallite. 

8.  Quoniam  rex  omnis  terrae  Deus  :  psallite 
sapienter. 

Regnabit  Deus  super  gentes ;  Deus  sedet  su¬ 
per  sedem  sanctam  suam. 

10.  Principes  populorum  congregati  sunt  cum 
Deo  Abraham  :  quoniam  dii  fortes  terrae  vehe¬ 
menter  elevati  sunt. 


V.  s.  h.  Victori ,  filiorum  Core  canticum[h. 
psalmus]. 

Omnes  populi  [  al.  gentes ],  plaudite  manibus : 
jubilate  Deo  in  voce  laudis. 

Quoniam  Dominus  [  al.  Deus ]  altissimus  ter¬ 
ribilis  :  rex  magnus  super  omnem  terram. 

Congregavit  populos  subter  nos,  et  tribus 
[  h.  plebes  ]  sub  pedibus  nostris. 

Elegit  nobis  haereditatem  nostram  :  gloriam 
[  h.  superbiam  ]  Jacob  quam  dilexit.  Semfer. 

Ascendit  Deus  in  jubilo  :  Dominus  [al.  Deus] 
in  voce  buccinae. 

Canite  [h.  psallite]  Deo,  canite  [h.  psallite]', 
canite  [h.  psallite]  regi  nostro,  canite  [  h.  psal¬ 
lite]. 

Quia  rex  universae  terrae  Deus  :  canite  [h. 
psallite]  erudite. 

Regnavit  Deus  super  gentes  :  Deus  sedet  su¬ 
per  thronum  sanctum  suum. 

Principes  populorum  congregati  sunt,  popu¬ 
lus  Dei  Abraham  :  quoniam  dii ,  scuta  terrae, 
vehementer  elevata  [al.  elevati  ]  sunt* 


At gumentum.  —  Eadem  occasione,  qua  superior,  compositus  fuisse  videtur  hic  Psalmus.  Juxta  Rosenmullerum 
a  Coraila  aliquo  balomonicae  templi  consecrationi  accantatus  fuit.  Juxta  Hengstenberg  hocce  carmen  respicit  quae 
II  C/iron.  xx,  11  narrantur.  Cf.  II  CUron.  xx,  19,  et  ibtd.  xx,  26  cum  Ps.  xlvii,  6.  Messiae  in  sensu  mystico  convenit. 
Stropha}  duae  :  vers.  2-5,  laudate  Jovam,  qui  subjectis  imperio  uostro  populis  hanc  nobis  terram  possidendam  dedit 
vers.  6-10,  laudate  Jovam,  qui  suo  populo  adjungit  exteros. 

i.  Praecentori,  Coraitarum  carmen. 

2«  Omnes  populi,  plaudite  manibus; 
jubilate  Deo  voce  exultabunda. 

3.  Nam  Jova,  altissimus,  terribilis  est , 
rex  magnus  super  omnem  terram. 

4.  Ducit  (siibjicit)  populos  subter  nos, 
et  nationes  subter  pedes  nostros. 

5.  Elegit  nobis  liaereditatem  nostram  (Ganaan) 
decus  Jacobi ,  quem  diligit. 

6.  Ascendit  Deus  cum  clamore  laeto, 

Jova  cum  clangore  tubae. 

7.  Canite  Deum,  canite! 
canite  regi  nostro,  canite! 

8.  Nam  rex  est  omnis  terrae  Deus, 
canite  carmen. 

9.  Regnat  Deus  super  gentes, 

Deus  sedet  in  solio  suo  sancto. 

10.  Princip  es  populorum  congregantur,  (ut  omnes  pariter  fiant) 
populus  Dei  Abraham ; 

Nam  Dei  sunt  clypei  terrae  : 
exaltatus  est  plurimum  Jova. 

NO  TjE. 

Vers.  5.  E! egit  hcereditatem,  i.  e.  dedit  hsereditatem  electam. — Vers.  6.  Ascendit,  in  Sionem  arcem.,  aiunt 
multi ;  Crelier  :  in  coelum.  —  Vers.  8.  Carmen,  puta  arte  multa  elaboratum  :  ita  multi  :  cf.  Ps.  xiv,  1.  — 
Vers.  10.  Ante  ani  multi  subaudiunt  im,  eodem  sensu  :  cum  populo  Dei,  etc.,  ut  sint  unus  populus.  Clypei 
a  defendendo  principes  vocantur  et  Hos.  iv,  18.  Dei  sunt,  Deo  subjiciuntur.  Pro  am  Alexandrinus  legit  im. 


BELL ARM INI  EXPLANATIO.  ) 

PSALMUS  XLVI. 

TITULUS  ET  ARGUMENTUM. 

In  finem  pro  filiis  Core  Psalmus. 

Titulus  nihil  continet  novi,  sed  de  argumento  quaestio  esse  potest  :  non  enim  desunt  ex  recentioribus,  qui  Psal¬ 
mum  ad  litteram  exponendum  esse  censeant  de  asportatione  arcte  foederis  in  montem  Sion  a  Davide.  Moventur 
autem  ea  ratione,  quod  sicut  in  hoc  Psalmo  scriptum  est  :  «Ascendit  Deus  in  jubilo,  et  Dominus  in  voce  tubae;» 
ita  scriptum  sit  II  Reg.  vi  :  «  Ducebant  arcam  Testamenti  Domini  in  jubilo,  et  in  clangore  buccinae;  »  et  pro 
verbo  ducebant ,  in  hebrteo  est  i — mahalim,  id  est,  ascendere  fecerunt.  Cajterum  SS.  Patres,  ut  Chryso- 
stomus,  Hieronymus,  Augustinus,  et  cum  eis  Theodoretus  etEuthymius,  nullam  arcte  mentionem  fecerunt,  et  sim¬ 
pliciter  tottun  PsalfnUm  de  victoria  et  ascensione  Christi  posuerunt.  Eorum  sententia  nobis  sequenda  esse  videtur,  jIic  Psal. 
tum  propter  ipsorum  auctoritatem,  tum  quia  si  de  sola  arcte  asportatione  ad  litteram  ageretur,  non  esset  opus  omnes  miis  <j9 
gentes  ad  laetitiam  invitare;  neque  similia  surit,  quae  dicuntur  in  II  lib.  Reg.  cap.  vi,  iis  quae  dicuntur  in  hoc  ascensio- 
Psalmo  :  ibi  enim  dicitur  :  «  Ascendere  fecerunt  arcam;  »  hic  dicitur  :  «  Ascendit  Deus;»  et  rursum  repetitur,  ne  intel- 
«  et  Dominus  in  voce  tubae:  »  sunt  autem  valde  diversa,  «  ascendere  fecerunt  arcam,  »  et  «ascendit  Deus;  »  illud  ligemlus 
enim  recte  redditum  est  per  verbum  ducebant,  quod  proprie  convenit  arcae  ligneae,  quae  non  movetur  nisi  ab  alio  est* 
deferatur;  at  ascendit  Deus  ad  eum  refertur,  qui  propria  virtute  sursum  abiit. 

COMMENTARIA  IN  PSALMOS. 


Vers,  i. 


Ve.-s.  2 


Vers.  3. 


EXPLICATIO  PSALMI. 


1.  Omnes  gentes,  plaudite  manibus:  jubilate 
Deo  in  voce  exultationis. 

Invitat  Propheta  sanctus  omnes  gentes,  ut  voce 
et  gestibus  laetitiam  animi  ostendant :  omnes  gen¬ 
tes  invitat,  quia  gloria  capitis  toti  corpori  commu¬ 
nis  est;  corpus  autem  non  solos  Judaeos,  sed  etiam 
gentes  comprehendit :  Ecclesia  enim,  quae  corpus 
Christi  est,  toto  terrarum  orbe  diffunditur.  Quod 
autem  ad  plaudendum  manibus  invitat,  non  si¬ 
gnificat  strepitum  corporalem  edendum,  ut  recte 
S.  Clirysostomus  admonuit,  sed  metaphorica  locu¬ 
tio  est,  quae  indicat  gaudendum  et  laetandum  esse, 
ut  ii  faciunt,  qui  prae  gaudio  exiliunt,  et  manibus 
strepitum,  et  voce  clamores  excitant :  nam  idem 
Propheta  non  solos  homines  ad  plausum  et  exul- 
tationem  invitare  solet,  sed  etiam  coelum,  et  ter¬ 
ram,  et  flumina,  et  montes,  et  arbores,  Psal.  xcv : 
«Latentur  coeli,  et  exultet  terra,  commoveatur 
mare  et  plenitudo  ejus;  gaudebunt  campi,  et  om¬ 
nia,  quae  in  eis  sunt  :  tunc  exultabunt  omnia  li¬ 
gna  silvarum  a  facie  Domini,  quia  venit;  »  et  in 
Psalm.  xevii  :  «  Flumina  plaudent  manu,  simul 
montes  exultabunt  a  conspectu  Domini :  »  quae 
omnia  metaphorica  sunt,  neque  aliud  significant, 
nisi  ingentem  animi  laetitiam  hominis  cupientis, 
si  fieri  posset,  ut  omnia  sibi  congauderent.  Neque 
omittendum  est,  quod  monet  S.  Augustinus,  illo¬ 
rum  duntaxat  gaudium  Deo  gratum  esse,  qui  ma¬ 
nibus  plaudunt  et  voce  exultant,  id  est,  qui  ope¬ 
ribus  bonis  et  voce  laudis  testantur  se  in  Domino 
gaudere. 

2.  Quoniam  Dominus  excelsus,  terribilis, 

REX  MAGNUS  SUPER  OMNEM  TERRAM. 

Reddit  rationem  Propheta,  cur  omnes  gentes 
ad  plaudendum  et  cxultandum  invitaverit  :  ac 
primum  rationem  ducit  a  magnitudine  Christi, 
quem  dicit  esse  «  excelsum  »  ratione  divinitatis, 
«terribilem»  ratione  potentiae,  et  «regem  mag¬ 
num»  ratione  providentiae  et  gubernationis.  «Quo¬ 
niam,  inquit,  Dominus  excelsus,»  id  est,  cum 
plausu  et  exultatione  jubilate  Deo,  gentes  omnes, 
quoniam  Deus,  et  Dominus  noster  Christus  excel¬ 
sus  est,  sive  altissimus  (  ut  vertit  S.  Hieronymus) 
quoad  naturam  divinam,  ratione  cujus  longe  ex¬ 
cellit  omnibus  rebus  creatis.  Item,  quoniam  « ter¬ 
ribilis  »  est,  quoad  potentiam,  cum  vere  sit  omni¬ 
potens,  et  nihil  ei  resistere  possit.  Denique,  quia 
«  rex  magnus  est  super  omnem  terram, »  quoad 
gubernationem ,  cum  ipse  sit  supremus,  et  abso¬ 
lutus,  et  universalis  rector  orbis  terrae. 

3.  Subjecit  populos  nobis,  et  gentes  sub  pe¬ 
dibus  NOSTRIS. 

Alteram  rationem  ducit  a  beneficio,  quod  Ec¬ 
clesiae  suae  contulit  in  principio,  quando  eam  edu¬ 
xit  de  terra  Aegypti;  tunc  enim  Deus,  sive  Christus 


secundum  formam  Dei  introduxit  populum  in  ter¬ 
ram  promissionis,  et  populos,  ac  gentes,  quae  loca 
illa  possidebant,  subjecit  populo  suo,  et  fecit,  ut 
reipsa  pedibus  conculcarent  colla  regum  illarum 
gentium,  ut  scribitur  in  libro  Jpsue  cap.  1. 

4.  Elegit  nobis  hereditatem  suam,  speciem  vers.4 
Jacob  quam  dilexit. 

Tertiam  rationem  ducit  ab  alio  beneficio ,  quo 
idem  Deus  Christus,  post  ejectos  Chananaeos,  et 
populum  suum  in  eorum  terram  introductum, ele¬ 
git  sibi  in  peculiarem  et  propriam  haereditatem 
primitivam  Ecclesiam,  ex  Judaeis  credentibus,  id 
est,  Apostolis  caeterisque  discipulis.  «Elegit,  in¬ 
quit,  nobis, »  id  est,  in  nobis,  sive  ex  nobis  «  hae- 
reditatem  sibi,»  populum  videlicet  peculiarem  : 

«  speciem  Jacob,  quam  dilexit,  »  id  est,  elegit  pul¬ 
chritudinem  quamdam  eximiam  populi  Judaici, 
qui  dicitur  Jacob,  quam  pulchritudinem  merito 
adamavit,  et  ideo  ex  eo  populo  Ecclesiam,  quasi 
propriam  haereditatem  sibi  ipse  constituit.  Obser¬ 
vandum  est  ex  hoc  loco,  in  populo  Judaico  plu¬ 
rimos  fuisse  durae  cervicis,  et  idololatriae  addictos, 
ac  per  hoc  tandem  reprobatos;  sed  fuisse  etiam 
sanctissimos  Patriarchas, quorum  spiritualem  pul¬ 
chritudinem  fidei  ac  morum  Deus  valde  dilexit. 

Unde  et  Apostolus  dicit  Rom.  xt,  Judaeos  fuisse 
Deo  charissimos  propter  patres,  et  Ecclesiam  ex 
Judaeis  esse  bonam  olivam,  cujus  aliqui  rami  fracti 
sunt  ob  incredulitatem,  et  in  eorum  locum  inser¬ 
tos  esse  Gentiles  conversos  ad  fidem,  quos  oleas¬ 
tros  appellat,  ct  iisdem  Gentilibus  jam  fidelibus 
dicit :  «Quod  si  aliqui  ex  ramis  fracti  sunt,  tu 
autem  cum  oleaster  esses,  insertus  es  in  illis,  et 
socius  radicis,  et  pinguedinis  olivae  factus  es.  noli 
gloriari  adversus  ramos  :  quod  si  gloriaris,  non 
tu  radicem  portas ,  sed  radix  te.  »  Haec  igitur  est 
species  Jacob,  quam  Deus,  et  propter  quam  elegit 
sibi  haereditatem  ex  populo  Judaeorum,  cui  postea 
adjunxit  multitudinem  gentium.  In  hebroeo  codice 
nunc  habemus  :  Elegit  nobis  haereditatem  nostram ; 
sed  Septuaginta  Interpretes,  qui  verterunt  haeredi¬ 
tatem  sibi,  sine  dubio  non  legerunt  lUnSn  na- 
chnlathenu, quod  significat  haereditatem  nostram, sed 
irf/n:  nachalatho ,  vel  iSnSnj  nachda  Io,  quod  est 
haereditatem  sibi.  Et  facile  fuit  post  tempora  Sep¬ 
tuaginta  Interpretum  mutari  textum  oblitterarum 
similitudinem.  Certe  sententia  multo  clarior  est, 
quam  reddiderunt  Septuaginta  Interpretes,  quam 
ea  sit,  quam  nunc  recentiores  colligunt  ex  he¬ 
broeo.  Quid  enim  sit,  elegit  nobis  haereditatem  nos¬ 
tram,  vix  intelligi  potest,  at  elegit  in  nobis  haeredi¬ 
tatem  sibi  facillime  intelligitur. 

5.  Ascendit  Deus  in  jubilo,  et  Dominus  in  Vuri  5- 

VOCE  TUBE. 

Haec  est  quarta  ratio,  eur  oporteat  plaudere  el 
exultare,  quia  videlicet,  posteaquam  Dominus 

«  elegit  sibi  hereditatem  »  in  populo  Hebraeorum, 
id  est,  inchoavit  Ecclesiam  suam  in  Apostolis  et 
Discipulis,  qui  omnes  Hebraei  erant;  ascendit  in 
coelum,  et  naturam  nostram  personae  suae  indis- 
solubiliter  unitam  evexit  supra  omnes  coelos,  su¬ 
per  omnes  angelos,  et  super  omnes  creaturas. 
Quamvis  enim  in  hoc  Psalmo  non  exprimatur, 
quo  ascenderit ,  exprimitur  tamen  in  Psalm.  lxvii  : 
«Ascendit  in  altum,  captivam  duxit  captivita¬ 
tem;  »  et  ibidem  :  «  Ascendit  super  coelos  coelo¬ 
rum  ad  orientem.»  Ait  igitur  :  «Ascendit  Deus,  » 
id  est,  Christus  ascendit  in  coelum,  sed  ascendit 
propria  virtute,  quia  Deus  erat;  ideo  enim  dicit, 
«  ascendit  Deus.  »  Illud  in  jubilo ,  et  in  voce  tubce, 
de  spirituali  jubilo  et  sono  angelorum  intelli- 
gendum  est  :  nam,  ut  Chrysostomus  notat, 
quod  ad  corporalem  strepitum  attinet,  ascendit 
in  silentio  Apostolis  aspicientibus  et  mirantibus ; 
et  fortasse  non  sunt  visi,  neque  auditi  chori  an¬ 
gelorum,  ut  in  nativitate,  ut  Apostoli  nulla  alia 
re  distraherentur,  sed  toti  essent  intenti  ad  cogi¬ 
tandum  mysterii  magnitudinem,  dum  viderent 
naturam  humanam,  cui  dictum  erat  Gen.  m :  «  Pul¬ 
vis  es,  et  in  pulverem  reverteris, »  jam  cum  in¬ 
genti  gloria  et  immortalitate  indutam  ascendere 
super  omnes  coelos  :  sed  tamen  dubitari  non  po¬ 
test,  quin  adessent  angelorum  legiones  ineffabili 
jubilo  deducentes  Dominum  gloriae  in  gloriam 
suam. 

vers  6.  C.  Psallite  Deo  nostro,  psallite  :  psallite 

REGI  NOSTRO,  PSALLITE. 

vers.  7.  7.  Quoniam  rex  omnis  terra:  Deus,  psallite 

SAPiENTER. 

Antequam  subjungat  quintam  rationem,  ex  ad¬ 
miratione  ascensionis,  provocat  omnes  ad  lau¬ 
dandum  Deum,  et  ad  effectum  suum  significan¬ 
dum  non  semel  tantum  dicit,  sed  iterum  atque 
iterum  repetit  :  «  Psallite,  inquit,  Deo  nostro, 
psallite  :  psallite  regi  nostro,  psallite,  »  id  est, 
psallite  Domino,  quia  Deus  noster  est;  nimi¬ 
rum  psallite,  quia  rex  noster  est,  et  tertio  psal-, 
lite,  quia  non  solum  rex  noster  est,  sed  quia 
«omnis  terree  rex»  est.  Nec  solum  psallite  fre¬ 
quenter,  sed  etiam  « sapienter,  »  id  est,  attente  et 
considerate,  ut  nulla  in  i  e  fiat  error;  oportet  enim 
officium, quod  summo  Regi  praestatur,  cum  omni 
diligentia  praestari.  Vide  de  haere  S.  Bernardum 
serm .  7  et  47  in  Cantica.  Significatur  etiam  per  vo¬ 
cem  sapienter,  ut  Chrysostomus  et  Augustinus 
admonent,  ut  qui  Psalmos  canit,  intelligat  quod 
canit,  et  ex  intelligentia  mysteriorum  moveatur 
affectus  pietatis  in  Deum.  In  qua  re  videtur  hoc 
tempore  non  leviter  peccari  ab  iis,  qui  officium 
canendi  in  Ecclesia  susceperunt. 

vers.  8.  8.  Regnabit  Deus  super  gentes  :  Deus  sedet 

SUPER  SEDEM  SANCTAM  SUAM. 

Christus  Quinta  ratio  ponitur  hoc  loco,  cur  oporteat  psal- 

toti  orbi  jerc  et  jubare  Deo  in  voce  exultationis,  quia  vi¬ 


delicet,  Christus  posteaquam  in  coelum  ascendit,  donaiua- 
per  Apostolos  suos  toti  orbi  terrarum  praedicavit 
Evangelium,  atque  ad  regnum  suum  gentiles  ad-  lur. 
duxit.  «  Regnabit,  inquit,  Deus  super  gentes, »  id 
est,  non  contentus  Christus  Deus  hereditate,  quam 
sibi  acquisivit  ex  populo  Judaeorum, regnabitetiam 
super  gentes,  dum  per  Apostolorum  praedicatio¬ 
nem  gentes  omnes  jugo  fidei  colla  subjicient.  Sed 
interim  «sedet  super  sedem  sanctam  suam, »  id 
est,  sedet  ad  dexteram  Patris,  quae  est  sedes  regni 
Dei  sanctissima,  id  est  justissima,  et  in  quam  nulla 
cadere  potest  iniquitas.  Vocatur  etiam  sedes  Dei 
sancta,  quoniam  anima  justi  sedes  est  sapienti*, 
et  Deus  sedet  super  Cherubim,  qui  sunt  sanctis¬ 
simi  et  beatissimi  spiritus. 

9.  Principes  populorum  congregati  sunt  cum 
Deo  Abraham  :  quoniam  dii  fortes  terra:  ve¬ 
hementer  elevati  sunt. 

Declarat  quod  dixit :  «  Regnabit  Deus  super  gen¬ 
tes.  »  Id  enim  futurum  erat,  quia  per  Apostolorum 
praedicationem  «principes populorum,»  cum  ipsis 
suis  populis  fideles  futuri  erant,  et  dimissis  diis  pa¬ 
trum  suorum,  cum  Deo  Abraham,  qui  solus  verus 
est  Deus,  congregandi  erant.  Hoc  igitur  est,  quod 
dicit  :  «  Principes  populorum,  »  gentilium  videli¬ 
cet,  «  cum  Deo  Abraham  congregati  sunt, »  id  est, 
cum  Deo  Abraham  convenerunt,  ut  ipse  esset  eis 
in  Deum,  et  ipsi  populus  ejus  essent.  Nominat  au¬ 
tem  Deus  Abraham,  ad  differentiam  deorum,  quos 
sibi  variae  gentes  adoptarunt,  cum  in  mundum  in¬ 
gressa  est  idololatria,  quo  tempore  apud  familiam 
Abrahami  veri  Dei  cultus  relictus  est.  In  hebraico 
textu  legitur  :  Populus  Dei  Abraham ,  pro  eo  quod 
nos  habemus,  cum  Deo  Abraham;  sed  Interpretes 
Septuaginta  non  legerunt  ham,  sed  him  :  eaedem 
enim  litterae  cum  uno  puncto  significant  eum,  cum 
alio  significant  populus.  Et  vel  ex  hoe  loco  intei- 
ligi  potest  puncta  non  esse  ubique  recte  collocata  : 
nam  si  legamus  ut  legerunt  Septuaginta  Interpre¬ 
tes,  sensus  est  clarissimus ;  si  vero  legamus,  ut 
nunc  est  in  hebraeo,  sensus  nullus,  aut  obscuris¬ 
simus  erit.  Quid  enim  est :  «  Principes  populorum 
congregati  sunt  populus  Dei  Abraham?  »  H»cenim 
lectio  nunc  habetur  in  textu  hebraico.  Quod  au¬ 
tem  sequitur  :  «  Quoniam  dii  fortes  terne  vehe¬ 
menter  elevati  sunt,  »  S.  Augustinus  exponit  de  su¬ 
perbis  hominibus,  qui  non  convenerunt  cum  Deo 
Abraham,  sed  reprobi  facti  sunt  ob  eorum  super¬ 
biam.  S.  Joannes  Chrysostomus  exponit  de  Apo¬ 
stolis,  per  quos  principes  populorum  conversi  sunt 
ad  Deum  Abraham,  ut  sensus  sit  :  «  Principes  po¬ 
pulorum  congregati  sunt  cum  Deo  Abraham,  quo¬ 
niam  dii  fortes  terrae, »  id  est  Apostoli,  vehemen¬ 
ter  elevati  sunt, »  cum  pleni  fuerint  donis  sapien¬ 
tiae,  et  fortitudinis,  et  miraculorum  in  tantam  emi¬ 
nentiam,  ut  principes  populorum  eis  resistere  .  nst> 
non  potuerint.  Vere  enim  Apostoli  Spiritu  Sancio  ‘ionnn 
repleti  tam  fortes  fuerunt,  ut  omnia  pericula,  om-  fo^*lu' 
nia  tormenta  omnem  potentiam  diaboli,  et  omnem 

mundi  sapientiam  superaverint.  Sed  potest  etiam 
satis  commode  ad  litteram  intelligi  de  iisdem  prin¬ 
cipibus  populorum,  ut  iidem  sint  principes  popu¬ 
lorum,  et  dii  fortes  terra?,  ut  sensus  sit  :  «  Prin¬ 
cipes  populorum  cum  Deo  Abraham  congregati 
sunt , »  quoniam  ipsi ,  qui  sunt  quasi  dii  quidam, 
et  potentes  in  terra,  vpliementer  elevati  sunt,  cum 
antea  essent  per  idololatriam  servi  daemoniorum, 
et  nunc  sint  facti  per  fidem  filii  Dei  veri  et  vivi. 
In  hebraeo  est  alia  lectio  :  Quoniam  Dei  scuta  ter¬ 
ree  valde  elevatus  est.  Et  quidem  vox  Dei  in  graeco 
etiam  in  genitivo  est,  ex  quo  putant  aliqui  in  la¬ 
tino  textu  legendum  esse  Dei,  et  errore  librario¬ 
rum  positum  esse  dii  pro  Dei.  Sed  cum  S.  Au¬ 
gustinus  et  S.  Hieronymus  in  Commentario  legant 
dii,  et  sensus  sit  longe  clarior,  credibile  est  varias 
fuisse  lectiones  graecas;  et  nostram  latinam  trans¬ 
latam  esse  ex  graeca  emendatiore,  praesertim  cum 
nulla  inveniatur  varietas  in  codicibus  latinis  ma- 
nuscriptis,  sed  in  omnibus  legatur  dii.  Illud  au¬ 
tem,  scuta  terree,  potest,  etiam  ex  hebraeo  verti,  pro¬ 
tector  es,  sive  magistratus  terree,  utperiti  facile  intelle¬ 
gunt  ex  cap.  iv  Oseee,  vers.  18,  ubi  haec  eadem  vox 
’2  3Q  maginne,  quam  hoc  loco  S.  Hieronymus  ver¬ 
tit  scuta,  vertitur  ab  eodem  Hieronymo  protectores. 
Et  quoniam  protectores,  sive  magistratus,  potes¬ 
tatem  habent  super  alios,  non  debet  mirum  vi¬ 


deri,  si  Septuaginta  Interpretps,  et  Interpres  lati- 
nus  posuerint  fortes.  Itaque  «dii  fortes  terrae»  sunt 
principes,  qui  instar  deorum  fortiter  protegere  de; 
bent  terram  ipsis  subjectam.  Denique  illud,  elevg- 
tus  est,  verterunt  Septuaginta  in  numero  multitu¬ 
dinis,  ad  sensum  potius,  quana  ad  verbum  respi¬ 
cientes.  Sensus  enim  est,  dii  fortes  terree  elevatus 
est,  id  est,  unusquisque  eorum  elevatus  est,  quod 
clarius  vertitur,  elevati  sunt.  Neque  est  hoc  novum 
in  lingua  hebraica,  sed  usitatum  ut  Genes,  i,  ubi 
nos  habemus  :  Sint  luminaria,  jn  hebraeo  est,  sit 
luminaria ;  et  Eccli.  x,  ubi  legimus  :  Musce p  morien- 
ies  perdunt  suavitatem  unguenti ,  in  hebraeo  legitur  : 
Muscce  morientes  perdit  suavitatem  unguenti.  Et 
Gen.  xlix,  ubi  invenitur  :  FilicB  discurrerunt  super 
murum,  in  hebra-o  invenitur :  Filice  discurrit.  Sicut 
etiam  e  contrario  non  raro  in  hebraeo  invenitur 
nomen  singularis  numer  i,  cum  verbo  numeri  mul¬ 
titudinis,  ut  Aggcei  n ,  pro  eo  quod  nos  legimus  : 
Et  veniet  desideratus  cunctis  gentibus,  iri  hebraeo  ha¬ 
betur  :  Et  venient  desiderium  gentium;  et  Job.  xv, 
ubi  nos  habemus  :  Numerus  annorum  incertus  est, 
legitur  in  hebraeo :  Numerus  annorum  reconditi  sunt. 
Igitur  verba  hujus  postremi  versiculi,  quae  juxta 
litteram  hebraicam  nullum  sensum  habere  viden¬ 
tur,  sapientissime  a  Septuaginta  Interpretibus 
et  a  nostro  latino  Interprete  reddita  sunt. 


PSALMUS  XLV1II 

SECUNDUM  nEKRJEOS. 


V.  v.  —  4.  Psalmus  cantici  filiis  Core , 
secunda  sabbati. 

2.  Magnus  Dominus,  et  laudabilis  nimis,  in 
civitate  Dei  nostri,  in  monte  sancto  ejus. 

3.  Fundatur  exultatione  universae  terrae  mons 
Sion,  latera  aquilonis,  civitas  regis  magni. 

h.  Deus  in  domibus  ejus  cognoscetur,  cum 
suscipiet  eam. 

5.  Quoniam  ecce  reges  terrae  congregati  sunt, 
convenerunt  in  unum. 

G.  Ipsi  videntes  sic  admirati  sunt,  conturbati 
sunt,  commoli  sunt;  7.  tremor  apprehendit 
eos. 

Ibi  dolores  ut  parturientis,  8.  in  spiritu  vehe¬ 
menti  conteres  naves  Tharsis. 

9.  Sicut  audivimus,  sic  vidimus  in  civitate 
Domini  virtutum,  in  civitate  Dei  nostri:  Deus 
fundavit  eam  in  aeternum. 

10.  Suscepimus,  Deus,  misericordiam  tuam, 
in  medio  templi  tui. 

11.  Secundum  nomen  tuum,  Deus,  sic  et  laus 


V.  s.  h.  —  Canticum  Psalmi  filiorum 
Core. 

Magnus  Dominus  et  laudabilis  nimis :  in  ci¬ 
vitate  Dei  nostri  in  monte  sancto  suo. 

Specioso  germini,  gaudio  universae  ferrae, 
monti  Sion,  lateribus  aquilonis,  civitatulae  regis 
magni. 

Deus  in  domibus  ejus  :  agnitus  est  in  auxi¬ 
liando. 

Quia  ecce  reges  congregati  sunt  ;  venerunt 
[h.  transierunt ]  simul. 

Ipsi  videntes  sic  obstupuerunt  :  conturbati 
sunt,  admirati  sunt. 

Horror  possedit  eos  ibi  :  dolor  [  al.  dolores ] 
quasi  parturientis. 

In  vento  uredinis  confringes  naves  Tharsis. 

Sicut  audivimus ,  ita  vidimus  in  civitate  De¬ 
mini  exercituum,  in  civitate  Dei  nostri  ,* 

Deus  fundavit  eam  usque  in  aeternum  [A.  sce- 
culum].  Slmper. 

iEstimavimus,  Deus,  misericordiam  tuam,  in 
medio  templi  tui. 

Secundum  nomen  tuum ,  Dens ,  sic  laus  tua 

tua  in  fines  terrae :  justitia  plena  est  dextera 
tua. 

12.  Laetetur  mons  Sion,  et  exultent  filiae 
Judae,  propter  judicia  tua.  Domine. 

13.  Circumdate  Sion,  et  complectimini  eam: 
narrate  in  turribus  ejus. 

14.  Ponite  corda  vestra  in  virtute  ejus,  et  dis¬ 
tribuite  domos  ejus,  ut  enarretis  in  progenie 
altera. 

15.  Quoniam  hic  est  Deus,  Deus  noster  in 
aeternum,  et  in  saeculum  saeculi  :  ipse  reget  nos 
in  saecula. 


usque  in  [al.  ad]  extremum  terrae  :  justitia  re¬ 
pleta  est  dextera  tua. 

Laetetur  mons  Sion,  exsultent  filiae  Judae: 
propter  judicia  tua. 

Circumdate  Sion ,  et  circuite  eam,  numerate 
turres  ejus. 

Ponite  cor  vestrum  in  moenibus  [h.  in  vir¬ 
tute.  Al.  add.  ejws] :  separate  palatia  ejus. 

Ut  enarretis  in  generatione  novissima. 

Quia  iste  [al.  ipse  e$£]Deus  Deus  noster  in 
saeculum,  et  in  perpetuum :  ipse  erit  dux  noster 
in  mortem  [h.  in  scecula]. 


Argumentum.  —  Ejusdem  est  argumenti  cum  Ps.  xlvi.  Celebrat  enim  hic  etiam  liberationis  singularis  beneficium, 
qufe  divinitus  Hierosolymis  contigerit.  Pertinere  autem  hocce  carmen  ad  bellum  illud,  quod  Josaphato  reges  com¬ 
plures  juncti  intulerunt,  in  quo  tamen  rex  pius  et  urbs  fuerunt  conservati,  interpretes  plerique  statuunt,  et  favent 
huic  sententiae  vers.  5-7.  Cf.  etiam  vers.  10  Psalmi  cum  11  Chron.  xx,  27,  ubi  historia  legitur.  Sunt  tamen  qui 
putant,  editum  esse  hunc  Psalmum  eo  tempore,  quo  urbs  Hierosolymitana  Assyriorum  obsidione  exempta  est  regnante 
Ezachia.  Strophae  tres :  vers.  2-4,  magnificae  huic  urbi  praesidet  Jova;  vers.  5-9,  subito  evanuerunt  qui  eam  circum¬ 
dederant  hostes;  vers.  10-15,  pro  tanto  beneficio  hymnis  te  nos  celebramus,  celebrabunt  te  Dosteri. 


1 .  Canticum,  carmen  Coraitarum. 

2.  Magnus  est  Jova,  et  celebrandus  plurimum 
in  urbe  Dei  nostri,  in  monte  suo  sancto. 

3.  Pulcher  elatione ,  gaudium  totius  terrae  est 

mons  Sionis,  latera  (extremse  partes)  septentrionis, 
urbs  Regis  magni  (Jovae). 

4.  Deus  in  palatiis  ejus  (urbis)  cognoscendum  se  praebuit  pro  praesidio. 

5.  Ecce  enim  reges  convenerunt  : 
evanuerunt  una! 

6.  Simul  atque  viderunt  (urbem), 
obstupuerunt,  perculsi  sunt,  trepide  fugerunt. 

7.  Tremor  prehendit  eos  ibi , 
dolor  instar  parturientis. 

8.  Yento  orientali 
confringis  naves  Tartessicas. 

9.  Quemadmodum  audivimus,  ita  vidimus, 

in  urbe  Jovae  exercituum,  in  urbe  Dei  nostri : 

Deus  stabilit  eam  in  perpetuum. 

10.  Recolimus  (hymnis),  Deus,  bonitatem  (hanc)  tuam 
in  templo  tuo. 

1 1 .  Sicut  nomen  tuum,  Deus,  ita  laus  tua  ad  lines  terrae  j 
justitia  plena  est  omnis  terra. 

12.  Laetatur  mons  Sionis, 
exsultant  filiae  (urbes)  Judae, 
propter  judicia  tua. 

13.  Obite  Sionem ,  et  circuite  eam, 
numerate  turres  ejusj 

14.  Advertite  animum  ad  antemurale  (alii,  fossam)  ejus, 
discernite  palatia  ejus, 

ut  enarretis  aetati  posterae. 

15.  Nam  hic  Deus  est  Deus  noster  in  aeternitatem; 
is  ducet  nos  in  perpetuum. 

NOT/E. 

Vers.  3.  Latera  septentrionis.  Orientalium  opinio  erat  in  septentrionalibus  terrae  regionibus,  utpote 
coelum  tangentibus,  sacrum  esse  montem  conventus  deorum  :  conf.  Isai.  xiv,  13;  q.  d.  vates  :  Mons 
Sionis  est  sacratissima  illa,  quam  vos,  o  idololatrae,  lingitis.  Numinis  sedes.  Ita  cum  multis  Ewaldus.  Objicit 
Maurer,  Hebraeos  Dei  sedem,  non  in  oris  terrae  septentrionalibus,  sed  in  medio  orbe  terrarum  positam  exis¬ 
timasse,  Ezech.  v,  5 ;  ipseque  hunc  dat  sensum  :  Pulchre  eminet,  gaudium  totius  terrav  pars  urhjs  austra¬ 
lis,  pars  ejusdem  septentrionalis,  i.  e.  ah  omni  parte  urbs  Regis  magni:  quod  mihi  valde  friget. —  Vers.  6. 
Perculsi,  puta  terrore  :  conf.  Caesaris  :  «  Veni,  vidi,  vici.  »  —  Vers.  8.  Orientali.  Euro  summam  in 
V.  Testam,  vehementiam  tribui  notum  est.  Confringis,  2  futuri  persona  in  hebr.  Alii,  confringit,  puta  Deus. 
Alii,  qui  (ventus)  confringit,  q.  d.  Ac  si  Euro,  qui  naves  confringit,  fuerint  agitati.  Tarsis  est  Hispania,  a 
Tartesso,  nobilissimo  olim  portu  et  insula,  in  Boetis  ostio,  dicta.  Naves  autem  Tartessicce  dicuntur  naves 
magnae,  longis  navigationibus  et  tempestatibus  sufferendis  reliquis  aptiores.  —  Vers.  9.  Audivimus  a  pa¬ 
tribus,  puta  Deum  saepe  opem  tulisse,  imo  semper  laturum  populo  suo,  id  re  ipsa  experti  sumus. —  Vers.  13. 
«Invitat  ad  considerandam  circumquaque,  non  ut  nonnulli  putant,  magnificentiam,  quod  ab  hoc  loco  plane 
esset  alienum,  sed  integritatem  (post  bellum)  potius  urbis.  »  Ita  Maurer.  —  Vers.  14.  Discernite,  proprie 
dividite,  i.  e.  easingulatim  inspicite.  Alii,  dividite,  nempe  deambulatione  vestra,  i.  e.  obambulate  inter 
palatia  ejus.  Ita  Vulgatus.  —  Vers.  15.  Quod  receptum  est  al  mouth  nonnulli  usque  ad  mortem,  alii  ultra 
mortem  volunt  significare.  Mihi  legendum  videtur  unico  vocabulo  olamoth ,  adverbialiter  pro  leolamim,  in 
scecula :  ita  Alexandrinus. 


BELLARMINi  EXPLANATIO. 

PSALMUS  XLVII. 

TlTDnUS  ET  ARGUMENTUM. 

Psalmus  Cantici  filiis  Core  secunda  Sabbati. 

Titulus  notus  est  ex  iis  quae  alibi  dicta  sunt,  exceptis  illis  verbis,  secunda  Sabbati,  quae  non  habentur  in  he- 
braeo ,  sed  a  Graecis  addita  sunt.  Significatur  autem  illis  verbis  Psalmum  traditum  filiis  Core,  ut  eum  cantarent 
secunda  Sabbati,  id  est  secunda  die  hebdomadae.  Quae  sit  autem  secunda  dies,  et  cur  secunda  die  canendus  esset, 
inter  auctores  non  convenit.  S.  Ambrosius  existimat,  secundam  Sabbati  esse  diem  Dominicum,  quia  est  secundus 
a  Sabbato,  quod  erat  principale  festum  Judaeorum;  et  quoniam  in  Evangeliis  legimus  Christum  resurrexisse  in  prima 
Sabbati,  respondet  S.  Ambrosius  diem  Dominicum  apud  Judaeos  fuisse  secundam  Sabbati,  et  ideo  sic  nominari  in 
Qum  dirs  titulo  hujus  Psalmi,  sed  propter  Dominicam  resurrectionem ,  diem  Dominicum  esse  coepisse  primam  Sabbati,  et 
s.tse  nn- ideo  in  Evangeliis  vocari  primam  Sabbati.  S.  Hieronymus  et  S.  Augustinus  intelligunt  hoc  loco  per  secundam 
da  .-ah-  Sabbati  diem  sequentem  post  Dominicum,  qui  est  prima  Sabbati,  non  solum  in  Evangeliis,  sed  etiam  in  titulo 
tjatl  ?  Psalmi  vigesimi  tertii  :  et  haec  est  verior  sententia;  Sabbatum  enim,  apud  Judaeos,  erat  quidem  festus  et  solfimnis 
dies;  at  non  dicebatur  primus,  sed  ultimus  dies  hebdomadae.  Quia  vero  prima  die  facta  est  lux,  secunda  factum 
est  firmamentum,  S.  Hieronymus  et  S.  Augustinus  volunt  Psalmum  praecedentem  pertinuisse  ad  Christum,  qui 
est  lux  vera;  hunc  autem  pertinere  ad  Ecclesiam,  quae  est  firmamentum  spirituale,  in  quo  sunt  stellae  innumera¬ 
biles,  id  est,  homines  plurimi  sapientiae  et  sanctitatis  gloria  rutilantes.  Argumentum  Psalmi  est  laudatio  Dei  ob 
aedificium  civitatis  sanctae  Jerusalem  ,  et  quidem  Graeci,  Chrysostornus,  Theodoretus  et  Euthymius  existimant  ad 
litteram  tractari  de  reaedificatione  Jerusalem  post  reversionem  e  captivitate  Babylonica  :  Latini,  Ambrosius,  Hie¬ 
ronymus  et  Augustinus,  per  Jerusalem  Ecclesiam  simpliciter  intelligunt;  sed  tieri  potest  ut  utrumque  sensum 
Spiritus  Sanctus  intenderit,  sed  magis  posteriorem  :  constat  enim  civitatem  sanctam  Jerusalem,  Ecclesiae  ChrisP 
gessisse  figuram. 

EXPLICATIO  PSALMI. 

Vers.  t.  1.  Magnus  Dominus,  et  laudabilis  nimis,  in  architecti,  ac  dicit  in  aedificio  sanctae  civitatis  mi- 
ci  vitate  Dei  nostri,  in  monte  sancto  ejus.  rifice  splendere  arlein  et  sapientiam  Dei,  qui  illam 

aedificavit.  «Magnus,  inquit,  Dominus,  et  lauda¬ 
re11"»  Laudaturus  Propheta  aedificium,  incipit  a  laude  bilis  nimis. »  Magnus  Dominus  est,  sive  spectes 


Dominus 
tur  di  a- 
tur? 

essentiam  ejus,  sive  potentiam,  sive  sapientiam, 
sive  justitiam,  sive  misericordiam :  omnia  enim 
infinita,  aeterna,  incomprehensibilia  sunt;  et  inde 
idem  «  Dominus  laudabilis  est  nimis, »  ut  non  suf¬ 
ficiant  omnes  angeli,  omnes  homines,  et  omnia 
opera  ejus  satis  eum  laudare.  Sed  ex  iis,  quae  no¬ 
bis  revelata  sunt,  nihil  fere  majus  habemus,  unde 
Domini  magnitudinem  melius  cognoscamus,  et 
unde  magis  eum  laudare  possimus,  quam  Eccle¬ 
siae  catholicae  aedificationem ;  et  ideo  dicit  Pro¬ 
pheta  :  «Magnus  Dominus,  et  laudabilis  nimis; 
in  civitate  Dei  nostri,  in  monte  sancto  ejus,»  id  est, 
magnitudo  Dei,  unde  laudandus  est  valde,  con¬ 
spicitur  in  Ecclesiae  fundatione  et  constructione, 
quae  est  civitas  Dei  nostri  quae  in  monte  sancto, 
id  est,  in  excelso  perfectionis  posita  est.  De  hac 
enim  dicitur  Isai.  ii  :  «  Erit  mons  domus  Domini 
praeparatus  supra  verticem  montium.»  Et  Matth.  v. 
Dominus  ipse  vocat  Ecclesiam  suam,  «civitatem 
supra  montem  positam.  »  Atque  ut  hujus  aedificii 
Ecclesias  miracula  brevissime  attingamus :  primo,  cogita  in- 
Prdtia.an”  crec^em  varietatem  gentium,  linguis,  moribus, 
ritibus,  legibus  dissitarum  ita  convenisse  in  unius 
fidei  et  sacramentorum  unitatem,  ut  unum  popu¬ 
lum,  imo  unam  familiam  efficiant.  Secundo,  cogita 
Ecclesiam  fundatam  fuisse  super  Petrum,  ut Matth. 
xvi  aperte  dicitur,  id  est,  super  hominem  pisca¬ 
torem,  vilem,  indoctum  et  pauperem,  et  tamen 
«ita  solide  fundatam,  ut  portae  inferi  adversus 
eam  praevalere  non  possint :  »  velit  enim  nolit 
mundus,  in  quo  Christi  Ecclesia  peregrinatur,  et 
fremant,  quantum  volunt  et  possunt,  omnes  im¬ 
mundi  spiritus,  et  persecutiones  moveant  omnes 
reges  terrae,  tamen  ad  terram  promissionis  secura 
perveniet,  et  supra  omnes  coelos  aliquando  con¬ 
stituta  felicissime  in  aeternum  regnabit.  Haec  certe 
fieri  non  possunt,  nisi  a  magno  Domino,  id  est, 
a  potentissimo,  et  sopientissimo  architecto,  qui 
propterea  laudabilis  est  nimis,  id  est,  omni  laude 
major  est. 

ver?.  2.  2.  Fundatur  exultatione  universa;  terra: 

mons  Sion,  latera  Aquilonis,  civitas  Regis 
magni. 

Explicat  Propheta  cur  Deus  sit  laudabilis  valde 
in  Ecclesia,  quae  significatur  per  montem  Sion, 
et  civitatem  Jerusalem  ;  et  causam  esse  dicit,  quo¬ 
niam  a  Deo  «  fundatur  Ecclesia  cum  exultatione 
universae  terrae  ;  »  et  non  dicit,  fundata  est,  sed, 
« fundatur,  »  quoniam  semper  in  variis  locis 
fundatur  Ecclesia,  ubi  antea  non  erat.  Non  enim 
Ecclesia  est  una  parva  domus,  quae  statim  fundari 
polest,  sed  est  civitas  magna  totum  orbem  terra¬ 
rum  occupans,  et  variis  temporibus  in  variis  lo¬ 
cis  fundatur  per  architectos  spirituales,  qui  suc¬ 
cedentes  Apostolis,  Christum  lapidem  fundamen¬ 
talem  praedicando  jaciunt ,  ac  deinde  lapides  vi¬ 
vos  superaedificant.  Porro  fundatio  ista  fit  cum 
Ecdesia  «  exultatione  universae  terrae,  »  quoniam  in  uni- 
tutum  versa  terra  fundatur  Ecclesia  per  Evangelii  prae¬ 


dicationem  ,  quae  praedicatio  incredibilem  laeti-  terrarum 
tiam  spiritualem  adfert  illam  recipientibus  :  nam  orbem 
ideo  comparata  est  a  Domino  notitia  regni  coe-  occui)at- 
lorum  thesauro  abscondito  in  agro,  quem  qui 
invenit  curn  gaudio,  vendit  omnia  qu;e  habet,  et 
emit  agrum  in  quo  thesaurum  absconditum  esse 
novit,  Matth,  xm;  et  in  Actis  Aposlol.  cap.  ii, 
cum  fundaretur  Ecclesia  in  Jerusalem,  dicitur: 

«  Sumebant  cibum  cum  exultatione ;  »  et  cap.  vm, 
praedicante  Philippo ,  et  fundante  Ecclesiam  in 
Samaria,  «  factum  est  gaudium  magnum  in  illa 
civitate;  »  et  Eunuchus  reginae  Candacis  cum  au¬ 
divisset  fidem  ab  eodem  Philippo,  et  baptizatus 
fuisset,»  ibat  per  viamsuam  gaudens; »  et  cap.  xv, 
cum  beatus  Paulus  Gentibus  praedicare  coepisset, 
et  Ecclesiae  fundamenta  jacere,  «gavisae  sunt  gen¬ 
tes,  et  glorificabant  verbum  Domiui.  »  Dicitur  au¬ 
tem  fundari  mons  Sion,  ut  intelligamus  hic  non 
agi  de  monte  Sion  corporali :  ille  enim  fundatus 
fuit  ab  initio  mundi;  sed  de  monte  spirituali, 
cujus  ille  figura  erat.  Est  igitur  hoc  loco  mons 
Sion,  Ecclesia  Christi,  quae  dicitur  mons  S*;on, 
propter  eminentiam  doctrinae,  et  perfectionem 
vitee,  quae  est  in  Ecclesia.  Eadem  quoque  Ecclesia  Ecc,e . 
dicitur,  « latera  Aquilonis, »  quoniam  sicut  mons  dicitur 
Sion  corporalis  situs  est  in  terra  promissionis  ad  ,, luons 
par  tem  borealem,  et  est  quasi  murus  quidam  dc-  S;°“’r.,et 
fendens  eam  regionem  a  vento  ilio  frigido  et  fu¬ 
rioso  qui  dicitur  Aquilo  :  sic  etiam  Ecclesia  Chri¬ 
stiana  est  quasi  murus  oppositus  Aquiloni  spiri¬ 
tuali,  id  est,  flatibus  spirituum  immundorum  : 
qui  enim  requiescunt  in  sinu  Ecclesiae ,  id  est , 
acquiescunt  doctrinae,  quae  docetur  in  Ecclesia, 
et  obediunt  legibus  ejusdem  Ecclesiae,  non  facile 
laeduntur  ab  Aquilone  spirante  perniciosa  dog¬ 
mata  per  exempla.  Denique  eadem  Ecclesia  di¬ 
citur  «civitas  Regis  magni, »  quod  ad  ejus  nobili¬ 
tatem  maxime  facit  :  Ecclesia  enim  Christiana 
proprium  regem  habet  Christum ,  qui  est  Prin¬ 
ceps  regum  terrae,  et  Rex  regum,  ac  Dominus  do¬ 
minantium.  Caeteri  enim,  qui  Ecclesiae  praesunt,  E  lftM. 
ministri  Christi  sunt,  ut  Apostolus  loquitur  }  est  civi- 
1  Cor.  iv  :  «  Sic  nos  existimet  homo,  ut  ministros  tas.Hre:is 
Christi,  et  dispensatores  mysteriorum  Dei.»  Et  mdn‘a' 
ille  qui  supremam  in  Ecclesia  potestatem  habet , 
Vicarium  Christi  se  dicit,  nec  solum  servum  Dei, 
sed  etiam  servum  servorum  Dei,  ipse  se  nominat. 

Quod  ad  verba  attinet,  difficultas  est  solum  in 
voce  illa  fundatur:  nam  SS.  Ambrosius  et  Augus¬ 
tinus  legunt  dilatans ;  S.  Hieronymus  vertit  ex 
hebraeo,  specioso  germine;  S.  Joannes  Chrysosto- 
mus  legit,  bene  radicans.  Alii  vocem  hebraicam 
significare  volunt  terminum,  aut  clima,  aut  re¬ 
gionem,  aut  ramum.  Sed  SS.  Ambrosius  et  Au¬ 
gustinus  videntur  legisse  in  graeco  textu  eufuvwv, 
quod  significat  bene  dilatans,  pro  eupKcov,  quod  si¬ 
gnificat  bene  radicans.  Et  certe  lectio  posterior  est 
verior,  quia  concordat  cum  Vulgata  latina  anti¬ 
quissima  editione  :  nam,  ut  Chrysostomus  expo¬ 
nit,  idem  est  radicare ,  et  fundare.  Et  idem  est. 

fundatur  a  Deo  mons  Sion ,  et  fundat  Deus  montem 
Sion ;  hoc  solum  interest,  quod  graeca  vox  habet 
adjunctum  adverbium  bene,  quo  caret  vox  latina. 
Sed  in  latina  voce  subintelligitur  bene,  sive  pul¬ 
chre ,  ut  est  in  hebraeo.  Ex  eo  quod  subjungitur, 

«  exultatione  universae  terrae,  »  facile  colligitur, 
non  solum  fundari,  sed  etiam  pulchre  et  bene 
fundari,  montem  Sion.  Ideo  enim  exultat  uni¬ 
versa  terra,  quia  videt  hoc  aedificium  tam  pul¬ 
chre  et  tam  solide  fundari.  Yersio  S.  Hieronymi 
fundamentum  habet  in  voce  hebraica ,  C]*I3  H2’ 
iephe  noph ,  quae  potest  reddi,  specioso  germine, 
sive  pulchris  ramis ;  et  sensus  erit,  montem  Sion 
ornatum  esse  pulchris  ramis,  sive  pulchris  arbo¬ 
ribus;  sed  vox  illa  noph,  quae  tamen  multa  et 
tam  diversa  significat  secundum  opiniones  reccn- 
tiorum,  ut  etiam  ad  regiones,  et  terminos,  et  cli¬ 
mata  referatur,  cur  non  poterit  etiam  referri  ad 
fundationem  et  radicationem,  ut  Septuaginta 
seniores  antiquissimi  et  doctissimi  censuerunt? 
Itaque  censemus  verba  hebraica  consentanee  ad 
versionem  Septuaginta  Interpretum,  et  ad  expo¬ 
sitionem  Chrysostomi,Theodoreti  et  S.  Hieronymi 
in  Commentario  Psalmorum,  reddi  posse,  bene  fun¬ 
datur. 

vcrs.3.  3.  Deus  in  domibus  ejus  cognoscetur,  cum 

SUSCIPIET  EAM. 

Addit  secundam  rationem ,  cur  magnus  sit  Do¬ 
minus,  et  laudabilis  valde  in  civitate  sua  Hieru¬ 
salem,  quia  non  solum  bene  fundavit  eam,  sed 
etiam  continuo  protegit  et  exaltat.  Deus,  inquit, 
qui  fundavit  Ecclesiam  instar  regiae  civitatis,  tunc 
potissimum  «  cognoscetur  in  domibus  ejus,  »  id 
est,  tunc  cognoscetur  ab  omnibus  habitantibus 
in  domibus  ejus,  sive  tunc  cognoscetur  habitare 
in  domibus  ejus,  quando  in  tempore  persecu¬ 
tionum  «  suscipiet  eam  »  protegendam  atque 
exaltandam.  Pro  voce  domibus,  in  hebraeo  est  vox 
Dens  maDIX  armenoth,  quae  significat  non  quaslibet 

in^nf  domos,  sec*  palatia,  basilicas,  templa.  Itaque  hinc 

pii» habi-  intelligimus  Deum  habitare  potissimum  in  do¬ 
tat»  mibus  ipsi  Deo  sacris ,  quales  sunt  basilicae,  ac 
templa,  quae  Deo  proprie  dedicantur.  Pro  vocibus 
autem,  cum  suscipiet  eam,  est  in  hebraeo  2WCh  le- 
misgab,  quod  significat,  in  refugium,  sive  in  auxi¬ 
lium  ,  sive  in  exaltationem.  Proinde  illud,  cum 
suscipiet  eam,  explicandum  est,  cum  suscipiet  de¬ 
fendendam  et  exaltandam,  sive,  cum  susceptor  ejus 
erit,  id  est,  auxiliator  et  defensor  :  nam  in  Ps. 
xlv,  ubi  legitur,  «susceptor  noster  Deus  Jacob, » 
pro  susceptor,  in  hebraeo  est  2XVD  misgab,  ut 
hoc  loco. 

Vers.4.  4.  (2UONTAM  ECCE  REGES  TERRAE  CONGREGATI 
SUNT,  CONVENERUNT  IN  UNUM. 

Vers.  5.  5.  IPSI  VIDENTES  SIC  ADMIRATI  SUNT,  CONTUR¬ 

BATI  SUNT,  COMMOTI  SUNT,  TREMOR  APPREHENDIT 
EOS. 

6.  Ibi  DOLORES  UT  PARTURIENTIS,  IN  SPIRITU  Vers.«. 
VEHEMENTI  CONTF.RES  NAVES  THARSIS. 

Hos  tres  versiculos  diverso  modo  exponunt 
Latini  Ambrosius,  Hieronymus,  Augustinus;  et 
Graeci,  Chrysostomus,  Theodoretus,  Euthymius  : 
latini  enim  Patres  exponunt  de  gentilibus  con¬ 
versis  ad  fidem,  graeci  vero  de  gentilibus  oppu¬ 
gnantibus  fidem.  Utraque  expositio  vera  est,  et 
una  cum  altera  non  pugnat.  Itaque  juxta  Latinos 
hic  erit  sensus :  Deus  cognoscetur  esse  in  Ecclesia 
ex  conversione  gentilium,  «  quoniam  ecce  reges 
terrae ,  »  et  populi  eorum  cum  eis  ex  potentia 
verbi  Dei  per  Apostolos  praedicati,  et  virtute  sig¬ 
norum  et  prodigiorum  per  eosdem  patratorum 
conversi,  «  congregati  sunt,  et  convenerunt  in 
unum,»  id  est,  ex  variis  sectis  ac  superstitio¬ 
nibus  convenerunt  in  unitatem  fidei,  et  congregati 
sunt  in  unam  Ecclesiam,  quasi  in  populum  unum, 

«imo  ut  efficerentur  cor  unum  et  anima  una,»  ut 
dicitur  de  primis  Christianis  in  Act.  Apost.  cap.  iv. 
Conversio  autem  eorum  sic  fuit,  quoniam  «  ipsi 
videntes  »  signa  et  prodigia, «  sic  admirati  sunt, » 
et  cognoscentes  magnitudinem  erroris  et  peccato¬ 
rum  suorum,  dum  idola  pro  Deo  colerent,  «  con¬ 
turbati  sunt  et  commoti  sunt,  »  per  veram  poeni¬ 
tentiam  :  unde  etiam  «  tremor  apprehendit  eos, » 
considerantes  periculum  aeternae  damnationis,  in 
quo  tam  diu  fuerant.  «  Tremor »  autem  non  le¬ 
vis,  sed  gravissimus,  «  apprehendit  eos,  »  qualis 
est  dolor  parturientis,  qui  tamen  in  gaudium 
magnum  desinit.  Cum  enim  «parturiens  peperit 
filium,  jam  non  meminit  pressurae  propter  gau¬ 
dium,  quia  natus  est  homo  in  mundum,  »  ut  di¬ 
citur  Joan.  xvi ;  sic  et  dolor  poenitentis  desinit  in 
laetitiam  inenarrabilem,  cum  adoptionis  gratia, 
quae  salutis  aeternae  semen  et  pignus  est,  cordi 
poenitentis  infunditur;  et  tunc  impletur  quod  se¬ 
quitur  :  «  In  spiritu  vehementi  conteres  naves 
Tharsis;  »  Spiritus  enim  Sanctus  hominem  justi¬ 
ficantem  inhabitans,  et  vehementi  ardore  chari- 
tatis  inflammans ,  «  confringit  naves  Tharsis,  » 
per  quas  superbia,  luxuria  et  avaritia  significan-  . 
tur  :  naves  enim  tumentibus  velis  per  fluctuantes 
undas  in  Tharsis  properantes,  aurum  et  argen¬ 
tum  adducebant,  ut  dicitur  III  R eg.  x  et  II  Pa- 
ral.  ix.  Tumor  velorum  superbiam,  fluctuatio  na¬ 
vis  luxuriam  ,  advectio  auri  et  argenti  avaritiam 
designat.  Aut,  juxta  expositionem  Graecorum, 
sensus  est :  Deus  in  Ecclesia  «  cognoscetur  »  ex 
admirabili  victoria  Christianae  religionis  adversus 
impios  persecutores.  «  Ecce  »  enim  «  reges  ter¬ 
rae,  »  audita  fama  Christianae  religionis,  «  con¬ 
gregati  sunt,  convenerunt  in  unum,  »  id  est,  ex 
variis  locis  et  ex  variis  superstitionibus  «  conve¬ 
nerunt  »  adversus  Christi  Ecclesiam,  ut  eam  per¬ 
secutionibus  suis  opprimerent  et  exstinguerent. 

«  Sed  videntes  »  fortitudinem  sanctorum  marty¬ 
rum,  et  mirabilem  constantiam  in  sexu  etiam  fra¬ 
gili  ,  et  in  aetate  tenera ,  necnon  signa  et  prodigia. 

qu®  per  eos»  Deus  faciebat,  et  quod  numerus 
Christianorum  persecutionibus  et  mortibus  auge¬ 
batur,  «  admirati  sunt,  conturbati  sunt,  commoti 
sunt,  »  partim  indignatione,  partim  dolore,  «  et 
tremor  apprehendit  eos,  »  sicut  dolor  parturien¬ 
tis,  cum  viderent  templa  idolorum  deseri,  et 
Christi  regnum  ipsis  invitis,  et  totis  viribus  repu¬ 
gnantibus  crescere.  Hoc  autem  accidit,  «  quia  Do¬ 
minus  in  spiritu  vehementi,  »  cum  admirabili 
manifestatione  potenti®  su®,  contrivit  idolola¬ 
triam,  quomodo  solet  tempestas  venti  brevis¬ 
simo  tempore  dissipare  et  conterere  naves  in 
mari.  Quod  attinet  ad  verba,  vox  illa,  terrm,  cum 
dicjtur,  reges  terree ,  non  habetur  in  hebraico  co¬ 
dice,  sed  Septuaginta  Interpretes  explicandi  gra¬ 
tia  addiderunt.  Illa  autem  particula  sic  jungenda 
est  cum  verbo  sequenti,  non  cum  pr®cedenti :  est 
enim  sensus,  «  ipsi  videntes,  sic  admirati  sunt,  » 
id  est,  viderunt,  et  sic  admirati  sunt.  Vox  illa, 
commoti  sunt,  ex  hebr®o  a  S.  Hieronymo  vertitur, 
admirati  sunt.  Sed  vox  hebr®a  significat  quidem 
admirari ,  sed  significat  etiam  commoveri.  Et  quo¬ 
niam  jam  dictum  erat,  «  admirati  sunt ,  contur¬ 
bati  sunt,  »  recte  Septuaginta  verterunt  verbum 
sequens,  commoti  sunt ,  tum  ne  idem  bis  repetere¬ 
tur,  tum  quia  hic  est  ordo  naturalis,  ut  inopinato 
malo  adveniente  primum  oriatur  in  nobis  admi¬ 
ratio,  deinde  turbatio,  postremo  commotio,  sive 
fuga.  Cum  dicitur,  «in  spiritu  vehementi  conte¬ 
res  naves  Tharsis,  »  subintelligitur,  quia,  vel  alia 
similis  particula  :  redditur  enim  ratio,  cur  ibi 
fuerint  dolores,  ut  parturientis.  Potest  autem  duo¬ 
bus  modis intelligi  contritio  navium  :  'primum,  ut 
subintelligatur  particula  similitudinis  hoc  modo  : 
«  In  spiritu  vehementi  conteres  eos,  »  quomodo 
ventus  validus  confringit  naves;  secundo,  ut  sen¬ 
sus  sit  :  «  In  spiritu  vehementi  conteres  naves 
Tharsis,  » id  est,  non  solum  terrestres  copias,  sed 
etiam  classes  instructas  adversariorum  dissipabis. 
Sicut  enim  impii  terra  marique  Ecclesiam  oppu¬ 
gnant,  sic  etiam  Deus  terra  marique  pro  Ecclesia 
De  voce  pugnabit.  De  voce  Tharsis,  quam  gr®cus  et  lati- 
Thamis  nus  interpres  reliquerunt ,  ut  in  hebraico  textu 
tiemhw?  invenerunt,  magna  qu®stio  est,  aliis  volenti¬ 
bus  significare  Ciliciam,  aliis  Carthaginem,  aliis 
Indiam ,  aliis  ipsum  mare.  Sed  hoc  postremum 
improbabile  est,  quoniam  Jonas  ascendit  na- 
Yem ,  ut  iret  in  Tharsis ,  ut  legimus  Jon.  cap.  i.  Si 
autem  Tharsis  mare  significaret,  jam  fuisset  Jo¬ 
nas  in  Tharsis,  quando  erat  in  navi,  quorsum 
igitur  navigabat,  ut  iret  in  Tharsis?  Ex  aliis  signi¬ 
ficationibus,  illa  videtur  verior,  qua  pro  Tharsis 
India  designatur,  cum  ex  Tharsis  adferretur  Sa¬ 
lomoni  tertio  quoquo  anno  magna  copia  auri, 
et  argenti,  eteboris,  ut  dicitur  111  Reg.  x,  et  II 
Paralip.  ix.  Atqui  ex  Cilicia,  vel  Carthagine  non 
adducuntur  ejusmodi  metalla,  neque  est  opus 
triennio,  ut  ex  Hierusalem  navigetur  in  Ciliciam, 
vel  Carthaginem.  Sed  hoc  loco  dicuntur  naves 
Tharsis,  naves  magn®,  quales  esse  solebant  e® 


quibus  navigabatur  in  Tharsis,  id  est,  in  Indiam. 

7.  Sicut  audivimus,  sic  vidimus  in  civitate  vers.? 

DOMINI  VIRTUTUM,  IN  CIVITATE  I)EI  NOSTRI :  DEUS 
FUNDAVIT  EAM  IN  JETERNUM. 

Verba  sunt  filiorum  Ecclesi®,  qui  l®tantur  se 
experimento  jam  discere  de  Ecclesi®  stabilitate, 
quod  ante  promissum  audiverant.  Et  nos  pr®ser- 
tim  h®c  dicere  possumus;  audivimus  enim  Chri¬ 
stum  dixisse  :  «  Super  hanc  petram  ®dificnbo  Ec¬ 
clesiam  meam,  et  port®  inferni  non  prmvalebunt 
adversus  eam,  »  Matth.  xvi;  et  nunc  post  mille 
sexcentos  annos,  post  tam  multas,  et  tam  graves 
paganorum  et  h®reticorum  persecutiones ,  vide¬ 
mus  Ecclesiam  non  potuisse  deficere,  Dicit  ergo 
Propheta  in  persona  fidelium  ;  e  Sicut  audivi¬ 
mus  »  a  Prophetis  et  Apostolis  pr®dictum,  «  ita 
vidimus  »  adimpletum  in  Ecclesia,  qu®  est  «  ci¬ 
vitas  Domini  virtutum,»  cui  videlicet  militant 
omnes  res  creat®,  et  qui  ideo  dicitur  «  Dominus 
virtutum,»  id  est,  exercituum,  «  qui  est  Deus 
noster.  »  Quod  autem  audivimus  et  vidimus,  est 
quod  «  Deus  fundavit  eam  in  ®ternum, »  ut  nul¬ 
lum  sit  periculum,  ne  unquam  evertatur.  Atque 
ex  hoc  loco  satis  aperte  colligitur  in  hoc  Psalmo 
non  accipi  civitatem  Dei  pro  terrena  Jerusalem, 
ut  aliqui  recentiores  volunt :  illa  enim  jam  olim 
a  Tito  imperatore  eversa  fuit ,  et  de  illa  pr®dic- 
tum  fuit  a  Domino  :  «  Non  relinquent  in  te  lapi¬ 
dem  super  lapidem, »  Lue.  cap.  xix. 

8.  Suscepimus,  Deus,  misericordiam  tuam  in  vers.  d. 

MEDIO  TEMPLI  TUI. 

His  verbis  confitetur  populus  Dei,  non  suis  vi-  Magnalia 
ribus,  aut  meritis  tribuenda  magnalia,  qu®  Deus  qu*  sint 
fecit  et  facit  in  Ecclesia,  sed  soli  misericordi®  Dei ;  n.‘  Ec^e‘ 
ideo  subjungit  :  «Suscepimus,  Deus,  misencor-  tribuen- 
diam  tuam,  in  medio  templi  tui, »  id  est,  hanc  sta-  da? 
bililatem  Ecclesi®,  et  alia  bona  innumerabilia,  qu® 
sicut  audivimus  promissa,  ita  nunc  videmus  im¬ 
pleta,  de  tua  manu  accepimus,  non  ipsi  nobis  pe- 
perimus.  Fatemur  igitur  «in  medio  templi  tui,» 
id  est,  publice  et  coram  omnibus,  nos  suscepisse 
«misericordiam  tuam,»  illi  tribuimus  omnia  bona. 

In  hebr®o  habetur  verbum  "0’QT  diminu,  quod 
non  tam  suscipere,  quam  ceslimare  significat;  quare 
S.  Hieronymus  vertit  :  JEstimavimus  misericordiam, 
tuam  in  medio  templi  tui.  Sed  idem  est  sensus,  ut 
S.  Chrysostomus  recte  exponit,  qui  verbum  he- 
braicum  etgr®cum  expendit: illud  enim,  suscepi¬ 
mus,  referendum  est  ad  cognitionem  et  mstima- 
tionem  beneficii,  ut  diximus.  S.  Augustinus  legit, 
in  medio  populi  tui;  habuit  codicem  gr®cum  ine- 
mendatum  ob  litterarum  similitudinem ,  siquidem 
legit  Xaoo,  populi,  pro  vacu,  templi.  In  hebr®o  nulla 
est  similitudo  litterarum,  unde  error  manare  po¬ 
tuerit. 

9.  Secundum  nomen  tuum,  Deus,  sic  et  laus  vers.9. 

TUA  IN  FINES  TERRiE  *.  JUSTITIA  PLENA  EST  DEXTERA 
TUA. 

Pergit  Propheta  in  persona  fidelium  laudare 
Deum  ob  accepta  beneficia,  ac  sicut  initio  dixerat : 
«  Magnus  Dominus,  et  laudabilis  nimis, »  ita  nunc 
dicit :  «  Secundum  nomen  tuum,  sic  et  laus  tua  in 
fines  terrae, »  id  est,  secundem  magnitudinem  no¬ 
minis  tui  est  etiam  magnitudo  laudis  tuae.  Sicut 
enim  nomen  Dei  in  universa  terra  innotuit  ob  ma¬ 
gnalia,  quae  in  Ecclesia  fundanda  et  protegenda 
patravit :  sic  etiam  laudatur  Deus  per  totum  mun¬ 
dum, usque  ad  ultimos  terminosterrae.  Addit  etiam 
materiam  laudis,  dicens  :  « Justitia  plena  est  dex¬ 
tera  tua.  »  Inde  enim  ubique  laudatur  Deus  magni¬ 
ficentissimus  praeconio  omnium  gentium,  quoniam 
justissime  pios  defendit,  et  impios  punit.  Dicitur 
autem  «  dextera  Dei  plena  justitia, »  non  quod  non 
sit  etiam  plena  misericordia,  sed  quod  nullum  lo¬ 
cum  habeat  apud  eum  injustitia.  «  Justus  enim  Do¬ 
minus  est  in  omnibus  operibus  suis,»  ut  dicitur 
Psalm.  cxliv. 

Vers.  10.  40.  LAETETUR  MONS  SlON,  ET  EXULTENT  FILIAS 

JUDJE  PROPTER  JUDICIA  TUA,  DOMINE. 

Ex  eo  quod  dextera  Domini  plena  est  justitia, 
hortatur  Propheta  populum  Dei  ad  exultandum, 
quoniam  is  populus  praeter  caeteros  novit  per  ex¬ 
perientiam  justitiam  Domini  :  «  Laetetur,  inquit, 
mons  Sion,  »  id  est,  populus  Dei,  sive  Ecclesia 
Dei,  quae  per  eum  montem  significatur,  «etexul- 
tent  filiae  Judae, » id  est,  non  solum  viri,  sed  etiam 
feminae  in  populo  Dei  laetentur,  «  propter  judicia 
tua.  Domine,»  videntes  scilicet  justitiam,  quam 
exercuisti  in  protegendis  fidelibus  et  perdendis  in¬ 
fidelibus.  Fortasse  etiam  per  montem  Sion  intelli- 
guntur  perfecti,  fortes;  per  filias  Judae,  imperfecti 
et  debiles.  Vel  per  montem  Sion,  intelligitur  arx 
et  caput  religionis,  qualis  erat  Jurusalem  apud 
J u dieos ;  per  filias  J uda?  intelligunlur  reliqua  m  em- 
bra  Ecclesiae,  qualia  erant  oppida  subjecta  Jcro- 
solymae  :  saepe  enim  in  Scripturis,  ac  praesertim 
in  libro  Josue,  per  filias  intelliguntur  castella,  sive 
oppida  subjecta  majoribus  civitatibus. 

vers.  u.  ii.  Circumdate  Sion,  et  complectimini  eam: 

NARRATE  IN  TURRIBUS  EJUS. 

vers.  is.  12.  Ponite  corda  vestra  in  virtute  ejus,  et 
distribuite  domos  ejus,  ut  enarretis  in  proge¬ 
nie  altera. 

Hortatur  in  fine  Psalmi  ad  aedificationem  et  mu- 
civitas  nilionem  sancta?  civitatis,  de  qua  dixerat :  «  Fun- 
spmtua-  daiup  exultatione  universis  terrae  mons  Sion,  civi- 
a  civitate  tas  Regis  magni.  »  Haec  enim  civitas  non  est  si- 
inateriaii  milis  materiali  civitati,  quae  semel  fundatur  et  aedi- 
diflerat.  ficatur.  gecj  USqUe  afj  finem  mundi  fundanda,  et 


aedificanda,  et  munienda  est  ex  lapidibus  vivis, 
qui  quotidie  inserendi  sunt,  donec  civitas  perfecta 
in  die  novissimo  dedicetur.  Sic  enim  Apostolus  lo¬ 
quitur  ad  Ephes.  u  :  « In  quo  et  v  s  coaedifica¬ 
mini  in  habitaculum  Dei  in  Spiritu  Sancto.  »  Et 
cap.  iv  :  «  Et  ipse  dedit  quosdam  quidem  Aposto¬ 
los,  quosdam  autem  Prophetas,  alios  vero  Evan- 
gelistas,  alios  autem  pastores,  et  doctores  ad  con¬ 
summationem  Sanctorum  in  opus  ministerii,  in 
aedificationem  corporis  Christi.  »  Et  S.  Petrus  in 
Epist.  I,  cap.  ii  :  «Ad  quem  accedentes  lapidem 
vivum,  ab  hominibus  quidem  reprobatum,  a  Deo 
autem  electum,  et  honorifieatum,  et  ipsi  tanquam 
lapides  vivi  superaedificamini  domus  spirituales.  » 

Ait  igitur  :  «  Circumdate  Sion,  et  complectimini 
eam, »  id  est,  muris  cingite  sanctam  civitatem,  ubi 
forte  desunt.  Dicuntur  autem  muri  civitatis  viii 
perfecti,  qui  reliquum  populum  defendunt  ab  ini¬ 
micis.  «Narrate  in  turribus  ejus, »  id  est,  ex  edito 
loco  publice  praedicate  :  nam  (ut  supra  diximus) 
praedicatio  Evangelii  est  instrumentum,  quo  civi¬ 
tas  fundatur  et  aedificatur.  «  Ponite  corda  vestra 
in  virtute  ejus, »  id  est,  serio  cogitate  de  munitione 
et  robore  civitatis,  ne  pateat  hostium  incursibus. 

«Et  distribuite  domos  ejus, »  id  est,  post  fundata 
et  aedificata  moenia  fundentur  et  aedificentur  do¬ 
mus  ;  et  quoniam  ad  hoc  opus  multi  requiruntur, 
distribuite  variis  operariis  partes  suas,  ut  domos 
aedificent,  et  sic  civitas  paulatiin  repleatur  et  cres¬ 
cat  :  et  sic  fiet,  «  ut  enarretis  in  progenie  altera, » 
id  est,  ut  per  vos  multiplicato  populo  Dei,  ad  pos¬ 
teros  transmittatis  notitiam  Dei. 

13.  Quoniam  hic  est  Deus,  Deus  noster  in  vers. 

AETERNUM,  ET  IN  SASCULUM  S  ASCULI  :  IPSE  REGET 
NOS  IN  SASCULA. 

Hoc  est  quod  narrandum  est  posteris,  quod  vi¬ 
delicet,  «hic  Deus,»  qui  fecit  mirabilia  in  civitate 
sancta  Jerusalem,  «ipse  est  Deus  noster  in  aeter¬ 
num,»  nec  unquam  recedemus  ab  eo,  nec  ipse 
recedet  a  nobis;  nos  erimus  in  apternum  populus 
ejus,  et  «ipse  Deus  noster  in  aeternum,  et  reget 
nos  in  saecula.  »  S.  Hieronymus  vertit  ex  hebraeo 
haec  ultima  verba  :  Ipse  reget  nos  in  morte.  Sed  facile 
est  videre  unde  oria  sit  varietas  lectionis  :  nam 
vox  hebraica  si  legatur  holarnoth,  significat  in  sce- 
cula,  et  sic  legerunt  Septuaginta  Interpretes;  si  le¬ 
gatur  cum  aliis  punctis  halmuth,  significat  ad  mor¬ 
tem,  et  sic  legit  S.  Hieronymus,  et  legunt  liodie 
Rabbini.  bterque  autem  sensus  verus  est,  et  in  idem 
recidit :  nam  si  Deus  regat  nos  usque  ad  mortem, 
reget  sine  dubio  in  saecula :  non  enim  post  mor¬ 
tem  ab  illo  excidere  poterimus.  Qui  exponunt 
hunc  Psalmum  de  terrena  Jerusalem,  valde  la¬ 
borantia  explicatione  vers.  11  et  12.  Qui  autem 
exponunt  ad  litteram  de  Ecclesia,  nullas  patiun¬ 
tur  angustias. 

PSALMUS  XLIX 

SECUNDUM  HEBRAEOS. 


V.  v.  —  \.  In  finem  y  filiis  Core 
Psalmus . 

2.  Audite  haec,  omnes  gentes:  auribus  perci¬ 
pite,  omnes  qui  habitatis  orbem. 

3.  Quique  terrigenae,  et  filii  lionrinum:  simul 
in  unum  dives  et  pauper. 

4.  Os  meum  loquetur  sapientiam,  et  medita¬ 
tio  cordis  mei  prudentiam. 

5.  Inclinabo  in  parabolam  aurem  meam : 
aperiam  in  psalterio  propositionem  meam. 

6.  Cor  timebo  in  die  mala?  iniquitas  calcanei 
mei  circumdabit  me. 

7.  Qui  confidunt  in  virtute  sua,  et  in  multi¬ 
tudine  divitiarum  suarum  gloriantur. 

8.  Frater  non  redimit,  redimet  homo :  non 
dabit  Deo  placationem  suam, 

9.  Et  pretium  redemptionis  animae  suae,  et 
laborabit  in  aeternum,  10.  et  vivet  adhuc  in 
finem. 

11.  Non  videbit  interitum,  cum  viderit  sa¬ 
pientes  morientes  :  simul  insipiens  et  stultus 
peribunt. 

Et  relinquent  alienis  divitias  suas;  12.  et 
sepulcra  eorum  domus  illorum  in  aeternum. 

Tabernacula  eorum  in  progenie,  et  progenie: 
vocaverunt  nomina  sua  in  terris  suis. 

13.  Et  homo,  cum  in  honore  esset,  non  in¬ 
tellexit:  comparatus  est  jumentis  insipientibus, 
et  similis  factus  est  illis. 

14.  Haec  via  illorum  scandalum  ipsis,  et  postea 
in  ore  suo  complacebunt. 

15.  Sicut  oves  in  inferno  positi  sunt,  mors 
depascet  eos. 

Et  dominabuntur  eorum  justi  in  matutino,  et 
auxilium  eorum  veterascet  in  inferno  a  gloria 
eorum. 

J  6.  Verumtamen  Deus  redimet  animam  meam 
de  manu  inferi,  cum  acceperit  me. 

17.  Ne  timueris  cum  dives  factus  fuerit  homo, 
et  cum  multiplicata  fuerit  gloria  domus  ejus. 

18.  Quoniam  cum  interierit,  non  sumet  om¬ 
nia;  neque  descendet  cum  eo  gloria  ejus. 

19.  Quia  anima  ejus  in  vita  ipsius  benedice¬ 
tur:  confitebitur  tibi,  cum  benefeceris  ei. 

20.  Introibit  usque  in  progenies  patrum  suo- 


V.  s.  h.  —  Vidori,  filiorum  Core  canticum 
[h.  psalmus]. 

Audifehoc[al./teec],  omnes  populi  :auribusper- 
cipite,  universi  habitatores  occidentis  [h.  orbis]. 

Tam  filii  Adam,  quam  filii  [h.  viri]  singulo¬ 
rum  :  simul  dives  et  pauper. 

Os  meum  loquetur  sapientias  [  al.  sapien¬ 
tiam],  et  meditatio  cordis  mei  prudentias  [al. 
prudentiam]. 

Inclinabo  [al.  inclino]  ad  parabolam  aurem 
meam  :  aperiam  in  cithara  aenigma  meum. 

Quare  timebo  in  diebus  mali?  iniquitas  calca¬ 
nei  mei  circumdabit  me. 

Qui  fiduciam  habent  in  fortitudine  sua,  et 
in  multitudine  divitiarum  suarum  superbiunt. 

Fratrem  redimens  non  redimet  vir :  nec  dabit 
Deo  propitiationem  pro  eo  :  et  pretium  redemp¬ 
tionis  animae  eorum. 

Sed  quiescet  in  saeculo,  et  vivet  ultra  in  sem¬ 
piternum,  et  non  videbit  interitum  [al.  in  aeter¬ 
num],  cum  viderit  sapientes  morientes. 

Simul  insipiens  et  indoctus  peribunt,  et  re¬ 
linquent  alienis  divitias  suas. 

Interiora  sua  domos  suas  in  saeculo,  taberna¬ 
cula  sua  in  generatione  et  generatione  :  voca¬ 
verunt  nominibus  suis  terras  [al.  add.  suas]. 

Et  homo  in  honore  non  commorabitur  :  assi- 
milatus  jumentis  [al.  ad.  est],  et  exaequatus  est. 

Haec  est  via  insipientiae  eorum  [h.  via  eorum], 
et  post  eos  juxta  os  eorum  current.  Semper. 

Quasi  grex  [h.  oves ]  in  inferno  positi  sunt : 
mors  pascet  eos,  et  subjicient  eos  recti  in  matu¬ 
tino,  et  figura  eorum  conteretur  in  inferno  post 
habitaculum  suum. 

Verumtamen  Deus  redimet  animam  meam, 
de  manu  inferni  cum  assumpserit  me.  Semper. 

Noli  timere  cum  ditatus  fuerit  vir,  cum  mul¬ 
tiplicata  fuerit  gloria  domus  ejus. 

Neque  enim  moriens  tollet  omnia  :  nec  de¬ 
scendet  post  eum  gloria  ejus. 

Quia  animae  suae  in  vita  sua  benedicet :  lau¬ 
dabunt  te,  cum  bene  fuerit  tibi. 

Intrabit  [al.  intrabunt ]  usque  ad  generatio- 

rum,  et  usque  in  aeternum  non  videbit  lumen,  nem  patrum  suorum  :  usque  ad  finem  non  vi¬ 
debunt  lucem. 

21.  Homo,  cum  in  honore  esset,  non  intel-  Homo  cum  in  honore  esset,  non  intellexit : 
lexit :  comparatus  est  jumentis  insipientibus,  camparavit  se  jumentis,  et  silebitur, 
et  similis  factus  est  illis. 


Argumentum.  —  Praemisso  prooemio,  vers.  2-5,  quo  invitat  ad  carmen  suum  audiendum,  duahus  strophis  6-13, 
14-2),  quarum  utraque  idem  argumentum  persequitur,  eademque  terminatur  sententia,  bono  animo  jubet  esse  pios 
conspecta  felicitate  atque  insolentia  impiorum,  ut  qui,  quantumvis  opibus  polleant,  tamen  brevi  tempore  sint  ex 
vita  abituri,  divitiarumque  nominisque  gloriae  nihil  relaturi  in  sepulcrum.  Est  igitur  hujus  carminis  idem  fere  quo 
trigesimi  septimi  argumentum. 


?i.  Praecentori,  Coraitarum  carmen. 

2.  Audite  hoc,  omnes  populi; 

Auscultate,  omnes  incolae  mundi ; 

3.  Tum  lilii  hominis  (plebeii),  tum  filii  viri  (nobilis), 
pariter  dives  et  inops. 

4.  Os  meum  loquetur  sapientiam , 

et  meditatio  cordis  mei  est  intelligentia  (prudentia)* 

5.  Inclinabo  aurem  meam  ad  parabolam, 
exponam  cum  harpa  sententiam  meam. 

o,  Cur  timeam  diebus  adversis, 

cum  pravitas  insidiantium  mihi  circumdat  md* 

7.  Qui  confidunt  facultatibus  suis, 

et  multitudine  divitiarum  suarum  gloriantur? 

8.  Fratrem  non  potest  redimere  (a  morte)  quisque; 

non  potest  dare  Deo  pretium  (redemptionis,  Xurpcv)  ejus. 

9.  Et  carum  est  pretium  redemptionis  animae  eorum, 
et  deficit  in  perpetuum  : 

10.  Ut  vivat  aliquis  porro  in  perpetuum, 
et  non  videat  foveam  (sepulcrum). 

11.  Nam  (imo)  videbit  eam!  sapientes  moriuntur; 
una  stultus  et  brutus  pereunt , 

et  relinquunt  aliis  facultates  suas. 

12.  Intimum  eorum  sunt  domus  eorum  in  perpetuum, 
habitationes  eorum  per  omnes  aetates; 
celebrantur  nomina  eorum  in  terris. 

13.  Et  tamen  homo  in  honore  non  pernoctat  (diu  manet); 
similis  redditur  bestiis  quae  exscinduntur  (pereunt). 

14.  Ilaec  est  via  (sors)  eorum,  quibus  stultitia  est, 

et  post  illos,  via  eorum,  qui  ore  (sermonibus)  illorum  delectantur, 

15.  Instar  pecoris  in  orcum  reponuntur  (detruduntur) ; 
mors  eos  depascet  (consumet), 

et  calcabunt  eos  (eorum  tumulos)  justi : 

Drevi,  et  forma  eorum  est  in  consumptionem  orci, 
depulsa  ex  domicilio  suo  (magnificis  sedibus). 

16.  Verumtamen  Deus  redimet  animam  meam 

a  manu  (potestate)  inferi,  cum  prehenderit  me. 

17.  Nil  metuas,  cum  divitias  fecerit  vir  quispiam, 
cum  creverit  splendor  domus  ejus. 

18.  Neque  enim,  cum  moritur,  auferet  quicquam, 

non  descendet  post  eum  (eum  comitans)  splendor  ejus. 

19.  Licet  in  vita  sua  animam  suam  (se)  felicem  praedicaverit, 
et  homines  celebrarint  te  quod  benefeceris  tibi : 

20.  Yenies  tamen  ad  generationem  (habitationem)  patrum  tuorum, 
qui  in  sempiternum  non  vident  lucem. 

21.  Homo  in  honore  et  qui  non  intelligit  (sine  intelligentia), 
similis  est  bestiis  quae  exscinduntur  (pereunt). 

nom. 

Vers.  5.  Parabolam ,  carmen,  quod  suggerit  mihi  animus.  Harpa,  Kinnor.  Sententiam,  propr.  senigma.— 
Vers.  8.  Fratrem.  Ewaldus  nx  pro  habet,  tamen,  certe,  subauditque  sese.  — Vers.  9.  Carum,  nimium, 
majus  quam  quis  reperire  aut  acquirere  possit.  —  Versum  9  in  parenthesi  inclusum  esse  putant  multi. 

—  Vers.  12.  Intimum ,  animus  et  cogitatio  eorum  est,  domus  suas  permansuras,  etc.  :  ita  Rosenmullerus. 
Maurer,  intimum,  i.  e.  curae  et  vota,  etc.,  q.  d.  Domus  sibi  aeternas  exstruunt,  tanquam  si  nunquam  sint 
interituri;  nam  hominum  agitur,  non  aedificiorum  diuturnitas.  Antiquorum  interpretum  plerique  pro  qire- 
bam  malunt  qiberam  in  hunc  sensum  :  Sepulcrum  eorum  est  domus  eorum  in  perpetuum,  quorum  celebrata 
erant  nomina,  in  terris.  — Vers.  14.  Quibus  stultitia ;  alii,  imo,  vel  potius  stultitia.  Qui  ore  illorum,  etc., 
illorum  assentatores  et  parasiti,  qui  vestigiis  eorum  insistunt.  Alii :  et  tamen  post  eos  multi  sunt  qui  eorum 
sermonibus  delectantur.  Alii  :  et  posteri  eorum  ore  suo  blandientur,  panem  suum  emendicabunt.  — 
Vers.  15.  Reponuntur,  propr.  ponunt,  impers.  depascet-,  alii,  pascet :  cf.  J.  B.  Rousseau  :  Mors,  ait, 

Frappe  ce  vil  troupeau ,  dont  elle  est  le  pasteur. 

Calcabunt :  Hengstenberg,  dominabuntur,  v.  g.  Sauli  dominatus  est  Davides.  Multi  cum  praeced.  jungunt 
brevi,  propr.  mane,  i.  e.  subito.  Impii  enim  noctu  occidi  linguntur.  Ewaldus  ;  Gregis  instar,  quos  orco 
addicit,  eos  mors  pascet . brevi  consumetur  eorum  forma;  orcus  pro  habitatione  erit  eorum  cuique. 

—  Vers.  1G.  Cum,  etc.  Alii,  me,  inquam,  eripiet.  Alii,  nam  suscepit  me. —  Vers.  18.  Quale  illud  Propertii, 
Eleg.  111,  3,  35  : 

Haud  ullas  portabis  opes  Acherontis  ad  undas  i 
Nudus  ab  inferna,  stulte,  vehere  rate. 

—  Vers.  19.  Felicem  praedicaverit ;  alii,  sibi  blanditus  fuerit,  laute  vivendo.  Te,  oratione  subito  conversa. 
Benefeceris,  benigne  te  tractaveris.  —  Vers.  20.  Tuorum,  propr.  suorum,  mutata  iterum  persona,  nisi  forte 
anima  sit  subjectum  verbi* 

Vers.  I 

Vers.  ” 


BELLARMINI  EXPLANATIO. 

PSALMUS  XLVIII. 

TITOLUS  ET  ARGUMENTUM 

In  finem,  filiis  Core  Psalmus. 

In.  titulo  nihil  est  novi.  Argumentum  est  adhortatio  utilissima  ad  virtutem  sectandam,  et  fugienda  vitia. 

EXPLICATIO  PSALMI. 


1.  Audite  mc,  omnes  centes;  auribus  per¬ 
cipite  OMNES ,  QUI  HABITATIS  ORBEM. 

2.  Quique  terrigenas,  et  filii  hominum  ;  simul 

IN  UNUM  DIYES  ET  PAUPER. 

Huc  est  praefatio  ad  captandam  attentionem, 
quae  sumitur  ex  eo  quod  oratio  habenda  conve¬ 
niat  omnibus  hominibus  aecmahter,  nec  solum 
praesentibus,  sed  etiam  futuris.  Itaque  convocatur 
omne  genus  humanum  ad  audiendum;  et  quo¬ 
niam  neque  locus  ullus  tantam  multitudinem  ca¬ 
peret,  neque  ulla  vox  oratoris  a  tam  multis  audiri 
posset ,  intelligere  debemus  Prophetam  praevidisse 
Psalmos  suos  in  omni  terra,  et  in  omni  futuro  tem¬ 
pore  decantandos;  et  ideo  omnes  omnino  ad  au¬ 
diendum  invitasse.  «Audite,  inquit,  omnes  gen¬ 
tes»  (sive,  ut  habetur  in  hebraeo,  omnes  populi), 
quia  videlicet  ad  omnes  pertinent  ea  quae  dicenda 
sunt;  «  auribus  percipite  omnes,  qui  habitatis 
terram :  »  declarat  verba  praecedentia;  quod  enim 
dixerat  :  «Audite,»  declarat  addens,  «auribus 
percipite, »  id  est,  non  ita  audite,  ut  sermo  tantum 
circumsonet  aures,  et  pertranseat;  sed  ita  au¬ 
dite,  ut  sermo  intra  aures  recipiatur,  ibique  hae¬ 
reat,  ut  attente  cogitari  possit.  Quod  autem  dixit : 
«Omnes  gentes,»  explicat  addens,  « omnes  qui 
habitatis  orbem , »  ne  videlicet  per  gentes  intelli- 
gantur  soli  gentiles ;  vel,  per  populos ,  ut  est  in 
hebraeo,  intelligerentur  soli  qui  civitates  incolunt. 
Vocat  igitur  ad  audiendum  omnes,  qui  orbem  ter¬ 
rarum  incolunt,  sive  sint  gentiles,  sive  hebraei, 
sive  congregati  in  civitatibus,  sive  dispersi  in  mon¬ 
tibus  et  solitudinibus  habitent.  Ac  ne  videatur  so¬ 
los  viventes  et  praesentes  alloqui ,  addit  aliquid 
generalius,  dicens :  «Quique  terrigenae,  et  filii  ho¬ 
minum,  »  id  est,  audite  omnes,  qui  ex  terra  et  ab 
hominibus  ortum  ducitis  :  omnes  enim  homines, 
tam  qui  sunt,  quam  qui  erunt,  communem  ha¬ 
bent  matrem,  terram,  et  communem  patrem,  Ada- 
mum ;  sive  communem  habent  materiam  ex  qua 
sunt,  terram;  et  commune  principium  activum, 
hominem.  In  hebraeo  habetur,  OIN  y22  bene  Aciam, 
filii  Adam,  ubi  nos  habemus,  terrigence;  sed  cre¬ 
dibile  est  Septuaginta  Interpretes  non  legisse  Adam, 
sed  adamah,  quae  vox  terram  significat  :  fa¬ 
cile  enim  est  litteram  ultimam  ex  nostris  codici¬ 


bus  hebraicis  excidisse.  Adjungit  postremo:  «Si¬ 
mul  in  unum  dives  et  pauper,  »  ut  ostendat  id 
quod  dicendum  est  in  hoc  Psalmo,  ad  omnes  ontio 
aequaliter  pertinere,  non  magis  ad  divites,  quam  hic  ad 
ad  pauperes;  neque  in  hoc  theatro  ullam  ratio- 
nem  habendam  differentiae  personarum,  sicut  non  spcMat. 
habebitur  in  conventu  illo,  quo  convocabimur  ad 
judicium  in  die  novissimo.  Haec  enim  oratio  quam 
in  hoc  Psalmo,  per  Prophetam,  Spiritus  Sanctus 
ad  homines  habet,  talem  omnino  conventura  re¬ 
quireret,  qualis  erit  in  ultima  die. 

3.  Os  MEUM  LOQUETUR  SAPIENTIAM,  ET  MEDITA-  Vers.  3. 
TIO  CORDIS  MEI  PRUDENTIAM. 

A.  Inclinabo  in  parabolam  aurem  meam,  ape-  Vers.  4. 

RIAM  IN  PSALTERIO  PROPOSITIONEM  MEAM. 

Haec  est  altera  pars  praefationis,  in  qua  rursum 
Propheta  praeparat  auditorem  ex  alio  duplici  capi¬ 
te,  ex  dignitate  materiae,  et  ex  dignitate  docentis. 
Dignitas  materiae  ostenditur  ex  eo  quod  sermo  fu¬ 
turus  est  de  sapientia  et  prudentia,  et  sermo  non 
simplex,  sed  parabolicus  et  aenigmaticus,  qualem 
decet  esse  sermonem  de  rebus  gravissimis,  ut  non 
contemnatur,  neque  intelligatur,  nisi  a  diligenti¬ 
bus  et  attentis  auditoribus.  «Os  meum,  inquit, 
loquetur  sapientiam, »  id  est,  docebit  ea  quae  fa¬ 
ciunt  hominem  sapientem  ;  «  et  meditatio  cordis 
mei,  prudentiam,»  id  est,  et  meditatio  cordis 
mei,  quae  per  os  foras  erumpit,  docebit  ea,  quae 
faciunt  homines  prudentes  :  declarat  enim  prio¬ 
rem  versiculi  partem  per  posteriorem ;  cum  enim 
dixisset  :  «Os  meum  loquetur,»  ne  putaremus 
eum  temere  locuturum,  quicquid  in  buccam  ve¬ 
nerit,  addit:  «Et  meditatio  cordis  mei,»  supple, 
loquetur,  id  est,  os  meum  pariet  quod  cor  meum 
diuturna  meditatione  conceperit.  Et  quia  dixerat 
se  locuturum  sapientiam,  ne  quis  existimaret  ser¬ 
monem  futurum  de  rebus  speculativis,  et  ad  ac¬ 
tiones  humanas  parum  pertinentibus ,  addidit  pru¬ 
dentiam.  Itaque  significat  sermonem  habendum 
de  rebus ,  quae  sapientiam  simul  et  prudentiam 
contineant,  quaeque  faciant  hominem  sapientem 
in  altissimis  causis  contemplandis,  et  prudentem 
in  vita  rectissime  instituenda.  Attingit  deinde  ma¬ 
gnitudinem  doctoris,  cum  addit :  «Inclinabo  ia 
parabolam  aurem  meam  aperiam  in  psalterio  pro- 

positionem  meam ,  »  quasi  dicat :  Non  ego  locu¬ 
turus  sum,qufe  mox  audietis,  sed  spiritus  Domini 
per  me  loquetur;  ego  enim  attente  primum  audio 
internum  Doctorem  meum,  deinde  quae  audivi 
loquor.  «  Inclinabo  in  parabolam  aurem  meam,» 
id  est,  subjiciam  aurem  meam  spiritui  loquenti, 
et  obedienter  audiam ;  et  sic  aperiam  in  psalterio 
propositionem  meam,  mihi  videlicet  a  Deo  inspi¬ 
ratam  et  communicatam.  Per  porabolam  boc  loco 
intelligitur  aenigma,  id  est,  propositio  obscura, 
quae  attentionem  et  studium  requirit  ut  intelliga- 
tur.  Id  patet  ex  verbis  hebraicis,  quae  significant 
proverbium  et  aenigma;  et  similia  habentur  Juclic.  xi  v, 
ubi  Samson  proposuit  explicandam  illam  senten¬ 
tiam  :  «  De  comedente  exivit  cibus,  et  de  forti 
egressa  est  dulcedo; »  quam  sententiam  vocat  pro¬ 
blema  et  propositionem  :  et  habentur  eo  loco  ea¬ 
dem  verba  hebraica,  nTfl,  chidah,  quae  hic 
habentur.  Quod  autem  additur,  in  psalterio ,  sive 
in  cithara,  ut  proprie  sonat  vox  hebraica,  per¬ 
tinet  etiam  ad  praeparationem  auditorum  :  signi¬ 
ficat  enim  David  se  propositurum  docirinam  suam 
gravissimam  cum  cantu  et  sono,  ut  suavitas  mu¬ 
sicae  temperet  gravitatem  doctrinae,  et  praecepta 
utilissima  jucundius  et  avidius  suscipiantur. 

Vers.  %  3.  Cur  timebo  in  die  mala?  iniquitas  cal¬ 

canei  MEI  CIRCUMDABIT  ME. 

Hoc  est  proverbium,  sive  aenigma,  quod  prae¬ 
missa  tam  accurata  praefatione  toti  humano  generi 
Propheta  proponit  et  solvit.  Sed  solutio  non  mi¬ 
nus  est  obscura,  quam  propositio,  ut  tam  propo¬ 
sitio,  quam  solutio  aenigmatica  dici  possit.  Sed 
tamen  aenigmata  sunt  haec  verba  hominibus  hfijus 
saeculi  amore  praeoccupatis,  nam  veris  Dei  servis 
apertissima  sunt.  Ait  igittir  :  «Cur  timebo  in  die 
mala?  »  quasi  dic^it :  Propono  vobis  omnibus,  qui 
habitatis  orbem  terrarum,  hanc  quaestionem  sol¬ 
vendam.  Quid  est,  quod  me  terrere  poterit  « in 
die  mala,»  id  est,  in  die  judicii  divini,  quae  dici- 
indieju-  tur,  Sophon,  i,  «  dios  irae,  dies  tribulationis  et  an- 
diciiqnid  gustiae,  dies  calamitatis  et  miseriae,  dies  tenebra- 
n°ietu?*  rum  et  calignis,  dies  nebulae  et  turbinis,  dies  tubie 
et  clangoris?»  Sive  (quod  est  idem)  quid  me  se¬ 
curum  reddere  poterit  in  die  illius  judicii,  a  quo 
summa  bonorum  omnium  et  malorum  meorum 
dependet?  Magnum  profecto  problema,  et  quod 
omnes  omnino  contingit.  Solvit  autem  Propheta 
suum  aenigma,  cum  dicit  :  «  Iniquitas  calcanei 
mei  circumdabit  me,»  id  est,  quod  me  timere 
faciet  in  die  illa  mala,  non  est  paupertas,  quia 
judex  non  corrumpitur  donis;  non  est  humilitas 
generis,  aut  status,  quia  judex  non  respicit  per¬ 
sonas;  non  est  malitia  testium,  aut  advocato¬ 
rum,  quia  judex  omnia  novit ;  non  est  potentia 
adversariorum,  quia  judex  neminem  timet;  de¬ 
nique  nihil  est  aliud,  nisi  iniquitas;  et  non  quae¬ 
vis  iniquitas,  sed  sola  «iniquitas  calcanei  mei,» 
id  est,  iniquitas  extremae  vitae  meae,  iniquitas  per¬ 
severans  usque  ad  finem  vitae  :  illa  enim  si  inve- 

niatur  in  illa  die  in  me,  omnino  «  cfreumdabit  me» 
instar  aggeris,  aut  muri,  ut  nullo  modo  evadere 
possim,  quia  tunc  non  erit  amplius  locus  poeni¬ 
tentiae,  vel  indulgentiae.  Et  contra,  quod  me  se¬ 
curum  et  impavidum  in  die  mala  facere  poterit, 
non  erunt  divitfie,  aut  nobilitas,  aut  advocatorum 
diligentia,  vel  amicorum  potentia,  sed  sola  justi¬ 
tia;  et  non  quaevis  justitia,  sed  justitia  calcanei 
mei,  id  est,  extremae  vite  meae,  sive  innocentia 
perseveraverit  mecum  usque  ad  mortem,  sive  per 
veram  poenitentiam  iniquitate  deleta,  in  ejus  lo¬ 
cum  successerit  vera  justitia.  Scio  multis  aliis  mo¬ 
dis  hos  versiculos  ab  aliis  exponi  :  sed  ego  brevi¬ 
tati  studeo,  et  de  variis  sententiis  lectori  judi¬ 
cium  relinquo. 

6.  Qui  CONFIDUNT  IN  VIRTUTE  SUA,  ET  IN  MUL-  Vers.  9. 
TITUDINE  DIVITIARUM  SUARUM  GLORIANTUR. 

Posteaquam  dixerat  Propheta  nihil  esse  timen¬ 
dum  nisi  peccatum,  ut  quis  in  die  mala  securus 
sit,  addit  nunc  multos  esse,  qui  hoc  non  intelligen  * 
tes,  confidunt  in  viribus  suis,  ac  per  hoc  glorian¬ 
tur  in  divitiis,  quas  magno  studio  paraverunt, 
existimantes  hac  ratione  se  tutissimos  fore  in  qua¬ 
libet  mala  die ;  et  simul  demonstrat  illos  omnino 
falli,  et  problema  suum,  ejusque  solutionem  esse 
verissimam.  Ait  igitur  :  «  Qui  confidunt  in  virtute 
sua,  »  id  est,  qui  non  timent  diem  malam ,  freti  po¬ 
tentia  et  viribus  suis,  ut  sunt  plurimi  ex  filiis  hu¬ 
jus  saeculi,  illi  etiam  consequenter  «  gloriantur  in 
multitudine  divitiarum  suarum ;  »  existimant  enim 
pecuniis  omnia  vinci  et  expugnari  posse.  Et  vere 
in  hoc  saeculo  magna  vis  est  in  opibus  et  divitiis, 
ut  vere  dixerit  Sapiens  :  «  Pecuniae  obediunt  om¬ 
nia,  »  Eccli.  xviii.  Sed  in  die  mala  nullae  amplius 
invenientur  pecuniae,’  neque,  si  invenirentur,  pro¬ 
desse  possent.  Ideo  subjungit  Propheta  : 

7.  Frater  non  redimit,  redimet  homo?  non  vers.7. 
dabit  Deo  placationem  suam. 

Ostendit  vanam  esse  fiduciam  confidentium  in 
pecuniis.  Ait  enim:  «Frater  non  redimit,  »  id  est, 
nemo  poterit  quamlibet  magnis  divitiis  in  die  mala 
redimere  fratrem  suum.  «  Redimet  homo  :  »  hoc 
legendum  est  cum  interrogatione,  ut  monet  S.  Ba- 
rilius,  «frater  non  redimit,  redimet  homo?  »  vel 
repetenda  est  negatio  de  more  Scripturas  sanctae  : 

Frater  non  redemit,  non  redimet  homo.  Est  enim  sen¬ 
sus  :  «Frater  non  redimit,»  multo  minus  alius  homo 
redimet.  «Non  dabit  Deo  placationem  suam,  »  id 
est,  neque  alium,  neque  se  ipse  liberare  poterit; 
quamvis  enim  pecuniis  maxime  abundet,  et  eas 
omnes  offerat  ad  placandum  Deum  in  die  mala, 
nihil  ei  proderit.  Nam,  ut  Dominus  in  Evangelio, 

Matth.  xvi,  loquitur :  «  Quam  dabit  homo  commu¬ 
tationem  pro  anima  sua?»  superat  enim  pretium 
animae  huraunee  omnia  bona  hujus  mundi,  et  ideo  chrUi 
solus  sanguis  Unigeniti  Dei,  qui  infiniti  valoris  erat,  Preli,im 
pretium  animarum  esse  potuit.  Itaque  qui  hoc  esSaen^y. 
magno  pretio  neglecto,  in  diabolica  captivitate  te»c 

detentas  perveniet  ad  diem  malam ,  «  non  dabit 
Deo  placationem  suam.  » 

s.  8.  Et  pretium  redemptionis  animae  smE,  et 

LABORABIT  IN  STERNUM,  ET  VIVET  ADIIUG  IN  FINEM. 

Declarat  quod  dixerat  :  «  Non  dabit  Deo  placa¬ 
tionem  suam;  »  placatio  enim  Dei  est  pretium  re¬ 
demptionis,  quod  solus  Unigenitus  Dei  dare  po¬ 
tuit  ;  de  quo  intelligit  S.  Basibus  verba  sequentia  : 
«  Laborabit  in  saeculum,  et  vivet  adhuc  in  finem, » 
id  est,  laborabit  in  hoc  mundo  ad  tempus,  et  vi¬ 
vet  postea  in  aeternum.  Sancti  autem  Ambrosius 
et  Chrysostomus  exponunt  haec  eadem  verba  de 
viro  pio  et  sapiente  quocumque ,  quem  opponunt 
viro  stulto  et  impio  confidenti  in  multitudine  di¬ 
vitiarum  suarum  :  vir  enim  pius  et  sapiens  labo¬ 
rat  ad  tempus  in  servandis  praeceptis,  sed  vivet  in 
ceternuin.  Sanctus  vero  Augustinus  exponit  de  illo 
«  eodem,  de  quo  dictum  est  paulo  ante,  non  dabit 
Deo  placationem  suam ; »  et  vult  hunc  sensum  esse : 
Ille,  qui  confidit  in  multitudine  divitiarum  sua¬ 
rum,  c<  laborabit  in  aeternum, »  quia  labor  ejus  non 
liabebit  finem,  et  vivet  modico  tempore ,  quia  vita 
ejus  erit  usque  in  finem,  et  non  ultra.  Et  videtur  se¬ 
cundum  hanc  expositionem  melius  continuari 
textus  Prophetae,  et  magis  proprie  exponuntur 
verba  in  sceculum,  et  in  finem :  nam  laborare  in  sae¬ 
culum  non  est  laborare  in  hoc  mundo,  vel  labo¬ 
rare  modico  tempore,  sed  est  laborare  in  aeternum ; 
et,  vivere  in  finem,  non  est  vivere  sine  fine,  sed  est 
vivere  usque  ad  finem  statutum  et  definitum,  ita  ut 
finis  naturalis  vitae  non  praeveniatur,  neque  exten¬ 
datur.  Verba  hebraica,  pro  laborabit  in  sceculum,  vi¬ 
dentur  habere,  quiescet  in  sceculum:  nam  Sin  cha- 
dal  quiescere  significat.  Sed  non  est  verisimile  Sep¬ 
tuaginta  Interpretes  reddidisse  omnino  contrarium 
sensum;  ideo  suspicor  illos  legisse  Sm  chral  : 
nam  litteras  l  etl  simillimae  sunt.  Verbum  autem 
Sin  charal  significat  angustiari  et  cruciari,  et  quasi 
urticis  pungi :  quod  satis  proprie  convenit  ama¬ 
toribus  divitiarum,  quas  Dominus  in  Evangelio, 
Matth.  xiii,  spinis  comparavit.  Itaque  qui  in  divi¬ 
tiis  suis  confidunt,  non  solum  non  dabunt  pretium 
redemptionis  animas  suas,  sed  laborabunt  in  tor¬ 
mentis  cum  divite  epulone  usque  in  aeternum;  et 
vivent  vitam  voluptariam,  quae  illis  sola  videtur 
esse  vita,  usque  in  finem  a  Deo  constitutum.  De  va¬ 
ria  intercompunctione  textus  hebraicinon  laboro, 
quoniam  illa  posita  est  ad  arbitrium  Rabbinorum, 
quibus  injuriam  non  facimus,  cum  eis  Septuaginta 
Interpretes  antiquiores  et  doctiores  anteponimus. 

9.  Non  yidebit  interitum,  cum  viderit  sa¬ 
pientes  MORIENTES  :  SIMUL  INSIPIENS,  ET  STULTUS 
PERIBUNT. 

Quia  dixerat  impium  victurum  usque  in  finem, 
cursu  videlicet  naturali;  addit  confirmans  hoc  ip¬ 
sum  :  «Non  videbit  interitum,  cum  viderit  sa¬ 
pientes  morientes,»  id  est,  continuabit  cursum 
vitaj  suaj  usque  ad  ultimam  senectutem,  etiamsi 


videat  aliquos  sapientes  et  justos  rapi  ante  tem¬ 
pus,  et  non  continuare  cursum  vitae  usque  in  fi¬ 
nem  naturalem;  saepe  enim  Deus  iis,  quibus  da-  Deus  qui 
turus  non  est  vitam  aeternam,  dat  vitam  tempora-  gS“sda“°“ 
lem  diuturnam,  quomodo  Lazarus  in  Evange-  nis vitam 
lio  Lue.  xvi,  mortuus  legitur  ante  Epulonem.  Sed  «ter- 
quamvis  vita  haec  temporalis  aliquando  impiis  “afuiur-1 
satis  longa  contingat,  tandem  finitur,  et  fit  quod  nam. 
sequitur  in  Psalmo  :  «  Simul  insipiens  et  stultus 
peribunt.»  llaquesensus  totiusversiculi  est:  «Non 
videbit  interitum,»  id  est,  non  morietur  stultus 
confidens  in  divitiis  ante  tempus,  cum  viderit  ali¬ 
quos  sapientes  ante  tempus  morientes,  tandem 
tamen  simul  cum  sapientibus  etiam  stultus  et 
insipiens  ad  vitae  temporalis  finem  pervenient. 

S.  Augustinus  paulo  aliter  exponit  illud :  Non  vi¬ 
debit  intentum;  vult  enim  sensum  esse  :  Non  in- 
telliget  quis  sit  verus  interitus ;  non  enim  verus 
interitus  est  mors  corporis,  sed  mors  animae.  Posset 
etiam  dici,  «  non  videbit  interitum, »  id  est,  non 
cogitabit  se  quoque  moriturum,  quando  sapientes 
viderit  morientes  :  quae  sententia  verissima  est ; 
haec  est  enim  caecitas  humana,  ut  cum  quotidie 
videamus  morientes  homines,  nobis  etiam  melio¬ 
res  et  juniores,  tamen  vix  adduci  possimus,  ut 
serio  cogitemus,  nos  quoque  morituros  esse;  ta¬ 
men  ad  litteram  in  Scripturis  sanctis,  «non  vi-  Verus in¬ 
dere  interitum,»  est  non  corrumpi,  Psalm.  xiii:  terilns 
«Non  dabis  sanctum  tuum  videre  corruptionem; »  ™0Ursco^ 
et  Joan.  vm :  «  Si  quis  sermonem  meum  servave-  pons, sed 
rit,  mortem  non  videbit  in  aeternum.  »  Quid  au-  aaima!* 
tem  intersit  inter  stultum  et  insipientem,  docet 
S.  Basibus  :  dicit  enim  insipientem  esse,  qui  ad 
humana  et  communia  ineptus  est,  qui  videlicet 
humana  sapientia,  sive  prudentia  caret;  stultum 
autem  vocari  eum,  qui  caret  notitia  rerum  divi¬ 
narum,  et  solis  terrenis  intentus  est :  et  videtur 
S.  Basilius  non  tam  ad  graecas,  quam  ad  hebrai- 
cas  voces  respexisse.  Vere  enim  vox  hebraica  bD3 
significat  eum  qui  sapientia  etiam  humana  caret; 
vox  autem  "ip3  significat  hominem  pecori  simi¬ 
lem;  pecora  enim  sola  terrena  cogitant :  unde 
etiam  paulo  post  dicit  Psalmus  :  «  Homo  cum  in 
honore  esset,  non  intellexit,  comparatus  est  ju¬ 
mentis  insipientibus. » 

10.  Et  RELINQUENT  ALIENIS  DIVITIAS  SUAS,  ET  Vers.  10. 
SEPULCRA  EORUM  DOMUS  ILLORUM  IN  ASTERNUM. 

Confidentes  in  divitiis  stultos  et  insipientes  vo¬ 
caverat  sanctus  Propheta,  quomodo  vocat  etiam 
Dominus  in  Evangelio  Lue.  xu,  cum  dicit  cuidam 
diviti :  «Stulte,  hac  nocte  repetent  a  te  animam 
luam,  etquse  parasti,  cujus  erunt?  »  Ideo  probat 
eos  vere  stultos  esse,  ex  eo  quod  divitiis  uti  ne¬ 
sciunt,  easque  relinquunt  iis  quos  ignorant.  Peri, 
bunt,  inquit,  insipientes  et  stulti,  quales  sunt  con¬ 
fidentes  in  divitiis,  et  ut  stultitiam  suam  mani-  Alieni 
feste  prodant,  relinquent  alienis  divitias  suas.  Ubi  etiatn  Q- 
recte  notat  S.  Augustinus,  per  alienos  intelligi  posse 
etiam  fiiios  ct  nepotes  hominum  impiorum  :  nam  sunt. 

etiam  isti  tanqnam  alieni  cito  obliviscuntur  eorutn 
quorum  opes  obtinuerunt ;  et  quamvis  etiam  non 
obliviscerentur,  tamen  mortuos  impios  juvare 
non  possent:  quomodo  dives  ille  de  Evangelio 
quinque  fratres  habebat  in  saeculo,  et  tamen  ab  eis 
juvari  non  poterat,  quo  minus  arderet  in  gehenna, 
Luc.  xvi.  Proinde  quinque  illi  fratres  inter  extra¬ 
neos  deputabantur :  unus  autem  Lazarus,  qui  eum 
juvare  potuisset,  vere  proximus,  et  non  extraneus 
fuisset,  si  misericordiam  in  illum  facere  voluisset. 
Adjungit  Propheta  :  «Et  sepulcra  eorum  domus 
illorum  in  aeternum, »  id  est,  ipsi  quidem  morien- 
tes  reliquerunt  alienis  divitias  suas,  sibi  autem  ni¬ 
hil  retinuerunt,  nisi  angustissimam  domum,  id 
est,  sepulcrum,  in  quo  jacere  debent  «in  a3ter- 
num, »  id  est,  ad  finem  usque  saeculi :  saepe  enim 
aeternum,  in  Scripturis,  significat  integram  dura- 
liouem  alicujus  temporis,  vel  status;  et  declara¬ 
tur  haec  phrasis  in  verbis  sequentibus  :  «  Taber¬ 
nacula  eorum  in  progenie  et  progenie.  »  Quod 
enim  vocaverat  sepulcrum,  et  domum  aeternam, 
idipsutn  nunc  vocat  tabernaculum  in  progenie  et 
progenie,  id  est,  habitaculum,  ubi  manebunt  cor¬ 
pora  eorum,  donec  generationes  et  generationes 
peragentur  :  quod  sine  dubio  erit  usque  ad  mundi 
consummationem.  In  hebraeo  non  habetur  sepul¬ 
cra,  sed  interiora  :  cseterum  credibile  est  Septua¬ 
ginta  Interpretes  non  legisse  CDmp,  ut  modo  le¬ 
gitur,  et  significat  interiora  eorum ,  sed  litteris  trans¬ 
positis  wZTDp,  et  significat  sepulcra  eorum. 

Vers.  11.  11.  Tabernacula  eorum  in  progenie  et  pro¬ 

genie;  VOCAVERUNT  NOMINA  SUA  .IN  TERRIS  SUIS. 


Filii  hu¬ 
jus  sacn- 
li  nomi¬ 
na  sua 
scribunt 
in  terris, 
quia  in 
coelis  non 
erunt. 


Vcrs.  12. 


De  priore  parte  versiculi  dictum  est  in  explica¬ 
tione  versiculi  superioris.  Quod  autem  additur, 
significat  post  mortem  hominum  insipientium, 
nihil  superesse  in  terris,  praeter  nomina  ipsorum. 
Multis  enim  modis  conantur  mortales,  qui  hanc 
solam  vitam  noverunt,  nomina  sua  aeternitati  com¬ 
mendare  :  vel  enim  nomina  sua  inscribunt  parie¬ 
tibus;  vel  ea  civitatibus  indunt;  vel  in  libris  a  se 
scriptis  apponunt,  vel  denique  filios,  aut  nepotes 
ad  memoriam  perpetuandam  nomina  sua  gerere 
curant.  Ita  filii  hujus  saeculi  nomina  sua  scribunt 
in  terris,  quoniam  scripta  esse  non  sperant  in  coelis. 

12.  Et  homo,  cum  in  honore  esset,  non  intel¬ 
lexit;  COMPARATUS  EST  JUMENTIS  INSIPIENTIBUS, 


ET  SIMILIS  FACTUS  EST  ILLIS. 


Occasione  insipientis ,  atque  in  divitiis  confi¬ 
dentis,  digreditur  Propheta  ad  ipsum  genus  hu¬ 
manum  coarguendum,  quasi  dicat : «  Et  sic  homo 
cum  in  honore  esset,  non  intellexit, » id  est,  homo 
praeter  caetera  animalia  honoratus  a  Deo  intelli- 
gentiaet  ratione,  libero  arbitrio,  imagine  divini¬ 
tatis,  immortalitate  animae,  imperio  super  omnia 
quae  in  terris  sunt ,  non  intellexit  hunc  honorem 
suum ;  sed  «  comparatus  est  jumentis  insipienti¬ 
bus,  »  quibus  non  est  intellectus.  «  Et  similis 
factus  est  illis,  »  dum  more  pecudum,  non  pro¬ 


spicit  in  futurum,  sed  praesentibus  solum  inhiat; 
et  subjicit  se  corporalibus  passionibus,  quibus 
imperare  debuerat;  denique  vera  et  sempiterna 
bona  contemnit,  ut  falsis  et  caducis  fruatur,  cum 
e  contrario  temporalia  omnia  despicere  debuis¬ 
set,  ut  sempiternam  vitam  sibi  compararet.  In 
hebraeo  codice  non  habetur,  intellexit,  sed 
ialin,  commorabitur  :  ceterum  Septuaginta  Inter¬ 
pretes  non  legerunt  ialin,  sed  iabin,  quod  est 
intellexit.  Facile  autem  fuit  progressu  temporis 
unam  litteram  in  alleram  mutari. 

13.  ELeg  VIA  ILLORUM  SCANDALUM  IPSIS,  ET  Vers.  13. 
POSTEA  IN  ORE  SUO  COMPLACEBUNT. 

Pergit  explicare,  vel  deplorare  miseriam  gene¬ 
ris  humani.  «  Haec  via,  inquit,  illorum  scandalum 
ipsis,  »  id  est,  haec  vita,  quam  ducunt  similem 
vitae  brutorum ;  sive  haec  via ,  quam  sequuntur, 
dum  vivunt  more  bestiarum,  liaec  lex,  hi  mores, 
hoc  institutum  «  scandalum  est  ipsis,»  id  est,  offen¬ 
dicula  multa  illis  praebent,  et  ruinae  magnae  causa 
sunt  illis,qui  tamen  «postea  in  ore  suo  complace¬ 
bunt,»  id  est,  placebunt  ipsi  sibi  ia  sceleribus,  et 
gloriabuntur,  cum  male  fecerint;  quod  ad  sum¬ 
mam  miseriam  et  calamitatem  pertinet.  In  hebraeo 
non  est  scandalum,  sed  insipientia ;  sed  facile  est 
videre  unde  nata  sit  discrepantia,  siquidem  Sep¬ 
tuaginta  Interpretes  in  suis  codicibus  hebraicis 
non  habuerunt  SdD  ,  quod  insipientiam  significat, 
sed  IVD,  quod  significat  scandalum.  Veriores  au¬ 
tem  fuisse  codices,  quos  habuerunt  Septuaginta, 
iis  quos  posteriores  habuerunt ,  non  credimus 
posse  negari. 

14.  Sicut  oves  in  inferno  positi  sunt,  mors  vers.u. 

DEPASCET  EOS. 

Quoniam  dixit  homines  factos  esse  per  pecca¬ 
tum  similes  bestiis  insipientibus,  addit  finem  il¬ 
lorum  fore,  ut  more  ovium  insipientium  macten¬ 
tur  :  ubi  demonstratur  tum  multitudo,  tum  im¬ 
becillitas  hominum,  qui  post  mortem  ad  inferos  Minore 
detruduntur  :  oves  enim  gregatim  conjiciuntur  labore 
in  stabula,  et  sine  ulla  resistentia  ducuntur  ad  u"' 
macellum.  Itaque  minori  labore  Deus  multitudi-  infernum 
nem  impiorum ,  quamvis  in  mundo  ditissimi  et  detrudit* 
potentissimi  fuerint,  detrudet  in  infernum  ad  mor-  oves^ad 
tem  sempiternam,' quam  soleat  pastor  oviculas  macei- 
simplices  et  inermes  vel  trudere  in  stabulum,  vel lum  du_ 
educere  ad  caedem.  Quod  autem  dicitur,  «  mors  cantur' 
depascet  eos , »  duplicem  sensum  habere  potest : 
unum, ut  significetur  mortem  instar  pastoris  fu¬ 
turam,  et  homines  instar  ovium  ducturam  ad  pas¬ 
cua  squalida  et  arentia,  ubi  nihil  inveniant  praeter 
gemitus  et  dolores  ;  alterum,  ut  significetur  mor¬ 
tem  instar  lupi  famelici  depasturam  et  consump¬ 
turam  homines  impios  instar  ovium  destinatarum 
ad  escam.  Prior  sensus  convenit  voci  graecae  to;- 
p.avei,  posterior  voci  latinae  depascet,  utrumque 
autem  optime  recipit  vox  hebraiea  flyiraha,  sed  ia 
re  nulla  videtur  esse  discrepantia.  Huc  enim  tan- 

dem  recidit  uterque  sensus,  ut  significetur  mors 
impiorum  nunquam  finienda. 

Vers.  15.  15.  Et  dominabuntur  eorum  justi  in  matu¬ 

tino  .  ET  AUXILIUM  EORUM  VETERASCET  IN  INFERNO 
A  GLORIA  EORUM. 

Pergit  narrare  miseriam  impiorum  ad  inferos 
descendentium,  ac  dicit  eos  «  in  matutino,  »  id 
est,  in  principio  novi  ac  futuri  saeculi,  quod  in¬ 
cipiet  in  resurrectione  universali,  futuros  omnino 
justis  subjectos  :  justi  enim  in  die  novissimo,  qui 
etiam  erit  principium  futuri  saeculi,  judices  erunt 
impiorum,  eisque  in  aeternum  dominabuntur ;  et 
nihil  erit,  quod  impios  eo  die  adversus  justos 
juvare  possit  :  omne  enim  «auxilium  eorum,  » 
quod  in  robore  et  potestate  situm  erat,  «veteras¬ 
cet, »  ac  marcescet,  atque  inutile  fiet  in  inferno, 
«agloriaeorum,»id  est,  post  gloriam  eorum,  quam 
in  hoc  mundo  habuerunt,  dum  gloriosa  pala¬ 
tia  inhabitarent.  Illud,  in  matutino,  demonstrat 
tempus  hujus  saeculi  totum  esse  noctem  quam¬ 
dam.  Unde  dicit  Apostolus  Bom.  xxtii:  «Nox  prae¬ 
cessit,  dies  autem  appropinquavit. » In  nocte  hu¬ 
jus  saeculi  videtur  saepe  injustitia  praevalere;  sed 
in  matutino  apparebit,  ubi  sint  justi,  et  ubi  sint 
injusti.  In  hebraeo  secunda  pars  versiculi  longe 
aliter  haberi  videtur ;  sic  enim  vertit  S.  Hierony¬ 
mus  :  Et  figura  eorum  conteretur  in  inferno  post  ha¬ 
bitaculum  suum  :  aliud  est  enim  auxilium  ,  aliud 
figura,  et  aliud  gloria,  aliud  habitaculum.  Sed  de 
prima  voce  non  est  magna  difficultas  :  vox  enim 
hebraica  *V|jf  tsur,  quamvis  figuram  significare 
possit,  a  verbo  iatsar,  quod  est  formare,  ta¬ 
men  proprie  tsur,  quae  vox  hoc  loco  habetur,  si¬ 
gnificat  petram,  metaphorice  robur  ac  potentiam. 
Itaque  recte  Septuaginta  Interpretes  verterunt 
auxilium ,  quod  in  viribus  et  potentia  consistit. 
Altera  vox,  quae  hebraice  dicitur  VdT  zebul,  vi¬ 
detur  proprie  significare  habitaculum,  non  quod- 
cumque,  sed  gloriosum,  quale  est  coelum:  ha¬ 
betur  enim  haec  vox  in  duobus  tantum  locis  , 
Isai.  cap.  lxiii,  13  :  «  Attende  de  coelo,  et  vide 
de  habitaculo  sancto  tuo,  et  gloriae  tuae.  »  Et  Ha- 
bac.  cap.  iii,  11  :  «  Sol  et  luna  steterunt  in  habi¬ 
taculo  suo.  »  Hoc  igitur  loco  sanctus  Propheta 
opponit  infernum  ,  habitaculum  videlicet  obscu¬ 
rissimum  et  vilissimum,  domibus  gloriosis  et 
splendidis,  quas  in  hoc  mundo  impii  possidebant. 
Septuaginta  vero  Interpretes  verterunt ,  a  gloria 
ipsorum,  volentes  per  gloriam  significare  glorio¬ 
sas  domos,  quas  impii  cum  inferno  commutant ; 
hic  igitur  totius  versiculi  sensus  erit :  «  Et  domi¬ 
nabuntur  eorum,  »  impiorum  videlicet  in  inferno 
positorum ,  «  justi  in  matutino,  »  id  est,  cum  il¬ 
lucescet  dies  resurrectionis,  atque  initium  saeculi 
futuri ;  et  potentia  impiorum  «veterascet, »  id  est, 
conteretur,  et  inutile  erit,  instar  vestis  consumptae 
et  lacerae.  «  In  inferno  a  gloria  eorum,  »  id  est, 
quando  post  gloriam  splendidorum  habitacu¬ 
lorum,  infernum  telerrimum  et  vilissimum  ha¬ 


bitaculum  etiam  corporaliter  habere  incipient. 

46.  Verumtamen  Deus  redimet  animam  meam  Vers.is. 

DE  MANU  INFERI,  CUM  ACCEPERIT  ME. 

Addit  nunc  quae  sit  futura  sors  piorum,  in  quo¬ 
rum  numero  se  ipse  ponit,  quasi  dicat :  Impiis 
quidem  accidet  id  quod  dixi;  verum  mihi,  mei¬ 
que  similibus  contrarium  eveniet.  «  Deus  enim 
redimet  animam  meam  de  manu  inferi,»  id  est,  Christi 
liberabit  me,  ne  ab  inferno  detinear,  quando  s^scer‘'( 
veniens  assumet  me.  Videtur  hoc  loco  praedicere  jtllvros 
redemptionem  quae  est  in  Christo  Jesu,  et  descen-  praeci¬ 
sum  ejusdem  Christi  ad  inferos  :  tunc  enim  per-  tur* 
soluto  pretio  sanguinis ,  redemit  de  manu  inferi 
animas  justorum,  cum  descendens  ad  inferos 
accepit  eas,  et  ad  se  assumpsit.  Sic  veteres  Patres, 

Basilius,  Augustinus,  Ambrosius,  Hieronymus,  et 
Euthymius.  Potest  tamen  cum  Chrysostomo  hic 
locus  intelligi  de  inferno  inferiore,  ubi  torquen¬ 
tur  animae  impiorum,  ut  sensus  sit :  «  Deus  re¬ 
dimet  animam  meam  de  manu  inferi,  »  id  est, 
non  patietur  Deus  animam  meam  rapi  a  manu 
inferi,  nec  deduci  ad  loca  poenarum,  cum  de  hoc 
mundo  per  corporis  mortem  accipiet  me. 

17.  Ne  TIMUERIS,  CUM  DIVES  FACTUS  FUERIT  Vers.  17. 
HOMO,  ET  CUM  MULTIPLICATA  FUERIT  GLORIA  DO¬ 
MUS  EJUS. 

18.  Quoniam  cum  interierit  non  sumet  omnia,  vers.  18. 

NEQUE  DESCENDET  CCM  EO  GLORIA  EJUS. 

Ex  dictis  concludit  per  modum  exhortationis, 
non  esse  timendam  potentiam  divitum  hujus  mun¬ 
di,  quoniam  brevissima  est :  alloquitur  autem  jus¬ 
tos  pauperes,  atque  a  divitibus  hujus  mundi  op¬ 
pressos.  «Ne  timueris,  inquit,  cum  dives  factus 
fuerit  homo,»  id  est,  ne  formides  potentiam  ejus, 
ne  ob  timorem  temporalis  potentiae  forteoffendas 
aeternam  omnipotentiam  Creatoris ;  neque  etiam 
timeas,  si  forte  videris,  non  solum  hominem  ini¬ 
micum  tuum  divitem  esse  factum,  sed  etiam  «mul¬ 
tiplicatam  gloriam  domus  ejus,»  per  numerosam 
familiam,  et  multiplices  dignitates  propinquorum 
ejus.  «  Quoniam  cum  interierit,  »  per  mortem 
videlicet,  quam  nemo  effugere  potest,  et  quae  di¬ 
vitibus  et  pauperibus  communis  est,  «non  sumet 
omnia,  »  id  est, nihil  sumet,  nihil  secum  aspor¬ 
tabit  eorum,  quae  in  hoc  mundo  possidebat;  «ne¬ 
que  descendet  cum  eo  gloria  ejus,»  id  est,  non 
comitabuntur  eum  ad  inferos  descendentem  pro¬ 
pinqui,  vel  famuli,  et  multo  minus  honores  et 
digni  ates.  Itaque  divitiae  et  gloria  impiorum  ad 
brevissimum  tempus  durant;  paupertas  et  con¬ 
fusio  sempiterna  sunt.  Contra  vero  paupertas 
et  confusio  piorum  momentanea  sunt,  opes  et 
gloria  manent  in  saeculum  saeculi;  quod  Aposto¬ 
lus  pulchre  expressit,  cum  ait  11  Cor.  vi  :  «  Quasi 
tristes ,  semper  autem  gaudentes.  »  Tristitia  enim  piorum 
piorum  non  est  tristitia,  sed  quasi  tristitia,  qua-  no“atr®s^ 
lis  est  ea,  quam  somniantes  aliquando  paliinur  :  titia. 

Irtitia  vero  non  quasi  laetitia,  sed  vera  solidaque 
laetitia  est ,  nunc  quidem  in  spe ,  postea  vero  in 
re  :  et  contra,  laetitia  impiorum  de  carnali  volup¬ 
tate,  vel  gloria,  non  est  laetitia,  sed  quasi  laetitia, 
quali  fruuntur  dormientes,  dum  se  possidere, 
quae  diligunt,  somniant.  Tristitia  autem  in  ge¬ 
henna  non  erit  quasi  tristitia,  sed  verissima,  cer¬ 
tissima,  ac  sempiterna  tristitia. 

Veis.  19.  Qu(A  ANJMA  EJUS  IN  VITA  IPSIUS  BENEDICE¬ 

TUR  :  CONFITEBITUR  TlBI,  CUM  BENEFECERIS  EI. 

Reddit  rationem  cur  gloria  impiorum  non  co¬ 
mitetur  eos  ad  inferos.  Quoniam,  inquit,  sicut  ipsi 
Deum  laudare  consueverunt,  quando  eis  benelicia 
temporalia  tribuit :  ita  Deus  in  hac  solum  vita  eis 
benedicere  solet.  «  Anima  ejus  in  vita  ipsius  be¬ 
nedicetur, »  id  est,  anima  impii,  sive  ipse  impius, 
in  hac  solum  vita  benedicetur,  tum  a  Deo  per  be¬ 
neficiorum  temporalium  collationem ,  tum  ab 
hominibus  per  laudationes,  sive  potius  adulatio¬ 
nes.  «  Confitebitur  tibi ,  »  id  est,  et  ipse  vicissim 
confitebitur  tibi,  hoc  est  laudabit  te,  tibique  gra¬ 
tias  aget,  «  cum  benefeceris  ei;  »  sin  autem  ali¬ 
quid  mali  illi  evenire  permiseris,  continuo  blas¬ 
phemabit  te  :  non  enim  ex  illis  est,  qui  dicunt, 
Psalm.  xxxm : «  Benedicam  Dominum  in  omni  tem¬ 
pore,  semper  laus  ejus  in  ore  meo;  »  vel  Job.  11  : 

«  Dominus  dedit,  Dominus  abstulit,  sit  nomen 
Domini  benedictum.  »  In  hebroeo  habetur  active 
benedicet,  pro  quo  habemus  in  graeco  euXo-yr,- 
er.osTai,  et  latino  benedicetur ;  sed  idem  est  sensus. 
Sic  enim  legi  debent  verba  hebraica  :  Quia  ani¬ 
mam  ejus  in  vita  ipsius  benedicet,  ex  quo  intelligi- 
mus  illud,  benedicet,  referri  ad  Deum,  ac  per  hoc 
etiam  illud,  benedicetur  anima  ejus,  referri  debet 
ad  Deum,  ut  nos  supra  exposuimus.  Idem  autem 
sensus  est,  sive  legas,  anima  ejus  benedicetur  a  Deo 
in  vita  ipsius ,  sive  animam  ejus  benedicet  Deus  in 
vita  ipsius.  Quod  autem  sequitur  :  «  Confitebitur 


tibi,  cum  benefeceris  ei,  »  in  hebreeo  legitur,  cum 
benefeceris  tibi ;  sed  ex  litterarum  similitudine  cor¬ 
ruptus  videtur  textus  hebraicus;  nam  Septuaginta 
Interpretes  non  legerunt  lac,  quod  est  tibi,  sed 
V?  Io,  quod  este/,  et  hoc  modo  posteriore  legitur 
in  omnibus  codicibus  graeciset  latinis,  et  est  sen¬ 
sus  multo  facilior  et  clarior. 

20.  Introibit  usque  in  progenies  patrum  suo-  vers.  20. 

RUM,  ET  USQUE  IN  jETERNUM  NON  VIDEBIT  LUMEN. 

Impius  in  hac  vita  in  luce  honorum  et  gloriaj 
vivit, Deo  illum  beneficiis  temporalibus  replente, 
ut  vel  remuneret  aliqua  bona  opera  ejus,  vel  al¬ 
lidat  ad  resipiscentiam  et  conversionem,  sed  in 
alia  vita  apponitur  (ut  Scriptura  loquitur)  ad  pa¬ 
tres  suos,  ut  eos  sequatur  in  suppliciis,  quos  se¬ 
cutus  est  inflagitiis,  « introibit,»  impius  videlicet, 
post  hanc  vitam  ,  «  usque  in  progenies  patrum 
suorum,  »  id  est,  introibit  ad  ea  loca,  ad  quoe  il¬ 
lum  prrecessit  progenies  patrum  suorum;  «  et 
usque  in  aeternum  non  videbit  lumen,  »  quia 
justo  judicio  manebit  in  aeternis  tenebris,  qui 
nimirum  delectatus  est  in  luce  honorum  et  glo¬ 
riae  temporalis,  et  lucem  gloriae  coelestis  non 
quaesivit. 

21.  Homo,  cum  in  honore  esset,  non  intet 

LEXIT  :  COMPARATUS  EST  JUMENTIS  INSIPIENT  1BL  - 
ET  SIMILIS  FACTUS  EST  ILLIS. 

Repetit  Propheta  versiculum  duodecimum,  tum 
ut  ostendat  praecipuam  causam  miseriae  hominum 
esse  insipientiam,  et  merito  homines  plurimos  in 
aeternum  lumine  earituros,  atque  in  tenebris  fu¬ 
turos  ,  quia  lumine  rationis  uti  non  voluerunt ; 
tum  etiam,  ut  non  miremur,  si  pauci  omnino 
aenigma  propositum  in  hoc  Psalmo  intelligant.  Id 
enim  accidit,  quia  «  homo  »  propter  peccatum 
«  comparatus  est  jumentis  insipientibus,  et  similis 
factus  est  illis. » 

y.  v.  —  1.  Psalmus  Asaph. 

Deus  deorum  Dominus  locutus  est,  et  vocavit 
terram, 

A  solis  ortu  usque  ad  occasum; 

2.  Ex  Sion  species  decoris  ejus. 

3.  Deus  manifeste  veniet  :  Deus  noster,  et 
11011  silebit. 

Ignis  in  conspectu  ejus  exardescet,  et  in  cir¬ 
cuitu  ejus  tempestas  valida. 

4.  Advocabit  coelum  desursum,  et  terram, 
discernere  populum  suum. 


V.  s.  11.  —  Canticum  [h.  Psalm.]  Asaph. 

Fortis  Deus  Dominus  locutus  est,  et  vocavit 
terram  :  ab  ortu  solis  usque  ad  occasum  ejus. 

De  Sion  perfecto  decore  Deus  [al.  tac.  Deus 1 
apparuit. 

Veniet  Deus  noster,  et  non  tacebit  :  ignis  co¬ 
ram  eo  vorabit ,  et  in  circuitu  ejus  tempestas 
valida. 

Vocabit  coelum  desursum,  et  terram,  ut  ju¬ 
dicet  populum  suum. 

5.  Congregate  illi  sanctos  ejus,  qui  ordinant 
testamentum  ejus  super  sacrificia. 

6.  Et  annuntiabunt  coeli  justitiam  ejus,  quo¬ 
niam  Deus  judex  est. 

7.  Audi,  populus  meus,  et  loquar;  Israel,  et 
testificabor  tibi:  Deus,  Deus  tuus  ego  sum. 

8.  Non  in  sacrificiis  tuis  arguam  te :  holocausta 
autem  tua  in  conspectu  meo  sunt  semper. 

9.  Non  accipiam  de  domo  tua  vitulos,  neque 
de  gregibus  tuis  hircos. 

10.  Quoniam  meae  sunt  omnes  ferae  silvarum, 
jumenta  in  montibus  et  boves. 

1  \ .  Cognovi  omnia  volatilia  coeli,  et  pulchri¬ 
tudo  agri  mecum  est. 

•12.  Si  esuriero,  non  dicam  tibi:  meus  est 
enim  orbis  terrae,  et  plenitudo  ejus. 

13.  Numquid  manducabo  carnes  taurorum, 
aut  sanguinem  hircorum  potabo? 

14.  Immola  Deo  sacrificium  laudis ,  et  redde 
Altissimo  vota  tua. 

15.  Et  invoca  me  in  die  tribulationis;  eruam 
te,  et  honorificabis  me. 

1 6.  Peccatori  autem  dixit  Deus :  Quare  tu  enar¬ 
ras  justitias  meas,  et  assumis  testamentum 
meum  per  os  tuum  ? 

17.  Tu  vero  odisti  disciplinam,  et  projecisti 
sermones  meos  retrorsum. 

18. '  Si  videbas  furem,  currebas  cum  eo,  et 
cum  adulteris  portionem  tuam  ponebas. 

19.  Os  tuum  abundavit  malitia,  et  lingua  tua 
concinnabat  dolos. 

20.  Sedens  adversus  fratrem  tuum  loqueba¬ 
ris,  et  adversus  filium  matris  tuse  ponebas  scan¬ 
dalum.  21.  Hsec  fecisti,  et  tacui. 

Existimasli  inique  quod  ero  fui  similis  :  ar¬ 
guam  te,  et  statuam  contra  faciem  tuam. 

22.  Intelligite  haec,  qui  obliviscimini  Deum; 
nequando  rapiat,  et  non  sit  qui  eripiat. 

23.  Sacrificium  laudis  honorificabit  me,  et 
illic  iter,  quo  ostendam  illi  salutare  Dei. 


Congregate  mihi  sanctos  [h.  misericordes ) 
meos :  qui  feriunt  pactum  meum  in  sacrificio. 

Et  annuntiabunt  coeli  justitiam  ejus  :  quia 
Deus  judex  est  ipse.  Semper. 

Audi,  populus  meus  [al.  popule],  et  loquar, 
Israel,  et  contestabor  te.Deus,Deustuusegosum. 

Non  propter  victimas  tuas  arguam  te,  et  ho¬ 
locautomata  tua  coram  me  sunt.  Semper. 

Non  accipiam  de  domo  tua  vitulum  [  h.  tau¬ 
rum ],  neque  de  gregibus  tuis  hircos. 

Mea  sunt  enim  omnia  animalia  silvarum 
[h.  silvas ]  :  pecudes  [h.  beemoth ]  in  montibus 
millium. 

Scio  omnes  aves  montium,  et  universitas  agri 
[h.  ziz  dicitur,  nomen  est  avis  ]  mei  mecum  est. 

Si  esuriero,  non  dicam  tibi :  meus  est  enim 
orbis  et  plenitudo  ejus. 

Numquid  comedam  carnem  [al.  carnes ]  tau¬ 
rorum  ,  aut  sanguinem  hircorum  bibam  ? 

Immola  Deo  laudem,  et  redde  Altissimo  vota 
tal.  tac.  vota  ]  tua. 

Et  invoca  me  in  die  tribulationis :  liberabo  te, 
et  glorificabis  me. 

Impio  autem  dixit  Deus  :  Quid  tibi  est  cum 
narratione  praeceptorum  meorum,  et  ut  assumas 
pactum  meum  in  ore  tuo? 

[h.  Et  tu]  Qui  odisti  disciplinam,  et  proje¬ 
cisti  verba  mea  post  te. 

Si  videbas  furem,  consentiebas  ei  :  et  cum 
adulteris  pars  tua. 

Os  tuum  misisti  ad  malitiam  ,  et  lingua  tua 
concinnavit  dolum. 

Sedens  adversus  fratrem  tuum  loquebaris,  in 
[al.  et  adversum]  filium  matris  tuae  fabrica¬ 
baris  opprobrium. 

Haec  fecisti,  et  tacui  :  existimasti  futurum 
me  [al.  tac  me]  similem  tui :  arguam  te,  et  pro¬ 
ponam  ante  oculos  tuos. 

Intelligite  hoc,  qui  obliviscimini  Deum,  ne 
forte  rapiam  [al.  capiam],  et  non  sit  qui  liberet: 

Qui  immolat  confessionem,  glorificat  me  :  et 
qui  ordinat  viam,  ostendam  ei  salutare  Dei. 


Argumentum.  — Quemadmodum  Deus  olim  in  monte  Sinai  apparuit  ut  populo  suo  legem  daret,  ita  hic  sistitur  in 
monte  Sion,  ut  legis  illius  genuinum  sensum  declaret.  Igitur  esse  hunc  Psalmumin  exsilio,  cum  omnis  sacrifici  i  urn 
cultus  cessasset,  scriptum,  ab  hodiernis  multis  inconsiderate  est  judicatum.  Strophae  quatuor  :  vers.  1-6,  exordium 
magnificum;  vers.  7-15,  nou  sacrificia,  quibus  non  indigeat,  sed  pietatem,  fiduciam,  animum  gratum  poscit  Deus; 
vers.  16-21,  adversatur  homines,  qui,  cum  vitam  vivant  facinorosam,  leges  divinas  ore  jactent’  vers.  22-23,  conclusio- 

i.  Carmen  Asaphi. 

Deus  deorum,  Jova  loquitur,  et  vocat  terram, 
ab  ortu  solis  usque  ad  occasum  ejus. 

2.  E  Sione,  perfectione  pulchritudinis, 

Deus  exsplendet. 

3.  Venit  Deus  noster,  neque  est  quod  sileat; 
ignis  (fulgurum)  coram  eo  consumit  (obvia  quaeque), 

et  circa  eum  tempestas  (propr.  procellosum)  est  vehementer. 

4.  Advocat  ccelum  supra  (superne), 

et  terram ,  ut  (ipsis  testibus)  judicet  populum  suum. 

5.  «  Congregate  mihi  pios  (cultores)  meos, 

qui  percusserunt  foedus  meum  cum  sacrificiis.  » 

6.  Et  annuntient  coeli  justitiam  ejus, 
nam  Deus  ipse  est  judex. 

7.  «  Audi,  popule  meus,  ut  loquar, 

Israel ,  ut  testificer  contra  te  : 

Deus,  Deus  tuus  ego  sum. 

8.  Non  propter  sacrificia  tua  redarguam  te, 
et  holocausta  tua  coram  me  sunt  perpetuo. 

9.  Non  est  quod  accipiam  e  domo  tua  juvencum , 
e  caulis  tuis  hircos  : 

10.  Nam  meae  sunt  omnes  ferae  silvae , 

et  bestiae  (quadrupedes)  in  montibus  millium. 

1 1 .  Novi  omnes  aves  montium , 
et  bestia  agri  mecum  est. 

12.  Si  esurirem,  non  dicerem  tibi; 

nam  mihi  est  orbis  et  quidquid  eum  implet. 

13.  Num  comedam  carnem  taurorum, 
et  sanguinem  hircorum  bibam? 

14.  Sacrifica  Deo  laudem  (gratiarum  Levit,  vii,  12), 
et  persolve  Altissimo  vota  tua; 

15.  Et  invoca  me  in  die  angustiae  : 

.eripiam  te,  tu  vero  me  honorabis.  » 

16.  Et  improbo  (impio)  dicit  Deus  : 

«  Quid  tibi  (causae  est),  quod  enarras  statuta  mea, 
et  sumis  foedus  meum  in  os  tuum? 

17.  Quum  odio  habeas  disciplinam , 

et  conjicias  verba  mea  post  te  (ea  contemnas). 

18.  Si  vides  furem ,  delectaris  consuetudine  ejus, 
et  cum  adulteris  est  pars  (societas)  tua. 

19.  Os  tuum  dimittis  (solutis  fraenis)  in  malum , 
et  lingua  tua  nectit  fraudem. 

20.  Sedes,  in  (contra)  fratrem  tuum  loqueris, 
in  filium  matris  tuae  ponis  offendiculum. 

21 .  Haec  fecisti ,  et  tacui ; 
cogitasti  me  esse  tui  similem  : 

arguo  te,  et  ordino  (scelera  tua)  ante  oculos  tuos. 

22.  Intelligite,  quaeso,  hoc,  obliti  Dei, 
ne  dilacerem,  nemine  liberante. 

23.  Sacrificans  laudem  honorabit  me; 

et  qui  recte  disponit  viam  suam, 

eum  videre  (experiri)  faciam  auxilium  Dei.  » 

\ 

NOTAS. 

Vers.  1.  Asaphus  multis  is  videtur,  de  quo  I  Chron.  xv,  17, 19;  II  Chron.  xxix,  30.  Nobis  similius  vero 
est,  vel  plures  varifeque  aetatis  fuisse  ejusdem  stirpis  auctores  carminum  Asaphicorum,  vel  si  unicus  fuit 
auctor,  eum  vixisse  temporibus  Josaphati,  Ochosiae  et  Athaliae.  Deus  deorum,  etc.;  alii,  Deus,  Deus  Jova. 

—  Vers.  2.  Exsplendet ,  splendidissima  luce  circumfusus  apparet.  — Vers.  3.  Neque  est,  etc.  Alii,  jam 
non  si! et ,  mutus  est.  Sit  ne  ad  tonitruum  iratum  numen  comitantium  fragorem  illud  referendum,  an  ad 
ipsum  quod  Deus  in  eo  est  ut  exerceat  judicium  vers.  4,  dubium.  —  Vers.  4.  Cf.  Deut.  iv,  26;  xxxi,  28. 

—  Vers.  5.  Cum  sacrificus,  propr.  super  sacrificiis,  i.  e.,  sacrificiis  adhibitis.  Cf.  Exod.  xxiv.  Deus  hic 

loquitur. — Vers.  6.  Alii, . annuntient  quia  Deus  est  judex  i.  e.  justus. —  Vers.  7.  Pro  ut...  ut,  alii  et... 

et  cum  futuro.  Tcstificer  in  te  :  Ewaldus,  graviter  te  admoneam.  —  Vers.  8.  Sacrificia  tua ,  quasi  ea  mihi 
non  offerres.  Et  holocausta,  etc.  Rosenmullerus,  neque  ob  holocausta  tua,  quae  sunt  coram  me  jugiter. — 
Vers.  10.  Millium,  scii,  bestiarum,  ubi  mille  degunt  animalia.  Maurer,  in  montibus  millibus;  alii,  in  mon¬ 
tibus  bovis,  ubi  multae  degunt  boves,  qualis  erat  mons  Basan.  —  Vers.  11.  Bestia,  a  T1T  moveri,  omne 
quod  movetur;  alii,  dorcas,  gall.  gazelle,  ob  celeres  motus.  —  Vers.  16.  Improbo  pietatis  simulatori. 
Foedus,  pro  praeceptis  divinis.  —  Vers.  18.  Delectaris,  etc.  Alii,  consentis  ei.  —  Vers.  20.  Sedes,  inter  gre¬ 
gales  tuos;  alii  de  consessu  in  judicio  verba  interpretantur.  Offendiculum ;  alii,  infamiam.  —  Vers.  21. 
Esse,  propr.  essendo  ero,  utique  ero.  Similem,  ita  ut  vitia  tua  plectere  nolim.  Contrarium  ut  ostendam, 
ecce  te  jam  redarguo,  vel  redarguam,  facinora  tibi  tua  objectans.  —  Vers.  22.  60  a  ntO,  JTO,  sedit , 
bene  sedit,  huc  belle!  pulchre!  — Vers.  23.  Disponit,  propr.  ponit,  breviter  dictum  pro  eo  quod  plene  est 
Isai.  xli,  20.  Alexandrinus  legit  sharn,  ibi. 


BELLARMINI  EXPLANATIO. 

TITULUS  ET  ARGUMENTUM. 


Psalmus  Asaph. 

In  priore  libro  Paralip.  cap.  xvi,  legimus  Asaph  fuisse  principem  Cantorum  a  Davide  constitutum.  Utrum  autem 
ipse  Psalmos  composuerit,  qui  inscribuntur  nomine  ejus,  an  solum  cecinerit,  vel  canenti  praefuerit,  non  est  omnino 
certum,  ut  praefatione  diximus.  Argumentum  Psalmi  est  duplex  Domini  adventus  :  unus  ad  praedicandum,  alter  ad 
judicandum;  unus  occultus  et  in  humilitate,  alter  manifestus  et  in  majestate.  Et  quoniam  in  utroque  adventu  Chris¬ 
tus  congregat  homines,  vel  ad  lidem,  vel  ad  judicium;  recte  Psalmus  inscribitur,  Asaph,  qui  interpretatur 
congregans.  Addit  et  declarat  Propheta,  quibus  de  rebus  potissimum  reddituri  simus  rationem  in  die  judicii :  proinde 
Psalmus  utilissimus  est. 

EXPLICATIO  PSALMI. 


Vers.  t.  1.  Deus  deorum  Dominus  locutus  est,  et  vo¬ 
cavit  TERRAM. 

Incipit  a  primo  adventu,  ac  dicit  Dominum  lo¬ 
cutum  esse  ore  proprio,  qui  per  ora  Prophetarum 
autea  loquebatur;  et  ad  concionem  suam  vocasse 
nou  Judaeos  tantum,  sed  «omnem  terram,»  id  est, 
omnes  inhabitantes  terram  ;  quod  per  Apostolos 
suos  fecit,  siquidem  «  in  omnem  terram  exivit 
sonus  eorum ,  »  ut  dicitur  Psalm.  xvm.  Dicitur 
autem  hoc  loco  Dominus  esse  «  Deus  deorum,» 
ut  intelligamus  Christum  esse  Deum  verum,  veri 
Dei  Filium,  qui  earadem  cum  Patre  divinitatem 


habet  :  una  enim  et  sola  esse  potest  vera  divini¬ 
tas,  multi  autem  sunt  dii,  vel  per  errorem  et  cesti- 
mationem,  ut  dii  gentium,  «qui  daemonia  sunt,» 
ut  dicitur  in  Psalmo  xcv;  vel  per  gratiam  adoptio¬ 
nis,  ut  sancti  angeli  et  sancti  homines;  vel  per 
similitudinem,  ut  principes  et  judices  terrae.  Sed 
omnes  isti  dii  subjecti  sunt  uni  et  soli  Deo  vero, 
qui  ideo  dicitur  «  Deus  deorum.  »  Ex  hebraeo 
S.  Hieronymus  vertit,  fortis  Deus  Dominus  loculus 
est;  sed  voces  hebraicae  utraraque  versiouein  pa¬ 
tiuntur,  et  sensus  utriusque  lectionis  est  verus,  ad 
propositum  rerum  dicendarum.  Nam  si  respicia- 
mus  primum  adventum,  Christus  Dominus  Deum 

deorum  se  ostendit,  cum  terribilis  fuerit  daemoni¬ 
bus,  qui  sunt  dii  gentium,  et  ipse  per  adoptionis 
gratiam  multos  fecerit  deos ;  et  ipse  idem  fortis 
Deus  fuit,  cum  hostem  generis  humani  per  cru¬ 
cem  devicerit,  et  vasa  ejus  diripuerit.  Si  respicia- 
mus  secundum  adventum,  «  Deus  deorum»  rec¬ 
tissime  dicitur,  quoniam  Judex  judicum  omnium 
erit;  nec  rninus  proprie  conveniet  ei  titulus  fortis 
Dei,  cum  diabolum  et  omnes  asseclas  ejus,  sive 
daemones,  sive  homines  in  gehennam  verbo  de¬ 
trudet  ,  et  vectibus  sempiternis  portas  inferni 
claudet.  Ait  igitur  :  «  Deus  deorum  Dominus  lo¬ 
cutus  est,  »  id  est.  Dominus  Christus,  qui  est  Deus 
deorum  in  hunc  mundum  adveniens,  locutus  est 
verba  Evangelii  sui.  «  Et  vocavit  terram,»  id  est, 
et  ad  sermones  suos  audiendos  terram  univer¬ 
sam  convocavit,  dicens  :  «  Venite  ad  me  omnes, 
qui  laboratis  et  onerati  estis,  et  ego  reficiam  vos, » 
Mutth.  xi. 

Yers.  2.  2.  A  SOLIS  ORTU  USQUE  AD  OCCASUM  :  EX  SlON 

SPECIES  DECORIS  EJUS. 

Declarat  se  per  terram  non  intellexisse  terram 
Palaestinae,  vel  aliquam  aliam  particularem,  sed 
omnem  omnino  terram  ;  et  simul  explicat  locum 
unde  Dominus  loqui  coeperit.  Coepit  enim  ex  Sion, 
sive  ex  Jerusalem ,  juxta  illud  Isai.  ii  :  «  De  Sion 
exibit  lex,  et  verbum  Domini  de  Jerusalem; »  et  il¬ 
lud  Luc.  ult.  :  «  Oportebat  Christum  pati ,  et  re¬ 
surgere  a  mortuis  tertia  die,  et  praedicari  in  nomine 
ejus  poenitentiam,  et  remissionem  peccatorum  in 
omnes  gentes,  incipientibus  ab  Jerosolyma. »  «A 
solis  ortu,  inquit,  usque  ad  occasum,»  vocavit 
terram,  id  est,  omnes  homines  qui  habitant  ter¬ 
ram  a  principio,  ubi  sol  oritur,  usque  ad  finem, 
ubi  sol  occidit.  «  Ex  Sion  species  decoris  ejus,  » 
id  est,  locutus  est  Dominus,  et  vocavit  terram  ex 
Sion,  quae  est  species  decoris  ejus.  Porro  species 
decoris  significat  speciem  pulcherriman,sive  per¬ 
fectam  pulchritudinem,  ut  magis  sonant  verba 
hebraica.  Erat  autem  Jerusalem ,  juxta  priorem 
-  sensum,  perfecti  decoris ,  ut  dicitur  Thren.  i,  quia 
erat  civitas  nobilissima,  antiquissima,  frequentis- 
sima,  ornata  sede  regia  et  pontificia,  nec  non  ta¬ 
bernaculo,  arca  foederis,  et  caeteris  quae  eam  ca¬ 
put  religionis  et  regni  faciebant  :  unde  etiam  ty¬ 
pus  erat  coelestis,  ac  divinae  civitatis.  Sed,  juxta 
posteriorem  sensum,  erat  Evangelica  praedicatio 
perfecti  decoris,  quia  continebat  mysteria  re¬ 
demptionis,  notitiam  sanctissimae  Trinitatis,  sa¬ 
cramenta  efficaci ssima,  legem  perfectam,  et  innu¬ 
merabilibus  signis  et  prodigiis  comitata  veniebat ; 
atque  audientes  et  credentes  renovabat  et  justifi¬ 
cabat,  et  ex  ima  terra  ad  summum  coelorum  exal¬ 
tabat. 

Veis.  .1.  3.  Deus  manifeste  veniet,  Deus  noster,  et 

non  silebit. 

Hic  jam  praedicit  secundum  adventum,  quasi 
dicat :  Deus  deorum  venit  et  vocavit  terram,  sed 

occulte  venit,  quia  in  forma  servi,  in  humanitate, 
in  mansuetudine,  ut  esset  locus  redemptioni  per 
passionem  et  mortem;  sed  postea  «  manifeste  ve¬ 
niet  »  in  potestate  et  majestate  magna,  non  in  prae-  Adveu- 
sepi  speluncae,  sed  in  nubibus  coeli;  non  cruci  C}^t. 
affixus  inter  latrones,  sed  in  sede  Judicis  cum  ad  judi- 
omnibus  angelis  suis.  Neque  solum  manifeste  ciumter- 
veniet,  sed  etiam  «non  silebit,»  sicut  in  primo  riln!ls’ 
adventu,  quando  ut  agnus  mansuetus  ductus  ad 
occisionem  non  aperuit  os  suum,  et  sicut  hoc  tem¬ 
pore  silet,  dum  peccata  fieri  videt  et  tacet;  sed 
veniet  cum  tuba  et  clamore  horribili  :  «  Media 
nocte  clamor  factus  est,  ecce  sponsus  venit,» 

Matfh.  xxv.  Et  «  mittet  angelos  suos  cum  tuba  et 
voce  magna,  et  congregabunt  electos  ejus  a  qua- 
tuor  ventis,  »  Mntth.  xxiv.  Et :  « Ipse  Dominus  in 
jussu  et  voce  Archangeli  in  tuba  Dei  descendet 
de  coelo,  »  1  Thessal.  iv.  Et:  «  In  novissima*tuba , 
canet  enim  tuba,  et  mortui  resurgent  incorrupti,» 

II  Cor.  xv.  In  hebraeo  prima  illa  verba  :  Deus  ma¬ 
nifeste,  conjunguntur  cum  versu  superiore  hoc 
modo :  «Ex  Sion  species  decoris  ejus,  Deus  mani¬ 
festabitur;»  et  deinde  subjungitur  novus  versicu¬ 
lus  :  «Veniet  Deus  noster,  et  non  silebit.»  Sed  non 
tenemur  sequi  distinctionem  hebraicam ,  quae  a 
Rabbinis  excogitata  est :  illud  autem  verbum,  ma¬ 
nifeste,  in  textu  hebraeo  ambiguum  est,  ut  possit 
esse  adverbium  manifeste,  et  verbum  manifestabi¬ 
tur;  proinde  non  erraverunt  Septuaginta  Inter¬ 
pretes,  qui  per  adverbium  expresserunt.  Quod  si 
Rabbini  contendant  vocem  hebraicam ho- 
phiah  non  posse  accipi  adverbialiter,  dicemus 
Septuaginta  Interpretes  reddidisse  non  verba,  sed 
sensum ;  idem  enim  est :  Deus  manifeste  veniet, 

Deus  noster  et  non  silebit;  et  Deus  manifestabitur, 
veniet  Deus  noster,  et  non  silebit. 

4.  Ignis  in  conspectu  ejus  exardescet,  et  in  Vcrs-  *• 
circuitu  ejus  tempestas  valida. 

Haec  accipiuntur  communiter  pro  conflagratione 
mundi,  id  est,  eorum  omnium  quae  sunt  in  terra, 
civitatum  videlicet,  hortorum,  vinearum,  pala¬ 
tiorum,  animantium,  et  similium  rerum  corrup¬ 
tibilium,  de  quibus  dicit  S.  Petrus  in  Epist.  II, 
cap.  v  :  «Adveniet  autem  dies  Domini,  ut  fur,  in 
qua  coeli  magno  impetu  transient,  elementa  vero 
calore  solventur,  terra  autem,  et  quae  in  ipsa  sunt 
opera  exurentur;  »  de  qua  conflagratione  dispu¬ 
tat  S.  Augustinus  lib.  XX.  De  Civit.  Dei,  cap.  xvm, 
et  Scholastici  in  IV  Sentent.  dist.  47.  Sensus  igitur 
est :  «  Ignis  in  conspectu  ejus  exardescet,  »  qui 
exuret  omnia  quae  in  terris  inveniet.  «  Et  in  cir¬ 
cuitu  ejus  tempestas  valida, »  id  est,  commotio 
maxima  ex  omni  parte  mundi,  tum  in  terra,  tum 
in  mari, tum  in  aere,  tum  in  coelo,  «arescentibus 
hominibus  prae  timore  et  exspectatione,  quae 
supervenient  universo  orbi,  »  ut  ait  B.  Lucas, 
cap.  xxi.  Tamen  S.  Augustinus,  hunc  locum 
Psalmi  exponens,  per  ignem  inlelligit  judicium 
divinum;  per  tempestatem  vero  ventum  separan- 

tem  grana  a  paleis,  id  est,  distinctionem  bonorum 
a  malis.  Alii  non  male  per  ignem  et  tempestatem 
describi  volunt  iram  Judicis  aeterni ,  cum  qua 
adveniet  in  novissimo  die;  vel  certe  haec  omnia 
signa  esse  majestatis  Dei  omnipotentis;  nam  et 
quando  descendit  Deus  in  montem  Sinai  daturus 
legem ,  mons  totus  ardere  videbatur,  et  audie¬ 
bantur  tonitrua,  et  conspiciebantur  fulgura,  et 
omnino  tempestas  ingens ,  et  terror  maximus, 
Exod.  cap.  xix. 

vers.  5.  5.  Advocabit  ccelum  desursum,  et  terram 

DISCERNERE  TORULUM  SUUM. 

Describit  frequentiam  eorum,  qui  in  illo  quasi 
theatro  intererunt,  atque  ad  spectaculum  omnium 
maximum  convenient.  «  Advocabit,  inquit ,  coe¬ 
lum  de  sursum,»  id  est,  ex  parte  mundi  superiore 
Omnes  advocabit  Judex  ipsum  coelum,  id  est,  omnes  an- 
a!Pu.  gelos  coeli  habitatores;  sic  enim  Dominus  ait 

et  homi-  0  _...  ,  ... 

nes  divi-  Matth.  xxv  :  «  Cum  venerit  Filius  hominis  in  ma¬ 
no  jndi-  jestate  sua,  et  omnes  angeli  ejus  cum  eo.  »  Ex 
Cerunter"  Parte  inferiore  «  advocabit  terram,»  id  est,  omnes 
homines,  qui  ab  initio  mundi  usque  ad  finem  per 
successiones  generationum  incoluerunt  terram. 
Aderunt  ergo  omnes  angeli  et  omnes  homines. 
Advocabit  autem  hunc  tam  magnum  conventum, 

«  discernere  populum  suum ,  »  id  est,  ad  judi¬ 
candum  populum  suum,  et  segregandos  electos 
a  reprobis ;  nam,  ut  dicitur  Matth.  xm  :  «  In  con¬ 
summatione  saeculi  exibunt  angeli,  et  separabunt 
malos  de  medio  justorum.»  ElMatth.xxium  Sepa¬ 
rabit  oves  ab  haedis,»  id  est,  ea  facilitate  Judex  cce- 
lestis  secernet  omnes  electos  ab  omnibus  repro¬ 
bis,  quamvis  prope  innumerabiles  sint  futuri, 
qua  pastor  separare  potest  paucas  o  ves  apaucis  hae¬ 
dis.  Alii  existimant  advocari  coelum  et  terram  in 
testes  divinae  sententiae,  tanquam  immobilis,  quo¬ 
modo  alibi  saepe  in  divinis  litteris.  Prior  expositio 
est  S.  Augustini,  posterior  S.  Joannis  Chrysosto- 
mi,  quem  sequuntur  Theodoretus  et  Euthymius. 
Utraque  est  vera,  et  una  alteri  non  repugnat. 

xm.  6.  6.  Congregate  illi  sanctos  ejus,  qui  ordi¬ 

nant  TESTAMENTUM  EJUS  SUPER  SACRIFICIA. 

Quamvis  omnes  omnino  homines  ad  judicium 
vocandi  sint,  tamen  peculiari  ratione  judicium  ad 
fideles  pertinebit :  «  qui  enim  non  credunt,  jam 
judicati  sunt,  »  Joan.  m ;  unde  etiam  Matth.  xxv, 
soli  fideles  judicandi  introducuntur,  et  de  operi¬ 
bus,  non  de  fide  discutiuntur.  Itaque  nomine 
Sanctorum  intelligendi  sunt  fideles,  qui  ad  po¬ 
pulum  Dei  pertinent,  qui  per  circumcisionem 
Soli  fide-  olira  Deo  consecrabantur, et  nunc  per  baptismum 
is  .i udi-  consecrantur;  sic  David  in  Psalrn.  lxxxv,  dicit : 
°  trod.i* n"  *  Custodi  animam  meam,  quoniam  sanctus  sum ;» 
cuntur  a  et  Apostolus  in  epistolis  suis  omnes  Christianos 
B’th»oat*  vocat  sanct°s-  Alloquitur  igitur  angelos,  et  dicit  ; 
«  Congregate  illi  sanctos  ejus,  »  id  est,  adducite 
ad  judicium  populum  Dei  peculiarem,  quem  sibi 
per  sacramenta  sanctiti cavit;  quod  enim  id  per 

angelorum  ministerium  faciendum  sit,  perspi¬ 
cuum  est  ex  cap.  xm  Matth.  :  «  Exibunt  angeli, 
et  separabunt  malos  de  medio  justorum  ;  »  et 
cap.  xxiv  :  «  Et  mittet  angelos  suos  cum  tuba,  et 
congregabunt  electos  ejus. »  Quod  sequitur : «  Qui 
ordinant  testamentum  ejus  super  sacrificia,  »  est 
declaratio  vocis  Sanctorum;  illi  enim  dicuntur 
Sancti,  «  qui  ordinant  testamentum  super  sacri¬ 
ficia.  »  Quae  sententia  clarior  est  in  textu  he- 
braico,  ubi  ad  verbum  legitur  :  Qui  feriunt  pac¬ 
tum  ejus  super  sacrificio ,  id  est,  qui  pactum  cum 
Deo  faciunt,  ut  sint  populus  ejus,  et  ipse  sit  Deus 
eorum ;  quod  pactum  est  super  sacrificio,  id  est, 
super  cultu  divino,  qui  praecipue  in  sacrificiis  of¬ 
ferendis  consistit.  Lectio  nostra  est  paulo  obscu¬ 
rior,  sed  eumdem  sensum  facit;  nam  per  testa¬ 
mentum,  intelligitur  pactum,  et  per  ordinare , 
significatur  disponere.  Disponere  testamentum 
et  ferire  pactum  idem  sunt,  ut  perspicuum 
est  ex  variis  locis  Scripturae,  sed  praecipue 
ex  lib.  I  Machab.  cap.  i :  «  Eamus  et  disponamus 
testamentum  cum  gentibus  quae  circa  nos  sunt; 
nam  ex  quo  recessimus  ab  eis ,  invenerunt  nos 
multa  mala.  »  Igitur  sensus  hujus  versiculi  est, 
congregandos  esse  ad  judicium  sanctos  Dei,  id 
est,  homines  Deo  dicatos,  «  qui  ordinant  testa¬ 
mentum  ejus  super  sacrificia,  »  id  est,  qui  testa¬ 
mentum  disponunt,  et  pactum  feriunt  cum  Deo, 
ut  ipsi  colant  Deum  sacrificiis,  et  Deus  sit  eorum 
Deus,  eosque  beneficiis  semper  afficiat.  In  he- 
braeo  codice  habetur  pronomen  primae  personae, 
hoc  modo :  Congregate  mihi  saiidos  meos ,  qui  feriunt, 
pactum  meum  super  sacrificio.  Sed  Septuaginta  In¬ 
terpretes  in  omnibus  his  vocibus  legerunt  litte¬ 
ram  vau,  ubi  nunc  est  littera  iod;  facile  autem 
fuit  mutari  litteram  vau  in  litteram  iod,  cum  non 
differant,  nisi  quod  una  est  paulo  longior  altera; 
posita  autem  in  textu  littera  vau,  efficitur  prono¬ 
men  tertiae  personae,  et  recte  Septuaginta  verte¬ 
runt  :  Congregate  illi ,  et  sanctos  ejus,  et  testamen¬ 
tum  ejus. 

7.  Et  ANNUNTIABUNT  COELI  JUSTITIAM  EJUS ,  Vers.  7. 

quoniam  Deus  Judex  est. 

Congregatis  omnibus  ad  judicium,  tum  demum 
«  annuntiabunt  cceli  justitiam  ejus,  »  id  est,  de 
ccelo  proferetur  sententia  in  bonos  et  malos;  inde 
apparebit  omnibus  quanta  sit  justitia  Dei,  quae 
nunc  saepe  non  apparet  *  cum  permittente  Deo 
justi  opprimantur  ab  iniquis  :  tunc  igitur  «  an¬ 
nuntiabunt  coeli  justitiam  ejus,  »  quia  de  ccelo 
veniet,  qui  justissime  judicabit,  et  in  coelo  aereo 
sedens  sententiam  justissimam  proferet,  et  totum 
coelum,  id  est,  omnes  coelites  assensu  et  laudibus 
confirmabunt  justam  sententiam ,  ac  dicent  : 

«  Justus  es.  Domine,  et  rectum  judicium  tuum.  » 

Neque  poterit  esse  falsa  haec  coeli  annuntiatio , 

«  quoniam  Deus  judex  est,  »  id  est,  quoniam 
qui  judicabit,  Deus  est,  in  quem  injustitia  cadere 
non  potest. 

Vers.  8.  8.  Audi,  topulos  meus,  et  loquar;  Israel,  et 

TESTIFICABOR  TIBI  1  DEUS,  DEUS  TUUS  EGO  SUM. 

Transit  nunc  Propheta  ad  eruditionem  populi, 
ac  docet  quae  sit  futura  materia  judicii,  id  est, 
quibus  de  rebus  reddenda  sit  ratio  in  judicio,  ut 
unusquisque  parare  se  possit.  Atque  ut  admoni¬ 
tio  majorem  fidem  habeat,  Deum  ipsum  loquen- 
tero,  et  paterne  admonentem  inducit.  «  Audi,  in¬ 
quit  Deus,  populus  meus,  et  loquar ;  »  nisi  enim 
audieris,  non  tibi  loquar,  sed  aliis  qui  habent 
aures  audiendi ;  nam  non  sine  causa  Dominus  in 
Evangelio  Matth.  xi,  et  alibi  saepe  dicit  :  «  Qui 
habet  aures  audiendi  audiat ;  »  sicut  enim  qui 
surdi  sunt,  habent  aures  ad  ornamentum  corpo¬ 
ris,  sed  non  ad  audiendum ,  sic  etiam  qui  men¬ 
tem  habent,  sed  non  attendunt  ad  doctrinam 
Dei,  habent  aures  interiores,  quasi  non  haberent. 
Oportet  igitur  attente  cogitare  et  considerare  quid 
dicat  Deus,  si  volumus  ut  nobis  loquatur.  Expli¬ 
cat  deinde  clarius,  dum  addit :  «  Israel,  et  testifi¬ 
cabor  tibi,»  id  est,  audi,  populus  meus  Israel,  et 
loquar  testificando,  et  notum  faciendo  tibi,  quod 
tua  maxime  interest.  Per  Israelcm  autem  nonin- 
telJigitur  solum  populus,  qui  secundum  carnem 
ab  lsraele  descendebat,  sed  etiam  populus  Chri¬ 
stianus,  qui  fidem  IsraelLs  imitatur,  imo  hic  ma¬ 
xime  per  Israelem  intelligendus  est,  cum  Aposto¬ 
lus  dicat  Rom.  ix  :  «  Non  omnes,  qui  ex  Israel,  hi 
sunt  Israelitae,*  neque  omnes  qui  semen  Abralne, 
hi  filii;  sed  qui  filii  sunt  promissionis  aestimantur 
in  semine.  »  Quod  autem  sequitur  :  «  Deus,  Dens 
tuus  ego  sum,  »  est  ratio  cur  nos  oporteat  au¬ 
dire,  quia  videlicet  qui  loquitur  est  Deus,  et  pe¬ 
culiariter  Deus  noster;  ac  per  hoc  certo  scimus 
illum  scire,  et  velle  nobis  utilissima  praecepta 
tradere  :  nam  si  Deus  est,  omnia  novit;  si  noster 
est,  amat  nos,  ac  propterea  vult  utilia  nos  docere. 

Ters.  o.  9.  Non  in  sacrificus  tuis  arguam  te  :  holo¬ 
causta  AUTEM  TUA  IN  CONSPECTU  MEO  SUNT  SEMPER. 

Summa  doctrinae  divinae  est,  Deum  non  requi¬ 
rere  a  nobis  munera,  qualia  sacrificia  sunt,  quasi 
illis  indigeat,  vel  quasi  haec  illi  praecipue  pla¬ 
ceant;  sed  requirere  internas  virtutes,  fidem, 
spem,  dilectionem,  obedientiam  :  propter  quas 
virtutes  munera  placent,  ct  sino  quibus  non  pla¬ 
cent.  Id  conforme  est  verbis  Samuelis  I  Reg.  xv  : 

Dens  sa-  «  Numquid  vult  Deus  holocausta  et  victimas ,  et 
crificiis  non  magis  ut  obediatur  voci  Domini?  »  Et  Isaice 

noT™™  caP* 1 :  ®  Quo  multitudinem  victimarum  ves- 

lectatur.  trarum?  dicit  Dominus  :  plenus  sum,  »  etc.  Et 
infra  :  «  Lavamini,  mundi  estote,  »  etc.  Et  Christi 
ipsius  Matth.  xxm  :  «  Voo  vobis.  Scribae  et  Pha- 
risaei  hypocritae,  quia  decimatis  mentham,  et  ane¬ 
thum  ,  et  cyminum ,  et  reliquistis  quae  graviora 
sunt  legis,  judicium,  misericordiam,  et  fidem.»  Et 
denique  ipsius  Davidis  in Psalm.  l  :  «Si  voluisses 
sacrificium,  dedissem  utique ,  holocaustis  non  de¬ 
lectaberis.  Sacrificium  Deo  spiritus  contribulatus; 


corcontritum  et  humiliatum,  Deus,  non  despicies.» 
Ait  igitur  :  «  Non  in  sacrificiis  tuis  arguam  te,  » 
id  est,  non  accusabo,  vel  damnabo  te  in  judicio, 
quod  pauca  mihi  sacrificia  obtuleris  ;  deinde 
reddit  hujus  rei  multas  rationes,  quarum  prima 
est  in  secunda  parte  hujus  versiculi ,  quia  videli¬ 
cet,  satis  multa  holocausta  sibi  quotidie  offeran¬ 
tur;  nam  cum  dicit,  «  holocausta  autem  tua  in 
conspectu  meo  sunt  semper,  »  illud  ,  autem,  po¬ 
nitur  pro  enim;  nam  in  hebraeo  est  particula  et, 
quae  frequentissime  ponitur  pro  enim.  Sensus 
igitur  est  :  Non  arguam  te  de  defectu  sacrificio¬ 
rum,  quoniam  holocausta  tua  semper  inveniun¬ 
tur  in  altari  meo. 


10.  Non  ACCIPIAM  DE  DOMO  TUA  VITULOS,  NEQUE  Veis.  10. 
DE  GREGIBUS  TUIS  HIRCOS. 

11.  Quoniam  mea;  sunt  omnes  feras  sylva-  Vers- 11  • 

RUM,  JUMENTA  IN  MONTIBUS  ET  BOVES. 

12.  Cognovi  omnia  volatilia  cielt,  et  pul-  Vers-12* 

CHRITUDO  AGRI  MECUM  EST. 


Haec  est  secunda  ratio ,  cur  Deus  non  magno¬ 
pere  requirat  nostra  sacrificia,  quoniam  ipse  est 
rerum  omnium  Dominus;  et  ideo  si  velit  oves, 
aut  boves,  aut  aves,  aut  aliquid  aliud,  nullo  ne¬ 
gotio  potest  habere,  cum  ipse  omnia  noverit, 
omnia  possideat.  «  Non  accipiam,  inquit,  de  domo 
tua  vitulos,  neque  de  gregibus  tuis  hircos,  »  id 
est,  non  opus  est  mihi,  si  velim  vitulos,  aut  hir¬ 
cos,  ut  illos  tibi  eripiam,  vel  a  te  petam-.  «  Quo¬ 
niam  meae  sunt  omnes  ferae  sylvarum,  »  id  est, 
mea  sunt  omnia  animantia  svlvestria,  ut  cervi, 
caprae,  apri  et  similia.  «  Jumenta  in  montibus  et 
boves ,  »  id  est,  mea  sunt  etiam  omnia  animalia 
quae  pascuntur  in  montibus,  ut  oves,  caprae,  arie¬ 
tes,  hirci,  boves  et  vituli.  «  Cognovi  omnia  vola¬ 
tilia  coeli,  »  id  est,  non  solum  animalia  quadru¬ 
pedia  mea  sunt,  sed  etiam  omnes  volucres  coeli, 
quos  ego  novi  ubi  sunt,  et  ad  quid  prosint.  «  Et 
pulchritudo  agri  mecurn  est,  »  id  est,  non  solum 
animalia,  sed  etiam  omnes  fructus  terrae,  ex  qui¬ 
bus  agri  pulchri  et  divites  redduntur,  apud  me 
sunt,  ad  jus  meum  pertinent,  et  omnibus  uti  pos¬ 
sum,  ut  mihi  placet ;  vel  apud  me  est,  id  est, 
omnis  perfectio  agri,  cum  omnibus  frugibus,  ar¬ 
boribus,  animantibus,  fontibus  et  caeteris  rebus, 
mecurn  est  ab  asterno  eminenter  in  essentia  mea 
consistens,  ut  mihi  opus  non  sit  ad  ista  exteriora 
descendere.  In  hebraeo,  pro  illa  voce  jumenta,  est 
vox  msrQ  bcliemoth,  quae  vox  significat  ani¬ 
malia  generatim ,  et  non  solum  jumenta  proprie 
dicta;  nam  Psalm,.  vm,  eadem  vox  habetur,  ubi 
noster  Interpres  vertit,  pecora  campi;  et  Ps.  cxlviii, 
ubi  legimus ,  universa  pecora,  eadem  etiam  vox 
reperitur.  Illud  autem,  in  montibus  et  boves,  ex 
hebraeo  verti  posset,  in  montibus  mille;  nam  vox 
hebraica  aleph ,  quae  hic  habetur,  significat 
et  bovem  et  mille.  Itaque  Septuaginta  Interpretes 
non  male  verterunt  boves,  quamvis  S.  Hieronymus 

vertit  millium ;  sed  ntraque  lectio  verum  sensum 
habet:  nam  secundum  lectionem  S.  Hieronymi 

Omnia  sensus  est,  Dei  ense  animalia  innumerabilia  quce  in 

ominalia  monfnus  mijje  est  plurimis ,  inveniuntur ;  se- 
eundum  lectionem  Septuaginta,  sensus  est,  Dei 
esse  animalia  quce  libere  vagantur  in  montibus,  et 
etiam  boves  qui  in  preesepibus  detinentur;  et  quo¬ 
niam  in  textu  hebraieo,  ut  nunc  legitur,  illud,  in 
montibus,  regit  post  se  genitivum,  et  legi  debet  in 
montibus  bovis,  quae  verba  non  videntur  aptum 
sensum  reddere,  suspicor  Septuaginta  Interpretes 
non  legisse  t 'V.nu  beharere  heleph,  in  montibus 
bovis,  sed  fpxi  Tiro  beer  er  veheleph,  in  monte  et 
bos,  unica  littera  paululum  immutata,  id  est,  iod 
mutata  in  vau ,  quae  snnt  litterae  simillimae,  quod 
facile  contingere  potuit  vitio  librariorum;  sed  ex¬ 
plicandi  gratia  Septuaginta  posuerant  numerum 
multitudinis  pro  singulari ,  et  pro  in  monte  et  bos , 
posuerunt  in  montibus  et  boves.  Illud  autem,  cog¬ 
novi  omnia  volatilia  cceli ,  S.  Hieronymus  ex  he- 
braeo  vertit,  cognovi  omnes  aves  montium;  et  vere 
vox  hebraea  non  cadum,  sed  montes  significat;  ne¬ 
que  est  similitudo  litterarum  inter  vocabula,  ut 
errorem  librariorum  suspicari  possimus.  Sensus 
tamen  idem  est,  nam  volatilia  cceli  et  aves  mon¬ 
tium  idem  sunt;  dicuntur  enim  volatilia  cceli,  quia 
per  coelum  aereum  discurrunt ,  et  aves  montium , 
quia  in  arboribus  montium  ut  plurimum  nidifi¬ 
cant.  Illud  denique,  et  pulchritudo 'agri,  vertitur  a 
S.  Hieronymo,  et  universitas  agri  :  vox  autem  he- 
braica  PT  ziz,  est  omnino  ambigua;  nam  Sep¬ 
tuaginta  hoc  loco  reddiderunt  pulchritudo ;  in 
Psalm.  xcix  reddiderunt  eamdem  vocem,  singu¬ 
laris  ferus;  Isai.  lxvi,  eamdem  vocem  transtule¬ 
runt,  introitus.  Sanctas  autem  Hieronymus  boc 
loco  reddidit  universitas ;  in  Psalm.  lxxix  ,  omnes 
bestiae  ;  lsai.  lxvi,  omnimoda.  In  Lac  tanta  varie¬ 
tate  tutissimum  est  auctoritatem  Septuaginta  In¬ 
terpretum  sequi,  a  quibus  quoad  sensum  S.  Hie¬ 
ronymus  non  dissentit.  Siquidem  «  pulchritudo 
agri  ex  universitate  agri ,  »  id  est ,  ex  universis 
fructibus  agrorum,  consurgit. 

vers.  i3.  13.  Si  esuriero,  non  dicam  tibi  ;  Meus  est 

ENIM  OBBIS  TERRAS ,  ET  PLENITUDO  EJUS. 

Vers.  14.  14.  NUMQUID  MANDUCABO  CARNES  TAURORUM? 

AUT  SANGUINEM  HIRCORUM  POTABO? 

Haec  est  tertia  ratio,  cur  Deus  non  requirat  nos¬ 
tra  munera  propter  suam  necessitatem,  vel  utili¬ 
tatem,  quia  videlicet  non  esurit,  neque  sitit;  et 
consequenter  non  calet,  neque  friget,  neque  ulla 
re  indiget ;  et  si  indigeret,  omnia  illi  praesto  es¬ 
sent,  quia  Dominus  est  omnium  rerum.  «  Si  esu¬ 
riero,  inquit,  non  dicam  tibi, »  ut  cibum  videlicet 
mihi  provideas,  quia  «  meus  est  orbis  terrae,  et 
plenitudo  ejus.  Numquid  manducabo  carnes  tau¬ 
rorum  ?  aut  sanguinem  hircorum  potabo?  »  Id 
est,  non  vescor  ego  ejusmodi  rebus,  qui  substan¬ 
tia  sum  spiritualis  et  immortalis. 

15.  Immola  Deo  sacrificium  laudis,  et  redde  Vers.is. 
Altissimo  vota  tua. 

16.  Et  INVOCA  ME  IN  DIE  TRIBULATIONIS:  ERUAM  Vers.  16. 
TE,  ET  HONORIFICABIS  ME. 

Doi  uit  hactenus  non  esse  spem  ponendam  in 
externis  sacrificiis,  quasi  illa  sine  interiori  cogni¬ 
tione  et  amore  sufficiant :  nunc  docet  in  interms 
actibus  virtutum  consistere  sacrificium,  quo  de-  Sncrifi- j  j 
lectatur  Deus,  et  quod  nos  in  judicio  ultimo  se-  c(jtjsralg[l|j 
euros  praestare  poterit.  Sed  observandum  est  ]aus  Dei,1 
aliud  esse  laudem  Dei,  aliud  sacrificium  laudis.  sunt  di- 
Potest  enim  laudari  Deus  ab  iis  qui  labiis  solis  v  rsa-i. 
Deum  honorant,  sed  nou  potest  sacrificari  laus, 
nisi  ab  iis  qui  in  ara  cordis,  et  cum  igne  chari- 
tatis  thus  laudis  offerunt,  id  est,  nisi  ab  iis  qui 
credunt,  et  aliquo  modo  apprehendunt  Deum 
esse  summum  bonum,  quique  Deum  sic  creditum 
et  cognitum  toto  corde  diligunt,  et  tanquam  pul¬ 
cherrimum,  optimum,  sapientissimum,  admiran¬ 
tur  et  laudant.  Itaque  sacrificium  laudis,  signum 
et  effectus  est  cognitionis  et  amoris,  et  quia  beati 
in  coelo  semper  Deum  vident  et  amant,  ideo  de 
illis  dicitur  Psalm.  lxxxii  :  «  Beati  qui  habitant  in 
domo  tua.  Domine,  in  saecula  saeculorum  lauda¬ 
bunt  te.  »  Ait  igitur  :  «  Immola  Deo  sacrificium 
laudis,  »  id  est,  non  solis  labiis,  sed  ex  intima 
cognitione  ct  amore  Deum  lauda.  «  Et  redde  Al¬ 
tissimo  vota  tua,  »  id  est,  posteaquam  Deum,  ut 
est  in  se,  laudasti,  respice  illum,  ut  est  auctor 
et  fons  omnium  bonorum  tuorum,  quia  ex  tc 
nihil  es,  et  redde  illi  gratiarum  actionem,  et  solve 
tributum  obedientiae,  quod  est  praecipuum  votum 
inter  omnia  vota  tua  :  hoc  enim  promisisti,  cum 
ad  populum  et  familiam  ejus  admissus  es,  et  hoc 
ipse  requirit  magis  quam  externa  sacrificia :  «Me¬ 
lior  enim  est  obedientia  quam  victimae,  »  ut  di¬ 
citur  I  Reg.  xv.  Denique  « invoca  me  in  die  tribu¬ 
lationis,  »  id  est,  sicut  in  die  prosperitatis  agnos¬ 
cere  debes  omnia  bona  tua  a  me  fonte  bonorum 
descendere  ,  sic  etiam  in  die  prosperitatis  ad  me 
confugere ,  et  in  me  spem  tuam  totam  collocare 
debes  :  ego  enim  «  eruam  te  »  de  omni  tribula¬ 
tione,  «  et  tu  vicissim  honorificabis  me  »  sacrificio 
laudis  et  gratiarum  actionis. 

17.  Peccatori  autem  dixit  Deus  :  Quare  tu  vers.  it.i; 

ENARRAS  JUSTITIAS  MEAS,  ET  ASSUMIS  TESTAMEN¬ 
TUM  MEUM  PER  OS  TUUM  ? 

Post  instructionem  justorum ,  pergit  Psalmus 
ad  eruditionem  iniquorum,  sed  fidelium.  «  Pec¬ 
catori,  inquit,  dixit  Deus,  »  id  est,  peccatorem 
Deus  per  me  admonitum  voluit :  «  Quare  tu  enar¬ 
ras  justitias  meas,  et  assumis  testamentum  meum 
per  os  tuum?  »  id  est,  quare  profiteris  te  scire 
legem  meam,  ut  enarres  praecepta  mea,  in  quibus 
omnis  justitia  continetur,  et  profiteris  etiam  ad 
te  pertinere  testamentum,  sive  pactum  meum, 
dum  te  filium  Abrahee  esse  gloriaris,  cum  neque 

legem  meam  serves,  neque  pactum  custodias, 
neque  vestigia  Abrahae  imiteris? 

18.  Tu  VERO  ODISTI  DISCIPLINAM,  ET  PROJECISTI 
SERMONES  MEOS  RETRORSUM. 

Describit  primum  interna  vitia  iniquorum , 
deinde  in  sequentibus  versiculis  enumerat  pec¬ 
cata  operis  et  oris.  «  Tu,  inquit,  odisti  discipli¬ 
nam,  »  id  est,  adversaris  animo  eruditionem  di¬ 
vinae  legis,  «  et  projecisti  sermones  meos  retror¬ 
sum,  »  id  est,  et  factus  es,  quasi  oblitus  esses 
praecepta  mea,  eaque  post  tergum  haberes. 

19.  Sl  VIDERAS  FUREM,  CURREBAS  CUM  EO ;  ET 
CUM  ADULTERIS  PORTIONEM  TUAM  PONEBAS. 

Ex  oblivione  et  odio  divinae  legis  nascuntur 
peccata  operis,  qualia  sunt  furta  et  adulteria,  quo 
nomine  fornicationes  quoque  intelliguntur.  Sunt 
autem  haec  duo  peccata  frequentissima,  quae  ex 
avaritia  et  luxuria  oriuntur;  ideo  horum  duorum 
meminit  Propheta;  dicit  autem  :  «Si  videbas  fu¬ 
rem,  currebas  cum  eo,  et  cum  adulteris  portio¬ 
nem  tuam  ponebas,  »  et  non  dicit  furabaris ,  vel 
fornicabaris ,  quoniam  minus  est  furari,  vel  moe¬ 
chari,  quod  occulte  et  libidine  stimulante  fieri  so¬ 
let,  quam  cum  furibus  concurrere,  vel  cum  adul¬ 
teris  portionem  ponere,  quia  ista  fiunt  palam  et 
prompte,  et  ex  animi  perversitate  potius  quam 
ex  inopia  vel  libidine. 

20.  Os  TUUM  ABUNDAVIT  MALITIA ,  ET  LINGUA 
TUA  CONCINNABAT  DOLOS. 

Transit  ad  peccata  oris  ac  dicit  :  «  Os  tuum 
abundavit  malitia,  »  id  est,  abundanter  ex  ore 
tuo ,  tanquam  ex  fonte  scaturivit  maledicentia ; 
nam  verbum  hebraicum  shalach  significat  dimit¬ 
tere,  quasi  dicat  :  Dimisisti  linguam  tuam  quasi 
ruptis  habenis  in  omnem  maledicentiam ;  sed 
Septuagiuta  Interpretes  declaraverunt  metapho¬ 
ram.  «  Et  lingua  tua  concinnabat  dolos,»  id  est, 
loquebaris  apposite  ad  fallendum,  adhibens  arti¬ 
ficium  dissimulationis,  vel  mendaciorum. 

21.  Sedens  adversus  fratrem  tuum  loqueba¬ 
ris,  ET  ADVERSUS  FILIUM  MATRIS  TUAS  PONEBAS 
SCANDALUM  :  IIASC  FECISTI  ,  ET  tacui. 

Addit  ad  peccatum  oris,  quod  non  solum  ad¬ 
versus  extraneos,  sed  etiam  proprios  fratres  per 
linguam  deliquerit.  «Sedens,  inquit,  adversus 
fratrem  tuum  loquebaris,  »  id  est,  non  obiter  et 
per  iram,  sed  sedens  otiosus,  et  pacato  animo, 
studiose  et  longo  tempore  detrahebas  fratri.  «  Et 
adversus  filium  matris  tuae ,  »  id  est ,  adversus 
eumdem  fratrem  scandalum  ponebas,  calumnias 
struendo,  unde  ille  offenderetur,  et  ruinae  occa¬ 
sionem  haberet.  In  textu  hebraico  habetur  vox 
dophi,  quae  proprie  opprobrium,  sive  probrum, 
aut  convicium  significat.  Sed  Septuaginta  Inter¬ 
pretes  scandalum  verterunt,  aut  quia  vox  illa 
scandalum  etiam  significat,  aut  quia  probrum 

jactatum  in  alium,  scandalum  illi  sit.  Quod  se¬ 
quitur  :  «  Haec  fecisti,  et  tacui,  »  apud  Hebraeos 
ad  sequentem  versiculum  pertinet.  Sed  non  est 
magnifacienda  interpunctio  hebraici  textus,  cum 
a  Rabbinis  excogitata  sit;  significant  autem  illa 
verba  Deum  hoc  tempore  omnia  videre,  sed  non 
omnia  statim  punire,  ut  det  locum  poenitentiae. 

Itaque  videt  et  tacet,  ac  si  non  videret;  caeterum 
veniet  brevi  dies  judicii,  in  quo,  ut  supra  dictum 
est  vers.  3  :  «  Deus  manifeste  veniet,  et  non  si¬ 
lebit;  »  et  hoc  idem  subjungit,  cum  ait : 

22.  Existimasti  inique,  quod  ero  tui  similis;  vers.22. 

ARGUAM  TE,  ET  STATUAM  CONTRA  FACIEM  TUAM. 

Dum  sine  timore  Dei  peccant  impii,  videntur 
existimare  Deo  non  displicere  peccata;  sed  in  ju¬ 
dicio  intelligent ,  quod  in  hoc  Psalmo  dicitur. 

«  Existimasti,  inquit,  quod  ego  essem  tui  simi¬ 
lis,  »  id  est,  quod  iniquus  essem  et  peccatorum 
amicus,  sed  non  ita  est;  imo  «  arguam  te,  »  in 
die  judicii,  «et  statuam  contra  faciem  tuam» 
peccata  tua,  id  est,  faciam  ut  videas  gravitatem 
et  multitudinem  peccatorum  tuorum,  et  negare 
non  possis  sententiam  contra  te  latam  esse  jus¬ 
tissimam.  In  hebraeo  habetur  :  Statuam  te  contra 
faciem  tuam;  sed  idem  est  sensus.  «Statuam  con¬ 
tra  faciem  tuam,  »  nihil  est  aliud  nisi :  Statuam 
vitam  tuam,  actiones  tuas, peccata  tua  ante  ocu¬ 
los  tuos,  ut  non  possis  ea  non  videre. 

23.  INTELLIG1TE  UJEC,  QUI  OBLIVISCIMINI  DEUM,  Vers.  13 
NE  QUANDO  RAPIAT,  ET  NON  SIT  QUI  ERIPIAT. 

Haec  exhortatio  est  Prophetae  ad  impios  qui  obli¬ 
viscuntur  Deum  esse  judicem  justum  et  omnipo¬ 
tentem  ,  ut  intelligant,  attenta  consideratione  re¬ 
cogitantes,  quae  dicta  sunt.  «  Ne  quando  Deus  ra¬ 
piat  eos,  »  dum  nihil  minus  cogitant,  et  ad  judi¬ 
cium  adducat,  et  pro  meritis  damnet ,  et  non  sit 
qui  de  manu  ejus  eripere  possit.  In  hebraeo  ha¬ 
betur  in  prima  persona,  ne  quando  rapiam ,  et  se¬ 
cundum  hanc  lectionem  continuantur  verba  Dei; 
sed  Septuaginta  Interpretes  videntur  legisse  in 
tertia  persona,  et  sensus  est  idem. 

24.  Sacrificium  laudis  honorificabit  me,  et  Vers>24 

ILLIC  ITER  QUO  OSTENDAM  ILLI  SALUTARE  DEI. 

Concludit  Deus  verba  sua,  docens  viam  salutis 
ad  unum  sacrificium  laudis  reduci,  ita  ut  illi  in 
die  judicii  salvi  futuri  sint,  qui  hoc  sacrificium 
jugiter  obtulerint;  illi  reprobi  et  condemnandi, 
qui  hoc  sacrificium  offerre  neglexerint.  «  Sacrifi¬ 
cium  laudis,  inquit,  honorificabit  me,  et  illic  iter 
quo  ostendam  illi  salutare  Dei,  »  id  est,  qui  sa¬ 
crificaverit  laudem  mihi,  ille  mihi  acceptus  erit; 
nam  ab  eo  me  honorificatum  esse  confitebor,  «  et 
illic,  »  id  est,  in  eo  sacrificio,  «  iter  »  erit,  ad  sa¬ 
lutem  ;  nam  per  illud  iter  perveniet  ad  locum,  in 
quo  «  ostendam. illi  salutare  Dei,  »  divinam  vide¬ 
licet,  plenam  atque  perfectam  salutem.  In  hebraeo 
est  vox  ambigua,  atP  sam,  quae  significat  illic , 

si  legatur  cum  puncto  in  dextero  cornu,  ut  Sep- 
'  tuaginta  Interpretes  legerunt;  sed  si  legatur  cum 
puncto  in  sinistro ,  ut  S.  Hieronymus  legit,  signi¬ 
ficat  posuit,  sive  disposuit;  sed  in  re  ambigua  non 
est  quod  a  communi  et  recepta  lectione  receda¬ 
mus.  At  unde  est  quod  summa  salutis  ponitur  in 
Cursum-  oblatione  sacrificii  laudis?  S.  Augustinus  respon- 
m  Sona"  det,  ex  eo  esse’  Qu°d  nemo  vere  laudat  Deum, 
tJvrP°nfn  nisi  nilis  sit:  impii  enim  si  verbis  laudant,  vita 


IN  PSALMOS. 

non  laudant;  ac  per  hoc  non  vere  laudant,  cum  obiationa 

verbis  eorum  vita  contradicat.  Potest  etiam  dici,  s®cnJficii« 

,  ,.  laudis? 

ut  nos  supra  monuimus,  «  sacrificium  laudis,  » 
non  esse  simplicem  laudem,  sed  laudem  ex  ara 
cordis  et  igne  charitatis  procedentem :  quare  cum 
sacrificium  laudis  includat  charitatem  ,  et  sit  in¬ 
choatio  sacrificii,  sive  officii,  quod  in  saecula  sae¬ 
culorum  in  coelo  a  beatis  omnibus  exercetur,  mi¬ 
rum  non  est,  si  in  eo  summa  salutis  includitur. 

Y.  v.  —  4.  In  finem,  Psalmus  Dcivid. 

2.  Cum  venii  ad,  cum  Nathan  propheta, 
quando  intravit  ad  Bethsabee. 

3.  Miserere  mei,  Deus,  secundum  magnam 
misericordiam  tuam. 

Et  secundum  multitudinem  miserationum 
tuarum  dele  iniquitatem  meam. 

4.  Amplius  lava  me  ab  iniquitate  mea,  et  a 
peccato  meo  munda  me. 

5.  Quoniam  iniquitatem  meam  ego  cognosco, 
et  peccatum  meum  contra  me  est  semper. 

6.  Tibi  soli  peccavi,  et  malum  coram  te  feci, 
ut  justificeris  in  sermonibus  tuis,  et  vincas  cum 
judicaris. 

7.  Ecce  enim  in  iniquitatibus  conceptus  sum, 
et  in  peccatis  concepit  me  mater  mea. 

8.  Ecce  enim  veritatem  dilexisti,  incerta  et 
occulta  sapientiae  tuae  manifestasti  mihi. 

9.  Asperges  me  hyssopo,  et  mundabor;  lava¬ 
bis  me,  et  super  nivein  dealbabor. 

10.  Auditui  meo  dabis  gaudium  et  laetitiam, 
et  exultabunt  ossa  humiliata. 

11.  Averte  faciem  tuam  a  peccatis  meis,  et 
omnes  iniquitates  meas  dele. 

1*2.  Cor  mundum  crea  in  me,  Deus,  et  spiri¬ 
tum  rectum  innova  in  visceribus  meis. 

13.  Ne  projicias  me  a  facie  tua,  et  spiritum 
sanctum  tuum  ne  auferas  a  me. 

Ii.  Redde  mihi  laetitiam  salutaris  tui,  et  spi¬ 
ritu  principali  confirma  me. 

15.  Docebo  iniquos  vias  tuas,  et  impii  ad  te 
convertentur. 

16.  Libera  me  de  sanguinibus,  Deus,  Deus 
salutis  meae,  et  exultabit  lingua  mea  justitiam 
tuam. 


V.  s.  ii.  —  Victori,  canticum  [A.  Psalmus.] 

Dcivid :  cum  venisset  ad  eum  Nathan  pro¬ 
pheta,  quando  ingressus  est  ad  Bethsabee. 

Miserere  mei,  Deus,  secundum  misericordiam 
tuam  :  juxta  multitudinem  miserationum  tua¬ 
rum  dele  iniquitates  meas. 

Multum  lava  me  ab  iniquitate  mea,  et  a  pec¬ 
cato  meo  munda  me. 

Quoniam  iniquitates  meas  [h.  errores  meos] 
ego  cognovi,  et  peccatum  meum  contra  me  est 
semper. 

Tibi  soli  peccavi,  et  malum  coram  te  [h.  in 
oculis  tuis ]  feci  :  ut  justificeris  in  sermonibus 
tuis,  et  vincas  cum  [al.  dum ]  judicaveris  [A. 
judicatus  fueris]. 

Ecce  in  iniquitate  conceptus  sum,  et  in  pec¬ 
cato  peperit  me  mater  mea. 

Ecce  enim  veritatem  diligis,  absconditum  et 
arcanum  sapientiae  manifestasti  [A.  sapientiam 
manifestabimus ]  mihi. 

Asperges  [A.  purificabis ]  me  hyssopo,  et  mun¬ 
dabor  :  lavabis  me,  et  super  nivem  dealbabor. 

Auditum  milii  facies  gaudium  et  laetitiam  > 
exsultent  ossa  quae  confregisti. 

Absconde  faciem  tuam  a  peccatis  meis,  et  om¬ 
nes  iniquitates  meas  dele. 

Cor  mundum  crea  mihi ,  Deus,  et  spiritum 
stabilem  renova  in  visceribus  meis. 

Ne  projicias  me  a  facie  tua,  et  spiritum  sanc¬ 
tum  tuum  ne  auferas  a  me. 

Redde  mihi  laetitiam  salutaris  [h.  habet  Jesu] 
tui,  et  spiritu  potenti  confirma  me. 

Docebo  iniquos  vias  tuas,  et  peccatores  ad  te 
revertentur. 

Libera  me  de  sanguinibus ,  Deus,  Deus 
salutis  meae  :  laudabit  lingua  mea  justitiam 
tuam. 

t7.  Domine,  labia  mea  aperies,  et  os  meum 
annuntiabit  laudem  tuam. 

18.  Quoniam  si  voluisses  sacrificium,  dedis¬ 
sem  utique  :  holocaustis  non  delectaberis. 

49.  Sacrificium  Deo  spiritus  contribulatus: 
cor  contritum  et  humiliatum,  Deus,  non  de¬ 
spicies. 

20.  Benigne  fac,  Domine,  in  bona  voluntate 
tua  Sion ,  ut  aedificentur  muri  Jerusalem. 

21 .  Tunc  acceptabis  sacrificium  justitiae,  obla¬ 
tiones  et  holocausta ;  tunc  imponent  super  al¬ 
tare  tuum  vitulos. 


Domine  ,  labia  mea  aperies,  et  os  meum  an¬ 
nuntiabit  laudem  tuam. 

Non  enim  vis  ut  victimam  feram,  nec  holo¬ 
caustum  tibi  placet. 

Sacrificium  [h.  sacrificia ]  Dei  spiritus  con¬ 
tribulatus  [h.  contritus ]  :  cor  contritum  et  hu¬ 
miliatum,  Deus,  non  despicies. 

Bene  [h.  benigne]  fac  [al.  ad.  Domine]  in  vo¬ 
luntate  tua,  Sion,  [al.  add.  et]  aedificentur  muri 
Jerusalem. 

Tunc  suscipies  sacrificium  justitiae,  oblationes 
et  holocausta  :  tunc  imponent  super  altare  tuum 
vitulos  [h.  tauros]. 


Argumentum. —  «Nihil  inest  in  Psalmo ,  quod  inscriptioni  repugnet.  Qui  in  contrariam  sententiam  discedunt 
primum  monent,  Davidi  peccati  -veniam  a  Nathane  indictam  esse,  hic  vero  eam  vatem  petere.  Sed  qui  culpam 
animo  pcenitenti  agnoscit,  is  ejusdem  a  Deo  veniam  petit.  Davidem  vero,  priusquam  a  Nathane  argueretur,  culpam 
animo  poenitentia  commoto  agnovisse  vidimus  ad  Psalrn.  xxxu.  Deinde  non  de  uno,  sed  de  pluribus  peccatis  hic 
agi  dicunt.  Recte.  Nam  prreter  adulterium  homicidium  fecit  Davides ,  in  quod  ipsum  plane  convenit,  quodvers.  16 
vates  manus  crede  cruentasse  se  fatetur.  Denique  ad  vers.  20  et  21  quod  attinet,  eos  maxime  probabile  est  addita¬ 
mentum  esse,  adjectum  ah  aliquo,  qui  carmen  hoc  populi  in  exsilio  versantis  aut  de  exsilio  reducti  rationibus 
vellet  accommodare.  »  Haec  Maurer.  Strophae  dure  :  vers.  3-14,  admissi  sceleris  dolore  compunctus,  crimen  fatetur, 
et  supplex  a  Deo  petit,  ut  peccati  memoriam  et  poenam  prorsus  expungat,  et  in  pristinam  gratiam  ipsum  resti¬ 
tuat;  vers.  15-19,  id  si  fuerit  consecutus,  gratum  animum  declarabit,  docendo  peccatores  rectam  agendi  rationem, 
celebrando  Dei  laudes,  et  animi  peccatorum  sensu  afflicti  et  serio  delicta  lugentis  sacrificium,  omni  victima  illi 
gratius,  offerendo.  Additamentum,  vers.  20-21,  restitue,  o  Jova,  urbem  Hierosolymitanam  :  tunc  plena  erunt 
altaria  tua  sacrificiorum.  Historia  legitur  II  Sam.  xi  et  xn. 


1.  Praecentori,  carmen  Davidis,  compositum , 

2.  Quum  adiisset  eum  Nathan  propheta,  postquam  ingressus  fuerat  (Davides) 

ad  Bathsebam. 

3.  Miserere  mei,  Deus,  secundum  gratiam  tuam, 
secundum  multitudinem  misericordiae  tuae  dele  delicta  mea. 

4.  Mullum  lava  me  ab  iniquitate  mea , 
et  a  peccato  meo  emunda  me. 

5.  Nam  delicta  mea  agnosco, 

et  peccatum  meum  coram  me  est  semper. 

6.  Tibi,  soli  tibi  peccavi, 

et  quod  malum  est  in  oculis  tuis ,  feci  : 
ut  j ustus  sis  cum  loqueris  (per  Nathanem) , 
purus  sis  cum  judicas  (me  condemnas). 

7.  Ecce ,  in  iniquitate  genitus  sum , 

et  cum  peccato  concepit  me  mater  mea. 

8.  Ecce,  veritate  delectaris  in  praecordiis, 
atque  ita  in  occulto  sapientiam  doce  me. 

9.  Expia  me  hyssopo,  ut  purus  fiam ; 
lava  me,  ut  prae  nive  albescam. 

10.  Audire  me  fac  gaudium  et  laetitiam  (condonationis  vocem ) 
exsultent  ossa  quee  contrivisti. 

1 1 .  Obvela  faciem  tuam  a  peccatis  meis , 
et  omnes  iniquitates  meas  dele. 

12.  Cor  mundum  crea  milii ,  Deus , 
et  spiritum  firmum  (in  virtutis  studio)  innova  intra  me. 

13.  Ne  rejicias  me  a  facie  tua, 
et  Spiritum  Sanctum  tuum  ne  auferas  a  me. 

14.  Redde  mihi  gaudium  salutis  tua3, 
et  spiritu  prompto  (ad  recte  faciendum)  sustenta  me. 

15.  Docebo  iniquos  vias  tuas , 
et  peccatores  ad  te  (tuum  cultum)  convertentur. 

16.  Libera  me  a  sanguinibus  (reatu  caedis  Uriee),  Deus,  Deus  salutis  mcca  : 
jubilabit  lingua  mea  (laudando)  justitiam  tuam. 

1 7 .  Domine ,  labia  mea  aperi , 
et  os  meum  praedicabit  laudem  tuam. 

18.  Non  enim  amas  sacrificium  :  alioqui  darem  (offerrem) ; 
holocausto  non  delectaris. 

19.  Sacrificia  Dei  (Deo  grata  sunt)  spiritus  poenitentia  confractus; 
cor  confractum  et  contritum,  Deus,  non  aspernaris. 

20.  Benigne  fac  ex  benevolentia  tua  Sioni, 
aedifica  muros  Hierosolymorum. 

21.  Tunc  delectaberis  sacrificiis  justis, 
holocausto  et  sacrificio  perfecto; 
tunc  adseendent  super  altare  tuum  juvenci. 

NOTAS. 

Yers.  4.  Multum,  propr.  multiplicare,  infinitivus  absol.  adverbialiler  posifus.  Alii  propr.  multiplica ;  sed 
pro  imperativo  utuntur  forma  apoc.  expressa  boc  loco  a  Massoreihis,  harab.  —  Yers.  6.  Tibi  soli  :  quo¬ 
modo  non  et  in  fidissimum  militem  Uriam?  Respondet  Lyranus,  regem  Dei  solius  judicio  esse  subjectum; 
melius  alii  :  quamvis  homines  quoque  in  boc  facto  offenderim,  inde  ita  torqueor  atque  animo  discrucior, 
ut  hoc  unum  sentiam,  et  aliorum  olfensionem  pene  pro  nihilo  reputem.  Ut :  itaMaurer  et  Hengstenberg. 
Cf.  Bom.  ni,  4  seqq.  Alii  particulam  lemaan  non  causaliter,  sed  consecutive  h.  1.  capiunt,  vertuntque  ita 
ut,  ideo.  —  Vers.  7.  Dicit  vates  aequum  esse,  ut  non  summo  jure,  sed  clementer  secum  Deus  judejagat, 
non  tam  admissi  sceleris,  quam  infirmitatis  innatae  ratione  habita.  In  ante  iniquitate  non  respicit  partu¬ 
rientem  matrem,  sed  sobolem  partu  editam,  quae  cum  peccato,  sive  peccato  jam  infecta  in  lucem  editur. 
Concepit  (propr.  incaluit,  puta  libidine)  est  3a  feminina  praeteriti  pihel  cum  affixo,  cum  sego  ab  initio  loco 
chirek  propter  sequens  chatephsegol.  —  Vers.  8.  Sensus  :  ex  alia  parte,  tu  diligis  sincerum  virtutis  et  pie¬ 
tatis  studium;  igitur  doce  me  in  intimo  animo  sapientiam,  virtutis  et  pietatis  magistram.  Alii  prius  he¬ 
mistichium  interpretantur  :  Tu  vero  veritatem,  fidem  in  promissis,  in  preeeordiis  tuis  diligis,  boc  est,  tu 
vero  bonus  et  misericors  es;  igitur  doce  me,  etc. —  Yers.  9.  Hyssopo  :  imago  petita  a  leproso,  qui  ex  lege 
mundabatur  adspersione  hyssopi,  sanguini  victimarum  aut  aquae  lustrationis  intincti,  Lev.  xiv,  4;  Num. 
xix,  6,  18.  —  Vers.  13.  Hunc  locum  illud  illustrat,  quod  I  Sam.  xvi,  13  serjq.  legimus.  —  Vers.  15.  Vius 
tuas ,  tibi  probatam  agendi  rationem ;  alii  :  quas  Deus  in  gubernandis  hominibus  tenet,  quae  sunt  miseri¬ 
cordia  et  veritas.  —  Vers.  16.  Justitiam,  in  sensu  lato,  qua  scii,  pcenitenti  parcis.  —  Aperi,  ignoscendo 
materiam  mihi  praebete  celebrandi.  —  Yers.  21.  Justis...  perfecto,  i.  e.  cum  vera  animi  pietate.  Adseen¬ 
dent;  alii,  imponent ,  scii,  sacerdotes,  juvencos.  Si  Davidis  sint  versus  20-21,  cum  superioribus  junge  boc. 
modo  :  Tu  nunc  repudiares  sacrificia  ab  homine  adulterii  et  homicidii  reo ;  ubi  autem  milii  condonaveris 
culpas,  tunc  sacrificia  tibi  grata  et  accepta,  ut  spero,  offeram. 

BELLARMINI  EXPLANATIO. 

PSALMUS  L. 

TITULUS  ET  ARGUMENTUM. 

In  finem,  Psalmus  David,  cum  venit  ad  eum  Nalhan  p rophela,  quando  introivit  ad  Bethsalee. 

Titulus  docet  qua  occasione  compositus  fuerit  Psalmus  iste  a  Davide;  historia  vero  fusius  narratur  lib.  II  Rrg. 
cap.  xii  :  Summa  historiae  haec  est.  David  ex  palatio  suo  vidit  mulierem  formosissimam,  nomine  Bethsabee,  se  lavan¬ 
tem.  Captus  amore,  adulterium  cum  ea  commisit.  Quod  ut  facilius  celaretur,  maritum  ejus  Uriam  neci  dedit  :  sic 
viduam  conjugio  sibi  copulavit,  et  filium  ex  ea  suscepit.  Postea  Dei  monitu  venit  Nathan  propheta  ad  Davidem, 
eumque  de  perpetrato  flagitio  et  caede  corripuit.  David  in  se  reversus  poenitentiam  serio  egit,  atque  hunc  Psalmum, 
in  quo  peccatum  suum  deflet,  ea  occasione  composuit.  Sensus  igitur  tituli  h  c  est :  «Psalmus  in  finem»  usque  mundi 
canendus,  quem  David  composuit,  «  quando  venit  ad  eum  Nathan  propheta,  »  qui  tunc  ad  eum  increpandum  venit, 
«  quando  intravit»  idem  David  «  ad  Belhsabeam,  »  uxorem  Uriae,  atque  adulterium  cum  ea  patravit.  Ad  hunc  titu¬ 
lum  pauca  quaedam  annotanda  videntur  circa  personas,  quae  in  eo  nominantur,  videlicet  Davidem,  Nathan  et  Beth- 
sabeam.  Primo,  peccatum  Davidis  justis  hominibus  magnum  timorem  incutere  posse  :  si  enim  tantus  amicus  Dei 
tam  facile  corruit,  quis  non  timebit  casum?  Secundo,  ejusdem  Davidis  poenitentiam  omnibus  peccatoribus  spem 
salutis  adferre;  peccatum  enim  ejus  omni  ex  parte  gravissimum  fuit,  et  tamen  per  veram  poenitentiam  facile  invenit 
indulgentiam.  Tertio,  Nathan  fuisse  quidem  prophetam,  sed  Davide  inferiorem  non  solum  dono  prophetiae,  sed  etiam 
potestate,  sapientia  aliisque  donis  Dei;  et  tamen  placuisse  Deo,  ut  is  Davidem  corriperet,  et  ad  poenitentiam  addu¬ 
ceret.  Quo  exemplo  admonentur  homines  magni,  ut  non  contemnant  ministros  verbi  Dei,  sed  ad  eos  audiendos 
accedant,  etiamsi  sint  ipsi  forte  sapientiores  et  majores  illis.  Quarto ,  hinc  cognosci  quantorum  malorum  causa  sit  pul¬ 
chritudo  mulieris  cum  imprudentia  et  facilitate  conjuncta.  Si  enim  Bethsabea  mulier  speciosissima  in  loco,  unde 
videri  posset,  corpus  suum  non  nudasset,  aut  non  tanta  facilitate  Davidi  consensisset,  certe  vir  tantus  in  tam  gravia 
scelera  non  cecidisset.  Quinto,  Nathan  non  intrasse  ad  monendum  Davidem  statim  post  ingressum  ejus  ad  Bethsa¬ 
bee,  ut  titulus  indicare  videtur,  sed  multo  postea ;  jam  enim  natus  erat  filius  Davidi  ex  Bethsabea ,  quando  venit 
Nathan.  Itaque  quod  dicitur  in  titulo,  intelligitur  potius  de  occasione  quam  de  tempore,  et  sensus  est  Psalmum 
scriptum  esse,  quando  Nathan  intravit  ad  Davidem  ex  occasione,  qua  intraverat  David  ad  alienam  conjugem, 
nomine  Bethsabeam. 


EXPLICATIO  PSALMI. 


ver*. t.  i.  Miserere  mei,  Deus,  secundum  magnam 

MISERICORDIAM  TUAM. 

Incipit  Propheta  Psalmum  ab  oratione,  qua 
remissionem  peccati  petit,  et  simul  explicat  pri¬ 
mam  rationem  qua  movetur  ipse  ad  petendum , 
et  Deum  moveri  posse  credit  ad  indulgendum, 
alias  deinde  rationes  in  sequentibus  versiculis 
explicaturus.  Ait  igitur  :  «  Miserere  mei,  Deus;  » 
miserum  se  agnoscit  et  confitetur  David  ob  ini¬ 
quitatem  admissam,  quamvis  alioqui  naturae  et 
fortunae  bonis  omnibus  abundaret ;  ut  e  contra¬ 
rio  beatos  dicere  solet  eos,  «  qui  timent  Domi¬ 
num,  Psalm.  cxict  cxxm,  »  non  qui  divitiis,  aut 
honoribus  abundant :  ex  quo  intelligimus  quam 
perverse  de  miseria  et  felicitate  judicent  filii  hu¬ 
jus  saeculi.  Addit,  «  secundum  magnam  miseri¬ 
cordiam  tuam ,  »  quasi  dicat  :  Ideo  misericor¬ 
diam  tuam  implorare  audeo,  quia  miser  sum; 
misericordia  enim  miseriam  respicit,  ut  eam  tol¬ 
lat.  Quamvis  autem  in  hebrteo  codice  non  sit 
vox  illa,  magnam ,  tamen  Septuaginta  Interpretes 
eam  vocem  in  sua  versione  posuerunt,  vel  quod 
in  codicibus  hebraicis  emendatioribus  illam  in- 
Cur  ad  venerint,  vel  quod  hunc  locum  voce  illa  addita 
dita  sit  explicare  voluerint.  Vocatur  autem  magna  mise- 
vox  ma-  ricordia,  qua  peccata  remittuntur,  tum  quia  pec- 
^ndseri-1  catum  magna  miseria  est;  tum  quia  compara- 
cordiam?  tione  hujus  miser icordiae,  parva  misericordia  dici 


potest  ea,  per  quam  Deus  bona  temporalia  tri¬ 
buere  solet :  bona  enim  temporalia  Deus  inimi¬ 
cis  etiam  suis  atque  iis,  quos  in  fine  reprobatu¬ 
rus  est,  praebet;  gratiam  vero  remissionis  pecca¬ 
torum  illis  tantum  donat,  quos  in  filios  et  haeredes 
aeterni  regni  adoptare  dignatur.  David  igitur  non 
contentus  parva  illa  misericordia,  qua  regni  glo¬ 
riam  et  opes  copiosas,  ac  filiorum  multitudinem, 
et  victoriam  de  hostibus,  atque  alia  id  genus  ac¬ 
ceperat,  petit  «  misericordiam  magnam,  »  quam 
in  peccatorum  remissione  et  gratiae  restitutione 
positam  esse  sciebat. 

2.  Et  SECUNDUM  MULTITUDINEM  MISERATIONUM  Vers,  2. 
TUARUM,  DELE  INIQUITATEM  MEAM. 

Idem  repetit  ct  declarat ;  quod  enim  dixit : 

«  Miserere  mei,  »  declarat  dicens  ;  «  Dele  iniqui¬ 
tatem  meam;  »  et  quod  ait :«  Secundum  magnam 
misericordiam  tuam,  »  declarat  cum  dicit:  «  Se¬ 
cundum  multitudinem  miserationum  tuarum.  » 

Sed  ordinem  Prophetae  non  invertamus;  ipse 
enim  eleganter  in  hoc  secundo  versiculo ,  incipit 
ab  eo,  quod  erat  postremum  in  primo  versiculo  ut 
hac  varietate  pulchriorem  Psalmum  efficeret.  Illae 
igitur  voces,  secundum  multitudinem  miserationum 
tuarum,  explicant  quid  sit  magna  misericordia 
Dei,  quae  filiis  dilectis  exhibetur.  Significat  autem 
multitudo  miserationum  affluentiam  pietatis  Dei; 

<•)  ) 

nam  vox  hebraica  "|>om,  ut  notavimus  in  primo 
versiculo  Psalm.  xvii,  significat  proprie  'paternum 
ac  tenerum  amorem,  quem  Scriptura  explicare  so¬ 
let  per  viscera  misericordiae.  Ecclesia  quoque  rec¬ 
tissime  id  expressit  in  collecta  Dominicae  xi  post 
Pentecosten,  cum  ait  :  «  Qui  abundantia  pietatis 
Dells  tuae,  et  merita  supplicum  excedis,  et  vota.  »  Vere 
pius  do-  enim  pietas  divina  tanta  est,  ut  inulto  plus  donet 
nat  quam  non  s0]um  quam  mereamur,  sed  etiam  quam 
;°mica-  optare  audeamus.  Quod  ostendit  etiam  Dominus 
mus.  in  parabola  de  filio  prodigo,  Luc.  xv.  Pater  enim 
filium  poenitentem,  non  solum  admisit  ad  gra¬ 
tiam,  sed  etiam  continuo  amplexatus  et  osculatus 
est,  et  jussit  illi  dari  stolam  primam  et  annulum 
pretiosum,  et  occidi  in  gratiam  ejus  vitulum  sa¬ 
ginatum,  ac  denique  tanta  signa  benevolentias 
erga  filium,  qui  universa  bona  sua  dissipaverat, 
ostendit,  ut  plura  non  posset  erga  eum,  qui  vic¬ 
tor  ac  triumphator  de  hostibus  rediisset.  Quod 
sequitur,  «  dele  iniquitatem  meam,  »  refertur 
tum  ad  reatum,  tum  ad  maculam  peccatorum  : 
sciebat  enim  David  ex  actione  peccati  relinqui  in 
anima  reatum  mortis  adernae,  qui  scribitur  in 
conscientia,  et  maculam  privationis  gratias,  qua3 
reddit  animam  deformem,  tenebricosam,  Deo  in¬ 
visam;  ad  utrumque  refertur  vocabulum  delendi : 
nam  scripturaj  deleri  solent,  cum  remittitur  de¬ 
bitum  ,  et  maculae  etiam  delentur,  cum  abluitur, 
quod  maculatum  erat.  Petit  igitur  David,  ut  Deus 
non  agat  secum  ex  rigore  justitiae,  sed  ex  pa¬ 
terna  misericordia  remittat  debitum  peccati ,  et 
lavet  maculam  restituendo  nitorem  gratiae. 

Vers.  3.  3.  AMPLIUS  LAVA  ME  AB  INIQUITATE  MEA,  ET  A 

PECCATO  MEO  MUNDA  ME. 

rost  re-  Post  culpam  remissam  et  gratiam  restitutam, 
missam  adhuc  remanent  in  homine  mali  habitus  vitiorum 
pecuatT  et  *Psa  concupiscentia  carnis,  quae  hominem  red- 
reiiquiaj  dunt  infirmum  et  debilem,  quales  sunt,  qui  re- 
\rnnt"  06115  ex  6rav*  m0l’k°  convaluerunt;  et  quidem 
*  '  mali  habitus  paulatim  exterminantur  exercita¬ 
tione  virtutum,  concupiscentia  vero  potest  qui¬ 
dem  minui,  sed  ordinarie  non  eradicatur,  nisi  in 
morte  :  quamvis  autem  ad  vitiorum  extermina¬ 
tionem  et  concupiscentiae  diminutionem  multum 
valeat  studium  et  diligentia  nostra ,  tamen  prae¬ 
cipuae  partes  sunt  gratiae  Dei,  sine  qua  nihil  pos¬ 
sumus,  et  cum  qua  omnia  possumus.  Ideo  Pro¬ 
pheta  David,  qui  haec  noverat  omnium  optime, 
in  Psalm.  cn  scripsit  :  «  Benedic,  anima  mea. 
Domino,  et  noli  oblivisci  omnes  retributiones 
ejus,  qui  propitiatur  omnibus  iniquitatibus  luis* 
qui  sanat  omnes  infirmitates  tuas.  »  Et  hoc  loco 
posteaquam  petiit  deleri  peccatum  suum,  et  au¬ 
divit  a  Nathan  propheta  II  Reg.  xn  :  «  Deus 
transtulit  peccatum  tuum,  non  morieris, »  iterum 
petit  lavari  et  mundari,  id  est,  magis  ac  magis 
justificari  per  majorem  gratise  infusionem,  ut 
malis  habitibus  sublatis  et  concupiscentia  morti- 
ficata,  anima  candidior  et  pulchrior  fiat,  et  per 


hoc  etiam  ad  resistendum  tentationibus  fortior. 

«  Amplius,  inquit,  lava  me  ab  iniquitate  mea,  et 
a  peccato  meo  munda  me,  »  id  est,  spero  pecca¬ 
tum  meum  per  gratiam  tuam  esse  deletum,  et 
animam  lotam  et  mundatam  a  reatu,  et  macula 
per  actionem  peccati  contracta;  sed  cupio  et  peto 
iterum  atque  iterum  lavari  per  gratiae  incremen¬ 
tum,  ut  anima  mea  candidior  et  fortior  evadat. 

Posset  etiam  simplicius  exponi,  ut  haec  secunda 
petitio  pertineat  ad  magnitudinem  peccati  decla¬ 
randam,  quasi  dicat :  Si  macula  peccati  mei  le¬ 
vis  esset,  sufficeret  simplex  ablutio;  sed  quia 
macula  ingens  et  multiplex  est,  ideo  multum, 
valde,  amplius  atque  amplius  lavari  desidero, 
ut  tantae  maculae  vestigium  nullum  supersit. 

4.  Quoniam  iniquitatem  meam  ego  cognosco,  vers.  *. 

ET  PECCATUM  MEUM  CONTRA  ME  EST  SEMPER. 

Haec  est  secunda  ratio,  unde  persuadere  Deo 
conatur,  ut  indulgeat  peccanti  :  quia  videlicet 
confitetur  peccatum  suum,  et  illud  in  se  punit 
continua  cogitatione  et  recordatione.  Ignosce,  in¬ 
quit,  «  quia  ego  peccatum  meum  agnosco,  »  non 
excuso,  non  nego,  nec  solum  agnosco,  sed  per¬ 
petuo  de  illo  cum  dolore  animi  cogito;  nam 
«  contra  me  est  semper, »  id  est,  in  conspectu 
meo  positum,  me  quasi  jaculum  fodere  et  cru¬ 
ciare  non  cessat.  Hoc  exemplum  imitari  debe¬ 
mus,  qui  Psalmos  Pcenitentiales  recitamus,  ut 
vere  dicere  possimus  :  «  Peccatum  meum  contra 
me  est  semper,  »  quod  fiet  si  peccatum  semel 
admissum,  et  per  gratiam  Dei  forte  deletum, 
in  memoria  nostra  vivat,  et  ingratitudinis  nos¬ 
trae  erga  tam  magnum  benefactorem  nos  semper 
admoneat. 

5.  Tibi  soli  peccavi,  et  malum  coram  te  vers.  5. 

FECi;  UT  JUSTIFICERIS  TN  SERMONIBUS  TUIS,  ET 
VINCAS  CUM  JUDICARIS. 

Tertia  haec  est  ratio  cur  a  Deo  indulgentiam  pos¬ 
tulet,  quoniam  non  alium  judicem  timet.' «  Tibi, 
inquit,  soli  peccavi;  »non  dicit:  Contra  te  solum 
peccavi;  peccaverat  enim  etiam  contra  Uriam 
quem  occiderat,  et  contra  Rethsabeam  quam  Cnrdi- 
adulteraverat,  et  contra  populum  quem  scanda- 
lizaverat;  sed  dicit: «  Tibi  soli  peccavi, «  nimirum  peccavi,» 
ut  judici  apud  quem  solum  convinci  poterat;  nam 
nec  alium  judicem  habebat,  et  si  habuisset,  con-  feuderit? 
vinci  non  potuisset,  quoniam  factum  erat  sine 
teste;  et  quamvis  ex  suspicione  fama  peccati  ma- 
nasset  in  vulgus,  tamen  legitime  peccatum  pro¬ 
bari  non  poterat;  sed  apud  Deum  judicem  con¬ 
victus  erat,  tum  quia  Deus  viderat,  tum  quia  con¬ 
scientia  ipsius  testis  erat  apud  Deum,  qui  scrutatur 
renes  et  corda;  et  ideo  subjungit  declarans,  «  et 
malum  coram  te  feci;  «quamvis  cnitn  David  oc¬ 
culte  peccaverit,in  tenebris  clausi  cubiculi,  tamen 
oculos  Dei  excludere  non  potuit.  «Utjustificerisin 
sermonibus  tuis;»  illud  ut  non  significat  causam, 
sed  consequentiam,  ut  Theodoretus  hoc  loco  no- 

tavit,  et  sensus  est :  «  Tibi  soli  peccavi,  et  malum 
coram  te  feci,  »  ex  quo  secutum  est,  «ut  tu  justi¬ 
ficeris  in  sermonibus  tuis, »  dum  me  peccatorem 
et  injustum  esse  pronuntias;  vel  certe  subintelli- 
gitur  verbum  aliquod,  ut  hic  sensus  sit  :  Dico  : 
«Tibi  soli  peccavi, »  dico, «  malum  coram  te  feci,  » 
confiteor  me  injustum,  ut  justus  et  verax  inve¬ 
niaris  in  sermonibus  tuis,  quibus  per  Nathan 
prophetam  me  adulterii  et  homicidii  reum  esse 
pronuntiasti.  «  Et  vincas  cum  judicaris  :  »  repe¬ 
titio  est  ejusdem  sententiae,  ac  si  dicat :  Et  si  ju¬ 
dicium  inter  te  et  me  instituatur,  et  ego  negare 
velim  crimen,  cujus  tu  reum  me  esse  dixisti,  tu 
omnino  vincas  causam,  et  ego  causa  cadam,  cum 
mecum  judicaris.  Hunc  existimo  litteralem  esse 
sensum  hujus  obscurae  sententiae,  qui  sensus 
valde  confirmatur  ex  verbis  Apostoli,  Rom.  m  : 
«  Est  autem  Deus  verax,  omnis  autem  homo 
mendax,  sicut  scriptum  est :  Ut  justificeris  in  ser¬ 
monibus  tuis,  et  vincas  cum  judicaris. »  Sed  non 
rejicio  quod  alii  dicunt  :  «  Deum  justificari  in 
sermonibus  suis,  et  vincere  cum  judicatur,  »  si 
poenitentibus  ignoscat,  quoniam  veniam  poeni- 
tentibus  repromisit.  S.  Augustinus  refert  ad  Chri¬ 
stum  hunc  versiculum,  quia  solus  ipse  est  sine 
peccato,  et  ideo  illi  soli  justo  nos  injusti  pecca¬ 
mus,  et  ille  solus  vicit,  cum  judicatus  est  injuste 
ab  injustis. 

Vers.  6.  6.  ECCE  ENIM  IN  INIQUITATIBUS  CONCEPTUS  SUM, 

ET  IN  PECCATIS  CONCEPIT  ME  MATER  MEA. 

Quarta  ratio  ducitur  a  prima  origine,  et  primi 
hominis  peccato  in  nos  transfuso  per  generatio¬ 
nem,  ex  quo  facti  sumus  infirmi  et  proclives  ad 
peccandum,  et  ob  hanc  quasi  naturalem  miseriam 
misericordia  digni  sumus.  Quod  autem  hic  locus 
Peccatum  noa  intelligatur  de  peccatis  parentum,  sed  de 
oiigiusie  ipso  peccato  originali,  quod  ex  conceptione  tra- 
hie  ad-  pimuSj  probat  hoc  loco  S.  Augustinus,  quia  David 
#  ruuur  esj.  natus  ex  adulterio,  sed  ex  casto  conjugio 
piorum  parentum.  Sed  hoc  ipsum  probare  pos¬ 
sumus  ex  proprietate  verborum  hcbraicorum; 
illud  enim,  conceptus  sum,  est  in  hebraeo  finVnn 
cholaltki;  quod  non  significat  actum  gignendi,  qui 
ad  parentes  pertinet,  sed  actum  formationis  mem¬ 
brorum  ;  quae  conformatio  in  utero  fit  satis  diu 
post  concubitum  parentum.  Et  videtur  Spiritus 
Sanctus  divina  Providentia  non  voluisse  scribi 
hoc  loco,  genitus  sum,  sed  conceptus,  sive  forma¬ 
tus  sum ,  ut  praeveniret  haereticorum  perversas  in¬ 
terpretationes.  Illud  etiam,  concepit  me  mater  mea, 
in  hebraeo  est,  »311011»  iechemathni,  quod  proprie 
significat  calefecit  me,  sive  fovit  me;  proinde  non 
refertur  ad  actum  concubitus  in  quo  peccant  pa¬ 
rentes,  quando  fornicantur,  vel  moechantur,  sed 
ad  actionem  confovendi  foetum  in  utero ,  dum 
formantur  membra,  ut  anima  infundatur.  Quam¬ 
vis  autem  S.  Hieronymus  verterit  :  Peperic  me 
mater  mea;  et  S.  Augustinus  legat  :  Aluit  me  ma¬ 
ter  mea;  et  nos  cum  Septuaginta  legamus  :  Con¬ 


cepit  me  mater  mea  :  tamen  proprietas  verbi  est 
quam  diximus,  cum  qua  non  pugnant  illae  variee 
lectiones  :  mater  enim  recte  dicitur  concipere , 
quando  foetus  in  utero  ejus  formatur  et  fovetur  : 
sicut  etiam  dicitur  alere,  non  solum  quando  lacte 
nutrit  jam  editum,  sed  etiam  quando  in  utero 
conservat  et  auget;  denique  non  male  S.  Hiero¬ 
nymus  vertit  :  In  peccato  peperit  me  mater  mea , 
quia  peccatorem  peperit,  quem  in  peccato  con¬ 
ceperat.  Adde  etiam  quod  in  textu  originali  di¬ 
citur  in  singulari,  in  peccato  conceptus  sum,  et  in 
peccato  concepit  me  mater  mea.  Vere  enim  pecca-  Peccatum 
tum  originale,  quod  in  conceptione  contrahimus,  orisiais 
unum  est,  non  plura.  Sed  Septuaginta  Interpre- 
tes  verterunt  in  numero  multitudinis,  in  iniqui-  peccato- 
tatibus  conceptus  sum,  et  in  peccatis  concepit  me  runu 
mater  mea,  quia  unum  illud  peccatum  est  quasi 
fons  omnium  aliorum  peccatorum,  et  in  illo  in¬ 
cluduntur  omnia. 

7.  ECCE  ENIM  VERITATEM  DILEXISTf,  INCERTA  ET  Vers. 7’ 
OCCULTA  SAPIENTIAS  TUAS  MANIFESTASTI  MIHI. 

Haec  est  ratio  quinta,  quae  ducitur  a  veritate  et  Nullum 
simplicitate  cordis,  cpiae  semper  fuit  in  Davide ,  et  e^r“y^* 
quam  Deus  maxime  diligere  solet,  propter  quam  Christi . 
etiam  Deus,  qui  veritas  est,  Davidi  multa  myste-  et  Eccie- 
ria  futura  revelavit :  nam,  ut  S.  Joannes  Chryso- 
stomus  hoc  loco  copiose  docet,  nullum  est  fere  non  pra- 
mysterium  Christi  et  Ecclesiae,  quod  David  non  viderit, 
praeviderit,  et  in  Psalmis  praedixerit.  Igitur  David 
hanc  veritatem  commemorat,  propter  quam  tot 
mysteria  divina  cognovit;  et  quia  in  eadem  veri¬ 
tate  perseverat,  simpliciter  peccatum  suum  con¬ 
fitendo,  inde  petit  a  Deo  remissionis  donum  : 

«  Ecce,  inquit,  veritatem  dilexisti, »  id  est,  lu  Deus 
veritatem  et  sinceritatem  cordis  semper  amasti, 
sicut  etiam  contra  duplicitatem  et  perversitatem 
semper  odisti.  «Incerta  et  occulta  sapientiae  tuae 
manifestasti  mihi, »  id  est,  quia  veritatem  amas,  et 
in  me  veritatem  et  rectitudinem  cordis  invenisti, 
ideo  tam  multa  mihi  patefecisti  mysteria  divina, 
secretissima  et  occultissima,  quae  signa  sunt  infi¬ 
nitae  sapientiae  tuae.  Illud,  incerta,  non  significat 
mysteria  divina  esse  incerta,  id  est,  dubia  in  se, 
quasi  possint  non  fieri ;  sed  incerta,  et  dubia  no¬ 
bis,  quomodo  dicimus  :  Incertus  est  hominibus 
dies  judicii,  non  quod  non  certum  sit  futurum  esse 
diem  judicii,  sed  quia  incertum  est  nobis  quando 
sit  futurus.  In  textu  originali  vox  liebraica  signi¬ 
ficat  absconditum  et  coopertum.  Itaque  incerta  et 
occulta  sapientice  divinae  dicuntur  illa,  quae  sa¬ 
pientia  divina  ordinavit  ab  aeterno,  ut  fiant  tem¬ 
poribus  suis ;  sed  abscondita  et  occulta  sunt,  an¬ 
tequam  fiant,  nisi  speciali  privilegio  revelentur. 

8.  Asperges  me  hyssopo,  et  mundabor  :  la-  Vers. e. 
VABIS  ME,  ET  SUPER  NIVEM  DEALBABOR. 

Aperit  hic  unum  ex  incertis  et  occultis  myste¬ 
riis  divinae  sapientiae,  quod  videlicet  tempore  novi 
Testamenti  aspergendi  essent  homines  aqua  mun- 

da  in  baptismo,  et  perfectissime  justificandi ;  allu¬ 
dit  autem  ad  caeremoniam,  quae  describitur  Num. 
cap.  xix,  ubi  ad  expiationem  tx*ia  necessaria  esse 
dicuntur,  cinis  vaccae  rufae  immolatae  in  holocaus¬ 
tum,  aqua  cineribus  mixta  :  et  hyssopus,  quo 
aqua  aspergebatur  :  per  cinerem  vaccae  rufae  si¬ 
gnificatur  Christi  mors;  per  aquam,  baptismus; 
per  hyssopum,  fides  :  hyssopus  enim  herba  est 
humilis,  radices  habens  in  petra.  Sicut  enim  in 
illa  expiatione  typica,  aqua  mundabat,  sed  vim 
habens  ex  cineribus  vaccae  occisae,  et  per  hysso¬ 
pum  aspersa  :  sic  etiam  in  baptismo  aqua  mun¬ 
dat,  sed  vim  habens  ex  morte  et  merito  Christi,  et 
per  fidem  applicata.  Ad  has  igitur  expiationes  tum 
figurantem,  tum  figuratam  respicit  David,  cum  di¬ 
cit  :  «  Asperges  me  hyssopo,  et  mundabor;  »  petit 
enim  illam  purgationem,  quam  noverat  figura¬ 
tam  per  expiationem  aquae  hyssopo  aspersae,  et 
quam  implendam  praevidebat  et  praedicebat  in 
baptismo  ;  et  ut  ostendat  illius  expiationis  prima¬ 
rium  auctorem  esse  Deum,  dicit  :  «Asperges  me 
hyssopo,»  et  non  dicit  :  Asperget  me  sacerdos 
hyssopo ;  et  ut  demonstret  expiationem  baptismi 
fore  perfectissimam,  ita  ut  vere  tollat  peccata,  ut 
non  solum  non  imputentur,  sed  ut  non  sint,  et 
non  solum  tollat  peccata,  verum  etiam  infundat 
copiosam  gratiam,  addit :  «Lavabis  me,  et  super 
nivem  dealbabor.»  Vide  S.  Augustinum  lib.  Qucest. 
super  Num.  cap.  xxxm,  et  Theodoretum  in  hunc 
locum  Psalmi. 


Quod  praedixit  futurum,  in  praesenti  sibi  postu¬ 
lat;  dixerat  enim  :  «Asperges  me  hyssopo,  et 
mundabor;  lavabis  me,  et  super  nivem  dealba¬ 
bor;  auditui  meo  dabis  gaudium, »  etc. :  nunc  ista 
ipsa  postulat.  Ac  primum  petit  remitti  peccata, 
sicut  antea  dixerat  :  «Asperges  me  hyssopo,  et 
mundabor  :  Averte,  inquit,  faciem  tuam  a  pecca¬ 
tis  meis,»  id  est,  ne  consideres  peccata  mea, 
ut  ea  punias  :  quomodo  alius  Sanctorum  dixit, 

Tob.  m  :  «  Ne  reminiscaris,  Domine,  delicta  mea.  » 

Sunt  tamen  istai  omnes  locutiones  metaphoricae  ; 
neque  enim  fieri  potest  ut  Deus,  quem  nihil  la-  Deus 
tet,  avertat  faciem  a  peccatis,  vel  obliviscatur 
eorum ;  sed  dicitur  avertere  faciem,  vel  oblivisci ,  dicatur 
quando  facit  id  quod  faciunt,  qui  non  conside-  peccato, 
rant ,  aut  non  recordantur  :  qui  enim  non  consi¬ 
derant  aut  non  recordantur,  non  puniunt.  Addit 
autem :  «Et  omnes  iniquitates  meas  dele, »  ut  non 
solum  ad  tempus  Deus  non  puniat,  sed  nunquam 
omnino  puniat :  qui  enim  avertilfaciem ascriptura 
aliqua,  potest  iterum  convertere  faciem,  et  consi¬ 
derare  quod  scriptum  est;  sed  qui  delevit  scrip¬ 
turam,  non  potest  amplius  legere.  Facit  hoc  ad-  hcietko- 
versus  haereticos,  qui  docent  peccatum  in  justi- Ium  j 1S* 
ficatione  non  imputari,  sed  manere  tamen,  quasi 
Deus  avertat  quidem  faciem  a  peccatis,  sed  ea  tivam. 
nunquam  omnino  deleat. 

11.  Cor  mundum  crea  in  me,  Deus,  et  spiri-  Vers.  u 

TUM  RECTUM  INNOVA  IN  VISCERIBUS  MEIS. 


ruia  ? 


Coutra 


Vers  y.  Auditui  meo  dabis  gaudium  et  letitiam, 

ET  EXULTABUNT  OSSA  HUMILIATA. 

Effectus  et  signum  perfectae  justificationis  est, 
cum  Spiritus  reddit  testimonium  spiritui  nostro, 
quod  filii  Dei  sumus,  lloc  testimonium  in  se  ali¬ 
quando  Propheta  expertus,  iterum  illud  petit,  di¬ 
cens  :  «  Auditui  meo  dabis  gaudium  et  laetitiam, » 
id  est,  cum  me  perfecte  laveris,  addes  et  hoc  bene¬ 
ficium,  ut  interiore  quodam  gaudio  tanquam signo 
remissi  peccati  me  mirabiliter  afficias  :  quod  gau¬ 
dium  erit  veluti  bonus  nuntius,  quem  cordis  aure 
jucunde  percipiam.  Inhebraico  textu  est  unicum 
verbum,  pro  eo  quod  nos  habemus  :  Auditui  meo 
dabis ,  et  significat  proprie,  audire  me  facies.  Ita¬ 
que  sensus  est  :  Audire  me  facies  internam  vo¬ 
cem  Spiritus  Sancti,  qui  me  gaudio  laetitiaque 
perfundet.  «Et  tunc  exultabunt  ossa  humiliata, » 
id  est,  tunc  animus  spiritu  timoris  confractus, 
et  dissolutus,  resumptis  viribus  exultabit.  In  he- 
braico  textu  habetur,  el  tunc  exultabunt  ossi  quce 
tu  confregisti.  Ex  quo  inlelligimus  spiritum  timo¬ 
ris,  quo  cor  conteritur  et  humiliatur,  a  Deo  esse,  et 
disponere  ad  spiritum  dilectionis,  quo  anima  jus¬ 
tificatur.  Per  ossa  intelliguntur  vires  animi,  non 
ossa  corporis;  nam  et  paulo  post  dicitur  :  «Cor 
contritum  et  humiliatum,  Deus,  non  despicies.  » 

vers.  io.  10.  Averte  faciem  tuam  a  peccatis  meis,  et 

OMNES  INIQUITATES  MEAS  DELE. 


Hoc  respondet  illis  verbis,  «lavabis  me,  et  su¬ 
per  nivem  dealbabor :  »  petit  enim  ut  non  solum 
peccata  deleat,  sed  etiam  justitiam  infundat,  quae 
animam  renovet,  et  formosam  ac  splendidam  red¬ 
dat  :  quod  etiam  est  contra  haereticos,  qui  j  ustifica- 
nem  in  sola  peccatorum  remissione  constituunt. 

Quod  autem  dicit :  «  Cor  mundum  crea  in  me, 

Deus,  »  intelligitur  formalitcr,  ut  scholae  loquun¬ 
tur,  id  est,  de  creatione  munditiei,  non  de  crea¬ 
tione  cordis  :  per  peccatum  enim  non  perit  sub¬ 
stantia  cordis,  sed  mundities.  Itaque  sensus  est  :  Deiis  ia 
Crea  munditiem  in  corde  meo;  et  satis  proprie  corde 
dicit,  crea,  quoniam  nihil  invenerit  Deus  in  corde  guom  do 
peccatoris,  unde  munditiem  in  illo  efficiat,  sed  mundi- 
ex  magna  misericordia  sua  sine  ullis  meritis  ho-  tiem? 
mines  justificat  :  nam  etiamsi  disponantur  pec¬ 
catores  per  fidem  et  poenitentiam  ad  justificatio- 
tionem,  tamen  fides,  et  poenitentia,  et  aha  omnia 
similia  dona  Dei  sunt.  «  Et  spiritum  rectum  innova 
in  visceribus  meis. »  Explicatio  est  verborum  prae¬ 
cedentium  :  ut  enim  intelligeremus,  creari  cor 
mundum,  esse,  creari  munditiem  in  corde ,  addit: 

«Et  in  visceribus  meis  innova  spiritum  rectum,» 
non  autem,  innova  mihi  viscera.  Per  viscera  intel- 
liguntur  interiora  animi,  id  est,  voluntas  ipsa, 
quae  paulo  ante  cor  dicta  est.  Per  spiritum  rec¬ 
tum,  intelligitur  recta  affectio,  quae  nihil  aliud 
est,  nisi  charitas  :  per  cupiditatem  enim  affectus 
cordis  distortus  efficitur,  dum  convertitur  ad  in¬ 
feriora.  ac  praecipue  ad  seipsum;  sed  per  chari- 

tatem  dirigitur,  dum  convertitur  ad  superna ,  ac 
potissimum  ad  Deum.  Innovatur  igitur  spiritus 
rectus  in  visceribus,  quando  corde  mundato  per 
gratiam,  renovatur  in  anima  pia  affectio  in  Deum, 
quae  per  peccatum  amissa  erat,  et  in  cujus  locum 
cupiditas  distorta  successerat. 

vers.  »2.  12.  Ne  PROJICAS  ME  A  FACIE  TUA,  ET  SPIRI¬ 

TUM  SANCTUM  TUUM  NE  AUFERAS  A  ME. 

Hic  jam  perseverantiam  postulat,  memor  vide¬ 
licet  fragilitatis  suae,  ne  forte  per  gratiam  erectus, 
Quis  pro-  iterum  labi  contingat.  Dicitur  in  Scriptura,  projici 
facie  Dei?  a  fac,e  Dei’  fi11*  dimittitur,  ac  deseritur  non  am¬ 
plius  recipiendus  in  gratiam,  1  Eeg.  xvi  :  «  Dixit 
Dominus  ad  Samuel  :  Usquequo  tu  luges  Saul, 
cum  ego  projecerim  eum?»  et  II  Reg.  vn  :  «Mi¬ 
sericordiam  meam  non  auferam  ab  eo,  sicut  abs¬ 
tuli  a  Saul ,  quem  amovi  a  facie  mea ;  »  et  IV 
Reg.  xxiv  :  « Irascebatur  Dominus  contra  Jerusa- 
lem,  et  contra  Judam,  donec  projiceret  eos  a 
facie  sua.»  Ait  igitur  :  «Ne  projicias  me  a  facie 
tua, »  id  est,  ne  sinas  me  iterum  labi  in  peccatum, 
ne  forte  in  perpetuum  a  gratia  tua  me  removeas  : 
parum  enim  mihi  prodesset  lavari,  et  super  nivem 
dealbari,  et  spiritum  rectum  in  me  innovari,  si  tan¬ 
dem  a  facie  tua  cum  reprobis  projiciendus  essem. 
Ut  autem  me  non  projicias  a  facie  tua,  «Spiritum 
sanctum  tuum  ne  auferas  a  me, »  id  est,  donum 
perseverantiae  mihi  tribue,  efficiendo  per  gratiam 
tuam,  ut  Spiritus  tuus  sanctus  jugiter  in  me  ma¬ 
nens,  spiritum  rectum  in  visceribus  meis  conser¬ 
vet.  Hoc  loco  notandum  est,  verum  esse  dogma  ec¬ 
clesiasticum  Concilii  Tridentini,sess.  VI,  cap.  xui, 
S.  Augustini  tract.  2  in  Joannem,  et  S.  Prosperi 
Nemo  a  resp.  7  ad,  objectiones  Vineentianas,  neminem  a  Deo 
Deodese-  nisi  prius  ipse  deserat  Deum,  id  est,  non 

s!  Uprir's  auferri  Spiritum  Sanctum  a  justis,  nisi  ipsi  pec- 
eumd'  se-  cando  Spiritum  in  se  exstinguant ;  tamen,  ut  homo 
rat-  non  peccet,  et  spiritum  non  exstinguat,  ad  do¬ 
num  perseverantiae  pertinere,  de  quo  dicit  Apo¬ 
stolus  :  «Oramus  ut  nihil  mali  faciatis, »  II  Cor.  xm. 
De  hoc  dono  hunc  locum  Psalmi  intelligimus ; 
cum  enim  dicit  David  :  «Spiritum  sanctum  tuum 
ne  auferas  a  me,»  non  significat,  non  auferas ,  si 
peccavero,  sed  ne  auferas,  ut  non  peccem. 

Vers.  13.  13.  Redde  mihi  uetitiam  salutaris  tui,  et 

SPIRITU  TRINGIPALI  CONFIRMA  ME. 

Respondet  hic  versiculus  illis  verbis  :  «  Auditui 
meo  dabis  gaudium  et  laetitiam ;  »  sicut  enim  prae¬ 
dixit,  post  veram  perfectamque  justificationem 
secuturum  in  homine  internum  gaudium,  ex  tes¬ 
timonio  spiritus  intus  loquentis  :  ita  nunc  postea- 
quam  petiit  remissionem  peccati,  et  infusionem 
gratiae  cum  dono  perseverantiae,  petit  signum  et 
effectum  justificationis,  dicens  :  «Redde  mihi  lae¬ 
titiam  salutaris  tui,»  id  est,  per  peccatum  amisi 
gratiam  et  laetitiam  consequentem,  ideo  sicut  pe¬ 
tii  reddi  mihi  gratiam  amissam,  ita  consequenter 
peto  reddi  laetitiam  salutaris  tui,  id  est,  laetitiam 


quae  nascitur  ex  donata  a  te  mihi  salute  ;  ac  ne 
forte  laetitia  extollat,  et  periculosam  securitatem 
inducat,  adjungit :  «  Et  spiritu  principali  confirma 
me,»  id  est,  peto  ut  stabilias  et  confirmes  me  in 
bono  per  spiritum  principalem  mihi  a  te  inspira¬ 
tum.  In  hebraico  textu  est  vox  H2H3  nedibah ,  quae 
significat  principem,  et  spontaneum,  sive  liberalem : 
et  potest  referri  tum  ad  Spiritum  Sanctum,  qui 
vere  princeps  est  omnium  spirituum,  et  liberalis¬ 
simus  ac  munificentissimus,  cum  sit  fons  omnium 
donorum;  tum  ad  spiritum,  id  est,  affectum  ip¬ 
sius  Davidis,  qui  petitura  Deo  talis,  qualis  decet 
optimum  principem,  qui  debet  esse  spontaneus 
erga  Deum,  et  liberalis  erga  populum.  S.  Augusti¬ 
nus  et  S.  Hieronymus  in  Commentario ,  et  S.  Ber- 
nardus  serm.  3  De  Pentecoste ,  scribunt,  posse  per 
spiritum  principalem  intelligi  Deum  Patrem;  per 
Spiritum  rectum,  Deum  Filium ;  per  Spiritum  sanc¬ 
tum,  Deum  Spiritum  Sanctum.  Sed  videtur  haec 
pia,  non  tamen  litteralis  expositio. 

14.  Docebo  iniquos  vias  tuas,  et  impii  ad  te  vers.  u. 

CONVERTENTUR. 

Exponit  fructum  justificationis  suae,  quas  redun¬ 
dabit  in  gloriam  Dei,  et  multorum  utilitatem.  Ego, 
inquit,  a  te  receptus  in  gratiam,  post  tam  graves 
offensiones,  «docebo,»  et  verbis  et  exemplo,  «vias 
tuas,  »  misericordiam  videlicet,  et  justitiam  :  nam 
«  omnes  viae  Domini  misericordia  et  veritas ;  »  et 
inde  sequetur,  ut  impii  exemplo  meo  edocti  ad 
te  convertantur.  Fuit  autem  David  omnibus  pos-  David 
teris  insigne  exemplum  misericordiae  et  justitiae  omnibns 
divinae  :  misericordiae  quidem,  quia  post  tam  gra-  ^fnit' 
via  scelera,  mox  ut  ex  corde  dixit :  «  Peccavi  Do-  <xem- 
mino, »  remissum  fuit  ei  peccatum ;  justitiae  autem,  P;lim.d‘ 
quoniam  gravissimas  temporales  poenas  de  eo  Do-  "t 
minus  sumpsit,  ut  non  solum  statim  moreretur  miseri- 
filius  ex  adulterio  natus,  sed  etiam  paulo  post  c,ldl®* 
ipse  ejiceretur  a  solio  regni,  uxores  ejus  publice 
violarentur  a  proprio  filio,  duo  ejus  filii  Arnon  et 
Absalon  interficerentur.  Hoc  autem  exemplum  non 
solum  profuit  hominibus  illius  saeculi,  sed  etiam 
creteris  omnibus  usque  ad  mundi  consummatio¬ 
nem;  nam  Psalmus  de  hac  re  ab  ipso  compositus 
ubique  frequentabitur  et  frequentatur,  quamdiu 
Ecclesiae  militantis  status  permanebit.  Itaque  im¬ 
plevit  David  quod  promisit,  cum  hunc  Psalmum 
edidit :  docuit  enim  iniquos  vias  Domini,  et  multi 
peccatores  ad  Deum  conversi  sunt,  et  alii  dein¬ 
ceps  sine  dubio  convertentur.  Verisimile  quoque 
est  Davidempost  reparationem  suam  multis  prae¬ 
dicasse  divinam  indulgentiam,  atque  ejus  exhor¬ 
tatione  non  paucos  peccatores  ad  Deum  fuisse 
conversos. 

15.  Libera  me  de  sanguinibus,  Deus,  Deus 'Vr?.  is. 
salutis  mea;;  et  exultaeit  lingua  mea  justi¬ 
tiam  TUAM. 

Oravit  paulo  ante  David  pro  ablutione  peccati, 
et  promisit  se  docturum  peccatores  vias  Domini : 

nunc  orat  pro  liberatione  a  poena  sive  vindicta, 
quam  expetebat  sanguis  Uriae  injuste  fusus,  et 
promittit  se  laudaturum  Dei  justitiam.  Cur  autem 
dicat,  de  sanguinibus,  et  non  potius,  de  sanguine, 
ut  requirebat  phrasis  latina,  rationemredditS.  Au¬ 
gustinus,  quia  voluit  Interpres  servare  numerum, 
quem  invenit  in  textu  hebraico  :  in  textu  autem 
hebraico  ponitur  numerus  multitudinis,  CD’070 
middamim,  ad  significandum  magnam  effusionem 
sanguinis,  ut  Genes,  iv :  «  Vox  sanguinis  fratris  tui 
clamat  ad  me  de  terra.  »  In  hebraeo  est 
*Q*T,  vox  sanguinum,  id  est,  vox  multi  sanguinis 
effusi.  Sic  igitur  hoc  loco  dicitur  :  «  Libera  me 
de  sanguinibus,  »  id  est,  libera  me  a  voce  multi 
sanguinis  Urite,  qui  a  me  injuste  fusus  clamat  ad 
te,  et  vindictam  contra  me  exposcit,  et  dicit :  «Li¬ 
bera  me , »  quoniam  videbat  sanguinem  illum, 
quasi  militem  armatum  contra  se  stare.  Proprie 
etiam  addit  :  «Deus,  Deus  salutis  mete;»  nam 
proprium  est  salvatoris  liberare  ab  imminenti  pe- 
Mpritum  riculo.  Et  haec  etiam  ratio  est,  cur  adjungat :  «  Et 
operata-  exultabit lingua  mcajustiliam  tuam;  »  nam  libe¬ 
tur  saiu-  ratio  et  salvatio  vera  per  meritum  Christi  praevisi 
tem  apud  fiebat,  ut  nunc  fit  per  meritum  Christi  reipsa  exhi- 
antiquos.  jyjeritum  autem  Christi  exquisitissime  justi¬ 
tiam  continet,  et  talem,  ut  toto  corde  et  maxima 
vocis  contentione  laudari  mereatur.  Atque  hoc 
significat  verbum  hebraicum  p~in  therannen,  pro 
quo  nos  habemus  exultabit,  id  est,  cxultando  et 
vociferando  laudabit.  S.  Augustinus  et  alii  per 
sanguines  intelligunt  peccata ;  sed,  ut  bene  notavit 
Euthymius,  litteralis  sensus  ad  verum  sanguinem 
Uriae  referendus  est :  spirilualiter  autem  per  san¬ 
guinem  peccata  intelligi  possunt,  quoniam  pec¬ 
cata  ex  prava  concupiscentia  oriuntur,  in  con¬ 
cupiscentia  vero  praecipue  sanguis  dominatur. 

v#r?.  i6.  16.  Domine,  labia  mea  aperies  :  et  os  meum 

ANNUNTIABIT  LAUDEM  TUAM. 

Hoc  jam  sequitur  ex  perfecta  justificatione,  et 
liberatione  peccatoris,  ut  labia  solita  Deum  lau¬ 
dare,  quae  per  peccatum  clausa  fuerant,  iterum 
per  indulgentiam  aperiantur  ad  gratiarum  actio¬ 
nem  et  laudem  Redemptoris.  Aitigitur :  «  Domine, 
labia  mea  aperies,  »  id  est,  tu  quidem  indulgendo, 
et  condonando  peccata,  et  fiduciam  et  laetitiam 
restituendo,  «aperies  labia  mea,»  et  tunc  «os 
meum  annuntiabit  laudem  tuam,»  praedicando 
misericordiam  et  justitiam,  non  solum  praesenti¬ 
bus,  sed  etiam  futuris  hominibus. 

Ycrs.  17.  17.  Quoniam  si  voluisses  sacrificium,  dedis¬ 

sem  utique  :  holocaustis  non  delectaberis. 

Reddit  rationem  cur  sacrificium  laudis  offerre 
velit,  quoniam  videlicet,  sacrificia  pecorum  Deo 
non  placent,  ac  si  dixisset :  «  Os  meum  annuntiabit 
laudem  tuam, »  quoniam  sacrificio  laudis  delec¬ 
tari  te  scio,  non  sacrificiis  animantium  brutorum; 
nam  si  ea  tibi  placerent,  non  distulissem  ea  of¬ 
ferre.  Non  est  autem  sensus,  sacrificia  pecorum 

nullo  modo  placere  Deo,  cum  satis  constet  ex  li¬ 
bro  Levitici  a  Deo  illa  esse  instituta,  et  offerri 
jussa.  Sed  dicuntur  non  placere  ex  seipsis,  quasi 
mactatio  pecorum  sit  ex  se  opus  Deo  gratum,  vel 
utile,  aut  necessarium;  item  dicuntur  non  pla¬ 
cere,  si  conferantur  cum  sacrificio  eucharistia*,  sacrificia 
ut  patet  ex  primo  capite  Malachiae,  ubi  sacrificia  veterum 
vetera  dicuntur  cessatura,  quando  oblatio  munda  ^"pia- 
in  omnibus  gentibus  offeretur ;  dicuntur  etiam  cerent 
non  placere,  quando  offeruntur  a  peccatoribus,  yel  non? 
ut  dicitur  Isai.  cap.  i,  cum  «  Deo  magis  obe- 
dientia  placeat/quam  victimarum  oblatio, »  I  Reg. 
cap.  xv.  Denique  dicuntur  non  placere  ad  ex¬ 
pianda  peccata,  quoniam  «  impossibile  est,  ut 
dicit  Apostolus  ad  Hebr.  x,  sanguine  taurorum 
et  hircorum  auferri  peccata; »  et  in  hoc  sensu  di¬ 
cit  hoc  loco  David: «  Si  voluisses  sacrificium, »  pro 
remissione  peccati  mei,  «dedissem  utique;»  sed 
quia  «holocaustis  non  delectaberis,»  ita  ut  eo¬ 
rum  gratia  mihi  peccata  condones,  ideo  «  os  meum 
annuntiabit  laudem  tuam  :  »  nam,  ut  diximus  in 
explicatione  Psalmi  superioris,  sacrificium  laudis 
Deo  gratissimum  est,  quoniam  in  ara  cordis  igne 
charitatis  succenditur.  In  hebraeo  videtur  paulo 
aliter  haberi.  Sic  enim  ad  verbum  legitur,  quoniam 
nonvoles  sacrificium,  et  dabo  :  holocaustum  non  place¬ 
bit.  Sed  videtur  repetenda  negatio,  cum  dicitur,  et 
dabo,  ut  sensus  sit,  quoniam  non  voles  sacrificium , 
ego  quoque  non  dabo.  Vel  forte  Septuaginta  Interpre¬ 
tes  loco  negationis  legerunt  particulam  conditio- 
nalem ;  nam  ea  posita  potest  littera  hebraica  sic 
legi  :  Quoniam  si  velles  sacrificium,  et  darem;  quod 
est  idem  cum  eo,  quod  nos  habemus,  ex  versione 
Septuaginta  :  «Si  voluisses  sacrificium,  dedissem 
utique. » 

18.  Sacrificium  Deo  spiritus  contribulatus;  ver?,  ts. 
cor  contritum  et  humiliatum,  Deus,  non  de¬ 
spicies. 

Explicat  clarius  quod  sacrificium  laudis  Deo 
placeat,  illud  videlicet,  quod  ex  corde  contrito 
et  humiliato  procedit,  quando  videlicet  homo 
agnoscens  miseriam  suam  et  misericordiam  Dei, 
humiliatur  sub  potenti  manu  ejus,  et  illi  hono¬ 
rem  et  gloriam,  sibi  autem  ignominiam  et  con¬ 
fusionem  tribuit.  Dan.  ix  :  «Tibi,  Domine,  justi¬ 
tia,  nobis  autem  confusio  faciei ; »  et  paulo  post  : 

«  Domine,  nobis  confusio  faciei,  regibus  nostris, 
et  principibus  nostris,  et  patribus  nostris,  qui 
peccaverunt :  tibi  autem  Domino  Deo  nostro,  mi-  spiritus 
sericordia  et  propitiatio.  »  Spiritus  contribulatus  «ratribn- 
idem  est,  quod  cor  contritum  :  nam  in  codice 
hebraico,  et  graeco  codice  eadem  vox  repetitur,  qmS 
spiritus  contritus ,  et  cor  contritum ;  sed  Interpres 
maluit  variare  vocabula;  et  sensus  idem  est  • 
dicitur  enim  spiritus  contribulatus ,  anima  dolore 
affecta,  ac  per  hoc  in  tribulatione  posita  ob  pec¬ 
catum  in  Deum  commissum  :  sic  etiam  spiritus 
contritus  dicitur  anima  ex  dolore  concepto  ob 

admissum  peccatum,  quasi  scissa,  et  in  pulve¬ 
rem  redacta,  non  amplius  retinens  lapideam  du¬ 
ritiem,  et  resistentiam.  Haec  autem  contritio  spi¬ 
ritus  est  gratissimum  Deo  sacrificium,  quia  quem¬ 
admodum  peccatis  Deus  offenditur,  ita  poeni¬ 
tentia  placatur;  et  ideo  recte  subjungitur  :  «Cor 
contritum  et  humiliatum,  Deus,  non  despicies,  » 
«quoniam  despicit  Deus  superbos,  illisque  re¬ 
sistit;  sed  humilibus, »  qui  se  illi  libenter  subji¬ 
ciunt,  «  semper  dat  gratiam, »  Jac.  iv. 

19.  Benigne  fag.  Domine,  in  bona  volun¬ 
tate  tua  Sion,  ut  aedificentur  muri  Jeru- 

SALEM. 

Haec  est  ultima  ratio  qua  David  utitur  ad  pla¬ 
candum  Deum,  et  impetrandam  perfectam  justi¬ 
ficationem,  et  reparationem  post  tam  gravem  lap¬ 
sum  :  dicit  enim  hanc  suam  reparationem  toti 
populo  profuturam,  sicut  toti  populo  noceret  ejus 
ruina.  Itaque  rogat  ut  praestet  hoc  beneficium  ipsi 
civitati  Sion  et  Jerusalem.  «Benigne  fac.  Domine, 
in  bona  voluntate  tua  Sion, »  id  est,  si  ego  di¬ 
gnus  non  sum  qui  exaudiar,  respice  civitatem, 
cujus  ego  sum  caput,  et  illi  benefac  sanando  ca¬ 
put  illius,  «in  bona  voluntate  tua,»  id  est,  juxta 
beneplacitum  tuum,  quo  tibi  complacuit,  hanc 
civitatem  tibi  eligere  in  propriam  et  peculiarem 
sedem.  «Ut  aedificentur  muri  Jerusalem, »  id  est, 
ut  sic  muri  Jerusalem  qui  corruerunt,  iterum  aedi¬ 
ficentur.  Vocat  muros  Jerusalem  seipsum,  qui  in¬ 
star  murorum  totum  populum  custodiebat  et  de¬ 
fendebat,  qua  metaphora  dicitur ‘etiam  de  Rege 
Christo  :  «Salvator  ponetur  in  ea  murus,  et  an¬ 
temurale,»  Isai.  xxvi ;  et :  «Dabo  te  populo  huic 
in  murum  aeneum, »  Ilierem.  xv.  In  hebraeo  legi¬ 
tur,  rr.difica  muros  Jerusalem.,  qui  per  lapsum  meum 
ceciderunt;  restitue  mihi  spiritum  copiosum  et 
gratiam  abundantem,  ut  populum  tuum  instar 
murorum  defendere  et  custodire  valeam. 

>•  20.  Tunc  acceptabis  sacrificium  justitias  , 


oblationes,  et  holocausta  :  tunc  imponent  su¬ 
per  ALTARE  TUUM  VITULOS. 

Effectus  justificationis  sunt  opera  justitiae,  quae 
placent  Deo,  ut  vera  sacrificia  spiritualia,  juxta 
illud  Apostoli  ad  Ilebr.  xm,  16  :  «  Beneficentiae  et 
communionis  nolite  oblivisci  :  talibus  enim  hos¬ 
tiis  promeretur  Deus ;  »  et  I  Petr.  u  :  «  Offerte  spi¬ 
rituales  hostias  acccptabiles  Deo,  per  Jesum  Chri¬ 
stum.  »  «Tunc,  »  inquit,  id  est,  cum  ego  perfecte 
reparatus  et  justificatus  fuero,  «  acceptabis  sacri¬ 
ficium  justitiae,  »  bona  videlicet  opera  mea,  et 
populi  mei;  «  oblationes  et  holocausta,»  id  est, 
quae  bona  opera,  vel  erunt  spirituales  oblationes, 
vel  spiritualia  holocausta.  Oblationes  spirituales 
sunt,  cum  quis  ex  charitate  donat  bona  sua,  elee¬ 
mosynas  erogando ;  holocausta  vero,  cum  donat 
se  totum  in  Dei  obsequium,  juxta  illud  Rorn.  xu: 

«  Obsecro  vos,  fratres,  ut  exhibeatis  corpora  ves¬ 
tra,  hostiam  viventem,  sanctam, »  etc.  «  Tunc  im¬ 
ponent  super  altare  tuum  vitulos,»  id  est,  cum 
viderint  homines  ista  sacrificia  justitiae  acceptis¬ 
sima  tibi  esse,  accurrent  multi,  et  certatim  impo¬ 
nent  super  altare  tuum  sacrificia,  non  quaecum¬ 
que  ,  sed  omnium  optima  :  sacrificium  enim  vi¬ 
tuli  erat  omnium  sacrificiorum  praestantissimum ; 
ac  per  hoc  vitulos  super  altare  imponere,  nihil 
est  aliud,  nisi  opera  justitiae  perfectae  Domino  Deo 
offerre.  S.  Augustinus  more  suo*  exponit  hunc  lo¬ 
cum  de  aedificatione  coelestis  Jerusalem,  ubi  sa¬ 
crificia  justitiae  undequaque  perfecta  ab  omnibus 
offerentur.  Theodoretus  et  Euthymius  exponunt  qum  sjt 
etiam  mystice  de  aedificatione  Ecclesiae  christia-  vitulos 
nae ,  quae  versatur  in  terris ;  iidem  quoque  ad-  *”rpeeria‘" 
dunt,  posse  intelligi  hos  duos  versiculos  de  reae-  pnneref 
dificatione  Jerosolymae,  quae  facta  est  tempore 
Nehemiae,  ut  videlicet  David  in  spiritu  post  defle¬ 
tum  peccatum  suum,  et  impetratam  remissionem, 
praeviderit  peccatum  commune  totius  gentis,  ob 
quod  evertenda  esset  Jerusalem,  et  simul  orave¬ 
rit  pro  remissione  illius  peccati,  et  restauratione 
civitatis. 

V.  v.  —1.  In  finem ,  intellectus  David. 

2.  Cum  venit  Doeg  Idumaeus,  et  nuntiavit 
Sauli  :  «  Venit  David  in  domum  Achime- 
lecli.  » 

3.  Quid  gloriaris  in  malitia,  qui  potens  es  in 
iniquitate? 

4.  Tota  die  injustitiam  cogitavit  lingua  tua; 
sicut  novacula  acuta  fecisti  dolum. 

5.  Dilexisti  malitiam  super  benignitatem. 


V.  s.  h.—  Victori,  eruditio  David,  cum  venis¬ 
set  Doec  [al.  Doech ]  Idumaeus,  et  annuntias- 
set  Sauli[ al.  Saul],  dicens  ei:  «Venit  David 
in  domum  Ahimelech.  »  [al.  Achimelech]. 

Quid  gloriaris  in  malitia,  potens?  misericor¬ 
dia  Dei  tota  est  die. 

Insidias  cogitat  lingua  tua,  quasi  novacula 
acuta  faciens  dolum. 

Dilexisti  malum  magis  quam  bonum,  mea- 

iniquitatem  magis  quam  loqui  aequitatem. 

6.  Dilexisti  omnia  verba  praecipitationis,  lin¬ 
gua  dolosa. 

7.  Propterea  Deus  destruet  te  in  finem  :  evel¬ 
let  te,  et  emigrabit  te  de  tabernaculo  tuo,  et 
radicem  tuam  de  terra  viventium. 

8.  Videbunt  justi,  et  timebunt,  et  super  eum 
ridebunt,  et  dicent :  9.  Ecce  homo,  qui  non  po¬ 
suit  Deum  adjutorem  suum. 

Sed  speravit  in  multitudine  divitiarum  sua¬ 
rum,  et  praevaluit  in  vanitate  sua. 

10.  Ego  autem  sicut  oliva  fructifera  in  domo 
Dei,  speravi  in  misericordia  Dei,  in  aeternum, 
et  in  saeculum  saeculi. 

H.  Confitebor  tibi  in  saeculum  quia  fecisti,  et 
exspectabo  nomen  tuum,  quoniam  bonum  est  in 
conspectu  sanctorum  tuorum. 


dacium  magis  quam  loqui  [al.  tac.  loqui]  jus¬ 
titiam.  Semper. 

Dilexisti  omnia  verba  ad  devorandum,  lingua 
dolosa  [al.  linguam  dolosam ]. 

Sed  Deus  destruet  te,  in  sempiternum  terrebit 
[h.  add.  te],  et  evellet  te  de  tabernaculo,  et  era¬ 
dicabit  te  de  terra  viventium.  Semper. 

Videbunt  justi,  et  timebunt,  et  super  eum 
ridebunt. 

Ecce  vir  qui  posuit  Deum  fortitudinem  suam : 
sed  speravit  in  multitudine  divitiarum  suarum: 
confortatus  est  in  insidiis  suis. 

Ego  autem  sicut  oliva  virens  in  domo  Dei : 
speravi  in  misericordia  Dei  in  saeculum  sempi¬ 
ternum. 

Confitebor  tibi  in  saeculum,  quoniam  fecisti : 
et  exspectabo  nomen  tuum,  quoniam  bonum 
in  conspectu  sanctorum  [  h.  misericordium  ] 
tuorum. 


Argumentum.  —  Vers.  3,  thema  proponitur :  A  malitia  tua,  o  scelerate,  tuetur  me  Dei  gratia.  Strophae  tres  sequun¬ 
tur  :  vers.  4-6,  perniciosa  tu  quidem  meditaris;  vers.  7-9,  sed  perdet  te  Deus  cum  maximo  omnium  piorum  gaudio ; 
vers.  10-11,  me  vero  tuetur  Dei  gratia.  Nefarium  hominem  ,  qui  hoc  Psalmo  perstringitur,  esse  Doegum,  censent 
plerique;  sed  Saulo  multo  aptius  carmen  convenire,  Hengstenberg  affirmat,  quod  rem  attente  consideranti  facile 
patebit;  nec  obstat  titulus.  Somniant  qui  cum  Maurero  loca  Isai.  xxii,  16  seqq.,  aut  Jerem.  xx,  3  seqq.  cogitant.  His¬ 
toria  copiose  describitur  I  Sam.  xxi  et  xxii. 

1.  Praecentori,  carmen  Davidis,  compositum, 

2.  quum  venisset  Doeg,  Idumaeus,  ad  Saulum,  eique  nuntiasset  :  «  Venit 

David  in  domum  Abimelechi.  » 

3.  Quid  gloriaris  in  malitia,  tu  tyranne? 

Gratia  Dei  toto  (et  omni)  die  (mecum  est). 

4.  Perniciosa  meditatur  (profert)  lingua  tua, 
instar  novaculae  acutae,  o  doli  artifex. 

5.  Amas  malum  prae  bono, 
mendacium  prae  tw  loqui  rectum. 

6.  Amas  omnia  verba  absorptionis  (perniciosissima), 
lingua  fraudis. 

7.  Etiam  (ideo)  Deus  destruet  te  in  perpetuum  (prorsus), 
corripiet  te  et  evellet  te  e  tentorio, 

et  eradicabit  te  e  terra  viventium. 

8.  Et  videbunt  justi ,  et  reverebuntur  Deum , 
et  de  eo  ridebunt,  dicentes  : 

9.  «  En  virum ,  qui  non  posuit  Deum  praesidium  suum, 
et  confidit  in  multitudine  divitiarum  suarum ; 
valuit  (se  validum  existimavit)  malitia  sua!  » 

10.  At  ego  sicut  olea  virens  in  domo  Dei  sum  (vel  ero) ; 
confido  (nitor)  in  gratia  Dei  perpetuo. 


Vers. 


Varietas 

lectionis 

concilia¬ 

tur. 

\\.  Celebrabo  te  in  saeculum,  quia  fecisti  (quae  peto), 
et  exspectabo  nomen  tuum,  quia  bonum  est, 
coram  piis  (cultoribus)  tuis. 


not.e. 

Vers.  3.  Tyranne: alii,  heros,  ironi ce  dictum ;  propr.  potens.  Dei,  propr.  fortis,  rw  potens  in  priori  mem¬ 
bro  oppositam.  —  Vers.  5.  Prce  bono,  i.  e.  et  non  bonum.  —  Vers.  7.  Corripiet :  nnn  est  prunas  tollere, 
ait  Hengstenberg ;  igitur  sensus  est  :  te  corripiet  et  ejiciet  Deus,  quemadmodum  aliquis  prunas  arripit  et 
foras  projicit.  —  Vers.  11.  Nomen,  eximiam  tuam  potentiam  et  benignitatem  semper  ad  juvandum  para¬ 
tam.  Coram,  etc.  subaudi :  haec  omnia  agam  coram,  etc. 


BELL  ARMINI  EXPLANATIO. 

PSALMUS  LI. 

TITULUS  ET  ARGUMENTUM. 

In  finem,  intellectus  David ,  cum  venit  Doeg  Idumceus  et  nuntiavit  Sauli :  «  Venit  David  in  domum 

Abimelech.  » 

Titulus  Psalmi  notissimus  est  ex  historia  lib.  I  Reg.  cap.  xxii.  Argumentum  autem  est  reprehensio  Doeg  Idumaei, 
qui  calumniatus  est  Davidem  et  Achimetech  sacerdotem  apud  regem  Saul,  et  causa  fuit  perditionis  multorum 
hominum. 

EXPLICATIO  PSALMI. 


i .  Quid  gloriaris  in  malitia,  qui  potens  es 

IN  INIQUITATE? 

Orditur  David  ab  interrogatione,  ut  efficacior 
sit  reprehensio,  quomodo  M.  Tullius  adversus  Ca¬ 
tilinam  incoepit:  «Quousque  tandem  abutere,  Ca¬ 
tilina,  patientia  nostra?»  «Quid  gloriaris,  inquit, 
in  malitia,  qui  potens  es  in  iniquitate  ?  »  gloriabatur 
enim  Doeg  Idumaeus,  quod  accusatione  sua  per¬ 
didisset  sacerdotem  Domini,  et  omnem  familiam 
ejus.  Saul  enim  cum  audivisset  ab  isto  Doeg  Idu¬ 
maeo,  Davidem  fuisse  receptum  hospitio  ab  Achi- 
melech  sacerdote,  in  tantam  iram  exarsit,  ut  non 
solum  occidi  jusserit  ab  ipso  Doeg  sacerdotem 
Achimelech,  sed  etiam  octoginta  quinque  alios 
sacerdotes,  qui  erant  cum  eo  ;  et  deinde  percus¬ 
sit  in  ore  gladii  civitatem  sacerdotalem,  occidens 
viros  et  mulieres,  parvulos  et  lactentes,  oves  quo¬ 
que  ,  et  boves ,  et  asinos.  Ecce  quanta  mala  nata 
sunt  ex  calumniatore  illo,  ut  vere  dictus  sit  «  po¬ 
tens  in  iniquitate.  »  Sed  occurrit  difficultas  ex  dis¬ 
cordia  codicum  hebraicorum  ,  graecorum  et  lati- 
norum.  Nam  S.  Hilarius  et  S.  Augustinus  legunt : 
Quid  gloriatur  ?  Sed  nostrae  lectioni  :  Quid  gloria¬ 
ris  ?  favent  textus  hebraicus  et  S.  Hieronymus,  non 
solum  in  versione,  sed  etiam  in  Commentario.  Prae- 
tereaintextuhebraico  et  graeco  constituitur  punc¬ 
tum  post  vocabulum  potens  es :  «  Quid  gloriaris 
in  malitia,  qui  potens  es.  »  Sed  nostrae  lectioni 
lavent  S.  Hilarius  et  S.  Hieronymus  in  Commenta¬ 
rio,  quamvis  S.  Augustinus  et  Euthymius  legant 
ut  nunc  habetur  in  hebraico  et  graeco  textu.  Ap¬ 


paret  igitur  apud  veteres  fuisse  varias  interpunc¬ 
tiones.  Denique  inhebraico  codice  habetur,  miseri¬ 
cordia  Dei,  pro  eo  quod  est  in  graeco,  avouua,  iniqui¬ 
tas;  sic  enim  ad  verbum  legitur  in  hebraico  :  Quid 
gloriaris  in  malitia,  qui  potens  es  misericordia  Dei  ? 

Sed  voxhebraicalDH  chesed  non  significat  solum 
misericordiam,  sed  etiam  opprobrium,  ut  perspi¬ 
cuum  est  ex  Levit,  cap.  xx,  vers.  17,  etexProverb. 
cap.  xiv,  vers.  37.  Igitur  hoc  loco  non  debuisset 
verti  misericordia  Dei,  sed  opprobrio  Dei,  quia  oc¬ 
cidit  multitudinem  sacerdotum ,  quod  in  oppro¬ 
brium  Dei  redundavit.  Septuaginta  Interpretes 
verterunt  avo^iav ,  iniquitatem ,  quia  factum  illud 
Doeg  Idumaei  iniquissimum  fuit  :  nam,  ut  legitur 
I  Deg.  xxii,  nulli  alii  ausi  sunt  mittere  manus  suas 
in  sacerdotes,  etiam  rege  jubente,  praeter  istum 
Doeg  Idumaeum ,  qui  tamen  omnium  optime  no¬ 
verat  innocentiam  sacerdotum,  ut  testis  oculatus 
omnium  rerum. 

2.  Tota  DIE  INJUSTITIAM  COGITAVIT  LINGUA  TUA,  Vers  i. 
SICUT  NOVACULA  ACUTA  FECISTI  DOLUM. 

Exaggerat  miris  modis  calumniosam  illam  dela¬ 
tionem  Doeg  Idumaei;  ac  primum  dicit,  non  fuisse 
repentinam  delationem,  sed  diu  meditatam:  «Tota 
die, inquit,  injustitiam  cogitavit  lingua  tua,»  id 
est,  assidue  cogitabas  quomodo  injuste  deferres, 
et  tandem  oblata  occasione  lingua  tua  peperit , 
quod  diu  antea  parturiebat:  quamvis  enim  cogi¬ 
tatio  ad  mentem  pertineat ,  tamen  David  poetice 
tribuit  hoc  linguae,  quasi  ipsa  lingua  tam  mala 
fuerit,  ut  etiam  silens  apud  aures  hominum,  ta- 


Vers. 

men  apud  se  ipsa  cogitando  loqueretur.  Deinde 
addit  deceptionem  ab  ipso  celerrime  factam  esse, 
quomodo  novacula  acuta  expeditissime  et  facil¬ 
lime  scindit :  conjungit  enim  Propheta  eleganter 
tarditatem  meditationis  cum  celeritate  executio- 
nis.  Vere  enim  Doeg  Idumaeus,  quod  diu  antea 
cogitaverat,  celerrime  data  occasione  perfecit. 
Siquidem  paucissimis  verbis  omnino  Sauli  per¬ 
suasit,  Achimelech  sacerdotem  cum  Uavide  con¬ 
jurasse,  qui  fuit  dolus  et  impostura  gravissima; 
ait  igitur :  «  Sicut  novacula  acuta  fecisti  dolum,» 
id  est,  sicut  novacula  acuta  facillime  scindit  ca¬ 
pillos  ,  ita  tu  facillime  Saulem  decepisti.  Potest 
etiam  per  dolum  intelligi  dolosa  et  fraudulenta 
occisio  sacerdotum,  quam  Doeg  effecit  interfi¬ 
ciendo  totam  progeniem  sacerdotum  usque  ad 
parvulos  et  lactentes,  quomodo  novacula  abra¬ 
dit  penitus  omnes  pilos,  quamvis  tenuissimos. 
Dicitur  autem  dolosa  occisio,  quia  sacerdotes  non 
fuerunt  vocati  ad  regem  tanquam  inimici,  ut  ti¬ 
mere  potuerint  se  occidendos,  sed  circumventi 
sunt,  et  de  improviso  perierunt. 

3.  DlLEXISTI  MALITIAM  SUrER  BENIGNITATEM, 
INIQUITATEM  MAGIS  QUAM  LOQUI  iEQUITATEM. 

Declarat  ex  qua  radice  prodierit  illa  calumniosa 
delatio,  ac  dicit  illam  non  prodiisse  ex  ignoran¬ 
tia,  vel  casu  aliquo,  sed  ex  mala  voluntate  ipsius, 
qui  dilexit  semper  malum  potius  quam  bonum , 
et  mendacium  potius  quam  veritatem. «  Dilexisti, 
inquit,  malitiam  super  benigni  tatem,  »  id  est,  de¬ 
lectaris  potius  nocere  proximo ,  quam  illi  bene¬ 
facere.  «  Iniquitatem  magis,  quam  loqui  aequita¬ 
tem,»  id  est,  mendacium  potius  loqui  te  delectat, 
quam  veritatem  :  nam  verbum  hebraicum  “jpty 
sheker  proprie  mendacium  significat ;  sed  quia 
mendacium  perniciosum  iniquitas  quaedam  est, 
ideo  Septuaginta  Interpretes  verterunt  aSoctav , 
iniquitatem,  ut  declararent  hic  agi  de  mendacio 
pernicioso  :  sic  etiam  ipse  David  cum  deberet 
mendacio  opponere  veritatem,  opposuit  tamen 
justitiam,  dicens,  «quam  loqui  aequitatem,»  quo¬ 
niam  voluit  indicare  mendacium  illius  Doeg  Idu¬ 
maei  non  fuisse  mendacium  otiosum ,  vel  officio¬ 
sum,  sed  plane  perniciosum  et  injustum.  Porro, 
per  aequitatem  intelligenda  est  justitia,  ut  sonat 
vox  hebraica  pix  tsedek,  non  autem  id  quod  apud 
latinos  proprie  sonat  vocabulum  aequitas.  At  non 
videtur  Doeg  mendacium  aliquod  protulisse,  cum 
ait :«  Venit  David  in  domum  Achimelech.  »  Res¬ 
pondeo,  mendacium  fuisse  in  verbis  illis  juxta 
intentionem  dicentis  et  audientium  :  ipse  enim 
significare  voluit,  Achimelech  fuisse  socium  con¬ 
jurationis  David,  et  in  eo  sensu  accepta  sunt  verba 
ejus  a  rege  Saul. 

4.  Dilexisti  omnia  verba  praecipitationis, 

LINGUA  DOLOSA. 

Explicat  adhuc  magis ,  quid  dixerit,  «  menda¬ 
cium  et  iniquitatem ;  »  et  ait  fuisse  mendacium 


vere  perniciosum,  cum  fuerit  causa  perditionis 
plurimorum  hominum  innocentium.  «  Dilexisti, 
inquit,  omnia  verba  praecipitationis,»  id  est, 
dilexisti  omnia  verba,  quibus  possent  homines 
innocentes  praecipitari  in  ruinam  et  perditio¬ 
nem:  vox  hebraica  balah  significat  deglutire, 
absorbere,  perdere,  et  similia.  Itaque  illud,  praeci¬ 
pitationis,  exponi  debet,  praecipitationis  in  mare, 
vel  in  foveam,  ut  absorbeantur,  vel  devorentur; 
vel  positum  est  praecipitationis  pro  ruinae,  et  per¬ 
ditionis  :  constat  autem  ex  lib.  I  Rcg.  cap.  xxir, 
propter  verba  Doeg  Idumaei  integram  civitatem 
periisse.  Illud  autem ,  lingua  dolosa,  varie  legitur 
ab  auctoribus  :  nam  S.  Hilarius  et  S.  Augustinus 
legunt  linguam  dolosam,  ut  etiam  legit  Theodore- 
tus,  et  nunc  habent  graeci  codices;  et  si  ita  lega¬ 
tur,  sensus  erit :  Dilexisti  omnia  verba  praecipita¬ 
tionis,  linguam  dolosam,  id  est,  dilexisti  omnia  verba 
praecipitationis,  dilexisti,  inquam,  linguam  dolo¬ 
sam.  At  S.  Hieronymus,  quamvis  in  hebraeo  vertat 
linguam  dolosam, tamen  in  Commentario  Psalmorum 
legit,  in  lingua  dolosa,  ut  etiam  legit  Euthymius,  licet 
non  taceat  varietatem  codicum  graecorum,in  quo¬ 
rum  nonnullis  sit  in  accusativo  linguam  dolosam ; 
et  si  quis  ita  legat,  sensus  erit :  Dilexisti  omnia 
verba  praecipitationis  in  lingua  dolosa,  id  est,  per 
instrumentum  linguae  dolosae.  Nostri  codices  vi¬ 
dentur  accipiendi  in  vocativo ,  ut  sensus  sit :  0 
lingua  dolosa,  tu  dilexisti  omnia  verba  praecipita¬ 
tionis,  id  est,  delectaris  semper  loqui  verba  per¬ 
niciosa;  et  videtur  nostra  lectio  satis  concordare 
cum  textu  hebraico ,  ubi  simpliciter  ponitur  vo¬ 
cabulum  sine  ullo  signo  casus  obliqui. 

5.  Propterea  Deus  destruet  te  in  finem  ;  vers.  5. 

EVELLET  TE,  ET  EMIGRABIT  TE  DE  TABERNACULO 
TUO,  ET  RADICEM  TUAM  DE  TERRA  VIVENTIUM. 

Praedicit  non  fore  impunitum  peccatum  Doeg 
Idumaei,  sed  pro  temporali  destructione  sacerdo¬ 
tum,  cujus  ipse  causa  fuit,  retribuendum  ei  exitium 
sempiternum.  «Propterea,  inquit,  Deus  destruet 
te  in  finem, »  id  est,  propter  hoc  tuum  peccatum 
Deus  te  radicitus  destruet  in  hoc  saeculo,  et  in  fu¬ 
turo,  ita  ut  in  aeternum  destructus  maneas,  quibus 
significare  videtur  aeterna  desolatio  in  hoc  saeculo, 
et  aeterna  damnatio  in  futuro ;  atque  haec  est  justa 
retributio  impiorum,  ut  qui  alios  perdunt,  ipsi 
quoque  male  pereant.  Deinde  quod  generatim  di¬ 
xerat,  explicat  per  partes,  dicens  : .«  Evellet  te,  et  jQSta  r(V 
emigrabit  te  de  tabernaculo  tuo,  et  radicem  tuam  tributio 
de  terra  viventium,»  id  est,  hoc  modo  te  penitus  ilupio' 
destruet,  quia  puniet  te  exilio  et  orbitate,  ita  ut  n""‘ 
primum  amittas  opes  et  patriam,  deinde  in  exilio 
et  sine  liberis  moriaris.  «  Evellet,  inquit,  te,  et 
emigrabit, » id  est,  migrare  faciet  de  tabernaculo 
tuo,  et  sic  exui,  et  vagabundus  errabis.  «  Et  ra¬ 
dicem  tuam  evellet  de  terra  viventium,  »  id  est, 
te  cum  omni  posteritate  tua  de  terra  eradicabit : 
filii  enim  similes  sunt  radicibus,  quia  per  hos 
pater  radicatur  et  stabilitur  in  terra.  Et  quoniam 


Vers  6 

per  terram  vi  ventium  significari  potest  patria  coe¬ 
lestis,  indicatur  hoc  loco,  ut  supra  diximus,  etiam 
damnatio  sempiterna.  In  hebraico  textu,  pro  evel¬ 
let  te,  habetur  iachtheca,  quam  vocem  S.  Hie¬ 
ronymus  vertit  terrebit  te.  Sed  S.  Hieronymus 
deduxit  eam  vocem  a  nun  chathath ,  quod  est 
terrere.  Cseterum  Septuaginta  Interpretes  deduxe¬ 
runt  a  i—inn  chathah,  quod  est  capere  sive  carpere, 
quod  idem  est  cum  evellere. 

6.  Videbunt  justi,  et  timebunt,  et  super 

EUM  RIDEBUNT,  ET  DICENT  '.  ECCE  HOMO,  QUI  NON 

posuit  Deum  adjutorem  suum. 

7.  Sed  speravit  in  multitudine  divitiarum 

SUARUM,  ET  PRAEVALUIT  IN  VANITATE  SUA. 

Ex  poena  impii  delatoris  id  sequetur,  ut  multi 
erudiantur.  «  Videbunt  justi,  et  timebunt,»  id  est, 
casum  istum  considerabunt  viri  justi  et  cordati, 
et  horrebunt.  «  Et  super  eum  ridebunt,  dicentes: 
«  Ecce  homo,  »  etc.,  id  est,  et  illum  irridebunt, 
quod  stultissime  egerit,  cum  in  Deo,  qui  poten- 
tissimus  est,  sperare  noluerit,  et  in  divitiis  fragi¬ 
libus,  quae  facillime  amittuntur,  spem  suam  po¬ 
suerit.  «Praevaluit  in  vanitate  sua, » id  est,  eumdem 
irridebunt,  quod  praevalere  studuerit  non  in  vero 
robore  veraque  virtute,  sed  in  insidiis  et  menda¬ 
ciis  vanitate  plenissimis  :  illud  enim,  praevaluit, 
non  significat,  quod  vere  tandem  praevaluerit, 
sed  quod  opinione  sua  praevalere  se  posse  cre¬ 
diderit  :  nam  etiamsi  ad  tempus  adversus  inno¬ 
centes  praevalere  visus  est,  tamen  exitus  de¬ 
monstrabit  eum  succubuisse ,  non  praevaluisse  , 
quando  « justi  stabunt  in  magna  constantia  ad¬ 
versus  eos ,  qui  se  angustiaverunt ,  »  ut  dicitur 
Sapient,  v. 


8.  Ego  autem  sicut  oliva  fructifera  in  domo  v<,rs- 8* 
Dei,  speravi  in  misericordia  Dei  in  sternum, 

ET  IN  S  ASCULUM  SAECULT. 

Concludit  Psalmum  ostendens  se  omnino  con¬ 
trariam  viam  ingressum  esse.  «Ego,  inquit,  si¬ 
milis  sum  olivae  fructiferae  in  domo  Dei,  »  id  esi* 
non  evellar,  neque  eradicabor,  ut  Doeg  lignum 
aridum,  sed  radicabor  magis  et  magis,  ut  oliva 
speciosa,  semper  virens,  et  fructum  adferens ;  et 
quia  talis  sum,  ideo  «speravi  in  misericordia 
Dei  in  aeternum,  et  in  saeculum  saeculi , »  id  est, 
speravi  me  adjutum  iri  a  Deo  in  aeternum,  et  in 
saeculum  saeculi.  Ubi  mire  opponit  se  Doeg  Idu¬ 
maeo  ;  illum  comparat  ligno  arido,  se  vero  olivae 
virenti;  illum  dicit  evellendum  etiam  de  taber¬ 
naculo  suo  ,  se  dicit  radicandum  in  domo  Dei ; 
illum  dicit,  sperasse  in  divitiis  suis,  se  autem  in 
misericordia  Dei. 

9.  Confitebor  tibi  in  suculum,  quia  fecisti  :  vers.  0. 

ET  EXSPECTABO  NOMEN  TUUM,  QUONIAM  BONUM  EST 

in  conspectu  Sanctorum  tuorum. 


Fotnra 

apml 


Gratias  agit  pro  re  futura,  quasi  praeterita,  quo¬ 
niam  futura  apud  Deum  et  in  cognitione  Prophe¬ 
tarum  certissima  sunt.  «  Confitebor,  inquit,  tibi  in 
saeculum,  »  id  est,  laudabo  te  semper,  quia  fe¬ 
cisti  judicium  hoc ,  ut  sperantem  in  divitiis  suis 
confunderes  et  destrueres,  sperantem  in  te  con-  et 
solareriset  aedificares.  «Et  exspectabo  nomen,»  id  mcos-ni- 
est,  et  semper  deinceps  sperabo  in  te ;  idem  enim  t"'"e 
est  sperare  in  Deo,  et  exspectare  Deum,  et  nomen  tanim 
Dei  pro  ipso  Deo  ponitur.  «  Quoniam  bonum  est  in  snnt  cer- 
conspectu  Sanctorum  tuorum, »  id  est,  merito  spe-  tlssima' 
rabo  in  nomine  tuo,  quoniam  nomen  tuum  dulce 
est  Sanctis  tuis,  qui  ejus  dulcedinem  gustaverunt. 

secundum  hebraios. 


Y.  v.  —  l.  In  finem,  pro  Maeletli,  intelli  gentice 

David. 

Dixit  insipiens  in  corde  suo  :  Non  est 
Deus. 

2.  Corrupti  sunt,  et  abominabiles  facti  sunt  in 
iniquitatibus  :  non  est  qui  faciat  bonum. 

3.  Deus  de  coelo  prospexit  super  filios  homi¬ 
num,  ut  \ideat  si  est  intelligens,  aut  requirens 
Deum. 

A.  Omnes  declinaverunt,  simul  inutiles  facti 
sunt;  non  est  qui  laciat  bonum,  non  est  usque 
ad  unum. 

5.  Nonne  scient  omnes  qui  operantur  iniqui¬ 
tatem,  qui  devorant  plebem  meam  ut  cibum 
panis  ? 


V.  s  .u.  —  Victori,  per  chorum,  eruditio 
David. 

Dixit  stultus  in  corde  suo :  Non  est  Deus.  Cor¬ 
rupti  sunt,  et  abominabiles  facti  sunt  in  ini¬ 
quitate,  non  est  qui  faciat  bonum. 

Deus  de  coelo  prospexit  super  filios  hominum, 
ut  videret  si  est  intelligens  requirens  Deum. 

Omnes  aversi  sunt,  pariter  adhaeserunt :  non 
est  qui  faciat  bonum,  non  est  usque  ad  unum. 

Numquid  non  cognoverunt  qui  operantur  ini¬ 
quitatem,  qui  comedunt  populum  meum  ut 
cibum  panis?  Deum  non  invocaverunt. 

6.  Deum  non  invocaverunt,  illic  trepidave¬ 
runt  timore,  ubi  non  erat  timor: 

Quoniam  Deus  dissipavit  ossa  eorum  qui  ho¬ 
minibus  placent;  confusi  sunt,  quoniam  Deus 
sprevit  eos. 

7.  Quis  dabit  ex  Sion  salutare  Tsrael?  cum 
converterit  Deus  captivitatem  plebis  suae,  exul- 
tabit  Jacob,  et  lactabitur  Israel. 


Ibi  timuerunt  timore,  ubi  non  erat  [al.  est 
timor  : 

Quoniam  Deus  dispersit  ossa  circumdantium 
te  :  confunderis,  quia  Deus  projecit  eos. 

Quis  dabit  ex  Sion  salutare  Tsrael?  cum  re¬ 
duxerit  Deus  captivitatem  populi  sui,  exsultabit 
Jacob,  laetabitur  Israel. 


Argumentum.  —  Viti,  quae  Psalmo  xiv  praemisimus. 


4.  Praecentori,  ad  modum  instrumenti  machalath  ,  carmen  Davidis. 


2.  Dixit  stultus  in  corde  suo  :  «  Non  est  Deus!  » 

Corruperunt,  abominandam  reddiderunt  iniquitatem  suam. 
Nullus  qui  faciat  bonum. 

3.  Jova  de  coelis  despexit  in  filios  hominum, 
ut  videret  num  quis  sit  intelligens  (pius), 
quaerens  Deum. 

4.  Quisque  eorum  recessit,  ad  unum  corrupti  sunt; 
non  est  qui  faciat  bonum,  non  est  vel  unus. 

5.  Numquid  sensu  carent  omnes  facinorosi , 

qui  vorant  populum  meum  —  vorant  panem ! 

Jovam  non  invocant? 

6.  Tunc  tremuere  tremorem  :  non  erat  tremor; 

nam  Deus  dispersit  ossa  praeliantis  adversus  te,  Israel. 
Pudore  affecisti  eos,  o  Israel,  nam  Deus  rejecit  eos. 

7.  Utinam  veniat  e  Sione  salus  Israelis ! 

Quando  reduxerit  Jova  captivitatem  populi  sui, 
exsultet  Jacob ,  laetetur  Israel ! 


Nom 

Vers.  \.  Machalath.  Gesenius,  cithara;  alii,  tibiae  genus;  Ewaldus  vocabuli  sensum  omnino  obscuram 
esse  fatetur;  Hengstenberg,  super  morbo,  vel  languore,  quo  nomine  totius  liumani  generis  corruptio  in 
hoc  Psalmo  describenda  significatur.  Carmen,  a  sacal,  quod  proprie  est  formare,  figurare,  bine  cogitatione 
sibi  fingere  aliquid,  mi-rw;,  poema  exquisitioris  formae,  ac  carmen,  vel  psalmus  simpliciter.  Ewaldus,  carmen 
exquisitiori  modo  concinendum;  Hengstenberg,  doctrina.  —  Yers.  6.  Non  erat  tremor,  vel  timor,  i.  e.  dum 

impii  securi  erant,  subito  a  Deo  prostrati  sunt.  Maurer,  q.  d.  Tunc  pavent;  pavent?  imo  vero . imo 

vero  illo  ipso  temporis  momento,  quo  Deus  nefarios  conspicit,  ab  illo  prostrati  jacent,  ut  non  tam  trepi¬ 
dent,  quam  corruant.  Prailiantis ,  vel  obsidentis  te.  —  Versiculo  7,  et  forsan  praecedenti,  vestigia  insunt 
retractati  carminis  tempore  Cyri. 


PSALMUS  LII. 


BELLARMLM  EXPLANATIO. 

PSALMUS  LII. 

TITULUS  ET  ARGUMENTUM. 

In  finem ,  pro  Macheleth,  intelligentia  Davd. 

Hic  titulas  habet  unam  vocem  non  interpretatam,  videlicet  nSflO  Sn>  pro  macheleth.  Et  S.  Hieronymus  vertit, 
per  chorum;  sed  per  chorum  videtur  intellexisse  instrumentum  musicum,  ut  ipse  idem  testatur  in  epistola  ad  Dar¬ 
danum  (si  tamen  ea  epistola  ipsius  est)  de  musicis  instrumentis,  quomodo  nonnulli  accipiunt  vocabulum  chori  in 
Psalmo  ultimo  in  illis  verbis  :  «  In  tympano  et  choro,  in  chordis  et  organo.  »  Neque  improbabile  est  per  chorum 
posse  intelligi  coetum  Cantorum  canentium,  ut  sensus  sit,  Psalmum  esse  compositum  pro  choro,  ut  videlicet  canatur 
a  multis  simul.  Fateor  tamen  priorem  expositionem  videri  veriorem  ,  quoniam  Septuaginta  Seniores  non  reliquis¬ 
sent  eam  vocem  non  interpretatam,  nisi  existimassent  ea  voce  significari  nomen  proprium  alicujus  instrumenti  mu¬ 
sici.  Quod  additur,  intelligentia  David,  significat,  in  hoc  Psalmo  aperiri  intelligentiam ,  si  ve  eruditionem  David,  ut 
vertit  S.  Hieronymus  :  ex  quo  titulo  colligitur  argumentum  Psalmi,  quod  est  ,  deploratio  insipienti®  generis  hu¬ 
mani;  ideo  enim  lit  mentio  inteihgentiai  David,  quia  per  ipsum  coarguenda  erat  caecitas  et  insipientia  genens  humani. 

EXPLICATIO  PSALMI. 


vers.  i,  1.  Dixit  insipiens  in  corde  suo  :  Non  est 
Deus. 

Veis.  2.  2.  Corrupti  sunt,  et  abominabiles  facti  sunt 

IN  INIQUITATIBUS  scis:  NON  ESI'  QUI  FACIAT  BONCM. 

Vers.  3.  3.  Deus  de  coelo  prospexit,  ut  videat,  si  est 

1NTELL1GENS  AUT  REQUIRENS  DEUM. 

Vers.  4.  4.  OMNES  DECLINAVERUNT,  SIMUL  INUTILES  FACTI 

SUNT:  NON  EST  QUI  FACIAT  BONUM,  NON  EST  USQUE 
AD  UNUM. 

Vers.  5.  5.  NONNE  SCIENT  OMNES,  QUI  OPERANTUR  INI¬ 

QUITATEM,  QUI  DEVORANT  PLEBEM  MEAM  UT  ClBCM 
PANIS  ? 

Vers.  6.  6.  DEUM  NON  INVOCAVERUNT,  ILLIC  TREPIDAVE¬ 

RUNT  TIMORE,  UBI  NON  ERAT  TIMOR. 

Vers. 7.  7.  Quoniam  Deus  dissipavit  ossa  eoiium,  qui 

HOMINIBUS  PLACENT  :  CONFUSI  SUNT,  QUONIAM  DEUS 
SPREVIT  EOS. 

Vers.  s  8.  Quis  dabit  ex  Sion  salutare  Israel?  cum 

CONVERTERIT  DEUS  CAPTIVITATEM  PLEBIS  SU^E  , 
EXULTABIT  JaCOB,  ET  LjETABITUR  ISRAEL. 

Hic  Psalmus  idem  fere  est  ctim  Psalmo  tertio 
decimo;  inde  igitur  petatur  explicatio  :  satis  enim 
erit  hic  annotare  diversitatem  utriusque  Psalmi. 
Primus  versiculus  est  omnino  idem. 

Secundus  versiculus  est  etiam  idem,  nisi  quod 
in  isto  habetur,  in  iniquitatibus ;  in  illo,  in  studiis: 
sed  idem  est  sensus ;  studia  enim  illa  sunt  affec¬ 
tus  et  desideria  mala ,  quae  omnia  iniqua  sunt, 
et  peccata,  ac  per  hoc  iniquitates. 

Tertius  versiculus  idem  est,  nisi  quod  hic  dici¬ 
tur  Deus,  ibi  dicitur  Dominus. 

Quartus  versiculus  idem  omnino  est. 

Quintus  versiculus,  sextus  et  septimus,  qui  ha¬ 
bentur  in  Psalmo  tertio  decimo,  in  hoc  non  ha¬ 


bentur;  sed,  ut  ibi  admonuimus,  illi  tres  versiculi 
addili  sunt  ex  diversis  Scripturae  locis,  et  ad  Psal¬ 
mum  proprie  non  pertinent. 

Quintus  versiculus,  qui  respondet  octavo  in 
Psalmo  tertio  decimo,  idem  cum  illo  est,  nisi  quod 
hic  dicitur:  «Nonne  scient?»  ibi  dicitur:  «Nonne 
cognoscent?» 

Sextus  versiculus,  qui  respondet  nono,  idem 
est  cum  illo,  nisi  quod  hic  dicitur :  Deum,  ibi  Do¬ 
minum. 

Septimus  versiculus,  qui  respondet  decimo,  plane 
diversus  est.  Ibi  enim  dicitur :  «Quoniam  Dominus 
in  generatione  justa  est:  consilium  inopis  confu¬ 
distis,  quoniam  Dominus  spes  ejus  est;  »  hic  vero 
dicitur  :  «  Quoniam  Deus  dissipavit  ossa  eorum, 
qui  hominibus  placent :  confusi  sunt,  quoniam 
Deus  sprevit  eos.  »  Ilie  igitur  versiculus,  qui  solus 
explicandus  est ,  reddit  rationem  cur  impii  trepi¬ 
dent  timore,  ubi  non  est  timor;  et  dicit  causam 
esse,  «quoniam  Deus  dissipat  omnia  ossa  eo¬ 
rum,»  id  est,  debilitat  omne  robur  eorum,  ut 
etiam  levissima  quaeque  formident :  id  vero  facit 
admirabili  providentia  sua  infatuando  consilia 
eorum,  impediendo  conatus  eorum,  et  ad  nihi¬ 
lum  redigendo  omnes  machinationes  eorum :  ossa 
enim  in  Scripturis  pro  fortitudine  passim  acci¬ 
piuntur.  Addit  Propheta,  «qui  hominibus  pla¬ 
cent,»  quoniam  ejusmodi  homines  pleni  sunt 
timore  humano,  sive  mundano,  et  totum  studium 
eorum  est  hominibus  placere.  Apostolus  autem 
e  contrario  dicit,  Gal.  cap.  i  :  «Si  hominibus  pla¬ 
cerem,  Christi  servus  non  essem.  »  In  hebraeo 
non  habetur  :  Qui  hominibus  placent,  sed :  Circum¬ 
dantium  te;  sed  Septuaginta  Interpretes  non  lege¬ 
runt  q:n  chonach,  quod  est,  arcumdantium  te,  sed 
fpn  chonaph,  quod  significat  hypocritam ,  simula¬ 
torem,  adulatorem,  quam  v<V*ein.  reotissime  inter¬ 
pretati  sunt,  dvSgwirags <nwov,  id  est,  eorum  qui  ho- 

minibus  placent;  ejusmodi  enim  sunt  adulatores 
et  hypocritae.  Adjungit  Propheta  :  «  Confusi  sunt, 
quoniam  Deus  sprevit  eos,  »  quibus  verbis  vide¬ 
tur  alludere  ad  versiculum  decimum  Psalmi  de¬ 
cimi  tertii : «  Consilium  inopis  confudistis,  quoniam 
Dominus  spes  ejus  est.  »  Quasi  dicat  :  Vos  impii 
confudistis  consilium  inopis  confidentis  in  Deo, 
et  Deus  confundet  vos,  ut  saepe  erubescere  coga¬ 
mini  videntes  irrita  consilia  vestra  ,  quoniam  in 
Deo  non  sperastis,  et  Deus  sprevit  vos,  ac  per  hoc 
non  adjuvit  vos.  Possent  etiam  haec  referri  ad  no¬ 
vissimum  judicium,  in  quo  omnes  impii  confun¬ 
dentur,  quoniam  Deus  judex  omnium  spernet  eos, 
dicens  :  «  Non  novi  vos,  ite  in  ignem  aeternum, » 
Ualth.  xxv. 


Octavus  versiculus,  qui  est  postremus,  idem  est 
cum  postremo  versiculo  Psalmi  xiii,  nisi  quod 
ibi  dicitur  :  «  Cum  averterit  Deus  captivitatem.  » 
Sed  quanquam  avertere  et  convertere  videantur 
esse  contraria,  tamen  hoc  loco  sensum  eumdem 
faciunt :  dicitur  enim  Deus  avertere  captivitatem, 
cum  tollit  e  medio  et  ad  nihilum  redigit  ipsam 
captivitatem;  quod  fit  cum,  captivis  liberatis, 
captivitas  esse  desinit.  Dicitur  autem  idem  Deus 
convertere  captivitatem,  quando  captivos  revo¬ 
cat  et  reducit  in  patriam.  Denique  cum  dicitur 
averti  captivitas ,  sumitur  captivitas  pro  forma, 
id  est,  pro  ipsa  vera  captivitate  :  cum  dicitur  con¬ 
verti  captivitas,  sumitur  captivitas  pro  personis, 
quae  erant  captivae. 


PSALMUS  LIY 


SECUNDUM  HEBRiEOS. 


V.  v.  — i.  In  finem ,  in  carminibus,  intellectus 
David, 

2.  Cum  venissent  Zipluei ,  et  dixissent  ad 

Saul  :  «  Nonne  David  absconditus  est  apud 

nos  ? » 

3.  Dens,  in  nomine  tuo  salvum  me  fac,  et  in 
virtute  tua  judica  me. 

4.  Deus,  exaudi  orationem  meam;  auribus 
percipe  verba  oris  mei. 

5.  Quoniam  alieni  insurrexerunt  adversum 
me,  et  fortes  quaesierunt  animam  meam,  et  non 
proposuerunt  Deum  ante  conspectum  suum. 

6.  Ecce  enim  Deus  adjuvat  me,  et  Dominus 
susceptor  est  animae  meae. 

7.  Averte  mala  inimicis  meis,  et  in  veritate 
tua  disperde  illos. 

8.  Voluntarie  sacrificabo  tibi,  et  confitebor  no¬ 
mini  tuo.  Domine,  quoniam  bonum  est. 

9.  Quoniam  ex  omni  tribulatione  eripuisti 
me,  et  super  inimicos  meos  despexit  oculus  meus. 


V.  s.  h.  —  Victori,  in  Psalmis ,  eruditio  Da¬ 
vid  :  quando  venerunt  Ziphcei  et  dixerunt 
Saul :  «  Nonne  David  absconditus  est  apud 
nos?  » 

Deus,  in  nomine  tuo  salva  me [ al.  salvum 
me  fac],  et  in  fortitudine  tua  ulciscere  me. 

Deus,  exaudi  orationem  meam  :  auribus  per¬ 
cipe  verba  oris  mei. 

Quia  alieni  insurrexerunt  adversum  me,  et 
fortes  quaesierunt  animam  meam  :  non  posue¬ 
runt  Deum  in  conspectu  suo.  Semper. 

Ecce  Deus  auxiliator  mihi :  Dominus  susten¬ 
tans  animam  meam. 

Reddet  [  al.  redde  ]  malum  insidiatoribus 
[h.  decantatoribus ]  meis  :  in  veritate  tua  [al. 
tac.  tua]  disperde  eos. 

Voluntarie  sacrificabo  tibi :  confitebor  nomini 
tuo.  Domine,  quoniam  bonum. 

Quoniam  ex  omni  tribulatione  liberavit  me , 
et  inimicos  meos  vidit  oculus  meus. 


Argumentum.  —  Vide  historiam  I  Sam.  xxm,  19.  Strophae  duae:  vers.  3-5,  defende  me,  o  Deus,  ab  insidiantibus 
vitas  meae;  vers.  6-9,  spero  precibus  meis  te  esse  satisfacturum  ;  quod  ubi  feceris,  ego  te  efferam  laudibus. 

1.  Praecentori,  fidibus  canendum,  maskil  (Ps.  liii,  1)  Davidis,  compositum , 

2.  quum  venissent Ziplienses  et  dixissent  Saulo  :  «Nonne  (en)  Davides latitat 

apud  nos  ?  » 

3.  Deus,  nomine  tuo  (ope  tua)  salva  me, 

et  fortitudine  tua  judica  me  (jus  meum  tuere). 

4.  Deus ,  audi  precem  meam , 
ausculta  verba  oris  mei. 


Quomodo 

L'ens 

avertat 

captivi- 

tateiu? 

5.  Nam  alieni  surgunt  contra  me , 

et  praevalidi  (violenti)  insectantur  vitam  meam ; 
non  ponunt  Deum  ante  se  (Deum  non  curant). 

6.  Ecce,  Deus  adjutor  mihi  est, 

Dominus  inter  eos  qui  sustentant  vitam  meam. 

7.  Revertetur  malum  in  insidiatores  meos; 
per  fidem  tuam  exscinde  eos. 

8.  Donis  voluntariis  sacrificabo  tibi ; 

celebrabo  nomen  tuum,  Jova,  quia  bonum  est  • 

9.  Quod  ex  omni  angustia  eripuit  me , 

et  hostes  meos  (spe  frustratos)  cum  voluptate  intuetur  oculus  meus. 

N0T7E. 

Vers.  5.  Alieni,  eodem  sensu  quo  Job  fratres  suos  alienos,  i.  e.  inimicos  vocat,  xix,  13.  Alii  legunt  ze- 
dim,  insolentes,  quod  melius  congruit  hemistichio  alteri.  —  Vers.  6.  Dominus,  etc.  i.  e.  ipse  sustentat 
—  Vers.  7.  Revertetur;  vel  rependet,  si  cum  veteribus  legas  iashib. 


BELLAR3IINI  EXPLANATIO. 

PSALMUS  LIII. 

TITULUS  ET  ARGUMENTUM. 


In  finem,  in  carminibus,  intellectus  David,  cum  venissent  Ziphcvi,  et  dixissent  ad  Saul  :  «  Nonne  David 

absconditus  est  apud  nos? 

Ex  titulo  colligitur  argumentum.  Scribitur  lib.  I  Reg.  cap.  xxm,  Ziphceos  proditores  fuisse  Davidis,  qui  apud  eos  , 
tanquam  apud  amicos  manens,  declinabat  persecutionem  Saulis.  Ipsi  enim  Sauli  patefecerunt  Davidem  apud  se  la¬ 
tere,  unde  factum  est  ut  Saul  cum  maximo  exercitu  ad  eos  accederet,  et  quasi  in  modum  coronae  totum  locum 
cingeret,  ut  David  pene  de  vita  desperaret.  Occasione  igitur  tam  imminentis  periculi,  David  ad  Deum  per  orationem 
confugit,  et  hunc  Psalmum,  Domino  inspirante,  composuit.  Theodoretus  et  Euthymius,  quos  aliqui  recentiores  se¬ 
quuntur,  existimant  Psalmum  compositum  fuisse  post  liberationem ,  et  esse  hymnum  gratiarum  actionis.  SS.  Hiero¬ 
nymus  et  Augustinus,  quamvis  mystice  solum  exponant,  tamen  indicant  Psalmum  compositum  fuisse  instante 
persecutione,  quod  clarius  tradit  S.  Hilarius  exponens  ad  litteram,  et  mystice  :  hanc  sententiam  veriorem  esse,  et 
ipse  titulus,  et  totus  Psalmi  contextus  ostendit.  Illud,  intellectus  David,  significat  hanc  fuisse  sanctam  prudentiam 
Davidis,  ut  intelligeret  in  tam  magno  periculo  ad  Deum  esse  recurrendum,  et  in  illo  sperandum.  Iu  qua  oratione 
intellexit,  etiam  inspirante  Domino,  se  de  omni  periculo  liberandum. 


EXPLICATIO  PSALMI. 


randum  de  auxilio  Domini,  etiamsi  mors  eviden-  <Ps pu¬ 
tissime  imminere  videatur ;  Deus  enim  ubique  raudiim 
est,  et  omnia  in  manibus  habet,  et  cultores  suos  ^  D)'!,q' 
ad  se  confugientes  non  despicit.  m. 

2.  Deus,  exaudi  orationem  meam,  auribus  Vers.  i. 

PERCIPE  VERBA  ORIS  MEI. 


i.  Deus,  in  nomine  tuo  salvum  me  fac,  et 

IN  VIRTUTE  TUA  JUDICA  ME. 

Orat  Deum ,  ut  quando  defecerant  omnia  hu¬ 
mana  remedia,  ipse  per  se  ad  juvandum  acce¬ 
deret.  «  Deus,  inquit,  in  nomine  tuo,  » id  est,  po¬ 
testate  tua,  cui  omnia  cedunt,  «salvum  me  fac;» 
et  per  alia  verba  idem  significans,  addit :  «  Et  in 
virtute  tua, »  id  est  potentia,  robore  tuo,  «judica 
me,  »  id  est,  sis  judex  meus,  et  pro  meritis  retri¬ 
bue  mihi  defensionem,  et  adversario  meo  ultio¬ 
nem  :  non  enim  habebat  tunc  David ,  ad  quem 
appellaret  ab  injustitia  regis,  ni-i  solum  Deum. 
Quo  exemplo  admonemur,  nunquam  esse  despe- 


Jam  confessus  fuerat  potentiam  Domini ;  nunc 
orat  ut  Dominus  ad  potentiam  adjungat  volunta¬ 
tem.  «  Deus,  inquit,  exaudi  orationem  meam,  » 
quasi  dicat :  Scio  te  omnia  posse ;  sed  oro  ut  ve¬ 
lis  ;  ideo  peto  ut  exaudias  orationem  meam,  qua 
te  rogavi  ut  potestate  tua  salvum  me  faceres. 
Idem  repetit  sequentibus  verbis ,  «  auribus  per- 

cipe  verba  oris  mei,  »  id  est,  ne  avertas  aures 
tuas,  neque  despicias  orationem  meam. 

Vers.  3.  3.  QlONIAM  ALIENI  INSURREXERUNT  ADVERSUM 

ME,  ET  FORTES  QUjESILRUNT  ANIMAM  MEAM}  ET 
NON  PROPOSUERUNT  DEUM  ANTli  CONSPECTUM  SUUM. 

Explicat  pericula  a  quibus  liberari  desiderat, 
dicens  :  «  Quoniam  alieni  insurrexerunt  adver¬ 
sum  me,  »  id  est,  Ziphaei,  qui  proximi  videban¬ 
tur,  sed  corde  alieni  erant  a  me,  insurrexerunt 
contra  me,  irritantes  Saulem  ad  me  persequen¬ 
dum;  «  et  fortes  quaesierunt  animam  meam,  »  id 
est,  et  Saul  cum  armato  exercitu,  quaesierunt  vi¬ 
tam  meam  ad  exstinguendum  eam  :  baec  enim 
erat  tota  ratio  persecutionis;  quia  enim  timebat 
Saul,  ne  aliquando  David  regnaret,  cupiebat  eum 
de  medio  tollere  :  quamvis  enim  Davidem  inno¬ 
centem  esse  Saul  non  ignoraret,  tamen  cupiditas 
retinendi  in  propria  familia  regnum,  quam  ra¬ 
tionem  status  nunc  vocant ,  faciebat  ut  justum 

Ratione  videretur,  quod  injustissimum  erat.  «  Et  non  po- 

^statns  suerunt  Deum  ante  conspectum  suum,  »  id  est, 
et  neque  illi ,  neque  isti  timorem  Domini  prae 

quebatur  oculis  habuerunt  :  illi  enim,  Ziphaei  videlicet, 
Saul.  gratiam  regis  legi  Domini  ;  et  isti,  Saul  et  sa¬ 
tellites  ejus  regnandi  cupiditatem  justitiae,  quam 
Deus  in  primis  observari  jubet,  anteposuerunt. 
Vere  enim  initium  omnium  malorum  est  aver¬ 
tere  oculos  mentis  a  Deo,  et  ejus  lege  natu¬ 
rali  omnibus  nota.  Vide  S.  Thomam  Quaest.  De 
Malo ,  art.  3. 

Vers.  1.  4-  ECCE  ENIM  DEUS  ADJUVAT  ME,  ET  DOMINUS 

SUSCEPTOR  EST  ANIMiE  MEiE. 

illi,  inquit,  non  habuerunt  Deum  ante  oculos 
suos;  sed  Deus  habuit  illos  ante  oculos  suos,  et 
vidit  quid  molirentur,  et  non  permisit  ut  malam 
suam  voluntatem  implerent.  Illud,  ecce,  significat 
repentinam  illustrationem  Prophetae,  qua  prae¬ 
vidit  auxilium  Dei  sibi  non  defuturum,  et  tam 
certo  praevidit  ut  tanquam  de  re  praesente  dicat  : 

«  Ecce  Deus  adjuvat  me  ;  »  particula  enim ,  vel 
ponitur  pro  autem ,  vel  subintelligitur  aliquid, 
hoc  modo  :  Illi  non  proposuerunt  Deum  ante 
conspectum  suum ,  ut  facere  debuissent  :  «  ecce 
enim  Deus  adjuvat  me,  et  Dominus  susceptor  est 
animae  meae,  »  id  est,  ecce  video  Deum  me  adju¬ 
vantem,  et  suscipientem  quasi  in  sinu  suo  custo¬ 
diendam  vitam  meam,  quam  isti  quaerunt  mihi 
eripere.  Et  vere  repentinum  et  inopinatum  fuit 
auxilium  Dei;  nam  cum  undique  circumdedisset 
Saul  exercitu  suo  Davidem ,  ut  evadere  non  pos¬ 
set,  repente  venit  nuntius  ad  Saulem,  qui  dice¬ 
ret  Philistaeos  magno  agmine  se  infudisse  in  re¬ 
gionem  Saulis,  quo  nuntio  coactus  est  Saul  rece¬ 
dere  a  persequendo  Davide,  et  fortasse  orante 
Davide  venit  ille  nuntius,  et  David,  qui  eum 
in  spiritu  praeviderat,  dicit:  «  Ecce  enim  Deus 
adjuvat  me,  et  Dominus  susceptor  est  animae 
meae.  » 


5.  Averte  mala  inimicis  meis,  et  in  veritate  Vers.  s. 

TUA  DISPERDE  ILLOS. 

Per  imprecationem  intelligitur  praedictio,  ut 
saepe  monuimus ,  et  in  hebraeo  legitur  per  mo¬ 
dum  praedictionis  :  sic  enim  ad  verbum  reddi 
possunt  verba  hebraica  :  Revertetur  malum  ini¬ 
micis  meis;  nostra  autem  lectio  facilior  esset,  si 
ita  legeremus :  Averte  mala  a  me  ad  inimicos  meos. 

Sed  in  eumdem  sensum  verba  explicanda  sunt. 

«  Averte  mala  »  quae  mihi  impendent ,  a  me ,  et 
converte  illa  ad  inimicos  meos.  Quod  quidem  ita 
factum  est;  nam  Saul  Davidem  persequebatur,  et 
continuo  factum  est  ut  Philistaei  persequerentur 
Saulem.  Ita  pericula ,  quae  imminebant  a  Saule 
Davidi,  coeperunt  imminere  a  Philistaeis  Sauli. 

Illud  autem,  et  in  ventate  tua  disperde  illos,  im¬ 
pletum  est  non  diu  postea ;  nam  in  montibus 
Gelboe  periit  Saul  cum  exercitu  suo,  in  quo  exer¬ 
citu  credibile  est  adfuisse,  et  similiter  periisse  illos, 
qui  Davidem  persecuti  fuerant  :  disperdere  enim 
hoc  loco  non  significat  dissipare ,  sed  omnino  de¬ 
lere  et  exstinguere ,  si  vox  hebraica  consideretur. 
Videlib.  IReg.  cap.  ult.  Illud,  in  ventate  tua,  sig¬ 
nificat,  juxta  promissiones  tuas ,  sive  secundum  jus¬ 
titiam  tuam ,  qua  reddis  unicuique  secundum 
opera  sua,  Matth.  xvi. 

6.  Voluntarie  sacrificabo  tibi,  et  confite-  vers.  6. 

BOR  NOMINI  TUO,  DOMINE,  QLONIAM  BONUM  EST. 

Videns  Propheta  se  continuo  exauditum,  sive  ex 
praenotione  futurae  liberationis ,  sive  ipso  orante 
discesserit  Saul  propter  pericula  Philistinorum 
sibi  denuntiata,  gratias  agit  Deo,  ac  dicit :  «  Vo¬ 
luntarie  sacrificabo  tibi,  »  id  est,  promptissimo 
animo  offeram  sacrificium  laudis;  et  idem  aliis 
verbis  repetens  ait :  «  Et  confitebor  nomini  tuo, » 
id  est,  confessionem  laudis  offeram  tibi  (nomen 
enim  Dei  pro  ipso  Deo  ponitur),  «  quoniam  bo¬ 
num  est.  »  Siquidem  nomen  Dei,  pro  re  signi-  Deus  pro- 
ficata  sumptum,  id  est,  pro  ipso  Deo,  res  est  om-  pdl^gPns.e 
nium  optima ,  ita  ut  Christus  ipse  dixerit : «  Nemo  dus. 
bonus  nisi  solus  Deus ,  »  Math.  xix,  Luc.  xvm, 

Mare.  x.  S.  Augustinus  recte  monet,  occasione 
adverbii  voluntarie,  Deum  esse  diligendum  prop¬ 
ter  seipsum  amore  puro ,  non  tam  propter  prae¬ 
mium  aliquod,  quam  propter  ipsius  Dei  summam 
et  ineffabilem  bonitatem ;  quam  dilectionem  qui 
habet,  non  minus  Deo  sacrificat,  eique  confitetur 
in  adversis,  quam  in  prosperis,  siquidem  Deus 
non  minus  bonus  est,  cum  nos  flagellat,  quam 
cum  pascit  et  reficit. 

7.  Quoniam  ex  omni  tribulatione  eripuisti  Ve«.  7. 

ME,  ET  SUPER  INIMICOS  MEOS  DESPEXIT  OCULUS 
MEUS. 

Ostendit  ex  effectu  Deum  esse  bonum,  quoniam 
tam  cito  exaudivit  servum  suum.  «  Quoniam,  in¬ 
quit,  ex  omni  tribulatione  eripuisti  me,  >j  id  est, 
quoniam  revelans  mihi  meam  certam  liberatio- 

nem,  jam  in  spe  ex  omni  tribulatione  liberasti 
me,  «  et  super  inimicos  meos  despexit  oculus 
meus,  »  id  est,  et  in  eadem  prcenotione  jam  ocu¬ 
lus  meus  vidit  inimicos  meos  prostratos  et  con¬ 
sumptos  :  refertur  enim  hoc  ad  id ,  quod  antea 
dixerat,  «  in  virtute  tua  disperde  illos.  »  Nisi 
forte  placeat,  ut  supra  indicavimus,  ipso  Pro¬ 
pheta  orante  incoepisse  ejus  liberationem,  rece¬ 
dente  videlicet  Saule  propter  nuntium  allatum 
de  adventu  Philistinorum;  tunc  enim  sensus  erit: 
Quoniam  ex  omni  praesenti  tribulatione  eripuisti 
me,  et  oculus  meus  vidit  inimicos  meos  recedentes 
cum  Saule  duce  ipsorum.  Nam  vox  illa,  despexit, 
non  significat  contemptum ,  sed  simplicem  visio¬ 
nem,  ut  perspicuum  est  ex  hebraica  voce  raathah ; 
verti  enim  potuisset :  Super  inimicos  meos  respexit 


oculus  meus,  id  est,  oculus  meus  libere  et  sine 
timore  respexit  inimicos  meos.  Vulgatus  Interpres 
posuit  despexit ,  ut  significaret  Davidem  ex  alto 
loco  vidisse  inimicos  prostratos,  aut  recedentes, 
juxta  duas  expositiones  indicatas.  Vere  enim  David 
despexit,  id  est,  deorsum  aspexit  inimicos  suos, 
sive  quia  tunc  erat  in  monte  edito  corporaliter, 
sive  quia  spiritus  prophetiae  in  altum  illum  eve¬ 
xerat,  et  ex  alto  divinae  revelationis  inimicos 
suos  vidit  quasi  jacentes  in  imo.  Porro  hic  Psal¬ 
mus  quotidie  in  Ecclesia  frequentatur  ad  horam 
primam ,  ut  exemplo  Davidis  discamus  adversus 
omnes  persecutores  armis  orationis  ad  initium 
diei  communiri ,  scientes  quod  «  omnes  qui  pie 
vivere  volunt  in  Christo  Jesu,  persecutiones  assi¬ 
due  patiuntur, »  II  Timo  iii. 

V.  v. —  1.  In  finem,  in  carminibus,  intellectus 
David. 

2,  Exaudi,  Deus,  orationem  meam,  et  ne  de¬ 
spexeris  deprecationem  meam. 

3.  Intende  mihi ,  et  exaudi  me. 

Contristatus  sum  in  exercitatione  mea,  et  con¬ 
turbatus  sum,  4.  a  voce  inimici,  et  a  tribula¬ 
tione  peccatoris. 

Quoniam  declinaverunt  in  me  iniquitates ;  et 
in  ira  molesti  erant  mihi. 

5.  Cor  meum  conturbatum  est  in  me,  et  for¬ 
mido  mortis  cecidit  super  me. 

G.  Timor  et  tremor  venerunt  super  me,  et  con¬ 
texerunt  me  tenebrae. 

7.  Et  dixi  :  Quis  dabit  inibi  pennas  sicut  co¬ 
lumbae,  et  volabo,  et  requiescam? 

8.  Ecce  elongavi  fugiens,  et  mansi  in  soli¬ 
tudine. 

9.  Exspectabam  eum ,  qui  salvum  me  fecit  a 
pusillanimitate  spiritus,  et  tempestate. 

10.  Praecipita,  Domine,  divide  linguas  eorum; 
quoniam  vidi  iniquitatem ,  et  contradictionem 
in  civitate. 

11.  Die  ac  nocte  circumdabit  eam  super  mu¬ 
ros  ejus  iniquitas,  et  labor  in  medio  ejus,  12.  et 
injustitia. 

Et  non  defecit  de  plateis  ejus  usura,  et  dolus. 

13.  Quoniam  si  inimicus  meus  maledixisset 
mihi,  sustinuissem  utique. 

Et  si  is,  qui  oderat  me,  super  me  magna  lo¬ 
cutus  fuisset,  abscondissem  me  forsitan  ab  eo. 

14.  Tu  vero  homo  unanimis,  dux  meus,  et 

notus  meus : 

x. 


V.  s.  h.  —  Victori,  in  Psabnis,  eruditio 
David. 

Exaudi,  Deus,  orationem  meam,  et  ne  despi- 
cias  deprecationem  meam. 

Attende  mihi,  et  exaudi  me. 

Humiliatus  sum  in  meditatione  mea,  et  con¬ 
turbatus  a  voce  inimici,  a  facie  persequentis 
impii : 

Quoniam  projecerunt  super  me  iniquitatem, 
et  in  furore  adversabantur  mihi. 

Cor  meum  doluit  in  vitalibus  meis,  et  terro¬ 
res  mortis  ceciderunt  super  me. 

Timor  et  tremor  venit  [al.  venerunt]  super 
me,  et  operuit  me  caligo. 

Et  dixi :  Quis  dabit  mihi  pennas  columbae,  ut 
volem  et  requiescam. 

Ut  procul  abeam,  et  commorer  in  deserto. 
Semper. 

Festinabo  [h.  festina],  ut  salver  a  spiritu 
tempestatis  et  turbinis. 

Praecipita ,  Domine ,  divide  linguas  eorum  : 
quoniam  vidi  iniquitatem  et  contradictionem 
in  civitate. 

Die  et  nocte  circumeuntes  muros  ejus  :  scelus 
et  dolor  in  medio  ejus.  Insidiae  in  vitalibus  ejus, 
ei  non  recedit  de  plateis  ejus  damnum  et  frau¬ 
dulentia. 

Non  enim  inimicus  exprobravit  mihi,  ut  sus¬ 
tineam  :  neque  is  qui  me  oderat ,  super  me 
magniiicatus  est,  ut  abscondar  ab  eo. 

Sed  tu,  homo  unanimis  meus  [al.  tac.  meus], 
dux  meus,  et  uotus  meus  : 

o-i 

IU  I  “ 

15.  Qui  simul  mecum  dulces  capiebas  cibos; 
in  domo  Dei  ambulavimus  cum  consensu. 

16.  Veniat  mors  super  illos ,  et  descendant  in 
infernum  viventes  :  quoniam  nequitiae  in  habi¬ 
taculis  eorum,  in  medio  eorum. 

17.  Ego  autem  ad  Deum  clamavi,  et  Dominus 
salvabit  me. 

18.  Vespere,  et  mane,  et  meridie  narrabo  et 
annuntiabo,  et  exaudiet  vocem  meam. 

19.  Redimet  in  pace  animam  meam  ab  his 
qui  appropinquant  mihi,  quoniam  inter  multos 
erant  mecum. 

20.  Exaudiet  Deus,  et  humiliabit  illos,  qui 
est  ante  saecula. 

Non  enim  est  illis  commutatio,  et  non  timue¬ 
runt  Deum. 

21.  Extendit  manum  suam  in  retribuendo. 

Contaminaverunt  testamentum  ejus;  22.  di¬ 
visi  sunt  ab  ira  vultus  ejus  :  et  appropinquavit 
cor  illius. 

Molliti  sunt  sermones  ejus  super  oleum ,  et 
ipsi  sunt  jacula. 

23.  Jacta  super  Dominum  curam  tuam ,  et 
ipse  te  enutriet:  non  dabit  in  aeternum  fluctua¬ 
tionem  justo. 

24.  Tu  vero,  Deus,  deduces  eos  in  puteum 
interitus. 

Viri  sanguinum  et  dolosi  non  dimidiabunt 
dies  suos :  ego  autem  sperabo  in  te.  Domine. 


Qui  simul  habuimus  dulce  secretum,  in  domo 
Dei  ambulavimus  cum  terrore. 

Veniat  mors  super  eos,  descendant  in  infer¬ 
num  viventes ,  quia  nequitiae  in  congregatione 
eorum,  in  medio  eorum. 

Ego  ad  Deum  clamabo,  et  Dominus  salva¬ 
bit  me. 

Vespere  et  mane  et  meridie  loquar ,  et  reso¬ 
nabo,  et  exaudiet  vocem  meam. 

Redemit  in  pace  animam  meam,  ab  appro¬ 
pinquantibus  mihi :  multi  enim  fuerunt  adver¬ 
sum  me. 

Exaudiet  [al.  audivit ]  Deus,  et  humiliabit 
eos,  qui  judex  est  ab  initio.  Skmper. 

Non  enim  mutantur,  neque  timent  Deum. 

Extendit  manus  suas  [al.  manum  suam ]  ad 
pacifica  sua  :  contaminavit  pactum  suum. 

Nitidius  butyro  os  ejus,  pugnat  autem  cor 
illius ;  molliores  sermones  ejus  ab  oleo,  cum  sint 
lanceae. 

Projice  super  Dominum  charitatem  tuam,  et 
ipse  te  enutriet :  non  dabit  in  aeternum  fluctua¬ 
tionem  justo. 

Tu  autem,  Deus,  deduces  eos  in  puteum  inte¬ 
ritus  :  viri  sanguinum  et  dolosi  non  dimidia¬ 
bunt  dies  suos  :  ego  autem  fiduciam  habeo 
tui. 


Argumentum.  —  Ewaldo  occasionem  huic  carmini  dedisse  videntur  quae,  quo  tempore  res  Judaeorum  ad  finem 
Vergebant  (saec.  VII  ante  C.),  Hierosolymitanam  civitatem  lacerabant  discordiae  intestinae  :  cf.  vers.  10-12 ;  sed  cur 
hi  versiculi  n'en  pertinerent  ad  I  Sam.  xxn,  2?  Non  est  igitur  cur  titulo  tidem  denegemus.  Juxta  Hengstenberg , 
hic  Psalmus  nullum  certum  Davidis  vitae  articulum  respicit;  sed  potius  sunt  preces  hominis  probi  a  perditissimis  et 
fallacissimis  hominibus  in  summam  angustiam  adducti,  quibus  tamen  in  precibus  Davides,  mali  non  ignarus,  multa 
meminit  quae  sibi  acciderunt,  v.  g.  II  Sam.  xv.  Gaeterum  strophae  tres  :  vers.  2-9,  audi,  o  Jova,  a  perditissimis  ho¬ 
minibus  in  tantas  me  adductum  angustias,  ut ,  si  possem,  aufugerem  longissime  ;  10-16,  plena  est  urbs  violentia, 
certaminibus,  nequitia,  miseria,  oppressione ,  fraude,  estque  inter  eos  a  quibus  injurias  patior,  niger  aliquis,  quo- 
cum  arctissimum  mihi  vinculum  fuit  sanctioris  necessitudinis;  17-24,  quos  perfidos,  fraudulentos,  sanguinolentos  ut 
perdas  enixe  rogo,  speroque  firmiter  te  esse  facturum. 


1.  Praecentori,  fidibus  canendum,  inaskil  Davidis. 

2.  Audi,  Deus,  precationem  meam, 

et  ne  te  abscondas  a  supplicatione  mea. 

3.  Attende  ad  me ,  et  exaudi  me ! 
circumvagor  in  querela  mea,  et  ejulatus  edo  : 

4.  Ob  vocem  inimici,  ante  (propter)  oppressionem  improbi; 
nam  declinare  faciunt  super  me  iniquitatem  f 

et  in  ira  infestant  me. 

5.  Cor  meum  dolore  torquetur  in  pectore  meo, 
et  terrores  mortis  ceciderunt  super  me. 

6.  Timor  tremorque  invadit  me , 
et  operit  me  horror. 

7.  Et  dixi :  Quis  dabit  mihi  pennas  instar  columba?! 
vellem  avolare  et  habitare  securus! 

8.  En ,  longissime  fugerem , 
commorarer  in  deserto. 

9.  -Accelerarem  evasionem  mihi , 
longe  a  vento  rapido,  a  procella. 

10.  Absorbe,  Domine,  divide  linguam  eorum  : 
video  enim  violentiam  et  rixam  in  urbe. 

11.  Diu  noctuque  circumeunt  (violentia  et  rixa)  in  muris  ejus, 
et  iniquitas  ac  aerumna?  in  medio  ejus. 

12.  Injustitiae  (pravitates)  in  medio  ejus, 
nec  recedit  a  platea  (foro)  ejus  oppressio  et  fraus. 

13.  Non  enim  hostis  manifestus  probris  me  afficit : 
alioquin  ferrem ; 

non  osor  meus  contra  me  fastuose  agit  : 
alioquin  absconderem  me  (caverem  mihi)  ab  eo. 

14.  Sed  tu ,  homo  secundum  aestimationem  meam, 
familiaris  meus  et  notus  meus; 

15.  Qui  una  dulcem  iniebamus  familiaritatem , 
in  domum  Dei  ibamus  in  media  turba. 

16.  Desolationes  (exitium)  super  illos! 
descendant  in  orcum  viventes  (subito) ! 
nam  prava  sunt  in  domo  eorum,  in  medio  eorum. 

17.  Ego  ad  Deum  clamare  volo, 
et  Jova  salvabit  me. 

18.  Vespere,  et  mane,  et  meridie  querelas  effundam  et  ejulabor, 
et  audiet  vocem  meam. 

19.  Redemit  (redimet)  in  pace  animam  (vitam)  meam  a  pugna  quce  mihi 

erat, 

% 

nam  in  multis  (multi)  sunt  pugnantes  mecum. 

20.  Audiet  me  Deus,  et  respondebit  (pro  me)  eis, 

Deus,  qui  solio  sedet  ab  antiquo  (aeterno), 
eis,  quibus  non  sunt  mutationes, 

nec  timent  Deum. 

21.  Emittit  (hujusmodi  homo)  manus  suas  (vim)  in  amicos  suos, 

Dissolvit  (vel  'profanat )  foedus  suum. 

22.  Laeves  sunt  dulcedines  oris  ejus, 
et  bellum  est  cor  ejus; 
leniora  sunt  verba  ejus  oleo, 

et  illa  sunt  gladii  stricti. 

23.  Projice  in  Jovam  onus  tuum, 
et  is  sustentabit  te  : 

non  sinit  in  perpetuum  nutare  probo  (orobum). 


Vers.  1 

24.  Et  tu,  Deus,  detrudes  eos  in  foveam  perditionis  (orcum); 
viri  sanguinum  et  fraudis  non  dimidiabunt  dies  suos. 

NOTAS. 

Vers.  2.  Abscondas.  Latet  in  hoc  verbo  anthropopathia ,  deducta  ab  amico  vel  patrono,  qui  praevidens 
ab  homine  egeno  se  implorandum,  non  patitur  se  reperiri,  sed  sua  quaerit  subterfugia,  Cf.  Deut.  xxu,  i, 
3,  4;  Isai.  lviii,  7.  —  Vers.  3.  Apte  hisce  verbis  vates  declarat  inconditas  voces  et  ululatus,  vi  summi  do¬ 
loris  ipsi  expressos,  in  quos  erumpere  pro  priscorum  hominum  simplicitate  nec  heroibus  dedecori  erat. 
—  Vers.  4.  Iniquitatem,  mala  consilia  in  me,  quasi  torrentem  in  murum  labefactandum,  derivent.  —  Vers.  8. 
Longissime  fugerem,  propr.  elongabo  fugere.  —  Vers.  9.  Evasionem;  alii,  ad  refugium  aliquod.  Longe  a, 
vel  ante  ventum  et  procellam,  puta  furorem  et  impetum  hostium  meorum.  Alii,  fugerem  celerius  quam 
ventus,  etc.  —  Vers.  10.  Absorbe,  degluti,  perde,  puta  eos  e  medio,  sicut  Datbanem  et  Abironem;  vel  potius 
absorbe...  linguam,  etc.  Linguam,  eorum  consilia,  ut  ipsi  inter  se  dissentiant  :  cf.  Gen.  xi,  7,  9.  Urbe,  Hie¬ 
rosolymis.  —  Vers.  H.  In  muris...  in  medio,  i.  e.  in  tota  urbe.  —  Vers.  14.  Secundum  ceslimationem  meam, 
i.  e.  quem  ego  milii  ipsi  oequiparo,  meus  alter  ego;  Maurer,  quem  maximi  putavi.  — Vers.  1 5 .  Familiaritas 
privata  -chturba  opponitur.  Alexandrini  vel  acceperunt "HD  pro  "RJD  sive  T1J7C,  vel  HD  pro  conventu  quovis, 
atque  sic  etiam  pro  convivio,  symposio.  —  Vers.  16.  Pro  desolationes,  etc.  Masoretbce  legi  jubent,  decipiat 
mors  et  obruat  cos.  —  Vers.  20.  Pro  respondebit,  alii  vertunt,  affliget.  Mutationes,  in  meliorem  agendi  ra¬ 
tionem,  ait  Maurer;  reciproca  fides  et  amicitia,  ait  Ewaldus ;  quorum  stationis  in  scelere  vices  non  permu¬ 
tantur,  ait  Hengstenberg.  —  Vers.  22.  Alii,  mollia  sunt  butyracea ,  gall.  cremes.  Pro  oris  ejus ,  potest  verti. 
quoad  os  ejus.  —  Vers.  23.  Onus  :  ita  Hebrsei;  alii,  sortem. 

TITULUS  ET  ARGUMENTUM. 

Iu  finem,  in  carminibus ,  intellectus  David. 

Jn  titulo  nihil  est,  quod  non  sit  alias  explicatum.  Argumentum  esse  volunt  Sancti  Patres  Hilarius  et  Hieronymus 
de  passione -Christi;  Euthvmius  et  Theodoretus  Psalmum  exponi  volunt  de  Davide  fugiente  persecutionem  Saulis, 
vel  potius  Absalonis;  S.  Augustinus,  de  homine  justo  in  tribulatione  posito,  sive  de  corpore  Christi,  quod  est  Eccle¬ 
sia.  Sed  omnes  expositiones  admitti  debent,  aut  certe  possunt  :  nam  quod  de  Davide  Psalmus  ad  litteram  recte  ex¬ 
ponatur  ,  intelligi  potest  ex  praecedente  et  sequente,  et  ex  aliis  multis,  ubi  disertis  verbis  ponitur  in  titulo,  Psalmum 
esse  compositum  occasione  talis  vel  talis  persecutionis,  quam  David  patiebatur;  quod  etiam  David  figuram  Christi 
gesserit,  et  quod  Psalmi  fere  omnes  ad  Christum  principaliter  pertineant,  dubitari  non  potest,  cum  ipse  Dominus 
aliquoties  Psalmos  de  se  scriptos  allegaverit,  et  Luc.  cap.  ult.  dixerit :  «  Neccsse  est  impleri  omnia,  quae  scripta  sunt 
in  lege  Mosis,  et  Prophetis,  et  Psalmis  de  me.  »  Denique  quod  exemplo  Da  viciis  omnis  justus  eodem  modo  orare 
possit,  dubium  esse  non  potest. 

EXPLICATIO  PSALMI. 

porrige.  Fortasse  etiam  ter  eamdem  orationem 
repetit,  quia  noverat  Deum  esse  Trinitatem,  etDeusTri_ 
orationem  dirigit  ad  Patrem,  deprecationem  adnitasest. 
Filium,  personam  orantis  ad  Spiritum  Sanctum. 
Denique  tertio  idem  aliis  verbis  orat,  ut  affectum 
et  desiderium  ostendat  :  quo  modo  et  «  Christus 
in  horto  eamdem  orationem  tertio  repetivit ,  » 

Matth.  xxvi,  et  Apostolus  «ter  Dominum  roga¬ 
vit,  »  II  Cor.  i. 

2.  Contristatus  sum  in  exercitatione  mea,  vct&a. 

ET  CONTURBATUS  SUM  A  VOCE  INIMICI,  ET  TRIBULA¬ 
TIONE  PECCATORIS. 

Exponit  nunc  materiam  orationis  suae,  quee  est 
vehemens  persecutio  inimicorum,  ob  quam  con- 


4.  Exaudi,  Deus,  orationem  meam,  et  ne 
despexeris  deprecationem  meam;  intende  mihi, 

ET  EXAUDI  ME. 

Incipit  David  quasi  a  prooemio ,  quo  captatur 
benevolentia  Judicis,  ac  petitur  ut  benigne  et  at¬ 
tente  audire  velit;  ac  primum  dicit  :  «  Exaudi, 
Deus,  orationem  meam. »  Deinde  ne  forte  oratio, 
vel  persona  orantis  displiceat,  utrumque  com¬ 
mendat  ,  ac  de  oratione  dicit :  «  Ne  despexeris 
deprecationem  meam,  »  id  est,  humilem  et  sup¬ 
plicem  precem  meam:  id  enim  proprie  significat 
vox  hebraica  hoc  loco  posita ;  de  persona  vero 
orantis  addit :  «  Intende  mihi,  et  exaudi  me,»  id 
est,  benigne  me  respice,  et  benignam  aurem  milii 

tristabatur  et  conturbabatur,  et  a  qua  liberari  de¬ 
siderabat.  In  hebraeo  ,  pro  voce  contristatus ,  est 
verbum  TIN  arid,  quod  significat  flebo,  sive  ulu¬ 
labo;  sed  futurum  ponitur  pro  praeterito,  ut  ex 
versione  Septuaginta  et  S.  Hieronymi  perspicuum 
est;  et  pro  voce,  in  exercitatione  mea,  est 
sichi,  quod  significat  meditationem,  et  submissa 
voce  locutionem.  Itaque  sensus  est :  Flevi  dum  exer¬ 
cerer  cogitando,  et  mecum  ipse  conferendo  mise¬ 
rias  meas;  quod  idem  est  cum  eo,  quod  nos  ha¬ 
bemus  :  «  Contristatus  sum  in  exercitatione  mea.  » 
Sed  verba  hebraica  clariora  sunt.  Sequitur  :  «  Et 
conturbatus  sum  a  voce  inimici,  et  a  tribulatione 
peccatoris,  »  id  est,  non  solum  tristis  fui,  et  flevi 
ob  praesentes  miserias,  sed  etiam  timui  futuras, 
«  conturbatus  a  voce  inimici ,  »  comminantis 
longe  pejora; «et  a  tribulatione,  «quam  minaba¬ 
tur  peccator  inimicus  meus.  Idem  enim  est  a  voce 
inimici,  et  a  tribulatione  peccatoris ;  nam  inimicus 
peccator  voce  sua  tribulationem  minabatur  inno¬ 
centi.  Istum  autem  inimicum  peccatorem  intelli- 
gcre  possumus,  tum  Saulem  aut  Absalonem  re¬ 
spectu  Davidis,  tum  Caipham  et  Annam  respectu 
Christi,  tum  quemlibet  persecutorem  respectu 
hominis  probi. 

Ver?.  3.  3.  Quoniam  declinaverunt  in  me  iniquitates, 

ET  IN  IRA  MOLESTI  ERANT  MIHI. 

Ostendit  non  vanam  fuisse  turbationem  suam. 
«  Quoniam»  inimici  «declinaverunt,  inquit,  in  me 
iniquitates,  »  id  est,  projecerunt  in  me  falsa  cri¬ 
mina,  convicia,  calumnias,  opprobria,  ut  expo¬ 
nunt  SS.  Patres  Hilarius  et  Augustinus  :  ex  quo  in- 
telligimus  vocem  iniquitates  esse  in  casu  accu¬ 
sandi  ,  non  in  casu  nominandi ,  ut  nunc  habent 
codices  groeci  communiter.  «  Et  in  ira  molesti 
erant  mihi, »  id  est,  et  ob  iram  in  me  conceptam, 
molesti  erant  non  verbis  tantum  calumniantes , 
sed  etiam  factis  me  persequentes. 

Vcrs  i.  4.  Cor  MEUM  CONTURBATUM  EST  IN  ME,  ET  FOR¬ 
MIDO  MORTIS  CECIDIT  SUPER  ME. 

Explicat  magis  in  particulari ,  quod  dixerat, 
«conturbatus  sum:  Conturbatum,  inquit,  est  cor 
meum  in  me,  »  id  est,  in  intimis  meis,  ubi  sedes 
cordis  est ,  conturbatus  sum.  In  hebraeo  habetur 
clarius,  cor  meum  doluitin  medio  mei.  Et  subjungit 
rationem,  dicens  :  «  Et  formido  mortis  cecidit  su¬ 
per  me  :  »  nulla  enim  res  facilius  ad  intima  de- 
Pericu-  scendit,  et  magis  totum  hominem  turbat,  quam 
mortis  imminentis  periculum.  Hoc  impletum  fuisse 
nem  ma-  Davide,  cumplorans  fugeret  a  facie  Absalon,  et 
ximetur-  in  Christo,  cum  in  horto  paveret,  et  sudorem  san- 
bat-  guineum  funderet,  Hlatth.  xxvj,Luc.  xxu,  notissi¬ 
mum  est. 

Vers.  b  5.  Timor  et  tremor  venerunt  super  me,  et 

CONTEXERUNT  ME  TENEBRA:. 

Idem  aliis  verbis  dicit,  et  quasi  summatim  om¬ 
nia  comprehendit :  nam  timor  in  anima  erat,  tre¬ 


mor  in  corpore,  tenebrae  autem  moeroris  lotum 
hominem  operuerant  :  sicut  enim  laetitia  exhila¬ 
rat  et  dilatat  cor,  sic  etiam  moestilia  constringit  et 
obducit,  ac  per  hoc  tenebras  facit;  unde  etiam 
qui  moerent  tenebras  quaerunt,  in  cubicula  se  ab¬ 
dunt,  fenestras  claudunt. 

6.  Et  dixi  :  Quis  dabit  mihi  pennas,  sicut  -« 

COLUMBA?  ET  VOLABO,  ET  REQUIESCAM. 

Verba  sunt  justi  suspirantis  ad  patriam  coeles¬ 
tem,  neque  enim  alibi  vera  requies  invenitur, 
quasi  dicat :  Osi  nunc  possim  ad  altissimos mon¬ 
tes  coelestis  Hierusalem  confugere,  quomodo  co¬ 
lumba  potest  pernicitate  sua  ungues  accipitris  eva¬ 
dere,  vel  quomodo  columba  tempore  diluvii, 

«  cum  non  inveniret,  ubi  requiesceret  pes  ejus, 
ad  manus  Noe,  atque  ad  arcam  rediit,»  Genes,  vm ! 

Proprie  autem  justus  columbae  comparatur,  quae  Justus 
innoxium  est  animal,  fecundum,  et  simplex;  et  rPC'ft  c°- 
non  pugnando,  sed  fugiendo  vincit  :  sic  enim  et 
vir  justus  adversus  tentationes  accipitris  Tartarei  tur. 
fugiendo  potius  quam  disputando,  vel  altercando 
vincere  solet. 

7.  ECCE  ELONGAVI  FUGIENS,  ET  MANSI  IN  SOLI-  ^ers.  7. 
TUDINE. 

Haec  satis  apposite  Davidi  conveniunt,  qui  fu¬ 
giens  Saulem,  et  postea  Absalonem,  ad  desertum 
se  contulit,  quasi  dicat :  Quia  non  datur  mihi,  ut 
instar  columbae  ad  locum  verae  quietis  ascendam, 
feci  quod  potui :  nam  «elongavi  fugiens,  et  mansi 
in  solitudine.  »  Idem  convenit  cuilibet  viro  justo 
in  tribulationibus  posito,  qui  cum  possit  ad  pa¬ 
triam  commigrare,  elongat  se  cogitatione  a  tu¬ 
multibus  saeculi,  quantum  potest,  et  ad  solitudi¬ 
nem  cordis  et  conscientiae  se  transfert,  ubi  solus 
cum  solo  Deo  colloquens,  aliquantulam  quietem 
invenit. 

8.  Exspectabam  eum,  qui  salvum  me  fecit  a  Vcrs.  8. 

PUSILLANIMITATE  SPIRITUS,  ET  TEMPESTATE. 

In  ea  solitudine,  «  exspectabam  Deum, » id  est, 
auxilium  ejus,  «qui  me  salvum  fecit, »  id  est,  qui 
alias  salvum  fecit,  et  salvum  facere  solet,  «  a  pusil¬ 
lanimitate  spiritus  et  tempestate, »  id  est,  a  parvo 
animo  ad  tolerandum,  eta  magna  tentatione.  Ubi 
conjunguntur  duo,  quae  mirum  in  modum  ampli¬ 
ficant  necessitatem  auxilii  divini  :  nam  si  parvi¬ 
tati  animi  contingat  parva  tentatio,  vel  magno 
animo  magna  tentatio,  aequale  erit  certamen ;  sed 
si  cum  parvitate  animi  jungatur  magna  tentatio, 
intolerabilis  erit.  Hoc  igitur  nunc  dicit  sibi  acci¬ 
disse,  ac  proinde  petit  a  Deo,  vel  ut  sibi  addat 
vires,  vel  diminuat  tentationem,  vel  (quod  magis 
optandum  est)  utrumque  faciat.  Sed  codices  hoc 
loco  sunt  admodum  varii ;  nam  hebraicus  habet 
ad  verbum :  Festinabo,  ut  salver  a  spiritu  concitato, 
a  tempestate.  Graecus  autem  habet  :  Exspectabam 
Deum,  qui  me  salvum  faceret  a  pusillanimitate  et  tem¬ 
pestate.  Noster  autem  Interpres  videtur  aliquid 


COMMENTARIA  IN  PSALMOS. 


358 

ab  hebraeo,  aliquid  a  gra?co  accepisse ;  prima  vox 
hebraicanilPHN  achishah.  significat  festinabo ,  nec 
video  quid  legere  potuerint  Septuaginta,  ut  ver¬ 
terent  exspectabam;  ideo  existimo  illos  vertisse  non 
•verba,  sed  sensum;  nam  festinabo,  ut  salver,  bene 
cohaeret  cum  exspectabam  salvantem  Deum ,  si  qui¬ 
dem  exspectabat  salutem  ex  festinatione  per 
orationem  ad  Deum,  quomodo  qui  in  fuga  spem 
ponit,  dicere  potest :  exspectavi  salutem  ex  festi¬ 
natione  in  currendo  et  fugiendo.  Sic  igitur  vir  jus¬ 
tus,  festinans  ad  Deum  ferventi  desiderio,  orando 
et  pulsando,  exspectabat  auxilium,  quo  salvus  fie¬ 
ret.  Illa  vox,  Deum,  quas  est  in  graeco,  non  est  in 
hebraeo,  neque  in  Patribus,  Hilario,  Hieronymo, 
Augustino.  Itaque  videtur  addita  a  posterioribus 
explicandi  gratia.  Illud  autem ,  a  pusillanimitate 
spiritus,  facile  colligitur  ex  hebraeo,  et  concorda¬ 
tur  cum  graeco ;  nam  vox  hebraea  N>D  sohha,  non 
habetur  nisi  hoc  loco,  et  communiter  dicitur  si¬ 
gnificare  concitationem;  unde  S.  Hieronymus  ver¬ 
tit,  a  spiritu  tempestatis,  id  est,  a  spiritu  conci¬ 
tato  ;  sed  quia  sequitur,  a  turbine,  sive  a  tempestate , 
rectius  dicemus  spiritum  concitatum  hoc  loco  si¬ 
gnificare  spiritum  hominis  metu  concitatum  et 
turbatum,  quod  idem  est  cum  pusillanimitate  spi¬ 
ritus  :  nam  qui  magno  spiritu,  vel  animo  sunt, 
non  facile  turbantur  et  concitantur,  sed  firmi  ac 
stabiles  permanent.  Itaque  sensus  erit  in  hebraeo, 
festinabo,  ut  salver  a  spiritu  concitato  a  tempestate , 
id  est,  a  parvitate  animi,  et  a  tempestate  tribulatio¬ 
nis.  In  graeco  non  nominatur  spiritus,  quia  intel- 
ligitur  in  voce  pusillanimitatis;  idem  est  enim 
pusillus  animus,  et  pusillus  spiritus. 

ver*.  9.  9.  Praecipita,  Domine,  divide  linguas  eorum  : 

QUONIAM  VIDI  INIQUITATEM,  ET  CONTRADICTIONEM 
IN  CIVITATE. 

Quia  exspectabat  salutem  a  Domino  per  oratio¬ 
nem,  orat  Deum,  ut  impediat  consilia  hostium 
suorum.  «Praecipita,  inquit.  Domine,»  id  est, 
praecipita  in  profundum  inimicos  meos ;  hoc  enim 
significat  vox  hebraea  balahh ,  et  graeca  *ara- 
«dvT&v :  unde  legit  Augustinus,  demerge  eos.  Deinde 

,  addit  modum,  quo  velit  illos  praecipitari  in  exi¬ 
tium.  «  Divide,  inquit,  linguas  eorum,  »  id  est, 
fac  ut  qui  contra  me  conspirarunt,  non  conveniant 
in  consiliis,  sed  unus  hoc,  alius  aliud  judicet  et 
loquatur;  et  vere  sic  accidit  inimicis  David  :  nam 
cum  Absulon,  capta  civitate,  consultaret  de  modo 
perdendi  Davidem,  varii  varia  consilia  dederunt: 
infatuavit  autem  Deus  consilium  Achitophelis,  quia 
inspiravit  Absaloni,  ut  consilium  ejus  non  seque¬ 
retur,  inde  deteriore  consilio  electo  rem  male  ges¬ 
serunt  et  plurimi  eorum  perierunt.  Itaque  ex  di¬ 
visione  linguarum  in  praecipitium  acti  sunt;  vide 
lib.  II  Reg.  cap.  xvn  et  xvm.  Sequitur  :  «  Quoniam 
vidi  iniquitatem,  et  contradictionem  in  civitate.» 
Haec  etiam  satis  apposite  exponuntur  de  Davide, 
qui  viderat  in  civitate  sua  Hierusalem  proditio¬ 
nem  iniquissimam  adversus  personam  suam ,  et 


rebellionem  manifestissimam,  quae  significata  est 
nomine  contradictionis ,  quia  contradicebant  ejus 
imperio ,  cum  Absalonem  in  regem  elegissent. 

Possunt  etiam  exponi  haec  omnia  de  Christo,  ut 
exponit  S.  Hilarius;  nec  non  de  viro  justo,  qui 
persecutionem  injustam  patitur,  et  contradictio¬ 
nem  a  civibus  Babylonias,  id  est,  ab  amatoribus 
mundi,  qui  semper  persequuntur  et  odio  habent 
eos  ,  qui  de  mundo  non  sunt,  sed  ut  hospites  et 
peregrini  in  mundo  sunt. 

10.  Die  ac  nocte  circumdabit  eam  super  mu-  ve«-  »o* 

ROS  EJUS  INIQUITAS  :  ET  LABOR  IN  MEDIO  EJUS,  ET 
INJUSTITIA. 

11.  Et  NON  DEFECIT  DE  PLATEIS  EJUS  USURA,  ET  Vers.  11. 
DOLUS. 

Pergit  describere  iniquitatem  civitatis,  a  qua 
ipse  persecutionem  patiebatur,  ac  mirabili  modo 
loquendi  dicit  iniquitatem,  quasi  armatum  mili¬ 
tem  obtinuisse  muros  ejus,  ut  justitia  non  posset 
accedere.  «  Die,  inquit,  ac  nocte,»  id  est  semper, 

«  circumdabit  eam  super  muros  ejus  iniquitas,  » 
id  est,  iniquitas  super  muros  ejus  consistens  cir¬ 
cumdabat  eam  instar  custodiae  militaris;  «  et  la¬ 
bor  in  medio  ejus,  et  injustitia,  »  id  est,  et  inte- 
rim  intus  in  ipsa  civitate  nihil  aliud  erat,  nisi  la¬ 
bor  miserorum,  et  injustitia  potentiorum ,  dum 
secure  et  libere  injusti  divites  et  potentes  oppri¬ 
merent  pauperes  et  imbecilles.  «  Et  non  defecit 
de  plateis  ejus  usura  et  dolus,»  id  est,  et  oppressio 
illa  partim  erat  manifesta,  dum  in  ipsis  plateis 
exigerent  usuras  divites  a  pauperibus;  partim  oc¬ 
culta  ,  dum  variis  dolis  et  insidiis  eos  circumve¬ 
niebant  et  vexabant.  Haec  conveniebant  quidem 
Jerosolymoe  tempore  Davidis,  sed  multo  magis 
tempore  Christi,  et  multo  maxime  conveniunt 
Babyloniae,  id  est,  amatoribus  mundi  hujus,  in 
quo  regnat  concupiscentia  carnis,  concupiscentia 
oculorum,  et  superbia  vitae. 

12.  Quoniam  si  inimicus  meus  maledixisset  vers.  it. 

MIHI,  SUSTINUISSEM  UTIQUE. 

13.  Et  Sl  IS,  QUI  ODERAT  ME,  SUPER  ME  MA-  Ver.  13. 
GNA  LOCUTUS  FUISSET,  ABSCONDISSEM  ME  FORSITAN 

AB  EO. 

14.  TU  VERO,  HOMO  UNANIMIS,  DUX  MEUS,  ET  Vers.  14. 
NOTUS,  MEUS. 

15.  Qui  SIMUL  MECUM  DULCES  CAPIEBAS  CIBOS,  Vers.  15. 
IN  DOMO  Dei  AMBULAVIMUS  CUM  CONSENSU. 

Posteaqnam  conquestus  est  David  de  tota  civi¬ 
tate  et  populo,  conqueritur  nunc  de  uno  particu¬ 
lari  proditore,  qui  videtur  fuisse  Achitophel,  si 
Psalmus  exponatur  de  Davide  :  Judas  autem,  si 
exponatur  de  Christo  :  quivis  alius  falsus  amicus, 
si  de  homine  justo  generatim  accipiatur.  Ait  igi¬ 
tur:  «  Si  inimicus»  aliquis  manifestus  a  maledixis¬ 
set  mihi,  »  aequo  animo  tulissem,  quia  inimicus 

solet  id  facere, et  non  est  mirum,  si  faciat.  «Etsi 
is  qui  oderat  me,  »  ita  ut  profiteretur  manifestam 
inimicitiam  mecum,  magna  aliqua  convicia,  vel 
magnas  calumnias  de  me  locutus  fuisset,  «  ego 
forsan  abscondissem  me  ab  eo,  »  ut  ejus  iracun¬ 
diam  mitigarem,  et  ne  darem  occasionem  majo¬ 
rum  conviciorum.  Sed  a  te  abscondi  non  poteram, 
neque  unquam  ejusmodi  proditionem  a  te  ex¬ 
spectassem,  quoniam  «  tu  homo  unanimis  »  vi¬ 
debaris,  id  est,  amicissimus  meus,  et  unum  cor, 
et  unam  animam  mecum  habens.  Item  «  dux 
meus,  »  id  est,  consiliarius  meus  primarius,  cu¬ 
jus  ego  sententiam  in  rebus  agendis  semper  se¬ 
quebar.  Erat  enim  Achitophel  consiliarius  Pa¬ 
vidis,  et  talis  consiliarius,  ut  consulere  Achito- 
phelem  idem  fere  esset,  ac  Deum  consulere,  ut 
dicitur  II  Reg.  xvi.  Sed  si  exponatur  Psalmus  de 

Judas  juda,  dicetur  Judas  dux  Christi,  quia  a  Christo 
^icaufr0  dux  fuerat  constitutus  populorum  cum  aliis  Apo- 

dax  stolis,  juxta  illud  Psalm.  xliv  :  «  Constitues  eos 
Christi?  principes  super  omnem  terram.  »  Item  «  notus 
meus,  »  id  est,  familiaris  et  commensalis ,  «  qui 
simul  mecum  dulces  capiebas  cibos :  »  dicuntur 
autem  dulces  cibi,  quia  amicitia  convivarum  eos 
facit  dulciores:  nam  in  hebraeo  ad  litteram  habe¬ 
tur,  qui  simul  dulces  faciebamus  cibos .  Sed  S.  Au¬ 
gustinus,  per  dulces  cibos ,  intelligit  Eucharistiam, 
quam  Judas  cum  Christo  in  ultima  coena  gustavit; 
qui  cibus  omnem  habet  saporum  suavitatem.  De¬ 
nique  non  solum  unanimis,  et  notus,  et  commen¬ 
salis  in  rebus  politicis  et  domesticis,  sed  ejusdem 
sententiae  in  sacris  caeremoniis  :  «  Ambulavimus 
enim  in  domo  Dei  cum  consensu ,  »  id  est,  non 
fuit  inter  nos  ulla  dissensio  in  actionibus,  quae  ad 
cultum  Dei  pertinebant.  In  hebraeo  pro  cibos ,  est 
110  sod,  quod  secretum,  non  cibum,  significat. 
Sed  credibile  est  Septuaginta  Interpretes  non  ha¬ 
buisse  in  suis  codicibus  T1D  sod ,  sedTSt  tsed,  quod 
escam  significat ;  et  magis  cohaeret  dulcedo  cum 
cibis,  quam  cum  secreto  :  capere  enim  dulces 
cibos,  rectius  dicitur,  quam  capere  dulce  secre¬ 
tum.  illud  etiam,  cum  consensu ,  ex  hebraeo  S.  Hie¬ 
ronymus  vertit,  in  terrore.  Sed  fortasse  S.  Hiero¬ 
nymus  non  habuit  in  suo  codice  raghes ,  ut 
nos  habemus,  quod  significat  conjunctim;  sed  ha¬ 
buit  m  raghez ,  quod  terrorem  significat  :  nostra 
lectio  convenit  cum  hebraico  et  greeeo  codice. 

Vers.  16.  16.  Veniat  mors  super  illos,  et  descendant 

IN  infernum  viventes. 

Imprecatur,  seu  potius  praedicit  per  formam 
imprecationis,  eam  poenam  quam  juste  dederunt 
Dathan  et  Abiron,  Numer.  cap.  xvi.  Qui  seditio¬ 
nem  ct  schisma  facientes,  vivi  a  terra  dehiscente 
absorpti  sunt:  qui  quidem  «viventes  perierunt,  » 
id  est,  videntes  se  absorberi  ,  et  vivos  sepeliri, 
perierunt.  Hoc  impletum  est  in  iis  qui  Davidcm, 
Absalone  duce,  persequebantur  :  nam  «  pluri¬ 
mos  eorum  saltus  consumpsit,  non  gladius,  »  ut 
dicitur  JI  Reg.  xviii.  Impletum  quoque  est  in  Ju¬ 


daeis,  qui  in  obsidione  Jerosolymae  viventes  et 
videntes  peribant,  vel  fame  cadentes  in  plateis, 
vel  ex  muris  se  dejicientes,  vel  in  foveis  delites¬ 
centes  ;  denique  impletur  in  plurimis  impiis,  qui 
vident  apertissimam  veritatem ,  et  sponte  oculos 
claudunt;  vel  non  ignorant  in  eo  statu,  in  quo 
versantur,  se  salvos  esse  non  posse,  et  tamen 
scientes  et  volentes  in  eo  ad  mortem  usque  per¬ 
severant. 

17.  Quoniam  nequitiae  in  habitaculis  eorum,  ver*»  17. 

IN  MEDIO  EORUM. 

Haec  est  ratio  tam  severae  imprecationis ;  juste 
enim  absorbentur  viventes  a  terra ,  ut  perpetuo 
habitent  cum  poenis,  qui  elegerunt  habitare  cum 
vitiis  :  nam  «  nequitiae  in  habitaculis  eorum,  »  et 
non  in  habitaculis  vacuis, sed  «in  medio  eorum,» 
id  est,  cum  ipsis  in  eisdem  habitaculis  commo¬ 
ratae  sunt. 

18.  Ego  autem  ad  Deum  clamavi,  et  Dominus  ^ s .  is. 

SALVABIT  ME. 

19.  Vespere,  mane,  et  meridie  narrabo  et  Vom.i». 
annuntiabo;  et  exaudiet  vocem  meam. 

Praedixit  interitum  inimicis  :  nunc  sibi  salutem 
praedicit.  «  Ego,  inquit,  clamavi  ad  Dominum,  » 
ardenti  oratione,  et  ipse  «  salvabit  me  »  a  periculo 
in  quo  versor ;  et  deinceps  clamabo  non  semel, 
sed  etiam  secundo  et  tertio,  videlicet  vespere,  mane 
et  meridie,  narrando  et  annuntiando  aerumnas 
meas  et  misericordias  Domini;  et  ipse  Dominus 
«  exaudiet  »  me.  Consuetudo  ter  in  die  orandi  Consue- 
legitur  etiam  apud  Danielem,  cap.  vi,  fortasse  in 
honorem  sanctissimae  Trinitatis,  cujus  mysterium  dieinho- 
Proplietis  non  erat  incognitum.  Cur  autem  dica-  uorems. 
tx\T  vespere,  mane  et,  meridie,  et  non  potius,  mane,  me-  Tr‘“^ta' 
ridieet  vespere,  ratio  esse  videtur,  quoniam  secun¬ 
dum  legem  «  festa  celebrabantur  a  vespera  ad 
vesperam,  »  ut  dicitur  Levit,  xxm;  proinde  pri¬ 
mum  tempus  orationis  erat  vespertinum  :  quod 
etiam  nunc  observat  Ecclesia,  quae  incipit  officia 
divina  a  primis  vesperis. 

20.  Redimet  in  pace  animam  meam  ab  his  qui  ver».  20. 

APPROPINQUANT  MIHI  *.  QUONIAM  INTER  MULTOS 
ERANT  MECUM. 

Explicat  in  quo  sit  exaudiendus  a  Deo.  «  Redi¬ 
met  in  pace,  »  id  est,  ad  pacem  restituet,  «  ani¬ 
mam  meam,  » id  est,  vitam  meam,  «  ab  his  qui 
appropinquant  mihi,  »  id  est,  qui  de  propinquo 
adversus  me  dimicant ,  «  quoniam  inter  multos 
erant  mecum,  »  id  est,  quoniam  multi  erant  di¬ 
micantes  mecum,  sive  multi  erant  adversum  me 
unum,  sive  in  magna  multitudine  erant  qui  me¬ 
cum  pugnabant.  Hunc  existimo  sensum  esse  hu¬ 
jus  obscurissimi  loci  cum  S.  Hieronymo  in  ver- 
sione  sua  ex  hebrreo.  Itaque  sententia  erit :  Deus 
liberabit  vitam  meam,  transferendo  eam  a  prae- 
.  lio  appropinquantium  contra  me,  ad  optatam 

pacem,  et  id  faciet  ea  ratione,  quoniam  iniquum 
erat  ut  multi  contra  me  unum  pugnarent.  Quod 
si  hoc  duriusculum  videatur,  poterit  cum  Euthy- 
mio  ita  exponi :  «  Redimet  in  pace,  »  id  est,  sine 
;  labore  meo ,  «  animam  meam  ,  »  id  est,  vitam 
meam,  «ab  his  qui  appropinquant  mihi,  »  ut 
mihi  noceant,  quoniam  isti  ipsi  antea  inter  mul¬ 
tos  alios  erant  mecum  :  proinde  proditorie  et  in¬ 
juste  contra  me  pugnabant,  qui  paulo  antea  in 
meis  castris  militabant.  Impletum  est  hoc  in  Da- 
vide,  qui  in  proelio  contra  Absalonem  sine  labore 
vicit,  quia  domi  remansit,  ut  dicitur  II  Eeg.  xvm. 
Impletum  quoque  est  in  Christo,  qui  liberatus 
est  a  morte  per  resurrectionem  omnino  in  pace, 
et  sine  labore. 

Vers  2!.  21 .  EXAUDIET  DEUS  ,  ET  HUMILIABIT  ILLOS,  QUI 

EST  ANTE  SALCULA. 

«Exaudiet,  »  inquit,  me,  qui  oppugnor  injuste, 
«  et  humiliabit  eos,»  qui  me  oppugnant,  is  «qui 
est  ante  saecula, »  id  est,  Deus  creator  saeculorum. 
In  hebraeo  significantius  habetur  :  Qui  sedet  ab 
initio ,  id  est,  qui  ab  initio  mundi  judex  sedet 
omnium  hominum,  is  judicabit  pro  me,  et  con¬ 
demnabit  adversarios  meos. 

Vers.  22.  22.  Non  enim  est  illis  commutatio,  et  non 

TIMUERUNT  DEUM  :  EXTENDIT  MANUM  SUAM  IM  RE¬ 
TRIBUENDO. 

Merito,  inquit,  humiliabit  illos  justus  Judex, 
quia  «  non  est  illis  commutatio;  »  obdurati  enim 
sunt,  neque  poenitet  eos  sceleris  sui ; «  et  non  timue¬ 
runt  Deum,  »  sed  magis  homines  reveriti  sunt, 
ideo  Deus  «extendit  manum  suam  in  retribuendo» 
singulis  prout  merebantur.  Non  desunt,  qui  illud, 
non  est  illis  commutatio ,  volunt  debere  exponi : 
Non  est  illis  redditio  vicissitudinis,  et  hanc  esse 
vim  graecae  vocis.  Sed  vox  hebraica  non  potest 
accipi  pro  redditione  vicissitudinis  :  nam  S.  Hie¬ 
ronymus  recte  vertit ,  non  mutantur,  et  similiter 
reddidit  Symmachus,  Theodoreto  teste  :  proinde 
si  velimus  concordare  codicem  graecum  cum  he- 
braico ,  oportet  vocem  illam  avraXXa-f[xa  accipere 
hoc  loco  pro  commutatione  hominis  a  vitio  ad 
virtutem ,  non  pro  permutatione  unius  rei  cum 
altera;  et  potest  ita  accipi,  ut  communiter  acci¬ 
piunt  Interpretes  tum  graeci,  tum  latini,  quia  vox 
illa  generalis  est. 

Vers.  ?i.  23.  Contaminaverunt  testamentum  ejus,  et 

divisi  sunt  ab  ira  vultus  ejus:  et  appropinqua¬ 
vit  cor  illius. 

Hic  versiculus  obscurissimus  est  propter  muta¬ 
tiones  numeri  singularis  in  numerum  multitudi¬ 
nis.  In  hebraeo  habetur  in  singulari :  Contamina¬ 
vit  testamentum  ejus ,  diviserunt ,  sive  molliverunt 
pra;  butyro  os  suum ,  vel  os  ejus;  sed  cum  dicitur, 
contaminavit ,  potest  exponi ,  contaminavit  unus¬ 
quisque  testamentum  ejus,  quod  est  idem  cum  illo, 
contaminaverunt  testamentum  ejus.  Illud  etiam,  prae 


butyro,  si  legatur  vox  hebraica  mrtEn  chama- 
hoth,  per  ft,  non  per  a,  significabit  prce  ira,  vel 
ab  ira,  ut  vertunt  Septuaginta  Interpretes.  Illud 
etiam,  diviserunt ,  potest  etiam  significare,  divisi 
sunt  :  nam  utramque  significationem  habet  vox 
TpSn  chalecu;  sensus  igitur  hic  erit  :  Deus  juste 
extendit  manum  suam  in  retribuendis  suppliciis 
inimicis  meis,  quoniam  illi  non  solum  non  vo¬ 
luerunt  mutari  de  vitio  ad  virtutem ,  sed  magis 
ac  magis  contaminaverunt  testamentum ,  sive 
pactum  ejus ,  malis  suis  operibus,  praevaricando 
leges  ejus  :  propterea  «divisi  sunt,  »  hoc  est,  dis¬ 
persi  ac  dissipati  sunt  ab  ira  vultus  Dei,  «  quia 
appropinquavit  cor  illius, »  Dei  videlicet,  ad  eos 
puniendos. 

24.  Molliti  sunt  sermones  ejus  super  oleum, 

ET  IPSI  SUNT  JACULA. 

Redit  ad  malitiam  praecipui  proditoris,  qualis 
fuit  Achitophel  respectu  Davidis,  et  Judas  respectu 
Christi.  «Molliti,  inquit,  sunt  sermones  ejus  super 
oleum,  »  id  est,  prae  oleo ;  et  tamen  ipsi  sermones 
ejus  non  sunt  verba,  sed  jacula,  sive  lanceae;  de¬ 
lectant  aures,  feriunt  corda  :  tales  sunt  omnes 
occultae  detrectationes,  omnes  blanditiae  meretri¬ 
cum,  omnes  persuasiones  haereticorum,  omnes 
proditorum  simulationes. 

25.  Jacta  super  Dominum  curam  tuam,  et 

IPSE  TE  ENUTRIET  :  NON  DABIT  IN  ALTERNUM  FLUC¬ 
TUATIONEM  JUSTO. 

Consolatur  Propheta  in  fine  Psalmi  se ,  et  sui 
similes,  atque  exhortatur  ad  fiduciam  totam  in 
Domino  collocandam,  qui  sine  dubio  sollicitus 
est  pro  servis  et  amicis  suis,  ut  S.  Petrus  admonet 
in  I  Epist.  cap.  v  :  «  Omnem  sollicitudinem  ves¬ 
tram  projicientes  in  eum ,  quoniam  ipsi  est  cura 
de  vobis : »  quod  ipsum  copiose,  et  multis  exem¬ 
plis  allatis  Christus  ipse  monet,  Matth.  vi.  Quae  non 
eo  pertinent,  ut  otiose  vivamus,  et  de  victu  quae¬ 
rendo  solliciti  nullo  modo  simus,  sed  ut  non 
anxie  et  perturbate  vivamus ,  ac  ut  praecipuam 
spem  et  fiduciam  non  in  nostris  viribus,  vel  in¬ 
dustria,  sed  in  Dei  misericordia  et  providentia 
collocemus.  «Jacta,»  inquit,  o  anima  mea,  et  quis¬ 
quis  es  timens  Deum,  «in  Dominum  curam  tuam,» 
id  est,  relinque  providentiae  divinae  curam  eorum, 
quae  tibi  necessaria  suet  ad  vitam,  sive  sustentan¬ 
dam,  sive  protegendam;  «  et  ipse  te  enutriet,  » 
ipse  tibi  de  necessariis  omnibus  providebit,  bene¬ 
dicens  laboribus  manuum  tuarum,  et  prosperans 
omnia  opera  tua;  nec  solum  enutriet  te,  sed  etiam 
defendet  ab  inimicis,  et  si  aliquandiu  fluctuari  jus¬ 
tum  permiserit  ad  probandam  patientiam ,  sive 
defectu  rerum  necessariarum  ad  vitam,  sive  per¬ 
secutionibus  impiorum  :  tamen  haec  non  diu  du¬ 
rabunt,  quia  non  permittet  Deus  justum  in  aeternum 
aerumnarum  fluctibus  agitari  :  aeterna  enim  tri¬ 
bulatio  solis  impiis  reservatur,  ut  dicitur  in  se¬ 
quenti  versiculo. 


Vers.  24. 


Vers  25. 


Alterna 
tribula¬ 
tio  sol nra 
impiis 
reserva¬ 
tur. 

Vers.  26.  26.  Tu  VERO,  DEUS  ,  DEDUCES  EOS  IN  PUTEUM 

INTERITUS. 

Impios  videlicet,  tu  Deus  judex  deduces  in  pu¬ 
teum  mortis,  unde  nunquam  emergere  poterunt. 
inier"'”5  ^oca^lir  autem  puteus  interitus  ipsa  gehenna  ignis 
est  "ipsa  aeterni,  in  qua  qui  decidunt,  perpetuo  moriuntur; 
gehenna,  vivunt  enim  semper  in  poenis,  ut  semper  morian¬ 
tur,  et  mortis  finem,  quem  cupiunt,  nunquam 
inveniant. 

Vers.  27.  27.  VlRI  SANGUINUM,  ET  DOLOSI  NON  DIMIDIA¬ 

BUNT  DIES  SUOS  *.  EGO  AUTEM  SPERABO  IN  TE,  D0- 
MINE. 

Non  solum  viri,  qui  insidiantur  sanguini,  prae¬ 
cipitabuntur  in  puteum  mortis  aeternae,  sed  etiam 
hic  in  terris  non  diu  vivent :  justum  enim  judi¬ 
cium  est,  ut  qui  vitam  eripiunt,  vitam  perdant. 
Sic  enim  Deus  ait  Genes,  ix  :  «  Quicumque  effu¬ 
derit  humanum  sanguinem,  fundetur  sanguis 
illius ;  »  et  Dominus  Matth.  xxvi  :  «  Omnes  qui 
acceperint  gladium,  gladio  peribunt.»  Sed  haec 
omnia  testimonia  tum  Psalmi  hujus,  tum  Genesis 
et  Evangelii,  non  significant  omnes  omnino,  qui 
occidunt,  esse  occidendos;  sed  eos  tantum,  qui 
injuste  occidunt,  et  eos  praecipue,  qui  ex  insidiis 
viri  sau-  occidunt :  illi  enim  proprie  sunt  viri  sanguinum 

et  dolosi.  Deinde  neque  significant  omnes  om-  gninum 
nino,  qui  ex  insidiis  occidunt,  gladio  perituros,  Slll  t  ff  “ 
sed  ut  plurimum  fieri,  ut  occidantur  vel  a  judice,  &{\s  0CCiI 
vel  ab  hostibus,  vel  a  se  ipsis,  vel  a  casu  aliquo,  dunt, 
qui  tamen  respectu  Dei  non  sit  casus,  sed  dispo¬ 
sitio  providentiae  ipsius.  Denique  illud,  non  dimi¬ 
diabunt  dies  suos ,  non  est  accipiendum  mathe¬ 
matice,  id  est,  nimis  subtiliter;  sed  est  modus 
loquendi,  quo  vitae  brevitas  significatur.  Quod 
autem  quidam  objiciunt  ex  Vsalm.  lxxii  :  «  Et  dies 
pleni  invenientur  in  eis,  »  non  impedit  veritatem 
hujus  versiculi;  nam  S.  Hilarius  hoc  loco  scribit, 
verba  illa  intelligi  de  justis,  haec  de  iniquis:  quod 
si  etiam  quis  contendat,  utraque  intelligi  de  pec¬ 
catoribus,  responderi  poterit  illud  non  dici  de 
viris  sanguinum  et  dolosis,  sed  de  aliis  peccato¬ 
ribus,  vel  de  paucis  quibusdam,  qui  interdum 
extra  communem  regulam  diu  vivere  permittun¬ 
tur.  Concludit  Propheta  illis  verbis  sibi  valde  fa¬ 
miliaribus  :  «  Ego  autem  sperabo  in  te,  Domi¬ 
ne,  »  quae  videntur  referenda  ad  omnia  supra 
dicta,  ut  sensus  sit  :  Ego  autem,  tum  ut  liberer  a 
proditoribus,  qui  sunt  hostes  occulti ;  tum  ut  eva¬ 
dam  inimicos  manifestos ;  tum  ut  non  incidam 
in  poenas  impiorum,  ut  non  cadam  in  puteum 
interitus ,  ut  dies  mei  in  medio  cursu  non  defi¬ 
ciant  :  sperabo  in  te.  Domine,  non  in  viribus  meis 

SECUNDUM 

V.  x.  —  ln  finem.  4.  Pro  populo,  qui  a  sanctis 
longe  factus  est,  David  in  tituli  inscriptio¬ 
nem,  cum  tenuerunt  eum  Allophyliin  Geth. 

2.  Miserere  mei,  Deus,  quoniam  conculcavit 
me  homo :  tota  die  impugnans  tribulavit  me. 

3.  Conculcaverunt  me  inimici  mei  tota  die, 
quoniam  multi  bellantes  adversum  me. 

4.  Ab  altitudine  diei  timebo  :  ego  vero  in  te 
sperabo. 

5.  In  Deo  laudabo  sermones  meos,  in  Deo  spe¬ 
ravi  :  non  timebo  quid  faciat  mihi  caro. 

6.  Tota  die  verba  mea  execrabanlur :  adver¬ 
sum  me  omnes  cogitationes  eorum,  in  malum. 

7.  Inhabitabunt ,  et  abscondent :  ipsi  calca¬ 
neum  meum  observabunt. 

Sicut  sustinuerunt  animam  meam,  8.  pro  ni¬ 
hilo  salvos  facies  illos :  in  ira  populos  confringes. 

Deus,  9.  vitam  meam  annuntiavi  tibi :  po¬ 
suisti  lacrymas  meas  in  conspectu  tuo. 

Sicut  et  in  promissione  tua.  10.  Tunc  con¬ 
vertentur  inimici  mei  retrorsum. 


HEBR  J50S. 

V.  s.  h.  —  Victori,  pro  columba  muta,  eo 
quod  procul  abierit  David  humilis,  et  sim¬ 
plex,  quando  tenuerunt  eum  Palcestini  in 
Geth. 

Miserere  mei,  Deus,  quoniam  conculcavit  me 
homo  :  tota  die  pugnans  tribulavit  me. 

Conculcaverunt  me  insidiatores  [  h.  decanta- 
tores ]  mei  tota  die  :  multi  enim  qui  pugnant 
contra  me ,  Altissime. 

Quacumque  die  territus  fuero,  ego  [al.  tac. 
ego ]  in  te  confidam. 

In  Deo  laudabo  verbum  ejus  [al.  tac.  ejus], 
in  Deo  speravi :  non  timebo  quid  faciat  mihi  caro. 

Tota  die  sermonibus  me  affligebant  :  contra 
me  omnes  cogitationes  eorum  in  malum. 

Congregabuntur  abscondite,  ipsi  [al.  tac.  ipsi] 
plantas  meas  [h.  calcaneos  meos ]  observabunt ; 
exspectantes  animam  meam. 

Quia  nullus  est  salvus  in  eis:  in  furore  popu¬ 
los  detrahe,  Deus. 

Secretiora  mea  [h.  motum  meum  tu]  nume¬ 
rasti  ,  pone  lacrymam  meam  in  conspectu  [/t. 
utre]  tuo,  sed  non  in  narratione  tua. 

In  quacumque  die  invocavero  te,  ecce  cog¬ 
novi  quoniam  Deus  meus  es. 

11.  In  Deo  laudabo  verbum,  in  Domino  lau¬ 
dabo  sermonem ;  in  Deo  speravi :  non  timebo 
quid  faciat  mihi  homo. 

12.  In  me  sunt,  Deus,  vota  tua,  quae  reddam, 
laudationes  tibi. 

13.  Quoniam  eripuisti  animam  meam  de 
morte,  et  pedes  meos  de  lapsu  :  ut  placeam  co¬ 
ram  Deo  in  lumine  viventium. 


Tunc  convertentur  inimici  mei  retrorsum,  in 
quacumque  die  invocavero :  hoc  scio,  quia  Deus 
meus  es  [al.  add.  tu]. 

In  Deo  laudabo  verbum  :  in  Domino  praedi¬ 
cabo  [h.  laudabo  ]  sermonem. 

In  Deo  speravi  :  non  timebo  quid  faciat  mihi 
homo.  In  me  sunt,  Deus,  vota  tua  :  reddam 
gratiarum  actiones  tibi. 

Quia  liberasti  animam  meam  de  morte,  et  pe¬ 
des  meos  de  lapsu  :  ut  ambulem  coram  Deo  in 
luce  viventium. 


Argumentum.  —  Strophae  tres,  quarum  prima  vers.  2-5,  et  secunda  vers.  6-12,  canit  mala  quae  patiatur  vates  ab 
adversariis  vitae  suaa  insidi  antibus,  ac  spem  quam  repositam  habet  in  Jova;  tertia  vers.  13—1 4 ,  liberati  a  periculo 
gratias  refert. 

1.  Praecentori,  de  columba  muta  remotorum,  Davidis  carmen  mysticum, 

cum  comprehenderunt  eum  Philistaei  in  Geth. 

2.  Miserere  mei,  Dens; 
nam  inhiat  mihi  homo, 
toto  die  pugnans  premit  me. 

3.  Inhiant  insidiatores  mei  toto  die, 

nam  (sane)  multi  sunt  bebantes  mihi  insolenter. 

4.  Quo  die  timeo, 

ego  in  te  fiduciam  colloco. 

5.  De  Deo  glorior,  de  verbo  ejus ; 

in  Deo  fiduciam  colloco,  non  timeo  : 
quid  faciet  caro  mihi? 

6.  Quotidie  res  meas  affligunt; 

contra  me  omnia  eorum  cogitata  in  malum. 

7.  Conveniunt,  abscondunt  laqueos  mihi; 
ipsi  calcaneos  (vestigia)  meos  observant, 
quandoquidem  insidiantur  vitae  meae. 

8.  Propter  malitiam  eorum  demitte  in  illos  fulmen , 
in  ira  tua  gentes  dejice  (sterne),  Deus. 

9.  Fugam  meam  (fugae  meae  gressus)  numerasti; 
pone  lacrymas  meas  in  utre  tuo  : 

nonne  in  libro  tuo  consignatae  sunt? 

10.  Tunc  convertentur  retrorsum  hostes  mei ,  in  die  quo  invocavero s 
hoc  scio,  Deum  esse  pro  me. 

11.  De  Deo  glorior,  de  verbo  ejus; 
de  Jova  glorior,  de  verbo  ejus. 

12.  In  Deo  fiduciam  colloco,  non  timeo  : 

Quid  faciet  homo  mihi? 

13.  Super  me,  Deus,  vota  tua; 
solvam  eucharistica  sacrificia  tibi. 

14.  Nam  liberasti  animam  meam  a  morte; 

nonne  pedes  meos  (liberasti)  ab  impulsione  ad  lapsum , 
ut  ambulem  coram  Deo  in  luce  viventium? 

nom 

Vers.  1.  cf.  I  Sam.  xxi,  10.  Remotorum. ,  puta  hominum,  exsulum;  alii,  a  locorum.  Rosenmullero  placet 
Aben-Esraei  sententia,  verba  de  columba  muta,  etc.,  initium  esse  carminis,  ad  cujus  modulos  David  hunc 
Psalmum  composuit.  Juxta  Hengstenberg,  tituli  prima  pars  allegorica  est,  quam  deinde  secunda  pars  de¬ 
clarat.  Columba,  quum  sit  innocentife  inermis  symbolum,  est  Davides;  muta  dicitur  eo  sensu  quo 
Ps.  xxxviii,  14;  remotorum,  id  est,  inter  homines  remotos,  extraneos.  Carmen  mysticum  :  conf.  argumentum 
Ps.  xvi.  Vers.  2.  Homo,  collective  positum.  Pugnans :  alii,  vorator,  oh  parallelismum.  —  Vers.  3.  Insolenter : 
alii,  erecta ,  puta  fronte  :  non  male. — Vers.  5.  Verbo,  puta  lege,  ait  Maurer;  alii :  auxilio  promisso;  quidam, 
hoc  sensu  :  mea  in  Deum  fiducia  efficiam  ut  appareat  ejus  in  promissis  fidelitas;  vertitque,  in  Deo  glorifi¬ 
cabo  sermonem  ejus.  Ca.ro,  homo  imbecillis  :  cf.  Is  ai.  xxxi,  3.  — Vers.  6.  Affligunt,  i.  e.  impediunt;  Hengs¬ 
tenberg,  verba  mea  affligunt.,  i.  e.  in  pravum  sensum  intorquent.  —  Vers.  7.  Pro  conveniunt,  Maurer  de¬ 
flectunt  a  via,  i.  e.  delitescunt.  Abscondunt  sese  ad  insidias,  juxta  multos.  Insidiantur,  proprie  attendunt 
ad  animam  meam;  alii,  exspectant,  vel  sperant.  —  Vers.  8.  Maurer  cum  multis,  in  malitia  sua,  ut  sperant, 
est  liberatio  eis.  Alii  :  Cum  tanta  malitia  num  fiet  liberatio  eis?  nequaquam.  —  Vers.  9.  Nonne,  certe.  — 
Vers.  13.  Super  me,  i.  e.  meum  jam  est  solvere  vota  tibi  facta.  —  Vers.  14.  Ambulare  coram  Deo  est  vitam 
Deo  placentem  agere.  In  luce  viventium,  inter  vivos. 

BELLAR  JUNI  EXPLANATIO. 

TITULUS  ET  ARGUMENTUM. 

In  finem,  pro  populo,  qui  a  Sanctis  longe  factus  est.  David  in  tituli  inscriptionem  cum  tenuerunt  eum 

Allophyli  in  Geth. 

In  hoc  titulo  habetur  primo  materia,  sive  argumentum  Psalmi;  deinde  auctor,  et  excellentia  Psalmi.  Sed  hsec 
omnia  pendent  ex  historia,  quae  habetur  lib.  I  Reg.  cap.  xxi,  ubi  scribitur  Davidem  fugisse  a  Saule,  qui  eum  quae¬ 
rebat  ad  necem;  et  pervenisse  ad  Achis  regem  Geth  Philistseum  :  sed  cum  a  Pliilistaeis  agnitus  fuisset,  et  detentus 
tauquam  hostis  ipsorum,  simulasse  insaniam  et  furorem,  et  eo  modo  e  manibus  eorum  elapsum  venisse  in  spelun¬ 
cam  quamdam,  ibique  ad  eum  congregatum  fuisse  populum  quadringentorum  hominum  exulum  et  miserorum.  Ex 
hac  historia  colligimus  populum  elongatum  a  Sanctis,  pro  quo  scribitur  Psalmus,  esse  populum  illum  quadringen¬ 
torum  exulum,  qui  ad  tabernaculum  Dei  accedere  non  poterant,  sed  cum  Da  vide  huc  atque  illuc  vagabantur  :  et  hoc 
est  argumentum  Psalmi,  deploratio  miseriarum  Davidis  et  populi  ejus.  Auctor  et  excellentia  Psalmi  continetur  in 
illis  verbis  :  David  in  tituli  inscriptionem  :  nam  tituli  inscriptio,  ut  intelligi  potest  voce  graeca  a-mXo-rpacpta,  est 
inscriptio  incisa  in  columna  ad  aeternam  memoriam.  Sensus  igitur  est :  Psalmus  Davidis  scriptus  ab  eo,  quasi  incisus 
in  columna,  ad  memoriam  sempiternam.  Denique  occasio  scribendi  fuit  illa  evasio  de  manibus  Philistinorum  per 
simulatam  stultitiam,  quando  tenuerunt  eum  Allophyli,  id  est,  Philistaei  in  Geth.  S.  Hieronymus  ita  vertit  hunc 
titulum  :  Pro  columba  muta,  eo  quod  procul  obierit  David  simplex  et  humilis,  quando  tenuerunt  eum  Philistaei.  in 
Geth.  Quae  versio  satis  convenit  cum  verbis  hebraicis,  ut  nunc  habentur  in  Bibliis;  et  pro  columba  muta,  iutelligi- 
tur  idem  David,  qui  obmutuit,  quando  stultum  se  finxit.  Caelerum  Septuaginta  Interpretes,  viri  doctissimi,  sine  dubio 
recte  verterunt,  quod  in  libris  hebraicis  invenerunt  Ideo  dicendum  est,  per  columbam,  quae  legitur  in  hebraeo, 
illos  intellexisse  populum,  et  vertisse  sensum,  non  verba.  Saepe  enim  in  Scripturis  populus  per  columbam  significatur. 
Per  vocem  ; — ellem ,  quod  significat  mutam,  illi  verterunt,  a  Sanctis ,  quia  habuerunt  in  suo  codice  in¬ 
verso  modo  easdem  litteras, ^7X0  meti,  quod  esto  Deo,  et  per  Deum  intellexerunt  arcam  Dei;  et,  ut  clariorem 
sensum  redderent,  verterunt,  a  Sanctis,  id  est  a  sanctuario,  ubi  erat  arca  Dei.  Per  vocem  ODDD  mictham,  quam 
S.  Hieronymus  vertit  simplicem,  et  humilem,  ipsi  verterunt  inscriptionem  tituli,  quia  legerunt  3700  micthab 
quod  inscriptionem  significat.  S.  Hilarius  et  S.  Augustinus  totum  Psalmum  de  Christo  exponunt,  qui  per  Davidem 
figuratus  est;  et  per  tituli  inscriptionem  S.  Augustinus  titulum  Crucis  iutelligit. 


EXPLICATIO  PSALMI. 


]. Miserere  mei,  Deus,  quoniam  congulgayit 

ME  HOMO  ;  TOTA  DIE  IMPUGNANS  TRIBULAVIT  ME. 

Incipit  ab  oratione,  et  misericordiam  postulat. 


quoniam  miseriam  suam  agnoscebat :  patiebatur 
enim  indignam  persecutionem  Saulis,  et  cum  ab 
ea  declinare  vellet,  incidit  in  graviorem  Philisti¬ 
norum;  et  ab  utraque  ad  tempus  liberatus,  in 

spelunca  interim  exui  et  inops  delitescebat.  «  Mi¬ 
serere,  inquit,  mei,  Deus,  »  qui  miserorum  uni¬ 
cum  soles  esse  refugium.  «  Quoniam  conculcavit 
me  homo,  »  id  est  Saul;  dicit  autem  homo,  potius 
quam  Saul ,  ut  opponat  hominem  Deo,  quasi  di¬ 
cat  :  Tu,  Deus,  miserere,  quandoquidem  homo 
est,  qui  me  tribulat;  coelum  aspicio,  dum  a 
terra  despicior;  ad  Dominum  confugio,  dum 
conservus  me  persequitur.  «Tota  die  impugnans 
tribulavit  me,  »  hoc  est,  non  semel  mihi  nocuit, 
sed  omni  tempore  mihi  molestus  fuit,  neque  me 
unquam  quiescere  passus  est.  Heec  verissima  esse 
intelliget,  qui  legerit  primum  librum  Regum. 
Chi  isto  Neque  difficile  erit  hoec  omnia  ad  Christum  ap- 

hanc  ac-  plicare,  qui  propter  nos  factus  est  homo,  et  ta- 

darTpoi-  men  h°mo  semper  eum  impugnavit,  et  tribulavit 
sunt  a  nativitate  usque  ad  sepulturam,  et  postea  cor¬ 
pus  ejus,  quod  est  Ecclesia,  impugnare  et  tribu¬ 
lare  non  cessat,  neque  ad  diem  usque  judicii 
cessabit.  Significatur  autem  nomine  hominis, 
cum  dicitur  :  «  Conculcavit  me  homo,  »  vel  dia¬ 
bolus,  qui  in  Evangelio  Matth.  xm  dicitur  «  ini¬ 
micus  homo,  »  vel  ipsum  genus  humanum,  qua¬ 
tenus  spiritu  Dei  caret,  et  nihil  est  nisi  homo, 
juxta  illud  1  Corinth.  ii  :  «Cum  enim  sit  inter  vos 
zelus  et  contentio,  nonne  carnales  estis,  et  se¬ 
cundum  hominem  ambulatis?  »  Et  paulo  infra  : 

«  Nonne  homines  estis?  »  unde  et  Dominus, 
Matth.  xvi,  distinguit  Apostolos  ab  hominibus, 
cum  dicit  :  «  Quem  dicunt  homines  esse  Filium 
hominis?  et  vos  autem,  quem  me  esse  dicitis?  » 

vers.  i .  2.  Conculcaverunt  me  inimici  mei  tota  die  ; 

QUONIAM  MULTI  BELLANTES  ADVERSUM  ME. 

Non  solus  Saul,  sed  omnes  servi  ejus  Davidem 
persequebantur,  et  conterere  nitebantur.  Nec  so¬ 
lus  diabolus,  sed  omnes  ministri  ejus  adversus 
Christum  et  Ecclesiam  bella  gerebant,  et  gerunt. 

Vers  3*  3.  Ab  ALTITUDINE  DIEI  TIMEBO  *.  EGO  VERO  IN 

TE  SPERABO. 

Hic  variant  hebraea  et  graeca;  nam  in  hebroeo 
conjungitur  altitudo  cum  versiculo  superiore, 
hoc  modo  :  Multi  bellantes  adversum  me  altis¬ 
sime;  et  deinde  sequitur  alter  versiculus  :  Deum 
timebo ,  ego  in  Deo  confidam.  Sed  de  hac  distin¬ 
ctione  Judaeorum  parum  laboramus,  quoniam 
in  textu  antiquo  nulla  erat  distinctio.  In  graecis 
codicibus  additur  negatio,  hoc  modo  :  «  Ab 
altitudine  diei  non  timebo;  »  et  sic  etiam  legit 
S.  Hilarius.  Sed  nostram  lectionem  approbat 
S.  Hieronymus  in  epist.  ad  Suniam  et  Fretel- 
lam,  ubi  dicit  negationem  esse  superadditam;  et 
in  commentario  hujus  Psalmi  ulramque  lectio¬ 
nem  explicat.  Igitur  sensus  est  :  Ego  tametsi 
tam  multos  habeam  inimicos,  tamen  non  ab  illis 
timebo,  sed  «  ab  altitudine  diei  timebo  »  id  est, 
a  divinis  judiciis  timebo,  quae  procedunt,  ab  al- 
tissimo  lumine,  quale  est  in  meridie,  quod  lu¬ 
men  omnia  penetrat,  etiam  intima  cordium ;  sed 


cum  timore  spem  quoque  adjungam:  ego  enim, 
qui  timebo  ab  altitudine  luminis  tui,  simul  etiam 
in  tua  misericordia  et  bonitate  confidam. 

4.  In  Deo  laudabo  sermones  meos,  in  Deo  vers.4 

SPERAVI  :  NON  TIMEBO  QUID  FACIAT  MIHI  CARO. 

Explicat  clarius  fiduciam  suam  et  rationem 
fiduciae.  Deus  enim  per  Samuelem  olim  promise¬ 
rat  Davidi  regnum;  nam  lib.  I  Rcg.  cap.  xm,  di¬ 
cit  Samuel  de  Davide  :  «  Quaesivit  sibi  Dominus 
virum  secundum  cor  suum,  et  praecepit  ei  ut 
esset  dux  super  populum  suum;  »  ac  deinde 
eodem  lib.  cap.  xvi,  jussit  eum  inungi  in  medio 
fratrum  ejus.  Hoec  igitur  promissio  erat  causa 
fiduciae,  et  de  hoc  dicit  :  «  In  Deo  laudabo  ser¬ 
mones  meos,  »  id  est,  fretus  auxilio  Dei,  laudabo 
aliquando  promissiones  mihi  factas  a  Deo,  tan- 
quam  verissimas,  quando  videlicet  completae  fue¬ 
rint.  «  In  Deo  speravi,  »  ad  implendas  scilicet 
ejus  promissiones;  et  ideo  «non  timebo  quid 
faciat  mihi  caro,  »  id  est,  non  timebo  minas  et 
persecutiones  inimicorum  meorum,  qui  caro 
sunt,  id  est,  infirmi  et  fragiles,  si  cum  Deo,  qui 
mihi  salutem  et  regnum  promisit,  comparentur. 

In  hebraeo  habetur,  laudabo  verbum  ejus,  sed  non 
repugnat  nostrae  lectioni,  quae  habet,  sermones 
meos,  siquidem  illae  promissiones  erant  Dei,  quia 
ille  promiserat,  et  erant  Davidis,  quia  illi  promi¬ 
serat.  Potest  etiam  fieri  ut  Septuaginta  Interpretes 
non  legerint  VU"t  debaro,  verbum  ejus ,  sed  »"D7 
debari ,  verbum  meum ;  sola  enim  differentia  con¬ 
sistit  in  una  minima  littera.  Non  erit  difficile  de 
Christo  exponere  hunc  versiculum,  siquidem  An¬ 
gelus  promittens  Virgini,  ait  :  «  Dabit  ei  Domi¬ 
nus  sedem  David  patris  ejus, »  etc.;  et  ipse  Chri¬ 
stus  verissime  dicere  potuit :  «  Non  timebo  quid 
faciat  mihi  caro.  » 

5.  Tota  die  verba  mea  execrabantur,  adver-  v.rs.  5. 
SUM  me  omnes  cogitationes  eorum  in  malum. 

Redit  ad  explicandam  malitiam  adversariorum 
suorum,  ac  dicit  eos  toto  tempore,  quo  apud  illos 
fuit,  non  cessasse  vituperare  omnia  verba  et  facta 
ejus,  et  excogitare  quomodo  eum  perderent, 
quod  non  minus  convenit  in  scribas  etpharisaeos 
calumniantes  verba  et  opera  Christi,  et  consilia 
agitantes  de  morte  ejus,  quam  in  Saulem  et  mi¬ 
nistros  ejus  erga  Davidem.  Dixit  autem  verba  et 
opera,  quia  vocabulum  verbi  apud  Hebraeos  et 
verba  et  opera  significat. 

6.  Inhabitabunt,  et  abscondent  :  ipsi  calca-  V\rs, «. 

NEUM  MEUM  OBSERVABUNT. 

Addit  aliam  malam  adversariorum  suorum 
qualitatem.  «  Inhabitabunt,  inquit,  et  abscon¬ 
dent,  »  id  est,  simul  habitare  solebant  mecum, 
tanquam  amici  et  contubernales;  et  interim  abs¬ 
condebant  se,  et  tecte  atque  occulte  machina¬ 
bantur  dolos.  «  Et  calcaneum  meum,  »  id  est, 
gressus  meos,  actiones  meas  «  observabant,  »  ut 

me  ad  casum  impellerent.  Haec  enim  erga  Davi- 
dem  ministri  Saulis,  et  erga  Christum  Judaei  fa¬ 
ciebant.  Quamvis  autem  verba,  inhabitabunt  et 
abscondent ,  sint  futuri  temporis,  tamen  apud  He¬ 
braeos  pro  praeterito,  ac  praesertim  pro  imperfecto 
praeterito  frequenter  accipiuntur.  S.  Hieronymus 
ex  hebraeo  vertit,  congregabuntur ;  sed  vox  he- 
braica  VTU*  iagudu  a  Septuaginta  lecta  est  WU' 
iaguru,  per  "),  non  per  1. 

Vers  7.  7.  Sicut  sustinuerunt  animam  meam,  pro 

N1IIIL0  SALVOS  FACIES  ILLOS  C  IN  IRA  POPULOS  CON¬ 
FRINGES. 

Praedicit  nunc  ruinam  adversariorum  suorum, 
justo  judice  Deo  illis  reddente,  quod  proximo 
suo  facere  cogitaverunt.  «  Sicut,  inquit,  susti¬ 
nuerunt  animam  meam,  »  id  est,  sicut  in  abscon¬ 
dito  observantes  exspectaverunt  vitam  meam,  ut 
eam  perderent  :  ita  tu  Deus,  «  pro  nulla  re  eos 
salvos  facies,  »  id  est,  nullo  modo  salvabis,  sed 
«  in  ira  tua  populos  illos  confringes,  »  et  ad  in¬ 
ternecionem  persequeris.  Hoc  impletum  est  in 
hostibus  Davidis,  qui  cum  Saule  rege  simul  in¬ 
terierunt  in  montibus  Gelboe,  ut  dicitur  lib.  II 
Reg.  cap.  ult.  Impletum  est  quoque  in  hostibus 
Christi,  qui  consumpti  fuerunt  in  obsidione  Jero- 
solymae  a  Romanis,  et  reliquiae  dispersae  inter 
gentes;  sed  multo  magis  implebitur  in  die  ultimi 
judicii.  Hoc  loco  in  codice  hebraico  et  graeco  est 
manifesta  corruptio  :  nam  in  hebraico,  ubi  nos 
habemus,  pro  nihilo,  est  px  hal  aven,  quod 
significat,  pro  iniquitate;  sed  legendum  est, 
px  hal  ain,  pro  nihilo  :  sic  enim  legunt  Septua¬ 
ginta,  et  ipse  etiam  S.  Hieronymus,  S.  Hilarius, 
S.  Augustinus  et  alii.  In  graecis  quibusdam  codi¬ 
cibus  est  w oii;,  expelles,  et  sic  legunt  et  exponunt 
Theodoretus  et  Eu  thyinius.  Sed  vera  lectio  est 
aw< m;,  salvabis,  quae  respondet  hebraicee,  et  expo¬ 
nitur  ab  omnibus  fere  interpretibus.  Porro  illud, 
pro  nihilo  salvos  facies  illos,  S.  Hilarius  exponit  : 
Resurgent  quidem  impii ,  sed  pro  nihilo ,  sive  ad 
nihilum,  quia  non  proderit  illis  resurrectio.  Sanc¬ 
tus  vero  Augustinus  in  bonam  pariem  explicat  : 
pro  nihilo ,  id  est,  sine  meritis  propriis,  ex  pura 
gratia  salvabis  illos.  S.  Hieronymus  tum  in  ver- 
sione,  tum  in  Commentario,  impios  non  salvan¬ 
dos  dicit :  quod  magis  cohaeret  cum  sequentibus, 
a  in  ira  populos  confringes. » 

Vers.  s.  8.  Deus,  vitam  meam  annuntiavi  tibi  :  po¬ 
suisti  LACRYMAS  MEAS  IN  CONSFEGTU  TUO. 

Posteaquam  de  supplicio  inimicorum  locutus 
est,  revertitur  ad  precandum  pro  se,  ac  dicit  : 
«  Deus,  vitam  meam  annuntiavi  tibi,  »  id  est, 
narravi  in  oratione  cursum  vitae  meae,  transmi¬ 
grationes,  varietates,  labores:  vox  enim  hebraica 
H13  nodi  significat  mutationem  et  migrationem  ; 
sed  Septuaginta  Interpretes  verterunt,  vitam  meam, 
ut  brevissime  omnia  comprehenderent  :  itaque 
per  vitam  intellexerunt  cursum  vitae.  Et  tu  «  po¬ 


suisti  m  conspectu  tuo  lacrymas  meas,  »  id  est, 
ego  flens  coram  tc  exposui  cursum  afflictissimae 
vitae  meae,  et  tu  misericors  et  pius  Pater  non 
avertisti  faciem  tuam,  sed  aspexisti  cum  miseri¬ 
cordia  lacrymas  meas.  In  hebraeo  habetur,  pro 
in  conspectu  tuo,  nodi,  quod  utrem  Hebraei 
significare  dicunt.  Sed  non  solum  Septuaginta 
verterunt,  in  conspectu  tuo,  sed  etiam  S.  Hierony¬ 
mus  ex  hebraeo  reddidit,  in  conspectu  tuo,  et  sic 
habent  omnes  latini  et  graeci  codices.  Quare  vel 
vox  illa  significat  conspectum,  vel  aliquid  aliud 
legerunt,  tum  Septuaginta,  tum  S.  Hieronymus. 

Parum  autem  refert,  quod  in  hebraeo  habetur 
numerasti,  pro  eo  quod  nos  habemus  annuntiavi; 
nam  facile  potuit  mutari  persona  secunda  in  pri¬ 
mam  addendo  unam,  vel  alteram  litteram  he- 
braicam;  et  sensus  est  idem  :  nam  et  Propheta 
narravit  suae  vitae  miserias,  et  Deus  eas  numera¬ 
vit  :  idem  autem  verbum  12D  saphar,  narrare  et 
numerare  significat. 

9.  Sicut  et  in  promissione  tua;  tunc  conver-  Vers.9. 

TENTUR  INIMICI  MEI  RETRORSUM. 

Prima  pars  hujus  versiculi  pertinet  ad  versicu¬ 
lum  superiorem  :  nam  non  solum  in  codice  he¬ 
braico  conjunguntur  haec  verba ,  sicut  et  in  pro¬ 
missione  tua,  cum  superioribus  ;  sed  etiam  sic 
exponunt  Hilarius,  Hieronymus,  Augustinus,  Eu- 
thymius  et  alii.  Itaque  sensus  est :  «  Posuisti  la¬ 
crymas  meas  in  conspectu  tuo,  sicut  et  in  pro¬ 
missione  tua : »  id  est,  sicut  promisisti  te  exaudi¬ 
turum  deprecantes  cum  lacrymis,  ita  fecisti,  quia 
«  posuisti  lacrymas  meas  in  conspectu  tuo,  »  ut 
eas  exaudires  ;  et  cum  exaudieris,  « tunc  con¬ 
vertentur  inimici  mei  retrorsum,  »  id  est,  fusi, 
fugatique  dissipabuntur  et  peribunt.  S.  Augusli- 
nus  exponit  more  suo  in  bonam  partem,  ut  sen¬ 
sus  sit  :  Inimici,  qui  antea  praeire  nos  volebant, 
et  ad  interitum  ducere,  convertentur  per  poeni¬ 
tentiam,  et  nos  sequentur  ad  vitam,  quomodo 
dixit  Dominus  Petro  Matth.  xvi :  «  Vade  post  me. 

Satana,  scandalum  es  mihi,  quia  non  sapis  quae 
Dei  sunt,  »  id  est,  noli  me  praeire,  sed  post  me 
ambula,  quoniam  dum  praeire  tentas,  scanda¬ 
lum  es  mihi.  Euthymius  non  minus  utiliter  ex¬ 
ponit  de  daemonibus,  qui  nos  praeire,  et  ducere 
cupiebant  ad  gehennam  :  sed  per  gratiam  Dei 
nostras  preces  audientis  coguntur  retrocedere,  et 
nos  oblatrantes  sequi,  dum  properamus  ad  reg¬ 
num,  unde  illi  exciderunt. 

10.  IN  QUACUMQUE  DIE  INVOCAVERO  TE,  ECGE  Vers.  10. 
COGNOVI,  QUONIAM  DEUS  MEUS  ES. 

Concludit  gratias  agendo,  et  laudando  Deum. 

Ecce,  inquit,  experimento  cognovi,  quod  in 
«  quacunque  die  invocavero  te,  tu  Deus  meus 
es,  »  id  est,  tu  declarabis  exaudiendo,  te  meum 
esse  Deum. 

11  In  Deo  laudabo  verbum,  in  Domino  lau-  vers.  ii. 

DABO  SERMONEM  :  IN  DEO  SPERAYI 
QUID  FACIAT  MIHI  HOMO. 

Hunc  versiculum  exposuimus  :  est  enim  om¬ 
nino  idem  cum  versiculo  quarto,  eo  excepto, 
quod  hic  bis  repetitur,  «  in  Deo  laudabo  ver¬ 
bum  :  »  quamvis  enim  Interpres  primo  verbum 
dixerit,  deinde  sermonem,  tamen  in  hebraeo  et 
graeco  est  eadem  vox  utrobique.  Quare  poterat 
verti,  in  Deo  laudabo  verbum,  in  Domino  laudabo 
verbum.  Cur  autem  primo  dixerit,  in  Leo,  deinde 
in  Domino,  ratio  esse  videtur,  ut  ostendat  se  con¬ 
fidere  in  Deo,  ut  judice,  quod  significat  nomen 
Dei,  et  ut  executore  justitiae,  quod  significat  no¬ 
men  Domini,  cui  omnia  serviunt.  Addit  :  «  Non 
timebo  quid  faciat  mihi  caro,  »  ut  declaret  quod 
ibi  dixerat,  per  carnem  videlicet  hominem  intel- 
ligi  debere. 

vers.  12.  12.  In  me  sunt,  Deus,  vota  tua,  qua:  reddam, 

LAUDATIONES  TIBI. 

Pro  his  omnibus  beneficiis  pollicetur  se  perso¬ 
luturum  vota  laudum  in  tribulatione  concepta. 
« In  me  sunt,  inquit,  vota  tua, »  id  est,  in  memo¬ 
ria  mea  sunt,  sive  in  intimis  praecordiis  apud  me 
conservantur,  ut  non  excidant,  «  vota  tua,  »  id 
est,  promissiones  tibi  factrje  a  me.  «  Quae  reddam 
laudationes  tibi,  »  id  est,  quee  vota  reddam,  vota 
videlicet  laudum  et  gratiarum  actionis,  sive,  quae 


vota  continent  laudationes  tibi  assidue  a  me  con¬ 
cinendas. 

13.  Quoniam  eripuisti  animam  meam  de  morte,  Ver»- 

ET  PEDES  MEOS  DE  LAPSU  UT  PLACEAM  CORAM 

Deo  in  lumine  viventium. 

Haec  est  summa  beneficiorum  divinorum.'«  Quo¬ 
niam  eripuisti  animam  meam  de  morte,  »  id  est, 
vitam  meam  conservasti  ab  imminente  morte, 
sive  a  Saule,  sive  ab  Achis  rege  Philistinorum ; 

«et  pedes  meos  de  lapsu,  »  id  est,  et  conser¬ 
vasti  me,  ne  laberer  in  peccatum  inter  tot  et 
tantas  tentationes,  quibus  provocabar,  ut  Saniem 
interficerem ,  vel  ei  maledicerem.  Conservasti 
autem  me  a  morte  et  a  peccato ,  a  morte  corpo¬ 
rali  et  spirituali,  «  ut  placeam  coram  Deo,  »  sive 
ut  ambulem  (ut  habet  vox  hebraica  “jbnfinb  lehit- 
thalech)  flacens  Deo  «  in  lumine  viventium,  »  id 
est,  in  lumine  vitae  hujus  temporalis,  quo  carent, 
qui  mortui  sunt;  item  in  lumine  fidei  et  gratiae, 
quo  carent  infideles  et  peccatores,  ut  tandem 
perveniam  ad  lumen  gloriae  coelestis,  quo  fruun- 
tur  illi,  qui  soli  vere  proprieque  viventes  dici 
possunt.  Possunt  haec  etiam  de  Christo  exponi, 
qui  per  resurrectionem  liberatus  est  a  morle  car¬ 
nis,  et  ab  omni  periculo  subjacendi  ulli  passioni, 
et  vivit,  et  regnat  a  dextris  Patris  in  lumine  vi¬ 
ventium.  Arnen. 


COMMENTARIA  IN  PSALMOS. 
,  NON  TIMEBO 


PSALMUS  LYII 

SECUNDUM  HEBR^OS. 


Y.  v.  —  In  finem.  1 .  Ne  disperdas ,  Dcivid  in 

tituli  inscriptionem ,  cum  fugeret  a  facie 

Saul  in  speluncam. 

2.  Miserere  mei,  Deus,  miserere  mei  :  quo¬ 
niam  in  te  confidit  anima  mea. 

Et  in  umbra  alarum  tuarum  sperabo ,  donec 
transeat  iniquitas. 

3.  Clamabo  ad  Deum  altissimum,  Deum  qui 
benefecit  mibi. 

A.  Misit  de  coelo,  et  liberavit  me  :  dedit  in 
opprobrium  conculcantes  me. 

Misit  Deus  misericordiam  suam ,  et  veri¬ 
tatem  suam ,  5.  et  eripuit  animam  meam 
de  medio  catulorum  leonum  :  dormivi  contur¬ 
batus. 

Filii  hominum,  dentes  eorum  arma  et  sa¬ 
gittae,  et  lingua  eorum  gladius  acutus. 

6.  Exaltare  super  coelos ,  Deus  et  in  omnem 
terram  gloria  tua. 


V.  s.  h.  —  Victori,  ut  non  disperdas  David 

humilem  et  simplicem,  quando  fugit  a  facie 

Saul  in  speluncam. 

Miserere  mei,  Deus,  miserere  mei :  quoniam 
in  te  speravit  [al.  sperat ]  anima  mea. 

Et  in  umbra  alarum  tuarum  sperabo ,  donec 
transeant  insidiae. 

Invocabo  Deum  altissimum,  Deum  ultorem 
meum. 

Mittet  de  coelo  et  salvabit  me,  exprobrabit 
conculcantibus  me.  Semper.  Mittet  Deus  mise¬ 
ricordiam  suam  et  veritatem  suam. 

Anima  mea  in  medio  leonum  dormivit  fero¬ 
cientium. 

Filii  hominum,  dentes  eorum  lance®  et  sa¬ 
gittae,  et  lingua  eorum  gladius  acutus. 

Exaltare  super  ccbIos,  Deus  ;  in  omni  terra 
gloria  tua. 

7.  Laqueum  paraverunt  pedibus  meis,  et  in¬ 
curvaverunt  animam  meam. 

Foderunt  ante  faciem  meam  foveam,  et  inci¬ 
derunt  in  eam. 

8.  Paratum  cor  meum,  Deus,  paratum  cor 
meum  :  cantabo,  et  psalmum  dicam. 

9.  Exsurge,  gloria  mea,  exsurge  psalterium 
et  cithara  :  exsurgam  diluculo. 

10.  Confitebor  tibi  in  populis.  Domine,  et 
psalmum  dicam  tibi  in  gentibus. 

11.  Quoniam  magnificata  est  usque  ad  coelos 
misericordia  tua,  et  usque  ad  nubes  veritas  tua. 

42.  Exaltare  super  coelos,  Deus:  et  super  om¬ 
nem  terram  gloria  tua. 


Rete  paraverunt  gressibus  meis,  ad  incurvan¬ 
dam  animam  meam  [/t.  incurvata  est  anima 
mea]. 

Foderunt  ante  me  foveam,  ceciderunt  in  me¬ 
dio  ejus.  Semper. 

Paratum  cor  meum,  Deus,  paratum  cor  meum : 
cantabo  et  psallam. 

Surge  [h.  expergiscere],  gloria  mea;  surge 
[h.  expergiscere],  psalterium  et  cithara  :  sur- 
gam  [h.  ex pergiscar]  mane. 

Confitebor  tibi  in  populis.  Domine  :  cantabo 
[h.  psallam]  tibi  in  gentibus. 

Quia  magna  usque  ad  coelos  misericordia  tua, 
et  usque  ad  nubes  veritas  tua. 

Exaltare  super  coelos,  Deus  ;  in  omni  terra 
gloria  tua. 


Argumentum. —  Hujus  Psalmi  idem  fere  est  argumentum,  ac  praecedentis.  Strophae  duae :  vers.  2-5,  precatio,  peri¬ 
culi  descriptio;  vers.  6-12,  pro  liberatione  gratiarum  actio. 

1 .  Praecentori,  canendum  ad  modos  carminis  cujus  initium  est:  Ne  disperdas, 

carmen  mysticum  Davidis,  cum  fugisset  a  facie  Saul  in  speluncam. 

2.  Miserere  mei,  Deus,  miserere  mei, 
nam  in  te  confidit  (confugit)  anima  mea, 

et  in  umbra  alarum  tuarum  confido  (confugio), 
dum  transeat  iniquitas. 

3.  Clamo  ad  Deum  altissimum, 

ad  Deum  qui  perficiet  super  me. 

4.  Mittet  e  coelis,  et  servabit  me; 

licet  probris  afficiat  me  Deus  inhians  mihi, 
mittet  Deus  gratiam  suam  et  fidem  suam. 

5.  Anima  mea  (ego)  in  medio  leonum 
jaceo  inter  flammantes, 

inter  homines  quorum  dentes  sunt  hasta  et  sagittae, 
et  quorum  lingua  est  gladius  acutus. 

6.  Effer  te  super  coelos,  Deus; 
super  omnem  terram  sit  gloria  tua. 

7.  Rete  pararunt  gressibus  meis , 

quod  (rete)  incurvavit  animam  meam; 
foderant  coram  me  foveam  : 
ceciderunt  in  eam. 

8.  Firmum  est  cor  meum ,  Deus ,  firmum  est  cor  meum, 
canam  voce  et  fidibus. 

9.  Expergiscere,  gloria  mea; 

expergiscere,  lyra  et  harpa  (nablium  etcinnor), 
exsurgam  diluculo  1 

10.  Celebrabo  te  inter  populos,  Domine r 
canam  te  inter  gentes. 


Vers.  1 

Vers.  2 

1 1 .  Nam  magna  usque  ad  coelos  gratia  tua , 
et  usque  ad  nubes  fides  (veritas)  tua. 

4  2.  Effer  te  super  coelos ,  Deus ; 

super  omnem  terram  sit  gloria  tua. 

NOT,E. 

Vers.  1.  Quod  hic  memoratur  canticum  ne  disperdas,  esse  possunt  quae  Deut.  ix,  26,  leguntur  preces 
Mosaicee,  ut  quae  facile  ad  cantum  sacrum  adhibitae  esse  possint.  Juxta  Hengstenberg,  locutione  disperdas 
non  est  cujusdam  carminis  modus,  sed  verba  sunt  a  Davide  sa;pius  in  periculis  constituto  frequenter  pro¬ 
lata,  quae  Psalmi  hujus  argumentum  et  quasi  symbolum  efformant.  Speluncam,  sive  ea  sit,  de  qua  I  Sam. 
xxi,  t ;  sive  ea,  de  qua  ibid.  cap.  xxiv,  1 .—  Vers.  3.  Perficiet,  rem  seu  causam  meam  aget,  me  regem  tandem 
constituet.  Verterunt  ita  veteres,  ac  si  gat/ia/legissent.  —  Vers.  4.  Mittet  (in  priori  membro)  quid?  nil  in- 
terest;  satis  est  ut  stet  Deus  pro  me.  Maurer,  dum  probris  afficit  inhiantem  mihi ;  Hengstenberg,  probris 
afficit  me  homo  inhians  mihi  :  quia,  ait,  fpn  non  Deo,  sed  hominibus  congruit.  —  Vers.  '5.  Sensus  :  Vita 
mea  summis  exposita  est  periculis.  Flammantes,  homines  iracundos;  alii,  monstra  flammas  spirantia.  — 
Vers.  6.  Sensus  :  Potentem  gloriosumque  te  praebe  me  liberando  :  nam,  etc.  — Vers.  7.  Animam  meam, 
me,  ad  terram  jamjam  prostratum.  Pro  rete,  ante  incurvavit ,  alii  subaudiunt  inimicus ,  vel  unusquisque. 
Maurer  intransitive  vertit,  incurvavit  se.  —  Vers.  9.  Gloria,  i.  e.  anima;  alii,  i.  e.  nablium  et  cinnor,  quae 
sequuntur  :  minus  recte.  Exsurgam  diluculo;  hodierni  vertunt,  suscitabo  auroram ,  ut  Ovidius  de  gallo, 
lib.  XI  Metamorph.  597  : 

Non  vigil  ales  ibi  cristati  cantibus  oris 
Evocat  auroram. 


BELL ARMINI  EXPLANATIO. 

PSALMUS  LVI. 

TITULUS  ET  ARGUMENTUM. 

In  finem,  ne  disperdas,  David  in  tituli  inscriptionem ,  cum  fugeret  a  facie  Saul  in  speluncam. 

Historia,  cujus  occasione  Psalmus  iste  conscriptus  fuit,  habetur  lib.  I  Reg.  cap.  xxiv;  tunc  enim  David  Saulem 
fugiens  absconditus  est  cum  aliquot  ex  suis  in  spelunca  Engaddi,  et  cum  Saul  casu  ad  eam  speluncam  devenisset, 
et  solus  in  eam  intrasset ,  ut  purgaret  ventrem,  David  ,  qui  in  parte  interiore  latebat,  incitatus  a  suis,  ut  interfice¬ 
ret  Saulem,  noluit  id  facere,  ex  qua  historia  colligitur  argumentum  hujus  Psalmi  simile  esse  argumento  Psalmi 
superioris.  In  titulo  nihil  est  novi,  praeter  illa  duo  verba,  ne  disperdas,  quae  quid  significent,  incertum  est.  S.  Hila¬ 
rius  id  refert  ad  Christi  resurrectionem,  per  quam  factum  est ,  ne  caro  Christi  in  sepulcro  corrumperetur  :  nam 
alia  lectio  habet,  ne  corrumpas.  S.  Augustinus  et  S.  Hieronymus  interpretantur  de  titulo  crucis  Christi,  quem  Pilatus 
noluit  corrumpere  ad  petitionem  Judaeorum,  quasi  id  praedixerit  David  hoc  loco.  Theodoretus  et  Euthymius  expo¬ 
nunt  de  Davide,  qui  noluit  occidere  Saulem,  cum  impune  posset.  Itaque  volunt  ad  aeternam  rei  memoriam  scriptum 
ne  disperdas, sive  ne  perdas,  quia  David  non  perdidit  Saulem.  Sed  quamvis  haec  expositio  in  hunc  Psalmum  quadret, 
tamen  in  Psalmum  lvii  et  lviii  et  lxxiv,  ubi  est  eadem  sententia  in  titulo ,  non  videtur  quadrare.  Alii  volunt  Da- 
videm  pro  se  rogare  Deum,  ut  non  sinat  eum  occidi,  et  perdi.  Alii  denique  arbitrantur,  illis  verbis  significari  in¬ 
strumentum  musicum,  in  quo  Psalmi  isti  concinendi  erant. 


EXPLICATIO  PSALMI. 


4.  Miserere  mel,  Deus,  miserere  mei  :  quo¬ 
niam  IN  TE  CONFIDIT  ANIMA  MEA. 

2.  Et  in  umbra  alarum  tuarum  sperabo,  do¬ 
nec  transeat  iniquitas. 

David  in  spelunca  precatur  Deum  pro  libera¬ 
tione  a  persecutione  Saulis,  et  in  hoc  figura 
Christi  est,  qui  lati  ns  in  spelunca  in  forma  servi, 
cum  esset  Dominus  omnium,  orat  pro  liberatione 
corporis  sui,  quod  est  Ecclesia,  a  persecutione 


Satanae  et  ministrorum  ejus.  «  Miserere,  inquit, 
mei,  Deus,  »  id  est,  tu  Deus  misericors  tolle  mi¬ 
seriam,  quam  patior  ob  periculum  vitae,  cui  Saul 
insidiatur.  «  Miserere  mei,  quoniam  in  te  confi¬ 
dit  anima  mea.  »  Confidentia  in  Deo  est  optima 
ratio,  quae  allegari  potest  ad  impetrandam  mise¬ 
ricordiam,  cum  Deus  promiserit  auxilium  confi¬ 
dentibus  in  se.  «  Et  in  umbra  alarum  tuarum 
sperabo,  »  id  est,  non  solum  hactenus  in  te  con¬ 
fidit  anima  mea;  sed  etiam  perseverabo  in  hac 

Vers.  3. 


Ycrs.  4 

Vers.  5 

Veis.  ( 

confidentia  toto  tempore  quo  protectione  indi¬ 
gebo,  quod  erit,  «  donec  transeat  iniquitas,  »  id 
est,  donec  fidem  habeat  haec  nostra  peregrinatio, 
et  exilium  a  patria  coelesti;  tamdiu  enim  durabit 
iniquitas,  quamdiu  durabit  peregrinatio,  in  qua 
mali  bonis  admixti  sunt.  Porro  metaphora  illa 
de  umbra  alarum  Dei  familiaris  est  Scripturae 
sanctae  :  nam  in  Psalm.  xvi  dicitur  :  «  Sub  um¬ 
bra  alarum  tuarum  sperabo ;  »  in  Psalm.  lxii  : 

«  In  velamento  alarum  tuarum  sperabo ;  »  et  in 
Psalm.  xc  :  «  Sub  pennis  ejus  sperabis;  »  et  Do¬ 
minus  Matth.  xxiv  :  «  Quoties  volui  congregare 
filios  tuos,  quemadmodum  gallina  congregat 
pullos  suos  sub  alas,  et  noluisti?  »  Sensus  autem 
est :  Sperabo  in  protectione  tua,  quomodo  spe¬ 
rant  pulli  in  protectione  gallinae,  quae  sub  alas 
colligit  eos,  et  mirabili  zelo  a  milvo  defendit. 
Significatur  hac  metaphora  ingens  amor  Dei  erga 
suos  electos,  quos  fovet  et  protegit,  ut  res  sibi 
unice  charas. 

3.  Clamabo  au  Deum  altissimum,  Deum  qui 

BENEFECIT  Mllir. 

Ex  hac  fiducia  qua  sub  umbra  alarum  Dei  spe¬ 
rabit,  prodibit  clamor  «  ad  Deum  altissimum,  » 
id  est,  ad  supremum  Judicem,  qui  super  omnes 
alios  judices  in  altissimo  throno  residet;  et  ratio 
clamandi  erit  experimentum  proprium  :  jam 
enim  expertus  erat  David,  clamando  ad  Deum 
se  multum  profecisse.  «  Clamabo,  inquit,  ad 
Deum,  qui  benefecit  mihi,»  id  est,  qui  ultus  me 
est  de  inimicis  meis  :  vox  enim  hebraica  gomer 
hoc  loco  non  significat  benefacere  absolute,  sed 
ulcisci,  ac  per  hoc  benefacere  ulciscendo  inno¬ 
centium  injurias  ;  unde  S.  Hieronymus  vertit  ex 
liebroeo  :  Invocabo  Deum  altissimum,  Deum  ultorem 
meum.  Qualis  autem  fuerit  haec  ultio,  habetur 
lib.  I  Beg.  cap.  xxm.  Nam  cum  Saul  cinxisset 
exercitu  suo  montem ,  ad  quem  David  confuge¬ 
rat,  ut  jam  de  vita  sua  pene  desperaret,  provi¬ 
dentia  divina  fecit  ut  nuntius  veniret  ad  Saulem, 
qui  referret  Philistaeos  cum  magnis  copiis  in 
terram  Israelitarum  se  infudisse  :  quo  nuntio  ac¬ 
cepto  coactus  est  Saul  recedere  a  persequendo 
Davide,  cum.  magno  suo  opprobrio  et  dolore.  Fd 
hoc  breviter  attingitur  in  sequenti  versiculo. 

k.  Misit  de  coelo,  et  liberavit  me,  dedit  in 

OPPROBRIUM  CONCULCANTES  ME. 

5.  Misit  Deus  misericordiam  suam  et  verita¬ 
tem  SUAM,  ET  ERIPUiT  ANIMAM  MEAM  DE  MEDIO 
CATULORUM  LEONUM  :  DORMIVI  CONTURBATUS. 

6.  Fili  hominum,  dentes  eorum  arma  et  sa¬ 
gittas,  ET  LINGUA  EORUM  GLADIUS  ACUTUS. 

«  Misit  de  coelo,  »  auxilium  videlicet,  «  et  libe¬ 
ravit  me,  »  quando  cinctus  legionibus  hostium 
jamjam  capiendus  et  occidendus  eram.  «  Dedit 
in  opprobrium  conculcantes  me,»  id  est,  expo¬ 
suit  probris  Saulem  et  milites  ejus,  qui  me  ut 


pulverem  conculcabant  et  contemnebant,  quando 
re  infecta  coacti  sunt  recedere,  et  Philistais  oc¬ 
currere,  ut  supra  diximus  ex  cap.  xxm  lib.  1  Beg. 

«Misit,  inquam,  de  coelo  misericordiam  et  veri¬ 
tatem,  »  quasi  duas  manus  suas,  «  misericor¬ 
diam  »  qua  liberaret  me,  «  et  veritatem,  »  id  est 
justitiam,  qua  hostes  meos  pudore  et  dolore  af¬ 
ficeret.  «  Et  eripuit  animam  meam,  »  hoc  est,  vi¬ 
tam  meam,  «de  medio  catulorum  leonum,»  id 
est,  Saulis  et  militum  ejus,  qui  ferocia  leones  ju¬ 
venes,  ac  per  hoc  fortissimos,  referebant.  Sed 
etiam  sic  liberatus  ab  imminente  morte,  tamen 
«  dormivi  conturbatus,  »  quia  timui  detractiones 
et  calumnias  inimicorum  meorum,  quorum  den¬ 
tes  et  linguas  feriunt  instar  lancearum  et  gladio¬ 
rum  acutorum.  Iu  hebraso  deest  verbum  eripuit, 
et  sic  vertit  S.  Hieronymus  :  Anima  mea  in  medio 
leonum  dormivit  ferocientium.  Sed  in  hebraso  co¬ 
dice  non  est  dormivit,  sed  dormivi,  rDDtPN  eshe- 
cbah,  in  prima  persona.  Quare  vel  excidit  verbum 
eripuit,  vel  subintelligi  debet;  et  quia  Hebraei 
non  habent  casus,  recte  possumus  vertere,  tam 
anima  mea,  quam  animam  meam.  Denique  illud, 
conturbatus,  quod  Hieronymus  vertit  ferocientium, 
videlicet  leonum,  in  hebraeo  proprie  significat 
ardentem,  inflammatum ,  quod  satis  apte  convenit 
cum  voce  conturbatus  :  qui  enim  conturbati  sunt, 
aestuare  et  ardere  solent.  Itaque  lectio  hebraica 
non  difficulter  cum  nostra  graeca  et  latina  con¬ 
cordari  potest,  et  hunc  sensum  facere  :  Animam 
meam  eripuit  de  medio  leunculorum,  dormivi  ces- 
tuans ,  et  conturbatus.  Cur  autem  dormierit  con¬ 
turbatus,  quando  jiim  liberatus  erat,  exponit  cum 
addit  :  «  Filii  hominum,  dentes  eorum  arma  et 
sagittae,  et  lingua  eorum  gladius  acutus, »  id  est, 

«  dormivi  conturbatus,  »  quoniam  etiam  si  Saule 
recedente  liberatus  eram  a  morsu  leonum,  qui 
de  propinquo  mordent ,  tamen  sciebam  non 
deesse  detractores  et  calumniatores,  qui  etiam 
longe  feriunt,  instar  jaculorum  et  sagittarum; 
multi  enim  erant,  qui  calumniis  suis  incitabant 
Saulem  adversus  Davidem,  ut  ipse  testatur  lib.  1 
Beg.  c  p.  xxiv  :  «  Quare,  inquit,  audis  verba  ho¬ 
minum  loquentium  :  Quaerit  David  malum  adver¬ 
sum  te?»  Porro  phrasis  illa  :  Filii  hominum,  dentes 
eorum  arma  et  sagittee,  est  Hebraeorum  propria; 
sensus  autem  est  :  Filii  hominum  tales  sunt,  ut 
denfes  eorum  sint  veluti  lanceae  (hoc  enim  sonat 
vox  hebraica  JVJn  thanith,  pro  qua  Septuagmta 
reddiderunt  ama  et  sagittee).  «Et  lingua  eorum» 
veluti  «  gladius  acutus  :  »  quibus  verbis  signifi¬ 
catur  detractio,  quae  per  instrumenta  dentium  et 
linguae  formatur,  et  non  minus  nocet  et  interi¬ 
mit,  quam  lancea,  sagitta  et  gladius,  cum  in¬ 
citet  ad  iracundiam,  et  sit  causa  malorum  plu¬ 
rimorum. 

7.  Exaltare  super  ccelos,  Deus,  et  in  omnem  Vers.7. 

TERRAM  GLORIA  TUA. 

Exposito  timore  suo  precatur  Deum,  ut  exer- 

cendo  justitiam  in  impios  hostes  suos,  manifestet 
gloriam  suam.  «Exaltare,  inquit,  super  coelos 
Deus,»  id  est,  sede  in  altissimo  throno,  qui  est 
super  omnes  coelos,  ut  judices;  vel,  exaltetur  no¬ 
men  tuum  super  coelos  coram  angelis,  «  et  in  om¬ 
nem  terram  »  coram  hominibus  dilatetur  «  glo¬ 
ria  tua,  »  ita  ut  omnes  intelligant  et  laudent  jus¬ 
titiam  tuam. 

8.  Laqueum  paraverunt  pedibus  mets,  et  in¬ 
curvaverunt  ANIMAM  MEAM. 

9.  Foderunt  ante  faciem  meam  foveam,  et 

INCIDERUNT  IN  EAM. 

Reddit  causam  cur  judicium  Dei  adversus  hos¬ 
tes  suos  imploret.  Nam  praeter  alia,  inquit,  «la¬ 
queum  paraverunt  pedibus  meis,  »  id  est,  insi¬ 
dias  mihi  tetenderunt,  ut  me  quasi  feram  de 
improviso  caperent.  «  Et  incurvaverunt  animam 
meam,  »  id  est,  atque  his  insidiis  me  afflixerunt, 
ut  prae  continua  sollicitudine  incurvus  ac  inces¬ 
tus  incederem.  Deinde  idipsum  repetit  alia  meta¬ 
phora  :  «Foderunt,  inquit,  foveam  ante  faciem 
meam, »  id  est,  foderunt  foveam  in  itinere,  quo 
iturus  eram,  ita  ut  fovea  ante  me  esset,  quamvis 
eam  a  me  conspici  non  existimarent:  illud  enim, 
ante  faciem  meam,  non  significat,  me  aspiciente  et 
vidente ;  sed  in  loco,  qui  ante  me  erat,  et  per  quem 
transiturus  eram.  «  Et  inciderunt  in  eam,  »  id  est, 
paraverunt  mihi  periculum  vitae,  et  ipsi  in  illud 
inciderunt :  nam,  ut  dictum  est  supra  ex  cap.  xxm 
lib.  I  Reg.,  Saul  insidiabatur  vitae  Davidis,  et  illo 
ipso  tempore  incidit  in  spelunca  in  manus  Davi¬ 
dis,  a  quo  poterat  occidi,  si  David  voluisset. 

10.  Paratum  cor  meum,  Deus  :  paratum  cor 

MEUM,  CANTABO,  et  PSALMUM  DICAM. 

Jam  in  fine  Psalmi  excitat  Propheta  spiritum 
suum  in  Deum,  ac  dicit  :  «Paratum  cor  meum, 
paratum  cor  meum,  »  id  est,  paratus  sum  vivere, 
paratus  sum  mori;  paratus  conculcari,  paratus 
regnare,  et  quicquid  acciderit  de  manu  tua  acci¬ 
piam.  «Cantabo,  et  psalmum  dicam,»  laudabo 
misericordiam,  laudabo  justitiam,  et  voce,  et  in¬ 
strumento  musico. 

11 .  Exurge,  gloria  mea  ;  exurge,  psalterium 

ET  CITHARA  :  EXURGAM  DILUCULO. 

Quia  dixerat  :  «Cantabo,  et  psalmum  dicam;  » 
nunc,  ut  id  recte  fiat,  non  invocat  Musas,  ut  pro¬ 
fani  poetae  faciunt,  sed  invocat  Spiritum  prophe¬ 
tiae,  ut  Theodoretus  exponit.  «Exurge,  inquit, 
gloria  mea,  »  id  est,  donum  spiritus,  quo  afflante 
canere  soleo  mysteria  divina;  «exurge,  psalte¬ 
rium,  et  cithara,  »  id  est,  exurge  spiritus  meus, 
et  lingua  mea  :  spiritus  enim  per  psalterium  in- 
telligitur,  quod  ex  parte  superiore  sonum  edit, 


IN  PSALMOS 

et  lingua  per  citharam,  quae  ex  parte  inferiore 
sonat.  «  Exurgam  diluculo, »  id  est,  summo  mane, 
quod  est  aptissimum  tempus  contemplandi  divi¬ 
na,  et  canendi  Deo,  ego  spiritus  Dei  exurgam,  et 
excitabo  spiritum  tuum  et  linguam  tuam  ad  ca¬ 
nendum.  Potest  etiam  cum  S.  Hieronymo  et  S.  Au¬ 
gustino  hic  locus  intelligi  de  resurrectione  Christi ;  De  resur- 
David  enim,  qui  satis  intelligebat,  se  in  passio- 
nibus  suis  Christi  patientis  et  morientis  figuram  i0Cns  in¬ 
gerere,  Spiritu  Sancto  afflatus  ad  Christum  loqui-  teiiigi- 
tur,  ac  dicit  :  «Exurge,  gloria  mea;»  nullam  tur* 
enim  majorem  gloriam  David  habere  potuit,  quam 
ut  Pater  Christi  diceretur.  «  Exurge,  inquit,  glo¬ 
ria  mea, »  Christe  redemptor  filius  meus,  et  domi¬ 
nus  meus;  «  exurge,  psalterium  et  cithara,»  id 
est,  exurge,  caro  Christi,  quae  psalterium  fuisti, 
dum  divina  miracula  operando  ex  parte  supe¬ 
riore  sonuisti;  et  cithara,  dum  humana  patiendo 
ex  parte  inferiore  sonitum  dedisti.  Deinde  inducit 
ipsum  respondentem  : «  Exurgam  diluculo ; »  satis 
enim  constat  Christum  a  mortuis  diluculo  surre- 
xisse. 

12.  Confitebor  tibi  in  populis.  Domine,  et  Vers.  12. 

PSALMUM  DICAM  TIBI  IN  GENTIBUS. 

Surgens  diluculo  David  ad  canendum  Deo,  di¬ 
cit  :  «  Confitebor  tibi,  »  id  est,  laudabo  te  in  po¬ 
pulis  Judaeorum,  «  et  psalmum  dicam  tibi  in  gen¬ 
tibus.  »  Noverat  enim  sanctus  Propheta  psalmos 
suos  toto  terrarum  orbe  cantandos  a  fidelibus, 
tum  ex  Judaeis,  tum  ex  gentibus  in  Ecclesia  con¬ 
gregatis.  Potest  etiam  sic  exponi,  ut  Christus,  qui 
dicit  :  «Exurgam  diluculo,»  addat  etiam  se  per 
corpus  suum,  quod  est  Ecclesia,  Deum  semper 
et  ubique  laudaturum. 

13.  Quoniam  magnificata  est  usque  ad  coelos  Vws.  «3. 

MISERICORDIA  TUA,  ET  USQUE  AD  NUBES  VERITAS 
TUA. 

Haec  est  materia  laudis  apud  omnes  gentes, 
quod  misericordia  Dei  magna  effecta  sit,  et  creve¬ 
rit  usque  ad  coelos,  non  in  se,  quomodo  semper 
est  infinita,  sed  in  operibus  suis:  et  pari  ratione 
veritas  Dei,  sive  pro  fidelitate,  sive  pro  justitia  ac¬ 
cipiatur,  replevit  omnia  «usque  ad  nubes,  »  id 
est  ,  usque  ad  coelos  :  accipit  enim  propheta  pro 
eodem  usque  ad  coelos,  et  usque  ad  nubes,  quae 
ideo  dicuntur  in  Scripturis  nubes  coeli,  Matth. 
xxm  :  «  Videbitis  Filium  hominis  sedentem  a  dex¬ 
tris  virtutis  Dei,  et  venientem  in  nubibus  coeli.» 

14.  Exaltare  super  coelos,  Deus,  et  super  vers.  u, 

OMNEM  TERRAM  GLORIA  TUA. 

Quomodo  misericordia  et  veritas  Domini  pertin¬ 
gunt  usque  ad  coelos,  sic  etiam  par  est,  ut  glo¬ 
ria,  et  laus  ejus,  et  coelum,  et  terram  repleat. 

SECUNDUM  HBBRjBOS. 


V.  v.  —  In  finem,  1.  Ne  disperdas,  Davidin 
tituli  inscriptionem. 

2.  Si  vere  utique  justitiam  loquimini :  recta 
judicate,  filii  hominum. 

3.  Etenim  in  corde  iniquitates  operamini,  in 
terra  injustitias  manus  vestrae  concinnant. 

4.  Alienati  sunt  peccatores  a  vulva,  errave¬ 
runt  ab  utero,  locuti  sunt  falsa. 

5.  Furor  illis  secundum  similitudinem  ser¬ 
pentis  :  sicut  aspidis  surdae,  et  obturantis  aures 
suas. 

6.  Quae  non  exaudiet  vocem  incantantium, 
et  venefici  incantantis  sapienter. 

7.  Deus  conteret  dentes  eorum  in  ore  ipso¬ 
rum  :  molas  leonum  confringet  Dominus. 

8.  Ad  nihilum  devenient  tanquam  aqua  de¬ 
currens  :  intendit  arcum  suum  donec  infir¬ 
mentur. 

9.  Sicut  cera,  quae  fluit,  auferentur  :  super¬ 
cecidit  ignis,  et  non  viderunt  solem. 

10.  Priusquam  intelligerent  spinae  vestrae 
rhamnum  :  sicut  viventes,  sic  in  ira  absorbet 
eos. 

11.  Laetabitur  justus  cum  viderit  vindictam  : 
manus  suas  lavabit  in  sanguine  peccatoris. 

12.  Et  dicet  homo  :  Si  utique  est  fructus 
justo,  utique  est  Deus  judicans  eos  in  terra. 


V.  s.  h.  —  Victori ,  ut  non  disperdas  Bavid 
humilem  et  simplicem. 

Si  vere  utique  justitiam  loquimini  :  recta 
judicate,  filii  hominum. 

Etenim  in  corde  iniquitates  [h.  holocausta ] 
operamini ,  in  terra  iniquitates  manuum  ves¬ 
trarum  appendite. 

Alienati  sunt  peccatores  a  vulva,  erraverunt 
ab  utero  loquentes  mendacium. 

Furor  eorum  sicut  similitudo  furoris  serpen¬ 
tis,  sicut  reguli  surdi  obturantis  aurem  suam. 

Ut  non  audiat  vocem  murmurantium,  nec 
incantatoris  incantationes  callidas. 

Deus,  excute  dentes  eorum  ex  ore  eorum; 
molares  [al.  molas ]  leonum  confringe,  Domine. 

Dissolvantur  quasi  aquae  quae  defluunt  :  in¬ 
tendet  arcum  suum  [h.  sagittam  suam ]  donec 
conterantur. 

Quasi  vermis  tabefactus  pertranseat  [al.  per- 
transeant  ]  :  quasi  abortivum  mulieris ,  quod 
non  vidit  [al.  videt]  solem. 

Antequam  crescant  spinae  vestrae  in  rham¬ 
num,  quasi  viventes,  quasi  in  ira  tempestas 
rapiet  eos. 

Laetabitur  justus  eum  viderit  ultionem :  pedes 
suos  lavabit  in  sanguine  impii. 

Et  dicet  [al.  dicat ]  homo  :  Vere  est  fructus 
justo,  vere  est  Deus  judicans  in  terra. 


Argumentum.  —  Reprehenduntur  homines  injusti ,  judices  praesertim,  quorum  impietas,  quae  describitur  vers. 
2-6,  tanta  sit,  ut  vindictam  divinam  provocet,  vers.  7-10  ;  quo  facto  pii  in  virtutis  studio  confirmentur,  vers.  11-12. 
Hinc  strophae  tres.  Gonf.  I  Snm.  xxiv,  13;  xxvi,  10. 


1 .  Praecentori,  ne  disperdas ,  Davidis  carmen  mysticum. 

2.  Num  revera,  o  homines  muti,  justitiam  tandem  loquemini? 
Num  recta  judicabitis,  filii  hominis? 

3.  Imo  vero  iniquitates  in  corde  elaboratis, 

in  terra  violentiam  manuum  vestrarum  appenditis. 

4.  Deflectunt  (a  via  justitiae)  impii  inde  ab  utero, 
errarunt  inde  a  matris  ventre  loquentes  mendacium. 

5.  Venenum  est  ipsis  sicut  venenum  serpentis , 
instar  aspidis  surdae,  quae  obturat  aurem  suam  : 

6.  Quae  non  audit  vocem  incantantium, 
exercentis  incantationes  perite. 

7.  Deus,  discute  dentes  eorum  in  ore  eorum, 
dentes  (canino^)  leunculorum  excute,  Jova. 

8.  Diffluant  ut  aquae  quce  decurrunt  sibi  (evanescunt) ; 

intendat  sagittas  suas  eo  cum  effectu,  quasi  praecisae  (obtusae)  essent. 

9.  Sint  ut  limax,  quce  liquefactione  (seu  liquescens )  abit , 
ut  abortivus  mulieris,  qui  non  vidit  solem. 

10.  Prius  quam  persentiscant  ollae  vestrae  rhamnum , 

tam  vivum  quam  ardentem  turbine  abripiet  illum  (rhamnum  Deus). 

1 1 .  Laetabitur  justus  cum  viderit  vindictam , 
gressus  suos  lavabit  in  sanguine  peccatoris. 

12.  Et  dicet  homo  :  Utique  fructus  est  justo  , 
utique  est  Deus  judex  in  terra. 

Nom 

Vers.  2.  Hengstenberg,  num  revera  muti  (propr.  silentium)  estis,  ad  loquendum  justitiam,  ad  recte  judi¬ 
candum  ?  Ewaldus,  num  revera  justitiam  loquimini,  o  dii  (judices  —  legit  etim)?  num  recte  judicatis  filios 
hominis?  Maurer,  num  revera  quod  lege  constitutum,  quod  justum  est,  loquimini,  etc. :  Verbi  alam,  ait,  pri¬ 
maria  signiticatio  est  ligare ,  hinc  lex,  pactum.  Alexandrini  forsan  legerunt  oulam.  —  Vers.  3.  Non  justi¬ 
tiam,  sed  violentiam,  i.  e.  injustitiam  appenditis ;  to  manuum  vestrarum  ponitur  ob  corde  in  priori  bemist. 
Alii  non  male  :  bilancibus  inter  vos  distribuitis  praedam  injustitia  captam.  —  Vers.  4.  Sensus  :  Malitia 
eorum  est  inveterata.  —  Vers.  5.  Hengstenberg,  instar  aspidis  surdm,  improbus  obturat,  etc.  —  Vers.  6. 
Exercentis  incantationes,  propr.  ligantis  nodos  magicos.  —  Vers  8.  Alii,  sagittas  suas,  et  ecce!  sunt  im¬ 
probi  quasi  succidantur.  —  Vers.  9.  Vidit,  propr.  viderunt,  tu  abortivus  collective  sumpto.  Alii,  ut  limax... 
improbus  abit,  ut  abortivus...  improbi  non  videbunt  diu  solem.  Limax,  saliva  emissa  viam  humectans,  quo 
longius  procedit,  eo  magis  dissolvitur.  Verum  quia  haec  dissolutio  lentissime  fit,  non  male  Alexandrini, 
quos  sequitur  Ewaldus,  pro  limax ,  vertit  cera  :  ita  et  Syrus.  —  Vers.  10.  Rhamni  spinis  oblongis  usus 
inultus  est  apud  Orientales  ad  ignem  in  foco,  quod  facile  flagrat.  Vivum,  virentem  adhuc  nec  igne  satis 
accensum.  Ardentem,  propr.  ardorem,  pro  re  ardente,  puta  rhamno.  Proverb.  locutio,  cujus  sensus  :  Ante¬ 
quam  consilia  vestra  ad  maturitatem  aut  effectum  pervenerint,  improviso  omnes  vestrae  machinationes 
evertentur.  «  Smpe  accidere  solet,  ait  Rosenmullerus,  illis,  qui  per  deserta  iter  facientes  cibos  parare  sibi 
volunt,  ut  subita  coorta  tempestate  ignis  ad  cibos  coquendos  accensus  exstinguatur,  omnisque  epularum 
apparatus  destruatur  ac  dissipetur  :  unde  hmc  similitudo  ducta  videtur.»  Alii,  priusquam  animadvertant , 
animadvertere  aliquis  possit,  cito,  praeter  exspectationem,  spinae  vestrae  sunt  dumus,  celeriter  spinee  vestrae 
excrescunt  in  dumum  amplum  et  latum;  tam  vivum,  virentem  ,  quam  ardentem,  aridum,  i.  e.  totum  tur¬ 
bine  abripiet  illum,  dumum  Deus,  i.  e.  cito  vos,  improbi,  elllorescitis,  sed  subito  vos  omnes  ad  unum  in 
perniciem  agit  Deus.  Alii,  priusquam  persentiscant  spinee  vestrae,  i.  e.  inopinato,  dumum  (vos  singulos  uni- 
versosque)  sive  virentem,  sive  aridum,  abripiet  Ulum  Deus.  Vulgati  sensus  :  Ut  agricola  succrescentes  in 
arvis  teneriores  adhuc  spinas,  antequam  duriores  flant,  ac  laedere  possint,  radicitus  evellit,  et  quasi  cum 
ira  quadam  detestatus  abjicit,  sic  illos  nondum  satis  in  improbitate  confirmatos  Deus  vita  privabit.  — 
Vers.  11.  Lavabit, :  post  pugnam  victores  necessario  pedes  ponunt  in  sanguine  hostium.  —  Vers.  12.  Pro 
utique,  alii  tantum,  solummodo  :  non  male.  Alexandrini  legerunt  shoflam. 

BELLARMIM  EXPLANATIO. 

PSALMUS  LVII. 

TITULUS  ET  ARGUMENTUM. 

In  finem,  ne  disperdas,  David  in  tituli  inscriptionem. 

Titulus  nihil  habet  novi.  Argumentum  est  acris  reprehensio  hominum  iniquorum  :  quamvis  enim  occasio  seri- 


PSALMUS  LVII.  373 

bendi  nata  sit  ex  iniquitate  Sauiis.  et  ministrorum  ejus  persequentium.  Davidem,  tamen  reprehensio  est  generalis, 
et,  ut  mouuit  S.  Augustinus,  condonatur  Spiritus  Sanctus  per  os  Prophetae  ad  universum  genus  humanum. 

EXPLICATIO  PSALMI. 


Vus;  i.  4 .  Si  vere  utique  justitiam  loquimini  :  recta 

JUDICATE,  FILII  HOMINUM. 

Non  desunt  ex  recentioribus ,  qui  velint  totum 
versiculum  hunc  legi  per  interrogationem,  hoc 
modo :  «  Num  vere  justitiam  loquimini?  num  recta 
judicatis,  filii  hominum?»  Sed  veteres  omnes. 
Hilarius,  Hieronymus,  Augustinus,  Theodoretus, 
Euthymius  et  alii  legunt  ut  nos  in  textu  nostro 
habemus.  Sanctus  autem  Hieronymus  non  solum 
in  expositione  Psalterii,  sed  etiam  in  versione  ex 
hebrseo  vertit  :  Si  vere  utique  justitiam  loquimini, 
recta  judicate,  filii  hominum.  Quamvis  enim  in 
prima  parte  versiculi  adsit  in  hebrseo  littera  n  he, 
quae  est  signum  interrogationis,  tamen  in  se¬ 
cunda  non  habetur;  proinde  ad  verbum  sic  ver¬ 
tendum  esset :  Num  vere  justitiam  loquimini  ?  recta 
judicabitis,  filii  hominum ;  quae  sententia  eadem 
est,  cum  ista  :  «Si  vere  justitiam  loquimini,  recta 
judicabitis,  filii  hominum.  »  Igitur  sententia  Pro¬ 
phetae  haec  est :  Cum  omnes  homines  interrogati 
an  sit  bonum  furari,  moechari,  decipere,  et  simi¬ 
lia,  recte  respondeant  non  esse  bonum,  quia 
lex  scripta  in  corde  docet  ista  non  esse  bona , 
cum  nemo  velit  talia  sibi  fieri,  convincuntur  om¬ 
nes  iniqui  non  vere  loqui  justitiam,  sed  ficte  ac 
simulate,  quia  in  corde  suo  judicant  sibi  esse  bo¬ 
num  furari,  moechari,  decipere,  et  similia  :  non 
enim  facerent,  nisi  bonum  sibi  esse  crederent. 
Nec  solum  convincuntur  esse  mendaces,  dum 
falso  loquuntur  justitiam,  et  dicunt :  Non  est  bo¬ 
num  furari,  moechari,  decipere,  et  similia  ;  sed 
etiam  convincuntur  mirabili  caecitate  laborare, 
cum  negare  non  possint  malum  esse  furari,  cum 
videant  se  non  posse  pati  fures  :  et  tamen  judi¬ 
cent,  sibi  bonum  esse  furari,  et  facere  alteri, 
quod  sibi  fieri  nolunt ;  nam  si  bonum  est  furtum  , 
quare  nolunt  sibi  fieri?  si  non  est  bonum,  quare 
volunt  alteri  facere  ?  Adversus  istam  voluntariam 
et  inexcusabilem  caecitatem  clamat  Spiritus  Sanc¬ 
tus  :  «  Si  vere  utique  justitiam  loquimini,  »  dum 
dicitis  :  Malum  est  furari,  moechari,  et  similia; 
«recta  judicate,  filii  hominum ,  »  id  est,  judicate 
in  corde  vestro,  non  esse  facienda,  ac  per  hoc 
nolite  facere,  quae  mala  esse  confessi  estis. 

vers.a.  2.  Etenim  in  corde  iniquitates  operamini: 

IN  TERRA  INJUSTITIAS  MANUS  VESTRAE  CONCINNANT. 

Ostendit,  non  sine  causa  se  admonuisse,  ut 
recta  judicent,  si  justitiam  vere  loquuntur;  nam 
apparet  contraria  illos  facere,  ac  per  hoc  non 
vere  justitiam  loqui ,  sed  ficte  ac  mendaciter. 
«Etenim,  inquit,  in  corde  iniquitates  operami¬ 
ni,  »  id  est,  corde  judicatis,  ac  decernitis  mala, 
neque  ibi  sistitis;  sed  «in  terra  manus  vestrae» 


cordis  mandata  exequentes  «concinnant»  iniqui¬ 
tates.  Illud,  in  terra,  significat  peccata  operum 
non  posse  fieri,  nisi  dum  hic  in  terris  vivimus  : 
nam  in  inferno  erunt  quidem  mala  desideria, 
sed  facultas  exequendi  non  erit.  Illud,  concinnant, 
in  hebraeo  est  appendunt,  in  graeco  comedunt. 

Sed  omnia  idem  significant,  nimirum  peccata  rcccata 
peccatis  apte  conjungi,  et  appendi  unum  alteri,  piatis 
sed  admixta  saepe  specie  aliqua  virtutis,  ut  tur-  'I!“'mod0 
piludo  iniquitatis  aliquo  modo  tegatur.  Exemplo  mus? 
esse  potest  Davidis  adulterium  :  nam  adulterio 
perpetrato,  concinnavit  David  dolum,  quo  adul¬ 
terium  tegeretur,  advocato  videlicet  Uria  marito, 
atque  ad  uxorem  misso,  ut  ex  eo  concepisse  vi¬ 
deretur  ;  et  quia  hoc  non  successit,  adjunxit  adul¬ 
terio  homicidium,  atque  hoc  etiam  dolo  alio  con¬ 
cinnato,  ut  in  praelio  periisse  dici  posset.  Vide  alia 
exempla  apud  S.  Augustinum. 

3.  Alienati  sunt  peccatores  a  vulva,  erra-  vers.  3. 

VERUNT  AD  UTERO,  LOCUTI  SUNT  FALSA. 

Haec  est  alia  peccatorum  miseria,  quod  non  post 
multos  annos  vitae  peccare  incipiunt,  sed  ab  ipsa 
nativitate,  vix  in  lucem  editi  a  recto  tramite  de¬ 
flectunt.  «Alienati  sunt  peccatores  a  vulva,  »  id 
est,  ab  ipso  exitu  de  vulva  alienati  sunt  a  recto 
tramite,  a  via  veritatis,  a  beata  vita.  «  Erraverunt 
ab  utero;  »  haec  est  repetitio,  et  declaratio  ejus 
quod  dictum  erat,  «alienati  sunt  a  vulva,  locuti 
sunt  falsa  :  »  hoc  enim  est  primum  ordinarie  pec¬ 
catum  actuale,  quod  pueri  committunt,  menda¬ 
cium  videlicet;  inde  se  primum  prodit  naturae 
corruptio. 

A.  FUROR  ILLIS  SECUNDUM  SIMILITUDINEM  SER-Vers.4. 
TENTIS,  SICUT  ASPIDIS  SURDAE  ,  ET  OBTURANTIS  AU¬ 
RES  SUAS. 

5.  Qu^I  NON  EXAUDIET  VOCEM  INCANTANTIUM,  Vers.  5. 
ET  VENEFICI  INCANTANTIS  SAPIENTER. 

Docuit  morbum  peccati  ab  ipsa  infantia  incipe¬ 
re  :  nunc  addit,  non  solum  hunc  esse  morbum 
diuturnum,  sed  etiam  gravissimum,  quia  non- 
nunquam  peccatores  tanto  furore  et  tanta  obsti¬ 
natione  grassantur  in  perniciem  aliorum  homi¬ 
num,  ut  similes  efficiantur  serpentibus  illis,  qui 
surdi  dicuntur,  quia  incantationibus  nullis  cedunt. 

«Furor  illis,»  id  est,  gravissimis  peccatoribus, 
qualis  tunc  erat  Saul,  est  «  secundum  similitu¬ 
dinem  serpentium,  »  qui  nulla  arte  mansuefieri 
possunt;  imo  secundum  similitudinem  «  aspidis 
surdae,  »  quae  obturat  cauda  aures  suas,  «  ut  non 
exaudiat  vocem  incantandum,  nec  venefici  incan¬ 
tantis  sapienter,  »  id  est,  valde  periti  in  arte  sua. 

Utrum  sit  verum,  an  fabulosum,  quod  dicitur  de 

aspide,  claudente  sibi  aures,  ne  audiat  maleficum 
incantantem,  non  multum  refert  ad  hujus  Psalmi 
explicationem.  David  enim  similitudinem  ducit 
ab  eo  quod  vulgo  fertur.  Monet  etiam  S.  Augus¬ 
tinus  non  ideo  approbari  incantationes  venefico¬ 
rum,  quia  David  inde  similitudinem  accepit :  nam 
et  Dominus  in  Evangelio  similitudines  duxit  a  ju¬ 
dice  injusto,  «  qui  nec  Deum  timet  nec  hominem 
reveretur,  »  Luc.  xviii  ;  et  a  villico  iniquitatis  qui, 
«donando  bona  domini  sui,  amicos  multos  sibi 
conciliavit, »  Luc.  xvi;  et  ab  illo  qui,  « invento  the¬ 
sauro  in  agro  alieno,  continuo  emit  agrum  illum 
ut  thesauro  solus  potiretur, »  Matth.  xm  :  nec  ta¬ 
men  approbavit  injustitiam  judicis,  neque  frau¬ 
des  servorum,  nec  astutiam  cupidorum. 

Ver»,  o.  6.  Deus  conteret  dentes  eorum  in  ore  ipso¬ 
rum,  MOLAS  LEONUM  CONFRINGET  DOMINUS. 

Descripta  gravitate  peccati  aliquorum  hominum , 
inter  quos  Saulem  David  numerabat  inprimis,  de¬ 
scribit  nunc  poenas  eorumdem  peccatorum  aptissi¬ 
mis  similitudinibus.  Prima  similitudo  continetur 
in  hoc  sexto  versiculo,  et  summa  ejus  est,  a  Deo 
auferri  potentiam  hominum  peccatorum,  quan¬ 
tumvis  magni,  robusti  et  feroces  esse  videantur  : 
nihil  enim  robustius  et  terribilius  leone,  et  in  ipso 
leone  nihil  durius,  acutius,  horribilius  dentibus 
molaribus.  «  Deus  »  igitur  «  dentes  leonum  con¬ 
fringet,»  id  est,  robur  et  potentiam  peccatorum 
quamvis  potentissimorum  auferet.  «  Deus,  inquit, 
conteret  dentes  eorum,»  peccatorum  videlicet,  qui 
instar  leonum  discerpunt  et  dilaniant  innocen¬ 
tes.  «In  ore  ipsorum,  »  id  est,  dum  adhuc  sunt 
in  ore  ipsorum  viventium  et  rugientium,  nam  con¬ 
terere  dentes  leonum  jam  evulsos  facile  est.  De¬ 
clarat,  vel  repetit  more  suo  Propheta,  quod  di¬ 
xit,  dum  addit  :  «Molas  leonum  confringet  Do¬ 
minus,  »  id  est,  non  solum  dentes  minores,  sed 
etiam  molares,  qui  sunt  omnium  maximi  et  du¬ 
rissimi,  confringet  Dominus. 

Vers.  7.  7.  Ad  NIHILUM  DEVENIENT,  TANQUAM  AQUA  DE¬ 

CURRENS;  INTENDIT  ARCUM  SUUM,  DONEC  INFIR¬ 
MENTUR. 

Potentia  Hsec  est  altera  similitudo,  quae  docet  potentiam 

niTbre-  impi°rum  f°re  brevissimam,  et  post  modicum  ita 

Tissima.  redigendam  esse  ad  nihilum,  ut  tota  progenie  ex- 
tincta,  ne  vestigium  quidem  ejus  remaneat.  Si¬ 
militudo  autem  ducitur,  vel  a  torrentibus  secun¬ 
dum  Augustinum,  qui  ita  intumescunt,  et  omnia 
secum  rapiunt,  ut  flumina  maxima  esse  videan¬ 
tur,  et  tamen  post  unam,  vel  alteram  horam  om¬ 
nino  siccantur  et  evanescunt,  ut  ne  gutta  quidem 
aquae  remaneat  in  alveis  torrentium ;  vel  ducitur 
similitudo  ab  ingenti  pluvia  hiemali,  ut  exponit 
S.  Hieronymus ,  quae  per  loca  declivia  ita  statim 
decurrit,  ut  post  modicum  cessante  pluvia ,  nus¬ 
quam  aqua  ipsa  compareat.  Exempla  innumera¬ 
bilia  adduci  possunt  tum  potentissimorum  tyran¬ 
norum,  ut  Saulis,  Achab,  et  Hieroboam,  vel  Ne- 

ronis,  Caii,  Domitiani,  et  similium;  tum  haere¬ 
siarcharum  magni  nominis,  ut  Arii,  Nestorii ,  et 
caeterorum.  «Ad  nihilum,  inquit,  devenient  tan- 
quam  aqua  decurrens, »  torrentis  vel  pluvia?,  quas 
velocissime  transit,  et  vestigium  non  relinquit. 

Ac  ne  putaremus,  casu  fieri,  vel  ex  naturalibus 
causis,  ut  potentissima  regna  tyrannorum,  aut 
famosissimae  haereses  tam  cito  finem  accipiant, 
subjungit  Propheta  :  « Intendit  arcum  suum,  do¬ 
nec  infirmentur, »  id  est,  impiorum  potentia  tam 
celerem  finem  habebit,  quia  Deus  omnipotens 
intendit  arcum  suum  adversus  eos ;  neque  arcum 
remittet,  donec  illi  infirmentur,  ac  debilitentur, 
et  viribus  amissis  deficiant  et  pereant. 

8.  Sicut  cera,  qu^e  fluit,  auferentur: super-  v«s.  *. 

CECIDIT  IGNIS,  ET  NON  VIDERUNT  SOLEM. 

Tertia  est  haec  similitudo,  quae  demonstrat,  non 
minus  facile  esse  Deo  potentiam  tyrannorum,  at¬ 
que  aliorum  impiorum  ad  nihilum  deducere , 
quam  facile  sit  soli,  aut  igni  ceram  liquefacere  : 
cera  enim  quantumvis  indurata,  calori  solis  vel 
ignis  nullo  modo  resistit,  sed  continuo  liquescit, 
defluit  et  perit.  «Sicut  cera,  inquit,  quae  fluit,» 
tangente  illam  sole,  vel  igne,  ita  «auferentur» 
de  medio  homines  peccatores.  Nam  «  superceci¬ 
dit  ignis»  irae  Dei  in  illos,  et  ipsi  tanquam  cera 
continuo  liquefacti  perierunt,  et  non  viderunt  am¬ 
plius  solem,  quem  soli  viventes  videre  possunt. 

In  codice  hebraeo  hic  versiculus  longe  aliter  ha¬ 
betur.  Sic  enim  vertit  S.  Hieronymus  :  Quasi  ver¬ 
mis  tabefactus  pertranseant,  quasi  abortivum  mulie¬ 
ris,  quod  non  vidit  solem.  Sed  quod  attinet  ad  vo¬ 
cabulum  VlSytf  shabehil ,  non  possunt  reprehendi 
Septuaginta,  quod  verterint  ceram,  quia  haec  vox 
non  habetur,  nisi  hoc  loco,  et  aliqui  volunt  signi¬ 
ficare  vermiculum,  aliqui  limacem,  alii  alia.  Inter 
tot  opiniones  de  obscurissima  voce,  cur  non  ma¬ 
gis  credemus  Septuaginta  Interpretibus  antiquio¬ 
ribus,  doctioribus,  et  pluribus?  Quod  vero  per¬ 
tinet  ad  illam  vocem,  DOD  themes ,  nulla  est  dif¬ 
ficultas  :  nam  proprie  significat  li que f actionem , 
et  Septuaginta  recte  verterunt,  ceram  quee  fluit, 
hoc  est,  liquescit;  et  S.  Hieronymus,  qui  vertit 
tabefactum,  sensum  expressit,  non  verbum.  Deni¬ 
que  illa  verba,  n©N  SDJ  nephel  esheth,  S.  Hiero¬ 
nymus  recte  vertit,  abortivum  mulieris',  sed  Sep¬ 
tuaginta  recte  etiam  verterunt,  supercecidit  ignis , 
quia  remotis  punctis  Rabbinorum  illud  nephel 
potest  legi  naphel,  quod  significat  cecidit,  et  illud 
nWN  esheth,  legerunt  sine  ultima  littera,  et  verte¬ 
runt  ignis,  quia  esh  ignem  significat. 

9.  Priusquam  intelligerent  spin.e  vestra:  vers.  #. 

RHAMNUM  :  SICUT  VIVENTES  ,  SIG  IN  IRA  ABSORDET 
EOS. 

Hinc  est  ultima  similitudo,  qua  docet  Propheta,  impii 
impios  succidendos  et  perdendos  a  Deo,  ante-  Prius 
quam  implere  possint  mala,  quae  adversus  justos  quTmbll 
meditati  sunt,  ut  non  habeant  gaudium  de  exter-  »os  et 

pios  per-  minio  justorum,  quod  maxime  cupiebant :  quo- 
dant  modo  Saul  antea  male 'periit,  quam  de  morte 
David  laetari  potuerit;  et  Diocletianus,  et  Maxi¬ 
mianus,  aliique  persecutores  Ecclesiae  prius  per¬ 
ierunt  quam  ultimum  exitium  Christianorum  vi¬ 
derint,  ad  quod  totis  viribus  inhiabant.  Similitudo 
autem  desumpta  est  a  spinis,  quae  ab  agricola  suc¬ 
ciduntur,  dum  tenerae  sunt,  antequam  ad  robur 
rhamni,  quod  est  lignum  magnis  et  durissimis  spi¬ 
nis  instructum ,  crescendo  perveniant  :  «  Prius¬ 
quam  intelligerent  spinae  vestrae  rhamnum  ;  » 
S.  Hieronymus  ex  hebraeo  vertit :  Antequam  spinee 
vestree  crescant  in  rhamnum.  S.  Hilarius  et  S.  Au¬ 
gustinus  legunt,  antequam  producat  spinas  vestras 
rhamnus.  Nostra  lectio  concordat  ad  verbum  cum 
hebraica  et  cum  graeca.  Porro  lectio  S.  Hilarii  et 
S.  Hieronymi  in  sensu  conveniunt  :  nam  spinas 
crescere  in  rhamnum,  et  spinas  teneras,  quae  fe¬ 
rire  non  possunt,  paulatim  crescere,  et  fieri  rham¬ 
num,  qui  duris  aculeis  suis  pungat  et  feriat :  sic 
etiam  rhamnum  producere  spinas,  est  rhamnum 
tenerum,  et  qui  nocere  non  potest,  crescere  et  in¬ 
duere  aculeos,  ut  maxime  nocere  valeat.  Oportet 
igitur  ad  eumdem  sensum  reducere  verba  obs¬ 
cura  nostrae  lectionis  :  id  quod  fiet,  si  per  vo¬ 
cem  intelligere ,  quae  est  in  hebraico  et  graeco  co¬ 
dice,  interpretemur,  crescere  ad  perfectum  robur; 
quod  quidem  hominibus  convenit,  qui  tunc  ad 
perfectam  aetatem  pervenerunt,  quando  sapere 
et  intelligere  incipiunt.  Sed  per  metaphoram  tri¬ 
buitur  etiam  aliis  rebus.  Itaque  sic  exponi  potest 
versiculus  :  «  Priusquam  intelligerent  spinae  ves¬ 
trae  rhamnum,»  id  est,  priusquam  ad  perfectio¬ 
nem  suam  spinae  tenerae  crescendo  pervenirent, 
ut  ad  instar  rhamni  pungere ,  ferire,  et  lacerare 
possent;  «  sicut  viventes,  sic  in  ira  absorbet  eos, » 
id  est,  Deus  absorbebit  ( absorbet  enim  hoc  loco 
positum  est  pro  absorbebit,  sicut  in  Evangelio, 
Joan.  xv,  ardet  pro  ardebit ),  Deus  ,  inquam,  ab¬ 
sorbebit  eos  sic  in  ira  sua,  sicut  viventes  absor¬ 
bere  solet  terra ,  aut  mare  :  mutatio  autem  illa 
personae  familiaris  est  Prophetis,  ut  cum  loquere¬ 
tur  ad  ipsos  impios  in  secunda  persona  dicens, 
spinee  vestree,  mox  transeat  ad  tertiam  dicens,  ab¬ 
sorbet  eos,  pro  absorbebit  vos. 

Virs.  io.  10.  Laetabitur  justus  cum  viderit  vindic¬ 
tam  ,  MANUS  SUAS  LAVABIT  IN  SANGUINE  PECCA¬ 
TORIS. 

Cum  haec  facta  fuerint,  quae  supra  dicta  sunt 
de  perditione  impiorum,  tunc  « laetabitur  justus, 
cum  viderit  vindictam ;  »  non  autem  amore  vin¬ 
dictae  laetabitur,  sed  amore  justitiae,  et  quia  vide¬ 
bit  se  Dei  gratia  custoditum,  non  esse  lapsum  in  ea 


peccata,  unde  tam  severe  puniri  mereretur;  nec 
solum  laetabitur,  sed  etiam  «  manus  suas  lavabit  in 
sanguine  peccatorum, »  id  est,  opera  bona  ipsius 
magis  elucebunt  ex  comparatione  malorum  ope¬ 
rum  peccatorum  :  nam  opposita  juxta  se  posita 
magissplendent:  per  sanguinem  enim  in  Scriptu¬ 
ris,  peccatum  intelligi  solet.  Vel  dici  potest  cum 
S.  Augustino,  justum  hic  in  terris  lavare  manus 
suas,  id  est,  mundare  opera  sua,  et  bene  ope¬ 
rando  fieri  diligentiorem,  dum  cernit  sanguinem, 
id  est,  mortem  ac  supplicia  impiorum.  In  he¬ 
braeo  habetur,  pedes  suos  lavabit.  Sed  omnes  alii 
codices  grseci  et  latini,  et  omnes  tractatores  le¬ 
gunt  manus. 

\\.  Et  DICET  HOMO  :  St  UTIQUE  EST  FRUCTUS  Vers.il. 
JUSTO,  UTIQUE  EST  DEUS  JUDICANS  EOS  IN  TERRA. 

Cum  impii  punientur,  et  justus  Letabitur,  tunc 
«  dicet  homo , »  id  est,  tunc  homines,  qui  ista  vi¬ 
debunt,  dicent  :  Si  justitia  fructum  aliquem  ad- 
fert,  ut  vere  adfert,  ille  maximus  est  fructus, 
quod  Deus  summus  omnium  Judex  non  sinit  pec¬ 
catores  impunitos,  neque  justos  irremuneratos ; 
sed  retractat  omnia  injusta  judicia,  et  judicat  eos, 
id  est,  tam  malos,  quam  bonos,  tribuens  justis 
debita  praemia  pro  omnibus  bonis  operibus,  quae 
fecerunt,  et  pro  omnibus  malis,  quae  pertulerunt : 
et  impiis  debita  supplicia  pro  omnibus  malis,  quae 
fecerunt,  et  pro  omnibus  deliciis,  in  quibus  lasci¬ 
vierunt.  Et  sic  impletur  illud  Apoc.  xvm:  «Quan¬ 
tum  se  glorificavit,  et  in  deliciis  fuit,  tantum  date 
illi  tormentum  et  luctum.  »  Judicium  autem  hoc 
dicitur  fieri  in  terra,  quia  fit  pro  his  actionibus 
quae  factae  sunt  in  terra,  et  quia  saepe  inchoatur 
in  hac  vita,  licet  perficiendum  sit  in  altera;  deni¬ 
que  quia  ultimum  etiam  judicium  fiet  de  homi¬ 
nibus,  qui  adhuc  erunt  in  terra,  et  inde  transituri 
erunt,  vel  ad  ccelum,  vel  ad  gehennam.  Unde  di¬ 
citur  Deus  judicaturus  orbem  terrarum  in  aequi¬ 
tate.  In  hebraeo  codice  non  habetur  conditiona- 
lis  si,  cum  dicitur  si  est  fructus  justo,  sed  "(X  ac, 
vere  est  fructus  justo,  vere  est  Deus  judicans  eos  in 
terra.  Illud  igitur,  si,  quod  ex  graeco  transiit  in 
codices  latinos,  non  est  conditio,  vel  particula 
dubitationem  significans  :  sed  explicanda  est,  ut 
nos  paulo  ante  explicuimus,  si  est  aliquis  fructus  Magna 
justo,  ut  sine  ullo  dubio  est,  ille  est  quod  Deus  ju-  consola* 
dicabit  accuratissime  omnia  opera  bona  et  mala, 
et  non  sinet  justos  in  perpetuum  opprimi  ab  impiis,  flicto- 
sed  impiis  condemnatis  justos  coronabit.  Quae  rum* 
certe  magna  est  consolatio  justorum  afflictorum, 
qui  ex  fide  vivunt,  et  exspectant  beatam  spem  et 
adventum  magni  Dei,  et  Salvatoris  nostri  Jesu 
Christi,  cui  sit  laus  et  gloria. 

PSALMUS  LIX 

SECUNDUM  HEBRiEOS. 


V.  v.  —  In  finem ,  \ .  Ne  disperdas,  David  in 
tituli  inscriptionem,  quando  misit  Saul,  et 
custodivit  domum  ejus,  ut  eum  interfice¬ 
ret. 

2.  Eripe  me  de  inimicis  meis,  Deus  meus  :  et 
ab  insurgentibus  in  me  libera  me. 

3.  Eripe  me  de  operantibus  iniquitatem  :  et 
de  viris  sanguinum  salva  me. 

A.  Quia  ecce  ceperunt  animam  meam :  irrue¬ 
runt  in  me  fortes. 

5.  Neque  iniquitas  mea,  neque  peccatum 
meum.  Domine  :  sine  iniquitate  cucurri,  et 
direxi. 

6.  Exurge  in  occursum  meum,  et  vide  :  et 
tu.  Domine,  Deus  virtutum,  Deus  Israel, 

Intende  ad  visitandas  omnes  gentes:  non  mi¬ 
serearis  omnibus,  qui  operantur  iniquitatem. 


7.  Convertentur  ad  vesperam,  et  famem  pa¬ 
tientur  ut  canes,  et  circuibunt  civitatem. 

8.  Ecce  loquentur  in  ore  suo,  et  gladius  in  la¬ 
biis  eorum  :  quoniam  quis  audivit? 

9.  Et  tu,  Domine,  deridebis  eos  :  ad  nihilum 
deduces  omnes  gentes. 

10.  Fortitudinem  meam  ad  te  custodiam, 
quia  Deus  susceptor  meus  es. 

11.  Deus  meus,  misericordia  ejus  praeveniet 
me. 

12.  Deus  ostendet  mihi  super  inimicos  meos, 
ne  occidas  eos;  nequando  obliviscantur  populi 
mei. 

Disperge  illos  in  virtute  tua,  et  depone  eos, 
protector  meus.  Domine. 

13.  Delictum  oris  eorum,  sermonem  labio¬ 
rum  ipsorum,  et  comprehendantur  in  superbia 
sua. 

Et  de  exeeratione  et  mendacio  annuntiabun¬ 
tur  \k.  in  consummatione  :  in  ira  consumma¬ 
tionis,  et  non  erunt. 

Et  scient  quia  Deus  dominabitur  Jacob,  et 
finium  terrae. 


Y.  s.  h.  —  Victori,  ut  non  disperdas  David 

humilem  et  simplicem,  quando  misit  Saul. 

et  custodierunt  domum,  ut  occiderent  [al. 

occideret ]  eum. 

Erue  me  de  inimicis  meis,  Deus  [h.  Domine ] 
meus,  et  a  resistentibus  mihi  protege  me. 

Libera  me  ab  operariis  iniquitatis  [al.  ope¬ 
rantibus  iniquitates ],  et  a  viris  sanguinum 
salva  me. 

Quia  ecce  insidiati  sunt  animae  meae,  congre¬ 
gantur  adversus  me  fortissimi  [h.  crudelissimi ] : 
absque  iniquitate  mea,  et  absque  peccato  meo, 
Domine. 

Non  egi  inique,  et  illi  currunt  [al.  cucurre¬ 
runt ]  et  praeparantur:  surge  [h.  expergiscere ] 
ex  adverso  pro  me  ,  et  respice. 

Et  tu,  Domine  Deus  exercituum,  Deus  Israel, 
evigila,  ut  visites  omnes  gentes. 

Non  miserearis  universis  qui  operantur  ini¬ 
quitatem.  Semper. 

Revertantur  ad  vesperam,  latrent  ut  canis 
[al.  canes],  et  circumeant  [al.  circuibunt ]  ci¬ 
vitatem. 

Ecce  loquentur  [al.  loquuntur ]  in  ore  suo, 
gladii  in  labiis  eorum  :  quasi  nemo  audiat. 

Tu  autem.  Domine  [al.  tac.  Domine ],  deride¬ 
bis  eos :  subsannabis  omnes  gentes. 

Fortitudinem  meam  ad  te  servabo  :  quoniam 
tu,  Deus,  elevator  meus. 

Deus  misericordia  mea  praeveniet  me:  Deus 
ostendet  mihi  in  insidiatoribus  [h.  dccantato- 
ribus )  meis. 

Ne  occidas  eos,  ne  forte  obliviscantur  populi 
mei  :  disperge  eos  in  fortitudine  tua,  et  destrue 
eos,  protector  noster  Domine  [al.  Deus]. 

Peccato  oris  sui,  sermone  [al.  in  peccato  et 
in  sermone]  labiorum  suorum,  et  capiantur  in 
superbia  sua  :  maledictionem  et  mendacium 
narrantes. 

Consume  in  furore,  consume  ut  non  sub¬ 
sistant  :  et  sciant  quoniam  Deus  dominatur 
[  al.  dominabitur]  Jacob,  in  finibus  terrae. 
Semper. 

15.  Convertentur  ad  vesperam,  et  famem  pa¬ 
tientur  ut  canes,  et  circuibunt  civitatem. 

16.  Ipsi  dispergentur  ad  manducandum;  si 
vero  non  fuerint  saturati,  et  murmurabunt. 

17.  Ego  autem  cantabo  fortitudinem  tuam,  et 
exultabo  mane  misericordiam  tuam. 

Quia  factus  es  susceptor  meus,  et  refugium 
meum,  in  die  tribulationis  meae. 

18.  Adjutor  meus  tibi  psallam,  quia  Deus 
susceptor  meus  es;  Deus  meus,  misericordia 
mea. 


Et  convertantur  ad  vesperam,  latrent  ut  canis 
[al.  canes],  et  circumeant  civitatem. 

Ipsi  vagabuntur  ut  comedant,  et  cum  saturati 
non  fuerint,  murmurabunt. 

Ego  autem  cantabo  imperium  tuum,  et  lau¬ 
dabo  mane  misericordiam  tuam  : 

Quoniam  factus  es  fortitudo  mea  [h.  susceptor 
meus],  et  refugium  in  die  tribulationis  meae. 

Virtutem  meam  tibi  cantabo  [h.  fortitudo 
mea  tibi  psallam],  quoniam  Deus  adjutor 
[h.  susceptor]  meus,  Deus  misericordia  mea. 


Argumentum.  —  Preces  continet  pro  sui  conservatione  ah  hostibus  impiis,  qui  vatem  sine  causa  persequerentur  et 
perciere  studerent. His  igitur  hominibus  perditissimis  poenas  divinas  imprecatur,  sibi  vero  defensionem  et  liberationem 
ex  omnibus  periculis  fiducia  certa  in  Deum  nixus  pollicetur.  Tempus  et  occasio  carminis  indicata  est  vers.  i.  Hodiernos 
interpretes,  qui  titulo  fidem  negant,  censentque  Psalmum  hunc  editum  esse  post  exsilium  Babylonicum  (Neh.  ni, 
33  seq.,  iv,  1  seqq.).  bene  confutat  Heugstenherg.  Strophae  quatuor,  quarum  prima  et  tertia  in  fine  appositum  habent 
selah,  secunda  et  quarta  vero  ab  eodem  versu  incipiunt,  eodemque  terminantur:  vers.  2-6,  7-10,  11-14,  15-18. 
Historia  legitur  I  Sam.  xix,  11. 


1.  Praecentori,  ne  disperdas ,  Davidis  carmen  mysticum,  cum  misit  Saulus 

emissarios,  et  custodirent  domum,  ut  interficerent  eum. 

2.  Lilx  ;a  me  ab  hostibus  meis,  mi  Deus  , 
ab  adversariis  meis  tutum  me  prsesta  : 

3.  Libera  me  ab  operantibus  iniquitatem, 
et  ab  hominibus  sanguinolentis  salva  me, 

4.  Nam  ecce  insidiantur  animae  (vitae)  meae; 
congregantur  adversum  me  feroces  : 

non  ob  delictum  meum,  nec  peccatum  meum,  Jova. 

5.  Abstjue  culpa  mea  incurrunt  in  me  et  constituunt  se  (aciem)  : 
surge  (vel  evigila)  in  occursum  meum,  et  vide  res  meas  afflictas. 

6.  Tu  vero,  Jova  Domine,  Deus  exercituum,  Deus  Israelis, 
expergiscere  ad  puniendum  omnes  gentes; 

ne  parcas  ulli  proditorum  pessimorum. 

7.  Revertebant  nocte, 
fremebant  instar  canum  , 
et  circumibant  urbem. 

8.  Ecce  effundebant  ore  suo  nequitiae  verba , 
gladii  (sermones  aculeati)  super  labia  eorum  * 
nam  (aiunt)  quis  audit  nos  ? 

9.  Tu  vero,  Jova,  rides  eos; 
subsannas  omnes  gentes. 

10.  Ad  robur  ejus  (Jovae),  ad  te,  inquam,  attendo, 
nam  Deus  est  arx  mea. 


1 1 .  Deus  meus  gratia  sua  praeveniet  me , 

Deus  videre  me  faciet  inimicos  meos. 

12.  Noli  interficere  eos  penitus,  ne  obliviscatur  populus  tanti  beneficii; 

vagari  eos  fac  potentia  tua,  et  deturba  eos  e  suis  sedibus , 
tu  clypeus  noster,  Domine. 

13.  Peccatum  oris  eorum,  sermonemque  labiorum  eorum  quod  attinet , 
et  (sic)  capiantur  in  fastu  suo, 

et  propter  maledictiones,  et  propter  mendacia,  quae  enarrant. 

14.  Consume  in  ira,  consume,  et  non  sint , 
et  sciant  Deum  esse  Dominum  in  Jacob 
usque  ad  limites  terrae. 


15.  Et  revertebant  nocte, 
fremebant  instar  canum, 
et  circumibant  urbem. 

16.  Ipsi  vagabantur  ad  vorandum  (me) , 

si  non  fuerint  saturati,  at  tamen  quaerendo  pernoctaverunt. 

17.  Ego  vero  canam  potentiam  tuam , 
et  celebrabo  mane  gratiam  tuam , 
quod  fuisti  arx  mihi, 

et  refugium  quum  versarer  in  angustiis. 

18.  Robur  meum,  tibi  canam  , 

nam  Deus  arx  mea  est ,  Deus  meus  benignus. 


Nom 

Vers.  4.  Congregantur  :  Maurer,  delitescunt,  insidias  ponunt.  —  Vers.  5.  Constituunt  se,  propr.  firmant 
se.  —  Yers.  6.  Nomen  goim  hic  Davidis  adversariorum  denotat,  q.  d.  Tu ,  qui  in  totas  gentes  soles  ani¬ 
madvertere,  nec  hisce  parcas  sceleratis  :  conf.  infra  vers.  9,  etPs.LVi,8.  —  Vers.  7.  It  evertebant,  me  in  domo 
mea  non  invento.  Evaldus  et  Maurer,  redeunt  vespere,  quovis  vespere  me  quaerendo  adventant,  ululantes 
canum  instar  circumeunt  urbem,  ut  me  capiant ;  Hengstenberg,  revertentur  vespere,  frement  instar  canum , 
et  circumibunt  urbem,  ut  similitudo  desumpta  sit  a  canibus  famelicis,  qui  toto  die  discurrunt,  nec  cibum 
quaesitum  inveniunt.  —  Yers  10.  Ita  Maurer  :  nil  enim,  ait,  apud  Hebraeorum  vates  frequentius  subita 
personarum  mutatione.  Alii  tamen  cum  veterum  plerisque  legunt  My,  coli.  vers.  18,  lioc  sensu  :  Robur 
meum,  i.  e.  animam,  spem  meam  ad  te  custodio;  Ewaldus,  praesidium  meum  tu  es,  ad  quod  respicio.  — 
Yers.  11.  Deus  meus ,  etc.  Secundum  Keri  vertendum  esset,  Deus  gratiae  meae.  Videre,  cum  voluptate.  — 
Yers.  13.  Hengstenberg,  peccatum  oris  ipsorum,  est  omne  verbum  labiorum  ipsorum.  Vulgati  sensus :  Propter 
sua  scelera  fient  fabula  mundi,  legendo  iesoupharou.  — Yers.  14.  Dominum...  usque  ad  limites  terree;  alii, 
sciant...  usque  ad,  etc.  —  Versiculos  15-16  Hengstenberg  vertit  per  futurum,  et  revertentur,  etc.;  Maurer 
vero  per  optativum,  et  redeant ,  etc.  Vide  notata  vers.  7.  —  Vers.  16.  Hengstenberg,  ipsi  errabunt  ad 
cibum  :  si  non  sint  saturati,  et  (tamen)  sic  (insaturati)  pernoctabunt.  Maurer,  vagentur  isti  ad  vorandum, 
praedatum  exeant!  profecto  satiabuntur,  strage  puta,  et  pernoctabunt ,  noctem  transigent  supremam.  — 
Yers.  17.  Mane,  ait  Maurer  et  Hengstenberg,  opponitur  tw  vespere  vers.  15.  —  Vers.  18.  Benignus,  propr, 
misericordiae  mece. 


BELLARMINI  EXPLANATIO. 

PSALMUS  LVIII. 

TITULUS  ET  ARGUMENTUM. 

Ne  disperdas,  David  in  tituli  inscriptionem,  quando  misit  Saul,  et  custodivit  domum  ejus,  ut  eum 

interficeret. 

Ex  hoc  titulo  colligitur  occasio  scribendi  Psalmum  praesentem.  Scribitur  enim,  lib.  I  Reg.  cap.  xix  ,  missos  fuisse 
satellites  a  Saule,  qui  custodirent  domum  David,  ne  forte  noctu  effugeret ,  ut  eum  mane  facto  interficerent :  sed 


Veis.  1. 


Vers.  i. 


Vers.  3. 


Vers.  4. 


PSALMUS  LVHI.  379 

Davidem,  conjugis  suae  consilio  et  auxilio,  per  fenestram  noctu  demissum  aufugisse.  Scribit  igitur  in  hoc  Psalmo 
David  oriflonem ,  quam  imminente  tam  ingenti  periculo  fudit  ad  Deum ;  et  simul  praedicit,  ut  solet ,  perditionem 
inimicorum  suorum.  S.  Augustinus  et  Theodoretus  volunt  Davidem  figuram  Christi  fuisse  :  Christus  enim  in  sepulcro, 
quasi  in  domo,  custodiebatur  a  satellitibus,  ut  impediretur  ejus  resurrectio,  et  proinde  etiam  praedicatio  Apostolorum, 
et  aedificatio  Ecclesiae,  quae  corpus  est  Christi.  Sed  Christus  resurrexit  non  aperto  sepulcro,  relictis  sindonibus,  et 
David  evasit  relictis  in  lecto  pellibus  caprinis.  Potest  etiam  totus  Psalmus  commode  explicari  generatim  de  impiis 
persequentibus  justos,  et  impiorum  exitio,  ac  justorum  liberatione.  Solet  enim  David  occasione  afflictionum  suarum 
concionari  in  universum  de  afflictionibus  et  consolatione  justorum,  et  malitia  ac  suppliciis  iniquorum.  Quae  etiam 
causa  est  cur  Ecclesia  frequentet  assidue  Psalmodiam ;  quod  non  tam  accurate  faceret,  si  de  solo  Davjde  plerique 
Psalmi  intelligendi  essent. 

EXPLICATIO  PSALMI. 


1.  Eripe  me  de  inimicis  meis,  Deus  meus,  et 

AB  INSURGENTIBUS  IN  ME  LIBERA  ME. 

Vox  est  Davidis  in  propria  domo,  quasi  in  car- 
cere  detenti,  obsidentibus  eum  satellitibus  Saulis : 
vox  item  est  Christi  in  sepulcro  jacentis,  custodi¬ 
bus  adhibitis :  vox  denique  est  cujuscumque  justi 
in  mortis  periculo  constituti. 

2.  Eripe  me  de  operantibus  iniquitatem,  et 

DE  VIRIS  SANGUINUM  SALVA  ME. 

Haec  est  explicatio  versiculi  superioris  :  quos 
enim  dixit  ibi  inimicos  suos ,  hic  dicit,  operantes 
iniquitatem;  justi  enim  non  alios  habent  inimi¬ 
cos,  nisi  iniquos ;  neque  alia  est  causa  inimicitiae 
ipsorum,  nisi  quia  illi  iniqui  sunt,  isti  justi ;  et 
quos  ibi  dixit,  insurgentes  in  se,  hic  dicit,  viros 
sanguinum,  id  est,  viros  homicidas,  et  qui  insur¬ 
gunt  in  proximum,  ut  ejus  sanguinem  fundant. 

3.  Quia  ecce  ceperunt  animam  meam,  irrue¬ 
runt  IN  ME  FORTES. 

Reddit  rationem  cur  dixerit,  «  salva  me,  »  vel 
«  eripe  me ,  »  quia  videlicet  in  maximo  discri¬ 
mine  vitae  amittendae  versabatur.  Erat  enim  quasi 
fera  inter  rete  conclusa,  et  comprehensa,  et  jam- 
jam  interficienda  :  quod  explicat  clarius  vox 
graeca  eOr.pe uaav,  id  est,  venati  sunt  animam  meam, 
quod  etiam  satis  congruit  cum  hebraica  lUIN 
arebu,  quam  S.  Hieronymus  vertit,  insidiati  sunt 
animae  meae.  Ergo  illud,  quod  in  nostra  editione 
legimus,  ceperunt  animam  meam,  non  significat, 
acceperunt  vitam  meam,  meque  occiderunt,  sed  com¬ 
prehenderunt  me,  sive  captivum  me  ceperunt.  «  Et 
irruerunt  in  me  fortes ,  »  id  est ,  viri  potentes , 
qualis  erat  rex  Saul,  Abner  dux  militiae,  et  simi¬ 
les,  in  me  impetum  fecerunt  :  quod  dicit,  ut  os¬ 
tendat  persecutionem  suam  non  esse  paucorum 
satellitum  a  quibus  tunc  obsidebatur ,  sed  regis 
potenlissimi,  qui  alios  satellites  ac  milites  ad  eum 
occidendum  mittere  poterat. 

4.  Neque  iniquitas  mea,  neque  peccatum 
meum.  Domine  :  sine  iniquitate  cucurri,  et 
direxi. 

Si  ad  personam  Davidis  haec  referantur,  non 
significant  nullum  fuisse  in  Davide  peccatum  ab¬ 
solute,  sed  non  fuisse  peccatum  adversus  regem, 
ut  temuli  ejus  calumniabantur.  At  si  referantur 


ad  Christum,  absolute  verissima  sunt  :  Christus  Christn» 
enim  «  peccatum  non  fecit,  nec  inventus  est  do-  omn‘Pec* 
lus  in  ore  ejus,  »  ut  scribit  B.  Petrus  I  Epist.  ii.  rJrt 
Ait  igitur  :  «  Neque  iniquitas  mea,  neque  pecca¬ 
tum  meum ,  Domine ,  »  id  est ,  irruerunt  in  me 
fortes,  et  tamen  nulla  est  iniquitas,  nulla  injusti¬ 
tia,  neque  peccatum  aliud  adversus  eos  a  me  pa¬ 
tratum,  ut  causam  persequendi  me  habeant.  Ego 
enim  «  sine  iniquitate  cucurri,  »  id  est,  cursum 
vitae  hucusque  peregi  sine  ulla  ipsorum  offen¬ 
sione.  a  Et  direxi,  »  id  est,  rectum  cursum  insti¬ 
tui,  non  declinavi,  ad  dexteram,  ad  aucupandos 
favores  potentiorum ;  neque  ad  sinistram,  ut  op¬ 
primerem  pauperes  et  humiles.  In  hebraeo  habe¬ 
tur  in  tertia  persona,  cucurrerunt,  et  direxerunt,  id 
est,  inimici  mei  cucurrerunt  adversum  me,  et  di¬ 
rexerunt  acies  suas ,  ut  me  occiderent.  Sed  Sep¬ 
tuaginta  Interpretes  aliter  legerunt  verba  hebrai¬ 
ca,  et  facilis  fuit  mutatio,  cum  prima  persona  et 
tertia  non  differant,  nisi  in  ultima  terminatione. 

Sed  res  non  est  magni  momenti. 

5.  Exurge  in  occursum  meum,  et  vide  :  et  tu  Vers.  5. 
Domine  Deus  virtutum,  Deus  Israel, 

6.  Intende  ad  visitandas  omnes  gentes;  non  vers.6. 
miserearis  omnibus  qui  operantur  iniquitatem. 

Dixerat,  cucurri,  et  direxi  :  qui  autem  dirigit 
cursum  suum,  sine  dubio  ad  Deum  currit,  ad  Ad  Deum 
quem  omnia  bona,  ut  ad  finem  ultimum  dirigun-  omnia 
tur.  Ait  igitur  :  Ego  bene  operando  ad  te  cursum  lK’i!Un-* 
meum  direxi;  tu  igitur  vicissim  me  protegendo,  tur. 
mihi  occurre,  atque  ad  me  cursum  auxilii  tui  di¬ 
rige,  et  vide  de  proximo  periculum  meum,  con¬ 
sidera  afflictionem  meam;  neque  potes  excusare 
impotentiam,  vel  ignorantiam;  nam  «Dominus» 
et  «Deus  virtutum  »  es;  atque  ut  Dominus,  omnia 
potes,  ut  Deus,  omnia  vides,  ut  Deus  virtutum, 
exercituum,  non  solum  per  te,  sed  etiam  per 
angelos,  et  quaslibet  alias  creaturas  me  juvare 
potes ,  quia  tibi  omnia  militant ;  denique  « tu 
es  Deus  Israel,  »  proinde  Israelitas ,  ut  proprius 
eorum  Deus  ex  foedere  cum  patribus  nostris 
inito  protegere  debes.  «  Intende  ad  visitandas 
omnes  gentes,  »  id  est,  adveniat  aliquando  dies 
universalis  judicii  tui ;  «  et  tunc  non  miserearis 
omnium  operantium  iniquitatem,  »  id  est,  nul¬ 
lius  operantis  iniquitatem  miserearis,  sed  omnes 
pro  meritis  punias.  Haec  videntur  accipienda  pro¬ 
phetice  potius,  quam  per  modum  imprecantis,  ut 

sensus  sit :  Veniet  aliquando  magna  illa  visitatio 
omnium  gentium,  in  qua  reddent  omnes  Deo 
summo  Judiei  rationem  factorum  suorum ;  et 
tunc  Deus  nullius  impii  miserebitur,  sed  omnes 
malos  male  perdet.  Atque  ex  hac  explicatione 
cessat  quaestio,  quam  S.  Augustinus  movet,  quo¬ 
modo  verum  sit,  quod  hic  dicitur  :  «  Non  mise¬ 
rearis  omnibus  qui  operantur  iniquitatem, »  cum ' 
constet  Deum  misertum  esse  ipsius  D  ividis  ope¬ 
rantis  iniquitatem  adulterii  et  homicidii,  etS.  Pe¬ 
tri  ipsum  Christum  negantis,  et  S.  Pauli  Eccle¬ 
siam  persequentis.  Cessat,  inquam,  ista  quaestio, 
Deus  mi-  quoniam  Deus  miseretur  operantium  iniquitatem, 
spreinr  non  ut  jU(jeXj  sed  ut  Pater  misericordiarum,  dum 
tmnMui-  operantes  iniquitatem  misericorditer  convertit  ad 
q  nta-  poenitentiam.  David  autem  hoc  loco  loquitur  de 
tem,  h°d  Deo,  uj.  jU(jex  est?  ((  qUi  reddet  unicuique  secun- 
U£ed'  ut’  dum  opera  sua,  »  Matth.  xvi;  ac  praesertim  in  ul- 
pater.  timo  judicio  nullius  impii,  vel  iniqui  miserebitur. 

Vers.  7.  7.  CONVERTENTUR  AD  VESPERAM,  ET  FAMEM  TA- 

TIENTUR  UT  CANES  I  ET  CIRCUIBUNT  CIVITATEM. 

Pergit  explicare  miseram  conditionem  iniquo¬ 
rum  in  novissimo  die.  «  Ipsi  enim  convertentur 
ad  vesperam,  »  id  est.  finito  die  in  quo  fructuose 
converti  licebat,  nimisque  sero  sapere  incipient, 
et  poenitentiam  agere  nihil  eis  profuturam,  de 
quibus  dicitur  Sap.  v  :  «  Poenitentiam  agentes,  et 
prae  angustia  spiritus  gementes. »  «  Et  famem  pa¬ 
tientur  ut  canes,  »  famem  utique  justitiae,  quam 
esuriere  nequaquam  quando  tempus  erat,  vel  fa¬ 
mem  qualiscumque  consolationis  et  quietis  ;  «  et 
circuibunt,  »  ut  canes  famelici,  «  civitatem  Dei,  » 
id  est,  electorum  coetum :  respicient  enim  ad  om¬ 
nes,  si  quo  modo  apud  aliquem  misericordiam 
invenire  possint,  sed  non  invenient ;  nemo  enim 
Sanctorum  in  illa  die  miserebitur  operantium  ini¬ 
quitatem.  Erit  autem  haec  digna  retributio,  quo¬ 
niam  in  hac  vita  viri  iniqui  «  conversi  sunt  ad 
vesperam ,  »  id  est ,  ad  tenebras  noctis ,  non  ad 
lucem  diei  ;  «  et  famem  passi  sunt,  »  ut  canes,  id 
est,  famelici  fuerunt  carnalium  delectationum, 
quae  si  comparentur  ad  spiritualia,  cibi  sunt  cor¬ 
rupti,  ac  putridi,  et  canum  proprii;  et  ideo  cir- 
cuierunt  civitatem,  nam  extra  civitates  in  fossis 
murorum  projici  solent  cadavera  equorum,  alio- 
rumque  animantium  immundorum,  quae  non  ab 
hominibus,  sed  a  canibus  devorantur.  Hunc  lo¬ 
cum  alii  exponunt  de  reversione  satellitum  ad 
vesperam,  ut  noctu  Davidem  in  domo  sua  rape¬ 
rent,  et  instar  canum  vitam  ejus  devorarent.  Alii 
de  conversione  Judaeorum  circa  finem  mundi, 
juxta  illud  Apostoli  Rom.  xi  :  «  Caecitas  ex  parte 
cecidit  in  Israel,  donec  plenitudo  gentium  intra¬ 
ret,  et  sic  omnis  Israel  salvus  fieret. »  Alii  de  con¬ 
versione  eorumdem  Judaeorum  ad  vesperam,  id 
est,  post  mortem  Christi,  qui  famem  passi  sunt, 
sicut  canes,  id  est,  sicut  gentiles,  et  simul  saturati 
sunt  ad  praedicationem  Apostolorum,  et  tum  ipsi 
quoque  circumierunt  civitatem  docendo  et  prae¬ 


dicando  ;  quae  est  expositio  S.  Augustini.  Alii  de 
reversione  Judaeorum  in  Palaestinam  ,  post  ever¬ 
sionem  civitatis  suae  Jerusalem,  qui  famem  patie¬ 
bantur  pristinae  felicitatis  et  caeremoniarum  lega¬ 
lium,  et  circuibant  eversam  civitatem,  si  quo 
modo  eam  reaedificare  possent.  Nos  lectori  judi¬ 
cium  relinquimus. 

8.  EcCE  LOQUENTUR  IN  ORE  SUO,  ET  GLADIUS  IN  vers  *• 
LABIIS  EORUM  :  QUONIAM  QUIS  AUDIVIT? 

Revertitur  ad  malitiam  iniquorum  :  vicissim 
enim  loquitur  Propheta  nunc  de  culpa,  nunc  de 
poena  impiorum.  «  Ecce,  »  inquit,  qui  me  quae¬ 
runt  ad  necem,  «  loquentur  in  ore  suo,  »  id  est, 
submissa  voce  inter  se  loquentur,  ut  vix  ex  ore 
sonus  egrediatur.  «  Et  gladius  in  labiis  eorum,  » 
et  verba  ipsorum  quasi  gladius  erunt,  quoniam 
de  nece  inter  se  consultabunt.  Secure  autem  inter 
se  loquentur,  «  quoniam  »  dicent :  «  Quis  audi¬ 
vit?  »  id  est,  nemo  audivit,  secretus  erit  sermo. 

9.  Et  tu,  Domine,  deridebis  eos;  ad  nihilum  Vers.  9. 

DEDUCES  OMNES  GENTES. 

Illi  putant  se  non  audiri,  quando  inter  se  secre¬ 
to  consultant,  et  putant  se  magna  facturos ;  «  sed 
tu,  Domine,  »  cui  nihil  est  occultum,  «  deridebis 
eos,  »  tanquam  vanos,  qui  nosti  eorum  consilia, 
et  impedire  conatus  ipsorum  nullo  negotio  potes, 
nec  solum  inimicos  meos  deridebis ,  sed  etiamsi 
omnes  gentes  cum  illis  conjungerentur,  eas  quo¬ 
que  contemneres,  et  nihili  faceres.  Ubi  illud,  ad 
nihilum  deduces,  in  hebrseo  est,  subsannabis,  ut  sit 
fere  idem  cum  deridebis.  In  greeeo  est  e^uSsvwceic, 
pro  nihilo  duces,  quod  in  idem  recidit.  Itaque  ut 
nostra  latina  editio  cum  textibus  originalibus 
conveniat,  sic  explicandum  est  illud  :  Ad  nihilum 
deduces,  id  est,  pro  nihilo  habebis,  sive  ad  ni¬ 
hilum  deduces  in  mente  tua,  quia  tanquam  ni¬ 
hilum  existimabis.  Clarius  id  habetur  in  Ps.  xiv, 
ubi  dicitur  :  «  Ad  nihilum  deductus  est  in  con¬ 
spectu  ejus  malignus,  »  ubi  illud,  in  conspectu 
ejus ,  demonstrat  deduci  ad  nihilum ,  non  esse 
exstingui  penitus,  ac  deleri,  sed  pro  nihilo  repu¬ 
tari.  Quomodo  dicitur  Isai.  xl  :  «  Omnes  gentes 
quasi  non  sint,  sic  sunt  coram  eo,  et  quasi  nihi¬ 
lum  et  inane  reputate  sunt  ei.  » 

10.  Fortitudinem  mf.am  ad  te  custodiam,  Vers.  10. 
quia,  Deus,  susceptor  meus  es;  Deus  meus, 
misericordia  ejus  praeveniet  me. 

Quia  meminit  omnipotentiae  Dei ,  coram  quo 
omnes  gentes  pro  nihilo  reputantur,  humiliat  se 
sub  potenti  manu  Dei,  ut  gratiam  mereatur.  «  For¬ 
titudinem,  inquit,  meam  ad  te  custodiam,  »  id 
est,  ego  robur  meum  non  ex  me  habeo,  sed  a  te 
accepi;  ideo  non  in  meis  viribus  est  illud  conser¬ 
vare,  sed  «  ad  te,  »  id  est,  apud  te  custodiam; 
tu  qui  dedisti,  conservabis,  «quia  susceptor  meus 
es,  Deus  meus; » id  est,  non  sine  causa  confido  in 
protectione  tua,  quia  tu,  Deus,  suscepisti  me  prote- 


PSALMUS  LVI1I.  384 


gendum  ab  infantia  mea,  quia  tu  es  proprie  Deus 
meus,  quem  solum  colo.  «  Misericordia  ejus  prae¬ 
veniet  me, »  id  est,  non  frustra  haec  loquor,  quia 
David  in  misericordia  Dei  praevenit  me  olim,  et  (ut  con- 
PeT^  ost  ^0)  semPer  praeveniet,  ut  non  sinat  me  opprimi 
praven-  ab  hostibus  meis.  Haec  justissime  David  dicit,  qui 
tus  mise-  in  pueritia  praeventus  fuit  gratia  Dei,  et  robur  di- 
ncorda.  yinitus  accepit,  ut  ursum  et  leonem,  ac  deinde 
Goliath  gigantem  armatum  ipse  inermis  occi¬ 
derit,  et  in  regem  item  adhuc  puer  a  Samuele 
inunctus  fuit.  Quod  si  haec  referantur  ad  Christum, 
multo  magis  verificantur,  cum  ipse  non  a  pueri¬ 
tia,  aut  infantia,  sed  a  conceptione  «  unctus  fue¬ 
rit  Spiritu  Sancto  et  virtute,  »  ut  loquitur  S.  Pe¬ 
trus  apostolus  Act.  x.  In  hebraeo  legitur.  Dei  mi¬ 
sericordia  ejus  praeveniet  me.  Sed  Septuaginta  In¬ 
terpretes  non  legerunt,  elohe,  sed  elohai ,  Deus 
meus.  Itaque  Rabbini  non  recte  puncta  colloca¬ 
verunt. 

Veis.  ii.  41.  Deus  ostendet  mihi  super  inimicos  meos; 

NE  OCCIDAS  EOS,  NE  QUANDO  OBLIVISCANTUR  POPULI 
MEI. 

vers  12.  12.  Disperge  illos  in  virtute  tua  :  et  de¬ 

pone  EOS,  PROTECTOR  MEUS,  DOMINE. 

Revertitur  Propheta  ad  inimicos  suos,  ac  prae¬ 
dicit  poenam  ipsorum  :  sed  haec  omnia  magis  lo¬ 
quitur  in  persona  Christi,  quam  in  persona  pro¬ 
pria.  «  Deus,  inquit,  ostendet  mihi  super  inimicos 
meos,  »  id  est,  demonstrabit  mihi  supplicium, 
quod  patientur  inimici  mei,  quasi  dicat :  Jam  re¬ 
velavit  mihi  Deus  quid  eventurum  sit  inimicis 
meis,  sed  etiam  reipsa  ostendet  eventum,  et  tunc 
videbo  supplicium  quod  justissime  patientur. 
Ego  autem  precor  Deum,  ut  non  occidat  eos,  id 
est,  non  omnino  exstinguat  gentem  judaicam  : 
«Nequando  homines  obliviscantur  populi  mei;  » 
vult  enim  Christus  agnosci  populum  suum,  unde 
originem  secundum  carnem  ducit.  Rogo  igitur, 
inquit,  «  ut  Deus  in  virtute  sua,  »  in  potentia  sua, 
cui  nemo  resistere  potest,  «  dispergat  illos  »  per 
orbem  terrarum,  et  deponat  eos  de  altitudine 
gloriae,  in  qua  posili  erant,  cum  essent  populus 
Dei  i  ec  ii  Varis ,  et  regnum  ac  sacerdotium  obti¬ 
nerent.  Quae  omnia  in  Judreis  videmus  ad  litleram 
adimpleri.  In  graecis  codicibus  habetur :  Neguando 
obliviscantur  leges  tuas,  et  sic  legunt  Hilarius,  Au¬ 
gustinus,  Euthymius  et  alii;  sed  nostra  lectio  con¬ 
cordat  cum  hebraico  codice ;  et  credibile  est  sic 
etiam  vertisse  Septuaginta  Interpretes,  sed  grae- 
cum  textum  postea  fuisse  mutatum :  testatur  enim 
S.  Hieronymus  in  epist.  ad  Suniam  et  Frelellam,  in 
Septuaginta  Interpretibus  haberi,  populi  mei,  ut 
habetur  in  hebraeo. 

Vers.  13.  13.  DELICTUM  ORIS  EORUM,  SERMONEM  LABIOPCM 

irSORUM;  ET  COMPREHENDANTUR  IN  SUPERBIA  SUA. 

Explicat  causam  dispersionis  Judaeorum,  quasi 
dicat :  Haec  illis  eveniant,  propter  «  delictum  oris 


eorum,  »  id  est,  propter  sermonem  labiorum  ip¬ 
sorum,  quo  dixerunt  Joan.  xix  :  «  Non  habemus 
regem,  nisi  Caesarem;  »  et :  «  Sanguis  ejus  super 
nos  et  super  filios  nostros,  »  Matth.  xxvn.  Deus 
enim  juste  illis  tribuit  quod  sibi  imprecati  sunt, 
juxta  illud  Dan.  ix  :  «  Et  non  erit  ejus  populus, 
qui  eum  negaturus  est.»  «Et  comprehendantur 
in  superbia  sua, »  id  est,  captivi  fiant  a  Romanis, 
et  humilientur,  ac  dejiciantur  ob  superbiam  suam, 
qua  gloriabantur  se  filios  esse  Abraliae,  et  ne¬ 
mini  usquam  servivisse,  ut  perspicuum  est  ex 
cap.  viii  Joan.  Yere  enim  propter  superbiam  et 
contumaciam  suam  Romanorum  indignationem 
in  se  provocaverunt,  ut  patet  ex  libris  Josephi  de 
bello  Judaico.  Sed  illa  occasio  fuit  exitii ;  vera 
autem  causa  fuit  superbia,  qua  Dei  Filium  con¬ 
tempserunt. 

14.  Et  de  execratione,  et  mendacio  annun-  Vers*u* 

TIABUNTUR  IN  CONSUMMATIONE,  IN  IRA  CONSUMMA¬ 
TIONIS,  ET  NON  ERUNT. 

Per  exeerationem  et  mendacium  intelligo  verba  Imraa' 
illa  supra  dicta  :  «  Sanguis  ejus  super  nos ;  »  et :  jnda!0_ 
«  Non  habemus  regem ,  nisi  Caesarem.  »  Illud  rum  im- 
enim  :  «  Sanguis  ejus  super  nos,»  fuit  horrenda  precatl° 
execratio,  qua  sibi  imprecati  sunt  Judaei  pcenam 
debitam  immanissimo  omnium  scelerum;  illud 
autem  :  Non  habemus  regem,  nisi  Caesarem ,  men¬ 
dacium  et  simulatio  fuit ;  constat  enim  illos  no¬ 
luisse  dare  C<esari  censum,  et  jactasse  se  liberos 
et  nemini  unquam  servivisse,  cum  tamen  hoc  ip¬ 
sum  esset  insigne  mendacium  :  servierunt  enim 
Pharaoni  in  d^gypto,  Nabuchodonosori  in  Baby¬ 
lonia,  Philistaeis  in  terra  promissionis,  et  tunc, 
cum  haec  dicerent,  Romanis  manifestissime  ser¬ 
viebant.  Praedicit  ergo  Propheta ,  quod  de  hac 
execratione  et  mendacio,  id  est,  propter  haec  de¬ 
licta  oris  ipsorum,  propter  eam  horrendam  exe¬ 
erationem,  et  tam  superba  mendacia,  «annun¬ 
tiabuntur  in  consummatione,  »  id  est,  divulga¬ 
buntur,  et  infames  erunt  toto  orbe  terrarum, 
quando  eversa  civitate  consummaretur  ac  de¬ 
strueretur  omnis  potentia,  omnis  gloria,  omnis 
status  reipublicae  Judaeorum.  «  In  ira  consumma¬ 
tionis,  »  hoc  est  in  illa  consummatione,  quae  non 
casu  accidet,  sed  ab  ira  et  indignatione  Dei  pro¬ 
veniet,  et  ideo  erit  perfecta  et  absoluta  consum¬ 
matio,  ut  nunquam  deinceps  Judaei  regnum  et 
civitatem  regiam  sint  habituri :  ideo  additur,  «  et 
non  erunt,  »  id  est,  et  sic  peracta  consummatione, 
non  amplius  subsistent  Judaei,  id  est,  non  erunt 
populus,  nec  regnum,  sed  dispersio  et  dissipatio 
miserabilis ,  ut  hodie  cernimus  oculis  nostris.  In 
codice  hebraico  legitur  :  De  execratione  et  menda¬ 
cio  annuntiabunt ;  sed  verba  hebraica  facile  mu¬ 
tant  significationem  :  propterea  Septuaginta  In¬ 
terpretes,  qui  peritissimi  erant  hebraicae  linguae, 
verbum  activum  in  passiva  significatione  inter¬ 
pretati  sunt.  In  eodem  codice  legitur :  Consume  in 
ira ,  consume ,  ut  non  subsistant.  Verum  Septuaginta 

Interpretes ,  vel  acceperunt  vocem  nS3  calle  pro 
nomine,  non  pro  verbo,  id  est,  pro  consummatio¬ 
ne,  non  pro  imperativo  consume;  vel  certe  sensum 
expresserunt,  non  verbum  verbo  reddiderunt. 

vers.  <5.  15.  Et  scient,  quia  Deus  dominabitur  Jacob, 

ET  FINIUM  TERRAi. 

Et  cum  fuerint  dispersi  Judaei  per  omnes  terras, 
tunc  scient,  et  aperte  videbunt,  Deum  verum, 
non  solum  Dominum  esse  Jacob  ,  id  est,  populi 
Israelitici,  sed  etiam  «  finium  terrae, »  id  est,  om¬ 
nium  gentium  usque  ad  ultimos  fines  terrae.  An¬ 
tea,  siquidem  «notus  erat  in  Judaea  Deus,  et  in 
Israel  magnum  nomen  ejus,  »  Psalm.  xcv,  dice¬ 
batur  :  «  Effunde  iram  tuam  in  gentes ,  quae  te 
non  noverunt,  et  in  regna  quae  nomen  tuum  non 
invocaverunt,  »  Psalm.  lxxviii  ;  sed  post  eversio¬ 
nem  Jerosolymae,  Evangelio  Christi  per  orbem 
terrarum  praedicato ,  dispersi  Judaei  viderunt 
ubique  Deum  verum  coli,  idola  confringi,  psal¬ 
mos  Davidicos  cani  :  ita  didicerunt  Deum  non 
solum  Judaeorum  Deum  esse,  sed  etiam  gentium. 

vers.  is.  46.  Convertentur  ad  vesperam,  et  famem 

PATIENTUR  UT  CANES  :  ET  CIRCUIBUNT  CIVIVATEM. 

Sed  nunquam  apertius  scient  Deum  dominari 
Jacob,  et  finium  terrae,  quam  in  novissimo  die, 
quando  «  stabimus  omnes  ante  tribunal  Christi,  » 
Rom.  xiv,  «  et  illi  flectetur  omne  genu  :  »  tunc 
convertentur  ad  poenitentiam,  sed  ad  vesperam, 
finito  tempore  misericordiae ;  «  et  famem  patien¬ 
tur  ut  canes ,  et  circuibunt  civitatem  »  electorum, 
ut  cibum  consolationis  inveniant. 

vers.  i7.  17.  Ipsi  dispergentur  ad  manducandum  :  si 

VERO  NON  FUERINT  SATURATI,  ET  MURMURABUNT. 

Iidem  Judaei  dispergentur  ad  manducandum, 
recurrendo  ad  Patriarchas  suos  et  Prophetas,  at¬ 
que  ad  eos  clamando,  ut  canes  famelici;  et  quia 
nihil  consolationis  accipient,  neque  ab  illis  pro 
filiis  agnoscentur,  murmurare  incipient,  et  queri 
de  infelicitate  sua.  Quod  si  haec  nostra  explicatio 
non  probetur,  jam  indicavimus  alias  multas,  dum 
versiculum  septimum  explicaremus. 

Vers. <8.  18.  Ego  AUTEM  CANTABO  FORTITUDINEM  TUAM, 

ET  EXULTABO  MANE  MISERICORDIAM  TUAM. 

Hactenus  de  impiis  persecutoribus ;  nunc  David 
in  persona  propria,  sive  potius  in  persona  Christi, 
et  Ecclesiae,  quae  corpus  ejus  est,  explicat  laeti¬ 
tiam  et  exultationem  suam,  nec  non  laudem  Dei 
et  actionem  gratiarum.  «  Ego  autem,  inquit,  can¬ 
tabo  fortitudinem  tuam, »  id  est,  miseri  illi  latra¬ 
bunt  et  murmurabunt ;  ego  autem  e  contrario 
«  cantabo,  »  et  laudabo  «  fortitudinem  tuam,  » 


id  est ,  magnam  potentiam  tuam ,  quam  osten¬ 
disti  in  debellatione  et  perditione  iniquorum. 

«  Et  exultabo  misericordiam  tuam,  »  id  est,  exul- 
tans  laudabo  misericordiam ,  quam  ostendisti  in 
liberatione  et  glorificatione  justorum  :  id  autem 
faciam  summo  mane,  id  est,  primo  quoque  tem¬ 
pore  ante  omnia  alia  negotia ,  vel  «  mane ,  »  id 
est,  inchoante  die  sempiternae  felicitatis,  transacta 
jam  nocte  terribilis  judicii  universalis.  Pro  exul- 
taho ,  multi  latini  codices  habent  exaltabo  :  sed 
lectio  nostra  concordat  cum  textu  hebraico  et 
gr.eco,  et  sic  legunt  Patres. 

19.  Quia  factus  es  susceptor  meus,  et  refu-  vers.  i». 

G1UM  MEUM  IN  DIE  TRIBULATIONIS  MEAS. 

■  : ! 

Declarat  effectum  misericordiae,  quam  exul- 
tando  decantaturum  se  promittit ,  quod  videlicet 
«  Deus  susceptor  ejus  fuerit,  »  id  est,  protegen¬ 
dum  susceperit,  «et  refugium» illi  praestiterit  «in 
omni  tribulatione  sua.  » 

20.  Adjutor  meus,  tibi  psallam,  quia  Deus  vers.  20. 

SUSCEPTOR  MEUS  ES ;  DEUS  MEUS,  MISERICORDIA 
MEA. 

Idem  aliis  verbis  repetit,  ut  affectum  suum  et 
gratum  animum  erga  tantum  benefactorem  os¬ 
tendat.  Illud,  adjutor  meus,  in  hebraeo  est,  forti¬ 
tudo  mea,  ex  quo  intelligimus  significari  adju¬ 
torem  robustum  et  potentissimum  :  proinde  lau¬ 
datur  ea  voce  potentia  Dei.  Per  illud  autem, 
susceptor  meus,  laudatur  bonitas  Dei,  quae  sub 
alas  suas  protegendos  suscipit  electos.  Per  illud, 

Deus  meus,  significatur  summum  bonum  nos¬ 
trum  ,  ac  finis  ultimus  omnium  desideriorum ; 
quamvis  autem  in  hebraeo  sit ,  Deus  misericordice 
meae,  tamen  recte  Septuaginta  et  latinus  Interpres 
verterunt :  «  Deus  meus,  misericordia  mea, »  quia 
vox  hebraea  una  et  eadem,  si  legatur  elohe,  signi¬ 
ficat  Deus,  si  legatur  elohai,  significat  Deus  meus; 
et  sic  legerunt  Septuaginta,  et  haec  est  vera  lectio, 
quicquid  Rabbini  dicant.  Denique  illud ,  miseri¬ 
cordia  mea,  significat  in  compendio  omnia  bene¬ 
ficia  Dei,  quibus  ad  ipsum  Deum,  id  est,  ad  sum¬ 
mum  bonum  pervenimus  :  recte  enim  observat 
S.  Augustinus  multo  amplius  esse  misericordia  mea,  Plns  est 
quam  salus  mea,  vita  mea,  spes  mea,  et  similia.  Mi-  ‘"oTdia  '* 
sericordia  enim  fecit  ut  essemus,  ut  viveremus,  mea, 
ut  liberaremur  a  malo,  ut  proficeremus  in  bono  ;  Tuarn  sa* 
misericordia  Dei  praedestinati  sumus,  vocati  su-  us  raea" 
mus,  justificati  sumus,  glorificati  tandem  erimus  : 
nam  etiamsi  glorificatio  ex  meritis  detur,  tamen 
ipsa  merita  nostra,  dona  sunt  Dei,  quia  sine  gratia 
praecedente  nulla  essent.  Merito  igitur  idem  Pro¬ 
pheta  in  Psalm.  cn  dicit  :  «  Qui  coronat  te  in  mi¬ 
sericordia  et  miserationibus.  » 

SECUNDUM 

V.  y.  —  i.  In  finem,  pro  his  qui  immutabun¬ 
tur,  in  tituli  inscriptionem,  ipsi  David  in 
doctrinam.,  2.  Cum  succendit  Mesopota¬ 
miam  Syrice,  et  Sobal,  et  convertit  Joab, 
et  percussit  Idumaeam  in  valle  Salinarum 
duodecim  millia. 

3.  Deus,  repulisti  nos,  et  destruxisti  nos: 
iratus  es,  et  misertus  es  nobis. 

4.  Commovisti  terram,  et  conturbasti  eam: 
sana  contritiones  ejus,  quia  commota  est. 

5.  Ostendisti  populo  tuo  dura  :  potasti  nos 
vino  compunctionis. 

6.  Dedisti  metuentibus  te  significationem,  ut 
fugiant,  a  facie  arcus  : 

Ut  liberentur  dilecti  tui :  7.  salvum  fac  dex¬ 
tera  tua,  et  exaudi  me. 

8.  Deus  locutus  est  in  sancto  suo  :  laetabor, 
et  partibor  Sichimam,  et  convallem  tabernacu¬ 
lorum  metibor. 

9.  Meus  est  Galaad,  et  meus  est  Manasses,  et 
Ephraim  fortitudo  capitis  mei. 

Juda  rex  meus  ,  10.  Moab  olla  spei  meae. 

In  Idumaeam  extendam  calceamentum  meum : 
mihi  alienigenae  subditi  sunt. 

11.  Quis  deducet  me  in  civitatem  munitam? 
quis  deducet  me  usque  in  Idumaeam? 

12.  Nonne  tu,  Deus,  qui  repulisti  nos,  et  non 
egredieris,  Deus,  in  virtutibus  nostris? 

13.  Da  nobis  auxilium  de  tribulatione ,  quia 
vana  salus  hominis. 

14.  In  Deo  faciemus  virtutem,  et  ipse  ad  ni¬ 
hilum  deducet  tribulantes  nos. 


HEBRiEOS. 

V.  s.  h.  —  Victori,  pro  liliis  testimonium,  et 
humilis  simplicis  David  ad  docendum , 
quando  pugnavit  adversus  Syriam  Meso¬ 
potamiae,  et  adversus  Syriam  Soba:  et  re¬ 
versus  est  Joab,  et  percussit  Edom  in  valle 
Salinarum  duodecim  millia. 

Deus,  projecisti  nos,  scidisti  :  iratus  conver¬ 
tisti  nos. 

Commovisti  terram,  et  disrupisti  eam  :  sana 
contritiones  ejus,  quoniam  commota  est. 

Ostendisti  populo  tuo  duritiam :  potasti  nos 
vino  consopiente. 

Dedisti  metuentibus  [al.  timentibus ]  te  sig¬ 
num,  ut  fugerent  a  facie  arcus.  Semper. 

Ut  liberentur  amici  tui :  salva  dextera  tua , 
et  exaudi  me. 

Deus  locutus  est  in  sanctuario  suo  :  laetabor, 
dividam  Sichimam,  et  vallem  Soccoth  dimetiar. 

Meus  est  Galaad,  et  meus  est  Manasse,  et 
Ephraim  fortitudo  capitis  mei : 

Juda  legifer  meus  :  Moab  olla  lavacri  mei. 
Super  Idumaeam  incedam  calceamento  meo  t 
mihi  Palaestina  foederata  est. 

Quis  deducet  me  ad  civitatem  munitam,  quis 
deducet  me  usque  ad  Idumaeam  ? 

Nonne  tu,  Deus,  qui  projecisti  nos,  et  non 
egredieris,  Deus,  in  exercitibus  nostris? 

Da  nobis  auxilium  de  [al.  in]  tribulatione  : 
vana  est  enim  salus  ab  homine. 

In  Deo  faciemus  virtutem,  et  ipse  conculcabit 
tribulantes  nos. 


Argumentum.  —  Strophe  tres,  quatuor  constantes  Versiculis :  vers.  3-6,  quae  civitati  nostrae  inflixisti  vulnera  ,  sa-* 
nasti,  o  Jova;  vers.  7-10,  qui  terram  sanctam  una  cum  terris  adjacentibus  nostram  esse  jussisti;  vers.  11-14,  te  duce 
iterum  vincemus.  De  carminis  tempore  et  occasione  vide  not.  ad  vers.  2. 

1.  Praecentori,  super  lilium,  revelatio,  carmen  mysticum  Davidis,  ad  docen¬ 

dum, 

2.  Cum  debellavit  Aramum  duorum  fluviorum  et  Aramum  Tsobae,  et  reversus 

est  Joabus  et  percussit  Edomaeos  in  valle  Salis,  duodecim  millia  virorum, 

3.  Deus,  quondam  repulisti  nos,  fregisti  nos, 

iratus  fuisti,  nunc  reducis  (temetipsum,  vel  spiritum,  i.  e.  robur)  nobis. 

4.  Concussisti  terram,  disrupisti  eam  : 
sana  fracturas  ejus,  nam  vacillat. 

5.  Videre  (experiri)  fecisti  populum  tuum  dura, 
potasti  nos  vino  titubationis. 

6.  Dedisti  cultoribus  tuis  vexillum,  ut  elevarent  sese, 
propter  fidem  (promissionem)  tuam. 

7.  Ut  eripiantur  dilecti  tui , 
serva  dextera  tua,  et  exaudi  nos. 

8.  Deus  locutus  est  in  sanctitate  sua  :  laetititia  exsultem! 
dividam  Sichemum, 
et  vallem  Succotb  metiar. 

9.  Mihi  est  Gileaditis,  et  mihi  Manasse  trans  Jordanem , 
et  cis  Jordanem  Ephraim  munimentum  capitis  mei, 

Juda  sceptrum  meum. 

10.  Moab  olla  (pelvis)  lotionis  meae; 
super  Edom  projiciam  calceum  meum; 
de  me,  Philistaea,  vociferare. 

1 1 .  Quis  ducet  me  in  urbem  nutritam? 
quis  deducet  me  usque  in  Edom  ? 

12.  Nonne  tu,  Deus,  qui  rejeceras  nos , 
neque  exibas,  Deus,  cum  exercitibus  nostris? 

13.  Da  nobis  auxilium  a  tribulatione , 
et  (nam)  vana  est  salus  hominis. 

14.  In  Deo  (ejus  auxilio)  agemus  fortiter, 
isque  pedibus  comminuet  adversarios  nostros. 

NOT/E. 

Vers.  1 .  T o  super  lilium  laetum  ac  ducem  canendi  modum  denotat.  Vid.  not.  vers.  1  Ps.  xlv.  Revelatio  a 
Deo  facta.  Alii  duo  vocabula  nectunt,  ita  tamen  ut  Maurero  shushan  edouth  sit  instrumentum  musicum; 
Hengstenbergio  autem  ro  super  lilium  testimonii  sit  titulus  symbolicus,  indicans  aliquid  l.etum  et  faustum 
in  testimonio  seu  lege  inclusum,  puta  promissionem,  quae  in  secunda  strophe  legitur.  —  Vers.  2.  Debella¬ 
vit  :  Vulgatus,  succendit,  ac  si  esset  behatsilho,  a  catsath,  incendit.  A  ramum  duorum  fluviorum,  Mesopota¬ 
miam.  Aramum  Tsobce,  Syriam  Nesibenam  :  Syris  enim  Nesibis  Tsoba  dicitur.  In  valle  salis,  ad  meridiem 
maris  Mortui.  Duodecim  millia ;  sed  II  Sam.  vm,  12,  etl  Paral.  xvm,  12,  caesorum  numerus  dicitur  18  millia 
fuisse  :  incertum,  utrum  errore  librariorum,  au  varie,  ut  saepe  veteribus  lieri  solet,  numeratis  caesis  : 
cum  bis  enim,  qui  in  acie  ceciderunt,  in  fuga  ca  si,  prouti  lubet,  connumerari  aut  omitti  possunt. 

a  Sic  vero,  ait  Michaelis,  res  gesta  videtur  :  quo  tempore  in  Arabia  et  ad  Euphratem  cum  Damascenis  et 
Nesibenis  Davides  pugnabat,  ipsam  a  tergo  Judaeam  invaserunt  Idumaei,  Hierosolymae  imminentes,  quam 
magno  metu  afflarunt.  Ingens  tumultus,  ut  ex  Ps.  lx  intelligitur,  sed  uno  praelio  debellatum.  Partem 
enim  exercitus,  incertum,  Joabo  an  Abi-aeo  duce,  in  Palaestinam  reverti  David  jussit,  eaque  Idumaeos,  cum 
vix  unius  diei  aut  bidui  itinere  Hierosolyma  abessent,  tanta  clade  affecit,  ut  totius  genti  s  servitus  conseque¬ 
retur.  Davidi  victoriam  tribuit  Samuelis  liber,  Joabo  Psalmi  lx  titulus.  Paralipomena  Abisaeo.  Nec  inter 
Samuelis libros  et  reliquos  duo  testes  pugna  :  Davidi  enim,  ut  regi,  hic  haberi  honor  potest,  licet  ipse  prae¬ 
sens  non  esset,  quod  ejus  pugnatum  est  auspiciis.  Joabus  ergo  et  Abisaeus  de  hac  laude  contendant : . 

ductu  Joabi  pugnatum  dixerim,  sed  Abisaeo,  quod  ejus  maxime  virtute  parta  victoria  sit,  a  Chronicorum 
scriptore  eam  tribui.  » 

«  Sunt  qui  huic  inscriptioni  ita  omnem  fidem  denegent,  ut  carmen,  quod  sequitur,  ad  alia  plane  tem¬ 
pora,  quam  quae  in  illa  sunt  indicata,  referendum  existiment . Mihi  quidem  minime  videtur  opus  esse. 

hebrseam  inscriptionem  sollicitare,  cui  certe  traditionis  a  majoribus  acceptae  auctoritas  denegarinon  pote¬ 
rit.  »  Rosenmull. 

Vers.  4.  Sana  :  res  jam  acta  tanquam  nunc  agenda  narratur. —  Vers.  5.  Vino  titubationis :  tropus  Orien¬ 
talibus  perquam  familiaris,  cujus  sensus  est,  Deum  populum  Israeliticum  aerumnis  et  calamitatibus  affe¬ 
cisse,  quae  cum  vehementiores  sint,  animum  obturbant,  ut  qui  eo  vino  sit  ebrius  dolore  pressus  jaceat, 
nec  quid  consilii  capiat,  expedire  possit.  —  Vers.  6.  Ut  elevarent  sese,  exsurgerent  sub  isto  vexillo  ad 
bellum,  tuis  promissis  confisi.  Alii,  ut  elevaret  sese,  et  nos  duceret;  nectuntque  ita  :  dedisti...  propter 
vel  juxta  promissa  tua.  Hilhnoses,  liitph.  de  nasas.  Sed  Alexandrinus  illud  retulit  ad  verb.  nous,  fugere, 
qoshet  vero  confudit  cum  qescheth,  arcus ,  unde  hanc  produxit  interpretationem,  ut  fugerent  a  facie  arcus. 
—  Vers.  8.  Sensus  :  Deus  sancte,  i.  e.  fideliter,  promisit,  ideoque  laetitia  atiicior,  promisit,  inquam,  me 
terra  Cananaea  potiturum.  Juxta  Evaldum  et  Maurer,  quae  post  sanctitate  sua  sequuntur  Dei  sunt  sermo  : 
Exsultabo!  Distribuam  inter  vos,  etc.  Minus  recte.  Sichem  urbs  in  montanis  Ephraimi  inter  montes  Ebalet 
Garizim  sita.  Succolh  oppidum  Gaditarum. —  Vers.  0.  Meminit  locorum  cis  et  trans  Jordanem  sitorum,  ut 
dominium  super  totam  terram  describat.  Quod  Ephraimus  galeer,  Juda  autem  sceptri  imagine  sistitur,  indi¬ 
cat,  bas  provincias  potentia  et  imperio  eminuisse. —  Vers.  10.  Moab,  etc.,  q.  cl.  Serviat  mihi  pro  vilissimo 
mancipio.  Super  Edom,  etc.,  ut  victores  agere  solebant  in  devictos.  Alii,  projiciam  Idumaeae  calceum  meum, 
ut  eum  mihi  purget,  ut  viles  servuli  solent :  ita  Hengstenberg.  Maurer,  projiciam,  etc.,  id  est,  Idumaeam 
occupabo,  mihi  tanquam  propriam  vindico,  nam  projectio  calcei  in  peregrinam  regionem  signum  erat  oc¬ 
cupationis,  quandoquidem  in  translatione  dominii  symbolice  calceus  tradi  solebat  :  cf.  Ruth.  iv,  7.  Voci¬ 
ferare,  clamorem  lugubrem  ede,  utpote  et  ipsa  imperio  meo  subjicienda  :  ita  Maurer.  Hengstenberg,  de 
me  jubila,  i.  e.  gratulare  tibi  novum  regem,  me  scii.  Alii  ironice  hoc  dictum  volunt,  de  me  jubila,  si  potes, 
aut  si  labet,  nihil  effectura.  Alii,  ad  me  supplex  clama.  — Vers.  11.  Urbem,  Bozram,  ldumceae  caput.  — 
Vers.  13.  Hominis,  ab  hominibus  exspectata.  — Vers.  14.  Cf.  II  Sam.  vm,  14. 


BELLARMINI  EXPLANATIO. 

PSALMUS  LIX. 

TITULUS  ET  ARGUMENTUM. 

In  finem ,  pro  his  qui  immutabuntur.  In  tituli  inscriptionem  ipsi  Ravidi,  in  doctrinam,  cum  succendit  Me¬ 
sopotamiam  Syrice,  et  Sobal,  et  convertit  Joab,  et  percussit  Idumaeam  in  valle  Salinarum  duodecim 
millia. 


Occasio  scribendi  Psalmi  praesentis  fuit  ea  victoria,  quae  narratur  in  titulo,  et  fusius  lib.  II  Rcg.  cap.  vm,  et  I  Pa- 
ralip.  xvin.  Occasione,  inquam,  hujus  victoriae  canit  Propheta  praeteritas  afflictiones  suas,  et  totius  populi,  et  prae¬ 
sentem  ac  futuram  felicitatem.  Quae  omnia  possunt  etiam  applicari  Ecclesiae,  quae  post  multas  persecutiones  mirum 
in  modum  dilatari  et  crescere  coepit,  ut  etiam  imperatores  et  reges,  eornmque  imperia  et  regna  sceptro  suo  sub¬ 
jiceret.  Non  legitur  quidem  in  libris  R^gum,  quod  David  succenderit  Mesopotamiam  et  Sobal,  sed  tantum  quod 
ceperit :  caeterum  non  omnia  scripta  sunt  in  libris  Regum,  neque  pugnat  hic  titulus  cum  ea  historia,  cum  utrum¬ 
que  fieri  potuerit.  Videtur  etiam  hic  titulus  dissentire  ab  historia,  quod  hic  videantur  cresa  a  Joab  duodecim  millia 
Idumteorum ,  in  lib.  autem  I  Paral.  xvm,  dicantur  caesi  Idumaei  ab  Abisai  fratre  Joab  ,  ad  decem  et  octo  millia. 
Sed  non  est  necesseut  de  eadem  caede  intelhgamus  titulum  hujus  Psalmi,  et  locum  Pardipom.  Potest  enim  fieri  ut 
et  Joab  interfecerit  duodecim  millia,  et  Abisai  alio  tempore  decem  et  octo  millia. 


EXPLICATIO  PSALMI. 


Vers.  i.  1.  Deus,  repulisti  nos,  et  destruxisti  nos  : 

IRATUS  ES,  ET  MISERTUS  ES  NOBIS. 

Incipit  narrare  praeteritas  afflictiones  populi  Is- 
raelitici :  «  Deus,  inquit,  repulisti  nos»  a  paterna 
cura  et  protectione,  «  et  destruxisti  nos,  »  per¬ 
mittens  nos  destrui,  opprimi  et  vexari  a  Pliilis- 
vjei«si-  Iseis,  Idumaeis,  Moabitis  aliisque  populis  inimicis 
tudines  nostris.  «  Iratus  es,  et  misertus  es  nobis,  »  id  est, 
popiii  jratus  es  nobjs  ob  peccata,  quibus  te  ad  iracun- 
etEccie-  diam  mto  vocavimus,  et  ideo  tradidisti  nos  in  ma¬ 


nus  hostium  nostrorum;  sed  tamen  paulo  post  siae  und» 
«  misertus  es  nobis, »  dum  nos  per  gratiam  tuam  Slut? 
ad  poenitentiam  revocasti,  et  post  poenitentiam  a 
captivitate  et  persecutione  liberasti.  Iloec  veris¬ 
sima  esse  intelliget,  qui  leget  librum  Judicum, 
et  librum  primum  Regum.  Vicissim  enim  Judaei 
nunc  ob  peccata  tradebantur  in  manus  hostium, 
nunc  ob  poenitentiam  liberabantur.  Eadem  con¬ 
tigerunt  Ecclesiae  Christi  ;  persecutionum  enim 
causa  tribuitur  peccatis  Christianorum  a  S.  Cy¬ 
priano  in  serm.  De  lapsis ,  ab  Eusebio  lib.  VIII 

Ilist.  Ecclesiastica,  a  Victore  Africano  lib.  I  De  Per¬ 
secutione  Vandalica,  et  ab  aliis.  Tanta  autem  erat 
interdum  vis  persecutionis  ,  ut  Ecclesia  veinssime 
dicere  posset :  «Deus  repulisti  nos,  et  destruxisti 
nos:  iratus  es,  et  misertus  es  nobis.  »  Illud  au¬ 
tem,  misertus  es  nobis  ,  potissimum  tribui  de¬ 
bet  fortitudini  sanctorum  martyrum;  quamvis 
enim  Deus  iratus  peccatis  Christianorum  perse¬ 
cutiones  permitteret,  tamen  valde  miserebatur 
dominar"  Ecclesiae,  dum  insigni  dono  fortitudinis  armaret 
tvrmn  plurimos  Christianorum  ;  et  major  esset  Ecclesias 
evenit  ob  gloria  ob  coronas  innumerabilium  martyrum, 
cordiam  «i113111  depressio  et  vastatio  ob  rapinas  bonorum. 
Dei.  et  ruinas  aedificiorum  sacrorum. 


vers.  2.  2.  Commovisti  terram,  et  conturbasti  eam; 

SANA  CONTRITIONES  EJUS,  QUIA  COMMOTA  EST. 


Explicat  magnitudinem  persecutionis.  «  Com¬ 
movisti,  inquit,  terram,  »  id  est,  non  unum,  aut 
alterum  populum,  non  unam,  aut  duas  civitates, 
sed  orbem  terree  commovisti.  Et  quidem  si  respi- 
ciamus persecutiones  judaicas, sensus  erit :  «Com¬ 
movisti  »  totam  «  terram  »  promissionis;  si  vero 
cogitemus  persecutiones  Christianas ,  quae  saepe 
universales  erant,  sensus  erit :  «  Commovisti  ter¬ 
ram  »  universam,  id  est,  Ecclesiam  toto  orbe  dif¬ 
fusam  ;  «  et  conturbasti  eam,  » id  est  dirupisti  (id 
enim  proprie  sonat  vox  hebraica  D2f3  patsam  ) , 
sive  scidisti,  aut  vulnerasti  eam,  multis  Eccle¬ 
siae  membris  amputatis ,  ac  per  hoc  valde  «  con¬ 
turbasti  eam.  »  Magna  enim  turbatio  erat  in  Ec¬ 
clesia  quando  membra  principalia.  Episcopi  et 
Doctores  trucidabantur.  «  Sana  contritiones  ejus, 
quia  commota  est,  »  id  est,  tu  Deus,  qui  non  ut 
hostis,  sed  ut  medicus,  Ecclesiam  ferro  aut  igne 
vexasti,  sana  etiam  scissiones  et  vulnera  ejus, 
quoniam  bona  commotione  mota  est,  admonita 
videlicet  hoc  flagello  ,  conversa  est  ad  poeniten¬ 
tiam,  et  ad  currendam  deinceps  viam  mandato¬ 
rum  tuorum,  quae  diuturna  prosperitate  languere, 
ac  in  via  subsistere  coeperat. 


Vers.  3.  3.  Ostendisti  populo  tuo  dura,  potasti  nos 

vino  compunctionis. 

Persistit  in  eadem  narratione,  ac  dicit:  «Osten¬ 
disti  populo  tuo  dura, »  id  est,  fecisti  ut  populus 
Benigni-  tuus  videret,  et  experiretur  duras  persecutiones 
xas  Dd  et  afflictiones.  «  Potasti  nos  vino  compunctio- 
manifss-  ^  est>  occasione  hujus  flagelli,  fecisti  ut  re¬ 
tatur.  direraus  ad  cor,  et  biberemus  calicem  amarum , 
sed  salubrem  sanctae  compunctionis.  In  verbo 
ostendisti ,  insinuatur  benignitas  Dei,  qui  tribu¬ 
lationes  nobis,  non  tam  immittit,  quam  osten¬ 
dit,  ut  terreat,  non  ut  noceat :  unde  multo  sunt 
minores ,  quam  carnalibus  videantur ;  ideo  dicit 
Apostolus,  II  Cur.  iv  :  «  Momentaneum  hoc,  et  leve 
tribulationis  nostrae,  »  etc.  In  verbo  autem,  po¬ 
tasti  nos ,  insinuatur  eadem  benignitas  Dei ,  qui 
donum  saluberrimum  poenitentiae  non  ostendit, 
sed  intra  nos,  atque  adeo  in  imum  cordis  infun¬ 


dit,  quomodo  vinum  epotum  ad  viscera  calefa¬ 
cienda  descendit.  Non  desunt,  qui  legant,  vinum 
soporis ,  et  sic  in  hebraeo  haberi  contendant.  Sed 
vox  hebraica  nSyifl  tarhelah  ambigua  est ,  et  si¬ 
cut  soporem  secundum  aliquos  significat,  ita  se¬ 
cundum  alios  tremorem,  vel  fletum,  vel,  ut  Septua¬ 
ginta  viri  peritissimi  transtulerunt,  compunctionem. 

S.  Augustinus  legit,  vino  stimulationis ,  quod  est 
idem  cum  vino  compunctionis ;  stimulus  enim  ad 
pungendum  fieri  solet. 

4.  Dedisti  metuentibus  te  significationem,  Vers>4* 

UT  FUGIANT  A  FACIE  ARCUS. 


Per  illa  omnia  dura  ( persecutiones  videlicet , 
et  afflictiones)  quibus  in  hoc  mundo  justi  vexan¬ 
tur,  signum  dat  electis  suis  «  metuentibus  eum , 
ut  fugiant  a  facie  arcus,  »  qui  sagittas  lethiferas 
jaculabitur  in  omnes  impios  tempore  suo,  id  est, 
in  novissimo  die  :  tribulationes  enim,  quibus 
nunc  purgantur  electi  a  venialibus  maculis,  signa 
sunt  gravissimarum  poenarum,  quas  luent  impii 
post  hanc  vitam  ;  atque  hoc  est ,  quod  scribit 
apostolus  Petrus  in  Epist.  I,  cap.  iv  :  «  Tempus 
est,  ut  incipiat  judicium  a  domo  Dei.  Si  autem 
primum  a  nobis,  quisfinis  eorum  qui  non  credunt 
Dei  Evangelio  ?  »  Et  coapostolus  ejus  Paulus  I 
Cor.  xi :  «Cum  judicamur  a  Domino,  corripimur, 
ut  non  cum  hoc  mundo  damnemur.  »  Deus  igi-  Dens, 
tur,  dum  purgat  electos,  significat  illis,  ut  a  tem- 
porali  sua  tribulatione  admoniti,  intelligant  quae  tos,  quid 
supplicia  maneant  impios,  et  ideo  juste  et  pie  vi-  intendat? 
ventes  fugiant  a  facie  arcus  divini ,  qui  extensus 
nunc  manet,  sed  in  die  novissimo  cum  tanto  im¬ 
petu  laxabitur,  ut  impios  in  aeternum  perdat. 

5.  Ut  LIBERENTUR  DILECTI  TUI,  SALVUM  FAG  Vers'  5* 
DEXTERA  TUA,  ET  EXAUDI  ME. 

Concludit  orationem  suam,  ac  si  diceret  :  Ut 
ergo  liberentur  dilecti  tui  a  persecutionibus  et 
angustiis,  in  quibus  tam  diu  versati  sunt,  «sal¬ 
vum  fac  dextera  tua  »  me  regem  populi  tui,  «  et 
exaudi  me  »  pro  universo  populo  deprecantem. 

6.  Deus  locutus  est  in  sancto  suo  :  letabor,  vers.6. 

ET  PART1BOR  SlClIlMAM,  ET  CONVALLEM  TABERNA¬ 
CULORUM  METIBOR. 

7.  Meus  est  Galaad,  et  meus  est  Manasses  :  vers.7. 

ET  EPHRAIM  FORTITUDO  CAPITIS  MEI. 

Jam  incipit  ostendere  exauditam  fuisse  oratio¬ 
nem  suam,  et  se  victoriam  obtinuisse  de  omnibus 
fere  hostibus  suis,  ac  dilatasse  vehementer  impe¬ 
rium  suum.  «Deus,  inquit,  locutus  est  in  sancto 
suo ,  »  id  est ,  Deus  locutus  est  per  me  sanctum 
Prophetam  suum,  et  aperte  praedixit  quae  futura 
erant,  et  jam  magna  ex  parte  completa  sunt.  In 
textu  hebraeo  juxta  puncta  Rabbinorum  legitur  : 

Deus  locutus  est  in  sanctitate  sua ,  sive  in  sanctua¬ 
rio.  Sed  eadem  vox  hebraica  cum  aliis  punctis  si¬ 
gnificat,  in  sancto  suo  :  nam  Mtnp  kodsho  est. 


I 


Vers.  8. 


Juda 
princeps 
tribus  in 
filiis  Is¬ 
rael. 

in  sanctitate  sua,  et  Y*Hp  kedosho  est,  in  sancto 
suo,  et  sic  legerunt  Septuaginta  Interpretes  et  om¬ 
nes  veteres,  excepto  S.  Hieronymo,  qui  in  versione 
ex  hebraeo  legit  cum  Rabbinis,  in  sanctuario  suo; 
sed  in  Commentario  legit  et  interpretatur,  in  sancto 
suo,  id  est,  in  Christo,  cujus  typum  David  gere¬ 
bat.  Erat  autem  notissima  praedictio  toti  populo ; 
nam  Abner,  dux  militiae  Saulis,  lib.  11  P,cg.  cap.  m, 
dicit  populo  :  «  Dominus  locutus  est  ad  David , 
dicens:  ln  manu  servi  mei  David  salvabo  populum 
meum  Israel  de  manu  Philistiim ,  et  omnium  ini¬ 
micorum  ejus.  Laetabor,  et  partibor  Sichimam.  » 
Post  mentionem  factam  prophetiae,  incipit  de¬ 
monstrare  eam  prophetiam  magna  ex  parte  esse 
adimpletam.  «  Laetabor,  »  inquit,  tanquam  victor 
imperio  acquisito ,  et  mirifice  dilatato ;  ac  pri¬ 
mum  «  partibor  Sichimam, »  id  est,  Samariam, 
tanquam  dominus  ejus  in  partes  suas  dividam, 
numerabo  urbes,  oppida,  pagos,  constituam  in  eis 
judices  et  magistratus. «  Et  convallem  tabernacu¬ 
lorum  metibor, »  id  est,  et  idem  faciam  in  regione 
proxima ,  quae  dicitur  «  convallis  tabernaculo¬ 
rum.  »  Lege  cap.  xxxm  Genes.  :  ibi  enim  dicitur 
regio  illa  appellata  Sochot,  id  est,  tabernacula, 
quia  ibi  primum  Jacob  fixit  tabernacula,  et  emit 
partem  agri  in  terra  Sichimorum.  Notandum 
hoc  loco  est  Davidem,  enumeraturum  provin¬ 
cias  regni  sui,  coepisse  a  Sichima,  quae  in  Sama¬ 
ria  est,  et  pro  ipsa  Samaria  accipitur  ;  et  a  valle 
tabernaculorum,  quia  ibi  fuit  initium  possessio¬ 
nis  Jacob  et  filiorum  ejus  in  terra  promissionis. 
Notandum  etiam  Davidem  non  meminisse  hoc 
loco  nisi  Sichimae ,  Sochot,  Galaad ,  Manasse  et 
Ephraim,  quae  omnia  pertinebant  ad  tribum  Jo- 
seph,  quia  illa  erat  omnium  maxima,  et  ideo  sub 
nomine  ejus  intellexit  provincias  omnium  decem 
tribuum ,  quae  pertinebant  ad  regnum  Israel. 
Seorsim  postea  meminit  tribus  Juda,  cum  qua 
conjungebatur  tribus  Benjamin,  et  dicebatur  reg¬ 
num  Juda,  post  divisionem  factam  sub  Roboam. 
Addit  igitur  :  «  Meus  est  Galaad,  et  meus  est  Ma- 
nasses,»  id  est,  mea  est  regio,  qua?,  dicitur  Ga¬ 
laad  a  viro  sic  nominato,  et  mea  est  regio,  quae 
dicitur  Manasses  a  Manasse  filio  Joseph.  «  Et 
Ephraim  fortitudo  capitis  mei,  »  id  est,  mea  est 
regio,  quae  dicitur  Ephraim  ab  altero  filio  Joseph; 
qua?  quidam  regio  plena  est  virorum  fortium,  ut 
dici  possit  «  fortitudo  capitis  mei,  »  id  est,  in 
qua  consistit  praecipuum  robur,  et  defensio  capi¬ 
tis  mei,  seu  vitae  meae,  et  regni  mei. 

8.  Juda  rex  meus  :  Moab  olla  spei  me.<e. 

Post  enumeratas  provincias  decem  tribuum  sub 
nomine  Manasse  et  Ephraim  ,  nunc  addit  tribum 
Juda,  cum  qua,  ut  dixi,  conjungebatur  tribus  Ben¬ 
jamin.  «  Juda,  inquit,  rex  meus,  »  id  est,  mea 
quoque  est  tota  regio,  quae  dicitur  Juda  a  Juda  fi¬ 
lio  Jacob,  quae  tribus  Juda  esttribus  regia :  nam, 
ut  dixit  idem  David  lib.  I  Paralip.  cap.  xxvm  : 
«Deus  de  Juda  elegit  principes;  »  et  ipse  etiam 


Jacob  moriens,  et  benedicens  filiis,  dixit  de  Juda 
Gen.  xlix  :  «  Non  auferetur  sceptrum  de  Juda,  et 
dux  de  femore  ejus,  »  etc.,  ad  quam  promissio- 
nemhoc  loco  David  alludens  usus  est  eadem  voce 
hebraica,  qua  usus  fuerat  Jacob ;  nam  in  hebraeo 
est  utrobique  vox  ppflQ,  pro  qua  hoc  loco  ha¬ 
bemus  rex,  e  t  in  Genesi  dux.  Significat  autem  pro¬ 
prie  ppno  ,  legislatorem  :  proprium  enim  princi¬ 
pis,  sive  regis,  sive  ducis,  est  leges  dare  subjectis 
populis.  Dicit  igitur  :  «  Juda  rex  meus , »  id  est , 
tribus  Juda  ,  quae  principatum  gerit  in  populo 
meo,  ut  ex  qua  prodierunt  principes  patres  mei, 
et  prodibunt  principes  filii  mei.  Post  enumeratas 
provincias  regni  proprii,  enumerat  provincias 
hostium  debellatorum,  quae  tributariae  facta?  erant ; 
ac  primo  loco  ponit  provinciam  Moabitarum,  quae 
dicebatur  Moab  a  Moab  filio  Lothnepote  Abraham. 

«  Moab,  inquit,  olla  spei  meae, »  id  est,  provincia 
Moab  mihi  jam  subjecta  est  instar  ollae  plenas  car¬ 
nibus  ,  in  cujus  abundantia  et  ubertate  sperare 
possum.  In  hebraeo  legitur  >yni  TD,  Moab  olla  lo¬ 
tionis  meae;  et  sensum  esse  volunt,  qui  ita  legunt, 
Moabitas  coactos  fuisse  ab  Israelitis  victoribus  ser¬ 
vire  in  humili  ministerio  lotionum  :  sed  in  nulla 
historia  legitur  Moabitas  in  tam  humili  ministerio 
serviisse  Hebraeis.  Deinde,  quamvis  verbum  ym 
rachats,  quod  hic  habetur,  significet  lavare,  tamen 
Septuaginta  Interpretes  non  erant  tam  imperiti, 
ut  verterent  olla  spei  mea:,  si  vox  hebraea  solam 
lotionem  significaret.  Itaque  credibile  est,  aut  Sep¬ 
tuaginta  Interpretes  aliquid  aliud  legisse,  aut  eam 
vocem  significare  non  solum  lotionem,  sed  etiam 
spem  ac  fiduciam,  quemadmodum  apud  Chaldaeos 
significat. 

9.  In  Idumjeam  extendam  calceamentum  Vers-  *• 

MEUM,  MIHI  ALIENIGENiE  SUED1TI  SUNT. 

Pergit  referre  quas  alias  provincias  hostium 
debellaverit,  aut  debellare  cupiat.  « In  Idumaeam, 
inquit,  extendam  calceamentum  meum.  »  Idu¬ 
maea  est  regio  quam  possidebant,  qui  ab  Esau 
fratre  Jacob  ortum  ducebant.  Et  quamvis,  cum 
hic  Psalmus  scriberetur,  jam  obtinuisset  David 
unam  victoriam  adversus  Idumaeos,  et  occidisset 
ex  ipsis  duodecim  millia,  ut  dicitur  in  titulo  Psal¬ 
mi  :  tamen  nondum  totam  Idumaeam  sibi  subje¬ 
cerat;  quod  postea  factum  est,  ut  patet  ex  illis 
verbis  II  Reg.  vm  :  «  Et  facta  est  universa  Idumcea 
serviens  David.  »  Ait  igitur  :  « ln  Idumaeam  exten¬ 
dam  calceamentum  meum,  »  id  est,  pergam  ad 
bellandam  et  pedibus  conculcandam  Idumaeam. 

«Mihi  alienigenae  subditi  sunt, »  hoc  est,  jam  enim  David po- 
Philistseos,  qui  alienigenae  sunt,  debellavi.  Philis-  jltlls  ost 

.  •  t  .  i-  •  .  ..  .  lota  ldu- 

taei  dicuntur  alienigenae,  quia  nullam  affinitatem  ma;a. 

habebant  cum  Israelitis.  Idumaei  enim,  Aramo- 
nitae  et  Moabitae,  quamvis  non  essent  filii  Jacob, 
tamen  erant  affinitate  aliqua  illis  conjuncti ,  si¬ 
quidem  Idumaei  descendebantab  Esau,  sive  Edom, 
qui  erat  frater  Jacobi;  Ammonitaeet  Moabitae  de¬ 
scendebant  a  Loth  nepote  Abrahami.  Ex  hebraeo 

S.  Hieronymus  vertit :  Alienigena  confcederati  sunt; 
et  nostra  Vulgata  editio  in  Psalmo  cvn,  ubi  repe¬ 
tentur  hi  versiculi,  sic  habet  :  Ahemgence  mihi 
amici  facti  sunt.  Vox  hebraica  ambigua 

est: potest  enim  deduci  a  verbo  yjn  rahah,  quod 
significat  subjicere  et  conterere ;  hanc  significatio¬ 
nem  secuti  Septuaginta  dixerunt :  Mihi  subditi 
sunt.  Potest  etiam  deduci  a  verbo  njn  raha,  quod 
significat  pascere,  et  societatem,  atque  amicitiam 
contrahere ;  et  hanc  significationem  amplexus  est 
S.  Hieronymus,  et  noster  Interpres  in  Psalmo  cvn, 
qui  dixerunt,  confoederati  sunt,  vel  amici  facti  sunt. 
Sed  uterque  sensus  bonus  est,  siquidem  Philistaei 
devicti  bello,  et  tributarii  effecti,  ac  per  hoc  sub¬ 
diti,  ad  fcedus  et  amicitiam  admissi  sunt. 

Vers.  10.  10.  Quis  REDUCET  ME  IN  CIVITATEM  MUNITAM? 

QUJS  DEDUCET  ME  USQUE  IN  IdUMjEAM? 

Quoniam  haec  sola  gens  restabat  omnino  sub¬ 
jicienda,  quae  habitabat  in  locis  munitissimis, 
ideo  David  nunc  dicit  :  «  Quis  deducet  me  in  ci¬ 
vitatem  munitam?  »  id  est,  quo  duce,  quo  auxi- 
liante  ingredi  potero  victor  in  regiam  Idumaeae, 
quae  est  civitas  valde  munita?  De  munitione  regis 
Idumaeorum  scribit  Abdias propheta  cap.  r,  vers.  3 
et  5  :  «  Superbia  cordis  tui  extulit  te  habitantem 
in  scissuris  petrarum,  exaltantem  solium  tuum, 
qui  dicis  in  corde  tuo  :  Quis  detrahet  me  in  ter¬ 
ram?  si  exaltatus  fueris ,  ut  aquila,  et  si  inter  si¬ 
dera  posueris  nidum  tuum  :  inde  detrahim  te, 
dicit  Dominus.  »  Declarat  autem  David  de  qua 
civitate  munita  loquatur,  cum  addit  :  «  Quis  de¬ 
ducet  me  usque  in  Idumaeam  ?  »  id  est,  quis  faciet 
ut  capiam  Idumaeam,  et  in  eam  victor  ingrediar? 
lluec  omnia  ad  Christum  et  Ecclesiam  mirifice  ac¬ 
commodantur;  nam  regnum  Juda  est  ipsa  Eccle¬ 
sia  fidelium.  Sichimitae ,  sive  .Samaritani  signifi¬ 
cant  haereticos,  qui  magno  cum  labore,  sedtan- 
,I:rc  dem  aliquando  vincentur  et  subjicientur  omnes. 
i?ii?ci!,e  Ephraim  et  Manasse  significant  schismaticos,  si- 
adEecie-  quidem  Hicroboam  separavit  eos  a  Hierosolyma 
sumi  ac-  ct  a  tempi0  Domini,  et  erexit  aliud  altare  :  et  isti 
dantur  quoque  tempore  suo  subjicientur.  Moabitae  et  Phi¬ 
listaei  significant  Gentiles,  qui  et  ipsi  ab  Ecclesia 
separabuntur.  Denique  Idumaei  significant  Judaeos, 
qui  in  Christum  credere  noluerunt,  qui  omnium 

obstinatissimi  in  fine  mundi  convertentur  ad  Chri¬ 
stum.  Quamvis  enim  Judaei  recentiores  nos  Chri¬ 
stianos,  Idumaeos  vocent,  se  autem  lsraelitas  :  ta¬ 
men  Apostolus  Rom.  ix,  6,  satis  aperte  declara¬ 
vit  carnales  lsraelitas  secundum  spiritum  Idu¬ 
maeos  esse,  non  lsraelitas  ;  Christianos  autem 
secundum  spiritum  veros  esse  lsraelitas  :  de  qua 
re  vide  S.  Augustinum  in  epist.  197 ,  quae  est  ad 
AseUicum ,  alias  200. 

11.  Nonne  tu,  Deus,  qui  repulisti  nos?  et  vers.  u. 

NON  EGREDIERIS,  DEUS,  IN  VIRTUTIBUS  NOSTRIS? 

Respondet  interrogationi  per  aliam  interroga¬ 
ndo,  quasi  dicat :  Non  est  alius,  qui  me  introdu¬ 
cere  possit  in  civitatem  munitissimam  Idumaeae, 
nisi  tu,  «Deus,  qui  repulisti  nos;  et  non  egredie¬ 
ris  »  ad  bellum  confisus  «  in  virtutibus,  »  id  est, 
in  exercitibus  nostris :  sicut  enim  te  repellente  et 
deserente  vincebamur,  ita  te  solo  praesente  et  ad¬ 
juvante  vincere  poterimus,  non  confidentes  in 
viribus  exercituum  nostrorum ,  sed  in  tui  solius 
omnipotentissima  virtute. 

12.  Da  NOBIS  AUXILIUM  DE  TRIBULATIONE,  QUIA  Vers.  12. 
VANA  SALUS  HOMINIS. 

Ergo,  inquit,  tu  qui  solus  potes,  et  in  quo  solo 
confidimus,  «  da  nobis  auxilium, »  quo  de  omni 
tribulatione  et  angustia  liberemur,  quia  «  vana 
est  salus,  »  quae  ab  hominibus  exspectari  potest. 

13.  In  Deo  factemus  virtutem,  et  ipse  ad  vers.  13. 

NIIIILUM  DEDUCET  TRIBULANTES  NOS. 

In  Dei  auxilio  confisi  «  faciemus  virtutem,» 
id  est,  fortiter  agemus;  «  ct  ipse  »  erit  qui,  ut 
principalis  auctor,  per  instrumenta  manuum  nos¬ 
trarum  profligabit  omnes  inimicos  qui  nos  tri¬ 
bulant.  Nomine  virtutis  in  versu  undecimo  in¬ 
telleximus  exercitum,  in  hoc  autem  versiculo  in- 
telligimus  fortitudinem,  quia  verba  hebraica  di¬ 
versa  sunt,  et  illud  exercitum,  hoc  fortitudinem  si¬ 
gnificat.  Quod  si  in  bello  corporali  verum  est  in 
solo  Deo  confidendum  esse ,  tanquam  in  auctore 
praecipuo,  multo  magis  id  verum  est  de  bello 
spirituali,  quo  Ecclesia  pugnat  adversus  haereti¬ 
cos,  schismaticos,  ethnicos  et  judaeos,  «  et  contra 
spiritualia  nequitiae  in  coelestibus,  »  Ephes.  vi. 


PSALMUS  LXI 

SECUNDUM  HEBRAIOS. 


V.  v.  —  In  finem,  1 .  In  hymnis  David. 

2.  Exaudi,  Deus,  deprecationem  meam  :  in¬ 
tende  orationi  meae. 

3.  A  finibus  terrae  ad  te  clamavi :  dum  anxia¬ 
retur  cor  meum,  in  petra  exaltasti  me. 


V.  s.  h.  —  Victori,  in  Psalmis  David. 

Exaudi,  Deus,  laudationem  meam  ;  intende 
orationi  meae. 

De  novissimo  terrae  ad  te  clamabo,  cum  triste 
fuerit  cor  meum. 

Deduxisti  me,  4.  quia  factus  es  spes  mea, 
turris  fortitudinis  a  facie  inimici. 


5.  Inhabitabo  in  tabernaculo  tuo  in  saecula : 
protegar  in  velamento  alarum  tuarum. 

6.  Quoniam  tu,  Deus  meus,  exaudisti  oratio¬ 
nem  meam;  dedisti  haereditatem  timentibus 
nomen  tuum. 

7.  Dies  super  dies  regis  adjicies,  annos  ejus 
usque  in  diem  generationis  et  generationis. 

8.  Permanet  in  aeternum  in  conspectu  Dei : 
misericordiam  et  veritatem  ejus  quis  requiret? 

9.  Sic  psalmum  dicam  nomini  tuo  in  saecu¬ 
lum  saeculi,  ut  reddam  vota  mea  de  die  in  diem. 

Cum  fortis  elevabitur  adversum  me ,  tu  eris 
ductor  meus. 

Quoniam  [al.  tae.  quoniam ]  fuisti  spes  mea, 
turris  munitissima  a  facie  inimici. 

Habitabo  [h.  peregrinabo]  in  tabernaculo  tuo 
jugiter  [h.  in  sceculum ] :  sperabo  in  protectione 
alarum  tuarum.  Semper. 

Tu  enim,  Deus,  exaudisti  orationem  meam  : 
dedisti  haereditatem  timentibus  nomen  tuum. 

Dies  super  dies  regis  adjicies,  annos  ejus 
donec  est  generatio  et  generatio. 

Sedebit  semper  [h.  in  sceculum]  ante  faciem 
Dei,  misericordia  et  veritas  servabunt  eum. 

Sic  canam  [h.  psallam ]  nomini  tuo  jugiter, 
reddens  vota  mea  per  singulos  dies. 


Argumentum.  —  Implorat  auxilium  divinum  ita,  ut  recordetur  defensionis  priorum  temporum,  ex  quibus  spem 
concipit,  fore  ut  regnum  recuperet,  idque  diu  et  feliciter  teneat.  Ex  vers.  3,  ubi  poeta  se  ex  finibus  terrae  ad  Deum 
clamare  dicit,  patet,  composuisse  hoc  carmen,  dum  exsul  esset  ultra  Jordanem,  quo  profugerat  Absalonis  metu, 
u  Sarn.  xvn  ,  22. 


1.  Praecentori,  canendum  ad  modum  instrumenti  neginatk,  carmen  Davidis. 

2.  Audi,  Deus,  clamorem  meum; 
attende  preces  meas. 

3.  A  fine  terrae  ad  te  clamo , 

dum  caligine  obvolvitur  cor  meum ; 
in  petram  quae  altior  me  est,  ducas  me. 

4.  Nam  tu  es  refugium  mihi, 
turris  firma  coram  hoste. 

5.  Fac  ut  commorer  in  tabernaculo  tuo  in  perpetuum, 
confidam  (confugiam)  in  latibulo  alarum  tuarum. 

6.  Nam  tu,  Deus,  exaudis  vota  mea , 

das  (reddis)  mihi  haereditariam  possessionem  cultorum  tuorum  (terram 
israeliticam). 

7.  Dies  diebus  regis  adjicias ! 

Anni  ejus  sint  secundum  generationem  et  generationem  (sicut  aetates  multae)! 

8.  Solio  sedeat  in  aeternum  coram  Deo  ! 

Gratia  et  fides  fac  (pvopr.  j vara,  jube )  ut  custodiant  eum! 

9.  Sic  psallam  nomini  tuo  in  saeculum , 

ut  solvam  (solvendo)  vota  mea  de  die  in  diem. 


Nom 

Vers.  1.  Neginatk,  instrum.  pulsatile  (hinc  alii,  cum  chordis ),  et,  ut  videtur,  a  neginoth  diversum.  — 
Vers.  3.  A  fine  terree  :  vid.  Argumentum.  Caligine  obvolvitur  :  verba,  quee  involvere  aut  obtegere  notant, 
tam  apud Hebrteos,  quam  apud  Arabes  frequenter  ad  animum  anxium,  miseria  quasi  obvolutum,  trans¬ 
ferri  constat.  Rupem,  forsan  Hierosolymam.  Altior,  etc.,  i.  e.  quam  meis  viribus  assequi  nequeo.— Tuber- 
naculo  tuo  :  ergo  ante  constructionem  templi:  unde  Davidis  esse  hunc  Psalm.  contra  Ewaldum  et  alios  argui 

potest.  _ Vers.  6.  Vulgatus  subaudiit  S  ante  ireci.  —  Vers.  8.  Coram  Deo,  Deo  placens,  eumqne  habens 

propitium.  Fac ,  imperat,  pili,  per  apocopen  tertiae  radie,  pro  manneh.  Aliis,  ut  Vulgato,  est  quis  interro 
gativ.,  sed  sine  sensu  commodo.  —  Vers.  9.  Sic,  quum  tu  precibus  meis  satisfeceris. 

COMMENTARIA  IN  PSALMOS. 


BELLARMINI  EXPLANATIO. 

PSALMUS  LX. 

TITULUS  ET  ARGUMENTUM. 

In  finem,  in  hymnis  David. 


Argumentum  hujus  Psalmi  ex  sententia  recentiorum  quorumdam  est  oratio  Davidis  in  exilio  positi.  Ex  sententia 
Theodoreti  et  Euthymii  est  oratio  populi  apud  Babylonem  captivi.  Sed  ex  sententia  SS.  Hilarii,  Hieronymi  ct  Au¬ 
gustini,  quos  nos  sequimur,  est  oratio  hominis  justi,  sive  Ecclesiae  Christianae  in  peregrinatione  inter  tentationes 
varias  laborantis,  et  ad  patriam  coelestem  et  quietem  perpetuam  suspirantis. 


EXPLICATIO  PSALMI. 


ver»,  i.  i.  Exaudi,  Deus,  deprecationem  meam  :  in¬ 
tende  ORATIONI  MEAS. 

Praefatio  brevissima  hsec  est,  qua  vir  justus, 
sive  populus  Christianus  petit  audientiam  a  Deo, 
ut  exaudiat  deprecationem  suam,  et  ab  ea  au¬ 
dita  non  avertatur,  sed  benigne  potius  eam  con- 
Oratio  sideret.  Vox  hebraica  H3T  rinnah  significat  clamo- 
fripida et  Tem>  non  simplicem  deprecationem;  proinde  per 
Jjiisfacta  deprecationem  intelligere  debemus  orationem 
non  pene-  magno  affectu  prolatam,  et  cum  ingenii  clamore 
tra|eSm'  corc^s>  e*  ideo  iTierito  petit  audiri,  et  attendi  : 

1  s'  oratio  enim  frigida  et  solis  labiis  fusa  non  pene¬ 
trat  nubes,  nedum  coelum  coelorum. 

Vers.  2.  2.  A  FINIBUS  TERRAS  AD  TE  CLAMAVI,  EUM 

ANXIARETUR  COR  MEUM  I  IN  PETRA  EXALTASTI  ME. 

Nunquam  fuit  David  exui  in  finibus  terrae ,  ne¬ 
que  captivi  ducti  sunt  unquam  filii  frrael  in  fines 
terrae  :  quare  vox  lioec  Ecclesiae  est,  quae  occupa¬ 
vit  orbem  terrae  usque  ad  ultimos  terminos  ejus, 
juxta  illud  Psalm .  ii  :  «  Postula  a  me,  et  dabo  tibi 
gentes  haereditatem  tuam,  et  possessionem  tuam 
terminos  terrae.  »  Ait  igitur  :  Ego  propagata  us¬ 
que  ad  fines  terrae,  «  ex  ipsis  finibus  terrae,  »  id 
er-t,  ex  toto  orbe  simul  per  voces  membrorum 
meorum,  «  ad  te  clamavi,  »  ubi  per  verbum  cla¬ 
mavi  declaravit  vocem,  illam  deprecationem,  nihil 
esse  aliud,  nisi  ingentem  clamorem.  Potest  etiam 
per  fines  terree ,  intelligi  distantia  maxima  ab  eo 
qui  clamat,  ad  eum  cui  clamatur.  Deus  enim  cui 
clamatur  est  in  finibus  coeli,  id  est,  in  summo 
coelo;  is  vero  qui  clamat,  est  in  finibus  terrae, id 
est,  in  ima  terra;  ut  haec  sit  ratio  tanti  clamoris. 
Quomodo  in  Psalm.  cxxix  dicitur  :  «  De  profun¬ 
dis  clamavi  ad  te.  Domine.  »  Magna  enim  voce 
clamare  debet,  qui  in  imo  positus  exaudiri  vult 
ab  eo  qui  sedet  super  Cherubim  in  altissimo  coelo, 
id  est,  qui  intelligens  infinitam  distantiam  inter 
suum  nihil  et  divinas  perfectiones,  tamen  cum 
ipso  Deo  colloqui  in  oratione  praesumit.  «  Dum 
anxiaretur  cor  meum,  in  petra  exaltasti  me.» 


Reddit  rationem  cur  magna  fiducia  clamet  ad 
Deum ,  quia  videlicet ,  alias  expertus  est  auxi¬ 
lium  divinum  sibi  in  tribulatione  non  defuisse. 

«  Dum  »  alias,  inquit,  non  raro  «  anxiaretur  cor 
meum,  »  ob  varias  tentationes  deprimentes  me, 
tu  clamantem  exaudisti,  «  et  in  petra  exaltasti  ciiristos 
me,»  id  est,  in  altissimo  et  munitissimo  loco  coi-  pp,ra 
locasti ,  quem  locum  paulo  post  «  turrim  forti-  s"blimis* 
tudinis  »  appellabit.  Porro  petra  ista  sublimis 
Christus  est,  in  quem  quicumque  per  contempla¬ 
tionem  exaltatur,  et  quanta  ipse  prior  passus  sit, 
et  quem  exitum  passiones  ejus  habuerint,  dili¬ 
genter  recogitat,  facile  vincit,  et  contemnit  om¬ 
nia.  In  hebreeo  habetur,  in  petra  exaltabitur  supra 
me,  quae  verba  nullum  sensum  faciunt :  ideo  cre¬ 
dibile  est  Septuaginta  non  legisse  DVP  ia- 
rummimmenni,  exaltabitur  supra  me;  sed  iisdem 
litteris,  una  dempta,  ieromemenni ,  exalta¬ 

bit  me,  sive  exaltavit  me,  ut  habetur  in  Psalm.  xxvi; 
nam  futurum  saepe  accipitur  pro  praeterito  :  pa¬ 
rum  autem  refert  quod  ad  sensum  attinet ,  sive 
dicatur,  in  petra  exaltasti  me,  sive  Deus  in  petra 
exaltavit  me. 

3.  Deduxisti  me,  quia  factus  es  spes  mea,  wrs.  3. 

TURRIS  FORTITUDINIS  A  FACIE  INIMICI. 

Declarat  quod  dixit,  «in  petra  exaltasti  me : »  «De¬ 
duxisti  me,  »  inquit,  id  est,  dux  mihi  fuisti,  cum 
fugerem  ab  hoste  tentationibus  me  impugnante. 

«  Quia  factus  es  spes  mea,  »  id  est,  hoc  fuit  me 
deducere,  et  ducem  mihi  se  praebere,  implere  me 
bona  spe ,  quae  fecit  ut  non  caderem,  sed  magno 
animo  omnia  tolerarem.  Itaque  tu  «  factus  es  spes 
mea,  et  turris  fortissima  a  facie  inimici  :  »  qui 
enim  confidit  in  Deo ,  et  recogitat  quid  Christus 
ipse  sit  passus,  et  ad  quantam  gloriam  resur¬ 
gendo  pervenerit,  et  ipsum  esse  caput  nostrum, 
quem  intuendo  discimus,  quid  in  terris  agere  et 
pati,  et  quid  in  ecelo  exspectare  et  desiderare  de- 
beamus,  ille  sine  dubio  turrim  munitissimam 
ascendit,  ubi  non  solum  jacula  hostium  vitare, 
sed  etiam  in  hostes  tela  jaculari  poterit. 


Vers.  i 


Vers.  S. 


Vers.  fi. 

4.  Inhabitabo  in  tabernaculo  tuo  in  secula. 

PROTEGAR  IN  VELAMENTO  ALARUM  TUARUM. 

Docet  turrim  istam  fortissimam  non  esse  coeles¬ 
tem  habitationem,  sed  peregrinantium  tabernacu¬ 
lum  :  nam  et  vox  hebraean^  gur,  et  graeca  wapctscsw, 
quae  hic  habentur,  significant  proprie,  habitare 
more  peregrinorum.  Ait  igitur:  «  Inhabitabo  in  ta¬ 
bernaculo  tuo  in  saecula, »  id  est,  in  turri  illa  for¬ 
titudinis  inhabitabo  tanquam  peregrinus  in  taber¬ 
naculo;  atque  interim  «  protegar  in  velamento 
alarum  tuarum,  »  ut  pullus  sub  alis  gallinae ,  ne 
morsibus  milvorum  pateam.  S.  Hilarius  exponit 
hanc  habitationem  tabernaculi  de  habitatione 
domus  coelestis,  propter  illud  verbum,  in  saecula. 
Sed  S.  Augustinus  exponit  de  habitatione  pere¬ 
grinantium,  cui  favent  proprietates  vocabulorum, 
et  etiam  metaphorae,  quibus  Propheta  utitur, 
turris  quae  defendit  ad  impetu  hostium,  ta¬ 
bernaculi,  quod  defendit  a  pluviis  et  sole,  et  ve¬ 
lamentis  alarum ,  quod  defendit  a  morsibus  milvi. 
Illud,  in  scecula,  significat  hoc  loco  assidue ,  per¬ 
petuo,  semper,  ut  sensus  sit  :  Ab  hoc  tabernaculo 
non  recedam,  quamdiu  periculum  tentalionis 
erit ;  quod  verbis  propriis  dicere  potuisset :  In 
tua  protectione  semper  confidam,  quamdiu  vi¬ 
xero  in  hac  carne  mortali ;  vel ,  ut  S.  Augustinus 
exponit,  illud,  in  scecula,  significat  :  Usque  in 
finem  saeculi.  Ecclesia  enim,  quae  hic  loquitur, 
durabit  usque  ad  mundi  consummationem,  in 
velamento  alarum  Dei  :  quamvis  enim  undique 
ab  hostibus  impetatur,  tamen  «  portae  inferi  non 
praevalebunt  adversus  eam,  »  Matth.  xvr. 

5.  Quoniam  tu,  Deus  meus,  exaudisti  oratio¬ 
nem  MEABI  :  DEDISTI  HiEREDITATEBI  TIBIENTIBUS 
NOMEN  TGUBf. 

Ratio  fiduciae  meae  est:  «  Quia  tu,  Deus  meus, 
semper  exaudisti,  »  id  est,  semper  exaudire  con¬ 
suevisti  «  orationem  meam;  »  exaudisti  autem 
orationem  meam,  quia  inter  filios  tuos  numerasti 
me,  a  quibus  haereditatem  jam  dedisti,  »  id  est, 
firmiter  promisisti  :  si  enim  Deus  timentibus  se 
filiis  suis  haereditatem  aeternam  servat,  quomodo 
non  defendet  eos  in  via?  quomodo  non  exaudiet 
eos  de  quacumque  tribulatione  clamantes  ad  se? 
quis  enim  pater  filios  probos  unquam  despexit, 
aut  deseruit  ?  «  Et  si  Deus  pro  nobis,  quis  contra 
nos?  »  Rom.  vm.  Itaque  de  haereditate  in  coelis, 
et  protectione  in  terris  omnino  securi  ac  certi  su¬ 
mus,  si  vere  timuerimus  eum. 

6.  Dies  super  dies  regis  adjicies,  annos 

EJUS  USQUE  IN  DIEM  GENERATIONIS  ET  GENERA¬ 
TIONIS. 

Quia  Propheta  meminit  hoereditatis  Sanctorum, 
quae  est  vita  aeterna,  declarat  hanc  haereditatem 
toti  Ecclesiae  promissam,  inchoandam  esse  in  ca¬ 
pite;  et  ideo  dicit :  «  Dies  super  dies  Regis  adji¬ 
cies,  »  id  est,  Christo  regi  multiplicabis  dies  su¬ 


per  dies  sine  ullo  fine,  et  similiter  «  annos  ejus  » 
multiplicabis  «usque  in  diem  generationis  et  ge¬ 
nerationis,  »  id  est,  usque  in  diem  aeternitatis; 
qui  dies,  quamvis  unus  sit,  tamen  aequivalet,  ge¬ 
nerationi  et  generationi,  saeculo  et  saeculo,  tem¬ 
poribus  et  temporibus  sine  fine.  Hac  phrasi  aeter¬ 
nitatem  significari  perspicuum  est  ex  Psal.  cxviir, 
ubi  dicitur :  « In  aeternum,  Domine,  verbum  tuum 
permanet  in  coelo,  in  generatione  et  generatio¬ 
nem  veritas  tua.  »  Cui  simile  est  quod  dicitur  in 
Psalm.  cxxxiv  :  «  Domine,  nomen  tuum  in  aeter¬ 
num  ;  Domine ,  memoriale  tuum  in  generatione 
et  generationem.  »  In  quibus  locis  pro  eodem 
accipitur  in  ceternurn,  et  in  generatione  et  genera¬ 
tionem.  Ex  his  aperte  colligitur  hunc  Psalmum 
non  convenire  regi  Davidi,  sed  soli  regi  Christo. 

David  enim  non  vixit  ultra  septuaginta  annos, 
neque  regnum  permansit  in  domo  ejus,  nisi  ad 
certum  ac  definitum  tempus.  Itaque  aeternitas  sterni- 
regis  et  regni  in  Scripturis  sanctis  praedicta ,  in  t;(S  regi* 
Christo  adimpletur  :  nam  «  et  regni  ejus  non  erit 
finis ,  »  ut  dicitur  Luc.  i ;  et  «  ipse  resurgens  a  tnr  de 
mortuis  jam  non  moritur,  mors  illi  ultra  non  Christo, 
dominabitur,  »  Rom.  vi. 

7.  PERBIANET  IN  iETERNUBI  IN  CONSPECTU  DEI  :  Vers-  7- 
BIISERICORDIABI  ET  VERITATEM  EJUS  QUIS  REQUIRET? 

Rex  Ecclesiae  «  Christus  permanet  in  aeternum 
in  conspectu  Dei;  »  ad  hoc  enim  «introivit  in  coe¬ 
lum,  ut  appareat  vultui  Dei  pro  nobis,»  Apostolo 
teste,  ad  Hcbr.  ix.  In  hebraeo  est  3V>,  sedebit,  sive 
sedet  in  ceternurn  in  conspectu  Dei,  ut  intelligamus 
Christum  permanere  sedendo,  ut  decet  regem, 
non  assistendo  more  ministrorum.  «  Misericor¬ 
diam  et  veritatem  ejus  quis  requiret  ?  »  id  est, 
misericordiam,  qua  redemit  genus  humanum, 
et  veritatem,  qua  promissa  servavit  et  servat, 

«  quis  investigabit?  »  Sunt  enim  abyssus  multa, 
ac,  ut  Apostolus  dicit  ad  Ephes.  iii  :  « Charitas 
Christi  supereminet  scientiae,  »  id  est,  major  est 
quam  intelligi  possit.  Ita  exponunt  Theodoretus 
et  Euthymius.  S.  Hilarius  et  S.  Hieronymus  hunc 
sensum  esse  volunt :«  Misericordiam  et  veritatem 
ejus  nemo  requiret,  »  quia  praEsto- erit  omnibus. 

In  hebraeo  habetur  :  Misericordiam  et  veritatem 
para ,  servabunt  eum.  Sed  Septuaginta  vocem  JQ 
mcin ,  para ,  legerunt  >o  mi ,  quis ,  et  verbum 
natsar ,  quod  significat  servare,  ipsi  interpretari 
solent  scrutari,  ut  perspicuum  est  ex  Psal.  cxviir, 
vers.  2,  et  alibi  saepe.  Itaque  dubium  esse  non 
debet  quin  significet  etiam  queerere ,  investigare, 
scrutari  :  alioqui  non  tam  constanter  Septua¬ 
ginta  viri  doctissimi  ita  redderent.  Sed  mirum 
est  quam  varie  legant  Patres  pronomen  additum 
m  hebraeo ;  nam  S.  Hilarius  legit  :  Quis  requiret 
eorum;  S.  Augustinus  :  Quis  requiret  ei;  S.  Hiero¬ 
nymus  in  Commentario  :  Quis  requiret  ejus ;  at  in 
versione  ex'  hebraeo  legit  eum.  Septuaginta  omi¬ 
serunt  pronomen  in  fine  verbi,  sed  addiderunt 
ad  nomen  veritatis,  veritatem  ejus  quis  requiret  ? 


Ver s.  ?, 

Et  sine  dubio  versio  Septuaginta  Interpretum 
optima  et  clarissima  est.  Ad  litteram  ex  hebraeo 
sic  verti  deberet :  Misericordiam  et  veritatem  quis 
requiret  eum?  et  sensus  est :  Misericordiam  et  ve¬ 
ritatem  quis  requiret  ab  eo,  vel  in  eo,  quem  sen¬ 
sum  optime  reddiderunt  Septuaginta,  dicentes: 

«  Misericordiam  et  veritatem  ejus  quis  requiret?  » 

8.  Sic,  PSALMUM  DICAM  NOMINI  TUO  IN  SiECULUM 
SiEGULI  :  UT  REDDAM  VOTA  MEA  DE  DIE  IN  DIEM. 

Quia  misericordia  Christi  Domini  tam  abundan¬ 
ter  mihi  adest,  et  veritas  ejus  tam  certa  est,  ut 


IN  PSALMOS. 

non  sit  opus  eam  requirere  ego,  «  sic  psallam 
nomini  tuo  in  saeculum  saeculi,  »  id  est,  laudabo 
te  Deum  meum ,  non  hic  in  terris  tantum ,  sed 
etiam  in  coelis,  aeternis  hymnis  et  canticis  cele¬ 
brabo  ,  ut  hoc  modo  «  reddam  vota  »  gratiarum 
actionis  «  de  die  in  diem,  »  id  est,  omnibus  flie- 
bus  praesentibus  et  futuris,  usque  ad  eum  diem, 
cui  nox  nulla  succedet.  Potest  etiam  sic  accipi : 
«  Sic  psallam  voce  nomini  tuo  semper,»  ut  etiam 
opere  impleam  promissa  mea,  legem  tuam  sem¬ 
per  et  ubique  servando ;  sed  prior  expositio,  quae 
S.  Hilarii  est,  magis  probatur. 


PSALMUS  LXII 

SECUNDUM  HEBRiEOS. 


V.  v.  —  In  finem,  1.  Pro  Idithun,  Psalmus 
David. 

2.  Nonne  Deo  subjecta  erit  anima  mea?  ab 
ipso  enim  salutare  meum. 

3.  Nam  et  ipse  Deus  meus,  et  salutaris  meus : 
susceptor  meus,  non  movebor  amplius. 

4.  Quousque  irruitis  in  hominem?  interficitis 
universi  vos ,  tanquam  parieti  inclinato,  et  ma¬ 
ceriae  depulsae? 

5.  Verumtamen  pretium  meum  cogitaverunt 
repellere,  cucurri  in  siti :  ore  suo  benedicebant, 
et  corde  suo  maledicebant. 

6.  Verumtamen  Deo  subjecta  esto,  anima 
mea,  quoniam  ab  ipso  patientia  mea. 

7.  Quia  ipse  Deus  meus,  et  salvator  meus: 
adjutor  meus,  non  emigrabo. 

8.  In  Deo  salutare  meum,  et  gloria  mea:  Deus 
auxilii  mei,  et  spes  mea  in  Deo  est. 

9.  Sperate  in  eo,  omnis  congregatio  populi, 
effundite  coram  illo  corda  vestra;  Deus  adjutor 
noster  in  aeternum. 

10.  Verumtamen  vani  filii  hominum,  men¬ 
daces  filii  hominum  in  stateris,  ut  decipiant 
ipsi  de  vanitate  in  idipsum. 

11.  Nolite  sperare  in  iniquitate,  et  rapinas 
nolite  concupiscere  :  divitiae  si  affluant,  nolite 
cor  apponere. 

12.  Semel  locutus  est  Deus,  duo  haec  audivi ; 
quia  potestas  Dei  est,  13.  et  tibi,  Domine,  mise¬ 
ricordia  :  quia  tu  reddes  unicuique  juxta  opera 
sua. 


V.  s.  h. — Victori,  per  Idithun  Canticum 
[A.  Psalmus]  David. 

Attamen  apud  Deum  silebit  anima  mea  :  ex 
eo  salus  mea. 

Attamen  ipse  est  scutum  meum  [h.  fortitudo 
mea]  et  salus  mea  :  fortitudo  mea  [h.  susceptor 
meus],  non  commovebor  amplius. 

Usquequo  insidiamini  contra  virum,  inter¬ 
ficitis  omnes,  sicut  murus  inclinatus  et  maceria 
corruens. 

Partem  enim  ejus  cogitaverunt  expellere,  pla¬ 
cuerunt  sibi  in  mendacio  :  ore  suo  benedicunt, 
et  corde  suo  [  h.  intrinsecus  ]  maledicunt. 
Semper. 

Verumtamen  Deo  tace  [al.  retice],  anima 
mea  :  ab  ipso  enim  praestolatio  mea. 

Ipse  enim  [al.  est ]  fortitudo  mea  et  salus 
mea  :  susceptor  meus,  non  timebo  [h.  movebor]. 

In  Deo  salutare  meum  et  gloria  mea  :  robur 
fortitudinis  meae,  et  salus  mea  in  Deo. 

Sperate  in  eo  omni  tempore,  populi,  effundite 
coram  eo  cor  vestrum :  Deus  spes  nostra.  Semper. 

Verumtamen  vanitas  filii  Adam,  mendacium 
filii  viri  [al.  hominum ],  in  stateris  dolosis  frau¬ 
dulenter  agunt  simul  [  h.  impositis  stateris 
vanitas  ipsi  simul  ]. 

Nolite  confidere  in  calumnia  et  in  rapina,  ne 
frustremini  :  divitiae  si  affluxerint  [al.  fluxe¬ 
rint],  ne  apponatis  cor. 

Unum  locutus  est  Deus ,  duo  haec  audivi : 
quia  imperium  [A.  fortitudo  ]  Dei  est : 

Et  tibi,  Domine,  misericordia :  quia  tu  reddes 
unicuique  secundum  opus  suum. 


Argumentum. —  Strophae  tres:  vers.  2-5,  in  Deo  reposita  est  spes  mea,  insidianlibus  mihi  improbis;  vers.  6-9, 

in  Deo  reposita  est  spes  mea,  Deo  confidite  omnes;  vers.  10-13,  nolite  confidere  hominibus,  opibus,  malis  artibus : 
solus  Deus  est  potens,  benignus,  justus.  Ad  tempora  persecutionum  Sauli  videtur  referendus.  Alii  aliter. 


1.  Praecentori,  ad  Jeduthunum,  Psalmus  Davidis. 

2.  Tantum  apud  Deum  securitas  tua,  anima  mea, 
ab  eo  venit  auxilium  meum. 

3.  Tantum  ipse  petra  mea  et  auxilium  meum  est, 
arx  mea  :  non  nutabo  multum. 

4.  Quousque  irruitis  in  virum  (me)  ? 
contunditis  eum,  omnes  vos, 

instar  parietis  inclinati,  muri  percussi? 

5.  Tantum  ex  altitudine  regia  cogitant  eum  depellere ; 
diligunt  mendacium; 

suo  quisque  ore  benedicunt, et  animo  maledicunt. 

6.  Tantum  in  Deo  secura  esto,  anima  mea ; 

nam  ab  qo  proficiscetur  spes  (salus  sperata)  mea. 

7.  Tantum  ipse  petra  mea  et  auxilium  meum  est , 
arx  mea  :  non  nutabo. 

8.  Apud  Deum  est  salus  mea  et  honor  meus ; 

petra  mea  firma  (propr.  potentice  meae),  fiducia  mea  in  Deo  est. 

9.  Confidite  in  eo  omni  tempore,  popule  (homines); 
effundite  coram  eo  cor  vestrum  : 

Deus  fiducia  (refugium)  est  nobis. 

10.  Tantum  halitus  sunt  homines, 
mendacium  homines , 

ita  ut  in  bilance  ascendant; 
ex  halitu  ipsi  sunt  ad  unum  omnes. 

11.  Ne  confidatis  in  oppressione, 
et  in  rapina  ne  vanificatis ; 

divitiae  si  creverint,  ne  apponatis  cor. 

12.  Unum  locutus  est  Deus , 
duo  sunt  quae  audivi, 
unum  :  «  Deo  est  potentia; 

13.  alterum  :  Et  tibi,  Domine,  misericordia.  » 

Nam  tu  rependis  cuique  secundum  facta  ejus. 

-  Nom 

Vers.  1.  Ieduthunus  musicae  praepositus  fuit  a  Davide,  cum  Emane  et  Asapho  :  conf.  I  Chron.  xxv. 
Maurer  hanc  vocem  pro  instrumento  habet.  —  Vers.  2.  Securitas,  propr.  silentium,  placida  spes  et  ex¬ 
spectatio.  —  Vers.  5.  Tantum...  cogitant ,  hoc  unum  cogitant,  ut  depellant,  etc.  —  Vers.  9.  Cor,  animi 
sensa,  desideria,  curas  et  sollicitudines  animi  :  cf.  Thren.  ii,  19.  —  Vers.  10.  Prius  homines  in  hebr.  est, 
lilii  Adum;  posterius,  lilii  isch,  quae  vocabula  hic  esse  opposita  multi  volunt,  ita  ut  tam  ignobiles,  quam 
nobiles  dicantur  esse  vani.  Mendacium  sirpe  dicitur  de  eo,  quod  non  praestat  quod  pollicebatur.  Ascen¬ 
dant,  nullius  quippe  ponderis.  Ex  halitu,  i.  e.  nihil.  —  Vers.  U.  Et  inrapina,  etc.  Constructio  praegnans, 
pro  :  nec  in  rapina  conlidatis,  ne  vani,  omni  ope  destituti,  deprehendamini.  —  Vers.  12.  Unum....  duo, 
i.  e.  haec  duo  scio  a  Deo  edoctus.  Alii,  Deus  locutus  est  semel,  bis,  et  heee  audivi. 


Vers.  1 


Vers.  2. 


Vers.  3. 

COMMENTARIA  IN  PSALMOS. 


BELLARMINI  EXPLANATIO. 

PSALMUS  LXI. 

TITULUS  ET  ARGUMENTUM. 

Jn  finem,  pro  Idithun,  Psalmus  David. 

De  hoc  titulo  diximus  in  explicatione  Psalmi  tricesimi  octavi.  Argumentum  Psalmi  est  exhortatio  ad  patientiam 
in  adversis,  et  confidentiam  in  Deo,  cujus  occasione  agitur  de  vana  confidentia  in  divitiis. 

EXPLICATIO  PSALMI. 


1.  Nonne  Deo  subjecta  erit  anima  mea?  ab 

IPSO  ENIM  SALUTARE  MEUM. 

Vir  justus  graviter  impugnatus  a  concupiscen¬ 
tiis  variis,  quarti  ro  quaelibet  animum  humanum 
sibi  subjicere  satagit,  fortiter  reluctans  clamat  : 
«  Nonne  Deo  subjecta  erit  anima  mea?  »  id  est, 
nonne  aequum  est,  et  mihi  utilius,  ut  Deo  subji¬ 
ciar,  quam  dominatui  avaritiae,  vel  superbiae,  vel 
luxuriae?  «Ab  ipso  enim  salutare  meum.  »  Nam 
concupiscentiae,  quae  mihi  dominari  affectant, 
nullum  stipendium  aliud  polliceri  possunt,  nisi 
mortem  sempiternam.  Deus  autem  salutem  polli¬ 
cetur,  et  certissime  praestabit,  si  fidelem  illi  sub¬ 
jectionem  et  obedientiam  exhibebo.  In  hebraeo 
ad  litteram  legitur  :  Attamen  ad  Deum  silebit  ani¬ 
ma  mea ,  quia  ab  ipso  salus  mea;  sed  idem  est  sen¬ 
sus  :  est  enim  ac  si  dicat  :  Quamvis  multa  mihi 
dominari  velint,  tamen  anima  mea  soli  Deo  sub¬ 
jecta  ad  omne  mandatum,  sive  ad  omne  ejus  be¬ 
neplacitum  ,  ut  vera  obediens  silebit ,  non  con¬ 
tradicet,  non  murmurabit. 

2.  Nam  et  ipse  Deus  meus,  et  salutarts 
meus:  susceptor  meus,  non  movebor  AMrLIUS. 

Non  solum,  inquit,  ab  ipso  pendet  salus  mea, 
sed  ipse  est  Deus  meus ,  et  salutaris  meus.  In  he¬ 
braeo  pro  voce  Deus  ,  est  "HI*  tsur,  quod  proprie 
petram  sive  fortitudinem  significat.  Itaque  sensus 
est :  Ipse  Deus  mihi  in  hac  vita  est  petra  ac  robur, 
in  alia  erit  salus  mea ,  in  utraque  «  susceptor  meus 
est,  »  quippe  qui  nunc  suscipit  protegendum, 
tunc  suscipiet  coronandum.  Ideo  non  multum 
movebor,  non  nutabo,  sed  foriis  permanebo, 
quamvis  tentationibus  quatiar.  Illud  amplius,  ut 
ex  hebraeo  cognoscitur,  non  significat  deinceps, 
aut  in  posterum,  sed  multum,  sive  valde. 

3.  Quousque  irruitis  in  hominem?  interfici¬ 
tis  UNIVERSI  VOS,  TANQUAM  PARIETI  INCLINATO, 
ET  MACERIAE  DEPULSJE? 

Posteaquam  de  se  locutus  est,  convertitur  ad 
deplorandam  stragem  animarum,  quam  per 
arma  variarum  concupiscentiarum  maligni  spi¬ 
ritus  quotidie  faciunt.  Vere  enim  innumerabiles 


sunt  homines,  quos  daemones  dejiciunt  in  pecca¬ 
tum,  quod  est  mors  animae,  per  avaritiam,  ambi¬ 
tionem,  luxuriam,  iracundiam,  invidentiam,  et 
alias  ejusmodi  passiones.  Itaque  indignabundus 
adversus  malignos  spiritus,  dicit  :  «  Quousque 
irruitis  in  hominem?  »  et  quia  vox  hebr.  qimnn 
thehothethi  proprie  insidiari  significat,  intelligimus 
Prophetam  per  irruere ,  significare  voluisse  irruere 
per  desiderium  et  astutiam,  ut  sensus  sit :  Quous¬ 
que  non  cessatis,  insidiando  generi  humano,  irrue- 
ve  inhominemimpetu  astutiae  et  insatiabilis  deside¬ 
rii  vestri?  «  Interficitis  universi  vos,  »  id  est,  un¬ 
dique  stragem  editis  animarum  universi  vos  ma¬ 
ligni  spiritus,  diversis  quidem  in  locis,  et  modis 
variis,  sed  ad  malefaciendum  conjuncti.  «  Tan- 
quam  parieti  inclinato,  et  maceriae  depulsae;  » 
hic  subintelligitur  verbum  accommodatum,  ut 
sensus  sit :  Vim  facitis  humano  generi,  ex  peccato 
originis  sauciato,  et  ad  malum  prono ,  tanquam 
parieti  inclinato,  et  parieti  non  solido,  sed  ex 
luto  et  paleis  composito,  ut  maceria  potius  quam 
murusdici  possit.  Quibus  verbis  miro  modo  de¬ 
scripsit  Propheta  tum  daemonum  potentiam ,  et 
crudelitatem  erga  genus  humanum ,  tum  debili¬ 
tatem  et  fragilitatem  ipsius  generis  humani.  Vere 
enim  homines  post  corruptam  naturam  similes 
facti  sunt  maceria?  impulsae  et  inclinatae,  quae  fa¬ 
cillime  dejici  potest,  quum  et  fragiles  sint,  «  et 
propensi  ad  malum  ab  adolescentia  sua,»  ut  di¬ 
citur  Gen.  vin  ,•  proinde  merito  clamat  Apostolus: 

«  Infelix  ego  homo,  quis  me  liberabit  de  corpore 
mortis  hujus?»  et  mox  addit  de  potentia  gratiae: 

«  Gratia  Dei  per  Jesum  Christum  Dominum  nos¬ 
trum,  »  Rom.  vii. 

A.  VERUMTAMEN  PRETIUM  MEUM  COGITAVERUNT  Vers. 
REPELLERE;  CUCURRI  IN  SITI,  ORE  SUO  BENEDICE¬ 
BANT,  ET  CORDE  SUO  MALEDICEBANT. 

Revertitur  vir  justus  ad  causam,  unde  digressus 
erat  ad  apostrophen  contra  inimicos,  atque  os¬ 
tendit  finem  hostibus  spiritualibus  propositum, 
dum  justos  impugnant,  esse,  ut  privent  eos  aeter¬ 
nis  honoribus,  quos  videlicet  illis  invident,  quo¬ 
niam  ipsi  inde  culpa  sua  exciderunt,  «  Verumta- 
men,  inquit,  pretium  meum  cogitaverunt  repel- 

Iere,»  id  est,  ideo  tentant,  ideo  impugnant,  ideo 
concupiscentias  excitant,  ut  pretium,  quo  re¬ 
demptus  sum,  repellant  a  me,  et  dignitatem  at¬ 
que  honorem  illum  magnum  aeternae  gloriae  mihi 
auferant.  Sed  ego  contra  «  cucurri  in  siti,  »  id 
est,  tanto  ardore  cucurri  ad  bravium  supernae 
vocationis,  quanto  illi  cucurrerunt  ad  illud  a  me 
repellendum.  «  Ore  suo  benedicebant;  et  corde 
suo  maledicebant, »  id  est,  ore  suo  blandiebantur 
hortantes  ad  voluptates  vitae  praesentis,  tanquam 
res  bonas  atque  utiles;  atque  jnterim  «  corde 
maledicebant,  »  scientes  eas  ipsas  voluptates  ve¬ 
nenum  esse  animae,  atque  ad  impediendam  laeti¬ 
tiam  sempiternam  instrumenta  esse  aptissima.  In 
hebraeo,  ut  nunc  legitur  secundum  puncta  Rabbi- 
norum ,  sic  habetur  :  Verumtamen  exaltationem 
ejus  cogitaverunt  repellere,  complacuerunt  mendacio, 
ore  suo  benedicebant,  corde  suo  maledicebant.  Itaque 
de  quatuor  vocibus  est  difficultas,  quae  sunt,  pre¬ 
tium,  meum,  cucurri ,  in  siti.  Vox  pretium  in  he¬ 
braeo  est  nitfUO  masseeth,  quam  vocem  S.  Hiero¬ 
nymus  vertit  partem..  Septuaginta  verterunt  pre¬ 
tium,  alii  vertunt  exaltationem;  in  graeco  estimr,v, 
quae  honorem  et  pretium  significat.  Hilarius,  Au¬ 
gustinus,  Theodoretus,  Euthymius  et  Hieronymus 
in  Commentario ,  legunt  honorem ;  et  satis  concor¬ 
dat  vox  hebraica,  quae  exaltationem  significat.  Ra¬ 
silius  et  Ambrosius  legunt  pretium,  et  exponunt 
de  pretio  redemptionis  Christi.  Sed  vox  pretium 
significat  etiam  dignitatem ,  proinde  possumus 
per  pretium  intelligere  dignitatem,  honorem,  et 
exaltationem.  Et  quod  attinet  ad  sensum,  in  idem 
recidit,  sive  accipiamus  pretium  pro  dignitate, 
sive  pro  pretio  redemptionis,  sive  pro  utro¬ 
que,  ut  supra  in  nostra  explicatione  ostendimus. 
Vox  meum  sine  dubio  recte  posita  est  hoc  loco, 
et  eam  habent  omnes  codices  greeei  et  latini,  et 
omnes  tractatores;  proinde  illud,  ejus ,  quod  est 
in  liebroeo ,  indicat  vocem  hebraicam  esse  cor¬ 
ruptam  vitio  scriptorum,  quod  facile  fuit,  cum 
littera  quae  significat  meum,  sit  iod ,  littera  quae 
significat  ejus ,  sit  vau ,  quae  non  differunt,  nisi 
quod  una  est  paulo  longior  altera.  Vox  cucurri, 
vel  cucurrerunt,  ut  alii  legunt,  bene  posita  est,  et 
cum  hebraica  concordat ,  si  removeantur  puncta 
Rabbinorum.  Rabbini  enim  legunt  13H>  irtsu,  com¬ 
placuerunt  ;  sed  Septuaginta  viri  longe  doctiores 
legerunt  iarutsu,  concurrerunt.  Vox  graeca  ecfpau.&v 
ambigua  est,  et  tam  cucurri  quam  cucurrerunt  sig¬ 
nificare  potest.  Et  quidem  Hilarius,  Augustinus  et 
Hieronymus  in  Commentario  legunt  cucurri;  Ba¬ 
sibus,  Theodoretus  et  Euthymius  legunt  cucurre¬ 
runt.  Ambrosius  utramque  lectionem  probat  et 
exponit,  ut  et  nos  in  nostra  explicatione  fecimus : 
nam  uterque  sensus  est  verus.  Vox  in  siti  habetur 
in  textu  graeco,  et  in  omnibus  latinis,  et  legitur 
ab  omnibus  expositoribus.  Quid  autem  legerint 
Septuaginta  in  hebraeo,  ut  verterent  in  siti,  fateor 
me  ignorare;  nam  vox  hebraica  30  cazab,  men¬ 
dacium  significat,  neque  est  ulla  litterarum  simi¬ 


litudo  inter  sitim,  et  mendacium  in  lingua  he¬ 
braica;  sitis  enim  dicitur  tsama.  S.  Ambro¬ 
sius  conatur  concordare  hanc  diversitatem  tex¬ 
tuum,  dicens  mendacium  sitim  habere,  veritatem 
ubertatem.  Sed  verisimile  est  in  Septuaginta  In¬ 
terpretes  aliter  legisse ,  et  in  voce  30  cazab  pro 
caph  legisse  beth ,  quae  sunt  litteras  similes ,  et  sic 
habuisse  praepositionem  in  pro  aliis  duabus  lit¬ 
teris,  vel  aliquid  aliud  legisse ,  vel  scivisse  ea 
voce  sitim  significari. 

5.  Verumtamen  Deo  subjecta  esto,  anima  vers.  s. 

MEA,  QUONIAM  AB  IPSO  PATIENTIA  MEA. 

6.  Quia  ipse  Deus  meus,  et  salvator  meus;  Vers. g. 

ADJUTOR  MEUS,  NON  EMIGRABO. 

7.  In  Deo  salutare  meum,  et  gloria  mea;  vers.  7. 
Deus  auxilii  mei,  et  spes  mea  in  Deo  est. 

Redit  ad  primos  duos  versiculos,  eosque  repe¬ 
tit  ut  ostendat  magnas  quidem  esse  tentationes,  . 
quibus  urgetur,  sed  tamen  se  in  Dei  amore  fun¬ 
datum  ,  atque  ejus  auxilio  fretum  nihil  metuere. 

«  Verumtamen,  inquit,  Deo  subjecta  esto  anima 
mea,  »  id  est,  quamtumvis  hostes  fremant,  tu, 
anima  mea,  tacita  et  subjecta  obedias  Deo.  Est 
enim  hoc  loco  eadem  vox  hebraica,  quae  in  primo 
versiculo,  nimirum :  Deo  silebit  anima  mea.  «  Quo¬ 
niam  ab  ipso  patientia  mea ,  »  id  est,  tace  Deoq 
quoniam  ipse  tibi  praestabit  auxilium.  Nam  hoc 
loco  nomine  patientiae  significatur  patiens  exspec¬ 
tatio  auxilii  divini,  ut  ex  verbo  hebraico  et  graeco 
constat.  «  Quia  ipse  Deus  meus,  »  etc.  Hic  versi¬ 
culus  sextus  est  omnino  idem  cum  secundo  : 
quamvis  enim  Interpres  latinus  vocabula  varia¬ 
verit,  tamen  in  hebraeo  sunt  omnino  eadem.  Ita¬ 
que  illud,  Deus  meus,  est  etiam  hoc  loco,  petra 
mea;  et  illud,  salvator  meus,  est  salus  mea,  sive  sa¬ 
lutaris  meus;  et  illud,  adjutor  meus,  est  susceptor 
meus;  et  denique  illud,  non  emigrabo,  est  eadem 
vox,  quae  antea  versa  est,  non  movebor  :  proinde 
non  emigrabo  significat  hoc  loco  :  Non  dejiciar  de 
statu  meo,  non  emigrabo  ad  partes  hostium,  sed 
immotus  in  castris  Dei  permanebo.  Concludit  in 
septimo  versiculo  se  omnia  a  Deo  exspectare,  fi¬ 
nem  videlicet  et  media.  Finis  est  liberatio  ab  om¬ 
nibus  malis,  et  adeptio  summi  boni :  illud  signi¬ 
ficatum  est  per  salutem,  hoc  autem  per  gloriam ; 
media  sunt  auxilium  Dei,  et  spes  nostra,  quae  pro¬ 
prie  nominata  sunt.  «  In  Deo,  inquit,  salutare 
meum,  et  gloria  mea,»  id  est,  a  Deo  exspecto  sa¬ 
lutem,  id  est,  liberationem  a  malis,  et  gloriam 
aeternam ,  quae  est  summum  bonum  :  nam  cum 
Deum  videbimus,  et  similes  ei  erimus,  perfecte- 
que  illi  adhaerebimus,  tunc  vere  salvi  et  beati 
erimus.  Potest  tamen  etiam  cum  S.  Basilio  expo¬ 
ni  :  In  Deo  solo,  non  in  ulla  re  alia  glorior  :  non 
in  divitiis,  non  in  honoribus,  non  in  potentia  hu¬ 
mana,  quia  nihil  excellentius  cogitari  potest, 
quam  filium  esse  Dei.  Nec  solum  in  Deo  finem 
ultimum  repositum  habeo,  sed  ipse  etiam  est  Deus 

auxilii  mei,  id  est,  ipse  est  fons  gratia?,  qua  ad¬ 
jutus  perveniam  ad  finem  illum  :  et  ideo  tota 
spes  mea  in  eo  est.  In  hebraeo  habetur,  petra  ro¬ 
boris  mei,  pro  Deus  auxilii  mei. 

Vers.  8.  8.  SrERATE  IN  EO,  OMNIS  CONGREGATIO  POPULI; 

EFFUNDITE  CORAM  ILLO  CORDA  VESTRA  t  DEUS  AD¬ 
JUTOR  NOSTER  IN  ASTERNUM. 

Hortatur  nunc  caeteros  ad  virtutem,  quam  ipse 
Dei  dono  acceperat  :  ac  primum  monet  speran¬ 
dum  esse  in  Deo,  deinde  addit  non  esse  speran¬ 
dum  in  rebus  creatis.  «  Sperate,  inquit,  in  eo,  » 
id  est,  in  Deo,  «  omnis  congregatio  populi ,  »  id 
est,  omnis  coetus,  omnis  populus,  omnes  homi¬ 
nes,  non  Judaei  solum,  sed  etiam  gentes.  In  he- 
brseo  est :  Sperate  in  omni  tempore ;  sed  manifesta 
est  corruptio  in  textu  hebraico  per  defectum 
unius  litterae ;  nunc  enim  legitur  ny  heth ,  quod 
significat  tempus;  sed  esse  debet  fny  hadath, 
quod  significat  congregationem,  et  sic  legerunt 

L'ffn ude-  Septuaginta.  «  Effundite  coram  illo  corda  ves- 

Deo^cor tra  j  »  eflundi  dicitur  vas  ,  cum  evacuatur,  et 

quid  sit?  etiam  liquor,  cum  ex  vase  ejicitur.  Itaque  si  cor 
accipiatur  pro  vase,  ut  accipit  S.  Basilius,  effun¬ 
dere  cor  est  evacuare  cor  avitiis,  affectibus  malis, 
perversis  cogitationibus  et  similibus,  quasi  liquo¬ 
ribus  noxiis ;  non  enim  impleri  potest  cor  gratia 
Dei,  sanctisque  cogitationibus  et  desideriis,  nisi 
evacuetur  contrariis.  Pulchre  notat  S.  Ambrosius 
admonitos  esse  homines,  ut  effundant  corda  eva¬ 
cuantes  ea  sordibus,  quia  scriptum  est  Joel.  ii  , 
28  :  «  Effundam  de  spiritu  meo  super  omnem 
carnem.  »  Si  cor  accipiatur  pro  actu  cordis,  id 
est,  pro  cogitationibus  et  affectibus ,  tunc  effun¬ 
ditur  cor,  quomodo  effunditur  aqua,  vel  vinum. 

Et  hoc  modo  accipit  S.  Augustinus,  qui  vult  ef¬ 
fundendum  esse  cor,  id  est,  non  retinendum  cor 
in  corde,  sed  effundendum  ad  Deum,  ut  cogita¬ 
tiones  nostrae  et  affectus  sint  in  Deo,  non  in  no¬ 
bis.  Significat  etiam  effusio  cordis  secundum  Am¬ 
brosium  confessionem  sinceram  et  apertam,  qua 
confitemur  peccata  et  miserias  nostras ,  et  ex  in¬ 
timo  corde  oramus  Deum  ut  misereatur,  quo¬ 
modo  dixit  Anna  I  Reg.  i  :  «  Effudi  animam 
meam  in  conspectu  Domini.  »  Et  de  hac  effu¬ 
sione  videtur  hic  locus  praecipue  intelligendus; 
nam  sequitur  :  «  Deus  adjuton noster  in  aster- 
num,  »  id  est,  secure  confitemini  Deo  aerumnas 
vestras,  et  orate  eum ;  nam  adjutor  noster  est,  et 
non  despicit  orationes  sperantium  in  se.  Illud, 
in  (sternum,  in  hebreeo  est  nSo  selah,  quod  Graeci 
vertunt  <ha^aXua  ;  noster  autem  Interpres  ali¬ 
quando  omittit,  aliquando  vertit  semper,  aut  in 
aeternum ;  haec  est  ratio  cur  Hilarius,  Augustinus  et 
alii  non  legant,  in  a  ternum. 

Ver*.  9.  9.  VERUMTAMEN  VANI  FILII  HOMINUM,  MENDA¬ 

CES  FILII  HOMINUM  IN  STATERIS,  UT  DECIPIANT  : 
IPSI  DE  VANITATE  IN  1DIPSUM. 


IN  PSALMOS. 

Quoniam  animadvertit  Propheta  paucos  esse, 
qui  consilium  suum  sequi  velint,  ideo  invehitur 
in  multitudinem  iniquorum  :  «  Verumtamen,  in¬ 
quit,  vani  filii  hominum,  mendaces  filii  homi¬ 
num.  »  ln  hebraeo  significantius  dicitur,  >32 
□IN  hebel  bene  Adam  ,  vanitas  filii  hominum ,  quia 
maxima  pars  hominum  vacua  est  vera  sapientia, 
etsi  apparenti  sapientia,  quam  prudentiam  carnis 
Scriptura  sacra  Rom.  vm  appellat,  plenissima  sit. 

Ideo  autem  plerique  homines  vani,  insipientes  et 
imprudentes  sunt,  quia  «  mendaces  sunt  in  sta¬ 
teris  ad  decipiendum,  »  id  est,  in  stateris  dolosis 
et  fraudulentis.  Nam,  ut  recte  observat  S.  Basi¬ 
lius,  non  agitur  hic  de  stateris  proprie  dictis, 
quibus  pauci  utuntur,  illi  videlicet  soli  qui  ven¬ 
dunt  carnes,  aut  lanas,  aut  alia  id  genus,  sed  de 
stateris  communibus  toti  humano  generi,  id  est, 
de  judicio  rectae  rationis,  quod  nobis  datum  est 
a  Deo,  ut  discernamus,  et  quasi  in  statera  appen¬ 
damus  vera  bona  et  vera  mala,  apparentia  bona 
et  apparentia  mala,  et  eligamus  vera  bona,  et  vi¬ 
temus  vera  mala.  Porro  maxima  pars  hominum  Maxima 
mentitur  sibi  et  aliis,  decipitque  se  et  alios,  utens  pus  Do- 
stateris  dolosis,  et  quod  miserius  est,  voluntarie 
stateris  utitur  dolosis,  juxta  illud  :  «  Video  me-  dolosis 
liora  proboque,  deteriora  sequor. »  Non  est  enim  utitar. 
qui  negare  audeat  maximum  verissimumque  ma¬ 
lum  esse  peccatum  et  gehennam,  maxima  veris- 
simaque  bona  justitiam  et  beatitudinem  :  et  ta¬ 
men  cum  appenduntur  in  statera  lucrum  tempo¬ 
rale.  et  offensio  Dei,  lucrum  praeponderat,  et  prae¬ 
eligitur;  et  cum  appenduntur  temporale  detri¬ 
mentum,  et  mors  aeterna,  temporale  detrimentum 
praeponderat,  atque  ut  illud  evitetur,  ignis  gehen¬ 
nae  contemnitur.  Addit  Propheta :  «  Ipsi  de  vani¬ 
tate  in  idipsum,  »  id  est,  ipsi  vani  et  mendaces, 
licet  variis  modis  vani  sint  et  mendaces,  tamen 
in  idipsum  conveniunt,  uniti  et  conjuncti  sunt  in 
hoc,  ut  vani  sint  et  mendaces;  vel  brevius :  « Ipsi 
de  vanitate  in  idipsum,  »  id  est,  ipsi  ex  vanitate 
habent,  ut  unum  sint.  In  hebraeo  habetur  paulo 
aliter  :  Vanitas  filii  hominum,  mendaces  filii  homi¬ 
num  in  stateris,  ad  ascendendum  ipsi  pr ce  vanitate  in 
idipsum,  id  est,  filii  hominum  non  solum  vanitas 
sunt ,  et  mendacium ,  sed  etiam  positi  in  statera 
cum  ipsa  vanitate,  ascendunt  prae  vanitate;  ac 
per  hoc  leviores,  et  magis  vani  sunt,  quam  ipsa 
vanitas  :  quae  est  elegantissima  amplificatio.  Sed 
tamen  non  existimo  hunc  esse  litteralem  sensum, 
sed  eum,  quem  paulo  ante  tradidimus :  nam  vox 
illa  hebraica,  mV?  lahaloth,  ad  ascendendum,  cum 
aliis  punctis  legi  potest,  lahaloth,  ad  iniquitatem , 
sive  ad  deceptionem ,  et  sic  legerunt  Septuaginta; 
imo  etiam  S.  Hieronymus  eodem  modo  legit,  cum 
verterit,  in  stateris  dolosis ;  et  omnes  Patres  graeci 
et  latini  sic  legunt,  et  interpretantur.  Illud,  ut  de¬ 
cipiant,,  non  debere  conjungi  cum  ipsi ,  perspi¬ 
cuum  est  ex  hebraeo  et  grseco  textu.  Sic  enim  le¬ 
gendum  est,  mendaces  in  stateris  ad  decipiendumf 
ipsi  de  vanitate  in  idipsum. 

10.  NOLTTE  SPERARE  IN  1NTQUITATE,  ET  RAPI¬ 
NAS  NOLITE  CONCUPISCERE  I  DIVITIAS  SI  AFFLUANT, 
NOLITE  COR  APPONERE. 

Redit  ad  exhortalionem,  ac  praecipue,  ut  cavea¬ 
tur  avaritia,  quee  est  «radix  omnium  malorum, 
I  Tim.v i.  »  «Nolite,  inquit,  sperare  in  iniquitate, 
et  rapinas  nolite  concupiscere. »  Per  iniquitatem 
intelligitur  calumnia,  ut  proprie  significat  vox 
hebraica  behosheli,  proinde  prohibetur  lu¬ 

crum  injustum,  tum  ex  occulta  injustitia,  quale 
est  calumniantium,  tum  ex  manifesta,  quale  est 
rapientium ;  et  additur,  «  divitiae  si  affluant,  no¬ 
lite  cor  apponere,»  id  est,  ad  opes  etiam  justo 
titulo  acquisitas  nolite  affectum  ponere.  Pulchre 
notat  S.  Augustinus,  eos  qui  rapinis  delectantur, 
videre  quid  rapiant,  sed  non  videre  a  quo  ra¬ 
piantur  :  rapiunt  enim  pecuniam  fratri,  et  rapit 
illis  diabolus  animam.  Notat  idem  Augustinus 
cum  Basilio,  divitias  fluere  dum  affluunt,  caecos 
autem  cupidos  considerare  quod  affluant,  et  non 
cogitare  quod  fluant;  ideo  dictum  esse  :  Nolite 
cor  apponere,  ne  videlicet  cum  fluentibus  fluat, 
et  pereat.  Oportet  igitur,  cum  affluunt  divitiae , 
corde  immoto  et  stabilito  apud  Deum,  disponere 
fluxum  earum,  ut  utiliter  fluant :  quomodo  pru¬ 
dens  agricola  disponit  fluxum  aquarum  ad  irri¬ 
gandum  hortum,  ad  molam  vertendam,  et  alia 
ejusdem  generis  opera;  sed  non  labitur  ipse  cum 
aquis  labentibus. 

11 .  Semel  locutus  est  Deus  :  duo  ileg  audivi  :  vm.  m. 

Qui  A  POTESTAS  DE  I  EST,  ET  TIB I ,  DOM  l  N  E,  MISERICOR¬ 
DIA;  QUIA  TU  REDDES  UNICUIQUE  JUXTA  OPERA  SUA. 

Concludit  rationem  reddens,  cur  non  sint  appe¬ 
tendae  divitiae,  et  cur  ab  omni  peccato  cavendum 
sit.  «  Semel,  inquit,  locutus  est  Deus,  duo  haec  au¬ 
divi.»  In  hebraeo  est,  unum  locutus  est  Deus;  quod 
non  videtur  cohaerere  cum  sequentibus  :  «  Duo 
haec  audivi ;»  sed  illud,  semel  vel  unum,  signifi¬ 
cat  immobilitatem  verbi  Dei,  ut  elocet  S.  Hiero¬ 
nymus  in  commentario  hujus  Psalmi,  quasi  di¬ 
cat  :  Semel  Deus  loquitur,  et,  fit  omnino  quod  loqui¬ 
tur  :  obediunt  enim  omnia  Deo  ad  nutum,  ut  non 
sit  opus  repetere.  Vel  per  unum  quod  Deus  locu¬ 
tus  'dicitur,  non  intelligitur  unum  verbum,  sed 
unus  sermo,  quo  multa  continentur,  ut  docet 
S.  Basilius.  Vel  per  unum  intelligitur  Verbum  aeter¬ 
num  ,  ut  S.  Augustinus  exponit ;  Deus  enim  unum  reus 
tantum  verbum  dixit  ab  aeterno,  et  illud  manet  nn!l,a 
in  aeternum,  e  aequivalet  innumerabilibus  verbis,  ^anm^i 
Duo  autem,  quae  David  audivit,  et  nobis  omnibus  «init  ab 
nuntiavit,  haec  sunt :  Unum,  quod  potentia  et  mi-  a'tf,ruo> 
sericordia  in  Deo  sint:  illa  ut  timeatur,  ista  ut  manet  'ia 
ametur;  alterum,  «  quod  unicuique  reddet  se-  ater- 
eundum  opera  sua,  »  ita  ut  neque  injuste  oppres-  num* 
surus  sit  aliquos  per  potentiam,  neque  misericor¬ 
dia  ejus  sit  praejudicatura  justitiae.  Ut  vere,  qui 
ista  duo  serio  cogitant,  atque  illis  cor  suum  appo¬ 
nunt,  sapientissimi  sunt. 


TSALMUS  LX111 

SECUNDUM  HEBRAIOS. 


V.  v.  —  Psalmus  David ,  1.  Cum  esset  in 
deserto  Idumcem. 

2.  Deus,  Deus  meus,  ad  te  de  luce  vigilo. 

Sitivit  in  te  anima  mea,  quam  multipliciter 
tibi  caro  mea. 

3.  In  terra  deserta,  et  invia,  et  inaquosa:  sic  in 
sancto  apparui  tibi,  ut  viderem  virtutem  tuam, 
et  gloriam  tuam. 

4.  Quoniam  melior  est  misericordia  tua  super 
vitas  :  labia  mea  laudabunt  te. 

5.  Sic  benedicam  te  in  vita  mea,  et  in  no¬ 
mine  tuo  levabo  manus  meas. 

G.  Sicut  adipe  et  pinguedine  repleatur  anima 
mea,  et  labiis  exultationis  laudabit  os  meum. 

7.  Si  memor  fui  tui  super  stratum  meum, 
in  matutinis  meditabor  in  te,  8.  quia  fuisti  ad¬ 
jutor  meus. 

Et  in  velamento  alarum  tuarum  exultabo. 


V.  s.  u. —  Canticum  [h.  Psalmus ]  David ,  cum 
esset  in  deserto  Juda. 

Deus  fortitudo  mea  tu  es  [h.  Deus,  Deus  meus 
tu],  de  luce  consurgam  ad  te. 

Sitivit  te  anima  mea,  desideravit  te  caro 
mea  ;  in  terra  invia  et  consitiente,  ac  sine  aqua. 

Sic  in  sancto  apparui  tibi,  ut  videam  fortitu¬ 
dinem  tuam  et  gloriam  tuam. 

Melior  est  enim  misericordia  tua  quam  vitae 
[al.  vita]  :  labia  mea  laudabunt  te. 

Sic  benedicam  te  [al.  tibi ]  in  vita  mea  :  in 
nomine  tuo  levabo  manus  [h.  palmas ]  meas. 

Quasi  adipe  et  pinguedine  implebitur  [h.  sa¬ 
tiabitur]  anima  mea,  et  labiis  laudantibus  ca¬ 
net  [h.  laudabit ]  os  meum. 

Recordans  tui  in  cubili  meo  :  per  singulas 
vigilias  meditabor  tibi. 

Quia  fuisti  auxilium  meum,  et  in  umbra 
alarum  tuarum  laudabo. 


S98  COMMENTARIA  IN  PSALMOS. 

9.  Adliresit  anima  mea  post  te ;  me  suscepit 


dextera  tua. 

10.  Ipsi  vero  in  vanum  quaesierunt  animam 
meam,  introibunt  in  inferiora  terree: 

41.  Tradentur  in  manus  gladii,  partes  vul¬ 
pium  erunt. 

42.  Rex  vero  laetabitur  in  Deo,  laudabuntur 
omnes  qui  jurant  in  eo,  quia  obstructum  est  os 
loquentium  iniqua. 


Adhaesit  anima  mea  post  te,  me  suscepit  dex¬ 
tera  tua. 

Ipsi  vero  interficere  [h.  ad  calamitatem ] 
quaerunt  animam  meam  :  ingrediantur  in  ex¬ 
trema  [h.  inferiora ]  terrae. 

Congregentur  in  manus  gladii :  pars  vulpium 
erunt. 

Rex  autem  laetabitur  in  Deo,  laudabitur  om¬ 
nis  quia  jurat  in  eo :  quia  obstruetur  os  loquen¬ 
tium  mendacium. 


Argumentum.  —  Exponit  desiderium  et  cupiditatem,  qua  teneatur  cultus  sacri,  a  quo  se  jam  separatum  esse  dolet ; 
sed  ejus  recordatio  quoque  in  illo  exsilio  eum  delectat ,  et  fiduciam  ejus  sustentat ,  fore  ut  hostibus  victis  regno 
restituatur.  Hinc  strophae  duae  :  vers.  2-7,  8-12.  Quia  vers.  12  regem  se  nominat  Davides,  hinc  merito  Dathius 
arguit  carmen  ad  Absalomi  seditionem  referendam  esse :  nam,  ait,  vivente  Saulo  nunquam  regis  nomen  sibi  vindi¬ 
cavit.  Cf.  I  Sum.  xxu,  5;  xxm,  14,  15,  24,  25;  xxiv,  2. 


1.  Psalmus  Davidis,  compositus,  quum  esset  in  deserto  Judae. 

2.  Deus,  Deus  meus  es  tu,  ab  aurora  quaero  te; 
te  sitit  anima  mea ; 

desiderio  tui  deficit  caro  mea, 

velut  in  terra  arida  et  languescente  sine  aquis. 

3.  Sic  in  sanctuario  (absens  licet)  contemplor  te  animi  mei  oculis , 
ut  videam  (videndo)  splendorem  tuum  et  majestatem  tuam. 

4.  Nam  melior  est  gratia  tua  quam  vita; 
labia  mea  semper  te  laudabunt. 

5.  Sic  celebrare  te  volo  per  vitam  meam, 
in  nomine  tuo  levare  manus  meas. 

6.  Ut  adipe  et  pinguedine  satiatur  anima  mea , 

et  labiis  exsultationis  (jubilantibus)  laudes  tuas  canit  os  meum. 

7.  Si  recordor  tui  in  strato  meo, 

per  tres  noctis  vigilias  meditor  de  te. 

8.  Nam  tu  es  auxilium  mihi, 

et  in  umbra  alarum  tuarum  jubilo. 

9.  Adhaeret,  anima  mea  tibi , 
me  sustentat  dextera  tua. 

10.  Isti  vero  (mei  adversarii),  qui  ad  perniciem  quaerunt  animam  (vitam)  meam, 
venient  in  infima  terrae  (orcum). 

1 1.  Tradentur  in  potestatem  gladii  (interficientur) ; 
portio  vulpium  (gall.  chacals)  erunt  (eorum  cadavera). 

12.  Et  rex  laetabitur  in  Deo; 

gloriabitur  quicumque  jurat  ei  (Davidi,  ejus  sequitur  partes) , 
quando  clausum  fuerit  os  loquentium  mendacium. 


NOTA 

Vers.  1.  In  deserto  Judce,  Hierosolymam  inter  et  Hierichuntem  sito.  Ibi  Joannes  Baptista  praedicavit, 
a  '  1IIj  **  ^eis'  2.  "Velut  in  terra ,  etc.  Ad  expingendam  imaginem  proxime  praegressam  haec  adji- 

ciuntur.  Alii  tamen  proprie  accipiunt,  in  terra  aricla  degens,  et  fatigatus  sine  aqua.  —  Yers.  3.  Sic,  in  tali 
conditione  atque  animi  statu.  Splendor  et  majestas  Jovae,  i.  e.  cultus  ejus  ritus  et  caeremoniae. —  Yers.  5. 
Sic  :  vid.  vers.  3.  In  nomine  tuo,  fiducia  tui,  non  aliorum  deorum.  Elevatio  manuum,  precantis  et  gratias 
agentis  ritus.  —  Vers.  6.  Sensus  :  Ex  consuetudine  quae  milii  est  tecum,  plena  gaudia  percipio,  quasi  cibis 
delicatissimis  satiarer.  Alii,  satias  animum  meam  :  non  malo.  —  Yers.  11.  Tradentur  :  alii,  tradent  eos.  — 
Vers.  12.  Jurat  ei :  alii,  jurat  per  eum,  Davidis  Deum,  i.  e.  eum  rite  colit :  cf.  Isai.  xix,  18;  Amos.  vm,  14. 

TITULUS  ET  ARGUMENTUM. 

Psalmus  David,  cum  esset  in  deserto  Idumaee. 

Non  legitur  David  latuisse  unquam  in  deserto  Idumaeae,  sed  in  deserto  Judaeae,  I  Reg.  xxu  et  xxm ,  et  in  textu 
hebraico  et  graeco  habetur,  in  deserto  Judcece ;  tamen  quoniam  Sancti  Patres  Hilarius,  Hieronymus  et  Augustinus 
in  Commentario  legunt,  in  deserto  Idumcece,  non  est  contemnenda  lectio  Vulgatae  editionis.  Euthymius  conatur 
concordare  has  lectionum  varietates,  dicens  desertum,  in  quo  latuit  David,  olim  ad  Idumaeam  pertinuisse,  postea  ad 
Judaeam  :  sed  hoc  divinare  est.  Probabilius  videtur  desertum  Judaeae  vocatum  esse  desertum  Idumaeae  amplificandi 
gratia  :  quomodo  Jerusalem  aliquando  vocatur  Sodoma ;  nam  desertum  Idumaeae  est  longe  majus  deserto  Judaeae  : 
imo  tota  Idumaeorum  regio  in  montibus  et  solitudine  est,  ut  intelligi  potest  ex  cap.  i  Malachice,  ubi  loquens  Deus 
de  possessione  Edom  :  «Posui,  inquit,  montes  ejus  in  soltiudinem,  et  haereditatem  ejus  in  dracones  deserti.  »  Idem 
colligitur  ex  lib.  IV  Reg.  cap.  m,  ubi  describitur  desertum  Idumaeae  itineris  septem  dierum,  et  carens  aqua,  etc. 
Argumentum  Psalmi  est  oratio  Davidis,  qui  occasione  deserti  in  quo  tunc  latebat,  deplorat  peregrinationem  suam, 
et  similium  justorum,  et  desiderium  suum  ostendit  migrandi  aliquando  ex  deserto  mundi  hujus  ad  patriam  coelestem. 


EXPLICATIO  PSALMI. 


1.  Deus,  Deus  metjs,  ad  te  de  luce  vigilo. 

2.  Sitivit  in  te  anima  mea:  quam  multipli¬ 
citer  TIBI  CARO  MEA! 

Describit  vir  justus  quae  sint  prima  opera  sua, 
oriente  die  :  ac  dicit  esse ,  quaerere  Deum ,  deside¬ 
rare  Deum,  miserias  suas  confiteri  Deo.  «  Deus, 
Deus  meus, »  id  est,  tu,  Deus,  es  fortitudo  et  ro¬ 
bur  meum,  quia  sine  te  nihil  sum,  et  nihil  pos¬ 
sum;  in  hebraeo  sunt  duo  nomina,  □'hSn 
Elohim  eli ,  unum  significat  Deum,  alterum  signi¬ 
ficat  fortem,  sed  verti  solet  etiam  per  vocem  Deus. 
Itaque  editio  greeea  et  latina,  quae  habent  Deus, 
Deus ,  reprehendi  non  possunt ;  tamen  sensus  est, 
quem  diximus,  quia  vox  4«  EI.  significat  Deum, 
ut  fortem.  «Ad  te  de  luce  vigilo,»  id  est,  cum 
primum  lucem  aspicio  corporalibus  oculis,  ape¬ 
rio  pariter  oculos  mentis  ad  te  lucem  spiritualem 
et  increatam,  atque  ita  ad  te  quaerendum  vigi¬ 
lare  incipio ,  non  ad  opera  mundi  hujus.  Id  au¬ 
tem  facio,  quia  «  sitivit  in  te  anima  mea,  »  id  est, 
quia  desiderat  te,  ut  cibum  et  potum  suum,  ut 
lumen  et  laetitiam  suam.  Ipsa  enim  caro  mea  mul¬ 
tis  modis  sitivit  ad  te  fontem  omnium  bonorum  : 
quamvis  enim  caro  non  proprie  Deum  sitiat,  ta¬ 
men  sitire  dicitur,  quia  indiget  ejus  misericordia 
ob  multiplices  suas  miserias  :  quomodo  dicitur 
terra  arida  sitire  pluviam,  sine  qua  nihil  boni 
producere  potest.  Quot  sint  autem  carnis  hujus 
corruptibilis  necessitates  et  miseriae,  quibus  ille 


solus  mederi  potest,  de  quo  dicitur  in  P salm.  cu : 

«Qui  sanat  omnes  infirmitates  tuas,»  nemo  est, 
qui  non  experiatur.  In  hebraeo  codice  post  illa 
verba  :  Deus,  Deus  meus,  est  pronomen  riDN  at- 
thah,  tu,  quod  Septuaginta  omiserunt,  sed  subin- 
telligi  debet,  ut  sensus  sit  :  Tu  es  Deus,  et  ideo 
confidenter  ad  te  confugio,  et  te  alloqui  praesu¬ 
mo.  Illud  autem,  ad  te  de  luce  vigilo,  in  hebraeo 
est  unica  dictio  "pTON  ashachareca,  quae  signifi¬ 
cat,  sub  auroram  te  qncero,  sive  in  crepusculo  matu¬ 
tino  ,  cum  incipit  misceri  lux  aurorae  tenebris  noc¬ 
tis,  ego  evigilo ,  ut  te  quaeram  :  ex  quo  intelligi- 
mus  continuum  et  vehemens  fuisse  in  Davide  de¬ 
siderium  Dei,  et  merito,  cum  ipse  sit  omne  bo¬ 
num  nostrum,  et  ingrati  sint  omnes  homines, 
qui  obliviscuntur  Deum,  juxta  illud  Luc.  vi :  «Qui 
benignus  est  super  ingratos  et  malos. »  Denique 
illud,  quam  multipliciter ,  est  in  hebraeo  HOD  ca¬ 
rnali,  quae  vox  non  habetur,  nisi  hoc  loco  S.  Hie¬ 
ronymus  vertit  desideravit ;  sed  frustra  laboramus 
de  significatione  vocis,  quae  nusquam  habetur 
alibi,  et  nemo  potest  reprehendere  primos  In¬ 
terpretes. 

3.  IN  TERRA  DESERTA,  ET  INVIA,  ET  INAQUOSA:  Vers.3. 
SIC  IN  SANCTO  APPARUI  TIBI ,  UT  VIDEREM  VIRTUTEM 
TUAM  ET  GLORIAM  TUAM. 

Describit  proprietates  deserti,  quae  tres  sunt, 

«terra  deserta»  ab  habitatoribus,  terra  «invia,» 
terra  «  sine  aqua ; »  quarum  secunda  est  effectus, 

Auima 

gis  terre- 
na  despi¬ 

mag;s 

gustat. 

et  tertia  est  causa  primae;  nam  terra  aliqua  de¬ 
seri  solet  ab  habitatoribus  praecipue  propter  ca¬ 
rendam  aquae,  quae  carentia  terram  arentem  et 
sterilem  reddit;  sed  cum  terra  deseritur  et  inha¬ 
bitabilis  efficitur,  hoc  ipso  tit  invia  :  quamvis  hoc 
loco  invia  non  est  solum  terra  sine  via,  sed  terra 
inaccessa,  et  per  quam  difficulter  ambulari  po¬ 
test  :  nam  vox  graeca  aSatcv  inaccessum  signifi¬ 
cat,  et  vox  hebraea  t]>p  hhaieph,  significat  lassum, 
fatigatum,  laboriosum  :  ac  per  hoc  significat  ter¬ 
ram,  quae  magno  cum  labore  etiatigatione  trans¬ 
mittitur.  Videtur  enim  Propheta  significare  vo¬ 
luisse  terram  illam  incultam,  et  rebus  necessariis 
nedum  deliciis  carentem,  utilem  sibi  fuisse  ad 
inveniendum  Deum.  Anima  enim  quo  magis  de¬ 
stituitur  carnalibus  bonis,  vel  certe  quo  magis 
affectum  removet  a  rebus  terrenis,  et  se  in  quo¬ 
dam  deserto  mentis  constituit,  eo  facilius  ascendit 
ad  coelestia  contemplanda  et  gustanda.  «  Ego.  in¬ 
quit,  in  terra  ista  deserta,  invia,  arida  »  et  sitiente 
constitutus,  «  sic  apparui  tibi,  »  id  est,  sic  apparui 
coram  te  per  ascensionem  mentis,  quasi  in  sanc¬ 
tuario  tuo  essem ,  ita  ut  desertum  loco  sanctuarii 
mihi  fuerit.  Apparui  autem  coram  te,  «  ut  vide¬ 
rem  virtutem  tuam,  et  gloriam  tuam,  »  id  est, 
potentiam  tuam  et  majestatem  tuam.  Illud  enim 
in  sancto,  in  hebraeo  est  CHpD  bakodesh,  in  sanc¬ 
titate,  per  quam  sanctuarium  Hebraei  significare 
solent.  S.  Augustinus  paulo  aliter  exponit,  et  eum 
sequentes  dicere  possumus  per  desertum  intelligi 
mundum,  qui  desertus  est  a  veris  hominibus  et 
inhabitatus  a  bestiis,  hominibus  videlicet  «  car¬ 
nalibus  et  animalibus,»  ut  eos  vocat  Apostolus 
I  Cor.  ii;  item  est  invius,  quia  difficillimum  est 
invenire  viam  qua  exeatur;  denique  est  inaquo¬ 
sus,  quia  quamvis  lacunas  habeat  aquae  putre¬ 
factae,  quae  est  sapientia  carnalis,  caret  tamen  aqua 
de  coelo,  quae  est  sapientia  vera,  nisi  Deus  ex 
magna  gratia  sua  peregrinantibus  in  hoc  deserto 
viam  ostendat,  et  rorem  de  coelo  aspergat.  Ait 
igitur  David  in  persona  sua,  et  sanctorum  pere¬ 
grinorum,  comitum  suorum :  Ego  in  hoc  deserto 
positus  et  sitiens  aquam  de  coelo,  et  exitum  in¬ 
venire  cupiens,  de  mane  vigilans  mente  conscendi 
ad  sanctuarium  tuum  coeleste,  et  sic  in  sancto 
apparui  coram  te,  ut  meditando  et  contemplando 
viderem  virtutem  tuam  et  gloriam  tuam,  quo¬ 
niam  in  deserto  mundi  non  videmus  nisi  tempo¬ 
ralia,  fragilia  et  vilia.  «Ut  viderem,  inquit,  vir¬ 
tutem  tuam,»  qua  de  nihilo  omnia  fecisti,  et  por¬ 
tas  ea  verbo  virtutis  ture;  viderem  quoque  glo¬ 
riam  tuam,  qua  longe  superemines  universis,  et 
nihil  est  simile  tibi,  et  omnia ,  velint  nolint,  ser¬ 
viunt  tibi  :  et  ex  hac  visione  irrorari  coepi,  et 
manna  gustare,  et  viam  quae  Christus  est,  invenire. 

4.  Quoniam  melior  est  misericordia  tua  su¬ 
per  vitas,  labia  mea  laudabunt  te. 

Ulud,  quoniam ,  non  videtur  referendum  esse  ad 


superiora,  sed  ad  sequentia,  ut  sensus  sit :  Non 
solum  videbo  virtutem  tuam  et  gloriam  tuam,  sed 
etiam  laudabunt  te  assidue  labia  mea,  quoniam 
misericordia  tua  melior  est  milii  prae  ipsa  vita  : 
nam  misericordia  tua  vitam  dedit,  eadem  ipsa 
misericordia  vitam  conservat;  et  si  ipsam  vitam 
propter  te  perdidero,  misericordia  tua  illam  mihi 
multo  feliciorem  restituet  :  sed  si,  ut  vitam  con¬ 
servem,  a  misericordia  tua  et  gratia  excidero  ,  et 
vitae  et  misericordiae  jacturam  faciam.  In  hebraeo 
habetur  quidem  chaiim,  vitas,  in  numero 

multitudinis;  sed  vox  etiam  pro  vita,  in  singulari, 
accipitur  :  quomodo  multa  vocabula  habent  for¬ 
mam  numeri  multitudinis,  et  significationem  nu¬ 
meri  singularis;  et  in  versiculo  sequenti  :  «Sic 
benedicam  te  in  vita  mea,  »  habetur  eadem  vox 
in  numero  multitudinis,  et  tamen  Interpretes  ver¬ 
terunt  in  numero  singulari.  Itaque  possumus  hoc 
loco  simpliciter  per  vitas  vitam  interpretari,  ut  in¬ 
terpretantur  SS.  Patres  Hilarius  et  Hieronymus  in 
Commentario ;  et  sicut  legit  in  textu  S.  Hilarius  : 
tamen  si  magis  placet  accipere  in  significatione 
numeri  multitudinis,  per  vitas  accipiemus  varias 
functiones  viventium,  ut  vitas  mercatorum,  vitas 
militum,  vitas  clericorum,  vitas  agricolarum,  et 
similes,  ut  accipit  S.  Augustinus,  vel  vitas  quan¬ 
tumlibet  longas  et  felices  in  hoc  mundo,  vel  deni¬ 
que  vitas,  tum  nostram,  tum  nobis  conjunctorum 
et  charorum,  ut  parentum,  fratrum,  filiorum. 

5.  SlC  BENEDICAM  TE  IN  YITAMEA,  ET  IN  NOMINE  Veru.  3, 
TUO  LEVABO  MANUS  MEAS. 

Sic  laudando  assidue ,  «  benedicam  te  in  vita 
mea, »  id  est,  quicquid  mihi  acciderit,  sive  pro¬ 
sperum,  sive  adversum,  benedicam  tibi  in  omni 
tempore; « et  in  nomine  tuo  levabo  manus  meas,» 
id  est,  in  invocatione  nominis  tui  levabo  in  ora¬ 
tione  manus  meas,  a  te  solo  exspectans  auxilium 
in  adversis,  et  tibi  vicissim  gratias  agens  in  pro¬ 
speris.  Porro  ritus  levandi  manus  in  oratione,  in 
utroque  Testamento  in  usu  fuit.  Nam  cum  Moyses, 

Exod.  xvu,  levaret  manus  ad  Deum,  populus  vin¬ 
cebat;  cum  deponeret,  vincebatur.  Et  Apostolus 
I  Timoth.  n  :  «Levantes,  inquit,  puras  manus.» 

Monet  autem  S.  Augustinus  eos  qui  levant  manus 
ad  Deum  in  oratione,  si  impetrare  velint,  debere 
etiam  levare  manus  ad  bona  opera  facienda.  Si¬ 
gnificat  etiam  in  Scripturis  levare  manus  idem  Levai» 
quod  jurare  per  Deum.  Sic  legimus  Gen.  xiv,  di-  man,is 
centem  Abrahamum  :  «  Levo  manum  meam  ad 
Deum  possessorem  coeli  et  terrae,  quod  a  filo  sub-  rare, 
tegminis  usque  ad  corrigiam  caligae,  non  acci¬ 
piam  ex  omnibus  quae  tua  sunt.  »  Et  Apoc.  x  : 

«  Angelus  levavit  manum  suam  ad  coelum,  et  ju¬ 
ravit  per  Viventem  in  saecula  saeculorum.  »  Posset 
igitur  illud  :  In  nomine  tuo  levabo  manus  meas,  ex¬ 
poni  hoc  modo  :  Per  nomen  tuum  jurabo,  ac  per 
hoc  te  solum  pro  vero  Deo  colam;  sed  prior  ex¬ 
positio  communior  est. 

Vers.e.  6.  Sicut  adipe,  et  pinguedine  repleatur 

ANIMA  mea;  et  LABIIS  EXULTAT10NI3  LAUDABIT  OS 
MEUM. 

Hoc  est  quod  petebat,  cum  levaret  in  oratione 
manus  suas  ad  Deum.  Hoc,  inquit,  peto,  «ut 
anima  mea  repleatur  adipe  et  pinguedine, »  id 
est,  repleatur  adipe  et  pinguedine  spirituali,  quae 
non  est  adeps  et  pinguedo  proprie  (id  enim  corpo¬ 
rale  quid  est),  sed  quasi  adeps  et  pinguedo.  Nam 
sicut  qui  adipe  bona  et  pinguedine  naturali  prae¬ 
diti  sunt,  non  autem  inflati,  aut  vento  distenti, 
sani,  fortes,  rubicundi  et  hilares  sunt;  et  contra 
macie  confecti,  aridi,  debiles,  tristes,  deformes- 
que  sunt  :  sic  qui  gratia  spirituali ,  quasi  bona 
adipe  pleni  sunt,  devoti,  ferventes ,  ac  semper  gau¬ 
dentes  sunt;  et  contra  qui  spiritu  carent,  ad  om¬ 
nia  spiritualia  nauseant,  acedia  consumuntur,  in¬ 
firmi  ac  debiles,  nihil  boni  facere,  nihil  mali  to¬ 
lerare  valent.  Sed,  ut  recte  monet  S.  Augustinus, 
in  hac  eremo  saginam  sapientiae  et  justitiae  desi¬ 
derare  et  petere  possumus,  sed  tunc  demum  ob¬ 
tinebimus,  cum  ad  patriam  pervenerimus;  tunc 
enim  implebitur  illud  Fsalm.  cxlvii  :  «  Frumenti 
adipe  satiat  te  Dominus;»  et  illud  Maith.  v  : 
«Beati  qui  esuriunt  et  sitiunt  justitiam,  quoniam 
ipsi  saturabuntur;»  et  tunc  perfecte  et  sine  ullo 
fine,  vel  taedio ,  «  labiis  exultationis, »  id  est,  la¬ 
biis  exultationem  resonantibus  «  laudabit »  Deum 
«  os  nostrum  :  »  tunc  enim  succedet  orationi  lau¬ 
datio,  quando  ita  pleni  erimus,  ut  nulla  re  indi¬ 
geamus,  quod  fiet  cum  Deus  erit  omnia  in  om¬ 
nibus  :  nunc  autem  nunquam  tam  multa  habe¬ 
mus,  quin  pluribus  egeamus,  ac  per  hoc  oratione 
assidua  opus  habeamus. 

Vers.  7.  7.  Sl  MEMOR  FUI  TUI  SUPER  STRATUM  MEUM,  IN 

MATUTINIS  MEDITABOR  IN  TE,  QUIA  FUISTI  ADJUTOR 
MEUS. 

Co°itan-  Ostendit  in  hac  etiam  vita  se  perpetuo  recorda- 
dum  de  turum  Dei  et  beneficiorum  ejus,  et  non  solum  in 
Deo  ma-  patria,  quando  repletus  adipe,  labiis  exultantibus 
diuiTva-  laudabit  Deum.  « Si,  inquit,  memor  fui  tui»  nocte 
camus  ab  etiam  profunda,  dum  adhuc  jacerem  «  super  stra- 
omm  tum  meum,»  multo  magis  interdiu,  atque  adeo 
opere‘  tempore  matutino  surgens  «  meditabor  in  te,  » 
id  est,  de  te  cogitabo  et  considerabo  potentiam 
tuam  et  gloriam  tuam ;  «  quia  »  tu  semper  « fuisti 
adjutor  meus,»  id  est,  ideo  semper  recordabor 
tui  in  gratiarum  actione,  quia  tu  semper  recor¬ 
datus  es  mei  in  auxilio  et  protectione.  S.  Augus¬ 
tinus  colligit  ex  hoc  loco  utilissimum  documen¬ 
tum,  si  quis  velit  inter  operandum  recordari  Dei, 
atque  ejus  amorem  et  timorem  semper  ante  ocu¬ 
los  habere,  dum  operatur,  necesse  esse  ut  antea 
super  stratum,  id  est,  in  quiete  recordetur  Dei,  et 
beneficia  ejus  ac  promissa  consideret.  Ideo  enim 
plerique  mortales  inter  operandum  se  gerunt,  ac 
si  Deum  non  haberent,  quia  llon  habent  tempus 
aliquod  feriatum,  in  quo  colligant  se,  et  medita¬ 


tioni  rerum  coelestium  vacent.  Quidam  codices 
latini  habent  :  Sic  memor  fui ;  sed  recte  habet 
nostra  lectio  :  Si  memor  fui,  quoniam  sic  legunt 
codices  hebraici,  et  SS.  Patres  Hilarius  et  Augus¬ 
tinus. 

8.  Et  IN  VELAMENTO  ALARUM  TUARUM  EXUL-  Vers.  8. 
TABO;  ADUSSIT  ANIMA  MEA  POST  TE,  ME  SUSCEPIT 
DEXTERA  TUA. 

Quia  dixerat  :  «Tu  fuisti  adjutor  meus,»  ne 
putaretur  jam  securus,  et  de  Dei  protectione  non 
amplius  laborare,  subjungit  :  «Et  in  velamento 
alarum  tuarum  exultabo,»  id  est,  continebo  me 
sub  umbra  alarum  tuarum,  et  in  protectione  tua 
sperans,  «  exultabo, »  securus  a  milvo,  dum  sub 
omnipotentis  aquilae  pennis  latebo.  «  Adhaesit  ani¬ 
ma  mea  post  te.  »  Et  hac  protectione,  et  tam  in¬ 
gentibus  beneficiis  provocata  «anima  mea  ad¬ 
haesit,»  glutine  fortissimae  charitatis,  «post  te,» 
id  est,  vestigiis  tuis  inhaesit,  ab  illis  nulla  tenta- 
tionum  vi  separari  se  patiens.  Porro  adhaerere 
vestigiis  Domini  glutine  charitatis,  non  est  sterili 
quodam  affectu  Deum  diligere,  sed  ejus  praecepta 
ex  charitate  servare;  nam  «  qui  diligit  me,  ait 
Dominus  Joan.  xm,  sermonem  meum  servabit;» 
ideo  non  dixit :  Adhaesit  tibi,  sed  post  te,  tibi  vi¬ 
delicet  obediens  ac  subjecta.  Ac  ne  videatur  sibi 
tribuere,  quod  tam  ardenter  Deo  inhaeserit,  ad¬ 
dit  :  «Me  suscepit  dextera  tua,»  id  est,  ideo  se¬ 
quor  te,  quia  tu  me  traxisti;  ideo  te  diligo,  quia 
tu  prior  dilexisti  me,  ac  ut  te  diligerem,  tu  me 
diligendo  fecisti.  Beatus  plane,  qui  quantumvis  Beatus 
in  virtute  proficiat,  sub  Deo  proficere  se  intolli-  Tus  d|- 

^  cP(i(i  ns 

git,  et  semper  ut  parvulum,  et  quasi  pullum  gal-  sit? 
linae  sub  alis  Dei  se  collocat.  Beatior  autem,  qui 
vere  dicere  potest :  «  Adhaesit  anima  mea  post  te, » 
qui  non  solum  sperat  in  velamento  alarum  Dei, 
sed  etiam  ex  toto  corde  ita  diligit,  ut  cum  Apo¬ 
stolo  dicere  possit  :  «Quis  me  separabit  a  chari¬ 
tate  Christi?»  l\om.  vm.  Beatissimus  vero,  qui 
proprio  experimento,  vel  potius  testimonium  red¬ 
dente  spiritu  Dei  spiritui  suo,  didicit  se  «  a  dex¬ 
tera  Dei  esse  susceptum  :  »  ipse  enim  Dominus 
de  talibus  dicit  Joan.  x  :  «  Non  rapiet  eos  quis¬ 
quam  de  manu  mea.  Et  nemo  potest  rapere  eos 
de  manu  Patris  mei.  Ego  et  Pater  unum  sumus.  » 

9.  Ipsi  vero  in  vanum  quassierunt  animam  Vcrs- »• 

MEAM  :  INTROIBUNT  IN  INFERIORA  terra:,  TRADEN¬ 
TUR  IN  MANUS  GLADII,  PARTES  VULPIUM  ERUNT. 

In  duobus  ultimis  versiculis  praedicit  Propheta 
interitum  et  exterminium  ultimum  eorum,  qui 
persequuntur  justos  et  felicitatem  ac  beatitudi- 
nem  sempiternam  justorum.  «Ipsi  vero,»  vide¬ 
licet  impii  persecutores,  «in  vanum  quaesierunt 
animam  meam;»  nam  ideo  impii  persequuntur 
justos,  ut  ipsi  soli  secure  possideant  terram,  et 
fruanlur  deliciis  et  imperio  terreno ;  sed  frustra 
laborant :  nam  ipsi  non  possidebunt  terram,  sed 
a  terra  absorbebuntur;  et  absorpti  a  terra  et  in 

inferno  constituti,  non  ibi  deliciis,  aut  imperio 
fruentur,  ac  ne  quiescent  quidem,  sed  addicti 
erunt  perpetuis  suppliciis,  et  subjecti  erunt  deemo- 
nibus,  quasi  lupis  et  vulpibus  crudelissimis.  « In 
vanum  quaesierunt  animam  meam, » id  est,  frustra 
conati  sunt  vitam  meam  tollere,  meque  interfi¬ 
cere.  Hoc  dicere  potest  quilibet  justus,  sive  Cliri- 
stus  pro  se  et  pro  membris  suis.  «  Introibunt 
in  inferiora  terrae ;  »  ecce  cur  in  vanum  quaesie¬ 
runt,  nam  finis  eorum  erat  libere  terram  possi¬ 
dere;  sed  infra  terram  dejicientur,  in  corde  ter¬ 
rae,  in  inferno  cogentur  perpetuo  habitare.  «  Tra¬ 
dentur  in  manus  gladii,»  id  est,  in  inferno  non 
quiescent,  multo  minus  fruentur  bonis  terrae;  sed 
«tradentur  in  manus  gladii,»  id  est,  in  potesta¬ 
tem  tormentorum :  supplicia  enim,  ut  instrumenta 
Damones  Dei  Judicis  supremi  et  irati  in  miseros  sine  cessa¬ 
ns’  Vdi-  ^one  desaevient.  «  Partes  vulpium  erunt,  »  id  est, 
cantur  ?  non  dominabuntur  amplius  super  homines  justos, 
sed  ipsi  subjecti  erunt  daemonibus  injustis,  quesi 
pars  et  haereditas  ipsorum.  Vocantur  autem  vul¬ 
pes  potius  quam  lupi  vel  leones,  ipsi  daemones, 
quia  magis  versutia  vulpina,  quam  vi  leonina 
peccatores  capiunt,  sibique  subjiciunt.  In  hebraeo 
nunc  habetur  :  Ipsi  interficere  quaesierunt  animam 
meam ,  pro  eo  quod  nunc  habemus  :  Ipsi  vero  in 
vanum  quaesierunt  animam  meam.  Sed  facile  est  vi¬ 
dere  quid  nostri  Interpretes  secuti  sint.  Eadem 
enim  vox  hebraica  rtKVwS  lesoah ,  si  legatur  cum 
aliis  punctis,  et  ultima  littera  tollatur,  fiet  NVwS 
lesave,  in  vanum,  et  haec  videtur  esse  verissima  lec¬ 
tio,  quam  habuerunt  in  suis  codicibus  Septua¬ 
ginta  Interpretes. 

vers.  io.  io.  Rex  vero  uetabitur  in  Deo  ;  laudabun¬ 
tur  OMNES,  QUI  JURANT  IN  EO,  QUIA  OBSTRUCTUM 
EST  OS  LOQUENTIUM  INIQUA. 

Ecce  quomodo  omnino  in  vanum  impii  labo¬ 
raverunt  :  nam  non  solum  ipsi  non  consequentur 
bona  quae  optabant,  sed  neque  poterunt  justos 
bonis  suis  privare.  Nam  rex  ipsorum  Christus, 
de  quo  dixerunt  Judaei  :  «Tolle,  tolle,  crucifige 


eum,»  Joan.  xix,  et  cujus  nomen  pagani  delere 
totis  viribus  laboraverunt,  et  cui  omnes  impii  con¬ 
tradicebant,  vivet  et  regnabit  in  saecula,  et  «lae¬ 
tabitur  in  Deo,»  sedens  in  dextera  Patris  glo¬ 
riosus;  «et  laudabuntur  (in  die  judicii)  omnes 
qui  jurant  in  eo , »  qui  videlicet  hoc  tempore, 
non  obstantibus  persecutionibus,  eum  tanquam 
verum  Deum  religiose  colunt,  et  per  nomen  ejus 
jurant,  sive  illi  fidelem  obedientiam  j  urant.  «  Lau¬ 
dabuntur,  »  inquam,  omnes  Christi  fideles,  «  quo¬ 
niam  obstructum  est  os  loquentium  iniqua,  »  id 
est,  obstruetur  in  die  novissimo  os  omnium  ini¬ 
quorum;  tunc  enim  veritas  manifesta  erit,  et 
nemo  erit  qui  eam  inficiari  possit,  proinde  impii 
dicent,  ut  habetur  in  lib.  Sapient,  cap.  v  :  «Ergo 
erravimus  a  via  veritatis ;  et :  Hi  sunt  quos  habui¬ 
mus  in  derisum,  et  in  similitudinem  improperii. 
Nos  insensati  vitam  illorum  aestimabamus  insa¬ 
niam,  et  finem  illorum  sine  honore.  Ecce  quo¬ 
modo  computati  sunt  inter  filios  Dei,  et  inter 
Sanctos  sors  illorum  est. »  Itaque  laudabuntur 
justi  ab  inimicis,  quando  veritas  per  divinum  ju¬ 
dicium  patefacta,  obstruet  ora  omnium,  qui  nunc 
blasphemantes,  maledicentes,  calumniantes,  de¬ 
trahentes,  conviciantes,  mentientes  iniqua  lo¬ 
quuntur.  Hos  duos  versiculos  aliqui  exponunt 
de  Davide,  aliqui  de  Christo.  Vere  enim  Saul,  et 
caeteri  inimici  Davidis,  qui  eum  interficere  cupie¬ 
bant,  ut  ipsi  secure  regnarent,  « in  vanum  labo¬ 
raverunt  :  »  nam  et  ipsi  exstincti  sunt,  et  David 
gloriose  regnavit.  Sic  etiam  Judaei,  qui  Christum 
occidere  satagebant,  «  ne  venirent  Romani,  et  tol¬ 
lerent  locum  eorum  et  gentem ,  »  ut  dicitur  Joan. 
cap.  xi,  noluerunt  Agnum  habere  regem,  et  ha¬ 
buerunt  vulpem  simul  et  leonem  :  nam  et  Ro¬ 
mani  civitatem  eorum  everterunt,  et  regnum  abs¬ 
tulerunt,  ipsis  maxima  strage  ferme  deletis,  et 
Christus  resurrexit,  et  gloriosissime  regnavit,  «  et 
regni  ejus  non  erit  finis, »  Lue.  cap.  i.  Nos  tamen 
S.  Augustinum  secuti  exposuimus  de  justis  in 
universum,  et  eorum  capite  ac  rege  Christo,  ut 
doctrina  et  consolatio  Scripturarum  ad  plures 
pertineret. 

V.  v.  —  In  finem ,  1.  Psalmus 
David. 

2.  Exaudi,  Deus,  orationem  meam  cum  de¬ 
precor  ;  a  timore  inimici  eripe  animam  meam. 

3.  Protexisti  ine  a  conventu  malignantium,  a 
multitudine  operantium  iniquitatem. 

4.  Quia  exacuerunt  ut  gladium  linguas  suas* 
intenderunt  arcum  rem  amaram,  5.  ut  sagit¬ 
tent  in  occultis  immaculatum. 


V.  s.  h.  —  Victori,  Canticum  [h.  Psalmus ] 

David. 

Audi,  Deus,  vocem  meam  loquentis,  a  timore 
[7t.  pavore]  inimici  serva  vitam  meam. 

Absconde  me  a  consilio  malignorum,  a  tu¬ 
multu  operantium  iniquitatem. 

Quia  exacuerunt  quasi  gladium  linguam 
suam  ..  tetenderunt  sagittam  suam  verbum 
amarissimum. 


Justi 
lauda¬ 
buntur 
etiam  ab 
inimicis. 

6.  Subito  sagittabunt  eum,  et  non  timebunt  ; 
firmaverunt  sibi  sermonem  nequam. 

Narraverunt  ut  absconderent  laqueos;  dixe¬ 
runt  :  Quis  videbit  eos? 

7.  Scrutati  sunt  iniquitates;  defecerunt  scru¬ 
tantes  scrutinio. 

Accedet  homo  ad  cor  altum  :  8.  et  exaltabi¬ 
tur  Deus. 

Sagittae  parvulorum  factae  sunt  plagae  eorum  : 

9.  et  infirmatae  sunt  contra  eos  linguae  eorum. 
Conturbati  sunt  omnes  qui  videbant  eos, 

10.  et  timuit  omnis  homo. 

Et  annuntiaverunt  opera  Dei,  et  facta  ejus 
intellexerunt. 

11.  Laetabitur  justus  in  Domino,  et  sperabit 
in  eo;  et  laudabuntur  omnes  recti  corde. 


Ut  sagittarent  in  absconditis  simplicem  :  su¬ 
bito  sagittabunt  eum,  et  non  timebunt. 

Confortaverunt  sibi  sermonem  pessimum , 
narraverunt,  ut  absconderent  laqueos  :  dixe¬ 
runt  :  Quis  videbit  eos? 

Scrutati  sunt  iniquitates;  defecerunt  scru¬ 
tantes  scrutinio,  et  cogitationibus  singulorum, 
et  corde  profundo. 

Sagittabit  ergo  eos  Deus  jaculo  repentino  : 
inferentur  plagae  eorum. 

Et  corruent  in  semetipsos  plagis  [h.  linguis ] 
suis  :  fugient  omnes  qui  viderint  eos. 

Et  timebunt  omnes  homines,  et  annuntia¬ 
bunt  opus  Dei,  et  opera  ejus  intelligent. 

Laetabitur  justus  in  Domino,  et  sperabit  in 
eo  :  et  exsultabunt  omnes  recti  corde. 


Argumentum .  —  Videtur  compositum  hoc  carmen  a  Davide  cum  in  aula  Sauli  versaretur.  Strophae  dua.* :  vers.  2-7, 
orat,  ut  Deus  ipsum  defendat  a  scelestis  molitionibus  hominum  insidiosorum;  vers.  8-11 ,  sperat  fore,  ut  subito  isti 
in  perniciem  agantur,  quo  facto  omnes  bonos  Deo  ait  gloriaturos  esse ,  magisque  ac  magis  in  illa  fiduciam  colloca¬ 
turos. 

1 .  Praecentori,  Psalmus  Davidis. 

2.  Audi,  Deus,  vocem  meam,  cum  queror; 

a  terrore  hostis  (terrenti  hoste)  serves  vitam  meam. 

3.  Occultes  me  a  colloquio  maleficorum  prava  consilia  agitantium , 
a  tumultu  sceleste  agentium. 

4.  Qui  acuunt  ut  gladium  linguam  suam , 
tendunt  sagittam  suam,  verbum  amarum  : 

5.  Ad  sagittandum  in  latibulis  integrum  (innocuum) ; 
subito  sagittant  eum,  nec  timent  Jovam.  vindicem. 

6.  Confirmant  sibi  (stat  iis  perficere)  rem  malam ; 
sermonem  conferunt  de  occultandis  laqueis; 
dicunt  :  Quis  cognoscet  de  iis? 

7.  Machinantur  (excogitant)  scelera, 
perficiunt  consilium  bene  excogitatum; 

et  intimum  cujusque  et  cor  est  profundum. 

8.  Tum  feriet  eos  Deus  sagitta , 
subito  (subitanea)  est  csedes  eorum. 

9.  Corruere  eum  (quemque  eorum)  fecerunt , 

linguae  eorum  (verba ;  sagittae)  super  eos  retorquentur ; 
fugiunt  quicumque  vide  at  eos. 

10.  Et  timent  (Jovem,  cousae  mese  vindicem)  omnes  homines, 
et  praedicant  facinus  ejus, 

et  opera  ejus  intelligit. 

1 1 .  Laetatur  justus  de  Jova,  et  confidit  in  eo, 
et  gloriantur  omnes  integri  cordis. 

Vers.  2.  Queror  :  Hengstenberg,  curis  angor;  alii,  interne  precor,  quod  non  displicet.  —  Vers.  3.  Collo¬ 
quio  '  agentium,  parallelismus.  Tumultu,  in  exsequendis  consiliis.  Maurer  pro  colloquio  vertit  consessu; 
pro  'tumultu  vero,  turba.  -  Vers.  4.  Tendunt  sagittam,  constructio  praegnans.  -  Vers.  6.  Iis  laqueis,  et 
eos  vitabit:  alii  ad  insidiatores  referunt,  oratione  obliqua,  ut  saepius.—  Vers.  7.  Perficiunt,  perfecte  ineunt. 
Profundum,  i.  e.  qme  pectore  volvunt  a  nemine  possunt  investigari.  Maurer,  excogitant  scelera;  quibus 
excogitatis.  Perfecimus !  inquiunt,  consilium  excogitatum  est !  Perficiunt  a  thamam,  pro  thammou.—\e rs.8. 
Alii,  et  feriet  eos  Deus,  subito  sagitta  eos  percutiet,  ipsorum  sunt  vulnera.  —  Vers.  9.  Pro  fugiunt,  alu  ter¬ 
rentur.  —  Vers.  10.  Praedicant,  plausu  accipiunt.  —  Vers.  11.  Pro  gloriantur ,  Hengstenberg  vertit  sese  lau¬ 
dabunt. 

BELLARM1NI  EXPLANATIO. 


PSALMUS  LX1II. 


TITULUS  ET  ARGUMENTUM. 

In  finem,  Psalmus  David. 

Hunc  Psalmum  de  solo  David  aliqui  explicant,  qui  liberari  a  persecutoribus  cupiebat;  aliqui  ad  solum  Christum 
referunt,  cuius  passio  in  hoc  Psalmo  ex  parte  describi  videtur.  Sed  nihil  impedit  quominus  de  Davide,  et  de 
Christo,  cujus  typum  David  gerebat,  Psalmum  intelligamus-,  imo  etiam  de  martyribus  aliisque  justis,  quorum 
caput  Christus  est,  ct  in  Psalmis,  nunc  in  persona  sua,  nunc  in  persona  membrorum  suorum  loquitur.  Nos  tamen 
perse que mur  expositionem  sanctorum  Patrum,  qui  de  Christo  potissimum  totum  hunc  Psalmum  explicaverunt. 

EXPLICATIO  PSALMI. 


1.  Exaudi,  Deus,  orationem  meam,  cum  de¬ 
precor:  a  timore  inimici  erite  animam  meam. 

More  suo  Propheta  primum  pelitexaudiri,  deinde 
exponit  quid  cupiat.  «Exaudi,  inquit,  orationem 
meam,  cum  deprecor,»  id  est,  fac  obsecro  ne  frus¬ 
tra  deprecer.  S.  Hilarius  legit :  Cum  tribulor,  pro 
eo  quod  nos  habemus,  cum  deprecor ;  sensus  est 
idem  :  sed  nescio  quid  secutus  sit  :  nam  voxhe- 
braica  besichi ,  significat  submisse  loqui, 

quod  est  signum  humilitatis  et  reverentiae ,  et  sic 
Anna  orabat  I  Reg.  i, «  ul  tantum  labia  moveren¬ 
tur,  et  vox  penitus  non  audiretur  :  »  vox  enim 
eraeca  Shatb.i ,  precari,  non  tribulari  significat.  «  A 
timore  inimici  eripe  animam  meam  :  »  haec  est 
petitio  quae  duobus  modis  intelligi  potest,  pri¬ 
mum  ,  ut  petat  liberari  a  timore  inimici  volentis 
occidere  ,  tollendo  materiam  timoris,  efficiendo 
videlicet,  ut  inimicus  non  possit,  vel  non  velit  oc¬ 
cidere  :  et  haec  videtur  litteralis  expositio;  secun¬ 
do,  ut  petat  liberari  ab  ipso  timore  humano,  non 
tollendo  materiam  timoris,  sed  augendo  charita- 
tem  ct  constantiam,  ut  non  timeat  mortem  carnis; 
sed  timeat  mortem  peccati  :  sive,  ut  non  timeat 
homines,  «  qui  possunt  corpus  occidere,  et  post 
haec  non  habent  amplius,  quid  faciant;  »  sed  ti¬ 
meat  Deum,  «  qui  potest,  et  corpus  ,  et  ani¬ 
mam  perdere  in  gehennam,  »  ut  Dominus  monet 
Matth.  x.  Et  haec  est  expositio  S.  Augustini  spiri¬ 
tualis  et  utilissima  :  nam  liberari  a  timore  mun¬ 
dano,  et  radicari  in  timore  divino  in  omni  tribu¬ 


latione  optimum  est.  Sed  in  hoc  posteriore  sensu 
Christus  in  persona  membrorum  suorum  infir¬ 
morum  locutus  est :  in  priore  autem,  in  persona 
etiam  sua  locutus  esse  videlur.  Sicut  enim  in 
horto  pridie  passionis  timere  et  pavere  dignatus 
est,  et  orare,  Matth.  xxvi :  «  Pater,  si  fieri  potest, 
transfer  calicem  lmnc  a  me ,  »  sic  hoc  ipsum  per 
Prophetam  praedicere  voluit. 

2.  Protexisti  me  a  conventu  malignantium, 
a  multitudine  operantium  iniquitatem. 

In  hoc  versiculo  exauditum  se  fuisse  Christus 
ostendit,  et  quod  de  se  dicit  in  praeterito,  idem 
membris  suis  promittit  in  futurum.  «  Protexisti , 
inquit,  me  a  conventu  malignantium.  »  Notum 
est  ex  Evangelio  quam  saepe  «  convenerint  prin¬ 
cipes  Judaeorum  adversus  Jesum,  ut  eum  morti 
traderent,  »  Matth.  xxvi,ac  doctrinam  ejus  et 
nomen  exstinguerent;  nec  solum  principes  in 
concilium  convenerunt  ad  consultandum,  sed 
etiam  multitudo  militum  ac  satellitum  «  convenit 
ad  operandum  iniquitatem,  »  ad  Christum  vide¬ 
licet  illudendum,  flagellandum  et  crucifigendum. 
Sed  protexit  eum  Deus,  ut  neque  conventus  ma¬ 
lignantium  Judaeorum  ,  neque  multitudo  genti¬ 
lium  operantium  iniquitatem  illi  noceret.  Permi¬ 
sit  quidem  Deus  Christi  carnem  flagellari  et  caidi, 
sed  et  flagella  et  mors,  mundi  salutem  operata, 
in  gloriam  et  triumphum  versa  sunt ;  et  quod  in 
capite  processit,  in  membris  quoque  factum  est, 
et  fiet.  Martyres  enim  protexit  Deus,  ut  occisio 


Vers.  3. 


Vers.  4 

corporis  non  solum  non  eis  obesset,  sed  etiam 
prodesset  ad  gloriam  sempiternam  ;  et  pios  om¬ 
nes  Deus  proteget,  ut  tribulatio,  ac  persecutio 
cooperetur  eis  semper  in  bonum.  Illud  protexisti 
in  bebraeo  est,  proteges,  sive  abscondes ;  in  graecis 
plerisque  md™ a<xcv,  protege ,  et  sic  legunt  Theo- 
doretus  et  Euthymius.  Tamen  Hilarius ,  Hierony¬ 
mus  et  Augustinus  in  Commentario  legunt,  pro - 
texisti;  quae  lectio  facile  cum  hebraica  concorda¬ 
tur  :  nam  apud  Hebraeos  saepe  futurum  ponitur 
pro  praeterito,  et  contra ;  sed  in  sensu  nulla  va¬ 
rietas  est. 

3.  Quia  exacuerunt  ,  ut  gladium  ,  linguas 

SUAS  :  INTENDERUNT  ARCUM,  REM  AMARAM,  UT  SA¬ 
GITTENT  IN  OCCULTIS  IMMACULATUM. 

Haec  referuntur  ad  conventum  malignantium, 
qui  lingua  pugnarunt,  non  manibus,  nimirum 
consultando,  accusando,  insistendo  apud  judi¬ 
cem  Pilatum,  ut  Christum  de  medio  tolleret. 
Comparat  autem  Propheta  verba  malignantium 
Judaeorum  gladio  et  sagittis,  quoniam  gladius  de 
proximo  ferit,  et  praesentem;  sagitta  longe  po¬ 
situm  et  absentem  vulnerat  :  sic  igitur  Judaei 
palam  praesentem  Christum  gladio  linguae  occi¬ 
derunt,  cum  eum  coram  in  concilium  suum  ad¬ 
ductum  accusarunt,  et  quasi  convictum  damna¬ 
runt,  dicentes,  Matth.  xxvi :  «  Reus  est  mortis,  » 
et  postea  ad  tribunal  Pilati  iterum  accusarunt, 
quasi  seductorem,  et  ut  crucifigeretur  saepe  ac 
saepius  institerunt;  et  hoc  modo  gladio  linguae 
iterum  interfecerunt. «  Quia,  inquit,  exacuerunt  ut 
gladium  linguas  suas,  »  ut  acutis  interrogationi¬ 
bus  eum  ferirent,  dum  eum  examinarent,  etlelhi- 
fero  ictu  eum  occiderent,  dum  condemnarent. 

«  Intenderunt  arcum,  rem  amaram,»  non  solum 
palam  quasi  gladio  ferierunt,  sed  etiam  in  absen¬ 
tem  ex  occulto  per  insidias,  quasi  sagittas  teten¬ 
derunt,  cum  tam  saepe  ad  eum  miserunt,  qui  eum 
caperent  in  sermone,  et  cum  proditore  Juda  oc¬ 
culta  colloquia  miscuerunt,  et  cum  falsos  testes 
instruxerunt.  «  Intenderunt  arcum,  rem  ama¬ 
ram,»  id  est,  insidias  tetenderunt,  quae  insidiae  res 
amarae  ac  lethiferae  erant,  «  ut  sagittent,  »  id  est, 
ut  sagittarent  «  in  occulto,  »  id  est  ex  insidiis, 
«  immaculatum ;  »  hic  enim  erat  finis ,  et  quasi 
scopus  insidiarum  ,  ut  Christum  maculatum  et 
peccatorem,  id  est,  blasphemum  et  seductorem 
falsis  testimoniis  et  accusationibus  ostenderent; 
qui  tamen  revera  immaculatus  erat,  et  ad  hoc 
venerat  in  mundum ,  ut  maculas  peccatorum  ab 
aliis  abstergeret.  Illud,  quia ,  non  est  in  omnibus 
codicibus :  nam  in  grsecis  et  quibusdam  latinis 
habetur  qui;  res  est  parvi  momenti;  et  vox  he- 
brrea  Tt£7fc?  ascher  ambigua  est,  et  tam  qui,  quam 
quia  significare  potest.  S.  Hilarius  legit  qui,  S.  Hie¬ 
ronymus  et  S.  Augustinus  quia. 

A.  Subito  sagittabunt  eum,  et  non  timebunt; 

FIRMAVERUNT  SIBI  SERMONEM  NEQUAM. 

Dixerat  conventum  malignantium  jam  inten¬ 


disse  arcum,  ut  sagittarent  immaculatum  :  nunc 
addit,  omnino  id  futurum,  eo  quod  obfirmati  et 
obdurati  sint  in  malo  :  praevidebat  enim  Spiri¬ 
tus  Sanctus,  et  praedicebat  obstinationem  pene 
incredibilem  Judaeorum ,  quam  etiam  clarissime 
praedixit  Isaias  cap.  vi.  Cujus  vaticinii  meminit 
S.  Joannes  cap.  xn:  «  Subito ,  inquit,  sagittabunt 
eum,  »  id  est,  de  improviso  sagittas  insidiarum 
emittent,  «  et  non  timebunt,  »  id  est,  audacter 
sagittabunt,  non  cogitantes  timorem  Domini,  non 
formidabunt  divinum  judicium,  non  reverebun¬ 
tur  oculos  Dei  omnia  videntis.  «  Firmaverunt  sibi 
sermonem  nequam  ,  »  id  est,  ideo  non  timebunt 
sagittare  immaculatum,  quia  obstinati  et  obdu¬ 
rati  sunt,  et  jam  stabilierunt  firmiter  sententiam 
illam  plenam  injustitiae  ,  qua  semel  dixerunt  : 

«  Reus  est  mortis;  »  hinc  enim  postea  cum  Pilatus 
multis  rationibus  conaretur  eos  a  scelere  revoca¬ 
re,  semper  obstinate  clamaverunt :  «Crucifigatur.» 

5.  Narraverunt,  ut  absconderent  laqueos;  vers. s. 
dixerunt  :  Quis  videbit  eos? 

Addit  Propheta  ad  obstinationem  malignantium 
Judaeorum,  etiam  hypocrisim,  qua  tegere  volue¬ 
runt  invidiam  et  malignitatem  suam  sub  tegu¬ 
mento  obsequii  ad  Caesarem.  Christum  enim  prop¬ 
ter  invidiam  persequebantur,  quod  Pilato  quoque 
notum  erat.  «  Sciebat  enim  (inquit  S.  Matthaeus 
cap.  xxvii)  quod  per  invidiam  tradidissent  eum;» 
sed  illi  hanc  invidiam  tegebant  dicentes  :  «  Hunc 
invenimus  subvertentem  gentem  nostram,  et 
prohibentem  tributa  dari  Caesari,  »  Lue.  xxm;  et 
rursum  :  «  Si  hunc  dimittis,  non  es  amicus  Caesa¬ 
ris  :  omnis  enim  qui  se  regem  facit,  contradicit 
Caesari,  »  Joan.  xix.  Hoc  ergo  est,  quod  dicit  : 

«  Narraverunt,  ut  absconderent  laqueos, »  id  est, 
dixerunt  intra  se  :  Abscondamus  insidias ,  finga¬ 
mus  nos  moveri  ob  injuriam  Caesaris;  quis  vide¬ 
bit  hanc  simulationem?  quis  propterea  nos  pu¬ 
niet?  quasi  vero  Deus  non  omnia  videat ,  vel 
parum  sit  videri  a  Deo,  qui  supremus  est  Judex. 

6.  Scrutati  sunt  iniquitates,  deeegerunt  vers. 6. 

SCRUTANTES  SCRUTINIO. 

Pergit  Propheta  in  explicanda  et  amplificanda 
malignitate  Judaica;  ac  dicit  Judaeos,  non  con¬ 
tentos  insidiis  et  hypocrisi,  addidisse  ut  diligentis¬ 
sime  scrutarentur  et  investigarentur  iniquitates, 
si  quas  invenire  possent  in  Christo.  Hinc  enim 
«  principes  sacerdotum,  et  omne  concilium  quae¬ 
rebant  falsum  testimonium  contra  Jesum;  »  et 
quamvis  testimonia  convenientia  non  erant,  di¬ 
cebant  tamen  :  «  Nihil  respondes  ad  ea  quae  isti 
contra  te  testificantur?  »  Matth.  xxvi.  Id  enim 
est  scrutari  iniquitatem ,  quaerere  falsa  testimonia, 
et  his  quasi  veris  scienter  abuti.  «  Defecerunt  au¬ 
tem  scrutantes  scrutinio,  »  quia  nihil  invenerunt, 
quod  vel  colorem  veritatis  habere  videretur,  ct 
quia  Dei  judicio  tanta  caecitate  percussi  sunt,  ut 
non  adverterent  se  ab  omnibus  deridendos,  quod 

etiam  dormientes  testes  adduxissent ,  cum  ad 
custodes  sepulcri  dixerunt  :  «  Dicite  quia  vobis 
dormientibus  venerunt  discipuli  noctu,  et  furati 
sunt  eum,  »  Matth.  xxvii;  quam  caecitatem  nota¬ 
vit  et  expendit  S.  Augustinus.  Parum  autem  re¬ 
fert  si  legamus :  Scrutantes  scrutinio,  sive  scrutantes 
scrutinia,  sive  scrutantes  scrutationes:  omnia  enim 
in  idem  recidunt. 

v*rs.  7.  7.  Accedet  homo  ad  cor  altum,  et  exaltabi¬ 

tur  Deus. 

Exposita  perversitate  malignantium  inimico¬ 
rum,  praedicit  nunc  Propheta  quid  Christus  egerit 
tempore  tantae  persecutionis.  «  Accedet,  inquit, 
homo  ad  cor  altum,  »  id  est,  Christus,  qua  homo 
est,  «  accedet,  »  offeret  atque  objiciet  se  quasi 
infirmus,  et  quasi  nesciens,  et  tamen  vere  pene¬ 
trans  profunda  cordis  ipsorum,  «  accedet  »  ad 
illas  omnes  passiones,  quas  in  occulto  corde  suo 
disposuerunt,  id  est,  perferet  patienter  et  humili¬ 
ter  injurias,  quas  illi  alto,  profundo  et  pravo 
corde  machinati  sunt.  Potest  etiam  per  cor  altum, 
intelligi  cor  ipsius  Christi,  ut  sensus  sit :  «Acce¬ 
det  homo  Christus  ad  cor  altum,  »  id  est,  ingre¬ 
dietur  cor  suum  profundum  et  secretum,  quo 
disposuit  objicere  Judaeis  formam  servi  percu¬ 
tiendam  ,  et  celare  intus  formam  Dei ,  per  quam 
resuscitandus  erat.  Utramque  expositionem  attin¬ 
git  S.  Augustinus.  «  Et  exaltabitur  Deus,  »  id  est, 
humiliabit  se  ut  homo,  exaltabitur  ut  Deus,  quia 
tunc  maxime  demonstrabitur  sapientia  divina 
vincens  malitiam  humanam,  quando  apparebit 
Christum,  moriendo,  mortem  destruxisse,  et  re¬ 
surgendo,  vitam  reparasse.  Haec  est  expositio  ver¬ 
borum  editionis  nostrae  Vulgatae ;  sed  sciendum 
est  hanc  lectionem  nostram  a  multis  oppugnari 
et  rejici ,  quoniam  textus  hcbraicus  et  graecus 
repugnare  videntur.  In  hebraeo  sic  legitur  ad 
verbum  :  Et  cogitatione  viri,  et  corde  •profundo ,  et 
sagittabit  eos  Deus;  pro  eo  quod  nos  habemus  : 
«  Accedet  homo  ad  cor  altum,  et  exaltabitur 
Deus.  »  Sed  facile  conciliabitur  hic  textus  cum 
nostra  editione;  nam  vox  hebraica  mp  kereb, 
quae  intimum ,  sive  cogitationem  significare  potest, 
si  legatur  cum  aliis  punctis  karab ,  significabit 
accessit,  sive  accedet ;  et  sic  legerunt  Septuaginta  In¬ 
terpretes,  qui  verterunt  :  Accedet  homo.  Illud  au¬ 
tem,  et  corde  alto,  potest  etiam  legi,  et  cor  altum , 
quia  non  habent  Hebraei  diversos  casus,  et  tota 
difficultas  est  in  particula  et ,  pro  qua  nos  habe¬ 
mus  ad ;  et  quamvis  in  graecis  libris,  qui  nunc 
exstant,  habeatur  et  cor  altum,  tamen  cum  veteres 
Patres  Hilarius,  Hieronymus  et  Augustinus  legant 
in  Commentario  ,  ad  cor  altum,  credibile  est  eos 
ita  in  graecis  textibus  invenisse ;  nam  erant  pe¬ 
riti  linguae  graecae,  et  ex  iis  Hieronymus  in  Com¬ 
mentario  Psalmos  exponit  ex  interpretatione  Sep¬ 
tuaginta  virorum.  Mirum  autem  est  quod  Cor¬ 
nelius  Jansenius,  vir  doctissimus,  conetur  osten¬ 
dere  ab  Augustino  lectum  fuisse  et  cor  altum. 


cum  Augustinus  saepissime  repetat  ad  cor  altum,  et 
ne  semel  quidem,  et  cor  altum ;  corruptum  autem 
fuisse  textum  Augustini  in  tam  multis  locis  et  in 
omnibus  editionibus,  verisimile  non  est ;  credi¬ 
bilius  autem  est  corruptum  fuisse  textum  hebrai- 
cum  post  interpretationem  Septuaginta  virorum 
in  particula  et ,  sicut  corruptum  esse  constat  in 
particula  2“ip  kereb,  ut  ostendimus,  praesertim 
cum  ista  lectio  :  Accedet  homo  et  cor  altum,  nul¬ 
lum  fere  sensum  commodum  recipiat ;  quid  enim 
significat :  Accedet  homo  et  cor  altum?  Illud  autem, 
et  sagittabit  eos  Deus  ,  pro  et  exaltabitur  Deus ,  ex 
errore Rabbinorum  natum  esse  videtur;  nam  vox 
hebraica  r~nn  vaiorem,  si  deducatur  a  verbo 
m>  iarah,  significat  sagittabit  eos;  si  deducatur  a 
verbo  QTi  rum,  in  conjugatione  hophal,  significat 
exaltabitur,  et  sic  acceperunt  eam  vocem  Septua¬ 
ginta  viri,  Rabbinis  omnibus  doctiores, 

8.  Sagittae  parvulorum  factae  sunt  plagae  eo-  Vers.  8. 
RUM,  ET  INFIRMATAE  SUNT  CONTRA EOS  LINGUAS  EORUM. 

Hoc  fecit  potentia  et  sapientia  Dei,  de  qua  dic¬ 
tum  est :  «Et  exaltabitur  Deus,»  ut  plagae  ab  ad¬ 
versariis  Christo  inflictae,  tam  parum  illi  no¬ 
cuerint,  ac  si  factae  essent  a  sagittis  infantium 
parvulorum ;  nam  et  tela  infantium  leves  festucae 
sunt,  et  manus  eorum  infirmae  ac  tenerae,  quae 
nihil  detrimenti  adferre  possunt.  Et  vere  quales 
plagas  Christo  intulerunt  Judaei ,  cum  triduo,  vel 
potius  in  momento  post  triduum,  ita  curatae  sint, 
ut  corpus  ejusimpassibile  etimmortalesurrexerit? 

«  Sagittae,  inquit,  parvulorum  fuerunt,  »  quibus 
factae  sunt  plagae  ac  vulnera  eorum.  «  Et  infir¬ 
matae  sunt  contra  eos  linguae  eorum,  »  id  est,  et 
calumniae  ac  blasphemiae  eorum  infirmatae  sunt ; 
quia  nihil  ei  nocere  potuerunt,  ac  si  gladii  plom- 
bei  fuissent,  sed  «  infirmatae  sunt  contra  eos,  »  id 
est,  in  detrimentum  et  poenam  ipsorum  calum¬ 
niandum  et  blasphemantium.  Alludit  Propheta 
ad  illud  quod  supra  dixerat :  «Exacuerunt  ut  gla¬ 
dium  linguas  suas,  intenderunt  arcum  rem  ama¬ 
ram  ;  »  ac  si  diceret :  Laboraverunt,  ut  gladium 
linguae  exacuerent ,  atque  ut  sagittas  lethales  ex 
arcu  jacerent,  sed  linguae  gladius  plumbeus,  et 
sagittae  tela  infantium  evaserunt.  Atque  hoc  ipsum 
de  persecutoribus  martyrum  omniumque  justo¬ 
rum  dici  potest:  dies  enim  judicii  ostendet  quam 
parum,  ac  potius  nihil  eis  nocuerit  crudelitas  per¬ 
secutorum,  quando  stabunt  in  magna  constantia 
adversus  eos,  qui  se  angustiaverunt.  Ex  hebraeo 
juxta  puncta  Rabbinorum  non  legitur  :  Sagittae 
parvulorum ,  sed  sagitta  repentina.  Facile  autem  est 
videre  unde  sit  nata  diversitas ;  nam  vocem  he- 
braicam  legerunt  CDNfiS  pitheom,  quod  significat 
repente  aut  repentinum;  cum  Septuaginta  legerint 
pethaim,  quod  parvulos  significat. 

9.  Conturbati  sunt  omnes  qui  videbant  eos,  vers.  9. 

ET  TIMUIT  OMNIS  HOMO. 

Explicat  Propheta  quid  consecutum  sit  ex  eo 

quod  per  Christi  resurrectionem  factae  sint  Ju¬ 
daeorum  sagittae,  «  sagittae  parvulorum,  et  infir¬ 
matae  sint ,  »  ac  prorsus  evanuerint  calumniae  et 
contumeliae  eorum.  «  Conturbati  sunt,  inquit,  om¬ 
nes  qui  videbant  eos,»  Judaeos  videlicet  attonitos 
et  confusos,  quando  ab  Apostolis  audiebant  eum 
quem  occiderant,  surrexisse  a  mortuis,  in  coelum 
ascendisse,  et  venturum  Judicem  vivorum  et  mor¬ 
tuorum;  et  ea  quae  audiebant,  signis  magnis  ac 
divinis  approbari  cernebant.  «  Et  tunc  timuit  om¬ 
nis  homo,  »  id  est,  omnes,  qui  recta  ratione  ute¬ 
bantur,  coeperunt  contremiscere,  et  expavescere, 
et  dicere  :  «  Quid  faciemus,  viri  fratres?» De  hoc 
timore  sancto  sic  scribit  S.  Lucas  Act.  ii  :  «  Fie¬ 
bat  autem  omni  animae  timor;  multa  quoque 
prodigia  et  signa  per  Apostolos  in  Jerusalem  be¬ 
bant,  et  metus  erat  ingens  in  universis.  »  Parum 
autem  refert  quod  S.  Hieronymus  ex  liebraeo  ver¬ 
tit  :  Fugerunt  omnes  qui  videbant  eos;  nam  vox  he- 
braica  liinadad,  quae  hoc  loco  habetur,  utrum¬ 
que  significat,  et  fugere  et  commoveri;  et  omnis 
qui  commovetur  ac  turbatur,  fugit,  si  non  pedi¬ 
bus,  saltem  affectu ;  contrahit  enim  se,  et  latebras 
quaerit:  timor  enim  fuga  quaedam  est  hominis  ad 
seipsum  :  sicut  e  contrario  desiderium  et  amor 
effundunt  hominem  extra  se. 

Vers.  10.  '10.  Et  annuntiaverunt  opera  Dei,  et  facta 

EJUS  intellexerunt. 

Illi,  qui  sancto  timore  correpti  sunt ,  ac  impri¬ 


mis  Apostoli,  qui  primi  Christo  resurgente  atque 
eis  apparente  Timuerunt,  ut  dicitur  Lue.  xxiv , 

« illi,  inquam,  annuntiaverunt  opera  Dei, »  id  est, 
praedicare  coeperunt  Christi  incarnationem,  pas¬ 
sionem,  resurrectionem,  doctrinam,  miracula  et 
similia.  «  Et  facta  ejus  intellexerunt ;  »  particula 
enim  et  passim  in  Scripturis  accipitur  pro  quia. 
Apostoli  ergo  edocti ,  tum  ab  ipso  Christo  ,  qui 
post  resurrectionem  «  aperuit  illis  sensum,  ut  in- 
telligerent  Scripturas,  »  Lue.  xxiv;  tum  a  Spiritu 
Sancto  ,  qui  superveniens  in  eos ,  «  docuit  illos 
omnem  veritatem,  »  Joan.  xvi,  «  facta  ejus  in¬ 
tellexerunt,  »  et  eadem  toti  mundo  annuntia¬ 
verunt. 

11.  Lastabitur  justus  in  Domino,  et  sperabit  vers.  n, 
in  eo;  et  laubabuntur  omnes  recti  corde. 

Ex  illa  apostolica  praedicatione  id  conseque- 
tur,  ut  omnis  vere  justificatus,  id  est,  justus  ex 
impio  factus,  u  laetetur  deinceps  in  Domino,  et 
speret  in  eo, »  deposito  metu  servili  et  mundano ; 

«  fructus  enim  spiritum  justificantis  est  charitas, 
gaudium,  pax,  »  Gal.  y.  Et  tandem  in  fine  saecu¬ 
lorum  «  laudabuntur  omnes  recti  corde,  »  omnes 
qui  in  justitia  perseveraverunt,  et  per  hoc  rectum 
cor  habuerunt  ad  Deum,  non  sapientes,  neque 
volentes,  nisi  quae  Deo  placent,  illi  a  Deo  lauda¬ 
buntur  in  iheatro  totius  mundi,  quando  e  con¬ 
trario  omnes  pravi  corde  in  theatro  eodem  cum 
summa  ignominia  confundentur. 

SECUNDUM  HElSR®OS. 


V .  v.  —  In  finem ,  Psalmus  david. 

4.  Canticum  Jeremice  et  Ezechielis  populo 

transmigrationis ,  cum  inciperent  exire. 

2.  Te  decet  hymnus,  Deus,  in  Sion,  el  tibi 
reddetur  votum  in  Jerusalem. 

3.  Exaudi  orationem  meam,  ad  te  omnis 
caro  veniet. 

4.  Verba  iniquorum  praevaluerunt  super  nos, 
et  impietatibus  nostris  tu  propitiaberis. 

5.  Beatus  quem  elegisti  et  assumpsisti;  inha¬ 
bitabit  in  atriis  tuis. 

Replebimur  in  bonis  domus  tuae  :  sanctum 
est  templum  tuum,  6.  mirabile  in  aequitate. 

Exaudi  nos,  Deus,  salutaris  noster,  spes  om¬ 
nium  fioium  terrae,  <  t  in  mari  longe. 

7.  Praeparans  montes  in  virtute  tua,  accinc¬ 
tus  potentia  :  8.  qui  conturbas  profundum  ma¬ 
ris,  sonum  fluctuum  ejus. 


V.  s.  n,— Victori,  carmen  [h.  Psalmus ]  David 
Cantici . 

Tibi  silentium  laus,  Deus,  in  Sion,  et  tibi 
reddetur  votum. 

Exaudi  orationem,  donec  ad  te  omnis  caro 
veniat. 

Verba  iniquitatum  praevaluerunt  adversum 
me  :  sceleribus  nostris  tu  propitiaberis. 

Beatus  quem  elegeris,  et  susceperis  :  habita¬ 
bit  enim  in  atriis  tuis. 

Replebimur  bonis  domus  tuae,  sanctificatione 
templi  tui.  Terribilis  in  justitia  exaudi  nos, 
Deus  salvator  noster  : 

Confidentia  omnium  finium  terrae,  et  maris 
longinqui. 

Praeparans  [al.  qui  preeparas ]  montes  in  vir¬ 
tute  sua,  accinctus  fortitudine. 

Compescens  sonitum  maris,  fremitum  flue- 

Turbabuntur  genees,  9.  et  timebunt  qui  ha¬ 
bitant  terminos  a  signis  tuis  :  exitus  matutini 
et  vespere  delectabis. 

10.  Visitasti  terram,  et  inebriasti  eam;  mul¬ 
tiplicasti  locupletare  eam. 

Flumen  Dei  repletum  est  aquis,  parasti  cibum 
illorum;  quoniam  ita  est  praeparatio  ejus. 

11.  Rivos  ejus  inebria,  multiplica  genimina 
ejus  :  in  stillicidiis  ejus  laetabitur  germinans. 

12.  Benedices  coronae  anni  benignitatis  tuae, 
et  campi  tui  replebuntur  ubertate. 

13.  Pinguescent  speciosa  deserti,  et  exulta- 
tione  colles  accingentur. 

Ii.  Induti  sunt  arietes  ovium,  et  valles  abun¬ 
dabunt  frumento:  clamabunt,  etenim  hymnum 
dicent. 


tuum  ejus,  et  multitudinem  gentium  [h.  ple - 

bium  ]. 

Et  timebunt  qui  habitant  in  extremis  a  signis 
tuis  :  egressus  matutini  et  vesperi  laudantes 
facies. 

Visitasti  terram,  et  irrigasti  eam,  ubertate 
eam  dita. 

Rivus  Dei  plenus  aqua;  praeparabis  frumentum 
eorum,  quia  sic  fundasti  [h.  praeparabis ]  eam. 

Sulcos  ejus  inebria,  multiplica  fruges  ejus 
[h.  educ  accinctos  ejus]  :  pluviis  irriga  eam, 
germini  ejus  benedic. 

Volvetur  annus  [h.  coronasti  annum ]  in  bo¬ 
nitate  tua,  et  vestigia  tua  rorabunt  pinguedine. 

Pinguescent  [  h.  rorabunt ]  pascua  deserti,  et 
exsultatione  colles  accingentur. 

Vestientur  agnis  greges  :  et  valles  plenae 
erunt  frumento,  coaequabuntur,  et  canent. 


Argumentum. —  Celebrat  primo,  vers.  2-5,  praestantiam  cultus  divini  et  bona  ex  eo  obtinenda;  tum,  vers.  6-9, 
summam  Dei  potentiam,  quse  in  eo  maxime  cernitur,  quod  solus  ille  terrae  fertilitatem  potest  concedere,  cujus 
elegans  est  descriptio  vers.  10-14.  Hinc  strophae  tres,  quarum  prima  nonnisi  carminis  exordium  esse  videtur,  secunda 
vero  transitus  ad  tertiam ,  quae  Psalmi  praecipuum  continet.  Decantatum  videtur  hoc  carmen  ineunte  messe,  forsan 
secunda  Paschatis  die.  Juxta  alios,  apud  arcam,  quae  tunc  erat  in  Sionis  arce,  imo  eo  die,  quo  in  Sionis  arcem  trans¬ 
lata  est,  publice  fuit  cantatum,  celebrandi  ejus  beneficii  gratia. 


1.  Praecentori,  Psalmus  Davidis,  canticum. 

2.  Te  decet  laus,  Deus,  in  Sione, 
et  ibi  tibi  persolvitur  votum. 

3.  0  tu,  qui  audis  preces, 

ad  te  omnis  caro  (mortales)  venit. 

4.  Peccata  facta  sunt  magna  nimis  mihi  (superant  me) , 
delicta  nostra  tu  condonas  ea. 

5.  0  felicem  illum  quem  eligis  et  quem  admittis  , 
ut  habitet  in  atriis  tuis ! 

satiemur  bonis  domus  tuae , 
loco  sacro  templi  tui. 

6.  Mirabiliter  in  justitia  tua  exaudis  nos,  Deus  salutis  nostrae , 
fiducia  omnium  finium  terrae,  marisque  remotorum  (hominum). 

7.  Qui  firmat  montes  virtute  .sua , 
cinctus  est  robore. 

8.  Qui  sedat  tumultum  marium , 
tumultum  fluctuum  eorum, 
et  strepitum  populorum. 

9.  Et  timent  incolae  finium  (extremorum  terrae)  prae  signis  (miris  oneribus) 

tuis;  c  ' 

ortus  ^  mane  et  vespere  jubilare  facis. 

10.  Visitas  terram,  et  eam  'pluvia  abundare  facis ; 
copiose  (copia  fructuum)  ditas  eam  ; 

rivus  Dei  plenus  est  aquarum ; 
paras  frumentum  eorum  (incolarum)  : 
nam  sic  pra*paras  eam  : 

11.  Sulcos  ejus  inebrias  (aqua),  deprimis  glebas, 
imbribus  dissolvis  eam, 

germina  ejus  benedicis. 

12.  Coronas  (ornas  beneficiis)  annum  benignitatis  tuae 
et  orbitae  tuae  distillant  pinguedinem. 

13.  Stillant  'pinguedinem  pascua  (plagae)  deserti, 
et  jubilo  (vultu  laetissimo)  colles  se  cingunt. 

14.  Agnis  indutae  (circumdata1)  sunt  oves, 
et  valles  vestitae  sunt  frumento, 
jubilantque  canuntque. 


NOTjE. 

Vers.  2.  Decet,  propr.  aqualis  :  ita  post  Alexandrinos  Evaldus.  Hengstenberg ,  tibi  reddatur  in  silentio 
laus....  persolvatur.  Maurer,  tibi  (in  te)  sit  fiducia  nostra,  et  laus,  etc.  —  Yers.  5.  Ut  habilet  :  alii,  qui/ia- 
bitat.  —  Vers.  6.  Injustitia  :  Maurer  et  Ewaldus,  cum  felicitate,  felicitatem  afferens  :  conf.  Ps.  xxiv,  5.  — 
Vers.  9.  Ortus,  etc.,  i.  e.  regiones  quae  sitae  sunt,  i.  e.  homines  qui  degunt  ad  solis  ortum  quique  ad  occa¬ 
sum.  Quemadmodum  sidera,  sic  vespera  quoque  et  nox  oriri  recte  dicuntur.  Alius,  fontes  mane,  orientem, 
et  vesperam,  etc.  —  Vers.  10.  Abundare,  puta  aquis,  sive  pluviae  (quod  praeplacet),  sive  torrentium  :  ita 
veteres.  Hodierni,  abundare,  scii,  proventu.  Rivus  Dei,  i.  e.  pluvia;  alii,  Jordanes  aliique  torrentes  :  minus 
recte.  Sic,  puta  irrigando  eam,  ut  sic  referatur  ad  ea  quae  praecesserunt.  Quod  Maurero  languere  videtur, 
et  ipse  sic  copulat  cum  vers.  11,  nam  sic  paras  eam,  ut  sequitur.  —  Vers.  11.  Inebrias,  infinitivus,  qui  per 
enallagen  induit  naturam  temporum  antecedentium.  Deprimis,  complanas  pluviis  copiose  demissis.  — 
Vers.  12.  Orbita  tuae,  i.  e.  ubicumque  modo  es  praesens,  ibi  distillas,  etc.  Alius  :  Orbitae  tuae,  i.  e.  viae  tuas 
coelestes,  nubes.  —  Vers.  14.  Maurer,  induta  sunt  arva  ovibus. 


BELL  AIU1  INI  EXPLANATIO. 

PSALMUS  LXIV. 

TITULUS  ET  ARGUMENTUM. 

In  finem,  Psalmus  David,  Canticum  Ilieremice  et  Ezechielis  populo  transmigrationis,  cum  inciperent 

exire. 

Titulus  hujus  Psalmi  in  codicibus  hebraicis  non  continet  nisi  prima  illa  verba  :  In  finem.  Psalmus  David.  Apud 
Hilarium  quoque  non  habentur  alia  verba.  Theodore.tus  autem  affirmat  nihil  aliud  haberi  in  editione  graeca  Sep¬ 
tuaginta  Interpretum ,  caetera  addita  esse  a  posterioribus.  Tamen  non  videtur  contemnendum  quod  additur  :  Can¬ 
ticum  Jcremice  et  Ezechielis  populo  transmigrationis ,  cum  inciperent  exire;  nam  h;ec  verba  habentur  in  antiquis 
codicibus,  et  leguntur  a  S.  Hieronymo  et  Augustino  in  commentario  hujus  tituli.  Quicumque  autem  addidit  hanc  cur  hjc 
partem  tituli,  non  voluit  significare  reipsa  cantatum  fuisse  hunc  Psalmum  a  Hieremia  et  Ezechiele,  quando  populus  Psalmus 
incipiebat  exire  ex  captivitate  Babylonica:  nam  Hieremias  nunquam  fuit  in  Babylonia,  et  sine  dubio  mortuus  erat,  tribuatur 
quando  coepit  solvi  captivitas.  Credibile  est  etiam  Ezechielem  tunc  fuisse  defunctum,  ut  Epiphanius  testatur  in  Ibeio- 
Viia  Ezechielis.  Tribuitur  igitur  hic  Psalfnus  (qui  revera  Davidis  est)  Hieremiae  et  Ezechieli,  quoniam  isti  duo  Pro-  'J,11®  et 
phetae  praedixerunt  reversionem  populi  de  Babylone  in  Jerusalem  •,  et  fingitur  decantatus  ab  his  Prophetis  initio  ,)e' 
egressionis  Hebraeorum  de  captivitate ,  ut  intelligeremus  hunc  Psalmum  exponi  debere  de  reditu  filiorum  Israel  a 
captivitate  in  patriam.  Et  quoniam  ea  liberatio  de  captivitate  typus  fuit  liberationis  generis  humani  de  captivitate 
diaboli,  altiore  sensu  Psalmus  praedicit  conversionem  infidelium  ad  Ecclesiam,  et  reditum  spiritualium  peregrinorum 
ad  patriam  coelestem  :  nam  et  Ecclesia  et  coelestis  patria  per  Jerusalem  in  sacris  litteris  significari  solet. 

COMMENTARIA  IN  PSALMOS. 


EXPLICATIO  PSALMI. 


Vers.  1.  i.  TiS  DECET  HYMNUS ,  DEUS,  IN  SlON,  ET  TIBI 
REDDETUR  VOTUM  IN  JERUSALEM. 

Incipit  Propheta  in  persona  populi  Dei  a  quo¬ 
dam  verissimo  principio,  ex  quo  colligitur  desi¬ 
derium  justum  redeundi  ad  patriam.  Principium 
verissimum  est  conveniens  esse,  ut  populus  Deum 
Summa  laudet,  et  vota  illi  offerat  in  Jerusalcm.  Laus  enim 
i  ia-6”  debetur  bono,  et  summa  laus  summo  bono,  quod 
summo  est  Deus  ;  et  haec  laus  debet  exhiberi,  ubi  bo- 
boR°,  Hunij  quod  laudatur,  est  notum.  Deus  autem  no- 
9Dcas!St  tus  non  erat  i*1  Babylone,  sed  in  Jerusalem,  ideo 
in  Jerusalem  Deus  a  populo  laudandus  erat.  Sic 
etiam  vota,  ac  praesertim  sacrificiorum,  ibi  sol¬ 
venda  sunt,  ubi  templum  et  altare  inveniuntur  : 
templum  Dei  et  altare  non  erant  nisi  in  Jerusa¬ 
lem;  igitur  in  Jerusalem  vota  populi  Dei  solvenda 
erant.  Ex  hoc  principio  recte  colligitur,  populum 
Dei  jure  desiderare,  ac  petere  reditum  in  patriam. 
Et  si  hoc  erat  verum  de  reditu  ad  terrenam  Jeru¬ 
salem,  multo  verius  est  de  reditu  ad  coelestem 
Jerusalem,  ubi  multo  notior  est  magnitudo  di¬ 
vinae  bonitatis,  et  ubi  est  tabernaculum  non  ma- 
nufaetum,  et  altare  aureum,  in  quo  igne  perfec¬ 
tissimae  charitatis  sese  totos  offerunt  omnes  cives 
Jerusalem  in  holocaustum  Deo.  Veniamusad  verba 
Psalmi :  «  Te  decet  hymnus,  Deus,  in  Sion, »  id  est, 
convenit  omnino  ut  populus  tuus  tibi  Deo  suo  lau¬ 
des  canat  «in  Sion,»  id  est,  ubi  nota  est  magnitudo 
tua,  non  in  terra  aliena,  ubi  dii  lignei  et  lapidei, 
aurei  et  argentei  laudantur.  «  Et  tibi  reddetur 
votum  in  Jerusalem,  »  id  est,  convenit  quoque 
ut  idem  populus  tibi  solvat  vota  gratiarum  actio¬ 
nis  in  Jerusalem,  ubi  nota  sunt  beneficia  tua,  et 
vota  sacrificiorum  ,  ubi  est  templum  et  altare 
tuo  nomini  dicatum;  non  in  Babylone,  ubi  nec 
agnoscuntur  beneficia  tua,  neque  sunt  templa  et 
altaria  nisi  idolorum  ;  nam  «  omnes  dii  gentium 
daemonia, »  utdicitur  in  Psalm.  xcv.  In  hebraeo  pro 
verbo  decet,  est  nomen  silentium.  Sic  enim  vertit 
S.  Hieronymus  :  Tibi  silentium  laus,  Deus,  in  Sion. 
Sed  Septuaginta  Interpretes  viri  doctissimi  per 
vocem  dumiah,  non  existimaverunt  signifi¬ 
cari  silentium,  quod  deducitur  a  verbo  CDVl  dum, 
sed  convenientiam ,  ut  sic  loquar,  a  verbo  | — [OT 
Similitu-  damah,  quod  significat  assimilari.  Similitudo  enim 
0sllq“1  nihil  est  aliud,  nisi  conformitas  et  convenientia 
unius  ad  aliud.  Laus  autem  convenit  maxime 
bonitati,  et  ideo  soli  Deo  propriissime  convenit 
laus,  quia  solus  Deus  propriissime  bonus  est,  di¬ 
cente  Domino :  «  Nemo  bonus,  nisi  solus  Deus, » 
Luc.  xvin.  Sed  tamen  vox  silentium ,  quamvis 
non  sit  ex  mente  Septuaginta  Interpretum,  tamen 
utilissimum  documentum  continet;  nam  laus  Dei 
quae  ore  cantatur,  deberet  sequi  ex  praecedenti 
silentio,  atque  attenta  admiratione  magnitudinis 
Dei;  qui  enim  cantant  absque  praevio  tali  silentio. 


«  labiis  Deum  honorant,  cor  autem  eorum  longe 
est  a  Deo,  »  ut  dicitur  Isai.  xxix.  Itaque  recte  dici¬ 
tur:  «Tibi  silentium  laus,  Deus,  in  Sion,  »  id  est, 
tibi  Deus  primum  convenit  tacita  admiratio  ma¬ 
gnitudinis  Une ;  deinde  constituto  corde  in  hoc 
silentio  ,  debetur  tibi  laus  in  Sion,  et  votum  in 
Hierusalem.  Porro  vox  Jerusalem  non  habetur  in 
hcbraico  codice ,  sed  vel  excidit  vitio  librario¬ 
rum,  vel  addita  ab  Interpretibus  explicandi  gratia. 

2.  Exaudi  orationem  meam  ;  ad  te  omnis  caro  vers.  2, 

VENIET. 

Ex  eo  quod  debetur  Deo  laus  in  Jerusalem,  orat 
populus,  ut  sibi  concedatur  ex  captivitate  redire 
in  Jerusalem  ad  ipsum  Deum  laudandum,  et  non 
solum  optat  sibi  reditum  concedi,  sed  ut  omnes 
homines  convertantur  ad  Deum,  et  veniant  per 
fidem  in  Jerusalem  quae  est  in  terris,  id  est,  ad 
Ecclesiam,  et  postea  per  visionem  in  Jerusalem 
quae  est  in  coelis  :  sicut  enim  «  Deus  vult  omnes 
homines  salvos  fieri,  et  ad  agnitionem  veritatis 
venire,»  I  Timoth.  11,  sic  etiam  populus  Dei  cupit 
et  orat ,  ut  omnes  homines  veniant  ad  Deum 
agnoscendum  et  laudandum.  «  Exaudi ,  inquit  ,■ 
orationem  meam,  »  quae  est,  ut  te  auxiliante 
quam  citissime  canam  tibi  hymnum  in  Sion,  et 
reddam  tibi  votum  in  Jerusalem.  «  Ad  te  omnis 
caro  veniet, »  id  est,  si  me  exaudieris,  non  ego  so¬ 
lus,  sed  omnes  homines  ad  te  laudandum,  et  vota 
tibi  reddenda  venient.  Id  enim  cupio  et  peto ,  et 
quod  in  me  erit,  verbis  et  exemplo,  ut  id  fiat,  la¬ 
borabo.  Quod  omnis  caro  per  figuram  intellec¬ 
tionis  omnes  homines  significet ,  perspicuum  est 
ex  multis  Scripturae  locis.  Gen.  vi  :  «  Omnis  caro  Omnis 
corruperat  viam  suam.  »  Joel.  11  :  «  Effundam  de  car0>  id 
Spiritu  meo  super  omnem  carnem.  »  Isai.  xl  :  ZmiZT 
«  Videbit  omnis  caro  salutare  Dei.  »  Matth.  xxiv  :  phrasis’ 
«  Nisi  breviati  fuissent  dies  illi,  non  fieret  salva  Scriptu- 
omnis  caro.  »  Joan.  xvii  :  «  Dedisti  ei  potestatem  ra3, 
omnis  carnis.  »  S.  Augustinus  per  omnem  carnem 
intelligit  omne  genus  hominum ,  quia  de  omni 
genere  aliqui  veniunt  ad  Deum  per  fidem,  et  sal¬ 
vantur,  videlicet  ex  divitibus,  ex  pauperibus,  ex 
doctis,  ex  indoctis,  ex  viris,  ex  feminis,  ex  Judaeis, 
ex  Romanis ,  ex  Graecis,  ex  Barbaris,  etc.  «  Non 
enim  omnium  est  fides,  neque  omnium  est  salus, 
sed  eorum  qui  praeordinati  sunt  ad  vitam  aeter¬ 
nam,  »  ut  dicitur  Act.  xm.  In  hebraeo  habetur  : 

Donec  Ubi  omnis  caro  veniat ;  sed  Septuaginta  Inter¬ 
pretes  non  legerunt  71*7  hhadeca,  donec  tibi;  sed 
ylV  hhaleca,  ad  te ;  et  haec  est  verior  lectio. 

3.  Verba  iniquorum  praevaluerunt  super  nos,  vers.  s. 

ET  IMPIETATIBUS  NOSTRIS  TU  PROPITIABERIS. 

Haec  est  altera  ratio  cur  populus  Dei  petat  a  Deo 
liberationem  de  captivitate,  et  reditum  in  patriam, 
quia  Videlicet  ex  peccatis  parentum  traditus  sit  in 


PSALMUS  LX1V.  411 


captivitatem ;  qui  enim  erant  in  Babylone ,  cum 
soluta  est  captivitas,  fere  omnes  in  captivitate 
nati  erant,  ac  per  hoc  parentum  peccatis  captivi¬ 
tatem  suam  tribuere  poterant :  sicut  nos  omnes 
captivitatem  sub  diabolo  primis  parentibus  de¬ 
bemus.  «  Verba  iniquorum  praevaluerunt  super 
nos,  »  id  est,  mala  opera  iniquorum  parentum 
nostrorum  praevaluerunt  super  nos  filios  eorum, 
nosque  gravaverunt  jugo  durissimae  captivitatis ; 
sed  tu  Pater  misericordissimus  «propitiaberis  im¬ 
pietatibus  nostris,  »  quas  a  parentibus  haeredita- 
vimus,  et  quas  ipsi  eorum  exempla  imitati  super- 
r.ddidimus.  Quod  autem  per  verba  interpretati 
sumus  opera ,  nemo  mirabitur  qui  in  Scripturis 
versatus  sit.  Sic  Luc.  ii  :  «  Videamus  hoc  verbum 
quod  factum  est,  quod  fecit  Dominus,  et  ostendit 
nobis.  »  Psalm.  xxi  :  «  Verba  delictorum  meo¬ 
rum.  »  Psalm.  civ  :  «Posuit  in  eis  verba  signorum 
suorum.  »  II  Reg.  i  :  «  Quod  est  verbum ,  quod 
factum  est,  indica  mihi.  » 

vers.  4.  4.  Beatus  quem  elegisti  et  assumpsisti,  in¬ 

habitabit  IN  ATRIIS  TUIS. 

Haec  est  tertia  ratio  cur  populus  Dei  desideret 
et  oret  revocari  in  patriam  :  quae  ratio  ducitur  a 
felicitate  patriae.  «  Beatus,  inquit,  est »  omnis  ille, 
«  quem  tu  elegisti  ab  aeterno,  »  et  assumpsisti  in 
tempore  ad  tantam  dignitatem,  ut  sit  civis  Sanc¬ 
torum  et  domesticus  Dei.  «  ls  enim  inhabitabit 
in  atriis  tuis,  » id  est,  in  domo  tua  manebit :  po¬ 
nitur  enim  pars  pro  toto,  atrium  pro  palatio. 

Vers.  5.  5.  Replebimur  in  bonis  domus  turs;  sanctum 

EST  TEMPLUM  TUUM,  MIRABILE  IN  .EQUITATE. 

Bona  spe  fretus  populus  Dei,  jam  numerat  se 
inter  beatos  illos  qui  habitabunt  in  domo  Dei,  ac 
dicit  in  ea  domo  se  bonis  omnibus  abundaturum, 
imo  ita  satiandum,  ut  nihil  desideret  amplius; 
hic  enim  versiculus  etiamsi  utcumque  convenire 
possit  terrenas  Jerusalem ,  vel  Ecclesias  militanti , 
tamen  absolute  soli  coelesti  patriae  convenit.  «Re¬ 
plebimur,  inquit,  in  bonis  domus  tuae,  »  id  est, 
replebimur  ex  bonis  domus  tuae ,  ut  nihil  nobis 
desit,  quod  foris  quaerendum  sit.  Quid  enim  boni 
deesse  poterit  in  domo  illius  qui  fecit  omnia,  cui 
serviunt  omnia,  qui  erit  omnia  in  omnibus,  in  quo 
sunt  thesauri  bonorum  infiniti?  De  hGc dicitur  in 
Psalm.  cu :  «Quireplet  inbonis  desiderium  tuum ; » 
et  in  Psalm.  xvi :  «Satiabimur,  cum  apparuerit  glo¬ 
ria  tua.  »  «  Sanctum  est  templum  tuum ,  mirabile 
in  aequitate. »  ln  illa  sanctu  civitate  Jerusalem  hoc 
erit  prorsus  mirabile  et  amabile,  quod  nos  in  Deo 
habitabimus,  tanquam  in  domo,  et  ipse  habitabit 
innobistanquamintemplo;ipseeritdomusnostra, 
et  nos  domus  ejus,  juxta  illud:  «  Manete  in  me,  et 
ego  in  vobis,  »  Joau.  xvi.  Et  illud :  «Qui  manet  in 
charitate,  in  Deo  manet,  et  Deus  in  co,  »  1  Joan. 
iv.  Et  si  haec  reciproca  mansio  inchoatur  in  via, 
certe  multo  magisperficieturin  patria.  Porro  «tem¬ 
plum  hoc  Dei  sanctum,  est  mirabile  in  aequitate, » 


id  est,  injustitia, ut  vox  hebrsea pllO  betsedek  de¬ 
monstrat.  Mirabile  enim  valde  erit  videre  homines 
in  peccato  natos,  et  peccatis  ita  obnoxios,  ut  de 
illis  diceretur  Psalm.  xm:  «  Corrupti  sunt  et  abomi¬ 
nabiles  facti  sunt  in  iniquitatibus,  non  est  qui  fa¬ 
ciat  bonum;  »  et  Prov.  xxiv  :  «  Septies  in  die  ca¬ 
dit  justus ;  »  et  Psalm .  cxlii  :  «  Non  justificabitur 
in  conspectu  tuo  omnis  vivens;»  qui  tamen  postea 
ad  illam  sanctitatem  justitiam  que  perveniunt,  ut 
neque  peccatum  ullum  habeant,  neque  habere 
possint,  et  evadant  in  templum  sanctum,  cujus 
sanctitatem  et  justitiam  ipsi  etiam  sancti  angeli 
admirentur  in  coelis.  In  hebraeo,pro  mirabile  ha- 
betur-mfciTHJ  noraoth,  terribile.  Sed  quoniam  ad¬ 
mirabilia  terrorem  venerationis  incutiunt,  recte 
Septuaginta  Interpretes  mirabile  posuerunt,  ut  in¬ 
dicarent  terribile ,  quod  legitur  in  hebraeo,  non 
esse  terribile,  quia  terreat,  sed  quia  admiratio¬ 
nem  magnam  pariat. 

6.  Exatjdi  nos,  Deus  salutaris  noster,  spes  \*ers. 

OMNIUM  FINIUM  TERRA;,  ET  IN  MARI  LONGE. 

Redit  ad  orationem,  et  adfert  novum  motivum 
ut  exaudiri  debeat,  videlicet,  quia  Deus  salvator 
est,  et  in  eo  sperant  omnes  gentes.  «Exaudi,  in¬ 
quit,  nos,  Deus, »  dum  a  te  petimus  liberationem 
a  captivitate,  et  revocationem  in  patriam;  exau¬ 
diri  autem  petimus  confidenter,  quia  «  tu  es  sal¬ 
vator  noster,  »  quippe  qui  saepe  ab  hostibus  et 
persecutoribus  non  salvasti ;  tu  etiam  «  es  spes 
omnium  finium  terrae,  »  id  est,  in  te  sperant  om¬ 
nes  gentes  totius  terrae  usque  ad  ultimos  ejus  fi¬ 
nes  ;  nec  non  tu  spes  es  «  in  mari  longe,»  id  est, 
omnium  habitantium  insulas  maris  longissime 
positas.  Haec  dicit  Propheta  praevidens  conversio¬ 
nem  omnium  gentium  ad  cultum  veri  Dei ;  et 
dicit  in  praesenti  :  «  Tu  es  spes  omnium  finium 
terrae,  »  quia  Prophetis  erant  praesentia,  qute  in 
se  futura  erant. 

7.  Praeparans  montes  in  virtute  tua,  ac- vers. 
cinctus  potentia;  qui  conturbas  PROFUNDUM 
MARIS,  sonum  fluctuum  ejus. 

Addit  aliam  rationem  a  potentia  Dei  maxima , 
cui  facile  est,  si  velit,  populum  suum  de  captivi¬ 
tate  liberare,  atque  ad  patriam,  unde  pulsus  fue¬ 
rat,  reducere.  Ostendit  autem  omnipotentiam  Dei 
ex  duobus  contrariis  :  nam  Deus  omnipotentia 
sua  firmiter  stabilivit  terram,  ut  montes  ejus  nulli 
venti  commovere  possint :  et  contra  ita  fecit  ele¬ 
mentum  aquee  liquidum  et  mobile,  ut  quavis  aura 
moveatur.  «  Praeparans  montes  in  virtute  tua ,  » 
id  est,  tu  es  Deus  qui  praeparasti,  sive  stabilivisti 
(utrumque  enim  significat  vox  hebraica  pD  cun), 
montes  altissimos  in  virtute  tua.  «  Accinctus  po¬ 
tentia,  »  id  est,  potentia  tua  firmasti  montes, 
quia  accinctus  es  potentia,  id  est,  ab  omni  parte 
circumdatus  et  armatus  potentia.  «  Qui  conturbas 
profundum  maris,  sonum  fluctuum  ejus.  »  In  he¬ 
braeo  habetur :  Qui  mitigas  sonitum  maris,  sonitum 

fluctuum  ejus.  Sed  Septuaginta  videntur  non  le¬ 
gisse  n’3tyo  mashbiach,  quod  est  mitigans ,  sive 
compescens ,  sed  np3D  mabhith ,  quod  est  contur¬ 
bans,  et  tunc  sensus  erit  :  Tu  conturbas  profundum 
maris,  excitans  sonitum  fluctuum  ejus.  At  si  non 
videatur  verisimile  Septuaginta  legisse  mabhith, 
pro  mashbiach ,  ut  textus  grtecus  etlatinus  cum  he¬ 
braeo  conveniant,  et  unus  explicetur  per  alium, 
per  illud  verbum,  conturbas ,  non  erit  intelligenda 
commotio  ei  concitatio  tempestatis  maris,  sed  com¬ 
minatio  et  terre  factio  ,  qua  compescatur  fremitus 
maris  :  quo  modo  Dominus  comminatus  est  mari 
turbato  dicens  :  «  Tace,  obmutesce,  »  Mare.  iv. 
Confirmatur  haec  expositio  ex  eo  quod  idem  ver¬ 
bum,  conturbas,  refertur  etiam  ad  sonitum  fluc¬ 
tuum  ejus.  «  Qui  conturbas,  inquit,  profun¬ 
dum  maris,  et  conturbas  sonitum  fluctuum  ejus; » 
non  recte  autem  diceretur,  qui  conturbas  sonitum 
fluctuum,  ni  sensus  esset  :  Qui  terrendo  et  com¬ 
minando  compescis  sonitum  turbati  maris.  In  he¬ 
braeo  eadem  vox  habetur,  pxt£?  sheon,  cum  dici¬ 
tur  in  latino  profundum,  et  cum  dicitur  sonitus ; 
quare  per  profundum  intelligere  debemus  hoc 
loco  fremitum  maris,  qui  ex  imo  mari  erumpit; 
denique  per  sonitum  fluctuum,  alti  orem  vocem, 
quam  fluctus  turbati  maris  emittunt.  Illud  etiam 
non  est  omittendum,  in  hebraeo  haberi  omnia  in 
tertia  persona  :  Praeparans  montes  in  virtute  sua, 
Deus  videlicet ,  accinctus  potentia,  conturbans, 
sive  compescens  fremitum  maris,  sonitum  fluc¬ 
tuum  ejus,  in  editione  latina  habentur  in  secunda 
persona,  sed  sensus  est  omnino  idem. 

8.  Turbabuntur  gentes,  et  timebunt  qui  ha¬ 
bitant  TERMINOS  A  SIGNIS  TUIS;  EXITUS  MATUTINI 
ET  VESPERE  DELECTABIS. 

Quemadmodum  versiculo  superiore  potentiam 
Dei  Propheta  ostenderat  ex  montium  stabilitate 
et  fluctuatione  maris ,  ita  in  hoc  versiculo  de- 
mmstrat  sapientiam  Dei,  qui  coelestibus  signis 
nunc  terret,  nunc  exhilarat  humanum  genus.  «Tur¬ 
babuntur,  inquit,  gentes,  »  omnes  videlicet  gen¬ 
tes  universae  terrae.  Id  quod  explicat  clarius,  cum 
subjungit :  «  Et  timebunt  qui  habitant  terminos,  » 
id  est,  turbabuntur  et  timebunt  omnes  homines 
usque  ad  illos  qui  habitant  terminos  terrae.  Tur¬ 
babuntur  autem  et  timebunt  «  a  signis  tuis,»  id 
est,  a  coruscationibus,  tonitruis  et  fulminibus  coe¬ 
lestibus,  juxta  illud,  I  Reg.  n  :  «Formidabunt 
Dominum  adversarii  ejus,  et  super  ipsos  in  coelis 
tonabit;  »  nihil  est  enim  horribilius  et  formidolo¬ 
sius,  et  quod  fortissima  etiam  pectora  metu  con¬ 
cutiat  et  dissolvat,  quam  lulmen  coeleste.  Sed 
idem  Deus  per  ortum  et  occasum  solis  humanum 
genus  mirifice  recreat ;  nam  oriente  sole  refectis 
artubus  homines  laeti  ad  opera  exeunt ,  et  occi¬ 
dente  sole  fatigati  respirare  incipiunt,  et  rursum 
nihil  jucundius  ortu  fulgentissimi  et  pulcherrimi 
luminis  ;  nihil  item  delectabilius  conspectu  coeli, 
sideribus  innumerabilibus  quasi  gemmis  pretio¬ 


sissimis  ornati.  «  Exitus,  inquit,  matutini  et  ves¬ 
pere  delectabis ,  »  id  est ,  exortum  aurorae  et 
crepusculi  vespertini  delectabilem  facies.  In  he¬ 
braeo,  pro  turbabuntur  gentes ,  habetur  multitudo 
gentium ;  sed  Septuaginta  Interpretes  non  legerunt 
pen  hamon ,  quod  multitudinem  significat,  sed 
ion  hamu,  quod  significat  turbati  sunt.  Illud  au¬ 
tem,  delectabis,  in  hebraeo  est,  tharnin,  quod 
est  laudare,  sive  jubilare  facies,  quod  intelligi  de¬ 
bet  efficienter,  non  formaliter;  dicitur  enim  au¬ 
rora  et  vespera  laudare ,  seu  jubilare,  quia  facit 
homines  prae  laetitia  exultare  et  laudare.  Sicut 
etiam  cum  dicitur  in  textu  latino  :  Delectabis  exi¬ 
tum  matutini  et  vespere,  intelligi  debet  per  figu¬ 
ram,  quia  exortus  aurorae  et  vesperae  delectat  ho¬ 
mines  illa  varietate  et  vicissitudine  noctium  ac 
dierum.  Miratus  sum  cur  quidam  ex  recentioribus 
vir  doctus  scripserit,  pro  voce  exitum,  in  hebraeo 
esse  vocem,  quae  ad  solum  diei  exortum  refera¬ 
tur,  et  non  possit  referri  etiam  ad  exitum  noctis ; 
nam  X¥0  motsa,  exitum  in  genere  significat,  a 
verbo  xy*  iatsa,  quod  est  exire.  Et  si  exitus  in  he¬ 
braeo  significaret  ortum  diei,  non  fuisset  opus  ad¬ 
dere  npa  boher ,  quod  tempus  matutinum  signifi¬ 
cat,  ut  revera  in  textu  hebraeo  est  additum.  Sic 
enim  habetur  ad  verbum  :  Exitus  ipsius  mane,  et 
ipsius  vesperae  laudare  facies. 

9.  Visitasti  terram,  et  inebriasti  eam;  mul-  Vcr<  9> 

TIPL1GASTI  LUCCPLETARE  EAM. 

Laudavit  potentiam  et  sapientiam  Dei,  nunc  ad- 
j ungit  laudes  bonitatis,  sive  beneficientiae  ejus¬ 
dem,  quae  maxime  ostenditur  in  admixtione  terrae 
et  aquas,  ex  qua  oriuntur  omnes  fructus  terrae  , 
sine  quibus  haec  vita  non  ducitur.  Terra  enim  si 
non  irrigetur  aquis,  et  aqua  nisi  misceatur  terrae, 
nihil  omnino  producit.  «Visitasti,  inquit,  terram,» 
quae  per  se  «  erat  inanis  et  vacua,  »  sed  visita¬ 
tione  tua  facta  est  fecunda  et  plena.  Visitatio  Vj.jlatjJ 
enim  Dei  efficax  est,  et  non  simplex  visio,  sed  Dei  eJ 
provisio.  Explicat  quomodo  visitavit  terram ,  semter,l: 
dum  adjungit,  «et  inebriasti  eam,»  id  est,  aquis 
ad  satietatem  irrigasti,  et  hac  irrigatione  «  multi¬ 
plicasti  locupletare  eam,  »  id  est,  multum  valde 
illam  locupletem ,  et  copiis  omnibus  refertam 
reddidisti. 

10.  Flumen  Dei  repletum  est  aquis;  parasti  vers.  io 

CIBUM  ILLORUM,  QUONIAM  ITA  EST  PRAEPARATIO 
EJUS. 

Explicat  idipsum  clarius :  per  flumen  rivi  aqua¬ 
rum  iutelligendi  sunt;  nam  in  hebraeo  est,  iSi 
pheleg ,  quod  divisionem  significat.  Itaque  sensus 
est,  flumen  Dei,  id  est,  rivi  aquarum  a  Deo  effecti 
ad  irrigandam  terram,  pleni  sunt  aquis,  ex  divina 
Providentia  et  benignitate;  sic  enim  ita  «  tu, 

Deus,  praeparasti  cibum  eorum,  »  id  est,  homi¬ 
num  et  animantium  caeterorum;  «  quoniam  ita 
est  praeparatio  ejus,  »  id  est,  quoniam  sic  fun¬ 
data  et  disposita  est  terra ,  ut  per  aquarum  irri- 

galionem  fecundetur ,  et  fructus  suos  pariat. 
Vere.  11.  H.  Rivos  ejus  inebria,  multiplica  genimina 

EJUS  :  IN  STILLICIDIIS  EJUS  LETABITUR  GERMINANS. 

Rursus  aliis  atque  aliis  verbis  idem  beneficium 
Dei  extollit.  Sed  hoc  loco  per  rivos  intelliguntur 
sulci  terrarum,  ut  ex  liebraeo  textu  perspicitur ; 
et  textus  quem  sanctus  habuit  Augustinus,  sul¬ 
cos  ejus  legit.  Ait  igitur  :  «  Rivos  ejus  inebria,  » 
id  est,  perge,  Domine,  et  sulcos  terrae  abundan¬ 
ter  riga  fluentibus  aquis;  et  sic  «  multiplica  geni¬ 
mina  ejus,  »  herbas,  fruges,  plantas  ;  «  in  stilli¬ 
cidiis  ejus,  »  id  est,  pluvia  Dei  desuper  cadente, 
«  laetabitur  »  terra  «  germinans.  » 

vers.  12.  12.  Benedices  corona;  anni  benignitatis  tua:, 

ET  CAMPI  TUI  REPLEBUNTUR  UBERTATE. 

Benedicendo  benefacies  totius  anni  revolutioni, 
quae  instar  coronae  variis  floribus  ornatae  a  tua  be¬ 
nignitate  quasi  semper  renovatur,  ct  ex  hac  bene¬ 
dictione  «  campi  tui ,  »  a  te  conditi  et  fecundati, 
«  replebuntur  »  abundantia  omnium  bonorum. 

vere.  13.  13.  Pinguescent  speciosa  deserti,  et  exul- 

TATlONE  COLLES  ACCINGENTUR. 

Nec  solum  campi  aratione  et  satione  culti  re¬ 
plebuntur  ubertate  frugum ,  sed  etiam  loca  de¬ 
serta,  quae  solis  pascuis  deserviunt,  et  speciosa 
prae  caeteris  sunt  ex  multitudine  ct  varietate  her¬ 
barum  et  florum,  quae  sponte  funduntur  a  terra; 
pinguescent  coelesti  rore,  et  colles  pariter  deserti 
et  inculti  herbescentc  viriditate  ita  vestientur,  ut 
ex  omni  parte  laetari  et  exultare  videantur. 

Vers.  14.  14.  INDUTI  SUNT  ARIETES  OVIUM,  ET  VALLES 

ABUNDABUNT  FRUMENTO  CLAMABUNT,  ETENIM 
HYMNUM  DICENT. 

In  summa  fecunditas  erit  maxima,  et  multipli¬ 
catio  tum  pecorum ,  tum  frugum.  In  liebraeo  sic 
legitur  ad  verbum  :  Induti  sunt  agni  pecore,  id 
est,  pusillus  grex,  qui  quasi  nudus  ob  paucita¬ 
tem  videbatur,  tanta  multitudine  pecoris  circum¬ 
dabitur,  ut  vestitus  multiplici  indumento  videa¬ 
tur.  «  Induti  sunt  arietes  ovium,  »  id  est,  ovibus 
multiplicatis  vestiti  sunt  arietes,  sive  agni,  qui 
pauci  antea  erant.  Alii  tamen  referunt  hasc  verba 
ad  vellera,  quibus  induunturpecora,  quando  bona 
pascua  inveniunt.  Sed  qui  ita  exponunt,  non  con¬ 
siderant  verba  hebraica,  quae  non  habent  arietes 
ovium,  sed  arietes ,  sive  potius  agni  pecore,  sive  ooe 
induti  sunt.  «  Et  valles  abundabunt  frumento ,  » 
id  est,  loca  deserta  obundabunt  pecore,  et  valles 
cultae  abundabunt  frumento  ;  omnia  autem,  sive  o.m,ia 
colles,  sive  valles,  sive  campi  exculti,  sive  deser-  nos  aA 
ti,  sive  pecora,  sive  fruges,  suo  modo  clamabunt 
in  laudem  Dej ,  imo  etiam  quodam  modo  hym-  nendam 
num  cantabunt  conditori  et  benefactori  suo.  Por-  ll0rlan* 
ro  res  omnes  creatae  specie  sua  clamant  et  ca¬ 
nunt  :  ut  homines,  quorum  usui  deserviunt,  et 
mente  et  voce  Deum  laudent ,  eique  perpetuo 
gratias  agant.  Haec  omnia  sanctus  Propheta  in  lau¬ 
dem  potentiae,  et  sapientiae,  et  bonitatis  Dei  ce¬ 
cinit,  ut  inde  argumentum  duceret,  quo  probaret 
sperandum  esse,  et  cum  fiducia  petendam  libera¬ 
tionem  a  captivitate,  et  revocationem  in  patriam. 

Sed  possunt  etiam  mystice  exponi  de  vocatione 
gentium,  et  beneficiis  Dei  in  Ecclesiam,  ut  S.  Au¬ 
gustinus  et  Theodoretus  tradunt  :  qui  Theodo- 
retus  recte  Judaeos  redarguit,  quod  fabulentur 
haec  omnia  impleta  fuisse  in  terra  Palaestinae  post 
reversionem  ex  captivitate  :  tantum  enim  abest, 
ut  post  reditum  ex  Babylone  terra  illa  fecun¬ 
dior  fuerit  et  beatior,  ut  potius  in  deterius  sem¬ 
per  abierit. 


PSALMUS  LXVI 

SECUNDUM  HEBRAOS. 


V.  v.  —  In  finem,  1 .  Canticum  Psalmi 
resurrectionis. 

Jubilate  Deo,  omnis  terra; 

2.  Psalmum  dicite  nomini  ejus:  date  gloriam 
laudi  ejus. 

3.  Dicite  Deo  :  Quam  terribilia  sunt  opera 
tua,  Domine!  in  multitudine  virtutis  tuae  men¬ 
tientur  tibi  inimici  tui. 

4.  Omnis  terra  adoret  te,  et  psallat  tibi; 
psalmum  dicat  nomini  tuo. 

5.  Venite,  et  videte  opera  Dei,  terribilis  in 
consiliis  super  filios  hominum. 

6.  Qui  convertit  mare  in  aridam,  in  flumine 


V.  s.  h.  —  Victori,  Canticum  Psalmi. 

Jubilate  Deo,  omnis  terra.  Cantate  [h.  psal¬ 
lite]  gloriam  nomini  [al.  nominis ]  ejus. 

Date  gloriam  laudi  ejus.  Dicite  Deo  :  Quam 
terribile  opus  tuum  !  in  multitudine  fortitudi¬ 
nis  tuae  mentientur  tibi  inimici  tui. 

Omnis  terra  adoret  te,  et  cantet  [h.  psal¬ 
lat  }  tibi ,  cantet  [  h.  psallat  ]  nomini  tuo. 
Semper. 

Venite  [h.  ite},  et  videte  opera  Dei,  terribilia 
consilia  super  filios  hominum  [h.  Adam]. 

Convertit  [al.  convertet}  mare  in  aridam, 

pertransibunt  pede  :  ibi  laetabimur  in  ipso. 

7.  Qui  dominatur  in  virtute  sua  in  «ternum, 
oculi  ejus  super  gentes  respiciunt :  qui  exaspe¬ 
rant,  non  exaltentur  in  semetipsis. 

8.  Benedicite,  gentes,  Deum  nostrum,  et  au¬ 
ditam  facite  vocem  laudis  ejus. 

9.  Qui  posuit  animam  meam  ad  vitam,  et 
non  dedit  in  commotionem  pedes  meos. 

10.  Quoniam  probasti  nos,  Deus:  igne  nos 
examinasti,  sicut  examinatur  argentum. 

11.  Induxisti  nos  in  laqueum,  posuisti  tribu¬ 
lationes  in  dorso  nostro  :  12.  imposuisti  homi¬ 
nes  super  capita  nostra. 

Transivimus  per  ignem  et  aquam,  et  eduxisti 
nos  in  refrigerium. 

13.  Introibo  in  domum  tuam  in  holocaustis; 
reddam  tibi  vota  mea,  14.  quae  distinxerunt 
labia  mea. 

Et  locutum  est  os  meum,  in  tribulatione  mea. 

15.  Holocausta  medullata  offeram  tibi  cum 
incenso  arietum;  offeram  tibi  boves  cum  hir¬ 
cis. 

16.  Venite,  audite,  et  narrabo,  omnes  qui  ti¬ 
metis  Deum,  quanta  fecit  animae  meae. 

17.  Ad  ipsum  ore  meo  clamavi,  et  exaltavi 
sub  lingua  mea. 

18.  Iniquitatem  si  aspexi  in  corde  meo,  non 
exaudiet  Dominus. 

19.  Propterea  exaudivit  Deus,  et  attendit  voci 
deprecationis  meae. 

20.  Benedictus  Deus,  qui  non  amovit  oratio¬ 
nem  meam,  et  misericordiam  suam  a  me. 


in  flumine  pertransibunt  pede  :  ibi  laetabimur 
in  eo. 

Qui  dominatur  in  fortitudine  sua  a  saeculo, 
oculi  ejus  gentes  aspiciunt;  qui  increduli  sunt, 
non  exaltentur  in  semetipsis.  Semper. 

Benedicite,  populi,  Deo  nostro,  et  auditam 
facite  vocem  laudis  ejus. 

Qui  posuit  animam  nostram  in  vitam,  et  non 
dedit  in  commotionem  pedes  nostros. 

Probasti  enim  nos,  Deus  :  igne  nos  conflasti 
sicut  conflatur  argentum. 

Introduxisti  nos  in  obsidionem  [al.  in  rete ] : 
posuisti  stridorem  in  dorso  nostro  [h.  lumbis 
nostris ]  :  imposuisti  homines  super  caput 
nostrum. 

Transivimus  per  ignem  et  aquam,  et  eduxisti 
nos  in  refrigerium. 

Ingrediar  [al.  ad.  in]  domum  tuam  in  holo¬ 
caustis  :  reddam  tibi  vota  mea,  quae  promise¬ 
runt  [h.  distinxerunt ]  labia  mea,  et  locutum 
est  os  meum  cum  tribularer. 

Holocausta  medullata  offeram  tibi  cum  in¬ 
censo  arietum  :  faciam  boves  cum  hircis. 
Semper. 

Venite  [h.  ite],  audite,  et  narrabo,  omnes 
qui  timetis  Deum,  quanta  fecerit  animae  meae. 

Ipsum  ore  meo  invocavi,  et  exaltavi  in  lingua 
mea. 

Iniquitatem  si  vidi  in  corde  meo,  non  exau¬ 
diet  Dominus. 

Ideo  exaudivit  Deus  :  et  attendit  vocem  de¬ 
precationis  [h.  orationis]  meae. 

Benedictus  Deus,  qui  non  abstulit  orationem 
meam,  et  misericordiam  suam  a  me. 


Argumentum.  —  Gratiarum  actio  post  populum  ex  insigni  quadam  calamitate  liberatum.  Maurero  quidem  carmen 
cantatum  esse  videtur  a  reductis  de  exsilio  Babylonico,  vers.  10  seqq.,  eo  tempore  quo  reparatum  erat  templum; 
vers.  13  seqq.,  fortasse  in  ipsa  reparati  templi  consecratione.  Huic  tamen  opinioni  plura  opponit  Hengstenberg, 
quem  vide.  Venema  illud  retulit  ad  Isai.  xxxvn,  36  seqq.  et  xxxvm  seqq.  Tandem  Ewaldus  non  unum  Psalmum, 
sed  duos  esse  existimat,  quorum  prior  vers.  1-12,  posterior  vers.  13-20  constat.  Strophae  tres:  vers.  1-7,  celebrate 
Deum  ob  praeterita  beneficia;  vers.  8-12,  ob  recens  beneficium;  vers.  13-20,  promissa  Deo  offeramus  sacrificia,  qui 
preces  nostras  audivit.  Stropha  prima  efficit  prooemium. 


1.  Praecentori,  canticum,  Psalmus. 

Jubilate  Deo,  omnis  terra. 

2.  Canite  gloriam  nominis  ejus, 

reddite  gloriam  (gloriosam)  laudem  ejus. 

3.  Dicite  Deo  :  Quam  terribile  est  opus  tuum  (admiranda  facinora  tua)  l 
Propter  magnitudinem  potentiae  tuae  adulantur  tibi  hostes  tui. 

4.  Universa  terra  se  prosternit  tibi,  et  canit  tibi , 
canit  nomen  tuum. 

5.  Venite  et  videte  opera  Dei  : 
terribilis  est  facinore  (facinoribus)  in  hominibus. 

6.  Convertit  mare  (Rubrum)  in  aridum; 
fluvium  (Jordanem)  transiere  majores  nostri  pede  sicco  : 
quapropter  laetemur  eo  (Deo). 

7.  Dominatur  ille  potentia  sua  perpetuo ; 
oculi  ejus  in  gentes  prospectant  (eas  observant) : 
refractarii  non  exaltant  caput  sibi. 

8.  Benedicite,  populi,  Deum  nostrum, 
et  edite  vocem  laudis  ejus  : 

9.  Qui  posuit  animam  nostram  in  vitam, 
nec  dedit  ad  nutandum  pedem  nostrum. 

10.  Nam  (inflictis  nobis  calamitatibus)  explorasti  nos,  Deus; 
probasti  nos  (in  fornace  miseria?),  sicut  probatur  argentum. 

1 1 .  Induxisti  nos  in  rete  (angustias) ; 
posuisti  oppressionem  (grave  onus)  in  lumbis  nostris. 

m  12.  Equitare  (sedere)  fecisti  homines  capiti  nostro; 

intravimus  in  ignem  et  in  aquam  (extrema  pericula) , 
et  inde  eduxisti  nos  ad  irriguum  (alii,  abundantem )  locum . 

13.  Veniam  in  domum  tuam  cum  holocaustis, 
persolvam  tibi  vota  mea  : 

14.  Quae  (vota)  aperuerunt  labia  mea, 
et  locutum  est  os  meum  in  angustia  mea. 

15.  Holocausta  pinguium  ovium  (propr.  'pinguedines )  offeram  tibi 
cum  suffitu  (adolendo  adipe)  arietum, 
offeram  boves  cum  hircis. 

16.  Venite,  audite,  et  enarrabo,  omnes  Dei  cultores, 
quae  fecit  animae  meae  (mihi). 

17.  Ad  eum  ore  meo  clamavi , 
et  celebratio  erat  sub  lingua  mea. 

18.  Iniquitatem  si  aspexissem  (meditatus  essem)  in  corde  meo, 
non  auditurus  me  fuisset  Dominus. 

19.  Verum  audivit  Deus, 
attendit  ad  vocem  precum  mearum. 

20.  Benedictus  sit  Deus, 

qui  non  amovit  a  se  preces  meas,  et  (nec)  gratiam  suam  a  me. 

Nom 

Vers.  2.  Aben-Ezra,  ponite  gloriam  laudem  ejus ,  i.  e.  pro  summa  gloria  ducite  Deum  laudare.  — Vers.  4. 
Alii,  prosternat ,  canat.  —  Vers.  5.  Facinore,  gall.  par  ce  qufil  fail  sur  les  hommes,  impiis  praesertim.  — 
Vers-,  6.  Quapropter  :  multi,  ibi  laetati  sumus,  etc.  —  Vers.  10.  Probasti,  propr.  liquefecisti.  —  Vers.  11. 
Lumbi .  pro  dorso  :  imago  petita  a  jumentis.  —  Vers.  12.  Equitare,  etc.  i.  e.  hostibus  nostris  nos  subjecisti. 
Ignem,  etc.  Cf.  Isai.  xliii,  2;  Jerem.  vi,  9,  etc. — Vers.  14.  Aperuerunt,  ut  quae  sit  subjectum :  alii,  enuntia¬ 
runt...  et  qua q  edixit  os  meum,  etc.  —  Vers.  17.  Celebratio,  propr.  elatio,  puta  vocis.  Sub  lingua  dicuntur 
esse  verba,  quae  quis  in  ore  parata  habet ;  contra  super  lingua  est  id,  quod  quis  in  praesenti  proloquitur. 
Aliis  sensus  est  :  Deum  olim  invocavi,  et  nunc  illum  efferre  possum  laudibus,  nam  precibus  meis  satisfecit. 
—  Vers.  18.  Pro  iniquitatem,  Maurer  vertit  vana ,  i.  e.  falsos  deos. 

TITULUS  ET  ARGUMENTUM. 

Jn  finem,  Canticum  Psalmi  resurrectionis. 

Non  habetur  in  liebnro  nomen  resurrectionis ,  neque  legitur  apud  Hilarium;  et  Theodoretus  testatur  non  esse  in 
editione  Septuaginta  Interpretum  ,  sed  postea  additum.  Legitur  tamen  a  SS.  Patribus  Hieronymo  et  Augustino  in 
Commentario  hujus  Psalmi,  et  videtur  haec  unica  vox,  a  quocumque  addita  sit,  prudenter  addita,  ut  indicaret 
argumentum  Psalmi.  Argumentum  enim  Psalmi  est  gratiarum  actio  pro  beneficiis  Dei,  sed  potissimum  pro  per¬ 
fecta  felicitate  post  omnes  finitas  calamitates  :  quod  sine  dubio  in  resurrectione  erit. 

EXPLICATIO  PSALMI. 


vers.  i.  \ .  Jubilate  Deo.  omnis  terra;  psalmum  digite 

NOMINI  EJUS  :  DATE  GLORIAM  LAUDI  EJUS. 

Invitat  ad  jubilandum  et  psallendum  Deo  om¬ 
nem  terram,  id  est,  omnes  electos  ex  universa 
terra  vocatos,  quia  communis  erit  causa  laetandi 
in  communi  resurrectione  justorum.  Tria  vult 
jubiiura  exhiberi,  jubilum,  sonum  psalteriii  et  vocem  hu- 
Peo  nia-  manam.  Jubilum,  quod  magis  in  affectu  quam 
Xveuit.D"  verbis  positum  est,  recte  tribuitur  Deo.  «Jubi¬ 
late  Deo.  »  Deo  enim,  qui  spiritus  est,  spirituale 
desiderium  maxime  convenit.  Sonitus  psalterii 
debetur  nomini,  id  est,  famae,  sive  gloriae  Dei. 
«  Psalmum  dicite  nomini  ejus,  »  vel,  ut  clarius 
habetur  in  hebraeo,  psalh'e  gloriae  ejus ,  id  est, 
pulsate  psalterium  in  gloriam  ejus.  Denique  vox 
humana  divinae  laudi  tribuenda  est.  «  Date  glo- 
i’iam  laudi  ejus,  »  id  est,  nolite  gloriam  vobis  su¬ 
mere,  vel  tribuere,  sed  totam  date  laudi  ejus, 
vel,  ut  habetur  in  hebraeo,  ponite  gloriam  in  laude 
ejus,  id  est,  haec  sit  gloria  vestra  Deum  perpetuo 
laudare,  et  in  ejus  laudibus  gloriari. 

Vers.  2.  2.  DlClTE  DEO  :  QUAM  TERRIBILIA  SDNT  OPERA 

tua,  Domine!  in  multitudine  virtutis  tuje  men¬ 
tientur  TIBI  INIMICI  TUI. 

Ilaec  est  materia  laudis  Dei,  opera  summae  po¬ 
tentiae  et  sapientiae.  «  Dicite  Deo,  »  dum  eum  lau¬ 
dare  vultis:  «Quam  terribilia  sunt  opera  tua. 
Domine !  »  id  est,  opera  tua  prae  magnitudine  sua 
terrorem  omnibus  incutiunt.  «  In  multitudine 
virtutis  tute,  mentientur  tibi  inimici  tui,  »  id  est. 
Menda-  tanta  est  virtus  et  yrotentia  tua  ,  ut  mendaces  os- 
cesosten-  tendat  omnes  inimicos  tuos,  qui  te  mullo  etiam 
de' racto-  minora  non  posse  jactabant.  Exempla  sunt  in 
res  Dei  Scripturis  non  pauca,  Psalm.  lxxvii  :  «  Male,  in- 
noienUa.  qUjtj  iocuti  sunt  de  Deo  ;  dixerunt :  Numqnid  po¬ 
terit  Deus  parare  mensam  in  deserto  ?  »  Deus  au¬ 
tem,  in  multitudine  potentiae  suae ,  fecit  ut  tanta 
multitudo  coturnicum  deferretur  in  desertum,  ut 
omnibus  abunde  sufficeret,  atque  hoc  modo  men¬ 
daces  eos  ostendit,  et  ut  mendaces  terribiliter  puni¬ 


vit,  ut  dicitur  in  eodem  Psalmo,  et  fusius  in  lib. 

Num.  cap.  xi.  Item  lib.  IV  Reg.  vii,  cum  Elisaeus 
propheta  tempore  gravissimae  famis  dixisset :  «  Au¬ 
dite  verbum  Domini,  cras  modius  similae  statere 
uno  vendetur  in  porta  Samariae,  »  dux  quidam 
respondit  :  «  Etiamsi  Deus  faciat  cataractas  in 
coelo,  non  poterit  verum  esse  quod  dicis.  »  Sed 
Deus  in  multitudine  virtutis  suae  mendacem  illum 
ostendit.  Vere  enim  sequenti  die  tanta  fuit  abun¬ 
dantia  rerum  omnium,  ut  modius  similae  sta¬ 
tere  uno  in  porta  Samariae  venderetur;  et  dux, 
qui  contra  Deum  mentitus  fuerat,  in  ipsa  porta 
conculcatus  a  populo  transeunte  miserrime  pe¬ 
riit.  Simile  est  mendacium  Judaeorum  adversus 
Christum,  cum  pendenti  in  cruce  insultarent  : 

«  Si  Filius  Dei  es,  descende  de  cruce.  »  Ille  au¬ 
tem  in  multitudine  virtutis  suae  fecit  miraculum 
longe  majus,  quia  surrexit  de  sepulcro,  quod  est 
multo  majus  quam  de  cruce  descendere.  Itaque 
mendacii  coarguit  inimicos  suos  potentia  virtutis 
suas.  Posset  etiam  cum  Theodoreto  dici,  « in  mul¬ 
titudine  virtutis  tuae  mentientur  tibi  inimici, »  hoc 
significare,  multos  fore  qui  mentiantur  Deo,  se 
illius  esse  cultores,  ob  metum  terribilium  operum 
ipsius  :  multos  item  Christi  fidem,  non  sincero, 
sed  ficto  corde  suscepturos  propter  eamdem  ra¬ 
tionem. 

3.  Omnis  terra  adoret  te,  et  psallat  tibi;  vers. 3. 

PSALMUM  DICAT  NOMINI  TUO. 

4.  Venite,  et  videte  opera  Dei,  terribilis  in  Vers* 4* 

CONSILIIS  SUPER  FILIOS  HOMINUM. 

Iterum  excitat  Propheta  universos  homines,  qui 
terram  incolunt,  ad  Deum  vero  corde  adoran¬ 
dum  et  laudandum.  Atque  ut  majore  affectu  id 
faciant,  hortatur  ad  consideranda  opera  Dei,  qui 
terribilis  est  in  consiliis  rerum  agendarum  su¬ 
pra  omnes  filios  hominum. 

5.  Qui  CONVERTIT  MARE  IN  ARIDAM,  IN  FLUMINE  Vers,  6. 

pertransibunt  pede  :  ibi  laetabimur  in  ipso. 

Ponit  duo  exempla  operum  mirabilium  Dei, 

qunj  nullo  humano  consilio  unquam  fieri  potuis¬ 
sent.  «  Qui  convertit ,  inquit ,  mare  in  aridam ;  » 
hoc  est  primum  opus  quod  narratur  E xod.  xiv  : 
«Fecit  enim  Deus,  ut  siccaretur  mare  Rubrum,  ut 
filii  Israel  libere  perfransirent. »  «In  flumine  per- 
transibunt  pede ; »  hoc  est  alterum,  quod  refertur 
Jos.  iii.  Rursus  enim  Deus  fecit  ut  Jordanis  fluvius 
siccaretur,  ut  filii  Israel  non  ponte,  aut  navicula, 
sed  pede  flumen  trajicerent.  «  Ibi  laetabimur  in 
ipso,» id  est,  ubi  haec  facta  sunt,  ibi  laetati  sumus 
in  ipso;  non  in  nobis  gloriati  sumus,  quasi  nostra 
haec  essent  opera;  sed  in  Deo  laetati  et  gloriati  su¬ 
mus,  Deumque  laudavimus,  ut  narratur  Exod.  xv. 
Utitur  autem  Propheta  tempore  futuro,  pro  praete¬ 
rito,  nisi  forte  hoc  loco  uti  voluerit  verbo  futuri 
temporis,  ut  indicaret  miracula  illa  praeterita 
fuisse  figuras  majorum  miraculorum  futurorum. 
Majus  enim  miraculum  est,  quod  homines  trans¬ 
eunt  mare  amarum  hujus  saeculi ,  quod  in  mali¬ 
gno  positum  est,  et  transmittant  flumen  tempo¬ 
ralitatis  et  mortalitatis  hujus,  quae  nunquam  stat, 
et  plurimos  absorbet  et  suffocat,  et  perveniant 
vivi  et  salvi  ad  terram  aeternae  promissionis,  et 
ibi  laetentur  in  ipso  Deo  ipsum  videntes  facie  ad 
faciem ;  et  tamen  hoc  majus  miraculum  ita  facit 
per  gratiam  suam  Deus,  ut  multi  jam  transeant 
per  hoc  mare,  quasi  per  aridam,  et  flumen  per- 
transeant  pede ,  id  est,  facillime  temporalia  om¬ 
nia,  sive  bona,  sive  mala  despicientes,  id  est,  nec 
bonis  adhaerentes,  nec  mala  pertimescentes,  ut 
securi  perveniant  usque  ad  ipsam  coelestem  Je- 
rusalem,  ubi  laetabimur  in  ipso,  non  spe  gauden¬ 
tes,  sed  ipso  in  aeternum  fruentes. 

6.  Qui  dominatur  in  virtute  sua  in  asternum, 

OCULI  EJUS  SUDER  GENTES  RESPICIUNT  :  QUI  EXAS¬ 
PERANT,  NON  EXALTENTUR  IN  SEMETIPSIS. 

Haec  videtur  digressio  ad  impios,  qui  Deo  sub¬ 
jici  eumque  laudare  contemnunt.  Eos  enim  ad¬ 
monet  omnipotentiae  et  omniscientiae  Dei ,  ut  vel 
timore  poenae  resipiscant.  «Qui  dominatur,  in¬ 
quit,  in  virtute  sua  in  aeternum,  »  id  est,  ille  qui 
ex  potentia  sua,  non  aliunde  accepta,  sed  sibi 
propria ,  dominatur  aeterno  imperio ,  is  quoque 
videt  omnes  gentes,  et  ex  alto  speculatur  omnia. 
Ideo  «  qui  exasperant  »  tam  potentem  et  sapien¬ 
tem  Dominum,  «  non  exaltentur  in  semetipsis,  » 
non  superbiant,  non  glorientur  de  suis  viribus, 
quia  non  effugient  manus  omnipotentis,  et  omnia 
videntis  Dei. 

7.  Benedicite,  gentes,  Deum  nostrum,  et 


8.  Qui  POSUIT  ANIMAM  MEAM  AD  VITAM,  ET  NON  Vers.  0. 
DEDIT  IN  COMMOTIONEM  PE  ITES  MEOS. 


Aperit  nunc  causam  cur  tanto  ardore  cupiat 
Deum  ab  omnibus  laudari,  qniavidelicet  de  maxi¬ 
mis  periculis  vitam  suam  liberaverit.  «  Qui  posuit 
animam  meam  ad  vitam,  »  id  est,  laudari  cupio 
Deum,  qui  fecit  ut  anima  mea  non  periret,  et  qui 
me  titubare  et  labi  non  permisit.  Haec  dicuntur  ab  Anima 
electis,  qui  post  multas  variasque  tentationes  ad 
portum  salutis  tandem  aliquando  perveniunt.  Per  toto  ho- 
anirnarn,  intelligitur  totus  homo,  quod  frequens  miu«. 
est  in  Scripturis  sanctis;  ac,  ut  alia  loca  omitta¬ 
mus,  in  lib.  Gen.  cap.  xlvi  plusquam  sexies  po¬ 
nitur  anima  pro  toto  homine.  Illud  autem,  posuit, 
significat  ordinavit ,  sive  praeordinavit,  vel  praedes¬ 
tinavit,  ut  sensus  sit:  Qui  me  praeordinavit  ad  vi¬ 
tam,  sive  qui  me  posuit  in  numero  eorum  qui 
victuri  sunt  in  aeternum.  Quod  autem  sequitur  : 

«  Et  non  dedit  in  commotionem  pedes  meos,  » 
ad  donum  perseverantiae  pertinet,  quod  est  pro¬ 
prium  praedestinatorum  ad  vitam  :  quos  enim 
Deus  praedestinavit,  eos  etiam  conservat,  prote¬ 
git  ac  dirigit,  ut  non  cadant  ad  dexteram,  vel  si¬ 
nistram.  Inhebraeo  habetur,  animam  nostram  et  pe¬ 
des  nostros,  in  numero  multitudinis.  Sed  idem  est 
sensus;  nam  per  animam  meam  et  pedes  meos  non 
intelligitur  unus  tantum  homo,  sed  unus  populus, 
coetus  videlicet  omnium  electorum. 


9.  Quoniam  probasti  nos,  Deus;  igne  nos  exa-  vers.  9. 

MINASTI,  SICUT  EXAMINATUR  ARGENTUM. 

Variis  metaphoris  explicat  Propheta  tribulatio- 
nes  justorum,  ac  primum  metaphora  fornacis  pro¬ 
bantis  argentum,  ut  significet  justis  a  Deo  per-  Justi  a 
mitti  tribulationes ,  non  ut  laedantur,  sed  ut  pro-  °,  Ul* 
bentur,  vel  probati  et  puri,  sinceri,  fideles  osten-  nibnS  va¬ 
dantur.  Ignis  enim  paleas  consumit,  argentum  et  «i*  p.o- 
aurum  purius  reddit;  et  palea  in  igne  fumat,  ar-  ba"tur* 
gentum  in  igne  lucet.  Hinc  angelus  sanctus  dicit 
Tobiae  cap.  xu  :  «  Quia  acceptus  eras  Deo,  necesse 
fuit  ut  tentatio  probaret  te ;  »  et  Sap.  111 :  «  Deus 
tentavit  illos,  et  invenit  eos  dignos  se,  tanquam 
aurum  in  fornace  probavit  illos;  »  et  Ecdi.  xxvii: 

«  Vasa  figuli  probat  fornax,  et  viros  justos  tenta¬ 
tio  tribulationis ;  »  et  I  Petri  1 :  «  Ut  probatio  ves¬ 
trae  fidei  multo  pretiosior  auro,  quod  per  ignem 
probatur,  inveniatur. » 


10.  Induxisti  nos  in  laqueum,  rosuisTi  tribu-  vers.  10. 
LATIONES  IN  DORSO  NOSTROJ  IMPOSUISTI  HOMINES 
SUPER  CAPITA  NOSTRA. 


AUDITAM  FACITE  VOCEM  LAUDIS  EJUS. 

Illa  digressione  praemissa,  repetit  exhortatio¬ 
nem  quam  in  primo  et  in  tertio  versiculo  posue¬ 
rat.  Itaque  tertio  jam  invitat  omnes  gentes  ad  be¬ 
nedicendum  Deo  nostro,  qui  solus  est  verus  Deus, 
et  ad  praedicandas  laudes  ejus  tam  clara  voce,  ut 
ab  omnibus  audiatur 

x. 


Descendit  nunc  ad  particulares  afflictiones  sub 
aliis  metaphoris.  «  Induxisti  nos  in  laqueum,  »  id 
est,  in  captivitatem  nos  tradidisti  hostibus  nos¬ 
tris,  in  vincula,  in  catenas,  in  compedes,  in  car¬ 
ceres.  Sicut  enim  aves  et  ferre,  cum  laqueis  com¬ 
prehenduntur,  libertate  sua  privautur  :  ita  dici 
possunt  homines  induci  in  laqueos,  cum  captivi 

effecti,  carceribus  includuntur,  vel  catenis  et  vin¬ 
culis  constringuntur.  «  Posuisti  tribulationes  in 
dorso  nostro,  »  id  est,  nos  more  jumentorum 
onerari  et  caedi  verberibus  permisisti  .  quibus 
oneribus  et  verberibus  intelliguntur  varii  labores 
et  dolores,  quos  Sancti  in  hoc  mundo  ab  impiis 
pertulerunt,  ut  cum  ad  metalla  fodienda,  ad  mar¬ 
mora  secanda,  ad  onera  pro  exstruendis  aedificiis 
portanda,  aliaque  id  genus  laboriosa  opera  fa¬ 
cienda,  non  sine  flagellis  et  verberibus  adige¬ 
bantur.  « Imposuisti  homines  super  capita  nos¬ 
tra,  »  id  est,  fecisti  ut  homines  pedibus  suis  ca¬ 
pita  nostra  calcarent,  quasi  nobis  jure  belli  de¬ 
victis  et  triumphatis.  Sed  haec  etiam  metaphora 
est,  qua  per  similitudinem  conculcationis  capi¬ 
tum  devictorum  significatur  tyrannica  et  crudelis 
potestas  principum  in  miseros  subditos.  Nam 
principes  modesti  et  aequi  praesident  quidem  ca¬ 
pitibus  subditorum,  sed  ita  leviter  premunt,  ut 
onus  obedientiae  suaviter  ferri  possit  :  tyranni 
vero,  et  saevi  atque  inhumani  principes,  quales 
erant  persecutores  Christianorum,  et  quondam 
Pharao  ffilgyptius,  et  Nabuchodonosor  Assyrius, 
ita  premunt  subditos  exactionibus,  edictis,  poe¬ 
nis,  ut  respirare  non  possint.  Hoc  versiculo  Pro¬ 
pheta  miro  artificio  personas  justorum  toto  cor¬ 
pore  afflictas  demonstravit;  nam  laquei  ad  ma¬ 
nus  et  pedes,  onera  et  verbera  ad  dorsum,  con¬ 
culcatio  ad  capita  pertinent. 

11.  Transivimus  per  ignem  et  aquam,  et 

EDUXISTI  NOS  IN  REFRIGERIUM. 

Haec  est  ultima  metaphora,  qua  Propheta  pul¬ 
cherrimis  similitudinibus  sub  aspectum  ponit 
supplicium  Sanctorum.  Ignis  enim  et  aqua  con¬ 
traria  sunt;  ignis  ardet,  aqua  congelatur;  ille 
acerrimus,  ista  mollissima;  ignis  desiccat  aquam, 
et  aqua  exstinguit  ignem  :  quare  si  ignis  dolore 
afficit  hominem,  aqua  consolari  et  muleere  de¬ 
beret.  Et  tamen  in  poenam  justorum  servorum 
Dei,  ignis  et  aqua  conjurasse  videntur,  ignis  con¬ 
sumendo,  aqua  suffocando.  Igitur  per  ignem  in¬ 
telliguntur  acriora  supplicia,  flagella,  vulnera, 
caedes,  combustio;  per  aquam,  supplicia  lenta, 
sed  diuturna,  ut  exilia,  carceres,  nuditas,  fames. 
Sanctus  tamen  Augustinus  per  ignem  inlelligit 
omne  genus  angustiarum  et  molestiarum  contris¬ 
tantium  hominem;  per  aquam  vero  omne  genus 
voluptatum  et  abundantiam  temporalium  bono¬ 
rum,  quae  spiritum  suffocant.  Sed  sicut  ignis  con¬ 
sumit  lignum,  non  aurum,  sic  etiam  aqua  cor¬ 
rumpit  et  putrefacit  lignum,  non  aurum ;  et  sicut 
aurum  per  ignem  purgatur  a  scoria,  sic  idem 
aurum  per  aquam  lavatur  a  sordibus.  Itaque 
justi  et  sancti,  qui  sunt  auro  similes,  sine  detri¬ 
mento  transeunt  per  ignem  et  aquam,  quia  in 
tribulatione  patientiam ,  in  prosperitate  modes¬ 
tiam  servant.  Sed  filii  hujus  saeculi  similes  ligno 
putrido  in  igne  consumuntur,  in  aqua  suffocan¬ 
tur,  quia  impatientes  in  tribulatione  murmu- 

rant,  maledicunt,  blasphemant;  dissoluti  in  pro¬ 
speritate  mollescunt,  luxuriantur,  superbiunt.  Di¬ 
cunt  igitur  Electi  :  «  Transivimus  per  ignem  et 
aquam,  et  eduxisti  nos  in  refrigerium,  »  quo¬ 
niam  etiamsi  in  coelesti  patria  non  deerunt  ignis  et 
aqua,  tamen  ille  ignis  calefaciendo  recreabit,  non 
comburendo  consumet,  et  illa  aqua  sitim  exstin¬ 
guet,  non  vitam.  Ita  utrumque  suo  modo  refri¬ 
gerabit,  id  est,  erunt  in  coelo  ardores  chari tatis, 
erit  ignis  divinus  feliciter  consummans,  non  con¬ 
sumens  ;  perficiens,  non  destruens ;  transformans 
in  Deum,  non  convertens  in  cineres  :  erit  aqua¬ 
rum  abundantia,  erit  ubertas  bonorum  aeterno¬ 
rum,  erunt  gaudia  immensa  et  ineffabiles  jucun¬ 
ditates,  sed  non  mollem,  aut  pigrum  efficient  ani¬ 
mum,  non  carnis  adversus  spiritum  concupiscen- 
centiain  nutrient,  denique  refrigerando  delecta¬ 
bunt,  non  obruendo  suffocabunt. 

12.  Introibo  in  domum  tuam  in  holocaustis;  vers. 

REDDAM  TIBI  VOTA  MEA,  QUAS  DISTINXERUNT  LABIA 
MEA. 

Haec  videtur  esse  conclusio  ex  iis  quae  dicta 
sunt ,  quasi  dicat :  «  Tu  eduxisti  nos  in  refrige¬ 
rium,  postquam  transivimus  per  ignem  et  aquam. 
Introibo  igitur  in  domum  tuam,  »  ad  quam  te 
duce,  te  defensore  perveni.  Introibo  autem  «  in 
holocaustis,  »  id  est,  offeram  sacrificium  gratia¬ 
rum  actionis  :  holocaustum  est  enim  proprie  ad 
gratias  agendas  pro  acceptis  beneficiis.  Et  vere 
holocaustum  nusquam  perfectius  offertur  quam 
in  coelo,  ubi  Sancti  omnes  totos  se  offerunt  Deo 
in  igne  perfectae  charitatis,  nulla  parte  animae  re¬ 
pugnante  :  tota  enim  actio,  totum  negotium  in 
coelo  erit  laudare  Deum. « Reddam  tibi  vota  mea, 
quae  distinxerunt  labia  mea,  »  id  est,  ista  oblatio 
holocausti  debita  est,  quoniam  id  vovi,  dum  es¬ 
sem  in  tribulatione  positus.  Itaque  introibo  in  do¬ 
mum  tuam  cum  holocaustis,  ut  sic  reddam  vota 
mea,  quae  non  alius  pro  me,  sed  ego  ipse  labiis 
meis  distincte  promisi-.  S.  Augustinus  more  suo 
ad  aedificationem  populi  Psalmos  exponens,  no¬ 
tat  illud,  distinxerunt,  significare 'distinguenda 
esse  vota,  ut  placeant  Deo.  Distinctio  autem  talis 
esse  debet,  ut  confiteamur  nos  Deo  indigere, 
Deum  bonorum  nostrorum  non  egere;  nos  muta¬ 
biles,  illum  immutabilem;  nos  creaturas,  illum 
Creatorem ;  nos  ex  nobis  nihil  esse ,  illum  ex  se 
perfectum  esse. 

43.  Et  LOCUTUM  EST  OS  MEUM  IN  TRIBULATIONE  Vers. 
MEA. 

\k.  Holocausta  medullata  offeram  tibi  cu.m  vers. 

INCENSO  ARIETUM  l  OFFERAM  TIBI  BOVES  CUM 
HIRCIS. 

Explicat  quae  vota  voverit  in  tribulatione  sua , 
et  dicit  se  vovisse  sacrificia  pinguia  omnium  pe¬ 
corum,  quae  in  holocaustum  secundum  legem  of¬ 
ferri  possunt.  Ea  vero  tria  tantum  erant,  arietes. 


12. 


13. 


14. 

Qn®  of-  boves  et  hirci.  Sed  nomine  arietum  intelligun- 
f7erant°"  ^ur  e^am  aSn^  >  et  nomine  boum  intelliguntur 
secun-  etiam  vituli,  et  nomine  hircorum  intelliguntur 
dum  le-  etiam  haedi.  «  Et  locutum  est  os  meum  in  tribula- 
eem  '  tione  mea,  »  id  est,  hoc  est,  quod  dixi :  «  Reddam 
vota,  quae  distinxerunt  labia  mea,  »  quia  locu¬ 
tum  est  os  meum  dum  tribularer,  et  auxilio  Do¬ 
mini  indigerem  ,  atque  illius  opem  laerymis  im¬ 
plorarem.  «  Holocausta  medullata  offeram  tibi 
cum  incenso  arietum,  »  id  est,  immolabo  tibi 
agnos  pingues  et  medullis  plenos,  cum  bono 
odore  ex  arietibus  pariter  in  holocaustum  obla¬ 
tis.  «  Offeram  tibi  boves  cum  hircis ,  »  id  est , 
ad  holocaustum  agnorum  et  arietum  addam 
holocaustum  vitulorum  et  hircorum.  In  textu 
graeco  legitur  :  Holocausta  medullata  offeram  Ubi 
cum  incenso  et  arietibus ;  et  sic  legit  etiam  S.  Au¬ 
gustinus,  et  per  incensum  intelligit  thus.  Sed  S.  Hie¬ 
ronymus  in  epist.  ad  Sunium  et  Fretellam  impro¬ 
bat  hanc  lectionem ,  et  veram  lectionem  esse  di¬ 
cit,  cum  incenso  arietum  (ut  nos  in  nostra  latina 
editione  habemus),  cui  concordat  lectio  hebraica. 
Per  incensum  autem  non  intelligitur  thus,  sed  odor 
qui  ex  incensis  arietum  carnibus  emanat ,  qui 
odor  suavissimus  dicitur  Levit,  i.  Odor  autem  ex 
incensis  carnibus  sacrificiorum  suavissimus  dice¬ 
batur,  quoniam  figura  erat  odoris  vere  ac  pro¬ 
prie  suavissimi  patientiae  et  humilitatis,  obedien- 
liae  et  charitatis  Filii  Dei ,  qui  ut  Patrem  glorifi¬ 
caret  et  mundum  redimeret,  «  humiliatus  est  us¬ 
que  ad  mortem, mortem  autem  crucis,»  Philip,  ir. 
Dicuntur  vero  holocausta  medullata,  quae  offe¬ 
runtur  in  coelis,  actiones  gratiarum,  confessiones 
et  laudes  ex  intimo  corde,  et  ex  pinguedine  verae 
charitatis  profectae. 

Vers.  15.  15.  Venite  ,  audite,  et  narrabo,  omnes  qui 

timetis  Deum,  quanta  fecit  anuvle  meji. 

Hortatur  in  fine  Psalmi  Propheta  in  persona 
beatorum  electorum  Dei,  nos  omnes,  ut  intelli- 
gamus  beneficia  Dei  in  Sanctos  collata,  et  quid 
illi  contra  rependerint ,  ut  eos  imitantes  similia 
beneficia  recipiamus,  et  ad  eamdem  quietem  et 
gloriam  aliquando  perveniamus.  «  Venite,  in¬ 
quit,  audite,  et  narrabo,  omnes  qui  timetis  Deum, 
quanta  fecit  animae  mete ,  »  id  est,  venite,  omnes 
qui  timetis  Deum,  et  audite,  et  ego  narrabo  vo¬ 
bis  quanta  fecit  animee  mete  :  oratio  enim  in  lie- 
brseo  et  grteco  textu  perturbata  est  quantum  ad 
ordinem  verborum,  et  latinus  Interpres  non  est 
ausus  ordinem  codicum  originalium  commutare. 
Vocat  timentes  Deum,  quoniam  «  timor  Domini 
est  initium  sapientiae,  »  Psalm.  cx;  ipse  solvit  pe¬ 
des  ,  ipse  aperit  aures  :  proinde ,  qui  nullo  Dei 
timore  tangitur,  frustra  vocatur,  ut  veniat,  vel 
ut  audiat. 

Vers.  16.  16.  Ad  ipsum  ore  meo  clamavi,  et  exaltavi 

STJB  LINGUA  MEA. 

Hoc  est  primum  donum  Dei,  quod  animas  suae 


datum  dicit  electorum  castus,  qui  in  hoc  Psalmo 
loquitur.  «  Hoc,  inquit,  fecit  Deus  animae  meae.  » 

Dedit  fidem  et  spiritum  orandi.  «  Quomodo  enim 
invocabunt  in  quem  non  crediderunt?  »  inquit 
Apostolus  Bom.  x.  Igitur  ex  dono  fidei  cognovi 
miseram  captivitatem,  in  qua  detinebar;  cog¬ 
novi  liberatorem  et  redemptorem,  et  sic  «  ad  ip¬ 
sum  ore  meo  clamavi.  »  Addit  deinde  secundum 
beneficium  :  «  Et  exaltavi  sub  lingua  mea,  »  id 
est,  non  solum  oravi,  sed  etiam  laudavi  Deum 
meum,  et  pro  acceptis  beneficiis  gratias  egi,  ut 
rursum  alia  mererer  accipere,  quae  mihi  deerant. 

Atque  hoc  totum,  ut  laudarem  et  orarem,  ipse 
fecit  ut  facerem.  Quamvis  autem  illud,  sub  lingua 
mea ,  vel ,  in  lingua  mea ,  idem  sit  quod  lingua  mea, 
vel  in  lingua  mea ,  tamen  annotavit  S.  Augustinus 
fortasse  dictum  sub  lingua ,  ut  intelligeremus  jus¬ 
tum  non  solum  lingua  ad  aures  hominum,  sed 
etiam  sub  lingua,  in  silentio  ad  aures  Dei,  exaltare 
solitum  ipsum  Deum. 

17.  Iniquitatem  si  aspexi  in  corde  meo,  non  Ve.rs.i7. 
exaudiet  Dominus. 

Hoc  est  beneficium  tertium,  quod  accepit  a  Do¬ 
mino,  ut  videlicet  Deo  illuminante  cognosceret 
quid  sit,  quod  impedit,  ne  oratio  exaudiatur. 
«Iniquitatem,  inquit,  si  aspexi  in  corde  meo,  non 
exaudiet  Dominus.»  Aspicere  iniquitatem  in  corde,  Aspice- 
est  in  secreto  cordis  diligere  iniquitatem,  sive  as-  re  uri- 
picere  ad  concupiscendum  eam,  quomodo  dicitur  Scorde 
in  Evangelio,  Matth.  v:  «Qui  viderit  mulierem  ad  quid  sit  ? 
concupiscendum  eam.  »  Multi  enim  et  verbis  et 
factis  videntur  odisse  peccata,  reprehendunt  et 
puniunt  peccatores,  et  ipsi  tamen  in  secreto  cor¬ 
dis,  ubi  nemo  videt  quid  agatur,  cum  delecta¬ 
tione  aspiciunt  iniquitatem,  et  si  impune  possent, 
exercerent.  Hos  hypocritas  non  exaudit  Dominus, 
sed  eos  exaudit,  qui  ex  corde  iniquitatem  odio 
habent,  et  si  forte  peccant,  confitentur  peccata 
sua,  et  medicum  quaerunt,  a  quo  sanentur.  Et 
quoniam  tales  sunt  omnes  electi,  ideo  subjungit 
Propheta  in  persona  populi  electi : 

18.  Profterea  exaudivit  Deus,  et  attendit  vers.  ts. 

VOCI  DEPRECATIONIS  MEiE. 

«Propterea  exaudivit  Deus,  »  quia  ipse  scruta¬ 
tur  corda,  et  vidit  mihi  serio  displicere  peccata, 
meque  non  «  aspicere  iniquitatem  in  corde,  »  sed 
faciem  cordis  avertere  ab  omni  iniquitate.  «  Et 
attendit  voci  deprecationis  meae,  »  quia  vidit  me 
attendere  voci  praeceptorum  suorum,  non  voci 
serpentis  praevaricationem  suadentis. 

19.  Benedictus  Deus,  qui  non  amovit  oratio-  Vers.  i». 
nem  meam  et  misericordiam  suam  a  me. 

Ergo  «  benedictus  sit,  »  et  in  perpetuum  lau¬ 
detur  «  Deus,  »  qui  tanta  fecit  animae  meae,  quo¬ 
rum  summa  est,  «  quod  non  amovit  a  se  oratio¬ 
nem  meam,  »  nec  amovit  «  a  me  misericordiam 
suam.  »  Ita  misericordia  ejus  perseverante  me- 

cum,  perseveravi  et  ego  in  via  mandatorum  ip¬ 
sius,  et  perseverantiae  praemium  jam  obtinui,  li¬ 
berationem  a  captivitate,  et  reditum  in  coelestem 
Jerusalem.  S.  Augustinus  paulo  aliter  exponit,  et 
quamvis  fortasse  non  omnino  ad  litteram,  tamen 
utilissime  ad  mores.  Vult  igitur,  illud,  non  amovit 
deprecationem  meam,  sic  intelligi,  non  amovit  a  me 
deprecationem  meam,  id  est,  fecit  ut  non  intermitte¬ 


rem  unquam  orationem,  et  per  hoc  implerem  do¬ 
minicum  praeceptum  :  «  Oportet  semper  orare,  et 
nunquam  deficere, »  Lwe.xv.  Est  autem  insigne  do¬ 
num  Dei,  perseverantia  in  oratione,  quia  securum 
reddit  hominem  de  perseverantia  miserationis. 
Cum  videris,  inquit  S.  Augustinus,  non  a  te  amo¬ 
tam  deprecationem  tuam,  securus  esto,  quia  non 
est  a  te  amota  misericordia  ejus. 

SECUNDUM  HEBRJJ0  8. 


V.  v>  —  ]n  finem,  1.  In  hymnis,  Psalmus 
Cantici  David. 

2.  Deus  misereatur  nostri,  et  benedicat  no¬ 
bis  :  illuminet  vultum  suum  super  nos,  et  mi¬ 
sereatur  nostri. 

3.  Ut  cognoscamus  in  terra  viam  tuam,  in 
omnibus  gentibus  salutare  tuum. 

4.  Confiteantur  tibi  populi,  Deus :  confitean¬ 
tur  tibi  populi  omnes. 

Laetentur  et  exultent  gentes,  quoniam  judi¬ 
cas  populos  in  aequitate,  et  gentes  in  terra  di¬ 
rigis. 

G.  Confiteantur  tibi  populi,  Deus;  confitean¬ 
tur  tibi  populi  omnes  :  7.  terra  dedit  fructum 
suum. 

Benedicat  nos  Deus,  Deus  noster,  8.  benedi¬ 
cat  nos  Deus  :  et  metuant  eum  omnes  fines 
terrae. 


V.s.  h. — Victori,  in  Psalmis  [h.  Carminibus], 
Canticum  [h.  Psalmus j  carminis. 

Deus  misereatur  nostri ,  et  benedicat  nos 
[al.  nobis ]  :  illustret  faciem  suam  super  nos. 
Semper. 

Ut  nota  fiat  in  terra  via  tua  :  in  universis 
gentibus  salus  tua. 

Confiteantur  tibi  populi,  Deus  :  confiteantur 
tibi  populi  omnes. 

Laetentur,  et  laudent  gentes  [h.  plebes],  quo¬ 
niam  judicas  populos  in  aequitate,  et  gentium 
[  h.  plebium  ]  quae  in  terra  sunt,  ductor  es. 
SEMrER. 

Confiteantur  tibi  populi,  Deus  :  confiteantur 
tibi  populi  omnes. 

Terra  dedit  germen  [al.  fructum ]  suum  : 
benedicat  nobis  Deus  Deus  noster. 

Benedicat  nobis  Deus,  et  timeant  eum  omnes 
fines  terrai. 


Argumentum.  —  Optat  vates  totius  populi  nomine,  ut  ipsis  faveat  Deus  et  benigne  faciat,  quo  nimirum  cmteri 
populi  aci  nominis  divini  cognitionem  ac  praedicationem  excitentur.  Fusum  videtur  carmen  occasione  largae  messis. 
Strophae  tres:  vers.  2-3,  rebus  nostris  faveat  nobis,  ut  ejus  benignitatem  cognoscant  omnes  populi;  vers  4-5,  Deum 
celebrent  omnes  populi,  quod  ipsos  recte  judicat  et  gubernat ;  vers.  6-8,  quod  terra  reddidit  fructum  suum. 


1 .  Praecentori,  fidibus,  Psalmus  canticum. 

2.  Deus  propitius  sit  nobis  et  benedicat  nos, 
lucere  faciat  faciem  suam  nobiscum  : 

3.  Ut  cognoscant  in  terra  viam  tuam, 
inter  omnes  populos  auxilium  tuum. 

4.  Celebrent  te  populi,  Deus, 
celebrent  te  populi  omnes. 

5.  Laetentur  et  jubilent  nationes, 
nam  judicas  populos  recte , 

et  nationes  in  terra  ducis  eas. 


PSALMUS  LXVI. 


421 


6.  Celebrent  te  populi,  Deus , 
celebrent  te  populi  omnes. 

7.  Terra  dedit  proventum  suum , 

benedicat  nos  (pergat  nos  benedicere)  Deus,  Deus  noster. 

8.  Benedicat  nos  Deus , 

et  timeant  (venerentur)  eum  omnes  fines  terrae. 

Nom 

Vers.  3.  Ut  cognoscant,  vel  ut  cognoscatur.  Yiam  tuam,  tuam  agendi  rationem  cum  tuis  cultoribus.  — 
Vers.  5.  Recte,  propr.  rectum :  duplex  accusativus.  Maurer,  et  nationes  laetentur,  quod  in  terra  eas  gubernas. 


BELLARMINI  EXPLANATIO. 


PSALMUS  LXVI. 

TITULUS  ET  ARGUMENTUM. 

In  finem,  in  hymnis.  Psalmus  Cantici  David. 

Iq  hebraeo  codice  non  habetur  nomen  David,  et  ideo  non  desunt  qui  auctorem  hujus  Psalmi  nolint  esse  Davi- 
dem  :  sed  cum  in  codice  graeco  et  latino  habeatur,  et  sic  legant  Hilarius,  Hieronymus,  Augustinus,  et  alii  in 
Commentariis  in  Psalmos,  credibile  est,  aut  ex  codice  hebraieo  vocem  illam  excidisse,  vel  a  Septuaginta  Interpretibus 
additam  fuisse,  ne  quis  suspicaretur  Psalmum  non  esse  a  Davide  compositum ,  quia  non  legatur  nomen  ejus  in 
titulo.  Argumentum  Psalmi  est  expressio  desiderii  vehementis,  quo  David  tenebatur  videndi  adventum  Messiae,  et 
redemptionem  generis  humani,  juxta  illud  Luc.  x  :  «  Multi  prophetae  et  reges  voluerunt  videre  quae  vos  videtis,  et 
non  viderunt;  »  existimo  enim  Dominum  loqui  de  prophetis,  qui  simul  etiam  reges  fuerunt;  alioqui  non  dixisset.  : 
Multi  prophetae,  sed  omnes  Prophetce.  Nomine  autem  regis  intelligendi  videntur  omnes  principes,  qui  regium  jus  in 
populum  suum  habebant,  quales  fuerunt  Adam,  Noe,  Abraham,  isaac,  Jacob,  Moses,  et  alii  qui  simul  prophetae 
fuerunt,  et  Christum  videre  desideraverunt;  sed  inter  omnes  excellit  David ,  qui  proprie  rex  et  propheta  fuit,  et 
desiderium  Messiae  in  multis  Psalmis  expressit,  sed  in  hoc  potissimum  ,  qui  totus  in  hoc  desiderio  explicando  con¬ 
sumitur. 


EXPLICATIO  PSALMI. 


Vers.  i.  1.  Deus  misereatur  nostri,  et  benedicat 

NOBIS  :  ILLUMINET  VULTUM  SUliM  SUPER  NOS,  ET 
MISEREATUR  nostri. 

Vox  optantis  et  desiderantis  est,  quasi  dicat : 
Utinam  «  Deus  misereatur  nostri »  secundum  ma¬ 
gnam  illam  misericordiam,  qua  mittat  ad  nos, 
quem  missurus  est,  et  ex  hoc  affectu  misericor¬ 
diae  paternae  «  benedicat  nobis;  »  benedictio  au¬ 
tem  sit  non  solum  ubertas  temporalium  rerum, 
sed  «  illuminatio  vultus  sui  super  nos.  »  Illumi- 
Multis  natio  vultus  Dei  super  nos  multa  significare  po- 
modis  test.  Primum  enim  dicitur  Deus  illuminare  vultum 
cit^r  'ii-  suum  sl,Per  nos>  quando  remotis  nubibus  irae  et 
luminare  indignationis,  sereno  vultu  nos  respicit  ut  filios, 
vultum  amicos,  ut  ad  gratiam  revocatos.  Deinde  dici- 
per^nos*  tur  eliam  illuminare  vultum  suum  super  nos,  quando 
nos  illuminat  et  calefacit,  sapientiam  et  charita- 
tem  infundens,  quomodo  sol  iste  corporalis  fa¬ 
cere  solet,  quando  nullis  nubibus  tegitur.  Deni¬ 
que  dicitur  illuminare  vultum  suum  super  nos, 
quando  praestat  ut  eum,  quasi  remoto  velamine, 
intueamur  :  quod  maxime  praestitit,  quando  per 


incarnationis  mysterium  «  in  terris  visus  est  et 
cum  hominibus  conversatus  est,  »  ut  dicitur  Ba- 
ruch.  vm.  Atque  hoc  videtur  hoc  loco  petere  sanc¬ 
tus  Propheta,  ut  Deus  vultum  suum,  si  non  in 
forma  Dei,  saltem  in  forma  hominis  nobis  osten¬ 
dat.  Quod  etiam  petiit  cum  ait  in  P salm.  lxxix  : 

«  Qui  sedes  super  Cherubim,  manifestare  coram 
Ephraim,  Benjamin,  et  Manasse.  »  Et  quoniam 
haec  est  misericordia  quam  initio  petiit,  ideo  re¬ 
petit  :  «  Et  misereatur  nostri,  »  id  est,  et  sic,  illu¬ 
minando  videlicet  vultum  suum  super  nos,  mise¬ 
reatur  nostri.  In  hebraeo  non  habetur  haec  repeti¬ 
tio,  et  misereatur  nostri,  neque  legitur  a  S.  Augus¬ 
tino  et  S.  Hieronymo  :  tamen  habetur  in  codice 
graeco,  et  legitur  a  S.  Hilario,  ab  Euthymio  et  aliis. 

2.  UT  COGNOSCAMUS  IN  TERRA  VIAM  TUAM,  IN  Vers 
OMNIBUS  GENTIBUS  SALUTARE  TUUM. 

Haec  est  ratio,  curtanto  ardore  desideretur  illu¬ 
minatio  vultus  Dei,  ut  in  lumine  illo  divino  cog¬ 
noscamus  in  hac  terra  tenebrosa  viam  Dei,  id  est 
viam  ad  patriam,  a  qua  tamdiu  peregrinamur 
ambulantes  in  tenebris  et  umbra  mortis;  haec  au- 


Christus 
via  est 
et  lux. 


Vers.  3. 


Vers,  4. 

tem  via  sine  dubio  Christus  ipse  est,  qui  ait  Joan. 
xvi :  «Ego  sum  via  ;»  et  non  solum  via,  sed  etiam 
lux,  qua  via  ipsa  cognoscatur  ;  de  qua  dixit 
Isaias  cap.  ix,  et  explicuit  S.  Matthaeus  cap.  iv  . 

«  Populus,  qui  ambulabat  in  tenebris,  vidit  lucem 
magnam;  sedentibus  in  regione  umbrae  mortis, 
lux  orta  est  eis.  »  «  In  omnibus  gentibus  salutare 
tuum,»  haec  est  explicatio  verborum  superiorum. 

«  Ut  cognoscamus  in  terra  viam  tuam, »  id  est  ut 
cognoscatur  inter  omnes  gentes  Salvator  tuus; 
clarius  habetur  in  hebraeo  :  Ut  nota  fiat  in  terra 
via  tua ,  in  omnibus  gentibus  Salvator  tuus;  quod 
etiam  Isaias  praedixit  cum  ait  :  «  Videbit  omnis 
caro  salutare  Dei,  »  ut  refert  S.  Lucas  cap.  m. 

3.  Confiteantur  tibi  populi,  Deus;  confi¬ 
teantur  TIBI  POrULI  OMNES. 

Quoniam  desiderium  Prophetae  secundum  ve¬ 
ram  charitatem  ordinatum  erat,  cupiebat  Chri¬ 
stum  venire  in  terras,  primum  propter  gloriam 
Dei,  deinde  propter  utilitatem  generis  humani. 
Ideo  de  gloria  Dei  dicit:  «  Confiteantur  tibi  po¬ 
puli,  Deus;»  deinde  adjungit;  «Laetentur  et  exul¬ 
tent  gentes,  »  etc.  Ait  igitur  :  «  Confiteantur  tibi 
populi,  Deus;  confiteantur  tibi  populi  omnes,»  id 
est,  ob  hoc  tam  insigne  et  tam  universale  donum, 
omnes  populi  confiteantur  libi  confessionem  lau¬ 
dis,  et  gratiarum  actionis.  Cesset  cultus  et  vene¬ 
ratio  falsorum  deorum,  tibi  uni  vero  Deo  ab  om¬ 
nibus  populis  honor  divinus  habeatur. 

4.  Latentur  et  exultent  gentes,  quoniam 

JUDICAS  POPULOS  IN  AEQUITATE,  ET  GENTES  IN  TERRA 
DIRIGIS. 

Post  laudem  Dei  agnoscatur  etiam  utilitas  po- 
jmlorum  :  ideo  «laetentur  et  exultent  gentes,  » 
omnes  videlicet  homines  gaudeant,  «  quoniam  » 
tu  Deus  per  Christum  tuum  « judicas  populos  in 
aequitate,»  id  est,  ablato  jugo  tyrannicae  potestatis 
Principis  tenebrarum  harum,  regnum  justissimum 
in  Ecclesia  tua  constituisti.  «Et  gentes  in  terra  di¬ 
rigis,  »  regens  eas,  et  dirigens  per  saluberrimas 
leges  tuas  ad  portum  aeternas  salutis.  In  hebraeo 
et  graeco  codice  hasc  habentur  in  futuro  yQuoniam 
judicabis  populos  in  aequitate ,  et  gentes  in  terra  di¬ 
riges.  Sed  non  ideo  falsum  est,  quod  habetur  in 
latino,  quoniam  etsi  futura  erant,  tamen  Pro¬ 
pheta  spiritu  Dei  videbat  ea  tanquam  praesentia. 
S.  Augustinus  refert  ad  ultimum  judicium  id  quod 
dicitur  :  «Judicabis  populos  in  aequitate,»  et  ad 
praesentis  vitae  directionem,  quod  additur :  «Gen¬ 
tes  in  terra  diriges,  »  ut  sensus  sit  :  «  Laetentur  et 
exultent  gentes,  »  quoniam  si  quid  mali  hic  ab 
hominibus  patiantur,  veniet  tempus  quo  tu  Deus 

judicabis  populos  in  justitia ;  et  interim  gentes 
tibi  subjectas  et  devotas  in  terra  diriges. 

5.  Confiteantur  tibi  populi,  Deus;  confi-  Vers. 

TEANTUR  TIBI  POPULI  OMNES  l  TERRA  DEDIT  FRUC¬ 
TUM  SUUM. 

Iterum  repetit  exhortationem,  ut  populi  omnes 
Deum  laudent,  et  addit  novam  rationem,  quo¬ 
niam  « terra  dedit  fructum  suum, » id  est,  quoniam 
jam  tandem  terra  protulit  fructum  suum  illum, 
cujus  gratia  facta  erat,  id  est  Christum  in  carne. 

Hic  est  enim  «  fructus  terree  sublimis,  »  de  quo 
dicitur  in  cap.  iv  Isai.:  «  Erit  germen  Domini  in 
magnificentia,  et  gloria,  et  fructus  terrae  sublimis;» 
et  in  Psalm.  lxxxiv:  «Et  terra  nostra  dedit  fruc¬ 
tum  suum.  »  Tantus  enim  hic  fructus  fuit,  ut  com¬ 
paratione  ejus  nihil  unquam  terra  nostra  protu¬ 
lisse  videatur,  nisi  spinas  et  tribulos.  Utitur  au¬ 
tem  Propheta  tempore  praeterito  pro  futuro,  quo¬ 
niam  in  ejus  praenotione  jam  factum  erat,  quod 
nobis  futurum  praedicebat.  Potest  tamen  hic  ver¬ 
siculus  cum  S.  Augustino  exponi  de  fructu  bono¬ 
rum  operum,  quem  homines  habitantes  in  terra 
facturi  erant  per  gratiam  Christi  reconciliati  et 
justificati;  de  quo  dicit  Apostolus  ad  Tit.  11:  «Qui 
tradidit  semetipsum  pro  nobis,  ut  nos  redimeret 
ab  omni  iniquitate. At  mundaret  sibi  populum 
acceptabilem ,  sectatorem  bonorum  operum.  » 

Terra  enim  olim  arida  et  sterilis,  id  est  genus  hu¬ 
manum  per  peccatum  primi  hominis  gratia  Dei  Fructus 
destitutum,  non  nisi  spinas  et  tribulos,  id  est,  pec-  (*uos  ter* 
cata  vel  opera  inutilia  ad  salutem,  germinare  no-  Christum 
verat :  sed  a  sole  justitiae  postea  calefacta,  et  imbre  proferre 
doctrinae  coelestis  compluta  per  Jesum  Christum,  posslt’ 
qui  et  sol  et  verbum  est,  fecunda  eflecta  produ¬ 
cere  coepit  fructum  bonum  justitiae,  fidei  et  ope¬ 
rum  sanctorum,  quibus  merces  deberetur  corona 
justitiae,  et  bravium  salutis  aeternae. 

6.  Benedicat  nos  Deus  Deus  noster,  benedi-  vers. «. 
cat  nos  Deus,  et  metuant  eum  omnes  fines 
terra;. 

Ergo  deinceps  haec  sit  grata  vicissitudo,  ut  Deus 
aperiat  manum  suam,  et  impleat  nos  omni  bene¬ 
dictione,  id  est,  copia  bonorum  omnium,  praeci¬ 
pue  spiritualium  et  coelestium  :  et  contra,  omnes 
homines  usque  ad  ultimos  terrae  fines  habitantes, 

Deum  verum  timeant  timore  sancto,  reddentes  ei 
tributum  obedientiae  et  laudis  usque  in  aeternum. 

Porro  trina  illa  repetitio  nominis  Dei  quae  in  hoc 
versiculo  habetur,  quamvis  affectum  Prophetas 
significet,  tamen  insinuat  etiam  mysterium  sanc¬ 
tissimae  Trinitatis,  quae  per  Christum  et  Aposto¬ 
los  manifestissime  praedicata  est. 

SECUNDUM  HEBRAEOS. 


V.  v.  —  in  finem t  i.  Psalmus  Cantici,  ipsi 

Bavid. 

2.  Exsurgat  Deus,  et  dissipentur  inimici  ejus, 
et  fugiant  qui  oderunt  eum,  a  facie  ejus. 

3.  Sicut  deficit  fumus,  deficiant;  sicut  fluit 
cera  a  facie  ignis,  sic  pereant  peccatores  a  facie 
Dei. 

-4.  Et  justi  epulentur,  et  exultentin  conspectu 
Dei,  et  delectentur  in  laetitia. 

5.  Cantate  Deo,  psalmum  dicite  nomini  ejus; 
iter  facite  ei,  qui  ascendit  super  occasum;  Do¬ 
minus  nomen  illi. 

Exultate  in  conspectu  ejus,  turbabuntur  a 
facie  ejus,  6.  patris  orplianorum  ct  judicis  bi¬ 
duarum. 

Deus  in  loco  sancto  suo;  7.  Deus  qui  inhabi¬ 
tare  facit  unius  moris  in  domo. 

Qui  educit  vinctos  in  fortitudine,  similiter 
eos  qui  exasperant,  qui  habitant  in  sepulcris. 

8.  Deus,  cum  egredereris  in  conspectu  populi 
tui,  cum  pertransires  in  deserto  : 

9.  Terra  mota  est,  etenim  coeli  distillaverunt 
a  facie  Dei  Sinai,  a  facie  Dei  Israel. 

10.  Pluviam  voluntariam  segregabis,  Deus, 
baereditati  tuae  :  et  infirmata  est,  tu  vero  perfe¬ 
cisti  eam. 

11.  Animalia  tua  habitabunt  in  ea;  parasti 
in  dulcedine  tua  pauperi,  Deus. 

12.  Dominus  dabit  verbum  evangelizantibus 
virtute  multa. 

13.  Rex  virtutum  dilecti  dilecti,  et  speciei 
domus  dividere  spolia. 

14.  Si  dormiatis  inter  medios  cleros,  pennae 
columbae  deargentatae,  et  posteriora  dorsi  ejus 
in  pallore  auri. 

15.  Dum  discernit  coelestis  reges  super  eam, 
nive  dealbabuntur  in  Selmon. 

16.  Mons  Dei,  mons  pinguis. 

Mons  coagulatus,  mons  pinguis ;  17.  ut  quid 
suspicamini  montes  coagulatos? 

Mons  in  quo  beneplacitum  est  Deo  habitare 
in  eo;  etenim  Dominus  habitabit  in  finem. 

18.  Currus  Dei  decem  millibus  multiplex. 


V.  s.  h.  —  Victori  David  Psalmus 
Cantici. 

Exsurgat  Deus,  et  dissipentur  [al.  disper¬ 
gantur ]  inimici  ejus,  et  fugiant  qui  oderunt 
eum  a  facie  ejus. 

Sicut  deficit  fumus,  deficiant :  sicut  tabescit 
cera  a  facie  ignis,  sic  pereant  impii  a  facie  Dei. 

Justi  autem  laetentur,  et  exsultent  in  con¬ 
spectu  Dei,  et  gaudeant  in  laetitia. 

Cantate  Deo,  psallite  nomini  ejus  :  praeparate 
viam  ascendenti  per  deserta  [h.  araboth ,  quod 
est  superius  coelum]. 

In  Domino  nomen  ejus  ,  et  exsultate  coram 
eo,  patri  [h.  judici J  pupillorum,  et  defensori 
viduarum. 

Deus  in  habitaculo  sancto  suo,  Deus  habitare 
facit  solitarios  in  domo. 

Educet  [al.  educit]  vinctos  in  fortitudine: 
increduli  autem  habitaverunt  in  siccitatibus. 

Deus,  cum  egredereris  ante  populum  tuum, 
et  ambulares  [h.  gradieris ]  per  desertum. 
Semper. 

Terra  commota  est,  et  coeli  stillaverunt  a  fa¬ 
cie  Dei,  hoc  est  Sinai :  a  facie  Dei  Israel. 

Pluviam  voluntariam  elevasti,  Deus  :  haere- 
ditatem  tuam  laborantem  tu  confortasti. 

Animalia  tua  habitaverunt  in  ea  :  praeparasti 
in  bonitate  tua  pauperi  Deus. 

Domine,  dabis  sermonem  annunliatricibus 
fortitudinis  plurimae  [h.  exercituum  pluri¬ 
mum]. 

Reges  exercituum  foederabuntur,  foederabun¬ 
tur  ;  et  pulchritudo  domus  dividet  spolia. 

Si  dormieritis  inter  medios  terminos,  pennae 
columbae  deargentatae,  et  posteriora  ejus  in  vi¬ 
rore  auri. 

Cum  divideret  robustissimus  [al.  robustissi¬ 
mos]  reges  in  ea,  nive  dealbata  est  in  Selmon. 

Mons  Dei,  mons  pinguis  [h.  Basan] : 

Mons  excelsus,  mons  pinguis  [/t.  Basan]. 

Quare  contenditis,  montes  excelsi,  adversus 
montem,  quem  dilexit  Deus  ut  habitaret  in  eo : 
siquidem  Dominus  habitabit  in  sempiternum. 

Currus  Dei  innumerabilis  millia  abundan- 

millia  laetantium  :  Dominus  in  eis,  in  Sina,  in 
sancto. 

19.  Ascendisti  in  altum,  cepisti  captivitatem; 
accepisti  dona  in  hominibus. 

Etenim  non  credentes  inhabitare  Dominum 
Deum. 

20.  Benedictus  Dominus  die  quotidie  :  pro¬ 
sperum  iter  faciet  nobis  Deus  salutarium  nos¬ 
trorum. 

21.  Deus  noster,  Deus  salvos  faciendi;  et  Do¬ 
mini  Domini  exitus  mortis. 

22.  Verumtamen  Deus  confringet  capita  ini¬ 
micorum  suorum,  verticem  capilli  perambu¬ 
lantium  in  delictis  suis. 

23.  Dixit  Dominus  :  Ex  Basan  convertam,  • 
convertam  in  profundum  maris. 

24.  Ut  intingatur  pes  tuus  in  sanguine,  lin¬ 
gua  canum  tuorum  ex  inimicis,  ab  ipso. 

25.  Viderunt  ingressus  tuos,  Deus,  ingressus 
Dei  mei,  regis  mei,  qui  est  in  sancto. 

26.  Praevenerunt  principes  conjuncti  psal¬ 
lentibus,  in  medio  juvencularum  tympanistria¬ 
rum. 

27.  In  ecclesiis  benedicite  Deo  Domino,  de 
fontibus  Israel. 

28.  Ibi  Benjamin  adolescentulus  in  mentis 
excessu. 

Principes  Juda,  duces  eorum  :  principes  Za- 
bulon,  principes  Nephthali. 

29.  Manda,  Deus,  virtuti  tuae  ;  confirma  hoc, 
Deus,  quod  operatus  es  in  nobis. 

30.  A  templo  tuo  in  Jerusalem,  tibi  offerent 
reges  munera. 

31 .  Increpa  feras  arundinis,  congregatio  tau¬ 
rorum  in  vaccis  populorum;  ut  excludant  eos, 
qui  probati  sunt  argento. 

Dissipa  gentes,  quae  bella  volunt :  32.  venient 
legati  ex  yEgypto,  ^E  Ilii  opia  praeveniet  manus 
ejus  Deo. 

33.  Regna  terrae,  cantate  Deo  :  psallite  Do¬ 
mino,  psallite  Deo, 

34.  Qui  ascendit  super  coelum  coeli,  ad  orien¬ 
tem. 

Ecce  dabit  voci  suae  vocem  virtutis,  35.  date 
gloriam  Deo  :  super  Israel  magnificentia  ejus, 
et  virtus  ejus  in  nubibus. 

36.  Mirabilis  Deus  in  sanctis  suis;  Deus  Israel 
ipse  dabit  virtutem  et  fortitudinem  plebi  suae  : 
benedictus  Deus. 

tium  :  Dominus  in  eis,  Sinai  [al.  in  Sinat ]  in 
sancto. 

Ascendisti  in  excelsum,  captivam  duxisti 
captivitatem,  accepisti  dona  in  hominibus,  in¬ 
super  et  non  credentes  inhabitare  Dominum 
Deum. 

Benedictus  Dominus  per  singulos  dies,  porta¬ 
bit  nos  Deus  salutis  nostrae.  Semper. 

Deus  noster  [h.  nobis],  Deus  salutis  [h.  salu¬ 
tum],  et  Domini  Dei,  mortis  egressus. 

Verumtamen  Deus  confringet  capita  inimico¬ 
rum  suorum,  verticem  crinis,  ambulantis  in 
delictis  [al.  deliciis]  suis. 

Dixit  Dominus :  De  Basan  convertam,  conver¬ 
tam  de  profundis  maris. 

Ut  calcet  pes  tuus  in  sanguine,  lingua  canum 
tuorum,  ex  inimicis  a  temetipso. 

Viderunt  itinera  tua,  Deus  :  itinera  Dei  mei, 
regis  mei  in  sancto. 

Praecesserunt  cantatores  [al.  cantores]  eos, 
qui  post  tergum  psallebant,  in  medio  puella¬ 
rum  tympanistriarum. 

In  ecclesiis  benedicite  Deo  Domino,  de  fonte 
[al.  fontibus]  Israel. 

Ibi  Benjamin  parvulus  continens  [h.  fecit 
descendere]  eos,  principes  Juda  in  purpura  sua 
[h.  lapidabunt  eos]  :  principes  Zabulon ,  prin¬ 
cipes  Nephthali. 

Praecepit  Deus  tuus,  fortitudine  tua  conforta, 
Deus,  hoc  quod  operatus  es  in  nobis. 

De  templo  tuo,  quod  est  in  Jerusalem,  tibi 
offerent  reges  munera. 

Increpa  bestiam  calami,  congregatio  fortium, 
in  vitulis  populorum  calcitrantium  contra  rotas 
[al.  portas]  argenteas. 

Disperge  populos  qui  bella  volunt.  Offerant 
[  h.  veniant  legati]  velociter  ex  YEgypto  : 
iEthiopia  festinet  manus  Deo. 

Regna  terrae,  cantate  Deo,  psallite  Domino. 
Semper. 

Qui  ascendit  super  coelum  coeli  ab  oriente 
[h.  a  principio]  :  ecce  dabit  vocem  suam  vo¬ 
cem  fortitudinis. 

Date  gloriam  [h.  fortitudinem]  Deo  :  super 
Israel  magnificentia  ejus,  et  fortitudo  ejus  in 
coelis. 

Terribilis  Deus  de  sanctuariis  suis  :  Deus 
Israel  ipse  dabit  fortitudinem,  et  robur  populo : 
benedictus  Deus. 


Akjuv.k  utum.  Communis  opinio  est ,  hunc  Psalmum  a  Davitie  compositum  esse  ex  occasione  illius  solemnitatis. 

qua  arca  sacra  ex  aedibus  Obededonis  in  arcem  Sioniticam  ad  locum  ei  paratum  transferretur,  II  Sam.  vt,  12  seqq.; 

I  Chron.  xv.  Rectius,  ut  opinor,  Hengstenberg  illum  refert  ad  II  Sam.  xu,  26-31,  quum  scilicet,  urbe  Rabbath 
capta,  arca,  quae  israelitas  pugnantes  de  more  secuta  erat  ( II  Sam.  xi,  11 ),  iterum  in  Sionis  arcem  reportaretur. 
Praemissa,  exordii  instar,  ea  ipsa  formula,  qua  Moses  olim  uti  consueverat,  quotiescumque  arca  locum  mutaret  suum , 
ita  tamen  ut  eamdem  jure  suo  vates  augeat  et  amplificet  (vers.  2-4),  Jovam  Israelitarumliberatorem  in  universum 
laudat  (5-7);  deinde  omnia  enarrat,  quae  Jova  patribus  suis  inde  ab  exitu  ex  iEgypto  usque  ad  terrae  Cananaeae 
occupationem  praestiterit  (8-14);  tum  celebratur  singularis  praerogativa,  qua  Deus  montem  Sionem  ut  sedem  suam 
elegerat  (15-19),  victoriaque  non  una  de  hostibus,  Philistseis  praesertim,  reportata  regnante  Davide  (20-24) ;  sequitur 
solemnis  pro  recenti  victoria  pompaj  descriptio  (25-28) ,  quo  triumpho  excitatus  vates  diem  praevidet  et  optat ,  quo 
populi  omnes  Israelitarum  Deum  revereantur  (29-32  );  tandem,  quasi  id  jam  adimpleatur,  eos  invitat  ad  tantam 
hujus  Dei  majestatem  agnoscendam  et  celebrandam  (33-36).  Hinc  partes  tres  vers.  5-24,  25-28,  29-36,  quae  in  stro¬ 
phas  7  commode  dividentur,  puta  vers  2-4,  5-7,  8-14,  15-19,  20-24,  25-28,  29-32,  33-36. 

Vide  nostram  hujus  Psalmi  interpretationem  historicani  et  criticam,  quae  exstat  in  Universite  catholique,  mense 
mart.  ann.  1853. 

1.  Praecentori,  Davidis  carmen,  canticum. 

2.  Exsurgat  Deus  :  (statim)  dispergantur  hostes  ejus, 
et  fugiant  osores  ejus  a  facie  ejus. 

3.  Sicut  dispellitur  fumus,  dispellas  eos  ; 

sicut  liquescit  cera  coram  igne,  pereant  improbi  coram  Deo. 

4.  Et  (at)  justi  laetentur,  jubilent  coram  Deo, 
et  exsultent  in  laetitia. 

5.  Canite  Deo,  fidibus  canite  nomen  ejus ; 
viam  complanate  incedenti  curru  per  deserta : 

Jova  est  nomen  ejus ; 

et  jubilate  coram  eo. 

6.  Pater  orphanorum  et  judex  viduarum 
Deus  est  in  sua  sancta  domo. 

7.  Deus  habitare  facit  solitarios  (domo  extorres)  in  domum, 
educit  vinctos  in  prosperitates  : 

soli  refractarii  habitant  desertum. 

8.  Deus,  cum  exires  (ex  JEgypto)  ante  populum  tuum, 
cum  procederes  per  desertum , 

9.  Tunc  terra  contremuit,  et  coeli  stillarunt  coram  Deo, 

(hic  Sinai)  coram  Deo,  Deo  Israelis. 

10.  Pluviam  liberalilatum  demisisti,  Deus; 

haereditatem  (populum)  tuam  vel  (quamvis)  defatigatam  tu  sustentasti  eam. 

I  I .  Grex  tuus  (coturnices)  habitavit  (devolavit)  in  ea  (haereditate  tua)  : 
sic  paras  cibum  per  bonitatem  tuam  inopi  populo  tuo. 

1 2.  Dominus  dedit  hymnum ; 

mulierum  victoriam  nuntiantium  magnus  erat  numerus. 

13.  Reges  exercituum  fugiunt,  fugiunt, 

et  habitatrix  domus  (matrona)  partitur  praedam. 

14.  Utique  recubuistis  tunc  inter  limites  (xiXKifou?)  terree  Canancece  , 
o  Israelitce,  alae  columbae  obductae  argento, 

penna^que  ejus  cum  pallore  auri. 

15.  Quum  dispersisset  Omnipotens  reges  in  ea  terra , 
tunc  nix  fuit  in  monte  Salmon. 

16.  Mons  Dei  (altissimus)  est  mons  Basan , 
mons  tumulosus,  mons  Basan. 

17.  Quare  (o  homines)  respicitis  montes  istos  tumulosos? 

Ecce  mons  (Sion),  quem  concupivit  Deus  in  sedem  suam; 
utique  Deus  habitabit  eum  (vel  ibi)  in  aeternum. 

18.  Currus  Dei  duae  myriades,  millia  iterationis  (multa); 

Dominus  inter  eos  est ; 

Sinai  mons  est  in  sanctuario. 

1 9.  Adscendisti  altitudinem ,  duxisti  captivos ; 
accepisti  dona  inter  homines,  vel  reluctantes, 
ut  habites  hic,  Jova  Deus. 

20.  Benedictus  sit  Dominus  omni  die; 

si  quis  onus  imponit  nobis ,  Deus  ille  est  salus  nostra. 

21 .  Deus  est  nobis  Deus  salvationum, 
et  Jovae  Domino  sunt  exitus  mortis. 

22.  Certe  Deus  percutiet  caput  hostium  suorum , 

verticem  capilli  (capillatum)  ejus,  qui  incedit  in  delictis  suis. 

23.  Dixit  Dominus  :  «  Ex  Basan  reducam , 
reducam  ex  profundo  maris, 

24.  ut  agites  (o  Israel)  pedem  tuum  in  sanguine ; 

et  lingua  canum  tuorum  satietur  ex  inimicis  ex  eo.  » 

25.  Viderunt  (homines)  incessus  tuos,  Deus, 

incessus  Dei  mei,  regis  mei  in  sanctuario  (arca)  vecti. 

26.  Praecedunt  cantores,  post  (deinde)  fidicines, 
in  medio  virginum  pulsantium  tympana. 

27.  In  coetibus  benedicite  Deum  Dominum, 
vos  ex  fonte  Israelis  (Israelitae). 

28.  Ibi  (in  solemni  pompa)  adest  Benjamin  parvulus,  dominator  eorum; 
principes  Judae,  lapidatio  eorum; 

principes  Zabulon,  principes  Nephthali. 

29.  Decrevit  Deus  tuus,  o  Israel,  potentiam  tuam ; 

potens  esto  (firmus  in  consiliis),  Deus,  qui  operaris  nobis. 

30.  Propter  templum  (tabernaculum)  tuum  imminens  Hierosolymis 
tibi  afferent  reges  munera. 

31.  Increpa  feram  arundinis, 

turbam  taurorum  cum  vitulis  populorum, 
qui  prosternunt  sese  cum  frustis  argenti  ; 
dispergit  Deus  populos,  qui  bella  diligunt. 

32.  Venient  magnates  ex  yEgypto ; 

AEthiopia  acceleret  manus  suas  (dona)  ad  Deum. 

33.  Regna  terrae,  canite  Deo; 
fidibus  canite  Dominum  : 

34.  Qui  vehitur  per  coelos  coelorum  sempiternos  : 
en !  edit  voce  sua  vocem  potentem. 

35.  Date  potentiam  (honorem  potentiae)  Deo  : 
super  Israel  excelsitudo  ejus, 
et  potentia  ejus  in  nubibus. 

36.  Terribilis  es,  Deus,  e  sanctuario  tuo  (coelo  et  arca) ; 

Deus  Israelis,  is  dat  potentiam  et  robur  populo  suo  : 
benedictus  sit  Deus  ! 

NOT.F. 

Vers.  2.  Num.  x,  35.  Alii,  disperguntur ,  fugiunt,  et  ita  deinceps,  eodem  sensu.. —  Yers.  3.  Propr.  secun¬ 
dum  to  dispelli  fumi.  —  Yers.  5.  Alluditur  Israelitarum  peregrinationi  in  deserto,  duce  et  auspice  arca, 
i.  e.  Jova.  Incedenti,  imperatoris  instar.  Jova ,  propr.  in  Jova.  —  Vers.  6.  Domo,  coelo,  ait  Hangstenberg; 
rectius  arca.  —  Yers.  7.  Habitant,  relinquuntur  in  deserto  :  conf.  Num.  xiv,  16,  23.  —  Vers.  8.  «  Jam 
arca  cum  splendido  suo  comitatu  solemniter  procedente,  abesse  omnino  haud  potuit,  quin  animo  vatis 
sese  offerret  cogitatio  pristini  illius  temporis,  quo  populus,  excusso  yEgyptiorum  jugo,  duce  et  auspice 
Jova,  per  deserta  arabica  migrabat.  »  Schnurrer.  Cf.  Jud.  v,  4,  5.  —  Versiculus  9  Maurero  et  aliis  de¬ 
scriptio  est  majestatis  etpotentia3  numinis  inSinai  monte  preesentissimi ;  stillarunt,  ingentes  imbres  prae¬ 
cipitando,  quasi  liquefacti  a  numinis  praesentia ;  hic  Sinai  mons  contremuit.  Rectius,...  stillarunt  manna; 
hic  Sinai,  glossa  est,  declarationis  causa  perperam  addita. —  Yers.  10.  Hae  liberalitates  multifaria  illa  sunt 
benelic.ia,  quibus  Jova  populum  suum  per  vasta  et  horrida  deserta  iter  facientem  ornavit  et  sustentavit. 
Alii  strictius  intelligunt  sive  mannam,  de  qua  in  vers.  praeced.,  sive  coturnices,  de  quibus  in  vers.  seq. 
Maurer,  invito  accentu,  cum  Alexandr.  et  Vulg.  sic  jungit,  pluvia...  conspersisti,  Deus,  hcereditatem  tuam. 
—  Vers.  11.  Alii,  grex ,  populus  tuus  habitavit  in  ea,  terra  deserta,  vel  Cananaea  :  sic,  etc.  —  Vers.  12. 
Hymnum  victoriae.  Feminarum  magnas  partes  fuisse  in  ejusmodi  publica  laetitia,  intelligitur  ex  locis  Exod. 
xv,  20 ;  Jud.  xi,  34;  1  Sam.  xvm,  6,  7,  etc.  Referendum  videtur  ad  victorias  Num.  xxi,  21  seqq.  —  Vers.  13. 
«  Feminis,  non  viris,  quod  tribuitur  partitio  praedae,  elegantissimum  est,  atque  ad  rem  ipsam  accommo¬ 
datissimum.  Nempe  viris  satis  est  hostes  prostravisse,  preelioque  vicisse  :  praedam  vero,  ipsorum  virtute 
partam,  ejusque  aequabilem  partitionem  non  admodum  curare  sinit  animi  elatio  atque  liberalitas.  » 
Schnurrer.  Alii,  habitatio  domus,  i.  e.  omnes  qui  domum  habitant,  i.  e.  omnis  populus,  tranquillam  in 
focis  agens  pacem.  Alii,  i  pulchra  domus,  gall.  Ia  belle  de  lamaison,  i.  e.  femina.  Sunt  qui  versic.  13-15  esse 
carmen  illud  triumphale  feminarum,  de  quo  in  vers.  praeced.  :  ita  Ewaldus.  —  Vers.  14.  Israelitas  dicit 
similes  alis  columbae,  etc.,  i.  e.  similes  columbis,  quarum  alae  candentes  radiis  solis  flavescunt.  Hunc 
vers.  et  seq.  Ewaldus  ita  interpretatur  :  Cum  in  pace  degitis,  alae  columbae  nitent,  omnia  prospera  sunt 
in  terra  vestra,  sol  suos  emittit  radios;  cum  vero  Deus  dispellit  reges,  i.  e.  tempore  belli,  nix  et  grando 
in  tenebris  (pro  Salmon),  i.  e.  et  tenebrae  horrendae,  cadunt  in  hostium  vestrorum  perniciem.  —  Vers.  15. 
Nix  fuit,  albehat  nive  Salmon,  dignusque  videbatur,  quem  Deus  eligeret  ut  arcae  sedem.  Alii  aliter.  Mau¬ 
rer  :  Tum  terra  Cananaea  eamdem  niveam  faciem  habuit,  qualem  habuit  Salmon  mons,  i.  e.  tum  tanta  fuit 
regum  strages ,  ut  terra  obtecta  truncatis  caesorum  cadaveribus  alberet ,  quemadmodum  albuit  Salmon 
mons  excisis  ab  Abimelecho  illius  arboribus,  Jud.  ix,  48.  Cf.  Virgil.  JEneid.  V,  865,  XII,  36.  Hengstenberg  : 
Tunc  lux  felicitatis  in  terra  splendet,  quemadmodum  mons  Salmon,  nigris  opertus  silvis,  nive  cadente  al¬ 
bescit.  —  Vers.  16.  MonsBasan,  fateor,  praestans  est  atque  eximius,  pluribusque  jugis  et  collibus  constans  • 
neque  tamen  a  Deo  eligetur.  —  Respicitis,  gall.  faites-vous  attention  a,  etc.  Alii,  quare  invidiose  observatis 
o  montes  tumulosi,  montem  Sionis,  quem,  etc.  Non  male.  —  Vers.  18.  Currus  (in  numero  plur.),  etc.  Sicut 
magni  olim  reges  suam  ostentare  potentiam  solebantmagna  curruum  bellicorum  copia,  velutiPharaoEaiod. 
xiv,  7;  Jabin  Jud.  iv,  13  :  ita  noster  regem  supremum  Israelitici  populi,  Jovam,  inducit  tanquam  victorem 
triumphantem,  spirituum  coelestium  exercitu  infinito  stipatum ,  in  Sionem  montem  ascendentem.  Sinai 
numinis  sedes  et  domicilium,  cum  suis  terroribus.  Ita  Martialis  lib.  IV,  epist.  60  :  « In  medio  Tibure  Sardi¬ 
nia  est;  »  et  Themistius  orat.  31  :  «  Helicon  in  Bosphorum  transiit.  »  —  Vers.  19.  Altitudinem,  Sionem; 
alii,  coelum.  Dona,  tributa.  Maurer,  accipis  dono  homines ,  dono  tibi  dantur,  imperio  tuo  sese  subjiciunt ; 
Atque  adeo  refractariis  habitandum  est  cum  Jova  Deo,  coguntur  illi  quoque  adire  templum  Jovae,  Jovae  in 
fidem  et  clientelam  se  conferre.  —  Vers.  20.  Alii,  onus  aufert  a  nobis.  —  Vers.  21.  Exitus  mortis,  habet 
Jova  vias  modosque,  quibus  suos  possit  morti  subducere.  Alii,  exitus,  seu  impetus  Dei  in  hostes  mortis 
pleni,  cum  strage  hostium  conjuncti,  ut  sit  parallelismus  oppositorum  :  conf.  Ilabac.  m,  13. _ Vers.  22. 

Capilli  sive  quia  duces  erant  criniti,  ut  Absalom;  sive  quia  Arabes  ducem  vocant  crinem,  quod  gall.  di¬ 
ceremus  tovvet  _ Vers.  23.  Reducam ,  puta  hostes,  tibi  mactandos,  o  Israel.  Alii,  reducam ,  puta  populum 

meum  ad  felicitatem  ex  maximis  periculis  :  quodminus  placet.-  Vers.  24.  Ut  agites ,  vel  ut  conculcet  pes  tuus; 
Hen^stenberg,  ut  confringas  eos  pede  tuo  in  sanguine  eorum.  Ex  eo,  sanguine;  Rosenmullerus,  ex  unoquo¬ 
que  eorum.  Minus  recte  Maurer,  lingua....,  de  hostibus  sit  pars  ejus.  25.  In  sanctuario ;  Schnurrerus,  ad 
sanctuarium.  —  Vers.  27.  Sunt  qui  hunc  versum  cantari  putant  ab  iis,  de  quibus  in  vers.  praeced.  —  Vers.  28. 
Parvulus,  natu  minimus;  alii :  quia  haec  tribus  minima  erat.  Dominator  :  alluditur  Sauli,  e  tribu  Benja- 
minis  orti,  victoriis;  eorum,  i.  e.  hostium.  Maurer,  dominus,  i.  e.  princeps  seu  dux  hujus  tiibus.  Pro  lapi¬ 
datio  (quo  Davidis  de  Goliatlio  victoria:  alluditur),  Maurer  vertit  agmen,  i.  e.  viri  illius  tribus.  Alexandrini 
rodem  retulerunt  ad  verbum  radam.  Duo  paria  tribuum  nominat  instar  omnium  :  nam  Denjamin  et  Juda 
in  finibus  terra  australibus  sitae  erant,  Zabulon  et  Nephthali  in  finibus  septentrionalibus.  —  Vers.  29. 
Maurer,  pro  operaris,  vertit,  praesentem  te  exhibes Rosenmullerus,  quoad  id  quod  nobis  (in  salutem  nos¬ 
tram)  fecisti.  Maurer,  potens  esto....  e  templo  tuo  super  Hierosolymis.  Tibi  afferant,  etc.  —  Vers.  31.  Fera 
arundinis  est  crocodilus,  qui  etiam  ab  Ezechiele  xxik,  3,  4,  xxxn,  2,  3  pro  ^Egypti  imagine  usurpatur;  aliis 
tamen  est  leo,  quem  Syriae  regis  imaginem  esse  putant.  Quaecumque  demum  ponatur  fera,  dubio  saltem 
caret,  metaphorica  locutione  populi  Dei  hostem  significari.  Tauri  sunt  duces,  vihdi  milites.  Qui  prosternunt 
sese,  propr.  qui  prosternit  sese,  distributive  accipiendum.  Frustis,  seu  massulis,  ad  tributa  solvenda.  Dis¬ 
pergit,  seu  dispersit ;  veteres  multi  legerunt  bazzer.  —  Vers.  32.  Maurer,  accurret  manibus  suis  ad  Deum 
adorandum  expansis.  —  Vers.  34.  Sensus  :  Deus  sedet  in  coelis  supremis,  quae  sedes  aeterna  est,  indeque 
tonat.  —  Vers.  35.  Sensus  :  Jovae  potentiam  agnoscite,  quae  non  minus  in  gubernandis  et  protegendis 
Israel  itis,  quam  in  tempestatibus  excitandis,  elucescit. 

TITULUS  ET  ARGUMENTUM. 

In  finem,  Psalmus  Cantici  ipsi  David. 

Argumentum  hujus  Psalmi  volunt  aliqui  esse  victoriam  Ezechise  de  Assyriis  aut  aliquam  aliam  similem,  qu;e 
post  tempora  Davidis  contigerit,  quoniam  in  hoc  Psalmo  fit  mentio  templi  Domini,  dum  dicitur-.  «A  templo  tuo, 
quod  est  in  Jerusalem,  »  quod  tamen  post  mortem  Davidis  a  Salomone  ejus  filio  exstructum  fuit.  Sed  hoc  argu¬ 
mentum  non  convincit;  nam  tabernaculum  Domini,  quod  erat  in  Silo,  postea  in  Jerusalem,  templum  dicitur 
I  Reg.  ni,  3 : «  Samuel  dormiebat  in  templo, »  et  habetur  eadem  vox  hebraica  7D'H  hechal,  quae  habetur  in  hoc  Psalmo. 
Alii  volunt  Psalmum  compositum  et  decantatum,  quando  translata  est  arca  Domini  in  Jerusalem,  quod  ea  ratione 
confirmant,  quia  verba  primi  versus  :  «  Exurgat  Deus,  et  dissipentur  inimici  ejus,  »  dici  solebant,  quando  eleva¬ 
batur  arca  ut  alio  transferretur,  ut  notum  est  ex  cap.  x  Num.  Alii  tolum  Psalmum  referunt  ad  Christum  resurgen¬ 
tem  et  ascendentem  in  coelum,  et  ad  Ecclesiam,  quae  est  corpus  ejus,  ut  S.  Augustinus  et  Euthymius.  Sed  S.  Hila¬ 
rius,  et  qui  eum  sequitur  S.  Hieronymus,  docent  in  hoc  Psalmo  decantari  mysteria  utriusque  Testamenti,  quod  ve¬ 
rissimum  nobis  esse  videtur,  cum  negari  non  possit,  in  hoc  Psalmo  describi  descensum  Domini  in  montem  Sina  ad 
legpm  populo  dandam ,  et  Christi  ascensionem  in  coelum,  et  alia  id  genus  mysteria.  Est  autem  Psalmus  plenus 
figuris  et  metaphoris,  et  poeticis  descriptionibus  admirabilibus  ,  ut  propterea,  quanto  est  pulchrior,  tanto  sit  etiam 
difficilior  ;  augent  vero  obscuritatem  lectionum  varietates  et  dissensiones ,  qua}  inter  codices  hebraicos  et  graecos, 
ac  latinos  esse  videntur. 

EXPLICATIO  PSALMI. 


1.  Exsurgat  Deis,  et  dissipentur  inimici 

ejus;  ET  FUGIANT,  QUI  ODERUNT  EUM,  A  FACIE  EJUS. 

Haec  sunt  verba  quae  a  Mose  dici  solebant,  cum 
elevaretur  arca,  et  populus  migrare  inciperet  : 
quibus  verbis  Moses  precabatur  Deum ,  ut  arca 
exurgente  et  praecedente  populum,  ipse  quoque 
surgere  dignaretur,  et  defensione  sua  ac  protec¬ 
tione  securum  populum  redderet.  David  igitur 
Mosem  imitatus,  et  praevidens  Christi  resurrectio¬ 
nem,  per  quam  arca  humanitatis  ejus  elevanda 
erat,  et  ipse  dux  futurus  erat  omnibus  electis  ad 


terram  verae  promissionis,  dicit : «  Exsurgat  Deus,» 
id  est,  resurgat  a  mortuis  Christus  Deus,  et  sic 
elevetur  arca,  et  populum  Dei  praecedat  ad  coe¬ 
lestem  Jerusalem  :  sic  exponunt  communiter  Pa¬ 
tres,  Hilarius,  Hieronymus,  Augustinus  et  alii. 
«Et  dissipentur  inimici  ejus,  »  id  est,  Judaei,  qui 
dixerunt  :  «  Nolumus  hunc  regnare  super  nos,  » 
Luc.  xix.  Atque  hoc  jam  impletum  videmus  :  nulla 
enim  gens  magis  dissipata  est  per  omnes  terras , 
quam  Judaeorum.  «  Et  fugiant,  qui  oderunt  eum, 
a  facie  ejus, »  id  est,  et  daemones  inimici  ejus  jam 
devicti  et  superati,  fugiant  a  facie  Dei,  Christi  vi- 

dei  icet  triumphantis,  et  per  resurrectionem  ve¬ 
rum  se  Deum  esse  demonstrantis. 

Vcrs.  i.  2.  SlCUT  DEFIGIT  FUMUS,  DEFICIANT;  SICUT  FLUIT 

cera  a  facie  ignis  :  sic  pereant  peccatores  a 
facie  Dei. 

Celeritas  et  facilitas,  qua  praesentia  Christi  dis¬ 
sipat  peccatores,  non  poterat  apti  us  depingi,  quam 
similitudine  fumi,  qui  a  vento  dispergitur ;  et  ce¬ 
rae,  quae  coram  igne  liquescit  atque  consumitur. 
Quod  si  per  peccatores  intelligantur  daemones, 
quod  dicitur,  pereant ,  significat  interitum  virium 
et  roboris,  non  substantiae;  et  hoc  modo  intel¬ 
lexisse  hos  duos  versiculos  S.  Antonium,  tes¬ 
tis  est  S.  Athanasius  qui,  describens  vitam  ejus, 
dicit  eum,  cum  a  daemonibus  oppugnaretur,  can¬ 
tare  solitum  :  «  Exsurgat  Deus,  »  etc.  Quod  si  ad 
homines  referatur  haec  sententia,  tunc  sensus  erit, 
homines  peccatores,  qui  justos  injuste  persequun¬ 
tur,  maxima  celeritate  et  facilitate  a  Deo  tollen¬ 
dos  de  medio. 

Vers.  •>.  3.  Et  JUSTI  EPULENTUR ,  ET  EXULTENT  IN  CON¬ 

SPECTU  Dei,  et  delectentur  in  LjEtitia. 

Iniquis  persecutoribus  deturbatis  hoc  sequitur, 
ut  justi  fruentes  praesenti  auxilio  Dei,  securi  «  epu¬ 
lentur,  »  id  est,  reficiantur  alimonia  tum  corpo¬ 
rali,  tum  spirituali;  «et  exultent  coram  Deo,»  id 
est,  gestiant  prae  gaudio,  sed  ea  modestia  et  gra¬ 
vitate,  quae  decet  eos  qui  sciunt  se  a  Deo  sem- 
per  videri,  utpole  in  conspectu  ejus  jugiter  con¬ 
stitutos;  «et  delectentur  in  laetitia,  »  id  est,  et  ex 
ea  laetitia  delectationem  capiant,  ut  non  sit  eis 
necessarium,  ob  inopiam  consolationis  coelestis, 
carnalem  atque  mortiferam  quaerere  voluptatem. 

vers.  i.  4.  Cantate  Deo,  psalmum  dicite  nomini  ejus; 
iter  facite  ei,  qui  ascendit  super  occasum. 
Dominus  nomen  illi. 

Haec  dicuntur  ad  Apostolos  aliosque  primos  fi¬ 
deles,  ex  sententia  non  solum  veterum  Latinorum, 
sed  etiam  Graecorum,  Theodoreti  et  Euthymii. 
«Cantate  Deo,»  vos  primitias  credentium.  «Psal¬ 
mum  dicite  nomini  ejus, »  laudate  Deum  voce  et 
opere,  vos  qui  digni  facti  estis  cognitione  tanto¬ 
rum  mysteriorum.  «Iter  facite  ei,  qui  ascendit 
super  occasum,»  id  est,  parate  viam  Domino 
praedicationibus  vestris,  ut  is  qui  jam  ascendit  su¬ 
per  occasum,  qui  supergressus  est  omnem  cor¬ 
ruptionem  et  mortalitatem,  et  habitaturus  est  per 
fidem  in  cordibus  omnium  gentium,  per  vestras 
praedicationes  aditum  apertum  et  paratum  inve¬ 
niat.  «  Dominus  enim  est  nomen  illi, »  et  ideo  jure 
suo  regnare  debet.  Dominus  autem  est,  quia  con¬ 
didit  et  redemit.  Quod  attinet  ad  verba,  iter  fa¬ 
cere,  hoc  loco  non  est,  ambulare,  sed  ponitur 
iter  pro  via,  ut  sensus  sit :  Facite  viam  ubi  non 
est,  parate  transitum  liberum  removendo  impe¬ 
dimenta,  quomodo  dicitur  lsai.  xl  :  «  Parate  viam 
Domino;  »  et  declaratur  cum  additur  :  «Omnis 

vallis  impleoitur,  omnis  mons,  et  collis  humilia¬ 
bitur  : »  quod  spiritualiter  significat,  debere  pusil¬ 
lanimes  erigi  in  spem  salutis,  et  superbos  deprimi 
ad  humilitatem  terrore  divini  judicii.  Illud,  qui 
ascendit,  non  significat  ascendere  in  altum,  sed 
equitare,  sive  curru  vehi,  id  est,  ascendere  super 
rem  aliquam  eam  conculcando  pedibus  equorum, 
aut  rotis  currus.  Id  patet  ex  hebraica  voce  33T 
rochcb.  Illud,  super  occasum,  hebraice  est  JTO"Un 
bahharaboth ,  super  vesperam,  sive  tenebras  noctis, 
vel  etiam  super  desertum  :  qua}  omnia  significant 
corruptionem  mortalitatis,  quae  plena  est  tenebris 
et  ariditate.  Dicitur  igitur  Christus  resurgens  as¬ 
cendere  super  occasum,  quia  quodammodo  equi¬ 
tat,  et  curru  invehitur  super  omnia  mortalia, 
triumphans  de  morte,  de  tenebris,  de  deserto 
mundi  hujus  inferioris ;  et  sic  exponunt  non  so¬ 
lum  Patres  citati,  sed  etiam  S.  Gregorius  in  homil. 

De  Ascensione  Domini. 

5.  ExULTATE  IN  CONSPECTU  EJUS  :  TURBABUNTUR  Vers.  5. 
A  FACIE  EJUS,  PATRIS  ORPUANORUM ,  ET  JUDICIS 
VIDUARUM. 

Yos  qui  paratis  viam  Domino,  «  exultate  in  con¬ 
spectu  ejus;  »  nec  timeatis  eos,  qui  vos  turbant 
persecutionibus  suis  :  nam  et  ipsi  « turbabuntur 
a  facie  ejus,  »  id  est  tempore  suo,  cum  dies  judi¬ 
cii  venerit,  aut  etiam  antea,  quando  tempus  op¬ 
portunum  Deo  esse  videbitur,  gravissime  «  tur¬ 
babuntur  a  facie  irae  Dei,  »  qui  est  «  pater  orpha- 
norum,  et  judex  viduarum,  »  id  est,  omnium  de¬ 
solatorum  et  afflictorum.  In  hebraico  textu  de¬ 
sunt  illa  verba  :  Turbabuntur  a  facie  ejus,  e t  legi¬ 
tur  :  Exultate  in  conspectu  ejus,  patris  orphanorum, 
et  judicis  viduarum.  Unde  aliqui  existimant  in  graj- 
cis  et  latinis  codicibus  esse  duplicem  interpreta¬ 
tionem  illius  sententiae  :  «  Exultate  in  conspectu 
ejus;  »  nam  verba  hebraica  litteris  paululum  im¬ 
mutatis,  possunt  etiam  facere  hanc  sententiam  : 

«  Turbentur  a  facie  ejus. »  Sed  non  video  cur  non 
possimus  dicere  excidisse  ex  textu  hebraico  illa 
verba,  turbabuntur  a  facie  ejus  :  id  enim  facilius 
est,  quam  ut  Septuaginta  Interpretes  in  eodem 
loco  duplicem  interpretationem  posuisse  cre¬ 
dantur. 

6.  Deus  in  loco  sancto  suo,  Deus  qui  inhabi-  vers.  #. 

TARE  FACIT  UNIUS  MORIS  IN  DOMO. 

Quia  dixerat  Propheta  Deum  esse  patrem  or¬ 
phanorum  et  judicem  viduarum,  ut  ostendat  se 
potissimum  loqui  de  orphanis  et  viduis  spiritua¬ 
libus,  de  iis  videlicet  hominibus,  qui  non  agnos¬ 
cunt  in  terris  patrem,  neque  sponsum,  sed  Deum 
solum  habent  pro  patre  et  sponso,  et  in  illo  solo 
confidunt,  eum  solum  diligunt,  ad  ejus  visionem 
suspirant;  ideo  addit ,  «  Deum  habitare  in  loco 
sancto  suo,  »  id  est,  in  mentibus  horum  orpha¬ 
norum  et  viduarum,  horum  peregrinorum  in  ter¬ 
ra  aliena ,  et  ipsum  esse ,  qui  facit  sibi  hanc  do¬ 
mum.  dum  «  habitare  facit  unius  moris  in  domo. » 

Verbum  hebraicum,  pro  quo  nos  habemus  unius 
moris,  est  OH’rP  iechidim ,  quae  vox  proprie  sig¬ 
nificat  unitos,  et  ideo  recte  verterunt  Septuaginta, 
unius  moris,  id  est,  unius  sensus,  unius  volunta¬ 
tis,  unius  fidei,  spei,  dilectionis,  quales  erant  in 
Jerusalem  primi  Christiani,  qui  dicebantur  esse 
«  cor  unum,  et  anima  una,  »  Act.  iv.  Sed  potest 
etiam  eadem  vox  significare  unicos  et  solitarios, 
ut  S.  Hieronymus  vertit ;  et  tunc  sensus  erit :  Qui 
habitare  facit  unicos  et  solitarios ,  destitutos  alio¬ 
rum  auxilio,  facit,  inquam,  habitare  in  domo  sua 
sine  timore  et  periculo,  quia  ipse  pater  orphano- 
rum  eos  protegit.  Potest  etiam  sensus  esse  secun¬ 
dum  alios  :  Qui  habitare  facit  unicos  in  domo ,  id 
est,  facit  ut  qui  unicus  erat,  multa  prole  procreata 
amplam  familiam  habere  incipiat.  Denique  non 
est  absurdus  sensus  eorum,  qui  hsec  referunt  ad 
monachos,  qui  relictis  mundi  curis  solitarii  habi¬ 
tant.  Isti  sensus  veri  sunt  omnes ,  et  unus  alium 
non  destruit :  sed  primus  videtur  maxime  littera¬ 
lis,  et  eum  sequuntur  omnes  fere  Patres  grocci  et 
latini,  qui  hunc  locum  tractaverunt,  qui  etiam 
per  unius  moris ,  interpretantur  unanimes.  Sic  ex¬ 
ponit  S.  Hilarius,  sic  etiam  S.  Augustinus,  Theo¬ 
dore  tus,  Euthymius  et  alii. 

Vers.  7.  7.  Qui  educit  vinctos  in  fortitudine;  simili¬ 

ter  EOS,  QUI  EXASPERANT,  QUI  HABITANT  IN  SE¬ 
PULCRIS. 

Declarat  magnam  pietatem  Dei,  qui  non  solum 
unanimes  facit  habitare  in  domo,  sed  etiam  «  edu¬ 
cit  vinctos  in  fortitudine,  »  id  est ,  ligatos  vincu¬ 
lis  peccatorum  educit  de  captivitate  in  fortitudine 
brachii  sui;  et  quod  magis  est  admirandum,  «eos 
qui  exasperant»  per  incredulitatem  ipsum  Deum,  * 
et  qui  «  habitant  »  quasi  jam  mortui  «  in  sepul¬ 
cris  »  profundissimae  iniquitatis,  eos  quoque  po¬ 
tentia  gratiae  suae  educit  de  sepulcris,  reducit  ad 
vitam,  et  habitare  facit  unanimes  in  domo.  Notat 
Vincli  et  autem  S.  Augustinus  discrimen  inter  vinctos  etse- 
hicPquo-  pultos  :  vincti  enim  dicuntur,  qui  ligati  quidem 
modo dif- sunt  vinculis  concupiscentiae,  et  in  peccatis  hae- 
ferant?  ren{^  se(j  CUpiunt  liberari,  et  petunt  auxilium. 
Sepulti  autem  dicuntur  illi,  qui  cum  in  profun¬ 
dum  malorum  venerint,  contemnunt  salutem,  et 
incredulitate  sua  Deum  valde  exasperant.  Et  ta¬ 
men  ulrosque  interdum  magna  Dei  pietas  emollit 
ad  poenitentiam ,  et  liberat  a  miseria  illa  diaboli¬ 
cae  captivitatis,  qua  major  non  invenitur.  Possunt 
etiam  haec  intelligi  de  liberatione  a  malis  tempo¬ 
ralibus,  ut  a  captivitate  ^Egyptiaca,  et  Babylo¬ 
nica,  et  similibus,  et  per  sepulcra  metaphorice 
intelligenda  erunt  loca  arida  deserti,  ut  sonat 
vox  hebraica  hoc  loco  posita,  nn>nif  tsechchah, 
quae  locum  arentem  proprie  significat;  vel  ipsa 
terra  captivitatis  per  sepulcra  intelligenda  erit : 
quomodo  Ezechiel,  cap.  xxxvn,  captivitatem 
Babylonicam  non  semel  appellat  sepulcra  He¬ 
braeorum. 


IN  PSALMOS. 

8.  DEUS,  CUM  EGREDERERIS  IN  CONSPECTO  POPULI  Vers.  8. 
TUI,  CUM  PERTRANS1RES  IN  DESERTO. 

9.  Terra  mota  est;  etenim  cceli  distilla-  Vers.  9. 
VERUNT  A  FACIE  DEI  SlNAI,  A  FACIE  DEI  ISRAEL. 

Jam  ut  credibiliora  faciat  Propheta  beneficia 
redemptionis  Christi,  commemorat  beneficia  an¬ 
tiqua,  quae  figura  erant  futurorum  beneficiorum. 

«  Deus,  inquit,  cum  egredereris  in  conspectu  po¬ 
puli  tui,  »  id  est,  cum  coram  populo  tuo  praece¬ 
deres  in  columna  nubis  per  diem,  et  in  columna 
ignis  per  noctem,  eo  tempore  «  cum  pertransires 
in  deserto,  »  post  transitum  maris  Rubri,  tunc 
« terra  mota  est,  et  etiam  coeli  distillaverunt, »  sed 
«  terra  mota  est  a  facie  Dei  Sinai,  et  cceli  distillave¬ 
runt  a  facie  Dei  Israel.  »  Sic  enim  ordinanda  sunt 
verba  huj  us  versiculi.  Porro  terra  mota  est,  quando 
tremere  coepit  a  conspectu  Dei  descendentis  in 
montem  Sinai,  ut  perspicuum  est  ex  lib.  Exodi , 
cap.  xix,  ubi  dicitur  :  «  Eratque  omnis  mons  terri¬ 
bilis;»  nam  pro  voce  terribilis,  est  inhebraso  tre¬ 
mens,  sive  saliens.  Dicitur  autem  Deus  Sinai,  Deus 
qui  apparuit  in  monte  Sinai.  Coelum  autem  dis¬ 
tilla  vit,  quando  pluit  manna,  et  dicitur  distil- 
lasse  a  facie  Dei  Israel,  quoniam  Deus  in  gratiam 
populi  sui  Israel  fecit,  ut  manna  de  coelo  descen¬ 
deret. 

10.  Pluviam  voluntariam  segregabis,  Deus,  vers.  10. 

HEREDITATI  TUE;  ET  INFIRMATA  EST,  TU  VERO 
PERFECISTI  EAM. 

Patribus  in  deserto  coelum  distillavit  te  jubente 
pluviam  quamdam,  id  est,  manna;  sed  «  haere- 
ditati  tuae,  »  id  est,  Ecclesiae  tuae ,  quam  tibi  tan- 
quam  propriam  haereditatem  vindicasti,  «  segre¬ 
gabis  pluviam  voluntariam,  »  id  est,  pluviam 
spontaneam,  quae  ex  se  descendit :  haec  vero  plu¬ 
via,  gratia  est  Spiritus  Sancti,  quae  voluntaria,  Pluvia 
sive  spontanea  dicitur,  quia  non  descendit  ex  v?lanta’ 

...  .  ...  na  est 

mentis  operum,  quasi  vaporibus  terrae  sursum  gratia 
elevatis,  sed  sponte  sua  Spiritus  Sanctus  infundit  Spiritus 
corda  fidelium  aqua  coelesti;  et  dicitur  «  segre-  Sanctu 
gata  haereditati  Dei, »  quia  bona  temporalia  sunt 
communia  fidelibus  et  infidelibus,  sed  gratia  Spi¬ 
ritus  Sancti  segregata  est,  ut  detur  solum  fideli¬ 
bus  in  Ecclesia,  extra  quam  non  est  salus.  Posset 
etiam  per  pluviam  voluntariam  intelligi  doctrina 
coelestis,  quse  non  solum  voluntaria  est  respectu 
Dei,  sed  etiam  (ut  Theodoretus  observavit)  res¬ 
pectu  hominum,  qui  eam  recipiunt,  si  volunt;  re¬ 
jiciunt,  si  nolunt.  «  Et  infirmata  est,  tu  vero  per¬ 
fecisti  eam.  »  Illud,  et,  ponitur  pro  quia,  ut  sen¬ 
sus  sit ,  pluviam  voluntariam  segregabis  haereditati 
tuce,  quia  hcereditas  tua  infirmata  est,  jam  dudum 
videlicet  ob  ignorantiam  Dei  et  invalescentes  con¬ 
cupiscentias,  debilitata  erat,  cum  idolis  serviret, 
et  vitiis  omnibus  laboraret :  sed  tu  per  gratiam 
Spiritus  Sancti,  tanquam  per  pluviam  salutarem, 
confirmasti  et  roborasti  eam. 

vers.  ii.  Ii.  Animalia  tua  habitabunt  in  ea;  parasti 

IN  DULCEDINE  TUA  PAUPERI,  DEUS. 

In  ea  haereditate,  id  est  Ecclesia,  quae  irrigatur 
aqua  coelesti,  «  habitabunt  animalia  tua,  »  id  est, 
oves  pascuae  tuae,  quas  pascendas  regendasque 
suscipies  :  tu  enim  Deus  «  parasti,  »  cibum  vide¬ 
licet,  «  pauperi ,  »  id  .est  egeno  populo  tuo,  «  in 
dulcedine  tua,  »  id  est,  juxta  bonitatem  et  mise¬ 
ricordiam  tuam,  quae  dulcissima  est  miseris  et 
egentibus. 

vers.  ii.  12.  Dominus  dabit  verbum  evangelizantibus 

VIRTUTE  MULTA. 

Declarat  quis  sit  cibus,  quem  paravit  Deus  pau¬ 
peri  populo  suo,  ac  dicit  esse  verbum  suum. 
«  Dominus,  inquit,  dabit  verbum  evangelizanti¬ 
bus,  »  id  est,  efficiet  Deus,  ut  qui  annuntiant  ver¬ 
bum  Dei,  quod  est  cibus  animarum,  abundent 
copia  sermonis,  «  virtute  multa,  »  id  est,  multa 
cum  efficacia  et  libertate ,  ut  non  possint  resis¬ 
tere,  et  contradicere  omnes  adversarii  eorum. 
Posset  etiam  per  multam  virtutem  intelligi  effica¬ 
cia  signorum  et  prodigiorum,  quibus  Deus  prae¬ 
dicationem  Evangelii  confirmabat.  In  hebraeo  ha¬ 
betur  in  feminino  genere  annuntiantibus ,  sed  non 
est  inusitatum  apud  Hebraeos  ponere  genus  femi¬ 
ninum  pro  masculino :  nam  in  libro  Eccle.  cap.  i, 
juxta  hebraicum  textum  legitur  :  Verba  concio- 
natricis  filii  David,  regis  Jerusalem  :  Vanitas  vani¬ 
tatum,  dixit  concionatrix,  ubi  ponitur  concionatrix 
pro  condonator.  Itaque  Septuaginta,  qui  haec  non 
ignorabant,  recte  verterunt  evangelizantibus.  Illud 
autem,  virtute  multa,  contendunt  nonnulli  verten¬ 
dum  fuisse,  exercitibus  mullis.  Sed  non  est  necesse 
ita  vertere  :  nam  vox  N3¥  tsaba  significat  exerci¬ 
tum,  sed  significat  etiam  robur  et  fortitudinem; 
imo  credibile  est  exercitum  dici  N33f,  sive  virtu¬ 
tem  ,  quia  exercitus  res  est  magnae  fortitudinis  et 
multarum  virium.  Denique  non  solum  Septua¬ 
ginta  Interpretes  hoc  loco  verterunt,  multa  virtute, 
sive  potentia,  sed  etiam  S.  Hieronymus  vertit,  for¬ 
titudinis  plurimce.  Quare  inepta  videtur  expositio 
illorum,  qui  docent  in  hoc  versiculo  significari, 
datum  esse  sermonem  feminis  Hebraeis,  ut  conci¬ 
nendo  annuntiarent  victoriam  exercitibus  mullis. 

Vers.  13.  13.  REX  VIRTUTUM  DILECTI  DILECTI,  ET  SPECIEI 

DOMUS  DIVIDERE  SPOLIA. 

Calvinus  Hoc  loco  ridet  Joannes  Calvinus  haeresiarcha, 
ridet  ver-  jn  Antidoto  Concilii  Tridentini,  hanc  lectionem 
commu-  editionis  latinae  Vulgatae,  et  vult  ipse  legendum 
nem, sed  esse:  Reges  exercituum  fugerunt,  fugerunt,  et  habi- 
pessiue.  tutrices  domus  diviserunt  spolia.  Sed  Interpres  lali- 
nus  non  ex  hebraeo,  sed  ex  graeco  traduxit  Psal¬ 
mos;  graecus  autem  textus  ( qui  Septuaginta  In¬ 
terpretum  esse  censetur)  habet  idipsum,  quod  la- 
tinus  Interpres  fideliter  reddidit.  Sanctus  quoque 
Hieronymus  non  vertit,  fugerunt,  fugerunt-,  sed, 
foederabuntur,  foederabuntur.  Proinde  Calvinus  ri¬ 


dere  potuisset  non  solum  editionem  Vulgatam,  versio 
sed  etiam  interpretationem  S.  Hieronymi  et  Sep-  commu- 
tuaginta  virorum  sapientissiraorum  :  ipse  pro  gledTfen- 
tam  impia  temeritate  deflendus  potius  quam  ri-  ditur. 
dendus.  Adde  quod  non  est  difficile  videre,  quid 
in  textu  hebraico  legerint  Septuaginta  Interpre¬ 
tes,  et  eos  recte  vertisse  hunc  locum,  et  latinum 
Interpretem  eumdem locum  fideliter  reddidisse: 
ac  primum,  pro  rex  virtutum,  in  hebraeo  sunt  duo 
verba,  quae  si  legantur,  >3*70  melchi  tsi- 

baoth,  significant,  rex  virtutum,  ut  noster  Inter¬ 
pres  vertit;  si  legantur  cum  aliis  punctis,  >3*70 
D1N3X  malche  tsebaoth,  significant,  reges  virtutum, 
sive  exercitium.  Sed,  ut  saepius  diximus,  credibile 
est  melius  legisse  Septuaginta  Interpretes,  quam 
Rabbinos,  qui  puncta  litteris  addiderunt.  Illud  au¬ 
tem,  dilecti ,  in  hebraeo  nunc  est,  p“tT  iddodun, 
quod  significat  fugient ;  sed  Septuaginta  Interpre¬ 
tes  non  habuerunt  hanc  vocem  in  suis  codicibus, 
ut  neque  etiam  S.  Hieronymus;  videntur  enim 
Septuaginta  legisse  nTITT  iedidoth,  quod  signi¬ 
ficat  dilectum  :  haec  enim  vox  habetur  in  titulo 
Psalmi  quadragesimi  quarti,  quam  Septuaginta 
verterunt  dilecto,  et  S.  Hieronymus,  amantissimo. 
Denique  illud,  JV3  JT)3  nevath  baith,  significat 
quidem  habitatricem  domus,  sed  significat  etiam 
mulierem  speciosam  et  delicatam  ,  quae  fere  semper 
domi  manet  :  et  inde^  translato  vocabulo,  signifi¬ 
cat  speciem,  et  pulchritudinem,  ut  hoc  loco  non  so¬ 
lum  Septuaginta,  sed  etiam  B.  Hieronymus  red¬ 
diderunt,  quibus  major  fides  debetur,  quam  Rab- 
binis,  aut  Calvino.  Sensus  igitur  ex  Patrum  ex¬ 
positione  hic  erit  :  «  Rex  virtutum,  »  id  est,  rex 
exercituum  multorum,  «  dilecti,  dilecti,  »  id  est, 
dilectissimi.,  Christi  videlicet,  dilectissimi  Deo  et 
hominibus,  ipse  dabit  «  speciei  domus,  »  id  est, 
ad  speciem  et  decorem  domus  Dei,  quae  est  Ec¬ 
clesia,  «  dividere  spolia,  »  gentium  videlicet  ad 
fidem  Christi  conversarum  per  evan  geli  z  antes 
Apostolos.  Ubi  verbum  dabit  subintelligitur  ex 
versiculo  praecedenti,  ut  hic  sit  integer  sensus  : 
Dominus  dabit  verbum  evangelizantibus  virtute  multa, 
et  ipse  idem  Dominus  rex  virtutum  dilectissimi, 
dabit  ad  speciem  domus  dividere  spolia.  Illud  au¬ 
tem,  dilectissimi,  conjungitur  cum  nomine  virtu¬ 
tum ,  «  rex  virtutum  ,  »  id  est,  exercituum,  qui 
exercitus  sunt  Christi  Filii  Dei  dilectissimi.  Neque 
obstat  quod  nomine  regis,  idem  Christus  intelli- 
gatur;  nam  phrasi  hebraica  consuetum  est  dicere : 
Christus  rex  exercituum  Christi,  pro  quo  nos  di¬ 
ceremus  :  Christus  rex  exercituum  suorum,  ut  no¬ 
tat  S.  Augustinus,  et  sunt  exempla  in  Scripturis 
plurima,  ut  Rom.  i  :  «  Qui  praedestinatus  est  Fi¬ 
lius  Dei  in  virtute  secundum  Spiritum  sanctifica¬ 
tionis  ex  resurrectione  mortuorum  Jesu  Christi,  » 
id  est,  ex  resurrectione  ejus  a  mortuis;  et  Exod. 
xvi  :  «  Dicit  Moses  ad  Aaron  :  Sume  vas,  etc.  Si¬ 
cut  praecepit  Dominus  Moysi,  »  id  est,  sicut  prae¬ 
cepit  Dominus  mihi.  Denique  in  Pentateucho  saepe 
legitur  :  «  Fecit  Moyses  hoc,  »  aut  illud :  «.  Sicut 

praecepit  Dominus  Moysi,  »  id  est,  sicut  praecepit 
ei  Dominus.  Porro  rectissime  dicitur  Christus  rex 
exercituum;  nam  Apoc.  xix,  vidit  Joannes  quem¬ 
dam  insignem  equitem,  qui  habebat  vestem  san¬ 
guine  aspersam,  et  nomen  ejus  erat  Verbum  Dei, 
et  sequebautur  eum  exercitus,  qui  sunt  in  coelo. 

Veis.  14.  14.  Si  DORMIATIS  INTER  MEDIOS  CLEROS,  PENNAS 

COLUMBAS  DEARGENTATAS,  ET  POSTERIORA  DORSI  EJUS 
IN  PALLORE  AURI. 

Hunc  versiculum  fateor  obscurissimum  esse  : 
sed  interim  mirari  satis  non  possum  temeritatem 
recentiorum,  quorum  unus  Calvinus  est,  qui  se¬ 
cuti  Rabbinos  legendum  esse  contendunt:  «Si dor¬ 
miatis  inter  medias  ollas,  eritis  sicut  pennae  co¬ 
lumbae,  quae  tecta  est  argento,  et  cujus  alae  tectae 
sunt  auro.  »  Ad  refutandam  horum  temeritatem 
sufficere  deberet  auctoritas  S.  Hieronymi  et  Sep¬ 
tuaginta  Interpretum,  quibus  istae  ollae  nunquam 
in  mentem  venerunt.  Sed  accedit ,  quod  eadem 
vox  habetur  in  Genes,  cap.  xlix,  ubi  dicitur: 
«Isachar  asinus  fortis  accubans  inter  terminos; » 
quo  loco  Septuaginta  verterunt  ,  inter  medios 
cleros,  ut  hoc  loco;  S.  Hieronymus  utrobique 
vertit,  inter  terminos.  Et  huic  loco  nullo  modo 
ollae  interseri  possunt ;  cum  sequatur :  «  Vidit  re- 
quiem  quod  esset  bona,  et  terram,  quod  optima, 
et  supposuit  humerum  suum  ad  portandum,  et 
factus  est  tributis  serviens. »  Ubi  per  cleros,  sive  ter¬ 
minos,  intelliguntur  sortes,  sive  possessiones  duae, 
inter  quarum  terminos  contigit  Isacharo  posses¬ 
sio  ,  sive  haereditas ;  et  quoniam  ea  visa  est  illi 
satis  fecunda  et  pinguis,  maluit  laborare  in  cul¬ 
tura  terrae,  et  tributa  pendere,  quam  bello  excu¬ 
tere  jugum  dominantium.  Adde  etiam  quod  vox 
hebraica  shephathaim,  habet  numerum 

Nnme-  dualem,  quo  non  utuntur  Hebraei  nisi  ad  signifi- 
lein  dHe-  canc*as  res  geminas,  ut  duo  labia,  duas  manus, 
bi®i  hm-  duos  pedes,  duos  oculos,  duas  aures,  duas  ma- 
Leut,  et  las,  et  similia  :  ollae  autem  non  sunt  geminae  ex 
eo"  utan-  natura  suaj  sed  et  una,  et  plurimae  esse  possunt, 
tur?  Denique  qui  «  inter  ollas  dormiunt,  »  non  solent 
instar  argenti  dealbari,  sed  instar  fuliginis  de¬ 
nigrari.  Igitur  Calvino  cum  Rabbinis  inter  suas 
ollas  dimisso,  existimamus  sensum  hujus  ver- 
L^oi  dif-  siculi  hunc  esse :  «  Si  dormiatis  inter  medios  cle- 
ficiiiimi  ros,  „  id  est,  Si  vos  qUi  evangelizatis  verbum  Do- 
Cpmpi.0  minta  domiatis,  id  est  quiescatis  in  medio  duo- 
cua.  rum  Testamentorum  novi  et  veteris ,  acquiescen¬ 
tes  videlicet  veritati  divinitus  inspiratae  Prophe¬ 
tis  et  Apostolis,  tunc  pennae  columbae,  id  est  Eccle¬ 
siae  fides  et  mores,  erunt  deargentatae  puritate  sa¬ 
pientiae,  et  deauratae  fervore  charitatis.  Nam  per 
duos  cleros  intelligenda  esse  duo  Testamenta,  scri¬ 
bunt  communi  consensu  latini  et  graeci  exposito¬ 
res,  S.  Augustinus  et  S.  Hieronymus,  Theodoretus 
et  Euthymius.  Neque  absurdum  est  per  duos  cle¬ 
ros  intelligi  duo  Testamenta,  quoniam  clerus  sor¬ 
tem,  possessionem,  et  hcereditatem  significat.  Sunt 
autem  Scripturae  divinae  possessio  quaedam,  et 


haereditas  Ecclesiae.  Quod  si  etiam  per  cleros  in- 
telligamus  cum  S.  Hieronymo  terminos,  rectis¬ 
sime  duo  Testamenta  duo  termini  erunt,  extra 
quos  egredi  non  licet,  nisi  veritatis  semitam  per¬ 
dere  velimus.  Possent  etiam  per  duos  cleros  in¬ 
telligi  possessio  ccelestis  et  terrena.  Debent  enim 
praedicatores  Evangelii  non  toti  esse  affixi  con¬ 
templationi  coelestium  bonorum  ,  neque  toti  ad¬ 
dicti  vitae  activae,  et  operibus  charitatis  erga  pro¬ 
ximos,  sed  in  medio  utriusque  sortis  quiescere, 
et  nunc  per  contemplationem  erigi  in  Deum,  nunc 
per  charitatis  obsequium  descendere  ad  proxi¬ 
mos.  Potest  denique  cum  S.  Augustino  sic  exponi 
versiculus  :  «  Si  dormiatis  inter  medios  cleros,  » 
si  moriamini  inter  felicitatem  terrenam  contemp¬ 
tam,  et  felicitatem  aeternam  speratam,  et  nondum 
adeptam,  tunc  erunt «  pennae  columbae  deargen¬ 
tatae,  »  quia  quando  sancti  praedicatores  perse¬ 
verant  usque  ad  mortem  contemnentes  terrenam 
felicitatem,  et  sperantes  aeternam,  et  sic  dormien¬ 
tes  dormitione  mortis  inter  has  duas  hsereditates 
constituti,  tunc  fama  Ecclesiae  quasi  pennis  dear¬ 
gentatis  volat  ubique ,  et  exaltatur ,  ac  magnifi¬ 
catur. 

15.  DUM  DISCERNIT  CCELESTIS  REGES  SUPER  EAM,  Vers.  15. 
NIVE  DEALBABUNTUR  IN  SELMON;  MONS  DEI,  MONS 
PINGUIS. 

10.  Mons  coagulatus,  mons  pinguis  :  ut  quid  Vers- l6* 

SUSPICAMINI  MONTES  COAGULATOS? 

17.  Mons  in  quo  beneplacitum  est  Deo  habi-  vers.  17. 

TARE  IN  EO  :  ETENIM  DOMINUS  HABITABIT  IN  FINEM. 

Descripsit  Propheta  praedicatores  per  similitu¬ 
dinem  dormientium  inter  cleros,  et  Ecclesiam 
per  similitudinem  columbae  deargentatae  et  deau¬ 
ratae  :  nunc  describit  eosdem  praedicatores  per 
similitudinem  regum  a  summo  Rege  constituto¬ 
rum  ,  et  Ecclesiam  per  similitudinem  montis  al- 
tissimi  candidi  propter  nives,  et  uberrimi  propter 
abundantiam  lactis.  Selmon  enim  mons  est  alds- 
simus,  et  ideo  nivibus  in  vertice  coopertus,  sed 
in  imo  fertilis,  cujus  fit  mentio  in  lib.  Judic.  cap. 
ix.  Ait  igitur  :  «  Dum  discernit  ccelestis  reges  su¬ 
per  eam,  »  id  est,  «  Dum  ccelestis, »  vel,  ut  est  in 
graeco,  eTrcupavi&c  supercaelestis,  et  in  hebraico,  Hty 
shaddai,  omnipotens,  Deus  videlicet  Christus,  Rex 
coelestis  et  omnipotens,  «  discernit,  »  id  est  divi¬ 
dit  ac  segregat  unicuique  provinciae  suum;  «  re¬ 
ges  super  eam ,  »  id  est  Apostolos  super  Eccle¬ 
siam  ,  per  columbam  antea  designatam  :  eos 
enim  «  constituit  principes  super  omnem  terram,» 

Psalm.  xliv,  ut  regant  ac  dirigant  populos.  «  Nive 
dealbabuntur  in  Selmon,»  id  est,  tunc  populi  multi 
justificabuntur,  et  nigrore  peccatorum  in  cando¬ 
rem  justitiae  commutato,  super  nivem  dealbabun¬ 
tur  in  Selmon,  monte  altissimo,  qui  Ecclesiam  E,c)esjl 
significat.  Qui  mons  Selmon  est  mons  Dei ,  mons  mons* 
pinguis,  quoniam  Ecclesia  est  mons  propter  ex-  Pei>  ?lli 
ceiientiam  dignitatis,  et  est  mons  Dei,  quia  m  ea  bitat. 

Deus  habitat :  elegit  enim  eam  in  habitationem 
sibi,  et  est  mons  pinguis  ob  abundantiam  gratiae 
et  donorum  Spiritus  Sancti.  Et  est  etiam  mons  coa¬ 
gulatus ,  et  per  hoc  pinguissimus,  quia  lac  divinae 
gratiae  non  defluit,  sed  quasi  coagulatus  in  ea 
semper  manet.  «  Ut  quid  suspicamini  montes  coa¬ 
gulatos?  »  id  est,  quare  igitur  suspicamini,  vel 
opinamini  esse  alios  montes  aeque  coagulatos  et 
pingues?  quasi  dicat :  Non  est,  quod  existimetis 
esse  alios  montes  aeque  pingues ,  atque  hic  Sel- 
mon.  Hic  enim  est  unicus  «  mons ,  in  quo  bene¬ 
placitum  est  Deo  habitare  in  eo  ;  »  nec  in  eo  ha¬ 
bitabit  ad  tempus,  ut  fecit  in  monte  Sina ,  «  sed 
Haeretici  habitabit  in  tinem,»  id  est  semper.  Haec  videntur 
'cienas*  adversus  haereticos ,  qui  alias  Ecclesias  eri- 
e rigere  gere  conantur.  Pro  voc e  suspicamini,  legunt  ali- 
conantes  qui  aemulamini, \o\  contenditis;  sed  idem  est  sensus. 
arst^n'  Significant  enim  illae  voces  ,  frustra  alios  montes 
contendere  cum  isto  monte ,  vel  ei  invidere.  De 
hoc  monte  legimus  apud  lsaiam ,  cap.  ii  :  «  Erit 
in  novissimis  diebus  praeparatus  mons  domus 
Domini  in  vertice  montium,  ct  elevabitur  super 
colles ;  et  fluent  ad  eum  omnes  gentes ,  et  ibunt 
populi  multi,  et  dicent  :  Ascendamus  in  mon¬ 
tem  Domini ,  et  ad  domum  Dei  Jacob ,  et  do¬ 
cebit  nos  vias  suas,  et  ambulabimus  in  semitis 
ejus;  »  quae  sine  controversia  intelliguntur  de 
Ecclesia. 

vers.  is.  18.  Currus  Dei  decem  millibus  multiplex, 
MILLIA  LvETANTIUM  :  DOMINUS  IN  EIS  IN  SlNA,  IN 
SANCTO. 

vers.  19.  19.  Ascendisti  in  altum,  cepisti  captivita¬ 

tem,  ACCEPISTI  DONA  IN  HOMINIBUS. 

Vers.  50.  20.  ETENIM  NON  CREDENTES  INHABITARE  DO¬ 

MINUM  Deum. 

Nunc  comparat  Propheta  descensum  Dei  in  mon¬ 
tem  Sina,  ut  daret  legem  veterem  populo  judaico, 
cum  ascensione  Christi  in  coelum,  ut  inde  mitte¬ 
ret  donum  Spiritus  Sancti ,  ct  legem  novam  po¬ 
pulo  Christiano:  quam  comparationem  facere  vi¬ 
detur  Propheta,  ut  ostendat  unde  tanta  abundan¬ 
tia  lactis,  et  tantus  candor  Ecclesiae  data  sint. 
«  Currus  Dei  decem  millibus  multiplex,  »  id  est, 
currus  quo  vehebatur  Deus,  cum  descenderet  in 
In  monte  montem  Sina,  erant  multa  millia  sanctorum  an- 
Sinacum  gelorum  :  quae  omnia  non  erant  gementia  sub 
Deo  fue-  p0ndere,  sed  «  laetantia,  »  et  plaudentia  prae  vo- 
mulL  luptate  vehendi  Dominum.  «  Dominus  enim  in 
millia  eis  »  sedens  fuit  in  «  Sinai ,  in  monte  sancto.  » 
angelo-  qu0(j  autem  sancti  angeli  sint,  qui  cum  Deo  de- 
rum*  sceDderint  in  montem  Sinai,  dicitur  apertius  in 
Deuter.  cap.  x>.xiu  :  «  Dominus  de  Sinai  veuit,  et 
de  Seir  ortus  est  nobis,  apparuit  de  monte  Pharun, 
et  cum  eo  sanctorum  millia.  »  Quod  autem  cur¬ 
rus  Dei  sint  angeli ,  Scriptura  passim  docet,  cum 
ait,  Psalm.  lxxix  :  «  Qui  sedes  super  Cherubim.  » 
Porro  illud ,  decem  millibus  multiplex ,  in  hebreeo 


est  unica  vox,  rabbolhaim ,  quae  proprie 

significat,  bis  decem  millia ,  sed  accipitur  pro  plu¬ 
rimis  millibus.  Itaque  «  decem  millibus  multi¬ 
plex  »  significat  plus  decem  millibus,  id  est  innu¬ 
merabilis  multitudo.  Illud,  millia  laetantium,  we r- 
tit  S.  Hieronymus,  millia  abundantium,  et  sic  legit 
ex  grseco  Euthymius,  et  interpretatur,  millia  abun¬ 
dantium  virtute,  et  gratia ,  et  omnibus  bonis ,  quales 
sunt  angeli  beati,  qui  cum  bonis  omnibus  abun¬ 
dent,  laetissimi  semper  suut.  Sed  vox  hebraea  JJOC? 
shinean ,  est  vox  quatuor  litterarum,  et  valde  ob¬ 
scura  ;  unde  alii  ex  Haebraeis  putant  significare 
angelos;  alii,  duplicata  millia;  alii  etiam  vertunt 
nobiscum,  millia  litantium.  Quod  sequitur  :  «  As¬ 
cendisti  in  altum,  »  S.  Paulus  d  •  ascensione  Christi 
interpretatur  ad  Ephes.  iv.  Itaque  sensus  est :  Do¬ 
minus  olim  descendit  in  montem  Sina  cum  mul¬ 
tis  millibus  ang.  lorum;  sed  tu, Messias,  «ascen¬ 
disti  in  altum, »  id  est  in  sumnum  coelum,  «  cepisti 
captivitatem,  »  id  est,  captivos  diaboli  fecisti  cap¬ 
tivos  tuos,  miseram  captivitatem  in  captivitatem 
felicissimam  commutasti,  et  sic  triumphator  mul¬ 
tis  millibus  sanctorum,  quos  ab  inferis  eduxisti, 
comitatus  in  regnum  tuum  intrasti.  «  Accepisti 
dona  in  hominibus,»  id  est,  accepisti  a  Patre  dona 
Spiritus  Sancti  «  in  hominibus ,  »  id  est  pro  ha- 
minibus  a  te  redemptis,  et  ea  dona  a  Patre  accepta 
dedisti  hominibus.  Sic  explicat  S.  Paulus,  qui 
hunc  locum  his  verbis  refert:  «Ascendensin  altum 
captivam  duxit  captivitatem,  dedit  dona  homini¬ 
bus. »  Et  est  expositio  conformis  Evangelio;  nam 
Joan.  xiv,  dicitur  :  «  Ego  rogabo  Patrem,  et  alium 
Paraclilum  dabit  vobis.  »  Et  cap.  xv :  «  Cum  ve¬ 
nerit  Paraelitus  quem  ego  mittam  vobis  a  Patre.» 

Porro  inter  dona  a  Christo  in  terras  effusa,  prae¬ 
cipuum  est  charitas,  quse  est  lex  nova,  dicente 
Apostolo  ad  Rom.  v  :  «  Charitas  Dei  diffusa  est  in 
cordibus  nostris  per  Spiritum  Sanctum,  qui  datus 
est  nobis.  »  Et  ad  Gal.  v  :  «  Fructus  autem  Spiri¬ 
tus  est  charitas,  gaudium,  pax,  »  etc.  Denique 
illud,  etenim  non  credentes  inhabitare  Dominum 
Deum,  significat,  etiam  incredulos  per  dona  Spi¬ 
ritus  Sancti  conversos  esse  ad  Christum ,  et  ad 
bonam  captivitatem  pertinere  coepisse.  Ubi  illud, 
etenim,  ponitur  pro  etiam  :  nam  in  hebreeo  non 
est  >D  chi,  sed  aph,  quod  significat,  etiam ,  ve- 
rumtamen ,  insuper.  Unde  S.  Hieronymus  vertit  : 

Insuper,  et  non  credentes  inhabitare  Dominum  Deum. 

Itaque  sensus  est :  «  Cepisti  captivitatem,  accepisti 
dona  in  hominibus,  »  etiam  eos  cepisti  captivos, 
et  pro  iis  accepisti  dona,  qui  antea  «  non  crede¬ 
bant  Dominum  Deum  inhabitare  in  homine,  »  id 
est,  non  credebant  Verbum  carnem  facium  esse, 
et  inhabitasse  in  nobis;  vel  non  credebant  Do¬ 
minum  Deum  inhabitare  in  monte  sancto ,  id  est 
in  Ecclesia  Christianorum. 

21.  Benedictus  Dominus  die  quotidie  :  pro-  Vcrs.au 
sperum  iter  faciet  nobis  Deus  salutarium  nos¬ 
trorum- 

vers. 22.  22.  Deus  noster,  Deus  salvos  faciendi;  et 

Domini,  Domini  exitus  mortis. 

Graeci  conjungunt  verba  praecedentia  cum  hoc 
versiculo,  hoc  modo,  Rupto;  o  ©si?  eoXcpT-.c,  eOXopTo; 
Kupto?  ru.es av  *a6’  ru.epav.  Dominus  Deus  benedictus 
Dominus ,  et  finiunt  praecedentem  versiculum  in 
illis  verbis,  etenim  inhabitare ;  et  sic  legunt  etiam 
S.  Augustinus  et  S.  Hilarius.  Sed  noster  Inter¬ 
pres  vertit  conformiter  ad  hebraicum  codicem. 
Et  S.  Hieronymus,  in  epist.  ad  Simiam  et  Fre- 
tellam ,  reprehendit  lectionem  Graecorum,  et 
confirmat  nostram  ut  veriorem.  Igitur  Propheta 
posteaquam  descripsit  ascensionem  Christi ,  qui 
nobis  dux  fuit  ad  patriam  coelestem,  agit  gratias 
Deo,  ac  dicit  :  «  Benedictus  sit  Dominus  per 
singulos  dies.  »  Id  enim  significat  die  quotidie ; 
nam  Interpres  latinus  reddidit  ad  verbum,  quod 
invenit  in  graeco;  sed  in  hebraeo  est,  DV  OV 
iom ,  iom  die  die,  id  est  omni  die ,  sive  de  die  in 
diem.  Benedicimus  autem  Deum  omni  die,  quia 
omni  die  nobis  benefacit.  «  Prosperum  iter  faciet 
nobis,  »  id  est  benefaciet  nobis  omni  die,  quia 
non  deseret  nos  in  hoc  itinere,  quod  facimus 
omni  die ,  donec  ad  aeternitatis  diem  perveneri¬ 
mus.  Vox  hebraica  DDiP  iahamos  significat  por¬ 
tabit ,  quam  unam  vocem  expressit  Interpres  tri¬ 
bus  vocibus,  prosperum  iter  faciet ;  vere  enim 

Prospere  prospere  ambulat,  qui  portatur  a  Deo.  In  graeco 

ambulat  est  etiam  unicum  verbum,  xomvoUdou ,  quod  sig- 

Zri  nificat  prosperare  iter ,  complanando  videlicet 

Deo.  viam,  et  impedimenta  removendo.  Itaque  pro¬ 
mittitur  hoc  loco  continua  assistentia  gratiaj  Dei, 
dum  peregrinamur  a  Domino.  «  Deus  salutarium 
nostrorum,  »  id  est  prosperabit  nobis  iter  Deus, 
qui  est  auctor  totius  nostrae  salutis ;  non  enim  indi¬ 
gemus  simplici  salute,  sed  multiplici,  qui  multi¬ 
plici  periculo  sumus  obnoxii.  «  Deus  noster,  Deus 
salvos  faciendi,  »  id  est,  non  sine  causa  dixi, 
Deum  prosperaturum  iter  nobis,  et  salutes  multas 
allaturum:  nam  hoc  est  illi  proprium,  haec  est 
ejus  natura;  ipse  enim  Deus  noster,  est  Deus  sal¬ 
vans,  Deus  misericors  et  pius.  «  Et  Domini,  Do¬ 
mini  exitus  mortis,  »  id  est,  et  ab  ipso  provenit 
evasio  mortis,  sive  egressio  a  morte.  Pro  illud. 
Domini ,  Domini ,  in  hebraeo  sunt  duo  nomina  : 
unum  quatuor  litterarum,  quod  est  proprium 
Dei,  et  in  Scripturis  non  pronuntiatur,  sed  loco 
ejus  legitur  Adonai ;  alterum  nomen  est, 
Adonai,  quod  Dominum  significat.  Itaque  sensus 
est  :  et  Dei  nostri,  qui  est  verus  Dominus  om¬ 
nium  rerum,  sunt  «  exitus  mortis,  »  id  est,  libe¬ 
ratio  a  morte  sive  evasio  mortis,  ipse  enim  est  vita 
aeterna,  et  eam  nobis  communicabit,  cum  finita 
peregrinatione  transferet  nos  de  morte  ad  vitam. 

Vers.  23.  23.  VeRUMTAMEN  DEUS  CONFRINGET  CAPITA  INI¬ 

MICORUM  SUORUM  *.  VERTICEM  CAPILLI  PERAMBU¬ 
LANTIUM  IN  DELICTIS  SUIS. 

Docuit  quid  faciet  Dominus  amicis  suis :  docet 


nunc  quid  faciet  inimicis,  qui  increduli,  perman¬ 
serint,  atque  a  regno  ejus  alieni  esse  voluerint. 
«Confringet,  inquit,  Deus  capita  inimicorum  suo¬ 
rum,  »  id  est,  superbiam  inimicorum  suorum  hu¬ 
miliabit  ,  dum  eos  ad  inferos  aeternis  cruciatibus 
puniendos  damnabit.  «  Verticem  capilli  peram¬ 
bulantium  in  delictis  suis.  »  Idem  aliis  verbis  re¬ 
petit,  ac  declarat  more  suo  Propheta  :  nam  quod 
dixerat  capita,  nunc  dicit  verticem  capilli,  id  est, 
verticem  crinitum,  superbum  ac  vanum  confrin¬ 
get;  quod  dixerat  inimicorum ,  nunc  dicit  peram¬ 
bulantium  in  delictis  suis  :  illi  enim  soli  sunt  ini¬ 
mici  Dei ,  qui  non  ambulant  in  lege  Domini ,  sed 
in  deliciis  suis,  hoc  est,  qui  tempus  vitae  suae  pec¬ 
cando  consumunt.  Paulo  aliter  exponit  S.  Hilarius :  inimici 
vult  enim  per  capita  inimicorum  Dei,  intelligi  fci  quid 
principes  tenebrarum,  id  est,  principes  daemo-  sint' 
num,  quos  Dominus  dicit  «perambulare  verticem 
capilli,  »  id  est,  insidere  et  dominari  capitibus 
hominum  perversorum;  «  in  delictis  suis,»  quia 
ad  hoc  solum  insident,  et  dominantur  capitibus 
hominum  impiorum,  ut  eos  ad  varia  delicta  alli- 
ciant. 

24.  Dixit  Dominus  ;  Ex  Basan  convertam,  vers.  24. 

CONVERTAM  IN  PROFUNDUM  MARIS. 

25.  Ut  INTINGATUR  PES  TUUS  IN  SANGUINE,  ^ers.  25. 
LINGUA  CANUM  TUORUM  EX  INIMICIS  AB  IPSO. 

Confirmat  Deus  sententiam  Prophetae  de  perdi¬ 
tione  impiorum.  «  Dixit  Dominus,  ex  Basan  con¬ 
vertam,  convertam  in  profundum  maris, »  id  est, 
ego  Dominus  abstraham  inimicos  meos  ex  Basan, 
regione  uberrima  et  pinguissima,  et  «projiciam 
in  profundum  maris, »  ut  olim  egi  cum  Pharaone. 
Convertam  videlicet  impios  a  delictis  et  volupta¬ 
tibus  in  ultimam  perditionem;  tantaque  erit  hos¬ 
tium  strages,  «  ut  pes  tuus,  »  o  popule  meus, 

«  intingatur  in  sanguine  »  occisorum,  et  lingua 
canum  tuorum  tingatur  ab  ipso  sanguine  ex  ini¬ 
micis  effuso.  Haec  mihi  videtur  sententia  apte  co¬ 
haerens  cum  superioribus.  In  hebraeo  habetur, 
mimmetsuloth  iam,  ex  profundis  maris , 
quae  videtur  lectio  contraria  lectioni  nostrae  edi¬ 
tionis  Vulgatae,  quam  tamen  habuerunt  S.  Hilarius, 

S.  Augustinus  et  S.  Hieronymus  in  Commentario . 

Et  quamvis  in  hebraeo  sit  praepositio  Dmin ,  quae 
significat  eae,  vel  ab,  tamen  ponitur  aliquando  pro 
3  be,  quae  significat  in;  et  contra  in  ponitur  pro 
ab ;  nam  Eccle.  n ,  ubi  legimus  :  «  Cogitavi  dis¬ 
trahere  a  vino  carnem  meam,  »  in  hebraeo  est,  in 
vinum.  Sed  S.  Hieronymus  recte  judicavit,  in  po¬ 
situm  esse  pro  a,  vel  ab;  et  contra,  Deut.  xxxui, 
ubi  legimus  :  «  Dominus  de  Sina  venit,  »  Rabbi 
David  existimavit  positum  esse  de  pro  in,  quia 
«Dominus  in  Sina  montem  venit,  »  non  de  Sina, 
quando  legem  dedit.  Scio  hos  versiculos  varie 
explicari,  et  tot  esse  expositiones,  quot  sunt  auc¬ 
tores.  Ideo  in  tanta  obscuritate  licitum  mihi  esse 
duxi,  novam  expositionem  excogitare,  quam  lec¬ 
torum  judicio  permitto. 

Yers.  26.  26.  VlDERUNT  INGRESSUS  TUOS,  DEUS  ,  in- 

guessus  Dei  mei  ,  Regis  mei  ,  qui  est  in 
SANCTO. 

Explicata  victoria,  et  triumpho  Christi  de  hosti¬ 
bus  ejus,  docet  Propheta  eos,  qui  testes  fuerunt 
tantarum  rerum ,  coepisse  illas  toti  mundo  cum 
cantu  et  laetitia  publicare.  «  Viderunt,  inquit,  in¬ 
gressus  tuos,  Deus,  »  id  est,  non  desunt  qui  vide¬ 
rint  itinera  tua,  Christe  Deus,  actiones  tuas,  prae¬ 
lia  tua,  victorias  tuas,  «  ingressus,  inquam,  tuos, 
qui  es  Deus  meus,  et  Rex  meus,  qui  nunc  es  in 
sanctuario  tuo ,  »  sive  summum  coelum,  sive  Ec¬ 
clesia  sanctum  habitaculum  ejus  dicatur  ;  nam 
utrumque  est  verum ;  est  enim  Christus  in  coelo 
per  praesentiam  visibilem,  in  Ecclesia  per  fidem 
et  providentiam. 

Vers.  27.  27.  PROVENERUNT  PRINCIPES  CONJUNCTI  PSAL- 

I. ENiTB.US ,  IN  MEDIO  JUVENCULARUM  TYMPANIS¬ 
TRIARUM. 

Alludit  Propheta  ad  id  quod  fecerunt  filii  Israel, 
quando  Deus  liberavit  populum  suum  de  manu 
Pharaonis,  tunc  enim  Moses  princeps  populi  cum 
aliis  filiis  Israel  cantavit  canticum  illud,  Exod.  xv : 
«  Cantemus  Domino,  gloriose  enim  magnificatus 
est.  Et  Maria  soror  Mosis,  cum  sequentibus  se 
mulieribus  sumpsit  tympanum,  et  ludebat  lau- 
dans  Deum. »  Sic  igitur  quando  viderunt  principes 
Ecclesiarum  Christi  victoriam  et  triumphum,  quo 
de  potestate  Satanae  liberati  sumus,  praevenerunt 
ipsi  alias  gentes  et  populos,  ut  Christi  laudes 
praedicarent  et  resonarent.  «  Conjuncti  psallen¬ 
tibus,  »  id  est,  conjuncti  sanctis  angelis  in  coelo 
psallentibus  ob  eamdem  victoriam ,  «  in  medio 
juvencularum  tympanistriarum,  »  id  est,  psallen¬ 
tibus  angelis  in  medio  animarum  sanctarum,  quae 
cum  Christo  in  cmlo  ascenderunt,  quee  dicuntur 
juvenculae,  quoniam  recens  vitam  beatam  ducere, 
et  cum  angelis  Deo  assistere ,  eique  psallere  et 
cantare  coeperunt. 

Vers.  28.  28.  In  ECCLESIIS  BENEDICITE  DEO,  DOMINO  DE 

fontibus  Israel. 

Hic  versiculus  est  quasi  parenthesis,  qua  Pro¬ 
pheta  praevidens  futuram  laetitiam  principum  Ec¬ 
clesiae,  hortatur  eos,  ut  «  in  Ecclesiis, »  quas  fun¬ 
daturi  erant,  pergant  «  benedicere  Domino  Deo, 
de  fontibus  Israel  »  materiam  laudis  haurientes; 
vocat  autem  fontes  Israel  promissiones  Dei  ad  Pa¬ 
triarchas,  et  vaticinia  Prophetarum  praedicentium 
ea,  quae  nunc  impleta  esse  videmus  et  gaudemus. 
Illud,  Deo  Domino,  legi  debet  cum  distinctione 
hoc  modo  :  «In  Ecclesiis  benedicite  Deo,  Domino 
de  fontibus  Israel,»  id  est,  «benedicite  Deo  in  Ec¬ 
clesiis,  »  benedicite,  inquam,  «  Domino  de  fonti¬ 
bus  Israel.  »  Sic  enim  distinguitur  hic  versiculus 
in  codicibus  hebraicis ,  et  hoc  modo  distinctus 
majorem  habet  venustatem. 


29.  IBI  BENJAMIN  ADOLESCENTULUS  IN  MENTIS  Vers.  20. 
EXCESSU. 

30.  Principes  Juda,  duces  eorum;  principes  vers.30. 
Zabulon,  principes  Nepiitalim. 

Redit  ad  superiorem  narrationem,  et  explicat 
qui  sint  illi  principes,  de  quibus  dixit :  «  Praeve¬ 
nerunt  principes.  »  Isti,  inquit,  sunt  «  Benjamin 
adolescenlulus, principes  Juda,  et  principes  Zabu¬ 
lon,  et  Nephthali,  »  per  quae  nomina  intelligunt 
communiter  latini  Patres ,  Hilarius ,  Hieronymus 
et  Augustinus,  et  graeci  expositores  Theodoretus 
et  Euthymius,  sanctos  Apostolos,  qui  consti¬ 
tuti  sunt  a  Deo  principes  super  omnem  terram, 

Psalm.  xliv;  ac  primo  loco  nominatur  «  Benjamin 
adolescenlulus,  »  per  quem  intelligitur  apostolus  Aposto. 
Paulus,  qui  erat  de  tribu  Benjamin,  et  qui  novis-  lus  Pau- 
simus  fuit  vocatione,  «sed  plus  omnibus  labora- 
vit,  »  praedicando  et  laudando  victoriam  Christi :  co"  nomi- 
et  is  «  in  mentis  excessu  »  ita  conjunctus  fuit  natur, 
psallentibus  in  tertio  coelo  et  in  paradiso  ,  ut  ne¬ 
sciret,  «  an  tunc  in  corpore  esset,  vel  extra  cor¬ 
pus,  »  ut  ipse  testatur  11  Corinth.  xii.  Per  principes 
Juda  intelliguntur  Apostoli,  qui  erant  de  tribu 
Juda,  et  Christi  fratres  dicuntur  in  Evangelio, 
quod  essent  filii  Cleophee,  fratris  Joseph,  sponsi 
B.  Virginis,  ut  ex  Hegesippo  refert  Eusebiuslib.  III 
Hist.  cap.  xi,  juxta  versionem  Ruffini,  videlicet  Ja- 
cobnSjSimeon,  Judas.  Principes  Zabulon  et  Neph- 
thali  dicuntur  apostoli  caeteri,  Petrus  et  Andraeas, 
Jacobus  et  Joannes,  Philippus,  Matthaeus,  et  caeteri, 
qui  erant  a  Bethsaida,  vel  Capharnaum  et  vicinis 
civitatibus,  ad  sortem  Zabulon  et  Nephthali  per¬ 
tinentibus;  quod  colligitur  ex  Evangelio  S.  Mat¬ 
thaei  ,  qui  scribit  cap.  iv  :  «  Cum  audisset  Jesus , 
quod  Joannes  traditus  esset,  secessit  in  Galilaeam, 
et  relicta  civitate  Nazareth  habitavit  Capharnaum 
maritima  in  finibus  Zabulon  et  Nephthali,  ut  adim¬ 
pleretur  quod  dictum  est  perlsaiam  prophetam: 

Terra  Zabulon,  et  terra  Nephthali  via  maris  trans 
Jordanem  Galilaeae  gentium,  populus  qui  sedebat 
in  tenebris  vidit  lucem  magnam,  sedentibus  in 
regione  umbrae  mortis  lux  orta  est  eis. »  Sed  quo¬ 
niam  ex  captivitate  non  redierunt  decem  tribus, 
sed  sola  tribus  Juda  et  Benjamin  cum  Levitis,  ut  gola  tl.._ 
colligitur  ex  lib.  I  Esdrce,  Apostoli  dicuntur  prin-  bus.Juda 
cipcs  Zabulon  et  Nephthali,  vel  quia  in  sortibus  ho-  et  Benja- 
rum  duorum  Patriarcharum  habitabant;  vel  quia 
forte  pauci  aliqui  ex  his  tribubus  redierint  ad-  redie- 
mixtiJudaeis  :  quod  cogimur  dicere  de  Anna  pro-  runt.  ei 
phetissa,  quae  dicitur  fuisse  de  tribu  Azer,  Luc.  ii.  catpt^1" 
Miratur  Calvinus  haeresiarcha  in  Antidoto  Concita 
Tridentini ,  quid  cogitaverit  Interpres  noster  la- 
tinus,  quando  vertit  :«  Benjamin  adolescentulus 
in  mentis  excessu ,  »  cum  in  hebraeo  non  habea¬ 
tur,  in  mentis  excessu,  sed,  dominator  eorum.  At  nos 
miramur  Calvinum  non  cogitasse,  a  latino  Inter¬ 
prete  redditum  fidelissime  fuisse,  quod  est  in 
graeco  :  Vulgata  enim  latina  editio  Psalterii  ex 
graeco  expressa  est,  non  ex  hebraeo.  Sed  neque 


Veis.  3:. 


Vers. .  2. 

dissentit  lectio  grasca,  vel  latina  ab  hebraica  bene 
intellecta,  ut  eam  intellexerunt  Septuaginta  In¬ 
terpretes.  Vox  enim  hebraica  011  rodem ,  si  de¬ 
ducatur  a  verbo  f]T1  vadati ,  significat  dominator 
eorum,  ut  Calvinus  dicit  secutus  Rabbinos.  Sed  si 
deducatur  a  verbo  DII  radam,  ut  eam  deduxe¬ 
runt  Septuaginta  Interpretes ,  significat  altissime 
dormiens,  sive  mentis  excessum  patiens.  Pro  illo  au¬ 
tem,  duces  eorum,  vertunt  alii,  in  purpura  sua:  sed 
vox  hebraica  onon  rigmatham  utroque  modo 
reddi  potest,  et  sensus  est  idem. 

31.  Manda,  Deus,  virtuti  tu^e;  confirma 
iioc,  Deus,  quod  operatus  es  in  nobis. 

Descripta  victoria  Christi,  et  laetitia  Apostolo¬ 
rum,  petit  a  Deo  Propheta,  ut  potentiam  suam, 
quam  exercuit  in  superandis  hostibus,  et  consti¬ 
tuenda  Ecclesia,  iterum  exerceat  in  confirmando 
et  conservando  opere  suo.  «  Manda,  inquit,  vir¬ 
tuti  tuae,  »  id  est,  impera  potentiae  tuae,  ut  operi 
inchoato  assistat  illudque  conservet  et  augeat. 
Explicat  deinde  hoc  ipsum  clarioribus  verbis , 
dicens  :  «  Confirma  hoc,  Deus,  quod  operatus  es 
in  nobis,  »  id  est,  liberasti  nos  de  potestate  Sa¬ 
tanae,  transtulisti  in  regnum  Filii  tui,  plantasti 
Ecclesiam  sanguine  ejusdem  Filii  tui,  effudisti  in 
nos  Spiritum  adoptionis  filiorum;  «  confirma 
haec  omnia,  »  quae  opera  sunt  misericordiae  tuae. 
In  hehraeo  habetur  :  Mandavit  Deus  tuus  virtuti 
tuce;  sed  vox  hebraica  nijf  tsiwah  potest  esse 
praeteritum,  mandavit,  et  imperativum,  manda. 
Sed  illud  pronomen  additum  nomini  Deus,  cum 
dicitur,  Deus  tuus,  totam  sententiam  obscurat. 
Itaque  suspicor  esse  additum,  et  non  fuisse  in  co¬ 
dicibus  quos  habuerunt  Septuaginta  Interpre¬ 
tes;  nam  omnes  veteres  Graeci  et  Latini  legunt: 
«Manda,  Deus,  virtuti  tuae,»  dum  exponunt  hunc 
versiculum  ex  interpretatione  Septuaginta.  Sanc¬ 
tus  enim  Hieronymus  vertit  quidem  ex  hebraeo : 
Praecepit  Deus  tuus  de  fortitudine  tua ;  tamen  in 
Commentario  legit  et  exponit  cum  aliis  Patribus  : 
Manda,  Deus,  virtuti  tuce. 

32.  A  TEMFLO  TUO  IN  JERUSALEM,  TIBI  OFFERENT 
REGES  MUNERA. 

Potest  hic  versiculus  intelligi  de  regibus,  qui  in 
coelo  cum  Christo  regnant,  et  tunc  sensus  est:  A 
templo  quod  est  in  coelesti  Jerusalem,  tibi  Deo 
sancti,  qui  regnant  cum  Christo,  offerent  mu¬ 
nera,  id  est,  sacrificia  laudis  perpetuae.  Potest 
etiam  intelligi  de  regibus  spiritualibus,  id  est, 
de  sacerdotibus  Ecclesiae,  de  quibus  paulo  ante 
dictum  est :  «  Dum  discernit  coelestis  reges  super 
eam ;  »  et  tunc  sensus  est  :  «  A  templo ,  »  quod 
est  in  Ecclesia  catholica,  «  tibi  »  Deo  sacerdotes, 
qui  sunt  ministri  regni  tui ,  et  populum  vice  tua 
regunt,  «  offerent  munera,  »  id  est,  sacrificia  Eu¬ 
charistica,  sacrificia  item  laudum  et  precum,  sa¬ 
crificia  denique  conversionis  animarum.  Postremo 
potest  intelligi  de  regibus  temporalibus ;  et  tunc 


illud,  a  templo,  exponendum  est,  propter  tem¬ 
plum,  id  est,  propter  sanctitatem  templi  tui,  quod 
est  in  Ecclesia,  offerent  tibi  reges  terrae  munera 
pretiosa  ad  ipsius  templi  ornatum,  et  ad  alendos 
templi  ministros  :  de  qua  oblatione  regum  multa 
praedicit  Isaias  cap.  lx  et  lxvi. 

33.  Increpa  feras  arundinis,  congkegatio  vers.  3j. 

TAURORUM  IN  VACCIS  POPULORUM,  UT  EXCLUDANT 
EOS  QUI  PROBATI  SUNT  ARGENTO. 

Convertit  nunc  orationem  ad  hostes  Ecclesiae, 
qui  pacem  ejus  perturbare  satagunt,  ne  munera 
laudum,  et  sacrificia  bonorum  operum  offeran¬ 
tur  Deo  :  ac  primum  loquitur  de  hostibus  invisi¬ 
bilibus,  ut  exponunt  S.  Hilarius  ex  Latinis,  et  Eu- 
thymius  ex  Graecis.  Ait  i&itur  :  « Increpa, »  id  est, 
exterre,  coerce,  reprime  «  feras  arundinis;  »  per 
feras  arundinis  intelliguntur  bestiae  silvestres,  quae 
latent  inter  arundineta,  et  per  has  bestias  descri¬ 
buntur  daemones,  qui  libenter  versantur  inter 
homines  vanos  et  leves,  et  in  locis  humenlibus, 
ubi  regnat  luxuria.  Sic  enim  de  diabolo  sub  fi-  DiaM.is 
gura  Behemoth  loquitur  Dominus  in  lib.  Job. 
cap.  xl  :  «Sub  umbra  dormit,  in  secreto  calami,  hnmentl- 
et  in  locis  humentibus.  »  Deinde  addit  de  horni-  b  is  ia 
nibus  :  «  Congregatio  taurorum  in  vaccis  populo-  T"lblls 
rum,  »  id  est,  congregatio  principum  impiorum  |ailljli 
saevientium  instar  taurorum.  «  In  vaccis  populo¬ 
rum,  »  id  est,  in  medio  populorum  insipientium 
et  insanientium  instar  vitulorum  sive  juvencarum 
(nam  in  hebraeo  per  CZMCy  "hyjZ  leheglei  ham- 
mim,  exprimitur  non  solum  genus  femininum,  sed 
etiam  juventus),  «  congregatio,  »  inquam,  facta 
est,  «ut excludant  eos  qui  probati  sunt  argento, » 
id  est,  convenerunt  principes  et  populi  impii,  Sa¬ 
tana  instigante  et  impellente,  ut  excludant ,  reji¬ 
ciant,  ad  nihilum  redigant  praedicatores  fidei,  qui 
probati  sunt  instar  argenti  in  fornace  ignis,  et  in¬ 
venti  purissimi  et  fidelissimi.  Itaque  significantur 
his  verbis  persecutiones  gravissimae,  tum  Judaeo¬ 
rum,  tum  paganorum,  quae  exortae  sunt  post 
Christi  ascensionem  in  ccelum.  S.  Augustinus  per 
feras  arundinis,  sive  calami,  ut  ipse  legit,  intelli- 
git  haereticos,  qui  calamo,  id  est  scriptura,  ve¬ 
xant  Ecclesiam.  Et  illud  ut, excludant  eos  qui  pro-  Haeretici 
bati  sunt  argento,  exponit  in  hunc  sensum,  ut  fa-  f“rc«nt 
ciant  eminere  eos  qui  probati  sunt,  ut  argen-  si^e~ 
tum  excluditur  ab  artificibus,  quando  ex  massa 
impolita  excludunt  vas  argenteum,  id  est,  appa¬ 
rere  et  eminere  faciunt.  Haeretici  enim  exercent 
Ecclesiam,  et  occasionem  praebent,  ut  multi  viri 
docti  et  probi  emineant  in  intelligentia  Scriptu¬ 
rarum. 

34.  Dissipa  gentes,  qu^e  bella  yolunt  ;  ve-  vers.  34. 
N1ENT  LEGATI  EX  aEGYPTO,  iETHlOPIA  PRAEVENIET 

manus  ejus  Deo. 

Praedicit  nunc  victoriam  adversus  persecutores. 

«  Dissipa,  » inquit,  «  gentes,  » id  est,  tu  dissipabis 
omnes  qui  bella  movent  adversus  populum  tuum; 

et  tunc  «  venient  legati  ex  jEgypto»  pacem  peten¬ 
tes,  et  subjectionem  profitentes;  et  «  Aethiopia,» 
quae  longius  distat,  «praeveniet  manum  ejus  Deo, » 
id  est,  praeveniet  apud  Deum  manum  Aegypti  offe¬ 
rentis  munera.  Nominat  Propheta  Aegyptum ,  et 
Aethiopiam  :  illam,  ut  valde  inimicam  verae  reli¬ 
gionis  ;  istam,  ut  valde  longinquam.  Volunt  au¬ 
tem  Patres  per  Aethiopiam  praevenientem,  signifi¬ 
cari  eunuchum  Candacis  reginae  yEthiopum,  qui 
ad  fidem  Christianam  adjunctus  est  multo  antea, 
quam  eadem  fides  ad  Aegyptum,  aliasque  genti¬ 
lium  regiones  pervenisset;  de  qua  re  lege  cap.  vui 
Actor.  Apostol. 

v«rs.  35.  35.  Regna  terrae,  cantate  Deo,  psallite 

Domino;  psallite  Deo,  qui  ascendit  super  coe¬ 
lum  COELI  AD  ORIENTEM. 

Pergit  praedicare  per  modum  exhortantis , 
conversionem  Gentilium  ad  fidem  Christianam. 
«  Regna  terrae,  »  id  est,  totius  terrae,  non  solum 
regnum  Israel,  autJuda,  «cantate  Deo,»  ex  fide  ag¬ 
noscentes  verum  Deum,  cantate  laudes  ejus.  «Psal¬ 
lite  Domino, »  non  solum  verbis  cantate,  sed  etiam 
bonis  operibus  «  psallite  Deo ,  qui  ascendit  su¬ 
per  coelum  coeli  ad  orientem, »  id  est,  qui  postea- 
quam  ascendit  in  altum,  sedet  in  summo  coelo 
ad  fontem  lucis,  unde  oritur  omne  lumen.  Inhe- 
braeo  et  graeco  codice  non  sunt  illa  duo  verba, 
psallite  Deo ;  et  S.  Hieronymus,  in  epist.  ad  Simiam 
et  Fretellam,  dicit  esse  supervacanea;  tamen  nihil 
obest,  quod  in  nostra  editione  legantur ,  cum  ni¬ 
hil  sint,  nisi  repetitio  praecedentium  verborum. 
Illud  autem,  ascendit  super  coelum  caeli,  non  signi¬ 
ficat,  ascendit  in  caelum,  sed  sedet  super  caelum :  vox 
enim  hebraica  est  3D1  rocheb ,  quae  non  signifi¬ 
cat,  sursum  ascendere,  sed  equitare,  vel  curru  vehi , 
ut  supra  diximus  ad  illa  verba  :  «  Qui  ascendit 
super  occasum.  »  Itaque  significat  Propheta  Chri¬ 
stum  Dominum  post  ascensionem  in  coelum ,  de 
qua  locutus  est,  cum  ait :  «Ascendisti  in  altum,» 
esse  coepisse  ipso  coelo  altiorcm  et  superiorem , 
quippe  qui  sedet  super  coelum ,  ut  eques  super 
Christus  equum,  vel  auriga  super  currum,  vel  rex  super 
post  as*  solium.  Illud  autem,  ad  orientem,  optime  cohaeret 
npra?°e'st  cum  eo  >  quod  supra  dictum  est  :  «  Qui  ascendit 
ipso  coelo  super  occasum, » id  est,  quia  sub  se  habet  tenebras 
aitior  et  omneSj  jpse  est  in  luce,  vel  ad  lucem  inaceessibi- 
npenor.  jerQ ^  un^e  orjtur  iumen  omne,  quod  communi¬ 
catur  angelis  et  hominibus.  S.  Hieronymus  ver¬ 
tit.:  Qui  ascendit  super  coelum  coeli  a  principio.;  et 
vere  vox  hebraica  Qlp  kedem  utrumque  signifi¬ 
cat,  et  orientem ,  et  principium,  et  utrumque  est 
verum.  Christus  enim,  ut  Deus,  a  principio  sedit 
super  coelum  coeli,  et  ut  homo,  post  resurrectio¬ 
nem  ascendit  in  coelum,  et  nunc  est  super  coelum 
coeli  ad  orientem,  assistens  aeterno  et  supremo 
Orienti,  id  est  fonti  lucis. 

Ver»,  sa.  36.  Ecce  dabit  voci  sujE  vocem  virtutis  : 

DATE  GLORIAM  DEO  SUPER  ISRAEL  :  MAGIFICENTIA 
EJUS,  ET  VIRTUS  EJUS  IN  NUBIBUS. 

37.  Mirabilis  Deus  in  sanctis  suis;  Deus  vers. 37. 
Israel,  ipse  dabit  virtutem  et  fortitudinem 
plebi  suas  ,  benedictus  Deus. 

Hos  duos  versiculos  referunt  graeci.  Theodore- 
tus  et  Euthymius ,  ad  missionem  Spiritus  Sancti, 
quando  post  ascensionem  Domini ,  induti  sunt 
Apostoli  virtute  ex  alto.  Sed  latini,  Hilarius  ,  Au¬ 
gustinus  et  Hieronymus  referunt  ad  secundum 
adventum  Christi :  et  hoc  magis  probo.  Hic  enim 
Psalmus  ( ut  initio  diximus )  omnia  mysteria  utri- 
usqne  Testamenti  complectitur.  «  Ecce,  inquit, 
dabit  voci  suae  vocem  virtutis,  »  id  est,  qui  hu¬ 
milis  apparuit,  «  et  sicut  agnus  coram  tondente 
obmutuit,  »  ut  dicit  Isaias  cap.  liii.  nunc  «  sedet 
super  coelum  coeli,  »  et  paulo  post  «  dabit  voci 
suae,»  ut  sit  vox  virtutis,  id  est,  vox  potentissima 
et  efficacissima  :  quod  fiet  quando  «omnes  mor¬ 
tui  audient  vocem  Filii  Dei,  et  resurgent  qui  bona  Vox 
fecerunt  in  resurrectionem  vitae ;  qui  vero  mala  Christi 
egerunt,  in  resurrectionem  judicii ,  »  ut  habetur 
Joan.  v  :  nulla  enim  vox  potentior  cogitari  po-  ma? 
test.  Vox  quidem  virtutis  fuit,  quae  dixit  :  «  Ado¬ 
lescens,  tibi  dico,  surge,  »  Luc.  vn ;  et  :  «  Lazare, 
veni  foras,  »  Joan.  xi.  Sed  vox,  quae  cineres  om¬ 
nium  hominum  ab  initio  mundi  defunctorum, 
subito  formabit,  animabit,  excitabit,  quantae  tan¬ 
dem  virtutis  erit?  Vox  item  maximae  virtutis  erit, 
quae  dicet:  «  Ite,  maledicti,  in  ignem  aeternum,» 

Matth.  xxv;  et :  «  Venite,  benedicti,  possidete  pa¬ 
ratum  vobis  regnum ;  »  cui  voci  absque  ulla  re¬ 
sistentia,  vel  retractatione  respondebit  effectus. 

Certe  comparatione  ad  hanc  vocem ,  omnia  om¬ 
nium  principum  edicta  et  imperia  nullius  virtu¬ 
tis  existimanda  sunt.  Recte  igitur  subjungit  : 

«  Date  gloriam  Deo  super  Israel,  »  id  est,  glorifi¬ 
cate  Deum  super  beneficia  in  dectosejus  collata. 
«Omnia  enim  propter  electos,  »  inquit  Aposto¬ 
lus  11  Tim.  ii.  «  Magnificentia  ejus,  et  virtus  ejus 
in  nubibus,  »  id  est,  «  date  gloriam  Deo  super 
Israel,  »  quoniam  magnificentia  Dei,  et  potentia 
Dei  manifestabitur  maxima  «super  Israel  in  nu¬ 
bibus  cceli,  »  quando  videlicet  «  rapientur  electi 
in  nubibus  obviam  Christo ,  »  ut  ait  B.  Paulus 
I  Tiiessal.  iv,  et  in  ipsis  nubibus  erunt  sedentes, 
quasi  in  soliis  coelestibus  et  sublimissimis  omnes 
electi  Dei  a  dextris,  et  a  sinistris  Judicis  omnipo¬ 
tentis.  Quare  exclamare  licet :  «Mirabilis  Deus  in 
sanctis  suis ;  »  tunc  enim  vere  totus  mundus  in- 
telliget  Deum  in  sanctis  suis  provehendis  ab  imo 
ad  summum,  a  summa  humilitate  ad  summam  et 
celsissimam  gloriam  plane  admirabilem  fuisse  : 
nam  «  Deus  Israel,  »  Deus  electi  populi  sui,  tunc 
«  dabit  virtutem  et  fortitudinem  plebi  suae, »  cum 
electos  suos  vera  immortalitate  et  impassibilitate 
donabit.  Neque  obstat  quod  in  hebraeo  legatur, 
mirabilis  Deus  in  sanctuariis  :  ipsi  enim  sancti  viri 
sunt  verissima  sanctuaria  Dei ;  neque  etiam  quod 

in  hebrseo  sit  in  secunda  persona,  in  sanctuariis 
tuis.  Videtur  enim  errore  scriptorum  id  accidisse. 
Nam  non  solum  Septuaginta  verterunt  in  tertia 
persona,  sed  etiam  S.  Hieronymus  vertit,  sanctua- 
rio  suo.  Denique  parum  retert  quod  in  hebraeosit. 
Terribilis  l)eus,  pro  quo  nos  habemus  :  Mirabilis 
Deus;  nam  utrumque  est  verum,  et  una  lectio 
explicat  aliam  :  discimus  enim  ex  lectione  he¬ 

braica,  Christum  in  die  novissimo  fore  mirabilem 
in  sanctis  suis ,  cum  magno  terrore  impiorum  : 
quanquam  omnis  admiratio  terrorem  quemdam 
incutere  soleat.  Concludit  Propheta  illis  verbis : 
«  Benedictus  Deus ; » id  enim  sequitur  ex  praedictis 
in  toto  Psalmo,  ut  omnes  Deum  benedicere  de¬ 
beant,  cum  ejus  misericordia  et  j  ustitia,  potentia  et 
sapientia,  ex  tot  mysteriis  miritice  declarata  sint. 


PSALMUS  LXIX 

SECUNDUM  HEBU^OS. 


V.  y.— 1.  In  finem,  pro  iis  qui  commutabuntur, 
David,. 

2.  Salvum  me  fac,  Deus  :  quoniam  intrave¬ 
runt  aquae  usque  ad  animam  meam. 

3.  Infixus  sum  in  limo  profundi,  et  non  est 
substantia. 

Veni  in  altitudinem  maris,  et  tempestas  de¬ 
mersit  me. 

4.  Laboravi  clamans,  raucae  factae  sunt  fau¬ 
ces  meae :  defecerunt  oculi  mei,  dum  spero  in 
Deum  meum. 

5.  Multiplicati  sunt  super  capillos  capitis 
mei,  qui  oderunt  me  gratis. 

Confortati  sunt  qui  persecuti  sunt  me  ini¬ 
mici  mei  injuste  :  quae  non  rapui,  tunc  exsol¬ 
vebam. 

6.  Deus,  tu  scis  insipientiam  meam,  et  de¬ 
licta  mea  a  te  non  sunt  abscondita. 

7.  Non  erubescant  in  me  qui  exspectant  te. 
Domine,  Domine  virtutum. 

Non  confundantur  super  me  qui  quaerunt  te, 
Deus  Israel. 

8.  Quoniam  propter  te  sustinui  opprobrium ; 
operuit  confusio  faciem  meam. 

9.  Extraneus  factus  sum  fratribus  meis,  et 
peregrinus  filiis  matris  meae. 

10.  Quoniam  zelus  domus  tuae  comedit  me, 
et  opprobria  exprobrantium  tibi  ceciderant  su¬ 
per  me. 

11.  Et  operui  in  jejunio  animam  meam,  et 
factum  est  in  opprobrium  mihi. 

12.  Et  posui  vestimentum  meum  cilicium ,  et 
factus  sum  illis  in  parabolam. 

13.  Adversum  me  loquebantur  qui  sedebant 
in  porta,  et  in  me  psallebant  qui  bibebant 
vinum. 

14.  Ego  vero  orationem  meam  ad  te.  Domine; 
tempus  beneplaciti ,  Deus. 


V.  s.  h.  —  Victori  pro  liliis 

David. 

Salva  me,  Deus  :  quoniam  venerunt  aquae 
usque  ad  animam. 

Infixus  sum  in  limo  profundi,  et  non  possum 
consistere. 

Veni  in  profundum  aquarum,  et  flumen 
[h.  fluctus ]  operuit  me. 

Laboravi  clamans,  exasperatum  est  guttur 
meum  :  defecerunt  oculi  mei,  exspectantes 
Deum  meum. 

Multiplicati  sunt  super  capillos  capitis  mei, 
qui  oderunt  me  gratis  : 

Confortati  sunt  qui  persequebantur  me  ini¬ 
mici  mei  injuste  :  quae  non  rapueram,  tunc 
reddebam. 

Deus,  tu  scis  stultitiam  meam,  et  peccata 
mea  a  te  non  sunt  abscondita. 

Non  confundantur  in  me  exspectantes  [al. 
qui  exspectant ]  te.  Domine  Deus  exercituum. 

Non  confundantur  in  me  qui  quaerunt  te, 
Deus  Israel. 

Quia  propter  te  portavi  opprobrium  :  operuit 
confusio  faciem  meam. 

Alienus  factus  sum  fratribus  meis,  et  pere¬ 
grinus  filiis  [al.  filius]  matris  meae. 

Quia  zelus  domus  tuae  comedit  me,  et  oppro¬ 
brium  exprobrantium  tibi  cecidit  super  me. 

Et  flevi  in  jejunio  animam  meam ,  et  factura 
est  in  opprobrium  mihi. 

Et  posui  vestimentum  meum  sacGum,  et  fac¬ 
tus  sum  eis  in  parabolam. 

Contra  me  loquebantur  qui  sedebant  in  porta, 
et  cantabant  bibentes  vinum  [h.  siceram]. 

Mea  autem  oratio  ad  te,  Domine,  tempus  re¬ 
conciliationis  [h.  placiti]  est. 

In  multitudine  misericordiae  tuae  exaudi  me, 
in  veritate  salutis  tuae. 

45.  Eripe  me  de  luto,  ut  non  infigar  :  libera 
me  ab  iis  qui  oderunt  me,  et  de  profundis 
aquarum. 

16.  Non  me  demergat  tempestas  aquae,  neque 
absorbeat  me  profundum,  neque  urgeat  super 
me  puteus  os  suum. 

17.  Exaudi  me.  Domine,  quoniam  benigna 
est  misericordia  tua;  secundum  multitudinem 
miserationum  tuarum,  respice  in  me. 

48.  Et  ne  avertas  faciem  tuam  a  puero  tuo; 
quoniam  tribulor,  velociter  exaudi  me. 

49.  Intende  animae  meae,  et  libera  eam; 
propter  inimicos  meos  eripe  me. 

20.  Tu  scis  improperium  meum,  et  confusio¬ 
nem  meam,  et  reverentiam  meam. 

21.  In  conspectu  tuo  sunt  omnes  qui  tribulant 
me  :  improperium  exspectavit  cor  meum,  et 
miseriam. 

Et  sustinui  qui  simul  contristaretur,  et  non 
fuit;  et  qui  consolaretur,  et  non  inveni. 

22.  Et  dederunt  in  escam  meam  fel,  et  in 
siti  mea  potaverunt  me  aceto. 

23.  Fiat  mensa  eorum  coram  ipsis  in  laqueum, 
et  in  retributiones,  et  in  scandalum. 

24-.  Obscurentur  oculi  eorum  ne  videant,  et 
dorsum  eorum  semper  incurva. 

25.  Effunde  super  eos  iram  tuam,  et  furor 
irae  tuae  comprehendat  eos. 

26.  Fiat  habitatio  eorum  deserta,  et  in  taber¬ 
naculis  eorum  non  sit  qui  inhabitet. 

27.  Quoniam  quem  tu  percussisti,  persecuti 
sunt,  et  super  dolorem  vulnerum  meorum  ad¬ 
diderunt. 

28.  Appone  iniquitatem  super  iniquitatem 
eorum,  et  non  intrent  injustitiam  tuam. 

29.  Deleantur  de  libro  viventium,  et  cum 
justis  non  scribantur. 

30.  Ego  sum  pauper  et  dolens  :  salus  tua, 
Deus,  suscepit  me. 

34 .  Laudabo  nomen  Dei  cum  cantico,  et  mag¬ 
nificabo  eum  in  laude. 

32.  Et  placebit  Deo  super  vitulum  novellum, 
cornua  producentem  et  ungulas. 

33.  Videant  pauperes,  et  laetentur;  quaerite 
Deum,  et  vivet  anima  vestra. 

34.  Quoniam  exaudivit  pauperes  Dominus,  et 
vinctos  suos  non  despexit. 


Deus  m  multitudine  misericordiae  tuae,  exaudi 
me  in  veritate  salutis  tuae. 

Erue  me  de  luto  ut  non  infigar;  libera  me 
ab  his  qui  oderunt  me,  et  de  profundis  aquarum. 

Ne  operiat  me  fluctus  aquae,  ne  absorbeat  me 
profundum,  et  non  coronet  super  me  puteus  os 
suum. 

Exaudi  me.  Domine,  quoniam  bona  est  mi¬ 
sericordia  tua ;  secundum  multitudinem  mise¬ 
rationum  tuarum  respice  ad  me. 

Et  ne  abscondas  faciem  tuam  a  servo  tuo  : 
quoniam  tribulor,  cito  [/i.  festina ]  exaudi  me. 

Accede  ad  animam  meam,  redime  eam  : 
propter  inimicos  meos  libera  me. 

Tu  scis  opprobrium  meum,  et  confusionem 
meam,  et  ignominiam  meam  :  coram  te  sunt 
omnes  hostes  mei. 

Opprobrio  contritum  est  cor  meum,  et  despe¬ 
ratus  sum. 

Et  exspectavi  qui  contristaretur,  et  non  fuit : 
et  qui  consolaretur,  et  non  inveni. 

Et  dederunt  in  escam  meam  fel,  et  in  siti 
mea  potaverunt  me  aceto. 

Sit  mensa  eorum  coram  eis  in  laqueum,  et 
in  retributiones  ad  corruendum. 

Contenebrentur  oculi  eorum  ne  videant , 
et  dorsum  [li.  lumbos  ]  eorum  semper  in¬ 
curva. 

Effunde  super  eos  indignationem  tuam,  et 
ira  furoris  tui  comprehendat  eos. 

Fiat  commoratio  eorum  deserta  :  in  taberna¬ 
culis  eorum  non  sit  qui  habitet. 

Quoniam  quem  tu  percussisti,  persecuti  sunt : 
et  ut  affligerent  vulneratos  tuos,  narrabunt. 

Da  iniquitatem  super  iniquitatem  eorum,  et 
non  veniant  in  justitia  tua. 

Deleantur  de  libro  viventium,  et  cum  justis 
non  scribantur. 

Ego  autem  pauper  et  dolens :  salus  tua,  Deus, 
suscepit  me. 

Laudabo  nomen  Dei  in  cantico,  et  magnifi¬ 
cabo  eum  in  confessione. 

Et  placebit  Domino  super  vitulum  novellum 
[h.  bovem  taurum] ,  cornua  efferentem  et  un¬ 
gulas. 

Videntes  mansueti  laetabuntur  :  qui  quaeritis 
Deum,  vivet  anima  vestra  [h.  cor  vestrum]. 

Quoniam  exaudivit  pauperes  Dominus,  et 
vinctos  suos  non  despexit. 

35.  Laudent  illum  coeli  et  terra,  mare  et  om¬ 
nia  reptilia  in  eis. 

3G.  Quoniam  Deus  salvam  faciet  Sion,  et  aedi- 
ficabuntur  civitates  Juda. 

Et  inhabitabunt  ibi,  et  haereditate  acquirent 
eam. 

37.  Et  semen  servorum  ejus  possidebit  eam, 
et  qui  diligunt  nomen  ejus,  habitabunt  in  ea. 


Laudent  eum  coeli  et  terra,  maria  et  omne 
quod  movetur  in  eis  : 

Quia  Deus  salvabit  Sion ,  et  aedificabit  civita¬ 
tes  Juda  :  et  habitabunt  ibi,  et  possidebunt 
eam. 

Et  semen  servorum  ejus  possidebit  eam,  et 
qui  diligunt  nomen  ejus  habitabunt  in  ea. 


Argumentum.  —  Sunt  preces  heminis  pro  Dei  causa  injuriam  patientis.  A  Davide  tempore  Absalonicae  seditionis 
compositas  esse  existimant  quidam  ;  Maurer  opinatur  esse  fusas  in  exsilio,  fortasse  ab  homine  qui  e  prophetis  esset, 
quique  non  suo,  sed  populi  nomine  loqueretur.  Hengstenberg  putat  in  eo  Psalmo  describi  miseriam  hominis  justi  in 
universum,  nec  certam  quamdam  historicamve  illius  occasionem  quterendam  esse.  Multa  habet  hoc  carmen  similia 
Psalmis  vt,  xxn,  xxv,  xxxvm,  xlii.  Versiculos  34-37  ,  quos  nonnulli  ab  aliena  manu  in  exsilio  Babylonico  adjecto» 
putant ,  strenue  defendit  Maurer.  Strophae  tres:  vers.  2-22,  precatio  cum  miseriae  descriptione  multiformi; 
vers.  23-29,  in  adversarios  imprecatio;  vers.  30-37,  gratiarum  actio  pro  liberatione.  E  priori  stropha  tres  quidam 
faciunt :  2-6,  7-13,  14-22. 


1.  Praecentori,  in  liliis,  carmen  Davidis. 

2.  Adjuva  me,  Deus, 

nam  venerunt  aquae  (miseriae)  usque  ad  animam  (vitam)  meam. 

3.  Mergor  in  luto  profundo  (propr.  profundi) , 
nec  est  statio; 

veni  in  profunda  aquarum, 
et  fluctus  obruit  me. 

4.  Fessus  sum  clamando, 

arefactum  est  guttur  meum,  contabuere  oculi  mei, 
exspectando  Deum  meum  (ejus  auxilium). 

5.  Multi  sunt  prae  capillis  capitis  mei  osores  mei  immeriti ; 
fortes  (alii,  numerosi)  perditores  mei,  hostes  mei  mendaces  : 
quod  non  rapui,  tunc  jubeor  restituere. 

6.  Deus,  tu  nosti  stultitiam  meam  (vitia  mea) , 
et  delicta  mea  te  non  latent. 

7 .  Ne  ergo  erubescant  in  me  qui  te  exspectant,  Domine,  Jova  exercituum  Deus ; 
ne  confundantur  in  me  qui  quaerunt  te,  Deus  Israelis. 

8.  Nam  tua  causa  fero  opprobrium, 
operit  contumelia  faciem  meam. 

9.  Alienus  factus  sum  fratribus  meis, 
et  peregrinus  filiis  matris  meae. 

10.  Nam  zelus  domus  tuae  consumit  me , 

et  probra  exprobrantium  tibi  ceciderunt  super  me. 

11.  Et  fleo,  et  esi  in  jejunio  anima  mea , 
et  hoc  in  opprobrium  cedit  mihi. 

12.  Facio  vestimentum  meum  saccum, 
et  sum  eis  in  parabolam  (irrisionem). 

13.  Loquuntur  de  me  sedentes  in  porta, 
et  sum  cantilena  potantium  temetum. 

14.  Ego  vero,  preces  meae  ad  te,  Jova,  directce  sunt ; 
tempus  benevolentiae  tuae  veniat,  Deus  1 

Pro  magnitudine  gratiae  tuai  exaudi  me, 
pro  fide  tua  (in  promissis)  salvatrici. 

15.  Libera  me  ex  coeno,  neve  sinas  me  immergi ; 

fac  ut  eripiar  ab  osoribus  meis  afque  ex  profundis  aquarum. 

1 6.  Ne  obruat  me  fluctus  aquarum , 

neve  devoret  me  profundum  (vorago  aquarum) , 
ne  claudat  super  me  puteus  (abyssus)  os  suum. 

17.  Exaudi  me,  Jova,  nam  bona  (praestans,  eximia)  est  misericordia  tua; 
secundum  multitudinem  miserationum  tuarum  converte  te  ad  me. 

18.  Neve  obveles  faciem  tuam  a  servo  tuo  , 

nam  angustiae  mihi  sunt :  properans  exaudi  me. 

19.  Prope  adsis  animae  meae,  vindica  (seu  libera)  eam ; 
propter  hostes  meos  (ne  superbiant),  serva  me. 

20.  Tu  nosti  probrum  meum,  et  ignominiam  meam,  et  contumeliam  meam 
coram  te  sunt  omnes  adversarii  mei. 

21.  Probrum  (quod  patior)  frangit  cor  meum  et  aeger  sum; 
et  exspecto  miserationem,  et  non  praesto  est, 

et  consolatores,  et  non  invenio. 

22.  Et  indunt  in  cibum  meum  herbam  venenatam, 
et  ad  sitim  meam  bibendum  dant  acetum. 

23.  Fiat  mensa  eorum  coram  ipsis  in  laqueum  (exitium) , 
et  ipsis  securis  in  tendiculam. 

24.  Obscurentur  oculi  eorum ,  ita  ut  non  videant , 
et  lumbos  eorum  perpetuo  fac  nutare. 

25.  Effunde  super  eos  furorem  tuum , 
et  ardor  irae  tuae  prehendat  eos. 

2(3.  Sit  pagus  eorum  desolatus, 

in  tentoriis  eorum  nullus  sit  habitans. 

27.  Nam  tu  quem  percussisti,  illi  persequuntur, 
et  dolori  confossorum  tuorum  addunt. 

28.  Da  culpam  super  culpam  eorum, 
nec  veniant  in  justitiam  tuam. 

29.  Deleantur  ex  libro  viventium , 
et  cum  justis  ne  scribantur. 


30.  Et  ego  afflictus  et  dolore  affectus  sum  : 

salus  (auxilium)  tua,  Deus,  tutum  me  praestet  (tanquam  in  arce). 

31 .  Laudabo  nomen  Dei  cantico, 
celebrabo  illud  gratiarum  actione. 

32.  Et  id  placebit  Jovae  magis  quam  bos, 
quam  taurus  cornutus,  ungulatus. 

33.  Videbunt  id  afflicti  (vel  mites) ,  laetabuntur; 

qui  quaeritis  Deum,  vivat  (reviviscat)  cor  vestrum. 

34.  Nam  attendit  ad  pauperes  Jova, 
et  vinctos  suos  non  spernit. 


Vers,  1 

Vers.  2 

35.  Laudent  eum  coeli  et  terra, 
mare,  et  omne  quod  in  eo  repit. 

36.  Nam  Deus  salvabit  Sionem , 
et  aedificabit  urbes  Judae ; 

et  habitabunt  ibi,  et  occupabunt  eam  (Judara). 

37.  Et  semen  servorum  ejus  possidebunt  eam , 
et  qui  amant  nomen  ejus  habitabunt  in  ea. 


Nom 

Vers.  1.  In  liliis  :  vid.  Ps.  vi,  1 ;  xlv,  1.  —  Vers.  2.  Imago  petita  e  torrentibus  in  Palaestina  post  hiemem 
exundantibus.  —  Vers.  3.  Statio,  stabile  quid,  quo  nitantur  pedes.  —  Vers.  5.  Mendaces ;  Maurer,  imme¬ 
riti.  Quod  non  rapui,  etc.  Proverbium  fuisse  videtur  Hebraeis  de  innocente;  sensus  :  plectuntur  in  me, 
quae  non  admisi.  —  Vers.  6.  Hoc  sibi  vult  :  qui  delicta  mea  bene  cognita  habes,  scis,  o  Deus,  me  nihil  de¬ 
liquisse  dignum  tantis  injuriis.  Alii  minus  recte  delictorum  confessionem  hoc  versu  contineri  putant.  — 
Vers.  7.  In  me,  occasione  mei  immerito  injurias  patientis.  —  Vers.  8.  Tua  causa  :  vid.  vers.  10.  — 
Vers.  10.  Domus  tuce ,  cultus  tui.  Consumit ,  i.  e.  me  tenet;  Maurer  :  consumit,  i.  e.  me  perdit,  utpote  odium 
et  ludibrium  mihi  conflans  eorum,  qui  te  tuaque  sacra  contemptui  habent.  —  Vers.  1 1.  Alii,  et  fleo  in  je¬ 
junio  ego,  propr.  anima  mea.  —  Vers.  13.  Sedentes  in  porta  sunt  vulgo  proceres  qui  jus  dicunt ;  multi  tamen 
hic  intelligunt  homines  otiosos  et  leves,  qui  in  portis  confabulantur.  Cantilena  :  alii,  fides,  musicae  instru¬ 
mentum,  eod.  sensu.  Maurer,  e£  loquuntur  de  me  cantica  potantium,  vel  potantes  temetum.  —  Vers.  14. 
Alii  :  utinam  hoc  liat  in  tempore  benevolentiae  tuce !  Maurer,...  directae  sunt  tempore ,  etc.,  i.  e.  statis  quibus 
vis  precibus  adiri  temporibus  et  locis.  —  Vers.  15.  Coeno  :  cf.  vers.  3.  —  Vers.  20.  Coram  te,  tibi  notis¬ 
simi,  eorumque  scelera.  Hoc  versu  et  2  sequentibus  transit  ad  imprecationes,  quae  sequuntur.  —  Vers.  21. 
Et  ceger  sum,  ita  ut  aeger  sim;  alii,  et  miseria,  puta  frangit,  etc.  :  non  male.  Miserationem,  propr.  mise¬ 
rari,  vel  venientes  ad  miserandum.  —  Vers.  23.  Mensa,  cibus;  alii  :  felicitas,  voluptates.  Securis;  alii,  et 
amicis  eorum.  —  Vers.  27.  Addunt,  propr.  annumerant,  puta  alios  dolores.  Minus  recte  Maurer  et  alii, 
dolorem....  deridendo  narrant.  Cf.  Job.  xix,21,  22;  Luc.  xxm,  3  ;Isai.  lxvi,16;  Jerem.  xvm,  23. — Vers.  28. 
Sensus  :  Sinito  eos  accumulare  peccata,  et  indurari.  —  Vers.  29.  Cf.  Dan.  xn,  1.  —  Vers.  32.  Describitur 
victima,  qualis  ad  sacrificium  requirebatur.  Cf.  Levit,  xi,  3.  —  Vers.  33.  Id,  meas  pro  divina  ope  laudes. 
—  Vers.  34.  Suos,  pro  ejus  causa,  vel  ut  vers.  27. 


BELLARMINI  EXPLANATIO. 

PSALMUS  LXV1II. 

TITULUS  ET  ARGUMENTUM. 

In  finem,  pro  iis  qui  commutabuntur,  David. 


De  hoc  titulo  dictum  est  in  explicatione  Psalmi  xliv,  quae  non  sunt  repetenda.  Consentiunt  fere  omnes  expositores 
veteres,  ut  Hilarius,  Augustinus,  Hieronymus;  et  recentiores,  ut  Genebrardus,  Jansenius,  Agellius  et  alii,  in  hoc 
Psalmo  praedici  passionem  Christi  plane  ad  litteram,  nec  non  eversionem  Judaeorum  ,  et  aedificationem  Ecclesiae, 
quae  constat  ex  iis  qui  feliciter  commutabuntur  de  iniquitate  ad  justitiam,  et  de  miseria  temporali  ad  gloriam  sem¬ 
piternam.  Unus  est  Theodoretus ,  quem  sequitur  Euthymius,  qui  Psalmum  exponendum  censuit  de  captivitate 
Babylonica  Judaeorum  :  sed  beatus  Augustinus  constanter  reprehendit  eos,  qui  audent  aliter  exponere,  quam  Apo¬ 
stoli  exposuerint.  Apostoli  enim  de  Christo  praedicta  esse  aflirmant  illa  :  «  Qui  oderunt  me  gratis,  »  Joan.  xv ;  et 
illa  ••  «  Zelus  domus  tuae  comedit  me,  »  Joan.  ii;  item  illa  :  «  Opprobria  exprobrantium  tibi  ceciderunt  super  me, » 
Rom.  xv;  et  illa  :  «  In  siti  mea  potaverunt  me  aceto,  »  Joan.  xix;  et  illa  :  «  Fiat  habitatio  eorum  deserta,  et  non 
sit  qui  hahitet  in  ea,  »  Act.  i. 

EXPLICATIO  PSALMI. 


\.  Salvum  me  fac,  Deus,  quoniam  intrave¬ 
runt  AQUjE  usque  ad  animam  meam. 

2.  Infixus  sum  in  limo  profundi,  et  non  est 
SUBSTANTIA. 


3.  Veni  IN  ALTITUDINEM  MARIS,  ET  TEMPESTAS  Vers.3. 
DEMERSIT  me. 

Passio  Domini  nostri  Jesu  Christi  in  Evangeliis  passio 
ita  describitur,  ut  non  multa  dicantur  de  vehe-  Christi 

menti  a  doloris  ejus.  Voluerunt  enim  Evangelistae 
declarare  passionem  illam  fuisse  voluntariam,  et 
summa  constantia  toleratam  a  Christo.  Sed  quo¬ 
niam  oportebat  etiam  ut  mundus  intelligeret  acer¬ 
bitatem  doloris  in  Christo  fuisse  maximam,  atque 
inde  colligeret  quantum  debeat  Redemptori,  ideo 
Spiritus  Sanctus  hanc  doloris  vehementiam  multo 
antea  Prophetis  revelavit,  ac  per  cos,  ut  testes 
fide  dignissimos,  et  ab  omni  adulatione  alienos, 
scribi  voluit.  Itaque  multa  de  hac  re  scripsit 
Isaias,  multa  Jeremias;  sed  nullus  plura  quam 
David.  Igitur  in  primis  tribus  hujus  Psalmi  versi¬ 
culis,  describitur  passio  Christi  per  similitudinem 
mersionis  in  aquas  lutulentas  et  profundissimas. 
«  Salvum  me  fac,  Deus ;  »  salutem  petit  Salvator 
a  Deo  Patre,  non  salutem  animae  quam  habebat, 
et  perdere  non  poterat,  cum  beatus  esset :  sed  sa¬ 
lutem  corporis,  eamque  non  absolute  petit,  sed 
ut  ostendat  magnitudinem  doloris,  et  contrarie- 
tatem  naturalis  appetitus  ad  mortem,  eo  prorsus 
modo  quo  in  horto  dixit :  «  Pater,  si  vis,  transfer 
calicem  hunc  a  me,  »  Luc.  xxii.  «  Quoniam  intra¬ 
verunt  aquae  usque  ad  animam  meam.  »  Hic  in¬ 
cipit  similitudo  demersionis  in  aquas  :  Quoniam, 
inquit,  similis  factus  sum  ei,  qui  projectus  in 
aquas  incipit  sentire  aquas  penetrantes  ad  vita¬ 
lia,  ut  jam  respirare  et  vivere  non  possit.  « Infixus 
sum  in  limo  profundi,  et  non  est  substantia,  »  id 
est,  similis  factus  sum,  non  solum  homini  praeci¬ 
pitato  in  aquas ,  sed  in  aquas  limosas  et  sine 
fundo,  ut  non  liceat  emergere,  neque  subsistere. 
Illud,  et  non  est  substantia,  significat,  et  non  est 
fundamentum,  sive  fundus ,  ubi  subsisti  possit  : 
nam  graece  est  &Trdoraai; ,  et  hebraice  “toyo  maha- 
mad,  quae  stationem. ,  sive  consistentium,  vel  subsis¬ 
tentiam  significant.  «Veni  in  altitudinem  maris,» 
id  est,  non  in  parvum  gurgitem  demersus  sum, 
sed  in  mare  magnum  et  profundissimum,  ut 
aquarum  immensa  multitudo  super  me  sit.  «  Et 
tempestas  demersit  me,  »  id  est,  quia  tempestas 
vehementissima  ventorum  et  fluctuum  demersit 
me.  In  hac  similitudine  per  multitudinem  aqua¬ 
rum  usque  ad  animam  penetrantium. ,  intelliguntur 
.  poenae  multae,  quas  Christus  pertulit,  quae  usque 
ad  mortem  saevierunt :  non  enim  simplici  morte 
defunctus  est ,  sed  innumeras  poenas  dolores¬ 
que  sustinuit.  Per  Imum  profundum ,  cui  infixus 
inhaesit,  significantur  peccata  totius  humani  ge¬ 
neris,  quae  illum  in  poenis  detinuerunt;  per  tem¬ 
pestatem,  qua  demersus  fuit  in  aquas,  intelligun¬ 
tur  justitia  decretumque  divinum  quod  expiari 
peccata  voluit :  intelligitur  quoque  rabies  et  cru¬ 
delitas  Judaeorum  :  intelligi  denique  potest,  et 
maxime  proprie ,  vehementia  amoris  ipsius  erga 
genus  humanum.  Nam  per  eam  tempestatem,  in- 
telligitur  causa  efficiens  passionis,  quae  multiplex 
fuit,  ut  theologi  docent  ex  divinis  Scripturis.  Nam 
Apostolus  ad  Rora,  vm,  dicit :  «  Qui  proprio  Filio 
suo  non  pepercit ,  sed  pro  nobis  omnibus  tradi¬ 
dit  illum. »  Et  Actor,  m,  dicit  S.  Petrus  ad  J udaeos : 


«  Auctorem  vitae  interfecistis.  »  Et  rursus  B.  Pau¬ 
lus  ad  Ephes.  v  :  «  Christus  dilexit  Ecclesiam,  et 
tradidit  semetipsum  pro  ea.  »  Itaque  tempestas 
valida,  quae  Christum  demersit  in  profundum  pas¬ 
sionis  et  mortis,  fuit  partim  bona  et  laudabilis, 
partim  mala  et  reprehensione  dignissima. 

4.  Laboravi  clamans,  raucje  factas  sijnt  vers. 4. 

FAUCES  MEAS  :  DEFECERUNT  OCULI  MEI,  DUM  SPERO 

in  Deum  meum. 

Ex  hoc  versiculo  intelligimus,  quae  dicta  sunt 
in  tribus  versiculis  superioribus  accipienda  esse 
per  similitudinem  :  nam  si  proprie  Christus  de¬ 
mersus  fuisset  in  aquas,  non  potuisset  clamare. 

Sed  hic  etiam  versiculus  quartus  per  similitudi¬ 
nem  accipiendus  est  :  Christus  enim  clamavit 
quidem  in  passione,  cum  ait :  «  Deus  meus,  Deus 
meus,  ut  quid  dereliquisti  me?  »  Matth.  xxvii; 
et  rursum  clamavit,  cum  ait  :  «  Pater,  in  manus 
tuas  commendo  spiritum  meum,  »  Luc.  xxm. 

Sed  hi  clamores  tam  breves  fuerunt,  ut  non  po¬ 
tuerint  raucedinem  facere.  Quod  autem  Christus 
in  passione  defecit  aspiciendo,  et  exspectando 
auxilium  a  Deo,  nusquam  legimus.  Itaque  sensus 
est  :  Tanta  fuit  acerbitas,  et  prolixitas  doloris 
mei,  quantam  intelligimus  esse  in  illis,  qui  usque 
ad  raucedinem  auxilium  implorantes  vociferan¬ 
tur  et  clamant;  et  quanta  in  illis  esse  solet,  quo¬ 
rum  oculi  deficiunt  aspiciendo  in  coelum,  et  ex¬ 
spectando  auxilium  a  Deo.  Quod  igitur  Christus 
in  passione  semper  fere  tacuerit,  «  ut  agnus  man¬ 
suetus,  qui  portatur  ad  victimam,  »  ut  dicit  Ilie- 
remias  cap.  xi,  et  adjuvantem  non  requisiverit, 
quasi  nihil  acerbi  pateretur,  non  fecit  levitas 
passionis,  sed  magnitudo  constantiae,  et  flamma 
charitatis.  Si  enim  juxta  magnitudinem  dolorum 
lamentatio  esse  debuisset,  sine  dubio  raucae  factae 
fuissent  fauces  ejus  ob  continuam  vociferationem, 
et  oculi  ejus  caligassent,  dum  aspiceret  in  auxi¬ 
liatorem.  Quare  (ut  supra  indicavimus)  Propheta 
expressit  magnitudinem  passionis,  Evangelista 
vero  constantiae  magnitudinem  demonstravit. 

5.  Multiplicati  sunt  super  capillos  capitis  Vers.5. 
mei,  qui  oderunt  me  gratis. 

'  6.  Confortati  sunt,  qui  persecuti  sunt  me  vers.o. 
inimici  mei  injuste;  qu^e  non  rapui,  tunc  ex¬ 
solvebam. 

Explicat  nunc  Propheta  in  persona  Christi, 
propriis  verbis,  quas  hactenus  dixit  per  similitu¬ 
dinem.  Comparavit  enim  persecutores  Christi 
multitudini  aquarum  et  violentiae  tempestatis  : 
nunc  aperte  dicit  inimicos  suos  fuisse  prope  innu¬ 
merabiles  et  violentissimos,  et  absque  ulla  justa 
causa,  imo  sine  ulla  causa  ita  saeviisse.  «  Multi¬ 
plicati  sunt  super  capillos  capitis  mei,  »  Matth. 
xxvii,  id  est,  plures  fuerunt,  quam  sit  numerus 
capillorum  capitis,  qui  numerari  vix  possunt. 

«Qui  oderunt  me  gratis,  »  Joan.  xix,  id  est,  plu- 

rimi  fuerunt,  qui  oderunt  me  absque  ulla  causa. 
Quod  plurimi  fuerint  perspicuum  est  ex  Evange- 
lio;  nam  praeter  concilium  seniorum,  pontifi¬ 
cum,  scribarum  et  pharisseorum,  accessit  turba 
populi  maxima,  quae  «  clamavit :  Crucifige  eum,  » 
Luc.  xxnr.  Accesserunt  integrae  cohortes  militum 
paganorum  :  «  sprevit  enim  eum  Herodes  cum 
exercitu  suo.  »  Et  in  domo  Pilati  convenit  uni¬ 
versa  cohors  militaris  ad  Christum  illudendum. 
Accessit  etiam  Judas  super  numerum  odientium 
Christum.  Quod  autem  gratis  eum  oderint  non 
potest  dubitari,  «  cum  pertransierit  benefaciendo, 
et  sanando  omnes  oppressos  a  diabolo,  »  Act.  xx, 
et  neminem  unquam  laeserit.  Causa  vero  quam 
allegabant  in  concilio,  Joan.  xi  :  «  Si  dimittimus 
eum  sic,  venient  Romani,  et  tollent  locum  nos¬ 
trum  et  gentem,  »  eventus  docuit  quam  fuerit 
vana  et  ex  falsa  prudentia  prodierit  :  nam  non 
dimiserunt  eum,  imo  impediverunt,  quantum 
potuerunt,  Evangelii  progressum,  et  tamen  ve¬ 
nerunt  Romani,  et  tulerunt  locum  eorum  et  gen¬ 
tem  :  quod  non  accidisset,  si  Christum,  qui  pacis, 
et  mansuetudinis  et  charitatis,  doctor  et  auctor 
erat,  fideliter  recepissent.  Addit  Propheta  de  vio¬ 
lentia  inimicorum  Christi.  «  Confortati  sunt,  qui 
persecuti  sunt  me  inimici  mei  injuste,  »  id  est, 
injusti  persecutores  mei  roborati  sunt,  fecerunt 
sibi  animum,  praevaluerunt,  et  ideo  injusti  fue¬ 
runt,  quia  coegerunt  ut  solverem  «  quae  non  ra¬ 
pui,  »  id  est,  poenam  darem  sine  merito  culpae. 
Omnis  iniquus,  raptor  dici  potest,  quia  rapit  glo¬ 
riam  Dei,  et  ideo  cum  punitur,  solvit  quod  ra¬ 
puit  :  sed  Christus  nihil  rapuit,  quia  nunquam 
peccavit,  et  tamen  poenas  gravissimas  dedit. 
Agnovit  id  latro  pendens  in  cruce,  cum  ait  : 

«  Nos  quidem  juste  (crucis  videlicet  supplicium 
patimur),  nam  digna  factis  recipimus, hic  autem 
nihil  mali  gessit,  »  Luc.  xxin. 

7.  Deus,  tu  scis  insipientiam  meam,  et  de¬ 
licta  MEA  A  TE  NON  SUNT  ABSCONDITA. 

Quia  dixerat  injuste  se  pati,  et  solvere  quas 
non  rapuit,  reddit  nunc  rationem  cur  voluerit 
pati,  cum  facile  posset  ab  injusta  persecutione 
se  liberare;  causam  autem  esse  dicit  insipientiam 
suam,  et  delicta  sua,  quae  Deo  notissima,  sed 
mundo  occultissima  erant,  insipientiam  suam  vo¬ 
cat  insipientiam  Adami  quam  in  se  suscepit,  et 
delicta  sua  vocat  delicta  ejusdem  Adami  et  cae- 
terorum  hominum,  quae  portavit,  non  commi¬ 
sit.  «  Deus,  inquit,  tu  bene  nosti,  quae  sit  insi¬ 
pientia  mea,  »  quae  «  delicta  mea,  »  id  est,  tu  scis 
me  pati  propter  insipientiam  primi  hominis,  qui 
seductori  credidit  similem  Deo  se  futurum,  si 
ligno  vetito  vesceretur;  et  propter  inobedien- 
tiam  ejusdem,  quae  insipientiam  illam  consecuta 
est.  Addit  S.  Augustinus,  insipientiam  Christi  dici 
posse  eam,  quae  apud  omnes  homines  insipientia 
visa  est,  cum  tamen  sapientia  esset  maxima,  vi- 

delicet  quod,  cum  posset  unico  verbo  a  morte  .  if: 
se  liberare,  voluit  tamen  pati  acerbissima  tor¬ 
menta  et  mortem  ipsam  crucis,  ut  servulos  et 
ipsos  inimicos  a  tormentis  et  morte  redimeret. 

Haec  stultitia  visa  est  hominibus,  sed  Deus  novit 
hoc  genus  stultitiae  sapientius  esse  omni  humana 
sapientia.  Quomodo  stultitia  videri  potest  igno¬ 
rantibus  artem  agriculturae,  cum  grana  optima 
projiciuntur  in  campos,  et  amitti  irreparabiliter 
videntur  :  sed,  cum  eadem  grana  multiplicata 
colliguntur  in  messe,  tunc  apparet,  non  stulti¬ 
tiam,  sed  sapientiam  fuisse  projicere  eo  modo 
grana  in  sulcos  terrae. 


8.  NON  ERUBESCANT  IN  ME,  QUI  EXPECTANT  TE,  Vers.  8. 

Domine,  Domine  virtutem. 

9.  NON  CC-NFUNDANTUR  SUPER  ME,  QUI  QU-ERUNT  Vers.  9. 

te  ,  Deus  Israel. 

10.  Quoniam  propter  te  sustinui  opprobrium,  vers  io. 

OPERUIT  CONFUSIO  FACIEM  MEAM. 


Sollicitus  pro  membris  suis  orat,  ut  haec  ipsius 
passio  non  sit  scandalum  fidelibus  suis,  aut  certe 
non  desperent;  nam  ipse  dixit : «  Beatus  qui  non 
fuerit  scandalizatus  in  me,  »  Matth.  xi;  et  ad 
discipulos  passione  jam  imminente  :  «  Omnes 
vos  scandalum  patiemini  in  me  nocte  ista,  » 
Matth.  xxvi.  Ideo  nunc  ait :  «  Non  erubescant  in 
me,  qui  exspectant  te.  Domine,  »  id  est,  non  eru¬ 
bescant  propter  me,  qui  sperant  in  te,  quasi  ego 
derelictus  a  te  sim,  et  spes  mea  vana  fuerit;  ne 
dicant  :  Quis  audebit  exspectare  Dominum,  id 
est,  sperare  in  Domino,  si  Filium  suum  Dominus 
ita  negligit,  ita  deserit?  Ac  deinde  repetit  et  de¬ 
clarat,  addens  :  «  Non  confundantur  super  me, 
qui  quaerunt  te,  Deus  Israel;  »  nam  qui  confun¬ 
duntur,  erubescunt,  et  qui  sperant,  quaerunt. 
Quod  ergo  dixerat :  «  Non  erubescant  in  me ,  » 
deqlarat  per  illa  verba  :  «  Non  confundantur  su¬ 
per  me,  »  id  est,  mei  causa.  Et  quod  dixerat, 
«  qui  exspectant  te,  »  explicat  per  illa,  «  qui 
quaerunt  te,  »  id  est,  qui  sperantes  in  te  quaerunt 
auxilium  tuum;  et  ad  id  quod  dixerat,  «  Domine 
virtutum,  »  addit,  «Deus  Israel,»  ut  ostendat 
merito  homines  confidere  in  Deo ,  quia  Dominus 
est  virtutum,  id  est  exercituum,  ac  per  hoc  po- 
tentissimus;  et  simul  est  Deus  Israel,  id  est, 
amator  et  protector  populi  sui,  ac  per  hoc  be¬ 
nignus,  et  qui  non  solum  potest,  sed  etiam  vult 
et  solet  defendere  suos.  Reddit  postremo  causam, 
cur  id  juste  petat :  «  Quoniam,  inquit,  propter  te 
sustinui  opprobrium,  »  id  est,  hoc  juste  peto, 
quia  ignominiam,  quam  passus  sum,  non  prop¬ 
ter  culpas  meas,  sed  propter  honorem  tuum  pas¬ 
sus  sum.  Propter  te,  inquam,  «  operuit  confusio 
faciem  meam,  »  id  est,  propter  gloriam  tuam, 
ego  sustinui  contumelias,  flagella,  irrisiones, 
sputa  in  faciem,  et  alia  id  genus,  quae  verecun¬ 
dia  ac  rubore  vultum  meum  impleverunt. 

vers. ii.  11.  Extraneus  factus  sum  fratribus  meis, 

ET  FEREGR1NUS  FILIIS  MATRIS  MEAS. 

Vers.  12.  42.  QUONIAM  ZELUS  UOMUS  TLL&  COMEDIT  ME; 

ET  OrPROBRIA  EXPROBRANTIUM  TIBI  CECIDERUNT 
SUPER  ME. 

Explicat  Propheta  in  persona  Christi  occasio¬ 
nem  persecutionis  Judaeorum.  Occasio  enim  fuit, 
quia  Dominus  reprehendebat  mala  opera  eo¬ 
rum;  sic  enim  ipse  ait  Joan.  vii  :  «Non  potest 
mundus  odisse  vos,  me  autem  odit,  quia  ego  tes¬ 
timonium  perhibeo  de  illo,  quod  opera  ejus 
mala  sunt.»  Et  in  libro  Sapient,  cap.  ii  dictum  est : 
«  Circumveniamus  justum ,  quoniam  inutilis  est 
nobis,  et  contrarius  operibus  nostris,  et  impro¬ 
perat  nobis  peccata  legis,  et  diffamat  in  nos  pec¬ 
cata  disciplinae  nostrae,  »  etc.  Dicit  igitur  :  «  Ex¬ 
traneus  factus  sum  fratribus  meis,  »  id  est,  tan- 
quam  extraneum  me  reputaverunt  fratres  mei, 
Judaei;  «  et  peregrinus  filiis  matris  meae,  »  id  est, 
tanquam  hospes  vel  alienigena  existimatus  sum 
a  filiis  matris  meae  synagogae.  Et  hoc  est  quod 
initio  Evangelii  scripsit  S.  Joannes  :  «  In  propria 
venit,  et  sui  eum  non  receperunt.  »  Nam  etiamsi 
dixerant  Joan.  vii  :  «  Hunc  scimus  unde  sit;  »  et 
Dominus  eis  :  «  Et  me  scitis,  et  unde  sim  scitis;  » 
tamen  Joan.  ix  dicunt  :  «  Scimus  quia  Moysi  lo¬ 
cutus  est  Deus,  hunc  autem  nescimus  unde  sit,  » 
id  est,  non  novimus  eum,  extraneus  .est  nobis. 
Clinatu.'.  Reddit  autem  rationem  cur  tanquam  extraneum 
9jua*is~°  eura  habuerint,  cum  addit :  «Quoniam  zelus  do¬ 
ti  t  factus  mus  tuae  comedit  me;  »  zelus  enim  domus  Dei 
eitra-  tum  corporalis,  id  est,  templi,  quod  profanabant 
ncus?  j u daei  negotiationibus;  tum  spiritualis,  id  est, 
congregationis  fidelium,  quam  vitiis  variis  in¬ 
quinabant,  «  comedebat,  »  id  est,  consumebat, 
urebat ,  dolore  afficiebat  ipsum  :  ac  propterea 
ipse  zelo  illo  permotus  gravissime  Judaeos  argue¬ 
bat,  ut  perspicuum  est  ex  cap.  xxui  Matth.,e t  cap. 
xi  Lue. ,  et  cap.  vm  Joan.;  et  sicut  ipse  juste  eos 
arguebat,  ut  emendaret :  sic  vicissim  illi  eum 
blasphemabant,  eique  conviciabantur,  dicentes  : 
«  Daemonium  habes,  Samaritanus  es;  »  et  :  «  In 
Beelzebub  principe  daemoniorum  ejicit  daemo¬ 
nia;»  et  :  «  Scimus  quia  hic  homo  peccator  est,  » 
Joan.  vm ;  et  ideo  subjungit  in  Psalmo  :  «  Oppro¬ 
bria  exprobrantium  tibi  ceciderunt  super  me.  » 
Dicit  autem:  Opprobria  exprobrantium  tibi,  quia 
injuriae  Filii  pertinent  ad  Patrem,  praesertim,  cum 
in  divinis  Pat,r  et  Filius  unum  sint  in  essentia  : 
injiniEB  et  quamvis  communes  essent  omnes  injuriae  Patri 
filii  sunt  et  Filio ,  tamen  eae  praecipue  pertinebant  ad  Pa- 
tTT'i  trem,  quae  ad  miracula  pertinebant,  quae  sunt 
^  opera  divina ,  de  quibus  ipse  dicebat :  «  Opera , 
quae  dedit  mihi  Pater,  ut  faciam  illa,  testimo¬ 
nium  perhibent  de  me, »  Joan.  v ;  et  :  «  Pater  in 
me  manens  ipse  facit  opera, »  Joan.  xiv.  Ilia  ergo 
calumnia  :  «ln  Beelzebub  principe  daemoniorum 
ejicit  daemonia,  »  propriissime  ad  Patrem  perti¬ 


nebat,  cum  opera  Dei,  quae  Filius  faciebat  in  no¬ 
mine  Patris  sui,  et  quae  Pater  per  Filium  opera¬ 
batur,  ipsi  tribuerent  diabolo.  Ista  ergo  oppro¬ 
bria  exprobrantium  Patri  cadebant  super  Filium, 
tum  quia  intentio  Judaeorum  erat  Filium  calum¬ 
niari,  non  Patrem;  tum  quia  ipse  Filius  libenter 
super  se  accipiebat  injurias  quae  ad  Patrem  perti¬ 
nebant,  et  in  hoc  sensu  allegatur  hic  versiculus 
ab  Apostolo  ad  Rom.  xv. 

43.  Et  operui  in  jejunio  animam  meam,  et  Vers13* 

FACTUM  EST  IN  OPPROBRIUM  MIHI. 

14.  Et  posui  vestimentum  meum  cilicium,  et  Vers- l** 

FACTUS  SUM  ILLIS  IN  PARAP.OLAM. 

Prior  versiculus  obscurissimus  est,  tam  quoad 
verba,  quam  quoad  sententiam.  Et  obscurior 
etiam  videtur  esse  juxta  verba  liebraica,  ubi  le¬ 
gimus:  Et  (levi  in  jejunio  animam  meam ;  neque 
satisfaciunt,  qui  contendunt  lectionem  puraiu  esse 
in  quodam  codice  Vaticano,  ubi  legitur  :  Et  in¬ 
curvavi  in  jejunio  animam  meam;  et  verba  liebraica 
esse  immutata,  et  pro  ebcheh,  legendum  esse 
echpeh  :  isti,  inquam,  non  satisfaciunt,  tum 
quia  Vulgata  editio  habet  et  operui,  tum  quia  om¬ 
nes  tractatores  grreei  et  latini  legunt  et  operui.  Ne¬ 
que  vox  hebraica  echpeh  significat  incurvari,  ut  ipsi 
volunt;  non  enim  pHtD  caphah,  sedf]2n  chaphaph , 
significat  incurvare.  Igitur,  his  omissis,  primo  ani¬ 
ma  ponitur  pro  toto  homine ,  et  operui  animam 
meam,  significat  operui  me,  id  est,  operui  caput 
meum  jejunando.  Operire  autem  caput  jejunando 
est  cum  luctu  et  moerore  in  signum  humilitatis  et 
poenitentiae  jejunare;  unde  dicitur  in  alio  Psalm. 
xxxiv  :  «  Humiliabam  in  jejunio  animam  meam.  » 

Quod  autem  lugentes  et  mcerentes  solerent  ope¬ 
rire  caput ,  perspicuum  est  ex  multis  locis  Scrip¬ 
turae  sacrae,  lib.  II  Reg.  cap.  xv  :  «  Porro  David 
ascendebat  clivum  Olivarum,  scandens  et  flens,  • 
nudis  pedibus,  et  operto  capite.  »  Et  eodem  lib. 
cap.  xix  :  «Porro  rex  operuit  caput  suum,  et  cla¬ 
mabat  voce  magna  :  Fili  mi  Absalon,  Absalon 
fili  mi!  »  Esther.  cap.  vi :  «  Aman  festinavit  in  do¬ 
mum  suam  lugens,  et  operto  capite.  »  Et  de  ritu 
jejunandi  lsai.  lviii  :  «Numquid  hoc  est  jejunium 
quod  elegi,  per  diem  affligere  hominem  animam 
suam  ,  numquid  contorquere  quasi  circulum  ca¬ 
put  suum,  et  saccum,  et  cinerem  sternere?»  ubi 
contorquere  caput  quasi  circulum  est  caput  coope¬ 
rire  undique ,  et  tegmen  arcte  constringere.  At¬ 
que  hinc  conciliari  potest  lectio  hebrdica  cum 
greeea  et  latina.  Quod  enim  habetur  in  hebrseo 
Et  flevi  in  jejunio  animam  meam,  existimaverunt 
Septuaginta  Interpretes,  intelligendum  esse  non 
proprie  de  fletu,  sed  de  signo  et  ritu  fletus  et  do¬ 
loris,  et  ideo  verterunt,  operui  in  jejunio  animam 
meam.  Neque  est  novum  quod  fletus  accipiatur 
pro  signo  fletus  :  nam  in  Scripl  ra  passirn  legi¬ 
mus  defletos  fuisse  mortuos  mul  is  diebus;  quod 
significat  signa  praecedentia  molestissimi  doloris 
inultis  diebus  portata.  Et  quod  legimus  in  Genesi 

cap.  ultimo,  quod  ./Egyptns  fleverit  Jacobi  pa¬ 
triarchae  mortem  septuaginta  diebus,  sine  dubio 
de  signis  luctus  intelligilur,  ut  notat  S.  Ilieiony- 
mus.  Jani  quod  attinet  ad  sententiam,  non  legi¬ 
mus  Christum  jcjunasse  operto  capite,  neque  sac¬ 
cum  induisse,  inulto  minus  ea  causa  fuisse  deri¬ 
sum  ;  sed  contra  legimus  dictum  de  eo,  Mattii,  xi : 
«  Ecce  homo  vorax  et  potator  vini ;  »  et  discipu¬ 
los  ejus  reprehensos,  quod  non  jejunassent,  ut 
discipuli  S.  Joannis  et  Pharisaeorum  jejunabant, 
Matlh.  ix.  Jejunavit  quidem  Dominus  quadra- 
gintadiebusin  deserto,  sedhoc  luit  occultum  jeju¬ 
nium,  ut  non  potuerit  inde  opprobrium  pati.  Je¬ 
junavit  quoque  saepissime  totos  dies  occupatus  in 
praedicatione,  quemadmodum  vigilabat  sa-pe  to¬ 
tas  noctes  orationi  vacans,  sed  non  inde  oppro¬ 
brium  illi  accessit.  Denique  jejunavit  in  passione 
sua  a  vespera  feriae  quintae  usque  ad  horam  no¬ 
nam  feriae  sextae,  et  ob  defatigationem  et  flagella 
sine  dubio  esurivit  et  sitivit.  Nec  deluit  ritus  ope¬ 
riendi  caput:  nam  spineo  galero  coopertus  jeju¬ 
navit,  nec  sine  opprobrio,  cum  infame  sua  felle 
cibatus,  et  in  siti  aceto  potatus  fuerit  :  tamen  de 
cilicio,  sive  sacco  nihil  in  Evangelio  legimus. 
Quare  eum  S.  Augustino  duo  isti  versiculi  expo¬ 
nendi  esse  videntur  spiritualiter,  ut  per  jejunium 
cum  fletu  et  moerore  intelligamus  esuriem  et  si¬ 
tim  ardentissimam  salutis  animarum,  pro  quibus 
angebatur  et  gemebat;  per  cilicium  vero  intelli- 
gatur  caro  mortalis  et  passibilis,  qua  Verbum  in¬ 
dutum  mundo  apparuit,  ut  humilitate  sua  mor¬ 
tales  adduceret  ad  contemptum  rerum  transeun¬ 
tium,  et  desiderium  aeternarum  :  et  ob  ista  op¬ 
probrium  factus  est,  et  fuit  Judeeis  «  in  parabo¬ 
lam,  »  id  est  in  irrisionem,  inquit  S.  Augustinus. 
Parabola  enim  est  similitudo  qua  potest  esse  in 
bono  et  in  malo,  sed  boc  loco  intelligilur  in  malo, 
quomodo  Sap.  v,  dicuntur  sancti  fuisse  « in  simi¬ 
litudinem  improperii.  »  Fuisse  autem  Christum 
irrisum  in  terris,  manifestum  est;  nam  Mare,  v, 
cum  diceret :  «  Non  est  mortua  puella ,  sed  dor¬ 
mit,  irridebant  eum.  »  Et  Luc.  xvr,  cum  loquere¬ 
tur  de  eleemosynis  large  faciendis,  «  audiebant 
Pbariseei  avari,  et  deridebant  eum.  »  In  passione 
autem  irrisus  fuit  a  militibus,  ab  Herode,  a  prin¬ 
cipibus  sacerdotum,  et  ab  aliis. 

15.  Adversum  me  loquebantur,  qui  sedebant  in 
porta;  et  in  me  psallebant,  qui  bibebant  vinum. 

Hsec  est  quasi  appendix  ad  ea  quae  dicta  sunt, 
quasi  dicat :  Accedit  praeterea,  quod  «  adversum 
me  loquebantur  qui  sedebant  in  porta,  »  id  est, 
principes  ac  judices  in  conciliis  suis  de  interitu 
meo  consultabant,  et  falsa  testimonia  quaerebant, 
ac  me  denique  ad  mortem  condemnabant.  Judi¬ 
cia  in  portis  civitatum  apud  Hebraeos  exerceban¬ 
tur;  unde  Proverb.  xxxi  :  «  Nobilis  in  portis  vir 
ejus,  cum  sederit  cum  senatoribus  terrae. »  «  Et  in 
me  psallebant  qui  bibebant  vinum, »  id  est,  non 
solum  publice  in  conciliis,  sed  etiam  privatim  in 


domibus  tempore  conviviorum  inter  pocula  de  me 
garriebant,  ct  cantabant  ludentes  et  irridentes. 

16.  Ego  vero  orationem  meam  ad  te.  Domine  :  Vers-  ‘6* 

TEMPUS  BENEPLACITI ,  DEUS. 

Exposuit  hactenus  Propheta  magnitudinem  pas¬ 
sionis  Dominicae;  nunc  exponit  orationem  Christi 
ad  Patrem  pro  liberatione  a  tantis  malis,  de  qua 
scribit  Apostolus  ad  Hebr.  v  :  «  Qui  in  diebus  car¬ 
nis  suae  preces  supplicalionesque  ad  eum  qui  pos¬ 
set  illum  salvum  facere  a  morte,  cum  clamore  va¬ 
lido  ,  et  lacrymis  offerens,  exauditus  est  pro  sua 
reverentia.  »  Ex  quo  intelligimus  orationem  Chri¬ 
sti  absolutam  non  fuisse ,  ut  non  pateretur,  aut 
non  moreretur,  sed  ut  in  passione  vel  morte  non  Christi 
detineretur  :  in  quo  «  exauditus  fuit;  »  nam  oratio  uo°™f°it 
illa  fusa  est  in  cruce ,  et  mox  emisso  spiritu  li-  11 1  I;OH 
beratus  est  a  passione,  et  post  triduum  resurgens  Patere- 
gloriosus  liberatus  est  omnino  a  morte  et  omni  ^ 
tribulatione.  «Ego,  vero,  inquit,  orationem  ad  te,  remtur. 
Domine,»  id  est,  illi  mihi  insultabant,  et  oppro¬ 
bria  in  me  jaciebant;  «  ego  vero  orationem  »  pro 
illis,  et  pro  me  tibi  Deo  Patri  cum  lacrymis  offe¬ 
rebam,  dicens  :  «  Tempus  beneplaciti,  Deus,  »  id 
est,  jam  advenit  tempus  a  te  definitum,  ut  com¬ 
placeat  tibi  me  ab  his  cruciatibus  liberare,  et 
mundum  hoc  tanto  oblato  sacrificio  reconciliare. 

Hoc  idem  legimus  Joan.  xvi :  «Pater,  venit  hora, 
clarifica  Filium  tuum ; »  et  Joan.  xix  :  «  Consum¬ 
matum  est.  » 

17.  IN  MULTITUDINE  MISERICORDIAS  TUiE  EXAUDI  Vers.  17. 
ME,  IN  VERITATE  SALUTIS  TU^E. 

Pergit  in  oratione,  ac  petit  ut  quandoquidem 
jam  venit  tempus  beneplaciti,  exaudiat  orationem 
ejus.  «  ln  multitudine  misericordiae,  et  in  veri¬ 
tate  salutis  tuae,  »  id  est  propter  multitudinem 
misericordiae,  ex  qua  motus  est  ad  promittendam 
reconciliationem  per  passionem  Filii  sui,  et  prop¬ 
ter  veritatem,  id  est,  veracitatem  et  fidelitatem 
salutis,  quia  Deus  non  minus  pius  et  misericors 
est  in  promittenda  salute,  quam  fidelis  et  justus 
in  praestanda  salute,  quam  promisit. 

18.  Eripe  me  de  luto,  ut  non  infigar  :  libera  vers.  is. 

ME  AB  US,  QUI  ODERUNT  ME,  ET  DE  PROFUNDIS 
AQUARUM. 

19.  Non  ME  DEMERGAT  TEMPESTAS  AQUAS,  NE- Vers.  19. 
QUE  ABSORBEAT  ME  PROFUNDUM,  NEQUE  URGEAT 
SUPER  ME  PUTEUS  OS  SUUM. 

Petit  liberationem  sub  eadem  metaphora  aqua¬ 
rum,  et  luti,  et  tempestatis,  de  qua  dixerat  in  pri¬ 
mis  tribus  versiculis.  «  Eripe  me  de  luto,  ut  non 
infigar,  »  id  est,  ut  non  tam  alte  infigar,  ut  non 
emergam;  dixerat  enim  :  «  Infixus  sum  in  limo 
profundi ,  »  nunc  petit  non  detineri  in  eo  luto. 

«  Libera  me  ab  iis,  qui  oderunt  me,  »  id  est,  ab 
iniquis  persecutoribus;  «  et  de  profundis  aqua¬ 
rum,  »  id  est  de  magnis  tribulationibus,  in  quas 
illi  me  conjecerunt.  «  Non  me  demergat  tempes- 

tas  aquae;  »  antea  dixerat,  «  tempestas  demersit 
me,  »  ideo  nunc  petit,  non  demergi,  id  est,  non 
detineri  in  illa  immersione;  quod  declarat,  di¬ 
cens  :  «  Non  ita  me  absorbeat  profundum,  »  ut 
nunquam  emergam.  «  Et  non  urgeat  super  me 
puteus  os  suum,  »  id  est,  non  claudat  puteus  in 
quem  cecidi  os  suum :  nam,  dum  patet  os  putei, 
spes  est  evadendi;  sed,  clauso  atque  obturato 
ore  putei,  nihil  nisi  desperatio  superest.  Verbum 
hebraicum  idn  atar  proprie  significat  claudere , 
ct  sic  legit  S.  Augustinus  :  Non  coarctet  puteus  os 
suum;  et  exponit,  non  claudat.  S.  Hilarius  legit  : 
Non  contineat ;  S.  Hieronymus  :  Non  coronet;  quare 
nostra  lectio,  quae  habet :  Non  urCjeat,  exponenda 
est,  non  comprimat  os  suum ,  id  est,  non  claudat. 
Quomodo  etiam  exponunt  greeeam  vocem,  mayJr<o, 
Theodoretus  et  Euthymius,  id  est,  non  concludat. 
In  summa  petit  celerem  resurrectionem  a  mor¬ 
tuis,  et  liberationem  ab  omni  malo,  primum  sibi, 
deinde-  membris  suis. 

20.  Exaudi  me.  Domine,  quoniam  benigna  est 

MISERICORDIA  TUA;  SECUNDUM  MULTITUDINEM  MISE¬ 
RATIONUM  TUARUM  RESPICE  IN  ME. 

21.  Et  NE  AVERTAS  FACIEM  TUAM  A  PUERO  TUO, 
QUONIAM  TRIBULOR,  VELOCITER  EXAUDI  ME. 

22.  Intende  animae  meas,  et  libera  eam; 

PROPTER  INIMICOS  MEOS  ERIPE  ME. 

Multiplicat  Propheta  verba  orationis  in  persona 
Christi  patientis,  ut  ostendat  magnitudinem  pas¬ 
sionis.  «  Exaudi  me.  Domine,  quoniam  benigna 
est  misericordia  tua ; »  proponit  tres  rationes,  ob 
quas  debet  exaudiri :  unam  ex  parte  misericordiae 
Dei,  alteram  ex  parte  magnitudinis  doloris  sui, 
tertiam  ex  parte  inimicorum  persequentium.  Pri¬ 
ma  ratio  est  in  hoc  versiculo,  ubi  dicitur  miseri¬ 
cordia  Dei  benigna  et  multa  esse.  S.  Augustinus 
legit :  Quoniam  suavis  est  misericordia  tua ;  et  dicit 
misericordiam  miseris  suavissimam  esse ,  quem¬ 
admodum  cibus  suavis  est  esurientibus,  non  au¬ 
tem  saturis,  a  quibus  contemnitur.  Itaque  vult 
sensum  esse  :  «  Exaudi  me,  Domine,  quoniam  » 
mihi  in  tribulatione  constituto  suavis  «  est  mise¬ 
ricordia  tua ;  »  jam  enim  incipio  experimento 
discere,  quam  dulciter  sapiat  misericordia  tua.  In 
hebraeo  est  vox  generalis,  nimirum  "pDn  2*113 
tob  ckasdecha,  bona  est  misericordia  tua  :  quae  vox 
potest  et  benignam ,  et  suavem  significare.  Altera 
ratio  est  in  sequenti  versiculo  :  «  Et  ne  avertas 
faciem  tuam  a  puero  tuo,  quoniam  tribulor  velo¬ 
citer  exaudi  me.  »  Nusquam  Deus  faciem  suam 
avertit  a  Filio  suo ;  sed  visus  est  avertisse,  quan¬ 
do  eum  in  cruce  pendentem  in  summis  dolori¬ 
bus  dereliquit,  dicente  ipso  Domino  :  «  Deus 
meus,  Deus  meus,  ut  quid  dereliquisti  me?»  Matth. 
xxvii.  Huc  igitur  respicit,  cum  dicit :  «  Ne  avertas 
faciem  Luam  a  puero  tuo,  »  id  est,  ne  diutius  me 
in  his  doloribus  derelinquas.  Per  vocem  puerum, 
S.  Augustinus  intelligit  parvulum,  quia  Christus 

«  humiliavit  se  usque  ad  mortem, »  et  sic  parvu¬ 
lum,  abjectum  et  humilem  se  fecit.  Voxhebraica 
TnyD  mehhabdeca  servum  significat,  et  est  hoc 
loco  valde  ad  rem,  ut  ostendat  Christum  in  forma 
servi  orasse,  et  dixisse :  a  Quoniam  tribulor,  »  ve- 
hementissima  videlicet,  et  intolerabili  passione, 

«  velociter  exaudi  me.  »  Tertia  ratio  est  in  se¬ 
quenti  versiculo  :  « Intende  animae  meae,  et  libera 
eam,  propter  inimicos  meos  eripe  me. »  Quid  pe¬ 
tierit,  cum  ait  :  «  Velociter  exaudi  me,  »  explicat 
per  sequentia  verba  :  «Intende  animae  meae,  »  id 
est,  vitae  meae  ad  extremum  perductae,  et  libera 
eam  per  celerem  resurrectionem.  Et  subjungit 
rationem,  quae  tertia  est,  ut  diximus,  cum  ait: 

«  Propter  inimicos  meos  eripe  me,  »  id  est,  eripe 
me  a  doloribus  et  a  morte,  resuscitans  me  in  vi¬ 
tam  immortalem,  ut  inimici  mei  videntes  se  prae¬ 
valere  non  potuisse,  vel  confundantur,  vel  con¬ 
vertantur  :  quod  factum  esse  legimus  Act.  ii,  ubi 
audientes  populi  Christum  resurrexisse,  et  viden¬ 
tes  id  manifestissimis  signis  et  prodigiis  confir¬ 
mari,  multi  compuncti  dicere  coeperunt :  «  Quid 
faciemus,  viri  fratres?  »  et  conversi  sunt  ad  tria 
millia.  Alii  obstinati  in  malo  ita  confusi  sunt,  ut 
dicerent,  Act.  iv  :  «  Quid  faciemus  hominibus  is¬ 
tis?  quoniam  notum  signum  factum  est  per  eos, 
omnibus  habitantibus  Jerusalem;  manifestum  est, 
et  non  possumus  negare.  » 

23.  TU  SCIS  IMPROPERIUM  MEUM,  ET  CONFUSIO-  Vers.  23. 
NEM  MEAM,  ET  REVERENTIAM  MEAM. 

2i.  In  CONSPECTU  TUO  SUNT  OMNES,  QUI  TRIBU-  Vers.  2-1. 
LANT  ME;  IMPROPERIUM  EXPECTAV1T  COR  MEUM, 

ET  MISERIAM. 

Vocat  ipsum  Deum  in  testem  passionis  suae,  ac 
praecipue  ejus  passionis,  quae  in  ignominia  con¬ 
sistit  :  nobiles  enim  animi  pluris  faciunt  ignomi¬ 
niam,  quam  dolorem  corporis.  «Tu,  inquit,  scis 
improperium  meum, »  id  est,  quae  improperia  in 
me  jaciant  adversarii;  «  et  confusionem  meam,  » 
id  est,  confusionem,  quae  nascitur  ex  opprobriis  : 
confunditur  enim  apud  alios,  non  solum  qui  cul¬ 
pam  veram  agnoscit,  sed  etiam  qui  sine  culpa 
est,  sed  videt  credi  ab  aliis  crimina,  quae  sibi 
falso  objiciuntur.  «Et reverentiam  meam,»  id  est, 
verecundiam,  quae  ex  confusione  oriri  solet  : 
erubescunt  enim ,  qui  apud  alios  confunduntur, 
etiamsi  injuste  confundantur.  In  hebraeo  est  vox 
i—idSd  chelimmah,  quae  verecundiam  significat,  et 
verecundiam  in  hoc  loco  legunt  S.  Hilarius,  S.  Au¬ 
gustinus,  Euthymius  et  alii  :  quare  vox  reveren¬ 
tia,  quae  habetur  in  nostra  editione,  non  signifi¬ 
cat  reverentiam  quae  debebatur  Christo,  sed  re¬ 
verentiam  quam  ipse  in  se  habebat,  id  est,  eru¬ 
bescentiam  et  verecundiam.  «In  conspectu  tuo 
sunt  omnes,  qui  tribulant  me,  »  id  est,  sicut  non 
te  latet  afflictio  mea,  ita  non  te  latent,  qui  me  af¬ 
fligunt  :  a  quibus  nihil  exspectare  possum,  nisi 
improperium  et  miseriam;  sicut  semper  exspee- 

cap.  xix  Joan.,  ubi  notat  Evangelista  Christum 
dixisse  :  «  Sitio, »  et  accepisse  acetum  sibi  in  spon- 

tuvit  cor  meum,  multo  antea  quam  advenirent. 
Ex  hebraeo  S.  Hieronymus  vertit :  Opprobrio  con¬ 
tritum  est  cor  meum,  et  desperatus  sum.  Sed  facile 
e»t  videre  quid  Septuaginta  legerint,  ut  verleient . 
Improperium  exspectavit  cor  meum ,  et  miseriam ; 
nam  12V  shabar,  si  legatur  cum  puncto  in  dextro 
cornu,  significat  contritum  est ,  ut  vertit  S.  Hiero¬ 
nymus  ;  sed  si  legatur  sabar,  cum  puncto  in  sinis¬ 
tro,  significat  exspectavit ,  et  sic  legerunt  Septua¬ 
ginta.  Sic  etiam  voxhebraica  rTVWH  anuschah,  et 
nomen  esse  potest,  et  verbum  :  si  nomen  sit,  ut 
Septuaginta  crediderunt,  vaXa-.Trwptav  significat  gra- 
v em  afflictionem ,  quam  ipsi  miseriam  dixerunt,  si 
verbum  sit,  ut  credidit  S.  Hieronymus,  significat 
valde  dolui;  vel  etiam,  ut  ipse  vertit,  desperatus 
sum.  Itaque  lectio  graeca  et  latina  non  discordat 
ab  hebraica,  si  legatur,  ut  eam  Septuaginta  Inter¬ 
pretes  legerunt. 

Vers.-ib.  25.  Et  sustinui,  qui  simul  contristaretur, 

ET  NON  FUIT;  ET  QUI  CONSOLARETUR,  ET  NON  INVENI. 

Yers.  26.  26.  ET  DELERUNT  IN  ESCAM  MEAM  FEL,  ET  JN 

SITI  MEA  POTAVERUNT  ME  ACETO. 

Quomo io  Addit  ad  extremum,  in  tantis  passionibus  suis, 
def"e'  non  solum  se  nullum  habuisse  consolatorem  et 
PquV  compatientem ,  sed  in  fame  fel  sibi  datum  in  es- 

ciuis.to  cam ,  et  in  siti  acetum  in  potum.  Non  defuerunt, 

swMok-  qui  contristarentur  in  morte  Christi,  sed  defue¬ 
runt,  qui  simul  cum  illo  contristarentur,  id  est, 
ob  eam  causam  tristarentur ,  unde  ipse  tristaba¬ 
tur.  Nam  Apostoli  et  piae  mulieres  tristabantur  ob 
mortem  Christi  temporalem ;  ipse  vero  tristaba¬ 
tur  ob  mortem  spiritualem,  et  spiritualem  caeci¬ 
tatem  Judaeorum,  qui  insaniebant  in  medicum, 
qui  venerat  curare  eos.  «  Sic  etiam  quaesivit  con¬ 
solantem,  et  non  invenit,  »  quia  consolatio,  quam 
quaerebat,  erat  conversio  impiorum.  In  passione 
autem  ejus  multi  perversi  sunt;  pauci,  aut  nulli 
conversi.  Nam  latro  conversus  quidem  est,  sed 
sub  finem  passionis;  at  in  ipsa  passione  turbae 
clamarunt  Joan. x :  «  Tolle,  tolle,  crucifige  eum ; » 
Apostoli,  scandalum  passi ,  fugerunt ,  Petrus  ne¬ 
gavit,  Judas  desperavit.  Quod  autem  dicitur  de 
felle  dato  in  escam ,  ad  litteram  non  legitur  in 
Scriptura,  quia  Matth.  xxvn,  fit  quidem  mentio 
fellis,  sed  dati  in  potum,  non  in  escam  :  «  Dede¬ 
runt,  inquit,  ei  bibere  vinum  cum  felle  mixtum ; » 
et  fortasse  non  fuit  proprie  fel,  quia  erat  potio 
amara.  Marcus  enim,  cap.  xv,  hoc  idem  referens 
dicit :  «  Dabant  ei  bibere  myrrhatum  vinum, »  et 
haec  est  causa  fortasse,  cur  Matthaeus  non  allega¬ 
verit  scripturam  istam  Psalmi,  ut  semper  solet  di¬ 
ligenter  notare,  quando  scriptura  aliqua  imple¬ 
tur  in  actionibus  et  passionibus  Christi.  Probabile 
igitur  est ,  escam  istam  fellis  intelligendam  esse 
spiritualiter,  ut  per  escam  fellis  intelligatur  ama¬ 
ritudo  peccatorum,  quae  Christo  in  passione  jeju¬ 
nanti  loco  cibi  ingesta  est.  Quod  denique  dicitur 
de  potu  aceti,  non  solum  spiritualiter,  sed  etiam 
ad  litteram  impletum  est,  ut  perspicuum  est  ex 


gia  porrectum,  ut  impleretur  Scriptura.  Scriptura 
autem  implenda  haec  erat :  « ln  siti  mea  potave¬ 
runt  me  aceto. » 

27.  Fiat  mensa  eorum  coram  ipsis  in  la-  Vers.  «7. 
QUEUM,  ET  IN  RETRIBUTIONES,  ET  IN  SCANDALUM. 

28.  Obscurentur  oculi  eorum,  ne  videant;  Vers. 28. 

ET  DORSUM  EORUM  SEMPER  INCURVA. 

29.  Effunde  super  eos  iram  tuam,  et  furor  vers.29. 
ira:  tua;  comprehendat  eos. 

30.  Fiat  habitatio  eorum  deserta,  et  in  ta-  vers.  30. 

BERNAGULIS  EORUM  NON  SIT,  QUI  INHABITET. 

Incipit  nunc  Propheta,  per  modum  imprecatio¬ 
nis,  praedicere  mala  quae  eventura  erant  Judaeis 
ob  ingratitudinem  et  crudelitatem  in  Christum, 
qui  ad  eos  missus  fuerat  Salvator  et  Redemptor. 
Describit  autem  poenas  spirituales  et  corporales, 
quas  in  Judaeis  manifestissime  cernimus  :  «  Fiat 
mensa  eorum  coram  ipsis  in  laqueum ; »  per  men-  Mensa 
sam  intelligunt  Patres  lectionem  Scripturarum,  e  t  Reti» 
unde  pascuntur  animae  fidelium  veritate  divina.  Smpta* 
Vocat  autem  mensam,  ut  opponat  escae  fellis, 
quasi  dicat :  Illi  mihi  dederunt  fel  in  escam ,  tu 
facies  ut  eorum  mensa  et  esca  vertatur  eis  in  la¬ 
queum.  Haec  mensa  coram  Judaeis  est,  quia  assi¬ 
due  legunt  Mosem  et  Prophetas,  sed  facta  est  illis 
in  laqueum,  quia  perperam  intelligentes  capiun¬ 
tur  laqueo  infidelitatis,  et  illa  ipsa  Scriptura,  quae  Scriptll_ 
fideliter  considerata  poterat  eis  salutem  adferre,  raJuRO» 
adfert  eis  perditionem,  quia  detinet  illos  in  incre-  cst  in  la- 
dulitate.  Eadem  facta  est  illis  «inretrib  utiones,  »  qlieun;* 
quia  quod  mensa  Scripturarum  versa  sit  illis  in  la¬ 
queum,  permisit  Deus,  ut  retribueret  illis  quodme- 
rebanlur.  Nam  justum  est,  ut  qui  lucem  aspicere 
noluerunt,  in  tenebris  maneant.  Facta  quoque  est 
illis  « in  scandalum, »  quia  lapidem  angularem  a 
Deo  missum,  non  cognoverunt,  sed  in  eum  potius 
impegerunt  et  offenderunt;  unde  factus  est  illis 
« lapis  offensionis ,  et  petra  scandali , »  Isai.  vm , 
et  Rom.  ix.  «  Obscurentur  oculi  eorum  ne  videant, 
et  dorsum  eorum  semper  incurva.  »  Haec  est  ra¬ 
dix  malorum  supradietorum,  quia  permittente 
Deo  depravatus  est  intellectus,  et  affectus  eorum. 
«Obscurati  sunt  oculi  eorum»  interiores;  imo 
«velamen  est  super  cor  eorum,  »  teste  Paulo 
II  Cor.  in ;  « imo  excaecati  sunt,  »  ut  dicitur  Isai. 
cap.  vi,  Matth.  xm ,  Joan.  xn  et  Rom.  xi.  Depra¬ 
vatus  quoque  est  eorum  affectus,  ut  nihil  appe¬ 
tant,  nisi  terrena;  quod  significat  illud  :  «Dor¬ 
sum  eorum  semper  incurva, »  id  est,  te  permit¬ 
tente,  ac  per  hoc  puniente  eorum  ingratitudinem, 
semper  curvi  incedent,  ut  nihil  nisi  terram  aspi- 
ciant.  Ut  autem  intelligamus  hanc  eorum  caecita¬ 
tem  et  pravitatem  de  ira  Dei  descendere,  subjun¬ 
git  Propheta  :  «  Effunde  iram  tuam  super  eos,  » 
id  est,  effundes  super  eos  iram  tuam  :  quod  Apo¬ 
stolus  confirmat,!  Thessal.  u  :  «Qui Dominum  00- 


Vers.  3 i. 

Vers.  32. 

Yers.  33. 

ciderunt  Jesurn ,  etProphetas,  et  nos  persecuti  sunt, 
et  Deo  non  placent, »  etc.  Et  paulo  post :  «  Per¬ 
venit  enim  ira  Dei  super  illos  usque  in  finem.»  Ex 
hac  ira  Dei  processit  spiritualis  plaga  primum, 
deinde  etiam  temporalis,  quia  expulsi  de  terra  pro¬ 
missionis  toto  orbe  exules,  et  profugi  vagantur; 
quod  subjungit  Propheta,  dicens  :  «Fiat  habita¬ 
tio  eorum  deserta,  et  non  sit  qui  in  tabernaculis 
eorum  inhabitet :  »  id  impletum  est  ad  litteram, 
cum  Tito  imperatore  jubente  eversa  est  Jerusalem, 
et  inhabitabilis  reddita;  postea  vero  reaedificata 
quidem  est,  et  habitari  coepta,  sed  a  Gentilibus, 
vel  Christianis,  vel  Saracenis,  non  autem  a  Ju¬ 
daeis.  Unde  quod  ad  Judaeos  attinet,  adhuc  deserta 
est,  quia  ibi  non  permittuntur  habitare,  nisi  pauci 
admodum;  praedixit  hoc  etiam  Dominus,  Matth. 
cap.  xxm  :  «Ecce  relinquetur  vobis  domus  ves¬ 
tra  deserta. » 

31.  Quoniam  quem  tu  percussisti,  persecuti 
sunt;  et  super  dolorem  vulnerum  meorum  ad¬ 
diderunt. 

32.  Appone  iniquitatem  super  iniquitatem 

EORUM,  ET  NON  INTRENT  IN  JUSTITIAM  TUAM. 

33.  Deleantur  de  libro  viventium,  et  cum 

JUSTIS  NON  SCRIBANTUR. 

Quemadmodum  paulo  ante  propter  escam  fellis 
Christo  exhibitam,  Judaei  puniti  sunt,  ut  mensa 
eorum  fieret  illis  in  laqueum  :  ita  nunc  dicit  Pro¬ 
pheta  Judaeos  sic  puniendos,  ut  apponantur  pec¬ 
cata  ad  peccata  eonim,  quemadmodum  ipsi  ad¬ 
diderunt  Christo  poenas  ad  poenas,  et  dolores  ad 
dolores.  Sed  explicandum  est  quomodo  sit  intelli- 
gendum,  Judaeos  «persecutos  esse,  quem  Deus  per¬ 
cussit,»  et  «addidisse  dolores  super  dolores  vul¬ 
nerum  Deo  percutiente  acceptorum :  »  Deus  enim 
non  videtur  percussisse  Christum,  nisi  permittendo 
ut  a  Judaeis  percuteretur;  proinde  videntur  ea¬ 
dem  omnino  vulnera  fuisse ,  quae  Christus  a  Deo  et 
a  Judaeis  accepit.  Sciendum  igitur  est  quamdam 
percussionem  et  quaedam  vulnera  a  solo  Deo  in¬ 
flicta  fuisse  Christo  sine  ulla  cooperatione  Judaeo¬ 
rum  :  aliam  fuisse  percussionem,  et  alia  vulnera 
a  Judaeis  proprie  Christo  inflicta,  Deo  permittente, 
et  ut  illa  Christus  pateretur,  decernente  et  volen¬ 
te.  Percussio  et  vulnera  a  Deo  inflicta,  sine  coo¬ 
peratione  Judaeorum,  fuit  assumptio  carnis  passi¬ 
bilis  et  mortalis;  unde  secuta  est  fames,  sitis,  fa¬ 
tigatio,  frigoris  et  aestus  perpessio,  et  alia  per¬ 
multa  incommoda.  Porro  incarnatio,  unde  ista 
secuta  sunt,  facta  est  opera  Spiritus  Sancti ;  ac  per 
hoc  Deus  solus  Christum  percussit,  dum  sine  culpa 
ejus  propria,  tam  multas  peccati  originalis  poe¬ 
nas  illum  subire  voluit.  Ad  has  poenas,  sive  per¬ 
cussiones  addiderunt  Judaei  persecutiones  et  vul¬ 
nera.  Nam  etiamsi  Deus  definito  consilio  voluerit 
Christum  illa  pati,  et  bene  usus  sit  mala  volun¬ 
tate  Judaeorum,  tamen  vere  et  proprie  Judaei  ex 
propria  malignitate  et  invidia  Christum  persecuti 
'  x.  _ . —  .. 

sunt,  et  vulneribus  ac  morte  affecerunt.  Ait  igi-  Vuluera 
tur  Propheta  :  «  Quoniam  quem  tu  percussisti ,  » 
mittens  in  mundum  in  similitudinem  carnis  pec-  dpo  non 
cati,  fami  et  siti,  frigori  et  aestui,  aliisque  innu-  aJudieis. 
merabilibus  incommodis  obnoxium;  «persecuti 
sunt »  calumniis,  conviciis,  falsis  testimoniis.  «  Et 
super  dolorem  vulnerum  meorum  addiderunt, » 
id  est,  super  dolorem  quem  capiebam  ex  con¬ 
sideratione  innumerabilium  peccatorum  ,  quae 
quasi  vulnera  mea  essent  curanda  et  purganda 
susceperam,  «  addiderunt »  dolorem  flagellorum, 
spinarum,  clavorum;  et  cum  jam  mortuus  es¬ 
sem,  «  addiderunt»  vulnus  lateris  mei;  et  cum  e 
sepulcro  surrexissem,  et  in  me  quid  amplius  fa¬ 
cerent,  non  haberent,  addiderunt  persequi,  et 
vulnerare  me  in  membris  meis,  discipulos  meos 
lapidando  et  occidendo.  In  hebraeo  habetur,  et 
super  dolorem  vulnerum  tuorum  narraverunt ,  vel  nu¬ 
meraverunt.  Sed  idem  est  sensus,  nam  vulnera 
illa  dici  possunt  a  Christo  vulnera  mea ,  et  vul¬ 
nera  tua:  mea,  quia  mihi  inflicta;  tua,  quia  a  te  in¬ 
flicta.  Illud  autem,  narraverunt,  vel  numeraverunt, 
a  Septuaginta  acceptum  est  in  significationem  nu¬ 
merationis,  non  narrationis;  et  ideo  verterunt, 
addiderunt  :  quia  idem  est  addere  ad  numerum 
percussionum,  seu  vulnerum,  et  numerare  su¬ 
per  vulnera  et  percussiones;  non  enim  quis  po¬ 
test  numerare  super  vulnera  inflicta,  nisi  addendo 
nova  vulnera.  «  Appone  iniquitatem  super  ini¬ 
quitatem  eorum.  »  Quoniam,  inquit,  illi  addide¬ 
runt  vulnera  super  vulnera  ,  ideo  tu,  juste  Judex, 

«  appone  iniquitatem  super  iniquitatem  »  id  est, 
justo  judicio  tuo  non  eos  liberes  a  prima  iniqui¬ 
tate,  sed  sine  ut  addant  iniquitatem  ad  iniquita¬ 
tem,  sine  ut  impleant  mensuram  patrum  suorum, 

Matth.  xxm  :  «  Ut  veniat  super  illos  omnis  san¬ 
guis  justus. »  Dicitur  enim  Deus  facere,  quando 
permitiit  fieri  id  quod  sine  ejus  permissione  non 
fieret,  et  hoc  non  casu,  sed  ex  certo  decreto  ad 
punienda  peccata  eorum,  qui  merentur  sic  deseri 
et  excaecari  :  nulla  enim  est  pcena  gravior,  quam 
cum  peccatum  est  pcena  peccati.  De  qua  re  vide 
S.  Augustinum  lib.  IV  in  Julianum.  «  Et  non  in¬ 
trent  in  justitiam  tuam. »  Haec  est  explicatio  su¬ 
periorum  verborum  :  illi  enim,  qui  non  intrant 
in  justitiam  Dei,  id  est,  qui  non  admittuntur  ad 
justificationem,  quam  Dei  gratia  gratis  operatur 
in  vasis  misericordiae,  illi  de  peccato  in  pecca¬ 
tum  ruunt,  et  peccata  peccatis  opponunt.  «De¬ 
leantur  de  libro  viventium. »  Aliqui  haec  expo¬ 
nunt  de  libro  vitae  temporalis ,  ut  deleri  de  libro 
viventium,  nihil  sit  aliud,  nisi  interfici.  Sed  huic 
expositioni  repugnant  verba  sequentia  :  «  Et  cum 
justis  non  scribantur ; »  nam  ex  usu  Psalmorum 
una  pars  versiculi  alteram  explicat :  proinde  idem 
esse  videtur,  deleri  de  libro  viventium,  et  non  scribi 
in  libro  justorum ,  ut  per  deleri ,  vel  non  scribi,  in- 
telligatur  non  computari ;  et  per  viventes  intelligan- 
tur  justi,  qui  soli  vere  vivunt,  cum  injusti  mor¬ 
tui  sint  in  peccatis  et  delictis  suis.  S.  Augustinus 

intelligit  haec  omnia  de  libro  asternte  praedestina¬ 
tionis,  de  quo  deleri  dicuntur,  qui  tandem  intel- 
ligunt  se  in  eo  scriptos  non  fuisse.  Sed  quoniam 
liber  ille  vitae  ante  merita  praevisa  scriptus  fuit, 
ut  in  primis  S.  Augustinus  affirmat,  non  video 
quomodo  in  poenam  istorum  nunc  dicatur  :  «  De¬ 
leantur  de  libro  viventium,  et  cum  justis  non  scri¬ 
bantur.  »  Probabilior  videtur  eorum  sententia, 
qui  per  librum  viventium  et  justorum  intelligunt 
librum  populi  Dei,  in  quo  scripti  sunt  veri  cul¬ 
tores  Dei,  quibus  solis  vera  justificatio  contingit, 
et  qui  sunt  filii  et  haeredes.  Vere  enim  Judaei,  qui 
olim  erant  populus  Dei,  nunc  deleti  de  libro  vi¬ 
ventium  et  justorum,  non  sunt  amplius  populus 
Dei,  neque  partem  habent  in  haereditate  filiorum 
Dei :  et  contra  Gentiles,  qui  non  erant  populus 
Dei,  per  fidem  in  Christum  coeperunt  esse  popu¬ 
lus  Dei,  et  partem  habere  in  regno  Dei.  Hoc  prae¬ 
dixit  Ezechiel  cap.  xm  :  « ln  concilio  populi  mei 
non  erunt ,  et  in  scriptura  domus  Israel  non  scri¬ 
bentur.  »  Et  Daniel  cap.  ix  :  «  Non  erit  ejus  popu¬ 
lus,  qui  eum  negaturus  est.»  Et  Osee  i  :  «Non 
populus  meus,  et  ego  non  ero  vester  Deus.»  Et 
Dominus  in  Evangelio  saepissime  hoc  praedixit 
Judaeis,  fore,  «ut  auferretur  ab  eis  regnum  Dei, 
et  filii  regni  ejicerentur  foras;  et  in  locum  eorum 
venirent  gentes  ab  oriente  e)  occidente,  et  recum¬ 
berent  cum  Abraham,  Isaac  et  Jacob  in  regno  coe¬ 
lorum.  »  Hanc  expositionem  attingit  breviter  S.  Hi¬ 
larius,  sed  fusius  S.  Hieronymus,  qui  dicit  Ju¬ 
daeos  persecutores  Christi  deletos  esse  de  libro 
in  quo  scribebantur  Patriarchae  et  Prophetae,  et 
non  esse  scriptos  in  libro  eorum,  qui  justifican¬ 
tur  per  fidem  Christi,  quorum  nomina  scripta  sunt 
in  coelis. 

34.  Ego  sum  pauper  et  dolens  :  salus  tua. 
Deus,  suscepit  me. 

Nunc  tandem  in  fine  Psalmi  praedicit  Propheta 
Christi  gloriam,  et  Ecclesiae  aedificationem.  Lo¬ 
quitur  autem  in  persona  ipsius  Christi,  ut  etiam 
in  superioribus  fecit .  «  Ego,  inquit  Dominus,  sum 
pauper  et  dolens, »  id  est,  in  cruce  fui  pauper  et 
dolens,  nudus  vestibus,  coopertus  plagis.  Ita  ni¬ 
hil  habuit  ex  hoc  nostro  mundo  exiens,  nisi  mala 
nostra,  exemplum  nobis  praebens,  ut  sequamur 
vestigia  ejus,  contemnentes  cum  gaudio  bona 
mundi,  et  tolerantes  cum  patientia  mala  mundi. 
«  Salus  tua ,  Deus ,  suscepit  me ;  »  cum  talis 
essem,  egens  bonis,  dives  malis,  salus  tua  me 
resuscitans  a  mortuis  abstersit  omnia  mala,  re¬ 
plevit  omnibus  bonis.  Quid  enim  mali  haerere 
possit  in  eo  quem  ipsa  salus  suscipit,  et  undi¬ 
que  complectitur?  In  hebreeo  non  est  verbum 
sum,  sed  ego  pauper  et  dolens :  debet  autem  illud 
verbum  explicari  accommodate  ad  sententiam, 
ut  sensus  sit  :  Ego  pauper  et  dolens,  vel :  Ego 
sum  ille  pauper  et  dolens,  quem  salus  tua  sus¬ 
cepit. 


35.  Laudabo  nomen  Dei  cum  cantico,  et  mag-  vers.  35. 

NIFICABO  EUM  IN  LAUDE. 

Christus  in  forma  hominis  resuscitatus,  et  glo- 
rificatus  a  Deo  Patre,  gratias  illi  agit,  et  aget  in 
aeternum;  ideo  dicit :  «  Laudabo  nomen  Dei  cum 
cantico,»  defunctus  videlicet  laboribus  et  dolo¬ 
ribus,  non  cessabo  laudare  nomen  Dei,  id  est, 
potentiam  Dei,  «  cum  cantico, »  id  est,  cum  laeti¬ 
tia  et  gaudio.  «  Et  magnificabo  eum  in  laude,  » 
quod  est  idem  aliis  verbis  repetitum,  ad  effec¬ 
tum  indicandum. 

36.  ET  PLACEBIT  DEO  SUPER  VITULUM  NOVELLUM,  Vers.  36. 
CORNUA  PRODUCENTEM  ET  UNGULAS. 

Sacrificium  laudis  in  coelo  exhibitum  Deo,  multo 
est  excellentius  sacrificiis,  quae  in  lege  praestan- 
tissima  habebantur  :  sacrificium  enim  omnium 
proestantissimum  erat  immolatio  vituli  juvenis, 
incipientis  cornua  et  ungulas  emittere.  Ideo  dicit : 

«  Et  placebit  Deo  »  canticum  meum  «  super  vitu¬ 
lum  novellum,  »  id  est,  magis  quam  placeat  im¬ 
molatio  vituli  juvenis;  atque  ad  significandum 
non  debilem  ac  tenerum,  sed  perfectum  et  vali¬ 
dum,  adjungit,  «cornua  producentem  et  ungu¬ 
las.  »  In  hebr£eo  est  elegans  allusio  nominum  : 
nam  canticum  vocavit  shir,  vitulum  vocavit  shor, 
quasi  dicat :  Magis  placebit  shir,  quam  “IMI?  shor, 
id  est,  canticum.,  quam  vitulus;  sive,  sacrificium 
laudis ,  quam  sacrificium  pecoris. 

37.  Videant  pauperes,  et  laetentur;  qu^rite  vers.  37. 
Deum,  et  vivet  anima  vestra. 

Laudationi  admiscet  exhortationem.  «Videant, » 
inquit,  id  est,  intelligant  et  considerent  haec  «  pau¬ 
peres,  et  laetentur  »  in  paupertate  sua.  Alloquitur 
autem  pauperes  sibi  similes,  qui  magis  voluntate, 
quam  necessitate  sunt  pauperes;  qui,  si  divitias 
forte  possident,  habent  eas  ad  dispensandas  se¬ 
cundum  voluntatem  Dei,  ut  oeconomi,  non  ut 
domini;  ad  promerendum,  non  ad  superbien¬ 
dum;  ad  opera  charitatis,  non  ad  passiones  desi¬ 
derii  ;  denique ,  qui  non  minori  laetitia  dicant : 

«Sit  nomen  Domini  benedictum,»  cum  egent, 
quam  cum  abundant.  «  Quaerite  Deum ,  et  vivet 
anima  vestra.»  0  vos,  pauperes  spiritu,  qui  ter¬ 
rena  despicitis  omnia,  tanto  onere  levati,  erigite 
animum ,  quaerite  Deum ,  et  anima  vestra ,  quae 
ex  rebus  caducis  vivere  non  potest ,  vere  vivet. 
«Cavete  (inquit  Dominus  Luc.  xii)  ab  omni  ava¬ 
ritia,  quia  non  in  abundantia  cuj usquam  vita  ejus 
est  ex  his,  quae  possidet.  »  Contra  autem  de  Deo 
dicitur  :  «ln  ipso  vita  erat,»  Joan.  cap.  1;  et  in 
Psalm.  xxxv :  «  Apud  te  est  fons  vitae. »  Et  Eccli.  1 : 

«  Fons  sapientiae  Verbum  Dei  in  excelsis;  »  et 
Prov.  vni  :  «  Qui  me  invenerit,  inveniet  vitam.» 

Nam  animae  rationali  vivere,  sapere  est :  tunc  au-  AnL-na 
tem  sapientissima  erit  anima,  ac  per  hoc  perfec-  rationali 
tissime  vivet ,  cum  primam  atque  altissimam  cau- 
sam  in  seipsa  sine  ullo  medio  cernet.  Ergo  quee-  est. 

rite  Deum  per  viam  mandatorum  ejus  incedendo, 

'  et  non  declinando  ad  dexteram,  vel  sinistram, 
et  cum  perveneritis,  vivet  anima  vestra. 

Vers.  33.  38.  QuONIAM  EXAUDIVIT  PAUPERES  DOMINUS, 

ET  VINCTOS  SUOS  NON  DESPEXIT. 

Reddit  rationem  cur  bonum  sit  quaerere  Deum, 
ut  vivamus  :  et  ratio  sumpta  est  ab  experimento 
sanctorum  patrum ,  quos  Christus  descensu  suo 
ad  inferos  visitavit.  Illi  enim  diu  quaesierunt 
Deum,  et  primi  luerunt,  qui  eum  per  Christum 
vitae  aeternae  aditu  patefacto,  invenerunt,  et  ex  ejus 
visione  vitam  aeternam  acceperunt.  «  Quoniam, 
inquit,  exaudivit  pauperes  Dominus.  »  Patriar¬ 
chae  enim  et  Prophetae  omnes  pauperes  spiritu 
fuerunt,  et  in  hoc  mundo,  tanquam  hospites  et 
peregrini  habitaverunt,  patriam  coelestem  inqui¬ 
rentes,  ut  dicit  Apostolus  ad  Ilebr.  xi.  Hos  ergo 
pauperes  exaudivit  Dominus,  et  quia  exaudivit, 
« vinctos  suos  non  despexit.  »  lidem  enim  ipsi 
vincti  erant,  et  quasi  compediti  ,  quoniam  ex  in¬ 
ferno  ad  coelestem  patriam  transire  non  poterant, 
nisi  Christus  inferni  claustra  perrumperet,  vectes¬ 
que  ferreos  sua  morte  confringeret. 

v«rs.  39.  .  39.  Laudent  illum  coeli  et  terra,  mare  et 

OMNIA  REPTILIA  IN  EIS. 

Ob  communia  beneficia  ipsa  rerum  universitas 
ad  agendas  gratias  invitatur.  «Laudent  illum 
(Deum  videlicet)  coeli,  terra,  et  mare,  et  omnes 
qui  habitant  in  eis.  »  Meminit  autem  proprie  «rep¬ 
tilium,  »  quae  degunt  in  aquis;  non  autem  ange¬ 
lorum,  qui  degunt  in  coelis,  et  hominum,  qui  vi¬ 
vunt  in  terris :  quoniam  dubium  esse  non  poterat 
an  angeli  et  homines  ad  laudem  Dei  excitarentur. 

Vers.  40.  40.  Quoniam  Deus  salvam  faciet  Sion,  et 

jEDIFICABUNTUR  civitates  Juda. 

Hic  jam  praedicitur  aedificatio  Ecclesiae,  quae 
passionem  et  resurrectionem  Christi  consecuta 
est;  vel,  ut  alii  volunt,  aedificatio  coelestis  Jerusa- 
lem,  vel  utrumque  simul.  «Quoniam  Deus  sal¬ 
vam  faciet  Sion,  »  id  est,  Ecclesiam  suam  pi’imi- 
tivam  ex  Judaeis  collectam,  id  est,  coetum  illum 
Apostolorum  ac  discipulorum  primorum  salva¬ 
bit  ab  omni  periculo  et  persecutione  in  terris,  et 


postea  salvabit  illam  perfecta  salute  in  coelis.  «Et 
aedificabuntur  civitates  Juda,»  id  est,  propaga¬ 
bitur  prima  illa  Ecclesia,  dum  multi  lapides  vivi 
accedent,  etmultae  Ecclesiae  toto  orbe  aedificabun¬ 
tur,  quae  dicuntur  civitates  Judae,  id  est  confessio¬ 
nis,  quia  confessio  veixe  fidei  Ecclesiam  aedificat 
et  propagat :  Juda  enim  confessionem  significat. 

41.  Et  INHABITABUNT  IBI,  ET  HjEREDITATE  AC-  Vers.41. 
QUIRENT  EAM. 

42.  Et  semen  servorum  ejus  POSSIDEBIT  EAM  ,  vefs-  42 
ET  QUI  DILIGUNT  NOMEN  EJUS  HABITABUNT  IN  EA. 

Hic  vero  praedicitur  firmitas,  et  beatitudo  Ec- 
clesiae.  Nam  civitates  Juda,  id  est,  cives  civitatum  ^et  flr- 
Juda,  «  habitabunt  ibi, »  id  est,  in  Sion.  «  Et  hae-  mitas 
reditate  acquirent  eam  :  »  omnes  enim  veri  fide-  pr®^1rcl“ 
les  Ecclesiarum  particularium  adhaerent  Ecclesiae 
apostolicae,  quae  est  Sion,  «  et  haereditate  acqui¬ 
rent  eam.  »  Ad  quam  heereditatem  non  pertinent 
sectae  haereticorum  et  schismaticorum.  Et  isti  iidera 
veri  fideles, sipermanserintinfide,«quaeper  dilec¬ 
tionem  operatui*,  »  Galat.  v,  inhabitabunt  quoque 
Sion  coelestem ,  «  et  haereditate  acquirent  eam ,  » 
quia,  «  si  filii,  et  haeredes,»  ut  ait  Paulus  Rom.vm. 

«  Et  semen  servorum  ejus  possidebit  eam ,  »  id 
est,  istam  Sion,  sive  in  terris,  sive  in  coelis,  non 
soli  primi  fideles  possidebunt,  sed  etiam  posteri 
eorum.  Non  enim  perit  Ecclesia  Christi,  quae  fun¬ 
data  est  supra  firmam  petram.  «  Et  qui  diligunt 
nomen  ejus,  habitabunt  in  ea, »  id  est,  illi  ex 
posteritate  fidelium  permanenter  habitabunt  in 
Ecclesia,  et  pervenient  ad  coelestem  Sion,  «  qui 
diligunt  nomen  ejus. »  Qui  enim  sine  charitate  in¬ 
venientur  in  fine,  tanquam  paleae  segregabuntur 
a  frumento,  et  igni  tradentur,  ut  comburantur. 

Salus  enim  aeterna  charitatis  est  praemium,  di¬ 
cente  apostolo  Jacobo,  cap.  i  :  «Beatus  vir  qui 
suffert  tentationem,  quoniam  cum  probatus  fue¬ 
rit,  accipiet  coronam  vitae,  quam  repromisit  Deus 
diligentibus  se.  »  Poterunt  igitur  ad  tempus  cum 
sola  fide,  absque  chaiatate,  peccatores  cum  jus¬ 
tis  esse  in  Ecclesia,  ut  paleae  cum  tritico  in  area, 
et  pisces  boni  cum  malis  in  rete;  sed  non  per¬ 
manebunt  usque  in  finem,  neque  haereditate 
acquirent  coelestem  Sion,  ut  in  aeternum  habitent 
in  ea. 


PSALMUS  LXX 

SECUNDUM  BEBR-ffiOS. 


V.  v.  —  In  finem ,  Psalmus  David.  V.  s.  h.  —  Victori  David  ad  recordandum, 

i.  In  rememorationem ,  quod  salvum  fecerit 
eum  Dominus. 


2.  Deus,  in  adjutorium  meum  intende  :  Do¬ 
mine,  ad  adjuvandum  me  festina. 

3.  Confundantur,  et  revereantur,  qui  quae¬ 
runt  animam  meam. 

s 

I 


Deus,  ut  liberes  me  ;  Domine,  ut  auxilieris 
mihi,  festina. 

Confundantur  et  erubescant,  qui  quaerunt 
animam  meam. 

4.  Avertantur  retrorsum,  et  erubescant,  qui 


volunt  mihi  mala. 

Avertantur  statim  erubescentes,  qui  dicunt 
milii :  Euge,  euge. 

5.  Exultent  et  laetentur  in  te  omnes  qui  quae¬ 
runt  te,  et  dicant  semper  :  Magnificetur  Domi¬ 
nus,  qui  diligunt  salutare  tuum. 

G.  Ego  vero  egenus,  et  pauper  sum  :  Deus, 

adjuva  me. 

Adjutor  meus,  et  liberator  meus  es  tu  :  Do¬ 
mine,  ne  morcrK 


Convertantur  retrorsum,  et  erubescant,  qui 
volunt  malum  mihi. 

Revertantur  ad  vestigium  confusionis  suae, 
qui  dicunt  :  Vah!  vali! 

Gaudeant  et  laetentur  in  te  omnes  qui  quae¬ 
runt  te  :  et  dicant  semper  :  Magnificetur  Deus, 
qui  diligunt  salutare  tuum. 

Ego  autem  egenus  et  pauper;  Deus,  festina 
pro  me  : 

Auxilium  meum  et  salvator  meus  tu.  Do¬ 
mine,  ne  moreris. 


Argumentum.  —  Vid.  quae  Psalmo  xl  praemisimus.  ’A-rcoiT;a?p.aTicv  hujus  Psalmi  videtur  ad  hoc  destinatum ,  ut 
certis  quibusdam  temporibus  aut  occasionibus  in  templo  inter  sacra  decantaretur. 

1.  Praecentori,  Davidis  carmen ,  ad  revocandum  eum  in  memoriam  Jovce. 


2.  Deus,  ad  liberandum  me; 

Jova,  ad  auxilium  meum  festina. 

3.  Pudore  afficiantur  et  erubescant, 
qui  appetunt  vitam  meam; 

cedant  retro  et  contumelia  afficiantur, 
qui  volunt  malum  meum. 

4.  Revertantur  propter  pudorem  suum , 
qui  dicunt  :  Eia  !  eia ! 

5.  Exsultent  et  laetentur  de  te , 
quicumque  te  quaerunt; 

dicant  continuo  :  Magnus  est  Jova! 
qui  amant  auxilium  tuum. 

6.  Et  ego  afflictus  sum  et  pauper, 

Deus,  propera  mihi; 

auxilium  meum  et  liberator  meus  es  tu; 
Jova,  ne  moreris. 


BELLARMINI  EXPLANATIO. 

PSALMUS  LXIX. 

TITULUS  ET  ARGUMENTUM. 

In  finem ,  Psalmus  D avid,  in  rememorationem,  quod  salvum  fecerit  eum  Dominus. 


In  hoc  titulo  apud  Hebraeos  habetur  tantum :  «  In  finem  David  in  rememorationem ; »  sed  Septuaginta  Interpretes 
addiderunt,  explicandi  gratia  illa  verba,  «  quod  salvum  fecerit  eum  Dominus.  »  Quod  enim  quidam  bonus  auctor, 
sed  modernus,  scripsit,  a  Septuaginta  Interpretibus  posita  fuisse  in  titulo  aliqua  verba  primi  versiculi,  non  est  pro¬ 
babile,  tum  quia  in  hebrren  non  ponitur  in  titulo  pars  ulla  primi  versiculi;  tum  quia  in  primo  versiculo  mentio  fit 
auxilii,  non  salutis  :  quae  tamen  expresse  nominatur  in  titulo  ;  tum  denique  quia  si  ulla  pars  primi  versiculi  perti¬ 
neret  ad  titulum,  certe  prima  esset;  at  prima  pars,  videlicet  :  «  Deus,  in  adjutorium  meum  intende,  »  in  omnibus 
codicibus,  hebraicis,  graecis  et  latinis  invenitur  in  principio  Psalmi,  non  in  titulo.  Argumentum  Psalmi  idem  est 
cum  argumento  Psalmi  trigesimi  noni ,  cujus  sex  ultimi  versiculi  sunt  iidem  cum  sex  ultimis  versiculis  hujus 
Psalmi.  Igitur  continet  hic  Psalmus  orationem  Christi  in  cruce  pendentis  pro  salute  sua ,  id  est  pro  celeri  resurrec¬ 
tione  corporis  sui,  et  pro  salute  populi  sui,  quod  est  etiam  corpus  ipsius ,  sed  mysticum.  Dicitur  autem  Psalmus 

compositus  in  rememorationem  salutis  acceptae ;  quoniam  David  spiritu  prophetico  ,  ut  praevidit  orationem  Christi 
pro  salute  fundendam,  sic  etiam  praevidit  salutem  sine  dubio  secuturam,  et  in  ejus  memoriam  Psalmum  Deo  cecinit. 


EXPLICATIO  PSALMI. 


vers.  t.  1.  Deus,  in  adjutorium  meum  intende  :  Do¬ 
mine,  AD  ADJUVANDUM  ME  FESTINA. 

Hic  versiculus  in  Ecclesia  catholica  celeberri¬ 
mus  est :  inde  enim  incipiunt  Officia  divina  om¬ 
nium  horarum.  Quamvis  enim  praecipue  conve¬ 
niat  Christo  in  cruce  pendenti,  potest  tamen  usur¬ 
pari  ab  omnibus  fidelibus  in  periculo  versanti¬ 
bus;  et  quoniam  semper  in  multis  magnisque 
Dic  ver-  periculis  versamur,  dum  peregrinamur  a  Domi- 
eB"“  ut*.  no,  et  «  dum  adversarius  noster  diabolus  tan- 
ties  in  quam  leo  rugiens  circuit  quaerens  quem  devo- 
Ecdesia  re^  „  ut  scribit  B.  Petrus  I  Epist.  cap.  v;  ideo 
non  solum  licet,  sed  etiam  expedit  assidue  hunc 
versiculum  frequentare  :  ad  quod  faciendum 
hortatur  monachos  Joannes  Cassianus  Collat.  X, 
cap.  ix,  ubi  fusissime  persequitur  utilitatem  et 
virtutem  hujus  versiculi.  Petitur  igitur  in  hoc 
versiculo  auxilium  Dei  magnum  et  velox,  ad 
avertendum  malum  grave  et  imminens;  de  priore 
dicit :  «  Deus,  in  adjutorium  meum  intende,  » 
id  est ,  incumbe  diligenter  in  me  juvando , 
ut  gravitas  mali  requirit ;  de  posteriore  dicit  : 
«  Domine,  ad  adjuvandum  me  festina,  »  id  est, 
non  solum  diligenter  incumbas  in  me  juvando, 
sed  etiam  velociter,  et  nulla  interposita  mora, 
quoniam  periculum  imminet.  S.  Hilarius  et  S.  Au¬ 
gustinus  exponunt  solum  prima  illa  verba :  «  Deus, 
in  adjutorium  meum  intende.  »  Reliqua  ejusdem 
versiculi  omittunt :  quae  fuit  causa  cur  auctor  ille, 
de  quo  supra  locuti  sumus,  existimaverit  poste¬ 
riora  verba  hujus  versiculi  non  fuisse  apud  Hila¬ 
rium  et  Augustinum  in  ipso  Psalmo,  sed  in  titulo. 
Sed  apud  Hilarium  invenitur  integer  titulus,  et  in¬ 
teger  Psalmus  descriptus,  et  in  primo  versiculo 
non  desunt  illa  verba :  «  Domine,  ad  adjuvandum 
me  festina. »  Cur  autem  non  exposuerint  haec  verba 
SS.  Hilarius  et  Augustinus,  ratio  est,  quia  sunt  ea¬ 
dem  cum  superioribus,  praesertim  si  quis  con¬ 
sulat  hebreeum  textum,  ubi  unicum  est  verbum, 
hoc  modo  :  Deus,  ad  me  liberandum',  Domine,  ad 
adjuvandum  me  festina. 

vers.  2.  2.  Confundantur  et  revereantur,  qui  quae¬ 

runt  ANIMAM  MEAM. 


Hic  versiculus  idem  est  cum  versiculo  1  9  Psalmi 
xxxix,  et  sensus  est,  ut  per  Christi  resurrectionem, 
et  fidelium  liberationem  de  potestate  inimico¬ 
rum,  inimici  videntes  se  frustra  laborasse,  con¬ 
fundantur  et  erubescant,  quod  partim  jam  est 
factum,  partim  complebitur  in  novissimo  die. 

3.  Avertantur  retrorsum,  et  erubescant,  vers.  3. 

QUI  VOLUNT  MIHI  MALA. 

Idem  est  hic  versiculus  cum  versiculo  20 
Psalmi  xxxix,  nisi  quod  hic  dicitur  :  «  Avertan¬ 
tur,  »  ibi,  «  convertantur.  »  Sed  idem  est  sensus, 
repetitio  videlicet  ejusdem  precationis  ad  rem 
magis  explicandam  et  confirmandam. 

4.  Avertantur  statim  erubescentes,  qui  di-  ycrs. 
cunt  mihi  :  Euge,  euge. 

Et  hic  versiculus  idem  est,  quoad  sensum,  cum 
versiculo  21  Psalmi  xxxix,  ubi  res  eadem  tertio  . 
repetitur ,  ut  videlicet  hostes  Christi  et  Ecclesia? 
cito  confundantur,  qui  nunc  exsultant  dicentes 
inter  se  :  «  Euge,  euge.  » 

5.  Exultent,  et  Laetentur  in  te  omnes  qui  v-erg  5 
quaerunt  te;  et  dicant  semper  :  Magnificetur 
Dom.nus,  qui  diligunt  salutare  tuum. 

Idem  est  hic  versiculus  cum  versiculo  22  Psalmi 
xxxix,  in  quo  per  modum  precationis  prodici¬ 
tur  victoria ,  et  exaltatio  Christi  et  Ecclesiae. 

6.  Ego  vero  egenus  ,  et  pauper  sum  ;  Deus,  Vers 

ADJUVA  ME. 

Hic  quoque  idem  est  cum  versiculo  23  Psalmi 
xxxix,  in  quo  revertitur  Christus  ad  statum  illum 
describendum,  quem  habuit  in  cruce,  cum  vere 
pauper  et  nudus  Patri  dicebat :  Deus,  Deus  meus, 
ut  quid  dereliquisti  me? 

7.  Atjutor  meus,  et  liberator  meus  es  tu:  ..  , 

>  Cio.  7. 

DOMiNE,  NE  MORERIS. 

Hic  denique  versiculus  idem  est  cum  ultimo 
versiculo  Psalmi  xxxix,  in  quo  repetitur  prima 
petitio  celeris  auxilii.  Vide  plura  in  explicatione 
Psalmi  xxxix. 

SECUNDUM  HEBRA20  9. 


V.  v.~  Psalmus  David,  1.  Filiorum  Jonadab, 
et  priorum  captivorum. 

In  te.  Domine,  speravi,  non  confundar  in 
aeternum. 


V.  s.  H. 


In  te,  Domine,  speravi,  non  confundar  in 
aeternum  [h.  in  sceculum  J. 

2.  In  justitia  tua  libera  me,  et  eripe  me.  In¬ 
clina  ad  me  aurem  tuam,  et  salva  me. 

3.  Esto  mihi  in  Deum  protectorem,  et  in  lo¬ 
cum  munitum,  ut  salvum  me  facias. 

Quoniam  firmamentum  meum,  et  refugium 
meum  es  tu. 

4.  Deus  meus,  eripe  me  de  manu  peccatoris, 
et  de  manu  contra  legem  agentis  et  iniqui : 

5.  Quoniam  tu  es  patientia  mea.  Domine: 
Domine,  spes  mea  a  juventute  mea. 

6.  In  te  confirmatus  sum  ex  utero;  de  ventre 
matris  meae  tu  es  protector  meus. 

In  te  cantatio  mea  semper.  7.  Tanquam 
prodigium  factus  sum  multis,  et  tu  adjutor 
fortis. 

8.  Repleatur  os  meum  laude, ut  cantem  glo¬ 
riam  tuam,  tota  die  magnitudinem  tuam. 

9.  Ne  projicias  me  in  tempore  senectutis, 
cum  defecerit  virtus  mea,  ne  derelinquas  me. 

10.  Quia  dixerunt  inimici  mei  mihi,  et  qui 
custodiebant  animam  meam,  consilium  fece¬ 
runt  in  unum, 

11 .  Dicentes  :  Deus  dereliquit  eum,  persequi¬ 
mini,  et  comprehendite  eum;  quia  non  est  qui 
eripiat. 

42.  Deus,  ne  elongeris  a  me  :  Deus  meus,  in 
auxilium  meum  respice. 

43.  Confundantur,  et  deficiant  detrahentes 
animae  meae;  operiantur  confusione  et  pudore 
qui  quaerunt  mala  mihi. 

14.  Ego  autem  semper  sperabo,  et  adjiciam 
super  omnem  laudem  tuam. 

45.  Os  meum  annuntiabit  justitiam  tuam, 
tota  die  salutare  tuum. 

Quoniam  non  cognovi  litteraturam  16.  in¬ 
troibo  in  potentias  Domini :  Domine,  memora¬ 
bor  justitiae  tuae  solius. 

47.  Deus,  docuisti  me  a  juventute  mea,  et 
usque  nunc  pronuntiabo  mirabilia  tua. 

18.  Et  usque  in  senectam  et  senium,  Deus, 
ne  derelinquas  me. 

Donec  annuntiem  brachium  tuum  genera¬ 
tioni  omni,  quae  ventura  est; 

Potentiam  tuam,  19.  et  justitiam  tuam,  Deus, 
usque  in  altissima,  quae  fecisti  magnalia  :  Deus 
quis  similis  tibi? 

20.  Quantas  ostendisti  mihi  tribulationes 
multas  et  malas;  et  conversus  vivificasti  me,  et 
de  abyssis  terrae  iterum  reduxisti  me. 


In  justitia  tua  erue  me,  et  libera  me  :  inclina 
ad  me  aurem  tuam,  et  salva  me. 

Esto  mihi  robustum  habitaculum,  ut  ingre¬ 
diar  jugiter;  praecepisti  ut  salvares  me,  quia 
petra  mea  et  fortitudo  mea  es  tu. 

Deus  meus,  salva  me  de  manu  impii,  de 
manu  iniqui  et  nocentis. 

Quia  tu  es  exspectatio  mea.  Domine  Deus, 
fiducia  mea  ab  adolescentia  mea. 

A  te  sustentatus  sum  ex  utero,  de  ventre  ma¬ 
tris  meae  tu  es  protector  meus  :  in  te  laus  mea 
jugiter. 

Quasi  portentum  factus  sum  multis,  et  tu 
spes  mea  fortissime. 

Impleatur  os  meum  laude  tua,  tota  die  ma¬ 
gnitudine  tua. 

Ne  projicias  me  in  tempore  senectutis  :  cum 
defecerit  [al.  defuerit ]  fortitudo  mea,  ne  dere¬ 
linquas  me. 

Quia  dixerunt  inimici  mei  mihi :  et  qui  ob¬ 
servabant  animam  meam,  inierunt  consilium 
pariter. 

Dicentes  :  Deus  dereliquit  eum,  persequimini 
et  comprehendite  eum,  quia  non  est  qui  eruat. 

Deus,  ne  elongeris  a  me  :  Deus  meus,  ad 
auxilium  meum  festina. 

Confundantur,  consumantur  adversarii  ani- 
ma3  meae. 

Operiantur  opprobrio  et  confusione,  qui  quae¬ 
runt  malum  mihi. 

Ego  autem  jugiter  exspectabo,  et  adjiciam 
super  omnem  laudem  tuam. 

Os  meum  narrabit  justitiam  tuam  ,  tota  die 
salutare  tuum  :  quia  non  cognovi  litteraturas. 

Ingrediar  in  fortitudines  Domini  Dei  :  recor¬ 
dabor  justitiae  tuae  solius. 

Deus,  docuisti  me  ab  adolescentia  mea,  et 
usque  nunc  annuntiabo  mirabilia  tua. 

Insuper  et  usque  ad  senectutem  et  canos 
Deus,  ne  derelinquas  me  : 

Donec  annuntiem  brachium  tuum  genera¬ 
tioni,  cunctisque  qui  venturi  sunt  fortitudinem 
tuam. 

Et  justitiam  tuam  Deus  usque  in  excelsum, 
quanta  [h.  quce ]  fecisti  magnalia  :  Deus,  quis 
similis  tibi  [al.  tuifl 

Quia  ostendisti  nobis  tribulationes  plurimas 
et  malas;  et  conversus  vivificabis  nos,  et  de 
abyssis  terrae  rursum  educes  nos. 


PSALMUS  LXX.  455 

21.  Multiplicasti  magnificentiam  tuam,  et  Multiplicabis  magnitudinem  meam,  et  con- 
conversus  consolatus  es  me.  versus  consolaberis  me. 

2*2.  Nam  et  ego  confitebor  tibi  in  vasis  psalmi  Ego  autem  confitebor  tibi  in  vasis  psalterii 
veritatem  tuam  :  Deus,  psallam  tibi  in  cithara,  veritatem  tuam,  Deus  meus  :  cantabo  [h.  psal - 
Sanctus  Israel.  lam]  tibi  in  cithara,  Sancte  Israel. 

23.  Exultabunt  labia  mea  cum  cantavero  tibi.  Laudabunt  labia  mea  cum  cantavero  [Ii.  psal- 

et  anima  mea,  quam  redemisti.  Iero ]  tibi,  et  anima  mea,  quam  redemisti. 

24.  Sed  et  lingua  mea  tota  die  meditabitur  Insuper  et  lingua  mea  tota  die  meditabitur 

justitiam  tuam  :  cum  confusi  et  reveriti  fuerint  justitiam  tuam  :  quia  confusi  sunt,  et  delin¬ 
qui  quaerunt  mala  mihi.  nestati  quaerentes  malum  mihi. 

Argumentum.  —  Hunc  Psalmum  a  Davide,  ut  videtur,  compositum  filii  Jonadab  ( Jerem .  xxxv)  suae  conditioni 
accommodarunt ,  additis  vers.  20-24.  Post  exordium  ,  vers.  1-3  ,  duae  sequuntur  strophae  :  vers.  4-13,  ab  adversariis 
vitae  meae  insidiantibus  defende  me  senem,  o  Jova,  in  quo  inde  ab  initio  aetatis  spem  repositam  habui;  vers.  14-24, 
pro  hoc  tuo  beneficio  summis  te  efferam  laudibus,  maximas  agam  gratias. 

1.  In  te,  Jova,  fiduciam  colloco; 
ne  pudore  afficiar  in  perpetuum. 

2.  Justitia  tua  eripe  me  et  libera  me, 
inclina  ad  me  aurem  tuam  et  salva  me. 

3.  Esto  mihi  in  petram  domicilii , 

ad  veniendum  illuc  tutus  perpetuo, 

tu,  qui  constituisti  salvum  me  facere  : 

nam  rupes  mea  et  arx  (sive  cacumen)  mea  tu  es. 

4.  Mi  Deus,  libera  me  e  manu  improbi, 
e  manu  agentis  prave  et  violenter. 

5.  Nam  tu  es  spes  mea,  Domine; 

Tu,  Jova,  fiducia  mea  a  juventute  mea. 

6.  Super  te  innixus  sum  ab  utero, 

e  visceribus  matris  me®  tu  fuisti  transire  meum  (in  lucem) ; 
de  te  laus  mea  perpetuo. 

7.  Prodigii  instar  sum  multis , 

tu  vero  refugium  meum  firmum. 

8.  Plenum  est  (alii,  sit)  os  meum  laudationis  tu®, 
toto  die  gloriationis  tu®. 

9.  Ne  rejicias  me  tempore  senectutis; 

cum  consumuntur  vires  me®,  ne  deseras  me. 

10.  Nam  loquuntur  hostes  mei  de  me  ; 

et  qui  observant  animam  meam  (mihi  insidiantur),  deliberant  una; 

1  j .  dicentes  :  Deus  deseruit  eum , 

persequimini,  prehendite  eum  :  nam  non  est  qui  liberet. 

12.  Deus,  ne  sis  procul  a  me; 

Mi  Deus,  ad  auxilium  meum  festina. 

13.  Pudore  afficiantur,  pereant  hostes  anim®  me® ; 

induant  probrum  et  contumeliam  qui  qu®runt  malum  meum, 

14.  Ego  vero  semper  sperabo , 

et  addam  ad  omnem  laudationem  tuam. 

1 5.  Os  meum  enarrabit  j  ustitiam  tuam  , 
omni  die  salutem  tuam  : 
nam  non  novi  numeros. 

16.  Ingrediar  cum  facinoribus  Adonai  Jovse, 
celebrabo  j  ustitiam  tuam  solum. 

17.  Deus,  docuisti  me  inde  a  juventute  mea, 
et  huc  usque  praedico  mirabiliter  a  te  facta. 

18.  Atque  etiam  usque  ad  senectutem  et  canitiem,  Deus,  ne  deseras  me, 
donec  praedicaverim  brachium  tuum  aetati  mere  (aequalibus  meis) , 
omni  venienti  in  mundum  (posteris)  potentiam  tuam. 

19.  Et  justitia  tua,  Deus,  usque  in  altum; 
qui  patrasti  magna, 

Deus,  quis  sicut  tu? 

20.  Qui  videre  (experiri)  fecisti  nos  aerumnas  multas  et  calamitates, 
iterum  vita)  restitues  nos, 

et  de  abyssis  terrae  iterum  adscendere  nos  facies. 

2  ! .  Augebis  dignitatem  (vel  magnitudinem )  meam , 
et  iterum  consolaberis  me. 

22.  Et  ego  celebrare  te  volo  instrumento  nablii  (lyrae) , 
canere  fidem  tuam,  mi  Deus  , 
psallere  tibi  cithara,  Sancte  Israelis. 

23.  Jubilent  labia  mea,  nam  volo  tibi  psallere, 
et  anima  mea  (id  vult),  quam  liberasti. 

24.  Lingua  quoque  mea  quotidie  canet  justitiam  tuam , 
quando  confundentur  et  erubescent  qui  quaerunt  malum  meum. 

Nom 

Vers.  4.  Violenter  :  minus  recte  Hengstenberg,  corrupte.  —  Yers.  5.  Alii  Jova  trahunt  ad  primum  he¬ 
mistichium,....  mea ,  Domine  Jova,  Fiducia  mea,  etc.  —  Yers.  6.  Transire  meum,  i.  e.  auctor  ortus  mei, 
infiuit.  cum  suffixo  a  goz  :  cf.  Ps.  xxn,  10.  Ewaldus  et  alii  post  Alexandrinos  et  Vulg.,  tributor  meus,  i.  e. 
beneficiis  me  afficiens,  a  gazah,  secare,  distribuere.  De  te,  i.  e.  laudis  meae  tu  es  objectum;  vel :  te  lau¬ 
dandi  materiam  tuis  tribuisti  beneficiis.  —  Yers.  7.  Prodigii,  ob  inauditas  meas  calamitates.  —  Yers.  10. 
Loquuntur  :  nil  supplendum,  nam  quod  loquuntur,  id  dicitur  vers.  il.  —  Vers.  13.  Pudore  afficiantur, 
consiliis  suis  excidant.  —  Vers.  15.  Nam  non  novi,  etc.,  i.  e.  innumera  sunt  beneficia  tua.  — Yers.  16.  In- 
grediar,  i.  e.  aggrediar  fortia  Jovse  facta  commemorare  ;  Ludovicus  de  Dieu ,  adducam,  i.  e.  proferam,  etc. : 
ita  Ewaldus;  Rosenmullerus,  ingrediar  templum  per  fortitudines  Domini,  ejus  auxilio  adjutus,  quae  inter¬ 
pretatio  aliena  est  a  consilio  Psalmi ;  Maurer,  vernam  in  templum  cum  facinoribus  Domini,  Jovce,  ea  cele¬ 
braturus.  Solum,  non  meum  gladium,  non  meam  virtutem.  Alii,  solius,  cum  Vulg.  —  Vers.  18.  Docuisti, 
quid?  Contextus  docet,  puta  :  admirabili  tua  rerum  mearum  gubernatione  docuisti  me  celebrare  te.  — 
Vers.  19.  Usque  in  altum,  cados  pertingit,  i.  e.  omnem  numerum  et  mensuram  excedit.  —  Vers.  20.  Hoc 
vers.  suffixa  pluralia  sunt,  sive  quia  versiculi  20-24  alius  sunt  auctoris,  sive  ut  ostendatur  totum  populum 
Hebraeum  sub  unius  persona  hoc  carmine  sisti,  sive  quia,  ait  Maurer,  scriptores  Psalmorum,  qui  pro  sua 
ipsorum  salute  preces  fundunt,  amant,  sub  finem  maxime  carminis,  totum  populum  respicere,  atque  ut 
sua  salus  cum  publica  omnium  salute  conjungatur  optare.  —  Vers.  21.  Iterum  :  alii,  convertes  te,  puta  ad 
me  meique  curam. 

PSALMUS  LXX. 

TITULUS  ET  ARGUMENTUM. 

Psalmus  David,  filiorum  Jonadab  et  priorum  captivorum. 

Hic  Psalmus  titulo  caret  apud  Hebraeos:  sed  Interpres  aliquis  titulum  supra  scriptum  addidit;  ad  quem  intelligen-  Filii  Jo- 
dum ,  sciendum  est  filios  Jonadab  fuisse  homines  ob  obedientiam  celebres.  Scribit  enim  Hieremias,  cap.  xxxv,  eos  ha-  nadab  ob 
buisse  praeceptum  parentis  sui,  «ut  vinum  non  biberent,  et  in  domibus  non  hal  itarent,  »  idque  diligentissime  obser-  obp<fipn- 
vasse.  Sciendum  praeterea  fibos  Israel  bis  fuisse  captivos  factos  a  rege  Nabuchotlonosore,  semel  tempore  Joachiin  regis  tia]m,  cfi" 
Jerusalein ,  et  iterum  tempore  Sedechiae,  sed  priores  captivos  ad  verbum  Domini  per  Hieremiam  praedicatum,  e  1PS* 
sponte  se  tradidisse  in  captivitatem ;  posteriores  vi  coactos  fuisse ,  ut  perspicuum  est  ex  quarto  libro  Regum ,  et  ex 
ipso  Hieremia.  Credibile  autem  est  filios  Jonadab  fuisse  ex  primis,  qui  ohedierunt  Deo  ad  verbum  Hieremiae,  ut  se 
traderent  regi  Babyloniae,  caeteros  autem  eorum  exemplum  esse  secutos.  Et  congruit  etymologia  nominis:  Jonadab 
enim  spontaneum  significat.  Hic  igitur  Psalmus  canitur  in  persona  filiorum  Jonadab,  et  caeterorum,  qui  sponte  in 
priorem  captivitatem  cum  rege  Joachim  profecti  sunt.  Utrum  autem  Dayid  ad  hanc  capiivitatem  respexerit,  an 
interpres,  aut  ipsa  Ecclesia  Testamenti  veteris  accommodaverit  Psalmum  ad  hanc  captivitatem,  quomodo  Ecclesia 
Christiana  accommodat  Psalmos  varios  ad  varias  celebritates,  incertum  est.  Tractatores  ut  plurimum  volunt  hunc 
Psalmum  a  Davide  compositum  ob  persecutionem,  quam  ab  Absalone  filio  in  senectute  sua  perpessus  est.  Quod 
etiam  confirmari  potest  ex  eo,  quod  hic  Psalmus  idem  habet  principium,  quod  Psalmus  trigesimus,  et  in  caeteris 
partibus  cum  eodem  satis  conveniat.  Psalmum  autem  trigesimum  nos  etiam  cum  aliis  exposuimus  de  persecutione 
Absalonis.  Neque  titulus  repugnat.  David  enim  sponte  in  exilium  profectus  est ,  agnoscens  illam  esse  Dei  volunta¬ 
tem,  ut  ejectionem  illam  e  regno,  et  fugam,  atque  exilium  patienter  ferret;  et  gratiam  liberatoris,  cum  paulo  post 
in  regnum  reduceretur,  agnosceret.  Quod  exemplum  Davidis  secuti  postea  sunt  filii  Jonadab,  et  priores  captivi,  de 
quibus  titulus  loquitur.  S.  Augustinus  monet  in  hoc  Psalmo  mirifice  commendari  gratiam  Dei,  et  sub  exemplo 
Davidis,  omnes  pios  debere  in  hoc  Psalmo  cantare  laudes  gratiae  Dei,  per  quam  liberamur  a  captivitate  diaboli,  et 
gratiam  iterum  atque  iterum  implorare,  ut  proficiamus  et  perseveremus  in  bono,  non  prasumentes  de  propriis  viri¬ 
bus,  sed  de  adjutorio  Dei  in  omni  tentatione  confidentes.  Sic  enim  tutissime  ad  perfectam  libertatem  ,  quae  est 
libertas  gloriae  filiorum  Dei,  perveniemus. 


EXPLICATIO  PSALMI. 


1.  In  te.  Domine,  speravi,  non  confundar  in 

AETERNUM  :  IN  JUSTITIA  TUA  L1BEBA  ME,  ET  ERIPE 
ME. 

Memor  sanctus  Propheta  promissionum  Domini 
erga  sperantes  in  eum ,  et  de  suis  propriis  viri¬ 
bus  non  praesumens,  ait  :  «  ln  te,  Domine,  »  non 
in  me,  vel  in  alia  creatura,  «  speravi,  »  ideo  se¬ 
curus,  quod  «  non  confundar  in  aeternum ,  »  ad 
te  in  praesenti  tribulatione  confugio,  ac  peto,  ut 
« in  justitia  tua, » id  est,  secundum  justitiam  tuam, 
qua  impios  punire  et  innocentes  liberare  soles, 
liberes  me,  et  eripias  de  manibus  persequentium 
me. 

2.  Inclina  ad  me  aurem  tuam,  et  salva  me. 

Conjungitur  hic  versiculus  cum  secunda  parte 
versiculi  superioris.  Idipsum  enim  repetit  ad  af¬ 
fectum  ostendendum.  «  Inclina  aurem  tuam,  »  id 
est,  audi  vocem  humilem,  sive  de  imo  sonantem, 
et  salva  me  a  praesenti  periculo. 

3.  Esto  mihi  in  Deum  protectorem,  et  in  lo¬ 
cum  MUNITUM,  UT  SALVUM  ME  FACIAS. 

Explicat  clarius  quid  a  Deo  desideret,  nimirum, 
ut  Deus  eum  protegat  instar  arcis  munitissimae, 
ad  quam  hostes  sui  penetrare  non  possint.  Nam 


in  hebraeo  pro  in  Deum  protectorem,  habetur  in  pe¬ 
tram  fortissimam ;  sed  Interpretes  explicaverunt 
metaphoram,  et  dixerunt,  in  Deum  protectorem 
id  est,  in  Deum  protegentem  instar  arcis  in  petra 
sublimi  locatae ;  quod  exponitur  per  verba  se¬ 
quentia,  et  in  locum  munitum.  Vere  autem  nulla 
est  facilior  via  evadendi  omnes  tribulationes, 
quam  si  quis  sciat  mente  conscendere  in  Deum, 
et  bona  aeterna  contemplari :  inde  enim  omnia 
humana  facile  despiciet.  Sic  B.  Paulus ,  II  Cor.  iv, 
vocat  momentaneas  et  leves  tribulationes  suas,  quae 
alioqui  gravissima  videri  poterant,  quia  su  bj  un  git : 
«  Non  contemplantibus  nobis,«quce  videntur,  sed 
quae  non  videntur;  quae  enim  videntur,  tempo¬ 
ralia  sunt,  quae  non  videntur,  aeterna  sunt, » II  Co- 
rinth.  iv.  ln  hebraeo  pro  in  locum  munitum,  habe¬ 
tur  ad  ingrediendum  jugiter  j ussisti ;  sed  apparet 
corruptio  ex  loco  simili  in  Psalmo  xxx :  nam  pro 
NIU1 2 3?  labo ,  ad  ingrediendum ,  est  in  Psalmo  xxx 
JVuS  lebeth,  in  domum,  sive  in  locum,  ut  Septua¬ 
ginta  hic  et  ibi  verterunt;  pro  r“Vl2f  TDfi  tha- 
mid  tsivita,  jugiter  praecepisti ,  est  in  Psalmo  xxx, 
nniXO,  quae  sunt  eaedem  litterae,  sed  aliter  dis¬ 
positae,  et  significant  munitionem.  Itaque  ex  Psal¬ 
mo  xxx,  et  ex  interpretatione  Septuaginta  vi¬ 
detur  manifeste  colligi  lectionem  hebraicam  hoc 
loco  esse  mutatam. 

vers.  4.  4.  Quoniam  firmamentum  meum,  et  refugium 

MEUM  ES  TU. 

«  Eslo  mihi,  inquit,  tu  Domine,  in  Deum  pro- 
Mortaiia  tectorem  et  in  locum  munitum,  quoniam  tu  solus 
omniaca-  es  firmamentum  meum ,  »  id  est ,  domus  firma 
sunt3  *et  et  stabilis ,  utpote  lapidea  ( ut  clarius  habetur  in 
fragiles,  hebraeo),  ad  quam  confugere  possim.  Caetera  enim 
omnia,  sive  respiciam  ad  favores  hominum,  sive 
ad  industriam  meam,  domus  sunt  luteae,  et  super 
arenam  aedificata,  sive  baculus  arundineus.  Quid 
enim  sunt  mortalia  omnia,  nisi  res  caducas  et  fra¬ 
giles,  in  quibus  non  nisi  stulti  confidunt?  Beati 
qui  haec  intelligunt,  beatiores  qui  experiuntur. 

Vers.  5.  5.  Deus  meus,  eripe  me  de  manu  peccatoris, 

ET  DE  MANU  CONTRA  LEGEM  AGENTIS  ET  INIQUI. 

Descendit  magis  ad  particularia,  ac  petit  libe¬ 
rari  «  de  manu,  »  id  est,  de  potestate  «  peccato¬ 
ris,  contra  legem  agentis,  et  iniqui ; »  quibus  no¬ 
minibus  intelligit  ad  litteram  Absalonem,  Achi- 
tophelem  et  ministros  eorum  :  nam  hic  Psalmus 
convenit  omnino  cum  Psalm.  xxx,  in  quo  omnium 
consensu  agitur  de  persecutione  Absalonis.  S.  Au¬ 
gustinus  per  peccatorem  intelligit  peccatorem  in 
genere,  quem  dicit  dividi  in  praevaricatorem  le¬ 
gis,  quales  sunt  Judaei  et  Christiani,  qui  legem  a 
Deo  sibi  datam  non  servant;  et  iniquum  non 
praevaricatorem,  quales  sunt  pagani,  qui  legem 
scriptam  a  Deo  non  acceperunt,  et  ideo  iniqui 
sunt,  quia  male  agunt,  et  peccant  contra  ratio¬ 
nem  naturalem,  sed  praevaricatores  legis  scriptae 
non  sunt,  quia,  ut  ait  B.  Paulus,  Rom.  iv,  «  ubi 
non  est  lex ,  nec  praevaricatio.  »  Sed  verba  lie- 
braica  non  recipiunt  istam  explicationem  :  nam 
vox  hebrcea  chomets,  pro  qua  habemus 

iniquum,  significat  proprie  violentum  raptorern ;  et 
pro  qua  habemus,  contra  legem  agentis,  significat 
iniquum  simpliciter.  Videtur  igitur  Propheta  per 
peccatorem  intelligere  hominem  pravum,  sive  im¬ 
probum,  qualis  erat  Absalon ;  per  iniquum,  eum 
qui  occulte  et  ex  insidiis  nocet,  quales  sunt  frau¬ 
dulenti,  Achitophel  et  alii;  per  raptorem,  eum  qui 
palam  et  aperte  opprimit,  qualis  erat  tunc  popu¬ 
lus  armatus  contra  regem  suum.  Spiritualiter  per 
peccatorem  intelligere  possumus  diabolum ;  per 
iniquos,  haereticos;  per  raptores,  tyrannos  et  per¬ 
secutores.  Cupit  autem  vir  justus  liberari  non 
solum  a  vexatione  corporali,  sed  multo  magis  a 
periculo  spirituali,  ne  forte  consentiens  peccato 
ob  persecutionum  immanitatem,  incidat  in  peri¬ 
culum  mortis  aeternae. 

vers.  g.  6.  Quoniam  tu  es  patientia  mea,  Domine  ; 

Domine,  spes  mea  a  juventute  mea. 

Vers  7.  7.  In  te  confirmatus  sum  ex  utero,  de  yen- 

tre  matris  mejs  tu  es  protector  meus. 

S.  Augustinus  per  patientiam  intelligit  toleran¬ 
tiam  dolorum  et  persecutionum ,  ut  sensus  sit : 
#  Eripe  me  de  manu  peccatorum, »  dando  mihi 


«  patientiam,  »  ne  per  impatientiam  consentiam 
peccato.  Et  quidem  verbum  graecum  et  latinum 
hanc  expositionem  patiuntur;  sed  vox  hebraica 
’mpD  thikvathi  significat  exspectationem  et  spem, 
ac  per  hoc  patientia  hoc  loco  significat  patien¬ 
tiam  in  exspectando  potius ,  quam  in  tolerando 
dolores,  juxta  illud  :  «  Per  patientiam  exspecta¬ 
mus,  »  Rom.  vin ;  et  Jacob.  v  :  «  Ecce  agricola 
exspectat  pretiosum  fructum  terrae,  patienter  fe¬ 
rens,  donec  accipiat  temporaneum  et  serotinum; 
patientes  estote  et  vos,  et  confirmate  corda  ves¬ 
tra,  quoniam  adventus  Domini  appropinquabit.» 

Ait  igitur  :  «  Eripe  me  de  manu  peccatoris,  quo¬ 
niam  tu  es  patientia  mea,  »  id  est,  quoniam  a  te 
patienter  exspecto  auxilium.  «  Tu  es  spes  mea 
a  juventute  mea,  »  id  est,  quia  semper  in  te 
speravi  ab  eo  tempore ,  quo  te  noscere  coepi ; 
sed  tamen  multo  ante  quam  ego  in  te  sperare 
inciperem,  tu  pro  tua  misericordia  protector 
meus  fuisti  :  nam  «  ex  utero  matius  meae  in  te 
confirmatus  sum ,  »  id  est ,  in  te  stabilitus  ro¬ 
bur  accepi,  cum  ex  me  infirmissimus  essem; 

«  ex  utero  matris  meae  protector  meus  es,  »  ici 
est,  vix  natus  protectione  tua  frui  coepi,  cum  ad¬ 
huc  te  invocare  non  possem.  Haec  beneficia  Deus 
omnibus  hominibus  conferre  solet,  praesertim  in 
ea  aetate,  qua  sibi  ipse  homo  nullam  opem  ad- 
ferre  potest :  sed  pauci  admodum  sunt,  qui  haec 
beneficia  agnoscant,  et  pro  iis  debitas  Deo  gratias 
agant.  Ideo  Propheta,  qui  Spiritus  illustratione 
haec  agnoscebat,  magno  cum  animi  sensu  dicit  : 

«  In  te  confirmatus  sum  ex  utero,  et  ab  utero  ma¬ 
tris  meae  protector  meus  es ;  »  quasi  dicat :  Scio, 
Domine,  et  confiteor  me  tibi  curae  fuisse  ab  ipso 
primo  ortu;  ideo  fiduciam  habeo  multo  magis  te 
mihi  protectorem  fore,  cum  te  invocavero. 

8.  IN  TE  CANTATIO  MEA  SEMPER  :  TANQUAM  PRO-  Vers.  8. 
DIG1UM  FACTUS  SUM  MULTIS,  ET  TU  ADJUTOR  FORTIS. 

His  de  causis,  et  ob  tanta  beneficia,  «  in  te  erit 
caDtatio  mea  semper,  »  id  est,  te  semper  laudi¬ 
bus  celebrabo  in  prosperis  et  in  adversis,  in  hoc 
saeculo  et  in  futuro.  Et  nunc  quidem  «  tanquam 
prodigium  factus  sum  multis,  »  id  est,  expulsus 
e  regno  a  proprio  filio ;  et  dum  misere  fugio,  qu* 
antea  gloriose  hostes  fugabam,  factus  sum  admi¬ 
rationi  omnibus  hominibus,  praesertim  cum  a  te 
desertus  videar,  quem  semper  colui,  et  in  quo 
speravi ;  sed  tamen  «  tu  adjutor  fortis,  »  et  con¬ 
stans  es ;  et  quamvis  ad  tempus  secundum  con¬ 
silium  sapientiae  tuae  hostes  in  me  praevalere  per¬ 
miseris,  tamen  tempore  suo  «  mihi  adjutor  eris. » 

S.  Augustinus,  spiritualiter  exponens,  dicit  ilium 
fieri  prodigium,  sive  portentum  multis,  qui  con-  Prodi. 
temnit  temporalia,  et  patienter  fert  injurias,  et  gium 
per  hoc  ambulat  contraria  via,  atque  ambulent  mul,ls’ 
caeteri  homines.  Talis  fuit  Joannes  Baptista,  talis  q temnit" 
Christus  ipse ;  talis  S.  Petrus,  S.  Paulus,  Apostoli  tempora- 
caeleri ;  tales  Martyres  omnes,  et  plerique  SS.  Con-  lia* 
1'essores,  S.  Antonius,  S.  Hilarion,  S.  Franciscus, 

et  alii,  qui  a  sapientibus  mundi  stulti  habiti  sunt ; 
sed  vere  dicere  poterant :  Etiamsi  prodigium  fac¬ 
tus  sim  multis ,  tamen  tu  adjutor  meus  fortissi¬ 
mus  es,  quo  duce  viam  angustam  perambulabo, 
et  regno  coelorum  vim  inferam,  et  tunc  appare¬ 
bit,  stultus,  an  sapiens  fuerim. 

Vers. o.  9.  Repleatur  os  meum  laude,  ut  cantem 

GLORIAM  TUAM,  TOTA  DIE  MAGNITUDINEM  TUAM. 

Ergo,  inquit,  quicquid  homines  de  me  sentiant 
et  dicant,  ego  opto  ut  «  os  meum  repleatur  laude 
tua,  »  ut  nihil  mihi  aliud  placeat,  nihil  me  de¬ 
lectet,  nisi  te  diligere,  et  laudare  gloriam  tuam, 
et  «  tota  die,  »  id  est,  omni  tempore  «  decantare 
Nihil  ad-  magnitudinem  tuam.  «Porro  illi  soli  et  omnes  si- 
danTr®  m^es  sun*  huic  sancto  regi  et  prophetae,  qui  vere 
teV  cogitant  et  sentiunt,  ac  intima  consideratione  pe- 
Deum.  netrant,  et  persuadentur  nihil  esse  magnum,  ni¬ 
hil  admirandum,  prceter  Deum. 

Vers.  10.  10.  NE  PROJICIAS  ME  IN  TEMPORE  SENECTUTIS  : 

CUM  DEFECERIT  VIRTUS  MEA,  NE  DERELINQUAS  ME. 

Cum  David  persecutionem  Absalonis  pateretur, 
senex  erat :  ideo  memor  victoriarum,  quas  in  ju¬ 
ventute  et  in  ipsa  pueritia  obtinuerat,  dicit :  «  Ne 
projicias  me  in  tempore  senectutis,  »  id  est,  ne 
deseras  me  in  hoc  ultimo  tempore,  quem  adhuc 
semper  juvisti.  «Cum  defecerit  jam  virtus  mea, » 
robur,  ac  vires  meae  debilitatae  sint,  «  ne  dere¬ 
linquas  me, »  qui  auxilio  tuo  magis  egeo,  quam 
alias  unquam  eguerim.  Possunt  haec  omnia  spiri- 
tualiter  accommodari  homini,  qui  a  fervore  cha- 
ritatis,  quo  aliquando  flagravit,  tepescere  incipit, 
et  tamen  cupit  in  eodem  studio  perfectionis  per¬ 
severare. 

Vers  n.  11.  Quia  dixerunt  inimici  mei  mihi,  et  qui 

CUSTODIEBANT  ANIMAM  MEAM,  CONSILIUM  FECERUNT 
IN  UNUM. 

Vers.  12.  12.  DlCENTES  :  DEUS  DERELIQUIT  EUM,  PERSE¬ 

QUIMINI,  ET  COMPREHENDITE  EUM;  QUIA  NON  EST, 
QUI  ERIPIAT. 

Haec  ad  litteram  Davidi  conveniunt,  adversus 
quem  populus,  Absalone  duce  et  Achitophel  con¬ 
siliario,  rebellavit,  quonam  vidit  jam  senuisse, 
et  debilem  effectum,  atque  a  Deo  destitutum  esse 
credidit.  «Quia  dixerunt  inimici  mei  mihi, »  id  est, 
de  me.  «  Et  qui  custodiebant  animam  meam,»  id 
est,  qui  antea  custodes  mei  erant,  vel  consilio, 
vel  armis,  illi  «  consilium  fecerunt  in  unum, »  id 
est,  simul  uniti  inter  se  consultaverunt  de  perdi¬ 
tione  inca,  «  dicentes :  Deus  dereliquit  eum.  »  Ad 
hoc  refertur  illud  .  inimici  mei  dixerunt  mihi ,  id 
est,  dixerunt  de  me  :  «  Deus  reliquit  eum;  »  et 
hoc  dixerunt  consultantes  simul :  «  Persequimini, 
et  comprehendite  eum,  quia  non  est  qui  eripiat. » 
Hoc  fuit  consiliumAchitophelis,  quod  non  habuit 
effectum,  quia  Deus  non  permisit.  Vide  lib.  II 
Regum ,  cap.  xvn.  Illud,  qui  custodiebant  animam 


meam ,  potest  etiam  significare  :  qui  observabant 
animam  meam,  ut  illam  perderent,  et  hic  sensus 
convenit  homini  justo  in  tentationibus  posito. 
Daemones  enim,  inimici  nostri ,  qui  perpetuo  vi¬ 
gilant,  et  observant  occasiones  nos  perdendi, 
consilium  faciunt  inter  se,  tunc  maxime,  cum  nos 

Dei  gratia  destitutos  existimant. 

13.  Deus,  ne  elongeris  a  me;  Deus  meus,  in  vers.  ia. 

AUXILIUM  MEUM  RESPICE. 

14.  Confundantur,  et  deficiant,  detrahentes  vers.  u. 
ANIMjE  meas  ;  OPERIANTUR  confusione  et  pudore, 

QUI  QUJERUNT  MALA  MIIII. 

Illi  consultant  adversus  Davidem,  et  ille  recur¬ 
rit  ad  Deum,  qui  nullo  negotio  potest  dissipare 
consilium  eorum,  ut  reipsa  fecit.  «  Deus ,  inquit, 
ne  elongeris  a  me, »  ut  illi  jactant  te  jam  fecisse ; 
imo  potius  «  in  auxilium  meum  respice, »  id  est, 
per  auxilium  tuum  mihi  propinqua.  Illud,  respice, 
in  hebraeo  est  festina,  in  graeco  intende.  Fieri  po¬ 
test  ut  Septuaginta  non  legerint  nuin  chushah,  id 
est  festina,  sed  2UH  chashob,  id  est  considera,  sive 
attende;  sed  tamen  sensus  est  idem,  et  una  lec¬ 
tio  explicat  aliam :  quod  enim  hebraica  lectio  ha¬ 
bet,  festina,  intelligitur  per  providentiam  :  Deus  Deusnbi- 
enim  ubique  est,  neque  proprie  festinare  debet,  (lne  est> 
ut  alicubi  esse  incipiat.  Festinare  per  providen- 
tiam,  idem  est,  quod  attendere  et  respicere.  «Con-  debet  ut 
fundantur,  et  deficiant  detrahentes  animae  meae, »  alilruhi 
id  est,  te  in  auxilium  meum  festinante,  confun¬ 
dantur  consiliarii  Absalonis,  et  deficiant  in  consi¬ 
liis  suis,  evanescant,  infatuentur,  «  detrahentes 
animae  meae,  »  id  est,  calumniantes  me.  «  Ope¬ 
riantur  confusione  et  pudore ,  qui  quaerunt  mala 
mihi.  »  Idem  aliis  verbis  repetit  :  pro  verbo,  de¬ 
trahentes  mihi,  in  hebraeo  est,  adversantes  mihi; 
sed  idem  est  sensus  :  nam  qui  calumniantur, 
sine  dubio  calumniando  adversantur.  S.  Augus¬ 
tinus  legit  :  Confundantur  et  deficiant  qui  commit¬ 
tunt  animam  meam ;  et  sensum  esse  vult :  Confun¬ 
dantur,  qui  committunt  cum  Deo  animam  meam, 
id  est,  qui  faciunt  ut  cum  Deo  contendam,  quasi 
ille  injuste  mecum  agat,  dum  tribulationibus  me 
affligit;  sed  non  video  unde  eam  lectionem  acce¬ 
perit. 

15.  EGO  AUTEM  SEMPER  SPERABO,  ET  ADJICIAM  Vers.  15. 
SUPER  OMNEM  LAUDEM  TUAM. 

16.  OS  MEUM  ANNUNTIABIT  JUSTITIAM  TUAM,  Vers.  16. 
TOTA  DIE  SALUTARE  TUUM. 

Illi  confundantur,  ct  deficiant;  «  ego  autem 
semper  sperabo,  »  magis  ac  magis  in  te  confi¬ 
dam,  experimento  edoctus,  quanta  sit  virtus  au¬ 
xilii  tui ;  et  semper  «  adjiciam  laudes  »  ad  laudes 
tuas,  pro  novis  beneficiis  novos  hymnos  tibi  de-  Quomodo 
cantans.  «  Os  meum  non  cessabit  annuntiare  jus-  ^'ac"d®s 
titiam  tuam,  »  qua  punis  impios,  «  et  tota  die,  »  per  ‘  alj’ 
id  est  assidue,  praedicabo  «  salutare  tuum,  »  quo  qnUadji- 
mnocentes  liberas  et  salvas.  S.  Augustinus  queerit  clPossll? 

hoc  loco,  quomodo  possit  fieri  ut  adjiciatur  ali¬ 
quid  super  omnes  laudes  Dei.  Et  respondet,  om¬ 
nes  laudes  dici  perfectam  laudem,  cui  nil  desit, 
qualis  fuisset,  si  Deus  totum  genus  humanum 
post  lapsum  Adami  damnare  voluisset  :  fuisset 
enim  ea  perfecta  laus  justitiae,  cui  perfectae  laudi 
nihil  adjici  potest,  quod  ad  justitiam  attinet;  sed 
tamen  adjici  potest  nova  laus  misericordiae,  quia 
placuit  Deo  gratis  justificare  impios.  Caeterum fa¬ 
cilius  dici  potest  Prophetam  adjicere  velle  laudem 
ad  omnes  laudes  Dei,  non  ad  omnes  simpliciter, 
sed  ad  omnes,  quas  ad  illud  usque  tempus  ceci¬ 
nerat. 

vers.  17.  17.  Quoniam  non  cognovi  litteraturam,  in¬ 

troibo  IN  POTENTIAS  DOMINI  )  DOMINE,  MEMORABOR 
JUSTITIA!  TU^E  SOLIUS. 

Hic  sunt  duae  difficultates :  prior,  an  illa  verba , 
«  quoniam  non  cognovi  litteraturam,  »  debeant 
conjungi  cum  superiore  versiculo,  ut  conjungun¬ 
tur  in  textu  hebraico;  an  potius  cum  sequentibus 
verbis,  ut  conjunguntur  in  graeco  et  latino.  Sed 
nos  existimamus  distinctionem  hebraicam  non 
esse  attendendam,  quando  discrepat  a  groeca, 
quoniam  distinctionem  addiderunt  in  textu  he¬ 
braico  Rabbini  posteriores,  qui  non  sunt  ullo 
modo  comparandi  cum  Septuaginta  Senioribus, 
qui  aliter  legerunt  et  distinxerunt.  Accedit  quod 
hoc  loco  sunt  quaedam  similiter  cadentia  ita  po¬ 
sita  in  textu  hebraico,  ut  videatur  omnino  Pro¬ 
pheta  voluisse  legi  hunc  versiculum,  ut  nos  cum 
Graecis  legimus,  non  ut  alii  cum  Rabbinis  legunt. 
Sic  enim  ait  :  «  Quoniam  non  cognovi  JTnflD  so- 
pheroth ,  introibo  in  rvP33  gheburoth,  »  ac  si  nos 
diceremus  :  Quoniam  non  cognovi  litteras ,  adibo 
potentias.  Posterior  quaestio  est  de  nomine  littera- 
turee  :  nam  vox  hebraica  13D  saphar ,  unde  no¬ 
men  nriSD,  significat  scribere ,  narrare,  numerare, 
et  alia;  ac  per  hoc  nomen,  sopheroth,  potest  si¬ 
gnificare  scripturas,  numerationes,  libros,  litteras , 
sive  litteraturas,  et  similia.  Aliqui  igitur  volunt  ut 
litteratura  accipiatur  pro  numeratione ,  et  hic  sit 
sensus  :  Quoniam  non  cognovi  numerationem  mirabi¬ 
lium  tuorum,  id  est,  quoniam  non  possum  assequi 
numerum,  cum  sint  innumerabilia,  introibo,  id 
est,  ingrediar,  ad  narrandas  potentias ,  sive  fortitu¬ 
dinem  et  vires  Domini  potentissinaas  et  robustis¬ 
simas.  Sed  hanc  expositionem  probare  non  pos¬ 
sum  :  nam  et  Septuaginta  Interpretes  et  S.  Hiero¬ 
nymus  bene  noverant  vim  hebraicae  vocis,  et  ta¬ 
men  non  verterunt  numerationem,  sed  litteraturam; 
neque  deerant  illis  voces  graecae,  vel  latinae,  qui¬ 
bus  numerationem  exprimerent,  si  voluissent.  Alii 
simpliciter  dicunt  Davidem  non  novisse  litteratu¬ 
ram,  id  est  doctrinam,  quae  litteris  continetur,  quo¬ 
niam  pastor  ovium  erat,  et  ex  pastoritio  illo  mu¬ 
nere  assumptus  fuit  ad  militiam  et  ad  regnum,  ut 
dicitur  in  Psalm.  lxxvii  :  «  De  post  fcetantes  acce¬ 
pit  eum,  pascere  Jacob  populum  suum. »  Sed  huic 
expositioni  repugnat,  quod  ipse  de  se  dicit  in 


Psalm.  cxviu  :  «  Super  omnes  docentes  me  intel-  David 
lexi ; »  et  liber  Psalmorum  indicat  eum  excultum  non  fuil 
fuisse  omni  doctrina  divina  et  humana :  quamvis  tusRtte» 
enim  pastor  ovium  et  postea  miles  esset,  non  ta-  ratura. 
men  ita  totus  intentus  erat  pascendis  ovibus,  aut 
bellis  gerendis,  quin  etiam  studiis  et  contempla¬ 
tioni  vacaret.  Existimo  igitur  Davidem  hoc  loco 
per  litteraturam  intelligere  humanam  sapientiam 
et  astutiam,  quali  abundabat  Achitophel,  qui  con¬ 
tra  ipsum  consilium  dederat;  et  per  verbum  cog¬ 
novi  non  accepisse  scientiam  simpliciter,  sed  ap¬ 
probationem  et  usum.  Quomodo  dicimus:  «  Non 
novi  te,»  et  quomodo  Apostolus  1  Cor.  ii,  dicit,  « se 
nihil  scire,  nisi  Christum,  et  hunc  crucifixum.  » 

Itaque  sensus  est :  «  Non  cognovi  litteraturam,  » 
id  est,  non  novi  sapientiam  hujus  mundi,  non 
confido  in  humanis  consiliis,  non  approbo  astu¬ 
tiam  et  prudentiam  saeculi ;  sed  «  introibo  in  po¬ 
tentias  Domini,  »  id  est,  adhaerebo  penitus  omni¬ 
potentiae  Dei,  in  illa  confidam,  in  illa  quasi  in 
arce  munitissima  abscondar.  «  Et  sic  memorabor 
justitiae  tuas  solius,  »  id  est,  non  recordabor  hu¬ 
manorum  consiliorum,  aut  virium  mearum,  vel 
amicorum  meorum,  sed  recordabor  et  mente  re¬ 
tinebo  justitiam  tuam,  qua  servas  promissa,  qua 
punis  impios,  qua  pios  coronas.  S.  Augustinus  le¬ 
git,  non  cognovi  negotiationes  ;  verisimile  enim  est 
in  aliquo  graeco  codice  pro  fuisse  wpaf 

geema;,  et  inde  fluxisse  in  latinum  aliquem  co¬ 
dicem  negotiationes.  Fatetur  tamen  idem  S.  Augus¬ 
tinus  in  aliis  codicibus  legi  litteraturam ;  et  expo¬ 
nit  tam  per  negotiationem,  quam  per  litteratu¬ 
ram,  confidentiam  in  operibus  factis  ex  propriis 
viribus,  quasi  ad  justitiam  faciendam  sufficiat 
littera  legis  sine  gratia,  aut  negotiatio  liberi  arbi¬ 
trii  sine  adjutorio  Dei ,  et  ideo  ponderat  illud  : 

«  Memorabor  justitiae  tuae  solius,  »  id  est,  non 
meae  justitiae,  sed  tuae  solius,  quam  dare  soles 
per  gratiam  tuam ,  cum  justificas  impium.  Quae 
sententia,  ut  est  optima  ad  aedificationem,  ita  pa¬ 
rum  videtur  facere  ad  sensum  litteralem. 


18.  Deus,  docuisti  me  a  juventute  mea,  et  vers.  is.j 

USQUE  NUNC  PRONUNTIABO  MIRABILIA  TUA. 

Tu,  inquit,  docuisti  me,  ut  contempta  litteratura 
humana  confiderem  in  potentia  tua ;  «docuisti  au¬ 
tem  a  juventute  mea,  »  et  secundum  hanc  doctri¬ 
nam  eruditus  pugnavi  cum  urso  et  leone,  et  cum 
gigante  Goliath,  inermis  adolescens,  et  victoriam 
reportavi.  «  Et  usque  nunc  pronuntiabo  mirabilia 
tua,  »  id  est,  et  dum  vivam,  usque  ad  ultimum 
finem  vite  meae  pronuntiabo  haec  mirabilia  tua; 
quae  per  me  fecisti  a  juventute  mea. 

19.  Et  usque  in  senectam  et  senium,  Deus,  Yers.  «. 

NE  DERELINQUAS  ME. 

20.  Donec  annuntiem  brachium  tuum  gene-  Vers  i0  i 

RATIONI  OMNI,  QUA!  VENTURA  EST. 

Et  simul  rogo  ut  usque  «  ad  senectam  non  de¬ 
relinquas  me,»  sed  mihi  semper  adsis  auxilio  tuo, 

«  donec  annuntiem,  »  id  est,  donec  perficiam  li¬ 
brum  Psalmorum,  per  quem  «  annuntiem  bra¬ 
chium  tuum,»  id  est  fortitudinem  tuam,  omni 
posteritati.  Per  senectam  et  senium  idem  signifi¬ 
care  videtur ;  nam  in  hebroeo  est  usque  ad  senec¬ 
tutem  et  canos :  cani  enim  indicant  senectutem. 
Quomodo  autem  David  dicat  se  annuntiaturum 
potentiam  Domini  omni  posteritati,  saepe  diximus, 
quia  videlicet  praevidebat  Psalmos  a  se  composi¬ 
tos  in  toto  orbe  usque  ad  consummationem  sae¬ 
culi  decantandos. 

\crs.  21.  21 .  Potentiam  tuam  et  justitiam  tuam,  Deus, 

USQUE  IN  ALTISS1MA,  QU.E  FECISTI  MAGNALIA  :  DEUS, 
QUIS  SIMILIS  TIBI? 

Explicat  quid  sit  brachium  quod  se  annuntia¬ 
turum  dixit  generationi  venturae,  et  ait :  «  Poten¬ 
tiam  tuam  et  justitiam  tuam,  »  id  est,  annuntiabo 
brachium  tuum,  quod  est  potentia  tua  conjuncta 
cum  justitia  tua.  «Omnipotens  Deus  est,  »  sed  si¬ 
mul  justissimus  est;  potest  quicquid  vult,  sed  ni¬ 
hil  injuste  vult.  Haec  autem  potentia  cum  justitia 
extenditur  «  usque  in  altissima  magnalia,  »  quae 
Deus  fecit :  non  enim  Deus  potentia  sua  creavit 
solum  terram  et  maria,  et  habitantes  in  eis ;  sed 
etiam  creavit  coelum  et  coelos  coelorum,  et  habi- 
Omnipo-  tantes  in  eis  millia  millium  angelorum.  Itaque 
D  Mcst  us<lue  ^10ec  abissima  magnalia  extenditur  bra- 
ct  simui  ahium  potentiae  Dei.  Neque  solum  justitia  Dei  pu- 
Uisiissi-  nit  homines  peccatores,  qui  sunt  pulvis  et  cinis; 

EU1S-  sed  punivit  etiam  altissimos  angelos,  quos  de 
coelo  ob  superbiam  praecipitavit  in  abyssum  : 
proinde  brachium  divinae  justitiae  usque  ad  altis¬ 
sima  magnalia  pervenit,  ut  exclamare  liceat  : 
«Domine,  quis  similis  tibi?»  Neque  hoc  repugnat 
Scripturae,  quae  dicit:  «  Fecit  Deus  hominem  ad 
imaginem  et  similitudinem  suam,  »  Gen.  i.  Et : 
«  Scimus  quia  cum  apparuerit,  similes  ei  erimus, 
quia  videbimus  eum  sicuti  est,  »  1  Joan.  m.  Nam 
cum  dicitur:  «  Quis  similis  tibi?  »  accipitur  simi¬ 
litudo  pro  aequalitate,  ac  si  dictum  esset :  Quis  est 
similis  tibi  in  potentia,  id  est,  aeque  potens  ac 
tu?  Quis  est  similis  tibi  in  essentia,  id  est,  qui  a 
nullo  pendeat  et  a  quo  omnia  pendeant,  qualis 
es  tu? 

Vers.  i\  22.  Quantas  ostendisti  mihi  tribulationes 

MULTAS  ET  MALAS  :  ET  CONVERSUS  VIVIFICASTI  ME, 
ET  DE  ABYSSIS  TERRiE  ITERUM  REDUXISTI  ME. 

Vers.  23  23.  Multiplicasti  magnificentiam  tuam,  et 

CONVERSUS  CONSOLATUS  ES  ME. 

Consolatur  David  praesentem  calamitatem  suam 
ex  eo  quod  alias  calamitates,  Deo  juvante,  felici¬ 


ter  evaserit.  «  Quantas,  inquit,  ostendisti  mihi 
tribulationes  multas  et  malas, » id  est,  magnas  va¬ 
rietate  et  amaritudine,  quas  pertuli  in  persecu¬ 
tione  Saulis.  «  Et  conversus  vivificasti  me, »  cura 
pene  ad  portas  mortis  pervenissem. «  Et  de  abys¬ 
sis  terrae  iterum  reduxisti  me , » id  est,  et  de  extre¬ 
mis  malis,  cum  pene  ad  inferos  descendissem,  li¬ 
berasti  me.  «  Multiplicasti  enim  magnificentiam 
tuam»  secundum  multitudinem  dolorum  meorum, 

«  et  conversus  »  ad  misericordiam,  cum  me  pa¬ 
terne  casti gasses,  magnifice  «  consolatus  es  me, » 
cum  ex  misero  exule  regem  beatissimum  feceris. 

Spi ritualiter  significat  hic  locus  hominem  pecca¬ 
torem  cum  Christo  resurrexisse  a  morte  peccati, 
et  mirifice  consolatum  spe  vitee  aeterna1. 

2i.  Nam  ET  EGO  CONFITEBOR  TIBI  IN  VASIS  Vers.  24. 

Psalmi  veritatem  tuam,  Deus;  psallam  tibi  in 
cithara,  Sanctus  Israel. 

25.  ExULTABUNT  LABIA  MEA,  CUM  CANTAVERO  Vers.  25. 
TIBI  :  ET  ANIMA  MEA,  QUAM  REDEMISTI. 

26.  Sed  ET  LINGUA  MEA  TOTA  DIE  MEDITABITUR  Vers.  26. 
JUSTITIAM  TUAM  :  CUM  CONFUSI  ET  REVERITI  FUE¬ 
RINT,  QUI  QUALRUNT  MALA  MIHI. 

In  fine  Psalmi  praedicit  ipse  sibi  Propheta  David 
liberationem  de  manu  Absalonis,  et  pollicetur 
gratiarum  actionem  corde,  et  ore,  et  instrumentis 
musicis  psalterio  et  cithara.  «Nam  et  ego,»  adepta 
scilicet  victoria,  «confitebor  tibi  veritatem  tuam, » 
id  est,  laudabo  justitiam  tuam,  sive  fidelitatem 
tuam,  «  in  vasis  Psalmi,  »  id  est  in  instrumento 
Psalmi  concinendi,  quod  psalterium  vocatur.  Ad¬ 
dam  etiam  psallere  tibi,  «  o  Sanctus  Israel!  »  in 
instrumento  citharae.  Illud,  Sanctus  Israel ,  est  cog-  De  epi- 
nomen  Dei,  qui  vocatur  Sanctus  Israelis,  quoniam  theto 
sanctificari  debebat  a  populo  Israel  sanctifica-  Sj^ei 
tione  cultus  et  honoris,  et  ipse  sanctificabat  po¬ 
pulum  Israel  sanctificatione  gratiae.  Neque  solum 
per  psalterium  et  citharam  libi  gratias  agam,  te- 
que  laudabo ;  sed  etiam  «exsultabunt  labia  mea,» 
id  est,  os  meum  jubilabit,  «  cum  cantabo  tibi, »  et 
«ipsa  anima  mea  »  et  vita  mea,  «quam  redemisti  » 
ab  interitu,  exultabit  te,  id  est:  exultans  laudabit 
te.  Denique  non  semel,  aut  iterum  <t  lingua  mea 
laudabit  justitiam  tuam,»  sed  «lota  die,»  omni  tem¬ 
pore  «  meditabitur,»  id  est,  exercebit  se  in  decan¬ 
tanda  justitia  tua,  quando  confusi  erubuerint  om¬ 
nes  inimici  mei,  qui  quaerunt  nocere  mihi.  Haec 
omnia  multo  verius  conveniunt  homini  justo,  qui 
toto  corde,  et  pleno  ore,  et  per  totam  aeternitatem 
laudabit  Deum,  cum  in  die  judicii  confusi  fuerint 
omnes  persecutores  ejus,  et  ipse  redemptus  fuerit, 
et  liberatus  ab  omni  malo  corporis  et  animae. 

PSALMUS  LXXII 

SECUNDUM  UEBRiEOS. 


V,  v.  —  Psalmus,  4.  In  Salomonem. 

2.  Dens,  judicium  tuum  regi  da,  et  justitiam 
tuam  filio  regis. 

Judicare  populum  tuum  in  justitia,  et  pau¬ 
peres  tuos  in  judicio. 

3.  Suscipiant  montes  pacem  populo,  et  colles 
justitiam. 

4.  Judicabit  pauperes  populi,  et  salvos  faciet 
filios  pauperum  :  et  humiliabit  calumniatorem. 

5.  Et  permanebit  cum  sole,  et  ante  lunam, 
in  generatione  et  generationem. 

6.  Descendet  sicut  pluvia  in  vellus,  et  sicut 
stillicidia  stillantia  super  terram. 

7.  Orietur  in  diebus  ejus  justitia,  et  abun¬ 
dantia  pacis,  dcnec  auferatur  luna. 

8.  Et  dominabitur  a  mari  usque  ad  mare,  et 
a  flumine  usque  ad  terminos  orbis  terrarum. 

9.  Coram  illo  procident  iEthiopes,  et  inimici 
ejus  terram  lingent. 

10.  Reges  Tharsis,  et  insulae  munera  offe¬ 
rent  :  reges  Arabum  et  Saba  dona  adducent. 

11.  Et  adorabunt  eum  omnes  reges  terrae  : 
omnes  gentes  servient  ei. 

12.  Quia  liberabit  pauperem  a  potente,  et 
pauperem  cui  non  erat  adjutor. 

13.  Parcet  pauperi  et  inopi,  et  animas  pau¬ 
perum  salvas  faciet. 

14.  Ex  usuris  et  iniquitate  redimet  animas 
eorum,  et  honorabile  nomen  eorum  coram  illo. 

15.  Et  vivet,  et  dabitur  ei  de  auro  Arabiae, 
et  adorabunt  de  ipso  semper;  tota  die  benedi¬ 
cent  ei. 

16.  Et  erit  firmamentum  in  terra  in  summis 
montium,  superextolletur  super  Libanum  fruc¬ 
tus  ejus,  et  florebunt  de  civitate  sicut  foenum 
terrae. 

17.  Sit  nomen  ejus  benedictum  in  saecula; 
ante  solem  permanet  nomen  ejus. 

Et  benedicentur  in  ipso  omnes  tribus  terrae; 
omnes  gentes  magnificabunt  eum. 

18.  Benedictus  Dominus  Deus  Israel,  qui  fa¬ 
cit  mirabilia  solus. 

19.  Et  benedictum  nomen  majestatis  ejus  in 


V.  s.  h.  —  Salomoni. 

Deus,  judicium  tuum  regi  da,  et  justitiam 
tuam  filio  regis. 

Judicabit  populum  tuum  injustitia,  et  pau¬ 
peres  tuos  in  judicio. 

Assument  montes  pacem  populo,  et  colles 
justitiam. 

Judicabit  pauperes  populi,  salvabit  filios  pau¬ 
peris  [al.  pauperum],  et  confringet  calumnia¬ 
torem. 

Et  timebunt  te  quamdiu  erit  sol,  et  ultra 
lunam  in  generatione  generationum. 

Descendet  ut  pluvia  super  vellus,  ut  [al.  et  ut] 
stillae  irrorantes  terram. 

Germinabit  in  diebus  ejus  justitia  [h.  justus], 
et  multitudo  pacis,  donec  non  sit  luna. 

Et  dominabitur  a  mari  usque  ad  mare,  et  a 
flumine  usque  ad  terminos  terrae. 

Ante  eum  procident  ^Ethiopes,  et  inimici 
ejus  pulverem  lingent. 

Reges  Tharsis  et  insulae  munera  offerent  : 
reges  Arabiae  [h.  Saba ]  et  Saba  tributum  con¬ 
ferent. 

Et  adorabunt  eum  omnes  reges  :  universae 
nationes  servient  ei. 

Quia  eruet  pauperem  a  potente,  et  inopem 
cui  non  est  adjutor. 

Parcet  inopi  et  pauperi,  et  animas  pauperum 
salvabit. 

Ab  usura  et  iniquitate  redimet  animas  [al. 
animam ]  eorum,  et  pretiosus  erit  sanguis  eo¬ 
rum  coram  oculis  ejus. 

Et  vivet,  et  dabitur  ei  de  auro  Saba,  et  ora¬ 
bunt  de  eo  jugiter,  tota  die  benedicent  ei. 

Erit  memorabile  triticum  in  terra,  in  capite 
montium  elevabitur  [h.  fluctuabitur]  sicut  Li¬ 
bani  fructus  ejus,  et  florebunt  de  civitate  sicut 
foenum  terrae. 

Erit  nomen  ejus  in  aeternum  [h.  saeculum ]; 
ultra  [h.  ante ]  solem  perseverabit  nomen  ejus. 

Et  benedicentur  in  eo  :  omnes  gentes  beatifi¬ 
cabunt  eum. 

Benedictus  Dominus  Deus ,  Deus  Israel  :  qui 
facit  mirabilia  solus. 

Et  benedictum  nomen  gloriae  ejus  in  sempi- 

aeternum ;  et  replebitur  majestate  ejus  omnis  ternum  [h.  saeculum],  et  implebitur  gloria  ejus 
terra  :  fiat,  fiat.  universa  terra  :  amen  et  amen. 

20.  Defecerunt  laudes  David  filii  Jesse.  Completce  sunt  orationes  David  filii  Isai. 


Arcinmentum.  — Quemadmodum  Davides,  multa  post  bella  feliciter  exacta,  in  Psalmis  n  et  cx  canit  Messiam 
omnes  suos  hostes  depugnantem  :  ita  Salomon  hic,  longa  pace  fruitus,  Messiae  pacifici,  pacemque  omnibus  afferentis, 
regnum  celebrat.  Aliter  I\ationalistae ,  e  quibus  unum  audi  :  «  Insunt  vota  pro  rege  aliquo  accedente  ad  regnum. 
Quem  regem  ut  investigent  interpretes,  regum  qui  Hebreeorum  imperium  tenuerunt  omnium  anxie  scrutantur  res 
gestas.  Quasi  vero  votis  debuerint  respondere  fortuna  et  voluntas!  Ex  votis  nihil  unquam  colliges.  Piis  votis  et 
magnificis  quandoque  salutantur  impii  futuri  tyranni.  »  Maurer.  At  taiia  vota  pro  qualicumque  rege  pro  Scriptura 
sacra  a  Judaeis  habita  fuisse  quis  credat?  Insuper  vers.  5,  7-11,  17,  nonnisi  de  Messia  intelligi  possunt.  Strophae  quin¬ 
que  :  vers.  1-4,  faciat  Deus  ut  rex  agat  .juste  ;  S-'7,  ut  sit  diuturnum  ,  salutare  imperium;  8-11,  amplissimum  ejus 
regnum;  12-14,  ut  miserorum  curam  gerat;  1 5- £  7,  ut  ipso  regnante  floreant  res  omnium,  ejusque  memoria  omnium 
sermone  celebretur.  Non  inepta  Ewaldi  partitio  in  strophas  3,  quarum  ultima  totum  Psalmum  brevius  repetit,  puta: 
1-7,  8-13, 17-18.  Quae  vers.  18-19  continentur  sunt,  addita  a  collectore  libri  qui  hic  desinit  secundi. 

1.  Salomonis  carmen. 

Deus,  judicia  tua  regi  da , 
et  justitiam  tuam  filio  regis  : 

2.  Ut  judicet  populum  tuum  juste, 

et  pauperes  (seu  afflictos)  tuos  (populi  tui)  seque. 

3.  Proferent  montes  pacem  populo , 
et  colles  justitiam. 

4.  Judicabit  pauperes  populi, 
opem  feret  filiis  egeni , 

et  conteret  oppressorem. 

5.  Venerabuntur  te  cum  sole , 

et  coram  luna,  per  omnes  setates. 

6.  Descendet  sicut  pluvia  in  gramen  detonsum  , 
ut  imbres,  qui  sunt  irrigatio  terrae. 

7.  Florebit  in  diebus  ejus  justus , 

et  multitudo  pacis,  usque  dum  non  sit  luna. 

8.  Et  dominabitur  a  mari  usque  ad  mare, 
et  a  fluvio  usque  ad  fines  terrae. 

9.  Coram  eo  incurvabunt  se  deserticolae , 
et  hostes  ejus  lingent  pulverem. 

10.  Reges  Tartessi  et  insularum  tributa  referent, 
reges  Sabaeae  et  Seba  munus  adducent. 

11.  Et  prosternent  se  ei  omnes  reges, 
omnes  gentes  servient  ei. 

12.  Nam  liberabit  pauperem  implorantem  auxilium, 
et  afflictum,  cui  non  est  auxiliator. 

13.  Miserebitur  miseri  et  pauperis , 

et  animas  (vitam)  inopum  salvabit. 

14.  Ab  oppressione  et  violentia  vindicabit  animas  eorum  (eos) , 
et  pretiosus  erit  sanguis  eorum  in  oculis  ejus. 

15.  Et  vivet  (miser,  beneficio  regis),  et  dabit  ei  rex  de  auro  Sabaeo, 
et  orabit  (miser)  pro  eo, 

quotidie  benedicet  ei. 

Psalmus 

hic 

omninm 
postre¬ 
mus  a 
Pavide 
scriptus 
est. 

i  G.  Erit  abundantia  frumenti  in  terra,  in  cacumine  montium, 
strepet  instar  Libani  fructus  ejus  (segetes  vento  agitatae) ; 
et  efflorebunt  ex  urbe  (urbibus)  cives,  ut  herba  terrae. 

1 7.  Erit  nomen  ejus  in  aeternum , 

coram  sole  (quamdiu  sol  erit)  sobolescet  nomen  ejus, 
et  bene  sibi  precabuntur  (seu  benedicentur )  homines  per  eum, 
omnes  populi  felicem  eum  praedicabunt. 

1 8.  Benedictus  sit  Jova  Deus,  Deus  Israelis , 
qui  facit  admiranda  solus. 

19.  Et  benedictum  nomen  ejus  gloriosum  in  sempiternum, 
et  repleat  se  gloria  ejus  per  universam  terram. 

Arnen  !  Arnen ! 

20.  Finem  habent  orationes  Davidis,  filii  Isai. 


NOTjE. 

Vers.  1.  Judicia  tua,  tuum  judicandi  modum,  seu,  ut  ait  Jarclii,  scientiam,  judiciorum,  quae  in  lege 
praecepisti.  Filio  regis,  regio  genere  nato.  —  Vers.  3.  Justitiam  :  3  redundat.  Maurer,  et  colles  justitia 
abundent;  Rosenmullerus,  et  colles  pacem  proferent  cum  justitia,  seu  per  justitiam.  Sensus  :  Sint  plena 
omnia  salutis  justitia  parta1..  Aliis  montes  sunt  principes  populi,  colles  vero  magistratus  inferiores.  Hodierni 
interpretes,  'proferant,  judicet,  et  ita  deinceps.  —  Vers.  4.  Judicabit ,  causam  eorum  aget.  —  Vers.  5. 
Cum  sole,  coram  luna,  quamdiu  sol  erit,  et  luna.  Simile  illud  Ovidii,  I  Amor.  16  :  «  Cum  sole  et  luna 
semper  Araetus  erit.  »  Alexandrini  legerunt  iaariq,  prolongabit,  puta  dies  suos  :  non  male.  —  Vers.  6.  Pra¬ 
tum  recens  detonsum  inter  medios  calores  abstatis  cito  aresceret,  nisi  sequeretur  pluvia.  — Vers.  8.  Id  est, 
tam  longe  lateque,  quam  quousque  maribus  et  aquis  concluditur  terra.  To  fluvius  ad  Euphraten  alludit. 
Gratuito  Rationalista^ :  amari  Rubro  usque  ad  Syriacum,  quod  Philistseum  et  mare  magnum  vocant,  et 
ab  Euphrate  usque  ad  solitudinem  magnam,  inter  Palaestinam  et  AEgyptum  :  qui  sunt  Israeliticse  terree 
limites.  —  Vers.  9.  Lingent,  osculabuntur  terram,  procidentes  ante  regem,  Orientalium  more.  —  Vers.  10. 
Tartessus,  Phoenicum  colonia,  haud  longe  ab  Herculis  columnis  sita,  remotissimas  easdemque  ditissimas 
regiones  in  genere  indicat.  Insulce,  puta  Mediterranei  maris.  Referent,  ut  debitum  quid.  Seba,  Abyssinia. 
Maurer,  Meroe.  —  Vers.  14.  Pretiosus,  ideoque  raro  aut  nunquam  fundetur.  —  Vers.  15.  Hengstenberg , 
et  dabit  ei  (regi)  miser,  regis  benevolentia  et  benignitate  ditatus.  Orabit,  eo  sensu,  quo  dicimus  :  «  Adve¬ 
niat  regnum  tuum.  »  —  Vers.  16.  Abundantia,  propr.  diffusio;  alii,  pugillum,  vertuntque  ita,  si  fuerit  pu¬ 
gillum  f  rumenti  in  terra,  imo  in  vertice  montium  (ineptiore  alioquin  ad  sationem  loco),  seminatum,  fructus 
tamen,  etc.  Veteres  multi,  fulcimentum,  puta  panis.  Efflorebunt,  late  crescet  soboles  populi  in  civitatibus. 
Alii,  oi  ix.  woXeu;.  — Vers.  47.  Sobolescet,  propagabitur;  gall.  rajeunira.  Bene  sibi,  precabuntur,  ejus  felicita¬ 
tem  sibi  adprecabuntur. 


BLLLAHMiNt  EXPLANATIO. 


PSALMUS  LXXI. 

TITULUS  ET  ARGUMENTUM. 

In  Salomonem. 


Hic  Psalmus  videtur  esse  omnium  postremus,  quamvis  non  sit  collocatus  in  postremo  loco.  Scriptus  est  enim  eo 
tempore,  quo  Davul  vicinus  morti  tradidit  regnum  Salomoni  filio  suo.  Unde  etiam  ad  finem  hujus  Psalmi  leguntur 
liiec  verba  :  «  Defecerunt  laudes  David  filii  Jesse.  »  Cur  autem  non  sit  positus  hic  Psalmus  in  fine  libri,  fortasse 
causa  fuit,  quia  visum  est  ei  qui  Psalmorum  ordinem  disposuit,  ut  librum  concluderent  Psalmi,  qui  solas  Dei  laudes 
continent,  et  incipiunt  et  desinunt  in  vocem  Alleluia ,  quales  hymni  continuabuntur  post  hanc  vitam  in  saeculum 
saeculi.  Titulus  est  :  In  Salomonem,  quia  occasio  scribendi,  vel  canendi  hunc  Psalmum  fuit,  ut  bene  precaretur 

Salomoni  filio  suo,  quem  in  regni  solium  extulerat.  Et  vere  primi  versiculi  satis  apposite  Salomoni  conveniunt. 
Sed  mox  a  Spiritu  Sancto  elevata  mens  et  lingua  Prophetae  transtulit  sermonem  ad  Christum,  qui  per  Salomonem 
significatur.  Fuit  enim  Salomon  apertissima  Christi  figura;  et  tria  nomina  Salomonis,  Solonio,  id  est  pacificus, 
Ecclesiastes ,  id  est  condonator,  et  Idida,  id  est  dilectus  Domino,  magis  proprie  Christo  conveniunt,  quam  Salomoni. 
Ipse  enim  est  pax  nostra,  qui  reconciliavit  mundum  Deo;  ipse  est  Verbum  incarnatum  ad  evangelizandum  paupe¬ 
ribus  missum ;  denique  ipse  est  de  quo  Pater  non  semel  dixit  •  «  Hic  est  Filius  meus  dilectus,  in  quo  mihi  bene 
complacui,  »  Matth.  m  et  xvn.  Vide  S.  Augustinum  in  lib.  XVII  De  Civitate  Dei ,  cap.  vm.  Describit  autem  David 
in  hoc  Psalmo  elegantissimis  similitudinibus  adventum  Christi  et  prapagationem  regni  ejus,  nec  non  rectitudinem 
gubernationis  ejus. 


EXPLICATIO  PSALMI. 


Vers.  I.  i.  Deus,  judicium  tuum  regi  da,  et  justitiam 

TUAM  FILIO  RLGIS. 

Vcrs. 2.  2  Judicare  topulum  tuum  in  justitia,  et 

PAUPERES  TUOS  IN  JUDICIO. 

Haec  est  bona  precatio,  qua  precatur  David  Sa¬ 
lomoni  filio  suo  gratiam  Dei  ad  juste  judicandum. 
Vir  enim  sanctus  non  precatur  filio  suo  abun¬ 
dantiam  auri  et  argenti,  neque  propagationem 
imperii,  ut  filii  hujus  saeculi  facere  solent :  sed 
precatur  ei  gratiam  bene  fungendi  officio  suo. 
Rex  est  Sciebat  enim  regem  esse  propter  populum,  non 
propter  populum  propter  regem  :  et  ideo  illum  esse  bo- 
ltunfuon  num  regem,  qui  bene  regit  populum  juste  judi- 
contra.  cando.  Quod  ipsum  et  Salomon  filius  a  Davide 
patre  edoctus  postulavit  a  Deo,  III  I\eg.  cap.  m. 
Ait  igitur  :  «Deus,  judicium  tuum  regi  da, » id  est, 
da  Salomoni  regi  recens  instituto  «  judicium 
tuum,  »id  est  judicium  tale,  quale  est  tuum,  rec¬ 
tum,  sapiens,  justum;  sive  gratiam  judicandi,  ut 
tibi  placet,  vel  secundum  leges  tuas.  Et  idem  re¬ 
petens  addit :  «  Et  justitiam  tuam  filio  regis,  »  id 
est,  da  Salomoni,  qui  est  rex  et  filius  regis,  justi¬ 
tiam  tuam,  id  est  justitiam  talem,  qualis  est 
tua,  ut  juste  judicet  ad  imitationem  tuam,  qui 
semper  justissime  judicas.  «  Da,  inquam,  Salo¬ 
moni  judicium  tuum  et  justitiam  tuam,  judicare 
populum  tuum  in  justitia,  »  id  est  justo  judicio, 
«  et  pauperes  tuos,  »  id  est  populum  tuum,  «  in 
Omnes  judicio.  »  Est  enim  hic  etiam  repetitio  ejusdem 
honines  sententia?.  Vocat  autem  populum  Dei,  pauperes 
pauperes  i)ei,  quia  omnes  homines  quantumvis  divites  esse 

JJgj  Subi  ’  x  .  x 

'  videantur,  tamen  pauperes  Dei  sunt.  Egent  enim 
auxilio  ejus  in  omnibus  rebus,  et  quidquid  ha¬ 
bent,  a  Deo  habent,  non  tam  donatum,  quam 
commodatum ;  unde  et  repetere,  et  auferre  sine 
ulla  injuria  Deus  potest :  ct  quamvis  populi  gen¬ 
tium  haec  non  inlelligant,  tamen  populus  Dei  in- 
telligere  et  profiteri  debet.  Hic  mihi  videtur  sen¬ 
sus  litteralis :  tamen  non  repugno,  quin  possit 
etiam  hic  locus  intelligi  de  auctoritate  regia  et  ju¬ 
diciaria,  ut  sensus  sit :  Da,  Deus,  regi  a  me  electo 
et  filio  meo  judiciariam  potestatem,  ut. juste  judi¬ 
cet  populum  tuum.  Vel  si  de  Christo  hos  etiam 
primos  versiculos  exponere  placeat,  sensus  sit  : 
Da,  Deus  Pater,  Regi  Christo  filio  tuo  potestatem 
judicandi,  juxta  illud  Joan.  v :  «  Pater  non  judicat 
quemquam,  sed  omne  judicium  dedit  Filio.  » 
Porro  inter  judicium  et  justitiam  est  quidem  dif- 
x. 


ferentia,  quod  justitia  est  virtus,  judicium  autem 
actus  est  justitiae  :  tamen  hoc  loco  accipiuntur 
pro  eodem,  videlicet  pro  judicandi  potestate,  vel 
pro  gratia  bene  judicandi,  vel  pro  ipso  actuali 
judicio.  Siquidem,  ut  observat  hoc  loco  S.  Au¬ 
gustinus,  et  confirmat  ex  aliis  locis,  in  singulis 
fere  versiculis  repetitur  bis  eadem  sententia.  Ne¬ 
que  solum  hoc  loco,  sed  etiam  alibi  passim  acci¬ 
piuntur  pro  eodem  judicium  et  justitia,  ut  11  Rcg. 
vm :  «Faciebat  David  judicium  et  justitiam  omni 
populo  suo ;  »  et  Psalm.  cxvm  :  «Feci  judicium  et 
justitiam,  non  calumnientur  me  superbi.  » 

3.  Suscipiant  montes  pacem  populo,  et  colles  Vers.  3. 

JUSTITIAM. 

4.  Judicabit  pauperes  populi,  et  salvos  fa-  vers. 4. 

CIET  FILIOS  PAUPERUM,  ET  HUMILIABIT  CALUMNIA¬ 
TOREM. 

Hi  quoque  versiculi  pertinent  ad  bonam  impre¬ 
cationem  regi  Salomoni,  quasi  dicat  David :  Pre¬ 
cor  Deum,  ut  regnante  filio  meo  Salomone  de¬ 
scendant  pax  et  justitia  in  omnem  terram  hujus 
regni,  et  ad  omnes  populos  qui  habitant  in  ea ; 
et  quia  terra  illa  maxima  ex  parte  in  montibus  et 
oollibussita  erat,  ideo  dicit:  «Suscipiant  montes 
pacem  populo,»  id  est,  descendat  pax  ad  omnes  Ex  jn.-ti- 
rnontes  hujus  terras  promissionis,  et  suscipiatur  !>**• 
ab  eis  pro  populo  in  eis  habitante;  «  et  colles  » 
hujus  terrae  suscipiant  « justitiam,»  quas  est  causa 
pacis:  nam  ex  injustitia  oriuntur  bella  et  seditio¬ 
nes;  ex  justitia  oritur  pax,  Isai.  xxxu:  «  Erit  opus 
justitiae  pax.  »  Vel  per  montes  intelligi  possunt 
homines  regni  majores  et  nobiliores,  per  colles 
vero  viliores  et  humiliores  :  nam  cum  majores 
inter  se  pacem  habent,  et  communi  consilio  rem- 
publicam  gerunt,  facile  continent  humiliores  in¬ 
tra  cancellos  justitiae.  Itaque  si  montes  suscipiant 
pacem,  colles  quoque  suscipient  justitiam.  «  Ju¬ 
dicabit  pauperes  populi,  » id  est,  si  pax  et  justitia 
vigeant  in  regno,  ita  ut  pauci  admodum  inve¬ 
niantur  oppressores  aliorum,  facile  rex  ipse  judi¬ 
cabit  pauperes  populi  a  calumniis  et  oppressio¬ 
nibus  paucorum  potentiorum,  qui  in  tanta  mul¬ 
titudine  deesse  non  possunt.  « Judicabit,  »  rex  vi¬ 
delicet,  «  pauperes  populi,  »  et  judicio  suo  «  sal¬ 
vabit  filios  pauperum,  »  de  manu  calumniatorum, 

«  et  ipsos»  calumniatores  «humiliabit,  «deprimet 
et  confundet.  < 

COMMENTARIA  IN  PSALMOS. 


Vers.  5.  5.  Et  TERMANEBIT  CUM  SOLE  ET  ANTE  LUNAM. 

IN  GENERATIONE,  ET  GENERATIONEM. 

Jam  incipit  Propheta  transitum  facere  a  Salo¬ 
mone  ad  Christum  :  dicit  enim  Salomonem  re¬ 
gem  permansurum  in  regno,  quamdiu  sol  et  luna 
permanebunt  in  coelo,  id  est,  quamdiu  tempus  du¬ 
rabit.  Et  quoniam  de  persona  Salomonis  haec  dici 
non  possunt,  cogit  nos  Spiritus  Sanctus,  ut  haec 
intelligamus  de  Salomone,  non  per  se,  sed  per 
Christum,  ut  sensus  sit :  Continuabitur  regnum 
Salomonis  per  Christum,  qui  ex  progenie  ejus 
nascetur  usque  ad  mundi  consummationem.  «  Et 
permanebit  »  rex  Salomon  in  filio  suo,  qui  veris¬ 
simus  erit  pacificus,  et  amabilis  Domino ,  «  cum 
sole,  »  id  est,  quamdiu  sol  erit,  et  «  ante  lunam,» 
id  est,  et  coram  luna,  « in  generatione  et  genera¬ 
tionem,  » id  est,  usque  ad  finem  saeculi.  Hic  multa 
notanda  sunt  :  primo,  illud,  et  permanebit,  in  he- 
braeo  habetur  timebunt  te;  sed  Septuaginta  viden¬ 
tur  legisse  viaroc ,  et  prolongavit,  vitam 

videlicet,  quod  est  idem  quod  permanebit,  pro 
“purPl  virauca,  et  timebunt  te.  Solum  enim  una 
littera  mutat  locum,  et  fit  lectio  quam  habe¬ 
mus  :  sensus  enim  est  idem,  nam  timebunt  te  si¬ 
gnificat  timendum  Salomonem,  ut  regem,  a  po¬ 
pulis,  ac  per  hoc  permansurum  in  regno.  Secundo, 
illud,  cum  sole,  non  solum  significat  permansurum 
regem,  quamdiu  sol  erit,  sed  permansurum  in 
terris  regnum  ejus,  dum  sol  peraget  dies,  id  est, 
usque  ad  mundi  consummationem;  nam  post 
mundi  consummationem,  non  erit  regnum  Christi 
cum  sole  et  supra  solem,  neque  sole  ullo  modo 
indigebit.  Tertio,  illud,  ante  lunam,  in  hebrseo  est, 
liphne,  coram  luna,  sive  ante  faciem  lunae, 
quod  recte  cohaeret  eum  illo,  cum  sole,  quasi  dicat: 
Permanebit  in  conspectu  solis  et  lunae,  quamdiu 
sol  et  luna  dies  noctesque  distinguent :  tamen  in 
gra?co  est,  -jvpb  cm.rivr,; ,  id  es  antequam  esset  luna; 
et  hinc  colligunt  S.  Augustinus,  Euthymius  et 
alii,  hic  significari  aeternitatem  Christi,  qui  fuit 
ante  lunam,  Caeterum  non  desunt,  qui  illud  7rpo 
velint  significare  ante ,  id  est  coram,  ut  concordet 
graeca  lectio  cum  hebraica,  praesertim  cum  non 
cohaereat  verbum  permanebit,  cum  illo,  antequam 
luna  esset,  sed  bene  cohaereat  cum  illo,  coram  luna. 
Rectissime  enim  dicimus :  Permanebit  coram  luna; 
sed  non  nisi  absurde  diceremus:  Permanebit  an¬ 
tequam  esset  luna.  S.  Hieronymus  vertit,  ultra  lu¬ 
nam  ;  sed  fateor  me  ignorare  quid  secutus  sit  : 
nam  neque  vox  hebraica,  neque  graeca  hoc  signi¬ 
ficat.  Quarto,  illud,  in  generatione  et  generationem, 
potest  accipi  pro  aeternitate,  ut  alias  notavimus; 
sed  hoc  loco  accipiendum  est  proprie  pro  spatio 
temporis,  quo  durat  sub  sole  vicissitudo  generatio¬ 
num.  Neque  hinc  sequitur  Christum  aut  ejus  reg¬ 
num  non  permansurum,  nisi  usque  ad  finem  gene¬ 
rationum  et  mundi  consummationem.  Solumenim 
hic  significatur  Christum  et  ejus  regnum  duratu¬ 
rum  usque  ad  finem  saeculi,  sea  non  significatur 


ibi  finem  esse  habiturum,  quomodo  infelligimus 
illud  Matth.  xxviu  : «  Ecce  ego  vobiscum  sum  us¬ 
que  ad  mundi  consummationem.  »  Hic  enim  sig¬ 
nificatur  Christum  futurum  nobiscum  usque  ad 
mundi  consummationem  per  gratiam  et  auxilium , 
sed  in  aeternum  futurum  per  gloriam  et  felicita¬ 
tem  :  sic  etiam  Christus  et  ejus  regnum  perma¬ 
nebit  in  terris  coram  sole  et  luna  per  temporum 
vicissitudines,  donec  sol  et  luna  movebuntur  Christi 
super  terram,  et  generationes  praeteribunt,  et  ge-  ^“*g 
ncrationes  advenient;  sed  his  finitis  Christus  et  ei-it  fiois. 
regnum  ejus  permanebit  supra  solem  et  supra 
lunam,  sine  ulla  varietate  in  aeternum  :  nam 
«regni  ejus  nullus  erit  finis,»  Daniel.  ii,  etLuc.  i. 

6.  Descendet  sicut  pluvia  in  vellus,  et  si-  Vers.6. 
CUT  stillicidia  stillantia  super  terram. 

Quia  dixerat  regem  Salomonem  permansurum 
usque  ad  finem  mundi,  et  hoc  intelligendum  erat, 
non  in  persona  propria,  sed  in  filio  suo  Christo, 
ideo  nunc  Propheta  describit  adventum  Christi, 
et  propagationem  ac  proprietates  regni  ejus. 
Adventum  Christi  ad  Judaeos  primum,  deinde  ad 
Gentes  describit  similitudine  pluviae,  velleris,  et 
terrae,  juxta  signum  liberationis  populi  datum 
olim  Gedeoni,  Jud.  vi ;  nam  petente  Gedeone  sig¬ 
num  a  Deo  factum  est,  ut  vellus  in  area  positum 
impleretur  rore  cceli,  area  tota  sicca  permanente  ; 
deinde  sequenti  nocte  area  tota  completa  est, 
solo  vellere  in  medio  areae  remanente  arido  :  sic 
igitur  descendit  primo  Christus  ad  Judaeos,  per  Christi 
vellus  significatos,  tota  reliqua  terra  permanente  pradica- 
arida ,  dicente  ipso  :  «  Non  sum  missus  nisi  ad  t^pos^)e.r 
oves,  quae  perierunt  domus  Israel,  »  Matth.  xv.  ios,  ad 
Deinde  venit  ad  Gentes  per  Apostolorum  praedi-  Judaeos 
cationem,  et  sic  completa  est  terra  pluvia  doc-  K<m 
trinae  salutaris,  et  gratia  baptismi,  dicente  eodem 
Domino  :  «  Euntes  docete  omnes  gentes,  bapti¬ 
zantes  eos  in  nomine  Patris,  et  Filii,  et  Spiritus 
Sancti,  »  Matth.  xxviu;  et  solum  vellus  remansit 
aridum,  ariditate  incredulitatis,  ut  etiam  hodie 
cernimus.  Ita  S.  Augustinus.  Addit  S.  Bernardus 
serm.  2  super  Missus  est,  Christum  descendisse 
«  sicut  pluviam  in  vellus»  per  incarnationem, «  et 
sicut  stillicidia  stillantia  super  terram, »  per  prae¬ 
dicationem,  quia  sicut  ros  caditde  coelo  in  vellus 
cum  maximo  silentio,  ita  Christus  descendit  in 
Virginem  ut  lanam  purissimam,  maximo  cum  si¬ 
lentio,  et  coelesti  solum  virtute;  et  sicut  stillicidia 
stillantia. super  terram  magno  sonitu  guttas  de¬ 
mittunt  in  terram,  sic  idem  Christus  venit  per  prae¬ 
dicationem  suam  et  Apostolorum  cum  magno  stre¬ 
pitu  verborum  et  miraculorum. 

7.  Orietur  in  diebus  ejus  justitia;  et  abun-  vers.7. 

DANTIA  DACIS,  DONEC  AUFERATUR  LUNA. 

Hic  erit  primus  fructus  adventus  Christi,  vera 
justificatio,  et  verissima  pax  cum  Deo  et  cum  om¬ 
nibus  hominibus.  «  Orietur  in  diebus  ejus  justi¬ 
tia,  »  id  est,  cum  venerit  Salvator,  abolebitur  pec- 

catum,  et  in  locum  ejus  «adducetur  justitia  sem¬ 
piterna,  »  ut  praedixit  Daniel  cap.  ix.  Quamvis 
enim  non  defuerint  ab  initio  mundi  multi  vere  jus¬ 
ti,  ut  Abel,  Henoch,  Noe,  Abraham  et  alii,  tamen 
omnes  justificati  sunt  ex  meritis  Christi  praevisis. 
Yere  enim  dixit  Angelus  Josepho,  Mutili,  i:  «Vo¬ 
cabis  nomen  ejus  Jesum:  ipse  enim  salvum  faciet 
populum  suum  a  peccatis  eorum ;  »  et  hoc  est 
gaudium,  quod  Angelus  evangelizavit  pastoribus, 
Luc.  n  :  «  Quia  natus  est  vobis  hodie  Salvator.  » 
«Orietur»  ergo  justitia  in  cordibus  hominum  per 
fidem  Jesu  Christi,  et  inde  sequetur  «abundantia 
pacis, »  quia  vera  justitia  in  charitate  consistit,  cha- 
ritatis  autem  proles  est  pax ,  et  pax  quam  mundus 
dare  non  potest,  sed  vera,  stabilis,  et  in  tanta  copia, 
ut  ccelum  et  terram  repleat.  In  cujus  rei  signum 
nascente  Christo  quieverunt  bella  in  toto  orbe 
terrarum  sub  Augusto  Caesore.  Durabit  autem  haec 
justitia  et  pax  in  terris  «  donec  auferatur  luna, » 
id  est  durabit  justitia  fidei,  et  pax  conscientiae, 
non  sine  externis  persecutionibus,  donec  tollatur  e 
medio  omnis  corruptio  et  mortalitas,  quae  per 
lunam  significatur ;  sive  donec  tollatur  lunae  va¬ 
rietas  et  transmutatio  :  nam  post  mundi  consum¬ 
mationem  luna  semper  erit  plena,  et  justitia  fidei 
mutabitur  in  justitiam  gloriae,  et  pax  non  solum 
erit  in  cord  e,  sed  et  in  corpore  interior  et  exterior, 
sine  ullo  hoste.  In  hebrseo,  pro  orietur  justitia, 
habetur,  orietur  justus;  sed  facile  est  Septuaginta 
legisse  p"l¥  tsedek,  justitia ,  non  ut  nunc  legitur 
tsadik,  justus  :  sensus  tamen  est  idem;  nam 
cum  oritur  justitia,  oritur  justus  :  neque  justus 
oriri  potest,  nisi  in  eo  oriatur  justitia.  Pro  donec 
auferatur  luna,  in  hebraeo  est,  donec  non  sit  luna, 
ex  quo  tollitur  ambiguitas  vocis  graecee  :  nam,  ut 
S.  Augustinus  notavit, vox  graeca significare  potest 
lunam  tollendam,  ut  non  sit;  et  lunam  extollen¬ 
dam,  ut  altior  sit.  Sed  vera  sententia  est,  tollendam, 
ut  non  sit.  Id  enim  cohaeret  cum  lectione  hebraica 
et  latina.  Intelligimus  autem  lunam  tollendam, 
ut  non  sit,  qualis  nunc  est,  modo  clara,  modo 
obscura,  modo  magna,  modo  parva;  sed  et  illa 
lectio  :  «  Donec  extollatur  luna,  »  optimum  sen¬ 
sum  habet,  videlicet,  donec  Ecclesia  per  lunam 
significata  extollatur  per  resurrectionem  et  glori¬ 
ficationem. 

8.  Et  dominabitur  a  mari  usque  ad  mare,  et 

A  FLUMINE  USQUE  AD  TERMINOS  ORBIS  TERRARUM. 

Describitur  nunc  propagatio  regni  Christi,  quod 
est  ipsa  Ecclesia  toto  orbe  diffusa.  Videtur  autem 
hic  describi  terra  habitabilis  secundum  longitu¬ 
dinem  a  mari  Indico,  sive  Orientali,  usque  ad 
mare  Gaditanum ,  sive  Occidentale  :  et  per  lati¬ 
tudinem  a  flumine  Tanai  Septentrionali,  usque  ad 
fines  Aethiopiae,  quae  est  ultima  provincia  ad  me¬ 
ridiem.  Alii  existimant  per  flumen  intelligi  Eu¬ 
phratem,  qui  erat  ultimus  terminus  regni  Salo¬ 
monis.  Sed  hoc  non  est  probabile ,  quoniam 
regnum  Christi  non  incipit  ab  Euphrate ,  Deque 

terminatur  ad  Euphratem,  sed  ultra  et  citra  Eu¬ 
phratem  extenditur.  Melius  S.  Augustinus  etTlieo- 
doretus  per  flumen  intelligunt  Jordanem,  in  quo 
dictum  est  Christo  :  «  Hic  est  Filius  meus  dilec¬ 
tus,  »  Matth.  iii,  Luc.  m ;  et  in  quo  baptisma  de¬ 
dicatum  est,  et  circa  quem  praedicatio  Domini, 
ac  per  hoc  propagatio  regni  initium  habuit.  Ita¬ 
que  secundum  Augustinum  illa  verba  :  «  A  flu¬ 
mine  usque  ad  terminos  orbis  terrarum, »  expli¬ 
cant  quod  antea  dictum  erat,  «  a  mari  usque  ad 
mare ;  »  quasi  dicat :  Dominabitur  per  totam  terram 
a  mari  usque  ad  mare,  quia  terra  undique  cingi¬ 
tur  mari  Oceano;  id  autem  fiet,  quia  a  Jordane 
flumine  incipiet  praedicatio,  et  diffundetur  per 
omnes  terras  usque  ad  mare  Oceanum,  quod  un¬ 
dique  terminat  orbem  terrae. 

9.  Coram  illo  procident  ^Etiiiopes,  et  inimici  vers.  9. 
EJUS  terram  lingent. 

Nominantur  Aethiopes  in  particulari,  vel  quia 
paulo  ante  dictum  erat,  a  flumine  usque  ad  ter¬ 
minos  orbis  terrarum ,  et  secundum  latitudinem 
ipsi  Aethiopes  sunt  in  finibus  orbis  terrae,  ut  su¬ 
pra  diximus;  vel  quia  primus  fuit  Eunuchus  Can- 
dacis  reginae  Aethiopum,  ut  legimus  Act.  cap.  vm, 
qui  ad  fidem  Christi  conversus  est  ex  iis  qui  extra 
terram  promissionis  habitabant;  vel  quia  Aethio- 
pes,  ut  nigerrimi  corpore,  ita  feri  moribus,  lon¬ 
gissime  videbantur  abesse  a  cultu  veri  Dei.  Quod 
autem  subditur  :  «  Et  inimici  ejus  terram  lingent,» 
explicatio  est  verborum  superiorum ;  nam  proci¬ 
dere  est  prosterni  usque  ad  terram,  quod  faciunt, 
qui  terram  lambere  volunt.  Itaque  significatur 
humillima  subjectio,  et  adoratio,  quae  proprie 
debetur  Deo,  et  quam  deferent  Christo  inimici 
ejus,  id  est  infideles,  et  peccatores  conversi  ad 
fidem  et  poenitentiam.  Et  qui  noluerint  sponte 
procidere  Christo  ,  eumque  pie  et  fideliter  ado¬ 
rare,  cogent  r  in  novissimo  die  inviti  procidere, 
et  subjici  sub  scabellum  pedum  ejus. 

10.  Reges  Tiiarsis  et  Insulae  munera  offe-  vCn».  io. 
rent;  reges  Arabum  et  Saba  dona  adducent. 

Quia  dixerat  Christum  dominaturum  a  mari 
usque  ad  mare,  id  est  per  universam  terram , 
quae  mari  cingitur  :  ne  putaremus  ab  ejus  domi¬ 
nio  excludendas  insulas  quae  sunt  in  medio  mari, 
adjungit :  «  Reges  Tharsis,  et  insulae  numera  offe¬ 
rent.  »  Quid  significet  Tharsis ,  diximus  in  expli¬ 
catione  Psalm.  xlvii.  Probabilissima  sententia  est, 
ea  voce  significari  insulas  maris  orientalis,  quae 
plurimae  et  maximae  sunt,  et  unde  tertio  quoque 
anno  adferebatur  Salomoni  maxima  copia  auri 
et  aromatum,  ut  legimus  III  Beg.  x.  Sensus  igi¬ 
tur  est :  «  Reges  Tharsis ,  »  id  est,  insularum  orien¬ 
talium,  et  ipsae  etiam  insulae,  id  est,  populi  earum, 
munera  pretiosa  regi  Christo  offerent.  Adjungit 
deinde  his  regibus  et  insulis,  «  reges  Arabum  et 
Saba,  »  quia  haec  sunt  loca,  unde  eruitur  copia 
rerum  pretiosarum,  auri,  argenti,  lapidum  pre- 

tiosorum  ,  et  omnis  generis  aromatum.  Nam ,  ut 
legimus  loco  citato,  III  Reg.  x  :  «  Regina  Saba 
attulit  Salomoni  infinitam  copiam  auri,  argenti, 
lapidum  pretiosorum,  et  aromatum.  »  Ia  hebra30 
est,  reges  H2V  sheba  et  tO  D  Seba,  quae  solum  dif¬ 
ferunt,  quod  prior  habeat  durius,  nimirum  shin, 
posterior  mollius  samech.  Quamvis  autem  aliqui 
velint  priorem  Sabam  hoc  loco  nominatam  sig¬ 
nificare  JFAhiopiam  posteriorem  Arabiam,  tamen 
Septuaginta  Interpretes  et  S.  Hieronymus  per  prio¬ 
rem  intellexerunt  Arabiam,  per  posteriorem  ip¬ 
sam  Sabam ,  quo  nomine  utuntur  etiam  Graeci  et 
Latini ;  et  nisi  ego  decipior,  Saba,  per  shin,  est 
Arabia  Felix.  Nam  etiam  paulo  post,  cum  dicitur : 
«  Dabitur  ei  de  auro  Arabiae,  »  in  hebraeo  est 
sheba ;  et  lsai.  lx,  cum  dicitur  :  «  Omnes  de  Saba 
venient,  aurum  et  thus  deferentes,  »  in  hebraeo 
est,  sheba.  N3D  Saba  autem  per  samech  latius  pa¬ 
tet,  et  significat  Arabiam,  Madian,  et  Epha,  ut 
S.  Hieronymus  indicat  in  Commentario  ad  cap. 
lx  lsaice.  Itaque  «  reges  Arabum,  et  Saba,  »  sig¬ 
nificant  reges  Arabiae  et  totius  regionis  quae  dici¬ 
tur  Saba.  Atque  hujus  totius  regionis  reginam 
fuisse  existimamus  reginam  Saba  ,  quae  venit  ad 
Salomonem  lib.  III  Reg.  cap.  x.  Nam  dicitur  re¬ 
gina  Saba  per  shin,  id  est  tOU?  sheba ,  et  hoc  no¬ 
mine  Septuaginta  Interpretes  et  S.  Hieronymus  in 
versione  hujus  Psalmi  intelligunt  Arabiam;  et 
rursus  idem  Hieronymus  in  Commentario  lsaice 
cap.  xliii  et  cap.  lx,  dicit  reginam  Saba  fuisse 
reginam  Saba,  quae  scribitur  per  samech,  lsai.  lx  ; 
proinde  fuit  regina  Arabiae  Felicis,  et  praeterea 
Madian  et  Epha,  et  totius  regionis  Sabaeorum.  Ne¬ 
que  his  repugnat,  quod  regina  Saba  dicitur,  Mattii. 
cap.  xn,  «  regina  Austri,  et  venisse  »  «  a  finibus 
terrae; »  nam  Arabia  Felix  ad  austrum  porrigitur, 
et  pertinet  ad  mare  ddhiopieum,  et  ad  zonam  tor¬ 
ridam  :  proinde  rectissime  dicitur  «  regina  Aus¬ 
tri  venisse  a  finibus  terrae.  »  Quod  autem  quidam 
dicit  reginam  Saba  imperasse  /Egypto  et  ddbio- 
piae,  cujus  regia  est  Meroe,  nescio  unde  probari 
possit :  nam  tempore  S  domonis  regnabat  Phar.  o 
in  dSgypto  ,  cujus  filiam  Salomon  duxit  uxorem; 
non  igitur  regina  Saba,  quae  venit  ad  Salomo¬ 
nem,  regnabat  in  yEgypto.  Sed  his  omissis,  illud 
utilius  considerandum  est,  munera,  quae  Christo 
Uegi  oflerenda  sunt,  quaeque  illi  maxime  placent, 
osse  aurum  charitatis,  thus  orationis,  et  myrrham 
patientiae,  sive,  esse  fidem  cum  invocatione, 
spem  cum  desiderio  rerum  supernarum ,  chari- 
taiem  cum  fructibus  bonorum  operum  :  ex  qua 
oharitate  fit,  ut  qui  ea  flagrant,  non  difficulter 
omnes  terrenas  opes,  nec  non  duros  corporis 
labores,  et  ipsam  vitam  Christo  ofierant. 

14.  Et  adorabunt  eum  omnes  reges  terrae, 

OMNES  GENTES  SERVIENT  EI. 

Haec  omnia  in  Christo  impleta  sunt  in  ali¬ 
quo  sensu ,  et  in  alio  sine  dubio  implebuntur. 
Nam  si  intelligantur  de  adoratione  et  servitute 

niunt  multis,  Genes,  vi :  a  Omnis  caro  corruperat  Scriptu- 
viam  suam;  »  et  tamen  ibidem  dicitur  :  «  Noe  vir  ra  fre* 
j ustus  atque  perfectus. »  Matth.  ii  :  «  Turbatus  est  <iuens' 
Herodes,  et  omnis  Jerosolyma  cum  illo,  »  et  ta¬ 
men  non  deerat  Simeon  justus,  et  Anna  prophe¬ 
tissa,  et  caeteri  justi,  qui  non  turbati  cum  He¬ 
rode,  sed  gaudio  magno  cum  Magis  affecti  sunt. 

Sic  igitur  dicuntur  omnes  reges  adoraturi  Chris¬ 
tum,  et  omnes  gentes  ei  serviturae,  quia  plurimi 
principes  cum  populis  suis  ad  Christi  cultum  et 
obsequium  convertendi  erant.  Sed  si  intelligalur 
hic  locus  de  adoratione  sive  spontanea  sive  coac¬ 
ta,  in  die  judicii  adimplebitur  perfectissime :  tunc 
enim  Christo  curvabitur  omne  genu.  Denique  si 
intelligatur  de  potestate  Christi,  quam  habet  in 
omnes  reges  et  populos,  ut  sive  ipsi  sciant,  sive 
nesciant,  et  sive  velint,  sive  nolint,  ipse  de  ipsis 
agat  quidquid  sibi  placet ,  ac  per  hoc  serviant 
omnes  ejus  voluntati,  adimpletur  semper  haec 
prophetia  :  «  Data  enim  illi  est  omnis  potestas  in 
coelo  et  in  terra,  »  Matth.  xxvni.  «Et  ipse  est  Prin¬ 
ceps  regum  terree,  »  Apocal.  i :  «  Et  habet  in  femore 
suo  scriptum,  Rex  regum,  et  Dominus  dominan¬ 
tium  ,  »  Apocal.  xix. 

12.  Quia  liberabit  pauperem  a  potente,  et  Vers.  u. 

PAUPEREM  CUI  NON  ERAT  ADJUTOR. 

Heec  est  ratio,  cur  reges  ct  populi  servient  Chri¬ 
sto,  quia  per  ipsum  liberabuntur  a  potestate  dia¬ 
boli,  a  crudelissima  tyrannide  Principis  tenebra-  Diabo 
rum,  et  transterentur  in  pacatissimum  regnum  P°leDS 
ejus.  Per  pauperem,  intelligitur  genus  humanum 
spoliatum  a  diabolo  omnibus  bonis  suis,  quibus  ^ 
in  statu  innocentiae  abundabat;  per  potentem 
intelligitur  diabolus,  quem  ex  astuto  potentem 
fecit  iniquitas  nostra  :  si  enim  homo  persuasioni 
ejus  consentire  noluisset,  nunquam  eum  diabolus 
debellare  potuisset.  Sed  post  peccatum  captivus 
diaboli  factus  est  homo ,  et  diabolus  potentiam 
in  eum  acquisivit.  Incipit  autem  homo  liberari 
cum  incipit  cognoscere  paupertatem  suam ,  ac 
per  hoc  humiliari,  et  non  in  se,  sed  in  Domino 
confidere.  «  Liberabit  ergo  pauperem  hominem 
a  potente  diabolo,  et  pauperem  cui  non  erat  ad¬ 
jutor,  »  id  est,  quem  neque  alius  homo,  neque 
angelus,  neque  ulla  creatura  poterat  adjuvare. 

In  hebraeo,  pro  a  potente,  est  clamantem,  ut  sit  ad¬ 
jectivum  pauperis.  Sed  Septuaginta  non  legerunt 
yWD  meshavveah,  sed  cum  aliis  punctis,  yrtfO  rnis- 
shoah,  a  potente  sive  divite  clamoso,  et  hoc  eodem 
modo  legit  S.  Hieronymus,  qui  vertit,  a  potente. 

43.  Parcet  pauperi  et  inopi,  et  animas  paij-  Vers  13. 

PERUM  SALVAS  FACIET. 

Explicat  modum  quo  Christus  liberabit  homi¬ 
nes  a  diabolo  :  modus  enim  erit  condonando  eis 
peccata,  et  restituendo  gratiam  ;  cum  enim  re¬ 
mittuntur  peccata,  rumpitur  catena,  quae  capti- 

vos  tenebat  sub  diaboli  potestate.  «  Parcet »  ergo 
rex  noster  «  pauperi  et  inopi,»  id  est,  condonabit 
delicta  agnoscentibus  debita  sua,  et  confitentibus 
paupertatem  suam,ob  quam  solvendo  non  erant; 
nec  solum  ignoscet  peccatis,  sed  etiam  donabit 
gratiam,  sive  justitiam,  et  per  hoc  animas  pau¬ 
perum  salvas  faciet. 

Vers.  14.  14.  Ex  USURIS  ET  INIQUITATE  REDIMET  ANIMAS 

EORUM,  ET  HONORABILE  NOMEN  EORUM  CORAM  ILLO. 

Homo  Homo  per  originale  peccatum  debitor  factus 
^maie"  es*  mor^s  *ternae.  Atque  hoc  est  debitum  capi- 
prccatum  tale;  sed  dum.  hujus  debiti  solutio  differtur,  ini- 
dei.itor  quus  exactor  diabolus  exigit  usuras,  impellens 
fortis*1  quotidie  ad  nova  peccata,  quae  sunt  p cerne  primi 
xti.ru».  peccati;  et  dum  horum  peccatorum  poena  differ¬ 
tur,  usurae  transeunt  in  sortem  principalem.  Ita 
quo  diutius  peccator  vivit,  eo  magis  debitum 
crescit.  Christus  ergo  benignissimus  Dominus, 
non  solum  peccatum  originis,  quod  fuit  primum 
capitale  debitum,  per  gratiam  suamremittet,  sed 
etiam  ab  usuris,  id  est,  ab  actualibus  peccatis  et 
iniquitate  tam  duri  exactoris  redimet.  Hoc  prae¬ 
dixit  etiam  Isaias  cap.  ix,  cum  ait:  «  Jugum  enim 
oneris  ejus,  et  virgam  humeri  ejus,  et  sceptrum 
exactoris  ejus  superasti.  »  S.  Augustinus  dicit  pec¬ 
cati  poenam  reddi  cum  usura,  quia  plus  peccator 
reddit,  quam  accepit.  Homicida  occidit  carnem 
proximi,  ipse  peribit  in  corpore  et  in  anima  :  fur 
accipit  pecuniam,  et  perdet  vitam  aeternam :  forni¬ 
cator  sumit  modicam  et  brevem  voluptatem,  red¬ 
det  supplicia  gravissima  et  sempiterna.  «  Et  hono¬ 
rabile  nomen  eorum  coram  ipso:  «haec  est  causa 
tantae  pietatis  Domini,  quia  nomen  istorum  paupe¬ 
rum  fuit  honorabile  coram  Deo.  Ubi  et  accipitur 
pro  quia ,  et  nomen  significat  naturam  huma- 
Nomen  nam  creatam  ad  imaginem  Dei  :  quamvis  enim 
noti”11  est  homo  per  peccatum  vilis  et  despectus  valde  fac- 
viieapud  tus  sit,  tamen  natura  humana,  et  nomen  hominis, 
Deum,  non  est  vile  apud  Deum,  neque  despicit  Deus  ima¬ 
ginem  suam.  Et  vere  incarnatio  Filii  Dei  manifeste 
ostendit  quam  pretiosa  sit  natura  humana  apud 
Deum  :  quod  ci  rte  deberet  omnes  homines  rapere 
in  amorem  Dei,  a  quo  tanti  se  fieri  praeter  omne 
meritum  suum  intelligunt.  In  hebraeo  habetur, 
sanguis  eorum,  pro  eo  quod  nos  habemus,  nomen 
eorum.  Sed  idem  est  sensus;  nam  Deus  magni  fecit 
sanguinem  nostrum,  id  est  vitam  nostram,  quam 
ideo  de  interitu  redemit,  quia  pretiosum  fuit  co¬ 
ram  eo  nomen  nostrum,  natura  nostra,  genus 
nostrum. 

Veis.  is.  15.  Et  vivet,  et  daeitur  ei  de  auro  Arable; 

ET  ADORABUNT  DE  IPSO  SEMPER  :  TOTA  DIE  BENEDI¬ 
CENT  EI. 

Quoniam  dicens  :  «  Redimet  animas  eorum ,  » 
insinuaverat  mortem  Christi,  quae  fuit  redt  mptio 
et  propitiatio  pro  animabus  nostris,  addere  vo¬ 
luit  etiam  resurrectionem  et  vitam  ejus  aeternam; 
ideo  subjungit :  «  Et  vivet,  »  id  est,  et  posteaquam 

per  mortem  redemerit,  iterum  vivet.  «Et  dabitur 
ei  de  auro  Arabiae,  »  id  est,  pretiosis  muneribus 
coletur;  quod  autem  S.  Augustinus  legit :  Dabitur 
ei  de  auro  Abrahce ,  videtur  manifesta  corruptio. 

«  Et  adorabunt  de  ipso  semper,  »  id  est,  et  re¬ 
dempti  ab  ipso  adorabunt  Deum  verum  ex  ipsius 
ritu,  doctrina  et  institutione  usque  ad  mundi  con¬ 
summationem.  «  Et  tota  die,  »  id  est,  jugiter  et 
assidue  benedicent  ei,  hoc  est,  laudabunt  et 
glorificabunt  eum.  In  hebr.no  habetur  in  nu¬ 
mero  singulari,  orabit.  Sed  Septuaginta  et  S.  Hie¬ 
ronymus  verterunt  in  numero  multitudinis,  ora¬ 
bunt  ;  et  omnes  tractatores  exponunt  verbum  in 
numero  multitudinis.  Quare  videndum  est  an  for¬ 
tasse  in  verbo  hebraico  una  littera  in  fine,  vide¬ 
licet  vau ,  desideretur.  Quod  autem  in  hebraico 
et  greeeo  sit  verbum  orabunt,  in  latino  adorabunt > 
non  variat  sensum  :  nam  qui  orat,  adorat,  ut 
plurimum  id  faciunt,  ut  orent  :  ergo  adorabunt, 
et  qui  adorant,  exponendum  est :  adorantes  ora¬ 
bunt,  vel  orantes  adorabunt.  Illud,  de  ipso,  varie 
exponitur  :  aliqui  enim  volunt  de  ipso  significare 
pro  ipso ,  id  est,  pro  felici  progressu  ipsius,  vel 
regni  ejus.  Alii,  de  ipso,  hoc  est,  pro  salute,  quae 
est  ab  ipso.  Alii,  de  ipso,  id  est,  per  ipsum,  orabunt 
Patrem  :  sed  si  praepositio  de  proprie  accipienda 
sit,  ut  eam  accipiendam  esse  arbitramur,  jam 
diximus  quis  nobis  sensus  esse  videatur. 

16.  Et  ERIT  FIRMAMENTUM  IN  TERRA  IN  SUM-  vCrs  16. 
MIS  MONTIUM,  SUPEREXTOLLETUR  SUPER  LlBANUM 
FRUCTUS  EJUS  ,  ET  FLOREBUNT  DE  CIVITATE  SICUT 
F OENUM  TERRA!. 

Hic  jam  describitur  fructus  apostolicae  praedi¬ 
cationis  post  Christi  resurrectionem,  et  ascensio¬ 
nem  in  ccelum.  Sed  primum  declaranda  est  vox 
firmamentum ,  pro  qua  in  hebraeo  est,  12  flD2 
pissatk  bar.  Rabbini,  et  qui  eos  sequuntur,  volunt 
pissath  bar  significare  pugillum  frumenti,  sive 
quantum  vola  manus  potest  capere  frumenti,  vel 
etiam  placentulam  panis;  sed  non  possunt  ex  Scrip¬ 
turis  hanc  suam  expositionem  probare.  S.  Hiero¬ 
nymus  vertit  ex  hebraeo  contrariam  sententiam  , 
videlicet,  memorabile  triticum,  id  est,  abundantiam 
optimi  frumenti ,  et  potest  confimari  haec  expo¬ 
sitio  ex  cap.  xxxvii  Gen.,  ubi  dicitur  Jacob  fe¬ 
cisse  Josepho  filio  suo  unice  dilecto  vestem  egre¬ 
giam  variorum  colorum,  et  habetur  vox  hebroea 
d^DD  passim,  ex  hac  eadem  radice ,  unde  hic 
habemus  pissath.  Quomodo  ergo  in  eo  loco  non 
significatur  vestis  angusta,  aut  brevis,  sed  talaris 
et  pulcherrima  :  ita  hoc  loco  significatur  frumen¬ 
tum  non  modicum,  quod  pugillo  aut  vola  conti¬ 
neatur,  sed  abundans  et  memorabile  ,  ut  S.  Hie¬ 
ronymus  recte  vertit.  Atque  huc  respexerunt 
Septuaginta,  qui  transtulerunt  firmamentum,  id 
est  firmamentum  panis,  ut  dicitur  in  Psalm.  civ  : 

«  Omne  firmamentum  panis  contrivit.  »  Est  enim 
abundantia  frumenti  firmamentum  familiae,  ut 
non  cogatur  mendicare,  juxta  illud  Gen.  xwii  : 

«  Frumento,  vino,  et  oleo,  stabilivi  eum . »  Per  abun¬ 
dantiam  autem  frumenti,  hoc  loco  nonintelligitur 
abundantia  frumenti  corporalis ,  sed  abundantia 
Verbi  Dei,  ut  colligitur  ex  illis  verbis  :  «  Et  flore¬ 
bunt  de  civitate  sicut  fcenum  terrae;  »  ubi  expli¬ 
catur  metaphora  superiorum  verborum.  Hic  igitur 
est  sensus  hujus  loci,  alioqui  valde  obscuri:  «  Erit 
in  terra  firmamentum,  »  id  est,  abundantia  fru¬ 
menti  spiritualis,  quodest  Verbum  Dei.  «In  sum¬ 
mis  montium,  »  id  est,  etiam  in  locis  ex  se  steri¬ 
libus  (valles  enim,  non  montes  abundare  solent 
frumento),  «superextolletur  fructus  ejus, »  id  est, 
crescet,  et  multiplicabitur  fructus  hujus  frumenti 
in  terra  sati ;  «  super  Libanum,  »  id  est,  fructus 
hujus  frumenti  excrescet  supra  altitudinem  ce¬ 
drorum  Libani,  vel  supra  fructum  Libani,  qui 
producit  arbores  plurimas  et  altissimas.  «  Et  flo¬ 
rebunt  de  civitate  sicut  foenum  terree,  »  id  est,  et 
hic  fructus  frumenti  non  consistet  in  spicis  corpo¬ 
ralibus,  sed  in  multiplicatione  credentium  :  nam 
ex  civitate  Dei,  quas  est  Jerusalem,  de  qua  dictum 
est  ab  Isaia  cap.  u  :  «  De  Sion  exibit  lex,  et  Ver¬ 
bum  Domini  de  Jerusalem,  »  florebunt,  et  germi¬ 
nabunt  credentes  in  tanta  copia ,  ut  foenum  in 
terra  germinare  solet.  Et  quod  ita  factum  sit  do¬ 
cet  S.  Lucas  Ad.  vi ,  ubi  dicit  :  «  Et  Verbum  Dei 
crescebat,  et  multiplicabatur  numerus  credentium 
valde.»  Scio  quid  Paulus  Burgensisex  paraphrasi 
chaldaica  adferat  ad  probandum  ex  hoc  loco  sa¬ 
crificium  Missae  :  sed  scio  etiam  quam  multis  fa¬ 
bulis  Judaicis  paraphrasis  illa  scateat.  Ideo  piget 
ex  lacunis  expositionum  Judaicarum  haurire, 
quae  nobis  ex  purissimis  fontibus  sacrarum  Scrip¬ 
turarum  abundant. 

Vers.  17.  17.  SlT  NOMEN  EJUS  BENED1GTUM  IN  SICULA, 

ANTE  SOLEM  PERMANET  NOMEN  EJUS. 

Concludit  Psalmum  Propheta  orando ,  et  lau¬ 
dando  futurum  Messiam.  «Sit,  inquit,  nomen 
ejus  benedictum  in  saecula,»  id  est,  ab  omnibus, 
ubique,  et  semper  benedicatur  nomen  Christi  : 
quod  nomen  «ante  solem  permanet,»  id  est,  co¬ 
ram  sole,  sive  quamdiu  sol  erit,  permanebit.  Co¬ 
nabuntur  quidem  persecutores  illud  exstinguere, 
sed  non  praevalebunt.  In  hebraeo  non  habetur  il¬ 
lud,  benedidum,  sed  simpliciter  legitur :  Erit  no¬ 
men  ejus  in  saxula,  et  idem  aliis  verbis  repetitur, 
quamdiu  sol  erit ,  nomen  ejus  permanebit.  Testatur 
quoque  Theodoretus  a  nullo  interprete ,  id  est , 
neque  ab  Aquila,  neque  a  Symmacho,  neque  a 
Theodolione  illud,  benedidum,  in  textu  esse  posi¬ 


tum,  neque  haberi  in  exemplis  apud  Septuaginta 
Interpretes  :  tamen  habetur  in  graecis  et  latinis 
antiquis  libris,  et  legitur  in  Commentariis  Hiero¬ 
nymi,  Augustini  et  Euthymii.  Illud,  permanet ,  seu 
permanebit,  in  hebraeo  est  p>  innon,  quod  verbum 
Piabitur,  dici  posset,  id  est  propagabitur  :  quod 
satis  proprie  convenit  nomini  Christi ,  quod  per 
praedicatores  propagatur,  et  propagabitur  usque 
ad  mundi  consummationem. 

18.  Et  BENEDICENTUR  IN  IPSO  OMNES  TRIBUS  Vers.  18. 
TERRAS,  OMNES  GENTES  MAGNIFICABUNT  EUM. 

Hoc  desumptum  est  ex  Gea.  cap.  xxn  :  «  In  se¬ 
mine  tuo  benedicentur  omnes  gentes  terrae.  »  Et 
explicatur  ab  Apostolo  ad  Gal.  iii  :  «  Non  dictum 
est,  inquit,  in  seminibus,  tanquam  in  multis, 
sed  tanquam  in  uno ;  et  semini  tuo ,  quod  est 
Christus.»  Omnes  ergo  gentes  benedicentur  a  Deo 
Christo,  id  est,  nemo  benedicetur,  nisi  in  Christo , 
et  in  ipso  benedicentur,  quotquot  ex  ipso  renati 
fuerint,  et  in  ipso  perseverarint.  Ipsis  enim  dice¬ 
tur  in  judicio  :  «  Venite,  benedicti  Patris  mei, 
possidete  paratum  vobis  regnum  a  constitutione 
mundi,  »  Matth.  xxv.  Proinde  benedictio  ista  est 
justificatio,  et  adoptio  filiorum  per  Christum.  Si¬ 
cut  autem  in  ipso  benedicentur  omnes  tribus 
terrae,  sic  etiam  vicissim  «  omnes  gentes  magni¬ 
ficabunt,  »  id  est,  laudabunt  et  glorificabunt 
eum. 

19.  Benedictus  Dominus  Deus  Israel,  qui  fa-  vers.  19. 

CIT  MIRABILIA  SOLUS. 

Haec  est  laus,  qua  magnificabunt  eum  omnes 
gentes  :  agnoscent  enim  et  praedicabunt  haec  mi¬ 
rabilia,  quae  fecit  Deus  Christus  justificando  im¬ 
pios,  et  eruendo  eos  de  potestate  tenebrarum, 
et  transferendo  in  regnum  suum,  ab  ipso  solo 
fieri  potuisse. 

20.  Et  BENEDICTUM  NOMEN  MAJESTATIS  EJUS  IN  Vers.  40. 
jeternum;  ET  REPLEBITUR  MAJESTATE  EJUS  OMNIS 
TERRA  :  FIAT,  FIAT. 

Optat  in  fine  Propheta ,  ut  nomen  divinae  ma¬ 
jestatis  in  aeternum  ab  omnibus  benedicatur,  non 
in  ccelo  tantum,  ubi  semper  ab  angelis  benedici¬ 
tur;  sed  etiam  in  terra,  ita  ut  repleatur  omnis 
terra  gloria  Domini,  et  omnes  homines  agnoscant 
et  laudent  Dominum.  Addit  ex  magno  affectu, 

«  fiat,  fiat,  »  sive  hebraiee,  amen,  amen,  vere  ita 
sit,  vere  ita  sit.  Atque  hic  est  finis  libri  secundi  se¬ 
cundum  Hebraeos. 


LIBER  III  PSALMORUM 

SECUNDUM  HEBRDOS, 

USQUE  AD  PSALMUM  LXXXIX. 


DE  PSALMIS  ASAPHI  NOMINE  INSCRIPTIS. 

«  Duodecim  omnino  Psalmi  sunt,  Asaphi  inscripti  nomine.  Primus  xux,  atque  ab  hoc  lxxm  ad  lxxxii. 
Asaph  autem  I  Paral.  vi,  39,  accenseturLevitis,  quos  David  ad  canendum  ordinavit.  Item  I  Pardi,  xv,  17; 
xvi,  5,  37,  Asaph  et  fratres  ejus  in  conspectu  arcae  ministrant.  Memorantur  item  Heman,  Asaph  et  Etlian  in 
cymbalis  reneis  concrepantes  1  Par.  xv,  17  et  19.  Hos  cantores  inter,  a  S.  Spiritu  toties  celebratos,  cum 
tres  excellerent,  Asaph,  Heman  et  Idithun  I  Par.  xxv,  1,  tum  ipse  Asaph  inter  alios  clarus  habetur,  prin¬ 
ceps  quippe  cantorum  a  Davide  constitutus  ibid.  xvr,  5,  et  singulari  quadam  honoris  praerogativa  nomi¬ 
natus  inter  eos  qui  juxta  regem  prophetarent  ibid.  xxv,  2 .  Porro  Asaphi  lilios  in  canendi  ministerio 

patri  successisse,  atque  etiam  inter  canendum  divino  spiritu  ad  pandenda  futura  fuisse  afflatos,  docent  II 
Paral.  xx,  14;  xxix,  13;  1  Esdr.  m,  10;  11  Esdr.  xr,  22.  »  Bossuetus.  Cf.  not.  Ps.  l  (liebr.),  vers.  1. 

Quibus  memoratis.  Psalmos  Asaphi  nomine  inscriptos,  Asapho  revera  adseribendos  esse,  sive  illi  Da- 
vidis  coaevo,  sive  alicui  ex  ejus  posteris,  eodem  tamen  nomine  insignito,  omnino  tenendum  est. 


PSALMUS  LXXIII 

SECUNDUM  HEBR^OS. 


V.  y.  —  Psalmus  Asaph. 

4.  Quam  bonus  Israel  Deus,  bis  qui  recto 
sunt  corde ! 

2.  Mei  autem  pene  moti  sunt  pedes,  pene  ef¬ 
fusi  sunt  gressus  mei. 

3.  Quia  zelavi  super  iniquos,  pacem  peccato¬ 
rum  videns. 

A.  Quia  non  est  respectus  morti  eorum,  et 
firmamentum  in  plaga  eorum. 

5.  In  labore  hominum  non  sunt,  et  cum  ho¬ 
minibus  non  flagellabuntur. 

6.  Ideo  tenuit  eos  superbia,  operti  sunt  ini¬ 
quitate,  et  impietate  sua. 

7.  Prodiit  quasi  ex  adipe  iniquitas  eorum, 
transierunt  in  affectum  cordis. 

8.  Cogitaverunt,  et  locuti  sunt  nequitiam; 
iniquitatem  in  excelso  locuti  sunt. 

9.  Posuerunt  in  coelum  os  suum,  et  lingua 
eorum  transivit  in  terra. 

40.  Ideo  convertetur  populus  meus  hic,  et 
dies  pleni  invenientur  in  eis. 

11.  Et  dixerunt  :  Quomodo  scit  Deus?  et  si 
est  scientia  in  Excelso? 


V.  s.  h.  —  Canticum  [h.  Psalmus ]  Asaph. 

Attamen  honus  est  Israel  Deus,  his  qui 
mundo  sunt  corde. 

Mei  autem  pene  vacillaverunt  pedes,  pene 
effusi  sunt  gressus  mei. 

Quia  aemulatus  sum  contra  iniquos ,  pacem 
impiorum  videns. 

Quod  non  recogitaverint  de  morte  sua,  et 
firma  sint  vestibula  eorum. 

In  labore  hominum  non  sunt,  et  cum  homi¬ 
nibus  non  flagellabuntur. 

Ideo  nutriti  sunt  ad  superbiam  :  circumdede¬ 
runt  iniquitatem  sibi. 

Processerunt  a  pinguedine  oculi  eorum  : 
transierunt  cogitationes  cordis. 

Irriserunt,  et  locuti  sunt  in  malitia  calum¬ 
niam,  de  excelso  loquentes. 

Posuerunt  in  coelum  os  suum,  et  lingua  eo¬ 
rum  deambulavit  in  terra. 

Propterea  convertetur  populus  ejus  hic,  et 
quis  plenus  invenietur  in  eis? 

Et  dixerunt :  Quomodo  novit  Deus,  et  si  est 
scientia  in  Excelso? 

12.  Ecce  ipsi  peccatores,  et  abundantes  in 
saeculo,  obtinuerunt  divitias. 

13.  Et  dixi  :  Ergo  sine  causa  justificavi  cor 
meum,  et  lavi  inter  innocentes  manus  meas. 

Ii.  Et  fui  flagellatus  tota  die,  et  castigatio 
mea  in  matutinis. 

15.  Si  dicebam  :  Narrabo  sic  :  ecce  nationem 
filiorum  tuorum  reprobavi. 

16.  Existimabam  ut  cognoscerem  lioc,  labor 
est  ante  me  : 

17.  Donec  intrem  in  sanctuarium  Dei,  e.t  in- 
telligam  in  novissimis  eorum. 

18.  Verumtamen  propter  dolos  posuisti  eis; 
dejecisti  eos  dum  allevarentur. 

19.  Quomodo  facti  sunt  in  desolationem,  su¬ 
bito  defecerunt;  perierunt  propter  iniquitatem 
suam. 

20.  Velut  somnium  surgentium.  Domine,  in 
civitate  tua  imaginem  ipsorum  ad  nihilum  re¬ 
diges. 

2! .  Quia  inflammatum  est  cor  meum  et  renes 
mei  commutati  sunt  : 

22.  Et  ego  ad  nihilum  redactus  sum,  et  ne¬ 
scivi. 

23.  Ut  jumentum  factus  sum  apud  te,  et  ego 
semper  tecum. 

24.  Tenuisti  manum  dexteram  meam,  et  in 
voluntate  tua  deduxisti  me,  et  cum  gloria  sus¬ 
cepisti  me. 

25.  Quid  enim  mihi  est  in  coelo?  et  a  te  quid 
volui  super  terram? 

20.  Defecit  caro  mea  et  cor  meum  :  Deus  cor¬ 
dis  mei,  et  pars  mea,  Deus,  in  aeternum. 

27.  Quia  ecce  qui  elongant  se  a  te,  peribunt; 
perdidisti  omnes  qui  fornicantur  abs  te. 

28.  Mihi  autem  adhaerere  Deo  bonum  est, 
ponere  in  Domino  Deo  spem  meam  : 

Ut  annuntiem  omnes  praedicationes  tuas,  in 
portis  filiae  Sion. 


Ecce  isti  impii,  et  abundantes  in  saeculo  mul¬ 
tiplicaverunt  divitias. 

Ergone  frustra  mundavi  cor  meum  ,  et  lavi 
in  innocentia  manus  meas? 

Et  fui  flagellatus  tota  die,  et  increpatio  mea 
in  matutinis. 

Et  dixi :  Si  narravero  sic :  ecce  generationem 
filiorum  tuorum  reliqui. 

Et  cogitavi  ut  intelligerem  istud  :  labor  est 
in  oculis  meis. 

Donec  veniam  ad  sanctuaria  [al.  sanctua¬ 
rium ]  Dei :  intelligam  in  novissimo  [al.  novis¬ 
simos] |  eorum. 

Verumtamen  in  lubrico  posuisti  eos  :  deje¬ 
cisti  eos  ad  interitum. 

Quomodo  vastati  sunt  subito  :  defecerunt, 
consumpti  sunt  quasi  non  sint. 

Quasi  somnium  evigilantis,  Domine,  in  civi¬ 
tate  imaginem  eorum  ad  nihilum  rediges. 

Quia  contractum  est  cor  meum,  et  lumbi  mei 
velut  ignis  fumigans. 

Et  ego  insipiens,  et  nescius :  quasi  jumentum 
factus  sum  [al.  eram ]  apud  te. 

Et  ego  semper  tecum,  et  tenebas  manum 
dexteram  meam. 

In  consilium  tuum  deduces  me,  et  postea  in 
gloria  suscipies  me. 

Quid  mihi  est  in  ccelo,  et  tecum  volui  [al. 
nolui ]  in  terra? 

Consumpta  est  caro  mea  et  cor  meum  :  robur 
cordis  mei  et  pars  mea  Deus  in  aeternum  [h.  see- 
cif,lum]. 

Quia  ecce  qui  elongant  se  a  te,  peribunt  : 
perdidisti  omnem  fornicantem  a  te. 

Mihi  autem  propinquare  [  al.  appropin¬ 
quare  \  Deo  i  l  n  est :  posui  in  Domino  Deo 
spem  meam,  ut  narrem  omnes  annuntiationes 
luas. 


Argumentum  —  Argumentum  Psalmi  idem  fere  est,  quod  Ps.  xxxvn  et  xlix.  Vates  hoc  carmen  inchoans  veluti 
emergit  ex  pr0, unda  aliqua  meditatione,  in  qua  mens  ejus  inter  minus  pias  cogitationes  jactata  aliquandiu  aestuavit, 

dS/ww61?  ammi  sensus.Preevaluer‘nt;  Primo,  vers.  1,  suum  ponit  thema,  solis  piis  Deum  favere; 

ff  t  j  conspecta  lmPlorum  felicitate,  m  eo  se  fuisse,  ut  irritum  haberet  omne  pietatis  studium  • 
sed  ,  \ers.  1G  28,  utrorumque  rationes  quum  accuratius  considerasset ,  vidisse  se,  improbos  tandem  perire  probos 
vero  Deum  servare  atque  tueri.  Referendum  videtur  ad  Manassis  persecutionem,  IV  Heg.  x„ • II 


1.  Carmen  Asaphi. 

Non  nisi  benignus  erga  Israelem  est  Deus, 
erga  puros  corde  (veros  lsraelitas). 

2.  Ego  vero,  haud  multum  ahfuit,  quin  inclinarent  pedes  mei , 
quasi  nihil  abfuit ,  quin  laberentur  gressus  mei. 

3.  Nam  invidebam  insolentibus, 
pacem  improborum  intuebar  : 

4.  Nam  non  sunt  eis  dolores  usque  ad  mortem  eorum, 
et  pinguis  est  venter  eorum. 

5.  In  aerumnis  mortalium  non  sunt, 

et  cum  hominibus  ccetcris  non  percutiuntur. 

6.  Ideo  torques  eorum  est  superbia; 
vestis  violentiae  obtegit  eos. 

7.  Prodit  (prominet)  ex  adipe  (vultu  obeso)  oculus  eorum, 
erumpunt  cogitationes  cordis  eorum. 

8.  Subsannant,  et  eloquuntur  malitiose  , 
violentiam  ex  alto  (superbe)  loquuntur. 

9.  Ponunt  in  coelis  os  suum , 

et  lingua  eorum  ambulat  per  terram. 

10.  Propterea  convertit  se  populus  ejus  (Jovae)  huc  (ad  partes  improborum), 
et  aquae  plenitudinis  (plenae,  pleno  calice)  hauriuntur  ab  eis. 

11.  Et  dicunt  :  Quomodo  scit  Deus  aliquid , 
atque  est  scientia  Altissimo? 

12.  Ecce,  hi  sunt  impii, 

et  tamen  securi  in  perpetuum  augent  opes. 

13.  Nonnisi  frustra  mundavi  cor  meum, 
et  lavi  in  puritate  manus  meas. 

14.  Et  fui  percussus  quotidie, 

et  castigatio  mea  adfuit  quovis  mane. 

15.  Si  dixissem  :  Loquar  ita, 

en  !  generationem  filiorum  tuorum  (o  Jova)  perfide  deseruissem. 

10.  Et  meditatus  sum,  ut  intelligerem  hoc  : 

labor  illud  est  (cognitu  difficile)  in  oculis  meis  (me  judice)  : 

1 7.  Donec  intrarem  in  sanctuarium  Dei, 

atque  attenderem  ad  novissima  (exitum)  eorum  (improborum). 

1 8.  Non  nisi  in  lubrico  ponis  eos  (vel  eis  viam) , 
dejicies  eos  in  fallacia  loca. 

1 9.  Quomodo  sunt  in  vastationem  repente ! 
auferuntur,  absumuntur  subita  pernicie. 

20.  Sicut  somnium  ab  evigilando  (gall.  apres  le  reveil) , 

sic,  Domine,  cum  expergisceris,  imaginem  eorum  contemptim  abolebis. 

2 1 .  Quum  exacerbaretur  cor  meum  (ob  improborum  felicitatem) , 
et  in  renibus  meis  pungerer, 

22.  Tunc  ego  brutus  (stupidus)  eram,  neque  intel ligmis, 
instar  bestiarum  coram  te. 

23.  Ego  tamen  semper  tecum  fui; 
prehendisti  manum  meam,  meam  dexteram. 

24.  Consilio  tuo  deduces  me, 

et  postea  cum  honore  me  suscipies. 

25.  Quis  mihi  est  in  coelis  praeter  te? 

et  tecum  nullum  diligo  (desidero)  in  terra. 

26.  Si  deficit  caro  mea  et  cor  meum , 

petra  cordis  mei  et  portio  mea  Deus  est  in  aeternum. 

27.  Nam  ecce  1  qui  recedunt  a  te,  pereunt ; 

ad  silentium  redigis  (perdis)  omnem  a  te  scortantem  (idololatram) . 

28.  Ego  autem,  propinquitas  Dei  mihi  bonum  est, 
pono  in  Domino  Jova  fiduciam  meam , 

ut  servatus  tuo  beneficio  enarrem  omnia  opera  tua. 


NOT.E. 

Vers.  2.  Indinarcnt  ad  perverse  judicandum  de  Jovae  erga  pios  animo.  Ad  verbum  est,  inclinans  unus¬ 
quisque  pedes  mei ,  particip.  paul;  commodius  Masoretbse  proponunt  3  plur.  praeter,  cal.  —  Vers.  3.  Alii, 
cum...  intuerer.  — Vers.  4.  Per  totam  vitam  nullos  patiuntur  dolores.  Alii  minus  recte  :  dolores,  qui  ipsis 
mortem  afferant.  Hengstenberg,  non  sunt  eis  vincula  ad  mortem,  i.  e.  eorum  scelera  impunita  sunt.  Pro 
venter,  propr.  robur ,  alii  corpus.  —  Vers.  6.  Torques ,  etc.,  i.  e.  torquis  instar  cingit  eos  superbia.  Vestis, 
vel,  quasi  vestis  violentia,  etc.  —  Vers.  7.  Elegans  descriptio  divitum  bene  saginatorum  superbia  intumes¬ 
centium.  Pro  oculus,  hodiernorum  non  pauci  malunt  legere  cum  Alexandrinis  avonemo,  hoc  sensu  :  Prodit 
ex  corde  eorum  torpente  delictum  eorum,  quod  ad  parallelismum  aptissimum  est.  Erumpunt,  magum  de  se 
cogitationes  apparent  in  verbis  et  gestibus ;  seu,  ut  Hengstenberg,  exundant,  torrentis  instar,  qui  coerceri 
nequit,  omnia  eorum  vel  impia  vel  absona  consilia,  mentisque  deliria.  —  Vers.  8.  Violentiam ,  quse  ad 
aliorum  oppressionem  tendit.  —  Vers.  9.  Sensus  :  De  summis  pariter  atque  imis  loquuntur,  nihil  est  in 
tota  rerum  natura,  quod  superbi  isti  a  putida  sua  censura  alienum  putent.  Minus  recte  Hengstenberg  se¬ 
quitur  Lutherum,  qui  sic  vertit,  quidquid  loquuntur,  id  veluli  e  coelo  demissum  audiendum  est.  —  Vers.  10. 
Proptcrea ,  ob  improborum  felicitatem.  Hengstenberg  :  Propterea  improbus  convertit  populum  suum  (non 
Dei,  sed  homines  malos)  huc  (ad  suas  partes),  et  aquae,  hae  eaedem  falsae  deliciae  et  felicitas,  pleno  gutture 
hauriuntur  ab  iis  obcaecatis.  Alius,  et  convertit  se,  redit  semper,  populus  ejus  (Jovae)  huc,  i.  e.  ad  eamdem 
querelam,  et  aquee  (querelae)...  — Vers.  11.  Et  dicunt  hi  pii  :  IY um  haec  novit  Deus,  etc.  — Vers.  11.  «Lo- 
quentes  jam  vates  facit  non  improbos,  sed  eos,  qui  deficientes  a  Jova  partes  sequuntur  improborum.  Eorum 
vero  pro  sermonibus  habenda  sunt  non  tantum  quae  vers.  1 1  dicuntur  (quanquam  hoc  vult  Hengstenberg), 
sed  quae  inde  ab  hoc  versu  usque  ad  vers.  14  leguntur  omnia.  Id  quod  intelligitur  ex  vers.  13.  »  Maurer. 
—  Vers.  12.  Alii :  Ecce!  tales  sunt  impii,  et  securi,  etc.  —  Vers.  13.  Lcivi,  etc.,  eas  ab  omni  scelere  imma¬ 
culatas  servavi.  —  Vers.  14.  Hengstenberg,  nam  plaga  a  te  afficior,  etc.  Male  nonnemo,  et  tamen  fui  per¬ 
cussus,  etc.  :  tamen  enim  quomodo  cohaeret  cum  frustra  vers.  13?  — Vers.  13.  Jam  vates.  Ita,  ut  isti  lo¬ 
quuntur.  Deseruissem,  fuissem  apostata.  Hengstenberg,  si  dicerem  :  Narrabo  haec,  palam  haec  mea  dubia 
proferam,  ecce !  quid  egissem*/  cultores  tuos  fefellissem,  eosque  in  viam  improborum  duxissem.  —  Vers.  16. 
Hengstenberg  :  sed  frustra,  molestia  fuit  semper  res  haec  in  oculis  meis. —  Vers.  17.  Sanctuarium  :  «Fingit 
vates  se  hujus  quaestionis  declarationem  a  Deo  petiisse,  a  quo  edoctus  fuerit,  non  praesentia  esse  spectanda.  » 
Rosenmull.  Maurero  et  aliis,  sanctuarium,  vel  sacrarium ,  non  est  templum,  sed  arcana  Dei  consilia,  quibus 
in  administratione  rerum  utitur.  Attenderem,  seu  intelligerem.  —  Vers.  18.  Pro  in  fallacia,,  Hengstenberg, 
in  ruinas  (gall.  en  eclats);  Maurer,  ut  fant  ruinae.  Non  male  Alexandrini  legerunt  rnasouoth  (cum  sin),  dum 
alleventur,  superbiant.  — Vers.  19.  Subita  pernicie  :  alii,  prae  terroribus.  —  Vers.  20.  Maurer,  cum  eos  ex¬ 
pergefeceris,  excitaveris  e  tranquillitatis  suae  dulci  somno  :  infinit.  hiph.  Hengstenberg,  in  urbe,  coram  tota 
urbe.  Imaginem,  imaginariam  eorum  felicitatem.  —  Vers.  22.  Instar  bestiarum  :  Maurer,  hippopotamus, 

ob  numerum  plural.  Vers.  23.  Maurer,  sum . prehendis.  —  Vers.  24.  Postea,  in  reliqua  mea  vita,  et 

praesertim  in  ccelo.  Hengstenberg,  et  post,  i.  e.  ad,  gloriam,  etc.  :  violenter!  —  Vers.  25.  Tecum ,  praeter 
te,  vel  aeque  ac  te.  —  Vers.  26.  Vel,..,,  mea  es,  Deus ,  in  aeternum. 

BELLARMINI  EXPLANATIO. 


PSALMUS  LXXII. 


TITULUS  ET  ARGUMENTUM. 

Psalmus  Asaph. 

De  hoc  titulo  diximus  aliquid  in  explicatione  Psalmi  xlix,  et  in  Praefatione.  Argumentum  est  exhortatio  ad  infir¬ 
mos  fideles,  ut  non  scandalizentur,  si  videant  improbos  in  hoc  mundo  florere  :  quae  adhortatio  semper  utilis,  saepe 
etiam  necessaria  est,  tum  videlicet,  cum  populus  Dei,  vel  justus  quicumque  persecutionem  patitur,  et  injusti 
maxima  pace  et  tranquillitate  fruuntur. 


EXPLICATIO  PSALMI. 


vers.  t.  1.  Quam  conus  Iscael  Deus,  his  qui  recto 

SUNT  CORDE  I 

Explicaturus  David  tentalionem  et  scandalum 
pusillorum,  quorum  personam  in  lioc  Psalmo  in¬ 
duerat,  primo ,  jacit  fundamentum  rectos  fidei, 
ut  intelligamus,  neque  ipsum,  neque  illos,  quo¬ 
rum  personam  induerat,  circa  fidem  divinas  pro¬ 
videntiae  naufragasse.  Quod  idem  fecit  propheta 
llieremias,  cap.  xn;  primum  enim  ait  :  «Justus 
quidem  tu  es,  Domine,  si  disputem  tecum ;  » 
deinde  hoc  fundamunto  posito,  subjungit  :  «  Ve- 
rumtamen  justa  loquar  ad  te  :  quare  via  impio¬ 
rum  prosperatur?  bene  est  omnibus,  qui  praeva¬ 
ricantur.  »  Sic  igitur  hoc  loco  David  primum 
affirmat  Deum  bonum  esse,  ac  per  hoc  justum; 
sed  bonum  ut  est,  videri  bonis,  qui  sano  judicio 
praediti  sunt,  quamvis  perversis  perversus  videa¬ 
tur.  Ait  igitur,  non  interrogando,  sed  affirmando : 
«  Quam  bonus  Israel  Deus ,  his  qui  recto  sunt 
corde!  »  id  est,  perquam  bonus  est  Deus  lsraeli, 
Israelitis,  inquam,  qui  recto  sunt  corde.  In  he- 
breeo  sic  legitur  ad  verbum  :  Certe  bonus  est  Deus 
Israel  his  qui  puro  sunt  corde.  Itaque  Deus,  qui  in 
se  semper  est  bonus,  rectus  et  justus,  est  etiam 
talis  Israelis  judicio;  non  tamen  omnis  lsraelis, 
sed  iis  ex  Israele,  qui  purum  cor  habent,  id  est, 
liberum  a  fumo  passionum,  ut  recte  possint  judi¬ 
care,  sive  iis,  «  qui  recto  sunt  corde,  »  ut  con¬ 
forme  sit  rectitudini  Dei;  distortis  enim,  quod 
rectum  est,  distortum  esse  videtur. 

Vers.?.  2.  Mei  AUTEM  PENE  MOTI  SUNT  PEDES,  PENE 
EFFUSI  SUNT  GRESSUS  MEI. 

Incipit  nunc  exponere  tentationem  infirmorum, 
quorum  personam,  ut  diximus,  in  hoc  Psalmo 
gerit.  Boni,  inquit,  fideles,  qui  puro  et  recto  sunt 
corde,  bonum  et  justum  Deum  esse  non  dubitant, 
quicquid  illis  accidat :  sed  ego  infirmus ,  et  qui 
cor  habeo  non  usquequaque  purum  et  rectum, 
pene  cecidi  in  dubitationem  de  justitia  Dei.  Hanc 
enim  dubitationem  metaphorice  significat  motio 
pedum,  et  effusio  gressuum.  Sicut  enim  qui  nu¬ 


tare  incipit  pedibus,  et  qui  labitur  dum  ambulat, 
deficit  a  firmitate  et  stabilitate  sua,  sic  ille,  qui 
agitatur  dubi lationum  tentationibus  contrariis  ve¬ 
ritati,  deficere  incipit,  et  quasi  nutat  a  constantia 
fidei.  «  Mei  autem,  inquit,  pene  moti  sunt  pedes,» 
id  est ,  nutare  coepi ,  non  tamen  omnino  cecidi. 

«  Pene  effusi  sunt  gressus  mei, »  id  est,  labi  coepi, 
dum  ambularem, non  tamen  rui  usque  ad  terram: 
denique  significat  se  parum  abfuisse  a  lapsu  in 
dubitationem  circa  justitiam  et  providentiam  Dei. 

3.  Quia  zelavi  super  iniquos,  pacem  pecca- vcrs.  3 

TORUM  VIDENS. 

Aperit  causam  suae  tentationis,  ac  dicit  esse, 
quia  viderit  iniquos ,  quos  puniri  a  Deo  oporte¬ 
ret,  frui  altissima  pace,  aliisque  bonis  permultis. 

Illud,  zelavi  super  iniquos,  significat,  zelo  indigna¬ 
tionis  exorsi  super  iniquos,  id  est,  adversus  iniquos, 
quos  vidi  prosperitate  et  pace  gaudere,  quam  non 
merentur. 

4.  Quia  non  est  respectus  morti  eorum,  et  Vers.  4 

FIRMAMENTUM  IN  PLAGA  EORUM. 

Pergit  in  explicanda  felicitate  iniquorum,  ac  di¬ 
cit  eos  frui  pace  et  prosperitate,  quoniam  tanta 
sanitate  utuntur,  ut  de  morte  non  cogitent,  quasi 
semper  essent  victuri,  et  si  forte  plaga  aliqua,  sive 
morbus  illis  contingat,  ea  plaga  non  habet  firma¬ 
mentum,  sed  continuo  evanescit.  Illud,  non  est 
respectus  morti  eorum,  hunc  sensum  habere  vide¬ 
tur  :  Non  respiciunt  iniqui  mortem  suam,  neque 
alii  qui  eos  vident  in  mortem  ipsorum,  id  est, 
non  videntur  unquam  morituri,  propter  diutur¬ 
nam  et  stabilem  sanitatem,  qua  fruuntur.  In  textu 
grgeeo  legitur,  eux  EGTtv  avxvEuai;  £v  to)  OavaTw  aiiraiv, 
non  est  abnuitio  mortis  eorum,  vel,  ut  legit  S.  Au¬ 
gustinus,  non  est  declinatio  mortis  eorum  :  quae 
verba  eumdem  sensum  facere  possunt,  videlicet: 
Iniqui  non  declinant,  neque  abnuunt  mortem , 
quia  de  ea  non  cogitant ,  confidentes  in  optima 
constitutione  corporis  sui.  Exhebraeo  S.  Hierony¬ 
mus  vertit:  Non  cogitant  mortem  suam;  qua?  lectio 
nihil  fere  differt  a  nostra.  Alii  ex  liebreeo  vertunt: 

Non  sunt  vincula  in  morte  ipsorum;  et  polest  sensus 
esse  :  Non  trahuntur  iniqui  ad  mortem  vinculis 
variorum  morborum,  ut  saepe  accidit  justis,  Haec 
nobis  videtur  explicatio  loci  obscurissimi,  quia 
cohaeret  cum  verbis  sequentibus ;  quod  enim  se¬ 
quitur:  «Et  firmamentum  in  plaga  eorum,»  sine 
dubio  requirit  repetitionem  negantis  particulae 
initio  positae,  ut  sit  sensus  :  Et  non  est  firmamen¬ 
tum,  id  est,  firmitas  et  stabilitas  in  plaga  eorum, 
quia  si  qua  plaga  illis  accidit,,  facillime  curatur. 

Vets.  5.  5.  In  labore  hominum  non  sunt,  et  cum  homi¬ 

nibus  NON  FLAGELLABUNTUR. 

Ad  sanitatem  iniquorum,  quae  est  pax  cum  mor¬ 
bis  et  plagis  corporalibus,  accedit  etiam  abun¬ 
dantia  omnium  rerum,  ut  non  necesse  habeant 
conflictari  cum  inopia,  fatigatione,  litibus,  ango¬ 
ribus  aliisque  tribulationibus ,  quibus  flagellan¬ 
tur  plerique  hominum,  qui  « in  sudore  vultus  sui 
vescuntur  pane  suo,  »  et  calumniis  potentiorum 
Qni  non  opprimuntur.  Sed,  ut  recte  admonet  S.  Bernardus 
flageiian-  in  Declamatione  sua,  qui  cum  hominibus  in  hac 
bmnhir  v*ta  non  flaSeUantUI>>  cum  daemonibus  flagella- 
bns^ciira  buntur  in  gehenna ;  nam  generale  est  quod  dicit 
damoni-  Apostolus  11  Timotli.  ni :  «  Omnes,  qui  volunt  pie 
b'-Seih-"  vivere-in  Christo  Jesu, -persecutiones  patientur;» 
buatnr.  et  ad  Ilebr.  xu :  «Quem  diligit  Deus,  castigat :  fla¬ 
gellat  autem  omnem  filium  quem  recipit.  » 

ver .  s.  6.  Ideo  tenuit  eos  superbia,  operti  sunt  ini¬ 
quitate  ET  IMPIETATE  SUA. 

Declarat  Propheta  quem  fructum  producat  pros¬ 
peritas  in  impiis,  superbiam  videlicet  et  cumulum 
iniquitatum.  Utuntur  enim  copia  rerum  tempora¬ 
lium  ad  explendas  libidines  suas,  et  ad  oppri¬ 
mendos  debiliores,  cum  e  contrario  viri  pii  valde 
timeant  et  humilientur,  cum  arridet  prosperitas; 
suspectam  enim  habent  prosperitatem,  ne  forte 
sit  merces  eorum,  et  excidant  a  mercede  sempi¬ 
terna,  quam  toto  corde  sitiunt.  Sed  notanda  sunt 
verba.  «Tenuit,  inquit,  eos  superbia,»  non  enim 
superbi  superbiam  tenent,  sed  tenentur  a  super¬ 
bia,  quasi  vinculo  quodam  :  nam  «  qui  facit  pec¬ 
catum,  servus  est  peccati,  »  Joan.  viu;  et  vox  he- 
brsea  hoc  sonat  :  Circumdedit  eos  superbia,  velut 
torques  collo  alligatus.  «  Et  operti  sunt  iniquitate 
et  impietate  :  »  hoc  significat  iniquos  in  prospe¬ 
ritate  non  habere  peccatum  solum  intus  in  corde, 
ut  saepe  habent  pauperes  et  miseri,  qui  corde  con¬ 
cupiscunt  furta,  adulteria,  pompas  saeculi;  sed 
opere  non  implent,  quod  libenter  implerent,  si 
possent;  itaque  latet  intus  peccatum  eorum.  Ini¬ 
qui  autem  rebus  omnibus  abundantes,  toti  coo¬ 
perti  sunt  iniquitate,  quia  non  solum  cogitatione 
et  desiderio,  sed  oculis,  manibus,  pedibus,  lin¬ 
gua,  visu,  verbo  et  opere  peccant. 

Vcrs.7.  7.  Prodiit  quasi  ex  adipe  iniquitas  eorum, 

TRANSIERUNT  IN  AFFECTUM  CORDIS. 

Ostenditcriginem  iniquitatis  natam  esse  ex  malo 
usu  rerum  temporalium  abundanter  illis  a  Deo 

concessarum  :  quoniam  enim  non  dispensarunt 
divitias  magis  egentibus,  ut  par  erat,  sed  ipsi  sibi 
omnia  retinuerunt,  inde  pingues  effecti,  veli  t 
tauri  ac  equi  indomiti,  pauperes  oppresserunt. 
Pulchre  notat  S.  Augustinus  in  pauperibus  ex  ma¬ 
cie  prodire  iniquitatem,  in  divitibus  ex  adipe  : 
pauperes  enim  interrogati  cur  furentur,  respon¬ 
dent,  ob  inopiam  rerum  necessariarum  ;  divites , 
interrogati  cur  alienum  agrum  invadant,  respon¬ 
dent,  si  tamen  respondere  dignantur,  quia  multos 
habent  agros  vicinos,  hunc  etiam  adjungi  con¬ 
gruum  est.  Sic  Achab  rex,  III  Reg.  xxi,  abstulit 
vineam  Naboth,  non  quod  ipse  vineis  indigeret, 
sed  quia  vicina  erat  palatio  suo.  Porro  abundan¬ 
tiam  esse  causam  iniquitatum,  quando  non  fiunt 
inde  eleemosynae  pauperibus,  docet  Ezechiel, 
cap.  xvi  :  «  Haec  fuit,  inquit,  iniquitas  Sodomee.  » 
id  est,  occasio  sive  causa  iniquitatis  gravissima1, 
ob  quam  igne  de  coelo  consumpta  fuit,  «superbia, 
saturitas  panis,  et  abundantia,  et  otium  ipsius,  et  - 
filiarum  ejus  :  et  manum  egeno  et  pauperi  non 
porrigebant  :  et  elevatae  sunt,  et  fecerunt  abomi¬ 
nationes  coram  me,  »  et  abstuli  eas.  In  hebraeo 
non  legitur  iniquitas ,  sed  oculus ;  et  hunc  sen¬ 
sum  esse  volunt  Hebraei  :  Prodiit  quasi  ex  adipe 
oculus  eorum ,  id  est,  ex  nimia  pinguedine,  oculus 
eorum  prominebat,  quasi  exire  vellet.  Sed  Sep¬ 
tuaginta  Interpretes  viri  doctissimi  non  legerunt 
pj?  hain,  quod  significat  oculum,  sed  py  havon, 
quod  significat  iniquitatem.  Facile  autem  fuit  vi¬ 
tio  librariorum  mutari  vau  in  iod,  cum  non  dif¬ 
ferant,  nisi  quod  una  littera  est  paulo  longior 
quam  altera.  Quod  sequitur  :  «  Transierunt  in 
affectum  cordis,»  difficile  admodum  est;  nara  in 
hebraeo  secundum  versionem  S.  Hieronymi  pro 
affectu,  ponitur  cogitatio,  secundum  alios,  piclura, 
in  graeco  est  £ia0ccjt;  dispositio ,  et  sic  legit  S.  Au¬ 
gustinus.  Aliqui  tollunt  praepositionem  in,  etlegun  t 
transierunt  affectum ,  sive  cogitationem  cordis ;  et 
sensum  esse  volunt,  iniquos  transgressos  esse, 
quoad  abundantiam  bonorum  temporalium  , 
ipsum  desiderium  et  cogitationem  suam,  id  est, 
plus  accepisse,  quam  desiderarent,  vel  cogitarent, 
quae  expositio  non  placet;  experientia  enim  docet 
iniquos  amatores  mundi  non  satiari  temporali¬ 
bus,  nec  fieri  posse  ut  habeant  plus,  quam  desi¬ 
derent,  cum  res  temporales  sint  modicae,  et  cito 
finiantur ;  et  desiderium  humanum  vastissimum 
sit,  nec  satiari  possit,  nisi  summo  et  infinito  bono, 
ut  dicit  S.  Augustinus  lib.  I  Confcss.  cap.  i.  Adde 
quod  praepositio  in  non  debet  tolli  cum  habeatur 
in  textibus  omnibus  graecis  et  latinis.  Existimo 
igitur,  transire  in  affectum  cordis,  esse,  transmutari 
et  converti  in  carnales  passiones,  et  effici  hominem 
totum  carnalem  et  animalem ;  quod  aliis  verbis 
dicitur  ad  Rom.  i :  «Tradidit  eos  Deus  in  desideria 
cordis  sui;  »  et  infra  :  «  Tradidit  eos  in  passiones 
ignominiae.»  Et  ad  hanc  expositionem  hoc  acco- 
dari  possunt  omnes  lectiones  ;  nam  affectus  et 
cogitatio  conjunctissimae  sunt,  et  pro  eodem  ac- 

cipiunlur.  Nihil  enim  homo  desiderat,  nisi  quod 
cogitat  et  cognoscit.  Sed  significantius  est  nomen 
picturae,  quam  dicunt  periti  linguae  hebraicae  pro¬ 
prie  significare  vocem  niDIUD  masehioth,  quam 
nomen  cogitationis,  quia  mundi  amatores  non 
desiderant  quod  verum  bonum  et  pulchrum  est, 
sed  quodipsi  sibi  pingunt,  et  fingunt  in  corde  suo 
perverso  bonum  et  pulchrum  esse.  Adulter  enim, 
qui  summo  affectu  diligit  adulteram,  et  eam  rebus 
omnibus  anteponit,  etiam  aeternae  felicitati,  non 
id  facit,  quia  revera  illa  sit  pulcherrima  et  pre¬ 
tiosissima,  sed  quiaita  ipse  judicat,  et  talem  sibi 
ipse  eam  in  corde  pingit  et  fingit.  Itaque  transie¬ 
runt  iniqui  abundantes  rerum  temporalium  in  a  f¬ 
fectum,  ct  cogitationem ,  et  picturas  cordis  sui,  quia 
conversi  sunt,  et  transformati  in  concupiscentias 
ct  figmenta  cordis  sui :  quo  etiam  referri  potest 
vox  graeca  ^taOecsi;,  id  est  dispositio ;  nam  tales 
effecti  sunt,  qualis  est  dispositio  cordis  ipsorum, 
id  est,  toti  carnales. 

8.  Cogitaverunt,  et  locuti  nequitiam;  ini¬ 
quitatem  IN  EXCELSO  LOCUTI  SUNT. 

Pergit  in  explicanda  perversitate  iniquorum 
abundantium  rebus  temporalibus,  ac  dicit  eos 
cogitasse  apud  se  iniquitatem  adversus  Deum  et 
homines,  et  non  timuisse  eam  palam  etiam  prae¬ 
dicare,  irridendo  Dei  majestatem,  et  qui  illum 
colunt.  Illud,  cogitaverunt ,  S.  Hieronymus  vertit 
irriserunt,  ct  potest  fieri  ut  vox  hebraica  mik 
utrumque  significet ;  nam  raro  hoc  verbum  oc¬ 
currit  in  sacris  libris.  Fortasse  etiam  significat , 
irridendo  in  corde  suo  cogitasse  nequitiam,  quam 
postea  loquendo  propalaverunt.  Quam  autem  au¬ 
ri  cter  locuti  sint  nequitiam,  explicat  Propheta, 
dicens:  Iniquitatem  in  excelso  locuti  sunt,  id  est, 
iniquitatem,  sive  blasphemiam  iniquissimam  in 
excelso  loco  positi  palam  et  aperte  locuti  sunt. 
Illud  enim ,  in  excelso  ,  hebraice  est ,  QYIDQ 
rnimmarom ,  de  excelso,  sive  ex  excelso  :  proinde 
sensus  est,  istos  iniquos  divites  in  sublimi  loca¬ 
tos,  ut  superbiam  eorum  decebat,  de  excelso  illo 
loco  blasphemiam  protulisse  :  sed  haec  clariora 
erunt  in  versu  sequenti. 

9.  Posuerunt  in  coelum  os  suum,  et  lingija 

EORUM  TRANSIVIT  IN  TERRA. 

Ija?c  est  nequitia  impiorum.  «  Posuerunt  in  coe¬ 
lum,  »  id  est,  supra  coelum,  os  suum,  non  timen¬ 
tes  Deum  ct  angelos  blasphemare.  «  Et  lingua 
eorum  transivit  in  terra,»  id  est,  et  lingua  eo¬ 
rum  perambulavit  (ut  sonat  vox  hebraica)  in  terra , 
detrahens  cultoribus  Dei,  eosque  irridens,  quasi 
vana  sit  spes  eorum. 

40.  Idf.o  convertetur  populus  meus  hic,  et 

LIES  TLEM  INVENIENTUR  IN  EIS. 

11.  Et  dixerunt  :  Quomodo  scit  Deus,  et  si  est 
scientia  in  Excelso? 

Revertitur  Propheta  in  persona  infirmorum  in 


fide,  ad  explicandam  tentalionem  et  scandalum 
ipsorum  ex  felicitate,  qua  fruunlur  peccatores. 
«Ideo  ,  inquit ,  convertetur  populus  meus  hic,  » 
id  est,  propter  tanta  scelera,  et  tantam  felicitatem 
iniquorum  populus  meus,  qui  est  populus  fidelis 
et  timens  Deum,  «  convertetur  hic,  »  id  est,  con¬ 
vertet  se  ad  consideranda  haec.  «  Et  dies  pleni 
invenientur  in  eis, »  id  est,  considerando  inveniet 
vere  felices  esse  impios,  ita  ut  etiam  diutissime 
vivant,  et  impleant  dies  suos  pervenientes  ad  ul¬ 
timam  senectutem.  «  Et  dixerunt :  Quomodo  scit 
Deus,  et  si  est  scientia  in  Excelso?  »  id  est ,  et  ti¬ 
tubantes  in  fide  dixerunt  :  Quomodo  potest  fieri 
ut  Deus  haec  sciat  et  permittat?  estne  scientia  in 
Deo  excelso?  an  potius  haec  ignorat,  vel  non  con¬ 
siderat?  Hanc  existimo  veriorem  esse  hujus  loci 
explicationem.  Theodoretus  enim  docet  verba  ver¬ 
siculi  decimi  dicta  esse  per  parenthesim  in  conso¬ 
lationem  populi  justi,  et  verba  versiculi  undecimi 
esse  verba  iniquorum,  qui  posuerunt  os  suum  in 
coelum.  Quam  expositionem  non  reprobo,  sed 
priorem,  ut  faciliorem,  et  magis  connexam  cum 
sequentibus  et  praecedentibus  praefero.  In  lxebraeo 
non  habetur,  populus  meus,  sed  populus  ejus,  vide¬ 
licet  Dei.  Sensus  est  idem,  sed  lectio  nostra  est 
clarior,  et  credibile  est  Septuaginta  Interpretes 
non  legisse  10J?  hammo,  populus  ejus,  sed  >ay/iam- 
mi,  populus  meus.  Facile  enim  fuit  librariis  erro¬ 
rem  committere  in  scribendo  vau,  pro  iod,  quae 
sunt  litterae  similes.  Sic  etiam  in  hebraeo  non  ha¬ 
betur  nunc,  dies  pleni ;  sed  vel,  ut  S.  Hieronymus 
vertit,  quis  plenus ;  vel,  ut  alii  legunt,  aquae  pleni, 
supple  calicis.  Sed  Septuaginta  Interpretes  non 
erant  tam  imperiti,  ut  per  aquas  intelligerent  et 
verterent  dies ;  ergo  necesse  est  dicere,  eos  non 
habuisse  in  suis  codicibus  >0  mi,  id  est  quis ;  ne¬ 
que  me,  id  est  aquee ,  sed  ieme,  id  est  dies. 
Neque  mirum  est,  si  tam  longo  tractu  temporis 
exciderit  una  littera,  quae  minima  est  omnium 
litterarum.  Illud  .est  verum  ,  legendum  esse  ex 
hebraeo  dies  plenitudinis,  potius  quam,  dies  pleni; 
sed  dies  plenitudinis  significat  dies  plenissimos, 
vel  plenos,  ut  verterunt  Septuaginta. 


12.  ECCE  IPSI  PECCATORES,  ET  ABUNDANTES  IN  Vers.  (2. 
S /E  CULO,  OBTINUERUNT  DIVITIAS. 

43.  Et  dixi  :  Ergo  sine  causa,  justificavi  Vers.  13. 

COR  MEUM,  ET  LAVI  INTER  INNOCENTES  MANUS  MEAS. 

44.  ET  FUI  FLAGELLATUS  TOTA  DIE,  ET  CASTIGA-  Vers.  14. 
TIO  MEA  IN  MATUTINIS. 


Aperit  causam  dubitationis,  an  Deus  sciat  quae 
aguntur  in  terris :  et  loquitur  in  persona  infirmo¬ 
rum,  quasi  unus  esset  ex  illis,  ut  facilius  eorum 
infirmitati  medeatur.  «  Ecce,  inquit,  ipsi  pecca¬ 
tores,  et  abundantes  in  saeculo  obtinuerunt  divi¬ 
tias,  »  id  est,  haec  ratio  est  cur  incipiam  dubitare 
de  providentia  Dei ,  quia  peccatores,  qui  flagel¬ 
lari  deberent,  abundantes  sunt  in  saeculo,  et  ob¬ 
tinent  divitias  magnas.  «  Et  dixi  »  apud  me  ista 

considerans  :  «  Ergo  sine  causa  justificavi  coi' 
meum,  »  id  est,  frustra  cor  meum  purum  a  pec¬ 
catis  servare  studui,  et  frustra  « lavi  manus  meas 
cum  innocentibus,  «innocenter  operans  et  vivens : 
frustra,inquam,quoniam  Deus  non  benefacit  j  ustis, 
sed  peccatoribus;  imo  non  solum  Deus  non  bene¬ 
facit  justis,  sed  eos  affligi  patitur.  Ego  enim,  qui 
justitiae  studeo,  «  fui  flagellatus  tota  die,  »  id  est, 
semper  in  tribulationibus  versor.  «  Et  castigatio 
mea  in  matutinis,  »  id  est,  summo  mane  incipit 
vexatio,  et  tribulatio  mea  non  differtur  saltem  ad 
tempus ,  ut  vel  modicum  requiescam.  Haec  est 
sententia  horum  versiculorum  :  sed  verba  consi¬ 
deremus.  Illud,  abundantes  in  sceculo,  in  hebraeo 
significat  proprie ,  pacem  et  quietem  habentes,  ac 
per  hoc  abundantes  sanitate,  robore,  amicis,  et 
similibus  rebus.  Illud,  obtinuerunt  divitias ,  pote¬ 
rat  etiam  verti,  multiplicaverunt  et  coacervarunt 
substantiam  :  quo  declaratur  id  quod  nos  legi¬ 
mus  ,  obtinuerunt  divitias  :  nam  qui  multiplicant 
divitias,  illi  vere  eas  obtinent,  id  est,  tenent  ne 
dilabantur;  tenuis  enim  substantia  facile  evanes¬ 
cit.  Illud,  justificavi  cor  meum ,  in  hebraeo  est,  pu¬ 
rificavi  cor  meum,  id  est,  maculas  peccatorum 
tersi  per  poenitentiam ,  vel  mundum  et  justum 
conservavi.  Illud,  lavi  inter  innocentes  manus  meas, 
significat,  unum  ex  innocentibus  me  probavi,  ut  vere 
innocens  eram  opere,  et  purus  corde.  Nam  lotio 
manuum  signum  erat  innocentiae,  cum  quaereba¬ 
tur  reus  homicidii,  ut  legimus  beuter.  xxi ;  ex 
quo  etiam  «  Pdatuslavit  manus  coram  populo,  » 
Matth.  xxvu,  ut  se  innocentem  demonstraret  in 
passione  Christi. 

45.  Si  licebam  :  Narrabo  sic  :  ecce  nationem 

FILIORUM  TUORUM  REPROBAVI. 


COMMENTARIA  IN  PSALMOS. 


Incipit  alhibere  medicinam  infirmis.  Exposuit 
hactenus  eorum  querelas  et  causam  scandali, 
quod  patiebantur  ex  prosperitate  impiorum  et 
adversitatibus  piorum;  nunc  quasi  compunctus  et 
pceuitens  ait  :  «  Si  dicebam :  Narrabo  sic,  »  id  est 
«  si  dicebam  »  apud  me,  «  narrabo,  »  id  est,  per¬ 
gam  narrare  prosperitates  impiorum  quasi  injus¬ 
tas,  et  hanc  injustitiam  in  Deum  referre,  «  ecce 
nationem  filiorum  tuorum  reprobavi,  »  id  est 
hoc  ipso  reprobavi  et  damnavi  omnes  filios  Dei* 
Abraham,  Isaac,  Jacob,  Mosem,  et  caeteros.  Om¬ 
nes  enim  confitebantur  habere  Deum  providen¬ 
tiam  rerum  humanarum,  et  justo  judicio  pecca¬ 
toribus  interdum  dare  prosperitates,  et  justis  af¬ 
flictiones.  Vel  «  reprobavi,  »  et  damnavi  omnes 
filios  Dei,  quasi  insipientes,  qui  frustra  justitia 
studeant.  Vel  denique,  «  reprobavi  »  omnes  filios 
Dei,  quia  judicavi  eos  omnes  a  Deo  derelictos 
esse  :  qua  omnia  falsa  sunt,  et  reprehensione  di¬ 
gnissima.  Atque  hac  est  prima  ratio,  qua  persua¬ 
det  Propheta  infirmis,  ut  non  dubitent  depZl 
enha  Dei,  ne  videlicet  contrarii  sint  omnibus 
mis  Dei,  sanctis  videlicet  Patriarchis  et  Prophetis 
neve  illos  insipientes  fuisse  credant,  au^a  Deo 


derelictos.  Vox  hebraa,  bugadti,  pro  qua 

habemus,  reprobavi,  significat  spernere,  relinquere, 
deficere,  praevaricari,  fidem  fallere.  Itaque  S.  Hiero¬ 
nymus  vertit,  generationem  filiorum  luorum  reliqui, 
id  est,  ab  eis  defeci.  S.  Augustinus  legit,  non  con¬ 
cinui,  dissonui,  id  est,  non  conveni  in  sententia 
cum  filiis  Dei.  In  eumdem  sensum  exponendum 
est  reprobavi,  id  est,  sprevi  eos,  neque  fidem  eis 
servavi,  quam  debebam. 

4  6.  Existimabam  ut  cognoscerem  hoc,  labor  ve.-s. 

EST  ANTE  ME. 

47.  Donec  intrem  in  sanctuarium  Dei,  et  in-  Vers. 

TELLIGAM  IN  NOVISSIMIS  EORUM. 

Ad  primam  illam  rationem,  addit  secundam 
petitam  a  difficultate  hujus  quaestionis,  quae  de¬ 
terrere  deberet  homines,  ne  prompti  essent  ad 
reprehendenda  quas  non  intelligunt.  «  Existima¬ 
bam,  inquit,  ut  cognoscerem  hoc,  »  id  est  repu¬ 
tabam,  mecum  cogitando  investigabam,  ut  ad 
hujus  rei  cognitionem  pervenirem  :  sed  «  labor» 
magnus,  et  difficultas  mihi  objiciebatur,  «  donec 
intrarem  in  sanctuarium  Dei,  »  et  perorationem 
a  Deo  lumen  obtinerem,  et  eo  lumine  ad  novis¬ 
sima  iniquorum  abundantium  adspi cerem;  nam 
ex  novissimis,  id  est  ex  divino  judicio,  quod  post 
mortem  impios  manet ,  manifeste  declarabitur, 
illos  non  fuisse  vere  felices.  Illud,' existimabam,  ut 
cognoscerem  hoc,  obscurum  est  ex  ambiguitate  ver¬ 
bi  existimabam;  nam  hoc  loco  non  significat  opi- 
nabur,  vel  arbitrabar;  sed  reputabam,  sive  discu¬ 
tiendo  judicabam,  quomodo  dicimus,  ex  prate¬ 
ntis  futura  existimare  possumus.  Verbum  he- 
braum  chasab,  quod  hoc  loco  habetur,  sig¬ 
nificat  cogitare,  existimare,  reputare;  et  S.  Hiero¬ 
nymus  vertit,  cogitavi ,  ut  intelligerem  hoc,  id  est 
cogitavi  apud  me  disculiens  quaestionem  istam* 
ut  ejus  solutionem  invenirem.  Illud,  labor  est  ante 
me,  in  hebrao  habetur,  zoth  hamal  behlwiai,  labor 
in  oculis  meis  hoc,  id  est,  dum  inquiro  notitiam 
hujus  rei,  opponitur  oculis  mentis  me*  labor  pe- 
netiandi,  quasi  murus  quidam  impenetrabilis. 

Illud,  intelligam  in  novissimis  eorum,  vel  signi¬ 
ficat  .  Intelligam  solutionem  quaestionis  in  novis¬ 
simis  eorum,  id  est,  considerando  novissima  eo¬ 
rum,  cognoscam  Deum  habere  providentiam  re¬ 
rum  humanarum;  vel  significat :  Intelligam  no¬ 
vissima  eorum,  id  est,  considerando  vitam  eo¬ 
rum  perveniam  ad  intelligendum  exitum  et  ulti¬ 
mum  finem  ipsorum,  et  inde  colligam  quaestionis 
solutionem. 

48.  Verumtamen  propter  lolos  posuisti  eis*  Vers- 18 
B ejecisti  eos,  lum  allevarentur. 

Hic  jam  Propheta  ostendit,  ex  novissimis  intel- 

hgi  posse  iniquos  abundantes  in  sceculo  non  esse 
felices,  et  Deum  justum  esse  judicem.  Sed  quk 
Lf‘"  n»s‘ra,  qute  fideliter  ei  grteco  translata 
est,  multum  dissentire  videtur  ab  hebraica  quod 
a  verba,  licet  in  sensu  conveniant , utramque 

explicemus.  «  Verumtamen,  inquit,  propter  do¬ 
los  posuisti  eis,  »  subintellige  dolos,  aut  mala,  ut 
addunt  aliqui  textus  grseci,  id  est,  propter  do¬ 
los,  quibus  usi  sunt  erga  proximos  suos  illi  in¬ 
justi,  ut  multiplicarent  divitias,  tu,  Domine,  se¬ 
cundum  providentiam  tuam  fecisti,  ut  ipsi  doli 
ipsorum  verterentur  ipsis  in  dolos  longe  majo¬ 
res  :  nam  dum  per  dolos  lucrati  sunt  pecunias, 
aut  agros,  aut  vestes,  per  eosdem  dolos  impru¬ 
dentes  ipsi  jacturam  fecerunt  aeternae  vitae.  «  Et 
dejecisti  cos,  dum  allevarentur,  »  id  est,  et  dum 
extollerentur  ad  honores  et  dignitates,  per  eas 
dejecti  sunt  in  praecipitium  mortis  aeternae,  justo 
judicio  tuo.  Hebraica  lectio,  quae  est  apud  S.  Hie¬ 
ronymum  ,  sic  habet  :  Verumtamen  in  lubrico  po¬ 
suisti  cos,  dejecisti  eos  in  interitum,  id  est,  dum  in¬ 
justis  dedisti  magnas  divitias,  posuisti  eos  in  loco, 
unde  facile  labi  possent  in  interitum ;  et  quia  non 
sciverunt  in  lubrico  caute  ambulare,  lapsi  sunt 
justo  judicio  tuo  in  interitum.  Utraque  lectio  con¬ 
gruit  cum  Apostoli  sententia  in  epist.I  ad  Timoth. 
cap.  vi :  «  Qui  volunt  divites  fieri,  incidunt  in  ten- 
tationem  et  in  laqueum  diaboli,  in  desi deria  multa 
inutilia  et  nociva,  quae  mergunt  homines  in  inte¬ 
ritum  et  perditionem.  »  Quod  si  velimus  concor¬ 
dare  lectionem  latinam  cum  hebraica,  sciendum 
est  propter  dolos ,  inhebraico  esse  mpSfD  bachala- 
lioth,  quae  vox  non  significat  proprie  propter  do¬ 
los,  neque  in  lubrico,  sed  significat  in  rebus  leni¬ 
bus,  politis,  blandis,  quales  sunt  lapides  valde  po¬ 
liti,  specula,  et  similia  :nam  pSn  chalak  est  divi¬ 
dere,  lenire,  etc.  Itaque  potuisset  verti  hic  locus  : 
In  blanditiis,  vel  propter  blanditias,  quales  sunt 
doli  et  insidiae  decipientium ,  et  huc  respexerunt 
Septuaginta  Interpretes ;  potuit  etiam  verti ,  in  lu¬ 
brico  loco,  siquidem  locus  lubricus,  blandus  et  le¬ 
nis  est,  et  hanc  significationem  secutus  est  B.  Hie¬ 
ronymus.  Illud  autem,  dum  allevarentur,  non  dif¬ 
ficulter  inVenitur  in  texta  hebraico.  Nam  vox  illa 
DKTrD  massuoth,  si  scribatur  cum  sin  habente 
punctum  in  sinistro  cornu ,  derivabitur  a  verbo 
nasa ,  quod  elevare  significat,  et  huc  respexe¬ 
runt  Septuaginta  Interpretes;  si  vero  scribatur 
cum  shin,  habente  punctum  in  dextro  cornu,  de¬ 
rivabitur  a  verbo  nasha,  quod  significat, 
desolare,  et  hanc  lectionem  secutus  est  S.  Hiero¬ 
nymus. 

19.  Quomodo  facti  sunt  in  desolationem!  su¬ 
bito  DEFECERUNT,  PERIERUNT  PROPTER  INIQUITA¬ 
TEM  SUAM . 

Declarat  quod  obscure  dixerat,  et  admirans  ce¬ 
lerem  ruinam  iniquorum ,  quorum  felicitas  vix 
exorta  arescit ,  vix  apparuit  et  evanescit  :  «  Quo¬ 
modo,  inquit,  facli  sunt  in  desolationem  subito! » 
id  est,  quomodo,  qui  videbantur  rebus  abundare, 
repente  facti  sunt  instar  civitatis  desolatae,  ubi 
praeter  ruinas  nihil  cernitur!  «  Defecerunt,  »  qui 
videbantur  in  aeternum  super  terram  victuri ,  «pe¬ 
rierunt  propter  iniquitatem  suam.  »  Illud,  subito , 


in  hebraeo  graecoque  textu  conjungitur  cum  ver-  Prosperi- 
bis  :  «  Facti  sunt  in  desolationem;  »  et  sic  etiam  taf 
legunt  S.  Augustinus  et  Euthymius.  Dicuntur  au-  est  mo¬ 
tem  iniqui  subito  periisse,  quia  prosperitas  eorum  menta- 
brevissima  est,  si  cum  futura  aeternitate  poenarum  nea* 
comparetur.  "Videtur  quidem  prosperitas  eorum 
diuturna  esse,  dum  permanet  :  sed  cum  finem 
acceperit,  tunc  sentietur  quam  brevis  et  momen¬ 
tanea  fuerit.  Illud,  propter  iniquitatem  suam ,  S.  Hie¬ 
ronymus  vertit  ex  hebraeo  :  Quasi  non  sint,  id  est 
ad  nihilum  redacti  sunt.  Alii  vertunt,  ab  horroribus, 
vel  terroribus;  sed  vox  illa,  mnSll  ballahoth ,  ob¬ 
scurae  significationis  est,  et  in  tanta  varietate  ver- 
sionum,  sua  remanere  debet  Septuaginta  Inter¬ 
pretibus  auctoritas. 

20.  Velut  somnium  surgentium,  Domine,  in  vers.20. 

CIVITATE  TUA  IMAGINEM  IPSORUM  AD  NIHILUM  RE¬ 
DIGES. 

Comparat  Propheta  eleganti  similitudine  pro¬ 
speritatem  iniquorum  somnio.  Somnium  non  est 
res  vera,  sed  apparens  :  qui  somniat  se  divitem 
esse;  cum  evigilat,  intelligit  se  delusum  inani 
spectro  fuisse.  Sic  omnes  iniqui  abundantes  in  ima^ina- 
sasculo,  felices  sibi  esse  videntur;  sed  cum  trans-  ria feiici- 
ierit  nox  huius  saeculi,  intelligent  vere  se  felices  tas  im' 
non  fuisse,  et  «tunc  nnago  ipsorum,»  id  est,  una-  e0s  per- 
ginaria  eorum  felicitas,  «  ad  nihilum  redigetur,»  4‘t 
quia  in  civitate  Dei,  ubi  vera  et  sempiterna  felici¬ 
tas  est,  nullum  locum  habebit  felicitas  ista  ima¬ 
ginaria  et  momentanea,  quae  in  auro  et  argento, 
in  famulis  et  equis,  in  palatiis  et  hortis,  in  hono¬ 
ribus  et  dignitatibus,  in  conviviis  et  luxuria  po¬ 
sita  est  :  haec  enim  omnia  peribunt,  et  amatores 
suos  infelicissimos  reddent.  Ideo  rectissime  ad¬ 
monet  apostolus  Paulus,  «  ut  qui  habent  bona 
hujus  mundi,  tanquam  non  habentes  sint,  non  de 
iis  glorientur,  non  in  illis  confidant,  quia  praete¬ 
rit  figura  hujus  mundi,  »  I  Corinth.  vii.  «  Velut 
somnium,  inquit,  surgentium,  »  quod  evigilando 
evanescit,  «  sic  tu  Domine,  in  civitate  tua,  »  quae 
in  novissimo  demonstrabitur  et  aperietur,  «  ima¬ 
ginem  impiorum, » id  est,  imaginariam  eorum  fe¬ 
licitatem,  «ad  nihilum  rediges;»  umbratilis  enim 
felicitas  evanescet,  cum  vera  felicitas  apparebit. 

Juste,  inquit  S.  Augustinus,  Deus  in  civitate  sua 
coelesti  imaginem  iniquorum  ad  nihilum  rediget, 
qui  in  civitate  sua  terrena  imaginem  Dei  ad  ni¬ 
hilum  redigere  sategerunt. 

21.  QUIA  INFLAMMATUM  EST  COR  MEUM,  ET  Vers.  21. 
RENES  MET  COMMUTATI  SUNT  :  ET  EGO  AD  NIHILUM 
REDACTUS  SUM,  ET  NESCIVI. 

22.  UT  JUMENTUM  FACTUS  SUM  APUD  TE,  ET  EGO  Vers.  22. 
SEMPER  TECUM. 

23.  Tenuisti  manum  dexteram  meam,  et  in  Vers.  23. 

VOLUNTATE  TUA  DEDUXISTI  ME,  ET  CUM  GLORIA 
SUSCEPISTI  ME. 

Exponit  nunc  Propheta  unde  noverit  solutio- 

nem  quaestionis,  et  apud  Deum  multum  profece¬ 
rit.  «  Quia  inflammatum  est  cor  meum.  »  Causa¬ 
lis  ista  vox  quia,  non  reddit  rationem  superiorum, 
sed  inferiorum,  quae  habentur  vers.  23 :  «  Tenuisti 
manum  dexteram  meam. »  «  Quia,  inquit,  inflam¬ 
matum  est  cor  meum,  »  in  Deum  videlicet,  «  et 
renes  mei  commutati  sunt,  »  id  est,  affectio  mea 
carnalis  mutata  est  in  spiritualem.  «  Et  ego  ad  ni¬ 
hilum  redactus  sum,  et  nescivi,  »  id  est  humilia¬ 
tus  sum,  et  ignorantiam  meam  confessus  sum. 
Imo  ut  insipiens  «jumentum  factus  sum  apud  te, » 
id  est,  obedire  tibi  sine  contradictione  constitui, 
et  onus  quodcumque  portare  decrevi,  more  ju¬ 
menti.  «  Et  ego  sempertecum,  »  id  est,  a  fide  et 
charitate  tua  non  recedam  :  propter  has  omnes 
virtutes  meas,  quae  dona  tua  sunt ,  «  tenuisti  ma¬ 
num  dexteram  meam,»  ne  forte  tentatio  illa  gra¬ 
vissima  me  aberrare  faceret  a  te.  «  Et  in  volun- 
t  de  tua,  »  id  est,  secundum  beneplacitum  tuum, 

«  deduxisti  me  »  per  viam  rectam,  «  et  cum  glo¬ 
ria  suscepisti  me  »  in  civitatem  tuam,  nunc  qui¬ 
dem  in  spe,  suscepturus  postea  in  re.  Illud,  in- 
flammatum  est  cor  meum,  aliqui  exponunt  in  dete¬ 
riorem  partem,  id  est,  exarsit  indignatione  cor 
meum;  et  sic  etiam  illud,  ad  nihilum  redactus  sum, 
et  nescivi,  exponunt  de  peccato  et  ignorantia  Da- 
vidis;  ut  etiam  illud,  ut  jumentum  factus  sum,  ex¬ 
ponunt  de  stultitia  ejusdem ,  quod  more  bruto¬ 
rum  non  intellexerit  mysteria  divina  :  sed  nos  in 
bonam  partem  cum  S.  Hieronymo,  qui  haec  om¬ 
nia  tribuit  Christo,  et  ex  parte  cum  S.  Augustino, 
interpretati  sumus,  non  praejudicantes  aliorum 
commentariis,  si  forte  lectoribus  magis  arrideant. 
Quod  attinet  ad  verba,  S.  Hieronymus  ex  hebraeo 
vertit  :  Quia  contractum  est  cor  meum’,  nos  cum 
Graecis  legimus,  inflammatum  est :  et  verisimile  est 
Septuaginta  Interpretes  non  habuisse  in  suis  co¬ 
dicibus  hebraicis  ^DtUM  ithchamets,  sed  ODIUM  ith- 
chamem,  ultima  littera  immutata;  hoc  enim  signi¬ 
ficat,  calefactum  est.  Illud,  renes  mei  commutati  sunt, 
S.  Hieronymus  ex  hebraeo  vertit:  Lumbi  meivelut  ig¬ 
nis  fumigans,  qma  fortasse  derivavitvocem  pUTOK 
cshthonan  abu?N  esh,  quod  significat  ignem.  Sed  ea¬ 
dem  vox  eshthonan  rectius  derivatura  verbo  0210 
shanah,  quod  est  mutare,  etsignificat  commutati  sunt, 
ut  Septuaginta  Interpretes  reddiderunt.  Illud, 
et  ego  ad  nihilum  redactus  sum,  ex  hebraeo  vertit 
S.  Hieronymus :  Et  ego  insipiens ;  et  vere  in  hebraeo 
non  est  nisi  una  vox  trium  litterarum,  lyo  bah- 
l<ar,  pro  tribus  illis  vocibus,  ad  nihilum  redactus 
siim.  Significat  autem  bahhar,  insipientem,  quasi 
jumentum ;  proinde  illud,  ad  nihilum  redactus  sum, 
videtur  exponendum,  ad  nihilum  sapientice  redac¬ 
tus  sum,  quasi  jumentum  factus  sum  ex  homine, 
ac  per  hoc  nihil  hominis  in  me  remansit;  et  vide¬ 
tur  explicatio  haec  confirmari  per  sequentia,  «  et 
nescivi,  »  et  «  ut  jumentum  laetus  sum  :  »  quae 
omnia  dicuntur  a  Davide  ex  profunda  humilitate, 
qua  se  coram  Deo  insipientissimum  esse  judica¬ 
bat  :  quare  non  repugnat  haec  expositio  accom¬ 


modata  ad  verba  hcbraica,  cum  ea,  quam  supra 
tradidimus  ex  simplici  lectione  latina  et  graeca. 

24.  Quid  en:m  mihi  est  in  coelo,  et  a  te  quid  vers.24. 

VOLUI  SUPER  TERRAM? 

Quia  dixerat :  «  Cum  gloria  suscepisti  me ,  » 
oculo  cordis  in  gloriam  illam  defixo,  ita  raptus 
a  spiritu  est,  ut  jam  omnia  creata  despiciat.  «  Quid 
mihi,  inquit,  est  in  calo?  »  quid  pulchri,  quid 
pretiosi  est,  quod  appetam  in  coelo?  «  aut  a  te 
quid  volui  super  terram?  »  quid  pulchri,  quid 
pretiosi  est,  quod  appetam ,  et  a  te  expetam  su¬ 
per  terram  ?  quasi  dicat :  Nihil  creatum  invenio, 
quod  mihi  satisfaciat,  nihil  in  quo  cor  meum  pe¬ 
nitus  acquiescat,  neque  in  calo,  neque  in  terra. 

In  hebraeo  legitur  mi,  non  HD  wia,  id  est,  quis 
mihi  est  in  coelo,  non  quid  mihi  est  in  cado.  Sed  cum 
Septuaginta  Interpretes,  et  ipse  etiam  S.  Hierony¬ 
mus  verterint  quid,  omnino  retinenda  est  nostra 
lectio ,  ac  dicendum  in  antiquis  codicibus  fuisse 
HD  ma,  non  ’D  mi.  Quod  autem  in  hebraeo  sequi¬ 
tur,  et  tccum  non  volui  super  terram ,  hunc  sensum 
facit :  Nihil  mihi  est  in  calo  quod  cupiam,  super 
terram  autem  non  volui  quicquam  etiam  tecum, 
quia  te  solum  habere  desidero.  Sensus  igitur  idem 
est,  etiamsi  verba  diversa  sint. 

25.  Defecit  caro  mea,  et  cor  meum  :  Deus  Vers-25* 

CORDIS  MEI,  ET  PARS  MEA  DEUS  IN  STERNUM. 

Reddit  rationem  cur  nihil  cupiat  prater  Deum 
quia,  ubicumque  posuerit  cor  suum,  aut  carnem 
suam,  putrescent  et  deficient,  nisi  quieverint  in 
Deo.  «  Defecit,  inquit,  caro  mea,  et  cor  meum,  » 
si  quando  per  amorem  ea  collocavi  in  creatis 
rebus,  putruerunt  et  corrupta  sunt.  «  Deus  cordis 
mei,  et  pars  mea,  Deus  in  aeternum.  »  In  hebraeo 
est,  petra  cordis  mei,  et  pars  mea ,  Deus  in  aeternum, 
id  est,  Deus  solus  est  petra,  in  qua  quiescit  se¬ 
cure  cor  meum,  ut  neque  cadere,  neque  deficere 
possit;  ipse  est  centrum  omnium  desideriorum 
meorum ;  ipse  est  pars  mea,  portio  mea,  haeredi- 
tas  mea ,  id  totum  quod  praetendere  possum  in 
aeternum  :  habeant  alii  partes  alias,  sive  aurum 
et  argentum,  sive  delicias  carnis,  sive  superba 
palatia,  sive  regna  et  imperia :  mihi  Deus  sufficit 
in  hac  vita  et  in  futura. 

26.  QuiA  ECCE  QUI  ELONGANT  SE  A  TE,  PERIBUNT  :  Vers.  26. 
PERDIDISTI  OMNES  QUI  FORNICANTUR  ABS  TE. 

Recte  elegit  consistere  in  Deo,  petra  sua,  quo¬ 
niam  omnes,  qui  per  iniquitatem  separantur  a 
Deo,  peribunt  omnino,  quomodo  perit  corpus, 
cum  separatur  a  spiritu;  et  ruit  eedificium,  cum 
subducitur  fundamentum.  «  Perdidisti  omnes  qui 
fornicantur  abs  te ; »  non  solum  pereunt,  qui  aver¬ 
tuntur  a  Deo,  quia  carent  hoc  ipso  gratia  Dei,  quae 
dat  vitam  animae,  sed  etiam  quia  Deus  zelotes  est, 
et  animas  sibi  primus  desponsavit :  et  ideo  gra¬ 
vissime  punit  morte  sempiterna  eos,  qui  forni¬ 
cantur  a  Sponso  tam  bono  et  tam  potente. 

Vers.  27.  27.  Mihi  autem  adharEke  Deo  bonum  est, 

ponere  in  Domino  Deo  spem  meam. 

Vers.  28  .  28.  Ut  ANNUNTIEM  OMNES  ERADICATIONES  TUAS 

IN  PORTIS  FILIA  SlON. 

Adha:re-  Concludit  Psalmum,  dicens  :  «  Mihi  adhaerere 
'bom?»0  ^eo  bonum  est, »  id  est,  viderint  alii  quid  eisbo- 
simpiiei-  num  sit,  mihi  certe  bonum  est,  utile,  jucundum, 
ter*  honorificum ,  adhaerere  Deo  :  et  quoniam  adhae¬ 
rere  per  amplexum  in  hac  vita  non  datur,  bonum 
mihi  nunc  est«ponere  in  Domino  Deo  spem  meam, » 
id  est,  adhaerere  per  spem,  et  in  spe  perfectae  adhae¬ 
sionis  interim  gaudere.  «  Ut  annuntiem  omnes 
praedicationes  tuas  in  portis  filiae  Sion  ,  »  id  est, 
ut  per  hanc  adhaesionem  ad  Deum,  liberatus  ab 


omni  cupiditate  terrena,  totus  occuper  in  laudi¬ 
bus  ejus,  idque  «  in  portis  filiae  Sion,  »  coram 
multitudine  fidelium ,  ut  multos  erudiam  quam 
sit  inane  et  noxium  adhaerere  temporalibus  bonis, 
et  quam  bonum  adhaerere  Deo,  et  ponere  in  Do¬ 
mino  Deo  spem  suam.  Illud,  omnes  praedicationes, 
in  hebraeo  est,  omnia  opera  tua  :  ex  quo  intelligi- 
mus  sensum  esse  :  ut  annuntiem  pi^aedicationem 
operum  tuorum,  sive,  ut  praedicem  omnia  opera 
justitiae  et  misericordiae  tuae,  unde,  et  tu  lauderis, 
et  populus  erudiatur.  Illud,  in  portis  filice  Ston, 
non  est  in  hebraeo ;  proinde,  vel  excidit,  ut  quae¬ 
dam  alia,  vet  huc  translatum  est  ex  Psalmo  ix, 
vers.  14,  ubi  habetur  :  «  Ut  annuntiem  omnes 
laudationes  tuas  in  portis  filiae  Sion.  » 


PSALMUS  LXXIV 

SECUNDUM  HEBRJ20S. 


V.  v.  —  1.  Intellectus  Asaph. 

Ut  quid,  Deus,  repulisti  in  finem;  iratus  est 
furor  luus  super  oves  pascuae  tuae? 

2.  Memor  esto  congregationis  tuae,  quam  pos¬ 
sedisti  ab  initio. 

Redemisti  virgam  haeredi  tatis  tuae;  mons 
Sion,  in  quo  habitasti  in  eo. 

3.  Leva  manus  tuas  in  superbias  eorum  in 
finem  :  quanta  malignatus  est  inimicus  in 
sancto! 

4.  Et  gloriati  sunt  qui  oderunt  te,  in  medio 
solemnitatis  tuae. 

Posuerunt  signa  sua,  signa  : 

5.  Et  non  cognoverunt  sicut  in  exitu  super 
summum. 

Quasi  in  silva  lignorum,  securibus  6.  excide¬ 
runt  januas  ejus  in  idipsum;  in  securi  et  ascia 
dejecerunt  eam. 

7.  Incenderunt  igni  sanctuarium  tuum;  in 
terra  polluerunt  tabernaculum  nominis  tui. 

8.  Dixerunt  in  corde  suo  cognatio  eorum  si¬ 
mul  :  Quiescere  faciamus  omnes  dies  festos  Dei 
a  terra. 

9.  Signa  nostra  non  vidimus,  jam  non  est 
propheta  :  et  nos  non  cognoscet  amplius. 

10.  Usquequo,  Deus,  improperabit  inimicus? 
irritat  adversarius  nomen  tuum  in  finem? 

11.  Ut  quid  avertis  manum  tuam,  et  dexte¬ 
ram  tuam  de  medio  sinu  tuo  in  finem? 

12.  Deus  autem  rex  noster  ante  saecula,  ope¬ 
ratus  est  salutem  in  medio  terrae. 


V.  s.  n.  —  Eruditio  Asaph. 

Ut  quid,  Deus,  repulisti  in  finem,  fumabit 
[al.  fumavit  ]  furor  tuus  in  gregem  pascuae  tuae? 

Recordare  congregationis  tuae,  quam  posse¬ 
disti  ab  initio;  redemisti  virgam  [h.  sceptrum ] 
haereditatis  tuae  :  montem  Sion,  in  quo  habi¬ 
tasti. 

Sublimitas  pedum  tuorum  dissipata  est  usque 
ad  finem  :  omnia  mala  egit  inimicus  in  sanc¬ 
tuario  : 

Fremuerunt  hostes  tui  in  medio  pacti  tui : 
posuerunt  signa  sua  in  trophaeum. 

Manifesta  in  introitu  desuper  : 

In  saltu  lignorum  secures.  Et  nunc  sculptu¬ 
ras  [al.  scalpturas ]  ejus  pariter;  bipenne  et 
dolatoriis  deraserunt. 

♦ 

Miserunt  ignem  in  sanctuarium  tuum  :  In 
terram  contaminaverunt  tabernaculum  nomi¬ 
nis  tui. 

Dixerunt  in  cordibus  suis  posteri  eorum  si¬ 
mul  :  incenderunt  omnes  solemnitates  Dei  in 
terra. 

Signa  nostra  non  vidimus,  non  est  ultra  pro¬ 
pheta  :  et  non  est  nobiscum  qui  sciat  usquequo. 

Usquequo,  Deus,  exprobrabit  [al.  exprobra¬ 
vit ]  adversarius  :  blasphemabit  [al.  blasphe- 
mavit ]  inimicus  nomen  tuum  in  finem? 

Quare  convertis  manum  tuam  et  dexteram 
tuam  :  a  medio  sinu  tuo  consume. 

Deus  autem  rex  meus  ab  initio  :  operatur 
Tai.  operatus  est]  salutes  in  medio  terrae. 

13.  Tu  confirmasti  in  virtute  tua  mare;  con¬ 
tribulasti  capita  draconum  in  aquis. 

H.  Tu  confregisti  capita  draconis;  dedisti 
eum  escam  populis  yEthiopum. 

15.  Tu  dirupisti  fontes  et  torrentes;  tu  sic¬ 
casti  fluvios  Ethan. 

16.  Tuus  est  dies,  et  tua  est  nox  :  tu  fabrica¬ 
tus  es  auroram  et  solem. 

17.  Tu  fecisti  omnes  terminos  terrae  :  aesta¬ 
tem  et  ver  tu  plasmasti  ea. 

18.  Memor  esto  hujus :  inimicus  impropera- 
vit  Domino ,  et  populus  insipiens  incitavit  no¬ 
men  tuum. 

19.  Ne  tradas  bestiis  animas  confitentes  tibi, 
et  animas  pauperum  tuorum  ne  obliviscaris  in 
finem. 

20.  Respice  in  testamentum  tuum  :  quia  re¬ 
pleti  sunt,  qui  obscurati  sunt  terrae  domibus 
iniquitatum. 

21.  Ne  avertatur  humilis  factus  confusus  : 
pauper  et  inops  laudabunt  nomen  tuum. 

22.  Exsurge,  Deus,  judica  causam  tuam  : 
memor  esto  improperiorum  tuorum,  eorum  quae 
ab  insipiente  sunt  tota  die. 

23.  Ne  obliviscaris  voces  inimicorum  tuorum : 
superbia  eorum,  qui  te  oderunt,  ascendit  semper. 


Tu  dissipasti  in  fortitudine  tua  mare  :  con¬ 
trivisti  capita  draconum  in  aquis. 

Tu  confregisti  [h.  fregisti ]  capita  Leviathan  : 
dedisti  eum  escam  [al.  in  escam ]  populo  ^Ethio- 
pum. 

Tu  dirupisti  fontem  et  torrentem  [al.  fontes, 
et  torrentes],  tu  exsiccasti  flumina  fortia. 

Tua  est  dies  et  tua  est  nox,  tu  ordinasti  lu¬ 
minare  [al.  luminaria ]  et  solem. 

Tu  statuisti  omnes  terminos  terrae  :  aestatem 
et  hiemem  tu  plasmasti. 

Memento  hujus,  inimicus  exprobravit  Do¬ 
mino,  et  populus  insipiens  blasphemavit  no¬ 
men  tuum. 

Ne  tradas  bestiis  animam  eruditam  lege  tua  : 
vitae  pauperum  tuorum  ne  obliviscaris  in  per¬ 
petuum. 

Respice  ad  pactum  :  quia  repletae  sunt  tene¬ 
bris  terrae,  habitationes  iniquae. 

Ne  revertatur  confractus,  confusus  [al.  add. 
et]  :  egenus  et  pauper  laudabunt  nomen  tuum. 

Surge,  Deus,  judica  causam  tuam  :  memento 
opprobrii  tui  ab  insipiente  tota  die. 

Ne  obliviscaris  voces  hostium  tuorum  :  soni¬ 
tus  adversariorum  tuorum  ascendit  jugiter. 


Argumentum.  —  Scriptum  putamus  ab  Israelita  quodam,  ex  familia  Asaphorum  oriundo,  quum  expugnata 
urbe  Hierosolyma  templum  antea  profanatum  exspoliare,  destruere  et  comburere  Chaldaei  inciperent  :  cf.  imprimis 
Th>'cn.  i,  10;  n,  G  eeqq.  De  Antiochi  Epiphanis  aetate  ut  cogites,  causa  adest  nulla.  Strophae  quatuor,  quarum  primae 
respondet  tertia ,  secundae  quarta.  Vers.  1-2 ,  recordare  ,  o  Deus  ,  populi  tui ,  quem  inde  ab  antiquissimis  tempo¬ 
ribus  singulari  tua  cura  dignatus  es;  3-9,  grassantur  hostes,  profanant,  vastant,  comburunt  templum  et  quaecum¬ 
que  per  terram  sunt  sacra  loca;  10-17  ,  pcenas  repete  ab  eis,  tu  cujus  tutelae  fuimus  a  prisco  inde  tempore,  qui 
universum  mundum  aedificasti;  18-23,  libera  nos  ab  insana  hostium  insolentia. 

Non  male  alii  Psalmos  lxxiii,  lxxiv  et  lxxvii  ad  expeditionem  Sennacherib  referunt.  Quo  posito  sanctuarium  sunt 
sacella  vel  delubra  praeter  templum  Hierosolymitanum  per  universam  Judaeam  Deo  exstructa. 


1.  Asaplii  doctrina. 

Cur,  Deus,  rejecisti  nos  in  finem  (tam  diu)  ? 
cur  tamdiu  fumat  ira  tua  in  gregem  pascui  tui  ? 

2.  Recordare  coetus  tui,  quem  acquisivisti  olim, 
quem  redemisti  ut  gentem  haereditatis  tuse; 
recordare  montis  Sion,  in  quo  habitas. 

3.  Eleva  gressus  tuos  ad  ruinas  perpetuas  (vix  instaurandas) ; 
omnia  violat  hostis  in  sanctuario. 

4.  Rugiunt  (ferociunt)  adversarii  tui  in  medio  coetu  tuo, 
ponunt  signa  sua  signa. 

5.  Conspicitur  hostis  sicut  aliquis  adducens  desimer  (elevans) 
in  densa  arborum  (densas  arbores)  secures. 

6.  Et  nunc  caelaturas  ejus  (templi)  omnes  simul 
bipenni  et  malleis  tundendo  comminuunt. 

7.  Inferunt  ignem  sanctuario  tuo, 

ad  solum  prosternentes  profanant  habitationem  nominis  tui. 

8.  Dicunt  in  corde  suo  :  «  Perdamus  eos  omnes  simul!  » 

Cumburunt  omnes  conventus  (conventus  loca)  Dei  in  terra. 

9.  Signa  nostra  non  videmus, 
non  amplius  est  propheta , 

et  nullus  est  inter  nos  qui  sciat  usquequo  (duratura  sit  haec  calamitas). 

10.  Quousque,  Deus,  conviciabitur  adversarius? 
irridebit  hostis  nomen  tuum  perpetuo? 

1 1 .  Cur  (otiosus  spectator  existens)  retrahis  manum  tuam  et  dexteram  tuam  ? 
ex  sinu  tuo  educ  eam,  et  perde  eos. 

12.  Et  (tamen)  Deus  est  rex  meus  inde  ab  antiquo , 
operans  salutaria  in  media  hac  terra. 

13.  Tu  diffidisti  potentia  tua  mare  (Rubrum) , 
confregisti  capita  belluarum  (vEgvptiorum)  in  aquis. 

14.  Tu  contudisti  capita  crocodili  (yEgyptiorum) , 

dedisti  eum  (eorum  cadavera)  in  cibum  populo  deserticolarum. 

15.  Tu  fidisti  fontem  et  torrentem, 

tu  exsiccasti  fluvios  perennes  (perpetuo  fluentes). 

16.  Tibi  (tuum  opus)  est  dies,  et  tibi  nox; 
tu  parasti  luminare  et  solem. 

17.  Tu  constituisti  omnes  terminos  terrse; 
aestatem  et  hiemem  tu  fecisti  ea. 

18.  Memor  sis  hujus  :  hostis  conviciatur  Jovae, 

et  populus  vesanus  (impius)  irridet  nomen  tuum. 

19.  Ne  tradas  bestiae  avidae  columbam  tuam  (Israelem) , 
vitae  pauperum  tuorum  ne  obliviscaris  in  perpetuum. 

20.  Respice  ad  foedus  (cum  patribus  nostris  pactum) ! 
nam  plena  sunt  latibula  terrae  habitaculis  violentiae. 

21.  Ne  revertatur  (a  te  discedat)  miser  contumelia  affectus  (spe  frustratus); 
afflictus  et  pauper  (erepti  e  miseriis)  laudent  nomen  tuum. 

22.  Surge,  Deus,  age  causam  tuam , 

recordare  ignominiae  tuae  a  vesano  (impio)  quotidie  illatae. 

23.  Ne  obliviscaris  vocis  adversariorum  tuorum, 
tumultus  insurgentium  contra  te  ascendentis  continuo. 

N0TA5. 

Vers.  i.  Doctrina.  Cf.  Ps.  xiv,  i;  xliv,  1.  — Yers.  2.  Acquisivisti,  ducendo  eo  ex  yEgypto  in  terram  Cana- 
nseam.  Shebet,  propr.  baculum,  hinc  virga  mensoria,  inde  portio ,  tribus ,  peculium.  Gentem  hcereditatis  tuce, 
tibi  propriam.  —  Yers.  3.  Eleva  gressus  tuos  ad,  veni  invisurus.  Pro  ruinas  Alexandrini  vertunt  superbias, 
a  nasa,  extulit.  Sanctuario,  templo,  vel  synagogis.  —  Yers.  4.  Sua  sacra  substituunt  tuorum  in  locum  sa¬ 
crorum  :  ita  Maurer.  Alii  rectius  intelligunt  signa  suce  dominationis  pro  signis  dominationis  Jovee.  —  Vers.  5. 
Sensus  :  Hostis  loca  sacra  non  aliter  tractat,  quam  silvam  forte  vel  loca  spinosa  purgaturus,  quibus  indu¬ 
cuntur  secures.  —  Vers.  6.  Caelaturas,  lapides  ac  ligna  alfabre  exsculpta,  variisque  figuris  exornata.  Omnes 

simul  vel  ad  calaturas,  vel  ad  hostes  potest  referri.  —  Vers.  7.  Propr.  inferunt  in  ignem  sanctuarium  :  hy¬ 
pallage.  Ad  solum  •profanant,  preegnanter  dictum.  —  Vers.  8.  Conventus  hic  sunt  sacella  vel  delubra  variis 
locis  exstructa,  aut  synagoga  ut  indicat  vox  omnes  :  conf.  Ad.  xv,  21.  —  Vers.  9.  Signa  :  cf.  vers.  4.  Pro¬ 
pheta  :  cf.  Thren.  ii,  9;  Ezech.  vu,  26.  —  Vers.  13.  Hengstenberg,  diffindis . confringis,  et  ita  deinceps  : 

non  tam  eventus  historiae,  quosdam,  ait,  respicit  vates,  quam  potius  describit  Dei  in  rerum  natura  poten¬ 
tiam.  —  Vers.  14.  Propr.  populo,  puta  dcserticolis,  i.  e.  feris,  ait  Maure r;  Bochartus,  JEthiopibus  ichthyo- 
phagis.  Verum  sicuti  conquassatio  capitum  non  proprie  videtur  accipienda,  ita  nec  esca.  —  Vers.  15.  Conf. 
tum  Exod.  xvii,  6;  Num.  xx,  8;  tum  Jos.  iu,  13,  16.  —  Vers.  16.  Alii,  luminare  et,  i.  e.  scilicet  solem.  Alii 
luminare  lunam  esse  volunt.  —  Vers.  19.  Pro  avidce,  alii  :  vitam  columba  tua.  Alexandrinus  legit  Ihodeha. 
Alii  chaiath  in  utroque  hemistichio  reddunt  agmen,  catus:  Ne  tradas  agmini  vitam.,.,  catus  pauperum  tuo¬ 
rum,  etc.  :  non  male.  —  Vers.  20.  Habitaculis,  i.  e.  hominibus  habitantibus.  Sensus  duplex  esse  potest, 
prout  violentiae  passive  vel  active  sumitur;  nam  latibula  quaerunt  tum  injuriam  patientes,  tum  facientes. 
Prius  prseplacet. —  Vers.  21.  Alii, qui  laudant.  —  Vers.  23.  Alii,  tumultus  (in casu  nominat.),.,  ascendit,  etc. : 
hujus  recordare. 

BELLARMINI  EXPLANATIO. 


PSALMUS  LXXI1I. 

TITULUS  ET  ARGUMENTUM. 

Intellectus  Asavh. 

In  hoc  Psalmo  praedicitur  et  deploratur  desolatio  Jerosolymse;  et  ideo  dicitur  in  titulo,  Intellectus ,  sive,  ut  alii 
vertunt,  Eruditio  Asaph,  ut  admoneantur  Judsei  diligenter  cogitare  et  intelligere,  quae  in  hoc  Psalmo  de  ipsis  di¬ 
cuntur.  Quaestio  est  inter  Expositores,  an  Psalmus  intelligi  debeat  de  persecutione  Nabuchodonosoris,  an  Titi  et  Ves- 
De  (jUa  pasiani,  an  Diocletiani  et  Maximiani,  an  Antichristi  :  nam  his  omnibus  persecutionibus  aliquo  modo  verba  Psalmi 
perseca-  applicari  videntur.  Sed  verior  sententia  omnibus  consideratis  videtur  eorum,  qui  hunc  Psalmum  exponunt  de  per- 
tione  in  secutione  Antiochi  Illustris,  de  quo  agitur  in  libris  Machabaeorum ;  aliae  enim  aliorum  sententiae  non  vidpntur 
licc  Psat-  commode  sustineri  posse.  Nam  tempore  captivitatis  Babylonicae  non  deerant  Prophetae;  et  tamen  hic  dicitur  :  «  Jam 
mo  aSa_  non  est  Propheta.  »  Tempore  Diocletiani  non  fuit  populus  Christianus  repulsus  a  Deo,  et  derelictus  in  finem,  sed 
tur-  contra  muRis  miraculis  illustratus  et  propagatus,  quod  idem  dici  potest  de  tempore  Antichristi :  eminebit  enim  tunc 
Ecclesia  in  fortissimis  martyribus  suis;  hic  autem  dicitur  :  «  Ut  quid  Deus  repulisti  in  finem?  »  ln  tempus  Titi  et 
Vespasiani  omnia  convenire  videntur;  nam  tunc  nulli  amplius  erant  Prophetae  in  Israel,  et  templum  incensum  fuit, 
et  facta  est  desolatio,  quae  durabit  usque  in  finem,  et  ideo  hanc  expositionem  amplexi  sunt  S.  Augustinus,  Theo- 
doretus  et  Euthymius.  Sed  verba  hujus  Psalmi  non  conveniunt  Judaeis  perfidis,  qui  non  erant  oves  pascuae  Dei,  neque 
vere  confitebantur  Domino;  sed  erant  inimici  et  rebelles;  et  tamen  in  hoc  Psalmo  dicitur:  «  Iratus  est  furor  tuus 
super  oves  pascuae  tuae;  »  et  infra :  «  Ne  tradas  bestiis  animas  confitentes ,  et  animas  pauperum  tuorum  ne  obli¬ 
viscaris  in  finem;  »  neque  Ecclesia  frequentaret  hunc  Psalmum  ,  si  contineret  voces  infidelium  Judaeorum  :  quare 
improbabilis  est  expositio  Theodoreti  et  Euihvmii,  qui  verba  Psalmi  tribuunt  populo  Judaico.  Sanctus  autem  Au- 
gu -tinus  aliqua  tribuit  Apostolis,  aliqua  Judaeis,  alia  aliis.  Itaque  si  quis  uniformem  explicationem  velit,  et  liberam 
ab  omni  scrupulo,  eligat  sententiam  quae  totum  Psalmum  ad  litteram  exponit  de  pe  ^eculione  Antiochi. 


EXPLICATIO  PSALMI. 


Vers  i  1.  Ut  quid,  Deus,  repulisti  in  finem?  iratus 

EST  FUROR  TUUS  SUPER  OVES  PASCUjE  TUjE. 

Deplorat  S.  Propheta  in  persona  populi  Ju¬ 
daici  universalem  illam  calamitatem ,  qua  totus 
populus  Judaicus  miserrime  oppressus  fuit  a  gen¬ 
tilibus  sub  Antiocho  rege,  qui  dictus  est  Epipha¬ 
nes  :  «  Ut  quid,  inquit,  tu  Deus  repulisti,  »  sup¬ 
ple  «populum  in  finem,  »  id  est,  in  aternum, 
et  generaliter,  quasi  non  amplius  curaturus  eum, 
aut  pro  populo  tuo  habiturus.  «  Iratus  est  furor 
tuus,  »  id  est,  accensus  est  furor  tuus  «  super 
oves  pascuae  tuae,  »  id  est,  contra  populum  tuum, 
quem  singulari  providentia  regere  solebas;  ut 
pastor  proprias  oves  pascit  et  regit,  illud,  repu¬ 
listi  in  piem ,  non  significat  revera  Deum ,  fixo 
decreto,  repulisse  in  aeternum  populum  suum ; 


sed  populum  dubitasse,  ne  forte  rejectus  esset  in 
finem ;  et  ideo  lamentando  dixisse  :  «  Ut  quid  re¬ 
pulisti  in  finem?  »  id  est,  quare  ita  te  geris,  ut 
videaris  repulisse  in  finem  ?  Nam  versu  20 ,  cum 
dicitur  in  eodem  Psalmo  :  «  Animas  pauperum 
tuorum  ne  obliviscaris  in  finem  ;  »  satis  apparet 
non  fuisse  certum  an  essent  repellendi  in  finem. 

Illud  autem,  iratus  est  furor  tuus,  in  hebraeo  ele¬ 
ganti  metaphora  dicitur  fumavit  nasus  tuus,  quam 
metaphoram  recte  explicaverunt  Septuaginta  In¬ 
terpretes. 

2.  Memor  esto  congregationis  tuje,  quam  vers.t 

POSSEDISTI  AB  INITIO. 

Orat  idem  populus  Deum,  ut  non  repellat  in 
finem,  adducens  pro  argumento,  quod  olim,  id 
est,  in  egressu  de  Aegypto,  ipse  idem  Deus  popu- 


PSALMUS  LXXIII.  m 


Ium  Judaicum  congregaverit  m  formam  populi, 
dans  eis  magistratus,  et  leges,  et  judicia  :  quasi 
dicat,  non  videri  bonum,  ut  Deus  dispergat  et 
abjiciat  eum  populum ,  quem  ipse  congregavit , 
et  cui  formam  reipublicae  tribuit :  «  Memor,  in¬ 
quit,  esto  congregationis  tuse,  »  id  est,  populi  a 
te  congregati,  «  quem  possedisti  ab  initio,  »  id 
Synago-  est,  qui  nullum  habuit  regem  et  dominum  ante 
prie  hit  ’  se^  *u  primus  ab  initio  congregationis  tuse  in 
lina»  ha-  unam  quasi  rempublicam ,  eum  possedisti,  ut  rex 
^Mo  se 3  ^om'nus  ejus.  Posset  etiam  illud,  ab  initio,  re- 
y  ’  ferri  ad  Abraham,  qui  fuit  pater  Hebraeorum ;  vel 
ad  Seth ,  qui  coepit  invocare  nomen  Domini ,  et 
cujus  filii  dicebantur  «filii  Dei,  »  ad  distinctio¬ 
nem  filiorum  Cain,  qui  erant  «filii  hujus  saeculi. » 
Sed  congregatio,  sive  Synagoga,  proprie  initium 
habuit  sub  Mose,  ut  dictum  est. 

Ver?.  3.  3.  Redemisti  virgam  hereditatis  tue,  mons 

Sion,  in  quo  habitasti  in  eo. 

Hoc  est  alterum  argumentum  quo  probatur 
aequum  esse  ut  Deus  non  repellat  populum  suum  : 
quia  non  solum  primus  congregavit,  et  possedit 
eum;  sed  etiam  in  regnum  exaltavit,  ejiciens  Cha- 
nanaeos  ex  terra  promissionis ,  et  dans  eam  po¬ 
pulo  suo:  «  Redemisti  virgam  haereditatis  tuae,  » 
id  est,  acquisivisti  bellando  sceptrum  regni  terrae 
promissionis,  et  proprie  redemisti  ejiciendo  in¬ 
justos  possessores  ab  ea  terra,  quam  promiseras 
Abrahce,  et  nepotibus  ejus,  filiis  Israel.  Dicitur 
autem  :  «  Virga  haereditatis  Domini,  »  quia  scep¬ 
trum  illud,  regnum  terrae  promissionis  acquisivit 
Deus  pro  haeredi tate  sua,  id  est,  pro  populo  suo 
peculiari ,  quem  ut  propriam  hapreditatem,  pos¬ 
sessionem,  et  partem  sibi  vindicabat.  Alii  tamen 
volunt  hac  parte  versiculi  significari,  redemptum 
fuisse  populum  a  servitute  jEgyptiaca,  et  per  vir¬ 
gam  haereditatis  suae  intelligi  sceptrum  regni  in 
populum  judaienm,  quem  Deus  in  haeredi  tatem 
sibi  elegerat.  Non  desunt  qui  per  virgam  hceredi- 
tatis  accipiant  virgam  dimensoriam,  qua  distin¬ 
guebantur  possessiones.  Sed  veteres  Augustinus, 
Theodoretus  et  Euthymius  per  virgam  nihil  aliud 
nisi  sceptrum  regium  intelligi  voluerunt.  Illud , 
mons  Sion  in  quo  habitasti  in  eo,  potest  referri  tum 
ad  virgam,  tum  ad  haereditatem.  Itaque  sensus 
erit :  mons  Sion  est  virga,  «  quam  redemisti,  » 
id  est,  mons  Sion  est  regnum  sive  caput  regni 
tui,  in  quo  habitasti,  ut  rex  in  regia  civitate  sua. 
Vel  mons  Sion  est  regnum ,  sive  caput  regni  tui , 
in  quo  habitasti,  ut  rex  in  regno.  Prior  sensus 
confirmatur  ex  Psalm.  cix  :  «  Virgam  virtutis  tuae 
emittet  Dominus  ex  Sion ;  »  posterior  ex  Psal.  11 : 

«  Ego  autem  constitutus  sum  Rex  ab  eo  super 
Sion  montem  sanctum  ejus.  » 

rcrg>4  4.  Leva  manus  tuas  in  superbias  eorum  in 

FINEM  :  QUANTA  MALIGNATUS  EST  INIMICUS  IN 
SANCTO ! 

Propter  causas  jam  dictas  orat  populus  Dei,  ut 


Deus  convertat  manum  suam  in  hostes  populi 
sui,  et  confundat  superbiam  eorum  in  perpetuum, 
ut  non  audeant  ultra  erigere  se  contra  servos  Dei. 
Fuisse  autem  regem  Antiochum  superbissimum, 
testatur  liber  1  Machab.  cap.  i  :  «  Et  intravit, 
inquit,  in  sanctificationem  cum  superbia;  »  et 
paulo  post  :  «Et  locutus  est,  inquit,  cum  su¬ 
perbia  magna.  »  Quod  attinet  ad  verba,  S.  Hiero¬ 
nymus  ex  liebraeo  vertit  :  Sublimitas  pedum  tuo¬ 
rum  dissipata  est  usque  ad  finem.  Et  sensus  esse  vi¬ 
detur,  quod  arca  Dei,  vel  sanctuarium,  in  quo 
tanquam  in  scabello  excelsi  solii  stabant  pedes 
Dei  dissipatum  fuerit  ab  inimicis ,  et  verba  he- 
braica  eum  sensum  ferre  possunt.  Sed  recte  etiam 
verterunt  Septuaginta,  unde  nostra  lectio  trans¬ 
lata  est.  Nam  vox  nunn  harimak  significat  eleva, 
et  etiam  sublimitas  ;  vox  pehhomeca  signi¬ 

ficat  pedes  tuos,  vel  pedum  tuorum.  Septuaginta 
vero  transtulerunt  manus  tuas,  magis  ad  sensum 
quam  ad  verba  respicientes.  Et  seinper  idem 
sensus  est,  sive  dicamus,  eleva  pedes  tuos,  et  con¬ 
tere  superbiam  eorum ,  sive  eleva  manum  tuam,  et 
deprime  superbiam  eorum.  Vox  msiPoS  lemas- 
shuoth  si  scribatur  per  shin,  significat  ad  dissipa¬ 
tiones,  et  sic  legit  S.  Hieronymus;  si  scribatur  per 
sin,  significat  superbi  as,  elevationes,  et  sic  legunt 
Septuaginta  Interpretes.  Sequitur  :  «  Quanta  mali¬ 
gnatus  est  inimicus  in  sancto;  »  ubi  redditur  ra¬ 
tio,  cur  justum  sit  ut  Deus  comprimat  superbiam 
inimici,  quoniam  multa  mala  fecit  in  sanctuario 
Dei  :  quee  conveniunt  aptissime  regi  Antiocho, 
qui,  ut  legimus  I  Machab.  j,  «  spoliavit  et  profa¬ 
navit  sanctuarium  Dei,  »  quod  hoc  loco  Sanctum 
appellatur.  In  hebraeo  est :  Omne  malum  fecit  ini¬ 
micus  in  sanctuario.  Sed  Septuaginta  expresserunt 
hunc  sensum  per  admirationem  :  «  Quanta  ma¬ 
lignatus  est,  »  id  est,  quanta  mala  fecit  «  inimi¬ 
cus  in  sancto,  »  id  est,  in  sanctuario ! 

5,  Et  GLORIATI  SUNT,  QUI  ODERUNT  TE,  IN  MEDIO  Vcrs,  5. 
S0LEMNITAT1S  TUE. 

Ex  hoc  loco  praecipue  deducunt  aliqui  Psal¬ 
mum  hunc  esse  intelligcndum  de  Tito  et  Vespa¬ 
siano,  quoniam  obsidere  coeperunt  Jerusalem  in 
solemnitate  Paschali  :  sicut  enim  Judaei  Christum  Judaei  si- 
occiderunt  in  Paschate,  sic  et  ipsi  occisi  sunt  in  ct^r°octl' 
Paschale.  Sed  haec  ratio  non  convincit,  tum  quia  chns- 
non  constat  de  qua  solemnitate  loquatur  hoc  loco  Uim  ia 
David,  nam  multae  erant  Judaeorum  solemnitates  : 

7  Sic  OJC1S1 

tum  quia  vox  hebraica  "tjna  non  solum  signifi-  .un. 
cat  tempus  solemne ,  sed  etiam  locum  sacrum,  imo 
etiam  pactum,  ut  S.  Hieronymus  vertit.  Denique 
Titus  et  Vespasianus  non  oderant  Deum  Judaeo¬ 
rum,  quem  non  noverant;  sed  oderant  Judaeos 
factiosos  et  rebelles,  et  sine  dubio  non  everterunt 
Jerusalem  propter  odium  Dei,  sed  propter  odium 
Judaeorum,  quod  idem  dici  potest  de  rege  Baby¬ 
lonis.  Antiochus  autem  Deum  Judaeorum  oderat, 
et  ceremonias  legis,  et  conabatur  omnes  Judaeos 
pervertere  et  inducere  ad  cultum  idolorum,  ut 


Vers.  6. 


Vers.  7. 

legimus  I  Machab.  i.  Itaque  de  Antiocho  et  militi¬ 
bus  ejus  proprie  dicitur  :  «  Et  gloriati  sunt  rugitu 
et  fremitu  plane  barbaro ,  »  ut  sonat  vox  he- 
braica.  «Qui  oderunt  te,  »  id  est,  qui  oderunt 
sacra  tua  et  ceremonias  legis  tuse ,  idque  in  me¬ 
dio  solemnitatis  tuse,  id  est,  ingressi  templum  et 
sanctuarium  tuum,  dum  sacra  solemnia  perage¬ 
rentur,  ibi  gloriati  sunt,  et  fremuerunt  (ut  vertit 
S.  Hieronymus)  quasi  victores  capta  praeda. 

G.  Posuerunt  signa  sua,  signa,  et  non  cog¬ 
noverunt  SICUT  IN  EXITU  SUPER  SUMMUM. 

Clarius  hsec  omnia  vertit  S.  Hieronymus  :  Po¬ 
suerunt,  inquit,  signa  sua  in  tropheeum,  manifesta 
in  introitu  desuper,  id  est,  posuerunt  vexilla  sua, 
quasi  trophsea  manifesta,  in  suprema  parte  por¬ 
tarum,  vel  turrium  civitatis,  unde  intratur  in  ur¬ 
bem.  Illud,  non  cognoverunt ,  legendum  est  per 
parenthesim,  ct  in  liebraeo  caret  particula  ne¬ 
gante,  et  positum  est  secundum  formam  partici¬ 
pii,  ut  S.  Hieronymus  vertit.  Sed  Septuaginta  In¬ 
terpretes  in  libris  suis  liebraicis  invenerunt  nega¬ 
tionem  ,  et  mutatis  punctis,  ac  una  littera  trans¬ 
posita,  pro  JHV  iimdah,  legerunt  “UT  iadegu, 
cognoverunt,  et  addita  negatione,  non  cognoverunt. 
S:gnificat  autem,  non  cognoverunt,  hostes  Dei  non 
cognovisse  quid  facerent  ,  cum  civitatem  et  tem¬ 
plum  Dei  omnipotentis  ita  profanarent.  Illud 
autem,  quasi  in  exitu,  in  hebreeo  est,  in  introitu ; 
sed  exitus  et  introitus  idem  sunt,  nam  unde  in¬ 
tratur,  inde  etiam  exitur.  Adverbium  sicut  non 
est  in  hebreeo,  sed  additum  est  ab  Interpretibus 
declarandi  causa  :  vere  enim  signa  non  sunt  po¬ 
sita  in  exitu,  sive  in  introitu,  sed  quasi  in  exitu, 
id  est,  quasi  in  portis  ipsis,  id  est,  in  locis  pu¬ 
blicis  et  notissimis. 

7.  Quasi  in  sylva  lignorum  securibus  exci¬ 
derunt  januas  ejus  in  idipsum,  in  securi  et 

ASCIA  DEJECEltUNT  EAM. 

Pergit  explicare  mala  quae  fecerunt  hostes  in 
Jerusalem,  ac  dicit  eos  evertisse  portas  ejus, 

«  quasi  in  sylva  lignorum  »  versarentur.  «  Secu¬ 
ribus  exciderunt  januas  ejus,  »  videlicet  civitatis 
Jerusalem;  «  in  idipsum,  »  id  est,  omnes  simul, 
uno  animo,  uno  conatu.  « In  securi  et  ascia  deje¬ 
cerunt  eam,  »  videlicet  ipsam  Jerusalem.  Id  au¬ 
tem  fecit  Antiochus,  qui  dejecit  portas  et  muros 
Jerusalem.  Illud,  exciderunt,  in  hebreeo  est 
quod  S.  Hieronymus  vertit,  et  nunc ;  Septuaginta 
Interpretes  verterunt,  exciderunt-,  sed  nisi  aliquid 
addatur,  vel  mutetur,  vox  illa  non  significat  exci¬ 
derunt,  neque  et  nunc.  Itaque  confitendum  est  ali¬ 
quid  erroris  esse  in  textu  hebraico ,  qui  Titio  li¬ 
brariorum  irrepserit.  Et  quidem  qui  vertunt,  et 
nunc,  addunt  unam  litteram,  et  faciunt  rtDJH  veh- 
kutha,  et  nunc.  Qui  vertendum  existimant  excide¬ 
runt,  cum  Septuaginta  Interpretibus,  non  conve¬ 
niunt  inter  se ;  sed  alii  legunt  IDDH  hathalu,  alii 
TflD  patthn ,  alii  aliter,  quae  sunt  valde  diversa  ab 

illa  voce,  quae  est  in  textu  hebraico.  Proinde 
existimarem  posse  legi  hhavath ,  transponendo 
solum  primam  litteram  in  secundum  locum.  Sig¬ 
nificat  enim  my  hhavath,  invertere,  sive  evertere, 
et  pervertere ,  et  sensus  erit :  «  Quasi  in  sylva  lig¬ 
norum  evertit,  »  hostis  videlicet,  « januas  ejus  in 
idipsum,  »  id  est,  simul  et  conjunctim. 

8.  Incenderunt  igni  sanctuarium  tuum ,  in  Vers.  s. 

TERRA  POLLUERUNT  TABERNACULUM  NOMINIS  TUI. 

Hic  unicus  locus  videtur  impedire,  quominus 
Psalmus  intelligalur  de  persecutione  Antiochi, 
cui  alioqui  reliqua  omnia  aptissime  conveniunt. 

Sed  meo  judicio  hic  locus  non  impedit :  quamvis 
enim  tempore  Nabuchodonosoris,  et  tempore  Titi 
totum  templum  crematum  et  eversum  fuerit,  quod 
factum  non  est  sub  Antiocho ,  tamen  tempore  An¬ 
tiochi  portae  templi  exustae  fuerunt;  sic  enim  le¬ 
gimus  I  Machab.  iv  :  «  Et  viderunt  Maclrabaei  sane-  Adaptan- 
tificationem  desertam,  et  altare  profanatum,  et 
portas  exustas,  et  in  atriis  virgulta  nata,  sicut  in  reptioni 
saltu ,  vel  in  montibus,  et  pastophoria  diruta ;  »  templi 
et  paulo  post  loquens  Scriptura  de  renovatione 
templi  :  «  Dedicaverunt,  inquit,  portas,  et  impo-  eho. 
suerunt  januas.  »  Illud  igitur,  incenderunt  igni 
sanctuarium,  potest  intelligi  de  parte,  non  de  toto  : 
et  videtur  id  satis  aperte  colligi  ex  sequentibus  : 
nam  si  totum  sanctuarium  concremassent,  non 
diceret  David  in  altera  parte  versiculi  :  «  In  terra 
polluerunt  tabernaculum  nominis  tui;  »  quod 
enim  crematum  fuisset,  pollui  non  potuisset.  In¬ 
cenderunt  ergo  portas  et  ipsum  templum,  seu 
tabernaculum  polluerunt,  ponentes  in  eo  idolum 
abominationis,  et  sacrificantes  idolis,  ut  dicitur 
I  Machab.  i.  Adde  etiam  quod  in  hebreeo  ad  ver¬ 
bum  dicitur,  posuerunt  ignem  in  sanctuarium :  quae 
verba  non  significant  totum  sanctuarium  fuisse 
exustum,  sed  aliquid  ejus  :  quid  autem  sanc¬ 
tuarii  ex  igne  applicato  consumptum  fuerit,  de¬ 
claratur,  ut  diximus  I  Machab.  iv,  ubi  dicuntur 
portae  fuisse  exustae ,  et  a  Machabaeis  reparatae. 

Ait  igitur  :  «Incenderunt  igni  sanctuarium  tuum, » 
id  est,  hostes  nostri  tempore  Antiochi  injecerunt 
ignem  in  sanctuarium ,  et  portis  ejus  exustis 
polluerunt  Idem  sanctuarium,  quod  est  habi¬ 
taculum  nomini  tuo  dicatum  :  «  polluerunt  au¬ 
tem  in  terra:  »  id  est,  polluerunt  sanctuarium, 
quod  habes  in  terra;  quia  coeleste  tabernacu¬ 
lum  polluere  non  potuerunt.  Aliqui  existimant, 
polluere  tabernaculum  in  terra,  esse  dejicere  in  ta¬ 
bernaculum  in  terram,  id  est,  funditus  destruere ; 
sed  neque  S.  Hieronymus  ex  hebraeo  vertit,  in 
terram,  sed  in  terra ;  et  vox  bebrtta  hhn  chalal 
non  significat  dejicere,  sive  evertere ,  sed  polluere 
et  contaminare,  ut  graeci  latinique  verterunt. 

9.  Dixerunt  in  corde  suo  cognatio  eorum  si-  vers.». 
mul  :  Quiescere  faciamus  omnes  dies  festos  Dei 

A  TERRA. 

Hsec  proprie  convenire  videntur  paganis,  qui 

tempore  Antiochi  conati  sunt  totis  viribus  delere 
religionem  veri  Dei,  ut  patet  ex  libris  I  Machab.  i : 
«  Dixerunt,  inquit,  in  corde  suo ,  »  id  est,  decre¬ 
verunt  apud  se  tota  natio  gentilium,  qui  Antio¬ 
cho  serviebant ,  dicentes  :  «  Quiescere  faciamus 
omnes  dies  festos  Dei  a  terra,  »  id  est,  contami¬ 
nemus  sanctuarium,  repleamus  omnia  idolis,  tol¬ 
lamus  omnia  signa  religionis,  et  hoc  modo  quies¬ 
cent,  id  est,  deficient,  et  cessabunt  omnes  solem- 
nitafes  Dei  in  terra  Israel.  Quod  attinet  ad  verba, 
S.  Hieronymus  in  epist.  ad  Simiam  et  Fretellam , 
testatur  se  vertisse  ex  graeco,  ut  habet  nostra  edi¬ 
tio  :  Quiescere  faciamus  omnes  dies  festos  Dei  a  terra, 
quamvis  non  ignoraret  in  hebraeo  esse  :  Incende¬ 
runt  omnes  dies  festos  Dei  a  terra,  et  in  hexaplis 
Ori genis,  versionem  Septuaginta  habere  :  Incen¬ 
damus  omnes  dies  festos  Dei  a  terra ;  et  monet  has 
varias  lectiones  notandas  fuisse  ad  marginem, 
sed  antiquam  lectionem  non  debuisse  mutari. 
Itaque  constat  ex  verbis  S.  Hieronymi,  unam 
lectionem  greecam  fuisse  xaTcerauacou-ev ,  quiescere 
faciamus ;  aliam  autem  xara)caua«u|*£v,  incendamus  : 
sed  quoniam  Septuaginta  Interpretes  per  vocem 
hebraicam  “ty*iD  mohhad,  non  intellexerunt  syna¬ 
gogas  ,  ut  nunc  recentiores  intelligunt,  sed  dies 
festos,  scp-i;,  probabilissimum  est  eos  non  ver¬ 
tisse  incendamus  (ut  sonat  vox  hebraica,  12T0 
sarephu),  sed  quiescere  faciamus ,  ut  verbum  con¬ 
veniret  cum  nomine,  non  enim  dies  festi  proprie 
incendi  possunt,  sed  cessare  et  tolli  possunt  :  ac 
per  hoc  Septuaginta  Interpretes  non  reddiderunt 
verbum,  sed  sensum,  explicantes  metaphoram 
verbi  hebraici;  neque  improbabile  est  lectionem 
grfecam  postea  fuisse  mutatam ,  ut  cum  voce  he¬ 
braica  consentiret.  At  in  hexaplis  erat  incenda¬ 
mus,  et  illa  erat  purissima  lectio  Septuaginta  In¬ 
terpretum.  Respondeo,  in  hexaplis  ut  plurimum 
■fuisse  lectionem  purissimam  :  sed  non  est  ne- 
cesse,  ut  ubique  esset  purissima  :  certe  Ecclesia 
antiqua  et  moderna  magis  probavit  aliam  lectio¬ 
nem  :  et  S.  Hieronymus  aperte  dicit  se  vertisse  ex 
editione  Septuaginta  :  «  Quiescere  faciamus,  »  et 
sic  monet  esse  psallendum,  ut  Septuaginta  trans¬ 
tulerunt. 

vcrs.  to.  40.  Signa  nostra  non  vidimus;  jam  non  est 

PROFHETA,  ET  NOS  NON  COGNOSCET  AMPLIUS. 

Ponit  nunc  verba  populi  fidelis  in  tanta  afflic¬ 
tione  pene  desperantis  de  auxilio  Dei.  Et  proprie 
conveniunt  haec  in  tempora  Antiochi,  quando 
et  miracula  antiqua,  et  prophetarum  oracula  de¬ 
fecerant,  ut  videretur  Deus  non  amplius  cognos¬ 
cere  populum  suum  :  quod  de  Babylonica  capti¬ 
vitate  dici  non  potest,  cum  eo  tempore  esset  Hie- 
remias  in  Jcrusalem;  et  Daniel  et  Ezechiel  in  Ba¬ 
bylone.  Neque  possum  probare  quod  aliqui  di- 

Tempore  eunt,  verba  hujus  Psalmi  non  dici  a  populo  Ju- 
captivi-  daico,  sed  a  Gentibus ;  h;ec  enim  est  nimis  dura 

lf' Ionica  exP0Si^°*  inquies,  Dan.  in,  dicunt  tres  pueri : 

Bon°nde-  «  Et  non  est  in  tempore  hoc  princeps,  et  dux,  et 


propheta;  »  igitur  in  captivitate  etiam  Babylonica  fremit 
non  erat  propheta,  ac  per  hoc  de  illa  captivitate  pr°Pho' 
possunt  intelligi  hiec  verba  :  «  Jam  non  est  pro¬ 
pheta.  »  Respondeo,  antequam  Jerusalem  ever¬ 
teretur  a  Nabuchodonosore,  tempore  regis  Joa- 
chim,  non  fuisse  in  Babylone  ullum  prophetam, 
et  de  illo  tempore  et  loco  posse  intelligi  verba 
trium  puerorum  :  sed  eodem  tempore  erat  in  Je¬ 
rusalem  Hieremias  propheta,  et  post  captam  et 
eversam  Jerusalem  toto  tempore  captivitatis  fue¬ 
runt  in  captivitate  Babylonica  Daniel  et  Ezechiel 
prophetre  :  Ezechiel  enim  coepit  prophetare  anno 
quinto  captivitatis  Joachim  regis,  qui  fuit  annus 
sextus  ante  eversionem  Jerosolymse,  et  perseve¬ 
ravit  prophetare  usque  ad  annum  vicesimum 
quintum  captivitatis,  ut  dicitur  Ezech.  xl.  Daniel 
autem  propheta  fuit  in  Babylone  ab  anno  primo 
Nabuchodonosor,  usque  ad  annum  primum  Cyri, 
id  est,  toto  tempore  captivitatis,  ut  dicitur  Dan.  i, 
et  prophetare  coepit  adhuc  adolescens  :  succes¬ 
serunt  autem  Danieli  Aggseus  et  Zacharias  pro¬ 
phetae.  Porro  Psalmus  praesens  cum  dicit  :  «  Jam 
non  est  Propheta ,  loquitur  de  tempore  post  Je¬ 
rusalem  vastatam  et  templum  profanatum,  ac 
per  hoc  non  loquitur  de  captivitate  Babylonica, 
in  qua  nunquam  defuerunt  prophetae  post  civita¬ 
tem  vastatam  et  templum  incensum ;  sed  de  per¬ 
secutione  Antiochi,  quo  tempore  defecerunt  om¬ 
nino  prophetae. 

41.  USQUEQUO,  DEUS,  IMPROPERABIT  INIMICUS?  Vers.  41. 
IRRITAT  ADVERSARIUS  NOMEN?  TUUM  IN  FINEM  ? 

Pergit  populus  Dei  exorare  Dei  clementiam,  ut 
memor  populi  sui  convertat  iram  in  adversarios, 
qui  improperabant  Deo  infirmitatem,  quasi  non 
valeret  salvare  populum  suum.  Haec  videntur  dici 
de  Nicanore,  qui  superbe  « irridebat  populum  Dei, 
et  irritabat  nomen  Domini,  »  ut  dicitur  lib.  I  Ma¬ 
chab.  cap.  vii  ;  et  de  ipso  rege  Antiocho  et  rege 
Demetrio ,  et  ducibus  eorum  inimicis  Dei  et  po¬ 
puli  sui,  ut  cognosci  potest  ex  lib.  I  Machab. 

12.  UT  QUID  AVERTIS  MANUM  TUAM,  ETDEXTE-  Vers.lt. 
RAM  TUAM  DE  MEDIO  SINU  TUO  IN  FINEM? 

Oraverat  populus  Deum,  ut  irasceretur  in  hos¬ 
tes  suos  :  nunc  orat  ut  complectatur  populum 
suum,  ut  antea  faciebat,  et  non  excludat  a  sinu 
suo  paterno  filios  suos.  «.  Ut  quid,  inquit,  avertis 
manum  tuam ,  »  sinistram  videlicet ,  «  et  dexte¬ 
ram  tuam  de  medio  sinu  tuo,  »  ut  videlicet  sinas 
nos  cadere  de  sinu  tuo,  vel  non  complectaris  in 
sinu  tuo,  «  in  finem,  »  id  est,  in  perpetuum  : 
qui  enim  complectitur  aliquem,  admovet  utram¬ 
que  manum  ad  sinum;  qui  rejicit,  vel  non  vult 
complecti ,  manus  a  sinu  removet  :  heee  mihi  vi¬ 
detur  litteralis  expositio.  Alii  existimant,  avertere 
manum  a  sinu ,  significare  non  velle  bona ,  quae 
sunt  in  sinu,  communicare  cum  aliis,  intelligen- 
tes  per  sinum  Dei,  thesaurum  bonorum  omnium, 
aui  est  apud  Deum.  Omitto  aliam  expositionem. 


V«rs.  13. 


falestina 
est  in  me¬ 
dio  terno 
olim  no- 
ts  et  ha¬ 
bitabilis. 


Vers.  14. 

quod  avertere  manum  a  sinu ,  sit  manus  post  ter¬ 
gum  convertere ,  in  signum  negantis  auxilium. 
Pro  in  finem ,  in  hebraeo  est  flbs  calleh,  quam  vo¬ 
cem  S.  Hieronymus  vertit  consumens ;  sed  potest 
optime  verti,  perfecte  et  absolute,  quod  est  idem 
cum  in  fine,  praesertim  si  deducatur  a  verbo  V7D 
calal.  quod  est  perficere ;  unde  callah,  sponsa, 
quia  perfecta  omni  decore  et  ornatu  esse  solet. 


broeo  contrivisti,  sive  confregisti',  sed  Septuaginta 
Interpretes  explicaverunt  metaphoram :  qui  enim 
suffocantur  in  aquis,  non  proprie  pereunt  ex  con¬ 
tritione  capitis;  quod  ergo  hebraice  dictum  est: 
Contrivisti  capita  draconum,  id  est,  interemisti  dra¬ 
conem  ;  Septuaginta  dixerunt  :  Contribulasti  ca¬ 
pita  draconum,  id  est,  mortifera  tribulatione  affe¬ 
cisti  capita  draconum. 


13.  Deus  autem  PiEx  noster  ante  saecula, 

OPERATOS  EST  SALUTEM  !N  MEDIO  TERRAS. 


15.  Tu  CONFREGISTI  CAPITA  DRACONIS  :  DEDISTI  Vrrs.i3. 
EUM  ESCAM  POPULIS  vEtHIOPUM. 


Communis  expositio  litteralis  est,  in  hoc  versu 
et  quinque  sequentibus  explicari  potentiam,  quam 
olim  Deus  ostendit  tum  in  liberatione  filiorum  Is¬ 
rael  de  Egypto  ,  tum  in  creatione  mundi :  ut  os¬ 
tendat  posse  Deum,  si  velit,  liberare  eosdem  fi¬ 
lios  Israel  a  praesenti  calamitate.  «  Deus,  inquit. 
Rex  a  saeculo,  »  id  est,  «  Deus,  Rex  noster,  »  qui 
est  ante  saecula  Deus ,  «  operatus  est  salutem ,  » 
Judaeorum  videlicet,  «  in  medio  terrae,  »  id  est 
in  terra  promissionis,  in  quam  eos  introduxit,  ex 
captivitate  Pharaonica.  Illud,  ante  saecula ,  conjun¬ 
git  quidam  auctor  cum  verbo,  operatus  est  salu¬ 
tem;  sed  repugnant  omnes  codices  hebraici,graeci 
et  latini.  Omnes  enim  distinctionem  ponunt  post 
vocem  saecula  :  neque  intelligi  potest  quomodo 
Deus  ante  saecula  operatus  sit  salutem  in  medio 
terrae ,  cum  terra  non  fuerit  ante  saecula  :  neque 
testimonium,  quod  ille  adducit  ex  Isaia  pro  ipso 
facit  :  aliud  enim  est  a  saeculo  ,  quod  habetur 
in  Isaia,  aliud,  ante  saecula,  quod  hic  habetur. 
Multo  aptius  S.  Augustinus  conjungit  cum  voce 
Deus,  ut  sensus  sit :  Rex  noster,  qui  est  ante  saecula 
Deus.  Illud,  in  medio  terree ,  exponunt  nonnulli 
publice  et  palam, ,  quod  non  improbo.  Sed  etiam 
verum  est  Palaestinam  esse  in  medio  terrae  olim 
notae  et  habitabilis :  nam  est  in  finibus  Asiae,  Afri¬ 
cae  et  Europae ,  ut  vere  dici  possit  esse  in  medio 
Asiae,  Africae  et  Europae.  Unde  etiam  opus  Redemp¬ 
tionis  operatus  est  Salvator  noster  in  medio  terrae, 
ut  commodissime  deferretur  ejus  praedicatio  ad 
omnes  tres  partes  orbis  terrarum. 

44.  Tu  CONFIRMASTI  IN  VIRTUTE  TUA  MARE, 
C0NTRIRULAST1  CAPITA  DRACONUM  IN  AQUIS. 

Explicat  quomodo  Deus  operatus  sit  salutem 
Judaeorum,  et  ait :  «  Tu  Deus  confirmasti  mare  in 
virtute  tua,  »  id  est,  potentia  tua  fecisti,  ut  mare 
Rubrum  firmissime  quasi  murus  consisteret,  dum 
transirent  per  medium  ejus  divina  virtute  sic¬ 
catum  filii  Israel.  Et  eadem  potentia  obruisti 
aquis  ejusdem  maris,  ad  locum  suum  revocatis, 
in  capita  Egypliorum  ,  qui  instar  draconum 
filios  Israel  insequebantur.  In  hebraeo  habetur, 
dissipasti ,  sive  rupisti  et  divisisti  in  virtute  tua 
mare;  sed  Septuaginta  Interpretes  docere  volue¬ 
runt  mare  Rubrum  ita  divisum  et  disruptum 
fuisse,  ut  firmissime  divisum  maneret,  dum  trans¬ 
iret  populus  Dei ,  quasi  dicerent  :  Tu  divisum 
mare  confirmasti.  Illud ,  contribulasti ,  est  in  He- 


Hunc  versum  proprie  ad  Pharaonem  referunt 
fere  omnes  expositores  :  nam  in  Hebraeo  non  est 
idem  nomen  draconis  in  hoc  versu  et  in  superiore. 

In  hoc  enim  versiculo  est,  JiTtS  liviathan,  qui 
draco  maximus,  et  princeps  draconum  marino¬ 
rum  est.  Illud  autem  ,  dedisti  eum  escam  populis 
Mthiopum,  significat  secundum  aliquos,  regnum 
Egypti  post  submersionem  Pharaonis  datum  fuis¬ 
se  in  praedam  Ethiopibus ;  secundum  alios ,  ip¬ 
sum  Pharaonem,  et  capita  ejus ,  id  est  Principes 
ejus  mortuos,  et  ad  littus  ejectos  fuisse  spoliatos 
ab  Arabibus,  qui  in  Scriptura  Ethiopes  dicuntur. 
Denique  secundum  alios,  ipsum  Pharaonem  mor¬ 
tuum  et  in  littore  expositum,  factum  esse  escam 
corvis,  qui  a  nigrore  dicuntur  populi  Ethiopum. 

Non  multum  refert  quid  proprie  his  verbis  signi¬ 
ficetur,  dum  constet  explicari  poenam  de  Pha- 
raone  sumptam. 

16.  Tu  DIRUPISTI  FONTES  ET  TORRENTES,  TU  ?crs.  1C. 
SICCASTI  FLUVIOS  ETHAN. 

Hic  jam  describitur  potentia  Dei,  qui  paulo  post 
in  deserto  ex  petra  excitavit  fontem ,  et  rivum 
aquae  instar  fluminis,  et  deinde  siccavit  Jorda¬ 
nem,  ut  populus  transiret  in  terram  sibi  promis¬ 
sam.  «  Tu  dirupisti  fontes,  »  id  est,  dirupta  petra 
fecisti  scaturire  fontes  et  torrentes.  «  Tu  siccasti 
fluvios  Ethan,  »  id  est,  siccasti  flumen  Jordanis, 
quod  flumen  maximum  est :  Ethan  enim  fortem 
significat;  unde  S.  Hieronymus  vertit,  flumina  for¬ 
tia.  Sed  Interpretes  caeteri  relinquere  maluerunt 
ipsam  vocem  Hebraicam  non  interpretatam. 

17.  Tuus  EST  DIES,  ET  TUA  EST  NOX;  TU  FABRI-  Vers.  17. 
CATUS  ES  AURORAM  ET  SOLEM. 

Transit  ad  potentiam  quam  Deus  in  creatione 
monstravit  ;  et  quoniam  creatio  in  summa  com¬ 
plectitur  duas  partes  principales,  coelum  et  ter¬ 
ram  ,  juxta  illud  Gen.  :  « In  principio  creavit  Deus 
coelum  et  terram ,  »  de  his  duabus  partibus  tan¬ 
tum  loquitur  :  «  Tuus,  inquit,  est  dies,  et  tua  est 
nox;  «>  et  reddens  rationem  addit,  «  tu  fabrica¬ 
tus  es  auroram  et  solem  ;  »  id  est,  tu  fecisti  initio 
lucem,  similem  aurorae,  deinde  quarto  die  fecisti 
solem  ,  ut  distingueret  dies  et  noctes.  In  hebraeo 
non  est  nomen  aurorae,  sed  nomen  luminis,  sive 
lucis,  ut  etiam  in  graeco  textu.  Et  quidem  multi 
per  lumen  hoc  intelligunt  lunam ,  ut  sensus  sit : 

Tu  fecisti  lunam  et  solem ;  et  quoniam  hic  videba- 

lur  inversus  ordo ,  correxerunt  aliqui ,  et  lege- 
Lnx  so-  runt  solem  et  lunam ,  et  sic  legit  S.  Augustinus  ; 
cedenshi  se<^  Interpres  noster  recte  vertit,  auroram  et  so- 
creatione  quoniam  explicare  voluit  lucem,  quam  Deus 
quatis  initio  creavit,  non  fuisse  solis  neque  lunae,  sed 
fnent.  sjmppcem  lucem ,  quae  praecedebat  solis  creatio¬ 
nem,  quasi  quaedam  aurora  mundi. 

Vers.  18.  18.  TU  FECISTI  OMNES  TERMINOS  TERRAS,  jESTA- 

TEM  ET  VER;  TU  PLASMASTI  EA. 

Attigit  creationem  coeli  mentione  facta  lucis  et 
solis ;  nunc  attingit  creationem  terrae,  dicens  :  «  Tu 
fecisti  omnes  terminos  terrae ,  »  id  est ,  tu  fecisti 
totam  terram  usque  ad  omnes  ejus  ultimos  fines, 
id  est  ab  ortu  ad  occasum,  ab  Aquilone  ad  Aus¬ 
trum.  «  dEstatem  et  ver  tu  plasmasti,  »  id  est,  tu 
fecisti  vicissitudines  temporum ,  in  quibus  terra 
nunc  fructus  concipit,  nunc  parit :  nam  in  fine 
aestatis,  id  est  in  septembri,  in  terra  promissionis 
reconduntur  omnes  fructus  :  et  tunc  incipit  terra 
iterum  concipere  et  praeparare  se  ad  novum  par¬ 
tum  :  et  initio  veris  iterum  incipit  parere  flores, 
ac  deinde  fructus.  S.  Hieronymus  vertit,  aestatem 
et  hiemem  tu  plasmasti ;  et  vere  vox  hebraica  hie¬ 
mem  significat,  ut  perspicuum  est  ex  Gen.  vm,  22. 
Et  ideo  existimamus  bic  accipiendam  esse  aes¬ 
tatem  pro  fine  aestatis,  quo  terra  deposito  onere 
iterum  concipere  incipit  :  et  ver  pro  finem  hie¬ 
mis,  sive  initio  veris,  quando  flores  apparere  in¬ 
cipiunt. 

vers.  i9.  19.  Memor  esto  hujus,  inim  cus  improperavit 

Domino  :  et  populus  insipiens  incitavit  nomen 
tuum. 

Explicata  potentia  Dei  redit  ad  orationem,  ac 
precatur  ut  Deus  dignetur  recordari,  quemadmo¬ 
dum  inimicus  blasphemaverit  Deum ,  quasi  im¬ 
potentem  et  infirmum.  Videntur  autem  verba  hu¬ 
jus  versiculi  et  ceeterorum  usque  ad  finem  allu¬ 
dere  ad  superbiam  Antiochi,  de  qua  dicitur  lib. 

1  Machab.  cap.  i  :  «  Et  locutus  est  cum  superbia 
magna;  »  et  lib.  II,  cap.  v,  cum  dixisset  Scrip¬ 
tura  :  «  Antiochum  indigne  contrectasse  sacra 
vasa  ,  et  templum  diripuisse ,  »  addit  :  «  Igitur 
Antiochus  mille  et  octingentis  ablatis  a  templo 
talentis,  velociter  Antiochiam  reversus  est,  exis¬ 
timans  se  prae  superbia  terram  ad  navigandum , 
pelagus  vero  ad  iter  agendum  deducturum  prop¬ 
ter  mentis  elationem.  »  Ait  igitur  Psalmista  :  «  Me¬ 
mor  esto  hujus,»  id  est,  recordare,  Domine,  hujus 
rei  quam  dicturus  sum  :  «  Inimicus  improperavit 
Domino , »  id  est,  hostis  noster  improperavit  tibi 
Domino  impotentiam  :  «  Et  populus  ejus  insipiens 
incitavit  »  blasphemando  «  nomen  tuum.  » 

Vets  20>  20.  Ne  tradas  bestiis  animas  confitentes 

TIBI,  ET  ANIMAS  PAUPERUM  TUORUM  NE  OBLIVISCA¬ 
RIS  IN  FINEM. 

Hinc  etiam  cognosci  potest  hunc  Psalmum  scrip¬ 
tum  esse  magis  contra  Antiochum,  quam  contra 


Nabnchodonosorem ,  vel  Titum ,  aut  Vespasia¬ 
num  :  siquidem  tempore  Antiochi  saepe  fuerunt 
in  maximo  periculo  Judaei  ne  omnino  in  manus 
ejus  devenirent,  et  vel  occiderentur  omnes,  vel 
captivi  abducerentur  :  et  ideo  orabant ,  «  ut  non 
traderentur  bestiis  devorandi, »  id  est,  Antiocho 
et  militibus  ejus  penitus  destruendi :  sicut  revera 
nunquam  fuerunt  universaliter  ab  Antiocho  sub¬ 
jugati.  At  Nabuchodonosor,  et  Titus,  et  Vespasia¬ 
nus  universaliter  Judaeos  oppresserunt  partim  oc¬ 
cidendo,  partim  captivos  abducendo. «  Ne  tradas, 
inquit,  bestiis,  »  id  est,  hominibus  insipientibus 
et  crudelibus  more  ferarum,  «animas  confitentes 
tibi,  »  id  est,  homines  qui  te  colunt,  et  confiten¬ 
tur  laudes  tuas ;  et  easdem  «  animas  pauperum 
tuorum  ne  obliviscaris  in  finem,  » id  est,  ne  obli¬ 
viscaris  defendere  et  liberare  animas  pauperum 
tuorum,  qui  ad  januam  misericordiae  tuae  panem 
mendicant.  In  hebraeo,  pro  confitentes  tibi,  nunc 
est  thoreca ,  quod  S.  Hieronymis  vertit  :  Eruditos 
in  lege  tua ;  alii,  turturis  tuce;  sed  Septuaginta  In¬ 
terpretes  non  legerunt  thoreca ,  sed  thodeca  ;  fuit 
autem  facillimum  librariis  ob  similitudinem  litte¬ 
rarum  resh  et  daleth ,  sciibere  thoreca,  pro  tho¬ 
deca  ;  neque  est  causa  cur  anteponamus  textum, 
quem  nunc  habemus ,  textui  quem  habuerunt 
Septuaginta  Interpretes  :  neque  est  in  sensu  di¬ 
versitas  ;  nam  per  turtures  posset  intelligi  popu¬ 
lus  Dei  gemens  et  confitens  Deo  tribulationem 
suam. 

21.  Respice  in  testamentum  tuum,  quia  re-  vers. 

PLETI  SUNT,  QUI  OBSCURATI  SUNT  TERRAS,  DOMIBUS 
INIQUITATUM. 

Adducit  duo  alia  argumenta  ad  placandum 
Deum,  unum  ex  parte  foederis  initi  cum  Patribus, 
alterum  ex  iniquitate  adversariorum,  qui  cum  es¬ 
sent  homines  vilissimi,  obtinebant  injuste  palatia 
ipsorum : «  Respice,  inquit,  in  testamentum  tuum,» 
si  non  vis  nos  respicere,  saltem  respice  pac¬ 
tum,  sive  testamentum,  quod  fecisti  cum  Patri¬ 
bus  nostris,  ut  esses  nobis  in  Deum  nosque  pro¬ 
tegeres  atque  defenderes  in  terra,  quam  nobis 
dedisti.  Quoniam,  «qui  obscurati  sunt  terrae,» 
id  est,  qui  obscuri  sunt  in  terra,  viles  et  barbari 
homines.  «  Repleti  sunt  domibus  iniquitatum , » 
id  est,  abundant  jam  domibus,  sive  palatiis  ini¬ 
que  nobis  ereptis.  Illud,  obscurati  terree,  obscu¬ 
rum  est,  et  ideo  variis  modis  exponitur ;  sed  res 
non  est  magni  momenti  et  facile  est,  ut  latinus 
Interpres  dixerit  obscurati,  pro  obscuri.  Obscuri  au¬ 
tem  terree  ii  dicuntur,  qui  non  sunt  ullius  nomi¬ 
nis  in  terra.  Illud  autem,  domibus,  in  hebraeo  non 
est  domibus,  sed  DOfl  JVI6U  neoth  charnos ,  id  est, 
habitationibus  desiderabilibus  et  pulchris,  qualia 
sunt  egregia  palatia. 

22.  Ne  AVERTATUR  HUMILIS  FACTUS  CONFUSUS;  Vers. 
PAUPER  ET  INOPS  LAUDABUNT  NOMEN  TUUM. 

Pergit  in  oratione,  ac  petit  ne  humilis  populus 

cogatur  reverti  ab  orando  Deo  confusus,  si  non 
impetraverit  quod  postulat :  et  rationem  reddit 
cur  non  debeat  dimitti  confusus,  quoniam  ipse 
est  qui  laudare  solet  nomen  Domini.  «  Ne  aver¬ 
tatur,  »  quasi  a  te  repulsus  et  rejectus,  «humilis 
factus  confusus,»  id  est,  ne  avertatur  confusus 
is  qui  se  humiliat  coram  te.  Illud  enim ,  factus, 
conjungitur  cum  voce  humilis  :  unica  enim  vox 
est  tum  in  hebraeo,  tum  in  graeco,  pro  eo  quod 
nos  habemus  :  Rumilis  factus.  «Pauper  et  inops 
laudabunt  nomen  tuum , »  id  est,  ne  dimittas  hu¬ 
milem  confusum,  quoniam  humilis,  qualis  est 
«  pauper,  etinops  laudabunt  nomen  tuum, »  quod 
a  divitibus  et  superbis  despicitur. 

vm.  23.  23.  Exurge,  Deus,  judica  causam  tuam;  me¬ 

mor  ESTO  IMPROPERIORUM  TUORUM,  EORUM  QU.E  AB 
INSIPIENTE  SUNT  TOTA  DIE. 

Addit  aliam  rationem,  quoniam  causa  populi 
est  causa  Dei;  quoniam  improperia,  quae  dicun- 
.tur  ab  inimicis,  in  ipsum  Deum  recidunt.  «  Exur¬ 
ge,  inquit,  Deus,  judica  causam  tuam,»  id  est, 
defende  causam  tuam  :  nam  in  hebraeo  est  ad 
verbum,  litiga  litem  tuam,  hoc  est,  sis  tu  patro¬ 
nus  causae  tuae.  «  Memor  esto  improperiorum  tuo¬ 
rum,  quae  ab  insipiente  sunt  tota  die,»  id  est, 
quae  jugiter  in  te  jactantur  ab  insipientibus  po¬ 
pulis,  inimicis  tuis.  Illud,  judica  causam  tuam, 
quamvis  ad  litteram  ex  hebraeo  significet,  litiga 
litem  tuam,  tamen  quia  Deus  non  potest  litigare 
nisi  apud  tribunal  justitiae  suae,  cum  non  habeat 

PSALMUS 

SECUNDUM 

V.  y.  —  1 ,  In  finem,  Ne  corrumpas,  Psalmus 
Cantici  Asaph. 

2.  Confitebimur  tibi,  Deus  :  confitebimur,  et 
invocabimus  nomen  tuum  : 

Rarrabimus  mirabilia  tua.  3.  Cum  accepero 
tempus,  ego  j ustitias  judicabo. 

h.  Liquefacta  est  terra,  et  omnes  qui  habitant 
in  ea  :  ego  confirmavi  columnas  ejus. 

5.  Dixi  iniquis  :  Nolite  inique  agere,  et  delin¬ 
quentibus  :  Nolite  exaltare  cornu. 

6.  Nolite  extollere  in  altum  cornu  vestrum; 
nolite  loqui  adversus  Deum  iniquitatem. 

7.  Quia  neque  ab  oriente,  neque  ab  occi¬ 
dente,  neque  a  desertis  montibus  : 

8.  Quoniam  Deus  judex  est. 

Hunc  humiliat,  et  hunc  exaltat :  quia  calix 
in  manu  Domini  vini  meri  plenus  mixto. 

Et  inclinavit  ex  hoc  in  hoc  :  verumtamen 
faex  ejus  non  est  exinanita  :  bibent  omnes  pec¬ 
catores  terrae 

superiorem,  ideo  ad  ipsum  pertinet  judicare,  id 
est.  judicium  ferre  de  lite,  quam  habet  cum  ini¬ 
quis;  proinde  versio  Septuaginta  et  Vulgat®  edi¬ 
tionis  habet  :  «Judica  causam  tuam.  »  S.  Augus¬ 
tinus  legit,  judica  causam  meam,  s.ed  nescio  quid 
secutus  sit :  nam  hebraeus  et  graecus  codex  habet 
secundam  personam,  et  sic  invenitur  in  latinis 
libris. 

24.  Ne  obliviscaris  voces  inimicorum  tuorum  :  vcrs.  u. 

SUPERBIA  EORUM  QUI  TE  ODERUNT,  ASCENDIT  SEMPER. 

Concludit  rogans  Deum,  ut  non  obliviscatur  pu¬ 
nire  hostes  suos,  quia  illi  non  obliviscuntur  pec¬ 
care.  «Ne  obliviscaris,  inquit,  voces  inimicorum 
tuorum,  »  id  est,  ne  impunitas  dimittas  blasphe- 
mias  inimicorum  tuorum ,  «  quoniam  superbia 
eorum,  qui  te  oderunt,  ascendit  semper, »  id  est, 
superbae  voces  inimicorum  tuorum  nunquam  ces¬ 
sant,  sed  jugiter  ascendunt  a  linguis  eorum,  tau- 
quam  scintillae  a  fornace  maligni  cordis  eorum. 

Illud,  inimicorum,  in  graecis  libris  est,  servorum, 
sive  supplicum  tuorum ;  et  sic  etiam  legit  S.  Au¬ 
gustinus.  Sed  in  hebraeo  est  «inimicorum,»  et 
sic  etiam  vertisse  Septuaginta  Interpretes  testatur 
S.  Hieronymus  in  Epist.  ad  Suniam  et  Fretellam  : 
proinde  necesse  est  in  textibus  graecis  irrepsisse 
errorem  et  positum  esse  Usrwv  pro  ey.Opwv.  Illud, 
superbia  eorum ,  in  hebraeo  est,  sonitus,  sive  tumul¬ 
tus  insurgentium  in  te.  Ex  quo  intelligimus,  per 
superbiam  hoc  loco  accipiendam  esse  vocem  su¬ 
perbam  et  elatam,  ut  diximus. 

LXXV 

HEBR2E0S. 

V.  s.  h.  —  Victori ,  Non  disperdas,  Psalmns 
Asaph  Cantici. 

Confitebimur  tibi,  Deus,  confitebimur,  et 
juxta  nomen  tuum  narrabunt  mirabilia  tua. 

Cum  accepero  tempus  [h.  condictum ],  ego 
recta  judicabo. 

Dissolvetur  terra  cum  omnibus  habitatoribus 
suis,  ego  appendi  columnas  ejus.  Semper. 

Dixi  inique  agentibus,  nolite  inique  agere  : 
et  impiis,  nolite  exaltare  cornu. 

Nolite  exaltare  in  excelsum  cornu  vestrum  : 
loquentes  in  cervice  veteri. 

Quia  neque  ab  oriente,  neque  ab  occidente  : 
neque  a  solitudine  montium. 

Sed  Deus  judex  :  hunc  humiliabit,  et  hunc 
exaltabit. 

Quia  calix  in  manu  Domini,  et  vino  meraco 
ad  plenum  mixtus,  et  propinabit  ex  eo  : 

Verumtamen  faeces  ejus  potabunt  [al.  epota¬ 
bunt]  bibentes  omnes  impii  terrae. 

10.  Ego  autem  annuntiabo  in  saeculum  :  can¬ 
tabo  Deo  Jacob. 

11 .  Et  omnia  cornua  peccatorum  confringam; 
et  exaltabuntur  cornua  justi. 


Ego  autem  annuntiabo  in  sempiternum :  can¬ 
tabo  [h.  psallam ]  Deo  Jacob : 

Et  omnia  cornua  impiorum  confringam;  exal¬ 
tabuntur  cornua  justi. 


Argumentum .  —  Strophae  tres,  quarum  prima  praeltidium,  tertia  conclusio  est  carminis  :  vers.  2-4,  laudamus  te, 
o  Jova,  qui  auxilium  nobis  promisisti;  5-9,  nolite  gloriari,  barbari,  mox  gravissimo  supplicio  alliciendi;  10-tl, 
laudibus  efferamus  Jovam,  suorum  vindicem.  Compositus  videtur  Psalmus  exorto  Assyriaco  bello,  ejusque  auctor 
vixissse  temporibus  Isaise  et  Biskiee  :  cf.  II  Chron.  xxxii,  7-8. 


1.  Praecentori,  Ne  perdas  (cf.  Ps.  lvii,  1),  carmen  Asaphi,  canticum. 

2.  Celebramus  te,  Deus,  celebramus, 

et  (quia)  propinquum  est  nomen  tuum; 
narrant  (homines)  miranda  facinora  tua. 

3.  «  Nam,  ait  Dominus ,  prehendam  tempus  statutum, 
et  tunc  ego  recte  judicabo. 

4.  Dissolvuntur  terra  omnesque  incolae  ejus, 
ego  firmas  teneo  columnas  ejus.  » 

5.  Dico  insolentibus  :  Ne  sitis  insolentes ; 

et  improbis  :  Ne  efferatis  cornu  (superbiatis). 

6.  Ne  efferatis  in  altum  cornu  vestrum, 
neve  loquamini  collo  arroganti  proterva. 

7.  Neque  enim  ab  ortu,  neque  ab  occasu , 
neque  a  deserto  montium  : 

8.  Sed  Deus  est  judex ; 

hunc  deprimit,  et  illum  evehit. 

9.  Nam  calix  est  in  manu  Jovae, 

et  vino  aestuat,  plenus  est  mixtione , 
et  effundit  Jova  ex  illo  (propinat  illud) , 
etiam  faeces  ejus  haurient, 
bibent  omnes  improbi  terrae. 

10.  Ego  vero  annuntiabo  perpetuo  (hoc  Dei  judicium), 
psallam  Jacobi  Deo. 

11.  Et  omnia  cornua  improborum  succidam , 
efferentur  cornua  justi. 


NOT7E. 

Vers.  2.  Propinquum,  quod  alii  capiunt  subjective,  q.  d.  Nomen  tuum  proximum  est  cordi  et  labiis 
nostris  :  ita  Alexandrini.  Alii  objective  :  Dens  in  eo  est  ut  praesentem  se  nobis  liberandis  exhibeat,  ita  ut 
te  celebrandi  novam  causam  habeamus.  —  Vers.  3.  Prehendam,  non  pivetermittam,  eo  utar.  Cf.  Is.  x,  12. 
—  Vers.  6.  Alii,  collo  protervo.  —  Vers.  7.  Quid  subaudiendum?  Alii :  aliquis  judex  aut  dominus.  Septen¬ 
trionem  versus  nulli  tunc  erant  hostes  Hebraeorum.  Alii  :  erit  salus  vobis.  Deserto ,  puta  Arabiae,  in  quo 
sunt  montana  sinaitica.  —  Vers.  9.  Calix ,  judicii  symbolum,  utpote  in  quo  singulis  sua  portio  assignatur. 
Vino  :  alii,  et  vinum  in  eo  aestuat.  Mixtione,  vino  aromatibus  mixto,  quae  aromata  vim  ejus  augent.  Rosen- 
mullerus,  vino  infuso,  quemadmodum  Gra?ci  suo  xepav,  sive  xspowou,  et  Latini  suo  miscere  utuntur,  pro 
infundere  simpliciter  in  calicem  et  bibendum  porrigere,  quando  nulla  liquoris  peregrini  intervenit  mixtio. 

Etiam,  vel  'profecto.  Vim  tamen  huic  voci  propriam,  puta  nonnisi ,  tantum,  servare  potes,  si  reddas  :  Im¬ 
probi  tantum  fceces  ejus ,  etc. ;  vel  :  Id  unum  agere  possunt  impii,  scii,  ut  bibant  fecees  ejus.  —  Vers.  11 
Maurero  et  aliis  afferuntur  hic  verba  Dei. 

« 

BELLARM1NI  EXPLANATIO. 

PSALMUS  LXXIV. 

TITULUS  ET  ARGUMENTUM. 

In  finem ,  Ne  corrumpas  Psalmus  Cantici  Asaph. 

Omnes  partes  hujus  tituli  sunt  alibi  explicat®,  si  tamen  plane  explicari  possunt.  Tanta  est  enim  titulorum  obscu¬ 
ritas,  ut  divinatore  opus  sit  potius,  quam  explicatore.  Argumentum  est  admonitio  ad  humanum  genus,  ut  juste 
vivant  omnes,  et  superbiae  tumorem  deponant,  quoniam  imminet  judicium  Dei  severissimum  atque  justissimum. 
Videtur  autem  Psalmus  compositus  per  modum  dialogismi;  quamvis  non  indicetur  mutatio  personarum,  nisi  per 
ipsa  verba,  quae  nunc  populi  justorum,  nunc  Prophetae,  nunc  Dei  esse  ipsa  se  produnt. 


EXPLICATIO  PSALMI. 


bus,  suscitans  eum  a  morte.»  Docet  S.  Joanncs 
in  Apocal.  cap.  xxv  :  «Timete  Deum,  et  date  illi 
honorem,  quia  venit  hora  judicii.  »  M  ignae  gra¬ 
tiae,  ut  inquit  S.  Augustinus,  agendae  sunt  Deo, 
quod  non  statim  post  peccatum  judicat,  sed  ex¬ 
spectat  homines  ad  poenitentiam,  interim  exhor¬ 
tari  et  invitare  non  cessans  multis  et  variis  mo¬ 
dis,  donec  statuta  dies  et  hora  adveniant.  Illud, 
justitias  jucbcabo,  non  significat  Deum  judicatu¬ 
rum  opera  justa,  ut  aliqui  existimant,  sed  Deum 
recte  judicaturum :  nam  eadem  vox  hebraea,  mes- 
carim,  habetur  in  Psalm.  lvii  :  «  Si  recte  utique 
justitiam  loquimini,  recta  judicate,  filii  homi¬ 
num.  »  Quod  hic  dixit  «justitias,  ibi  dixit  recta ;  » 
et  sicut  ibi  sensus  est :  Justam  sententiam  proferte ; 
ita  hic  sensus  est :  Justam  sententiam  proferam. 


Vers-  *•  i .  Confitebimur  tibi,  Deus  :  confitebimur  et 

INVOCABIMUS  NOMEN  TUUM. 

ver?.  2.  2.  Narrabimus  mirabtlta  tua.  Cum  accebebo 

TEMPUS,  EGO  JUSTITIAS  JUDICABO. 

Vox  est  populi  electi  qui  ex  notitia  Dei,  quam 
habet  prae  caderis  hominibus,  dicit  suum  offi¬ 
cium  esse  laudare,  orare  et  praedicare  Deum. 
«Confitebimur,  inquit,  tibi,»  id  est,  laudabimus 
te ;  «  confitebimur  et  invocabimus  nomen  tuum, » 
id  est,  non  solum  laudabimus  in  hac  vita,  sed 
etiam  invocabimus  :  pura  enim  laudatio  non  est 
vitae  praesentis,  sed  futurae.  «  Narrabimus  mirabi¬ 
lia  tua, »  id  est,  non  solum  laudabimus  in  corde 
nostro,  et  orabimus,  sed  etiam  praedicabimus  aliis 
omnibus  «  mirabilia  opera  tua, »  ut  etiam  caeteri 
discant  timere  et  amare  te.  Quod  attinet  ad  verba, 
non  levis  difficultas  est.  Nam  in  hebraeo  pro  invo¬ 
cabimus  nomen  tuum,  legitur  ad  verbum,  et  pro¬ 
pinquum  nomen  tuum.  Verisimile  est  Septuaginta 
legisse,  vekaro  beshimaca,  et  invocare  in  nomine  tuo ; 
non  autem,  ut  nunc  habetur,  vekurob  shemeca ,  et 
propinquum  nomen  tuum.  Facile  enim  fuit  librariis 
conjungere  litteram  primam  vocabuli  sequentis 
cum  ultima  praecedentis.  «  Cum  accepero  tempus, 
ego  justitias  judicabo.  »  Haec  est  pars  versiculi 
secundi,  et  continet  verba  Dei  summi  Judicis,  qui 
approbans  verba  justorum,  promittit  suo  tem¬ 
pore  se  redditurum  illis  praemium,  ut  etiam  im¬ 
piis  non  confitentibus  nec  invocantibus,  poenam. 
«  Cum,  inquit,  accepero  tempus, »  id  est,  cum  ve¬ 
nerit  hora  ab  aeternitate  determinata  judicii  mei, 
«tunc  ego  justitias  judicabo,  »  id  est,  justissime 
sive  rectissime  judicabo.  Diem  judicii,  ut  etiam 
Dies  ju.  horam,  esse  certo  definita  docet  Apostolus,  Act. 
dici  i  de-  cap.  xvu  :  «Nunc  inquit,  annuntiat  hominibus, 
tt™'De"  ut  omnes  ubique  poenitentiam  agant,  eo  quod 
certo  de-  statuit  diem,  in  quo  judicaturus  est  orbem  in  aequi- 
flnitus.  tute  in  viro,  quam  statuit,  fidem  praebens  omni- 


3.  Liquefacta  est  terra,  et  omnes  qui  habi-  vafs.  3. 

TANT  IN  EA  I  EGO  CONFIRMAVI  COLUMNAS  EJUS. 

Iterum  loquitur  populus  justorum  dicens  :  Si 
juste  judicabis.  Domine,  quis  sustinebit?  nam  «li¬ 
quefacta  est  terra,  »  id  est,  defluxit,  corrupta  est, 
dissipata  est  propter  iniquitates  habitantium  in 
ea;  «  et  omnes  habitantes  in  ea»  deflexerunt  et 
corrupti  sunt ;  non  est  qui  faciat  bonum,  non  est 
usque  ad  unum.  Respondet  Dominus  :  «  Ego  con¬ 
firmavi  columnas  ejus, »  quasi  dicat :  Non  omnis 
terra  omnino  corrupta  est;  nam  ego  confirmavi 
columnas  ejus,  viros  perfectos,  ob  quos  terra 
subsistit;  semper  enim  habuit  Deus  servos  suos 
electos  et  perfectos.  Nam  Gen.  vi,  ubi  dicitur  : 
«Terra  corrupta  ob  iniquitates  inhabitantium;  » 
ibi  dicitur  :  «Noe  vir  justus  atque  perlectus.  » 

4.  Dixi  iniquis  :  Nolite  inique  agere;  et  de-  vm.  4. 

LINQUENTIBUS  :  NOLITE  EXALTARE  CORNU. 

5.  Nolite  extollere  in  altum  cornu  vestrum,  vcrs.  5. 

NOLITE  LOQUI  ADVERSUS  DEUM  INIQUITATEM. 

Nunc  jam  loquitur  Propheta,  ut  unus  de  nu- 


PSALMUS 

mero  justorum,  et  admonet  iniquos  ut  desinant 
ab  iniquitate,  cum  adhuc  spes  remaneat  salutis, 
et  propterea  differatur  judicium,  ut  locus  sit  poe¬ 
nitentiae.  « Dixi,  inquit,  iniquis  :  Nolite  inique 
agere, »  id  est,  nolite  perseverare  in  iniquitate. 
Verba  hebraica  possent  etiam  verti :  Dixi  sivltis  : 
Nolite  stultescere,  sed  quanquam  interpretatio  Sep¬ 
tuaginta  Seniorum  optima  est,  quam  etiam  in  sua 
versione  secutus  est  S.  Hieronymus,  tamen  ulra- 
que  vera  est.  Omnes  enim  iniqui  stulti  sunt,  cum 
errent  a  vero  itinere,  et  ridentes  ac  ludentes  ruant 
in  praecipitium.  Addit  Propheta,  «  et  delinquenti¬ 
bus  :  Nolite  exaltare  cornu,»  id  est,  dixi  delin¬ 
quentibus  :  Nolite  gloriari  in  iniquitate,  nolite 
superbe  defendere  peccata  vestra.  Cornu  enim 
superbiam  significat,  et  illi  longius  a  salute  rece¬ 
dunt,  qui  non  solum  peccant,  sed  etiam  glorian¬ 
tur,  cum  malefecerint,  et  laudari  volunt  in  sce¬ 
leribus  suis  :  «Nolite  extollere  in  altum  cornu 
vestrum, »  id  est,  nolite  in  profundum  malorum 
tam  alte  descendere,  ut  etiam  Deum  contemna¬ 
tis,  et  in  ipsum  Deum  verba  blasphemiae.  Vox  he- 
braea,  ut  nunc  legitur,  non  habet,  adversus  Deum : 
sed,  utS.  Hieronymus  vertit,  in  cervice  veteri;  vel, 
ut  alii  legunt,  collo  duro.  Sed  Septuaginta  non  vi¬ 
dentur  legisse  betsavar ,  sed  letsur,  quod  est  unum 
ex  nominibus  Dei,  et  proprie  significat  petram, 
quia  Deus  fortissimus  est;  et  per  vocem  hathak, 
quae  significat  durum,  non  intellexerunt  Septua¬ 
ginta  collum  durum,  sed  verba  dura  et  iniqua, 
et  ideo  verterunt  :  Nolite  loqui  adversus  petram 
verba  dura  et  iniqua ,  id  est,  adversus  Deum  for¬ 
tissimum  verba  dura,  id  est  iniqua,  quales  sunt 
blasphemiae.  Et  sane  eleganter  alludit  Propheta  a 
verbis  duris  ad  petram  duram ;  quasi  dicat :  No¬ 
lite  contendere  verbis  duris  cum  Deo,  qui  est  pe¬ 
tra  durissima;  quia  petra  conteret  vos,  et  verba 
vestra  inania  esse  mons-trabit. 

Vcrs.  6.  G.  QUfA  NEQUE  AB  ORIENTE,  NEQUE  AB  OCCI- 
UENTE,  NEQUE  A  DESERTIS  MONTIBUS  .*  QUONIAM 

Deus  Judex  est. 

Reddit  rationem,  cur  non  oporteat  adversus 
Deum  loqui  iniquitatem ;  quia  videlicet  ab  illius 
judicio  nusquam  erit  effugium  :  non  enim  «  ab 
oriente»  judicabit,  ut  possis  fugere  in  occiden- 

Dfusi.Li-  lem  :  «neque  ab  occidente,»  ut  possis  latere  in 

que  est  orjente  .  «neque  a  desertis  montibus,»  ut  abs¬ 
condas  te  in  aliqua  valle  inter  arborum  ramos. 
Iste  enim  «Judex  Deus  est,»  qui  ubique  est,  et 
nullo  excluditur  loco  cum  nullum  occupet  locum. 
Ita  S.  Augustinus.  Alii  exponunt,  quia  neque  ab 
oriente  exspectandum  est  auxilium,  neque  ab  oc¬ 
cidente,  neque  a  desertis  montium,  «  quia  Deus 
Judex  est, »  cui  nemo  resistere  potest. 

Ver?.  7.  7.  Hunc  humiliat,  et  hunc  eaxltat;  quia 

CALIX  IN  MANU  DOMINI  VINI  MERI  PLENUS  MIXTO. 

Vers.  8.  8.  Et  INCLINAVIT  EX  I10C  IN  HOC  :  VERUMTA- 

MI  N  FMX  EJUS  NON  EST  EXINANITA;  BIBENT  OMNES 
PECCATORES  TERRiE. 

Dixerat  non  esse  effugium  a  judicio  Dei ;  nunc 
declarat  dicens,  «hunc  humiliat, »  superbum  vi¬ 
delicet;  «et  hunc  exaltat,»  scilicet  humilem. 

«Quia  calix  in  manu  Domini  vini  meri,»  id  est, 
quia  in  potestate  Dei  est  justitia  vindicativa,  quae 
dum  peccatores  superbos  punit,  simul  exaltat,  et 
consolatur  justos  humiles,  quos  ab  oppressione 
impiorum  liberat.  Porro  «  calix  vini  meri »  dici¬ 
tur  justitia  vindicativa  in  Scripturis  passim,  ut 
lsai.  li,  llierem.  xxv,  Thren.  iv,  Ezech.  xxm,  Apo- 
cal.  xiv,  et  alibi.  Ratio  hujus  metaphorae  est,  quo-  Calix  vi- 
niarn  vinum  merum  epotum  debilitat  adeo  totum  ni  ,me“ 
hominem,  ut  nec  sciat,  nec  possit  se  juvare :  ebrius  tfa  J'yin- 
enim  amittit  judicium,  tremit,  cadit,  soporatur,  dictativa. 
Qui  punitur  ab  homine  saepe  remedium  habet, 
vel  favoris,  vel  fugae,  vel  violentiae  :  qui  autem 
punitur  a  Deo,  tanquam  multo  vino  mero  ine¬ 
briatus,  repente  cadit,  et  omni  prorsus  remedio 
caret.  Addit  Propheta,  «plenus  mixto, »  id  est, 
plenus  est  calix  Domini  non  simplici  vino  unius 
generis,  sed  mixtione  variorum  generum  vini 
meri,  quia  mixtione  non  temperatur  vinum,  sed 
fortius  redditur.  Id  significat  justitiam  Dei  vindi- 
cativam  abundare  multitudine  et  varietate  pcena- 
rum.  «Ignis  et  sulphur,  et  spiritus  procellarum 
pars  calicis  eorum,  »  Psalm.  x.  Aliqui  dicunt  vi¬ 
num  calicis  Dei  dici  mixtum,  quia  turbidum,  aut 
faeculentum.  Alii  mixtum  interpretantur,  «  infu¬ 
sum,  »  quia  miscere  vinum,  aliquando  significat 
«infundere.  »  Abqui  fingunt  duos  calices,  unum 
plenum  mero,  alium  plenum  mixto;  sed  quod  nos 
diximus  probabilius  videtur,  et  plures  habet  auc¬ 
tores.  «  Et  inclinavit  ex  hoc  in  hoc,  »  id  est,  jam 
Deus  propinavit  multis  hunc  calicem  irae  suae,  in¬ 
clinavit  calicem  ex  hoc  ore  in  hoc  os,  transtulit 
ad  varias  gentes,  punivit  Sodomitas,  Chaldaeos, 
iEgyptios  et  alios.  «  Verumtamen  faex  ejus  non  est 
exinanita,»  id  est,  adhucremanet  gravissima  pars 
justitiae  vindicativae,  quae  servatur  in  diem  ultimi 
judicii,  et  tunc  « ex  ea  bibent  omnes  peccatores 
terrae. »  Tunc  enim  non  erit  amplius  locus  mise¬ 
ricordiae  ,  sed  omnes ,  qui  peccatores  in  illa  die 
invenientur,  cogentur  bibere  faeces  calicis  irae 
Domini. 

9.  Ego  AUTEM  ANNUNTIABO  IN  SAGULUM,  CAN-  Vers.9. 
tabo  Deo  Jacob. 

Vox  haec  Prophetae  est,  qui  descripto  judicio 
Dei  et  supplicio  impiorum ,  pollicetur  se  annun¬ 
tiaturum  laudes  Dei  in  aeternum.  Illi,  inquit,  bi¬ 
bent  calicem  irae  Dei :  «  Ego  autem  »  liberatus  per 
gratiam  Dei,  «  annuntiabo  in  saeculum ;  »  deinde 
declarans,  quomodo  annuntiabit  :  «  Cantabo,  in¬ 
quit,  Deo  Jacob ;  »  haec  erit  annuntiatio  mea  hym¬ 
nus  laudis  et  gratiarum  actionis  «Deo  Jacob,» 
quem  in  aeternum  cantabo. 


Vers.  10. 

10.  Et  omnia  cornua  peccatorum  confrin¬ 
gam,  ET  EXULTABUNTUR  CORNUA  JUSTI. 

Usec  Dei  vox  est,  qui  subjungit  et  concludit 
Psalmum,  dicens  :  Et  ego  «confringam  omnia 
cornua  peccatorum,»  omnem  superbiam,  omnem 
gloriam,  omnem  potentiam.  «  Et  exaltabuntur 
cornua  justi;»  et  faciam  ut  exaltetur  gloria,  et 
potentia  justi  cujuscumque,  sed  praecipue  Christi, 
qui  sic  fuit  eminenter  justus,  ut  multos  justifica¬ 
verit,  ut  dicitur  lsai.  lii  :  «  Justificabit  ipse  justus 
servus  meus  multos.  »  Posset  hic  versiculus  con¬ 


jungi  cum  superiore,  ita  ut  Propheta  intelligatur 
utrumque  dicere:  «Annuntiabo  in  saeculum,  et 
omnia  cornua  peccatorum  confringam.  »  Dicitur 
enim  confringere  cornua  peccatorum  non  solum, 
qui  reipsa  peccatores  humiliat,  sed  etiam  qui  de¬ 
nuntiat  peccatores  humiliandos  esse,  ad  quem 
modum  dicitur  Hieremias  constitutus  «  super  gen¬ 
tes,  et  regna,  ut  destruat  et  evellat,  mdificet  et 
plantet,  »  liierem.  i.  Videtur  tamen  prior  exposi¬ 
tio  magis  accommodata  huic  Psalmo,  qui  secun¬ 
dum  formam  dialogismi  compositus  est,  ut  S.  Hie¬ 
ronymus  in  Commentario  docet. 


PSALMUS  LXXVI 


SECUNDUM 

V.  v.  —  i.  In  finem,  In  laudibus.  Psalmus 
Asaph,  Canticum  ad  Assyrios. 

2.  Notus  in  Judaea  Deus;  in  Israel  magnum 
nomen  ejus. 

3.  Et  factus  est  in  pace  locus  ejus,  et  habita¬ 
tio  ejus  in  Sion. 

A.  Ibi  confregit  potentias  arcuum,  scutum, 
gladium  et  bellum. 

5.  Illuminans  tu  mirabiliter  a  montibus 
aeternis  : 

6.  Turbati  sunt  omnes  insipientes  corde. 

Dormierunt  somnum  suum,  et  nihil  invene¬ 
runt  omnes  viri  divitiarum  in  manibus  suis. 

7.  Ab  increpatione  tua,  Deus  Jacob,  dormita¬ 
verunt  qui  ascenderunt  equos. 

8.  Tu  terribilis  es,  et  quis  resistet  tibi?  ex 
tunc  ira  tua. 

9.  De  coelo  auditum  fecisti  judicium  :  terra 
tremuit  et  quievit. 

10.  Cum  exsurgeret  in  judicium  Deus,  ut 
salvos  faceret  omnes  mansuetos  terrae. 

11.  Quoniam  cogitatio  hominis  confitebitur 
tibi,  et  reliquiae  cogitationis  diem  festum  agent 
tibi. 

12.  Vovete,  et  reddite  Domino  Deo  vestro  , 
omnes  qui  in  circuitu  ejus  affertis  munera  : 

Terribili,  13.  et  ei  qui  aufert  spiritum  prin- 
cipum,  terribili  apud  reges  terrae. 


HEBR£OS. 

V.  s.  h.  —  Victori,  In  Psalteriis  [h.  carmi¬ 
nibus)  Psalmus  Asaph  Cantici. 

Cognoscitur  in  Judaea  Deus  :  in  Israel  mag¬ 
num  nomen  ejus. 

Et  erit  in  Salem  tabernaculum  ejus,  et  habi¬ 
tatio  ejus  in  Sion. 

Ibi  confregit  volatilia  arcus  [h.  diaboli  ar¬ 
cum),  scutum,  et  gladium,  et  bellum.  Semper: 

Lumen  tu  es  magnifice  a  montibus  captivi¬ 
tatis. 

Spoliati  sunt  superbi  corde  :  dormitaverunt 
somnum  suum,  et  non  invenerunt  omnes  viri 
exercitus  manus  suas. 

Ab  increpatione  tua,  Deus  Jacob,  consopitus 
est  currus  [al.  et  currus)  et  equus. 

Tu  terribilis  es,  et  quis  stabit  adversum  te? 
ex  tunc  ira  tua. 

De  coelo  annuntiabis  [h.  auditum  fecisti)  ju¬ 
dicium  :  terra  timens  et  tacebit. 

Cum  surrexerit  ad  judicium  Deus,  ut  salvos 
faciat  omnes  mites  terrae.  Semper. 

Quia  ira  hominis  confitebitur  tibi :  reliquiis 
irarum  accingeris. 

Vovete  et  reddite  Domino  Deo  vestro,  omnes 
qui  in  circuitu  ejus  sunt,  offerent  dona  terribili : 

Auferenti  spiritum  ducum  :  terribili  regibus 
terrae. 


Argumentum.  —  Epinicium  atque  gratiarum  actio  propter  victoriam  juvante  Deo  ab  hostibus  reportatam,  eam- 
demque  illam,  ut  opinor,  quam  superiore  Psalmo  speraverant.  Strophae  tres  :  vers.  2-4,  magnum  est  nomen  Dei 
potentissimi :  est  exordium;  5-11,  res  ipsa  fusius  et  poetice  narratur;  11-13,  gratiarum  actio. 

1.  Praecentori,  fidibus  canendum  ,  carmen  Asaphi.canticum. 

2.  Notus  est  in  Juda  Deus , 

in  Israele  magnum  est  nomen  ejus. 

3.  Et  est  in  Salem  tabernaculum  ejus , 
et  habitaculum,  ejus  in  Sione. 

4.  Ibi  confregit  fulmina  arcus  (poet.  sagittas) , 
clypeum,  et  gladium,  et  bellum. 

5.  Illustris  tu  es,  magnificus 
prae  (vel  e)  montibus  ferarum. 

6.  Armis  spoliati  sunt  heroes  animosi , 
dormitant  somnum  suum  (aeternum) , 

nec  invenerunt  omnes  viri  fortes  manus  suas. 

7.  Ab  (propter)  increpatione  tua,  Deus  Jacobi, 
somno  obruitur  et  currus  et  eques. 

8.  Tu  ,  terribilis  tu  es , 

et  quis  stabit  coram  te,  ex  quo  (statini  ac)  exarserit  ira  tua? 

9.  E  codis  audire  fecisti  sententiam  (in  Sennacheribum)  : 
terra  timuit ,  et  quieta  fuit, 

10.  Cum  surrexit  ad  judicium  Deus , 

ut  salvaret  omnes  afflictos  (seu  mansuetos )  terrae. 

11.  Nam  (sane)  furor  hominis  laudat  te, 
residuo  irarum  te  accingis. 

12.  Vota  facite  et  solvite  Jovae ,  Deo  vestro  (o  Israelitae ) , 
omnes  qui  sunt  circa  eum  offerant  munera  terribili. 

13.  Abscindit  Deus  spiritum  (superbiam)  principum, 
terribilis  regibus  terrae. 


NOt  M. 

Vers.  2.  Notus,  recenti  victoria.  —  Satem,  Hierosolyma.  Verbis  ludit;  nam  Satem  propr.  est  pax  :  hinc 
non  male  Alexandrinus  vertit,  fuit  in  pace ,  i.  e.  incolume.  —  Vers.  4.  Hengstenberg  pi’o  fulmina  vertit 
flammas.  —  Vers.  5.  Magna  sententiarum  varietas.  Ewaldus,  splendidior  tu  es,  magnificentior,  quam  montes 
p rcedce,  liostium  arces  praedatoriae  :  tu,  i.  e.  o  Jova,  invisibilis  licet;  Maurer,  o  Sion  (vers.  3),  Dei  sedes.  Ita 
Prophetae  Niniven  et  Babylonem  vocant  leonum  et  leopardorum  antra.  Alius,  illustris  tu  es  ,  o  io\a,  splen¬ 
didus,  quasi  sol  oriens  e  montibus,  qui  sunt  ferarum  latibula.  Alius  priores  versiculi  sequentis  voces  ad 
vers.  5  trahendo  sensum  commodissimum  efficit,  ex  montibus  prcedce  extracti  sunt  heroes  animosi. — 
Vers.  6.  Manus,  etc.,  i.  e.  suis  viribus  uti  prae  terrore  non  sciverunt.  Cf.  Nahum.  m,  18;  II  Reg.  xix,  35;  Is. 
x,  32.  —  Vers.  11.  Nam  ad  omne  quod  praecedit  refertur.  Sensus  :  Nascitur  tibi  laus  ex  domato  a  te  furore 
hostium,  qui  ad  te  se  convertunt  :  ita  Vulgatus,  qui  pro  te  accingis,  legit  ihachegok,  a  verbo  chagag.  Aliter 
Hengstenberg  :  Vanus  hominum  furor  irae  Dei  praebet  tum  ansam,  tum  celebrationis  materiam,  quando 
nimirum  iste  hominum  furor  efficit ,  ut  Deus  instar  herois  ira  succensi ,  residuum  irarum  apparatum , 
tanquam  arma,  producat,  eodemque  gladio  et  pharetra  se  accingat.  —  Vers.  12.  Omnes  qui,  etc.,  gentiles 
lsraelitarum  vicini. 


BELL  ARMINI  EXPLANATIO. 

PSALMUS  LXXV. 

TITULUS  ET  ARGUMENTUM. 

In  finem,  In  laudibus,  Psalmus  Asaph,  Canticum  ad  Assyrios. 

Propter  ultima  verba  tituli ,  Canticum  ad  Assyrios,  quae  non  sunt  in  codice  hebraico ,  existimant  Theodoretus , 
Euthymius,  et  inulti  recentiores  in  hoc  Psalmo  praedici  victoriam,  quam  obtinuit  Ezechias  de  Sennacherib  rege 

Assyriorum.  Sed  non  dubium  est  altiore  sensu  praedici  victoriam  electorum  Dei  adversus  omnes  hostes  tum  visibiles, 
tum  invisibiles. 

EXPLICATIO  PSALMI. 


ve.-s. '.  1.  Notus  in  Jud.ea  Deus,  in  Israel  magnum 

NOMEN  EJUS. 

Propter  lisec  verba  valde  superbiunt  carnales 
Judaei,  sed  frustra.  «Notus  enim  erat  Deus  in  Ju¬ 
daea  »  terrena,  quando  in  ea  degebant  prophetae 
et  populus  prophetis  acquiescens  :  et  pari  ratione, 
« in  Israel »  secundum  carnem  magnum  erat  no¬ 
men  Dei,  quando  populus  Israel  non  solum  carne, 
sed  etiam  corde  circumcidebatur  :  sed  postea- 
quam  Deum  Filium,  quem  omnes  prophetae  an¬ 
nuntiaverant,  negaverunt,  et  ejus  populus  esse 
desierunt;  non  est  amplius  in  Judaea  terrena  notus 
Deus;  neque  in  Israel  secundum  carnem,  ma¬ 
gnum  est  nomen  ejus.  Quia  tamen  hic  Psalmus 
in  titulo  habet,  «  in  finem, »  et  ideo  respicit  Chri¬ 
stum,  qui  est  finis  legis,  et  usque  in  finem  mundi 
canendus  est ;  nunc  etiam  verum  est,  et  semper 
erit  verum,  quod  hic  dicitur  :  «Notus  in  Judaea 
Deus,  in  Israel  magnum  nomen  ejus. »  Sed  per 
Dens  Judaeam  Ecclesia  accipienda  est,  in  qua  sunt  veri 
quomotio  judaei ,  circumcisi  corde,  non  carne  de  quibus 
ctiamit.  Apostolus  ad  Rom.  n  :  «  Non  qui  in  manifesto  Ju¬ 
daeus  est,  neque  quae  in  manifesto  in  carne  est 
circumcisio;  sed  qui  in  abscondito  Judaeus  est,  et 
circumcisio  cordis  in  spiritu,  non  littera.»  Et 
cap.  ix :  «Non  omnes,  qui  ex  Israel,  hi  sunt  Israe- 
litae, »  etc.  In  Ecclesia  igitur  Christiana  notus  Deus 
est;  et  in  populo  Christiano  magnum  est  nomen 
ejus  :  major  enim  sapientia  est  in  parvulis  Chri¬ 
stianis  callentibus  brevissimum  catechismum, 
quam  olim  fuerit  in  philosophis  Gentium,  vel  in 
magistris  in  Israel.  Sed  praecipue  notus  Deus  est 
viris  perfectis  in  Ecclesia  Dei,  qui  totos  se  con¬ 
templationi  rerum  divinarum  dediderunt,  et  ex 
contemplatione  in  confessionem  divinae  magni¬ 
tudinis  toto  corde  erumpunt.  Judeea  enim  con¬ 
fessionem  significat. 

Vers.  2.  2.  Et  factum  est  in  pace  locus  ejus,  et 

HABITATIO  EJUS  IN  SlON. 

Ad  litteram  redditur  ratio  cur  in  Judaea  potius, 
quam  in  aliis  locis  olim  Deus  notus  esset :  quia 
videlicet  Jerusalem  quasi  regiam  suam;  et  Sion 
quasi  arcem  sibi  Deus  elegerat.  «  Et  factus  est, 
inquit,  in  pace  locus  ejus, »  id  est,  Deus  elegit 
sibi  locum  peculiarem,  in  quo  tabernaculum 
suum  collocaret,  in  civitate  Salem,  quae  pacem 
significat  :  «Et  habitatio  ejus  in  Sion,»  id  est, 
elegit  sibi  liabit  itionem  in  Sion ;  quae  est  pars  al- 
tissima  et  nobilissima  civitatis  Jerusalem.  In  he- 
braeo  pro  in  pace ,  habetur  oVtf3  bcshalem,  in  Sa¬ 
lem,  quod  est  nomen  civitatis  Jerosolymee ;  sed 
Septuaginta  interpretati  sunt  nomen,  et  ideo  ver¬ 
terunt,  in  pace;  nam,  ut  dicitur  ad  Hebr.  vu  : 

«  Rex  Salem,  est  rex  pacis.  »  Itaque  hoc  loco  ad 
litteram  «in  pace»  non  significat  virtutem,  sed 


civitatem  :  quod  satis  facile  intelligitur  ex  verbis 
sequentibus  :  «  Et  habitatio  ejus  in  Sion.  »  Sed 
altiore  sensu  significatur,  ideo  Deum  notum  esse 
viris  perfectis;  quia  Deus  praecipue  habitat  in 
mentibus  pacem  habentium,  et  contemplantium : 
nam  ut  Salem  significat  pacem ;  ita  Sion  specu¬ 
lam.  Et  nisi  quis  per  mortificationem  carnis  pa¬ 
cem  habeat  ad  Deum,  ad  proximum  et  ad  seip- 
sum,  non  facile  per  contemplationem  transcen¬ 
dit  res  omnes  creatas,  et  uni  Deo  conjungitur. 

3.  IBI  CONFREGIT  POTENTIAS  ARCUUM,  SCUTUM,  Vers.  3. 
GLADIUM  ET  BELLUM. 

Hic  etiam  describit  victoriam  adversus  Assyrios, 
de  quibus  in  titulo  Psalmi.  E'  oria  hujus  victo¬ 
ria?  habetur  lib.  I  Reg.  xix,  ubi  Deus  liberavit  Je¬ 
rusalem  ab  obsidione  regis  Sennacherib  sine  ulla 
pugna  Judeeorum.  Angelus  enim  Domini  una  nocte 
occidit  centum  octoginta  quinque  millia  Assyrio¬ 
rum,  et  eo  modo  «  confregit  Deus  potentias  ar¬ 
cuum  ;  »  id  est,  sagittas,  quas  Assyrii  paraverant, 
ut  jacerent  in  Hebraeos ;  et  «  scutum,  »  quod  para¬ 
verant,  ut  se  defenderent  ab  Hebraeis ;  et  «  gla¬ 
dium, »  quem  exacuerant,  ut  cominus  pugnarent 
adversus  eos,  adversus  quos  sagittis  eminus  pu- 
gnassent;  denique  «bellum»  totum  confregit,  id 
est,  avertit  ab  urbe  Jerusalem.  In  hebraeo  pro  vo¬ 
cibus,  potentias  arcuum,  habetur,  n*0p  rishpe 
hesheth,  qua?  voces  proprie  significant  carbones  ar¬ 
cuum,  id  est,  jacula  ignita  arcuum;  sed  Septua¬ 
ginta  verterunt,  potentias  arcuum,  quia  potentia 
arcus  in  sagittis  ejaculandis  consistit.  Altiore  sensu 
per  jacula  ignita  et  gladios,  significantur,  tenta- 
tiones  daemonum,  et  persecutiones  hominum.  Per 
scuta  inlelliguntur  praetextus  varii,  quibus  se  te¬ 
gunt  hostes  nostri  spirituales,  cum  nos  oppu¬ 
gnant  :  sed  in  animis  perfectorum  servorum  suo¬ 
rum  Deus  victorias  maximas  obtinet,  ut  perspi¬ 
cuum  est  ex  historiis  sanctorum  martyrum  et  per¬ 
fectorum  monachorum. 

4.  Illuminans  tu  mirabiliter  a  montibus  vers.  4. 

.ASTERNIS  :  TURBATI  SUNT  ONMES  INSIPIENTES  CORDE. 

Ostendit  Propheta  unde  potissimum  orta  sit  vic¬ 
toria  Hebraeorum  adversus  Assyrios;  id  autem 
facit  per  apostrophen  ad  Deum  :  «  Illuminans, 
inquit,  tu  mirabiliter  a  montibus  aeternis, »  id  est, 
confregit  Dominus  in  Jerusalem  arma  ofiensiva  et 
defensi va  Assyriorum;  ille  autem  Dominus  tu  es, 
qui  haec  fecisti,  dum  ex  coelis,  tauquam  aeternis 
quibusdam  montibus  tuis,  ac  veluti  altissima  spe¬ 
cula,  et  arce  tua,  mirabiliter  fulgurasti ,  et  Ange¬ 
lum  tuum  tanquam  coeleste  fulmen  misisti  in  exer¬ 
citum  Assyriorum,  unde  «  turbati  sunt  omnes  » 
illi  milites  Sennacherib,  tanquam  amisso  judicio 
obtenebrati,  et  prae  stupore  mentis  «insipientes 

corde  »  effecti.  Quod  ad  verba  attinet,  in  hebraeo, 
pro  voce  cetemis ,  est  JpB  tereph,  quae  praedam,  sig¬ 
nificat,  vel  captivitatem,  non  ceternitatem.  Sed  om¬ 
nino  necessarium  est  ut  Septuaginta  Interpretes 
aliquid  aliud  legerint  :  neque  enim  fieri  potest 
ut  viri  doctissimi,  et  utriusque  linguae  peritissimi 
verterent,  a  montibus  aeternis ,  vel  graece  a™  opeuv 
atGwuv,  si  legissent  tptf  mrtO.  Itaque  suspicor 
eos  legisse  £31D  terem,  non  fptD  tereph;  significat 
autem  terem  ante ,  vel  antequam,  sive  priusquam; 
et  fieri  potest  ut  non  solum  sit  adverbium,  sed 
etiam  nomen ,  et  significet  antiquitatem ,  vel  an¬ 
tiquum;  quomodo  Otj?  kedem  significat  ante, 
et  significat  etiam  antiqua,  ut  patet  ex  Psalmo 
lxxvi,  vers.  6  :  «  Cogitavi  dies  antiquos.  »  Et 
Psalm.  xliii,  vers.  2  :  «  Quod  operatus  es  in  die¬ 
bus  antiquis.  »  Idem  autem  est,  a  montibus  aeter¬ 
nis,  et  a  montibus  antiquis;  quemadmodum  Dan. 
vn,  «antiquus dierum»  dicitur  Deus,  quia  aeternus 
est.  Illud  autem,  turbati  sunt  omnes  insipientes  corde, 
S.  Hieronymus  vertit  ex  hebr.  spoliati  sunt  superbi 
corde;  sed  Septuaginta  Interpretes  sensum  verte¬ 
runt.  Illud  enim,  spoliati  sunt,  non  significat,  spo¬ 
liati  sunt  vestibus,  sed,  spoliati  sunt  judicio,  er¬ 
raverunt,  stupefacti  sunt  :  quod  est  idem  cum 
illo,  turbati  sunt.  Pro  insipientes  corde,  S.  Hiero¬ 
nymus  vertit,  superbi  corde,  quia  legit, *73  H>3& 
abbire  leb;  Septuaginta  legerunt,  dh  ’T3&  ab- 
bide  leb ;  facile  autem  fuit  mutari  unam  litteram 
in  aliam  similem,  id  est  daleth  in  resh.  Jam  vero 
in  sensu  spirituali  significat  liic  versiculus,  prin¬ 
cipium  victoriae  adversus  hostes  invisibiles  esse 
illuminationem  internam  Dei,  per  quam  videre 
nos  facit  Deus  tum  ipsos  hostes,  tum  ipsorum 
fraudes;  nec  non  bona  invisibilia,  «  quae  praepa- 

Initium  ravit  Deus  diligentibus  se;  »  et  mala  invisibilia, 

illumina-  (IU8e  PraeParavit  °di°  habentibus  se.  Et  quemad- 
tionis  modum  Deus  illuminans  mirabiliter  a  montibus 

unde  sit?  aeternis  coelestis  habitaculi  sui,  fortissimos  reddit 
servos  suos  :  sic  e  contrario  conturbat  hostes 
suos,  insipientes  corde,  qui  videntes  viros  sanc¬ 
tos  et  perfectos  contemnere  visibilia ,  condonare 
injurias,  bonum  pro  malo  reddere,  durissima 
quaeque  propter  Deum  libenter  pati,  obstupescunt 
et  irascuntur;  sed  in  fine  dicturi  sunt :  «  Nos  in¬ 
sensati  vitam  illorum  aestimabamus  insaniam,  et 
finem  illorum  sine  honore,  »  Sap.  v. 

Vwe. s.  5.  Dormierunt  somnum  suum,  et  nihil  in¬ 
venerunt  OMNES  VIRI  DIVITIARUM  IN  MANIBUS 
SUIS. 

Communis  expositio  est,  quod  Propheta  de¬ 
scribat  mortem  Assyriorum,  qui  ab  Angelo  inter¬ 
fecti  sunt,  ut  hic  sit  sensus  :  «  Dormierunt  som¬ 
num  suum,  »  id  est,  somno  mortis  soporati  sunt, 
qui  Jerusalem  desiderabant  invadere,  et  se  brevi 
eam  capturos  et  spoliaturos  esse  sperabant;  et 
«  omnes  viri  divitiarum  nihil  invenerunt  in  mani¬ 
bus  suis, » id  est,  et  isti  Assyrii,  qui  ditissimi  erant, 
et  majores  divitias  appetebant,  post  mortem  il- 

lam  repentinam  in  infernum  detrusi ,  nihil  inve¬ 
nerunt  in  manibus  suis,  neque  ex  iis  quae  habe¬ 
bant,  neque  ex  iis  quae  sperabant.  Sed  altiore 
sensu  doctrina  generalis  traditur  adversus  insi¬ 
pientes  corde,  qui  magnifaciunt  bona  tempora¬ 
lia,  ei  despiciunt  viros  sanctos  et  perfectos,  qui 
ista  contemnunt.  «  Dormierunt,  inquit,  insipien¬ 
tes  corde  somnum  suum, »  id  est,  toto  tempore 
vitae  hujus  quasi  sopore  gravi  concupiscentiae  et 
ignorantiae  oppressi  quiete  dormierunt,  somnian¬ 
tes  se  divites  et  beatos  esse  :  sed  ubi  per  mortem 
evigilaverunt  (poena  enim  aperit  oculos,  quos 
culpa  clauserat),  nihil  invenerunt  in  manibus  suis, 
et  tunc  intellexerunt  bona  hujus  vitae  non  vera 
bona,  sed  ludibria  somniantium  fuisse,  et  ex  iis 
nihil  sibi  remansisse,  nisi  vermem  conscientiae, 
et  poenae  sempiternae  reatum. 

6.  Ab  increpatione  tua,  Deus  Jacob,  dormi-  vers.  6. 

TAVERUNT,  QUI  ASCENDERUNT  EQUOS. 

Declarat  mortem  Assyriorum  non  fuisse  natu¬ 
ralem,  sed  ab  ipso  Deo  irato  immissam  :  «  Ab  in¬ 
crepatione  tua,  Deus  Jacob,  dormitaverunt, »  illi 
videlicet,  de  quibus  dictum  est  versu  superiore  : 

«  Dormierunt  somnum  suum ;  »  illi,  inquam,  dor¬ 
mierunt  somnum  suum  «ab  increpatione  tua» 
prostrati,  et  interfecti  soporem  mortis  accepe¬ 
runt  :  nam  increpatio  Dei  efficacissima  est,  et  eam 
continuo  effectus  sequitur.  Si  enim  B.  Petri  incre- 
crepatio  Ananiam  et  Saphiram  occidit,  Act.  iii, 
quanto  magis  increpatio  Dei  omnipotentis?  Il¬ 
lud,  qui  ascenderunt  equos,  est  descriptio  super¬ 
bite  et  arrogantiae  Assyriorum,  qui  in  equitatu 
suo  confidebant.  In  hebraeo  ad  verbum  habetur, 
currus  et  equus;  sed  Septuaginta  non  legerunt  331 
recheb,  id  est  currus,  sed  rocheb ,  id  est  eques,  ut 
sensus  sit :  Consopiti  sunt  eques  et  equus.  In  sensu 
autem  spirituali  significatur,  morte  sempiterna 
plectendos  ab  irato  Deo,  et  daemonem  tan- 
quam  equitem,  et  hominem  peccatorem  tanquam 
equum,  qui  daemonem  sibi  insidere,  et  ab  eo 
regi  se  turpiter  passus  est. 

7.  Tu  TERRIBILIS  ES,  ET  QUIS  RESISTET  TIBI,  EX  Vers.  7. 
TUNC  IRA  TUA? 

Alloquitur  nunc  Propheta  Deum,  et  ex  ultione 
et  supplicio  Assyriorum  admiratur  potentiam  Dei, 
erudiens  nos,  ut  similiter  admiremur  et  timea¬ 
mus  :  «Tu,  inquit,  terribilis  es,  et  quis  resistet 
tibi,»  quando  iratus  fueris?  Illud  enim,  ex  tunc 
ira  tua,  significat  :  Ex  quo  tempore  incipit  ira 
tua,  et  conjungendum  est  cum  praecedentibus,  ut 
conjungit  etiam  S.  Augustinus.  Sed  in  textu  latino 
ponuntur  distinctio  et  interpunctio  saepe  ob  com¬ 
moditatem  canentium.  Illud,  quis  resistet  tibi,  in 
hebraeo  est  ad  verbum  :  Quis  stabit  ante  faciem 
tuam  ?  quod  aliquid  amplius  significat,  quam  re¬ 
sistentiam,  quasi  dicat :  Quis  audebit  faciem  tuam 
iratam  intueri?  Sed  Septuaginta  sensum  verum 
transtulerunt. 

Vers.  8,  8.  De  coelo  auditum  fecisti  judicium;  TEREA 

TREMUIT,  ET  QUIEVIT  : 

Vers.  9.  9,  CUM  EXURGERET  IN  JUDICIUM  DEUS,  UT  SAL¬ 

VOS  FACERET  OMNES  MANSUETOS  TERRA). 

Occasione  accepta  ex  ira  Dei  in  Assyrios,  trans¬ 
itum  facit  ad  iram,  quam  ostendet  idem  Deus 
in  die  judicii  generalis  :  tunc  enim  vere  et  pro¬ 
prie  nemo  impiorum  sustinere  poterit  vultum  irati 
Judicis :  loquitur  autem  de  rebus  futuris  per  verba 
temporis  praeteriti  more  prophetico.  «  De  coelo 
auditum  fecisti  judicium , »  id  est,  de  coelo  an¬ 
nuntiabis  per  varia  signa,  quae  erunt  in  sole,  et 
luna,  et  stellis,  et  tandem  per  horribilem  tubam 
angelicam,  ad  judicium  novissimum  te  esse  ven¬ 
turum  ;  et  tunc  terra  contremiscet,  et  prae  timore 
silebit,  id  est,  omnes  habitantes  in  terra  silebunt, 

«  arescentes  prae  timore,  et  exspectatione  eorum, 
quae  supervenient  universo  orbi,  »  Luc.  xxi.  Illud, 
quievit ,  non  significat  requiem  a  labore,  sed  taci¬ 
turnitatem,  et  silentium  ob  timorem.  S.  Hieronymus 
optime  sensum  vertit  :  Terra  timens  tacebit ;  sed 
Septuaginta  verterunt  ad  verbum  :  «Terra  tre¬ 
muit,  et  quievit;  »  sic  etiam  est  in  hebrseo.  «Cum 
exurgeret  in  judicium  Deus, »  id  est,  de  coelo  au¬ 
ditum  facies  judicium ,  cum  tu  Deus  exurges  in 
■  judicium,  surges  de  solio  tuo  coelesti,  et  venies 
adjudicandum  orbem  terrarum,  «ut  salvos  fa¬ 
cias  omnes  mansuetos  terrae;  »  hic  enim  erit  finis 
judicii,  ut  omnes  mansueti,  qui  sunt  in  terra,  non 
amplius  vexentur  a  crudelibus  et  superbis  perse¬ 
cutoribus,  sed  omnibus  impiis  et  peccatoribus 
justo  judicio  condemnatis,  omnes  pii  et  justi  sa¬ 
lutem  aeternam,  requiem  videlicet  et  felicitatem 
sempiternam  possideant.  Illud,  omnes  mansuetos 
terree,  satis  aperte  significat  non  posse  referri  ad 
liberationem  Hebraeorum  de  manu  Sennacherib 
regis  Assyriorum,  sed  referenda  esse  ad  univer¬ 
sam  liberationem  omnium  justorum.Vocat  autem 
Scriptura  mansuetos,  eos  qui  liberabuntur ,  quo-  ' 
niam  mansuetudo  opponitur  crudelitati  persecu- 
Mansueti  torum,  et  quoniam  mansuetudo  propria  est  dis- 
qui  di-  cipulorum  Christi,  qui  ut  Agnus  mansuetus  in  hoc 
Scriptu-  mun(lo  versatus  est,  et  coram  tondente  et  jugu- 
ra  ?  lante  se  obmutuit ;  denique  quia  mansueti  non 
resistunt  Deo  revelanti  quae  credenda  sunt,  neque 
promittenti  quae  speranda  sunt,  neque  jubenti 
quae  facienda  sunt,  ac  per  hoc  mansuetudo  om¬ 
nes  virtutes  includit. 

Vers.  io.  40.  Quoniam  cogitatio  hominis  confitebitur 

TIBI  ,  ET  RELIQUIA)  COGITATIONIS  DIEM  FESTUM 
AGENT  TIBI. 

* 

Hoc  sequetur  ex  judicio  ultimo,  ut  mansueti 
liberati  ab  omni  oppressione  persecutorum,  hoc 
tantum  beneficium  cogitantes,  perpetuo  Deum 
laudent,  et  festos  dies  celebrent  in  coelo,  memo¬ 
ria  retinentes  haec  Dei  magnalia.  Illud  quia  non 
reddit  rationem  hoc  loco,  sed  accipitur  pro  quare, 
vel  propter  quod,  ut  sensus  sit  :  Quare  cogitatio 

hominis  liberati  confitebitur  tibi  laudes,  imo  ipsa 
jugis  cogitatio  tanti  beneficii,  erit  jugis  et  assidua 
laudatio.  «  Et  reliquiae  cogitationis, »  id  est,  per¬ 
petua  memoria,  quam  in  ipsis  relinquet  cogitatio 
tantae  rei,  «  diem  festum  agnt  tibi,»  in  aeternum 
tibi  cantabit  et  jubilabit.  Quod  attinet  ad  verba, 

S.  Hieronymus  ex  hebreeo  vertit,  quia  ira  hominis 
confitebitur  tibi,  reliquiis  irce  accingeris :  quae  verba 
nullum  commodum  sensum  facere  videntur,  cum 
revera  satis  apte  respondeant  verbis  hebraicis, 
quae  nunc  in  Bibliis  excusis  habentur.  Sed  scien¬ 
dum  est  vocem  noti  chama  posse  deduci  a  verbo 
an3  nacham,  quod  poenitere,  et  consolari,  et  secun¬ 
dum  Septuaginta  etiam  cogitare,  significat;  nam 
Genes,  cap.  vi,  6,  ubi  nos  habemus  :  «  Poenituit 
Deum,  quod  hominem  fecisset  in  terra, »  Septua¬ 
ginta  Interpretes  verterunt  :  Cogitavit  Deus,  quod 
hominem  fecisset  in  terra.  Quare  illud  noti  chama, 
non  solum  significat  iram,  sed  etiam  cogitationem 
ex  sententia  Septuaginta  Interpretum,  quibus  ma¬ 
jor  fides  habenda  est,  quam  omnibus  dictiona- 
riis.  Illud  autem  nann  thachgor,  quod  significat 
accingeris,  a  verbo  "un  chagar.  Septuaginta  Inter¬ 
pretes  legerunt  sine  ullo  dubio  jjnn  thichgog,  a 
verbo  ;un  chagag ,  quod  festum  agere  significat. 
Imperitissimi  enim  fuissent,  si  vertissent  festum 
agere,  et  dictionem  quam  invenerunt  non  deri- 
vassent  a  radice  chagag,  sed  a  radice  chagar,  quae 
similes  sunt,  et  facile  per  errorem  librariorum 
mutari  potuerunt.  Itaque  retinenda  est  lectio  et 
interpretatio  Septuaginta  Seniorum,  quam  fide¬ 
liter  Interpres  latinus  expressit. 

11.  Vovete,  et  reddite  Domino  Deo  vestro  vers.  m, 

OMNES  QUI  IN  CIRCUITU  EJUS  AFFERTIS  MUNERA. 

12.  Terribili,  et  ei  qui  aufert  spiritum  Vers 

PRINCIPUM,  TERRIBILI  APUD  REGES  TERRA). 

Concludit  Propheta  Psalmum,  exhortans  fideles 
populos  ad  vovendum  et  reddendum,  ut  eo  modo 
placatum  habere  possint  Deum,  qui  terribilis  est, 
adeo  ut  ipsis  etiam  regibus  vitam  adimat,  quando 
ei  libitum  fuerit.  «Vovete,  inquit,  et  reddite,  id 
est,  promittite  Deo  sacrificia  et  dona,  quae  illi 
grata  sunt,  sed  simul  fideliter  reddite,  quae  pro¬ 
misistis.  Vovete,  inquam,  et  reddite,  vos  «om¬ 
nes,  qui  in  circuitu  ejus  affertis  munera,  »  id  est, 
vos  omnes,  qui  frequentatis  aras  dominicas  et  in 
circuitu  altaris  consistentes  ofterre  soliti  estis  mu¬ 
nera  :  vovete  autem,  et  reddite  Deo  vero,  «qui 
terribilis  est»  in  judiciis  suis,  et  a  nemine  irri¬ 
deri,  aut  falli  potest ;  nec  solum  terribilis  est  erga 
privatos  homines,  sed  etiam  in  reges  et  principes, 
qui  aliis  hominibus  terribiles  esse  solent.  Ex  illis 
verbis  :  «Vovete,  et  reddite,»  refellitur  hseresis  Haeretici 
modernorum  haereticorum,  qui  vota  rerum  non  qm  voU 
imperatarum  a  Deo,  omnino  contemnunt.  Sane-  Spmmt 
tus  enim  Augustinus ,  exponens  hunc  locum ,  seri-  reJar- 
bit  rectissime  voveri  Deo  perpetuam  virginitatem,  gu,mtur; 
spontaneam  paupertatem,  et  alia  id  genus,  quae 

a  Deo  non  imperantur.  Illud,  in  circuitu  ejus  sunt , 
exposuimus  de  circuilu  altaris,  juxta  illud  Psahn. 
xxv,  6  :  «  Circumdabo  altare  tuum.  Domine.  » 
S.  Augustinus  docet  illos  esse  in  circuitu  Dei,  qui 
communem  habent  Deum;  quod  enim  commune 
et  publicum  est,  in  medio  ponitur,  ut  omnes  ex 
eo  participent.  Illi  autem  non  sunt  in  circuitu 
Dei,  qui ,  si  quid  sciunt  de  Deo ,  quasi  proprium 
habere  volunt.  Illud,  affertis  munera ,  in  hebreeo 

et  groeco  legitur  in  tertia  persona,  qui  in  circuitu 
ejus  sunt, offerunt  illi  munera;  sed  idem  est  sensus. 
Illud,  qui  aufert  spiritum  principum,  exponunt  ali¬ 
qui  de  spiritu  superbiae,  id  est,  qui  humiliat  prin¬ 
cipes.  Sed  nostra  expositio  confirmatur  ex  Psalm. 
cm  :  «Auferes  spiritum  eorum,  et  deficient,  et  in 
pulverem  suum  revertentur ; »  et  in  hoc  vere  os¬ 
tenditur  terribilis  Deus,  quod  potentissimos  re¬ 
ges  ad  nutum  in  momento  interimere  possit. 

